fs 


ks 
d e. 
Lya. dr ng 


mt dem 
2 mg nyek 


2 


, 
ti 
j 
43 
ő 
] ! Av 
ap Bé 
1? 
,y 
! 
! 
É 
p 
h- " 
É 
( 
i 
í i Ezé 
ii. é . . 
í 
il 72 
) d 
tél 
v ! 
i 1 i vana 
a 2-2 ; 
l ; Hú 1, 
174 . §- v s k , é xi 
í 
Hi 
e. 
. j 
2 1 ( j s 4 beg 
, I gt: CAK) Vg att fi 
j , , a . ; 7§ e rN tr awa nezet 9. 


RT sm nt" 


áz de . 
Evés út 
sti hd 
e 
. ő 
ÚJ fs ző 
ele 


hb 
. e 
szk 
LNN e 
géz cl 
nt 
ősze 


ád TS 
heg 


s 
rüh 
have 
pi 9 (zi 
A e aa " 
, i AN 
Té ad ESENBÉ 4 as tér 
£ 7 EZÉ e "a 
Tr . vé 49 Hala L 
. 
DP Ce, 4 
ax § er éj Tk 
KA 44 szeva z 
kai 4 e KA ! 
Sy úr CAN vh b. vélte 
4 PA assa eget S 7 TESZEMTNYE TE sé 
VA. EZ ész úg § 29 eleg teknetak ő, 
BA z fi B ús MÉ; tár ik ( sz raz Fi 
S £.. e ő at 
. Ke .0 hd kV b 
A Észre va kis. wy " a gt 
a e ha Fi ei KT Ta 
sk ő 8 : Pan 9 MG 2 kegi Fat ey ú e 
4 rt 4 LSE § 
. a (/ he 4 At, a EZ 
ze A ha s za ő it 4 S 
ú" ri ep. ex stl j kő v? e. 
5 MM úzp ezi S 
st , ts ha fg, hp 
(5 SE: jzsül EZ ZSES 
Es a 9) .. 
0 1 ő S8 ÉN 
. 4. 
! Ü b 
NR KO 2Y "ég, 0 ta 
! GöbN 4 "§ 6 voltál a 
rt VAK . fe ! a 7 
afa jet sbeő Ös - r Ve 
; élés , DEZE A 9 ;, szét H § 
k öt láták ha 786 Ste eg ET XY 90 
jei u tant s . Fe ME € 
ő Ax sa, AN Én 
a Bill 7 h. yes Ü 
4 pi HG Mög tő 
Fú e a, dal sző 
S kő vat ép? o És an vagi 
is el Ön "1 get sg já 
ss ú pia Sly 9 ( Bad dd ba f 
e KAN és, 0 ve c. " 
y 477 A ls Kei A ", 
iz , j B ta, sgt . 
KV ai eb pe , baj 
2. sz x ea ; 
4 a 
ta 8; 
sk e, NÉ Ce 
real sat 
y ve, vö A 
éti ége gr h sző ll 4 mi 
Hl vmi TRE sg gye mert 
1 72 ks jo SZAMOK djedárő b ÁS 
a 3 ss €4 def va 
a kód ís fali mt 
47 vk kat Ce zi 
. e.t gp a ha 
" Fa ázási és . 
j ÉS 3 Tk eli 
Fene bj 4 § 
4 Pa g ht "" ked e 
; E azé 2. x3 KNYzatl e 4 5 


CAN BEKES ús ül v pa. f peda dévai e 0 


a E 


vr. 


bég 


ps szd! 


HE 


Digitized by Google 


VILÁG PROLETÁRJAI EGYESÜLJETEK! 


ÁRSADALMI 
ZEMLE ES52- 


ELMÉLETI ÉS POLITIKAI 
. FOLYÓIRATA 


ÉVFOLYAM 


JANUÁR 


9 TETÉZTE 1 ALPNT V190VA 


4 rt 


Derkovits Gyula: Halász 


Digitized by Google 


TÁRSADALMI 
SZEMLE 


a "GYAR SZOCIALISTA MUNKÁSPÁRT ELMÉLETI ÉS POLITIKAI FOLYÓIRATA 


.. ! "VFOLYAM, 1. 
Vésöet -ANUÁR 


TARTALOM 


". £."-ede új utakon - a reformok útján (3) 

7" kr érd: Tudományos-műszaki fejlődés -— gazdasági struktúraváltás (8) 

" .": "§ Venyige Júlia: A lakossági jövedelem és a fogyasztás ellentmondásai (19) 
ko .:th György: A felsőoktatás hiányzó láncszeme. Gondolatok a félfelsőfokról (26) 


Polltikai rendszer - reform - demokrácia 
Verebélyi Imre: Önkormányzati reform — közigazgatási nézőpontból (36) 
Zongor Gábor: A helyi tanácsi önkormányzatokról (45) 


Nemzetközi szemle 
Zalai István: Genf, Reykjavík, Washington... (52) 


Tudományos életünkből . 
A természetestől a mesterséges intelligenciáig (Körkérdés) (59) 


A szocializmusról gondolkodva 
Janusz Reykowski: Lélektani félreértés-e a szocializmus? (67) 


Életutak - szövetkezetek 
Séndor Tibor: .A földet szeretni, az embereket tisztelni kell" (Perjés Klára) (76) 


Az európai fasizmus történetéhez 
Székely Gábor: Fasiszta diktatúra Németországben - a nemzetiszocializmus (81) 


Könyvekről 
Spiró György: A közép-kelet-európai dráma (Tarján Tamás) (90) 
Krausz Tamás: A cártól a komisszárokig (Tálas Péter) (93) 


Pal 


A CIKKEK SZERZŐI: 


PÁL LÉNÁRD, az MTA rendes tegja, az MSZMP Központi Bi- 
zottságának titkára 


MOLNÁRNÉ VENYIGE JÚLIA közgazdász, kandidátus 

HORVÁTH GYÖRGY kandidétus, az Oktatáskutató intézet igaz- 
gatója 

VEREBÉLYI IMRE, az állam- és jogtudomány doktora, az Állam- 
igazgatási Szervezési intézet igazgatója 


ZONGOR GÁBOR, a Veszprém Megyei Tanács Szervezési és 
Jogi Osztályának vezetője 


ZALAI ISTVÁN újságíró, a Népszebedség külpolitikai rovatveze- 
tóje 

IFJ. MAROSÁN GYÖRGY, a filozófiai tudomány kandidátusa, ez 
MSZMP KB politikai munkatársa 


JANUSZ REVKOWSKI  társadalompszichológus, a Varsói Egye- 
tem professzora, a LEMP KB ideológiai Bizottságának tegja 


SÁNDOR TIBOR, a forráskúti Haladás Termelőszövetkezet nyug- 
díjes elnöke 


PERJÉS KLÁRA, a Magyar Rádió rovatvezető-helyettese 
SZÉKELY GÁBOR kandidátus, az MSZMP KB Pérttörténeti In- 
tézetének osztályvezetője 


TARJÁN TAMÁS egyetemi adjunktus (ELTE Bölcsészettudomá- 
nyi Kar) 


lágze djakáotá; egyetemi tanérsegéd (ELTE Bölcsészettudomá- 
r 


ESÜNK TÓ ES E EZEN TETTEST TS ÉSE TEN SZET E SET TE EEE  ZESÜEEEEn 


A SZERKESZTŐSÉG 


Benke Valéria főszerkesztő, Forgács Imre főszerkesztő-helyettes, Füleki 
József szerkesztő, rovetvezető (kultúra, művelődéspoliítika) 


Hovatvezetők: Bede Rita (ideológia), Bihari Péter (gazdaságpolitika, 
gazdaságolmélet) , Déri Erzsébet (olvasószerkesztő) , Ponicsánné Kálmán 
Katalin (szerkesztőségi titkár), Schiffer Péter (párt-, belpolitika) 


Külső munkatársak: Apró Éva. Bayer József, Bőhm Antal, Laczó Fe- 
renc, Lajtai György. Sánta Ilona, Vajda Péter. H. Varró Rózsa. Vértes 
Csaba 


A szerkesztőbizottság 
elnöke: 
BENKE VALÉRIA 


A szerkesztőbizottság 
tagjai: 


AGÁRDI PÉTER 
BOROS SÁNDOR 
GYÖRKE JÓZSEF 
HAJDÚ ISTVÁN 
HUSZÁR ISTVÁN 
KATONA ISTVÁN 
KNOPP ANDRÁS 
KOZMA FERENC 
LENDVAI L. FERENC 
NÉMETH ANDRÁS 
ÓVÁRI MIKLÓS 
PÁL LÉNÁRD 
ROMÁNY PÁL 
TÖKEI FERENC 

H. VARRÓ RÓZSA 


A szerkesztőség címe: 
1358 Budapest V., 
Széchenyi rakpart 19. 
Telefon: 111-400 


xét évtizede új utakon 
- a reformok útján 


Az 1968. január 1-jén bevezetett , új gazdasági mechanizmus" húszéves. Az évfordulóra 
eméxkezve a képzeletbeli születésnapi asztal körül méltán ott ülhetne az egész ország, hisz 
mindannyiunk élete, anyagi helyzetünk, közösségi kapcsolataink, ideáljaink formálód- 
tax a manapság már csak reformnak nevezett új gazdasági mechanizmus hatására; s mi 
mirdannyian, mindennapi munkánkkal formáltuk, csiszoltuk a reformot mai alakjára. 
Husz év még nincs egy emberöltő sem, legtöbbünket még személyes emlékek fűznek a 
kezdetekhez, a reform mégis már velünk élő történelem. S ha az emlékezés asztalára ma 
kisetb születésnapi torta jut is, mint amekkorára vágytunk vagy amekkorát húsz éve 
reméltünk, olyan korszak kezdetére emlékezhetünk, amely összességében jobb életet, a 
ovábbi fejlődés ígéretét hozta, és nemzetközi megbecsülést szerzett számunkra. Ez az 
időszak fontos értékként sok megszívlelendő tanulsággal is szolgál számunkra. 

1968. január 1. egy új korszak, egy egész történelmi kísérlet nyitánya a magyarországi 
szocializmus fejlődésében. Elindultunk azon az úton, amelynek távlataiban egy olyan 
szocialista gazdaság körvonalai rajzolódnak ki, ahol a vállalatok gazdálkodási döntései- 
ket önállóan, elsősorban piaci szempontok figyelembevételével hozzák. Az állam pedig 
a , nagy kérdésekkel", a szerkezetalakítás stratégiai irányainak meghatározásával, a 
gazdasági folyamatok makroszintű szabályozásával, a piac megfelelő működésének 
biztosításával foglalkozik, s csak kivételesen hoz vállalati gazdálkodási típusú döntése- 
ket. A változások lényegét pontosan kifejezik az MSZMP Központi Bizottságának 1966. 
májusi ülésén elfogadott irányelvek következő sorai: , Az eladók és vevők közötti áru- 
kapcsolatoknak, a piaci mechanizmusoknak a felhasználása megszabadítja a központi 
tervezést a milliónyi — méghozzá folyton változó -— részfolyamat és összefüggés számbavé- 
telének megoldhatatlan feladatától. Kibontakoztatja a vállalatok kezdeményezését, ösz- 
tönzi és kényszeríti őket arra, hogy célszerűen válasszák meg és használják fel a különbö- 
ző gazdasági erőforrásokat, hogy kielégítsék vevőik igényeit (a keresletet), s új igényeket 
is ébresszenek, hogy fejlesszék termelési módszereiket és termékeiket." 

Ma már egyre világosabban látható, hogy e változások maguk után vonják a társada- 
lom többi szférájának átalakulását is. Az 1966-os határozat nyomán két évvel később 
bevezetett új gazdasági mechanizmus olyan társadalmi reformfolyamat előhírnöke, 
amelynek ki kell terjednie az emberi együttélés , normarendezésétől" a kultúra, oktatás, 
politikai viszonyok megújulásáig. E folyamatok nem csupán a gazdasági reform kiegészí- 
tői, nélkülük az 1968-ban megkezdett gazdasági átalakulás maga is torzó maradhat 
csupán. A gazdasághoz hasonlóan az emberi együttélés egyéb területein is kiemelkedő 
szerephez kell jutnia az egyéni és csoportos öntevékenységnek, a közösségek önszervező- 
désének, amelyre azután az egész társadalom közös ügyeinek intézése épülhet. E straté- 
giai irányvétel első — gazdasági - lépéseként került sor 1968-ban a központilag kialakított 
és kötelező tervutasítások, valamint a központosított anyagelosztás, naturális termékfor- 
galmazás rendszerének megszüntetésére. 


4 KÉT ÉVTIZEDE ÚJ UTAKON 


A reform az MSZMP 1956 vége óta folytatott politikájának része, amelynek fontos 
jellemvonása a folytonosság és a megújulás összhangjára való törekvés. A mező g 
szocialista átszervezésével a hatvanas évek második felére már megőrzendő értékké 
kristályosodtak a dolgozók öntevékenységére, anyagi érdekeltségére, az irányításban 
való részvételükre jobban építő termelési formák, éppúgy, mint a sokágú szövetségi 
politika eredményei. E vívmányokra, valamint a kelet-nyugati közeledés kedvező nem- 
zetközi feltételeire — beleértve tőkés gazdasági kapcsolataink akkori reményteljes alaku- 
lását — építve szánhatta el magát a párt a gazdaságirányítás reformjára. 

1968 óta a társadalom minden szférája mélyreható átalakuláson ment keresztül. 
A legfőbb változások mégis a gazdaságot érintették, a reform maga is alapvetően — 
egyesek szerint talán kissé szűkkeblűen is — ezt a területet vette célba. Ezért talán 
megengedhető, hogy az , új mechanizmusra" emlékezve, a cikk keretei között most 
elsősorban a gazdaságra irányítsuk figyelmünket. 


Talán nem ünneprontás, ha azt mondjuk, hogy a reform kezdetekor nem minden 
tekintetben volt - s a jelenlegi gondjainkról folyó viták is tanúsítják: mára sem teljesen 
— világos, letisztult az 1968. január 1-jével kezdődött folyamat távlata és komplex jellege. 
Ez nem is meglepő. Húsz évvel ezelőtt járatlan úton indult el a változtatásokat kezdemé- 
nyező magyar párt. Volt bátorsága szakítani azzal a gazdaságirányítási gyakorlattal, 
amelyet az ipar alapjainak megteremtését, a termelésbe bevonható újabb és újabb 
erőforrások elapadását követően túlhaladottnak ítélt. Bátorság kellett ahhoz is, hogy 
megkezdjen és továbbvigyen egy olyan kísérletet, amely több szocialista országban korán 
abbamaradt, vagy akkoriban még nem is került napirendre. 

Saját és mások tapasztalatai híján a kezdeti időkben aligha volt pontosan előre 
látható, miként alkalmazkodnak majd vállalataink a tervmutatók kiküszöbölésével, a 
világgazdaság közelebb kerülésével keletkező új helyzethez. Az indulási időszak néhány 
várakozása nem is igazolódott. A külső gazdasági kapcsolatainktól tartósan remélt 
kedvező hátszelet — a kezdeti időszak javuló csereaányait, bővülő piacait — váratlanul 
nagyerejű ellenszél váltotta fel. Egy-két évvel a reform bevezetését követően súlyos 
válságba került a nemzetközi pénzügyi rendszer, hamarosan bekövetkezett az első olajár- 
robbanás, s ennek nyomán csökkent a gazdasági kapcsolatok kiszámíthatósága. Eköz- 
ben a belső gazdaságban 1968-as lépéseink természetes folyományaként, ám nem a várt 
mértékben, már a reform első éveiben kulcsfontosságú iparvállalataink korábban isme- 
retlen -— a gazdaság összműködését is veszélyeztető mértékű - nehézségekkel kerültek 
szembe. 

E váratlan s a reform előrehaladását mindenképpen lassító gazdasági, társadalmi 
folyamatokra, , túlreagálva" — részben a reformmal eleve szemben álló, részben a reform 
egyes hatásaitól megriadó erők nyomása alatt — a hetvenes évek elején megtorpan, és sok 
tekintetben visszarendeződik a reform. Néhány új jelenség, mint például a hosszú időn 
keresztül megszokott - egy százalék körüli - áremelkedés megduplázódása, a helyenként 
munka nélkül szerzett magas jövedelmekre épülő egyéni vagyonosodás, a főbb társadal- 
mi csoportok jövedelemarányainak bizonyos módosulása olyan döntésekhez nyújtott 
hivatkozási s hangulati alapot, melyek nem a feszültségeket csökkentették, hanem a 
helyes, társadalmilag hasznos egyéni és közösségi kezdeményezéseket — háztáji, mellék- 
üzemágak - szorították vissza. Ekkor még nem sikerült megtalálni annak módját, hogy 
miként lehet következetesen megőrizni a reform fő célkitűzéseit a részben külső, részben 
belső okok miatt szükségképpen aktívabbá váló központi gazdaságirányítás mellett. Ma 
— amikor összehasonlíthatatlanul nagyobb nehézségekkel küzdünk - a hasznosítható 
tanulságok levonása miatt különösen nagy szükségünk van e kor higgadt értékelésére, 
az objektív és szubjektív tényezők szerepének pontos feltárására. 


A REFORMOK ÚTJÁN 5 


Két évtized távolából már tudjuk, hogy az adminisztratív utasítások rendszerének 
megszüntetése önmagában még nem eredményezi sem a kívánt önállóság, a nyereségér- 
dekeltség elérését, sem a piaci folyamatok kibontakozását. Az elmúlt húsz év tapasztala- 
tai azonban azt mutatják, hogy egy szocialista gazdaság tervlebontás nélkül is működő- 
képes. S ez — túlzás nélkül mondható - az egész szocialista világmozgalom szempontjából 
jelentős tanulság. Ám az is bebizonyosodott, hogy a naturális szemléletű utasítások 
helyébe lépő közgazdasági eszközök, a központi jövedelem-újraelosztás kialakult mérté- 
ke és formája -— az egyedi elvonások, kedvezmények sokasága — mellett a vállalatok 
számára a piaci helytállás csak másodlagos fontosságú lehet. Ehhez járult a vállalati 
irányítás személyi feltételei alakításának túlzott centralizációja is, így a gazdálkodók 
boldogulásában az irányító szervekkel folytatott együttműködés a kelleténél nagyobb 
fontosságot kapott. E tényezők is közrejátszottak abban, hogy a beruházási vásárlóerő 
hatékony és közvetett makroszintű szabályozása az 1968-as reformot követően is megol- 
datlan maradt. A korábbi várakozásokkal szemben a tervutasítások megszűntével nem 
a túlzott, hanem ellenkezőleg, a nem elégséges vállalati önállóság maradt gazdaságirányí- 
tási gyakorlatunk megoldandó fő kérdése. 

Ma már egyértelmű a felismerés, hogy nem érvényesülhet következetesen a , lehető 
legkisebb ráfordítással a lehető legnagyobb eredmény" alapelve mindaddig, amíg a 
termelők kevéssé érzékenyek költségeik alakulására. Márpedig aligha jöhet létre ez az 
érzékenység, ha szinte minden ráfordításnövekedés - így a hanyag munkából, szervezet- 
lenségből, hozzáértés hiányából származó is — az árak emelésén keresztül továbbhárítha- 
tó a fogyasztóra, vagy állami segítség elnyerésével ellensúlyozható. Ilyen körülmények 
között csak komoly fenntartásokkal beszélhetünk a valóságos nyereségérdekeltségről 
vagy a hatékony gazdálkodást kiváltó belső gazdasági késztetésről. 

A reformfolyamat egyik fő céljának tekinthető vállalati önállóság megteremtése sem 
hozhat tehát érdemi javulást az erőforrások hatékony működtetésében, ha a nagyobb 
vállalati cselekvési szabadság nem párosul versenyhelyzettel. Verseny nélkül, monopolis- 
ta pozíciók mellett a vállalati önállóság éppúgy az erőforrások pazarlásához, a műszaki 
fejlesztés elhanyagolásához vezethet, mint a teljesítménykövetelmények nélkül áramló 
közpénzek által éltetett függőség. A vállalkozási szabadság a monopolista hatalomgya- 
korlásnak is teret adhat, ami által különösen nagy az esélye a tényleges teljesítményektől 
elszakadó és ellenőrizhetetlen árszínvonal-emelkedésnek. 

Ilyen körülmények között alapos megfontolást kíván, hogy milyen határok között 
tartozzék az ár- és bérmeghatározás vállalati hatáskörbe. Gazdaságunkban manapság 
legfeljebb néhány részterületen lelhető fel a vállalatokat hatékony gazdálkodásra, szolid 
árpolitikára kényszerítő gazdasági verseny. A vállalati költségérzékenység sokat ostoro- 
zott hiánya is részben ezzel függ össze. Az önállóság vagy verseny persze nem pusztán 
piacszervezési kérdés. A versenyviszonyok mellett megteremtendő vállalati önállóság a 
szocialista tulajdon működtetésének alapkérdése. 

Pillanatnyi lehetőségeink és gazdaságtörténeti adottságaink sajnos nemigen könnyítik 
meg a verseny gyors kibontakoztatását: a magyar gazdaság 1968-ban készen talált 
vállalati szerkezete erősen túlkoncentrált, világgazdasági beágyazottsága — külkereske- 
delmi nyitottsága ellenére — mindmáig alacsony fokú. Az önállóságból merített , életta- 
pasztalatok" híján a versenyzés humán oldala, sajátos kultúrája — üzleti lelemény, 
megbízhatóság, kiszámíthatóság - sem fejlődött ki megfelelően, ami nélkül pedig aligha 
remélhetünk civilizált egyezkedést a felek között. Súlyos tehertételt jelent ezen a területen 
is a tartósan negatív fizetési mérleg, s felhalmozódott adósságállományunk nagysága 
miatt a pattanásig feszültté vált pénzügyi egyensúlyi helyzet. E gátak áttörése, a verseny 
előtt álló korlátok mielőbbi felszámolása ma a reform egyik legfontosabb - bár feltehető- 
leg nem egy-két éves távlatban megoldható — gazdasági feladata. 

A verseny serkentésén fáradozó kormányzati tevékenység része a bankrendszer közel- 
múltbeli átalakítása éppúgy, mint a külkereskedelemmel kapcsolatos új vállalati jogok 

és szervezeti változások. Különösen fontos lenne az importlehetőségek bővülése a mono- 
polhelyzetek letörésében. Hasonló célt szolgálhat a vállalati szerkezet áramvonalasításá- 
nak néhány éve megkezdett gyakorlata, a kis- és középméretű termelőegységek terjedésé- 
nek segítése is, annak ellenére, hogy a hazai , óriások" kellő körültekintést nélkülöző 
részekre osztása -— az egyes iparágakban nélkülözhetetlen -— nagyobb méretekben rejlő 
potenciális előnyök elvesztését is okozhatja. Jóllehet, a belső piac nagyságából adódóan 
korlátozott számú s emiatt monopolhelyzetet élvező hazai termelőket leginkább a külföl- 
di versenytársak jelenléte sarkallhatja nagyobb teljesítményre, a fizetési mérleg akut 
zavarai azonban rövid távon aligha teszik lehetővé a versenyteremtő import érdemleges 
fokozását. , Második legjobb" megoldásként azonban hasznos lehet a vevők érdekeit 
sértő, erőhelyzetével visszaélő monopolista magatartást korlátozni törekvő árellenőrzés 
és piacfelügyelet is. 

Mindezekből következik, hogy — sem a reform kezdetekor, sem ma - nem csupán 
politikai elhatározás kérdése a vállalatokat a központi irányításhoz kötő köldökzsinór 
elvágása. A döntéseinkhez rendelkezésre álló — manapság végletesen szűk — mozgástér 
a tényleges változtatási lehetőségeket keretek közé szorítja. A valóság helyett elvont 
gazdaságfilozófiai tételekből kiindulva, egy másfajta voluntarizmus szellemében köny- 
nyen juthatunk szakmailag és politikailag nem megalapozott következtetésekre. Téves 
az a beállítás, mintha csupán egyes személyek, intézmények hatalomféltése hátráltatná 
a megérett változtatásokat. Bizonyos, hogy egyes nehéz lépések megtételéhez, a feszültsé- 
gekkel járó változtatások meghozatalához a szükséges egyetértés és elhatározás a kelleté- 
nél később született meg. Esetenként nehézségek felnagyítása a szükséges döntések 
elodázásához nyújtott hivatkozási alapot. A mára felhalmozódott feszültségek jelentős 
hányada azonban - reformtól, politikai, gazdaságpolitikai gyakorlattól függetlenül — 
korábbi irányítási rendszerünk, gazdasági teljesítőképességünk, adottságaink s nem 
utolsósorban külső környezetünk előnytelen átrendeződésének következménye. Csak 
előítéletektől és önigazolási szándéktól mentes, alapos elemzések mutathatják ki hitele- 
sen, hogy mai gondjaink keletkezésében mi volt a szerepe döntéseink késedelmességének, 
hibáinak, és mi volt az, ami tényleges változtatási lehetőségeink határain kívül esett. 


A napjainkra kialakult súlyos, a lakossági fogyasztás visszafogását is kikényszerítő 
helyzet, valamint a környező szocialista országokban kibontakozóban lévő átalakulások 
részben kedvező, részben kényszerítő feltételeket teremtettek a reformfolyamat újabb, 
immár a társadalom minden szférájára kiterjedő szakaszának megkezdéséhez. A Köz- 
ponti Bizottság 1987. júliusi ülésén főbb elveiben elfogadott, majd a kormány munkap- 
rogramjában testet öltött stabilizációs és kibontakozási program a mai kor feltételeire 
alkalmazva fogalmazza meg az 1968-as reform célkitűzéseit. Időközben jelentősen átala- 
kultak tevékenységünk belső és külső feltételei, ilyenformán nem ismételhetők meg 
változatlan formában a húsz évvel ezelőtti tételek. Az 1968-as reform legmélyebb céljai 
mégis aktuálisak 1988-ban is. Hisz mind a mai napig nem tudtuk kioldani a vállalatok 
és a központi irányítás közötti túlzottan szoros, immár gazdasági-pénzügyi kötelékeket; 
továbbra is keressük a vállalati piaci reagálást a stratégiai makroszemlélettel egyesíteni 
képes irányítási megoldásokat, melyek a szocialista tulajdonviszonyok között is biztosít- 
ják a hatékony eszközáramlást. 

Amikor tehát a stabilizációs és kibontakozási program a mai körülményekre alkal- 
mazva kísérli meg a reform alapelveinek megvalósítását, már nem a tervutasítások 
lebontása a cél, hanem az, hogy a makrogazdasági szempontokat és a gazdaságossági 
követelményeket egyaránt elhanyagoló támogatások-elvonások rendszerét megváltoz- 
tassuk. A stabilizációs és kibontakozási program ezért állítja ezek ésszerű — adottságaink- 
kal, pillanatnyi cselekvési lehetőségeinkkel számoló -— mérséklését, illetve tartalmi átala- 
kítását a középpontba. 

A támogatások és a különféle egyedi kedvezmények szűkítését célul kitűző politika 
azonban nincs könnyű helyzetben, amikor a tényleges megvalósításra kerül a sor. Régóta 
ismert igazság, hogy a támogatásokkal odadobott mentőőv a rosszul, hanyagul gazdál- 
kodót tartja felszínen, az eredményesen teljesítőt — ahol a támogatások tényleges forrásai 
ktrejöttek — visszahúzza. A stabilizációs program is hangsúlyozza, hogy szükséges, de 
nem elégséges, ha az állam a maga - piackonform - eszközeivel segíti a legprogresszívebb 
területek fejlődését. A műszaki fejlődés vállalati alapjainak megteremtése és megőrzése 
nélkül nincs remény a hírközlés, a mikroelektronika, a biotechnika, a robottechnika 
forradalmával jelzett műszaki haladás fő áramához kapcsolódnunk. S ez történelmi 
lemaradásunk, periferizálódásunk veszélyét idézi fel. 

Ám tudnunk kell azt is — s ebben áll a kormányprogram végrehajtásának egyik fő 
nehézsége -, hogy a támogatások leépítésének gazdasági és egyéb feltételei sok helyütt 
csak részben találhatók meg. Felelős politika nem tekinthet el annak alapos mérlegelésé- 
től sem, hogy a táinogatások megvonásából adódó termeléskiesés miként hat belső és 
külső egyensúlyi helyzetünkre, a nemzetgazdasági autonómia megőrzésének követelmé- 
nyére. 

Különösen bonyolult folyamatokra számíthatunk például a termelés emberi vonatko- 
zásait tekintve. Eddig a vállalatok növekedési orientációja és a költségek iránti alacsony 
fokú érzékenysége biztosította a jól kiszámítható jövőt, a foglalkoztatást, a nagy bizony- 
talanságoktól mentes, tervezhető egyéni életet. A költségérzékenységgel társuló valós 
vállalati önállóságtól nemzetközi versenyképesség növekedését és a gazdasági szerkezet 
előnyös átrendeződését várjuk. Ez azonban sokak számára esetleg megnehezíti munka- 
erejük hasznosítását, kemény kézzel újraír egyéni életeket, szakmák, lakóhelyek, életkö- 
zösségek kényszerű megváltoztatásával jár, egyeseket felemel, másokat a megkapaszko- 
dáshoz is nagy, eddig ismeretlen erőfeszítésekre kényszerít. Ezért mindenképpen új 
választ kell találnunk arra a kérdésre, hogy a társadalmi biztonság szocialista értéke 
hogyan egyeztethető össze a gazdasági dinamizmus követelményeivel. 

Belső és külső egyensúlyi helyzetünk alakulása és a központi jövedelem-újraelosztás 
mértéke szorosan összefügg egymással. Kedvező feltételek, versenyviszonyok mellett — 
ma inkább csak a steril elméleti modellekben — a támogatások megvonása miatt egyes 
helyeken kieső, ám nélkülözhetetlen termelést rövid időn belül pótolhatják más, hazai 
vagy külföldi termelők. Egy olyan gazdaságban azonban, ahol kevés a hazai versenytárs, 
és minden pótlólagos import, kieső exportbevétel veszélyezteti az adósságok törlesztését, 
különös körültekintést, számításokkal való megalapozást kíván a támogatások szüksé- 
ges, széles körű leépítése. E tekintetben is szűk kényszerpályán haladhat a gazdaságpoliti- 
ka. Ám ismételjük meg: az ország helyzete nem engedi meg, hogy e nehézségekre 
hivatkozva közpénzekből tovább virágozhasson a kis- és középszerűség. 

Az önállóság és a verseny előtt tornyosuló, ma még számos akadály elhárítására 
törekedve sem arra számítunk, hogy a magára hagyott piac , láthatatlan keze" biztosítja 
majd a társadalom erőforrásainak legésszerűbb elosztását és hasznosulását. A gazdasági 
reformiolyamat mai szakaszának legnagyobb kérdése és kihívása abban áll, hogy miként 
sikerült összeegyeztetni a piac szabályozását a vállalati önállóság s hatékony gazdálko- 
dás követelményével. E történelmi tanulási folyamat újabb fejezetét, egy újabb nekiru- 
gaszkodást jelent a stabilizációs és kibontakozási program. E program szellemében 
foglalkozott a Központi Bizottság 1987. decemberi ülése is soron lévő gazdasági felada- 

az ez évi terv főbb arányaival. Törekvéseinket szolgálják a kormányzati mun- 
kában a közelmúltban végrehajtott szervezeti változások is. A stabilizációs és kibontako- 
zási program sikeres végrehajtása nem egyszerűen jelenlegi súlyos gazdasági gondjainkon 
segíthet. Az ipari szerkezet folyamatos korszerűsödését és a dinamikus műszaki fejlődést 
biztosító szabályozott piaci mechanizmusok megteremtésével kirajzolhatja egy korszerű 
szocialista gazdaságszabályozás fő kereteit, s ezzel éppúgy modellértékű tanulsággal 
szolgálhat, mint az 1968-as reform. 


PÁL LÉNÁRD: 


Tudományos-műszaki fejlődés 
— gazdasági struktúraváltás 


Ma már aligha kell hangsúlyoznunk: a szocializmus történelmi funkciójának betöltésé- 
hez perdöntő fontosságú a munka termelékenységének radikális növelése és az ezt 
szolgáló tudományos-műszaki fejlődés jelentős felgyorsítása. 

A tudományos kutatás eredményeire támaszkodó technikai-technológiai haladás a 
második évezred végére olyan világot , teremtett", amelyben a szocializmus és a kapita- 
lizmus között folyó küzdelemben különösen kiemelkedő fontossága van az új tudomá- 
nyos felismerések birtoklásának, körültekintő és gyors hasznosításának. A tények azt 
mutatják, hogy a fejlett kapitalizmus katonai és profitszerzési érdekei segítik a tudomány 
legújabb eredményeinek gyors hasznosítását, de sokszor háttérbe szorítják a káros 
járulékos és mellékhatások elhárítását. 

A szocialista társadalom érdek- és értékrendszere potenciálisan kédvéző feltételeket 
teremthet ahhoz, hogy az ember által alkotott tudomány valóban az embert szolgálja. 
Ehhez azonban jelentős átalakulásra, az alkotó készségek és képességek szabad kibonta- 
koztatására, a , humán erőforrásban" rejlő tartalékok feltárására és hasznosítására van 
szükség. Érdemes tehát — a teljességre törekvés igénye nélkül -— áttekinteni a tudományos- 
műszaki fejlődés korunkra jellemző vonásait, fontosabb nemzetközi tapasztalatait abból 
a célból, hogy reálisabban ítéljük meg helyzetünket és tennivalóinkat. 


A tudományos-műszaki haladás általános jellemzői 


Az elmúlt ötven esztendőben számos új tendencia alakult ki a tudomány fejlődésében. 
Hatásuk általános, nem korlátozódik egyes országokra vagy kontinensekre, hanem 
kiterjed az egész földgolyóra. 

Az egyik jellegzetes tendencia az, hogy felgyorsult a megismerési folyamat. A termé- 
szetre, a társadalomra vonatkozó ismereteink nagyobbik hányadára lényegében az utol- 
só ötven-száz esztendőben tettünk szert. Ez a körülmény jelentősen megnehezíti a feltárt 
ismeretek befogadását. 

A másik jellegzetes vonás: kiterjedtek az ismeretszerzés határai. Ma az ember képes 
több százmilliónyi fényévnyi távolságról információkat gyűjteni, feldolgozni és ennek 
alapján következtetéseket levonni a régmúlt időkben bekövetkezett események (például 
szupernova robbanások) törvényszerűségeire. Ugyanakkor, amikor az ember ilyen nagy 
távolságokra képes kiterjeszteni megfigyeléseit, gigantikus részecskegyorsítók , lövedé- 
keinek" segítségével képes behatolni az anyag centiméter trilliomod részénél is kisebb 
átmérőjű tartományaiba, és tanulmányozni az itteni történések rejtelmeit. Képes arra, 
hogy elemezze a távoli múltban lejátszódó eseményeket, és arra is, hogy a másodperc 

századbilliomodnyi része alatt végbemenő eseményeket regisztrálja. Térben és időben 
óriási birodalmat , hódított" meg az ember. 

Fontos, új vonása a fejlődésnek, hogy elavult a tudományos kérdések merev diszcipliná- 
ris kezelése. A valóság természete végtelenül bonyolult; az új ismeretek megszerzésében 
nélkülözhetetlen a különböző tudományágak együttműködése, a tudományos problé- 
mák multidiszciplináris megközelítése. A nagy jelentőségű kutatási feladatok nem kis 
hányada éppen az egyes tudományágak közötti, az úgynevezett interdiszciplináris terüle- 
teken jelenik meg. Ez a tendencia már a század elején felismerhető volt; s így nyert 
polgárjogot számos új tudományterület, mint például a fizikokémia, a biofizika, a 
biokémia, a geokémia, a geofizika stb. Ma az interdiszciplinaritás sokkal összetettebbé 
vált, mivel a legtöbb esetben nem két, hanem három-négy-öt tudományág közötti 
területen fogalmazódnak meg a kutatási feladatok. Így van ez a társadalomtudományok- 
ban is. Ma már szinte minden társadalomtudományi kérdés megválaszolása megköveteli 
a történelmi elemzést, a közgazdasági, a szociológiai összefüggések feltárását, a tudati 
tényezők vizsgálatát stb. 

Az utóbbi évtizedekben bekövetkezett fejlődésnek sajátossága, hogy a tudomány és a 
technológia összefonódott. A társadalmi szükségletek kielégítésére szolgáló javak termelé- 
séhez szükséges ismeretek, módszerek, eljárások egymásra épülő rendszerében (ez az, 
amit technológiának nevezünk) a tudomány szerepe meghatározóvá vált. A technológia 
korszerűsítését általában új tudományos felfedezések, felismerések teszik lehetővé, de 
korszerű technológia nélkül maga a tudományos kutatás sem lehet eredményes. 

Figyelemre méltó vonása korunknak, hogy társadalmi méretekben érzékelhetővé vál- 
tak a tudományos eredmények nem körültekintő felhasználásából származó kedvezőtlen 
hatások. Ezek civilizációs ártalmakban, a természeti környezet sérüléseiben, a Föld 
életfenntartó erőinek pusztulásában, a társadalom létezési feltételeinek romlásában je- 
lentkeznek. Nem minden alapot nélkülöző megfogalmazás az, amely szerint ma nem 
annyira a fejlett technológiák további gazdagítása a cél, mint inkább az, hogy a meglévők 
ne terheljék túl a Föld életfenntartó rendszereit és valamennyi ember szükségleteinek 
kielégítését szolgálják. Olyan fejlődés fenntartására van szükség, amely a jelen szükségle- 
teit figyelembe veszi, de nem károsítja a jövő generációk és társadalmak szükségleteinek 
kielégítését szolgáló potenciált. — .- 

A tudományos fejlődés olyan szakaszába léptünk, amikor az egész Földre kiterjedő, 
giobális hatások sorozatával kell számolnunk. A tudományos-műszaki eredmények fel- 
használásával olyan látható és láthatatlan kommunikációs hálózat épült ki, amely egysé- 
ges , nagyrendszerré" szervezte az egész Földet. Bárhol bármi történik, arról a világ 
bármely részén nagyon rövid időn belül tudomást lehet szerezni. Ez a hálózat a Föld 
idegrendszere, amely gyorsan vezeti az , ingerületet" és ezzel mindenképpen számolni 
kell. De aggodalomra ad okot, hogy ebben az idegrendszerben az ingerületvezetés 
gyorsabb lehet, mint a , gátlás", azaz a szükséges kontroll. Ma a fény terjedési sebességé- 
vel száguldoznak az információk a Föld legkülönbözőbb pontjai között. Az emberek, 
csoportok, érdekeltségi szférák, országok gyorsan reagálhatnak, és ez magában hordja 
a giobális instabilitások kialakulásának lehetőségét. Globális hatású tényező, hogy a 
tudományos-műszaki felfedezések lehetővé tették azoknak a tömegpusztító fegyverek- 
nek és célba juttató eszközöknek a létrehozását, amelyek alkalmazásával a Föld bármely 
pontjáról a Föld bármely pontjára megsemmisítő csapás mérhető. Ennek a hadviselés 
történetében minőségileg új helyzetnek arra a felismerésre kell vezetnie, hogy háborút 
megnyerni nem lehet, és így az egész emberiségnek alapvető érdeke, hogy megszabadul- 
jon a nukleáris és egyéb tömegpusztító fegyverektől és az azokat célba juttató eszközök- 
től. 

Globális hatás, hogy a természeti erőforrások előrelátás nélküli, felelőtlen hasznosítása 
következtében olyan változások alakulnak ki a Földön, amelyek már a természet élet- 
fenntartó erőit veszélyeztetik. A fosszilis tüzelőanyagot használó erőművek emissziója, 

az erdők pusztulása, az asszimiláció visszaszorulása súlyos következményekkel jár. Nő 
az atmoszféra széndioxid tartalma, s ennek következtében fokozatosan emelkedik a Föld 
átlaghőmérséklete; hatására - ha a folyamatot nem lehet megállítani - megnő az óceánok 
szintje. A vizsgálatok egyértelműen bizonyítják, hogy a vegyi anyagoknak, elsősorban 
a freonnak az atmoszférába kerülése előidézte az életet védő ózonréteg sérülését. Az 
ózonrétegben lyukak keletkeztek, amelyeken át nagy intenzitású ultraibolya sugárzás éri 
a Földet. Ha a lyukak száma szaporodik, az átjutó ultraibolya sugárzás káros hatása 
aligha lesz kivédhető. A tudományos-műszaki haladás globális következményeivel az 
emberiségnek együttesen kell szembenéznie; a káros következmények elhárítása a világ 
népeinek összefogását követeli. 

A tudományos-múszaki haladás általános fő irányai az azonos fejlettségi szintű orszá- 
gokban nagyjából azonosak. Nem lehet azt állítani, hogy a tudományos-műszaki haladás- 
ban más tendenciák érvényesülnek mondjuk Nagy-Britanniában és Franciaországban; 
az Egyesült Államokban és Japánban stb. Az azonos tendenciákon belül, a konkrét 
célokban azonban már jelentősek az eltérések. 

Változatlanul az erőfeszítések középpontjában van az energiaátalak ítási, -továbbítási, 
-tárolási és -felhasználás technológiák fejlesztése. Az emberiség abban érdekelt, hogy oly 
módon állítsa elő a szükségleteinek kielégítésére szolgáló javakat, oly módon éljen, hogy 
a fajlagos energiafelhasználás csökkenthető legyen. Nemcsak gazdasági megfontolásból, 
s mert a rendelkezésre álló energiaforrások korlátozottak, hanem azért is, mert — giobális 
következményei miatt -— nem engedhető meg, hogy a Földön felszabaduló összenergia 
mennyisége jelentősen növekedjen. 

Fontos feladata a tudományos kutatásnak az új alap- és szerkezeti anyagok - egyre 
inkább az előre tervezhető tulajdonságú anyagok - előállítása és hasznosítása. Ezek az 
új anyagok minden vonatkozásban , teherbíróbbak" a hagyományosaknál, a belőlük 
létrehozott szerkezetek tartóssága, megbízhatósága kiemelkedően jó, előállításukhoz 
általában kevesebb energiára van szükség, mint a konvencionális anyagok esetében. Uj, 
nagy jelentőségű irányzat az anyagtudományon belül a mikroanyag-technológia, amely 
nemcsak a mikroelektronika fejlődésében, hanem minden olyan területen meghatározó 
szerepet játszik, ahol a centiméter milliomod részénél kisebb méretű anyagmennyiségek- 
kel kell megvalósítani különböző aktív vagy passzív szerkezeteket. 

Az anyagkutatás egyik legforradalmibb eredményének tekinthető a félvezető anyagok 
áramköri elemek készítésére való felhasználása, és ebből kiindulva a hatvanas évek 
elejétől kezdődően a mikroelektronika kifejlődése. Az a lehetőség, hogy sikerült az 
áramkörök egyes alkotóelemeit mikroszkopikusan kicsiny méretekben, néhány mm? 
nagyságú szilícium kristályalapra nagy koncentráltságban összeépíteni, mind a felhasz- 
nálás kiszélesítésében, mind pedig az egy áramköri funkcióra eső költségek csökkentésé- 
ben forradalmi változást hozott. A logikai funkciókat ellátó elemek további miniatürizá- 
lását szolgáló kutatások ma már ott tartanak, hogy reális lehetőség az ún. molekuláris 
szintű elektronika kifejlesztése. 

Intenzív kutatómunka folyik az optikai elven működő logikai eszközök kifejlesztése, az 
elektronikát majdan , felváltó" optonika (fotonika) megalapozása érdekében. 

A tudományos-műszaki fejlődés meghatározó vonulatát alkotja az élőmunka-ráfordí- 
tást csökkentő és hatékonyságát növelő számítógépesítés, automatizálás és robotizáció. 
A számítógépesítés mint az ismeretek tárolásának, kezelésének, vizsgálatának, valamint 
a bonyolult folyamatok szimulálásának, irányításának hatékony, gyors és megbízható 
módszere, a társadalmi tevékenység minden területén radikális változásokat idéz elő. 
Megteremtette az ember számára azt a lehetőséget, hogy , segédagyakra" támaszkodva 
tevékenységéből kiiktassa az egyhangú, ismétlődő szellemi munkát, és olyan feladatok 
megoldását tűzze napirendre, amelyek az emberi agy számára eddig megközelíthetetle- 
nek voltak. 

Az egymással kommunikáló adatbankok hálózatával és a hálózatra épült terminálok 

rendszerével a számítógépesítés a termelés, a szolgáltatás, a hírközlés, az igazgatás, az 
üzleti és magánélet radikális átalakulását vonja maga után. Az információtárolás, -to- 
vábbitás és -feldolgozás növekvő lehetőségei e tevékenységet a hatalom egyik eszközévé 
teszik. 

A számítógépesítés a mikrominiatürizálás költségcsökkentő hatására egyre szélesebb 
körben terjed el; beviszi az , intelligenciát" a munkaeszközökbe és a használati tárgyak- 
ba. Gyökeresen átalakítja az élet- és munkakörülményeket. 

Az automatizálásnak az a lényege, hogy részben vagy teljesen önműködő berendezése- 
ket alkalmaznak különféle műveletek, műveletsorozatok, folyamatok helyzet- és állapot- 
változásainak irányítására a közvetlen emberi beavatkozás kiküszöbölése céljából. Az 
önműködő berendezések elősegítik a fajlagos élőmunka-ráfordítás csökkentését, az 
anyag- és energiatakarékosságot, a jobb minőség elérését és a megbízhatóság növelését, 
a tömegszerű termelést, a szélsőséges körülmények (radioaktív sugárzás, a légüres tér, 
nagy meleg, nagy hideg stb.) közötti munka végzését, az ember egészségének védelmét. 

Ma már sok példa tanúsítja, hogy a legolcsóbb munkaerő kiváltása is gazdaságossá 
válik automatizálással, robotizációval. Nem utópia az ún. intelligens autonóm termelő- 
rendszerek meghonosodása. 

Döntő fontosságú fő irányként jelent meg az elmúlt három évtizedben a biológia, 
különösen a molekuláris biológia, a mikrobiológia és a biotechnológia. Áltaiános az a 
vélemény, hogy a biológia — összefonódva számos más tudomány módszereivel és 
hasznosítva azok eredményeit — a következő évszázad egyik meghatározó tudományává 
válik, mivel alapvetően befolyásolja az életfeltételeket, magát az élővilágot (beleértve az 
emberi életet) is. Az öröklés fizikai, kémiai és biológiai lényegének feltárása, az élőlények 
molekuláris szintű reprodukciós mechanizmusának felismerése, a genetikai beavatkozás 
tudományos alapjainak és a gyarkolati megvalósítás technológiájának kidolgozása for- 
radalmi változást indított el a gyógyászatban, a mezőgazdaságban, az állattenyésztésben, 
az élelmiszer-termelésben. Mindez azonban nem lebecsülhető veszélyekkel terhelte meg 
az emberiséget. 

A genetikai beavatkozás segítségével új, eddig nem ismert élőlények, elsősorban mik- 
roorganizmusok hozhatók létre, amelyek ma már szabadalmazhatók és számos gyakor- 
lati célra felhasználhatók. A mikrobiológia jelentős szerepet fog betölteni a világméretű 
fehérjehiány enyhítésében. Uj lehetőségeket kínál a mikrobiológia a talaj termőképessé- 
gének fokozására, a talajerő-utánpótlás és talajművelés energiaigényes módszereinek 
kiváltására. 

Történelmi fordulópont volt a tudomány történetében, hogy 1957-ben a szovjet kuta- 
tók olyan szerkezetet hoztak létre, amely kiszabadulhatott a Föld szorító markából. 
Később lehetővé vált —- ami ma már természetesnek tűnik -, hogy maga az ember is 
eljusson a világűrbe, és ott munkát végezzen. 

Nyugodtan állíthatjuk, az űrkutatás a tudományos technikai haladás egyik legfonto- 
sabb hajtómotorjává vált. A világűr meghódításának már az első lépései is a kutatás és 
fejlesztés, valamint az ipari tevékenység olyan komplexitását és szervezettségét követel- 
ték, amelyre korábban nem volt példa. Az atombomba előállításához létrehozott komp- 
lexitás messze elmarad az űrrepülés megvalósításához szükségestől. A világűrbe való 
behatolást a rakétatechnika tette lehetővé. A kozmikus technika, amelynek része a 
rakétatechnika, jelentős teljesítményeket követelt és követel az anyagtudománytól, az 
elektronikától, a számítás-, a mérés- és a híradástechikától, a kémiától, az orvosi techni- 
kától, és ezzel nagymértékben hozzájárult a tudományos technikai haladás gyorsításá- 
hoz. 

Az üűrtechnika ma már nélkülözhetetlen a távközlésben, a televíziózásban, az erőfor- 
rás-kutatásban, a meteorológiai szolgálat ellátásában, a növényi takaró és vízrendszer 
megfigyelésében, a geodéziai mérésekben stb. Az űrállomások lehetőséget biztosítanak 
olyan különleges technológiák kifejlesztésére, amelyek a súlytalanság állapotát kihasz- 

nálva, Földünkön elő nem állítható, különleges tulajdonságú anyagok létrehozását teszik 
lehetővé. 

A tudományos fejlődés fő irányairól szólva említeni kell még azokat az irányzatokat 
is, amelyek lényegében a műszaki-tudományos haladás közvetlen vagy közvetett hatásá- 
ra indultak fejlődésnek. Közülük is elsősorban a rendszerelméletet és a szervezéstudo- 
mányt indokolt kiemelni. 


A tudományos-műszaki fejlesztési programokról 


Ma az egész világon egyértelműnek tekinthető annak megítélése, hogy a tudományos- 
műszaki fejlettség színvonala stratégiai fontosságú tényező; mind a tőkés, mind a szocia- 
lista országokban nagy, átfogó programokat dolgoztak ki a műszaki fejlődés előmozdí- 
tására, a technológiai előnyök megtartása vagy fokozása érdekében, illetve a technikai 
lemaradás behozása céljából. 

Az Amerikai Egyesült Államokban 1978 óta nagymértékben megnövelték a kutatási 
és fejlesztési ráfordításokat. Az állami támogatás növekedési üteme 1980 és 1986 között 
évi 17-25 százalék között mozgott. A kutatási és fejlesztési ráfordítások döntő mérték- 
ben a hadiipar területére összpontosultak. Az elmúlt 10 évben - folyó áron számolva -— 
250 százalékkal emelkedett a katonai kutatásokra és fejlesztésekre fordított kiadás; a 
nem katonai kutatásokra irányuló ráfordítások gyakorlatilag nem változtak. Az Egye- 
sült Államokban már hosszú ideje a katonai költségek teszik ki a kutatási és fejlesztési 
kiadások nagyobbik hányadát. Az 1988-ra tervezett, mintegy 65 milliárd dollár előirány- 
zatból például 44 milliárd dollárt (a teljes előirányzatnak csaknem 70 százalékát) katonai 
kutatásokra fordítanak; de ezen kívül is, az egyéb célokra tervezett összegekből is 
jelentős hányad szolgálja a , védelmi" célú kutatásokat. 

A sokféle kutatási program közül a legfontosabbról s egyben a leghírhedtebbről, a 
Hadászati Védelmi Kezdeményezés nevű programról számos közlemény jelent meg. 
E program alapvető célja, hogy az Egyesült Államok olyan új fegyverekkel (röntgenlézer- 
részecskenyaláb-fegyverekkel stb.) és szuperszámítógépekkel vezérelt fegyverrendszerek- 
kel rendelkezzen, amelyektől a szocialista közösség országaival, de elsősorban a Szovjet- 
unióval szemben katonai, haditechnikai, technológiai és mindezek következményeként 
gazdasági fölény megszerzését remélheti. 

A program végrehajtása a fegyverkezés eszkalációját új dimenzióba terjeszti ki; de nem 
lebecsülhető az a veszélye sem, hogy az ezredforduló utáni időszakra megalapozhatja az 
Egyesült Államok technológiai egyeduralmát. Ezért ezt a programot nem csupán katonai 
szempontból kell mérlegelnünk, hanem a két társadalmi rendszer, a szocializmus és a 
kapitalizmus közötti technológiai verseny szempontjából is. E program fő fejlesztési 
irányai — a nagyenergiájú lézerek és részecskenyalábok kutatása, a telekommunikáció, 
a mesterséges intelligenciák, a szuperszámítógépek fejlesztése — a 21. század technológiai 
megalapozását szolgálják. A szuperszámítógépek lehetővé teszik rendkívül bonyolult 
rendszerek modellezését, meggyorsítják a rakéták, a repülőgépek, nukleáris berendezé- 
sek, intelligens robotok stb. tervezését, kifejlesztését, mivel számos közbülső lépés elhagy- 
hatóvá válik. A lézer- és részecskenyaláb-technika nemcsak katonai szempontból fontos, 
hanem az anyagmegmunkálásnak is sokat ígérő, új irányzata. 

Japán is nagy nemzeti programot hirdetett meg a csúcstechnológiák kifejlesztésére. 
Nagyon fontos szerepet játszik ebben az , ötödik generációs", intelligens számítógépek 
kifejlesztése és használatba vétele. Ezek a számítógépek olyan , humanizált" berendezé- 
sek, amelyek alkalmazásához nincs szükség semmiféle specifikus számítógépnyelv elsajá- 
títására; a felhasználók úgy oldhatják meg feladataikat, hogy természetes nyelven foly- 
tatnak dialógust a számítógéppel. Fontos feladatnak tartják az információtárolás, -fel- 
dolgozás fejlesztését. Világosan látják, hogy az információ hatalom, és abból indulnak 

ki, hogy Japán az ezredforduló után csak akkor őrizheti meg kiemelkedő szerepét a 
nemzetközi életben, ha az információs technológia területén továbbra is élvonalban 
marad. Nagy erőket koncentrálnak az anyagkutatásra, az elektronika, az optoelektroni- 
ka, a fotonika fejlesztésére. Az utóbbi időben a figyelem előterébe kerültek az élettel 
összefüggő kutatások, amelyeknek csupán egyik vonulatát jélentik a biotechnológiai 
kutatások; a fő hangsúlyt az életjelenségek átfogó vizsgálatára, az egészség megőrzését 
szolgáló kutatásokra, a természet életfenntartó erőinek megvédését, a levegő és a vizek 
tisztaságának javítását szolgáló eszközök és eljárások fejlesztésére helyezik. 

Meg kell említeni az európai tőkés országok által indított számos program közül a most 
kibontakozó, átfogó nagy programot, amely a: EUREKA" névre hallgat. Ez a program 
- főként francia kezdeményezésre — azzal a céllal jött létre, hogy a nyugat-európai 
országok az Amerikai Egyesült Államokhoz és Japánhoz képest előállított technológiai 
lemaradásukat behozzák. Sok nyugat-európai kormányzati tisztviselőnek és üzletember- 
nek az a véleménye, hogy az Egyesült Államok és Japán háttérbe szorította Európát az 
új technológiák kifejlesztése és hasznosítása terén folyó versenyben. A nyugat-európai 
tőkés országok (más országok is) a második világháború után a szénre, az olajra, az 
acélra és a nehézipar fejlesztésére alapozták újjáépülő gazdaságukat, és túl lassan ismer- 
ték fel, hogy milyen sikereket lehet elérni viszonylag olcsó, de fejlett technológiával 
előállított gyártmányokkal, főleg a mikroelektronika, a számítástechnika területén. 1975 
és 1985 között az európai tőkés országok ipari termelése 8 százalékkal, míg az Egyesült 
Államoké 16-tal, Japáné pedig 26 százalékkal nőtt. A mikroelektronikai gyártmányok 
világpiacának 80 százalékát az Egyesült Államok és Japán uralja. 

Érthető, hogy sokan szorgalmazták Európában az összefogást közös, átfogó technoló- 
gia-fejlesztési program létrehozására. Sok nehézséggel, de végül is beindult az EUREKA 
program, amelynek legfőbb célkitűzései: a számítástechnika, a mesterséges intelligencia, 
a robottechnika, a telematika, a mechatronika (a mechanika összekapcsolása az elektro- 
nikával), az új alap- és szerkezeti anyagok, a biotechnológia és tágabb értelemben az élet 
jelenségeinek kutatása. 

A világ különböző régióiban a fejlesztési programok fő összetevői tehát azonosak, 
minthogy a tudományos-műszaki fejlődés világtrendjei is azonosak. 

Természetesen a szocialista országokban is felismerték a tudományos-műszaki haladás 
jelentőségét a gazdasági, társadalmi fejlődésben. A szocializmus csak akkor töltheti be 
történelmi küldetését, ha eléri, hogy a munka termelékenysége tartósan és véglegesen 
meghaladja a legfejlettebb kapitalista országokban elért szintet. Ennek a célnak a meg- 
valósítása érdekében határozta el az SZKP XXVII. kongresszusa, hogy 2000-ig a munka 
termelékenységét 2,3—2,5-szeresére, a nemzeti jövedelmet kétszeresére kell emelni. Ez 
csak úgy valósítható meg, ha a tudományos-műszaki haladás jelentősen felgyorsul; ha 
a társadalmi intézményrendszer és az irányítás korszerűvé, hatékonnyá válik; ha a 
szocialista demokratizmus erőteljesen kibontakozik. 

A KGST legfelsőbb szintű tanácskozásán 1984-ben született meg az az elhatározás, 
hogy a tudományos kutatás és műszaki fejlesztés előmozdítására a szocialista országok- 
nak is komplex programot kell készíteniük, amely tartalmazza a 2000-ig megvalósítandó 
legfontosabb célokat, és az elérésüket szolgáló eszközökre vonatkozó javaslatokat. A fő 
irányokat már 1984-ben meghatározták, ezek: az elektronizáció, az atomenergetika, az 
új anyagok és technológiák, a komplex automatizálás és robotizáció, valamint a biotech- 
nológia kutatása és fejlesztése. 1985 decemberében a kormányfők már alá is írták a 
komplex programról szóló megállapodást. 

A célok teljessége tekintetében a komplex program minden vonatkozásban felveszi a 
versenyt a kapitalista országok programjaival. A célok meghatározása nem volt nehéz; 
a gondot azt jelenti, hogy a megvalósításhoz szükséges eszközök, feltételek és módszerek 

az együttműködés eddig szokásos rendjében aligha teremthetők meg. A komplex prog- 
ram végrehajtása megköveteli az érdekeltségi tényezők figyelembevételét, a kapcsolatok 
átrendezését. El kell érni, hogy a feladatokat ne a minisztériumok közötti egyezmények- 
ben, hanem a vállalatok és intézmények közötti közvetlen, üzleti célú megállapodások- 
ban rögzítsék. Az eddigi tapasztalatok azt mutatják, hogy még mindig nagy a bürokrá- 
cia, sok a papírmunka; a régi beidegződések akadályozzák a komplex program végrehaj- 
tását. Uj, rugalmas formák alkalmazására, korszerű hitelezési gyakorlat bevezetésére van 
szükség. A komplex program megvalósítása, a műszaki fejlődés felgyorsítása valamennyi 
szocialista ország továbbfejlődésének is egyik meghatározó tényezője. A magyar tudo- 
mányos-műszaki haladás megalapozott, tartós kibontakozásához is nélkülözhetetlen a 
szocialista országok, főként a Szovjetunió tudományos-műszaki potenciáljának megerő- 
södése. 

Sokakat foglalkoztató, gyakran felvetődő kérdés: jelentős-e a szocialista országok 
lemaradása a tudományos-múszaki fejlettségben a legfejlettebb tőkés országokhoz - az 
Egyesült Államokhoz, Japánhoz vagy az NSZK-hoz - képest? Néha szélsőséges vélemé- 
nyek is elhangzanak, egyesek katasztrofális, behozhatatlan lemaradásról beszélnek. 
Nekünk objektív módon, a valóságos helyzettel kell szembenéznünk, kerülnünk kell a 
túlzásokat. 

A Szovjetunió egyértelműen vezető pozíciót foglal el a világ országai között az űrkuta- 
tásban. Az állandó űrállomások kifejlesztésében és működtetésében olyan előnyre tett 
szert, amelyet az Egyesült Államok semmiképpen sem tud rövid idő alatt behozni. Az 
új szovjet állandó űrállomás, a Mir, minden vonatkozásban kitűnően működik, teljesít- 
ményét a tudományos világ nagy elismeréssel és csodálattal figyeli. Nem régen, az értékes 
asztrofizikai berendezést szállító teherűrhajó, a Kvant első dokkolási kísérlete nem 
sikerült, a szovjet asztronauták azonban bravúros munkával a helyszínen elhárították 
a blokkolás technikai akadályait; mindennek — a televízió jóvoltából — szemlélői lehet- 
tünk. Nem kétséges, hogy ezek mögött a teljesítmények mögött igazi csúcstechnológia 
húzódik meg. 

Az űrtechnikában tehát, amely stratégiailag kiemelkedően fontos, a Szovjetunió veze- 
tő szerepe nem vitatható. Ezt erősíti az a nagy nemzetközi sikerrel járt vállalkozás is, 
amely VEGA-misszió néven vonult be a tudomány és a technika történetébe, s amely a 
Vénusz és a Halley-üstökös megfigyelésére irányult. A misszió sikerében a magyaroknak 
is jelentős érdemük volt. 

A Szovjetunió az élvonalban van a termonukleáris kutatásokban (a termonukleáris 
energiatermelés békés célú felhasználásában), a lézerkutatásban, a részecskenyaláb-kuta- 
tásban, a molekuláris genetika számos területén. Az utóbbi azért figyelemre méltó. mert 
közismert, hogy a genetikai kutatásokat annak idején nagyban visszavetette Liszenko 
tanainak egyeduralma. 

A Szovjetuniónak azonban van mit behoznia az információs technológia, a hírközlés 
fejlesztésében, továbbá a nagypontosságú megmunkálások, a finommechanika területén 
és a gépgyártás-technológiában. A XXVII. kongresszus óta súlyponti kérdésként kezelik 
a gépipar, a gépgyártás-technológia, valamint a mikroelektronika, a robottechnika 
fejlesztését. A szakemberek hangsúlyozni szokták, hogy a nagy műveleti sebességű 
számítógépek, a szuperszámítógépek kifejlesztésében a Szovjetunió lemaradt az Egyesült 
Államokhoz és Japánhoz képest. A New Scientist című angol folyóiratból származik az 
a hír, hogy a Szovjetunióban felépítették az Elbrusz-] számítógépet, amely a lap cikkíró- 
ja szerint szuperszámítógépnek tekinthető. Bizonyára még sok a tennivaló addig, hogy 
a szocialista országokban is megjelenjenek a szuperszámítógépek, de abban aligha kétel- 
kedhetünk, hogy ez a kilencvenes években be fog következni. 

A valóság tehát az, hogy fontos területeken kiemelkedő eredmények vannak, más 
fontos területeken viszont jelentős a lemaradás; ezt azonban be lehet és be is kell hozni. 
A lemaradás legfőbb oka, hogy a szocialista fejlődés eddigi menetében még nem alakul- 

tak ki azok a mechanizmusok, amelyek azt a hallatlan nagy szellemi potenciált, amely 
a Szovjetunióban és a szocialista országokban megvan, kellő hatásfokkal hasznosítani 
tudták volna. Ezeknek a mechanizmusoknak a kialakítása és működtetése jelentős 
társadalmi, gazdasági és szemléleti átalakulást követel meg. 


Forrásképzést növelő struktúraváltás és műszaki fejlesztés 


A világgazdaságban a hetvenes években kialakult recesszió körülményei között számos 
ország úgy döntött, hogy a gazdaság szerkezetének szükséges átalakításához a műszaki 
fejlődést felgyorsítja, s ezzel készül fel a recesszióból való kilábalásra olyan technológiai 
szinvonal megteremtésével, amelynek alapján versenyképessége a nemzetközi piacokon 
erőteljesen növekszik. Szükséges lett volna nálunk is a műszaki fejlesztés előtérbe állítása. 
Ez azonban a helyes és a sürgető politikai állásfoglalások ellenére nem következett be. 

Az 1980-1986 közötti időszak gazdasági folyamatai felhívták a figyelmet az átfogó 
cselekvés szükségegségére. 1984-ben az MSZMP Központi Bizottsága megerősítette a 
korábban elhatározott reformok következetes megvalósításának szükségességét. 1985- 
ben a XIII. kongresszus megfogalmazta a cselekvés fő irányait, koncepcionálisan helye- 
sen jelölte meg a feladatokat. Ezek ma is időszerűek. Ugyanakkor tudjuk, hogy 1985-ben 
és 1986-ban kedvezőtlen tendenciák alakultak ki a gazdaságban, és 1986 vége felé 
világossá vált: szükséges, hogy a Központi Bizottság feltárja a bajok valódi okait és utat 
nyisson a hibák kijavításához. Az 1986. novemberi határozat ezt a nyitást jelentette, 
hiszen nem adott részletekbe menő konkrét programot a tennivalókra, megfogalmazta 
viszont azt az igényt, hogy szükség van ilyen program kidolgozására. 

A Központi Bizottság 1986 decemberében átfogó határozatot hozott a tudományos- 
műszaki fejlődés gyorsításával és a tudományos kutatás eredményességének fokozásával 
összefüggő feladatokról. 1987. július 2-án a Központi Bizottság, majd az Országgyűlés 
elfogadta a gazdasági-társadalmi kibontakozás programját. Ennek alapvető célja, hogy 
- a társadalmi-gazdasági élet minden szféráját megújítva — lendületet adjon a szocializ- 
mus építésének, és a fejlődéshez szükséges források megteremtésével létrehozza azokat 
a feltételeket, amelyek nélkülözhetetlenek a közepes gazdasági fejlettség szintjének meg- 
haladásához. A program nem foglalkozik részletesen a múlt elemzésével, a hangsúlyt a 
kibontakozást előmozdító feladatokra helyezi. 

A tisztánlátás érdekében tudni kell, hogy ha 10-15 évre visszamenően minden év nettó 
nemzeti termékéből kivonjuk az adott év adósságszolgálati terheit, és az így előállott 
számsort összehasonlítjuk a felhasználást mutató számsorral, akkor kiderül, hogy a 
felhasználás legalább 10 éve rendszeresen meghaladja a nettó nemzeti termék és az adósság- 
szolgálati terhek különbségét. Azaz, megbomlott a forrásképzés és a -felhasználás között 
az egyensúly, állandósult a , túlelosztás". Az adósságszolgálati terhek évről évre növe- 
kednek; ezt nem kompenzálja a nettó nemzeti termék szerény növekedése, s ilyen módon 
a rendelkezésre álló források fokozatosan csökkennek. Végeredményben olyan helyzet 
alakult ki, hogy ma már az újabb és újabb hitelek felvétele nem forrásbevonást, hanem 
összhatásában forráskiáramlást ,eredményez". A hitelfelvételek az adósság-struktúra 
kedvező módosítását szolgálhatják, segíthetik a kamatterhek csökkentését, a többletfel- 
használást kompenzáló hitelfelvételek azonban egyértelműen az adósságszolgálati terhek 
növelését, a rendelkezésre álló források további csökkenését idézik elő. A diagnózishoz 
hozzátartozik annak megállapítása is, hogy a forrásbeszűkülés folyamatában a termelési 
szerkezet megújulása nem következett be, ami maga is közrejátszott a jövedelemtermelés 
stagnálásában, sőt visszaesésében. A műszaki fejlesztés, amely a struktúraváltást hivatott 
elősegíteni, nem bontakozott ki. 

Ilyen körülmények között arra van szükség, hogy a gazdaságpolitikai prioritások 
közül a legfontosabbakat juttassuk érvényre, mégpedig haladéktalanul. Azonnali feladat 

az adósságállomány növekedésének fékezése és a költségvetés deficitjének mérséklése, 
nehogy az egyensúlytalanságból olyan instabilitások keletkezzenek, amelyek megbénít- 
hatják a struktúraátalakítást és a műszaki fejlesztést. Ugyanakkor el kell kerülni, hogy 
a gazdasági egyensúly elérését szolgáló szigorú és merev intézkedések egyúttal megaka- 
dályozzák a forrásképzést elősegítő struktúraátalakítás és az ezt támogató műszaki 
fejlesztés prioritásának érvényesülését. 

Különböző mutatók vannak, amelyek alapján egy adott ország hitelképessége megítél- 
hető. Az egyik legfontosabb mutató: az egységnyi exportra jutó adósságállomány. A ma- 
gyar adósságállomány e mutató szerint még a tolerálhatóság határain belül van, s a 
magyar gazdaságot a hitelezők még fizetőképesnek tekintik. Ennek a minősítésnek a 
megtartása azonban szükségessé teszi az export növelését. 

Amit az egyensúly javítása érdekében nem lehet és nem szabad megtenni, az a tőkés 
import teljes leállítása és a gazdaságtalan tőkés export mértéktelen növelése. A tőkés 
import drasztikus leállítása zavarokat idézne elő a termelésben, ennek hatására foglal- 
koztatási nehézségek keletkeznének, megbénulna a műszaki fejlesztés, és lehetetlenné 
válna a struktúraátalakítás. Ezt az utat tehát nem járhatjuk. A gazdaságtalan export 
növelésének viszont az állít objektív korlátot, hogy ez csökkenti a nemzeti jövedelmet. 

Az egyensúlypolitika és a struktúraátalakítás, valamint a műszaki fejlesztési politika 
összhangját biztosítandó, az látszik célszerűnek, ha néhány év alatt érjük el a kiegyensú- 
lyozott, nullszaldós konvertibilis fizetési mérleget és költségvetést. Egy ideig tehát még 
vállalni kell a további eladósodást, de ezt az export növelésével ellensúlyozni kell, annak 
érdekében, hogy az adósság/exportmutatónk megfelelő legyen. Az export növelése -— 
sajnos — átmenetileg megköveteli a struktúraváltás és a műszaki fejlesztés szempontjából 
nem kívánatos termelési tevékenységek fenntartását, esetleg átmeneti bővítését is. Ezt 
aligha lehet elkerülni. Egymásnak ellentmondó és ellentétesen ható követelmények egy- 
idejű teljesítése mellett kell kialakítani a stabilizációs szakasz gazdasági mozgásterét. 
Létérdekünk, hogy ebben a nem túl tág mozgástérben érvényesüljön a struktúraátalakítás 
és a műszaki fejlesztés prioritása; a fogyasztás lehetőségeit is csak e keretek között 
határozhatjuk meg. Ki kell mondani: életszínvonal-politikánkat tartósan csak úgy alapoz- 
hatjuk meg, ha most a fő hangsúlyt a forrásképzést szolgáló struktúraváltásra és a műszaki 
fejlesztésre helyezzük. 

Ha változatlanul megtartanánk a korábbi években kitűzött és indokoltnak látszó 
valamennyi társadalmi-gazdasági prioritást, akkor nem lenne struktúraátalakítás, nem 
jöhetnének létre az életszínvonal növeléséhez szükséges alapok. A vegetálás fenntartható 
lenne még pár évig, de kedvező változások nem következnének be, mert nem akkumulá- 
lódnának azok az erők, amelyek nélkülözhetetlenek a kibontakozáshoz. 

A tudománypolitika és a műszaki fejlesztés feladatait e feltételekből kiindulva kell 
meghatározni, mégpedig a rövid távon ható érdekek figyelembevételével és a hosszú távú 
érdekek követelményeinek érvényesítése alapján. Az MSZMP Központi Bizottságának 
a műszaki fejlesztésről hozott 1986. decemberi határozatában megtalálhatók azok a 
koncepcionális elgondolások, amelyek a gazdasági"rtársadalmi kibontakozás műszaki 
programjának megvalósításához szükségesek. Ezért e helyütt eltekinthetünk a hazai 
műszaki fejlesztés és tudományos kutatás konkrét szakfeladatainak részletezésétől. Meg- 
jegyzendő azonban, hogy lényegében nálunk is ugyanazok a fő irányok és tendenciák 
érvényesülnek, amelyek nemzetközileg jellemzőek. Ezeken belül azonban meg kell talál- 
nunk azokat a sajátos területeket, amelyekre erőinket összpontosítani indokolt. Nyilván- 
valóan helytelen irányvétel lenne, ha például a számítástechnikában Magyarország a 
hardware fejlesztésében akarna az élre törni, de már a software-technológiák fejlesztésé- 
ben ez a célkitűzés nem látszik értelmetlennek. 

A követendő konkrét műszaki célok körültekintő munkával, a nemzetközi tapasztala- 
tok felhasználásával különösebb nehézségek nélkül meghatározhatók. Az igazán nehéz 
feladatot az jelenti, hogy a jelenlegi szűk lehetőségek és korlátok közepette kell megte- 

remteni azokat a külső és belső feltételeket, amelyek között a műszaki fejlesztés - a 
termékek megújítása, tökéletesítése, versenyképességük növelése, használati értékük 
fokozása - a gazdasági szervezetek természetes , szükségletévé", sikeres működésük 
nélkülözhetetlen tényezőjévé válik. Ezeket a feltételeket a piac törvényei alakítják ki, 
amelyek torzítás nélküli érvényesülését a központi irányításnak kell biztosítania. A piac 
törvényeit nem lehet , szimulálni", még kevésbé utasításokkal helyettesíteni; valószínűsé- 
gi jellegük figyelembevételével - a tervezés során kell őket a szocialista célok szolgálatába 
állítani. A piac által közvetített kereslet az a kényszererő, amely a vállalati innovációt 
a nagyobb jövedelem elérésére sarkallja. Sokszor mondjuk, hogy a kutatás, a fejlesztés, 
a termelés és az értékesítés egységes rendszert alkot, de azt ritkábban hangoztatjuk, hogy 
ezen a rendszeren belül - bizonyos esetektől eltekintve - a marketing (a piac feltárása, 
előkészítése, megtartása, alakítása érdekében végzett tevékenység) a hajtóerő. 

A műszaki fejlesztés a vállalatoknál realizálódik, a műszaki fejlődés igazi letéteménye- 
sei a vállalatok. Ezért, ha a vállalatok nem érdekeltek a műszaki fejlesztésben, ha nem 
abszorbeálják a műszaki eredményeket, akkor a kutatóintézetekben vagy a különféle 
műszaki fejlesztő szervezetekben születhetnek ugyan tudományos és műszaki eredmé- 
nyek, de ezek gazdasági hatást nem fejtenek ki, és Így igazából nem is tekinthetők 
, eredményeknek". Szükség van tehát a műszaki fejlesztésben való érdekeltség közgazda- 
sági feltételeinek megteremtésére, valódi versenyhelyzet, a kereslet/kínálat törvényének 
következetes érvényre juttatására. Számos területen sajnos nem beszélünk a versenyhely- 
zetről, a valóságban azonban ilyen nincs. Ez a deklarált, de nem létező, csak szimulált 
verseny nagy kárt okoz, mert azt a látszatot kelti, mintha működne. Egyik legfontosabb 
feladatunk a tisztánlátás és a valódi verseny feltételeinek megteremtése. , 

A műszaki fejlődés előmozdításában nagy jelentősége van a vállalati vagyonérdekelt- 
ségnek, amely ha erős, fejlesztésre, jövedelmet hozó vagyongyarapításra ösztönöz. A va- 
gyonérdekeltség kialakításának és fokozásának érdekében eddig keveset tettünk, az 
elképzelések elméleti megalapozottsága gyenge. Szükségesnek látszik megvizsgálni, ho- 
gyan lehet a társadalmi tulajdonban lévő vállalati vagyont vagy annak bizonyos részét 
működtetés és gyarapítás, továbbá a tulajdonosi funkciók gyakorlása céljából a vállalati 
közösség rendelkezésére bocsátani. A tulajdonlási jogoknak együtt kell járniuk a szocia- 
lista állam által előírt kötelezettségek vállalásával; nem teljesítésük az adott közösség 
tulajdonlási jogainak felfüggesztését vagy megszüntetését vonhatja maga után. 

A műszaki fejlődés — és általában a gazdaság megújulása - azt követeli, hogy növeked-. 
jen a vállalatok rendelkezési joga jövedelmeik felett. Jelentősen fékezte a műszaki fejlő- 
dést az elmúlt években, hogy a nyereséget elérő vállalatok jövedelmének nagy részét 
elvonták, és azt a költségvetésen keresztül a veszteséggel dolgozók támogatására fordí- 
tották. A fizetőképesség megőrzéséhez kényszerűen szükséges mértéken túl, meg kell 
szüntetni ezt a fajta jövedelem-átcsoportosítást, más módszereket kell találni a szükséges, 
de nem jövedelmező tevékenységek fenntartására. 

Az új vállalati adórendszer - a hozzáadottérték-adórendszer - jó eszköz lehet a 
termelési szíéra mozgásterének bővítésére. Lényege, hogy az elvonások jelentős része a 
termelésből a végső felhasználás szférájába kerül át, és ily módon a termelési szférának 
nagyobb lehetőséget ad az ott akkumulált jövedelmek hasznosítására. A hozzáadottér- 
ték-adó megdrágítja az élőmunkát, olcsóbbá teszi a technikát, ösztönzi a vállalatokat, 
hogy a struktúraváltást a technikai-technológiai fejlesztésre alapozzák. Az új vállalati 
adórendszerhez hozzá tartozik az árrendszer és az ármechanizmus módosítása. A kon- 
zervatív bér- és keresetszabályozást is fel kell váltani - amint erre a feltételek megteremt- 
hetők - egy átfogó bérreformmal. 

Mindezzel együtt hangsúlyozni szükséges, hogy az adó-, ár- és bérreform csupán 
eszköz, önmagában értéket nem teremt, a forrásokat nem bővíti. A forrásbövítéshez, az 
értékteremtéshez valami más, valami olyasmi kell, amit alkotó munkának, invenciónak 
nevezünk. Másképpen kifejezve: az emberi tényező nagy és növekvő szerepéről van szó. 

A tudományos-műszaki fejlődés következményeként a szellemi munka szerepe a társa- 
dalmi termelő folyamatban jelentősen megváltozott —- meghatározóvá vált. Módosult a 
fizikai munka természete is, elvégzése növekvő műveltséget, képzettséget, szaktudást 
kíván. Mindez azt jelenti, hogy a szellemi munka és a végzéséhez szükséges műveltség, 
szaktudás felértékelődött. Hazai gyakorlatunk ellentmondása, hogy ez a felértékelődés 
nálunk nem következett be. A szellemi munka társadalmi értéke, erkölcsi és főként anyagi 
megbecsültsége nem a tényleges követelményeknek megfelelően alakult. 

Ezen változtatni kell. Előrehaladásunk megköveteli a szellemi munka, a tudás, a 
hozzáértés , tekintélyének" helyreállítását. Ehhez - egyebek között - elengedhetetlen, 
hogy a képzés minden szintjén minőségi változások következzenek be, az általános 
iskolától kezdve a középfokú képzés tartalmi korszerűsítésén, a szakmastruktúra régen 
kskzérkossáájgállsztstát át az egyetemeken és a főiskolákon tanulók számának jelentős 
növeléséig 

A tudományos-műszaki haladás meggyorsításának tehát alapvető feltétele a humán 
erőforrás fejlesztése, az emberek képzettségi, műveltségi szintjének emelése. Számunkra 
a legfontosabb tartalék, a legnagyobb húzóerő éppen ebben, az emberi tényezőben van. 
Ezért kell — nehézségeink közepette is — megkülönböztetett figyelmet fordítani minőségé- 
nek fejlesztésére, alkotó készségének növelésére. 


A fejlődés jelenlegi szakaszában minden a cselekvésen - az átgondolt, de mégis gyors, 
halogatás nélküli és céltudatos cselekvésen — múlik. Jelentős szellemi potenciálunk van, 
s ez a szellemi potenciál nagy tettekre képes. A nagy tettek a mai világban konfliktusok- 
kal járnak. Aligha van pártszervezet, ahol nem kell konfliktusokkal szembenézni. 

A párt szervezetei akkor teljesítik feladataikat, ha felvállalják és támogatják a társa- 
dalmi-gazdasági kibontakozást szolgáló alkotó, újító kezdeményezéseket. 

A lakossági jövedelem és a fogyasztás 
ellentmondásai 


Az utóbbi években az életszínvonal stagnálásával, mi több, csökkenésével kellett számol- 
nunk. Az aktív keresők túlnyomó többségét kitevő munkások és alkalmazottak reálbére 
1985-ben 4 százalékkal volt alacsonyabb, mint 1980-ban, és ugyanezt az értéket mutatta 
a mezőgazdasági szövetkezetek dolgozóinak reálkeresete is. A statisztikailag regisztrált 
jövedelmek alakulásánál ennél ugyan kedvezőbb a kép; a személyes jövedelem reálértéke 
a számítások szerint 7 százalékkal haladta meg az 1980. évit. Ez azonban nagyon szerény, 
majdhogynem jelentéktelennek minősíthető növekedés, alig több mint évi egy százalék. 
Egyrészt messze elmarad a hetvenes években megszokott 3-S százalékos növekedéstől, 
másrészt mindenképpen együtt jár azzal, hogy jelentősnek ítélhető társadalmi rétegek 
reáljövedelme csökkent, míg másoké kisebb-nagyobb mértékben emelkedett. 

A mindennapi tapasztalat nincs teljesen szinkronban a személyes véleményekkel, 
illetve a reáljövedelem-számítások alapján kialakult helyzetképpel. Mert igaz, hogy egy 
közepes, mondjuk 3-4 tagú család hétvégi bevásárlására már csak szűkösen elég egy ezres 
és egy pár elfogadható minőségű cipő is minimum ennyibe kerül, de az üzletekben, az 
áruházakban és a piacokon mégis nagy — és mostanság egyre nagyobb - a forgalom. 

Az emberek sokat vásárolnak és nemcsak az olcsó, hanem a drága áruk is elkelnek. 
Egyre több az autó, és ezeket a magas benzinár ellenére nap mint nap használjuk. 
A statisztika azt mutatja, hogy a tartós fogyasztási cikkek állománya nemcsak nő, hanem 
- éppen a legértékesebb cikkekből: a hűtőgépből, a televízióból, a személygépkocsiból - 
évről évre egyre többet vásárolunk ezekből. A lakáshelyzet a sok gond és valós probléma 
ellenére — legalábbis a mennyiségi mutatók szerint — szintén javul. Például 1980 és 1985 
között 200 ezerrel emelkedett a lakások és 21 ezerrel a magánüdülők száma, és a 
legutóbbi években is évi 70-75 ezer új lakás épült — nagyrészt magánerőből. A folyó 
fogyasztás sem csökkent; a háztartás-statisztika adatai szerint például a drágább élelmi- 
szerek fogyasztása még a legutóbbi években is emelkedett. Az 1986-os adatok is e 
tendencia folytonosságát jelzik. A fogyasztás valamivel gyorsabban nőtt, mint a reáljöve- 
delem: az élelmiszer-fogyasztás 2,5 százalékkal, az iparcikkeké 3,6 százalékkal emelke- 
dett. 109 ezer új személygépkocsit vásároltunk és nőtt a lakásberuházások aránya a 
jövedelmek felhasználásán belül. (Az általános emelkedésen belül kivételt jelent a zöld- 
ség- és a gyümölcsfogyasztás, amely 1984-1985-ben kismértékben visszaesett. Ebben 
bizonyára az aszályos éveknek, de talán még inkább a közvetítő kereskedelem árfelhajtó 
tevékenységének van szerepe.) Emellett a lakosságnak megtakarításai is voltak; nőtt a 
takarékbetét-állomány, jelentős összegekért vásároltak kötvényt, magán- és kisvállalko- 
zásokba is fektettek tőkét. 

Az előbbi állítások illusztrálására érdemes néhány statisztikai adatot is áttekinteni: 

Néhény élelmiszer és élvezeti olkk fogyasztása 
(1 főre jutó évi átlag, kg-ban, illetve ilterben) 


1980 j 1980 1985 
Hús Összesen 59.,1 73.8 791 
Tejtermék összesen 1140 166.5 1820 
Cereáliák 1368.2 115.1 110.0 
Cukor 28.68 37.9 35.93 
Főzelék, zöldség. gyümölcs 139.4 1540 1470 
Kávé 0.1 2.9 2.9 
Szeszes italok 6.1 11,7 11,5 
Lakásállomány (1000 db) 
1960 1980 1985 
Összes lakós i 2758 3542 3846 
Ebből! 3 és több szobás 129 849 1230 
100 szobára jutó lakos 
(fő) ü 245 152 126 
Fürdőszobás lakások 
aránya (százalékban) 585 730 


Tartós fogyasztási olikkek állománya 


(100 háztartásra jutó, db) 
1960 1980 1985 
Hútógép I 87 106 
Mosógép 91 99 
Személygépkocsi 26 38 
Televízió 99 112 
Ebből színes 21 


Forrás: 1985. évi Statisztikai Évkönyv 


Ellentmondás van tehát a statisztika által regisztrált jövedelmi adatok és a fogyasztás- 
ban tapasztalható tendenciák között. Az ellentmondás a háztartartás-statisztika adatai- 
ban is megnyilvánul; nincs szoros kapcsolat az egy főre jutó jövedelem és az ellátottság- 
fogyasztás színvonala között. Érdemes ezt is egy rövid adatsorral alátámasztani: 


Néhány jellemző ellátottsági-fogyesztási mutató (19865) 


(Olyan háztartások adatai, amelyekben az egy fóre jutó havi jövdelem 1800—-2600 forint között 
van, annak a kategóriának 8 százalékában, ahol ugyanez a jövedelem 5000-5800 forint. Aktív 


háztartások, ) 


Az egy főre jutó jövedelem 
A komfortos lakások aránya 


42.68 százalék 
71,1 


3 és több szobás lakások aránya 72.7 
. Ellátottság 

Hútögép 82.3 
Automata mosógép 8b5,7 
Személygépkocsi 42.68 
Televízió 720 

Ebből színes 279 
Húsfogyasztás 72.2 
Friss zöldség 5b3.9 


Forrás 19865. évi Héztartás- atatiszt:ka 

Erős összefüggés tehát csak a személygépkocsi és a színes televízió esetében mutatható 
ki, illetve még a zöldségfogyasztásban. A többi ellátottsági, illetve fogyasztási mutató 
- szerencsére — a jövedelmi arányoknál lényegesen kedvezőbb. (Meg kell! jegyezni, hogy 
az ellátottság az alapvető tartós fogyasztási cikkekben az alacsony jövedelmi kategóriá- 
ban is gyakorlatilag teljesnek tekinthető: 100 háztartásra például 98 hűtögép, 99 mosó- 
gép és 106 televízió jut. Bizonyára különbség van az ellátottság és a fogyasztás minőségé- 
ben - például az alacsony jövedelmi kategóriába tartozók valószínűleg ritkán vásárolnak 
bélszínt, de még rövidkarajt is, és a kocsijuk is inkább öreg Trabant, mint új Lada. 
A statisztika azonban e lényegi különbségeket nem tudja kifejezni. Az elemzésben 
eltekintettem a két szélső jövedelmi kategóriától, mert ezekben kevés háztartás szerepel, 
és az adatok az aktív háztartások második legalacsonyabb, illetve a legmagasabb előtti 
kategóriájára vonatkoznak.) 


A regisztrált és a valós jövedelemfolyamatok eltérése több tényezőre vezethető vissza. 
Ezek egy része mindig is jelen volt a gazdaságban, mostanra csak terjedelme, szerepe 
változott meg, míg egyik-másik jelenség lényegében újnak tekinthető. 

Első helyre kívánkozik, hogy a családok anyagi helyzetét nem egyedül a folyó jövede- 
lem (illetve annak reálértéke) határozza meg, hanem szerepe van a felhalmozott jövede- 
lemnek, a vagyonnak is. Mégpedig nemcsak az adott család, de az előző nemzedék 
felhalmozásának is. Bár a régi családi vagyonok ma már nincsenek meg, ha valaki egy 
értékes családi házat vagy akár egy jó helyen levő, jól felszerelt bérlakást ajándékba kap 
vagy örököl (gyakorlatilag ez is örökölhető), egészen más nívón élhet, mint akinek 
mindezt saját munkájával, a folyó jövedelméből kell megteremteni. Nem hiszem, hogy 
ezt igazságtalannak s ezért kiküszöbölendőnek kellene tartani, még ha az egyenlőségre 
való törekvés szempontjából annak látszik is. Szorgalmas, családszerető ember természe- 
tes törekvése ugyanis, hogy az utódairól is gondoskodjék, s erre most nálunk - a fiatalok 
pályakezdési gondjai miatt - különösen nagy szükség van. 

Bár a vagyonnak jelentős lakossági rétegek valós anyagi helyzetében korábban is volt 
szerepe, ma ez - alapvetően a hetvenes években bekövetkezett gyarapodás alapján - 
sokkal több családot érint. De talán ennél is fontosabb a funkció változása. Míg a vagyon " 
korábban szinte kizárólag használati értéket jelentett (pl. családi ház), illetve a tartalék 
szerepét játszotta, az ingatlannak, műtárgynak még az a jó tulajdonsága is megvolt, hogy 
nőtt az értéke. Az utóbbi 6-8 évben - szűkebb körben és bizonyos összeghatáron felül - 
tökésíthető is, vagyis folyamatos jövedelmet hozhat. 

Tökebefektetésre mindenekelőtt a magánkisiparosoknak és a kiskereskedőknek van 
lehetőségük - illetve rá is kényszerülnek, hiszen saját eszközeikkel dolgoznak. Számuk 
1980-tól növekvő tendenciát mutat, és 1985-ben elérte a 217 ezret. Az új kisvállalkozási 
formák egy része szintén saját befektetést kíván. A tőke után mindkét csoportba tarto- 
zóknak a végzett munka ellenértékén túlmenő külön hasznot kell elérniök, máskülönben 
nem hajlandók befektetni. De vannak a vagyonnal való jövedelemszerzésnek más formái 
is, például a lakások, nyaralók, üzlethelyiségek bérbeadása. Ilyen forma lenne elvileg a 
kötvényvásárlás is. (Azért elvileg, mert jelenleg az infláció elviszi a 9-11 százalékos 
kamatot és legfeljebb az érték megőrzéséről lehet szó.) 

Az ingatlan és egyéb vagyontárgyak forgalma az utóbbi években meghaladta a koráb- 
bit, és jelenleg is élénk. Ez részben azzal kapcsolatos, hogy a vállalkozók egy része Így 
jut likvid tőkéhez. Az idősebb nemzedéket viszont anyagi helyzetének romlása készteti 
rá, hogy nyaralóját, telkét eladja, vagy életjáradéki szerződést kössön házára, lakására. 
A vagyon értékének egy része - esetenként az állami vagyoné, a bérlakásé is! - átkerül 
a fogyasztás szférájába. 

E bonyolult folyamatokat - amikor például az idős ember fogyasztása másoknál 

felhalmozásként jelenik meg - a statisztika nem tudja nyomon követni, így többek között 
ezért sincs összhang a regisztrált jövedelemfolyamatok és a fogyasztás mértéke között. 

Az anyagi helyzet, a javakkal való ellátottság attól is függ, hogy - a foglalkozáson 
kívül - ki mennyi saját munkát hajlandó és képes befektetni önmaga ellátásába, közvetlen 
környezete alakításába, karbantartásába. Bizonyos háztartási, ház körüli munkákkal 
kiadást lehet megtakarítani, illetve növelhető a megvásárolt javak használati értéke. (Pél- 
dául: befőzés-tartósítás, házi ruhakészítés, javítások házi kivitelezése stb.) Valószínűleg 
általában is felülvizsgálatra szorul az a nézet, amely szerint a háztartási munka teljes 
egészében improduktív. 

Egyrészt a háztartásokban folyik a megszerzett javakkal való gazdálkodás, ezek meg- 
őrzése és karbantartása, ami lényegesen befolyásolja a reálértéket. Másrészt itt kerül 
továbbfeldolgozásra a termékek egy része, tehát új érték is keletkezik. (Éppen napjaink- 
ban vagyunk tanúi, hogy a javító-szolgáltató tevékenységek egy része, de még bizonyos 
termelés is visszakerül a háztartások keretébe. Az utóbbira legjobb példa a családiház- 
és nyaralóépítés, ami nagyobb részben családi-baráti együttműködéssel történik, hiszen 
az építőipart egyszerűen nem lehet megfizetni. Aki teheti, kertjében zöldséget, gyümöől- 
csöt termeszt, ezt feldolgozza, tárolja, mert a közvetítő kereskedelem árfelhajtó tevékeny- 
sége csillagászati árakat produkál. Úgy i is mondhatjuk: rosszul működik a társadalmi 
munkamegosztás! Ha ugyanis jól funkcionálna, ezen termékek, illetve munkák túlnyomó 
többségét az átlagos keresetű ember meg tudná vásárolni, illetve érdekelt lenne abban, 
hogy megvásárolja. Tudniillik a munkahelyen többet keresne, mint azzal, hogy otthon, 
szakértelem nélkül barkácsol.) 

Annak, hogy elszakadt egymástól a statisztikailag megragadható és a valóságos 
jövedelem, valószínűleg az a leglényegesebb összetevője, hogy a statisztika döntő részben 
az első gazdaságból származó jövedelmeket tudja megragadni, míg az utóbbi 6-8 évben 
jelentősen megnőttek a második és a harmadik gazdaságból eredő jövedelmek. Ezt a 
statisztika nagyrészt bevallás vagy becslés alapján veszi számba, ami nem hoz kielégítő 
eredményt. Többek között azért, mert a bevallást készítök nagy részének fontos érdeke, 
hogy jövedelmét alacsonyabbnak tüntesse fel a valóságosnál. 

Léteznek olyan, inkább csak belső használatra szánt becslések, amelyek szerint a 
második gazdaságban a keletkezett és számba nem vett jövedelmek alsó értéke évi 20 
: milliárd forint körül van. Ha ezt elfogadjuk, akkor ez az 1984. évi nemzeti jövedelemnek 
— 804 milliárd forint — mintegy 2,5 százalékát jelenti. 

A második gazdaságnak napjainkra változatos formái alakultak ki. (A régebben is 
meglevő formák mellett például még az elmúlt évben is rendre szaporodtak a vgmk-k, 
a szerződéses üzletek, az önálló gmk-k, a pjt-k, a kisszövetkezetek, és jelentősen bővült 
a magánszektor is.) A statisztika szerint is itt keletkezik a nemzeti jövedelem számottevő 
része. De - mint már említettem - a számbavétel nem pontos, nem is lehet az, és az itt 
keletkezett jövedelmek valójában nagyobbak, mint amennyit a statisztika jelez. Ezt 
döntően két tényező magyarázza. Az emberek igyekszenek tevékenységüket a második 
gazdaságba koncentrálni, hiszen az itt létrehozott produktumból nagyobb arányban 
részesednek, mintha ugyanazt a munkát az első gazdaságban fejtenék ki. Egyúttal 
igyekeznek jövedelmük minél nagyobb részét kivonni az ellenőrzés alól, ami teljesen 
érthető reagálás a pénzügyi-gazdasági vezetés erőteljes jövedelemcentralizációs törekvé- 
seire. A személyi jövedelemadó hatására az ilyen irányú lakossági törekvések várhatóan 
erősödni fognak - mintegy védekezésül az életszínvonal csökkenése ellen. 

A harmadik gazdaság a féllegális és illegális tevékenységek világa. Ide tartoznak 
egyrészt a különböző fusimnunkák, amelyeknek számos féllegális formája ismert. Például 
az építőipari munkások maszek munkát vállalnak vállalati gépekkel, anyaggal stb. Az 
így szerzett bevételből azután többen részesülnek. Ebben az esetben részben új érték 
keletkezett, de társadalmi tulajdonban levő eszközök felhasználásával. 

A harmadik gazdaságban zajló jövedelemfolyamatok másik nagy csoportja - a borra- 

való-csúszópénz stb. — csak jövedelem-átcsoportosítást jelent, amcly mögött általában 
nincs szükségletet fedező többletteljesítmény. Ez az átcsoportosítás széles rétegeket érint 
- pozitív és negatív értelemben egyaránt. Bizonyos értelemben úgy is felfoghatjuk, mint 
a jó minőségű termékek és a szűkösen meglevő szolgáltatások jelentős áremelő tényező- 
jét. Valamelyik formáját gyakorlatilag mindenki fizeti, de a belőle származó , haszon" 
- vagyis a jövedelem-átcsoportosítás egyenlege — meghatározott társadalmi csoportok 
zsebében csapódik le, míg más csoportok jövedelmét ez a folyamat nagymértékben 
megcsapolja. Ez is egyik összetevője annak, hogy a jövedelem és az anyagi helyzet 
jelentős társadalmi csoportoknál nincs szinkronban. 

Végül egy olyan tényezőről kell említést tenni, amelyről nem szívesen beszélünk, pedig 
érezhetően jelen van a társadalomban, és sajnos növekvő tendenciát mutat. Arról van 
szó, hogy számosan visszaélnek azzal, hogy a társadalmi tulajdon bizonyos része felett 
rendelkezési joguk van, és ennek révén illegális anyagi előnyre tesznek szert. Az ilyen 
cselekmények számának kisebb-nagyobb növekedését a statisztika is kimutatja, de a 
tapasztalatok arra utalnak, hogy ennél jóval több az, ami felderítetlen vagy nem kerül 
nyilvánosságra." Ezeken a csatornákon az első gazdaságban megtermelt nemzeti jövede- 
lem bizonyos része — a béreken és egyéb , szabályos" jövedelmeken kívül -- átszivárog a 
lakosság egyes csoportjaihoz. 

A jövedelem és a fogyasztás (lakossági felhalmozás) közötti ellentmondást kisebb 
részben még néhány, átmenetileg ható, illetve kisebb jelentőségű tényező is magyarázza. 
Így például az, hogy a hetvenes években bekövetkezett gyors jövedelemnövekedés eredmé- 
nyei részben a nyolcvanas évek elején mutatkoztak meg az életszínvonalban. Legvilágo- 
sabb ez a lakások esetében, hiszen az elmúlt 6-8 évben megépült lakásokra szükséges 
összeget igen nagy részben korábbi jövedelméből halmozta fel a lakosság. A tartós 
fogyasztási cikkek állományának gyors növekedésében feltehetőleg két tényező játszik 
szerepet: a pénztartalékok és az infláció. Az áremelkedéstől való félelem ugyanis arra 
ösztönöz, hogy a megtakarított pénzünket elköltsük. Így akkor is veszünk modernebb 
hűtőgépet, második tv-t, ha még a régi is jól működik, illetve ha egyébként célszerűbb 
lenne a pénzt tartalékolni. Az infláció tehát ellene hat a racionális gazdálkodásnak, 
pazarláshoz, a hiány fokozódásához vezet. 

Nem túl jelentős, de azért figyelemre méltó tényező, hogy relative növekszik a lakosság 
eladósodása. Rendszerint csak a takarékbetét-állomány növekedése szokott szóba kerül- 
ni, pedig a hitelek ennél gyorsabban emelkednek. 


Takarékbetétek és hitelek (millió forint) 


1975 1980 1983 1985 
Lakossági takarékbetét 81 254 145 273 197 144 244 125 
Lakossági hitel 54 371 115 873 167 915 224 034 
A betét és a hitel különbsége 26 883 29 400 29 229 20 091 
Hitel a betétállomány 
százalókában 66,9 79,7 85,2 91,2 


Forrás: 1985. évi Statisztikai Évkönyv. 


Míg pl. 1980-ban a takarékbetétek és a hitelek különbsége 29 milliárd forint volt, 
1985-ben csak 20 milliárd. Még inkább tükrözi a tendenciát az, hogy míg 1975-ben a 
betétek összegének csak 67 százaléka volt a hitel, 1985-ben több mint 91 százaléka. Azon 
csoportok számára, akik a hetvenes évek első felében jelentős hitelt vettek fel lakásépítés- 
re, tulajdonképpen pótlólagos forrást jelent az adósság elértéktelenedése is, hiszen azt 
az összeget, ami abban az időben szinte elviselhetetlen terhet jelentett, ma általában 


? A lopástól és a rablástól, mint egészen , közönséges" bűncselekménytől cltekintek. Ezeknek a ténye egyébként 
legtőbbször kiderül, bár az elkövető személye ennél ritkábban. 

könnyebben kifizetik. (Igaz, hogy itt a kölcsönvevő és a hitelező is a lakosság, de a hitel 
és az adósság különbségének nagymértékű csökkenése azt jelenti, hogy a megtakarítás- 
ból egyre kisebb összeg marad állami célra.) 

Úgy vélem, az előzőekben kifejtettekkel jórészt magyarázatot nyert a , csoda" , vagyis 
a fogyasztás és a reálkeresetek (jövedelmek) közötti ellentmondás, a gyakran felpana- 
szolt , túlfogyasztás". Vagyis az eltérést túlnyomórészt az magyarázza, hogy a gazdaság 
bizonyos szektoraiban - elsősorban a második gazdaságban - több jövedelem keletkezik, 
mint amennyit a statisztika számba vesz, és ennek döntő része a lakosságnál marad. Az 
első gazdaságban keletkezett és számba vett jövedelmek viszonylag számottevő része 
viszont - a kereseteken és egyéb szabályozott jövedelmeken kívül - különböző csatorná- 
kon át szivárog a lakosság egyes csoportjaihoz. E csoportok távolról sem jelentéktelen 
nagyságúak. Kevés kivétellel mindazok hozzájuthatnak ilyen jövedelmekhez, akik az 
állami-szövetkezeti vagyon, illetve jövedelem bizonyos része felett rendelkeznek, vagy 
olyan termékeket állítanak elő, amelyekre lakossági kereslet van, netán ami hiánycikk. 
Régebben kevesebben éltek azzal a lehetőséggel, hogy az állami vagyonból-jövedelemből 
lecsípjenek, az utóbbi időben egyre többen. (Ugy tűnik, az ellenőrzés fokozásával nem 
lehet ezt megakadályozni.) 


Logikusan következő kérdés, hogy milyen okok következtében alakult így a helyzet, 
hogyan értékeljük ezt, és főként milyen módon lehetne kedvezőbb irányba változtatni? 

A közgondolkodás centrumában a javak elosztása áll. Még létre sem jött bizonyos 
jövedelem (többletjövedelem), máris ,igazságosan" akarjuk elosztani, és a fenyegető 
,Aránytalanságdkkal" foglalkozunk. Természetesen a javak méltányos, a társadalom 
többsége által igazságosnak elfogadott elosztása nagyon fontos társadalmi kérdés, de az 
elsődleges az, hogy legyen elegendő, amit el lehet osztani. És most éppen az a veszély 
fenyeget, hogyha a jövedelem létrehozásának feltételeit nem reformáljuk meg rövid időn 
belül, egyre kisebb lesz az elosztható javak mennyisége, ezt pedig egyre nehezebb lesz 
vigazságosan" elosztani. A probléma akuttá válását bizonyítja, hogy már 10 éve, 1977 
októberében KB-határozat született a ma is égető gondok megoldására. A határozat 
tartalma azóta újabb határozatokban, állásfoglalásokban ismétlődött, de a célok mind- 
máig nem valósultak meg. Folyamatosan újratermelődik az a kínos helyzet, hogy egy 
igen mérsékelt nagyságú jövedelemtöőmeget kellene , igazságosan" elosztani, s az osztoz- 
kodás során egyre mélyülnek az ellentétek a jövedelemtulajdonosok között. 

A mindennapi tapasztalat és az áttekintett statisztikai adatok szerint a lakosság 
többségének anyagi helyzete 1978 és 1985 között ís érzékelhetően javult, bár a javulás 
üteme csökkent és az anyagi helyzet a korábbinál differenciáltabbá vált. A javulás főként 
mennyiségi mutatókban tükröződik. Például 1976 és 1980 között évről évre mintegy 50 
ezer lakás készült el, amelynek több mint 90 százaléka korszerűen felszerelt, komfortos. 
Söt, bár az állami lakásépítés 1981-től jelentősen csökkent, évente ma is 70-75 ezer lakás 
épül, és ezek a korábbiaknál tágasabbak, jobban felszereltek. A tartós fogvasztási cikkek 
állománya is gyorsan nőtt, a legfontosabbakkal való ellátottság minden társadalmi 
rétegnél a telítettséghez esik közel, illetve el is érte azt. (Kivétel a gépkocsi, de ennek 
száma is jelentősen emelkedett az utóbbi években.) 

Lényegesen kedvezőtlenebb a kép, ha a minőségi jegyeket is figyelembe vesszük. Mert 
igaz, hogy például a lakosság jelentős része 20 éven belül épült komfortos vagy összkom- 
fortos lakásban él, Az új lakások nagy része azonban olyan kis alapterületű - pl. 37 
négyzetméteren másfélszoba-összkomfort -, hogy két ember számára is alig-alig biztosít- 
ja a szükséges komfortérzést. Egy vagy két kisgyerekkel viszont már igen zsúfolt és 
megközelítőleg sem ad kényelmes elhelyezkedési lehetőséget, mozgásteret. 

Sok ház olyan hibákkal épül, amelyek évekre megkeserítik a lakók vagy a tulajdono- 

sok életét. Emellett a lakótelepeken kialakított túlságosan mesterséges környezet sok 
ember számára idegen, csak átmenetileg fogadják el, és vonzóbb környezetbe vágynak. 
Az sem jelenik meg a statisztikai adatokban, hogy a régi lakások jelentös része - 
elsősorban a városi bérlakások - elhanyagolt, leromlott állapotban van, tehát a komfor- 
tosság itt sem jelent jó érzéssel, elégedettséggel párosuló kényelmet. 

Ami a gépkocsikat illeti, igaz, hogy nő a számuk, és ma már a családok majdnem 40 
százalékában van autó. De e gépkocsik döntő többségükben régi konstrukciók, magas 
fogyasztásúak és az elkerülhetetlennél jóval nagyobb a környezetszennyező hatásuk. 
Emellett a gépkocsiállomány elöregedett, , átlagéletkoruk" 8 év felett van. A mind több 
gépkocsi azért sem vált ki igazán jólétérzést, mert az állomány ,.kinőtte" a szervizelési, 
a városokban a parkolási lehetőségeket, az utak sok helyen szűkek, rosszak, elhanyagol 
tak 


Egyéb tartós fogyasztási cikkeink nagy része - tisztelet a kivételnek — szintén gyenge 
minőségű, és gyakran csak , felárral" lehetséges megszerezni. Sajnos ugyanez mondható 
el a szolgáltatásokról is. Kivételt talán csak az élelmiszer-ellátás jelent: ebben kielégítő 
a kínálat és — kevés kivétellel — a minőség is megfelelő. (Azt már csak zárójelben jegyzem 
meg, hogy a termékek gyenge minősége a gazdaság rendszerébe beépült pazarlást jelent, 
amelynek során milliárdos veszteségek keletkeznek.) 

Vagyis a gyenge minőség miatt részint irreálisan nagynak látszik a fogyasztás (rövid idő 
alatt használhatatlanná váló termékek, magas javítási költségek), részint a megszerzett 
anyagi javak általában sem adnak igazán jólétérzetet. 

A romló közhangulat másik lényeges összetevője, hogy a lakosság többségének ma már 
nincs meg az a létbiztonságérzete, amely az 1960-1970-es években társadalmunkat jelle- 
mezte, és amely a nyugalom és a jó hangulat leglényegesebb tényezője volt abban az 
időben. Az 1970-1980-as évek fordulóján az elért életszínvonal veszélybe került. Ez a 
veszély a lakosság többsége számára közeli, sőt valóságos. (Kis- és közepes nyugdíjasok, 
többgyermekesek, csak bérből és fizetésből élők nagy része stb.) De még azok is érzékelik 
és átélik, akik számára a veszély egyelőre inkább elméleti (például akiknek jelentős 
féllegális vagy illegális jövedelmük van, vagy ki tudnak bújni az adózás alól, azok a 
rétegek, amelyek kiemelt gondoskodást élveznek stb.). 

A veszélyérzet - és annak leginkább érezhető megvalósulása, az infláció — egyaránt 
arra sarkallja az embereket, hogy amit csak lehet, megvegyenek, felhalmozzanak. Más- 
részt általános ingerültséget kelt, csökkenti a munkakedvet. Igen nagy probléma az, hogy 
az első gazdaságban végzett tisztességes munka széles és társadalmi szempontból fontos 
rétegek számára nem ad megfelelő -— jogosan elvárható — megélhetési perspektívát. Ez a 
helyzet közömbősséghez, teljesítmény-visszatartáshoz vezet, vagyis öngerjesztő módon 
fokozza a társadalmi-gazdasági gondokat. Az utóbbi időben még a munkahely is sokak 
számára veszélybe került, amely mindeddig - nem mindig indokoltan - megingathatatla- 
nul biztos pontnak látszott. De talán leginkább megingott a létbiztonság-érzete az 
ötvenes éveiben levő korosztálynak. Reálisan számíthat ugyanis arra, hogy 35-40 év 
tisztességes munkája után megállapított nyugdíja rohamosan elértéktelenedik, és sivár, 
szegény öregség elé néz. 

A tanulmány végére javaslatok kívánkoznának. De a kutató nem tud mást mondani, 
mint hogy átfogó, új koncepció alapján lényeges változások szükségesek, mert az 1968-as 
- nem következetes - reformban rejlő lehetőségek szemmel láthatóan kimerültek. És úgy 
vélekedik, hogy van már annyi kutatási eredmény és felhalmozott tapasztalat, amelynek 
alapján ez a koncepció kidolgozható. Van továbbá olyan, viszonylag fiatal, jól képzett 
szakembergárda, amely a sajátjaként elfogadott koncepció alapján képes a változásokat 
keresztülvinni. 


HORVÁTH GYÖRGY. 


A felsőoktatás hiányzó láncszeme 
Gondolatok a félfelsőfokról 


Az oktatási törvény lecsendesítette az oktatási rendszer körüli vitákat, mert — remélhető- 
leg hosszabb időre - véget vetett az olyan tervezgeteseknek, amelyek közoktatási rend- 
szerünk belső problémáit egy huszárvágással, egy nagy átszervezéssel (például tízosztá- 
lyos iskolával) kívánták megszüntetni vagy elfedni. A törvény stabilitást biztosít az 
iskolának - de a problémákat, ellentmondásokat és lemaradásokat nem tudja mindenes- 
től eltüntetni. Azok újból és újból előbukkannak, különösen az iskolafokozatok közti 
átmenetek, az oktatási rendszer váltópontjai körül. Mostanában ezért esik sok szó az 
átmenetekről mind a felső- és a középfokú oktatás, mind pedig a szakképzés vonatkozá- 
sában. 


L.A WA 


-— mondjuk a felsőoktatást tekintve - lemaradásunkat demonstrálják. Azt szokták emle- 
getni példának okáért, hogy ma a legfejlettebb országokban a 18-22 éves korosztályok 
30-40 százaléka vesz részt felsőoktatásban, nálunk viszont - Európában az utolsók 
között — tíz százalék körüli ez az arány. 

Valóban, Nyugat-Európában különösen a hetvenes évek elején — némely országban, 
pl. Angliában már korábban - a felsőoktatás viharos gyorsaságú mennyiségi fejlődésen 
ment keresztül, miközben minálunk a létszámok csupán csekély mértékben emelkedtek. 
A felsőoktatás expanzióját jól jellemzi a következő adat, miszerint az NSZK-ban 1970 
és 1975 között öt év alatt félmilliós bővüléssel éppen a duplájára nőtt a felsőoktatás 
hallgatóinak száma. A lemaradás tehát tény. A helyes következtetések levonásához, a 
teendők reális meghatározásához azonban a madártávlat — a globális adatok összehason- 
lítása — nem elegendő. 

A globális számok egyik veszélye többértelműségük. A statisztikusok ugyan megpró- 
bálják összehasonlíthatóvá tenni a felsőoktatási adatokat, kidolgozták a felsőoktatási 
intézmények, illetve hallgatóságuk szintek szerinti besorolásának rendszerét, a gyakor- 
latban azonban ez a rendszer sem alkalmazható egyértelműen, hiszen nem tudja eltüntet- 
ni a különböző országok felsőoktatási rendszerének szerkezeti, színvonalbeli és tartalmi 
eltéréseit. Még súlyosabb gyengéje a gyakran emlegetett arányszámoknak, hogy a felső- 
oktatásba beiratkozottak számát hasonlítja össze, és nem az egyes pályákra képesítést 
nyerők számát. 

Igaz, a képzettség szerinti összehasonlítás még nehezebb, gyakran — például a műszaki 
végzettségűek esetében — még egy országon belül sem eléggé egyértelmű. Szinte az 
egyetlen, viszonylag jól egybevethető mérőszám az orvosok száma. Ezt tekintve azonban 
Magyarország egyelőre igen előkelő helyen van, 1981-es adatok szerint Belgium és 
Svédország kivételével szinte valamennyi nyugat-európai országot, sőt az Amerikai 

1. téblázat 
A felsőfokon egy évben (1982 körül) végzettséget szerzők száma 


Egyetemi Összes Az összes felsőoktatási vég- 
Ország végzettség felsőoktatási zettség a teljes hallgatólétszám 
jó végzettség százalókában 
Magyarország 12330 265 439 26,3 
Ausztria 10 021 10070 6.8 
Belgium - 18 135 19.0 
Dénia 10771 19112 180 
Egyesült Királyság 133 546 184 301 19.,1 
Finnország 9 640 24 736 194 
Fra 218 388 289 841 31,0 
Hollandia 18 437 65 998 150 
NSZK 128 870 203 829 164 
Egyesült Államok 1 353 283 1 787 798 38.606 


Forrás: UNESCO Statistical Yearbook, 1984, 1986. 


Egyesült Államokat is megelőzte. (Az egy orvosra jutó lakosok száma 1981-ben az 
Egyesült Államokban 421, Ausztriában 393, Magyarországon 348 volt.) 

Az I. táblázat utolsó hasábja szemlélteti, hogy a felsőoktatási intézménybe iratkozot- 
tak és az ott végzettséget szerzők aránya közt milyen tágra nyílik helyenként az olló. (De 
érdemes felfigyelnünk a szintek közti besorolás bizonytalanságára is. Ausztria például 
jelentéktelen számban ad ki főiskolainak minősített oklevelet, mert az egyetemen folyó 
2-3 éves képzéssel szerzett végzettséget is egyetemi végzettségnek tekinti.) 

Magyarországon az évenként munkába lépő fiataloknak kb. 12 százaléka végez felső- 
fokú intézményben, kerül értelmiségi pályára. Ez a felsőoktatás jellemzésére keményebb 
és egyértelműbb mutató, mint a 18-22 évesek vagy 20-24 évesek felsőoktatási részvételé- 
nek aránya. Amit nem egyfajta lemaradás elkendőzésére, nem is a vetélkedés kedvéért, 
hanem az összehasonlító arányszámok helyes értelmezése végett, és ami még fontosabb, 
a reális folyamatok felismerése céljából hangsúlyozunk. i 

Mert elképzelhető-e, hihető-e, hogy az Egyesült Államokban az új nemzedéknek több 
mint 50 százaléka, továbbá a finn, a holland vagy a nyugatnémet fiataloknak több mint 
30 százaléka értelmiségi pályára lép majd, ahogy ezt a giobális korosztály-arányszámok 
sugallnák? 

Nyilvánvalóan másról van szó. A 20-24 évesek közül továbbtanulók 14,1 százalékos 
magyar és 58 százalékos egyesült államokbeli arányszáma (1982-es, illetve 1981-es adat) 
eltérő szintű és arányú iskoláztatásra vonatkozik. Az Egyesült Államok elnöke részére 
1981-ben összeállított jelentésből" kitűnik, hogy a megfigyelt évjáratnak alig egyharma- 
da tanul tovább a mi értelmünkben vett felsőoktatási intézményben, 28 százalékuk pedig 
szakképző tanfolyamra iratkozik. De az egyharmad sem teljes egyetemet végez, hanem 
többségük kétéves vagy négyéves college-ba kerül. A továbbtanulók 45 százaléka már 
nem lép tovább felsőbb évfolyamokba. Az átlagos kétéves college-ok pedig — az európai 
szemtanúk szerint — nemigen képviselnek magasabb képzési színvonalat, mint mifelénk 
a jobb középiskolák; rendeltetésük gyakran a középfokú képzés hiányainak pótlása. 

Az egyetemen belüli egy-két éves előkészítő tanfolyamot (mi azt mondanánk: nulladik 
évfolyam) másutt is ismerik. Ausztriában például minden érettségizett fiatal felvételi 
vizsga és egyéb megkötések nélkül beiratkozhat az egyetemre, és ezt meg is teszi az 

.  érettségizőknek mintegy fele. Igen ám, de egy-egy évjáratnak átlagosan csak 16 százaléka 
É izik. Hogyan adódik ebből a 20-24 évesek 24,3 százalékos továbbtanulási arány- 
száma (az 1981-es adatok szerint)? Úgy, hogy előképzettség nélkül minden 22-45 év 


" The Vocational Education Study: The Final Report. The National Institute of Education. Washington 1981. 

közötti osztrák állampolgár beiratkozhat az egyetem tízhónapos nappali előkészítő 
évfolyamára (mi úgy mondanánk - sőt az osztrákok is Így mondják -, hogy , szakérettsé- 
git" tehet), vagy enélkül is felvételizhet. Más kérdés, hogy hányan és hány év alatt végzik 
el az egyetemet. . 

Más kérdés, de nem mellékes. Számos európai országban az egyetemi képzés átlagos 
időtartama hét év. Dániában, ahol ötéves az egyetem, nem ritka a tíz évig húzódó 
diplomaszerzés sem. Sokak számára az alacsonyabb fokozatú (gyakran ugyancsak az 
egyetem kereteiben folytatott) főiskolai tanulmányok is évekkel hosszabbak az előírtnál, 
és többnyire annál nagyobb a lemorzsolódás, minél , nyitottabb" a felsőoktatás. - 

Bár a globális korosztály-arányszámot e tényezők nagyon javítják, aligha tekinthetjük 
követendő jó példának a tanulmányi idő szabad meghosszabbíthatóságát. A tapaszta- 
latok szerint a tanulmányi idő elnyujtása általában nem is a hatékonyabb felsőoktatás 
jele. 

Miért terjedt el ez a gyakorlat mégis annyi európai országban? 

Egyrészt azért, mert lehetőség van rá. Mert a jólétnek , a magas nemzeti jövedelemszint- 
nek a következményeként megengedhetik maguknak, hogy a felsőoktatásban eltartottak 
arányszáma magas legyen. 

A másik ok is szociális jellegű, ha nem is kifejezetten jóléti. Sokkal ésszerűbb, humánu- 
sabb a felsőoktatásban eltartottak számát növelni, mint a munkanélküliekét. A nagy 
felsőoktatási fejlesztési hullám idején (a hetvenes években, Angliában pedig a hatvanas 
években) kormányzó szociáldemokrata színezetű kormányokat kimondva vagy kimon- 
datlanul ez a szempont is vezette. A munkanélküliség ugyanis Európa-szerte elsősorban 
a frissen munkába lépő fiatal korosztályt sújtotta és sújtja leginkább. A hetvenes évek 
végén például az Európai Közösség országaiban a munkanélküliek közt a 24 éven aluliak 
aránya 42 százalék volt. 

A felsőoktatás tehát afféle parkolópályaként is szolgálhat, akár a jólét, akár a kénysze- 
rűség - illetve mindkettő — okából. Erre vall a hallgatók szakok szerinti eloszlása is. 
Viszonylag kevesen választják a tanulmányi szempontból igényesebb, keményebb pályá- 
kat, pl. (1980-as adatok szerint) az Egyesült Államokban a felsőfokon tanulóknak csak 
5,9 százaléka készült műszaki pályára (Magyarországon ez az arány 33 százalék körül 
mozog), és Nyugat-Európa-szerte hasonló a helyzet: csekély a műszaki pályák iránti 
érdeklődés. (A The Times ez évi augusztusi helyzetjelentése szerint Nagy-Britanniában 
több mint 30 ezer fiatal jelentkezését kellett megfelelő tanulmányi eredmény hiányában 
más szakokra átirányítani. A természettudományi és a műszaki szakokon ugyanis bőven 
volt hely, de a bölcsészet és a társadalomtudományok körében , szokás szerint" nagy volt 
a túljelentkezés. A bécsi egyetemen, ahol nincs korlátozó keretszám, néhány éve átlago- 
san 3 ezer pszichológus hallgató tanult, noha az egész országban a pszichológus munka- 
körben dolgozók létszáma nemigen lépte túl az ezret. , Szerencsére" azonban ott sem 
végzi el az egyetemet mindenki, aki beiratkozik; csak az első két évfolyam a zsúfoltabb.) 

Az érdeklődés egyoldalúságára két ok miatt is érdemes rámutatni. A ,könyvközpon- 
tú" intézmények általában olcsóbbak, mint a , laboratóriumközpontú"-ak, ezért vi- 
szonylag olcsóbban lehetett a nagy expanzió idején - az igényekhez igazodva - új 
férőhelyeket teremteni. Másrészt a globális arányszámok mögé tekintve, a szakirány 
szerinti megoszlások arról tanúskodnak, hogy az egyetemi képzés ilyen szerkezetű és 
arányú kiterjesztése sokkal inkább következménye a fejlettségnek és a jólétnek, mint oka. 

A felsőoktatás terjeszkedésének még egy, nem elhanyagolható tényezője a demográfiai 
hullámzás. A nagy expanzió a legtöbb országban egybeesett egy demográfiai hullám- 
csúccsal, amelyet kisebb-nagyobb hullámvölgy követett. A hullámzás szembetűnő ott, 
ahol a felsőoktatás létszámának növekedésekor az alap- és középfok létszáma csökkent. 
Ausztriában 1975 és 1984 között 68 ezerrel nőtt a felsőoktatásban részt vevők száma, 
ezzel szemben az alap- és a középfokon tanulók száma 242 ezerrel csökkent. Finnország- 
ban 1970 és 1984 között a felsőfok növekménye 71 ezer, az alsó- és a középfokon a 

csökkenés ennek háromszorosa, 210 ezer. A leglátványosabb a hullámzás a két Németor- 
szágban. Az NDK-ban 1970 és 1983 között mintegy 100 ezerrel emelkedett a felsőoktatá- 
si létszám és 580 ezerrel apadt az alsóbb fokokon tanulók száma, s az NSZK-ban ís 
hasonlóak az arányok: 1975 és 1983 közt 364 ezres növekedéssel 1 millió 728 ezer fős 
csökkenés állítható szembe. 

A demográfiai hullámcsúcsot tehát sok országban erőteljesen a felsőoktatásba terelték. 
Bizonyára olyan meggondolásból is, hogy a hullámcsúcs idején olcsóbb és könnyebb 
- akár átmenetileg is - felsőoktatási férőhelyeket létrehozni, mint új munkahelyeket. 
Különösen látszik a felsőoktatási expanziónak ez a vonása ott, ahol az érettségiig vezető 
középfok és általában az alsóbb iskoláztatás nem eléggé széles körben alapozza meg a 
felsőfokú tömegoktatást. Azok az arányszámok adnak képet erről, amelyek mutatják, 
hogy az egész 5-24 éves korosztály hány százaléka részesül valamilyen szintű iskolai 
oktatásban. Néhány jellemző szám: Finnországban 51, Dániában 51,4, Ausztriában 64, 
az Egyesült Államokban 72,6, Magyarországon 70,4 százalék (1981-es adatok). 


2. téblézet 9sé 
A felsőfokon tanulók aránya a megfelelő korúak százalékában 


A 20-24 éves A 19-25 éves lt fe öggártázttág óvjáratonkánt 
rül 

Orszá haligatók aránya Öö 

1980 109082 19 20 21 22 23 24 25 

évesek 

Megyarorszác 128 141 89 106 89 68 4.8 3.3 24 
Ausztria 239 243 8,3 9.9 10,2 104 9.9 6.8 7,6 
Belgium 25.2 278 93 86 8.4 6.9 49 3.4 2.3 
Dánie 6 284 3,5 8.6 13,3 166 164 148 12,2 
Egyesült Királyság" — 20,1 20,2 6,6 68 4,7 2.2 1,0 0,6 0,2 
Finnország 30,7 82,2 6.3 8,0 92 10,1 104 9.8 8.8 
Frenclisország 266 269 12,2 123 103 8.6 7.4 0,5 6.5 
Hollendie 30,6 314 143 1569 16,1 134 116 10,2 8,5 
NSZK 27,0 30.2 7.6 124 14,7 168 18,7 141 118 
Svédország 369 38.,2 8,2 99 12,7 132 124 10,7 9.5 
Egyesült Államok 57,1 58,2 360 30,8 28,6 18,1 148 12.56 9.6 


" Csak a fölekolel szinten tenulók évenkénti bontása. I 
Ferrés: Higher Education end Economic Development In Europe (1975-1980). Europesn Centre for Higher Education 
(CEPEB). Bucharest, 1983. Vol. I. UNESCO Btatletlca! Yesrbook, 1986. 


A globális számok értelmezésekor választ kell keresnünk arra az aritmetikai rejtélyre 
is, amit a 2. táblázat bal oldali, több évet felölelő mutatóinak az évenkénti arányszámok- 
kal való egybevetésekor fedezhet fel az olvasó. Ha kiválasztunk egyetlen évjáratot, 
egyrészt alacsonyabb arányokat találunk, másrészt az országok közti rangsor így módo- 
sul. Vegyük például a húszévesek felsőoktatási arányszámait, amely már biztosan nem 
középiskolás év, de még jelen vannak benne azok, akik csak az első lépcsőfokon jutottak 
túl. Akár a húszévesek évfolyamát, akár az eloszlások csúcsértékeit hasonlítjuk össze, 
Magyarország helyzete kedvezőbb, mint amit a giobális számok sugallnak. Márpedig a 
gobális számok a kevésbé reálisak, mert az elhúzódó tanulmányok javára torzítanak. 
Vagyis inkább fejezik ki a felsőoktatásban eltartottak, mint a felsőoktatásban végzettsé- 
get szerzők arányát. ; 

Még egy mozzanatot említenünk kell, ha meg akarjuk érteni, miként jön ki némely 
országnál a táblázat bal oldalán az egyes évjáratok arányszámaival nehezen összebékít- 
hető eredmény. Ha például az Egyesült Államokban a felsőoktatásban tanulók aránya 
tem a 20, sem a 21, sem a 22, 23, 24 évesek közt nem haladja meg a 31 százalékot, akkor 
hogyan adódik ebből 58 százalék? Kikövetkeztethetjük a már említett jelentésből; az 

évenkénti bontású arányszámok a szorosabb értelemben vett felsőoktatásra vonatkoz- 
nak, a baloldalt látható globális számok pedig (legalábbis egyes országoknál) a középfo- 
kot követő (postsecondary) továbbtanulás minden típusát tükrözik. 

A globális számok mögé tekintve tehát a felsőoktatás fogalmának változatait és 
változásait is érzékelhetjük. Magyarországon az a csaknem 7 ezer fiatal, aki érettségi után 
szakmát tanul, nem a felsőoktatás, hanem a szakképzés statisztikáiba számítódik be. 
Másutt (pl. az Egycsült Államokban) - ,. postsecondary" képzés lévén - ez a szám 
előkelőbb rubrikába is kerülhetne. 

A mi hagyományaink szerint viszont a felsőoktatás az értelmiségképzéssel azonosul, 
feladata az értelmiségivé képzés. Amit néhány éve programként, jelszóként is megfogal- 
maztak - jeléül annak, hogy ez a hagyomány már nem magától értetődő, mint korábban. 

Hagyományos fogalmainkat az élet maga vizsgálja felül, éspedig gyors ütemben. 
Nehéz önmagunknak is megmagyaráznunk, mitől inkább értelmiségi a , felsőoktatás- 
ban" képzett óvónő, mint a , szakképzésben" érettségi után képzett elektroműszerész. 
A társadalom intellektuális színvonalának fejlődése nem a hagyományos értelmiségi pá- 
lyák túlsúlyba jutása útján zajlik Nyugat-Európában sem, hanem a nem értelmiségi 
dolgozók képzettségének, kulturális színvonalának, életformájának változása révén, 
amelyet a modern termelés objektív követelményei is kikényszerítenek. 

A középiskolát követő oktatás és a szakképzés a fejlett iparú országokban egyre több 
ponton találkozik. S itt ki kell térnünk röviden arra. hogy mik azok a valódi tendenciák, 
amelyeket egyes országok szakképzésében tapasztalhatunk. 


Azt szokták mondani - oktatáspolitikusok, közoktatási és ipari vezetők -, hogy isko- 
láink jóval több mint 300 szakmára készítik fel a szakmunkástanulókat, s ez a szakma- 
szám az cimarac ttság jele, sót forráso . Bezzeg Finnorsz zágban! Ott mindőseze 15 (mások 
szerint 17) alapszakmát okitanak, mert már megtörtént a ,.szétparcellázott szakmai 
struktúra korszerűsítése". Mikor érjük őket ebben utol? 

Válaszul nézzük előbb az állítás ..bezzeg"-oldalát... A finneknél tíz évvel ezelőtt 
elindult reform a korábban oktatott 650 szakma számát valóban radikálisan csökkenti. 
Csakhogy nem 17-re. hanem 242-re. A reform — amely jövőre zárul - a 242 szakma közül 
220-at besorolt 22 szakmacsoportba, és az első évfolyam tananyaga szakmacsoporton- 
ként közös. Hasonló reformot hajtottak végre már korábban az NSZK-ban, ahol (13 
szakirányhoz tartozó) ugyancsak 22 szakmacsoportban egyéves, szakmacsoportonként 
közös bevezető tanév után képeznek 452 szakmára. A franciáknál 286 szakmára (és 61 
szakiskolai végzettséget igénylő foglalkozásra) készítenek fel az iskolában, a hollandok- 
nál kb. 400 szakmában van iskolai képzés. 

Szó sincs tehát arról, hogy az oktatott szakmák száma és a fejlettség közt közvetlen 
(fordított) összefüggés volna. A szakképzés Európa-szerte az általános képzésnél is 
tarkább képet mutat - de 2-3 tucat szakma oktatásával sehol sem érik be. Nehéz volna 
elképzelni is egy olyan szakképzési rendszert (ha nem az általános képzés , politechnizálá- 
sára" gondolunk), amely a modern termelés tényleges szakmai differenciáltságát ily 
mértekig semmibe venné. 

Ami az iskolai szakmunkásképzésünk , szétparcellázottságát" illeti, a sokszor emlege- 
tett adatok tévesek. Az iskolai szakképzésben oktatott szakmák száma nem 300-on felüli, 
hanem 200-on alul van. A szakmaszám csökkentésében ugyanis jó néhány évvel megelőz- 
tük a finneket. Az éppen egy évtizede kiadott Országos Szakmunkásképzési Jegyzék (kb. 
egyharmaddal) 128-ra csökkentette az iskolában oktatható szakmák számát (amely így 
az alapszakmák leágazásaival együtt tett ki 201-et). 

Igaz, az oktatott szakmák nálunk nem 22, hanem 31 szakmacsoportba sorolódnak, 

de ebből a 31-ből tíz szakmacsoport teszi ki a szakmunkástanulók kétharmadát. A nagy 
szakmacsoportokon belül is általában egy-két nagy létszámú szakma adja a tanulók 
zömét (1986-ban pl. 5547 esztergályos mellett mindösze 200 marós és 55 köszörűs alkotta 
a , gépi forgácsoló" szakmacsoportot), míg a szakmák több mint egyharmadában 100 
fő alatt van az országos tanulólétszám. Hangszerész szakmából hatfélét tart nyilván a 
szakképzési szakmajegyzék, de évek óta egyetlen harmonikakészítő tanuló sincs az 
országban, s a másik öt hangszerész szakmában együttvéve is csak 71-en tanulnak. Ha 
a kis létszámú (főként kisipari) szakmákat tekintjük, kétségtelenül , szétaprózott" a 
szakképzés, de ezt a mesterségek természete a legtöbb esetben eléggé indokolja, és a 
szakképzés gondjai aligha a kis szakmákból származnak. 

A szakmunkásképzésben részesülő tanulók 80 százaléka ugyanis mindössze 41 szakmá- 
ban tanul, 8 e 41 szakma mindegyikében 1000 fölött van a létszám. 18 olyan szakma van, 
ahol a tanulók létszáma a 3 ezret is meghaladja (az összlétszámnak több mint a fele, 
55 százalék tartozik ide), és a tíz legnagyobb létszámú szakma a szakmunkásképzés több 
mint 40 százalékát tömöríti. 

Ha ezeket az arányokat tekintjük, kitűnik, hogy az erőfeszítések viszonylag könnyen 
összpontosíthatók a tartalmi korszerűsítés szempontjából legjelentősebb szakmákra, 
amelyek persze nem feltétlenül a legnagyobb létszámúak. (Ma a legnagyobb tanulólét- 
számú szakmák egyike pl. — tízezer feletti tanulósereggel — az , élelmiszeripari eladói" 
szakma.) 

A szakképzés továbbfejlesztésének azonban a látványos, gyors változtatásokénál fá- 
rasztóbb és lassúbb az útja. Ha most eltekintünk a közismert problémáktól (az általános 
iskolai képzés hiányosságaitól; a felszerelés és a géppark hiányosságaitól; a szociális 
eredetű bajoktól, amelyeket szemléltet a lemorzsolódás magas aránya a tanulmányilag 
nem igényes, , hátrányos helyzetű" szakmákban), a korszerűsítésnek két kulcstényezőjét 
emelhetjük ki. 

Az egyik a szakképzés pedagógiai kultúrája, vagyis elsősorban a pedagógus. Az alkal- 
mazott módszer, de még a tankönyvek, tantervek színvonala is elsősorban a szakképzést 
végző pedagógusok szakmai-pedagógiai kultúrájának függvénye. Itt pedig még sok a 
tennivaló, annak ellenére, hogy az elmúlt évtizedekben (még az emlékezet által megszépí- 
tett átlagtechnikumokhoz képest is) igen sokat javult a szakképzés szakmai tárgyait 
oktató pedagógusok munkájának színvonala, és meggyőkeredzik egy - az általános 
képzés nagy hagyományaihoz képest szinte a semmiből kifejlődött — szakmai-pedagógiai 
kultúra. De azért ma is az a helyzet, hogy az elméleti tárgyakat oktató tanárok 
10,6 százalékának és a szakoktatók 39 százalékának semmilyen pedagógiai képesítése 
sincs. Másfél évtizede pedig — a szakemberek határozott tiltakozása ellenére — egy hirtelen 
átszervezési ötlettel megszüntették az egyetemi szintű nappali műszaki tanárképzést, amit 
azóta sem sikerült feltámasztani. 


A korszerűsítés egy másik lehetséges útja: fokozatosan növelni az érettségit követő 
( postsecondary") szakképzés arányát, elsősorban az ún. elméletigényes ban. 
Jelenleg Magyarországon az érettségizetteknek valamivel több mint 7 százaléka (a 
19 éves népességnek nagyjából két és ri százaléka) megy szakmunkásképzőkbe tovább 
tanulni. Kétharmad részük fiú. Ma tehát a szakmunkásképzésben részesülőknek mind- 
össze 4 százaléka végzett középiskolát. Ez az arány az előző demográfiai csúcs idején 
(1973-1974-ben) volt a legmagasabb (5 százalék körüli). Stagnálás jellemzi ma nálunk 
ezt az iskolatípust, nincs igazából rangja (jószerivel neve sincs), miközben a fejlettebb 
iparú országokban változatos formákban hódít az érettségit követő szakképzés, egy 
olyan sokszínű iskolatípus, amelyet félfelsőfokként jellemezhetnénk. 

És ezzel elérkeztünk a hiányzó láncszemhez. Az iparilag fejlettebb országokban lezajlott 
felsőoktatási expanziónak - mint láttuk - legfontosabb jellegzetességeihez tartozik, hogy 
(1) aránylag kevésbé érintette a hagyományos egyetemi képzés , keményebb" szakirá- 
nyait; (2) tovább oldotta a felsőoktatás hagyományos formáit, polgárjogot biztosított 
az egyetemen belül is a rövidebb képzési idejű vagy alacsonyabb szintű képzési formák- 
nak; (3) tovább szélesítette (akár az egyetemeken, főiskolákon belül, akár azoktól 
függetlenül) a középfokú oktatás és a hagyományos felsőfokú oktatás közti átmeneti 
formákat, a félfelsőfokú képzést. 

Az elmúlt két évtizedben Magyarországon is számos kezdeményezés, kísérlet született 
és több változtatás történt a felsőoktatás merev kereteinek rugalmasabbá tételére; az 
egyetemek főiskolai karainak létesítése, a többlépcsős képzési kísérletek, a modulrend- 
szerű oktatás szorgalmazása, de még a SZET" is (akár beváltak, akár további alakításra 
szorulnak) olyan tényezők, amelyekhez hasonlók Európa-szerte ott szerepeltek a nagy 
expanzió kelléktárában. Ide sorolható a mérnökképzéssel párhuzamos üzemmérnökkép- 
zés is, amelynek következtében ma már a műszaki diplomásaink több mint egyharmadát 
főiskolán végzett üzemmérnökök alkotják. A műszaki értelmiség vonatkozásában ez 
olyan ütemű létszámbővülést eredményezett, amely állja az összehasonlítást az iparilag 
fejlettebb országok képzési adataival: a hetvenes években tíz év alatt a műszaki felsőokta- 
tási végzettségűek száma közel duplájára emelkedett, és Így a diplomások létszámának 
több mint egynegyedét ma a műszaki képesítésűek adják. 

Változatlanul hiányzik azonban a félfelsőfok rendszere. Hellyel-közzel, csíráiban 
ugyan létezik nálunk félfelsőfok is, és nem is tegnap óta. Földiák Gábor, volt felsőoktatási 
miniszterhelyettes joggal mutatott rá, hogy ma már , diffúz a közoktatás és a felsőoktatás 
közötti határ is. Ebből a szempontból egyrészt olyan tevékenységekre kell utalni, mint 
az egyetemi felvételi előkészítők, melyek elvben már túl vannak a közoktatáson és — laza 
formában ugyan, de - a felsőoktatás szervezetéhez tartoznak (holott voltaképpen a 
tanulók közoktatásbeli tanulási hiányosságait hivatottak pótolni); másrészt az olyan 
többé-kevésbé vfélfelsőfokúc tevékenységet kell szem előtt tartani, mint amilyen az 
óvónők (óvó-pedagógusok), a balett-táncos, az artistaképzés vagy a mozgássérültek 
gondozását szolgáló konduktorképzés. Határozottan ide sorolandó a közelmúltban 
megkezdett iskolarendszerű technikusképzés is.""" 

A félfelsőfok lényege szerint ármenet. Abban az értelemben is, hogy tananyaga köze- 
lebb áll még a középfok szintjéhez, miközben hallgatói már , felsőoktatási életkorúak". 
De még inkább átmenet jellegű a félfelsőfok azáltal, hogy rendeltetése a középfokú 
végzettségnek olyan speciális kiegészítése, amely vagy a szakmai képesítésű munkába 
lépést, vagy a szakirányú továbbtanulást zökkenőmentesebbé teszi, 

Arra már utaltunk, hogy a szakképzés korszerűsítésének egyik legfontosabb reális 
lehetősége az érettségire épülő szakképzés fokozatos kiszélesítése (újabb - elméletigényes - 
szakmák bevonásával is). Ez a kiszélesítés csak a középfokú szakképzésben kialakulóban 
Pb agas teat pedagógiai kultúrára épülhet, Így tehát az ötletszerű ,nagy ugrástól" 

vakodni kell. 


A szakfelsőiskolai képzés (nevezzük most Így a félfelsőfokot) másik ága a felsőoktatásba 

vezethet. Az ma már látható, hogy a jelenlegi felvételi rendszer csiszolható és csipkézhető 

PLnÁbrozkánA Ta KÁRRA ugyan, de ily módon lényegesen változtatni a felsőoktatásba való 
tmenet mai helyzetének keservein és tékozlásain nem lehet. 


9 Szakmunkások Előkészítő Tanfolyamai 
si d jteegir Gábor: A felsőoktatás rugalmasságáért, Korszerű felsőoktatás - posztgraduális képzés. Oktatásku- 
tató Intézet, 1985. 

Ezért újból és újból felmerül az egyetem nyitásának az eszméje. Az osztrák vagy dán 
mintájú nyitott egyetemtől azonban óvja meg felsőoktatásunkat a jósors: az erőknek és 
az anyagi eszközöknek olyan pazarlásával jár, amit mi aligha engedhetünk meg magunk- 
nak 


Persze lehet az egyetem első egy-két évfolyamát amolyan selejtezőnek szánni. Ez 
azonban drága és célszerűtlen selejtezés volna. Ma is az a helyzet ugyan, hogy az első 
évfolyamról a hallgatók 14 százaléka, a második évfolyamról a hallgatók 8 százaléka 
nem megy tovább (ismétel vagy kimarad), és ma is drága és célszerűtlen, hogy a felsőok- 
tatás első (és részben a EEG] évfolyamán túl sok energiát kell fordítani a középfok 
hiányosságainak pótlására 

Drága, célszerűtlen és idegtépő továbbá az a több évtizedre visszatekintő, de egyre 
csak terebélyesedő gyakorlat is, amely az érettségit követően egy- vagy többévi, bizonyta- 
lan kimenetelű és olykor nagyon demoralizáló , felvételi felkészülési" időszakot iktat a 
felsőoktatásba való bekerülés elé. Nehezen becsülhető fel az a morális és politikai kár, 
amely a végül is meghiúsult felvételikből, az életre szóló kudarccal induló életkezdésből 

ik, nemcsak a közvetlenül érintettek, de hozzátartozóik körében is. . 

A helyzet már régen megérett arra, hogy - tudomásul véve az élet tényeit, az általunk 
is erősített társadalmi igényeket és a spontán folyamatokat is — oktatási rendszerünk a 
jelenlegi felvételi rendszer fenntartása mellett újabb utat (utakat) is nyisson, amelyek a 
felsőoktatásba vezetnek. 

Ilyen újabb csatorna lehetne a felsőoktatásra felkészítő szakfelsőiskolák hálózata. Ez 
nyitott lenne, vagyis megfelelő színvonalú érettségi átlageredmény esetében mindenkit 
befogadna, de a felsőoktatásba nem lépőknek is végbizonyítványt adna. 

Az érettséginél rangosabb végbizonyítvány kívánalma azt feltételezi, hogy a szakfelső- 
iskola tananyaga annak számára is hasznosítható útravaló legyen, aki a felsőoktatásba 
nem lépíhet) tovább; a felsőoktatási előkészítéshez pedig az szükséges, hogy a tananyag 
egy-két alapozó jellegű (felvételi tantárgyi) szakirányra korlátozódjék. 

E kettős követelményt figyelembe véve — a meglevő intézményi keretek közt! - létesíteni 
lehetne nyelvi szakfelsőiskolákat (leendő bölcsészeknek), természettudományi (matema- 
tika, számítástechnika, fizika/kémia), szakfelsőiskolákat (műszaki, természettudományi 
továbbtanuláshoz), közgazdasági-jogi, legújabb kori történelmi szakfelsőiskolát (leendő 
jogászoknak, közgazdászoknak, bölcsészeknek), egészségügyi és más szakfelsőiskolákat, 
illetve tanfolyamokat. 

Az egy-két éves szakfelsőiskolák szervezhetők volnának egyes felsőoktatási intézmé- 
nyek mellett vagy más formákban is, külön a szakközépiskolában és a gimnáziumban 
érettségizetteknek vagy együttesen is stb. Egy ilyen jellegű továbbtanulási forma (tanfo- 
lyam) leglényegesebb sajátossága azonban az, hogy hallgatóinak egy részét külön felvételi 
nélkül az egyetemre, másokat a főiskolára irányíthat, de a többinek is meghagyja azt a 
lehetőséget, hogy felvételi vizsgán próbálkozzék. Nem csupán előkészít tehát, hanem az 
egyszeri felvételi próbálkozást részben felváltja egy egész esztendeig tartó, felvételt előké- 
szítő folyamattal. (Részben váltja csak fel, hiszen a felsőoktatásba vezető főútvonalnak 
továbbra is megmaradhatna az érettségit közvetlenül követő felvételi.) 

Az elgondolás nem új. Külföldi példák mellett hazai fejlemények is egyre inkább 
mutatnak ebbe az irányba. Várható következményeit tekintve ide sorolható a középisko- 
lák ötödik évfolyamának meghonosodása is a technikumi osztályok révén és újabban az 
egészségügyi szakközépiskolákban is. Az orvosképzés felvételi rendszerének hasonló 
irányú reformjáról régóta készülnek tervek, állást foglalt egy ilyen reform mellett párt- 
kongresszusi felszólalásában a szegedi orvosegyetem (azóta elhunyt) rektora is, az idei . 
tanévben pedig több orvosegyétemünkön kísérletképpen már előkészítő évfolyam is 
indult. Sorolhatnánk más, spontánabb kezdeményezéseket is. 

A félfelsőfokú kezdemények rendszerbe foglalása nem azonos az uniformizálással. 
Azzal kellene azonban járnia, hogy a középfoknál magasabb (, postsecondary"), társa- 

dalmilag elismert végzettségnek számítson mind a szakmai jellegű, mind az előkészítő 
jellegű szakfelsőiskola (tanfolyam), amelyek egy rendszerbe foglalva egymás presztízsét 
erősítenék. A középiskola rangját ez a fejlemény nem veszélyeztetné, helyzetét inkább 
javítaná. 

Hiszen ma a szakközépiskola éppúgy, mint a gimnázium belsőleg ellentmondásos 
képzési célok közt vergődik, és egyik képzési célját sem tudja megfelelően szolgálni. 
Jelenleg a műegyetemi hallgatóknak is legfeljebb egyharmada érkezik szakközépiskolá- 
ból, de a munkába álló szakközépiskolások pályakezdése is nehézkes, mert szakmájuk- 
ban még gyengék. A gimnáziumok általánosan művelő rendeltetésével a felvételire 
,Szakosodás" nemigen hozható összhangba, a tovább nem tanulók számára pedig a 
gimnázium olyan zsákutca, ami a gimnáziumtól eleve távol tartja a fiúkat és ezt az 
iskolatípust egyre inkább leány-középiskolává teszi. 

Ha azonban a félfelsőfokú lehetőségek rendszere biztos kiutat mutat a zsákutcákból, 
a mostani kedvezőtlen tendenciák megfordulhatnak. Vagyis hosszabb távon emelkedhet- 
nek egy életképes, fiúkat is vonzó, általánosan képző gimnázium létszámarányai, és 
emellett az igényes szakmai képzés fokozatosan ártevődhet a középfok utánra. Csakis egy 
ilyen folyamattól várható a felsőoktatás elnőiesedésének mérséklődése vagy lassú vissza- 
fordulása. Nem lebecsülendő további előnye volna ennek a megoldásnak, hogy a maga- 
sabb szintű egyetemi képzést is segítené megóvni a színvonalsüllyedéstől. 

De nem túl drága megoldás-e ez? Ki lehetne mutatni, hogy mindent egybevéve a 
félfelsőfok a felsőoktatás kiterjesztésének legolcsóbb módja (ami természetesen nem 
jelenti azt, hogy a felsőoktatás bővítése a félfelsőfokra szorítkozhat). Olcsóbb azáltal is, 
hogy ellene hat a tanulmányi idők felfelé való meghosszabbításának. (Ez pedig nemcsak 
a költségtényezők miatt kevésbé szerencsés megoldás, hanem azért is, mert gátolja a 
munkában levők nappali továbbképzési rendszerének kiépítését. Ez azonban már más 
téma...) 

Amikor költségekről és célszerűségről elmélkedünk, emlékeztetni kell a nyugati felső- 
oktatási expanzióban is szerepet játszó demográfiai tényezőre. A demográfiai hullám 
taraját az 1975-ben születettek alkotják, de őket egy ugyancsak nagy létszámú évjárat 
előzi meg, kettő további pedig követi. A hullám tehát szélesebb, 3-5 évre terjed ki 
(3. táblázat) , és egy-egy iskoláztatási fokon a legnagyobb gondot akkor okozza, amikor 


3. táblázat 
A demográfiai hullám a tanulói életkorra vetítve 
Életkori osztályok (ezrekben) 
Év 7-10 11-14 15-18 19-22 20-24 
évesek 

1986 692 690 8611 553 666 
1987 655 722 610 575 685 
1988 620 744 612 596 707 
1989 585 725 646 609 729 
1990 552 692 690 611 748 
1991 529 655 722 610 760 
1992 516 620 744 612 764 
1993 511 585 725 646 766 
1994 552 692 690 798 
1995 529 655 722 841 
19968 516 620 744 875 
1997 511 585 725 900 
1998 552 692 912 
1999 529 655 886 


2000 516 620 840 

a teljes kiterjedésű hullám fedi be az iskolatípust jellemző életkori osztályt. Középiskolá- 
ban ez 1990-1994 között, felsőoktatásban (a 19-22 éves korosztályt tekintve) 1994-1997- 
ben várható. Ha egy széthúzottabb, 20-24 éves korosztályt veszünk figyelembe, akkor 
a leggyorsabb bővülés 1995-ben adódik, a csúcs pedig 1997-1999-re esik. Az 1987-es 
szintre 2004 körül apad le ismét a 20-24 évesek korosztálya. 

A hullám kellően közel van ahhoz, hogy a globális tervszámok helyébe egészen 
konkrét elképzeléseket léptessünk, és szükség szerint kipótoljuk a hiányzó láncszemeket. 


Uitz Béla: Krími táj 

Önkormányzati reform 
— közigazgatási nézőpontból 


Az elmúlt évtizedekben először szakaszos korszerűsítésekkel, később pedig kisebb ön- 
kormányzati reformlépésekkel fejlesztették az ötvenes évek kezdetén létrehozott magyar 
tanácsrendszert. A neki-nekilendülő korszerűsítések a hatvanas évek utolsó harmadáig 
inkább csak mérsékelni próbálták az önállótlan tanácsokra nehezedő merev és kiterjedt 
központosítást, korrekciókkal nyesegették annak szervezeti-működési vadhajtásait. 
A korszerűsítések mindvégig a kettős alárendeltségű tanácsi konstrukció keretein belül 
maradtak, azaz a helyi képviseletek mellett a központi szerveknek is szervezetileg aláren- 
delt közigazgatás finomítását szolgálták. 

A hatvanas évek második felének jelentős változásai a tanácsi területen is éreztették 
hatásukat. A politikai dokumentumok új, önkormányzati típusú fejlesztést irányoztak 
elő, az önkormányzati jelleg teljes kibontakoztatását azonban inkább csak távlati célként 
kezelték, és ebben az irányban csak korlátozott értékű lépéseket tettek. Nem határozták 
meg az önkormányzati reform kiteljesítésének ütemét, módjait, s mintegy biztonsági 
fékként máig hatóan megőrizték a régebbi centralizált intézményrendszer és irányítási 
gyakorlat több elemét. Az effajta ellensúlyozás - kis előrelépés és egyidejű visszafogás — 
hasznosítani kívánja az új megoldás előnyeit, viszont túlzottan tart az esetleges hátrá- 
nyoktól. Ha azonban a korábbi irányítási gyakorlatot (témánk esetében a központi és 
megyei irányítás számos , kézi vezérléses" elemét) az új rendszerre való átmenet egy-két 
éve után fenntartják, akkor az ilyenfajta egyensúlyozás hatására a régi rendszerelemek 
újraszerveződnek. 

A nyolcvanas években néhány újabb részreformot vezettek be. (Megszűntek a járások, 
a közös tanácsok székhelyén kívüli társközségekben elöljáróságok alakultak, változtat- 
tunk a tanácsi pénzellátás-tervezés módszerein, bizonyos lépéseket tettünk a választójog 
továbbfejlesztésében.) Ezek a részreformok, valamint a szélesebb társadalmi-gazdasági 
környezetben végbement újabb változások lehetőséget adnak arra, hogy a tanácsok ma 
még csak kiegészítő vonása, az önkormányzati jelleg a tanácsok fő jellemzője legyen. 
További reformintézkedések segítségével a mai , félig-meddig" kiépült tanácsi önkor- 
mányzat szélesebb körű szocialista önkormányzattá tehető. Az önkormányzati reform 
tartalmi kiteljesítése mindenképpen változtatást kíván a reform módszerében is. Olyan 
átfogó reformmódszerre lenne szükség, amely egyrészt rövidebb idő alatt — és nem újabb 
tizenhét-húsz év múlva - teljesíti ki a tanácsi önkormányzati gyakorlatot, és vezet el egy 
új önkormányzati szellemű tanácstörvény megalkotásához. Másrészt az új módszer jegyé- 
ben fel kell hagynunk a már megváltozott igazgatási rendszer egyes, az új rendszer 
természetétől idegen szervezeti-működési elemeinek átörökítési gyakorlatával. A tanács- 
rendszer egymással szorosan összefüggő területein a közigazgatás hatékonyságát is növe- 
lő, önkormányzati irányokba mutató változtatásokra van szükség. Ez a reformmódszer az 
új megoldásokban rejlő pozitív előnyök és lehetőségek mielőbbi maximalizálására törek- 

szik. Az elkerülhetetlen hátrányokat pedig olyan eszközökkel szándékozik csökkenteni, 
amelyek harmonizálnak az önkormányzatból fakadó előnyök természetével. 

Az előnymaxíimalizáló módszerrel elvégzendő gyakorlati változtatások a következő 
területeket érintik: a tanácsi feladatköröket, a helyi tanácsi szervek önállóságának kiter- 
jesztését, a testületi kontroll erősítését, a helyi társadalmi kezdeményezések felkarolását, 
az önkormányzati testületeket kiszolgáló végrehajtó szervezetet és személyzetet, valamint 
a tanácsi pénzügyeket. A hátrányok minimalizálására elvégzendő változtatás lényege egy 
olyan központi tevékenységirányítás kialakítása, amely egyrészt egyedileg igyekszik 
gátat szabni minden jogszabálysértő helyi cselekedetnek, másrészt az önkormányzati 
rendszer egészében, főként érdekegyeztetésekkel és az érdekeltségek felkeltésével törek- 
szik érvényesíteni a jogszabályokba nem foglalt központi célkitűzéseket. A legvégső 
biztosíték pedig az, hogy a központ a céljaival összhangban levő helyi magatartásformá- 
kat minden önkormányzatra kötelező jogszabályokba foglalja, és azokat a törvényességi 
felügyelet útján kikényszeríti. 

Hazai viszonyaink között az említett önkormányzati területeken sok a teendő. A fel- 
adatkörök meghatározásával lényegében már előre léptünk, amikor a lakosságot érintő 
helyi közügyek legtöbbjét fokozatos , tanácsosítással" és decentralizációval a tanácsok 
funkciókörébe utaltuk. A társadalmi folyamatok integrálódása, a közigazgatás feladat- 
körének mind bonyolultabbá válása eredményeképpen számos igazgatási tevékenység 
került helyi tanácsi hatáskörbe, talán több is, mint amennyi a helyi önkormányzattá váló 
szervezet profiljába beleillene (például a termelőszervezeteket ellenőrző speciális hatósá- 
gi felügyeletek, a földhivatalok, a honvédelmi kötelezettséggel kapcsolatos feladatok). 
Ezért ma már nem a tanácsi feladatok mennyiségi , mozgatása" (bővítés-szűkítés) a 
védettséget teendőnk; reformlépésekre a meglévő helyi feladatok önálló megoldásában 
van szükség. j 


Az önkormányzati önállóság kiterjesztése 


Az önkormányzati típusú tanácsszervezet a benne rejlő pozitív lehetőségeket csak úgy 
tudja hasznosítani, ha a hozzá utalt legtöbb ügyben módja van megjeleníteni, érvényesi- 
teni a helyi érdekeket, sajátosságokat. Az önállóság révén a tanácsönkormányzat közvet- 
lenül és gyorsan képes igazodni saját környezetének igényeihez, változásaihoz. Tekintve, 
hogy a sokféle település, terület helyi adottságai sokszínűek, igényei szerteágazóak, a 
különbözőségeket csak a helyi önállóság birtokában lehet rugalmasan kezelni. Az önkor- 
mányzat önálló döntési jogköre utat nyit a helyi innovatív törekvéseknek, lehetővé teszi 
a helyi érdekegyeztetést, az érdekek rangsorolásának nem mindig könnyű , társadalmi 
tanulási" folyamatát. 

A helyi önállósággal megvalósított fejlesztés és működtetés — külföldi szakemberek 
becslése szerint -— közel háromszor olcsóbb, mintha ugyanazt az igazgatási feladatot a 
központi kormány látná el. Az önkormányzat a többféle konkuráló szakmai alternatíva 
közül lehet, hogy nem mindig a legmodernebbet fogja választani, de mindenképpen 
olyat, amely a településpolitika helyi céljainak a leginkább megfelel. Tehát nem elvontan 
optimális, hanem a helyi közösséget konkrétan kielégítő megoldásokra törekszik. A helyi 
önállóság ad esélyt arra is, hogy az önkormányzat a hozzá sorolt ügyeket egymással 
összehangolja, azaz helyi kormányzást valósítson meg. 

A helyi önállóság módot ad arra, hogy a konfliktusokat decentralizáltan és kisebb 
egységekre széttagolva rendezzék, Így azok nem sokszorozódnak és robbannak az orszá- 
$0s kormányzás szintjén. Az önkormányzatok a tömeges helyi ügyek intézésével ezáltal 
tehermentesítik a központi irányítószerveket, lehetővé téve, hogy azok a kormányzati 
feladatokra koncentráljanak. Más országok tapasztalatai szerint a helyi önkormányza- 
tok kisebb mértékben és egyenként ugyan követnek el hibákat, de ezeket a felsőbb 

irányítás kevesebb veszteséggel korrigálhatja, mint a saját maga által hozott széle- 

sebb hatósugarú rossz döntéseket. Az önkormányzati önállóság lehetőséget ad a 

, Szerves" helyi fejlődésre. Az önkormányzatok egy részénél bevezetett és bevált irányítási 

vás dáysés a központi kormányzat felkarolhatja, és ajánlhatja más önkormányzatok 
ra. 

Az előbbiekben vázolt lehetőségeket és előnyöket az önkormányzati fejlődés útján 
elindult magyar tanácsrendszer korántsem használja ki teljesen, az önállóság nem éri el 
a kívánatos mértéket és minőséget. Ezt részben a túlburjánzott és részletekbe menő 
főhatósági jogalkotás okozza, amely az indokoltnál kevesebb önállóságot ad a tanácsok- 
nak a helyi ügyekben. Ezen túl a jogilag már biztosított helyi önállóságot a felsőbb 
szervek gyakran korlátozzák formális és informális egyedi irányító cselekvéseikkel. Az 
önállóság szélesítése érdekében ezért mielőbbi átfogó jogszabály-revízióra lenne szükség. 
A jogszabályi felülvizsgálat során kétféle önállósági pozició megreformálására célszerű 
törekedni. 

Az önkormányzati hatáskörön belül kisebb részt képviselhetnek a teljes önállósággal 
intézett ügycsoportok, ahol a központi szervek normatív előírásai és egyedi igazgatási 
eszközei semmiben nem korlátozzák a helyi önállóságot. A teljes autonómia köre a 
modern államfejlődésben ugyan szükségszerűen szükült, de nem tűnt el, s többnyire az 
ún. fakultatív és a kizárólagos helyi feladatokban jelenik meg. 

A mai önállóság fő formája természetesen inkább a végrehajtási önállóság. Ezen 
leggyakoribb esetben a helyi szervek a központi előírás keretei között, annak végrehajtási 
folyamatában kapnak választási-mérlegelési lehetőséget. Az önkormányzatot megillető 
végrehajtási önállóságnak több fokozata, erősebb vagy gyengébb változata építhető ki, 
az ügyek természetétől és a központi állami érdeklődés mértékétől függően. (Például a 
központi előírás kevés célt ír elő, és így a helyi önkormányzat további részcélokat, 
irányokat szabva önálló helyi politikát formál; részletes központi célkitűzések esetén a 
szolgáltatási-szervezési módszerek és a megvalósítási feltételek kijelölésében jelentkezhet 
az önállóság. Ugyanigy önállóságot tükrözhet a központi jogszabályok helyi alkalmazá- 
sa során az egyedi hatósági mérlegelés is stb.) 

A teljes végrehajtási kötelezettséggel, azaz a helyi mérlegelés kizárásával intézhető 
egyedi ügyeket általában nem célszerű helyi önkormányzathoz telepíteni. Kivétel az 
állampolgárokat érintő egyedi hatósági ügyek köre, ahol még a teljes körű szabályozás 
eseteiben 15 fontos, hogy az ügyet az ügyfelek lakóhelyének közelében, megfelelő helyis- 
merettel rendelkező igazgatási szerv bírálja el, és a helyi képviseleti testületek ellenőrizzék 
a lakossági ügyintézés módját, stílusát, gyorsaságát. 

A tanácsi önkormányzati koncepció nem csupán a központhoz viszonyitott kapcsolat- 
ban nyer értelmet. A valódi önkormányzat az általa létesített helyi szervezetek és a helyi 
társadalom esetében úgyszintén támogatja azok nagyobb önállóságát, cselekvési szabad- 
ságát. Az indokolatlan központi irányítás leépülését nem szabad helyettesíteni az indo- 
kolatlan önkormányzati beavatkozások növelésével. Ez a követelmény ma különösen 
aktuális a tanácsok által irányított helyi intézetek, a lakossági kapcsolatok vonatkozásá- 
ban. A helyi munkaszervezcetek irányításában, a hatósági tevékenységben egyaránt alkal- 
mazhatók ugyanis olyan megoldások, amelyek a szükséges függelmi kapcsolatokon belül 
is nagyobb teret engednek az igazgatottak önállóságának. Az önkormányzati igazgatás 
megkülönböztető jegye, hogy a kölcsönös érdekeket figyelembe véve konszenzusra törek- 
szik, a hatalmi pozíció kényszerítő eszközeit pedig csak végső esetben alkalmazza. 


Testületi demokrácia és helyi társadalom 


A helyi önállóság gyakorlását az állampolgároknak és a választott képviselőikből álló 
önkormányzati testületeknek kell kézben tartaniuk. Ahol nem ez a gyakorlat, ott a helyi 

önállóság végső soron csupán a helyi igazgatási apparátust erősíti, és hozzájárul a helyi 
,kiskirályok" hatalmának létrejöttéhez. A testületi demokrácia fejlesztésében napjainkig 
sok minden történt. Az első reformlépéseket itt már korábban megtettük, és talán többet 
is sikerült elérni, mint a politikai rendszer demokratizálásának más területein. Ez a több 
azonban ma már nem elég. 

A deklarált demokratikus elveket a maguk teljességében aligha lehetett megvalósítani 
olyan környezeti feltételek közt, amikor a helyi szinteken kevés volt az önálló érdemi 
feladat, vagy ezek növekedése nem a tanácstestületek, hanem a helyi végrehajtó appará- 
tus döntési kompetenciáját sokszorozta meg. A testületi demokrácia fejlődése ellen 
hatott a helyi pártirányítás gyakori operatív és részletes beavatkozása is a tanácsi döntési 
folyamatokba. Az ilyen típusú pártirányítás sokszor - kikerülve a tanácsi testületeket — 
inkább a helyi végrehajtó szervezetet, annak vezetőit tekintette közvetlen partnerének. 
A testületi demokrácia fejlesztésének ezért az is feltétele, hogy a , szervezeti környezet" 
változzon, s a párt irányító tevékenységét elsősorban a párttag testületi tagok útján 
gyakorolja. 

A helyi demokrácia szempontjából előnyös környezeti feltételek kialakítása mellett 
természetesen sok még a teendő a tanácsdemokrácia belső mechanizmusának működte- 
tésében és társadalmi kapcsolatainak kiépítésében is. A belső működés alapkérdése, hogy 
a helyi érdekképviseletre, valamint az érdek-összehangolásra egyaránt képes, közszerep- 
lésben jártas emberek legyenek tanácstagok. Választási rendszerünk többszöri és jelenleg 
is napirenden lévő reformja ebbe az irányba mutat. 

A reális választási versenyhelyzetek tudatos kialakításában azonban még komoly tenni- 
valók várnak. A tanácstagjelölteknek egyenlő hozzáférési lehetőséget kell biztosítanunk, 
hogy programjuk megformálásához igénybe vehessék a nélkülözhetetlen hivatali előké- 
szítő segítséget. A választási versenyben várhatóan hátrányos helyzettel induló rétegek 
(nők, fiatalok) megfelelő képviseleti reprezentációját nem statisztikai szemlélettel és 
főként nem a jelölési szakaszban indokolt megvalósítani, hanem évekkel előbb kell 
előkészíteni. Például e rétegekből több versenyképes személy kiválasztásával, politikai 
felkészítésével és a helyi közéletbe való előzetes bevezetésével. Tehát a demokrácia 
rlőiskoláját" nem a választásokon és a tanácstestületekben, hanem jóval előbb kellene 
a jelölteknek , kijárniuk". i 

A tanács demokratikus belső működésének követelménye az is, hogy a testület abban 
a helyzetben legyen, hogy saját igazgatási apparátusát ne csak ellenőrizze, hanem irányí- 
tani is tudja, és egyben maga is demokratikusan működjön. Ezen a téren kevesebb az 
eredmény. Így például az önkormányzati működés centrumát jelentő testületi szerveknek 
és az azokban tevékenykedő tanácstagoknak jobb munkafeltételekre lenne szükségük. 
A mai gyakorlat a korábbi testületi szerepkörökre épült, amikor is a ritkán és rövid ideig 
ülésező tanácstestületek döntően csak az apparátusi előterjesztéseket szentesítették, 
jelentősebb érdemi utánjárás és vita nélkül. 


A helyileg irányító testületek és tagjaik aktív működéséhez legalább olyan gonddal 
kellene megteremteni a minimális munkafeltételeket, mint ahogy ezt a helyi végrehajtó 
apparátusnál évek óta megtesszük. Az apparátus ugyanis saját szakmai területén már 
régóta professzionalizálódott, ezzel a testületeknek és a tanácstagoknak a , településpoli- 
tikusi" szerepkörben lépést kellene tartaniuk. Ehhez természetesen a tanácstagok mainál 
nagyobb aktivitására, több felkészülési és képviseleti időre is szükség lenne. A tanácshá- 
zát az , apparátus házán" kívül a , dolgozó" tanácstagok, testületek és bizottságok 
munkahelyeivé is kellene változtatni (ezt elősegítheti munkaszobáknak, testületi tagokat 
kiszolgáló apparátusnak a kialakítása, a felkészülést segítő anyagok hozzáférhetősége, 
tapasztalatcserék, tájékoztatók és továbbképzések szervezése stb.). 


A , dolgozó testületek" üléseinek idejét és az ülések gyakoriságát nem indokolt a 
"Nnunkaidővel való takarékosság" szempontjából megközelíteni. A képviseleti testületi 

üléseken eltöltött munkaidő ne a munkahelyeket, hanem az önkormányzat költségveté- 
sét terhelje. Az igazgatási apparátus létszámának és működési költségeinek részleges 
csökkentéséből indokolt honorálni a képviseleti munkára az átlagosnál jóval több időt 
fordító tanácstagok (a szakigazgatást is ellenőrző városi bizottsági elnökök) tevékenysé- 
gét. Meg kell kezdeni a , demokráciába való minimális anyagi beruházást" is, ha azt 
dinamizálni akarjuk. Előrelépés lenne az is, ha a tanácsi testületek függetlenített vezetői- 
nél a helyi kötődést nem csupán a választás garantálná, hanem a bérezés-jutalmazás- 
fegyelmezés kérdéseiben is a tisztvégviselőt megválasztó testület döntene. 

A demokratikusabb működési módszereket a tanácsi gyakorlat részben már alkalmazza 
(alternatív, illetve kétfordulós előterjesztések stb.). A jó módszerek más része a nemzet- 
közi tapasztalatokból megismerhető: számos helyen gyakoribb a titkos szavazás, az 
előkészítésnek és a meghozott döntéseknek nagyobb a helyi nyilvánossága, rendszeres 
a napirendbe iktatott szabad véleménynyilvánítási idő, amikor a tanácsülésen megjelent 
lakosok, lakossági csoportok képviselői a tanácstagok plénuma előtt közérdekű felveté- 
seket és kezdeményezéseket tehetnek stb. 

Nagy tartalékok rejlenek a tanácsi bizottságok működésében is, amelyeket jobban 
lehetne használni egyes tanácsülési napirendek apparátustól független, önálló előkészíté- 
sében, a szakterületükhöz tartozó osztályok tevékenységének közvetlen felügyeletében. 
A továbbfejlesztés lehetőségeit kutatva új alapokon indokolt megvizsgálni a bizottságok- 
ra ruházható egyes döntési, egyetértési lehetőségeket is. A demokratikusabb működéshez 
a tanácstestületek döntési szemléletének is változnia kell. A demokratikus döntési szem- 
lélet ugyanis nem merül ki a minél teljesebb érdekfeltárásban és a többségi érdekek 
feltétlen győzelemre vitelében. Demokratikusabb szellemben úgy érvényesítik a többségi 
érdekeket, hogy a vitában , legyőzött", ám több embert érintő és méltányolható kisebbsé- 
gi érdekeket önkorlátozó módon valamilyen mértékben figyelembe veszik a döntések 
kialakításánál. 

A helyi önkormányzat demokratizmusának fontos ismertetőjegye, hogy társadalmi 
kapcsolataiban nem próbálja korlátozni, hierarchizálni a helyi társadalom önszervező 
egységeinek a jogszabályok keretei között maradó tevékenységét. Tehát nem célszerű 
minden helyi önszervező mozgást a tanácsi tevékenységbe olvasztani. 

Hazánkban már korábban létrejöttek a kommunális fejlesztés és üzemeltetés lakossági 
szervezetei (takarékszövetkezetek, víz-gáz-út-csatorna-társulások stb.). E gazdasági pro- 
filú társulások mellett a hetvenes években egyre gyakrabban jelentek meg más helyi 
társadalmi csoportosulások. Ezek az önszerveződő kisközösségek, csoportosulások a 
helyi társadalom kötőszövetei, amelyek a tanácsi önkormányzat számára is új lehetősé- 
geket kínálnak. Egyrészt új közvetítő csatornákként működhetnek a tanácsi képviselet 
jobb érdekfeltáró mechanizmusához, másrészt a kisközösségek önsegélyező tevékenysége 
révén bekapcsolhatók bizonyos ellátási-szolgáltatási funkciókba, egyes helyi közösség- 
fejlesztő programokba. Meghaladva a tiltás, majd a tűrés időszakát eljutottunk a tudatos 
támogatás fontosságának a felismeréséhez. 

Együttműködési kapcsolatokat nemcsak az országos társadalmi szervezetek helyi 
egységeivel célszerű tervezetten kiépíteni. A helyi értelmiség szervezettebben mozgósítha- 
tó az új önszervező csoportok (ifjúsági, szabadidős, kulturális, környezetvédő, tömeg- 
sportot szervező önkéntes szervezetek) társadalmi vezetésének segítésére. 

A tanácsok és a helyi közösségek kapcsolata szempontjából külön figyelmet érdemel- 
nek a tanácsi támogatásra szoruló hátrányos helyzetű rétegek helyi csoportosulásai 
(terápiás közösségek, cigányklubok, nyugdíjasok helyi szervezete stb.). A nemzetközi 
tapasztalatok azt mutatják, hogy a különböző önszerveződő helyi egységek igen alkal- 
masak arra, hogy - tanácsi ellenőrzés mellett - közvetlenül osszanak el állami segélyeket, 
maguk szervezzenek meg tanács által is támogatott szolgáltatásokat. Szerepük azonban 
nem korlátozható a közkiadások racionalizálására, ennél jóval nagyobb az a társadalmi 
haszon, amely a tanácsdemokrácia tartalmi megalapozásában jelentkezhet. 

Az önkormányzat végrehajtó szervezete és személyzete 


Az Önkormányzatiság szempontjából nem elsősorban a szervezeti keretek teljesen szabad 
alakítgatásán van a hangsúly. A végrehajtó szervezettel kapcsolatban ennél jóval fonto- 
sabb kérdések, hogy e szervezet közvetlenül az önkormányzati testületnek és választott 
vezetőinek legyen alárendelve, illetve a végrehajtó szervezetnek saját önkormányzati 
testületeihez viszonyítva csak erősen korlátozott önállósága legyen. 

Ami az első követelményt illeti, a magyar tanácsrendszer módosításai megrekedtek a 
kettős alárendeltség felemás felszámolásánál a tanácsi szakigazgatási szervek esetében, 
mivel a végrehajtó bizottságnál és vezető tisztségviselőinél változatlanul fennmaradt a 
kettős alárendeltség merev formája. (Ebben a konstrukcióban a felsőbb szintű szervek 
egyedileg utasíthatják a tanács végrehajtó szervezetét, a helyileg megválasztott vezetők 
felett személyzeti-munkaügyi jogokat gyakorolnak, ezért a tanácsi vezetők jobban függe- 
nek a felsőbb szintű szervektől, mint saját tanácsuktól, végrehajtó bizottságuktól. A fel- 
sőbb igazgatási szervek a helyi tanácsi szerveket tehát közvetlenül irányítják, és ez a 
gyakorlatban jóval erősebb a horizontálisan ható testületi irányításnál.) 

A másik kérdés, a végrehajtó szervek (például végrehajtó bizottságok) önállósága 
esetében még korlátozott reformról sem beszélhetünk, mivel az azonos szintű egybetarto- 
zó tanácsi szervek egymástól jogilag szétválasztva működnek. A tanácstestület például 
célszerűségi szempontból nem avatkozhat be végrehajtó bizottságának úgynevezett saját 
hatásköreibe. 

A lehetséges továbbfejlesztés mérsékelt változata, hogy a végrehajtó bizottsággal 
kapcsolatban a tanácstestület megkapja az utólagos célszerűségi felülvizsgálat lehetősé- 
gét. A tanácstestület javára fokozatosan csökkenthetők a végrehajtó bizottság saját 
hatáskörei, illetve a végrehajtó bizottság javára csökkenhetnek — de nem szűnnek meg - 
a szakigazgatási szervek önálló hatáskörei. 

A radikális reformváltozat a végrehajtó bizottságnak és a szakigazgatási szerveknek 
nem - vagy csak kivételesen — adna saját hatáskört, mivel azok a tanácstestület nevében, 
átruházott hatáskörben járhatnak el. Az átruházott hatáskör esetében a tanácstestület 
(illetve a végrehajtó bizottság) például előzetes egyedi utasítást adhat, az egyedi döntést 
indokolt esetben magához vonhatja. (A hatósági ügyintézés ettől részben eltérő speciális 
megoldást kíván.) A fenti fejlesztési változatok nem zárnák ki egymást, időben egymást 
követően is alkalmazhatók. 

A nemzetközi tapasztalatok szerint több országban csak a nagyobb településeken 
és a megyékben működik végrehajtó bizottság, s döntően vagy kizárólag a tanács által 
választott tagokból tevődik össze. A végrehajtó bizottság tulajdonképpen a legaktívabb 
tanácstagok gyakrabban ülésező testülete. Ezt a mi viszonyaink közt főként azzal lehetne 
elérni, hogy a tanácsi bizottságok elnökeit , vinnénk be" ebbe a testületbe. Egy ilyen 
változtatásnak akkor lenne értelme, ha a bizottságok a mainál szorosabb felügyelet alá 
vonnák az egyes szakigazgatási szerveket, a végrehajtó bizottságba kerülő bizottsági 
elnökök jobban felkészültek és tájékozottak lennének a felügyelt igazgatási szektorok 
menezáletígakkb Az ilyen típusú végrehajtó bizottság alapfunkciója az lenne. hogy 

ntok szerint összehangolja a helyi igazgatás különböző szektoruit. és 
prábszsegis a hoz utalt ügyekben. (A kisebb községekben a tanácstestület kis létszáma, 
valamint az igazgatási apparátus méretei és tagolatlansága miatt a megszüntethető 
kézdjtzejozéss bizottságtól minden feladatot a jóval gyakrabban ülésező tanácstestülethez 
khetne utalni.) 

A tanácsi szakigazgatási szervezetnél a belső tagozódás kialakításában a nemzetközi 
tapasztalatok szerint az önkormányzati testületek nagy szabadságfokkal rendelkeznek. 
A központi kötöttségek nem olyan merevek, hogy kizárják a nagyfokú helyi rugalmasság 
és differenciálás lehetőségét. Hazánkban erre az irányelvi formát választották. A köz- 
ponti irányelveket azonban a gyakorlatban kezdetben sok tanácsnál kötelező előírásként 

értelmezték. Napjainkban a szakigazgatásra vonatkozó iránvelvek megszűnésének 
vagyunk tanúi. Mindez igen örvendetes lenne, ha e mögött valóban felelős tanácstestületi 
önállóság húzódna meg. (Sajnos ez több városunknál nem így van. A gyengén tájékozta- 
tott tanácstestületek gyakran fogadják el az előterjesztő helyi apparátusvezetők egyolda- 
lú szempontjait tükröző átszervezési javaslatokat is. Így aztán vannak hasonló méretű 
kisvárosok, amelyek közül egyesekben 3-4 összevont osztály és erős ügyfélszolgálati 
egység működik, míg másokban - jelentősebb helyi sajátossággal nem indokolhatóan — 
inkább 7-8 osztályvezetőt neveznek ki, és az ügyfélszolgálati egységet formális működés- 
re kárhoztatják.) 

Az önkormányzati apparátusra sajnos ma is vonatkoztatható az a követelmény, 
amelyet már Balzac is leírt a Hivatalnok című kisregényében. Szerinte a közigazgatási 
apparátusoknak kisebb, de jobban megfizetett, szakmailag képzettebb személyi állo- 
mányra van szükségük, és minél kevesebb vezetői szintre kell tagozódniuk. A kisebb 
létszám mennyiségi követelménye persze differenciáltan értelmezendő, egyes területeken 
időszakos csökkentéssel, másutt növeléssel járhat együtt, a feladatoktól függően. 

Az apparátusi létszámot folyamatosan növelő , parkinsoni kór" lényege részben az, 
hogy az igazgatásban a külső feladatok csökkenése sem jelenik meg azonnal és nyilván- 
valóan a létszámcsökkenésben, mivel az apparátus belső önmozgásával (értekezletek, 
belső kapcsolatok, ellenőrzések, beszámolók) azonnal feltölti a hiányt, , az íróasztal 
megkeresi magának a munkát". Másrészt az új feladatokat — bár ez nem mindig sikerül — 
az igazgatás rendszerint úgy fogadja be, hogy azokat nem a meglévő állomány között 
osztja szét béremeléssel, hanem inkább alacsonyabb bérszinten újabb beosztottakat 
alkalmaz és új vezetési szintet hoz létre. Ezt a logikat erősíti az a gyakorlat, amely az 
anyagi és erkölcsi előrejutást csak a vezetővé váláshoz köti. 

E nálunk sem ismeretlen rendszer arra sarkall, hogy nem a meglévő érdemi ügyintézők 
között osztják fel az új feladatot és bért, hanem rendszerint plusz létszámot kérnek. Az 
ügyintézői létszám növekedésére hivatkozva viszont újabb vezetői posztok létrehozására 
nyilik lehetőség (két ügyintéző már csoportvezetőt kíván, két csoportra osztályvezetőt 
és helyettest lehet szervezni, két kis osztálynál főosztályvezető kreálható, vagy az , ön- 
álló" osztályt tekintik főosztálynak, két főosztályhoz függetlenített vezetőhelyettes jár 
stb.). A létrejött bürokratikus épület aztán önmagát erősíti, arra 15 — s nem alaptalanul — 
hivatkozva, hogy a külső kapcsolatokban csak megfelelő ranggal lehet eredményesen 
tárgyalni. Így egy-egy területen a legjobban tagolt szervezet válik , protokoll átlaggá". 

A szervezetnövelés irányában hat az is, hogy az apparátusok vezetői emlékeznek 
azokra a gyors központi instrukciókra, amikor létszám nélkül kaptak megoldandó új 
feladatot. Ezért az ilyen veszélyekre számítva állandóan , kényszertartalékolnak" . (Az 
igazsághoz hozzátartozik, hogy az igazgatási szakma elnőiesedése is kikényszeríti az 
átmeneti tartalékolást.) 

A jobban megfizetett és szakmailag felkészültebb apparátus létrejöttét csak részben 
akadályozzák az előbbiekben említett, nem könnyen ellensúlyozható bürokratikus szer- 
vezeti mechanizmusok. Másrészt hat az a téves szemlélet is, amely az igazgatási rezsikölt- 
séget kevés haszonnal járó dolognak tartja. Ma gyakoriak az olyan megnyilatkozások, 
melyek a bürokratizmus elleni jogos harc hevében nem megbecsülik, hanem lebecsülik 
az állam nem nélkülözhető apparátusát is. 

A tanácsi szakapparátust természetesen konkrét személyi összetétele is jellemzi. Ebben 
ma túl sok az olyan közhivatalnok, aki saját alapszakmájához nem kapott akár megkö- 
zelítően is hasonló színvonalú szervezői képzést. Gyakori, hogy az ügyintéző az igazgatá- 
si szakmát nem is tartja perspektivikus életcéljának, és csak arra vár, hogy jobb beosztás- 
ban kikerüljön az alapszakmája szerinti munkahelyre. 

Az önkormányzati személyi állomány feladatköréből adódóan újfajta szemléletmód 
meghonosodására is szükség van. A felülről történő , mozgatás" csökkenésével párhuza- 
mosan növekednie kell azoknak a kvalitásoknak, amelyek képessé tesznek a helyi válto- 

zások önálló felismerésére és követelésére. A felülről el nem rendelt, de helyileg felbukka- 
nó feladatok mielőbbi felismerése, elemzése, a változások okozta állandó konfiiktusokra 
való felkészülés, a gyors hibakorrekciókra való készség mind olyan tulajdonságok, 
amelyek sokban eltérnek a fegyelmezett végrehajtói hivatalnoki magatartástól. 

Az önkormányzatot vezető tisztségviselővel szemben is mindinkább jelentkezik az a 
követelmény, hogy a közszolgáltatás körében tudjon vállalkozni, költség-haszon-elemzés 
alapján szervezni. A mind kevesebb közpénzt napjainkban már nem elég csak a szükséges 
dolgokra elkölteni, a prioritások gyakori újragondolására is szükség van. A helyi szolgál- 
tatas szintjének megőrzése, esetleges növelése érdekében az önkormányzati vezető csak 
akkor lehet sikeres, ha a rendelkezésre álló anyagi erőforrással felkutatja azokat, akikkel 
társulni lehet. Megszabadul a pénzt pazarló saját szervezetektől - ha azok nem tudnak 
átalakulni -, és a szolgáltatást más, olcsóbban, hatékonyabban működő szervezetfajtára 
bízza. A menedzser szemléletű helyi apparátus az országos programok keretében is keresi 
saját hozzájárulásának lehetőségeit, és nemcsak központi előírásra mozdul. Természetes, 
hogy mindezek a menedzseri tulajdonságok az önkormányzat , településüzemeltető" 
hivatalnokainál lehetnek fontosak, a hatósagi jogalkalmazók körében inkább a hagyo- 
mányos igazgatási értékek bürokráciamentes , szakmásítása" az elérendő cél. 


Az önkormányzat pénzügyi alapjai 


Az önkormányzatok gazdálkodási elvei közismertek: az önkormányzat jogosult a közfel- 
adataival arányos közpénzekre. Egyéb forrásokhoz a központi és a helyi költségvetésen 
keresztül juthat, bevételei egy részéről önállóan dönt, a megszerzett közpénzek túlnyomó 
részét nagyfokú felhasználói önállósággal költi el. 

Az is közismert, hogy nálunk ez az összefüggő követelményrendszer igazán sohasem 
érvényesült. Amikor viszonylag dinamikusan nőttek a bevételek, akkor a helyi felhaszná- 
lást központi előírások kötötték meg (volt pénz, de nem volt felhasználói önállóság). 
Amikor pedig az új szabályozórendszer már nagyfokú felhasználói önállóságot garan- 
tált. akkor fokozatosan csökkent a szabadon elkölthető pénz mennyisége (van felhasz- 
nálói önállóság, de nincs elegendő pénz, amit , szabadon" lehetne mozgatni). A ma már 
megreformált finanszírozási rendszer a , jobb időkre" vár, és a jelenlegi kényszerhelyzet- 
ben felértékelődnek a makro- és mikroszintű korszerűsítés kis lépései is. 

E cikk nem vállalkozhat a makroszintű pénzügyi szabályozási és tervezési eljárások 
taglalására, csupán néhány korszerűsítési megoldás rövid jelzésére van lehetőség. Korlá- 
tozhatónak látszik például a megyék egyedi elosztó funkciója a városok és a községek 
tekintetében. A megyék ma helyileg differenciálhatják a központi szabályozókat, annak 
ellenére, hogy - például a forráselosztásnál - a jelentős településkategóriákat be lehetne 
építeni az országos normatív rendszerbe is. Valószínű, hogy normatív módon szabályoz- 
ható a megyéken keresztül nyújtott ágazati céltámogatások egy része is. Érdemes lenne 
felülvizsgálni a tanácsi szolgáltatások központi-területi ellátási normáit is és enyhíteni 
a kötöttségeket. 

Központi feladat, hogy a tanácsi területre fordítható pénzmennyiség előzetes országos 
irányszámai a mainál nyitottabb-hivatali mechanizmusban és egy markánsabb tanácsi 
érdekegyeztetés kontrolljával formálódjanak véglegessé. A határozottabb tanácsi érdek- 
érvényesítési formákra az ún. , nem termelő tanácsi infrastruktúra" évtizedek óta hátrá- 
nyos helyzete miatt lenne szükség. Az ipari-kereskedelmi-mezőgazdasági területek önálló 
minisztériumai jelentős társadalmi érdekszövetségi támogatással fogalmazzák meg jogos 
igényeiket. Azt mondhatjuk, a tanácsi területen csak jogos igények vannak, és 
hiányzik az ezt összefogottan képviselő és kezelő állami és társadalmi szervezetrendszer 
(egy központi önkormányzati érdekszövetség, amely a tanácsrendszer új, belügyminiszté- 
riumi irányítása esetén is indokolt). 

Helyi feladat a bevételnövelésnek, a kiadáscsökkentésnek, valamint a forrásfelhaszná- 
lás hatékonyságának a fokozása. Az első és a második területen meglehetősen kimerülő- 
ben vannak a tanácsi tartalékok, míg a harmadik területen a tanácsok többsége csak a 
kezdeti lépéseket teszi meg. Főként a nagyobb települések tanácsai vannak abban a 
helyzetben, hogy javíthatják például közüzemeik gazdálkodási és működési hatékonysá- 
gát. (Ha kell, bizonyos szolgáltatások finanszírozásában évente versenytárgyalásokat 
tartanak, saját szervezet helyett olcsóbb szervezetnek adnak alvállalkozásba olyan közszol- 
gáltatási feladatokat, mint a köztisztaság felügyelete, a zöldterület gondozása stb.) 

A mainál liberalizáltabb jogszabályi keretek között a tanácsok jobban gazdálkodhat- 
nának vagyonukkal (terület, épületek, termek, üdülő, saját nyomdai kapacitások stb.). 
Ösztönözhetik a helyi társadalmi önsegélymozgalmakat. Az ilyen mozgalmak részére 
kiegészítő pénzforrásokat utalhatnak át, ügyelve arra, hogy az önszervező egységeknél 
ne duzzadjon fel indokolatlanul a közpénzt fogyasztó függetlenített bürokrácia. Na- 
gyobb gondot fordíthatnak az egymással valamilyen módon összekapcsolható szolgálta- 
tások közös, többcélú üzemeltetésére is. é 


Az önkormányzati tevékenység központi irányítása 


Az önkormányzati tevékenység kibontakoztatása érdekében a felső szintű (megyei és 
központi) irányítás formális és főként informális egyedi eszközeit mindenképpen korlá- 
tozni kell. A települési és a megyei önállóság operatív egyedi korlátozásának mai módsze- 
rei helyett garantált normatív szabályozásra és a helyi döntések meghozatala után 
gyakorolt törvényességi felügyeletre van szükség. A mai , megyeközpontúság" például 
— függetlenül attól, hogy az két- vagy háromszintű igazgatási tagolásban érvényesül — 
ellentétben áll az önkormányzati szerveződés követelményeivel. A megye hatalmát korlá- 
tozni indokolt a személyzeti jogosítványoknál, a helyi terv- és pénzügyek előzetes megyei 
konzultációs folyamataiban, az értekezletdömpingből eredő utasítás jellegű , eligazítá- 
sok" területén, a kiterjedt és beavatkozó stílusú helyszíni ellenőrzéseknél. 

A tanácsi döntések érvényességéhez kivételként lenne szükséges a felsőbb szervek 
egyetértése vagy előzetes jóváhagyása. Amíg az előzetes beavatkozások esetében a korlá- 
tozás kívánatos, addig az utólagos jogszerűségi felügyeletnél a kibővítés lenne indokolt. 
Azzal a garanciával, hogy a felsőbb szintű szerv ilyen típusú felügyeleti intézkedésének 
jogszerűségét az érintett önkormányzati szervezet bírói úton vitathatná. Uj eszközként 
indokolt kiépíteni a , kényszerhelyettesítés" jogát is, amellyel a felügyeleti szerv - az 
önkormányzat költségére - akkor élne, ha az önkormányzati szerv elmulasztja a központi 
jogszabályokban kötelezően előírt valamelyik. szervezési-szolgáltatási feladatát. 

A főként normatív formákban jelentkező központi irányítási tevékenység szemlélet- 
módjának is módosulnia kell. A központ egyrészt nagyobb teret adhatna a helyi közössé- 

i szerveződésnek azáltal, hogy visszavonul a stratégiailag valóban fontos területekre. 
Önmagában azonban nem elég valahonnan csak kivonulni, a mai kiterjedt önkormány- 
zati feladatok miatt központi eszközökkel aktív segítséget is kell nyújtani á helyi önálló- 
ság hatékony gyakorlásához. Az , átengedett" területeken erősödnie kell az ajánló-ta- 
nácsadó-támogató jellegű központi tevékenységnek (konzultatív központi irányítás). 

Egyre inkább nélkülözhetetlen, hogy a központi irányítás jobban építsen a helyi 
társadalmi viszonyok között már valamilyen mértékben kialakult kedvező tendenciákra. 
Főként a szolgáltató jellegű helyi kezdeményezéseket célszerű felgyorsítani és országosan 
terjeszteni, (Nem kitalálni, hanem a meglévő folyamatokból feltárni, megtalálni kell a 
fejlődést.) A központi irányításnak a helyi önkormányzatoknál - ha erre van lehetőség — 
olyan folyamatokat is el kell indítania, amelyek ösztönöznek a központilag elrendelt 
változtatások későbbi, helyi önfenntartására, önszervező továbbvitelére, 


Verebélyi imre 

A helyi tanácsi önkormányzatokról 


A magyar társadalom politikai intézményrendszerével kapcsolatos egyre markánsabb 
reformgondolatok - érthetően — többnyire a központi szervezetekkel foglalkoznak. Ám 
a társadalmi méretű reform nem nélkülözheti a helyi-területi hatalmi szervek átalakítását 
sem. Miközben a tanácsigazgatás irányítási rendszere egyre gyorsabb ütemben és határo- 
zottabban alakul át - döntően a helyi önállóság fokozásának és az igazgatási munka 
hatékonysága növelésének jelszavával -, addig az önkormányzatiság problematikája 
egyelőre nem vált gondolkodásunk szerves részévé. 

Az 1971. évi tanácstörvény még csak deklarálta, hogy a tanácsok önkormány- 
zatok, de az elmúlt időszakban - a helyi és a központi törekvések ellenére — sem váltak 
(válhattak) tényleges önkormányzatokká. A másfél évtized mégsem telt el nyomtalanul, 
jelenleg a települési közösségekben és a helyi tanácsoknál már kitapinthatók - néha 
ugyan ellentmondásosan - az önkormányzati jelleg elemei. Ezek kifejlődése, megerősö- 
dése és kiteljesedése azonban csak egységes szemléletű — az önkormányzatiságot is 
elfogadva magába foglaló - központi reformintézkedésektől várható. 

Írásomban elsősorban az önkormányzatok fejlődését akadályozó okokat és körülmé- 
nyeket igyekszem bemutatni, rámutatva és javaslatot téve egyidejűleg a lehetséges változ- 
tatási módokra és irányokra is. 


Szemláletbell okok 


Az a régi és gyakran hangoztatott tétel, hogy a meglévő társadalmi-jogi kereteket kell 
tartalommal kitölteni, az önkormányzatokkal kapcsolatban is gyakorta elhangzik. 
A tétel e tekintetben is csak részigazságot tartalmaz. Valóban igaz, hogy a tanácsi 
gazdálkodás szabadsága még sohasem volt ennyire teljes, mint a jelenlegi jogi szabályo- 
zás szerint. Ugyanakkor a tanácsok még sohasem voltak annyira szegények, mint jelen- 
leg. Ennek a tartósnak mondható ellentmondásnak a feloldására a helyi — és leginkább 
a községi - tanácsok egyedül nem képesek. Noha a helyi önállóság és önkormányzati 
működés nem képzelhető el gazdasági biztonság és gazdálkodási szabadság nélkül, 
mégsem mondhatunk le fejlesztésének gondolatáról, mondván, amíg nincs pénz, addig 
nincs önkormányzat. 

A szocializmus viszonyai között a helyi önkormányzat nem áll szemben a központi 
hatalommal, hanem a hatalom - differenciált munkamegosztáson alapuló - szerves része, 
amely meghatározott keretek között érdemi szuverenitással rendelkezik. A hatalom meg- 
(és 1le-) osztásának szükségességét a központi szervek ma mégsem ismerik el, ebből 
adódóan a hatáskörök decentralizálását még mindig sok minden akadályozza. A hatalmi 

k és az irányításban tapasztalható görcsök mellett a hatalom gyakorlásának 
osztását nehezíti, hogy még ma sem tisztázottak, melyek a tipikusan önkormányzati 
típusú hatáskörök. 

A központi és a megyei szervek centralizációs beidegződésén túlmenően a helyi szer- 
veknél sem vált még általánosan elfogadottá az önkormányzat gondolata. Helyi szinten 
is gyakori, hogy felettes állásfoglalás nélkül nem mernek dönteni. Ezt a függőségi 
viszonyt (vagy informális függőséget) tovább erősítik a felsőbb szervekkel kötelezően és 
széles körben előírt - hagyományokon vagy bebiztosításon alapuló - előzetes egyeztetési 
kötelezettségek azokban az ügyekben is, melyekben a helyi szerveké a döntés joga. 

A felülről építkezés elvének több évtizedes (évszázados?) gyakorlatából, a túlzottan 
hierarchizált politikai-szervezeti rendszerből táplálkozó beidegződések következtében a 
helyi hatalmat képviselő szervek gyakran önként léptek fel a tényleges önkormányzatisá- 

got erősítő helyi, spontán törekvésekkel szemben (gondoljunk csak a város-, községszépí- 
tő szervezetekkel, egyesületekkel szemben tapasztalható ellenérzésekre). A politikai tole- 
rancia és kultúra hiánya is az önkormányzati gyakorlat kibontakozását késleltette és 
késlelteti. 

Mindezekből következik, hogy a párt- és az államigazgatási szerveknél alapvető 
szemléletmód-változásra van szükség annak érdekében, hogy meghonosodjon és támo- 
gatást kapjon a politikai intézményi reformmal összefüggő önkormányzati gyakorlat. 

Az anyagi, gazdálkodási önállóságon túlmenően a szemléletváltás gyakorolhatja a 
legnagyobb hatást az önkormányzatok tényleges működésére. Az önkormányzati szem- 
léletet magukénak vallók képesek ugyanis — ideológiai és politikai támogatás mellett — 
az önkormányzatok működésének és szervezetének fejlesztésére. 


Működési korlátok 


Deklarált önkormányzati joguk ma a tanácstestületeknek vannak. A tanács mint képvi- 
seleti testület akkor válhat tényleges önkormányzati testületté, ha képes lesz arra, hogy 
az adott település (vagy településegyüttes) valamennyi meghatározó jelentőségű érdekét 
megjelenítse a képviseleti testületben. Ennek az érdekképviseleti integrációnak a megva- 
lósítását jelentősen nehezíti a jelenlegi választási mechanizmus. Ma a tanácstag jogilag 
a területi érdekek képviselője, vagyis a kiválasztás egyedüli szempontja, hogy alkalmas-e 
szűkebb lakóterületének képviseletére. Valójában a tanácstag kiválasztásának szempont- 
jai között csupán mögöttesen jelenik meg a területi elv, elsődleges szempont ugyanis, 
hogy a tanácstag melyik rétegérdek (érdekek) képviselője lehet. A jelenlegi választási 
rendszerben azonban a rétegtagozódásnak csupán legnyilvánvalóbb és legáltalánosabb 
kategóriái jelennek meg (nem, kor, munkakör, beosztás, párt, KISZ, egyéb társadalmi 
szervezeti tagság és funkció). A kiválasztás végső elve, hogy a megválasztásra kerülő 
tanácstestület hozzávetőlegesen és együttesen kifejezze a település társadalmi struk- 
túráját. 

Ma a területi elv alapján megválasztott képviselő általában nem képes érdemben 
képviselni azoknak a rétegeknek az érdekeit, amelyek képviseletére társadalmi hovatar- 
tozása miatt kiválasztották. A réteg - és egyéb meghatározó érdekek képviselete - 
valójában azért szenved csorbát, mert a tanácstagot nem az egyes érdekcsoportok és 
körök, hanem lakókörnyezete választja meg, ruházza fel képviseleti jogosítvánnyal. 
Ebből adódóan a tanácstag, amikor nem lakóterületi, hanem rétegérdeket képvisel, 
mindezt érdemi felhatalmazás és szervezett támogatás nélkül teszi, ami a tanácstagok 
izolálásához és a képviselet működési zavarához vezet. Ennek is következménye, hogy 
a tanácstagoknak csupán kisebbsége aktív általában a képviseleti munkában. míg a 
másik (többségi) része inkább passzív; nem tud mit kezdeni képviseleti jogosultságával. 

Az elmondottak természetesen nem azt jelentik, hogy nem létezik területi érdek, és 
nincs szükség a megjelenítésére. A területi érdekek természetesen realitások, de nagyobb 
településeken megragadhatók már azok a speciális réteg- és egyéb érdekek is, amelyek 
szervezett képviseletére szükség van. Valamennyi meghatározó jelentőségű érdek - így 
köztük a területi érdek — megjelenítésére és konfliktusaik feloldására, illetve az érdekek 
rangsorolására lenne szükség a képviseleti testületekben. 

A területi érdekek markáns megjelenítői az elöljáróságok, ahol döntően a területi 
érdek áll a középpontban, hiszen az elöljáróság elsődleges funkciója az önálló tanáccsal 
nem rendelkező társközségek képviselete a közös tanácsban. A kis települések esetében 
az elöljáróság szinte kizárólag területi, vagyis települési érdekképviseletre hivatott. 

A települések önkormányzati jellege érvényesülésének tehát az is feltétele, hogy a 
települési, településegyüttesi érdekek szervezetten hassanak és befolyásolják az önkor- 
mányzat fejlődését. 

Természetesen a választójogi törvény átfogó reformja nélkül is - annak szorgalmazása 
mellett — arra kell törekedni, hogy a tanácstestület döntéseit megelőzően mindenütt 
ismerje meg a szervezett formában megjelenő érdekeket, és segítse elő a települési 
közösségek belső önszerveződését 

A helyi tanácsok többsége ma már tudja, hogy a tanácsszervezeten kívül is tevékeny- 
kednie kell ahhoz, hogy megalapozott és végrehajtható döntések szülessenek. A képvise- 
leti munka fejlesztésére erjesztőleg hatott például az üdülőtelepüléseken a lakosság 
erőteljes érdekszerveződése. A tanácsok sok helyen felismerték, hogy az üdülők önszer- 
veződésére a belső érdekintegráció szempontjából is szükség van. Természetesen ebben 
a folyamatban is sok még az ellentmondás, nem mindenhol jellemző az eltérő érdekek 
elismerése, az érdekvitákat a tanács gyakran nem a kompromisszum keresésével, hanem 
hatalmi szóval kívánja lezárni. Az érdekek ütköztetésének és kezelésének módszereit is 
meg kell tanulnunk, és a hatalmi beidegződések diktálta adminisztratív megoldások 
helyett a kisebb-nagyobb közösségek közmegegyezésen alapuló együttműködésének 
módszereit kell keresnünk. 

A településeken ható érdekek ütköztetése, rangsorolása alapján fogalmazhatják meg 
a tanácstestületek a hosszabb-rövidebb időszakra szóló önkormányzati programokat. 
E programoknak kellene tartalmazniuk a közösségek fejlesztési (szintentartási, irányvál- 
tási stb.) elképzeléseit a szükséges anyagi-társadalmi bázis megjelölésével; ehhez a helyi 
erők is csatlakozhatnának. 

Önkormányzati programok megalkotására, közösségi elfogadására az önkormányza- 
ti-közösségi tudat alakítása szempontjából is szükség van. Jelenleg - e programok hiánya 
miatt — a közösségi önállóságot szinte kizárólag a tanácsrendeletek jelzik. Sokáig az 
önkormányzatok létezésének egyedüli bizonyítéka az volt, hogy a tanácsok rendeletet, 
jogszabályt alkothatnak. A rendeletalkotás folyamatának áttekintése alapján viszont 
állítható, hogy a helyi jogalkotás sok esetben nem erősítette az önkormányzatiságot. 
Különösen érvényes ez az elmúlt időszak tanácsrendelet-alkotási kampányaira, hogy a 
legutóbbiak közül csak a TEHO-t, a házadót vagy a nem lakás céljára szolgáló építmé- 
nyek adóját említsem. Bár az igazsághoz az is hozzátartozik, hogy a településfejlesztési 
hozzájárulás ügyében a helyi tanácsnak és a közösségnek valóban volt lehetősége dönte- 
ni, hogy kezdeményezi-e, illetve megszavazza-e a TEHO-t. 

Az egyéb említett rendeleteknél -— több más hasonlóval együtt - a helyi tanácsnak a 
központi jogszabály adta szűk keretek között, többnyire rövid határidővel kellett dönte- 
nie a , helyi sajátosságoknak" megfelelően. Ez a fajta , leosztott" hatáskör és a hozzá 
kapcsolódó hivatali eljárás a helyi rendeletalkotást formalizálta, és apparátusi üggyé 
tette. A helyi jogalkotást ily módon támogató központi szervek magatartása is azt jelzi, 
hogy az önkormányzatiság elve még jogalkotási rendszerünkben sem érvényesül. Helyi 
- a központi szabályozást nem feltétlenül váró — szabályozási igényre van szükség, 
melynek módszereit a közösségnek kell kihordania és megérlelnie. Mindezt felülről 
előregyártott rendeletmintákkal pótolni nem, inkább csak gyengíteni lehet. 

Központi jogalkotásunknak ezért arra kell törekednie, hogy a magas szintű jogszabá- 
lyok helyi szabályozás nélkül is általában alkalmazhatók legyenek. Egyúttal a helyi 
sajátosságok igényei szerint minél szélesebb körben és területen legyen lehetőség közössé- 
gi elhatározás alapján tanácsrendelet-alkotásra, vagy annak mellőzésére. A közösségi 
önkorlátozást ugyanis nem pótolhatják a központi tilalmak. 

A tanács mint önkormányzat az államhatalom részeként látja el feladatait. Ezzel 
szemben a tanács szervei döntően államigazgatási jellegű munkát végeznek, és annak fő 
irányait túlnyomórészt az államigazgatási hierarchia befolyásolja. 

A tanácsok önkormányzati és államigazgatási jellegű feladatainak és hatásköreinek 
szétválasztása még nem történt meg, annak ellenére, hogy a helyi politikai szempontok 
és a szakmai-törvényességi kérdések keveredése sok esetben komoly zavarokat okoz, és 
gyengíti mind az önkormányzatiságot, mind pedig az igazgatást. A feladatok jellegének 

nem egyértelmű megítélése zavart okoz a hatáskörök gyakorlásánál és a döntési képes- 
ségnél egyaránt. Ez különösen a testületek (a tanács és a végrehajtó bizottság) működésé- 
nél okoz gyakorlati problémákat. Számtalan esetben a testületek döntenek - illetőleg 
formálisan megerősítenek - kifejezetten szakmai javaslatokról, míg máskor a szakmai 
apparátustól kérnek számon társadalompolitikai jellegű, nem jogi szempontokat. 

Bizonyos értelemben a kétszintű közigazgatásra való áttérés folyamatában is érződik 
az önkormányzati és szakmai-igazgatási feladatok keveredése. Az önkormányzatiság, az 
önállóság jelszavával az igazgatási teendőket is leegyszerűsítik, azzal érvelve, hogy a 
legfőbb érték az ügyekben való helyi döntés, az önállóságot és ezáltal az önkormányzatot 
a teljes körű igazgatási hatáskör is erősíti. E nézőpont az igazgatás szakmai szempontjait 
teszi félre, és a vélt önkormányzatiságra hivatkozva megfeledkezik az államigazgatási 
munka sajátos követelményeiről. 

Megítélésem szerint ugyanis a Speciális szakértelmet igénylő és ritkán előforduló 
államigazgatási ügyekben a gyors, alapos és törvényes ügyintézéshez fűződő társadalmi 
érdek fontosabb, mint az, hogy ilyen ügyekben - a szakmai feltételek hiánya ellenére — 
mindig a helyi tanácsnál döntsenek. Egyes államigazgatási feladatoknak ugyanis önma- 
gukban nincs önkormányzati értékük. Az ilyen speciális ügytípusokban felülről - megyei 
szintről - kezdeményezett és szervezett igazgatási társulások, a községi feltételek hiánya 
miatt is, csak látszólagosan növelik a helyi önállóságot. 

Az önkormányzati jellegnek tehát nem az egyes államigazgatási hatósági ügyekkel 
kapcsolatban kell elsődlegesen érvényesülnie. A tanácstestületnek olyan szabályozással 
és iránymutatással kell befolyásolnia - a törvényes keretek között - az igazgatási szervek 
munkáját, hogy az megfeleljen az önkormányzati programnak és érdekeknek. 

Az önkormányzati és igazgatási feladatok keveredése éppúgy problémát okoz a dön- 
téshozatal és végrehajtás során, mint a párt- és állami szervek nem megfelelő munkameg- 
osztásából adódó zavarok. 


Szervezeti problémák 


Minden szervezeti reformtörekvés - ez a helyzet a közigazgatás korszerűsítésénél is - 
elsődlegesen a szervezeti változtatások szükségességét hangsúlyozza. A gyors változta- 
tásra törekvő szemlélet azonban többnyire nem eredményez érdemi elmozdulást, ha a 
szervezeti módosulások megelőzik a működés korszerűsítését, illetőleg a személyi állo- 
mány megújítását. A folyamatnak bizonyos értelemben fordítottnak kellene lennie; 
vagyis korszerű, kreatív közigazgatási és képviseleti személyi állományra van szükség 
ahhoz, hogy a működés zavarai hamar felszínre kerüljenek, ami azután előbb-utóbb 
maga után vonná a magasabb színvonalú működést biztosító korszerű szervezet kialakí- 
tását. 

Ezért - vállalva a kisebbségi álláspont képviseletét is - a szervezeti változtatásokat 
másod-, pontosabban harmadlagos kérdésnek tekintem. A témával ennek ellenére foglal- 
kozni kell, mivel a jól megválasztott szervezeti módosítások azért erjesztően hathatnak 
a működésre és a személyi állományra. A szervezettel összefüggő indítványaim megma- 
radnak a meglévő szervezeti keretek között, mivel a valódi önkormányzat működése 
majd a maga képére formálja saját szervezetét. 

A tanácstestületek létszáma 1950 óta folyamatosan csökken, ennek ellenére még 
mindig meglehetősen nagy létszámú testületek működnek: ez nehezíti a munkaülés 
jellegű tanácskozások kibontakozását és tovább erősíti a tanácsülések ünnepélyes-dekla- 
ratív jellegét. A nagy létszám korlátozza az operativitást és az egyes aktuális kérdések 
által inkokolt gyakoribb ülésezést is. 

A végrehajtó bizottságok helyének, szerepének megítélése is szorosan összefügg a 
tanácstestületek létszámával. Amennyiben a helyi önkormányzat tevékenységének csak 

a magas szintű jogszabályok jelölik ki a kereteit és a központi irányítás normativitása 
is teljessé válik, akkor felmerülhet annak megvalósítása, hogy a végrehajtó bizottságok 
csak az őket megválasztó tanácstestületnek legyenek alárendelve. 

Normatív irányítási rendszerben - elsődlegesen a községi tanácsoknál, ahol kis létszá- 
mú tanácstestületek működnek - a végrehajtó bizottságok meg is szüntethetők. Nagyobb 
településeken - döntően a városokban - a tanácstestületi döntések szervezett és össze- 
hangolt végrehajtása érdekében szükség van egy szűkebb testületre (akár végrehajtó 
bizottság néven), amely az önkormányzati döntések államigazgatási szempontú végre- 
hajtását igyekszik elősegíteni. Vagyis az irányítás korszerűsítését követően nem a jelenle- 
gi típusú, felépítésű és összetételű végrehajtó bizottságokra lesz szükség. Az önkormány- 
zati érdekek megjelenítésének, ütköztetésének fórumává a tanácstestületeknek kell vál- 
niuk. A végrehajtó bizottságok ilyen jellegű jelenlegi szerepe megszüntethető és meg is 
szüntetendő. 

A javasolható szervezeti változások egyik izgalmas feladata a képviselet és a szakigaz- 
gatás — a jelenleginél szervezetileg is markánsabb - elhatárolása. Ebben a kérdésben 
döntően a tisztségviselők (a tanácselnök és a vb-titkár) jogállását, egymáshoz, a testüle- 
tekhez és a szakigazgatási szervezethez való viszonyát kell tisztázni, A mostani átfedések 
és homályos szereposztás miatt a tisztségviselők között állandósult a tényleges - és a 
potenciális — feszültség. Ez az állapot hosszú távon nem tartható fenn. 

A tanácselnöknek egyértelműen az önkormányzat és a képviselet első emberévé kellene 
válnia. Ezt a választási eljárásban indokolt kifejezésre juttatni oly módon, hogy a 
tanácselnököt két vagy több jelölt közül közvetlenül a település, illetve településegyüttes 
lakossága válassza meg. A tanácselnöki funkciót nem feltétlenül kell formálisan a 
tanácstagsághoz kötni (emiatt különösen a ciklus közbeni elnökválasztásoknál szoktak 
zavarok támadni). 

Azon túl, hogy a tanácselnököt közvetlenül a lakosság választja, az elnök egzisztenciá- 
His helyi kötődését is egyértelműbbé kell tenni azáltal, hogy bérét, jutalmát a helyi tanács 
állapítsa meg, s a fegyelmi jogokat is indokolt helyben gyakorolni. A tanácselnök mint 
a képviseleti testület első embere ebben a szervezeti elképzelésben már nem a szakigazga- 
tási apparátus vezetője. A szakigazgatás tevékenységéért annyiban felelős, amennyiben 
az általa vezetett tanácstestület érvényesíteni tudja irányítási és felügyeleti jogosítványait 
az államigazgatás felett. 

Az államigazgatási hierarchia rendszerétől független tanácselnök esetében a kiválasz- 
tás és megválasztás szempontjai is egyszerűbbé válhatnak. A , képviseleti tanácselnök" 
esetében ugyanis az elsődleges szempont, hogy az adott közösség érdekében olyan jelöltet 
válasszanak, aki legalább egy ötéves időszakban vállalja az érdekegyeztetést és -szerve- 
zést, valamint képviseli a tanácsot. Ennek a feladatnak az ellátása kisebb települések 
esetében nem kívánja meg, hogy a tanácselnök főállásban tevékenykedjen. 

A végrehajtó bizottság titkára viszont egyértelműbben váljon az államigazgatási appa- 
rátus vezetőjévé! Tisztségének betöltésénél a szakmai szempontok lehetnének a meghatá- 
rozók, és a jelenlegi kinevezési gyakorlat helyett - melyben csak a felettes végrehajtó 
bizottság által jelölt személyt nevezhetik ki a helyi tanács vb-titkárává — helyesebb lenne 
az államigazgatási hierarchiához való kötődését erősíteni. Mindezt oly módon, hogy a 
helyi önkormányzat véleményének figyelembevételével a felettes végrehajtó bizottság 
nevezné ki a helyi vb-titkárt. Ennek a kinevezési módnak köszönhetően a vb-titkár 
alapvetően függetlenedhetne az önkormányzattól és a helyi érdekköröktől. Erre — többek 

között — azért van szükség, hogy az önkormányzat működésének törvényes garanciái 
helyileg is biztosítottak legyenek, egyúttal az igazgatás szakmai felkészültsége is növe- 
kedjék. Csak felkészült szakmai apparátus képes törvényesen és színvonalasan előkészí- 
teni, szervezni és végrehajtani az önkormányzati döntéseket. 

Az igazgatás szervezeti elkülönülésére, viszonylagos autonómiájára azért is szükség 
van, mert az államigazgatási feladatok jelentős része mindenütt hasonló, és arra kell 

törekednünk, hogy az igazgatási feladatok lehetőleg az egész országban közel azonos 
színvonalon oldódjanak meg. Az igazgatási feladatok - főleg hatósági ügyek - szakszerű 
ellátásának ugyanis nem az önkormányzatiság, hanem a hatékony közigazgatás szem- 
pontjából van értéke, így az igazgatás hierarchizáltsága nem oldható fel az önkormány- 
zatiság önállóságával. 

Az önkormányzati rendszer további kiteljesedését jelentené, ha nem csupán azokban 
a társközségekben, ahol nem működik tanács, hanem a székhelyközségekben és egyes 
ténylegesen elkülönült városrészekben is létrejöhetnének az elöljáróságok. A települési 
érdekek ilyen jellegű szervezett képviseletére több település, illetve elkülönült település- 
rész együttélése esetén feltétlenül szükség van. A közös tanácsban részt vevő települési 
elöljáróságokra is építkező önkormányzat biztosíthatja a települési érdekek egyeztetését. 
Az elöljáróságok teljes körűvé válása erősítheti a tanácsi önkormányzatok érdekhordo- 
zó, kihordó szerepét, segítheti a települések, településrészek közötti konfliktusok oldását. 


Az önkormányzatok irányítása és képviselete 


A politikai intézményrendszer reformja során megerősödő helyi területi önkormányza- 
tok az egységes állami szervezetrendszer szerves részét alkotják, s nem a központi 
hatalom ellen, hanem a hatalomgyakorlás demokratizmusa és a helyi ügyek viszonylagos 
autonómiájának kiteljesítése érdekében jönnek létre. 

Az önkormányzati testületek azonban nem nélkülözhetik az irányítást és a felügyeletet 
sem. Egyrészt az adott településen élők mint választópolgárok közvetlenül, a kisebb- 
nagyobb közösségek tagjaiként pedig közvetve gyakorolnak kontrollt a tanács mint 
önkormányzati testület felett. Másrészt a párttestületek határozatai, állásfoglalásai meg- 
szabják az elvi-politikai irányvonalat, amelynek a megvalósítása felett a párttestületek 
politikai kontrollt gyakorolnak. Emellett az állam központi szervei — elsődlegesen az 
Országgyűlés - jogalkotás útján szabályozzák az önkormányzatok működési kereteit, s 
a helyi önkormányzatok működésének jogszerűségét az állami szervek (a megyei végre- 
hajtó bizottságok és ügyészségek) ellenőrzik. 

Természetesen a párt- és állami irányítás, valamint a központi állami (államigazgatási) 
irányítás hatékonysága megköveteli a különféle szervezetek közötti világosabb feladatel- 
határolást, az irányítás, a felügyelet és az ellenőrzés kategóriáinak egyértelműbb tiszta- 
zását. 

Az önkormányzatok államigazgatási szerveinek szakmai irányítását kifejezetten a 
felettes államigazgatási szervek gyakorolják. E tekintetben, hierarchián belüli irányítás- 
ról lévén szó, a normativitás erősítése mellett és ellenére a felettes államigazgatási szervek 
korlátozott befolyásoló szerepének továbbra is meg kell maradnia. Különösen érvényes 
ez a hatósági munka területén. 

A remélhetőleg erősödő önkormányzatok - önkormányzati programjuk alapján — a 
jelenleginél sokkal intenzívebben fogják keresni az együttműködés lehetőségét más ön- 
kormányzatokkal. Ebből adódóan a jelenleg városokra és a városok környékére szerve- 
zett és intézményesített kapcsolattartáson (az ún. város környéki bizottságokon) túlme- 
nően - vagy a konkrét helyzettől függően, akár azok helyett - az önkormányzatok 
egymással szövetségre léphetnek. Ezek a szövetségek lehetnek állandó jellegűek, de 
egy-egy témakör vagy közös feladat megoldására szervezetten ideiglenesen is létrejöhet- 
nek. A lényeg a közös érdek és annak közös, szervezett érvényesítésére való törekvés. 

Természetesen egy ilyen fajta érdekszövetség kibontakozása meg fogja haladni a 
jelenlegi igazgatási-irányítási kereteket (a városkörnyékeket és a megyéket). Ez a törek- 
vés már ma is megfigyelhető, gondoljunk csak a szomszédos, de más megyében lévő 
települések közötti együttműködésekre vagy a városok szövetségének kialakítására tett 
első lépésekre. 

A helyi önkormányzatok kiépülésével egyidejűleg megváltozna a megye és a megyei 
állami-igazgatási szervek szerepe is. 

A jelenlegi megyei tanácsok mint testületek esetében is megfigyelhető az a kettős 
törekvés, amely egyrészt a megye társadalmi struktúrájának, összetételének megjeleníté- 
sére, másrészt a helyi önkormányzatok szervezett képviseletére irányul. Tekintettel arra, 
hogy e kettős eltérő célt lényegében egységes eljárással kell megoldani, így a megyei 
testületek egyik célnak sem tudnak maradéktalanul megfelelni. 

Anélkül, hogy a megye mint területi önkormányzat kérdését vitatnám, csupán annak 
megállapítására szorítkozom, hogy a jelenlegi megyei tanácstestületek nem tekinthetők 
a megyén belüli önkormányzatok érdekszövetségének és szervezetének. 

Az irányítási rendszer változása miatt nem is szükséges, hogy megyei önkormányzati 
szövetségek jöjjenek létre, viszont azokban az esetekben, amikor a megye bármilyen 
elosztó tevékenységet végez, nélkülözhetetlen a testületi kontroll. A megyén belüli elosz- 
tás esetén természetesen szükség van valamennyi helyi önkormányzati érdek ismeretére 
és ütköztetésére. 

A megyei (újrajelosztó szerepkör remélhető visszaszorulásával egyidejüleg erősödnie 
kell a megye államigazgatási szerepkörének, amely elsődlegesen törvényességi felügyeleti 
jellegének markánsabbá válásában fejeződhet ki. 

A politikai intézményrendszer napirenden lévő reformja csak akkor válhat teljessé, ha 
a valamennyi részterületet érintő, átfogó megújulás kiterjed a potenciálisan létező helyi 
tanácsi önkormányzatokra is. 


Zongor Gábor 


Kutas László műve 


NEVIZELKOZVSZEMELI 


Genf, Reykjavík, Washington. . . 


Jól ismertek a történelmet formáló, a , rossz kedv telét" oszlató három decemberi nap 
- a washingtoni, két éven belül immár a harmadik Gorbacsov-Reagan-találkozó - 
eseményei és eredményei, melyeknek nyomán Földünk biztonságosabb hellyé vált. Ezút- 
tal nem csupán azért, mert a világ sorsáért különleges felelősséget viselő két nagyhatalom 
első embere - e felelősség tudatában - a politikai párbeszéd dinamizálása mellett foglalt 
állást, megerősítve a két éve Genfben megfogalmazott alapelveket, miszerint az atomhá- 
borúnak nem szabad kirobbannia, annak nem lehet győztese, elejét kell venni mindenfaj- 
ta háborúnak az Egyesült Államok és a Szovjetunió között, s nem fognak törekedni 
katonai erőfölényre. S nem is csupán azért, mert a reálpolitika jegyében szögezték le, 
hogy a társadalmi, gazdasági, ideológiai különbségeket, a jó néhány területen fennálló 
komoly nézeteltéréseket nem áthatolhatatlan akadálynak, ellenkezőleg párbeszédre ösz- 
tönzőnek tekintik, Hanem mindenekelőtt azért, mert a nukleáris kor történetében most 
először a két nagyhatalom olyan megállapodást kötött, amely nem egyszerűen a nukleá- 
ris fegyverkezési hajsza korlátozását, hanem nukleáris fegyverek felszámolását írja elő. 
A SALT-szerződések L betűje helyére - limitálás - most először lépett egy másik L: a 
likviditás. Vagyis Földünk azért válhat biztonságosabbá, mert csökken a felhalmozott 
nukleáris fegyverek mennyisége, a Szovjetunió és az Egyesült Államok megsemmisíti 
JOGGAL és hadműveleti-harcászati hatótávolságú rakétáit, atomarzenáljának két teljes 
osztályát, 

Miben áll a szerződés közvetlen jelentősége? 

u Bár csak a nukleáris arzenál három-négy százalékának megsemmisítését Írja elő, 
többségükben rendkívül korszerű eszközökre terjed ki, amelyek műszaki jellemzőik 
alapján -— gyorsaság, találati pontosság, robbanóerő - igen komoly fenyegetést jelentet- 
tek 


u A kettős nullamegoldás globális jellege nyomán feszültségcsökkentő hatást gyako- 
rolhat Ázsiára is. A Szovjetunió ázsiai területén telepített rakéták felszámolása nyilván 
hosszabb távon kedvezően befolyásolhatja a szovjet-kínai vagy szovjet-japán viszonyt. 

u Technikai oldalról nézve a Szovjetunió sokkal több rakétát és robbanófejet semmi- 
sít meg, mint az Egyesült Államok, mégis teljesen értelmetlenné vált a kérdés, ki nyer 
vagy ki veszít a megállapodással. Gorbacsov erre válaszolva fejtette ki: , mindegyik fél 
annyit engedett, amennyi szükséges volt, hogy kiegyensúlyozzák érdekeiket az adott 
konkrét területen". Vagyis most először új elvek kristályosodtak ki: egy ilyen megállapo- 
dás nem pusztán valamifajta aritmetikai azonosságra, hanem az , érdekek egyensúlyára" 
épül. Ennek politikai, lélektani hatása ezért is felbecsülhetetlen, és modellként szolgálhat 
későbbi leszerelési megállapodásoknak: mindegyik fél azt csökkenti nagyobb mértékben, 
amiből neki van több. Eközben elképzelhető, hogy az egyik fél szűk katonai értelemben 
nagyobb kockázatot vállal, mint a másik, épp azért, hogy az alapvető kockázatot, az 
ellenőrizhetetlenné válható konfrontációt meg lehessen akadályozni! 

B Az ellenőrzés kidolgozott mechanizmusa olyan betekintést enged a másik fél hadi- 
ipari, katonai szervezetébe, amely még a közelmúltban is elképzelhetetlennek tünt. 


B Egyik aláíró fél sem mulasztotta el, hogy kitérjen rá, milyen szerepet játszottak 
szövetségeseik e szerződés tető alá hozásában. 


Vajon miként lehetséges, hogy a második világháború utáni legkonzervatívabb amerikai 
elnök jutott el a megállapodás megkötéséhez? Ez szélesebb, idoben mélyebb kitekintést 
kíván, mint a kettős nullamegoldáshoz vezető évtized története. A szovjeét-amerikai 
kapcsolatok alakulása a nemzetközi politika alapvető meghatározó tényezője a második 
világháború óta, immár több mint négy éviizede, $ eképpen csúcsdiplomáciájuk a nem- 
zetközi viszonyok kivételesen fontos vonulatát adják. A két nagyhatalom első emberének 
nem mindegyik ilyen találkozója járt együtt valamifajta konkrét eredménnyel, de mind- 
egyik - közvetlenül vagy közvetve, rövidebb vagy hosszabb távon - elősegítette kedve- 
zöbb világpolitikai légkör kialakulását, a kelet- nyugati viszony javulását, a béke erősö- 
dését. Az egymást követő csúcstalálkozók, vagy ellenkezőleg, időről időre tartós hiányuk 
a vilag biztonságérzetének egyfajta fokmérőjecül szolgáltak. Azért, mert éppen e magas 
szintű párbeszédhez kötödtek azok a megállapodások, amelyek a nukleáris korban 
elengedhetetlen magatartási szabályokat fogalmaztak meg - s ezen túlmenően átültették 
a gyakorlatba - az egymást és a világot sokszorosan elpusztítani képes, de együtt élni 
kényszerülő két nagyhatalom számára. Más szóval: így születtek meg a korábbi évtize- 
dekben azok az egyezmények, amelyek éppen az együttélés kényszere folytán igyekeztek 
korlátok közé szorítani a szűnni nem akaró nukleáris fegyverkezési hajszát. 

E négy évtizedre visszatekintve jól érzékelhető, hogy a szovjet-amerikai párbeszéd 
mennyire nehéz, bonyolult folyamat, miként követték egymást hullámhegyek és hullám- 
völgyek. S ez elsősorban attól függött, hogy a váltakozó amerikai adminisztrációk és a 
mögöttük álló érdekcsoportok alkalmazkodást követelő tényezőként fogták-e fel a Szov- 
jetunió erejét, avagy az egyenjogú párbeszédet időlegesen kikényszerített engedménynek, 
anomáliának tekintették, s erődiktátummal igyekeztek felváltani. Elsősorban annak 
nyomán, hogy a katonai-stratégiai paritás következtében megszűnt az Egyesült Államok 
sebezhetetlensége, a Szovjetunióval folytatott párbeszéd állandó kisérőjévé vált az egyol- 
dalú amerikai katonai fölény visszaszerzésének kísérlete. Lépések és ellenlépések követték 
Kei s az erőegyensúly sajátos hullámvonalat követve mindig magasabb szinten állt 

elyre. 

A katonai-technikai fejlődés rendkívül gyors ütemével a legalábbis korlátokat állítani 
hivatott politika nem tudott lépést tartani. Reálissá vált a fenyegetés, hogy a fegyverkezé- 
si hajsza kicsúszik az ellenőrzés alól. Ilyen viszonyok között a politikai konfrontáció 
kiéleződése, a kapcsolatok beszükülése, a felnagyított és eltorzított ellenségkép. a biza- 
lom hiánya rendkívüli módon növelte az emberiség megsemmisülésének kockázatát. 


Kivált igaznak bizonyult ez a nyolcvanas évek elejére, Ronald Reagan első elnöki 
periódusában. A hetvenes évek nagy nekirugaszkodásának, az enyhülési korszaknak a 
jelentős eredményeit nem lehetett teljes mértékben kitörölni a nemzetközi politikából 
- de a két ország kapcsolatai a mélypontra süllyedtek. Washingtonban a legszélsősége- 
sebb hidegháborús retorika társult a nyílt társadalmi revans meghirdetésével s a legke- 
ményebb militarista gondolkodással, a gyakorlattal, amely a felgyorsult technológiai 
forradalom eredményeit kívánta az erőpolitika szolgálatába állítani, feszített ütemű, évi 
300 milliárd dollárt elérő katonai kiadásokkal, a nukleáris fegyvertár átfogó modernizá- 
lásával, és ezzel párhuzamosan az űrfegyverkezési program meghirdetésével. 

A Szovjetunióval való tárgyalások elutasítása és egy korlátozott európai nukleáris 
háború lehetőségének legalábbis a mérlegelése jellemezte a hatalomra kerülő, valóságban 

azért korántsem teljesen homogén, konzervatív koalició elképzelésének mérvadó 
iranyát. 

A kapcsolatok alakulására mindkét állam belpolitikai változása, tehát a Szovjetunió 
belső helyzete is igen jelentékeny hatást gyakorolt. Az SZKP KB főtitkára 1987 elején 
a szovjet szakszervezetek kongresszusán igen egyértelműen fogalmazott: ,,... a reakció 
erői által a hetvenes-nyolcvanas évek határán indított átfogó gazdasági. politikai, lélekta- 
ni, militarista támadást más okok mellett belső ügveink alakulása is diktálta". A Novoje 
Vremja című hetilap a közelmúltban fogalmazott úgy, hogy , a Szovjetunió számára az 
a későbbiekben a pangás meghatározást kapott periódus volt, s noha igaztalan lenne 
egészében érvényesiteni a belpolitika jellemzőit a külpolitikára, bizonyos, hogy a szocia- 
lista nagyhatalom külpolitikájának nagyobb dinamizmussal, céltudatossággal és széle- 
sebb. az általános emberi értékekre építő kompromt:sszumkészséggel kell rendelkeznie, 
mint ahogy az abban az időben jellemző volt". Mint a moszkvai hetilap megállapította, 
ennek nyomán alakult ki az a benyomás, hogy a legkonzervatívabb amerikai jobboldal 
ragadta magához a kezdeményezést, nem titkolva, szét akar zúzni minden eredményt, 
amelvet korábban nagy nehézségek árán sikerült elérni a fegvverkorlátozásban. , A 
reagani nyilvános dinlomácia csak erősítette ezt a benyomást a szovjet vezetőknek a 
politikai szinről való betegség miatti hosszú hiányzásának fényében" - így a Novoje 
Vremja elemzése. 

Érdemes itt egvébként kitérni arra is, hogy Radomir Bogdanov, a moszkvai Amerika- 
kutató Intézet igazgatóhelyettese az intézet folyóiratának 1987. novemberi számában 
mindkét oldal kölcsönös szándékaként jellemezte a maximális biztonságra törekvést, azt 
az elvet, miszerint , ha erős vagy, akkor biztonságban vagy, ha még erősebbé válsz -— még 
nagyobb biztonságban leszel". 

E felfogás egyébként bizonyos tekintetben magyarázattal szolgálhat arra a Szovjet- 
unióban manapság érzékelhető vitára, hogy valójában helyes volt-e, pusztán modernizá- 
lásnak számított-e az S5-20-as rakéták telepítése a hetvenes évek második felében. 
Besszmertnih szovjet külügyminiszter-helyettes egy tavaly novemberi nyilatkozatában 
úgy fogalmazott, hogy szerinte bizonyosan másfajta számításokat lehetett volna végezni 
a biztonsági célok meghatározásában az európai kontinensen, s bizonyos döntések nem 
annyira politikai elemzés, mint inkább a hatékonyan fejlődő technológia nyomására 
születtek. , Például a közepes hatótávolságú rakéták. Európában volt elég SS-4-es, 
S55-5-ös rakétank. Aztán telepíteni kezdtük az 55-20-asokat. Technikailag természetesen 
tökéletesebbek voltak. De a kérdés az, mennyire vágtak bele katonai-stratégiai koncep- 
ciónkba ezen a színtéren." 


Hosszú távon egyetlen ország külpolitikája, biztonságpolitikája sem különíthető el a 
belső háttértől, s ha az elmúlt két esztendőben a világban tapasztalható kedvező irányú 
fejleményeket vizsgáljuk - egybevetve a nyolcvanas évek elejének mélypontjával -, akkor 
ezek egyértelmű kiindulópontját a szovjet változások adják. A fejlődés felgyorsításának, 
a gazdaság reformjának, a demokratizálásnak, a nyíltságnak a stratégiája követeli meg 
a szakítást az önmagukat túlélt dogmákkal, beidegződésekkel. Csakis a realitásokkal 
való nyílt szembenézés vihet közelebb a megfogalmazott stratégiai célhoz: a külvilágra 
a legnagyobb hatást a példa erejével a belső fejlődés gyakorolhatja. Mindebből logikusan 
következett: a nukleáris-kozmikus korszakban a belső erőfeszítések megfelelő külső 
feltételeinek megteremtése — a szovjet békepolitika folyamatosságára építve — újfajta 
politikai gondolkodást kíván: a világ globalitásában, sokszínűségében való szemlélését, 
az egymásrautaltság, a kölcsönös függés minden korábbinál erősebb kényszerítő voltá- 
nak felismerését, hagyományos politikai-katonai kategóriák elvetését. 

Alapgondolatként fogalmazódott meg a kölcsönös és elégséges biztonság elve, az, 
hogy az egyik fél nagyobb biztonsága a másik fél rovására csakis a bizonytalanságot 
növeli. Vagyis a biztonság korunkban elsődlegesen politikai fogalom, megalapozni nem 
katonai eszközökkel, csakis politikai döntésekkel lehet. Eképpen bizonyosodott be, hogy 
a katonai-hadászati egyensúly milyen jelentős kompromisszumok tartalékait kínálja. Az 
1985 áprilisa óta eltelt időszak eseményei jól tükrözik a gondolkodás és a cselekvés 
változásainak hatását; kivált tanulságos tapasztalni. hogy a belső átalakítás, nyíltság és 
új gondolkodásmód hogyan oszlatja el Nyugaton az évtizedek során kialakított, hagyo- 
mányos ellenségképet. 

Egyúttal tagadhatatlan, hogy az amerikai politikában is megjelentek a realizmus 
bizonyos elemei, ami több tényező együttes hatására vezethető vissza. Részben a szovjet 
magatartásnak a másik félre gyakorolt hatásáról van szó. Anthony Lewis amerikai 
publicista a közelmúltban a The New York Timesban írt erről, kifejezvén: , A szovjet 
vezetés álláspontja volt a kormányzatot a megegyezés felé toló egyik tényező, mert 
gyakorlatilag nem hagyott más alapot az elutasításra, mint annak elismerését, hogy nem 
vesszük komolyan saját javaslatainkat. Ahogy Kissinger malíciózusan megfogalmazta 
a tanulságot: Gondolkodj, mielőtt javaslatot teszel. A másik fél elfogadhatja aztx." 


Bebizonyosodott emellett, hogy bármily erős is az amerikai gazdaság, a mérhetetlen 
fegyverkezési hajsza próbára teszi a teherbíróképességét. A nukleáris összecsapás megnő- 
vekedett kockázata kiélezte a vitát a hatalom sáncain belül, szélsőségesek és mérsékelt 
konzervatívok között. 

Genf és kiváltképp Reykjavik után tovább szaporodtak azok a tényezők, amelyek az 
amerikai belpolitika bizonyos fajta átrendeződését, a legszélsőségesebb konzervatívok 
háttérbe szorulását, ama bizonyos ingának annyi év után a szélső jobbról a centrum felé 
való visszatérését ösztökélték. Gyakran emlegetett motívum, hogy ama bizonyos szemé- 
lyes presztízsokok - a , béketeremtő elnök képe" - is befolyásolták az elhatározásokat, 
késztethették Reagant, hogy a megegyezés felé tolódjon. Ez sem jelentéktelen faktor, 
hiszen 1988 választási év, és a béketeremtés így nemcsak az elnök személyes problémája, 
hanem a republikánus párté is. Nyilvánvaló azonban, hogy más tényezők sorának is van 
szerepe abban, hogy az amerikai kormányzatból Reykjavíkot követően fokozatosan 
távoztak a fegyverkorlátozás legkeményebb kritikusai, kivált a Pentagonból -— Caspar 
Weinberger hadügyminiszter (röviddel a washingtoni csúcs előtt), korábban helyettese, 
Richard Perle és az ő jobb keze, Frank Gaffney. Közvetett szerepet játszott az is, hogy 
az Irangate-botrány, a Fehér Ház és a demokrata többségű törvényhozás immár folya- 
matossá váló konfrontálása a legkülönbözőbb kérdésekben, rohamosan gyengítette a 
szélsőséges pozíciókat, s az erózió megálítása, a tekintély bizonyos helyreállítása külpoli- 
tikai sikert, realizmust kívánt. 

Noha e sorok írásakor a tőzsdekrach a jelek szerint mögöttünk van, érdemes olyan 
tényezők áttételes hatására is utalni, amelyek a Spiegel szavaival szólva, megmutatták, 
hogy Amerika saját szövetségesei számára is tartósan , kockázati tényező" , gazdaságpoli- 
tikája pedig , visszaesésbe sodorhatja az egész földkerekséget". A lap ezt írta: , Nem tűnt 
el a tátongó szakadék, a hozzávetőleg 150 milliárd dolláros hiány a vezető ipari ország 
1987-es állami költségvetésében; változatlanul létezik a washingtoni kormány ugyancsak 
alig elképzelhető méretű adóssághegye." 


E költségvetési hiánynak nem elhanyagolható oldala a katonai költségvetés. Nem 
véletlen, hogy a NATO-szövetségesek többsége is ennek realisztikus mérséklésére hívott 
fel, és végül a kongresszus többsége ennek megnyirbálására hajlott. Különösen a minden 
zsdat értse drágábbnak tartott csillagháborús program került a kereszttűz közép- 
pontjába. 

A törvényhozás, amelyben a demokraták vannak többségben, az 1988-as katonai 
költségvetésben az elnök által kértnél jóval kevesebbet, 3,9 milliárd dollárt szabott meg 

a csillagháborús programra, s egyben előírta, hogy az SDI kipróbálása és fejlesztése 1988. 
szeptember 30-ig , nem lépheti túl a ABM-szerződés hagyományos értelmezését". 

Egyúttal érdemes utalni arra a tanulmányra is, amelyet több mint kétezer amerikai 
tudós, mérnök írt alá és küldött el a kongresszushoz, figyelmeztetvén rá, hogy a program 
olyan fegyvertípus és olyan stratégia felé tett lépést, amely könnyűszerrel nukleáris 
katasztrófát idézhet elő, s egyben elszívja a tudományos kapacitásokat a polgári ágaza- 
toktól, veszélyezteti az Egyesült Államok gazdaságának nemzetközi versenyképességét. 
A tanulmány nyilvánosságra hozatalát nem tudta megakadályozni az, hogy a , nyugati 
part" rakéta- és ürfegyverkezésben érdekelt tőkéscsoportjai utolsó pillanatig , lobbiztak" 
ellene. 


Kisebb-nagyobb mértékben mindezek a tényezők - más faktorokkal együtt - elősegi- 
tették, hogy végül is megszülethessék hosszú és kemény alkudozás, jelentős kompromisz- 
szumok, tehát mindkét oldal engedményei árán a nukleáris kor történelmének első 
leszerelési megállapodása. Ezt azonban Mihail Gorbacsov és Ronald Reagan egyaránt 
csak a kezdetnek minősítette a washingtoni csúcsértekezleten. Éppen a hetvenes évek 
enyhülésének tapasztalatai nyomán a szovjet-amerikai viszony kulcskérdésének számít, 
hogy sikerül-e a két nagyhatalomnak megállapodásra jutnia a legpusztítóbb fegyverek, 
a hadászati rakéták 50 százalékos csökkentésében, s ily módon alacsonyabb szinten 
megvalósítani a globális egyensúlyt. Amennyiben e téren sikerülne frontáttörést elérni, 
érdemi, reális esély kínálkozna a fegyverkezési verseny megállítására. 

Miután a két nagyhatalom alapvető elrettentő erejéről van szó, már eddig is, a jövőben 
pedig még inkább rendkívül bonyolult, szövevényes problémák várnak megoldásra. A tét 
óriási! Inmár nem a robbanótöltetek 3-4 százalékáról van szó, sokkal többről: közel 25 
ezer robbanótöltet záros határidőn belüli , megfelezéséről". Reykjavík óta elvi egyetértés 
van az ötvenszázalékos csökkentésről, s ezt most Washingtonban megerősítve, bizonyos 
tekintetben jelentős haladást értek el. 

A technikai részletek a napi sajtóból ismertek; mindenképpen rendkívül megfeszített, 
nagy munka vár a genfi tárgyaló küldöttségekre, amennyiben az elképzelések szerint már 
a jövő év első felére - Reagan elnök tervezett moszkvai látogatása idejére — alá kívánják 
írni az egyezményt. Jó néhány tényezőtől függ ez: a puszta katonai-technikai, ellenőrzési 
bonyodalmak leküzdésétől, attól, vajon hogyan fogadják az Egyesült Államok atomerő- 
vel rendelkező szövetségesei. S természetesen függ attól is, hogy mi lesz a washingtoni 
rakétamegállapodás ratifikációs vitájának sorsa; tény, hogy a ratifikálás ellenfelei is 
aktivizálódtak. A legfontosabb tényező az 1972. évi ABM-szerződés betartására vonat- 
kozó kötelezettségvállalás. 

Az SDI-nak nevezett űrhadviselési programhoz Reagant immár rendkívüli presztízs- 
okok kötik, s nem véletlen, hogy a washingtoni csúcstalálkozót követő tv-nyilatkozatá- 
ban az amerikai elnök változatlanul teljes elkötelezettségét hangoztatta az űrfegyverek 
fejlesztése és telepítése iránt. Az SDI ügyében egyelőre az álláspontok nem közeledtek, 
s Mihail Gorbacsov igen nyíltan mondta ki, nem hiszi, ,hogy a látogatás megállította 
volna azt, hogy a fegyverkezési verseny kiterjedjen a világürre". De egyben azt is 
megerősítette, hogy a Szovjetuniónak változatlanul ennek megakadályozása a célja, mert 
amennyiben az Egyesült Államok létrehozza az űrvédelmi rendszert, akkor aláássa a 
hadászati stabilitást, s beláthatatlan következményekkel járó fegyverkezési verseny előtt 
nyit utat. 

Ám bizonyos fajta kompromisszum lehetősége ez ügyben is körvonalazódott a wa- 
shingtoni csúcstalálkozón. Ennek lényege, hogy a Szovjetunió az amerikai csillagháborús 
kutatásokat egyfajta módon az Egyesült Államok saját ügyének tekinti. Az SZKP KB 
főtitkára már amerikai útja előtt az NBC-nek nyilatkozva jelezte ezt, s most ismét 

kifejezésre juttatta: döntő kérdésnek a rakétaelhárító rendszerekről kötött ABM-szerző- 
dés eredeti formájában történő megerősítését, meghosszabbítását tekinti. Ez a szerződés 
akkor radikálisan korlátozta a stratégiai rakétákkal szembeni elhárítórendszereket, s 
egyértelműen tiltotta ilyen rendszerek világűrbeli telepítését - nem zárja ki azonban a 
kutatási-fejlesztési lehetőségeket. 

Most Washingtonban, közös nyilatkozat tanúsága szerint, olyan megegyezés kidolgo- 
zásának lehetőségét villantották fel, amely a csillagháborús ügyben elérendő radikális 
szerződéses fordulat nélkül is -— az ABM-szerződés eredeti megerősítésével, kiterjesztésé- 
vel, a kutatási, fejlesztési, kísérletezési tételek közös rögzítésével - lehetőséget kínálna a 
hadászati fegyverek felére csökkentésére. A washingtoni szovjet-amerikai csúcstalálkozó 
természetesen a leszerelési kérdések legszélesebb körét ölelte fel, kezdve a nukleáris 
fegyverkísérletek ellenőrzésétől (közös kísérletekről született megállapodás) a vegyi fegy- 
vereken át a hagyományos erők radikális csökkentéséig, vagy éppen a katonai doktrínák 
összevetéséig, védelmi jellegűvé váló átformálásukig, amiről szakértői tanácskozások 
kezdődnek. 


A háború és béke kérdései álltak tehát a középpontban, de a napirend természetesen 
magában foglalta a nemegyszer nagyon is kemény vitákkal járó regionális ügyeket 
éppúgy, mint az emberi jogi problémákat. Noha az egyes regionális válsággócokat 
illetően a tárgyaló partnerek változatlanul elsősorban komoly nézeteltéréseiket rögzít- 
hették, Gorbacsov sajtóértékezletén mégis valamelyest realisztikusabb amerikai megkö- 
zelítésre utalt. Ha figyelembe vesszük az évtized elején tapasztalt, a Reagan-doktrína 
jegyében kialakított amerikai felfogást, mely a fejlődő világbeli konfliktusokat a szovjet- 
amerikai kapcsolatok prizmáján át szemlélte, s valamennyi mögött , Moszkva kezét" 
kereste, akkor talán a szovjet vezetőnek ez a megjegyzése a halvány módosulás ,,vissza- 
igazolását" is magában rejtheti. 
Természetesen mindenféle illúzió nélkül szükséges szemlélni ezt, csak a gyakorlat 
adhat választ, valóban változik-e az amerikai magatartás. Mindenesetre amerikai hallga- 
tóságára kedvező hatást gyakorolt az SZKP főtitkára, amikor rendkívüli nyíltsággal 
beszélt az afgán kérdés szovjet kezeléséről, arról, hogy országa meghozta a politikai 
döntést a csapatkivonásról, 12 hónapon vagy rövidebb időn belül, s ehhez a felkelőknek 
nyújtott - elsősorban amerikai — támogatás beszüntetésén kívül egyetlen feltétel társul: 
olyan el nem kötelezett, semleges, a nemzeti megbékélésen alapuló kormányzat felállítá- 
sa, amely sem nem szovjetbarát, sem nem amerikabarát. 


Igen széles körben, jó néhány területen hozott előrelépést a kétoldalú kontaktusok 
fejlesztésében a csúcstalálkozó, noha a realitások jegyében megállapítható, hogy kivált 
a gazdaságban a kapcsolatok szintje messze alacsonyabb a hetvenes évek enyhülési 
periódusában elértnél. Mindamellett újabb és újabb szállal erősödik a , kapcsolatok 
szövete" s ez nehéz pillanatokban egyfajta , biztonsági hálóul" is szolgálhat. A tapasztal- 
ható kedvező változások, a megszaporodott legkülönbözőbb kétoldalú érintkezések, 
emberi kapcsolatok a bizalmat erősíthetik, mely olyannyira nélkülözhetetlen ahhoz, 
egy Az konírontációt, az együttélés puszta kényszerét a békés versengés és együttműkö- 

tsa fel. 


Nyikita Hruscsov 1959-es és Leonyid Brezsnyev 1973-as útját követően Mihail Gorba- 
csov személyében 1987 decemberében harmadszor járt szovjet pártvezető az Egyesült 
Államokban, és ez volt a harmadik Gorbacsov-Reagan találkozó. Az SZKP főtitkára 
útját akár úgy is tekinthetjük, mint az eddigi legnagyobb erőfeszítést annak érdekében, 

hogy az emberiség jelene és jövője, egy biztonságosabb világ szempontjából meghatározó 
szovjet-amerikai viszony érdemben javuljon, a meglepetéseket kerülő reálpolitika jegyé- 
ben a két nagyhatalom kapcsolatai kiszámíthatóbbak legyenek. Az eufóriától óvva 
- hiszen az ígéreteket be kel! tartani - is megállapítható: Genf és Reykjavík után 
Washington olyan , történelmi mértékű lépést hozott, amely - mint a Varsói Szerződés 
testvérpártjainak vezetői berlini találkozójukon egybehangzóan jellemezték — jótékony 
hatást gyakorol bolygónk politikai légkörére, növeli az államok közötti kölcsönös 
bizalmat, erősíti a realizmus és az értelem győzelmébe vetett reményt mai bonyolult, 
ellentmondásokkal, egyúttal kölcsönös függőségekkel átszőtt világunkban." 

A világ abban bízik, hogy azok a reális lehetőségek, amelyeket Genf és Reykjavik után 
Washington vetített előre, valóra válnak, és az 1985 óta évente egymást követő csúcsta- 
lálkozók listája hamarosan Moszkvával bővül... 


Zalai istván 


Bernáth Aurél: Reggel 

A természetestől a mesterséges intelligenciáig 


A címben jelzett témakörben a szerkesztőség körkérdést intézett néhány hazai szakértőhöz. 
Válaszolnak: Ádám György akadémikus (Eötvös Loránd Tudományegyetem); Láboa Ele- 
mér, a biológiai tudományok kandidátusa (Semmelweis Orvostudományi Egyetem); Mérő 
László, a műszaki tudományok kandidátusa (Eötvös Loránd Tudományegyetem); Roska 
Tamás, a műszaki tudományok doktora (Számítástechnikai és Automatizálási Kutatóintézet); 
Vámos Tibor akadémikus (Számítástechnikai és Automatizálási Kutatóintézet). A kérdéseket 
összeállította és az anyagot sajtó alá rendezte Ifj. Marosán György. 


Az ötvenes évek végén, a szputnyiksokkot követően ugrásszerűen megnőtt az érdeklődés 
az Egyesült Államokban a szovjet tudomány eredményei iránt. Kiderült azonban, hogy 
kevesen tudnak oroszul és még kevesebb a szakmailag képzett fordító. Ezért kézenfekvő- 
nek látszott, hogy a rohamosan fejlődő számítástechnikára, valamint egy újonnan szüle- 
tett kutatási téma, a mesterséges intelligencia kecsegtető eredményeire támaszkodva 
olyan számítógépes programot hozzanak létre, amely képes idegen nyelvű szöveg lefordi- 
tására. A gép és a program többéves munka után elkészült. A bemutatón valaki a 
Bibliából vett angol nyelvű idézet - , A lélek erős, de a test esendő." — fordítását ajánlotta 
próbaként. A gép rövid időn belül kész is volt a munkával, és a nyomtató már kopogta 
18 az orosz mondatot: , A marhahús vacak, de a vodka kiváló." 

Nem tudom, igaz-e a történet, az azonban bizonyos, hogy jól példázza azt az ellent- 
mondást, amely a mesterséges intelligenciával (MI) kapcsolatos ígéretek és a tényleges 
eredmények között feszül. Az is tény azonban, hogy a be nem vált jóslatok és a felemás 
eredmények mögött — misztikus félelmek és sarlatánok minden alapot nélkülöző jöven- 
dőléseinek ködébe burkolva - napjaink tudományának egyik legérdekesebb és legvon- 
zóbb problémája, valamint egy rohamosan növekvő üzletág található. Ezekről az ellent- 
mondásokról és eredményekről mondják el - sokszor egymással is szemben álló - 
keri ése a szakterület kutatói, bepillantást engedve az MI-kutatások perspektí- 


Ádám György válaszol: 


Véleménye szerint mi is a természetes intelligencia? 


Az idén nyáron Budapesten lezajlott neurobiológiai kongresszusnak az agykutatás jövő- 
jével foglalkozó szekciójában felszólalt Gerard Edelman Nobel-díjas amerikai professzor. 
Egy olyan elmélet körvonalait vázolta fel, amelynek lényegét szelekciós elvnek lehetne 
nevezni. Megállapítása szerint az agy egyes részei, de maguk az agysejtek is a magzati 
kortól kezdve egészen az öregkorig állandóan szelektálnak az információk között. 
Minden pillanatban kiszűrik az Őket érintő információtömegből a fontosat, és elhagyják 

azt, ami aktualitását vesztette, Ennek eredményeként maga az emberi agy is azt teszi, 
hogy meghatározott elemeket részben kiemel, részben pedig elsüllyeszt az információk 
tengerében. 

Ez az elv a műszaki tudományok nyelvén azt fejezi ki, hogy az agy fő működésmódja 
a jelkiemelés egy állandó háttérzajból. Vagyis az éppen folyamatban levő cselekvés 
szempontjából fontos információkat kiválasztja a nem fontosak közül, megkülönbözteti 
a lényegest a lényegtelentől. Éppen ez az a tulajdonság, amelyet intelligenciának lehet 
nevezni. Érdekes, hogy az intelligenciának ez a felfogása nem új. Henri Bergson francia 
filozófus több évtizeddel ezelőtt felhívta a figyelmet arra, hogy az emberi pszichikum 
alapvető működési elve az állandó kirekesztés. Én úgy gondolom, hogy ez az alapja a 
természetes és a mesterséges intelligenciának egyaránt. Így az MI-kutatások központi 
kérdése is az, vajon hogyan történik a jel-zaj szétválasztása. 


Az elmúlt évtizedben történt-e alapvetően új felismerés ezen a területen? 


Igen is, meg nem is. Mint mondtam, az elv a maga általánosságában már korábban 
ismert volt. Az elmúlt időszakban a kutatóknak - legalábbis részben - sikerült feltárniuk 
azt, hogy miképpen valósul meg ez az elv az élő idegrendszer egyes részeiben. Például: 
hogyan , csinálja" a szelekciót az egyes agysejt vagy egy adott érzékszerv. Ám ma még 
óriási szakadék választja el azt, amit az egyes sejtekről tudunk, attól, hogy az ezekből 
felépülő agyi hálózatok hogyan működnek. A tudomány például ma még nem képes 
megmagyarázni a természetes érzékszervek szinte elképzelhetetlen szelektivitását. Ho- 
gyan képes a fül elviselni 100-150 decibel hangerősséget, amikor ugyanez a fül egy 
koncerten képes kiszűrni egy nagy zenekar egyetlen hangszerének hamis játékát, vagy 
egy zsibongó tömegben képes felfedezni egy ismerős hangot. Ezen nem is csodálkozha- 
tunk, hiszen az agy nem egyszerűen sejtek halmaza, hanem sejtek összefüggő, egymással 
kölcsönhatásban álló rendszere, hálózata. Ma még csak sejtéseink vannak azonban arról, 
hogy az agyban az ismeret nem lokalizáltan, hanem hálózatokban, mondjuk így, szétosz- 
tottan rögzül. Mindezek a problémák megsokszorozódnak a mesterséges rendszerek 
esetében, amelyeknek elemei jóval primitívebbek, mint az emberi agy neuronja. 


Vajon képesek leszünk-e valaha is megérteni az emberi agy működését, és 
ennek alapján alkothatunk -e mesterséges intelligenciát? 


A válasz inkább tartozik a filozófiára, mint a szaktudományokra. Ma a számítógépek 
az agyénál jóval primitívebb és egyszerűbb rendszert képviselnek. Viszont a már meglevő 
mesterséges rendszerek 15 kiválóan segíthetik, tehermentesíthetik és kiszolgálhatják az 
emberi agy legmagasabb rendű tevékenységét. Együttműködésük soha nem látott mér- 
tékben megsokszorozhatja az egyes ember intelligenciáját. Ez egyben lehetővé teszi, hogy 
egyre többet tudjunk meg magáról az agyról. Ennek ellenére sokan tagadják, hogy az 
emberi agy megismerhető volna. Ebből pedig azt a következtetést vonják le, hogy olyan 
gépet sem szerkeszthetünk, amely vele , egyenrangú" lehetne. Én úgy vélem, nincs olyan 
elvi korlát, amely megakadályozná, hogy az ember megismerje saját agyának működését. 
Így azt állítom - hangsúlyozom, világnézeti alapon -, hogy elvileg nem kizárt , gondolko- 
dó" és , intelligens" gépet szerkeszteni. Ez azonban ma még nem aktuális kérdés a 
tudományban. 

Egyúttal felhívom a figyelmet arra, hogy az intelligenciáról alkotott nézetünknek van 
egy igen fontos következménye a pedagógiára vonatkozóan. Az elmondottak alapján a 
pedagógiának elsősorban nem arra kell törekednie, hogy megtöltse az emberek fejét 
információval. Azt kell elérnie, hogy a tanulók képessé váljanak arra, hogy az összegyűj- 
tött tudástömegből kiemeljék a lényeges információkat. Nemcsak ismerettömeget (persze 
azt is!), hanem mindenekfelett az intelligencia képességét kell elsajátítani! Az alkotó 
művészt, az újító tudóst, az ezermester szakmunkást és a jó orvost éppen az különbözteti 
meg a középszerütől, hogy képes újszerű kapcsolatot feltárni, az addig rejtve maradt 

t felismerni. Lehetséges ezért, hogy éppen az MI-kutatások teszik lehetővé, 
hogy mind teljesebben bontakozzon ki az ember alkotóképessége. 


Lábos Elemér válaszol: 
Mi jut eszébe arról a szóról, hogy intelligencia? 


Talán furcsa, de nekem erről az jut eszembe, hogy sok ember, akivel beszéltem, az 
intelligencia szót nyomban az intelligenciahányadossal kapcsolja össze. A legtöbb ember 
számára természetes, hogy egy olyan összetett és sokrétű jelenséget, mint az emberi 
. értelem, egyetlen számmal lehet jellemezni. A dologban az a meglepő, hogy azok a 
tudósok - Így a francia Binet -, akik olyan tesztrendszert dolgoztak ki, amellyel mérni 
vélték az intelligenciát, felhívták a figyelmet arra, hogy az nem jellemezhető kielégítően 
egyetlen számmal. Éppen ezért a fejlődés során kialakult egy másik véglet, amikor egy 
adott ember értelmi képességét igen sok számmal igyekeztek jellemezni. Így azonban 
végső soron majdnem minden emberhez külön-külön hozzárendelhető volna egy intelli- 
gencia. Természetes tehát, hogy ennek az egyébként igen logikus megközelítésnek is 
megvannak a maga csapdái. Minél több számmal jellemzek valakit, vagyis közelítem meg 
egyre jobban egyéni képességeit, annál kevésbé lesz az eredmény összevethető másokéval. 

Eszembe jut azonban az is, hogy a pszichológiának ez a — kezdetben teljesen ártalmat- 
lannak tűnő - eredménye, hogyan válik szociális konfliktusok, politikai előítéletek 
forrásává. Mintegy tizenőt éve az Egyesült Államokban a fehérek által készített tesztek 
a feketéket mutatták kevésbé intelligensnek. Ám a feketék is összeállítottak olyan 
teszteket, amelyek viszont az ő , felsőbbrendűségüket" bizonyították. Itt vált - nem 
először - világossá, hogy a tesztek döntő többsége egy szerzett kultúra elsajátításának 
fokát értékeli, és így erősen kultúrafüggő. Bizonyos szempontból igazuk volt azoknak, 
akik az intelligenciahányados (IO) vizsgálatok széles körű elterjedésének hatását , szociá- 
lis hidrogénbombának" nevezték. Sok tekintetben ehhez hasonló hatású a mesterséges 
intelligencia jelenségének kutatása. 


Voltaképpen honnan és kitől ered ez a kifejezés? 


Tudomásom szerint a mesterséges intelligencia kifejezést először John McCarthy ameri- 
kai kutató használta 1956-ban egy - a kanadai Dartmouth College-ban rendezett - 
konferencián. McCarthy szerint - aki mind a mai napig e kutatások ,pápájának" 
tekinthető - minden , értelemmel" kapcsolatos kérdés mögött a szerveződés gondolata 
húzódik meg. Ő úgy véli, hogy elvileg egy gépezetet is elláthatunk mindazzal a milliárd- 
nyi, apró, információfeldolgozásra képes egységgel, amellyel az emberi agy rendelkezik. 
Így végső soron létrehozható olyan mesterséges rendszer, amely — ha nem is úgy gondol- 
ik, mint az emberi agy — intelligensnek tekinthető. 

Voltak olyan kutatók, akik szerint ma már tulajdonképpen elértük ezt a szintet. Ők 
úgy jellemzik az intelligencia egyik (általuk meghatározónak vélt) tulajdonságát, mint 
a feltételes — vagyis: , ha A, akkor B" típusú — döntések meghozatalára való képességet. 
Ha ez igaz volna, akkor intelligensnek kellene tekintenünk akár egy hűtöszekrényt vagy 
egy mosógépet is, hiszen bennük is ilyen jellegű szabályozás érvényesül. Ez pedig nyilván- 
valóan képtelenség. Sokkal inkább beszélhetünk egy sajátos visszalépésről. A végső cél, 
a nagy Ígéret — a , gondolkodó gép" — mintha elszaladt volna előlünk, és ma a mesterséges 
intelligencia kutatásának témakörébe olyan jelenségek tartoznak, amelyek többnyire az 
alacsonyabb rendű állatok viselkedésének megértését, lemásolását tűzik napirendre. Míg 
tehát kezdetben az emberi intelligencia megközelítése volt a cél, ma olyan robotok 
megalkotása lebeg a kutatók szeme előtt, amelyeknek az intelligenciája eléri, mondjuk, 
egy rovarét. Persze ez sem lebecsülendő, hiszen gazdasági jelentősége is óriási. Milliárdos 
vállalkozásokat lehet erre alapozni — de az emberi értelem reprodukálása ettől még távol 
van. 

De vajon az intelligencia problémája kizárólag az agy problémája? 


Megítélésem szerint nem. Az intelligencia — bizonyos összefüggésekben - változó környe- 
zetben valo eligazodást jelent. Ahhoz azonban, hogy a környezetben megfelelően, vagyis 
intelligensen mozogjunk, nemcsak agyra, hanem mindenekelőtt különféle érzékszervre, 
úgynevezett szenzorokra van szükség. Ezek feladata, hogy a sokféle - információnak 
tekinthető - környezeti hatást felfogják és közvetítsék. Szükség van továbbá -— nem is 
akármilyen mértékben - kifinomult végrehajtó szervekre is. A napjainkban megalkotott 
robotokat tekintve nemcsak a számítógépes , agy" primitív az emberi agyhoz képest, de 
a mechanikus eszközök is megdöbbentően szegényesen vannak ellátva szenzorokkal. 
Ezzel szemben az élőlények tele vannak szenzorokkal. Gondoljunk csak arra, hogy 
bőrünk felületét, de a test belsejét is majdhogynem , kitöltik" az érzékelők, amelyek a 
mozgás során folyamatosan közvetítik az információt. Sőt nem is pusztán a szenzorok 
száma érdekes. Az embernek és az állatnak jóval kifinomultabb vezérlő mechanizmusa 
van, mint a gépeknél általánosan ismert hiba-jel típusú szabályozás. Bonyolultabb 
helyzetekben még az úgynevezett jövőkép-szabályozásra is képesek. Ekkor a rendszer 
skívánatos jövője" vezérli a mozgást. Ez a szabályozás még olyan primitív esetekben is 
fellelhető, mint egy pohár megfogása. 

Végső soron tehát határozottan állítható, hogy a mesterséges intelligencia nem egysze- 
rűsíthető le az egyre korszerűbbé váló számítógép funkciójára. Nem elegendő pusztán 
a memóriakapacitás bővülése és a számítási lehetőség gyorsulása. A mesterséges intelli- 
gencia emellett a környezettel való kapcsolatot közvetítő érzékelők tömege és az ezek 
jelét modellszerűen feldolgozó program is. Sőt, ahogyan az ember esetében az intelligen- 
cia aktív hatás a környezetre, úgy a mesterséges intelligenciának is magában kell foglal- 
nia a környezet érzékelését és a környezetre ható mesterséges szervek létrehozását. Nem 
véletlen tehát, hogy az IBM-cég M!1 jellegű kutatási költségének számottevő részét 
fordítja szenzorok és manipulátorok fejlesztésére. 


Roska Tamás válaszol: 
Mit jelent az Ön számára a mesterséges intelligencia? 


Szeretném előrebocsátani, hogy közvetlenül nem foglalkozom MI-kutatásokkal. A kuta- 
tó saját szakterületén felvetődő problémáinak megoldása során mégis akarva-akaratlan, 
belebotlik olyan jelenségekbe, amelyeket sokan az MI témakörével hoznak kapcsolatba. 
Magát a mesterséges intelligencia kifejezést is egy kicsit túlzónak tartom, mint minden 
jelszót. Jelszó pedig - különösen a kezdeti időben - azért is kellett, mert így könnyebben 
lehetett kutatási támogatást kapni. Ezzel távolról sem akarom azt mondani, hogy az MI 
valami indokolatlanul , felfújt", egyébként pedig érdektelen dolog volna. Erről szó sincs. 
Tudományosan, gazdaságilag és általában intellektuálisan rendkívül érdekes problémák 
tartoznak ide. Ám gyakran megesik az, hogy a laikus és a tudományos közvélemény egy 
része a ténylegesen létező eredményeket túláltalánosítja. Olyat is ígér, amit a tudomány 
adott állása szerint nem lehet beváltani. Megítélésem szerint az MI-kutatások most 
léptek túl az illúziók korán. Ezért, ha én a mesterséges intelligenciáról beszélek, azt 
mindig idézőjelbe teszem. Maga az intelligencia szó ugyanis — tudomásom szerint — a 
latin , inter legere" kifejezésből származik, amelynek jelentése , a sorok között olvasás" 
képessége (amit mi Magyarországon is oly sokan és élvezettel művelünk). Ám éppen ez 
az a képesség, vagyis a nem formalizálható problémák megoldása az, amit a gépek nem 
tudnak elsajátítani. 


Egyelőre, vagy soha sem leszünk képesek erre? 


Ha a számítógépek teljesítményének fejlödését tekintjük, érdekes tendenciára figyelhe- 
tünk fel. Vannak olyan feladatok (például a számolási műveletek), amelyeket a gép 

rendkívül gyorsan el tud végezni. Ebben a gép egyszer s mindenkorra maga mögé 
utasította az embert. Ám vannak olyan funkciók is, amelyeket az ember - sőt egy állat 
is - rendkívül gyorsan végre tud hajtani, míg a gép erre csak lassan és sok munkával 
képes. Ilyen például egy tárgy felismerése. 

Kezdetben mindenki azt gondolta, hogy a gép azért lassú, mert memóriakapacitása 
kicsi, és működési sebessége sem elég nagy. és hiába nőtt a memóriakapacitás és a 
sebesség, a problémák egy része mégsem tűnt el. Végül is világossá vált, hogy a rendkívüli 
működési gyorsaság az egyik oldalon és a furcsa , korlátoltság" a másik oldalon valami- 
képpen a számítástechnikában érvényesülő digitális működésmóddal is kapcsolatban 
van. Érdekes bizonyíték erre az a kísérlet, amelynek során néhány kutató az idegrendsze- 
ri alapstruktúrák (neuron-összeköttetések) tanulmányozása során a neuron legprimití- 
vebb (digitális) modellje helyett egy fokkal bonyolultabb, de még mindig igen egyszerű, 
nem lineáris erősítő-gátló modellt használt. Az így keletkező, igen sok összeköttetést 
tartalmazó elektronikai egységek (artificial neural círcuits) néhány fontos, digitálisan 
nehéz döntési feladatban - kielégítő pontosság mellett — hallatlan teljesítményt mutattak. 
Közel százezerszer gyorsabban és egyúttal közel tízezerszer kevesebb tranzisztorral 
valósították meg ugyanazt a funkciót. Mindez azt bizonyítja, hogy a továbblépés útjában 
a jelenlegi típusú számítógépeknél egyaránt vannak elméleti és gyakorlati akadályok. 


Hogyan került kapcsolatba a mesterséges intelligencia kutatásával? 


Kutatásaink során (amelyek tehát — mint mondtam - nem az MI-kutatások részei) azt 
a problémát vizsgáltuk, hogy amint egyre bonyolultabb és bonyolultabb áramköröket 
akarunk tervezni, azaz ahogy nő az elektronikus rendszerek komplexitása, úgy kell 
növelni az azokat analizáló, ellenőrző rendszerek komplexitását is. Mégis: hiába növel- 
jük az analizáló elektronikus rendszer elemsűrűségét, hiába fokozzuk működési sebessé- 
gét, mind kevésbé tudjuk ellenőrizni vele az ugyanilyen mértékben bonyolultabbá vált 
áramköröket. Kicsit átfogalmazva a problémát, tulajdonképpen meglevő eszközeink és 
módszereink , intelligencia"-korlátjába ütköztünk. 

Ezzel a problémával küszködve, mintegy két évvel ezelőtt véletlenül a kezembe került 
egy ismeretterjesztő könyv, amely az emberi agy két féltekéjének aszimmetrikus működé- 
sét boncolgatja. Nagyon leegyszerűsítve, ebben arról van szó, hogy az agy bal féltekéje 
döntően logikai, analitikus vagyis részekre bontó működést mutat. A jobb félteke viszont 
a globális, az egyszerre megragadó funkciókat, illetve a képi információ feldolgozását 
végzi. E két gyökeresen eltérő típusú megismerési tevékenység az agyban harmonikus 
egységben valósul meg. Ez is alátámasztja az emberi intelligencia rugalmasságát. Mind- 
ezek olvastán született a gondolat, hogy ez a kettős tevékenység kísértetiesen hasonlit 
az elektronikus eszközök digitális és analóg működésmódjára. Próbáljunk meg tehát 
olyan elektronikus információ-feldolgozási eszközt megvalósítani, amely inherens kap- 
csolatot létesít a digitális és az analóg működésmód között. 

Ma még csak a vizsgálatok kezdeténél tartunk, és ezért sem szeretném túláltalánosítani 
szerény eredményünket. Annyi azonban bizonyos, hogyha a tisztán digitális elven igen 
megbízhatóan működő alkatrészeket és készülékeket -— legalább részben — felruházzuk 
az élő természetben ténylegesen létező analóg működésmóddal is (mint az említett 
kísérletben történt), akkor olyan feladatokat is könnyedén megoldhatunk, amelyek a 
szokványos, kizárólag digitális úton szinte megoldhatatlanok. Ám az előttünk álló 
feladat — úgy gondolom - nem az, hogy valamiféle , mesterséges agyat" hozzunk létre, 
hanem eltanuljuk a természettől azt, amit ő régóta, könnyedén és kis energiával el tud 


Mérő László válaszol: 


Mi volt a legnagyobb változás a mesterséges intelligencia kutatásának terüle- 
tén az elmúlt évtizedekben? 


04 TUDOMÁNYOS ÉLETÜNKBŐL 


Amikor - a hetvenes évek elején — elkezdtem foglalkozni ezzel a témával, még tartott az 
indulás euforikus állapota. Senki sem kételkedett abban, hogy a számítástechnika egyre 
gyorsuló fejlődése elvezet a valóban intelligens rendszerekig, amelyek mindarra képesek 
lesznek, amire az ember: csak tökéletesebben és gyorsabban. Jól mutatja ezt, hogy 
Herbert Simon - az azóta Nobel-díjas közgazdász - még 1959-ben, öt évre tette a 
világbajnok sakkprogram és hét évre az egyik nyelvről a másikra tökéletesen fordító 
program megalkotását. Az ok igen egyszerű volt. Az első próbálkozások (beszédfelisme- 
rő, társalkodó- és sakkprogramok megalkotására) gyönyörű eredményeket hoztak. Mi- 
vel a számítástechnika akkor nem volt olyan fejlett, a legtöbben természetesnek tartot- 
ták, hogy a gépek , intelligenciaszintje" gyorsaságuk fokozásával és memóriakapacitásuk 
növekedésével párhuzamosan fog emelkedni, 

Ám furcsa módon, amikor később nagyobb erőkkel, szisztematikusabb munkával 
tökéletesíteni kezdték a programokat, nem a befektetett munkával arányosan javultak 
az eredmények. Pontosabban, a hetvenes évek végén világossá vált, hogy a valóságos 
fejlődés eltér a lineáris előrejelzésektől. Ez azt jelenti, hogy a fejlődési görbe valamiféle 
satelítési" szakaszhoz érkezett. Ez volt az a pillanat, amikor egyre többen visszatértek az 
alapproblémához, és rájöttek arra, hogy tulajdonképpen azt sem tudjuk pontosan, 
hogyan gondolkodik az ember. Nem világos például, hogyan elemzi a sakkmester a 
pillanatnyi állást, nem tudjuk, miképp születik egy új felismerés stb. Vagyis az történt, 
hogy a gépek tanulási görbéje ellaposodott, és a kutatók elbizonytalanodtak. 


Miben nyilvánul meg konkrétan a fejlődési vonal megtörése? 


A hatvanas évek egyik legérdekesebb problémája az volt, hogy tudunk-e sakkprogramot 
készíteni. Sokan állították, hogy soha. E szakértőket az időközben született és egyre 
tökéletesedő programok látványosan megverték, A fejlődés igen gyors volt, és odáig 
jutott, hogy a sakkprogramok ma úgy játszanak, mint egy mesterjelölt. Ez azt jelenti, 
hogy van olyan program, amely a ma élő sakkozók, mondjuk, 99,9 százalékát képes 
legyőzni. Kivétel már csak alig néhány ezer ember - a mesterek. Ám mintha itt megreked- 
tek volna a gépek. 1979-ben már volt - a játéktudást mérő Élő Árpád-féle skálán — 2000 
pontos sakkprogram. A valóságban ma 2200 Élő-pontnál tartunk, ami a fejlődés ütemét 
tekintve igen messze van Kaszparov 2750 pontjától. Érdekes, hogy ugyanezt látni az 
orvosdiagnosztikai és több más, az MI témakörébe tartozó program esetében. Elértük 
tehát azt, hogy olyan programot csinálunk, amely , tud" annyit, mint egy átlagos orvos. 
De nem vagyunk képesek olyat alkotni, amely eléri egy kiváló szakorvos szintjét. 

Ehhez azonban két dolgot kell hozzáfűzni. Egyrészt: ez is óriási eredmény - tudomá- 
nyos és üzleti szempontból egyaránt. Ezek a , mesterjelölt" szintű programok komoly 
, üzletet" jelentenek sok szakterületen. Másrészt azonban kirajzolódik a fejlődés egy 
furcsa határa - ez a mesterjelölt szint. Ez az, amire egy átlagember megtanítható, akár 
mint sakkozó, akár mint orvos, akár mint kutató. De ami ennél több, amire a , mesterek" 
képesek, arra — tehetség nélkül - senkit sem lehet megtanítani. A zsenialitás, sőt már a 
normál mesteri szint is túl van a megtanulható, átadható gondolkodói sémákon, , hü- 
velykujj-szabályokon". Ez a szint ott kezdődik, ahol a , MESTER" önmaga alkotja a 
gondolkodás szabályait, amelyek nem formalizálhatók. Nos, eddig nem jutottunk el a 
gépekkel, s kérdéses, hogy valaha is eljuthatunk. 

Számomra a leglátványosabban ezt az ún. , zeneszerző" programok bizonyították. 
Alkottak olyan programot, amely Bach-művek elemzése alapján Bach-zenét , írt". Az 
igazi műértő a gépi zene 1-2 perces hallgatása után azt mondta: , Ez Bach, de nem 
ismerem, nem tudom, melyik műve." Ám tízpercnyi hallgatás után minden esetben úgy 
nyilatkoztak: , Ez nem lehet Bach. Olyan, de valami hiányzik belőle." 

Hogyan hatott ez a megtorpanás a tudományra? 


Úgy, hogy szalonképessé váltak a negatív eredmények. Publikálni lehetett olyan cikke- 
ket, hogy , megpróbáltam - de nem ment". A szakmai közvélemény kezdte befogadni 

a kétkedő véleményeket is. Régebben - bármilyen meglepő is ez - rangos folyóiratok 
visszautasítottak cikket azzal, hogy nem elég optimista. Ma viszont - a szükséges 
tudományos alázat birtokában is - egyre többen nyúlnak a különféle fejlődési fokon levő 
természetes rendszerekhez. Ugy érzem, jelenleg az a feladatunk, hogy próbáljuk meg 
eltanulni azt, amit az ember vagy az állatok születésüktől fogva tudnak. 


Vámos Tibor válaszol: 


Nem találja a mesterséges intelligencia kifejezést túlságosan zavarosnak és 
provokatívnak? 


A mesterséges intelligencia valóban nem jól definiáló kifejezés. Gyökerei sok tekintetben 
azokban a várakozásokban és ígéretekben keresendők, amelyeket egy újonnan született 
tudományág keltett. A fogalom létrejöttében szerepet játszottak azok a remények ís, 
hogy e kutatásokhoz eszközt, pénzt, lehetőséget lehet szerezni. A számítógépek , képessé- 
gének" növekedésével egyre több, korábban kizárólag ember által végzett, szelleminek 
tekintett feladatot tudtak elvégezni a gépek. Az egyre ,intelligensebbé" váló gépek a 
társadalmi tevékenységek mind szélesebb szférájában váltak egyenrangú partnerré, Eb- 
ből a tényből kiindulva fogalmazta meg az MI-kutatás a legnagyratörőbb Ígéretet, 
miszerint , felfedezni" képes gépeket tud alkotni. 

Vajon mit is jelent maga a felfedezés? Jelentheti mindenekelőtt azt, hogy egy eddig 
megoldatlan problémát - amire volt ugyan számítási szabály, de a műveletek elvégzése 
az ember számára eddig túl hosszadalmas volt - képes megoldani, Jelentheti azt is, hogy 
egy bonyolult logikai következtetés során - amikor szisztematikusan végigkövetve a 
lehetőségeket nagyon sok változatot kell kiszámolni - feltárja az eredményt. Ám az is 
felfedezés, hogy egy bonyolult adathalmazból a számítógép valamilyen valószínűségszá- 
mítási vagy statisztikai módszer segítségével olyan újszerű összefüggést , emel ki", ame- 
lyet korábban nem ismertünk. Végül pedig, a felfedezés jelentheti azt is, hogy teljesen 
új tudományos alapelveket, gondolkodási sémát hozunk napvilágra. Azt lehetne monda- 
ni, hogy e négy szint első három fokán már túljutott a számítógép, a negyediken azonban 
még. nem. Azzal is tisztában kell lenni, hogy éppen e negyedik lépcsőfok elérése a 
legnehezebb. Sőt még az sem világos, milyen messzire távolodhatunk el a harmadik 
szinttől. 

A mesterséges intelligencia kutatása végül is mit adott idáig az emberiségnek? 


A számítógép, a korábbi gépekhez és technológiai rendszerekhez viszonyítva is újabb 
hatalmas lehetőséget teremtett a társadalom számára. Korábbi eszközeink hatáserősí- 
tőek voltak. Az ember izmainak erejét, szemének élességét fokozták, karjának hosszúsá- 
gát növelték. A számítógépek — az MI-kutatásokra támaszkodva — viszont azt teszik 
lehetővé, hogy mintegy az egyén gondolkodása és az intellektusával összefüggő különbö- 
ző tevékenysége erősödjön fel. Az MI-eszközök tehát amolyan gondolkodáserősítők , 
amelyek az alkotó emberrel együttműködve szinte minden tevékenységi területen forra- 
dalmi jelentőségű távlatokat nyitnak meg. Mivel azonban az ember munkája - éppen az 
automatizálás révén — alapvetően átalakult, és ezen belül is ugrásszerűen megnőtt, az ún. 
szellemi munkák automatizáltsági foka, az MI-kutatások eredményeinek széles körű 
elterjedése szinte beláthatatlan társadalmi hatásokat vált ki, 


E társadalmi hatások esetenként félelmetesek. Sok ember ösztönszerűen ret- 
teg a gondolkodó géptől". A gép végül is az ember mellé lép, vagy túllép az 
emberen? 


Hangsúlyozni szeretném, hogy az ma még inkább a filozófia kérdése. Nagyon óvatosan 
kell azonban bánni a negatív válaszokkal. Gyakran mondják: ha egy tudós azt állítja 
valamiről, hogy az lehetséges, szinte biztos, hogy igaza van. Ám, ha azt állítja valamiről, 

hogy az lehetetlen, szinte biztos, hogy téved. Ezért én nem szívesen tételezek fel határt 
az emberi megismerésben, és így azt sem állítanám, hogy a mesterséges rendszerek 
fejlődési lehetőségei korlátozottak. Ennek ellenére az alá- és fölérendeltségről szóló vitát 
eléggé terméketlennek és feleslegesnek tartom. Úgy érzem, hogy ezek a viták elterelik a 
figyelmet az igazi problémákról és a valódi veszélyekről. Egyrészt olyan veszélyérzetet 
keltenek a közvéleményben, amely nem megalapozott, másrészt olyan ígéretekkel kecseg- 
tetnek, amelyek szintén megalapozatlanok. Ezért tartom lényegesnek, hogy ez a dinami- 
kusan fejlődő, nagy gazdasági és üzleti jelentőségű, egyúttal gyönyörű elméleti problémá- 
ezi felvető tudományos és technológiai irányzat ne legyen megfertőzve fantazmagó- 
riákkal. 


Melyek hát a valódi veszélyek? 


Az MI, mint említettem, nem más, mint az ember szellemi munkáját segítő, intellektuális 
teljesítményét felerősítő eszköz. Jelenleg és a belátható időben az MI sokkal közvetle- 
nebb módon hat a társadalomra, mint valamiféle ember fölé kerekedő gépezet. A valósá- 
gos társadalmi konfliktusok abból fakadnak, hogy a számítógépek - és még inkább az 
MI-eszközök - meghonosodása kikényszeríti az ember megszokott életstílusának, a 
munkavégzés módjának és a termelésben betöltött szerepének megváltoztatását. Az 
embert most már nem egyszerűen a fizikai munkából szorítja ki a gép, hanem az eddig 
szellemi munkának elkönyvelt tevékenységek túlnyomó részéből is. A perspektíva: arra 
kényszerülünk, hogy csak a legmagasabb rendű alkotó tevékenységgel foglalkozzunk. 
Ezzel új szimbiózis jön létre a gép és az ember között. Ebbe az ember már csak mint 
alkotó egyén, mint kreatív, újat teremtő szubjektum képes hatékonyan és harmonikusan 
beilleszkedni. Ezzel az ember mintegy arra ítéltetett, hogy folytonosan azt végezze, ami 
a lényege; új ismeretek, új eszközök, új műalkotás, új emberi viszonyok szakadatlan 
létrehozását 

Ez a jövőkép egyrészt gyönyörű, másrészt viszont riasztó. Hiszen mindezt egy olyan 
társadalomból szemléljük, amelyben az emberek alig néhány százalékának adatik meg, 
hogy az alkotásnak szentelje az életét, és ahol az emberi agy teremtőképességének alig 
BESEBB százalékát aknázzuk ki. j 

Lélektani félreértés-e a szocializmus? 


Egyre nyilvánvalóbbá válik, hogy óriási változásoknak tekintünk elébe. Az, amit pár 
évvel ezelőtt , gazdasági reformként" határoztunk meg, sok emberben keltette csupán azt 
a képzetet, hogy valamilyen módon minden jobbra fordul, ami csak létezik. Ma ugyanez 
az ország társadalmi-gazdasági arculata gyökeres átalakulásának perspektívájaként je- 
lentkezik. A változások lassan kirajzolódó körvonalai egyre erősítik azt a benyomást, 

hogy kérdőjelekké váltak azok az elvek, amelyeket korábban a gazdaság és a társadalom 
fejlesztésében alapvetőknek ítéltek. Akadnak olyan vélemények is, amelyek arra utalnak, 

hogy a politikai szférában is eltérhetünk olyan szabályoktól, amelyeket korábban meg- 
dönthetetlennek kellett tekintenünk. Ebben a helyzetben számos kérdés és kétely merül- 
bet fel, ezek közül kívánok néhányat elemezni. 


A jelenlegi problémák megoldásának kiindulópontjául azok a célkitűzések szolgálnak, 
amelyeket abban a pillanatban fogadtak el, amikor Lengyelország (és más ország is) a 
szocialista építés útjára tért. 

A szocializmus mint a társadalmi élet magasabb rendű formája, egyben a kollektív 
javak realizálása is. A szocializmusnak elsősorban az ember ember általi kizsákmányolá- 
sát kellett megszüntetnie. Mivel a kizsákmányolás fő oka, fő lehetősége a gyárak, 
bankok, nagy földbirtokok magántulajdona volt (tőkés és feudális), amelynek kapcsán 
lehetővé vált az idegen munka gyümölcsének, eredményének elsajátítása, eltulajdonítása, 
a kizsákmányolás megszüntetése megköveteli az élősködő osztályok termelőeszközeinek 
kisajátítását, magántulajdontól való megfosztását. 

A szocializmus feladata többek között az volt, hogy felszámolja Lengyelország idegen 
töke általi kizsákmányolását, vagyis száműzze az idegen tőkét az országból. 

A szocializmusnak meg kellett szüntetnie a szabadpiaci gazdálkodás zűrzavarát, 
amelyben az egyes termelők önző, partikuláris érdekei által vezérelt cselekvés pazarlás- 
hoz vezetett, és elkerülhetetlenné tette a válságok bekövetkezését. Szükségszerűnek tűnt 
tehát, hogy a piac szabad működését egy megfelelőképpen kidolgozott tervgazdálkodási 
rendszer váltsa fel. 

A szocializmusban meg kellett szüntetni a társadalmi igazságtalanságot; fel kellett 
számolni a gazdaság és a nyomor szélső pólusait, ezen belül drasztikusan korlátozni a 
magas jövedelmeket és bővíteni a tömegfogyasztási kört. A szocializmusnak kellett 
biztosítania az eddig hátrányos helyzetű, elnyomott társadalmi rétegek számára a fel- 
emelkedés lehetőségeit is. 

A szocializmus feladata volt olyan társadalmi jelenségek, mint a munkanélküliség 
megszüntetése, a képzettség és a műveltség megszerzéséhez vezető út megteremtése; az 


Az írás a Nowe Drog! című folyóirat 1987. 6. számában jelent meg. Rövidítve adjuk közre. - A szerk. 

orvosi ellátás hiányosságainak felszámolása, a hajléktalanok gondjainak megoldása stb. 
Mindez fejlett szocialista társadalmi programot tételezett fel. 

Végül a szocializmusnak biztosítania kellett a józan ész győzelmét az irracionalizmus 
minden formája felett. Vagyis az átfogó és általános közoktatási, közművelődési progra- 
mon túlmenően fokozatosan korlátozni kellett minden olyan intézmény tevékenységte- 
rét, amely az irracionalizmus terjedését elősegíthette. Ezt szolgálta többek között a 
szekularizáció elvének következetes alkalmazása az élet egyre több területén. 

A felsorolt célkitűzések megvalósítását a szocialista állam vállalta magára; a gazdaság. 
a tervezés, a termelés és az elosztás, a közoktatás és társadalombiztosítás, a tájékoztatás 
és a hírközlés, a szolgáltató tevékenység államosítása révén alakultak ki az általános 
garanciák az említett célok realizálásához. 

Mit mondhatunk 40 esztendő múltán e program megvalósításáról? 

Általános támogatással és helyesléssel találkozott-e vajon a kollektivizmus elmélete 
Lengyelországban? Elismerte-e a lengyel társadalom döntő többsége azt, hogy a szocia- 
lizmus minden kétséget kizáróan a társadalmi élet magasabb rendű formája? Vajon ma 
több-e a szocializmus meggyőződéses és elkötelezett híveinek száma, mint pi. 10-15 évvel 
ezelőtt? Erősödtek-e számottevően u szocializmus erkölcsi erői? 

Sajnos nehéz igennel válaszolnunk ezekre a kérdésekre. Inkább azt állapíthatjuk meg. 
hogy mivel kevésbé bontakozott ki a szocializmus, ezzel szemben sok volt a torzulás, ez 
utóbbiak gyakoroltak erőteljes hatást a társadalom véleményére, értékítéletére. 

Hozzá kell tennünk még valamit. Éppen ma, 40 év múltán kell szembenéznünk olyan 
változásokkal, amelyek sok szempontból éppen a korábban elítélt, elvetett megoldásokat 
hozzák vissza. 

Így pl. visszaállítunk bizonyos, a magántulajdonnal összefüggő jogokat. Kezdtük a 
kisparaszti földtulajdon alkotmányban foglalt jogaival, majd nemrégiben meghirdettük 
a magántőke működési lehetőségei kiterjesztésének programját. Sőt, újabban külföldi 
tőkét is igénybe veszünk. Ez korábban a , Polonia" által működtetett tőke volt — tehát 
nem is annyira idegen -, de készek vagyunk arra, hogy más, nem , Polonia"-tól eredő 
tőke beáramlásának is utat biztosítsunk. 

Lehetővé tesszük a jövedelmek éles differenciálódását. E politikának a következetes 
megvalósítása szükségszerűen az egyes társadalmi csoportok anyagi helyzetének diffe- 
renciálásához vezet bennünket. 

Érvényesülni engedjük a piaci mechanizmusokat. Így a korábban a tervgazdálkodás 
körébe tartozó területek jó része a , piaci játszmába" kerül át - sőt a gazdasági hatékony- 
ságot úgy kívánjuk növelni, hogy figyelmeztetőként kilátásba helyezzük vagy alkalmaz- 
zuk is a vállalati csődeljárást. 

Élesíteni kívánjuk a piaci helyzetet s egyre gyakrabban hallatszanak olyan hangok, 
hogy bizonyos mértékű munkanélküliségre is szükség van, ha valóban el akarjuk érni a 
magasabb gazdasági hatékonyságot. . 

Szakítunk a hátrányos helyzetből indult rétegek előnyben részesítésének korábbi 
formáival — erre egy friss példa: az egyetemi felvételi rendszerből eltöröltük az ún. 
származás szerinti pontelőnyt. 

Változtattunk a szekularizációs területek növelésének gyakorlatán; ez eddigiekkel 
ellentétben jelentős teret engedtünk az egyház társadalmi életben való részvételének, 
aminek igen nagy a hatása. 

A felsorolt változások együttesen a reform második szakaszát és a közmegegyezés 
elveinek megvalósítását jelentik. 


Nyilvánvaló, hogy - bár az itt felsorolt jelenségek irányvonala éppen ellentétes mindaz- 
zal, amit korábban , pro-szocialistának" minősítettünk — a változások köre mégsem olyan 

nagy. Mindegyiket úgy kezelhetjük. mint , minimális eltérést," ,taktikai fordulatot", 
amelyre a válsághelyzetben szükség volt, Persze felmerülhet az a kérdés, hogy vajon 
tényleg csupán , taktikai fordulatról" van-e szó, nem pedig az első lépések megtételéről 
a teljes visszafordulás útján? 

Ha azonban tényleges , hátraarc"-ról lenne is szó, vajon ez nem azt jelentené-e egysze- 
rűen, hogy a szocialista célkitűzések nem jártak sikerrel? Hogy a társadalmi rendszerek 
közötti küzdelem színterén — a termelőerők fejlődésével kapcsolatos kérdésekben (a 
marxizmus ugyanis a termelőerők fejlődését tekinti a termelési viszonyok fejlődése 
értékelési kritériumának) - a szocialista gazdálkodási mód rosszabbnak bizonyult? 

Ha netán így van, akkor milyen perspektívánk van a jövőt illetően? Vajon a , taktikai 
fordulat" megtétele után, erőnket összeszedve az előbbi útra kell-e visszatérnünk, vagy 
haladjunk tovább az eddig kiépített úton? 

Ha választ keresünk ezekre a kérdésekre, legelőször azt kellene mérlegelnünk, hogy 
miért jutottunk el a fordulat szükségességélg. Miért nem lelt akkora társadalmi támoga- 
tásra a kollektivizmus megvalósításának gondolata, amekkora a sikeres realizáláshoz 
elengedhetetlen lenne? 

Természetesen a legkülönfélébb elméletekkel lehetne előhozakodni. A magam részéről 
inkább az ember és pszichikuma szemszögéből ragadom meg ezt a kérdést. Ezt annál is 
érdemesebb megtenni, mivel számos idevágó vitában fogadtak már el bizonyos pszicho- 
lógiai tételeket. Az egyik - amivel még a szocializmushoz pozitíven viszonyuló emberek 
között is gyakran találkozni - az a megállapítás, hogy a szocializmus célkitűzései egysze- 
rűen összeférhetetlenek az emberi természettel. 

u Az önzés mint a gazdasági és társadalmi tevékenység hajtóereje. E felfogás szerint 
az ember olyan lény, akit alapvetően önmaga boldogulása vezérel. Bizonyos esetekben, 
bizonyos körülmények között, egyes személyekkel szemben korlátozni kell és lehet az 
nelemi erővel" kitörő egoizmust, de normális, mindennapi körülmények között az em- 
bert cselekvésre késztetik a következő alapvető hajtóerők: a birtoklás, a többiek fölé 
emelkedés, a bajok, károk és bárminemű szenvedés elkerülésének vágya. 

Általánossá vált az a felfogás, hogy a szocializmus célkitűzései és az emberi természet 
nem egyeztethetők össze; az emberi kapcsolatoknak úgy kell alakulniuk, hogy az ember- 
ben a birtoklás, a mások fölé emelkedés vágyát és bizonyos veszélyérzetet ébresszenek 
fel; másfelől arra kell az embereket kényszeriteniük, hogy önmagukból minél többet adva 
igyekezzenek elkerülni a veszélyeket és kielégíteni az igényeket. 

Ehhez — vélik - a kapitalizmus szolgáltatja a legjobb társadalmi-gazdasági hátteret; 
óriási árupiaccal és csillogó külsőségekkel tartja ébren az emberekben a kielégíthetetlen 
szerzési és fogyasztási vágyat. A társadalmi élet a harc és vetélkedés nyílt arénája és arra 
készteti az embereket, hogy állandóan az elsőbbségért mérközzenek egymással. A kapi- 
talizmus azonban nemcsak a motivációkat működteti — folytatódik az előbbi érvelés -, 
hanem a szervezeti feltételeit is megteremti annak, hogy a versengésben azok győzzenek, 
akik jobbnak bizonyulnak, hatékonyabban dolgoznak, intelligensebbek és jobban tud- 
nak cselekedeteikkel felzárkózni mások igényeihez, de egyúttal leleményesebbek és gát- 
lástalanabbak is. 

Akik az embert aktív cselekvésre késztető lélektani mechanizmusokat így látják, azt 
hozzák fel vádként a szocializmus ellen, hogy nem képes konstruktív módon kiaknázni 
az ember önző indítékaiban rejlő , egocentrikus elkötelezettségeket". Míg a kapitalizmus 
képes az emberi energiát úgy felhalmozni, mint ahogyan a jól megépített gát és tározó 
a felgyülemlett vízi energiát tározni, s ezt az emberi energiát képes hatékony munkává 
alakítani, addig a szocializmus egyaránt képtelen az energia tározására (mivel az külön- 
böző mellékutakon elszivárog) és megfelelő kiaknázására. Ebből az elemzésből szintén 
egy következtetés vonható le: a kapitalizmustól el kell tanulnunk az emberi pszichikum- 
ban rejlő erőforrások mozgásba hozásának és hatékony hasznosításának módszerét, 

De vajon igaz-e az, hogy az egocentrikus elkötelezettség annyira általános és az emberi 


70 A SZOCIALIZMUSRÓL GONDOLKODVA 


tevékenységet egyedül motiváló tényező? A mindennapi élet és a tudomány figyelemmel 
kísérése egyaránt kételyeket ébreszt ezzel a nézettel szemben. A kérdés különben sokkal 
bonyolultabb. 

Wu Az embert motiváló erők sokfélesége. Mindenekelőtt azt a szemléletet kell megkér- 
dőjeleznünk, hogy a korábban említett három motiváló tényező - a birtoklási vágy, a 
kiemelkedés vágya és a veszteségek, csapások elkerülésének vágya - , természetünknél 
fogva" kizárólagos lélektani haitóerői az emberi tevékenységnek. Jó okunk van arra, 
hogy más - legalább ílyen fajsúlvú szerepet játszó — motiváló tényezők létezését is 
figyelembe vegyük: ezek közül az egyik az eredmények elérésének igénye. Bár ez a 
kiemelkedés vágyával rokon. attól mégis megkülönbözteti egy fontos minőségi jegy. Az 
előbbi kielégíthető azzal, hogy az egyén meggyőződött arról, hogy ő , jobb", mint a többi 
— s ahhoz az érzéséhez nem feltétlenül társul az eredmények elérésének vágya. A másik 
esetben viszont elegendő, ha az egyén a teljesítményét saját korábbi eredményeivel veti 
össze. 

Számos kutató jutott arra a megállapításra, hogy a vezető állást betöltő, vállalkozó 
szellemű emberek (főleg az iparban - s itt elsősorban a tőkés vállalatokról van szó) 
esetében a teljesítményigény igen magas feszültség hordozója. Az is megállapítást nyert, 
hogy a kis- és középvállalkozások esetében ez a magasabb szinten jelentkező teljesít- 
ményigény a vállalkozói készség fokozását eredményezte. 

Más lélektani okok is vannak, amelyek a termelőtevékenységben való aktív és elkötele- 
zett részvételre késztetnek; az egyiket ezek közül ,.belső (immanens) motivációnak" 
nevezik. Ide sorolható: a végzett munka feletti elégedettségérzet; a művelt szakma 
(szakterület) szeretete; a saját valóságeszmény realizálási vágya. Ez a fajta motiváció 
rendszerint magas szakmai képzettséget igénylő munkáknál, alkotó tevékenységnél je- 
lentkezik, azonban a mindennapi életben is jelen van mindazon a területeken, ahol az 
egyén megfelelő teret talál a szakképzettségének és érdeklődési körének megfelelő tevé- 
kenységhez. 

A pszichológiai kutatások nemcsak arra utalnak, hogy az embert cselekvésre motiváló 
tényezők tárháza igen tág; azt is igazolják, hogy az ember — a javak gyarapítására 
törekedvén - saját erejével gazdálkodik, saját képességeit hasznosítja. s ekkor nem 
feltétlen kell hogy magára maradjon. Szinte törvényszerű, hogy az ember, miközben 
valamilyen cselekvéssel ellentételezi magát - a mások javát is szem előtt tartja. Ez 
konkrétan a legtöbbször úgy jelentkezik, hogy saját családja boldogulásáért küzd. Álta- 
lában véve tehát leszögezhetjük, hogy az emberi cselekedeteket nem kizárólagosan az 
egoista motívumok vezérlik. 

Meg kel! említenünk egy fenntartást is: miközben az egyén valamely társadalmi egység, 
kisebb közösség javára munkálkodik, egyfajta , kiterjesztett egoizmus" irányíthatja cse- 
lekedeteit; ez lehet egyfajta mohóság mindazon javak iránt, amelyeket az , övéi" elfo- 
gyasztanak, felhasználnak; s lehet fölényesség is a saját csoport iránt; illetve lehet a fölött 
érzett aggodalom, hogy a saját közösség (család stb.) ne szenvedjen kárt, csapást. Az 
azonban nem igaz, hogy a , kiterjesztett egoizmus" az egyedüli motivációs erő, amely a 
köz javára való cselekvést irányítja. 

Az elmúlt 25 év során végzett kutatások alapul szolgálnak ahhoz a megállapításhoz, 
hogy megfelelő társadalmi viszonyok mellett a más emberek érdekeinek figyelembevétele 
és a közösség javára való munkálkodás jelentős motivációs erő lehet; az együttműködés- 
re törekvés pedig legalább annyira jó aktivizáló eszköz, mint a rivalizálás. 

Az eddigiek alapján leszögezhetjük tehát, hogy az egoista motívum óriási gazdasági 
hajtóerő; túlértékelése nem az emberi természettel, hanem a körülmények sajátos összjá- 
tékával magyarázható. Semmiképp sem vonható le azonban olyan következtetés, hogy 
a gazdasági sikerek eléréséhez ez az egyetlen út. Hogyan képzelhető el a másik út? 

Fogadjuk el azt, hogy az emberi tevékenység elsősorban a saját anyagi szükségletek 
kielégítésére irányul, és erre is kell hogy irányuljon; a szükségletek kielégítésének szintje 


mr 

szakadatlanul változik (mivel a szükségletek növekednek). Azt is el kell ismernünk, hogy 
azok a motívumok, amelyek e folyamat során jelentkeznek, jelentős hatást gyakorolnak 
a társadalom életére. 

gában az a tény, hogy az ember számára fontos az anyagi javak megszerzése, 
nem határozza meg megszerzésük módját, amely történhet együttműködéssel vagy más 
emberek kihasználása által. Általánosan és kategorikusan fogalmazva: az anyagi szük- 
ségleteket produktív és receptív úton lehet kielégíteni; munkával és együttműködéssel, 
illetve mások munkájának kiaknázásával. Az út megválasztása nem az adott személyiség 
egyéni preferenciáinak és tulajdonságainak kérdése, illetve függvénye. Mindenekelőtt 
azon társadalmi feltételek eredménye, amelyek között az ember él és tevékenykedik. 

Az ember számára természetes az anyagi szükségletek kielégítésére való törekvés. 
Ahhoz pedig, hogy kiemelkedővé váljék, nem szükséges, hogy ez a törekvés kapzsisággá 
vagy haszontalan élősködéssé fajuljon (bár el kell ismerni, hogy elég könnyen megy az 
effajta átalakulás). Ellenkezőleg, vannak olyan körülmények, amelyek kifejezetten ked- 
vezőek a szorgalmas, lelkiismeretes együttműködés szempontjából - főleg akkor, ha nem 
a maximális fogyasztás elérése az óhajtott állapot, hanem a társadalmi javak megsokszo- 
rozásával együtt járó fogyasztás. Ekkor az ember számára természetessé válik a ki- 
egyenlítődésre való törekvés, mégpedig társadalmi jelleggel. Tehát a társadalom érdeké- 
ben való elkötelezettség a produktív tevékenységben jelentkezik. Ez az elkötelezettség 
motívumainak bővülésével kapcsolódik össze a betöltött hivatással, foglalkozással járó 
elégedettségérzet és a jó érzés a megvalósított célkitűzések láttán stb. 

Az eddigi értelmezést a következő módon foglalhatjuk össze: A társadalmi rend 
szerveződése kétféle módon képzelhető el: az egyik az , egocentrikus elkötelezettségre", 
a másik pedig a , társadalom melletti elkötelezettségre" épül. E két elv egymáshoz való 
viszonya szerint különböztetjük meg a , jobboldali" és a , baloldali" orientációt. 

A jobboldali" orientáció a társadalmi életet az egyének versengéseként fogja fel 
(tizonyos változatokban társadalmi csoportok, fajok és népek rivalizálásáról van szó). 
Ebben a versengésben az erősebbek győznek. Itt mindenki egyénileg keresi a maga" 
egoista érdekeit, s nem kell, hogy mással törődjön. A másik embert (vagy embercsopor- 
tot) vetélytársnak tekinti, akinek legyőzése folytán jogot formál arra, hogy a saját céljai 


. elérése érdekében ki is használja. A harc e felfogásban az emberi társadalmak természetes 


állapota — a legyőzöttek leigázása pedig a harc természetes következménye. A harc és a 
vetélkedés a haladás mozgatórugója is egyben. Vannak olyan esetek, amikor más embe- 
rek is hasznosak lehetnek az egyén céljainak eléréséhez — ezért kifizetődő szövetséget 
kötni, nagyobb csoportokat alkotni és együttműködni, de csak addig, amíg ez az egyén 
számára hasznot hoz. 

A , baloldali" orientáció a társadalmi életet olyan emberek közötti kapcsolatrendszer- 
nek tekinti, amelyben a társadalom tagjai érdekeinek kölcsönös összefonódása tapasztal- 
ható. Az egyén a saját szükségletei kielégítésére, saját céljai elérésére való törekvése során 
egyúttal a társadalmi szükségleteket és célokat is figyelembe veszi — a saját érdekeit pedig 
elhelyezi a közösség, a társadalom érdekrendszerében. Az alapelv az emberek közötti 
szolidaritás. Természetesen itt is versengenek egymással az emberek, de ez a versengés 


, Végül is a társadalom, a közösség javainak gyarapítását szolgálja. 


Az antagonisztikus ellentétek -— amelyek harchoz és az ellenfél megsemmisítéséhez 
vezetnek — csupán az emberi társadalom meghatározott fejlődési szakaszaira, illetve 
bizonyos helyzetekre jellemzők. Számíthatunk arra, hogy a jövőben nem alakulnak ki 
ilyenfajta helyzetek. A konfliktusok megoldásának uralkodó formájává a kölcsönös 
megértés és megegyezés válik. 

A , baloldali" orientáció azonban elismeri a szolidaritás elve érvényesülésének bizo- 
nyos korlátait is — olyan társadalmakban, amelyek antagonisztikus osztályokból épülnek 
fel, amelyekben bizonyos csoportok mások által elnyomottak és kizsákmányoltak. 

Az itt ismertetett két orientációs forma társadalmilag nem semleges, ellenkezőleg: 

mindkettő saját osztályháttérrel rendelkezik. Hangsúlyoznunk kell azt is, hogy a kétféle 
orientáció egyaránt fellelhető a szocialista világot a tőkéstől elválasztó határ mindkét 
oldalán. Ez abból ered, hogy a tőkés világban is van számos olyan tényező, amely a 
társadalom érdekeit szolgáló magatartási formáknak, a társadalmi fejlődésnek kedvez. 
viszont sajnos a szocialista világ sincsen bebiztosítva az egoizmusnak kedvező jelenségek- 
kel szemben. 

Az együttműködés és az emberi szolidaritás elvein alapuló társadalmi élet nem alakít: 
ható csupán lélektani ráhatással. Ehhez a társadalmi élet megfelelő szervezésére, megfele: 
lő jogi és intézményrendszerére van szükség. A szocialista forradalom célkitűzése épr 
ennek az intézményrendszernek a megteremtése. A legfontosabb feladatunk most az 
hogy olyan feltételeket teremtsünk Lengyelországban, amelyek a termelőmunkában való 
aktív és alkotó részvételre ösztönöznek mindenkit, amelyek elősegítik olyan motívumok 
elsorvasztását, mint a kapzsiság, tétlenség, s amelyek egyúttal biztosítják azt is, hogy az 
egyén céljai a társadalmi célokkal összhangban valósuljanak meg. 

Felmerül tehát a kérdés: ugyanez a szándék, ez a célkitűzés korábban miért nem jár! 
sikerrel. Vajon azért, mert lényegében utópisztikus volt (legalábbis a jelenlegi történelmi 
szakaszban), vagy pedig azért, mert hibásan valósították meg? 

Mindenekelőtt a következő kérdést kell feltenni önmagunknak: milyen feltételektő 
függ az, hogy az ember, az egyén kész elkötelezni magát olyan tevékenység mellett, amely 
meghaladja a saját szük egyéni érdekkörét? Véleményem szerint ezt talán a következők 
segítik elő leginkább: 


e a , közjó" fogalmának kialakulása az egyén tudatában; 

e a személyes szükségletek kielégítése és a társadalmi javak gyarapítása között 
összefüggés felismerése; j 

e annak felismerése, hogy az egyén tevékenységével valóban a társadalom javát 
szolgálja; 

e a felelősség vállalása a saját tevékenységéért és annak eredményeiért. 


A fentiekből kiinduló érvekkel támasztható alá tehát az a megállapítás, hogy a 
társadalmi rend általunk realizált eddigi formája nem felelt meg a felsorolt feltételeknek. 
Ennek számos oka volt. 

Az első - véleményem szerint - a gazdaság társadalmasításának helytelen megoldási 
formájában rejlik. A szélsőséges etatizmus alakjában alkalmazott kollektivizálás a gya: 
korlatban egyetlen óriási gazdasági formátum létrejöttéhez vezetett — ezt pedig az átlag: 
ember fogalomrendszere nehezen emésztette meg. A saját munka és annak társadalmi 
eredménye, haszna között a távolság hatalmas méretűvé nőtt, mivel minden egyetlen 
nagy, közös mederbe került. 

Dolgozhattunk keményen vagy hanyagul, sokáig vagy rövid ideig, ésszerűen és takaré- 
kosan vagy tékozló módon, ésszel vagy ostobán - egyre ment; nem lehetett látni, hog) 
bármilyen hatása lett volna a népgazdaságra - amely virágzik vagy hanyatlik, látszatra 
teljesen függetlenül attól, hogy mit tesznek a termelési folyamat egyes résztvevői. 

Az állami tulajdon mindent magába ölelő jellegű felfogása - a családot kivéve - 
bizonyos közösségérzet-vesztéssel járt a társadalom többi egységével. 

Nincs mit csodálkoznunk azon tehát, hogy a hetvenes években folytatott szociológiai 
kutatások feltártak egy olyan jelenséget, amelyet Stefan Nowala professzor , szociológia 
vákuumnak" nevezett: Lengyelországban az emberekben erősen élt a közösség érzete ? 
családdal és a nemzettel, mint meghatározott civilizációs egységekkel — ezzel szemben a 
közbenső strukturális láncszemekkel semmiféle közösséget nem éreztek. Talán megkoc 
káztathatjuk azt a feltevést, hogy a tudat által jobban felölelhető, befogadható és 8 
szűkebb hatókörű közösségérzet kialakulására alkalmasabb kisebb szervezetek létezése 
teremti meg azokat a közbenső fokozatokat, amelyeken a magasabb rendű, magasabb 
szintű közösségérzet kialakulhat. 

Az állam túlzottan nagy, átfogó civilizációs egység ahhoz, hogy az átlagember tudata 
képes legyen azonosulni vele, annál is inkább, mivel az egyén, illetve a kisebb kollektívák 
erőfeszítései teljesen névtelenül épülnek be a nagy egészbe, vagyis a társadalomért való 
tevékenység korábban említett feltételei közül egy sem érvényesül. 

A társadalom ügye iránti elkötelezettséget gyengítő másik tényező az, hogy hiányzik 
a rendszeres és látható kapcsolat a köz javára való munkálkodás és annak személyekre, 
egyénre bontható eredményei, szokásai között. Ez különböző okokkal magyarázható. 

Ezek közül elsősorban azt említeném meg, hogy Lengyelországban határtalan mérete- 


. ket öltött az anyagi haszonszerzés lehetősége, függetlenül attól, hogy van-e mögötte 
. társadalmilag hasznos munkaráfordítás, vagy egyáltalán van-e mögötte munka. Erre éles 


példa az, hogy a türelmes várakozással (sorbanállással) megszerezhető javakhoz hozzá 
lehet jutni , bélés" (csúszópénz) útján is. 

Ugyanehhez a konzekvenciához vezet az a jelenség is, amelyet egyes közgazdászok 
"harmadik kör" néven emlegetnek. Itt az esetek túlnyomó többségében olyan jogellenes 
tevékenységről van szó, amely magában foglalja a betöltött pozícióval való visszaéléssel 
történő jövedelemszerzést, a valutaüzérkedést, a vámcsalásokat stb. Egyes szerzők sze- 
rint a nemzeti jövedelemnek mintegy 20 százaléka esik az ilyenfajta újraelosztás 
áldozatául. 

A köz javára történő tevékenykedés és a szerzett haszon közötti kapcsolatot gyengítő, 
illetve a kapcsolat létrejöttét akadályozó másik tényező azoknak a hatékony korlátok- 
nak, akadályoknak a hiánya, amelyek meggátolhatnák, hogy a látszatra elvégzett, 
valójában értéktelen és rossz munka is gyümölcsöt hozhasson. 

A továbbiakban meg kell említeni azokat az előjogokat, előnyöket is, amelyek megint 
csak függetlenek a munkaráfordítástól — ezek bizonyos társadalmi csoportok egésze 
számára biztosítanak preferenciákat, figyelmen kívül hagyva, hogy e csoport egyes tagjai 
vajon milyen eredménnyel végzik munkájukat. 

Az előjogok és a kiváltságok rendszerének kiépülése — mint jelenség — az egyéni érdek 
és a társadalom érdeke közötti kapcsolatokat gyengíti. Itt nem a rendszer építőinek 
egyszerű hibájáról, ostobaságáról vagy rosszakaratáról van szó. Olyan cselekvések, 


. Épések nem várt, előre nem látott következményéről, amelyek célja a szocializmus 


eszméinek - mindenekelőtt az értékegyenlőségnek - a megvalósítása. 

A tömegfogyasztási politika kidolgozásának az volt a célja, hogy a szocializmusban 
megkövetelt egyenlőség elvet érvényre juttassa. Úgy vélekedtünk, hogy mennél nagyobb 
azegyenlőség, annál jobb. Sajnos éppen ez a felfogás növelte meg a távolságot a közösség 


. javára való tevékenykedés és az egyén általi szükségletkielégítési szint között. 


A szocializmus egyenlőségfogalma nem tételezi fel a javak egyenlő elosztását (mellesleg 


. a kommunizmusbeli szükségletek szerinti elosztás ugyancsak nem egyenlő); feltételezi 


viszont az esélyegyenlőséget és az egyenlő mérce alkalmazását. Feltételezi továbbá a 


: közösség (a társadalom) minden tagjáért való felelősségvállalást -— beleértve azokat is, 


akik életkorukra, egészségi állapotukra, egyéb társadalmi körülményeikre való tekintet- 
tel nem élhetnek az esélyegyenlőséggel - így megkülönböztetett gondoskodásra 


t szorulnak. 


. Tényleges hátráltató tényező a felelősség vállalásának elmulasztása. A kutatások során 
kitűnt, hogy az egyén csupán olyan helyzetekben hajlandó felelősséget vállalni, amikor 
bizonyos mértékig rendelkezhet a szabad választás jogával, s cselekedeteiben az önálló 


"1 ukotás érzete jelentkezhet. Akit megfosztanak az önálló, tudatosan megalapozott cselek- 
"§ véssel járó , szerzői tudattól", az tevékenységének menetéért és következményeiért sem 


fogja vállalni a felelősséget. i 
Nálunk az autonómia, az önálló cselekvési tér túlzott leszűkítése mindenképpen olyan 


központosított irányítási rendszerhez és merev tervezési formához vezetett — az egymásra 
hatás fordítva is igaz -, amelyben az egyéni vagy közösségi kezdeményezés, önállóság 

és a közjóért cselekvésre való belső késztetés, következésképp a hozzá tartozó felelősség- 
tudat sem bontakozhatott ki; az emberek nagyrészt , akarat nélküli végrehajtókkaáa" 
váltak. 


Lengyelországban már hosszabb ideje elterjedt az a meggyőződés, hogy a gazdasági-társa- 
dalmi élet jelenlegi szervezeti formái nem állták ki a próbát. A társadalmat leginkábt 
foglalkoztató s egyben a legszembetűnőbb kérdés: a gazdasági mechanizmus működés: 
képtelensége. 

A Lengyelországban végrehajtandó reform célja a gazdasági tevékenység szabályozá. 
sára szolgáló elvek megváltoztatása: a direktívák útján történő szabályozást a piactípusú 
szabályozásnak kel! felváltania (itt a kettő optimális arányban való alkalmazásáról var 
szó, hiszen tiszta formában sehol sem találkozunk csak központosított vagy kizárólag 
piaci gazdálkodással). 

A változtatást az indokolja, hogy a direktívákkal történő szabályozás már hosszabt 
ideje inkább kerékkötője. semmint előmozdítója volt a termelőerők fejlődésének. Felme. 
rül a kérdés: eltérünk-e ezekkel a változtatásokkal a szocializmustól? Igennel csak abbar 
az esetben válaszolhatnánk, ha a szocializmust kizárolag a direkt gazdaságirányitás 
rendszerrel azonosítanánk. Az ilyenfajta azonosítás azonban teljesen alaptalan lenne. 

Azt is el kell azonban ismernünk, hogy a piaci mechanizmusok bevezetése önmagábar 
még nem teremt szocialista viszonyokat. Vannak persze az említett gazdasági modellnek 
olyan vonásai, amelyek elősegítik a szocialista viszonyok kialakulását. A jelentős mérte. 
kű önállósággal rendelkező, kisebb gazdálkodó egységek létrehozása pl. megteremthet 
az alapfeltételeit annak, hogy az emberek tudatában élesebben körvonalazódjanak azok 
a gazdasági társadalmi egységek, amelyekkel képesek azonosulni, 

Ha a nyereség mint a helyes gazdasági magatartás , legfőbb döntőbírója" érvényesül 
hozzájárulhat a munkaráfordítás és a személyes szükségletek kielégítése közötti szoro. 
sabb kapcsolat megteremtéséhez (s éppen a munkaráfordítás a társadalmi javak gyarapi: 
tásának legalapvetőbb módja). E mechanizmusok hatékony működése viszont csak 
akkor biztosított, ha léteznek és működnek a csalásokat és a monopolhelyzet kiaknázá: 
sát megakadályozó mechanizmusok is. 

A piaci mechanizmusok működése bizonyos veszélyeket is rejt magában, ugyanis 
elősegítheti a csoportönzés, a csoportérdek felülkerekedésének különböző formáit. Kifej- 
lődhet az individualizmus, előtérbe kerülhetnek a birtoklás, a szerzés indítékai, példa 
adódhat mások kizsákmányolására, a versenytársak mindenáron való tönkretételére. 
Fokozódhat a veszélyérzet, illetve erősödhetnek a veszélyérzetet felnagyító törekvések. 
ha a társadalmi élet a könyörtelen harc szinterévé alakul. E folyamatban a nyereség - 
a hatékony működés kritériumaként — fontos szerepet tölthet be. A szocializmusban a 
nyereség nem alakítható át olyan tőkévé, amely (nagyobb mértékben) idegen munk: 
kizsákmányolását szolgálja, azonban egyesek (egyének és csoportok) nyereségét külön: 
böző csalások és manipulációk útján növelheti, az egész társadalom rovására. 


A reformok politikai kontextusát, elemezve, több dolgot kell megemlíteni. Mindenekelőt! 
arról kell beszélnünk, hogy a szocialista tipusú állam létezése meggátolja a piaci viszo: 
nyoknak az osztályegyenlőtlenségen és az osztályjogokon alapuló helyreállítását; első- 
sorban meghiúsítja a , biztos osztály", az antagonizmus elvén alapuló társadalmi viszo- 
nyok e fő bázisának létrejöttét. 

Az érdekekben és perspektívákban mutatkozó ellentétek elkerülhetetlenek. A gazdál- 
kodó (és egyéb) szervezetek önállósulását elősegítő reform kiélezheti ezeket az ellentéte- 

ket. A konfliktusok olyan harc után oldhatók fel, amely az erősebb fél győzelméhez 
vezethet, de megoldhatók tárgyalások, kompromisszumok kötése és az érdekek egyezte- 
tése utján is. Ehhez meg kell teremtenünk a megegyezést szolgáló intézmény- és szabályo- 
zórendszert. Elmondhatjuk, hogy Lengyelországban éppen annak a politikai szervezeti 
formának a létrehozása a fő célkitűzés, amelyik a reális erőviszonyokból kiindulva 
elősegíti a társadalmi (köz) megegyezést. 

Egy ilyen rendszer létrehozása szempontjából igen fontos, hogy a rendszeren kívül 
maradók száma a minimálisra csökkenjen; mennél nagyobb ugyanis a kívül maradó 
csoportok száma, annál sérülékenyebb a rendszer, annál távolabb kerülünk a szocialista 
viszonyok megvalósításától. 

Az egyháznak a szocializmus ellenségeként való beállítása idejétmúlt; még ahhoz az 
időszakhoz nyúlik vissza, amikor az egyház intézménye aktív küzdelmet folytatott a 
társadalmi átalakulás ellen. Morális és ideológiai értelemben a szocializmusnak nincs 
oka arra, hogy támadja a vallásos világnézetet. A racionalizmus perspektívája sok ember 
számára nem kielégítő, mivel a legvégső kérdésre nem nyernek általa kielégítő választ. 
A vallásos világkép elfogadásától önmagában még senki sem válik a szocializmus ellensé- 
gévé — sőt a valláserkölcs rétegeiben számos olyan találkozási pont van, amely a szocializ- 
mus számára kedvező. 

A politikai kontexus igen lényeges eleme az állam és az egyén, illetve az állampolgárok 
egymáshoz való viszonya, annak alakulása. Az elmúlt évek során ez a viszony ún. 
nPaternalista alapokra" épült, vagyis: a mindenható állam gondoskodott polgárai szük- 
ségleteinek kielégítéséről, de egyúttal részletesen meghatározta, előírta, hogy ki mit tehet, 
mit nem. Ennek negatív következményeiről már részben tettünk említést. Jelenleg a 180 
fokos fordulat KLbszássáN fenyeget; az állam kész (legalábbis elméletben) magára hagyni 
az a véve az állampolgárt, egyúttal , adakozó" intézményből , begyűjtő" intézménnyé 


EN jlványáló; hogy az állam intézményei a társadalmi érdek védelmére, támogatására 
hivatottak elsősorban, de ez nem jelentheti azt, hogy könyörtelen és sokszor láthatatlan, 
kivédhetetlen végrehajtóként kell működniük. Ez a funkcionálási forma a harc és az 
antagonizmus légkörét alakítja ki a társadalomban. 

A fő kérdés tehát az, hogyan bontakoztassuk ki az állam pozitív funkcióját. 

A szocialista viszonyok alakításában pozitív szerepet tölthet be az egyénnek a társadal- 
mi érdekkel való azonosulását elősegítő intézmények létrehozása és védelme. Ide tartoz- 
nak többek között a munkahelyi (vállalati) önigazgatás szervei. Mivel ezek önmagukban 
még nem garanciái a szocialista viszonyok fejlődésének, kifejezik azonban bizonyos 
társadalmi csoportok érdekeit, rendkívül lényeges az önigazgatási szervek bevonása a 
társadalmi megegyezés rendszerébe. 

Vajon a szocializmusnak morális és lélektani kategóriákban való felfogása nincs-e 
ellentmondásban a társadalmi jelenségek osztályértelmezésével? 

A válasz erre a következő lehet: elképzelhetetlen olyan tényleges társadalmi változás, 
amely erkölcsi követelményekre épít, de nincsenek mögötte a szóban forgó változásban 
érdekelt társadalmi erők. De elképzelhetetlen az is, hogy a társadalmi változás eredmé- 
nyes legyen, ha nincs olyan politikai szervezet, amely ennek a változásnak konkrét 
formát adjon. Utópia lenne tehát a szocialista társadalmi rend megvalósításának koncep- 
ciója akkor, ha elvonatkoztatna attól, hogy mely osztálynak áll érdekében egy ilyen 
rendszer megvalósítása és milyen politikai szervezeti formára van szükség. Joggal feltéte- 
lezzük, hogy a szocializmus erkölcsi és lélektani céljai megvalósításának az a feltétele, 
hogy ezek a célok egybecsengjenek a dolgozó osztályok — mindenekelőtt a munkásosztály 
- efásáánás és érdekeivel. Az a politikai szervezet, amely vállalkozott erre a feladatra — 
a párt. 


Janusz Reykowski 


ELETUTAK-SZOÖVETKEZETEK 


A földet szeretni, az embereket tisztelni kell" 


Sándor Tibornak, a forráskúti Haladás Termelőszövetkezet nyugdíjas elnökének a 
portróját Perjés Klára készítette. 


Széles tenyerű, nagydarab, markáns arcú ember. Csupa ideg, de mégis nyugalmat áraszt, 
parasztiasan egyszerű és értelmiségiesen magasröptű, szerény, de rátarti, elgondolkodó. 
Nagyhangú, örök gyerek, meg öregesen bölcs is. Önmagáról beszél, ám a másikra 
kíváncsi; városiasan tanyasi, választékosan öltözködő, ám a külsőre mit sem adó vezető. 
Gazdálkodásra született, de önmagát örökké képző szakember, kitárulkozó és mégis 
bezárkózó, csupa ellentétből fölépített személyisége volt Forráskútnak mint elnök. 
S mint nyugdíjas tanácsadó, most is motor Csengelén. Amióta ismerem (15 éve legalább), 
ilyen. Sándor Tibor a szeretteinek, az irigyeinek, a dicsőítőinek, az ellenségeinek is 
fogalom: az ilyen emberekre szokták mondani - ha nem lenne, ki kellene találni! 

Először valamikor 1972 nyarán találkoztunk. Éppen a Zöldértet szidta, mert fillérekért 
akarták az uborkát és a paradicsomot átvenni. Annyiért még leszedni sem érdemes, 
nemhogy megtermelni - tanított rögtön, magyarázva, micsoda zűrzavar van nálunk a 
termelő-felvásárló-értékesítő kapcsolatában, s az összhang hiánya miatt hogyan szidja, 
átkozza majd valamennyit a fogyasztó. Ezt sem, de a tagok becsapását, kihasználását 
sem volt hajlandó magára vállalni Sándor Tibor, s rögtön lehetett érezni: azon kevés 
elnökök egyike, aki egyszerre képes figyelni az ország gazdasági visszásságaira és az 
éppen ajtaján kopogtató János bácsi panaszára, az alkatrészhiányra, az információt hozó 
elnökhelyettesre, a családi okok miatt aznap éppen elkéredzkedő titkárnőre vagy a 
Budapestről érkező vendégekre. Az elnöki funkció nála nem kapaszkodó, nem elért cél, 
nem , választott" hivatás, hanem életforma. 

A gyermekkor mindannyiunk életében meghatározó, Sándor Tiboréban is. Mégis vagy 
tíz esztendőn át hallgatott róla. Rebesgették imitt-amott a faluban, hogy őt nem is a 
szülei nevelték. Tán ezért titkos a téma, gondolom, amikor azonban rákérdezek, ő 
csodálkozik rajtam. 

- Hm! Azt hittem, tudja, hogy mindig is őszinte szerettem lenni. Amikor hátrányos 
volt számomra, még akkor is. Inkább úgy éreztem: ez magánügy, nem tartozik a 
munkámhoz. Nagyon régen születtem, de ez nem szégyen, remélem, 1920-ban Szegeden. 
Édesapám is paraszt volt, húsz holdnyi földön gazdálkodott Zákányszéken. Édesanyám 
sajnos 1924-ben meghalt, s én 4 éves koromban árva maradtam. Apám újra nősült, s 
akkor nagyszüleim, akik Forráskúton éltek, magukhoz fogadtak. Anyám egyetlen gyere- 
kük volt, én az egyetlen unoka... Ugy éreztem, mintha teljes egészében oda-hozzájuk 
tartoznék, Apám-anyámként neveltek, később meg támaszt láttak bennem, nem is 
hagytam el őket soha. A szülőtartás egy természetes kötelezettség, sajnos manapság nem 
igen beszélünk róla, pedig igenis szükség lenne rá: a gyerek, akit fölneveltek, köteles lenne 
gondoskodni szüleiről idős korukban. 

- A nagyapja ís tanyasi parasztgazda volt. Mutatta egyszer, a falutól vagy mésfél 
kilométerre, a Kazi-tanyát. Jóval később az lett a Haladás Termelőszövetkezet kertészeti 
telepének központja. Nem véletlen tán ez a funkcióváltás. 

- Tipikus homoki gazdaság volt, egy 50-60 holdas négyzet közepén a ház: hosszú, 
nádfedeles, ólakkal, istállókkal. És mert nagyapámat Kazi Istvánnak hívták, engem is 
sokan neveztek, neveznek még ma is Kazi Tibornak, pedig Sándorék akaratából szület- 
tem. 

Intenzív homoki kisgazdaságot teremtett nagyapám, s már ő mondogatta, hogy a 
zöldségnek igenis a homokon kell meghonosodnia. Paradicsomot, káposztát, karfiolt, 
karalábét, uborkát termelt a homokon. Szabadföldön, de biofűtéses, melegházi abla- 
kaink is voltak - már a harmincas, negyvenes években, tíz holdon kitűnő szőlő. A paraszt 
büszke volt minőségi boraira. Errefelé nem tudták, mi a borhamisítás: nem a törvény 
szigora, hanem a gazda rátartisága miatt. Kövidinka, rizling - ezek jó kis kvaterka 
borok, aztán a nagyburgundi, abban az időben - ahogy visszaemlékszem — már bogyóz- 
tuk, minőségi bor lett belőle, borversenyeken nyert díjat vele az öreg. Ha kiürítette a 
borivó, a pohár ködös-párásan vörös maradt utána. . . 
més tölei dl magának ez a 60 hold szerencsétlenséget hozott. De túl ezen, mit örökölt 

tőle 

- Keveset a jó tulajdonságaiból. Talán a precízséget, meg a föld szeretetét. Ha elkese- 
redtem, azzal intett: ,Fiam, a földet szeretni, az embereket tisztelni kell!" 

- Mégsem akarta otthon fogni, hiszen iskolába járatta, reálgimnáziumba. 

8 Rákényszerített, tervei voltak velem, de a lelke mélyén azt akarta, hogy visszakerül- 

- Visszahúzta a homok, ez a rossz föld, a három aranykorona értékű. Hogyan lehet 
ezt egyáltalán szeretni? 

- Szeszélyes lény, az igaz. Nem akarom lebecsülni a zsíros földön gazdálkodókat, de 
a homok a kifogyhatatlan erejű, dolgos emberek területe. Aki itt él, annak fáradhatatlan- 
nak kell lennie: nem szabad elkeseredni. Mert igaz: e földnek egyik legnagyobb átka a 
szél, a homokverés. Nagyon heterogén közeg, állandóan mozog, de ki kell rajta fogni: 

- ahol terem meg a zöldség, ott mélyen gyökerező gyümölcsöt, szőlőt lehet telepíteni. 
Humuszszegény, ezért fontos a szervesanyag-utánpótlás, az állattartás a gazdaságokban. 
Ha jól csinálja az ember, akkor a jó minőségű földekkel egyenlő minőséget garantál. Ha 

. hajlandó vagyok kiismerni a természetét, borzasztó hálás! Nézzék meg, azok a gazdasá- 
gok, amelyek sokszínű árutermeléssel foglalkoznak itt a Duna-Tisza közén - tudnak 
boldogulni. A kudarcok nem vehetik el az ember kedvét. Azt hiszi, a nagyapámnak nem 
voltak néha pengős gondjai? 1934-1935-ben, abban a bolettás világban, amikor 4 pengőt 

. kapott a paraszt egy mázsa búzáért és 4 pengős bolettát, amivel az adóját tudta rendezni? 
., A halálos ágyán mondta nekem: , amikor legrosszabbul megy a dolgod, akkor ne ess 
-i kétségbe, mert aztán csak jó fog következni" 


! A jó"-ra még sokat kellett várnia Sándor Tibornak. A 60 hold rossz homoki földet 
.: sohase örökölte meg: nem volt ideje rá. A szövetkezetnek még özvegy Kazi Istvánné 

: biítokát ajánlották föl 1950-ben. Nem véletlen, hogy ott jött létre az első szövetkezeti 
., mag, hiszen a háború után, hazakerülve a fogságból kutat furatott, s a rossz homokból 
.! 417-18 fokos artézi víz buggyant ki, percenként 350 litert adva a ráépülő kertészetnek. 
., Akkor, 1947-ben ezért a pénzért Szegeden ötszobás, komfortos házat lehetett volna 
,! venni, ő mégis a földbe fektette, az artézi kútba - de nem a szövetkezetnek szánta. 


"§  - Irtóztunk a szövetkezéstől, mint az ördög a tömjénfüsttől. Az egyéni, családi jólétet 
: § akartam. Itt földosztás se volt, kb. 1000 törpebirtokos gazdálkodott, a 3-6 aranykoronás 
:f bomok nem kellett a nagybirtokosoknak. De nagytáblát itt nem is lehetett kialukítani. 
.! A homoki gazdálkodás alfája és omegája az élő tanya! Ha a hatvanas években nem 
"4 dózeroltuk volna el a tanyákat, a paraszt kinnmaradt volna. Csak akkor még nem 
: [ voltunk ilyen bölcsek, vagy az okosabbakra senki sem hallgatott. Virágzó kisgazdaságok 

tehetnének a homokvidékeken, nem kellene annyi szélfogó erdőt telepíteni, s nem pusz- 


emet sam 

tultak volna ki a gyümölcsösök. Szerencsére itt Forráskút és Üllés térségében még ma 
is van 700-800 tanya, ez a gazdaság ereje. 

-— Nem félt sohasem? 

- Mitől féltem volna? Inkább fájdalmat éreztem. A szövetkezettel nem értettem egyet. 
nemkívánatos elem lettem. Megkértem a nagyanyámat: ajánlja föl ezt a 60 hold földet, 
én meg majd más munka után nézek. Azt megígértem neki, amíg nekem egy darab 
kenyerem lesz, a fele az övé. 

- Akkor már családja volt, gyerekei és mégis fuvaros lett. Nem szégyellte? 

- Nekem nem volt miért szégyenkeznem: fiatal voltam, tele erővel. Összeszorítottam 
a fogam, s azt mondtam, hogy ember maradok. Tudom, most mire gondol... Nem, nem 
züllöttem el, megittam egy-egy pohár bort is, de tudtam mindig, hol a határ. Kenyeret 
kellett keresnem. Fuvaroztam. Nem szégyenlem. De arra nem számítottam, hogy vissza- 
hívnak. Kilencszázhatvanban a szegedi termelőszövetkezeteknél alakultak fuvaros mel- 
léküzemágak - én az újszegedi Haladásban dolgoztam. Jöttek az emberek egyre-másra. 
s hívtak. Jött Pesti Menyhért, a forráskúti Ezüstkalász Tsz elnöke. Szerencsétlenek 
voltak, a munkaegység munkakétséggel párosult. Azt mondja Menyhért: gyere, segíts! 
Mit felelhettem rá: nem vagyok én odavaló! Tétováztam, kérettem magam. Aztán megint 
hívtak, sokan megkerestek. Bizonyságot akartam, magamnak is, másoknak is, de azt 
előre nem lehetett megkapni. Végül is félretettem mindent: szégyent, megaláztatást. 
büszkeséget. Egyetlen érv maradt: , a földet szeretni, az embert tisztelni kell!" 

Visszamentem a Kazi-tanyára kertésznek. Hatvanhárom január elsején már tudtam: 
valami nagyot kell tennem. Abban az évben 100 holdon palántáztunk paradicsomot. 
Senki sem hitt benne, talán bennem se nagyon. 

- A homokot vagy önmagát akarta bizonyítani? 

- Az emberben annyi tartásnak kell lenni, hogy mindkettőt! Presztizst csináltam 
belőle. Egy rossz motorbiciklivel indultam hajnalonta, s én voltam az utolsó, aki este 
odahagyta a tanyát. Pár órányit aludtam, s éjszakánként azt álmondtam, hogy a homok- 
verés kivitte az összes palántánkat. Bizonytalanság és hit, kétség és remény között 
hánykolódtam. Kis állattartásunk volt, tudtam, hogy a homokon a zöldségnek kevés ez 
a szerves trágya. Harcok árán sikerült odavinni a hitelből vásárolt műtrágyát. Vitáztam, 
kértem, követeltem a homok nevében. Nagy szavaknak tünnek ezek ma már? Maga is 
olyan hitetlenkedve, elnéző-megértő mosollyal néz rám! Egy volt a fontos: nem bukhatok 
meg! Belül nem voltam olyan erős, de kifele tartottam magam. 

— Közel harminc esztendeje történt mindez: így emlékszik még rá, a szorongásokra, 
a félelmekre is?! Pedig. amikor föladta a 60 holdat, , csak" fájdalmat érzett. 

— Most féltem. 1963 tavaszán műtrágyázni kellett volna már. Egy reggel hiába vártam 
az embereket, nem jött senki. Elindultam, hogy rábeszéljem őket, de , úgyse jár érte 
semmi" -— volt a válasz. Végre aztán sikerült összeszednem egy-két embert, akikbe át 
tudtam plántálni a hitet, hogy ősszel fizetés lesz. Csak a hitükre számíthattam, a kézzel- 
fogható bizonyíték még váratott magára. 


Valódi eredmény még nem születhetett, de az emberek már nemcsak érezték, tudták is, 
hogy Sándor Tibornak itt a helye. A fájdalom-félelem szülte vasakarat tenniakarást 
plántált a többiekbe is -— mesélte egyszer Monostori Dávid, a helyettese, amíg az elnökre 
vártam. Orroltak rá ugyan, hogy a motorral mindenütt ott terem, ahol nem kellene, ahol 
valamit rosszul csináltak, elhibáztak vagy nem készültek el időre. Kérlelhetetlen és 
könyörtelen volt - de elsősorban önmagával szemben -, ezért hittek neki. A műtrágyát, 
mert akkor még gépük nem volt, kézzel kiszórták, a paradicsomot elpalántázták, a 
burgonyát elültették, bevezették a szigoru bizonylatolási fegyelmet, ami , az Istennek sem 
tetszett", s már akkör, amikor még hivatalosan a háztáji fogalmát be sem vezették, az 
emberek nekibuzdultak, palántáztak. telepítettek a tanyák körül Is. 

- Hatvannégyben a két kisebb termelőszövetkezet 3700 hektáron egyesült, elnöknek 
Sándor Tibort választották. Gyanítom, hogy az új nevet már ő sugalmazta: Haladás 
Termelőszövetkezet néven alakultak meg. 

- Úgy képzelem: kérette magát hosszasan, de megsértődött volna, ha nem magára esik 
a választás. . . 

- Visszaút nem volt, vállaltam. Az első év volt, amikor a tervet teljesíteni tudtuk. 
Hetvenezer forintos nyereséggel zártunk. Higgye el, én később már zártam nagyobb 
nyereséggel is, de olyan boldog sose voltam, mint akkor. Ma már nevetséges, de életem 
kgboldogabb zárszámadása az 1964-es, amikor 600 forintot adhattunk egy tagnak. 
A szerencsének, mondják, elébe kell menni: hatvanötben jött egy bölcs párt-kormány- 
intézkedés, amelynek következtében a szövetkezeteket a föld aranykorona-értéke alap- 
ján kategóriákba sorolták, és a szegény homokunkért mi is kaphattunk állami támoga- 
tást. Megkönnyebbültünk, kezdődhetett a fejlesztés, indulhattak az új beruházások. 
S akkor fordult termőre 220 hektár szőlőnk! A jóisten is nekünk dolgozott! De ha ő nem 
is, az olajosok biztos. A próbafúrásoknál sok helyütt termálvizet találtak. Öt kutat 
megvettünk az olajipartól. Persze, kalkuláltunk: csak többszöri hasznosítással adja 
vissza a pénzt, amit belefektettünk. Fokozatosan bővítettük a központi kertészetünket: 
négy hektáron üvegházunk, öt hektáron fóliasátraink álltak, 500 hektáron termeltünk 
burgonyát. Megindult a broilercsirke-programunk: szinte aprópénzből, fából, szalmá- 
ból, fóliából létesítettük a telepet. Ami innen kikerül, az az évente 4000 tonna hús, stabil 

Közben 7 és fél ezer hektárra növekedett a területünk, mert Ülléssel is egyesültünk. 
Huszonnégymilliós veszteségüket kellett elnyelnünk, kigazdálkodnunk. A tagság nem 
is tudta, milyen terhet cipelünk. Termelőszövetkezeti demokrácia ide vagy oda, amivel 
nem volt nagyon muszáj, azzal nem zaklattam őket. Persze, mondták is rám ellenségeim: 
Sándor Tibor mindent egymaga akar csinálni! Mondjanak bármit, attól kezdve nem 
ismertünk mérleghiányt. 

- Azért vakmerő beruházásai is voltak. .. 

- Mindegyik beruházásunkra azt mondták: ez a forráskúti Haladás hattyúdala, a 
Sándor Tiboré. Hatvanhétben, látva, hogy micsoda árutömeg jelentkezik zöldségből, egy 
100 vagonos hűtőtárolóra és 100 vagonos manipulálóra fájt a fogunk. Meg is csináltuk, 
hiszen ennyi zöldséget nem lehet egyszerre a piacra indítani, vagy, ha telített a piac, várni 
kell egy kicsit. Akkor már tudtuk, csak az mehet nyerőre, aki nemcsak termel, hanem 
kereskedik is. Mégis azt mondták a tehetetlen irigyek — akik, mert ők nem tudnak előre 
lépni, a másikat is visszahúzzák -, hogy ez majd leültet bennünket. Nem sikerült hahotáz- 
niuk rajtunk, mert felemelkedtünk. Akkor erre 50 százalékos támogatást is kaptunk - 
ajándék beruházás volt. 

Talpaltam én mindenhova, a megyére, a zöldérthez, a TOT-ba, vitáztam, veszekedtem. 
Fólia alatt hajtatni? Nem fog menni -— mondták -, nem a homokra való! Bebizonyítottuk, 
hogy ezt is tudjuk csinálni. Valahogy úgy van, mennél többen ágálnak, annál dacosabb 
leszek. Hazárdírozónak tartottak, mert növénybiztosításra 13-14 milliót kellett volna 
fizetni, de mert Forráskút-Üllés térsége nem jégveréses terület általában, osztottam, 
szoroztam, 8 javasoltam, hogy ne fizessünk. Persze ezt azért a közgyűlésen megszavaztat- 
tam. Nem kötöttünk növénybiztosítást. Hogy miért fájt ez másoknak? Nem az ő gyom- 
ruk remegett, amikor gyülekeztek a sötét fellegek az égen, hanem az enyém. Szerencsénk 
volt, a sors is úgy akarta! 

- Szerencse? Ma már számon tartják, hogy a forráskút-üllési Haladás Termelőszövet- 
kezet 1975 és 1985 között tízszer lett kiváló, az V. ötéves tervidőszakban a Miniszterta- 
nács Vörös Vándorzászlaját nyerte el. 

- A hetvenes évek végén, a nyolcvanas évek elején a piaci helyzet hullámzásai egyre 
több nehézséget okoztak a gazdaságoknak. Ezt hogyan védték ki? 

- A gazdaság vezetésének látni kellett a hullámvölgyeket. Bár nincs hagyománya, nem —. 

kell szégyelleni a virágot sem a homokon. A mezőgazdász az. aki gazdálkodik, vagyis 
termel és üzletel. Gerbera, frézia, szegfű és strelicia... amíg gyönyörűek a nők, addig ezt 
mindig jó áron lehet értékesíteni. Ne vessen meg érte, ha én ezt innen nézem. Gyorsan 
kellett csinálnunk. Egy gerberatelep szaporítóanyag-költsége több millióba került, mégis 
belevágtunk. Persze megint hallottam a kárörvendők, az ellendrukkerek visszhangját. . . 
Nem örülhettek, mert ez is sikerült. 

- Nem bántotta soha, hogy sok az irigye? 

— Engem se szerethet mindenki, meg én se szerettem mindenkit, de sokan voltak, 
vannak, akik segítettek, segítenek. 


Hosszú ideig nem találkoztunk. Bármerre jártam - de főképp a Csongrád megyei 
üzemeknél, cégeknél -, a nevét mindig szóba hozták. Tippek, találgatások: mi lesz 
Sándor Tiborral? Aztán a tény: 65 éves korában nyugdíjba ment. Akart, nem akart? Bírta 
volna még vagy belefáradt? Szabad-e egy idős emberre még ekkora terhet rakni, vagy 
akarata ellenére is meg kell szabadítani attól? Nem találkoztam két emberrel, aki ezekre 
a kérdésekre egyforma választ adott volnu. Nem is érdekeltek a drukkerek és ellendruk- 
kerek, a valóságnak csak egy urca van: 1985-ben, amikor az elnök kilépett a csapatból, 
a forráskút-üllési termelőszövetkezetnek 163 milliós mobilizálható tőkéje volt, ebből 
tartós betéten a Magyar Nemzeti Banknál 50 millió, 100 millió a TSZKER-vállalkozásnál 
14 százalékos kamatra hitelesítve. j 

Hivatalosan nyugdíjba ment, de nem állt ki a sorból, nem vonult félre. A csengelei 
termelőszövetkezet elnöke, Gazsovícs József hívta hozzájuk tanácsadónak. Nem kellett 
kétszer mondania - Sándor Tibor ma nekik dolgozik. 

Télvíz idején, amikor méteres magasságokban állt a hó az országban az utakon, akkor 
jártam Csengelén. A faluba alig tudtunk bejutni, de a tsz-iroda előtt ott állt a jó öreg 
Mercedes, jelezve, hogy a nyugdíjas elnök most is itt van, és dolgozik. 

a Alkotó ember voltam mindig, hogyan is lehetne azt elképzelni, hogy abbahagynám. 
- § mert humora sem hagyta el, Így folytatja: — Belerántottam Gazsovicsékat is egy 30 
milliós beruházásba! Itt is van termálvíz, vettünk is két kutat, van már virág, meg 
broilercsirke is, több száz hektáron megindul a zöldségtermesztés, már megvan a szerző- 
dés a Kecskeméti Konzervgyárral. A homokon kell még kiváló szövetkezetet csinálni, 
nem szocialista csoda volt a forráskúti. Törvényszerű, hogy a vállalkozás, ha munkabíi- 
rással párosul, meghozza az eredményt. Igaz, a csengelei föld még egy kicsit rosszabb 
is, mint a mienk, de ennek még nagyobb akarásra kell serkentenie az ittenieket. .. 
Gazsovicsot nem kell biztatni, érti a dolgát! 

Kicsit félve teszem föl a tapintatlan kérdést, de nem tudom elhallgatni: 

— Hogyan lehet, hogy nem tartották ott Forráskúton tanácsadónak? 

- Ezt talán tőlük kellene megkérdezni, Lehet, hogy az én hibám?! Lehet, hogy miköz- 
ben hajtottam, kevésbé figyeltem arra, hogy hasonló utódot is hagyjak magam után? 
Lehet, hogy többet vállaltam mugamra, mint amennyit kellett volna? Jól érzi, nem én 
akartam Így a nyugdíj utáni időszakot. Mindenesetre drukkolok értük, rontani nem 
akarok, segíteni nem tudok, sok szerencsét kívánok nekik! 

Egyik fia ott él, ott dolgozik Forráskúton a termelőszövetkezetben, Úgy hallottam, 
egyedül nevelte fel a két gyereket, mert miután özvegyen maradt, soha nem nősült meg. 
Három dolog érdekelte az életben: a két fiú és a termelőszövetkezet, igaz? 

— Pontosan így van. De nézze ezt a fényképet, ugye, milyen gyönyörű, a kisunokám. . . 

Fasiszta diktatúra Németországban 
— a nemzetiszocializmus 


A kapitalista társadalomfejlődés imperialista szakaszának talán legtöbbet kutatott — s 
következésképpen legtöbbet vitatott — uralmi formája a fasizmus. Az érdeklődést sok 
minden indokolja. Ezek közül talán a legfontosabb az, hogy korántsem bizonyítható az 
a vélemény, amely szerint a fasizmus immár a történelem egy lezárult szakaszának 
jelensége. Történelmi tény: a fasizmus immanens lényegéből következtek azok a háborús 
konfliktusok, melyek végül is lángba borították az egész világot. 

Ezért kiemelten fontos azon politikai rendszerek vizsgálata, melyek önmaguk fenntar- 
tását és nemzetközi törekvéseiket fegyveres erőszakon alapuló, háborús eszközökkel 
vélték megvalósítani. E rendszerek létrejöttének megakadályozásához, tipológiájuk fel- 
tárásához járulhat hozzá a fasiszta és a fasisztoid rendszerek kutatása. 


9000. 


A fasiszta rendszerek vizsgálatának általában kiindulópontja vagy éppen fő témaköre 
a német nemzetiszocialista diktatúra keletkezés- és fejlődéstörténete. Nem kétséges 
ugyanis, hogy a német diktatúra tipológiailag a fasiszta rendszerek legszélsőségesebb 
formáját valósította meg, s következményei is a legáttekinthetőbben elemezhetőek. 
Mégis e formáció alapproblémáival kapcsolatban is mindmáig tovább élnek hamis 
mítoszok, a szakirodalomban és a tankönyvekben egyaránt. A fasizmus kérdéseinek 
tudományos, a korabeli valóságnak megfelelő tisztázásához jelentős mértékben járultak 
hozzá a hetvenes évek fasizmusvitáit követő publikációk, valamint a Hitler-kormány 
megalakulásának 50. évfordulójára megjelentetett, összefoglaló jellegű kötetek. ! 

A kutatók meglehetősen egységesen vallják, hogy a Német Munkáspárt, majd a belőle 
alakult Német Nemzetiszocialista Munkáspárt 1923-ig, Hitler nevezetes , sörpuccsáig",? 
ha rendelkezett is bizonyos, a jobboldal más szervezeteitől eltérő jegyekkel, lényegében 
a hadsereg által támogatott azon politikai csoportosulások közé volt besorolható, ame- 
lyek konzervatív, köztársaságellenes, antiszemita, rasszista nézeteket propagálva tobo- 
rozták tagjaikat a weimari demokrácia fegyveres megdöntésére. Az sem kétséges, hogy 
Hitler ebben az időben felismerte, hogy egy elit pártra támaszkodva, puccsista módsze- 
rekkel nem juthat hatalomra, illetve önmagában a Mein Kampfban meghirdetett prog- 
ram (1924-1925) nem elégséges a fasizmus térnyeréséhez. Erre mutatott a náci párt 
szavazataránya (1924-ben 6,5 százalék, 1928-ban 2,6 százalék volt) s az, hogy a nemzet 

1 A magyar nyelvű irodalomban kiemelkedő jelentőségű Ormos Mária és Incze Miklós Európai fasizmusok 
1919-1939 című munkája (Kossuth Könyvkiadó 1976.) és A fasizmus ideológiájáról című tanulmánykötet (Kos- 
suth Könyvkiadó 1983). Az évfordulóra adták ki Székely Gábor Hitler hatalomra jutása (Kossuth Könyvkiadó 
1983.) című könyvét. Ránki György kétkötetes (Hitler hatvannyok tárgyalása 1939-1944. Magvető Könyvkiadó 
1983.) dokumentumgyűjteménye bevezetőjével és új dokumentumok hozzáférhetővé tételével járult hozzá a 


ör 
2 Kerekes Lajos: Hitler-puccs a sörházban (Kossuth Könyvkiadó 1976.) 

bibliájának szánt Mein Kampf is 1930-ig mindössze 50 ezer példányban kelt el. Bizonyít- 
ható, hogy a náci párt csakis akkor törhetett élre, amikor Németország egész politikai 
és gazdasági rendszere destabilizálódott. 

Közismert az is, hogy a húszas években végbemenő stabilizáció Németországot jóval 
kevésbé érintette, mint a nyugat-európai és más fejlett tőkés országokat — beleértve a már 
fasiszta utat járó Olaszországot is. Kevésbé ismert és elemzett tény viszont az, hogy a 
weimari köztársaság sorsát eldöntő válságsorozat első lényeges pillanata éppen ebben 
az időszakban, tehát még a világgazdasági válság átterjedését megelőzően bontakozott 
ki. E válságsorozat első megoldási kisérlete a parlamentáris többségű kormányzati 
rendszer feladása volt -— még 1930 márciusában. Az 1930 márciusa és 1933 januárja 
között kinevezett kisebbségi elnöki kabinetek (a centrum párt és a jobboldal összefogá- 
sán munkálkodó Brűning, a jobboldal legszélesebb, a konzervatívoktól a nácikig terjedő 
egyesítését célul kitúzó Papen, s végül a katonai diktatúra gondolatáig eljutó ScAleicher 
kormányai) elnöki szükségrendeletekkel kormányoztak - a parlament többsége ellené- 
ben. E kormányzati rendszer nem vált be: a politikai vezetés bázisa egyre szűkült, a 
gazdasági válság fokozódott. 

E helyzetet felvázolva a szakirodalomban is nemritkán arra a következtetésre jutnak. 
hogy - ha formálisan is — Hitler hatalomra jutása tulajdonképpen visszatérést jelentett 
a , weimari alapokhoz". (Ezt bizonyítandó utalnak arra, hogy a Hitlerrel szemben mély 
ellenszenvet érző Hindenburgot csak azzal lehetett rábírni a náci vezér kancellárrá való 
kinevezésére, hogy az képes lesz parlamenti többséggel rendelkező kabinet alakítására.) 
E felfogásban a náci hatalomátvétel tulajdonképpen arra figyelmeztet, hogy a polgán 
demokrácia érvényesülése önmagában nem akadálya egy fasiszta diktatúra alkotmányos 
bevezetésének. Ennek alátámasztására utalnak továbbá az alkotmány , diktatúraparag- 
rafusának"?, a 48. törvénycikknek az elnöki szükségrendeleteket lehetővé tevő tartalmá- 
ra, melyhez hasonló valamennyi polgári alkotmányban fellelhető. E látszólag logikus 
gondolatsor következtetése mégis hamis. Mert bár a polgári demokráciát megtestesítő 
weimari alkotmány valóban biztosította a legkülönfélébb, így magával a demokráciával 
is szemben álló erők legális tevékenységét, a parlament szerepkörének korlátozását csak 
rendkívüli körülmények esetén tette lehetővé. E rendkivüli körülmények alkalmával 
— leggyakrabban az ellenzéki pártok tevékenységének felerősödésekor -— viszont valóban 
szükségesnek tartották az eltérést a polgári demokratikus kormányzati módszerektől, de 
éppen a polgári demokrácia védelme érdekében, egyben az intézményrendszer fenntartá- 
sa, illetve működőképességének helyreállítása céljából. 

Alapvetően más volt viszont a helyzet 1930 márciusától kezdve. Így amikor Hitler 
felhatalmazást kapott kormányalakításra, már olyan jellegű szükségállapot uralkodott, 
melyben a polgári demokrácia intéezményrendszere nem funkcionált. Nem választási 
győzelem, nem 15 a parlamenti többség megszerzése juttatta Hitlert hatalomra. hanem 
a birodalmi elnök, Hindenburg és a köré csoportosult jobboldal döntése, amely a náci 
uralomban látott lehetőséget a tökés rendszer átmentésére. Ekkor alapvetően még a 
korábbiakkal azonos elnöki kabinet alakult. 


9600 


A németországi fasizmus hatalomra jutásának körülményeiből levonható az a következ- 
tetés, hogy mindaddig, amíg a polgári demokrácia működőképes, a fasiszta mozgalom 
csak a jobboldal törpe minoritásaként létezhet. Hatalomra jutása csak a polgári demok- 
ratikus rendszer mély válsága, funkcióképtelensége esetén lehetséges. Ezzel a felismerés- 


3 K. D. Bracher használja e kifejezést egy ellenkező koncepció igazolására, mely szerint a weimari alkotmány 
már magában hordozta saját legális felszámolásának lehetőséget, a kisebbségi kormányzást. Demokratie und 
Machteingreifung: der Weg zum 30. Januar 1933. In Nationalsozialistische Diktatur. Eine Bilanz. Droste Verlag. 
Düsseldorf 1983., 27. old. 

sel találkozhatunk egyébként a nemzetközi kommunista mozgalom azon elemzéseiben, 
amelyek előbb a húszas évek elején, majd pedig a francia népíront kapcsán hangsúlyoz- 
ták a polgári demokrácia védelmének fontosságát." Ez az álláspont lényegében visszaté- 
rést jelent az olasz fasizmus hatalomra jutásakor született értékelésekhez. Szakított azzal 
a húszas évek második felében kialakult nézettel, mely szerint a fasizmus és a polgári 
demokrácia ellen folytatott harc — lévén mindkettő egyaránt a kapitalista társadalom 
uralmi formája — egymástól elválaszthatatlan. S szakítás volt az ebből adódó következte- 
téssel is, melyet a Komintern elnöke, Grigorij Zinovjev után Sztálin fogalmazott meg 
1924-ben a Bolsevik című folyóiratban, hogy ti. a polgári demokrácia bázisát alkotó 
szociáldemokrácia a fasizmus , ikertestvére". 

Korántsem fogadható el az a tétel sem, hogy a fasizmus valamiféle bonapartista 
rendszer, amelynek tömegbázisa ugyan a szervezetlen kispolgárság, ám az uralkodó 
osztály ellenében egy szűk elit uralmát valósítja meg." E koncepciót vallják egyrészt azok, 
akik a fasizmus hatalomra jutását egy szűk elit (Hindenburg és köre) , téves döntésének" 
tulajdonítják," másrészt azok, akik bár elismerik a finánctőke felelősségét Hitler hata- 
lomra jutásában, de a kiépülő totális diktatúrában már cáfolják azt." 

A bonapartizmusvita lényegében annak a megállapításával zárult, hogy bár valóban 
kimutatható a középosztályok szerepe a fasiszta mozgalomban, a kisárutermelés fenn- 
maradása, a tőkés tulajdon decentralizációja, sajátos érdekképviseleti szerveik megalakí- 
tása, a tőke és a munka antagonisztikus ellentétét azonban a fasiszta rezsim nem tudta 
egyértelműen feloldani, s nem is ez volt a célja. Továbbá - s ez talán még lényegesebbnek 
tűnik — bebizonyosodott, hogy a fasiszta rendszer , mozgásszabadsága" az uralkodó 
osztályok összérdekeivel szemben nem haladta meg a polgári demokráciáét, sőt annak 
alatta maradt. Az ennek ellenkezőjét bizonyítani kívánó adatsorok, amelyek egyúttal 
egyértelműen mutatják a nagytőke felelősségét a nemzetiszocialista diktatúra kialakítá- 
sában, majd 1933 után jelzik a nagytőke képviselőinek egyre csekélyebb százalékos 
részvételét a náci pártban, illetve annak vezetésében - véleményem szerint — téves 
elemzésen alapulnak. Mert ha el is tekintünk attól, hogy a társadalom politikai felépítmé- 
nyében, intézményrendszerében viselt funkciók, azaz a közvetlen részvétel nem feltétle- 
nül tükrözi az egyes társadalmi osztályok, csoportok vagy rétegek tényleges részesedését 
a hatalomban, a náci párt esetében a , vállalkozói réteg" részvételi aránya — amelybe a 
tőkés osztály a polgári szociológiában besoroltatik - meglepően magas. Természetesen 
nem a párt össztaglétszámához viszonyítva (amelyből a téves következtetés egyértelműen 
adódik), hanem e százalékaránynak és a , vállalkozói réteg" német társadalomban 
képviselt arányának egybevételével. 


A vállalkozói réteg százalékos részvétele az NSDAP-ben 
1925 — 1929 1930 1933 1937 1939 
04 1,2 2,5 24 1,1 1,2 


4 Az egységíront-politika e szélesebb elemzését tartalmazza Guilio Aguila (Sas Gyula) és Willy Münzenberg 
összefoglaló munkája, melyet a Komintern V. kongresszusa számára készítettek és könyvként is megjelentettek: 
Bericht über die faschistische Bewegung. Im Auftrage der Komintern-Komission gegen den Faschismus. Neuen 
Deutschen Verlag. Berlin 1924. 94 p. A későbbi eredményeket foglalja össze: 4 Kommunista Internacionálé VII. 
kongresszusa. Tanulmánykötet (Kossuth Könyvkiadó 1985). 

S A fasizmus és a bonapartizmus összevetésének célszerűségét 1924-ben, a Komintern IV. kongresszusán 
Trockij vetette fel, azt a forradalommal szemben fellépő tökéletes ellenforradalomként értékelve. Radekhez és 
Clara Zetkinhez hasonlóan a középrétegek szerepének fontosságát hangsúlyozva jutott e következtetésre, melyet 
részletesebben a náci mozgalom kibontakozásakor, a harmincas évek elején fejtett ki. E nézetek a hetvenes évek 
fasszmusvitáiban is felelevenedtek. Elemzően cáfolja a bonapartizmus elméletet Nicos Poulantzas Faschismus und 
Diktatur (Trikont Verlag München 1973. 63-64., 81-82. old.) című monográfiájában. A kérdés összefoglaló 
bemutatásáról lásd Székely Gábor: A Komintern és a fasizmus 135-136. old. 

6 K. D. Bracher iskolája, melynek alapműve a Die deutsche Diktatur (Kiepenhauer und Witsch, Köln-Ber- 
hn é.n.) 

7 Ez utóbbi munkák egyik legismertebb példája Fritz Thyssen visszaemlékezése: / paid Hitler (New York — 
Toronto 1941.) és Walter Görlitz: Geldgeber der Macht (Econ Verlag, Düsseldorf - Wien 1976.). 

A táblázatból egyértelműen kitűnik, hogy a náci párt tagjai között valóban igen 
csekély számban voltak megtalálhatóak a tőkés osztály képviselői. Ha viszont figyelembe 
vesszük, hogy a , vállalkozói réteg" az össznépességen belül mindössze 0,34 százalék volt, 
ehhez viszonyítva a náci pártban elfoglalt pozíciói a következőképpen alakultak. 


A vállalkozói réteg százalékos részvétele az NSDAP-ben az össznépességen belüli 
százalékának arányáben (0.349 — 100) 
1925 1929 1930 1933 1937 1939 
118 353 735 706 324 353 


Tehát a tőkés osztály 1929-től, azaz már a náci párt felfutásának pillanatától az 
össznépességen belüli százalékarányát többszörösen meghaladó mértékben vett részt a 
náci pártban - ellentétben valamennyirmás kategóriával. Ezt az arányt meg sem közelítet- 
ték a középrétegek — amelyek valóban a fasizmus tömegbázisát alkották -, még kevésbé 
a munkásosztály. 


A középrétegek és a munkásosztály százalékos részvétele az NSDAP-ben 
az össznépességen belüli százalékuk arányában" 


1925 — 1928 1930 1933 1937 1939 


középrétegek 

42.65x5100 138 128 133 134 135 126 
munkásosztály" " 

54,569- 100 59 70 864 56 63 73 


" Ilyen jellegű összevetést tudomásunk szerint eddig nem publikáltak. A középosztályok és a munkásosztály edetsorait 
hasonlóképpen dolgozta fel Lothar Kettenecker Sozialpeychologische Aspekte der Führer- Hereschaft című tanulmáényében. (In: 
Nationalsozialistische Diktatur... 117-188. old.). A tőkés osztály adatait nem közölve csupén arra a következtetésre jut. hogy 
8 nemzetiszocializmus iránt a munkásosztály korántsem volt közömbös". 

"" A munkásosztály kategória a korabeli statisztikákban az alsó- és középszintű dolgozókat, velamint a szekmunkásokat 
tertelmezza - tehát szélesebb a marxista fogalomnál. A tényleges munkásosztályt ez irodalom általában 36 százalék körüli értékre 
becsüli, ehhez viszont nem állnak rendelkezésre az összehasonlítást lehetővé tevő értéksorok. Ezért választottuk a munkésosztály 
részvételét a ténylegesnél nagyobbnak feltüntető arányszámot, mely még Így ís egyértelműen igazolja tételünket. 


Röviden összefoglalva az adatsorokból levonható következtetéseket, megállapítható: 
a náci pártban 1930-tól a tőkés osztály az össznépességen belüli arányát többszörösen 
felülmúlva volt képviselve, a középosztály ezt az arányt éppen csak meghaladta, míg a 
munkásosztály aránya mindvégig jelentősen alatta maradt a társadalomban képviselt 
arányához képest. 

A nemzetközi munkásmozgalomban már Mussolini hatalomra jutását követően s a 
nemzetiszocialista párt kezdeti időszakában igen pontosan ismerték fel a fasizmus osz- 
tályjellegét. A mindennapok gyakorlati tapasztalatából, a fasiszták politikai és gazdasági 
célkitűzéseinek elemzéséből érzékelték a szociális demagógia mögött meghúzódó lénye- 
get. Így még 1922-ben Agulia-Sas megállapítja, hogy a fasizmus , a burzsoáziát foglal- 
koztató helyreállítási problémák integráns megoldására" vállalkozik." Hasonlóképpen 
jellemzik a fasizmust a Komintern 1923 nyarán megtartott kibővített végrehajtó bizottsá- 
gi ülésén, megjegyezve, hogy bár , a fasizmus a tőke támadásának legaktívabb élcsapa- 
ta", egyben , egy szociális tartalommal rendelkező politikai mozgalom" is. A fasizmus 
ismert, , dimitrovinak" nevezett meghatározása talán legjobban egy még 1921-ből szár- 
mazó meghatározással cseng egybe, mely a Kommunista Internacionálé elméleti folyó- 
iratában jelent meg, mely szerint: , A fasizmus a finánc- és ipari tőke harci osztaga: 
harcának iránya és módszerei a megfelelő gazdasági és politikai helyzettől függnek."? 


8 Giulio Aguila: Die Italienische Sozialistische Partei. Verlag der Kommunistischen Internationale, Hamburg 
1922. 29. old. 
9 Kommunyisztyicseszkij Internacional. 1921. 19. sz. 4935. old. 

E megközelítésekből érzékelhető, hogy az 1933-ban, a Komintern XIII. plénumán 
elfogadott határozatban szereplő fasizmus meghatározás (,A fasizmus a finánctőke 
legreakciósabb, legsovinisztább és legimperialistább elemeinek nyílt terrorista diktatúrá- 
ja.") nem az osztályjelleg meghatározásával hozott újat, hanem abban, hogy azt egy 
lényeges kiegészítéssel pontosította: a fasizmus nem az egész finánctőke diktatúrája, 
hanem annak egy szűkebb rétegéé. Nem kétséges továbbá, hogy e pontosított meghatáro- 
zás is elsősorban a már hatalomra jutott német fasizmust jellemezte. (Viszont tartalma- 
zott s éppen osztálymeghatározásának általánosabb formájában olyan elemeket, ame- 
lyek rendkívül jól és más elméleteknél mindenképpen pontosabban mutattak rá a fasiz- 
mus lényegi kapcsolódására a tőkéhez. Ezzel magyarázható, hogy jobb rövid definíció 
híján sokáig a fasizmus általános meghatározásaként szerepelt.) 

E meghatározás, amelyet Dimitrov a Komintern VII. kongresszusán az eredeti forrás- 
ra utalva idézett, alapul szolgált annak a széles népírontpolitikának, széles antifasiszta 
összefogásnak, amelynek a munkásosztályon s a társadalom többi dolgozó polgári 
rétegein kívül részesei lehettek a burzsoáziának, sőt a finánctőkének a fasiszta diktatúrá- 


ban nem érdekelt csoportjai is. Ily módon nemzetközi méretekben lehetővé vált az " 


antifasiszta koalíció gyakorlati megalapozása. (Kevéssé ismert, hogy a német háborús 
fenyegetésekkel szemben szervezett, Komintern kezdeményezte mozgalmakban olyan 
személyiségek is részt vettek, mint Winston Churchill és Roosevelt elnök felesége.) 


900.0E 


A németországi fasiszta mozgalom, majd uralmi rendszer osztálybázisának meghatáro- 
zása kétségtelenül elősegítette a fasizmus alapvető funkciójának feltárását. Legalábbis 
annyiban, hogy pontosan megjelölte az antikapitalista és forradalmi frazeológia szerepét 
a náci programban, s kimutathatóvá vált: a nemzetiszocializmus a kibontakozott válság 
ellenforradalmi megoldását kínálja, a tőkés termelési viszonyok fenntartását szolgálja. 
A német társadalom válságát és annak megoldási lehetőségeit mérlegelve felmerült 
azonban a kérdés, hogy vajon a nácizmus egy forradalmi válság érlelődésének idején 
vált-e tényezővé, illetve, hogy a burzsoázia egy szocialista forradalom elkerülése érdeké- 
ben látta-e szükségesnek a nácik hatalomra juttatását? Nem kevesen adtak e kérdésekre 
igenlő választ, mivel bizonyos tények valóban e látszatot keltették. Nem hagyható 
figyelmen kívül az sem, hogy a nácik és a szélsőjobboldal állandóan hangsúlyozták a 
nbolsevista veszélyt". A probléma helyes megválaszolása szempontjából azonban fonto- 
sábbak ezeknél a Hitler-kormány kinevezésének körülményei, amelyek — úgy tűnt — több 
szempontból is e tételt támasztják alá. 

Mint ismeretes a nácik súlyos vereséget szenvedtek az 1932. november 6-i választáson 
(2 millió szavazót, az előző választáson szerzett szavazataik 1 1,6 százalékát, 34 mandátu- 
mot), s általános vélekedés volt ekkor, hogy a mozgalomnak immár bealkonyult. Ugyan- 
ekkor a kommunista párt a korábbinál több szavazatot szerzett (610 ezer új szavazót; 
előző szavazataikat 15,7 százalékkal, mandátumaikat 11-gyel növelték). Ebből az össze- 
függésből keletkezett — a marxista és a polgári irodalomban egyaránt - az a következte- 
tés, hogy a német uralkodó osztályok a nácikat a forradalmi baloldal megtörésére, a 
forradalmi veszély elhárítására juttatták hatalomra. A politikai pártok közötti erőviszo- 
nyok vizsgálatának e két pólusra, a náci pártra és a kommunista pártra történő leszűkíté- 
se valóban sugallhatja az idézett következtetést. A német társadalom politikai és gazda- 
sági mozgásainak teljesebb vizsgálata azonban közelebb hoz a probléma alaposabb 


oz. j 

Ma már egyértelműen megállapítható, hogy az 1929-1933-as világgazdasági válság 
nem idézett elő forradalmi válságot — ahogyan azt a válság kirobbanásakor általában 
tondolták. Az már akkor is érzékelhető volt, hogy a válság legalábbis nem hat kedvezően 
1 munkáspártok tömegbefolyására, Németországot azonban ebből a szempontból kivé- 

telnek tekintették. Kimutatták, hogy ott a válság hatására egymással párhuzamosan 
jelentősen előretört a két szélső irányzat - a náci párt és a kommunista párt. Az érvelés 
alapját a válság időszakában megtartott parlamenti választások adatai szolgáltatták. 


Az NSDA és a KPD százalékos részesedése a leadott érvényes szavazatokban 
Választások 


1928. 1930. 1932. 1932. 
V. 20. XI. 14. VI. 31. XI. 6. 
NSDAP 2.6 183 374 33.1 
KPD 10.6 13,1 146 169 


Eltekintve attól, hogy a két irányzat előretörésének mértéke között még e táblázat 
adatai alapján ís szembetűnő az aránytalanság (tehát már ezt figyelembe véve i15 megkér- 
dőjelezhető a párhuzamosság, s legfeljebb a hasonló tendencia állapítható meg), a 
németországi választások szélesebb körű és pontosabb vizsgálata még a tendencia hason- 
lóságát is cáfolja. Németországban ugyanis 1932 március-áprilisában egy kétfordulós 
elnökválasztást is tartottak, amelynek eredményeit -— bár a szavazók köre azonos volt 
- az irodalomban figyelmen kivül hagyják. E választások második fordulójában a 
kommunista párt jelöltje, Ernst Thülmann a szavazatok 10,2 százalékát, a náci jelölt, 
Hitler viszont 36,8 százalékát kapta. A kommunista párt abban az időszakban, amikor 
a nácik szavazatai meredeken iveltek felfelé, nemhogy nem növelte szavazatainak szá- 
mát, hanem éppen veszitett korábbi eredményeiből. A kommunisták csak 1932 tavaszán, 
a nácik megtorpanását követően törtek előre, s további fellendülésük pedig a náci 
szavazatveszteségek idején, 1932 őszén következett be. Behelyettesítve ugyanis az elnök- 
választás adatait táblázatunkba, a következő szemléletes és egyértelmű következtetés 
levonására alkalmas képet kapjuk: . 


Az NSDAP és a KPD részesedése a parlamenti és elnökválasztáson a leadott 
érvényes szavazatok százalékában 


Választások 


1928. 1930. 1932. 1932. 1932. 
V. 20. XI. 4. IV. 13. VII. 31. XI. 6 
NSDAP 2.6 183 36.8 37.4 33.,1 
KPD 10,6 13,1 10,2 14,6 16.9 


A táblázatból az is kitünik, hogy a kommunista párt miért értékelte oly nagyra sikerét 
az 1932. júliusi választáson. (1930-as eredményéhez viszonyítva ugyanis nem lett volna 
nagy a különbség.) Nem kétséges továbbá, hogy e táblázat adataiból jól érzékelhető a 
forradalmi erők előretörése és kialakulni látszik a várt forradalmi válság is. Anélkül 
azonban, hogy az előbbit megkérdőjeleznénk, az utóbbit cáfolnunk kell. Nem mintha 
az adott korszakban ne lettek volna - az uralkodó osztály körében 1s -— ilyen megérzések, 
ám a politikai erőviszonyok alakulásának összképe mást mutat. 

A jobboldali erők összességükben az 1930-as választásoktól kezdve egyenletesen törtek 
előre. 1932 nyaráig a nácik révén érték ezt el, a nácik szavazatveszteségekor pedig az ő 
rovásukra. A forradalmi baloldal (a kommunista párt és a weimari demokráciához való 
visszatérést szorgalmazó szociáldemokraták) 1930-tól együttesen is kisebbségben volt 
velük szemben. A parlamentáris arányok tekintetében mintegy 37 : 48 arányban (ameny- 
nyiben a centrumot egységesnek tekintjük, holott annak többsége és vezetése már 1932 
őszétől a jobboldallal való szorosabb együttműködésen munkálkodott); az államhatalmi 
gépezetek befolyásolása tekintetében pedig csupán törpe minoritásnak számított. Követ- 
kezésképpen: a munkásmozgalom erői az egységfíront létrejötte esetén kétségkívül jelen- 
tős nehézségeket támaszhattak volna a Hitler-kormánynak - a fasiszta fordulat megaka- 

dályozásához azonban a munkásozgalom önmagában, szövetségesek nélkül nem volt 
képes. Márpedig éppen e szövetségi lehetőségek leszűkülése, a weimari demokrácia 
erőinek lemorzsolódása s a széles jobboldali szövetség létrejötte volt a korszak jellemzője. 

A munkáspártok erőit és tömegbefolyását ugyanakkor jól jellemzi, hogy a jelzett tőkés 
csoportok a nácikat a munkásmozgalom ellen juttatták hatalomra. Maga Hitler is az első 
kormányülésen kénytelen volt elutasítani több - nem náci — miniszterének azt a javasla- 
tát, hogy a kommunista pártot azonnal tiltsák be.!"9 

Joggal vetődik fel a kérdés: ha nem a forradalmi veszély elhárítása volt a fasizmus dolga, 
akkor miért és kinek volt szüksége Németországban a totális fasiszta diktatúrára. A pol- 
gári irodalom konzervatív szárnya Hindenburg és köre tévedésének tulajdonítja Hitler 
kinevezését — hangsúlyozva a nem náci jobboldal felelősségét e döntésért. Majd követke- 
zik egy másik, de tartalmában lényegében az előző megállapítással megegyező okfejtés, 
amelyben bemutatják, hogy a náci diktatúra a társadalmi élet különféle területein 
(gazdaság, politika, kultúra) alapvetően sértette a tőkéskörök érdekeit. E nézet jó 
összefoglalását adja idézett tanulmányának végén K. D. Bracher: ,, Véletlenek, egyéni 
érdekek és intrikák álltak előtérben egy súlyos gazdasági válság hátterével, amikor egy 
nem várt pillanatban egy kisebbségi párt ragadta meg a hatalmat, amely anékül, hogy 
bírta volna a lakosság és a parlament szabad beleegyezését, totalitárius uralmi techniká- 
jával megtalálta az eszközt Németország és Európa szétzúzására."!! 

A marxista megközelítés ennél pontosabb képet fest. A nemzetiszocialista diktatúra 
létrejöttének vizsgálatánál is kiindulópontul szolgál Ormos Mária és Incze Miklós kon- 
cepciója, mely szerint: ,, Valamely fasiszta rendszer hatalomra kerülésének kiváltó okát... 
három tényező összetalálkozása adja: egy világszintű (a kapitalizmus általános válsága), 
egy regionális (szerkezeti) és egy nemzeti (politikai) tényező együttes jelentkezése és 
hatása konkrét helyen és időpontban."!? 

Németország 1929 utáni történetét áttekintve az első pillantásra kitűnik, hogy mindhá- 
rom tényező erőteljesen jelen volt a társadalom valóságában. E tényezők közül a legis- 
mertebb az első világháborút követő imperialista békeszerződések hatása, mely elősegíi- 
tette a német nacionalizmus és revanspolitika felerősödését. Nem kétséges, hogy a náci 
ideológia hatékonyságához, tömegbefolyásához alapvetően hozzájárult a nemzeti meg- 
alázottság hangulata. Százezreket, majd milliókat nyert meg a , nemzet felemelkedésé- 
nek" túlfűtött, nacionalista szólamoktól hemzsegő programja, hogy végül elfogadtassa 
az , Übermensch", a felsőbb rendű ember gondolatát. !? 

Ismertnek tekinthető a gazdasági válság hatása Németországban és a politikai zűrza- 
var — kevésbé ismertek a politikai és a gazdasági szerkezet problémái. Pedig talán ez 
utóbbiak gyakorolták a legnagyobb befolyást abban a döntésben, mely végül is hatalom- 
ra juttatta a nácikat. A nácik tömegbefolyása s nem utolsósorban paramilitáris szerveze- 
teinek (az SA és az SS) ütőképessége éppen e helyzet megoldását ígérte a magántulajdon 

10 A kommunista mozgalmon belül elhangzott éles kritikának egyik kiinduló tézise volt, hogy az egységfront 
megvalósulása esetén a munkáspártoknak több parlamenti mandátumuk lett volna, mint a náciknak. Eltekintve 
attól, hogy a nácik hatalomra jutása nem parlamenti úton történt, e számítás figyelmen kívül hagyja, hogy a 
munkásmozgalomnak nem csupán a nácikkal, hanem az egész jobboldallal kellett szembenéznie, amelynek élén 
ekkor a birodalmi elnök, Hindenburg állott. E tényre a magyar irodalomban elsőnek Bethlen Oszkár mutatott 
rá 1965-ben, a Komintern VII. kongresszusának 30. évfordulója alkalmából rendezett tudományos ülésszakon. 
A Kommunista Internacionálé történetének néhány kérdése. Elméleti és módszertani tanulmányok. 1. köt. 
Budapest 1968., 35-44 old. 

11 K. D. Bracher: Id. mű, 36. old. 

12 A fasizmus ideológiájáról... 65-66. old. 

13 E folyamatot jól dokumentálja egy évfordulós riportkötet, mely volt náci párttagokat szólaltat meg, keresve 
a választ a kérdésre: miért léptek be a pártba, hogyan fogadhatták el az embertelen fasiszta célokat. Lothar 


Steinbach: Ein Volk, ein Reich, ein Glaube? Ehemalige Nationalsozialisten und Zeitzeuge berichten über ihr Leben 
mm Dritten Reich. Verlag J. H. W. Dietz Nachf. Berlin-Bonn 1983. 

alapján - miután , Weimar" erői megfogyatkoztak és a tőkés rendszer stabilizálására 
irányuló konzervatív jobboldali kísérletek is kudarcba fulladtak. A német fasizmus 
elsődleges funkciója a politikai válság megoldása volt egy olyan időszakban, amikor 
kibontakozott az állammonopolista kapitalizmus. A nemzetiszocializmus ezen átalaku- 
lás egyik politikai formája volt, amely ugyan biztosította a tőkés fejlődés új irányának 
kibontakozását, ám a német társadalom egészének fejlődése szempontjából zsákutcának 
bizonyult. 

A fasizmus e fő funkciójának tisztázása ad lehetőséget a történelmi felelősség konkrét 
és egyben globális megválaszolására. E válasznak kétségtelenül kiindulópontja lehet a 
fasizmus-kapitalizmus-vitához hozzászóló polgári filozófus, Max Horkheimer sokat 
idézett aforizmatikus megfogalmazása: , Aki nem kíván beszélni a kapitalizmusról, 
annak a fasizmusról is hallgatnia kell." A konkrét felelősség megállapításához pedig 
olyan újabb dokumentumok és monográfiák járulnak hozzá, melyek a náci pártvezetés- 
nek a háború kirobbantására irányuló, már 1934-től egyértelműen kimutatható gazda- 
ságfejlesztési és szociálpolitikai intézkedését és a vezető tőkéskörök törekvéseit vetik 
egybe.! 


9060... 


A totális fasiszta diktatúra igen rövid idő alatt épült ki Németországban — bár a 
fokozatosság itt is megfigyelhető volt -, akárcsak Olaszországban. A szociális demagógia : 
— mely nem kis részben járult hozzá a nácik tömegbázisának létrejöttéhez — a , rend és 
fegyelem", továbbá a termelés helyreállításával és végül az , osztályharc" kiküszöbölésé- 
vel újabb tömegeket tévesztett meg. A nácik ellenfeleiket egymás ellen kijátszva és 
megfélemlítve számolták fel. Ennek is tulajdonítható, hogy a Hitler hatalomra jutását 
szinte azonnal követő, majd egyre erősödő, a korábbiaknál sokkal keményebb, véresebb 
terror sem váltott ki tömeges ellenállást. 

Hitler a polgári pártok többségének támogatásával 1933. február 4-én betiltotta a 
kormány bírálatát, korlátozta a sajtó- és gyülekezési szabadságot. Február 27-én a 
Reichstag felgyújtásával megkezdődött a baloldal, elsősorban a kommunista párt elleni 
hajsza; és ekkor hozták létre az első koncentrációs táborokat. A március 5-i választáso- 
kon a terrorhullám ellenére sem sikerült a náciknak elérni azt a céljukat, hogy abszolút 
parlamenti többséget szerezzenek. (A két munkáspárt a szavazatok 30,6 százalékát 
kapta, s ezzel a kommunisták 81, a szociáldemokraták 120 mandátumhoz jutottak.) 
A kommunista mandátumokat Hitlerék megsemmisítették. 

A nácizmus kisajátította május 1-jét, hogy a munka állami ünnepének másnapján 
felszámolja a munkás-szakszervezeteket. A rendszer tolerálásával próbálkozó szociálde- 
mokrata pártot június 22-én tiltották be, s végül július 14-én, a polgári pártok , önfelosz- 
latása" után, az új pártok alakítását megtiltó törvény kibocsátásával ért véget az ország 
politikai szervezeteinek , gleichsaltolása". Sokatmondó, hogy már az ezt követő napon 
létrehozták a Német Gazdaság Főtanácsát, amely a német finánctőke valóban legreakci- 
ósabb képviselőinek - a Krupp-, a Bosch-, a Thyssen-, a Siemens-, a Schröder- és a 
Vogel-cégek - irányításával kezdte meg a gazdaság átszervezését. E gazdasági program 
elsődleges célja a társadalom teljes militarizálása volt, felkészülés egy területszerző 
háborúra, s végül egy világbirodalom megalapozására, amely az Atlanti-óceántól az 
Urálig terjedt volna. 

A fegyverkezési program (amelynek végrehajtása érdekében Németország még 1933 
októberében elhagyta a genfi leszerelési konferenciát, majd a Népszövetségből is kilépett) 
hozzájárult a rendszer stabilizálódásához. Eredményeket értek el a munkanélküliség 


14 A polgári történettudomány két újabb összefoglaló értékű monográfiája Joseph Borkin: The Crime and 
Punishment of I. G. Farben (MacMillan Publishing Co, New York 1978.) és August Meyer: Das Syndikat. 
Reichswerke Hermann Göring (Steinweg Verlag-Europa Verlag, Braunschweig 1986.) 

felszámolásában (1937 végére a több mint 6 millió munkanélküli közül már csak félmillió 
nem jutott munkaalkalomhoz), s ha a súlyos lakáshelyzet megoldására tett hangzatos 
ígéreteket nem is váltották be, valamint bevezették az élelmiszer és általában a fogyasztá- 
si cikkek korlátozását, ezt látványos akciókkal (a hadsereg bevonulása a demilitarizált 
Rajna-vidékre, az 1936-os olimpia megrendezése, Ausztria bekebelezése) és egy , szebb 
jövő" ígéretével ellensúlyozták. 

Földet és jólétet ígértek a , Lebensraum", az alacsonyabb rendű népektől elhódított 
területeken a , Herrenvolk", az uralkodásra teremtett nép számára. Es bár a fasiszta 
gazdaságpolitika egy rendkívül torz gazdaságszerkezetet hozott létre (a nehézipar arány- 
talan fejlesztésével, az alap- és a nyersanyagok gazdaságtalan hazai előállításával), 
hatalmas profithoz juttatta a tőkét Németországban. Meg kell azonban jegyezni: az 
állammonopol-kapitalizmusra történő átállás polgári demokratikus útján gazdasági és 
szociális eredményeket értek el ezekben az években a fejlett tőkés országokban is - 
szélsőséges terror nélkül és a gazdaság harmonikusabb fejlesztésével. 

A náci ideológia és politika szerves része volt a fajgyűlölet, mindenekelőtt az antiszemi- 
tizmus és a más, nem , árja népek" alsóbbrendűségének hirdetése s e népek szisztemati- 
kus, , államilag tervezett" kiirtása. Első lépésnek a zsidóság megsemmisítését tűzték ki 
célul Németországban, a szövetséges államokban és a megszállt területeken. Az adatok 
elrettentőek: az 1939-ben e területeken élő 9 milliós zsidóságból alig 3 millió élte túl a 
második világháborút — 3 milliónál többen pusztultak el a krematóriumokban; másfél 
millió embert pusztítottak el egyéb , ipari" módszerekkel, s egymillióra becsülik azoknak 
a számát, akik gettókban és az , Arbeit macht frei!" (A munka felszabadít!) feliratú 
koncentrációs táborokban váltak a gyilkosságok és az embertelen körülmények áldoza- 
taivá. Megkezdődött az , alacsonyabb rendű" szlávok, cigányok és más népek pusztítása 
is, s az áldozatok száma közülük is meghaladta a milliót. A náci terminológiával 
"Endlösungnak", végső megoldásnak nevezett népirtásnak csak a fasizmus szétzúzása 
vethetett véget.!5 

A náci fasizmus - ma már dokumentumok bizonyítják - nem elégedett volna meg saját 
szövetségeseinek gazdasági kirablásával, katonai erejének beolvasztásával, illetve beveté- . 
sével a legpusztítóbb csatatereken. A német vezetés alatt, az árja faj uralmát megvalósító 

,örök világbirodalomban" Európa és Amerika népeire vazallussors várt, Ázsiának és 
Afrikának rabszolgák millióival kellett volna szolgálnia a náci birodalom számára. 
(Meglepő adat, de egyértelműen dokumentálható, hogy a német hadvezetés már 1940- 
ben e koncepciónak megfelelően készült a Japán elleni tengeri hadműveletekre.) !5 

A második világháborút követően a tőkés világ történetében nem a területszerző törek- 
vések dominálnak, hanem gazdasági és politikai befolyási övezetekért folyik a harc. 
A neonáci mozgalmak létrejöttét és sajátosságaikat elemezve azonban megalapozottnak 
khet tekinteni azt a véleményt, mely szerint ma sem kizárt annak a lehetősége, hogy az 
uralkodó körök egyes csoportjai ismét fasiszta módszerekkel, fasiszta rendszerek hata- 
lomra juttatásával próbálkozzanak, persze az új viszonyokhoz alkalmazkodva. Az ellen- 
állási mozgalmak és az antifasiszta koalíció tapasztalatai gazdagítják azt az eszköztárt, 
mely hozzájárulhat a mai fasiszta törekvések kibontakozásának megakadályozásához — 
mint ahogyan eredményesek voltak a világtörténelem ISEPNSZESRB hatalmának szétzú- 


zásában i 
vs Székely Gábor 


15 Megdöbbentő adalék, hogy éppen az 1970-es évek fasizmusvitái idején jelent meg több olyan publikáció, 
amely kétségbe vonta a koncentrációs táborok létezését, a népirtást puszta fantazmagóriának, Németország 
ellenségei jának tüntette fel. E , műveket" (mint a Kutatás az igazságért, Miért mocskoljuk Németor- 
szágot, Egy hazugság boszorkánytánca, 3 végül a hirhedt Az auschwitzi hazugság című írásokat) nácik és neonácik 
jelentették meg az NSZK-ban és - nem véletlenül — dél-amerikai kiadóknál. Elemző kritikájukat közli Martin 
Broszat bevezetője Arndt-Scheffer , Organisierte Massenmord an Juden in nationalsozialistischen Vernichtungsla- 
pt" című tanulmányához. In: Nationalsozialistische Diktatur. .. 539-546. old. 

16 M. Salewski: Die Deutsche Seekriegsleitung 1935-1945. III. köt. Frankfurt 1973., 399-341. old. 

Spiró György: A közép-kelet-európai dráma 


. 


Az Elvek és utak-sorozat egyes köteteit a köny- 
vek gerincére nyomtatott kis emblémákkal ka- 
talogizálja a Magvető Kiadó. A paletta a képző- 
művészet, a violinkulcs a zene, a perforált tégla- 
lap a film jelzésére szolgál, segítve a tárgykörök 
közötti eligazodást. Spiró György A közép-ke- 
let-európai dráma című monográfiája várakozá- 
sunk ellenére nem az irodalom lúdtoll-címerét 
viseli: fölhúzott függönyű aprócska színpadnyí- 
lás rajzával várja az olvasót. Teljesen indokol- 
tan, mert ez a munka (nem ellentétben a címé- 
vel, de annak másodjára bevillanó jelentését 
hangsúlyozva) a gyakorlati színház felől közelíti 
meg a vizsgált időszakot, térséget és alkotáso- 
kat. A hazai irodalomtudomány is jócskán kap 
ízelítőt a szerzőtől az eddig nagyrészt, sajnos, 
alig ismert szellemi táplálékokból, közeli és má- 
sodik szomszédaink a mienkével sokszor össze- 
függő drámai hagyományából. Ám aki igazán 
elégedetten dörzsölheti a tenyerét, az a drama- 
turg: a literatúra és a teátrum határmezsgyéjén 
posztoló szakember. Spiró drámaíróként leg- 
jobb műveivel — például a már bemutatott Az 
Imposztorral, a Csirkefejjel, a még nem játszott 
A békecsászárral — ugyancsak kiérdemelte a 
"kandidátusi" fokozatot: céhének legjobbjai kö- 
zé számít. Előzményekben gazdag tudományos 
pályáján is előre lépett, magasabbra hágott új 
könyvével. Nyeresége ennek az összegzésnek, 
hogy a műnem in praxi avatott képviselője vetet- 
te papírra. 

Az elemzett tárgy, a sokévi munka nyilván 
vissza is hatott a drsrámaíróra. Talán ezért is áll 
még újabb kötetének borítóján az összeolvasva 
igencsak bizarr cím és megjelölés: Csirkefej. Da- 
rabok. A választott anyagát a felvilágosodástól 
Wyspianski szintéziséig analizáló Spiró egyik 
alaptétele, hogy szigorú különbséget tesz dráma 
és darab között, az előbbit irodalmilag értékes, 
de a színháztól általában visszautasított alkotás- 
nak, az utóbbit a közönség igényét leplezetlenül 
kiszolgáló, az irodalom kívánt szintje alatt ma- 
radó, ám eljátszható írásműnek tekintve. Mint 


nyomatékosítja. , a közép-kelet-európai dráma 
története az előadatlan vagy évtizedekig csak 
könyv alakban létező drámák és a csak sziínpa- 
don létező, irodalomként emészthetetlen dara- 
bok kettösségének története". Ritka és rövid 
színházi pillanat, amikor dráma és darab egybe- 
esik. (Spiró egy-egy szemvágással gyakran te- 
kint előre, egészen napjainkig. Joggal találja 
úgy, hogy ez az egybeesés ma sem adatik meg. 
Szólhatna arról is, hogy újabban némely dara- 
bok is hosszú ideig némák. Kimondott és ki- 
mondatlan konzekvenciáit nyilván saját szin- 
műveire is rávetítené, ha ettől a közvetlenségtől 
a szakszöveget is finoman átitató iróniája nem 
tartaná vissza.) 

A vizsgálódás nagyjából a mindkét végén évti- 
zedes ráhagvással vett 19. századra terjed ki: 5 a 
lengyel, cseh, szlovák, magyar, román, szerb. 
horvát, szlovén és bolgár nyelven iródott drá- 
mákra és darabokra. Spiró azon sSsajnálkozik. 
hogy nyelvtudás hiján a balti, az ukrán, belo- 
rusz, esetleg török és görög anyagot nem von- 
hatta be — ám jószerivel már az első nagy kört 
is csupán ő tudja megfutni irodalmáraink közül. 
hiszen (e sorok íróját ís ideértve) az orosz tudás- 
ra alapozó jártasságon, fordítások és nyersfor- 
dítások ismeretén túl igen kevesen értenek e 
valtozatos és hányatott közép-kelet-európai te- 
rület irodalmához. (Az mintegy természetes elő- 
feltétel, hogy a sokszor mintául szolgáló német 
színműirodalom nem reked ki.) 


v 


A könyv általános tanulságai egyszerre történel- 
mi, etikai és esztétikai természetűek. A bemuta- 
tott korszak az érintett területeken a nemzeti 
tragédiáért — és részint a , nemzeti szinházi gon- 
dolatért" — folytatott küzdelmek periódusa, a 
politikai elem tehát majdnem mindvégig és 
majdnem mindenütt kitüntetett szerepet nyer. 
Spiró szükségszerűségében is negatív tényként 
kezeli, hogy föként az 1800-as évek első felében 

Közép-Európában még minden drámairó ab- 
ból indul ki, hogy bármely történelmi korszak 
analógiásan alkalmazható a jelen $roblémáinak 
érzékeltetésére. A történelmi drámák alkotói- 
nak térségünkben még nincsen történelmi tuda- 
tuk. Még nem lehet világos, hogy a polgári nem- 
zetállam minőségileg különbözik attól a függet- 
len feudális államtól, amely a történelmi drá- 
mákban megjelenik, s hogy e különbözőség dra- 
maturgiai problémák tömegét hozza magával." 
Visszahúzó erő tehát, ha , a politikum közvetle- 
nül minősül morállá" . 

A színpadi műveket inspiráló — és Közép- 

Kelet-Európában sokszor uniformizáló - jelen- 
ségek közül a formaiakat sem hanyagolja el a 
tartalmiak mögött. Például a jambus , arisztok- 
ratizmusát": angol és német minták nyomán 
való lekötését a fennkölt tragédiai tárgyakra 
(már ahol, elsősorban nálunk, a nyelv rendje és 
fejlettsége ezt megengedik). , Színpadellenes és 
anyanyelvellenes" volt e szolgaiság: szerves 
előzmények nem indokolták a történelmi művek 
kizárólag verses beszédét. A próza mint , alacso- 
nyabb rendű" a viígjátékoknak maradt. 
. Célratörő, jól beosztott, tömör könyv Spiróé. 
Eles eszű és nyílt szavú tudós magas rangú telje- 
sítménye. Mint utaltunk rá, az iróniának, söt 
szarkazmusnak, illetve a tolakodás nélküli aktu- 
alizálásnak sincs híjával. Legfontosabb érdeme, 
hogy közel hozza azokat az úttörőket és összeg- 
zöket, akik a maguk hazájában birtak Kisfaludy 
Károlyéhoz, Katona Józseféhez, Vörösmarty 
Mihályéhoz, Szigligeti Edééhez hasonló vagy 
még jelentékenyebb szereppel. A szerző egyálta- 
lán nem elfogult a mi drámai örökségünk javá- 
ra. Djura Jaks$ié 1864-ben írott, 1868-ban ki- 
adott és 1870-ben bemutatott Jelisavetáját szív- 
fájdalom nélkül helyezi — a Czillei és a Hunvadi- 
aktól szerinte már amúgy is lepipált — Bánk bán 
elé mint , a legtökéletesebb közép-kelet-európai 
politikai tragédiát", amely azonban bizonyára 
épített Katona művére: , Paradox helyzet, hogy 
a Bánk bánt hagyományként nem magyar tragé- 
diaíró kezelte, hanem szerb, akiről a magyar 
irodalomtörténet mindmáig nem tud semmit, 
drámái magyarul nem olvashatók." Nem pusz- 
tán ez a passzus: a kötet egésze intés, kötelezés 
arra, hogy szaktudományos és olvasói — irodal- 
mi, fordítói, színházi - adósságainkat mielőbb 
lerójuk eszomszédos, karnyújtásnyi vagy testvé- 
n irodalmakkal szemben! Spiró a rokon bogo- 
zódások, hatások, átvételek, ismétlések hatal- 
mas nemzetközi hálóját teregeti ki - azon a 
parton, mely nem óceáné, de nem is mellékes 
öble a világirodalomnak. 

Mennyire nem! - azt döntően A lengyel dráma 
fejlődése, A krakkói színház és a Stanislaw Wys- 
pianski című negyedik, ötödik és hatodik fejezet 


bizonyitja. Szerkezet szerint ez a könyv második 
fele; terjedelemre és fontosságra nézvést viszont 
Jó kétharmad; a Wvspianski-portré a maga két- 
szaz oldalával majdhogynem önálló kismonog- 
rátia. A szapora gondolatszövés itt átvált részle- 
tezőbb kutatásba. Megjelennek az eddig szinte 
teljesen figyelmen kívül hagyott idézetek, teret 
kérnek az alapos műelemzések. Nem csoda: a 
közep-kelet-európai dráma kiragadott korsza- 
kanak valóban legformátumosabb egyéniségé- 
ről van szó. S egyben Spiró György bevallott 
példaképéről is. Aki életművével messze túlmu- 
tatott korán; drámaszemlélete, drámakezelése 
pedig a műnem jobbára mágg is felelet nélküli 
kérdéseit fakasztotta föl: ,,...dramaturgiája, 
egészét tekintve, a műfaj modern körülmények 
között való művelhetőségének alapkérdését veti 
föl. Tisztán latható az az elve, hogy az emberi 
világ valamennyi jelenségét emberben kell meg- 
fogalmazni; számára minden jelenség az ember- 
ből származik, és következményként is az em- 
berre vonatkoztatja. Kizárja azokat a közvetítő, 
köztes elemeket, amelyek az ipari forradalom 
után kialakuló társadalmi lét döntő tényezőt. 
Kizárja az intézményeket, a termelést; kizárja 
mindazokat a bonyolult viszonyrendszereket, 
amelyek a nem drámai műfajokat, elsősorban a 
prózát éltetik." Wyspianski alkotóművészeté- 
nek. dramaturgiájának specifikumai a csehovi 
modellig futtatva mutatkoznak. Nem csupán az 
irodalomtörténész tárgyilagos summázata, de a 
gyakorló drámairó szomorúsága is, hogy Wvs- 
pianski nem csekély veszteségek árán teremtette 
meg üsztán drámai szinpadi oeuvre-jét, s hogy 
, azoknak a szféráknak a drámába emelése, 
amelyeket kiiktatott vizsgálódása köréből, 
mindmáig lehetetlennek látszik". 

Spiró a mellékes dolgokat félretéve értekezik 
(bár olyan fontos kis tudnivalókat oszt meg 
olvasójával, mint például, hogy a cseh nemzeti 
himnusz Jozef Kajetán Tvl Fidlovaéka című 
, Operettes darabjának" egyik dalbetétjéből lett). 
Nagyvonalú a filológiában, a kifejtésben és a 
summázásban is. 


v 


Hiányérzetet hagy viszont, hogy A közép-kelet- 
európai dráma első harmadában olykor túlontúl 
nagy vonalakkal ad kontuúrt egyes nézeteinek. 
Vázlatos, sietős itt-ott, elhanyagolja a kifejtést. 
Nem kielégítő a meseoperainak mondott (bár 
persze zene nélküli) Csongor és Tünde elemzése. 
Ezt a darabot a nem mindig megfelelően tájé- 
koztató tartalomjegyzék be föltétlenül külön ki 
kellett volna emelni (főleg ha elmulasztódott a 
nélkülözhetetlen név- és címmutató összeállítá- 
Sa). Spiró Az ember tragédiája teljes kérdéskörét 

kikerülte, aminek akkor sem örülünk, ha rész- 
ben indokolni tudja is döntését. Másutt hiába 
hangsúlyozza a különbségeket a régi idők, a 
félmúlt és a jelen néhány drámaszerzője között, 
ha szerinte , immár két évszázada diadalmasan 
él az a dramaturgia, amit már 1800-ra vonatko- 
zóan elavultnak, hamisnak, hazugnak minősí- 
tünk". Kotzebue-val hozza egy kalap alá Molnár 
Ferencet és Herczeg Ferencet, Arthur Millert és 
Alan Ayckbournt, holott e , tetszés szerint szapo- 
rítható" példák legföljebb nyers tizedigazságot 
hordoznak. 

Spiró György monográfiája fölbecsülhetetlen 
értékű szolgálatot tesz a Közép-Kelet-Európa 
népei közötti történelmi, irodalomtörténeti, iro- 


dalmi párbeszédnek. Ha másokat bírál, csak 
akkor teszi, ha a saját portánkon már söpört. 
Tárgyának nagyvonalú ismerete és birtoklása 
olyan összegzéshez segítette, amelyhez fogható 
nem támad egyhamar. Vajha remény lenne arra, 
hogy e távolról sem magyardráma-centrikus 
művet lefordítsák az érintett nyelvekre! Annál 
inkább, mert Spiró György nem csupán higgadt 
távolságtartással szemléli a múlt literatúrájának 
e nagy szeletét, de e sajátos dramaturgiai kong- 
lomerátum összes kérdését máig hatóan érzi a 
maga bőrén. 


( Magvető Könyvkiadó 1987.) 
Tarján Tamás 


Pató Róza: 
Thália 

Krausz Tamás: A cártól a komisszárokig 


A történetírás végtelen folyamat. Jóllehet a tör- 
ténelemnek csak egy objektív valósága van, ge- 
nerációk, korok kényszerülnek újra és újra el- 
gondolkodni az elmúlt események lényegéről, 
messzebbre mutató következményeiről és tanul- 
ságairól. Ez, mondhatnánk, így természetes, hi- 
szen az optika — a jelen -, melyből a múltra 
visszatekintünk, folyton változik. A történe- 
lemből azonban rég ismert jelenség az is, hogy 
amikor egy társadalom fejlődésében törés mu- 
tatkozik, bizonytalanná lesznek a korábbi 
egyértelműségek, s a legkülönbözőbb fórumo- 
kon arról beszélnek, hogy válság van; a múlttal 
való kritikus és őszinte szembenézésnek ezen 
(valljuk be: a konszolidáltabb időszakokban 
olykor unalmasnak tűnő) természetessége egy- 
szerre hiánnyá, sürgető kényszerré és igénnyé 
válik mind a közösség, mind az egyén számára. 
Ilyenkor a dolgok általában átértékelődnek; 
kedvezőtlenebb esetben — ha korábbi ismerete- 
ink könnyűnek találtattak — újrakezdjük az is- 
merkedést múltunkkal. 

Hasonló folyamatnak lehetünk tanúi napja- 
inkban is. Társadalmi rendszerünkről alkotott 
felfogásunknak az utóbbi időszakban felgyor- 
sult változásával együtt átalakul a szocializmus 
múltjáról alkotott képünk, amellyel évtizedeken 
át alapvetően Üünnepnapjaink történelmeként 
találkozott a szélesebb közönség. 

Éppen ezért örömteli dolog, hol; az utóbbi 
egy-két évben nagyobb teret és szélesebb nyilvá- 
nosságot kaptak azok a történeti munkák, ame- 
lyeknek szerzői szakítani kívánnak e korábbi 
beidegződéssel, s a szocializmus fejlődéstörténe- 
tének eddig kevéssé ismert hétköznapjaira irá- 
nyítják figyelmünket. 

Krausz Tamásnak az 1917-es oroszországi 
forradalmak történeti vázlatát nyújtó új könyve 
ezen munkák egyik legszínvonalasabb darabja. 
A vázlatosság jelen esetben korántsem az igény- 
telenség , paravánja", hanem tudatosan vállalt 
szerkesztési koncepció. Annak érdekében ugyan- 
is, hogy az 1917 februárjától októberéig terje- 
dó időszak lényegi sajátosságainak bő teret 
szentelhessen, a szerző eltekint a közismert ese- 
mények, személyek részletes bemutatásától, il- 
letve csak ott és abban az esetben bocsátkozik 
értékelésükbe, ha ezekről valóban új mondani- 
valója van, vagy ha az eddig megjelent feldolgo- 
zások kiegészítésre szorulnak, továbbá ha emlí- 
tésük az olvasó korabeli eseményekben való el- 
igazodásához nélkülözhetetlennek tűnik. 

A szerkesztés újszerűsége a korábbiakhoz ké- 
pest jelentősen kitágítja az oroszországi forra- 


dalmak vizsgálatának horizontját, s módot ad 
arra is, hogy a könyv az ismertebb történelmi 
problémakörök hosszabb-rövidebb összefogla- 
lása, kiegészítése és módosítása mellett, eleddig 
szinte ismeretlen területekre kalauzolja olvasóit. 
Így például e könyv lapjain olvashatunk először 
viszonylag részletesen — a válságba jutott biro- 
dalom egyik utolsó tartópilléréről — a cári tit- 
kosrendőrségről, az Ohranáról. Krausz Tamás 
eredeti, magyar nyelven eddig még nem publi- 
kált források és dokumentumok alapján mutat- 
ja be a szervezet felépítését, működését és mód- 
szereit. A szerző által megjelenített — s a külön- 
böző pártok tagjainak sorába beépült — Ohrana- 
ügynökök tevékenysége és karrierje igen plaszti- 
kusan érzékelteti azt is, hogy a korabeli mun- 
kásmozgalomnak milyen nehézségeket kellett 
leküzdenie a cári Oroszországban. 


v 


Az oroszországi forradalmak menetében betöl- 
tött, jelentéktelennek egyáltalán nem mondható 
szerepük ellenére az anarchista mozgalmakat, 
illetve azok vezetőit is eddig - más tényezők 
reflektorfénybe helyezésével - korántsem , jóté- 
kony" homályba burkolta a korszakkal foglal- 
kozó marxista történetírás. Krausz Tamás szó- 
ban forgó történeti tablóján az anarchista moz- 
galmak kontúrjait is jelentőségüknek megfelelő 
erősséggel vázolja, rámutatva arra, hogy a té- 
makör további kutatása még számos újabb fel- 
fedezéssel kecsegtet. Az elmaradás e téren annál 
is inkább szembetűnő, mert — amint azt a szerző 
is hangsúlyozza — az oroszországi anarchista 
mozgalom éppen az 1905-ös és az 1917-es forra- 
dalmak idején jutott történelmileg jelentős sze- 
rephez. 

A politikai viszonyok és harcok bemutatása 
során a szerző a korabeli pártok, személyiségek 
és politikai csoportosulások - ismertnek vélt — 
palettáját is új színekkel bővítette. Különösen 
örvendetes, hogy a legközismertebb politikai 
pártok - így az OSZDMP frakcióinak (bolsevik, 
mensevik) és a narodnyik hagyományokat őrző 
paraszti pártoknak (eszer, népi szocialisták, 
Munka Csoport) - hosszabb-rövidebb jellemzé- 
sén túlmenően, viszonylag részletesen foglalko- 
zik a korábbi történeti irodalom által erősen 
háttérbe szorított jelentősebb polgári, földesúri- 
monarchista pártokkal és az anarchista politikai 
csoportokkal is. De könyve lapjairól az olvasó 
elé tárul jó néhány olyan fontos - bár eleddig 
méltatlanul ismeretlenségre kárhoztatott vagy 

kevésbé ismert — politikai személyiség tömör 
életrajza ís, mint például Bubnové, Trockije, Zi- 
novjevé vagy a híres-hirhedt anarchista vezetőé, 
Machnoé. Már a szerző által említett tucatnyi 
párt és a különböző beállítottságú politikusok 
puszta felsorolása is rávilágít arra, hogy a forra- 
dalmi Oroszországban - elméleti programként 
— mily számos fejlödési alternativa fogalmazó- 
dott meg. 

Krausz Tamás figyelme azonban nemcsak a 
hagyományos értelemben vett politikai intézmé- 
nyekre és tényezőkre korlátozódik, hanem - a 
hazai történetírásban ritka kivételként — közvet- 
len politikaformáló erőként jeleníti meg (5 jog- 
gal) azt az oroszországi avantgárd mozgalmat 
is, melyet történészeink eddig elsősorban a mű- 
vészet- és irodalomtörténet kompctenciakörébe 
tartozónak ábrázoltak. B 

A történelem ritka pillanatainak számító for- 
radalmakat nem lehet , akarni". A forradalmat 
egy bizonyos történelmi szituációban el kell és 
el lehet vállalni, de botorság lenne komolyan 
hinnünk, hogy egy párt vagy akár egy társadal- 
mi réteg képes lehet egy forradalom véghezvite- 
lére a néptömegek széles támogatása nélkül. 

Ez lehet a magyarázata annak, hogy az 1917- 
es esztendő oroszországi tömegmozgalmainak 
és a munkásság 1905-ben létrejött és 1917-ben 
reaktivizálódó új típusú politikai szervezeteinek 
ismertetése alkotja Krausz Tamás könyvének 
gerincét. Ezek bemutatása során az 1917-es ese- 
mények mintegy , alulnézetből" tárulnak az ol- 
vasó elé, hiszen mind a februári forradalmat, 
mind a spontánul szerveződő hatalmi-önkor- 
mányzati szervek működését, belső problémáit, 
politikai eseményekre gyakorolt hatásukat a 
szerző korabeli dokumentumok és visszaemlé- 
kezések alapján vetíti elénk. 

Részletesen szól az 1917 februárja után, az 
Ideiglenes Kormánnyal szemben alternatív ha- 
talmi szervként megjelenő szovjetekről (kettős 
hatalom), és a későbbiekben ezeket irányító — az 
októberi hatalomátvételben főszerepet játszó — 
Forradalmi Katonai Bizottságról. Gazdag for- 
rásanyaggal illusztrálva mutatja be a gazdasági- 
érdekvédelmi feladatokon túlmenően erősen át- 
politizált szakszervezetek tevékenységét épp- 
úgy, mint a munkásellenőrzést megvalósító gyá- 
ri-üzemi bizottságok szerepét. 

Egyet kell értenünk a szerző azon megállapí- 
tásával, hogy a fent említett szervezetek együtte- 
se olyan, a demokratikus önigazgatás elve alap- 
ján szerveződő hatalmi rendszer csíráját hor- 
dozta magában, amelynek kialakítása mellett — 
október előtt — az államhatalmi poziciókat maj- 
dan megragadó bolsevik párt is elkötelezte ma- 
gát. Krausz Tamás azonban világosan érzékel- 


teti azt is, hogy - jóllehet a bolsevik álláspont e 
kérdésben elvileg a későbbiekben valtozatlan 
maradt - a párt politikájában 1917 októbere 
cezúrát jelent, ugyanis a hatalomátvételt követő 
időszak történelmi-politikai viszonyai közepette 
(melyet megterheltek a cárizmustól örökölt 
strukturális adottságok 15) a politikai gyakorlat 
olyan kényszerpályára jutott, melyen az új hata- 
lom csak úgy tudta integralni az önigazgatás 
demokratikus szervezeteit, hogy közben azok 
működését felfüggesztette. 

Ez annál ís inkább történelmi-politikai para- 
doxonnak tünik, mivel - amint azt a szerző is 
sejteti — e szervezetek spontán forradalmi tevé- 
kenysége nélkül a bolsevik párt programja alig- 
ha jelenthetett volna reális történelmi alternati- 
vat, hiszen (a szovjetekkel párhuzamosan) a 
gyári1-üzemi bizottságok és a szakszervezetek 
bizonyos területeken már októbert megelőzően 
végrehajtották a részleges , hatalomátvételt", s 
jelentős szerepük volt az államhatalmi poziciók 
birtok bavételekor 15. 

A könyv erényeinek elősorolása után a recen- 
zesnek kötelessége arról 15 szólni, hogy az olva- 
sók részéről milyen bírálatok érhetik a szerzőt. 
A rendkívül jó stilusban megírt könyv bevezeté- 
seként szereplő, szinte krimiszerűen naturaliszti- 
kus — Raszputyin haláláról szóló — fejezet nem 
illeszkedik szervesen a későbbiekben tárgyalt 
eseményekhez. S jóllehet a korabeli Oroszország 
közvéleménye - miként arra a szerző is utal — 
túlzott jelentőséget tulajdonított a cári család 
bizalmasa meggyilkolásának, az író kissé hosz- 
szúra nyújtotta a , varázserővel" felruházott és 
legendákkal övezett pap agóniájának ábrá- 
Zolását. 

Bár a korábbiakban méltányoltuk a szerző 
azon törekvését, hogy a történeti vizsgálat kere- 
teit az irodalomra is kiterjesztette, hogy munká- 
ját irodalmi idézetekkel tette színesebbé, hangu- 
latosabbá, már a mű terjedelme is megkövetelte 
volna ezek szigorúbb szelektálását. Valahogy 
úgy, miként az a könyvet illusztráló képek eseté- 
ben tapasztalható; ezek túlnyomó többsége 
ugyanis kevésbé ismert a szélesebb közönség 
előtt. 

Krausz Tamás könyvét talán az idősebb tör- 
ténészgeneráció egyik legjelentősebb képviselő- 
jének, Kosáry Domokosnak egy gondolatával 
külön is melegen ajánlhatnánk az olvasónak, 
miszerint: , A múltat vállalni emberséggel, fel- 
nőtt nemzetként, szorongás és öncsonkitás nél- 
kül nem a gyengeség, hanem az erő jele, és egy- 
ben forrása is." S ezzel - könyve alapján -— 
Krausz Tamás, a kötet szerzője is feltétlenül 
egyetért. 

Tálas Péter 

NÉMETH MIKLÓS: 


A népgazdaság 1988. évi tervéről 


A népgazdaság 1987. évi helyzetének alakulása azzal jellemezhető, hogy egyes területe- 
ken -— elsősorban a külső és a belső pénzügyi egyensúlyi viszonyokban - a romlás 
tendenciája lassult, más helyütt, így az ipari termelés élénkülését, a nem rubel elszámolá- 
sú kivitel volumenét, az idegenforgalom devizaszerző képességét tekintve pozitív irányú 
elmozdulások tapasztalhatók. Ez elsősorban azoknak az évközi intézkedéseknek az 
eredménye, amelyek már lényegében az 1988-ban is érvényesítendő gazdaságpolitika 
szellemében születtek. A kedvezőtlen folyamatok lefékeződése ellenére a gazdaság alap- 
problémáit tekintve nincs lényeges javulás. A strukturális változások általában, de 
kiváltképpen a gépiparban továbbra is lassúbbak a kívánatosnál, az exportban változat- 
lanul magas az anyag- és energiaigényes termékek aránya. A belső piac egyensúlyi 
viszonyai — a tervezettnél nagyobb belső felhasználás és a relatív vállalati pénzbőség 
következtében - romlottak, az anyagellátás zavarai fokozódtak, s nem javult a vállalatok 
közötti kooperáció sem. 

A nemzeti jövedelem -— az előzetes számítások szerint — a tervezettnek megfelelően 
mintegy két százalékkal nő. Az ipari termelés emelkedése — elsősorban a konvertibilis 
kivitel terven felüli növekedésének eredményeként — megközelíti a három százalékot. 
Mivel az aszály és a szőlőültetvények elfagyása jelentős károkat okozott, a mezőgazda- 
ság termelésének növekedése elmarad a tervezettől. 

A konvertibilis elszámolású kivitel a tervezettet meghaladóan, csaknem hat százalék- 
kal bővül, jóllehet a gyengébb termés miatt körülbelül 1,5 millió tonna gabona exportja 
esett ki. A behozatal azonban kevésbé csökkent, mint terveztük, s így az áruforgalmi 
mérleg — a remélt kismértékű aktívum helyett — várhatóan mintegy 200 millió dollár 
passzívummal zárul. Az idegenforgalom konvertibilis elszámolásban mintegy 350 millió 
dolláros aktívumot ért el. A rubel relációjú külkereskedelem várhatóan több mint 200 
millió rubelnyi aktívuma viszont a tervezettnek a kétszerese. 

A szocialista szektor beruházásai összességében mintegy öt százalékkal nőnek. Külön- 
bőző jelek a beruházások élénkülésére utalnak. Bár ez a gyorsulás nincs összhangban a 
gazdaság egyensúlyi helyzetével, forráslehetőségeivel, a folyamatnak a jövő szempontjá- 
ból pozitív oldala is lehet, főként, ha ez a műszaki fejlődés gyorsításával jár együtt. 

A lakossági fogyasztás — a tervezett szinten tartás helyett — 2,5 százalékkal nő; ez 
dyzs az 1987. év utolsó hónapjaiban kibontakozott felvásárlási hullám következ- 

ye. 

A költségvetés hiánya - a kiadások csökkentését szolgáló intézkedések hatására -— 
kisebb az előirányzottnál. Konvertibilis adósságunk a tervezettnél nagyobb mértékben, 
de az 1986. évinél mintegy félmilliárd dollárral kisebb összeggel növekszik. 


Pad 


A Központi Bizottság 1987. december 8-i ülésén elhangzott előadói beszéd szerkesztett szövege. 

A kitűzött célokat tehát több lényeges ponton nem tudtuk elérni. Ez ismételten arra 
figyelmeztet, hogy csak következetes irányító és hatékony gazdasági munkával lehet a 
kedvezőtlen folyamatokat megállítani, majd megfordítani. Egyes negatív jelenségek 
elsősorban az irányítás következetlenségeivel magyarázhatók. Például az is, hogy a 
gazdálkodó szervezetek összességében jobb pénzügyi helyzetbe kerültek, mint amit 
teljesítményük indokolna. A vállalatok nyeresége várhatóan több mint 15 százalékkal 
nő. Sajnos ez csak részben ered a hatékonyság javulásából, nagyobb részt a termelői árak 
indokolatlan mértékű emelésével, a magas költségvetési támogatásokkal és a könnyen 
megszerezhető hitelekkel függ össze. 

Mindez a tevékenységek javítására irányuló kényszer fellazulására utal, bár a kép 
differenciált. A vállalatok egy részénél már tapasztalható a teljesítmények növelésére, a 
belföldi kereslet és a külpiaci igények jobb kielégítésére irányuló törekvés, más részüknél 
viszont továbbra is fellelhetők a taktikázás elemei, a teljesítmény visszafogása, a tartalé- 
kolás. Ez a helyzet még nyomatékosabbá teszi azt a követelményt, hogy a stabilizáció 
érdekében 1988-ban érdemi előrehaladást érjünk el az egyensúlyi helyzet javításában. Ez 
erőteljes intézkedéseket kíván, és szigorú feltételek alkalmazását teszi szükségessé. 

A tervező szervek a Központi Bizottság július 2-i állásfoglalásából, valamint a kor- 
mány munkaprogramjából kiindulva olyan programot dolgoztak ki, mely - a jelentős 
külgazdasági és belső bizonytalanságok ellenére — biztonságra és realitásra törekedve 
alapozza meg és tűzi célul gazdasági teljesítményeink javításának lehetséges mértékét. Az 
adott körülmények szorításában az 1988. évi terv néhány területen még nem tesz eleget 
a kibontakozási és stabilizációs program követelményeinek, fő irányát tekintve azonban 
annak végrehajtását szolgálja. 

A tervező szervek nagy erőfeszítéseket tettek a kívánatos változások összkaásánajk 
megteremtésére, és mai ismereteink szerint konzisztens, pénzügyileg egyensúlyban lévő 
tervet készítettek. Ezt a követelményt az elmúlt néhány évben nem tudtuk hiánytalanul 
teljesíteni, s ez volt az egyik oka annak, hogy az eladósodás minden évben meghaladta 
az előirányzottat, továbbá, hogy a kormányzat menetközbeni, úgynevezett rásegítő 
intézkedésekre kényszerült. Ezzel a gyakorlattal szakítanunk kell, ami azonban nem 
jelenti a folyamatos gazdaságirányítás szerepének megkérdőjelezését. Ellenkezőleg: 
hangsúlyozni kell a folyamatok nyomon követésének, rendszeres értékelésének fontossá- 
gát, és annak jelentőségét, hogy a szükséges intézkedésekre időben sor kerül. 

Azzal is számolnunk kell 1988-ban, hogy az új adó- és árrendszer a vállalati és a 
lakossági magatartásban ma még alig felmérhető változásokat okoz. Ilyen körülmények 
között is el kell érni a termelés és az export bővülését, ezért a szokásosnál is nagyobb 
figyelmet szükséges fordítani a gazdasági folyamatokra, az indulásra, a kialakuló tenden- 
ciákra. A Központi Bizottságnak határozottan és aktívan kell támogatnia a gazdaságpo- 
litikai célokat szolgáló kormányzati kezdeményezéseket. Az irányító szerveknek pedig 
összehangoltan, egységesen kell fellépniük, következetesen érvényt szerezve az ár-, a 
támogatás-, a bér- és a hitelpolitika elveinek, megalkuvás nélkül haladva a veszteséges 
tevékenységek visszaszorításának útján. 


Az 1988. évi terv alapvető feladatként irányozza elő a külső egyensúlyi helyzet javítását 
— ezzel a fizetőképesség fenntartását -, s egyidejűleg a belső egyensúlyi viszonyok romlá- 
sának megállítását. Az exportképesség javítása érdekében előirányozza a termelési szer- 
kezet korszerűsítését, a műszaki fejlődés gyorsítását. E célok elérése érdekében a fogyasz- 
tás terhére történő kényszerű átcsoportosítással is számol. 

A stabilizációs program végrehajtása szempontjából az a legfontosabb, hogy 1988-ban 
érezhetően lefékezzük az eladósodási folyamatot a nem rubel elszámolású relációban. 
Minden körülményt mérlegelve úgy ítélhető meg, hogy konvertibilis adósságunk legfel- 

jebb 500 millió dollárral nőhet. Ehhez a konvertibilis külkereskedelmi mérlegben 250 
millió dollár aktívumot kell elérni. Szükséges, hogy a nem rubel elszámolású kivitel és 
a behozatal növekedési üteme között 10 százalékpontos különbség legyen, a kivitel 
javára. Ez nem lehetetlen, bár mind az exportnövelésben, mind az import mérséklésében 
rendkívül nehéz feladat. 

A terv a kivitel struktúrájának, gazdaságosságának javulásával, a népgazdaság teljesit- 
ményének növekedésével, illetve a leggazdaságtalanabb, mintegy 100 millió dollárt kite- 
vő export megszüntetésével számol. Reálisan a konvertibilis kivitel mintegy négyszázalé- 
kos bűvülése irányozható elő; a tervezett egyenleg eléréséhez a behozatalt az 1987. évi 
szinthez képest mintegy hat százalékkal csökkenteni kell. Arra kell törekedni, hogy a 
behozatal csökkenése ne gátolja a gazdaság teljesítményjavulását, a konvertibilis expor- 
tot szolgáló termelés növekedését, illetve ne csökkenjenek, hanem növekedjenek a mű- 
szaki fejlesztést szolgáló gépbeszerzések. 

Minden eddiginél nagyobb jelentőséget kap a kiviteli lehetőségek feltárása és kihaszná- 
lása, illetve a tőkés import gazdaságos kiváltásának fokozása. A terv 150-200 millió 
dollárnyi, többségében anyag- és alkatrészimport kiváltását irányozza elő, a belső koope- 
ráció, háttértevékenység javításával. Fokozottabban kell támaszkodni az áruforgalmon 
kívüli devizaszerzési lehetőségekre. Ezért javítani szükséges a szolgáltatóexport és az 
idegenforgalom feltételeit, többek között a belföldi kapacitások átcsoportosításával, 
igénybevételével is. 

A rubelelszámolású áruforgalmi és pénzügyi tervelgondolások megalapozása döntően 
a magyar-szovjet gazdasági kapcsolatok alakulásától függ. A legfelső szintű, illetve a 
kormányfői találkozókon elért elvi megállapodások alapján szorgalmazzuk az áruforga- 
lom bővítését, a konvertibilis fizetésimérleg-terheink enyhítését célzó javaslataink meg- 
valósítását, a magyar gyártókapacitások egy részének bérmunka formájában történő 
jobb kihasználását és más termelési kooperációk kialakítását. Az eddigi tárgyalási 
eredmények még nem kielégítőek, ezért a terv jobb megalapozása e téren még további 
igen intenzív munkát kíván. 

A rubelelszámolású áruforgalomban a terv azzal számol, hogyha az összes behozatal 
legalább három-négy százalékkal növelhető, akkor kivitelünk az 1987. évi szinten marad- 
hat vagy némileg bővül. A fő feladat az, hogy e folyamatokat a népgazdasági prioritások- 
kal összhangban alakítsuk, . még akkor is, ha ez nem esik teljesen egybe a vállalati 
érdekekkel. 


A gazdasági növekedés tervezhető ütemét az egyensúlyi és szerkezetváltási követelmé- 
nyek határozzák meg. Közöttük rövid távon ellentmondás is feszül. A szerkezetváltás 
a műszaki fejlődést, a termelőszféra korszerűsítését szolgáló eszközök bővítését, a gazda- 
ságtalan termelés és export visszaszorítását teszi szükségessé, az egyensúly érdekében 
viszont a belső felhasználás csökkentése és az export növelése kívánatos. Az ellentmon- 
dást a tervjavaslat úgy kezeli, hogy az egyensúlyi és szerkezetkorszerűsítési célokat 
egymással a lehetőség szerint összehangoló és más célokat ezeknek alárendelő termelési 
és elosztási politikát kíván érvényesíteni. 

A termelési szerkezet átalakítását — szelektív módon - a műszaki fejlődés élénkülésére 
támaszkodva, a versenyképesség javítása és a jövedelemtermelés fokozása érdekében fel 
kell gyorsítani. Ennek elsősorban a kielégítő hatékonyságú konvertibilis elszámolású 
kivitel növekvő arányában és mennyiségében kell kifejeződnie. A rubelelszámolású 
exportértékesítés növelésének korlátai és a belföldi felhasználás szükségszerű csökkenté- 
se miatt csak ez lehet a gazdasági növekedés forrása. 

E követelmények alapján 1988-ban a nemzeti termelés mintegy egy-másfél százalékkal 
növelhető. Ezen belül az ipari termelés az 1987.-évinél lassabban, hozzávetőlegesen egy 

százalékkal nő. A mezőgazdasági termelés tervezett öt-öt és fél százalékos emelkedésé- 
nek - a hazai ellátás és a jelentős szocialista exportfeladatok mellett — lehetővé kell tennie, 
hogy az élelmiszer-gazdaság konvertibilis exportja közel hat százalékkal növekedjen. 

A vázolt feladatokkal kapcsolatban jogosan felvethető kérdés: megfelelő ösztönzés 
érvényesül-e a konvertibilis export növelésére? Ugy ítéljük meg, hogy az idevágó célkitű- 
zéseket az érdekeltségi feltételek megfelelően alátámasztják. A forintot a konvertibilis 
valutákkal szemben leértékeltük. Javuló feltételek mellett továbbra is működik az ex- 
portpályázati rendszer. Az export meghatározott növekménye után normatív, automa- 
tikus bérpreferencia vehető igénybe. A kivitel dinamikus növekedése esetén a vállalatok 
mentesülnek a bérszabályozás kötöttségei alól. Az importgazdálkodásban a kivitelre 
ösztönző szaldószabályozási rendszer az eddigieknél szélesebb körben fog működni. 
A kiviteli célok teljesítését folyamatos gazdaságszervező tevékenységgel, az eredménye- 
sebb külpiaci fellépést akadályozó tényezők felszámolásával, aktívabb piaci munkával, 
rugalmasabb külkereskedelmi szervezettel, a korszerű vállalati együttműködési formák 
támogatásával is segíteni kell. 

A másik nagy kérdés: lesz-e elegendő eszköz a szerkezetváltásra, illetve nem pocsékol- 
juk-e el a szűkösen rendelkezésre álló forrásokat a veszteséges tevékenységek további 
támogatására? 

A szerkezetváltásra, a műszaki fejlesztésre fordítható források valóban szűkek. Ez 
fokozottan arra kényszerít, hogy megoldást keressünk a beruházási, fejlesztési folyama- 
tok hatékonyságának növelésére és a szelektív támogatáspolitika kialakítására. Alapvető 
kritériumnak a gazdaságos és tartós exportképesség fenntartását, illetve növelését kell 
tekinteni, amit elsősorban azzal kivánunk elősegíteni, hogy a gazdasági szabályozás 
kedvezményezi az e célokat hatékonyan megvalósító gazdálkodókat és a műszaki fejlesz- 
tési tevékenységet. 

Az 1988. évi terv a népgazdaság összes beruházási lehetőségeit lényegében az 1987. évi 
szinten veszi számításba. A vállalati beruházások mennyisége és aránya azonban növek- 
szik. A vállalati saját források a feldolgozóiparban, ezen belül különösen a gépiparban, 
de egyes vegyipari és könnyűipari szakágazatokban is az átlagot meghaladóan nőnek. 
A vállalati beruházásokhoz kapcsolódó állami támogatások, kedvezmények és hitelek 
nagy része a gazdaságos konvertibilis kivitel bővítését szolgálja. A nem exporthoz 
kapcsolódó vállalati beruházások központi támogatása három-öt százalékkal csökken. 
Az 1987. évihez képest mintegy három-öt százalékkal csökken a központi beruházások 
volumene, elsősorban a nem közvetlenül termelő területeken. A termelőszférában az 
1988. évi központi kezdeményezések a szelektív jelleggel felülvizsgált központi gazdaság- 
és kutatásfejlesztési programokhoz kapcsolódnak. 

Az 1988. évi tervjavaslat segíteni kívánja a vállalati műszaki fejlesztés gyorsítását. 
A gazdálkodó szervezetek és az egyének kutatási, műszaki fejlesztési tevékenységének és 
ráfordításainak ösztönzését szolgálja e tevékenységek nyereségadó-kedvezménye, a kuta- 
tási-fejlesztési eszközök gyorsított értékcsökkenési leírásának lehetősége, a haszonrésze- 
sedési szerződések rendszere. A meglevő műszaki fejlesztési alapmaradványok, nyereség- 
tartalékok jövőre e célra adómentesen felhasználhatók. 

A gazdálkodó szervezetek meghatározott mértékű adójóváírást fordíthatnak a kutatá- 
s1-fejlesztési eredmények bevezetését szolgáló beruházásokra; a fejlesztési kísérletek bizo- 
nyos eszközeit költségként számolhatják el; a vásárolt műszaki-szellemi javakat pedig a 
költségek terhére elszámolható vállalati vagyonként kezelhetik. Az ipar terheit csökken- 
ti, hogy a központi műszaki fejlesztési forrásokhoz a jövőben más ágazatok is hozzájárul- 
nak. 

A felsorolt intézkedések azt mutatják, hogy a kormány a stabilizációs szakaszban is 
tesz olyan lépéseket, amelyek a műszaki fejlesztést, a termelés korszerűsítését segitik, s 
a kibontakozás irányába mutatnak. 

A struktúrakorszerűsítésnek elengedhetetlen feltétele az is, hogy az eddiginél szélesebb 

körben szorítsuk vissza a tartósan gazdaságtalan, perspektívátlan termelést. 1987-ben az 
életbe léptetett új felszámolási-szanálási eljárások keretében több gazdálkodó egység 
sorsa rendeződött. A rendezés módja a Veszprémi Állami Építőipari Vállalat esetében 
a felszámolás volt, a Gábor Áron Gépgyár fizetésképtelenségét pedig a hitelezőkkel való 
egyezséggel szüntették meg. A közelmúltban fejeződött be a Láng Gépgyár szanálása. 
A Ganz-MÁVAG, a Mecseki és a Tatabányai Szénbányák együttesen megközelítőleg 30 
milliárd forintnyi adósságot halmoztak fel. (Ez az összeg tartalmazza a folyó gazdálko- 
dáshoz, a fejlesztésekhez igénybe vett hiteleket, az adótartozásokat, valamint az alapjut- 
tatásokat. Az adósságállomány döntő hányadát a fejlesztésekhez felhasznált források 
teszik ki.) A gazdálkodási problémák okai között a külső körülmények mellett az 
irányítási, szervezési, gazdálkodási hiányosságok a döntőek. A szanálási szervezet ezért 
a nevezett vállalatoknál gyökeres gazdálkodási, szervezeti és vezetési változásokat írt, 
illetve ír elő. 

Az új évben fokozódik a termelők között a hatékonyságbeli különbségeken alapuló 
jövedelem-differenciálódás. Egyes vállalatok jobb helyzetbe jutnak, de az év elején az 
eddigieknél több — várhatóan mintegy 300 - vállalat és szövetkezet kerül nehéz pénzügyi 
helyzetbe. Olyan esetekben, amikor a gazdálkodó szervezetek az új feltételekre való 
átálláskor átmeneti pénzügyi nehézségekkel kerülnek szembe - például a bérek bruttósí- 
tásához nincs meg a fedezetük -, a hitelszférából megfelelő segítséget kaphatnak problé- 
máik áthidalásához. Az év végére azonban reálisan számolni lehet azzal, hogy e vállala- 
tok erőfeszítéseik eredményeként javítanak helyzetükön, s a pénzügyi nehézségekkel 
küzdő egységek száma csökken. 

Nem az a célunk, hogy minél több vállalatot felszámoljunk, hanem az, hogy a tartósan 

tevékenységeket visszaszorítsuk, illetve megszüntessük. Ezt alapvetően a 
meglévő vállalati keretekben kell megoldani; szükség esetén azonban a jelenlegi vállalati 
keretek megváltoztatására vagy akár a vállalatok felszámolására is sor kerülhet. 


Az állam struktúrapolitikai szerepvállalásával kapcsolatban szélsőséges, egymásnak 
ellentmondó elvárások, igények fogalmazódnak meg. A nehéz helyzetben levő vállalatok 
az állam tulajdonosi felelősségét hangoztatják, és nem is alaptalanul, hiszen az állam 
hozta őket létre. Más vállalatok viszont — mindenekelőtt a jól gazdálkodók - sérelmezik, 
korlátozónak érzik az állami beavatkozást. A szélsőséges megítéléseket nemcsak a válla- 
latok eltérő helyzete magyarázza, hanem az állami magatartás következetlenségei is 
táplálták őket. Az állami beavatkozás helyét és szerepét az egymást keresztező vállalati 
törekvések erőterében egyértelműen ki kell jelölni. 

A tapasztalatok azt mutatják, hogy csupán pénzügyi kényszerrel, restrikcióval és piaci 
i kkal nem lehet elérni a gazdasági struktúra korszerűsödését. Az állam megha- 
tározott kérdésekre koncentráló szervező erejére a tőlünk eltérő gazdasági-társadalmi 
rendszerű tőkés piacgazdaságokban is — különösen a strukturális átalakítás korszaká- 
ban - nagymértékben támaszkodnak. A szocialista állam még kevésbé teheti meg, hogy 
csupán a gazdálkodókra gyakorolt általános nyomást tekintse a struktúraalakítás eszkö- 
zének, és ne vállaljon magára a folyamatban aktív szerepet és felelősséget. Az állam 
szerepe mindenekelőtt az, hogy megteremtse a strukturális átalakulásra kényszerítő 
feltételeket, és létrehozza a differenciálódást elősegítő társadalmi-gazdasági környezetet. 

Meg kell határozni azokat a területeket, ahol az államnak a fejlesztési-visszafejlesztési 
kérdésekben közvetlen döntési felelőssége van. Az államnak közvetlen szerepet kell 
vállalnia az infrastruktúra alakításában, a technológiai változások elősegítésében és részt 
kell vennie a jelentős strukturális problémákkal küzdő ágazatok sorsának rendezésében. 
Különösen akkor, ha ez az egész gazdaság egyensúlyi helyzetére kihat, illetve jelentős, 
helyileg meg nem oldható politikai-társadalmi feszültségekkel jár együtt. E gondok 

kezelésében a jövőben jobban kell építeni a demokratizmus erejére, amely elősegíti a 
helyes döntéseket és a döntésekre megérett kérdésekben a közmegegyezés elérését, vala- 
mint a megvalósítás feletti hatékony társadalmi ellenőrzést. 

A versenyszféra tekintetében is felül kell vizsgálni az állam szerepének korábbi értelme- 
zését. A jövőben el kell kerülni, hogy központi fejlesztési programokkal ágazatokat 
preferáljunk. Az ilyen állami döntéseknél - s ezt eddigi történetük is bizonyítja — a tévedés 
kockázata nagy, és egyben lehetővé válik az általános követelmények fellazítása. Arra 
kell törekedni, hogy a programok egyre inkább a gazdaság általános korszerűsödését, 
a versenyképesség javítását szolgáló feltételek kialakítását segítsék elő, és az abban részt 
vevőknek - ágazati hovatartozásuktól függetlenül — kemény feltételeket kelljen teljesíte- 
niük, de egyúttal nagyobb mozgásteret i5 kapjanak. 

Az állam tevékenységének a versenyszféra egészében a piaci viszonyok kifejlődését kell 
elősegítenie, nem pedig e viszonyok megzavarását. Ennek érdekében kell a finanszírozás 
és a szabályozás eszközeit továbbfejleszteni, s az állami gyámkodást, a széles körben 
nyújtott támogatásokat csökkenteni. Ezt a célt szolgálná, ha a kormány több évre előre 
meghirdetné az állami támogatási politika irányát, tartalmát, megjelölné kiterjedését. 
Ezzel egyértelmű jelzést lehetne adni a gazdálkodóknak az állami struktúrapolitika 
preferenciarendszeréről, egyúttal időt adva arra, hogy ahhoz a vállalatok alkalmazkod- 


hassanak. j 


Gazdasagi gondjaink, az egyensúlyi követelmények feszítő volta miatt 1988-ban kényte- 
lenek vagyunk a lakossági fogyasztást és ezzel együtt a reálbéreket és reáljövedelmeket 
csökkenteni. Mérséklődő anyagi lehetőségek mellett kell egyidejű és kielégítő megoldást 
találnunk a teljesítmények ösztönzésére és az alapvető szociális feladatok megoldására. 
Ez az 1988-as terv egyik alapdilemmája. 

Nincs kész receptünk a teljesítményösztönzés, valamint a szociális biztonság és alapel- 
látás egyensúlyának megteremtésére. Menet közben kell viszonylagos - és néha nagyon 
is törékeny - egyensúlyi állapotokat kialakítanunk, miközben a versenyképes árualapok 
megteremtését tekintjük elsődleges prioritásnak. 

A terv a lakossági fogyasztás mintegy két-két és fél százalékos csökkenését valószínű- 
síti, s azzal számol, hogy a lakosság megőrzi megtakarítási hajlandóságát. Ennek érdeké- 
ben már születtek ösztönző intézkedések; a lakossági megtakarítások mértéke azonban 
a szokásosnál mégis bizonytalanabb. Ezért fontos feladat, hogy ha szükséges, megfelelő 
intézkedéseket hozzunk a lakosság megtakarítási hajlandóságának fenntartására, illetve 
növelésére. 

A másik kiemelkedően fontos kérdés a foglalkoztatás hatékonyságának javítása. 
1988-ban tovább folytatódik a foglalkoztatottak számának szerény mértékű csökkenése. 
Továbbra is jellemző marad egyes területeken a munkaerőhiány, egyes szakmákban, 
foglalkoztatásokban pedig a túlkinálat és az alulfoglalkoztatás. A gazdasági szabályozás 
változásai a munkaerővel való ésszerűbb gazdálkodás kényszerét erősitik. A termelési 
szerkezet tervezett változásai egyes körzetekben, illetve vállalatoknál kiéleződő foglal- 
koztatási gondokat jeleznek. Az állam különböző eszközökkel támogatja az egyéneket 
munkavállalási gondjaik megoldásában. Ezt szolgálják a terv munkahelyteremtési ak- 
ciói, az átképzéshez nyújtott támogatások, a nök foglalkoztatási kedvezményei, a foglal- 
koztatási alap támogatási rendszere, a munkaerő-gazdálkodás fejlesztése stb. Arra törek- 
szünk, hogy a szerkezetváltozással járó terheket a közösség és az egyén ésszerűen 
megosztva viselje. 

A közgazdasági feltételrendszer széles körű és jelentős változásai miatt az 1988. évi 
jövedelmi folyamatok csak nagy bizonytalansággal ítélhetők meg, ezért a jövedelemki- 
áramlás tervezett keretek között tartása érdekében átmenetileg a gazdaság nagyobb 

részében központi bérszabályozást érvényesítünk. Csak az eredményesen, meghatározott 
hatékonysági követelményeknek és feltételeknek megfelelően gazdálkodó szervezetek 
mentesülhetnek a központi bérszabályozás alól. Ez hasznos tapasztalatokat adhat egy 
korszerűbb bérszabályozás kialakításához is. 

A korlátozott bérnövelési lehetőségek mellett is igyekszünk módot találni a legsürge- 
több megoldást igénylő bérfeszültségek, aránytalanságok enyhítésére. A probléma az, 
hogy a keresetek szóródása jelenleg nem igazodik eléggé a végzett munka mennyiségéhez, 
minőségéhez és hasznosságához. A vállalati hatékonyság szempontjából a különösen 
fontos tevékenységeket kell megbecsülni és jól megfizetni. Mindenekelőtt az alkotó 
műszaki értelmiség és a kiemelkedő szakmunkások erkölcsi-anyagi megbecsülését kíván- 
juk javitani. Ez alapvetően a gazdálkodó szervezetek érdeke és feladata, ezért mindenek- 
előtt saját maguknak kell előteremteniük a forrásokat. De azokon a területeken, ahol 
magas az alkotó műszakiak aránya - kutatóhelyeken, oktatásban - és saját erőből nem 
tudják a szükséges fedezetet biztosítani, központi bérpolitikai intézkedésekkel is segíteni 
kivánunk. 

Tudjuk, hogy a teljesítményösztönzés, a hatásos bérezési gyakorlat a stabilizáció és a 
kibontakozás egyik fontos eszköze, ezért már rövidebb távon is oldani szeretnénk itt a 
merev-szigorú kötöttségeket. Arra törekszünk, hogy az általános érvényű központi 
bérszabályozás mielőbb megszüntethető legyen. Ezért a lehető leggyorsabban ki kell 
dolgozni és meg kell hirdetni a bérszabályozás 1989-től érvényes rendszerét. Meg kell 
gyorsítani a bérreform kidolgozását is, mégpedig úgy, hogy a koncepció 1988. második 
félévében vitára bocsátható legyen. 

A bérezés mellett a gazdálkodó szervezetek irányításában nagyobb figyelmet kell 
fordítani az emberi erőforrások fejlesztésének és kihasználásának különböző lehetőségei- 
re is. Ez olyan vállalati politikát kíván, amelyben rendszeresen javítják a munkakörülmé- 
nyeket és -feltételeket; a munka tartalmának átalakításával bővitik az egyéni felelősség 
és kezdeményezés lehetőségeit; dolgozói kooperációt igénylő és elősegítő munkaszerveze- 
ti formákat alakítanak ki; a dolgozói részvétel és beleszólás szervezett formáit bekapcsol- 
ják a döntési folyamatokba; komplex munkaerő-fejlesztési és vezetésfejlesztési progra- 
mokat valósítanak meg. . 


A teljesítmények és az ahhoz kapcsolódó munkajövedelmek mellett 1988-ban a fogyasz- 
tói árak a korábbi években megszokott mértéket meghaladóan befolyásolják az életszín- 
vonal alakulását. A fogyasztói árak mintegy 15 százalékkal emelkednek. Az árszintemel- 
kedés nagyobbik része a központi árintézkedésekből következik. A január elsején ebben 
a körben életbe lépő változások mintegy nyolc százalékkal növelik az árszínvonalat. 
1988-tól a szabad árformába tartozó termékek aránya megközelíti a 80 százalékot. Ezért 
- valamint a jövedelmi, adó- és árviszonyok nagyfokú átrendeződése miatt — az árszint 
piaci hatásokra bekövetkező változása a szokásosnál jóval nehezebben látható előre. 
A népgazdasági terv azzal számol, hogy a piaci hatások mintegy öt százalékkal növelik 
a fogyasztói árszintet. Minthogy a gazdaságban meglevő inflációs nyomás fokozódik, 
kiemelt kormányzati feladat az árellenőrzés erősítése, az indokolatlan termelői és fo- 
gyasztói áremelések szankcionálása. 

1988-ban a lakossági jövedelmeken belül a munka- és a társadalmi jövedelmek aránya 
- az utóbbi javára — változik. Nominálisan a keresetek tömege átlagosan négy százalék- 
kal, a pénzbeli társadalmi jövedelmek pedig mintegy 22 százalékkal nőnek. 

A szociálpolitikai intézkedések tervezésénél a kormány stabilizációs és kibontakozási 
programjában a társadalmi-szociális gondoskodással kapcsolatosan megfogalmazott 
célok jelentették a kiindulópontot. A központi és a helyi eszközök elsősorban a gyerme- 
kes családok, az idősek, a hátrányos helyzetűek ellátására összpontosulnak. A szociálpo- 

litikai intézkedésekre, kompenzációkra fordított összeg igen jelentős, megközelíti a 
27 milliárd forintot. 

A társadalmi szervek a nyugdíjemelések minimális összegénél, a családi pótléknál a 
tervben előirányzott összegeknél nagyobb jövedelemkiegészítést javasolnak. Erre azon- 
ban nincs lehetőség, mert a munkajövedelmek rovására történő további nagyarányú 
átcsoportosítás súlyos kárt okozna. 

Felvetődik a kérdés, helyesen cselekszünk-e, hogy a szociális ellátás fejlesztésére 
relatíve nagyobb lehetőséget biztosítunk, mint a teljesítmények ösztönzésére? Meggyőző- 
désem, hogy az adott helyzetben nem tehetünk mást, mivel 1988-ban a lakosság jelentős 
rétegeinek életkörülményei enélkül elviselhetetlen mértékben romlanának. 

A tervben biztosított forrásokból elsősorban a leginkább rászoruló családok, egyének, 
rétegek helyzetét kell javítani. A tanácsok támogatási kerete 500 millió forinttal növek- 
szik, és több intézkedés született, illetve van előkészületben a nehezebb feltételek között 
élő állampolgárok, társadalmi csoportok életviszonyainak javítására, gondjaik enyhíté- 
sére. Így többek között bővül a nyugdíjasok utazási kezdvezménye, a tartósan beteg, 
fogyatékos gyermek ápolásánál a gyest a gyermek 10 éves koráig lehet igénybe venni; 
az 1988/89-es tanévtől pedig ingyenessé kívánják tenni a legrászorultabbak részére az 
általános iskola alsó tagozatában a tankönyveket. Más, hasonló jellegű lépések lehetősé- 
geit is vizsgálják. 

Azt tapasztaljuk, hogy társadalmunkban megvan a segítőkészség azoknak a gondok- 
nak a megoldására, amelyekre nincs elegendő központi forrás. Sok esetben csak a 
megfelelő szervezés hiányzik. Ezért a tanácsok a közeljövőben felhívást és ajánlásokat 
kapnak arra, hogy támogassák a szociális gondoskodást segítő öntevékeny formák 
megszervezését és kibontakozását. A szociális problémák enyhítése érdekében azonban 
nemcsak rövid távú intézkedésekre, hanem jövőbe mutató koncepciók megalkotására is 
szükség van. 1988-ban több ilyen, egymással összefüggő koncepciót kell kialakítani. 
Folyamatban vannak a munkálatok a társadalombiztosítási rendszer továbbfejlesztésé- 
re, a nyugdíjrendszer korszerűsítésére, a szociálpolitika átfogó felülvizsgálatára. Ezek 
nemcsak egymáshoz kapcsolódnak, hanem a bérreformhoz és a lakásgazdálkodás meg- 
újításához is. Céltudatos és gyorsított ütemű munkát kell végezni ahhoz, hogy a jövönk 
szempontjából fontos, az igazságosabb elosztást szolgáló megoldások mielőbb kialakít- 
hatók, megvitathatók és bevezethetők legyenek. 

A központosítható források 1988-ban a korábbi évekénél csak szerényebb mértékű 
állami támogatást tesznek lehetővé az infrastrukturális ágazatokban, a tanácsi gazdálko- 
dásban. Az egészségügyi és szociális ellátás, valamint az oktatás területén a már működő 
intézmények fenntartási nehézségei e támogatások reálértékének csökkenése miatt foko- 
zódnak és a fejlesztési lehetőségek szűkülésével is számolni kell. A mérséklődő források 
ésszerűbb felhasználását szelektívebb fejlesztési politika és rugalmasabb gazdálkodási 
rend segíti. A helyi tanácsok és intézmények önállósága növekszik, nagyobb teret kap 
a helyi, egyéni kezdeményezőkészség, a közösségi érdeken alapuló összefogás. 

Az állami támogatás visszafogása ágazatilag és területileg egyaránt differenciáltan 
megy végbe, s még e szűkebb keretek között is van lehetőség néhány kiemelt fejlesztési 
feladat megvalósítására. Az infrastrukturális ellátásban folytatható a leginkább elmaradt 
területek felzárkóztatása és a gazdaságilag elmaradott térségek fejlesztése. 

A nehezebb gazdasági körülmények között is nagy figyelmet fordítunk a lakásgazdál- 
kodásra. A tervben javasolt intézkedések — mindenekelőtt a szociálpolitikai támogatások 
differenciált emelése, a nagycsaládosoknak nyújtható kedvezményes kölcsönök felső 
határának növelése, a helyi tanácsi támogatások emelése — részben ellensúlyozzák a 
lakást építő vagy vásárló családok növekvő terheit. Tisztában vagyunk azzal, hogy a 
javasolt lépések nem oldják fel a feszültségeket, csupán a romlás folyamatát mérséklik, 
de az ellentmondások nem oldhatók meg rövid távú intézkedésekkel. Ebből a felismerés- 
ből kiindulva javasoljuk a lakásgazdálkodás hosszú távú korszerűsítését szolgáló mun- 

kák felgyorsítását, s ajánljuk a Központi Bizottságnak: 1988-ban tűzze napirendre a 
lakásgazdálkodás kérdéseit. 

Megkezdődött a közvetlenül nem termelő területek működésének korszerűsítésére, 
hatékonyabbá tételére irányuló munkaprogram végrehajtása is. A fejlesztési koncepciók 

ítása után a konkrét intézkedések végrehajtására zömmel 9989-ben kerül sor. 
Néhány kérdésben azonban már születtek döntések. Így például: a polgári védelmi és a 
hátországvédelmi parancsnokságok összevonására; a tanácsi háttérintézményekben fog- 
lalkoztatottak számának egyharmados csökkentésére; a kormányrepülőgép igénybevéte- 
lére jogosultak körének szűkítésére; egyidejűleg az elkülönült kormányrepülési szervezet 
megszüntetésére. Előkészület alatt van a minisztériumok túlterebélyesedett háttérintéz- 
ményi hálózatának leépítése is. 

Gazdasági helyzetünk szükségessé tette a közösségi fogyasztás, ezen belül a fegyveres 
erők és testületek középtávra tervezett kiadásainak mérséklését is. Ugyanakkor belső 
átcsoportosítással fedezetet kellett teremteni azokra a kiadásokra, melyek a közbizton- 
ság lakosság által is igényelt javítása, az útlevéllel kapcsolatos rendelkezések módosítása, 
valamint a terrorakciók elleni egységek létrehozása miatt felmerülnek. 

Jelentős lépéseket teszünk a gazdaságirányítási rendszer fejlesztésében. A legnagyobb 
változás az adóreform lesz, melynek nyomán egy tisztább, áttekinthetőbb vállalati 
adórendszer alakul ki, de meg kell nyíltan mondanunk, hogy három területen a szüksé- 
gesnél csak kisebbet tudunk előre lépni. 

— Először: a vállalati adóterhek csökkentése elmarad a szándékolttól. A nyereségadó, 
a társadalombiztosítási hozzájárulás az eredetileg elgondoltnál magasabb lett, 1988-ban 
a beruházásokat terhelő általános forgalmi adónak csak egyötödét térítik vissza a 
vállalatoknak, továbbá fennmarad a vállalati különadó is. Hangsúlyozni szeretném, 
hogy a szükségszerű kompromisszumok ellenére is érzékelhetően javul a hatékonyan 
gazdálkodó vállalatok helyzete, a nyereségnek a korábbinál nagyobb hányada marad a 
vállalatoknál, növekszik tehát az érdekeltség a nyereség növelésében. 

— Másodszor: nem sikerült a kiváltságokat, kedvezményeket és támogatásokat a 
szándékolt mértékben csökkenteni. 

— Harmadszor: a termelői árszint az átálláskor mindössze három százalékkal csökken, 
de a várható termelőiár-emelkedés ezt is eltünteti. Ennek oka egyrészt az, hogy még 
induláskor sem hozhatunk egész szakágazatokat belföldön veszteséges helyzetbe, más- 
részt a vállalatok bizonyos köre 1987-ben jelentős termelői áremelést hajtott végre. 

Az adóreformmal is összefüggésben erőteljessé vált a költségvetés összeállítása és 
végrehajtása során a nagyobb nyilvánosság érvényesítésének igénye. Ezt az igényt pozitív 
tényként, a nagyobb társadalmi felelősségvállalás jeleként értelmezhetjük. Ezzel a lehető- 
séggel élnünk kell. Ezért a kormány olyan költségvetési javaslatot terjeszt elő, amely 
egyes kiadásoknál — például a Szanálási Alap előirányzata, vagy bizonyos támogatások 
esetében - az Országgyűlésnek tartja fenn a jogot a változtatásra. Ugyanúgy csak a 
parlament dönthet a költségvetési tartalék felhasználásáról is. 

A költségvetés-politika feladata, hogy stabil adó- és támogatási gyakorlattal teremtsen 
kiszámítható környezetet a gazdálkodók számára; a rövid távú folyamatokat, az üzleti 
döntéseket alapvetően a pénz- és hitelpolitika eszközeivel, például aktív kamat- és 
árfolyam-politikával kell szabályozni. 

Folytatjuk a bankrendszer fejlesztését is. 1988-ban bővítjük a kereskedelmi bankok 
lakossági kapcsolatait, előrelépünk az egységes kamatpolitika és kamatrendszer kialakí- 
tásában. Tervezzük a devizális üzleti jogok fokozatos decentralizálását. A kereskedelmi 
bankok jogot kapnak arra, hogy a konvertibilis import meghatározó hányadánál export- 
növekedéshez kapcsolva bizonyos finanszírozási feladatokat ellássanak. 

A hatékonyan gazdálkodó szervezetek működési feltételeinek javítása érdekében fej- 
lesztjük a tőkeáramlás formáit. Egyszerűsödik a kötvénykibocsátás rendszere, bővül a 
kibocsátók köre, megújul a befektetések megtérülésének garanciarendszere. 

Dolgozunk a társasági formák korszerűsítésén is. Erre mind a hazai szervezetek 
mozgásterének bővítése, a tevékenységi formák rugalmasságának növelése, mind a 
külföldi működő tőke bevonását segítő feltételek javítása miatt szükség van. Már a 
közeljövőben lehetőség lesz arra, hogy tisztán belföldi gazdálkodó szervezetek részvételé- 
vel kereskedelmi társaságok alakuljanak. Vizsgáljuk annak lehetőségét is, hogy jogi 
személyek alakította társaságokba a magánszemélyek, illetve gazdasági társulásaik mi- 
lyen módon és formában kapcsolódhatnának be. Ez lehetővé tenné, hogy a munkával 
szerzett személyes jövedelmeket a társadalom hasznára, a társadalmi tulajdon vezető 
szerepe és ellenőrzése mellett a termelés céljaira használjuk fel. 

Minden gazdálkodó szervezetnél fontos a belső irányítási és érdekeltségi rendszer 
folyamatos korszerűsítése. Az azonos adottságok és feltételek mellett dolgozó vállalatok 
eredményessége között jelentősek az eltérések. Ez is érzékelteti a rátermett, kezdeménye- 
ző vezetés szerepét, jelentőségét. A szervezet működésének fő kérdéseit és a közvetlen 
munkahelyet érintő döntési folyamatokba, az ésszerű, takarékos gazdálkodás megvalósí- 
tásába jobban be kell vonni a dolgozókat, a tevékenység eredményességének javítását 
közüggyé kell tenni. A belső irányítás decentralizálásával, az önelszámoló egységek, 
gazdálkodó kiscsoportok (szocialista brigádok, autonóm munkacsoportok) kialakításá- 
val megteremthető az érdekeltségen alapuló felelős gazdálkodás. 


Megoldandó feladataink a párt vezető szerepével összefüggésben is új követelményeket 
támasztanak. A politikai tevékenység súlypontját még jobban át kell helyezni a konkrét 
operatív döntésekről az elvi irányításra, a stratégia formálására. Ez érinti a párt gazda- 
ságirányító tevékenységét, a Központi Bizottság és a kormány közötti munkamegosz- 
tást is. . 

Az 1988-as év nemcsak a gazdasági, hanem a politikai munkában is nagy követelmé- 
nyeket támaszt. A közvélemény megoszlik, sokan bíznak a gazdaságpolitikai célok 
megvalósításában, de nagyok a kétségek, sok a bizonytalanság is. A feladatok megoldá- 
sához nélkülözhetetlen a közösségi támogatás, a tettrekészség, amit ösztönözni és szer- 
vezni kell. Minden intézkedésünkkel a társadalom gazdasági teljesítőképességének növe- 
lését és a meglévő emberi erőforrások jobb hasznosulását kell elősegítenünk. A munka 
értékelésében, a káderfejlesztési feladatok kijelölésében alapkövetelménnyé kell tenni a 
kibontakozási programmal történő szemléleti azonosulást és az annak alapján végzett 
munka eredményességét. 

Az új esztendő feladatainak megvalósítása a stabilizációs és kibontakozási program 
sikere szempontjából sorsdöntő, nagy erőfeszítéseket követel mindazoktól, akik végre- 
hajtásán dolgoznak. A siker nem képzelhető el másként, csak következetes, határozott 
munkával, áldozatkészséggel, elveink szilárd követésével, és mindenekelőtt szemléleti és 
cselekvési egységgel. Ehhez a párt vezető testületeinek, a pártszervezeteknek és vala- 
mennyi párttagnak a határozott kiállására és példamutató magatartására van szükség. 


BOGNÁR JÓZSEF: 


A szocializmus és a kapitalizmus 
egymásra hatása a világgazdaságban 


A szocializmus és a kapitalizmus egymásra kifejtett gazdasági hatását többféle aspektus- 
ban és időrendszerben közelíthetjük meg. Ebben a tanulmányban a két rendszer gazdasá- 
gi versengését, harcát és együttműködését az ezredforduló problematikájából kiindulva, 
azaz , egyetlen világközösséget alkotó" és egymástól növekvő mértékben függő államok 
fejlödési lehetőségei szempontjából vizsgáljuk. Ezt a nézőpontot Gorbacsov ,a jelenlegi 
fejlődés igazi dialektikájának"! nevezi. 

A gazdasági hatás (általában a hatás) kifejezést indokolt e tanulmány szempontjából 
definiálni, hiszen azon nemcsak a közvetlen gazdasági célok elérésére tett erőfeszítések 
összességét értem, hanem az ún. közvetett hatásokat is; a szó legszélesebb értelmében. 
Közvetlen és szűk sávban érvényesülő hatásnak azt tekintem, ha — például — a fogyasztás 
csökkentése érdekében felemelik valamely termék árát és ennek következtében a szóban 
forgó termék forgalma valóban visszaesik. Közvetett és széles sávban érvényesülő hatásról 
van viszont szó, ha — mint az az ötvenes években történt — a szocialista országok gyakran 
vásárolnak nyugati gabonát, és ezzel a világpiaci árakat magasan tartva megakadályoz- 
zák a fenyegető agrárválság kitörését. Már e helyen is utalni kell arra, hogy hasonló 
folyamatok esetében a hatás általában nem közvetlen, hanem a világgazdasági ( világpia- 
ci) feltételrendszeren keresztül érvényesül. 

A külgazdasági politikát (stratégiát) a gazdaságstratégia (gazdasági fejlődés) egyik 
döntő elemének kell tekintenünk, hiszen még a , zárt nemzeti gazdaság" naiv koncepció- 
jában is kifejezésre jut egy külgazdasági stratégia: az elzárkózás stratégiája. A szovjet 
történelem is meggyőzően igazolta azonban, hogy , teljes elzárkózás" nem lehetséges, 
hiszen a húszas években az árucserén kívül koncessziók, vegyes társaságok is létesültek, 
technikai és know-how-szerződéseket kötöttek, továbbá az ország olyan jelentős létesít- 
ményei, mint a dnyeperi vízi erőmű, a volgográdi és a harkovi traktorgyár, a gorkiji 
autógyár, illetve a magnyitogorszki kohómű tőkés vállalkozásokkal együttműködve 
jöttek létre.? 

Vitathatatlan, hogy a gazdaságilag erős hatalmak a kisebb országok gazdaságait 
gyakran a külkereskedelmi kapcsolatokon keresztül zsákmányolták ki, s a nemzetközi 
- elsősorban pénzügyi -— kapcsolatok ma is alkalmasak arra, hogy a centrumországok 
saját alkalmazkodásuk terheit nem kis mértékben az elmaradottabb régiókra hárítsák. 

Mégis a gazdaságilag viszonylagosan független (az utóbbi fogalmát ma már talán a 
kölcsönös függőség fogalmával kellene helyettesíteni) gazdaságok esetében a külgazda- 
ság: 

0 a gazdasági fejlődés egyik hajtóereje, hiszen a növekedésben, a struktúra kialakítá- 


I] M. Gorbacsov beszéde. Népszabadság, 1987. november 5. I 
2 Köves András: A világgazdasági nyitás: kihívás és kényszer. Közgazdasági és Jogi Könyvkiadó 1980. 

sában, a technikai fejlődésben, a jövedelmezőség alakulásában (például nyereség szub- 
venció helyett) és a gazdasági egyensúly kialakításában egyaránt nagy szerepet játszik; 

e lehetővé teszi az egészséges munkamegosztást, és előmozdítja a lehetőségek és 
feladatok közötti értelmes szelekciót; 

e elősegíti a fejlett technika, a know-how és a marketing importját; 

e megfelelő feltételeket teremt a fejlesztési erőforrások bővítéséhez (hitel, tőókeimport, 
joint venture); 

e lehetővé teszi a nemzeti gazdaság számára olyan készségek és képességek elsajátítá- 
sát, amelyek alapját jelentő erőforrásokat a természet megvont a szóban forgó gazda- 
ságtól. j 

Minden társadalom és gazdaság esetében felmerül (rendszerváltozás esetén különösen) 
a fejlődés és a gazdasági függetlenség ellentmondása. Ezek a követelmények azonban 
csak látszólag mondanak ellent egymásnak; hiszen egyfelől a gazdaságilag elmaradó 
(nem fejlődő) ország politikailag sem lehet független. Másfelől a nemzetek képességeit 
éppen a gazdasági fejlődés mozdítja elő, amely nélkül a nemzeti önérzet és kohéziós erő 
sem tartható meg. 

Kétségtelen az is, hogy a fejlődés-fejletlenség kérdéseiről — a gazdaság más kérdéseihez 
hasonlóan - csak történeti dimenziókban kell és szabad gondolkodni. Nem a környező 
világ vívmányainak (például technikai-informatikai haladás) tagadása vagy az azoktól 
történő elfordulás visz előre, hanem a korszerű gazdaság és technika szervezési elveinek 
olyan adaptációja, amely a nemzeti társadalom legjobb erőinek és képességeinek összefo- 
gásával megy végbe. Nemcsak Japán vagy más délkelet-ázsiai országok, hanem Kína 
esetében is világossá vált, hogy csak a korszakot formáló gazdasági-technikai elvek 
követésében és nem azok megtagadásában rejlik a haladás. 

Az elmúlt másfél-két évtizedben korszakalkotó változások érlelődtek meg a világgaz- 
daságban és a világpolitikában; ezek nemcsak az emberi gazdálkodást helyezik új alapok- 


B. 5 PPE? 


E hatalmas változások - mindenekelőtt a műszaki-technikai forradalom — a hadi 
technikában már korábban jelentkeztek - szükségessé tették, hogy a gióbuszunkat vezető 
hatalmak katonapolitikai koncepcióikat újragondolják. E megfontolások eredőjeként 
alakult ki — új egyensúlyozó tényező gyanánt -— a kölcsönös elrettentés egyensúlya mint 
a béke , kikényszerítésének" eszköze. (Európában nem volt fegyveres konfliktus, noha 
más kontinenseken számos helyi háború alakult ki.) 

A világgazdasági korszakváltással felerősödő technikai forradalom - a hetvenes évek- 
ben - megbontotta a kölcsönös elrettentés egyensúlyát, és ennek következtében új 
fegyverkezési hullám indult el, amely csak fokozta az instabilitást. i 

Ilyen körülmények között a fegyverkezési kiadások csillagászati méreteket értek el, 
anélkül, hogy bármelyik fél számára nagyobb biztonságot jelentettek volna. Az , atombi- 
zonytalanság" mellett új problémát okozott a neokonzervatív erők előretörése Nyugaton 
(az Egyesült Államokban és Nyugat-Európában), amelyek a szovjetellenes hisztéria 
lángját magasra lobbantották. 

Ebben a világ biztonsága és jövője szempontjából annyira válságos és romló folyamat- — 
ban jelent meg a gorbacsovi külpolitikai koncepció, amely nemcsak felismerte, hanem 
ki is mondotta azt a fontos, merőben új szemléletet tükröző gondolatot, hogy a két vezető 
katonai hatalom biztonsága egymásban rejlik. Felvetette tehát azt az egész világ szem- 
pontjából létfontosságú elvet, hogy , a szükséges azonos biztonságot" a vezető hatalmak 
és a többi ország alacsony fegyverkezési szinten biztosítsák. 

A gorbacsovi felismerés és az erre alapozott világpolitikai koncepció a legjobb időben 
vált a nemzetközi politika tényezőjévé. A kölcsönös elrettentés egyensúlyára építő , mo- 
dellben" ugyanis igen nagy mértékű a , túlfegyverkezési" hajlandóság, hiszen a másik fél 
felkészültségi fokát csupán feltételezik; hírszerzési jelentésekre alapozzák viszonylag 

szabatos megegyezések helyett, amelyek eddig egyrészt szűk körűek voltak, másrészt 
csak a két fél által ismert fegyverrendszerekre vonatkoztak. 

Az egyensúlyrendszer rendkívüli instabilitása az egyre több területre kiterjedő techni- 
kai forradalom időszakában így példátlanul felgyorsult. De nemcsak erről van szó; a 
nemzetközi kapcsolatoknak a kölcsönös elrettentésen alapuló , egyensúlya" rendkívül 
költséges, és egyre fokozódó mértékben az. 

A szó szűkebb, azaz katonai értelmében vett fegyverkezési szférán belül a kölcsönös 
elrettentés egyensúlya még súlyosabb problémákat okozott, illetve indított el. 

A világ három vezető katonai hatalma (a Szovjetunió, az Egyesült Allamok és Kína) 
a fegyverkezés rendkívüli méretű költségei miatt gazdaságilag nehéz pozícióba került, 
amit — közvetve — az is mutat, hogy a Szovjetunió és Kína a gazdasági lemaradás 
megakadályozása, illetve felszámolása céljából fontos reformokat indított el; az Egyesült 

ok pedig a makacs költségvetési deficit, a változatlan külkereskedelmi hiány és az 
egyre gyengülő dollár miatt kénytelen gazdaságpolitikát váltani. Ezzel egyidejüleg egyko- 
ri háborús ellenfeleik - Japán és az NSZK - gazdaságilag privilegizált pozícióba kezde- 
nek kerülni mind technikai, mind monetáris téren. 

Az ingerültség és a gyanakvás légkörében, amelyet a kölcsönös elrettentésre törekvő 
egyensúlyi koncepció hozott létré és erősített meg — szinte lehetetlenné vált az egyre 
jelentősebb és veszélyesebb g/obális problémák megoldása. 

Az adott világhelyzetben, amikor is 180 önálló nemzeti gazdaság egzisztál egymás 
mellett, egymástól eltérő ideológiákkal, politikai és gazdasági érdekrendszerekkel bizo- 
nyos, tárgyalásokon alapuló konszenzusra van szükség a környezettel (bioszféra, levegő, 
vizek, erdők stb.), a technika veszélyeivel (atom-, vegyi, biológiai), valamint glóbuszunk 
gazdasági fejlődésével összefüggő egyes kérdésekben (természeti erőforrások termelése 
és forgalma, új technikák alkalmazása, illetve elvetése, a több mint 6 milliárd ember 
élelmezése, az egyenlőtlenségek csökkentése, a nemzetközi szervezetek és rendszerek 
univerzális jellege stb.). 

Ezek az emberiség jövője szempontjából olyan lényeges problémák - amelyek a 
nemzeti gazdaságokra többnyire többletterheket rónak - a kölcsönös elrettentés egyen- 
súlya által meghatározott nemzetközi légkörben nem voltak megoldhatók. 

A nemzetközi politikában végbemenő gyors ciklusváltások következtében nem alakul- 
hatott ki tartós gazdasági együttműködés; noha napjaink korszerű gazdaságában éppen 
a stabil, hosszabb időszakra szóló , érdekegyeztetési" modellek a leghasznosabbak. 
A különböző országok és integrációk gyakran megnehezítették a másik fél gazdasági 
helyzetét, akadályozták fejlődését, miközben a , kölcsönös függőség" ténye a gazdaság- 
ban is realitássá vált. 

Végül a , kölcsönös elrettentés egyensúlya" koncepciójának két további negatív jellem- 
zőjét kell megemlíteni; az egyik az, hogy ez a modell a háborút csak Európában volt 
képes megakadályozni, hiszen más kontinenseken mintegy 200 fegyveres konfliktus 
robbant ki. i 

A másik jellemző, hogy kizárólag a fegyverkezés egyensúlyára és az ezzel összefüggő 
megegyezésekre nem lehet békét építeni, mert a béke nem egyszerűen a háború elkerülé- 
sét vagy megakadályozását jelenti, hanem a kölcsönös érdekeltségen alapuló struktúra 
kiépülését is, amely a fegyverkezési verseny körülményei között nem jöhet létre. 

Napjainkban, amikor is a hidegháború lényegében megszűnt - hiszen árun kívül tőke, 
technika, know-how, hitelek és munkaerő áramlanak Nyugat és Kelet között -, joggal 
felvethető a probléma: milyen rendszerre építhető fel a világ s ezen belül Európa egyensú- 
lya a kölcsönös elrettentés helyett? Nyilvánvaló ugyanis, hogy az egyensúly rendszer, 
azaz számos ellentétes tényező eredője; és rendszert csak rendszerrel lehet felváltani. 

Feltehető, hogy a kölcsönös elrettentés egyensúlyát csak a kölcsönös érdekek egyensú- 
lya helyettesítheti, amelynek kialakításában és megerősítésében a gazdaságnak kell veze- 
tő szerepet játszania. Ilyen értelemben a gazdasági együttműködés nemcsak gazdasági 

érdek, hanem politikai és biztonsági is. Természetesen a gazdasági érdeknek és együttmű- 
ködésnek is van kockázati tényezője, de ez egyfelől töredékét jelenti a kölcsönös elretten- 
tés egyensúlyában rejlő kockázatoknak, másfelől előmozdítja a kölönböző országok 
fejlődését, aminek éppen az ellenkezője volt jellemző a meghaladott biztonsági rend- 
szerre. 


Égdemes kissé közelebbről és konkrétabban szemügyre venni, hogyan hat a kelet-nyuga- 
ti gazdasági együttműködés: a szocialista országokra, a tőkés országokra, a globális 
problémák megoldására és a fejlődő világ azon országaira, amelyek még nem voltak 
képesek kimozdulni a holtpontról. 

A kölcsönös érdekekre alapozott kelet-nyugati gazdasági együttinűködés mint a 
kölcsönös elrettentés egyensúlyának ellenpárja számos vonatkozásban lendítheti előre a 
gazdasági reform és a politikai-társadalmi átalakulás feladataival, gondjaival küzdő 
szocialista országokat. 

B A fegyverkezési kiadások csökkentése növelné a beruházásokra, a technika megújí- 
tására és az életszinvonal emelésére jutó anyagi eszközöket. Ennek következtében a 
nemzeti jövedelem évi növekménye is emelkedne, ami a gazdaságon kívül az infrastruk- 
túra fejlesztését és a szociálpolitikai alapok növekedését is jelentené. 

u A gazdasági reform egyik igen fontos célja a világgazdaságba történő erőteljesebb 
beilleszkedés, minthogy jelenleg olyan helyzetben vagyunk, hogy a számunkra hátrányos 
vagy hátrányosnak érzett folyamatokat a gyakorlatban már el kell viselnünk, de saját 
szerkezetünk még nem alkalmas arra, hogy az együttműködés igazi előnyeiben már 
részesüljünk. A következő évtizedekben egyébként minden gazdaság növekedésében 
döntő szerepet játszik a nemzetközi gazdaságba történő beilleszkedés és adaptáció 
mértéke. 

um Meggyorsítja a gazdaságok technikai fejlődését, amire feltétlenül szükség van. 
A délkelet-ázsiai gazdasági, technikai és monetáris metropolis előretörése annyira kiszo- 
ríthat bennünket a nyugati piacokról, hogy közepes színvonalú ipari termékeinket nem 
tudjuk vagy csak igen nyomott áron leszünk képesek ott értékesíteni. 

B Az együttműködés javíthatja nálunk a marketing és a menedzselés színvonalát, 
amire rendkívül nagy szükségünk van, hiszen ezek a szakmák a mi viszonylagos elzárkó- 
zásunk periódusában hatalmasat haladtak előre. A korszerű, telekommunikációs infor- 
matikai rendszer további nagy lökést adott a fejlődésnek, elősegítvén mind a technika, 
mind a gazdasági vezetés fejlődését. 

m Hitelekhez és piacokhoz segíthet bennünket, ami csökkentheti gazdasági erőforrá- 
sokban fennálló gyengeségeinket és új piacokra juttathatja el a magyar árut, amire nagy 
szükség van, hiszen a jelenlegi válságos egyensúlyi helyzetünkből csak konvertibilis 
exportunk igen lényeges emelkedésével juthatunk ki. 

B Az együttműködés javulása, jobb módszerek elsajátítása, új piacok meghódítása, 
a technika fejlődése serkenti a nemzeti képességeket, és kiutat jelenthet a provincializmus 
azon fajtájából, amely nem volt képes megérteni a világfolyamatok és a mi gazdaságaink 
közötti bonyolult és ellentmondásos kapcsolati rendszereket; ezért nem is törekedett az 
egyre dinamikusabbá váló világfejlődés megértésére. 

mu Végül: az együttműködés éppen az eddig ki nem aknázott szellemi energiák és 
képességek mozgósításával új lendületet adhat azoknak a gazdasági törekvéseknek, 
amelyek az elmúlt néhány esztendőben lelassultak vagy éppen stagnáltak. 

Csökkenthetne továbbá olyan társadalmi feszültségeket is, amelyek stagnáló gazda- 
ságban mindig létrejönnek és erőteljes nyomást fejtenek ki a kormányzatra. 

Természetesnek tekinthető, hogy a vezető tőkés országokkal történő széles körű 
gazdasági együttműködésnek negatív hatásai is lennének a szocialista értékrendszer, a 

társadalmi morál, az egyenlőségi követelmények átmeneti háttérbe szorulása stb. szem- 
pontjából. Vagyis, a kockázati tényezők is jelentősek. 

E veszélyek és kockázatok tudatában is hangsúlyozni érdemes, hogy egy olyan vi- 
szonylag fiatal társadalomban, mint a szocializmus, amely addig nem ismert dinamikát 
és fejlődést ígért, nincs demoralizálóbb és veszélyesebb tényező, mint a stagnálás, mint 
a fejlődésre való képtelenség, mint a tehetetlenség demonstrálása. 


Ha az együttműködést potenciálisan előmozdító kölcsönös érdekeket a kapitalista világ- 
ban (elsősorban Nyugat-Európában és az Egyesült Államokban) meg akarjuk lelni, úgy 
elsősorban ezen országok gazdasági helyzetéből kell kiindulni. A világgazdasági korszak- 
váltás elementáris erővel tört rá ezekre az országokra, és már a folyamat első időszaká- 
ban infláció és munkanélküliség jött létre, s kihasználatlan kapacitások keletkeztek. Az 
inflációt kezdetben csak a termelés csökkentésével és a monetáris gazdálkodás rendkívüli 
megszigorításával tudták fékezni, majd a neokonzervatív erők új gazdaságpolitikát 


. formáltak ki, amelynek keretében adókedvezményeket nyújtottak a tőkének, a szociális 


és kulturális kiadások fékezésével pedig csökkentették a költségvetési deficitet. Szabadjá- 
ra engedték a munkanélküliséget, amely azóta sem szűnt meg, és 5 százaléktól 18 
százalékig terjed a gazdag országokban. A fix valutakurzusok helyett , ugráló kurzust" 
vezettek be, amely a mai napig nagyon sok problémát okozott. Közben az árváltozások 
és az olajdollárok következtében olyan nagyfokúvá vált az eladósodás, hogy bár — nagy 
komplikációk közepette — még kormányozható, de az a veszély fenyeget, hogy előbb 
utóbb már nem tartható kézben. 

Nagy sikert értek el azonban a fejlett tőkés országok a technikai fejlődés felgyorsulásá- 
val, s ezáltal a cserearányok (terms of trade) érdekeiknek megfelelően változtak. A nyers- 
anyagárak és a mezőgazdasági termékek árai csökkentek, s ennek következtében a 
fejlődő országok egyre jobban eladósodtak, ami nemzetközi értelemben vett vásárlóere- 
jüket erőteljesen redukálta. 

Mit nyújthat vajon ezen országok számára a kelet-nyugati gazdasági együttműködés? 

Az első és fő előny a nyugati országokban is a fegyverkezési kiadások csökkentése 
knne, ami redukálná a költségvetési deficitet és ezáltal csökkentené a kamatlábat; azaz 
potenciálisan növelné a beruházásokat. A technikai fejlődésben elért nagy eredmények 
mellett ugyanis a nemzeti jövedelem növekedési üteme és a világkereskedelem fejlődési 
rátája lényegesen elmarad a hatvanas évekétől, amikor az előbbi 5 százalék, az utóbbi 
9-10 százalék volt, szemben a jelenlegi 2-2,5 százalékkal, illetve 4 százalékkal. Új 
vásárlóerőt nem lehet , bedobni", mert az ismét ellenőrizhetetlenné tenné az inflációt. 
A hadi kiadások csökkentése azonban nem jelenti azt, hogy új anyagi eszközöket 
fektetnek be a termelésbe, hanem csak a meglevő anyagi erők , gazdaságcentrikusabb" 
elosztását vonja maga után. Különösen fontos lenne a fegyverkezési kiadások csökkenté- 
se az Egyesült Államokban, amely súlyos költségvetési deficittel küzd, ez pedig felnyomja 
a kamatlábat, tovább rontva — mindenekelőtt az eladósodott országok — amúgy is kedve- 
zőtlen alkalmazkodási pozícióit. 

A technikai fejlődésben elért sikerek második korlátja a meglévő piacok elégtelenségé- 
ből adódik. A második világháború befejezése óta a tőkés országok növekedésének és 
fejlődésének legfőbb forrása az egymás közötti együttműködés szélesítése és tökéletesíté- 
se volt (Marshall-terv, Közös Piac stb.). A délkelet-ázsiai országok fejlődésének felgyor- 
sulása és a világpiacon való előretörésük óta ez a különben igen fontos eszköz már nem 
képes feladatát a korábbihoz hasonlóan betölteni, hiszen az említett gazdaságok ma már 
többet exportálnak az Egyesült Államokba és Nyugat-Európába, mint ezek Délkelet- 
Ázsiába. A fejlődő országok vásárlóereje — mint ismeretes — erőteljesen csökkent. Nem 
véletlen tehát, hogy az elmúlt 2-3 esztendőben egyes viszonylatokban (Egyesült Álla- 

mok-Japán) szinte a kereskedelmi háborúra emlékeztető jelenségeket tapasztalhatunk. 
Ezek azzal függenek össze, hogy a , kínálatközpontú" gazdaságpolitika megszüntette 
vagy minimalizálta a vásárlóerő , terítésének" azon módszereit, amelyek a fejlődés 
korábbi (jóléti állam) időszakában jelentős szerepet játszottak. 

Ilyen külső és belső körülmények között a piac döntő szerepet játszik további fejlődé- 
sükben - igy az európai szocialista országok 450 milliós piaca is. A legdöntőbb érdekkö- 
zösség a tőkés és a szocialista országok között — a szocialista országok közgazdászainak 
a hatvanas években uralkodó felfogásától eltérően — a vásárlóképes vagy vásárlóképessé 
tehető piacban és nem a masszív energia- és nyersanyagszállításban rejlik. 

Vitathatatlan tény, hogy a kapitalista gazdaságok bizonyos mértékű munkanélkülisé- 
get (5-6 százalék az Egyesült Államokban, 2-3 százalék Nyugat-Európában) viszonylag 
könnyen elviselnek. Egyes nyugat-európai országokban azonban a munkanélküliség 
ennél lényegesen nagyobb (Hollandia , vezet" a maga 17-18 százalékával), a fiatalok 
között ez az arány - általában — magasabb, és a technikai struktúraváltás következtében 
egy új szegénység is kialakulóban van. Kétségtelen, hogy a kelet-nyugati kereskedelem 
növekedése, a nyugati országok exportjának emelkedése új munkahelyeket teremtene, 
és így a gazdasági haszon mellett a munkanélküliséget is csökkentené. 

Fontos előnynek tekinthető az is, hogy széles körű és korszerű együttműködés alakul- 
hatna ki a szervezett, ipari munkamegosztás területén; különösen a részegységek, gépal- 
katrészek harmadik piacra történő termelésében. Egy ilyen jellegű munkamegosztás — a 
földrajzi közelség folytán — versenyképesebbé tehetné az európai termékeket a különböző 
piacokon. De erőteljes közös érdekek rejlenek az együttműködésben a globális problé- 
mák megoldására, a környezetvédelemtől az infrastruktúra építéséig. Az érintett orszá- 
gok szélesíthetnék a közös érdekek területét a közös vállalkozások, a közös kutatások 
és fejlesztések vonatkozásában is. 

Említésre méltó még egy - olykor háttérbe szoruló - körülmény. Arról van szó, hogy 
napjainkban a szocialista országokban a közvélemény és a szakértők többsége is , túlérté- 
keli", a valóságosnál kedvezőbbnek minősíti a tőkés gazdaságok helyzetét. 

Ez a jelenség több forrásból fakad. Részben abból a korábbi , ideológiai" magatartás- 
ból, amely állandóan a kapitalista gazdaság közeli összeomlását jósolgatta, másrészt 
abból a körülményből, hogy a fiatalabb nemzedékek képviselői nem ismerik a kapitalista 
gazdaság valóságos és ellentmondásos mozgási rendszerét; de szerepet játszik ebben az 
a rendkívüli dollár- és importéhség is, amelyet — egyebek között - a hiánygazdaság és 
a restrikciós politika is táplált. 

Például, valóban nagy hiba lenne a legutóbbi , tőzsdekrach" jelentőségét és hatását 
túlértékelni, de mégsem , csak" arról volt szó, hogy az 1982 és 1987 között kialakult 
, Pénzügyi kultúra" megingott, vagy arról, hogy a keleti part bankrendszere által dirigált 
folyamatokba az új pénz (nyugati part) is beleszólt, vagy arról, hogy a számítógépek 
alkalmazása a várható árfolyamok kiszámításában félreértéseket okozott. 

A tőzsdei , fekete napok" elmúlnak, de a költségvetési deficit a jelek szerint 2000 után 
is fennmarad; évről évre hatalmas japán és német többletek jönnek létre. A nagy japán 
takarékosság és a , vad" amerikai fogyasztás konfliktusba került, az Egyesült ok 
, adósországgá" vált, de hitelező módjára viselkedik. 

E megállapítások — természetesen — nem jelentik azt, hogy a szerző a kapitalista 
rendszer összeomlását vagy nagy válságát várja, ami egyébként nem is , kívánatos", 
hiszen elképzelhetetlen a kapitalizmus olyan összeomlása, amely az egész világgazdasá- 
got évtizedekre vissza ne vetné. Annyi azonban bizonyos, hogy a tömérdek feszültség, 
ellentmondás és veszély közepette , lavírozó" kapitalista gazdaság számára is hasznos 
lenne egy kiegyensúlyozott és erőteljes együttműködésre törekvő nemzetközi gazdasági 
rendszer, amelynek a kelet-nyugati gazdasági együttműködés előfeltétele lenne. 

A kelet-nyugati együttműködés szorosabbra fűzése igen előnyösen hatna a globális 
problémák megoldására is. Talán ma már senkit nem kell arról meggyőzni, hogy a 

természeti rendszerekkel összefüggő globális problémák az egész emberiség jövőjét fenye- 
getik. A levegő, a vizek, a szennyező iparágak, az acid esők és a pusztuló erdők problé- 
máit ma már minden művelt ember, sőt a szélesebb közvélemény is jól ismeri és a 
különféle környezetvédő , zöld" árnyalatoknak nálunk is vannak képviselői. Nyilván- 
való, hogy ezek a kérdések, amelyek további kutatásokat és felfedezéseket, új mérési és 
észlelési módszereket, új ipari technológiát kívánnak, csak széles nemzetközi együttmű- 
ködés alapján oldhatók meg. 

Az adott nemzetközi körülmények között azonban széles nemzetközi együttműködés 
kelet-nyugati kooperáció nélkül nem jöhet létre; hiszen ebben a vonatkozásban a nemze- 
ti szuverenitás bizonyos átértékelésére, korszerűbb értelmezésére, nemzetközi normák 
kialakítására és nemcsak tapasztalatcserére, hanem nemzetközi ellenőrzési rendszerek 
kialakítására és hatékony működtetésére van szükség. Más esetek mellett Csernobil 
tragédiája is igazolja, hogy ilyen rendszerekre a , veszélyes technikák" esetében is szükség 
van, illetve lesz. Természetesen nélkülözhetetlenek a döntőbizottsági szervezetek is, 
amelyek , az elhárítási költségek", a károk jóvátételével kapcsolatos anyagi eszközök 
kérdéseiben mondhatnak ki ítéletet. 

A természeti környezet romlása, a szinte naponta felmerülő új kérdések, valamint a 
veszélyes technikák gyors elterjedése mind-mind azt bizonyítják, hogy ilyen jellegű 
együttműködésre sürgős szükség van, ez azonban csak jelentős politikai egyetértés és 
bizalom alapján jöhet létre. 

Bizonyos értelemben a globális problémák körébe sorolhatók azok a nemzetközi 
intézmények is, amelyek az egész világgazdaság működését befolyásolják; azaz hatásuk 
univerzális, de szervezeti szempontból (tagállamaikat tekintve) nem univerzálisak. Ilyen- 
nek tekintem a nemzetközi monetáris rendszert (a Nemzetközi Valutaalappal és a 
Világbankkal együtt), amelynek például a Szovjetunió nem tagja, noha az elmúlt években 
több szocialista ország — közöttük hazánk - is csatlakozott hozzá. Kétségtelen, hogy e 
nagy problémákkal küzdő intézmények reformra is rászorulnak; nemcsak képviseleti 
vagy szavazási rendszerük következtében, hanem a világgazdaság pénzügyi (monetáris) 
helyzete miatt is. 

A reform szükségességét támasztják alá olyan tényezők, mint az eladósodottság, a 
gyengülő dollár és más vezető valuták viszonya, a kamatlábak problémája, az , ugráló 
kurzusok" veszélyei, a nemzeti gazdaságpolitikák és a világ pénzügyi rendszere közötti 
kapcsolatok erősödése, az IMF és a kereskedelmi bankok viszonya és hasonlók. 

A Szovjetunió csatlakozása — ami szintén csak lényegesen jobb kelet-nyugati kapcsola- 
tok esetén lehetséges — feltehetően jelentősen megkönnyíthetné e problémák értelmes 
megoldását, s ez az egész világgazdaság érdekét szolgálná. 


Végül célszerű a két rendszer gazdasági együttműködésével összefüggő problémákat a 
harmadik világ fejlődési lehetőségei szempontjából is megvizsgálni. 

A harmadik világ országaiban az elmúlt 15-20 esztendőben igen eltérő körülmények 
jöttek létre. Egyes délkelet-ázsiai országok — amint erre már utaltunk — a világgazdaság 
leggyorsabban fejlődő országai közé kerültek, és exportdinamikájuk még a vezető tőkés 
országok expanzióját is fenyegeti. Ezzel szemben Afrika és néhány ázsiai és latin-ameri- 
kai ország rendkívül súlyos politikai és gazdasági bajokban szenved, és egy főre eső 
fogyasztásuk évről évre kevesebb. Minthogy a népességnövekedési ütem Afrikában nem 
csökken, az egy főre eső fogyasztás növekedéséhez 4-5 százalékos nemzetijövedelem- 
növekményre lenne szükség. Rövidebb vagy hosszabb időszakra szóló klimatikus válto- 
zások a Szaharától délre fekvő országokban rendkívül súlyos szárazságokat okoznak, 
és ennek következtében még az éhínségek is gyakoriak. 

Szinte valamennyi fejlődő országnak szembe kell néznie a súlyos eladósodottsággal 


20 BOGNÁR JÓZSEF 


(1200 milliárd dollár), a magas kamatokkal és a csökkenő nyersanyagárakkal. A legtöbb 
országnak a magas kamatterhek miatt importra már alig van lehetősége, noha még alig 
jutottak ki a monokultúrás szerkezetből. Érthető tehát, hogy a nehéz gazdasági helyzet 
és a kilátástalanság érzete ezen államok lakosságának jelentős részét az irracionalitások 
felé taszítja (fundamentalizmus, terrorizmus), sőt az értelmiség jelentős része sem hajlan- 
dó elfogadni a gazdasági valóság realitásait és a korábbi , frankfurti iskola" (Grünbergtől 
Herbert Marcuse-ig) nézeteihez hasonló felfogásokat vall; elvetvén a technokráciát, , a 
gazdasági determinizmust", az anyagi javak kultuszát, a szabadság és az igazi forrada- 
lom nevében illuzórikusan-irracionálisan a világgazdaságtól való teljes elszakadás szük- 
ségességét hirdeti. 

E törekvéseket csak egy olyan új , gazdasági világrend" jegyében lehetne visszaszoríta-" 
ni, amelynek keretein belül Kelet és Nyugat együttműködve segítené, illetve tartaná 
kordában azon problémák megoldását, amelyek ezen országok és gazdaságok számára 
a legtöbb nehézséget okozzák. 

E problémák köre rendkívül széles: a törzsi társadalmak azon határig történő moder- 
nizálásáig, amit az érdekekre alapozott gazdasági rendszer megkövetel, a trópusi mező- 
gazdálkodás problémáin át a különböző országok adottságainak és lehetőségeinek meg- 
felelő egészségügyi rendszer innoválásáig és lehetőségéig terjed. Nagy gondot kell fordíta- 
ni ezen országok gazdaságnövekedési feltételeinek megjavítására is; nemcsak hitelek, 
vagy technikai segítség, hanem a nyersanyag- és energiaárak viszonylagos stabilizálása 
útján is. 

Az új gazdasági világrend gondolatát és követelményét a Szovjetunió is támogatja, de 
a neokonzervatív erők, mint a szociáldemokrácia által kezdeményezett és felkarolt 
rendszert, elvetik azt. Remélhető azonban, hogy e követelés néhány éven belül újra 
aktuálissá válik, hiszen a neokonzervatív iskola és gazdaságpolitika már letűnőben van. 

Függetlenül attól azonban, hogy a későbbiekben a nyugati hivatalos körök álláspontja 
módosul-e vagy sem, bizonyosra vehető, hogy a harmadik világ problémái a kelet-nyu- 
gati gazdasági együttműködés nélkül nem oldhatók meg. 

Természetesen a nemzetközi kapcsolatok rendszerének e tanulmányban felvázolt, az 
érdekek egyensúlyára alapozó módjától eltérő alternatívája is van, de ez az alternatíva 
visszavezetne a régi körforgásba; az együttműködésben rejlő érdekek mellőzésére, a 
kapcsolatok csökkentésére a kölcsönös gyanakvás szellemében, a homo sapiens jövőjét 
erőteljesen fenyegető globális veszélyek megoldatlanságára és egy olyan fegyverkezési 
versenyre, amelynek a holnap technikájában nincs és nem is lehet igazi egyensúlya, 
viszont a fejlődést potenciálisan szolgáló energiákat a mainál sokkal nagyobb mértékben 
vonná el. 

Ez az alternatíva — meghaladott. Meghaladását meggyőzően bizonyítja, óriási lépték- 
kel előmozdítja és vélhetően végérvényessé teszi a közelmúltban lezajlott szovjet-ameri- 
kai csúcstalálkozón létrejött megállapodás a közepes hatótávolságú nukleáris rakéta- 
fegyverek felszámolásáról. 

Nem túlzás; történelmi jelentőségű megállapodás ez. A világ két vezető katonai 
hatalma önként vállalt kötelezettséget nukleáris fegyverzete egy részének megsemmisíté- 
sére, utat nyitva ezzel a nukleáris leszerelés folytatásának, az országok közötti bizalom 
erősítésének, a kölcsönös érdekeken alapuló gazdasági, politikai, tudományos, kulturális 
kapcsolatok előtérbe helyezésének. Nem vitás, hogy mindez egyúttal biztonsági kérdés 
is — amely az egész emberiség kedvezőbb életfeltételeit és kölcsönös biztonságát szolgálja. 


POÓR JÓZSEF: 
Vallásosság és világnézeti dialógns 


Nemcsak hazánkban, hanem a szocializmust építő országokban általánosan megfigyel- 
hető tapasztalati tény a vallásosság fennmaradása. Ennek megértése szempontjából 
fontos az a felismerés, hogy a szocializmus építését hosszú távú, sokgenerációs folyamat- 
ként fogjuk fel. A szocialista építést nem egy automatikusan lejátszódó, társadalmi 
problémáktól és ellentmondásoktól mentes folyamatnak tekintjük, hanem a maga össze- 
tettségében, a feladatok sokrétűségében, ellentmondásos jellegében kíséreljük meg értel- 
mezni. Ennek alapján nem elégséges a vallás olyan megközelítése, mintha az csupán a 
történelmi múlt, az antagonisztikus ellentéteken nyugvó osztálytársadalmak , ideológiai 
maradványa" volna, s melynek a szocializmus építése korszakában ne lennének saját 
társadalmi alapjai. Ellenkezőleg. Az eddigi tapasztalatok arra mutatnak, hogy a vallás 
fennmaradása a szocializmust építő országokban önálló, saját társadalmi alapokkal is 
rendelkező folyamat. Alapjait egyfelől az emberi tevékenységet befolyásoló társadalmi 
tendenciák között kell keresnünk. Másfelől az emberek e világi önmegvalósítási lehetősé- 
geinek korlátozottsága is hozzájárul a vallás fennmaradásához. A szocializmus építése 
hosszú távú feladat. Nem lehet rövid időre prognosztizálni a hívők és a marxisták 
szövetségi kapcsolatának erősítését sem, amit egyébként sem tekintünk taktikai feladat- 
nak, mivel az stratégiai jelentőségű. 

Az utóbbi évtizedben nemzetközi méretekben is új tendenciák bontakoztak ki az 
egyházak elméleti és gyakorlati tevékenységében. A továbbiakban jórészt a nálunk 
legnépesebb kereszténység körében végbement változások rövid áttekintésére vállalkoz- 
hatunk 


E változások közül minden bizonnyal a legjelentősebb, hogy századunk hatvanas 
éveiben — a nemzetközi politikai enyhülés folyamatával párhuzamosan és azzal összefüg- 
gésben - a keresztény egyházakban kibontakoztak a társadalmi realitásokkal jobban 
számoló tendenciák, erősödtek a harmadik világ keresztény mozgalmai, teológiai irány- 
zatai. A hetvenes évek új feszültségei a világ egyházaiban újszerű politikai polarizálódást 
vittek véghez. 5 

A római katolikus egyházban XXIII. János, valamint VI. Pál szociális enciklikái és a 
II. Vatikánum dokumentumai tagadhatatlanul jelzik az egyház legfelső vezetésének 
"nyitását". Ennél jóval radikálisabb katolikus mozgalom és teológia bontakozott ki a 
hatvanas évektől a harmadik világban, melynek legjelentősebb és legismertebb irányzata 
a Latin-Amerikában hódító felszabadítás teológiája, amely elsődleges célként tűzi egy- 
háza és hívői elé az e világi elnyomás és kizsákmányolás felszámolását, a faji diszkriminá- 
ció megszüntetését, a fejlődő országok politikai, gazdasági és általános értelemben vett 
társadalmi függetlenségének megvalósítását. 

A hetvenes évek második felétől azonban a római katolikus egyház legfelső vezetésé- 
ben egy visszafogottabb tendencia kibontakozása figyelhető meg, nyilvánvalóan nem 
függetlenül a nemzetközi politikai légkör romlásától. Lukács Józseffel egyetértésben 

elmondhatjuk, hogy //. János Pál pápa intenciói nem minden esetben adnak a katolikus 
klérus és a hívők számára reális tájékozódási pontokat, hogy a mai társadalmi folyama- 
tokat termékenyen földolgozhassák. Ez vonatkozik mind a tőkés, mind a szocialista 
országok, mind pedig a harmadik világ népeire, egyházára. Ennek azután elkerülhetetlen 
konzekvenciái vannak. Kiéleződnek a feszültségek a világegyház legfelső vezetése és a 
társadalmi realitások iránt nagyobb affinitást mutató, a társadalmi haladásért felelőssé- 
get érző egyházi mozgalmak és teológiai irányzatok között. Ez esetenként oda vezet, 
hogy a legfelső egyházvezetés kénytelen megtűrni az egyházon belüli politikai-ideológiai 
oppozíció létezését, működését. 

Az egyházon belüli politikai-ideológiai dezintegrálódás olyan eseményeire is fel kell 
figyelnünk, mint például az Amerikai Egyesült Államok római katolikus püspöki kará- 
nak állásfoglalásai a fegyverkezési verseny és a tömegpusztító fegyverek eszkalációja 
ellen. 

A szocialista országok jelentős részének katolikus egyházai realistán foglalnak állást 
korunk globális kihívásaival kapcsolatban. E folyamatokkal párhuzamosan az is megfi- 
gyelhető, hogy az utóbbi időben a római katolikus egyházban egyrészt fokozódott az 
integrista irányzatok aktivitása, másrészt a korábban realisztikus tájékozódású klérus 
egy részénél visszafogottság, bizonyos politikai fenntartás s nagyobb óvatosság is tapasz- 
talható. 

A protestantizmus nemzetközi szervezeteinek jelentős részén belül (pl. a Lutheránus és 
Református Világszövetség esetében) a neokolonializmust, a faji diszkriminációt, a 
társadalmi igazságtalanságokat, a fegyverkezési versenyt elítélő, tiszteletre méltó többségi 
állásfoglalások születtek. Külön figyelmet érdemel a Keresztyén Békekonferencia tevé- 
kenysége. A világ ma már 86 egyházát átfogó felekezetközi mozgalom munkájában 
nemcsak protestáns egyházak és egyházi személyiségek vesznek részt, hanem az utóbbi 
időben a görögkeleti kereszténység jelentős személyiségei is. A mozgalom a földi béke és 
. a társadalmi igazságosság összefüggésének teológiai felismerésén alapuló ún. béketeoló- 
gia jegyében végzi munkásságát a világkereszténység körében. E három nemzetközi 
egyházi szervezetben a magyarországi református és evangélikus felekezetek vezetői 
közül már régóta többen fontos tisztségeket töltenek be, s nagy figyelmet kelt teológiai- 
elméleti munkásságuk Is. 

Természetesen a világ protestáns felekezetei esetében sem hagyhatjuk figyelmen kívül 
bizonyos negatív tendenciák, korunk nagy társadalmi kihívásaival kapcsolatos regresszív 
állásfoglalások megjelenését. Ezek olykor országos egyházak vezetésének szintjén, más- 
kor teológiai vagy egyházi mozgalmak, esetenként egyes személyiségek megnyilvánulásai 
formájában mutatkoznak meg a világ különböző pontjain. Amellett sem mehetünk el szó 
nélkül, hogy a felekezeti világszövetségek esetében számos kérdésben máig sem jöttek 
létre egységes felfogások, értelmezések. 

Ha e néhány - természetesen csak röviden érintett — új tendencia létrejöttét figyelembe 
vesszük, talán nem elhamarkodott annak a következtetésnek a levonása, hogy a keresz- 
ténység sokrétűen megosztott. Ezért nagyon egyoldalú lenne belső differenciáltságát, 
megosztottságát, elméleti és funkcionális sokrétűségét figyelmen kívül hagyni. 

A kereszténységnek és a többi vallás különböző formációinak, irányzatainak eltérőek 
a társadalmi és osztálybázisai, relatíve önálló ideológiai-politikai arculatuk van. Konkrét 
és árnyalt kutatásuk azért is fontos feladata a marxista vallástudofnánynak, mivel az 
emberiséget érő mai globális problémák megoldásával összefüggésben e keresztény és 
más vallási formációk, irányzatok egy része esetében a marxizmushoz közel álló tenden- 
ciákkal is találkozunk. Ez pedig lehetővé teszi a marxisták és e keresztények dialógusát. 
Nem feledhetjük azonban azt, amire az utóbbi évtizedekben Lukács József hívta föl a 
figyelmünket: e partnerkapcsolatok kialakítása és fejlesztése mindegyik nagy mozgalom 
(szervezet) esetében szükségképpen feltételezi legjobb hagyományainak, humanista tradií- 
cióinak felelevenítését és ezek alkotó alkalmazását. 

A marxisták és a hívők együttműködésének néhány feltételéről 


A vallások s ezeken belül a kereszténység mai sokrétű politikai-ideológiai megosztottsá- 
gából arra is következtethetünk, hogy különböző formáikkal, irányzataikkal sokrétű, 
differenciált kapcsolat kialakítására nyilik lehetőség. Ennek megvalósításához a marxista 
mozgalomnak és a marxista valláskutatásnak is fontos elméleti és gyakorlati feladatokat 
kell elvégeznie. Ezek közül szeretnék néhány jelentősnek tűnőt kiemelni. 

Mind a hazai, mind a nemzetközi tapasztalatok azt mutatják, hogy a progresszív 
egyházi tendenciákkal összefüggésben először talán azt a közismertnek látszó - de az 
egyházakkal és a vallásos, hívő emberekkel kapcsolatban nem mindig kellően figyelembe 
vett — gyakorlatot kell tudatosítanunk, hogy a politikai kapcsolatok rendezése a legfonto- 
sabb. Ez azt jelenti, hogy a szövetségi kapcsolaton belül a politikai elemek a legjelentő- 
sebbek. Az egyházi tanítások és a marxizmus elmélete között ideológiai-világnézeti 
különbségek, továbbá a minden vallásban fellelhető rituális-emocionális és szervezeti 
elemek nem fedhetik el a hívőknek és a marxistáknak az adott esetekben analógiákat 
vagy homológiákat tartalmazó politikai és ideológiai felismeréseit, melyek magukban 
rejtik a közös cselekvés lehetőségét a társadalmi élet különböző területein. Ezzel össze- 
függésben nem feledkezhetünk meg arról, hogy a marxizmus-leninizmus elmélete egysé- 
ges egész, s éppen ezért társadalomanalízise nem nélkülözheti saját, önálló filozófiáját. 
E tétel azonban logikailag nem fordítható meg. Nem állíthatjuk ugyanis azt — mivel 
ennek a történelmi tények ellentmondanak -, hogy a marxizmushoz hasonló társadalom- 
analitikai megoldások nem jelenhetnek meg olyan ideológiák talaján is, melyek világné- 
zeti szempontból különböznek vagy egyenesen ellentétesek a marxizmussal. Ugy gondo- 
lom, ennek megkérdőjelezése egyúttal megkérdőjelezné a marxista mozgalom szövetségi 
politikáját is. 

A marxisták és a keresztények közös cselekvésének kibontakoztatásához fontos annak 
konkrét elemzése, hogy a különböző egyházi tanrendszerek, egyházi-teológiai mozgal- 
mak milyen vonatkozásokban és milyen mélységben ismerik föl korunk nagy és globális 
problémáit, s tesznek kísérletet azok megoldására. 

A mai vallási irányzatok, tendenciák vizsgálatán belül rendkívül nagy jelentőségük van 
azon változások elemzésének, amelyek hazánkban a szocializmus építésének korszaká- 
ban játszódtak le egyházaink tanrendszerében és gyakorlati tevékenységében. Az így 
szerzett tapasztalatok elősegíthetik, elméletileg megalapozhatják vallás- és egyházpoliti- 
kánk kiegyensúlyozott fejlesztését, megakadályozhatják, hogy a világnézeti különbségek 
kisugározzanak a társadalmi élet más szféráira is. 


Az elvilágiasodás folyamatáról 


Amikor a vallás fennmaradásáról beszélünk a szocialista építés korszakában, természete- 
sen nem hagyhatjuk figyelmen kívül sem a hívők arányainak —- vagy másképpen: az 
egyházak tömegbefolyásának - alakulását, sem azokat a minőségi átalakulásokat, ame- 
lyek e korszakban a vallások tanításaiban és gyakorlati tevékenységében játszódnak le. 

Először röviden az elvilágiasodás néhány vonatkozását vegyük szemügyre. Tömegmé- 
retekben ez a folyamat a 18. századtól indult meg azokban az európai országokban, ahol 
a polgári forradalom klasszikus formában játszódott le. Másutt (pl. Magyarországon) 
még a 20. század közepe táján sem volt magánügy a felekezeti hovatartozás. Még az 
1949-es népszámlálás során is csupán a lakosság egy ezreléke vallotta magát felekezeten 
kívülinek... 

A szocialista építés kezdeti korszakában, a negyvenes évek második felében vált szét 
az állam az egyházaktól, s a lelkiismereti szabadság biztosításával a vallásosság magán- 
üggyé vált hazánkban. Ez az egyházak társadalmi pozíciójában, működési mechanizmu- 

sában teljesen új helyzetet teremtett. Egyházi szerzők esetenként , radikális szekularizá- 
ciónak" is nevezik az egyházak új helyzetét a szocialista útra lépett társadalomban. 
A társadalom közéleti mechanizmusa - ha ez a tőkés formáció időszakában még nem 
valósult meg - profanizálódik, s fokozatosan alakulnak ki a magánéletet szabályozó 
profán tényezők is, jóllehet befolyásuk és működésük össztársadalmi méretekben még 
hosszú időn át korlátozott. Így a vallás majdani megszűnését is csak úgy képzelhetjük 
el, hogy az egy igen hosszú történelmi folyamat szerves része lesz, amely során egyenlőt- 
lenségek, visszalépések is tapasztalhatók. 

Csupán utalni szeretnék arra a figyelemre méltó folyamatra, hogy az elmúlt évtizedek- 
ben hazánkban a nagyobb és a kisebb egyházak döntő többségével rendezett kapcsolat 
alakult ki. Az utóbbi időben a nagyobb egyházak papsága, lelkészei és hívői egy része 
körében elindult egy sajátos dezintegrálódási tendencia, az ún. , bázisközösségek" és 
kisközösségek létrejötte és ezek szaporodása. E kisközösségek egy részének egyfajta 
fenntartása van saját egyházvezetésével, de a szocialista társadalom egészével szemben 
is, és esetenként politikai-ideológiai szembefordulás tapasztalható a részükről. Ez az 
tokra Is. 

Hazánkban emellett megfigyelhető a hagyományos hitéleti tevékenység esetenkénti 
felélénkülése, máskor pedig ennek háttérbe szorulása. E rövidebb időközönként változó 
helyzet — megítélésem szerint — éppúgy nem igazolja a rövid távú valláselhalási prognózi- 
sokat, mint ahogyan azt sem, hogy netalán a vallás vagy a kereszténység reneszánsza 
valósulhatna meg korunkban. Az egyoldalú általánosítások helyett minden esetben azt 
célszerű megvizsgálni, hogy mi idézi elő a hitélet esetenkénti erősödését, máskor az azzal 
szembeni érdektelenséget. 

Az elvilágiasodás a szocialista társadalomban is ellentmondásos folyamat. Az egyes 
emberek esetében csak részben jelenti a vallástól a marxizmus irányába történő közele- 
dést, mert az mindenféle társadalmi elkötelezettségtől való , felszabadulásként" 18 meg- 
nyilvánulhat, és deviáns magatartásformákhoz is vezethet. Ezért az elvilágiasodás folya- 
matának vizsgálatát a társadalom különböző rétegei esetében mindenkor össze kell 
kapcsolnunk annak elemzésével, hogy az milyen irányban történt. A társadalom számára 
nyilvánvalóan értékesebb egy olyan ember, aki hívő ugyan, de a társadalom ügye iránt 
elkötelezett, mint egy az iránt felelősséget nem érző ateista. 

A vallás megszűnésével kapcsolatos leegyszerűsítő prognózisnak még egy mozzanatát 
szeretném érinteni. Már fentebb szó esett arról, hogy a szocialista építés folyamán a 
magánélet területén maradnak fenn elsősorban a vallás tevékenységszabályozó funkciói. 
A vallás elhalását nem lehet úgy interpretálni, hogy az egyéni vallásosság a távoli jövőben 
feltétlenül és teljesen megszűnik, hanem valószínűleg csak úgy, mint a társadalom szerves 
egészéből fakadó vallási szükségletek fokozatos háttérbe szorulását. E folyamat leglénye- 
gesebb alapja a társadalmi viszonyok humanizálása a gyakorlatban, s a tapasztalatok arra 
mutatnak, hogy a vallás iránti igény háttérbe szorulása mindenkor csak olyan mértékben 
valósul meg, amilyen mértékben a társadalom ténylegesen előre halad az emberiség 
, igazi története" megvalósításának útján. 


Egyházak a szocializmust építő Magyarországon 


A vallási tanok és az egyházi praxis minőségi átalakulásának a szocializmus építése során 
nem kisebb a jelentősége, mint az elvilágiasodás folyamatának. Abból a közismert 
történelmi tényből szeretnék kiindulni, hogy a világ nagy vallásainak (és ezen belül a 
legtisztább formában a kereszténységnek) története egyértelműen arról árulkodik: ezek 
mindegyike valamely meghatározott gazdasági-társadalomalakulat keretei között jött 
létre, azonban nem kapcsolódott szigorúan az adott formációhoz. Történelmileg , átlépi" 

annak határait, ,átnő" az egymást történelmileg fölváltó új társadalmi formációkba, 
miközben sajátosan átformálódik, mintegy , hozzá idomul" az újhoz. A kereszténység 
nem szűnt meg a Római Birodalom bukásával, hanem sajátosan átformálódva , átnőtt" 
a feudális társadalomba, majd a tőkés formáció megint új szakaszt jelentett történetében. 

A szocialista építés korszakában a kereszténység, de általánosabban a vallások , átnö- 
vése" az új társadalomba szintén nyomon követhető folyamat. Az eddigi hazai tapaszta- 
latok alapján e folyamat első korszakának három nagy fázisát tudjuk megkülönböztetni. 
Az első fázis az éles konfrontációk kora a vallás és a marxizmus között a politikai, 
ideológiai és világnézeti kérdések valamennyi területén. A második: a politikai helyzet 
elfogadása" az egyházak részéről, az ideológiai és világnézeti konfrontáció fokozatos 
háttérbe szorulásával. A harmadik: a szocialista társadalom ,, vállalása" az egyházak 
részéről. E harmadik fázisban számos területen megindul a közös megoldások keresése. 

Ha a nagyobb magyarországi keresztyén egyházakat vizsgáljuk, úgy a következő 
helyzettel találkozunk. A népesebb protestáns felekezetek esetében az első fázis a felső 
egyházvezetés vonatkozásában 1944-1945-től 1948-ig tartott. 1948-ban a református és 
evangélikus felekezetekben - eltérő mértékben és formákban végrehajtott személyi válto- 
zások után — az , egyházvezetés szintjén megtörtént a szocializmus elfogadása", az új 
fázisba, amikor már az új társadalom építését nemcsak , elfogadják", hanem hitük 
alapján magukénak is vallják, , vállalják". A magyar katolikus egyházak esetében más- 
ként alakult a helyzet. Az első fázis — jóllehet nagyon ellentmondásosan és nem egyértel- 
műen - tovább húzódott, egyúttal kismértékben össze is folyt a második fázis bizonyos 
elemeivel. A helyzet rendezésére csak a hatvanas-hetvenes években kerülhetett sor. 

Az egyházak papsága, lelkészei körében — jóllehet szűk méretekben — ma is jelen van 
az egyházvezetés által irányított progresszív-realista változások oppozíciója, mely a 
szocializmus , elfogadását", de különösen , vállalását" explicit formában teológiai, de 
belső tartalma szerint politikai alapon is megkérdőjelezi, illetve vitatja. Kritikai észrevé- 
teleik sokszor nagyon hasonlítanak azoknak a nyugat-európai teológusoknak a minősí- 
téseire, akik fenntartásokkal szemlélik a magyarországi keresztény egyházak megválto- 
zott-átformálódott elméleti és gyakorlati tevékenységét a szocializmust építő társada- 
lomban. 


ideológiai konszenzusok és ellentmondások 


A változásoknak azt az elemét célszerű kiemelnünk, hogy egyes társadalompolitikai 
kérdések területén, azok konkrét megoldásával szűntek meg a leghamarabb az ellentétek 
a marxizmus-leninizmus gyakorlatával szemben. Ez a tény arra hívja fel a figyelmet, 
hogy a társadalompolitikai kérdések konkrét megoldásaiban fönnáll a lehetősége a hívők 
és a marxisták közötti egyetértés, konszenzus létrejöttének. Ezzel szemben eltérés van az 
eszmerendszerek között világnézeti szempontból, s abban is, hogy milyen elvekből 
vezetik le társadalompolitikai megoldásaikat. Ezt talán úgy is megfogalmazhatjuk, hogy 
a közös konkrét megoldásokhoz eltérő filozófiai-világnézeti bázis, más-más politikai-filo- 
zófiai háttér szolgál. Ez a két eszmerendszer lényegéből fakadó különbség nem látszik 
áthidalhatónak. Erre nem tesznek kísérletet sem a teológusok, sem a marxisták. 

Az ideológiai élet egyes szféráiban analógiák jöhetnek és jönnek is létre az egyházak 
bizonyos tanításai és a marxizmus megoldásai között. Ennek talán legfontosabb, de 
mindenképpen leggyakorlatibb területe a normatív etika. A társadalmi-közösségi és 
magánéleti erkölcs normái — természetesen a hitélettel kapcsolatos sajátos normák 
kivételével — a vallási tanítások és a marxizmus számos vonatkozásában konszenzusba 
kerülhettek. De gondolhatunk az egyház- és teológiatörténet egyházi és marxista analízi- 
seire, vagy megemlíthetem a biblia kutatásával összefüggő , teológiai segédtudományi" 

eredményeket is. Tehát az ideológiai élet több területén megfigyelhető e tendencia 
érvényesülése. Az ideológiai problémák marxista és teológiai megoldásával kapcsolatban 
azonban fönnáll az ellentmondás a két eszmerendszer filozófiai-világnézeti alapjai között, 
s az ideológiai megoldások levezetése ennek megfelelően ellentétes. 

A világnézet területén kifejezésre jutnak , fönnmaradnak a nézetkülönbségek. Ez a terület 
éppen ezért külön vizsgálatot kíván. A két eszmerendszer között egyértelmű nézetkülönb- 
ségek természetesen hatnak a teológiai elmélet többi területére, mindenekelőtt a vallás 
lényegére vonatkozó fölfogásokra és a vallás jövőjére vonatkozó prognózisokra is. Ter- 
mészetes továbbá, hogy a vallás és a marxizmus közötti kapcsolatok, analógiák és 
eltérések vizsgálatánál nem maradhatunk meg a teória keretei között, mivel a vallás 
komplex organizmus, mely nemcsak elméleti komponensekből áll, hanem azokhoz szer- 
vesen kapcsolódó emocionális, szervezeti és rituális elemekből is. Ezek elkülönülése a 
profán társadalomtól lényegükből fakadóan fennmarad, vagy csak bizonyos mértékig 
relativizálódik. Ha a világnézeti problémákat viszonylag külön vizsgáljuk az ideológiai 
élet többi komponensétől és a vallás egyéb megnyilvánulási formáitól, azt a következte- 
tést kell megfogalmaznunk, hogy az ideológiai ellentétek az ideológia egyes szféráira, 
illetve aspektusaira szorulhatnak vissza. Az általános értelemben vett ideológiai ellentét 
hetjük minden esetben megalapozottnak. Ugyanígy az ideológiai ellentétek háttérbe 
kerülését sem tekinthetjük korunkban a vallásokra nézve általános folyamatnak, de 
különösen nem kizárólagosan jellemző tendenciának. 

A fentiek alapján egyértelműnek tűnik: a marxista valláselemzés fontos feladata annak 
a vizsgálata, hogy az analogikus vagy az ellentétes politikai és ideológiai megoldások 
állnak-e valamely egyház vagy teológiai iskola, mozgalom elméleti és gyakorlati tevékeny- 
ségének előterében, marxizmushoz való kapcsolatában. Nyilvánvaló, hogy más reagá- 
lást, választ vált ki egy antimarxista, apologetikus-integrista-fundamentalista egyházi 
tanítás vagy tevékenység, mint egy a marxizmussal dialógusra törekvő, a relatív analó- 
giákat előtérbe állító irányzat, tendencia. Ez utóbbiak létrejötte a kereszténységen belül 
— mint erre az előbbiekben már utaltam - feltétlenül szükségessé teszi, hogy átgondoljuk: 
milyen értelemben, milyen hangsúlyokkal s a vallás milyen alakzataival, formációival 
összefüggésben indokolt az , ideológiai harc" terminusának használata. Úgy tűnik, hogy 
a marxista igényű elméleti munka területén e fogalmat árnyaltan, differenciáltan kell 
alkalmaznunk. Adott összefüggésben az említett terminust a párbeszéd, a dialógus 
fogalmával célszerű helyettesíteni. S ez nemcsak tartalmi, hanem metodikai különbséget 
is jelent a vallás ama formáival összevetve, amelyek alapvető politikai és ideológiai 
kérdésekben konfrontálódnak a marxizmussal. 


.egeg 


politikai és ideológiai ellentét jellemzi, s viszonyuk sem lehet más, mint az ideológiai harc. 


A világnézeti véleménykülönbségek és a dialógus 


A világnézeti kérdések vonatkozásában fel kell figyelnünk arra, hogy a két eszmerendszer 
között a materializmus és az ateizmus vonatkozásában vannak nézetkülönbségek. Vitat- 
hatatlan, hogy a marxizmus sem materializmusáról, sem ateizmusáról nem mondhat le, 
ha tudományos választ akar adni korunk világnézeti problémáira. Ez alapvető lényege. 
Más kérdés, hogy közvéleményünkben a materializmus és az ateizmus értelmezésekor 
még ma is tagadhatatlanul zavarokat okoz a polgári materializmus és ateizmus aufkléris- 
ta felfogásának kritikátlan átvétele, s ennek azonosítása a marxizmus materializmusával 
és ateizmusával. Éppen ezért nem érdektelen arra utalni, hogy a marxizmus filozófiája 
a dialektikus és történelmi materializmus, s az nem redukálható a materializmusra 

(melynek igen sok történelmi alakzata jött létre, és közöttük jelentős minőségi különbsé- 
gek vannak), s nem azonosítható valamely premarxista materializmussal sem. 

Hasonló a helyzet a marxizmus ateizmusával. A marxista ateizmus ugyanis — többek 
között - nem a személyiség sokoldalú önmegvalósításának tagadása, hanem a vallás 
olyan meghaladása, mely egyszersmind megőrzi és magasabb fokra emeli a szellemi-lelki 
élet számos olyan elemét, amelyre a vallás is nagy figyelmet fordít. Nem a személyiség 
lelki életének elsekélyesítését veszi tehát célba, hanem sokoldalú gazdagítását az evilági, 
emberi-társadalmi kapcsolatok sokrétűségére alapozva, kiiktatva a transzcendens-túlvi- 
lági , közvetítők" vallási hipotéziseit. 

Ha már csak e nagyon röviden érintett szempontokat vesszük figyelembe is, talán 
megalapozott az a következtetés, hogy a világnézeti kérdések körében a materializmus- 
idealizmus és az ateizmus-teizmus ellentéténél találunk valóban gyökeresen eltérő megol- 
dásokat a teológiai tanítások és a marxizmus-leninizmus között. 

Nem hagyhatjuk azonban figyelmen kívül azt sem, hogy a dialektika és a történetiség 
vonatkozásában nem szükségképpen jelentkeznek hasonló ellentétek az említett eszme- 
rendszerek között, s hogy ezek éppúgy világnézeti kérdések, mint a materializmus és az 
ateizmus. Mindezek alapján a vallás és a marxizmus elmélete viszonylatában a ,, világné- 
zeti ellentét" terminus finomítása, a jelenleginél árnyaltabb alkalmazása is feltétlenül 
szükségesnek látszik. Itt is kettős feladat előtt állunk. Egyes vallási alakzatok vonatkozá- 
sában, a marxizmushoz való viszonyuk tekintetében túl általánosnak tűnik a , világnézeti 
ellentét" fogalma. Ehelyett közelebb állunk a tényekhez, ha rámutatunk, hogy milyen 
világnézeti kérdésekben van köztük ellentét, különbség, s milyen területeken jött vagy 
jöhet létre analógia vagy homológia. Ezért szükség van arra is, hogy a jelenleginél 
árnyaltabban használjuk a vallással kapcsolatban a ,, világnézeti harc" terminusát is. 
Ahogyan az , ideológiai harc" adott összefüggésben a dialógus részévé válhat, ugyanúgy 
a , világnézeti harc" is szerves elemévé alakulhat. 

Szeretném azonban hangsúlyozni, hogy a hívőkkel kialakult és erősödő szövetségi 
kapcsolatunk nem jelenti és nem is jelentheti a marxizmus ama tételeinek feladását, 
melyek körül a hívők és a marxisták között valóban nézeteltérések vannak. Világnéze- 
tünk, filozófiánk szerves része a marxizmus-leninizmus elméletének, s a józanul gondol- 
kodó hívők sem várják ennek -— akár részleges — megszüntetését, feladását. Egyúttal 
szövetségi politikánk erősítése megköveteli, hogy elsősorban a közösen felismert és 
vállalt feladatokra fordítsunk figyelmet a hívőkhöz való kapcsolatunkban, s csak a 
közösen vállalt és végzett munka teheti hitelessé világnézeti elveink igazságát is. A társa- 
dalmi élet különböző területein végzett közös munka során kialakult bizalom fontos 
feltétele a belső meggyőződésen alapuló ideológiai-világnézeti hatásnak. Minél eredmé- 
nyesebb az új társadalom formálódása, erősödése, annál megalapozottabb s elfogadha- 
tóbb lesz az általunk képviselt elmélet hitele. 


A dialógus néhány aspektusa 


Már az előbbiekből is kitűnik, hogy a dialógus, a párbeszéd fogalmát a maga összetettsé- 
gében, differenciáltságában célszerű értelmeznünk és használnunk. Nincs mód a hívők 
és a marxisták dialógusának teljes skáláját fölvázolni, s így annak csupán néhány 
fontosabb elemét érintem. Más a feladata, célja, lehetősége a párbeszédnek, ha az a 
mindennapi élet során hívő emberek és marxisták között folyik, mint amikor egyházi, 
illetve marxista teoretikusok dialógusáról van szó. Az előbbi esetben konkrét feladatok 
közös megoldásáról beszélhetünk, s a praktikus elemek állnak a párbeszéd előterében. 
Az utóbbi esetben az adott eszmerendszerek kölcsönösen jobb megértése, megismerése, 
saját eszméink elmélyültebb tanulniányozása, valamint az egymástól való kölcsönös 

tanulás kap jelentőséget. Természetesen a párbeszéd e két területét nem állíthatjuk 
szembe egymással, ezeknek szervesen ki kell egészíteniük egymást. 

A párbeszéd sokrétűségének, sokszínűségének ábrázolására megemlítem, hogy az 
magában foglalhat — adott esetekben - politikai vitát, politikai harcot, de politikai 
egyetértésen is alapulhat. Tartalmazhat továbbá ideológiai és világnézeti vitákat is, ha 
e téren a politikai és ideológiai analógiák nem kerülnek előtérbe. A nézetkülönbségek 
azonban tapasztalataink szerint háttérbe szorulhatnak, ha az analogikus elemek túlsúlyra 
jutnak. S itt találkozunk egy fontos problémával. Amikor egy vallásformáció esetében 
a marxizmussal való politikai és ideológiai analógiák túlsúlyra jutnak, akkor ezt a 
marxista mozgalomnak tartalmi szempontból is vissza kell igazolnia, terminológiájának 
módosításával, fejlesztésével reagálva rá. i 

Ez az igény már , a marxista valláselmélet" elnevezés kapcsán is felmerül. A magyar 
szaknyelv a valláskritika terminust is használja a marxista vallástudomány szinonimája- 
ként. Márpedig a vallás bírálata csak egyik eleme a marxizmus filozófiai valláselméleté- 
nek, de egyáltalán nem szűkíthető le arra, tekintettel a marxizmus megoldásaival bizo- 
nyos elméleti analógiák kibontakozására a vallás egyes formációiban. Ugy gondolom 
tehát, hogy a marxizmus nem tagadhat mindent, amit a vallás tanít, pontosabban 
nemcsak tagadja azt. Nemcsak bírálnia kell, hanem felismernie is a vallásnak mint az 
emberiség művelődéstörténete részének pozitív elemeit, még ha vitatkozik is a bennük 
kifejeződő értékek vallási értelmezésével. 

A vallás a szocialista építés során nem szűnik meg, jóllehet bázisa történelmileg egyre 
szűkebbé válik. , Átlépése" a szocializmusba új minőségi jegyeinek fokozatos kibontako- 
zásával jár együtt, s ezek felerősödése a társadalmi élet különböző szféráiban lehetővé 
teszi a hívő emberekkel, az egyházakkal való együttműködés és szövetség különféle 
formáinak kibontakoztatását. Ez utóbbiak elősegítik a hívő tömegekkel fennálló szövet- 
ségi kapcsolataink kiegyensúlyozott fejlesztését. A vallás és az egyházak működési 
mechanizmusában, tanításaiban, illetve a szocialista társadalomban végbemenő változá- 
sok dinamizmust követelnek a marxista valláselmélettől, az egyház- és valláspolitikától. 


Hazánkban a hetvenes-nyolcvanas években jelentős új marxista eredmények születtek 
a vallás autentikus marxi értelmezésében, a korábbi egyoldalú interpretációk leküzdésé- 
ben s a vallás mai új tendenciáinak korrekt feldolgozásában. Ugyancsak jelentős eredmé- 
nyeket értek el a hívők és a marxisták közötti tevékeny elméleti párbeszéd megvalósításá- 
ban. Tovább kell mennünk ezen az úton, folytatva a dialógust! 

KÓTAI GÉZA: 
A felelősség jegyében 
Mihail Gorbacsov: Átalakítás és új gondolkodás 


Mihail Gorbacsov Átalakítás és új gondolkodás című könyve tavaly ősszel jelent meg az 
Egyesült Államokban, majd ezt követően Nyugat-Európa számos országában. Most 
kézbe vehetjük a kötet magyar fordítását is. A könyv nemzetközi fogadtatása, visszhang- 
ja jól érzékelteti azt a fokozott érdeklődést, amely Gorbacsov főtitkár személye — és 
természetesen a Szovjetunió, az SZKP - iránt világszerte megnyilvánul. 

Vezető politikusok többnyire rendszeresen jelentetnek meg köteteket; ezek legtöbb 
esetben cikkek, interjúk, beszédek gyűjteményei. Nagyobb lélegzetű munkák megírásá- 
hoz, a nézetek összefüggő logikai rendszerbe foglalt kifejtéséhez általában csak ritkán 
és kevesen jutnak hozzá. 

Mihail Gorbacsov könyve ebből a szempontból is rendhagyónak számít, különösen 
a szocialista országok eddigi gyakorlatában. Az SZKP főtitkára a bevezetőben a követ- 
kezőt írja: ,,...az a célom, hogy közvetítők nélkül osszam meg gondolataimat az egész 
világ állampolgáraival olyan kérdésekről, amelyek kivétel nélkül mindenkit érintenek". 
A könyv tehát mindenkihez szól. 

Miért érezte ennek szükségességét a szerző? A választ Gorbacsov közvetlenül és 
közvetve is megadja: , Azt akarjuk, hogy értsenek bennünket" - hangzik az indoklás. 
Ellentétek szabdalta, mégis egységes világunk egymástól kölcsönösen függő országai 
nem haladhatnak a régi úton, az eddigi gondolkodási sémák szerint. Mindez beláthatat- 
lan, valószínűleg katasztrofális következményekhez vezetne. , Túlságosan veszélyes a 
világhelyzet ahhoz, hogy elszalasszuk akár a legkisebb esélyt is, amely a helyzet javításá- 
ra, a stabilabb és szilárdabb béke előmozdítására kínálkozik." 


A kötetnek több sajátossága van. Elsőként szembeötlik maga a műfaj. , Ez akönyv nem 
tudományos értekezés és nem propaganda jellegű publicisztika..., inkább fejtegetés és 
töprengés az átalakításról, a problémákról, amelyekkel szembetaláltuk magunkat, az 
átalakítások nagyságáról, korunk bonyolultságáról, felelősségteljes és megismételhetet- 
len voltáról. ...Ez a könyv terveinkről szól, arról, hogyan szándékozunk megvalósítani 
őket, és ismétlem: felhívás párbeszédre." 

A kötetben érzékelhetően nem egy szakértői gárda által gondosan megválogatott, 
súlyozott, csiszolt, minden összefüggésében és részletében tökéletesen logikus és cáfolha- 

tatlan érvrendszer bontakozik ki, hanem Mihail Gorbacsov felfogását, szándékát, néze- 
teit, gondolatait ismerheti meg az olvasó. Szó sincs a , tanítás", a n VÉSŐ igazság" 
megfogalmazásának igényéről, a gondolkodás folyamata a lényeg. Maga í írja: , Mélysé- 
ges meggyőződésem, hogy a könyv nincs befejezve, meg persze nem is lehet befejezni. . . 
pontosan tudatában vagyunk annak, hogy ami ma elfogadhatónak és elegendőnek tűnik 
fel, az holnapra meghaladottá válhat." Bonyolult összefüggéseket egy-egy szemléletes 

példával tesz mindenki számára érthetővé. A gyakran idézett személyes beszélgetések, 
interjúk, találkozások, azaz a , nagypolitika" híradókból és sajtóból ismert, misztikusnak 
tűnő világát kézzelfogható, emberi közelségbe hozza Gorbacsov. 

A könyv másik sajátossága az összetéveszthetetlen gorbacsovi stílus. Megint csak 
érzékelhető, hogy nem hivatásos nyelvszakértők és stiliszták által , megcsiszolt" monda- 
tok sorakoznak egymás után, hanem a gondolkodó, sorsunkon töprengő ember kérdései- 
vel és válaszaival találkozunk. A könyv olvasásakor akaratlanul is feltűnik előttünk 
Gorbacsov szuggesztív egyénisége, sajátos mimikájával, szemének villanásaival, gesztu- 
saival. Annak az embernek az arca, akinek vállára óriási történelmi felelősség nehezül, 
s aki tudatában is van e felelősségnek. 

Nyilvánvalóan kitűnik az is, hogy Mihail Gorbacsov - kiemelkedő szerepe mellett — 
nem törekszik a Szovjetunió Kommunista Pártja, a szovjet nép, a Szovjetunió egyszemé- 
lyi képviseletére. Éppen az átalakítás folyamatában, a demokrácia kiteljesedésében tesz 
szert mind nagyobb jelentőségre a kollektív vezetés, a közös bölcsesség. Gorbacsov 
könyve ebből a szempontból is újdonság. Céljaiban, téziseiben, mondanivalójában nem 
tér el a testületek álláspontjától, de gazdagítja a személyiség sajátos színeivel, tónusával, 
gondolatainak, érveinek logikájával. 


Gorbacsov beszédeit, cikkeit, interjúit a szakemberek világszerte gondosan elemzik, 
boncolják, , ízekre szedik". Mint ismert, 1987-ben a Kossuth Könyvkiadó két kötetet is 
megjelentetett az előbbiekből, Háború és fegyverek nélküli világért, illetve Az átalakítás- 
ról címmel. A legújabb kötet ezek szerves gondolati, logikai folytatása. Az elméleti és 
politikai gondolkodás folyamatossága mellett jól érzékelhető az elemzések, érvelések 
fokozatos mélyülése is. Nem jelennek meg ,,villámcsapásszerű" felismerések, váratlan 
felfedezések, új tételek; viszont újabb összefüggések tárulnak fel, a szintézis új minősége 
jön létre. 

A kötetben megtaláljuk a korábban kifejtett gondolatok, elemzések tömör, lényegre 
törő összefoglalását. Az SZKP KB 1987. januári és júniusi ülése után — úgy tűnhet — 
aligha szükséges az átépítés politikájának, a demokrácia elmélyítése és a szovjet gazdaság 
. átalakítása programjának részletes kifejtése. A külpolitikai elemzésekben is nehéz volna 
meghaladni a XXVII. kongresszus újszerűségét és mélységét. Az összefoglalásra azonban 
mégis szükség van. Nemcsak azért, mert nem hihetjük, hogy - a szakembereken és a 
politika iránt különösen érdeklődőkön kívül — olvasók tömegei tanulmányozták volna, 
főleg Nyugaton, e fontos dokumentumok mindegyikét, hanem azért is, mert így tárul fel 
e gondolkodásmód belső logikai rendszere, konzisztenciája. 

Nem elhanyagolható jelentőségű az olyan események, folyamatok ismertetése sem, 
mint a szovjet-amerikai párbeszéd alakulása, a csúcstalálkozók, a fegyverzetkorlátozási 
tárgyalások vagy a szovjet biztonságpolitikai elképzelések bemutatása. A leíró részek 
súlyát és érdekességét a szemtanú hitelessége, az eseményeket aktívan befolyásoló és 
alakító vezető politikus látásmódja is növeli. 

A könyvben találkozhatunk új elemzésekkel, értékelésekkel is. Nem abban az értelem- 
ben, hogy soha el nem hangzott tételek, megállapítások bukkannak fel, hanem a tekintet- 
ben, hogy ilyen részletességgel e gondolatkörök még nem kerültek kibontásra. Például: 
a XXVII. kongresszus dokumentumában már megtaláljuk a Szovjetunió európai törek- 
véseinek ismertetését, a kontinens jelentőségének ilyen szélesen értelmezett kifejtésével 
azonban eddig még nem találkoztunk. Az értő olvasó számára legyenek itt az Európával 
foglalkozó fejezet alcímei: Történelmi örökség; Európa közös házunk; A szükségszerű- 
ség: az összeurópai politika imperatívuszai; Európa lehetőségei; A két német állam; Az 
összeurópai együttműködés; Az új gondolkodás hajtásai Európában; Európáról és" az 
Egyesült Államokról; Európa felelőssége. 

Mihail Gorbacsov könyvének meghatározó vonása a felelősségtudat. Így kezdi a 
szerző: , Sok állam vezetőivel és más személyiségeivel, társadalmuk képviselőivel már 
találkoztam... Meggyőződésem, hogy ők is, akárcsak én, mi valamennyien - és ez a 
legfőbb — aggódunk bolygónk sorsáért." 

A jelen nehezen érthető a múlt ismerete nélkül. Az eredet, a gyökerek feltárásának 
igénye, a történetiség a könyv további fontos erénye. A múlt , fehér foltjainak" eltünteté- 
sére irányuló szovjet törekvés egyaránt vonatkozik a Szovjetunióra, a szocialista orszá- 
gok egymás közötti viszonyára, a szovjet-amerikai kapcsolatok alakulására. Tiszteletre 
méltó, ahogyan Gorbacsov a múltról töpreng; megállapításai nem a , végső és megmásít- 
hatatlan igazságot", ellenkezőleg: a gondolkodás kezdetét jelzik. 


A kötet címében is megfogalmazott ,új gondolkodás" alapvonása a realizmus. 
"A politikának realitásokon kell alapulnia", írja Gorbacsov már a bevezetőben. A realiz- 
mus egyrészt a helyzetértékelésben jelentkezik. A jelennel való kíméletlenül őszinte 
szembenézés nélkülözhetetlen a jövő feladatainak meghatározásához. Az olyan megfo- 
galmazások, mint a , gazdasági zsákutca", , ostoba helyzet", , erodálódni kezdtek az 
eszmei-erkölcsi értékek", , fékező mechanizmusok", , felülkerekedett a sikerpropagan- 
da", ,elszegényített, sematizált szocializmuskép" jelzik a szovjet párt vezetésének nem- 
csak szóhasználatában, de az elmúlt két-három esztendő során a szemléletmódjában is 
végbement, valóban forradalmi változást. A problémákról az elért eredményekkel, vív- 
mányokkal együtt szólva nem csökken az utóbbiak hitele, sőt egyértelműbbé válnak a 
valós értékek. 

Ugyanilyen realizmus hatja át a nemzetközi viszonyok elemzését, mindenekelőtt a 
szocializmussal történelmileg szemben álló fél, a kapitalizmus bemutatását. Az árnyalt 
megfogalmazások egy új gondolkodásmódot tükröznek, s nem annak tulajdoníthatók, 
hogy a könyv az Egyesült Államokban jelent meg. Több mint gesztusértéke van az ilyen 

kijelentéseknek: , Én sohasem fogok egyetérteni azzal — bárki bármit is mondana nekem -, 
hogy az amerikai nép agresszív érzelmeket táplál a Szovjetunióval szemben. Ezzel én nem 
tudok egyetérteni." 

A távlatos realizmus tapintható ki a feladatok meghatározásában is, mind hazai, mind 
nemzetközi értelemben. Erre számos példát lehet hozni. Nézzük azonban a következő 
gondolatsort: ,,...a szovjet társadalomban, nemcsak a vezetőségben, kialakult az az 
eltőkélt szándék, hogy keressük a szovjet-amerikai kapcsolatok normalizálásának útját, 
megtaláljuk és bővítsük az érintkezési pontokat, hogy végső soron eljussunk a baráti 
kapcsolatokhoz. Lehet, hogy egyelőre ez a cél túlságosan nagy, de meggyőződésünk, hogy 
éppen ezt kell választanunk, mert különben nem lehet elképzelni, hogy hova jutunk." 
(Kiemelés tőlem. — K. G.) 

Az új politikai gondolkodásmód reálisan számol a másik fél reagálásával is, s megjegy- 
zi: , Érzékenyen érint bennünket, és nem titkolom, nyugtalanító számunkra az, hogy 
valóságos kultuszt csinálnak annak az vellenségképnekc, amely a Szovjetuniót ábrázol- 
ja". Többször visszatérő aggodalom, hogy bizonyos körök miként forgatják ki a Szovjet- 
unió szándékait, mindennapi valóságát, történelmét az ország, a szovjet nép diszkreditá- 
lására. Az új gondolkodáshoz kölcsönösen le kell számolni az előítéletekkel, a szte- 
reotípiákkal, meg kell ismerni egymást. 

A könyvön végigvonuló egyik gondolati vezérfonal a demokrácia, mind a Szovjet- 
uniót, mind a nemzetközi viszonyokat illetően. Megjelenik mint a szocializmus alapérté- 
ke: , Demokrácia nélkül pedig nincs és nem is lehet korszerű szocializmus"; de jelentkezik 
az átalakítás folyamatának összefüggéseiben is: ,,...szükség van a társadalom egész 
életének széles körű demokratizálására. A demokratizálás egyszersmind fő biztosítéka is 
az elkezdődött folyamatok visszafordíthatatlanságának." A kötetben Gorbacsov részle- 

tesen kifejti a demokráciáról vallott nézeteit. A törvényességről szólva megjegyzi: ,Külö- 
nösen nagy jelentőséget tulajdonítunk annak, hogy megszilárdítsuk a szovjet ember 
jogainak garanciáit." Érinti ebben a vonatkozásban a társadalmi szervezetek szerepét, 
a család helyzetét és még számos más kérdést. 

A nemzetközi viszonyok átalakításának úgyszintén kulcsfogalma a demokratizálás. 
"A hosszú távú politika, a nagypolitika szempontjából senkinek sem sikerül magának 
alárendelni másokat. Tehát egy lehetőség marad: az egyenlőségen alapuló viszony." . 

A demokrácia elválaszthatatlan az érdekek fogalmától, az érdekek érvényesülésétől. 
Gorbacsovnak e kérdésről vallott nézetei hűen tükrözik a szovjet gondolkodásmódban 
végbemenő változásokat. Néhány évvel ezelőtt a szovjet politikai megközelítésekben alig 
lehetett utalást találni az érdekre. Az átalakításban viszont kulcsfogalommá vált: ,,...ha 
csorba esik az egyéni érdekeken, abból semmi jó sem jön ki, és a vesztes a társadalom 
lesz. Éppen ezért kell megtalálnunk az érdekek egyensúlyát, és ehhez az új gazdasági 
mechanizmus révén, a demokrácia formáit felhasználva, a nyilvánosság légkörét biztosít- 
va, az embereket az átalakítás minden folyamatába bevonva juthatunk el." Ugyanez a 
szemléletbeli megközelítés fedezhető fel a kötet nemzetközi témával foglalkozó fejezetei- 
ben, az összefüggések elemzésében, legyen szó a szovjet-amerikai viszonyról, az európai 
kérdésekről vagy a fejlődő világ problémáiról. Csak példaként: , Voltaképpen nyilván- 
való, hogy az államok mindegyik csoportjának, mindegyik országnak megvannak a 
maga érdekei. Voltaképpen az elemi logika szempontjából mindezeknek az érdekeknek 
ésszerűen vissza kell tükröződniük a világpolitikában." Majd néhány sorral később: 
, Lehet-e reménykedni normális és igazságos nemzetközi viszonyokban csupán, mond- 
juk, a Szovjetunió vagy az Egyesült Államok, Anglia vagy Japán érdekeiből kiindulva? 
Nem lehet! Érdekegyensúlyra van szükség. Egyelőre nincs érdekegyensúly." 


Mihail Gorbacsov könyve először Nyugaton jelent meg, de mindannyiunkhoz, a Föld 
lakóihoz szól. Ezért is érzem úgy, jogos föltenni a kérdést: mit jelent a könyv nekünk, 
magyaroknak? A válasz csak az lehet: bátorítást. 

Bátorít, mert megerősíti: a lényeget tekintve egyformán gondolkodunk, sok feladatot 
hasonlóan látunk. Magyarországon már alapigazságnak tűnik az a megállapítás, hogy 
,:..A tervezés előnyeit egyre növekvő mértékben összekapcsoljuk a szocialista piac 
ösztönző tényezőivel". Ne feledjük azonban, mennyi vita húzódik meg e megállapítás 
mögött, mennyi arról, hogy milyen mértékben piac a szocialista piac, áru-e a munkaerő, 
a kultúra és sorolhatnánk tovább. Ismerős számunkra a következő kérdés is: , Hogyan 
haladhat a gazdaság, ha melegházi körülményeket teremt az elmaradó vállalatok számá- 
ra, és az élenjárókat sújtja?" A mi tapasztalatunkkal is egybevág a következő megállapí- 
tás: , A társadalom valóságos életében sohasem fordul elő, hogy az egyik gazdaságirányí- 
tási rendszert teljes egészében megszüntetik, és rögtön másikkal, akár tökéletesebbel 
cserélik fel, mintha valamiféle mechanikai szerkezetről lenne szó." 

Bátorítást jelent, ahogyan Mihail Gorbacsov a nemzetközi viszonyokat értékeli. Egy- 
becseng véleményünkkel, amikor arról ír, hogy elkerülhetetlen a szocialista országok 
együttműködésének korszerűsítése, vagy a fegyverzetkorlátozásról, a leszerelésről, a 
nemzetközi kapcsolatok demokratizálásáról szól. Érthető módon érzékenyen követjük 
Európa világpolitikai súlyáról és történelmi jelentőségéről mondottakat. Az azonos 
irányú gondolkodást jelzi, hogy az itt kifejtettek föllelhetők a magyar külpolitika meg- 
nyilvánulásaiban, lépéseiben is. . , 

Rendkívül fontosak Mihail Gorbacsov megállapításai a nemzetiségek együttéléséről. 
Megszívlelendőnek tartjuk a soknemzetiségű kaukázusi területen szerzett személyes 
tapasztalatait: , A barátság alapja az egyenlőség és az igazságosság minden probléma 
megoldásában. Ha egyszer-másszor eltérés történt ezektől az elvektől, azért drága árat 

kellett fizetni... Nem elég meghirdetni a nemzetek egyenjogúságát, arra van szükség, 
hogy minden nép teljes életet éljen. És még valami: ha keletkeznek is kedvezőtlen 
jelenségek az emberi viszonyoknak ebben a rendkívül érzékeny szférájában, sohasem ok 
nélkül keletkeznek, és az ok a többi közt a bürokratizmus, az, hogy ignorálják a . 
törvényes jogokat." 

A gorbacsovi gondolkodás évtizedek lerakódásaitól, a szellemet terhelő túlsúlyoktól 
megszabadulva képes új módon látni és láttatni az országot és a világot, módszeresen 
és tudatosan felhasználva a szocializmus építésének a Szovjetunióban és más országok- 
ban szerzett tapasztalatait, a nemzetközi munkásmozgalom harcának tanulságait. 

Ugy vélem, hogy a kötet fontos hozzájárulás a szocializmus világméretű gondolati- 
elméleti megújulásának egyre szélesedő folyamatához; tanulmányozásra méltó, tovább- 
gondolásra érdemes mű. 


Kohán György: 
Dél. 

SZERKEZETVÁLTÁS ÉS TÁRSADALOMPOLITIKA 


Pártoljuk a magyar ipart! 
Pártoljuk a magyar ipart? 


Csaknem 150 évvel ezelőtt, 1841. május 5-én jelent meg Kossuth Lajos vezércikke a Pesti 
Hírlapban a Műiparról. Ezt írta benne: . Ipar és csak ipar! Igen szép e szó, ha már csak grammati- 
cai jelentését vesszük is, mert a haladás legtágasabban vett eszméjét egészen kifejezi, valóban, 
csak úgy és akkor haladunk, ha iparkodunk: s midőn iparkodunk, akkor a tespedés eszünkbe 
sem jut, mert a tespedő, a maradozó nem iparkodik. Az ipar szóban erő és mozgás eszméje 
rejtezik, s abban ki tespedni akar, ki maradni szeret, erőt, mozgást hiába keresnénk. (...) Az ipar 
azonban, szorosabb értelemben véve is, igen szép szó, mert a nemzeti munkásságnak, haladás- 
nak, boldogságnak eszméjét fejezi ki: s nem csupán anyagi, de szellemi tekintetben is: e két 
tekintet egyébiránt, véleményünk szerint, oly szoros kapcsolatban áll egymással, hogy a kettő 
közt elkülönítő vonaelt húzni, lehetetlen." 

Az ipar 1986-ban az anyagi ágak bruttó termelésének 43 százalékát hozta létre, a nemzeti 
jövedelemhez 46 százalékkal járult hozzá, az ott dolgozó aktív keresők 34,5 százalékát foglalkoz- 
tatta. Mind a párt gazdasági-társadalmi kibontakozási programja, mind a kormány ennek alapján 
kidolgozott munkaprogramja, amelyet az 1987. szeptemberi parlamenti ülés elfogadott, hang- 
súlyozza az ipar és a műszaki fejlesztés fontosságát. Alapvető feladatnak tartja, hogy át kell 
alakítani és modernizálni kell a jelenlegi ipari szerkezetet. Az Ipari Minisztérium megjelölte a 
változtatások általános kereteit, de egy valóban versenyképes ipar kiépítéséhez meg kell terem- 
teni a hosszú távú és a napi feltételeket, össze kell hangolni a realizálásukhoz szükséges 
tevékenységeket. Ez nem könnyű feladat, éppen ezért fokozott jelentősége van itt a tapasztalat - 
cserének. 

Ezt szolgálta a Társadalmi Szemle által összehívott kerekasztal-beszélgetés is. Jelezni kívánta 
a szerkezetváltás során a vállalatok előtt tornyosuló akadályokat, egyúttal bemutatni azokat a 
cselekvési irányokat, erőfeszítéseket is, amelyek hozzájárulhatnak a gyorsabb előrelépéshez. Az 
eszmecserében a következők vettek részt: Dányi Pál, az MSZMP Baranya Megyei Bizottságá- 
nak első titkára; Gábor András, a Tungsram Rt. vezérigazgatója; Hoch Róbert akadémikus, 
az MTA Közgazdaságtudományi Intézetének igazgatóhelyettese; Kara Gábor, a Ganz Villa- 
mossági Művek vezérigazgatója; Kuczik István, a Kecskeméti Mezőgazdasági és Élelmiszer- 
ipari Gépgyártó Vállalat vezérigazgatója; Mihályi György, az Egis Gyógyszergyár vezérigazga- 
tó-helyettese. A beszélgetésen, amelyet Szentgyörgyi Zsuzsa, az Ipari Minisztérium főosz- 
tályvezető-helyettese vezetett, elsőként a következő kérdést vitatták meg. 

Az ipari szerkezetváltásban mi legyen a vállalat szerepe és mi az államé? Miképpen kell 
végrehajtani az ipari fejlesztést és a visszafejlesztést a vállalatoknál, és hogyan szükséges 
befolyásolni azokat az állami irányító szerveknél? Hogyan valósíthatók meg az ipari szerkezetát- 
alakítási programban meghatározott kiemelések, szelekciók és prioritások? Ki-ki - a maga 
munkaterületén és elképzelései szerint — milyen beavatkozásokat lát szükségesnek? 


HOCH RÓBERT Nemcsak a szerkezetváltás, hanem a gazdaság egészének műkö- 

dése szempontjából is-alapkérdés a vállalat és az állam közötti 
munkamegosztás tisztázása. Hozzátenném, hogy ugyanilyen súlyos és fontos kérdés az 
állam és a párt szerepének, munkamegosztásának világos elkülönítése, a párhuzamossá- 
gok megszüntetése, meghatározva, hogy milyen legyen a felső pártvezetés és az állami 

gazdaságirányítás közötti munkamegosztás, illetve miben különbözzék a közép- és alsó 
szintű pártszervek, valamint a vállalatok szerepvállalása. 

Tulajdonképpen már 1968-tól nagyon lényeges különbséget tettünk a gazdasági funk- 
ciókban, amikor megszüntettük a kötelező tervutasítást. Ezzel — legalábbis elvileg — az 
állam a vállalatokra bízta a konkrét gazdálkodás sok fontos kérdését. De még nem eléggé 
következetesen, mert a vállalatokat nem piacorientálttá tettük, hanem szabályozásorien- 
tálttá. Az állam továbbra is megtartotta az operatív vállalatirányítás nagy részét, csak 
nem utasítások, hanem szabályozók révén; de hozzátehetjük, hogy burkolt formájú 
utasításokkal is, amelyeket , elvárásoknak" neveztünk el. Az eredmény ugyan jobb lett, 
de azért a lényegi, minőségi változást nem hozta meg, egy sor kérdést pedig meg sem 
oldottunk. 

Nem oldottuk meg - sem elvileg, sem tudományosan -, hogy milyen legyen a gazda- 
ságpolitika és a népgazdasági tervezés, mi legyen a tartalma, módszere. Én itt döntőnek 
azt tekintem, hogy a párt és az állam a gazdaságstratégiát dolgozza ki, ennek végrehajtá- 
sáról gondoskodjék, a rövid távú, operatív irányítást viszont — amely ma megint túlzot- 
tan előtérbe került —, szüntesse meg. 

Ebből nem az következik, hogy a központnak, az államnak ne lenne igen nagy szerepe 
a makrostruktúra alakításában. De nem úgy, hogy például a feldolgozó iparban külön 
meghatározza, mekkora legyen a gyógyszeripar vagy a textilipar aránya, hanem elsősor- 
ban úgy, hogy bizonyos, a piac által nem szabályozható ágazatok - mindenekelőtt az 
infrastruktúra -, továbbá a progresszív tevékenységek fejlesztésében az állam közremű- 
ködik, mégpedig nem az eddigi módszerekkel, hanem piackonform eszközökkel. Nem 
számolatlanul adja tehát a pénzt a vállalatnak, ráadásul olyannak, amely eddig semmit 
sem bizonyított. Ehelyett ki kell dolgoznia, melyek ezek a piackonform eszközök, 
hogyan kell az arra érdemes vállalatot kiválasztani, és hogyan lehet pénzt adni úgy, hogy 
ez a vállalatot ne elkényelmesítse, hanem a felelősségét növelje. Ebben a hitelnek, a 
hitelformáknak nyilván nagy szerepük van. 

Akkor sem nélkülözhető az állam szerepe, amikor visszafejlesztésről van szó. A fejlett 
tőkés országok tapasztalatait is figyelembe véve, eredményeket azok az országok értek 

el, amelyekben az állam határozottan részt vett a nem gazdaságos ágazatok, tevékenységi 
körök visszafejlesztésében. A módszerek eltérőek voltak. A thatcheri mintát például az 
jellemezte, hogy az állam erőteljesen részt vett a leépítésben, de nem sokat törődik a 
következményekkel. Svédországban viszont állami fejlesztéspolitikával — például regio- 
nális fejlesztési politikával — gondot fordítottak új munkahelyek teremtésére is. 

Amit eddig mi csináltunk, az a fordítottja annak, amit kellene. Nem az ígéretesnek 
adtunk és nem a rossztól vontunk el, hanem az ellenkező irányú utat jártuk. Csak egy 
példa, de ez rendkívül jellegzetes. Két évvel ezelőtt, amikor a rendelések leállítása miatt 
az építőipar bajba került, a kormány azzal adott egymilliárd forintot az építőiparnak, 
hogy szigorúan kikötötte: a támogatást csak a legrosszabb vállalatok kaphatják. 

A kormányzat már 1968-ban, majd 1976-ban is elhatározta, hogy — a társadalmilag 
vagy gazdaságilag nagyon indokolt eseteket kivéve — fokozatosan megvonja az állami 
támogatást. Most megint elhatároztuk ugyanezt. Végrehajtani azonban csak úgy lehet, 
hogy nagyon elszántan meg kell mondani: mennyi idő alatt és milyen lépcsők szerint 
építjük le a gazdaságtalan termelést. Tehát meg kell határozni, hogy például öt év múlva 
már semmit sem kap a vállalat, és addig is évenként fokozatosan csökken a támogatás. 

Most viszont megint félő, hogy nem ezt tesszük, hanem csak általában elhatározunk 
egy csökkentést, ami egyik napról a másikra úgysem hajtható végre, hiszen nem lehet 
azt mondani, hogy eddig — 40 vagy 30 évig - kaptál, holnap pedig nem kapsz semmit. 
Ebből csak az jöhet ki, ami eddig is, hogy állandóan túllépjük azt az összeget, amit 
támogatáscsökkentésként akarunk megszabni. 

MIHÁLYI GYÖRGY Egy vállalat, vállalkozás az élő szervezethez hasonlóan állandó 
kapcsolatban van környezetével. Minden ilyen szervezet a leg- 
erősebb ingerre reagál; a vállalat ettől függően szabályozó-orientált vagy piacorientált. 
A cél az, hogy a legerősebb inger a piac legyen, mert egy gazdasági vállalkozást a 
piacnak kell irányítania. Ha ez sikerül, a termékszerkezet-váltást alapvetően maga a 
gazdasági környezet kényszeríti ki. Egy gazdasági vállalkozás ugyanis a piacon csak 
akkor képes fennmaradni, ha folyamatosan megújítja önmagát, termékeit. Tulajdonkép- 
pen így jön létre a termékszerkezet-váltás, ami nyilvánvalóan vállalati kategória. A gaz- 
daságirányításnak éppen az a feladata, hogy támogassa ezt a folyamatot, az általa 
kedvezőnek ítélt tendenciákat. 

A támogatás leghelyesebb formájának azt tartom, amely elsősorban adókedvezmé- 
nyek révén történik, tehát abból az erőforrásból, amit a vállalat már egyszer megkeresett. 
Nagyon veszélyes dolog, ha ígéretekre adjuk a pénzt, aztán kiderül, hogy nem kellett 
volna, de akkor már késő. 

A másik lehetséges forma a hitelezés. Előfordulhat ugyanis, hogy egy-egy sikeresnek 
ítélhető akcióhoz meg kell előlegezni az erőforrásokat. Itt a legfontosabb szempont a 
hitelképesség. A banknak kell megítélnie, hogy a vállalkozás sikeres lehet-e, hiszen a 
tőkéjét kockáztatja, s ha nem üt be a dolog, akkor a bankot is, a vállalkozást is veszteség 
éri. Két évvel ezelőtt összeszámoltam: a költségvetés — csak ami az újságokban megje- 
lent — több milliárd forint hitelt engedett el a vállalatoknak. Ebben nem ott látom a 
legnagyobb bajt, hogy ez a pénz elveszett, hanem abban, hogy ezek mind elvetélt 
vállalkozások voltak, olyan befektetések, amelyek nem térültek meg. 


DÁNYI PÁL A szerkezetváltásnál én mindenekelőtt nem a népgazdasági 
ágak, ágazatok arányát, hanem mindinkább a termékstruktú- 
rát tartom a legfontosabbnak. Ez lehet a szerkezetváltás kiindulópontja. Ámde akár 
a termékszerkezetre gondolok, akár a gazdaságszerkezetre s ezen belül az ipar szerkezeté- 
re, azt tartom természetes állapotnak, ha a struktúra folyamatosan változik. Ez eddig 
lassabban ment, mint ahogy a gazdaság és a piac oldaláról elvárható lett volna. 

Most gyorsítani akarunk. Ehhez azonban meg kell vizsgálnunk, hogy eddig mi okozta 
a lassúságot, melyek voltak a fékező és melyek az inspiráló tényezők, s ez utóbbiak miért 
nem fejtették ki hatásukat. Véleményem szerint most nem pusztán a gazdaság szerkezeté- 
nek módosítására kell javaslatokat kidolgozni, hanem elsősorban arra, hogyan lehetne 
felerősíteni a gazdaságszerkezet változásának serkentő tényezőit. Nagyon fontosnak 
tartom, hogy egyszerre legyen önvizsgálat is, meg változás is. 

A vállalat és az állam, valamint a párt szerepét is újra kell gondolni, pontosabban 
másként kell tevékenykednünk. Az állam és a vállalat viszonyát illetően nem azt tartom 
elsődlegesnek, hogy az államnak több vagy kevesebb szerepet kell-e vállalnia, hanem azt, 
hogy alapvetően mást, mint ma. 

Hadd utaljak például a pályázatok, a támogatások odaítélésének módjára. Ez most 
úgy történik, hogy akár bizottságok, akár személyek döntenek, érdektelenek a támoga- 
tandó vállalkozás eredményességében. A banknál nem így van: ott a szervezet is, a 
szakembergárda is anyagilag érdekelt abban, hogy a hitel gyümölcsözzék. Helytelen 
tehát, hogy miközben gazdasági érdekeltséget hirdetünk, a gazdasági vállalkozás ered- 
ményében közvetlenül érdektelen személyek döntsenek a pénzügyi feltételekről. 

Helytelenítem azt is, ami az exportnövelő pályázatokkal történik. Megállapodik a 
minisztérium és a vállalat, mondjuk három évre. Számomra már az, hogy a minisztérium 
meg a vállalat megállapodik, kezelhetetlen valami. Ráadásul ugyanazoknak a miniszté- 
riumoknak a vezető képviselőiből álló bizottság, amely a megállapodást aláírta, megte- 
heti, hogy gyakran már egy év után sem tartja a saját szavát. A Pécsi Kesztyűgyár például 
három éve - az illetékes minisztériumokkal való megállapodás alapján - elindított egy 
exportbővítő folyamatot. Eltelt egy év, és a minisztériumok felmondták a megállapodást. 
Mit lehet most tenni? A vállalat benne van egy utcában, amelyből valahogyan ki kell 

jutnia. A legnagyobb baj azonban, hogy azok miatt, akik az államot képviselték, szavahi- 
hetetlenné vált maga az állam. Ha ennyire alárendeljük a körülményeknek az állam 
szerepét, miféle szerepe lehet a továbbiakban az államnak? 


HOCH RÓBERT Ma nagyon sok szó esik a tulajdon és a tulajdonos kérdésköré- 

ről. Valóban fontos és egyelőre megoldatlan probléma ez. De 
azért van egy olyan összefüggés, amely egyszerűbben fogható meg, mint a tulajdon 
nagyon bonyolult, nagyon vitatott, nagyon tisztázatlan kérdése. Ha addig várunk, amíg 
a szocialista tulajdon valamennyi problémáját megoldjuk, akkor egyhamar nem lesz 
változás. Ha viszont megpróbálunk áttérni a rablógazdálkodásra ösztönző, rövid távú 
nyereségérdekeltségről a hosszabb távú nyereségérdekeltségre, ez már sokat hozna a 
konyhára, feltehetően költségérzékenyebb, valóban nyereségérzékenyebb vállalati mű- 
ködésre késztetné az állami vállalatokat. De ennek is van előfeltétele, mert a hosszú távú 
vállalati érdekeltség azonos a vállalati stratégiával. Ha viszont az látszik, hogy a köz- 
pontnak nincs stratégiája, mert a szabályozókat állandóan változtatja, akkor aligha lehet 
elvárni a vállalattól a stratégiát. Márpedig enélkül szerkezetváltás és műszaki. fejlesztés 
sincs. 


GÁBOR ANDRÁS Én az állam és a vállalat kapcsolatát úgy jellemezném, hogy 

olyan környezetet kell teremteni a vállalat számára, hogy vállal- 
kozó legyen, és hogy tudjon is vállalkozni. Vállalkozáson a hosszú távú vállalkozást 
értem, és a piacot is úgy tekintem, hogy egyetlen piac van. Az a művi beavatkozás, 
amellyel szinte félévenként - hol devizaváltoztatások, hol adórendszer-módosítás formá- 
jában — újra szabályoznak, az állam és a vállalat kapcsolatában előbb-utóbb erkölcsi 
tényezővé is válik. Ma például egy ragyogóan működő gépipari vállalat — ha a szocialista 
piacot művileg megvonják tőle, mondván: nincs kontingens -— egyik napról a másikra 
tönkremehet. I 

A termelési struktúra ugyanis kötött, mert olyan szellemi, fizikai, technikai erőforráso- 
kon alapszik, amelyek gyorsan és könnyen nem alakíthatók át. Ebben kellene az állam- 
nak szerepet vállalnia; abban, hogy a vállalkozói készséget erősítse a vállalatnál, amikor 
az struktúrát alakít át. Ennek során az államnak technológiai programokat kellene 
megfogalmaznia, bizonyos progresszív ágazato .i a bankrendszer vagy pályázatok 
révén támogathatna. 

Mindez azonban nem elég. Ha ugyanis egy piacgazdaságot építő rendszerben nincs 
rendben két alapvető dolog: vagyis nincs jól működő ár- és nincs megfelelő bérrendszere, 
a vállalkozói tevékenység illuzórikussá válik. Miért? Mert az import korlátozott, a hazai 
ár (például az anyag- vagy energiaár) pedig magasabb, mint az importár. A hazai anyag 
tehát többe kerül, mintha importból szereznénk be. A papír ára nemrég emelkedett 18-22 
százalékkal, és nyilvánvalóan még tovább fog emelkedni. Annak a papirnak a hazai 
nyomdai ára, amelyet mi használunk, forintra átszámítva legalább 20 százalékkal maga- 
sabb, mint azé, amit egy tőkés cégtől szereznénk be. De ugyanezt lehet elmondani az 
acélra is, vagy például a sárgarézlemezre, amit a Tungsram évi 300 millió forint értékben 
épít be a lámpafejekbe és sok más alkatrészbe. A sárgarézlemeznek egyetlen, tehát 
monopolhelyzetű hazai gyártója van, az import viszont leszűkített. Így a vállalkozó 
nemcsak a szabályozás korlátozó formáival találkozik szembe, hanem a monopolhelyze- 
tek következtében hazailag érvényesülő árfelhajtással is. A tőkés világban, ahol verseny- 
piac van, egyáltalán nem honorálják azt, hogy a versenytárs magasabb áron vásárolt 
energiát vagy anyagot használ. Egy olyan cég, mint a Tungsram, amely több mint 
felerészben versenypiacon működik, hiszen termelésének 54 százaléka tőkés piacra megy, 
ezt a költségtöbbletet nem tudja áthárítani. 


KARA GÁBOR A szerkezetátalakítási feladatok megosztását illetően teljesen 
egyetértek az elhangzottakkal. Azt azonban, hogy mi a szerepe 
ebben az államvezetésnek, az iparvezetésnek és mi az iparvállalatoknak, szeretném egy 

más oldalról is megközelíteni. A mi iparágunkban, az energetikában és az elektrotechni- 
kában a vállalati szerkezetátalakításnak fontos sajátossága, hogy a késztermékekben a 
tőkés import hányada nem csökken, hanem nő. 


HOCH RÓBERT Csak alátámasztásul: 1970-ben a magyar gépipar alkatrészigé- 
nyeit 60 százalékban elégítette ki a hazai termelés, 1985-ben 
már csak 30 százalékban. 


KARA GÁBOR Az erősáramú elektronikai iparágakat komolyan sújtja a rész- 
egységek, félkész gyártmányok választékának csökkenése, 

egyes termékek megszűnése. Minthogy szocialista relációból alig vannak beszerzési 

lehetőségek, a mi termékeinknél évek óta erőteljesen nő a tőkés importigény. 

Ezért mintegy 15 éve fokozottan próbáljuk kihasználni az országon belüli kooperációt. 
Véleményem szerint a kooperáció megoldatlanságában is valamelyest felelős az ipar 
vezetése. Azoknak a termékeknek a kooperációs gyártását, amelyekből nagy termelé- 
kenységű eszközökkel az ország egész igényét olcsón ki lehetne elégíteni, központilag 
kellene megszervezni. Ma ugyanis az a helyzet, hogy amint egy nagyvállalat kapacitás- 
hiány miatt rászorul kooperáló partnerére, a vállalat számára megdrágul a kooperáció. 

Fejlettebb ipari országokban akkor kooperál a vállalat, ha a partnertől olcsóbban 
kapja a terméket, mintha maga állítaná elő. Mi sokszor azért nem tudunk versenyképessé 
válni a tőkés piacon, mert képtelenek vagyunk leszorítani az árainkat. Ha műszaki 
paramétereink megfelelőek és a szállítási határidőt is tartani tudjuk, akkor áraink 
korlátozzák erősen tőkés piaci lehetőségeinket. Ugy vélem, hogy elsősorban központi 
irányítással itt is tenni kellene valamit. Az a kooperációs forma, amely Magyarországon 
kialakult, szerintem minden vállalatnál áremelő tényező. 


GÁBOR ANDRÁS Nem hiszek abban, hogy pillanatnyilag beválna a központi 

szervezés, hiszen nincs megfelelő verseny. A nyugati világban 
a Ganz által eladott gépeket nem gyártják, hanem építik. A vállalat konstrukciót ad, 
majd épít, üzembe helyez, vállalkozik. Nekünk is vissza kellett hoznunk saját vertiku- 
munkba egyes termékek gyártását, mert ha külső kooperációból szerezzük be ezeket, 
50-60-200 százalékkal drágábbak - és ráadásul rosszabbak Is. 


MIHÁLYI GYÖRGY Néhány hónapja szó volt a tévében a török autógyártásról. Úgy 
kezdték el, hogy az alkatrészek nagy részét importálták. Három 
év múlva az alkatrészek zömére volt hazai gyártó. S ezt nem az állam szervezte meg, 
hanem a piac, az érdek. A vállalkozó abból élt meg, hogy nekiállt autóalkatrészeket 
gyártani. 
KUCZIK ISTVÁN A piac hatásosságát, szervezőerejét a mezőgazdasági gépgyár- 
tás példája is illusztrálja. Mi a nyolcvanas évek elején találkoz- 
tunk először jelentősebb piaci gondokkal. Akkoriban külföldön is, belföldön is elfogyott 
a mezőgazdászok pénze, és csökkentették beruházásaikat. Ráadásul a magyar mezőgaz- 
dasági beruházásokat világbanki hitelből kezdték finanszírozni, amelyet nemzetközi 
pályázatokon lehetett elnyerni. Így vállalataink megmérettettek, és néhány tekintetben 
elég szomorú számlát voltunk kénytelenek elkönyvelni. Csak példaként említem meg, 
hogy egy korábbinál sokkal korszerűbb terméket az előzőnek a felénél alig magasabb 
áron adunk el a belföldi és a külföldi piacon. Mióta fel tudtuk mérni, hogy ilyen 
versenyhelyzetben mit ér a munkánk, jó néhány termék gyártását le kellett állítanunk, 
és újakat kellett kifejlesztenünk, licencvásárlásokkal kellett a belső termékszerkezetet 
korszerűsíteni. 
Jótékonyan hatottak a világbanki pályázatok, mert a nemzetközi verseny felélénkítette 
a fejlesztési munkát, és jelentős szemléletbeli átalakítást is magával hozott ezeknél a 
vállalatoknál. Nem szabad figyelmen kívül hagyni meglevő tőkés kooperációinkat sem, 
amelyek mezőgépiparunk fejlesztésében fontos szerepet játszottak és játszanak ma is. 


d Mé 

Ezek révén sokkal korszerűbb technológiához jutunk, és a munkakultúra fejlesztésében 
is nagyon jó tapasztalatokat szereztünk. 

Sajnálom, hogy mostanában a nullszaldós kooperációknak nem egészen olyan a 
megítélése, mint szeretnénk. Értem, hogy ez terheli az exportképes kapacitásokat, és 
kisebb lesz az aktívum, ha az exportképes kapacitások nullszaldóra vannak lekötve. De 
azért azt is be kell látni, hogy ennek tovagyűrűződő hatásai vannak; a tartós tőkés ipari 
kooperációk hosszú távon olyan nyitott csatornát jelentenek az ipar fejlesztéséhez, 
amelyről nem szabadna lemondani. Több mindennel próbálkoztunk tehát, és rá kellett 
jönnünk, hogy a hagyományos munkamódszereinkben rejlő tartalékok gyakorlatilag 
kimerültek. A , még több munkával még több eredményt" szisztémáját nem folytathat- 
tuk tovább; kerestük a jobb megoldást. 

1983-ban belekezdtünk egy versenyképességet fokozó -— divatos szóval — , átvilágítás- 
ba". Ennek során nemcsak a termékeket paramétereztük, hanem elemeztük a vállalati 
szervezetet, a vezetési gondokat is. Ezekből is leszűrhettük, hogy a sürgős átalakítás 
elkerülhetetlen. És ekkor néhány akadállyal találtuk szembe magunkat. A program 
megvalósításához szükségünk lett volna például korszerű menedzserképzésre a vállalat- 
nál, mivel végrehajtás közben elsősorban nem anyagi, hanem szemléleti korlátokba 
ütköztünk, még a vállalati kollégák részéről is. Nagyon nehezen tudtunk olyan társasá- 
got felfedezni, amely vállalta volna az innovációs menedzserképzés lebonyolítását. Most, 
hogy túl vagyunk a tanfolyam jelentős részén, elmondhatjuk: egyrészt sikeresnek tekint- 
hető, másrészt enélkül a szemléletátalakító munka nélkül nem tudnánk a programot 
végrehajtani. 

Amikor a már említett átvilágítás nyomán elkezdtük a vállalati szervezet, a belső 
struktúra átalakítását, akkor kiderült: olyan bonyolult mechanizmusok szabályozzák a 
vállalat gazdálkodását, hogy azoknak a megkerülése gyakorlatilag lehetetlen. Beszélhe- 
tünk, tanulmányokat írhatunk arról, hogy milyen legyen a vállalati belső érdekeltség, de 
olyan szövevényes szabályok alakítják a vállalat, illetve a költségvetés és az állam közötti 
kapcsolatokat, hogy nagyon körülményes dolog a valódi önelszámoló egységek létreho- 
zása, tehát olyanoké, amilyenekre az érdekek oldaláról szükség lenne. 


DÁNYI PÁL . A szerkezetváltásról szólva én korábban a termékszerkezet 

fontosságát hangsúlyoztam. De nem elég csak termékekben 
vagy ágazatokban gondolkozni. A vállalatok a területi integrációban is jelen vannak, és 
a nem gazdasági szférával is kapcsolatban állnak. Vagyis helyileg nemcsak termékszerke- 
zetről kell beszélni, hanem például foglalkoztatási struktúráról, infrastruktúra-fejlesztés- 
ről is. Márpedig ezek nemcsak egy-egy vállalathoz, hanem a térségben sok más érdek 
együtteséhez kötődnek, s így elengedhetetlen mindezeknek a kezelése, a népgazdasági 
akarat meg a helyi feltételek ismeretében történő összehangolása, a helyi információk 
feldolgozása. 

Az ezzel kapcsolatos gazdasági szervezőmunka véleményem szerint nem lehet a párt 
feladata. Mert ha a párt szervezi a gazdaságot, akkor ez azt jelenti, hogy az állam valamit 
nem csinál, és helyette teszi azt a párt. A pártnak egyrészt a stratégia meghatározásában, 
tehát a politika, a gazdaságpolitika alakításában kell részt vennie, illetve a politikai elvek 
érvényre jutását kell segítenie, és ellenőriznie a megfelelő eszközökkel. Az állam azonban 
a területen csak fél lábbal van jelen: nincs az államnak megyei megfelelője. A tanács nem 
az: nem , fedi le" a területet. Nem foglalkozhat például a területén lévő, de minisztériumi 
felügyeletű vállalatokkal. Ezért a pártbizottság a gyakorlatban sokszor kénytelen olyat 
tenni, amit az államnak kellene csinálnia, csakhogy az állam bizonyos vonatkozásokban 
nincs jelen a területen. Ha például az ércbánya vagy a szénbányák dolgaival törődünk, 
nem azért tesszük, mert úgy érezzük, hogy a vállalat ügyébe bele kell avatkoznunk, 
hanem azért, mert rávisz bennünket a kényszer, az a politikai szituáció, amely ott 
különféle problémák kapcsán — most éppen a foglalkoztatás ilyen — előfordulhat. A vá- 
kuumot igyekszünk betölteni annak tudatában, hogy valamit talán tudunk segíteni. 

A megyei munkában tehát lényegesnek tartom, hogy túl a termékszerkezeten, iparszer- 
kezeten, már gazdaságszerkezetben is gondolkodjunk, amelyben a foglalkozási struktú- 
ra, képzési struktúra is benne van. A gazdaságszerkezet alakítását csak elemeinek egysé- 
ges összefüggésében, kölcsönhatásában, rendszerében lehet elképzelni. 

Ami Baranya gazdaságát illeti: az ipar szerkezetén belül most a gépipar, az elektroni- 
ka, a műszeripar fejlesztését kívánjuk serkenteni, a mezőgazdasági termelésben például 
a szója arányának növelését. Rendkívül fontosnak tartjuk, hogy az idegenforgalom 
megyénkben is gazdasági ágazattá váljon. Baranyának ugyanis olyan természeti-földraj- 
zi, infrastrukturális, kulturális adottságai vannak, amelyeknek fejlesztésébe már sok 
pénzt befektettünk, s itt az ideje, hogy minél többet hozzunk ki belőlük. Többet, mint 
mondjuk, a szénbányászatból, amelyet éppen szanálnunk kell. 

A szerkezetalakítás során tehát figyelembe kell vennünk a gazdaság kölcsönhatásait, 
kooperációs, működési és egyéb feltételeit; de szükséges a területi megközelítés is. Ennek 
a területi megközelítésnek elsősorban a pártbizottság, a pártszervezetek a képviselői. 
A párt szerepének abban is változnia kell, hogy ne annyira a termékkel meg a szabályo- 
zókkal foglalkozzék (ezzel elsősorban a vállalati szakmai vezetésnek kell törődnie), 
hanem az emberrel, életkörülményeivel, fejlődésével, képzésével, hangulatának és meg- 
győződésének formálásával, problémáival. 


SZENTGYÖRGYI ZSUZSA A kiinduló kérdésekkel kapcsolatban mindenki kifejtette a véle- 

ményét. Most arra kérnénk választ, hogy ki-ki a maga munka- 
területén és elképzelései szerint milyen irányban lát előrelépési lehetőséget? Külön kérjük, 
térjenek ki a műszaki fejlesztés problémakörére, mert úgy tűnik, most ez az egyik 
legsebezhetőbb pontja gazdaságunknak, és hosszú távon az itt elkövetett mulasztások 
okozhatják a legtöbb veszélyt. 


HOCH RÓBERT Az Országos Tervhivatal megrendelésére a hosszú távú tervezés 
keretében most dolgoztunk ki egy tervkoncepció-variánst. En- 

nek lényege az egységes piac — illetve, ahogyan mi nevezzük nem nagyon szerencsés 
kifejezéssel: a belső felhasználás, a belső piac — felértékelése. Az a véleményünk ugyanis, 
hogy egy gazdaság működésképtelen, ha kiforditjuk, ha megpróbálunk exportenklávékat 
kialakítani, olyan szigeteket, amelyek gazdaságilag és műszakilag elszakadnak a belső 
piactól. , 

Ismeretes, hogy az elmúlt 15-20 évben, de különösen az utóbbi esztendőkben a belső 
kooperáció szétesett, rosszabb, mint korábban volt. Ráadásul az elmúlt két évben az a 
furcsa jelenség állt elő, hogy miközben restrikció van és a vállalatoknál kihasználatlan 
emberi és dologi kapacitások találhatók, egyes vállalatok mégis olyan magatartást 
tanúsítanak, mintha itt valami szédületes fejlődés volna. Más szavakkat: a gazdaságpoli- 
tika és a mechanizmus lehetővé teszi a vállalatok számára, hogy kihasználatlan kapacitá- 
sok mellett is úgy viselkedjenek - vagy kénytelenek legyenek úgy viselkedni -, mintha 
itt valamiféle nagyfokú erőforrás-kihasználás volna, nem pedig hiánygazdálkodás. 

Ehhez hozzáteszem: az importról beszélve nagyon sokszor csak az importkonkuren- 
ciára és annak csak egyik formájára gondolunk, vagyis, hogy hozzunk be minél több 
árut, és versenyeztessük a hazai termékekkel. Ennek lehetőségei a következő években 
biztosan nagyon szűkek lesznek. De van egy másik oldala is a dolognak: versenyezzen 
a hazai termelő azért, hogy a termékeivel az import helyére lépjen be. Miért éppen az 
alkatrészgyártásban, az alapanyag-termelésben megy ez a legkevésbé? Ugy gondolom, 
hogy részben azért, mert bár eltöröltük a tervutasításos rendszert, a végtermékszemléletet 
"nem szüntettük meg. Tehát nem ugyanaz, nem ugyanolyan érdekeltségi rendszer hat az 
alkatrész gyártására, mint a késztermékére. Amíg ezen nem fordítunk, addig az itt 
tárgyalt problémák nem oldhatók meg. 

Még egy gondolat ehhez. Ha mindent jól csinálnánk, ha jó lenne a gazdaságpolitika, 
jó a mechanizmus, akkor is felmerülne az a kérdés, vajon a kooperáció független-e egy 

adott ország gazdasági fejlettségétől. Nos, nem független. Ha megnézzük a Ford-gyár 
öskorszakát, azt látjuk: az üzem abban az időben kénytelen volt kohókat és gumiültetvé- 
nyeket venni, mert különben nem állt volna össze a Ford-kocsi. Nem azt javaslom, hogy 
teljesen ezt az utat járjuk, de azért úgy gondolom, hogyha a horizontális vállalati . 
szervezés helyett a vertikális vállalati szervezésre törekednénk, azon belül pedig egy 
hatékony vállalati belső mechanizmus, belső elszámolási rendszer kialakítására, akkor 
a kooperáció problémája részben megoldható lenne. 

A belső piachoz még egyet. Felmerült itt az export kérdése. Normális körülmények 
között úgy lehet tartós exportpiacot szerezni, ha az új terméket először kidobom a hazai 
piacra, ott tökéletesítem, s amikor megvan a fejlesztés, a termékhez megvan a szervizhá- 
lózat, akkor kezdem exportálni. 


KARA GÁBOR Saját példánkkal szeretném alátámasztani, hogy igazán export- 

képessé — különösen a tőkés piacon — egy termékünk akkor 
válhat, ha van hazai referenciája. A Ganz-gyárak összefogva, közösen, központi irányí- 
tás mellett kifejlesztettek egy hatrészes metrószerelvényt, amely messze korszerűbb a 
meglévőknél. Igaz, hogy maga a metrószerelvény drágább, de a karbantartási, fenntartá- 
si költségeket is összevetve, öt éven belül megtérülne ez a többlet. Ezt különböző 
számítások bizonyítják. Célunk az volt, hogy ezt a termékünket hazai referenciával 
tesszük exportképessé, hazai pályán futtatunk néhány szerelvényt, s aztán bemutatjuk 
tisztelt külföldi vevőinknek: üljenek fel rá, vizsgálják át, s döntsék el, megveszik-e, mert 
európai szinten korszerű termékről van szó. Nem ez történt: a BKV - annak ellenére, 
hogy az ő kívánságára, vele együtt fejlesztettük ki a hazai szerelvényt — az észak-déli 
metróbővítéshez, legalábbis egyelőre, szovjet cégtől vett harminc kocsit. Fájó dolog ez 
a Ganz-gyáraknak, amelyek rengeteg energiát fektettek a fejlesztésbe, és bár van egy 
mintaszerelvényünk, belátható időn belül hazai piacra nem tudunk termelni. Ez erősen 
visszaveti a termék exportesélyeit. 


MIHÁLYI GYÖRGY Megint csak visszatérünk a piachoz. Abban minden gazdaság- 
politikus egyetért, hogy az iparfejlesztés alapja a piac. De abban 

Is egyetérthetünk, hogyha a jelenlegi piac vezérli a vállalatot, akkor itt baj lesz. Ma 
ugyanis a belföldi piac áttekinthetetlen. Vannak vállalatok, amelyek tényleg remekül 
megélnek a belföldi piacon, másokat viszont azonos teljesítmény mellett is tönkretesz. 
A belföldi piac szerintem is leértékelődött, s az 1988-as importszabályozás is további 
leértékelődését idézi elő. Mintha a belföldi piac nem lenne: teljesen az export függvénye. 
A gazdaságpolitika a magyar ipart arra terelte az elmúlt 40 évben, hogy szocialista 
piacra fejlesszen. Ez teljesen logikus, hiszen azonos gazdasági rendszerben dolgozunk és 
a politikai rokonszenv is összefűz bennünket. Most azonban nem ezt emelném ki, hanem 
azt, hogy szomszédos országokról van szó. Nem tudom, volt-e a történelemben valaha 
olyan gazdaság, amely nem elsősorban a szomszédos országokkal tudott normális keres- 
kedelmet lebonyolítani. Az Egyesült Államoknak is a legna obb partnere Kanada és 
Mexikó: a szomszédai. Ez minden fejlett országra igaz. És mi a szomszédainkkal 
- amelyek legalább 100 milliós vagy ennél is nagyobb piacot jelentenek -— nem tudunk 
normális kereskedelmet folytatni. Úgy érzem, hogyha ezt a problémát nem sikerül 
megoldania a gazdaságpolitikának, a politikának - és ez nyilván nemcsak magyar 
probléma, hanem a többi szocialista országé is -, akkor nem javulhat alapvetően az 
ország gazdasági helyzete. Ha a lehetőségeket objektíve próbálom felmérni, akkor ezt 
a szomszédos országokkal való kapcsolatot hangsúlyoznám elsősorban, mert azt hiszem, 
a megoldást valahol itt kell megtalálni. Ez egy olyan tisztes piac lehet, amely mennyiségé- 
vel, igényszínvonalával megfelelhet a magyar gazdaság fejlődésének. Ez áll szomszédaink 


gazdaságára is. 


KUCZIK ISTVÁN A kormányzati feladatok közül első helyre én is a piaci mecha- 
nizmus fejlesztését állítom, de úgy vélem, hogy a szocialista piac 

ellentmondásait nem lehet néhány éven belül megoldani. A szocialista országok többsé- 
gében ma is a minisztériumok, a főhatóságok a partnerek. Ennek a realitását nem 
vesszük eléggé figyelembe. Az a lehetetlen helyzet alakult ki ugyanis, hogy idehaza 
elvágtunk bizonyos információs csatornákat a vállalatok és a főhatóságok között, a 
minisztériumok, a főhatóságok viszont nem képesek megélni információk nélkül, és mi 
sem vagyunk képesek nélkülük, ez az igazság. Informális rendszer alakult ki tehát, vagyis 
telexen, telefonon kérnek tőlünk piaci koncepciókat. Mi sebtében összeállítunk egy 
anyagot, felkészítjük útjukra a külföldre utazó főhatósági és minisztériumi szakembere- 
ket, amit persze természetesnek tartok. A gondom az, hogy ebből mikor lesz igazi ptac. 


HOCH RÓBERT A KGST-probléma is gazdaságpolitikai és mechanizmusprob- 

léma. Először a gazdaságpolitikáról. Sokan bírálják a kontin- 
gensrendszert. Biztos, hogy nem jó. Teljesen érthető a vállalatok törekvése, hogy expan- 
ziós tevékenységet kívánnak kifejteni a KGST felé. Igen ám, de a helyzet az, hogy a 
KGST, különösen a Szovjetunió vonatkozásában eladósodtunk, csak sokkal kedvezőbb 
feltételekkel, a terhek nem akkorák, mint tőkés relációban. Továbbá nem importálha- 
tunk azt és annyit, ami és amennyi nekünk tetszik. A népgazdaságnak, az országnak nem 
érdeke, hogy egyoldalúan exportáljunk, és adósságállományunkat lecsökkentsük, ami- 
kor nem sürgetnek bennünket, és nem nyomnak magas kamatok. A kormányzatnak 
tehát valóban kell valamit tennie, hogy az exportexpanziót visszatartsa. Hogy erre a 
kontingensrendszer-e a legjobb, nem tudom. 

A KGST-mechanizmus átalakítása mindenesetre csak részben múlik rajtunk, mert bár 
állandóan szorgalmazzuk korszerűsítését, nem holnapra valósul meg a reformja. Mit 
lehet tenni? Több javaslat született már. Tudniillik az tényleg nem megy, hogy mi itt 
piacot akarunk, piacorientált vállalatokat, de egy számunkra igen fontos térségben nincs 
piac. Többféle javaslat is született arra, hogy olyan intermechanizmusokat kellene terem- 
teni, amelyek összekapcsolják a magyar és a KGST-mechanizmust. Az egyik indítvány 
szerint például kereskedőházakat kellene létrehozni, velük a magyar vállalat kapcsolata 
teljesen piackonform, és ő oldja meg a mechanizmuseltérést. Mások azt javasolták, hogy 
ennek a forgalomnak a lebonyolításához létre kellene hozni olyan vállalatféle intézmé- 
nyeket, amelyek nem nyereségérdekeltek, hanem szaldóérdekeltek. Ez valószínűleg a 
kontingensproblémát is megoldaná. Léteznek tehát elképzelések arra, hogyan lehet az 
eltéréseket áthidalni, csak el kellene kezdeni csinálni vagy egyiket, vagy másikat, vagy 
mind a kettőt, mert addig valóban nagy bajban vagyunk, amíg semmit nem teszünk. 

Hiszen azért, mert az egész KGST-mechanizmus reformja még odébb van, nem 
mondhatjuk, hogy nem lehetséges az elmozdulás. Ha csak néhány KGST-országban és 
persze a Szovjetunióban komoly lépések történnek, akkor a két- és többoldalú kapcsola- 
tokban is más pozícióba tudunk kerülni. Gondoljuk csak meg: egy csehszlovák, len vz 
jugoszláv piac együttesen már nem olyan kicsi piac, mint egy tízmilliós országé. 
nem is holnapra, de legalább holnaputánra már van reményünk, hogy a KGST-országok 
többségében ilyen irányú változások történnek. 


GÁBOR ANDRÁS Mi eljutottunk odáig, és azt hiszem, ez a kivezető út, hogy 

minden dologban elsősorban önmagunkra támaszkodunk. Ki- 
alakított a Tungsram is egy stratégiát. Nem teljesen a környezetre figyeltünk, mert ha 
egy vállalat minden esetben odafigyel a környezetre, akkor gúzsba köti a gondolatait. 
Kialakítottunk egy koncepciót, hogy mit akarunk csinálni 2000-ig. A stratégia többek 
közt azt tartalmazza, hogy a világon a fényforrás és technológiája gyártásában — amiben 
ma körülbelül 4,5 százalékkal részesedünk — további 1,5 százalékkal kívánjuk növelni 
részvételünket, és 1995-ig mostani nyereségünket megdupláznánk. Ennek természetesen 
vannak környezeti feltételei is, s abban reménykedem, hogy ezek javulnak a mostanihoz 
képest. Arra számítunk, hogy talán nem folytatódik tartósan a drasztikus anyagár-növe- 
kedés. Csináltunk egy költségcsökkentési programot, és majdnem beruházás nélkül 

évente meg kívánunk takarítani félmilliárd forintot. Meg tudjuk csinálni, bár ebben az 
évben is a 300 millióból feléltünk 280 milliót, mert elvitte az anyag- és energiaár-növe- 
kedés. 

Rendkívül nagy az inflációs hatás: nemcsak a lakosságra, hanem a vállalatokra is 
terheket rak. És nemcsak a lakosság viseli egyre nehezebben, hiszen a vállalatoknál ez 
már tartós folyamat, évek óta tart, nem most kezdődött, és nem is 1988-ban kezdődik. 
Ezért kellene az ár—bérviszonyokat rendezni, és olyan környezetet biztosítani a vállalatok 
számára, amelyben képesek stratégiájukat kidolgozni, és azt végre is tudják hajtani. 


KUCZIK ISTVÁN Vállalatunk mindig is innovatív vállalat benyomását keltette, és 

szeretnénk, ha így is maradna. Amikor a hetvenes évek végén 
jelentős fejlesztésbe fogtunk, feltételeztünk egy szabályozórendszert, elvégeztük a számí- 
tásainkat, és úgy tűnt, hogy a felvett hiteleket tisztességesen vissza tudjuk fizetni, és 
emellett saját forrásból is tudunk fejleszteni. Sajnos időközben többszörösen megcsapol- 
ták a vállalat eredményét. Hiteleinket ugyan a mai napig fizetjük, egyre fokozódó 
mértékben, de további fejlesztésekről csak álmodozni lehet, mert a mai szintet fenntartó 
fejlesztésünkre is csupán néhány millió jut. Elvégeztük a számítást az új, már ismert 
szabályozók figyelembevételével, és azt mondhatjuk hogy pozícióink körülbelül azono- 
sak maradnak, mert ha egy hárommilliárd forint árbevételű vállalatnál tízmillió forinttal 
több az érdekeltségi alap, ez alapvetően semmit sem változtat. 


HOCH RÓBERT Csak közbevetésül: számításom szerint az iparban kb. 3 százalé- 

kos lesz a profitráta, vagyis a nyereség a lekötött tőke arányá- 
ban. A bankkamat 12,5-13,5 százalék. Gondoljuk el, mit jelent ez a fejlesztés szempont- 
jából: 3 százalékos profitráta és mintegy 13 százalékos kamat! 


KUCZIK ISTVÁN Ez az egyik legnagyobb problémánk. Tudniillik a vállalati esz- 

közarányos nyereség, minden igyekezetünk ellenére, sajnos év- 
ről évre csökken. Most ott tartunk, hogy a kamat már magasabb, mint a mostani 
eszközarányos nyereség. Tervezünk egy kb. 400 millió forintos újabb hitelfelvételt a 
Világbanktól. Ezzel kapcsolatban kedvezőbb hitelfelvételi lehetőségeket remélünk, leg- 
alábbis azt, hogy a kamatok nem lesznek ilyen magasak, és a követelményeknek meg 
tudunk felelni. A korábbi években sem tudtuk azonban elérni, hogy egy beruházás 
megálljon a saját lábán; az egész vállalati tevékenység biztosította mindig a hitelek 
visszafizetését. Ezt tudta a bank is, tudtuk mi is. Most viszont úgy érzem, egyre inkább 
szükség lenne arra, hogy korrekt banki megállapodások segítsék elő: ha egy szervezet 
felvesz hitelt valamilyen tevékenységre, akkor álljon meg a lábán, abból térüljön meg. 


DÁNYI PÁL Ami a műszaki fejlesztést illeti, egyenesen bűnnek tartom, hogy 

ma a vállalati gazdálkodásban érdek fűződik a nullára leírt 
gépek üzemeltetéséhez, mert ebből nem adódnak költségek. Közgazdasági fogalom az 
eszközök erkölcsi avulása. Ma Magyarországon sehol sincs elismerve, hogy az eszközök- 
nek van erkölcsi avulásuk, és rákényszerítenek a nullára leírt gépek üzemeltetésére is. Én 
tehát a korszerűsítésen nem feltétlenül csak a kutatást értem, hanem egyszerűen a 
korszerű technika alkalmazását ösztönző rendszereket is. 


HOCH RÓBERT Ezért említettem a 3 százalékos profitrátát meg a kamatköltsé- 
get. Legalább húsz éve nagyon nagy dilemma gazdaságunkban, 
hogy a régi technika elnyomja az újat. Ha tehát egy picit fejlesztget a vállalat, azt a 
régiből tudja finanszírozni, de ha alapvető változtatásba akar belefogni, akkor nincs 
miből. ü 
DÁNYI PÁL Egyetértve az előzőekkel, befejezésképpen szeretnék még egy 
gondolatot felvetni. A jövőbeli teendők közül igen fontosnak 
tartom a munkakultúra témáját. Mi Baranyában másfél éve foglalkozunk már a munka- 
kultúra kérdéseivel. Pártbizottsági ülés napirendjén szerepelt, hogy milyen a megyében 

a munkakultúra. Az 1988-as évre az lesz az egyik kiemelt munkaprogramunk, hogy a 
politikai munkakultúra kérdéskörét és helyzetét vizsgáljuk meg, beleértve ebbe a magun- 
két, a szakszervezetét, a KISZ-ét, a tanácsét, az államigazgatásét, egyáltalán a párt és 
a politikai intézményrendszer munkakultúráját. Arra lenne szükség, hogy e téren a 
változás érdekében a párt legyen a legkonstruktívabb, ő tegye meg a lehető legnagyobb 
erőfeszítéseket. Eddigi tapasztalataink azt mutatják, hogy a szemléleti megújulásban a 
pártszervezetek nem játszanak kellően aktív szerepet, sőt előfordul, hogy egyesek vissza- 
húzóként lépnek fel. Nem tudom, hogy ennek érdekeltségi vagy felkészültségi okai 
vannak-e, de feltétlenül szükségesnek tartom e téren az önvizsgálatot. 


SZENTGYÖRGYI ZSUZSA Kormányunk munkaprogramjának szerves része az ipar szerke- 

zetátalakítási feladatait meghatározó dokumentum, amely ösz- 
szefoglalja a rövid és középtávú teendőket; egyúttal - hosszabb távra előretekintve — 
alapul kell szolgálnia gazdaságunk kibontakozási lehetőségeihez. 

Eszmecserénk során egyetértés mutatkozott abban, hogy az ipar szerkezetváltásában 
elsődlegesen a vállalatok feladata a saját termék struktúrájuk átalakítása (egyesek meg- 
szüntetése, újak létrehozása, a meglévő konstrukcióknak újakban való felhasználása), 
valamint az ehhez illeszkedő technológiai eszközök és eljárások bevezetése. Az állami 
irányítás feladata a makrofolyamatok befolyásolása, az ágazatközi, vállalatok közötti 
érdekkapcsolatok támogatása, az új technológiák alkalmazásának ösztönzése különböző 
preferenciákkal és különösen a műszaki fejlesztés elősegítése. (Gond akkor keletkezik, 
ha az állam rövid távú célok érdekében, az elfogadott fő irányelvektől eltérve, lökéssze- 
rűen és gyakorta ellentmondásos eszközökkel avatkozik bele a vállalatok költségszerke- 
zetébe vagy egyéb érdekeltségi kapcsolataiba.) 

Egy sor kérdés azonban ma is nyitott még, és közgazdászok, műszaki szakemberek, 
társadalomkutatók, államigazgatási és társadalmi szervezetek együttes és összehangolt 
munkájával további értékelést, kidolgozást és megoldást követel. A szerkezetátalakítás 
megtervezésekor és végrehajtásakor világosan látni kell, hogy egy adott gazdasági struk- 
túra megváltoztatása mindig pénzügyi, anyagi, műszaki és emberi erőforrások befekteté- 
sét jelenti. Ahhoz, hogy iparunk jelenlegi szerkezetét a modern technika és technológia 
követelményei szerint alakítsuk át, csak kisebb részben elegendő a tartalékok feltárása, 
a meglévő berendezések, eszközök fejlesztése; nagyobbrészt új eljárásokat kell bevezetni, 
új gépeket, berendezéseket üzembe helyezni, sőt adott esetekben új üzemeket, gyárakat 
kell építeni. Csak példaként említem, hogy a modern és versenyképes termelésnek, a 
. rugalmas piaci alkalmazkodásnak egyik alapfeltétele a számítástechnikával segített mű- 
szaki tervezés, az integrált számítógépes gyártás- és termelésírányítás. A versenyképessé- 
get pedig meghatározza a termékek minősége (élettartamuk, meghibásodási arányuk, 
kezelhetőségük, energiafogyasztásuk, megbízhatóságuk stb.); ehhez viszont kiváló alap- 
anyagok, pontos megmunkálás, rendszeres mérés és tesztelés szükséges. Az ilyen és 
hasonló műszaki követelmények meghatározó összetevői egy megújuló iparszerkezetnek. 

A szerkezetváltásnak azonban csupán egyik oldala a fejlesztés: nyilvánvalóan szükség 
van az elavult, nem gazdaságos termelés visszafejlesztésére is. Hangsúlyozni kell itt a piac 
értékítéletét, mivel sok keserű tapasztalat arra int bennünket, hogy a mesterséges beavat- 
kozások hosszú távon nem járnak az ígért haszonnal. Még nincsenek megfelelő eszkö- 
zeink és módszereink a visszafejlesztések makroszintű kezelésére; az elméleti kutatásnak 
és a gyakorlati gazdaság- és iparirányításnak közösen kell keresnie hozzá megoldásokat. 
Reális piaci értékítéletet csak valóságos ár- és költségviszonyok révén, a szellemi és 
anyagi erőforrások reális megítélése és értékelése alapján kaphatunk. Ezeknek tényleges 
kibontakoztatása a következő évek feladata. 

Az ipari szerkezetátalakítás meghatározó tényezője a külső környezet változásaihoz 
rugalmasan alkalmazkodni tudó szabályozórendszer. A piac igényeinek követése vállala- 
ti feladat. A vállalatok az export-import kérdésekben nyilvánvalóan saját, helyi opti- 
mumra törekednek, amely legfeljebb véletlenszerűen esik egybe az országos optimum- 

mal. Az állami irányításnak kell kedvező irányba befolyásolnia a makroszintű arányo- 
kat, számba venni az egyes termelési ágak és ágazatok lokális érdekeltségein túlnyúló és 
integráló hatásokat, kialakítani a hosszú távú piacpolitikát. Ennek az irányító hatásnak 
azonban mindenkor tervezettnek, higgadtnak, kiszámíthatónak kell lennie; meg kell 
szűnnie a pillanatnyi helyzetek, feszültségek kényszerét kapkodva, gyakorta visszamenő- 
leges hatállyal érvényesítő évközi módosítások, rendelkezések gyakorlatának. 

Amint a vita résztvevői is kifejtették, különösen lényeges a hazai piac jelentőségének 
újraértékelése, mind felvevőként, mind pedig az exportlehetőségek megalapozásához 
szükséges referenciaként. 

A szerkezetváltás felveti az ipari szervezetek kérdését is. A világban jelenleg kettős 
tendencia dominál. Egyrészt a nagyfokú koncentrálódás jellemző, elsősorban a legfejlet- 
tebb húzó ágazatokban, másrészt, ennek mintegy kiegészítője a vállalatokon belüli 
profitcentrumok létrejötte és a kisvállalkozások szaporodása (rendszerint egy-egy nagy- 
vállalathoz szorosan kapcsolódva). Hazánkban még higgadt, alapos elemzésre szorul a 
termelő nagyvállalatok helyének, funkcióinak értékelése a magyar ipar szerkezetében. 
Tisztázni kell, milyenek e struktúrában a belső hatásmechanizmusok, milyen átalakításo- 
kat kíván a kapcsolati rendszer, figyelembe véve például a vertikumok szétbontásából 
adódó lokális érdekek érvényesülését (ami elsősorban a kooperáció hiányosságaiban, a 
szállítások feszültségeiben jelentkezik), továbbá a különböző gazdasági-érdekközösségi 
formák (részvénytársaság, vegyes vállalat, kft stb.) alkalmazásából adódó előnyöket, a 
kisvállalkozások és különösen a belső vállalkozási módok tényleges hasznosulását a 
termelés egészében. 

Az ipar szerkezetének átalakítása hosszú folyamat, amelynek megvalósítása feszültsé- 
gekkel és konfliktusokkal jár együtt, ezért rendkívül fontos, hogy társadalomtudományi 
megalapozottsággal készüljünk fel az átállásokból adódó megrázkódtatások minimalizá- 
lására. Ezt ismerte fel az Ipari Minisztérium, amikor a szerkezetátalakítási programmal 
egyidejűleg — ipari vezetők, társadalomkutatók és államigazgatási szakemberek közös 
munkájával — összeállította azokat a kérdéseket, amelyekre a választ, az iparral párbe- 
szédben, az elméleti és alkalmazott társadalomkutatásnak kell megadnia. 

E kérdések között szerepel a teljesítmények mérhetősége és motivációi; a tulajdonosi 
szervezetek, a társadalmi tulajdon képviselete, kezelése; az emberi tényező (az oktatás, 
a képzés, az intellektuális szint növelése); a munkaerőpiac, struktúra és a foglalkoztatás; 
a munkakultúra és a minőség színvonalának növelése; a piacépítés; az export-import 
folyamatok kezelése; a közvélemény szerepe; a tudat- "és magatartásfejlesztés; valamint 
a szerkezetváltással összefüggő társadalom- és szociálpolitika. 

Kormányunk programjával egybehangzóan állapították meg e beszélgetés résztvevői: 
társadalmunk jólétének, gazdaságunk stabilizálódásának és fejlődésének alapvető krité- 
ruma a termelő ágazatok, köztük elsősorban az ipar versenyképességének erősödése, 
szerkezetének modernizálása. Az ehhez szükséges első intézkedések, első lépések fázisá- 
ban vagyunk. Ahhoz, hogy e folyamat lehetőleg törések, lényegi konfliktusok és társadal- 
mi feszültségek nélkül, sikeresen bontakozzék ki, a társadalompolitikának és a társada- 
lomkutatásnak együttesen kell létrehoznia hozzá az elméleti alapokat és a működési 
környezetet. Ebben még van teendőnk, és nem is kevés. 


A kerekasztal-beszélgetés során többször is szóba kerültek a szerkezetátalakítás 
emberi tényezői. A következő két írás a struktúraváltás néhány foglalkoztatáspoliti- 
kai vonatkozását tárgyalja. 

Az infrastruktúra és a magyar gazdaság teljesítőképessége 


Gazdaságunk jelenlegi helyzetében egyik 
legfontosabb feladatunk a gazdasági telje- 
sítőképesség fokozása és a gazdasági szer- 
kezet ezt szolgáló átalakítása. E tevékeny- 
ségünknek mintegy fokmérője s egyben 
korlátozó feltétele is a külkereskedelmi és 
a nemzetközi fizetési mérleg alakulása. Ez 
a tanulmány e kérdéseket most az infra- 
struktúra és a szolgáltatások oldaláról tár- 
gyalja. Azt vizsgálja, hogy gazdaságpoliti- 
kai céljaink elérését hogyan segítheti elő, 
illetve miképp hátráltathatja a hazai iníra- 
struktúra, a magyar gazdaság szolgáltató 
ágazata. 


Az infrastruktúra és a gazdasági fejlődés 


Nemzetközi összehasonlító vizsgálatok és 
gazdaságtörténeti elemzések kimerítően 
bizonyították már, hogy az infrastruktúra 
színvonala és a gazdaságok egészének fej- 
lettsége és fejlődési üteme között szoros 
kapcsolat van. Az elmúlt negyven évben 
Magyarországon ez az összefüggés úgy je- 
lentkezett, hogy az infrastruktúra fejlődése 
elmaradt a gazdaság többi ágazatának elő- 
rehaladásától, s ez rányomta bélyegét fej- 
lődésünk egészének alakulására. 

Az ,utólagos" infrastruktúrafejlesztés 
útján járva próbáltuk időről időre felzár- 
kóztatni az infrastruktúra egy-egy terüle- 
tét a termelőágazatokhoz.! Ez az út rövi- 
debb távon azzal biztosított erőforrásokat 
az iparosítás számára, hogy a beruházások 
és a munkaerő egy része átkerült a szolgál- 
tatások területéről az iparba, elsősorban a 
nehéziparba. Más oldalról viszont, hosz- 
szabb távon, az infrastruktúra elhanyago- 
lása, háttérbe szorulása fokozódó zavaro- 
kat, növekvő feszültségeket, szűk kereszt- 
metszeteket teremtett gazdaságunkban. 
Napjainkban Magyarországon ezek a szűk 


1 Csernok Attila-Ehrlich Éva-Szilágyi György: 
Infrastruktúra. Korok és országok. Kossuth Könyvki- 
adó, 1975. 160. old. 


keresztmetszetek az ipar és a mezőgazda- 
ság hatékony működésének, a termelő ága- 
zatok nemzetközi versenyképességének je- 
lentős akadályai. Ma éppen azok az ágaza- 
tok szenvedik el a legnagyobb vesztesége- 
ket, amelyek fejlesztése érdekében koráb- 
ban kivontuk a forrásokat az infrastruktú- 
rából. Ez a fejlesztési típus egy-két évtize- 
dig jelentős lökést adott az iparosításnak, 
hosszabb távon azonban már visszahúzója 
a fejlődésnek. 

Az infrastruktúra és a gazdasági fejlődés 
kapcsolatát napjainkban két oldalról is 
megközelíthetjük: megfigyelhető egy pozi- 
tív és egy negatív visszacsatolás. Pozitív 
visszacsatolásnak tekinthetjük azt, hogy a 
fejlett infrastruktúra a gazdaság egészében 
növeli a jövedelmeket, csökkenti a ráfordí- 
tásokat, emeli a társadalmi termelés haté- 
konyságát. Az infrastruktúra sajátosságá- 
ból következik, hogy a fejlesztés haszna 
általában nem közvetlenül az infrastruktú- 
rát létrehozónál jelenik meg, hanem egy- 
idejűleg sok-sok vállalatnál és háztartás- 
nál. Ha csupán magát az állami költségve- 
tést nézzük, az infrastrukturális beruházás 
általában , ráfizetéses". Társadalmi szinten 
mégis keletkezhet nyereség. Az inírastruk- 
túra létesítésére fordított kiadások csök- 
kentik az új létesítményt igénybe vevő vál- 
lalatok költségeit, méghozzá összességé- 
ben a létesítési költséget lényegesen meg- 
haladó mértékben. Minél fejlettebb az inf- 
rastruktúra, annál alacsonyabb lehet a ter- 
melő vállalatok önköltsége, és annál jobb 
lehet nemzetközi versenyképességük is. 

Például az M-7-es autópálya megépítése 
az államháztartás számára csak kiadást 
jelentett, az autópályát igénybe vevők 
azonban jelentős többletbevételre — sajátos 
infrastrukturális járadékra — tehetnek szert 
a szállítási költségek csökkenése, az utazá- 
si idő rövidülése, a szállítás racionalizálása 
következtében. Az M-7-es autópálya Tö- 
rökbálint-Székesfehérvár közötti szakasza 
például a számítások szerint a fenti ténye- 
zők eredményeként 5,2 év alatt térült meg, 
ami a népgazdasági beruházások átlagánál 

kereken 25 százalékkal jobb eredmény.? És 
ennél a számításnál még nem is vették fi- 
gyelembe a magánszemélyek időnyereségét 
és az idegenforgalom növekedéséből szár- 
mazó népgazdasági hasznot. 

Pedig az infrastruktúra fejlődése jelen- 
tős hatással van az életszínvonalra és az 
életmódra egyaránt. Fejlett szolgáltatások 
mellett az emberek egészségesebben, kultu- 
ráltabban élhetnek, kevesebb időt kell uta- 
zással, vásárlással stb. eltölteniük. 

Az infrastruktúra és a gazdaság fejlődé- 
se között jelentkezhet negatív visszacsato- 
lás is. Ennek lényege az, hogy az infra- 
struktúra létesítésénél, fenntartásánál 
megtakarított ráfordításokat sokszorosan 
meghaladó veszteségek keletkezhetnek a 
gazdaság különböző ágazataiban, a terme- 
lés és a fogyasztás alapegységeiben az inf- 
rastrukturális hálózat fogyatékosságai 
miatt. Azaz: amit a réven megtakarítunk, 
annak többszörösét fizetjük ki a vámon. 
Ha népgazdasági szinten , megspóroljuk", 
az infrastrukturális beruházásokat, lénye- 
gesen nagyobb többletkiadást szenvedhe- 
tünk el a vállalatok költségeinek növeke- 
désével. 

Elhanyagolt úthálózat esetén a gépjár- 
művek idő előtt elhasználódnak, emelked- 
nek a karbantartási és az üzemanyagkölt- 
ségek. Egyes számítások szerint , évi 27—30 
milliárd forintos népgazdasági veszteség 
előidézője a vasút- és közúthálózat jelenle- 
gi állapota, a hidak és a járműállomány 
helyzete, a  környezetszennyezés".? Ez 
évente a GDP 3 százalékának elvesztését 
jelenti, ami másfélszerese a közlekedés éves 

ak. 

Mai számítások azt mutatják, hogy , a 
korszerűtlen csatornákon lassan cserélődő 
információk közvetlenül és közvetve kb. 
80 milliárd forinttal"! csökkentik a ma- 
gyar gazdaság jövedelmét. Az évi veszteség 
tehát húszszorosa annak, amit az elmúlt 
időszakban egy év alatt a posta és a táv- 
közlés beruházására fordítottunk, és ez az 
összeg eléri a GDP 8 százalékát. 


2 Kőszegi Gyula: Az autópálya-építés gazdaságos- 
ságáról. Közgazdasági Szemle, 1981. 7-8. szám 
958. old. 

3 Népszabadság, 1987. április 3. 5. old. 

4 Figyelő, 1986. október 30. 6. old. 


Szükségtelen bizonyítani, hogy a táv- 
közlési hálózat, a számítástechnika elterje- 
dése, az információgazdaság fejlettsége, a 
gazdasági fejlődés és a műszaki haladás 
döntő tényezőjévé vált napjainkban. 
A hírközlés elmaradása így az egész gazda- 
ság fejlődését gátolhatja. Márpedig , szá- 
míitástechnikai szakemberek szerint a ma- 
gyar számítástechnika továbbfejlesztésé- 
nek legfőbb akadálya a korszerűtlen táv- 
közlési alaphálózat. Mindenféle informá- 
cióátvitel — a beszéd, a telexírás, a digitális 
adatok továbbítása is -— ugyanazon az 
alaphálózaton történik. Tágítva a kört, fel- 
ismertük immár, hogy az elmaradott infor- 
mációs hálózat a népgazdaság fejlődésé- 
nek fékjévé vált." 

A háztartásokat szintén jelentős pénzbe- 
li és pénzben nem mérhető károk érhetik. 
A kereskedelmi infrastruktúra alacsony 
színvonala például megsokszorozza a vá- 
sárlásra fordított időt; az egészségügyi há- 
lózat működési zavarai rövid távon a jelen- 
tős várakozási idők révén, hosszú távon a 
nem megfelelő egészségi állapot sokoldalú 
hátrányával sújtja az állampolgárokat és a 
társadalmat. 

A viszonylag fejletlen infrastruktúra és 
a gazdasági fejlődés között érvényesülő ne- 
gatív visszacsatolás a vállalatokat, a ter- 
melőegységeket és a háztartásokat sújtó 


. kedvezőtlen külső gazdasági hatások" 


egyik legfontosabb mozzanata. 

Az infrastruktúra egészét és főbb terüle- 
teit tekintve hazánkban inkább a negatív 
visszacsatolásra találhatunk példákat. En- 
nek következtében az évi nemzeti jövede- 
lem jelentős részét kitevő veszteséget kell 
elviselnünk. Az infrastruktúra és egyes 
ágainak fejlesztése ezeket a veszteségeket 
csökkenthetik, és ezen keresztül növelhetik 
az ország nemzeti jövedelmét, fokozhatják 
a gazdaság teljesítőképességét. 


A szolgáltatások társadalmi szerveződése 

Magyarországon napjainkban a társada- 
lom összes szolgáltató tevékenysége meny- 
nyiségét tekintve lényegesen meghaladja a 


5 Uo. 

szolgáltatási ágazatban dolgozók teljesit- 
ményét. A vállalatok , a termelési egységek 
a legégetőbb szolgáltatási igényeiket -— a 
társadalmilag szervezett szolgáltatások hiá- 
nyában - sokszor saját szervezeti kereteiken 
belül, ,önkiszolgáló" módon igyekeznek ki- 
elégíteni. Ez is egyik oka és részben követ- 
kezménye a túlkoncentrált vállalati szerke- 
zetnek. A termelésbe , bezárva" sok párhu- 
zamos kapacitás létesült a javítás, a kar- 
bantartás, a fuvarozás, az értékesítés, a 
számítástechnika, a reklám, a piackutatás, 
a szervezés stb. területén. Ez az önállósult 
szolgáltató tevékenységet, illetve annak hiá- 
nyát pótolja, helyettesíti. 

Ha a társadalmilag szervezett szolgálta- 
tások nem tudják az igényeket térben és 
időben megfelelően kielégíteni, akkor a 
hiány következtében termelő vállalatok, 
egyének és háztartások amit tudnak, ma- 
guk látnak el. 

Ha Magyarországon napjainkban az 
ágazati arányokat az összes tevékenység 
munkaideje alapján vizsgálnánk, akkor a 
szolgáltatás (és a mezőgazdaság) aranya 
lényegesen magasabb, az iparé pedig ala- 
csonyabb lenne, mint amit a foglalkozta- 
tottak megoszlása mutat. Ha az összes 
szolgáltató tevékenységet figyelembe vesz- 
szük - a termelő vállalatokon, a háztartá- 
sokon belül és a második gazdaságban 
is -, akkor lényegesen nagyobb munkará- 
fordítást kapunk, mint amit a tercier szek- 
tor foglalkoztatottsági aránya mutat. 

A jelenlegi , szolgáltatási autarkia" szá- 
mos visszássággal terhes. Helyenként pél- 
dául a vállalati dolgozók nem az önálló 
személyszállító szolgáltató ágazat autóbu- 
szain utaznak a munkába és haza, hanem 
megfordítva, egy pár éve hozott rendelet 
alapján az őket szállító üzemi buszok köte- 
lesek az adott útvonalon bármilyen utast 
elszállítani. E visszás autarkia jele az is, 
hogy az ipari fÍriss víz 70 százalékát a fel- 
használók saját vízművei biztosítják. 
Ugyanezt példázza az is, hogy az állami és 
gazdasági szervezetek saját, párhuzamo- 
san kiépített telefonhálózatának kábel- 
hossza megközelíti a posta helyközi tele- 
fonkábeleinek hosszát.$ 


6 Berend Iván: Az infrastruktúra szerepéről a gaz- 
dasági fejlődésben. Gazdaság, 1985. 1. szám, 64. old. 


A termelő egységek között szétaprózott, 
nem optimális üzemméretű szolgáltatások 
viszonylag alacsony hatékonysággal tud- 
nak csak dolgozni, s ezzel növelik a terme- 
lő ágazatok technikai elmaradását. A sok 
párhuzamos, elszigetelt szolgáltatás mép- 
gazdasági szinten drágább megoldás, mint 
a társadalmi munkamegosztás elmélyülé- 
se, differenciálódása során önállósuló ter- 
cier szektor igénybevétele. 

Az alacsony hatékonyságot jól példázza, 
hogy a teherautóállomány 80 százaléka a 
közlekedési ágazaton kívüli szervezetek 
birtokában van, de ezzel csak az összes 
közúti fuvarozás felét látják el, míg a má- 
sik felét az önálló szállító vállalatok ne- 
gyedannyi teherautóval  fuvarozzák.7 
A szolgáltatások önállósulása, specializá- 
ciója révén keletkező termelékenységnöve- 
kedési előnyök jelentős részétől elesik a ma- 
gyar gazdaság. 

A szolgáltató tevékenységek népgazda- 
ságban elfoglalt helyének égetően szüksé- 
ges tisztázása nem egyszerűen a tercier 
szektorban foglalkoztatottak számának 
növelését, hanem az összes szolgáltató te- 
vékenység megfelelő társadalmi-szervezeti 
formájának kialakítását kívánja a magyar 
gazdaságban. 

E sürgető feladat a jelenlegi szűkös erő- 
források mellett is napirenden tartható, 
hiszen a szervezeti és az érdekeltségi rend- 
szer változtatása és korszerűsítése nem tesz 
szükségessé beruházásokat. A társadalmi- 
lag szervezett szolgáltató ágazatok fejlődé- 
se a feladathoz igazodó, rugalmas vállalati 
méretstruktúrával, a kis, közepes és na- 
gyobb szervezeti egységek szükség szerinti 
kialakításával fokozatosan szükségtelenné 
teheti a vállalatokon belüli szétaprózott 
szolgáltatásokat. Ezáltal lehetővé válhat 
az itt lekötött munkaerő felszabadítása és 
hatékonyabb alkalmazása az önállósult 
tercier szektorban. Ez a folyamat az infra- 
struktúra és a gazdasági növekedés közötti 
pozitív visszacsatolás korábban bemuta- 
tott mechanizmusán keresztül növelné a 
népgazdaság jövedelemtermelő képességét, 
csökkentené a vállalatok önköltségét, és ja- 
vítaná a magyar gazdaság rugalmasságált. 


7 Uo. 

A szolgáltatások és a magyar gazdaság 
külgazdasági egyensúlya 


Gyakran találkozhatunk azzal a véle- 
ménnyel, hogy a magyar gazdaság jelenlegi 
helyzetében a külgazdasági egyensúly el- 
sőbbségének érvényesítése maga után von- 
ja, hogy minden lehető forrást a közvetle- 
nül termékeket előállító és exportáló ága- 
zatokra fordítsunk. Most nincs itt az ideje 
az infrastruktúra fejlesztésének — vélik so- 
kan. A hazai és a nemzetközi tapasztalatok 
azonban ellentmondanak ennek a leszűkí- 
tett nézőpontnak. 

Az ipar és a mezőgazdaság nemzetközi 
versenyképességének javításában, a külke- 
reskedelmi egyensúly kialakításában mind 
rövid, mind hosszú távon igen fontos té- 
nyező az infrastruktúra színvonala, minő- 
sége és szerkezete. Ezen belül külön is 
hangsúlyoznunk kell az infrastruktúra sze- 
repét a rövid távú egyensúly megteremté- 
sében. 

A termelő ágazatokra gyakorolt hatá- 
sán keresztül a szolgáltatások egyfelől köz- 
vetetten befolyásolják a külkereskedelmi 
mérleg alakulását. A külgazdasági egyen- 
súly szempontjából azonban igen fontos és 
részarányát tekintve dinamikusan növek- 
vő szerepet játszik maguknak a szolgáltatá- 
soknak a , külkereskedelme" is. A szolgál- 
tatások nemzetközi kereskedelmének leg- 
fontosabb elemei a fuvarozás, a személy- 
szállítás, az idegenforgalom, a bank- és 
biztosítási tevékenység, a műszaki-gazda- 
sági tanácsadás, a hírközlés és az üzleti 
szolgáltatások. , A második világháborút 
követő időszakban e szolgáltatások nem- 
zetközi kereskedelmének dinamikája tar- 
tósan meghaladta az árukereskedelmét", 
s ez a tendencia a hetvenes években kezdő- 
dő világgazdasági átalakulás folyamán 
sem szakadt meg. 

A szolgáltatások bizonyos ágainak fej- 
kesztése már rövid távon is javíthatja a kül- 
gazdasági egyensúlyt. Mutatják ezt az oszt- 
rák hitelből épült szállodák, amelyek pár 
év alatt kitermelték — konvertibilis valutá- 


$ Losoncz Miklós: A szolgáltatások a nemzetközi 


gazdasági kapcsolatokban. Külgazdaság, 1986. I. 
szám, 33. old. 


ban - a beruházási költséget és hosszú 
távon jelentős devizabevételhez juttatják 
az országot. Az idegenforgalmi beruházá- 
sok jól jellemzik a korábban vázolt pozitív 
visszacsatolást. 1986-ban a konvertibilis 
külkereskedelmi áruforgalomban több 
mint 400 millió dollár hiány keletkezett. 
Ezzel szemben az , idegenforgalomból 
származó aktívum 1986-ban 272 millió 
transzferábilis rubellel és 199 millió dollár- 
ral javította az ország külgazdasági egyen- 
súlyát".? Az idegenforgalom tehát jelentős 
mértékben járult hozzá a nemzetközi folyó 
fizetési mérleg bevételeinek növeléséhez, de 
számottevőek a nemzetközi szállításból és 
fuvarozásból származó  devizabevéte- 
leink is. ; 

Ugyanakkor az infrastruktúra és a szol- 
gáltatások egyes területeinek szélsőséges 
elmaradása már egészen rövid távon is 
veszteségeket okozhat, gátolhatja a haté- 
kony, versenyképes kivitelt. A negatív visz- 
szacsatolás itt is érvényesülhet. Éppen az 
egyéb vonatkozásban legversenyképesebb 
és legdinamikusabb termelők, a legfonto- 
sabb exportőrök érzik leginkább az infra- 
struktúra  fejletlenségének hátrányait. 
A közlekedési hálózat elmaradása miatt 
, hazánk mind többet veszít tranzitország 
szerepéből. Ez tetemes devizaveszteségeket 
okoz: hozzávetőleges számítások szerint 
több tízmillió dollártól estünk már el 
amiatt, mert úthálózatunk nem felel meg 
a tranzitforgalomnak."!9 

Hosszú távú versenyképességünk kialakí- 
tásában meghatározó fontosságú a megfele- 
lő színvonalú infrastruktúra és szolgáltató 
hálózat kialakítása. Leginkább a korszerű 
technikai színvonalat képviselő, sok és ma- 
gasan kvalifikált munkát tartalmazó ter- 
mékekkel találhatjuk meg helyünket a 
nemzetközi  munkamegosztásban. Egy 
ilyen irányú szerkezetváltásnak viszont 
elengedhetetlen feltétele az oktatás, a kuta- 
tás, az üzleti szolgáltatások, az informá- 
ciós hálózatok, az egészségügy, a szállítás 
stb. megfelelő színvonala. 

Fontos szempont annak vizsgálata, 
hogy az infrastrukturális fejlesztések, be- 


9 Heti Világgazdaság, 1987. II. 21. 50. old. 
10 Népszabadság, 1987. április 3. 5. oldal. 

ruházások és üzemeltetési költségek mi- 
ként hatnak az import alakulására. Az 
utóbbi években az egyik legfontosabb gaz- 
daságpolitikai kérdéssé az import nagysá- 
ga, a termelés és az export importigényes- 
sége vált. A külgazdasági egyensúly javitá- 
sában egyelőre az import korlátozásával 
nagyobb eredményt tudtunk elérni, mint a 
hatékony export fokozásával. Ezért is lé- 
nyeges hangsúlyozni, hogy az infrastruk tú- 
ra fejlesztése és működtetése döntően hazai 
ráfordításokból fedezhető, a népgazdasági 
átlagnál lényegesen kisebb a fejlesztés im- 
portigényessége. Ha mind a közvetlen, 
mind a más ágazatokból felhasznált termé- 
kekben megjelenő közvetett importot 
együttesen vesszük figyelembe, akkor azt 
látjuk, hogy például 1980-ban az anyagi 
termelésben beruházott minden 1000 fo- 
rintból 434 forint importból származott. 
Ezzel szemben 1000 forint infrastrukturá- 
lis fejlesztésből csak 64 forint származik 
külföldről, ami hetede a termelő ágazatok- 
nál megfigyelhető értéknek. Hasonló a kép 
a folyamatos ráfordítások esetén is. A ter- 
" melő ágazatoknál 1000 forintból 189 forint 
az import, mig az infrastruktúránál keve- 
sebb mint a fele, 89 forint. !! 

Az infrastruktúra fejlesztéséhez és mű- 
ködtetéséhez tehát lényegesen kisebb im- 
port szükséges, mint a gazdaság többi ága- 
zatában. Így a szolgáltatások exportjának 
emelése, miközben gyarapítja az ország 
bevételeit, alig növeli az import mennyisé- 
gét. Olyan ritka exportnövelési lehetőség- 
gel van tehát dolgunk, amely döntően a 
belső termelésre támaszkodhat. 

Ismeretes, hogy a gazdasági szerkezet 
átalakításában, a műszaki fejlődés meg- 
gyorsításában, a nemzetközi versenyké- 
pesség javításában, sok más tényező mel- 
lett, lényeges lehet a külföldi működő töke 
Magyarországra való áramlásának előse- 
gítése. Ebben fontos szerepe van a megfele- 
lő infrastrukturális hálózatnak és a jól kép- 
zett munkaerőnek. Ennek hiányában a 
külföldi tőke is nehezebben találja meg 
számítását. Ezt igazolják a jelenlegi világ- 
gazdasági tapasztalatok is. Az amerikai 


11 Major Iván: Tévhitek az infrastruktúrából. Köz- 
gazdasági Szemle, 1984. november. 1038-1039. old. 


tőkét a hetvenes évek végéig elsősorban az 
olcsó munkaerő vonzotta külföldre. Ma 
más szempontok érvényesülnek: a korsze- 
rü technika működtetéséhez infrastruktú- 
ra és kvalifikált műszaki munkaerő kell.!"? 

Összességében azt mondhatjuk, hogy a 
magyar gazdaság külgazdasági egyensú- 
lyát, nemzetközi versenyképességét tekint- 
ve, rövid és hosszú távon, közvetlen és 
közvetett hatások alapján az infrastruktú- 
ra és a szolgáltatások szerepe igen fontos 
és növekvő súlyú. A külgazdasági egyen- 
súly javítására irányuló stratégiának ez is 
lényeges eleme lehet. 


Az infrastruktúra fejlesztésének 
finanszírozása 


Beszélni kell persze az egyik legnehezebb 
kérdésről is. Arról, hogy a gazdaság jelen- 
legi szűkös erőforrásait figyelembe véve, 
milyen módon fejleszthető az infrastruk- 
túra. 

Az infrastruktúra számottevő részének 
létrehozása, fenntartása, működtetése ha- 
gyományosan állami feladat mind a tőkés, 
mind a szocialista országokban. A szüksé- 
ges erőforrások azonban jó és rossz gazda- 
sági helyzetben egyaránt korlátozottan áll- 
nak csak rendelkezésre. Vagyis mindig 
rangsorolni kell a felhasználáskor. A nem- 
zetközi összehasonlítások tanúsága szerint 
a magyar költségvetésnek az infrastruktú- 
rára fordított kiadásai semmiképpen sem 
tekinthetők magasnak.!? Ezért ma a fej- 
lesztés egyik forrását mindenképpen az je- 
lentheti, hogy az infrastruktúra egyes terü- 
letei előnyben részesülnek a gazdasági 
prioritások kijelölésekor. Ezáltal a költ- 
ségvetés közvetlen termelést érintő kiadá- 
sainak — célul kitűzött - csökkentésével 
párhuzamosan megnőhet az állami szerep- 
vállalásban az infrastruktúra súlya. 
A struktúrapolitika alakításakor igen fon- 
tos annak végiggondolása és -számolása, 
hogy az infrastrukturális beruházások 


12 Vilaggazdaság. 1987. ápnlis 25. 3. old. 

13 Muraköózy László: Hazánk költségvetéséről - 
nemzetközi  összehasonlítasban. Pénzügyi Szemle, 
1985. október 750--753. old. 

nyomán a gazdaság különböző - a költsé- 
gek felmerülésétől távol eső — pontjain ke- 
letkező nyereség hogyan viszonyul a köz- 
vetlen termelőszféra beruházásainak hoza- 
mához. 

Az infrastruktúra fejlesztésében mind- 
emellett valószínűleg a lakosságnak szin- 
tén szerepet kell vállalnia a jövőben is. 
Ismeretes, hogy a korábbi ingyenesség 
"negkopása" óta néhány területen a ház- 
tartások már ma sem kevés terhet viselnek. 
Bizonyos ágazatokban - ilyen lehet a táv- 
közlés néhány területe, a kommunális ellá- 
tás javítása — mégis a szolgáltatások díj- 
emelése lehet az infrastruktúra fejlesztésé- 
nek egyik forrása. Az is igaz azonban, 
hogy súlyos ellátásbeli egyenlőtlenségek és 
zavarok kockáztatása nélkül ezzel a lehe- 
tőséggel nem számolhatunk például az ok- 
tatás- és egészségügy területén. Ez a szem- 
pont is arra int, hogy különös körültekin- 
téssel járjunk el, amikor a bérreform kap- 
csán azt mérlegeljük, hogy milyen szolgál- 
tatások árát fedezzék a bérek, s melyek 
maradjanak valóban ingyenesek. 

A lakosság mint vállalkozó is nagyobb 
szerepet kaphat a szolgáltatások fejleszté- 
sében. Magánkezdeményezésekre külön is 
alkalmasnak látszik a vendéglátás, a javí- 
tás, lakásépítés, a kiskereskedelem stb. 
Más országokban is ezeken a területeken 
működnek a kis méretű, rugalmas egysé- 
gek, amelyekben a saját pénzeszköz saját, 
illetve családi munkával párosul. Ezek a 
formák különböző eszközökkel ösztönöz- 
hetők. A magánkezdeményezések összes- 


ségében lakossági forrásokat és munka- 
végzést mobilizálhatnak a szolgáltatások 
fejlesztése érdekében. E formák a belföldi 
igények kielégítése mellett az idegenforga- 
lom ellátásához is hozzájárulhátnak, s ez- 
zel is segíthetik a devizabevételek növelé- 
sét. 

A bankrendszer továbbfejlesztése, az új 
pénzügyi formák széles körűvé válása is 
fontos szerephez juthat a források mobili- 
zálásában és növelésében. Megfelelő hite- 
lezési gyakorlat ösztönözheti a rugalmas, 
kisebb vállalkozások fejlődését. A na- 
gyobb szolgáltató vállalatok a hitelek mel- 
lett élhetnének a kötvénykibocsátás lehe- 
tőségével is. 

Végül bizonyos területeken külföldi for- 
rások bevonásával is számolhatunk. Ezek 
egyrészt az idegenforgalom fejlesztéséhez 
kapcsolódhatnak, másrészt a fő közleke- 
dési és hírközlési vonalak korszerűsítését 
segíthetik elő. Ezek a beruházások hozzá- 
járulhatnak ahhoz is, hogy a magyar gaz- 
daság jobban illeszkedjen a nemzetközi 
infrastrukturális hálózatokhoz. 

A magyar gazdaság teljesítőképességé- 
nek növelése megköveteli a termelő ágaza- 
tok és az infrastruktúra kiegyensúlyozott, 
arányos és egymást erősítő fejlesztését. Ek- 
kor a szolgáltatások fejlesztésére fordított 
eszközök a népgazdaság egészét tekintve 
többszörösen megtérülnek, növekszik a 
termelő ágazatok teljesítménye, és ez újabb 
eszközöket teremthet a. gazdaság előrelé- 
péséhez. 

Muraközy László 

Struktúraváltás és ifjúsági foglalkoztatás 


A termelési szerkezet átalakítása ma ha- 
zánkban szükségszerűség, társadalomirá- 
nyítási cél és remény arra, hogy megújulás- 
ra képesebb lesz az ország. Egyúttal azon- 
ban keserves helyváltoztatási, helykeresési 
kényszer, kemény küzdelem, komoly hát- 
rányokat sejtető jövő sok ember, számos 
kisebb és nagyobb közösség számára. Rá- 
adásul jelenleg csupán terv, amit kidolgo- 
zásának pillanatától fenyegetnek azok a 
veszélyek, amelyek a reformfolyamat eddi- 
gi megtorpanásait, félsikereit okozták. 
Márpedig a világgazdasági, technikai- 
technológiai és informatikai kihívás ezút- 
tal olyan éles, hogy nem tesz lehetővé lát- 
szatmegoldásokat, csupán a szisztematikus 
és konzekvens folyamatépítést. 

Ezt feltételezvén perspektívaként, emel- 
jünk ki egy kisebb komplexumot a várható 
következmények bonyolult egészéből. 
A termelési szerkezet változásának egyik 
elmaradhatatlan következménye a foglal- 
koztatási struktúra átrendeződése is. Más 
összefüggések kerülnek azonban közép- 
pontba a hosszabb munkaviszonnyal ren- 
delkező dolgozók esetében, mint a mai fel- 
fogásunk szerint ifjúságnak tekinthető ge- 
nerációk körében. A fiatalok foglalkozta- 
tási problémái általában mindig, a közeljö- 
vőben azonban várhatóan hangsúlyozottan 
két csomópont körül halmozódnak fel. Az 
egyik a képzésből a munkába való átmenet 
fázisa, a másik pedig a pályakezdést köz- 
vetlenül követő periódus, amely időben rá- 
adásul egybeesik az önálló életkezdési 
szándékokkal. 

Van a témát kutató ifjúságszociológiai 
vizsgálatoknak néhány olyan állandó terü- 
lete, amely mindkét mozzanathoz lényegi 
háttérinformációkat szolgáltat. Közülük 
most négy kérdést emelek ki: 


e a fiatal generációk szakképzetlenségi 
mutatóit és a szakképzettség hiányának 
okait; 

e a szakképzettség belső szerkezeti fe- 
szültségeit; 

e a közeljövő demográfiai tendenciáit; 


e a foglalkoztatási perspektívák terüle- 
ti és családi összefüggéseit. 


Szakképzettség nélküliek 


Jelenlegi gondolkodásunkban a foglalkoz- 
tatási folyamatok kulcsmozzanataként 
kell kezelnünk a szakképzetlenségi és szak- 
képzettségi viszonyokat. Kiélezett foglal- 
koztatási konkurenciahelyzetben ugyanis 
(racionális szerkezetváltozás esetén) a sem- 
miféle védettséget nem élvező (sem munka- 
jogi, sem szociálpolitikai szempontból nem 
kivételezett) szakképzetlen fiataloknak 
marad a legkevesebb esélyük arra, hogy 
eredményesen helytálljanak. Ezért kell az 
egész problémakör első számú tényezője- 
ként megvizsgálnunk a legfrissebb évjára- 
tok szakképzetlenségi mutatóit. Más ol- 
dalról azért is ezt kell induló tényanyag- 
ként bemutatni, mert e tekintetben téves 
képzetek rögzültek a közvéleményben. 

A tényleges helyzetnek meg nem felelő 
elképzeléseket több dolog is táplálja az 
emberek gondolkodásában. Egyrészt min- 
denki életünk természetes elemeként érzé- 
kelhette évtizedek óta képzési rendszerünk 
kiterjesztését, másrészt a középgenerációk 
átélték az oktatás demokratizálásának 
régóta várt folyamatát is. Ismeretlenek 
maradtak azonban az átfogó adatok mö- 
götti szerkezeti aránytalanságok. Nem vált 
nyilvánvalóvá, hogy meghatározott lét- 
helyzetekből ma is csak a fiatalok kisebb 
hányada jut tényleges szakképzési esély- 
hez. Ha lehet, még kevesebbet beszéltünk 
arról, hogy közelmúltunk nem egy folya- 
mata el is tántorított a képzettséghez veze- 
tő úttól. A tömegkommunikáció által is 
publikált adatok pedig nem a helyzet tel- 
jességét ismertették meg a lakossággal. 
Mindez összességében még a jobban érte- 
sült szakértelmiségieket is félreinformálta 
szakképzettségi helyzetünkről. A csak a 
közvetett ismeretekre támaszkodó széle- 
sebb közvélemény szemében pedig már ki- 
fejezetten más helyre kerültek a valóságos 
hangsúlyok: szakképzetlenségi hiányossá- 

gaink helyett meg voltak győződve arról, 
hogy az ifjabb generációk túlképzettek.! 

Márpedig a ma Írissen a munkaerőpiac- 
ra lépő minden évjáratnak csaknem egy- 
harmada válik bármiféle szakképzettség 
nélküli munkavállalóvá, és több mint egy- 
negyede az is marad végérvényesen. Foko- 
zatosan , hozzánő" ehhez a tetemes cso- 
porthoz az a réteg is, amely szakképzettség 
birtokában is attól elütő jellegű szakkép- 
zetlen munkát végez huzamosan és főállás- 
ban, így válván de facto szakképzetlenné. 

De nézzük néhány elemét annak a bo- 
nyolult adatrendszernek, amely ezeket az 
összefüggéseket dokumentálja számunkra. 
A különböző statisztikai források elég 
nagy szórással produkálják az adatokat 
ugyanazokra a témákra vonatkozóan. En- 
nek többrétű a magyarázata. Eleve megha- 
tározó, hogy milyen intézménytől szár- 
maznak az adatok. Az oktatási-szakképzé- 
si folyamatban számos állomás van, amely 
tényeket rögzít. De nem mindegy, hogy a 
tanulólétszámot a jelentkezési lapok, a 
tényleges kezdési állapot vagy az év végi 
záróhelyzet alapján állapítják meg. A ki- 
bocsátó iskola , bizonyítványa" magasabb 
létszámmal jobb, a befogadó munkahely 
viszont csak a tényleges státusokat regiszt- 
rálhatja, s mindemellett vannak megyei és 
országos érdekek is. Tehát jelentősek a 
célok és az aspirációk közötti differenciák. 
Így válnak az amúgy elismerten makacs 
tények látszólag elasztikussá. Pedig termé- 
szetes, hogy a hivatali, a tudományos vagy 
a vállalati nézőpont másképp tudja láttatni 
ugyanazt a tényt, ha adatokban kell rögzí- 
teni. Így lehetnek az elvileg stabil adatok- 
ban , szórások" iskolázottságunkat ille- 
tően is. 

Ami a konkrétumokat illeti: ebben az 
évtizedben nem jár(t) általános iskolába 
- a legoptimistább statisztikák szerint -— 
egy-egy évjáratból 1,8 százalék (ez más 


1 Ezeknek a kérdéseknek a részletesebb elemzését a 
következő tanulmányokban próbáltam meg elvégezni: 
Kiművelt emberfők kontra kimódolt ideológiák. (A túl- 
képzés és alulképzés dilemmája a reformfolyamatok 
tükrében) Ifjúsági Szemle, 1986. 6. sz.; A szakmunkássá 
válás folyamata mint a szocializáció egyik konkrét útja. 
(Néhány sajátosság és főbb zavarok) Szakképzési 
Szemle, 1986. 4. sz. 


forrásokban felmegy 2,1 százalékra); 14 
éves korig a korcsoportok 82,1—83,4 száza- 
léka végzi el az általános iskolát; 16 éves 
korig ez 91,1-92,2 százalékra nő nappali 
tagozaton. Gyógypedagógiai intézetben, 
valamint esti és levelező tagozaton újabb 
3,1-3,4 százalék jut hozzá az általános is- 
kola nyolc osztályának elvégzését igazoló 
bizonyítványhoz. Ez, minden lehetséges 
forrást figyelembe véve, egy-egy korosz- 
tályban végeredményben mintegy 5 száza- 
lékos lemorzsolódást mutat.? 

Ezek iskolai dokumentációkból szárma- 
zó adatok. És maradjunk is meg egyelőre 
ennél a statisztikai forrásnál. Évről évre 
mindenki számára jól ismert tavaszi sajtó- 
hír, hogy ,az általános iskolát befejezett 
tanulók 92-93 százaléka tovább tanul". Az 
iskolastatisztika ezt a számot 1984-ben is 
93,3 százalékra tette. E szívderítő informá- 
ció mögé nézve, két összefüggés elemzését 
nem mellőzhetjük. Az egyik, hogy e mon- 
dat csak az általános iskolát már befejezett 
tanulókról szól. Róluk viszont tudjuk, 
hogy 16 éves korig csak az évjárat 91—92 
százalékát teszik ki. Tehát, ha az ő 93 
százalékuk továbbtanulásra jelentkezik, az 
az adott évben összesen születetteknek 
85,1 százalékát jelenti csupán. Azaz, már 
ezen a ponton kiesett a szakképzésből a 


, gyerekeknek csaknem 15 százaléka. A má- 


sik gond itt az, hogy ez a szám még a 
jelentkezést benyújtók arányát tükrözi, 
márpedig ott vannak azok is, akik később 
megbuknak a nyolcadikban, vagy külön- 
böző okokból mégsem tanulnak tovább. 
Valószínűleg valamivel pontosabb képet 
kapunk a tényleges helyzetről a másik ol- 
dalról nézve. Ha a 14-17 évesek gazdasági 
aktivitási adatairól szóló statisztikát néz- 
zük, ott 78 százalék jelenik meg tanulóként 
(12 százalék még az általános iskolákban, 
32 százalék a szakmunkásképzőkben, 34 
százalék a szakközépiskolákban és a gim- 
náziumokban), viszont 18 százalékuk dol- 


2 Id. Ifjúságstatisztikai Adattár. KSH, Budapest, 
1983. 221. old.; MM Statisztikai Tájékoztató: Alsófo- 
kú oktatás 1984/85 TSZII 1985; Forray R. Katalin- 
Kozma Tamás: Az ifjúság iskolázottsági szintje és to- 
vábbtanulási szándékai In: Utkereső ifjúság (szerk. Gál 
Róbert) ILV. Budapest, 1985. 

gozó és 4 százalék nem tanuló eltartott (ez 
összesen 22 százalék). Természetesen az 
adatok keresztezik egymást, hiszen még a 
tanulók között is lesznek, akik később nem 
szereznek szakképesítést (főleg, akik túl- 
korosan járnak általános iskolába) és a 
dolgozók. illetve eltartottak közül is néhá- 
nyan később szereznek valamilyen kvalifi- 
kációt. De ez az itteni 22 százalékos rész- 
arány már mutatja, hogy milven fiatalon 
mennyien nem tanulnak. 

Más adatok alapján nem vitás, hogy 
már közöttük is sokan vannak olyanok, 
akik lemorzsolódtak valamilyen szakkép- 
zési formából, de azok közül még többen 
kiesnek majd, akik egyelőre ilyen iskolába 
járnak. Hogy nagyon sokan vannak, azt 
két statisztikai megközelítésből is láthat- 
juk. Először nézzük ismét az iskolai adato- 
kat. Az utóbbi fél évtizedben rendszeresen 
20 százalék felett (!) van a szakmunkáskép- 
zóből, 15 százalék felett a szakközépisko- 
lából lemorzsolódottak aránya.? Emellett 
a gimnáziumból is 10 százalék felett estek 
ki ebben az időszakban a tanulók, de ami 
ennél i5 fontosabb, hogy a gimnázium után 
főleg a lányok egy jelentős része szintén 
szakképesítés nélkül marad. 

A másik oldal a foglalkoztatási statiszti- 
ka. E szerint Magyarországon 1984-ben a 
pályakezdő fiatalok 35 százaléka (!) volt 
szakképzetlen." Természetesen ez nem egy 
korosztály bruttó adata, mivel az első 
munkahelyre már beállt fiatalok közül 
még majd szerez egy bizonyos százalék 
szakképzettséget. Mégis, témánk első ösz- 
szetevőjét illetően megállapíthatjuk, hogy 
az elmúlt évtizedben 15 igen nagy létszámú 
szakképzetlen fiatal került ki a munkaerő- 
piacra, s ők ebben a helyzetükben lépnek 
át a struktúraátalakítás folyamatába is. 
Saját maguk számára is nehezíti pozícióik 
reális perspektíváinak megítélését az a 
tény, hogy Budapesten és néhány nagyobb 
városban még mindig komoly kereslet mu- 
tatkozik szakképzetlen ipari dolgozók 
iránt. Ez azonban legnagyobbrészt éppen 
a jelenlegi korszerűtlen szerkezetből adó- 
dik. 

3 Ifjúságstatisztikai Adattár. Id. mű, 224. old. 

4 Pályakezdés Magyarországon 1984-ben (szerk. 
Matoricz Anna). ÁAÁBMH MIK. 1985. 


A szakképzettség feszültségei 


Fiataljaink helyzetének pontosabb feltér- 
képezése érdekében át kell térnünk a meg- 
szerzett szakképzettségre vonatkozó egyes 
mutatók elemzésére. Itt a feszültségek fő- 
leg két dimenzióban értékelhetők. Először 
nézzük az általánosabb összefüggések ér- 
telmezéséhez a jelenlegi ifjúsági foglalkoz- 
tatás belső szerkezetét. A nyolcvanas évek 
első felében az aktív kereső 15-29 éves 
férfiak között a szellemi foglalkozásúak 
aránya mindössze 14-15 százalék volt, a 
felsőfokú végzettségüeké nem érte el az 5 
százalékot. 


Ugyanebben a korcsoportban a nök kö- 
zött a szellemiek összaránya 45—47 száza- 
lék. amiből azonban az értelmiségiek csak 
7-8 százalékot tesznek ki. A női szellemi 
dolgozók között ís rengeteg a szakképzet- 
len, söt az olyan is. aki csak nyolc általá- 
nost végzett (utóbbiak az iparban a szelle- 
mi foglalkozásúak 35 százalékát teszik ki). 
A férfiak 47 százaléka szakmunkásként, 15 
százaléka betanított munkásként 6-7 száza- 
léka segédmunkásként dolgozik (ugyanez 
a nőknél nagyjából 18-25-4 százalék ará- 
nyában oszlik meg)." 

A szakképzett munka belső szerkezete 
tehát nemek szerint rendkívül eltérő, és 
nagvon alacsony a felsőfokon végzettek 
aránya (évente ma is csak 10 százalék kö- 
rül van). Ez a helyzet nemzetközi összeha- 
sonlításban is nagyon kedvezőtlen és kor- 
szerütlenségre vall. A legfejlettebb orszá- 
gokban egy-egy évjáratnak harmada, néha 
már csaknem a fele felsőfokú képesítést 
szerez. De ha csupán Ausztriát nézzük, a 
tendencia ebben az összevetésben 15 ked ve- 
zötlen számunkra (Magyarország: 1970 — 
7.2 százalék; 1980 - 9.8 százalék; Ausztria: 
1971 —- 13,3 százalék; 1981 - 194 százalék.) 
Ráadásul ezen a téren nemcsak az összesi- 
tett mennyiségi adatokkal vannak komoly 
gondjaink, hanem az itt megszerezhető 


5 Id. Harcsa István: Iskolai végzettség és társadalmi 
szerkezet In: Az itjúsag életkörülményei, KSH. Buda- 
pest 1984. és A 14- 24 éves népesség részvétele az iskolai 
oktatásban. KSH, Budapest, 1984. 

szakképzettség minőségével, korszerűségé- 
vel, megoszlásai mutatóival is.$ 

Az utóbbi fél évtizedben jelentős táma- 
dás érte , kívülről" a szakképzettség bár- 
milyen formájának megszerzésére irányító 
családi, szülői szándékokat. Ez a dezorien- 
táció a vállalkozási jellegű kezdeményezé- 
sek nem konzekvens, egyszerre támogatott 
és visszafogott megjelenésével, a rövid tá- 
vú érdekeket előtérbe helyező szemlélettel 
magyarázható. Így nagyon sok fiatal nem 
is tett erőfeszítéseket arra, hogy tehetségé- 
nek megfelelő képesítést szerezzen, megelé- 
gedett a mostanáig bőven kínálkozó szak- 
képzetlen munkával. De nem csupán ez 
vált (a szerkezet korszerűtlenségével együtt 
ható) visszahúzó erővé, hanem az is, hogy 
az ipari szakképzetlen dolgozók (betaní- 
tott és segédmunkások) között Budapes- 
ten a 29 éves és fiatalabb férfiaknál 244 
százalékot (!) tett ki a legalább befejezett 
középiskolai végzettségűek aránya, és bi- 
zony nagyon magas az ugyanilyen korú 
lányok között a 159 százalék is." 

A száraz adatok mellett beszélnünk kell 
arról is, hogy ennek a nem túl szívderítő 
adatokat reprezentáló szakképzettségnek 
milyen a belső minőségi szerkezete. E te- 
kintetben szóljunk először a felsőoktatás- 
ban végzettekről. Itt a legnagyobb gond 
(az említett alacsony arányszámok mellett) 
a végzettek belső számszerű viszonyaiból 
fakad. A kis létszámon belül a legszembe- 
szököbb, hogy viszonylag sok az egyetemi 
szinten végzettek, és kevés a főiskolai kva- 
lifikáltak száma. Főleg a fokozatosság 
hiányzik; nincsenek meg az egyetemen be- 
lüli tanulmányokhoz a köztes lépcsőfokok 
(például három év abszolválásával főisko- 
lai diploma, négy évvel alapdiploma, öt 
évvel egyetemi diploma, hat évvel doktorá- 
tus). Túlságosan egysíkú a képzés szerke- 
Zete, így a végzettségek rendszere is. 

A másik szakképzettségi összefüggés a 
szakmunkásképzőben végzettekkel kap- 
csolatos. Egyrészt igaz az is, amit többször 
hangsúlyoznak manapság, hogy túlspecia- 


6 Ifjúságstatisztikai Adattár, KSH, Budapest, 1986. 
156. old. Az osztrák adatok forrása: Wirtschaft, Ar- 
beitsmarkt, Bildungssystem — Auswirkungen der Mik- 
roelektronik ÖIBF INFO 1986. 2., Wien. 

7 Harcsa: Id. mű, 15. old. 


lizált, egy szakmára orientált, nem konver- 
tálható a megszerzett tudás. Még nagyobb 
gond a felhasználási terepek szűkülésének 
perspektívája, legalábbis az ipari potenciál 
nagy részét lekötő, termelő jellegű vállalati 
szférában. Ha feltételezünk ugyanis egy 
technikai-technológiai előrelépést, akkor 
elkerülhetetlenül bekövetkeznek bizonyos 
változások. Ezeket a fejlettebb országok 
tapasztalatai már jelzik. . 

Ezek szerint a legkorszerűbb technoló- 
gia egyrészt nagy létszámban kíván a felső- 
oktatástól magasan képzett szakembert 
folyamatirányítónak, sőt szerelőnek is. 
Emellett a kis létszámú szakképzétlen 
munkaerő elvégezhet néhány kiegészítő 
műveletet. Szakmunkásra nem annyira a 
közvetlen előállítás-feldolgozás termelő 
folyamataiban, hanem a rendszeres kar- 
bantartásban, javításban, a fejlesztésben, a 
géppark szerelésében lesz szükség. És-ter- 
mészetesen nagyon nagy létszámban a 
szolgáltató terület legkülönfélébb munka- 
fajtáiban, ahol a korszerű, sok mindenre 
használható szakmunkás nélkülözhetet- 
len. A mi szakképzésünk viszont jelenleg 
ehhez képest (a túlzott specializáció mel- 
lett) még határozottan termeléscentri- 

Is. 

A szakképzettség szerkezetére kiható to- 
vábbi oktatási gond az ún. szakmunkás- 
képzési célú szakközépiskolák túlmérete- 
zett és máig is funkcionálisan zavaros sze- 
repe. Az innen kikerülő fiatalok többsége 
sem a szakma napi gyakorlatában, sem a 
közismeretekben nem jut el a kívánt és 
szükséges szintre. 


Demográfiai tendenciák 
Természetesen ifjúságunk foglalkoztatott- 


képzettség állapota határozza meg. A de- 
mográfiai adatok közül például a legfonto- 
sabbak azok, amelyek a következő évekre 
vonatkozóan a pályakezdők várható lét- 
számát mutatják. A leglényegesebb ebben 
a kérdéskörben, hogy az 1973 és 1978 kö- 
zött született nagyobb évjáratok éppen 
1987-től jelennek meg fokozatosan a mun- 
kaerőpiacon. Az évtized végén, fordulóján 

és néhány évig utána (bár a folyamat vi- 
szonylag szétterül egy évtizednyi időre) je- 
lentősen nő a pályakezdő munkahelyek 
iránti igény, a csúcsévekben (várhatóan 
1990 és 1992 között) több tízezerrel halad- 
ja majd meg a munkába állni szándékozók 
száma a nyugdíjba menőkét, pedig utób- 
biak hosszabb ideje rendszeresen többen 
voltak, mint a pályakezdők." Ráadásul ez 
a mennyiségi becslés csak akkor érvényes, 
ha nem változik a nyugdíjkorhatár. Emelé- 
se esetén nagyságrendnyivel nőne az előbb 
említett differencia. 

A szerkezetváltás közvetlen következ- 
ményei nagyon differenciáltan jelentkez- 
nek majd a társadalmi strukturális csopor- 
tok reprodukciós folyamataiban, és bizo- 
nyos rétegeket különösen érzékenyen érin- 
tenek majd." Megközelítésükhöz azonban 
nem a hagyományos munkamegosztási 
kategóriákra van szükségünk; főleg terüle- 
ti, etnikai, generációs és leginkább családi 
újratermelési különbségeken keresztül jut- 
hatunk ugyanis el általánosabb következ- 
tetésekhez. 


Családi értékorientációs modellek 


Azokban a kutatásainkban, amelyek kife- 
jezetten a képzésből a munkába való átme- 
nettel, a pályakezdéssel és a társadalmi 
szerkezet újratermelési folyamataival fog- 
lalkoztak, négy (nagyobb tömegeket érin- 
tő) családi értékorientációs modellt tud- 
tunk elkülöníteni. Leegyszerűsített elneve- 
zésük szerint ezek a következők: a felhal- 
mozói, a vállalkozói, a tudásra-tanulásra 
orientált és a halmozottan hátrányos hely- 
zetű újratermelési családtípusok. 

A rengeteg munkára alapított felhalmo- 
zói modell területileg a falusias település- 
formához kötődik, bázisa az ipari és mező- 


8 Koronczay Ágnes-Lehoczky László-Pál Ilona: 
A pályakezdő fiatalok élet- és munkakörülményei In: Az 
ifjúság életkörülményei. KSH, Budapest, 1984. 116. 
old. 

9 Ezeknek a folyamatoknak sok fontos mozzanatát 
kifejti két, kéziratban levő, de kiadás előtt álló tanul- 
mány (Laki László: Az alacsony iskolázottság újrater- 
melődése Magyarországon; Gábor Kálmán: A közép- 
réteggé szerveződés folyamatai a középiskolásoknál.) 


gazdasági szakképzetlen munkának, de ki- 
bocsát bizonyos mennyiségű szakmunkás- 
tanulót is, főleg a rövid időn belül kerese- 
tet nyújtó pályákra. Ebben a modellben 
kétfajta változás következhet be a jövő- 
ben. Egyrészt még nagyobb munkateljesit- 
ményt csikar ki magából a család, még 
inkább megnő a , második gazdaság" sze- 
repe, így a mainál jobban , röghöz kötöt- 
té" válnak a családtagok. Ez a típus tehát 
továbbra sem orientál tanulásra, főleg a 
fiúknál. Ebből gondok származhatnak egy 
idő után, ha csökken a városi ipar felvevő- 
képessége, az otthon maradáshoz pedig 
szűk lesz a keresztmetszet. Másrészt telje- 
sítményvisszatartás várható, aminek kö- 
vetkeztében szűkül a második gazdaság 
terjedelme s csökken a munkaráfordítás. 
Ebben az esetben van esély arra, hogy ta- 
nulásra is orientálják a gyerekeket, de a 
legrosszabb esetben a teljes passzivitás, a 
stagnálás következhet be náluk. 

A második családi újratermelési típus a 
vállalkozói. Ebben a foglalkoztatási pers- 
pektívák a vállalkozás sorsától függnek. 
Az eddigiekben ez a modell legnagyobb- 
részt a családi munkamegosztásba tagolta 
be rövid úton a fiatalokat, mintegy , meg- 
spórolva" a taníttatás nagy részét és a pá- 
lyaválasztás problémáját. Erre megvolt a 
külső kényszer is: a vállalkozás állandóan 
változó szabályozási és gazdasági feltételei 
rövid távú, bármi áron való haszonszerzés- 
re ösztönöztek. Ez nagyon szűk csatorná- 
ba terelte a taníttatás igényét. Most ezen a 
téren a szándékok felerősödése várható. 
A jövőben ugyanis a vállalkozásban is nő 
a szaktudás szerepe. Továbbá bizonyos 
területeken a romló üzleti feltételek az , el- 
ső gazdaságban" is használható magasabb 
kvalifikáció megszerzésére szoríthatják az 
újabb nemzedéket. Nemzetközi összeha- 
sonlításaink is azt mutatják: a második- 
harmadik vállalkozói generáció már ma- 
gas képesítést szerez (például a délkelet- 
ázsiai feltörekvő kispolgárság vagy az 
amerikai farmerek gyerekei). 

Harmadik értékorientációs modellünk 
az, amelyik tanulásra-tudásra ösztönzi a 
fiatalokat. Ez ma szinte kényszerpálya bi- 
zonyos családok számára. A humán értel- 
miség jó része, a városi alkalmazottak 

többsége, valamint mindazok a legna- 
gyobbrészt szintén városban élő, aktív né- 
pességhez tartozók, akik kimaradtak a 
"második gazdaságból", mást nem is na- 
gyon nyújthatnak gyermekeiknek, csak a 
tanulás révén való beilleszkedést. Jelenleg, 
a szerkezetváltás előtt, ez egy kevés forrás- 
ból táplálkozó, de nagyon költséges újra- 
termelési modell. Egy korszerűsített szer- 
kezetű gazdaságban ismét példaadóvá vál- 
hat szakértelemre orientáltságával, hosszú 
távra tervező stílusával. Természetesen ez 
a jövőnek csupán egyik lehetséges útja. 
Manapság egyre növekvő anyagi nehézsé- 
gekkel és elhelyezkedési gondokkal küzde- 
nek azok a fiatalok, akik élet- és pályakez- 
désüknél erre a háttérre támaszkodhatnak. 


Végül a halmozottan hátrányos helyzetű 
családtípusról el kell mondanunk, hogy 
legnagyobbrészt területi és etnikai ténye- 
zők egymásba kapcsolódása hozza létre és 
tartja fenn. Elmaradott falvakba bevándo- 
rolt cigány lakosság adja a zömét, s innen 
a kitörés eddig is minimális volt, ezután 
még csökkenni fog. Hatalmas területi kü- 
lönbségek jellemzik ugyanis az országot 
minden fontosabb társadalmi jelzőszámot 
illetően, így a foglalkoztatási mutatók te- 
kintetében is. A legalacsonyabb fejlettségű 
régiókban a pályakezdőknek már ma is 
csak 50-60 százalékát tudják helyben elhe- 
lyezni, és rohamosan romló tendenciák 
várhatók ezen a téren. Településtípusok 
szerint is nőnek a differenciák — most már 
egyre inkább csak Budapesten van munka- 
erőpiac a szakképzetleneknek, sőt a szak- 
munkásoknak is. 

Az értelmiségi pályák többségénél az 
utóbbi összefüggésben fordított a helyzet, 
mert ott a képzés színtere és a merítés fő 
bázisa is jelenleg a város; a felsőfokú szak- 
emberek iránti igény — ha van ilyen — szinte 
csak a községi struktúrákban jelentkezik. 
Egyértelmű, hogy ezen a helyzeten csak a 
társadalmi mobilitás infrastrukturális hát- 
terének javításával és a településtípusok 
közötti hátrányok csökkentésével lehet po- 
atív irányban változtatni. A szerkezetvál- 
tásnak ebben a kérdésben szintén javítania 
kell a helyzetet a felsőfokú szakemberek 
iránti igény megnövekedése miatt. 


Pályakezdés és munkanélküliség 


Mai helyzetünket még egyszer áttekintve 
megállapíthatjuk, hogy több tízezer fiatalt 
érintő foglalkoztatási problémával kell 
évente megküzdenie majd a magyar társa- 
dalomnak, ha elindul a struktúraváltási 
folyamat. A legnehezebb helyzetben (opti- 
mális fejlesztést feltételezve i5) a szakkép- 
zetlen, falusi, halmozottan hátrányos hely- 
zetű családban élő fiatalok és a korszerűt- 
len bázison foglalkoztatott iparvárosi, ter- 
melő szakmunkások és szakképzetlen dol- 
gozó ifjak lesznek. Optimális fejlesztésen 
egyébiránt ezúttal azt értjük, hogy a szol- 
gáltatási szféra irányába mozdítják el 
mind a központilag kezelt források fel- 
használását, mind pedig a vállalkozói ten- 
denciákat. Ha viszont ily módon alakul- 
nak az alapfolyamatok, akkor az említett 
fiatal csoportok tagjai között nem kis 
számban lesznek olyanok, akik munkanél- 
külivé válnak. 

Ezért fel kell készülnünk bizonyos elke- 
rülhetetlen feladatokra. A társadalomirá- 
nyítás ilyen tendenciák mellett döntés- 
kényszerbe kerül néhány kulcsfontosságú 
kérdésben. Az első maga a munkanélküli- 
ség, amely már ma is viták forrása, hiszen 
a jelenlegi fedőnevek mögött is ez a tényle- 
ges helyzet áll fenn. Mivel a munkahelyek 
csökkentése a struktúraváltás közgazdasá- 
gi racionalitásból fakadó következménye 
lesz, ez a többi generációhoz képest (szük- 
ségképpen) nagyobb mértékben érintheti a 
pályakezdést követő periódusban levő fiatal 
dolgozókat. Az ő munkanélküli helyzetük 
azonban vitathatatlan; bonyolultabb a 
képlet azoknál, akik a képzést követően, 
munkakeresés során akadnak el, azaz el 
sem nyerhetik a pályakezdő pozíciót. Ne- 
kik még a munkanélkülivé váláshoz is fon- 
tos kormányzati, sőt törvényhozási dönté- 
sekre lenne szükségük. 

Magának a munkanélküliség fogalmá- 
nak a pontos definiálása 15 igen nehéz fel- 
adat; de csak ezt tisztázandó alakulhat ki 
a gyakorlati probléma megoldásának sza- 
bályozása, valamint az érdekvédelem fóru- 
mainak meghatározása: mindezek együt- 
tesen garanciális jelentőségűek. Bonyolult 


" tudományos és törvényhozási feladat pél- 

dául elhatárolni a munkanélküliséget mint 
társadalmi állapotot a szándékos munka- 
kerüléstől mint bűnelkövető magatartás- 
tól. Különösen fontos lenne az utóbbiak- 
kal kapcsolatban egyes büntetőeljárási kö- 
vetkezmények és szociálpolitikai intézke- 
dések egyértelmű elkülönítése. Átfogó fog- 
lalkoztatáspolitikai és szociálpolitikai köz- 
ponti programot kell kidolgozni, ebbe más 
és más érdekvédelmi elemeket beépíteni a 
hosszabb munkaviszonnyal rendelkezők, a 
pályakezdés után levők és a még nem dol- 
gozók számára. 

Emellett számolnunk kellene azzal, 
hogy a munkanélküliség kezelése, az érin- 


tettek érdekeinek intézményes védelme 
olyan állami feladat, amely nem hárítható 
át sem a termelő-szolgáltató egységekre, 
sem a hagyományos társadalmi szervekre, 
sem pedig az öntevékeny szerződésekre. 
Mindez azonban önmagában kevés. Csak 
a költségvetési bázisú, folyamatos és cél- 
irányos állami tevékenységgel együtt szü- 
lethetnek garanciális és hosszú távú megol- 
dások, de semmiképpen nem feledkezhe- 
tünk meg arról, hogy a feszültségek enyhí- 
téséért a gazdaságosságot szem előtt tartó 
munkahelyteremtő politika teheti a legtöb- 
bet. , E 
Boros László 


Balogh László: 
Tükör előtt 

Az olasz fasizmus hatalomra jutása 
és a fasiszta állam jellegzetességei 


1919. március 23-án Milánóban mintegy száz fő gyűlt össze, hogy meghallgassa Benito 
Mussolini programadó beszédét, amellyel új politikai mozgalmat kívánt elindítani. 
A gyűlés elveszett Milánó politikai manifesztációktól hangos forgatagában. A szónok 
mondanivalója a résztvevők soraiban sem váltott ki különösebb emóciókat. Valójában 
nem beszélt másról, mint a Haza nagyságáról, a háború dicsőséges voltáról, az olasz 
nemzet előtt álló nagy perspektívákról, az antik Róma nagyságának újjáélesztéséről, a 
Földközi-tenger térségének olasszá tételéről, mindenekelőtt azonban új mozgalmáról, 
amelynek a Fasci di combattimento (Harci fasciók) nevet kívánta adni. 

A résztvevők között voltak egykori szocialisták, demokraták, anarchoszindikalisták, 
futuristák, köztársaságiak. Mindössze két közös vonás kötötte össze őket. Az, hogy más 
politikai mozgalmakból dezertáltak vagy kizárattak — mint maga a szónok is -, továbbá 
az, hogy élenjártak a háborút ellenzőkkel szembeni terrorista fellépésben. A gyűlés 
végeztével a résztvevőknek mintegy fele bejelentette csatlakozását a mozgalomhoz: a 
fasizmus megszületett. 

Körülhatárolt programjuk nem volt, s amikor végül is megszületett, kitűnt, hogy az 
különféle követelések kusza halmaza, amely nagyjában-egészében megegyezett más pár- 
tok programjával, beleértve az akkortájt alakult Olasz Néppárt (katolikus párt), Szocia- 
lista Párt, sőt a baloldali szocialisták, később kommunisták néhány alapvető célkitűzé- 
seit. A , munkásellenőrzés", a , munkások részvétele a gyárak igazgatásában", , A föld 
azé, aki megműveli!" követelés csaknem minden párt programjában szerepelt. Mussolini 
mindezt kisajátította, s ezzel a fasizmust forradalmi mozgalomként jeleníthette meg. 
Egyúttal hangsúlyozta: mozgalma nem választ magának semmilyen kötelező doktrinát, 
mert a fasizmus nem párt, hanem , antipárt", mozgalom, amelynek egyetlen doktrínája 
maga a cselekvés. 

A ,pragmatikus cselekvés" jegyében néhány terrorista csoport szétrombolta a Szocia- 
lista Párt központi újságjának, a L"Avanti!-nak (Előre!) a szerkesztőségét. Ez érzékeltette: 
az új mozgalom egyenes folytatója a szocialisták ellen fellépő háborúpárti terrorizmus- 
nak, s mint ilyen, szélsőségesen ellenforradalmi jellegű. A fasizmus azonban nem tudott 
erőre kapni. Szervezeteinek taglétszáma a megalakulás évében alig haladta meg az ezer 
főt. Ugy tűnt: a fasizmus csupán egyike az első világháború után Olaszország-szerte 
ezerszámra fellelhető kis politikai csoportosulásoknak. Erre utaltak az 1919 őszén tartott 
parlamenti választások eredményei is: a fasisztáknak egyetlenegy képviselői helyet sem 
sikerült megszerezniök. 

Ugyanez a mozgalom három év múlva - igaz, hogy alkotmányosan és nem , forradal- 
mi" úton, ahogy a fasiszták igyekeztek feltüntetni — hatalomra jutott. A vezér, a Duce, 
a király kezéből átvette a kormányfői tisztet. A fasizmus győzelmével Olaszországban 
megkezdődött a fasiszta diktatúra korszaka, amely különböző belső alakváltozások után 
21 évig tartott (1943), majd a német megszállók , közreműködése" révén léte az ország 

északi részében még további két évre prolongáltatott, hogy végül 15 az antifasiszta 
ellenállás és a szövetséges koalíció felszabadító háborúja írja meg történetének utolsó 
epizódját. 

Elsőként az olasz fasizmusnak sikerült megszereznie a hatalmat és hosszan tartó 
fasiszta rendszert létesítenie — jó tíz évvel megelőzve legszélsőségesebb , testvérmozgalmá- 
nak", a német nemzetiszocializmusnak a győzelmét. Ez az elsődleges szerep egyúttal a 
rokonmozgalmak közös elnevezésének is forrásává vált, maga az olasz fasizmus pedig 
a , klasszikus", vagyis a fasizmus , tiszta", , eredeti" típusának jelzőjét nyerte el. 


900.£. 


Ma már közismert, hogy az olasz fasizmus és az általa felépített rendszer Olaszország 
történeti múltjának sajátos alakulásában gyökerező okok, valamint az első világháború 
utáni belső és nemzetközi fejlődésben rejlő tényezők együttes eredője. 

Olaszország és Németország történetét sok közös vonás jellemezte. Európa legfejlet- 
tebb országaihoz képest mind Itáliában, mind a német területen lassabban bontakozott 
ki a kapitalizmus, s a gyenge burzsoázia évszázadokon keresztül nem tudott végrehajtani 
olyan átütő erejű polgári forradalmat, amely a nyugat-európai országokban az egységes 
nemzeti állam kialakulásához vezetett. Mind Itália, mind a német területek megmarad- 
tak a gazdasági és politikai széttagoltság állapotában, mindkét területen számos külön- 
álló állam létezett, ezenfelül az itáliai államok jó része francia, majd osztrák uralom alá 
került. Csupán a 19. század utolsó harmadára született meg Olaszországban az egységes 
nemzeti állam. Mindkét államban nemzeti dinasztiák uralkodtak és ezek — kihasználva 
a nemzetközi helyzet számukra kedvező alakulását — a háborúk sorozata révén vezették 
sikerre a nemzeti mozgalmat. Mind az egységes Olaszország, mind az egységes Németor- 
szág a , felülről végrehajtott" polgári átalakulás tipikus produktuma volt: 

E , felülről végrehajtott" nemzeti egyesülés Olaszországban súlyos örökséget hagyott 
maga után. Valójában a királyság oltalmát élvező észak-olasz konzervatív polgári cso- 
portok és a legreakciósabb földbirtokosok szövetségén nyugvó állam alakult meg, annak 
minden konzekvenciájával együtt. Nem ment végbe radikális agrárforradalom, nem 
hoztak radikális polgári intézkedéseket, nem következett be gyors gazdasági fellendülés 
sem. Így az egységes Olaszország súlyos belső ellentétekkel terhes ország maradt: fellán- 
goltak a parasztfelkelések, milliós nagyságrendre emelkedett a kivándorlás. 

A kialakuló munkásmozgalom hű tükörképe volt az elmaradottságnak. Mint minden 
modern nagyipari munkásságot nélkülöző országban, a magát legradikálisabbnak fel- 
tüntető irányzat kerekedett felül; az anarchizmus, amely a legsanyarúbb körülmények 
közé jutott kézművesek és szegényparasztok törekvéseit fejezte ki. Viszonylag korán 
megalakult a szocialista párt, amely azonban inkább volt tekinthető demokratikus 
pártnak, s csak nagy általánosságban fejezte ki a kisemmizett tömegek vágyait, szándé- 
kait. I 

Az eleinte mérsékelt monarchista alkotmányon nyugvó kormányzati gyakorlatot nyílt, 
politikai terrorizmusba torkolló rendszer váltotta fel, amelynek fő célja a szélesedő 
tömegmozgalmak kíméletlen elfojtása s a külső terjeszkedés biztosítása lett. A kormá- 
nyok Olaszország súlyos problémáinak megoldását új területek gyarmatosításában s a 
lakosság - főként a parasztok - egy részének külföldön való letelepítésében vélték 
megtalálni. 

A 20. század elején Olaszország fejlődésében lényeges változás ment végbe. Egy 
világviszonylatban is jelentős nagyipari fejlődés következett be, ám kizárólag Észak- 
Olaszországban; Olaszország az élenjáró ipari nemzetek sorába lépett. Átalakult a 
politikai struktúra is: az egykori nyilt diktatórikus kormányzást olyan liberális szisztéma 
váltotta fel, amelyet lényegében azonosnak tekinthetünk a korszak nyugat-európai 
országainak liberális rendszereivel. Mégis mutatkoztak lényeges különbségek is. Míg a 

nyugati liberális rendszerek homogén gazdasági fejlődés bázisára támaszkodhattak, 
addig az olasz fejlődés még az olasz nemzetállam teljes területén sem építhetett ilyen 
egységes talajra. A Dél megmaradt a korábbi mozdulatlanság állapotában. A nagyipari 
fejlődéssel párhuzamosan kialakult az olasz nagyipari munkásosztály, létrejöttek nagy 
szakszervezetei, de ezek is csaknem teljes egészében Északon. 

Megindult a földbirtokok kapitalizálódása is, amely a kisbirtokos parasztok tömeges 
lesüllyedéséhez vezetett. A nincstelen zsellérek, agrárproletárok hatalmas tömege alakult 
ki. Ez volt a társadalmi táptalaja egy sajátos agrárszocializmusnak, amely elsősorban a 
zsellérek szövetkezeti mozgalmában nyilvánult meg. Így a századforduló idején mind a 
városokban, mind a falvakban megsokasodtak a tömegmegmozdulások. 

1904-ben kitört az első általános sztrájk, amely az egész Északra kiterjedt. Az ipari 
és a vidéki agrárburzsoázia félelemérzete új politikai folyamatokat indított el. Így a 
század első évtizedében kialakult egy sajátos mozgalom, az olasz nacionalizmus, amely 
eleinte nagyon sok áramlatot ölelt fel, s céljait kezdetben írók, művészek, publicisták 
fogalmazták meg. E nacionalista mozgalomban végül is kikristályosodott egy irányzat, 
amelyet nemzetiszindikalizmusnak vagy nemzetiszocializmusnak lehet nevezni. 

Ez nem hasonlítható a korabeli Európa konzervatív, nacionalista irányzataihoz, mivel 
radikális, újító, sőt forradalmi jelszavakkal élő áramlatként jelent meg. Harcot hirdetett 
minden régi intézmény lerombolásáért, üres fecsegések színterévé nyilvánította a parla- 
mentet, amelyet a tulajdonosok és dolgozók közös testületével kívánt felcserélni. 

Célba vette a monarchiát is, s helyébe diktatórikus, egy vezér által parancsnokolt 
rendszert követelt. Elvetette a liberalizmust, a demokráciát, s támadta az egyházat is. 
A társadalmi magatartás síkján dicsőítette a tettrekészséget, az ember legszebb tulajdon- 
ságaként az állandó veszélyvállalást hirdette. Tagadta az osztályharcot, azt állította, 
hogy nincsenek kizsákmányoltak és kizsákmányolók, csak a nemzet édekében munkál- 
kodók és paraziták. 

Agresszív külpolitikát hirdetett, azzal az érveléssel, hogy vannak uralkodó burzsoá és 
elnyomott, proletár nemzetek, hogy egyes uralkodó nemzetek kifosztják a proletárnem- 
zeteket. Az előbbiek pusztulásra ítéltettek, s helyüket ifjú, vitalitással bíró népeknek kell 
átvenniök. Az olasz proletárnemzet, melyet az angolok, franciák, németek, amerikaiak 
igában tartanak. Az olasz nemzetnek fel kell készülnie arra, hogy legyőzze a burzsoá 
nemzeteket, terjeszkednie és hódítania kell, mert ,a nemzet természetes állapota a 
háború". Az igazi szocializmus az lesz, ha a proletárnemzet győztesen vívja meg a 
háborút, és kiterjeszti határait a világban. 

E sajátos program az európai történelemben addig ismeretlen belső tevékenységgel 
párosult. Főként a mezőgazdasági körzetekben megjelentek a nacionalisták civil, fegyve- 
res osztagai, és terrortámadásokat intéztek a parasztszövetkezetek ellen, hogy azokat az 
nOsztálybéke" betartására kényszerítsék. E , forradalmi" mozgalom a dolgozó osztályok 
elleni terrorista megtorlás funkcióját töltötte be. Nagy része volt abban, hogy 1915-ben 
Olaszország belépett az első világháborúba. A háború idején Mussolini is ehhez a 
mozgalomhoz csatlakozott, s abban vezető szerepet töltött be. 

A háborút Olaszország a győztesek között fejezhette be. A háborút azonban a győzelem 
ellenére súlyos gazdasági, politikai, morális válság követte, nagyarányú deficittel és 
inflációval. A hazatérő katonák tömegei — köztük tisztek is — nem jutottak munkához. 
A volt frontkatonák, akiket az olasz lakossággal is rendelkező osztrák Dél-Tirol, azaz 
Trentino felszabadításának magasztos jelszavával indítottak a harctérre, s akiknek földet 
ígértek, becsapottnak érezték magukat. I 
Kisemmizettnek érezték magukat a polgári származású, nacionalista tisztek is. Egy- 
részt azért, mert a szövetséges antanthatalmak nem honorálták Olaszország összes 

területi igényét, másrészt ünneplés helyett a dolgozó tömegek ellenszenvével találták 
magukat szemben. Megszaporodtak a nacionalista tiszti csoportok lázadásai, s megszü- 
letett a , megcsonkított győzelem" jelszava, amely új háborút hirdetett az olaszokat ért 
sérelem orvoslására. Fellépéseiket azonban egyelőre nem övezte siker. A politikai küzdő- 
teret az egykori semlegesek, továbbá a dolgozó tömegek pártjai és szervezetei uralták. 

A háború közvetlen következménye erőteljes balratolódás, sőt forradalmasodás lett. 
A parasztok spontán földfoglalásokba kezdtek, a munkások nagyméretű sztrájkharcot 
folytattak, s helyenként a gyárakat is elfoglalták. Élénk visszhangra találtak az oroszor- 
szági szocialista forradalom jelszavai, a harcos antimilitarizmus széles tömegek meggyő- 
ződésévé vált; számos helyen megtagadták az oroszországi intervencióba küldendő 
csapatok és fegyverszállítmányok behajózását és kiharcolták, hogy Olaszország marad- 

jon távol az intervenciótól. 

Sok jele volt annak, hogy Olaszország egy szocialista forradalom felé halad. E folya- 
matban döntő szerepet játszott a szocialista párt, amely lényegesen különbözött Európa 
szocialista pártjainak nagy részétől. Az első világháborút nem támogatta, hanem abszo- 
lút semlegességet proklamált. A háború végén pedig már forradalmi programot fogadott 
el, meghirdette a termelőeszközök szocializálását, a munkásállam kivívását, s annak 
formájaként a proletárdiktatúrát. Csatlakozott a Kommunista Internacionáléhoz. Az 
1919-es választásokon Olaszország legnagyobb pártjává vált, 153 képviselőt küldhetett 
a parlamentbe. 

Az 1919-es választás mérföldkőnek tekinthető a háború utáni olasz politikai történet- 
ben, a tradicionális pártok töredékpártokká zsugorodtak, Mussolini fasizmusa — mint 
láttuk — a legcsekélyebb szerephez sem jutott. A szocialista párt és a néppárt együttesen 
a parlament többségét birtokolta. A választások eredményei mégsem jelentették a szocia- 
lista forradalom nyitányát, miként azt számos korabeli és későbbi elemzés értékelte. 
Amennyiben a néppárt nem a szocialistákkal, hanem a széthullott jivásalék pártokkal fog 
össze, úgy a fennálló rendszert nem fenyegette veszély — ám a szocialisták és a néppártiak 
szövetségére objektíve semmi kilátás nem volt. Az előbbiek nem kívántak együttműködni 
a , klerikálisokkal", az utóbbiak pedig hallani sem akartak az , ateista vörösök"-ről. 

1920-ban tetőzött a forradalmi fellendülés: ősszel Észak-Olaszország legnagyobb üze- 
meit megszállta a munkásság, üzemi tanácsokat alakított, megszervezte a termelést és 
megvalósította a munkásirányítást. Mussolini fasizmusa üdvözölte ezeket az akciókat, 
de felszólította a munkásokat, hogy a tulajdonosokkal együtt és azoktól tanulva, előbb 
sajátítsák el az üzemvezetés fortélyait. 

A gyárfoglaló mozgalom , elvetélt". Nélkülözte ugyanis a szocialista párt egyöntetű 
támogatását, s abban — mint kezdeményező és vezető erő — csupán a baloldali szocialisták 
(a későbbi kommunisták) kis csoportja vett részt. Maga a párt éppen akkor súlyos belső 
viták színtere lett, s a munkásmozgalom perspektíváinak megítélésében elméletileg és 
gyakorlatilag szétszakadt. Ugyanakkor megalakult a gyáriparosok szövetsége, majd azt 
követően a földbirtokosok szövetsége, amely pontos programot dolgozott ki a munkás- 
és parasztmozgalom felszámolására. Ebben — mint kisegítő erőnek — már szerepet 
szántak a fasizmus helyenként megjelenő terrorista osztagainak is. A gyárfoglaló mozga- 
lom felszámolása azonban egy gyakorlott liberális politikus, Giolitti elgondolásai szerint 
ment végbe: megígérte, hogy törvénybe iktatják az üzemek munkásellenőrzését, ameny- 
nyiben a munkások elhagyják a gyárakat. A szocialista párt jobboldali szárnya elfogadta 
a ,kompromisszumot", de a törvénybe iktatás sohasem történt meg. 

Látszólag azonban még változatlanul a baloldal ereje dominált. 1920 őszén a helyi 
közigazgatási választásokon a szocialisták hódították meg a tanácsok többségét. A vá- 
lasztások után azonban -— a szó szoros értelmében is — bomba robbant. Fasiszta csopor- 
tok megtámadták a bolognai városi tanács épületét, és megakadályozták, hogy a szabá- 
lyosan megválasztott szocialista tanács hivatalba lépjen. Az akciót hasonló cselekmények 
hosszú sora követte. Jól felfegyverzett fasiszta bandák jelentek meg a falvakban és 

városokban, elzavarták a szocialista polgármestereket, rátámadtak a szocialista párthá- 
zakra, parasztszóvetségekre, szétrombolták a szocialista lapok szerkesztőségeit, inzultál- 
ták a párt funkcionáriusait. Elég volt, ha valaki vörös nyakkendőt viselt, ha valaki 
szocialista újságot vásárolt, felszólították, hogy hagyjon fel vele, mert ha nem, agyonve- 
rik. Választott képviselőket a város főterére hurcoltak és kényszerítették őket, hogy 
mondjanak le, de előbb , gyónják meg bűneiket", és kérjenek nyilvánosan bűnbocsána- 
tot. Aki nem tette ezt, annak másnap a lakását , ismeretlen tettesek" feldúlták. A szocia- 
lista pártház ajtajára plakátot függesztettek, amelyen bejelentették: megtorolják, ha 
valaki belép a helyiségbe. Ha valaki e , parancsot" megszegte, másnap megkapta elbocsá- 
tólevelét a gyárban. E folyamatról írta Gramsci: olyan osztályharc indult meg Olaszor- 
szágban, amely nem a társadalmi intézmények szabályos keretében folyt, hanem a 
politikai küzdőtér láthatatlan, alsóbb régióiban, amelynek célja nem volt más, mint egy 
olyan állapot előidézése, amelyben a megfélemlített emberek csupán azt várják: legyen 
már vége az egésznek. Olyan barbárság és sötétség lesz e folyamat végeredménye - írta 
látnoki módon -, amilyet még sohasem látott a világtörténelem. . . 

Kezdetben ezek az akciók nélkülözték az egységes irányítást. Ennek ellenére a fasiz- 
mus pillanatok alatt félelmetes, támadó mozgalomként jelent meg a színen. 

A fasizmus hirtelen fellángolása sokakat meglepett. Nagyjából egységes az a megítélés, 
hogy akkor válhatott életképes támadó mozgalommá, amikor összetalálkozott a tőkés 
és földbirtokos reakció érdekeivel, elnyerte ezek anyagi támogatását, és egy általuk 
irányított, nemzeti méretekben kibontakozó elleriforradalom részesévé, annak végrehaj- 
tójává vált. 

Már az a puszta tény, hogy a fasiszták teherautók sokaságával rendelkeztek, továbbá 
a nagy mennyiségű fegyverzet, a rohamosztagok tagjainak egyenruhával való ellátása, 
a zsold, amely lehetővé tette, hogy ezrek -— később százezrek — munka helyett csupán 
alkalmi , katonáskodásból" éljenek, világossá tette: e bandák mögött hatalmas anyagi 
erőforrások állnak. 

Nyilvánvaló, hogy a mindennapos terrortámadások résztvevői semmiképpen nem 
lehettek közvetlenül sem burzsoák, sem földbirtokosok. Már a kortársi értékelések is 
rámutattak: a fasiszta offenzíva tömegbázisát főként két réteg alkotta. Egyfelől a kispol- 
gárság, amely a háború után egzisztenciájának romlását elsősorban a munkásosztály 
forradalmi fellépésében látta, és kész volt arra, hogy mindezért bosszút álljon. Másfelől 
a munkanélküliek s a társadalom perifériájára szorult lummpenelemek tömegei. A fasiszta 
osztagokban ezek megtalálták megélhetésük biztos forrásait. Az osztagok élén azonban 
mindenütt volt katonatisztek álltak, akik a háborúban kitanulták a rajtaütés és a 
terrorcselekvések fortélyait, akik — a társadalmi beilleszkedés lehetőségének hiányában - 
most is készen álltak arra, hogy egyetlen kitanult , mesterségüket", az erőszakot tovább- 
ra is gyakorolják. 

Az uralkodó csoportok és a fasizmus új erői közti összetalálkozás azonban nem volt 
egyenletes, és problémáktól mentes. Elsőként a vidéki agrárburzsoázia lépett a megtorlás 
útjára, márcsak azért is, mert a szétaprózott falvak elleni fellépés lényegesen könnyebb- 
nek bizonyult, mint a városokban, ahol a munkásosztálynak még mindig erős hadállásai 
voltak. Nem véletlen, hogy Gramsci a fasizmus keletkezését elsősorban e vidéki agrár- 
burzsoázia ellentámadásának jeleként értékelte, s álláspontját Lenin is osztotta, amikor 
a fasizmus offenzíváját az oroszországi , fekete százak" (a parasztságra zúdult terrorszer- 
vezetek) tevékenységével azonosította. 

Az ipari burzsoázia egy része szintén támogatta a fasiszta osztagokat, azt , segédhad- 
erőnek" tekintette a munkásmozgalom elleni harcban, de jelentős része bizalmatlan is 
volt velük a nagytókeellenes demagógia miatt. A végső összetalálkozásig még sok 
kérdésnek kellett tisztázódnia. Többek között annak, hogy milyen álláspontra helyezke- 
dik a fasizmus az államforma kérdésében, mivel az eredeti köztársasági program semmi- 
képpen nem nyerhette el az uralkodó s ezzel együtt a hadsereg felső vezetésének bizalmát. 

Végül, minthogy két fasizmus létezett — a vidék nagy terrorhadseregén nyugvó mozgalom 
és a szük körben mozgó városi fasizmus -, rendezni kellett e két szárny viszonyát is. 

A fasiszták az 1921-es választásokon parlamenti képviselethez jutottak, de a több mint 
500 főnyi testületben mindössze 35 képviselőjük foglalhatott helyet — azok is csupán a 
terror által leginkább sújtott területeken , nyerték el" a választók bizalmát. Mégis innen 
datálható a kezdő lépés, amelynek nyomán már a következő évben győzött a fasizmus, 
s az ehhez vezető úton Mussolini — a fasizmus szemszögéből nézve — valóban jó kormá- 
nyosnak bizonyult. 

Míg a vidéki csoportok , nagyvezérei" egy mindent elsöprő fasiszta felkelést sürgettek, 
addig Mussolini felismerte, hogy a terror hajszolása előbb-utóbb olyan széles népi 
ellenálláshoz vezethet, amely visszaverheti mozgalmát (egyes helyeken ennek már hatá- 
rozott jelei mutatkoztak), különösen, ha nem nyeri el az uralkodó körök teljes támogatá- 
sát. Ezért — miközben Mussolini mind a monarchia, mind a klérus, mind pedig a milánói 
nagytőkések felé látványos gesztusokat tett (visszavonta valamennyi monarchia- és 
tőkésellenes akcióprogramját stb.) — merész lépésre határozta el magát. Bejelentette, 
hogy mozgalmát párttá szervezi. Az 1921-es római kongresszuson megbékélt egymással 
a vidéki , radikálisok" és Mussolini csoportja, s kimondták a Nemzeti Fasiszta Párt 
megalakulását. Vezérévé Mussolinit kiáltották ki. 

Korábban vidéken a fasisztáknak nagy hadseregük és sok helyi parancsnokuk, de 
egyetlen vezérük sem volt, aki központi irányítást adott volna. Mussolini viszont hadse- 
reg nélküli vezér volt, mégis a legalkalmasabb arra, hogy a párt élére kerüljön, hiszen 
végül is Ő volt az alapító, s ő látta legjobban azokat az utakat is, amelyek a fasizmus 
győzelméhez vezethetnek. A kidolgozott program szinte szó szerint megismételte a 
század eleji nacionalizmus jelszavait, és immár semmi olyant nem tartalmazott, ami az 
uralkodó körök gyanakvását válthatta volna ki. A fasiszta rohamosztagokat természete- 
sen nem oszlatták fel, hanem beolvasztották a pártba, a pártot pedig a fasiszta milícia 
rendszerébe. Párt és fegyveres milícia azonos fogalmak lettek, s ezzel a történelemben 
elsőként jött létre olyan párt, amely nem hagyományos politikai képződmény, hanem 
katonai alakulat. 

Mussolini 1922-ben már a politikai hatalom átadását követelte. Egyfelől a nagy 
létszámú, támadó milícia bevetésével, egy hatalmas , fasiszta forradalommal" fenyegető- 
zött, másfelől mindent elkövetett, hogy meggyőzze az uralkodó köröket a hatalom 
átadásának célszerűségéről, és így alkotmányos úton kerüljön uralomra. Taktikája 
sikerrel járt: egy sorozatos kormányválság után 1922. október 30-án a király Mussolinit 
nevezte ki kormányfővé. Mussolini kormányát a parlament valamennyi polgári pártja 
megszavazta. 

A munkásmozgalom nem tudta megakadályozni a fasizmus győzelmét. Éppen a 
fasizmus nagy támadása idején a munkásmozgalomban - amely addig is számos áramlat- 
ra, irányzatra oszlott -— a legélesebb viták folytak a követendő útról, oly mértékben, hogy 
szervezeti szétválás következett be. A baloldali szocialisták 1921-ben váltak ki a pártból, 
és megalakították Olaszország Kommunista Pártját, majd 1922-ben, a fasiszta győzelem 
küszöbén az Olasz Szocialista Párt ismét kettészakadt. A parlamentben a három mun- 
káspárt ugyan egyöntetűen Mussolini kormánya ellen szavazott, de ez már nem tudta 
megváltoztatni a történelem menetét. 

.Mussolini később azzal kérkedett, hogy a fasizmus elhárította Olaszország felől a 
, bolsevizmus", a szocialista forradalom veszélyét. Az elmondottakból is érzékelhető, 
hogy 1922-ben — számtalan objektív és szubjektív ok miatt — ilyen , veszély" már nem 
létezett. Ezért inkább azokkal lehet egyetérteni, köztük több olyan magyar kommunista 
politikussal, akik már az események idején megfogalmazták a , preventív ellenforrada- 

lom" elméletét. Eszerint a fasizmus hatalomra juttatása nem a szocialista forradalom 
legyőzését, hanem egyszer s mindenkorra remélt megelőzését szolgálta. 

Mussolini -— éppúgy mint diktátortársa — először koalíciós kormányt alakított, amely- 
ben maguk a fasiszták még kisebbségben voltak. A parlamenti többség birtokában 
azonban tovább tudott lépni az állam fasizálásának útján. Így már 1923-ban új választói 
reformot fogadtatott el a parlamenttel. Eszerint a relatív többséget elérő párt , prémiu- 
mot" kapott, azaz elnyerhette a mandátumok háromnegyed részét. A törvény célja az 
ellenzéki pártok, mindenekelőtt a három munkáspárt, valamint a néppárt képviseletének 
minimális szintre való leszorítása volt. Amikor a parlament többsége e törvényt megsza- 
vazta, valójában szabad utat nyitott a fasizmus totális uralmának is, mivel a törvény a 
fasizmust támogató pártok számára megtiltotta a külön listán indulás jogát, és azt csakis 
egy egységes, , nemzeti listán" engedélyezte. A hatalmas terror közepette lebonyolított 
1924. évi választás meghozta a , nemzeti lista" győzelmét. Az ellenzéki pártok egykori 
nagyságuk árnyékaivá zsugorodtak össze. 

A választási terrort élesen bíráló Matteotti szocialista képviselő meggyilkolását éles 
politikai válság követte, amelyben úgy tűnt: veszélyben forog Mussolini fasiszta kor- 
mányzata. Az elért hatalmas parlamenti túlsúly mégis inkább azt igazolta, hogy gyakor- 
latilag nyitva álltak a kapuk a totális diktatúra bevezetése előtt. Erre 1926-ban került sor, 
amikor — egy ugyancsak rejtélyes merénylet után — Mussolini feloszlatta a parlamentet, 
betiltotta valamennyi ellenzéki pártot, internáltatta a munkáspártok képviselőit, majd 
államellenes összeesküvés vádjával bíróság elé állíttatta őket. 

A totális fasiszta diktatúra az új , jogrend" szerint lecsapott mindenre, ami szocialista, 
kommunista, demokratikus, antifasiszta, humanista volt, vagy bármilyen progresszív 
eszmének adott hangot. j 

Mussolini rendszere Hitler nemzetiszocialista birodalmának felépítményéhez képest 
,hyitottabb" volt. Hitlernek később kedvezett a német köztársaság elnökének, Hinden- 
burgnak a halála, ami éppen abban a pillanatban következett be, amikor a német totális 
rendszer bevezetése rohamos léptekkel haladt előre, s Hitler automatikusan a német nép 
,vezérévé és kancellárjává" nyilvánította magát. Mussolini — bár a ducei posztot sikerült 
elérnie — a monarchia intézményét nem tudta likvidálni, s jóllehet a király a fasizmus 
uralma idején Mussolini minden intézkedését jóváhagyólag ellenjegyezte, a duce folya- 
matos beszámolási kötelezettsége folytán tevékenysége felett mégis bizonyos kontroll 
érvényesült, ami formailag , kettős" vezetésben jutott kifejezésre. 

A király szerepe elsősorban a hadsereg irányításában bizonyult fontosnak. Az 1861- 
ben elfogadott olasz alkotmány szerint a hadsereg főparancsnoka maga a király volt. 
Míg Hitler lényegében szabad kezet kapott a hadsereg fasizálásában, Mussolini sohasem 
tudta elérni, hogy a hadsereget saját kénye-kedve szerint fasizálja. A király körül mindvé- 
gg megmaradt azoknak a monarchista, konzervatív beállítottságú magas rangú tisztek- 
nek a csoportja, amely ugyan végig kiszolgálta Mussolini diktatúráját és későbbi hábo- 
rúit, a döntő pillanatban azonban készen állott Mussolini menesztésére. Ez egyik lénye- 
ges eleme lett a diktátor 1943-ban történt megbuktatásának. 

Hitler a teljhatalom birtokában nem sokat törődött azzal, hogy rendszerének akárcsak 
áldemokratikus jelleget adjon. Tevékenységét semmilyen párt- vagy államhatalmi szerv 
nem korlátozta. Ezzel szemben Mussolini totális rendszerében fennmaradtak bizonyos 
államhatalmi szervek, amelyek - jóllehet fasiszta módszerek szerint lényegesen átformál- 
va és eredeti funkciójuktól teljesen megfosztva — valamelyest mégis a parlamentarizmus 
maradványaira emlékeztettek. — 

Az egykori képviselőházat és a szenátust — mint felsőházat — a fasizmus látszólag 
meghagyta. (Csak 1939-ben helyettesítette a Fasciók és Korporációk Kamarájával.) 
A demokratikus választásokat azonban likvidálta, és helyére a , népképviseletek" új, 
fasiszta formáit állította. Mindezt az 1928-ban elfogadott választójogi törvény szabá- 
. [yozta. Ezek szerint a fasiszta pártszervezetek által összeállított jelölőlistát Mussolini 

személyesen hagyta jóvá, s az egységes nemzeti, fasiszta lista felett , népszavazásnak" 
kellett döntenie. A , választóknak" csak , igennel" vagy , nemmel" lehetett szavazniok. 
Az olasz fasizmus ezzel biztosította, hogy a rendszer egyes intézményeinek , népképvise- 
leti" jelleget adjon, s mivel a szavazásokon a , nem" szavazatok száma elenyésző töredék 
volt, a fasizmus erre hivatkozva kikiáltotta, hogy totális állama az egész társadalom és 
a fasizmus teljes konszenzusán alapul. 

Máig tartó vita tárgya: vajon ténylegesen létrejött-e ez a konszenzus? Sok tényezőt kell 
figyelembe venni ennek eldöntéséhez. Többek között azt, hogy az állami intézményekben 
minden alkalmazottnak, munkásnak, tisztviselőnek automatikusan be kellett lépnie a 
fasiszta pártba; egyes gyárakban úgyszintén - különben azonnali elbocsátás következett. 
A falvakban a fasiszta mezőgazdasági szindikátusok biztosították ezt az egyöntetűséget. 
Tehát a , konszenzus" egy kényszer hatása, semmint a fasizmus automatikus jóváhagyá- 
sa volt. 

Az olasz kommunista történészek - s hozzájuk csatlakozik e sorok írója is — fenntart- 
ják véleményüket, hogy az olasz nagyipari munkásosztály és a vidéki agrárproletariátus 
mentes maradt a fasizmus befolyásától. Mindkettő - alig tíz évvel azelőtt — megmutatta 
forradalmi erejét, s ez tíz esztendő alatt nem múlhatott el nyomtalanul. Erre utal 
egyébként az is, hogy az antifasiszta ellenállás egy pillanatra sem szűnt meg, továbbá 
hogy mindennaposak voltak a politikai perek a kivételes törvények bevezetése után. Egy 
kimutatás szerint több éven keresztül egyetlenegy nap sem múlt el, hogy a Kivételes 
Törvényszék ne tárgyalt volna politikai pert. Ugyancsak a munkásosztálytól való félel- 
met tükrözte, hogy a fasizmusnak a törvénykezésben is törekednie kellett arra, hogy — 
bár a munkásmozgalmat kegyetlenül letörte — valamiféle jogi szabályozást adjon a 
munkaügy területén. Ezt szolgálta az 1927-ben elfogadott Munkaalkotmány, amelyben 
elismerték a munkához való jogot, és bár betiltották a szakszervezeti szervezkedést, a 
sztrájkjogot, valamint a bérkövetelési akciókat, a tulajdonosokat kötelezték munkaal- 
kalmak folyamatos megteremtésére, , méltányos" bér megállapítására, a munkások 
pedig bizonyos kérdésekben munkaügyi döntőbírósághoz fordulhattak. 

A demokratikus választásokon alapuló helyi, hatalmi, közigazgatási szerveket minde- 
nütt felszámolták. A helyi közigazgatás élére a kormány által kinevezett prefektusok 
kerültek. 

Hitler nem engedett meg maga körül semmilyen állami vagy felső fasiszta pártszervet 
sem, amely vezetésének bármilyen kollektív jelleget adott volna. Mussolini ezzel szemben 
létrehozta a Fasiszta Nagytanácsot. Ez egy sajátos integrált állami és pártcsúcsszerv volt, 
amelynek - kezdetben - véleményt kellett nyilvánítania a perdöntő politikai kérdések- 
ben. Tagjai a hatalomra jutás , vezérei", a fasiszta párt titkárai, a kormány fasiszta 
miniszterei és különböző állami intézmények vezetői lettek. A nagytanács jogállása 
természetesen nem volt demokratikus. Mint Mussolini deklarálta: a nagytanács nem 
, parlamentecske", hanem olyan szerv, amely az ő parancsait tudomásul veszi és jóvá- 
hagyja! : . 

Jogot kapott azonban arra, hogy javaslatot tegyen a királynak a kormányfő kijelölésé- 
re, de nem nyerte el ugyanezt a jogkört a kormányfő leváltására. A nagytanács összehívá- 
sára a rendszer fennállása idején csak néhányszor került sor, sőt az 1930-as években már 
nem is ülésezett. Jogkörét lényegében sohasem gyakorolhatta. Ezt csupán egyszer tette 
meg, amikor 1943-ban javasolta a királynak: újból vegye át valamennyi — az alkotmány 
értelmében - reá háruló kötelesség teljesítését. Ez már alkotmányjogi javaslat volt, s ez 
módot adott a királynak, hogy a fasiszta diktátort leváltsa és helyébe új kormányfőt 

nevezzen ki. Vagyis Mussolini Fasiszta Nagytanácsa végül is részesedhetett magának a 
diktátornak a leváltásában. Hitler nemzetiszocialista rendszerében mindez a lehetetlen- 
ség birodalmába tartozott. 

A rezsim elnyomó hatalmi szervei, amelyek Hitler rendszerében féktelenségük folytán 
hírhedtté váltak, az olasz fasizmusbanis kiépültek. A fasiszta rohamosztagokat a párt és 

az állam hivatalos kiegészítő szervévé alakították át, majd később a hadsereg kötelékébe 
vonták. Az önkéntes Nemzetbiztonsági Milícia a német SA és SS funkcióit töltötte be. 
Egy látszólag formális intézkedés mégis lényegesen megkülönböztette azoktól. Tagjainak 
éppúgy, mint a hadsereg katonáinak a király iránti hűségre kellett esküt tenniük. A kivé- 
teles törvények után felállított Antifasiszta Elfojtás Készenléti Szervezete a német Gesta- 
po előfutára volt. Az 1926-ban megalakított Különleges Törvényszék, amelynek kompe- 
tenciája kizárólag a politikai cselekinényekre terjedt ki, gyors ütemben tárgyalta az 
ügyeket és nevének megfelelően kivételes ítéleteket hozott. Kommunisták, szocialisták, 
anarchisták, harcos antifasiszták esetében ez 10-től 30 évig terjedő börtönt, fegyházat 
jelenthetett. A börtönök megteltek, s ekkor Mussolini elrendelte a koncentrációs táborok 

ezését és a száműzetés (deportálás) alkalmazását. A fasizmus előtti Olaszország- 
ban nem volt halálbüntetés. Néhány, Mussolini elleni kétes merénylet után (nemegyszer 
felmerült a gyanú, hogy ezeket provokációs céllal maga a titkosrendőrség szervezte) 
bevezették a halálbüntetést. Ez azonban kizárólag a király, a duce és a pápa személye 
elleni merényletre terjedt ki. 

Meglehetősen elterjedt vélemény, hogy az olasz fasizmus megtorló intézkedései lénye- 
gesen enyhébbek voltak, mint a német totális államé. Ezt leginkább azzal indokolják, 
hogy a politikai , bűncselekményeket" nem sújtották halálbüntetéssel. Az érvek között 
olyan is elhangzik, hogy a földközi-tengeri szigeteken, , festői környezetben" létesített 
fasiszta koncentrációs táborokban, esetleg az egész szigeten a deportáltak szabadon 
mozoghattak. E véleményt óvatossággal kell fogadni. Inkább lehet úgy fogalmazni, hogy 
az olasz fasizmus büntetőrendszerében nagyobb fokozatosság érvényesült. Kisebbnek 
ítélt cselekményekre csak kényszerlakhelyet jelöltek ki a szigeten, látogatókat fogadhat- 
tak, és csak súlyosabb , vétkek" esetén lett valaki a tábor , lakója". Bizonyos kedvezmé- 
nyeket ők is elnyertek, ám ismerjük a képeket, amelyek egymással összeláncolt antifasisz- 
tákat örökítettek meg: a súlyosan elítéltek csak így közlekedhettek , szabadon" a tábo- 
rokban. A börtönbüntetések során is fokozatosságot alkalmaztak. A legsúlyosabb ese- 
tekben a börtönbüntetés felért a halálos ítélettel. Számos elítélt betegségben pusztult el 
a börtönökben a kegyetlen elbánás miatt. 

A végtelen sorból Antonio Gramscinak, a kommunista párt egyik megalapítójának 
sorsát idézzük. Gramsci a börtönökben mindennap az életéért harcolt. Orvosi ellátását 
korlátozták, s egyre zordabb és kegyetlenebb fegyházakba szállították. Miközben híres 
börtönfüzeteiben a marxizmus úttörő jelentőségű műveit alkotta meg, a betegség vég- 
képp elhatalmasodott rajta. Amikor kitűnt, hogy már csupán hetek vagy napok vannak 
hátra számára, ő is Mussolini amnesztiájában részesült. 11 évi börtön után hunyt el 
szabadon", egy klinikán. 

Végül nem szabad figyelmen kívül hagyni Mussolini nébány parancsát, amely arról 
tanúskodik, hogy nem szabad őt valamilyen , humánus diktátornak" tekinteni. Az 
olasz-etióp háború idején kiadta , tíz abesszint egy olaszért" című parancsát, amely 
minden egyes áldozatul esett olasz katona megbosszulásaként tíz etióp hadifogoly kivég- 
zését írta elő. A spanyolországi olasz intervenció idején pedig úgy rendelkezett, hogy 
minden elfogott olasz antifasisztát a helyszínen agyon kell lőni. 

Az 1943-as német megszállás után északon restaurált fasizmus olyan fasiszta állam 
lett, amely teljességgel kibírta az összehasonlítást a náci vagy más (a horvát usztasa vagy 
a magyar nyilaskeresztes stb.) állam terrorizmusával. Mussolini ún. Salói Köztársasága — 
(1943-1945) nem is volt egyéb, mint az antifasiszta Ellenállás letörésére szervezett 
terrorista haderők alakulata. 

Az olasz fasizmus és a német nemzetiszocializmus között lényeges különbségek mutat- 
koztak az egyházpolitika kérdésében is. Az olasz fasizmus nem hagyhatta figyelmen 
kívül, hogy Olaszország nemcsak katolikus ország, hanem Róma egyúttal a katolicizmus 
központja is, s ott van a pápa rezidenciája is. Azóta, hogy 1860-ban az egységes Olaszor- 
szág hadserege elfoglalta az egyházi állam területét, majd később törvény által is meg-— 

szüntette a pápa világi hatalmát s az egyházat elválasztotta az államtól, az olasz polgári 
állam és a Vatikán viszonyára több mint fél évszázados ellenségeskedés nyomta rá a 
bélyegét. Mussolmi viszont hosszú kölcsönös közeledési folyamat eredményeként — 
eljutott e kérdés rendezéséig. Kiiktatta eredeti programjából az összes egyházellenes 
pontokat, a Vatikán pedig előbb cserbenhagyta, majd feloszlatta saját katolikus világi 
pártját, az Olasz Néppártot, átengedve ezzel a katolikus tömegek politikai vezetését a 
fasizmusnak. Mussolini 1922-es hatalomra jutása lényegében már a Vatikán hallgatóla- 
gos jóváhagyásával következhetett be, s ezt a fasizmus számos egyházbarát intézkedéssel 
honorálta. 

A hosszú évekre elnyúló tárgyalások az egyházzal 1929-ben eredménnyel zárultak. 
A lateráni egyezményben a Vatikánváros egy részét (a pápa palotáját, a Szent Péter-bazi- 
likát és a vatikáni múzeumot felölelő területet) önálló, szuverén államként ismerték el, 
a pápa pedig elismerte az Olasz Királyságot. A két állam diplomáciai kapcsolatokat 
létesített, és nagyköveteket nevezett ki. A szerződést pénzügyi megállapodás egészítette 
ki: ebben Olaszország nagy összeggel kompenzálta a pápaságot a korábbi anyagi káro- 
kért. A katolikus egyházi hierarchia és az állam viszonyát külön konkordátumban 
szabályozták. A katolicizmust államvallássá nyilvánították, s ennek értelmében a katoli- 
kus liturgia összes előírásait állampolgári kötelességgé tették. Így a fasizmus megszerezte 
a pápa, az olasz klérus, az egész papi hierarchia szellemi támogatását, s ennek nagy 
szerepe volt abban, hogy a fasizmus rendszere a harmincas években tovább stabilizálhat- 
ta totális hatalmát. 

Ám a szerződés megkötésének időpontjában az egyháznak már talán nagyobb szüksé- 
ge volt a megbékélésre, mint a fasizmusnak. Elérte, hogy a fasiszta totalizálás ne vegye 
célba az egyházat is, ugyanakkor a legszélesebb mozgásteret vívta ki a maga számára 
nemcsak vallási, hanem kulturális és nevelési téren is. Bár a rezsim fennállása idején a 
fasiszta állam és az egyház között olykor éles konfiiktusok keletkeztek (például az egyház 
tiltakozott az ifjúság oktatásának és nevelésének fasiszta militarizálása ellen, és különös 
ellenérzés kísérte részéről az antiszemita törvénykezés bevezetését 1938-ban), szakításra 
vagy a rendszer éles bírálatára sohasem került sor. A kíméletlen üldözés, amely a 
katolikus egyházat Németországban érte, Olaszországban ismeretlen volt. Még a máso- 
dik világháború sem hozott törést az egyház és a fasizmus viszonyában, bár ekkor az 
egyház részéről már bizonyos kettősség érződött. A pápa nem ítélte el a náci terroriz- 
must, a haláltáborokat, a tömeggyilkosságokat, de nem tiltotta meg, hogy az egyházak, 
a kolostorok menedéket nyújtsanak az üldözötteknek. Gyökeres fordulat csak akkor 
következett be, amikor a Hitler-ellenes antifasiszta koalíció várható győzelmének erőtel- 
jes jelei mutatkoztak, s ezzel párhuzamosan az olasz katolikus tömegek is az antifasiz- 
musban látták a kibontakozást. Ekkor a Vatikán újra hozzájárult egy új katolikus világi 
politikai párt, a mai kereszténydemokrata párt megalakításához. E párt részese lett az 
olasz ellenállásnak is. 


900.e. 


Minden fasiszta rendszernek sajátja a kultúra teljes fasizálása, abszolút alárendelése a 
fasiszta állam érdekeinek. Az olasz fasizmus ezt nem tudta olyan brutalitással végrehajta- 
ni (például a nagy könyvégetési kampányokat és a haladó irodalmi termékek bezúzását 
stb.), mint a német nemzetiszocializmus, de természetesen a fasiszta , kultúra" terjesztésé- 
nek szerveit Mussolini is létrehozta. A harmincas években rendszeresen szerveztek 
hatalmas szimpóziumsorozatot, amely felölelte a tudomány, a kultúra, a művészet, 
ideológia, sport stb. valamennyi ágazatát s az önkéntes vagy kijelölt szakembereknek 
elsősorban arról kellett számot adniok, hogy mennyiben tudják hasznosítani a fasiszta 
ideológiát szakterületükön. E kulturális , szörnyszülemény", amelyben mind nagyobb 
teret kapott a , rasszizmus", a fajkutatás és a fasiszta antiszemitizmus , témaköre" is, 

nyitvános jellege miatt olykor mégis lehetőséget adott a fasizmus ideológiájával szemben 
álló nézetek kifejtésére. A rendezvények módot nyújtottak az antiszemitizmus, a faji 
politika bírálatára is. Ennek hátterében nyilvánvalóan az állott, hogy magában a fasiszta 
pártban is léteztek csoportok, amelyek elítélték Mussolini antiszemita politikáját. Mind- 
ez a náciknál elképzelhetetlen volt. 

Minden fasiszta mozgalomban vagy rendszerben közös vonás a hódításra való törek- 
vés. E téren a nácizmus és a japán militarizmus tűzte ki a leggrandiózusabb célokat. 
Ehhez mérten az olasz fasizmus célkitűzései , szerénynek" bizonyultak, , csupán" a 
Földközi-tenger medencéje feletti uralmat és mellette egy észak- és kelet-afrikai összefüg- 
gő olasz gyarmatbirodalom megteremtését írta zászlajára. 

A fasiszta rendszerek agresszív külpolitikájának irányai azonban nemegyszer keresz- 
tezték is egymást. Az olasz fasizmus és a német nemzetiszocializmus között ilyen ellenté- 
tek közép-európai és balkáni relációban alakultak ki. Mindkettő saját érdekszférájává 
nyilvánította e térséget. Miután Hitler uralomra került, majd a következő években 
megkísérelte Ausztriát bekebelezni, Olaszország, amely akkor egy olasz-osztrák-magyar 
hármas együttműködésben realizálta elsődleges befolyását Közép-Európában, csapato- 
kat vezényelt az olasz-osztrák határra, hogy Hitlert meghátrálásra kényszerítse. Az 
akkor még felkészületlen Németországgal szemben akciója sikeres volt. Emiatt a két 
rendszer közötti viszony - bár Hitler többször kijelentette, hogy Mussolinit , mesteré- 
nek", , tanítójának" tartja - mindennek mondható volt, csak barátságosnak nem. A kap- 
csolat csak akkor oldódott fel, amikor Olaszország végrehaj totta Etiópia elleni agresszió- 
ját, s utána megromlottak kapcsolatai Angliával és Franciaországgal, Németország 
viszont azonnal elismerte Etiópia meghódítását. Az 1936-ban kötött ún. Tengelyszerző- . 
désben végül egyeztették érdekeiket: Olaszország elismerte Németország elsőbbségét a 
közép-európai térségben, Németország pedig hozzájárult, hogy a Földközi-tenger me- 
dencéjében Olaszországot illeti prioritás. 

Továbbra is kisértett azonban a félelem, hogy vajon Németország nem sújt-e le egyszer 
Olaszországra is. A félelem nyomai még akkor is felbukkantak, amikor Olaszország 
- mint a , tengely" tagja - Németország mellé sorakozott fel a második világháborúban. 
Gyakran kételyek támadtak az olasz fasiszták körében: mi lenne jobb Olaszországnak, 
ha Németország oldalán győztesen kerül ki a háborúból, vagy ha Hitler elveszti a 
háborút. A , hódítás igézete" azonban — minden aggodalom ellenére — a fasiszta Olaszor- 
szágot mindvégig a Németországgal való , szövetségi hűség" vonalán tartotta. E szálat 
csak a szövetséges csapatok győzelme szakította meg, de akkor sem végérvényesen. 

A háborút, a hódítást minden fasiszta rendszer igazolni igyekezett, s ezt egy felfokozott 
nacionalizmusban és sovinizmusban találta meg, amely az adott nemzet ilyen vagy olyan 
okból történő uralkodásra való elhivatottságának, azaz valamilyen fajelmélet hirdetésére 
épült. E közös vonás azonban fasizmusonként differenciált képet mutatott. Az olasz 
fasszmus és a német nácizmus fajelmélete lényegesen eltért egymástól. Hitler a német 
nemzet világuralmi elhivatottságának indoklására a német népet biológiailag felsőbbren- 


. dünek nyilvánította, a többi népet pedig ennek alárendeltjeként kategorizálta. E , rend- 


szerben" az uralkodó német népet társnemzetek (angolok, franciák, skandinávok stb.) 
vehették volna körül, amelyek német vezetés mellett tovább élhettek volna. Körülöttük 
sSzolganemzetek" (lengyelek, ukránok, oroszok, magyarok, sőt olaszok! stb.) maradhat- 
tak volna fenn, egyetlen feladattal: élelmiszert termelni az uralkodó német nép számára. 
A sort a "biológiailag alacsonyrendűnek" ítélt népek (zsidók, cigányok) zárták le, 
amelyeket a náci fajelmélet kiirtásra ítélt. 

Az olasz fasizmus viszont sohasem jutott el az olasz nemzet , biológiai" felsőbbrendű- 
ségének hirdetéséig. Az uralkodásra való elhivatottságát, küldetését , történelmi érvek- 
kel" kívánta igazolni. Eszerint a Földközi-tenger medencéjének birtoklása az olasz nép 
ősi jussa, amely a Római Birodalom hajdani létezéséből fakad. A hitleri , felsőbbrendű- 
séggel" szemben egy sajátos olasz nemzeti kisebbségi komplexusból eredő tételt fogalma- 

zott meg, miszerint az antik Római Birodalom azért bukott meg, mert az olasz hép 
, elkorcsosult". A fasizmus feladata, hogy megnemesítse és újra uralkodásra alkalmassá 
tegye az olasz népet. 

Ebből az , elméletből" kezdetben teljességgel hiányzott az antiszemitizmus. Olaszor- 
szágban, bár létezett bizonyos vallási antiszemitizmus, a politikai antiszemitizmus azon- 
ban ismeretlen jelenség maradt. Érdekes ebből a szempontból Gramsci elemzése, amely 
szerint az olaszországi zsidók teljesen olaszokká váltak, feloldódtak az olasz népben, 
mégpedig ugyanakkor, amikor a nemzeti egyesülés során a piemontiak, lombardok, 
rómaiak, nápolyiak stb. olaszokká váltak. Ez nem jelentette azt, hogy ne őriztek volna 
meg karakterisztikus vonásokat éppúgy, mint a piemontiak, lombardok, rómaiak, nápo- 
lyiak stb. Mivel társadalmi, politika sikon, osztálytagozódásában a zsidó olaszok paralel 
módon tükrözték az olasz nép összetételét, a fasizmus is minden antiszemita kilengés 
nélkül bontakozott ki és jutott hatalomra. Állampolgári jogaikat a fasizmus semmiben 
sem korlátozta, s akadálytalanul részt vehettek még a rezsim politikai intézményeiben 
is. Sőt az 1920-as években Olaszország menedéket nyújtott Kelet-Európából - többek 
között Magyarországról - kivándorolt értelmiségiek ezreinek. 

Hitler hatalomra jutása után — az olasz-német ellentétek idején — Mussolini éles 
gúnnyal bírálta Hitler fajelméletét. A Németországgal kötött külpolitikai szövetség 
idejétől kezdve azonban éles fordulat következett be. Mussolini is meghirdette, hogy az 
olasz nemzet , fajtisztaságát" meg kell tisztítani a zsidók , fertőzésétől". 1938-ban elfo- 
gadtatta az antiszemita törvényeket, amelyeket a náci nürnbergi törvények pontos 
analógiájára fogalmaztak meg. 

A fordulat okai máig sem tisztázottak teljesen. A számtalan magyarázat közül talán 
egyet érdemes kiemelni: egy olyan rendszernek, amely eleve barbár tételeket, háborút, 
hódítást, más népek feletti uralmat hirdetett, előbb-utóbb szükségképpen el kellett jutnia 
egyes népek, népcsoportok , ellenséggé" nyilvánításához és üldözéséhez. Ez alól nem 
maradhatott kivétel az olaszországi, egyébként kis létszámú zsidó-olasz népcsoport sem. 
A törvényeket - ellentétben a náci Németországgal — meg nem értés, megrendülés, 
ellenszegülés fogadta. Az olasz nép ilyesfajta megkülönböztetést még nem látott. A visz- 
szahatás, amely a törvények bevezetését kísérte, még a fasiszta párt legfelső köreiben is 
érződött. Néhányan hangot is adtak ellenvéleményüknek. A Vatikán is megdöbbenéssel 
fogadta az antiszemita törvénykezést, ennek azonban nyilvánosan nem adott hangot. 

Az 1938-as törvények a zsidó állampolgárok politikai, kulturális, oktatási tevékenysé- 
gét egyelőre csak korlátozták, deportálásuk, koncentrációs táborba hurcolásuk még 
évekre eltolódott. Az 1943-as német megszállás és a fasizmus észak-olaszországbeli 
restaurációja e téren is tragikus változásokat hozott. A gettókat kiürítették, és lakosait 
Németországba vitték megsemmisítő táborokba. Máig sem teljesen feltárt adatok szerint 
Trieszt mellett — auschwitzi, dachaui stb. mintára — krematórium is működött a kollabo- 
ráns olasz fasiszták közreműködésével. A zsidó olaszoknak az olasz ellenállás nyújtott 
igazi menedéket. Partizáncsoportjaiban sok zsidó olasz állampolgár vett részt. 


900... 


Az olasz fasiszta rendszer a hitleri Németország háborújához való csatlakozással ásta 
meg bukásának alapjait. A világ számára nagy meglepetés volt, hogy egy olyan rendszer, 
amely húsz éven át hadi dicsőségre és hódításra vágyakozik, valójában felkészületlenül 
lépett be a háborúba. Az olasz fasizmus csupán azt a konjunktúrát kívánta kihasználni, 
amelyet számára a hitleri Németország kezdeti látványos sikerei látszólag eleve biztosí- 
tottak. Az olasz hadsereget egyszerre több fronton vetették be: 1940-ben Franciaország, 
Kelet-Afrika, Észak-Afrika, Görögország, 1941 tavaszán Jugoszlávia, majd a Szovjet- 
unió ellen. Ezt követte 1941 végén az Egyesült Államoknak küldött hadüzenet. Hl 1 
két év leforgása alatt az olasz hadsereg, amely talán még a szigetország védelmére 

rendelkezett elegendő erővel, Németország oldalán a világ három legerősebb hatalmával, - 
az Egyesült Államokkal, a Szovjetunióval és a Brit Birodalommal találta magát szemben. 
Az olasz hadsereg minden fronton súlyos kudarcot vallott. A fasiszta Olaszország 
háborúja már csak a német fegyverek segítségével tudta magát ideig-óráig fenntartani. 
A nagy német sikerek leáldozása azonban a fasiszta Olaszország számára is meghozta 
az összeomlást. 

Mindmáig boncolják e súlyos vereség okait. Ezek közül e helyen azt az érvelést 
kívánjuk szemügyre venni, amelyet a kudarcért felelős diktátor maga is igyekezett 
táplálni, miszerint az olasz nép alkalmatlan a hadviselésre, és nem érett meg a hódításra. 
Valójában nincsenek népek és nemzetek, amelyek eleve jó vagy rossz katonák, bátrak 
vagy nem bátrak, magatartásukat, kollektív kiállásukat a történelem mindenkori körül- 
ményei szabják meg. Hitlernek a német népet a versailles-i igazságtalanságok felszámolá- 
sának ígéretével, a szétszórt német nemzet egyesítésének jelszavával, nem utolsósorban 
az 1938-ban, 1939-ben elért sikerekkel, a háború kezdetén elért fényes győzelmekkel, 
végül a német felsőbbrendűség hirdetésével sikerült fanatizálnia, s ezzel elérnie, hogy a 
német katona - úgy is mint a porosz hagyományok örököse - végig kitartson a háború- 
ban 


Az olasz fasizmus sohasem tudta elérni, hogy az olasz nép azonosuljon e háborúval. 
Mint írták: az olasz népet nem ragadta magával a , hódítás szelleme", a ,háború 
bűvölete" —- amit a fasizmus vezérei látni szerettek volna. Az olasz katona harctéri 
magatartása valójában megfelelt a hátország hangulatának. Az Afrikába vezényelt 
hadosztályok, a jugoszláv partizánok ellen bevetett csapatok, a több ezer kilométeres 
távolságra lévő szovjet arcvonalra expediált hadsereg katonái semmi érdemleges célt nem 
tudtak felismerni, amit Olaszország nemzeti érdekeivel azonosíthattak volna. A háború 
számukra a legteljesebb mértékben értelmetlennek bizonyult, s inkább választották a 
megadást, mint az öldöklésben való részvétel folytatását. 

Az olasz lakosság 1943-ban felszabadítóként fogadta a Szicíliába, majd az olasz 
félszigetre lépő angol-amerikai hadsereg katonáit. S ugyanezen nemzet fiai a szovjet, a 
jugoszláv, a görög partizánmozgalom mellett Európa egyik legnagyobb ellenállási moz- 
galmát hozták létre a német megszállók és a fasiszta kollaboránsok ellen. Kommunisták, 
szocialisták, kereszténydemokraták, liberálisok, köztársaságiak, anarchisták, különféle 
antifasiszta irányzatok képviselői fogtak össze ebben az ellenállásban. Hadsereggé egye- 
sült partizáncsoportjaik mintegy 300 ezer harcost tömörítettek; 60 ezer olasz áldozta 
életét a fasizmus legyőzésében. 


Kis Aladár 


TAJEKOZODAS 


A nagycsaládosok helyzete Veszprémben 


A helyi tanácsok munkájában a társadal- 
mi-gazdasági stabilizáció és kibontakozás 
jelenlegi szakaszában egyre fontosabbá vá- 
lik a társadalompolitikai, ezen belül a szo- 
ciálpolitikai problémák megoldása. Mind- 
ez új helyzetet teremt, és korábban nem 
ismert nehéz feladatok elé állítja a tanács- 
testületeket, szakigazgatási szerveket a la- 
kosság életkörülményeinek, a szociális és 
létbiztonság megőrzésének, javításának ér- 
dekében végzett munkájukban. 

A társadalomban lejátszódó folyamatok 
hatásaiból eredő feszültségek (foglalkozta- 
tottsági gondok, állami lakásépítés vissza- 
esése, életszínvonal stagnálása, egyes réte- 
geknél az életkörülmények rosszabbodása 
stb.) levezetése egyre inkább a helyi társa- 
dalom politikai intézményrendszerére há- 
rul. A választási rendszer következménye- 
ként a képviselők, tanácstagok kötődése 
választóikhoz - a külső tényezők mellett — 
belső kényszerítő motivációként jelentke- 
zik a tanácsoknál, hogy a korábbiaknál 
érzékenyebben figyeljenek a helyi közössé- 
gek egyes rétegeinek, csoportjainak élet- 
helyzetére, sajátos érdekviszonyainak fel- 
tárására. 

Veszprém Város Tanácsa egyre na- 
gyobb feladatot kíván vállalni a formálódó 
és átalakuló helyi társadalom szervezésé- 
ben. Ennek érdekében figyelemmel kell kí- 


sérnie a társadalmi változásokat, a gazda- 


ságban érvényesülő folyamatok hatásait. 
Ezért a tanács tevékenységében, így a szo- 
ciálpolitikában, új kezdeményezésekre és 
látásmódra van szükség. 1986-ban teljes 
körű felmérés készült egy demográfiai, szo- 
ciálpolitikai és nevelési szempontból fontos 


réteg, a nagycsaládosok (három- vagy 


többgyermekes családok ) életkörülményei- 
ről, életviteléről. A mai gyakorlat szerint 
egy család szociális problémáival a tanács 
különböző szakigazgatási — egészségügyi, 
lakásügyi, művelődésügyi, gyámügyi — te- 
rületei foglalkoznak. Ahhoz, hogy egy csa- 
ládról átfogó, teljes kép alakuljon ki, a 
tanács számára szükségessé vált a szak- 
ágak együttműködése, ami a korábbi gya- 
korlatnál hatékonyabb és eredményesebb 
feltáró munkát tett lehetővé. 

A vizsgálat előkészítése során az adato- 
kat az egészségügyi és művelődési intézmé- 
nyek, valamint a munkahelyek szolgáltat- 
ták. Ennek alapján a népességnyilvántar- 
tás szakemberei állították össze a város 
családjainak mintegy 6 százalékát kitevő, 
közel ezer nagycsalád cím- és névjegyzékét. 
Szociológusok, demográfusok, egészség- 
ügyi és művelődési szakemberek dolgoztak 
ki egy kérdőívet, s a városi tanács és a 
KSH megyei igazgatóságának munkatár- 
sai felkerestek 921 családot. ; 

A vizsgálat során a következő szempon- 
tok érvényesültek: a keresők és eltartottak 
száma, jövedelmi helyzete; a lakáshelyzet, 
a háztartás felszereltsége; a családtagok 
kulturális aktivitása, üdülési, sportolási 
szokásai és kulturális felszerelésekkel való 
ellátottsága; együttélési formák, család- 
összetétel; a gyermekek száma, életkora, 
felügyeletük; a családtagok egészségi álla- 
pota; telek, illetve kert művelése; szolgálta- 
tások igénybevétele, takarékoskodás. 

Az önkéntes adatszolgáltatásra épülő 
helyzetfeltárás, valamint a személyes meg- 
keresés kedvező visszhangot váltott ki. Az 

érdeklődést a családok iránt megnyilvá- 
nuló társadalmi figyelem jelének tekintet- 
ték 


A vizsgálat adatai szerint Veszprémben 
a nagycsaládosok lakáshelyzete megfelel a 
városokra jellemző országos helyzetnek. 
A 921 nagycsalád csaknem kétharmada 
lakótelepi lakásban, egyötöde családi ház- 
ban él. A családok egytizede másfél szobás 
vagy ennél kisebb lakásban lakik. A fél- 
szobákat is figyelembe véve egy szobára 
átlagosan csaknem 2 családtag jut. A csa- 
ládok kétharmada olyan lakásban él, ahol 
egy főre kevesebb mint 15 m? jut, ezen 
belül több mint egynegyed részük ennél 
jelentősen zsúfoltabb körülmények között 
lakik. Mindezek mellett a családok kéthar- 
mada elégedett lakáshelyzetével, vagy 
azért, mert korábbi körülményei rosszab- 
bak voltak, vagy azért, mert nem látnak 
semmiféle lehetőséget a változtatásra. 

Veszprémben a megkérdezett családok 
lakásainak csaknem mindegyike fürdőszo- 
bával, folyóvízzel, gázzal ellátott. A vizs- 
gált családok csaknem mindegyikének van 
valamilyen mosógépe, hűtőszekrénye, por- 
szívója. Minden második nagycsaládban 
van személygépkocsi és a családok mint- 
egy 2/5 részében színes televízió és ugyan- 
ilyen arányban sztereó rádió. 

A három vagy több gyermeket nevelő 
veszprémi családok jelentős része szerény, 
de rendezett körülmények között él. Száz 
keresőre körükben átlagosan 170 eltartott 
jut. Az egy főre jutó, havi átlagban 
2600 Ft-os családi jövedelem a három és 
több gyermeket nevelő családokban vala- 
mivel meghaladja a nagycsaládokra orszá- 
gosan jellemző egy főre jutó jövedelem át- 
lagát. Az egy főre jutó havi átlagos jövede- 
lem azonban széles skálán mozog: a csalá- 
dok 18 százalékánál a 2000 Ft-ot sem éri 
el, 8 százalékánál 4000 Ft vagy magasabb. 
A háztartásfő beosztása szerinti szélső ér- 
tékek közötti különbség is jelentős: míg a 
3 vagy több gyermeket nevelő segédmun- 
kások családjaiban az egy főre jutó havi 
átlagos jövedelem 2000 Ft, a szellemi fog- 
lalkozásúak családjaiban 2800 Ft. 


A kiadások között az élelmiszer-vásárlás — 


köti le a jövedelem csaknem felét, negyede 
fogy el szolgáltatásokra (különösen a la- 


kással összefüggő terhekre), a ruházkodás 
átlag 10 százalékot emészt fel és a fennma- 
radó 20 százalékból fedezik a gyermekek- 
kel kapcsolatos egyéb kiadásokat (bölcső- 
de, óvoda, napközi, iskolaszerek, kulturá- 
lis kiadások). 

A veszprémi nagycsaládok döntő többsé- 
gében rendezettek a családi viszonyok: 
89 százalékban a házaspár, 7 százalékban 
viszont egyedül az anya neveli a gyermeke- 
ket. A családok legnagyobb részében a 
gyermekek általános iskolás korúak: min- 
den harmadik családban van 3 éven aluli 
és a családok 43 százalékában óvodás korú 
gyermek. A családok 20 százalékában az 
anya gyed-, illetve gyes-ellátásban részesül, 
tehát otthon van a gyermekekkel. A gyer- 
mekfelügyelet sok családban megoldatlan, 
különösen a 10 éven felüli gyermekek ese- 
tében. Több szülő sokallja a napközik téríi- 
tési díját, vagy más okból a tanítási időn 
túl inkább felügyelet nélkül hagyja gyer- 
mekét. 

A kereső szülők (gondviselők ) 57 száza- 
léka fizikai, 43 százaléka szellemi foglalko- 
zású. A fizikai foglalkozásúak fele szak- 
munkás, a szellemi foglalkozásúak 29 szá- 
zaléka vezető, 55 százalékuk szakalkalma- 
zott. Az aktív keresők iskolázottsági szín- 
vonala meghaladja az országos átlagot, és 
azonos a vidéki városok aktív keresőinek 
iskolai végzettségével. 

A családok 30 százalékában van tartó- 
san beteg családtag. A betegek az alacso- 
nyabb jövedelmű családokban találhatók. 
A 921 család közül 108 családban beteg az 
apa, 89 családban az anya, 22 családban 
mindkettő. A gyermekek között sok az 
asztma és az egyéb légzőszervi betegség. 
A betegek aránya a felnőttek között 13 
százalék, a gyermekek között 4,5 százalék. 
A beteg családtagok aránya a vizsgált kör- 
ben a gyermekek és a fiatalok esetében az 
országos aránynál valamivel magasabb. 

1986-ban a felnőttek 10 százaléka, a 
gyermekek 5,3 százaléka volt kórházban. 
A családok 25 százalékában fordult elő 
1986-ban keresőképtelenséget okozó be- 
tegség. A családtagok között 81 fő fogya- 
tékos. A fogyatékosság — különösen a szel- 
lemi fogyatékosság - előfordulása a népe- 
sebb családokban gyakoribb. A dohányo- 

sok és a rendszeresen alkoholt fogyasztók 
aránya a megkérdezettek körében valami- 
vel meghaladja az országos átlagot. 

A vizsgálat főbb megállapításait a kö- 
vetkezőkben összegezhetjük. 

A családok anyagi helyzete sokkal in- 
kább függ a gyermekszámtól, mint a pénz- 
beli jövedelem nagyságától. A népesebb csa- 
ládok lakáshelyzete halmozottan okoz 
problémákat. Egyrészt a nagyobb gyermek- 
létszám zsúfoltságot hoz létre, másrészt ne- 
hezebb vagy lehetetlen a lakáshelyzet meg- 
változtatásához szükséges anyagi feltételek 
megteremtése. A vizsgált családok lassab- 
ban és kisebb mértékben jutnak korszerű 
háztartási gépekhez, illetve otthon igénybe 
vehető kulturális eszközökhöz (vagy autó- 
hoz, motorkerékpárhoz), mint az ugyan- 
ennyi keresővel és kevesebb eltartottal élő 
családok. A nagyobb gyermeklétszám 
gyakrabban fordul elő azokban a családok - 
ban, ahol a szülők kevésbé iskolázott fizikai 
dolgozók, mint a szellemi foglalkozásúak 
családjaiban. A nagyobb létszámú csalá- 
dokban gyakoribb az alkoholizmus és gya- 
koribbak az egészségi problémák. 


A nagycsaládosok helyzetének vizsgálata 
ráirányította a figyelmet azokra a felada- 
tokra, amelyekkel a helyi tanácsoknak és 
szakigazgatási szerveknek a szociálpolitika 
terén elsősorban. foglalkozniuk kell. Két- 
ségtelen, hogy a megkérdezett családok 
nagy része — pusztán azért, mert három 
vagy több gyermeket nevel — nem szorul 
megkülönböztetett családgondozásra. 
Mégis ebben a körben lehetett leginkább 
megközelíteni a legfontosabb szociális 
problémákat. A megkérdezetteknek mint- 
egy harmadrésze kíván az átlagosnál na- 
gyobb figyelmet a szociálpolitikai szervek 
részéről — különösen rossz, zsúfolt, egész- 
ségtelen lakáshelyzete, nagyon rossz anyagi 
helyzete, problematikus életvitele, a család 
egészségügyi problémái, nagyfokú kulturá- 
lis elmaradottsága, illetve a felsorolt problé- 
mák együttes előfordulása miatt. 

A vizsgálat eredményeképpen a kérdőív 
szempontjait követve problémacentrikus 
intézkedési terv született, amelyből külön 


példaként kell megemlíteni a rendszergaz- 
daként létrehozott családsegítő központot, 
a szociálisgondozó-hálózat egységes mű- 
ködtetése, a nagycsaládosok problémái- 
nak elemzése, megelőzése és felkutatása, 
valamint megoldása érdekében. 

Az általános jellemzők számítógépes 
nyilvántartásával megoldható az állan- 
dóan változó nagycsaládos kör folyamatos 
figyelemmel kísérése, ami alapja lehet a 
népesedéspolitikai és szociálpolitikai fel- 
adatok hosszú távú kezelésének. 

A legközvetlenebb, legszembetűnőbb 
eredmény 59, többszörösen hátrányos 
helyzetben lévő család esetében mutatko- 
zott, akiknek a sorsa jobbra fordult, mi- 
után Veszprém Város Tanácsának segítsé- 
gével rövid idő alatt változások következ- 
tek be lakásviszonyukban, anyagi helyze- 
tükben s az alkoholizmus miatt kezelésre 
szoruló felnőttek gyógykezelésében. 

A vizsgálat, a szerzett információk elem- 
zése nemcsak arra volt jó, hogy világos 
képet kapjunk a nagycsaládosok élethely- 
zetéről. Rávilágított a városi tanács és in- 
tézményei munkájának erényeire, szerve- 
zeti és tartalini hiányosságaira, de a városi 
tanácstól függetlenül zajló társadalmi- 
gazdasági folyamatok hatásaira is, a romló 
szociális helyzetre. A tapasztalatok alap- 
ján egyértelmű igény a szociálpolitika mint 
társadalmi feladat jelenlegi gyakorlatának 
újragondolása, az egyes intézmények fel- 
adat- és hatáskörének rendezése. A közel- 
jövőben a városi tanácsnak is át kell gon- 
dolnia a szétaprózott, merev határokkal 
elválasztott, szociálpolitikával foglalkozó 
szervezetrendszerét. Az is egyértelművé 
vált, hogy a nagycsaládosok többségét ki- 
tevő, konszolidált viszonyok között élő ré- , 
tegeknek elsősorban ahhoz kell támoga- 
tást nyújtani, hogy önerőből tudjanak javí- 
tani sorsukon. 

A vizsgálat teljeskörűsége és mélysége, a 
széles körű szakmai vita és a városi tanács 
ezeken alapuló döntései célorientált szo- 
ciálpolitika alapjait teremtik meg. Ez a 
gyakorlat érzékelhető eredménnyel jár, és 
tükrözi azt a felfogást, amely a szociálpoli- 
tika alanyi jogon alapuló központi szándé- 
kai mellett a lakóhelyi közösség saját fel- 

adatának tekinti a rászorultság elvén ala- 
puló támogatás biztosítását. 

A szociálpolitikai feszültségeket ma már 
nem lehet megszokott módon, a korláto- 
zottan rendelkezésre álló erőforrásoknak 
azonos elven alapuló elosztásával felolda- 
ni. A városi tanács egyre inkább a differen- 
ciált, célirányosabb elosztás elvét és gya- 
korlatát követi. A város egyes rétegei, cso- 
portjai érdekegyezéseinek — és ellentétei- 
nek - felszínre hozatala, a rétegspecifikus 
érdekképviselet és -érvényesítés újfajta ön- 

kormányzatot és önigazgátást tételez fel. 
Ebben a döntéshozó demokratikus fóru- 
mok nem csupán az igény jogosságát vizs- 
gálják (hiszen az egyes rétegek és csopor- 
tok igényei egy folytonos keresleti függ- 
vény mellett mind jogosak lehetnek), ha- 
nem rászorultsági alapon fontossági sor- 
rendet állítanak fel. Az érdekérvényesítés- 
nek ez a programja még nem fejlődött ki, 
de ez már túlmutat Veszprém Város Taná- 
csának hatókörén. 


Szekeres Imre, Katona Tamás 

Vasi fiatalok pályaválasztása 


Az egyén pályaválasztási döntése egy-egy társadalmi réteghez vagy szűkebb szak- 
mai csoporthoz való tartozás igényét is magában rejti. Ezért a pályaválasztási 
adatokból sok minden kiolvasható. Ez vezetett arra, hogy röviden ismertessem a 
Vas megyei általános iskolások , valamint a pályaválasztást nagyban meghatározó 
szülők körében 1976 és 1987 között összegyűjtött beszédes adatokat. 


Summázatként a három alapvető középfokú iskolatípus iránti érdeklődés így 
összegezhető: a gimnáziumokban és a szakmunkásképzőkben több fiatal számára 
adódna lehetőség, mint amennyien e két iskolatípust választani akarják. A szakkö- 
zépiskolákba viszont évről évre többen szeretnének menni, mint lehetséges. 

Az általános iskolát befejező nyolcadikosok 18-20 százalékának nyílna lehető- 
sége gimnáziumi tanulmányok folytatására. A jelentkezők száma azonban a vizs- 
gált évtizedben egyszer sem érte el a felkínált lehetőségeket: minden 100 helyre csak 
85—90 tanuló szeretett volna menni. E megállapítás azonban csak a megyei ,, össze- 
sen"-re igaz. Más megyékhez hasonlóan Vasban is léteznek olyan gimnáziumok, 
amelyek iránt nagy a kereslet. Így könnyebben tudnak a jó intellektusú gyermekek 
gyűjtőhelyévé válni, kimondatlanul a tehetséges gyermekek iskolájává emelkedni. 
iskolák; napjainkig átörökítettek, megőriztek olyan követelményeket, amelyeket 
az érettségi után - főleg a felsőoktatásban - előnyösen tudnak kamatoztatni az itt 
végzettek. Ezeknek az intézményeknek sajátos légkörük van, ami önmagában is 
vonzerő. Következésképpen ide többen szeretnének bejutni, mint amennyi hely 
van. Más, főleg a nem régi alapítású, elsősorban a kisvárosi gimnáziumoknak 
viszont visszatérő gondjuk a , minőségi feltöltés". 

A lakosság foglalkozási szerkezetéből adódik, hogy abszolút számban a gimná- 
ziumokban is kétkezi dolgozók gyermekei vannak többségben. De a három iskola- 
típus közül - az arányokat tekintve — mégis ebben az intézményfajtában vannak 
legtöbben (40 százalék) az értelmiségi és alkalmazotti szülők gyermekei, a legki- 
sebb arányban pedig a fizikai dolgozókéti. 

A gimnázium tanulóinak intellektuális felkészültsége erőteljesen polarizálódott. 
Egy viszonylag szűkebb réteg intellektuálisan magas követelmények teljesítésére 
képes, más részük , jobb híján" kerül a gimnázium padjaiba. Azaz: a szakközépis- 
kolába nem sikerült bejutni, az elsajátítható szakmák közül nem tud vagy nem 
akar választani, így marad számára e nagy múltú iskolatípus. A gimnázium 
továbbá a lányok iskolája lett: minden három tanuló közül kettő lány. Nem nehéz 
az okát megtalálni. A szellemi munka leértékelődésének jele ez; egyenes következ- 

ménye annak, hogy a rosszabbul fizetett szellemi (értelmiségi, adminisztrációs) 


állásokat elsősorban nők töltik be. 

A gimnáziummal szembeni viszonylagos , érdektelenség" egyik, talán leglénye- 
gesebb oka, hogy , csak" általános műveltséget ad, s a felsőoktatásba be nem 
kerülőknek 18 évesen kell kezdeni a szakmai életút megalapozását. Márpedig 
ezeknek a tanulóknak az aránya nem csekély, hiszen csak 40-50 százalékuk 
számára nyílik meg a felsőoktatás kapuja. Ezen belül jelentkezésük zömében a 
pedagógusképző intézményekre koncentrálódik. A pedagógusképzésre jelentke- 
zők aránya szinte minden esztendőben túllépi az összes továbbtanulásra felvettek 
50 százalékát, azaz a gimnáziumból továbbtanuló minden második fiatal pedagógus 
lesz. Az egyéb felsőoktatási intézmények iránti érdeklődés erősen megoszlik, jel- 
lemző csomópontok alig vannak. A műszaki felsőoktatás iránt a továbbtanulók 
átlagosan 10 százaléka érdeklődik. (Ez feltételezhetően összefügg a gimnáziumi 
lánytöbbséggel.) A tartósan magas presztízsű orvosi pálya vonzereje is viszonylag 
csekély. Évente 20—30 fiatal próbálkozik, nagy részük be is kerül az orvosegyete- 
mekre. A közgazdász szakma ugyancsak nem tartozik a vasi gimnazisták kedvenc 
foglalkozásai köré, legalábbis az adatok erre vallanak: évente még 20 főt sem ér 
el a jelentkezők száma. 

Az érettségi utáni másik jellemző életút a munkába állás. Munkahelyet találni 
az elmúlt évtizedben nem volt különösebben nehéz. Az adminisztrációban, az 
egészségügyben és az oktatásban volt az állások többsége. Az adminisztrációs 
tevékenység a munkába állók harmadának nyújtott elfoglaltságot. Képesítés nél- 
küli pedagógusként (óvónő, napközis, ritkábban tanító) a munkába állóknak 
nagyjából 20 százaléka kereste kenyerét, az egészségügyi (elsősorban: orvosírnok, 
asszisztens, gyógyszertári, laboratóriumi asszisztens) munkakörökben elsősorban 
a lányok kaptak munkaalkalmat. A fiúk egy része - legalábbis átmenetileg — segéd- 
és betanított munkásnak ment. 

Az ipari szakmatanulás is a lehetséges utak egyike az érettségi után. Az érdeklő- 
dés ez iránt viszonylag csekély, mindössze 8-9 százalékos. Oka az, hogy a középis- 
kolai végzettséget igénylő (pontosabban a számukra fenntartott) szakmák száma 
is kevés, illetve a választékon belül a felvehető létszám igen alacsony. Tehát nem 
a szakmatanulás előli elzárkózás a jellemző, hiszen a szolgáltatóipar keresettebb 
foglalkozásai iránt (fogműves, kozmetikus, fényképész, valamint fodrász, kirakat- 
rendező) lenne elégséges számú érdeklődő. A lehetőség, a társadalmi igény azon- 
ban minimális. A nagyobb létszámot fogadni tudó, elektromossággal, elektroniká- 
val összefüggő szakmák viszont elsősorban , fiús" szakmák. 


e v 
A differenciált középfokú szakképzés intézményei közül csak a szakközépiskolák 
és a zakmunkásképzők (pontosabban az ott oktatott szakmák) iránti érdeklődés- 
ről szólunk. (A gyors- és gépírás, valamint az egészségügyi szakiskolai képzés 
számarányaiban elhanyagolható.) 

A szakképzés két szintje közül a szakközépiskolák a népszerűbbek. Ez az iskolati- 
pPus úgy él a közvéleményben, mint amelyik szakmát és érettségit ad. Nem nehéz 
a szülők és tanulók pragmatikus nézete mögött a biztonságra való törekvést felfe- 
dezni. Azaz: haladja meg a gyermek a szülő iskolai végzettségét, és lehetőség 
szerint minél előbb szakmája, kereseti forrása legyen, ne szoruljon szüleire. Ez az 
iskolatípus az alkalmazotti rétegek egy részének és a törekvő kétkezi dolgozó 
szülők gyermekeinek kedvenc iskolatípusa. E társadalmi rétegbe tartozik az itt 
tanulók szüleinek hozzávetőlegesen 80 százaléka. Valószínűleg ezért van 100 
helyre átlagosan 105—120 jelentkező. 

A gimnáziumhoz hasonlóan a szakközépiskolák körében is erősen polarizált a 
jelentkezés. Nagy túljelentkezés van a , lányos" ágazatú, szakú szakközépiskolák- 
ban. Például az óvónői ágazatra átlagosan két és fél-háromszoros, a kereskedelmi 
és vendéglátó ágazatra másfél-kétszeres, az egészségügyi és közgazdasági ágazatra 
kétszeres volt a túljelentkezés a vizsgált évtizedben. Az utóbbi egy-két évben 
azonban változás figyelhető meg. Az egészségügyi szakközépiskola iránt erősen 
mérséklődött, a disznövénykertészet iránt viszont nőtt az érdeklődés. A polarizá- 
lódás a , fiús" szakok körében is fellelhető, ám korántsem olyan mértékben, mint 
a lányok esetében. Huzamosabb időn át — a gépjárműtechnikai ágazat kivételével — 
nem volt túljelentkezés. 

Érdekes, hogy a kétszintű szakképzés nem befolyásolta különösebben az egyes 
szakmák társadalmi megítélését. Azaz, a kisebb érdeklődést kiváltó szakmák (pél- 
dául: gépi forgácsoló, szarvasmarha-tenyésztő, mezőgazdasági gépszerelő, sütő, 
húsiparitermék-gyártó) mind szakmunkásképzőt, mind szakközépiskolát illetően 
— igaz, eltérő módon - beiskolázási problémákkal küszködtek. Következésképpen 
egy-egy foglalkozás presztízse a vizsgált időben az iskolafok által nem volt mérhető. 

A szakközépiskola egyébként nemcsak érettségit meg szakmát ad, hanem főis- 
kolai tanulmányok folytatására is módot nyújt. Igaz, elsősorban a képzés jellege 
szerinti felsőoktatásban indulhatnak sikerrel az itt érettségizők. A vasi szakközép- 
iskolások — ágazatonként is — évente eltérő arányban jutnak be a szakirányú 
felsőoktatásba, ez az arány azonban viszonylag alacsony: 10-12 százalékos. 

Az iskola befejezése után jelentős hányaduk végzettségének megfelelő munka- 
körben helyezkedett el. Egy kisebb réteg viszont megkísérel a végzés után azonnal 
olyan új szakmát elsajátítani, amely a szakmunkásképzésben a középiskolai vég- 
zettséget feltételezi. (Ezek zöme az elektromossággal, elektronikával kapcsolatos 
szakma.) Ők azok, akik tanulmányaik folytatása közben jöttek rá, hogy a válasz- 
tott szak vagy ágazat nem nekik való. Ez a jelenség elsősorban a fiúk körében 
figyelhető meg. A lányoknak — mint a gimnáziumoknál már említettük — változat- 
lanul nem nagyon adódik lehetőség új szakképzettség megszerzésére. 


Bármennyire kellemetlen is, tudomásul kell vennünk, hogy a szakmunkásképzők- 
be zömmel azok a tanulók jelentkeznek, akiknek tanulmányi eredménye közepes, 
illetve annál gyöngébb minősítésű. Nemegyszer a jelentkezési idő előtti félévben 
is elégtelen osztályzatuk van egy vagy több tárgyból. Ebbe az iskolatípusba 
elsősorban a szakmunkás, illetve szakképzetlen szülők gyermekei jelentkeztek. 
(95-96 százalékban az ő gyermekeikből rekrutálódik a szakmunkásképző intéze- 
tek hallgatósága.) A szakképzetlen, főleg mezőgazdasági dolgozók gyermekei az 
ún. nehezen beiskolázható szakmákra (például mezőgazdasági gépszerelőnek, ács- 
állványozónak, mezőgazdasági kovácsnak, sütőnek, fonónak, szövőnek) jelent- 
keznek; a szolgáltató szakmákat jobbára a már szakképzett, illetve alkalmazotti 
réteg gyengébb tanulmányi eredményt produkáló gyermekei , töltik" meg. 

A szakmunkásképzőkbe sincs elegendő jelentkező. Legalábbis több fiatalt tud- 
nának felvenni, mint amennyiüknek ez célja. Ebbe az iskolatípusba 100 helyre 
átlagosan 80-90 fiatal szeretne menni. 

Az egyes szakmák iránt itt is szélsőséges az érdeklődés. A szakközépiskolákhoz 
hasonlóan a szakmunkásképzőkben is a lányok túljelentkezése nagyobb. Ez persze 
viszonylagos, mert a lányok számára felajánlott — és a részükről elfogadott - 
mesterségek számbelileg alatta vannak a fiúkéinak. Illetve nemcsak a szakmák 
száma kevesebb, hanem az egyes szakmákra felvehetők aránya is alacsony; a 
szakmunkásképzésben való részesedésük csak harmadrésznyi. A szakmákon belül 

a lányok számára a legvonzóbb a kereskedelem és vendéglátás szinte valamennyi 
területe, de különösen a ruházati eladó, illetve a cukrász szakma. Élénk érdeklődés 
kiséri minden esztendőben a nőiruha-készítő szakmát is. Fodrásznak ugyancsak 
bőven akad(na) jelentkező, ám ez a nem minden évben képzendő szakmák közé 
tartozik. A hagyományosabban női foglalkozásnak tekintett fonó-szövő szakma 
iránti érdeklődés minimális. A fiúk körében a két legnagyobb érdeklődést kiváltó 
szakma a szobafestő-mázoló és az autószerelő, de nagy a kereslet a kereskedelem, 
különösen pedig a felszolgáló szakma iránt is. I[ddőszakosan megnőtt a kőműves 
mesterség vonzereje, ám távolról sem az igényeknek megfelelő mértékben. Gyak- 
ran okoz nehézséget létszámhiány miatt az ács, a vasszerkezet-lakatos szakmák 
oktatásának megkezdése. ; 

A pályaválasztás, de különösen a foglalkozásra való felkészülés sohasem zökke- 
nőmentes. Sajnos gyakori a tanulmányok abbahagyása: a három iskolatípus közül 
kginkább a szakmunkásképző intézetekben. Tudjuk, hogy nem új jelenség a 
lmorzsolódás, évek óta talán az arányok sem változnak számottevően. Egy múlt 
század végi - tanoncokkal foglalkozó — statisztika adatai szerint az akkori Vas 
megye 12 tanonciskolájában egy esztendő alatt a tanulók 16 százaléka hagyta el 
az iskolát. Ma is hasonló az arány, természetesen az egyes szakmák között eltérő 
mértékben. A divatos szakmákban általában kevesebb, a , jobb híján" odasodró- 
dottak esetében nagyobb mértékű a tanulmányok megszakításának aránya. 


Gál József 

Kell-e nekünk a tankönyvkutatás? 


Hazánkban mindeddig nem folyt szervezett tankönyvkutatás, nem jött létre tan- 
könyvelméleti bázis. Sok más mellett ennek is következménye az a sok bizonyta- 
lanság, kapkodás, utólagos - szellemi és anyagi erőket egyaránt fecsérlő — korrigá- 
lás, mely az elmúlt évtizedek során nem csupán a tankönyveket, hanem az egész 
tananyagszervezést érintette. Mint ismeretes, már az ötvenes években elkeseredett 
és szívós, de többnyire ösztönös küzdelem folyt a tankönyvek javítása érdekében. 
A hatvanas évek reformtanterveit és tankönyveit az 1972-es közoktatási párthatá- 
rozat nyomán kellett jelentősen javítani, vagyis ismét csökkenteni, megtanulható- 
vá tenni anyagukat. Az újabb, jelenlegi nagy tanterv- és tankönyvcsere még be sem 
fejeződött, máris szükségessé vált - sok más ok mellett ismét a túlzsúfolt, nehezen 
megtanulható ismeretmennyiség miatt - a korrekció. 

Egy-egy tanterv- és tankönyvreform — vagy szerényebben nevezve , csere" — 
azonban óriási anyagi-szellemi erőfeszítéseket kíván az országtól, s eddig mi 
mindig , megdupláztuk" reformjainkat, az új dokumentumok kiadása után nem 
sokkal szinte újra kezdtük a folyamatot. Tegyük hozzá: e , követési idő" egyre 
csökkent. Természetesen nem állítjuk, hogy mindez a tankönyvelméleti megalapo- 
zatlanság miatt következett be. De az sem lehet kétséges, hogy hasznára vált volna 
a tankönyvkutatás a tankönyvkiadásnak, és kedvezőbb lett volna a fogadtatás, ha 
a hibák egy részét sikerült volna még idejében (tehát előre) kiküszöbölni. 

Tankönyveink különféle problémáival — megírásuktól kezdve terjesztésükig — 
természetesen így is sokat foglalkoztak a pedagógusok, újságírók, tudósok és a 
szülők is szóban és írásban, újságokban, folyóiratok hasábjain, a rádió-, illetve 
televízióadásokban és a nyilvánosság más fórumain. Különösebb szervezettség, 
kutatásirányítás, intézmény nélkül is szép számú (az utóbbi esztendőkben évi 
70-90) publikáció született és születik a tankönyvekről. 

Ezek egy része azonban főként egyéni megfigyelésekre, vélekedésekre épül, 
megállapításaik gyakran ellentmondásosak, esetlegesek, objektív módszerekkel 
bizonyítatlanok. Így könnyen előfordulhat: ugyanazt a jelenséget, amelyet az egyik 
vélekedő sre hcávásk. követendőnek, helyesnek tart, a másik mélységesen elítéli. 

Eddig a szakemberek és a laikusok figyelemre méltó hasznos észrevételeit nem 
gyűjtötték össze, nem rendszerezték őket. Márpedig okos és közérdekű vélemé- 
nyek is csak akkor juthatnak célba, ha szakemberek egy-egy csoportja feldolgozva 
és fölerősítve továbbítja őket az oktatásügyi irányítás, a tankönyvkiadás munka- 
társai számára. Ezt az információközvetítő és -szűrő szerepet is betöltheti egy 
tankönyvelméleti csoport. 


A tankönyvkészítés igen bonyolult és nehéz feladat, a tankönyv az egyik legnehe- 
zebb ismeretterjesztő , műfaj", hiszen számos tényező játszik közre elkészítésében. 
E faktorok - tudatosításuk és kellő felhasználásuk esetén — hasznos, segítő szerepet 
játszanak, fel nem ismerve és elfojtva viszont károsan hatnak. A tantárgy mögött 
húzódó szaktudomány alapos ismerete, újabb eredményeinek követése, például 
alapvető tényezője, feltétele a tankönyvkészítésnek. Ha azonban egyoldalúan és 
meggondolatlanul — vagyis nem számolva a tanulók életkorával, teherbíróképessé- 
gével, előző ismereteivel, tehát a pedagógiai, pszichológiai, didaktikai szempon- 
tokkal — túlburjánzik, ha öncélúvá válik a tudomány legújabb eredményeinek 
tankönyvi fitogtatása, akkor nem csupán tanulhatatlan, elriasztó lesz a tananyag, 

hanem sajátos módon különféle tartalmi hibák is kerülhetnek a könyvbe. Vagyis 
még nem egészen bizonyított eredmények, csak egy tudományos iskolában elis- 
mert újdonságok, megközelítések. Részben ezért is tapasztalható az, hogy olyan 
tankönyvek, amelyek egyoldalúan bizonyos tudományos iskolák képviselőinek 
alkotásai, igen sok szakmai bírálatot is kapnak (a pedagógiai szempontú bírálato- 
kon kívül) más felfogások, , iskolák" képviselőitől. 

Ugyanígy kifejezetten pedagógiai hibákhoz vezethet a tankönyv , túlpedagógizá- 
lása". Fogyatékossággá válhat például az általában eredményesnek tartott, de 
tantárgyanként változóan alkalmazható munkáltatás túlburjánzása, a , pedagó- 
giai apparátus" (kérdések, feladatok, megfigyelési szempontok) mértéktelen alkal- 
mazása. Összegezve: a tankönyvről szóló észrevételeket gyűjteni, mérlegelni és 
megszűrve, bizonyítva továbbítani kell ahhoz, hogy ne menjen kárba, mint sok 
esetben ez eddig történt. 


Hol van a helyünk a világ tankönyvkiadásában? Hogyan állják meg a helyüket 
tankönyveink a világ tankönyveinek sorában? Ezt ismét csak sejtjük, de pontosan 
és megbízhatóan nem tudjuk. Ezért aztán általában csupán bírálatot hallunk a 
tankönyveinkről, s a közvélemény talán kedvezőtlenebbül ítéli meg a hazai tanköny- 
vek többségét, mint az a valóságban indokolt. Hajlamosak vagyunk saját , porté- 
káinkat" lebecsülni, másokét pedig felértékelni. Kellő bizonyíték híján csupán 
feltételezem ezt. Ahhoz, hogy megbizonyosodjunk a valóságos helyzetről, először 
is be kellene szereznünk minél több tankönyvet a világ minden tájáról, azután 
pedig gondosan elemezni, egyeztetni a rokon tankönyveket. Ehhez persze az 
eddigieknél jóval több , kellék" szükséges: először is egy olyan tankönyvtár", 
amelyben - akár csere útján — összegyüjthetők lennének a külföldi tankönyvek, 
azután olyan széles körű nyelvtudás, fordítói szervezés, amelyre egyetlen ember 
- bármilyen nagy nyelvismerettel rendelkezzék is — aligha képes; itt már kutatás- 
szervezésre, vagyis szervezett kutatásra"" van szükség. 

Külföldön hosszú évek - egyes szocialista országokban 15-20 év -— óta folyik 
már rendszeres, szervezett tankönyvkutatás, tankönyvelméleti csoportok müűköd- 
nek. E műhelyek eredményei természetesen hozzáférhetőek, hiszen különféle nem- 
zetközi tanácskozásokon és publikációkban nem rejtik véka alá eredményeiket, 
problémáikat. Merítettünk is (néhány kötet és dokumentumfordiítás erejéig) 4 
külföldi tankönyvelméleti publikációkból, de — eddigi kutatások hiányában - 
nincs teljes és megbízható áttekintésünk a világszerte folyó tankönyvelméleti 
tevékenységről, s nem tudtunk magyar kutatási eredményeket küldeni testvérintéz- 
ményeink számára. Persze a tankönyvírás mindig is igen nehéz és bonyolult feladat 
marad, s ez szükségképpen szaporítja a hibalehetőségeket. Ám a megrögzött, 
rutinszerű vagy éppen kapkodó megoldások, hibák száma biztosan lényegesen 
csökkenthető a külső, elfogulatlan kontroll, a tudatosság, az elemzésekből és 
összegzésekből nyert bizonyosság révén. Ezt a következtetést vonhatjuk le a 
külföldi tankönyvelméleti szakirodalom, a benne foglalt módszerek és összegzések 
ismeretében. A külföldi tankönyvelméleti műhelyek jellege, célja és működési 
mechanizmusa egyébként meglehetősen eltér, nincs egyedül vagy — tökéletessége 
miatt — , egyedül üdvözítő", vakon követhető modell. 


§ Időközben ez létre is jött az Országos Pedagógiai Könyvtár és Múzeum jóvoltából. 
ss Noha a tankönyvtémát igen nehéz elfogadtatni, eddig két kutatási témánk kapott központi 

Mindez indíték volt ahhoz, hogy - 1986-ban - létrejöjjön a hazai tankönyvelméleti 
munkacsoport. Ennek révén pedig lehetővé vált a tankönyvkutatás, a tankönyv- 
ügy elméleti megalapozása. Nálunk is megindult tehát az eddig sokáig késlekedő 
szervezett tankönyvkutatás. 

Kis csoportunk természetesen számos külső munkatárssal dolgozik, hiszen a 
tankönyvkutatást nem , kisajátítani", hanem inkább demokratizálni kívánja. Is- 
mert, régi és friss szakemberek, kutatók, fordítók, mindenekelőtt gyakorló peda- 
gógusok: főiskolai, általános és középiskolai tanárok vállalnak részt a kutatások- 
ban. Ennek révén már el is kezdődhettek a különböző munkálatok: folyamatban 
van a szükséges szakbibliográfiák elkészítése, a hazai és a külföldi tankönyvek, a 
szakirodalom beszerzése, a különféle adatok számítógépes feldolgozása, lezajlott 
egy elméleti tanácskozás is különféle intézmények, szakmai műhelyek bevonásá- 
val. 

Egy bizonyos: nemcsak a jószándék, tenni akarás és ügyszeretet buzgott fel 
akkor, amikor - egy évvel ezelőtt — létrejött a tankönyvelmélet, a tankönyvkutatás 
szóban forgó kis központja. Olyan alapfeltételek is megteremtődtek az intézmény- 
közi összefogás eredményeképpen, amelyek erősítik azt a reményünket, hogy a 
következő években - felhasználva az eddigi hazai és külföldi eredményeket is — 
megfelelő tankönyvelméleti alapozást nyer a tankönyvkiadás. 


Karlovitz János 


Tóth Sándor: Biológiai központ 

"A piac igényeihez aikaimazkodunk" 


Borta Jenőnek, a fajszi Kék Duna Termelőszövetkezet elnökének portréját 
Szijjártó András készítette. 


Kalocsa környékén - így Fajszon is — a fűszerpaprika termesztése jelentette a gazdálko- 
dást: az emberek a paprikának éltek, ez határozta meg sorsukat. A távoli Amerika indián 
őslakói aligha gondolták valaha, hogy egy másik földrészen, Európa közepén talál 
otthonra kedvelt csemegéjük, és válik világszerte híressé az itt élő emberek hozzáértő, 
gondos munkája nyomán. A paprika a 16. század végefelé egzotikus dísznövényként a 
barokk kertek dísze volt, s csak később -— a 18. század folyamán - hódította meg 
hazánkat a Balkán felől, mint fűszernövény. Először az egyszerűbb nép fogyasztotta. 
1870 körül már kiállításon versengtek a paprikatermelők: a székesfehérvári , bemutatón" 
a fajszi Boros Imre s még néhány környékbeli társa díjat kapott. S az itt élők elődeik 
nyomába kívántak lépni, netán céljukká vált túlszárnyalni őket. Ezek közé tartozik a 
helybéli születésű Berta Jenő, a Kék Duna Tsz elnöke is, akit , paprikásember"-nek is 
neveznek. 

- Parasztcsaládban születtem 1923-ban - mondja. -— Minden ősöm gazdálkodott, 
dédnagyapám is, aki kovács volt. A szüleimnek 15 hold földjük volt, amihez pár holdat 
béreltek is. Hárman voltunk testvérek, keményen dolgoztunk már gyermekkorunkban. 

Berta Jenő nagyon szeretett iskolába járni, a tanulás az egész életét végigkísérte. Ahogy 
ő mondja: , Paraszt akartam lenni, de olyan paraszt, aki nem törli meg a főjegyző ajtaja 
előtt háromszor a lábát, vagy esetleg zavarában kifelé is." Az elemi iskola elvégzése után 
azonban mégsem tanult tovább, noha a káplán ingyentaníttatást ígért, ha a papi hivatást 
választja. Berta Jenő ezt nem akarta. Édesanyja is bizonytalan volt a továbbtanulást 
illetően, azt mondogatta: ,,...se úr, se paraszt nem leszel, ha tanulsz". 

- Tizenhét éves voltam, amikor a községi gazdasági elöljáró eljött hozzánk, és apámat 
rábeszélte, hogy engedjen el a kétéves téli mezőgazdasági iskolára, Kiskunhalasra. 
Osztályelsőként végeztem, s visszakaptam és boldogan vittem haza édesanyámnak azt 
a 165 pengőt, amit kollégiumi díjra kellett befizetni. Az iskola befejezése után, nem 
egészen húszévesen megnősültem. Félárva lányt vettem feleségül, akinek az apja idős 
volt, 19 hold gondja várt rám. . 

A munkára és bizonyításra vágyó tehetséges fiatal gazda igen hamar — már 1944-ben — 
megízlelhette a sikert. (, Én mindig versenyzőtípus voltam, talán mióta megszülettem.") 
Az történt ugyanis, hogy a Paprikaszövetség által kiírt versenyben - a körzet 16 ezer 
termelője közül — rendkívüli vitalitású paprikájával megnyerte az első díjat: egy lófogatú 
vetőgépet. 

- Tanulmányaimra alapozva a fűszerpaprikát kötött, hideg, feltört réti agyagba ültet- 
tem a szokásos homokos vályog helyett. Sok kitüntetést kaptam életemben, de ennek az 
elsőnek örülök mindmáig talán a legjobban. 

Az önbizalmat adó első siker után Berta Jenőnek egy időre le kellett mondania a 
gazdálkodásról, behívót kapott 1944 augusztusában. A nyugati fronton esett fogságba, 
s Dániába került húszévesen. 

- Sok mindent láttam, sok mindenre felfigyeltem a gazdag parasztok országában. 
Annak ellenére, hogy már olvastam Boldizsár Iván ilyen című könyvét, amelynek szinte 
minden betűjét ismertem: a dán szövetkezeti mozgalmat, rendszert, a szervezettséget. 
A dániai élmények erősen hatottak rám, irigyeltem őket. Akkor úgy láttam, hogy 
legalább háromszáz évvel le vagyunk maradva tőlük. Azóta többször is voltam Dániá- 
ban, szerencsére ma már nincs meg ez a különbség. 

1946 decemberében ért haza. Azonnal nekilátott a munkának, január hatodikára 
fölszántotta a földeket. Esténként pedig gazdatársai kérésére dániai élményeiről mesélt. 

— Az ötvenes évek begyűjtési rendszere nekem nem okozott különösebb gondot: annyi 
zöldséget, paprikát, meg ipari növényt (ricinust, sőt gyapotot is) termeltem, hogy kedvez- 
ményt kaptam. Figyeltem mi történik körülöttem, szemléletem már abban az időben is 
,pPiac"-centrikus volt. 

Berta Jenő az ötvenes években nemcsak a maga és családja érdekeit tartotta szem előtt. 
1950 őszén tanácselnök helyettessé választották, 1956-tól pedig a legeltetési bizottság 
elnöke lett. Öntözőberendezést vásároltatott, műtrágyáztatott. Tízholdnyi feltört legelőn 
pedig — az ő javaslatára — közös paprikatermesztésbe fogtak. Az ötvenes évek végén újra 
tanulásra adta a fejét: a nagyobbik fiával egy időben járta az általános iskola hetedik és 
nyolcadik osztályát. S bár Fajszon Vörös Csillag néven már 1950 óta működött jól- 
rosszul egy szövetkezet, Berta Jenőt csak 1959-ben csapta meg igazán a közös gazdasá- 
gok szervezésének szele. 

—- Történt, hogy 1959-ben a megyei képviselőcsoport Fajszon tartotta ülését. Erdei 
Ferenc, Mészöly Gyula, Ortutay Gyula és mások a tsz-szervezést készítették elő. Meghiv- 
tak erre három jó gazdát, de csak én mentem el az oroszlánbarlangba. Kérdezgették, mi 
a véleményem. Erre azt feleltem: , Mutassanak nekem egy olyan szövetkezetet, amelyik 
olyan színvonalon gazdálkodik, mint én." Erre igen nehezen jött meg a válasz, mert 
tudták, hogy mintagazda vagyok. Kis idő múlva Erdei Ferenc törte meg a csendet. 
Majd, ha a hozzád hasonlóak is ott lesznek a szövetkezetben, akkor ott is másképp 
lesz!" Ezen elgondolkodtam; mint a legeltetési bizottság elnöke tapasztaltam, hogy lehet 
jó közösséget teremteni, lehet közösen is jól gazdálkodni. . . 

Berta Jenő azonban nem vállalta, hogy a szerveződő szövetkezet , elnökjelöltje" 
legyen. Nem akarta, hogy a nevével induljon az agitáció. Az 1960 decemberében megala- 
kult 2700 holdas, mintegy 700 tagot számláló Dunavölgye Termelőszövetkezet brigádve- 
zetője lett, az öt közül az egyik. 

- Nekem mint brigádvezetőnek igen sok dolgom akadt: 30 fogatom volt, a többi négy 
brigádvezetőnek összesen öt. Mindenki hozzám akart jönni dolgozni. Ennek ellenére 
nem volt könnyű mindenkit munkára fogni, többen nem hittek a közös gazdálkodás 
ss... Majd este meghallgatjuk a Szabad Európát, de előbb dolgozni, vetni kell." Három 
hónap sem telt bele, s érződött, hogy egy ekkora gazdaság termelésének irányításához 
kellene egy főagronómus, aki a brigádok munkáját összefogja. Gondolom, a , főható- 
ság" beleegyezése is kellett ahhoz, hogy ez az ember én legyek. 

Berta Jenő nagy lendülettel fogott hozzá a gazdálkodás megszervezéséhez. , A paprikát 
meg kell simogatni, csak akkor terem" - vallotta, s ezért már a legelején részesbe adták: 
az első évben húsz százalékra, a második évben már felébe. 

- Ezt a módszert akkor nem lehetett propagálni, ha híre megy, bajunk is származha- 
tott volna belőle. De erre szerencsére nem került sor, és a második évben már eltűnt az 
emberek arcáról a bizonytalanság, kezdtek büszkék is lenni, mert mi többet fizettünk, 
mint a falu másik szövetkezete, a Vörös Csillag. Alakulásunk után 4-5 évvel úgy 
megerősödött a tsz, hogy hitelt sem kellett felvennünk. 1965-ben 61,80-at ért egy munka- 
egység, 50 százalékkal többet, mint a Vörös Csillagban. 

Az egyesülés gondolata 1965 nyarán vetődött fel a járási szervek részéről. Nem 
késlekedtek, az elképzelést hamarosan tett követte: néhány járási vezető krumpliszedés- 

kor kiment a határba az asszonyokhoz agitálni. Az asszonyok azonban krumplival 
hajigálták meg a járási vezetőket, s így botrányba fulladt a próbálkozásuk. 

-— Az egyesülés gondolata egyébként bennem is felvetődött, pártján voltam, főleg a két 
tsz közötti olykor egészségtelen rivalizálás miatt. Kértük a hatóságokat, hogy ide ne 
jöjjön senki agitálni, megoldjuk mi magunk is ezt. Így is történt: 1966. január elsejével 
Kék Duna néven egyesült a két tsz, s engem választottak meg elnöknek. 

-— A paprika helybe vetését — palántázás helyett — 1966-ban próbáltuk meg elször 20 
holdon. Ezzel egyszerre takaritottunk meg eszközt és munkaerőt, nem is beszélve arról, 
hogy a palántázás mennyire fárasztó. A tagság szinte azonnal elfogadta ezt a módszert, 
1969-ben már az egész paprikánkat így vetettük. (Berta Jenő 1986-ban kapta meg a 
paprika helybe vetésének szabadalmi jogát.) A családok igen sokat dolgoztak, éjfélig is 
fűzték a paprikát. 1968-ban szárítót állítottunk üzembe, s ugyanebben az évben szereztük 
vissza az őstermelői jogot is a paprika feldolgozására, őrlésére. Azóta őrleményként 
adjuk el a paprikát. A helybevetéses módszerrel a termelés többszörösére nőtt, de 
egyszeriben szűk keresztmetszet is keletkezett: a megtermelt hatalmas paprikamennyiség 
füzését nem győzték az emberek. Ekkor újabb lépés következett, a paprikát szellős 
zsákhálókba öntöttük. s abban történt az utóérlelés. tárolás. Ez sokszorta hatékonvabb 
módszer volt, mint a fűzés. A zsákhálós módszert -— amely 1975-ig volt divatban - 
váltotta fel a terempadozatos utóérlelési és szikkasztási eljárás. Jelenleg hatezer négyzet- 
méter termünk van perforált csőhálózattal, amelybe kompresszor nyomja a levegőt. 

A paprikatermelés gyors felfutása -— az egyesülést követő években - jelentős jövedelem- 
emelkedést hozott a tsz-nek és a tagoknak egyaránt. 1969-ben már 101 forintot ért egy 
munkaegység. Óriási pénz volt ez akkoriban. A tagság zöme csak év végén vette ki a 
járandóságát, s ha valakinek netán szüksége támadt előlegre esküvő, házépítés miatt, 
akkor kapott a tsz-től, korlátlanul. 

Ez nem tette elbizakodottá sem a vezetést, sem a tagságot. Az újat, a jobbat akarás 
nem torpant meg a hetvenes években sem. 

- A nyolcvanas években az élet még inkább rákényszerített, hogy igazodjunk a körül- 
ményekhez - mondja az elnök -, amiben nincs pénz, abba bele sem fogunk. A piac 
igényeihez alkalmaszkodunk. Ennek megalapozása érdekében jelentős műszaki fejlesz- 
tést hajtottunk végre, ami nagymértékben hozzájárult ahhoz, hogy termelési szerkezetün- 
ket sikerült a hazai és a külpiaci igényekhez igazítani. Folyamatosan növeltük a zöldség, 
a fűszer és a gyógynövények (bár közben a fűszerpaprika termelése visszaesett) vetésterü- 
letét, amely ma a mintegy 2900 hektár szántónak több mint a felét teszi ki. Ezeknél a 
nagy kézi munkát igénylő ágazatoknál a részesművelés révén sikerült megfelelő egyéni 
érdekeltséget teremtenünk. Fejlődésünknek fontos jellemzője a racionális földhasználat 
is: a másodvetések, a kettőstermesztés területének növekedése és az öntözés. Tavaly volt 
például egy harminchektáros táblánk, ahova spenót-zöldbab-spenót után búzát vetet- 
tünk, tehát három termést takarítottunk be, és négyszer vetettünk. 

Berta Jenő ezután egy igazi szocialista vállalkozó lelkesedésével kezdi ecsetelni piaci 
stratégiáját. ; . 

- Én mindig azt szerettem csinálni, amit más még nem tud - ez egyik örökös elvem. 
Elkezdtük hát keresni a , kis" növényeket, s ezekből száritmányokat készítettünk. A ka- 
por volt az első 1983-ban. 1986-ban már mintegy tízféle szárítmányt állítottunk elő 
exportra, de úgy, hogy a teljes folyamatot a termeléstől az értékesítésig mi magunk 
csináltuk. A gabonaféléket és az állati termékeket nem számítva 100 millió Ft értékű 
árunk került tőkés piacra, s ebből a szárítmányok kb. 30 százalékot képviseltek. Szinte 
egész Európát ellátjuk spenóttal, bazsalikomból megtermeljük az egész világ szükségletét 
is, ha kell. Áruinkat raktározzuk, és akkor adjuk el, amikor a legtöbb hasznunk van 
rajta. Egy percig sem tagadjuk: extranyereségre törekszünk. Tisztában vagyunk azzal, 
hogy megmérettetésünk évről évre szigorúbb. Fejlődésünk érdekében ezért folyamatosan 

figyeljük a piaci lehetőségeket, s arra törekszünk, hogy minél több terméknél a teljes 
vertikumot építsük ki. 

Ez a nagyfokú piacérzékenység, vállalkozókedv talán a legjellemzőbb vonása a Kék 
Duna vezetőgárdájának, élén Berta Jenővel. 

— A piaci jelzést - magyarázza az elnök - nem úgy kell érteni, hogy valaki szól nekünk, 
és erre mi mozdulunk. A piacot tapasztalni, ..kóstolgatni" kell: én szeretem a vevőt is 
látni, s vele beszélgetni, ha erre mód van. Vevőink zömét a külkereskedelmi szervezetek 
,hajtják fel", de azért már arról álmodozom. hogy egyszer majd teljes egészében mi 
szervezzük ezt a munkát. Ma még nem kérnék a tsz-nek önálló exportjogot, mert erre 
nem vagyunk felkészülve. Nem anyagi okok miatt, hanem azért, mert ehhez nincsen elég 
tájékozottságunk. Törekszem egyúttal arra, hogy a külkereskedelmi szervezetekkel olyan 
partneri kapcsolatba kerüljek, aminek a közös érdek az alapja. A Hungarofructtal két 
éve kötöttünk egy olyan szerződést, amely szerint közösen részesedünk az értékesítési 
többleteredményből. 

Berta Jenőt olyan embernek ismerik, aki tud gazdálkodni, kereskedni, pénzt csinálni. 
Véleményét ezzel kapcsolatban nem is rejti véka alá. , A vállalati és a vezetői önállóság 
alapja a pénz." 

A Kék Dunában igyekeztek is olyan tartalékot képezni, amelyből bármikor meríthet- 
nek természeti csapások, gyors fejlesztések esetén, s amelynek jelentős része, mintegy 280 
millió forint , nem szalmazsákban tartott pénz", hanem kamatozó tartós betét. 

Berta Jenő vallja, hogy a pénz társadalmi szinten akkor is hasznosul, ha azt nem az 
üzem használja fel. , A jelen helyzetben különösen fontos azt nézni, hogy a pénz hol hoz 
többet. Megfontoltan kell vállalkozásba fektetni: ha a nyereségességigényünk mondjuk 
16 százalék, akkor nem szabad 8 százalék nyereségszintet adó tevékenységbe fogni." 

Az elnök szavainak jelentősége túlmutat a fajszi szövetkezet határain. , Közgazdasági 
szemléletem mindig volt — mondja magáról -, de azért óriásit változtam is: valamikor 
az időm száz százalékát áldoztam a termelésnek, most lényegesen többet foglalkozom 
a kereskedelmi, pénzügyi kérdésekkel." 

A Kék Duna dinamikus fejlődésén ez meg is látszik: az utóbbi öt évben megduplázó- 
dott a nyereség, 1986-ban elérte a 103 millió forintot a 250 milliós árbevétel mellett. 
K omoly elismerésben is részesültek, 1984-ben megkapták a termelési nagydíjat, 1986-ban 
pedig a Munka Vörös Zászló Érdemrendet. A kilencszáz fős tagság (közülük fele aktív) 
is elégedett: az egy főre jutó személyes jövedelem 1986-ban 106 ezer forintot tett ki. S ami 
még további jó érzéssel tölti el a fajsziakat, az nem más, minthogy húsz év óta mindig 
az elsők között szerepelnek a termelőszövetkezetek MEM által készített üzemi rangsorá- 
ban. A kiváló eredmények, a színvonalas gazdálkodás, az újra való törekvés egyben 
nyitottá is tette a szövetkezet vezetését: tudatosan teremtettek külső kapcsolatokat, 
építettek az együttműködésben és a társulásban rejlő erőkre. Így lettek alapító tagjai a 
Kalocsa környéki Agráripari Egyesülésnek és gesztorai a fajszi füszerpaprika-termesztési 
rendszernek, amely taggazdaságainak - a rendszerek között kivételként -— díjmentes 
szolgáltatást nyújt az általa kifejlesztett technológia elterjesztésével. 

- Nálunk a vezetőknek ugyancsak meg kel! dolgozniuk. Egy saját kockázatra dolgozó 
közösség sok mindent elvisel, csak a lógó, használhatatlan embereket nem. Az adminiszt- 
ratív létszám nálunk mindig fele volt a területi szövetséghez tartozó gazdaságok átlagá- 
nál. Erre mindig büszke voltam. Szakvezető is kevesebb van, noha az előírások szerint 
nyolc szakembert lehetne még beállítanom, mert kiemelt kategóriába tartozunk. Így 
aztán feszes az istráng, félre sem néz senki. Itt dolgoznak a fiaim is, a nagyobbik 
technikumi végzettségű brigádvezető, a kisebbik üzemszervező gazdaságelemző szak- 
mérnök, az ő feladata az üzletkötések előkészítése. Nekik úgy kell teljesíteniük — mond- 
ja -, hogy abban még az ellenség se találjon hibát. 

Berta Jenő nemcsak a munkában, hanem a tanulásban is példát mutatott fiainak. 
A mezőgazdasági technikum elvégzése után - ide is egyszerre járt a nagyobbik fiával - 

a Gödöllői Agrártudományi Egyetemen szerzett diplomát 1972-ben. Két évvel később 
itt doktorált, természetesen paprikából. (Ebben kisebbik fia is követte.) 

- Nyugdíjba megyek nemsokára — mondja halkan. - Ez évben leszek 65 éves. Mozgal- 
mas életem volt, sok funkciót viseltem. Öt éven át, 1981-ig töltöttem be a TOT alelnöki 
tisztét, azóta is az elnökség tagja vagyok. 1984-ig a Kalocsa környéki Agráripari Egyesü- 
lés, 1986-ig a területi szövetség elnöke voltani, egy éve a Magyar Kereskedelmi Kamara 
mezőgazdasági és élelmiszeripari tagozatának társelnöke lettem. 1984-ben a Szocialista 
Magyarországért Érdemrenddel ismerték el munkásságomat. Számomra létezik azonban 
egy másik fajta elismerés is: köszönnek nekem és elfogadják a köszönésemet az emberek; 
de ha majd nyugdíjasként a házam előtt ülök, vajon megszólítanak-e? Hajtottam maga- 
mat is, hajtottam másokat is, hogy közben súrlódások is voltak, ez elkerülhetetlen. 
A szüleimtől kapott útravalót próbáltam hasznosítani: , Nincs olyan munka, amelyet ne 
lehetne még jobban csinálni." 

3 KONYVEKROL 


A. Sajti Enikő: Délvidék (1941—1944) 


Magyarország második világháborús szerepéről 
számos tudományos feldolgozás, tanulmány és 
memoár jelent meg. Nem egy munka külön is 
foglalkozott a , területgyarapítással" és az an- 
nak nyomán visszakerült nemzetiségek sorsával, 
a magyar soviniszta politika következményei- 
vel. E munkák sorát gazdagítja Sajti Enikő most 
megjelent könyve, amely következményeiben az 
egyik legtragikusabb témával, a Délvidék , visz- 
szacsatolásával" és az itt élő lakosság sorsával 
foglalkozik. Már elöljáróban meg kell jegyezni, 
hogy a munka többről szól, mint amit a főcím 
elárul, s ezért érdemes a belső címet is elolvasni: 
"A magyar kormányok délszláv politikája" — a 
könyv főként ez utóbbit foglalja magában. 

A szerző már bevezetőként kifejti, hogy köny- 
vében nem csupán ,.a közvélemény által szinte 
kizárólag. . . az újvidéki tragikus eseményekhez" 
kötődő Délvidék cimen ismert problémával kí- 
ván foglalkozni. Ehelyett a magyar kormányok 
és katonai vezetők délszláv politikájának átfogó 
ismertetését, illetve az ott élő lakosság e politi- 
kára való reagálásának ábrázolását tűzte ki cé- 
lul. Vagyis a , miért történt úgy, ahogy történt" 
kérdésre igyekezett válaszolni, abból a helyes 
felfogásból kiidulva, hogy , hallgatni vagy akár 
csak a részletek óvatos vizsgálatára szorítkozni 
mindig is a nemzeti önismeret torzulásaihoz, 
különböző előjelű elfogultságokhoz, illúziókhoz 
vezetett". (6. old.) 

A szerző igyekezett e feladatnak jól eleget 
tenni. Érdemes még arra is felhívni a figyelmet, 
hogy Délvidék címszó alatt a szerző nemcsak a 
Bácska, hanem a baranyai háromszög és a Mu- 
raköz háború alatti történetét is elemzi. Részle- 
tesen taglalja az ellenállás kibontakozását, 
Horthyék , kemény kéz" politikáját, s végül a 
Kállay-kormány hintapolitikájának részeként a 
bácskai szerbek és rajtuk keresztül az angolszá- 
szok felé kaput nyitó szerbiai polgári vezetők 
megnyerésének kérdését. 


v 


K ülönösen sok új részlettel ismerkedhet meg az 
olvasó az első kérdés tárgyalása során. Talán 
egyik legérdekesebb és legkevésbé ismert rész az, 
amelyik bemutatja: Jugoszlávia letiprása után 
milyen mértékű és mennyire szembeszökő a 
,hullarablók" marakodása a koncon, a terüle- 
tek felett. Hitler saját érdekeit szem előtt tartva, 
ismételten a területek , szétosztásával" operálva 
sikerrel alkalmazta a , divide et impera" elvét. 

Miközben a magyar kormány a Bánát és más 
területek, többek között Muraköz megszerzésé- 
ben reménykedett, Bécsben a német és olasz 
vezetők — igéreteiket felrúgva — döntöttek ezek 
sorsáról, illetve továbbra is kétségek között 
hagyták az arra aspirálókat. Fontos a könyvnek 
az a megállapítása is, amely a korábbi terület- 
gyarapítás és a Délvidék megszerzése közötti 
különbséget hangsúlyozza. 

A szerző kimutatja: mit jelentett a szerb la- 
kosság számára az a körülmény, hogy nem állt 
mögötte egy olyan állam, mint a szlovákok, 
románok, horvátok esetében, amely retorziók- 
kal fékezte vagy legalábbis fékezhette volna a 
bevonuló katonaság nem éppen barátságos 
megtartását. A magyar hadsereg eleve potenciá- 
lis ellenségként kezelte a szerb lakosságot, külö- 
nösen az 1918 után odatelepített úgynevezett 
dobrovoljácokat. A katonai közigazgatás első 
és második szakaszában, a terület úgynevezett 
,Pacifikálása" idején mintegy 25 ezer , betele- 
pültet" dobtak át a magyar határon, zömükben 
dobrovoljácokat, akiknek a helyére — még Tele- 
ki kormányának kezdeményezése alapján — 12 
ezer bukovinai székelyt, továbbá moldvai csán- 
gót telepítettek Romániából és boszniai magyar 
családokat a Balkánról. 

Ezzel még nem zárult le a szerb lakosság kez- 
deti kálváriája; tömeges lefogások, internálá- 
sok, súlyos börtönbüntetések és halálos ítéletek 
sújtották mindazokat. akik ellenállást kiséreltek 
meg, vagy az elmúlt évtizedekben az ott élő ma- 
gyar és német lakosság szemében ellenszenves- 

nek tüntek. Nem véletlen, hogy e terület puska- 
poros hordóvá vált, az itt élő lakosság - ahogy 
a szerző írja — nemcsak az elnyomó szervektől, 
hanem egymástól is tartott. , Vártuk magyar 
testvéreinket — idézi a szerző egy magyar gazda 
kifakadását -, hogy felszabadulva jobb dolgunk 
lesz, és most bilincseket vernek ránk, ilyen ál- 
lamban tönkre kell menni az embernek, nem 
élni." (69. old.) Sajnálatos, hogy A. Sajti jórészt 
mellőzi a Volksbund szerepét e területen, hisz az 
ellentétek, sőt az ellenségeskedések kialakulásá- 
ban e szervezet meghatározó szerepet játszott. 


v 


Az első kérdéshez szervesen kapcsolódik az el- 
lenállás kibontakozása a megszállt területen és 
a magyar elnyomó szervek kegyetlen megtorló 
fellépése 1942 januárjában, nem utolsósorban 
azért, hogy példát statuáljanak. A szerző ezt a 
problémát is a maga bonyolultságában ábrázol- 
ja, eloszlatva ezzel a történetírásunkban is fellel- 
hető néhány tévedést. 

A könyvben, ha röviden is, megismerkedhe- 
tünk a Jugoszláv Kommunista Párt fegyveres 
harcra mozgósító felhívásával, s az ennek nyo- 
. mán Bácskában, Bánátban és másutt is kibonta- 
kozó szabotázsakciókkal, a fegyveres szervezke- 
déssel. Rövid áttekintést kaphatunk a kommu- 
nista szervezkedésről, annak vezetőiről stb. Az 
olvasó azt is megtudja, hogy ez az antifasiszta 
mozgalom nem kapcsolódott a magyarhoz, 
szemben a többi átcsatolt területeken kibonta- 
kozott mozgalmakkal. 

Az ellenállás formája is -— már induláskor — 
lényegesen eltért a magyarországéitól. Azonnal 
fegyveres akciókkal kezdődött, és elvetette egy 
szélesebb szövetség létrehozásának egyéb for- 
máit. Talán érdemes lett volna bővebben meg- 
vizsgálni, hogy a magyar és a jugoszláv kommu- 
nisták eltérő taktikája, amely annyi vitát oko- 
zott még a börtönben senyvedők között is, cél- 
ravezető volt-e, nem okozott-e kárt az ellenállási 
mozgalomnak. Ezt a problémát azért is helyes 
lett volna felvetni, mert — mint a szerző írja — a 
bácskai kommunisták 1941 nyarán abban az 
illúzióban adták ki a fegyveres harc, illetve a 
felkelés jelszavát, hogy rövidesen szovjet ejtőer- 
nyősök jelennek meg Jugoszláviában. 

Az 1941 júliusától kibontakozó szabotázs- 
akciók, illetve kisebb fegyveres összetűzések kez- 
detben a hadbíróság, majd a Vezérkari Főnök- 
ség különbíróságának súlyos ítéleteiben, végül 
az 1942-es januári razzia során kerültek , meg- 
torlásra". A szerző szerint rövid néhány hónap 
alatt mintegy 900 embert tartóztattak le, 350-et 
állítottak a VKF különbírósága elé, közülük 


99-et halálra ítéltek és 71-et ki is végeztek. Ezek 
a számok azonban nem tartalmazzák a szegedi 
és a pécsi törvényszék öttagú különtanácsa által 
tárgyalt kommunista ügyeket. Sajti Enikő sze- 
rint a kegyetlen bírói döntések nyomán ,az 
ellenállási mozgalom lendülete megtört, bázisa 
leszűkült". (151—152. old.) Joggal vetődik fel a 
kérdés — amit a szerző is feltesz —: miért volt 
szükség akkor az 1942-es januári vérengzésre. 
A könyv az eddigieknél sokkal összetettebb vá- 
laszt ad, ám néha talán a feltételezéseket is a 
bizonyosság  egyértelműségével fogalmazza 


meg. 

A kötet két fontos kérdésben új eredményekre 
jut. Így például megállapítja, hogy a horthysta 
elhárító szervek rettegtek attól, hogy a Szerbiá- 
ban és a Bánátban kibontakozott erőteljes parti- 
zánakciók átcsapnak az ország területére, s 
hogy a németek azzal a váddal lépnek majd fel, 
hogy a partizáncselekmények részben magyar 
bázisról indulnak ki. Kimutatja továbbá, hogy 
nem felel meg a valóságnak az a korábban val- 
lott felfogás, miszerint a sajkási partizánakciót 
voltaképpen a magyar katonai szervek rendez- 
ték meg - provokációs céllal. Valójában egy 
negyven fős partizáncsoport került fegyveres 
összetűzésbe a magyar katonai alakulatokkal, 
és ez indította el a sajkási. csurog-zsablyai, 
majd az újvidéki razziasorozatot és a töméggyil- 
kosságokat. Ha talán van túlzás is a szerző kö- 
vetkező megállapításában, az összefüggés két- 
ségtelen. , A magyar kormány a déli határ felől 
fenyegető sbolsevistaxc veszélyben látva ekkor 
rendszerének egyik legfőbb ellenségét, az elle- 
nállás erejét messze túlhaladó tisztogató akció- 
val újabb érvet kívánt szolgáltatni ahhoz, hogy 
a magyar hadseregre az ország déli határain 
szükség van, annál is inkább, mivel itthon is a 
közös ellenség, a bolsevizmus ellen harcol." 
A szerző úgy véli, hogy ez is hozzájárult 1942. 
január végén a német követelések csökkentésé- 
hez és a frontra küldendő magyar katonák lét- 
számának mérsékléséhez. 

Ezzel összefüggésben érdemes lett volna 
Szombathelyi Ferenc szerepére is kitérni. A szer- 
ző ugyan nyilvánvalóvá teszi a vezérkari főnök 
felelősségét a razziák végrehajtásában, hisz az 
1942. január 4-i parancs tőle származik, de nem 
száll vitába azokkal a - főleg Szombathelyi nap- 
lója nyomán napvilágot látott — véleményekkel, 
amelyek mentegetni igyekeznek a vezérkari fő- 
nök felelősségét. 


v 
A szerző számos új adalékkal egészíti ki a vé- 


rengzés lefolyását, az áldozatok számát, és új 
tényezőkkel illusztrálja a történtek miatt az or- 

szágban és a nemzetközi téren is kiváltott heves 
reagálást. Részletesen ismerteti Bajcsy-Zsilinsz- 
ky Endre erőfeszítéseit a bűnösök felelősségre 
vonására. Részben Bajcsy fellépése, továbbá a 
nemzetközi tiltakozások s végül Kállay változó 
nemzetiségpolitikai taktikája ad magyarázatot a 
kormányfő által megindított vizsgálatokra, arra 
a kísérletre, hogy az újvidéki vérengzésekért fe- 
lelős személyek ellen indítsanak eljárást. Kétség- 
telen, hogy a hintapolitikának része volt az is, 
hogy a fő bűnösök szabadlábon védekezhettek, 
és az ítélet meghozatala előtt könnyűszerrel Né- 
metországba szökhettek. Az ország német meg- 
szállása után a délszlávokkal szemben a kor- 
mányzat újra a , kemény kéz" politikáját juttat- 
ta érvényre. Letartóztatások, internálások, ki- 
végzések követték egymást. Közel fél ezer kom- 
munista került börtönbe, internálótáborba, és 
ismét aratott a halál a szerblakta területeken — 
így összegezi a könyv a Sztójai-kormány alatt 
kialakult helyzetet. 

A szerző alaposan elemzi a Kállay-kormány 
nemzetiségi politikájának délszláv gyakorlatát. 
Kállay fő törekvése -— Telekihez hasonlóan -— a 
nemzetiségek , teljes és harmonikus" beilleszté- 
sére irányult -, nem hagyva kétséget afelől, hogy 
az ellenállókkal szemben viszont nem fog kesz- 
tyűs kézzel bánni. A szerző joggal írja, hogy 
, apró gesztusok" egész sorával próbálta megbé- 
kiteni és politikája mögé felsorakoztatni a raz- 
ziák után önérzetében súlyosan megsértett és 
megfélemlített szerb lakosságot. Ezt mutatják 
pl. az internáltak családtagjai helyzetének javí- 
tására tett intézkedések, a szerb nyelvű iskolák, 
egyesületek engedélyezése, a magyar kormány 


iránt lojális szerb politikusok behívása a parla- . 


mentbe, valamint Mihajlovié-tyal, a szerb polgá- 
ri ellenállás vezetőjével, illetve a  Nedié- 
kormánnyal való kapcsolatkeresés. Mindez egy- 


Bálint Endre: Van Gogh éjszakája 


ben része volt a szerbek és rajtuk keresztül a 
nyugati hatalmak megnyerésének — írja a szerző. 

A toleránsabb, bár a törvényes lehetőségeket 
meglehetősen szűkre szabó nemzetiségpolitika 
először keltett olyan reményeket a szerbek köré- 
ben, hogy élhetnek a rendszer kínálta jogokkal" 
— összegzi Sajti Enikő. Majd megállapítja: , Kál- 
laynak ezek a törekvései azonban sem a szövet- 
séges hatalmak, sem a jugoszláv emigráns kor- 
mány körében nem keltettek komolyabb vissz- 
hangot, s a Délvidéken sem érték el a kívánt 
hatást." 1944 őszén a Lakatos-kormány ismét 
kísérletet tett a kapcsolatok felújítására a Nedié- 
kormánnyal és Mihajlovié-tyal, sőt késznek mu- 
tatkozott a szerbek egy részének , a bolsevizmus 
elleni" harchoz fegyvert adni. A háború meneté- 
ben beállott , gyökeres fordulat" azonban első- 
pörte mind a Lakatos-, mind a Mihajlovié-féle 
terveket. 

A szerző könyve befejező részében Számonkérés 
vagy megbékélés? címen röviden összefoglalja 
azokat az eseményeket, amelyek e területek fel- 
szabadulása után a történtekre válaszként je- 
lentkeztek. Úgy vélem, e rész kissé elnagyolt. 
Nem tér ki az okokra, amelyek miatt ezekre 
szükség volt. 

Sajti Enikő könyve nemcsak a magyar törté- 
netírás egyik adósságának fontos törlesztése, 
hanem olyan munka, amely jelentősen hozzájá- 
rul a második világháborús múltunkkal való 
szembenézéshez, a lelkiismeret-vizsgálathoz, a 
nemzettudat formálásához. Ezért e mű sokat 
nyújt mind a szakembereknek, mind a közel- 
múltunk iránt érdeklődők széles táborának. 


Pintér István 

A mai szociáldemokráciáról 


Az utóbbi években mind a kommunista, mind 
a szociáldemokrata pártokban erősödött az 
együttműködésre való készség. A tőkés orszá- 
gok tudományos-technikai fejlődésében, gazda- 
sági és szociális, valamint osztályviszonyaiban 
folyó átrendeződés, a leszerelési megegyezések 
eredményei és növekvő esélyei, a szocialista or- 
szágokban végbemenő megújulási folyamatok 
és tendenciák, a nemzetközi munkásmozgalom 
történelmi tapasztalatai új megvilágításban ve- 
tették fel a két mozgalom viszonyának és kap- 
csolatainak megoldatlan problémáit, sőt elméle- 
u kérdéseit is. 

A mai szociáldemokrácia helyzetének alapo- 
sabb megismeréséhez nyújt segítséget a Nap- 
jaink kérdései sorozatban megjelent tanulmány- 
kötet. Első szintézise ez annak az elemző mun- 
kának, amely a Társadalomtudományi Intézet 
mai szociáldemokráciával foglalkozó kutató- 
csoportjában folyik 1980 elejétől. A kötet, ame- 
lyet Havas Péter szerkesztett és látott el beveze- 
tövel, öt tanulmányt tartalmaz. Szerzőik a téma 
átfogó keresztmetszetére törekedtek. 

A szociáldemokrata reformizmus sajátosságairól 
cimü tanulmányában Hülvely István társada- 
lomtörténeti és eszmetörténeti összefüggésekből 
bontja ki a reformizmus kérdését. Elsősorban a 
mult század végének új realitásaiból (az impe- 
nalizmus kialakulásából) vezeti le jelentkezését, 
valamint azokból az új problémákból, amelyek- 
nek megválaszolása a korabeli marxizmusra 
várt. Arra az ellentmondásra, amely egyfelől a 
közeli forradalomra orientálódó tömegmozga- 
lom, másfelől a nyugat-európai kapitalizmus 
- bár válságokkal teli — stabilizációja, sőt felive- 
lése között fennállt, a II. Internacionálé nem 
tudott megfelelő elméleti és ideológiai választ 
adni. A reformizmus tehát nem tekinthető egy- 
szerűen , árulásnak". Terjedésében mindenkép- 
pen közrejátszott, hogy egyre lehetetlenebbé 
vált az általános filozófiai és ideológiai megfon- 
tolások és a gyakorlati mozgalom közvetlen ösz- 
szekapcsolása. A mozgalom így egyre jobban 
polarizálódott, és haladt a szervezeti szakadás 
felé. A tanulmány az azóta felhalmozódott tör- 
ténelmi tapasztalatok és fejlődéstörténet fényé- 
ben is értelmezi a reformizmust. 

A szociáldemokrácia gazdaság- és szociálpoli- 
tikáját vizsgálja G. Márkus György tanulmánya. 
A szerző az általános reformista politikai orien- 
táció és a radikális, antikapitalista gazdasági 

koncepció közötti ellentmondásosságot hosszú 
időszakon keresztül érvényesnek tartja. Átte- 
kinti a szociáldemokrácia gazdaságpolitikájá- 
nak fő vonulatát 1914-től napjainkig; felsorolja 
a szociáldemokrata stratégia három, egymáshoz 
szervesen kapcsolódó szakaszát, amelyben harc 
folyik 

e a politikai, polgári demokratikus jogo- 
kért; 

e a politikai jogok, pozíciók alapján a szociá- 
lis jogokért; 

e a tőkeviszonyon alapuló gazdasági függő- 
ség fokozatos leépítéséért. 

A szociáldemokrata mozgalom alakulására 
döntő hatással volt a keynesianizmus befogadá- 
sa. A keynesi konstrukció lényegi vonása: az 
állam beavatkozása a piac működésébe a keres- 
let, illetve a fogyasztás ösztönzése révén a teljes 
foglalkoztatottság céljából. E befogadás egyfaj- 
ta , szerepcsereként" is felfogható a tőke és a 
reformista munkásmozgalom között. G. Már- 
kus György fontosnak tartja, hogy részletes is- 
meretanyagot tárjon az olvasó elé a keynesi 
elmélet lényegéről. 

A hetvenes évek elején kibontakozó gazdasá- 
gi és strukturális válság körülményei között, a 
működési zavarokkal küszködő tőkés társada- 
lomban a szociáldemokrácia is új kihívásokkal 
kényszerül szembenézni, s e válságban ambiva- 
lens módon viselkedik. Miközben a szociálde- 
mokraták egyre inkább elismerik a keynesi 
konstrukció megingását, odáig még nem jutot- 
tak el, hogy vele szemben koherens és hatékony 
alternatívát dolgozzanak ki. 

Balogh László írásában tekintélyes részt foglal 
el a szociáldemokraták vezette állam és az érdek- 
egyesületek viszonya. Véleménye szerint ma a 
szociáldemokrácia érdekérvényesítését befolyá- 
solja, hogy az érdekegyesületek követeléseinek 
pártok útján történő továbbítása mindinkább 
formálissá válik, egyre jobban függetlenednek 
egy párttól, és közvetlenül lépnek fel az állami 
döntéshozók előtt. Kár, hogy a szerző nem tér 
ki a szociáldemokrata pártok és a szakszerveze- 
tek viszonyára, holott ez döntően fontos volt a 
szociáldemokrácia korábbi fejlődési szakaszai- 
ban is, s ma sem elhanyagolható, főleg azoknak 
a szociáldemokrata pártoknak az esetében, ahol 
a munkásmozgalom hagyományosan fejlődött. 

A mai szociáldemokráciáról eddig kialakított 
képet Mikecz Tamás a szociáldemokrácia kultú- 
rafelfogásának vizsgálatával szélesíti. Tanulmá- 
nyában jelentős helyet foglal el a szociáldemok- 
rácia életminőség-felfogása. Az írás fontos része 

a szociáldemokrácia, valamint Bernstein Kant- 
hoz való viszonyának elemzése. Az SPD-t ki- 
emelve foglalkozik a továbbiakban a szerző a 
második világháború utáni eszmetörténeti fejlő- 
déssel, az egész nyugat-európai szociáldemokrá- 
cia gondolkodásmódjában bekövetkezett lé- 
nyeges változással, felismerve annak lehetősé- 
gét, hogy a szociáldemokrácia hatalmi-kor- 
mányzati tényezővé válhat. Részletesen szól a 
Bad Godesberg-i fordulat és a kritikai racionaliz- 
mus kapcsolatáról, s jól érzékelteti: hogyan tud- 
ja a szociáldemokrácia megőrizni, a gyakorlat- 
ban alkalmazni alapértékeit, mikor van szüksé- 
ge a kritikai racionalizmusra, s milyen helyze- 
tekben kényszerül visszatérni az elvontabb ala- 
pokon álló szocializmusképhez. A szociálde- 
mokrácia alapértékei között van a műveltség és 
a tudás mint olyan érték, amely lehetővé teszi a 
személyiség kibontakoztatását. Érdekes elem- 
zést olvashatunk arról, hogyan kapcsolódik a 
szociáldemokrácia oktatáspolitikája a struktú- 
raváltás miatt szükségessé váló átképzéshez és a 
munkanélküliség elleni küzdelemhez. 

A gyakorlati politika iránt érdeklődők szá- 
mára a legtöbb információt Johancsik János 
írása nyújtja. Ő a nyugat-európai szociáldemok - 
raták és kommunisták együttműködésének kér- 
déseit vizsgálja. A munkásmozgalom e két 
irányzata közötti ellentétnek mély gyökerei van- 
nak, amelyeknek ismerete a mai kapcsolatok 
megítélésének is kulcsa. A szerző felvázolja a két 
irányzat között feszülő főbb ellentéteket, s rend- 
kívül árnyaltan elemzi a viszonyukat azonos 


Weisz Zsuzsa műve 

országban és országok közti relációban; vizsgál- 
ja továbbá a szociáldemokraták és a szocialisták 
közötti eltérést; a szocialista országokban mű- 
ködő kommunista pártok viszonyát a nyugat- 
európai szociáldemokrata pártokhoz; a balolda- 
li erők összefogását a jobboldali politikai alter- 
natívával szemben. A kommunista és a szociál- 
demokrata pártok érintkezési pontjairól szólva 
a szerző megállapítja: az együttműködés lehető- 
ségei a fegyverkezés elleni harc, egy esetleges 
nukleáris világháború kockázatának elhárítá- 
sáért kifejtett erőfeszítések terén teremtődtek 
meg leginkább. Az objektív képhez tartozik, 
hogy mindkét irányzat ragaszkodik identitásá- 
hoz, az alapvető ideológiai különbségek megőr- 
zésével együtt. Johancsik János feltárja a mind- 
két részről elkövetett hibákat, amelyek gátolták 
az együttműködést. ; 


v 


A tudományos alapossággal készült, gazdag 
szakirodalomra épülő tanulmányok nem egy- 
szerűen egy kutatási periódus eredményeit ösz- 
szegzik, hanem hasznos információul szolgál- 
nak a téma iránt érdeklődő szakemberek, okta- 
tók, propagandisták számára. A könyv felépíté- 
se logikus, stílusa gördülékeny, közérthető, ami 
egyben gondos szerkesztői munkáról is tanús- 
kodik. 


( Kossuth Könyvkiadó 1986.) 
P. Kálmán Katalin 

Móczár József: 


Gazdaságirányítás és tervezés japán módra 


Kevés olyan ország van a történelemben, amely 
olyan gyorsan tört volna a nemzetközi élvonal- 
ba, mint Japán. A meiji restaurációtól a hetve- 
nes évek első harmadáig tartó gyors gazdasági 
növekedés, a kapitalista fejlődés kezdetétől nap- 
jainkig végigkövethető rugalmas strukturális- 
technikai alkalmazkodás sikerei, a rohamos ex- 
portbővülés, végeredményben pedig a történel- 
mi léptékben példátlanul gyors felzárkózás a 
világ élvonalához a szigetországgal foglalkozó 
kutatók elemzéseinek újabb és újabb hullámát 
indította el. 

Ez lehet a magyarázata annak, hogy Japán 
egyre nagyobb teret kap a magyar közgazdasági 
vizsgálódásokban is. Ezt a növekvő figyelmet 
példázza Móczár József közelmúltban megje- 
knt könyve, amely sok új vonással, a magyar 
kutatók által korábban elhanyagolt vagy csak 
néhány utalással jelzett terület bemutatásával 
gazdagítja a japán gazdaságról alkotott képün- 
ket. A könyvből feltárul a látványos gazdasági 
sikereket jelentős mértékben megalapozó gaz- 
daságirányítási rendszer, pénzügyi mechaniz- 
mus és nemzetgazdasági tervezés. 

Japán megismerését-megértését nagyban elő- 
segíti az az újszerű szemléletmód, ahogyan a 
szerző az egyes témaköröket körüljárja: a gaz- 
daságirányítás egészét és az egyes részterülete- 
ket a maguk történetiségében, társadalmi, ideo- 
lógiai, valamint a kultúrával is összefüggő győ- 
kereik bemutatásával jellemzi. Ez azért is rend- 


kívül fontos, mert Japánban sajátosan ötvöző- 


dött a kontinuitás a folyamatos változtatással. 
Ezt gyakran úgy fogalmazzák meg, hogy a 
"hasonló formák megváltozott tartalma" jel- 
lemzi Japán gazdasági-társadalmi fejlődését az 
iparosítás kezdetétől napjainkig. Szinte úgy tű- 
nik, mintha a múlt század végének sajátos törté- 
neti-társadalmi háttere minden komponensével 
előmózdította volna a japán iparosítási-moder- 
nizálási folyamatot; mintha ugyanaz a közeg, 
amely oly hosszú ideig zárt, alig mozduló társa- 
dalmat hordozott, végül is nem jelentett aka- 
dályt, visszahúzó ballasztot a kapitalizmus e 
Sajátos ázsiai válfajának kibontakozásában. 
Móczár József könyvéből azonban világosan 
kitűnik, hogy a társadalmi-kulturális-etikai 
kontinuitás, az értékrendek stabilitása a nemzeti 
identitástudat erősítését szolgálja. S ennek a 
ténynek - ha nem is számszerűsíthető, de - 
egyértelműen pozitív, gazdasági növekedést elő- 
mozdító, esetenként mozgósító hatása van. Az 


etikai tényező és a gazdasági fejlődés kapcsola- 
tának Mószár Józsefnél alkalmazott, kölcsön- 
hatásokra építő megközelítése beleilleszkedik 
egy mindinkább terjedő új nemzetközi közgaz- 
dasági irányzatba. Ennél is fontosabb azonban, 
hogy e kapcsolat bemutatása -— közvetve — szá- 
munkra is fontos , üzenetet" hordoz. Arra hívja 
fel a figyelmet, hogy a történelmileg kifejlődött 
etikai értékrend stabilitása szorosan összefügg a 
társadalmi közérzet állapotával és a gazdasági 
fejlődéssel egyaránt. 

A könyv e részei méltán ragadják magukkal 
az olvasót. Lehetővé teszik a továbbgondolko- 
dást is, ami természetesen nem zárja ki a vitát 
egyes megállapításokkal. A szerző például — he- 
lyesen — arra a következtetésre jut, hogy a mai 
Japánban a hagyományos konfucionizmus (ju- 
kyo) a társadalmi haladás kerékkötőjévé vált, 
mert ennek az ideológiának a magvát alkotó 
tolerancia sok tekintetben gátolja a nyiltabb, 
demokratikusabb társadalom formálódását. 
Kérdéses azonban, hogy milyen más eszmerend- 
szerre támaszkodhat a japán , kulturális-etikai 
modernizáció". Nem biztos, hogy a megindult 
társadalmi változások feltétlenül új ideológia 
importját teszik szükségessé. Ez inkább csak egy 
a lehetséges fejlődési irányok közül. 

Újszerűnek — és már emiatt is vitathatónak — 
tekinthető az a megközelítés, hogy a japán gaz- 
daság, gazdaságirányítás vizsgálatának elméleti 
alapjául a szerző a dahrendorfi tervracionalitás " 
és piacracionalitás fogalompárját választja. 
Móczár József a két rendszer fő jellemzőinek 
szemléletes példákkal is alátámasztott összefog- 
lalása után vállalkozik arra, hogy Japánra alkal- 
mazva részletesen bemutassa a megfelelő irányí- 
tási rendszereket, azok egyes szereplőit, intéz- 
ményeit, működési mechanizmusait. 

A bevezető összegző gondolatok, a gazdaság- 


. irányítás történelmi fejlődésének, egyes állomá- 


sainak ábrázolása a szakmai előképzettség irá- 
nyától, jellegétől függetlenül nagy olvasói ér- 
deklődésre tarthat számot. Ez a rész talán ön- 
álló könyvet is megérdemelne. A kifejtés egysé- 
gét némiképp megtörő, talán túlságosan is rész- 
letekbe menő leíró-elemző alfejezetek (az állam- 
igazgatási és pénzügyi intézményrendszer bemu- 
tatása, az adórendszer vizsgálata) viszont in- 
kább csak e szűkebb területekkel behatóbban 
foglalkozók számára értékesek. 

Kár lenne azonban, ha a részletekben való 
elmerülés miatt elkerülnék a figyelmünket azok 
a tanulságok, amelyek a magyar gazdasági! irá- 
nyitás számára 15 hasznosítható mondanivalót 
hordoznak. A teljességre való törekvés igénye 
nélkül ezúttal csak néhányra hívom fel az olvasó 
figyelmét. 

Elsőként azt érdemes kiemelni, hogy Japán- 
ban a fejlett tökés országok között egyedül- 
állóan szoros a vállalati és az állami szféra 
együttműködése. A könyvben számos példa il- 
lusztrálja ezt a szoros kapcsolatrendszert. Az 
együttműködés sikerét mutatja az acélművek 
eredményes összevonása vagy közös japán- 
amerikai vállalatok létrehozásának előmozditá- 
sa az autógyártásban. Az egyes autógyártók 
összeolvasztására kidolgozott kormányzati 
koncepció meghiúsulása viszont azt igazolja, 
hogy a gazdaságpolitikai döntésekben a vállala- 
tok elképzelései esetenként elsőbbséget élveznek 
a központi akarattal szemben. 

A japán szabályozórendszer hatékonysága 
nagymértékben abban rejlett (rejlik), hogy a 
szabályozás cél- és eszközrendszere konzisztens 
egészet alkot. A japán gazdaságírányításban 
nem egy-egy szabályozónak tulajdonítottak el- 
södleges szerepet. Az egyes szabályozók egy- 
mást kiegészítették, egymas hatását felerősítet- 
ték, s mindemellett (avagy éppen ezért) a gazda- 
ságiírányitás által körvonalazott prioritásoknak 
megfelelően mozgósítani tudták a magánforrá- 
sokat és kezdeményezéseket. 

A japán nemzetgazdasági tervezés alapvetően 
hosszú távú, nem készülnek éves tervek. A vár- 
ható gazdasági eredmények alapján, az éves 
költségvetési előirányzatba foglalva határozzák 
el azt, hogy az egyes években mit valósítanak 
meg a hosszú távú célkitüzésekből. (Ennek so- 
rán sok esetben a gazdasági növekedés visszafo- 
gására is kényszerültek a japán tervezők, ne- 
hogy túlfűtsék a gazdaságot.) A tervezési célo- 
kat pénzügyi eszközök - kedvezményes hitelek, 


adóengedmények - teszik vonzóvá a magánvál- 
lalatok számára. A tervezésnek ez a filozófiája 
és gyakorlata természetesen csak megfelelően 
rugalmas gazdasági mechanizmus mellett élet- 
képes. 

Gyakorlatilag a könyv önálló egységeként is 
tekinthető a japán gazdaság növekedésének 
strukturális jellegzetességeit feltáró, úgynevezett 
turnpike modellek továbbgondolása. (A szerző 
itt saját kutatási eredményeit és számításait is 
hozzáilleszti a japán tervmodellezés elméletéhez 
és gyakorlatához.) Ezzel kapcsolatban azt a fő 
tanulságot érdemes megfogalmazni, hogy Ja- 
pánban az ökonometriai tervezés a több va- 
riánsban elkészített hosszú távú stratégia kidol- 
gozásában kap jelentős szerepet. Ez a fajta ter- 
vezés magában hordozza a mindenkori gyors 
változtatás, alkalmazkodás lehetőségét, az át- 
alakuló vagy hirtelen megváltozó bel- és külgaz- 
dasági feltételrendszernek megfelelő termelési- 
fogyasztási-monetáris szerkezet kialakítását. 

Móczár József számos diszciplína (történelem, 
filozófia, közgazdaságtudomány stb.) szem- 
pontjából tanulmányozza a japán gazdaságot. 
Szemléletes példákkal támasztja alá a piacgaz- 
daság és az állami gazdaságpolitika bonyolult 
világának kölcsönhatását, s közelebb hozza a 
matematikai modellek közgazdasági alkalmazá- 
sát is - így könyve széles olvasótábornak ajánl- 
ható. Munkájából azonban főként azok az el- 
méleti szakemberek és gyakorlati gazdaságpoli- 
tikusok meríthetnek, akik tanulmányozni kí- 
vánják hogyan működik egy modern gazdaság 
pénzügyi költségvetési szabályozórendszere, s 
melyek a gazdaság működtetésében alkalmazott 
legújabb piackonform irányítási eszközök. 


( Közgazdasági és Jogi Könyvkiadó 1987.) 
Berényi Judit 

A továbblépés esélyei 


Mélyreható és különösen próbára tevő változások korát éljük. Az előttünk tornyosuló 
feladatok arra késztetnek, hogy önkritikusan, felelősen és célratörő következetességgel 
gondoljuk végig az elmúlt évtizedek tanulságait, a jelen és a jövő tennivalóit. Adóssá- 
gaink vannak e tekintetben, amit nem másít meg az a tény, hogy a stabilizálást és 
megújulást szorgalmazó elméleti, politikai és gazdasági munka már évek óta tart, s 1986 
novemberétől érzékelhető módon alakítja társadalmi folyamatainkat. 

Látványos változásról, áttörésről nemcsak korai lenne szólni, illúzió lenne ilyet várni. 
Eztsem a Központi Bizottság 1987. július 2-i állásfoglalása, sem a kormányprogram nem 
igérte, nem ígérhette. Több okból nem lehet egy egyszeri, fordulatszerű változást várni. 
Elsődlegesen azért, mert ha a történelmileg kialakult fejlettséégünkkel, adottságainkkal 
és lehetőségeinkkel reálisan számolunk, akkor tudnunk kell, hogy a nemzetközi gazdasá- 
g kapcsolatok mai rendszerében nem remélhetjük, hogy a kedvező belső változásokhoz 
szükséges külső tényezők egy csapásra, számottevően javulnak. A fordulatszerű változás 
ellen szól, hogy a világon egyetlen stabilizációs program sem tudott kezdeti szakaszában 
látványos eredményeket felmutatni. Végül, s ez a legfontosabb, olyan mennyiségű és 
természetű, egymással összefüggő feladatot kell megoldanunk a továbblépés érdekében, 
amihez hosszú folyamatra van szükség; ami nem tűri a kapkodást, a kampányszerűséget, 
a részmegoldásokat, a felemás kiigazítási gyakorlatot. 


Ebben a helyzetben a társadalomban szükségképpen nő a feszültség, szaporodnak a 
viták. Érthető módon magában a pártban is sokasodtak a véleménykülönbségek, hangot 
kapott az aggodalom, az éles kritika, de megjelent az elkeseredettség, sőt a szkepszis is. 
A társadalom egészében tapasztalható eszmei elbizonytalanodás, az értékrendszer zava- 
rai, az elvek és a valóság időnként heves konfrontálódása — mind a cselekvő megújulást 
sürgetik. Ezzel együtt markáns politikai, ideológiai válaszokat tesznek szükségessé a 
társadalmi folyamatokban bekövetkezett változások. Széles társadalmi rétegekben erősö- 
dött az új gondolatok iránti fogékonyság. Az útkeresés, az alternatívaválasztás is szük- 
ségképpen erőteljes orientációs igényt támasztott. 

A legfontosabb politikai feladat ilyen körülmények között a párt és a kormány által 
elfogadott stabilizációs és kibontakozási program végrehajtásához elengedhetetlen társa- 
dalmi támogatás megszerzése. Mindez megvalósíthatatlan átfogó és konzisztens társada- 
lomfejlesztési stratégia kimunkálása és érvényesítése, a társadalmi demokrácia fejlesztése, 
a társadalom széles tömegeinek a folyamatban való érdekeltté tétele nélkül. 

. A napi gyakorlatban félreérthetetlenül megfogalmazódott, hogy cselekvőképességünk 
jelentős mértékben függ attól, képesek vagyunk-e a jelenleginél konkrétabb választ adni 

szocialista fejlődésünk alapkérdéseire. A dokumentumainkban nagyrészt helyesen meg- 
jelölt célok elérésének módját és eszközrendszerét világosan, konkrétan kell megfogal- 
maznunk, ha azt akarjuk, hogy az emberek értsék, vállalják azokat. Tudatos, eredményes 
cselekvésre csak akkor számíthatunk, ha a társadalom tagjai látják céljaink egymáshoz 
illeszthetőségét, prioritásait, ha egyértelműen megfogalmazódik a társadalom közös 
érdeke, ha a maguk konkrétságában jelennek meg az érdekkompromisszumok összetevői, 
ha teret kap az egyéni kezdeményezés és felelősség. 

Ertéknek kell tekintenünk azt a politikai konszenzust, hogy az állampolgárok többsége 
szocializmust akar. Erre kell építkeznünk, ezt a tőkét kell gyarapitanunk. Párhuzamosan 
tisztázandó számos olyan fontos kérdés, mint szocializmusfelfogásunk régi és új elemei, 
a reformfolyamat alapkérdései, vagy az, hogy miket tekintünk szocialista értékeknek, s 
közülük mai és jövőbeni viszonyaink között mit tudunk a maguk teljességében megvaló- 
sítani, illetve milyen kényszerek akadályozzák más fontos értékek érvényesülését. Az 
erről való gondolkodás, elméleti munka a pártban is és a különböző ideológiai műhe- 
lyekben is új lendületet vett. A KB 1987. november 11-i ülésén elsősorban a megoldandó 
feladatokra hívta fel a figyelmet, jelezve, hogy az ideológia a fejlődés aktív tényezője, de 
fékezője is lehet, ha dezorientál, ha hibás értékrendet közvetít. A következtetés egyértel- 
mű, s elfogadható: ,,... nem elvetni kell az ideológiát, hanem megújítani". 

A jogos kritikák, a jobbító szándékú észrevételek közelebb vihetnek az eredmények- 
hez, bárhonnan érkezzenek. Szükség van egyúttal arra is, hogy érvekkel alátámasztott 
eszmei vitákban utasítsuk vissza azokat a nézeteket, amelyek nem hibáink feltárását, 
haladásunkat, hanem a párt diszkreditálását akarják elérni. 

Nehezíti helyzetünket, hogy egyszerre van jelen társadalmunkban, de magában a 
pártban is az irreális csodavárás — közte az, hogy a régi beidegződéseknek megfelelően 
"fentről mondják meg a teendőket" - és a kivárás, a döntések halogatása. Az elmúlt évek 
negatív tapasztalatai pedig igazán meggyőzőek: sem az előbbiek, sem önmagában a 
kritika, a vita nem helyettesítheti a cselekvést, főként azokon a posztokon nem, ahol 
dönteni, irányítani kell. 

Jövőnk nagymértékben függ attól, hogy a párt hogyan tudja betölteni azt a kezdemé- 
nyező és politikai irányító szerepet, amelyet korábban sikeresen gyakorolt, képes-e a 
stabilizáció és a reformfolyamat élére állni és az ehhez szükséges politikai-ideológiai 
környezetet megteremteni. 

A felelősség vitathatatlanul a párt vezető szerveit és a kormányt terheli. Eltérő mérték- 
ben - amennyire rajta múlik a politika alakítása — osztozik e felelősségben a párttagság 
is, de megjelenik a felelősség mint követelmény a napi cselekvés minden szintjén. 

A korszerűsödő k rmányzati munka és pártirányítás igényli, hogy növekedjék dönté- 
seinek nyilvánossága, a gazdasági és a társadalmi célok társadalmi ellenőrzése. A de- 
mokrácia és a bizalom erősítése nagyobb esélyt ad arra, hogy áttörjük korábbi probléma- 
látásunk korlátait, és egy új szemlélet, új gondolkodásmód alakulhasson ki. 

Az MSZMP történelmi példáival bizonyítja, hogy képes a megújulásra. A legutóbbi 
időszakban hozott párthatározatok és kormányzati intézkedések is azt jelzik, hogy a 
vezetés a reformfolyamat következetes végigvitelére törekszik. Céljaink megvalósításá- 
hoz azonban a központi akarat és cselekvés önmagában kevés. A társadalom támogatása 
— és ami a legfontosabb -, kezdeményező cselekvése nélkül a társadalmi-gazdasági 
kibontakozás esélyei nem javíthatók. 


Cselekvési programunk kimunkálásakor rendkívül fontos a nemzetközi dimenziók szere- 
pének tisztázása. E tekintetben is számtalan illúzióval kell leszámolnunk, köztük azzal, 
hogy növekedési pályát szabadon lehet választani. E pályák meghatározó feltételeinek 

egy része adottság, a , választás" tehát nem csak az elhatározáson múlik. Ez persze nem 
zárja ki, hogy a feltételeket ismerni kell, változásaikat prognosztizálni lehet, s ami a 
legfontosabb, az igazodás adekvát lépései jelentős mértékben kidolgozhatók. 

Fejlődésünk szempontjából nem érdektelen, hogy Magyarország-képének alakítása- 
kor milyen következtetésekre jut a világ. Ha csak a megújulás hazai esélyeit mérlegeljük, 
akkor is lényeges, hogy megítélésünk, s vele a kelet-európai reformfolyamatok nemzetkö- 
zi fogadtatása, kedvező legyen. Különösen fontos, hogy előbbre lépjünk a szocialista 
országokkal való együttműködés korszerűsítésének útján. 

Nemcsak sajátos gazdasági helyzetünkből, hanem a nemzetközi folyamatok reális 
megközelítéséből következik: reformpolitikánkat olyan nemzetközi erőtérben kell meg- 
valósítanunk, amely számtalan szállal kapcsolódik össze, globális rendszert alkot, de 
nem jellemzi sem az erőviszonyok, sem pedig a függőségi rendszerek kiegyensúlyozottsá- 
ga, azok azonos mértéke. Jóllehet számunkra nincs más alternatíva, mint minél eredmé- 
nyesebben együttműködni és funkcionálni e giobális keretek között, de tisztában kell 
lennünk azzal is, hogy e törekvésünket számos ellenérdek keresztezi, korlátozza. 

A reformanalógiák — mint minden analógia — természetesen most sem egészen ponto- 
sak. Az 1988-as helyzet, összehasonlítva az 1968-as helyzettel, lényegesen kedvezőtle- 
nebb. Nehezebb feltételek mellett, egyszerre kell erőfeszítéseket tennünk a stabilizálás és 
a gazdasági reform kiteljesítése érdekében. Ráadásul e folyamat a jelen szakaszban újabb 
ellentmondásokkal terhelt. Egyidejűleg tartalmazza a reformlépéseket és azokat a komp- 
romisszumos megoldásokat, amelyek kényszerűen tovább élnek az átmeneti időszakban. 

Arra törekszünk, hogy világos fejlesztési-korszerűsítési programok birtokában, való- 
ságos piaci viszonyok feltételei mellett, azokkal összhangban tökéletesedjenek a finanszí- 
rozás és a szabályozás eszközei is. Ugyanis, csak az egyértelmű, kiszámítható szabályozás 
növelheti a vállalatok bizalmát, eredményezheti azt, hogy a jövedelmek és a megtakarítá- 
sok a jelenleginél nagyobb mértékben áramolhassanak vissza a termelési szférába, mert 
a döntő fordulatnak itt kell bekövetkeznie. 

Vitáink során megfogalmazódott, hogy az állam struktúraátalakító tevékenységét 
tisztán piaci vagy pénzügyi eszközökkel nem lehet eredményessé tenni. A gazdaság- és 
társadalompolitika feladata, hogy megfelelő társadalmi-gazdasági környezetet teremtsen 
a stabilizáció és a kibontakozás számára. 

Az MSZMP Központi Bizottságának 1987. december 8-i állásfoglalása jelzi, hogy a 
népgazdaság helyzetében bekövetkezett változások , még nem olyan mérvűek, hogy 
megalapozhatnák a népgazdaság egyensúlyi viszonyaiban a szükséges változtatást". 
A romlás megállt, de érdemi áttörésről nem beszélhetünk. 

A vállalatok ellentmondásosan reagáltak a gazdasági környezet változásaira, nem 
sikerült teljeskörűen elfogadtatni, hogy saját érdekük a szükséges korszerűsítés gyors 
végrehajtása. Nem tolerálható az a vállalati magatartás, amely a rossz hatékonyságú 
munkát, a piacképtelenséget az árak emelésével akarja ellensúlyozni vagy taktikázgatás- 
sal próbálja meg a , túlélést". 

A Központi Bizottság arra is emlékeztet, hogy kellő türelemmel kell lenni a kibontako- 
zó folyamatok értékelésekor. Figyelembe kell venni az átrendezés , árát", amit sajnos 
esetenként feleslegesen növel a szervezetlenség, a kapkodás s helyenként a szakszerűtlen- 
ség. Vannak, akik kételkednek programunk megvalósíthatóságában. Sokan bizalmatla- 
nok a korábbi elhatározások eredménytelensége, az egyensúlybomlás, az elhúzódó króni- 
kus bajok miatt. Ha ezek a kételyek részben érthetőek is, mégsem késleltethetik a 
cselekvést. Hasonlóképp nem várható, hogy minden elméleti ismeret kiforrottan álljon 
a gyakorlat rendelkezésére, erre nincs idő. A reálfolyamatokat tükröző elméletnek és a 
gyakorlatnak párhuzamosan kell fejlődnie, formálódnia. 

Szükség van a világos helyzetértékelésre, a közérthető, a megújulást támogató gazda- 
ságpropagandára más okból is. Az áremelkedés, az infláció, az adórendszer változásai 
széles fogyasztói köröket érintenek, s növekvő társadalmi feszültséget okoznak. Az 

áldozatvállalás és a fokozódó erőfeszítések — érthetően — nem mozgósító erejűek. Sokan 
a reformot a romló életviszonyokkal, a csökkenő reáljövedelemmel azonositják. Tudjuk, 
hogy ez tévedés, ezért a nyilt, őszinte helyzetfeltárásnak párosulnia kell a lehetőségek, 
a várható eredmények reális számbavételével. A lakosság áldozatvállalásához az is 
szükséges, hogy a célok, illetve a rövid és középtávú perspektívák minél világosabban, 
közérthetően fogalmazódjanak meg. 

A hatvanas évek végén, az új gazdasági mechanizmus bevezetésekor a mezőgazdaság 
tapasztalatainak elméleti általánosítása komoly szellemi tőkét halmozott fel. A szocialis- 
ta mezőgazdaság eredményei, jó irányú gyakorlati folyamatai több fontos elméleti és 
ideológiai tétel tisztázását tették lehetővé. Az olyan ismeretek, mint a szövetkezeti 
tulajdon sajátosságai, a szövetkezeti és az állami vállalatok egyenjogúsága, a vállalati 
gazdálkodás keretei és jellemzői a szövetkezetekben, a szövetkezeti demokrácia főbb 
kérdései és mások nemcsak a mezőgazdaság további fejlődésének adtak nagy lendületet, 
hanem a marxista gondolkodás és politikai gyakorlat egészét gazdagítják. 


A reform nem kizárólag szervezeti változtatásokat jelent, bár bizonyos mértékben termé- 
szetesen azokra is szükség van, hanem legalább ilyen mértékben jelenti a hatalom 
— egyes alrendszereinek, szféráinak mozgását is figyelembe vevő — gyakorlásának átfogó 
konzisztens megújítását. Következésképpen e változás kiérlelt társadalompolitikai straté- 
giát is feltételez. Ahhoz, hogy a pártirányítás e stratégiát kialakíthassa, objektíven, 
kritikusan kell szembenéznie a valós folyamatokkal. Az érdekintegrálás során el kell 
kerülnie azt a csapdát, hogy valamely csoportérdek társadalmi érdek rangjára emelked- 
jék. Ebben az összefüggésben lényeges, hogy a munkásosztály vezető ereje a társadalom 
egészére vonatkozó politikai programot dolgoz ki és érvényesít. Szem előtt kell tartani, 
hogy a párttagság sem homogén, társadalmunk sajátos érdekviszonyai ugyanúgy tagol- 
ják, mint a pártonkívülieket. 

A különböző szervek közti kapcsolatok, a munkamegosztás, az irányítás átalakítása 
is indokolt, mégpedig azért, hogy azok demokratikusak és ésszerűen decentralizáltak 
legyenek. Egetően szükségünk van a munkastílus megújítására, a politikai kultúra 
magasabb szintre emelésére is. 

Az erősödő vállalati önállóság, a tanácsok kibontakozóban lévő önkormányzati jelle- 
ge, az új kormányzati munkastilus, a társadalmi szervezetek sajátos politikai karakteré- 
nek megjelenése szükségképpen felveti a pártirányítás eszköztárának megújítását és a 
párt társadalmon belüli helyének elvi alapokon való tisztázását. 

Indokolatlan és megalapozatlan az az aggodalom, hogy bármely állami szerv, amely 
tényleges hatalmat testesít meg, ezt csak a párt ellenében, a párt tényleges hatalmi súlyát 
csökkentve teheti. A jelen történelmi időszakban ugyanis a párt nem akkor tölti be vezető 
szerepét, ha minden társadalmi mozgást közvetlenül törekszik befolyásolni, hanem olyan 
módon, hogy hagyja, sőt segiti kibontakozni az állami és társadalmi szervek önállóságát 
és felelősségét, a társadalmi fejlődés alapvető kérdéseire összpontosít, kialakítja a megfe- 
lelő politikai kereteket, s folyamatosan ellenőrzi céljaink megvalósulását. 

Számottevő előrelépés az alkotmány 1987. decemberi módosítása. Az 1985. évi válasz- 
tásokat követően megindult kedvező irányú kibontakozás arra irányul, hogy az Ország- 
gyűlés és annak bizottságai az ország nyilvánossága előtt folyó nyílt és őszinte politizálás 
közéleti fórumaivá váljanak. 

Az eddigi működési tapasztalatok egyértelműen bizonyítják, hogy a parlament politi- 
kai intézményrendszerünk fontos eleme. További fejlődése érdekében indokolt megvizs- 
gálni a választási rendszer korszerűsítésének újabb lehetőségeit, többek között azért, 
hogy a társadalomban meglévő, de eddig még intézményesített formában nem képviselt 
érdekek, a meglévőkhöz hasonlóan, képviselethez jussanak. 

Az állampolgári bizalom és a társadalmi aktivitás szempontjából is alapvető politikai 
intézményrendszerünk átfogó felülvizsgálata és korszerűsítése. 

Belpolitikai életünkre rányomja bélyegét az is, hogy gazdasági nehézségeink számos 
társadalmi feszültség forrásai. Felszinre jönnek, kiéleződnek korábbi megoldatlan gon- 
dok, s ezek szélesítik az új feladatok, tennivalók körét. A foglalkoztatási és munkaerő- 
átcsoportosítási problémák, egyes gyárak felszámolása, a jelentős mértékű infláció, a 
fogyasztói árak emelése, a személyi jövedelemadó bevezetése közvetlenül érinti az egész 
lakosságot. 

Az emberek a korábbinál sokkal érzékenyebben reagálnak olyan káros jelenségekre, 
mint a korrupció, az árdrágítás, a fogyasztók megkárosítása, egyes alkatrészek vagy 
árucikkek tartós hiánya és az erre építhető spekuláció. Éppen ezért fokozott jelentőségű 
minden olyan intézkedés, amely az állampolgárok jó közérzetének kialakítására irányul. 
Növekszik társadalmunk olyan értékeinek fontossága, mint a törvényesség, a jog- és 
közbiztonság, az állami és az állampolgári fegyelem következetes megtartása és megtar- 
tatása. 

Társadalompolitikai gyakorlatunkban egyszerre vannak jelen reménykeltő tendenciák 
és súlyos, nyomasztó gondok. Jogos társadalmi elvárás, hogy a nehéz gazdasági helyzet- 
ben se mondjunk le a lehetséges szociálpolitikai intézkedések hatékony végrehajtásáról. 
Szembe kell néznünk azzal a ténnyel is, hogy számos, szocialista eszményeink jegyében 
fogant törekvésünk - mint a teljesítményekkel nem indokolható társadalmi egyenlőtlen- 
ségek csökkentése, a társadalmi igazságosság és szolidaritás erősítése és mások - nem a 
szándékainknak megfelelő ütemben valósul meg, sőt, időlegesen társadalmi gyakorla- 
tunkban ezekkel ellentétes tendenciák erősödnek fel. Ennek ellenére hiba lenne elavult- 
nak minősíteni olyan értékeket, mint a tisztes életszínvonal, az egészség védelme, az 
öregek és az ifjúság támogatása — pusztán azért, mert jelenleg nem tudunk ezeknek 
maradéktalanul érvényt szerezni. Ugyanígy hiba lenne, ha a társadalompolitikai koncep- 
ciót a szociálpolitikára redukálnánk. Az előbbi lényegesen szélesebb területet ölel fel, 
tartalmazza a munkamegosztás, a jövedelemelosztás és más területek szervesen összefüg- 
gő rendszerét. A kettőnek egymással összhangban lévő, együttes fejlesztése esetén lesznek 
érzékelhetőbbek eredményeink, ha nem kioltják, hanem Ggynást erősítik a pozitív 
intézkedések, lépések. 

Fejlődésünk jelen szakaszában a társadalom- és szóélálsolitika bevallottan kompro- 
misszumokra kényszerül. Bizonyos minimális program teljesítéséről azonban így sem 
khet lemondani. A gazdaság- és társadalompolitika mainál jobb összhangja, eredményei 
tehetik lehetővé, hogy a mindannyiunk által tapasztalható nemkívánatos tendenciákat 
megállíthassuk, s a rendelkezésünkre álló szűkös javak jobban hasznosuljanak. A társa- 
dalompolitikai , részpolitikák" és ágazatok (oktatás, egészségügy, népesedéspolitika, 
társadalombiztosítás) irányításának, kooperálásának hatékonyabbá tétele is stratégiai 
tervezést, távlatosabb gondolkodásmódot kíván. Szükség van erre akkor is, ha megvaló- 
sításuk mai feltételei nem tekinthetők optimálisnak. A források bővítésére is gondolnunk 
kell, ezt nem pótolhatja a tervezés és gazdálkodás racionalizálása a fenti területeken. 


A párt álláspontja abban a kérdésben változatlan és egyértelmű, hogy csak a hatalom 
szocialista jellegének megőrzésével lehet korszerűbb, hatékonyabb, demokratikusabb 
szocialista társadalmat építeni. A szükségessé és elodázhatatlanná vált reformtól rend- 
szerünk szilárdságának erősödését várjuk. 

Mindez új követelményeket támaszt a párttal szemben. A párt vezető szerepéről, a 
politikai intézményrendszer továbbfejlesztéséről pártvitára bocsátott tézisek megerősítik: 
vA politikai intézményrendszer továbbfejlesztése döntő mértékben függ attól, hogy a párt 

maga mennyire képes megújítani tevékenységét, munkastílusát, működési formáit, mi- 
lyen mértékben tudja bevonni tagjait a politika alakításába, a feladatok megoldásába, 
fejleszteni a politikai érzékenységet, a párton belüli demokráciát, vitaszellemet, s a 
nézetek nyilt ütközése útján erősíteni az eszmei, politikai, cselekvési egységet". 

A megújulás, a nyíltabb és demokratikusabb politizálás jegyében legfontosabb társa- 
dalmi, politikai feladatainkról szólunk a közelgő pártértekezleten. Önmagában e fórum 
összehívása - lehetőség. A stabilizáció és a megújulás folyamatában várható szerepét, 
jelentőségét helytelen lenne alábecsülni vagy eltúlozni. A pártértekezlet a felelős, straté- 
giaalakító együttgondolkodás fontos állomása. Egyik állomása, mert ez a munka külön- 
böző formában - KB-határozatok révén, tézisvitákon, a tagkönyvcsere egyéni beszélge- 
tésein — hosszabb ideje folyik pártunkban. Szükséges, hogy eddigi tapasztalatainkat 
összegezzük, rendszerezzük, kialakítsuk a továbblépés főbb irányát, közösen keressük 
a megvalósítás eredményes, konkrét módszereit, formáit. Ilyen nagy horderejű döntése- 
ket a pártértekezlet hozhat, mely egyszersmind alkalmas fóruma annak, hogy azon a 
párttagság legszélesebb köreinek véleménye hangot kapjon, s mód nyíljék azok nyilt, 
demokratikus megvitatására. 

A tanácskozás eredményes munkát akkor végez, ha résztvevői képesek lesznek arra, 
hogy fejlődésünk legfőbb kérdéseiben - az MSZMP reálpolitikai hagyományainak meg- 
felelően — önkritikusan-kritikusan, a változó valóság szükségleteihez igazodó, a marxiz- 
mus-leninizmus eszméihez hű, elveiben következetes politikai irányvonalat alakítsanak 
ki. Ez nem kis feladat, de a párt szellemi és politikai erejét mozgósítva, tagságának 
kollektív tudását és alkotó energiáját felhasználva lehetőség van erre. Az igazi próbatétel 
természetesen a gyakorlati megvalósítás, hiszen a jó határozatok önmagukban még nem 
eredmények. 

Sokszor elhangzott az elmúlt hónapokban a közéleti fórumokon, hogy valóságossá 
kell tenni a párt előrevivő, a fejlődést pozitívan meghatározó szerepét. Egypártrendszer 
keretében a párt tevékenysége nagymértékben befolyásolja a politikai intézményrendszer 
egészének működését. A cél az, hogy a párt vezető testületei, apparátusai és a társadalmi 
szervezetek, tömegszervezetek között olyan tisztázott felelősségi viszony alakuljon ki, 
amelynek keretében a döntésre váró legfőbb problémákról a nyilvánosság előtt kifejthe- 
tik álláspontjukat, tagságuk véleményét, beleértve az óhatatlanul megjelenő nézetkü- 
lönbségeket is. Ily módon a társadalmi szervezetek, tömegszervezetek politikai arculata 
karakteresebbé válik, növekszik önállóságuk és politikai mozgásterük, s nagyobb részt 
vállalhatnak a hatalomgyakorlás felelősségéből. 

A párt vezető szerepének érvényesítésében kiemelkedően fontos a káderpolitika. E te- 
kintetben ma sem lehetünk elégedettek. Korábbi hibás döntéseinkben is szerepet játszott, 
hogy kádermunkánk nem mindig felelt meg a kor és a feladat támasztotta követelmé- 
nyeknek. Ahhoz, hogy új lendületet adjunk a szocialista építőmunkának, növelnünk kell 
a káderek kiválasztásának demokratizmusát, nyiltságát, a választott testületek szerepét. 
Hibáink között joggal róják fel a kadermunka következetlenségeit, késedelmünket a 
személyi feltételek megteremtésében, és azt, hogy döntéseink nem mindig voltak meggon- 
doltak és határozottak. Ez nemcsak a pártirányítás hatékonyságát csökkentette, de a 
párt hitelét, presztízsét is rontotta. 

A megújulási folyamatban az objektív akadályok mellett megjelennek a szubjektív 
gátak 15. Érinti ez a párttagság köreit, de a pártvezetést is. Az emberek jelentős része 
nehezen éli meg, hogy a , dolgok megszokott rendje", társadalmi-gazdasági környezete 
megváltozik. Nem beszélve arról, hogy ez a változás — időlegesen - bizonytalanabbá 
válást, romlást jelent az évtizedek óta megszokotthoz képest. A kérdések, kétségek, 
félelmek - érthetőek. A , ki nem próbált", az új konfliktusokat hozó jövő miatti idegenke- 
dést, szorongást csak a változások eredményei oldhatják fel. A kételyek eloszlatása, a 
közös cselekvés megszervezése, irányítása a párt feladata. A változóban, átalakulóban 
lévő szocialista környezetben, így hazánkban és a reformtörekvéseket megvalósítani 

akaró többi szocialista országban is a kommunista pártok kezdeményező szerepet tölthet- 
nek be. Tény, hogy az MSZMP az elsők között lépett a reformok útjára. Reformtapaszta- 
lataink közül változatlanul mértékadó számunkra az, hogy csak a társadalom többsége 
által elfogadott, támogatott reformok lehetnek eredményesek. 


A stabilizáció és megújulás programjának megvalósulásában nemcsak a párttagság 
érdekelt, hanem — nemzeti egységpolitikánk jegyében -— minden magyar állampolgár. 
Senki előtt nem lehet kétséges, hogy céljainkat csak hatványozott erőfeszítéssel, nemzeti 
összefogással valósíthatjuk meg. 

Ez valamennyiünk számára nem könnyen teljesíthető feladatokat ír elő, de a közös 
ügyünket szolgáló, együttes cselekvéssel van lehetőségünk arra, hogy a továbblépés 
esélye valóságos kibontakozássá váljék. 


Kohán György: 
Olvasó 


VÁNCSA JENŐ: 


A minőség programja 


Közismert, gyakran hangoztatott megállapítás: élelmiszer-gazdaságunknak jelentős 
eredményei vannak. Kiegyensúlyozott lakossági ellátást nyújt, termelése és exportja 1981 
és 1985 között gyorsabban növekedett, mint a népgazdasági átlag. A népgazdaságban 
stabilizáló, a külkereskedelemben egyensúlyt javító szerepet tölt be. Egyes termékek 
előállításának színvonala nemzetközi viszonylatban is rangot ad az agrártermelésnek. Az 
ágazat szerepét erősíti az is, hogy munka- és jövedelemszerzési lehetőséget teremt a 
lakosság jelentős részének; s ezzel, valamint más szolgáltatásokkal a falu felemelkedésé- 
nek egyik fontos tényezője. 

Elismerve a mezőgazdálkodás eredményeit, az utóbbi fél évtizedben olyan külső és 
belső folyamatok 15 kibontakoztak, amelyek súlyos feszültségeket okoztak az ágazatnak. 
A nemzetközi verseny tovább éleződött, az agrárpiac helyzete romlott, az élelmiszerek 
árai négy-öt év alatt 30-40 százalékkal csökkentek a piacokon. Itthon több éve tart a 
rendkívüli aszály, egyes gazdaságokban a szakmai munka hiányosságai tapasztalhatók. 
A népgazdaság egyensúlyi helyzetéből következően a belső gazdálkodási feltételek is 
szigorodtak. Mindezek együttes következménye, hogy az élelmiszer-gazdaság az eredeti- 
leg tervezettnél lényegesen rosszabb körülmények között kezdett a VII. ötéves terv 
végrehajtásához. 

Az esztendők óta tapasztalható, tartósnak ígérkező tendenciák mindenekelőtt önvizs- 
gálatot, a kialakult helyzet kritikus áttekintését követelték, a közép- és hosszú távra szóló 
konkrét feladatok újbóli számbavételét tették szükségessé. Ez persze nemcsak az élelmi- 
szer-gazdaság teendője; az őszi Országgyűlésen elfogadott kormányprogram az egész 
magyar népgazdaság felett végzett önvizsgálatot, s a feladatok meghatározásához az 
élelmiszer-gazdaság ágazati programja is csatlakozik. 


MEZEÉLEG ESZES ESSZÉ) 


Az élelmiszer-gazdasági munkaprogramnak két kiindulópontja van: egyrészt figyelembe 
veszi azokat a népgazdasági törekvéseket, amelyek újfajta gondolkodást és cselekvést 
követelnek; másrészt tekintettel van azokra az ágazati sajátosságokra és tapasztalatokra, 
amelyek nélkül nem létezhet agrártermelés. Az élelmiszer-gazdaság alapvető feladata 
továbbra is a jó színvonalú belső ellátás megőrzése, a külgazdasági egyensúly javításához 
való hozzájárulás, valamint a jövedelemtermelő képesség növelése. Az ágazati program 
jellegzetessége, hogy a VII. ötéves tervidőszak első két évéhez képest igen feszített 
növekedési ütemet ír elő, s ezt szigorúbb közgazdasági, piaci körülmények között kell 
teljesíteni. 

Erre jelenlegi körülményeink között szükség van, de egyben lehetőség is nyílik rá, 
hiszen Magyarország gazdasági-társadalmi életében, fejlődésében az élelmiszer-gazda- 
ságnak hagyományosan jelentős a szerepe. Természeti erőforrásokban, ásványi kincsek- 

ben, energiahordozókban szűkösek készleteink, ugyanakkor az ország területének az 
európai átlagot kétszeresen meghaladó része, több mint 70 százaléka alkalmas mezőgaz- 
dasági termelésre. 

Anélkül, hogy eltúloznánk az ágazat helyét, szerepét a népgazdaságban, reálisan 
látnunk kell, hogy a magyar agrártermelés csaknem valamennyi termékből megtermeli 
a lakosság jó színvonalú ellátásához szükséges mennyiséget. Ezen túl az élelmiszer- 
gazdaság a hatvanas évek végére nettó exportőrré vált, s az utóbbi évek világgazdasági 
válsága ellenére is fokozatosan növelte kivitelét. Ma az ország összes exportjának egyne- 
gyedét, ezen belül konvertibilis bevételeinek mintegy 30 százalékát adja. A termeléshez 
felhasznált közvetlen és közvetett importot figyelembe véve is megőrizte pozitív előjelű 
nettó devizabevételét. 

Az élelmiszer-gazdaság a népgazdaság állóeszköz-állományának 13 százalékával, az 
összes energiafelhasználás 11 százalékával az ország össztermelésének mintegy 30 száza- 
lékát adja, nemzeti jövedelmének egyötödét állítja elő. Fokozatosan növekvő mértékben 
hozzájárult az államháztartás kiadásainak fedezetéhez, költségvetési befizetései ma már 
meghaladják az ágazat számára nyújtott központi támogatásokat. Mindez bizonyítja, 
hogy a mezőgazdasági és az élelmiszeripari termelés nem értékelődött le. Éppen ellenke- 
zőleg, további, az eddigieknél is magasabb követelményeket támaszt vele szemben a 
társadalom. 

Az agrárgazdaság 1987-ben nehéz évet zárt, a termelés elmaradt nemcsak a tervezettől, 
de némileg az előző évitől is. A tervek szerint 1988-ban a mezőgazdasági ágazatnak 5,5—6 
százalékkal kell növelnie bruttó termelését. Még a szakemberek szemében is soknak 
tünik ez az arány. Megvizsgáltuk, hogy 1970 óta hányszor sikerült ehhez hasonló 
eredményt elérnünk. Kiderült, hogy 6 százalék fölötti termelésnövekedést háromszor, a 
mostani előirányzatot kétszer teljesítettük. E tényekből reálisan következtethetünk arra, 
hogy a mezőgazdálkodás kellő anyagi, műszaki, biológiai kiszolgálásával, jó üzemi 
teljesítményekkel az idei tervek teljesíthetők. 

A mezőgazdaság és az élelmiszeripar nagyobb teljesítményeire azonban csak a piacok 
függvényében lehet szükség. Közismert, hogy az agrártermékek 70 százalékát a hazai 
piacon értékesítjük, 30 százalékuk pedig az export árualapja. 1987eben 600 millió dollár 
és 790 millió rubel volt az élelmiszer-gazdaság külkereskedelmi aktívuma. A nyomott 
világpiaci árakon ez is jelentős teljesítménye az ágazatnak, s 1988-ban a népgazdaság 
külgazdasági egyensúlyának helyzetéből következően mintegy 100 millió dollárral még 
javítani is kell az élelmiszer-gazdaság külkereskedelmi aktívumát. Ennek teljesítéséhez 
már rövid távon is szemléletváltozásra van szükség. A piaci igényekből kiindulva lehet a 
termelés szerkezetét, nagyságrendjét meghatározni; nem pedig fordítva, a megtermelt 
áruknak gazdát keresni. 

A hazai piachoz igazodva alapvető követelmény a termelési ráfordítások mérséklése 
és az egymástól jelentősen eltérő jövedelmű lakosság vásárlási igényeinek kielégítése. Az 
új adó- és árrendszer differenciálja a vásárlási szokásokat, a fogyasztói árak emelkedése 
mérsékeli a mennyiségi keresletet. Ezekből viszont az következik, hogy az élelmiszerek 
választéka és minősége iránt növekednek az igények, s az új helyzetre a termelőknek is 
fel kell készülniük. A következő években a hazai piacon - az eltérő jövedelmű rétegek 
keresletét is kielégítendő — a választék bővítésével tudnak a termelők stabil állásokat 
kiépíteni. S miután a hazai piac ezután is meghatározó marad az élelmiszer-termelésben, 
a gazdálkodók nagy többségének érdekében áll ez a fajta igazodás. 

Ez persze nem jelenti azt, hogy a jövőben csökken az export iránti érdeklődés. 
Ellenkezőleg, a piacok sokrétűsége arra ösztönzi a termelőket, hogy keressék a számukra 
kgnkább megfelelő értékesítési csatornákat, olyan termékek előállítására vállalkozza- 
nak, amelyek versenyképesek, s termelésük és eladásuk megéri nekik a ráfordított 
munkát. A piac értékítélete egyre inkább meghatározója lesz a termelők boldogulásának. 

Ha az élelmiszer-gazdaság jelenlegi színvonalát, a hazai fogyasztás szintjét, annak 

várható mérséklődését figyelembe vesszük, az ágazat fejlődése mindinkább a külpiacok- 
tól, a hozzájuk való alkalmazkodástól függ. Az exportból származó bevételek növelése 
viszont mennyiségi alapon nem képzelhető el, hanem csakis a piachoz jobban igazodó, 
a jelenlegitől eltérő szerkezetű és minőségű termékek értékesítésével. Az alkalmazkodás- 
nak tehát feltétele a termelési szerkezet olyan módosítása, amelynek következményeként 
az élelmiszer-gazdaság a mostaninál kisebb ráfordítással hoz létre exportképes árualapo- 
kat. Egyértelművé vált számunkra, hogy a jelenlegi külpiaci feltételek között a közepesen 
feldolgozott és közepes minőségű termékekkel nem vagyunk versenyképesek. Arra kell 
törekedni, hogy a speciális fogyasztói igényeket is kielégítve értékesítsük áruinkat. 

A KGST-országokba a megállapodások alapján, a partnerek igénye szerint növelhető 
a kivitel. Az élelmiszer-gazdaság számára ez azt is jelenti, hogy az érvényben lévő -— 
növekvő mennyiségeket tartalmazó - államközi egyezményeket teljesíteni kell. Persze ez 
sem válhat mechanikus munkává, hiszen a szocialista országok is egyre jobb minőséget, 
gazdagabb választékot, ízlésesebb, tetszetős csomagolást várnak. A konvertibilis elszá- 
molású piacokon eddig is erőteljes volt a verseny, s alapvető változás ebben nem várható. 
Meglévő piacainkon lényegesen nagyobb mennyiségű termék nem értékesíthető, a bővü- 
lő kivitel csak a minőség javításával és az export szerkezetének módosításával képzel- 
hető el. 

Erre kell készülniük a termelőknek és a kereskedőknek egyaránt. Az exportképesség 
a vertikális kapcsolatok erősödésével, az integrációban részt vevők együttműködésével 
javítható. Ez nemcsak a termelők és a feldolgozók összhangjára értendő, szükség van 
az infrastrukturális feltételek javítására, valamint a külkereskedelem szervezeti és érde- 
keltségi rendszerének módosítására is. A korszerűsítés évekkel ezelőtt elkezdődött, s 
egyik fontos állomása volt, amikor az egycsatornás, monopolisztikus rendszerű szerve- 
zettel szemben a külkereskedelem alapelvévé a párhuzamosságot tette. Ennek már ez idáig 
is vannak kedvező, de kedvezőtlen hatásai is; az azonban jól érzékelhető, hogy a termelők 
között is egyre többen gondolkodnak piaci összefüggésekben. 

Az a jövőben sem várható, hogy a párhuzamosság elvének megfelelően minden 
gazdaság egyben exportőr is legyen. Az viszont elképzelhető, hogy a termelők összefog- 
nak, saját közös vállalkozásban létesítenek kereskedelmi vállalatot. Ennek példája is van 
már, a húsiparban megszervezett együttműködés. Húsipari termelő vállalatok létrehoz- 
ták saját belkereskedelmi és exportáló szervezetüket, a közös vállalatokat. Az elképzelé- 
sek szerint az élelmiszer-gazdaságban legalább két-három kereskedőház is létesülhet, 
amelyek pénzükkel nemcsak a kereskedelmet szervezik, hanem a termelést is élénkítik. 
Ahol a feltételek megvannak hozzá, támogatjuk az önálló külkereskedelmi jogosultság 
megszerzésére irányuló termelői törekvéseket is. Arra azonban minden kereskedésre 
vállalkozó szervezetnek készülnie kell, hogy a külkereskedelmi tevékenység nemcsak jog, 
hanem felelősség is, amelyet együttesen csak akkor szabad és érdemes vállalni, ha a 
kereskedelmi munkával járó többletköltségek devizában mérhető többleteredményeket 
is adnak. 

A piac változásai a termelési szerkezet újragondolását, módosítását is erősítik. Ennek 
tág tere van, hiszen Magyarország természeti adottságai — a trópusi növények kivételével 
— mindenfajta élelmiszernővény termelésére alkalmasak. A piachoz ugyan a pillanatnyi 
állapotnak megfelelően célszerű igazodni, de még ez sem jelenti azt, hogy bármelyik 
eddig termesztett növény termelését meg kellene szüntetni. Erre nincs szükség, ám a 
termelés arányain, egyes termékek mennyiségén rugalmasan szükséges változtatni. 

Számos ellentmondás, fel-felélénkülő vita kíséri a gabonatermelést. Meg kell állapítani: 
a gabonatermelés változatlanul alapja az agrárgazdaságnak, de a termelést a korábbi 
elhatározásokhoz képest mérsékeltebben fokozzuk. A búza világpaci ára például a 
legutóbbi három-négy évben csaknem a felére csökkent, törekszünk azonban arra, 
egységnyi területről a lehető legnagyobb devizabevételt könyvelhessük el. Kevesebb 
gabonát s több, nagyobb értékű, a gabonánál versenyképesebb árut kell a külpiacra 

vinni. Ilyen például a napraforgó, amely területét illetően a harmadik szántóföldi kultú- 
ra, s a napraforgó a belőle előállítható termékek révén hektáronként kétszer annyi 
dollárbevételt ad, mint a gabona. Uj dolog a gabonatermelés szerkezetében az is, hogy 
a búza rovására elsősorban a kukorica termőterületét célszerű növelni. 

Nagyobb változások várhatók a vetőmagtermesztésben. Ezt igazolni látszik egyrészt 
az, hogy a fejlesztéshez kedvezőek a természeti adottságok, másrészt a hagyományos 
agrár-árutermeléshez képest egy hektáron átlagosan három-négyszeres termelési érték 
állítható elő. A fejlesztéshez kétféle érdek is fűződik: egyfelől az eredményes hazai 
növénytermesztés megújítása vetőmagvak nélkül el sem képzelhető; másfelől a jó minősé- 
gű szaporítóanyagok a növényi termékek exportját is növelhetik. A jelenlegi vetőmagex- 
port értéke 3,5 milliárd forint, ebből 2,5 milliárd forint a nem rubelelszámolású bevétel. 
A piaci felmérések szerint a tervidőszak végéig a rubelelszámolású vetőmagexport 50 
százalékkal növelhető, a nem rubelelszámolású pedig megduplázható. 

Az eddig gyakorlattól eltérően fejlesztendő ágazat a fehérjenövények termelése is. 
A szója, a borsó, a lóbab, a csillagfürt termelésének területi bővülését, a hozamok 
növelését az állattenyésztés fehérjeszükséglete mindenképpen indokolja. Eddig a fehérjék 
nagy hányadát importból fedeztük, ezután viszont az import mérséklése miatt a hazai 
fehérjetakarmány-termelést 1990-ig a kétszeresére célszerű növelni. Az importfehérje 
közismerten drága, de nem kerül többe, mint a hazai termelés önköltsége. A hazai 
termelést nem elsősorban a magas beszerzési ár miatt kell fejleszteni, sokkal inkább azért, 
mert az importért valutával kell fizetni, s a jelenlegi devizaszűkében erre kevesebb a 
lehetőség. Fontos megjegyezni, hogy a fehérje tekintélyes része itthon is megtermelhető. 
A gabona mostani világpiaci ára mellett nem érdemes azért búzát, kukoricát termelni, 
hogy azokat a nemzetközi piacokon például szójadarára cseréljük. 

Átértékelendő a kertészeti termelés is. Szőlőből, gyümölcsből nagy mennyiségű s 
főként kommersz minőségű árut állítunk elő. E termékek iránt a szocialista országokban 
jól érzékelhetően csökken a kereslet, a tőkés piacokon pedig a magyar minőség nem 
vonzó. A mennyiség hajszolása helyett az igényességre, a választékra és a minőségre kell 
figyelnünk, ha tartani, illetőleg bővíteni akarjuk a piacokat. 

Az exportképesség javítása miatt megnő a történelmi borvidékek jelentősége, előtérbe 
kerül az anyagigényesebb, de vonzóbb csomagolás, a termékek nélkülözhetetlen jellem- 
zőjévé kell válnia az állandó kifogástalan minőségnek. Jórészt e szempontok érvényesek 
a zöldségtermelésre, azzal megtoldva, hogy alkalmazkodnunk kell a világpiaci konjunk- 
túrához is. A közöspiaci országokba Szinte csak akkor lehet bejutni egy-egy termékkel, 
ha az adott térségben valamilyen ok miatt mérséklődik a termelés. Erre figyelni elenged- 
hetetlen követelmény, mert a megtermelt zöldségnek, gyümölcsnek csak a felét fogyaszt- 
juk el itthon, így a külpiaci jelenlét a termelés fenntartásának a feltétele. A piachoz való 
igazodás egyik módszere, hogy a tartósítóipari fejlesztésekkel bekapcsolódtunk a világ- 
banki programokba, s ennek révén a következő esztendőkben megteremthetjük azokat 
a technológiákat, s még inkább kialakíthatjuk azt a feldolgozási igényességet, amelyek 
feltételei annak, hogy nagyobb mennyiségben adjunk el kertészeti termékeket a tőkés 
piacokon. 


Lee s Err — FV) 


Hagyományosan meghatározó ágazata a mezőgazdaságnak az állattenyésztés, amely az 
alaptevékenység termelési értékének a felét adja. Az állati termékeknek átlagosan a 
harmada külpiacon értékesül, egyes ágazatokban pedig ennél is nagyobb az export 
aránya: a vágójuhnál 80, a baromfinál 58 százalék. Az élelmiszer-gazdaság devizabevéte- 
Knek tehát fontos tényezője az állattenyésztés, egyúttal az értékesítésnek feltétele a 
versenyképes minőség és az elérhető ár. Az állati termékek árvesztesége jelentős volt a 
legutóbbi években, a kivitelt erőteljes támogatás mellett lehetett fenntartani. Mivel az 

élelmiszer-gazdaság külkereskedelmi aktívuma a kormányprogram szerint növelendő, az 
állati termékek exportjáról nem lehet lemondani. Az export gazdaságossága azonban a 
szerkezet módosítását feltételezi. 

Mérsékeltebben célszerű növelni a sertéshús termelését. Ezzel egy időben az állomány 
minőségi cseréjére van szükség. Ez különösen érvényes a kistermelésben, mert itt az 
állomány kevésbé egységes, mint a nagyüzemekben, és mert a sertések felét a kistermelők 
hizlalják. Kiemelt szerepe lesz a baromfihizlalásnak is. Ennek több oka 1s van: gyorsan 
és eredményesen kapcsolódtunk be a nemzetközi tenyésztési integrációba; növekszik a 
hazai baromfihús-fogyasztás; a baromfihizlalás rövid ideje miatt gyors a forgás; a kister- 
melés és a nagyüzem kapcsolata ebben az ágazatban a legjobb. A tervek szerint a 
baromfihús exportjával mintegy 100 millió dollár devizatöbblet érhető el, s közben az 
állati termékek exportjának hatékonysága is javulhat. A baromfi napi súlygyarapodása 
ugyanis tizennégyszer nagyobb, mint a hízómarháé; a felhasznált forgótőke nyolcszor 
térül meg az idő alatt, míg a marhahizlalásban egyszer pénzhez jut a gazdaság. E számot- 
tevő hazai előnyök mellett a hozamokat és a termelés szinvonalát tekintve elmaradtunk 
a nemzetközi élmezőnytől. Az export növekedését is elsősorban a legalacsonyabb áron 
értékesíthető broilercsirke exportjával értük el. 

Az élelmiszer-gazdaság ágazati programja részletesen körvonalazza az egyes tevékeny- 
ségek jövőjét, a piachoz való alkalmazkodás követelményeit, s ezekhez igazítja a megva- 
lósulás feltételeit is. Ez utóbbi nélkül a tervek csupán elképzelések maradnak. A növény- 
termesztésben és az állattenyésztésben a rendelkezésre álló biológiai alapok lehetővé 
teszik a célkitűzések teljesítését. Ésszerű kihasználásukhoz azonban a gazdaságoknak 
szükségük van a legkorszerűbb technológiákra, valamint az ezeket szolgáló gépekre, 
berendezésekre. A legjobb gazdaságok technikai, műszaki felszereltsége már ma is meg- 
közelíti a világszínvonalat, a gyengébb üzemek gépesítése azonban messze elmarad ettől. 

A következő évek legfontosabb törekvése, hogy általánossá váljon a felzárkózás. Ez 
viszont nem képzelhető el a hazai ipar kezdeményező részvétele nélkül. Persze, csupán 
a hazai és a szocialista ipari háttérre való támaszkodás nemcsak a felzárkózást lassítaná. 
hanem a már elért eredményeket is veszélyeztetné. A népgazdaság egyik ellentmondása 
ugyanis éppen az, hogy a viszonylag fejlett mezőgazdasági termelést nem alapozza meg 
a korszerű ipari, szolgáltatási háttér. 


A mezőgazdaság az ipar nélkül nem fejlődhet. A termelésben felhasznált anyagok, eszkö- 
zök értékének kétharmada ipari eredetű, így ezek beszerzési ára meghatározza az agrár- 
termelés költségeit is. A legutóbbi években az ipari eredetű anyagok, eszközök ára 
gyorsabban nőtt a mezőgazdasági termékek felvásárlási áránál, nyilt az agrárolló, követ- 
kezésképpen romlott a mezőgazdasági termelés jövedelmezősége. Ez hosszú ideig nem 
tartható fenn, s végső soron az iparnak sem érdeke, hiszen egyik legnagyobb vásárlója 
az agrárágazat. Az ipari tárca vezetői hangoztatják is, hogy készek mindent elkövetni 
az ipari termelői árak csökkentése érdekében, hogy ezzel a mezőgazdaságot mint vevőt 
megőrizzék. 

A termelés fejlesztésének egyik fontos feltétele a közgazdasági szabálvozás. Az elfoga- 
dott adó- és árreform átalakítja a termelői és a fogyasztói árakat, a béreket, következés- 
képpen az egész pénzügyi rendszert. A piac és az árrendszer közötti kapcsolat erősítése 
az élelmiszer-gazdaságban is szükségessé teszi az árrendszer rugalmasságát, új árformák 
alkalmazását. A termelői és a fogyasztói áraknak együtt kell mozogniuk ahhoz, hogy 
valóban tájékoztassák a termelőket és a fogyasztókat az értékviszonyokról és a piac 
változásairól. A cél az, hogy az árak a valós, a piacon is elismert ráfordításokat tükröz- 
zék, a szükséges jövedelmek ne a támogatások révén keletkezzenek. Eppen ezért a 
jelenlegi kötött árrendszer úgy módosul, hogy a szükséges mértékű hatósági beavatkozás 

csak az ellátásban meghatározó, legalapvetőbb mezőgazdasági termékekre terjed ki. 
Lényegében csökken a beavatkozás, nagyobb szerepet kap a piaci értékítélet. 

Az agrártermelés árrendszerében az árformák liberalizálásával a korábbiaknál jobban 
érvényesül a termelői, a felvásárlási árak együtt mozgása. A rugalmasabb árformák (a 
tájékoztató, a garantált és a szabad ár) hatására a termelők az eddiginél közvetlenebb 
módon érzékelhetik a piaci igényeket, könnyebben, gyorsabban igazíthatják termelési 
szerkezetüket annak változásaihoz. A piachoz kötődő minőségi termelés térnyerését a 
szabványok korszerűsítése és a minőség szerinti árdifferenciálás is szolgálja. A rugalma- 
sabb ármechanizmus nagyobb lehetőséget teremt az indokolt ráfordítások és a . jövedelem 
árban való elismertetésére; egyúttal a minőség és a hatékonyság javítására is sarkallja 
a termelőket, hiszen a piaci verseny nem teszi lehetővé a korlátlan áremeléseket. Ú gyszól- 
ván minden szövetkezetünkben és vállalatunknál el kell érni az ésszerű piacépítő és 
ármunkát. 

Mindezek a támogatási rendszer felülvizsgálatát indokolták. Az új árrendszer lehetővé 
teszi az árkiegészítések, üzemviteli támogatások mérséklését, egyes támogatások teljes 
megszüntetését. Miután azonban az adóreformmal összefüggésben sem változik a mező- 
gazdasági termékek árcentruma, ebből következően a kedvezőtlen adottságú üzemek 
támogatási rendszerét is fenn kell tartani. 

Nincs is olyan árforma, amelyben a legkedvezőtlenebb adottságú üzemek is jövedelme- 
zóen gazdálkodhatnak pénzügyi támogatás nélkül. Ésszerűen azonban a legrosszabb 
földeken is lehet termelni, s a szerényebb jövedelmezőséget ipari-szolgáltatási tevékeny- 
ség jövedelméből kiegészítve lehet elérni. Súlyos hazai ellentmondás viszont, hogy ahol 
a legkedvezőtlenebbek a természeti adottságok, éppen ott kell a legtöbb embert eltartania 
a mezőgazdaságnak, mert az ipar is gyengén fejlett. Ezért kezdeményeztük e térségekben 
az erőteljesebb ipartelepítést, új munkahelyek teremtését, ezért indult meg az elmaradott 
térségek komplex, a népgazdaság minden ágazatát érintő kormányprogramja. 

Az élelmiszer-gazdaság hosszabb távú feladatainak megoldásában is számítunk a 
kedvezőtlen adottságú, az elmaradott térségekben gazdálkodó nagyüzemek eredményei- 
reés dolgozóik munkájára. A kibontakozást a mintegy 230 mezőgazdasági nagyüzemben 
a jövedelemtermelő képesség fokozásához kötött adósságmérséklési program is szolgál- 
Ja. Hangsúlyozni kell azonban, hogy az új követelményekhez igazodva e támogatások 
elnyerésének feltétele egyre inkább az eredményes gazdálkodás lesz. 

Az ágazati program lényeges eleme a vállalati önállóság megőrzése és erősítése. A me- 
zógazdaságban ennek hagyományai vannak, a termelőszövetkezetek demokratikus irá- 
nyítása, önállósága volt a példa néhány éve az új vállalatirányítási rendszerre történő 
átálláskor is. A központi beavatkozás a jövőben tovább csökken, az úgynevezett fő 
irányok kijelölése után szabad kezet kapnak döntéseikhez a gazdaságok. Korábban 
kimondtuk, hogy egyik vagy másik terméket nem célszerű vagy nem szabad termelni. 
A jövőben az ágazati irányítás még ezt sem teszi, inkább csak a lehetséges helyzetekre 
hívjuk fel a figyelmet, s ezek ismeretében már az üzemek alkalmazkodnak. Felesleges is 
a konkrét beavatkozás, hiszen, ha olyan termelésre vállalkozik egy gazdaság, amelyet 
magas színvonalon képes megszervezni, nem kell tartania a veszteségtől. 

A jövőben újfajta kapcsolatokat kívánunk kialakítani a termelő szervezetekkel, válla- 
latokkal. Egyezményeket kötünk például integrációs körökkel. Az idén a csirketermelők- 
kel próbáltuk ki e rendszert, s bevált. Kiszámítottuk, mennyi csirkét lehet piacra termel- 
ni, ezt tudva felajánlottuk a termelőknek, hogy ha ennél meghatározott mennyiséggel 
többet termelnek, akkor az értékesítésből keletkező veszteség felét átvállaljuk. Másik 
felét maguk a vállalatok viselték. Csak így tudtunk piacon maradni a csirkével. 

Tovább folytatjuk a termelési szervezet átalakítását is, ami szintén azt eredményezi, 
hogy csökken a közvetlen függőség a MÉM-től. A még megmaradt néhány monopolválla- 
latnál folytatjuk az átszervezést, átalakítást. Az eddigi példák azt bizonyítják, hogy ez 
ajó út. A húsipari tröszt volt vállalatai például már az első önálló évben jóval eredménye- 

sebben működtek, mint addig a tröszt. Továbbra is támogatjuk a mezőgazdaságban az 
egyszerűbb termelési formák létrejöttét. Nem arról van szó - bár ezt sokan a szemünkre 
vetik -—, mintha meg akarnánk kérdőjelezni a szövetkezeti mozgalmat. De be kell látni, 
hogy 50 vagy talán 100 olyan mezőgazdasági üzem is van az országban, amely a mai 
szervezeti formában nem képes fenntartani magát, illetve csak akkor, ha jelentős állami 
támogatást kap. Ugy gondoljuk, érdemes ezeknek lehetővé tenni, hogy egyszerűbb 
szövetkezeti formát válasszanak, akár szakcsoporttá váljanak, hiszen e termelési formák 
jobban lehetővé tehetik a talpra állást. Az átalakulást persze úgy segítjük, hogy szanálás- 
sal, állami rendezéssel megszabadítjuk ezeket a téeszeket az eddig - többnyire önhibáju- 
kon kívül -— felhalmozódott gondoktól. 


Az élelmiszer-gazdaság eddigi fejlődése, a felszínre került ellentmondások egyértelműen 
bizonyítják, hogy a célkitűzések megvalósításában ugyan lényegesek az anyagi feltételek, 
de az emberi tényezőknek mindig meghatározó szerepük volt. A kialakult helyzetben 
minden eddiginél fontosabbnak tartjuk az emberek mozgósítását. 

Mezőgazdálkodással az aktív keresők 20 százaléka foglalkozik, de a konkrétan vett 
mezőgazdasági alaptevékenységben dolgozók részaránya -— a mezőgazdasági nagyüze- 
mek ipari, szolgáltatói tevékenységének erőteljes fejlődése miatt — nem éri el a 13 
százalékot. Rajtuk kívül a tárcához tartozik a 200 ezer embert foglalkoztató élelmiszer- 
ipar, a mintegy 50 ezres létszámú erdőgazdálkodás. Az ágazat együttesen 1,2 millió 
embernek nyújt főfoglalkozású munkahelyet. A foglalkoztatás fő területének számító 
szövetkezeti szektorban mintegy 450 ezer nyugdíjas és 130 ezer járadékos jövedelme függ 
a mezőgazdaságtól. Az agrártermelés a főfoglalkozásúak mellett ! millió kistermeléssel 
foglalkozó családnak egészíti ki a jövedelmét. (A kistermelésre fordított munkaidő a 
KSH becslése szerint mintegy 600 ezer dolgozó munkájával azonos.) 

A szélesebb értelemben vett agrárgazdaság ezen túlmenően is jelentős rétegeket foglal- 
koztat. Példaként említhetjük a mezőgazdaságnak a háttériparral (a mezőgazdasági 
gépgyártással, a műtrágya- és növényvédőszer-gyártással, a műanyagiparral) való kap- 
csolatát, a mezőgazdasági alapanyagok további feldolgozását, az élelmiszerek kereske- 
delmét. Mindezeket figyelembe véve, az úgynevezett , agrobiznisz" mintegy 1,4 millió 
dolgozónak nyújt főfoglalkozású munkahelyet. 

Folyamatosan javult az ágazatban dolgozók szakmai képzettsége is. Jelenleg a felsőfo- 
kú végzettségűek aránya megközelíti az 5 százalékot, a középfokúaké a 9 százalékot, a 
szakmunkás képesítésűek aránya elérte a 31 százalékot, a betanított munkások aránya 
pedig 41 százalék. Az agrártermelés fejlesztését, a műszaki haladást szolgálja, hogy ima 
már 4330-an rendelkeznek tudományos fokozottal, az idegen nyelvet beszélők száma 
megközelíti a 10 ezret. Meg kell állapítani viszont, hogy a szakemberek területi elhelyez- 
kedését illetően már nem ilyen kedvező a helyzet. Különösen az elmaradott térségekben 
szükséges a munkaerő általános szakmai színvonalának emelése. 

A feszültségektől sem mentes mezőgazdaság új munkaprogramjának elején tart, de a 
megvalósítás közben támaszkodhat arra a tekintélyes emberi, műszaki, gazdasági érték- 
re, amely több évtized alatt létrejött. Összegezésként megállapítható, hogy az ágazati 
programban, a felállított követelményekben fontos helyet kapott a piaci alkalmazkodás, 
melynek egyik - figyelmet, következetességet parancsoló - feltétele a minőség. Az ágazati 
feladattervet ezért is nevezzük a minőség programjának. 

ILLÉS IVÁN: 


Gondolatok eladósodásunkról 


Ha gazdasági kérdésekről beszélünk, manapság elkerülhetetlenül szóba kerül a külső 


. . erőforrások bevonása, azaz külföldi eladósodásunk problémaköre. Legtöbb gazdasági 
.  Intézkedésünk, gazdaságpolitikmi törekvésünk hátterében — közvetlenül vagy közvetve 


- ez a gond is meghúzódik. Paradox módon ezt a kérdést a hazai közgazdasági, szakmai 
irodalom alig tárgyalja, és érintése a publicisztikában is rendkívül visszafogott. 

Ennek a , misztikus, titokzatos homálynak", amely adósságállományunk, adósság- 
helyzetünk problémáit körülveszi, ma már sokkal inkább - ha nem is kizárólag - 
pszichológiai és jóval kevésbé politikai, gazdasági okai vannak. Hiszen az adósságállo- 
mányunk nagyságára, változására és összetételére vontkozó adatok egy ideje már hozzá- 
férhetőek, s ma már rendszeresen elhangzanak kormánynyilatkozatokban és a tömegtájé- 
koztatásban is. Tény azonban, hogy az adósságállományunkra vonatkozó adatokat 
hosszú ideig túlságosan bizalmasan kezeltük, és az is tény, hogy az adóssághoz - korábbi 
értékrendünkből is adódóan — bizonyos negatív morális asszociációk járultak. Ma már 
nyilvánvaló azonban, hogy a külső adósság gazdasági helyzetünket, lehetőségeinket 
befolyásoló igen fontos tényező, , körülmény", amivel előreláthatólag hosszabb ideig 
együtt kell élnünk, s minél többet tud a közvélemény ennek mozgástörvényeiről, , termé- 
SsKlGÉ annál aktívabban és felelősségteljesebben vehet részt törekvéseink valóra váltá- 
sában. 

Az alábbi cikk nem vállalkozik másra, mint hogy felvázolja a külföldi erőforrás 
bevonása, az adósságállomány néhány lényeges összefüggését a gazdaság egészével, 
jelezze ezek mozgástörvényét, és ennek alapján következtetéseket vonjon le, miként 
veendők figyelembe gazdaságpolitikánk hosszabb távú alakításában. 

Amikor a továbbiakban erőforrás-bevonásról, adósságállományról beszélünk, azon 
mindig a konvertibilis viszonylatokból eredőket értjük. A hetvenes évek második felétől 


. alegutóbbi időkig kétségtelenül volt Magyarországnak nem konvertibilis (rubel viszony- 


latú) nettó tartozásállománya is, ez azonban lényegében megszűnt, és reálisan arra 
törekedhetünk, hogy a szocialista országok között kiegyensúlyozott fizetési forgalom 
alakuljon ki. A szocialista országok — néhány jelentős közös beruházást kivéve — nincse- 


. nek abban a helyzetben, hogy egymásnak tartós és jelentős hitelt nyújthassanak, és ez 


a helyzet a közeljövőben aligha változik. 


A külső erőforrások bevonása és a gazdasági fejlődés összefüggései 


A külső erőforrásoknak a gazdasági fejlődésben játszott szerepét illetően különböző — 
65 lényeges elemekben egymásnak ellentmondó - nézetek, iskolák léteznek. Az egyik 
markáns nézet szerint egy, az iparosítás, a felzárkózás fejlődési stádiumában levő ország 
számára — hacsak azt politikai-gazdasági vesztegzár nem veszi körül, mint annak idején 

a Szovjetuniót — szükségszerű a külső erőforrás bevonása, hogy az új gazdasági struktú- 
rához szükséges tőkeigényt kielégítse. Annál is inkább így van ez, vélik, mert ez a modern 
technika vívmányai gyors meghonosításának is legfontosabb eszköze. Ehhez azt is 
gyakran hozzáteszik, hogy Magyarország a múltban - az 1848 és 1945 közötti száz évben 
is — tőkefelvevő ország volt, és ennek hatásai végső soron jótékonyak voltak. Eladósodni 
tehát nemcsak hogy nem hiba, de egyenesen a racionális gazdaságpolitika tartozéka. 

Gazdaságtörténeti tapasztalati tény, hogy a közepesen vagy kevésbé fejlett iparosodó 
országok jelentősebb hányada fejlődését külső erőforrások bevonásával alapozta meg. 
Ez részben annak a következménye, hogy a modern ipar kiépítése jelentős tőkemegelő- 
legezési, , eredeti felhalmozási" igénnyel jár, részben pedig abból következik, hogy az 
újonnan kifejlődött ipar eleinte csak alacsony áron tudja értékesíteni termékeit, miköz- 
ben importigénye, a termelésben felhasznált import egyidejűleg jelentősen nő. 

Az erőforrás-bevonás melletti sommás érvelés azonban nem vesz kellőképpen figye- 
lembe egy fontos tényezőt. Azt ugyanis, hogy egváltalán nem mindegy, hogy ez milyen 
formában megy, illetve ment végbe: közvetlen tőkeberuházások, segélyek, átutalások 
vagy bankkölcsönök formájában. 

A történelmi tapasztalat azt mutatja, hogy a bankkölcsön — ha túlsúlyra jut — az 
erőforrás-bevonásnak , a gazdasági nekilendülés eszközeként való funkcionálásnak legkevés- 
bé szerencsés és sikeres formája. Legkevésbé szerencsés, mert legkevésbé van közvetlen 
kapcsolatban a fejlettebb technikával, a fejlettebb szervezési módszerek transzferével. 
Legkevésbé szerencsés, mert a tőketulajdonos nem vagy csak nagyon közvetve érdekelt 
a tőke felhasználásának hatékonyságában, a felhasználás módjában, csupán pénzének 
megtérülésében érdekelt, aminek garanciái — szélsőséges esettől, tehát csődtől eltekintve 
- lényegében függetlenek az adott befektetés jövedelemtermelő képességétől. És legkevés- 
bé szerencsés végül azért is, mert tulajdonképpen és a szó valódi értelmében erőforrás- 
bevonásnak sem tekinthető, mivel futamideje, törlesztésének ütemezése és kamatai igen 
szűk teret hagynak arra, hogy a kölcsönvevő komoly, távlati befektetésbe kezdjen, és a 
visszafizetés kötelezettségei megfojtják, mielőtt vállalkozása gyümölcseit meghozná. 

A kölcsön útján való erőforrás-bevonás tipikus példái az első világháború előtti 
időszakban a cári Oroszország, az Oszmán-Török Birodalom, továbbá néhány balkáni 
és latin-amerikai ország voltak, és ezt a fejlődési utat — enyhén szólva - csak kevéssé 
sikeresnek lehet minősíteni. Azoknak az országoknak a fejlődése, amelyek erőforrás-bevo- 
. násukat működő töke behozatala útján valósították meg — döntően az angol dominiumok 
tartoznak ide, de részben Olaszország sőt Magyarország is -—, sikeresebbnek mondható. 

A bankkölcsöntőke a húszas években a közép-európai térségben is viszonylag nagy 
jelentőséget kapott, de pozitív hatásai mellett számmottevő szerepe volt az 1929-1933-as 
világválság elmélyülésében is. 

A második világháborút követő lendületes fejlődés külföldi forrásalapja sem elsősor- 
ban a nemzetközi bankkölcsön volt - sem Nyugaton, sem Keleten -, hanem részben 
segélyezés, részben külföldi beruházások, részben a nemzetközi munkaerőmozgásból 
fakadó átutalások. A világméretű, nagyarányú, igen sok országra kiterjedő eladósodási 
folyamat - bár természetesen nem előzmények nélkül való -— döntően a hetvenes évek 
terméke. Tehát nem annyira , fejlődésiszakasz-specifikus" körülményekkel (közepes fej- 
lettség, tőkehiány, technológiai utolérési szükséglet stb.), hanem inkább , korszakspecifi- 
kus" (világgazdasági árrobbanás és recesszió, cserearányok megváltozása, közepes szintű 
technológia leértékelődése stb.) és , gazdaságpolitika-specifikus" körülményekkel (adap- 
tációs készség hiánya, struktúraváltás, növekedés és egyensúly prioritásrendszere stb.) 
magyarázható. 

Mindebből levonható az a - jóllehet személyes — következtetés, hogy az országok 
. döntő többsége számára a nemzetközi üzleti banki hitel a múltban sem volt és a jelenben 
sem bizonyult megfelelő és hatásos eszköznek a fejlődési nehézségek leküzdéséhez. 

Ez azonban távolról sem jelenti a másik szélsőséges álláspont igazolását, a— bizonyos 

határok közötti — hitelfelvétel pozitív szerepének elvitatását, vagy a nemzetközi hitelélet- 
be való bekapcsolódás szükségességének elvetését. Egy intenzív nemzetközi gazdasági- 
termelési együttműködés, kiterjedt kereskedelem szükségszerűen a pénzügyi és hitelkap- 
csolatok elmélyülésével is jár. 

Hitel nélkül nincs együttműködés és kereskedelem sem! Emellett és ezen túlmenően a 
fejlett technológia és a műszaki ismeretek megszerzése, megvásárlása is általában hitel 
igénybevételével biztosítható, és ésszerűtlen lenne ezeket a lehetőségeket parlagon hagy- 
ni. Ilyen esetekben azonban a hitel mindig konkrét célokhoz kapcsolódik, és nem 
egyszerűen , erőforrás-bevonásról", hanem adott célhoz szükséges technika, technológia 
megszerzéséről van szó. Nehéz lenne az eladósodás elfogadható mértékét valamely, az 
adósságnak akár az exporthoz, akár a nemzeti jövedelemhez viszonyított arányszámához 
kötni (egyrészt ma olyan arányszámokat tekintenek elfogadhatónak, amelyeket 15-20 
évvel ezelőtt még elfogadhatatlannak tartottak, másrészt ezek az arányszámok a mennyi- 
ségi oldal hangsúlyozásával feledtetik, hogy itt voltaképpen minőségi kritériumról van 
szó). Általános nemzetközi vélemény azonban, hogy a nemzetközi adósságok mai mértékei 
súlyos tehertételei és veszélyforrásai a világgazdaságnak , egészségesnek semmi esetre sem 
tekinthetők , és mind a hitelezőknek, mind az adósoknak közösen kell közreműködniük 
a megoldási módok kidolgozásában, melyek ma még távolról sem körvonalazódnak. 


Eladósodásunk okai 


Az egyik leggyakrabban felmerülő kérdés: hogyan, milyen körülmények között, milyen 
döntések alapján adósodtunk el, mi tudható be ebből az objektív, szükségszerű körülmé- 
nyeknek, és miben áll e tekintetben a gazdaságpolitika felelőssége. 

Bizonyos leegyszerűsítésekkel ugyan, de a fő körülményeket, okokat, tényezőket négy 
okcsoportba" sorolhatjuk, melyek közül két külsőt és két belsőt kell kiemelnünk. 

A meghatározó jelentőségű külső körülmények között említendők: 

e a világpiaci konjunktúra, az árak és cserearányok drámai - és számunkra nagymér- 
tékben hátrányos — megváltozása; 

e a nemzetközi pénzügyi és hitelrendszer lényeges módosulásai. 

A belső, ugyancsak döntő jelentőségű tényezők: 

e a belső gazdaságpolitika téves megítélései a helyzetet illetően, és ebből következően 
a növekedési, egyensúlyi és elosztásbeli döntési hibák a robbanásszerű világgazdasági 
változások időszakában: 

6 a magyar gazdaság hosszú ideje létező, mélyebben gyökerező - és az aktuális, folyó 
gazdaságpolitikával közvetlen összefüggésbe nem hozható - strukturális gyengeségei, 
problémát. 

Vizsgáljuk meg közelebbről e tényezőket. 

Kezdjük a hetvenes évek világgazdasági változásaival. Ezek a magyar gazdaságot 
rendkívül súlyosan érintették. Elegendő itt arra utalni, hogy 1970 és 1986 között összessé- 
gében 29 százalékos cserearányromlás ment végbe. Tekintettel arra, hogy exportunk és 
importunk nagyságrendje a nemzeti jövedelem felével azonos mértékű, így ez az össze- 
függés olyanformán is interpretálható, hogy 1986-ban 1970-hez képest ez a változás 
nemzeti jövedelmünk 15 százalékának elvesztését jelentette. Már a hetvenes évek végén, 
a nyolcvanas évek elején gyakran találkozhattunk olyan összehasonlításokkal, hogy a 
világgazdasági árváltozások következtében 1970 óta elszenvedett kumulált veszteségek 
- amelyeket akkor mintegy 250 milliárd Ft-ra tettek — a második világháború anyagi 
veszteségeivel azonos nagyságrendűek. Az ilyen összehasonlítások persze mindig suták, 
részben az árak összehasonlíthatatlansága, részben a tényleges kár és a kieső jövedelem 


. 4 közötti nyilvánvaló különbség miatt, részben pedig azért, mert azonos abszolút veszteség 


ötször akkora nemzeti jövedelemből következett be. A nagyságrendeket azonban mégis 

érzékeltetik. Mindjárt hozzátehetjük, hogy azonos - /970. évi - bázison számítva, a 
cserearányromlásból származó veszteségünk mára 800 milliárd forintra nőtt, minthogy az 
eredeti cserearányok azóta sem álltak helyre, sőt tovább romlottak. 

Érdemlegesebb az összehasonlítás, ha a népgazdaságot ért veszteségeket az adósságál- 
lomány növekedésével hasonlítjuk össze. Nos, 1970 óta a nettó adósságállomány 400 
milliárd Ft-tal nőtt, mig a népgazdaság - folyó árakon számitott - kumulált cserearány- 
vesztesége 800 milliárd Ft-ot tesz ki. 

, Formál-aritmetikailag" tehát adósságállományunk növekedése teljes mértékben 
megmagyarázható a külső árhatásokkal, , sőt" elszenvedett cserearány-veszteségünknek 
, csak" a felét fedeztük külső hitelekkel, másik felét a termelés és az export fokozásával, 
a belső felhasználás és az import korlátozásával , ellentételeztük". Nyilvánvaló azonban, 
hogy ez a , ha egyáltalán nem tettünk volna semmit, akkor az adósság kétszer akkorára 
is nőhetett volna" szemléletet tükröző alapállás nem igazán meggyőző sem a külső, sem 
a belső megfigyelők számára, és senkit nem ment fel a tényleges mulasztások alól. Az 
igazságnak azonban mégis egy nem elhanyagolható , szegmensét" tartalmazza: a népgaz- 
daságot valóban óriási veszteségek érték, és az erőforrás-bevonás valóban ennek részbeni 
kompenzálására szolgált. 

A második külső körülményt illetően: a világgazdasági ár- és árarányváltozások — 
nálunk és sok más országban - objektíve kiváltottak egy kompenzáló erőforrás-keresle- 
tet, tőkebevonási igényt. A kereslet, igény önmagában azonban kevés; nem következhe- 
tett volna be a nemzetközi adósságválság, ha egyidejűleg nem lett volna olyan, aki hitelt, 
kölcsönt adjon. 

A világgazdasági árarányváltozások után hatalmas likvid tőkék halmozódtak fel az 
olajtermelő országok kezében, amelyeknek gyors és teljes helyi hasznosítása a legnagyobb 
igyekezet ellenére sem volt lehetséges. Így a tőkék hamarosan megjelentek az amerikai 
és európai tőkepiacokon, ahol azonban épp akkor - az energiaköltségek megemelkedése, 
a profitok esése miatt — a tőkekereslet csekély volt. Harmadik felhasználási lehetőséget 
kellett keresni, és ezt nyújtották a gyorsan fejlődő harmadik világbeli országok és a 
kelet-európai szocialista országok. Sajátos történelmi pillanat volt ez. A több évtizedes 
pénzügyi bezárkózásból a tőkepiacra kilépő szocialista országokat — gyakran a felelőtlen- 
séget súroló módon - szinte elárasztották hitelajánlatokkal. A bankok számára pedig az 
adósságokkal addig alig megterhelt, centralizált devizagazdálkodást folytató országok — 
azok konkrét helyzetének vizsgálata nélkül — igen kívánatos adósnak mutatkoztak , megte- 
tézve ráadásul a Szovjetunió hitelszavatossági , védőernyőjére" vonatkozó hiedelemmel. 

A jelentős hitelkínálat mellett a kamatok alacsonyak voltak, a világpiaci árak gyorsan 
emelkedtek, és a kettő különbségeként kialakuló , negatív reálkamatok" mellett gazdasá- 
gilag irracionális is lett volna ellenállni a kitűnő üzletnek tűnő hitelfelvételnek, különösen 
akkor, amikor a kelet-európai szocialista országok többsége valóban híján volt a tőkének, 
leginkább a fejlett technikának. Nem csoda, hogy az e csoportba tartozó országok 
többsége rá is lépett erre az útra.! 

A helyzet a nyolcvanas évek elejére drdrámaian megfordult. Az olajtermelők szabad tőkéi 
elapadtak, a nyugati fellendülés első jeleire a tőkekereslet megélénkült, a kamatlábak 
gyorsan emelkedtek, a világpiaci árak pedig stabilizálódtak, így rendkívül magas , reálka- 
matlábak" alakultak ki. (Magyarázatul teendő hozzá, hogy a hetvenes évek elején vált 
általánossá a mozgó kamatozású hitelek nyújtása és felvétele, amikor a kamat nem fix, 
hanem általában a londoni bankközi kamatlábhoz [LIBORIJ kötve időben változik, a 
felvevő tehát nem tudja előre, milyen kamatot fog a felvett hitelért 1-2 év múlva fizetni.) 


1 Felvethető a kérdés: előrelátóbb volt-e az a néhány állam, mely ezt nem tette meg. Utólag nehéz objektiv 
választ adni erre a kérdésre. Úgy tűnik, hogy a szocialista országok többsége beleesett a két szélső hiba valamelyi- 
kébe: vagy ideológiai-politikai megfontolásokból elzárkózott az ésszerű hitelfelvételtől is, csökkentve ezzel terme- 
lőeszközei műszaki-technológiai korszerűsítésének esélyeit, vagy az adott időpontban is mérlegelhető, az ésszerű 
mértéket meghaladó és nem célraorientált hitelfelvétellel vont magára a későbbiekben súlyos következményeket. 

A korábbi hitelek tehát az adós országokra nézve - a világpiaci dekonjunktúra, tehát az 
exportbevételek elmaradásával súlyosbítva — hirtelen rendkívüli teherré váltak, nem is 
beszélve az 1982 elejétől kibontakozott hitelválságról, amikor a szocialista országok, 
most már a negatív általánosítás következményeként, hosszú ideig (mintegy 2 évig) szinte 
egyáltalán nem tudtak új hitelekhez jutni. Ha már érzékeltettük a világkereskedelmi 
.  árváltozásokból fakadó hatásokat, jelezni kell azt is — mert tényleges helyzetünk jobb 
megértéséhez hozzátartozó fontos tény -, hogy a nyolcvanas évek , reálkamat" -változá- 
saiból eredő, számunkra kedvezőtlen, de általunk nem befolyásolható hatások a népgaz- 
daságnak ugyancsak hatalmas, mintegy 150 milliárd Ft veszteséget okoztak. 

Ha a külső egyensúly megbomlásában játszott belső okokat, körülményeket vesszük 
számba, mindenekelőtt szembeötlik, hogy adósságállományunk növekedése néhány időpe- 
riódusra koncentrálódik. Az 1970 és 1987 közötti, 18 éves adósságnövekedésünknek közel 
80 százaléka két periódusban, összesen 8 évre esik. Az egyik az 1974 és 1978 közötti évek, 
a másik az 1985—1987-es időszak. Ez azt jelzi, hogy az adósságállomány növekedésében 
a gazdaságpolitika téves helyzetmegítéléseinek és az irányítás hatékonysági problémáinak 
is része volt. 

Az 1974 és 1978 közötti időszak téves helyzetmegítélése ma már közismertnek tekinthe- 
tő. Egyrészt a világgazdasági folyamatok azon inadekvát értékeléséről van szó, amely az 
árarány-változásokat átmenetinek, a szocialista országok együttműködésébe , be nem 
gyúrűzőnek" tekintette, másrészt a belső megoldások inadekvát kereséséről, amely a 
problémákból való kiutat — a strukturális gondok érdemi megoldása nélkül -— továbbra 
is az extenzív gazdasági növekedés erőltetésében látta, és ezzel elmélyítette az egyensúly- 
vesztés folyamatát. Alig volt a világon még egy olyan ország, amely ilyen jelentős 
cserearányromlás mellett és annak ellenére egyidejűleg az importot és a belső felhasználást, 
annak minden elemét ilyen dinamikusan növelte volna. Ehhez járultak azok a gazdaságirá- 
nyítási lépések, amelyek a világgazdaság drámai változásának időszakában a gazdálkodó 
szervezeteknek a világgazdasági változásoktól való fokozottabb elszigetelését, , megvé- 
dését" jelentették. Joggal állítható, hogy az immár 12 éve és még jó ideig ránk nehezedő 
súlyos egyensúlyi problémánk 5, történelmileg , röpke" év (1974-1978) terméke, amikor 
lehetőségeinken felül éltünk , költekeztünk. 

Az adósságnövekedés másik jelentős korszaka, az 1985-1987-es időszak már más 
természetű, noha bizonyos elemei - igy például a népgazdaság dinamizálási lehetőségei- 
nek túlértékelése — az 1974-1978-as perióduséval közösek. Igaz, ekkor már nem a külső 
környezet irreális megítéléséről vagy azzal nem adekvát célok kitűzéséről van szó, hanem 
arról, hogy a gazdaságpolitika a kijelölt célokat hagyományos eszköztárával nem volt 
képes megvalósítani, a gazdaságnak ezen eszközökkel mozgósítható tartalékai kimerül- 
tek. Ebben az időszakban már teljes egészében érvényesítette hatását a nemzetközi 
pénzfolyamatoktól való függésünk; adóssághelyzetünk romlása jelentős hányadban nem 
közvetlenül belső tevékenységünkből, hanem a nemzetközi pénz- és bankrendszer moz- 
gástörvényeiből következett. 

Végül, rátérve az utolsóként jelzett okcsoportra, látni kell, hogy mai adóssághelyzetünk 
távolról sem csak az utóbbi másfél évtized világkereskedelmi és pénzügyi mozgásaiból, 
vagy a gazdasági kormányzat jó vagy rossz döntéseiből fakad, hanem gyökerei mélyebbre 
és időben messzebbre nyúlnak. Egyensúlytalanságra és eladósodásra való hajlamunk 
ugyanis több belső , strukturális" tényezőből fakad. Ezek a következők: 


u tevékenységünknek a minőség, a korszerűség, a műszaki színvonal, a piaci pozíció 
szempontjából való viszonylagos leértékelődése, amivel együtt jár, hogy egységnyi ex- 
portbevételt aránytalanul nagy összes és elsősorban importráfordítással érünk el, ami 
természetszerűen állandó forrása a kiegyensúlyozatlanságnak; 

u a gazdaság belső , dezintegrációja", a belső piac dezorganizáltsága és fejletlensége, 
amely a vállalatok együttműködési érdekeltségének hiánya, illetve elégtelensége miatt 

messze az indokolt mértéken felül tesz szükségessé importot a termelés közbenső fázisai- 
ban (alkatrész, részegység, intermedier), súlyosan megterhelve ezzel az egyensúlyt; 

u a gazdaságtalan, a nemzeti jövedelmet nem gyarapitó, sőt azt fogyasztó gazdasági 
egységek, sőt egész szakágazatok évtizedek óta való eletben tartása, mi több — egyesek- 
nek erőteljes fejlesztése éppen e kritikus időszakban -; ezek mint az , éltető nedűt" szívták 
el a potenciálisan hatékony exportra képes területektől az erőforrásokat, meghiúsítva 
ezzel a strukturális átalakulást; 

u a nemzetközi együttműködés jelenlegi struktúrája, amely nem integrálódott szerve- 
sen sem a KGST-együttműködésbe, sem a Nyugattal való kooperációba, akadályozva 
ezzel mindkét oldalon a valódi kölcsönös érdekeltségen alapuló együttműködést, és 
meghiúsítva azt, hogy az egyszer beszivattyúzott erőforrás visszafizetési fedezetét auto- 
matikusan megtermelje. 

Arra az ugyancsak gyakran felvetődő kérdésre, hogy nyomasztó adóssághelyzetünk 
kialakulásában a felsorolt négy tényezőcsoport közül melyiknek volt döntő szerepe, igen 
nehéz válaszolni. Eladósodásunk nem olyan, időben jól körülhatárolható fejlemény, 
amelynél az okok, tényezők szerepe, sorrendje egyszer s mindenkorra rögzithető lenne. 
Ismereteink birtokában talán mégis megkockáztatható az a vélemény, hogy magában az 
adósságállomány kialakulásában, létrejöttében a világgazdasági robbanásnak és az arra 
való nem megfelelő magyar reagálásnak volt meghatározóbb szerepe, míg a mai helyzetet 
és különösen a jövő fejleményeket jóval inkább a nemzetközi pénzügyi helyzet és strukturá- 
lis gondjaink megoldási módja determinálja. 


Mire használtuk fel a hiteleket? 


A szakember és az állampolgár részéről az egyik leggyakrabban - s távolról sem indoko- 
latlanul — feltett kérdés azt kutatja, hogy mire használtuk fel, mire költöttük a felvett 
hiteleket. Egyúttal ez a terepe a legleegyszerűsítettebb válaszadásoknak is: megettük, 
elfogyasztottuk, elpazaroltuk és így tovább. Nem tagadva persze ennek lehetőségét sem, 
próbáljuk megvizsgálni, hogy egyáltalán hogyan közelíthető meg, miképp kezelhető 
reálisan és célszerűen ez a kérdés. I 

Vizsgálódásunkat annak meghatarozásával kell kezdenünk, hogy mikor nevezhetünk 
egy hitelt (nettó) erőforrás-bevonásnak. Nyilvánvalóan akkor, ha a népgazdaság ezáltal 
valóban többlet erőforrásokhoz jut, azaz többet importálhat, mint amennyit exportál, 
többet használhat fel, mint amennyit megtermel. Ha igy vizsgáljuk a kérdést, akkor 
mindjárt megállapítható, hogy maga a kérdés — mire költöttük a hiteleket — az elmúlt 17 
évből összesen csak 7 évre vonatkozóan, 1974 és 1978 között, továbbá 1986—87-ben vethető 
fel, a többi évben ugyanis, az idegenforgalmat is figyelembe véve, többet termeltünk , mint 
felhasználtunk, a népgazdaságból erőforrásokat, jövedelmeket vontunk ki. Az ezekben az 
években felvett hitelek tehát csak a korábbi esztendők hiteleinek törlesztését és kamatai- 
nak fizetését szolgálták, a belső , hovafordítás" kérdése fel sem merül. 

Továbbmenve most már, azt a bizonyos 7 évet vizsgálva megállapítható, hogy a 
, hovafordítás" kérdése csak rendkívüli fenntartásokkal válaszolható meg. Mégpedig azért, 
mert az ezekben az években felvett hitelek túlnyomó többsége bankoktól felvett ún. , finan- 
ciális" hitel volt, tehát nem valamely célhoz vagy áruvásárláshoz kötődött, hanem a 
nemzetgazdaság arra használta fel, amire akarta.? 

Ez a szabad felhasználás persze számos előnnyel járhat, megvan azonban az a veszélye, 
hogy bekerülve a , nagy kalapba", beleolvad a népgazdaság globális pénzeszközeibe, fel- 
használása nem kap különleges figyelmet, a felhasználó nem érzi a felhasználás hatékonysá- 


2 Csak néhány, ez időben felvett hitel kivétel ez alól, mint a szállodaépítési kölcsönök vagy az utóbbi évek 
világbanki hitelei, amelyek általában pozitív eredményt mutatnak fel. 

gáért viselt felelősséget, a felhasználás színvonala a , szokásos" lesz, és ez a , szokásos" 
színvonal gazdaságunkban nem túl hízelgő." 

Könnyebb lenne a válasz továbbá, ha a vizsgált időszakban a felhasználásnak csak 
egyetlen eleme nőtt volna, a többi pedig változatlan marad. Az igazság azonban az, hogy 
1974 és 1978 között dinamikusan nőtt a lakosság fogyasztása, emelkedtek a költségvetési 
kiadások , bővültek az állami, a vállalati, a tanácsi beruházások, a készletek és az export, 
és vajmi nehéz lenne a felvett hiteleket bármelyikhez utólag , hozzápántlikázni". 

A tulajdonképpeni kérdés azonban nem is az. hogy mire költöttük a bevont erőforráso- 
kat, hanem az, hogy milyen hatékonysággal, eredménnyel használtuk fel. Még ha azt 
feltételeznénk is, hogy ebben az időszakban a teljes bevont nettó erőforrástömeget 
termelő, produktív beruházásokra fordítottuk — ezt a feltételezést sem lehet teljesen 
kizárni, hiszen ebben az időszakban, 1974 és 1978 között a termelő beruházások növek- 
ménye több volt, mint a teljes nettó erőforrás-bevonás -, ez sem adna megnyugtató 
választ. E beruházások ugyanis nem teremtették meg a kívánatos struktúraváltozás 
feltételeit, söt éppen 1975 és 1978 között indult meg az alapanyagipari beruházások 
térnyerése a feldolgozó ipar terhére. Továbbá, egészében ezek a beruházások nem ered- 
ményezték a konvertibilis export kívánatos növekedését sem. 

Itt azonban egy lényeges elemre kell felhívni a figyelmet. Arra, hogy egészen mások 
a mozgástörvényei, a megtérülési folyamata annak a hitelnek, mely a modern technika és 
know-how megszerzésére irányul, ahol a hitel egy nagyobb hazai erőforrás-befektetésnek 
töredékrésze ugyan, de — mintegy , katalikus" hatásként - a belső erőforrások , megtermé- 
kenyítését" eredményezi, és megtérülése is ennek keretében történik. 

Más a helyzet, amikor a külföldi hitel alapvetően forráshiányt pótol, és megtérülésé- 
nek kritériumait önmagából kell levezetni. Ez esetben ugyanis olyan circulus vitiosusba 
kerülhetünk, amiből rendkívül nehéz kilábalni. 

Végezzünk egy gondolatkisérletet. Forráshiány miatt valamely fejlesztési célt külső 
erőforrásból kivánunk megvalósítani. Az adott fejlesztés üzembe lépéséhez, felfutásához 
idő szükséges, de a kamatokat a felvett hitel után azonnal, a törlesztést pedig egy-két év 
türelmi idő elteltével fizetni kell. Nyilvánvaló tehát, hogy - ha éppen forráshiány miatt 
vettük fel a hitelt, azaz, szabad forrásunk nincs — újabb hiteleket kell felvenni, először 
a kamatok, majd a törlesztés megfizetése céljából, ami viszont újabb kamatokat és 
törlesztéseket szül. Ha a fejlesztés üzembe lép, hozamait egy ideig a kamat és a törlesztés 
elviszi, így a népgazdaság számára rendelkezésre álló szabad forrás legjobb esetben 8-10 
év múlva lép be, addig azonban az eredeti nettó forrásbevonásnak - a kamatok , a kamatos 
kamatok és a törlesztések fizetése céljából — a többszörösét kell felvenni hitelként és e 
többszörös hitel kamatait kell kifizetnünk. 

Ha a hitelek ,kamatmentesek" lennének, úgy az 1974 és 1979 közötti nettó erőforrás- 
bevonásunkat az 1980 és 1985 közötti kereskedelmi és idegenforgalmi aktívumunkból már 
maradéktalanul visszafizethettük volna. Kamatok azonban vannak és nem is alacsonyak, 
adósságállományunk így ma úgy is felfogható, hogy az teljes egészében a korábbi hitelek 
kamataiból áll, terheit pedig még hosszú ideig viselni fogjuk. 

Fontos tanulságot kell levonnunk ebből. A nemzetközi bankhitel - olyan ország 
számára, mint Magyarország - nem szolgálhat a fejlesztés finanszírozásának alapvető 
formájául, mert mint forráspótlás, önmagából adódóan nincsenek biztosítva a megtérülés 
feltételei. A megtérülés csak akkor tekinthető biztosítottnak, ha ez a forrásbevonás olyan 
tőkejavakban, technológiában, know-how-ban testesül meg, amelyek felhasználása ré- 
e nsyébb hatékonyságot kölcsönöz egy nálánál jóval nagyobb hazai erőforrástömeg- 
nek. 


) Igaz, 1976 és 1980 között meghirdettük az exportorientált fejlesztési hitelakciót, először 45, majd 53 milliárd 
Ft összegben. Ez azonban az ugyanezen időben felvett hiteleknek csak jóval kisebb hányadát teszi ki, és így az 
egészre nézve nem tekinthető reprezentatívnak. Ugyanakkor kétségtelen, hogy ez az akció - ha nem is az eredeti 
igéretek szerint - néhány jelentős eredményt is felmutathat. 

A gazdaság egyik paradoxona, hogy a hitelfelvétel nem akkor igazán jó vállalkozás, ha 
nincs pénzünk - mert akkor az eladósodás kockázata igen nagy -, hanem akkor, ha sok 
pénzünk, sok beruházni való erőforrásunk van, és a pótlólag bevont hitelből beszerzett 
technika, technológia által a beruházások egészének tudunk nagyobb hatékonyságot 
kölcsönözni. 


A hitelpolitikáról 


Korántsem közömbös, hogy hiteleinket hogyan vesszük fel, hogyan lépünk fel a nemzet- 
közi pénzpiacokon, s milyen a bankári tevékenységünk színvonala. Ezen a népgazdaság 
nagyon is sokat nyerhet vagy veszíthet, és — magától értetődően - minél nagyobb a 
hitelforgalom és az adósságállomány, annál többet. 

Magyarország hírneve, megbízhatósága a nemzetközi pénzpiacokon jó volt és ma is 
az. Kötelezettségeinknek mindig korrektül eleget tettünk, különösen a , kritikus" idősza- 
kok váltak a megbízhatóság próbaköveivé. Ilyen volt 1956, de talán még inkább 1982, 
amikor a nemzetközi likviditási válság ránk zúduló körülményeivel csak rendkivüli 
erőfeszítésekkel és a sok év alatt megszerzett bizalom tőkéjével magunk mögött sikerült 
megbirkózni. 

Adósságállományunknak nemzetközi összehasonlításban egvik specifikuma a financiá- 
lis hitelek túlnyomó hányada. Ez -— mint már jeleztük - egyrészt a bankvilág bizalmának 
jele, másrészt a felhasználás tekintetében lényegesen nagyobb szabadságot, manöverezési 
lehetőséget jelent. Egyetlen , hátránya" — esetünkben legalábbis hátránynak mutatkozott 
-, hogy éppen ez a szabad felhasználási lehetőség csábított nem technikafejlesztési célú 
felhasználásra. A kereskedelmi hitel — mivel döntően tökejavakhoz kapcsolódik - e téren 
jobban determinál, bár a hatékony felhasználást önmagában ez sem garantálja (hiszen 
szükebb-tágabb környezetünkben találkozhattunk már a gyárudvaron évekig álló kicso- 
magolatlan importgépekkel). Mindez persze inkább a hetvenes évekre vonatkozik; ma 
már aligha tehetünk mást, mint hogy bankhiteleket veszünk fel, hiszen új hiteleink 
jelentős része végső soron korábbi hiteleink törlesztését szolgálja. 

Bankhiteleink kamatai -— nemzetközi összehasonlításban is — viszonylag kedvezőek. 
Hogy ennek ellenére a kamatok fizetése népgazdaságunk számára rendkívül nagy terhet 
jelent, annak — adósságunk nagyságán túl — a következő okai vannak. 

e A fejlődő országok többsége nem bankoktól, hanem kormányoktól és nemzetközi 
szervezetektől jut — gyakorlatilag segélyszerű — hitelhez, amelynek kamatai jóval alacso- 
nyabbak. A mi esetünkben ez természetesen nem jöhet szóba. 

e Fizetési forgalmunkban nem csupán tartozásaink, hanem - meglehetősen jelentős — 
hitelkihelyezéseink, követeléseink is vannak. Ezek jelentős hányada azonban részben 
fejlődő országoknak nyújtott kormányhitel, részben exportunkhoz nyújtott áruhitel, 
amelynek kamatai természetszerűen alacsonyak. Számottevő tehát a , negatív kamatrés" 
az általunk felvett és az általunk nyújtott hitelek kamatai között, és ennek hátrányát mi 
viseljük. 

e Végül bármilyen kedvezőek legyenek is az általános pénzpiaci viszonyokhoz képest 
a megállapított kamatok, ha exportáraink kedvezőtlenül alakulnak és valutánk árfolya- 
ma csökken - esetünkben ez tény -, akkor elkerülhetetlenül egyre nagyobb erőfeszítése- 
ket kíván a kamatok fedezetének előteremtése. 

Nagyjából hasonló a helyzet adósságunk különböző valuták szerinti összetételével, az 
egyes valuták árfolyamának és kamatainak eltérő alakulására reagáló hitelpolitikával. 
Magyarország egyes években nyert, egyes években veszített a nyugati valuták egymáshoz 
viszonyított (keresztjárfolyamainak alakulásán; két évtized távlatában azonban végül is 
ezeknek a nyereségeknek és veszteségeknek az egyenlege elenyésző. A veszteségeket 
általában bőven ellensúlyozza az az előny, hogy tartozásainkat az évek többségében 

általában alacsonyabb kamatozású valutákban tarthattuk számon. Ami az igazi veszte- 
ségforrást jelentette, az az, hogy a világpiacon az árak általában, de különösen az 
általunk termelt áruk árai lefelé tendáltak , export- és devizabevételeink jóval a várakozá- 
sok alatt maradtak, és azokat is csak egyre növekvő hazai költséggel tudtuk előteremteni. 
lgy egyrészt az adósságszolgálatok fedezéséhez szükséges devizát egyre nehezebben, egyre 
több ráfordítással tudtuk előteremteni, másrészt — a forint többszöri leértékelése következ- 
tében — adósságállományunk forintban mért értéke nemzeti termékünkhöz képest egyre 
növekedett, forintban mérve igen jelentős árfolyam-veszteséget kellett elkönyvelnünk. Ez 
azonban nem a szűken vett pénzügypolitikának, hanem az egész gazdaság teljesítménye 
alakulásának következménye. 

Mindent egybevetve: hogyan értékelhetjük tehát az általunk folytatott hitelpolitikát? 
Ha szűkebb, , bankári" szempontból vizsgáljuk a kérdést, akkor az kétségtelenül szakér- 
telemről, felkészültségről, áttekintésről és invencióról tanúskodik. Mindezek az előnyök 
azonban elenyésznek, ha a hitelfelvételi politika nem ágyazódik bele szervesen a gazda- 
ságpolitika, a belső gazdasági folyamatok egészébe, és ez már a hitelpolitika felelőssége 
is. Ez a politika így — figyelembe véve gazdaságunk egészének adott állapotát, jellemzőit, 
irányítási és működési mechanizmusát - kritika tárgyát kell, hogy képezze. Kritika illeti 
azért, mert túlzottan elszakította, kvázi elszigetelte egymástól a hitelfelvétel és a hitelfel- 
használás aktusát, kiiktatva így a közvetlen felelősséget, és mert a hitelek felvételénél nem 
eléggé meggondoltan számolt a magyar gazdaság reális piaci lehetőségeivel és teljesítőké- 
pességével. 

Ez a hitelpolitika többet feltételezett a magyar gazdaság piaci orientációjáról, mint 
amennyi ebből valójában megvolt. A kereskedelmi hitelek, a csere- (barter) üzletek 
mellőzésének indoka a remélt kedvezőbb export- és importár-pozíció elérése volt, ám ez 
a feltevés a magyar külkereskedelemben gyakorlatilag nem realizálódott. 

Ezek a jogos kritikák sem fedhetik el §zonban azt a tényt, hogy az eladósodás alapvető- 
en a belső gazdasági folyamatok és gazdaságpolitikai döntések következménye és felelőssé- 
ge. Az általunk követett nemzetközi hitelpolitika felelőssége — a gazdaságpolitikára 
kifejtett hatásán túl - főleg abban érhető tetten, hogy nem kellő megalapozottsággal 
mérte fel, értékelte azt a belső gazdasági közeget, amelyben a hiteleket felhasználták. 


Az adósságstratégiáról 


A fenti fejtegetések alapján az olvasó bizonyára elsősorban arra kíváncsi, milyen gazda- 
Ságstratégiai javaslatokat, megoldási módokat lehet ajánlani e nehéz helyzet meghaladá- 
Sára. 

Sajnos meg kell mondani: nem lehet sokat ígérni, és csodaszerek e tekintetben nincse- 
nek. Magyarország mintegy 17 milliárd dollár bruttó és közel 10 milliárd dollár nettó 
adósságával, egy főre számítva — a szocialista és a fejlődő országok között — a legmaga- 
sabb adóssággal rendelkező országok közé tartozik.! Ez a tény rendkívüli mértékben 
determinálja helyzetünket. 

Fizetési mérlegünknek a kibontakozási program időszakára tervezett egyenlegjavulása 
azon a felső határon van, amelyet a népgazdaság még képes kitermelni magából a belső 
fogyasztás drasztikus korlátozása és áruhiány előidézése nélkül, és egyidejűleg azon az 
alsó határon, amely elégséges a nemzetközi bankvilág bizalmának megőrzéséhez. Adósság- 
állományunk a következő 3 évben még így is növekszik, hogy a kilencvenes évek elejére 
megteremthessük szerény, fokozatos, de állandó csökkentésének lehetőségét. Adósságál- 


4 A tőkés országok publikációi figyelmüket általában : a szocialista és a fejlődő országok adósságaira fordítják. 
A fejlett tőkés országok adósságairól nagyon kevés az információ. Mégis, az adatokból kikövetkeztethető, hogy 
közöttük számos ország van, amelynek egy főre jutó adósságállománya nagyobb a miénknél (Görögország, 
Portugália, Dánia, Írország, Izrael, Új Zéland valószínűleg e kategóriába tartozik). 

lományunk radikális leépítéséről, megszüntetéséről még ekkor sem lesz szó, és az nem 
is lenne célszerű: addig a pontig, ameddig a nemzetközi kereskedelemben, technológia- 
transzferben, hiteléletben részt veszünk, bizonyos tartozásállomány, mondhatni, a nem- 
zetközi gazdasági kapcsolatok szerves részét alkotja. Mai aránya azonban nyomasztó, 
s ennek az exporthoz, valamint a nemzeti jövedelemhez viszonyított csökkentése feltétle- 
nül szükséges. Rövid távon tehát nincs lehetőség sem az adósságállomány radikális növelé- 
sére, sem radikális csökkentésére. Egyúttal szinten tartása sem ésszerű, hiszen az évente 
a népgazdasági jövedelmek tetemes hányadának kamatként történő kifizetésével járna 
együtt, anélkül, hogy ezzel bármiféle érdemi forráshoz hozzájutnánk. 

Úgy tűnik, a kör bezárult, pedig a kérdés korántsem ilyen egyszerű. Az adósságstraté- 
giának ugyanis csak az egyik eleme mennyiségének alakulása; a másik a , kezelésére", 
menedzselésére és felhasználására vonatkozó politika. Valószínű, hogy hosszabb időre be 
kell rendezkednünk az adósságállománnyal való együttélésre. Ez nem éppen örömteli 
perspektíva, de lehet a politikának egy-két olyan összetevője, amely ezt az együttélést 
megkönnyíti. Mit is jelent ez az együttélés? 

e Mindenekelőtt tartósan be kell rendezkedni arra, hogy a nemzeti jövedelem termelése 
és belső felhasználása között stabil többletet teremtsünk, amely a kamatok fizetésének és 
az adósság szerény mértékű csökkentésének forrásául szolgálhat. Ez bizony nem kevés, 
a nemzeti jövedelem 3-5 százalékával egyenértékű, azaz jóval meghaladja a nemzeti 
jövedelem utóbbi években szokásos teljes évi növekményét. Első hallásra ez ijesztőnek 
tűnik. Ha azonban végiggondoljuk a feladatot, úgy találjuk, hogy az egy gyors operáció- 
val bonyolítható le a legfájdalommentesebben. Ha ugyanis egyszer, radikális elhatározás- 
sal - részben a belső felhasználás csökkentésével — megteremtjük ezt a , rést", és a 
stabilizációs program végső soron ezt célozza, utána a termelés, a jövedelem további 
növekményének gyümölcseit már teljes egészében itthon élvezhetjük, hiszen a termelés 
és a belső felhasználás párhuzamos növelésével a , rés" automatikusan fennmarad, 
fedezetet biztosítva külső kötelezettségeinkre. (Olyan ez, mintha valaki hideg vízbe 
ugrana, amelyet az ember a kezdeti akklimatizálódás után egyre melegebbnek érez.) 
A hangsúly itt a szabil többleten van. Hiába teremtjük meg azt egy év rendkívüli erőfeszí- 
tésével — mint 1984-ben -, ha annak strukturális alapjai hiányoznak. A többlet létre- 
hozásában inkább valamivel lassabban, de megalapozottan és határozottan kell előre- 
haladni. 

e Az adósságállománnyal való együttélésünknek másik fontos tényezője, hogy felis- 
merjük: akarva-akaratlanul, jelentős mértékben függünk a nemzetközi pénz- és hitelpiac 
változásaitól, fluktuációjától. Ilyen komoly hitelállománynál, illetve jelentős hányadának 
évenkénti megújításánál, átstrukturálásánál gyakran többet nyerhetünk vagy veszíthetünk , 
mint amennyi gazdaságunk éves reálteljesítményének változása. Gazdaságunk éves nem- 
zetközi pénzforgalma már ma is jóval meghaladja külkereskedelmi forgalmunkat. A ka- 
matok, árfolyamok helyes megítélése évente többet hozhat a népgazdaság kasszájába 
vagy vihet el abból, mint egész ágazatok éves tevékenysége. I 

Első látásra ez az , együttélési " momentum a hazai közvélemény számára bizonyára 
nem sokat jelent, hiszen valószínűtlen, hogy a magyar lakosság többsége belátható időn 
belül a nemzetközi valutatőzsdéken spekuláljon. Ma ez a tevékenység egy igen szűk 
szakembergárda kezében koncentrálódik, melynek hozzáértő tevékenysége az elmúlt 
időszakban jogos elismerést vívott ki. Mindemellett nyilvánvaló, hogy túl kockázatos 
dolog mindezt néhány emberre építeni. Aligha vitatható az a feltevés, hogy a jelenleginél 
nagyobb decentralizálás ezen a területen is növekvő szellemi erőket mozgósíthat, és bizo- 
nyos fokig csökkentheti a kockázat mértékét is. Valószínűnek látszik, hogy így a hitelfel- 
vétel és -felhasználás között is direktebb kapcsolat teremthető. A következtetés nyilván- 
való. A jelentős adósságállománnyal való együttélés a magyar bank- és pénzügyi szféra 
jelenleginél szélesebb körének a nemzetközi hitelrendszerbe és hiteléletbe való bekapcsoló- 
dását is feltételezi. 

e Az adósságállománnyal való együttélés harmadik momentumának megfogalmazá- 
sánál abból a statisztikai tényből indulhatuk ki, hogy nemzetközi összehasonlításban 
Magyarország adósságállománya nem teljes termelési potenciáljához, nemzeti jövedel- 
méhez, bruttó hazai termékéhez képest nagy. Aggodalomra az ún. adósságszolgálati 
ráták adnak okot, amelyek az éves adósságszolgálatnak (kamatok t törlesztés) a 
konvertibilis exportbevételekhez viszonyított arányát fejezik ki, azaz a gazdaság egészé- 
hez képest túl kicsik a konvertibilis export-devizabevételek, s az adósság nagyságához 
képest túl nagyok a törlesztési hányadok és kamatok. Ha a globális gazdasági potenciálon 
és az adósságállomány tömegén nem tudunk rövid időn belül változtatni - s mint 
lathattuk, erre valóban nincs mód - , akkor az adósságszolgálati ráta tényezőinek javításá- 
ra kell erőfeszítéseinket koncentrálnunk. 

Az adósság nagysúga és az adósságszolgálati ráták kritikus volta belátható időre eldönti 
az exportorientáció és importhelyettesítés, a nyitás, illetve zárás gazdaságpolitikai vitáját. 
Ha egyszer adósságszolgálat fejében évente több milliárd dollárt kell kifizetnünk, akkor 
erre a bevételre mindenképpen szert kell tennünk. Ha megbízhatóságunkat a fizetési 
kötelezettségek exporthoz viszonyított hányadán mérik, akkor exportálnunk kell és 
növelni exportunkat. Ez természetszerűen nem zárja ki az ésszerű importhelyettesítést, 
de az exportorientációnak mint meghatározó irányvonalhak számunkra most nincs alterna- 
tívája. 

Egy nyersanyagban és energiában szegény ország számára a devizabevételnek valószí- 
núleg nem a leghatékonyabb formája az áruexport. Mindent meg kell tehát tennünk , hogy 
az áruexporton kívüli bevételek arányát és nagyságát növeljük. Nemzetközi összehasonlí- 
tásban ez nálunk igen alacsony. Beletartozik e körbe az idegenforgalom, a szolgáltatások 
exportja, az ország és az egyén számára egyaránt hasznos külföldi munkavállalás is. 

Az adósságszolgálati ráta másik eleme maga az adósságszolgálati összeg, a törlesztések 
és a kamatok. Ezek mérséklése javíthatja pozíciónkat. Az elmúlt 2-3 évben sikeres 
intézkedések történtek adósságállományunk olyan átstrukturálására, amelyben megnőt- 
tek a hosszabb lejáratú, több évre elosztott törlesztésű és nagyobb türelmi idejű tartozá- 
sok. Ha ez nem történt volna meg, ma nehezebb helyzetben lennénk. Az adósságszolgálati 
terhek enyhítésének lényegesebb eszköze azonban a bankhitel fokozottabb helyettesítése 
működő tőke behozatalával. Az utóbbinak i igen nagy előnye — azon túl, hogy többnyire 
modern technikát, know-how-t és szervezést, továbbá piaci lehetőséget testesít meg — 
hogy , visszafizetése" nem a tőke hozamától független (időben, mennyiségben és üteme- 
zésben), hanem annak szerves része. 

A fenti törekvésekhez kapcsolódik az is, hogy külkereskedelmi és hitelpolitikánk között 
nagyobb összhangot kell teremteni. A közelmúltban gyakran előfordult, hogy egyik a 
másikat , kész helyzet elé" állította. Ami a külkereskedelemben néha exporteredmény- 
ként jelent meg (pl. gépeladások a fejlődő országokba), az a hitelpolitika számára sok 
csetben nem volt más, mint kényszerű - gyakran előnytelen és néha behajthatatlan — 
hitelezés. A kölcsönös koordináció fizetési helyzetünket is javíthatja. 

Végül még egy megjegyzés. Mostanában is felmerül olyan kérdés, vajon nem lenne-e 
járható út, ha adósságainkat átütemeznénk, visszafizetésükre halasztást kérnénk. 

Mielőtt a választ , megadnánk, érdemes azon országokban lezajlott fejleményeket 
figyelemmel kísérni és a tanulságokat levonni, ahol ilyen átütemezésre sor került az 
utóbbi évtizedben. Példa van bőven, hiszen az átütemezést kérő vagy egyszerűen nem 
fizető országok száma az utóbbi másfél évtizedben megközelítette az ötvenet. 

Nos, az átütemezés, a fizetésképtelenség bejelentése után rövid idővel az import szinte 
valamennyi országban nagyjából a felére vagy még nagyobb mértékben csökkent. Ez 
bekövetkezett még akkor is, ha a folyó export fedezte volna az importot, ugyanis az 
exportbevételek általában az exportot követően több hónapos késéssel — egy átütemező 
országnál a biztonsági visszatartás miatt még később - folynak be, és mivel a hitelezési 
lehetőségek megszakadnak, nincs mivel megvásárolni az importot. Ha az import a belső 

termelésnek valamennyire is feltétele, az átütemezést követően a termelés 20-25 százalékos 
visszaesése is bekövetkezik, a gazdaság szétzilálódik, az exportképesség tovább csökken, 
ami veszedelmes lefelé irányuló ördögi kört indít be. 

Ez így történt az országok többségében. Félő, hogy e folyamat Magyarországon még 
kritikusabb méreteket öltene két okból is: az egyik, hogy kevés olyan ország van, ahol 
a konvertibilis import ekkora hányada (80 százalék) épül be közvetlenül a termelésbe 
alkatrész, részegység, közbenső termék formájában. A drasztikus importcsökkentés 
termelési folyamatra gyakorolt hatása a mi esetünkben tehát még beláthatatlanabb 
lenne. A másik, hogy szintén kevés olyan ország van, ahol az exportszállítás annyira 
, Szezonális", az importszükséglettől időben eltérő, mint nálunk, tehát ahol a normál 
kereskedelmi forgalom lebonyolítása is igen hiteligényes. Egyrészt exportunkban a mező- 
gazdasági, élelmiszeripari termékek jelentős arányt képviselnek, másrészt az ipari export- 
ban mindmáig létezik az év végi hajrá, amikor az export 40 százaléka az utolsó évnegyed- 
ben hagyja el az országot. Nyilvánvaló, hogy a hitelezési folyamat megszakadása orszá- 
gunkban az átlagosnál nagyobb zavarokhoz vezetne. 

Elsőrendű érdekünk, hogy fizetőképességünket -— áldozatok árán is — megőrizzük. Ezzel 
az áldozattal a sokkal nagyobb , rosszat" háríthatjuk el. Ez nem egyszerűen, még csak 
nem is elsősorban , becsületbeli ügy", hanem közvetlen gazdasági érdek. 

Végső tanulságként is ez hangsúlyozható. Ha az eladósodás ilyen mértéke és módja 
hiba és nem kellően átgondolt gazdaságpolitika volt — és elemzésünk alapján az volt -. 
éppoly nagy vagy talán még nagyobb hiba lenne, ha az adósságproblémától valamilyen 
, huszárvágással" akarnának megszabadulni akár átütemezési kérelem, akár á belső feltéte- 
leket számba nem vevő, erőltetett visszafizetési kampány útján. 

Adósságproblémánk rendezéséhez elszántság, kitartás és megbízhatóság szükséges. 
A belső és nemzetközi kereskedelmi, pénzügyi és hitelkapcsolatok a pókhálóhoz hasonla- 
tosak, amelyet egy pillanat alatt le lehet tépni, de újraszövésükhöz igen hosszú idő 
szükséges. Adósságállományunk , menedzselése" — bár aktuális devizabevételeinkhez ké- 
pest súlyos gondot jelent — az ország egész gazdasági potenciáljához képest nem akkora 
feladat, hogy ne tudnánk úrrá lenni rajta. Ez azonban feltételezi a szükséges strukturális 
és intézményi átalakulásokat. 


Ircsik József: Ember - asszony 


KÓSÁNÉ KOVÁCS MAGDA: 


A szakszervezetek a viták tükrében 


A szakszervezeti mozgalom manapság ellentmondó vélemények kereszttüzében él. 
A XXV. szakszervezeti kongresszus óta még kedvezőtlenebbé vált gazdasági körülmé- 
nyek, a csökkenő reálbérek, a szociális helyzet romlása, a létbiztonság megingása — 
mind-mind olyan tény, amely a szakszervezeti tag szemszögéből az érdekképviselet 
hatékonyságát kérdőjelezi meg, és megingatja a mozgalomba vetett hitét. A tagság azt 
várja a szakszervezettől, hogy a mozgalom próbálja meg csökkenteni a gazdasági stabili- 
zációnak a bérből és fizetésből élőkre háruló terheit. Ugyanakkor az ezzel kapcsolatos 
szakszervezeti vélemény gyakran vonja magára a , reformellenzéki" vagy , reformkonzer- 
vatív" minősítést, címkét. 

Bírálat éri a mozgalmat a szakszervezet belső életének zártsága, a szervezeti formák 
merevsége, a nyilvánosság nem kielégítő volta miatt is. Meggyőződésem, hogy ezek az 
észrevételek sokszor nem is elsősorban a szakszervezeteknek, hanem a politikai intéz- 
ményrendszer egészének szólnak. Az utóbbi hónapokban - a sajtóban megjelenő vélemé- 
nyek és az információs jelentések is tanúsítják — a szakszervezeteket bírálat érte jó néhány 
olyan ügyben, amelyben a döntés joga az intézményrendszer más szféráit illeti meg. 

Bár közismert tény, a mai helyzetben mégis érdemes ismét leszögezni: a szakszervezeti 
mozgalom objektíve meghatározott társadalmi-politikai körülmények között működik. 
Egyrészt érdekképviseleti munkájának lehetséges eredményeit nem kismértékben gazda- 
sági tényezők határozzák meg, másrészt működésének minősége nem független attól a 
mozgástértől, amelyet a politikai döntések és jogi szabályok biztosítanak számára. Mivel 
a mozgalom a politikai intézményrendszer egyik főszereplője, ezért az egész rendszer 
fejlesztéséhez kell húzóerőül szolgálnia. Az is tény viszont: ha nem haladhatja is meg 
lényegesen saját társadalmi-politikai környezetét, annak mozgásától nem maradhat le, 
mert ebben az esetben léte kerül veszélybe, funkciói üresednek ki. 


A szakszervezetek elleni támadások mozgalmi , kezelésének" csak egyik eszköze a vita. 
Ezt vállalni kell, egyre gyakrabban, sértődöttség nélkül, a szubjektív véleményekre és 
indulatokra is érvekkel válaszolva. A másik, ennél is fontosabb, hogy tanuljunk a minket 
ért bírálatok reális tartalmából, és gyorsabban indítsuk meg azokat a folyamatokat, 
amelyek a legbeszédesebb ellenérveket szolgáltatják. Példa erre az érdekképviseleti rend- 
szer megújítása. A XXV. szakszervezeti kongresszus határozata kimondja: , A munkahe- 
lyeken nagyobb teret kell adni a csoport-, réteg- és szakmai érdekek kifejeződésének, 
ezeket szükség esetén országos szinten is szembesíteni kell egymással. A részérdekeket 
bátrabban és kritikusabban kell felmutatnunk." Nagyon tanulságos, hogy e körben a 
mozgalmat kívülről bírálók is leginkább ezt kérik tőlünk számon: a valós érdekviszonyo- 
kat visszatükröző munkahelyi szervezkedést és a horizontális érdekegyeztetés lehetősé- 
gét. Mégis — a kongresszus óta - a végrehajtás módjának tisztázásában nem sokat 
léptünk előre, konkrét változás pedig alig történt. Az effajta , párbeszédet" tehát a 

jövőben nem annyira szavakkal, mint a változtatási folyamatok megkezdésével, felgyor- 
sításával kell folytatnunk. 


Hogyan látjuk ma mozgalmunk helyét a társadalomban, a politikai intézményrendszer- 
ben, a komplex reformfolyamatban? Először néhány kulcsfogalmat szükséges megvizs- 
gálni, mert ezek értelmezése meghatározza mai, holnapi álláspontunkat. 

A , transzmissziós" szereppel kell kezdeni, mert erről visszatérően viták folynak. 

Ugy tűnhet fel, hogy fölösleges a magyar szakszervezeti mozgalom ezzel kapcsolatos 
álláspontját újra összefoglalni. Hiszen éppen a transzmisszió kérdésében tett a magyar 
szakszervezetpolitika jelentős elméleti lépést," amikor a lenini gondolatot megtisztította 
a rögtönzött metafora félreértelmezésétől és a rárakódott dogmatikus politikai gyakorlat 
torzításaitól. A közelmúlt vitái? mégis azt a látszatot keltették, mintha a mozgalom e 
felfogásában , megkeményedett" volna. Ugy vélem, a transzmisszió lenini gondolatának 
értelmezésében ma is lehetnek új hangsúlyok, ezek azonban szervesen ráépülnek a 
szakszervezetek eddigi elméleti munkájára. 

A lenini gondolat maradandó elemeit ma sem kérdőjelezzük meg. Nem vitás például, 
hogy a szakszervezetek hivatása az érdekek, az értékek, a megoldási módok képviselete, 
az információk hozzáférhetővé tétele, de ma már az is világos, hogy a közvetítés kétirá- 
nyú, nemcsak vertikális, hanem horizontális is kell legyen, s ez az igény a transzmisszió 
értelmezésében feltétlenül új elem. Hasonlóképpen időszerű az irányítók és a végrehajtók 
, mozgatása", de nem abban az értelemben, ahogy ez ideig történt, vagyis a hajtószíj a 
hibás politikai gyakorlatban szinte kivétel nélkül csak , lefelé" hordott, az áttétel szíjait 
olykor gyeplőnek értelmezve. Az irányítás befolyásolása sem kevésbé fontos, sőt jelentő- 
sége egyre nő. Ezektől az akaratközvetítő mozgásoktól értelmes wevelési eredmények 
várhatók, de csak reálfolyamataink eredményeivel összefüggésben, azoktól soha nem 
elszakítva. 

A másik gyakran használt kulcsfogalom: a kettős funkció. E szerint a szakszervezet 
a létező szocializmusban két funkciót tölt be: egyrészt a hatalom részese, az irányítás 
eleme, s mint ilyen, a hatalmi akarat közvetítője, s az egész társadalom fejlődésének 
elkötelezettje; másrészt érdekvédelmi funkciót lát el, s ezért felelős az egyes emberek, 
csoportok, rétegek érdekeinek érvényre juttatásáért, védelméért is. 

A kettős funkcióval kapcsolatban legalább három kérdést indokolt megvizsgálni, s úgy 
gondolom, a válasz szorosan összefügg a transzmisszió értelmezésével. Az első kérdés, 
hogy milyen meghatározottságot jelent és milyen működést eredményez az a tény, hogy a 
szakszervezet a hatalom részese? 

A szakszervezet — ahogy a közelmúltban több ízben is megfogalmazódott — nem 
eszköze a hatalomnak, mert úgy lesz a hatalom részese, hogy politikai erejét saját 
tagságától kapja." Ennek következtében nem is a vezetésnek tartozik felelősséggel, mert 
ez a fajta függés ellentmondana a politikai intézményrendszer korszerűsítésének és a 
gazdaságban végbement változásoknak is." A szakszervezet működésének tehát — szigo- 
rú jogszabályi alapon, amelyet alkotmányosan, valószínűleg szakszervezeti törvényben 
kell kimondani - el kell különülnie a politikai intézményrendszer más hatalmi szerveitől. 
A , fölülről való függést" felváltja az , alulról való meghatározottság". A szakszervezeti 
mozgalomnak a politikai intézményrendszer teljesen autonóm, autentikus szervezetének 


1 Lásd a magyar szakszervezetek XXIII., XXIV. kongresszusának dokumentumaiban. 

2 Heti Világgazdaság, 1987. augusztus 29. Uskert Andor hozzászólása. 

3 Erről beszél Gáspár Sándor, a SZOT elnöke a Népszabadság 1987. július 18-i számában közölt interjúban. 

4 Kimondva vagy érzékeltetve ilyen gondolatok fogalmazódnak meg pl. Sárközy Tamás: Az érdekképviseletek 
státusa (Társadalmi Szemle, 1984/9. szám), vagy Gombár Csaba, Lengyel László: A társadalmi reform kérdéseihez 
(Társadalomkutatás, 1986. 1. szám) írásaiban. 

kell lennie, amely a társadalmi és az egyéni (csoport-, réteg-) érdekek képviseletére, 
védelmére helyezi a hangsúlyt. A mozgalom tagságától nyert hatalom a szakszervezetet 
a döntések részesévé, a működő politikai hatalom kontrolljává és ellenőrzőjévé emeli, 
s e funkciók gyakorlásának rendszerét, formáit teljes körű szabályozás írja le. 

Ebből logikusan következik a második kérdés: az , alulról való meghatározottság" azt 
jelenti-e, hogy a szakszervezet lemond a társadalom fejlődését elősegítő elkötelezett politi- 
kai munkáról? Természetesen nem. Semmilyen szakszervezet — amelyik át tudja és akarja 
tekinteni a szocialista társadalomban betöltött szerepét, és érzi az ezzel járó felelősséget 
- nem szorulhat részérdekek kalodájába, s ezért részt kell vennie a feltételek megteremté- 
sében is, hogy a társadalom minden csoportja előre léphessen. Ami a társadalom és a 
munkásosztály távlati érdeke, az a szakszervezet érdeke is, s ezért a szakszervezeteknek 

rűen a politikai folyamatok fő sodrában kell lenniük, onnan ki nem szorítha- 
tók. Sőt éppen a lenini gondolat alapján a mozgalomnak a jövőért viselt felelőssége, hogy 
a jó érdekérvényesítési eséllyel rendelkező, esetleg hatalmi pozícióban levő szűk csopor- 
tok érdekeit megkülönböztesse az általános társadalmi érdektől. És mert a szakszervezeti 
tisztségviselő nem a vezetésnek, hanem tagságának felel, egyértelműen vállalnia kell azon 
szándékok képviseletét és továbbítását, amelyek a társadalom fejlődését szolgálják. (Mai 
helyzetünkre vonatkoztatva: a szakszervezeti mozgalom alapvetően érdekelt a stabilizá- 
ciós és kibontakozási program sikerében, ezért ennek végrehajtásáért a maga szervezeti- 
politikai eszközeit is mozgósítania kell, vállalva az egyetértés felelősségét és a stabilizá- 
cióhoz szükséges kényszerű kompromisszumokat is.) 

A társadalmi érdek képviseletéhez, érvényesítéséhez is szükséges a szakszervezet jogi 
státusának áttekintése. Egy szakszervezeti törvény, amely az , alkotmánytörvény" rang- 
ján az alkotmányhoz kapcsolódna, a többi között tisztázhatná az érdekképviseleti szer- 
vek és a törvényhozás kapcsolatát is. A mostani rendszerben az érdekképviseleti szervek 
érdekegyeztető munkája jóval a tényleges döntés előtt lezárul, és a szakszervezeti véle- 
mény a döntés során intézményesen már nem jelenik meg. Így a törvényhozás munkájá- 
ban - gyakorlati példák bizonyítják — az érdekütköztetések feloldása improvizatív, 
esetleges lehet. Ezért megfontolandónak tartjuk azokat a javaslatokat, amelyek a szak- 
szervezeteknek a társadalmi érdek képviseletére a törvényhozásban is intézményesített 
jelenlétet kívánnak biztosítani." Ezzel láthatóvá válna a különböző érdekekből építkező, 
ma még jobbára latens pluralizmus. 

Végül a harmadik kérdés: , a felülről való függés" oldódása módosítja-e az érdekképvi- 
seleti-érdekvédelmi funkció teljesítésének rendszerét és módszereit? Ugy vélem, hogy a 
változásnak ma még csak az első lépéseit látjuk. A szakszervezet autonómiája, illetve a 
politikai rendszerbe hatalomkontrollként való beépülése kedvez a valódi, alulról építhető 
érdekképviseletnek. Ha a testületek és a tisztségviselők választóiknak felelnek, akkor az 
érdekvédelem minősége lesz felelősségük legfontosabb alapja. Ehhez -— de az előbbiekben 
említett jelentős változásokhoz is — a szakszervezeteknek meg kell újítaniuk belső szerve- 
zetüket, struktúrájukat, munkamegosztásukat, kompetenciájukat, munkastilusukat. 

Mindenekelőtt a tagság hatáskörének és szervezeti feltételeinek kell megváltozniuk. Az 
málulról való meghatározottság" ugyanis ma még gyakran csak a deklarációk szintjén 
érvényesül. A szakszervezeti mozgalom nagy lépése volt — a demokrácia bővítésének 
útján - a bizalmi hálózat testületté szervezése, jogkörének bővítése. Ezt a folyamatot kell 
folytatnunk, de sokkal gyorsabban. 

A változás húzóereje csak a szakszervezeti tagok öntevékenységének bővülése lehet; 
kompetenciájuk határait ki kell terjeszteni mindazokra a kérdésekre, amelyek az adott 
csoportot érintik. A felsőbb utasításnak tehát arra a szűk körre - a társadalom néhány 
kiemelt érdekére, a mozgalom működőképességének megőrzésére — kell korlátozódnia, 
amely minden koordináció nélkülözhetetlen eleme. A központok elsősorban érdekszinte- 


5 Pokol Béla: Alternatív utak a politikai rendszer reformjára, Valóság, 1986. 12. szám. 

tizáló funkciót töltenek be, s az érdekegyeztető fórumokon végzett munkájukkal adnak 
értelmet saját ténykedésüknek. Minden egyéb , utasítás" fölösleges, s nem hatékony. 

Az , alulról való meghatározottság" érvényesüléséhez azonban garanciák kellenek. 
Ezek között a garanciák között nagyon fontos, hogy a tisztségviselők ne felsőbb testüle- 
teiktől, különösen ne azok apparátusától függjenek, hanem saját választóiktól. A jogkó- 
rükben kibővített szakszervezeti csoportokban ez teljesen természetes, hiszen a bennük 
szervezett dolgozókat érintő kérdésekben hadakoznak a szakszervezeti tisztségviselők. 
magatartásuk, elkötelezettségük adja munkájuk hitelét, alkalmatlanságuk pedig gyorsan 
kiváltja a bizalom megvonását. A tisztségviselő visszahívását egyszerű s nem kivételes 
eljárásnak kell majd minősítenünk. A jövőben általánosnak kell tekintenünk, hogy a 
szakszervezeti tag rendelkezik az érdekeinek képviseletéhez szükséges politikai kultúra 
minimumával, s ennek a tudásnak magasabb szintjét várja el tisztségviselőjétől. Igy új 
érték kerülhet a szakszervezeti munka értékpiramisának csúcsára: az érdekképviselet 
szakszerűsége. 

A tisztségviselők és a tagság kapcsolatának érvényesülnie kell a mozgalom egész 
szervezetében. A XXV. szakszervezeti kongresszuson elkezdődött egy folyamat: az úgy- 
nevezett kétszakaszos választás során a tagság közvetlenül választotta meg alapszerveze- 
tének operatív testületét és vezetőit, illetve a munkahelyi testületek közvetlenül javasol- 
ták a felsőbb testületekbe a tagokat, akik az ágazati, szakmai, szaktanácsi munkában 
is választóiknak tartoznak felelősséggel. Egészen biztos, hogy az új típusú választás, a 
közvetlen felelősség eredményeként élénkült meg a testületek vitakészsége, szaporodott 
az alternatív javaslatok száma, s már régen nem szenzáció a véleménymegoszlás, az 
ellenjavaslat sem. 

Az , alulról való meghatározottság" érvényesítéséhez szükséges, hogy mozgalmunk 
struktúrája megújuljon, a szervezeti felépítés képes legyen megfelelni a XXV. szakszerve- 
zeti kongresszus határozatában megjelölt követelményeknek. A gazdasági és társadalmi 
reform felveti a szakszervezeti szervezet , lazításának" igényét is, hiszen a jelenlegi 
szigorúan szabályozott struktúra még az utasításos központi gazdaságirányitás korsza- 
kában jött létre. A mai, államigazgatási vertikumokhoz kapcsolt szervezetekben gyakran 
összemosódnak a részérdekek, nehézzé vagy lehetetlenné válik az egyes szakmák, egyes 
rétegek, emberek sajátos érdekeinek kifejezése. A müködő rendszer szétrobbantásának 
veszélye nélkül három módon is csökkenthetjük az érdekképviseleti fehér foltokat, és 
erősíthetjük a mozgalomhoz tartozás tudatát. 

e Ha az alapszervezeten belüli érdekviszonyok úgy kívánják, támogatni kellene a 
szakszervezeti csoportok szervezésében a spontán törekvéseket, legyenek ezek szakmai 
vagy , beosztás szerinti" csoportok (pl. művezetők csoportja). 

e Az ágazati szerveződés mellett lehetővé kell válnia a szakmai érdekek szervezett 
kifejezésének is. Ez az igény ma elsősorban értelmiségi-alkalmazotti körben fogalmazó- 
dik meg, leginkább ott, ahol a munkahelyen belül az adott szakma képviselői elenyésző 
kisebbségben vannak. A közelmúlt tapasztalatai azt bizonyitják, hogy a szerveződés 
szándéka rendkívül erős a sajátos szakmai érdekek képviseletére, olyannyira, hogy 
szakszervezeti lehetőség híján az érdekeltek megkeresik a szakszervezeten kívüli érdekki- 
fejezés lehetőségét is. Így jött létre a gép- és gyorsírók országos szakmai szervezete, 
hasonló szervezet megalakítását szorgalmazzák például - a szakszervezeten belül — az 
ipari formatervezők, a fotósok. 

Fontosnak tartom leszögezni, hogy a szakszervezet érdekképviseleti munkájában válto- 
zatlanul alapvető a munkahelyhez kötődő érdek. Egy esetleges horizontális szakmai 
szervezet tehát , másodlagos szervezet" lehetne, és nem tenné feleslegessé a munkahelyi 
(ágazati) szakszervezeti tagságot, annál is inkább, mert ez a , vertikális szervezet" képes 
csupán arra, hogy egy offenzív struktúrapolitikában a szocialista gazdaság hatékonysá- 


6 Ezt részletesebben kifejtettem Mérlegen a tudás című írásomban, amely a Szakszervezeti Szemle 1987. 8-9. 
számában jelent meg. 

gának növelésében való alapvető érdekeltségünket kifejezze, a kapcsolódási pontokat 
megteremtse. 

e Végül át kell gondolni azt is, hogy a rokon szakmák szövetségbe tömörülése valódi 
többleterőt jelent-e a tagságnak. A kérdésre nehéz általánosan érvényes választ adni. 
A szövetségek mesterséges szervezése minden bizonnyal zsákutca, hiszen a mai , ágazati" 
szakszervezetek jelentős része valójában föderáció, és ha a , társult szervezetek" megfele- 
lő önállóságot kapnak, akkor a szervezkedés szakmai jellege is erősödhet. Így például 
a Közalkalmazottak Szakszervezete keresi ezen az úton struktúrája megújításának lehe- 
töségét. A szervezet ugyanis szakmacsoportok, illetve szakmai túlsúlyú alágazatok együt- 
tese, és ezek önállóságának növelése többségében kielégítené a szakmai érdekek kifejezé- 
sének igényét is. Ilyen törekvés indult el a közelmúltban a tudományos intézmények 
körében. A változás útja tehát egyrészt a differenciálódás, de természetesen nem kérdője- 
lezhető meg az integrációs törekvések indokoltsága sem, ha ez találkozik a tagság 
akaratával és érdekeivel. Mindezekben a folyamatokban a legfontosabb az érdekartiku- 
láció elősegítése, s az érdekpartnerek összehozása. A struktúra fő vonásait ugyanis ezek 
határozzák meg, s csak ezek alapján lehet szervezetünk korszerűsítéséhez hozzákezdeni. 

A szervezett szakmai érdekképviselet bővülésével magában a szakszervezetben is 
csökkennek az érdekvédelmi monopóliumok, s ezek hiányában elindulhat a mozgalmon 
belül a tagságnak kedvező érdekképviseleti verseny. Láthatjuk, hogy az érdekvédelmi 
hiátusok betöltésére sorra alakulnak a különböző egyesületek, egyletek, erősödnek — a 
TOT-tól a kamaráig — az elsőrendű érdekvédelmi hivatású szervezetek. Az érdekképvise- 
leti verseny tehát így is bővül. A szakszervezet érdeke az érdekképviseleti verseny kiter- 
jesztése, s ez nagyobb erőfeszítést követel minden tisztségviselőjétől. Csak ily módon 
szolgálhatja tagjait, csak ilyen feltételek között érhet el olyan teljesítményt, amely lehető- 
vé teszi hatalomkontrolláló szerepkörének érdemi betöltését. 


Korunk konfitusokkal terhes időszak. Mégis minden új konfliktus feltárására, megérté- 
sére, kezelésére és megoldására szükségünk van, ha a továbbiakban konfiiktusmentesebb 
korszakokra vágyunk. A szakszervezeti mozgalom megújításának is elsődleges célja 
olyan mechanizmus kialakítása, beillesztése a politikai intézményrendszerbe, amely al- 
kalmasabb a konfliktusok időben való felismerésére, feltárására, ütköztetésére, feloldá- 
sára és kezelésére. Ez az érdekképviseleti munka megújításának, a , néma érdekek" 
feltárásának is alapvető feltétele. Mindez pedig azért felelősségteljes tennivalónk, mert 
társadalmi tapasztalat, hogy nem mindig a legfeszítőbb ellentmondást ismerjük fel 
leghamarabb, s tudjuk, a , néma érdekek" megszólaltatása azokat szolgálja, akik a 
legtöbb áldozatot hozzák a korszerűsítésért. Azt is mondhatnánk, hogy mai változtatá- 
saink a konfliktusok felszínre kerülését segítik, mintegy , mesterségesen" konfiiktusossá 
téve korszakunkat. Az ellentétek feloldása által azonban előbbre juthatunk, ezek elfojtá- 
sával viszont a társadalom - akár az ember - csak betegebb lesz. 

Tehát a nyílt ütközések, a nyílt viták mellett vagyunk. Többször és felkészültebben kell 
vitatkoznia minden szakszervezeti érdekképviseleti fórumnak — az szb-knek az igazgató- 
val, a zakmáknak a minisztériummal, a SZOT-nak a kormánnyal -, hogy minél több 
konfliktus kerülhessen felszínre, s legyen esély a megoldásra. S ezt minél nagyobb 
nyíltsággal kell tennünk, hiszen kizárólag így felelhetünk meg az , alulról való meghatá- 
rozottság" követelményének, amely szerint a tisztségviselő a tagság érdekeit képviseli, 
s neki számol el; így valósíthatjuk meg a mozgalom társadalmasítását, a választói 
ellenőrzést. 

Ma a mozgalom hitele nem csupán érdekképviseleti munkájának eredményein múlik. 
A szakszervezettel való azonosulás feltétele az is, hogy a szakszervezeti tag részese 
lehessen az alku folyamatának; ismerje, sőt formálhassa a tárgyalás alapjául szolgáló 

szakszervezeti álláspontot, tudja, hogyan és miért született a kompromisszum, s így 
részese lehessen a végrehajtás ellenőrzésének is. Az így értelmezett nyíltság és nyilvános- 
ság minden testület és tisztségviselő számára politikai követelmény, amely nem sorvadhat 
szűkszavú közléssé, utólagos bejelentéssé sem a kormányzati szinten, sem a munkahelye- 
ken. 

A konfliktusok elemzése, a kockázat világos feltárása a szakszervezet számára azért 
is létérdek, mert nyilvánvaló, hogy a részérdek indokolt (adott pillanatban szükségszerű) 
védelmével nagyobb réteg- vagy csoport-, esetleg távlati érdeket is sérthet. (A szükségte- 
len állami támogatások fenntartása, a veszteséges vállalatok dotálása más gazdasági 
szervezetek és a nagyobb közösség rovására stb.) 

Az érdekképviseleti munka értékét és hitelét az adja, ha a döntés az alternatívák 
mérlegelése után, a , még és már" dialektikus kompromisszuma szerint mindenki számá- 
ra világosan és érthetően születik meg. Az ózdi folyamat történései az érintettek számára 
is kisebb megrázkódtatást jelentettek volna, ha a hónapokon át tartó , sikerpropaganda" 
helyett a felső szintű döntést, a felszámolás, a fenntartás és fejlesztés arányait, időpontját, 
az elbocsátások várható nagyságrendjét minden érdekelttel tudatják, és a hátralevő 
részdöntéseket velük együtt hozzák meg. 

A több konfliktus, a viták azt a látszatot kelthetik, mintha egyre távolabb kerülnénk 
a hőn áhított társadalmi-politikai egységtől. Tudom, hogy ez nem igaz. Tény, hogy a 
konfliktusok feltárása, ütközése, ezek megismertetése a nyilvánossággal az adott pilla- 
natban inkább megosztja az embereket, mintsem egységbe kovácsolná őket. Mégsem 
érzem ezt a folyamatot az egység ellentétének, inkább olyan útnak, amely egy újfajta 
egység felé vezet. 

Nem hiszem, hogy a mai, holnapi gazdasági-társadalmi helyzetben komolyan léphet 
fel az, aki a látszategységet igényli. A látszategység becsapja a vezetést, újabb feszültség- 
forrásokat teremt, és sokkal inkább a robbanásszerű változások elősegítője, mint a 
tervszerű, tudatos társadalmi cselekvéssel elért kibontakozásé. Ilyen egységet nem kíván- 
hatunk magunknak. Minden feltárt, ütköztetett konfliktus, minden megvívott s nyilvá- 
nosságra hozott vita viszont közelebb vihet bennünket a valódi egységhez. Minden 
eredményes szakszervezeti fellépés, minden széles körben elfogadott érdekképviseleti 
akció vagy közvetlen eredmény hiányában az okok pontos tisztázása egy-egy új rész- 
közmegegyezést hoz létre, amelyből kiformálódhat az új társadalmi közmegegyezés. 
Csak ez az ütközésekben kikovácsolódott egység lehet a stabilizáció és a kibontakozás 
szilárd alapja. 

A szakszervezeti mozgalom megújulása tehát társadalmi-gazdasági kibontakozási 
programunk szerves része, elősegíti és feltételezi a politikai intézményrendszer továbbfej- 
lesztését. A mozgalom működésének új minősége, tagsága által meghatározott szilárd 
belső demokráciája az önigazgatás fontos elemeit hozza létre társadalmi életünkben. 


POLITIKAI RENDSZER REFORM DEMOKRACIA 


Gazdasági kibontakozás és pártirányítás 


Az alábbi tanulmány" a párt gazdasági stratégiaformáló tevékenységéhez kíván néhány 
problémakört tézisszerűen megfogalmazni. A sajátos megközelítésmód, a problémák 
exponálása kutatói véleményeket tükröz, s számos ponton további elemzőmunkát, 
részletesebb kidolgozást kíván. A szerkesztőség álláspontja szerint azonban jelenlegi 
formájában is gazdagíthatja a politikai rendszer megújulásáról, a pártirányítás feladatai- 
ról kialakult tudományos és közéleti eszmecserét, segítheti a politikai döntéshozók és 
kutatók együttműködését a gazdasági stabilizáció feladatainak számbavételében, a már 
elfogadott fő irányok további konkretizálásában. A tanulmányban felvetett kérdésekről 
jelentősen megélénkült a véleménycsere a Központi Bizottság által a közelmúltban 
közreadott dokumentumok vitája során is. Mint ismeretes, a Politikai Bizottság a 
pártirányítással kapcsolatos tézisek vitára bocsátásakor hangsúlyozta a témakör folya- 
matos napirenden tartásának fontosságát. A gazdaság- és politikai irányítás kérdéseinek 
továbbgondolása remélhetően a pártértekezletre való felkészülés eszmecseréiben is hasz- 
nosul, s segíti a társadalmi-gazdasági kibontakozást. 


Országunk 1945-ben a nyugat-európai tőkés fejlődést követni is alig képes félperiféria- 
ként szabadult fel, s néhány évtized alatt korszakos változások mentek végbe a termelő- 
erők, a tulajdonviszonyok, az életkörülmények területén. Ennek történelmi jelentőségét 
ma akkor sem becsülhetjük le, ha időközben -— elsősorban a világgazdasághoz való 
késedelmes alkalmazkodásunk következtében — újabb ellentmondások keletkeztek. 

A pártirányítás monopolisztikus gyakorlatában az első áttörést az ellenforradalmat 
követő megújulási időszak jelentette. A Magyar Szocialista Munkáspárt, miután elhatá- 
folódott a korábbi politikai gyakorlat torzulásaitól, feladta azt a törekvését is, hogy a 
társadalmi élet minden területét központilag, részletekbe menően irányítsa. Ekkortól vált 
a politikai dokumentumok visszatérő elemévé, hogy az operatív pártirányítás egyedi 
beavatkozásaival ne korlátozza az állami, társadalmi és egyéb szervek önállóságát és 
felelősségét. Az elvi-politikai irányítás követelménye még nagyobb nyomatékot kapott 


" A tanulmány az MSZMP KB Agitációs és Propaganda Bizottsága megbízásából A magyar társadalom 
politikai berendezkedésének fejlesztési lehetőségei című kutatási téma keretében készült, és az MSZMP KB 
Társadalomtudományi Intézetében folyó hosszabb kutatás egyes részleteit tartalmazza. Az anyag összeállításához 
felhasználtuk: az Ipari Minisztériumnak Az iparpolitika társadalomtudományi megalapozása című anyagát; A párt 
és a politikai intézményrendszer fejlesztése című KB-napirendhez készült előkészítő anyag egyes elemeit; a KB- 
székház apparátusi bizottságának értékelő anyagát a KB osztályai működéséről; az MSZMP Politikai Főiskola 
által a Gazdaságpolitikai Bizottság 1981 és 1986 közötti tevékenységéről készített felmérést; Bogár László, Fodor 
László, Kádár Béla, Vanicsek Zoltánné és Winkler György kutatási résztéma-összefoglalóját, valamint Augusztino- 
vics Mária, Blanár Éva, Ferge Zsuzsa, Földes Gábor, Huszár István, Olach Zoltán, Szentes Tamás, és Wiener 
György munkáit. 

a párt által kezdeményezett és irányításával kimunkált 1968-as gazdaságirányítási reform 
bevezetését követően. 

A meghirdetett helyes elvek természetesen nem változtatták meg egy csapásra a 
pártirányítás jellegét, de az sem tagadható, hogy a reform a társadalomirányításban is 
hozott pozitív változásokat. A részérdekek megnyilvánulását már nem tekintettük a 
szocializmustól idegen társadalmi jelenségnek, s ha nem is a szükséges mértékben, de nőtt 
az autonómiák, a helyi kezdeményezések szerepe, s az érdekképviseleti szervek befolyása 
is sokat erősödött. Különösen a hetvenes évektől napjainkig tartó időszakban számos 
fontos szervezeti és jogi garancia épült be a hatalomgyakorlás mechanizmusába, s a 
nyilvánosság, a képviselet fórumai ma már jelentős ellenőrző funkciót is betöltenek. 
E szerves folyamat részeként határozta el a párt XIII. kongresszusa, hogy napirendre túzi 
a párt irányító tevékenységének és a politikai intézményrendszer továbbfejlesztésének 
kérdéseit. Az ezt segíteni hivatott alapozó kutatások a pártnak a gazdaságirányításban 
betöltött szerepét is vizsgálják. 

Az e területen szükséges megújulást a felhalmozódott gazdasági nehézségek s az 
általuk keltett társadalmi és politikai feszültségek is sürgetik. A gazdaság nem kielégítő 
működése, a gyorsan növekvő adósságállomány a nyolcvanas évekre az ország egyik 
legsúlyosabb gondjává vált. A konvertibilis kivitel kényszerű erőltetése akadályozza a 
korszerűtlen gazdasági tevékenységek felszámolását, s miután a műszakilag elmaradott 
ágazatok - nagy importigényük mellett — jelentős tömegű devizát is kitermelnek, fizető- 
képességünk megőrzése a műszaki fejlesztésnek ellentmondó prioritás. 

A fizetőképesség mindenáron való megőrzésével függ össze az is, hogy jelentősen 
apadnak az ország belső fejlesztésre fordítható erőforrásai, s a restrikció általános (nem 
szelektív) jellege nemcsak az életszínvonalat csökkenti, hanem a gazdasági kibontakozás 
kulcsterületeit (pl. az infrastruktúrát, a műszakilag perspektivikus ágazatokat) is műkö- 
désképtelenséggel fenyegeti. ; 

Ilyen körülmények között a legfontosabb politikai feladat a Központi Bizottság és a 
kormány által elfogadott kibontakozási program végrehajtása, s az ahhoz szükséges 
társadalmi támogatás megszerzése. Ez csak akkor lehetséges, ha a közéleti fórumokon, 
a munkahelyeken érzékelhetően nő a társadalmi ellenőrzés lehetősége, s ezáltal fokozó- 
dik a politikai szervezetek felelősségvállalása is. A párt kezdeményező szerepének gyen- 
gülése, a politikai intézményrendszer működési zavarai ma gyakran fékezik a kibontako- 
zást. A párt, az állami és érdekképviseleti szervek közötti munkamegosztás tisztázatlan 
kérdései, az alapszervezeti munka formalizmusa, a mozgalmi jelleg hiánya nemcsak a ma 
nélkülözhetetlen stratégiai szemlélet formálását akadályozzák, hanem a párt tömegkap- 
csolatait is gyengítik, s gyakran okoznak elbizonytalanodást a párttagság soraiban a 
szocializmus meggyőződéses hívei között. A gazdasági-társadalmi kibontakozási prog- 
ram sikere ezért jelentős mértékben attól is függ, mennyire leszünk képesek a pártirányi- 
tás, a kormányzati munka és általában a politikai intézményrendszer gyökeres megújitá- 
sára. 


A cselekvő megújulást a széles körben tapasztalható eszmei elbizonytalanodás is sürgeti. 
A nyolcvanas években világszerte divatossá vált újkonzervatív társadalomelméletek 
nyíltan vagy burkoltan a , természetes kiválasztódás" már-már szociáldarwinista elveit 
hirdetik. Ennek hatására rohamosan csökken a társadalmi szolidaritás népszerűsége, 
terjed az egyént kizárólag anyagi javaiban mérő s a hátrányos helyzetűekkel szemben 
mind agresszívebb individualizmus. Az egyensúlyt jórészt a szociális kiadások terhére 
. javító gazdaságfilozófiák harcot hirdetnek a jóléti szolgáltatások (ingyenes oktatás és 
egészségügy stb.) , vámszedői" ellen, s a hatékony alkalmazkodást összeegyeztethetetlen- 
nek tartják a. magas szintű foglalkoztatással. Az eredményes gazdasági alkalmazkodás- 

hoz valóban nélkülözhetetlen spontán tőkeáramlás helyett gyakran a - mindenfajta 
szabályozást elvető — , deregulációs kampányok" érvényesülnek, melyek nem elsősorban 
a reálgazdaság teljesítőképességét, hanem csupán a spekulációs tőkejövedelinek képző- 
dését ösztönzik. 

A jóléti célú és egyensúlyteremtő állami beavatkozást egyaránt feleslegesnek tartó 
neokonzervatív érvelés mögött elsősorban az az átfogó strukturális átrendeződés húzó- 
dik meg, amely a növekedés lassulása és az elmúlt évtizedbeli világgazdasági válság 
következtében számos országban végbement. A strukturális átrendeződés anyagi hátte- 
rében az eladósodás miatt kiéleződő elosztási feszültségeket, valamint az ipari szerkezet- 
váltás nagymértékű felgyorsulását kell látnunk. E folyamat egyes területeken (elsősorban 
a legkorszerűbb technológiát képviselő ágazatokban) látványos eredményekhez, másutt 
(például a hagyományos iparágak nem szabályozott, a társadalmi adaptációs képességet 
gyakran figyelmen kívül hagyó leépülése következtében), az iparilag fejlett régiókban is, 
komoly zavarokhoz vezetett. A fejlett tőkés országokban is megszűnt a korábbi növeke- 
désre épülő jóléti konszenzus, s a neokonzervatív érvek hatékony népszerűsítése jószeré- 
vel az egész szolidaritás elvű nemzetközi munkásmozgalinat defenzívába szorította. Ez 
fejeződik ki például a szakszervezeti mozgalom válságában, a szociális biztonságot 
értéknek tartó baloldali pártok háttérbe szorulásában, vagy azokban a váltásokban, 
amikor egy-egy szociáldemokrata, szocialista párt — választási győzelmét követően — 
maga válik a konzervatív, a terheket jelentős mértékben a szociálisan hátrányos helyzetű 
rétegekre hárító alkalmazkodási politika megvalósítójává. 

A konzervatív támadással szemben e védekező pozicióból csak úgy lehet kitörni, ha 
a nemzetközi munkásmozgalom hatékony és a társadalmi feszültségeket is mérsékelni 
próbáló megoldási módozatokat talál a gazdaság szükségszerű szerkezeti megújítására, 
támogatja azokat a haladó polgári erőket, melyek például az adósságválság igazságo- 
sabb, nemzetközi összefogással történő megoldását sürgetik. Ezenközben számolni kell 
azzal a nehézséggel is, hogy a mozgalom csaknem 150 éves szervezeti bázisa közismerten 
azokra az , alapiparágakra" épül, amelyek nyersanyag-igényességük, foglalkoztatási, 
bérezési költségeik miatt ma már tartósan a gazdasági fejlődés perifériájára szorultak, 
defenzív támogatásuk azonban nem lehet egy korszerű gazdaságpolitika alapja. 

A neokonzervatív ideológia olyan tételei, mint például a magánkezdeményezés leegy- 
szerűsítő szembeállítása a minden bajok forrásának tekintett állami tulajdonnal, a hazai 
reformvitákban is éreztetik hatásukat, s mi mindmáig nem tártuk fel nyíltan ezen 
értékkonfliktusokat, és nem foglaltunk állást a megválaszolható kérdésekben. A politikai 
irányítás természetes és pozitív törekvése a folyamatosság, a jó értelemben vett cselekvő 
pragmatizmus. Ez azonban nem érheti el azt a szintet, amikor már a szükségből kovácso- 
lunk erényt, s — mint a neokonzervativizmus esetében — a polgári értékrenden belüli 
jobboldal eszméit fogadjuk el, akárcsak hallgatólagosan is, szocialista értékként. A nem- 
zetközi működő tőke bevonása, a társadalmilag ellenőrzött magántőke ma nyilvánvaló- 
an nem nélkülözhető forrása lehet a célul tűzött gazdasági stabilizációnak: az ez elleni 
fellépés aligha tekinthető másnak, mint szűk látókörű ideológiai konzervativizmusnak. 
A magántőkés tevékenységet azonban — ösztönzése esetén is — nevén kell neveznünk, s 
gazdasági kényszerek diktálta elfogadását a marxi értelemben vett , átmeneti társada- 
lom" történelmi szükségszerűségének, de semmiképpen nem a szocialista fejlődés újabb 
lépésének kell tekintenünk. 

Otto Bauer történelmi aforizmája szerint a józan reálpolitikához is szükség van némi 
utópisztikus többletre, ami nélkül a társadalmi viszonyok megkövesednének. A gazda- 
Ság- és társadalompolitika e nagysúlyú ideológiai kérdéseinek vitatása segíti a társadalmi 
cselekvést a gazdasági kibontakozás érdekében, oszlatja a zavart, az értetlenséget. Hiá- 
nya viszont a párton belül és kívül is az olyanfajta védekezést erősítheti, amely a régmúlt 
ellentmondásmentes szocialista értékeiben próbál megkapaszkodni. Sokakban él ugyanis 
nosztalgia azon idők iránt, amikor a politika voluntarista módon igazította a valóságot 

az eszmékhez - eltérés esetén az , annál rosszabb a tényeknek" fichtei elv jegyében. Más 
oldalról a konzisztens a társadalomfejlődés alapkérdéseit is elemző reformideológia hiá- 
nya azokat is távolítja a párt politikájától (ilyen rétegek a fiatalabb generációk körében 
is találhatók), akik vállalható perspektivikus értékeket keresnének. Ez látszik a transz- 
cendentális értékek újraéledésében vagy a reformfogalom , inflálódásában" is, amikor 
bármilyen szabályozástechnikai változtatást, elemi racionalizálást leginkább , reform" 
formájában lehet népszerűsíteni, s az adott javaslat bírálói, az esetleges alternatív megol- 
dásokat keresők a , reform" ellenzőiként tüntethetők fel. 

A párt gazdaságirányító szerepének tisztázatlanságai, a kezdeményező szerep csökke- 
nése s a , reforminfláció" együttesen oda vezettek, hogy a párt számos, igen ellentmondá- 
sos, társadalmilag negatív — nemegyszer csupán - kényszerintézkedésért a gazdaságban 
teljes felelősséget vállal. Anélkül próbálja a párttagságot és a közvéleményt — többnyire 
utólag — , meggyőzni", , politikailag előkészíteni" egy-egy , reformlépés" (jobbára inkább 
gazdasági szükségintézkedés) fontosságáról, hogy a stratégiai célokról, a hosszú távon 
remélt pozitív gazdasági és társadalmi hatásokról kellő áttekintése lenne. Eközben, a 
napi gazdaságpolitikáért vállalt teljes felelősség miatt — bár a párt 1968 óta elkötelezett 
a reform eszméje mellett — a , reformpártiság" mindinkább a pártvezetéssel szembeni 
irányzatként jelenik meg. Nyilvánvaló, hogy a spontán javaslatok, reformelképzelések 
körében számos konstruktív, figyelmet érdemlő mozzanat van: ezek hasznosítása sürgető 
politikai feladat. Erősödik azonban az a tendencia is, hogy szakmailag nem kellően 
kimunkált, a társadalmi-eszmei hatásokat alig vizsgáló javaslatok képviselői anélkül 
szerezhetnek népszerűséget a közvélemény előtt, hogy a megvalósítás nehézségeiért, a 
társadalmi fogadtatásért, a tényleges eredményekért vagy kudarcért bármiféle felelőssé- 
get vagy kockázatot vállalnának. 

A kialakult helyzet ezért halaszthatatlanná teszi a gazdasági-társadalmi kibontakozás 
valamennyi területét átfogó, a közgazdasági, politikai intézményi és ideológiai összefüg- 
géseket együttesen vizsgáló program továbbfejlesztését, illetve részbeni kimunkálását. 
E folyamatban a korábbi, hatvanas évekbeli gyakorlathoz hasonlóan a pártnak kell 
betöltenie a kezdeményező és politikai irányító szerepet. A párttagság várja és sürgeti, 
hogy a párt szakítson a konszolidáltabb időszakokban megszokott hivatali módszerek- 
kel, dolgozza ki — a párttagságra is támaszkodva — a továbbhaladást szolgáló lehetséges - 
cselekvési programokat, és a tagsághoz fordulva szervezze azok megvalósítását. 


E kezdeményezéshez szisztematikus elemző munkára van szükség számos területen. Így 
mindenekelőtt nem kerülhető meg a , reformtörténet" húsz évének tudományos és 
politikai értékelése. E kérdéskörről ma éles közéleti és szakmai viták zajlanak, egyre 
inkább abból az alapállásból, hogy elsősorban Politikai strukturális okok és ideológiai 
béklyók fékezték mindmáig a reformfolyamat kibontakozását. A politikai döntéshozatal 
túlzott centralizációja, a világgazdasági átrendeződésekre való késedelmes reagálás, a 
megalapozatlan (pl. fejlesztéspolitikai) döntések nyilvánvalóan jelentős szerepet játszot- 
tak mai gondjaink keletkezésében. Nincs azonban megalapozott értékelésünk arról, hogy 
— a politikai szféra ellentmondásai mellett — a gazdaság objektív teljesítőképessége, a 
világgazdasági, világpolitikai , nyitás" által előidézett , demonstrációs hatás" szerepe a 
hazai szükségletek és importigények drasztikus átalakulásában, továbbá a határozatok- 
kal nem vagy nehezen változtatható adottságaink, illetve a nemzetközi környezet más 
politikai berendezkedésű országok gazdaságát is megrázkódtató gyökeres átrendeződése 
milyen módon és arányban idézte elő a nyolcvanas évek feszültségeit. Csak az önigazolási 
törekvéseket és politikai előítéleteket is láttatni képes nyilt viták segíthetik a tisztázást, 
s a cselekvési célok és az egység formálódását. 

A nemzetközi dimenziók szerepének tisztázása nem elsősorban -— mint azt sokan vélik 

- a gazdaságpolitikai hibák és felelősség áthárítását szolgálja, hanem a cselekvési prog- 
ram kimunkálásához nyújthat fontos támpontokat. Reformvitáink tekintélyes része 
ugyanis gazdaságunknál is , autarkabbnak" tűnik, ami egy gyorsuló ütemben globalizá- 
lódó világgazdaság és világpolitika feltételrendszerében súlyos aránytévesztésekhez ve- 
zethet. Nem közismert például, hogy a sokat emlegetett világgazdasági korszakváltás 
nem egyszerűen a technikai újdonságok gyors nemzetközi cseréjére, a világkereskedelem 
és a termelés internacionalizálódására épül. A tudományos és műszaki információk 
birtoklása, a nemzetközi tőkeáramlás, a biztosítási és bankszolgáltatások kézben tartása 
egyúttal világméretű hatalmi átrendeződéseket tesz lehetővé a legfejlettebb centrumor- 
szágok és a transznacionáls tőke javára. Ennek egyik látványos kifejeződése például, 
hogy az adós országok pénzügyi függése mára globálissá vált. Jóllehet a centrumorszá- 
gok közül is többen jelentősen eladósodtak, számukra ez jóval csekélyebb megrázkódta- 
tással járt. Nem utolsósorban azért, mert lehetővé vált, hogy a korábbi hitelezők gazda- 
sági növekedését nem csekély mértékben az adósok finanszírozzák, így a sikeres, , haté- 
kony" alkalmazkodási stratégiák mögött nemegyszer csupán az alkalmazkodás terhei- 
nek a gyengébbekre való áthárítása történt. (Ezt jelenti ugyanis az adósságválsággal 
kapcsolatban a fizetésképtelen országok , eseteinél" kevésbé hangoztatott tény, hogy a 
nyolcvanas évek eleje óta az össztörlesztések az átütemezések és kamatemelések követ- 
keztében már jelentősen meghaladják az eredeti tartozások összegét.) 

E világpolitikai váltás, hatalmi átrendeződés felismerése, a reális politikai stratégia 
megformálásához nélkülözhetetlen s nem a dogmatikus elzárkózás - egyébként sem 
megvalósítható — politikáját sürgeti. Ma már sokak felismerése, hogy bártnilyen szocia- 
lista refformpolitika csak a — globális értelemben meghatározó - tőkés világgazdasággal 
való együttélésre, szoros együttműködésre épülhet. Az ebben való érdekeltség, a moder- 
nizációs kényszer okozta függés azonban - bár a tőkés világgazdaság is súlyos egyensúly- 
zavarokkal küzd - távolról sem azonos mértékű. Az , egyenrangú, kölcsönös előnyökre 
épülő kapcsolat" inkább csak a diplomáciai élet progresszív fordulata. A hosszú távú 
politikai tervezőmunkának ennél mélyebbre kell ásnia, olyan kombinációkat, arányokat 
keresve, hogy a világgazdasági kapcsolatrendszer hosszabb távon - ha kitérőkkel, átme- 
neti kompromisszumokkal is — a szocializmus humanista, az emberi elidegenedés és 
kiszolgáltatottság megszüntetésére irányuló törekvéseit segítse. 

A gazdasági és politikai irányítás szükséges reformjának lehetőségeit és korlátait 
ugyanis — nemcsak rövid távon -— annak kényszerű tudomásulvétele határozza meg, hogy 
Magyarország egy súlyosan eladósodott ország gazdasági alkalmazkodási bajaival küzd, 
s ma a gazdaságpolitika legfontosabb feladata e sokdimenziós probléma kezelése a 
hosszú távú kibontakozás reményében. A politikai irányító szerveknek mindenekelőtt 
el kell érniük, hogy széles körű elemző munka tárja fel az összefüggést a belső gazdaság 
fejlődése s a külső forrásfelvétel és törlesztés között. Jelenleg hiányzik az adósságproble- 
matika sokféle kihatásának elemzése; ez pedig a tényleges helyzet és a lehetséges mozgás- 
tér felméréséhez egyaránt nélkülözhetetlen lenne. A politikai irányítás szempontjából 
annak feltárására van elsősorban szükség, hogy az , adósságproblematika" hogyan függ 
össze például az ipari szerkezetváltás egészével és más hosszú távú gazdasági-társadalmi 
folyamatokkal. 

A szakmai és politikai szempontok együttes elemzése nélkülözhetetlen az ország 
gazdasági nyitottsága, a külgazdasági kapcsolatok konkrét szerkezete, a gazdaságtalan 
tőkés export valóban indokolt mértéke tárgyában. Az egyik jelenlegi fő veszélyforrás 
ugyanis az, hogy az adósság miatt folyamatossá vált nettó erőforrás-kivonás és az 
árveszteségek miatt egyre korszerűtlenebb exportkapacitások mind kevésbé képesek 
kitermelni azt a devizamennyiséget, amely a merev termelési szerkezet magas importigé- 
nyeihez szükséges. Így reális annak a veszélye, hogy a külgazdasági kapcsolatok ennek 

s nem feltétlenül egy autark gazdaságpolitika következtében , zárulnak le", ami a tartós 
perifériára szorulás ma alig belátható következményeivel járhat. 

Az adóssággal kapcsolatban tehát nem csupán az a politikai kérdés, hogy el tudjuk-e 
kerülni a fizetőképtelenséget, hanem az, hogy a gazdaság szerkezetét át tudjuk-e radikáli- 
san alakítani annak érdekében, hogy ne csússzunk bele a világgazdaságból jól ismert 
eladósodás-stagnálás-szerkezeti (társadalmi) leépülés zsákutcájába. A probléma össze- 
tettségét és súlyát jelzi, hogy ma számos politikai, irányítási feszültség, , hibás" gyakorlat 
csak az adósságstabilizációval együtt járó szerkezetváltás útján orvosolható. 

Legismertebb az összefüggés a belső felhasználás korlátozása és a kényszerű életszin- 
vonal-csökkentés területén. Ehhez csak az tehető hozzá, hogy igen korlátozott érvényű 
az az érvelés, miszerint többet fogyasztunk a megtermeltnél: az adósságproblematika 
számításba vételével — a lakossági és népgazdasági fogyasztás egészét tekintetbe véve - 
ennek inkább a fordítottja az igaz. 

Kevésbé ismert összefüggés azonban például, hogy a mai tervezési gyakorlat is általá- 
ban a tőkés adósságállomány kezeléséből indul ki. A tőkés kereskedelmi aktívum az 
export lehető legmagasabb és az import lehető legalacsonyabb szintjét követeli meg, s 
általában hiányzik az a dinamikus szemlélet, mely kapcsolatot próbálna teremteni az 
importnövelés és az exportpotenciál fokozása között. Ezért az aktívum követelményéből 
kell visszaszámolni a gazdasági növekedést és a terv több elemét. Így szükségképpen 
torzulások keletkeznek a tervezési-szabályozási rendszer egészében. Nem egyszerűen 
tervezési szakkérdés vagy hiba ugyanis, ha előbb készül el a külgazdasági koncepció a 
termékek külpiacon eladandó mennyiségéről, mint a termelési koncepciók, amelyeknek 
elvileg meg kellene alapozniuk e termékek termelését. Miután a terv döntően az egyen- 
súly makroadataira épül, minden áron való teljesítése érdekében kap teret a vállalati 
szabályozóalku, mely már fogalmában is tükrözi a gazdálkodó és irányító szervek 
kapcsolatának ellentmondásosságát. 

Ebben az összefüggésrendszerben a vállalatok irányítószervi köldökzsinórjának elvá- 
gása jóval bonyolultabb elméleti és gyakorlati feladat, mint a , túlcentralizált, bürokrati- 
kus hatalom redisztributív túlzásainak korlátozása". A tőkés kivitel fokozására épülő 
szabályozás ugyanis egy rendkívül bonyolult, instabil rendszer, mely kényszermechaniz- 
musai folytán kevésbé a tőkés kivitelre, inkább a tőkés kivitel által elérhető többletked- 
vezmények megszerzésére ösztönzi a vállalatokat. Így például az elvileg exportösztönző 
valutaleértékelés is másként fejti ki hatását, mint ahogyan annak elvont elméleti tételek 
szerint kellene. Miképp azt számos fejlődő ország tapasztalata is mutatja, ha egy gazda- 
sági szektor strukturális összetétele, reálszerkezete nem közeledik az értékesítési piac 
reálkövetelményeihez, akkor a monetáris eszközök önmagukban nem fokozzák a ver- 
senyképességet. Így pl. a túlzott leértékelésnek éppen a célzott hatása marad el, miközben 
az inflációnövelő, a bevásárlóturizmust stb. erősítő ellentmondásos hatások érvényesül- 
nek. Hazai gyakorlatunkban például a vállalatok a leértékelés után kevesebb exporttal 
is teljesíthetik az exporttervet. Így a vállalatok zöme csak pótlólagos kedvezmények 
(pótlólagos import, bérpreferencia) fejében vállal exportnövelést. Ezzel a leértékelés 
költségvetést tehermentesítő hatásai részben semlegesítődnek, és a kedvezmények egy 
részének hatására a tőkés import is megnő: mindez szükségszerűvé teszi az újabb , be- 
avatkozást". 

E feszítő helyzetből csak egy tudatos, összehangolt adósságstabilizáló és szerkezetvál- 
tási program következetes végrehajtása adhatja a kitörés reményét. Az ehhez szükséges 
társadalmi konszenzus alapja csak a valós helyzet és az összefüggések feltárása, valamint 
a válság elhárításában, a hatékonyság és a humanizmus követelményeit összehangoló 
szerkezeti megújulásban, az ország nemzetközi mércével mérhető modernizálásában való 
nemzeti érdekközösség lehet. A szerkezetváltási program, a szükséges intézmények 
létrehozatala, a visszafejlesztés problematikájának társadalmi kezelése széles körű politi- 
kai mozgósítást is kíván. Mindez nem tekinthető egyetlen állami irányítószerv reszortfel- 
adatának sem, ugyanolyan átfogó szakmai és politikai előkészítésre van szükség, mint 
ahogyan az 1968-as reformot megelőzően történt. 


POLITIKAI RENDSZER - REFORM - DEMOKRÁCIA 41 


Az adósságstabilizáció szempontjából sem elhanyagolható jelentőségű, ba a külgazda- 
ság és a külpolitika koordinálásában szorosabb kapcsolatok jönnek létre: ez vélhetően 
a kormányzati átszervezések egyik legfontosabb indoka. Alapvető jelentőségű lenne, 
hogy a külföld Magyárország-képének alakításában az eddigieknél nagyobb súllyal 
szerepeljenek gazdasági, külgazdasági kérdések. Folyamatos és átgondolt diplomáciai 
erőfeszítésekre van szükség a magyar gazdaságot sújtó jelentős diszkriminatív hátrányok 
mérséklése érdekében, s javaslatokat szükséges kimunkálnunk a globális és regionális (pl. 
összeurópai struktúrapolitikai) együttműködés kérdéseiben. 

Külgazdasági és külpolitikai offenzívánk hitelét azonban már hosszabb ideje nem az 
eredetileg is túldimenzionált , jó adósi megítélés" biztosíthatja, banem az a konkrét, a 
hitelezők számára is meggyőző struktúrapolitikai lépések következménye lehet, különös 
tekintettel a , válságágazatok" átgondolt visszafejlesztésére. E területen a politikai irányí- 
tószervek tájékozódása szempontjából különösen fontos lenne, hogy lehetőség nyíljon 
a ,politikaibeavatkozás-ellenes" nézetek szembesítésére a nemzetközi és hazai realitások- 
kal. Mint azt a fejlett tőkés országok szerkezetváltásának tapasztalatai is mutatják, a 
politikai hatalom közvetlen és közvetett szerepvállalása a világgazdasági alkalmazkodás- 
ban jelentős. A hetvenes években felgyorsult szerkezetátalakítási folyamatok hatására 
sincs szó , a politikai szféra kivonulásáról" a gazdaságból. A taktikai, operatív irányítás- 
tól való visszavonulással párhuzamosan a gazdasági fejlődés ütemét, egyensúlyviszo- 
nyait, struktúráját, jellegét meghatározó stratégiai jellegű szerepvállalás erősödik. 

Hangsúlyozva a normatív, piaci magatartás befolyásolására irányuló szabályozás 
szükségességét, a jelenlegi helyzetben aligha várható a — tudatos visszafejlesztési politikát 
helyettesítő — spontán szelekció sikere. Mindenekelőtt azért nem, mert a magyar (elsősor- 
ban konvertibilis) külkereskedelmi forgalom szempontjából , húzó" ágazatok technikai, 
technológiai értelemben a nemzetközi, világpiaci értékítélet szerint mindenképpen lema- 
radónak tekinthetők. Jelenlegi fejlesztési politikánk azonban még mindig a nemzetközi- 
leg komparatív hátrányú ágazatokat (energia- és kitermelő szektorok stb.) részesíti 
előnyben, elsősorban a nemzetközi tőkés piacokon való eladhatóságra hivatkozva. Az 
ipar szerkezeti megújulásának ez ma az egyik legfontosabb stratégiai kérdése, ahol is a 
kieső kapacitások helyettesíthetőségének, a veszteségesség arányainak, a kooperációs 
vonzatoknak számításokkal megalapozott kormányzati elemzésére van szükség, mely 
képes orientálni a vállalatok fejlesztő és visszafejlesztő tevékenységét. 

A jelenlegi tőkésexportkényszer csak a (nagy)vállalatok viszonylag szűk körét teszi 
képessé erős alkupozícióra. E nagyobbrészt alapanyag-exportőr vállalatok — exportjuk 
nélkülözhetetlenségére hivatkozva — azonban a szabályozók meghirdetésekor képesek 
jelentős kedvezmények, kivételek kiharcolására. Ezen túlmenően igen nagy vétóerőt 
képviselnek a struktúrapolitika olyan szándékaival szemben, melyek termelési tényező- 
ket próbálnak elvonni a más területeken való gazdaságosabb felhasználás érdekében. 
Egyúttal a rövid távú exportösztönzés miatt — s ez is az átfogó struktúrapolitikai 
mérlegelés kérdése — az ígéretesebb feldolgozóipari szektorok gyakran az itthon gyártott 
anyagokból és félkész termékekből is tőkés importra kényszerül(néjnek. A struktúrapo- 
litikai koncepcióformálásnak végső soron — ha nem is megszüntetni, de — mérsékelnie 
kell azt a régi ellentmondást, hogy a reformtörekvések indokoltan a normativitást, a 
vállalati stratégiai gondolkodást is lehetővé tevő szabályozási környezetet szorgalmaz- 
zák, a konkrét irányítás gyakorlatát viszont a naturális kivitelt előtérbe helyező konkrét 
ügyek, mentességek nyújtása jellemzik. 

A jelzett strukturális összefüggések közvetlenül kapcsolódnak a relációs politika egyéb 
dimenzióihoz; ez is nyilvánvalóan stratégiai kérdés. Politikai irányítószerveinknek nem- 
csak a tőkés világgazdaság röviden érintett új tendenciáival, hanem a KGST-együttmű- 
ködés perspektíváival is felkészülten kell foglalkozniuk. A Szovjetunió történelmi lépté- 
kű reformtörekvései például megkívánják, hogy KGST-partnerei irányában egyre kevés- 
bé a segítségnyújtást hangsúlyozza, hanem fokozottabban érvényesítse saját gazdasági 

reformja külgazdasági követelményeit. A hosszú távú gazdasági együttműködés ezért 
egyszerre külgazdaság- és struktúrapolitikai probléma, ahol pl. olyan stratégiai területe- 
ken kell kölcsönösen előnyös álláspontot kialakítani, mint a jelenlegi magyar-szovjet 
áruforgalom kiegyensúlyozatlansága. 

A struktúrapolitikával való összefüggés elsősorban abban jelenik meg, hogy a Szovjet- 
unió számára termelő jelentős - részben korszerűtlen - feldolgozóipari üzemek termékei 
más, tőkés relációban általában nem vagy csak igen nagy ráfizetéssel adhatók el. A kapa- 
citásokat ugyancsak nagy többletráfordítással lehetne átállítani más értékesítési piacra 
való termelésre. Ebben az esetben a külpolitikai, kereskedelem- és struktúrapolitikai 
mérlegelést igénylő stratégiai kérdés tehát az, hogy e kapacitások milyen kombinációja 
alakítható ki, amely , hozza" a cserearány-javulásból számunkra adódó potenciális 
előnyöket, de az ezzel együtt járó elkerülhetetlen leállítások még nem fenyegeuk a 
gazdaság egészét stagnálással. 


A világgazdaság és a nemzetközi ideológiai élet e hazánkra gyakorolt - s jóval részlete- 
sebben elemzendő - hatásai sürgetik a párt gazdaság- és társadalomirányító szerepének 
megújítását. 

A pártirányítás és a politika gazdasági szerepéről jelenleg folyó viták megrekedni 
látszanak egyetlen - egyébként valóban alapvető jelentőségű - kérdésnél, nevezetesen, 
hogy mivel:ne foglalkozzanak a pártszervek a gazdaság területén. A közismert végkövet- 
keztetés általában az, hogy a pártirányítás ne operatív, hanem elvi-orientatív legyen. 
E helyes alapelv ellenére a politikai állásfoglalások mégis gyakran nem kellően kimunkál- 
tak az elvi-politikai irányítás konkrét és pozitív tartalmát illetően. 

A korábban vázolt problémakörökkel - bármennyire is ezek határozzák meg a mai 
politika mozgásterét — szinte kizárólag az államigazgatási szervek foglalkoznak érdem- 
ben. A párt irányító tevékenységében akkor csökkenhetnek valóban az operatív elemek 
az elvi-politikai orientáció javára, ha kimunkáljuk azt a néhány - egymásnak nem 
ellentmondó - társadalmi-gazdasági prioritási elvet, melyet a párt a jelenlegi nemzetközi 
gazdasági és politikai helyzet, a megragadható tendenciák, valamint a folyamatosan 
megújuló szocialista értékrend alapján stratégiai jelentőségűnek tart. A gazdaságpolitika 
reálfedezetét az adja, ha az elérni kívánt társadalmi célok és a megvalósításukra szánt 
eszközök közötti kapcsolat láthatóvá válik, s a pártirányítás tudatosan törekszik a mai 
eszközközpontúság meghaladására. 

Jelenleg meglehetősen gyakori, hogy egy-egy állami döntéselőkészítő apparátus, illetve 
szakmai csoport által képviselt érdektörekvés (pl. a költségvetési, monetáris szféra rövid 
távú szempontjai) válik kizárólagossá, s egyes szabályozási eszközök, pénzügytechnikai 
megoldások komplex gazdasági és társadalmi hatásai, előnyei és hátrányai nem szerepel- 
nek kellő súllyal a döntéshozatalban. Ezért a politikai irányító testületek felelős állásfog- 
lalásához arra van szükség, hogy ismerjék meg az alternatívák várható társadalompoliti- 
kai és szakmai konzekvenciáit; mindez feltétele annak, hogy viszonylagos társadalmi 
konszenzus alakulhasson ki a gazdasági megújulás sürgető kérdéseiben. A fő probléma 
ma az, hogy e preferenciákról akkor is döntenek, ha egy-egy látszólag értékmentes 
szabályozómódosításról van szó, de többnyire a politikai felelősséget viselő testületek 
által alig befolyásolható módon és szinteken. 

Mindezek miatt a pártnak politikai irányvonala kialakításakor a jelenleginél nagyobb 
mértékben kell a gazdasági reálfolyamatok és összefüggések ismeretére támaszkodnia. 
Ennek nem szükségképpen látványos átszervezésekben kell kifejeződnie. A gazdaságirá- 
nyítás elmúlt években szerzett tapasztalatai alapján az egyik legfontosabb feladat, hogy 
megteremtsük a reális helyzetértékelés és stratégiaformálás intézményes feltételeit. Is- 
mert, hogy a pártapparátus az államigazgatás felelős munkatársai és tisztségviselői 

körében, a kutatóintézetekben és más gyakorlati területeken dolgozók körében megvan 
az a szellemi kapacitás, amely — hasonlóan az 1968-as reform előkészítéséhez — a párt 
vezetésével mozgósítható a gazdasági-társadalmi megújulás érdekében. Ez ma azért 
látszik szükségesnek, mert a politikai testületek napi információkkal való túlterheltsége 
ellenére a legfontosabb alternatívák (pl. a gazdasági válsághelyzetekben is létező varián- 
sok) gyakran el sem jutnak a politikai vezetés csúcsaihoz. Ezért kívánatos, hogy a párt 
vezető testületei a napi szabályozástechnikai kérdések helyett a társadalmi folyamatokat 
meghatározó stratégiai összefüggésekkel foglalkozzanak. A jelenlegi helyzetben nem 
elegendő a mégoly fontos szabályozási részkérdések munkaterv szerinti előkészítése és 
tárgyalása. Sokkal inkább arra van szükség, hogy a gazdaság néhány stratégiai területé- 
nek működési tapasztalatait átfogó módon, folyamatosan elemezzék, arra törekedve, 
hogy a felmerülő konfliktusok politikai és gyakorlati szempontból egyaránt kezelhetőkké 
váljanak. A társadalompolitikai-stratégiai szemlélet érvényesítése a gazdaságpolitikában 
- ha önmagában nem is oldja meg a feszültségeket — fontos eszköze a válságmegelőzés- 
nek. A társadalmi-gazdasági feszültségek típusai, a kiváltó okok ismerete segíthet egy- 
egy tervezett intézkedés kapcsán a várható pozitív és negatív hatások megítélésében. Ily 
módon mérhető fel például, hogy erőforrásaink szűkös volta miatt mely feszültségek 
vállalása elkerülhetetlen; melyek azok, amelyek felszámolására -— értékeink védelme, 
illetve a kibontakozás megalapozása érdekében - törekednünk kell; s végül éppen 
ösztönző erejük miatt melyeket nem célszerű megszüntetni. E különbségtétel hiánya 
látványosan megjelenik a kibontakozásnak esélyt sem adó lineáris restrikció és az ettől 
igen távol eső szelektív (vissza is fejlesztő) fejlesztéspolitika kettősségében. 

A gazdasági útkeresés, a , kitörés" reális lehetőségei ugyanis csak akkor teremthetők 
meg, ha a stratégiaformálás nem ugyanazokat a már jól-rosszul működtetett irányítási 
eszközöket, módszereket igyekszik újraértelmezni, korrigálni, mint a szakminisztériu- 
mok szokásos előterjesztései; mert akkor vélhetően velük azonos következtetésre jut vagy 
a programot a szolgálati információkkal rendelkezők nem tartják kompetensnek. Ezért 
a 68-as reformhoz hasonló munkabizottságok újbóli létrehozását nem kizárólag a , füg- 
getlenség" indokolja, hanem az, hogy e , külső" szakértők véleményükben nincsenek 
kötve az államigazgatási hierarchia véleményalkotási mechanizmusához, a döntéshoza- 
tal napi korlátaihoz. A vezető politikai testületek által felkért tanácsadók tehát nem 
általában , bölcsességük" miatt lehetnek hasznosak a jelenlegi helyzetben, hanem azért, 
mert szélesebb összefüggésekben értelmezhetnek kérdéseket, a , holnaputánra" is, nem- 
csak a , holnapra" gondolva, anélkül, hogy az a gyakorlat számára értéktelen teóriagyár- 
tásnak minősülne. 

A tárcaérdekek szempontjai alapján a szakminisztériumok által már elkészített döntési 
javaslatokat - ha azok valóban koherensek — saját érvrendszerükben lehetetlen eredmé- 
nyesen opponálni, így a külső szakértőkből álló , programbizottságok" felállítása nem 
egyszerűen a tárcaelőterjesztések , felülbírálatát" szolgálná. Tevékenységüket néhány 
komplex gazdaság- és társadalompolitikai kérdéskörre kellene koncentrálni, mely a 
gazdasági helyzet és a párttestületek szándékaitól függően természetesen változna. 
A szakértői közreműködés egyik fontos sajátossága ugyanis éppen az, hogy a ma 
legjelentősebb stratégiai problémákra terjed ki, s — a hivatali szervezetek , szabályozás- 
technikai" előterjesztéseitől eltérően — átfogó, az egyes ágazati, réteg- és egyéb érdekeket 
szintetizáló módon értékeli a társadalmi folyamatokat s azok keretében a politikai 
döntések várható következményeit. 

A jelenlegi gazdasági stabilizációs szakaszban elsősorban az alábbi szervesen összefüg- 
gő problémakörök kívánnak átfogó és folyamatos stratégiai elemzést: 

e az adóssághelyzet és a gazdasági struktúraváltás összefüggései, különös tekintettel 
arra, hogy a tőkés exportképesség és a műszaki fejlesztés jelenleg egymásnak ellentmon- 
dó prioritások; a nemzetközi pénzügyi viszonyok sajátosságai, az erősen eladósodott 
szocialista és fejlődő országok gazdasági helyzetének és hitelfelvételi lehetőségeinek 


44 POLITIKAI RENDSZER - REFORM - DEMOKRÁCIA 


alakulása, egyes államok adósságstabilizációs tapasztalatai; a stabilizáció idődimenziói, 
az egyes szakaszok közötti átmenet problémája; 

e a gazdasági szerkezetváltás, a szükséges és lehetséges visszafejlesztések, valamint a 
foglalkoztatás összefüggései; a teljes és a hatékony foglalkoztatás ellentmondásai, a 
munkahelyteremtés lehetőségei és a szociálpolitikára háruló új feladatok; a bér- és 
keresetszabályozás lehetőségei; a fiskális pénzügyi politika eszközeinek viszonya a szo- 
ciálpolitika, bérpolitika stb. cél- és eszközrendszeréhez; az életszínvonal és munkamoti- 
váció kérdései, a fő és a mellékmunkahelyek viszonya a bér- és jövedelemdifferenciáló- 
dásban; 

e a gazdaság három fő jövedelemtulajdonosa (költségvetés, gazdálkodó szféra, lakos- 
ság) közötti pozícióátrendezés céljai, korlátai, lehetséges eszközei és azok hatása; a 
pénzügyi politika önállósult területei (adó-, vám-, árfolyam- hitelpolitika stb.) harmoni- 
zálásának kérdései; 

e az új adórendszer működésének gazdaság- és társadalompolitikai hatásai, különös 
tekintettel az árszint, a termelés és az export alakulására, valamint az arányos köztehervi- 
selés elvének érvényesülésére; 

e a kormányzati és a közigazgatási szervezetben végrehajtott változtatások hatása a 
társadalmi-gazdasági folyamatokra, illetőleg az államigazgatási szervezet belső működé- 
sére. 


A meghirdetett konszolidációs program e részterületeit az avatja stratégiai fontosságúvá, 
hogy az adó- és pénzügyi politika, az adóssághelyzet, valamint a szerkezetváltás területén 
gyakorlatilag nincs olyan nemzetközi vagy hazai változás, amely ne járna a jövedelmi 
viszonyok tartós átrendeződésével, s amely emiatt nem tekinthető egyszeri határozatho- 
zatallal , letudható" kérdésnek. Ezért a pártirányítás helyét a makroszintű gazdasági 
stratégiaformálás folyamatában elsősorban e területeken kell keresnünk. A pártnak az 
érdekegyeztetés során főként a gazdasági folyamatok társadalmi összefüggéseivel és 
következményeivel kell foglalkoznia, lehetőség szerint a szakmai összefüggések minél 
mélyebb ismeretében, oly módon, hogy az érdekképviseleti szervek által feltárt érdek- 
mozgásokat a gazdaság nemzetközi mozgástere és lehetőségei, valamint a folyamatosan 
megújítandó szocialista értékek szempontjából is mérlegelje. 

A párt politikai állásfoglalásai akkor orientálhatnak megfelelően, ha alkalmasakká 
válnak a társadalomfejlődés egészének befolyásolására. Ennek az is feltétele, hogy a 
politikai rendszer egyéb intézményei, a képviseleti rendszer, a szakszervezetek, társadal- 
mi-politikai szervezetek autonóm módon közvetítsék a szakmai, ágazati, területi, irányí- 
tószervi és egyéb érdekeket a legfontosabb politikai döntési fórumok számára. 

A kibontakozási program folyamatos továbbépítése — a feltételek nehéz prognosztizál- 
hatósága ellenére — a hosszabb távú folyamatok elemzését is szükségessé teszi, amihez 
többoldalú politikai kezdeményezés szükséges. A gazdasági szerkezetváltás sikere ugyan- 
is nem csekély mértékben azon is múlik, hogy a tudományos kutatásra fordítható 
szűkülő anyagi eszközöket továbbra is arányosan csökkentjük -— felszámolva ezzel a 
hovatovább egyetlen, nemzetközileg is konvertálható erőforrásunkat -, vagy megkísérel- 
jük a kevesebb pénzt a struktúrapolitika céljaival összhangban felhasználni, aminek 
egyes kutatási, oktatási, képzési területek fejlesztésével is együtt kell járnia. E valódi, nem csupán 
restriktív szelekció esetén a műszaki fejlesztés tudomány- és oktatáspolitikai prioritásaihoz 
hasonló fontosságúak a szocialista gazdaság ma még nem kellően feltárt elméleti összefüg- 
gései, melyek ismerete nélkül a politika csak a rövid távú pragmatikus alkalmazkodás 
kényszerpályáin mozoghat.. A , szocialista árutermelés", a , centralizáció-decentralizá- 
ció", a szocialista tulajdonformák és hasonló problémakörök - különösen az új világgaz- 
dasági rendben — megválaszolatlan kérdések tömegét vetik fel, ezért atudománypolitiká- 

nak és szélesebb értelemben a politikai irányításnak is feladata a hosszú távú politikai 
döntéshozatalt segítő , megrendelések" megfogalmazása a tudományos műhelyek szá- 
mára. 

Mint az a közelmúlt egyes szaktudományos publikációiban látható, még az olyan 
közhelynek tűnő és sokat hangoztatott szocialista elosztási elvek — mint a , teljesítmény- 
elv" vagy a , munka szerinti elosztás" — is igen sok tisztázatlan közgazdasági problémát 
takarnak. A gazdasági teljesítmények ugyanis valódi piaci viszonyok között is csak 
részlegesen mérhetők, a jövedelmek munkavégzés esetén is tartalmazhatnak járadék 
jellegű, illetve tőkejövedelmet, s ha a lakossági fogyasztást például az életciklusokkal 
(a termelői és eltartotti pozíciók váltakozásával) is összefüggésbe hozzuk, akkor látható, 
hogy a munkateljesítmény és a fogyasztásra fordítható jövedelem nemegyszer igen élesen 
elválik egymástól. 

Még több a nyitott kérdés az állami vállalat és a tulajdon összefüggésében, ahol 
egyelőre elméletileg sem kimunkáltak a vállalatok által kezelt társadalmi tőkerész megőr- 
zését és annak tőkekénti gyarapítását biztosító mechanizmusok. A túlzott költségvetési 
újraelosztás jogosan bírált gyakorlata ellenére a jövedelemképződés makrofolyamatai- 
ról, pl. az árfolyampolitika bonyolult nemzetközi és belső hatásmechanizmusairól mind- 
máig igen vázlatosak a tudományos ismeretek, de ugyanez mondható el a vállalati 
vásárlóerő hatékony szabályozásának lehetőségeiről a költségvetési és monetáris politika 
eszközeivel. A pénzmennyiség szabályozására épülő monetarizmus például tőkés viszo- 
nyok között is csak az inflációs politika területén ért el sikereket. A beruházási tevékeny- 
ség és a jövedelemmegoszlás makroszintű szabályozása az egyensúlyviszonyok szem- 
pontjából már távolról sem bizonyult hatékony eszköznek, s végképp nem képzelhető 
annak az állami tulajdon túlsúlyával működtetett szocialista gazdaságban, ahol a vállala- 
tok felhalmozási tevékenysége még nagyobb mértékben határozza meg a vállalati szféra 
egészének jövedelmét, mint tőkés viszonyok között. Ezért a vállalati önállóságot is 
biztosító szabályozórendszer kidolgozásához szükséges, de nem elegendő a monetariz- 
mus eszköztára. 

Csak a költségvetési és monetáris szabályozás, a beruházási tevékenység és jövedelem- 
képződés, valamint az áralakulás közötti kölcsönös összefüggések tudományos feltárása 
eredményezhet olyan szabályozási megoldásokat, melyek viszonylag spontán módon 
biztosíthatják a jövedelemtulajdonosok (gazdálkodó szervek, lakosság, költségvetés) 
közötti hatékony eszközáramlást, és egyúttal alkalmasak a makroszintű pénzügyi és 
külgazdasági egyensúlyok védelmére is. 


A kibontakozási szakasz párt által kezdeményezett stratégiaformálása és a szocialista 
gazdaságirányítás általánosabb elméleti kérdéseinek folyamatos kimunkálása azért is 
sürgető feladat, mert jelenlegi gazdasági gondjaink nem rövid lejáratúak, s a stabilizációs 
intézkedésektől remélhető javulás ellenére a jelentősebb dinamizmust biztosító struktu- 
rális átrendeződés csak hosszabb távon várható. Az is csak akkor, ha a problémák 
összefüggéseit kellő mértékben feltárva, ki tudjuk alakítani a kibontakozást támogató 
- nem rövid távú látszatintézkedéseket sürgető — társadalmi közmegegyezést. E közmeg- 
egyezés — alapoknál kezdődő — újraépítése azért fontos, mert a helyzet rosszabbodásával 
egyre gyakoribb a legegyszerűbben megragadható, felszíni jelenségek túlhangsúlyozása, 
ami — a gazdasági gondok viszonylag egyszerű megoldhatóságát sugallva — csak a 
politikai elégedetlenség fokozására alkalmas. A szélesebb közvéleményben például — a 
tömegtájékoztatás egyes szélsőségei által is jelentősen felerősítve — a bajok okáról számos 
zést ásás problémamagyarázat terjed: a gazdaság , túlpolitizáltsága", a közelebbről ritkán 
t , piaci viszonyok" hiánya, a gyakran általánosan hangoztatott , reform" nem kevés- 

bé elvont , ellenzéke" stb. E felvetések és példák mindegyike tartalmaz igazságelemeket 

is, de az univerzális magyarázathoz már csak azért sem elegendő, mert gyakran keveredik 
bennük az ok az okozattal, a világgazdasági kényszer a téves gazdaságpolitikai döntéssel, 
az intézményi-szabályozási ellentmondás a szubjektív hibával, vezetői alkalmatlanság- 
gal. Nem véletlen például, hogy a propagandában és a közvélemény egy részében a 
gazdasági feszültségek forrásai között igen gyakran áll első helyen a munkafegyelem 
állapota, a szorgalmas, gondos munkavégzés tömeges számonkérése. Bár nyilvánvaló, 
hogy e tényező fontos eleme egy ország mindenkori gazdasági teljesítményének, azt azért 
látnunk kell, hogy a jelenlegi gazdasági szerkezetben még a valóban lelkiismeretes 
munkavégzés is csak a veszteségeket csökkentheti — a tőókésimport nyersanyaggal műkö- 
dő veszteséges ágazatok esetében pedig még azt sem. Ezért a politikai irányítás, a 
tudomány és a propaganda együttes feladata a tényleges alternatívák, lehetőségek feltá- 
rása, annak őszinte és közérthető bemutatása, hogy az egyes alternatíváknak melyek az 
előnyei és a hátrányai, milyen időtáv alatt várható javulás a megtett intézkedésektől, s 
a lakossági terhek fokozódása mely területek kibontakozásához nyújt tényleges segít- 
séget. 

55 Forgács Imre 


Uitz Béla: 

A demokratikus centralizmusról 


A pártra vonatkozó politikai elméletek és ismeretek körében nincs még egy olyan 
fogalom, amely az elemzés és a politikai kutatás számára annyira érzékeny terület lenne, 
mint a demokratikus centralizmus. Annak ellenére így van ez, hogy semmilyen — pártra 
vonatkozó — ismeret, minősítés és analízis nem lehet valósághű, ha ezzel a fogalommal, 
illetve elvvel nem nézünk szembe. A demokratikus centralizmus mai politikai érvényessé- 
gét azért is mérlegelni kell, mert a fogalom kialakulását követően olyannyira elterjedt, 
hogy jószerivel a szocialista társadalom minden intézménye magára nézve meghatározó 
működési elvnek fogadta el. Szeretnék utalni arra, hogy korábban évtizedekig érvényes- 
nek tekintette magára nézve - legalábbis deklaráció formájában — a gazdaság, a népkép- 
viseleti, a közigazgatási rendszer, de benne van vagy benne volt a KISZ, a szakszervezet, 
sőt a Vöröskereszt hazai szervezetének működési szabályzatában is. 

Lehetetlen vagy lehetetlenné válik a párt életének, belső szervezeti működésének és 
általános politikai vezető szerepének fejlődése, a kor követelményeinek való megfelelés, 
ha nem tesszük politikai, tudományos és gyakorlati elemzés tárgyává a demokratikus 
centralizmust mint elvet, mint a párt működésének szabályozását. A demokratikus 
centralizmussal a politikai elemzések és a tudományos munkák mostohán bánnak. 
Márpediga politikai intézményrendszer fejlesztése feltételezi ennek a kérdésnek is elmé- 
lyültebb elemzését, többoldalú körbejárását. Ez az írás ehhez kíván hozzájárulni, de nem 
vállalja, hogy a probléma teljes szélességét bejárja. 


. 


A következőkben tézisszerűen vetem fel a demokratikus centralizmus mai problémáit. 

Arra a kérdésre kell először felelni, hogy a demokratikus centralizmus mint a párt " 
akaratképző és -érvényesítő mechanizmusa, ténylegesen hogyan érvényesül. Azt kell 
megállapítanunk, hogy csak korlátozottan, mind tartalmilag, mind hatásában, mind 
eljárási módjában. Másként fogalmazva: a párt akaratképző és -érvényesítő mechaniz- 
musa csak hiányosan működik. 

Másodszor arra a kérdésre kell felelni, hogy fenntartható-e a demokratikus centraliz- 
mus. Röviden igennel kell válaszolni, de szükséges kifejteni az állítást. Olyan feltételek 
mellett tartható fenn, amelyek a párt elveinek centrumába reálisan visszaemelhetik vagy 
ott tarthatják továbbra is. 

A demokratikus centralizmus történelmi kategória, tehát változatlan tartalommal, 
módszerekkel (eljárásokkal, technikákkal) nem érvényesülhet megváltozott körülnié- 
nyek, megváltozott társadalmi, politikai feltételek között. Érvényesülnie kell annak, 
hogy a párt központi akaratának vasszigorral való érvényesítése olyan időszakban 
megfogalmazott követelmény, amikor a nemzetközi munkásmozgalomnak a legszélsősé- 
gesebb támadásokat kellett kiállnia a burzsoázia részéről (fizikailag is). A szocializmus 

nem volt világrendszer, a párt tagsága és a szocializmus megvalósítását igenlő tömegek 
még nem öltöttek határozott formát a kulturális és politikai fejlődés új szakaszában, még 
nem alakultak ki a demokrácia olyan hagyományai, amelyek a pártot egységben, öntu- 
datban tartották volna. De a szocialista fejlődés, a munkásmozgalom , felnőtt korúvá" 
válása elengedhetetlenné teszi, hogy korszerű, a jelen és a jövő követelményeinek megfe- 
lelő, ezeket szolgálni tudó politikai akaratképzést és döntésmechanizmust tegyen elvvé 
és gyakorlattá a párton belül. 

Azok a pártok, amelyek fél évszázada még rendszeresen nagy veszteségeket szenvedtek 
az osztálybarc nyílt ütközeteiben, legálissá, sőt kormánypárttá, a szocialista országokban 
a hatalom centrumaivá lettek. Így a mozgalom születésekor keletkezett szabályoknak, 
kialakított működési elveknek szükségképpen fejlődniük kell, át kell alakulniuk. Ha nem 
így történik, akkor ez működési zavarok forrásává válhat. Természetesen vannak olyan 
elvek, amelyek maradandóak, ma is érvényesek: a sokféleség bázisán újratermelődő 
eszmei egység, az elhatározott közös célok érdekében egységes akarattal való cselekvés, 
a céltudatos igényességre épülő fegyelem, a korhoz szóló marxizmus-leninizmus mint a 
pártot vezérlő eszme, az osztályalapról kifejlődött szövetségi politika. A mai körülmé- 
nyek között azonban az elveket mai tartalommal kell megtölteni, a gyakorlatot új, a 
mának megfelelő szabályokkal kell megvalósítani. 

Olyan akaratképzési és -érvényesítési mechanizmusnak kell működtetnie a pártot, 
amely a mozgalomra épít, a tagsággal állandó kapcsolatban van, képes arra, hogy a 
többség (nem leszűkítve testületre, hanem a tagsági többség is) véleményének birtokában 
legyen, szándékáról még a vezetők, testületek döntése előtt tájékoztassa a tagságot, 
előzetesen ismerje véleményét és élvezze támogatását. 

Nem nélkülözhető tehát a tagság részvétele a célok, feladatok meghatározásában, a 
megvalósítási, végrehajtási eljárások kidolgozásában. A testületek, tisztségviselők, veze- 
tők kiválasztásának, megválasztásának gyakorlatában a közösséghez tartozásra, a kö- 
zösségi egyetértés általános érvényű követelményére van szükség. Ezzel összefüggésben 
azonban két szempontot végig kell gondolni. A testületek általában vett, differenciálatla- 
nul értelmezett és megvalósított kötése a tagsághoz lelassíthatja és széttagolhatja a 
szervezeti-testületi működést, döntésképességet. Ezért valószínűleg a közvetett és közvet- 
len képviseleti eljárások együttes alkalmazása szolgálhatja a párton belüli döntésmecha- . 
nizmus demokratikusságát. Ennek lehetséges alapja, hogy a területi, központi testületek 
tagjai, a nagyvállalati, városi, megyei párttestületekre támaszkodva építsenek ki valósá- 
gos bázist testületi munkájukhoz, míg a városi testületek tagjai közvetlenül szembesítsék 
a bizottsági elhatározásokat a tagsággal. A párt döntéseinek kialakításában és végrehaj- 
tásában lényeges szerepet játszik a pártapparátus. Valószínű, hogy a jövőben sem nélkü- 
lözhető jelenléte a párt munkájának szervezésében, folyamatosságában. De korlátozni 
kell szerepét a vezetők ki- és megválasztásában, a döntéselőkészítésben pedig az appará- 
tust határozottan alá kell rendelni a testületnek, a testületből szerveződő döntéselőkészí- 
tő csoportoknak. 

A demokratikus centralizmus korszerűsítéséhez tartozik az is, hogy a párt életét 
meghatározó fórumok (testületi ülések, értekezletek, konferenciák és kongresszusok) ne 
naptári ciklusok alapján, ünnepi eseményként, hanem sokkal inkább a politika által 
felvetett szükség szerint működjenek. Ez a kollektív felelősség és ellenőrzés hatékonyabb 
kereteit hozhatja létre, erősebbé válik a választók és a választottak közötti kapcsolat, 
jelentősen nő a párt mozgástere. Időszerű feltenni azt a kérdést is, hogy a pártértekezletek 
küldötteinek megbízatása fenntartható-e két kongresszus között. Ily módon nyitva állna 
a lehetőség arra, hogy a testületek, vezetők körében bekövetkező lényegesebb változáso- 
kat olyan fórum tárgyalja meg, döntse el, amely a demokratikus választási folyamatban 
kapta a megbizatását, s kötődik szervezethez, közbülső testülethez. Ezzel összefüggésben 
azonban fennáll a formalizmus veszélye is. Hiszen egy cikluson belül is sok küldött 
változtat helyet, így mandátumának legitimitása legalábbis kétséges. Elképzelhető, hogy 

munkahelyen, alsó szintű közigazgatási terület szintjén állandóan működjön a küldötti 
megbízatás, míg nagyobb területi egységeknél, országos szinten a közvetlenül irányított 
pártbizottságok tagjai együttesen rendelkezzenek azzal a joggal, hogy nagyobb kérdések- 
ben — amelyek korábbi pártértekezleti, kongresszusi elhatározások módosítását teszik 
szükségessé — döntést hozhassanak. 


A demokratikus centralizmus értelmezésének további kibontásához nem elég Lenin 
1917-ben tett két, viszonylag rövid megjegyzése, nevezetesen az, hogy a szovjetekben is 
szükség van centralizmusra, de ez különbözik a tőkés társadalmak bürokratikus centra- 
hzmusától, ez , demokratikus centralizmus, proletár centralizmus" lesz. Az Állam és 
forradalom, valamint a Hogyan szervezzük meg a versenyt? című írásokból kiviláglik, 
hogy nem pártról és nem egy strukturálisan megragadható politikai működési elvről 
beszélt Lenin, hanem egy követelményt fogalmazott meg: a proletárállam centralizmusá- 
nak demokratikusnak kell lennie. Korábban, a század elején, a Mi a teendő?-ben Lenin 
kifejtette az élcsapat típusú párt működési elveit, a demokrácia és a fegyelem szükségessé- 
gét. Ez azonban nem azonos a demokratikus centralizmussal; a forradalomért küzdő, 
ellenzékben lévő, illegális pártra vonatkozó követelményrendszerről van szó. A későbbi- 
ekben sem Lenin, sem a bolsevik párt más vezetői nem definiálták konkrétabban az elvet, 
nem elemezték a kormányzó párt — amely egyben tömegpárttá is vált — belső működése 
fejlesztésének irányait. Inkább a politikai helyzet diktálta szükségből következően tör- 
téntek változások a pártirányítás és a szervezeti működés szerkezetében, mint elméleti, 
hosszú távú megfontolásokból. . 

A demokratikus centralizmus mint definiált (és egyúttal operacionalizált) elv csak a 
harmincas években, 1934-ben, az SZK(b)P XVII. kongresszusán Sztálin fogalmazásában 
jelent meg, s a III. Internacionálé pártjaira, valamint a szovjet állam politikai intézmé- 
nyeire érvényes elvként vált normává. 

A későbbiekben azonban, a szocialista világrendszer kialakulásával minden ország- 
ban, minden kommunista pártban elfogadott vezérelvvé, s a párt fegyelmének, belső 
működésének általános normájává vált. 

A történelmi és politikai pontosság megköveteli annak megvilágítását, hogy nemcsak 
a Szovjetunióval szoros szövetségi rendszerben levő országok kommunista pártjai, ha- 
nen a kommunista világmozgalom általában megtartotta a Komintern időszakában 
elfogadott normát. Külön figyelmet érdemel az a sajátos visszafordulás, hogy míg 
Leninnél konkrétan az állam funkcionálására vonatkozóan fogalmazódott meg a centra- 
izmus elve, addig a harmincas évektől pártnormává vált, amit az állami szervek és a 
képviseleti mechanizmusok átvettek. Ez azonban feltételezhetően összefügg"azzal, hogy 
a párt állami funkciókat is gyakorolt, sőt helyettesítette is azokat. 

Működőképes-e tehát ma a demokratikus centralizmus elve? 

E rövid, vázlatos áttekintés — nem a teljesség igényével — arra törekszik, hogy megvilá- 
gítsa: a fogalom keletkezése hem ellentmondásmentes; a ma érvényes meghatározás, a 
pártok által vállalt szervezeti normarendszer olyan időben született, amikor a marxiz- 
mus-leninizmus elméletére rárakódtak a sztálini gondolkodásmód voluntarista, antide- 
mokratikus tulajdonságai. Mindezek ellenére két tényezővel számolni kell akkor, amikor 
a demokratikus centralizmus érvényesülésének és szerves funkciójának problémáival 
foglalkozunk. 


Felfogásom szerint a demokratikus centralizmus általánosabb értelmezése csak funk- 


.P.. 


akaratok képződésének és érvényesülésének elveit, gyakorlati eljárásainak főbb szabá- 
lyait. Így azt, ahogyan a párt feltárja, összefogja és integrálja a benne levő társadalmi, 

politikai törekvéseket, kollektív akarattá formálja, elfogadtatja saját szervezeti keretein 
belül, majd a társadalommal, annak konkrét csoportjaival, amelyeket bázisának tekint, 
amelyeket meg akar nyerni a maga számára. Továbbá: azokat a szabályokat, amelyekkel 
a párt egyrészt az így képzett akaratot társadalmi és szervezeti méretekben érvényesíti, 
elfogadtatja mint reális politikai törekvést, szándékot, programot, másrészt ezáltal (az 
akaratérvényesítési mechanizmus által) teremti meg a fegyelem feltételeit saját soraiban. 
Ez a megközelítés önmagában nem a demokratikus centralizmus tételes kibontása. 
A lényege, hogy az elv szervezetben való működésének fő mechanizmusait lehet általa 
megérteni. 
A demokratikus centralizmus eredeti normarendszerét a következők fejezik ki: 


e a párt valamennyi vezető szervét demokratikusan, taggyűlésen, DANEREKEZÍGtSKE 
kongresszuson választják; 

e a vezető szervek kötelesek beszámolni tevékenységükről az őket válsz pártszer- 
veknek, testületeknek, a választók utasításokat adhatnak választottaiknak, illetőleg visz- 
szahívhatják őket; 

e a pártszervezetek és a vezető pártszervek demokratikusan megvitatják a párt politi- 
káját és feladatait; véleményeltérés esetén a kisebbség -— ellenvéleménye esetleges fenntar- 
tásával is — köteles alávetni magát a többség akaratának; a felsőbb szervek határozatai, 
utasításai kötelezőek az alsóbb szervekre és a tagságra; 

e szigorú pártfegyelem, mely beosztásra, tisztségre való tekintet nélkül minden párt- 
tagra egyformán kötelező; 

e a biírálat és önbírálat, amely lehetővé teszi a párt számára a munkában észlelt hibák 
és rendellenességek feltárását, és kötelezővé teszi az alsó szervektől, a párttagságtól jövő 
kezdeményezések figyelembevételét. 


A normarendszer megszületése óta ezek a követelmények mint általános szabályok 
határozták meg a párt működését. Rendre visszatérő problémák vetődnek fel azonban 
ma is. Elsőként kell megemlíteni, hogy a demokratikus centralizmus értelmezésében a 
pártelmélet állandóan hangsúlyozza: egy politikai követelményről van szó, amelyben a 
két oldal, a demokrácia és a centralizmus egyenlő értékkel van jelen, egyik a másik nélkül 
nem létezik. 

A demokratikus centralizmust vizsgálva azonban nyilvánvaló, hogy a gyakorlatban 
egy szétválasztódás, pontosabban szétesés figyelhető meg. 

A párt tisztségviselői, aktivistái újra és újra megfogalmazzák: helyénvaló, ha egyes 
időszakokban a centralizmus erősebben érvényesül, mint a demokrácia. Igen ám, de ez 
képtelenség. A Lenin által megfogalmazott eredeti gondolat, amely a Mi a teendő?-ben 
koncentrálódott, s a későbbiekben egyes történelmi korok politikai mozgásai által 
fejlődött, a demokráciát a párt működésének, belső életének elemi feltételeként vette 
számba. Lehin számára a legkritikusabb forradalmi helyzetben, belső válságállapotban 
sem volt kétséges, hogy a párt belső viszonyaiban a demokráciát csak átmenetileg lehet 
korlátozni. Egyúttal szigorúan számon kérte a párt közös akaratának érvényesülését. 
Nem lehet természetesen figyelmen kívül hagyni, hogy illegalitásban, a konspirációs 
követelmények közepette a pártdemokrácia általában korlátok közé szorul - nem a párt 
normáinak torzulásaként, hanem - az életben maradás, a szervezet megőrzésének paran- 
csoló követelményei miatt. 

Másodikként azt kell kiemelni, hogy a demokratikus centralizmust jelentő követelmé- 
nyek elvileg és technikailag kizárják az alapelvek együttes és komplex érvényesülését. 
Mire gondolok? 


e A felsőbb szerv mindig hozhat határozatot az alsóbbra való érvényességgel, s az 
alsóbb szerv ezáltal korlátozva van abban, hogy saját — vélt vagy valós — igazságának 
érvényt szerezzen. 

e Az alsóbb szerv határozata a felsőbbre nézve nem kötelező, tehát a választott 

vezetők visszahívása — alsóbb kezdeményezésre — nem fordul elő. (Legfeljebb formálisan, 
felsőbb kezdeményezésre.) 

e A vezetők, testületek választásából hiányzik a tagság részvétele és kontrollja. Gyakor- 
latilag a felsőbb szervek tagja, tisztségviselője lehet mindenki, akit a felsőbb fórum akar, 
anélkül, hogy a tagságnak ebben szava, közreműködése lenne. Ezáltal a vezetők választá- 
sának demokratikus elve névleges marad. 

Az akaratok többnyire és dominánsan , fent" keletkeznek, s azzal az alsóbb szintek 
megismerkednek (vagy nem), de csak elvétve fordul elő, hogy hozzá is tehetik a körükben 
keletkezett akaratot. Nem is lehetséges, mert a felülről történő építkezés technikailag is 
megnehezíti az alulról jövő javaslatok beépülését. Esetenként mégis megjelenik a tagság 
vagy az alapszervezetek , véleménye" egy-egy testületi, felsőbb szintű döntés hivatkozá- 
saként, amikor ezzel részérdekeket lehet felerősíteni. Vannak tapasztalatok arról, hogy 
egy-egy jelentősebb kérdés napirendre kerülésekor az intézményi, területi szintű testüle- 
tek ugyan érdemben tesznek javaslatot, de azok az összegezésbe nem kerülnek bele, mert 
,Aa javaslatok egymást kioltották", mert nincs idő arra, hogy ezzel hosszabban foglalkoz- 
zon az akaratképző szint (terület, apparátus). Érdemes azonban elgondolkodni azon, 
hogy a párt belső viszonyainak fejlődése mennyire teherbíró az olyan helyzetekkel 
szemben, amikor az időhiány szorítja keretek közé, teszi formálissá az érdembeli vitát, 
elemzést, véleményösszegzést. Szerepet játszik az akaratintegrálódás gyengeségében az 
is, hogy a területi testületek között nincs állandóan kapcsolat, s el lehet tekinteni a 
javaslatoktól mint egyediektől, holott jellemző csoportok véleménye van mögötte, s 
amennyiben összesítenék azokat, szélesebb bázis jönne létre az akaratképzésben. Hiszen 
ha a tagságot a saját kompetenciaszintjén bevonják a politikai döntések előkészítésébe, 
megnyerik a tervezett elhatározások megvalósítására, akkor nem kell utólag kérni arra, 
hogy nyújtson támogatást, mert már eleve ő is akarja, hogy érvényesüljön a közös akarat. 


A demokratikus centralizmus érvényesülésének akadálya a politikai mechanizmusban, 
hogy a politikai intézményrendszer fő sávjai, intézményei — a társadalmi és tömegmozgal- 
mak, az állami, népképviseleti szervezetek, sőt gyakorta a gazdálkodó szervek is — a párt 
akaratképzési és -érvényesítési elvére épülnek. Egy szervezet differentia specificá-jaként 
megfogalmazott elv, ha totálissá válik, kiterjed érvényessége más típusú (nem párt) 
szervezetekre is, rombolja az eredeti elhatározások, szándékok esélyeit. A párt a társada- 
lom vezető erejeként minden szervezetre — közvetve vagy közvetlenül — befolyással van. 
Ezek a szervek azonban, ha saját , demokratikus centralizmusok"-kal rendelkeznek, 
keresztező akaratképzési és -érvényesítési eljárásokat léptetnek életbe, s ezzel zavar 
keletkezik. El kell gondolkodni azon, hogy a pártra érvényes elvek érvényesek lehetnek-e 
más, nem párt típusú szervezetre. Valószínű, hogy más szervezetekben gyengítik, sőt 
kioltják az eredetileg pártra vonatkozó elvet. 

A párt jelenlegi felépítése, működési rendszere a demokratikus centralizmusból több- 
nyire az egyirányúságot teszi lehetővé. Gyenge a kétirányú áramlás érvényesülésének 
esélye. Mindamellett az is felvetődik, hogy a szervezetek a jelenlegi területi elvet keresztbe 
szelik, és érvényesülnek szakmai, ágazati szempontok, amelyek (nemcsak tartalmilag, 
hanem technikailag is) másfajta érdekszerveződést alakítanak ki. Így az egyes ágazatok 
vagy közigazgatási egységekbe szerveződő pártszervek kialakítják saját horizontális 
információs rendszerüket. (Létezik városi tanácsok, pártbizottságok elnökhelyettesei- 
nek, titkárainak időszakonkénti konzultatív értekezlete vagy kisebb csoportokban törté- 
nő véleménycseréje.) 

Más példák is arra utalnak, hogy a formálisan meglevő vertikális szerveződési irányí- 
tás mellett az azonos érdekű (érdeklődésű) szervezetek (szervek) létrehozták saját együtt- 
működésük állandó vagy alkalomszerű fórumait. Ez tételezhető egészséges önszervező- 

désnek is, bár nem a közös problémák működtetik őket, hanem az alkalom. A rendszer- 
idegen eljárások ellentmondásossága abban rejlik, hogy az elfogadott akaratképzési 
elvektől teszakadó mechanizmus egészében gyengíti a párt akaratérvényesítési esélyeit. 
Ezért nagyobb szükség van arra, hogy követhetőbb, egyértelműbb, tisztább elvek hatá- 
rozzák meg a párt normáit, mint hogy ragaszkodjunk egy olyan szabálygyűjteményhez, 
amely számos vonatkozásban magán viseli a fiatal kommunista mozgalom kialakulatlan- 
ságát, a fejletlen demokratizmus örökségét, a káderpárt sajátosságait és a sztálini időszak 
voluntarista jellegét, mert ez a ragaszkodás egyben a pártdemokrácia korlátja 15. 


A demokratikus centralizmus megfogalmazott tételei előtt is akadályok állnak, sok- 
szor önmaga teremtette akadályok. Mégis - minden divathatástól függetlenül, sőt vállal- 
va a népszerűtlenséget — azt kell mondani: a demokratikus centralizmusra mint akarat- 
képzési és -érvényesítési mechanizmusra minden modern munkáspártnak, amely magát 
marxista-leninista pártnak tekinti, szüksége van. Enélkül e párt nem lenne képes arra, 
hogy hatalmi tényezőként politikai súlya legyen, s jellemző társadalmi törekvéseket 
juttasson érvényre. A mai korra is igaz, hogy ha hiányzik a központi akaratképzés, ez 
a körülmény a centripetális erőket engedi érvényesülni, ami a párt széteséséhez, , lebegé- 
séhez", súlytalanodásához vezethet. 

A demokrácia nem azonos a többségi szavazással kialakított véleménnyel. Ennél minősé- 
gileg több és más. Többségi szavazatot kapott nézet is lehet egy szélesebb mezőben 
kisebbségi vélemény és törekvés, sőt egyéni ambíció is, s fordítva, egy kisebbségi nézet 
kifejezhet társadalmilag érvényes többségi érdeket. (Például: Lenin álláspontja a breszti 
béke kérdésében vagy az új gazdasági politika bevezetésének szükségességében.) A de- 
mokratikus döntés, érdekegyeztetés magában foglalja a nézetek, vélemények, szándékok, 
érdekek feltárását, ütköztetését és ennek nyomán a legkisebb közös többszöröstől (mint 
minimum cél) a konszenzusig tartó egység elérését. De a demokratikus centralizmus ma 
alkalmazott fogalmára épülő gyakorlatban ennek lehetősége nem jut érvényre. 

A párthatározatok nem kis része nem kerül a szervezetek nyilvánossága elé, a párttagok 
. így nem is ismerhetik azokat. Ennek logikus következménye, hogy a párttagság a párt 
egészére vonatkozó akaratképzésben még saját kompetenciája erejéig sem vehet részt. 
Ugyanakkor lazíthatja a pártfegyelmet, ha ismeretlen szabályok vonatkoznak a tagság- 
ra vagy annak egy részére. 

A vezető szervek és a tisztségviselők csak korlátozottan tartoznak felelősséggel választó- 
iknak. A választók a választottakkal csak az alapszervezeti vezetőségek, esetleg a közvet- 
lenül irányító bizottságok, vezetőségek szintjén találkoznak. A küldöttek és a küldöttér- 
tekezletek már nincsenek abban a helyzetben, hogy a választottakat megkérdezzék, 
megbízzák, beszámoltassák vagy visszahívják. Pedig ez a demokratikus centralizmus 
hagyományos tételeinek egyik meghatározó minősége. A kooptálás gyakorlata, amely 
az illegalitásban az üldöztetés és lebukások miatt alakult ki, s a hatalomért folyó harcban 
megfelelő eljárás volt a vezetés folyamatosságának biztosítására, mára a testületek 
összetételének, a testületi tagok kiválasztásának antidemokratikus vonásává vált, még 
akkor is, ha a szervezeti szabályzat maximalizálja a behívható tagok számát, s vezető 
lehet az is, aki mögött nincs tagság, akit nem egy kollektíva jelöl és választ, hanem a 
testület maga emel ki. Ez pedig az öt elvnek, ha következetesen végiggondoljuk, ellent- 
mond. 

Az elvek maguk is korlátozzák a demokratikus centralizmus érvényesülését: a felsőbb 
szerv, mint már szó volt róla, mindig hozhat olyan határozatot, amely az alulról jövő 
véleményformálást, javaslatokat, akaratképzést megtörheti, érvénytelenítheti, s a párton 
belüli nyilvánosság fejletlensége miatt visszatérő lehetőség, hogy felsőbb szintre átemel- 
hető a tagság egyes csoportjainak véleménye, és ezáltal részérdekeket, szűkebb vélemény- 
csoportokat lehet igazolni. 

Az elv gyakorlati értelmezésében gyakran hangzott el, és ma is elhangzik, hogy a 
határozat meghozatala után nincs helye vitának. (Ezt különböző formában értelmezik, 
nevezetesen: párton belül lehet vitatni, kívül nem, párton belül lehet vitatni, de azért 
végre kell hajtani stb.). Milyen problémák következnek ebből? Ha egy határozat - 
különféle okokból -— hibás vagy időszerűtlenné válik, vagy rangsorolás szükséges, nem 
hajtható végre, illetve végrehajtása kárt okoz, nincs lehetőség arra, hogy gyorsan, haté- 
konyan módosítsák a szándékot (hacsak maguk a döntéshozók meg nem teszik), hogy 
a kisebbségben maradt vélemény, ha bebizonyosodik álláspontja helyessége, újra napi- 
rendre tűzhesse a döntés felülvizsgálatát, módosítását. . 

A demokratikus centralizmuson túlmutat a vita, az alternatívák igénye. A párt fóru- 
main — s ettől a közélet más területei sem mentesek -— nincsenek igazi viták, a döntések 
túlnyomó többsége nem valóságos alternatívák nyomán születik. A taggyűlések, munka- 
bizottságok, aktívaértekezletek, testületek gyakorlatából jobbára hiányzik a nézetek 
ütköztetése, a valódi vita. Nem különböző lehetőségekből választják ki a jobbnak 
bizonyulót, hanem egy javaslatot fogadnak vagy vetnek el. A szervezeti fórumokon a 
résztvevők mintha tartanának attól, hogy egymással ütköző, konfliktust is jelentő véle- 
ményformálás, álláspontütközés történjen. De számtalan esetben a döntés után továbbra 
is folyik a lappangó vita, kifejeződnek ellenvélemények, sőt a határozat csendes eltussolá- 
sa is megfigyelhető. 

Az egészségesnek nem nevezhető helyzetnek azonban megvan a belső logikája. Mert 
a határozathozatal utáni végrehajtásban az egység csak az előzetes vitában, ütközések- 
ben, konfiiktusokban alakulhat ki. A létrejövő egységben tiszteletben kell tartani a párt 
céljaival, törekvéseivel azonosuló, a konkrét kérdésben azonban más állásponton levő, 
kisebbségben maradt tagság véleményét. Hogyan? - tehető fel a kérdés. Általánosságban 
az mondható, hogy nem célravezető személyek ellen folytatni a vitát — ha azok nem 
lépnek fel a párt céljai ellen —, hanem a nézeteket kell elemezni, cáfolni, visszautasítani, 
vagy elfogadni, attól függően, hogy a vitában kinek van igaza. Ha ez elmarad, a 
határozat utáni egység, a végrehajtás és cselekvés egysége fikció. Ez is egy olyan mozza- 
natnak tűnik, amely a pártdemokrácia fejlődésének ma létező akadálya. 

A párttagságnak és a pártszervezeteknek a döntésképesség adott szintjén határozat- 
alkotóknak kell lenniük. Ez végső soron a demokratikus centralizmus szellemének 
alapkövetelménye. Számolni kell azonban azzal is, ha ez a követelmény oly módon válik 
általánossá, hogy minden kérdésben, minden esetben végigfut a döntés a szervezetek 
teljes vertikumán, cselekvésképtelen lesz a párt, hiszen a folyamatos , egyeztetés" állapo- 
ta alakul ki. Én azonban másra is gondolok. Arra, hogy a párt általános politikáját 


dására, szervezeti működésére vonatkozó kérdésekben van ennek jelentősége és szerepe, 
s nem a kezelhetetlen általánosságban. 

Ha azt vizsgáljuk, hogy a párttagok mikor és milyen módon adhatnak utasítást 
képviselőiknek, küldötteiknek, a válasz: erre a mai gyakorlatban nincs lehetőség, alka- 


. kom. A pártértekezletek s a kongresszus végeztével a küldöttek kapcsolata a testületekkel 
. megszakad, mint ahogy megszakadt a kapcsolat a küldöttek és választóik között is. 


hé 


Tisztázásra vár a platform kialakításának kérdése is. Ugy gondolom, hogy ebben a 
kérdésben összemosódnak fogalmak, s a platformot azonosítják a frakciók szabadságá- 
val. Úgy látom, hogy valójában nem egy testületen belül van szükség az előzetes állás- 
pont szervezett kialakítására. Sokkal fontosabb, hogy az a közeg alakítson ki előzetes 
álláspontot, véleményt a döntésre érett kérdésekben, amelyet a testület tagja képvisel. 


A demokratikus centralizmus érvényesülését elemezve szembetűnő, hogy valójában csak 
elemeiben, szétszakítottan jelenik meg a párt teljes szervezeti rendjében. Kongresszusi 

beszámolók tanúskodnak erről. Legutóbb az MSZMP XIII. kongresszusa állapította 
meg, hogy a párt határozatai nehézkesen, lassan valósulnak meg, söt az egyes döntéseket 
nem vagy csak részlegesen hajtják végre a kötelezett pártszervek vagy a más területen 
dolgozó párttagok. 

Az okokat keresve a következők bizonyulnak erős tényezőknek. 

u A pártszervek müködését befolyasolja az a környezet, amelyben tevékenykednek. 
Ennek érdekviszonyai, belső erővonalai, csoportosulásai fölébe kerekedhetnek a párt 
felsőbb szervei által hozott határozatoknak. Kialakul egy , összetartás", amely nem 
politikai, világnézeti töltésű, hanem csak érdekcentrumú. Ebben párttag. pártonkívüli 
közösséget vállal és válogat. A felsőbb szervek, testületek döntéseit csak annyiban 
fogadja el és hajtja végre, amennyiben helyi, rövid távú érdekeit az nem zavarja. Közben 
megszerveződik, érvényesül a , lobbizás", azaz olyan összefogás, amely rombolja a más 
törekvéseket, érdekvonalakat. Szóban, testületi határozatokban az érvényes párthatáro- 
zat mindig megjelenik hivatkozásként, legitimáló aktusként. De a nem rögzített cselek vé- 
si utakon a különérdek érvényesül. Kivételt az olyan esetek jelentenek, amikor a befogla- 
ló környezetben szereplő tényezők között érdekütközés jön létre, s a párthatározatok, 
párttestületek állásfoglalásait egymás ellen hasznalják legitimáló forrásként. Ezek mó- 
gött azonban gyakorta pártszerűtlen törekvések húzódnak meg. (Előfordult, hogy a 
termékszerkezet korszerűsítését szorgalmazó vezető ellen — pártszerütlenség címén - 
azért léptek fel párttag és párton kívüli vállalati vezetők, mert a határozottabbá váló 
eredményorientáltság s az ezt követő korszerűsítés, valamint az új követelmények miatt 
csökkent a vezetők jövedelme, bár a dolgozóké nőtt.) 

u A demokratikus centralizmus elveiből hiányzik, gyakorlatában azonban kárositó- 
an hat a kölcsönös képviselet hagyománya, léte. Ennek révén összefonódnak a politikai 
intézményrendszer elemei, egy-egy szint politikai testületeiben (párt, szakszervezet, 
KISZ, tanács, népfront) kölcsönösen képviseltetik magukat a partnerszervek. Így azon- 
ban a testületek belső működése formálissá válik, mert a másik testület ülésén már sok 
mindenben meg lehet (lehetett) egyezni a soron következő testületi napirendeket illetően. 
Már előre kialakul egy relatív többség (amely igazából kisebbség), s ez érvényesíti 
akaratát a valóságos, ámde meg nem szervezett többség felett vagy azzal szemben, amely 
így látszólagos kisebbséggé válik. De figyelembe kell venni azt a körülményt is, hogy a 
testületben való részvétel a döntéseket belső kötelezettséggé teszi. A másik testület 
határozata a tisztségviselő , eredeti" testületében megköti a véleménynyilvánítást, akadá- 
lyozza a vitát, az ellenvetést, vagy az egyetértést. A tisztségviselők sokszor nem élhetnek 
azokkal az érvekkel, információkkal, amelyeket a , másik" testületben viselt tagság révén 
szereznek. Nem hozhatják nyilvánosságra saját véleményüket sem, akár egyetértettek, 
akár ellenezték az eredeti döntést. Ebből következően a kölcsönös képviselet helyett a 
kölcsönös tájékoztatás, információkérés és -adás biztosítja a tájékozottságot, azt, hogy 
körültekintően dönthessen a testület, hogy ténylegesen kollektív döntés, jellemzően 
többségi elhatározás szülessen. Lehessen javaslatokat, véleményeket elfogadni, vagy 
elvetni, az egyes szervezetek, intézmények autonómiáját világossá tenni. 

Ha a párt akaratérvényesítő mechanizmusa nem működik , akadálytalanul" , s egyik 
kérdésben mellőzni lehet az akaratérvényesítés felsőbb szándékát, akkor ez elérhető más 
kérdésekben is. Márpedig ilyen jelenségek rendre felbukkannak. Így például a gazdasági 
szerkezet korszerűsítésére 1968 óta átlagosan 3 évenként hozott határozatot a Központi 
Bizottság, s nyomában elmaradtak a mélyebb mozgások, mert az ágazatok, gazdálkodó 
szervezetek általában elfogadták a határozatot, csak éppen magukra nézve keresték és 
meg is találták a kivételezés lehetőségét. A normasértés dezorganizáló tényező, és semle- 
ges aziránt, hogy mi a közvetlen tartalma. Ha részleteiben a szabályok áthághatók, akkor 
hosszabb-rövidebb időn belül a normasértés átterjed más területekre is. Felvetődik, hogy 
a következtetés e formája korlátozhatja az önálló cselekvést a pártszervezetek, a pártta- 
gok körében. Korántsem erről van szó, hanem arról, hogy az önállóságnak a meglevő, 

közössé formált akarat érvényességi területén belül kell maradnia. Ezért a párt akarat- 
képzési és -érvényesítési törekvései szempontjából döntő kérdés, hogy milyen módon 
tudja a szervezet akaratképző szintjének elhatározásait érvényesíteni. Úgy gondolom, 
hogy elsősorban az elvek és a rájuk épülő gyakorlat radikális átalakításával. 

u A politikai döntésfolyamatban egységben kel! megjelennie a demokratikus centra- 
lizmusnak. Milyen módon? Ugy, hogy a pártban a feladatokat, a cselekvést inspiráló 
kérdések megfogalmazása, az érzékelt problémák megoldása, az időszerű politikai prog- 
ram és a teendők számbavétele két irányból építkezik. 

A párt alapegységei maguk hoznak nyilvánosságra, fogalmaznak meg - többségi 
döntéssel — tisztázásra, megoldásra váró ügyeket, s ezt végigviszik a párt szervezeti 
szintjein odáig, ahol az adott területre még érvényes erővel rendelkező összegzés lehetsé- 
ges és szükségszerű. Ennek nyomán mozgás indítható a pártszervezetek tevékenységében 
a felvetett ügy megoldására. Az integráló szint az odatartozó pártszervezetek többségé- 
nek véleménye alapján alakítja ki a közös álláspontot, meghozza határozatát, amely 
ebben a folyamatban s ezáltal válik demokratikusan kötelezővé minden egymáshoz 
kapcsolódó, érintett szervezet és párttag számára. Ez az eljárásmód az alapszervezetnél 
kezdődhet, s a közvetlenül irányító bizottságon (vezetőségen) keresztül a központi 
bizottságig terjedhet. 

A többségi álláspontot integráló, kialakító és elhatározó fórum, testület feladata 
ellenőrizni a döntések megvalósulását, érvényesülését és szervezni a végrehajtást. Ebben 
fejeződik ki a centralizmus. 

u5 Az akaratképzés és -érvényesítés eljárása lehet az is, hogy a párt egy konkrét 
(intézményi vagy területi) irányító szintjén válik érzékelhetővé, jelenik meg egy aktuális 
feladat vagy probléma, éleződik ki egy ellentmondás, amelyben a pártnak, a vezetésnek — 
állást kell foglalnia, döntenie kell. Ebben az esetben a vezető testület kérdések, tézisek 
közzététele formájában feltárja, majd előzetesen összegzi a tagság véleményét, viszonyát 
a tervezett határozathoz, állásfoglaláshoz vagy akaratképzéshez. Az így láthatóvá váló 
határozott, többségi álláspont mentén alakítja ki az egyes szervezeti szintekre vagy a párt 
egészére érvényes és közös álláspontot, programot, a politikai cselekvés feladatait. Ezt 
követően a döntést hozó szint feladata létrehozni és biztosítani az akarat érvényesíté- 
sének feltételeit. 

A demokratikusan, többségi elv alapján választott vezető testületek feladata"a párt 
egységének védelme. De mit jelent a demokratikus választás? Ez sem szakítható el a 
demokratikus centralizmus kérdéseitől. Az akaratképzés és -érvényesítés személyeken, 
képviselőkön keresztül történik. A testületek tagjai kit képviselnek és milyen felhatalma- 
zással? Tartható-e általánosan a szervezeti, területi kötöttség nélküli testületi tagság? 
Valószínűleg nem, mert ha a testületek tagjai nem pártszervezeteket, nem pártszerveket 
képviselnek, az akaratképzésben nem érvényesül a demokratikus elem. 

Nem alakulhat ki a párt egészére vagy adott részére érvényes többségi követelmény 
a testületi tagok lehető legjobban végzett munkája esetén sem. A testületek és a testületi 
tagok vélemény- és érdekintegráló képességüket — ezen keresztül felelősségüket a döntési 
és megvalósítási folyamatokért — új minőséggé fejleszthetik, ha megváltozik, átalakul a 
bizottsági tagok kötődése a párton belül. A mai és a múltbeli gyakorlatban megválasztá- 
suk után a testületi tagok kapcsolata megszűnik , lefelé". A bizottsági üléseken sem 
tagsági, sem szervezeti, sem testületi véleményt nem képviselnek. A saját szavazatukkal 
és egyetértésükkel hozott döntéseket sem viszik tovább, nem képviselik azokat az érve- 
ket, amelyek a döntést kialakították. Ezért végiggondolható olyan követelményrendszer 
kialakítása, amelyben a testületi tag a napirendre tűzött kérdésekben előzetesen véle- 
ményt cserél munkahelye vagy saját területe pártszerveivel, s ezek tapasztalatát továbbvi- 
szi a bizottsági, végrehajtó bizottsági vagy éppen a központi bizottsági ülésre. A napirend 
megtárgyalását követően pedig tájékoztatja azt a közeget, amely az ő véleményét, 
tájékozottságát, ismereteit meghatározza a született döntésről. Így szembetűnővé válik 

a káderkiválasztódás és -kiválasztás fontossága is. Hiszen ilyen követelményeknek csak 
önállóan gondolkodni tudó, a tagság bizalmát élvező és arra támaszkodó vezető tud 
megfelelni. Így feloldható az a már-már formális fordulat, hogy ,a párt a tagsághoz 
fordul". 

A párttagoknak világosan kell látniuk, hogy mi a közük az akarat keletkezéséhez és 
érvényesítéséhez, mi a közös az akaratképzésben. Különösen azokban a kérdésekben, 
amelyek saját tevékenységükre, szervezetükre és vezetőikre érvényesek. Lényeges ez a 
mozzanat azért is, mert a testületek tagjai így szervezetek, tagság által támogatott 
véleményeket képviselnek, vagy ilyen körből eredő kételkedést fejeznek ki. Megalapozot- 
tabban, magabiztosabban és érdemben léphetnek fel a vitákban, a döntési folyamatok- 
ban. A felvetett gondolatok s megoldások nem szolgálnak lezárt sémául. Sokkal inkább 
azt a szándékot fejezik ki, hogy a párt életében igazán fontos, égető kérdésekre válaszolni 
lehessen, a párt tartalmi egysége erősödjön, cselekvőképessége határozott mozgásban 
fejeződjön ki. 

Úgy gondolom, hogy a párt mint a hatalom központja a társadalmi érdekintegráció- 
ban és a közakarat érvényesítésében sem nélkülözheti a centralizmust. A társadalom 
irányíthatatlanságát okozná, ha ez a mozzanat kiesne a politikai intézményrendszert 
meghatározó szervezet működési elveiből. Az érdekintegráció, a társadalmilag érvényes 
célok , törekvések pártban való kifejezése, érvényesítése, képviselete és megvalósítása együtt 
eredményezik a pártdemokrácia fejlődését. 


Schiffer Péter 


Barcsay Jenő: Konstrukció 


Értelmiségi fiatalok a nyolcvanas években 


Helyzetük, konfliktusaik, perspektíváik 


A legutóbbi másfél évtizedben jelentősen 
megváltozott a korábban érvényes, ismert 
- vagy annak vélt — társadalmi rétegződés. 
Ez nemcsak az egyes ifjúsági vagy értelmi- 
ségi nagycsoportok helyzetének változásá- 
ban érhető tetten, hanem azokban a szak- 
mai és , laikus" vitákban is, amelyekben 
inkább kevesebb, mint több sikerrel kísé- 
relték meg újraértelmezni az ifjúság és az 
értelmiség definícióját, meghatározni jel- 
lemzőiket. Számunkra úgy tűnik, hogy 
sem a statisztika, sem az ifjúság és az értel- 
miség helyzetét, jellemzőit vizsgáló szocio- 
lógia nem nyújt ma - az utóbbi évtized 
jelentős új megvilágításai és részeredmé- 
nyei ellenére sem — kellő eligazodást ab- 
ban, hogy az értelmiségi fiatalok társadal- 
mi nagycsoportját akárcsak megközelítő 
pontossággal körülírhassuk. Így az álta- 
lunk leírtakban a szaktudományok ered- 
ményei és a munkánk során tapasztaltak 
mellett ismereteink fele hipotézisekből 
származik." 
u 


Tanulmányunkban elsősorban az értelmi- 
ségi fiatalok számban is legnagyobb és leg- 
jelentősebb csoportjával, a pályájukra egy 
évtizeden belül került, ott egzisztáló diplo- 
más (szellemi) dolgozókkal foglalkozunk. 
Az e téren tett megállapítások némi meg- 
fontolással átvihetők az egyes, elvileg dip- 
lomához kötött munkaköröket képesítés 
nélkül betöltők (többek között pedagógu- 
sok, közművelődésben dolgozók) jellemzé- 

 Írásunkban elsősorban Huszár Tibor, Horváth 
sie Kéri László és Kolosi Tamás munkáira támasz- 

unk. 


sére is. Ennél azonban jóval több óvatos- 
ságot kíván a vezetői beosztásba diploma 
nélkül került fiatalok helyzetének megíté- 
lése s a leírtak rájuk történő alkalmazása. 

A több mint félmilliós diplomás népes- 
ségből kb. 220-230 ezer a 35 év alatti. Az 
értelmiségi fiatalok rétege erősen tagolt, 
nehezen jellemezhető. Pregnáns szélső ér- 
tékeket jelezve egy tanítónő -— képesítés 
nélkül kezdve a pályát — harmincévesen 
akár már tíz-tizenkét éve is pályán lehet, 
míg orvosként éppen szakvizsgázott, mű- 
vészként pedig még negyven felé is lehet 
valaki pályakezdő, fiatal tehetség. E hely- 
zet megítélése az értelmiségen belül is igen 
különböző: egyesek (akik az értelmiség 
helyzetét történelmi léptékben is társadal- 
mi igazságtalanságként élik meg) messia- 
nisztikus elhivatottságról beszélnek, túl- 
hangsúlyozzák a vezető szerepet, mások, 
szakdiplomás voltuk ellenére, önmagukat 
sem tartják értelmiséginek, mert az általuk 
végzett munka, tevékenység tartalma nem 
minősíti őket annak. 

Az értelmiségi fiatalok helyzetét a hatva- 
nas évek végétől, a hetvenes években nagy- 
jában-egészében három rétegképző ténye- 
ző határozta meg: a végzettség és a végzett 
munka jellege (szakértelmiségi hovatarto- 
zás), a befogadó munkaszervezet típusa, 
valamint az, hogy a lakóhely és/vagy a 
munkahely milyen településen van. 
A nyolcvanas évekre e három tényezővel 


. már közelítőleg sem írható le a fiatal értel- 


miség (belső) valódi struktúráltsága (!). 
Legalább még két, a korábbinál jóval erő- 
teljesebben jelentkező fontos tényezőt is 
figyelembe kell venni. Alapvető rétegképző 

szemponttá vált a második, esetleg harma- 
dik gazdaságba való bekapcsolódás lehe- 
tősége, az, hogy az értelmiségi fiatal vég- 
zettségét és képességeit tudta-e és hogyan 
, piaci értékek"-hez kapcsolni és realizálni. 
Az előző - a mai harmincas, negyvenes — 
generáció családi indítása sem csak a létfel- 
tételek megteremtésénél legnagyobb gon- 
dot jelentő lakáshoz jutás esélyeiben mutat 
nagy különbségeket, hanem a helyi és 
nagypolitikához fűződő formális és infor- 
mális kapcsolatokban, valamint a koráb- 
ban megálmodott szakmai életpálya reali- 
zálhatóságában, igy a társadalmi munka- 
megosztásban elvileg elfoglalható hely 
megvalósulásában Is. 

A nyolcvanas évek közepére kialakult 
társadalmi helyzetre a korábbiaknál mar- 
kánsabban, élesebben megnyilvánuló vá- 
laszreakciókat találunk. Legnagyobb 
számban változatlanul a passzív (mert ér- 
tékes cselekvést nem találó), a , közéletet" 
a magánéletben élő, munkáját, hivatását 
becsületesen ellátni kívánó fiatal diplomás 
található. Nőtt azoknak a száma, akik va- 
lamilyen okból - egzisztenciális kilátások 
hiánya, világnézeti, politikai bizonytalan- 
ság, különállás, gyökértelenség — nyiltan 
nem vállalnak közösséget mai társadalmi 
rendszerünkkel. Közülük 1986-ban több 
mint 300 diplomás nem tért haza Nyugat- 
ról. A közéleti terepeken mind gyakrabban 
találkozni azzal a növekvő számú, cso- 
porttá még csak esetlegesen szerveződő 
fiatal értelmiségivel, aki a felelős bírálat és 
"konstruktív részvétel akaratával keresi egy 
lehetséges reformpolitika, a kibontakozás 
nyilvánosan megteremtendő útját és lehet- 
séges szövetségeseit. 


Az értelmiségi fiatalok anyagi, egzisztenci- 
ális helyzetét és közérzetét főleg a felsőfo- 
kú képesítés és a hozzá tapadó képességek 
munkában történő kiélhetése, valamint az 
ennek valamilyen mértékben meg- vagy 
meg nem felelő bér- és jövedelmi viszo- 
nyok határozzák meg. Az elmúlt évtizedre 
is jellemző extenzív fejlesztésből fakadt az 
is, hogy nem a felsőoktatásban megszer- 
zett magas fokú elméleti tudás innovatív 


gyakorlati alkalmazása volt a fiatal diplo- 
mások feladata, hanem a korábban is be- 
vált módszerek, eljárások eltanulása és 
gyakorlása. Ez a megrekedés egyfelől a 
munkát végzők alulfoglalkoztatottságá- 
ban, másfelől a diplomás túlképzés társa- 
dalmi értékitéletében jelent meg. E helyzet 
következménye a teljesítménytől alig füg- 
gő bérrendszer, melyet leginkább a mun- 
kában eltöltött idő és a hierarchiában el- 
foglalt hely határoz meg. A vezetői megbi- 
zásoknál is a gyakorlatban eltöltött idő, a 
, tapasztalat", a korábbi pozícióban való 
,beváltság" (olykor be nem váltság) a 
meghatározó, nem pedig a vezetett mun- 
kakollektiíva innovációs tevékenységének 
növeléséből adódó eredményesség. 

A fiatal értelmiség ezért érdekelt a rég- 
óta deklarált intenzív fejlesztésben, amely 
igényli és elkerülhetetlenné teszi a magas 
fokú tudás minél gyorsabb gyakorlati al- 
kalmazását, materializálását. Ez már az 
induláskor feltételez egy az innovatív mi- 
nőségi munkához szorosan kötődő, telje- 
sítménytől függő bérrendszert. Ebben kell 
megteremteni a szakmai teljesítmények és 
a nyomukban várható sikerek egyenjogú- 
sítását, összhangban a vezetők anyagi elis- 
merésével. Hiszen ma a differenciált telje- 
sítmény elismerésének hiányában az anya- 
gi előrehaladást csak a vezetővé válás biz- 
tosítja. A várhatóan nem rövid távú erő- 
forráskorlátos helyzetben az anyagi terme- 
léshez kapcsolódó értelmiségi munkakö- 
rökben dolgozók kerülhetnek - feltételezé- 
sünk szerint a munkahely eredményességé- 
től függően — differenciáltan jobb helyzet- 
be. Az effajta változások legfontosabb 
hordozó közege a vállalkozói, menedzser- 
képességekkel és -ambícióval megáldott 
régetekben található meg. 

A költségvetési intézményeknél dolgozó 
fiatal értelmiségiek elismerik a gazdaság 
hatékonyabb működtetésének szükséges- 
ségét; ám kedvezőtlen helyzetük tartós 
fennmaradásából fakadó fenyegetettségük 
következtében a termelési szféra prioritá- 
sában túlzott ökonomista, technokrata 
szemlélet eluralkodását vélik felfedezni. 
A teljesítmény megítélése esetükben jóval 
nehézkesebb, a közalkalmazotti pályákon 
pedig adott teljesítményszint már a kineve- 

zéshez szükséges, itt inkább a minőségi 
munkát végzők gyorsabb és egyértelműbb 
,karrierrendszere" vár kidolgozásra. 

Mindkét szektorban a kereseti viszo- 
nyok és kereseti források utóbbi években 
kialakult rendszere a fiatal értelmiség leé- 
pülésének veszélyét is magában hordozza. 
A . főmunkaidő utáni keresőtevékenység 
ugyanis éppen az aktuális új tudás meg- 
szerzését, az egyetemen, főiskolán elsajátí- 
tott ismeretek szinten tartását akadályoz- 
za, teszi lehetetlenné. Ezért a merőben új, 
teljesítménytől függő bérezési rendszer a 
fiatal, a jövő értelmiség érdeke is. 

A szelektív gazdaságfejlesztés és a gaz- 
dálkodó szervezetek eredményességének 
reálisabb megítélése az értelmiségi pályá- 
kon is differenciálódást fog előidézni. 
A tudás társadalmi felértékelődése is csak 
célirányosan és szelektíven mehet végbe. 
Ma még keveset tudunk arról, hogy ez 
milyen tudásbeli versenyt, diplomásmun- 
kaeró-vándorlást okoz, hogyan erősíti, 
gyengíti, illetve miként kísérli meg integ- 
rálni az elsőbe a második és harmadik gaz- 
daságot, milyen érdekképviseleti pozíció- 
kat mozgat meg a továbbhaladás vagy ép- 
pen a status guo megtartása érdekében. 

Az értelmiségi fiatalok közérzetét a 
munkavégzés mellett az őket körülvevő 
szükebb-tágabb társadalmi környezet 
térérzékelése" alakítja. Ez a hetvenes 
években a társadalmi valóság megismeré- 
sére, a helyzet feltárására, az okok keresé- 
sére orientált. A nyolcvanas években azon- 
ban a változtatási irányok az összefüggő 
társadalmi, gazdasági folyamatokat jelölő 
reformok iránti igényt jelzik. Az értelmisé- 
g fiatalok eligazodását nemcsak az nehezí- 
u, hogy hiányzik a világos társadalmi cse- 
lekvési program, hanem az is, hogy politi- 
kai, ideológiai fogalmaik erősen értéktar- 
talmúak, elvontak, kevéssé flexibilisek, a 
gyakorlatban nehezen kezelhetők. Ennek 
oka kettős, részint az iskolarendszerből, 
részint a megélt közéleti tapasztalatokból 
ered. A felsőoktatás döntően a munkameg- 
osztásban tételezetten elfoglalandó helyre 
és nem a társadalmi környezetben való 
aktív szerepvállalásra készít fel. A fiatalok 
közül az oktatási intézményekben eltöltött 
hosszú idő alatt igen sokuknak volt vala- 


milyen vezetői, képviselői funkciója, ám az 
önszerveződés élményét, szükségességét 
csak kevesen élték át, , másságuk" nem 
fejeződött ki nemzedéki élményben, cse- 
lekvésben. 

A változtatási igények és szándékok 
gyorsan visszhangra találnak a fiatal értel- 
miség körében, de viszonyulásaikban, re- 
akcióikban erősen megoszlanak. Vannak, 
akik rendszerszemléletű, a társadalom 
minden elemére kiterjedő változtatástól, 
átfogó reformlépésektől várnak mindent: 
a tudás és benne saját szerepük egyértel- 
műbb felértékelődését, a nyilvánosság ki- 
teljesülését, a döntésekbe való szélesebb 
körű bevonást, a társadalmi kapcsolatok 
tisztábbá válását, az emberi, szakmai meg- 
méretés egyértelműbbé, teljesítménytől 
függővé válását stb. Ugy érzik tehát, hogy 
helyzetük javulása szorosan összekapcso- 
lódik a változtatások előrehaladásával. Az 
ezen az állásponton levők egy része erőtel- 
jesebb , kereső" magatartást tanúsít, és fő- 
ként a nyilvánosság, illetve más rétegek 
vagy az értelmiségen belüli különböző 
szakértelmiségi, valamint hatalmi pozíciók 


. felé orientálódik. A fiatal értelmiség törek- 


vései az értelmiségi klubok, egyesületek 
létrehozásában, a helyi társadalomban vál- 
lalt csoportos vagy egyéni szerepe erősíté- 
sében, az ifjúsági szervezeten belüli önálló 
rétegmegnyilvánulásokat felvállaló struk- 
túrák kialakításában érzékelhetők. 

Létezik azonban olyan álláspont is, 
mely elvileg a változtatás mellett van; de az 
így valló fiatal konkrét élethelyzetét félti, 
ezért a gyakorlatban inkább a , túlélni — 
nem nagyon változtatni" magatartást ala- 
kítja ki. Mindkét irányultság alapkonfiik- 
tusa a szakmai és politikai képviseletekből 
való kiszorítottság megélése a jelenben, és 
ennek generációs kiterjesztése a jövő felé 
is. A döntések, döntéselőkészítések perifé- 
riáján nyíló lehetőségek — a nagyobb rész- 
vételi lehetőség mellett — azzal a veszéllyel 
is járhatnak, hogy érdemi befolyásolás hí- 
ján csak legitimálják azokat. 


A KISZ a hatvanas évek elejétől folytono- 
san törekedett arra, hogy munkájához az 

értelmiségi fiatalok támogatását megnyer- 
je. A szövetségesi, partneri viszony kialaki- 
tásában két - főleg más, nagy létszámú 
ifjúsági csoportokkal érintkező — szakér- 
telmiségi réteg került előtérbe. Az ifjúsági 
szövetség - nevelő funkciójából eredően — 
a fiatal pedagógusoktól azt várta, hogy az 
általános iskolában jó úttörő-, a középis- 
kolákban pedig jó ifjúsági mozgalmat ,,csi- 
náljanak", a mérnököktől pedig azt, hogy 
segítsék megvalósítani a KISZ ifjúmun- 
kás-, illetve falusi politikáját. Az ifjúsági 
szövetség és az értelmiség szakmai és köz- 
életi funkcióinak átfedésére épülő szövet- 
ségesi (tehát külső) viszony meghaladása a 
hetvenes évek elejétől két ok miatt vált 
szükségessé. Egyrészt a felsőoktatásból ki- 
kerülve egyre több diplomás KISZ-tag 
maradt vagy újra belépett, így nem szövet- 
ségesként, hanem saját alanyi jogán kívánt 
politikai szerepeket. Másrészt a KISZ-re 
egyre több, bonyolultabb feladat hárult, 
melyek ellátásához minden korábbinál na- 
gyobb szükség volt az egyes szakértelmisé- 
gi rétegek tudására, szakmai kompetenciá- 
jára. 

A KISZ értelmiségpolitikájának felfris- 
sítése — 1976-ban - a tagság jogán kínált 
érdekképviseletet és szerepvállalási lehető- 
ségeket az értelmiségi funkciók számára. 
Az újraformált felfogás dominánsan szak- 
értelmiségi, erősen munkahelyi és ágazati 
kapcsolódású. Az eredmény látványos: 
több mint kétszeresére nő a diplomás 
KISZ-tagok száma, 1983-ban már több 
mint százezer fő. A jelenség magyarázata 
a kettős , kereső" magatartás: a KISZ-nek 
szakértőkre van szüksége, az értelmiségi 
fiataloknak képviseleti szervezetre. A het- 
venes évek közepétől válik ugyanis egyre 
nyilvánvalóbbá: az értelmiségi fiatal két 
különösen kedvezőtlen társadalmi tenden- 
cia metszéspontján él, pályája elején álló 
fiatalként és értelmiségként is nehezedő, 
romló státusú réteghez tartozik. E helyze- 


téből eredő érdekei képviseletéhez keresett 
olyan szervezetet, amely alkálmas vagy al- 
kalmassá tehető azok megjelenítésére. 
A szakszervezetek — ágazati jellegüknél és 
ifjúsági problémák iránti érzéketlenségük- 
nél fogva - erre csak kevéssé vagy egyálta- 
lán nem voltak alkalmasak, a szakmai- 
tudományos egyesületek pedig még csak a 
,kompetenciakörükbe" tartozó érdekkép- 
viselet útjainak kimunkálásán dolgoztak. 
Így a fiatal diplomások jelentős része kény- 
szerválasztás révén a KISZ-től várta a 
megoldást. E kényszerválasztás is lehet az 
oka annak, hogy a 35 évnél fiatalabb dip- 
lomások körében a párttagok aránya fele- 
annyi (18,7 százalék), mint az idősebb dip- 
lomások között. 

A KISZ már csak a politikai intézmény- 
rendszerben elfoglalt helye miatt sem tudta 
vállalni e réteg minden problémáját, s a 
helyzetet nehezítette a , partnerszerveze- 
tek" ez irányú tartós érzéketlensége, vala- 
mint az, hogy a KISZ sem tisztázta egyér- 
telműen a , kompetenciakörébe" tartozó 
érdekek tartalmát és tartományát. Ennek 
következtében az elmúlt közel két évben a 
KISZ korábban látványosan gyarapodó 
értelmiségi, diplomás tagságának csaknem 
harmadát elveszítette. 

Ma egy másképpen politizálni akaró 
KISZ kívánja meglevő értelmiségi tagságát 
megtartani, bázisát szélesíteni. Ezért leg- 
fontosabb feladata - a szakértelmiségi fel- 
fogást meghaladva - az általános értelmi- 
ségi funkciók gyakorlását érvényesíteni: 
részt venni a szakmai és társadalmi inno- 
vációs folyamatokban, elősegíteni új kö- 
zösségek szervezését, szerveződését, új kul- 
turális értékek teremtésével és közvetítésé- 
vel is serkenteni a tudás és alkalmazása 
társadalmi felértékelősését. Ez lehet a fiatal 
értelmiség és a társadalom jövőjét támoga- 
tó törekvések célja. 


Hubai László, Lehóczky Pál 

A harmadik világ és a fegyverkezés 


A világ fegyverkezésének ütemét jelentős részben a legerősebb hatalmak tevékenysége 
határozza meg. A szovjet kezdeményezésekre adott választól, az Egyesült Államok 
megegyezési készségétől, politikai-katonai terveitől alapvetően függ a leszerelés megvaló- 
síthatósága. A szovjet-amerikai megállapodások vezetnek — sőt, végső fokon kizárólag 
ezek vezethetnek -— egy tényleges leszerelés irányába; efelé jelenthet áttörést a washingtoni 
csúcstalálkozón született megegyezés. E két hatalomnak és két fő szövetségi rendszerük- 
nek - a NATO-nak és a Varsói Szerződésnek — alapvető szerepe egyaránt következik a 
két fő hatalom nukleáris erejéből, illetve általános gazdasági és katonai potenciáljából. 
Ezek a tényezők tehát jórészt determinálják az egész világ felfegyverzettségét s ezen 
keresztül veszélyeztetettségét is. 

Mindemellett az összkép szempontjából nem hanyagolható el a világnak a két fő 
politikai-katonai szövetségen kívül eső része sem. A továbbiakban a NATO-hoz és a 
többi fejlett tőkés ország csoportjához tartozó, illetve a Varsói Szerződéshez és az egyéb 
szocialista országok közé sorolható országokon kívüli világot, az ún. fejlődő országok 
csoportját vagy más terminológiával élve, a , harmadik világot" kívánjuk egyetlen szem- 
pont - fegyverkezésük, illetve felfegyverzettségük — alapján vizsgálni.! 

A fejlődő országok elemzését e cikk tárgya szempontjából több tényező indokolja. Ezek 
között első helyre nem annyira a világ fegyverkezésén, összes katonai kiadásain belüli 
arányukat tennénk, hanem ennek az aránynak a gyors növekedését. Nem a részesedés 
nagyságára, hanem elsősorban annak dinamikájára indokolt felfigyelni. Míg 1958-1962- 
ben a fejlődő országok katonai kiadásai még 5 százalékát sem tették ki a világ összes 
katonai kiadásainak, addig a nyolcvanas években részesedésük már elérte a 17, egyes 
években (1982-ben és 1983-ban) meghaladta a 18 százalékot is. Ez az aránynövekedés 
önmagában is rendkívüli emelkedésre, a katonai kiadások megsokszorozódására enged 
következtetni. Az emelkedés azonban ténylegesen jóval nagyobb, mint az előbbi adatpár- 
ból (4,5-5 százalékról 17-18 százalékra) kitűnik; hiszen ez idő alatt a világ összes katonai 
kiadásai is igen gyorsan emelkedtek: az ötvenes évek vége és a nyolcvanas évek közepe 
között — fix árakon számítva — több mint kétszeresére! A fejlődő országok katonai 
kiadásai ugyanezen idő alatt több mint megötszöröződtek!? 

] Mellőzzük a fejlődő országok vagy harmadik világ nagyon is tág és nehezen meghatározható, igen-igen 
különböző országokat magában foglaló kategóriájának definálását; a továbbiakban elvben e fogalomkörbe, azaz 
vizsgálatunk körébe soroljuk Afrika és Latin-Amerika - Kuba kivételével — valamennyi államát, valamint Ázsia 
országait Japán és a szocialista országok - a Szovjetunió ázsiai részei, Kína, Mongólia, a Koreai NDK, valamint 
Vietnam és Laosz - kivételével. Meg kell azonban jegyezni, hogy átfogó adataink olykor egyeseket - például 
Kubáét, Vietnamét - magukban foglalják. Nagyságrendjük miatt azonban ezek az átfogó adatok terén számottevő 
eltérést vagy pontatlanságot nem okoznak. 

2 Ezek és a további adatok valamennyi esetben a Stockholmi Nemzetközi Békekutató Intézet (SIPRI) adatai, 
illetve azok alapján számították ki őket. Az adatokat az intézet egyrészt évkönyveiben — World Armaments and 
Dissrmament, SIPRI Yearbooks, legutóbb: Oxford University Press, Oxford, New York — másrészt M. Brzoska, 


Th. Ohlson: Arms Production in the Third World (SIPRI-kiadvány, Taylor and Francis, London, Philadelphia 
1986) című könyve publikálta. Megjegyzendő, hogy a fegyverkereskedelmi adatok csupán egyes hadiipari termé- 

Ezek az arányok önmagukban is nyugtalanítóak. Érthetővé teszik, miért tekinthető 
minden viszonylagosan csekély részesedésük mellett is jelentős tényezőnek a fejlődő 
országok fegyverkezése, sokuk militarizálódása. Jóllehet jelen keretek között nem bo- 
csátkozhatunk részletekbe, indokolt legalább utalni arra, hogy a fejlődő országoknak 
minden más államnál gyorsabb felfegyverkezése természetesen korántsem azonos ritmu- 
sú, sem az egyes időszakokban, sem az egyes régiókban. Átfogóan vizsgálva a fejlődő 
világot, a leggyorsabb emelkedés e téren a hetvenes években - főként 1971 és 1976 
között — ment végbe; ekkor összes katonai kiadásaik évente 9-10 százalékkal is emelked- 
tek. Ugyanebben az időszakban a világ összes katonai kiadásai hat év alatt 10 százalék- 
kal sem nőttek. Az enyhülés éveiben tehát, amikor bizonyos fokig fékeződött a , globális" 
fegyverkezés üteme, a fejlődő világ fegyverkezése, katonai felkészülése felgyorsult. Ami- 
kor azonban a hetvenes évek végétől ismét jobban emelkedtek a világ összes katonai 
kiadásai, a fejlődő országokban tapasztalható tendencia tovább folytatódott, de csak 
a globálisnál némileg gyorsabb iramban. Csupán az utolsó négy esztendő (1982—1985) 
mutat talán új jelenséget: míg a világ globális katonai kiadásai ez idő alatt is összesen 
mintegy 8 százalékkal nőttek, a fejlődő világéi lényegében stagnáltak, sőt immár némileg 
vissza is estek (a csúcspont az 1983-as esztendő volt). 

A koronként változó arányok mellett számottevő a régiónkénti arányok módosulása 
is. Nem kell például annak az okait keresni, hogy miért fogyasztotta el a hatvanas évek 
végéig az ázsiai térség (nem ideértve Délnyugat-Ázsiát, azaz az Iránt is magában foglaló 
Közel-Keletet) a harmadik világ katonai kiadásainak legnagyobb szeletét, míg ettől 
kezdve a súlypont Közel-Keletre helyeződött át. A hetvenes évek közepétől már nem 
Ázsia többi része, hanem a Közel-Kelet emésztette fel a fejlődő világ összes katonai 
kiadásainak megközelítően a felét. A közel-keleti és az egyéb ázsiai fejlődő országok 
s helycseréje" e téren önmagáért beszél, és az okok is világosak. 

Az aránybeli nagyság és a gyors emelkedés mellett további olyan tényező, amely 
jelentőssé teszi a vizsgált kérdéskör fontosságát az, hogy a harmadik világ , fogyasztja" 
is a megtermelt fegyvereket, és gyakran aktívan , foglalkoztatja" haderejét. Ezenközben 
a , fejlett" világ többnyire inkább termeli — azaz jórészt tárolja vagy eladja — azokat, és 
általában inkább fenntartja hadseregét, mintsem harci értelemben , használná" is, mint 
annyi fejlődő ország. Ismeretes, hogy a második világháború óta számon tartott, immár 
mintegy 170 háború döntő többsége a harmadik világban zajlott. Napjaink korántsem 
mentesek e háborúktól: annyi szintéren, mint most, sohasem folyt még háború 1945 óta 
(köztük egy igen erős intenzitású és jelentős világpolitikai kihatású: az irak—iráni hábo- 
rú). Emellett megcsappant a fejlett államok nyílt intervenciós szerepe is. E téren is 
bizonyos szerepcsere történt; ma a fejlődő országok egy része egyre inkább vállal nyilt 
vagy burkolt intervenciós szerepet. Ez új jelenség napjaink háborúiban, s erősen serkenti 
a fejlődők fegyverkezését. 

A harmadik világ fegyverkezésének és ezzel összefüggésben a fokozott háborús tevé- 
 kenységnek a jelentőségét erősíti e fegyverkezés és a hadviselés veszélyessége: a helyi 
háborúk mindegyike, de még a mind erősebb felfegyverzettség puszta ténye is növeli a 
. háborúk kirobbanásának és terjedésének, kiszélesedésének veszélyét. Bármelyik kitört 
vagy potenciális háború regionálissá válhat, magával ránthat - igen sokféle okból vagy 
törekvés miatt - külső hatalmakat, és regionális vagy akár giobális háborúvá terebélye- 
sedhet. Így például az említett, nyolcadik éve folyó iráni-iraki háború hatása már régen 
túlnőtt nemcsak a két ország, nem is csupán a közel-keleti régió határain, de bevont az 


keket - hadi repülőgépeket, páncélozott járműveket, rakétákat és hadihajókat — foglalnak magukban. Ez a teljes 
fegyverkezési külkereskedelem mintegy 40 százalékát teszi ki. További 35 százalék a különböző segédanyagok, 
alkatrészek, elektronika, betanítási költségek stb., míg újabb 25 százalék vagy inkább kevesebb a kézi és kisebb 
fegyverek, muníció stb. része. Ugy tűnik azonban, hogy a fegyverkereskedelem e teljes skálája adatainak ismerete 
sem változtatna jelentősen a cikkünkben alkalmazott arányokon. 

aktív katonai tevékenységbe számos erősen felfegyverzett, katonailag nagy hatalmú 
államot, elsősorban magát az Egyesült Államokat. 

A fejlődő országok katonai felkészültségének, tényleges vagy potenciális hadban 
állásának azért is van saját határaikon messze túlmutató jelentősége, mivel a fejlett 
országok számottevő része, főként a fejlett tőkés államok - köztük is elsősorban a 
nyugat-európai országok és Japán - erőteljesen függenek egyes fejlődő országok, régiók 
nyersanyag- és energiahordozó-termelésétől. Ez a függés egyes esetekben oly mértékű, 
hogy egyes iparilag fejlett ország életműködése, ipari termelése és alapvető mértékben 
éppen hadiipari termelése is a fejlődők szállításaira épül. Ennek következtében a fejlődő 
országok állapota, gazdaságuk dinamikája, helyzetük békés vagy háborús volta közvet- 
lenül kihat némely iparilag fejlett országok politikai, gazdasági és katonai helyzetére; ez 
különösen érdekeltté teszi az utóbbiakat a fejlődő országok, egész régiók politikai, 
gazdasági, katonai tevékenységében és helyzetében. Ezek az összefüggések napjainkban 
- részben az általános műszaki: fejlődés következtében — mind erősebbé válnak, s mind 
kevésbé teszik lehetővé a fejlődő világ , külön" kezelését, helyzetük elvonatkoztatását a 
világpolitika és a világgazdaság globális alakulásától. 

Mindezek mellett a fejlődő országok katonai terhei éppen akkor növekednek és akkor 
emésztik fel Földünk globális katonai költségeinek mind nagyobb hányadát, amikor 
legtőbbjük páratlanul súlyos gazdasági gondokkal küzd. Ismeretes, hogy az általános 
gazdasági válságjelenségek többszörösen sújtják a harmadik világ országait. Eladóso- 
dottságuk rendkívüli méretű, termékeik zömének világpiaci ára csökken vagy éppen 
zuhanó tendenciájú, miközben behozatali árucikkeik - főként gépek, tőkejavak, ipari 
berendezések, készáruk - árai jórészt gyorsan emelkednek. Nem egy ország kifejezetten 
az éhínség szintjére jutott, és főként nehezebb mezőgazdasági esztendőkben a tömeges 
éhínség néhol a gyarmati időszak legrosszabb éveihez hasonlítható. A katonai kiadások 
emelkedése pedig nem egy esetben - a legkülönbözőbb okokból - éppen a rászoruló 
országok terheit növeli; ez is egyike azon tényezőknek, amelyek elodázzák vagy remény- 
telenné teszik gazdaságuk kibontakoztatását, a válságból való kilábalást. 

Emellett a teherbíróbb fejlődő országok mind nagyobb katonai felkészültsége, az 
ország katonai szektora által kikényszerített vagy éppen simán elért mind magasabb 
ráfordítások az egyes fejlődő országok közötti vagy egyes régiókon belüli erőviszonyokat 
gyökeresen átalakíthatják. A fokozódóan egyenlőtlen fejlődés, egyes felértékelődő nyers- 
anyagok, energiahordozók birtoklása stb. következtében egyesek regionális vezető 
(, szubimperialista") szerepre törnek, mások védekezésbe szorulnak; mindkét szerepkör 
ugyancsak mozgatórugója a fokozott fegyverkezésnek. Az országok közötti differenciá- 
lódás tehát maga is gerjesztője a fegyverkezésnek és a katonai felkészülésnek, akár 
támadó, akár védelmi szándékból eredjen is az. 

E tényező mellé sorolható számos belső, fejlődő országokra jellemző olyan faktor, 
amely ugyancsak a katonai kiadások növelésének irányában hat. Ezek között elsősorban 
említjük a függetlenné válást (vagy a függetlenség megszilárdulását) követően gyakran 
szinte törvényszerűen élesedő konfliktusokat, belső ellentmondásokat. Az új helyzetben 
egykönnyen élesedhet a hatalomért vívott harc, felmerül a , ki kit győz le" kérdése. Az 
új helyzet igen gyakran változtat egykori másodlagos jellegű osztály-, vallási, törzsi stb. 
ellentéteket elsődlegessé. Ezek a belső ellentétek a függetlenségért vívott harc idején 
háttérbe szorultak vagy éppen belső szövetségesi viszonyok miatt jelentéktelenné zsugo- 
rodtak, míg most egyszeriben hatalmi ellentétté válnak. Kell-e utalni az osztályellentétek 
kiéleződésére több latin-amerikai országban, a nemzetiségiekre Sri Lankában, a vallási- 
nemzetiségiekre Indiában, a vallásiakra több mohamedán országban, a törzsiekre Nigé- 
riában, hogy igazunkat bizonyítsuk? S ezen nem változtat az, hogy ezek az ellentétek 
sohasem jelentkeznek , vegytisztán": a vallási vagy törzsi ellentétek mögött is gyakran 
ott az osztályellentét, mások mögött leplezve marad a hagyományos törzsi ellentét stb. 

Nem pontosan ebbe a keretbe illeszkedik, de az előbbiekhez hasonló ellentéteket takar 


h 

sok helyütt a kormányzat jellegének kialakítása, ami voltaképpen ugyancsak társadalmi 
ellentétek gyújtópontja: a polgári és katonai kormányzási koncepciók, azaz a hatalomra 
került vagy hatalomra törő rétegek közötti ellentétek. Csak utalunk a militarista kor- 
mányzatok sorozatos megalakulására Latin-Amerikában vagy Fekete-Afrikában, vagy 
más szakaszokban ezek háttérbe szorulására (ennek jelenleg éppen néhány latin-amerikai 
országban vagyunk a tanúi). Nem szorul bizonyításra az sem, hogy ahol a kormányzatok 
katonai jellege erősödik (függetlenül attól, hogy ez belső osztály- vagy inkább réteghar- 
cok, esetleg törzsi ellentétek folyománya-e, vagy éppen védelmi kényszerből, egy agresz- 
szióval való szembeszállás kényszeréből következett-e be), ott múlhatatlanul emelkednek 
a katonai kiadások, modernizálódik - tehát drágul -— a hadsereg és a haditechnika stb. 
Mindez további serkentő tényező a fejlődő országok fegyverkezésének fokozása irányá- 
ban. 

Kétségtelenül ösztönzője a mind erőteljesebb katonai felkészülésnek az Egyesült Álla- 
mok egyre nyomatékosabban jelentkező , új" stratégiai irányzata, az , alacsony szintű 
konfliktusok" stratégiája is. Bár ebben az elgondolásban nincsen sok új elem?, fel kell 
figyelni az új hangsúlyra, amit e törekvés rejt. Caspar Weinberger korábbi hadügyminisz- 
ter 1987. évi beszámoló jelentése szerint , az utóbbi negyven év történelme bebizonyitot- 
ta, hogy a leplezett agresszió, nevezzük bár vfelkelésnekc vnemzeti felszabadító háború- 
nakc vagy forradalmi háborúnakc, nagymértékben veszélyezteti az Egyesült Államok 
biztonsági érdekeit... Az olyan totalitárius elnyomás alatt szenvedő országok, mint 
Afganisztán, Angola, Nicaragua, Kambodzsa vagy mások, kiérdemlik támogatásun- 
kat... Ha nem cselekedtünk volna idejében, Grenadát is e listához kellene csatolni... Az 
Egyesült Államok az ilyesfajta agresszióval szembeszállva a múltban hathatósan alkal- 
mazta az erőszakot Libanonban 1958-ban, a Dominikai Köztársaságban 1965-ben és 
Grenadában 1983-ban; ezt a képességünket és elszántságunkat megőrizzük, hogy ameny- 
nyiben indokoltnak látszik, ismét hasonlóképpen cselekedjünk." 

Az idézett Weinberger-jelentés e része a Különleges Hadműveleti Erők (Special Opera- 
tions Forces) megerősítését szolgáló katonai kiadások emelését volt hivatva megindokol- 
ni. Ezen erők feladata -— ismét Weinbergert idézve — , lehetőséget"adni az Egyesült 
Államoknak arra, hogy nemzeti céljait mind békében, mind háborúban egymaguk ezek 
az erők, vagy együttműködésben a konvencionális haderőkkel, igen rugalmasan és 
egészen sajátos eszközökkel szolgálják. Ezek az egységek válsághelyzetben és pszicholó- 
giai hadműveletekben kulcsszerepet játszhatnak, mint ezt világosan bebizonyították 
1983-ban Grenadában. .. 1981-ben a Különleges Hadműveleti Erőkre mindössze 440 millió 
dollárt fordítottak. Ezt az összeget azután évről évre emeltük. Az 1988-as költségvetési 
évre 2,5 milliárd dollár az igényünk... 

Mindez lényegében indokolása és előkészítése i is az Egyesült Államok olyan ismert 
tevékenységének, mint a nicaraguai kontrák, az afganisztáni ellenforradalmárok, az 
angolai, mozambiki ellenforradalmi szervezetek nagymértékű támogatása; ez is elmélyíti 
a fejlődő világ válságait, fenntartja, fokozza a katonai tevékenységet, sarkallja a fegyver- 
kezés kényszerét. Ha például Nicaragua katonai kiadásai — vagy akár egész Közép- 
Amerikáé -— az utóbbi időben a többi fejlődő régió jó részénél gyorsabban emelkedtek", 
akkor ebben alapvető része van az Egyesült Államok közép-amerikai politikájának, 
amely ezt az emelkedést egyik oldalon maga is ösztökéli és segíti finanszírozni, a másik 
oldalra pedig rákényszeríti. 

3 Már Kennedy is részletesen fejtegette a . speciális", , félkatonai" vagy . para-militáris" stb. hadműveletekre 
való berendezkedés egyesült Ál és számos jelentős intézkedéssel támasztotta alá e ölözsázk ez annak idején 


...—. 

4 Nicaragua katonai kiadásai 1976 és 1985 között majdnem négy és félszeresére, öt koz öl ake államé. 
Nicaragua mellett még Costa Ricáé, Salvadoré, Guatemaláé és Hondurasé együttvéve háromszorosára emelked- 
tek. 

Tegyük ehhez hozzá, hogy az említett összegek végül is csupán a tényleges katonai 
ráfordítás egy részét tartalmazzák; az Egyesült Államok által az egyes ellenforradalmi 
erőknek, egyes országok hadseregeinek juttatott , segély"-összegek és más jellegű juttatá- 
sok, katonai segélyek stb. például az említett katonai költségvetésekben nem foglaltatnak 
benn. 

Az , alacsony szintű konfliktusok" stratégiája mögött tehát nem rejtőzik egyéb, mint 
a haladó, függetlenségi vagy más forradalmi erők elleni felkészülés és harc, az antiimpe- 
nalista erők , feltartóztatására" irányuló amerikai törekvés. 

Nem választható el mindettől a nemzetközi fegyverellátás és fegyverkereskedelem sem 
A fejlődő országok katonai költségvetései növelésének, a fegyverkezés fokozásának 
fontos ösztönző eleme a fegyverbeszerzési szükségletek alakulása. A fejlődő országok, 
érthetően, eredendően főleg a fejlett országoktól való fegyverbeszerzésre szorultak, és 
többségükben szorulnak ma is. Fegyverellátásuk valamikor nyugati , majdnem monopó- 
lum" volt. E téren is azonban — mint annyi más monopóliumnál — jelentős változások 
következtek be. A nyugati , majdnem monopóliumot" megtörte a szocialista országok, — 
elsősorban a Szovjetunió hadiiparának felfutása, s újabban részben megtépázza számos 
fejlődő ország saját fegyveriparának kialakulása is. 

A fejlődő országok katonai felkészülését jól érzékelteti fegyverbehozataluk alakulása. 
Összehasonlítva az 1971-1975-ös esztendők évi átlagait az 1981-1985-ös esztendőkével 
(a fegyverkereskedelem adatainál különösen indokolt nem egy-egy évet, hanem több év 
átlagát vizsgálni, mivel néha igen erősek az évenkénti hullámzások, és így egyetlen év 
adata nem feltétlenül jellemző), 92 százalékos emelkedést tapasztalunk, azaz megközeli- 
tően megkétszereződést. Pedig az első idézett szakaszban még javában tartott a vietnami 
háború, amelyben a nem kereskedelmi jellegű fegyverszállítások mellett az adatainkban 
benne foglaltatott kereskedelmi fegyverszállítások is számottevő szerepet töltöttek be. 

Az említett két ötéves szakaszban a fejlődő országok fegyverbehozatala régiónként 
ugyancsak erősen eltérő. A két szakaszt összehasonlítva a Közel-Kelet fegyverbehozatala 
nagyjából az átlagot megközelítően alakult: 87 százalékos volt az emelkedés. A viszony- 
lag lassú növekedés azonban ne legyen megtévesztő: a Közel-Kelet egymaga szívta fel 
már, mind 1971-1975-ben, mind pedig 1981-1985-ben is, a fejlődő világ fegyverimportjá- 
nak valamivel több mint a felét. Az átlagosnál némileg kisebb emelkedés ellenére tehát 
részesedése már eleve is rendkívül magas volt, és az is maradt. 

Igen gyorsan emelkedett azonban az ún. Fekete-Afrika fegyverbehozatala: ez három- 
szoros volt, mig a közép-amerikai országoké egyenesen négyszeresére növekedett. (Ismét 
felhívjuk azonban a figyelmet arra, hogy a Közel-Keleten kívüli valamennyi többi régió 
együttvéve is csak a harmadik világ fegyverbehozatalának kisebbik feléből részesült!) 

Ezzel szemben Fekete-Afrikán belül a Dél-afrikai Köztársaság fegyverbehozatala 
szinte egyedülálló csökkenést mutat, igen jelentős mértékben: 1971-1975-ös évek átlagá- 
hoz képest az 1981 és 1985 között csak a korábbi mennyiség 17 százalékát importálta. 
Ez főként a Dél-afrikai Köztársaság - NATO-országok segítségével — gyorsan kifejlesz- 
tett és igen sokrétű saját hadiiparának megteremtéséből következik, ami egyben fokozott 
agresszivitásának is hátteret teremt és eszközöket nyújt. 

Az arányok persze nem csupán régiónként, de koronként is rendkívül változóak. 
Akárcsak a katonai költségvetéseknél, e téren is valóságos helycsere zajlott le a Közel- 
Kelet és a többi ázsiai fejlődő terület között: 1968-ig mindig az ázsiai régió , szakította 
le" a nagyobbik részt a fegyverbehozatalból, míg ettől kezdve, megszakítás nélkül, 
minden évben a Közel-Keleté a vezető szerep. Ennek a jelenségnek a megindoklása 
természetesen aligha szükséges. 

Mindamellett, ahogyan az összes katonai költségvetésben, úgy a fejlődő országok 
fegyverbehozatalában is, a korábbi gyors emelkedés után (1966 és 1979 között, változat- 
lan árakon számítva és ismét kiküszöbölve az évenkénti ingadozásokat ez az emelkedés 
ötszörös volt!) a hetvenes évek végétől stagnálás, sőt visszaesés volt tapasztalható. 

Nem érdektelen a fegyverszállítások eredetének vizsgálata sem. Annál inkább fontos 
ez, mivel a nyugati szakirodalom mind erőteljesebben kívánja a a JEE nyakába 
varrni a fegyverszállítások fő ódiumát. 

Az előbbiekben már utaltunk arra, hogy a szállításokat illetően valóban fontos válto- 
zás állott be. Valaha a harmadik világ fegyverellátása döntő részt tőkés eredetű volt. 
Utaltunk már ennek a nyugati kvázi-monopóliumnak a megtörésére. Valójában az 
ötvenes évek elején az összes szocialista ország (Kínával együtt) a harmadik világba 
irányuló teljes fegyverkivitelnek még csupán mintegy 16 százalékával szerepelt, míg a hat 
vezető tőkés fegyverexportőr ország együttesen megközelítette a 80 százalékot. A hatva- 
nas évekig még egyedül Nagy-Britannia is több fegyvert szállított a fejlődő világba; mint 
a Szovjetunió. 

Az arányok ezt követően valóban erőteljesen megváltoztak. Az Egyesült Állat és 
a Szovjetunió ma nagyjából azonos arányban részesül a fejlődő világ felé irányuló 
fegyverkivitelből. Igaz, míg a Szovjetunió főként a fejlődő országokba szállít fegyvert, 
katonai felszerelést, addig az Egyesült Államok fegyverexportjában igen nagy része van 
a fejlett tőkés államokba irányuló kivitelnek. (A Szovjetunió fegyverkivitelének becslések 
szerint mintegy 68-70 százaléka irányul a fejlődő világba, az Egyesült Államokénak csak 
mintegy a fele.) 

Az utóbbi két évtizedben durván számítva és eltekintve az ingadozásoktól, a Szovjet- 
unió és az Egyesült Államok szállítja a harmadik világba irányuló főbb fegyverek és 
katonai felszerelések egy-egy harmadát. A legutóbbi években azonban a Szovjetunió 
szállításai a világ e részébe általában magasabbak az Egyesült Államokénál. Így az 
1971-1975-ös évek átlagában a főbb katonai cikkek szállításában 38 százalékkal a 
Szovjetunió, 32 százalékkal az Egyesült Államok szerepel (100-nak véve a fejlődő világ 
teljes fegyverbehozatalát), míg az 1976-1980-as években fordul a sorrend: a Szovjetunió 
35 százalékával szemben az Egyesült Államok szerepel majdnem 40 százalékkal. Az 
utolsó említett szakaszban, 1981 és 1985 között pedig ismét a Szovjetunió részesedik nem 
egész 32, az Egyesült Államok 27 százalékkal. 

A fegyverszállítások ilyen alakulásából a nyugati források igen gyakran végletes 
következtetéseket vonnak le. Valójában azonban ez az összehasonlítás torz következteté- 
sekre ad módot. Indokoltabb ugyanis legalábbis a két fő katonai tömb —- a NATO és a 
Varsói Szerződés — adatait vizsgálni, és azokat hasonlítani össze. Így már gyökeresen más 
lesz a kép. Ugyanis a Varsói Szerződés országainak a harmadik világba irányuló fegyver- 
kiviteléből a Szovjetunió mintegy 97-98 százalékkal veszi ki részét, míg a NATO-éból 
az Egyesült Államok csak hozzávetőlegesen 53-55 százalékkal. Ha tehát a két katonai 
szervezet adatait hasonlítjuk össze és nem a két fő hatalomét, alapvetően más lesz a kép: 
az említett utóbbi öt évben a fejlődő országokba irányuló fegyverkivitel 55 százaléka 
NATO-küldemény, míg csak 32 és fél százaléka ered a Varsói Szerződés országaiból. 
(Megjegyzendő, hogy egyes részadatok híján ez a NATO-adat csupán a hét vezető 
NATO-exportőrország - nagyságrendben az Egyesült Államok, Franciaország, Olaszor- 
szág, Nagy-Britannia, az NSZK, Kanada és Hollandia — adatait tartalmazza; a hiányzó 
többi ország adatai azonban nem változtatnák meg jelentős nagyságrendben a fenti 
adatpárt. A korábbi vizsgált szakaszban, 1971-1975-ben, a NATO-VSZ-arány ugyan 
nagyjából hasonló volt: 57 : 38, ám eltért a NATO-szállítók ekkori sorrendje: Egyesült 
Államok, Nagy-Britannia, Franciaország, Olaszország, az NSZK, Hollandia és Ka- 
nada.) 


0600 
Utaltunk már arra, hogy a harmadik világ országainak katonai költségvetései az utóbbi 


években némileg csökkenő tendenciát mutatnak. Hasonló tendencia tapasztalható fegy- 
verbehozataluknál is. E jelenség okai az általános gazdasági helyzet romlása, az eladóso- 

dás, az árarányok romlása, az élelmezési és népesedési gondok stb. mellett egy témánkkal 
szorosan összefüggő más jelenségben is keresendők. Ez pedig a hazai, , nemzeti" hadiipa- 
rok kialakulása több fejlődő országban, valamint ezzel szoros összefüggésben egyesek 
megjelenése immár nem - vagy nem csupán - a fegyverimportőrök, hanem a fegyverex- 
portőrök sorában is. i 

Míg maguk a fejlődő országok részesedése a harmadik világ fegyverellátásában, azaz 
az oda irányuló fegyverexportban a hetvenes évek beköszöntéig még csak töredék 
százalékban volt kifejezhető, 1971—1975-ben évi átlagban már az összes fegyverexport 
több mint 2, 1981—1985-ben pedig már 5 és fél százalékát tette ki a fejlődők és fejlődők 
közötti fegyverkereskedelem: ez jelentősen több, mint a Szovjetunión kívüli valamennyi 
egyéb szocialista ország - Kínát is beleszámítva — együttes fegyverkivitele a harmadik 
világba. 

Ennek a változásnak természetesen a honi fegyvergyártás adja az alapját, ami napjaink 
egyik fontos, új általános jelenségével, egyes fejlődő országok és régiók fokozódó, gyors 
iparosodásával függ össze. Jellemző az 1980-1984-es évek főbb harmadik világbeli 
fegyvertermelőinek a listája; az első hat ország (illetve terület) nagyságrendben -— Izrael, 
India, Brazília, Tajvan, Argentína és a Dél-afrikai Köztársaság. Ők egymagukban adják 
a fejlődő kontinensek fegyverexportja összegének 81,4 százalékát! Az összes többi ország 
a maradék nem egész 20 százalékon osztozik. Hogy teljesebb legyen a kép, megemlítjük, 
hogy ha ehhez a hat országhoz és a 81,4 százalékhoz hozzátesszük még Dél-Koreát (6,3), 
a KNDK-t (4,8), Egyiptomot (2,9) és az ASEAN-államokat, együttesen 2 százalékkal, 
már majdnem ki is merült a fegyvergyártók teljes listája. Végeredményben tehát a jóval 
több mint száz fejlődő országból csak egy töredék az, amely jelentős fegyvertermelőnek 
tekinthető. 

Nincs mód itt kitérni a hadiiparnak az ország belső gazdasági és társadalmi helyzetére 
való hatása, illetve a különböző belső összefüggések kérdéseire, mint ahogy mellőzni kell 
a katonai szektornak az egyes fejlődő országok belső életében való szerepe, súlya, 
befolyása, egyben a militarizálódás kérdéseit is. Mégis, további összehasonlításokra 
serkentve, hadd idézzünk itt egy jellemző aránypársorozatot, amely az adott országok 
ipari szintjére és egyben társadalmi összefüggésekre is enged némi fényt vetni. Tábláza- 
tunk összehasonlítja egyes országok részesedését a fejlődő országok összes fegyverterme- 
léséből és a fejlődő világ hadiiparában foglalkoztatottak összlétszámából. 


(Becsült) részesedés 
Részesedés a fejlődő a fejlődő világ 
iparában 
fegyvertermeléséből foglalkoztatottak 
összlétszámából 
(százalékban) 
izrael 244 9,5 
India 230 29,7 
Brazília 103 8,0 
Tajvan 10,2 5.3 
Argentína ú 7.1 6.4 
Dél-afrikai Köztársaság 6.4 10,6 


Bár ezek az adatok egyes országokra vonatkozóan meglehetősen kevéssé termelékeny 
haditparról tanúskodnak (miközben feltűnően előkelő helyen szerepel az egy főre jutó 
termék értéke szempontjából Izrael, a legtöbb fegyvert termelő ország), a honi hadiipari 
termelés fontosságát nem szabad lebecsülni. Mutatja ezt egyébként egyes termékfajták 
termelésének megoszlása is. Erdemes megjegyezni, hogy két állam, India és Izrael, már 1967 
óta gyárt rakétát. Az imént felsorolt hat ország - illetve terület — mindegyike (és Egyiptom 
Is) már a hetvenes évek közepén saját gyártású rakétákkal rendelkezett. Ma pedig a 

harmadik világbeli rakétagyártó országok száma már bizonnyal túlhaladja a tízet. Ismere- 
tes az is, hogy Izrael, a Dél-afrikai Köztársaság, Pakisztán és feltehetően India, valamint 
egyes latin-amerikai országok ipara is nukleáris fegyverek előállítására alkalmas, vagy 
éppen már rendelkeznek is ezekkel. 

Bár nem egy fejlődő ország valósággal a , nemzeti nagyság" ismérvének és alapfeltétele- 
. nek tekinti a saját fegyvergyártó ipart, ez a gyártás többnyire csak újabb függőséget teremt. 
Érthető, ha a kevéssé fejlett iparú országok jórészt külföldi licencek alapján állítják elő 
fegyvereiket, s nem egy esetben a hazai termelés maga is inkább koprodukciós jellegü 
abban az értelemben, hogy a késztermék alkatrészeinek jelentős hányadát a fejlettebb iparú 
országokból szerzik be. Ha ehhez hozzátesszük a külföldi tőkétől, hitelektől, a gyártó 
gépsorok beszerzésétől, az importált elektronikától és végül a jóval erősebb hatalmak 
uralta nemzetközi piactól való függést, nyilvánvalóvá válik, hogy a , nemzeti" hadiipar az 
esetek többségében inkább újfajta függést idéz elő, mintsem szilárdítaná a függetlenséget. 

Az így kialakított honi fegyvergyártás ösztönzi, sőt megkívánja a fegyverek exportjának 
szorgalmazását; érthető, ha a fejlődő országok eme árucikkei főként a más fejlődő orszá- 
gokban lelnek piacra (bár vannak számottevő kivételek; így például az izraeli UZI géppisz- 
tolynak számos NATO-ország is fontos felvevő piaca). A harmadik világbeli fegyverexpor- 
tőrök között (ha eltekintünk egyes olyan országoktól, amelyek ugyan fegyverexportőrok, 
de exportjuk nagyobbik része -— különböző politikai vagy gazdasági okokból - jobbára 
csupán re-export) vezető helyen (1981 és 1985 között) a következők állnak: Izrael, Brazilia, 
Dél-Korea, Dél-afrikai Köztársaság, Indonézia és Argentína. 

A fejlődő világ fegyverkezése és felfegyverzettsége, katonai készenléte és hadviselő 
készsége tehát dinamikusan nő. Ennek okai részben belső helyzetükben gyökereznek. 
Sokkal inkább függvénye azonban ez a tényező a nemzetközi fegyverkezési hajszának. 
Emellett függvénye egyes fejlett iparú országok politikai és gazdasági törekvéseinek, kato- 
nai-stratégiai célkitűzéseinek is. Mindebből azt a következtetést tartjuk elsősorban levo- 
nandónak, hogy a fejlődő országok fegyverkezési hajszáját csak akkor lehet hathatósan 
megfékezni, ha lassul a fegyverkezés, vagy még inkább a leszerelés bizonyos elemei kerül- 
nek előtérbe a hajszát kezdeményező és diktáló, illetve abba felső fokon belekényszerített 
hatalmak között. Azaz, ha sikerül elérni, hogy az Egyesült Államok nemcsak retorikában, 
hanem tényleges megállapodásokban is tanúságot tesz hangoztatott leszerelési szándékai- 
ról. Kizárólag ez után képzelhető el e téren a fejlődő világ terheinek enyhülése, fegyverkezé- 
sük megfékezése, részben a fegyverkereskedelem korlátozása révén is, másrészt nemzetközi 
megállapodásokkal, s nem utolsósorban a konfiiktushelyzetek megoldásával, a válsággó- 
cok felszámolásával, a jelenlegi vagy fenyegető háborúk elhárításával. 


Kende István 

ae zót E ÖR öt a TODAY VISZ TT -ŐE B KAR 14 28 73 


3, SZE IÁASZZOSZZÉÉ S Z 
"Lk 


ug BN 


AZ EUROPAI FASIZMUS TÖRTENETEHEZ 


j Fasizmus Spanyolországban 


Az első, említésre érdemes fasiszta csoportok Spanyolországban a harmincas évek elején 


jöttek létre, röviddel Miguel Primo de Rivera tábornok hat és fél éves katonai diktatúrájá- 


f) 


nak 1930. januári összeomlása után, nem sokkal a monarchia bukása, a köztársaság 
kikiáltása (1931. április 14-e) előtt. A zaklatott politikai helyzetben, a gazdasági világvál- 
ság árnyékában az uralkodó osztályok addigi biztonságérzetét hirtelen a jövőtől való 
rettegés váltotta föl. Az állam elveszítette uralmát a diktatúra éveiben ügyes manőverek- 
kel egyensúlyban tartott gazdaság fölött, s már nem tudta kézben tartani a politikai 
folyamatokat sem. A hatalom és a gazdaság birtokosai egyszerre érezték fenyegetve 
mindazt, ami létük alapja volt: a latifundiumok birtoklását; a munkahelyek autokratikus 
belső rendjét; a kasztíliai központosítás üzembiztos érvényesítését a nemzetiségekkel 
szemben; a vallás és az egyház törvény biztosította uralmát az oktatás és a családjog 
területén; a katonai kaszt kiváltságait; a , fölül levők" születési előjogait, műveltségi 
monopóliumát. 

1931 áprilisában, a forradalmi fellendülés eredményeként a köztársaságpárti erők 
győztek mind a választáson, mind az utcán, ahol a nép, néhány óra leforgása alatt 
- országszerte — a szó szoros értelmében kikiáltotta a köztársaságot. A válságba került 
monarchia megdőlt. 

A polgári republikánusokból és szocialistákból álló új kormány több demokratikus 
rendszabályt vezetett be, de nem oldotta meg a polgári demokratikus forradalom alapve- 
tő feladatait, mindenekelőtt a gyökeres, radikális földreformot. A köztársaság ellen 
azonnal csatasorba állt minden reakciós csoportosulás, hogy , megpróbálják regenerálni 
és átcsoportosítani" erőiket, , új hordókat találni régi borukhoz".! 

Szinte a köztársaság kikiáltásának másnapján alakult meg a megdöntött király, 
XIII. Alfonz kombattáns híveinek szélsőjobboldali monarchista pártja, a Spanyol Meg- 
újhodás (RE). A katolikus jobboldal öt nappal később alakította meg a mérsékeltebb 
Nemzeti Cselekvés Pártját, illetve a radikálisabb jobboldali Népi Cselekvés nevezetű 
pártot, amelybe utóbb az előbbi csoport is beolvadt. 

A régi típusú jobboldal mellett azonban már léteztek olyan csoportosulások is, ame- 
lyek az új típusú reakció jellegzetes vonását viselték. Még 1930-ban megalakult egy 
zömében cukorrépát művelő munkásokból álló korporatív szakmai csoport. Fő jelszava 
volt: , nemzeti egység, a hagyományos spanyol! érdekek elsőbbsége, szociális igazság". 
Elvetette a liberalizmust, ellenségének tekintette a , szeparatista" (értsd: az autonómiáért 
fellépő) baszk és katalán burzsoáziát; fellépett , Madrid és Bilbao tőkései" ellen. Céljait 
felkeléssel vélte elérhetőnek; fő bázisának a kisparasztokat tekintette; eszmevilága mé- 
lyen vallásos volt. 

Ugyancsak még a köztársaság győzelme előtt jött létre Az állam meghódítása című lap 


! Ricardo de la Cierva: História básica de la Espafia actual. Planeta, Barcelona 1974. 304. oldal 

köré tömörülő csoport, Ramiro Ledesma Ramos, egy filozófiát végzett kistisztviselő 
vezetésével, amely arra törekedett. hogy a liberalizmussal és a marxizmussal , nemzeti 
szellemű proletármozgalmat" állítson szembe, amely nemzeti méretekben, kötelezően 
s egyesíteni" tudná ,a munkát" az osztályszemléletet elvető szakmai tömörülésekben. 
Spanyolország birodalmi elhivatottságát, a nagybirtok kisajátítását hirdette. Erősen 
antiklerikális eszmerendszerének középpontjában az Uj Allam gondolata állt, , amelynek 
tekintélye helyettesíti az egyénekét és a csoportokét". Elesen elutasította a parlamenti 
demokráciát. Befolyása néhány száz értelmiseégire, diákra és alkalmazottra korlátozó- 
dott. 

1931 októberében ez utóbbi két szervezet egvesüléséből jöttek létre a Nemzetiszindi- 
kalista Támadó Junták (JONS), ez volt Spanyolországban az első komolyabb, néhány 
ezer főt tömörítő fasiszta szervezet. 

A köztársaság reformjai, a velük elégedetlen tömegek heves megmozdulásai és a 
megrettent uralkodó rétegek önvédelmi reflexei - a háttérben a német és az osztrák 
fasizmus fölülkerekedésével - 1933-ban mindinkább növelték a politikai feszültséget és 
a szociális bizonytalanságot. Ez fölértékelte a radikális megoldásokat ígérő szélsőjobbol- 
dali erőket. 1933. március 1-jén José Antonio Primo de Rivera ügyvéd, a bukott diktátor 
fia megindította az E/ Fascio című lapot. Bevezető cikkében heves támadást intézett a 
liberális állam ellen. , Az Uj Államnak - írta - az egységet kell szolgálnia, a nemzeti 
szolidaritáson kell nyugodnia. Az osztályharc és a politikai pártok vetélkedése tehát 
összeegyeztethetetlen vele."? Igyekezett megcáfolni a konzervatív jobboldal tipikus fenn- 
tartásait a fasizmussal szemben (hogy ti. erőszakos, antikatolikus stb.), s hangoztatta: 
s1793 guillotine-jai sokkal több ember haláláért felelősek, mint Hitler és Mussolini 
együttvéve."? 

1933. október 29-én José Antonio létrehozta a Spanyol Falange (FE) politikai szerve- 
zetét. A madridi alakuló gyűlésen hangsúlyozta, hogy a szervezet , nem jobboldali, nem 
is baloldali, mert a jobboldal alapjában fenn akarja tartani az igazságtalan gazdasági 
struktúrát", a baloldal pedig úgy akarja megszüntetni, hogy az értékeket is elpusztítja." 

1933 decemberében programszerűen meghirdették 4A Falange Alapelveit. Ezek szerint 
Spanyolország , nem terület, nem is férfiak és nők tömege", hanem , oszthatatlan sorskő- 
zösség" , amelynek , világjelentőségű küldetést kell betöltenie". , Az őt alkotó egyének, 
osztályok és csoportok fölött létezik." Céljai: egységének megőrzése, belső életerejének 
regenerálása és a világ szellemi folyamataiban való kiemelkedő részvállalás. Éppen ezért 
ki kell küszöbölnie a tartományi szeparatizmust, a politikai pártok küzdelmét, az osz- 
tályharcot." A Falange olyan államért lép föl, amely , mindenkiért van" és , sohasem 
mozgatja egyvalamely osztály vagy párt iránti elkötelezettsége". Ehhez azonban meg kell 
szüntetni a politikai pártokat és a parlamenti rendszert. Az Új Állam , totalitárius" lesz; 
mindenekelőtt , a többség életszínvonalának javítását" tartja a szeme előtt. Kötelessége 
, minden áron munkát biztosítani minden embernek, amely nemcsak a puszta létét, 
hanem illő és méltó megélhetését is biztosítja". Így az osztályok nem szorulnak rá, ho 
önvédelmi harcot folytassanak, mivel biztosak lehetnek benne, hogy az Állam őrködik 
érdekeiken. 

A Falange a legnagyobb tiszteletet hirdette meg az , emberi méltóság", az egyén 
, integritása és szabadsága" iránt. Senkinek nem lehet azonban joga arra — hirdette —, 
hogy , lángra lobbantsa a nép szenvedélyeit, vagy aláássa a szilárd politikai rendszer 
egészének az alapjait: a tekintélyt, a hierarchiát és a rendet" . 

A Falange elutasította a történelem materialista felfogását. Spanyolország , megújulá- 
sa — hirdette — csakis a katolicizmus szellemében mehet végbe". Ám ez nem jelenti, hogy 


2 José Antonio Primo de Rivera: Selected Writings. Jonathan Cape, London 1972. 41-45. oldal 
3 Uo. 46. oldal 
4 Uo. 56. oldal 


5 Az , Alapelvek"-et itt José Antonio írásainak már idézett kötete alapján ismertetjük (58-67. oldal) 

,az Állam bármely beavatkozást vagy mesterkedést el fog tűrni az Egyház részéről, 
amely veszélyezteti az Állam tekintélyét vagy a nemzeti integritást". 

E célok jegyében a Falange , keresztes hadjáratra" hívta föl , mindazokat a spanyolo- 
kat, akik részesei akarnak lenni a nagy, szabad, igazságos és tekintélyes Spanyolország 
újjászületésének". Ennek elérésére , megengedhető az erőszak, olyan eszmék jegyében, 
amelyek ezt igazolhatják". 

Az alapelvekből kitűnik, hogy a Falange olyan hatásos és összefüggő eszmerendszerrel 
lépett a politika porondjára, amilyennel akkor a spanyol konzervatív jobboldal egyetlen 
áramlata sem rendelkezett. José Antonio, aki az 1933. novemberi választáson bejutott 
a cortesbe, e fórumról kiváló szónoki képességeivel messzehangzóan hirdette az új 
program gondolatait. 

1934. február 13-án a Falange és a JONS összeolvadt. Létrejött a FE y JONS szerveze- 
te, amely hivatalos jelvényeként átvette a JONS igába fogott öt nyilát. Az új szervezetet 
triumvirátus vezette: José Antonio, Ruíz de Alda és Ledesma Ramos. 

A falangisták és a konzervatív irányzatok kapcsolatát - esetenként fontos kérdéseket 
Is érintő — viták kísérték. A konzervatív irányzatok a parlamentben megszokták az 
állásfoglalások pragmatizmusát; a Falange erős doktrinája- doktrinérsége nemcsak von- 
zotta, hanem taszította is őket. A tőke elleni dörgedelmek és a dolgozók jogainak 
hangoztatása i is sértette a fülüket. Ám a jobboldal minden esetben föllépett a falangistá- 
kat sújtó kormányszankciók - pl. az E/ Fascio 2. számának 1933. márciusi betiltása — 
ellen. A monarchista Spanyol Megújulás vezetői már a JONS-ot is pénzelték; 1934. 
augusztus 20-án, az egyesülés után, pedig hétpontos egyezményt is aláírtak a FE y JONS 
vezetőségével. A Falange kötelezte magát, hogy propagandájában nem támadja, fellépé- 
seivel nem hátráltatja e szélsőjobboldali párt tevékenységét. Cserébe az vállalta a Falange 
rendszeres anyagi támogatását. 

A falangisták és a konzervatív jobboldal összefogását gyakran 1936-ra teszik, és a 
népíront forradalmi törekvéseivel magyarázzák. Ennél azonban sokkal mélyebb, belső 
találkozási pontokra utal az, hogy 1931. december 16-ától megjelent a jobboldal jelentős 
ideológiai folyóirata, az Acción Espajola, amelynek hasábjain a jobboldal minden áram- 
lata — a falangista is — otthonra talált, s jórészt itt kovácsolták ki azokat az eszmei 
fegyvereket, amelyek 1936, majd 1939 után a diktatúra szellemi fundamentumát alkot- 
ták. Ez pontos előképe az 1936 után testet is öltött ellenforradalmi blokknak. 


A polgárháború felé 


A spanyol reakció fejlődésének legfontosabb jellemzője az 1931 és 1936 közötti években 
az, hogy fő erői szinte kivétel nélkül a hagyományos uralmi formáktól eltérő, új típusú 
diktatúra kiépítésére törekedtek. Ezt a történelmi fejleményekből levont következtetéseik 
tyarázzák. A 20. század politikai harcai során az erősen elmaradt Spanyolország a 
tőkés világgazdaság és világpolitika viharaiban nehezen tudott megállni a lábán. Az 
uralkodó körök 35 év alatt sokféle kormányformával kísérleteztek. A konzervatív parla- 
mentáris monarchiát 1923 augusztusában katonai-monarchista diktatúra váltotta föl, 
élén a királlyal, illetve az általa kinevezett tábornok-diktátorral, Miguel Primo de Rive- 
rával. E diktatúra átmenetileg sikeres rendszerkonzerváló erőnek bizonyult, de 1930-ban 
fölbomlott, és hamarosan maga után rántotta a királyságot is. Az ezt követő kétévi 
republikánus- szocialista, majd ugyancsak kétévi jobboldali-jobbközép kormányzás ide- 
jén a reakció — miután létrehozta minden korábbinál nagyobb tömegpártját, a CEDÁC-t, 
és többséget szerzett az 1933-as választásokon — megpróbálta érvényesíteni a mögötte 
álló nagytőkés, nagybirtokos osztályok érdekeit a parlamentáris rendszer keretében. Erre 
kitűnő alkalma nyílt 1934. október, Katalónia függetlenségének kikiáltása és az asztúriai 
munkásfelkelés után, amikor bevezette a rendkívüli állapotot, és nemcsak a megtorlás- 

nak nyitott szabad utat (30 000 politikai foglyot ejtett!), hanem korlátozta az alkotmá- 
nyos szabadságjogok egy részét is. Néhány hónapon belül azonban ez a kísérlet is 
megfeneklett, ezúttal azon, hogy a demokratikus burzsoázia és a munkásság erői mindin- 
kább egymásra találtak a terrorral szemben. A közösen elszenvedett csapások nyomán 
létrejött a kommunisták és a szocialisták akcióegysége is. Ezt a folyamatot koronázta 
meg az 1936. február 16-i választás, amelynek során az egy hónappal korábban létrejött 
baloldali választási szövetség nagy vereséget mért a jobboldal erőire. A kudarc katasztro- 
fális volt, amennyiben a CEDA tisztes eredménye mellett (94 mandátum!) következett 
be. A , kemény jobboldal" azonban összeomlott: a falangisták elvesztették egyetlen 
mandátumukat (José Antonióét), a szélsőjobboldali monarchista RE is csak 13, a 
monarchisták másik szárnyának, a tradicionalistáknak a pártja is mindössze 11 képvise- 
lői helyet szerzett. Ráadásul a forradalmi folyamat ismét lendületet vett, méghozzá 
elsősorban a parlamenten kívül, a tömegek öntevékeny fellépésével.§ Ezzel lehetőség 
adódott a demokratikus forradalom továbbfejlesztésére, a társadalom mélyreható átala- 
kítására, a nagytőke és nagybirtok hatalmának korlátozására, az 1931-es köztársasági 
fordulat után megkezdett, majd 1933-ban félbemaradt szociális intézkedések folytatásá- 
ra, a fasiszta reakció gazdasági és hatalmi pozícióinak felszámolására. 

A népmozgalom lendülete és a kormány erőfeszítései révén bizonyos demokratikus 
vívmányokat sikerült is elérni. Az ellenforradalom azonban nyomban támadásba len- 
dült. A tapasztalatok hatására kiformálódott a spanyol reakció minden csoportosulásá- 
ban egy, a Miguel Primo de Riveráénál jóval következetesebb, zártabb diktatórikus 
politikai kormányrendszer koncepciója, amellyel megbízhatóbban, a hatalom és a politi- 
kai küzdelem minden szintjén kívánták kiküszöbölni a fasizmussal szembeni ellenállás 
lehetőségét a demokratikus köztársaság megdöntése után. 


A spanyol szélsőjobboldal a polgárháborúban 


A baloldali pártok választási győzelme után a jobboldal szinte minden ereje a közeli 
visszavágást fontolgatta. Összefogásukat azonban taktikai szempontok (és elvi eltérések 
15) hátráltatták, több erő 15 megpróbálta kezébe venni a hegemón szerepet a köztársaság 
elleni harcban. A falangisták vitorláját, akik eleve parlamentellenesek voltak, dagasztot- 
ta a szél, taglétszámuk növekedésnek indult. (Átlépett hozzájuk például a CEDA egész. 
több tízezres ifjúsági szervezete.) Két körülmény azonban útját állta a jobboldalon belüli 
vezető szerepüknek. Az egyik, hogy 1936 májusában, különböző terrorcselekmények 
után, a baloldali polgári kormány szinte egész vezetőségüket letartóztatta. A másik, hogy 
a gyorsuló forradalmi folyamat megállítására kizárólag a fegyveres fellépés látszott 
alkalmasnak. Ez a néhány ezer főnyi falangista milíiciával szemben a hadsereg tisztikará- 
nak reakciós többségét állította az előkészítendő akció tengelyébe. A kormány ismerte 
a reakciós, már több köztársaságellenes puccsban részes tábornokok beállítottságát; de 
tartott tőlük; ezért nem távolította el őket a hadseregből, csupán távolabbi tartományok 
katonai egységeinek élére állította őket. Így onnan szervezték meg az 1936. július 17-éről 
18-ára virradó éjszakán kirobbantott lázadást. 

Az ellenforradalmi tábor szervezeteinek , csontváza" eleinte a hadsereg volt, amelynek 
nagyobbik része részt vett a lázadásban. Az ellenforradalom ideológiája viszont több 
komponensből alakult ki. Közülük a legmarkánsabb a falangisták jól felépített eszme- 
rendszere volt. Ez azonban addigra bizonyos módosításokon ment át. A köztársasági 
kormány az 1936 májusában letartóztatott José Antoniót novemberben kivégeztette. 
A tábornokok pozícióharcából pedig Francisco Franco tábornok, a becsvágyó, jellegze- 
tesen autoritárius felfogású főtiszt került ki győztesen, akit Államfővé és Vezérré (Caudil- 


6 Lásd erről Harsányi Iván: A spanyol népíront 1936. februári választási győzelmétől a júliusi lázadásig. 
Párttörténeti Közlemények, 1976. 2. szám, 85-118. oldal 

10) nyilvánítottak. Franco, hatalmával élve, 1937 áprilisában létrehozta a reakció egysé- 
ges pártját, mégpedig úgy, hogy a FE y JONS erőit dekrétummal egyesítette legaktívabb 
szövetségesei, a tradicionalista monarchisták pártjával. Ebben a pártban -— amely attól 
fogva a Tradicionalista Spanyol Falange és a Nemzetiszindikalista Támadó Junták (FET 
y JONS) nevet viselte — találtak politikai hazára a volt Spanyol Megújhodás és a volt 
CEDA jobboldali aktivistái is. A birtokukba került területeken minden más pártot 
beszüntettek (a jobboldaliakat is); a baloldaliakat (az osztályszakszervezetekkel együtt) 
már a lázadás utáni első rendeletekkel. 


A polgárháborúból sarjadó rendszer ideológiája 


Az egész folyamat Franco irányításával zajlott le: ő valósította meg a Falange jelszavait, 
az , Egységet", a , Totalitást" és a , Hierarchiát" — saját vezérségével. 

Ezáltal megindult az eredeti falangista ideológia bizonyos mértékű átalakulása is. 
A polgárháború éveiben és a Franco-diktatúra első éveiben (1939-—1945) a társadalom- 
ban uralkodó hivatalos ideológia fejlődésének legjellegzetesebb vonása éppen a konzer- 
vatív és a fasiszta eszmevilág fokozatos összeépülése. A konzervatív ideológiákból — mint 
arra utaltunk - kilúgozódott minden liberális mozzanat, a valaha messzemenő szociális 
követeléseket hangoztató falangizmus pedig magába szívta a spanyol reakciónak szinte 
minden valaha volt eszméjét. Ezt megkönnyítette, hogy — mint ugyancsak láttuk - a kor 
spanyolországi fasiszta, illetve konzervatív ideológiái korántsem voltak egymással kibé- 
kíthetetlen ellentétben. A hierarchikus államfelépítés igenlése, az osztályjellegű mun- 
kásszervezkedés és a nemzetiségi vagy tartományi önkormányzat elutasítása, a felvilágo- 
sult eszmék elvetése, a korporatív szakszervezeti eszme hirdetése terén eleve nem volt 
köztük lényeges eltérés. 1931 és 1936 között a polgári demokratikus parlamenti rendszer 
megítélésében is mindinkább csökkentek közöttük a különbségek. Így hát nemcsak a 
konzervatív ideológiák fasizálódtak; 1937—1939-től a falangizmus is fokozatosan befoga- 
dott számára új eszméket; bizonyos vonatkozásokban szinte belőlük építette föl új 
struktúráját, amely alkalmassá tette arra, hogy , államvallássá" legyen. ,, A falangizmus 
— írja a nyugatnémet Hoehl — éppoly kevéssé jött létre egyik napról a másikra, mint a 
nemzetiszocializmus. Világnézetileg ez a középkori világbirodalmi gondolat reneszánsz- 
kori eszmekörének, a tradicionalista mítoszoknak, a katonai életideáloknak, az antide- 
mokratikus elitelképzeléseknek, végül pedig — végső, Franco-féle kivitelezésében - a 
fasiszta-totalitárius hatalomvágynak a szintézise." 

A falangista nemzetiszindikalizmus új elemei között a legjellegzetesebb a Franco 
személyéhez kötött , caudillizmus", a , generalisszimusszá" előlépett tábornok személyé- 
nek kultusza. Ez eltért a korai Falange elvétől, amely a vezér hivatását a mozgalom 
aktivizálásában és harcra orientálásában látta. 1937 áprilisában, a pártegyesüléskor 
Franco változtatott a Falange szervezeti szabályzatán, két sajátos mozzanattal toldva 
meg azt. A XI. pont kimondta: ,;, A Vezér Isten és a történelem előtt felelős" tetteiért 
(vagyis nem a FET y JONS Nemzeti Tanácsa előtt, amely ezáltal a Caudillo tanácsadó 
testületévé redukálódott). Másrészt, Franco szabad kezet kapott José Antonio eszméinek 
az értelmezésére, minthogy , ő az egyetlen, aki meg tudja határozni, milyen módon és 
feltételekkel, " milyen ütemben és mennyi idő alatt lehet örök jelenlétet biztosítani a 
Távollevőnek" az általa megjelölt feladatok megoldásával." 

Uj elem volt a vallásos ideológia növekvő szerepe is, amennyiben az egyház a szellemi 
és a közéletben is az eredetileg elképzeltnél nagyobb befolyásra tett szert. Ez logikus 
következménye volt annak a szerepnek, amelyet az egyházi hierarchia és a vallásos 
eszmék felhasználása játszott a háború vitelében, de a Vatikán támogatásának nélkülöz- 

7 Estatutos de FET de las JONS. 4 agosto 1937. In: Bases documentales de la Espania Contemporánea. 10. 
kötet, 314. oldal — A ,Távollevő" (El Ausente) a halott José Antoniót megillető cím volt. 

hetetlensége is kifejeződött benne. Ez az együttműködés tette , a politikai táborok és az 
osztályok polgárháborúját hamarosan keresztes hadjárattá" — írja Sergio Vilar —, miköz- 
ben , Franco Isten küldöttévé vált."§ 

Mindazonáltal a forradalmi eszméktől 1930 óta átitatott Spanyolországban Franco 
nem nélkülözhette a néptömegekre appelláló falangista szociális programot. Már az 
1937-es egyesüléskor hangsúlyozta: A Falange hozza programjával az ifjú tömegeket, 
pedig a spanyol Hagyomány szent hozzájárulását, rendíthetetlenül őrzött katolikus 
szellemiségét. "" Nemritkán maga is élt azzal a fogással, hogy , forradalmi" csomagolás- 
ban adta elő ellenforradalmi programját. 1939 áprilisában, a néhány héttel előbb elfog- 
lalt Córdobában tartott beszédében ez szinte középpontban állt. , A diadal ne csak azt 
jelentse, hogy feltámad a nemzet, hanem induljon útjára a Nemzeti Forradalom is, azzal 
a céllal, hogy minden tőle telhetőt megtegyen — a szegénység ellen... El kell érni, hogy 
mindenkinek a munkáját kellően díjazzák, hogy megszűnjön a korábbi kizsákmányo- 
lás."19 

Tévedés volna azt hinni, hogy Franco rugalmasabban közeledett a polgári liberaliz- 
mushoz, mint a falangisták. A polgárháború után, 1939-ben kialakított rendszernek 
sokáig nem volt szilárd tömegbázisa; emiatt túlságosan merev és intranzigens volt ahhoz, 
hogy különbséget tegyen a progresszió különböző erői között. Franco például 1939. 
áprilisi andalúziai körútján Malagában a legélesebben éppen a szabadelvűség ellen kelt 
ki. , A liberalizmus egy évszázada Spanyolországot a történelme során átélt legsúlyosabb 
hanyatlás mélypontjára juttatta." Majd néhány nappal később Madridban, a Banco de 
Espafja dísztermében, tábornokok és főtisztek előtt: , Ma az a feladatunk, hogy lerom- 
boljuk egy évszázad frivolitásait, földig rontsuk le az Enciklopédia liberális szellemének 
utolsó nyomait is."!! 

Ennek a szemléletnek felelt meg a differenciálatlan ellenségkép is. Nem a falangisták, 
nem is Franco, hanem a monarchista újságirók szerkesztette 4BC című lap rajzolta föl 
a , Spanyolország vesztére törő" hazai és nemzetközi erők alábbi képét: , Különböző 
neveken — kommunizmus, anarchizmus, racionalizmus, materializmus, szabadköműves- 
ség, judaizmus - ... a társadalmi rend fölforgatására törekvő nyílt vagy álcázott elemek 
járják a világot, és mindenfelől, minden eszközzel, sokféleképpen és makacsul munkál- 
kodnak e közös ügyön. "!? 

A Franco-rendszer, abban a formájában, ahogy véglegessé vált győzelme nyomán 
1939. április 1-jén megszilárdult, hatalmi pozícióba emelte a jobboldal mögött álló vala- 
mennyi társadalmi és politikai erőt, ám nem eredeti mivoltukban, hanem egy új hatalmi 
struktúra keretében; ez korábbi csoportosulásaikat megbontva messzemenően korlátozta 
eredeti céljaikért való fellépésük lehetőségét. Ebbe nemcsak azért nyugodtak bele, mert 
a kialakult hatalmi rendszer nem sok lehetőséget adott az ellenállásra, hanem azért is, 
mert a győzelem roppant zsákmányhoz juttatta az uralkodó osztályok egészét. Visszahe- 
lyezte őket mindenekelőtt régi tulajdonosi helyzetükbe, de hatalmi pozíciókat is nyújtott, 
bár Franco kegyéből és hegemóniája mellett. Ami az eszmék terjesztésének lehetőségét 
illeti, itt addig sohasem élvezett teljes monopólium birtokába jutottak. Visszanyerték 
kiváltságaikat, felújíthatták régi életmódjukat is. Ez már 1939 folyamán egyre világosab- 
bá vált, és ki is váltotta azoknak a falangistáknak a felháborodását, akik komolyabban 
vették a szociális követeléseket. , Tűrhetetlen - írta a felkelés harmadik évfordulóján a 
falangista Medrano Balda -, hogy ilyen szorongatott helyzetben a magántőke bűnös 


8 Sergio Vilar: Dictature militaire et fascisme en Espagne. Origines, reproduction, luttes. Anthropos, Párizs 
1977. 179. oldal 

9 S. Vilar: Id. mű, 178. oldal. H. I. -— Kiemelés a szerzőtől 

10 Diario de Burgos, 1939. április 22. 

11 Gaceta del Norte, 1939. április 22. 

12 ABC, 1939. augusztus 9. 

egoista magatartást tanúsít, amely összeegyeztethetetlen a pillanat követelményeivel. 
Felhasználja például a helyzetet, hogy ismét éhbéreket fizessen... A kommunizmus 
és az anarchizmus antitézisét keresve nem tudtak mást kitalálni, mint visszalépni a 
kapitalizmus irányába. Egyszerűen — vissza a süteményes tálhoz."!5 

Az adott erőviszonyok közepette az uralkodó osztályok csak egymással összefogva 
szilárdíthatták meg visszanyert kiváltságaikat. Ez objektív szükséglet volt, és ha valaki 
ezt nem értette meg, azt félretették, kikapcsolták: a Franco-diktatúra fölülről is garantál- 
ta az egységet. 

A létrejött hatalmi szerkezet úgy jellemezhető, hogy ez az első években a Franco 
vezérelte új Falange, a Caudillátus mint intézmény és az 1940-re létrehozott ún. vertikális 
szakszervezetek hármas pillérén nyugodott — a hadsereg és az egyház támogatásával. 
A Falange 1939-re nagyra nőtt, és ezzel csökkent soraiban az eredeti falangisták fajsúlya. 
A hadsereg tisztikara, a polgárháború frontharcosai automatikusan párttagokká váltak. 
Bizonyos tisztségek betöltése is kötődött a párttagsághoz, ez a mozgalmat karrierelemek- 
kel is feltöltötte. 1939 tavaszán tagsága mintegy 650 000 főre rúgott. Ezen a szervezeten 
belül, amelyben a párttevékenység szempontjából igen nagy volt a passzív ballaszt, az 
aktív mag sok tekintetben megőrizte régi falangista jellegét, , mozgalmi" módszereit, 
eredeti szociális jelszavait. Ebben a vonatkozásban Franco támaszkodott is rájuk. 

A vertikális szakszervezeteknek, amelyeket tevékenységi áganként szerveztek, kötele- 
zóen tagja lett minden munkás, alkalmazott és munkáltató. Céljuk a munkaügyi konflik- 
tusok leszerelése, bizonyos ellentétek feloldása volt. A francóista állam valójában saját 
eszközeinek tekintette őket arra, hogy a munkásokat rábírja a célul kitűzött önellátó 
gazdaság kifejlesztéséhez. 


A francóizmus .röppályája" 


A Franco-diktatúra a sajátos fasiszta rendszerek egyikeként olyan időszakban keletke- 
zett, amikor a nemzetközi fasizmus ismét felemelkedőben volt: az Anschluss és München 
után, majd Csehszlovákia teljes felszámolását követően. Az a kérdés, hogy Spanyolor- 
szág 1939 után falangista lett-e, nem azonos azzal, hogy fasiszta volt-e. A parlamentariz- 
must, a párttevékenységet, az osztályjellegű szakmai szervezkedést, a választott helyi 
önkormányzatot és a szabad gondolatnyilvánítást maradéktalanul kiküszöbölő rendszer 
a társadalom felső rétegeiben megtűrte a politikai mozgás egyes, nem pártjellegű formáit, 
amennyiben nem veszélyeztették a rendszert, illetve Franco pozícióit. A rendszer egyik 
gSajátossága éppen Francónak az a módszere volt, hogy igen találékony manőverekkel 
egymással tartotta féken az uralkodó blokk különböző elemeit. Mivel más-más arcát 
akarta mutatni a spanyol lakosság, a tengelyhatalmak, az angolszász kormányok és a 
semlegesek felé, nyugatra küldött diplomatái általában a volt monarchisták közül kerül- 
tek ki. 

A vertikális szakszervezetek, a sajtó, a segélyszervezetek vezetői viszont rendszerint 
régi falangisták voltak. A spanyolok milliói számára, akik elsősorban ezekkel találkoz- 
tak, maga a Falange jelenléte is hosszú időn át kemény realitás maradt. A Szovjetunió 
elleni támadás után, amikor a keleti frontra küldték a falangista önkéntesekből és 
kényszersorozottakból álló Kék Hadosztályt, ez a szerep még nőtt is. 

A francóista diktatúrának további sajátossága volt például az, hogy élén nem a 
mozgalomból, hanem a tábornoki kar tekintélyuralmi beállítottságú szélső jobbszárnyá- 
ról jött Vezér állt. A nácikkal ellentétben az állam a szellemi élet egyes területein (főleg 
az oktatásban) átengedte közvetlen ellenőrző szerepét az egyháznak, amely ezt nem 
kevésbé totalitárius, de mindenesetre hagyományosabb, konzervatív felfogásban gyako- 


13 Arriba Espafa (Pamplona), 1939. július 18. 

rolta. A spanyol fasizmus egyedi vonása, hogy hangos faji propagandája csak mellékesen 
tartalmazott antiszemita elemeket, és a faj fogalmát nem etnikai, hanem nyelvi-kulturális 
kategóriának fogta föl. A rendszer sajátosságainak egy része azonban nem azt bizonyitja, 
hogy , enyhébb" volt ez a diktatúra a hitleristánál, hanem csupán más felépítésre utal. 
A terror mélyebbre nyúlt, mint a náci Németországban (elérte a köztársasági pártok volt 
egyszerű tagjait és a köztársasági hadsereg volt közkatonáit is). A bírói hatalom tökéletes 
kézben tartása elképzelhetetlenné tett egy spanyol , lipcsei pert", ahol a rendszer alulma- 
radt volna. Franco sohasem tett lehetővé még olyan parlamenti választást sem, mint 
Hitler 1933 tavaszán. A köztársasági cortes 60 elfogott képviselőjéből csak egy élte túl 
a fogságot. A diktatúra egyetlen percig sem engedélyezte a számára nem kívánatos 
személyek kivándorlását, amelynek révén Németországot 1933 és 1938 között sok száz- 
ezer ember hagyta el. 

A hézagmentes elnyomó rendszer azonnali kibontakozását magyarázza, hogy míg 
Hitler a weimari demokratikus alkotmány betartásával lett kancellár, Franco győzelmét 
többéves véres polgárháború előzte meg. Es míg Hitlernek hatalomra jutása után kellett 
megteremtenie a neki engedelmes katonai és igazgatási apparátust, Franco végleges 
felülkerekedésekor már rendelkezett vele, sőt a korábban elfoglalt területeken már 
kipróbálta a hatalomgyakorlás új módját olyan körülmények között, amikor a háború 
a terror hivatkozási alapjául szolgálhatott. 

Az is fontos sajátosság, hogy míg Hitler a gazdasági válság végén ragadta meg a 
hatalmat, és így hamarosan érezhető javulást tudott , produkálni", Franco egy lerombolt, 
kimerült országot vett át, amely a hamarosan kirobbanó világháború miatt csak igen 
korlátozottan tudott fejlesztési forrásokhoz jutni. Minden bizonnyal az is hatott a 
diktatúra jellegére, hogy a lázadás pillanatától kezdve mintegy hét-nyolc éven át olyan 
nemzetközi szövetségi rendszerbe illeszkedett, amely totalitárius vonásainak erősödése 
irányába hatott. 

A Franco-diktatúra hosszú ideig maradt fenn, és közel négy évtizedes fennállása során 
nagyon eltérő nemzetközi körülmények hatása formálta sorsát; sajátságait nagyrészt 
éppen ez határozta meg. Míg a korábbi rokon diktatúrák totális jellege pályafutásuk 
alatt egyre inkább kiteljesedett, a Franco-rendszer késői szakaszában mindinkább veszí- 
tett mindent átfogó, illetve nyilt terrorista jellegéből (bár ez teljesen sohasem szűnt meg). 
Az első csapást számára a második világháború menetében 1943-ra beállt fordulat, a 
tengelyhadseregek sztálingrádi és afrikai veresége, a szövetségesek észak-afrikai partra- 
szállása, majd az olasz fasizmus összeomlása jelentette. A háború 1945-ben a fasiszta 
hatalmak látványos, totális vereségével, a Hitler-ellenes koalíció, benne a Szovjetunió 
győzelmével ért véget. Az Egyesült Nemzetek Szervezetének győztes hatalmai — ha a 
nyugati szövetségesek nem léptek is föl tevékenyen a rendszer eltávolításáért — a Bizton- 
sági Tanácsban megbélyegezték, és elutasították felvételét a világszervezetbe. 


A nemzetközi fasizmus világháborús veresége és a Franco-rendszer 


Ebben a háború végi időszakban születtek az első olyan intézkedések, amelyek a rendszer 
fasiszta jellegének álcázására, sőt: nyílt terrorista jellegének némi enyhítésére irányultak. 
Közülük az első (1942. július 17-én) egy korporatív jellegű álképviseleti intézmény, a 
cortes létesítéséről intézkedett, amelyet első ízben 1945-ben hívtak össze. Ennek tagjai, 
részben az általuk betöltött pozíciók nyomán, hivatalból kerültek a nemzet , gondnokai" 
közé (köztük a FET y JONS Nemzeti Tanácsának IOI tagja), részben a Caudillo nevezte 
ki őket, harmadsorban , választották" — vagyis a korporatív szervezetek kinevezett 
vezetőségei delegálták — őket. 

1945-ben, a szövetségesek győzelme után Franco újabb formális lépést tett; egy nappal 
a potsdami értekezlet megnyitása előtt meghirdette a spanyolok jogairól szóló alkot- 

mány-törvényt. Ennek 12. cikkelye kimondta: , Minden spanyolnak joga van szabadon 
kifejeznie gondolatait, amennyiben azok nem károsítják az Állam alapelveit." A 33. 
cikkely ehhez hozzátette: , Az e törvényben elismert jogok gyakorlása nem csorbíthatja 
Spanyolország szellemi, nemzeti és társadalmi egységét." Szinte egyidejűleg hirdettek 
meg egy törvényt a népszavazásról, s egy másikat arról, hogy a helyi törvényhatósági 
testületek tagjainak egyharmadát a helyi illetőségű családfők választhatják meg. Ennél 
hosszú távon valamivel jelentősebb mozzanat volt, hogy Franco bejelentette: létre fogják 
hozni a királyság intézményeit. Ez összefüggött azzal, hogy XIII. Alfonz fia, don Juan 
de Borbón az emigrációból felszólította Francót a hatalom átadására. A Caudillo a 
monarchia azonnali visszaállítása helyett neki alárendelt, súlytalan legitimista intézmé- 
nyek majdani létesítése mellett döntött. Szövetségesei közül ezúttal a katolikus politiku- 
sokat tolta előtérbe: az Acción Católica vezetője, Alberto Martín ÁArtajo lett a külügymi- 
niszter. A Falange is megkapta , reszortfeladatát": heves tüntetéseket rendezett az ellen, 
hogy a potsdami értekezlet résztvevői megbélyegezték a rendszert. Egyidejűleg a belügy- 
miniszteri tisztséget Carlos Rein, a vérengző titkosrendőrség falangista vezetője kapta. 

A rendszer azonban kétségkívül csökkenteni kényszerült az addigi terror elképesztő 
méreteit. (Bár továbbra is sok tízezren sínylődtek börtönökben és kényszermunkatábo- 
rokban.) 1939 áprilisa és 1944. június 30-a között — mint ezt Eduardo Aunós igazságügy- 
miniszter 1944 nyarán elmondta — a börtönökben és a táborokban 192 684 személy 
pusztult el, nagy részüket kivégezték. 

1947. július 6-án népszavazást rendeztek az ún. örökösödési alkotmánytörvényről, 
amely Spanyolországot király nélküli királysággá nyilvánította. , Spanyolország - írja az 
1. cikkely — mint egységes politikai egész, katolikus, szociális és képviseleti állam, amely 
hagyományainak megfelelően alkotmányos királysággá nyilvánítja magát." Ehhez azon- 
ban a 2. cikkely azonnal hozzátette: , Az Államfő tisztsége Spanyolország é és a Keresztes 
Hadjárat Caudillóját, a fegyveres erők generalisszimuszát, don Francisco Franco Baha- 
mondáét illeti." A , restaurált" monarchia így nem lett sem alfonzista, sem karlista, hanem 
francóistává alakult... Létrehozták a szűkebb Régenstanácsot és a szélesebb Királyi 
Tanácsot, tagjaikat a cortes Franco javaslata alapján jelölte ki. Az előbbinek kellett 
döntenie az utód személyéről , Franco halála vagy lemondása esetén". Addig pedig az 
egész utódlást félretették.! 

A rendszernek ez a módosulása egyelőre vajmi kevés volt a valódi átalakuláshoz. 
A kibontakozó hidegháború légkörében azonban ürügyként elégnek bizonyult ahhoz, 
hogy a nyugati vezető hatalmak kormányai korlátozzák az ENSZ szervei által Spanyol- 
ország ellen elrendelt szankciókat, majd 1950 végén feloldásukat is kezdeményezzék. 
Megkezdődött a Franco-diktatúra csendes beépülése a tőkés világ politikai és gazdasági 
struktúráiba, noha — széles (és nemcsak baloldali) körök tiltakozása miatt — formálisan 
. nem engedték be sem a NATO-ba, sem a gazdasági integráció szervezeteibe. Közvetett 
bekapcsolása azonban nem sokáig váratott magára. Ezt a szerepet az 1953. szeptember 
26-én Madridban aláírt amerikai-spanyol . Védelmi, kölcsönös segélynyújtási és gazdasá- 
gi segélyezési egyezmény" látta el, amely az Egyesült Államoknak fontos ibériai támasz- 
pontokat, Franco-Spanyolországnak pedig korszerű hadfelszerelést, gazdasági támoga- 
tást és nemzetközi támasztékot jelentett. 


A rendszer fellazulása a hatvanas-hetvenes években 

A Franco-rendszer ereje kezdettől fogva nem a néptömegek aktív támogatásában, hanem 
a nép nagy többségének a köztársaság veresége, a nagyarányú terror és a szellemi ráhatás 
következtében kialakult passzivitásában rejlett. Kiszámítható volt (a baloldaliak elég 


14 Ld. erről José Garcia: Spanyolország a XX. században. Kossuth Könyvkiadó, 1973. 289-292. oldal 

pontosan meg is jövendölték), hogy a világban időközben zajló óriási változások előbb- 
utóbb ki fogják kezdeni a rendszer stabilitásának két fő oszlopát: a változatlanságot és 
a relatív nemzetközi elzártságot — ez pedig véget vethet a tömegek letargiájának. 

A fordulat kezdete az 1950-es évek végére tehető. Spanyolország 1958-ra oly mérték- 
ben fizetésképtelenné vált, hogy csak a nemzetközi nagytőke közbelépése menthette meg 
az államcsődtől. Az orvosság keserű volt, de életmentő: a gazdaságot megóvta az 
összeomlástól, a politikai rendszer felbomlását pedig lelassította és közel húsz évre 
, széthúzta". Ebben a húsz évben azonban már valóban keletkeztek olyan elemek Spa- 
nyolország politikai szerkezetén belül, amelyek ellentétesek voltak alapelveivel. 

A nemzetközi tőkés gazdasági központok diktálta 1959. évi stabilizációs terv nyomán 
megindult a tőke és a munkaerő szabadabb áramlása a határokon át. Több millió 
spanyol tett szert így a Franco-rendszer számára végzetes tapasztalatokra. Az 1960-as 
évek közepén a rendszer — a szellemi élet nagyfokú megélénkülése közepette — rákénysze- 
rült a sajtót, a könyvkiadást, a filmet, a színházakat, általában a művelődést szabályzó 
rendelkezések módosítására. 

Az új - formálisan még mindig a Falange 26 pontjából eredeztetett — kormányzati 
intézkedések puszta betűikön messze túlmenő következményekkel jártak. 

Mintegy tizenöt év alatt — miközben a spanyol gazdaság fellendült — a papírforma 
szerint szinte változatlan politikai struktúra a valóságban erősen átalakult. A jobboldali 
erők fölülről sokáig erős kézzel vezérelt egységes hatalmi blokkjából kivált egy olyan 
konzervatív-liberális szárny, amely vissza kívánt térni a burzsoá hatalomgyakorlás hagyo- 
mányos módszereihez és — féllegálisan, de mindinkább megtűrten — létrehozta hagyomá- 
nyos vagy újsütetű szervezeteit. A rendszerrel szemben álló, föld alatt küzdő erők egy 
része pedig áttörte az illegalitás korlátait és nagy erejű féllegális tömegmozgalmakat 
hozott létre: a munkásság minden politikai irányzatát felőlelő munkásbizottságokat és 
a demokratikus értelmiségi és diákmozgalmat. Ezeket senki sem engedélyezte, de az 
üldözés ellenére éltek és növekedtek, azzal az elszántsággal, hogy többé nem térnek vissza 
a föld alá. 

A hetvenes évek elejére a rendszer politikai struktúrájának csak a külső összetartó váza 
maradt fenn, no meg a félelmetes elnyomó apparátus, amely a diktatúra utolsó éveiben 
is megtette a tőle telhetőt azért, hogy — amennyire ez még lehetséges volt — Spanyolország 
politikai életét a korábbi mederben tartsa. A rendszert kiegészítő, korábban merőben 
formális intézmények az új fejlemények közepette maguk is kezdtek önálló életre kelni: 
ez történt például a monarchia intézményeivel. Noha XIII. Alfonz unokáját, János 
Károly trónörököst Franco jelölte ki utódául, 1975. novemberi trónra lépése mégsem a 
tábornok rendszerének folytatását hozta magával, hanem Spanyolország polgári demok- 
ratikus újjászületésének egyik feltételét teremtette meg. 

A másik tényező az az óriási (és a rendszerváltás óhajában egységes) tömegmozgalom 
volt, amely 1976-1977-re kikényszerítette a Franco-diktatúra mindinkább kiüresedett 
politikai formáinak eltörlését. Az 1976 végén népszavazással jóváhagyott politikai re- 
form és annak 1977 tavaszán történő bevezetése nyomán eltörölték a FET y JONS-nak 
(az utóbbi évtizedben már inkább Nemzeti Mozgalomnak titulált) szervezetét, továbbá 
a vertikális , szakszervezeteket" és a korporatív álcortest. 1977-1978 reformjai megte- 
remtették a pártok és a szakszervezetek szabadságát, a demokratikus alkotmányt, a 
választott parlamentet és helyi önkormányzatot, a nemzetiségek és a tartományok 
autonómiájának bizonyos fokát. 


A spanyol fasizmus közel 40 évnyi uralom után természetesen nem tűnt el nyomtalanul. 
Tévedés volna azonban, ha maradványait kizárólag a falangisták legálisan továbbélő 
szervezetei környékén keresnénk, amelyek nincsenek benn a parlamentben és a helyi 

önkormányzatokban is igen gyöngék. Ám az elmúlt évek személycseréi ellenére vannak 
bizonyos hadállásai a hadseregben és az államapparátusban; nemkülönben azoknak a 
konzervatív szervezeteknek a jobbszárnyán, amelyek elődei 1936 után részesek voltak az 
újkori Spanyolország legsötétebb politikai rendszerének megszületésében. 

A szocialista párti kormányzás több mint öt éve — sokat és joggal bírált fogyatékossá- 
gai ellenére — nehezen visszafordítható módosulásokat eredményezett a spanyol politikai 
életben; olyan változásokat, amelyeket (ellentmondásaik hangoztatásával) a Spanyol 
Szocialista Munkáspárt baloldali ellenzéke is elismer. A jobboldalnak még esetleges 
kormányra jutása esetén sem lenne könnyű dolga, ha a demokráciára kezet akarna 
emelni, . 


Harsányi Iván 


Feledy Gyula műve 

, Népművelési" szemlélettel korszerű közművelődés? 


A közművelődési párthatározat megjelenése után tizenhárom évvel alig léptünk túl 
a , kultúraterjesztés" népművelési szemléletén. Korszerűsödésre, változásra törő 
gondolkodásunkban e két fogalom úgy jelenik meg, mintha lényegi különbség nem 
lenne közöttük. Pedig a közművelődés 1974-től élő új fogalma új tartalmat is 
feltételezett: átfogó művelődéspolitikai koncepciót az egyén és a közösség egészé- 
nek művelődésére, olyan össztársadalmi cselekvést, amelyben nemcsak minden 
értelmiségi és minden munkás lehet , népművelő", de minden politikai, társadalmi 
intézmény is, mert tevékenységében más alapfunkciók kiegészítéseként szintén 
megjelennek a közművelődési célok. Az új fogalom jelezni kivánta, hogy a társada- 
lom valamennyi tevékenységét át kell itatnia a közművelődési funkciónak, hogy 
valóságos mozgalommá kell válnia. S hogy a közművelődés érvényességi köre nem 
szűkülhet le a kulturális intézményhálózatra, hanem abból részt kell vállalnia a 
maga eszközeivel minden szintű vezetőnek, mozgalmi munkásnak ugyanúgy, mint 
a , kultúrházi" népművelőnek. 

A funkcióknak ezt a kibővítését — természetesen más-más mértékben és módon 
- az indokolja, hogy a közművelődés céljai elválaszthatatlanok a társadalmi- 
gazdasági feladatoktól, azoknak szerves részei. Már 1958-ban, a művelődéspoliti- 
kát megújító pártdokumentum is hozzákapcsolta a kultúrát a szocialista építés 
társadalmi, gazdasági igényeihez, politikai, kulturális folyamataihoz. Az 1974. évi 
közművelődési párthatározat ugyancsak e szerves kapcsolódást jelölte meg cél- 
ként. 

E szervesség megvalósítására a legerősebb késztetést talán a közművelődési 
párthatározat és törvény adta (igaz, keretjelleggel), koncepcióját azonban nem 
sikerült igazán általánossá tenni. Bár a gazdaság, a társadalom, a kultúra kölcsön- 
hatását elméletileg általában ismerjük, spontán kapcsolatuk érzékelhető is, valójá- 
ban csak lassan terjed a felismerés, hogy a műveltség emelése előfeltétele a társa- 
dalmi-gazdasági haladásnak. 

A közművelődési gyakorlat azt bizonyítja, hogy tevékenységével az intézmény- 
hálózat — erejéhez mérten — közvetlenül is képes hatni a társadalmi-gazdasági 
folyamatokra, ha e feladatok megoldását sajátos eszközeivel, módszereivel tudato- 
san segíti. Tapasztalataink szerint nő a közművelődési intézmények szérepe a helyi 
társadalom- és közösségszervezésben, a szociális feszültségek hatására az ún. 
szociokulturális tevékenységben, illetve a termelési kultúrát megalapozó műveltség 
fejlesztésében. Tevékenységük közvetett hatása azonban legalább annyira fontos, 
hiszen részeseivé válhatnak a korszerű műveltségtartalom átszármaztatásának, 
hozzájárulhatnak az ember személyiségének kiteljesedéséhez és gazdagodásához, 
a tartalmasabb emberi élethez. 

Társadalom, gazdaság és kultúra kölcsönhatása azonban nem alakul ki automa- 

tikusan. Az egyik oldalon - téves kultúra- és műveltségfelfogás következménye- 
ként is — jellemző még a kultúrának a munkától való elszakítása, az anyagi-szellemi 
kultúra szembeállítása, sokan kétségbe vonják a műveltség egészének gyakorlati 
értékét. A másik oldalon, ha azt vizsgáljuk, hogy a közművelődés milyen értékek, 
eszmék terjesztésével milyen mértékben képes hatni a társadalmi élet egészére — 
azt kell megállapítanunk: az intézmények munkája némely területen elmarad a 
társadalmi szükségletektől. Eredményességüket természetesen sok, tőlük független 
tényező is befolyásolja: a művelődési érdeklődés változása, az egyes társadalmi 
rétegek helyzetének hatása az életmódra, a szabadidőre, a kulturális fogyasztásra 
vagy a társadalmi értékrendnek, a művelődés presztízsének alakulása s az anyagi- 
tárgyi feltételrendszer. Végül is — politikai szándékunk ellenére — ma még nem 
sikerült e kölcsönhatást eléggé tudatosítani, általa a gyakorlatot alapvetően átala- 
kitani. 


A korábbi párthatározatban szorgalmazott szerves egység létrehozására — nehe- 
zebb feltételek között — a gazdasági-társadalmi kibontakozás programja kínál 
újból lehetőséget azzal, hogy a társadalom és a gazdaság minden szféráját megújít- 
va, lendületet kíván adni a szocialista építésnek. Hangsúlyozza, hogy gazdasági, 
társadalmi viszonyaink kedvező irányú megváltoztatása a szakképzettség és a 
műveltség minőségének emelése nélkül aligha képzelhető el. Ezért is szükséges 
tudatosítani a kultúrának - ezen belül a közművelődésnek - a szerepét a reformfo- 
lyamatban. A szervesség megteremtéséhez ugyanis hozzá tartozik, hogy a reform- 
ban a kultúrát, illetve a reformot a kultúrában, így a közművelődésben is fontossá 
tegyük. Ha valóban meg akarjuk újítani e tevékenységet, a közművelődés valódi 
értelmezéséből kell az új gyakorlatot kialakítanunk. 

Ha hosszú távon elhatárolódnak egymástól a gazdaság, a társadalom intézmé- 
nyei és külön működik a kultúra, akkor a közművelődés lehetőségei beszűkülnek, 
magára marad a népművelő. Legyen bár szakképzett vagy szakképzetlen, egyfor- 
mán küszködik. Fontosnak tartjuk ezért annak a működési mechanizmusnak a 
kialakítását, amely elősegítheti a különféle érdekek alapján meghatározható fel- 
adatok szerves egymásra épülését. Ma még a kisközségekben sem találkozunk 
olyan egységes szemlélettel, amely a helyi társadalompolitikai, település- vagy 
gazdaságfejlesztési feladatokhoz közvetlenül hozzárendelné a közművelődést mint 
olyan eszközt, amely ezeknek a feladatoknak a megoldásához magát az embert is 
újratermelheti. Csak kevés helyen törekednek arra, hogy a munkahelyi közműve- 
lődés ne csak egy-egy látványos rendezvénnyel, akcióval legyen jelen az üzem 
életében — annak gazdasági feladatai mellé rendelve -, hanem szerves részévé váljék 
a gazdasági folyamatnak, segítve az üzem konkrét termelési feladatait. 

Jogos igény (az értelmes munka követeli meg) tehát, hogy a közművelődés 
,főhivatású" munkásai jobban ismerjék és értsék a társadalom, a gazdaság előtt 
álló feladatokat, összefüggéseket. Ma igen nehéz e követelményeknek jól megfelel- 
ni. Mindenekelőtt azért, mert többségük (társadalmi presztízsük így alakult) köze- 
lébe sem kerül azoknak a helyi döntéseknek, amelyek intézményi munkájukat 
meghatározhatnák. Vizsgálataink is azt bizonyítják, hogy csak kevesen vannak, 
akik tagjai olyan állami, politikai, gazdasági testületeknek, amelyekben - végül is 
- érdemi döntések formálódnak, születnek. 

Ha elfogadjuk a társadalom, gazdaság és kultúra szoros kölcsönhatását, akkor 
a népművelőt voltaképp minden érdekelheti, mert a különféle gazdasági, politikai 
döntések is adhatnak a közművelődés , animátorai" számára feladatokat. A társa- 
dalom szerkezetének megismeréséhez egyúttal több önálló tudományterület alapos 

, művelése" vezethet el. Nem biztos, hogy a közművelődési dolgozó képes lesz 
mindezt megismerni. Sokkal inkább azoknak az állami, politikai, társadalmi, 
gazdasági intézményeknek - elsősorban vezetőiknek (kinek-kinek a maga terüle- 
tén és annak mértékében) - a feladata ez. A népművelő szakértelme így elsősorban 
a művelődési folyamatok megtervezésére és megszervezésére, illetve a kultúra-elsa- 
játítási folyamat szabályozására irányulhat. Egyszerűbben: saját eszközeinek is- 
meretében a művelődési tartalomra és a , hogyanra" vonatkozik e szakértelem, de 
hogy ezt milyen szükségletek alapján tervezze és szervezze, ahhoz segítséget vár. 


Ebben a segítségadásban s ennek értelmezésében megrekedtünk a , népművelési" 
szemléletnél. Leginkább talán - kényszerűségből, rövid távon sürgető feladatai 
miatt — a gazdasági szféra maradt el. De a politikai munkában sem hasznosítjuk 
kellően és elég tudatosan a közművelődés sajátos lehetőségeit, nem igényeljük 
közreműködését társadalmi, gazdasági feladataink megoldásában, a szocialista 
demokrácia kibontakoztatásában, a helyi közgondolkodás alakításában. Túl álta- 
lánosak a helyi közművelődéssel kapcsolatos követelmények. Még nem ismerte fel 
minden pártszervezet, hogy a közművelődés sajátos tevékenységformáival a helyi 
politika egyik fontos fóruma is lehet. 

Ezért tartjuk sürgető feladatnak, hogy a politikai, állami, társadalmi, gazdasági 
szervezetek — a társadalmi haladás tudati feltételeinek megteremtése érdekében - 
konkrét feladatok esetén kérjék a közművelődés hatékony közreműködését. Le- 
gyenek kezdeményezőbbek abban, hogy a közművelődési intézmények megismer- 
jék azokat a helyi célokat, amelyeknek megvalósítását tevékenységükkel segíthetik. 

Félreértés lenne, ha a közművelődést leszűkítenénk az intézményhálózatok 
tevékenységére. Éppen a reformfolyamat követeli meg, hogy a közművelődés is 
formák irányába is, hogy a , felülről" létrehozott intézményrendszert , alulról" 
építkező, a valóságos közösségekhez és tartalmakhoz igazodó, önfenntartó és 
önigazgató kezdeményezések is élénkítsék. Nem lenne helyénvaló az sem, ha a 
közművelődés tartalmát leszűkitenénk a napi praktikum kiszolgálására vagy a 
gazdasági, társadalmi feladatok megoldásának közvetlen segítésére. Ezzel éppen 
azt nem segítenénk elő, hogy új igények kialakításával, átfogóbb összefüggések 
felismerésével, a kulturáltság magasabb szintre emelésével végső soron a társa- 
dalmi gyakorlat megújításához járuljon hozzá. 

Vajon jó időben beszélünk-e a gazdaság, társadalom és kultúra egységének 
megteremtéséről, a közművelődésen belül is szükséges reformokról? Hiszen 1988- 
ban fejlesztési és működtetési lehetőségeink kisebbek, mint korábban voltak. Ez 
egyrészt — gazdasági kényszerként — a források racionálisabb felhasználásához, az 
intézmények tevékenységi szerkezetének tisztulásához, a , látszattevékenységek" 
elhagyásához is vezethet. Másrészt egy ideig hiába várnánk nem létező forrásokra; 
ha folyton csak erre gondolunk, elerőtlenedéshez, destabilizációhoz jutunk. Már- 
pedig ezen a területen is fontos a stabilizálás, ezt a társadalmi érdek is sürgeti. 
Ha - bármennyire jogosan is — aggódunk, ma nemcsak azért kell aggódni, hogy 
törekvéseinknek milyen anyagi, tárgyi fedezete van, hanem azért is, hogy azt a 
keveset milyen minőséggel, milyen hatékonysággal vagyunk képesek felhasználni 
és mennyire vagyunk képesek a művelődés hatókörét kitágítani. 

Az anyagi keretek és a feltételek a mértéket meghatározhatják, de hogy a 
közművelődés , reszortszemléletén" túllépve radikális szemléletváltozást érjünk el, 
ez nem lehet csupán óhaj, ez feladatunk! 

Mezei József 

A ,panelgyerekek" életmódja 


A különböző kommunikációs csatornákon, fórumokon sok szó esik az ifjúság 
edzettségéről, illetve ennek hiányáról: egészségtelen életmódjáról, hovatovább 
,elkorcsosodásáról". Mint volt iskolaigazgató, figyelemmel kísérhettem egy zalai 
lakótelepi intézmény (Általános Művelődési Központ) testnevelés tagozatos felvé- 
teli vizsgáit, az ott mutatkozó gondokkal, problémákkal együtt. Írásommal a 
remélt megoldáshoz vezető közös útkereséshez szeretnék gondolatokat ébreszteni, 
ajánlást tenni. 


Az általános iskola testnevelés tagozatos osztályába a felvételre jelentkező hatéves 
óvodások eredménye aggasztó képet mutat. Hozzáteszem, hogy nem mértünk 
teljesítményeket, csak öt próbából álló ügyességi tesztet próbáltunk ki (egyensú- 
lyozó járás gerendán, terpeszülésben törzshajlítás előre, helyből távolugrás páros 
lábról páros lábra, labdagurítás szlalompályán, visszafelé labdavezetés egyenes 
vonalban, futás 30 méteren). A több mint fél száz gyermek közül hatot találtunk 
olyan kifogástalan egészségi, szellemi és fizikai állapotban, hogy nyugodt lelkiis- 
merettel iskolázhattuk be őket egy magasabb követelményt támasztó testnevelés 
tagozatos osztályba. 

Elszomorító lett a kép, amikor azt vizsgáltuk meg (gyermekorvos és védőnő 
jelenlétében), hogy mi az oka az ilyen nagyarányú alkalmatlanságnak. Ilyen ese- 
tekkel találkoztunk: 5 dioptriás szemüveg, a gerincferdülés különböző formái, 
asztma, magas vérnyomás, idegrendszeri károsodás, túltápláltság, elpuhult izom- 
Zat. A jelentkezettek 17-20 százaléka orvosi esetnek számított. Tudjuk, e vizsgálat 
nem tekinthető reprezentatívnak, s bízunk abban. hogy talán a véletlenek kegyet- 
len játéka volt az egész. A szülő ugyanis nem minden esetben tudja elbírálni az 
alkalmasságot, a mozgékonyság nem mindig takar jó mozgáskészséget, ám a 
tapasztalatokat ennek ellenére figyelmeztető jelként is felfoghatjuk. 

A szülők gyakran félreértelmezik a speciális osztályokat, és legyünk őszinték, 
részben el is vesztette presztizsét ez a tagozat, a nem mindig következetes beiskolá- 
zások és a szakmai igénytelenség következtében. Valamiféle gyógyító, egészség- 
megőrző szerepet kapott a közvéleményben a tehetséggondozással szemben. 
A szakmán belül találkoztam például a nevelési tanácsadó korrekciós javaslatával, 
amely a hipermobilis gyermekek esetében javasolta a szülőknek a testnevelés 
tagozatot. 

Megítélésem szerint a kiválasztást már előbb, óvodáskorban elő kell készíteni, 
mert ha az orvosi vizsgálat nem szűri ki időben a beteg vagy károsodott gyermeke- 
ket, további károsodást okozhat az átlagosnál erősebb igénybevétel. A kiválasztás 
persze nem oldható meg teljes biztonsággal ebben az életkorban. A szakemberek 
ezt nagyon jól tudják és hangoztatják is, itt azonban csak arról van szó, hogy 
megközelítően azonos kvalitású, hasonló szomatikus adottságú tanulók kerülje- 
nek egy csoportba. 

Más kérdés, hogy miért nem alakul ki hatéves korig a járás- és futásbiztonság, 
az egyensúlyérzék, a térlátás, a mozgáskoordináció, a gömbérzék, amellyel már 
rendelkezni kellene ennek a korosztálynak — még akkor is, ha példánk bizonyos 
mértékig szélsőséges esetnek tekinthető. Maga az életmód ad erre választ. A szülők 
túlzott óvatossága, a lakótelepi bezártság, az ingerszegény környezet (a mozgásra 
értjük), az egyoldalú egészségtelen (gyarkan túl-) táplálkozás — mind-mind meglé- 

vő gond. Joggal feszegetik e kérdéskört szakértőink, és ostrozzák életformánk, 
táplálkozásunk, szabadidős tevékenységünk hibáit, rögződni látszó szokásait. Az 
. állandóan televízió előtt ülő gyerekek nem ismerhetik meg a természet , nagy 
játéksarkát", annak örömeit s kedvező hatását, személyiséget, testet egyaránt 
formáló erejét. 

Hazánkban korántsem költünk eleget közművelődésre, tornatermek, sportpá- 
lyák, edzőtermek építésére. De ha elég jutna is rá, ez még önmagában nem tenné 
ifjúságunkat edzetté, egészségessé. Valamikor a , sportnemzetek" közé soroltak 
bennünket a versenysportban elért eredményeink alapján. Ez azonban már a csúcs; 
az odavezető út nagyon nehéz, kemény és kitartó munkát kíván. Ifjúságunk - és 
ebben úgy érzem, mi is hibásak vagyunk - még annyira sem használja ki a 
lehetőségeket, mint ahogy azok kinálják magukat. Félő, hogy a diáksportkörök 
és egyesületek, valamint a mindennapos testnevelés meghirdetése sem fogja bevál- 
tani a hozzá fűzött óriási reményeket. 


Humorosnak tűnhet a lakótelepi panelházak után a , panelgyerek" kifejezés - 
amint azt egy glosszában olvashattuk a Zalai Hírlap hasábjain -, de el kell 
ismernünk, van benne igazság. Megítélésünk szerint nem szabad elfogadni a 
kényelmesnek tűnő, ám rengeteg veszélyt rejtő életformát. A panellel együtt nem 
szabad elfogadni a bezártságot; ki lehet és ki kell szabadulni a négy fal szorításá- 
ból. Erre kell nekünk nevelőknek, népművelőknek a szülőket ösztönözni, sok-sok 
élményt nyújtó és vonzó, érzelmileg telített programmal, hiszen a gyerekek életkon 
sajátosságaiknál fogva minden iránt fogékonyak, lelkesek, romantikát kedvelők. 
Meg kell győznünk a szülőket, hogy engedjék gyermekeiket önállóan cselekedni, 
hogy felfedezzék környezetüket, önmagukat. 

Sajnos gyakran találkozunk olyan esetekkel, hogy a szülőknek egész nyáron 
nincs idejük gyermekeikre. Marad így a nyári napközi, a már unalomig megszo- 
kott közösség, de a szülő nyugodt, mivel felügyelet alatt tudja gyermekét. Vagy 
számtalanszor tapasztaltam - vidéki városról lévén szó, a körzethatárok minimáli- 
sak — az iskolába járás eltorzult formáit. Például az iskolától kétszáz méterre lakó 
család beül reggel fél nyolckor a kocsijába, odagördülnek az iskola elé, apuka vagy 
anyuka (de legtöbbször mindketten) kézbe veszi gyermeke iskolatáskáját és egyéb 
felszereléseit. Bevonulnak az osztályterembe, kényelembe helyezik csemetéjüket, 
mindenki lássa: lám, ők milyen gyermekszerető, gondos szülők. 

Meggyőződéssel vallom, hogy a gyermeknek az iskolához, a tanárokhoz, a 
közművelődési szakemberekhez való érzelmi kötődése kedvezően befolyásolja a 
szülőket, a lakótelepen élőket. Működésünk alatt sikerült nagyon jó kapcsolatot 
kialakítani az ott élőkkel, például óvodás rajzkiállítást, farsangi gyermekkarne- 
vált, sok-sok kirándulást, közös játékot rendeztünk, s a gyerekek lelkesítő ösztön- 
zésére, rajongó beszámolóira senki sem tudott nemet mondani. Természetesen 
mindezt segítette egy impozáns, szinte szupermodern iskola és közművelődési 
központ, amely a jövőben még több lehetőséget kínálhat. 

Személy szerint az e témával foglalkozó és e problémát kutató szakembereknek 
azt tudnám javasolni a jövőben, hogy a gyermekek érzelmi életére alapozva, ezt 
gazdagítva kínáljunk olyan programokat, amelyeket következetesen meg is tu- 
dunk valósítani. Ennek révén remélhetjük csak, hogy a felnőttlakosságot is feleb- 
reszthetjük Csipkerózsika álmából. 


Bertók Péter 


KONZULTÁCIÓ 


A mai művészeti irányzatok megítéléséhez 


Nincsen könnyű dolga annak, aki ad arra, hogy a művészeti fejlődés legújabb törekvéseiben is 
járatos legyen. Hol van már az az előkelő nyugalom, amellyel a nyugati tömegkultúra-elitkultúra 
végleteiben kicsapódó válságjelenségeket figyelhettük? Ha valaki a hatvanas években megpró- 
bált nálunk is happeninget rendezni, az ugyanolyan periferikus bohóságnak mutatkozott, mint 
a Szürenon-kiállítás (megtekintése végett fél óránál többet kellett villamosozni egy külvárosi 
művelődési házba), ahol is a mobile-masinák között leginkább az óvodás korú gyerekek ámul- 
doztak a berregő-kalimpáló szerkezeteken. Nekünk inkább az okozott gondot, hogy elismertes- 
sük: lehet merész képet felvillantó szabadverseket Írni, s a dodekafon zene sem okvetlenül az 
ördögtől való. Sőt még az absztrakt festészet sem feltétlenül ,antirealista", hiszen a színek és 
a térbeli formák a vidámság-komorság, mértani rend-kaotikus zűrzavar végletei között mozgó 
kompozícióikkal különféle érzelmeket válthatnak ki belőlünk, és bizonyos gondolati tartalmakat 
is kifejezhetnek. De küzdeni kellett a másik fronton is (már aki megtettel) a krimi, a sci-fi, a 
szórakoztatás jogaiért, lehetséges értékeiért; bizonyítani, hogy a .közönségfilm" nem ellensége 
a .művészfilmnek", csak másféle társadalmi szükségleteket elégít ki. 

S mire felocsúdhattunk volna, nálunk is végbement a polarizálódás. Aluljáróinkat elöntötték 
a színes fedelü könyvek standjai, az ínyencek viszont a posztmodern irodalom felhőkakukkvárai- 
ra függesztik tekintetüket; a .képcsarnoki festészet" mellett felburjánzik a giccs is, az elitművé- 
szet viszont olyan laboratóriumi kísérletek iránt rajong, amelyekhez képest a hajdan szélsőséges- 
nek tekintett absztrakt irányzatok is a dohszagú konzervativizmus gyanújába kerülnek. ,A 
nyolcvanas évek elején a transzavantgárd szinte egyik napról a másikra kisöpörte a művészetből 
a korábban meghatározó szerepet játszó új konstruktivista, minimal és koncept irányzatokat (...) 
- olvasom a Művészet 1987. júniusi számában. — Az új szenzibilitás a művészetirányítás demok- 
ratizálódása következtében szinte azonnal polgárjogot nyert, elérve ezzel, hogy 1947 után ismét 
szinkronba került a magyar képzőművészet az egyetemes áramlatokkal." 

Nincsen ez másképpen a zenében, irodalomban sem; van már nekünk is zörejekből -zajokból 
építkező muzsikánk, vízszintesen és függőlegesen olvasva egyaránt agrammatikus képversünk 
- valóban szinkronban" vagyunk mindennel. 


OJ ( 


Kérdés viszont, mit kezdhetünk ezzel a szinkronitással. 

Mindenekelőtt: örülhetünk neki. Nyilvánvaló, hogy a művészetpolitika átlépi illetékességi 
körét, ha a stílusirányzatok versengésébe a korlátozás eszközeivel is beavatkozik, s gátolja a 
formai kísérletezés szabadságát. A korlátozás, a tiltás csak akkor lehet indokolt, ha azokat a 
kísérleteket hiúsítja meg, amelyek az alkotmányos rend, a szocialista társadalmi berendezkedés 
elleni fellépés álruhájaként használják fel a művészet kelléktárát. Az, hogy valaki kavics formájú - 
ra csiszolt, középen lyukas márványdarabokat állít-e elénk képzőművészeti alkotásként vagy 
téglával befalaz egy ajtókeretet, s azt mutatja fel ilyenként, éppúgy nem érinti alkotmányos 
rendünket, mint az, ha az egyik költő a magyar verseléstől idegen, hangsúlyváltó versrendszer- 
ben szólaltat meg érthető szövegeket, míg a másik értelmetlen betűkombinációkat közöl, s 
nemcsak vízszintes, hanem időnként függőleges sortördeléssel is. 

Persze ne legyünk naivak sem, s ne tegyünk úgy, mintha elfelejtettük volna a marxista 

esztétika alapfokú szemináriumi ismereteit: a művészi alkotásként közrebocsátott dolgok - 
esetleg alkotóik szándékától függetlenűl is — mindig tartalmakat hordoznak. Az a befalazott 
ajtókeret nem valamiféle bizarr formai kísérlet csupán, hanem azt a tartalmat sugallja, hogy be 
vagyunk falazva, nincsen kiút; az értelmetlen és függőleges sorokkal elegyített szövegnek is van 
értelme, nevezetesen az, hogy világunk értelmetlen és tótágast áll. 

Az effajta mondanivalók - ha megérti őket — aligha lehetnek szimpatikusak művészetirányítá- 
sunknak, de elhallgattatásukhoz éppúgy nincsen joga, ahogyan kavics formájú szobrokat vagy 
hangsúlyváltó versritmusokat sem utasíthat ki a művészeti életből. A magyar alkotmányban 
sehol nincsen olyan paragrafus, amelyik előírná, hogy a művészeknek optimistáknak kell lennt- 
ük, s ha egy költő a létet magát érzékelteti értelmetlennek, az sok mindennek minősíthető, de 
a szocialista rendszer megdöntésére irányuló felhívásnak nem. 

Nagyon helyes, hogy ez így van, s ismétlem, csak örvendhetünk annak, hogy - ellentétben 
korábbi időszakokkal - nálunk a művészetpolitikai korlátozás maga is szigorúan korlátozott; 
többé nem tilthat-gátolhat formai megoldásokat vagy életérzésbeli árnyalatokat azon az alapon, 
hogy azok szimpatikusak vagy sem. 

Másfelől viszont örömünk azért ne legyen olyan nagyon zavartalan sem. Mert a művészi 
szabadság lehetőségei megnövekedtek ugyan, de belőlük nem származott színvonalbeli emel- 
kedés. És mert immáron . szinkronban" lehetünk a bárhol létező művészet épp legdivatosabb 
áramlataival, azért csöppet sem biztos, hogy a legjobb utakon haladunk. Ha korábban a realiszti- 
kus stíluskonvenciók unalmas egyenruhája mögött tudtak felseregleni talmi sematikus produk- 
ciók, ma ugyanolyan dömpingként kerül a kulturális piacra a különféle címkéjű avantgárd, 
posztmodern, neo- vagy transzavantgárd — hatásvadászóbb-meghökkentőbb, de nem kevésbé 
sémákhoz igazodó - üres blöffje. S bizony, azt is hamar megunja az ember, ha folyton csak 
meghökkentővel traktálják. " 

Aki belelapoz a kiállítások vendégkönyveibe, aki kinyomozza, mekkora példányszámban 
jelennek meg és fogynak el . kísérleti irodalmunk" termékei, vagy ott volt például Kocsis Zoltán 
1987. szeptemberi Cage-bemutatóján a Kongresszusi Központban, tudhatja: a hazai közönség 
jó része meg is unta már, hogy évről évre . új hullámként" akarják eladni neki az új egyhangúsá- 
got, az öncélú pukkasztást. 

Bizonyos kísérletekről elég könnyen megjósolhatónak látszik az is, hogy jövőjük nemigen 
lesz. Ha valaki egyebet sem csinál, mint gömbölydedre csiszolt bronzdarabkákat durva törésvo- 
nalú szélekkel: nagy zsenialitás nem néz ki belőle. S azért, mert Duchamp világhírt szerzett egy 
műtárgyként kiállított vécécsészével, Rauschenberg a happeningnek, Valie Export a perfor- 
mance-nak nevezett balhéval, aligha valószínű, hogy pesti utánzóik Soroksárnál messzebb ható 
érdeklődést váltanak ki. Ám a kísérletek — vagy kísérletutánzatok — lendületét mégsem célszerű 
előre kimódolt esztétikai normákkal lefékezni. Kecsegtessenek bármilyen kevés reménnyel, 
hagyni kell számukra elegendő időt, amíg a bennük rejlő lehetőségek kiforrhatnak. Adott 
esetekben a legfélresikerültebb experimentumok is hasznosak lehetnek: akár úgy, hogy bizo- 
nyítják egy út járhatatlanságát, akár pedig úgy, hogy ötvözött formában, egy szintézis összete- 
vőjeként jelennek meg valóban kimagasló teljesítményekben. Végső soron pedig tudnunk kell 
azt is, hogy a tilalom vagy a merev esztétikai normákra hivatkozó elutasítás a legkomolytalanabb 
biöfföket is a tiltott gyümölcs izgató varázsával övezi, míg a nyilvánosságra hozatal lehetőségé- 
vel párosuló higgadt és szakszerű bírálat megfosztja őket vonzerejüktől. 

Node: hol van az a higgadt és szakszerű bírálat? 

Ha irodalmunk-művészetünk elitirányzataira az jellemző, hogy .szinkronba kerültek" a napi 
divatokkal, kritikánk, művészetelméletünk legalább ilyen tempóban fut a legújabb módik után. 
Van nekünk külön esztétikánk az absztrakt expresszionizmusnak, Action Paintingnek vagy 
gesztusfestészetnek - s más hasonlóknak - nevezett irányzatok számára. Ez azt hirdeti, hogy a 
művésznek alkotás közben ki kell kapcsolnia a tudatát, s így meg kell szabadulnia mindenféle, 
az alkotást gátló esztétikai, ideológiai, erkölcsi megfontolástól, tudatalattijának drámai konflik- 
tusait kell kifejezésre juttatnia. A happeningre, performance-ra, Fluxusra vagy a szociális plaszti - 

kára esküvő teoretikusok viszont annál tudatosabb célokat sugalmaznak: rombolja le a művész 
a mindennapi élet és a művészet közé emelt válaszfalakat. E teóriák egyikét-másikát Zsdánov 
is megirigyelhette volna, hiszen ezek azt igénylik, hogy a művek ideológiai-politikai ügyekben 
sokkoljanak, provokáljanak, agitáljanak. A neoavantgárdista irodalom legelterjedtebb esztétiká- 
ja mindezzel szemben azt hirdeti, hogy a művészeti érték független a társadalmi-politikai 
tartalmak .pragmatikai értékétől", , használati értékétől"; az irodalomtól, művészettől idegen, 
hogy társadalmi igazságokat ábrázoljon vagy ilyen célkitűzések érdekében mozgósítson, neki 
pusztán az a feladata, hogy egyre megújítsa, újraalkossa a művészi jelrendszerek konvencióit. 

Tulajdonképpen még ez sem lenne baj; ha a művészeti gyakorlatban megengedett a pluraliz- 
mus, nyilván a kritikusnak, teoretikusnak sem lehet megtiltani, hogy meggyőződéseit kövesse. 
Az igazi gond abból adódik, hogy e pluralizmuson belul nincs olyan erőteljes marxista igényű 
kritikai irányzat, amelyik érdemi vitákban -— ellenfelei érveiből is okulva — hiteles elemzésekkel 
tudna reagálni mind a gyakorlat, mind a nem marxista kritika és elmélet újabb meg újabb 
fordulataira. Ennek fő oka pedig az, hogy a marxista kritika érvrendszere mögül egyre inkább 
hiányzik az esztétikai fedezet. Az utóbbi évtizedben Magyarországon megtört az a lendület, 
amellyel művészetelméletünk a hatvanas és hetvenes évek fordulóján még rendelkezett. Ily 
módon pedig éppen a legújabb, legidőszerűbb művészeti jelenségek esztétikai szintű elemzése 
terén hiányoznak kielégítő elméleti fogódzóink. 

Nem véletlen hát, hogy az ideológiai munka időszerű kérdéseiről szóló tézisekben a legfonto- 
sabb feladatok között szerepel: , Művelődéspolitikai elveink és gyakorlatunk korszerűsítésével 
elő kell segíteni, hogy művészeti életünkben erősödjék a szocialista értékrend. Serkenteni kell 
a marxista művészetelméleti kutatásokat, és ezekre is alapozva biztosítani kell a marxizmus 
hegemóniáját a művészetkritikában."" 

Ezen túlmenően - s az újjáélesztett marxista művészetelmélet eredményeire támaszkodva - felül 
kell vizsgálnunk az állami mecenatúra gyakorlatát is. Elfogadható ugyanis az, ha nem cövekeljük 
körül esztétikai tilalomfákkal az irodalmi-művészeti kísérletek porondját, s nem gátoljuk meg az 
alkotókat még abban sem, ha kiúttalanság-érzéseiknek, pesszimista hangulataiknak akarnak 
hangot adni. De az már korántsem helyénvaló, ha a támogatásban is az egyenlősdi álláspontjára 
helyezkedünk. 

E ponton meglehetősen bonyolult problémába útközünk. Egyrészt ugyanis nem lehet kétsé- 
ges az, hogy támogatásra leginkább a pályakezdők, az új kifejezési eszközökkel kísérletezők, 
azok szorulnak rá, akik még nem rendelkeznek olyan hírrel-névvel a művészeti életben, hogy 
alkotásaik minden külön propaganda nélkül is bestseller sikert arathatnak. Másfelől viszont 
olyan időszakban, amikor — mint ma - a , kísérlet a kísérletért" a divat, igencsak meg kellene 
fontolni, mekkora valószínűsége van annak, hogy a szóban forgó törekvés nemcsak egy szűk 
elitközönség futó érdeklődését kelti fel, hanem maradandó művészi eredményekhez is vezet. 
(Hozzátehetem: a mai mecenatúrát tovább komplikálja az, hogy a , támogatandó" érték — ha új, 
ha régi - gyakorlatban egyre megfoghatatlanabbá válik az értékrendek meglehetősen felforga- 
tott közegében.) 

E kétféle kísérlet megkülönböztetésében az esztétika, a művészetkritika nyújthatna hathatós 
segítséget akkor, ha már most rendelkezésünkre állna, s nem kellene, mint idéztem, feladatként 
kijelölni majdani kutatásainak serkentését. Addig is segíthet viszont, ha a marxista kritikusok, 
művészetteoretikusok feladják ma tapasztalható passzivitásukat, s a problematikus jelenségek, 
elhallgatott vitakérdések nyílt felvetésével kezdeményezik a művészeti értékrend, az esztétikai 
elmélet fehér foltjainak feltérképezését. A fent idézett tézisek is megfogalmazzák ezt az igényt: 
-Az eddiginél nagyobb mértékben és rendszeresebben kell megfelelő nyilvánosságot, fórumo- 
kat teremteni a művészeti közélet elvi jelentőségű vitáinak az álláspontok tisztázódása érdeké- 
ben."" Meggyőződésem: a marxista művészetelmélet rendelkezik olyan alapigazságokkal, hogy 
ne kelljen tartania a legpolemikusabb élő vitáktól sem, s ezek az alapok eléggé tartósak ahhoz, 
hogy a mai művészeti irányzatok megítéléséhez szükséges értékelési szempontok kidolgozását 
is reájuk építhetjük. 

Szerdahelyi István 


1 Megújuló ideológiánk a változó világban. Kossuth Könyvkiadó, 1987. 39. oldal. 
2 Uo. 

Kulin Ferenc: Közelítések a reformkorhoz 


A kötetnyitó igényes és szép Kazinczy-tanul- 
mány a következő vallomásszerű sorokkal zá- 
rul: , Bármelyik művét vesszük kezünkbe, ha 
van időnk és erőnk cseppet sem nehézkes, de a 
mai olvasó számára mégiscsak archaikus izű 
prózáját estéről estére fellapozni, nem érzünk 
bennük vrégiségetc. Sokszor azt kell hinnünk, 
nemcsak nekünk, de rólunk is szól az írás." 
E kellő nyomatékkal tudatosított, érvek sorával 
igazolt élmény — közvetlenebb vagy közvetet- 
tebb formában - a könyv csaknem valamennyi 
írását áthatja. A szó legnemesebb értelmében 
vett pedagógiai szándékkal, személyes hitelű 
eszközeivel is kiemelve így azt, hogy a múltbeli 
értékek, a történelem tanúságtételei mennyire 
, Számunkra valóak", mily elevenen segithetik 
el-elbizonytalanodó jelenbeli tájékozódásunkat. 
S meggyőződésem szerint Kulin Ferenc reform- 
kori tanulmányai ezzel, tehát az eszméltető, ori- 
entáló, nevelő szerep vállalásával, a valóban kor- 
szerű, a közérdekűségre méltán számot tartható 
irodalomtörténet-írás egyik leglényegesebb fel- 
adatát — sőt emelkedettebben fogalmazva: kül- 
detését — teljesítik. 

A kötet írásai szemléletesen mutatják, hogy e 
nálunk különösen nagy hagyományokkal ren- 
delkező tudományág - ha objektív lehetőségei, 
eredendő társadalmi funkciói kibontakozhat- 
nak — milyen hatékonyan, termékenyítően járul- 
hat hozzá mai dilemmáink hitelesebb értelmezé- 
séhez, meghaladásuk útjainak föltérképezésé- 
hez, kulcsfogalmaink, eszményeink tartalma- 
sabbá tételéhez, vitáink szempontjainak gazda- 
gításához. Egyáltalán: napjaink hívebb megis- 
meréséhez, stratégiai céljaink körvonalazásá- 
hoz. 

Félreértés ne essék: ezek a tanulmányok tá- 
volról sem a jelenbeli kérdéseink valamiféle il- 
lusztrációiként kezelik a múltbeli folyamatokat, 
összefüggéseket, tényeket. Idegen tőlük minden 
történetietlen aktualizálás, a puszta ideológiate- 
remtés. Ellenkezőleg: folyvást a valóságos törté- 


neti mozgások, eszmei tendenciák mind árnyal- 
tabb feltárására törekednek, eredeti jelentősé- 
gük meghatározására vállalkoznak — szigorú 
tudományos vértezettséggel, módszereséggel, 
sokoldalú ismeretkincs fedezetében. Epp ezaltal 
hívhatják föl figyelmünket az itt és most számta- 
lan adottságának, ellentmondásának gyakran 
évszázados előzményeire, a sokszor egészen 
napjainkig ívelő folyamatok forrásvidékeire, a 
történelmi kontinuitás és diszkontinuitás olykor 
igen szövevényes mozzanataira. 

Természetesen Kulin Ferenc írásai sem ad- 
hatnak , recepteket" mai gondjainkra, ez eleve 
nem lehet a feladatuk, de a múlt és a jelen szisz- 
tematikus — az anakronizmusokat elkerülő - 
szembesíitésével nélkülözhetetlen támpontokat 
nyújtanak helyzetünk pontosabb értékeléséhez, 
feladataink tisztázásához. A kötetet áttanulmá- 
nyozva ezért válhat valóban az olvasó elemi 
élményévé: , nemcsak nekünk, de rólunk is szól 
az írás" — legyen szó akár Kazinczyról, akár 
Kölcseyről, Eötvösről vagy Petőfiről. Másfelől 
ebben az értelemben jellegzetesen maiak, ,.kor- 
szerűek" ezek az írások, hogy a reformkor elem- 
zését, a történészi problémalátást, a közelítés- 
mód elveit, értékvonatkozásait napjaink társa- 
dalmi valóságának meghatározottságai, fölol- 
dandó konfliktusai, egyetemesebb tanulságai is 
- Minerva baglya valóban az alkonyat beállta- 
kor kezdi meg röptét. 

Kulin Ferenc tudományos vizsgálódásainak 
választott terepe kiváltképp alkalmas a valódi 
történetiségből fakadó jelenérdeküség szem- 
pontjainak konzekvens, szinte programszerű ér- 
vényesítésére. Hiszen a reformkor szenvedélyes 
vitái, átfogó törekvései, az elmaradottság beho- 
zására, a megújulásra tett nagyszabású kísérk- 
tei, nehéz válaszútjai és objektív ellentmondásai 
újkori történelmünknek, ezen belül a magyar 
progresszió sorsának olyan általánosabb saját- 
ságait reprezentálják, melyek — következménye- 

ikben - gyakran máig hatnak. Számos akkori 
célkitűzés ma is feladatként jelenik meg. Pándi 
Pál - egyik tanulmánykötetének címében - jog- 
gal nevezte ezt a periódust , első aranykorunk- 
nak": kezdeményezései, vívmányai paradigmá- 
vá magasodhattak, mintegy mértékké válhat- 
tak. S ez az örökség - a vele való következetes 
számvetés — kivételesen időszerű ma, amikor az 
ország helyzete egyre sürgetőbben fogalmaztat- 
Ja meg a változtatás, a sokoldalú megújulás 
imperatívuszait. 

K utatói tudatosságot sejtet így az, hogy a 
publicista Eötvös reformképzeléseit elemző ta- 
nulmányában Kulin a szokásosnál jóval többet 
és bővebben idéz: bizonyára a szerző számára is 
reveláló erejűek voltak azok a gyakran fölbuk- 
kanó részletek, amelyek — mutatis mutandis — 
szinte semmit sem veszítettek aktualitásukból 
( A publicista Eötvös radikalizálódása ) . Szemlél- 
tetésként csupán egyetlen eötvösi gondolatsort 
emelek ki: , Hazánk nem maradhat jelen helyze- 
tében. E meggyőződés annyira általánossá lett, 
hogy a reform szükségét bizonygatni merőben 
fölösleges. Csupán azokra a módokra és eszkö- 
zökre kell tehát fordítani figyelmünket, melyek 
szerint a látszólag általánossá lett kívánat mi- 
előbb s minél könnyebben valósíttathatik. Néme- 
lyek a reformot részletenként, azaz alkotmá- 
nyos életünk jelen formáit fenntartva, egyes idő- 
ról időre behozandó javítások által remélik esz- 
közölhetni. Mások jelen helyzetünk javítását 
csak annyiban tartják lehetségesnek, mennyiben 
a reform nemcsak egyes tárgyakra, hanem egész 
alkotmányos  szerkezetünkre kiterjesztetik." 
Eötvös e szavai mintha valóban napjaink szelle- 
mi-politikai életének mind szenvedélyesebbé vá- 
ló vitáit summáznák, s annyiban mindenképp 
szükségszerű ez a kísérteties egybecsengés, 
amennyiben az akkori és a mostani szituáció 
egyaránt objektív - és tudatosított — történelmi 
kényszerré avatta az átfogó változtatást: a refor- 
mok vállalását, a külső körülményekkel is szá- 
moló belső megújulást. 

A kötet különösen fontos részét alkotják a nem- 
zet, a nemzeteszme és a nacionalizmus szerteá- 
gazó kérdéseit többféle metszetben elemző vita- 
iratok, mivel épp a körülöttük föl-fölcsapó he- 
ves polémiák mutatják: mennyi félreértés, egyol- 
dalúság, illúzió, olykor gyanakvás övezi ezt a 
problémakomplexumot. Ezért is tartom messze- 
menően érvényesnek Kulin Ferenc szakmai ala- 
pozottságú figyelmeztetését: , II. József császár 
reformkísérleteinek magyarországi kudarca óta 
valamennyi hatalomra jutott politikai erő sorsa 
egyetlen tekintetben szolgál közös tanulsággal: 


bármilyen elv igazolja is az uralom legitimitását, 
tevékenységének hatásfoka nem utolsósorban 
attól függ, mennyire és hogyan képes felszabadi- 
tani a nemzeti tudatban és érzületben felhalmo- 
zódó energiákat" ( Nemzeteszme és nacionaliz- 
mus ) . 

Kulin tanulmánya világosan láttatja: egyfelől 
a nemzeti érzéssel szembeni közömbösség 
egyébként feltétlenül progresszív törekvéseket 
kárhoztatott, kárhoztathat "bukásra, másfelől 
pedig a legsötétebb erők is átmeneti sikereket 
arathattak, ha e vonatkozásban ügyesen tudták 
manipulálni, megdolgozni a közvéleményt. 
S természetesen a mai krízishelyzet érdemi meg- 
haladása, a kényszerekből fakadó népszerűtlen 
intézkedések és a reformtervek sorsa, hatékony- 
sága többek között szintén azon múlik, hogy 
sikerül-e ezt az erkölcsi dimenziót bevonni, a 
nemzeti érzést — nem demagóg, nem manipula- 
tív módon - mozgósítani, hogy az anyagi- 
gazdasági célok mellett tud-e a változás átfo- 
góbb megújulást, szellemi gazdagodási lehetősé- 
geket is igérni. Ebből a szempontból ugyancsak 
igen időszerű problémát jelez a kötet — beveze- 
tőmben már idézett — Kazinczy-tanulmánya: a 
széphalmi mester , igenli az újat, a materiálisan 
fejlettebb életminőséget, de nem bármi áron. 
Semmiképpen nem azon az áron, hogy az embe- 
ri kedély, a morál és a humánum értékei veszen- 
dőbe menjenek". ( Kazinczy emlékezete) 

" E tudat- és eszmetörténeti tanulmányok jelen- 
tőségét — negatív oldalról — az is mutathatja, 
hogy az elmúlt időszakban gyakoribbak lettek 
a dilettáns historizálás esetei, a történelmet csak 
efféle ürügynek tekintő mítoszteremtés, a termé- 
ketlen búsmagyarkodás anakronizmusatt fölele- 
venítő megnyilatkozások. (Pregnánsan képviseli 
e tévutakat például Köteles Pál — szubjektíve 
bizonyára jóhiszemű -— cikke a Kritika 1987. 
novemberi számában, mellyel méltán szállt vitá- 
ba Agárdi Péter nagyívű esszéje.) Kulin Ferenc 
írásai az ilyen felszínes kísérletekkel szemben a 
valódi történetírói-értelmiségi hivatásteljesítés- 
ben rejlő konstruktív lehetőségeket bontakoz- 
tatják ki, e diszciplína — s általában a történettu- 
dományok - gondolkodásbeli, értékelésbeli za- 
varokat oldó erejét. 

Persze Kulin Ferenc tanulmányainak is vannak 
olyan következtetései, melyekkel nem tudok 
maradéktalanul egyetérteni. Színvonalas, mély 
elemzése sem győzött meg például arról, hogy a 
Magyarország 1514-ben Eötvöse eljutott volna 
a forradalom lényegével való azonosulásig. Ké- 
tellyel fogadom így azt a konkluzióját, mely 
szerint , a , humánus-reformer Telegdi—Eötvös a 

cselekvő-forradalmár Lőrinc-Eötvössé lénye- 
gül". Szerintem nem bizonyítja ugyanis kellően 
azt a koncepcionális érvényű állítását, hogy az 
író , elfogadta lényegét (ti. a forradalomnak - 
BE), az antagonisztikus társadalmi ellentétek 
következetes és maradéktalan felszámolását. s 
elutasította a forradalmi átalakulás lényegétől 
idegen anarcbisztikus tendenciákat". Mert kér- 
déses számomra: valóban megtette-e Eötvös ezt 
a disztinkciót. Vajon nem a forradalom lényegé- 
hez tartozónak ítélte-e a , vad erőszak" tombo- 
lását? Történelmi ismeretei, tapasztalatai egyál- 
talán lehetőséget nyújtottak-e erre a különbség- 
tételre? A magam részéről tehát valamivel el- 
lentmondásosabbnak, mindenképpen vívódá- 
sokkal telinek látom Eötvös és a forradalmiság 
viszonyát. 

A feszítő belső kételyeket tükrözik vissza sze- 
rintem Lőrinc regénybeli végszavai is: , Az út, 
melyen eddig tevém, nem vala az, mely célhoz 
vezethet. Az igazság diadalát nem vad erőszak 
fogja kivívni. A nép szabaddá nem válhatik, míg 
azt lelki sötétség fogja körül." Ha Lőrincet a 
forradalmiság elkötelezettjének tekintjük. s 
nyilvánvalóan ennek kell őt látnunk, akkor fön- 
tebbi szavait a radikális népmozgalom, társada- 
lomalakítás kritikájaként is kell értelmeznünk. 
Továbbá e sorokban ott rejlik az a súlyos dilem- 
ma, hogy az elmaradott tömegek miként vehetik 
saját kezükbe sorsuk irányítását. Eötvös híven 
emeli ki: a haladásnak komoly öntudatbeli, szel- 
lemi feltételei vannak. De a reformkor nagy 
nemzedéke még objektíve nem ismerhette fel 
azt, hogy a tömegek, miközben társadalmi kö- 
rülményeiket megváltoztatják, önmagukat is 
alakítják — a cselekvés és nevelődés dialektikájá- 
nak értelmében. Ugyanakkor már a probléma 
fölvetése az író gondolkodói következetességét 

jelzi. A föntebbi kérdések, kételyek ellenére any- 
nyi bizonyos: K ulin izgalmas, eredeti koncepci- 
ója nyomán Eötvös és a forradalmiság kapcso- 
latát a korábbiaknál árnyaltabban kell megítél- 
nünk. 


v 


A Közelítések a reformkorhoz tanulmányai - s 
ebben szintén különböznek a szokványostól - 
mintha a szerző eszmélkedésének folyamatraj- 
zát is magukban rejtenék. E gondosan kompo- 
nált gyűjtemény egy olyan értelmiségi , vallomá- 
saként" is olvasható, aki a szakmai kérdések 
megoldása során önmagához és a szükebb- 
tágabb környezetéhez, a jelen társadalmi való- 
ságához fűződő viszonyát is tisztázni kívánja - 
a tudatos cselekvés, az értelmes élet esélyeit ke- 
resve. Összhangban választott kimagasló hősei- 
nek - Kazinczynak, Kölcseynek, Eötvösnek és 
Petőfinek - elevenné tett példájával. Jelzésérté- 
kű így az, hogy igen gyakran kerül az elemző 
figyelem középpontjába: a reformkor nagyjai 
miként készültek feladatukra, milyen vívódá- 
sok, olykori kudarcok nyomán jutottak el elve- 
ikhez, magatartásukhoz. Nem véletlen tehát, 
hogy egyik vitairatát ezzel zárja: , S vajon van-e 
más lehetősége generációnk humán értelmiségé- 
nek, mint hogy valami nagy-nagy tudatreform- 
ban reménykedjen, s - amennyire erejéből telik 
- tegyen is valamit érte!" Ezt a kiküzdött, er- 
kölcsileg és eszmeileg mélyen megalapozott re- 
ményt nem engedhetjük illúzióvá foszlani. .. 


( Magvető Könyvkiadó, 1987.) 


Balogh Ernő 

Diószegi István: A Ferenc József-i kor 


nagyhatalmi politikája 


Legújabb munkájában Diószegi István nem tő- 
rekedhetett új tudományos eredményekre, hi- 
szen a Népszerű történelem című sorozat jellege 
megszabta lehetőségeit. Feladata nyilvánvalóan 
a témakör tömör, színvonalas és olvasmányos 
összefoglalása volt. Mégis a kötetben a szerző 
summázza három évtizedes kutatási eredménye- 
it és korábbi diplomáciatörténeti összefoglalá- 
sait. 

A Ferenc József-i kor nagyhatalmi politikája 
- mint a szerző elemzi — nem a császár trónra 
lépésével, hanem 1867-tel, a kiegyezés évével 
indul, s nem Ferenc József 1916-ban bekövetke- 
zett halálával, hanem az Osztrák-Magyar Mo- 
narchia összeomlásával zárul. A Lajtán túlról 
nézve Ferenc József kora egyébként sem 1867- 
ben, a magyar királlyá koronázás évében, ha- 
nem már 1848-ban elkezdődött, amikor is az 
akkor még csupán 18 éves Habsburg-trónörö- 
kös az osztrák császári trónra lépett. 

Indokolt-e — ezt figyelembe véve — egyáltalán 
Ferenc József-i korról beszélni? Ugy hisszük, 
nem teszünk túlzott engedményt a népszerűsítés 
szempontjainak, s még csak a személyiség törté- 
nelmi szerepét sem torzítjuk el, ha Diószegi Ist- 
vánnal egyetértve erre igennel válaszolunk. Fe- 
renc József ugyan nem határozta meg olyan 
mértékben kora és birodalma történetét, mint 
Napóleon, Metternich vagy Bismarck , de kortár- 
sai és az utókor szemében egy egész történelmi 
korszak és egy szétesőben levő birodalom jelké- 
pévé vált. Nemcsak hosszú uralkodása követ- 
keztében, hanem mindenekelőtt azért, mert az 
Osztrák-Magyar Monarchiában a Habsburgok 
uralma történelmi kontinuitást jelentett, és a 
korona birtokosa az alkotmányosság bevezetése 
ellenére kivételes politikai hatalmat élvezett. 

Az osztrák-magyar birodalom születése és 
fennállása azt jelezte, hogy az 1848-—1849-ben 
még rebellis magyarok hű alattvalókká szelídül- 
tek, s a nemzetiségek is megbékéltek az új uralmi 
rendszerrel mind az osztrák császárságban, 
mind a magyar királyságban. Mindazonáltal 
repedésekkel teli birodalom volt ez már születé- 
se pillanatában is. A tizenegy nemzet, illetve 
nemzetiség és a szemben álló osztályok érdekel- 
lentétei következtében tartós társadalmi kon- 
szenzus nem volt lehetséges, legfeljebb időlege- 
sen lehetett az érdekeket egyeztetni. Bizonyta- 
lan, ingatag belpolitikai bázisra támaszkodott 
tehát a Ferenc József-i kor hatalmi politikája, 
hiszen a belső ellentétek éppenúgy meghatároz- 


ták a Monarchia esetében is a külpolitika lehe- 
tőségeit, mint a nemzetközi erőviszonyok. 

A kiegyezéskor létrehozott ,közös külügy" 
nem jelentette Ausztria- Magyarország uralko- 
dó nemzeteinek, még kevésbé elnyomott népei- 
nek külpolitikai érdekközösségét. Ez már a ki- 
egyezés pillanatában kiderült, amikor is az új- 
donsült Monarchiának abban kellett döntenie, 
hogy végleg feladja-e a Habsburg-birodalom 
német földön élvezett évszázados hegemóniáját 
és elismeri-e Poroszország elsőbbségét; és ellen- 
kezőleg: Königgrátz ellenére is revansra törek- 
szik, vagy csupán azt tűzi ki célul, hogy megállít- 
sa a poroszok németországi térnyerését. Az 
utóbbi irányvonal győzedelmeskedett. S nem- 
csak azért, mert a nemzetközi hatalmi erőviszo- 
nyok ennek ígértek leginkább esélyt a sikerre, 
hanem belpolitikai okokból is. Sem az ausztriai 
németek, sem pedig a magyar uralkodó körök 
nem voltak ugyanis érdekelve abban, hogy a 
készülödő porosz-francia konfliktus aktív ré- 
szesei legyenek. S bár az udvar Franciaország 
oldalára állt, rövidesen kiderült, hogy a poro- 
szok Sedannál nemcsak a fÍrancia fegyverekre, 
hanem az Osztrák-Magyar Monarchia nemzet- 
közi helyzetére is csapást mértek. Az egységes 
Németország kikiáltása 1871-ben Ausztria-Ma- 
gyarországot végérvényesen kiszorította Nyu- 
gat-Európából, és délkelet-európai hatalommá 
degradálta. 

Diószegi István könyve túlnyomórészt annak az 
új külpolitikai irányvonalnak az érvényesülését 
foglalja össze, amelynek az indulópontját 1871- 
ben, végpontját pedig 1918-ban jelölhetjük meg. 
Nagy anyagismeret és áttekintés birtokában biz- 
tos kézzel igazítja el olvasóját a szerző a diplo- 
máciai csatározások, vereségek és győzelmek 
útvesztőjében, mindig a lényeges eseményekre, 
a Monarchia külpolitikájában, valamint nem- 
zetközi helyzetében bekövetkezett fontos válto- 
zásokra koncentrálva. 

Jelentős változást hozott a Németországgal 
megkötött úgynevezett kettős szövetség, amely- 
re már 1879-ben, nyolc évvel a porosz-osztrák 
hatalmi rivalizálás lezárása után sor került. En- 
nek belpolitikai feltétele az uralkodó pozícióban 
levő magyar és osztrák liberálisok németbarát- 
sága és oroszellenessége volt. Külpolitikai előz- 
ményként pedig az Osztrák-Magyar Monarchia 

és Oroszország súlyos balkáni konfliktusai szol- 
gáltak, amelyek az 1877-1878-as orosz-török 
háború idején kis híján fegyveres összeütközés- 
be torkolltak. 

Az 1880-as években a magyar liberálisok kül- 
politikai befolyása meggyengült, miközben az 
osztrák császárságban teret nyertek a konzerva- 
tívok. Következésképpen a Monarchia külpoli- 
tikájában most , egymást váltogatva hol a libe- 
rális (nemzeti), hol a konzervativ (dinasztikus) 
befolyás érvényesült". (46. old.) Az előbbinek 
inkább az oroszellenesség, az utóbbinak inkább 
az orosz orientáció felelt meg, s ez végül is a 
Monarchia Balkán-politikájának módosulására 
vezetett. A fordulat dokumentuma az 1877 de- 
cemberében aláírt osztrák—angol—olasz megálla- 
podás, lényege pedig a status guo fenntartása 
volt, szemben az addigi törekvésekkel, amelyek 
az Oroszországgal való megegyezés alapján a 
Balkán érdekszférákra való felosztására irá- 
nyultak. Ettől kezdve -— szinte egészen az első 
világháborúig —- a Monarchia Balkán-politikájá- 
nak jellegzetes vonása lett az ingadozás a status 
guo fenntartása és az érdekszférákra osztás, az 
Oroszországgal való szembenállás és békülé- 
kenység között. 

Újabb és mélyebbről jövő változás is érlelődött 
azonban a kiegyezést követően. A Monarchia 
külpolitikájának belpolitikai feltételrendszere 
ugyanis fokozatosan átrendeződött, miközben a 
hatalmi érdekviszonyok nemzetközi téren átala- 
kultak. Diószegi rámutat arra, hogy a Monar- 
chia külpolitikája a 19. század végétől már nem 
volt képes egységbe fogni azokat az élretörő 
törekvéseket, amelyek a soknemzetiségű struk- 
túrából adódtak. 

Felerősödött a német nacionalizmus Ausztri- 
ában, amely az ekkor már világpolitikát hirdető, 
s valóban világpolitikai tényezővé vált német 
birodalommal kereste az azonosulást, és egyre 
nagyobb ingerültséggel figyelte az Osztrák-Ma- 
gyar Monarchia kisstilű balkáni manöverezése- 
it. De identitásának feladása nélkül - figyelembe 
véve soknemzetiségű összetételét, uralkodó osz- 
tályainak gazdasági és hatalmi érdekeit — a Mo- 
narchia nem folytathatott német nemzeti politi- 
kát, nem léphette át a Németországgal való szö- 
vetség kereteit. . 

Még inkább gyengítette a Monarchia cselek- 
vőképességét a külpolitikában az, hogy a szá- 
zadfordulóra Magyarországon jelentősen meg- 
nőtt a kiegyezés ellenzéke, azoknak a tábora, 
akik szerint , a vámunió akadályozza a magyar 
gazdasági fejlődést, a közös hadsereg és a közös 
külpolitika pedig korlátozza a magyar szupre- 


mácia fenntartásához nélkülözhetetlen nemzeti- 
állami teljességet". (69. old.) A nemzetisegek 
ugyan ekkor még a birodalom mindkét felében 
túlnyomórészt érdekelve voltak a Monarchia 
életben tartásában, de ez nem ellensúlyozhatta 
, az osztrákok és magyarok erősödő közömbös- 
ségét". 

Atalakulóban volt a Monarchia nemzetközi 
szerepének megitélése is. Anglia és Franciaor- 
szág kormányai mindinkább potenciális ellensé- 
get, a poziciójukat fenyegető német birodalom 
szövetségesét látták benne, nem pedig olyan 
nagyhatalmat, amely Németország é$ Oroszor- 
szág között a korábbi évtizedekhez hasonloan 
képes is, hajlandó is részt vállalni a nemzetközi 
erőviszonyok megőrzésében. A balkáni status 
guo fenntartásában betöltött funkció ugyan to- 
vábbra is megmaradt, de a nemzeti mozgalmak 
növekvő nyomása alatt ez is egyre inkább meg- 
ingott. 

A hanyatlás folyamatát csak időlegesen és 
inkább látszólag, mint valóságosan állította 
meg Bosznia-Hercegovina annektálása 1908- 
ban. Ez a , gyözelem" ugyanis végleg elrontotta 
a Monarchia és Oroszország kapcsolatát, kihi- 
vást jelentett Szerbia és a délszláv népek számá- 
ra, S még csak a Monarchia belső összetartó 
erőit sem szilárdította meg lényegesen. A , biro- 
dalomtudat" nem erősödött meg sem az Oszt- 
rák—németek, sem a magyarok körében: tovább 
hódított egyrészt a nagynémet eszme, másrészt 
a független Magyarország gondolata. Bár a Bal- 
kán-háborúk hatására 1912-ben és 1913-ban a 
birodalmi gondolat hirtelen ismét előtérbe ke- 
rült, megnőtt a Monarchia külpolitikai aktivitá- 
sa, Söt agresszivitása, de veszélyeztetettsége Is. 
Szerbia katonailag erősebb lett, ösztönzést ka- 
pott az egyre harciasabbá váló cári Oroszor- 
szágtól éppúgy, mint a Monarchia délszláv né- 
peitól. Románia Erdélyre irányuló aspirációi Is 
felerősödtek, s a román királyság egyre jobban 
távolodott az Osztrák-Magyar Monarchiától. 

A világháború azonban átmenetileg ismét 
egységbe hozta Ausztria-Magyarországon a bi- 
rodalmi célokat és a nemzeti törekvéseket. ,,A 
Monarchia - Diószegi szavaival élve — úgy lépett 
fel, mint a határai között élő népek védelmezője 
a cári Oroszországgal szemben, az osztrák, a 
magyar és a lengyel nacionalizmus pedig a há- 
borút nemzeti háborúvá nyilvánította." (155. 
old.) A nemzetiségek többsége azonban kezdet- 
től fogva szemben állt vagy a háború során 
szembekerült a Monarchia birodalmi céljaival. 
K ülönösképpen persze a délszlávok, de az ola- 
szok, románok, csehek, szlovákok és az ukrá- 
nok is. A cári Oroszország összeomlása után 
pedig már a magyar nacionalizmus szemében 15 
elveszítette létjogosultságát a Monarchia. 

A világháború elvesztése ilyen körülmények 
között nem maradhatott meg a katonai vereség 
keretei között. A hadsereg pusztulásával az ál- 
lamhatalom funkcionáló képessége is megszűnt, 
márpedig a háború utolsó évében jószerint ez 
volt az az egyetlen erő, amelyre a Monarchia 
roskadozó épülete még támaszkodhatott. 


Vörös Rozália: Ablakomból 


A Monarchia teljes összeomlása így történelmi 
szükségszerűség lett. A pontot a Ferenc József-i 
kor végére a Habsburg-dinasztia trónfosztása 
tette fel. 

( Kossuth Könyvkiadó 1987.) 

A szerkesztőbizottság eszmecseréje 
az ideológiáról 


A Központi Bizottság múlt év novemberi ülésén tárgyalta az ideológiai munka időszerű kérdései - 
ről szóló előterjesztést, majd úgy foglalt állást, hogy a párttagság szélesebb körében, mindenek- 
előtt az ideológiai műhelyekben, illetve az ideológiát közvetítő szervezetekben, intézményekben 
vitassák meg az ideológiai téziseket. Ezúttal folyóiratunk szerkesztőbizottságának tagjait kértük 
fel kerekasztal-beszélgetésre. Eszmecserénknek az volt a célja, hogy - az ideológiai kérdések 
újragondolása jegyében - néhány szemponttal gazdagítsa a széles körben zajló vitát, kiemeljen 
egy-két fontos, megoldatlan kérdést, s érzékeltesse a válaszkeresés folyamatosságának szüksé- 
gességét. A vitát szerkesztőségünk munkatársa, Bayer József vezette. 


BAYER JÖZSEF Beszélgetésünk résztvevői más eszmecseréken is tapasztalhat- 
ták az ideológiai problémák iránti érdeklődést és a nemegyszer 
heves vitakedvet. Mi indokolja, hogy az ideológiai kérdésekkel ennyit és ilyen intenzíven 
foglalkozzunk? 
ÁGÁN BETÉR Nem hiszem, hogy ma lényegesen többet foglalkoznánk az 
ideológiával, mint három-öt-nyolc-tíz évvel ezelőtt. Én a mai 
helyzetben az ideológiáról folytatott, folytatandó viták specifikumát nem nagyságrendi, 
még csak nem is súlyponti kérdésnek érzem, hanem annak, hogy talán soha olyan élesen 
nem jelentkezett a hazai szocializmus gyakorlatában - objektív, társadalmi-gazdasági 
okokból, az útkeresésből következően -— az , ideológiaéhség" és az , ideológiaellenesség" 
egyidejű kettőssége, mint napjainkban. 

Ma másképp fogalmazunk, mások a kérdések, amelyekre esetenként vannak válasza- 
ink vagy nincsenek válaszaink, mint korábban, de ez nem mennyiségi kérdés, nem azt 
jelenti, hogy — úgymond - eddig elhanyagoltuk volna az ideológiát. 

Jellegzetesnek tartom, ebből a szempontból is, a tézisek kettős fogadtatását. Az egyik 
felfogás szerint: , Miért nem mondja már meg végre erről és erről a párt, hogy mi a 
hivatalos véleménye, és akkor lesz mihez tartani magunkat?" A másik vélemény, hogy 
"túlságosan kész válaszokra törekszenek a tézisek. Miért akar minden kérdést lezárni 
vagy legalábbis a lezárás irányába ösztönözni, ahelyett, hogy két-három-négy problémát 
vetne fel, és valóban megnyílna az igazi, hosszabb időszakra szóló ideológiai vita lehető- 
sége?" Ez a két vélemény persze nem feltétlenül oltja ki egymást, de valamit jelez. Azt, 
hogy rendkívül nagy a válaszigény korunk kérdéseire. 

Az emberek döntő többségét nem a steril ideológiai kérdések izgatják. Azt hiszem, 
teljesen természetes, hogy jelenleg gazdasági, közgondolkodási, életviteli, munkavállalási 
és egyéb, például nemzetközi problémák állnak a viták előterében. Ugyanakkor ma 
sokkal egyértelműbben megfogalmazódik, mint bármikor az elmúlt évtizedekben, hogy 
politikai változásokra van szükségünk. Ehhez viszont ismernünk kell az ideológiai 
feltételeket, eszközöket és az értékrend megújításának eszmei-mozgalmi távlatait is. 

A nagy változások kora általában a nagy összegezések kora is. 
3 Akár akarjuk, akár nem, nagy változások korát éljük. Nem- 
csak a magyarországi fejlődésre gondolok, hanem a nemzetközi társadalmi, gazdasági, 
politikai, tudományos, technológiai fejlődésre. Az a bizonytalanság, hogy a régi eszmék 
érvényesek-e, nemcsak Magyarországra, hanem az egész világra jellemző. Hogy ezek a 
nagy összegezések és egybevetések a mostani változásokhoz adnak-e érvet vagy sem, 
nemcsak a mi ideológiánkkal kapcsolatban merült fel, hanem minden mással így van. 
Azt hiszem részben ezzel magyarázhatók a különböző neoirányzatok: akár a neokonzer- 
vativizmus, a neoliberalizmus vagy a többiek. Ez az egyik megjegyzésem. A másik, akár 
akarjuk, akár nem, évszázados rendszer- és évtizedes modellvita folyik. Magam nem 
szeretem a , modell" kifejezést, de mindenesetre a XX. kongresszus óta a mi rendszerün- 
kön belül is modellvita folyik. Mindez szükségszerűen megjelenik ideológiai életünkben. 


Társadalmunk továbbfejlesztésének stratégiája szempontjából 
szükség van az ideológiai kérdések. problémák átgondolására. 
Ha a mindennapos gondok túlélését kiáltjuk ki ideológiának vagy stratégiának, mint 
ahogy ezt gyakran tettük, óhatatlanul kudarcot vallunk. 

A kibontakozás programja megköveteli a rövid távon konkretizált, a valósággal 
összhangban levő elméleti munkát, nemcsak a gazdaságpolitikára, hanem a társadalom 
egészére vonatkozóan. Foglalkoznunk kell az ideológiai élet problémáival azért is, mert 
élesedő ideológiai támadások érik a marxizmust. Vannak olyan tapasztalataim, hogy 
egyesek a marxizmust a dogmatizmussal azonosítják, s ezzel igyekszenek előítéletet 
kelteni és elzárkózást előidézni mindattól, aminek köze van a marxizmus-leninizmushoz. 
Ugyanebbe az irányba hat az a sokszor kritikátlan fogadókészség, amely mindent — akár 
a legátlátszóbb, legprimitívebb , elméleti" képtelenségeket is — kész befogadni pusztán 
azért, mert az nem marxista. Az utóbbi években e körök részéről igen nagyok az 
erőfeszítések a gondolkodás manipulálására. Ez nem kizárólag a köznapi gondolkodásra 
jellemző, hanem a szakmai, tudományos közéletre is. 

Tény, hogy az ideológiai , környezetszennyezés" nem egyedül magyar jelenség. A meg- 
nehezedett, ellentmondásossá vált életből, az objektív helyzetből fakad. A világgazda- 
ságban az ellentétes rendszerek történelmi küzdelmével együtt jár az ideológiai tendenci- 
ák harca. Számításba kell vennünk azt, hogy az utóbbi évtizedben egy olyan irányzat 
látszik ideiglenesen — hangsúlyozom, ideiglenesen -— felülkerekedni, mint az előbb már 
említett neokonzervativizmus, s ez önmagában is erősíti az ideológiai szembenállást. 


Az utóbbi években gondjaink gyorsabban szaporodtak, mint 
eredményeink. Ez alapvetően új jelenség hazai fejlődésünkben, 
s önmagában is elégséges ok arra, hogy a stratégia szintjén gondolkodjunk az ideológiá- 
ról. Hangsúlyozni kell azonban, hogy gondjaink többsége éppen az elért fejlődésből 
fakad, és csak egy tört részük tekinthető hibák, mulasztások következményének. Ezzel 
együtt vannak komoly, mondhatni súlyos kérdések, amelyek az embereket foglalkoztat- 
ják, és ezekre mélyebb válaszokat szeretnének kapni. Ilyen kérdések például azok, 
amelyeket a fejlődés feltételeinek romlását előidéző okokról, a lelassulásról, a minőségi- 
leg magasabb szintű feladataink megoldásához szükséges hatékonyság hiányáról, az 
érdekekről, a tulajdonviszonyokról, a politikai intézményrendszer egyes elemeinek mű- 
ködéséről tesznek fel az emberek. Ezekre eddig általában elég sematikus válaszokat 
adtunk. Azzal a sokszor felbukkanó véleménnyel azonban nem értek egyet, hogy , általá- 
ban" nincsenek válaszaink, de azzal igen, hogy szaporodnak azok az esetek, amikor nem 
tudunk a gondolkodó emberek segítségére lenni. Ezeknek a hatásoknak az eredője, hogy 
egyidejüleg van jelen a már említett , ideológiai éhség" és , ideológiai csömör". 

A szocializmus valóban egy világtörténelmi fordulathoz érke- 
zett. Nem a szocializmus megújulóképessége merült ki, hanem 
a szocializmus építésének eddigi módszerei és némely elve, amelyek önmagukat történel- 

mileg túlhaladták. Az extenzív tartalékok elapadásán túl számos más tényező is blokkol- 
ta fejlődésünket. Ha a szocializmus nem tudja megtalálni az új formákat, utakat, a 
megfelelő fejlesztési, stratégiai koncepciót, úgy akár irreverzibilis, negatív szakaszba is 
kerülhetünk. 

Ha ehhez még hozzáveszek olyan tényezőket, hogy új logikája kezd kialakulni a két 
rendszer együttélésének, új lehetőség formálódik a béke megszilárdítására, a fegyverke- 
zés megfékezésére, ha felvetjük az ökológia globális kérdéseit, akkor csupán ezek a 
problémakörök is indokolják, hogy ideológiánk megújítását napirendre tűzzük. 

Nagyon örülök az előbbi két megjegyzésnek - az ideológiai éhségről és telítettségről. 
A tézisekben is szerepel, hogy megnövekedett az ideológiai érzékenység. Az érzékenység 
egyaránt jelenthet fogékonyságot valami iránt és heves visszautasítást. Ráadásul a kettő 
találkozhat. 


Hajdú elvtárs szerint ideológiai problémáink javarészt a fejlő- 
désből fakadnak. De talán nem a fejlődésből, hanem sokkal 
inkább a fejlődés eddigi tartalékainak és formáinak kimerüléséből, a nem-fejlődésből 
erednek gondjaink? 


BAYER JÓZSEF 


A szocializmus fejlődése valószínűleg sajátos evolúciós folya- 
mat. Hosszú ideig képes tisztán evolúciós módon - sorozatos, 
mindig szorosan egymásra épülő korrekciós lépések révén - fejlődni. Véleményem szerint 
jelenlegi tapasztalataink azt mutatják, hogy ebben a folyamatban reformhelyzetek jön- 
nek létre, amelyek több tényező nagyobb mértékű megváltoztatásának igényét jelzik. 
Ezek a helyzetek sok szempontból új magatartást, új módszereket kívánnak. Mi az 
utóbbi időben jórészt apró korrekciós lépésekkel elérhető fejlődési pályákat jelöltünk ki 
a magunk számára. Ezzel szemben, szerintem, a szocializmus fejlődése tartósan nem 
képzelhető el úgy, hogy az mindig szorosan egymásra épülő lépésekben halad előre, s az 
egyik lépés mindig közvetlenül következik a megelőzőből. Nem hiszek az ilyen típusú 
fejlődésben. Abban hiszek, hogy a fejlődés egy adott fejlődési pályán eléri tartalékai 
határát, miközben a különböző társadalmi alrendszerek -— részben autonóm fejlődési 
törvényeik folytán — ellentmondásokat termelnek ki. Ha ezek nagy számban gyűlnek 
össze, olyan helyzet áll elő, hogy át kell lépni egy másik fejlődési pályára. A ma- 
gyar helyzetet illetően: mi elértünk egy olyan ponthoz - éppen a fejlődés révén -—, ami- 
kor pályamódosítást kell végrehajtanunk, alapvetően új megoldásokkal, új módsze- 
rekkel. 


HAJDÚ ISTVÁN 


Lehet, hogy nincs igazam, de nem egyszerűen fejlődésmegtor- 
panásról, hanem néhány esetben visszafejlödésről van szó. Ha 
ezt nem ismerjük fel, ha nem mérjük fel igazán ennek a természetét, mélységét, az nagy 
hiba lenne, mert a megoldás esélyeit rontaná. 


BAYER JÓZSEF 


Én nem érzek ellentmondást, mert úgy látom, hogy a fejlődés 
valóban elért egy pontot, de az nem igaz, hogy minden, ami 
eddig volt, az rossz. Volt abban előrehaladás is, visszaesés is, de egészében progresszív 
folyamat volt, azzal a sajnálatos ténnyel együtt, hogy az utóbbi évekre a megtorpanás 
a jellemző. 


H. VARRÓ RÓZSA 


Itt arról van szó, hogy a fejlődést abszolút mércével mérjük-e, 
vagy pedig arról, hogy a szükségletekhez, a feltételekhez, a 
körülményekhez, a kihívásokhoz képest tudunk-e megfelelően válaszolni. Az leegyszerű- 
sítő, hibás feltételezés, hogy minden a politikától függ, és az csak jó, vagy rossz lehet. 
Nem szabad elfelejtenünk, hogy egy olyan világgazdasági környezetben élünk, mely 
alakít és maga is alakul. Hadd mondjam el itt is a földrengéspéldámat. A peremartoni 
házakat nem méretezték a Richter-skála szerinti négyes erősségű földrengés elviselésére. 
mert ott emberemlékezet óta nem volt ekkora földrengés. Hát persze, hogy megrepedtek 

a falak! A mi népgazdaságunk sem volt a világgazdasági válságsorozatra méretezve. Ezt 
is számba kell venni! 


A szocializmusra nézve is elfogadott a fejlődés ciklikussága. 
Nem érzek ebben feltétlenül szabályszerű ciklikusságot, de 
hogy visszaesések és megtorpanások léteznek, ezt a szocializmus eddigi története bizo- 
nyítja. 

Nagyon komoly elvi vita és tudományos kutatás témája lehet, hogy a mi fejlődésünk- 
ben ezek a visszaesések a rendszer természetével összefüggnek-e vagy idegenek a rendszer 
természetétől. Nem válaszoltunk megnyugtatóan ezekre a kérdésekre, pedig a rendszer- 
vitában vagy modellvitában is felmerülnek. Azt gondolom, tudomásul kell venni, hogy 
ilyesféle visszaesések a szocializmusban létezhetnek. De ez nem jelenti azt, hogy adjuk 
fel a marxizmus-leninizmust mint eszmerendszert, adjuk fel szocialista céljainkat vagy 
adjuk fel a szocialista ideológiát. 


Úgy vélem, a szocializmus, a létező szocializmus legfontosabb 
- konkrétumokban nehezen megfogható - jellemvonása, hogy 
fejlődéstendenciájában fönntartja a lehetőséget a marxista mozgalom, a szocialista forra- 
dalom eredeti, ha úgy tetszik ideáltipikus céljai felé történő előrehaladáshoz. Ha ez a 
lehetőség eltűnik, akkor nem beszélhetünk szocializmusról. Bernstein éppen abban 
tévedett, amikor azt hitte, hogy egy mozgalom cél nélkül valóságos mozgalom lehet. 
A cél önmagában valóban semmi, épp akkor valósul meg, ha a mozgalomban nyer 
kifejeződési formát és tartalmat. 

Pontosítanunk kellene az ideológia fogalmát is, mert differen- 
ciálatlan használata számos félreértés forrása! 

A közgondolkodásban keveredve jelennek meg az elmélet, az 
ideológia, a politikai ideológia, a politika fogalmai. Nem muta- 
tunk rá kellő tudatossággal ezek különbözőségére, nem fordítunk elég energiát kapcso- 
latrendszerük tisztázására. Az ideológia és politika kapcsolata, véleményem szerint, 
széles kör tudatában túl direkt. Ezért a legkisebb, sokszor egészen kis emberi konfliktus 
esetén is magát a marxizmus-leninizmust kérdőjelezik meg. 


Tisztázzuk a marxizmus-leninizmusnak mint tudománynak a 
viszonyát az ideológiához. A kettő nem azonos. Nagyon gyak- 
ran egybecsúsztatjuk, úgy hívjuk, hogy , eszmet-ideológiai". Ha eszmerendszer, akkor az 
tudományos produktum, és nem fedi minden szempontból az ideológiát. A másik kérdés, 
" az ideológia és a politika viszonya. Van olyan nézet, amely elfogadja a marxizmust mint 
tudományt, eszmerendszert, de elhatárolja magát annak politikai implikációitól. Mint 
tudományt magáévá teszi, de politikájával nem azonosul. Ezzel szemben a párt joggal 
várhatja el tagjaitól, hogy ne csak az eszmét és az ideológiát tegyék magukévá, hanem 
vállalják fel annak politikai következményeit is. 

Úgy ítélem meg, hogy a mostani előkészítő munkának gyengesége, hogy ezt a hármat 
nem határoltuk el. A vitában, a dokumentumokban is ez a három dolog gyakran 
egymásba csúszik. Egymástól nem függetlenek ezek, de nem is fedik egymást. Erintkezési 
pontok vannak köztük, s úgy jelennek meg mint összefüggésrendszerek. 

Sokszor felteszik azt a kérdést is, hogy a mi pártunk pragmatista párt-e? A pragma- 
tikus vádtól miért kell megijedni? Jól néz ki az a politikai párt, amelyik nem képes a 
gyakorlatban cselekedni! A politika meg kell, hogy oldja azt, ami aktuális. Az más 
kérdés, hogy ennek milyen eszmei és ideológiai összefüggései vannak, s ezeket nem lehet 
figyelmen kívül hagyni. 

Nagyon fontos a korrekcióképesség, a hibák felismerése. Feladása annak az önhittség- 
nek, amely időközönként jellemző ránk, hogy mi mindig pontosan tudjuk, hogy mit és 
hogyan kell! megoldani. Nem tudhatjuk! A magabiztosságot és az önhittséget ne keverjük 
össze! Nagy tisztelettel és politikai felelősséggel közelítsünk a valóságos folyamatokhoz! 

Ez a valóság, mint mindannyian tudjuk, sokrétűen tagolt. Tük- 
röződik-e ez a tagoltság ideológiánk jelenlegi állapotában? 

Az már kimondatott, hogy társadalmunk érdektagolt, ennek 
megfelelően beszélünk pluralizmusról és a nézetek különböző- 
ségéről. Az azonban elméletileg és politikailag egyaránt tarthatatlan, hogy az ideológiai 
pluralizmus címén a nézetek összevisszasága és eklektikussága jelenjék meg. Nehéz ezt 
elkerülni — a köznapi gondolkodás szintjén szinte megoldhatatlan -, mert mindennapi 
gondolkodásunk attól is mindennapi, hogy bizonyos határon belül eklektikus. Más a 

szembenálló gyakorlatnak például azt, ha karácsonykor vagy bármikor a tömegkommu- 
nikációban vallásról esik szó. Ez végül is annak tudomásulvétele, hogy mi marxisták 
természetesen nem egyedül vagyunk, nem mindenki ezt a világnézetet vallja. Zavar akkor 
keletkezik, ha vallástörténet, néprajz, történelem, művészettörténet címén csak a vallásos 
világnézet jelenik meg. Ez éppen olyan aránytévesztés, mint az ellenkezője. Ez valóban 
Zavart kelt. i 

Nem szabad összetéveszteni a pluralizmust az eklektikával, a következetlenséggel és 
a bátortalansággal. Ideológiai műhelyeinkben, a propaganda irányítóinál az elhatárolás- 
nak, az arányoknak, a tartalomnak világosnak és szakszerűnek kell lennie. Ezzel az 
ideológjai elbizonytalanodást is csökkenteni lehet, mert nem attól bizonytalanodnak el 
az emberek — példánknál maradva -, ha vallási témáról hallanak, hanem ha úgy érzik, 
hogy ezt a marxizmus jegyében vagy ahelyett mondták. 


Új vonása a téziseknek, hogy megfogalmazódik bennük két 
lényeges dolog. Az egyik, a marxizmuson belüli nézetek lehetsé- 
ges különbözősége; a másik, az ideológiai pluralizmus. Hogyan vélekednek erről? 
Tételezzük fel, hogy a pluralizmust jól értelmezzük a társada- 
lom ideológiai életére vonatkozóan. De mit jelent ez a pártra 
nézve? Mert a pártban nem ideológiai pluralizmusról van szó, hanem arról, hogy a 
marxizmus-leninizmus talaján többféle nézet is lehetséges egy adott kérdés kapcsán. 

Két problémakör azonnal felvázolható. Az egyik, ha a társadalom egészében ideoló- 
giai pluralizmus van, akkor nincs az a párt, amely intakt marad ezzel a pluralizmussal 
szemben. Márpedig, amikor többféle nézet van egy konkrét kérdésben, akkor az eltérő 
nézetek a legkülönbözőbb hatásokat közvetítik. Hogyan lehet úgy kezelni ezeket a 
nézetkülönbségeket, hogy címkézés nélkül, egyértelműen jelezzük másféleségüket és 
értékeljünk is? Mert értékelés nélkül nem lehet bírálni. Értékelni pedig nem lehet minősí- 
tés nélkül. Ki mondja meg, hogy hol az a határ, amikor a minősítés átmegy címkézésbe, 
vagy az attól való félelem elvtelenségbe? Ez az egyik neuralgikus pontja a többféle nézet 
kezelésének, de meg kell találnunk a helyes módszereket. 

A másik a következő: a pártban eszmei, politikai egység, cselekvési egység, szervezeti 
egység kell, hogy legyen. Ezek azok az elvek, amelyeket nem adhatunk fel, ha marxista 
párt akarunk maradni. A gyakorlat nagy kérdése, hogyan lehet politikai egység, ha 
társadalmi szinten ideológiai pluralizmus, a párton belül pedig azonos kérdésekben 
lényeges nézeteltérés van. Én mégis híve vagyok a tézisekben szereplő differenciáltabb 
egységfelfogásnak, mert a látens, látszólagos egység mindig rosszabb, mint az, hogy 
tudjuk, hogy X kérdésben Y, Z nézetek vannak. 

Az előzőekhez hasonló kérdésfeltevésre ösztönöz annak eldöntése: melyek legyenek 
azok a nézetek, amelyeket a gyakorlatban vezérelvként fogadunk el? Mit tekintsünk a 
párton belüli megközelítési különbségek kezelésében elfogadható módszernek? Az elmé- 
let arra szolgál, hogy orientációt adjon a cselekvés számára. Ha többféle nézet van, 
melyik az, amelyet közös álláspontként elfogadhatunk? Egy nézet igazságát nem az 
határozza meg, hogy melyiket szavazták meg, hanem az, hogy mennyire koherens, mi 

az elméleti értéke és mindenekelőtt a gyakorlat bizonyító ereje miként erősiti meg. Tehát 
melyik a jó? Próbáljuk ki? Ezt is lehetne, de a mai helyzet végképp nem engedi meg. hogy 
tíz évig az egyik nézetet próbáljuk ki azzal, hogyha nem sikerül, akkor legfeljebb 
kipróbáljuk a másikat. Ez nem megy. Tehát nemcsak az a gond, hogy az ideológia ne 
a mindennapi gyakorlatot magyarázgassa - erről helyesen szó van a tézisekben -, hanem 
az is, hogy maga a gyakorlat termel ki olyan ellentmondásokat, amelyek döntéseket 
tesznek szükségessé, ám ezek nem feltétlenül igazolandók külön ideológiai tételekkel. 

Társadalmunk ideológiai szempontból valójában mindig is plu- 
ralisztikus volt, akkor is, amikor erről nem vettünk tudomást. 
Ez a pluralizmus nem egyszerűen a , továbbélő" szellemi hagyományokból fakadt és 
fakad. A vallásnak, éppúgy mint a nacionalizmusnak, megvannak a mai társadalmi 
viszonyainkban is a gyökerei. Ezek tehát nem egyszerűen valamiféle , maradványok"; az 
ifjúság körében jelentkező (közel sem mindig pozitív) eszmék meg végképp nem... Azt 


..., 

Abban például bizonyos vagyok, hogy az egyszerűen csak nem marxista eszmék, öltés 
sok más elbírálást kívánnak, mint a kifejezetten antimarxisták. 


Nem ,.steril" elméleti kérdés az sem, hogy hányféle válasz 
születhet a marxizmuson belül. Válaszolnunk kel! arra 15. hogy 
mitől és meddig vagyunk, maradunk a marxizmuson belül. Nem egyszerű meghatározni, 
mi az, hogy , marxizmuson belül", s ebből a szempontból a tézisek keveset adnak az 
eligazodáshoz. 

Hol vannak a határok? Még akkor is keresnünk kell, ha ezeket nemcsak szabad 
viszonylag relatívnak kezelni, hanem kell is. A marxizmuson belül maradni, az nem a 
konkrét tételekhez való ragaszkodást jelenti. Hiszen abszolút módon nem igazol a 
gyakorlat sem! Ezeket előrebocsátva, számomra a marxizmuson belül maradás a törté- 
nelmi szemléletet jelenti, a történetiség elvének a megőrzését. Ebben ugyanis benne van 
a dolgok folyamatszerűsége, a konkrét történelmi jelleg. az .itt és most" igénye és 
szükségessége; a fejlődés mozzanata, a folytonosság-megszakítottság egysége és a dolgok 
ellentmondásat. 

Nagyon fontosnak tartom továbbá a materialista szemléletet, mert abból következik 
egyfajta realitásérzék. A marxizmuson belül maradás jelenti az olyan társadalmi vonat- 
kozások elismerését, mint többek között a szocialista tulajdon, a szocialista hatalom, a 
társadalmi haladás, mely utóbbi változó osztálytartalmú, demokratikus jellege nélkül 
például nem értelmezhető a szocializmus. Nem lehet tételesen mindent felsorolni -— egy 
ilyen kisérlet éppen a marxizmus-leninizmustól térítene el bennünket -, de az alapjellem- 
zöket mégis rögzíteni kellene. 


Hadd térjek vissza ahhoz a kérdéshez, hogy mi az ideológia. 
Marx az ideológiának azt a funkcionális megközelítését állítja 
előtérbe, hogy az ideológiák azok a szellemi formák, amelyekben az emberek tudatosít- 
ják és végigharcolják társadalmi konfiiktusaikat. Jelenleg élesebb konfliktushelyzetben 
vagyunk, mint korábban; tudatosítanunk kel! és végigharcolnunk ezeket szellemi for- 
mákban is. Azt hiszem, ez az egyik oka annak, hogy az ideológiai problémák ilyen élesen 
vetődnek fel. 

Valóban az a helyzet, hogy kialakult egy ideológiai űr. Ennek felelőssége nyomasztóan 
terhel mindannyiunkat, akik ezen a területen dolgoztunk és dolgozunk. Úgy gondolom, 
igaz ez általában a nemzetközi kommunista mozgalomra és azon belül a Magyar Szocia- 
lista Munkáspártra is. Mindkettőt nyomatékosan kell! hangsúlyozni, mert az ideológiai 
megújulás csak nemzeti keretek között — egy olyan ideológia esetében, mint a marxiz- 
mus - nem mehet végbe, mert a marxizmus nemzetközileg létrejött és több mint száz éve 
létező, fejlődő ideológia. Ennyiben önkritikánk is csak korlátozott lehet, mert a magyar 
párt természetesen nem vállalhatja magára a marxizmus megújításának egész feladatát, 

vagy az elmúlt évek kérdéshalmazának a megválaszolását. Ezzel együtt nagyon komo- 
lyan felvetődik a párt felelőssége. 

Adósságunk, hogy miközben a Magyar Szocialista Munkáspárt nagyon jelentős ered- 
ményeket ért el a szocialista fejlődés során - többek között a gazdasági mechanizmus 
megújításában, a mezőgazdaság szocialista átszervezésében és sorolhatnánk -, menet 
közben nem tisztáztuk, nem tudatosítottuk azoknak a megoldásoknak, választásoknak 
a jelentőségét és elméleti konzekvenciáit, amelyeket végigcsináltunk. Mindennek voltak 
nemzetközi politikai összefüggései és okai is, de nyilvánvaló eredményeinkre, értékeinkre 
jobban kell figyelnünk. 

Azt se feledjük, hogy az elmúlt harminc év egy fokozatos ideológiai és intellektuális 
nyitás harminc éve is. Ez az időszak egyfajta szabadulás a szocializmus dogmatikus 
felfogásától, s vele párhuzamosan kitágult az intellektuális és ideológiai horizont. E fo- 
lyamatnak több fázisa volt. Ennek során az elmélet nyitott a marxizmus klasszikusai felé, 
a nem marxista irányzatok felé, általában a sokszínű gyakorlat felé. 

Ma nehezebb és részben eklektikusabb a helyzet. Sajnos a tézisek is tükröznek eklekti- 
cizmust, fogalmilag és értékrend szempontjából egyaránt. Ugy érzem, ideológiailag ennél 
mégis többre, a helyzetünkkel való nyíltabb és elméletileg igényesebb szembenézésre is 
képesek lennénk. Az önmagunkkal szembeni elméleti igényesség joggal várható el, s ezt 
nagyon lényeges kérdésnek tartom a széles körű vita szempontjából is. 

Az eklekticizmust növeli, hogy a szövetségi politikát gyakran úgy érvényesítettük, 
hogy közben az ideológiai vitát felfüggesztettük. A politikai szövetség formálása közben 
nem vigyáztunk arra, hogy ideológiailag megfelelően tisztázzuk a saját álláspontunkat. 
Ma is érzek ilyen veszélyt, amit nem kisebbít, hogy az ideológiai eklekticízmus nemcsak 
a mi sajátosságunk, hanem ideológiai ellenfeleinkre is jellemző. 


Van az ideológiai tézisek körüli vitasorozatnak egy olyan lát- 
szata, egy olyan hamis értelmezése is, mintha — úgymond - el 
akarnánk terelni az emberek figyelmét napi gondjainkról. Ezzel szemben az igazság az: 
a párt ezzel a kezdeményezéssel is hozzá akar járulni ahhoz, hogy még behatóbban 
foglalkozzunk mindazokkal a gondokkal, problémákkal - rövid, közép- és hosszú távon 
egyaránt —, melyek alapos végiggondolása elengedhetetlen a jelenlegi válságos helyzetből 
való kikerüléshez. Az viszont igaz, hogy a mai magyar társadalomban elsődlegesen a 
politikai problémák a feszítőek. (Ezekhez képest a súlyos gazdasági gondokat is , másod- 
lagosnak" vélem!) Tehát nem hiszem, hogy a tézisek , steril" ideológiai problémákat 
vetnének fel. Valójában az élet, a társadalom, a kiútkeresés problémáinak ideológiai 
vetületeiről van szó , csupán". " I 3 

A tézisek gyengesége, hogy szinte mindennel foglalkozik, mindennek megpróbálja 
megtalálni — hol meggyőzően, hol sután — az ideológiai oldalát. Ebből következően, 
véleményem szerint, hiányoznak azok a kifejezetten ideológiai vagy akár elméleti tám- 
pontok, húzóerők, értékelvek, amelyek összegzésével ténylegesen hozzá tudnánk járulni 
ahhoz, hogy a gyakorlati politikai problémákat az ideológia eszközeivel segítsük feltárni, 
kihordani és megoldani. Az előterjesztés követi azt a vitatható politikai gyakorlatot, 
amelyet úgy tudnék jellemezni, hogy van külön gazdaságpolitikánk, van külön szociálpo- 
litikánk, van külön kulturális politikánk (az más kérdés, hogy ezek milyenek, mennyire 
jók), de hiányzik egy végiggondolt társadalompolitika, amely szervesen integrálná a 
különböző megközelítéseket, és egy működőképes stratégiát — nem jövőképet, , csak" 
stratégiát — alapozna meg és építene fel. Kicsit mintha ennek a hiányzó társadalompoliti- 
kai stratégiának a szerepét igyekezne átvállalni ez a tervezet, ami viszont reménytelen 
vállalkozás. Zárójelben jegyzem csak meg, hogy további — szellemének is ellentmondó 
- gyengesége a szövegnek, hogy a legutolsó fejezetben legalább félszázszor van leírva a 
kell". Tudom, hogy ez feladatokat megfogalmazó fejezet, de egy ideológiai kérdésekkel 
foglalkozó anyag aligha képes így mozgósítani. Úgy különösen nem, ha összekeveredik 
benne az elmélet, a stratégia, a taktika, a propaganda és az agitáció. 

M: az alapprobléma? Egy nehéz helyzetben lévő társadalom - s benne a párt — keresi 
a kiutat. Őszintén kell beszélnünk ennek ideológiai oldalairól, összetevőiről, de tudnunk 
kell, hogy mikor miről beszélünk. Ez rettenetesen fontos! Ha például az adókról van szó, 
az gazdaságtechnikai és nem közvetlenül ideológiai kérdés. Ha a marxizmus progresszív 
tradícióihoz való viszonyról van szó, akkor az elméleti-történeti kérdés, és nem kell napi 
politikai konzekvenciákkal, propagandatételekkel elegyíteni. 

Nagyon fontos, hogy amikor a korábbi ideológiai falak, tabuk leomlanak, ezt ne úgy 
éljük meg, hogy - úgymond - mindent vissza lehet vonni, hogy BIRCGNÉIEE mindenben 
igaza van, hogy relativizálódott minden értékszempont. 

Komoly gond, hogy meglévő ismereteink, politikai tételeink miözálszéáek. "Külön" 
ki van dolgozva a társadalmi rétegződés ú új elmélete, de még nem vontuk le ebből a párt 
szövetség hagyományos doktrínáját. Folytathatnám ezt azzal, hogy milyen az értelmiség 
szerepe, súlya a szövetségi politika viszonylatában, ha egyszer a társadalom osztály- és 
rétegszerkezete más, mint amilyen 30-40 évvel ezelőtt volt. Van már képünk arról, hogy 
milyen rétegérdekek, rétegkülönbségek, érdekrelációk léteznek a társadalomban. Megál- , 
lapítjuk — persze ez nem új felismerés -, hogy van ideológiai sokszínűség, hogy a 
marxizmuson belül is vannak különböző nézetek, sőt a mai magyar társadalomban jelen 
vannak egyértelműen nem marxista nézetek is. Hiányzik viszont annak az elemzése, hogy 
a mai politikai, társadalmi érdekkülönbségek, érdekviszonyok miként és miféle ideoló- 
giai töltést, formát nyernek, s hogyan megy végbe az ideológiaképződés. Tudniillik nem 
egy ideológia van, hanem sok. I[deológiák működnek, éppen ama marxi ideológiafelfo- 
gás, illetve Lukács György ideológiaértelmezése szerint, hogy ti. az ideológiák a társa- 
dalmi konfliktusok végigharcolásának eszközei, akár akarjuk, akár nem. A legsterileb- 
ben ideológia nélküli, sőt ideológiaellenes szellemi áramlat is vaskosan ideológiai napja- 
inkban. Ettől még lehet igaza, és tévedhet is. Nemcsak a legszélsőségesebb formában 
konzervatív, szektás, nacionalista vagy polgári liberális elképzelések élnek meg orszá- 
gunkban, hanem nagyon sok egyéb, árnyaltabb és konkrétabb elképzelés is van. A nagy- 
vállalati érdekszférától kezdve a kisszövetkezeti ideálokig rengeteg gazdasági-társadalmi 
törekvésnek van ideológiai konzekvenciája. Eddig azonban még nem tudtuk megfeleltet- 
ni, összekapcsolni az érdektagoltságot és az ideológiai sokszínűséget. Ugyanakkor mi 
sem lenne nagyobb hiba, mint csak ideológiailag kezelni, , megoldani" az ideológiákban 
csupán tükröződő objektív érdekkülönbségeket és ellentmondásokat. 

Ami a párton belüli és a párton kívüli áramlatok, irányzatok mai vitáját illeti: azt 
hiszem, az esetek többségében nem elsősorban ideológiai természetű nézetkülönbségek- 
ről van szó, hanem politikai-stratégiai természetűekről. Ezekről azért kell nyíltan beszél- 
nünk, mert a bevallatlan, őszintétlen, nem végigvitt, nem korrekten folytatott viták ma " 
hihetetlen módon megrontják a , közlevegőt", gyengítik a bizalmat. Hiányzik sok lénye- 
ges kérdésben a párton belüli nyilt, elvszerű vita. Ha elmarad a különböző koncepciók 
párton belüli alapos és pártszerű megvitatása, vagy akár a részkérdéseké, akkor megnő 
a rizikója a viták frakciók irányába való torzulásának a pártfíórumokon kívül is. Szüksé- 
ges tehát, hogy megfelelő feltételek teremtődjenek a lényegi, az ideológiai vagy társada- 
lompolitikai viták párton belüli végigviteléhez. Az elemi rendet nem elsősorban az 
elméleti kérdésekben, hanem a párt szervezeti, politikai, cselekvési egységében kell 
biztosítanunk, mert különben képtelenség lesz, hogy ezeket a nagyon nehéz kérdéseket 
úgy vitassuk meg, a válaszokat úgy küzdjük ki, hogy közben ne kockáztassuk, sőt 
erősítsük is a párt működőképességét, kezdeményező, iránymutató szerepét és tekinté- 
lyét. 

Még valamit megemlítek a feltételeket illetően. Ahhoz, hogy ezeket a vitákat ne 
pótcselekvésként folytassuk végig, sokkal ösztönzőbb, kreatívabb értelmiségi közéletre 
és stratégiai távlatú értelmiségpolitikára lenne szükségünk. Tudom, hogy ezt nagyon 
könnyű átfordítani arra, hogy , kevés a fizetés". Nemcsak és nem is elsősorban erről van 

szó. Az értelmiség - amely végül is hivatásszerűen foglalkozik az ideológiával -— 
kell, hogy érezze a maga ideológiateremtő és ideológiaközvetítő fontosságát, mert 
különben nem tud hatékonyan és progresszíven közreműködni napjaink kérdései- 
nek megválaszolásában. 


Több oldalról kiderült, hogy ideológiai kérdéseket nem lehet a 
politikától függetlenül tárgyalni. Markáns vélemények hangzot- 
tak el ezzel kapcsolatban. Felmerült az ideológia úgynevezett , terjedelmi felelőssége", 
amit a tézisek is tükröznek, az, hogy mindent le kell fednie, mindenre valami megnyugta- 
tót kell mondania. Ez egy olyan politikai berendezkedés sajátossága volt, amelyben az 
ideológia túlnyomóan legitimációs szerepet töltött be. 

Ami az ideológiai pluralizmust illeti, az közös tőről fakad a sokféle érdek legitimként 
való elismerésével. Következményei természetesen hatnak a marxizmus hegemóniájának 
érvényesülésére, a nyilvános politizálás feltételeire és intézményes formáira is. Az ideoló- 
giai megújulás feladatai tehát nyilvánvalóan összefüggnek a politikai megújulás, a párt 
vezető szerepe érvényesítésének kérdésével. 


Annyit már ma 55 látni lehet, hogy a pártegységről és általában 
az egység fogalmáról másként kell gondolkodni, mint koráb- 
ban. Hogy az új értelmezésnek mi a pontos tartalma, azt ma még nehéz lenne megfogal- 
mazni. 

Sok kritika éri a pártot azért, mert fontos döntéseinek egy része még ma sem alkotó 
vitákban születik. A megújulás egyik fontos eleme valóban az érdemi viták folytatása. 
A szocializmusfelfogás alakításának egyik legfőbb színtere, véleményem szerint, a párt- 
ban zajló viták sorozata. Sokan vallják, hogy a vitákat egy érettebb, magasabb szintű 
politikai kultúra kialakításával tartalmasabbá tehetjük. Ennek fordítottja is igaz. Való- 
színű az is, hogy vitáink többségét a mainál fejlettebb vitakultúrával sem tudjuk egy 
ideális egység állapotáig folytatni. 

Az kétségtelen, hogy az ideológia legitimációs funkciója szoro- 
san összefügg azzal a politikai rendszerrel, amely az adott 
ideológiai szituációt létrehozta. Én azonban nem hiszem, hogy az egypártrendszer kizárja 
az ideológiai fejlődést. 


BAYER JÓZSEF 


HAJDÚ ISTVÁN 


KNOPP ANDRÁS 


Az egypártrendszer monolitikus típusára értettem a legitimá- 


BAYER JÓZSEF b; ÉRKEZNE 
ciós szerep túlsúlyát. 


Az ideológia monolitikus jellege szerintem másból következik. 
Ebben a rendszerben az ideológiának kitüntetett helye van, 
mert maga a rendszer sok szempontból ideológiai fogantatású. Előbb volt az elmélet és 
az, ami létrejött, az nem felelt meg sok szempontból az ideológiai kiindulópontoknak. 
Ezt azért érzem lényegesnek, mert a politikai rendszer továbbfejlesztéséről gondolkodók 
egy része nagyon sok esetben nem a valóságos viszonyokból indul ki. Nem abból indul 
ki, hogy milyen politikai és érdektagoltság van a mai magyar társadalomban, s vajon a 
politikai rendszer alkalmas-e arra, hogy leképezze ezt az érdek- és politikai tagoltságot. 
Számos megközelítés modelleket próbál kitalálni, pontosabban modellezni próbál egy 
ideálisnak tekintett politikai rendszert, függetlenül attól, hogy a magyar társadalom 
valóságos érdektagoltsága milyen. 

Én úgy látom, hogy mindenképpen szükség van a politikai megújulásra, ami elképzel- 
hetetlen ideológiai megújulás nélkül és fordítva. Attól azonban óvakodnunk kellene, 
hogy ezt egyfajta , modellezés" keretében próbáljuk megoldani. Tudniillik, ha nem 
tudunk szembenézni a szocializmus politikai és ideológiai történetének azokkal a problé- 
máival, amelyek stagnálást okoztak - akkor hogyan tudjuk azt meghaladni? Ez egyszerre 
politikai és ideológiai kérdés. Az ideológia és a politikai rendszer megújulása ebben a 
vonatkozásban számomra elválaszthatatlan egymástól. 


KNOPP ANDRÁS 

Fel kell ismernünk, hogy a reformokban érdekelt társadalmi 
csoportok, rétegek kihordott vagy kihordandó ideológiáiból - 
szándékosan használom a többes számot — mi az, amit végül is a párt integrálhat és 
integrálnia is kell. Nem külön reformtudományra és külön reformideológiára lenne 
szükség, de arra mindenképpen, hogy egy, a reformok iránt nyitott szocialista társada- 
lomstratégia kidolgozása, megvitatása és közbizalmon alapuló életbe léptetése felé ve- 
gyen irányt a párt. Hogy valóban kezdeményező és dinamikus mozgalom legyen. 

Jelenleg sajnos inkább tudjuk azt, hogy mit nem akarunk, mint azt, hogy mit akarunk. 
Érdemes emlékeztetni Lukácsnak arra az 1968-as tételére, hogy amennyiben egy polgári 
liberális alternatíva irányába próbálunk menni egy elrontott, torz szocialista gyakorlat 
korrekciójaként, akkor ebből könnyen lehetséges durva burzsoá restauráció. Ezt elkerü- 
lendő - de nem védekezve, hanem a szocialista demokrácia felé előretörve — kell konkré- 
tan megfogalmazni, hogy melyek a szocialista válaszaink és melyek a működöképességet 
biztosító válaszaink. Itt kellene a , szocialista reformideológiának" offenzívnek lennie. 
Mondjuk meg azt, hogy például az új adórendszer nem , a" szocialista válasz, , csak" a 
működőképességet segiteni akaró eszköz. Ez sem kevés, ha beválik. Az sem baj, ha nem 
úgy keressük ezeket a válaszokat, hogy prejudikáljuk őket, mint , szocialista válaszokat", 
hanem , csak" azt keressük, hogy jók legyenek. A későbbiekben kialakul, hogy történel- 
mi távlatból vajon minősíthetők-e szocialistáknak vagy sem, avagy csupán jóknak és 
rosszaknak. Ma tudnillik, miközben rendkívül érzékenyek vagyunk ideológiai céljaink, 
értékeink sorsára (ez a beszélgetés is ezt tükrözi), nem feledkezhetünk meg arról, hogy 
a társadalom, az ország működőképességét más területeken is biztositani kell, s meg kell 
teremteni a kibontakozás elemi esélyeit. Végső soron ez is ideológiai kérdés: a szocialista 
folytonosságé, a legitimitásé. 


AGÁRDI PÉTER 


Az Agárdi elvtárs által említett égető kérdésekben a tájékozó- 
dáshoz, az eredményes cselekvéshez társadalompolitikai kon- 
cepciónk újragondolására van szükség. Egyes elemeinek kellően át nem gondolt változta- 
tása csak fokozhatja a bizonytalanságot, az eszmei zavart. 

A létrehozni kívánt gazdasági változások következményeként - sőt némely tekintetben 
előfeltételeként - a társadalompolitikának is változnia kell, ez nyilvánvaló. De milyen 
irányban és hogyan? Erre nézve kevés eligazító, illetve néhol félreorientáló megállapítá- 
sokat találunk a tézisekben. Különösen a társadalmi komplexitás, tehát az egymást 
keresztező vagy felerősítő hatások, kölcsönhatások számbavétele kíván nagyobb gondo- 
lati munkát. 


A korábbi gazdasági döntéseinkre ható társadalompolitikai meggondolásokat a ma! 
bírálat — leegyszerűsítve — egy elavult ideológiának tudja be. A döntések hibaforrásait 
keresve, nyilt elmarasztalás éri az erre épített gazdaságpolitikát, és közvetve a politikát. 
Politikánknak természetesen része volt abban, hogy nem történt meg idejében a határo- 
zott változás a gazdasági szerkezet átalakításában, az erre irányuló gazdaságpolitikában. 
Figyelmet érdemelne azonban az is, hogy ennek indítékai közt a politikai döntéshozók 
számára meghatározó volt: a döntések ne érintsék kedvezőtlenül az életszínvonalat és ne 
vezessenek munkanélküliséghez. Ezt a szándékot - társadalompolitikánk e sarkalatos 
elemeit — eddig nem érte elmarasztalás. A választott módszereket azonban már igen - 
tegyük hozza, jogosan. 


A következmény: ma sokkal rosszabb helyzetben, drámaibb feltételek közt kell meg- 
tennünk mindazt, amit korábban - a hetvenes évek második felében és azt követően - 
elmulasztottunk. Pedig a központi irányítástól elvárható előrelátás birtokában, helyileg 
is kellő körültekintéssel — és némi konfiiktusvállalással — a fájdalmas hatásokat mérséklő 
megoldásokat találhattunk volna. Beleértem ebbe a munkanélküliséget is, melyet társa- 
dalmi célként nem tudok elfogadni. Viszont erre hivatkozva elnapolni a szükséges 
szerkezeti és szervezeti változásokat — nézzünk szembe a tényekkel -, ezt nem a szocialista 

elvek, hanem az adott vállalati pozíciók védelme idézte elő, illetve ennek gazdasági és : 
politikai támogatása tette lehetővé. A politika felelősségét mindez természetesen nem 
csökkenti, de a továbbiakra nézve fontos tanulságokkal szolgál. 


Ha a társadalmi sémát négy egymást metsző körként tételezem, 
amelyek részben fedik, illetve metszik egymást, világossá válik, 
hogy egyik sem független a társadalom egyéb autonómnak tekintett szférájától. Ilyen 
értelemben a gazdaság, a politika, a kultúra, az ideológia egyaránt diffúz jellegű. A poli- 
tikai szféra tevékenységének lényege, értelme, hogy egy adott ideológiai bázisú ismeret 
birtokában, adott kulturális körülmények közepette, megfelelő érdekintegratív tevékeny- 
ség révén társadalmi stratégiát határoz meg. Ennek a társadalmi stratégiának a szolgála- 
tában munkálja ki a gazdaságpolitikai programot. Az én felfogásom szerint — ez az 
összefüggésrendszer az egyes szférák között. 

A világ persze nem egyszerűen tények halmaza, ezért megismerhetősége, megváltoztat- 
hatósága sem csupán ismeret, hanem felfogás, nézőpont kérdése is. Ilyen értelemben sem 
független az ideológiától a politika és a tudomány. Még az úgynevezett egzakt természet- 
tudományoknak is van ideológiai típusú összefüggésrendszerük. 


A megújulás érdekében sok dolgot kell újragondolni. Ez olyan 
tudományos, politikai és gyakorlati feladat, amivel hosszabb 
ideje küzdünk. A tézisek is keresik az új válaszokat. A pozitív szándék nyilvánvaló, mert 
reformszellemű és nyitottságra törekszik. 

Sajnos a széles körű vita során, talán az anyag eklektikus vonásai vagy a megfogalma- 
zás hibái miatt, nem kristályosodtak ki azok az elvi kérdések, amelyekben társadalmunk 
fő erői — a szocialista közvélemény és benne a párttagság — körében megegyezésre lehet 
és kell jutni. Pedig csak célirányos viták révén, kollektív gondolati munkával lehet 
kiérlelni az előrevivő, leginkább elfogadható válaszokat. 

Szorító kényszerek nyomása alatt élünk. A politika gyakran nem engedheti meg 
magának azt, amit a tudomány megtehet, hogy hosszasan elemezzen, mert mindig 
döntenie kell. Mégis azon kell dolgoznunk, hogy - a politika és a tudomány közti helyes 
munkamegosztás és egészséges munkakapcsolat segítségével — váljanak világossá társa- 
dalmi programunk elvi alapjai, irányvétele és markáns pontjai. Ha ugyanis a távlatok 
jegyében szükséges elvi változtatások és az ezeket időlegesen keresztező napi kény- 
szerlépések összekeverednek, akkor az ismételten orientációs zavart és eszmei hitel- 
rontást idéz elő. Az esetleg nemcsak rövid távra szükséges vargabetűket is meg kell 
tervezni. 


HUSZÁR ISTVÁN 


BENKE VALÉRIA 


A pártnak valóban a társadalmi stratégia kérdéseire kellene 
jobban koncentrálnia a figyelmét. Ma még túlságosan a máról 
holnapra élés, a válságmenedzselés, az aktuális feszültségfeloldás, a mindennapra való 
döntés és ennek mindig a magas politikai szférák által történő kimondása jellemzi 
tevékenységünket. A lényeges, ha úgy tetszik, távlatos stratégiai jellegű lépéseinknél az 
eszmei, ideológiai kontextusokra is gondolnunk kell. Persze nem tudjuk elkerülni azt 
sem, hogy az átfogó ideológiai kérdésekről a napi gyakorlatban ne gondolkozzunk. Úgy 
vélem, hogy a kettőt nem lenne szabad mechanikusan összekötni. 

Ebből mi következik? Nem tudom helyeselni, ha konkrét, aktuális lépéseinket -— még 
ha azok rövid távú gazdasági-társadalmi programok i is — közvetlenül az ideológiához 
kötjük. Óvnám ettől a kibontakozási programot is. Fontos az ideológiai környezet, de 
nem lenne jó, ha ez erős aktualizálási kampányt hozna létre az ideológiai munkában. 
Nem akarok szövegvitát folytatni, de a tézisek első, bevezető részében, a 4. oldalon az 
I. fejezet előtti utolsó bekezdésben az olvasható: , Így teremthetjük meg a kibontakozás 
társadalmi, tudati feltételeit, őrizhetjük meg..." Ha ez meg lenne oldva, akkor meg van 
oldva a kibontakozás. 


HUSZÁR ISTVÁN 

Huszár elvtárs álláspontját elfogadom, amikor óv attól, hogy 
a napi politikai lépésekhez rögtönözzünk ideológiákat. De ha- 
sonló egyoldalúságot okozna, s lehetetlenné tenné számunkra, hogy összekapcsoljuk az 
aktuális és a stratégiai kérdéseket, ha a kettőt mereven elválasztanánk egymástól. Konk- 
rétabban: az a program, amelyet a gazdasági-társadalmi kibontakozással felrajzoltunk 
a júliusi központi bizottsági ülésen, nem egyszerűen az elkövetett hibák kiigazításának, 
a tévedések kijavításának programja, hanem az új utak keresésének az eszköze is, a 
szocializmus megújítási folyamatának a része. Stratégiai váltást irányoz elő, amelynek 
minden részét nem kell megideologizálni. Egy történelmi váltás igényét rögzíti, mely 
igény a szocializmus nemzetközi és hazai fejlődésében egyaránt jelen van. Ennek a 
stratégiaváltásnak az ideológiai dimenzióit is meg kell ragadnunk. Sok régi elképzeléstől 
el kell köszönnünk, fogékonynak kell lennünk az új megközelítésekre és az új elgondolá- 
sokra. A kettő azonban - az én értelmezésemben - nem kerül annyira szembe, mint 
ahogy itt megfogalmazódott. 

Mondom ezt azért is, hiszen a kibontakozási program időbeli kiterjedése másfél-két 
évtized, és ez egy hosszú távú folyamat. Az ezzel együtt járó gondolkodásváltást is véghez 
kell vinnünk, mert enélkül sem a közvetlen aktuális feladatokat, sem a kibontakozási 
programot nem tudjuk megvalósítani. 

Ebben az értelemben nem vulgarizálás azt mondani, hogy a kibontakozási program 
feltétlenül az új gondolkodásmód ösztönzése. Hogyan megy végbe az ideológiai dimen- 
zióváltás? Addig várunk, amíg kész ideológiánk lesz a reformhoz? Nem. Megtesszük a 
gyakorlati lépéseket és az általánosítható tapasztalatokból formálódik reformelméle- 
. tünk. 


BOROS SÁNDOR 


Hozzá kell tenni viszont az elhangzottakhoz, hogy a mindenko- 
ri változtatás, a folytonos tökéletesítés még nem reformpoliti- 
ka. Azt mondjuk, hogy az elmúlt 30 év a reformfolyamat történeteként fogható fel. 
Sokan vagyunk erre büszkék. A magyar párt volt az, amely 1956 után elsőnek, nagyon 
nagy kérdésekben - ideológiai és politikai kérdésekben -— bátran változtatott. Elvetette 
többek között az úgynevezett bipoláris érdekfelfogást és az érdekek pluralizmusát előbb 
a gyakorlatban, majd később az elméletben is elfogadta. A magyar párt volt az, amely 
elsőnek fogadta el a két tulajdon egyenértékűségének elvét. Ez nagyon fontos ideológiai 
szempontból is. Ekörül volt huzakodás, visszatérés, de végül a kiforrott nézetek a 
reformgondolat nagyon fontos elemei lettek. Ezzel együtt hangsúlyozandó, hogy nem 
minden folytonos változtatás egyenlő a reformmal. A reform a társadalom átfogó 
megújítására vonatkozó vagy legalábbis a társadalom egy-egy szférájának átfogó megúji- 
tására alkalmas, átgondolt gondolati és gyakorlati rendszer, nem kisebb-nagyobb javít- 
gatás, nem válságmenedzselés, feszültségelhárítás. 

Amiben lehetne és kellene a pártnak előrelépnie, az a valós társadalmi folyamatokkal 

való igényes szembenézés. A valóság objektív, megfelelő ideológiai alapokon történő 
folytonos analízise és értékelése nem erősségünk. Ha mi végezzük az érdekintegrációt, 
ha meg akarjuk fogalmazni a társadalmi stratégiát, akkor képesnek kell lennünk arra, 
hogy a folyton változó jelent alaposan ismerjük. 
Társadalmi stratégiánk alakítása értékválasztások kérdése is. 
Az értékrend körüli eddigi viták — az a benyomásom — nemcsak 
oszlatták a homályt és a zavarokat, hanem újabbakat is okoztak. Ebben saját ideológiai 
mulasztásaink kétségtelenül közrejátszottak. Egy ország szellemi életét azonban nem 
kizárólag a marxista ideológia vagy a pártpolitika határozza meg. Mint erről már szó 
esett, az ideológiai életnek vannak más szuverén szereplői is, akik szintén részt vettek és 
vesznek a helyzet alakításában. 

A mi mulasztásunk elsősorban abban állt, hogy nem kíséreltük meg idejében különvá- 
lasztani azt, ami eleve téves, helytelen volt (például a konfliktusmentes, töretlen fejlődés 

képzetét), attól, ami egy történelmi szakaszra érvényes lehetett, de már nem az (mint az 
okcsó élelmiszer és szolgáltatások, amihez azonban az alacsony életszínvonal és bérek is 
hozzátartoztak),; illetve azt, amit fenntarthatunk, érvényesnek tekinthetünk akkor is, ha 
ma még nem realizálható vagy nem lehet tökéletesen megvalósítani. E nélkül a szelekció 
nélkül könnyen kerül az , elavult" kosárba szinte minden — többnyire attól függően, hogy 
a napi aktualitású kritika mit tesz szóvá. 

A külső ideológiai hatásoknak is részük van a kialakult szellemi zavarban. Nemegy- 
szer a neokonzervatív ideológia egyes tetszetős tételeit veszik át és vélik összekapcsolha- 
tónak a korszerű szocializmusfelfogással. Megtörténhet az is, hogy szép karriert fut be 
szellemi életünkben az a konzervatív ideológiai tézis, amely szerint az emberi szabadság 
kritériuma, hogy mindenki maga gondoskodjék az egészségéről, öregségéről, utódairól, 
iskoláztatásukat is beleértve. Persze az igazsághoz tartozik, hogy ritkán és keveseknél 
állnak önmagukban ezek a tételek, rendszerint a velük ellentétes követelményekből is 
kerül a csokorba. . Ilyen esetben jó volna szót emelni legalább a logikátlanság ellen! 

Szocializmusértelmezésünk elavult elemei közt említik a tézisek: illúzó volt azt feltéte- 
lezni, hogy az állam mindenkiről egyenlően tud gondoskodni. Ilyen tételt nem állítot- 
tunk. A másik: áttörést kell elérni az elvont egyenlőségfelfogás elleni küzdelemben. Ez 
árnyékbokszolás. Kártékony voltát abban látom, hogy általa meg lehet kerülni a szembe- 
nézést a súlyos, nehezen megoldható problémákkal. Például azzal a kérdéssel, hogy miért 
nem érvényesül nálunk a teljesítményelv. Úgy gondolom, sokkal bonyolultabb társadal- 
mi-gazdasági összefüggésekről van szó, mintsem, hogy az egyenlősdi-ideológia akadá- 
lyozta meg az elv érvényesülését. 


Az állami gondoskodás általános elmarasztalása és elvetése is szemléleti hibákhoz 
vezet. A valóban korrigálandó elvek vagy elvetendő célok közé kerül olyan is, amiért 
éppen hogy küzdeni kellene. Az oktatáshoz és az egészségügyi ellátáshoz való egyenlő 
hozzájutás esélyeit mint társadalmi célt, miért kellene feladni? Mert nehéz elérni és soha 
nem lehet tökéletesen megvalósítani? Nem inkább az volna a helyes, hogy megújuló 
energiával és elképzelésekkel munkálkodjunk, mégpedig kitartóan, a cél minél jobb 
közelítésén? 

Vannak már történelmi tapasztalataink, melyek alapján el kell tudnunk dönteni sok 
kérdésben, hogy az elveinket kell-e a valósághoz igazítani, vagy a valóságot kell átalakíi- 
tanunk, eszméink orientáló erejére támaszkodva. Az MSZMP mindkettőre tudott az 
elmúlt évtizedek tényei által hitelesített válaszokat adni. 


Sok fontos gondolat szerepel a tézisekben. Ezekkel együtt az 
anyag egy sor olyan megállapítást is tartalmaz, ami kifejtetlen, 
rendszerezetlen, s nem is biztos, hogy alapvető jelentőségű. Ezeket vagy végiggondoljuk 
és a tézisekhez méltó szinten fogalmazzuk meg, vagy pedig egyszerűen el kell hagynunk. 

Ilyen például az a mód, ahogyan a szöveg a teljesítményelvet tárgyalja. Azt állítja ti., 
hogy a teljesítmények szerinti differenciálás feszültségekhez vezet, ezeket vállalni kell és 
korrigálni szociálpolitikával. Mármost, a tapasztalat az, hogyha a teljesítés valódi, akkor 
a nyomában járó jövedelem- és életszínvonal-differenciálás a mai feszültségek töredékét 
sem okozza. A lakosság józan, egészséges zöme ugyanis rendelkezik természetes igazság- 
és arányérzékkel. Feszültséget mindig a méltánytalanság kelt. Magyarán mondva, itt nem 
azt kellene megfogalmazni, hogy , mi szeretnénk ugyan teljesítményelvet alkalmazni, de 
vigyázat, ennek következtében nagy feszültségek lesznek, és akkor valamiféle szociálpoli- . 
tikai korrekcióval kell oltogatnunk a tüzet". 

A szociálpolitika ugyanis nem a teljesítményelv ellensúlyozására, hanem az esély- 
egyenlőség elősegítésére hivatott. Ha nem fogalmazunk egyértelműen, óriási félreértések- 
re adunk módot. A teljesítményelv és a szociálpolitika egymáshoz való viszonyának: 
tisztázatlansága igazolhatja azt a suta gyakorlatot is, amely a szociálpolitikát a jövede- 
lempolitika súlyos fogyatékosságainak korrekciójaként fogja fel: ez pedig ismét komoly 

hiba, mert ilyen minőségben a szociálpolitika szükségszerűen célt téveszt és ki is fullad. 
A tézisekben azt is olvasni lehet, hogy: , A mai fejlődési szakasz egyidejüleg feltételez 
egy társadalmilag ellenőrzött központi irányítási intézményrendszer létét és a széles körű 
helyi önkormányzatok kiépítését." Miért , a mai fejlődési szakasz"? Vajon lesz olyan 
szakasz további fejlődésünkben, amelyben feleslegessé válik a társadalmi mozgások 
koordinálása és egy stratégiai cél felé való irányítása? Vagy lesz olyan fejlődési szakasz, 
amely nem fogja feltételezni a széles körű helyi önkormányzatokat? El lehet képzelni az 
önigazgatásnak egy olvan fokát, ahol nem lesz valamiféle koordináció ebben az interde- 
pendens vilagban? Avagy a társadalmi szervezettség olyan fokát, amely nélkülözheti a 
helyi és egyéni iniciativát, az önszabályozást? Képtelenség. 

Mindent összevetve, korunk fő ideológiai kérdései jelen vannak az anyagban, ám 
szakszerűbb, összefüggőbb és egyértelműbb kibontásuk - nem feltétlenül bőbeszédűbb, 
de szakszerűbb kibontásuk - szerintem nagyon sokat használna. 


A viták tehát folytatódnak, de nem mindegy, hogy milyen 
eredménnyel. Milyenek a kilatásaink? 

Önmagában egy vitasorozat vagy központi bizottsági ülés nem 
elégítheti ki az ideológiával szembeni várakozásokat. Önmagá- 
ban nem. Az MSZMP gyakorlatát az elmúlt három évtizedben az jellemezte, hogy sok 
olyan nagy jelentőségű politikai döntés született, amelynek mély ideológiai következmé- 
nye lett. Példaként elég a háztáji gazdaságok helyzetéről, szerepéről, a közigazgatás 
rendszerének átalakításáról vagy a vállalatirányítás új formáiról szóló döntésekre utalni. 
Az ideológia fejlesztéséhez ilyen gyakorlattal is hozzá lehet járulni. Röviden szólva, a 
pártnak nem elvontan és általában, hanem a valóságos és aktuális politikai szükségletek- 
nek megfelelően kell az ideológiát fejlesztenie. 


Azt hiszem, hogy a jelenlegi — nem túlságosan rózsás — helyzet 
kialakulásának egyik oka éppen az ideológia ilyen irányú bi- 
zonytalanságában keresendő. A megfelelő orientáció hiányában sokan elbizonytalanod- 
nak, vonatkozik ez a párttagság egy részére is. Az elhangzottakhoz hasonlóan én is 
fontosnak tartom a politikai-ideológiai vitákat, de nem várom, hogy egy csapásra gyors, 
látványos eredmények szülessenek. Mind az átfogó vitáktól, mind a szűk praxison 
felülemelkedő eszmecseréktől elszokott a párttagság. Egy dolgot feltétlenül megemlíte- 
nék még: a párton belüli tájékoztatás — elsősorban lassúsága miatt -— nem alkalmas a 
párttagság informálására, eszmei , felvértezésére". 

Tény, hogy az eszméink közvetítésére rendelt szervezetek meg- 
lehetősen alacsony hatásfokkal müködnek. Vonatkozik ez a 
pártoktatási rendszerre ugyanúgy, mint a tömegkommunikációra. 

Ez nyilvánvalóan összefügg azzal is, hogy a párton belül, a 
párthoz közel álló értelmiségiek körében vagy általában a mar- 
xista értelmiség körében milyen szellemi mozgásra van lehetőség. Ideológiai hegemóniát 
meggyőződésem szerint nem lehet egy olyan pártértelmiséggel teremteni, amelynek túl 
szűk az elméleti mozgástere. Erre csak olyan szellemi közegben van lehetőség, ahol a 
marxista gondolkodásnak van egy határokkal nehezen definiálható játéktere. Ha a 
társadalomban a nézetek és az érdekek nagyfokú pluralizálása megy végbe, a marxista 
értelmiség csak úgy tud ezzel a pluralizmussal együtt élni, ha ennek megfelelően széthúz- 
za saját frontját is. Így van igazán esélye arra, hogy hegemóniát teremtsen. I[deológiai 
hegemóniát, miként azt Gramsci joggal hangsúlyozta, csak valódi szellemi tekintély 
alapján lehet teremteni. Ennek megszerzéséhez az ellenfelet a legerősebb pontján kell 
leküzdeni, s ezt is figyelembe véve kell kijelölni az ideológiai aktivitás fő irányait. 
Hadd utaljak Leninre is, aki a politikai tevékenység és az ideológiai tevékenység között 
olyan különbséget tesz, hogy a politika gyakorlati együttműködésre törekszik minden 

elképzelhető kérdésben, ezzel szemben az ideológia a kíméletlen vitát, a nézetek közötti 
harc kíméletlen végigvitelét teszi szükségessé. 

Valóban újra kell gondolni, hogy a párt hogyan értékelje az új 
társadalmi jelenségeket. A válaszkísérletek természetesen kü- 
lönbözőek lehetnek. Szóvá tenném azt is, hogy a párt nemegyszer védekező, magyaráz- 
kodó pozícióba szorul. Megtörténik ez akkor is, ha helyes érveink vannak, mi mégis 
hallgatunk, , betiltjuk önmagunkat", nem publikálunk. A marxista tudományok, a 
marxista kutatások rendelkeznek színvonalas, új ismeretanyaggal, de azok ma még 
kevéssé hasznosulnak. Itt utalnék ismételten arra, hogy a párt aktív tagságának, a párt 
szellemi erejének nemcsak a marxizmus-leninizmus elméletét kel! vállalnia, hanem annak 
hazai politikai gyakorlatát is. Érintettem már a politikai mechanizmus kérdését is. 
Nekünk arról kellene erősíteni, fokozni a pártban a gondolkodást, hogy milyen a 
működőképes modellje a szocialista társadalmi formációnak, egy adott történelmi sza- 
kaszban, egy adott országban. 

A működőképes társadalmi stratégia kimunkálásának elemi feltétele, hogy a szocializ- 

musról való gondolkodás szabadsága biztosított legyen. Kulcsszerepe van ebben a 
pártdemokrácia érvényesülésének. 
Eszmecserénk sok kérdést érintett, de sokat nyitva is hagyott. 
Ez természetes, mert egyetlen vita sem teljesítheti azt, amire 
csak viták sorozata képes, nevezetesen, hogy kimunkálja az ideológiai megújulás tartalmi 
és stratégiai kérdéseit. Az ideológiai hegemónia nem erőd, amelyet egyetlen huszáros 
rohammal be lehetne venni; hosszas kutatással, alkotó vitákkal, szívós meggyőző mun- 
kával érhető csak el. Napjainkban érthetően az ideológiai helyzetelemzés, a megújulás 
szükségességének és az ideológia változó szerepének tudatosítása áll az előtérben. A tézi- 
sekről folytatott eddigi vitákból kiderült, hogy pártunkban megvan a kellő nyitottság, 
eltökéltség és a mozgósítható intellektuális erő is ahhoz, hogy ideológiánk tartalmát a 
kor követelményeihez igazítva, orientálja és elősegítse a megújulás folyamatát más 
területeken is. 

Mindenekelőtt a szocializmus olyan korszerű felfogásában kell egyetértésre jutnunk, 
amely a dinamikus fejlődést nem eddigi vívmányaink feláldozására kívánja építeni, 
hanem éppen azért keres új gazdasági, politikai és ideológiai formákat és megoldásokat, 
hogy alapvető szocialista értékeinket jobban érvényesíthessük. 

A demokrácia értékei, a szabadság é és egyenlőség tartalma, a jólét és létbiztonság, a 
közösségi szolidaritás ma egészen más összefüggésben jelentkeznek, mint néhány évtize- 
de. A szocialista fejlődés önkritikus értékelése és a történelmi korlátokkal, de a kibontat- 
lan lehetőségekkel is számoló, reális jövő perspektíváinak megrajzolása, a társadalom- 
és természettudományokra egyaránt támaszkodó, új elméleti szintézis kimunkálása, 
szintén ránk váró feladat. 

A valóságról alkotott képünk, pontosabban a valóság minősítése része valóságunk- 
nak, s hatással van arra, hogy annak mely tendenciái érvényesülnek. Felelősek vagyunk 
tehát ideológiai aktivitásunk minőségéért, azért, hogy a bénító válsághangulatokkal, az 
ideológiaellenes ideológiákkal és az új mítoszteremtés igényével szemben cselekvőképes- 
ségünket erősítő orientációt nyerjünk. 

Köszönöm a beszélgetést. 

Visszatekintés a reform útjára 
Faluvégi Lajossal beszélget Ferber Katalin és Rejtő Gábor 


Volt-e reformhangulat a hatvanas évek elején a Pénzügyminisztériumban? 
A pénzügyi vezetés nagyon készült arra, hogy a gazdaságirányításban reformot indukál- 
jon. Ezzel persze nem azt akarom mondani, hogy , mi vezényeltünk" volna, de az tény, 
még jóval a szervezett munka indítása előtt napirenden volt a reform -— ha nem 15 
neveztük így. Emlékszem, Tínár Mátyás, az akkori pénzügyminiszter vezetésével egy 
többnapos megbeszélést tartottunk, ahol jelen volt a Nemzeti Bank vezetése is. Timár egy 
másfél órás bevezetőt mondott, abból elég nyilvánvalóan kitűnt, hogy itt valami új 
kezdődik. Nem holmi ötleteket hallottunk, hanem egy átgondolt elképzelést a pénzügyi 
intézmények új feladatáról. Érződött, hogy e mögött komoly politikai támogatás is van. 
Ennek nyomán alakult meg a minisztériumban az az osztály, amely a reform bennünket 
érintő kérdéseivel foglalkozott. 


Reformosztály a Pénzügyminisztériumban? 


Igen. Ez volt a közgazdasági főosztály motorja. Összefoglaló, elemző, értékelő anyago- 
kat készítettünk a koncepció kialakítását szolgálandó, és ezzel páruzamosan, illetve ezt 
követően vizsgáltuk, hogy a gyakorlati munka szempontjából mindez milyen feladatokat 
jelent a minisztériumnak. Egyébként olyan munkatársakkal dolgoztunk, mint Madarasi 
Attila, Deák Andrea, Ferge Sándor, Várhegyi Magda, Medgyessy Péter, Csáki Gyula. 
Kollarik István - akkor az utóbbiak fiatal, részben kezdő szakemberek voltak. 


Mi lehetett az oka, hogy a Pénzügyminisztérium ennyire nyitott volt a re- 
formra? 


Ez nekünk nem ideológiai, hanem gyakorlati kérdésnek számított. A pénzügyek szem- 
szögéből voltak leginkább láthatók a , naturális" tervezés és irányítás hátrányai, az érték 
és a piac elhanyagolásának káros következményei; itt voltak törekvések az ágazati - 
sokszor szubjektív — érdekekkel szemben. Uj, nagy lehetőség és szép feladat volt ez, s 
rendelkeztünk hozzá egy fiatal ütőképes gárdával. Ebben - azt hiszem - előbbre tartot- 
tunk, mint a többiek. És végül, a reform bevezetése után a szóba jöhető intézmények 
közül a Pénzügyminisztérium számíthatott leginkább arra, hogy nagyobb súlya lesz. Az 
teljesen nyilvánvaló volt, hogy a pénzügynek oroszlánrészt kell vállalnia a végrehajtás- 
ban. Általában is igaz, hogy a hivatali szervezetben leginkább a pénzügyi területekről 
álltak a káderek a reform mellé. 


Megfogalmazható ez úgy is, hogy a Pénzügyminisztérium időben ismerte fel. 
ha nem lép, saját helyzetét nehezíti? 


A Közgazdasági és Jogi Könyvkiadó gondozásában az 1968-as gazdaságirányítási reform évfordulójára a 
közeljövőben reprezentatív interjúkötet lát napvilágot, melyben a reformot előkészítő egyes albizottságok vezetőt. 
tagjai szólalnak meg. A megjelenő kötetből két interjút adunk közre. 

Igen. Ez az objektív helyzet másik oldala. Túl a vezetés személyes reformelkötelezettsé- 
gén, az a felismerés is szerepet játszott, hogy itt váltani, kapcsolni kell, mert a dolog 
visszafelé fordulhat gazdasági és talán politikai értelemben is. 
Ön miért a tanácsi munkacsoportban dolgozott? És ez a terület miért szerepelt 
a reformbizottságok témái között? 


Ha szűken értelmezzük a piacorientációt, akkor ebbe a városok, községek gazdálkodása 
nem tartozik bele. De elég korán kiderült, hogy ez a reform nemcsak gazdasági ügy; van 
társadalmi vetülete is. Ott is lépni kell, hogy valami történjen. Ami a személyemet illeti, 
a megelőző években a minisztériumban egy ideig a tanácsi vállalatok csoportját vezettem. 
Tehát , hivatalból" is szerepeltem a tanácsi bizottságban. Talán volt egy olyan meggon- 
dolás is, hogy valaki az összhang megteremtése érdekében a közgazdasági vonalról is 
befolyásolja a tanácsi gazdálkodást érintő javaslatokat. 

Hogy illeszkedett egymással a pénzügyi reform és a területi irányítás elképze- 

lése? 
Két közgazdasági koncepció viaskodott akkor egymással, és küzd ma is egymás ellen — 
csak más feltételek között és más aspektusokkal. Az egyik szerint a területi tervezésnek 
át kell fognia a megyék egész gazdaságát, társadalmát. A másik koncepció szerint a 
területi irányítás pusztán tanácsi tervezést jelenthet, magában foglalva a tanácsi intézmé- 
nyek gazdálkodását és beruházásait. 

Ami az elsőt illeti, az kísértetiesen hasonlít a szovnarhoz-rendszerhez , amely 

a hatvanas évek elején volt jellemző a Szovjetunióban. 


Pontosan. Onnan sugárzott ki. A reformmal jobban harmonizáló nézet persze az volt, 
hogy Magyarországon naivitás ilyen felfogású területi tervezést és irányítást megvalósíta- 
ni. Azt Kelet-Szibériában lehet. De nálunk nem, ahol a megye csak közigazgatási, de 
semmiképp sem gazdasági egység. Szerencsére később ez a koncepció - a hat gazdasági 
egység elképzeléssel — elhalt. Elsodorta az élet... A bizottságban is inkább az a felfogás 
uralkodott, hogy próbáljunk olyan szabályozást létrehozni, amelyben a források az adott 
terület gazdasági eredményeitől függnek, de vannak bizonyos garanciák arra, hogy 
mondjuk iskolára, kórházra, óvodára legyen pénz. 


Eltekintve a tanácsi önnállóság anyagi megalapozatlanságától, politikailag 

mennyire akarhatták komolyan a tanácsi önkormányzatot? 
Remélem, a reformanyagokból utólag is kiolvasható, hogy ha szolidan és szerényen is, 
de mi nem csupán az anyagi forrásokat akartuk decentralizálni, hanem egy igazi, tartal- 
mas önkormányzat kialakulását szerettük volna megalapozni. Mi leírtuk akkor: a taná- 
csi döntések formálisak, és ezen változtatni kell, jogi, pénzügyi és társadalmi szempont- 
ból egyaránt. 

Ez a változtatási szándék miből táplálkozott? 
Tisztában voltunk azzal -— ha szabad így fogalmaznom -, hogy a reform nem egyszerűen 
pénzügyi kérdés, hanem átfogó gazdasági és társadalmi ügy. Reformot úgy lehet csinálni, 
ha ez másoknak is vonzó, nemcsak nekünk, pénzügyi szakembereknek. A vállalatoknál 
a vállalati önállóság volt a jelszó, a tanácsoknál az önkormányzat! 


Az önkormányzat nem igazán örvendett a hatvanas években népszerűségnek 
a felső vezetés körében. Különös tekintettel Jugoszláviára, ahol reformügyben 
delegáció is járt, és úgy ERJUSI azzal jött vissza, hogy nem kell nekünk 
önkormányzat. 


Magam i is tagja voltam a delegációnak. Onnan sok hasznos, meggyőző tapasztalattal 
tértünk vissza, főleg abban a kérdésben, hogy a vállalatok gazdasági eredményei jobbak, 
ha maguk döntenek termelési, kereskedelmi fejlesztési ügyekben, s nem a minisztériu- 

mok. Vegyesen összeválogatott csoport volt a delegáció, nem egyeztek mindenben a 
vélemények. Többségünk azonban érdeklődéssel és szimpátiával fogadta a tapasztalato- 
kat. De az ís igaz, hogy felfigyeltünk bizonyos negatívumokra, illetve a jugoszlávok 
maguk sem titkolták a nehézségeiket. Így például az önigazgatás rendszerében túlontúl 
megerősödött a helyi részérdekek képviselete, ami korlátozó tényező az egységes piac 
kibontakozása szempontjából. Azután: ebben a szisztémában akkor a vállalati igazgatók 
keze erősen meg volt kötve, mert a döntéseket jóvá kellett hagyatni a Munkástanáccsal. 
(Például: oda-vissza rohangált az igazgató, mig létrehozott egy exportügyletet vagy egy 
komoly beruházást.) További problémákat okozott a rotációs rendszer, amely elég 
jellegzetes eleme volt a jugoszláv modellnek. Nem nehéz elképzelni, mit jelentett az, hogy 
mondjuk a miniszternek öt év múlva mennie kell. Jelentette azt is — ezt ott elmondták 
nekünk -, hogy a káder két évig startol, hogy megkapja a kinevezést, aztán dolgozik 
másik kettőt, majd elkezdi szervezni, hogy hová megy tovább. Ezeket a jelenségeket mi 
valóban összeírtuk, de azt is feljegyeztük, hogy a helyi önkormányzat önrendelkezési jog 
a jövedelmek és a valutabevételek szempontjából is. Ez utóbbit nem hangsúlyoztuk 
eléggé, és nem tudtuk vonzóvá tenni itthon. 


A reformbizottságban tanácsi részről miért csak alsó szintű, tehát városi, 
községi vezetők vettek részt? 


Ennek egyszerű az oka. Az volt a felfogásunk - és ezt ma is vallom -, hogy a települések 
gazdálkodása, a települési viszonyok javítása a fő cél. A városokat és a községeket 
tekintettük a súlypontnak, tőlük akartunk segítséget kapni. Senkit nem szeretnénk 
megsérteni, de megyei szinten — bár volt, ahonnan támogatták elképzeléseinket — sokszor 
kifejezett ellenzéssel találkoztunk. 
Bejött-e az elképzelésük? 

Főleg az olyan kis- és középtelepüléseknél, ahol volt fogadókészség a helyi társadalom- 
ban, és akadt egy-egy felvilágosult jó vezető. 


Talán érdemes összefüggést keresni az agrárszféra teljesítményének területi 
eltérései és a tanácsi fogadókészség színvonalának szóródásai között... 


Ez jogos kiindulás. Ahol a tsz-eket például engedték iparosodni, ott kedvezőbb volt a 
fogadtatás. De ez még nem a teljes magyarázat, mert az azonos fejlettségű megyék között 
is van bőven különbség. Sok múlott a helyi vezetés politikai affinitásán, fogadókészségén. 
A reform indíttatást adott, lehetőséget, amivel vagy éltek, vagy nem. 

Meg kell említeni a szakmai oldalt is, azt, hogy mi előálltunk a normatív szabályozás- 
sal egy olyan országban, ahol például ott van Baranya háromszáz kisközségével és ott 
van Bács, hatvan településsel. A mi szép filozófiánk szembetalálta magát a gazdasági, 
földrajzi valósággal. Mégis, ma is úgy gondolom - ha ránézünk az ország térképére, és 
ez a dolog lényege -, ha mi előbbre jutottunk valahol, akkor ezek a településeink, ahol 
együtt formálódhatott a helyi politika, a gazdaság és a közösség. 

Az 1971-es tanácstörvény hogyan illeszkedik a bizottsági elképzelésekhez? 


A logikus az lett volna, ha három évvel a reform után a törvény újabb lendületet ad. De 
nem lendített, hanem, mondjuk stabilizált. És akkor jószándékúan fogalmaztam. A jogi 
formulázás persze nem volt retrográd, de hát a felső államaparátus, a minisztériumok, 
a Tervhivatal jogosítványai változatlanok maradtak. És így a gyakorlatuk is. Gazdasági 
önállóság dolgában - tehát, hogy ez a kettős irányítás ne ütközzön - nem tudtunk 
jelentőset előre lépni. 

Általános tapasztalat, hogy a bizottságok a reform kidolgozásának első sza- 

kaszában bátrak , a másodikban már visszafogottak voltak. A Pénzügyminisz- 

térium magatartása is így jellemezhető? 


Igen. A kritikai szakaszban inkább erősítették a reformtörekvéseket, egyrészt, mert előre 

akartunk menni, másrészt, mert ellenérvekkel kellett megküzdeni. A javaslati résznél 
bizonyos ügyekben már megfigyelhető a minisztérium részéről az óvatoskodás. 


Mondana egy példát? 


Ilyen volt a jövedelemszabályozás, az, hogy mennyi nyer ge. fölött rendelkezhetnek a 
vállalatok. Ezt kicsit visszafogta a Pénzügyminisztérium. vatosabb volt az akkori 
khetőségekhez képest. Az igazi , nagy" kompromisszumok azért a , sárga-barna" könyv- 
ben születtek. 


Az operatív előkészítés 1967-ben zajlott. A minisztérium jiészíüsai az eredeti 
kompromisszumoknál vagy tovább puhította a reformot? 


Azt gondolom, inkább puhította, s ez az egész a döntési folyamatban ment végbe. Ez 
persze nem koncepció volt, hanem az erőviszonyok hatása. Ma is így megy. Hiába 
vannak progresszív elképzeléseink. Ha azokból adókulcsokat, konkrétumot kell csinálni, 
akkor óhatatlalnul kialakul egy sor ellenállás. Akit kellemesen érint a dolog, az meg se 
mukkan, akit hátrányosan, az elkezd tiltakozni. Minél inkább haladunk a konkrétumok 
felé, annál inkább. És erre számítani kell, bár talán az már a gazdaság és a politika 
együttes feladata, hogy kidolgozzon ezzel szemben egy stratégiát és egy gazdaságpolitikai 
gyakorlatot. Egy forgatókönyvet. Az apparátusok nem tudnak kibújni a bőrükből. 
Minden tárca és érdekképviselet túlérvel és dramatizál. És aki sárral dobálódzik, maga 
is sáros lesz. A végén , felsőbb szinten" az egész leereszkedik, és akkor születik a 


Tehát nem számoltak előre a puhulással? 


Nem eléggé. Túlbecsültük az erőnket. Hittük, hogy a reform nagyobb kohéziót teremt, 
hogy többen állnak majd mellé, és kevesebben gyengítik, nem lesznek ekkora kisiklások. 


Tulajdonképpen a pénz erejében hittek? 


jo mézős ogalmazás, de talán inkább a tisztábban látást és az érdekeltséget mondanám. 
fé gondoltuk, hogy ezek által már másnap egy sor dolog rögtön megváltozik és igazolja 
a reformot. 


Mit ért forgatókönyvön? 


Azt, hogy kidolgozunk gyönyörű szép elképzeléseket, s ezek úgy önmagukban megg is 
állnak, de hogy ehhez milyen úton, milyen lépésekkel akarunk eljutni, vagy ha lyuk és 
nehézség támad, akkor mi a teendő - erről egy megveszekedett szó sem esett. Mi tudtuk 
akkor, hogy amit csinálunk, az még nem piac, tudtuk, hogy konvertibilitás kell, de ez 
még nem konvertibilitás, azt is tudtuk, hogy vállalati önállóságot akartunk, de 1968-ban 
még nem az lesz. Hogy tanácsi önrendelkezést akarunk, de nem adjuk meg hozzá a 
feltételeket. Ezer ilyen példát mondhatnék. Ez teljesen rendjén volt, mert valahol el kell 
kezdeni a reformot. Csakhogy az emelet megvolt, a lépcsők pedig hiányoztak hozzá. 


Volt lépcsőépítési akció már 1969-ben, aztán 1972-ben is. De a politikai 
irányításnak vagy a politika kevésbé reformelkötelezett szárnyának mintha 
nem tetszett volna a módszer. 


Erre valóban lehet azt mondani, hogy olyan lépéseket kellett volna kilátásba helyezni, 
amilyeneket akkor a politikai vezetés talán nem tolerál. De ez csak feltevés. A lépéseket 
Sajnos nem tettük meg. Nem a reformot kritizálom, csak végigcsináltam és -éltem egyet 
s mást Magyarországon, és meggyőződésemmé vált, hogy semmilyen komoly reform 
igényű törekvés nem vezet sikerre, ha nincs leütve négy-öt iránymutató cövek, amihez 
igazodni kell menet közben, hogy tudjuk, elértünk-e oda, ahová akartunk, vagy nem. 
úr nincsenek ezek a fogódzók, akkor mindig az ellenzők számára teremtődik kedvező 
yzet! 

Tehát a politikai vezetés nem kötelezte el magát világosan és távlatilag a 

reform folytatására? 
Ez az igazság egyik fele. S szóljon mentségül, hogy az akkori külpolitikai tényezők 
mellett ilyen nyílt elkötelezettség tényleg kockázattal járt volna, hisz határozat határozat 
után jelent meg arról, hogyan vonjuk szorosabbra a KGST sorait, és közelítsük egymás- 
hoz az irányítási rendszereket. S joggal mondhatta volna a KB, hogy hol ez a forgató- 
könyv. De nem volt ilyen. Lehet, hogy a későbbi lépések nem ezen múltak, de annyit 
azért mondanék, nem tudatosult eléggé, sem akkor, sem azóta: ha nem visszük el a túrára 
az iránytűt, akkor az új és eddig nem ismert úton könnyebben eltévedünk. 


Véleménye szerint milyen belső okokkal magyarázható a reform megtorpa- 
nása? 


Nem szerencsés ez a kifejezés. Azt sugallja, mintha egyszer csak maguktól megtorpantak 
volna a folyamatok! A viszonyok változtak meg. A korábbinál jobban megmutatkoztak 
a gazdasági hibák, a gyenge teljesítmények. Ez először mint egy-egy nagy vállalat 
gazdálkodásának gondja jelent meg, és kisugárzott a hangulatra. A nemzetközi kapcso- 
latok bonyolultabbak lettek. Ez olyan helyzetet teremtett, hogy a politikai vezető testüle- 
tek türelmetlenné váltak, és a felmerült kérdésekre nem született reformkonform válasz. 


Miért? 


Mert kidolgozatlanul maradt egy csomó dolog (a megváltozott követelményeknek meg- 
felelő árrendszer, bérrendszer stb.). Csak egy közelebbi példát mondok: csődtörvény. 
Még azt sem tudtuk, ezt hogy szabad nevezni, nemhogy a módszerét. És jött a tűzoltás. 
Nem piaci eszközökkel. Emögött azért komoly politikai erők is álltak. Nagyüzemek, 
nagyüzemi munkások, illetve érdekképviseleteik. És megerősödött a szemlélet, hogy nem 
az önállósodás útján kell továbbmenni, hanem központi módszerekkel célszerűbb óvni 
a gazdaságot, a társadalmat a kilengésektől. Ez a helyzet meghaladta a gazdasági vezetés 
anyagi, szellemi erejét. 


Azt a megfogalmazást, hogy 1971-1972-ben politikai fordulat történt a re- 
form kapcsán, túlzásnak tartja? 


Inkább úgy fogalmaznék, hogy a kezdeti jó eredmények után a hetvenes években kiala- 
kult bonyolultabb gazdasági helyzet és ezzel együtt az érdekképviseleti, politikai és állami 
befolyás erősödése olyan szituációt teremtett, amelyben megváltoztak a reform közvetlen 
folytatásának politikai feltételei. Igaz, nincs olyan határozat, amely kimondja, hogy 
márpedig a reformot nem folytatjuk tovább. De az tény, hogy néhány vezető nem a 
legméltányosabb helyzetbe került, mások .meg vergődtek az adott lehetőségek között. 
Sosem felejtem, a személyi változások után elmentem Nyers Rezsőhöz, és azt kérdeztem: 
hát hogyan leszünk ezután? Azt válaszolta: elvtársam, nem tudom. Nem tudok magának 
csak annyit mondani, tegye meg azt, amit tud. A pénzügyi és tervhivatali vezetésen múlik 
. a legtöbb, hogy mit tudnak a reform elért eredményeiből a szakterületen megtartani. 
És mit tudtak? 
Ha a részleteket nézzük, elég keveset, de a továbblépés lehetősége fennmaradt! 


Mint pénzügyminiszternek, bőséges tapasztalatai lehetnek a szabályozóalku- 
ról, amit sokan a tervalku egy módosult formájának tekintenek. 


Aki ilyet állít, nem egészen tárgyilagos. A tervutasítás megszűnése alapvető fordulat a 
gazdaságirányításban. Minőségi változás. Nem tesz jót a reformnak az, aki ide minősíti 
vissza a reformot, noha el kell ismerni, a piaci viszonyok kibontakoztatása terén voltunk 
és vagyunk a leggyengébbek. Miután piac még nem volt, illetve olyan volt, amilyen, 
szabályozókkal próbáltuk szimulálni a piacot. És kiderült, ez hosszú távon lehetetlen. 
mert torzítja az értékeket és agyonbonyolítja a helyzetet. Mi - és ebbe az akkori évek 

pénzügyminiszterei is beleértendők - megpróbáltuk a lehetetlent: egyedül a világon 
szabályozókkal piaci viszonyokat szimulálni. Sikerült, ahogy sikerült, de szeretném 
hangsúlyozni, nekünk végig erős társadalmi-politikai korlátokkal kellett számolnunk. 
Voltak és vannak ideológiai, elvi, filozófiai kötöttségeink, hogyan képzeljük el saját 
magunkat. És ugye van a gazdasági racionalitás a túloldalon. A gyakorlatban senki sem 
akart munkanélküliséget, nem óhajtott struktúrát váltani. Mi ennek a helyzetnek és 
korlátnak a kombinációját próbáltuk a szabályozókban kifejezésre juttatni. Ez, kérem, 
egy átmeneti szakasz, amire minden ország rákényszerül, ha a tervutasításból indít. 
Lehet, hogy nem szabályozóalkunak vagy piacszimulálásnak hívják majd, de történelmi- 
leg elkerülhetetlen, mert különben"beláthatatlan konfliktusok lesznek belőle. Két dolgon 
lehet vitatkozni. Hogy a szabályozószimuláció a legjobb módszer-e? Nem hiszem, de mi 
erre kényszerültünk, és a reform végül is megmaradt. A másik: kellett-e, hogy ez ilyen 
sokáig tartson? Azt hiszem nem, de ennek is két okát említeném: azegyik a világgazdasá- 
g feltételek alapvető megváltozása, amit még mindig nem emésztettünk meg, a másikat 
pedig, a társadalmi politikai korlátokat már említettem. Ezeket nem lehet és nem lehetett 
a Pénzügyminisztériumból áthidalni. 

Ön milyen álláspontot képviselt a cserearányromlás, a begyűrűzés kérdésében? 
A Pénzügyminisztérium vezetése ebben soha nem , áltatta magát". Azt mondtam, és nem 
most, hanem 1974-ben, hogy ettől mi sem tudunk a gazdasági folyamatokban eltekinteni, 
e hatástól nem zárhatjuk el magunkat. Az akkori parlamenti megnyilatkozások és 
szakmai írások ezt a véleményt tartalmazzák. (De ezt ne a napilapokban ellenőrizzék, 
hanem a szó szerinti bizottsági, jegyzőkönyvi anyagokban!) Mai szemmel nézve az a 
kérdés tehető fel, hogy miért nem érvényesült jobban ez a felfogás. Most azt gondolom, 
nem képviseltem elég határozottan, meggyőzően és több kockázatot vállalva a vélemé- 
nyem. Akkor talán többen elkezdenek gondolkodni a vezetésben, hogy e kellemetlen 
makacskodásban igazság lehet. 


Ha most újból megalakulnának a reformbizottságok , milyen elképzeléssel ülne 
asztalhoz? És milyen asztalt választana? 


Először is a tapasztalataimmal ülnék asztalhoz. Nemcsak az én tapasztalataimról van 
szó, hanem azokéról, akik végigcsinálták az egészet. Ez érték, de nem a babérok szem- 
pontjából, hanem, hogy ne kövessük el még egyszer ugyanazokat a hibákat. Ezen kívül 
legszívesebben egy négyszögletű asztalhoz ülnék. Ennek egyik oldalán azok lennének, 
akik a politikai intézményrendszerben szükséges változásokhoz értenek. A másik olda- 
lon azok, akik ennek a társadalomnak a hosszú távú értékrendjéről tudnak valami 
előremutatót és megnyugtatót mondani. A harmadik oldalon ülnének azok, akiknek 
abban kéne segítséget adni, hogy milyen módon tudunk további reformjainkkal beillesz- 
kedni a szocialista országok közé. A negyedik oldalon pedig azt munkálnánk ki, hogy 
az igazi piaci kategóriákból és vállalkozásból kiindulva — és nem úgy, mint egykor, 
hanem alulról — miként tudnánk elindítani egy új folyamatot. Mert meggyőződésem, 
hogy a világgazdaság és a mi belső erőviszonyaink is csak az ilyen mozgásformákat 
hitelesítik, és fogadják el. No, kérem, én ezen az oldalon foglalnék helyet. Ha a négy 
oldalról nem együtt csinálják ezt a reformot, akkor ez az ügy meg fog rekedni. Bármelyik 
oldal is hiányozzék! Akkor, 1966-ban egy nagy, bátor lépést tettünk, politikailag, nem- 
slessksmti s, gazdaságilag egyaránt. Úgy gondolom, a mai helyzet bonyolultabb, de halad- 
ni kell! 

Benke Valériával beszélget Ferber Katalin és Rejtő Gábor 


A Társadalmi Szemle főszerkesztőjeként a Központi Bizottság 1964. évi 
állásfoglalását megelőzően tapasztalt-e spontán reformtörekvéseket, szemlé- 
letbeli változást a megjelentetni kívánt írásokban? 


Ezt a szemléletbeli változást a lapnál mi magunk is igyekeztünk kialakítani. Már 
1963-tól jelentettünk meg e kérdéskörben kisebb írásokat, és meg is kaptuk érte — igaz, 
nem a párt vezetésétől - a rendszeres elmarasztaló kritikát. 


Hanem honnan? 


Több helyről. Néha még közgazdászoktól is, mert némelyikük számára eretnekségnek 
számított például az a közlés, hogy az árrendszer nem ösztönzi, hanem fékezi a műszaki 
fejlődést. Én azon az állásponton voltam, hogy vitakérdésként közölni lehessen a hivata- 
lostól eltérő véleményeket is. Erre később bátorítást is kaptunk. A Politikai Bizottság 
1965-ben hozott, máig érvényes határozata szerint a Társadalmi Szemle feladata az, hogy 
mutassa be a valóságos összefüggéseket, közöljön elemzéseket nyitott kérdésekről, a 
szemlélet, a gondolkodásmód formálásával vegyen részt a döntéselőkészítésben. Hozzá- 
teszem, ezt a határozatot rendkívül nehéz volt érvényesíteni a gyakorlatban. 


Miért? 
Olvasóink körében meghökkenést keltett eza módosulás, hiszen megszokták, hogy mi 
a párt orgánumaként a már kialakult, az érvényes álláspontot közöljük. A mi lapunktól 
elvárták, hogy ne csak kérdezzen, hanem válaszoljon is. Ki kellett centiznünk, meddig 


mehetünk el. Nem annyira a politikai vezetés, mint inkább a fogadó közeg állított 
korlátokat. 


zakmai vagy politikai korlátokra gondol? 


Mindkettőre. Emlékszem, 1965-ben a gazdasági mechanizmus kritikai felülvizsgálatá- 
ról hozott cikkek esetében lapunk nem közgazdász munkatársai sem értették világosan, 
miről van szó. Hát még az olvasó! Nagyon kellett vigyáznunk, nehogy több kárt okoz- 
zunk, mint hasznot. Mindig azt mondtuk, hogy ezeket az írásokat ugyan nem negyven- 
ezer embernek, hanem annak a négyezernek kell megértenie, aki állami vagy pártfunkció- 
ja révén, gazdasági szempontból fontos helyen dolgozik. De ha ez a négyezer félreérti, 
akkor baj van. 


Önt mikor kérték fel, hogy vegyen részt a reform társadalmi összefüggéseivel 
foglalkozó bizottság munkájában? 


Nem emlékszem pontosan, de 1964 közepén történhetett. A bizottság hozzávetőleg 
másfél évig dolgozott, 1965 végén fejeztük be a munkánkat. 


Tudjuk azt, hogy Ön, akárcsak a bizottság többi tagja, írt egy tanulmányt, 
melynek címe , A dolgozók közgazdasági tudatának fejlődése" volt. Akkori 
tapasztalatai szerint milyen volt a társadalom reformfogadó képessége? 


A tanulmány megírásához szükséges felmérések, valamint a konzultációkon, aktívá- 
kon szerzett tapasztalataim szerint nagyon óvatosan kell bánni a , társadalmi" kifejezés- 
sel. Hogy mit is jelent ez, a közvélemény mekkora körét fogja át, ezzel kapcsolatban mi 
gyakran tévedésben élünk. A gazdasági kérdések iránti érdeklődés akkor csak egy szűk 
körre volt jellemző. A már említett tapasztalatok azt mutatták, hogy az iskolázott és 
politikailag legöntudatosabb körnek, pár százezer embernek volt valamelyes gazdasági 
ismerete. A nagy tömegek inkább csak olyan gazdasági kérdésekkel foglalkoztak, ame- 

lyek az egyes embereket közvetlenül érintették: emelkednek-e az árak és a bérek, változ- 
nak-e a munkafeltételek. De a szűkebben értelmezett közvéleményben érzékelhető volt 
egy pozitív várakozás. A vállalati önállóságot nemcsak a vállalati vezérkarok kívánták, 
hanem az értelmes pártmunkások is. Mégpedig azért, mert az akkori tervutasításos 
gazdálkodási kötöttségeket a racionalitás súlyos akadályának tartották. 


Mostani ismeretei szerint a hatvanas években a politikai vezetésnek reális képe 
volt a magyar társadalomról? 


Relatíve igen. De ezt is óvatosan kezelendő kérdésnek tartom. Úgy vélem, nem 
ismertük eléggé, mint ahogy ma sem és sehol sem. , Fecseg a felszín és hallgat a mély. . . 
- ezt a gondolatot érvényesnek tartom, és nemcsak ránk nézve. Mindenkor csak relatív 
lehet a társadalom egészéről és annak gondolkodásáról alkotott kép. A tömegkommuni- 
káció korában, az információk tömegének, áramlási gyorsaságának ellenére — vagy 
éppen ezért is — ez változatlanul így van. Nem tudhatjuk, hogy az interpretálás mennyire 
adja vissza vagy sugalmazza a tömegek véleményét. A mai értékelésekben a közelmúltra 
- így a reform kezdetére és további szakaszaira, a megtorpanásra és visszarendeződésekre — 
különösen jellemző a későbbi ismeretek visszavetítése. 
A Hegedűs András vezette reformbizottság, amelynek Ön is tagja volt, több 
szempontból is rendhagyónak mondható. Nem volt pontosan körülhatárolható 
feladata, szakmai összetétele a legheterogénebb volt, a felügyelő bizottságokra 
tett javaslataiból a legkevesebb került be a határozatba, s ebből is alig valósult 
meg valami a későbbiek során. 


A bizottság feladata eredetileg a reform társadalmi összefüggéseinek vizsgálata volt. 
Csak később az összefoglaló jelentés szűkült le a felügyelő bizottságok kérdésére. Erdei 
Ferenc és én elleneztük — de úgy emlékszem, hogy a bizottság más tagjai is — az összefogla- 
ló ilyen leszűkítését. Felvetettük a résztanulmányokban tárgyalt problémák mellőzését, 
hiányoltuk a vitáinkon kialakult álláspontunk szerepeltetését. Nem azt akartuk, hogy 
a reformmunkálatokat összefogó főbizottság mindenben fogadja el a véleményünket, de 
azt igen, hogyi fSTEEJET meg. A bizottsági munka kiindulópontja az a feltételezés volt, hogy 
társadalmi ellenőrzést tesz szükségessé. Ezzel összefüggésben a szakszervezetek szerepé- 
ról és a szövetkezetekről alapos vitát folytattunk. 

Mivel félek, hogy én is későbbi nézeteket csúsztatok össze az akkoriakkal — mint most 
oly sok esetben látom -, ezért nagyon szűkszavúan, inkább csak jelzésszerűen említek 
két problémakört. Az egyik: azt feltételeztük, hogy a vállalati vezetés minden áron a 
hatékonyságot akarja majd érvényesíteni, ezért nagy szükség lesz a szakszervezeti érdek- 
védelemre. Ez az álláspontunk a vállalati vezetők magatartásáról — erre később még 
visszatérek — nagyfokú naivitásnak bizonyult. A másik a szövetkezetek szerepének, 
egyenjogúságának, érdekvédelmének kérdése volt; az érdekvédelmi szervezet ki is épült 
a következő években. A Társadalmi Szemle egyébként 1967-1968 fordulóján vitát szerve- 
zett a szövetkezetekről, amelyet Erdei Ferenc vitaindítója és Nyers Rezső hozzászólása 
emelt elméleti rangra. Ezt az eszmecserét azóta is hozzájárulásnak tartom a szocialista 
szövetkezeti elmélethez, s tekintve, hogy csehszlovák, lengyel, szovjet és NDK-beli 
résztvevője is volt a vitának, valamelyes nemzetközi publicitást is kapott. 

Visszatérve az összefoglaló jelentésre: a felügyelő bizottságokról abban kifejtett felfo- 
gással egyetértettünk. A felügyelő bizottságok egyik alapvető funkciója a vállalati dolgo- 
zói kontrol! érvényesítése lett volna. Az akkori aggályok eloszlatására mindenütt azzal 
érveltem — ami akkor szilárd meggyőződésem volt -, hogy nem kell! félnünk az áremelke- 
déstől, mert a vállalat vezetői mellett ott ülnek majd a választott vagy delegált felügyelő 
bizottsági tagok, és ők megmondják - hiszen egyben fogyasztók is -, hogy volt-e ok saját 
termékeik áremelésére. Ma már látjuk, hogy ez mekkora tévedés volt. 

A másik elemként azt fogalmazta meg bizottságunk jelentése, hogy mivel az állami 
vállalat nem a saját vagyonával gazdálkodik, ezért szükség van társadalmi ellenőrzésre. 
De ezt nem szakigazgatási módszerekkel képzeltük el. Látják: máig élő kérdésekre 
kerestük akkor a választ, s nem hiszem, hogy véletlen a hasonlóság az akkori felügyelő 
bizottságok és a mostani vállalati tanácsok között. Sajnos, a problémák mai kiérleltségi 
fokában nem érzem az olyannyira szükséges , társadalmi tanulás" hatását. E tekintetben 
a szövetkezetek tapasztalatait kellett volna - a maga történetiségében — számba venni. 


Az 1956-ban alakult munkástanácsokkal kapcsolatos tapasztalatok kaptak -e 
hangot a bizottsági viták során? 


Nem emlékszem ilyenre, s nem tudom, szerepelt-e valakinek az elgondolásaiban. Én 
teljesen indokolatlannak tartottam volna, ha szóba kerül az alkalmazásuk. Ha egyszer 
egy szervezet mint a munkástanács - alakulásának körülményeit tekintve — a szocialista 
rendszerrel szemben szerveződött, akkor rendkívül kétséges, hogy nem sokkal később 
egy adaptációs kísérlettel mit értünk volna el. Én az 1919-es munkástanácsot — a magam 
önigazgatási elképzeléseit tekintve — képletként mindig elfogadtam, szocialista megoldás- 
ként szükségesnek tartottam hasonlót. Éppen ezért féltem attól, hogy elsietett, nem 
kellően átgondolt megoldásokkal kompromittálunk egy potenciális szocialista intéz- 
ményt. 


Az önigazgatás sem tartozott a reform előkészítése idején a kedvelt kifejezések 
közé. 


Valóban sokan féltek tőle — a fentiek is jelzik -, magamról azt mondhatom, hogy 
önigazgatáspárti voltam. Csak azt a típusát nem kedveltem az önigazgatásnak, amelynek 
legfontosabb célja az, hogy szembekerüljön a központi irányítással. A mi feltételeink 
között akkor más ok miatt is erőltetett, időszerűtlen konstrukciónak tartottam az 
önigazgatást az állami vállalatoknál. Többek között azért, mert a vállalati közeget 
nálunk nem is egyszerűen egy szocialista bürokratizmus jellemezte, hanem abban még 
a K. und K. hatások is észlelhetők voltak. Ez természetes: az emberi magatartást — tehát 
a társadalmi közeget -— nemcsak az általunk teremtett viszonyok negatív elemei (a 
túlcentralizáltság, a hiánygazdálkodás, a bürokratikus irányítás) kondicionálták, hanem 
az öröklött mentalitás is. E kettő kölcsönhatásba lépve alakítja a mindenkori társadalmi 
magatartást, közeget, reagálásokat. A szövetkezeteket úgy definiáltuk mint önigazgató 
jellegű gazdasági közösségeket, kívánatosnak tartva a vállalati jellegű gazdálkodást. 
A szövetkezet csak önigazgató lehet, ha nem az, akkor nem szövetkezet. Az akkor még 
gyenge csírából a mezőgazdasági termelőszövetkezetek esetében mára kinőtt a fa. Ez a 
társadalmi-gazdasági képződmény a mi magyarországi szocializmusunk eredménye, 
amellyel nemzetközi vonatkozásban és történelmi perspektívában is létrehoztunk valami 
modellszerűt. 


Kiindulópontként Önök elfogadták, hogy a vállalatok vezetői az új mechaniz- 
musban a gazdasági racionalitás szellemében cselekszenek majd. Mi fért bele 
akkor ebbe a kategóriába? Mert a tökemozgás már nem. 


Talán volt, aki gondolt erre is, de a bizottsági munkában ez nem vetődött fel. Nekem 
olyasmi járt a fejemben, hogy kockázati tényező nélkül nincs vállalkozás, de ezt alapo- 
sabban nem gondoltam át. A munkaerőpiacot - ha akkor említi valaki — bizonyára élesen 
elutasítottam volna: ezt most önkritikának szánom. Nem erre járt az agyunk, pedig az 
ember jártában-keltében látott egyet 8 mást. Feltűnt például, hogy a vállalatok akkor is 
lekötik az erőforrásokat, így a munkaerőt is, ha nem használják fel. Viszonylag hamar 
érzékelhető volt, még jóval a gazdaságirányítási rendszer reformja előtt, hogy valami baj 
van: az elvileg állami, tehát köztulajdonú magyar vállalatokat szilárd betonfalak választ- 
ják el egymástól. Így ésszerű átcsoportosításra nincs sem lehetőség, sem érdekeltség. Ami 

a munkaerőt illeti — s ez már 1968 utáni tapasztalat -, ahogy lehetővé vált a dolgozók 
szabadabb mozgása, úgy vált egyre szembetűnőbbé a munkaerőhiány. Pedig elbocsátá- 
sokra számítottunk, erre hoztunk ellensúlyozó intézkedéseket. Ehelyett nagy túlkereslet 
alakult ki. A munkaerőpiaci egyensúly hiánya már az 1972-höz vezető út egyik mérföld- 
köve volt. 


A munkaerőmozgás kiváltotta feszültségekre többféleképpen lehet reagálni. 
Nálunk megszületik a , vándormadár" bélyeg, híven tükrözve a politikai türel- 
metlenséget, alacsony konfliktustűrő képességet. 


A ,vándormadarazás" hibás reagálás volt, nem véletlen, hogy lekerült a napirendről. 
De miért csak a politika csekély konfliiktustűrő képességét említik? Ott helyben, ahol a 
konfliktusok keletkeznek, volt-e — és ma van-e — konfiiktustűrő képesség? 


A politika részéről nem lát hibát, türelmetlenséget? 


De igen. Ilyen hibának tartom az átlagbér-szabályozásnak a termelőszövetkezetekre 
való kiterjesztését vagy később a háztáji túlzott adóztatását. A hibás politikai reagálás- 
nak persze volt tárgyi alapja is: a gazdaságirányítási rendszer reformját követően piaci 
egyensúlyzavarok is jelentkeztek. Előbb már hivatkoztam a munkaerő iránti túlkereslet- 
re — ami ezek egyike volt -, s a gazdasági problémák jó része társadalmi feszültségeket 
is kiváltott. Az első számú irritáló tényező az árak emelkedése volt. Az, hogy egy 
viszonylag szerény áremelkedés akkor irritálónak tűnt, a nálunk létező társadalmi közeg- 
nek tudható be. Eleinte sokat perlekedtem az árak emelkedését panaszoló vállalati párt- 
és szakszervezeti funkcionáriusokkal. Rendszeresen visszakérdeztet őket: a saját válla- 
latuk miért és mennyivel emelte az árakat. Hosszú ideig, mint már említettem, azt hittem 
és sokakat nyugtattam is ezzel, hogy nálunk nem szabadulhatnak el az árak, hiszen a 
saját vállalatuk ellenőrzésében részt vevő dolgozók - akik egyben fogyasztók is — jól 
megnézik, hogy mi volt indokolt az áremelésekből. 

A közgazdaságtudomány elemzései később sok mindenre rávilágítottak. A társadalmi 
feszültségnek azonban az áremelkedés mellett más okai is voltak. Az egyik a paraszti 
jövedelmek gyors megugrása, miközben a nagyüzemi munkások reálbére nem emelke- 
dett kielégítően, a másik az ún. indokolatlan nagy jövedelmek és a spekuláció. Ez utóbbi 
kérdéskörben alaposabb elemzés csak 1978-ban született, s a politikai állásfoglalás is 
ettől kezdve árnyaltabb. Amit azonban a leglényegesebbnek tartok, az a következő. 
Közkeletűen 1973 végétől, az ún. olajárrobbanástól számítják a világgazdaság — szá- 
munkra és sok más ország számára is — negatív változásait. A mi gazdasági reformunk 
kibontakozására negatív hatást gyakorolt a reformkoncepcióban feltételezett konjunk- 
túra megtörése és a nemzetközi valutaválság is, ami már 1970-1971-ben bekövetkezett. 
Ezeknek a kezelésére a mechanizmus nem volt felkészülve. 

A másik kérdés belső eredetű: a reform megtorpedózásaként szokták említeni a 
vállalatok tevékenységébe való központi beavatkozást, különösen a visszamenőleges 
hatályú és negatív korrekciókat. Az első ilyen lépés az 1970-re kialakult beruházási boom 
megfékezése volt. 1971-ben egy a reform elveitől eltérő direkt, adminisztratív intézkedési 
tervet fogadtunk el a beruházások csökkentésére. Igaz, a beruházások visszafogásának 
elvei között az is szerepelt, hogy semmiképpen ne mechanikus, lineáris csökkentés legyen, 
hanem a gazdasági célszerűség érvényesüljön. A forráselvonás azonban a nálunk szoká- 
sos , szelektív" módon (azaz: mindenhonnan közel azonos mértékben) ment végbe. 

A tényleges gazdasági ellentmondásokat természetesen számos szubjektív értékelés is 
felerősítette. Ha nagyon ironikusan akarok fogalmazni, akkor azt mondom, hogy az 
irigység is politikai tényezővé vált, s ehhez kedvező hátteret nyújtott, hogy sok pártbi- 
Zottság és a szakszervezetek Tia ges közvetítették, illetőleg mutatták be a meglevő 
gondokat, az egész atmoszférát valóban támogattunk néhány olyan követelést, 
amelyről később úgy láttam, nem kellett volna. Megjegyzem, a munkásbérek központi 

emelését ma sem sorolom ezek közé. Egyébként a kezdeti tévedések elkerülhetetlen 
velejárói egy ilyen folyamatnak, a tanulópénzt együtt fizettük, és nem rovom fel a 
közgazdászoknak sem, hogy mennyi illúzió szerepelt elképzeléseik között. Emlékszem, 
egyszer bementem Nyers elvtárshoz (amikor már ott tartottunk, hogy öt perc múlva 
, indul a reform"), és arról beszélgettünk, hogy nem lévén igazi piacunk, viszont mono- 
polszervezeteink bőséggel, milyen módon fogunk az árakra nyomást gyakorolni. Fejtege- 
téseinek konklúziója a még kialakulatlan problémákról az volt, hogy ez egy önkorrigáló 
mechanizmus lesz. Ez a válasz akkor teljes mértékben megnyugtatott, úgy gondoltam, 
nem kell pánikba esni, és ha bíztató jelek vannak, akkor rajta, előre. 


Egészen 1972-ig? 


1972-ben nem a reform meghiúsítását, visszarendezését fogadtuk el; egyfajta, nem 
csupán politikai kompromisszum született az égetőnek észlelt feszültségek feloldására. 
Azért fogalmazok így, mert - nem tagadva a politikai nézetkülönbségek létét — úgy 
gondolom, ez részben szakmai kompromisszum is volt. Hiszen a viták — a hevesek is - 
többnyire szabályozók körüli viták formájában zajlottak. Akkor nem igazán értettem 
a közgazdasági összefüggéseket, és azt hiszem a döntéshozók nem csekély része is így volt 
ezzel. Már a vitákban képviselt álláspontokat sem láttuk át minden részletében, 5 
szeretném kiemelni: ez talán nemcsak a mi hibánk volt. Hogy mi történik a vállalati 
szférában, azt a nekünk - tehát a KB tagjainak — készített anyagokból nem mindig 
érthettük meg, illetőleg, a későbbi elemzések tanúsága szerint, gyakran félreértettük. De 
azt sem tudom, hogy a közgazdaságtudomány vajon produkálta-e naprakészen az éppen 
alakulóban levő új jelenségek elemzését. Például mit mondott az 1970-1971-es beruházá- 
si bboomról akkor? Vagy arról, hogy a mi gazdaságunkban - ahol nem működik a tőkekor- 
lát — miképp lehet a reformcélokkal konzisztens módon szabályozni a beruházásokat? 

Igaz ugyan, hogy nálunk is árutermelés folyik, így a piaci törvények érvényesek, de 
tulajdonviszonyaink felvetnek az általánostól a különös irányába tartó megoldási köve- 
telményeket. Ezek következtében a költségérzékenység, ezen belül a létszámigény és a 
teljesítmény-jövedelem összefüggés sajátosan jelentkezik. Ráadásul, ha a közgazdaságtu- 
. domány gyorsan és helyesen mutatta volna be ezeket az összefüggéseket, akkor is 
számolnunk kel! azzal, hogy a társadalmi megismerés folyamata lassúbb és tekervénye- 
sebb, mint a tudományos felismerésé. Mindenesetre az akkor készített javaslatok olya- 
nok voltak, hogy mindegyik a saját koncepció igazolására hozott fel tényeket; ilyenekkel 
egyébként ma is találkozhatunk. Persze a vitapartnerek is válogattak a tényekből. Ilyen 
volt ez a furcsa párbeszéd. A reform elleni legerőteljesebb fellépés az árstop követelése 
volt. Ha ezt az akkori vitában jelentkező markáns álláspontot — amely nyilván nem volt 
reformkonform - elfogadjuk, az a reform teljes leállítása, visszafordítása lett volna. Ami 
végül történt, az megtorpanás, sok tekintetben visszafordulás volt anélkül, hogy a 
többség ezt akarta volna. Az akkori nemzetközi hatásokat sem ismertük — még ma sem 
ismerjük - kellően. Ezért valóban beszélhetünk — Pozsgay Imre kifejezésével — rejtőzkö- 
dő reformról. 


Végül 1974 után úgy tünhetett, minden rendben. Mikor vált gyanússá a dolog? 


A hetvenes évek második felében már erőteljesen hatott az a felismerés, hogy ezt az 
, agyonszabályozósdit" - a húzd meg, ereszd meg módszerével, a pántlikázott pénzekkel 
— nem lehet eredményesen alkalmazni. Ebben az időszakban mégis előrehaladást feltéte- 
leztem, mert az 1977-es KB-határozat — szerintem időben, tehát két évvel az 1975-ös 
felismerés után — már reagált a világgazdasági környezetváltozásra. E programban jelen 
voltak a reformkoncepció alapelvei, az előterjesztés a külgazdasági stratégiára alapozott, 
azzal összehangolandó strukturális átalakítást (és folyamatos alakulást) irányzott elő. És 
akkor fizettük másodjára a tanulópénzt. Ezt a mai fejemmel mondom, mert 1977-ben 
még nem gondolkodtam így. Politikai döntéseinkben az vezetett bennünket, hogy a 

szerkezetátalakítás során kerüljük el az életszínvonal csökkenését, és ne veszélyeztessük 
a munkahelyek stabilitását. Íme: itt lehet a konfiiktuskerülés vádját emlegetni. De ezt a 
dilemmát tartósnak érzem: a stabilitásnak és a biztonságnak milyen kombinációját kell 
megteremteni ahhoz, hogy az ne veszélyeztesse a dinamizmust, a változtatás kényszerét? 

A reformgyakorlatban azonban további két típushibát is látok. Az egyik, hogy valójá- 
ban nem jelöltük meg 1968-ban - ami még érthető -, de 1977-ben sem és még 1984-ben 
sem azt az átvezető utat, amelyen az adott állapotból a felvázolt modellhez, a kívánatos 
helyzethez el lehet jutni. Ha egy reformelképzelés mellé nem teszik le a megalapozott 
átvezető programot, akkór — tisztelve az értékes elméleti fejtegetéseket — egy politikai 
döntéshozó nem tud vele mit kezdeni. Azt vártam és várom, hogy az elemzésekben igen 
gazdag közgazdaságtudományunk szolgál ilyen típusú elgondolásokkal is. 


Ezért a közgazdászokat teszi felelőssé? 


Nem. Ezért a felelősség főként a párt- és az államigazgatási apparátusban dolgozó 
vezető szakembereket terheli, mert nem végeztettek, illetőleg nem rendeltek a tudomá- 
B intézetektől olyan számításokat, amelyek az átvezetési programot megalapozhat- 
ják. 

A másik visszatérő hiba a reformkoncepciók kidolgozásakor: a társadalmi közeg 
elhanyagolása. A , közegellenállást" a hivatalos előterjesztésekben és az elméleti fejtege- 
tésekben figyelmen kívül lehet hagyni, vagy a csak pozitív várakozások felsorolásával 
helyettesíteni lehet, de ez megbosszulja magát; a valóságban meghiúsulnak vagy leg- 
alábbis gellert kapnak a jó elképzelések. to 


,A reform társadalmi összefüggéseiből" menetközben ,, A dolgozók irányítási 
rendszerbe való bevonása" lett. Ha nem történik ez a gyökvonás (redukálás ) , 
vagyis az új gazdasági mechanizmus társadalmi reformmal bövül, akkor mi- 
lyen lett volna a reform fogadtatása? 


Mit ért társadalmi reformon? 


Nyilt politizálást, amelynek döntő eleme a különböző gazdasági és (rész) 
társadalmi érdekek nyilvános megjelenése, illetve ütköztetése, valamint a 
gazdasági-társadalmi folyamatok valóságos társadalmi kontrolljának — s ami 
ezzel együtt jár, az állampolgár autonómiájának — a megteremtése. 


Húsz éve ezek a kifejezések még nem szerepeltek, de a célokban sok azonosságot 
találhatnánk. Persze, hogy számítottunk a részérdekek nyílt jelentkezésére, amit az üzemi 
demokrácia intézményeitől vártunk. A társadalom egészének gyökeres átalakulását 
azonban — ezt ma már talán jobban lehet tudni, mint ahogyan mi képzeltük húsz éve — 
nem lehet elvárni egy határozattól, sem más egyszeri feltételváltozástól. Higgyék el 
nekem: a társadalom többségének tökéletesen mindegy volt, hogy van-e reform vagy 
nincs. A reform valóságos vagy potenciális táborát az akkori társadalmi-gazdasági 
aktívára, tehát néhány tíz- vagy százezer emberre becsülném. 

Jobban élni, a munkahelyen egy kicsit kellemesebb körülmények között dolgozni -— ezt 
akarták a legtöbben. Ez utóbbi fontos elemének tekintik az emberek, hogy ne legyenek 
túl nagy követelmények, sem konfliktusok. A feszültséget nálunk általában mindenütt 
negatív tényezőnek tekintik. Pedig enélkül nincs hajtóerő. De ezt még a döntésre kötele- 
zett emberekkel sem könnyű elfogadtatni, nemhogy több millió emberrel. A nyilt érdek- 
ütközés azonban maga a konfliktus. . 

Az viszont szerepelt a céljaink között, amit önök a kérdésükben - csekély társadalmi 
konkrétsággal — felvillantottak. Hisz még most, húsz évvel később is látjuk, milyen nehéz 
elérni, hogy a munkakollektívák, azok tagjai részt vegyenek a saját körükre érvényes 
döntésekben, így például a teljesítménykövetelmények kialakításában és honorálásában. 
Felülről és kívülről diktált követelményeket legfeljebb a darabbéres vagy szalagnál 


30 VISSZATEKINTÉS A REFORM ÚTJÁRA 


dolgozó munkásoknál érvényesíthetünk. Technológiailag igényes szakmunkáknál vagy 
éppen a műszaki értelmiségi kollektíváknál ez elképzelhetetlen. Ugy látom azonban, 
hogy nálunk az érdekütközéssel járó konfliktusok miatt kevesen hajlanak e feszültségek 
vállalására. : 


És ennek nem az az oka, hogy tulajdonképpen a politikának nincs konfliktus- 
tűrő képessége? 


Lehet így is minősíteni. De kérem, gondolják meg, akkor még szó sem volt tömeges 
elbocsátásról, csak a hatékonyság, a szerkezetátalakítás egyes helyi feszültségeit kellett 
volna vállalni. S ez sem sikerült. Részben e vállalás hiányára vezethető vissza, hogy igazi 
szelekció a fejlesztési pénzek vállalaton belüli elosztásában is alig észlelhető; a vállalati 
belső egységek külön-külön informális érdekcentrumokként léteznek, ami egyik oka a 
beruházások szétforgácsoltságának. A munkakollektívák bel§6 értékelésén alapuló tény- 
leges szelekció olyan területeken is mérsékelt, mint a tudományos kutatóintézetek, ahol 
többnyire még a kutatási témák szelekciója sem megy, nemhogy a személyeké. Persze 
ebből is van a politikai vezetés számára levonható konzekvencia. 


Visszatérnék arra, hogy javaslataik között szerepelt a vállalati felügyelő 
bizottság, mint a társadalmi ellenőrzés egyik lehetséges és valóságos formája. 
Ez pedig a nyilt politizálás lehetősége felé mutat. 


A felügyelő bizottságok ügye a gyakorlatban jelentéktelenné vált. Nem ismerem az 
összes okot, de volt olyan érv is, hogy nem találtak igazán független szakértőket, ez pedig 
fontos lett volna a bizottságok működéséhez. Én azóta is fontosnak tartanám — nem is 
csak a vállalatoknál, hanem a párt és a kormány mellett is — a döntéselőkészítésben 
közreműködő, független szakértők meghívását, azzal a megszorítással, hogy ez csak 
relatív függetlenség lehet. Egyszerűen azért, mert kis ország vagyunk, és így jó esetben 
a konkrét szervezeti függést lehet csak elkerülni. Ami a nyílt politizálást, a társadalmi 
ellenőrzést illeti, érdemes megnézni a vállalati tanácsokat. 


Ez mire bizonyíték? 


Arra, hogy a legtöbbjükre nem a nyílt érdekütközés, a nagyobb társadalmi aktivitás 
a jellemző. Osztom azt a véleményüket, hogy szükség van a nagyobb politikai nyilvános- 
ságra, de azt illúziónak tartom, hogy minden esetben az érdekek nyílt megjelenését várják 
például a vállalati tanácsok és más — egyébként szükséges — politikai fórumok működésé- 
től. Az érdekek soha nem nyíltan, hanem mindig ideologikus köntösben jelennek meg; 
mint a , társadalom érdeke", a , szellemi munka értéke", a , műszaki haladás", az 
, igazságosság" stb. A társadalom legtermészetesebb vonása, hogy így fejeződnek ki az 
érdektörekvések. Hogy ez mennyire általános, arra hadd idézzem a polgári többpárt- 
rendszert, ahol szinte minden párt néppártként vagy az elvont , közjó" képviselőjeként 
lép fel. Az érdekek megjelenítése ezután sem igen történik másként. 


A politika szerepét illetően azt is megkérdezném, hogy az 1966-os KB-határo- 
zat előkészítésével ellentétben a párt miért nem közvetlenül szervezte az 
1984-es állásfoglalás kidolgozását? 


1982 őszén konzultatív testületet hoztunk létre, ez is a párt által szervezett testület volt. 
A hatvanas éyek közepén működő mechanizmusbizottsághoz hasonlóan ennek élén is 
a KB gazdasági ügyekkel foglalkozó titkára állt. Egy interjú keretében nehéz pár szóban 
értékelni egy döntéselőkészítő fórum csaknem kétéves munkáját, arra azonban már 
utaltam, hogy számomra különösen az átvezető program s az azt megalapozó számítások 
hiánya volt szembeötlő az 1984-es állásfoglalással kapcsolatban. 


ma Éa remek ame m-e 

Mindenkinek feltesszük azt a kérdést az interjú végén, hogy szükségesnek 
látnak-e most, 1988-ban, az 1966-oshoz hasonló reformelőkészítő munkálato- 
kat, és ha igen, milyen javaslatokkal ülnének le az asztalhoz? 


Hogy általában szükség van-e ilyen munkára, azt hiszem, igen. De tartok attól, ha 
most híre kelne a munkálatok kezdetének, az kevesebb embert indítana bizakodásra, 
mint amennyit leállásra ösztönözne. Bizonyos problémákat feltétlenül meg kell olda- 
nunk. Lehet, hogy ezek természete olyan, hogy átfogó bizottsági munkát is szükségessé 
tesz. Azt sürgetőnek tartom, hogy mérsékeljük a jelenlegi államigazgatási monopóliumot 
a döntések előkészítésében; ehhez a már említett viszonylag független tanácsadói, szakér- 
tői hálózat kiépítése hozzájárulhat. Alapvető kérdésnek látom a szociálpolitika és a 
gazdaság viszonyának újraértékelését is. Amennyire gyengének tartom az 1984-es prog- 
ramban a közgazdasági oldal kidolgozottságát, annyira elengedhetetlennek gondolom 
most, hogy az adóreform mellett egy társadalompolitikai koncepciót is kialakítsunk. Ez 
nem redukálható a szűken vett szociálpolitikára. Véleményem szerint egy szocialista 
társadalompolitikai koncepciónak a munkamegosztást, a jövedelemelosztás mindkét fő 
ágát, emellett az oktatást, a szakképzés lehetőségeit és a családok életkörülményeinek 
társadalmi feltételeit is magában kell foglalnia. 

Sajnos most, elszalasztva némely lehetőségünket és időt veszítve — és ennek nagy része 
a politika felelőssége — szocialista céljainkkal összhangba nem hozható lépésekre is 
rákényszerülünk. Intézkedéseink több eleme - remélem csak átmenetileg — szükségkép- 
pen visszalépést jelent. Itt mindenekelőtt a munkanélküliségre gondolok. Az állampolgár 
autonómiáját — amelyet önök hangsúlyoztak — ugyanis ezen az úton végképp nem 
közelíthetjük. Úgy vélem, nyilvánosan meg kell mondanunk, miben és miért lépünk 
vissza. Mi az, amit egy korábbi elgondolás szerint csak megtűrtünk, most viszont 
növeljük a szerepét. Ilyen például a munka szerinti elosztásra épülő társadalmi viszonya- 
inkkal még nem ellentétes kismagántulajdon. Arról is szólnunk kell, hogy milyen mérték- 
ben és konkrét formákban fogadunk el tőkeviszonyokat a gazdaság dinamizálása érde- 
kében. Nem kevésbé fontos, hogy milyen feltételek létrejötte esetén léphetünk ismét előre 
a biztonságosabb és humánusabb létviszonyok felé. 

Még egy megjegyzést engedjenek meg: a nemzetközi gazdasági feltételekről nem 
kérdeztek, így erről nem is szóltam. Megjegyzem azonban, hogy ezek elhanyagolása vagy 
illúziókeltő és szimplifikált kezelése nem kisébb gátja bármiféle szocialista reform érvé- 
nyesülésének, mint az eddig tárgyalt politikai és társadalmi akadályok. 


Szervátiusz Jenő: Molnár Anna 


ESZMECSERE 


NAPIRENDEN A BÉRREFORM 


A tervbe vett bérreform szakmai előkészítése a befejezéshez közeledik. Az 
elmúlt hónapok során számos cikk, interjú jelent meg a lapok hasábjain, 
műhelyviták egész sora foglalkozott azzal, hogy gazdaságunk jelenlegi 
körülményei között milyen mértékben szükséges és lehetséges a bérek 
alakulását meghatározó mechanizmusok megújítása. Mostani helyze- 
tünkben különösen nagy a javaslattevők felelőssége: a csak reszortszem- 
léletű vagy a nem konkrét helyzetünkre alapozó intézkedések rendkívül 
nagy károkat okozhatnak. Ezért is örvendetes, hogy a szakmai viták 
túlléptek a közvetlen bérügyek határain, s szélesebb összefüggésekben, 
a bér és a gazdaság más területeinek kölcsönkapcsolatai alapján vetették 
fel a bérmechanizmus reformjának kérdését. 

Némiképp értékelve az alább közölt írások tanulságait is, úgy látjuk, 
hogy mai tudásunk és lehetőségeink birtokában több területen csupán 
a kérdések, dilemmák megfogalmazásáig jutottunk el. Nem jött, talán 
nem is jöhetett létre egyetértés számos kérdésben. A szakértők eltérően 
ítélik meg például eddigi bérszabályozási gyakorlatunk tapasztalatait, a 
bérek és a teljesítmények viszonyát, a bérszabályozás szerepét az árszín- 
vonal alakulásában, az érdekegyeztetéses bérmegállapodások mai lehe- 
tőségeit. Ebből következően a bérreform tartalmáról, esélyeiről is meg- 
oszlanak a vélemények. Bízunk abban, hogy a vitatott kérdések közül a 
politikai állásfoglaláshoz nélkülözhetetlenek még tisztázódnak a döntés- 
ig hátralevő időben, és a további viták is segíteni fogják a megalapozatlan 
várakozások és illúziók szertefoszlását. Ugy véljük azonban, hogy a bér- 
mechanizmus - hasonlóan a gazdaságiírányítás más területeihez — sem 
reformálható meg egyetlen nekirugaszkodással, vagy a gazdaság egészé- 
ből kiragadva. Csak irányítási rendszerünk és gazdálkodási gyakorlatunk 
egészének folyamatos megújítása és újabb elemzések, kutatások, véle- 
ménycserék alapozhatják meg az egyetértést és az érdemi előrelépést a 
bérügyekben is. 

Szerkesztőségünk az alábbi három Írás közreadásával arra törekszik, 
hogy - a viták lezárásának szándéka nélkül — megismertesse az olvasókat 
a bérreform szakmai előkészítő munkálatainak kulcskérdéseivel. 

Bérreform: buktatók és fogódzók 
Körkérdés 


A Társadalmi Szemle szerkesztősége felkérte a bérügyek néhány szakértőjét, fejtsék ki vélemé- 
nyuket a bérmechanizmus tervezett reformjának egyes vitatott problémáiról. Kérdéseinkre 
válaszol: Falusné Szikra Katalin akadémikus, a Marx Károly Közgazdaságtudományi Egye- 
tem egyetemi tanára; Fodor László, a Gazdasági Kamara főtitkárhelyettese; Gábor R. István, 
a Marx Károly Közgazdaságtudományi Egyetem docense; Kövári György, a Marx Károly 
Közgazdaságtudományi Egyetem tanszékvezető egyetemi docense; Makó Csaba, az MTA 
Szociológiai Kutatóintézetének igazgatóhelyettese; Nyikos László, a Szakszervezetek Elméleti 
Kutatóintézetének igazgatóhelyettese; Pongrácz László, az Állami Bér- és Munkaügyi Hivatal 
főosztályvezetője; Szegő Szilvia, a Munkaügyi Kutatóintézet osztályvezetője. A kérdéseket 
összeállította és a szöveget sajtó alá rendezte Bihari Péter, a Társadalmi Szemle rovatvezetője. 


Miben látják Önök a bérreform lehetséges céljait s megvalósításának feltéte- 
leit? Reálisnak tartják-e a központi bérszabályozás megszüntetését a közeljö- 
vóőben? 


Bérezési gyakorlatunkban feszültségek halmozódtak fel, a bér- 
és kereseti arányokban torzulások alakultak ki. A szélesebb 
értelemben vett munkajövedelmi arányok nincsenek összhangban a teljesítményekkel, 
nem juttatják kifejezésre a képzettség színvonalában fennálló különbségeket és a képzett- 
ség megszerzéséhez és megújításához szükséges egyéni ráfordításokat. Emiatt nem kielé- 
gítő a bérezés ösztönző hatása. És még sorolhatnánk a megoldásra váró problémákat. 
A bérrendszerben a legtöbb feszültség a bér- és keresetszabályozás korlátozó hatásához 
kapcsolódik. Mindezek a problémák ma már nem oldhatók meg egymástól elszigetelt 
részintézkedésekkel, hanem szükség van a bérpolitika és a bérrendszer átfogó korszerűsí- 
tésére, reformjára. i 

Sokan az ár- és adóreform ellentételezését várják a bérreformtól. Ez a felfogás azonban 
téves. A bérreform feladata az előzőekben példaként felsorolt problémák enyhítése, majd 
megoldása és csak végső soron, mintegy betetőzésként szolgálhatja a reálbércsökkenés 
megállítását, majd növelését. A bérreform része a társadalmi, gazdasági reformfolyamat- 
nak, annak fontos előmozdítója lehet, és nem szakítható el a szociálpolitika, a társada- 
lombiztosítás, a költségvetés reformjától. Más oldalról viszont a reformfolyamat előre- 
haladása fontos feltétele a bérreform kibontakoztatásának. 

Látni kell azonban azt is, hogy — nem az államigazgatásnak, hanem - a gazdaságnak 
szüksége van arra, hogy átmenetileg, amig ennek a funkciónak az ellátását a gazdasági 
környezet nem veszi át, az állam külön szabályozással megfelelő keretek között tartsa 
a kiáramló vásárlóerőt. Amíg a piaci viszonyok nem szabnak határt az áremelésnek, 
addig lehetőség van a bérek növeléséből adódó költségnövekedés áremeléssel történő 
továbbhárítására. Ebben az esetben a gazdálkodó szervezetek nem kényszerülnek a 
bérekkel való takarékoskodásra, és arra sem, hogy a ráfordítások egyéb elemeiben elért 
megtakarításból teremtsék meg a fedezetet a szükséges bérnöveléshez. Mindenképpen 
arra kell azonban törekedni, hogy minél előbb létrejöjjenek az elkülönült központi állami 
szabályozás megszüntetésének feltételei, mert ez a szabályozás szinte elkerülhetetlenül 
magával hoz a gazdasági fejlődés szempontjából igen kedvezőtlen hatásokat is. Minde- 
nekelőtt a versenyszférában lenne szükség az állami szabályozás kiiktatására. Ám ez is 
csak fokozatosan történhet. 

A bérreformot nem lehet egyszeri intézkedéssel megvalósítani, mindenképpen egy 
hosszabb folyamat szükséges a végső célok eléréséhez. A legsürgősebb feladat a bér- és 

keresetszabályozás kötöttségeinek oldása, a gazdálkodó szervezetek bérezéssel kapcsola- 
tos hatáskörének, mozgásterének bővítése, a vagyonérdekeltség kibontakoztatása és az 
érdekegyeztetés módszereinek alkalmazásához az előfeltételek fokozatos kialakítása. Az 
úgynevezett bérklub a maga követelményrendszerével előremutató módszer az elkülö- 
nült bérszabályozás megszüntetéséhez. 


Az teljesen egyértelmű, hogy a bérreformot a gazdaság más 
területein megtett vagy megteendő lépésekkel összehangoltan 
lehet csak végrehajtani. Az 1988. évi reformlépések előkészítésekor világossá vált, hogy 
a gazdaságirányítási rendszer továbbfejlesztése során átütő erejű változásra akkor szá- 
míthatunk, ha átgondolt koncepció alapján együttesen valósul meg az ár-, adó- és 
bérreform, valamint ezzel összhangban történnek lépések az árfolyam-politikában és a 
jövedelemszabályozásban. 


FODOR LÁSZLÓ 


Mint ismeretes, eddig csak az adó- és a vállalati jövedelemszabályozási rendszer 
továbbfejlesztése valósult meg. Ezek is számos , kényszerű" kompormisszummal terhel- 
tek. Kompromisszumokat kényszeritett ki az igen feszült gazdasági helyzet, valamint a 
jelentősebb jövedelemátrendeződéssel szemben álló parciális érdekek sokasága. A bérre- 
form, bár szükségességét elvben mindenki elismerte, csak most, hónapokkal az adóre- 
form bevezetése után kerül napirendre. A bérreform lényege, szerintem, a következő: 
olyan racionális bérarányok és kereseti szinvonal kialakítása, amelyek elsősorban a 
munkaerőpiac teljesítményeken alapuló keresleti-kínálati viszonyait, illetve annak válto- 
zását tükrözik. A piacon kívüli - nem kompetitív - szférákban a bérek, keresetek 
mozgása, a különböző arányok kialakulása a nemzetközi gyakorlatnak megfelelően 
többnyire különböző formában müködő alkumechanizmusok közbeiktatásával történ- 
het. A bérreform lényegéből fakad, hogy feltételezi a központi bér- és keresetszabályozás 
megszüntetését. 


Tudomásul kell venni, hogy a vásárlóerő-szabályozás, a szociálpolitika megvalósítása, 
a teljes foglalkoztatottság fenntartása kormányzati feladat, és ezért nem lehet a vállalati 
keresetszabályozás funkciója. A magánszemélyek jövedelemadója és egy ehhez illeszkedő 
jó (vagy kevésbé jó) szociálpolitika a vásárlóerő-szabályozás adekvát eszköze. (A foglal- 
koztatáspolitika megítélésem szerint struktúrapolitikai kategória, és ezért nem köthető 
a bérreformhoz.) Mindezek figyelembevételével válhat a bér és kereset a gazdálkodó 
szervezetek számára olyan valós költséggé, mint az anyag- vagy energiaköltség, amely- 
nek legracionálisabb kezeléséhez alapvető vállalati érdekek fűződnek. Ennek megvalósi- 
tásához a feltételek ma is adottak, illetve megteremthetők. 

Nyilvánvaló, hogy az első fázisban nagyobb lépésekre a termelő, kompetitív szférában 
van szükség és lehetőség. Az itt elért sikerek teremthetik meg a kompetitív szférán kívüli 
területeken való előrehaladás feltételeit 15. Eppen ezért a fokozatosság elvét messzeme- 
nően szem előtt kell tartani. Elvileg is alátámasztható érvek szólnak azonban amellett, 
hogy a kompetitív szférában 1989-től szűnjék meg a keresetszabályozás. Ez lehetne a 
bérreform első lépése. Már ez az első szakasz is következetes, szigorú, kiszámítható 
gazdaságirányítási magatartást feltételez, amely a fiskális és , monetáris szabályozási 
teremt a költségek iálráálz sás a a TúSzáki fejlesztés meggyorsítására, valamennyi 
termelési tényezővel való gazdaságos, racionális gazdálkodásra. Csak ilyen elveken 
nyugvó közgadasági környezetben van esély arra, hogy a reformlépésekkel elérni kívánt 
célok megvalósuljanak. 


A bérreformon szerfelett egyszerű dolgot értek: annak elismeré- 
sét, hogy a bér fontos. Fontos a gazdaságban, annak teljesítmé- 
nyeiben és fontos a társadalomban, kiváltképpen a munkához kötődő értékek elismeré- 
sében. Ez az állítás egyben tagadása annak, hogy a bér nem fontos, azaz indifferens a 

gazdasági források létrejötte és a társadalmi közállapotok, erkölcsök, normák, értékek, 
cselekvési motivációk szempontjából. 

Az általam képviselt álláspontból az következik, hogy a bérreform a bérnek aktív 
szerepet szán a kibontakozásban: újraértékeli a bér helyét a népgazdasági szinten keletke- 
ző jövedelmekben, a vállalati költséggazdálkodásban és a lakosság összes jövedelmein, 
főként munkajövedelmein belül: Felfogásom szerint egy olyan társadalomban, melyben 
jelentős feszültségek vannak az elosztás területén és kiéleződnek a bérek körüli , harcok", 
a bérpolitika állami intézményének, a munkaügyi kormányzatnak kell ütköztetnie a 
bérezés szempontjait a gazdasági politika más szempontjaival. Ez azt is magában foglal- 
ja, hogy egy aktív bérpolitika a bérezés oldaláról igyekszik befolyásolni, hogy milyen 
arányok alakuljanak ki a GDP felhasználásában. Ennek során is abból kell kiindulni, 
hogy a bér egyik meghatározó tényezője a gazdasági növekedésnek, a vállalati gazdálko- 
dás racionalitásának, a munkaerő termelési potenciáljának. 

A központi bérszabályozás fenntartásáról véleményem röviden a következő: a 80 
százalékban szabad árrendszer létrehozatalával, a személyi jövedelemadó és az általános 
forgalmi adó bevezetésével, valamint a várhatóan egységes adóztatással olyan gazdasági 
közeget teremtettünk, melyben a központi bérszabályozás , kakukktojás" lenne. A köz- 
ponti bérszabályozás a jelzett körülmények között nem működőképes. A szabályok 
szükségszerű megszegése csak a mindenki számára nagyon költséges kerülőutak sokasá- 
gával mehet végbe. Az a gazdaságpolitika, mely a szelektív piactól várja a kibontakozás 
hajtóerőinek működésbe hozatalát, le kell hogy mondjon azon eszközök alkalmazásáról 
- a többi között az elkülönült vállalati bérszabályozásról -, melyek e piac működését 
lehetetlenné teszik. 

A munkajövedelmek (még inkább a bérek és a keresetek) adminisztratív korlátozása 
révén szerezhető többletforrások a kibontakozást — a mi körülményeink között — nem- 
hogy elősegítenék, hanem gátolnák is. A többletforrások (lásd külföldi hitelek felvétele, 
az infrastruktúra amortizációs forrásainak átszivattyúzása stb.) eddig azt tették lehetővé, 
hogy egy ideig növekedési potenciálteremtőnek tűnjék az a struktúra, amely ezúton 
létrejött. Ugyanez történne, ha a munkaerő további leértékelésével egy új (nem is annyira 
új, lásd az 1951-es ár- és bérrendezést) forrást nyitnánk strukturális gondjaink , meg- 
oldásához". 


Magam a bérreform lényegét abban látom, hogy olyan, a törvé- 
nyes munkaidőn belül elérhető bérszínvonalat alakít ki, amely 
lehetővé teszi a dolgozók normális megélhetését. E bérszínvonal a munkáltatók és a 
mukavállalók között folyó, szabályozott érdekegyeztetés mechanizmusában formálódik, 
és folyamatosan korrigálja a korábban létrejött bérarányokat. 

A bérreform beindításának és sikerének alapvető feltétele gazdasági-társadalmi re- 
formtörekvéseink realizálása. Nemcsak a gazdaságirányítási, hanem a politikai intéz- 
ményrendszer modernizációja is sürgető feladat. A bérreform nézőpontjából ez aligha 
kiván részletes indokolást. Csak egy példa: a béralkufolyamatnak a munkáltatók és a 
munkavállalók képviselői között kell létrejönnie; abban sem az államigazgatási szervek, 
sem a pártapparátusok nem vehetnek részt. 

Mindaddig, amíg az átfogó bér- és szociálpolitikai reform legfontosabb feltételei (a 
bérek emelésében ellenérdekelt tulajdonosi-munkáltatói intézmény, a következetes mo- 
netáris szabályozás, a kemény költségvetési korlát stb.) nem alakulnak ki, szükség lesz 
a bérek valamiféle központi (fiskális, adminisztratív) szabályozására, a bérköltség meg- 
különböztetésére, pántlikázására. Enélkül a bér-ár spirál mentén kialakuló ellenőrizhe- 
tetlen infláció veszélyével kell szembenéznünk. Ezért abban látom a fő feladatot, hogy 
mielőbb megteremtsük a bérreform bevezetésének még hiányzó feltételeit. E! kell viszont 
oszlatni azokat az illúziókat, amelyek magától a bérreformtól várják a reálbércsökkenési 
folyamat megállítását, illetve megfordulását. 

Nem hiszem, hogy szerencsés bérreformnak nevezni azt, amit 
az elkövetkező években a bérek terén tenni tudunk. A közeljö- 
vőben szerintem nem valósítható meg valódi bérreform. Igaz, erre a legszélesebb körök- 
ben él, megvan az igény, de a vele kapcsolatos elképzelés olyan célokat foglal magában, 
melyek ugyan teljesen jogosak, de teljesítésükre nincs módunk. Példaként emlithetjük az 
adó- és árnövekedésnek a bérszínvonal felemelésével való ellensúlyozását, a lakáshoz 
jutás, illetve lakásfenntartás költségeinek a bérbe való beépítését stb. Ha egy közeljövo- 
beni , bérreform" ezeket nem tudja teljesíteni — márpedig nyilván nem tudja -, akkor az 
csak csalódáshoz, a reformból való további kiábránduláshoz fog vezetni. Létezik a 
bérreformnak egy szerényebb, föleg szakemberek körében élő felfogása is, amely a 
keresetszabályozás feloldását vagy kötöttségeinek nagymértékű enyhítését helyezi a 
középpontba. Véleményem szerint erre sincs mód a közeljövőben. 

A központi keresetszabályozás szinte megléte óta többé-kevésbé a bűnbak szerepét 
tölti be gazdaságunkban. A vállalatok minden rosszat — gyenge teljesítményt, a szükséges 
bérdifferenciálás hiányát stb. - hajlamosak jelentős részben erre visszavezetni. A való- 
ságban természetesen nem a központi keresetszabályozás az oka a gyenge eredmények- 
nek vagy a nem megfelelő bérdifferenciálásnak. A vállalatok többsége rendelkezésre állo 
bérfejlesztési forrásait mindig erősen egyenlősítve használja fel, a teljesítmény szerint 
bérdifferenciálás lehetőségeivel pedig az adott keretek között sem él. A központi kereset- 
szabályozás számos hátránya nem vitatható, de olyan körülmények között, amikor a 
vállalatokban nem működik a bérkiáramlást fékező jelentős belső erő, amikor a vállalati 
vezetők sokkal inkább szakszervezeti funkcionáriusként, semmint munkáltatóként visel- 
kednek és vállalatuk számára minél magasabb bért igyekeznek kiügyeskedni, nem nélkü- 
lözhető a központi keresetszabályozás. 

A közeljövőre nézve magam sem látok reálisnak más megol- 
dást, mint valamiféle érdekegyeztetéssel kombinált központ 
bérkontroll intézményesítését. 

Elismerem: kényszermegoldás ez, olyan megoldás, amelyik nyilvánvalóan sérti a válla- 
lati önállóság eszméjét, és joggal kelt ellenérzést az újabb bérliberalizáló lépésekkel 
kecsegtetett vállalati vezetőkben. Mégis azt gondolom, egy ilyen megoldás csak látszólag 
ellentétes a vállalati önállóság fokozását előirányzó reformelképzelésekkel. Valójában 
inkább meggyorsíthatná azoknak az előfeltételeknek a megteremtését, amelyek nélkülöz- 
hetetlenek egy alapvetően piac koordinálta gazdaság — ezen belül a munkaerőpiac - 
működőképességéhez. Ilyen előfeltételnek tekinthető — egyebek között - a munkaerőpia- 
ci szereplők intézményes érdekképviseleteinek és egyezkedéseik mechanizmusainak ki- 
épülése, ami később, a piaci koordináció túlsúlyra kerülését követően intézményi bázisul 
szolgálhatna a munkaügyi, bérügyi és a szociális megfontolások diktálta piackorlátozó 
előírások és magatartási normák kialakításához, illetve érvényre juttatásához is. 

Persze, ha a szabályozásnak módjában állna a dolgozók és a vállalatvezetők között 
érdekharmóniát teremteni, illetőleg a piac önmagában képes lenne a gazdasági ésszerűség 
és a társadalmi méltányosság követelményeit egyidejüleg érvényre juttatni, úgy nyilván 
sem ma, sem a jövőben nem lenne szükség részérdekeket képviselő intézményekre és 
érdekegyeztető társadalmi mechanizmusokra. Be kell azonban látnunk, hogy e kétféle 
feltételezés egyike sem reális. Ezért ezeknek az intézményeknek és mechanizmusoknak 
a kiépítése-megerősítése olyan halaszthatatlan gyakorlati lépés, amelyik egyszersmind 
a hosszabb távú reformcélokat szolgálhatja. 

Az már a bérszabályozáson túlmutató és ma felelősen aligha megválaszolható kérdés, 
hogy a strukturális feltételek módosulása mikor teszi valóban lehetővé az annyira várt 
és sürgetett megszabadulást a központi bérkontrollitól. Amit ma megtehetünk, az az 
informális szabályozóalkuk elburjánzásának visszaszorítása s felváltásuk az érdekképvi- 
seleti szervek részvételével nyilvánosan és intézményesen zajló szabályozott alkukkal. 

Hogyan ítélik meg a kialakult reálbérszínvonalat, bérarányokat, valamint a 
nem bér jellegű jövedelmek szerepét a lakossági fogyasztásban? Milyen válto- 
zást hozhat a bérreform e területeken? 


Nehezen dönthető el, hogy bérrendszerünk s a bérarányok 
torzulásaiban mekkora a gazdaságirányítás — ezen belül a bér- 
politika — felelőssége, és mi írható gazdaságunk sokat emlegetett strukturális adottságai- 
nak számlájára. 

Az mindenesetre valószínű, hogy például az ún. nem termelő ágazatok (oktatás, 
egészségügy stb.) hátrányos bérhelyzetének állandósulásában a bérpolitika sem vétlen. 


.,. 


KÖVÁRI GYÖRGY 


bérpolitikára hárul az elsődleges felelősség, az utólagos és részleges felzárkóztatás eddig 
követett gyakorlata helyett mindenképpen az lenne a kívánatos, ha a költségvetési, 
közüzemi szférában fizethető béreket a gazdaságirányítás folyamatosan és garantáltan 
a vállalati bérek emelkedéséhez igazodva alakítaná. Es azonban aligha minősíthető a 
bérszabályozás reform léptékű megújításának. 

A minimális és a maximális keresetek közötti viszonylagos eltérés — a közhiedelemmel 
ellentétben — sem a munkakörök összességére nézve, sem részletesebb bontásban nem 
marad el számos nyugat-európai országban tapasztalható értéktől. Az üzemen-vállala- 
ton belül a hasonló képzettségű és munkakörű dolgozók között megfigyelt kereseti 
különbségek nálunk még jóval meg is haladják a nyugati vállalatoknál szokásos és 
normálisnak tekintett különbségeket. 

Mindebből következik, hogy a nagyobb munkahelyi teljesítmények útjában nem a 
bérgazdálkodási kötöttségek, központi tarifaelőírások - vagy ezek szülte állítólagos 
,egyenlősdi" — állnak. Az a gazdasági kényszer hiányzik, amelynek hatására vállalataink 
egységes követelményekkel párosuló, illetőleg egységes bér-teljesítmény paritásra törek- 
vő bérelosztást és munkaerő-szelekciót igyekeznének megvalósítani, s létkérdésnek tekin- 
tenék dolgozóik szakértelmének megfizetésén túl annak minél teljesebb kiaknázását. 

Megitélésem szerint változást e tekintetben éppúgy nem a bérrendszeren belül mozgó 
reformoktól várhatunk, mint ahogyan a két gazdaság közti -— a vállalkozói kockázattal 
és a befektetések járadékával csak részben indokolható - jövedelemdiszparitásnak, 
illetőleg a főmunkaidőben nyújtott teljesítmények leértékelődésének az okai is messze 
túlnyúlnak egy lehetséges bérreform hatókörén. 


A bérrendszer továbbfejlesztésére irányuló vitákban a bér mint 
megélhetési eszköz, a munkaerő-reprodukció fontos forrása, 
illetve mint vezetési-irányítási módszer jelenik meg. Erdemes ezekről külön-külön is szót 
ejteni. Az ország társadalmi-gazdasági fejlettsége, valamint a munkaerő-felhasználás 
követelményei együttesen határozzák meg a munkaerő-reprodukció fiziológiai, társadal- 
mi és kulturális minőségét. A gazdaságirányítási mechanizmusok típusától függően a 
munkaerő-reprodukció elemeinek egy része bérberi, másik része nem bér jellegű jövedel- 
mekben jelenik meg. A munkaerő-újratermelés olyan fontos feltételei, mint a lakás, az 
egészségügyi ellátás stb. nálunk nem vagy pedig csak jelképesen épültek be a bérbe. 
E létfenntartási költségek terheit döntően az állam vállalta magára. Az elmúlt két 
évtizedben azonban áruvá vált számos alapvető társadalmi juttatás, miközben a megvá- 
sárlásukhoz szükséges jövedelemforrások a bérekbe csak részben épültek be. 


Az ebből származó nehézségek nemcsak a társadalmi feszültségek közvetlen forrásai, 
hanem egyben a megfelelő színvonalú gazdasági teljesítmények akadályozói. Az egyéni 
és a kollektív teljesítmények kedvezőtlen alakulását is magyarázó reprodukciós zavarok 
napjainkban már szembeszökő módon jelentkeznek. Véleményem szerint a gazdasági 
szerkezetváltás és a nemzetközi versenyben való helytállás nem valósítható meg olyan 
munkaerővel, amelynek jelentős csoportjai képtelenek, hogy fiziológiai és társadalmi- 

kulturális szempontból kielégítően újratermeljék önmagukat. Az alkotó gondolkodast, 
az egyéni és kollektív tapasztalatok, kezdeményezések mobilizálását a jelenlegi keresetek 
képtelenek tartósan kikényszeríteni. 

Korántsem új felismerésről van szó. A munkaerő elhasználódásának a tömegtermelés 
által megkövetelt reprodukciós költségeit ún. maximális keresetek formájában először 
II. Henry Ford ismerte fel. A 20. század elején különlegesen magasnak számító napi 
keresetet (ötdolláros napi bér) biztosító Ford mégis úgy nyilatkozott, hogy még e 
keresetek sem képesek kompenzálni a munkaerőnek tömeggyártásban való fokozott 
elhasználódását. 

A bérrendszer továbbfejlesztését szolgáló javaslatokban szembe kell nézni azzal a 

kérdéssel, hogy a jelenleginél hatékonyabb munkaerő-felhasználás nem valósítható meg 
a munkaerő-reprodukció tovább romló feltételei mellett. Jól illusztrálja ennek az igény- 
nek a valóságtartalmát az a jelenség is, hogy a személyi jövedelemadó és az áremelkede- 
sek hatására megszaporodtak a , kiváró" magatartást tanúsítók: sokan még nem tudják 
eldönteni, hogy a romló életszinvonalra teljesítménytöbblettel vagy teljesítményeik visz- 
szafogásával válaszoljanak. 
A bérekkel és keresetekkel nem csupán mint folyó kiadásokkal 
kell gazdálkodnunk, hanem mint az élőmunkába történő be- 
fektetéssel is. A , holt tőkét" megeleveníteni csak az élő munkába fektetett töke képes, 
ezért a bérekkel és keresetekkel mint folyó ráfordításokkal úgy kell gazdálkodnunk, hogy 
e , gazdálkodás" ne rabolja ki e tökét, hanem éppen ellenkezőleg, gyarapítsa , az emberi 
vagyont". 


SZEGŐ SZILVIA 


Aligha akad bárki, aki kétségbe vonná: gazdaságunk adott 
teljesítőképessége mellett is létezhetnek a reálbérek növelésének 
- de legalábbis a reálbércsökkenés fékezésének - még olyan mozgósítható tartalékai 
(feleslegesnek bizonyult apparátusok és közkiadások csökkentése), melyek kiaknázása 
nemhogy rontaná, de javíthatná a magyar gazdaság kibontakozásának esélyeit. AZ 15 
kétségtelen, hogy a kialakult reálbérszínvonal jócskán alatta marad a fejlett tökés orsza- 
gok reálbérszínvonalának. De a reálbérek az elérni kívánt, söt a már elért fogyasztási 
színvonal jövedelemigényéhez képest is , alacsonyak". Ez utóbbihoz képest márcsak 
azért is, mert a háztartások a fogyasztásukat nem kizárólag bérekből fedezik, hanem 
emellett részben társadalmi jövedelmekből, részben a második gazdaságból. Végül, a 
szocialista szektorbeli bérek gyakran elmaradnak a második gazdaságban megszerezhető 
— részben persze vállalkozói és járadékjövedelmet is magukban foglaló - időarányos 
jövedelmektől is. 

E triviális igazságok hangoztatása azonban nem változtathat azon a tényen, hogy - 
gazdaságunk adott teljesítőképessége (termelékenységi szinvonala), a már jelenleg sem 
túl magas felhalmozás, a szociális jövedelmekre fordított, aligha kurtítható kiadások 
mellett — reálbérszínvonulunk nem , mesterségesen alcsonyan tartott". Következéskép- 
pen naivitás azt hinni, mintha a reálbérszínvonal számottevő emelése - úgymond, 
közelítése , a munkaerő újratermelési költségeihez", illetőleg némely (jellemzően túlmun- 
kában végzett) második gazdaságbeli tevékenységek jövedelemszintjéhez - kormányzati 
elhatározástól, illetőleg bérrendszerünk megreformálásától függene. 

De ami az ún. bérreformhoz fűzödő várakozások realitásának megítéléséhez ennél 15 
fontosabb: sem elméleti érvek, sem tapasztalati tények nem támasztják alá azt a feltétele- 
zést, miszerint bármely ország zárt nemzeti munkaerőpiacán - akár időbeli, akár orszá- 
gok közötti összehasonlításban — a dolgozók munkahelyi erőfeszítései az átlagos reálbér- 
színvonal függvényében alakulnának. 


GÁBOR R. ISTVÁN 


A bérek és a teljesítmény kapcsolata nálunk közismerten laza, 
esetleges. Közismert, hogy a bérek nem fedezik a munkaerő 
újratermelését, nem biztosítják a normális megélhetés feltételeit. Mind többen kénysze- 

rülnek ezért pótlólagos jövedelemforrások keresésére. A főmunkaidő megcsappant be- 
születének helyreállítása ezért nem munkafegyelmi kérdés. A megoldást nem lehet a 
bérszínvonal emelése nélkül, csupán csak adminisztratív, nevelő-felvilágosító módszerek- 
től remélni. 

A személyi jövedelmeken belül a bérek, munkajövedelmek arányát tartósan lefelé 

szorítják a járadék jellegű jövedelmek (kötvény- és részvénykamatok, bérbeadásból 
származó jövedelmek stb.). a láthatatlan jövedelmek, a fél- vagy illegális úton szerzett, 
alibi állásokkal fedezett feketejövedelmek is. Utóbbiak gyökere közös talajba, a hiányba 
kapaszkodik, előbbiek viszont a munka, a teljesítmény szerinti elosztás érvényesíthetősé- 
gét kérdőjelezik meg. 
A bérreformtól nem kevesen a nagyvállalati bérek és a kistulaj- 
donosi szektorban keletkező jövedelmek nagyságbeli különbsé- 
gének csökkenését várják. Valójában ezt a bonyolult kérdést a bérreform nem oldhatja 
meg. A nagyvállalati bérszínvonal (reálbérszínvonal) jelentős növelésére előreláthatóan 
hosszabb ideig nem lesz módunk. A kistulajdonosi szektorban keletkező jövedelmek 
általános csökkentése pedig nem lehet cél. 

Az önálló kisegzisztenciák egy része — közel sem a többsége — valóban kirívóan magas 
jövedelemhez jut. Ez főképp a verseny, a konkurencia gyengeségére, a kínálatot jelentő- 
sen meghaladó keresletre vezethető vissza, ezért mérséklésük lehetőségét is ezen a terüle- 
ten kell keresni. A drasztikus központi beavatkozás ezen a területen - akár az árak 
adminisztratív leszorítása, akár az adóprés útján, ami pedig napjainkban is szinte már 
elviselhetetlenül szorit — céljával ellentétes eredményhez vezet. Fékezi a kínálatot, fokoz- 
za a hiányt. és ezzel még magasabb feketepiaci árak és jövedelmek melegágyát teremti 
meg. Ami egyedül célravezető, az a verseny, a konkurencia kibontakoztatása s a termék- 
és szolgáltatáshiány ez úton történő megszüntetése. 

A kisiparosok, kiskereskedők, vállalkozók magas jövedelmének egy része a foglalko- 
zasukhoz kapcsolódó vagyonból is származó tőkejövedelem. Ez nem is lehet másként. 
Ha elismerjük a magán- vagy kiscsoportos tulajdont létrehozó vállalkozások létjogosult- 
ságát, akkor el kell ismernünk az abba való tőkebefektetés szükségességét és azt is, hogy 
ez tőkejövedelmet hoz tulajdonosának. Nem az a feladatunk, hogy a feketéről bebizo- 
nyitsuk, hogy fehér, a tőkejövedelemről, hogy munkajövedelem — ez úgy sem megy -, 
hanem, hogy megértsük és megértessük: még viszonylag hosszú ideig többszektorú 
gazdaságban kell élnünk, ahol a társadalmi tulajdon vezető szerepe mellett bizonyos tere 
van a magántulajdonnak és ezen belül a kistőkés tulajdonnak is a maga saját gazdasági 
viszonyrendszerével, következményeivel együtt. 


FALUSNÉ SZIKRA KATALIN 


Több évtizedes felismerés, hogy a dolgozók anyagi ösztönzése a termelés 
fontos hajtóereje. Milyen tapasztalatok halmozódtak fel a területeken? Mit 
mondhatunk ma a bérek és a teljesítmények kapcsolatáról? 


A legfontosabb cél, amelyet a bérreformmal hosszabb távon el 
kell érni: a teljesítményorientált bérezés megvalósítása. A bérek 
a teljesítménytől függjenek, és ösztönözzenek a munkateljesítmények, gazdasági eredmé- 
nyek növelésére. A bérreform csak abban az esetben tudja megteremteni a forrásokat a 
mai feszültségek feloldásához, ha eredményesen képes eleget tenni a teljesítményösztön- 
zéssel kapcsolatos feladatnak. Ehhez azonban változásokra van szükség a társadalmi, 
gazdasági környezetben. 

EI kell érni, hogy a széles körű piaci verseny, a kemény költségvetési korlát, a monetá- 
ris szabályozás hatásai tartsák megfelelő keretek között a bérek kiáramlását, és hozzanak 
létre gazdasági kényszert a bérekkel való takarékosságra. Ez feltétele az elkülönült bér- 
és keresetszabályozás megszüntetésének. Meg kell találni a módját annak, hogy a tulaj- 

donosi érdekek ellensúlyozzák az egyoldalú bérnővelési érdekeket. Előrehaladás szüksé- 
ges a vagyon gyarapításában való érdekeltség megvalósításában, mert ez szükséges 
ahhoz, hogy a bérek alakításában, a kereseti arányok befolyásolásában a munkaerőpiac 
hatásai mellett döntő szerephez jusson a munkáltatók és a munkavállalók, illetve érdek- 
képviseleti szerveik közötti érdekegyeztetés, a bérmegállapodások módszere. 
Legelőször annak önkritikus beismerésére lenne szükség. hogy 
a vállalati teljesítményhez kapcsolt bérkiáramlás mint 1968 óta 
követett bérszabályozási alapelv, elhibázott volt. Ez a koncepció szükségképpen vezetett 
a szabályozási konstrukciók kényszerű változtatgatásához s a meghirdetett játékszabá- 
lyokat keresztező eseti-egyedi bérkiigazító beavatkozásokhoz. Emellett a teljesítmény- 
ösztönző szerep hangoztatásával a keresetszabályozás teljesíthetetlen funkciót vállalt fel. 
Sőt, a gazdaságirányítás maga is táplálta azt az illúziót, hogy létezhet a munkaerőpiac 
működésének logikájával konform, a makroegyensúly fenntartását szolgáló, egyszer- 
smind a gazdasági növekedést és hatékonyságot serkentő szabályozási megoldás, ame- 
lyik találkozik mind a dolgozók, mind a vállalati vezetők támogatásával. 


Ha van bérszabályozás, amelyben ,felső korlát" működik. 
szükségszerű teljesítmény-visszatartó hatásának érvényesülé- 
se. Nem lehet és ezért nem sikerülhetett olyan bérszabályozást működtetni, amely 
jelentősebb teljesítménytöbbletet tudott volna kikényszeríteni. Az eddigi gyakorlat azt 
bizonyítja, hogy a bérfejlesztésnek nem a teljesítménytöbblet a legfontosabb forrása, így 
a keresetszabályozás arra nem alkalmas, hogy teljesítménytöbbletet kényszerítsen ki. 
Arra viszont alkalmas, hogy bizonyos határon túl a nagyobb teljesítmény elismerését 
megakadályozza. 


KÖVÁRI GYÓRGY 


FODOR LÁSZLÓ 


A bérreform kemény költségvetési korlátot és olyan piaci vISZO- 
nyokat tételez fel, ahol a munkaerő is áruként jelenik meg. 
Olyan áruként, amelynek árát a munkaerő újratermeléséhez szükséges társadalmilag 
elismert ráfordítások határozzák meg. Ezek között vannak a lakáshoz jutás, az egészsé- 
ges életmód, a gyógyulás, az utódnevelés, az önképzés költségei is. A munkaerő újrater- 
melése tehát nem függhet attól, hogy adott vállalat jövedelmezően működik-e vagy sem. 

A bérreformot szociálpolitikai reformmal együtt célszerű kidolgozni. Az elosztásban 
általánossá kel! tenni a teljesítményelvet; aki tud dolgozni, azt teljesítménye szerint kell 
megfizetni. A piaci szférában a teljesítmény elismeréséről a piac gondoskodik. Ha követ- 
kezetes és szigorú a monetáris szabályozás, akkor a pénzzel mérhető teljesítmény reális 
értékelést kap. (Ellenkező esetben a bérreform sikerében sem reménykedhetünk.) 

Szociális elemeket a bérrendszernek csak kivételes esetben lehet tartalmaznia. A szo- 
ciálpolitikát viszont a szolidaritás vezérelvére támaszkodva kell megreformálni. Minden- 
ki számára, akár tud, akár nem tud dolgozni, szükséges biztosítani a mindenkori létmini- 
mumnál magasabb szintű megélhetést, hiszen mindenkinek állampolgári joga van az 
egészséges élet feltételeihez. 


NYIKOS LÁSZLÓ 


A bérrendszer továbbfejlesztésére irányuló elképzelésekben a 
bér mint vezetési-irányítási technika is nagy hangsúlyt kap. Ha 
úgy tesszük fel a kérdést, hogy: , Miért dolgoznak a munkások (vagy a dolgozók más 
csoportjai) az általunk tapasztalt munkaintenzitással!? — akkor a hangsúly nem pusztán 
a dolgozó egyéni indítékaira, hanem a munkavégzés rendkívül összetett szervezeti-irányí- 
tási és társadalmi feltételeire helyeződik. Ebben a megközelítésben a bér és a teljesítmény 
viszonya elválaszthatatlan a munkafolyamat szereplőinek együttműködésétől. A mun- 
kások, vezetők, a termelés előkészítésével és szervezésével foglalkozó szakemberek stb. 
teljesítményeit elismerő vagy visszautasító társadalmi-szervezeti mechanizmusok közül 
a szakmai elismerés, a szervezeti előrejutás, a bér- és jövedelemperspektiva, a társadalmi 
megbecsülés a teljesítményekre külön-külön, de együttesen is befolyással van. 

E tényezők hatására jönnek létre a vezetők és a beosztottak kapcsolataira jellemző 
munkamegosztási és felelősségi viszonyok. Ezzel összefüggésben, korábbi munkáimhoz 
hansonlóan, ismételten hangsúlyozom, hogy a bérnek a teljesítményekre gyakorolt 
hatása — a rendkívül elterjedt vezetői hiedelmekkel ellentétben — nem érvényesül közvetle- 
nül. 

A hazai és külföldi ipar- és munkaszociológiai kutatások tapasztalatai nem támasztják 
alá azokat a feltételezéseket, amelyek a bérdifferenciák és a teljesítmények közötti direkt 
összefüggéseket hirdetik. Például a bérdifferenciálás klasszikus módszereként használt 
teljesítménybérektől a munkások és a munkáltatók képviselői egyaránt teljesítménynöve- 
kedést remélnek. A teljesítménybér munkateljesítményekre gyakorolt hatásaival foglal- : 
kozó empirikus vizsgálatok szerint ezek a feltételezések megalapozatlanok: az emberi 
motivációkra vonatkozó hiedelmeken alapszanak. Kiderült ugyanis, hogy a maximális 
ösztönzőerővel felruházott bérezési forma munkateljesítményekre gyakorolt pozitív ha- 
tása nem közvetlenül, hanem a munkavégzési és vezetési módszereken keresztül érvénye- 
sül. 

A bérdifferenciálás jelentős társadalmi korlátairól és a munkateljesítményekre gyako- 
készített hazai vizsgálatok. A munkások és más dolgozói rétegek fejlett kollektív , szerve- 
zési képességének" tulajdonított magas teljesítményű vállalatai gazdasági munkaközös- 
ségekre sem jellemzők a résztvevők közötti jelentős bérdifferenciák. Azonos szakmai 
összetétellel, összeszokottsággal és jelentős műhelyismerettel rendelkező vgemk-tagok 
egymás között lényegében egyenlően (illetve a ledolgozott órák arányában) osztják el 
a kereseteket. Az előforduló bérdifferenciálás mértéke nem haladja meg a 10-20 százalé- 
kot. A differenciálás kritériumait a résztvevők státusában (pl. mérnök, technikus, műsza- 
ki rajzoló vagy művezető), életkorában és gyakorlati idejében tapasztalható és mérhető 
eltérések adják. 

A bér mint vezetési-irányítási eszköz nem önmagában, elszigetelten, hanem a munka- 
folyamat szereplőinek viszonyában érvényesülő ráfordítási viszonyokkal kölcsönhatás- 
ban ösztönöz vagy veszti el motiváló erejét. A bérreform-javaslatokban megfogalmazott 
érdekegyeztetéses tárgyalások különböző variánsai önmagukban képtelenek helyettesíte- 
ni, , átvenni" a munkafolyamatban egymásra utalt különböző rétegek, csoportok és 
egyének kapcsolatait szabályozó érdekalkuk szerepét. Ezek tartalmát a valóságos teljesít- 
mények (ráfordítások) és keresetek viszonyát befolyásoló szervezeti-irányítási és társa- 
dalmi viszonyok együttese alakítja. Amennyiben ezt nem vesszük figyelembe, akkor 
megint csak látszatelmozdulás történik a munkafolyamat partnereinek viszonyában. 


Sokan — köztük szakemberek is - robbanásszerű inflációtól tartanak a közel- 
jövőben. Milyen szerepet játszhat a bérreform az árszínvonal alakulásában? 


A magyar gazdaságban nagyon sok helyen áll fenn hiányhely- 
zet. Ez lehetővé teszi az árak emelését olyankor is, amikor ezt 
sem a ráfordítások, sem a létrehozott termék minősége, használati értéke nem indokolja. 
Ez azonban azt jelenti, hogy az ilyen áremelkedésből vállalati jövedelem képződhet, és 
ez a vállalati jövedelem bérekre konvertálható, ha külön nem szabályozzák a bérek 
alakulását. Ugyanakkor a bértöbblet mögött nincs árufedezet, tehát az infláció gyorsulá- 
sa következhet be. Éppen ennek elkerüléséhez nyújthat segítséget a bérnövekedés valami- 
lyen feltételhez kötése. Nem okvetlenül szükséges abszolut korlátokat állítani a bérnöve- 
kedés elé, de valamilyen módon a szabályozás eszközével kel! pótolni azoknak a ténye- 
zöknek a hiányát, amelyek a gazdasági környezet oldaláról látnák el ugyanezt a felada- 
tot. A szabályozásnak azonban lehetővé kell tennie, hogy a megfelelő gazdasági teljesít- 
ményekkel párosuló bérnövelés ne ütközzön elháríthatatlan akadályokba. A gondot az 

okozza, hogy a teljesítmények a gazdálkodó szervezetek szintjén nem mindig mérhetők 
megfelelően. 

Mindezeket figyelembe véve mindaddig, amíg jelentős egyensúlyhiánnyal kell számol- 
nunk és a verseny nem korlátozza az árnövekedést, nem lehet egyidejüleg oldani az árak 
és a bérek szabályozásának kötöttségeit. 


A központi keresetszabályozás jjEGSZÜntétésé vagy jelentős 
, liberalizálása" a jelenlegi és közeljövőbeli körülmények között 
árualappal nem fedezett bérkiáramlással. a fék nélküli infláció elszabadulásával fenyeget. 
Inflációs veszély idején a tőkés országok is élnek a béremelés szigorú központi korlátozá- 
sával. Ez így történt a második világháború után és az ötvenes évek ben, de így történik 
ma is. Az inflációt természetesen nemcsak és minden valószínűség szerint nem 15 elsősor- 
ban a bérek növekedése gerjeszti. Kordában tartásához ezért nemcsak a bérkiáramlást. 
hanem mindenféle más pénzkiáramlást (hitelt, támogatást stb.) is kézben kell tartani. És 
az árak növekedését is meg kell fékezni. 7 


A központilag vezérelt keresetszabályozás megszüntetését a 
mai napig a belső egyensúlyi viszonyok javítására, a túlelosztás 
elkerülésére való hivatkozással nem tartották megoldhatónak. 

Be kellene látni végre, hogy a központi keresetszabályozás fenntartásának alapvető 
indokaként több évtizede emlegetett , túlzott bérkiáramlás elkerülése" nem attól fugg 
elsősorban, hogy van-e központi bér- és keresetszabalyozás, hanem attól, hogy a közgaz- 
dasági környezet egésze milyen gazdálkodói magatartást kényszerit ki vagy tesz lehetővé. 
Felfogásom szerint:-a normatív központi bérszabályozás jelenleg csak azért , szükséges, 
mert a többi szabályozó elem rosszul müködik; gyenge a monetáris szabályozás, sok a 
támogatás, az egyedi kedvezmény, nincs verseny által vezérelt piaci árkontroll, alacsony 
a költségérzékenység és nem tisztázott a gazdálkodói szféra, valamint a kormány közötti 
munkamegosztás (pl. a vásárlóerő-szabályozás, a szociálpolitika, a foglalkoztatáspoliti- 
ka tekintetében). 


FALUSNÉ SZIKRA KATAUN 


. FODOR LÁSZLÓ 


Meggyőzödésem szerint berrendszerünk annyit ostorozott 
funkciózavaraiban és keresetszabályozásunk merevségeiben 
gazdaságunk intézményi és működési rendszerének általános állapota, az 1968 óta eltelt 
időszak reformfolyamatának részlegessége és felemássága tükröződik. Röviden szólva, 
ezért nem látok a közeli jövőben lehetőséget a vállalati keresetalakulás felett központilag 
gyakorolt kontroll! kiküszöbölésére. 

Az időközben megkísérelt , bérliberalizálások" (így legutóbb az elkülönült keresetsza- 
bályozás megszüntetésének irányában 1985-ben tett lépések) különösen érzékletesen 
példázzák, hogy az adott strukturális feltételek között a bérszabályozás kötöttségeinek 
általános lazítása, óhatatlanul, teljesítménynövekedéssel nem fedezett s ezért bérinflá- 
ciós nyomást fokozó többlet-bérkiáramlást idéz elő. Természetes módon következik ez 
egyrészt abból, hogy a vállalatok mint eladók közti piaci verseny lanyhább annál. 
semhogy rákényszeritene a bérekkel mint költségekkel való ésszerű, takarékos gazdálko- 
dásra. Másrészt viszont a vállalatoknak mint munkaerőpiaci riválisoknak a versenye 
kényszerítő erővel hat a bérek minél erőteljesebb növelésére. Hiszen egy-egy vállalat 
bérpozíciójától döntően függenek a vállalat esélyei a munkaerőszerzésben és -megtartás- 
ban csakúgy, mint abban, hogy dolgozóit fokozottabb munkahelyi erőfeszítésre kész- 
tesse. 

Lényegében csak időbeli lefolyását tekintve tér el az általános , bérliberalizálastól" a 
kötöttségek szelektív lazításának hatása (kisérleti bérszabályozás 1983-1984-ben; bér- 
klub 1988-tól). Ilyenkor egy idő után a helyi és rész-munkaerőpiacokon olyan vállalatkö- 
zi bérfeszültségek jönnek létre - s emellett a bérversenyben lemaradó vállalatok munka- 
erő-utánpótlási és ösztönzési nehézségei miatt a szállítási-ellátási zavarok olyan foku 
súlyosbodása következhet be -, hogy a gazdaságirányiítás előbb-utóbb rákényszerül a 

lehetne arra, hogy a privilegizált körben megvalósuló kiugró , bérfejlesztések" mögött 
e vállalatok gazdasági teljesítményének megfelelő javulása áll. 

A , bériberalizálásnak" mind globális, mind szelektív változatai tehát a fennálló — és 
rövid távon gyökeresen nem módosítható - körülmények között bérinflációs nyomást 
fokozó következményekkel járnak. Tegyük mindjárt hozzá: a gazdálkodási feltételeknek 
ugyanezek a sajátosságai tükröződnek vissza — a belső bérelosztásban mindvégig nagy 
önállóságot élvező — vállalataink bérezési-ösztönzési gyakorlatában is: a kereseti különb- 
ségeket alapvetően meghatározó informális üzemi béralkukban, a teljesítmények és a 
keresetek laza kapcsolatában. E gyakorlat megváltoztatása sem remélhető hát valamiféle 
bérreformtól. 

Az elmondottakból talán érthető, miért vélem - Kővári Györggyel együtt — úgy, hogy 
a gazdaságirányításnak az adott feltételek között reálisan nincs egyéb választása, mint 
az, hogy a keresetszabályozást az inflációs nyomás elleni küzdelem szolgálatába állítsa, 
. S evégett — szemben az eddig uralkodó gyakorlattal — lehetőleg egységesen szabja meg 
a vállalatok bérnövelési lehetőségeit. Eközben azonban azt is szem előtt kell tartania, 
hogy a bérnövelés központilag előírt plafonja valószínűleg csak akkor működhetne a 
dolgozók és a vállalatok feltétlen bérnövelési törekvéseivel szemben eléggé hatásos 
fékező erőként, ha meghatározása és érvényesítése az érdekképviseletekkel való nyilvá- 
nos megállapodáson és közös felelősségvállaláson alapulhatna. 


Először is szeretném hangsúlyozni, hogy nálunk nem bérinflá- 
ció, hanem elsősorban beruházási és — a beruházásokkal is 
összefüggésben - külgazdasági típusú infláció van. Ennek az inflációnak a közvetítője, 
skihordója" a termelői árfelhajtás. , 

A beruházási boom maga is növeli a munkaerő-keresletet. Az ígért exportot nem 
teljesítő, az ígért struktúraváltást be nem indító, az ígért hatékonysági szinttől elmaradó, 
az igért piacot meg nem hódító beruházások - mint óriási befagyott tőkék — nem bővítik, 
hanem szűkítik a hazai forrásokat. Ennek következménye a nyolcvanas évek kényszerű 
restrikciója. Továbbá az eladósodás nem a lakossági túlfogyasztás következménye, 
hanem a korszerűtlen termelést konzerváló és önmagukat gerjesztő túlberuházásoké. 
A túlberuházások és az exportkényszer miatti szűk forrásokhoz képest lesz sok a kiáram- 
ló bér, akármennyire is szabályozzuk központilag és adminisztratív módon. azokat. 
A bérinfláció itt csak megjelenési formája egy beruházási túlkereslettel és újabban 
külgazdasági eredetű nyomással is kiegészülő strukturális inflációnak. 

A strukturális infláció nem a GDP-ben magasan tartott bér- és kereseti szint miatt 
alakult ki. Ezért a struktúra nem javítható úgy, hogy csökkentjük a nemzetközi összeha- 
sonlításban is alacsony bérhányadunkat. De nem javítható önmagában a beruházási 
hányad növelésével sem. A növekedés és az egyensúly megvalósításának kulcskérdése 
korszerűsödési képességünk fokozása. Ehhez pedig nem a beruházások összegét kell 
növelnünk (semmi esetre sem azt elsősorban), hanem azok korszerűsítő hatását. A kor- 
szerűsödés pedig nem mehet végbe a munkaerő motiváltságának hiányában, korszerűt- 
len, illetve korszerűtlenül alkalmazott munkaerő-struktúrával. 

Helytelen tehát, ha az infláció terhét a bérpolitika magára vállalja, s mint az árualap 
és a vásárlóerő összhangjának őrzője lép fel, mert sem az árualap (a népgazdasági 
kínálat), sem a vásárlóerő (a népgazdasági kereslet) nem szabályozható a bérpolitika 
szintjén. 

Hazánkban - bár hiánygazdaságban a költségek mindegyike, így a bér is, költséginflá- 
ciós tényező - a vállalati szféra árrugalmatlan kereslete folytán a termelői árak hajtják 
az inflációt. A termelői árfelhajtásnak nincs kemény korlátja, hiszen a termelő mindaddig 
könnyen elviseli költségének emelkedését, amíg jó a vevővel szembeni költségáthárító 
képessége. Ezt a termelői árfelhajtást fokozza az a vállalati. magatartás, melyet az 

(anyagi) beruházások iránt állandósífit túlkereslet és - ennek másik oldalaként — a 
pénzmegtakarítási hajlam alacsony foka jellemez. A vállalatok expanziós hajlamát - 
sajatos tulajdonosi helyzetükben - nem korlátozza a lekötött tőkéhez viszonyított jöve- 
delmezőség, s a túlfútött beruházási kereslet következtében a termelői árfelhajtási törek- 
vések sem ütköznek erős piaci korlátba. Ezzel szemben a lakosság - ezen belül is 
leginkább a bérből és fizetésből élők -— költségvetési korlátja kemény: csak annyit költhet, 
mint amennyi a jövedelme. Következésképpen a fogyasztói árak emelése a lakosság 
kemény (keményebb) költségvetési korlátja miatt sokkal nehezebb, mint a termelői 
áraké. Végül azonban a termelői árszint és a fogyasztói árszint közötti kapcsolat követ- 
keztében a termelői árak költségnövekedése előbb-utóbb kiváltja a fogyasztói árak 
emelkedését Is. 

A termelői árfelhajtás inflációs hatása 1988-tól várhatóan tovább fokozódik. Ez évtől 
— a piaci árak örve alatt ugyan - a termelői és a fogyasztói árak terén is , költség plusz" 
típusú árrendszer működik, ami azt jelenti, hogy a termelői költségek áron keresztüli 
elismertetésének nincs különösebb akadálya. A nyereség nem annyira az árbevétel és a 
költségek spontán kialakuló különbsége ekkor, hanem maga is nagyrészt kalkulációs 
tényező. A vállalatok költségeikhez igyekeznek , megfelelő nyereséget" hozzácsapni., s az 
igy kalkulált áron eladni termékeiket. Az új adózás révén a költségek növekedése a 
forgalmi adó miatt szinte automatikusan emeli az árakat, s ezzel a termelői szférából 
elinduló infláció közvetlenül átkerül a fogvasztói árak területére. 

Létezik persze par excellence bérinfláció is. Ha ugyanis a termelők költségérzékenysége 
alacsony szintű, akkor - természetesen - a bérekkel szembeni költségérzékenység is ilyen. 
Nem hagyhatjuk azonban figyelmen kívül azt a tényt, hogy a bérek - közterheikkel 
együtt -— a költségeknek csak kisebb (az iparban 15 százalék körüli) részét képviselik. 
A vásárlóerő szempontjából tehát kisebb jelentőségű (de nem elhanyagolható), hogy a 
vállalatok mennyi bért áramoltatnak ki. Ehhez képest sokkal fontosabb az a vásárlóerő, 
amely a vállalatok anyag-, félkész és késztermék beszerzéseiben jelenik meg. Az úgyneve- 
zett anyagköltség-infláció ezért messze meghaladja a bérköltség-infláció méreteit. A bér- 
költség-infláció a bér áttételes inflációs hatása miatt hosszabb távon nagyobb lehet, mint 
amennyi a bérnek a folyó termelés költségeiben elfoglalt részarányából következne. Am 
ekkor sem szabad elfeledkezni arról, hogy a holtmunkával való pazarlás a korábbi 
termelő fázisok élőmunkájával való hatványozott pazarlásként is értelmezhető. Így e 
szemléletben is a holtmunka révén kiváltott költséginflációnak van nagyobb súlya. 

A népgazdaságban létrehozott bruttó jövedelem növekményének egyre nagyobb része 
- 1985-ben például teljes egésze -— áremelkedésből származik. 1981 és 1985 között 
összesen 240 milliárd forint értékben jött létre áremelkedésből származó többletjövede- 
lem, amely értelemszerűen csak a végső felhasználásra kerülő javak áremelkedéséből 
származott, miközben a szocialista szektorban foglalkoztatottak teljes munkajövedelem- 
növekménye csak 93 milliárd forint volt. a bér- és keresetnövekmény ennél is lényegesen 
kisebb az egyéb munkajövedelmek (döntően a második gazdaságbeliek) rendkivül gyors 
emelkedése miatt. Ilyen arányok mellett, a mi körülményeink között aligha lehet a bérre, 
keresetekre mint jelentős inflációs tényezőre, hajtóerőre gondolni. 


A központi keresetszabályozás helyett sokan tartják kívánatosnak az érdeke- 
gyeztetésen alapuló bérszabályozást. Milyen feltételek megteremtése esetén 
tartanák előnyösebbnek ezt a megoldást? 


Először is tisztázni kellene, hogy kinek az érdekeit kívánjuk 
egyeztetni és azt, hogy az egyes, elkülönült érdekeket kik képvi- 
selik. Ez hazánkban távolról sem egyértelműen megválaszolt kérdés. 

A vállalati szintű munkaadók, illetve munkavállalók közötti bértárgyalások — mint a 
világon mindenütt - a kollektív szerződések rendszerében bonyolódhatnak. Ma azonban 


FODOR LÁSZLÓ 


NAPIRENDEN A BÉRREFORM 45 


a bérfejlesztések tekintetében nálunk nincs határozott ellentét a vállalatvezetők és a 
munkavállalók érdekei között. A jövőben feltehetően kiéleződhetnek a bérviták, amely- 
ben a vállalatvezető mint munkáltató és a szakszervezet mint érdekképviselő közötti 
erőviszonyokat a kialakult gazdasági társadalmi környezet határozza meg. Ebben szere- 
pet játszik a vállalat gazdasági helyzete, eredményessége (vagy eredménytelensége), s 
hatással vannak a munkaerőpiacon kialakult keresleti, kínálati viszonyok, a szakszerve- 
zetek tevékenységének színvonala, jogai stb. 


kö Stásztő Ahhoz, hogy érdekegyeztetés létrejöhessen, mindenekelőtt e/- 
lenérdekű partnerekre volna szükség. Jelenlegi , felállásukkal" 
a szakszervezetek nem lehetnének igazi tárgyalófelek, de partnereikről sem mondható —. 
más. Az egy-két éve működő vállalati önkormányzatok vagyonérdekeltségét nem sike- 
rült megteremteni. A vállalati tanácsok érdekeltségi és felelősségi rendszerének kíalakítá- 
sa megrekedt, sőt manapság inkább visszafejlődés tapasztalható. Ma a vállalati önkor- 
mányzatok gyakorlatilag társadalmi munkában foglalkoznak stratégiai kérdésekkel, min- 
denféle tulajdonosi motiváció és felelősség nélkül. Nem fejlődtek ki olyan munkáltatói 
kamarák (a Gazdasági Kamara tagozatai) sem, amelyekkel a szakszervezetek bértárgya- 
lásokat folytathatnának és ágazati (szakmai) kollektív szerződéseket köthetnének. 


Merőben új helyzet keletkezne a szakszervezetek számára, ha a bérköltség különleges 
jellege megszűnne vagy enyhülne. Elvi, szervezeti, jogi, szakmai stb. szempontból egy- 
aránt át kellene tekinteniük rendeltetésüket, struktúráikat, működési elveiket, konkrét 
szakmai feladataikat, munkamódszerüket. 

Már a vállalati önkormányzati irányításra való áttéréskor felmerült a kérdés: hogyan 
kell értelmezni a szakszervezetek rendeltetését. Szükség van-e továbbra is a termelés, a 
gazdálkodás segítésére, a hatékonyság melletti agitációra, a munkaverseny szervezésére, 
vagy pedig csak a klasszikus érdekvédelmi funkció betöltésére kell koncentrálniok? 

Intenzív vállalati vagyonérdekeltség mellett a szakszervezetektől nem várható el, hogy 
a munkavállalói érdekek feltárásán, képviseletén, érvényesítésén, védelmén kívül mással 
is foglalkozzanak. Sokoldalúan fejlett piaci viszonyok között a munkáltató a munkaerő 
racionális foglalkoztatásában, a bérköltséggel való racionális gazdálkodásban s a minél 
nagyobb tőkehatékonyságban érdekelt. 

Vagyon-, illetőleg profitorientált munkáltatónak véleményem szerint csak , konzerva- 
tív" szakszervezet lehet a partnere. Konzervatív nem abban az értelemben, hogy a 
haladás kerékkötője, hanem abban az értelemben, hogy , visszatér" 120 évvel ezelőtti 
rendeltetéséhez, az érdekvédelemhez. Ehhez át kell tekinteni mindazokat az eszközöket, 
amelyeket a munkásmozgalom létrehozott, és a feladatok, hatáskörök, felelősség, part- 
neri viszony stb. szabályozásával együtt törvényben is deklarálni kell alkalmazásuk 
módját, feltételeit. (Meg kell határozni például a sztrájk fogalmát, szabályozni kell 
alkalmazhatóságának módját stb.). Hozzá kell szokniuk a szakszervezeteknek, hogy nem 
az államigazgatási szervek (Minisztertanács, minisztériumok) lesznek tárgyalópartne- 
reik, hanem a munkáltatók szövetségei. A megállapodások kölcsönös betartása érde- 
kében megfelelő garanciák kiépítése is szükséges. Új feladatokat jelenthet a szakszerveze- 
teken belüli, szakmák közötti érdekegyeztetés szervezeti feltételeinek megteremtése is. 

Az érdekképviselet dominanciája a klasszikus funkcióval adekvát struktúrákat kíván. 
Egyre több gondot jelent a negyven éve kialakított iparági-ágazati szervezet, mert abban 
a szakmai érdekek nem artikulálhatók megfelelően. Oldani kell az ,egy üzem - egy 
szakszervezet" elvét is, és időszerű volna lehetővé tenni azt, hogy az alapszervezet belső 
struktúrája is spontán módon szerveződő szakmákra s ne feltétlenül a gazdasági szerve- 
Zetre épüljön. A munkavállalói érdekképviselet gyakorlása mindig helyhez kötődik, 
földrajzilag adott. Át kell tekinteni ezért a szakszervezetek területi struktúráját is, mert 
annak kialakulását nem elsősorban az érdekvédelem, hanem a párt- és állami apparátu- 
sok területi szerveződéséhez való alkalmazkodás határozta meg. A hatékony munkavál- 

lalói érdekképviselet azt kívánja, hogy a szakszervezeti tisztségviselők választóiktól 
függjenek, csakis nekik tartozzanak számadással. Ebből az is következik, hogy a válasz- 
tott tisztségviselők nem tartozhatnak párthatáskörbe. 


A vállalati eredményhez kötött keresetszabályozás — sem bér- 
színvonal-, sem bértömeg-szabályozás formájában - nem hozta 
meg a tőle várt eredményt. Nem is hozhatta, mert a nagy- és középvállalatok esetében 
elvileg is célját tévesztő ez a szabályozási mód. Mivel a nagyvállalati dolgozók döntő 
többsége egyénileg nem képes befolyásolni a vállalati összeredményt, ebben való érde- 
keltté tételük nem lehet eredményes, nem gyakorolhat ösztönző hatást. Az ebben a 
rendszerben létrejövő bérnövekedésnek -— minthogy a nyereség jelentős része állami 
támogatásból, illetve árnövelésből származik — gyakran nincs valóságos fedezete. Elméle- 
ti meggondolások és a gyakorlati tapasztalatok is arra utalnak, hogy a munkaerőpiac 
egészséges működése azt kívánja, hogy a hasonló munkakörben foglalkoztatottak kere- 
sete ne térjen el túlságosan egymástól a különböző vállalatoknál. 

A bér- vagy keresetszabályozásnak a jövőben - és ez lehet a távlati bérreform talán 
legfőbb jellemzője — az államigazgatási szabályozástól az áralakulásra is kiterjedő érdek- 
egyeztetéses szabályozás irányába kel! haladnia. Az állam, a szakszervezetek és a munkál- 
tatói szervezetek képviselői — a népgazdasági szinten kialakított kereten belül — béralku 
eredményeként megállapodnának a bérnövelés ágazatonkénti mértékében, amit azután 
a vállalatok is magukévá tesznek. Az érdekegyeztetési módszernek nemcsak a bérek 
színvonalára, hanem a szakmák, munkakörök szerinti bérarányokra is ki kell terjedniöók. 
A dolgozók különböző csoportjai közötti konkrét bér- és kereseti arányok meghatározá- 
sa természetesen maguknak a vállalatoknak a hatásköre, de megfelelő egyeztetésre, 
összehangolásra itt is szükség van. Létkérdés például a magasan kvalifikált szellemi 
munkának a mainál sokkal magasabbra értékelése. Ezt nem lehet csak a munkaerőpiacra 
bízni. A költségvetési szféra béreit, bérarányait továbbra is központilag kell kialakítani, 
a vállalati szféra bérszínvonalának és bérarányainak figyelembevételével. 

A bérszínvonal és a bérarányok konkrét alakítása az érdekegyeztetéses rendszerben 
elsősorban a kollektív szerződéseken keresztül történhet. A munkavállalók és a munkál- 
tatók megfelelő felső szintű érdekképviseleti szervei (ágazati szakszervezetek — ágazati 
munkáltatói szervezetek) a dolgozói kategóriák szerinti alsó (és valószinűleg a felső) 
bérhatárokat is tartalmazó keretszerződéseket kötnének egymással, amelyeket azután a 
vállalatok saját viszonyaikra alkalmaznának. 

Az érdekegyeztetéses béralakítás feltételei napjainkban nincsenek meg. Ezeket az 
elkövetkező időszakban kellene megteremteni. A szakszervezetek és a Gazdasági Kama- 
ra ma -— sem belső struktúrájuk, sem a kormányhoz, illetve a párthoz fűződő kapcsolataik 
következtében - nem alkalmasak a rájuk bízott érdekek egyértelmű képviseletére. Ehhez 
sokkal nagyobb autonómiával, szuverenitással kellene rendelkezniök. A szakszerveze- 
teknek az eddiginél sokkal , osztályharcosabban" kellene a munkavállalói, a Kamarának 
pedig a munkáltatói érdekeket védeni. A továbbra is alapjában ágazati rendszerben 
működő szakszervezeteknek szakmai érdekképviseletre is be kellene rendezkedniük. 

Jelentős változásoknak kell végbemenniük a vállalatokon belül is, főképp a tulajdono- 
si érdekek képviseletében. Meg kell szűnnie annak az állapotnak, hogy a vállalati 
vezetők, vezető szervek (vállalati tanács) csak nagyon korlátozottan, ellentmondásosan 
képviselik a tulajdonosi érdekeket. Létre kell jönnie a fedezet nélküli bérkiáramlást 
akadályozó vállalaton belüli belső erőnek, különben az érdekegyeztetéses rendszer , fel- 
billen". De nem nélkülözhető a vállalatok közötti kapcsolatok megváltozása sem. Olyan 
viszonyok létrejöttére van szükségünk, ahol a bérnövekedésből származó költségnöveke- 
dést a termelő nem tudja automatikusan a vevőre hárítani. Tehát költségérzékenység 
kell, verseny kell, meg kell szűnnie a vevők kiszolgáltatott helyzetének, azaz gyökeres 
fordulat szükséges a hiánygazdaság felszámolása irányába. 

A keresetszabályozás és tanulságai 


Az irányítási rendszer reformja óta az egyik leginkább vitatott kérdés az érvényes, illetve 
a bevezetésre kerülő bér- és keresetszabályozás. Az ezzel kapcsolatos publikációk nagy 
száma! nem véletlen, hiszen a dolgozók anyagi helyzetét közvetlenül befolyásoló rend- 
szerről van szó. A keresetszabályozás nemcsak gazdasági, hanem széles körű társadalom- 
politikai kérdés, és így — eltérően a szabályozás más területétől — a társadálom igazságér- 
zetének is meg kellene felelnie. Mégis, a legjobb elméleti és gyakorlati szakemberek 
bevonása, bőséges tapasztalat, valamint rengeteg próbálkozás és kísérletezés ellenére sem 
sikerült ez ideig a követelményeknek megfelelő keresetszabályozási rendszert kialakítani. 


Nyereség és bér 


A reformról szóló párthatározat szerint a vállalati dolgozók anyagi ösztönzése , alapve- 
tően a bérek révén valósuljon meg, de számottevően növelni kell a nyereségből különbö- 
ző formákban történő részesedésüket". A munkabér és a vállalati nyereség összekapcso- 
lásának szükségességét többen a következőkkel indokolták. 

e A bér és a vállalati teljesítmény közötti függőség, a kollektíva bérérdekeltsége 
ösztönözhet a teljesítmény növelésére. Ez annál is inkább szükséges, , mert a szabályozó- 
rendszer egyéb elemei önmagukban nem képesek a vállalatokat a lehető legeredménye- 
sebb gazdálkodásra szorítani".? Ösztönző hatásával hozzá kell járulnia a kiáramló vá- 
sárlóerő tervszerű keretek között tartásához is. 

0 , A bérekben érzékeltetni kell azt is, hogy az egyéni munka a vállalati kollektív 
munka része. A béralakulással is tudatosítani kell az egyénekkel és a közösségekkel azt, 
hogyan értékelődik közös munkájuk a piacon. A piaci értékítéleteknek a bérekben való 
tükröződése nélkülözhetetlen információkhoz juttatja a dolgozókat és kollektíváikat 
egyaránt, ösztönzi továbbá a munkaerő vállalatok közötti mozgását."" 

e A béreknek a vállalati teljesítménytől függő szabályozása kedvezően hat a vállalati 
belső érdekeltségi rendszerre. 

A keresetszabályozással szemben támasztott egyik követelmény, hogy ösztönözzön a 
teljesítmények növelésére, biztosítsa a teljesítmények és a keresetek közötti összhangot, 
tegye lehetővé a munka szerinti differenciálást. Ehhez azonban a keresetszabályozás 
középpontjába állított nyereségnek megfelelően kellene jeleznie a vállalati teljesítményt. 

Tényleges piaci versenyfeltételek hiányában a nyereség változásában nem a költségek 
alakulásának, a termelési szerkezet korszerűsítésének, hanem a nettó támogatásoknak 
és az árnyereségnek van döntő szerepe. Az ipar eredményében a nettó támogatások 
aránya 1980-ban 5 százalék, az elmúlt években 30-40 százalék volt. Az iparban az 1980 
és 1985 közötti években az árnyereség a nyereségnövekedés közel kétszeresére rúgott. Az 
értékesítési árszínvonal növekedése 1986-ban — részben az adminisztratív korlátok mi- 
att - jelentősen lassult (5-6 százalékról 2 százalékra), következésképpen a nettó árnyere- 
ség a felére csökkent, és az ipar eredményének növekedési üteme is visszaesett. 

Az árnyereség és a nettó támogatás emelkedése akadályozza a teljesítmények reális 
megítélését, csökkenti a vállalatok költségérzékenységét, sok esetben még a költségek 


1 Terjedelmi okok miatt a vonatkozó szakirodalomnak még a felsorolására sem vállalkozhatunk, hiszen a 
témával a szakemberek (közgazdászok, szociológusok) - többek között Balázsy Sándor, Falusné Szikra Katalin, 
Ferge Zsuzsa, Gábor R. István, Héthy Lajos, Kovács János, Pongrácz László, Rácz Albert, Révész Gábor, 
Wikcsek Jenő stb. - több alkalommal és széleskörűen foglalkoztak. 

2 Rácz Albert: A keresetszabályozás módosításának szükségessége és lehetőségei. Társadalmi Szemle, 1982. 
5. szám. j 
§ U.o. 


48 ESZMECSERE 


emelkedését, esetleg a pazarlást ís elfedi. Ilyen körülmények között a gazdálkodást nem 
a hatékonysági tényezők és követelmények determinálják. Például az import drágiítása 
nem csökkenti a reálfolyamatokból következő importéhséget, a hitel-kamat változása 
nem befolyásolja a beruházásokat, mint ahogyan a létszám hasznosítását sem a bérter- 
hek motiválják. 

A nyereség összege nem fejezi ki kellően a vállalatok teljesítményét, következésképpen 
a nyereség alakulásához kötött keresetszabályozás nem is ösztönözfíhet) a vállalati 
teljesítmény növelésére. 

A nyereséghez kötött keresetszabályozás esetén a gazdálkodóknál a , puha" nyereség 
a munkabérköltségek emelkedését nem korlátozza, ezért teljesítmény nélkül is nőhet a 
bér, azaz lényegében nem a nyereség határozza meg a bért, hanem a kívánt keresetnöveke- 
dés a nyereséget. A nyereségcentrikus keresetszabályozási rendszer — belső logikájából 
következően is — teljesítmény nélküli bérkiáramlást gerjeszt. A vállalatok az éves átlag- 
béremelésnek jelentős részét — a várható nyereség ismeretében - az év vége felé adják ki 
(teljesítmény nélkül). Hasonló irányba hat a szabályozás várható módosítására való 
felkészülés is. Jellemző például, hogy az iparban a foglalkoztatottak éves átlagbéremeleé- 
sének 1986-ban 24 százalékát, 1987-ben 31 százalékát (a szellemi foglalkozásúaknál 35, 
illetve 47 százalékát) decemberben adták kit. 

A nyereség és a bérszabályozás összekapcsolása az egyéni teljesítményektől függetlenül 
fokozza a vállalatok közötti bérversenyt, s erősödő munkaerőmozgáslítóz, nemegyszer 
kontraszelekcióhoz és bérpolitikai beavatkozáshoz vezet. A béremelés a nyereség csökke- 
nése esetén nem vonható vissza, a gyakorlatban tehát elsősorban bér- és nem nyereségér- 
dekeltség érvényesül. A vállalatoknál egyre inkább a rövid távú érdekek kerülnek túlsúly- 
ba, és a kollektíva érdekeltségének, valamint a vállalatvezetésben betöltött szerepének 
erősödésével (nemegyszer a társadalmi szervek támogatásával) fokozódik a nyomás 
legalább a fogyasztói árszínvonal növekedésének megfelelő, azt megközelítő vagy meg- 
haladó átlagkereset-emelés elérésére. 

A vállalati tanácsok működésében is döntően rövid távú érdekeltség és elosztási 
szemlélet érvényesül. A választott testületek elsősorban a tárgyévi átlagkereset maximális 
növelését tartják szem előtt, és minden egyéb tényezőt ennek rendelnek alá. (Az igazgatót 
is gyakran ez alapján minősítik.) A rövid távú és bércentrikus érdekeltséget tükrözi 
például, hogy az igazgatókkal szemben támasztott és vizsgált 600 követelményből csupán 
egy volt, amelyik az elosztásnál a rövid és hosszú távú érdekek összehangolását írta elő." 

Vannak, akik a nyereség és a bérek kapcsolatát szükségesnek tartják ugyan, de ahhoz 
a nyereséget megfelelően módosítani kellene. Így például ki kellene szűrni a világpiaci 
árváltozások hatását, továbbá elvonni az ellátási zavarokhoz vezető összetétel-változás 
többletnyereségét.§ Mások szerint a nyereség teljesítménymérő szerepének erősítése 
érdekében az eredményt meg kell tisztítani a vállalattól független tényezők hatásától. 
Például a hirtelen bekövetkező hatósági áremeléstől, a költségvetés helyzetének változá- 
sától. , A modern tökés gazdasági mechanizmusban beálló változásokat talán semmilyen 
más téren nem hagytuk annyira figyelmen kivül, mint éppen a vállalati eredmény indoko- 
latlan kockázatát csökkentő eszközök alkalmazását illetően."" Az eredménynek a válla- 
laton kívüli tényezőktől való , megtisztítása" , azaz: a vállalattól , függő", illetve , függet- 
len" tényezőkre történő bontása és ezzel az eredményért való felelősség megosztása csak 
a szubjektivizmust, a direkt irányítási módszerek alkalmazását, az állandó alkut erősítené, 
és a gyakorlatban a nyereségérdekeltség teljes feladását jelentené. (A nyereség és a felelős- 
ség megosztása egyébként metodikailag sem alapozható meg.) 

A vállalati kollektíva teljesítményének nyereséggel való kifejezése az előbbiek szerint 


3 Pető Márton: A vállalati tanácsok és az igazgatók. Társadalmi Szemle, 1986. 6. szám. 
4 Pirityi Ottó: A bérpolitika és a bérszabályozás funkcióiról. Közgazdasági Szemle, 1986. 7-8. szám. 
5 Kopátsy Sándor: A nyereségorientáció korlátai. Tervgazdasági Fórum, 1985. 1. szám. 

egy sor problémát vet fel. Nem kevésbé egyszerű dolog a kollektíva egyes tagjainak 
teljesítménye és a vállalati összmunkát jól-rosszul tükröző nyereség közötti kapcsolat 
kimutatása sem. 

Alig vitatható, hogy a dolgozók valamilyen - a vállalati hierarchiától függően eltérő — 
hatást gyakorolnak az eredmény alakulására. Nem mindegy azonban, hogy ez a hatás 
milven mértékü és mérhető-e. 

Vállalataink többségénél a belső költség- és nyereségelszámolás fejletlensége miatt 
nemhogy az egyes dolgozó, de még a kisebb-nagyobb csoportok, vállalaton belüli 
szervezeti egységek nyereséghez való hozzájárulását sem képesek a szükséges és lehetsé- 
ges pontossággal jelezni. 

A nyereséghez kötött központi bérszabályozással szemben azonban nem az eddigi 
érvek a legfontosabbak, hanem az, hogy a bér munkahelyi kategória. A munkabért és 
a vállalati bérpolitikát többek között a munka bonyolultsága, minősége, intenzitása, a 
munkakörülmények, a kereslet-kínálat, a társadalmi megbecsülés, az egyéni adottságok, 
a vállalat közép- és hosszú távú céljai, a távlati feladatokra való felkészülés, a távlati 
káderpolitika, a szakmastruktúra hosszú távú fejlesztése stb. kell, hogy meghatározzák. 
Mindez nincs szoros és közvetlen kapcsolatban az adott év nyereségének alakulásával. 

A nyereségcentrikus bérszabályozás elmossa és eltorzítja az érdekeket: a munkahelyi; 
a munkavállalói érdeket is vállalati szintű és tulajdonosi érdeknek próbálja minősíteni. 
A dolgozók számára sem érthető és nem tartják igazságosnak, hogy a munkabérük nem 
a munkájuk tól függ , hanem a vállalati nyereségtől, amelyre nincs közvetlen hatásuk. Nem 
értik (és nem is lehet megmagyarázni), hogy bérüknek és a többletteljesítményekkel 
arányos többletbérnek mi köze van a világpiaci árváltozásokhoz, a fejlődő országok 
fizetőképességéhez, a rendelésállományhoz, a külgazdasági kapcsolatokkal összefüggő 
támogatási és elvonási rendszerhez, a költségvetés pozíciójához, a szabályozórendszerhez 
és annak módosításához, az árfolyampolitikához és így tovább. A teljesítmény és a 
munkabér közötti közvetlen, szoros kapcsolat hiányában a dolgozók számára érdektelen- 
né (céltalanná) válik a több és a jobb munka, s ennek hatása a gazdaság nem kielégítő 
teljesítményében, a teljesítményhiányban egyre inkább megmutatkozik. A vállalatvezetés 
,szabályozóérzékenysége" találkozik a dolgozók sértett igazságérzetével. Így gyakran 
nem a vállalati munkában, hanem az állandóan változó, szigorodó és bonyolult szabályo- 
zásban mint objektív külső tényezőkben látják a feszültségek, a bajok forrását. 


"Nyereségrészesedés" jú 


A nyereség és a munkabér (kereset) összekapcsolásának ismertetett negatív hatásain 
túlmenően a vállalati kollektíva , tulajdonosi" nyereségérdekeltségének visszaesését mu- 
tatja az adózott nyereségből származó keresetrész egyre mérséklődő aránya és alacsony 
színvonala. Az átlagkereset — mint ismeretes — munkabérből, valamint az adózott nyere- 
ségből különböző címen fizetett összegből (prémium, jutalom, év végi részesedés, vezetői 
jutalom stb.) tevődik ki. 

Az 1970-es évek elején az iparban dolgozók átlagkeresetének kb. sgüzéde (1975-ben 
8 százaléka) származott az adózott nyereségből, amely a szabályozás hatására 1975 és 
1980 között a felére esett vissza, majd 1983-ban, de főként 1984-ben valamelyest újból 
emelkedett. Ekkor ugyanis a részesedési alapot terhelő progresszív adó mérsékeltebb 
bérszínvonal-növelésre és erőteljesebb részesedési alapfelhasználásra ösztönzött. /985- 
től a bérszabályozást keresetszabályozás váltotta fel, amikor az átlagkereset (keresettő- 
meg) alakulását kapcsolták össze a vállalati , teljesítmény"-mutatóval (hozzáadott ér- 
ték). Főként a szabályozók állandó módosítása miatt a nyereség és a nyereségből 
származó keresetrész egyre bizonytalanabbá vált, felértékelődött a viszonylag stabil 
munkabér szerepe. A vezetők és a dolgozók egyaránt a munkabér arányának növelésé- 

ben voltak érdekelve; ezért a nyereségági kereset aránya 1986-ban már 4 százalék alá 
csökkent. Az 1988. évi szabályozórendszerre, a bérbruttósításra stb. felkészülés hatása- 
ként a nyereségági keresetrész /987-ben kb. fél százalékponttal tovább mérséklődött. 

A keresetnek az adózott nyereségből származó arányát bizonyos mértékig az ágazati- 
szervezeti sajátosságok , hagyományok 15 befolyásolják. Nem lehet véletlen például, hogy 
az egykori Nehézipari Minisztérium (bányászat, villamosenergia-ipar, vegyipar) vállala- 
tainál a nyereségből származó kereset súlya az átlagosnak csaknem kétszerese. Az 
élelmiszeriparban és az egyéb iparban pedig az év végi részesedésnek hosszú időszakra 
visszatekintő hagyománya van. Egyébként az is általános tendencia, hogy az átlagosnal 
nagyobb az érdekeltségi alapból az év végi részesedés aránya és összege is (2—4000 Ft/fő). 
A kohászati, a gépipari, az épitőanyag-ipari és a könnyűipari vállalatoknál az év végi 
részesedés jelentősége az évek múlásával egyre csökkent, és az egy főre jutó kifizetés 
1986-ban átlagosan csak kb. 500 Ft volt. 

A nyereségági keresetrész aránya a szellemi foglalkozásúaknál mintegy kétszerese a 
fizikai dolgozókénak. A fizikai foglalkoztatottak átlagakeresetének 1975-ben még 6-7 
százaléka, 1986-ban 3 százaléka (a kohászatban, az építőanyag-iparban, a gépiparban 
és a könnyűiparban 1-2 százaléka, a vegyiparban és az élelmiszeriparban 5—6 százaléka) 
származott az érdekeltségi alapból. A szellemi foglalkozásúaknál az arány 1975-ben 12 
százalék, 1986-ban 6 százalék (480 Ft/fő). (A vegyiparban, az élelmiszeriparban és az 
egyéb iparágakban ennek csaknem kétszerese, 800-900 Ft/fő.) A vegyiparon belül a 
szerves és szervetlen vegyiparba tartozó vállalatoknál a kereset 11 százaléka (a fizikaiak- 
nál 9 százaléka, a szellemi foglalkozásúaknál 14 százaléka, havonként több mint 1300 
Ft) volt közvetlen kapcsolatban a nyereséggel. 

A szellemi foglalkozásúakon belül az igazgatási, gazdasági és forgalmi munkakörök- 
ben dolgozók keresetének az adózott nyereségből származó aránya mintegy 2 százalek- 
ponttal nagyobb az átlagosnál, a műszakiaké viszont attól elmarad, annak ellenére, hogy 
tevékenységük — alig vitathatóan - számottevően befolyásolja a gazdálkodás eredmé- 
nyét. (A kép teljességéhez tartozik, hogy a szellemi foglalkozásúak adózott nyereségből 
származó keresetének csaknem fele - megközelítően a munkabér arányának megfelelően 
- a műszakiakra jutott.) A gépiparban és a könnyűiparban a közvetlen termelésirányvítók 
1986. évi keresetének csupán kb. 3 százaléka származott az érdekeltségi alapból. 

A vállalatok magasabb vezető állású dolgozóinak igen erőteljes az érdekeltsége a 
nyereségági kereset alakulásában. Jellemző például, hogy a vezetők ezen csoportjának 
az adózott nyereségből származó éves prémiuma 1986-ban a dolgozók részére év közben 
kifizetett prémium és jutalom egynegyedére rúgott. e 

Az érdekeltségi alapból származó keresetrész aránya negvedévenként is igen eltérő. Az 
év végi részesedés kifizetése miatt az I. negyedévben 9-10 százalék, az év többi részében 
1-2 százalék. A nyereségérdekeltség , súlyát" megfelelően szemlélteti, hogy a fizikai 
dolgozók havi keresetének a II. félévben csak kb. 1 százaléka (havonként 50-80 forint) 
függ közvetlenül a nyereségtől. 

Az ipar egészének adatai mögött azonban ellentétes tendenciák húzódnak meg. Az 
iparvállalatoknál a nyereségági kereseti arány 1980 és 1986 között csökkent, az ipari 
szövetkezeteknél viszont 4.7 százalékról 7.1 százalékra (a szellemi foglalkoztatottaknal 
6,5 százalékról 13 százalékra) emelkedett. Ennek döntő oka, hogy a hagyományos 
szövetkezeti iparban egyrészt a tagok keresete nagyobb mértékben függ a nyereségtől, 
mint az állami iparban, másrészt a kisszövetkezetek súlya — ahol a nyereségági kereset- 
arány 14-16 százalék - egyre növekszik. 

A tapasztalatok szerint az állami iparban a nyereségből származó keresetrésznek tehűt 
ma már nincs érdemi hatása a kollektíva magatartására. Erdekeltségük a nyereség növelé- 
sében csekély. Különösen így van ez, ha nem a nominálösszegnek, hanem a reálértéknek 
a , súlyát" mérlegeljük. 

A vásárlóerő szabályozása 


A keresetszabályozás ez ideig nemcsak a teljesítményre való ösztönzést, hanem a vásárló- 
erő tervszerű keretek között tartását sem oldotta meg. Ezt támasztja alá például, hogy 
1980 és 1987 között az iparban az átlagbér növekedése évenként 2-3 százalékponttal 
haladta meg az előirányzottat. A terven felüli növekedés fő tényezői (az erőteljes bérnö- 
velési nyomás mellett) a teljesítménytől elszakadó nyereségből eredő adóviselő képesség, 
az amortizáció felhasználása, a bérpolitikai intézkedések, a bérelmaradások csökkentésé- 
re hozott központi intézkedések, a különböző bérpreferenciák stb. voltak. 

Mind a tervezettől, mind az ipari átlagtól eltérő béralakulásban határozott tendenciák 
figyelhetők meg. Az ágazatok egyik csoportjában (a villamosenergia-ipari, a gépipari és 
vegyipari vállalatoknál) az átlagbér növekedése majdnem minden évben magasabb volt, 
mint az ipari átlag. E csoportban a növekedés mind az átlagot, mind az előirányzottat 
meghaladta. Egy másik csoportban (a bányászati, a kohászati és az építőanyag-ipari 
vállalatoknál) az átlagbérnövekedés hullámzott. Az egyik évben elmaradt az átlagostól, 
a következő évben azt meghaladóan emelkedett, vagyis az elmaradást valamilyen módon 
kompenzálták. Az ipar bértömegének kb. egyharmadával rendelkező többi ágazatban 
(pl. könnyűipar, élelmiszeripar) a növekedés csaknem minden évben az átlagosnál kisebb 
volt. 

Az átlagbér alakulását tehát döntően nem a teljesítmények , nem is a keresetszabályo- 
zás, hanem a gazdaságpolitikai célok szolgálatában hozott központi beavatkozások és 
intézkedések határozták meg. Figyelemre méltó például a gépipari vállalatok átlag körüli 
és a könnyűipari vállalatok átlagosnál rosszabb helyezése, valamint az, hogy a villamos- 
energia-ipari és a vegyipari vállalatoknál — mint kiemelten fejlesztett ágazatoknál — 
ipari átlagot jóval meghaladóan nőtt a bérszínvonal, és a bérelmaradás évenkénti korrek- 
ciójára főként a kitermelő és az alapanyaggyártó vállalatoknál került sor. Ez egyben azt 
is jelzi, hogy önmagában a központilag megállapított keresetnövekedés, -szabályozás nem 
biztosít(hat)ja a vásárlóerő kézben tartását, ha ti. egyéb központi hatások az eredeti 
előirányzatokat később módosít( hat ) ják. Az elmúlt két évtized tapasztalatai is megmutat- 
ták tehát, hogy a keresetszabályozásnak olyan képességeket, sajátosságokat tulajdoni- 
t(ottyunk, amelyekkel az nem rendelkezik. 

A teljesítmény növelésére való ösztönzés és a vásárlóerő-szabályozás ugyanazon 
folyamatnak a két oldala, és összefügg a teljesítmények és a bérek összhangjával. Ameny- 
nyiben a munkateljesítmény és a munkabér alakulása között közvetlen és arányos a 
kapcsolat, akkor - a piaci értékítélethez való rugalmas alkalmazkodás esetén — a vásárló- 
erő szabályozásának nincs kitüntetett szerepe, hiszen a vásárlóerő mögött minden esetben 
van a piacon is elismert teljesítmény. A munkahelyeken, a vállalatoknál a teljesítmények 
és a jövedelmek közötti arány(talanság) folyamatosan valósul meg, népgazdasági szinten 
viszont a túlelosztás csak az év lezárása után jelenik meg. A vállalati kollektíva számára 
a nemzeti jövedelem termelése és felhasználása közötti összhang, valamint a költségvetési 
hiány csökkentésének kényszere gyakorlatilag nem is érzékelhető, mert a vállalati és a 
népgazdasági szintű teljesítmény között — az érték- és volumenfolyamatok eltérése miatt 
Is - nincs megfelelő közvetlen kapcsolat. 

Indokolt azonban leszámolni azzal az illúzióval is, hogy a tervezett bérnövelésnek van 
érzékelhető ösztönző hatása, hogy önmagában alkalmas a teljesítmény kikényszerítésére, 
hiszen azt — a fogyasztói árak emelkedése miatt — lényegében mindenki megkapja. Alig 
van olyan vezető, aki , nyugodt lelkiismerettel" vállalná, hogy növekvő teljesítmény 
esetén a dolgozó reálbére csökkenjen. Elsősorban nem árlagbérnövekménnyel, hanem a 
kifizetett munkabér összege és a teljesítmény közötti összhang biztosításával lehet ösztö- 
nőzni. A teljesítményekkel arányos differenciálás pedig azt jelenti, hogy aki nem végzi 
ela munkáját, annak (pl. más munkakörbe történő helyezés miatt) csökken a munkabére 
(vagy meg is szűnik a foglalkoztatása), aki pedig többet-jobbat teljesít a korábbinál, 

annak nő. A differenciálás terén — noha állandóan hangoztattuk szükségességét — többek 
között azért sem sikerült eredményt elérni, mert azt főként a bérnövelésre (például a 
s, béremelést differenciáltan kell végrehajtani") és nem a munkabér és az egyéni teljesít- 
mény közötti összefüggésre értették. 

A béreknek a nyereséghez való kötése egyúttal azt is kikényszeríti, hogy az ár-, a 
jövedelem és más szabályozások ne differenciálják erőteljesebben a vállalatokat. A nye- 
reségközpontú keresetszabályozás ily módon korlátozza, esetenként deformálja a többi 
szabályozó -— végső soron az irányítás korszerűsítésének — hatásmechanizmusát is. 


Pető Márton 


Majorossy Sarolta: 
Fésulkodó 

A bérreform céljai és dilemmái 


A bérreform szükségességét — nevezetesen, hogy elengedhetetlenné vált bérpolitikánk és 
béralakítási mechanizmusunk elveinek és gyakorlatának alapvető revíziója -— ma már 
szinte senki sem vitatja. Amiben a nézetek eltérőek, esetenként szögesen ellentétesek, az 
a reform lehetőségének megítélése. Egyik oldalról úgy teszik fel a kérdést: elképzelhető-e 
bérreform gazdasági , válsághelyzetben", amikor a reálbérek sohasem látott mértékben 
csökkennek, gyorsul az infláció, a teljesítmények stagnálnak és romlik a gazdaság 
egyensúlya? A válasz kimondva vagy sugallva egyértelműen negatív. 

A másik oldalról a kérdés némileg eltérő módon fogalmazódik meg: várhatjuk-e a 
teljesítmények fokozását, az egyensúly javulását, a gazdaság reálbér-növekedést is meg- 
alapozó egészséges működését, ha nem javítjuk az állami szektor érdekeltségi viszonyait, 
nem reformáljuk meg bérpolitikánkat és bérrendszerünket? Erre a kérdésre is nemleges 
a válasz. S hogy ki-ki melyik oldalon adja le szavazatát, végül is attól függ: hogyan ítéli 
meg a bér szerepét a dolgozó emberek, a gazdálkodó szervezetek magatartásának, 
teljesítményének alakulásában. Ha a bért a szociális juttatásokhoz hasonlóan tisztán 
, elosztási" kategóriaként kezeljük, akkor értelmetlenség bérreformról beszélni napjaink- 
ban. Ha viszont olyan teljesítményt motiváló eszköznek tekintjük, mint más munkajöve- 
delmeket (mint például a második gazdaságból, a vgmk-ból eredőket), illetve a vállalko- 
zó1 jövedelmeket, akkor nem lehet a bérreform elől kitérni. 

Még ha szükségesnek és lehetségesnek is ítéljük a bérreformot s ennek megkezdéséhez 
a politikai elszántság is adott, akkor is nyilvánvaló e feladat rendkívüli nehézsége. Csak 
néhányat említek a számos gond közül. 

A bérpolitika és a bérmechanizmus alakításához nincsenek olyan kidolgozott , min- 
ták", amelyek csekély módosítással adaptálhatók lennének a hazai viszonyokra (a lénye- 
gesen egyszerűbb adóreform esetében ez megvolt). A bérreform számára rendkívül " 
kedvezőtlen súlyos feszültségekkel terhelt gazdasági helyzetünk, melyben , adottságként" 
kell számolni egy frissen megalkotott adómechanizmussal és -politikával, illetve árpoliti- 
kával. A gazdasági reform jelenlegi állapotában (és feltehetőleg a közeljövőben) sem 
adottak azok a feltételek (piaci verseny, a vállalatok tulajdonosi érdekeltsége stb.), 
amelyek mellett a bérreform — a maga teljességében — megvalósítható volna. 

Kellő biztonsággal nem láthatók előre az 1988-as esztendő gazdasági folyamatai, s 
nem zárható ki az az eshetőség, hogy a nehézségek elhárítására a szándékolt bérreformtól 
eltérő tartalmú kényszerintézkedéseket kell hozni. 

Mindehhez járul az a sajnálatos tény, hogy a bérreformmal összefüggő alapvető 
kérdésekben nem rendelkezünk elégséges megbízható tudományos ismerettel. Bérekkel 
hazánkban csak néhány kutatóhely kevés számú kutatója foglalkozik; egy esetleges 
bérreform tudományos megalapozására, politikai megrendelés híján, az elmúlt években 
alig történt valami. 

Mindezek alapján természetes, ha alapvető kérdésekben is nézeteltérések vannak. Az 
előrelépés egyetlen útja a vita: az eltérő, illetve esetleg homlokegyenest szembenálló 
nézetek mellett és ellen szóló érvek nyílt és tisztességes mérlegelése. A vita sem pótolja 
azonban az alapösszefüggésekre vonatkozó további rendszeres kutatómunkát. 


A reálbérszínvonal a leginkább vitatott, nagy gazdasági, társadalmi és politikai kérdés. 
Egyfelől azt mondják, hogy a reálbér , annyi amennyi", pontosabban ezt a szintet teszi 
lehetővé a népgazdaság teljesítménye, s ennek semmi köze az ösztönzés lehetőségeihez. 
Másfelől mások a munkaerő újratermelési költségeihez, a megélhetés költségeihez, a 

létminimumhoz viszonyítva keveslik a kialakult reálbérszínvonalat, s úgy ítélik meg. 
hogy mesterségesen alacsony szinten tartása éppen a népgazdaság teljesítményét ássa alá. 
A két álláspontban megfogalmazódó nézetek ellentéte és a hozzájuk kapcsolódó tudo- 
mányos és politikai indulatok eleve arra utalnak, hogy itt nem csupán egyetlen összefűüg- 
gésnek (így a megélhetés vagy az ösztönzés és a reálbér viszonyának) a vitatásáról van 
szó. Az 15 kérdés: hogyan ítélhető meg az a gazdaságpolitika, amely a , túlfogyasztásra" 
való hivatkozással a gazdasági egyensúly helyreállítása céljából a reálbérek 16-17 száza- 
lékos csökkentését valósította meg az elmúlt 10 évben? Mi a teendő a jövőben: elkepzel- 
hető-e olyan bérreform, amely ennek a politikának folytatása, vagy olyan elmozdulasra 
van szükség, amely bizonyos társadalmi csoportok számára már rövid távon 15 lehetővé 
teszi reálbérük teljesítményükkel arányos növekedését, hosszabb távon pedig egyik fo 
célja éppen a reálbérek általános - a népgazdaság megnövekedett teljesítményére alapo- 
zott - emelése? 

Végül: mit lehet tenni 1989-ben és 1990-ben? Ha el is fogadjuk, hogy a reálbércsökken- 
tés a stabilizáció nélkülözhetetlen kényszerintézkedése, ez meddig tartható fenn és milven 
eredményre vezet? Ha ezeket a kérdéseket külön kezeljük, úgy hiszem könnyebb közös 
nevezőt találni a sokszor szélsőséges vélemények között. 

Az, hogy a reálbérszínvonalat meghatározza a népgazdaság teljesítménye, az utóbbi- 
nak viszont semmi befolyása sincs az előbbire, olyan közgazdasági és szociológiai értel- 
metlenség, amivel nem érdemes foglalkozni. Alapos végiggondolást kíván viszont, hogy 
a , túlfogyasztást" a reálbérek megfogása és csökkentése révén ellenőrizni szándékozó 
gazdaságpolitikai erőfeszítések milyen eredményeket hoztak az 1980-as években. 

Ugy hiszem, a jövőt illetően, politikailag képviselhetetlen egy olyan program, amely 
továbbra is hosszú évekre tolja ki s a népgazdaság teljesítményének általános javulásától 
teszi függővé a reálbér-növekedést. Átmeneti és rövid távú kényszerintézkedésként elfo- 
gadható a reálbérek differenciálatlan visszafogása és csökkentése, de ezt 1988-at követő- 
en aligha lehet folytatni. 

A reálbérszínvonal körüli vitákkal kapcsolatban végül meg kell jegyeznem, hogy 
belőlük — a megalapozott kompromisszumokhoz - fájóan hiányoznak (alig vannak. 
illetve nem nyilvánosak) a megélhetési költségekre, létminimumra stb. vonatkozó számi- 
tások. 

Némileg egyszerűbbek - hiszen többnyire a küszöbönálló tennivalókkal függenek 
össze — azok a dilemmák, amelyek a bérezés és az infláció, valamint a bérezés és a 
foglalkoztatás összefüggéseit érintik. Általában így merül fel a kérdés: mi lesz annak a 
következménye, ha a vállalatok bérgazdálkodását liberalizáljuk, tehát a bérek alakításá- 
val kapcsolatban még meglévő nem csekély központi korlátozásokat részben vagy telje- 
sen feloldjuk. Sokan úgy érvelnek, hogy rohanó inflációra és foglalkoztatási feszültségek- 
re, munkanélküliségre számíthatunk. 

Az infláció sajátos jelenség. Az elmúlt évek és a jelen inflációja nem bér eredetü. 
Gyökereit a fogyasztás más szféráiban, a népgazdaság egyéb kiadásaiban, egyéb eszkö- 
zeinek felhasználásában kell keresni. Mint köztudott, a nominálbérek növekedése rendre 
lemaradt a fogyasztói árak mögött. Az árak állami szabályozása liberalizálódott: idén 
mintegy 80 százalékuk szabad árnak minősül, mig a bérpolitika továbbra is fenntartja 
szigorú restriktív arculatát. Ebben a helyzetben két dolog látszik valószínűnek: egyrészt 
az árszínvonalnak ma kevés köze van a bérszínvonalhoz, az árak kontrollálásában a 
bérek ellenőrzése aligha jelentős tényező. Másfelől, ha a bérek - a bérgazdálkodás 
liberalizálása folytán — valóban , elszabadulnak", ez tovább erősítheti az inflációs folya- 
matot. Tehát a ma már meglévő nem bérinflációhoz egy - esetleg kevésbé jelentős, de 
a nehézségeket súlyosbító — bérinfláció is társulhat. Ilyen szempontból megszívlelendő- 
nek látszanak mindazok az aggodalmak, figyelmeztetések, amelyek a bérgazdálkodás 
liberalizálásában a fokozódó infláció kockázatát látják. 

Egyúttal két további körülményt is mérlegelni kell. 

Szabad és reális-e az antiinflációs feladatokat a bérpolitikára terhelni, mégpedig úgy, 
hogy annak ezt lényegében más részpolitikákkal, így az árpolitikával szemben kellene 
érvényesítenie? S ha ezt tesszük, ez milyen torzulásokat okoz a bérpolitika saját funkciói- 
nak gyakorlásában? Megítélésem szerint a jelen gondok egyik oka az, hogy a bérpolitika 
már a múltban is a vásárlóerő-szabályozást tekintette fő feladatának, s miközben ezt a 
szerepét csak igen korlátozottan tudta betölteni, érzéketlen maradt az ösztönzés szem- 
pontjai iránt. 

Tudnunk kell, hogy mekkorák egy antiinflációs bérpolitika — a teljesítmények valószí- 
nű elmaradásában, csökkenésében jelentkező — költségei. Hozzá kell tenni: ha ez évben 
a fogyasztói árszínvonal meghaladja a tervezett növekedést, a társadalmi nyomás olyan 
bérnövekedést kényszeríthet ki, amelynek semmi köze a teljesítményekhez és azokhoz a 
törekvésekhez, amelyeket a bérreform is szolgálni kíván. Ez esetben az , ár-—bér-spirál" 
kialakulása fenyeget. 


A foglalkoztatást illetően jogosnak látszik az az aggodalom, hogy a bérszabályozás 
liberalizálása a ,kapun belüli" munkaerő-tartalékok felszámolásához, elbocsátásokhoz 
s ezáltal munkanélküliséghez vezethet. Némi, csekély mértékű munkanélküliséggel máris 
szembe kell néznünk. Jóllehet ennek megjelenése még csak a gazdasági stagnáció követ- 
kezménye, hiszen a struktúraváltás, illetve a munkaerő-tartalékok racionálisabb kihasz- 
nálása (amihez a bérgazdálkodás liberalizálása és a hatékonyabb ösztönzés nyithat utat) 
még be sem indult. 


A foglalkoztatás ilyen vagy olyan szintjének fenntartása éppúgy nem terhelhető rá a 
bérpolitikára, mint az antiinflációs funkció; ez elsődlegesen a foglalkoztatáspolitika, 
illetve végső soron a gazdaságpolitika feladata. A foglalkoztatás mindenkori szintje, 
éppúgy mint az árak alakulása, a népgazdaság átfogó működésének produktuma. 


Ezekről az összefüggésekről vitatkozva a nézetek azért is különböznek, mert — a 
gazdasági szereplők, így a vállalatok magatartásáról - eltérő feltevésekből indulnak ki. 
Széles körben elterjedt az a felfogás, hogy a vállalatok — amennyiben szabad kezet 
kapnak a bérgazdálkodásban - korlátlan bérnövelésbe kezdenek, hiszen vezetők, dolgo- 
zók, szakszervezetek közös érdeke ez. Nos csökkenő reálbérek mellett érthetően erős 
nyomás nehezedik a vállalatokra ebben az irányban. Az 15 valószínű, hogy egy bizonyos 
pontig (amikor bérszínvonaluk már ösztönző és vonzó a munkaerő számára) valóban 
történne béremelés. Semmi nem bizonyítja azonban, hogy ehhez gazdasági lehetőségeik." 
. adottak. A feltételezés szerint piaci verseny hiányában a vállalatok bérköltségük növeke- 
dését — különösen akkor, ha azok részaránya alacsony - áraik növelésén keresztül a 
piacon korlátlanul realizálhatják. Ha ez lenne a helyzet, akkor miért csupán a bérköltség 
inflációs és egyensúlyt romboló hatása aggaszt bennünket, és miért törődünk kevésbé a 
bérköltségek többszörösét kitevő egyéb költségek inflációs hatásával? 

Ami a vállalatoknak a bérrel és a foglalkoztatással kapcsolatos tényleges magatartását 
illeti — úgy gondolom -, további alapos tudományos ismeretszerzésre van szükségünk. 
Végzetes hiba lenne a gazdaságpolitikát, illetve a gazdaságirányítási gyakorlatot merő 
feltevésekre építeni. 


Milyen bérpolitikát és béralakítási mechanizmust képzelek el a jövőre nézve? 

A bérpolitika elsődleges s napjainkig teljesen háttérbe szorult funkcióját olyan bérszín- 
vonal és bérarányok kialakításában látom, amelyek egyfelől gazdaságilag racionálisak 
(lehetővé teszik az anyagi ösztönzést, a munkaerő egészséges mobilitását stb.), másfelől 
társadalmilag méltányosak és elfogadhatóak. 

Ha a béreket a népgazdaság és a társadalom működésének összefüggésrendszerében 
szemléljük, akkor az szükséges, hogy ezek alakulása legalább három szereplő érdekeinek, 
illetve az ezek közötti kompromisszumoknak megfeleljen. A szereplők: 

a munkáltatók , akik olyan béreket akarnak, amelyek költségként elviselhetők, lehetővé 
teszik a munkaerő megtartását és motiválását; 

a munkavállalók , akik célja olyan bérek elérése, amelyek biztosítják tisztességes megél- 
hetésüket, elismerik munkájuk társadalmi jelentőségét; 

végül a központi gazdaságirányító szervek , amelyek arra törekszenek, hogy a bérpoliti- 
ka legyen összhangban a gazdaságpolitika általános céljaival, így napjainkban a stabili- 
záció feladataival. 

Ma már jórészt egyetértés van abban, hogy az intézményes érdekegyeztetés, azaz a főbb 
szereplők közti kollektív tárgyalások rendszere az a béralakítási mechanizmus, amely egy 
ilyen bérpolitika megvalósítását, illetve ilyen bérek kialakítását lehetővé teszi. 

Vita van abban, hogy mi a realitása napjainkban a kollektív tárgyalásos béralakítási 
mechanizmus bevezetésének. 

A bevezetés ellen két fontos érv szól. 

Először: miután a munkáltatók, a munkavállalók s érdekképviseleti szervezeteik, így 
a Gazdasági Kamara és a szakszervezetek a bérek emelését szorgalmazzák, a kollektiv 
tárgyalásokból hiányozna az az alapvető munkáltatói-munkavállalói érdekellentét, 
amely ezeknek éppen a lényege, és ezért ez a mechanizmus nem kívánatos béremelések 
forrásává válna. 

Másodszor: az érdekképviseleti szervezetek nem töltik be megfelelően alapvető funk- 
cióikat, tagságuk érdekeinek képviseletét. Ehelyett a szakszervezetek a központi szervek 
, engedelmes eszközei", és ezért az állami közvetítéssel megvalósuló érdekegyeztetés 
lényegében a központi akarat szentesítését jelentené. 

Mindkét érvelésben sok az igazság. Viszont, ha az egyik veszély igaz, akkor nem állhat 
fenn a másik, és fordítva. 

Én úgy hiszem, hogy a dolog lényege mégsem itt keresendő. Abból kellene kiindulni, 
hogy a bér nem egyszerűen gazdasági, hanem igen jelentős társadalmi, politikai jelenség. 
amelynek alakulása, az elosztás egyéb tényezőivel együtt, nemcsak a gazdaság működé- 
sére, hanem a társadalom egészének együttműködésére - divatos kifejezéssel: a társadal- 
mi konszenzusra - és végső soron a politikai stabilitásra is kihat. Hazánkban és a 
szocialista országokban a bér s vele együtt az árak, a fogyasztás, az életszínvonal ott 
szerepelt minden múltbeli társadalmi és politikai válság középpontjában. Napjaink fő 
veszélyét éppen ezért az jelenti, hogy jelentős társadalmi szereplők érdekei a béralakítás 
során figyelmen kívül maradnak. Márpedig az alapjaiban adminisztratív bürokratikus 
állami béralakítás nyitja a legkevesebb teret az érdekegyeztetésre. Ez a mechanizmus 
állandóan magában hordozza azt a veszélyt — ami sajnos gyakran valósággá is válik -, 
hogy a béralakítás szük államigazgatási, , tárca-", költségvetési érdekeknek rendelődik 
alá. 


Ebből a helyzetből — véleményem szerint — minél előbb ki kell és ki lehet lépni. Még akkor 
is így van ez, ha erre az érdekképviseleti szervek jelenlegi struktúrája és működése 
oldaláról sem kielégítőek a feltételek. Míg ebben a kérdésben a jelen írás szerzője is igen 
kritikus volt néhány éve, ma úgy látja, hogy a feltételek sokat változtak és további 
változásban vannak. Az érdekképviseleti szervek , megújulása" megindult, és ezzel együtt 
- a növekvő gazdasági gondok és a belőlük táplálkozó feszültségek miatt - tagságuk 
részéről olyan társadalmi nyomás nehezedik rájuk, amely funkcióik hatékonyabb betől- 
tésére készteti őket. Ezt a folyamatot tovább segíthetik a politikai intézményrendszer 
demokratizálása irányában történő változások is. 

A kollektív tárgyalások mechanizmusának kimunkálását és mielőbbi beindítását meg- 
ítélésem szerint az sem kérdőjelezheti meg, hogy ebben esetleg központi szervek , egyedül 
maradnak" a vállalatok képviselőivel vagy a szakszervezetekkel szemben. E helyzetre 
ugyanis nem a párbeszéd kizárása a helyes válasz, hanem éppen az intenzívebb dialógus. 

Az érdekegyeztetés már akkor elkezdődik, amikor a bérreform kimunkálásán minel 

több érdekelt dolgozik, és a munka minél nagyobb társadalmi nyilvánosságot kap. Így 
üdvözölni kell, hogy az államigazgatáson — az Állami Bér- és Munkaügyi Hivatalon -— 
túl a szakszervezetek is vállalkoztak saját elképzeléseik megméretésére. 

Kívánatos volna az is, hogy az elkövetkező évek bérintézkedései minél szélesebb 
társadalmi, politikai bázison nyugodjanak. Erre még akkor is szükség van, ha esetleg 
olyan kényszerintézkedéseket kell hozzunk, amelyeknek vajmi kevés közük lehet bérpoli- 
tikánk és bérmechanizmusunk tervbe vett átalakításához. 

Végül hangsúlyozni kell: bérpolitikánk és béralakítási mechanizmusunk elveinek és 
gyakorlatának alapvető megváltoztatása csak gazdaságpolitikánk és gazdaságirányítási 
gyakorlatunk egészének összefüggésrendszerében értelmezhető. Nincs funkciója egy 
Kszgekákl a teljesítmények megszületését lehetővé tevő és serkentő bérpolitikának egy 
olyan gazdaságpolitikában, amely a gazdaság egyensúlyát a fogyasztás — ezen belül 
elsődlegesen a bérek — egyoldalú visszafogásával véli előmozdítani. A bérmechanizmus 
reformja viszont nem hiányozhat egy olyan kibontakozási programból, amely a gazdaság 
siruktúraváltását és dinamizálását célozza meg. A, bér ugyanis, megítélésem szerint, 
éppúgy lehet gazdasági egyensúlyjavító tényező, mint egyensúlyromboló erő: attól füg- 
gően, hogy miként AAKLJUK: miként politizálunk vele. 


Héthy Lajos 


Balogh László: Tükör előtt 

A delegálásról 


Az utóbbi években több társadalmi szervezet és mozgalom (köztük is elsősorban a KISZ, 
a Béketanács és a Hazafias Népfront) a testületeit - részben vagy egészében - delegálás 
útján alakította ki. Mint ahogy ez nálunk gyakran megesik, ebben az esetben is éles viták 
kísérték és kísérik ezt a választási eljárást. Vannak, akik úgy vélik, hogy ez az igazán 
demokratikus választási mód, és sürgetik általánossá tételét. Mások szerint a , hagyomá- 
nyos", többlépcsős küldöttértekezleti választás teremti meg továbbra 15 a tiszta viszonyo- 
kat s a megalapozott döntéshozatal feltételeit. Nem vállalkozhatom a jelzett vita eldönté- 
sére. Csupán arra teszek kísérletet, hogy egy írás keretében véleményt nyilvánítsak a 
delegálásra épülő választási eljárás néhány elméleti és gyakorlati kérdéséről. 


Politikai intézményeinkben ma az irányító testületek kialakítása alapvetően két módon 
történik. Az egyik megoldás a küldöttek útján, azaz a küldöttértekezleten vagy a közgyű- 
lésen történő közvetett választás. Ennek lényege, hogy a szintenként rendre megválasz- 
tott küldöttek ből álló fórum joga és feladata - a képviselt terület egészének jellegzetessé- 
geit figyelembe véve - az irányító szervek megválasztása. Ez az általánosabban alkalma- 
zott forma, s a párt gyakorlatában is ez honosodott meg. A választás ellenpárja a 
felmentés, amelyet helyzeténél fogva lényegében csak az a testület szokott kezdeményezni 
és megvalósítani, amelynek tagjáról szó van. 

A másik, újabb keletű megoldás - legalábbis a társadalmi szervezetek esetében -— a 
delegálás. Magának a latin eredetű szónak az a jelentése, hogy valakit vagy valakiket 
meghatalmazottként elküldenek vagy kiküldenek tárgyalni. A delegálás — az eredeti 
értelmezésből kiindulva - olyan választási mód, melynek révén az irányító szervek, a 
testületek azokból a személyekből jönnek létre, akiket az elkülönült szervezeti egységek, 
helyi közösségek, érdekcsoportok közvetlenül meghatalmaznak nézeteik, álláspontjuk 
képviseletére. A delegálás ellenpárja a visszahívás, amire - szélsőséges esetektől eltekintve 
— csak a delegáló szervezeti egységnek van joga és lehetősége. 

A delegálási eljárás csupán a társadalmi szervezetek, mozgalmak gyakorlatában új. Ez 
a választási forma szinte egyidős a munkásosztálynak a politikai hatalom megragadására 
és gyakorlására irányuló kezdeti kísérleteivel. Már a múlt század végén a párizsi kom- 
mün városi tanácsa ily módon jött létre s működött. A másik példa közkeletűbb: 
, klasszikus" delegálási intézmények voltak a 20. század elejétől az oroszországi munkás-, 
katona- és parasztküldöttek tanácsai, a szovjetek. A szovjet képviseleti szervek három 
lényeges vonatkozásban tértek el a polgári parlamenti rendszertől: a választásnál közvet- 
lenül, kötöttségek nélkül érvényesülhetett a népszuverenitás elve, a megválasztott szervek 
a választók állandó ellenőrzése alatt álltak, vagyis a képviselőknek kötött mandátumuk 
volt, s végül a választók a visszahívás jogával bármikor, szervezeti kötöttségek nélkül 
élhettek. Ez a választási forma azáltal hatott leginkább a testületi munka formalizmusa 
ellen, hogy a képviseleti jelleget nem szűkíti le a választás aktusára, hanem kiterjeszti a 
megválasztott intézmény egész működésére, beleértve a képviselői mandátum megszün- 

tetésének lehetőségét is. Tehát a képviselők tevékenységüket a választók közvetlen 
utasításai alapján folytathatták, s bármikor elmozdíthatók voltak. 

Sajnálatos tény, hogy ezek a korai testületalakítási kisérletek és gyakorlati megoldások 
tiszavirágéletűnek bizonyultak. Ennek az a legfőbb oka, hogy e szocialista típusú szer- 
vek, intézmények szinte megalakulásuk pillanatától önvédelemre kényszerültek. Ebből 
következően működésükben mindinkább megnőtt a centralisztikus elemek szerepe és 
jelentősége. Később a hatalom megszilárdítása után, a konszolidáltabb körülmények 
közepette már nem állították vissza a demokratikus elemek súlyát. 

A delegálás mint választási eljárás közéletünkben régóta fellelhető. Az országgyűlési 
képviselők vagy a tanácstagok mandátumuk tartalmát illetően szintén küldöttek. A tel- 
jesség kedvéért megjegyzendő, hogy a szakszervezetekben a bizalmi testületek tanácsai 
szintén egyfajta delegálással létrejövő választott szervek. Gyakorlatukban azonban a 
delegálási szisztéma néhány lényegi eleme (például a választók részéről a folytonos 
kontroll, illetve a képviselendő álláspontra vonatkozó kötött mandátum) nem érvé- 
nyesül. 


Politikai és társadalmi életünk egyik központi kérdésévé vált a párt- és a politikai 
intézmények átfogó fejlesztése. Ezzel összhangban fogalmazza meg az MSZMP Közpon- 
ti Bizottságának 1987. július 2-i gazdasági-társadalmi kibontakozási programja a szocia- 
lista demokrácia fejlesztésének, a politikai intézményrendszer reformjának szükségessé- . 
gét. Joggal húzza alá a pártdokumentum, hogy gazdasági-társadalmi feladataink megol- 
dásában mással nem pótolható jelentősége van azon folyamatok erősítésének, amelyek 
növelik az egyén, az állampolgár szerepét a társadalmi cselekvésben, bővitik a helyi 
kollektívák önállóságát, és megteremtik a munkahelyeken, a lakóhelyeken az önkor- 
mányzati funkciók érvényesülését. E folyamatok kibontakozása a társadalmi szerveze- 
tekben is feltételezi az előrevivő viták gyakorlatának kialakítását, a nyilvánosság biztosí- 
tását az érdekek közvetítésében és képviseletében. A politikai szervezetek belső életének 
számos eleme - a társadalmi ellenőrzés megvalósítása, a kis közösségek szerepének 
bővítése, a hatalom gyakorlásának demokratizálása — alapvető átalakításra érett a 
ZSEB demokrácia fejlesztésének, a politikai intézményrendszer reformjának jegyé- 

n. ; 

A párt vezető szerepéről és a politikai intézményrendszer továbbfejlesztéséről vitára 
bocsátott tézisek is hangsúlyosan szólnak a pártdemokrácia szélesítésének szükségességé- 
ről. Világosan látszik, hogy a párt politikai, cselekvési egységének megszilárdítása a 
pártdemokrácia sokoldalú fejlesztése nélkül csupán jószándékú, de hatástalan óhaj 
marad. E törekvések úgy nem valósulhatnak meg sem a pártban, sem másutt, hogy a 
testületek működése, belső viszonyai, a vezetők és a vezetettek kapcsolatai érintetlenül 
maradnak. 

A kívánt változások érvényre juttatását segítheti a delegálás mainál szélesebb és 
teljesebb körű alkalmazása. Ez a választási eljárás alapvetően három szempontból tér 
el a küldöttgyűlésen történő közvetett választási módtól. Egyrészt a tagság kívülről és 
felülről sugallt kötöttségektől mentesen hozhatja meg döntését. Közvetlenül érvényesül- 
het a szervezetben az az elv, hogy mindenki választó és választható. Másrészt a képvise- 
lők a tagság véleményét kikérve, arra építve fejthetik ki véleményüket a testületi üléseken. 
Harmadrészt a visszahívhatóság intézménye lehetővé teheti, hogy a delegált testületi 
tagok az eddigi szokásoknál jobban függjenek a választóktól. Ezen lényegi különbségek 
miatt a delegálás nem csupán egy érdekes, újszerű választástechnikai megoldás. Több 
annál, hiszen, ha jól működik, akkor a szervezet karakterét, egész tevékenységét, munka- 
rendjének alapjait érintő — újszerű kapcsolatokat és viszonyokat teremtő — működési 
elvvé válhat. . 

A delegálásnak mint egy politikai-társadalmi szervezet tevékenységét sokrétűen befo- 
lyásoló választási eljárásnak igazán előremutató hatása leginkább a vezetők és a vezetet- 
tek viszonyának módosulásában érvényesülhet. A gyakorlatban működőképessé válik 
az a fontos elvi tétel, hogy , a testületi tagok tevékenységükről a választóiknak tartoznak 
felelősséggel". Egyszerűen azáltal, hogy a választók megnevezhető, valóságos, rendszere- 
sen funkcionáló közösséget alkotnak. Például, ha egy munkahelyi KISZ-szervezetet 
irányító testület tagjai az alapszervezetek képviselőiből állnak, akkor a testületi ülés előtt, 
. illetve után rendszeresen számon kérhető a testület és a képviselők munkája. Feltehető 
a kérdés: milyen álláspontot képviselt az alapszervezet delegáltja, mit sikerült elfogadtat- 
ni, érvényre juttatni a tagság véleményéből. 

Ez a helyzet egyszerűvé és közvetlenné teszi a testület és a tagság közötti információ- 
áramlást. Megadatik annak az esélye, hogy a tagság a döntés előtt véleményt formálhas- 
son a javaslatokról, a testület pedig magabiztosabban, az igények, az álláspontok ismere- 
tében hozhassa meg a döntéseit. Tehát az eljárás az elméletben már régóta megfogalma- 
zott felelősségi viszonyok gyakorlatba történő átültetésének működőképes megoldását 
adja. Ahhoz, hogy ebből valóság is legyen, néhány ponton módosítani kell a korábban 
alkalmazott gyakorlatot. Így például fel kellene oldani azt a tudathasadásos állapotot. 
mellyel a testületi tag a , Szigorúan bizalmas!" jelzésű előterjesztés kézbevételekor találja 
magát szemben. Neki az a feladata, hogy - megbízatásának lényegéből fakadóan - széles 
körű konzultációt folytasson választóival a témáról. Márpedig, ha ezt teszi, akkor vét 
az ügyrendi előírások ellen. Ha a testületek munkájában a zártságot, a titkos jelleget 
felváltja a nyilvánosság, a tagság illetékességének elismerése, s ha nem csupán megtürtté, 
hanem egyenesen kikerülhetetlenné válna a választók véleményének kikérése, akkor ez 
minden bizonnyal jótékonyan hatna a munka színvonalára, a testületek és a tagság 
közötti bizalom erősödésére, az aktivitásra. 

A delegálásos választási eljárás fontos lényegi eleme, hogy a küldöttek bármikor, 
minden különösebb procedúra -— engedélyezés, jóváhagyás -— nélkül visszahívhatók. Ez 
sokakban ellenérzést vált ki, mondván, a testületi tagok túlzottan ki vannak szolgáltatva 
a választók , szeszélyeinek". E! kell ismerni, van igazságtartalma ennek az érvelésnek. Ez 
valóban kényelmetlenebb helyzet annál, mint amikor egy küldöttgyűlésen négy-öt év 
elteltével egy kollektív beszámolás keretében kell általában számot adni a testületi 
munkáról. Ez a viszony azonban minden kényelmetlensége ellenére tisztább és ponto- 
sabb. Kifejezi a köztisztség viselésének azt az alapvető erkölcsi tartalmát, hogy funkciót 
viselni szolgálat. 

Elkerülhetetlen, hogy aki szolgálatot vállal, az ezzel bizonyos kockázatot is vállaljon. 
De természetesnek kell venni azt is, hogy a szavazók mindinkább élni akarnak és élni 
is fognak jogaikkal. Ha valahol elégedetlenek képviselőjükkel, akkor módosítani fogják 
korábbi döntésüket. Visszahívják, s mást fognak megbízni ügyük, nézeteik tolmácsolásá- 
ra. Ez így van rendjén. Így felel meg annak az elvnek, hogy mindenki addig töltse be a 
választott tisztséget, amíg élvezi választói bizalmát és támogatását. Lényeges azonban 
az — s erre oda kell figyelni —, hogy tisztességes körülmények között, az érintett személy 
méltóságának csorbítatlan megőrzése mellett hívják őt vissza. Fontos a testületi mun- 
ka személyi feltételeinek megteremtése is, hiszen stabilitás nélkül, folytonosan cserélődöő 
emberekkel valóságos testületi felelősség nehezen vagy egyáltalán nem valósítható meg. 

Az eddigi tapasztalatok alapján joggal állítható, hogy a delegálás intézményének van 
létjogosultsága politikai közéletünkben. A delegálás azonban nem kezelhető puszta 
választástechnikai kérdésként. Tény, hogy az eddigieknél jobb lehetőséget teremthet a — 
társadalmi szervezetek és mozgalmak tevékenységének sokoldalú fejlesztéséhez (például — 
a nagyobb demokratizmushoz és nyilvánossághoz, a nagyobb helyi önállósághoz, maga- 
biztosabb érdekképviselethez). Hiba lenne azonban, ha jelentőségét túlértékelve a szo- 
cialista demokrácia fejlesztése egyedül üdvözítő megoldásának kiáltanánk ki. Még ,a 
legjobb választási eljárás" címke kiragasztása sem megalapozott. Egyszerűen egy olyan 

gyakorlatnak kell tekinteni, amelynek számos előnye és bővülő tere van a társadalmi 
szervezetek, mozgalmak, a sport- és egyéb egyesületek, szövetségek életében. 

Látszik azonban a delegálás széles körű alkalmazásának néhány kétségtelen korlátja 
is. Az eljárás alkalmazhatósága munkaterületenként, szituációnként, időszakonként 
jelentősen eltérhet. Például a gazdaságban vagy az élet sok más területén gyakran szükség 
lehet az azonnali döntésre. Nem sok idő és lehetőség adódik ilyenkor a konzultálásra, 
a különböző vélemények gyűjtésére, értékelésére és hasznosítására. Ezért az egyszemélyi 
vezetőnek vagy a szűk vezetői kollektívának közvetlenül kell vállalnia a döntés kockáza- 
tát. Ahol a munka természetéből fakadóan gyakoriak az ilyen esetek, ott a delegálással 
létrejövő testületek tevékenysége vagy formálissá vagy a rendeltetésszerű működés eről- 
tetésével döntésképtelenné, illetve kifejezetten akadályt okozóvá válhat. Márpedig gya- 
kori tapasztalat, hogy az elhúzódó, , túlértékelt" döntések legalább akkora kárt okoz- 
nak, mint az elkapkodott, nem kellően végiggondolt elhatározások. 

Egy másik korlát, amikor sok, esetenként százas nagyságrendű, közvetlenül irányított 
szervezeti egység van. Ilyenkor a delegálással létrejövő testület létszáma olyan nagy lehet, 
hogy az már az érdemi működést akadályozhatja. Ha pedig valamiféle rendezőelv 
alapján csak egyes szervezeti egységek , kapnak" delegálási jogot, akkor a teljeskörűség- 
nek ez esetben nagyon fontos alapelve sérülhet. 

Főleg országos, illetve nagyobb területi szervek, testületek esetében gond az is, hogy 
nehezen valósítható meg a különböző csoportok eltérő érdekeinek (pl. területi, ágazati, 
rétegenkénti, kor szerinti) egyidejű megjelenítése. Az esetek többségében a különféle 
érdekek, szempontok megfelelő érvényesítésére hivatott testületi tagok kiválasztása csak 
többféle választási eljárás egyszerre történő alkalmazásával oldható meg. 

Ezen problémák, ellentmondások megoldására dicséretes módon úttörő szerepet vál- 
lalt és sikeres, a gyakorlatban jól használható megoldást dolgozott ki a KISZ. Legutóbbi 
kongresszusán a központi bizottságot három részből, három eltérő választási megoldás 
alkalmazásával alakította ki: a megyék delegáltjaiból, az egyes ifjúsági rétegek képvise- 
lőiből és a kongresszus egésze által választott testületi tagokból. A megyék delegáltjait 
(2-3 főt) a küldöttgyűléseken titkos szavazással választották meg. Feladatuk a központi 
döntéseknél a terület érdekeinek képviselete, az egyes térségek sajátosságaiból (például 
településszerkezet, földrajzi elhelyezkedés, gazdasági adottságok, a lakosság összetétele, 
kulturális hagyományok) adódó eltérések érvényre juttatása a politikai programban, a 
szövetség egész tevékenységében. 

Az ifjúsági rétegek képviselőit a kongresszus rétegszekciói (vagyis a küldöttek egy-egy 
ifjúsági réteghez tartozó tagjainak tanácskozásai) választották meg. Feladatuk az egyes 
ifjúsági rétegek eltérő élethelyzetéből, tapasztalataiból, gondolkodásából fakadó különb- 
ségek markáns megjelenítésében összegezhető. A központi bizottság harmadik része a 
kongresszus egésze által , klasszikus módon" jelölt és választott testületi tagokból áll. Így 
választották meg azokat, akik nem sorolhatók sem a megyék, sem az egyes ifjúsági 
rétegek képviselői közé (pl. nemzetközi ifjúsági szervezetekben a KISZ képviselője, az 
ifjúsági lapok vezető munkatársai). 

Itt nyílt mód az előző két delegálási eljárás okozta összetételi aránytalanságok (területi 
és réteg szerinti) kiküszöbölésére, vagyis egyfajta kompenzációra. Az igy létrejött testület 
működése szempontjából lényeges, hogy az eltérő módon szerzett mandátumok értéke 
azonos. Ennek az az elvi alapja, hogy a testületi tagokat mindhárom esetben érvényes 
mandátummal rendelkező, választásra jogosult szervezeti fórumok titkos szavazással, 
demokratikusan választották meg. 

A példából látszik, hogy az összetett felépítésű szervezeteknél a testületek létrehozásá- 
ra több egyenértékű választási megoldás együttes alkalmazása válhat szükségessé. Ezek 
a megoldások a gyakorlatban jól megférhetnek egymás mellett, jól kiegészítik egymást. 
Csupán azt kell megfelelő módon biztosítani, hogy minden esetben a helyi feltételeknek 
legmegfelelőbb formát, a választók érdemi döntését leginkább biztosító, legcélszerűbb 

eljárást alkalmazzák. A gyakorlatban mind nehezebben tartható az , egy szervezet — egy 
szervezeti megoldás" leegyszerűsítő szabályozás. A dolgok ennél összetettebbek, bonyo- 
lultabbak. Nincs közvetlen ok-okozati összefüggés az egység, az ütőképesség. a hatékony 
működés és a részletekig azonosan előírt, egységes szabályzatok között. Sőt, inkább a 
természetes különbségek elismerése, ezek érvényre juttatása garantálja a szervezet rendel- 
tetésszerű működésének feltételeit. 

Okkal gyanitható, hogy legtöbbször a megszokottság s a túlzott biztonságra való 
törekvés húzódik meg az egyedül üdvözitő szervezeti eljárásokat hirdető felfogás mögött. 
Természetesen ez a megjegyzés igaz a delegálást ugyancsak egyedül elfogadhatónak, 
működöképesnek tartó felfogásra 15. A konkrét esetekben az tűnik célravezetőnek, hogy 
több egyenértékű választási forma közül maga a szervezeti egység dönthesse el, melyiket 
sakor a , vagy-vagy" felfogású megközelítéssel. Gyakran az , is-is" választása ad valós 
feleletet a felmerült kérdésekre. 

Ha a társadalmi szervezetek, mozgalmak növelni kívánják szerepüket a szocializmus 
politikai intézményrendszerén belül s ha meg akarnak felelni hivatásuknak, tagságuk 
elvárásainak, akkor nem kerülhetik meg belső életük átfogó demokratizálását. Olyan 
felfogású testületi munka megteremtésére kell irányt venni, amely abból a feltevésből 
indul ki, hogy a szervezet minden tagjának alanyi joga a szervezet életével kapcsolatos 
valamennyi lényegi kérdés megítélése: legyen szó a politikai irányvonal meghatározásá- 
ról, a káderkérdésekről, a nemzetközi kapcsolatokról vagy a költségvetés kialakításáról. 
Az eddigi tapasztalatok azt mutatják, hogy egy ilyen szellemű működési rend megvalósi- 
tására a delegálási szisztéma a többi megoldásnál egészében nagyobb esélyt ad. 

Végezetül egy kérdés maradt hátra: a párt életében, működési rendjében van-e helye 
a delegálásnak? Mind elméleti, mind gyakorlati megközelítésben igen a válaszom. 
A pártnak határozott törekvése, hogy az eddigieknél jobban tartson igényt a párttagság 
érdemi részvételére a döntések előkészítésében és a végrehajtás ellenőrzésében. Hiszen 
a párt minden tagjának joga és kötelessége, hogy részt vegyen a politika alakításában 
és megvalósításában. Erre pedig leginkább a párttagság választott képviselői felelősségé- 
nek növelése, tevékenységének javítása és ellenőrzése révén nyilik mód. Bizonyítható, 
hogy a delegálási eljárás összhangban van a párt politikai és cselekvési egységének 
követelményével, a demokratikus centralizmus korszerű felfogásával. Az eltérés az, hogy 
ebben az esetben a testület tagjainak választók előtti személyes felelőssége közvetlenül 
és konkrétan megjeleníthető. Ebből pedig előnye és nem kára származhat a pártnak és 
politikájának. 


Tóth András 

Vállalati pártmunka és vállalati gazdálkodás 


A vállalati pártmunka vizsgálatánál hasonló kérdések vetődnek fel napjainkban, mint 
a párt gazdaságpolitikai szerepével kapcsolatban. Mely témákban lehet illetékes a párt- 
szervezet? Hogyan alakítsa ki állásfoglalásait és milyen módszerekkel érvényesítse azo- 
kat? A kérdések időszerűségét két tényező is indokolja. Az egyik a vállalati magatartással 
szembeni új követelmények megjelenése: a vállalkozói, piacorientált vállalati cselekvés 
elsajátítása, érvényesítése újfajta vállalaton belüli vezetési-irányítási stílust tesz szüksé- 
gessé, amelyhez a vállalati pártszervezeteknek is alkalmazkodniuk kell. 

A másik körülmény, amely kiemelésre kívánkozik: a politikai, társadalmi és gazdasági 
környezet igen ellentmondásosan közvetíti a vállalati kollektívák felé az említett követel- 
ményeket, felemás módon értékeli a vállalatok ennek megfelelő vagy éppen ettől eltérő 
magatartását. Az alábbi tanulmány arra vállalkozik, hogy a pártsajtó írásaira és szemé- 
lyes vállalati konzultációkra támaszkodva megpróbálja egybevetni a megfogalmazott 
elveket (célokat) és a tényleges gyakorlatot, igyekszik rámutatni az eltérések legfonto- 
sabbnak tartott okaira. " 


Történelmi visszapillantás 


Az utóbbi húsz év pártdokumentumai ! azt tükrözik, hogy a vállalati pártmunka értelme- 
zése, értékelése szorosan összekapcsolódott a gazdasági-politikai környezet jellemzőivel. 
A gazdasági reform irányelveit tartalmazó és a végrehajtás kezdeti tapasztalatait elemző 
dokumentumok a vállalati pártszervezetek tevékenységével kapcsolatban is új szempon- 
tokat fogalmaztak meg. Az MSZMP KB határozata az 1968. évi gazdasági fejlődésről, 
a gazdasági reformról (1968. XII. 4.) kritikusan állapítja meg, hogy a pártszervezetek 
- helytelenül — a gazdasági-hivatali vezetés szakmai tennivalóival és nem a párttagok 
politikai teendőivel, illetve a pártszervezetek saját feladataival foglalkoznak. A határozat 
szerint a párszervezetek önállósága kettős értelemben is fokozandó. Egyfelől mentesül- 
nek a gazdálkodó szervezetekben folyó szakmai tevékenység közvetlen , segítésének", 
kiszolgálásának és operatív ellenőrzésének kötelezettsége alól, energiájukat ezáltal a 
politikai jellegű feladatok megfogalmazására és a végrehajtás megszervezésére összpon- 
tosíthatják. Másfelől a politikai munka területén a valódi politizálásra, az elemző mun- 
kára, az önálló állásfoglalások kidolgozására kerül a hangsúly. 

A dokumentumból az is kitűnik, hogy a pártszervezeteknek - e felfogás szerint 
működve - milyen feladatokat kell elsősorban megoldaniuk: mindenekelőtt a vállalati 
önállóság, mozgástér bővüléséhez személyi képességeikben alkalmasabb vezetőgárda 
kiválasztását, illetve a korszerű vezetési stílus meghonosítását. Egyidejűleg várható el a 
pártszervezetektől, hogy megköveteljék a demokratikus vezetési stílus alkalmazását és 
hogy biztosítsák az egyszemélyi felelős vezetéshez szükséges önállóságot, mellőzve a 
gazdálkodási ügyekbe való aprólékos beavatkozást. 

A vállalati pártszervezetek önálló helyzetmegítélésének fontosságát még inkább alá- 
húzták a reform bevezetése nyomán kiéleződő társadalmi feszültségek. Az 1968. decem- 
beri KB-határozat rámutat például arra, hogy az ipari munkásokkal nem sikerült elfo- 
gadtatni a nagyobb differenciáltságot eredményező anyagi ösztönzés gyakorlatát, hogy 
erőteljes ellenállás bontakozott ki a gazdaságtalan termelés felszámolásával, az ezzel 
együtt járó létszám-átcsoportosításokkal szemben. 


1 A dokumentumelemzés során az MSZMP 1967 és 1980 között született és publikált határozatait, állásfoglalá- 
sait tekintettem át. 

Figyelemre méltó, hogy a határozat rugalmas reagálásra hívja fel az érintett helm 
pártszervezeteket. A legfontosabbnak azt tartja, hogy a gyengébb eredményeket felmuta- 
tó üzemekben a pártszervezeteknek sokoldalúan elemezniük kell a munka hatékonysa- 
gát, és nem szabad egyoldalúan a különleges elbírálás szószólóiként fellépniük. Majd 
később visszatér a gondolat: a pártszervezeteknek ,a gazdasági élet mélyebb elemzése 
alapján" kell a gazdasági jelenségekkel foglalkozniuk, amihez a politikai oktatásban, az 
üzemi pártszervezet tevékenységében biztosítani kell a jobb feltételeket. az információt, 
a vitafórumokat. Idecsatlakozik a dokumentum azon megállapítása is, amely az érdekvi- 
szonyok újszerű felfogását tükrözi. Eszerint nem lenne reális azt követelni a vállalat 
pártszervezetektől, hogy a dolgozók és a vezetés csoportérdekeire való tekintet nélkül, 
mindenkor csak a népgazdasági érdekek képviselői legyenek. 

Az 1971-1980-as időszakban a vállalati pártmunka helyzetének elemzése háttérbe 
szorult a vezető párttestületek napirendi kérdései között. Ezt jelzi, hogy a téma mindősz- 
sze kétszer szerepelt a vezető párttestületek előtt, és akkor is a szűkebb testületek - a 
titkárság és a politikai bizottság - foglalkoztak vele. A helyi, a vállalaton belüli politizá- 
lás leértékelődése a határozatok tartalmában is tükröződik. 

A kifejezetten alapszervezeti kérdésekkel foglalkozó dokumentum, a politikai bizott- 
ság 1972. decemberi határozata az alapszervezeti munka helyzetéről, a munka színvona- 
lának fejlesztéséről föleg a pártszervezetek által jelzett gondokat összegzi: rámutat, hogy 
a pártszervezetek és a gazdasági vezetők munkakapcsolata elsősorban a vezetők szemé- 
lyes kapcsolataiban testesül meg, hogy a párttagság kevesli a központi (állami) és a helyi 
(vállalati) döntések előkészítésével, meghozatalával összefüggő tájékoztatást és hogy 
-— elsősorban a helyi döntések körében - igényt tart a véleménynyilvánításra, a javaslatte- 
teli lehetőségre, mert a jelenlegi feltételeket nem tartják kielégítőnek. A határozat a 
problémák felsorolása után a megoldást a területi pártirányítás operativitásának növelé- 
sében jelöli meg: , A politika egységes értelmezése és végrehajtása érdekében a járási. 
városi, kerületi és nagyüzemi pártbizottságok szervezzenek rövid tanfolyamokat, szemi- 
náriumokat fontos határozatok feldolgozására. . . 

Az irányító pártbizottságok - amikor politikai, szervezeti okok indokolják - tartsanak 
alapszervezet: titkári értekezleteket. Ezen, a feladatok megbeszélésén kívül, legyen lehe- 
töség a megértés ellenőrzésére, az előzőleg kiadott instrukciók végrehajtásának számonké- 
résére, a jó tapasztalatok terjesztésére. Az alapszervezeti vezetőségek reszortfelelőseit 
rendszeresen, de legalább évenként kétszer hívják össze, hogy a feladatokat megbeszéljék 
és egységesen értelmezzék." 

A vállalati pártmunka kérdéseivel foglalkozó másik dokumentum elkészítését ugyan- 
csak a vállalatokon belül felhalmozódó feszültségek indokolták. Az MSZMP KB titkár- 
ságdnak határozata a koordinálási jogkörrel felruházott pártszervezetek munkájáról ( 1972. 
október) a nagyvállalati központok és a gyárak, gyáregységek kollektívái közötti érdek- 
ütközések felerősödésére mutat rá. , Sok gyáregységi pártszervezet kifogásolja, hogy a 
koordinációs értekezletek többsége csak a vállalati központokban hozott döntések 15- 
mertetését szolgálja — nincs viszont lehetőség érdemi véleménynyilvánitásra, javaslattétel- 
re." Az érem másik oldala, hogy , a gyárak, gyáregységek pártszervezeteinél az összválla- 
lati érdekek háttérbe szorítása tapasztalható". 

A vállalaton belüli gazdasági és politikai munkában felgyülemlő problémák, visszássá- 
gok szoros összefüggésben voltak a gazdasági reformban, a vállalatok irányítási környe- 
zetében bekövetkező ellentmondásokkal, különösen a döntések fokozódó mértékű felfelé 
tolódásával, a vállalati mozgástér és felelősség beszűükülésével. A következményeket jól 
jellemzik a vállalati pártszervezetek feladatait az általános gazdálkodási célok végrehaj- 
tásának segítésére korlátozó felső szintű útmutatások. , A pártszervezetek, a kommunis- 
ták állítsák munkájuk középpontjába az éves terv feladatainak jó politikai előkészítését. 
legyenek példamutató kezdeményezői, cselekvő részesei a végrehajtásnak. Fordítsanak 
fokozott figyelmet a tartalékok mozgósítására: a gazdaságosabb termékszerkezet kiala- 

kításában, az ésszerűbb munkaerő-gazdálkodásban, a teljesítménykövetelmények növe- 
lésében, a munkaidő jobb kihasználásában, a lazaságok megszüntetésében, az eszköz- 
és anyaggazdálkodásban rejlő lehetőségek kiaknázásában." (Az MSZMP KB határozata 
az 1976. évi népgazdasági terv és állami költségvetés irányelveiről.) 


A vállalati pártmunka tartalma és eszközei 


A vállalati pártmunkáról a közelmúltban megszaporodott eszmecserék tapasztalatai 
szerint? a pártmunkások a pártszervezet illetékességét mindenekelőtt az alábbiakban 
látják. 

u A vállalati vezetésben való folyamatos részvétel, a gazdálkodás során jelentkező 
politikai feladatokkal való foglalkozás jelentőségében. Ezzel kapcsolatban rögtön felve- 
tődik az elméletileg nehezen megválaszolható kérdés: a vállalati gazdálkodás mely vetüle- 
tei tekinthetők politikai jellegűeknek, mitől válnak bizonyos vállalati folyamatok politi- 
kai jelentőségűekké? Gyakran felelnek erre a kérdésre azzal, hogy minden vállalati ügy 
politikai tartalmat is hordoz, ha az a dolgozók munkakedvét, hangulatát, érzelmeit 
befolyásolja. Ez az értelmezés elfogadható, de nem visz sokkal közelebb a vállalati 
pártszervezetek feladatainak konkretizálásához. Márpedig ezen a téren sok az értelme- 
zésbeli bizonytalanság. Erre utal az a gyakori megfigyelés, hogy sok pártszervezet még 
a gazdasági munkára vonatkozó párthatározatok helyi adaptálásánál, érvényesítésénél 
is gondban van, nem képes megfogalmazni a saját, önálló feladatait velük kapcsolatban. 

Konkrétabb az a megközelítés, amely a párt szerepét a vállalatoknál (is) mindinkább 
az érdekviszonyok alakításával, az érdekek egyeztetésével hozza kapcsolatba. A párt 
szerepe a vállalaton belüli érdekegyeztetésben azonban további kérdéseket vet fel: milyen 
érdekek esetében és milyen rendezőelveket követve töltse be a vállalati pártszervezet ezt 
a szerepet. Egy másik megközelítés a pártmunka sajátosságát nem elsősorban annak 
tárgyában látja, hanem abban a módban, munkastílusban, ahogyan a párt a gazdálkodá- 
si feladatokat vizsgálja és azokban az eszközökben, amelyekkel megoldásukhoz hozzájá- 
rul. Ebből a szempontból sokáig tipikusnak számított az a gyakorlat, amely a vállalati 
pártszervezeteknek a passzív közvetítő szerepet szánta. A központi állami és pártszervek 
a felső szintű határozatok végrehajtását kérték számon tőlük — nemegyszer mellőzve a 
végrehajthatóság helyi feltételeinek vizsgálatát. A helyi gazdasági vezetés viszont a - 
gazdasági alkufolyamatokban mint érdekkijárókra számított rájuk. 

Ehhez képest alárendelt szerepet játszott és játszik sok helyen ma is a pártszervezet 
önálló politizáló, véleményalkotó és érdekegyeztető tevékenysége, amelynek lényeges 
elemei a következők: 

a párthatározatok és a vállalati gyakorlat folyamatos egybevetése (ennek alapján a 
felső szintű pártszervek felé a visszajelző és kezdeményező szerepkör érvényesítése); 

a felvállalandó szocialista értékek képviselete és elfogadtatása a kollektíva egészével, 
melyek közül kiemelendő a kezdeményező, kockázatot, többletráfordítást vállaló és 
átlag felett teljesítő egyének és kiskollektívák következetes támogatása, tevékenységük 
megkülönböztetett elismerése; 

a párt- és egyéb demokratikus fórumok jetüléltetésszzdk azaz nyílt, őszinte, tisztázó 
vitáknak is teret adó működtetése; 

ez utóbbival szoros összefüggésben olyan mozgalmi gyakorlat kialakítása, amelyben 
a testületi vélemény, állásfoglalás alulról építkezik, s a tagsággal való konzultációk során 
formálódik. 

A mozgalmi jelleg, az ebből fakadó többletlehetőségek egyben fontos kritériumai 


2 Az elemzés során a Társadalmi Szemle és a Pártélet 1984-1987-es évfolyamaiban megjelent írásokra és 
személyes vállalati konzultációkra támaszkodtam. 

annak, hogy mikor válhat egy gazdálkodási cél, feladat egyúttal pártfeladattá is. Abban 
az esetben, ha a vállalat fejlődése, a kollektíva boldogulása a formális, szakmai munka- 
megosztás révén és a vezetői csatornákon keresztül nem látszik megoldhatónak , és éppen 
ezeknek (személyi, káderfeltételek, a belső irányítási rendszer, hierarchia) átalakítása az 
előzetes feltétel a további fejlődéshez. Ezekben az esetekben a kívánatos változások 
felismeréséhez, tudatosításához, a fő követelmények megjelöléséhez (a megvalósitás 
ellenőrzéséhez) nélkülözhetetlenek a pártszervezetek mozgalmi működésében rejlő lehe- 
töségek: a gyors és rugalmas reagálókészség, a kollektív bölcsesség. 

u A vállalati pártmunka második aspektusa a jövőbe mutat, a gazdálkodás szocialista 
jellegének erősítését szolgálja. Tömören úgy fogalmazható meg e munka tartalma, hogy 
felkészíti a kollektívát a gazdálkodási döntések meghozatalában való részvételre. A párt- 
munkának ezen a téren fontos jellemzője, hogy pozitiv módon törekszik a vezető szerep 
meghaladására. Az emberi tényező alakításán van tehát a hangsúly, a nevelő funkción, 
a szocialista értékek képviseletén és elfogadtatásán. A nevelés azonban nemcsak — söt 
nem elsősorban - tudati vonatkozású, bár kétségtelenül rendkívül fontos a munkáskol- 
lektíva szakmai és általános műveltségének folyamatos emelése, ennek értékként való 
elismertetése. Csak ez vonhatja maga után ugyanis a vállalat gazdasági, szociális termé- 
szetű folyamatainak áttekintését. Még fontosabb azonban az ebben való érdekeltség 
(tehát a vállalaton belüli érdekeltség) megteremtése. Ennek pedig reális, egzakt előfeltéte- 
lei vannak: a belső teljesítményelszámolás megbizható jelzőrendszerének kimunkálása, 
a dolgozói vállalkozások, teljesítmények , értékarányos" elismerése. 

E feltételek megteremtése nemcsak azért nehéz, mert a vállalati irányítás és szervezet át- 
alakítását teszi szükségessé, hanem azért is, mert realizálásuk más fontos érdekeket sért. 
Legfőképpen azokét, akik eddig alacsony teljesítménnyel, szellemi-fizikai ráfordítással 
viszonylag kedvező munkakörülmények között átlagos jövedelmi pozícióhoz jutottak. 
Ezért az új viszonyok kialakításában elengedhetetlen a vállalati pártszervezetek kezde- 
ményező és aktív támogatása, a megkerülhetetlen konfliktusok vállalása. 

A pártszervezeteknek a vállalati önigazgatás fejlesztésével kapcsolatos feladatait külön 
is felértékeli az új, kollektív vezető testületek létrehozása, a megalakulás-betanulás 
kezdeti nehézsége, az új forma buktatóinak megszüntetése. 

Az eddigi tapasztalatok szerint gondokat okoz a vállalatgytanácsok munkástagjainak 
hiányos felkészültsége, a választók vállalati ügyekben való nem kellő jártassága, a 
vállalati összefüggések feletti áttekintés elégtelensége. Ilyen körülmények között a válla- 
lati tanácsok tagjai elsősorban a vállalati vezetéssel fonódnak össze, ily módon elégtelen 
a vállalati kollektíva egészének képviselete a vállalati tanácsokban. 
előkészület alatt álló döntésekről. A pártszervezetek ezeken a gondokon nem úgy segít- 
hetnek, ha közvetlenül beleszólnak a vállalati tanácsok hatáskörébe tartozó ügyek 
eldöntésébe (bár ilyen törekvések is vannak, például a vállalati tanács párttag frakciójá- 
nak formájában), hanem úgy, ha mindent elkövetnek azért, hogy a dolgozók tudatilag 
és anyagilag erősen kötődjenek a vállalat sorsának alakulásához. Ugyancsak az új vezető 
testületek működésének kedvezőtlen fejleményei világítanak rá a káderpolitika területén 
viselendő felelősségre. Sajnos a vállalati gazdasági környezet jellemzői nem nyújtanak 
segítséget a kollektíva számára a vezetői teljesítmények objektív megítéléséhez: lehetővé 
teszik, sőt ösztönzik a teljesitménytartalékok eltitkolását, az átlag alatti teljesítmények 
mellett is az átlagos jövedelmi helyzet megtartását. Ilyen körülmények között a pártszer- 
vezetekre hárul annak a felelőssége, hogy a kollektíva hosszabb távú érdekeit is figyelem- 
be véve, az önmagukkal és beosztottaikkal szemben egyaránt követelményeket támasztó 
vezetők kiválasztását és tevékenységét támogassák. 

u Az utóbbi gondolatkör már átvezet a vállalati pártszervezetek tevékenységének 
harmadik súlyponti területéhez, a zavarelhárító, korrekciós szerep érvényesítéséhez 
Napjainkban - az állami gazdaságirányítás gyakori funkciózavarai közepette — túlzottan 

is előtérbe kerül a pártszervezeteknek ez a fajta tevékenysége. Ráadásul igen nehéz, nem 
ritkán skizofrén helyzetbe juttatja a testületeket, mert, ha a népgazdasági érdekek és a 
vállalati érdekek ütközése esetén az előbbi mellett lépnek fel, akkor a vállalati kollektíva 
(sőt a párttagság) véleményével kerülnek szembe, ha viszont a vállalati érdek érvényesü- 
lését engedik, akkor a felettes párt- és állami szervektől kapnak kritikát. 

A kívánatos megoldás ezekben az esetekben csak az lehet, ha a helyi pártszervek 
felismerik és jelzik az ellentmondásokat a felsőbb szerveknek, azok pedig minél gyorsab- 
ban fellépnek az okok megszüntetése érdekében. Tipikusan ilyen ellentmondások ma az 
export és a vállalati jövedelmezőség, a munkaerőhiány és a teljesítményorientált ösztön- 
zés, a hatékony termelés és a foglalkoztatási biztonság, a jövedelemelvonás és a vállalati 
teljesítménytartalékok feltárása közötti érdekütközések. 

A kívánatosnak tekinthető megoldást eddig akadályozta, hogy a párt- és állami vezetés 
közötti összefonódás miatt központi állami (kormányzati) döntéseket gyakran pártdön- 
tésekként értelmeztek. Emiatt ezek felülvizsgálatát a helyi pártszervezetek a kelleténél 
bátortalanabbul és jelentős késedelemmel kezdeményezték a felettes pártszerveknél.? 


A pártszervek szerepe a vállalati és a vállalaton belüli érdekek 
egyeztetésében 


A pártnak a gazdaságban játszott szerepével kapcsolatban az egyik legidőszerűbb kérdés, 
hogy miképpen vegyen részt a pártszervezet a vállalati gazdálkodás során megjelenő 
érdekek képviseletében, egyeztetésében. 

A kérdés vizsgálatakor két szempontra kell rávilágítani. Az egyik az, hogy a vállalatve- 
zetés új, részben demokratikus módon kialakított testületi formái a vállalat életének 
legalapvetőbb kérdéseiben elvileg tágabb teret nyújtanak a vállalaton belüli érdekek . 
megjelenésének, egyeztetésének, mint az eddigi fórumok. (A tulajdonosi érdekek képvise- 
letét a vállalati tanácsoknak kellene szolgálniuk, a munkavállalókét a szakszervezeti 
testületeknek.) 

Éppen ez a körülmény veti fel a következő kérdést, azt, hogy a párt milyen célokat 
követve és milyen módon vegyen részt az érdekegyeztetésben. 

Ezzel kapcsolatban eltérő vélemények fogalmazódnak meg. Az egyik vélemény szerint 
a vállalatvezetési fórumokon az érdekek , szabad" megjelenítését és egyeztetését kell 
biztosítani, következésképpen a pártszervezetnek távol (vagy távolabb) kell tartania 
magát ezektől a fórumoktól, illetve ezek befolyásolásától. Azzal is érvelnek, hogy a párt 
által iránymutatónak tekintett olyan hagyományos értékek, mint a kollektivitás, a 
szolidaritás, az egyenlőtlenségek csökkentése, elavultak, és ezek hangoztatása vagy 
érvényesítése csak gátolná a napirenden levő célok (piaci alkalmazkodás, teljesítményelv, 
kockázatvállalás stb.) elérését. 

A másik oldalon viszont az érdekeltségi viszonyok és az érdekegyeztetési fórumok 
diszfunkcionális működésének bizonyításával! a párt érdekintegráló szerepének felértéke- 
lődése kap hangsúlyt. 

A vállalati érdekviszonyok legégetőbb gondja — egybehangzó értékelés szerint — a 
hosszú távú, a tulajdonosi érdek felismerésének és képviseletének hiánya. Jelenleg a 
. vállalat egészének érdekei a dolgozókig szinte egyáltalán nem jutnak el. A dolgozók a 
. vállalati tanácsokba delegált képviselőik tevékenységét szinte kizárólag aszerint ítélik 


3 A fentebb tárgyalt összefüggésekkel részletesen foglalkozik Gyuricza László írása: Pártmunka a gazdaság- 
ban. Társadalmi Szemle, 1986. 8-9. szám. Megállapításaira egyetértően támaszkodtam. 

. . 4 Utalnak arra az empirikus adatokkal is igazolt megállapításra, amely szerint a vállalati tanács tagjai, 
: beleértve a választottakat, egyértelműen összefonódnak a vállalatvezetéssel — bár annak különböző szintjeit 

meg, hogy milyen eredményesen érvényesítik a saját, szűkebb környezetük - főleg rövid 
távú - érdekeit. 

A vállalaton belüli érdekek többnyire másod- és harmadlagos kérdésekben ütköznek 
meg. A vállalatvezetés is elsősorban a pillanatnyi érdekekkel van elfoglalva. Ráadásul 
energiája nagy részét nem képes a vállalaton belüli érdekkonfiiktusok kezelésére fordíta- 
ni, mivel a legfontosabb érdekütközések nem vállalaton belül, hanem a gazdaságirányi- 
tás és a vállalatok között keletkeznek. Ma a legfőbb vállalati érdek a gazdaságirányítási 
környezet kiszámíthatóságának fokozása. Ez a körülmény a pártszervezet figyelmét is 
eltereli a vállalaton belüli érdekütközések feltárásának, egyeztetésének elősegítéséről, és 
a már említett (felfelé irányuló) érdekkijáró, az alkufolyamatokban való részvételt 
felvállaló szerepet erősíti. Ezt a folyamatot tovább torzítja az a körülmény, hogy gazda- 
ságpolitikai kérdésekben sem állami, sem pártvonalon nincsenek meg a gazdasági élet 
képviselői között folyó konzultációk, érdekegyeztetések hatásos formái, így azok nagy- 
mértékben informális csatornákon zajlanak. 

Gátolja a vállalaton belüli érdekkonfliktusok progresszív irányú feloldását a teljesit- 
ményértékelés objektív ismérveinek elmosódása. A vállalatok szintjén a gazdálkodás 
eredményességét csak erős torzítással tükrözi az elvileg erre hivatott nyereség, a vállala- 
tokon belül igen sok kívánnivalót hagy maga után a belső elszámolási-értékelési rendsze- 
rek kidolgozottsága, az egyéni és csoportos teljesítménykövetelményeket kifejező nor- 
mák m i-szervezési megalapozottsága. Ennek hiányában csak nagy hibaszázalékkal 
oldható meg az a feladat, hogy a vállalati érdek (a vállalati eredményesség) szempontjá- 
ból rangsorolják, illetve harmonizálják az ütköző érdekeket. Következésképpen a szub- 
jektív, személyes tényezők kerülnek előtérbe, és a múltbeli állapotokat jellemző erőviszo- 
nyok uralják a jövőre vonatkozó döntéseket is. Ilyen körülmények között természetesen 
a párt sem kap megbízható támpontokat az érdekegyeztetéshez. 

A pártszervezetek vállalaton belüli érdekintegráló szerepével kapcsolatban nemegy- 
szer felvetődik, hogy miközben a vállalatvezetés és a szakszervezet világos és kiterjedt 
jogosítványokkal rendelkezik a gazdasági döntéshozatali folyamatban, a pártnak kizáró- 
lag a káderhatáskör révén van befolyásolási lehetősége a döntéseknél. Az e nézeteket 
vallók nem tartják megfelelőnek ezt a gyakorlatot, és további döntési jogosítványokat 
tartanak szükségesnek. Ez a követelés azonban sem elvileg, sem gyakorlatilag nem 
helyeselhető. Elvileg azért nem, mert a vállalati pártszervezeteknek a gazdálkodási 
folyamatok politikai aspektusaival kell foglalkozniuk, aminek megfelelően befolyásukat, 
szándékaikat elsődlegesen politikai — meggyőző, érvelő — eszközökkel kell érvényesíte- 
niük. 

Ezt az igényt az is indokolja, hogy a gyakorlatban összemosódik a vállalati párttestüle- 
tek és a gazdasági vezetés tevékenysége. Visszatérő jelenség például, hogy a pártszervezet 
szakmai jellegű feladatokat szab meg a vállalatvezetés számára. Amikor azután a gazda- . 
sági célok végrehajtásának ellenőrzésére, értékelésére kerülne a sor, a pártszervezet 
elbizonytalanodik, és legtöbbször nem tud elérni többet, mint az ismételt, de végre nem 
hajtott határozatok, állásfoglalások szaporítását. Ez már a pártszervezet tekintélyét is 
alaposan lejáratja. A pártszervezet gazdaságpolitikai munkabizottságainak hivatását 
sem a szakmai vezetés opponálásában, hanem a társadalmi ellenőrzésben, a megalapo- 
zott vállalati gazdasági programok kidolgozása és végrehajtása elősegítésében kellene 
látni. 

A vállalati pártszervezetek politikai befolyását — bár azt többen igénylik - nem lenne 
szerencsés a gazdálkodás konkrét ügyeiben gyakorolt jogosítványokkal alátámasztani. 
Indokolt azonban felülvizsgálni a politikai-mozgalmi eszközök felhasználásának haté- 
konyságát. Ezen a téren a helyi pártszervezetek is hajlamosak az operatív, kevésbé 
mozgalmi módszerekkel (a felülről kialakított határozatokkal, állásfoglalásokkal) való 
politizálásra. Példa erre az említett vállalati tanácsbeli pártfrakciók létrehozása vagy a 
szakszervezeti szervek iránt tanúsított magatartás. A szakszervezetek esetében a párt 

Központi Bizottsága világosan megfogalmazta a pártirányítás elveit. Mégis tapasztalha- 
tó türelmetlenség a szakszervezeti testületek törekvéseivel szemben. Ez nyilvánul meg 


: akkor, amikor a pártszervezet vezetése számon kéri párttag vezető szakszervezeti tiszt- 


1 


9" ZAB a 


ségviselőktől a szakszervezeti testületek állásfoglalásainak tartalmát. 

A színfalak mögötti felelősségre vonás helyett a párt politikai céljait sokkal jobban 
szolgálná a partner szervezetek képviselői közötti nyilvános vita bizonyos kérdésekben. 
Elősegítené a meggyőződésen alapuló véleményformálást, egyben hasznos kontrollt 


: jelentene a pártszervek álláspontja fölött. Utóbbit abban az értelemben, hogy minden 


politikai határozat annyit ér, amennyire mozgósítani lehet végrehajtására a pártszerve- 


- zet, adott esetben a vállalati kollektíva tagjait. 


Tényleges akadály lehet viszont a vállalati párttagok politikai egységének kialakítása- 
kor az a körülmény, hogy a több telephelyes vállalatok esetében ez a gyakorlat csak a 
vállalati központ pártbizottságának koordinációs tevékenységével valósítható meg. 


. A koordinációs eszközökkel kialakított pártállásfoglalások előkészítése igen hosszadal- 
. mas és bizonytalan kimenetelű. Ezért meggondolandó, hogy bizonyos témák esetében 


nem lehetne-e vállalati pártértekezleteket összehívni, amelyek állásfoglalása orientációs 
érvényű lenne a vállalat összes párttagjára nézve. Ilyen jellegű értekezlet összehívását 
bármelyik üzem, gyár alapszervezete kezdeményezhetné, tehát nemcsak a vállalati köz- 
pont pártvezetősége. 


A vállalati gazdasági, társadalmi, politikai környezet hatása 
a vállalati pártmunkára 


A pártszervezetek önálló politikai szerepének formálódásában erőteljes szerepet játszhat 


. a középső szinteken megvalósuló (területi) pártirányítás. 


A tapasztalatok azt mutatják, hogy itt érvényesül leginkább az elavult munkastílus: 
gyakran értékelik, bírálják a vállalatok munkáját, operatív határozatokkal akarják 
orientálni őket. Gyakran készíttetnek a vállalatokkal intézkedési terveket. Legutóbb 
például az 1986. novemberi, majd az 1987. júliusi központi bizottsági határozatok 
nyomán. Különösen a novemberi KB-határozat adaptálása okozott gondokat, hiszen a 
konkrétabb párt-, illetve kormányprogram is csak hónapokkal később készült el. 

Ezzel szemben nagy igény mutatkozik a vállalati pártszervezetek részéről a (területileg 
is szervezett) tapasztalatcsere jellegű összejövetelekre vagy a területi pártirányítás által 
végzett vállalati elemzések és tanulságaik megismerésére. 

Az is megfigyelhető, hogy a vállalati pártszervezeteknek adandó , keményebb? jogosít- 
ványokat esetenként nem is maguk a pártszervezetek kérik, hanem a felsőbb szintű 


. - többnyire területi — párt-, illetve állami irányítás. Az indokok között a gazdasági 


szabályozórendszer működési zavaraira hivatkoznak, amelyek miatt a pártszervezetek- 
nek a társadalmi érdekek alapján rendszeresen be kellene avatkozniuk a vállalati gazdál- 
kodási döntések meghozatalába. Gyakran tapasztalható, hogy a területi pártszervezetek 
szívesen szólnak bele a vállalaton belüli érdekkonfliktusok elrendezésébe. Általános 


jelenség például, hogy gazdálkodási összefüggések átlátása nélkül támogatják a közigaz- 


gatási területükön elhelyezkedő gyárak, üzemek önállósulási törekvéseit. Ritkábban 
fordul elő - de nem példa nélkül álló -, hogy a területi pártbizottság beleszól a vállalati 
tervek kialakításába vagy a vállalati tervet átdolgoztatja a társadalmi érdekekre való 
hivatkozással (például helyi , ellátási felelősség" kierőszakolásánál). 

A vállalati pártszervezetek fő feladata jelenleg, hogy a vállalati kollektívát ösztönözzék 
a hosszú távon jövedelmező gazdálkodáshoz szükséges magatartás elsajátítására. Ez a 
kollektívától vállalati eszközökkel való takarékos, körültekintő bánásmódot és vállalati 
eredményt növelő, kezdeményező, vállalkozói fellépést kíván. Más szavakkal: a kollektí- 
va tulajdonosi szemléletét és az ennek megfelelő intézményeket kell ki-, illetve továbbfej- 

leszteni. Ez pedig nem más, mint egy régóta hangoztatott szocialista érték valóra váltása. 
Ebből a gazdaságból való kivonulás jelszavával kirekeszteni a vállalati pártszervezeteket 
tarthatatlan és konzervatív követelés. 

A pártszervezetek törekvéseit nem koronázhatja azonban siker, ha a vállalatok gazda- 
sági és politikai környezete nem támogatja, nem támasztja alá az említett célok elérését. 
A legfontosabb gazdasági környezeti feltételt az jelenti, ha a vállalat fennmaradásának 
és fejlődésének alapja a gazdálkodás hosszú távú jövedelmezősége, amely objektív ismér- 
vek (piaci-világpiaci versenyképesség, műszaki színvonal, minőségi szint) alapján formá- 
lódik. 

A pártszervezeteknek a vállalaton belül mindenekelőtt a fenti célokhoz igazodó káder- 
feltételek biztosításában és a környezeti hatásokat jól közvetítő vállalaton belüli irányítá- 
si mechanizmus kialakításában és elfogadtatásában kell közreműködniük. 

A kívánatos helyzet eléréséhez a jelenlegihez képest éppen fordított viszonynak kell 
bekövetkeznie: ma gyakorta tapasztalható elnéző vezetői magatartás a hanyag, fegyel- 
mezetlen, de simulékony, minden felülről jött véleményre bólogató dolgozó iránt, egyút- 
tal könnyen nyúlnak a retorzió eszközéhez a kritikus, önmagával, de feletteseivel szem- 
ben is igényes beosztott esetében. 

A kérdés másik oldala viszont, hogy a vezetők (igazgatók) megválasztásánál kiemelt 
szerepet kapott a személyes varázs, a , közvetlen tömegkapcsolatok" ápolása — eseten- 
ként a szigorú követelménytámasztás, a teljesítményelv érvényesítésének rovására is. 

A társadalmj-gazdasági célok és a vállalati magatartás összhangjának hiánya esetén 
a pártszervezeteknek elemezniük kell, hogy mi az oka a divergenciának: a vezetés 
hiányosságai vagy a gazdaságirányítási környezet által kiváltott vállalati érdek érvénye- 
sülése. Előbbi esetben a káderpolitika és a vállalati közvélemény mozgósításának eszkö- 
zeivel közre kell működnie a szükséges korrekciók megtételében. A második esetben 
viszont a pártszervezetnek nem a vállalati magatartás megváltoztatására kell törekednie, 
hanem a politikai csatornákon keresztül kezdeményeznie kell a gazdaságirányítási kör- 
nyezet átalakítását. Mindkét esetben elengedhetetlen azonban az, hogy a helyi pártszer- 
vezetek legyenek képesek önállóan állást foglalni az országos és a helyi (vállalati) politika 
kérdéseiben. 

Szükség van ehhez olyan politikai légkörre is, amelyben a jelenlegihez képest sokkalta 
magasabbra értékelődik a helyi politizálás minősége: ma ugyanis a pártmunkában nincs 
elegendő presztízse a helyi politizálásnak. A széles nyilvánosság elé a pártsajtó azokat 
a helyi intézkedéseket állítja példaképnek, amelyek központi kezdeményezések követésé- 
re születtek - gyakran függetlenül attól, hogy az adott konkrét környezetben végül is 
milyen eredményesen adaptálták őket. 


Lajtai György 


NEMZETKÖZI SZEMLE 


Kína: mélyreható reformok, minőségi változások 


A Kínai Népköztársaság legújabb kori történetének látványosan felfelé ívelő időszakát 
éli. Úgy tűnik, belső gazdasági és politikai fejlődése kezd közeledni ahhoz a ponthoz, 
amikor minőségi változásoknak lehetünk tanúi. Mindez kézzelfoghatóan tükröződött a 
párt októberben tartott XIII. kongresszusán, amely — nem túlzás ezt állítani — új politikai 
perspektívát vázolt fel egymilliárd ember számára. 

Az új irányvonal 1978 vége óta folyamatosan alakult ki, esetenkénti visszaesésektől 
sem mentesen. A legutóbbi ilyen megrázkódtatást az 1987 januárjában lezajlott diáktün- 
tetéseket követő , burzsoá liberalizmus" elleni kampány jelentette. Rövid időre úgy tűnt, 
hogy az egész reformirányvonal nehéz helyzetbe került. Hamarosan kiderült azonban, 
hogy a kampány nem tudott országos méretű politikai küzdelemmé szélesedni, mindazo- 
náltal a kínai alkotó értelmiségre gyakorolt hatása így sem maradt jelentéktelen. 

Valószínűnek tartható, hogy a kínai párt központi bizottsága még 1986 nyarán állást 
foglalt abban a kérdésben, hogy mi legyen a XIII. kongresszus napirendje. Az a központi 
bizottsági beszámoló, amelyet Csao Ce-jang — a párt akkor még megbízott főtitkára — 
a XIII. kongresszuson előterjesztett, hosszú előkészítő munka eredményeként, többszöri 
átdolgozás után nyerte el végleges formáját. Olyan dokumentum, amely kompromisszu- 
mok útján született, egyúttal az is valószínű, hogy ily módon messzemenően élvezi a 
többség támogatását. 


A kínai vezetés 1978 végén, a XI. kongresszuson választott Központi Bizottság 3. ülésén 
egyértelműen szakított azzal a korábbi balos nézettel, amely az , inkább szegény szocia- 
lizmus, mint gazdag kapitalizmus" elvét vallotta. E koncepció helyett az a nézet vált 
uralkodóvá, hogy ,a szükségletek szerinti elosztás kommunista elvének megvalósításá- 
hoz az anyagi javak bőségére van szükség". Vagyis, a vezetés legfelső szintjein tudatosult 
és politikai akarattá alakult az a törekvés, hogy az ország előtt álló fő feladat a termelő- 
erők fejlesztése, a , szegénységtől való megszabadulás". 

Mint ismeretes, a kínai reformfolyamat a mezőgazdaságban kezdődött el, s 1984-től 
tevődött át — városi vagy ipari reform néven - az ipari szférára is. A kínai vezetés akkor 
azt a célt tűzte az ország elé, hogy az évszázad végéig meg kell négyszerezni a bruttó 
társadalmi összterméket. Hivatalos értékelések szerint a cél időarányos részét sikerült 
teljesíteni, s az egy főre jutó nemzeti jövedelem, amely 1978-ban 250 US dollár körül volt, 
1987-ben 500 US dollár körül alakult. A gyakorlatban ez azt jelenti, hogy — miként kínai 
részről RÉTET GES : megoldódott a mintegy 800 millió paraszti lakos 90 százaléká- 
nak élelmezése és ruházkodása, sikerült a lakosság alapellátását biztosítani. 

Ami a jelenlegi helyzetet illeti: az országban 1986-ban a , megszilárdítás, alkalmazko- 
dás, pótlás és javítás" politikáját folytatták, az elmúlt évet pedig a vállalati önállóság 

megteremtésének jegyében kezdték. Jellemző volt, hogy a vállalatok gazdasági kapcsola- 
tai túlmutattak a korábbi, zárt működési módon: az egyszerű termelési egyeztetésről 
egyre inkább kiterjedtek az ellátásban, az anyagbeészerzésben és a piaci értékesítésben 
megvalósítható együttműködésre. Ugyancsak új vonás, hogy egyes területek, szakmák 
és intézmények egyszerű társulásai helyett meghonosodnak a különböző térségek és a 
különböző (állami, szövetkezeti és egyéni) tulajdonrendszerrel működő egységek közötti 
társulások. Egyre gyakoribb a tudományos kutatóintézetek és a vállalatok együttmükö- 
dése, ez megkönnyíti a kutatási eredmények gyakorlati felhasználását a termelésben. 

Az állami tulajdonú vállalatoknak továbbra is döntő szerepük van, és nő a súlyuk a 
szövetkezeti és az egyéni vállalkozásoknak. Számos állami tulajdonú kisvállalatnál növe- 
kedett az igazgatók felelőssége az új formák alkalmazásával, így a szerződéses működte- 
téssel, a kölcsönbérlettel és a közvetlen eladással. 

Pénzügyi reformokkal jelenleg 27 nagyvárosban kísérleteznek, 1985-ben még csak öt 
ilyen város volt. Egyes nagyvárosok a tőkeforgás előmozdítására megkezdték a bankok 
közötti kölcsönzést. Más nagyvárosokban rövid lejáratú pénzpiacok, regionális pénzügyi 
intézmények és kollektív pénzügyi szervezetek jöttek létre. Ilyen módon is fejlesztik a 
kapcsolátokat a vállalatok és a gazdaság más résztvevői között. 

Központi feladatként azt jelölték meg, hogy a vállalatok, különösen a nagy- és a 
közepes méretűek, nagyobb jogkört kapjanak és nagyobb rugalmasságra tehessenek 
szert. Azt fontolgatják, hogy a vállalati tulajdont elválasztják az igazgatástól: a vállala- 
toknak valószínűleg joguk lesz eldönteni, melyik igazgatási forma a legelőnyösebb a 
számukra. Folyamatosan csökkenteni kívánják az állami tervutasításokat, mérsékelni az 
adókat, és lehetővé kívánják tenni, hogy a vállalatok megtarthassák az adózás utáni 
nyereséget. . I 

A gazdasági ösztönzők reformjával az a cél, hogy a prémiumok után fizetendő adó- 
mennyiség változtatásával meg lehessen különböztetni a hatékony és a nem hatékony 
vállalatokat. A tervek szerint az állami szabályozás keretein belül maguk a vállalatok 
dolgozzák majd ki saját bér- és prémiumelosztási rendszerüket. Érthető módon továbbra 
is problémát jelent azonban, hogy ezt a gazdaságot korábban is jellemezte a krónikus 
hiány, most pedig további nyomás nehezedik rá, hogy valamennyi ágazatban mind több 
és jobb minőségű terméket és szolgáltatást nyújtson a hirtelen megnövekedett kereslet 
kielégítésére. 

A falusi lakosság egy főre jutó jövedelme nem egészen egy évtized alatt megháromszorozódott. 
Az állami szektorban alkalmazott dolgozók bérei 1986-ban 20 százalékkal, 1987 első felében pedig 
14 százalékkal nőttek, míg a munka termelékenysége csupán 4, illetve 8,3 százalékkal javult. 
Továbbra is erős társadalmi nyomás nehezedik a vállalatvezetőkre, hogy a teljesítménytől függetle- 
nül minden munkásnak többet fizessenek. 

A Nemzetközi Valuta Alap (IMF) adatai szerint a kínai pénzkínálat 1986 végére elérte a 386,18 
milliárd jüant, ez 55,5 százalékos növekedést jelent az előző évhez képest. Az ipari termeléshez 
nyújtott hitelek és az állóalap-beruházások 1986-ban 41,6 százalékkal haladták meg az előző évi 
szintet. (Ez négyszerese volt az ipari termelés növekedésének.) 1987 első hat hónapjában lassabban 
növekedett ugyan a pénzkínálat, de a növekedés még mindig mintegy 30 százalékos, és ezt az arányt 
a szakértők túlzottnak tartják. 

Mindennek a hatása megnyilvánult az árak emelkedésében is. (Tavaly az árak országszerte 7.3 
százalékot emelkedtek, de a városokban ez az arány elérte a 9,1 százalékot is. A Zsenmin Zsipao 
szerint az 1987. évi infláció kétharmad részben az élelmiszerárak állandósult növekedésének tudható 
be.) Ilyen körülmények között került szembe az államvezetés azzal a problémával, hogy miként 
biztosítsa a kereslet és.-a kínálat egyensúlyát, hogyan tartsa ellenőrzés alatt s miként , hűtse le" a 
viszonylag túlfűtött gazdaságot. Az e tekintetben tett határozott lépések azt a felismerést tükrözik, 
hogy ennek egyik legfontosabb kormányzati szabályozó eszköze is a hitelnyújtás ellenőrzése marad. 
Az infláció növekedéséhez ugyanis nagymértékben hozzájárult, hogy a hitelek gyorsabban növeked- 
tek, mint amekkora a gazdasági növekedés üteme volt. 

A kínai központi bank szóvivőjének ez év január második felében tett nyilatkozata szerint túl sok 
hitelt kaptak az utóbbi időben olyan beruházások, amelyek az állami tervben nem is szerepeltek. 

egyúttal megugrott a termelői fogyasztás, s így hiány keletkezett energiából, nyersanyagokból és 
félkész termékekből. A bank szóvivője elmondta, hogy már tavaly októberben megkezdődött a 
hitelpolitika szigorítása, a pénzintézet 10-ről 12 százalékra emelte a tartalékrátát, és feljebb vitte a 
hitelek kamatát is. 

Azok a gazdasági szektorok azonban, amelyeknek fejlesztése a jövőben is szükséges, elegendő 
hitelt fognak kapni - mondta a központi bank szóvívője a tervezett szigorító intézkedéseket 
kommentálva. A kölcsönök odaítélésénél elsőbbséget élveznek a külföldi részvétellel megvalósuló 
beruházások és azok a vállalkozások, amelyek jó eredményeket tudnak felmutatni. 


A tervek szerint, amelyekre a KB beszámolója is utal, 2000-ig az egy főre jutó nemzeti 
össztermék újabb, akkori árfolyamon számított megkétszerezésével el kell érni a ,,vi- 
szonylagos jólét" állapotát. Ez természetesen még mindig nem jelent , gazdag társadal- 
mat", de annyit feltétlenül, hogy az ország összpotenciálja a jelenlegihez képest lényege- 
sen megerősödik, bár a lakosság száma is várhatóan túljut az 1,2 milliárdon. A gazdaság- 
fejlesztés harmadik szakaszát a kínai tervezők nagyjából a következő évszázad közepéig 
vetítik előre, s úgy : számolnak, hogy amennyiben 2000 után biztosítható lesz a gazdaság 


1000 US dolláros egy főre jutó évi nemzeti össztermék 4000 US dollár körüli összegre 
emelhető. A Kínai Népköztársaság tehát a jövő évszázad közepe felé érheti el az iparilag 
közepesen fejlett államok mai szintjét. Az akkori körülmények között lesz valójában 
lehetőség arra, hogy érvényesüljön a szocialista elosztási elv — a mindenkinek munkája 
szerint -, vagyis , Kínában akkorra kerülhet fölénybe a szocializmus a kapitalizmussal 
szemben". 


Az előbbiekben ismertetett gazdaság- és társadalomfejlesztési koncepció politikai keretét 
a kínai vezetés a , szocializmus kezdeti szakasza" fogalommal illeti. Ezt - korábbi 
kezdeményezések után — Csao Ce-jang fejtette ki a párt XIII. kongresszusán. A gondo- 
latmenet lényege a gazdasági-társadalmi folyamatokhoz való ragaszkodás, valamint a 
realitásérzék, a kiegyensúlyozottság s egyfajta sajátos , kétírontosság". Vagyis az kap 
hangsúlyt, hogy milyenek voltak annak a szocializmusnak a születési sajátosságai, amely 
egy hatalmas, túlnépesedett, félgyarmati és félfeudális országban született meg, ahol a 
termelőerők messze elmaradtak attól, ami más államokban már megvalósult. 

Mindennek a konzekvenciái nem rövid távúak, s így ezekkel közel negyven évvel a 
forradalom győzelme után is számolni kell. Jóllehet Kínában létrejött a termelőeszközök 
közösségi tulajdonára épülő szocialista gazdasági rendszer, s megvalósult a népi demok- 
ratikus diktatúrán alapuló szocialista politikai rendszer is, az ideológia területén pedig 
érvényesül a marxizmus irányító szerepe, mindazonáltal az ország egy főre jutó nemzeti 
összterméke a legalacsonyabbak között van a világon, s az árutermelő gazdaság fejletlen. 
Ennek kiemelése pedig azért lényeges, hogy kétféle hibás nézettől is meg lehessen szaba- 
dulni. Egyrészt attól a , jobboldali" nézettől, hogy Kínának, úgymond, végig kell járnia 
a kapitalista fejlődés minden szakaszát, hogy valójában eljuthasson a szocializmushoz. 
Másrészt a kiindulópont hangsúlyozása könnyíti az elszakadást attól a , balos" illúziótól 
is, hogy bizonyos fejlődési szakaszokat át lehet ugrani: ez utópia, valójában kivitelezhe- 
tetlen; az úgynevezett , kezdeti szakasz" hosszú útjának végigjárását nem lehet , megtaka- 
.rítani". A szocializmus kezdeti szakasza, szögezte le a fentiekből kiindulva Csao Ce-jang, 
az 1950-es évektől számítva legalább száz évig fog tartani, vagyis a termelőeszközök 
magántulajdonának átalakításától egészen addig az időszakig, amikorra lényegileg befe- 
jeződik a szocialista korszerűsítés. Szükségesnek érezte mindehhez hozzátenni: , Az 
osztályharc bizonyos keretek között az elkövetkezendő hosszú időszakban is fennmarad, 
de nem jelenti az alapvető ellentmondást". 

A szocializmus kezdeti szakaszában, fejtette ki a kínai párt főtitkára, amikor a párt 

tevékenységének politikai vezérfonalát a , nyitáshoz és reformhoz", illetve a , négy 
alapelvhez" (szocialista út, a párt vezető szerepe, népi demokratikus diktatúra, marxiz- 
mus-leninizmus - Mao Ce-tung eszméi) való ragaszkodás jelenti, az ország életét a 
következő tényezők határozzák meg: 

e az erőfeszítések összpontosítása a korszerűsítésre, vagyis a szegénységtől és elmara- 
dottságtól való megszabadulás; 

e a minden részletre kiterjedő reform megvalósítása, vagyis annak kimondása, hogy 
a szocialista társadalom reformok útján halad előre; 

e a , nyitottság" politikájának folytatása, a gazdasági kapcsolatok, a technológiai 
csere megvalósítása s a civilizációs vívmányok elsajátítása; 

e a tervezett árutermelő gazdaság kiépítése, amelyben a köztulajdon játssza a megha- 
tározó szerepet; 

8 a demokrácia fejlesztése átfogó jogi rendszer létrehozásával; 

e a fejlett kultúrával és ideológiával rendelkező társadalom felépítése a marxizmus 
iránymutatásával. 


A politikai rendszer reformját érintve Csao Ce-jang úgy foglalt állást, hogy a gazdasági 
rendszer reformjának elmélyülésével és előrehaladásával az egyre sürgetőbbé válik. ,,A 
politikai rendszer reformja nélkül végül is a gazdasági rendszer reformja sem lehet 
sikeres." , Nagy hiányosságok vannak vezetési rendszerünkben, a szervezeti struktúrá- 
ban és a munkastílusban, amelyek elsősorban a hatalom túlkoncentrálásában, súlyos 
mértékű bürokratizmusban s még távolról sem felszámolt feudális hatásokban jelennek 
meg" - állapította meg Csao Ce-jang. 

A vezetés közvetlen célja egy olyan irányítási rendszer kialakítása, amely előmozdítja 
a hatékonyságot. E cél elérésének alapvető eszköze a párt és az állam tevékenységének 
szétválasztása. Ennek jegyében a pártra a politikai vezetés feladata hárul, ami a gyakor- 
latban azt jelenti, hogy a Központi Bizottság hozza meg a kül- és belügyeket, a gazdasá- 
got és a honvédelmet érintő politikai döntéseket, illetve javaslatokat tesz a vezető állami 
tisztségek betöltésére. A helyi pártszervek feladata a politika szempontjainak érvényre 
juttatása az adott szintű munkában, illetve javaslattétel a helyi szintű állami vezető 
tisztségek betöltésére. Fel kell hagyni a helyi szintű állami szervek napi munkájának 
állandó pártfelügyeletével. 

Az állami szerveknek mindenekelőtt a túlburjánzott bürokráciával kell leszámolniuk, 
s egyszerűsíteniük kell az adminisztrációt. Mindennek személyi feltételeit a , káder- 
rendszer" megreformálásával kívánják elérni. A jelenleg használatos , állami káder" 
fogalmat ugyanis túlságosan általánosnak minősítik, s ezért úgy érzik, a káderrétegen 
. belül kategóriák felállítására van szükség. Létre kell hozni a , köztisztségviselők" cso- 
portját, amely két nagy egységre oszlik majd: a politikai ügyekkel, illetve a szakkérdések- 
kel foglalkozókra. A politikai köztisztségviselők hivatali ideje korlátozott lenne, míg a 
szakkérdésekkel foglalkozóké meghatározatlan. Valamilyen módon szükségesnek érzik 
megvalósítani a politikaikáder-réteg tevékenységének társadalmi ellenőrzését. Úgy terve- 
zik, hogy a szakkérdésekkel foglalkozó káderek kiválasztására esetleg egy részleteiben 
később kidolgozandó vizsgarendszer keretében kerülhet sor. 


A Kínai Kommunista Párt XIII. kongresszusa gyakorlati lépéseket is tett a kidolgozott 
irányvonal személyi feltételei biztosításának érdekében. Tovább folytatódott a párt felső 
szintű vezető testületeinek fiatalítása, azaz olyan személyekkel történő feltöltése, akikről 
feltételezhető, hogy a meghirdetett koncepció feltétlen hívei lesznek. 

. Teljes mértékben újjáalakult a párt legmagasabb szintű testülete, a Politikai Bizottság 
Állandó Bizottsága: régi tagjai — Csao Ce-jang kivételével — mind kiváltak, helyüket 
többségükben a fiatalabb nemzedékekhez tartozó politikusok: Li Peng, Hu Csi-li, Csiao 
Sö és Jao Jií-lin foglalták el. Teng Hsziao-ping, az ország politikai életének vezető 
egyénisége eddigi funkciói közül csupán egyet, a Központi Bizottság Katonai Bizottságá- 

nak vezetését tartotta meg. A politikai folyamatokat meghatározó szerepe azonban 
bizonyára változatlan marad. 

Figyelemre méltó módon változott a Központi Bizottság személyi összetétele is. Rög- 
tön szembe tűnik a testület létszámának csökkenése: a tagok és a póttagok száma 
egyaránt harminccal csökkent, 205-ről 175-re, illetve 140-ről 110-re. Kimutatások szerint 
a Központi Bizottság ez alkalommal megválasztott tagjainak csupán megközelítőleg 
egyharmada került funkcióba már az 1982-ben tartott XII. kongresszuson is. Az új 
Központi Bizottság tagjainak átlagéletkora 55 év, míg a megelőző testületé 59 volt. 

Ugyancsak csökkent az új Politikai Bizottság tagjainak és póttagjainak száma: a 
korábbi 22 tagból és 2 póttagból 17 tagra és 1 póttagra. Politikailag jelképes erejű 
döntésnek tekinthető, hogy az új Politikai Bizottságnak is tagja maradt Hu Jao-pang, 
aki 1987 januárjáig a párt főtitkárának tisztét töltötte be. A PB-tagok átlagéletkora 
jelenleg 65 év, öttel kevesebb, mint a korábbi testületnél volt. 

Több politikai megfigyelő jelentős fejleménynek tartja a reformok további sorsa 
szempontjából, hogy Hu Csiao-mu, volt PB-tag, illetve Teng Li-csün, a korábbi Titkárság 
tagja, akik — állítólag — vezető egyéniségei voltak az 1983-as , szellemi szennyeződés" 
elleni, valamint az 1987-es , burzsoá liberalizmussal" szembeni kampányoknak, nem 
kerülvén megválasztásra egyetlen jelentősebb politikai testületbe sem, elvesztették továb- 
bi lehetőségüket az események szervezeti úton történő befolyásolására. 


Külföldi elemzők körében joggal keltett feltűnést, hogy a kínai KP XIII. kongresszusa 
alapvetően belpolitikai kongresszus volt, a többi testvérpárt gyakorlatától eltérően nem 
elemezte behatóan a nemzetközi helyzetet. A kínai külpolitikát teljes mértékben aláren- 
delték annak a hosszú távú reformpolitikának, amely abból indul ki, hogy a szocializ- 
must építő, szegény és elmaradott ország számára létkérdés a gazdasági, műszaki-tudo- 
mányos együttműködés kiterjesztése, a műszaki haladás vívmányainak átvétele, a Kína 
és a fejlett országok között tátongó szakadék szűkítése. 

A Központi Bizottság beszámolója arra a következtetésre jutott, hogy a jelenlegi 
nemzetközi helyzet kedvez a szocialista modernizálásnak, bár a nemzetközi feszültség 
valódi enyhüléséig még hosszú és fáradságos az út. , Kína állhatatosan folytatja független 
béke-külpolitikáját és a békés egymás mellett élés öt elve alapján továbbra is fejleszti a 
baráti kapcsolatokat és együttműködést a világ összes országával" — hangoztatta Csao 
Ce-jang főtitkár. Kína és a fejlett tőkés országok viszonyát illetően meghatározó pekingi 
szempont a külföldi tőkebefektetések ösztönzése, mindenekelőtt a különleges gazdasági 
övezetekben nyújtott kedvezmények és a vegyesvállalatok révén. Különösen szoros és 
sokoldalú együttműködést alakítottak ki Japánnal, s a kitartó erőfeszítésekkel a meglévő 
problémákat is megoldhatóknak tartják. 

A kiínai-amerikai kapcsolatok alapvetően rendezettek, a kereskedelmi forgalom jelen- 
tős. Legfrissebb adatok szerint az árucsere 1987-ben fél milliárd dollárral haladta meg 
a múlt évit, és elérte a 7,8 milliárd dollárt. Sok területen dinamikusan fejlődnek a 
kapcsolatok, amit az is érzékeltet, hogy sok ezer kínai fiatal tanulaz Egyesült Államok 
egyetemein. Vannak azonban olyan kérdések is, amelyekben az ellentétes álláspontok 
következtében súrlódás figyelhető meg a felek között. Vonatkozik ez mindenekelőtt a 
ntovább élő" tajvani problémára, amelynek kapcsán kínai részről azt vetik az Egyesült 
Allamok vezetőinek szemére, hogy akadályozzák a Kína részét alkotó sziget egyesülését 
az anyaországgal. Továbbra is ellentétesek a nézetek a közel-keleti helyzet, a közép- 
amerikai válság és az űrfegyverkezés témakörében. 

Az 1987. őszi tibeti események megítélése újabb ellentétet vitt a kínai—-amerikai kapeso- 
latokba. Kínai részről egyértelműen belügyeikbe való beavatkozásnak minősítették az 
amerikai kongresszus december elejei állásfoglalását, amely az emberi jogok Kínában 

történő megsértéséről hozott határozatot, illetve azt az amerikai lépést, amellyel lehetővé 
tették, hogy a dalai láma felszólalhasson a kongresszusban, és ott Tibetre vonatkozó 
programot fejthessen ki. 

Kínában üdvözölték a közepes és rövidebb hatótávolságú nukleáris rakétafegyverek 
felszámolásáról aláírt szovjet-amerikai megállapodást, s annak jeleként értékelték, hogy 
kedvező irányban fejlődik a nemzetközi helyzet. Rámutattak egyúttal arra is, hogy ezzel 
még nem vetettek véget a fegyverkezési hajszának, s csupán az első lépést tették meg a 
kelet-nyugati kapcsolatok enyhüléséhez vezető úton. Sajnálattal állapították meg, hogy 
egyelőre egyetlen helyi konfliktust sem sikerült felszámolni, sőt egyes régiókban az 
eszkalálódás veszélyével kell szembenézni. 

A minden irányú nemzetközi nyitás szándéka fejeződött ki abban is, hogy a kongresz- 
szusi beszámoló tartózkodott bármely ország név szerinti bírálatától, s csupán általános- 
ságban helyezkedett szembe az úgynevezett hegemonizmussal. 

A kínai külpolitika gyakorlata messzemenően igazolta azt a tételt, mely szerint , Kina 
az egész világ felé kinyitja az ajtókat, beleértve a szocialista országokat is". Az 1987-es 
esztendő kiemelkedő jelentőségű volt az európai szocialista országok és Kína egymáshoz 
való közeledésében. Az államközi, a gazdasági, kereskedelmi, kulturális kapcsolatok 
átfogó rendezését magában foglaló normalizálás folyamatára a pártközi kapcsolatok 
felújítása, Csao Ce-jang lengyelországi, NDK-beli, csehszlovákiai, magyarországi és 
bulgáriai látogatása tette fel a koronát. (Jugoszláviával már 1977-ben rendezték a 
viszonyt, Romániával pedig sohasem szakítottak.) 

A közeledést megkönnyítette, hogy a reform mellett elkötelezett kínai pártvezetés 
élénk érdeklődést tanúsít a Magyarországon, Lengyelországban, Jugoszláviában és a 
Szovjetunióban folyó reformkísérletek és ezek tapasztalatai iránt. A kínai—szovjet kap- 
csolatok rendkívül összetettek. Egyrészt egyre szélesebbé válik az érintkezések köre, 
szaporodnak a kölcsönös látogatások, nő a kereskedelmi forgalom. A kínai párt főtitká- 
ra a kongresszuson mondta el, hogy országában nagyon odafigyelnek a szovjetunióbeli 
reformra. Ám a két ország helyzete nem azonos, s a reform sem egyformán valósul meg. 
A kínai vezető ezzel együtt hangoztatta: sok sikert kíván a szovjet átalakításhoz, a 
peresztrojkához. 

Folytatódnak a politikai konzultációk, másrészt azonban a politikai kapcsolatok teljes 
normalizálódása egyelőre nem következett be, mert a kínai álláspont szerint változatla- 
nul fennáll az útjukat eltorlaszoló , három akadály" - vagyis szovjet csapatok állomásoz- 
nak a szovjet-kínai határon, illetve Mongóliában; egyelőre még szovjet katonai jelenlét 
van Afganisztánban; valamint a Szovjetunió segítséget nyújt Vietnamnak kambodzsai 
szerepéhez. (A második akadály a februári szovjet hivatalos bejelentés nyomán megszű- 
nőben van, a harmadikra még utalunk cikkünkben.) A Szovjetunió Kommunista Pártja 
és a Kínai Kommunista Párt között így változatlanul nincsenek hivatalos kapcsolatok. 

Szovjet részről ismételten azt hangoztatták, hogy a Szovjetunió üdvözli Kína növekvő 
konstruktív szerepét a nemzetközi ügyekben, úgy tekinti, mint a nemzetközi és a regioná- 
lis biztonság egyik kulcsfontosságú tényezőjét. Jelenleg lényegében lehetetlen akár ázsiai, 
akár globális nemzetközi problémák igazságos és tartós rendezése Kína, a szocialista 
nagyhatalom nélkül, amely részt vett a békés egymás mellett élés öt alapelvének kidolgo- 
zásában, s amelynek szerteágazó nemzetközi kapcsolatai és érdekei vannak. Fokozato- 
san bővül a szocializmus építésével és a nemzetközi fejlődéssel összefüggő sarkalatos 
elméleti problémák köre, amelyekben a Szovjetuniónak és Kínának azonos a nézete. 

Mind a Szovjetunió, mind Kína szocialista nukleáris hatalom, s mindkettő egyolda- 
lúan olyan döntést hozott, hogy elsőként nem vet be nukleáris fegyvert. Nem sokkal 
azután, hogy a Szovjetunió meghirdette a nukleáris kísérletek moratóriumát, a Kínai 
Népköztársaság kormánya bejelentette, hogy tartózkodni fog a légköri nukleáris kisérle- 
tektől. 

A Szovjetunió és Kina támogatja a regionális atomfegyvermentes övezetek létrehozá- 

: sának folyamatát. A nukleáris hatalmak közül elsőként írták alá azt a szerződést, 
. . amellyel a dél-csendes-óceáni fórum tagjai atomfegyvermentes övezetté nyilvánították a 


Csendes-óceán déli részét (Raratongai Szerződés). A Szovjetunió és a Kínai Népköztár- 

saság síkraszáll a latin-amerikai atomfegyvermentes övezet létrehozásáról szóló szerző- 
.. dés dés (Tlalelolcói Szerződés) atomfegyvermentes státusának erősítéséért, s támogatja az 
. . Atlanti-óceán déli részén ugyanilyen övezet tervét. A két országnak hasonló az álláspont- 
. Ja a világűr militarizálásának megtiltásáról. 

Mihail Gorbacsov 1986 nyarán megerősítette, hogy a Szovjetunió kész bármikor, 
bármilyen szinten megvitatni Kínával a jó szomszédi viszony megteremtését szolgáló 
intézkedéseket, hiszen ennek a két országnak van a leghosszabb közös határa a világon. 
A Szovjetunió kész tárgyalni a határ két oldalán összevont katonai erők csökkentéséről. 
Ami Kambodzsát és Afganisztánt illeti, a Szovjetunió a mielőbbi politikai megoldás híve. 

Röviddel a XIII. kongresszus után nagy feltűnést keltett Teng Hsziao-pingnek az az 
ismételt kijelentése, hogy bárhol, akár a Szovjetunióban is, hajlandó találkozni Mihail 
Gorbacsovval, amennyiben a Szovjetunió lépéseket tesz a , három akadály" felszámolá- 


Mihail Gorbacsov nem késlekedett a válasszal: kijelentette, hogy a Szovjetunióban 
őszintén támogatják a legfelsőbb szintű szovjet-kínai találkozó gondolatát, s úgy vélik, 
hogy ennek színhelye akár Moszkva, akár Peking, akár bármilyen más város lehet. Az 
SZKP KB főtitkára ésszerűtlennek tartotta azonban, hogy Kínában az ismert feltételek- 
hez kötik a csúcstalálkozó megrendezését, noha az ilyen találkozó célja éppen a két- és 
többoldalú vitás kérdések tisztázása, megoldása. 

E szovjet megnyilatkozásra célozva jelentette ki Csao Ce-jang februárban az Aszahi 
Szinbum című japán lapnak adott nyilatkozatában, hogy , még nem értek meg a feltételek 
egy kínai—szovjet csúcstalálkozó megtartására", mindenekelőtt azért, mert továbbra is 
rendezetlen a kambodzsai kérdés. 

A kínai sajtóban a közelmúltban közölt Gorbacsov-interjú egyébként csaknem három 
évtizede az első alkalom volt, hogy a kínai vezetők közvetlenül megismerkedhettek a 
szovjet vezetés nemzetközi és kétoldalú kérdésekre vonatkozó álláspontjával. Ezt köve- 
tően Moszkvában utaltak arra, hogy a Szovjetunió és Kína fejlődésében sok hasonló 
feladatot kell megoldani, és ez nagy teret nyújt a kölcsönösen előnyös tapasztalatcseré- 
hez. Lényegében a már megindult párbeszéd folytatása objektív szükségszerűség, amit 
a jelek szerint mindkét fél felismer. 

Ami az indokínai térséget illeti, kedvező fejlemény, hogy Kína nyolc év után rendezte, 
ismét nagyköveti szintre emelte diplomáciai kapcsolatait Laosszal. (A két ország viszo- 
nya amiatt romlott meg, hogy ellentétes álláspontra helyezkedtek a Kambodzsának 
nyújtott vietnami katonai segítség ügyében. A pozitív fejlemény röviddel azelőtt történt, . 
hogy Hun Sen kambodzsai miniszterelnök Franciaországban találkozott Norodom Szi- 
hanuk herceggel, a kambodzsai kormánnyal szemben álló egyik ellenzéki csoport vezető- 
jével.) 

Az indokínai feszültség enyhítését sürgették Hanoiból is, ahol februárban legmaga- 
sabb szintű bejelentés hangzott el: a VSZK mindenképpen normalizálni akarja kapcsola- 
tait a Kínai Népköztársasággal, s a VKP KB főtitkára ennek érdekében bárhol kész a 
legmagasabb szintű találkozóra. 


A magyar-kínai kapcsolatok, az időleges visszaesés szakasza után, ma ismét átfogják a 
politikai, a gazdasági és a társadalmi élet szinte minden területét, s különösen a legutóbbi 
időszakban gyors ütemben fejlődnek. 

Pártközi kapcsolataink 1987. januárja óta minden tekintetben rendezettek; Csao 
Ce-jang akkori megbízott pártfőtitkár, miniszterelnök még az évi budapesti, illetve 

Kádár János pekingi látogatása elmélyítette a pártkapcsolatokat, s fejlődésük előtt új 
távlatok nyiltak. 

Országaink és pártjaink között alapvető nézetazonosság van a legfontosabb nemzet- 
közi kérdések megítélésében: egyetértünk a világháború elkerülhetőségében, s fontosnak 
tartjuk a fegyverkezési verseny megszüntetését. Az egyes konkrét nemzetközi kérdések- 
ben időnként előforduló nézetkülönbségek természetes jelenségnek tekinthetők, ezek 
érdemben nem akadályozzák kapcsolataink továbbfejlesztését. Másrészről több sajátos 
tényező kifejezetten kedvező feltételeket teremt e kapcsolatépítéshez. Nem közömbös 
számunkra az, hogy kínai részről változatlanul élénk az érdeklődés a gazdaságirányítási 
rendszer reformjának hazánkban szerzett tapasztalatai iránt, s mint ezt hangoztatják, 
saját lépéseik megtételekor azokat számos területen figyelembe vették. 

Államközi, parlamenti kapcsolataink ugyancsak magas szinten stabilizálódtak, s hely- 
reálltak a társadalmi és tömegszervezetek közötti érintkezések is; ezt legutóbb a SZOT 
főtitkára vezette küldöttség kínai látogatása is illusztrálta. 

Kulturális együttműködésünk kiterjedtté vált, és egyezményes keretek szabályozzák. 
Együttműködési megállapodások által jóváhagyottan folyik a tudományos akadémiák, 
egészségügyi intézmények, rádiók és televíziók, a hírügynökségek, újságírószövetségek, 
az idegenforgalmi szervek, különböző sportszervek stb. együttműködése is. 

Az országaink közötti gazdasági kapcsolatok több mint három évtizedes múltra 
tekintenek vissza. Már 1951-ben, nem sokkal a Kínai Népköztársaság megalakulása után 
megkötöttük az első, egy évre szóló árucsere-forgalmi és fizetési egyezményt. 

E kapcsolatokban, amelyek az ismert okok következtében korántsem fejlődhettek 
egyenletesen, 1983 óta érvényesül a bővülés tendenciája. Tény, hogy ettől kezdve jelentős 
előrelépés következett be a korábbi időszakhoz viszonyítva. Még 1985-ben 1986—-1990-re 
szóló, hosszú lejáratú kereskedelmi egyezményt kötöttünk, majd Csao Ce-jang 1987. évi 
magyarországi látogatásakor 2000-ig érvényes egyezményt írtunk alá az országaink 
közötti gazdasági és műszaki-tudományos együttműködés fő irányairól. E területen már 
eddig is értünk el bizonyos eredményeket, így például autóbusz-alvázakat szállítottunk 
Kínába összeszerelésre. 1986-ban pedig hűtőszekrénygyártó gépsorokat szállítottunk a 
ningpoi hűtőszekrénygyárral kialakított együttműködés keretében. 

A nagy földrajzi távolság áthidalásának módja lehet a harmadik piaci együttműködés, 
illetve a mindkét fél számára előnyös három- vagy többoldalú üzletek kötése. A tárgyalá- 
sok során ebben elvi megállapodás született, most az a teendő, hogy megtaláljuk a 
konkrét üzleti megoldásokat. 

Az új együttműködési formák közül különösen érdekes a győri Rába Magyar Vagon- 
és Gépgyár kezdeményezése. A magyar vállalat a kínai rekonstrukciós programba való 
bekapcsolódását futóműgyártó közös vállalkozás keretében képzelte el. A tervek valóra 
váltásának elősegítésére a magyar és a kínai fél között megállapodás született, hogy a 
Rába 350 kínai szakmunkást alkalmaz győri gyárában. A kínai munkások magyarorszá- 
gi tartózkodásuk során nemcsak a magyar nyelvet sajátítják el, hanem alaposan megis- 
merik a Rába parti vállalat termékeit is. Hazatérésük után javulhat a tehergépkocsik 
szerviztevékenységének színvonala, közös vállalat alapítása esetén szakértelmükkel hoz- 
zájárulhatnak a magas szintű és szervezett termelés beindításához. 

Általában elmondható, hogy a kínai piac nagy lehetőségeket kínál a magyar vállala- 
toknak, ezeket azonban csak a realitások figyelembevételével, az egyre keményebb piaci 
feltételeknek is megfelelő termékekkel lehet kihasználni. 


Kínára is vonatkozik, hogy vállalatainknak nemcsak a tőkés és a fejlődő országok 
egyre élesedő versenyével kell számolniuk, hanem más szocialista országok piaci jelenlé. 


tével, erősödő konkurenciájával i IS. 

Kínai partnereink is hasonlóan igényesnek tekintik a magyar piacot, és ezzel számol- 
nak a választék szélesítésénél és a forgalom bővítéséhez szükséges újabb árualapok 
felajánlásánál is. 


LAN 

Mindez jelzi a nehézségeket, amelyeknek leküzdése nem könnyű. Mindent egybevéve 
jelénleg úgy tűnik, hogy a hosszú lejáratú kereskedelmi egyezmény évi előírásainak 
teljesítése némi nehézségbe ütközik; a helyzet szükségessé teszi más, új együttműködési 
formák felkutatását és kölcsönösen előnyös felhasználását. Ennek megfelelően nekünk 
is további erőfeszítéseket kell tennünk a kooperációs kapcsolatok kiépítésére, erősítésére, 
valamint a kínai ipari rekonstrukciós programokba való bekapcsolódásra. 

Jelenleg különösen fontos, hogy e kapcsolatok - két szocialista ország együttműködése 
— céljait, távlati perspektíváit világosan és tisztán lássuk. Ezeket fogalmazta meg tartós 
érvénnyel a Kádár János elvtárs kínai látogatásáról kiadott közlemény: ,,... a két ország 
elkötelezettsége a béke, a nemzetközi biztonság, a szocializmus és a társadalmi haladás 
ügye iránt, egyetértése több fontos nemzetközi kérdésben, a napirenden lévő kérdések 
nyílt, elvtársi légkörben történő megvitatása — az egyes témákban megmutatkozó nézet- 
különbségek ellenére is — szilárd alapot teremt a magyar-kínai kapcsolatok sokoldalú 
fejlődéséhez". 

AZ EUROPAI FASIZMUS TÖRTENETEHEZ 


A fasizmus változatai Ausztriában 


Aligha egyedül e sorok írója lepődött meg, amikor először pillantotta meg a Lajtát 
Hegyeshalomtól nyugat felé utazva. Bizony erősen kellett figyelnie a vonatablakból, 
hogy egyáltalán észrevegye a keskeny vízcsikot, pedig előzőleg úgy gondolta: ha nem is 
folyamot, de legalább tekintélyes folyót lát majd. Végtére is a Lajta választotta el az 
Osztrák-Magyar Monarchia két felét egymástól. Bécsből nézve a , Lajtán innen" (Cisz- 
lajtánia) jelentette a Birodalmi Tanácsban képviselt németek, csehek, lengyelek, déli 
szlávok, olaszok stb. lakta országokat, a korabeli Ausztriát. A , Lajtán túli" területnek 
Magyarország, pontosabban a magyar szent korona országai számítottak. 

1918 őszén a felbomlott Monarchia népei évszázados törekvéseiket megvalósítva önálló 
államot alakítottak. Csupán a német etnikumú tartományok lakói érezhették úgy — Kar! 
Renner szociáldemokrata politikus szavaival -, hogy , egyik éjszakáról a másikra állam 
nélküli néppé lettek". Ezért a , menekülés előre" taktikáját választották, és minden más 
hasonló deklarációt megelőzve, 1918. október 21-én a Birodalmi Tanács német anyanyel- 
vű képviselői az alsó-ausztriai tartományi gyűlés székházában önmagukat , Német- 
Ausztria ideiglenes nemzetgyűlésévé" nyilvánították. Ez alkalommal hangzott el először 
e jelszó: , Éljen Német-Ausztria!". Megalakult a kormány, majd 1918 novemberében az 
Ideiglenes Nemzetgyűlés egyhangú határozatával megszületett Német-Ausztria mint 
demokratikus köztársaság. 

Eleinte azonban még korántsem volt világos, kiterjed-e fennhatósága, ahogyan ezt 
Bécsben remélték, a volt Monarchia valamennyi, döntően németek lakta területére. 
Hamarosan kiderült, hogy az új állam határvonalainak kijelölése során Clemenceau 
— állítólagos — kijelentése érvényesült: , Ausztria az, ami megmaradt."! Így nem került 
Ausztriához Dél-Tirol, amelyet Olaszország kapott meg, és a Szudéta-vidék, amelyet 
Csehszlovákiának adtak. Sikerült viszont etnikai elvekre való hivatkozással elérni Bur- 
genland odacsatolását, s megmaradt az egy ideig szintén kétes sorsú Karinthia és Voral- 
berg is. Német-ÁAusztria a határvonalakat rögzítő St. Germain-i békével tehát területileg 
végeredményben nem járt rosszul. 

Itt említjük meg, hogy a nemzeti gondolat — amelynek fő forrásai a vesztes országok- 
ban és a magát vesztesnek érző Olaszországban a területszerzésre, illetve visszaszerzésre, 
valamint a versailles-i békerendszer felborítására való törekvések voltak, s hatékony 
ösztönzést adtak a fasiszta áramlatok kialakulásának — Ausztriában sajátos formában 
jelentkezett. A , nemzeti", minthogy osztrák nemzet még nem volt, az Anschluss-gondo- 
lattal, a Németországhoz való csatlakozással volt egyértelmű. Az önálló állam fenntartá- 


1 Hellmut Andics: Der Staat den keiner wollte. Wien-München-.- 1976. 11.-old. 

sának eszméjét pedig a , hazafias" kitételek jelezték. Ezek a kifejezések a későbbiekben 
a választóvonalat mutatták az ausztriai nemzetiszocializmus és a hazai talajon kialakult 
ausztrofasizmus között. Az 1919—-1920-tól kibontakozó Heimwehr-mozgalom (honvédő 
mozgalom) képviselte elsősorban az ausztrofasizmust. Miután a köztársaság, nem utol- 
sósorban a gazdasági világválság hatására megrendült, az ausztrofasiszta mozgalmat 
integrálta az 1932—-1934-től Engelbert Dollfuss, majd Kurt von Schuschnigg kancellárok 
vezetésével formálódó tekintélyuralmi-rendi állam. 

A tekintélyuralmi-rendi vonások és az ausztrofasizmus összeolvasztásával létrejött 
Dollfuss-Schuschnigg-diktatúra egyúttal , konkurens" fasizmust is jelentett a nemzeti- 
szocializmussal szemben. Hiszen többek között azzal a céllal alakult ki — tegyük hozzá - 
a fasiszta Olaszország támogatásával, hogy elejét vegye az ország egyesítésének a hitleri 
Németországgal. 1933 után ugyanis a Németországhoz való csatlakozás már nem az 
1866-os porosz-osztrák háborúban vereséget szenvedett nagynémet megoldás korszerű- 
sitett újjáélesztését jelentette. A nácizmus hangsúlyozott antiklerikalizmusa, fajelmélete 
nem volt rokonszenves sem a jelentős többségében katolikus érzelmű osztrák burzsoáziá- 
nak, sem a hivatalnoki rétegnek, sem a parasztságnak. A hitlerizmus ugyancsak összefér- 
hetetlen volt e rétegek gondolatvilágában még váltig eleven monarchizmussal is, bár ez 
inkább mint nosztalgia, semmint reálpolitika élt tovább. 

Mindennek nem mond ellent, hogy 1933-ig az osztrák szociáldemokrácia és más 
politikai erők is egyaránt az Anschlussban gondolkodtak. Minden párt egyetértett azzal, 
hogy az ideiglenes nemzetgyűlés 1918. november 12-én az állam- és kormányformárói 
szóló törvényben kimondta: , Német-Ausztria a Német Köztársaság része."? Tehát az 
a groteszk és a történelemben fölöttébb ritka helyzet jött létre, amikor egy állam megala- 
kulásával szinte egyidejűleg bejelentette, hogy meg akar szűnni. Nem alaptalanul írta 
Hellmuth Andics közíró-történész Ausztriáról: , egy állam, amelyet senki nem akart". 

Többé-kevésbé az új állam német jellegének elfogadása, a Németországhoz való 
csatlakozás kívánsága volt az egyetlen dolog, amelyben Német-Ausztria megszületésekor 
a kormánypártok egyetértettek. A legsürgősebb problémák (a békekötés, a határügyek, 
a gazdasági bénulás oldására tett első lépések) elintézése után 1920 júniusában felbomlott 
a polgári-szociáldemokrata koalíció. A Keresztényszocialista Pártban testet öltött politi- 
kai katolicizmus számára ellenszenves volt a modern tömegdemokrácia, és a párt sokal- 
lotta a szociális törvényhozás ütemét és mértékét. A keresztényszocialisták elsősorban 
a parasztságra támaszkodtak, de őket támogatta az ipari burzsoázia és a földbirtokosok 
jelentős része, valamint a régi konzervatív szemléletű hivatalnoki kar. Ezek a rétegek 
idegennek érezték magukat a polgári demokratikus köztársaságban; ezért hirdették az 
országról, hogy az , köztársaság köztársaságiak nélkül". 

Bár a kudarcba fulladt bécsi kommunista megmozdulás, majd a Magyarországi Ta- 
nácsköztársaság és a Bajor Tanácsköztársaság veresége után 1920-tól kezdve Ausztriá- 
ban már egyáltalán nem állott fenn a szocialista forradalom veszélye, a félelem a 
szocializmustól és a kommunizmustól a polgárság, a parasztság és más középrétegek 
körében (amelyek egyébként e két irányzat között nem láttak jelentős különbséget) 
továbbra is mély és krónikusan ható érzelem maradt. A , vörös Bécs", amelyet a szociál- 
demokraták kormányoztak, az ő szemükben kezdettől fogva a forradalom szimbóluma. 
Az osztrák szociáldemokrácia nem volt forradalmi párt, mégis minden rendű-rangú 
ellensége, ellenfele , jakobinusokat vélt látni ott is, ahol a valóságban csak girondisták 
álltak". ? 

Figyelembe kell vennünk azt is, hogy Ausztriában, éppen úgy, mint Németországban 
és Magyarországon, gyengék voltak a demokratikus tradíciók. A parlamentnek a kor- 
mányzásban már 1918 előtt korlátozott szerep jutott, tevékenységét megbénították, 


2 Norbert Schausberger: Der Griff nach Österreich. Wien-München, 1978. jú 
3 Kerekes Lajos: Az első osztrák köztársaság alkonya. Akadémiai Kiadó 1973. 177. old. 

tekintélyét rombolták a nemzeti ellentétek és a tartós munkaképtelenséget okozó obst- 
rukció. Igazán demokratikus szellemben csak a szociáldemokrata munkásság és pártja 
politizált. A középrétegek lenézték az 1918-ban létrejött új rendszert, amelyet nem 
tekintettek igazán , németnek". Mind erősbödött a , rendezett életet" garantáló kemény- 
kezű kormány iránti vágy. 

De nem csupán a kormánnyal való elégedetlenségről volt szó, hanem egy másik 
mozzanat is közrejátszott a konfliktusban, amely a polgári-szociáldemokrata koalíció 
bukása és a tiszta keresztényszocialista kormány megalakulása után (1921 júniusa) Is 
fennmaradt, és részét alkotta a köztársaság politikai életét meghatározó súlyos belső 
vitáknak. Ugyanis, amikor a forradalomtól való félelemre már valóban semmi ok nem 
volt, a tartományokban, különösen a kisvárosokban és falvakban mind elkeseredettebbé 
vált a hangulat a szociáldemokrata párt vezette Bécs ellen. A fővárost gyűlöletesnek 
találták , parazita" lakossága miatt, amelyben az országos átlagot jóval felülmúló mér- 
tékben voltak jelen zsidó vallásúak, különösen a gazdasági és a szellemi életben. Vidéken 
minden rosszat innen származtattak, ami fenyegette a tulajdont és a biztonságot. (Gon- 
doljunk csak a magyar ellenforradalmi rendszer propagandájában is használt , bűnös 
Budapest" jelszóra!) 


9060.£Ee. 


Az antimarxista, antiszemita gondolkodásnak komoly szellemi hagyományai voltak már 
a forradalom előtti osztrák területeken, magában Bécsben is. Az egyik legnagyobb 
hatásfokú retrográd gondolatrendszert Georg Ritter von Schönerer földbirtokos, publi- 
cista és politikus dolgozta ki az 1880-as években. Programjának fő elemei a nagynémet 
nacionalizmus és a zsidóellenesség. Már ekkor javasolta a zsidók foglalkozási korlátozá- 
sát és gettókba költöztetését. Alkalmazta a szociális demagógiát, felkarolt egyes munkás- 
követeléseket, az offenzív tömegpropaganda ez időben még szokatlan, újszerűnek ható 
módszereihez folyamodott és a forradalmi néptribun szerepét játszotta. Schönerernek 
különösen sok követője akadt az egyetemi diákság egyesületeiben. Akik ez időben 
szívták magukba tanait, később mint köztisztviselők, értelmiségiek dolgoztak az osztrák 
köztársaságban. Befolyását csak antikatolicizmusa és a , zsidó biblia" elleni állandó 
támadásai korlátozták; ez magyarázza másfelől, hogy követői később inkább a nemzeti- 
szocialista mozgalomhoz csatlakoztak. 

Nem esett viszont az antiklerikalizmus , vétkébe" a dualizmus kori Ausztria egy másik 
maradandó hatású politikusa Kar! Lueger, becenevén , szép Károly", keresztényszocia- 
lista politikus. Ő elutasította a ,, Németország mindenek fölött" elvet, és arra törekedett, 
hogy a katolicizmusnak az 1891-es Rerum Novarum kezdetű pápai enciklikában rögzített 
szociális tanait összekapcsolja az antiszemitizmussal. Népszerűségét mutatja, hogy az 
1890-es évek végén császári vétó ellenére több ízben megválasztották a főváros polgár- 
mesterének. Lueger meghirdette, hogy nem alkalmaz szociáldemokratákat és zsidókat, 
bár állítólag azt is hozzátette — ,én határozom meg, ki a zsidó". (Ezt a mondást később 
Göringnek tulajdonították.) 

Lueger népszerűségét növelték jelentős községpolitikai eredményei, amelyek elindítot- 
ták Bécset a modern nagyvárossá fejlődés útján. , Lueger mozgósította a tömegeket 
politikája számára. Uralta a tömegeket a pártapparátussal és az apparátust a funkcioná- 
riusokkal" - jellemezte teljesen korszerű taktikáját egy történész.! Nem véletlen, hogy 
Hitler Schőnerert és Luegert mesterei közé sorolta. 

A nemzeti ellentétek Csehország németlakta területein már 1918 előtt nacionalista 
munkáspárt létrehozásához vezettek. 1913-as programjuk követelte a monopóliumok 


4 Hellmut Andics: Der Untergang der Donaumonarchie. Wien-München-Zürich, 1974. 46. old. 

társadalmasítását, a , kamatrabszolgaság" elleni harcot; küzdelmet hirdetett a kapitalis- 
ták, a zsidók és a marxisták ellen egyaránt. A program hangoztatta, hogy a németeknek 
össze kell fogniok a más nemzetiségűek ellen, hogy megóvják munkalehetőségeiket és 
otthonukat. 1918 áprilisában a párt nevét Német Nemzetiszocialista Munkáspártra 
(DNSAP) módosították. A DNSAP még inkább előtérbe állította a német népiség 
jelentőségét, az egyház, a nemesség és a nagytőkések elleni harcot. E párt követelte a 
közlekedés, az energiaforrások, az ásványi kincsek és a biztosító intézetek államosítását, 
valamint az összes európai német terület egyesítését egy , demokratikus, szociális Német 
Birodalom" keretében. I 

Ezt a szervezetet a későbbi német és osztrák nemzetiszocialista pártokkal a személyi 
kontinuitáson kívül összekötötte a radikális-nacionalista és szociális követelések egyvele- 
ge, a gyűlölet mindenkivel szemben, aki nem német, továbbá az általános népi (völkisch) 
ideológia. Az összefüggést a DNSAP és Schönerer között bizonyította, hogy Rudolf 
Jung, a párt egyik vezetője 1918-ban írott Nemzeti Szocializmus című könyve szerint 
Schőnerer volt az egyetlen neves politikus, aki megértést tanúsított a szegény néptársak 
helyzete iránt, míg a szociáldemokraták az idegen népiségűeket támogatták. Jung elis- 
merte a , teremtő nemzeti tőkét" a pusztító finánctőkével szemben, elvetette a kamatokat, 
követelte a monopóliumok, az áruházak és a nagybirtokok kisajátítását. Hitler később 
tőle is átvett több jelszót a programjába. 

1918-1919-ben a belső társadalmi ellentétek és a nemzeti érdekösszeütközések félkato- 
nai szervezetek létrejöttéhez vezettek. Karinthiában és Stájerországban alakultak az első 
Heimatwehr vagy Heimwehrnek nevezett alakulatok, e jobboldali szabadcsapatok, ame- 
lyek felvették a harcot a békeszerződés végrehajtása idején a délszláv állam hadseregével. 
Jól felfegyverzett csapatok voltak ezek, képzett tisztek és tiszthelyettesek vezetésével. 
Noha a Heimwehrek eleinte hangsúlyozták politikamentes jellegüket, mind nyilvánva- 
lóbbá vált, hogy küzdenek a , marxizmus, a polgári demokrácia ellen, egy autokratikus 
államért. .."5, minden progresszív erő, irányzat ellen. 

E jobboldali osztagok fő társadalmi bázisa a parasztság volt, de igen sok hadviselt, 
más rétegből származó férfiú is csatlakozott hozzájuk. Ezek az évek Németországban (és 
Magyarországon is) a különítmények, a szabadcsapatok virágkora. Elcsépelt a frázis, de 
mégis, szó szerint gyrmbamódra szaporodtak a tömérdek exkatona csatlakozásával. Sok 
volt közöttük az egyetemet akkor megkezdő vagy éppen befejező fiatalember, aki a 
hadseregbe került vagy esetleg megjárta a frontot is, most pedig leszerelték s itt állt egy 
fillér és állás nélkül. Nem ismert más köteléket, mint a katonai fegyelmet, a lövészárok- 
barátságot, amely régi bajtársaihoz fűzte. Egzisztenciális szempontból érthető, hogy 
sokan közülük szívesen hallgattak a hívó szóra Ausztriában is, és kedvtelve öltötték 
magukra az egyenruhának beillő zöld viharkabátot, a kakastollas föveget. Fegyver is 
akadt, és büszkén masíroztak zeneszóra a zöld-fehér lobogó nyomában. Lelkesítette őket 
az a gondolat, hogy most a belső ellenség, , a szocik" és a zsidók ellen, a németség ügyéért 
harcolnak. 

A Heimwehr 1920-ban kapcsolatban állott az Orgesch nevű bajorországi fegyveres 
szervezettel. Ezt az alakulatot 1919 áprilisában hozták létre a Bajor Tanácsköztársaság 
ellen. Feladata az volt, hogy támogassa a Reichswehrt polgárháború és háború esetén. 
1920 elejétől szoros kapcsolat fejlődött ki a bajor Orgesch és az osztrák Heimwehr 
között. Az osztrák partner jelentős összegeket, nagy mennyiségű fegyvert, lőszert kapott 
Münchenből, a német jobboldali radikalizmus és a szabadcsapatok Paradicsomából. 
Sorra érkeztek Ausztriába az ellenforradalmi puccsokban és gaztettekben hírhedtté vált 
tisztek. Így került ide Ludendorff diktátor önjelölt jobbkeze, Max Bauer ezredes, Walde- 
mar Pabst kapitány, aki Rosa Luxemburg és Karl Liebnecht meggyilkolását kitervelte és 
mások. Kapcsolatokat alakítottak ki a magyar fajvédőkkel is; a tervezgetés stádiumába 
jutott egy katolikus-konzervatív jellegű München-Bécs-Budapest-tengely. 

5 F. L. Carsten: Faschismus in Österreich. München, 1977. 42-43. old. 

A Heimwehr - történetének első szakaszában, vagyis hozzávetőleg 1927-ig — noha 
nemzetközi kapcsolatai révén jelentős összegekkel és nagy fegyverraktárakkal rendelke- 
zett, politikai sikereket nem tudott elérni. Ebben számottevő szerepe volt annak, hogy 
több kis, helyi vezető irányítása alatt álló, szeparatista jellegű és lokális érdekű alakulat- 
ból tevődött össze. Széttagoltsága továbbra is megmaradt, nem vált egységes, központi 
irányítással, koherens stratégiával rendelkező mozgalommá. A helyi vezérek egymással 
állandóan hadilábon álltak, vetélkedtek az elsőségért, s egyiküknek sem volt a , vezérség- 
hez" szükséges energiája és karizmája. A történelem iróniája — állapította meg az auszt- 
riai fasizmus egyik szakértője -, hogy , az egyetlen osztrák, aki a jobboldalon karizmati- 
kus vezérré vált, mint elégedetlen fiatalember elhagyta hazáját, és vitathatatlan vezéri 
pozícióját nem Ausztriában, hanem Németországban érte el".$ 

A Heimwehr társadalmi bázisa jobbára a parasztságból és a középrétegekből tevődött 


. össze, így nem fejlesztett ki radikális szociális demagógiát; ezért hiányzott is belőle a 


társadalmi dinamizmus, az átütő erő. Inkább a paraszti-vallásos finn Lapua-mozgalom- 
ra, valamint a weimari köztársaság bel- és külpolitikáját elutasító, tekintélyuralmi álla- 
mot követelő német frontharcosszövetségre, a Stahlhelmre hasonlított, mintsem a 
nemzetiszocialista pártra. 

A húszas évek közepén Ausztriában hellyel-közzel és átmenetileg — a Népszövetség 
támogatásával - megvalósult a gazdasági stabilizáció. (Eközben mindinkább nőtt a 
német tőke behatolása Ausztria gazdaságába.) A koronát 1924 decemberében váltotta 
fel a schilling. (Nem fogadták el Karl Krauss író javaslatát, hogy az új fizetőeszközt az 
ausztriai viszonyokat kellőképpen kifejező , Neanderthaler"-nek nevezzék el...)" Az új 
valuta megbecsülését mutatja, hogy , alpesi dollárnak" tisztelték. Nem is alaptalanul, 
hiszen akkoriban 1 schillingért tányérról lecsüngő nagyságú bécsiszeletet árultak salá- 
tával. 

Csakhogy mind többen voltak, akiknek nagyon kevés jutott az új, jó pénzből A mun- 
kanélküliek száma már az 1923. évi tetemes 75 ezerről 1927-ben 200 ezer fölé emelkedett. 
A munkásság a szociáldemokrata párt választási győzelmétől és kormányra jutásától 
remélte helyzetének javulását. Az 1927-es nemzetgyűlési választásokon a párt több, mint 
másfél millió szavazatot kapott. A kormányalakítást önállóan is lehetővé tévő abszolút 
többséghez már csak 150 ezer szavazat hiányzott. Az 1920 óta tartó trend alapján nem 
tűnt lehetetlennek, hogy ezt rövidesen elérik. Annál jobban rettegett a burzsoázia és a 
parasztság, valamint az alkalmazotti rétegek többsége a szociáldemokraták esetleges 
hatalomra jutásától, amelyben a világ végét, az utolsó ítéletet látta. 

A két tábor mindenre elszántan, feszült várakozással meredt egymásra. Az ország a 
szó szoros értelmében egy puskaporos hordóhoz hasonlított. A robbanást 1927 nyarán 
egy osztályérdektől meghatározott — csakis a Sacco-Vanzetti-ügyben hozott alaptalan 
halálos ítélethez hasonlítható — jogi döntés okozta. Júliusban a bécsi esküdtszék felmen- 
tett három jobboldali terroristát, akik egy faluban sortüzet adtak a békésen felvonuló 
szociáldemokrata félkatonai alakulat, a Republikanischer Schutzbund egységére, s meg- 
öltek egy rokkant munkást és egy gyermeket. És minthogy az állami szervek már 
korábban nem égy fegyveres ellenforradalmi banditát futni hagytak, e döbbenetes ítélet 
miatt a tömeg a fővárosban olyannyira felháborodott, hogy felgyújtotta az igazságügyi 
palotát és a Reichspost című keresztényszocialista lap szerkesztőségét. Ignaz Seipel, a 
keresztényszocialista párt , erős embere" az , irgalom nélküli prelátus" ekkor úgy vélte: 
elérkezett az ideje, hogy pártja felhagyjon az alkotmányos módszerekkel és szövetkezzék 


6 Uo. 301. old. 
7 H. Andics: Der Staat... 102. old. 

a lesben álló fasiszta Heimwehrrel, felhasználja azt a szocialista munkásság végleges 
letörésére. 

A Heimwehr erősödése és egyelőre szilárdnak tűnő egységd alkalmatos szövetségessé 
tette a szervezetet az osztrák belpolitikai struktúra gyökeres megváltoztatására is szövet- 
kezett Bethlen és Mussolini szemében. Miniszterelnöksége első éveiben Gömbös ugyan- 
csak mindent megtett Ausztria fasizálása érdekében. Ez időben vált az ausztriai fasiszta 
irányzatok sorsa osztrák, illetve , belnémet" ügyből nemzetközi kérdéssé, különösen a 
német-olasz viszony függvényévé. 

Olaszország a Brenner-hágónál húzódó stratégiai határ védelme és Dél-Tirol megőrzé- 
se érdekében elsőrendűen fontos biztonsági érdekének tekintette az osztrák függetlensé- 
get. A magyar kormány pedig az agrárexport ausztriai piacát féltette az esetleges német— 
osztrák vámuniótól, vagy pedig az Anschlusstól. Persze nemcsak erről volt szó. Bethlen 
és utódai attól is tartottak, hogy az osztrák kormány közeledik Csehszlovákiához, s ily 
módon a revízióellenes országok táborát erősíti. , Az kell legyen a cél, hogy Ausztriában 
a Heimwehr segítségével egy jobboldali kormány vegye át a hatalmat a jelenlegi kor- 
mánytól, melynek külpolitikai céljai a mieinkkel nem kongruensek és Csehszlovákiával, 
de általában a kisantattal szemben a magyar kormány számára kellemetlenül barátságos 
politikát folytat" - fogalmazta meg Bethlen 1928 áprilisában Mussolinival folytatott 
titkos tárgyalásai alkalmával Ausztria-politikájának lényegét.? Mussolini válaszul kije- 
lentette, hogy hajlandó 1 millió lírát és fegyvereket adni az osztrák jobboldali szerveze- 
teknek, amennyiben , kötelezik magukat, hogy belátható időn belül a hatalmat átveszik". 
Így szőtt összeesküvést a konzervatív Bethlen a fasiszta Mussolinival az ugyancsak 
konzervatív osztrák kormány eltávolítására és a polgári köztársaság felcserélésére egy 
fasiszta diktatúrával. 

Ekkor már a keresztényszocialista vezetők is mind komolyabban számoltak a Heim- 
wehrrel. Seipel 1929-ben egy beszédében kijelentette, hogy a Heimwehr az az erős 
népmozgalom, amely Ausztriában — úgymond - megszabadítja a demokráciát a pártura- 
lomtól. Minél közelebb került egymáshoz a politikai katolicizmus és a Heimwehr, annál 
erősebben érvényesültek a totalitárius irányzatok a katolikus táboron belül. Növelte a 
fasiszta szervezet kormányképességét, hogy 1930-ban végre sikerült egységes programot 
megfogalmaznia. 

Egyes vezetők már korábban szorgosan tanulmányozták az olasz fasizmust, buzgal- 
mukban még az olasz nyelvet is elsajátították, de a hazafias védjegy megóvása érdekében 
nem vehették át szinte fordításszerűen Mussolini tanait. Ezért folyamodtak a Heimwehr- 
vezérek elsősorban Othmar Spann osztrák közgazdász és filozófus Az igazi állam című, 
1921-ben megjelent könyvében kifejtett, majd 1928-1929-ben előadássorozatban népsze- 
rűsitett eszméihez. A bécsi professzor Platon államfelfogását , korszerűsítve" egy rendi 
társadalom tervét dolgozta ki, amelyben az egyes rétegek különleges érdekeit a korporá- 
ciók fejeznék ki. Ezzel megszűnne a munka-tőke ellentét, feleslegessé válnának a politi- 
kai pártok és a szakszervezetek. A Heimwehr-körök számára éppen az ezekben az 
években kikristályosodott olasz gyakorlat igazolta azt a nézetet, hogy a demokratikus 
parlamentarizmust rendi, korporációs szisztémával kell felváltani. Spann a Heimwehr 
félhivatalos ideológusa lett, 4 marxizmus tévedései, A pártállam ellen, A rendi államért 
és más jellemző című előadásait a stájer Heimwehr adta ki brosúrák formájában... 


906007. . 


1930 májusában egy Bécs melletti kisvárosban gyűltek össze a Heimwehr vezetői, és az 
, eszmei közösség kifejezésére elfogadták a Korneuburgi esküt. Egy korabeli rendőrségi 
jelentés szerint ez , hitvallás volt a TaSIZIUS mellett, jól megfontoltan, szándékosan".? Az 


8 Kerekes id. mű 9. és 11. old. 
9 Carsten id. mű 161. old. 

eskü szerint a Heimwehr elveti a nyugati parlamenti demokráciát és a marxista osztály- 
harc elvét egyaránt; elismeri a keresztény alapokat, amelyek jegyében népállam megte- 
remtésére törekszik a gazdasági életet is magukban foglaló hivatásrendek önkormányza- 
ta révén. A hitvallás kilátásba helyezte még a szociális méltóság és a jogegyenlőség 
megteremtését. Egyaránt tartalmazott tehát népies eszméket, Spann-féle gondolatokat, 
az olasz fasizmus eszmetárának elemeit, így alkotott egy ideológiai keveréket, amelynek 
lényege a totalitárius hatalomra való igény volt. 

A szervezet élére 1930-ban új országos vezető került Ernst Rüdiger Starhemberg herceg 
személyében. Tőle várták, hogy sikerre vezeti a szervezetet az 1930. novemberi választá- 
sokon. A Heimwehr ekkor indult első ízben harcba országos szinten a szavazatokért, 
azonban csak 6 százalékot kapott, ami súlyos vereséggel volt egyértelmű. A csalódás 
leginkább talán abban fejeződött ki, hogy a stájer Heimwehr 1931 szeptemberében 
lázadást robbantott ki a , Marcia su Wien" végrehajtására. A puccskísérlet teljes kudarc- 
cal végződött. A Heimwehr tevékenységének, növekvő aktivitásának egyetlen eredménye 
az évtizedfordulón az volt, hogy közelebb került a keresztényszocialista párthoz. Ebben 
Dollfuss és Schuschnigg jelképezte azt a katolikus elitet, amely 1932-ben a kormányzati 
hatalomhoz jutott és elfogadta a szövetséget a katolicizmus és a fasizmus között. 

Viszont a csalódott, a gazdasági válságtól különösen sújtott és ezért radikális változá- 
sokra törekvő rétegekből mind nagyobb tömegek csatlakoztak a nemzetiszocialistákhoz. 
A DNSAP 1919 után, kiszorulván a Szudéta-vidékről, Ausztriában folytatta tevékenysé- 
gét. E párt, eltérően a Heimwehrtől, szinte kizárólag a városokban fejtett ki propagan- 
dát. Befolyása azonban - különösen az 1923-as, több osztrák náci részvételével végrehaj- 
tott müncheni sikertelen Hitler-puccs után -— nagyon mérsékelt maradt, nem volt egyéb 
kis szektánál a jobboldal peremén. 

Vezetőinek belső vetélkedése sem használt a mozgalomnak, mígnem a húszas évek 
második felében mind jobban növekedett Németországban a , testvérpárt" szavazatok- 
ban mérhető befolyása. Ez nyomatékot adott Hitler követelésének -— szó sem lehet külön 
osztrák nemzetiszocialista szervezetről, hanem egységes pártnak kell működnie mindkét 
országban; az osztrákok feltételek nélkül fogadják el a német vezetést és érjék be azzal, 
hogy az össznémet párt egyik körzeteként működnek (Gau Österreich). Az 1926-ban 
Passau városában megrendezett közös értekezleten az osztrákok egyöntetűen elismerték 
Hitlert vezérüknek. Az ausztriai nácipárt taglétszáma különösen 1931-től gyors ütemben 
növekedett a DNSAP németországi választási sikerei nyomán, szinte valamennyi tarto- 
mányban. 

A párt a helyi választásokon Ausztriában is több százezer szavazatot kapott. 1933 
elejétől, Hitler hatalomra jutása után a nácik szabályszerű ostrom alá vették az osztrák 
államot. Egymást követték a pokolgépes és kézigránátos merényletek. Az ország gazda- 
sági életének szétzilálását célozta, hogy a berlini kormány rendeletére 1933. május végétől 
német állampolgárok csak ezermárkás letét ellenében utazhattak Ausztriába. 1933. 
június 19-én, egy keresztényszocialista tornászcsoportból 1 halálos és 29 sebesült áldoza- 
tot követelő merénylet napján, az osztrák kormány betiltotta a nemzetiszocialista pártot 
Ausztriában, képviselőit megfosztotta mandátumaiktól. Megkezdődött a nemzetiszoci- 
alista párt illegális tevékenységének időszaka. 

Az 1932-től kormányzó Dollfuss működése egész időszakában - noha fellépett a nácik 
ellen is, mert azok szinte kikényszerítették erőszakos cselekményeikkel a kormány vála- 
szát — fő ellenségének a szociáldemokrata pártot s magát az 1918 óta fennálló demokrati- 
kus rendszert tekintette. Miután Dollfussék úgy ítélték meg, hogy mindössze 1 mandátu- 
mos parlamenti többség birtokában igen nehéz kormányozni, 1932 tavaszán már foglal- 
koztak a rendeleti úton való kormányzás bevezetésével. Megtalálták erre a jogi ürügyet 
is egy 1917-ből származó, kifejezetten a háborús időszakra vonatkozó, de hivatali 
mulasztásból vissza nem vont felhatalmazási törvényben, mit sem törődve azzal, hogy 
az csak kifejezetten gazdasági és szociális ügyekre vonatkozott. A törvény alapján 1933 

elején megjelent az első rendelet a szabadságjogok korlátozására: bevezették a sajtóter- 
mékek előzetes cenzúráját. Március 9-én a szociáldemokrata Arbeiter Zeitung már fehér 
foltokkal jelent meg. 

A parlament munkaképtelensége ürügyén röviddel ezután a kormány jogellenes mó- 
don teljesen átvette a törvényhozó hatalmat, és egyre-másra mérte a csapásokat a 
baloldalra. Március végén betiltották a Schutzbundot. Ezután olyan intézkedések soro- 
zata következett, amelynek célja a szociáldemokrata kormányzású főváros gazdasági 
tökretétele volt. Dollfuss 1933 júliusában Mussolinihez intézett levelében kiemelte azt a 
célkitűzését, hogy a szociáldemokratákat kiűzze a még birtokukban lévő hatalmi pozíci- 
ókból. A tekintélyuralmi rendszer fokozatos megvalósításának lényeges része volt, hogy 
a Dollfuss-kormány a rendőrséget és az igazságszolgáltatást közvetlenül alárendelt 
politikai eszközének tekintette. Így az egyes tartományokba a politikai rendőrség élére 
a kancellári hivatalnak alárendelt biztonsági igazgatókat nevezett ki. Bevezették az 
internáló táborok intézményét is. Ezekben a biztonsági igazgatók bírói ítélet és határidő 
nélkül bárkit fogva tarthattak. 1933. május 26-án betiltották a kommunista pártot. Az 
év végéig 33 szükségrendelet jelent meg, amelyek mind a munkások érdekeit szolgáló 
szociális vívmányokat szüntették meg vagy korlátozták. 

1933 májusában Dollfuss kísérletet tett arra, hogy a társadalmilag és ideológiailag 
heterogén kormánytábort egy ütőképes tömegszervezetbe forrassza össze. Létrehozta a 
Hazafias Frontot, formailag a vezérelvre építve, és struktúráját is a fasiszta modell 
alapján alkotta meg. A Hazafias Front azonban nem volt egyéb, mint laza eszmei 
koalíció konzervatív, fasiszta és más retrográd gondolkodású elemek között. Szervezeti- 
leg sem volt hatékony, hiszen, egy korabeli megfigyelő szavaival, sohasem vesztette el 
, Sajátos bécsi kávéházi színezetű osztrák egyesületi jellegét "!". Így nem válhatott alkal- 
massá arra, hogy feltartóztassa a középrétegek és a kispolgárság átáramlását a nácikhoz. 

A külpolitikai körülmények is meggyorsították Dollfuss offenzíváját a baloldal ellen, 
és ösztönözték további akcióit a még megmaradt demokratikus intézmények szétzúzásá- 
ra. 1933 második felében és 1934 elején zajlottak le azok az olasz-magyar—osztrák 
tárgyalások, amelyek az 1934 márciusában aláírt ún. római jegyzőkönyvekben rögzítet- 
ték a megállapodásokat. 

A három állam szövetsége azonban nem adott garanciát az osztrák függetlenségre. 
"Mussolini számításai arra a feltevésre épültek, hogy az olasz mintára kiépített Heim- 
wehr-fasizmus eltávolítja az útból a német-olasz barátkozás akadályát, ezért szüntelen 
nyomást gyakorolt Dollfussra az vegységeskx világnézeti blokk létrehozását célzó jobbol- 
dali fordulat érdekében. Ebben az időben Mussolini még minden jel szerint komolyan 
hitt abban, hogy Ausztria fasiszta átalakítása esetén a birodalom feladná... annexiós 
terveit. . . Gömbös az Anschluss-kérdést és német-osztrák viszonyt is kizárólag a magyar 
revízió kilátásai szempontjából ítélte meg. Nem lelkesedett az Anschlussért, ugyanak- 
kor... minden lehetséges eszközzel harcolt az ellen, hogy a Dollfuss-kormány Ausztria 
függetlenségének garanciáit az olasz-magyar érdekkörön kívül... keresse" — értékelte 
Kerekes Lajos a , Róma—Bécs-Budapest-háromszög" végzetes szerepét Ausztria sodró- 
dásában a katasztrófa felé.!! 

Dollfuss 1934 februárjában kiprovokálta az osztrák proletáriátus fegyveres önvédelini 
harcát. 1934. február 12-től négy napon át tartott az ádáz küzdelem, amelyben a 
munkásság a védekező taktika és a túlerő következtében eleve nem bízhatott a sikerben. 
Dollfuss ragaszkodott az erőszakhoz, mert úgy vélte, ha nem számol le véglegesen és 
a vostelenül a szociáldemokráciával, akkor , Mussolini bedobja Ausztriát Hitler torká- 


1934. február 12-én és a következő napokban megtörtént az átmenet a nyilt diktatúrá- 


10 Uo. 221. old. 
11 Kerekes Lajos: Ausztria 60 éve 1918-1978. Gondolat Kiadó 1978. 172. old. 


88 AZ EURÓPAI FASIZMUS TÖRTÉNETÉHEZ 


ra. Feloszlatták a szociáldemokrata pártot, a szabad szakszervezeteket, a szocialista 
kulturális, sport-, antialkoholista, gyermekbarát stb. egyesületeket; elfoglalták vala- 
mennyi munkásotthont. Nem késlekedtek azzal sem, hogy elfogjanak minden vezető 
funkcionáriust, akinek nem volt ideje és módja elmenekülni, de börtönbe került nagyon 
sok aktíva és tag. Összesen 9700 személyt tartóztattak le rövid néhány nap alatt. K ülönö- 
sen súlyos sors várt a harcok közben fegyveresen elfogott Schutzbund-tagokra. Február 
21-ig 140 személy került statáriális bíróság elé. A 21 halálos ítéletből 9-et azonnal 
végrehajtottak, 12-t pedig hosszú fegyházbüntetésre változtattak. 1934 májusában Doll- 
fuss azzal ünnepelte győzelmét, hogy meghirdette az új alkotmányt. Ebben Spann eszmé: 
és az 1931-ben kihirdetett Ouadragesimo Anno kezdetű pápai enciklika jegyében rend: 
alapra helyezte az osztrák államot. Ebből azonban 1938 márciusáig alig valósult meg 
valami. 

A Mussolinival kiépített szövetségnek egyetlen eredménye volt 1934 folyamán. Június 
25-én az osztrák nácik puccskíisérletet hajtottak végre. Elfoglalták a kancellári hivatalt, 
ahol megölték Dollfuss kancellárt. A karhatalom még aznap leverte a lázadást, a merény- 
lőket elfogták. Hitler nem nyújthatott híveinek nyílt katonai támogatást, mert Mussolini 
csapatokat vonultatott fel az olasz-osztrák határon. 

Dollfuss örökébe Schuschnigg lépett, aki folytatta elődje politikáját. A demokráciához 
való visszatérésre, a hitleri fenyegetés ellen a baloldallal kötendő szövetségre ő sem volt 
hajlandó. Így az osztrák, alapjában fasisztoid, de a fasizmus több fontos elemét, így a 
totalitást ki nem építő tekintélyuralmi diktatúra, amit , slampos fasizmusnak" is nevez- 
hetünk, tovább tengődött a mind kedvezőtlenebb nemzetközi viszonyok között. 
1935-től, az olasz-etióp háborútól lényegesen megváltoztak a német-olasz kapcsola- 
tok. Mussolini hódító tervei megvalósításában mindinkább Hitler támogatására volt 
utalva, s nem tehette meg többé, hogy hadosztályokat küldjön az osztrák határra. Az 
osztrák kormányzat pedig - mint láttuk — maga számolta fel a függetlenség belső 
támaszát. Schuschnigg számára csak egy politika maradt, amelyet emlékirataiban igy 
jellemzett: , Semmiféle támadási pontot nem nyújtani Hitlernek és bármiféle módon a 
német birodalom, azaz Adolf Hitler toleranciáját biztosítani. Lehetőleg súrlódásmentes 
együttélést kellett keresni a nemzetiszocialistákkal a határokon innen és túl." 

1936 júliutában Schuschnigg egyezményt kötött Hitlerrel. A kényszerű megállapodás 
lehetővé tette a németek számára, hogy - Papen kifejezésével — a trójai faló ismert 
taktikáját alkalmazzák Ausztria fokozatos meghódítására. A katonai megszállás 1938 
márciusában már csak betetőzte az osztrák állam bekebelezésének folyamatát. Március 
idusán Hitler a bécsi Helden Platzon jelentette be országnak-világnak, hogy , hazája 
belépett a népet népközösségbe". Százezernyi ember ünnepelte a vezért és kancellárt, nem 
tudjuk viszont, hogy mennyien siratták otthonukban országukat. Bizonyos azonban, 
hogy az ujjongók és az otthon maradók egyaránt átélték Ausztria teljes beolvasztását, 
feldarabolását 7 birodalmi körzetre (Reichsgau) és a hazai vezető elit alárendelését 
birodalmi és szudétanémet funkcionáriusoknak. A keserű csalódás és a kijózanodás 
hozzájárult a második világháború után a külön osztrák nemzeti érzület, a nemzeti 
identitástudat kifejlődéséhez. 


Sipos Péter 

Balogh István: Szubjektum nélküli történelem? 


Európai alternatívák 


A Társadalomtudományi Intézet Műhelytanul- 
mányok sorozatának első köteteként jelentette 
meg Balogh István munkáját. A szerző arra vál- 
lalkozik, hogy társadalomelméleti szempontból 
elemezze a hazai és a szocialista országokban 
zajló reformfolyamatokat. Ez egyben történelmi 
helyzetünk és legitimáló, társadalommagyarázó 
elveink újragondolását is feltételezi. Kell-e 
hangsúlyozni, milyen politikai és tudományos 
jelentősége van egy ilyen törekvésnek, még ha a 
könyv így kezdődik is: , Ez a műhelytanulmány 
egy nagyobb munka előmunkálatának tekinthe- 
tő." (7. old.) 


v 


Hogyan látja Balogh István a reformelmélet 
helyzetét? Mindenekelőtt megállapítja, hogy a 
reform értelmezése, a szocializmussal való ösz- 
szefüggésének megítélése eddig valamiféle poli- 
tikai maradékelv alapján történt. Arra kerestük 
a választ, hogy vajon meddig szocialista a folya- 
mat, s ezen belül a reform vajon meddig mehet 
el alapelve és saját funkciójának veszélyeztetése 
nélkül. Ezt a megállapítást — úgy hiszem — pon- 
tos helyzetértékelésnek kell tartanunk, mint 
ahogy afelől is kevés kétségünk lehet: az említett 
pozició lényegében konzervatív és dogmatikus. 
A reform ügyét egyszerű , meggyőződésvitára" 
redukálja, ráadásul képviselőjét eleve védekező 
pozícióba kényszeríti. Semmi csodálkozni való 
nincs tehát azon — tehetjük hozzá -, hogy eddigi 
reformgyakorlatunk lényegében elmélet- (sőt: 
ideológia-) mentesen folyt. Ha valaki jót akart 
a reform ügyének, akkor lehetőleg elhárította 
tőle mindkettőt, hiszen a társadalomfilozófia és 
az ideológia uralkodó formái a reformmal! kap- 
csolatban valamiféle , számonkérőszékként" 
működtek. 

Balogh szerint ezt az ellentmondásos helyze- 
tet minél előbb meg kell szüntetni. Sokakkal 
ellentétben az elméleti-ideológiai késedelem 
okát nem egyszerűen a kedvezőtlen külpolitikai 


konstellációban, az elméleti munka gyengeségé- 
ben vagy általában az ideológia természetében 
jelöli meg. Az előbbi jelenségek mögött egy tör- 
ténelmi korszakváltás kínjait véli felfedezni, ösz- 
szefüggésben régiónk helyzetével, múltjával. 
A szocialista reform a szerző felfogásában nem 
pusztán a gazdasági és a politikai mechanizmus 
átalakítását jelenti, hanem mélyreható társadal- 
mi változást. A reform a 20. század második 
felében Kelet-Európa és Közép-Európa válasza 
a történelmi fejlődés kihívására. Mára már meg- 
érett a helyzet -— hangsúlyozza a szerző - az 
eddigi törekvések és változások elméleti átgon- 
dolására, ami egyszerre segíthet bennünket a 
társadalmi azonosságtudat alakításában és a re- 
form végigharcolásában. Az átalakuló gyakor- 
lat az elméletet kettős feladat elé állítja: egyrészt 
értelmeznie kell magát a gyakorlatot, másrészt 
szembesülnie kell a teória korábbi megállapítá- 
saival. 

Szerzőnk nem tekinti az eddigi elméleteket és 
ideológiai felfogásokat tévedéseknek, torz tük- 
röződéseknek, amelyeket most , torzításmentes- 
sé" kellene tenni. A szocializmusról szóló teóriá- 
kat egy korábbi szakasz öntudatának és önrefle- 
xiójának tartja. Módszertani alappozíciójuk, 
kategóriarendszerük, kérdésfeltevéseik és vála- 
szaik a tervutasításos rendszer, az államszocia- 
lizmus eszmei világát képviselik, még akkor is, 
ha ezzel olykor közvetlen polémiát folytatnak. 
Mivel a reform szakítást jelent ezzel a praxissal, 
a folyamat elméleti tudatosítása azt is szüksé- 
gessé teszi, hogy kilépjünk a megszokott mód- 
szertani keretekből. Saját társadalmunkról és a 
térség problémáiról csak úgy tudunk elméleti- 
leg-filozófiailag relevánsan gondolkodni — hang- 
súlyozza Balogh István -, ha szakítunk a társa- 
dalomfilozófia tradicionális, azaz elvont, általá- 
nos megközelítésével. Amire törekedni kell, az 
,egy meghatározott társadalomalakulatot elem- 
ző-kutató általános társadalomelméljet" (9. 
old.), amely jelen esetben a szocialista reform 
társadalomelméleteként konstituálódik. 

A könyv valójában ennek a pozíciónak - 
egyelőre vállaltan vázlatos — kifejtése, a külön- 
böző marxista felfogások, valamint a munkás- 
mozgalmi és a szocialista társadalomépítési gya- 
korlat elemzése révén. A tanulmány lényegi 
rint a munkásmozgalom és a szocialista építés 
20. századi történetében Európa három, törté- 
és Kelet-Európa), eltérő módon ugyan, de egy- 
aránt átalakult és helyzetfelismerés hiányában 
eltűnőben van a történelemformáló szubjektum. 
Ez a mozgalmi-gyakorlati válság az elméletben 
is megjelenik, mivel az mind ez ideig rosszul 
(elvontan) válaszolta meg minden társadalomfi- 
lozófia és elmélet alapkérdését, az egyén és a 
társadalom viszonyát. 

Balogh István úgy látja, hogy az elmélet kiin- 
dulópontja az egyén és a struktúra viszonya kell 
legyen, mert igy a szubjektum a maga valódi 
összetettségében elemezhető. Ezért a struktura- 
lizmust komoly kihívásnak tekinti a marxizmus 
számára. Röviden bemutatja, hogy Marxnál és 
Engelsnél ,a szubjektum és a struktúra viszo- 
nyára vonatkozó társadalomfilozófiai szintű fel- 
fogást a tevékeny szubjektum hármas felfogása 
jellemzi". (56. old.) Nevezetesen: egyén-közös- 
ség, nembeli ember-természet, termelő-termék 
viszonya. A történelem menete pedig nem más, 
mint a hármas struktúra viszonyának ellent- 
mondásait kihordó és újratermelő egyén , moz- 

gása". 
v 


A könyv a rövid elméleti fejezetek után a törté- 
neti folyamatokat vizsgálja. Pontosabban: a 
polgárság és a munkásság ön- és társadalom- 
szervező szerepét elemzi, összehasonlítva a régi- 
ókban különböző módon zajló folyamatokat. 

Balogh István Max Weber nyomdokain ha- 
ladva, felbontja a polgárság gyakran homogén- 
nak rajzolt tömbjét, illetve történetileg nézve, 
leegyszerűsítőnek tartja a burzsoá-citoyen meg- 
különböztetést. A polgárság önszervezési folya- 
matában elégtelen magyarázó elvnek tekinti a 
munkássággal szembeni oppozíciót, másrészt 
kimutatja, hogy a polgárság történetileg és régi- 
ók szerint is eltérő módon szerveződött történe- 
lemformáló szubjektummá. A szerző mondani- 
valója két pont körül kristályosodik ki: a város 
és az állam integrációs szerepe körül. Mindkettő 
mást jelentett, amikor a polgárság még önvédel- 
met folytatott, vagy amikor már a társadalom 
egészét szervezte saját elvei szerint. 

A polgárság osztállyá szerveződésének döntő 
területe a gazdaság volt, a munkásságé viszont 


a politikai szféra, hiszen tagjai nem rendelkeztek 
termelési eszközökkel. A politikai harc azonban 
régiónként más módszereket kivánt, és esélyei is 
mások voltak. Keleten például keretet és formát 
kellett adni a paraszti törekvéseknek is, Nyuga- 
ton erre nem volt szükség. Keleten a munkás- 
mozgalom minden progresszív törekvés integrá- 
lását igyekezett elvégezni, Nyugaton elegendő 
volt, ha ezekkel - minthogy kifejlett formában 
léteztek — kialakította az együttműködés megfe- 
lelő formáit. (Persze ez korántsem volt egyszerű 
folyamat, ahogyan azt a munkásmozgalom tör- 
ténete tanúsítja.) 

Századunk második felére a helyzet gyökere- 
sen megváltozott. Mi történt Nyugat-Európá- 
ban? Mindenekelőtt az, hogy a hagyományos, 
a klasszikus munkásosztály eltűnőben van. Ki- 
szélesedett a tőke termelésében, reprodukciójá- 
ban és értékesítésében részt vevők köre (főleg a 
szolgáltatás és a , tudományipar" révén), miköz- 
ben számottevő maradt a kistermelés és a kisvál- 
lalkozás is. Gyorsan nött a termelők képzettsé- 
ge, életnívója, miközben egyre jobban differen- 
ciálódtak a tőkés termelés résztvevői. A szerve- 
zett munkásmozgalom hagyományos osztálybá- 
zisa tehát jelentősen csökkent, s ezzel együtt 
átalakult a társadalom politikai szerveződése is. 
Balogh István fontosnak tartja a politikai állam 
és a , civil társadalom" között megjelenő köz- 
bülső szférát (Zöldek, alternatívok, nő- és diák- 
mozgalmak stb.), amit politikai társadalomnak 
nevez; s ezek is jelzik a társadalom átalakuló 
szerkezetét. A munkáspártok a megváltozott 
helyzetben nehezen találják a megfelelő stratégi- 
át. Általában homályosak a válaszok: ki, kivel 
és milyen célokért küzd, vagyis nem látszik vilá- 
gosan a történelmi szubjektum. 

Európa keleti felében döntő változást jelen- 
tett a mmunkáspártok hatalomra jutása. A törté- 
nelemformáló szubjektum más okok miatt és 
más módon ttt is átalakult. Az eleven embert és 
a mozgalmat, Balogh István elemzése szerint, 
fokozatosan a , szervezet" helyettesítette. A sze- 
mélyi kultusz és a dogmatikus ideológia nemn azt 
kérdezi, hogy milyen a ténylegesen létező népes- 
ség, milyen a dolgozók helyzete, melyek a vá- 
gyai, céljai és hogyan lehetne ezeknek politikai 
formát adni, hanem azt, hogyan lehetne megte- 
remteni az eszménynek megfelelő munkásosz- 
tályt. Ebben a felfogásban nem a dolgozóknak 
van ügyük, hanem az ügy iránti elkötelezettség 
teremti meg a , kívánatos" dolgozókat. Ez az a 
felfogás, amely eddig , kemény vagy lágy" for- 
mában a reformmal szemben az ideológiaként 
lépett fel, s amit a reformnak meg kell változtat- 
nia. 

Könyve utolsó fejezetében Balogh István konk- 
rétan is felveti a szocialista reform kérdését, 
mégpedig úgy, hogy arra keres választ: mi volt 
az eddigi szocialista építés és a reformtörekvé- 
sek összefüggésének leglényegesebb eleme. Ezt 
az árutermelésben látja, hiszen a szocialista re- 
formtörekvések egyszersmind az árutermelés ki- 
bontakoztatását is célozták. A szerző empiriku- 
san igazoltnak látja azt, hogy , a naturális gaz- 
daság kialakítását célzó megújuló erőfeszítések 
nem bizonyultak sikeresnek, és tendenciáját te- 
kintve az áru- és pénzviszonyok e gazdaságok- 
ban — a szocializmusra vonatkozó elméleti előre- 
jelzésekkel szemben - mind határozottabban 
jutnak érvényre". (95. old.) Ezért a szocializ- 
must csak mint sajátos árutermelő társadalmat 
lehet megérteni. A kulcsszavak: reform, szocia- 
lizmus, árutermelés, tevékeny szubjektum. 

A szerző szerint nyilvánvaló, hogy ha munka- 
erő létezik, akkor léteznek azok a viszonyok is, 
amelyek a munkaerőt — mint sajátos árut — de- 
terminálják. Konkrétabban: nálunk is létezik a 
termelési eszköz és a munkaerő társadalmi elvá- 
lasztottsága, amelyet a szocialista társadalom 
vagy készen kap vagy maga fejez be. A termelés 
résztvevői magánszemélyként nem tulajdonosai 
a termelési eszközöknek, s közösségi viszonyaik 
ettől elválasztottan intézményesülnek. Vagyis 
, a termelőeszközre nézve a termelők , amennyi- 
ben magánszemélyek, nem tulajdonosok, és 
amennyiben tulajdonosok, nem magánszemé- 
lyek". (97. old.) A termelési eszköz és a munka- 
erő elválasztottsága realitás, s kevés, hogy a dol- 
gozókat közvetlenül tulajdonosnak nyilvánítják. 
A reform egyik törekvése többek között éppen 
az, hogy az állami tulajdon társadalmasítása 
végbemenjen. 

Ugy hiszem, nem kell külön bizonygatni, ez 
a könyv alapvető társadalomelméleti és politi- 
kai kérdéseket tesz fel. Ebből az is következik: 
az olvasóban számos és valóban alapvető fon- 
tosságú, további vitakérdés fogalmazódik meg. 

A szerző szerint a szocializmus adekvát társa- 
dalomelmélete szakítást jelent az eddigi teóriák 
számos alappozíciójával. Kérdésem: akkor mi 
legyen a viszonyunk ehhez a tradícióhoz, köze- 
lebbről a hagyományos társadalomfilozófiák- 
hoz? Tekintsük őket letűnt vagy letűnőben lévő 
korok öntudatának, amely kíván ugyan herme- 
neutikai és tudásszociológiai megfejtést, de lé- 
nyegében mégis csak történeti stúdium, egyetlen 
aktuális (és negatív) tanulsággal: így ma már 
nem lehet a társadalomról gondolkodni? Ugy 
gondolom, hogy van itt valami , sorsközösség" 
a társadalomfilozófiák és a társadalmi valósá- 
gok között, amelyet a könyvben vázolt pozíció 


alapján nehéz megérteni, és hogy ezek az elméle- 


tek nemcsak nekünk, de valahogyan rólunk is 
szólnak. : 

Döntő kérdésnek kell tekintenünk a reformá- 
ló erők létét is, amely a tanulmány logikája 
szerint a jelen történelemformáló szubjektuma. 
De vajon mi ez az erő és ez a szubjektum? 
A megtorpanások, a visszalépések, sőt vissza- 
rendeződések azt bizonyítják, hogy ezzel a törté- 
nelmi feladattal eddig még nem tudtunk megbir- 
kózni. Kérdésem: kik képesek erre? Bízzunk a 
politikai társadalom szférájában szerveződő (fő- 
leg értelmiség) törekvésekben? De ezeket is sok- 
szor éppen az jellemzi, amiben a tanulmány az 
apparátust elmarasztalja! Azaz: valamiféle kül- 
detéstudat, amely jónak tartott céljaihoz keresi 
(vagy feltételezi) tömegbázisát. " 

Ugy gondolom, hogy ebből a gyakorlat által 
teremtett teoretikus csapdából az lehet a kiveze- 
tő út, ha úgy fordulunk a társadalom minden- 
napjaiban élő emberekhez, mint önálló és aktív 
személyekhez. Balogh István — szemben a .re- 
formviták sok-sok résztvevőjével, akik legtöbb- 
ször csak felvilágosításra és gyámolításra szoru- 
ló vagy passzív fogyasztó szerepek hordozóinak 
tekintik őket — számol ezekkel az erőkkel. De 
még nála is — úgy hiszem - túlságosan nagy 
hangsúly kerül az ún. politikai társadalom akti- 
vitási formáira, miközben a termelési szféra 
szerveződését inkább csak említi. Holott ez tű- 
nik a legfontosabbnak. Ennek szervezeti kifeje- 
ződése nélkül ugyanis nem képzelhető el társa- 
dalmunkban érdemleges változás, ráadásul itt 
az emberek aktivitása — szemben a politikai szfé- 
rával — mindig is jelentős volt. Igaz, hogy erről 
viszonylag keveset tudunk, alkalmanként egy- 
egy szociográfia, üzemszociológiai vizsgálat 
szembesít csak bennünket ennek a világnak az 
elevenségével, sokszínűségével. 

Egyet lehet érteni a könyvnek azzal a megálla- 
pításával is, hogy mi egyszerre vagyunk tulaj- 
don nélküli magánemberek a termelésben és 
tulajdonos közpolgárok az állami-politikai in- 
tézményrendszerben. De ha ezt az alapvető ket- 
tösséget társadalmi viszonyként is értelmezzük, 
akkor már azt találjuk, hogy a kettősség a struk- 
turális pozícióban is megjelenik. Vagyis vannak, 
akik valóságosan csak a munkaerejükkel ren- 
delkeznek és vannak, akik a termelési eszközök- 
kel és a munkaerővel is. Azt gondolom tehát, 
hogy társadalmunk jelenét és a reform sorsát 
strukturális viszonyaink döntő módon befolyá- 
solják, különös tekintettel a nagyüzemi mun- 
kásság, valamint az állami-politikai-gazdasági 
apparátus helyére, funkciójára, vagyis a terme- 
lés társadalmi szervezetében játszott szerepükre. 
Ennek elemzése a reform lehetőségei szempont- 
jából is nélkülözhetetlen. 

Így jutunk el ahhoz a problematikához, hogy 
vajon milyen is ez az apparátus. Úgy gondolom, 
hogy differenciált, és különböző mértékben 
ugyan, de mindig rendelkezik valamilyen plura- 
litással. Programjai és cselekvései is különböző 
törekvések eredőjeként születtek meg, amelyek 
aztán az ideológiai pretencióktól függően a tör- 
ténelmi vagy a praktikus ésszerűség rangjára 
emelkedtek. Igaz, hogy tagoltságának tényét 
szívesebben el-, mint felfedi, de az is igaz, hogy 
erről keveset tudhatunk meg, ha homogén 
tömbként mint kvázi-szubjektumot állítjuk 
szembe a szubjektivitást nélkülöző tömegekkel. 
Ugy látom, hogy ezeken a pontokon törést szen- 
ved a szerző által vállalt módszertani pozíció. 
Nem egyén és struktúra összetett viszonyában 
teszi fel a kérdéseket, hanem az - általa is helye- 
sen bírált — ortodox marxista pozíció, az objek- 
tum-szubjektum viszony alapján. Ez persze 

csak elsőre látszik könnyen megoldható elmék- 
ti-módszertani kérdésnek. 

A Szubjektum nélküli történelem című könyv 
komoly hozzájárulás mindezen problémák tco- 
retikus és politikai megoldásához, ezért megjele- 
nése jelentős eseménye társadalomelméleti gon- 
dolkodásunknak. Társadalmi létünk fontos 
problémáira kérdez rá, koherens rendszerben 
fejti ki nézeteit, s azokat a legfontosabb gondol 
kodókkal és gondolatokkal szembesíti. Joggal 
tarthatjuk a művet ezért egy reformelmélet váz- 
latának. A szerző afelől sem hagy kétséget, hogy 
szocialista reformteória csak szocializmuselmé- 
letként létezhet. 


(MSZMP KB Társadalomtudományi Intéze- 
te 1987.) 


Szabó Márton 

E. Fehér Pál: A glasznoszty 


Bizonyos rövidítések, kifejezések a politikában, 
a közéletben gyakorta válnak közkeletűvé, 
szimbólummá, olykor jokerré vagy közhellyé. 
Használjuk őket mindenkor, mindenütt. Sok- 
szor nem is tudni, hogy az adott képződmény 
eredetileg mit jelentett, s az sem világos, hogy 
miért használjuk. Homály borítja a kifejezés 
keletkezését, előtörténetét, és homályban ma- 
radhat a fogalom tartalma is. Újabban hétköz- 
napjaink részévé vált szó a glasznoszty, a pe- 
resztrojka, a novoje müslenyije. Mintha mindig 
is éltünk volna velük, mintha természetes lenne 
jelentésük és jelentőségük. 

E. Fehér Pál beleásta magát abba a "múltba, 
amelynek kútját Thomas Mann mélységes mély- 
nek, talán feneketlennek találta. S onnan kifelé 
haladva végigrágja magát a történéseken — a 
szenvedéseken, a kudarcokon és a győzelmeken, 
felidézve a múltat és megértetve annak fontos 
építőköveit. Következésképpen érteni-értetni 
kezdi a jelent is. A szerző szokatlan oknyomo- 
zást folytatott, amelynek nyomán feltárul a 
glasznoszty. Fény vetődik a közéleti, politikai és 
eszmei nyíltság, bátorság és őszinteség olyan 
megnyilvánulásaira, amelyek jogaiba helyezik a 
forradalmi gondolkodást, a személyes felelőssé- 
get a véleménynyilvánításban. Egyszóval, a for- 
radalom méltó örökségével szembesülünk, ame- 
lyet 1985 márciusát követően az SZKP új veze- 
tése tiszteletre méltó bátorsággal és következe- 
tességgel vállal és törekszik érvényesíteni a 
" Szovjetunió életében. 

Figyelmet érdemlő kis kötet A glasznoszty. Az 
írások térben és időben messziről közelítenek, 
sok és sokféle személyről és egyéniségről szól- 
nak a sorok. A források a maguk idején talán 
csak a pillanatot ragadták meg. Egymás után, 
egyszerre olvasva azonban már egésszé szerve- 
sülnek. A szocializmus eddigi sorsának értelmét 
és lényeges konfliktusait foglalják egybe. Isme- 
rősök sorakoznak. Közel kétszáz év ismerősei, 
közöttük az elmúlt hét évtized sok főszereplője. 
Ahogy megszólalnak, az már aktualitás, nem 
lehet kikerülni a kérdést: mikor kezdődött a 
glasznoszty? 

Az ember, ha nem emlékszik múltjára, 
amelynek segítségével meghatározhatja helyét a 
világban, az ember, aki nélkülözi népének és 
más népeknek történelmi tapasztalatait, kívül 
marad a történelmi perspektíván, és csak a má- 


nak képes élni" - idézi E. Fehér Pál Csingiz 
ÁAjtmatovot. " 

Hajlamosak vagyunk arra, hogy egy új folya- 
mat kezdetét egy-egy személyiséghez, egy meg- 
határozható dátumhoz kössük. Úgy gondoljuk, 
hogy olyasmi kezdődik, ami eddig sohasem volt, 
bár régóta vártuk és szerettük volna, hogy bekö- 
vetkezzék. E feltételezés történelmietlensége a 
Szovjetunióban ma végbemenő történéseket fi- 


" gyelve is nyilvánvalóvá válhat. Ami a szovjet 


hétköznapokban, a politikai közéletben ma egy- 
re határozottabb tartalommal bontakozik ki — 
az évszázadok haladó mozgalmaiból született. 
Karzsavin Nagy Katalin korából, Timotheus von 
Bock I. Sándor idejéből, Puskin, a forradalmár " 
I. Miklós kortársaként és a dekabristák talán 
ma már elfeledett hősök, akikről nem tudjuk, 
hogy egy modern Oroszországot álmodtak a 18. 
és a 19. század évtizedeiben. Bátor nonkomfor- 
mistaként léptek fel a középkort melengető ön- 
kénnyel, az azt igazoló arisztokratizmussal 
szemben. I 

Ezt a sort folytatják a forradalmi munkás- 
mozgalom hősei is, már a múlt század végétől. 
A bolsevikok gondolkodása is egy új látásmó- 
dot, elkötelezettséget és cselekvést sürgetett, s 
nagy veszteség, hogy a feledés, a tudatos elhall- 
gatás áldozataivá váltak sokan közülük. Indulá- 
suk German Lopatyinnal válik markánssá, s a 
folytonosság nem szakad meg, napjainkig tart. 
Ismert és ma már elfeledett történelmi személyi- 
ségek egyaránt felbukkannak: Lenin, Szverdlov, 
Krupszkája, Armand, Buharin, Zinovjev, Maja- 
kovszkij, Paszternák majd Cvetajeva, Ahmatova, 
Mandelstam, Nabokov és Vavilov a kezdetek 
főszereplői, többen meghatározói is. Emberi és 
történelmi nagyságukkal, érdemeikkel, hibáik- 
kal és tévedéseikkel együtt. Meggyőződéssel, el- 
kötelezetten egy új világ hivatott alkotói. De ott 
vannak a , fiatalok", a forradalom után született 
generációk markáns alakjai is: Jurij Davidov, 
Trifonov, Ajtmatov, Jevtusenko, Satrov, Zaligin, 
Dugyincev. S ott van az, aki politikai gondolko- 
dásukat ébresztette, Hruscsov. 

Különböző korú emberek, különböző módon 
éreznek, fogalmaznak, egy azonban közös ben- 
nük, új világot, új társadalmat s benne új gon- 
dolkodást akarnak teremteni. Olyat, amely a 
múltba is visszanyúl, s közben nem kell félni a 
még ki sem mondott gondolattól. E felfogás- 
módban a szó igazságát nem az hitelesíti, hogy 
ki mondja, hanem az, hogy van-e fedezete és 
bizonyító ereje, s közben figyelmeztet a szépen 

csengő, egyszerűnek tűnő szólam veszélyeire, 
különösen, ha a nép nevében személyes ambici- 
ókat szolgál. A korántsem teljes névsorral szem- 
ben felsorakozik egy szürke uniformizáltság. Itt 
már egyetlen személy alakja emelkedik ki és 
borítja árnyékba mindazt, ami október előtt 
érlelődött, majd pedig a nagy forradalommal 
teremtett esélyt arra, hogy népek sorsát a fel- 
emelkedés irányába fordítsa. Az egyetlen: Joszif 
Visszarionovics Sztálin. 


v 


A könyvet olvasva, ha nem is filozófiai körülha- 
tároltságban, de jól érzékelhetően kibontakozik 
egyfelől a sztálini magatartás és koncepció elide- 
genedettsége, másflelől pedig rokonsága a 
18.-19. századi , manipulatív" szándékokkal. 
Azzal, hogy az elhallgatás és a feledtetés trükk- 
jeivel tüntették el azokat a mozgalmakat, ame- 
lyek a maguk idejében éppen hogy erősítették 
Oroszországot. Ezért s ebbéli képességükben 
veszélyt szimatolva kellett leszorulniuk a nyilvá- 
nosság porondjáról. Így jutottak a pusztulás 
sorsára a dekabrista mozgalom tisztjei, akik né- 
. hány évvel korábban hősi tettekkel mentették 
meg Oroszországot Napóleon hadaitól. Nem le- 
het nem gondolni azokra a forradalmár kato- 
nákra sem, akik a polgárháború és az interven- 
ció elleni harcban példátlan áldozatvállalások- 
kal és hőstettekkel emelkedtek ki. Egy kivérzett, 
nyomorgó országot vittek győzelemre a világ 
fejlett hatalmainak ármádiái ellen. S ezek a hő- 
sök alig másfél évtizeddel később kevés kivétel- 
. lel , nyomtalanul" eltűntek, elpusztultak. Még a 

nevüket sem lehetett említeni. (és kapcsolódnak 
össze korok... Trifonov édesapja bolsevik veze- 
tő, 1917 előtt Sztálin ismerőse, a forradalom 
egyik katonai vezetője s — Ajtmatov, Jevtusen- 
ko, Satrov édesapjához hasonlóan - Sztálin ál- 
dozatainak egyike. Hátramaradt fiaik pedig ki- 
vétel nélkül a szocializmus elkötelezettjei, párt- 
tagok és párton kívüli kommunisták. 

Lehet-e tehát a glasznosztyot kiemelni a 
Szovjetunió történelméből? Lehet-e kizárólago- 
san a kommunisták mai, új nemzedéke mozgal- 
mának tekinteni? A megidézett tanúk bizonyít- 
ják, hogy nem. A cári Oroszországban is éltek, 
küzdöttek forradalmi erők, amelyek újat akar- 
tak. A szocialista Szovjetunióban pedig a párt- 
ban, a társadalomban minden időszakban jelen 
voltak azok, akik a forradalmi munkásmozga- 
lom igazi hivatását tekintették életük meghatá- 
rozó mozgatóerejének. Azt, hogy új világot te- 
remtsenek. E szándékuktól soha nem térítette el 


őket az, hogy a kommunista mozgalomban idő- 
ről időre epizodisták jutottak nagy hatalmú ve- 
zető szerephez, akik túljátszották a szocializmus 
valóságos drámájának igazi főszereplőit, a volt 
elnyomottakat, a munkásokat, a parasztokat. 
S nem kevésbé azt az értelmiséget, amely elköte- 
lezte magát a forradalmi mozgalom mellett. 

Talán egyes években nem volt látható jelenlé- 
tük, elszántságuk? Más a látszat, más a valóság. 
E. Fehér Pál írásai — amelyek többnyire az iro- 
dalom területén szántanak - azt bizonyitják, 
hogy a nagy gondolkodók, az emberi-politikai 
szilárdságban próbát állók a harmincas években 
is következetesen járták a maguk igaz útját, 
számolva a veszéllyel is. S tették ezt sokan az 
ötvenes, hatvanas és a hetvenes években is, szel- 
lemi politikai tőkét halmozva a mai, az új gon- 
dolkodás számára is. , Volt, amikor ököllel tá- 
madtak rám, mert nem értettem egyet azokkal, 
akik a munkásság nevében akartak tiltakozm 
verseim ellen, mert magam szintén munkáskór- 
nyezetből származom, és igenis a munkásság 
érdekeit képviselem!" — vallja Jevtusenko. 

Jurij Davidov a Lombvesztő időt 1964-ben 
írta. Ajtmatov a hetvenes-nyolcvanas évek for- 
dulóján mert bátor és szókimondó lenni. Jevtu- 
senkóval 1971-ben és 1974-ben készített interjút 
a kötet szerzője, s Ajtmatovval 1969-ben publi- 
kál egy beszélgetést. Trifonov és Satrov az ötve- 
nes és hatvanas években kezdi pályáját, amely- 
ből világosan rajzolódik ki a mai glasznoszty 
egyik gyökere. Egyik, hangsúlyozom, mert az 
sok szállal kötődik azokhoz az egyszerű embe- 
rekhez, akikben apáról fiúra szállva — kételked- 
ve, de meg nem inogva — tovább él a szocializmus 
demokratikus és humanista küldetése. , Mi sokat 
ígértünk a világnak, azt ígértük, hogy olyan 
szabaddá és boldoggá tesszük az embereket. 
mint soha máskor. Nos, valamit megtettünk, 
megszabadítottuk az embert a más emberektol 
való megalázó függőségtől, megszabadítottuk 
attól a rossztól, amelyet embernek ember által 
történő közvetlen kizsákmányolása jelent... De 
nem mindent, távolról sem mindent értünk el 
abból, amit megígértünk... készítsünk mérleget 
mai állapotunkról, arról, hogy mit gondolunk 
mi magunkról, és mit gondolnak rólunk má- 
sok..." — foglalja össze Ajtmatov korunk egyik 
kardinális kérdését. 

A Gyorsuló idő sorozatban megjelent kis kö- 
tetről elmondhatjuk: cím és tartalom ritkán 
kapcsolódik ilyen hitvallásszerűen egymáshoz. 


( Magvető Könyvkiadó, 1987.) 
Schiffer Péter 

LUKÁCS JÁNOS: 


A pártértekezlet elé 


Pártunk életében immár hagyomány, hogy két kongresszus között mérleget készítünk; 
mit végeztünk el a párt legfelső fóruma által meghatározott feladatokból, s mit kell 
tennünk a következő beszámolásig elhatározásaink teljesüléséért. Az utóbbi két évtized- 
ben a Központi Bizottság vállalta és elvégezte ezt a számvetést. Most változtatunk ezen 
a gyakorlaton: a Központi Bizottság úgy döntött, hogy összehívja az országos pártérte- 
kezletet, s ott fogja elemezni a helyzetet, meghatározni a további tennivalókat. 

A pártértekezlet összehívását indokolttá teszi, hogy olyan helyzetben kell megfogal- 
maznunk teendőinket, amikor életünk több fontos területén céljainkkal ellentétes és 
kedvezőtlen tendenciák alakultak ki, kiéleződtek az ellentmondások, feszültségek érzé- 
kelhetők. A gazdaság teljesítménye nem nőtt az elvárt mértékben, s a XIII. kongresszus 
által kitűzött célok a VII. ötéves tervben nem valósíthatók meg. Gazdasági gondjaink 
emiatt jelentős mértékben növekedtek, s az életszínvonal tervezett emelése helyett annak 
mérséklésére kellett intézkedéseket hozni. Más tekintetben is felül kellett vizsgálnunk 
elhatározásainkat, előtérbe állítva azt, ami a jelen helyzetben a legfontosabb: a gazdasági 
szerkezet gyökeres átalakítását és ezzel nemzetközi versenyképességünk javítását, kül- 
gazdasági egyensúlyunk romlásának fokozatos megállítását. 

E célok megvalósítása — ma már világosan látható -— nem lehetséges a társadalom 
áldozatvállalása nélkül. A pártnak ezért olyan politikai feltételek megteremtésére kell 
törekednie, amelyek biztosítják az ehhez szükséges társadalmi közhangulatot, a kénysze- 
rű intézkedéseink megértését, és egyúttal fokozott erőfeszítésekre késztetnek a kívánatos 
előrelépés érdekében. 

A folyamatok kedvezőtlen alakulását és az ebből adódó veszélyeket felismerve, a 
Magyar Szocialista Munkáspárt már 1986 második felében napirendre tűzte a gazdasági 
és társadalmi helyzet stabilizálását, kritikusan elemezve a kedvezőtlen jelenségek okait, 
megállapítva a párt vezető szerveinek és a kormánynak a felelősségét. A Központi 
Bizottság ezt követően hozzákezdett a kibontakozás feladatainak kimunkálásához, ame- 
lyeket az 1987. július 2-i állásfoglalás összegezett és foglalt keretbe. A párt ennek során 
szükségesnek ítélte a gazdasági reformfolyamat meggyorsítását, s újabb — azóta részben 
már megvalósult, részben a közeljövőben napirendre kerülő - lépéseket kezdeményezett. 
Ezzel párhuzamosan felgyorsultak a pártmunka megújítását, vezető szerepének érvénye- 
sítését, a politikai intézményrendszer továbbfejlesztését célzó munkálatok. Az államélet- 
ben, a társadalmi szervezetek és az érdekképviseleti szervek tevékenységében a kiérlelt 
elgondolásokból sok minden már időközben hasznosult; érzékelhetően erősödött a 
népképviseletek, a kormányzati szervek, a tömegszervezetek önállósága és kezdeménye- 
zőkészsége, szélesedett a társadalmi nyilvánosság. Mindez arról tanúskodik, hogy a párt 
nem szemlélte tétlenül a kialakult tendenciákat, hanem - ha késedelemmel is — reagált 
azokra, igyekezett kedvezőbb irányba terelni a gazdasági, társadalmi folyamatokat, 
kezdeményezte a megérett intézkedéseket. 


4 LUKÁCS JÁNOS 


Az országos pártértekezlet feladata, hogy értékelje és konkretizálja az eddigi állásfog- 
lalásokat, s egységes programba foglalja azokat. A pártértekezletre hárul, hogy elv, 
politikai válaszokat adjon a jelen időszakban felvetődött kérdésekre, s megjelölje az 
évtized végéig reálisan elvégezhető tennivalókat. Olyan helyzetértékelésre és feladat- 
meghatározásra van a pártértekezleten szükség, aminek alapján megerősíthető a kom- 
munisták sorainak egysége, a párt és az egész társadalom cselekvőkészsége. Olyan világos 
válaszokat kell adnunk, amelyek segítenek leküzdeni a meglehetősen széles körben 
tapasztalható elbizonytalanodást, távlat- és értékvesztést, eloszlatni a kiúttalanság érze- 
tét, s a cselekvés hajtóerejévé változtatni a hazánkért, a jelenért és a jövőért érzett 
aggodalmat. 

Pártunk bonyolult, új feladatokat támasztó időszakban készül tehát az országos 
értekezletre. Az élet új követelményeket állít elénk, nehéz és összetett kérdések megoldá- 
sát kívánja tőlünk. Az a teendő hárul ránk, hogy megőrizzük, megszilárdítsuk társadal- 
munk alapértékeit, fejlődésünk elért, kiküzdött vívmányait, s egyidejűleg változtassunk 
mindazon, amin az élet már túlhaladott, ami nem állta ki a gyakorlat próbáját. 

A pártértekezlet — meggyőződésünk szerint - alkalom arra is, hogy megerősítsük 
alapvető eszméinket, a szocialista építőómunka korábban meghatározott és ma is érvé- 
nyes távlati céljait. Világossá tegyük, hogy pártunk határozottan szembeszáll minden 
olyan felfogással és törekvéssel, amely kétségbe vonja a szocializmus létjogosultságát, 
eszméink korszerűségét és humanizmusát. Visszautasítsunk minden olyan nézetet, amely 
tagadja eddigi munkánk eredményeit, támadja politikai rendszerünk alapjait, kétségbe 
vonja szövetségi elkötelezettségünket. Egyúttal a pártértekezleten ismételten tanúbizony- 
ságot tehetünk arról, hogy az MSZMP az elmúlt három évtized gyakorlatához híven 
továbbra is a reformok és a demokrácia pártja, a társadalom megújulásának kezdemé- 
nyezője és előrevivője. 


Tapasztalataink megerősítik, hogy a párt kibontakozási programjának, a kormány 
stabilizációs munkaprogramjának következetes megvalósítása feltételezi és szükségessé 
teszi a párt irányító tevékenységének és belső életének mélyreható megújítását, a politikai 
intézményrendszer működésének átfogó korszerűsítését. Ma már világos számunkra, 
hogy a gazdasági életben szükséges reformok nem valósíthatók meg a politikai reformok 
nélkül. Ez most az a láncszem, amelynek megragadásával biztosíthatjuk a feltételeket az 
élet többi területén is meglevő ellentmondások feloldásához, a kedvezőtlen tendenciák 
megállításához és visszafordításához. Ezért az országos pártértekezleten is a megérett 
társadalmi és politikai reformok kimunkálása áll majd a középpontban, ez adja meg a 
tanácskozás alaphangját. 

Az MSZMP korábbi tevékenységével tanúsította, hogy képes idejében felismerni és 
határozottan megfogalmazni az előrehaladás megérett feladatait, kezdeményezni és 
szervezni azok eredményes megoldását. A társadalom éppen e tapasztalatok alapján 
fogadta el pártunkat az ország vezető erejének. A tények arról tanúskodnak, hogy a 
lakosság túlnyomó többsége ma is a párttól — és nem valamilyen más erőtől — várja a 
nehéz helyzetből kivezető út meglelését, a nehézségek leküzdésére és a fejlődés újbóli 
felgyorsítására vonatkozó elhatározások kimunkálását. Pártunk azzal erősítheti meg 
társadalmi vezető szerepét, politikai befolyását és tekintélyét, ha eleget tesz ennek az 
igénynek. Vezető erőként úgy tudjuk teljesíteni funkciónkat, ha határozottan és követke- 
Zetesen haladunk a reformfolyamatok élén, s újólag bizonyítjuk, hogy a haladást szolgá- 
ló reformoknak a legerőteljesebben a kommunisták a kezdeményezői, szorgalmazói, 
serkentői és megvalósítói. Az országos pártértekezletnek mindenekelőtt ehhez kell prog- 
ramot nyújtania, erre kell késztetést adnia a párt valamennyi tisztségviselőjének és 
tagjának. 

Ahhoz, hogy a párt ezt megtehesse, önmagának is meg kell újulnia. S ez nem csekély 
feladatot jelent napjainkban. Szembe kell néznünk azzal a ténnyel, hogy a társadalom 
életében mutatkozó negatív politikai, ideológiai és erkölcsi jelenségek hatnak a pártra 
is, sőt nemegyszer innen is indulnak ki. 

A kialakult feszültségek hatására — részben annak többé-kevésbé természetszerű kö- 
vetkezményeként, hogy ezek eltérő mértékben érintették a társadalom különböző réte- 
geihez tartozó párttagokat -— a pártegység gyengült. Mivel az objektív folyamatok 
változásai túlságosan gyorsan érték a párttagságot, ezek megítéléséhez nem mindig 
tudtunk elegendő fogódzót, kapaszkodót adni, a kommunisták nehezen igazodnak el a 
társadalmi élet eseményeiben, elbizonytalanodás tapasztalható sorainkban is. Mindez 
gyengíti a párt cselekvőképességét éppen akkor, amikor erre a legnagyobb szükség lenne. 

A pártegység erősítésének fontos tényezője, hogy egyetértésre jussunk a közelmúlt 
bizonyos tanulságait illetően, amelyekről a párton belül lefolytatott vitában sok szó esett. 
Igy abban a kérdésben, hogy milyen tényezők váltották ki a jelenlegi nehézségeket, 
hogyan okulhatunk bizonyos irányítási következetlenségeinkből, határozatlanságaink- 
ból, szemléleti bizonytalanságainkból. Szükséges, hogy erről az országos pártértekezle- 
ten értékelést adjunk, átgondoltan elemezve a feszültségek létrejöttében közrejátszó 
objektív és szubjektív tényezőket. 

A tisztánlátást és a cselekvőkészséget nem teremthetjük meg erre szólító felhívásokkal, 
s még kevésbé csak fegyelmező rendszabályokkal. Ehhez mindenekelőtt másra van 
szükség: az időszerű kérdéseknek az egész párttagsággal történő folyamatos megvitatásá- 
ra, az együttesen kialakított következtetések világos célokká formálására. Ahogyan 
közös erővel előrejutunk a problémák tisztázásában, úgy kell minden fontosabb kérdés- 
ben egyértelműen megfogalmaznunk, hogy mit támogat a párt és mivel nem ért egyet, 
mit helyesel és mi ellen kíván fellépni. Tudomásul kell venni, hogy nem vagyunk képesek 
minden folyamatot a kívánatos irányba fordítani, hiszen az objektív társadalmi lét 
meghatározó jellege — a felismeréstől és a szándéktól függetlenül — a szocialista viszonyok 
között is törvényszerűség. Ám az joggal elvárható, hogy a pártnak legyen minden fontos 
politikai kérdésben világos álláspontja, amelyet vezető szervei a párttagsággal együtt, a 
társadalom más intézményeinek és a tudomány műhelyeinek a bevonásával alakítanak 
ki. Az ily módon kimunkált álláspont képviselete, terjesztése, védelme — úgy gondoljuk 
- a párt tisztségviselőinek, tagjainak természetesen kötelessége, ami értelemszerűen 
következik a párthoz való önkéntes tartozásukból. A párt egységének megszilárdításá- 
ban, annak folyamatos megteremtésében, megítélésünk szerint, csak ez lehet az alap. 
Meggyőződésünk, hogy az országos pártértekezlet ilyen értelemben megteremtheti a 
feltételeket eszmei, politikai és cselekvési egységünk megerősítéséhez, ahhoz, hogy a 
kommunisták közös akarattal fogjanak hozzá az elhatározások valóra váltásához. 


A valóságból kiindulva kell közelítenünk társadalmunk, gazdaságunk jelenlegi helyzeté- 
nek megítéléséhez is. Rá kell mutatnunk az összetevők sokaságára, s szembe kell száll- 
nunk a - legutóbbi pártvitában is megjelent — végletes, szélsőséges megítélésekkel, a 
csüggedést, kishitűséget kiváltó válsághangulattal. A jelen tendenciáinak megértéséhez 
nem nélkülözhető a hozzájuk vezető út felmérése sem, mert csak ezáltal kaphatunk 
választ kérdéseinkre. 

A jelenlegi feszültségek kialakulásában egyaránt szerepük volt a világgazdaság új 
folyamatainak, a népgazdaság régről meglevő strukturális ellentmondásainak, valamint 
nem mindenben megalapozott gazdaságpolitikai lépéseinknek, a körülmények változá- 
saira történő elégtelen reagálásunknak. Ma már világosan látható, hogy korábban kellett 
volna élnünk azokkal a gazdasági és politikai eszközökkel, amelyek az életszínvonal 
alakulását összhangban tartják a népgazdaság teljesítményével. Ehelyett teret engedtünk 

a keresetek teljesítménnyel alá nem támasztott növekedésének, az árak költségvetési 
támogatásának. Nem vállaltuk fel a gazdaság korszerüsítésével szükségképpen együtt 
járó konfliktusokat, s olyan esetekben is óvakodtunk bizonyos közvetlen érdekek atme- 
neti háttérbe szorításától, amikor ennek a közérdek, az ország általános érdeke látta 
kárát. 

A politikai vezetés nagy erőfeszítéseket tett. hogy a lakosságot megóvja a kedvezőtlen 
külső hatásoktól, a helyi, vállalati vezetés pedig sok helyütt a költségvetés számlájára 
kimélte meg a dolgozókat a gazdálkodás gyengeségeinek következményeitől. Ez rövid 
távon erősítette hazánkban a politikai stabilitást, ám szembe kell néznünk azzal, hogy 
késedelmességünknek, óvó gesztusainknak most kell a következményeit viselnünk. Ezek 
a következmények sajnos súlyosabbak, mint ha akkor cselekedtünk volna határozottan. 
amikor még kedvezőbbek voltak a feltételek. De ha most is halogatjuk a határozott 
intézkedéseket, a jövöbeni hatások a jelenleginél is kedvezőtlenebbek lennének. 

A központi vezetés vállalja az ezért viselt felelősséget. Am egyoldalú, sőt hamis dolog 
lenne csupán felfelé mutogatni. A valósághoz hozzátartozik, hogy arra 15 emlékeztes- 
sünk: az állami és a gazdasági szervekkel együtt a párt területi és helyi szervei 15 
hozzájárultak a helyzet kialakulásához. Hiszen nem volt ritka, hogy erőfeszítéseiket nem 
a gazdasági munka javitására, a hatékonyabb termelés, gazdálkodás politikai, tudati, 
személyi feltételeinek kialakitására, hanem újabb és újabb engedmények, támogatások 
kiharcolására összpontosíitották. A tanulságok egyértelmű levonásához az ilyen gyakor- 
lat tarthatatlanságának felismerése is hozzátartozik. Szükséges, hogy a párt helyi szerve- 
Zzetei 15 következetesen támogassák a jövő megalapozását szolgáló intézkedéseket abban 
az esetben is, ha azok rövid távon nem szamithatnak népszerűségre. Változtatni kell 
azon, hogy a pártszervezetek, ezek vezető testületei segítséget nyújtanak — helyi nyomas- 
nak engedve - megalapozatlan áremeléshez, jövedelemkiáramláshoz, támogatják a kor- 
szerűsítési törekvésekkel szembeni ellenállást. Ez is a felelősség kérdéséhez tartozik, amit 
nem lehet megkerülni. 

Szembe kell néznünk azzal is, hogy infláció mellett, a csökkenő életszínvonal körülmé- 
nyei között kell a pártnak bizalmi tőkét gyűjtenie. Ez nem könnyű, de nem 15 lehetetlen. 
Hiszen abban egyetért a párttagság és a lakosság többsége is, hogy hosszabb távon a 
versenyképes ágazatokat kell fejleszteni. s fel kell szamolni a veszteséges gazdálkodást. 
nem szabad eltűrni a rossz munkat. Ezek a feladatok a párttól kezdeményezőképességet 
és határozottságot követelnek. 

A gazdaságban szükséges elmozdulás a gazdaságon kívüli környezet érzékelhető és 
érdemi változását is megköveteli. Nyilvánvaló, hogy a gazdasági helyzet javulása erőtel- 
jesen függ a politikai intézményrendszer működésétől, a hatáskörök világosabb elhatáro- 
lásától, a felelősség számonkérhetőségétől, a politikai ráhatás egyértelművé tételétől. Ez 
azt a felelősségteljes lépést igényli a párttól, hogy lényegbevágóan módosítsa az állami. 
gazdasági szervekkel kialakított kapcsolatait, s elsősorban a kérdések társadalmi össze- 
függésére összpontosítsa figyelmét. 

Ahhoz, hogy a vállalatok. gazdálkodó szervezetek és az egyes emberek magatartásá- 
ban tudatossá váljon a forrásteremtés követelménye, a kormánynak 1s változtatnia kell 
a gazdasági szervezetekhez és intézmények hez való viszonyán. Intézkedéseiben kiszámít- 
hatónak, a végrehajtásban következetesnek kell lennie, ily módon alakítva a gazdálko- 
dók és az állampolgárok mindennapi tevékenységének feltételeit. Csak így tudjuk megál- 
lítani, megfordítani azokat a kedvezőtlen folyamatokat, amelyekkel ma együtt élünk. 

Pártunk történelmi tapasztalatai bizonyítják, hogy akkor tudtunk megbirkózni a 
társadalmi folyamatok ellentmondásaival, akkor tudtunk mélyreható változásokat si- 
kerre vinni, amikor a szövetségi politika meghatározó jelentőséget kapott. Szövetsége- 
sekre, nemzeti összefogásra ma 15 szükség van. Sőt kívánatos és indokolt a szövetségi 
politika körének bővítése, kiterjesztése. Az a feladat áll előttünk, hogy kijelöljük azokat 
a találkozási pontokat, ahol megköthető a szövetség mindazokkal, akik igenlik a szocia- 

izmust, támogatják a gazdasági-társadalmi kibontakozás programját. Ha világos célo- 
kat határoz meg a párt, akkor még az átmeneti áldozathozatal mellett is megköthető a 
szövetség a társadalom minden haladást kívánó rétegével, csoportjával. 

A politikai meggyőzéssel azt is tudatosítani kell, hogy a szükségessé vált korlátozó 
intézkedések nem azonosíthatók a reformmal. Ezért politikai és erkölcsi felelősséget is 
jelent, hogy megkülönböztessük a reformlépéseket a közvetlen gazdasági kényszer dik- 
tálta intézkedésektől, hogy megmondjuk mit miért kell tennünk. Ha mindent a reform 
fogalma alá sorolunk, akkor a megújulás erkölcsi, szellemi tőkéjét koptatjuk. Ha viszont 
reformtörekvéseink világosak és következetesek, akkor ezeket támogatja a társadalom 
meghatározó többsége, s egyúttal vállalja a szükségessé vált megszorításokat, az átmeneti 
korlátozásokat is. 


Az előttünk álló feladatok szükségessé teszik, hogy a párt vezető szerepének érvényesíté- 
sében erősödjék az eszmei, politikai jelleg. Gondjaink megoldását, a nehéz helyzetből 
való kijutást nem az eredményezheti, ha fokozódik a pártszervek, az alapszervezetek 
operatív részvétele a napi ügyek intézésében, a szakinai kérdések eldöntésében. Éppen 
ellenkezőleg: a pártnak a politikai feltételeket kell javítani ahhoz, hogy a párttestületek 
optimális döntéseket hozzanak és azok valóra is váljanak. A társadalmi hatásokat és 
következményeket kel! felmérnünk, de nem azért, hogy ezek ismeretében visszariadjunk 
a szocialista fejlődést előrevivő cselekedetektől, hanem hogy jó előre számba vegyük a 
politikai munka várható feladatait, s felkészítsük a párttagságot ezek megoldására. 

A párt működésének megújításában egyik fontos láncszem a mozgalmi jelleg erősítése. 
Az országos értekezlet előtti pártvitában több helyütt szóvá tették, hogy túlságosan 
ügyintéző szervezetté váltunk, s háttérbe szorult az eleven politikai tevékenység, a vezetés 
és a párttagság, illetve a kommunisták és a pártonkívüliek közötti rendszeres párbeszéd. 
Tény. hogy ebben a bírálatban sok a jogos, a megszívlelendő elem. Vezető szerepünket 
csak akkor tölthetjük be a kor által megkívánt módon és mértékben, ha munkastílusun- 
kon, munkamódszereinken változtatni tudunk, s a párt valóban az lesz, ami elsődleges 
rendeltetése, hivatása: eleven politikai tevékenységet kifejtő, az emberekkel állandó 
eszmecserét folytató, elhatározásait a meggyőzés eszközeivel érvényesítő politikai szerve- 
zet, mozgalom. 

A mozgalmi jelleg érvényesüléséhez szorosan hozzátartozik a párton belül folytatott 
politikai eszmecserék folyamatossá válása is. Korábban nemegyszer óva intettünk attól, 
hogy a párt valamiféle alaktalan vitaklubbá váljék. Ez a figyelmeztetés ma sem időszerűt- 
len, hiszen helyenként vannak jelei, hogy egyik-másik kommunista közösség erejét 
túlságosan leköti az önemésztő vitatkozás. Ám éppen az idén szervezett és lefolytatott 
pártviták tanúskodnak arról, hogy a véleménycsere cselekvésre késztető, tettekre serken- 
tő is lehet. Ezeknek az eszmecseréknek a tanulságait mindenképpen időszerű hasznosíta- 
nunk, amikor az országos pártértekezleten számba vesszük, miként növelhetnénk a 
politikai tevékenység hatásfokát, teremthetnénk újjá folyamatosan minden időszerű 
kérdésben a kommunisták szemléleti és ezen alapuló cselekvési egységét. 

A párt működésének megújításában vezérlő elvünk továbbra is a demokratikus centra- 
lizmus. A legutóbbi időben néhol hangot kapott olyan vélemény, hogy a párt működését 
és szervezeti életét a mai feltételek között másféle elvnek kellene szabályoznia, s a 
centralizmust ki kellene iktatni pártunk gyakorlatából, vagy legalábbis vissza. kellene 
szorítani. A tények azonban nem támasztják alá ezt a felfogást. Bárhova tekintünk, a 
kommunista pártok számára mindenütt és mindenkor előnyös volt, ha ragaszkodtak 
ehhez az elvhez, s kárát látták, ha akár egyik, akár másik irányban eltértek tőle. 
Egyértelmű, hogy ma nálunk elsősorban a demokratizmus erősítése indokolt. De nem 
fogadható el az a feltételezés, hogy ez csakis a centralizmus rovására történhet meg. Mit 

érnek a széles körű demokratikus előkészítéssel, közös erővel kialakított elhatározások, 
ha azokat azután annyiféle módon értelmezik, ahány helyen olvassák?! Nagyon tanulsá- 
gos. hogy a párttagság az országos pártértekezlet előkészítése során egyaránt igényelte 
a határozott irányítást és a döntéshozatalban való demokratikus részvétel lehetőségét - 
vagyis a demokratikus centralizmus mindkét oldalának következetes érvényesülését. Ez 
is arra kötelez bennünket, hogy ne térjünk el a kommunista mozgalomnak ettől a bevált 
elvétől, annak normáttól. 

Természetesen a fejlődéshez való igazodás követelményét ebben a tekintetben is figye- 
lembe kell venni. A gazdaságirányításban bekövetkezett változások, a széles körű decent- 
ralizálás, a helyi önállóság kibontakozása, az önkormányzati-önigazgatási elemek erőtel- 
jesebb megjelenése a párt belső életének szabályozására is szükségképpen kihat. EI kell 
ismerni, hogy ebben a tekintetben is késlekedtünk a szükséges következtetések levonása- 
val. Egyúttal az sem vonható kétségbe, hogy az utóbbi időben történtek lépések a pártélet 
túlszabályozottságának oldására, a helyi szervezeteket korlátozó előírások csökkentésé- 
re. Az országos pártértekezletet követően - ha a tanácskozás egyetért az erre vonatkozó 
koncepcióval — újabb és erőteljesebb gyakorlati lépéseket kell tennünk azért, hogy a 
pártszervezetek önállósága és öntevékenysége a kívánt szintre emelkedhessen, s maguk 
szabhassák meg, miként és milyen módon kívánják saját viszonyaik között végrehajtani 
a felsőbb szintű határozatokat, érvényesíteni a párt politikai irányvonalát. 

A kommunista mozgalom - kiváltképpen a hatalmon levő kommunista pártok - 
gyakorlati tapasztalatai arra figyelmeztetnek, hogy soha ne tévesszük szem elől az 
önvizsgálat szükségességét, s teremtsünk intézményes biztosítékokat ahhoz, hogy meg- 
óvhassuk önmagunkat és a társadalmat a nagyobb tévedésektől, illetve hogy gyorsan 
kijavíthassuk az elkövetett hibákat. Az ezt elősegítő garanciák kérdése a pártértekezletet 
megelőző vitában nagy hangsúlyt kapott, s minden bizonnyal szóba kerül a tanácskozá- 
son is. Ugy tűnik, ebben a legfontosabb tényezők: a pártdemokrácia valóságos érvényesü- 
lése, a döntési mechanizmus átgondolt kiépítése, valamennyi vélemény, az alternatív 
megoldások felszínre jutásának és hasznosulásának garantált lehetősége, a határozatok 
helyességét is mérlegelő ellenőrző tevékenység. A biztosítékok sorába tartozik a kisebb- 
ségben maradt vélemények átgondolt, felelős kezelése, a lehetőségnyújtás ahhoz, hogy 
képviselőik újból felvethessék az adott kérdést, és a tapasztalatok alapján kezdeményez- 
hessék annak ismételt megtárgyalását, a döntés megváltoztatását. Ezt oly módon és 
akkor oldjuk meg helyesen, ha egyidejűleg erősödik a párt önkorrekciós és cselekvóké- 
pessége. Vagyis, a jövőben sem engedhető meg, hogy a különvélemények mellé frakciók 
szerveződhessenek, és azok harcba szállhassanak a többségi döntés végrehajtása ellen. 

A párt működésének demokratizmusát, az önkorrekciót is szolgálja az a korábbi 
elhatározás is, hogy a párton belül a legfontosabb tisztségeket csak két választási ciklus- 
ban lehet betölteni. Érvényes ez a párt központi választott tisztségeire, a megyei testüle- 
tek vezetőire, de indokoltnak látszik ennek a szabálynak a kiterjesztése más párttisztsé- 
gekre is. 

Demokratikusabbá tehetjük a párt belső választási gyakorlatát, s nem pusztán eljárá- 
sában, hanem tartalmában is. Meg akarjuk teremteni a feltételeket ahhoz, hogy a párt 
tagjai érdemben szóljanak bele abba, kik képviseljék őket a felsőbb szervekben, s a 
visszahívás jogát valóságosan gyakorolhassák. 

A fejlődés érdekében fogalmaztuk meg szándékunkat, hogy az élet minden területén 
olyan vezetők álljanak a különböző szervezetek élén, a feladatok megvalósítását olyanok 
szervezzék, akiket a kommunista közösség, a munkakollektíva, a társadalmi és tömeg- 
szervezetek tagsága ismer, akikben a leginkább megbízik. Ezt a párt a káderpolitika 
eszközeivel úgy kívánja előmozdítani, hogy felső szervei nem veszik át a felelősséget a 
választásra jogosult szervezetektől, hanem egyetértésükről vagy fenntartásaikról, eseten- 
ként az egyet nem értésükről alakítanak ki véleményt, s a politikai felelősséget csak 
azokban az esetekben vállalják, amikor saját illetékességi területükön döntenek. 

Ebben is kifejeződik a pártnak az a törekvése, hogy a népképviseleti testületek, a 
társadalmi szervezetek a maguk felelősségi körén belül önállóan működjenek. A párt a 
társadalmi szervezeteket partnernek tekinti a politika kialakításában és megvalósításá- 
ban, s hozzájuk fűződő viszonyát a párbeszéd és az együttműködés elveire építi. 
A közös célok megvalósításában kapcsolatot kíván kiépíteni minden olyan egyesülettel, 
szövetséggel, társasággal és intézménnyel, amely szívén viseli nemzetünk boldogulását, 
s azt nem a szocializmuson kívül, hanem társadalmi rendszerünk alapelveivel egyetértve 
kivánja előmozdítani. 


A pártélet megújításában alapvető törekvéseink közé tartozik, hogy a párttagság váljék 
fokozottabban részesévé a döntések előkészítésének, szava közvetlenebbül essék latba a 
határozatok, állásfoglalások kialakítása során. Nem új keletű szándék ez, megfogalma- 
zódott már a XIII. kongresszus határozatában is. Önkritikusan el kell azonban ismer- 
nünk, hogy gyakorlati valóra váltásáért jó ideig meglehetősen keveset tettünk, holott ez 
azon kongresszusi elhatározások közé tartozik, amelyek végrehajtása éppenséggel nem 
igényel különösebb anyagi eszközöket. . 

Határozottabb fordulat csak a múlt év végétől következett be, amikor széles körben 
megvitatásra bocsátottuk előbb az ideológiai munka kérdéseire, majd a párt vezető 
szerepére és a politikai intézményrendszer továbbfejlesztésére vonatkozó téziseket, irány- 
elveket. Ugyanebben az időben folytak a párttagokkal a tagkönyvcseréhez kapcsolódó 
személyes beszélgetések. Ez a széles körű és sokrétű véleménycsere meggyőzően igazolta 
a párttagság erőteljesebb bevonására vonatkozó elhatározás helyességét. Tovább erősí- 
tette ezt a következtetést az országos pártértekezlet állásfoglalásának tervezetéről folyta- 
tott pártvita is. 

A párttagság megkérdezésének, véleménye kikérésének módja sok tekintetben hasonló 
volt ahhoz a gyakorlathoz, amelyet a kongresszusok előtt alkalmazunk. Akadtak azon- 
ban újszerű vonásai is. Egyrészt a vita többszakaszos volt: az első fázisban elhangzó 
véleményeket menet közben hasznosítottuk, majd a pártértekezlet állásfoglalásának - e 
vélemények figyelembevételével készült — tervezetét újból vitára bocsátottuk. Így a 
párttagság még a végleges döntés előtt igazolva láthatta, mennyiben vették figyelembe 
az észrevételeket, s ismételten állást foglalhatott a vitára bocsátott kérdésekben. A kül- 
döttek, a pártértekezlet résztvevői tehát e kétszeres vita ismeretében fogalmazhatják meg 
véleményüket, foglalhatnak állást a pártértekezleten. . 

Elmondhatjuk, hogy a vitát annak minden fázisában a pártunkban meghonosodott 
nyiltság és őszinteség jellemezte. Nagy léptekkel haladtunk előre annak a törekvésnek 
a megvalósításában, hogy a párton belül se a tekintélytisztelet, se valamiféle , hatalomfél- 
tő" reflexek, se más tényezők ne fékezzék a szabad véleménycserét, a hiányosságok 
bírálatát és a javaslatok megtételét. Igaz, a vita első szakaszában a múltra és a jelenre 
vonatkozó vélemények megfogalmazása mögött kissé háttérbe szorult a jövő teendőinek 
elemzése. Előfordultak végletes vélemények, s a vita sok helyütt túllépte az adott témakör 
kereteit, ám ez nem utolsósorban azzal is magyarázható, hogy a kongresszus óta a 
párttagságnak nem volt módja a párt keretein belül ilyen jellegű szervezett és átfogó 
véleménynyilvánításra. A második szakaszban azután erősödött a véleménymondás 
célirányossága, s számos konkrét javaslat érkezett a gazdasági munkára, a párt, az 
állami, a társadalmi szervezetek tevékenységére, a politikai intézményrendszer fejleszté- 
sére vonatkozóan. 

Fontos vonása a vitának az is, hogy a különböző álláspontok megjelennek a nyilvá- 
nosság előtt is, hangot kapnak a sajtóban, a pártélet, a közélet különféle fórumain. 

A felkészülést tehát a vezetés és a tagság folyamatos párbeszéde jellemzi. Maga az 

országos értekezlet is fontos állomása e párbeszédnek, hiszen a küldöttek a tanácskozást 
megelőző hetekben a párttagok széles rétegeivel konzultálnak, s a pártértekezlet vitájá- 
ban így közvetve ismételten hangot kap a párttagok véleménye. 

Felfokozott várakozás nyilvánul meg ma a társadalom széles körében az országos 
pártértekezlet munkája iránt. Olyan döntések várnak a párt e magas szintű fórumára. 
amelyek jobb politikai, szervezeti és személyi feltételeket teremthetnek a gazdasági-társa- 
dalmi kibontakozás további menetéhez. De annak is tudatában kell lennünk, hogy a 
pártértekezlet nem zárhat le minden előttünk álló kérdést. S amit ugyancsak hangsúlyoz- 
ni kell: az országos pártkonferenciával nem befejeződik, hanem új lendületet kell kapjon 
a megújulás folyamata, a társadalmi-gazdasági, politikai reformok kimunkálása és 
valóra váltása. 


Renner Kálmán műve 


KOZMA FERENC: 


Importfüggőségünk természetéről 


.Ha folosleges dolgokat vásárolsz ma, 
holnap el kell adnod szükséges holmikat is." 
(Benjamin Franklin) 


Gazdaságpolitikánk gyújtópontjában évtizedek óta a külgazdasági sikerek megalapozá- 
sa, illetve a külpiacon elszenvedett balsikerek következményeinek felszámolása, a megis- 
métlődésük megelőzésére való törekvés áll — eddig meglehetősen szerény gyakorlati 
eredménnyel. A törekvés jogos és érthető. A magyar gazdaság alapvető jellemzője — kis 
méretein túlmenően, ami szükségszerűvé teszi széles külgazdasági kapcsolatainak fenn- 
tartását és fejlesztését — e kapcsolatrendszer legapróbb változásaival szembeni igen nagy 
sebezhetősége. 


A gazdaság sebezhetőségének általános okai 


A sebezhetőség egyik oka az ország közismerten egyoldalú ellátottsága energiahordozók - 
kal és alapanyag-kitermelési lehetőségekkel, amit súlyosbít az élelmiszer-kivitelünk gaz- 
daságosságát kedvezőtlenül befolyásoló világpiaci agrárolló. 

A másik ok az ország még mindig érezhető mértékű s egyben sajátos módon jelentkező 
gazdasági elmaradottsága. Ennek valamiféle , átlagos szintje" — amit nagyjából a nyugat- 
európai nívónak kb. felére lehet becsülni — kevésbé zavaró, mint belső egyenetlenségei. 
[Igy a szűkebb értelemben vett műszaki tudás és a szervezési-vezetési-gazdálkodási kultúra 
közötti színvonalkülönbség — az utóbbi rovására; szakembereink konstrukciós készsége 
rovására; azon tudásbeli színvonalkülönbség, amely az egyes technológiák működtetésé- 
ben és a bonyolult technológiai hálózatok, valamint társadalmi mozgások és áramlatok 
irányításában általában tapasztalható — ismét csak az utóbbiak rovására. Végül az az 
egyenetlenség, amely az emberi rátermettség, szakértelem, munkára, racionális gazdálko- 
dásra és innovációra való kondicionáltság és a termelőkapacitások műszaki színvonala, 
valamint a rendelkezésre álló tartaléktőkék nagysága között tapasztalható. Az a megfi- 
gyelés, miszerint relatíve az emberi termelőerő minősége tekintetében vagyunk a leggaz- 
dagabbak, még akkor is igaz, ha ismerjük ennek egyenetlenségeit, és tisztában vagyunk 
azzal, hogy egészében véve ez is a közepes fejlettségű sávban mozog. A tőkehiány és a 
munkaeszközök elavultsága ma nagyobb sebezhetőségi forrás, mint tudás- és műveltségbeli 
hiányosságaink , noha ezek sem elhanyagolhatók. 

A magyar termelési tényezők tehát nemcsak viszonylagosan elmaradottak, de ellent- 
mondásokkal is terhesek. A kontrasztok ráadásul ott a legnagyobbak, ahol a 20. század 
végi világgazdaság a legtöbbet követel: a gazdasági tevékenység minőségi és innovációs 

kulcspontjain. Ez egyben magyarázza is azt, hogy a kreatív egyéniségekben egyébként 
gazdag magyar társadalom (amely az 1960-as évek konjunktúrájában oly látványos 
gazdasági sikereket tudott produkálni) a világgazdasági értékrend gyökeres átrendeződé- 
séhez ez ideig nem volt képes sikerrel alkalmazkodni. 

A harmadik tényező gazdaságunk kis mérete. Természeti kincseitől és fejlettségétől 

függetlenül, minden kis gazdaság sebezhetőbb a világgazdasági erők által, mint a hasonló 
adottságú nagy nemzetgazdaságok. 
Persze az is igaz, hogy egy a magyaréhoz hasonló nagyságú és nagyjából ugyanolyan természeti adottságú, de a 
miénknél kétszer-háromszor fejlettebb gazdaság - mondjuk a holland vagy a svéd - nálunk kevésbé sebezhető. 
ám jóval inkább ki van téve a világgazdaság széljárásainak, mint a hasonló fejlettségű és természeti adottságú, 
de jóval nagyobb méretű gazdaságok: pl. a japán vagy a nyugatnémet. 

A kis méretű gazdaságnak ugyanis nehéz kedvező szerkezetet találnia. Ha a teljesítmé- 
nyét maximalizálja és vállalkozókedve kerekedik felül, s eközben túlspecializálódik , úgy 
extrém konjunktúrafüggőségbe kerül. Ha az egyensúlyi és biztonsági szempontot részesi- 
ti előnyben, s ennek következtében túldiverzifikálódik, akkor afféle , Disneylanddé" 
válik, ahol minden megtalálható liliputi méretekben, és semmi sem gazdaságos. Az éles 
specializálódás növeli a konjunktúrafüggőséget, amit viszont jelentősen ellensúlyozhat 
egyfelől a világgazdaságba való mély integráltság, másfelől a jelentős tartaléktőke- 
állomány. Az elmaradott, a likvid tartalék nélkül gazdálkodó s a világpiac áramlataiból 
kieső (vagy kirekesztett), , outsider" kisgazdaságoknak a világpiaci változások általi 
sebezhetősége úgyszólván méreteik négyzetével fordított arányban növekszik. 


Világgazdasági kapcsolódásunk Achilles-sarkai 


u A magyar gazdaság egyik Achilles-sarka, hogy túlzott mértékben van ráutalva a 
munka tárgyainak (vagyis az alapanyagoknak és félkész termékeknek) importjára. Pon- 
tosabban fogalmazva: a jelenlegi nagymértékű konvertibilisvaluta-viszonylatú anyag-, 
féltermék- és alkatrészimport — az ugyancsak nagymértékű energia- és nyerstermékimport 
mellett — nincs biztonságosan alátámasztva gazdaságos exportlehetőséggel, és részben 
technológiai pazarlásként vész kárba az importált termék. Jelenleg a továbbfeldolgozási 
célú, jószerével helyettesíthetetlen termékféleségek teszik ki behozatalunk háromnegyed 
részét, azaz a magyar gazdaság egész nemzeti termelésének egyharmadát kizárólag azért 
állítja elő, hogy energia-, anyag- és félkésztermék-behozatalának kifizetése érdekében 
legyen mit exportálnia. Ha termelésének ez a hányada a világpiacon devalválódik s az 
import netán akadozni kezd, a mindennapi újratermelésben azonnal zavarok keletkez- 
nek, majd a gazdaság rövid időn belül sorvadásnak indul. Importunkban persze száz- 
számmal akad helyettesíthetetlen, de nem munkatárgy jellegű áru is. 

Próbáljuk - hozzávetőlegesen — megközelíteni, milyen fokú és jellegű az import helyet- 
tesíthetetlensége. 

Oo Mindenekelőtt helyettesíthetetlen minden olyan anyag behozatala, amelynek kiter- 
melése Magyarországon fizikailag lehetetlen. (Az országban felhasznált energia fele, a 
teljes vas- és színesfémszükséglet, a teljes gyapotszükséglet, a tűlevelű fa- és cellulózanyag 
csaknem egésze, a foszfát, a kén, a trópusi termékek stb. tartoznak e kategóriába.) 

o Távlatilag sem helyettesíthető (noha elvileg megtermelhető) azon áruk importja, 
amelyek termelését elképzelhető időn belül nem tudjuk ésszerű keretek között megvalósi- 
tani, vagy azért, mert termelőerőink fejlettsége még nem ért el arra a fokra, hogy a 
szükséges műszaki szinten és/vagy minőségben megtermeljük; vagy a beruházási és/vagy 
piaci lehetőségeink szűkek ahhoz, hogy a versenyképességhez szükséges tömegben termel- 
jünk. (Idesorolható a behozott termelői és fogyasztási célú gépek, műszerek és elektroni- 
kai termékek — főleg a bonyolult [szofisztikált] tömegtermékek — zöme, a magasan 
feldolgozott anyagok egy része stb.) 


IMPORTFÜGGÖSÉGÜNK TERMÉSZETÉRŐL 13 


E két kategória teszi ki importunk zömét. 

Oo Az importált áruk harmadik csoportja elvileg is, gyakorlatilag is megtermelhető 
lenne az országban, gazdaságossága sem lenne bántóan alacsony, de a rendelkezésre álló 
termelési tényezők ennél hatékonyabb módon is felhasználhatók. A behozatal tehát 

zikailag helyettesíthető, de a ricardói ésszerűség ellene szól a hazai termelésnek. Ez az 
import tehát csak akkor helyettesíthetetlen, ha a helyettesítésre szánt termelési tényezők- 
nek ennél kedvezőbb felhasználási alternatívája van. Kényszerítő szükségesség esetén, ha 
a termelési kapacitás létrehozásának megvannak a forrásai, az ilyen import hazai terme- 
léssel kiváltható. De még egy következetesen végigvitt szigorú importhelyettesítési prog- 
ram esetén is számolni kell a behozatal , természetes tehetetlenségével". A kiváltás 
ugyanis nagyjából annyi időt vesz igénybe, amíg a , veszélyhelyzet" tudatosul, a profil- 
gazdagítási (mezoökonómiai) elhatározás és a beruházási (mikroökonómiai) döntés 
megérik, valamint a kapacitás létrejön. Ez rendszerint néhány évbe telik. Addig viszont 
importálni kell, különösen akkor, ha a termék eltűnése a piacról nehezen kivédhető 
újratermelési zavarokat (energia- vagy anyaghiány, élelmiszerhiány stb.) okozna. 

Ez a kategória most importunknak mintegy egyharmada lehet, s ennek csak t 10-15 
százaléka a középtávon ténylegesen megmozgatható része. Nemzeti termékünk teljes 
volumenének tehát mintegy 3-S százaléknyi tömege az, amelynek a középtávú szerkezet- 
változások során a komparatív költségek játékszabályai szerinti cserélgetése-mozgatása 
kedvezően befolyásolhatja egész gazdaságunk hatékonyságát. A komparatív előnyök 
szerepe a szerkezetváltozásokban korlátozottabb annál, mintsem ezt hajlamosak 
vagyunk feltételezni. Igaz, jóval nagyobb, mint ahogyan azt a folyamatosan jelentkező, 
egymásra torlódó külgazdasági , szükségállapotok" érvényesülni hagyják, s annál is, 
ahogyan a makacsul autark szemléletű szabályozás érvényesülni engedi. 

Az import , maradék" hányadát teszik ki azok a tételek, amelyek nem , mélyszerkeze- 
ti" okok miatt jönnek be az országba, hanem a pillanatnyi piaciegyensúly-megbomlások 
kivédését szolgálják, vagy kereskedelempolitikai okokra vezethetők vissza. Csak erősen 
feszített belső piaci helyzetben okoz problémát az, ha ez a tized hiányzik, illetve más, nem 
a megszokott összetételben áll rendelkezésre. 


u A másik Achilles-sarkunk az export kialakult szerkezete. Néhány tényező elég 
hosszú időre előrevetíti e sebezhetőség fennmaradását. A legfontosabb az agrárolló 
sújtotta élelmiszertermékek igen nagy (mintegy egyharmados) hányada. Ez még akkor 
is nyomott csereviszonyokat okozna, ha feldolgozó ipari termékeinket szerényen javuló 
cserearányok mellett tudnánk értékesíteni. Az agrárexport csökkentése több okból is 
lehetetlen. A legfontosabb: ilyen devizatömeget az ország képtelen nélkülözni. Mindez 
az egész nemzetgazdaság működésére nézve igen súlyos dilemmákat vet fel: az agrárolló 
számunkra azt jelenti, hogy nemzeti termékünknek mintegy 1/8-nyi hányada eleve mélyen 
leértékelődve realizálódik! 

E strukturális leértékeltség azonban nemcsak az agrárexportot sújtja: idesorolható a 
vas- és aluminiumkohászati, a tömegfogyasztási (, kommersz") termékek és a klasszikus 
beruházási és háztartási felszerelések zömének kivitele is. Ha mindezt hozzászámítjuk az 
agrárexporthoz, már erősen közelítjük a kivitel egészét, nemzeti termékünknek pedig a 
felét. Ahhoz, hogy a , nem szakértelem-igényes", , kevésbé szofisztikált", , nem dina- 
mikus" , tömegáru" termékcsoportokban folyamatosan elszenvedett cserearányromlást 
ellensúlyozzuk, az ellenkező tulajdonságú árucsoportok részarányát a mainak négyszere- 
sére-ötszörösére kellene növelnünk kivitelünkben. Egyúttal a fejlett tőkés országok 
piacain olyan árfekvésjavulási tendenciát kellene elérni termékeink vevői körében, ami- 
lyenre még nem volt példa a magyar külkereskedelem történetében. Mindez nem lehetet- 
len, de nem könnyű megvalósítani, és számolni kell azzal, hogy a legideálisabb esetben 
is csak egy-két évtized szívós gazdaságpolitikai erőfeszítései nyomán bontakoztatható ki 
annyira, hogy érdemleges eredményt hozzon. 

B Harmadik sebezhető pontunk a tökés világgazdaságon belüli , outsider"-mivoltunk- 
ból adódik." Tegyük fel, hogy a magyar gazdaság exportkinálatában a reálisan elképzel- 
hető legnagyobb súlyra tesznek szert azon műszaki kultúrák termékei, amelyeket a 
mindenkori , világszínvonalon" tudunk tartani. Ezek egyenlő feltételek melletti és töme- 
ges elhelyezése a világkapitalizmus centrumaiban akkor is igen nehéz lenne. Exportáló 
vállalatainknak - minthogy arra vajmi kevés esélyük van, hogy beküzdjék magukat a 
világpiaci kinálat élbolyába, azaz részeseivé váljanak a piaci viszonyokat determinálók 
, klubjának" - be kellene sorolniok az ilyen termékek világpiaci forgalmát meghatározó 
érdekeltségi körök hierarchiájába, azon a meglehetősen szerény szinten és helyen, ame- 
lyet a transznacionális hálózatokon belül érvényesülő vastörvények jelölnek ki a számuk- 
ra. Ez esetben számolni kell azzal is, hogy a magyar gazdaság legmodernebb és legdina- 
mikusabb szektorának sorsa kívül kerül a magyar társadalom döntési hatókörén, ami 
természetesen százszor is meggondolandó. Nagyjából ugyanez a helyzet a hazai pénzügyi 
szféra és a tőkés világ bankrendszere közötti kapcsolatokkal. Óriási félreértés lenne 
azonban ezt az óvatosságra intést a kereskedelmi, kooperációs, valamint működő- és 
banktőkekapcsolatok fejlesztésétől való viszolygással azonosítani. Józan ésszel ugyanis 
ma csak azt lehet kívánatosnak tartani, hogy a magyar gazdaságnak olyan intenziv 
külföldi technológiai és tőkekapcsolatai alakuljanak ki, amelyeket távlatokban sem lesz 
oka megbánni. . 

Az előbbiekben nagy vonalakban körvonalazott fokozott szerkezeti sebezhetőségünk 
egyenesen megköveteli azt, hogy minél érdekeltebbé tegyük a , világgazdaságot" abban, 
hogy ne akarjon bennünket sebezni. Ez pedig feltételezi a kapcsolatok olyan intenzifiká- 
lását, amelyben mi nem a passzív befogadó szerepét játsszuk, hanem aktívan alakítjuk 
e kapcsolatokat, figyelemmel a kölcsönös érdekeltség hosszú távú egyensúlyára is. Vala- 
miféle gazdasági , szimbiózis" kiépülését kell szorgalmaznunk. Csak ne legyen illúziónk, 
hogy ezen együttműködés kibontakozása során olyan szervesen beépülhetünk az ő 
információs, K t F, döntés-koordinációs és tökeátcsoportosítási integrációjukba, hogy 
ettől esélyeink a tőkés világpiac igényesebb szektoraiba való sikeres integrálódásra 
egyenlőkké válnak egy hasonló nagyságú és hasonló fejlettségű tőkés gazdaságéval. 
Illúziók nélküli gazdaságpolitikát csak abban a tudatban formálhatunk, hogy , outsi- 
der"-ségünk olyan realitás, amellyel minden vonatkozásban számolnunk kell, s fáradha- 
tatlanul kell keresnünk a kompenzáció - vagy legalábbis az enyhítés — lehetőségeit, akár 
a fejlesztés-, akár a kereskedelem-, akár a viszonylati szerkezet módosításával vagy a 
gazdaságpolitika más eszközeivel. 

u Negyedik szerves gyöngeségünk az előzőkből következik. Ha ugyanis a tőkés 
világgazdasági szektorban elkerülhetetlen — bár bizonyos, meglehetősen szűk korlátok 
között enyhíthető — kiívülállói mivoltunk, akkor erősen fel kellene értékelődnie külgaz- 
daságpolitikai felfogásunkban azoknak a területeknek, ahol a szocialista gazdasági 
együttműködés többé-kevésbé harmonikus áthidalási lehetőségeket kínál az ország szá- 
mára. 

Ilyen kínálkozó lehetőség pl. a helyettesíthetetlen anyag-, energia- és alkatrészimport 
megfizethető áron és többéves szerződésekben biztosított módon; a technológiai fejlesz- 
tés harmonizálása a Kt F-munkamegosztás és a licenc- és technológiaforgalom intenzifi- 


1 Kívülállói mivoltunkból eredő helyzeti hátrányainkra már korábban megkíséreltem felhívni a figyelmet. (Az 
optimalis nyitottságról - még egyszer. K ülgazdaság, 1981. 9. sz.) Most is szükségesnek és indokoltnak tartom ezt, 
mert úgy vélem, hogy a tökés vilaggazdaságba való integrálódási lehetőségeinket, illetve annak feltételeit tekintve 
ma is rengeteg az illúzió. Nagy András pl. egy a közelmúltban megjelent cikkében e kijelentésemért . kishitűséggel" 
és befeléfordulás-pártolással vádol. (Miért nem megy? Valóság, 1988. 2. sz.) Nos, örömmel osztanám véleményét, 
ami az áruk és termelési tényezők áramlásának felszabadítását és a nemzetközi térben való átrendeződésének a 
mi gazdaságunkra gyakorolt áldásos hatását illeti, ha - a tények alapján — bebizonyosodnék, hogy ez a kívülállói 
hátrányos helyzet nem létezik, vagy az súlyos gazdasági, életszínvonalbeli és egyéb természetű áldozatok nélkül 
felszámolható. Amig azonban a tények e hátrányos helyzet fennállását igazolják, elkerülhetetlennek tartom a 
gazdaság ésszerű és célirányos eszközökkel való fokozott védelmét. 

kálása útján; a termelés és export rentábilitásának növelése a kölcsönös nagy volumenű 
szállítások biztosításával a feldolgozó iparban; különösen a gép- és elektronikai termelési 
kultúrák területén az export szellemi termék hányadának s ezzel árfekvésének növelése 
a beruházás- és rendszerexport elterjesztésével; közös export-fővállalkozások harmadik 
országokba az ideiglenesen vagy hosszabb időre fellépő tökehiány működő- vagy kölcsön- 
töőkeexporttal és -importtal való áthidalására stb. 

Vagyis igen jól jönne az, ha a világ e hányadába, ahol nem kívülállók, hanem , inside- 
rek" vagyunk, de facto integrálódhatnánk és pótlólagos, indukált növekedési forrásokat 
szerezhetnénk, miközben ugyanilyen pótlólagos forrásokat indukálhatnánk partnereink 
számára is. A fenti felsorolás a mai körülmények ismeretében vágyálomnak tűnik, noha 
sok feltétele erősen érőben van. Kétségtelen, hogy a mai együttműködési mechanizmusok 
és intézmények fennmaradása nem sok esélyt ad arra, hogy tömegessé váljanak azok az 
együttműködési módok, amelyek érezhetően csökkenthetnék a magyar gazdaság sebez- 
hetőségét. A hidegháborús korszakban, a fejlődés , extenzív szakaszában" ez az együtt- 
működés rendkívüli fontos előrehajtó erőnek bizonyult. A mai követelmények között 
sem pótolható semmi mással: modernizálása halaszthatatlanná vált. Realizálásának 
esélyeit növeli a tagállamok gazdasági reformjainak napirenden levő kibontakoztatása. 

a A következő tényező, amely erősen legyengíthet s a fentebb felsorolt tényezők 
negatív hatásait rendkívül felerősítheti, a gazdaságpolitika szférájában rejlik. Ilyen pél- 
dául, ha a gazdaságpolitika igen nagy horderejű döntéseket — esetleg kínos halasztgatáso- 
kat követően — felületesen előkészítve, kapkodva változtat. Kiváltképpen így van — és 
hátrányos — ez, ha mindezt egy-egy középtávú perióduson belül teszi; ekkor ugyanis a 
gazdaságpolitikai preferenciák által indukált fejlesztések, beruházások félbemaradnak, 
a szerkezeti fejlesztési koncepciók torzszülöttekké korcsosulnak, bevezetett irányítási 
konstrukciók működésképtelenné válnak vagy a szándékokkal ütköző módon működ- 
nek. Ezt gyakorlati tapasztalatok bizonyítják. Csak ront a helyzeten és az esélyeken, ha 
a következetlenséget és kapkodást , megideologizáljuk" és gazdaságelméletünkben a 
reformmal azonosítjuk azt: holott a szigorú rendszerszemléletben megtervezett és szívós- 
makacs következetességgel kivitelezett komplex változtatásokból álló valódi, építő reform- 

zemlélettől nagyon 1s távol áll a következetlenség és a kapkodás. 

Talán mondani sem kell, hogy a nemzetközi gazdasági kapcsolatokra olyannyira és 
oly egyoldalúan ráutalt gazdaságban, mint a miénk is, e hirtelen, heves reakciók óhatat- 
lanul és szinte azonnal kivetülnek a fizetési mérlegre, hacsak a gazdaságpolitika át nem 
hárítja a számlát — áruhiány vagy infláció formájában - a lakosságra. Paradoxonnak 
hangzik, de igaz: a kis, sebezhető ország rugalmas nemzetközi manőverező képességének 
semmi sem árthat többet, mint saját következetlen, kapkodó gazdaságpolitikája, akár 
azért, mert nincs , idege" konzekvensen végigvinni elhatározásait, akár azért, mert az 
egymással versenyző érdekcsoportok és az egymással cívódó teoretikus iskolák nyomá- 
sainak engedve elvtelenül váltogatni kezdi fejlesztési és irányítási filozófiáját. 

A fentebb felsorolt sebezhetőségi pontok közül igazán csak egy van a kezünkben- 
hatalmunkban: ez pedig a gazdaságpolitikai megalapozottság és következetesség, a 
döntési és végrehajtási higgadtság érvényesítése. Ez esetben viszont alapvető feladattá 
válik, hogy elviselhető (sót: javunkra fordítható!) mozgásformát találjunk külgazdasági 
környezetünkhöz fűződő felemás viszonyunknak. 3 


A külpiac és a belpiac lehetőségei 


Felmerül a kérdés: vajon segíthet-e a magunkra találásban a belpiac? Van-e ez a piac 
olyan kiterjedt, olyan dinamikus és olyan igényes, hogy képes legyen biztonságot s egyben 
előrehajtó impulzusokat adni a termelőszektor számára: mind a saját maga, mind pedig 

az eljövendő exportsikerek érdekében? Vagy másként: mennyiben tanácsos egy (az imént 
felsorolt gyöngeségekkel és sebezhetőségekkel küszködő) gazdaság számára a továbbfej- 
lődés feltételeit (szellemi és anyagi forrásait, a mozgás irányát determináló impulzusokat) 
a hazai gazdaságpolitika kompetenciáján kívülre helyezni? 3 

A gazdaságpolitikai szempontból használható válaszhoz először is tisztázni kell azt, 
hogy a külső és belső piac messzemenően nem különül el egymástól, sőt azok egymást 
igen mélyen áthatják. Valójában igen kevés az olyan áru, amelynek teljes életciklusa a 
belső piacra korlátozódik. A termékek döntő többsége nem tartozik ide, mert a termelés- 
feldolgozás valamelyik fázisában közvetlenül kapcsolódik a külpiachoz, az import vagy 
az export révén. Igen nehéz vagy talán nem is lehet , vegytisztán" hazai származású vagy 
felhasználású terméket találni. 

A végtermék előállítása folyamatában a technológiai láncok belföldi szakaszain a 
nyersanyagból fokozatosan késztermékké , nemesülő" áru úgy halad végig, hogy közben 
nak, hanem egyúttal el/ is adják. A belpiaci adásvételi ügyletek legtekintélyesebb hányada 
éppen a nyers- és intermedier termékek forgalmát közvetíti. Az adásvételek további 
jelentős hányada a beruházási és (közületi, illetve személyes) fogyasztói piacon realizáló- 
dik; végül a piac negyedik szegmense a külkereskedelmi cserék világa. 

Magyarországon az adásvételeknek mintegy 4/10-e a belföldi eredetű termelőfelhasz- 
nálási célú forgalom. Az ugyancsak belföldi eredetű beruházási javak adásvételei az 
összforgalomnak alig több, mint 6 százalékát teszik ki, a fogyasztási cikkeké pedig 21-22 
százalékot. A kettő együttesen alig haladja meg a forgalom 1/4-ét. Az adásvételek 15-16 
százaléka export, illetve import, és ennek mintegy 75-80 százalékát termelőfogyasztási 
célú termékek teszik ki." A munkatárgyak, beruházási javak és fogyasztási cikkek 
előállításában a , vegytiszta" belföldi eredetű munka mennyisége jóval kevesebb, mint 
amennyinek látszik. 


Az ágazati szerkezet sebezhetősége 


A termelés egy tizede olyan ágazatok termékeiből áll, amelyek erősen exportirányultak, 
vagyis kibocsátásuk több, mint 40 százalékát külpiacokon realizálják. Ha ehhez hozzá- 
számítjuk a termelés 20-40 százalékát exportra termelő ágakat, az egész hazai termelő- 
szektor mintegy felénél tartunk. 

Elvileg tehát — exporteladásaik nagy súlya okán - a termelő ágazatok fele a külpiac 
ösztönző vagy korbácsoló hatása alá helyezhető. Valójában azonban az exportkibocsá- 
tás zömét — különösen a konvertibilisvaluta-viszonylatban - olyan ágazatok adják. 
amelyek a piaci impulzusokra csak negatív értelemben képesek viszonylag gyorsan 
reagálni, történetesen: ha kedvezőtlen hatás éri őket, visszavonulnak. Igaz, a pozitív 
reagálás műszaki feltételei sem kedvezőek (nagy, fajlagos beruházásigény, hosszú beruhá- 
a kohászatra, a nehézvegyiparra), de a tartaléktőke és a szükséges információmennyiség 
sem áll rendelkezésre. A nemzeti jövedelemhez viszonyított magas exportráta így sajnos 
nem expanzív, hanem defenzív helyzetet, permanens valutahiánnyal, fizetési nehézségek- 
kel küszködő politikát tükröz. 

A többé-kevésbé erősen exportáló magyar ágazatok között éppúgy vannak olyanok, 
amelyeknek fejlett tőkés országbeli megfelelői a világpiacon dinamikusan expandálnak. 
mint olyanok, amelyek stagnálnak. Vannak közöttük olyanok, amelyek hazai fejlesztése- 
hez közismerten kedvezőek a feltételek és olyanok, amelyek sem tradícióval, sem egyéb 
kedvező adottsággal nem rendelkeznek. Ez utóbbiak egy részét nemhogy exportorientált 


2 A közölt adatokat a KSH ágazati kapcsolatok mérlegeiből számitottam. A legfrissebb rendelkezésre álló 
adat 1985-ös. (K. F.) 

állapotban nem lenne szabad tartanunk, de voltaképpen a belpiac szükségletét is célsze- 
rúbb lenne importból fedeznünk. Ez azonban úgyszólván lehetetlen a mai helyzetben. 
Importunk ugyanis permanensen túlfeszített: 3/4 része — mint erről már fentebb szó volt 
- munkatárgyakból áll, miközben rendkívül lassú a termelőberendezés-állomány korsze- 
rú importgépekkel és műszerekkel való feltöltésének üteme, rendkívül kevés a vásárolt 
szellemi termék, és a fogyasztásicikk-import permanens szüűkreszabottsága is tűrhetetle- 
nül szétaprózott választéktermelést kényszerít rá feldolgozó iparunkra. Rendkívül nehéz 
kiszabadulni e bűvös körből. A termelés gerincét alkotó leginkább K -t F-igényes ágaza- 
tok teljes halmozott munkatárgy-felhasználásának több mint egyharmada importból 
származik. Ezek adják az árukibocsátás egynegyedét. Az ágazatok további harmadának 
az importanyagoktól való függése 25-33 százalékra tehető. Ezek az ágazatok egyben a 
konvertibilis deviza ellenében behozott anyagok, féltermékek legnagyobb fogyasztói is. 
Exportjuk zömmel a TRbl-viszonylat felé irányul. 

A vázolt összefüggések a hazai termelés szerkezetének azon alapdilemmáját jelzik, 
miszerint a csaknem általános jellegű, sokoldalú és mély tagozódású anyagimport-függő- 
séggel szemben olyan, nem dinamikus exportszerkezet áll, amely csak néhány ponton 
támaszkodik masszív, tiszta devizaszerző ágazatokra. Ezek zömének termékei azonban 
leértékeltek , piacuk nem dinamikus, termelőkapacitásuk viszont a nemzeti vagyon jelentős 
hányadát teszi ki, foglalkoztatási képességük magas és exportjuk egyelőre pótolhatatlan. 
A fejlettebb exportorientációra alkalmas ágazatok zöme vagy nettó devizafelhasználó 
(föként a hazai végfelhasználó , nevében" költi a devizát), vagy pedig az exporttal éppen 
csak kitermeli annak az árát, amit anyagfelhasználó-importőrként elfogyaszt, s azon 
végül is kevés tiszta devizát szerez. Termékeik importfedezetet meghaladó hányadának 
zöme ugyancsak belpiacra, illetve KGST-exportra megy. 

Mihelyt a cserearányok kedvezőtlenül változnak, az egyensúly felborul. Az exportvo- 
lument növelni ugyanis -— ilyen sebezhető áruösszetétel mellett — csak erősen romló 
hatékonyság (ugrásszerűen növekvő devizakitermelési költségek) mellett lehetséges, az . 
import zöme azonban nem rugalmas: a gazdaság mindennapos működéséhez szükséges 
energiát, anyagot, alkatrészt be kell hozni, ha esik, ha fúj. 


importtakarékossági lehetőségek 


A magyar gazdaság - ismert sajátosságainál fogva -— nem képes gyorsan reagálni a 
kedvezőtlen külpiaci mozgásokra sem az import visszafogásával, sem a gazdaságos 
export gyors ütemű kiterjesztésével, hanem csak két módon: vagy eladósodással, vagy 
a hazai felhasználás visszafogásával. Az utóbbi esetben mérlegelheti, hogy a beruházáso- 
kat fogja-e vissza vagy a fogyasztást, vagy esetleg minden erejét a termelőfelhasználásban 
tapasztalható pazarlás kiküszöbölésére fordítsa. 

A gép-(felszerelés) beruházások minden egyszázalékos visszafogása mintegy 300 millió 
forint értékű gépbehozatalt, illetve gépipari anyagimportot tehet szükségtelenné, további 
mintegy 120-140 millió forint értékű anyagimport pedig az építőipar visszafogása nyo- 
mán válik feleslegessé. Ez összesen a félmilliárd forintot sem éri el (ez persze igen 
hozzávetőleges becslés). A fogyasztás visszafogásának minden 1 százaléka ennek a 
tízszeresét jelenti, a termelőfogyasztásra kerülő importanyag 1 százalékkal való csökken- 
tése pedig több, mint hússzorosát, mintegy 10 milliárd forintot. 

A legnagyobb importtakarékossági lehetőségeink tehát a termelőfelhasználás, pontosab- 
ban az importált munkatárgyakat felhasználó termelőfolyamatok területén adódnak. Ez 
már csak azért is figyelmet érdemel, mert olyan módszer, amely egyrészt nem ássa alá 
a lakosság munkakedvét; másrészt nem fékezi a műszaki fejlesztést, ellenkezőleg, a 
fajlagos anyagfelhasználás mérséklése, a helyettesítő anyagok megkeresése és alkalmazá- 
si technológiájuk kidolgozása nagyon is kívánatos irányban gyorsíthatja fel a K t F-tevé- 

kenységet; harmadrészt a különböző anyag- és intermediertermék-gyártás kialakítá- 
sa műszaki fejlesztési szempontból igen ígéretes szerkezetváltozásoknak is szerves részévé 
válhat.? Ezzel szemben a beruházások visszafogása jelent ugyan némi importmegtakarítást, 
de egyidejűleg erősen visszafogja a műszaki fejlődést, szűkíti a beruházási cikkeket termelő 
ágazatok hazai piacát (ami egyes gépipari ágak esetében végzetes sorvadást okozhat). 

A lakossági és közületi fogyasztás visszafogása, amennyiben bizonyos racionalizálási 
erőfeszítéseket (a költségvetés által finanszírozott intézmények és a háztartások takaré- 
kosabb, célirányosabb gazdálkodását, pazarlások megszüntetését, ésszerű életmód, élet- 
vitel kialakítását, káros fogyasztói szokások elhagyását stb.) kényszerit ki, akkor és addig 
hasznos lehet. Ha ezen túlmegyünk, az egészében korlátozott jelentőségű, közvetlen és 
közvetett vonzataiban összesen 1,2 milliárd forintnyi importmegtakarításért (amelynek 
kb. a fele a konvertibilis valuta) - jó esetben is feltehetően -— ugyancsak 1 százalékos 
teljesítmény-visszafogással kell fizetnünk. Ez, GDP-ben mérve, meghaladja a 80 milliárd 
forintot: vagyis többet veszítünk a réven, mint amennyit nyerünk a vámon. 

Meggyőződésem, hogy a belső fogyasztói piac szűkítése - azáltal, hogy szűkítjük a 
hasznos munkával arányos jövedelemszerzési lehetőségeket, inflációval, progresszív adó- 
val elvonjuk a megszerzett jövedelem növekvő részét, vagy áruhiány folytán elkölthetet- 
lenné tesszük azt — önmagában kifejezetten káros. Maga a restrikció ugyanis nem indít be 
sem racionalizálási, sem műszaki fejlesztési, sem külpiaci expanziós folyamatokat, de arra 
, alkalmas" , hogy szétzilálja a gazdaságot és zavarforrásokat létesítsen a nemzeti újrater- 
melési hálózatban. Ez - a lényeget tekintve - akkor is így van, ha tudjuk, hogy a 
termelőfelhasználás megtakarítási lehetőségei merőben más természetűek, mint a lakos- 
sági fogyasztás vagy a beruházások visszafogása. Utóbbiak - ha sok oldalról determinál- 
tan is — lényegében gazdaságpolitikai döntéstől függnek, s viszonylag gyorsan keresztül- 
vihetők, míg a termelőfelhasználásnak csekély, alig tized vagy pár tized százaléknyi 
megtakarítása is sokoldalú és nagy erőfeszítéseket követel, modernizációt, innovációt, 
technikai fejlesztéseket, olykor beruházásokat is kíván, azaz valamivel hosszabb lefutású, 
de egyben perspektivikusan sokkal ígéretesebb út is. 


Persze elképzelhető, hogy a fogyasztási szerkezet racionalizálása lehetővé teszi a 
fogyasztási szint megőrzését — sőt: még növelését is — a pillanatnyi külgazdasági egyen- 
súly sérelme nélkül, és előkészíti az exportképesség jövőbeni növelését, illetve az importra- 
cionalizálás elmélyítését. Itt elsősorban olyan alapvető, a lakosság értékítéletében is 
előkelő helyet elfoglaló szükségletek kielégítésének meggyorsításáról van szó, amelyekért 
érdemes a munkateljesítményt növelni, s amelyek kielégítése az életkörülményeket oly 
mértékben teszik általában kultúrálttá és igényessé, hogy annak hatásai átgyűrűztethe- 
tők a termelési kultúrákra is. Olyan árufajták belső piacának gyors bővítéséről — azaz 
a kínálat növeléséről, valamint a hozzájutás abszolút (azaz a jövedelmekhez viszonyított) 
és relatív (azaz a konkurens fogyasztási szerkezet áruválasztékának árszintjéhez viszonyi- 
tott) lehetőségeinek bővítéséről — van szó, mint a lakás, a közművesítés, a telefon, az 
építőanyagok és a házimunkákhoz szükséges cikkek. E javaknak bőséges mennyiségben, 
jó minőségben és kultúrált körülmények között kell rendelkezésre állniok, kiegészülve 
a korszerű tömegközlekedéssel, az emberléptékű lakóhelyi környezettel stb. Ma az e téren 
tapasztalt, a lakosság energiáját pazarló, egészségét romboló hiányoknak a gyors ütemű, 
kulturált, igényes, tömegesen fizetőképes belső piacot teremtene egy sor olyan termelőte- 
vékenység számára, amelyek ma az átlagosnál jóval kevésbé importigényesek, s közülük 
egyesek később exportorientálttá tehetők. 


3 Az anyagtakarékosságban és az anyagtakarékosság-centrikus műszaki fejlesztésben rejlő számottevő lehető- 
ségekről bővebben lásd Hoványi Gábor kitűnő tanulmányát (Közgazdasági Szemle, 1988. február). 

A belpiac megbecsülése - elzárkózás nélkül 


A bel- és külpiaci orientáció aránya a gazdaságstratégia egyik alapkérdése, amelyet nem 
szabad sem taktikai megfontolásoknak alávetni, sem egyoldalú szempontok vagy divat- 
áramlatok befolyása alatt alakítani. Óriási, végzetes tévedés lenne feltételezni, hogy az 
egyoldalúan belpiacra támaszkodó nemzeti termelés , nyugodtan" fejlődhet, mert mentes 
a világpiaci kockázatoktól: az elmaradás kockázata ugyanis százszázalékosra nő -— azaz 
bizonyossággá válik. Ugyanilyen téves és veszélyes az a feltevés is, hogy a gazdaság 
szerkezetének és mechanizmusainak minél szélesebbre tárása automatikus biztosítékot 
jelent az elmaradás ellen, mert serkentő hatású világpiaci nyomást enged a hazai terme- 
lésre, s ez az egyetlen reális erő ahhoz, hogy a gazdaság lépést kényszerüljön tartani a 
világfejlődéssel. Bizonyos esetekben - túl nagy fejlettségbeli eltérés esetén, agresszív, 
diszkriminatív közegben stb. -— a meggondolatlan nyitás romboló hatásúvá is válhat. Van 
tehát a belpiac védelmének egy - térben és időben konkrétan adott — optimális nagysága 
(és célszerű módszere), amelyet ha nem alkalmazunk, a gazdaság szerkezeti deformálódá- 
sa és világpiaci degradálódása csaknem teljes bizonyossággal bekövetkezik. 

A belpiacra és külpiacra támaszkodás mértéke és módszerei tekintetében a gazdaság- 
politikának elég szűk választási lehetősége van. Ha e sávból tartósan kilép akár a túlzott 
protekcionizmus és autarkia, akár a túlzott liberalizmus, azaz a megalapozatlan exportex- 
panziókkal támogatott értelmetlen importnyitás -— Magyarország esetében az anyagfel- 
használási importfüggőség növelése — irányába, újratermelési zavarokkal, szerkezeti tor- 
zulásokkal és hatásfokvesztéssel kell számolni. 

Persze az optimálishoz közelítő megoldás nem egyszerűen elhatározás vagy számítá- 
sok kérdése. Ennek kiformálásakor meg kell küzdenünk belső és KGST-piacunk súlyos 
szerkezeti deformáltságának és a hosszú évtizedeken keresztül érvényesített félresikerült 
szabályozásoknak a következményeivel, ami egészségtelen — de objektíve magyarázható 
- viselkedési reflexeket és eltorzult belső munkamegosztási viszonyokat hozott létre a 
vállalati világban. A vállalatok a kölcsönös érdekeltségen alapuló gazdasági kapcsolatok 
és munkamegosztási relációk hiányosságaiból következően ellenérdekeltek a továbbfel- 
dolgozásra szánt termékek hazai piacra való termelésében." Jószerével a végtermékek 
belpiacon való eladását vagy — ami ezzel majdnem egyenértékű - a TRbl-viszonylatú 
exportját részesítik előnyben, mivel ez , jár a legkevesebb bajjal" mind a termelés, mind 
az értékesítés területén. 

De nemcsak a belső munkamegosztási viszonyok szétzilálódásáról van szó, hanem 
arról is, hogy a szocialista piacokon a vállalat mint eladó, fölényes helyzetben van, mivel 
a belpiac általában nem telített, a KGST-piacon pedig állami biztosítékok mellett lehet 
realizálni. Az anyagimportnál és a beruházásoknál azonban ugyanezek a vállalatok 
általában a konvertibilisvaluta-viszonylatot részesítik előnyben, mert itt többnyire kor- 
szerűbb áruhoz jutnak; a vásárlás feltételei jobbak, kulturáltabbak (szállítási fegyelem, 
kiegészítő szolgáltatások stb.), és sok esetben az árak is kedvezőbbek, vagy ha nem, a 
drágább (leértékelt valutáért vásárolt, vámmal terhelt) anyagköltségeket tovább lehet 
görgetni a vásárlóra. Hasonló kielégíthetetlen , éhség" tapasztalható a fogyasztói javak- 
nál is. Ilyen körülmények között a tőkés import java része szinte pillanatok alatt hiány- 
cikké válik. Mindez nem lebecsülendő piaci láncreakciókat indít el. 4 belső piac a saját 
- végső soron mély, érdekeltségi és munkamegosztásbeli zavarokkal összefüggő — hiány- 
próbálja korrigálni, hogy szivacsként, szinte korlátlanul szívná fel a konvertibilis valutáért 
megvásárolható árukat, ha lehetősége volna rá. 


4 A belső és külső munkamegosztás és struktúra összefüggéseiről lásd bővebben Illés Iván kitűnő elemzését, 
amely a Társadalmi Szemle 1987. novemberi számában jelent meg Munkamegosztás - struktúra - külgazdaság 


cimmel. 

Ezek a lehetőségek azonban nagyon 1s korlátozottak : szigorú egyensúlyi politika esetén 
a gazdaság exportképessége (devizaszerző képessége) a plafon. Ha ez a korlát fellazul, 
akkor egy ideig az importéhség kielégítésének tendenciája felülkerekedhet, ami óhatatla- 
nul eladósodáshoz vezet az adott exportkapacitás mellett. Az eladósodás nyomán először 
a kamatterhek lépnek be, mint importkorlátozó tényezők, majd a visszafizetési kötele- 
zettségek. Amig az eladósodási folyamatban a belpiac képes kiterjedni anélkül, hogy a 
kiterjedést a fajlagos teljesítmények növekedése alátámasztaná, az eladósodottság előre- 
haladottabb állapotában - az egyéb körülményeket változatlannak tekintve — a belpiac 
szűkül. Ez a szűkülés elvileg a teljesítményektől függetlenül következik be. Valójában 
azonban a belpiac élénkítése-szűkítése és a teljesítmények elég szoros kölcsönhatásban 
vannak egymással. Így például, ha az anyag jellegű termékek importját korlátozzuk, a 
zavarok a munkatárgypiacra koncentrálódnak: itt hiányjelenségek lépnek fel, amelyek 
kooperációs és termelési zavarokat okoznak, és végigfutva a technológiai láncokon, 
nemsokára megjelennek a beruházási, fogyasztói, valamint exportpiaci szektorokban is. 
De a munkamegosztás funkcionális zavarai önmagukban is lassítják a növekedési ütemet 
és rontják a termelési tényezők kihasználtsági fokát. 

Ha az importkorlátozás a beruházási javak hazai piacát szűkíti, ennek először a 
termelékenység növekedése vallja kárát. Később, amikor az importkorlátozás már kiter- 
jed a korábban importált korszerű technológiának az alkatrész-utánpótlására és megúji- 
tására is, már nem egyszerűen növekedésfékezésről van szó, hanem a teljesítmények 
leépüléséről. A fogyasztási javak importjának korlátozása versenykorlátozó, és a lakos- 
ság termelési kedvének csökkenése révén építi le az elért teljesítményszintet. 

Mindez akkor van így - hangsúlyozom - ceteris paribus, ha csak importkorlátozást . 
hajtanak végre és semmi egyebet. Mert, ha az importkorlátozással egyidejűleg sikeres 
akciók történnek a belső piac szűkülésének ellensúlyozására, az említett teljesítmény- 
visszaesések elkerülhetők, sőt a fejlődésnek esetleg újabb lökések is adhatók. Az import- 
korlátozási politika csak akkor lehet igazán sikeres, ha azt egy komplex fejlesztési politika 
részeként dolgozzák ki és viszik végbe. Ilyen aspektusban kiderülhet, hogy a szó szoros 
értelmében vett importkorlátozásra (azaz az import egész volumenének, úgyszólván 
válogatatlan csökkentésére) nincs is szükség, vagy — súlyos esetben - legfeljebb egy-két 
évig van rá szükség. A problémák zömét ugyanis nem annyira az import túlzott volumene, 
mint inkább adott áru- és viszonylati szerkezete okozza. A probléma gyökerét jelentő 
exportképtelenség és exportgazdaságtalanság sem volumenkérdés elsősorban, hanem 
jelentős mértékben áru- és/vagy viszonylati szerkezetprobléma. Más szóval, az adott 
termelési tényezőgarnitúra segítségével is nagyobb hatásfokkal lehetne felhasználni a 
csökkentett anyagimportot és több, rentábilisabb exportterméket lehetne létrehozni, ha 
némileg változtatnánk a termékösszetételt és átrendeznénk a piaci orientációt. 

Ha ilyen megközelítésben vizsgáljuk gazdasági szerkezetünket és külgazdasági kapcsolatainkat, rá kell jön- 
nünk: nem az az alapvető probléma, hogy termelőkapacitásainkhoz képest sokat exportálunk vagy importálunk -e, 
hanem az, hogy nem azt állítjuk elő, amit gazdaságosan exportálni lehetne. Részben ennek következtében is nagyobb 
az importigény , mint amekkorát gazdaságos exporttal fedezni tudunk . Az import részben olyan árukból áll, amelyeket 


itthon is elő lehetne állítani, ezzel szemben viszont alig hozunk be olyan termékeket, amelyeket tanácsos volna 
tömegesen importálni. Nem a szerkezeti nyitottság a túlzott, hanem az export és import szerkezete torz. 


E megfontolás másik oldala a belpiac megítélése. Itt sem az az alapvető baj, hogy 
általában szűk, hanem az, hogy iparfejlesztésünk sok esetben azt a hibát követte el, hogy 
belsőpiac-orientált módon fejlesztett olyan ágazatokat, amelyeknek technológiai köve- 
telményei jóval nagyobb méretű piacot követeltek volna, vagy pedig lemondott olyan 
ágak fejlesztéséről, amelyek számára a hazai piac mennyiségi és minőségi követelményei 
elegendőek lennének a világszinten maradás megalapozásához. Az előbbire a kohászat, 
. a nehézgépipar, teherautógyártás a példa (ezek zöme exportorientálttá vált, de , születési 
hibáit" nem tudta levetkezni), az utóbbiakra az élelmiszer-gazdasági gépgyártás, épitő- 
gépgyártás, energetikai gép- és berendezésgyártás kínálkozik példaként. 

A szelektív fejlesztés néhány stratégiai alapkérdése 


Végül is gazdaságpolitikánknak a belpiacon való megjelenés és/vagy a külpiacra való 
támaszkodás preferálását — és ennek rendkívül széles eszközrendszerét — fejlesztési straté- 
gájának szolgálatába kell állítania. Néhány példával illusztrálom a piacorientáció és a 
fejlesztéspolitika összefüggését. 

u Nem szabad lebecsülni a belpiac felvevőképességét és fejlődésre kényszerítő szere- 
pét pl. azokon a gazdasági területeken, ahol ez a piac az optimális gazdaságossággal 
működtethető kapacitásokhoz képest elég széles és a világpiac támasztotta minőségi- 
múszaki követelményekhez mérve is elég igényes. 

Ilyennek tartom pl. az élelmiszer-termelő vertikum gépipari és - részben - vegyipari háttériparának felvevőpia- 
cát, az építőipari-szakipari kisgépek, lakberendezési cikkek, épületgépészet és szerelvények piacát, valamint a 
lakóépületeket, az energetikai, energiaracionalizálási és környezetvédelmi berendezések piacát stb. Ezek és a 
hozzájuk hasonló termelőtevékenységek súlypontjukkal a belpiacra tudnak támaszkodni: az export igen fontos, 
de csak második vonalbeli tevékenységük, szemben olyan területekkel, amelyeknek életképességét egyértelműen 
külpiaci tevékenységük határozza meg. 

a A belpiacra orientált tevékenységek közé ideiglenesen besorolhatók olyanok is, 
amelyek termékeinek elhelyezéséhez a hazai vásárlóerő ugyan elegendő lenne, de a 
termelés hazai fenntartása mégsem előnyös, mert vagy drága és/vagy gyenge minőségű 
a termék, vagy éppen minden rendben is lenne a termelés körül, de az itt lekötött 
munkaerőt, tőkét, anyagot ennél hatékonyabban is lehetne hasznosítani. 

A hazai kommersz minőséget gyártó ruházati, cipő-, bútor- és elektronikai iparnak, vasúti járműiparnak. az 
allattartásnak és hústermelésnek egy része és még igen sok termelőtevékenység sorolható e szektorba. Egy részük 
használható árut termel elfogadható költségekkel, ám ugyanilyen használható árut alacsonyabb költségekkel lehet 
beszerezni importból (pl. a fejlődő országokból). Az így felszabaduló termelési tényezők egy része átállítható akár 
arra, hogy analóg tevékenységet folytasson magasabb minőségi szinten (nem tömegkonfekciót), vagy arra, hogy 
az adott területről átáramoljék magasabb követelményeket támasztó, igényesebb területre (a konfekcióiparból 
átképzés révén átmenjen a munkaerő és átáramoltatás révén a tőke pl. a finommechanikai iparba, ott exportálható 
műszereket termeljen, s az így szerzett deviza egy részét a konfekcióipar termékeinek behozatalára fordítsuk). 
Talán mondani sem kell, hogy ezeknek a valóban kívánatos átállásoknak, változásoknak a gyakorlati keresztülvi- 
tele távolról sem egyszerű; sok érdekeltségi, szabályozási, szervezeti és szervezési feltétel, körülmény Meglett vagy 
valtoztatását igényli. 

Hosszabb távon a belpiac áruellátásában a hazai termelést és az importot reális 
alternatívaként kell számba vennünk (azzal a korlátozó feltétellel, hogy az összes import 
értéke néhány éves átlagban nem haladhatja meg a rendelkezésünkre álló devizaforrások 
által nyújtott lehetőségeket; vagyis szerkezeti eladósodást nem vállalhatunk, ellenkező- 
leg, égető szükségesség, hogy adósságállományunkat belátható távlatban mérsékeljük). 
Hangsúlyozni kell: a belpiacra orientált tevékenységeknek nem hatékonyságukban, hanem 
realizálódásuk módjában szabad különbözniök az exportorientáltaktól. Amig azonban ez 
a - ma még ideálisnak tűnő - állapot bekövetkezik, a belpiacra való termelés a hatékony- 
sági szempontból reményteljes (de még nem piac- és versenyképes) tevékenységek , óvó-" 
és , nevelőhelye" is kell legyen. 

u Nem szábad lebecsülni a hazai termelés mennyiségi és minőségi teljesítőképességét 
egy sor olyan területen, ahol nem azért vagyunk az anyagimportnak kiszolgáltatva, mert 
természeti, fejlettségbeli vagy tömegtermelési okokból távlatilag sem lehet (vagy nem 
ésszerű) hazai gyártásra berendezkedni. A munkatárgyak - nemzetközi összehasonlítás 
szerint is — igen magas aránya importunkban (különösen meglévő gyenge-közepes export- 
és versenyképességünk , valamint a világpiacba való felemás integrálódásunk mellett) túl- 
zottnak mondható: mindenekelőtt a konvertibilis valuta viszonylatában. Ezt a tendenciát 
- az ésszerűség határai között — mérsékelni kell, KGST-viszonylatba való áttereléssel és 
importhelyettesítő hazai fejlesztéssel is. 

A meglévő - kihasználatlan — termelőkapacitásokkal sok esetben hazai eredetű anyag- 
ra vagy alacsonyabb feldolgozottságú (azaz olcsóbb) anyag importjára támaszkodva elég 
jelentős, nem drága (legalábbis az ellenértékexportnál olcsóbb Ft/deviza kitermelésű!) 

importhelyettesítő termelést lehet megvalósítani. Persze óriási munkatárgyimportunk 
döntő része nem váltható ki, mert helyettesíthetetlen. Egy részük ugyan helyettesíthető, 
de csak távlatban, minthogy jelentős beruházást igényel a hazai termelőszerkezetbe való 
beépítésük. További hányaduk hazai termékkel való helyettesítésének ugyan nincs aka- 
dálya, de a helyettesítő termék vagy drágább vagy rosszabb minőségű, mint az importált. 
Csak azzal, ami ezen felül marad, érdemes már most foglalkozni importhelyettesítés 
céljából. Ez sem kevés, és nagyon is megbecsülendő, mert devizakiadást takarít meg, s 
egy részük idővel exportáló, azaz devizaszerző tevékenységgé is fejlődhet. 

u Mindezzel együtt és mindennek ellenére nem szabad visszariadni az import tudatos 
növelésétől sem, különösen azokon a pontokon, ahol az közvetlenül szolgálja termelő- 
erőink fejlesztését, így a szellemi termékek és a munkaeszközök (gépek, berendezések, 
műszerek) behozatala területén, valamint a hazai piac tömeg-(kommersz) fogyasztási 
cikkekkel való ellátásában. A konvertibilis anyagimporton megtakarítandó deviza jelen- 
tős hányadát mindenekelőtt termelőerőink fejlesztésére kellene fordítanunk, majd abban 
az ütemben, ahogyan a gazdaság exportpotenciálja növekszik, s ahogy a kommersz 
termelés területéről a termelési tényezők átcsoportosulnak a nagyobb jövedelemképző 
területekre, lehetne kiterjeszteni az importot a tömegcikkellátásban is. 


A kibontakozási program fejlesztési és gazdaságirányítási elképzeléseinek realitása és 
sikere is nagymértékben függ attól, hogyan ismerjük fel és hangoljuk össze a külpiaci és 
a belső piaci fejlesztési lehetőségeket és követelményeket, helyénvalóan ítéljük-e meg 
objektív lehetőségeinket és korlátainkat, rendelkezik-e a gazdaságpolitika a szükséges 
veszélyérzékelő képességgel. Ugy tűnik, hogy jelenleg a gazdaság konvertibilis munka- 
tárgyimportjának túlhajtottsága a leggyengébb pontunk. E rendkívül veszélyes és egyolda- 
lú importfüggőség enyhítése egyúttal annak is feltétele, hogy többi fontos gazdaságpoliti- 
kai célunkat is sikerrel megvalósítsuk. 


i; — Kondor Béla: 
: "Női fej az ágyúval 

A marxizmus emberképe 
és az , emberi tényező" 


Ujabban gyakorta idézzük az ismert marxi gondolatot: a forradalmi elmélet a dolgokat 
a gyökerüknél ragadja meg, márpedig a dolgok gyökere -— maga az ember. De az ember 
a dolgok alakulásának-változásának archimedesi pontja is! Mai kínzó gondjaink és 
nehézségeink titkát és kulcsát is benne - a sokat emlegetett , emberi tényezőben" - 
lelhetjük meg, feltéve, hogy képesek leszünk valóban a gyökerekig hatolni. 

Miből induljunk ki? A mai magyar társadalomban különböző típusú válságtünetek 
halmozódnak egymásra, s aligha vitathatjuk a kedvezőtlen irányú változás tényét és 
gyorsuló ütemét. Ma rosszkedvű és egyre rosszabb kedvű országban élünk. Nem hajla- 
nek arra, hogy túlságosan sok időt fecséreljünk annak mérlegelésére, vajon illő és helyes-e 
a , válság" szó használata. A szó felcserélhető szelidebbre is, ha a lényegre — s nem a " 
megfogalmazás módjára - figyelünk. Nyilvánvaló, hogy a válsághelyzet ténye és tudata 
nem szükségképpen esik egybe. Az utóbbi ilyen-olyan okok miatt akár előre is szaladhat 
a tény- és adatszerűen vizsgált , helyzethez" képest. 

Magam e helyzet fő forrását két - egymástól viszonylag független - tényben vélem 
felfedezni. Az egyikről sok szó esett a szegedi tanácskozáson és egyebütt is: a hatvanas 
évek vége óta — jórészt az akkoriban előnytelen nemzetközi környezet miatt — sajátos és 
tarthatatlanná váló szakadás jött létre a hazai, ugyan meg-megtorpanó, ellenállásba 
ütköző, de mégiscsak előre haladó reformgyakorlat és annak teoretikus-ideológiai reflek- 
tálása, elméleti feldolgozása között. Az új szovjet pártvezetés által kezdeményezett , új 
gondolkodásmód", a peresztrojka és a glasznoszty sajátos , helycseréket" indított el a 
nemzetközi szocialista reformmozgalomban, s az ennek nyomán megújuló elmélet és 
gyakorlat fényében még nyilvánvalóbbá vált az előbb említett szakadás ténye. 

Részben ezzel függ össze a másik fejlemény: a hetvenes és a nyolcvanas évek fordulójá- 
tól kezdve a hazai társadalom minden jelentős szféráját — a gazdasági, a társadalmi-poli- 
tikai és a szellemi-kulturális, ideológiai szférát — egyaránt áthatja a cselekvési kényszer, 
a rerormfolyamatok kiemelése a szűkebben vett gazdasági szférából és mindenirányú, 
koncepciózus, ám nyugodt és megfontolt felgyorsításuk szükségessége. A helyzet minden 
lényeges vonása inkább a diszkontinuus mozzanatok radikális kiemelését és hangsúlyo- 
zását követelte, mintsem a folytonosság, a változatlanság előtérbe helyezését. Mai való- 
ságunkban merőben különböző típusú feszültségek és ellentmondások — mégpedig élező- 
dó ellentmondások — torlódtak egymásra, miközben maguknak a feszültségeknek a 
konkrét alakja, kifejeződési módja és tartalma sok tekintetben új megjelenési formát 
öltött. Ma már nem ugyanazokkal a feszültségekkel nézünk szembe, mint amelyek a 
nyolcvanas évek elején jellemezték valóságunkat. Gondoljunk csak a munkaerőmozgá- 
sokra, a piaci viszonyok egyes elemeinek következményeire a szellemi-kulturális életben, 


Az Erkölcs és világnézet a mai magyar társadalomban című országos elméleti tanácskozáson (Békéscsaba, 1988. 
február 25-27.) elhangzott előadás szerkesztett változata. 

a személyes és családi fogyasztásban felbukkanó új tendenciákra, a felgyorsult differen- 
ciálódási folyamatokra, valamint a közerkölcs és közmagatartás romlástüneteire. 

A korábbi fejlődésünk alapjául szolgáló közegyetértés, a sokat emlegetett konszenzus 
és a rajta nyugvó közbizalom kimerülőben van, újrafogalmazása s tartalmának újjáalko- 
tása immár halaszthatatlan. Manapság minden szellemi-ideológiai, politikai és gyakorla- 
ti erőfeszítésnek e feladat megoldására kellene koncentrálnia. Ma alighanem időszerüb- 
bek Karinthy szavai, mint bármikor: , Az államférfi nem jós és nem vátesz — mi nem azt 
várjuk tőle, hogy megjövendölje, hanem hogy előidézze a jövendőt." Hogyan kapcsoló- 
dik ez szűkebb témánkhoz: az ember elméleti és gyakorlati problémáihoz? 

Az emberről végül is mindig csak konkrét történelmi kontextusban szólhatunk érdemle- 
gesen, a történelmi , itt és most" épp ígylétének hátterével és annak gyakorlati összefüg- 
géseiben. Ellenkező esetben csak , akadémikus" eszmecseréket folytathatnánk egy alig- 
hanem illuzórikus nyugalom vagy egy némileg iskolás didakticizmus - esetleg egy mind- 
inkább ritualizálódó , értekezletesdi" - légkörében. Ennek pedig vajmi kevés haszna 
lenne! Azzal is számolnunk kell, hogy a társadalmi feszültségek mindig tömeges emben 
magatartásokban öltenek testet; létformáik az emberi tevékenységhez s ennek jellemző 
tendenciáihoz kapcsolódnak. 

A gazdaság és az intézményrendszer krónikus alulteljesítéssel, a Vitányi Iván által 
, egyharmad ország"-nak nevezett effektus dilemmájával, deformálódott ösztönzési 
rendszerrel küszködik. A sokszor emlegetett individualizációs áramlat a privatizálódás 
és a magánfogyasztás hajszolásának alakját ölti, gyöngíti a közéleti igényeket, rövid távú 
és beszűkült időhorizontú túlélési stratégiákat gerjeszt. A társadalmi viselkedésszabályo- 
zó rendszerek - a hagyományok, az erkölcs, a jogi méltányosságról alkotott képzetek, 
az ideologikus tudat és az e világi hitrendszerek — orientáló szerepe egyre képlékenyebb, 
s ez az állapot mind nagyobb terhet hárít az egyénre mindennapi létének szervezése és 
megélése során. Ez pedig óhatatlanul a jövő felmorzsolása irányába hat, s növeli a 
bizonytalanságérzetet. A pszichológus pontosan tudja, hogy a nem kezelhető és nem 
uralható bizonytalanság, a programtalanság és a beszűkült jövőképzet alkalmatlan 
háttér a cselekvéshez, az erőfeszítések koncentrálásához. 

Ezekkel a tünetekkel és jelenségekkel szemben olyan jelentős és olykor kellőképpen 
nem is méltányolt ellentendenciák is működnek, mint az intézményes politikai formák 
megújítására tett , fenti" és , lenti" lépések, az új közösségi szerveződések és a helyi 
mozgástér bővülése, a vállalkozási-gazdálkodási formák változatosabb alakzatai stb. 
Mindezekben a jelenségekben az , emberi tényező" működésmódja jelenik meg, főképpen 
pedig annak minőségi állapota — ezúttal a lehető leggazdagabban és legteljesebben értel- 
mezve e kifejezés tartalmát. 

Tartok attól, hogy valóságunk elemzésének ez a dimenziója -— ez a különös és minden 
társadalmi létszférát és cselekvési módot átható , közös nevezője" -— könnyűszerrel az 
, ügyeletes jelszó" sorsára jut vagy illúziók forrásává válik. Szögezzük hát le: az önmagá- 
ban szemlélt ember, az elkülönítve kezelt , emberi tényező", ha kiszakítjuk az éppen adott 
társadalom közeli és távoli hagyományaiból s történeti kötöttségeiből, a működő gazda- 
sági és társadalmi struktúrákból, a szellemi-ideológiai és kulturális klímából, s ekképpen 
tekintjük az átalakítás tárgyának, csakis kudarcok vagy naiv illúziók táplálója lehet, 
rosszabb esetben pedig a kényszerítés, a hatalmi nyomás és az erőszak kiindulópontjává 
válhat. Hiszen az illúziók ritkán teljesülnek, s ilyenkor mindig hajlandóság mutatkozik 
a , csináljunk végre rendet" logikájának érvényesítésére, miközben valóban közóhaj 
mutatkozik a rend, a biztonság, a kiszámíthatóság, az áttekinthetőség iránt. 

Mire gondoltam, amikor az imént illúziókat emlegettem? A közelmúltban egy vezető 
szovjet pszichológiai folyóirat vezércikkében ezt olvastam: , Az országunkban végbeme- 
nő átépítési folyamat azt a problémát tűzi a pszichológia tudománya elé, hogy gyorsan 
és kardinálisan alakítsa át az emberek pszichológiáját". (Pszichologicseszkij Zsurnal, 
1988. I. szám 3. oldal). Figyeljenek a szavakra: gyorsan és kardinálisan! Hadd tegyem 

tüstént hozzá, ennek az illuzórikus felfogásnak nem lehet alternatívája a , sohasem", az 
alig belátható jövőben" lemondó és bénító rezignációja, hanem csakis a józan és reális, 
a cselekvésről le nem mondó, folyamatos — ha kell: sziszifuszi — erőfeszítés. 


Hazai szellemi, ideológiai és tudományos életünknek van néhány különös és nyugtalaníi- 
tó jellegzetessége, amely nehezíti a tisztánlátást és a cselekvés elsőszülöttségi jogának 
érvényesítését. 

Mintha sajátságos versengés folynék a kimondható határainak tágításáért a megtehető 
elvégzésének a rovására. A jelenség persze teljességgel érthető! A tabudöntögetés, a 
korábban kimondhatatlannak (vagy csak annak véltnek) a birtokbavétele elkerülhetet- 
len, s emellett hasznos és szükséges is. De mintha a , kibeszélés" eufóriája, az egymásra 
licitáló s már-már a sportban dívó versengés alakját öltő , ki tud nagyobbat, erőteljeseb- 
bet, kritikusabbat mondani" hevülete elfedné a fontosabbat, a lenini gondolatot: , nincs 
számunkra fontosabb, mint annak nyomon követése, mi és milyen mértékben valósul 
meg az életben". 

A beszéd, az értekezletesdi és tanácskozásosdi országa lettünk, alighanem annak 
arányában, ahogyan gyakorlati tennivalóink sokasodtak. Félreértés ne essék: tudom, 
hogy az okos szó is tett értékű, de az arányok mégiscsak felbillenni látszanak. 

Diagnózisban, helyzetelemzésben és leírásban elért viíivmányaink kétségtelenül számo- 
sabbak, mint a cselekvési alternatívák kidolgozásában elért eredményeink. Márpedig, ha 
főképp a diagnózis, a kritikus helyzetkép felállítása terén versengünk, mindig tér nyílik 
a látványosságot hajszoló, feltűnést kereső — sőt olykor tendenciózus - kivagyiság előtt, 
holott mind fontosabb lenne /llyés intésének megszívlelése: , az a fontos, hová mész, 
ecsém." A helyzet megítélésében még igencsak hasonlóképpen vélekedők útja az előbbi 
kérdésre adott válasz szerint ágazik el. Elemi, politikai és ideológiai érdekünk, hogy az 
eszmecserék és viták fő irányát mindinkább az alternatívák, a , mi a teendő", a , merre 
menjünk" keresése jellemezze. 

A múltat illetően talán könnyebb egyetérteni, mint a jövőre nézve, mégis a bibliai Lót 
sorsa fenyeget, ha egyre csak hátra nézünk, s - főként a művészetekben - szinte hozzáta- 
padunk a közelmúlt évtizedekhez, a már-már mitologikussá vált , ötvenes évekhez". 
Ráadásul a múltban sem azt fürkésszük elsősorban, ami a mai radikális szocialista 
reformgondolat szerves elméleti és politikai előzménye, hanem ami elvetendő, nem folytat- 
ható, akár a marxi értelemben véve is, jogosan kigúnyolandó. 

A jelen, a múlt és a jövő egészséges arányú jelenléte a szellemi életben és a mindennapi 
tudatban elemi előfeltétele az egészséges társadalmi közérzetnek és cselekvési készségnek. 
Ama bizonyos , ötvenes években" egy illuzórikus és demagóg-ideologikus jövőkép lebe- 
gővé és megfoghatatlanná tette, zárójelbe illesztette a jelent, s , felfalta" a múltat, durván 
elszakítván a belőle eredő szálakat. Ma viszont mintha a , túlsúlyos" jelen és a ránk 
nehezedő múlt , falná fel" a jövő arculatát és a jövő képzetét. 

Ne áltassuk magunkat! Mindezek a fejlemények meghatározott közszellemet tartanak 
ébren, s táplálói a rezignált pesszimizmusnak, a jóvátehetetlenség hangulatának. Márpe- 
dig effajta szellemi-pszichológiai közegben — ha tartóssá válik — kiszikkadhat az emberi 
tényezőben rejlő minden esélyünk, pedig honunkban igencsak ismerősek a szavak: a múlt 
nincs hatalmunkban, de a jövőnek urai lehetünk. 

Persze, hogy tett a múlt megvallása, a kimondás is! De csak akkor, ha tudjuk, minek 
a jegyében történik, és mi következik a kimondás után. Ehhez át kell törnünk az imént 
vázolt tendenciák ördögi körén: újjá kell születniük a programalkotó és a stratégiai 
gondolkodásnak , a teoretikus erőfeszítéseknek. 

Közhelyszámba megy, hogy az ember problémája a modern tudományosság egyik 
középponti, komplex kérdése. Egető időszerűsége egyaránt ered a teoretikus gondolko- 
dás immanens mozgásának igényeiből s a radikális reformok korszakába lépő, , létező 
szocializmus" kritikai önreflexiójának és tervező-stratégiai gondolkodásának gyakorlati 
szükségleteiből. Az előbbi a marxizmus filozófiai-antropológiai hagyományaihoz s azok 
sorsához kapcsolódik; az utóbbi a kérdéskört jórészt az , emberi tényező", a szubjektív 
faktor aktuális szerepének keretei között vizsgálja. A marxizmus reneszánszának fontos 
eleme volt a hatvanas években az a Lukács György által 15 megfogalmazott remény, hogy 
a filozófiai antropológia , visszahódiítása" szükséges és elkerülhetetlen. A XX. kongresz- 
szust követő átmeneti elméleti-ideológiai fellendülés - részben a marxizmust , kívülről" 
ért bírálatok hatására, hogy ti. nincs önálló elmélete az emberről, a szubjektumról — az 
egész nemzetközi marxista gondolkodásban kiélezte az ember helyzetére vonatkozó 
kérdéseket, és sokirányú elméleti erőfeszítéseket serkentett, amelyek hol a filozófiai sze- 
mélyiségelmélet, hol az antropológia, hol a szociológia vagy a pszichológia keretébe 
illeszkedtek. 

Az e munkákban foglalt kérdésfeltevések módszeres elemzésére e helyütt természetesen 
nincs mód. Figyelmet érdemel azonban, hogy e témák kapcsán mily eleven és folyamatos 
dialógus folyt a nyugati országok marxistái és a szocialista országok kutatói között. 
E mozgás kétirányú és kölcsönös volt. Elegendő Seve és Althusser írásaira s azok gyors 
hazai megjelentetésére utalni. De akkortájt kezdett Nyugaton is figyelmet kelteni a 
Vigotszkij-iskola hagyatéka, a kései Lukács, majd utóbb Bakhtyin munkássága. Ez a 
folyamat azonban az ismert okokból megtört. Epp akkor, amikor egyre inkább kiéleződ- 
tek az ,emberi tényező" működésmódját érintő gyakorlati kérdések. Ez a fejlemény 
szorosan összefügg 1968 hatásával, valamint a Lukács-iskola sorsával és önálló elemzés- 
re érdemes utóéletével. 


Mély meggyőződésem, hogy nincs okunk revízió alá venni a marxista emberkép 


alapvető szemléleti kiindulópontját — az ember s az , emberi lényeg" társadalmiságának 
és történeti-kulturális meghatározottságának feltevését. Amde ennek a szemléleti pozi- 
ciónak a konkrét értelmezéséhez oly sok idejétmúlta réteg tapad, hogy sürgető feladattá 
vált a korszerű, a modern tudományosság eredményeivel számot vető értelmezésmód 
kialakítása. 

Változatlanul igaz ugyanis, hogy a marxizmusnak minden nagy tudományos felfede- 
zéssel új alakot kell öltenie. A leegyszerűsítések és vulgarizálások -— amelyek közvetlenül 
érintették a széles értelemben vett nevelés ügyét, a felvilágosító és a propagandamunkát 
— az embert elvont szociológiai kategóriaként értelmezték, korlátlanul plasztikus és képlé- 
keny lénynek vélték, s ennek révén mind létének naturális-biológiai előzményeitől és 
előfeltételeitől elszakították, mind pedig a társadalmi egyén sajátos belső természetét, 
individualitásának, szuverén öntételezésének és belső ellenállásának tényét is figyelmen 
kívül hagyták. Bár az ember eredendően társadalmi lény, ez mit sem változtat azon, hogy 
egyúttal nem szűnik meg a törzsfejlődés terméke s a természet része maradni. Meglehet, 
célszerűbb az embert következetesen bioszociális lénynek tekinteni. Meggyőzően tanús- 
kodik erről a Janus című folyóirat legutóbbi számának széles körű interdiszciplinánis 
vitája a szociobiológia ember- és társadalomképéről. 

Magam úgy vélem, hogy e születőben lévő integratív vizsgálódási terület megalapozat- 
lan túláltalánosításai, analogikus eljárásai és némely spekulatív építményei alapos okkal 
bírálhatók. S ha még azzal is számot vetünk, hogy a hazai szellemi életben az ösztönelvű 


mélylélektani iskolák némiképp megkésett s ezért egyben-másban provinciális divatját . 


éljük, bízvást elmondhatjuk, hogy a közeli jövőben az emberrel foglalkozó tudományok — 


a biológiai diszciplínák mind erőteljesebb nyomása alatt fognak fejlődni. 

Sok tekintetben igazat kell ezért adnunk Grastyán Endrének, aki ezt írja: ,,. . . az ember 
természetének radikális újrafogalmazása a biológiai felfedezések jelenlegi stádiumában 
elodázhatatlan feladattá vált". E kérdésekben a marxista gondolkodásnak különösen 

óvatosan és körültekintően kell eljárnia, megőrizvén nyitottságát a ma még el nem 
dönthető — viszont új és új eredményekkel kecsegtető — szaktudományos eredményekkel 
szemben. Semmiképpen sem volna kívánatos, hogy valamely szaktudományos irányzat 
a marxista filozófiai emberkép adekvát megfelelőjének nyilváníttassék, amiként az a 
pavlovizmus esetében történt. 

A marxista filozófiai antropológiában vagy személyiségelméletben szembe kell szegül- 
nünk minden olyan tendenciával is, amely úgy véli, hogy a marxista emberkép magas 
absztrakciós szinten megfogalmazott, általános szemléleti támpontjait kivonhatjuk a 
konkrét szaktudományok ellenőrzése alól, a szaktudományokon egyaránt értvén a bio- 
tudományokat és a társadalmi-történeti diszciplínákat. Az újrafogalmazást az utóbbiak 
új elméleti eredményei is sürgetik, s nemcsak a biotudományoké, amelyekre Grastyán 
utalt. 

Hasonló hatások ugyanis más irányokból is érik az emberről formált képünket. 
A modern pszichológia szinte minden jelentős áramlata meghaladta a behaviorizmus és 
a pavlovizmus mechanikus determinizmusát. Az embert következetesen úgy szemlélik, 
mint aktív, választó és döntéseket hozó, a maga élethelyzeteit és személyes valóságát 
tevékenyen megteremtő, szimbólumrendszereket alkotó és használó lényt, amelytől mi 
sem áll távolabb, mint az, hogy egyszerűen külső ingerekre reagáló automatának s a 
külső hatásokkal korlátlanul befolyásolható lénynek vélhető legyen. 

Ennek fonákjaként egyúttal felerősödtek a teljességgel indeterminista - a korlátlan 
önmeghatározási esélyben, az autentikusságban bizakodó -— szélsőségesen individualisz- 
tikus tendenciák is. Ezek az emberi létezés egyik dimenzióját — ti. a szabadságét és az 
aktív önteremtését — egyoldalúan felduzzasztják és abszolutizálják. 

Bizonyosra vehetjük, hogy a közeli években az emberről folytatott viták új lendületet 
kapnak. Ezt ki fogja kényszeríteni a modern tudomány fejlődésének logikája csakúgy, 
mint az említett gyakorlati kérdésfelvetések. S ez egy okkal több, hogy a hazai tudomány 
is minél több oldalról közelítse meg valóságunknak e legbonyolultabb jelenségét: az 
embert. 


Az ember problémája végül is a történelemben jelenik meg, ott bontakozik ki, s csakis 
ott ragadható meg a maga életteli konkrétságában. Ha ezúttal csupán a , szocializmus 
történetére" szűkítjük figyelmünket, hogy vázlatosan nyomon kövessük a szocializmus- 
kép és a gyakorlatban érvényesített emberkép kölcsönhatásait, együttes mozgásuk kita- 
pintható szakaszait, azt tapasztaljuk, hogy ennek az immáron több évtizedes történeti 
korszaknak mintha lenne egy - az említett szakaszokon is végigvonuló - rejtettebb belső 
logikája. 

A forradalmi munkásmozgalom néhány világosan megfogalmazott feltevéssel lépte át 
a szocialista fordulat küszöbét — bármilyen volt is annak konkrét történeti alakja. 
Feltette, hogy a nép túlnyomó többsége objektíve érdekelt a szocialista fordulatban, s 
ezt előbb vagy utóbb szükségképpen fel is kell ismernie, hiszen ebben történelmi szükség- 
szerűségek fejeződnek ki. Ugy vélte, hogy a forradalom nyomán kiépülő társadalmi 
struktúrák, gazdasági és politikai viszonyok — lévén mindinkább emberi és emberhez 
méltó létfeltételek — mintegy spontán módon s viszonylag rövid történelmi idő alatt új 
emberi értékeket hoznak létre: a munka új ösztönzőit, a közéleti igényt, a társadalmi 
szolidaritást és a kollektivizmust, az emberi viszonylatok humanizált alakzatait. 

Természetesen mindez egybefonódott , a tudás hatalom" hitének - a régi munkásmoz- 
galmi jelszóban is megjelenő -— tételezésével, azzal, hogy a közműveltség térhódítása, a 
szellem és a tudomány a szocializmus természetes szövetségese, az új emberi minőségek 
kialakulásának ösztönzője. Végül mindez társult azzal a feltevéssel, hogy a szocialista 
folyamatok alapján és keretében egy világtörténetileg új embertípus, egy normatív 
mérceként is működő embertípus jön létre, amelyet , szocialista embernek", , kommunis- 

ta embernek", , szovjet embernek" vagy csak egyszerűen , új embernek" neveztek. Maga 
a normatív képzet az , új emberről" sohasem vált kellően kidolgozottá, illetőleg koron- 
ként más és más jellegzetességei kaptak hangsúlyt. A húszas évek messianisztikus és 
aszkétikus világforradalmárától, aki magánlétének és közlétének viszonyait egyaránt 
radikálisan át kívánta alakítani, hosszú út vezetett a sztálini korszak fegyelmezett, a 
szerkezetbe betagolódó , csavaremberének" képzetéig. 

Mindezek az előfeltevések, amelyeknek alaposabb szemügyrevételétől el kell tekinte- 
nünk, szükségképpenivé tettek egy következetesen optimisztikus, messianisztikus — de 
. történetileg és pszichológiailag hiteles — képzetet az , új ember" eljöveteléről, s a hozzá 
fűződő sürgető várakozást is tükrözték. Lenin ugyan óvott ,a vörösgárdista roham" 
logikájának indokolatlan kiterjesztésétől a kultúra és az emberi viszonyok területére, de 
még ő is azzal bíztatta 1920-ban a Komszomol III. kongresszusának küldötteit, hogy 
bizonyosan meglátják majd a kommunizmust. 

E messianisztikus remények nem teljesültek, s nem 1s teljesülhettek viszonylag rövid 
történelmi időszak alatt. Nem válhatott tömegessé a munkára késztetés újszerű indiíték- 
rendszere, a családi és a magánviszonyok dezorganizálódtak, az önigazgatási formák 
alacsony hatékonysággal működtek. A sztálini korszakban azután tragikus szakadás 
történt az eszmények és a valóság között. 

Továbbra is fenntartották, sőt mind harsányabbá és ritualizáltabbá tették az ..új 
ember", a ,kommunista ember", a kommunista nevelés egyre manipulatívabbá való 
akaratérvényesítés és a közvetlen erőszak érvényesült. Ez a tendencia egyaránt érintette 
az embert mint a gazdaság, a tudomány és a politika szubjektumát. Az ezt szolgáló jogi. 
adminisztratív, kultikus és egyéb eszközöket ma már jól ismerjük. Szemléltetésképpen 
hadd idézzek néhány mondatot a Moszkovszkije Novosztyi 1988. február 14-i számából: 
1932-ben hozták meg azt a törvényt, (egyidejűleg azzal, amikor megfogalmazódott, 
hogy , a legfőbb érték az ember", s hogy ,a munka nálunk becsület és dicsőség dolga" 
P. F.], amelynek értelmében az állami, szövetkezeti tulajdon fosztogatóit, megkárosítóit 
halálbüntetéssel sújtották. Enyhítő körülmények esetén a halálbüntetést 10 évi szabad- 
ságvesztésre lehetett változtatni. 1935-től e törvény hatálya alá került minden 12. életévét 
betöltött személy. 1937-től ilyen bűncselekményekért 25 évi szabadságvesztés járt. A kor- 
társak tanúsítják, hogy a büntető megtorlások módszereit a , dolgozók tömeges felelős- 
ségre vonása" jellemezte, valóságos verseny indult a büntetőjogi felelősségre vont szemé- 
lyekkel kapcsolatos mennyiségi mutatók növeléséért. . . Jelentéktelen szabálysértésekért. 
bagatell vétségekért kijárt a büntetőjogi felelősségre vonás és a súlyos büntetés." 

A sztálini korszak megszilárdulásának idejére felmorzsolódtak a forradalmat követő 
optimisztikus-messianisztikus korszakból származó gyakorlati létformák és az új ember 
létrehozását szolgáló ideologikus és gyakorlati viszonyok, viszont változatlanul fennma- 
radt és tiszta retorikává vált a mindinkább kiüresedett normatív képzet az , új emberről . 
Félreértés ne essék, e normatív képzethez őszinte és tömeges elköteleződések is kapcso- 
lódhattak és kapcsolódtak is. Az építmény tarthatatlansága a XX. kongresszus után 
nyilvánvalóvá vált. j 

Ezt követően - egészen napjainkig - e kérdésekben is egy különös eklektikus pragma- 
tizmus alakult ki. Ez egyaránt megmutatkozott a nevelési ideológiában, az emberről 
szóló tudományokban vagy az idevágó kérdések általános kezelésében. A mai társada- 
lomtudományi kutatások témaválasztásai szinte valamennyi szocialista országban - az 
életmód és az életminőség kutatása, az értékviszonyok és a társadalmi kollektivizmus új 
tendenciáinak elemzése, a munkaszociológiai, a munkapszichológiai vizsgálatok, a jog: 
tudat állapotának vagy a deviációs magatartásformáknak a vizsgálata — mind arra 
vallanak, hogy a szocializmusbeli emberi létezés kérdései elemi erővel és új alakban léptek 
elő. Ezt tükrözi egyébként az , emberi tényező" fogalmának megjelenése, és divatossa 
válása Is. 

A felszabadulás utáni hazai fejlődés felgyorsítva s ezért még szervetlenebbül járta végig az 
évek rezignációjáig, majd az új nekirugaszkodásig és a mai elbizonytalanodásig. A vázol- 
tak nyomán az is érthető, hogy a szellemi életben — de a mindennapi tudatban és 
valóságérzékelésben is — miért nőtt meg az , embertudományi" ismeretek becse, miért 
terjednek meghatározott szellemi-erkölcsi, egyebek közt neospiritualista és irracionális 
eszmeáramlatok, miért ütközik bele mind több ember a , mivégre való a szabadság" és 
az ősi kérdés: a , mivégre vagyunk a világon" dilemmáiba, amelyekre mindig és minden 
társadalomban választ kell adni. Nos, mint látjuk, az elegendőnél is több okunk van arra, 
hogy az , emberi tényező" szókapcsolat jelentésének teljes tartományát — történeti aspek- 
tusait és aktuális állapotát egyaránt - kellő komolysággal mérlegeljük. 


Hadd fűzzek hozzá még valamit az előbbiekhez. Kategorikusan le szeretném szögezni, 
hogy a munkásmozgalmi hagyomány, a forradalmi tradíció új embert illető optimiszti- 
kus messianizmusa nem világtörténeti perspektívában volt megalapozatlan. Az új emberi 
minőségek reménye, az új emberi magatartástípusok mind tömegesebb létrejöttének 
aktív elősegítése mindenfajta szocialista mozgalom programatikus követelménye volt és 
marad, ha méltó kíván maradni történelmi rendeltetéséhez. 

A nehézségek és a kudarcok s a hátterükben lappangó illúziók éppenséggel e folyamat 
mélységének, egy egész történeti korszakot igénylő tágasságának fel nem ismeréséből 
származtak, és az , azonnaliság" nekihevülésének voluntarisztikus hiedelméből táplál- 
koztak. Emellett nem szenteltek kellő figyelmet azoknak a konkrét gazdasági, politikai 
és egyéb struktúráknak s e struktúrák meghatározó, szükségképpeni emberalakító hatá- 
sának, amelyek fokozatosan épültek ki, és makacs szükségszerűséggel határozták meg 
a tömeges magatartási mintákat, az alkalmazkodási és túlélési technikákat. A milliók 
számára a mindennapi alkalmazkodási és túlélési technikák rendkívül fontosak, ezt 
olykor szem elől tévesztjük. 

Lukács György nem sokkal a felszabadulást követően, 1947-ben a marxista filozófia 
feladatait elemezve, felhívta a figyelmet arra, hogy az ,új ember" megteremtése és 
nevelése csak üres tervezgetés, ha nem látja , a társadalmi megszokás Lenintől energiku- 
san hangsúlyozott, szükségszerűen ható erejét". Ha nem ismeri fel, hogy , amit szűkebb 
értelemben nevelésnek mondanak, csak csekély része minden ember valóságos nevelésé- 
nek, mivel döntő hatásuk van a mindennapi élet formáinak és tartalmainak a nevelésben, 
jó és rossz irányba egyaránt... Az a nevelés, amely nem összhangban, hanem ellentétben 
van ezekkel az életformákkal, objektíve tehetetlen, de szubjektíve is könnyen képmuta- 
tásba csaphat át." Valljuk meg, a diagnózis pontos volt a mi viszonyainkra nézve is, 
jóllehet Lukács itt közvetlenül a polgári társadalom ellentmondásáról kívánt szólni. 

A struktúrák objektív hatása és a célként tételezett normatív emberkép közötti feszült- 
ség logikusan elvezetett ahhoz az ismert következtetéshez, hogy a társadalmat ismét szét 
kell választani nevelőkre és neveltekre (lásd Marx Feuerbach téziseit!), csak a nevelők 
helyére ezúttal az apparátusok és az intézmények léptek. Ez az állapot felerősítette az 
ember gyors és szinte akadálytalan átalakíthatóságának képzetét, ama egyszerű ok miatt, 
amelyről Makarenko is beszélt, hogy ti. hajlamosak vagyunk összetéveszteni a kommu- 
nista embert az ember külsőleges és könnyen megtanulható , kommunista dekorációjá- 
val". 

Ebből a felfogásból hajtott ki az ismert formula: az írók a , lélek mérnökei" vagy talán 
az , új ember" konstruktőrei. A pedagógusok, a propagandisták meg feltehetően a lélek 
stechnikusai". S alighanem ebből a szemléletből származott a kései sztálinizmus mély 
vonzalma a tendenciózusan felhasznált pavlovi tanok iránt: megfelelő kondicionálás 
révén tömegesen állíthatók elő az , új emberek". Ez idő tájt a ,kommunista nevelés" 
praxisa valóban effajta kondicionálássá torzult. 

Ancsel Éva némileg kesernyés aforizmája bizonyosan ezeket a tapasztalatokat tükrözi: 
, Az ember könnyebben alakítható, mint a lágy viasz, csak az istenért, elé ne álljanak, 
mondván, hogy most pedig meg fogják változtatni. S miközben mondják - és nem csak 
próféták -, ott van előttük a szabásminta, meg egy hatalmas szabászolló, meg minden 
kellék, amit csak kigondoltak." Időszerű tennivalónk, hogy a szocialista tudatot és 
gyakorlatot végképp megszabaditsuk az effajta képzetektől, megőrizvén az új emben 
minőségek fokozatos létrejöttének reményét. 

De ez a remény csak két feltétel mellett maradhat realisztikus: ha felismeri és méltá- 
nyolja a sitruktúrák és a létviszonyok döntő szerepét, s ha számol a társadalmi egyén 
szuverenitásával, önteremtési és szabadságigényével, többé vagy kevésbé szabad döntése- 
ivel, személyiségének ellenállásával a durva és erőszakos nyomással szemben, valamint 
az individuum fejlődésének határaival — egyebek között természetes határaival is. 

A szocializmus nem e világi üdvtan. Az embernek nem tőle és lehetőségeitől független 
e világi , megváltást" ígér, hanem azt, hogy szabadon, a tőle függetlenül létező s hozzá 
képest külső-idegen hatalmak, az antagonisztikus osztályviszonyok, az áthághatatlan 
társadalmi egyenlőtlenségek, a faji, a nemi és az etnikai diszkriminációk nyűgétől mente- 
sen küzdhet önmaga legjobb lehetőségeinek megvalósításáért. Úgy vélem, ebben a felfo- 
gásban rejlik a szocialista humanizmus lényege. Arra azonban a szocializmus sem kinál 
garanciát, hogy minden ember akarjon is küzdeni ezért a célért. 


Az ember lényegénél fogva sokdimenziós lény. Egyszerre a biológiai reprodukció, a 
termelés és fogyasztás, a politikai-hatalmi viszonyok, a kultúrateremtés és -átszármazta- 
tás, a személyes viszonyrendszerek és a globalizációs folyamatok szubjektuma. S ezzel 
még nem is merítettük ki a társadalmi reprodukció folyamataiban újra és újra megvaló- 
suló emberi megnyilvánulások, objektiválódási módok teljes körét. 

Ezért mi sem lehet kívánatosabb, mint az, hogy mihamarabb megszabaduljunk az 
, emberi tényező" fogalmának tagolatlan és differenciálatlan kezelésétől, veszedelmesen 
leegyszerűsített felfogásától, amely hol merőben utilitarisztikusan szemléli ezt a tényezőt, 
ti. mint olyat, amelynek a fő rendeltetése az, hogy valamilyen hiányt vagy ínséget 
pótoljon - lett légyen szó az anyagi erőforrásokról, a szakértelemről, a fegyelemről vagy 
a közerkölcsről. Hol pusztán bizonyos pszichológiai kvalitásokra vagy erkölcsi minősíté- 
sekre szűkíti, hol pedig azonosítja valamely részleges jellemzőjével, mint az iskolázottság, 
az egészségi állapot, a tudatosság vagy az aktivitás színvonala. Aligha kell bizonygatni, 
hogy az , emberi tényező" működésmódjai merőben mások a különböző társadalmi 
létszférákban. Ennek ellenére telmütátatjuk különböző megnyilvánulásának egynéhány 
közös, kritikus pontját. 

Hadd bocsássam előre: nem ismerünk olyan társadalmat, amely végső soron ne az 
, emberi tényezőn" nyugodnék. E felismerésben még semmi originális nincs. Marx joggal . 
írja: , Mi a társadalom, bármilyen is a formája? Az emberek kölcsönös tevékenységének 
a terméke." (MEM 27. kötet, 429. old.) Vagyis: , maga az ember, a maga társadalmi 
vonatkozásaiban". A valódi kérdés az , emberi tényező" minősége s e minőség konkrét 
társadalmi működési tere. Ez a kérdés lényege, és nem az emberi tényező elvontan 
szemlélt problémája. I 

Az emberi tényező kritikus pontjai — ha most eltekintünk a népesség fizikai-egészség 
és demográfiai állapotától — nézetem szerint a következők: 

u a munkára késztetés és általában a sokirányú társadalmi aktivitás indítékrendszeré- 
nek, motivációs hátterének állapota; 

um a célképzetek és a jövőt illető perspektívák helyzete; 

um a személyes viszony a társadalmi viselkedésszabályozás normatív rendjéhez; 

um az iskolázottság-közműveltség állapota; a civilizációs igényszint. 

A kelet-európai szocialista társadalmak mindmáig nem voltak képesek létrehozni az 
állampolgárok társadalmi - mindenekelőtt gazdasági és politikai — aktivitásának és 
öntevékenységének átfogó és mélyen gyökeredző indítékrendszerét. 

Ez az állapot bizonyosan összefüggött és összefügg azzal is, hogy az embert — mint a 
termelés szubjektumát - nem lehet elkülöníteni az állampolgártól, az állampolgári közér- 
zettől és a tulajdonosi tudattól. Ha a társadalom teljes viszonyrendszerében, valamennyi 
részstruktúrájában nem teremtjük meg az állampolgár sokoldalú kibontakozásának, 
személyes autonómiájának feltételeit és garanciáit, ha nem hozzuk létre az emberi 
szabadság szocializmus teremtette alakjának a jogokat és kötelességeket szervesen egybe- 
kapcsoló biztosítékait, úgy újra és újra aufklérista illúziók foglyai leszünk, vagy újra és 
újra a kényszerítés csábításának engedünk, esetleg alkalmazására kényszerülünk. 

Ezért válhatott napjainkra világossá, hogy a szocialista társadalmak nem egyszerűen 
gazdasági reformokra szorulnak, hanem átfogó társadalmi-politikai reformok küszöbé- 
hez érkeztek. Az egyén mindig s minden megnyilvánulásában teljes személyiségével van 
jelen. A gazdaság alanyaként is állampolgár marad, ilyen vagy olyan világszemlélet és 
aspirációk birtokosa, saját elképzelései vannak személyes jövőjéről és közös kilátásaink- 
ról, ítéleteket hordoz valóságunkról s annak esélyeiről. 

A reformfolyamatokban a , magára hagyott gazdaság" hiedelme kudarcokhoz vezet- 
het, amiként az a felfogás is, hogy kizárólag a gazdaság indukálhat olyan változásokat, 
amelyek a kívánatos és a szükséges reformokhoz vezetnek. Ma már közhely: a gazdasági 
reform sikerének biztosítékait is csak társadalmunk teljes terepén építhetjük ki — minde- 
nekelőtt a szó tág értelmében vett politikai, közéleti szférában. Mi több, a morális 
leromlás tényei a gazdaság működését is zavarják, s aligha bizakodhatunk abban, hogy 
a piaci viszonyok automatikusan kiküszöbölik az efféle zavarokat. Itt nem mechanikus 
és egyirányú determinizmusok működnek, hanem bonyolult kölcsönhatások érvényesül- 
nek, ám ennek mintha nem mindig lennénk tudatában. 


Elméletileg és gyakorlatilag az érdekek és az érdekviszonyok felfedezése és , rehabilitálá- 
sa" volt az a legfontosabb lépés, amely a reformmozgásokat megalapozta, s választ 
keresett a tömeges társadalmi magatartások alakulásának kérdéseire. Tudjuk, hogy a 
NEP lenini elméletében ez a felismerés kulcsszerepet játszott, éspedig éppenséggel a 
forradalom szülte — de szükségképpen rövid távú — közlelkesedés, az aszkétikus önfelál- 
dozás és önkorlátozás tendenciájával szemben. 

Ma már világosabban látjuk a szocialista társadalmak érdektagoltságát s az érdekek 
mélyén lappangó szükségletek és kváziszükségletek, fogyasztói és egyéb aspirációk 
differenciáltságát, azok sokszínű pluralitását. Többet tudunk a különböző érdektípusok- 
ról és konfiiktusaikról, az egyéni és a társadalmi érdekek bonyolult közvetítettségéről, 
valamint az érdekmegfogalmazás, az érdekkifejeződés és -érvényesítés mechanizmusai- 
ról. 

Évtizedes tapasztalatok igazolják, hogy semminemű társadalomfejlesztő politika nem 
remélhet sikert, ha tartósan szembeszegül a nagy társadalmi csoportok és rétegek érdekei- 
vel, vagy azt megkerülvén óhajtja serkenteni a tömegek társadalmi aktivitását. Mind- 
emellett messze állunk még attól, hogy társadalmunk érdekviszonyainak konkrét műkö- 
désmódját, gazdasági és politikai kifejeződésformáit, integrálási módjaikat és alakítható- 
ságukat kielégítően ismernénk. Olykor felületes, jelszószerű hivatkozásokkal utalunk az 
érdekekre, máskor morális hevülettel ostorozzuk őket, ismét máskor holmi egyetemes 
és egyetlen magyarázó elvként folyamodunk hozzájuk, ha az emberi magatartások ten- — 
denciáit értelmezni szándékozunk. 

Más szóval: égető hiányát érezzük egy átfogó és mélyenszántó, a gyakorlati viszonyo- 
kat híven megragadni képes érdekelméletnek . Létrehozása egyike a legsürgetőbb elméleti 

feladatainknak. Már csak azért is, mert az objektív érdekeltség és a megfogalmazott, a ! 
tudatba emelt, a mindennapi személyes tudat részévé vált érdekviszony felettébb ellent- 
mondásos. Az egyéni érdektudat sem lehet a társadalmi pozícióhoz közvetlenül , hozzá- 
rendelt tudat". ; 

Mifajta nehézségek származnak az elméleti gondolkodás hiányaiból, az érdek kategó- — 
riájának nem ritka vulgarizálásából? Magam főképpen kétfajta leszűkítést vélek említés- 
re érdemesnek: az érdekek leszűkítését a tisztán anyagi-gazdasági (és fogyasztói) érdekek- 
re, nem vitatván természetesen , túlsúlyosságukat", alapvető szerepüket. Másfelől tartha- 
tatlannak ítélem azt — az olykor csak hallgatólagosan érvényesített — feltevést, hogy ez 
az érdek az emberi cselekvés és magatartás egyetlen indítéka és mozgatója. 

Jórészt — bár nem kizárólag -— e tévhitekkel magyarázható, hogy társadalmunkban 
erősödik a kollektív szubjektumok felmorzsolására irányuló tendencia, terjedőben van 
ama érdekviszonyok mellőzése, amelyek túlmutatnak a véges egyéni lét vagy a generációs 
ciklus határain. Ez a felfogás a különböző érdektípusokat leegyszerűsítve szemléli: 
pusztán a partikuláris egyéni érdekeltségek mennyiségi halmozódásának tekinti azokat. 

Tudom, hogy az elmúlt évtizedekben kevés kategóriával éltek vissza oly vétkesen, mint 
éppen az elvont s az egyéni érdekeket eltüntető , társadalmi érdekekkel" és a manipulatív 
jövőödemagógiával. De ez nem lehet ok arra, hogy a marxista társadalomszemlélet 
érvényes igazságait , visszavonjuk"! Csupán a partikuláris érdekek spontán játékából - 
amelyeknek mozgásterét mind tágabbra vonják majd a szükségszerűen kibontakozó 
áru-, pénz- és piaci viszonyok — automatikus társadalmi mechanizmusok révén nem állhat 
elő a szocialista társadalomban remélt , közjó". 

Egyebek közt ezért is járt el következetesen és logikusan Mihail Gorbacsov, midőn 
legutóbb így foglalta össze a forradalmi átalakítás tartalmát: ,a gazdasági reform, a 
demokrácia és a nyíltság továbbfejlesztése, a szellemi-erkölcsi szféra megújítása". 

Jóllehet a társadalmi igazságosság alapja az anyagi-gazdasági érdekeltségeket hordozó 
méltányos részesedés az anyagi és szellemi javakból, vagyis a munka szerinti elosztás 
következetes érvényesítése, soha és semmiképpen sem tekinthetünk el azoktól az érde- 
kektől, amelyeket jobb híján , személyiségérdekeknek" neveznék. Az embernek az anyag 
és a létbiztonság garanciái alapján elemi, egzisztenciális érdeke, szükséglete a személyes 
szabadság érvényesítése, a morális hitel, a hasznosság és méltányoltság érzete és tudata. 
a sokirányú önkifejlődés, az intim szféra kiegyensúlyozottsága és meghitt biztonsága, a 
személyes életsors szabad megalkotása és így tovább. 

Az elszigetelt és a , magára hagyott" anyagi-gazdasági érdek még a tiszta ökonómia 
világában sem működőképes. Gondoljunk csak az oly sokat emlegetett, a fogyasztói 
aspirációk túlfeszítéséből is eredő túlhajszoltságra, az önpusztító életvitelre s ennek 
tükreként a riasztó hazai mortalitási adatokra! Amit az ember tudatosult módon szüksé- 
geként él át, abban fejeződnek ki és abba az irányba vonják az érdekei. Márpedig - 
gondoljunk Marx szavaira — a gazdag ember az, akinek szüksége van az emberi életmeg- 
nyilvánulások teljességére, akiben szükségletként funkcionál önnön lehetőségeinek mind 
gazdagabb és teljesebb megvalósítása. Ugy vélem, hogy az emberi érdekek világát csakis 
ebben a tágasságban és sokszínűségben szemlélhetjük helyesen. 

Az ember nem egyszerűen passzív terméke és foglya a hozzá képest külsőlegesen 
szemlélt érdekeinek, hanem azok aktív tudatosítója-alakítója és személyes fontosságuk 
szerinti hierarchiába rendezője. Az ember választó és önsorsát eldöntő lény, aki arra is 
képes, hogy vélt vagy valódi közvetlen érdekeit transzcendálja. 

Egy dolog bizonyos: az alapvető és tömeges érdekekkel szembeszegülő és ellenükre 
működő politika, az erőszak vagy a tiszta moralizálás végül is mindig tehetetlenné válik. 
és kudarcra ítélt. De ha a politikai irányítás a reális érdekviszonyokra támaszkodik és 
a valóság tapasztalatai alapján alakítja azokat, ha velük azonos irányba mozog, akkor 
képes lesz meglelni azt a dinamizmust és egyensúlyi állapotot, amely kirekeszti a meddő 
végleteket, s így valóban képes lesz mozgósítani a sokoldalú aktivitás és önállóság 

indítékait. Nem kevésbé bizonyos ennélfogva, hogy a kizárólagossá tett vagy csupán a 
spontán folyamatok révén azzá vált, , magára hagyott" anyagi-gazdasági érdek nem 
egyéb, mint a ,homo oeconomicus" eszméjének új alakja, márpedig ez az emberkép 
aligha lehet a marxizmus sajátja. 

Végezetül még egy összefüggést kívánok megemlíteni. Az ember, egyebek között, a 
jövőben érdekelt lény. Az emberről szóló tudományokban sokszorosan igazolódott, hogy 
az ember morális méltósága, öntevékenysége, alkotó hajlamainak kifejlése egyenesen 
arányos azzal, hogy mennyire kidolgozottak, mennyire messzire ívelnek a személyes és 
a társadalmi kollektívákhoz kapcsolódó perspektívái. 

Manapság alighanem a beszűkült jövő korszakát éljük. Ezért aligha van időszerűbb 
feladat a szocialista világban, mint a jövő visszahódítása. A probléma lényegét abban 
látom, hogy az immár két évtizede folyó reformtörekvéseink nem voltak képesek olyan 
átfogó és perspektivikus reformprogrammá szerveződni, amely alapja és foglalata lehetne 
a személyes törekvéseknek és az egyéni képzeletnek is. Széchenyi példáját idéző, átfogó 
reformeszmekörre és kézzelfoghatóvá tett, mindenki számára hozzáférhető cselekvési 
programra van szükség. 

De ne áltassuk magunkat! A jövő veszélyeztetettségének képzete s a nyomában járó 
rövid távú gondolkodás és hedonisztikus-felelőtlen életvitel nem csupán belső okokból 
táplálkozik. Erőteljesen befolyásolják azt a globalizálódó világ egyre világosabban felis- 
mert gondjai is, amelyek sajátosan egybeszövődő képleteket hoznak létre a mindennapi 
tudatban. 

Freud arról írt, hogy a modern európai ember gondolkodását és valóságérzékelését az 
újkorban három nagy trauma érte: a kopernikusi fordulat nyomán kitűnt, hogy nem 
Földünk a világegyetem középpontja; Darwin felfedezése aláásta az ember kivételességé- 
ről szőtt elképzelést; a tudattalán eszméje pedig megingatta az emberi racionalitásba 
vetett hitet, pontosabban azt, hogy az ember maradéktalanul képes átlátni tulajdon 
tetteinek rugóit. 

Ma bízvást hozzájuk tehetünk egy negyedik tényt is: korunkban az ember először 
kényszerült szembenézni önnön pusztulásának, az emberi létezés megsemmisülésének, az 
emberi faj eltűnésének reális lehetőségével. S ez vadonatúj tömegélmény, amely beárnyé- 
kolja a mindennapokat. Ez nem a Madách sugallta kép, nem az évmilliók alatt kihűlő 
és lakhatatlanná váló Föld képzete, hanem a kollektív önpusztítás grandiózus atomfák- 
lyája. Ezeket a hangulatokat táplálják az ökológiai katasztrófa tényei, bizonyos demog- 
ráfiai fejlemények, a természet számos visszacsapása. 

Ma sok tekintetben nehezebb a helyzetünk, mint az 1956 utáni konszolidációs prog- 
ram, a kibontakozó közegyetértés létrehozása időszakában. Akkoriban jelentős szerep- 
hez jutottak a tisztán tagadó, a szakítást kifejező mozzanatok — szemben a sztálinizmus 
hagyatékával s annak honi alakzataival. Ma csak a jövő lehet a viszonyítási keret és alap, 
pontosabban: a jelenből kihántható s a jelen reális esélyeivel is számoló közeli és távoli, 
de az emberi gondolkodás által befogható jövő. Ezért itt és ma elsősorban pozitív 
állításokra — és nem egyszerűen negációra — van szükségünk. Egyebek közt ezért is 
elkerülhetetlen, hogy az említett átfogó reformprogram ne egyesek vagy kisebb csopor- 
tok elszigetelt , partizánvállalkozása" legyen, hanem kollektív ügy, amelyben az ország 
minden mozgósítható szellemi ereje és kapacitása kezet ad egymásnak. 

Bizonyosak lehetünk abban is, hogy a két rendszer közötti versengés mindinkább 
áttevődik az emberi minőség, az életminőség, a társadalmi létformák humanizáltságának 
Ják ezek a kérdések, mintsem a technika vagy a tárgyi világ látványos csodái. 

Ebben a helyzetben különösképpen fontossá válik, hogy a szocializmus megvalósítsa 
a maga sajátos világtörténeti esélyeit s egy egész történeti korszakra szabott értékdekla- 


.seeg 


felelőssége! 


GAZDAG LÁSZLÓ: 


Versenyképes-e a magyar mezőgazdaság? 


Sokat vitatkoznak a versenyképességről vállalati, ágazati, népgazdasági összefüggések- 
ben. Ha a fogalmat konkretizálni kell, mégis nagy bizonytalanságot tapasztalunk. Az a 
versenyképes, ami korszerű? Az a versenyképes, ami jövedelmező? A svéd hajóépítő ipar 
a legkorszerűbb volt a világon a szó technikai értelmében, amikor mégis döntés született 
a teljes felszámolásáról. Az Egyesült Államokban évente ezrével mennek tönkre a 21. 
századot idéző elektronikai vállalatok, miközben virágzanak a kézművesipari módsze- 
rekkel dolgozó bútoripari üzemek vagy a vegyeskereskedések. 

Különösen nehéz azt eldönteni, hogy egy ország mezőgazdasága mennyire versenyké- 
pes. A világpiac értékítélete alapján ma nincs olyan ország, amelynek a mezőgazdasága 
egészében versenyképesnek tekinthető. Teljesen korszerű, jól gépesített farmok tízezrei 
mennek tönkre a fejlett tőkés országokban, kiugró termelési eredmények mellett. A ma- 
gyar mezőgazdaság is világviszonylatban számon tartott eredményeket ért el az elmúlt 
két évtizedben, mégis jelentős támogatást kell nyújtania a költségvetésnek az agrárexport 
fenntartásához. 

Nézetem szerint a hazai mezőgazdaság valós versenyképességét csak a fejlett agrárter- 
melő országok tényleges ráfordításaival és termelési eredményeivel összehasonlítva lehet 
mérni. Ehhez meg kell találnunk az összehasonlítható adatokat, a mérhető outputokat 
és az azokat kialakító inputokat. 


Termelési eredmények 


Amikor az outputokat vizsgáljuk a nemzetközi összehasonlítás érdekében, sok olyan 
mutatót is meg kell néznünk, amelyek közvetlenül nem hozhatók összefüggésbe a ver- 
senyképességgel, azonban szükségesek a valós kép kialakításához. A termésátlag, az egy 
főre jutó termelés, a fajlagos naturális mutatók azért is érdekesek, mert a magyar 
mezőgazdaság sok olyan világviszonylatban is kiemelkedő eredménnyel büszkélkedhet, 
amely inkább ismert külföldön, mint a hazai közvélemény előtt. 

A Világbank statisztikája szerint 1968 és 1982 között a következő három ország 


növelte leggyorsabban az egy főre jutó élelmiszer-termelést a világon: 1. Magyarország. 


2. Hollandia, 3. Costa Rica. 


A fontosabb növények termésmennyiségének és termésátlagának alakulását Magyar- 


országon az J]. számú táblázat illusztrálja. 


Az adatokból kiolvasható, hogy 1970 és 1986 között a búza termésmennyisége 2,1-sze- 


resére, a kukoricáé kétszeresére emelkedett. Ilyen növekedési ütemet ilyen rövid idő alatt 
még egyetlen más ország sem volt képes elérni! 

Az állattenyésztés fejlődése is imponáló volt ebben az időszakban. Ezt bizonyítják a 
2. számú táblázat adatai is. 

1. számú táblázat 


Év Búza Kukorica Napraforgó 
1000 t kg/ha 1000 t kg/ha 1000 t kg/ha 
1950 2085 1520 1820 1570 254 850 
1970 2723 2130 4072 3380 96 1010 
1984 7392 5410 6686 5880 596 1910 
1986 5744 4360 7024 6280 855 2190 


Forrás: Nemzetközi Statisztikai Zsebkönyv 1987; Mezőgazdasági Statisztikai Zsebkönyv 1982; Magyar 
Statisztikai Zsebkönyv 1985, 1986. 


2. számú táblázat 

Év Egy tehénre Vágóállat Egy főre jutó Egy tyúkra 
jutó tej (1000 t) hústermelés jutó tojás 

(liter) (kilogramm) (darab) 

1950 1424 839 67 70 

1970 2420 1360 100 113 

1980 3596 2066 133 138 

1986 4490 "2236 149 146 


Forrás: Mezőgazdasági Statisztikai zsebkönyv 1972. 1981, 1982; Magyar Statisztikai Zsebkönyv 1986; 
Nemzetközi Statisztikai Zsebkönyv 1987; Magyar Statisztikai Évkönyv 1985-1986. 

Az 1970 és 1986 közötti időben a tehenenkénti tejhozam 1,8-szeresére, az egy főre jutó 
hústermelés másfélszeresére nőtt. A vágóállat-termelés 70, a tojástermelés 29 százalékkal 
emelkedett. Az egy tehénre jutó tejhozamban például megelőztük Svájcot, Ausztriát, 
Belgiumot, Franciaországot. Ma már Magyarországon található Európa legnagyobb 
tiszta vérű holstein-friz állománya. A holstein-friz a világ legjobb tejelő állata; húsának 
minősége viszont elmarad a nálunk korábban is tenyésztett magyar tarkáétól, ezért a 
külpiacon szinte nem is értékesíthető. A fejlődés tehát mindig új ellentmondásokat is 
hordoz! 

Nemcsak a növekedés üteme volt világviszonylatban is kimagasló a magyar mezőgaz- 
daságban a legutóbbi két évtizedben, hanem a naturális mutatók összehasonlításában 
is a világ élvonalába kerültünk. Kukoricatermelésben az egymillió hektárnál nagyobb 
területen termelők csoportjában csak az Amerikai Egyesült Államok előzi meg hazánkat, 
mögöttünk Franciaország áll a sorban. Az 1981 és 1986 közötti évek átlagában az 
Egyesült Államok hektáronként 6755 kilogramm kukoricát termelt, Magyarország 6143- 
at, Franciaország 6103 kilogrammot. A búzatermelésben valamivel hátrább kerültünk 
a fenti teljesítmények sorában: Egyesült Királyság, NSZK, Franciaország, Csehszlová- 
kia, Magyarország az élmezőny sorrendje. 

Az egy főre jutó termelésben is több ágazatban tartjuk előkelő helyünket: a gabonater- 
melésben például ötödik, a hústermelésben negyedik, a tojástermelésben második, az 
almatermelésben elsők vagyunk. Igaz, ezek a helyezések önmagukban nem bizonyítják 
versenyképességünket, mégis szükségesek ahhoz, hogy helyes képet tudjunk kialakítani 
a magyar mezőgazdaság teljesítményeiről. Az adatok mutatják, hogy a termésátlagokat 
és az egy főre jutó termelést tekintve a legfejlettebb országok közé tartozunk. 


Termelési ráfordítások 


Az Agrárgazdasági Kutatóintézet számításai szerint 1986-ban az Egyesült Államokban 
egy mezőgazdasági dolgozóra 22-szer annyi állótőke jutott, mint Magyarországon. Ha 

levonjuk a földtőke értékét, ami az Egyesült Államokban a farmerek össztőkéjének 
átlagosan az egyharmadát teszi ki, még akkor is 14-15-szörös az arány. Pedig a magyar 
termelők nem olcsóbban szerezhetik be állóeszközeiket az amerikai farmerekhez képest, 
hanem jelentősen drágábban. A forint leértékeltsége, az irreálisan magas vámok, vala- 
mint egyéb árnövelő , rárakódások" miatt a hazai gazdaságok drágán jutnak hozzá az 
import- és az árban hozzájuk igazodó hazai gépekhez. Csak a hazai árak érzékeltetésére: 
egy kilogramm magyar IH-ekevas ára 1987-ben 206 forint volt, egy kilogramm Rába- 
ekevasé 191 forint, míg egy Lada-1500-as gépkocsi kilogrammja 176 forintba került. 

A gépi technika kihasználtságáról jó összehasonlítási alapot nyújt az amortizációs 
költség, mivel számítása, nyilvántartása az egész világon hasonló elvek szerint történik. 
Természetesen nem abszolút nagysága, hanem az önköltségen belüli részaránya érdekes 
számunkra. 

Magyarországon a gabona és az olajosnövények termelésében az amortizációs költség 
nem éri el az önköltség 1 százalékát, ami a külföldiek számára szinte hihetetlen. Az 
Egyesült Államokban 15 százalék, Ausztriában 10 százalék körüli ez az arány. Hogyan 
lehet az, hogy a magyar üzemek a drágábban kapott gépekkel is lényegesen kisebb 
amortizációs költséggel gazdálkodnak? A magyarázat: a magyar szántóföldi növényter- 
melés éri el az egyik legnagyobb gépkihasználtsági mutatót a világon. Az egységnyi gépi 
erőre vetített megművelt terület tekintetében az elsők között vagyunk. Hasonlítsuk össze 
az egy traktorra jutó szántó-, kert-, gyümölcsös- és szőlőterületet (3. számú táblázat ). 


3. számú táblázat 


Ország, Hektár 
országcsoport 

Világ. összesen 62 
KGST (Vietnam nélkül) 66 
EGK 10 
Szovjetunió 84 
Egyesült Államok 41 
Egyesult Királyság 13 
Ausztria 5 
Dánia 15 
Magyarország 95 
Bulgária 73 
Jugoszlávia 13 
NDK 32 
Hollandia 5 


Forrás: Nemzetközi Statisztikai Zsebkönyv 1987: KSH 1984. 


Magyarországon egy traktor évente 1800-2000 órát dolgozik átlagosan, Nyugat- 
Európában 500—-700 órát. Egy kombájn nálunk 600 óra fölött teljesít egy idényben, az 
NSZK-ban és Svédországban csak 100 óra körül. 

A világon egyedülálló eszközkihasználtság magyarázata a művelt terület nagyságához 
viszonyított kicsi géppark, valamint a hazai nagyüzemi gazdálkodással együtt járó üzem- 
és táblaméret, illetve a legkorszerűbb nyugati agrártechnika ötvöződésében rejlik. A ma- 
gyar tsz-ek átlagos nagysága 4400 hektár, az állami gazdaságoké 8100 hektár, az NSZK- 
ban 16 hektár, az Egyesült Királyságban (ahol Nyugat-Európában a legnagyobb) 65 
hektár, Japánban 1] hektár, Jugoszláviában és Lengyelországban 3-5 hektár. Nálunk a 
táblák területe 60-110 hektár között szóródik, többnyire tömbösítve, és mindez nagy 
előnyöket nyújt munkaszervezési szempontból. A gépkihasználást segíti a termelési rend- 
szerek szervizhálózata, valamint a tőkés gépek kiszolgálására kiépített konszignációs 

alkatrészraktár-hálózat. Jelenleg azonban ez sem működik zavartalanul, mert az éves 
kereteket korlátozták, s néhány hónap alatt elfogynak az alkatrészek. I 

A magyarországi üzemi szerkezet lehetővé teszi a betakarítás szempontjából optimális 
faj- és fajtaszerkezet alkalmazását is. Egy kombájn elkezdi az aratást június végén az őszi 
árpával, folytatja júliusban a búzával, ezután jön a napraforgó, a borsó, majd október 
végén, novemberben befejezi a kukorica betakarítását. A fejlett tőkés országokban nem 
képesek országos méretekben ezt az ágazati optimalizálást alkalmazni. 

Feszültséget okoz viszont a gépek élettartamának alakulása. Az ország erőgépparkjá- 
nak 50 százaléka, a kombájnok 40 százaléka nullára amortizálódott. Gyakran 12-14 éves 
gépekkel is találkozunk a szántóföldeken. Mindebből következik, hogy a mezőgazdasági 
géppark átlagos életkora túl van az optimumon, egyes tőkeszegény gazdaságokban az 
újratermelést is veszélyezteti. Ebben a helyzetben viszont hatványozottan megnő a 
biztonságos szerviz- és alkatrészellátás fontossága, amely elsősorban a termelés zavarta- 
lanságát segítheti. Megállapítható tehát, hogy hazánkban a géppark éves kihasználása 
kedvező, ám a gépek korösszetétele közel van a tűréshatárhoz. Kívánatos lenne .a 
jövőben is megőrizni a magas gépkihasználási mutatókat, de egy sokkal kedvezőbb 
korösszetételű, fiatalabb gépparkkal. 

Sokszor hangoztatott vélemény, hogy a magyar mezőgazdaságban az élőmunka ter- 
melékenysége alacsony. Nézetem szerint a szántóföldi növénytermelésben a legnagyobb 
élőmunka-termelékenységet felmutató országok között vagyunk a világon. Ugyanis, ha 
a traktor- és kombájnpark nálunk teljesít a legtöbbet, akkor a traktoros és a kombájnos 
is, hiszen a kettő együtt , mozog". A világviszonylatban korszerű technika nálunk 60-110 
hektáros, tömbösített táblákon működik, ez a nagyüzemi táblaszerkezet jelentősen na- 
gyobb napi teljesítményt tesz lehetővé, mint Nyugat-Európa 10-60 hektáros farmjain. 
Minel kisebb a táblaméret, annál nagyobb a kieső holtidő aránya az egész munkanapon 
belül. A teljesítmények növelésében érdekeltek a gépek kezelői, hiszen attól függ jövedel- 
mük. A kombájnos például nem a learatott terület, hanem a betakarított termés mennyi- 
sége után kapja a bérét és a prémiumát. A jól dolgozó hazai nagyüzemekben alig lehet 
álló kombájnt látni a tábla közepén, a termést szállító teherautók munkája jól összehan- 
golt a kombájnok mozgásával. A nagyobb teljesítmény nagyobb keresettel párosul. 

A munkatermelékenység nemzetközi összehasonlításakor lehet hallani olyan látszólag 
tetszetős érvet, hogy például Iowában egy farmon 3 ember takarítja be az 500 hektár 
kukoricát. Ez igaz lehet, de folytatni is kell a gondolatot, s kiderül, hogy három ember 
másfél hónap alatt fejezi be a munkát. Tehetik, mert az éghajlati viszonyok nem teszik 
szükségessé a téli csapadék felfogását szolgáló őszi talajmunkák elvégzését. A farmer ráér 
tavasszal is szántani, míg a magyar üzemek ezt nem engedhetik meg maguknak. 

Természetesen az élőmunka termelékenysége igazán a munkaerő hasznosulásaként 
értelmezhető, vagyis a bérköltségre jutó produktum az érdekes. A nemzetközi összeha- 
sonlítás e tekintetben nehézkes, hiszen az amerikai mezőgazdaságban a bérköltség eléri 
az önköltség 8-10 százalékát, Magyarországon pedig 1 százalék alatt marad a szántóföl- 
di növénytermelésben. Torzítaná az összehasonlítást az is, hogy nálunk a bér nem tisztán 
költség, hanem a szabályozókhoz való igazodás tárgya. 

Nyugat-Európa jól gépesített állattenyésztési ágazataiban sem nagyobb az egy állatte- 
nyésztési dolgozóra jutó állatállomány, mint nálunk. Franciaországban egy farmra 14 
tehenet számítanak, tehát egy állatgondozóra ennél kevesebb jut. Dániában egy tehe- 
nészre 14 tehén jut, pedig a dán állattenyésztés intenzitása közismert. Magyarországon 
egy tehenészeti dolgozó 18-20 tehenet gondoz. Megjegyzendő, hogy nálunk sok gazda- 
ságban korszerűtlen, elhasználódott telepeken is tartanak állatokat, s ez a kézimunka- 
és a létszámigényességet növeli. A nagyüzemi sertéstelepeken az élőmunka termelékeny- 
sége szintén állja az összehasonlítást a fejlett országok farmjaival. A húsmarhatartás, 
valamint a juhászat elmaradt a hazai állattenyésztés általános színvonalától és természe- 
tesen a nemzetközitől is. Persze mi éghajlati adottságaink miatt nem is versenyezhe- 

tünk a rét-legelő gazdálkodásban, a legeltetéses állattartásban az atlanti államokkal, de 
meglévő hazai lehetőségeinket sem használjuk ki. Több hegy- és dombvidéki mezőgazda- 
sági nagyüzemben, amelynek természeti viszonyai kedvezőtlenek az abraktermelésre, de 
nagyon is kedvezőek a legeltetéses állattartásra, az abrakfogyasztó ágazatok fejlesztését 
erőltetik. Ahol a körülmények nem kedveznek hozzá, fel kellene hagyni a veszteséges 
baromf-, sertés- és tejelőmarha-tartással; helyettük húsmarhával, juh- és kecsketenyész- 
téssel kellene foglalkozni. A jelenlegi felvásárlási árak azonban nincsenek tekintettel a 
környezethez való igazodásra. 

Más vélemények szerint a magyar mezőgazdaság teljesítménye jelentős részben a 
túlmunkával magyarázható. Érvként szokás emlegetni ilyenkor a háztáji és kisegítő 
gazdaságokban, illetve a hobbikertekben eltöltött jelentős szabadidőt. A nemzetközi 
statisztika mást mutat: a nyugati farmergazdaságokban sokkal inkább tapasztalhatjuk 
a túlmunkát. Az NSZK-ban például egy farmer és családtagjai fejenként 65—70 órát 
dolgoznak hetente. Ennél többet átlagosan a hazai kistermelők sem töltenek munkával. 
A hobbikerteket pedig nem is szabad idesorolni, hiszen az elnevezés is mutatja, hogy 
ezekben szó sincs túlhajszolt munkáról, sokkal inkább a kellemeset a hasznossal összekö- 
tő időtöltésről. 

A fejlett országokban terjed az úgynevezett kétlaki életmód. A családfő és más család- 
tagok is az iparban vagy a szolgáltatásban dolgoznak főmunkaidőben, s ezen túl a család 
bérel 1-3 hektár földet, amit bérbe vett eszközökkel művelnek. Svájc farmjainak 42 
százalékát ma már nem főállású farmer vezeti, hanem részmunkaidőben művelik. 
A FAO számításai szerint Nyugat-Európa farmjainak a felét olyanok birtokolják, akik 
nemcsak mezőgazdasággal foglalkoznak. A magyar háztáji és kisegítő gazdálkodáshoz 
hasonló túlmunkával a fejlett tőkés országokban is találkozhatunk. 

Sokan emlegetik azt is, hogy például a nyugatnémet farmer egy személyben főkönyve- 
lő, anyagkönyvelő, bérszámfejtő, statisztikus, üzemgazdász, agronómus, traktoros, tehát 
főnök és beosztott. Ez igaz, de figyelembe kell venni, hogy mindezt 16 hektáros farmon, 
egy növényt termelve, a tevékenységek egészen szűk körét folytatva végzi. Ha elosztjuk 
a hazai adminisztrációs és irányítási költségeket 4400 hektárra, 8-10 növényre, 1-3 
állatfajra, és főként a tevékenységek olyan széles körére, mint amelyekkel egy átlagos 
hazai nagyüzem foglalkozik, nem lesz igazán nagy különbség a farmer javára. Egy 
átlagos magyar termelőszövetkezet a nyugati mezőgazdaságban óriásvállalatnak számit, 
s ez összehasonlíthatatlanul bonyolultabb szervezési-irányítási és adminisztrációs prob- 
lémákat állít a vezetői elé. Ráadásul a hazai üzemek adminisztrációs terhei a szerteágazó 
adatszolgáltatások miatt túlzottan nagyok, esetenként túllépik a racionalitás határait. 
Mindenképpen sokallható viszont, hogy 1985-ben a nagyüzemek átlagában a kukorica 
önköltségén belül 20 százalékot tett ki az általános költségek részaránya. 

A legtöbb ellentmondás a hazai termelés anyagköltségeinek számbavételekor tapasz- 
talható. A szántóföldi növénytermelésben az elöregedett géppark a nagyobb fajlagos 
üzemanyag- és alkatrész-felhasználást indokolja, a nagyüzemi táblaszerkezet viszont 
összességében csökkenti az üzemanyag-fogyasztást. Mindezekből természetszerűen kö- 
vetkezik, hogy fajlagos üzemanyag-fogyasztásunk kisebb, alkatrész-felhasználásunk vi- 
szont jóval nagyobb, mint a fejlett mezőgazdaságú országokban. 

A műtrágyák és a növényvédő szerek felhasználásának hatékonyságát Magyarorszá- 
gon behatárolja a tároló-kijuttató infrastruktúra elmaradása a többi munkaművelet 
színvonalától. A folyékony műtrágyázás ugyan örvendetesen terjed, azonban még csu- 
pán a szántóföldek kis hányadán alkalmazható. A folyékony műtrágya használatával az 
anyagveszteség 1 százalék alatt van, szilárd műtrágyázással viszont elérheti a 15-20 
százalékot is. Nyugat-Európában és az Egyesült Államokban szinte kizárólagosnak 
tekinthető a folyékony műtrágyák alkalmazása. Ugyancsak általánossá vált náluk a 
művelőutas kalászosgabona-termelés, ami tovább csökkenti a műtrágya-veszteségeket. 
Hazánkban e téren még csak a kezdeti lépéseknél tartunk. 

Gyakran elmarasztalják a hazai állattenyésztőket, mert több abrakból állítanak elő 
egy kilogramm állati terméket, mint Dániában vagy Hollandiában. Ez persze igaz, 
csakhogy egyoldalú az állítás, mert a mi abrakunk beltartalma is lényegesen eltér a 
dánokétól. Ök k halliszttel és szójával produkálják a valóban kedvezőbb mutatókat, mi 
pedig kukoricával a gyengébbeket. Dániában egy sertés 40 százalékkal több fehérjét 
fogyaszt életében, mint nálunk; egy baromfi pedig a két-háromszorosát. Hátrányunkat 
még növeli, hogy 1987-ben az ipari abrakkeverékek 50-70 százalékát kifogásolták a 
vizsgálatok. A jelenlegi beltartalom és minőség mellett aligha várhatjuk el a hazai 
termelőktől, hogy elérjék a dán és holland farmok mutatóit. Az sem hallgatható el 
viszont, hogy Magyarországon a nagyüzemi baromfihús- és tojástermelésben az elmúlt 
15 évben romlott a technológiai fegyelem, növekedett az elhullás, kedvezőtlenebb a 
takarmányhasznosulás. Az anyaggazdálkodásban tehát vannak tartalékok és tenniva- 
lók. Különösen az állattenyésztésben, ahol az önköltség 60-70 százalékát is elérhetik a 
takarmányozási költségek. 

A tennivalók sora persze még hosszan folytatható. Nem lehet vitatkozni azokkal, akik 
azt állítják, hogy a gazdaságok egy részében látványos agronómiai hibákat követnek el, 
s például a gyomoktól alig lehet látni a kultúrnövényt. Nincs megfelelő szakmai háttere 
a rét- és legelőgazdálkodásnak, s ez drágítja egyes állattenyésztési ágazatokban a terme- 
lést. Főként az utóbbi években romlott a tápanyag-utánpótlás a szántóföldeken, egyes 
gazdaságokban már zsarolják a termőföldet. Az agrártermékek harmada a külpiacon 
talál gazdára, a felvásárlási árrendszer ösztönzi is a minőségi termelést, a gazdaságokban 
mindezek ellenére nincs kellő rangja a minőségnek. 

A szemléletbeli, szakmai hiányosságok nyilvánvalóan erősítik az agrártermelés hazai 
ellentmondásait, rontják helyezésünket a nemzetközi mezőnyben. Ágazataink mégis 
alapvetően két csoportra oszthatók: vannak a nemzetközi fejlődéssel lépést tartók (gabo- 
na- és olajosnövény-termelés), s vannak lemaradók (juhászat, húsmarhatartás, burgo- 
nyatermelés, rét-legelő gazdálkodás). A fejlett országok tapasztalatai azt mutatják, hogy 
a lemaradás előbb-utóbb a felszámoláshoz vezethet. 

Persze nemcsak lemaradó ágazatok, hanem az átlag alatt dolgozó üzemek is vannak. 
Jelentős eltérések tapasztalhatók a gazdaságok között a hozamokban, a ráfordítások- 
ban. Egy részük magyarázható az eltérő természeti adottságokkal, félrevezető lenne 
azonban csak ebben látni az okokat. Szomszédos gazdaságok eredményei között is 
látványos különbségek vannak, s nemcsak a gazdálkodás jövedelmezőségében, hanem 
a naturális mutatókban is. Ez utóbbiak nyilvánvalóan a vezetői rátermettség hiányossá- 
gaira, a vezetési módszerek elmaradottságára figyelmeztetnek. 


A világpiacon mérettetik-e a versenyképesség? 


Célunk nem lehet más, mint hogy a szakmai hiányosságok, a hazai pénzügyi ellentmon- 
dások feloldásával helytálljunk a nemzetközi mezőnyben. A kérdés az: ehhez a világpiac 
értékítéletét kell-e alapul venni? Általában elfogadhatjuk a világpiac mérceszerepét, ha 
egy ágazat valós versenyképességét vizsgáljuk. Az agrártermelés nézetem szerint ez alól 
kivétel, alapvetően két okból. Az egyik, hogy az agrárszféra termékei nemzetgazdasági 
méretekben csak korlátozott mértékben konvertálhatók. A helyettesítés korlátai gyakran 
nemcsak a belső piaci ellátásra, hanem az exportra is vonatkoznak. Még az Egyesült 
Államok is nehezen mondhatna le egyik évről a másikra évi 20-30 milliárd dollárnyi 
agrárexport-bevételéről, függetlenül a kivitel pillanatnyi hatékonyságától. A másik ok 
az árak képzésével kapcsolatos. Az ipari termékek árai főként költségérzékenyek, mig 
az agrártermékek árai piacérzékenyek, s az utóbbiak a világpiacon tartósan az átlagos 
előállítási költség alá mehetnek. 

Ezért az agrártermelés és az agrárexport támogatása ma általánosan elfogadott gya- 

korlat, ami többnyire ártámogatásban nyilvánul meg. Egyes termékek esetében -— például 
cukor - a belső ár a világpiaci ár 5—6-szorosát is elérheti, mint jelenleg az Egyesült 
Államokban. A termelés és az export állami támogatása az agrártermelés alacsony 
hatékonyságával nem magyarázható. Az agrártermékek világpiacán ma nem a hatékony- 
ságok, hanem a támogatások versenyeznek egymással. Az EGK éves költségvetésének 
több mint fele mezőgazdasági ártámogatásra megy el. Az Egyesült Államokban 1986- 
ban 1 hektár mezőgazdasági területre 60 dollár nettó támogatás jutott, az EGK-ban 
ugyanekkor hektáronként 217 ECU, azaz 199 dollár. Összehasonlítva az egy mezőgazda- 
sági dolgozóra jutó állami támogatásokat, 1982-ben a következő tényeket láthattuk: 
Amerikai Egyesült Államok 7330 dollár, EGK 4780 dollár, Magyarország 1600 dollár. 
Mindezek szerint nem beszélhetünk , agyontámogatott" magyar agrárgazdaságról. 

A hazai agrártermelés ennek ellenére exportorientált: a termékek harmada a külpiacon 
értékesül. Az agrárkivitel 1981 és 1985 között az összes export 22 százalékát adta, a 
mezőgazdasági termelőfelhasználást szolgáló import az összes behozatalnak csak a 6.5 
százalékát tette ki. Az agrártermelés külkereskedelmi egyenlege pozitív, szolgálva ezzel 
a népgazdasági célokat. 1987-ben például az előző évihez képest 100 millió dollárral 
növelte kivitelét az élelmiszer-gazdaság, s 670 millió dolláros aktívummal zárta az évet. 

Mindezt olyan időszakban érte el az ágazat, amikor az agrárárak a mélyponton 
vannak a világpiacon. Tíz év alatt a marhahús ára a tonnánkénti 1600 dollárról 500-700 
dollárra, a napraforgóolajé 980-ról 330-ra, a gabonaféléké 170-200 dollárról 80-130 
dollárra esett vissza. A tendencia 1987-ben sem változott, a számítások szerint az 
élelmiszer-gazdaság kiemelt termékeinek árindexe 2,3 százalékkal romlott 1986-hoz 
képest. 

Ilyen világpiaci helyzetben érthető a hazai agrárexport támogatásának igénye, magya- 
rázható a kivitel kedvezőtlen hatékonysága. Az export megszüntetése két okból sem 
lehetséges. Az évi több mint 100 milliárd forint exportbevételről a külkereskedelmi 
mérleg jelenlegi helyzetében nem mondhat le a népgazdaság, s az agrárkivitel helyettesíté- 
sére jövedelmezőbben exportálható termékek nincsenek. A másik ok, hogy az export 
fékezése a termelés mérséklődésével járna együtt, s ez a hazai ellátás zavartalanságát 
veszélyeztetné. Importtal persze pótolni lehetne a hiányt, de erre megint csak a külgazda- 
ság egyensúlyi állapota nem ad lehetőséget. Természetesen mindez nem jelenti azt, hogy 
a mezőgazdasági és élelmiszeripari vállalatok ne keressék a hazai ráfordítások csökkenté- 
sének, az exportjövedelmezőség javításának módját. A törekvéseket jelzi, hogy 1987-ben 
a vágómarhát dolláronként 12 forinttal, a marhahúst 15 forinttal alacsonyabb költséggel 
exportáltuk, mint egy évvel korábban. 

A nemzetközi mezőnyben való helytállásnak kétségkívül sarkalatos pontja, hogy a 
lemaradó ágazatok és nagyüzemek felzárkózzanak legalább a mostani átlaghoz. Ennek 
vezetési, szervezési, szervezeti feltételein kívül szabályozási kívánalmai is vannak. A me- 
zögazdaság 1981 óta nettó költségvetési befizető, vagyis az elvonások és a támogatások 
egyenlege negatív az ágazat számára. Mindezt olyan körülmények között teljesíti a 
mezőgazdaság, hogy a termelési költségek növekedését nem egyenlíti ki a felvásárlási 
árak emelkedése. A mezőgazdaságban használt ipari termékek árai 1981 és 1985 között 
32 százalékkal, a mezőgazdasági termékek árai 22 százalékkal nőttek. Ez a tendencia 
hosszabb időszakban is változatlan: 1970 és 1983 között az ipari eszközök árai 95, a 
mezőgazdasági termékeké 62 százalékkal emelkedtek. 

Változtatást sürget az ágazat fejlesztésének lemaradása is. Igaz, hogy a magyar mező- 
gazdaság korszerű fajtákat, hibrideket használ - 1970 és 1983 között 700 új fajtát, 
hibridet hoztak az országba -, és a legfontosabb ágazatokban élenjáró technikát alkal- 
maz. De az is tény, hogy az V. ötéves tervidőszakban összehasonlító árakon évente 
28 milliárd forint volt a beruházások összege, a VI. ötéves tervidőszakban ez 24 milliárd- 
ra csökkent. 

Ellentmondások forrása az 1975-ben bevezetett vállalati bérszabályozás is a mezőgaz- 


VERSENYKÉPES-E A MAGYAR MEZŐGAZDASÁG? 41 


daságban. Az 1967-ben elfogadott tsz-törvény mérföldkő volt a termelőszövetkezetek 
fejlődésében. Kimondta a szövetkezeti és az állami szektor jogi egyenjogúságát, a szövet- 
kezeti tagság kezébe adta a vezetők megválasztásának és a közösen szerzett jövedelem 
felosztásának jogát. A bérszabályozás jelenlegi alkalmazása ellentmond e törvénynek, 
nehezíti a teljesítmények elismerését, rontja az érdekeltséget, a tulajdonosi kötődést. 

A magyar mezőgazdaság tehát egyfelől nemzetközileg is látványos termelési eredmé- 
nyeket ért el, másfelől piaci értelemben válaszút elé érkezett. Az agrártúltermelés, a 
nyomott világpiaci árak miatt az export támogatás nélkül nem versenyképes. A másik 
út, hogy egy fejlett, exportképes ipar lehetővé teszi a gazdaságtalan mezőgazdasági 
tömegáruexport visszaszorítását, s az ágazat a minőséget, az egyediségük miatt keresett 
termékek gyártását fejleszti, s azokat a mainál jobb árakon, jövedelmezőbben értékesíti. 

Mindezeket elismerve, a mezőgazdaság sem várhatja tétlenül a külső körülmények 
kedvezőbbre fordulását. Annál is inkább nem tehetik ezt a gazdaságok, mert számos 
belső ellentmondás rontja gazdálkodásuk jövedelmezőségét, közvetve a versenyben való 
helytállás esélyét. A kormányprogramhoz igazodó ágazati feladattervek sorra is veszik 
a tennivalókat, amelyek röviden így összegezhetők: a piaci igényekből kiindulva kell a 
termelés nagyságrendjét, szerkezetét, a termékek minőségét meghatározni. A hazai és a 
nemzetközi tapasztalatok egyaránt azt a véleményt erősítik, miszerint a ránk még sok 
tekintetben jellemző, közepesen feldolgozott és közepes minőségű termékekkel sem most, 
sem a jövőben nem lehetünk versenyképesek. Tehát csak a támogatások szükségességét 
hangsúlyozni, azokat várni önvizsgálat és konkrét üzemi programok nélkül, egyoldalú 
elképzelés, világpiaci esélyeinket hosszabb időre is veszélyeztető magatartás. 


SZLÁVIK JÁNOS: 


A környezetvédelem néhány 
közgazdasági összefüggése 


Témánk szempontjából mottónak is tekinthetjük a Környezeti és Fejlesztési Világbizott- 
ság (The World Commisson on Environment and Developement) jelentésének alábbi 
megállapítását: , Korábban főként a fejlesztés környezetre gyakorolt hatását figyelték. 
Ma viszont már tudjuk, hogy a környezetromlás egyre több területen állíthatja meg vagy 
fordíthatja visszájára a gazdasági fejlődés lehetőségét."! 

Napjainkban, amikor hazánkban a politika a tudomány segítségével is keresi a kibon- 
takozás útjait, különösen fontos, hogy a szerkezetváltáskor, a kibontakozás során a 
környezeti szempontokat is figyelembe vegyük. A környezet állapota és védelme ugyanis 
erősen függ a gazdasági szerkezettől, és ennek éppen a struktúrával való összefüggései 
a meghatározóak. A termelési és fogyasztási szerkezet ugyanis lehet környezetkonform. 
vagy környezetidegen. Mindenki számára nyilvánvaló, hogy a környezeti szempontok 
háttérbe szorulása kezdetben adhat ugyan némi plusz fejlesztési erőforrást, de ennek az 
az ára, hogy már a kilencvenes években belefutunk az elszennyezett környezet racionális 
termelésfejlesztést, életszínvonal-emelést erősen korlátozó akadályába. 

Feltételezve a gazdaságpolitika helyes megközelítését és a környezeti érdekeket 15 
figyelembe vevő eltökéltségét, még így is nagyon sok az olyan elméleti kérdés, amelyeket 
még a gyakorlati lépések megtétele előtt fel kell tenni. Többek között fel kell tárnunk 
az árutermeléssel, a piaccal összefüggő problémákat, hiszen az árutermelésről, a környe- 
zettel összefüggésben, nagyon kialakulatlan képünk van. Ezen belül egyértelműnek tűnik 
pl. a piacra orientált árutermelés és az externális káros hatások összefüggése. Ez az 
egyértelműség azonban csak látszólagos, hiszen többnyire olyan, újratermelés által meg- 
határozott piacot tételezünk fel, amelyre a környezetvédelmi követelmények nem hat- 
nak, és e piacon olyan árukat, amelyek szintén e követelményektől függetlenül , jönnek 
a világra". A piac uralta területek egyre növekvő nagysága azonban a fejlett országokban 
ma nem ilyen, mivel az áruk bővülő körén , nyomot hagynak" a környezetvédelmi 
követelmények is. Ahhoz, hogy az áruban lévő munkát mint értéket valóban realizálni 
tudjuk, olyan használati értékekben kell annak megjelennie, ami megfelel a különféle, 
esetenként nagyon szigorú környezetvédelmi követelményeknek is. 

Nem véletlen, hogy a fejlett országokban külön piaca lett a környezettiszta és környe- 
zetbarát termékeknek, s a közeljövő kérdése, hogy egyes piacokon e , környezettisztaság" 
általános követelményként jelenjen meg, kiszorítva onnét az ennek megfelelni nem tudó 
árukat. Ezért, ha figyelmen kívül hagyjuk a környezeti szempontokat, nemcsak saját 
belső természeti környezetünk, hanem külpiaci , környezetünk" is veszélybe kerülhet. 
Egyre több piacon eladhatatlanná válnak ugyanis a környezetszennyező vagy -szennye- 
zett termékek. Tudnunk kell arról is, hogy ezeken a piacokon megjelentek a környezetvé- 
delmi berendezések, technológiák és ott igen , jól érzik" magukat, ami megmutatkozik 
e termékek gyártásának magas profithozamában és piaci részarányuk növekedésében. 

1 Our Common Future Oxford, New York Oxford University press 1987. Az idézet a Környezeti és Fejlesztési 
Világbizottság Közös jövőnk című jelentésének téziseiből való. (OKTH nyers kiadás, 1987. 3. oki.) 

A környezeti igényeket tekintve is a gyorsan változó piac szempontjából kell vizsgál- 
nunk az árutermelés és a természeti környezet viszonyát. Feltétlenül átgondolandók a 
környezetvédelem költségeinek és az áraknak az összefüggései is. Mint alább kifejtjük: 
a környezetszennyezés-környezetvédelem összefügg az árutermeléssel, a piaccal. 


A Föld más-más pontjain napjainkban is nyomon követhetjük a különböző korok 
civilizációinak összeütközéseit a természettel. Ezek a nyomok maradandóak ugyan, de 
helyiek vagy kisebb régiókat érintőek. Globális méretekben egyik sem veszélyeztette az 
emberi környezetet, az ökológiai egyensúlyt. A globális környezeti krízis az utóbbi 
negyedszázad terméke. A jelenség mindenekelőtt az óriásivá duzzadt árugazdasághoz és 
az ennek kereteiben fejlődő technikához kötődik, ezért az okok és a megoldások nagy 
részét e tényezőkben kell keresnünk. i 

A természet és társadalom ellentmondása benne rejlik az árutermelés szerkezetében. 
Ennek alapvető oka az, hogy az árutermelés nem a használati értéket, hanem az értékter- 
melést állította az első helyre. A termelőerők egy bizonyos történelmi fejlettségi fokán 
a munkamegosztás rendszerében a specializált és a gazdaságilag (ezen belül hosszú 
történelmi időn át tulajdonjogilag) elkülönült termelők számára a használati érték csak 
mint az érték realizálásának feltétele jelent meg. A természet mint , használati érték" a 
termelésnek ebben a rendszerében háttérbe szorul. Egyúttal mint érték sem jelenik meg, 
hiszen eredeti tiszta formájában nem emberi munka produktuma, másrészt bőségben áll 
rendelkezésre. A természet javai így hosszú időn keresztül mint az ember számára szabad 
javak vannak jelen a termelésben. 

E történelmi szakaszban az egymástól gazdaságilag elkülönült árutermelők termékeik 
előállításánál a környezetre gyakorolt káros mellékhatások árán is a termelésben közvet- 
lenül felmerülő költségek csökkentésére törekszenek. 

Amíg a természet a maga körforgási folyamatában úgy termeli újra önmagát, hogy az 
,Output"-ok mint a kapcsolódó következő folyamat , input"-jai jelennek meg, addig a 
társadalmi termelési folyamat az árutermelés viszonyai között alapvetően mint nyitott 
láncok rendszere van összefüggésben a természettel. Ebben a rendszerben a termelés 
mozzanatai a természet körfolyamatának csak egy-egy szeletét fogják át. , Bemenetel- 
ként" jelentős mennyiségű anyagot, energiát, bizonyos képességeket (így önmaga megújí- 
tására, a benne okozott károk feldolgozásában való adottságot) vesznek el a természet- 
től, azt viszonylag alacsony hatásfokkal dolgozzák fel, majd a , hulladék" (amely csak 
e termelés logikája szerint hulladék) jelentős részét a természetbe ömlesztik, ahol az 
többnyire kártétel. 

E termelési szisztéma a társadalom és a természet viszonyában a következő pontokon 
hoz létre ellentmondást: 

e egyrészt a megújulni képes, főként pedig a meg nem újítható anyag- és az energia 
pazarló felhasználásával; 

e másrészt a termelési folyamat, illetve a termelési folyamatból kikerülő legkülönbö- 
zőbb anyag- és energiaféleségek mennyiségével, főként pedig szennyező minőségével. 

A technikai fejlődést, annak milyenségét is az árutermelés értékorientáltsága (a kapita- 
izmusban profitmotiváltsága) határozza meg. Az ehhez szükséges technika kellő 
gazdasági és tudományos ráfordítás nélkül önmagában véve nem környezetbarát. Ha- 
sonló törvényszerűségek alapján fejlődik a fogyasztás is. 

Az árutermelés általános környezeti vonatkozásairól elmondottak az egyes áruterme- 
lési módokban sajátosan nyilvánulnak meg. Ezen belül is jelentős eltéréseket okoz a 
termelőerők fejlettségi szintje, a termelési viszonyok konkrét formája, a gazdálkodás 
konkrét mechanizmusa és a felépítmény jellege. 

Abból a már említett tényből adódóan, hogy az árutermelés számottevő környezetká- 

rosítást okoz, a krízis pedig a fejlett tőkés árutermelés viszonyai között bontakozott ki, 
a marxista irodalomban és nem kevés polgári szerzőnél is a hetvenes években jellemző 
volt az a nézet, hogy a környezeti válság oka a fejlett árutermelés. Ezen az alapon pl. a 
Római Klub tudósai lehetetlennek látták a növekedés további folytatását, és megoldás- 
ként a nulla növekedést ajánlották. A szocialista országokban pedig túlzott reményeket 
fűztek a , piac hatásain e téren is felülemelkedni tudó", a nem piacra, hanem szükségletre 
termelő tervgazdálkodáshoz. Holott e tervgazdálkodás az akut társadalmi elmaradottság 
leküzdése céljából az extenzív fejlesztésnek kedvezve, komoly károkat okozott az emberi 
környezetben. 

Miként a normális étrendben többnyire , természetesen" jelen van a C-vitamin, ugyan- 
úgy a termelésben , észrevétlenül" a gazdálkodás részeként volt jelen a tiszta környezet 
is. Ez utóbbi fokozatos elszennyeződése az elmúlt évtizedekben sorra okozta a , hiánybe- 
tegség" egyre súlyosabb tüneteit. Mind világosabbá válik, hogy a , hiányzó vitamint" be 
kell iktatni az étrendbe, azaz a környezetet, illetve a környezetvédelmet integrálni kell 
a létező árutermelő gazdaságba. 

A piacon kívüli külső - a környezetszennyezés esetén káros — hatások figyelmen kívül 
hagyása ugyanis irracionálissá teszi a gazdasági döntéseket. , Az externáliák miatti 
torzulás téves orientációt ad a gazdálkodóknak: meghamisítja azokat az értékítéleteket, 
amelyek nyomán folyamatosan formálódik az adott gazdaságban az erőforrások alloká- 
ciója, az ágazati és a termékszerkezet. E torz kalkulációk miatt olyan tevékenységek 
fejlesztésére, bővítésére kerülhet sor, amelyeket voltaképp erősen vissza kellene fogni. 
miután környezetszennyező hatásuk miatt olyan nagy költségeket rónak a társadalomra, 
amelyek esetleg messze meg is haladják e tevékenység hozamait."? 

Napjainkban Magyarország gazdaságában nem a környezet és a környezetvédelem az 
egyetlen háttérbe szoruló, vagy a piaci folyamatokba torzan bekerült tényező, amely 
meghamisítja az értékítéleteket. Programjaink most arról szólnak, hogy a működőképes 
piac megteremtésével elő kell segíteni a közgazdasági tisztánlátást. Ha azonban a környe- 
zetvédelmi szempontok érvényesítése kimarad az árugazdaság működési köréből, akkor 
folyamatosan tovább hat egy lényeges torzító tényező. 

A környezetet externáliaként kezelő áru- és pénzviszonyok mindenképpen részesei a 
környezeti krízisnek, ezt az elmúlt negyedszázad történései is alátámasztják. A hatva- 
nas-hetvenes években kialakult környezeti válság gyökerei megítélésem szerint ugyanis 
abból az okból eredeztethetők, hogy a tudományos technikai forradalom első hulláma 
által felszínre vetett, minőségileg új és mennyiségileg óriási árutömeg a hagyományos 
tőkés piac törvényei és céljai alapján született. E piac, illetve az e piacot kiszolgáló 
termelés körén pedig kívül maradt a környezet védelméhez fűződő társadalmi érdek. 
Ily módon a környezet: elemeket pusztító és a környezetet erősen szennyező technika és 
technológiai rendszer teremtődött. Óriási méretűvé duzzadt a termelés , input"-ja, nyers- 
anyag- és energiahiányt idézve elő, és hatalmas lett az , output", amelyben nemcsak a 
hulladék, de maga a termék is komoly szennyezőként jelent meg. 

A fogyasztói társadalom rendszerén belüli termelés nagymértékben indukált egy olyan 
magatartást, amelyben egy rendkívül pazarló presztízsfogyasztás került előtérbe, mely- 
nek mind nagysága, mind szerkezete erősen környezetkárosító. 

Ebben a helyzetben a sok szempontból új (állammonopolista), de a környezethez való 
viszonyát tekintve hagyományos tőkés árutermelés mondott csődöt. 

Napjainkban a fejlett tőkés országok árugazdasága, piaca már korántsem olyan 
. elzárkózó a környezeti hatások irányába, mint volt a hatvanas és a hetvenes évek elején. 
Így tehát a növekedési esélyek sem olyan bizonytalanok, mint ahogy azt a Római Klub 
első jelentésében, A növekedés határaiban megítélte. A hetvenes évek közepén W. Leon- 
tief tudóscsoportja által készített, A világgazdaság jövője című ENSZ-jelentés és a Brunt- 

2 Kertészné Forgács Katalin: Környezetvédelem és közgazdasági eszköztára. Közgazdasági és Jogi Könyvki- 
adó 1981., 47. old. 

land-bizottság 1987 tavaszán közreadott, ugyancsak ENSZ-jelentése már lehetségesnek 
tartja hosszú távon is a növekedést. 

Leontief arra a következtetésre jut, hogy ,,...a szennyeződés súlyos problémája ugyan 
az emberiségnek, de technológiailag megoldható kérdés: a szennyeződés ésszerű korlátok 
között tartásának költsége pedig viszonylag magas ugyan, de mégis elviselhető. Összessé- 
gében ez azt jelenti, hogy a szennyeződéscsökkentés problémája nem jelent áthághatatlan 
akadályt a gyors ütemű fejlődés számára."? 

A Környezeti és Fejlesztési ENSZ (Bruntland) Világbizottság Közös jövőnk címet 
viselő jelentése a nyolcvanas évek közepén szintén fenntarthatónak tartja a fejlődést 
(, sustainable development"). A fenntarthatóságnak azonban fontos feltétele a környezet 
internalizálása, s a gondolkodásban, döntésekben, intézményekben a többi tényezővel 
való együttes kezelése." 

E tudóscsoportok által leírt megállapításokat gyakorlati tapasztalatok is alátámaszt- 
ják. A környezetvédelmi irodalom pl. sokat foglalkozik a korábban egyik legszennyezet- 
tebb országgal, Japánnal. Vegyük mi is ezt vizsgálandó példánknak. Japán mai környe- 
zetvédelmi eredményeit ijesztő tapasztalatok előzték meg. (A nagyfokú víz- és levegő- 
szennyeződés miatt nagyszámú megbetegedés és haláleset fordult elő.) Tanulságos ezért 
figyelemmel kísérni a japán környezetvédelem fejlődését, ami három szakaszra tagol- 
ható: 

e a hatvanas évek közepéig a kormány a jelentős szennyeződés ellenére sem hozott 
intézkedéseket; 

e 1967-ben általános környezetvédelmi szabályokat léptettek életbe, amelyeknek 
alapvető koncepciója volt a környezetvédelmi intézkedések és az iparfejlesztés harmoni- 
kus összehangolása; 

e a harmadik szakaszban (kb. 1970-től) új, szigorú környezetvédelmi rendszabályo- 
kat vetett be a kormányzat a károk mérséklésére, a környezeti és egészségügyi károk 
megelőzésére. 

Ez utóbbi lépésre azért volt szükség, mert a második szakaszban a tervezett intézkedé- 
seket a gazdaságosság elleni támadás ürügyén az ipar meghiúsította. Erre válaszul a 
hetvenes évek elején a parlament elvetette a környezetvédelem-iparfejlesztés harmonikus 
fejlődésének elméletét, és egyértelműen a károk szigorú csökkentését tűzte ki célul. Ehhez 
a központi vezetés megnyerte a lakosság támogatását is. j 

Hogyan reagált erre az ipar? Erre a nyomásra egy olyan, a környezetvédelem szem- 
pontjából is kedvező innovációs folyamat beindításával válaszolt, amelynek eredménye 
a mai, a korábbinál minőségileg jobb környezeti állapot. Érdemes megemlíteni, hogy 
Japán bruttó termelése 1971 és 1981 között — a legszigorúbb környezetvédelmi intézkedé- 
sek bevezetése mellett is — évente átlagosan 4,7 százalékkal növekedett. A munkanélküli- 
ség, az infláció, a műszaki haladás és az export területén nem tapasztaltak környezetvéde- 
lemre visszavezethető negatív hatásokat, sőt az emissziókorlátozások számottevő ener- 
gamegtakarítást eredményeztek. A nehézipar helyett a modern, energiatakarékos ipar- 
ágakat fejlesztették. Ezen túlmenően a környezetvédelmi intézkedések hatására a régi 
berendezéseket is modernizálták. A környezetvédelmet szolgáló berendezések üzemelte- 
tése, üzembe helyezése pedig újabb munkahelyek létrehozását eredményezte. 

Az előbbieknek mindenképpen tanulsága, hogy a szigorú és következetes állami 
környezetvédelmi előírások a gazdaságban olyan innovációs folyamatot indíthatnak be 
és a technológia fejlesztésének olyan irányát alakíthatják ki, amely a gazdaság egészére 
is pozitívan hat. Ehhez azonban következetes környezetvédelmi szabályozás és innovatív 
gazdasági mechanizmus szükséges. 


3 Wassily Leontief és szerzőtársai: A világgazdaság jövője. ENSZ-tanulmány. KSH 1978., 17. old. 

4 , Az 1990-es évek fő intézményes kihívása: a politika ökológiai dimenzióit ugyanakkor, ugyanazon a napiren- 
den és ugyanazon a nemzeti intézményeknél kel! figyelembe venni, mint a gazdasági, kereskedelmi, energiai, 
mezőgazdasági, ipari és egyéb dimenziókat." Lásd 1. hivatkozás, 45. old. 

A termelés folyamatában a cél a termék előállítása. Az árutermelés, mint láttuk, 
mindaddig csak erre koncentrál, amig az állami környezetvédelem követelményrendszere 
környezetvédelemre, környezetkonform technológia alkalmazására nem kényszeríti." 
A kényszerítés, a követelményrendszer maga nem piaci mechanizmusok szerint műkö- 
dik, de a piaci folyamatokra hatva a piac útján is motiválja a gazdaság szereplőit. A nem 
piaci kényszerítés így részben piaci késztetéssé transzformálódik. 

Amint azt Japán példája is szemlélteti, a hetvenes évek Római Klub által előrevetített 
patthelyzetéből a tudományos technikai forradalom továbbfejlődése, az ún. informatikai 
forradalom jelentett kitörést. Méghozzá úgy, hogy a fejlett tőkés országokban az infor- 
matikai ipar, vele együtt az információ (a tudás, a kreativitás) kulcsfontosságú termelési 
tényezővé vált, s ezzel együtt egyre nagyobb mértékben kapott lehetőséget a tiszta 
környezet megőrzése. 

Ez jelentős hatással volt és van a nemzetközi kapcsolatokra is. A fejlett tökés országok 
külkereskedelem-politikájára jellemzővé válik, hogy az , információigényes" (technikain- 
tenzív, kutatásigényes, magas szakképzettséget kívánó) termékek exportjára és az egysze- 
rű, , energiaigényes", gyakran rendkívül sok - de nem bonyolult — tőkét felemésztő 
termékek behozatalára törekszik," ezzel mintegy kihelyezve a környezetszennyezést a 
fejletlenebb régiókba. Ez egyik motiválója tőkekivitelüknek is, amennyiben az energia- 
igényes, gyakran környezetszennyező technológiájukat igyekeznek kivinni a centrumból 
a perifériára." (A fejlett tőkés országok ilyen irányú törekvése a szocialista országok 
irányába sem ismeretlen.) ; 

Az előbbiekkel összefüggésben hogyan jellemezhetjük Magyarország helyzetét? Ugy 
vélem, hogy előrehaladásunk s ezen belül a környezet szerepváltozása is alapvetően attól 
függ, mennyire tudjuk gazdálkodásunkat az energiaigényes irányból az információigé- 
nyes fejlődés felé átterelni. Amennyiben ez sikerül, akkor a környezeti követelmények 
egyre inkább kielégíthetők, mint fogyasztási tényezők. Ellenkező esetben viszont a kör- 
nyezet mint szűk termelési tényező is határt szab a gazdasági fejlődésnek. 


Amint az remélhetőleg már az előzőekből is kitűnt, álláspontunk az, hogy az a fajta 
árutermelés, az a fajta piac, amely kirekeszti a környezeti tényezőket és környezeti 
hatásokat, externáliaként kezelve azokat, olyan ellentmondásokat szül és kumulál, ame- 
lyek veszélyeztetik a bővített újratermelés perspektivikus fenntartását. 

Az árutermelés és a piac léte a szocializmusban is realitás, s ily módon itt is csak az 
a járható út, ha a szocialista árutermelés és piac is a környezeti szempontok figyelembevéte- 
lével alakul. Ellenkezőleg a fejlődés torz és hosszú távon bizonytalan lesz. 

E felismerés ellenére, a közgazdasági elméletben, így az érték- és az árelmélet témakö- 
rében igen sok kérdés még nyitott. Vannak közgazdászok, akik úgy vélik, hogy a 
környezeti károk kiküszöbölésére fordított munka nem produktív, és az erre forditott 
eszközöket a produktív munka által termelt nemzeti jövedelemből vonják el. Ebből 
adódóan az ilyen költségek társadalmi fogyasztási jellegűek. 

E viták szorosan kötődnek a környezetvédelem konkrét szabályozásához, ahhoz, hogy 


5 E kérdéskör jogi vonatkozásait vizsgálja a bírságolással összefüggésben Tamás András Bírság és bonum a 
környezet védelmében cimű cikkében. Jogtudományi Közlöny, 1987. 5. szám, 227-233. oldal. 

6 Csillik Péter, Csoma Róbert: A környezet mint termelési tényező a minőségi környezet mint a fogyasztás 
tárgya. Kézirat. Budapest, 1987. OKTH- BME. 

7 ,E területen (mármint a fejlődő országokban) gyakori a fejlett tőkés országok által telepített veszélyes ipar 
is. Ezeket tulajdonosaik éppen környezetet terhelő és a lakosságot is veszélyeztető mivoltuk miatt — ahogyan ezi 
a bhopali tragédiánál is láttuk - helyezik fejlődő országok területeire. Így mentesítik saját környezetüket és 
lakosságukat az ártalmaktól, eleget téve környezetvédőik követeléseinek." (H. Varró Rózsa: Természeti környeze 
tünk társadalmi környezete. Tarsadalmi Szemle, 1987. 8-9. szám, 32. old.) 

pl. mibe kerülnek a felhasználóknak a természeti javak, hogyan fizessék azokat meg. 
Konkrétan érinti a bírságolás kérdését, a költségek árakra való hatását stb. 

Egyre többen vannak azonban, akik azt vallják, hogy a környezeti károk kiküszöbölé- 
sére fordított munka produktív munka, és ennek költségeit a termelési költségekhez kell 

Korunkban akkor értelmezzük helyesen a produktivitást, ha abba beleértjük a termé- 
szeti javak, az emberi környezet védelmét és újratermelését is, mint ami az ember 
létfeltételét biztosítja. Ebben az értelemben a környezetvédelmi ráfordítás a társadalmi 
újratermelés szempontjából is szükséges. A környezet védelmét szolgáló munka produk- 
tív munka. A kérdés pedig nem az, hogy kell-e környezetvédelmi tevékenységet folytatni 
vagy nem, hanem az, hogy közgazdaságilag sem az utólag ható környezet-helyreállítás 
a jó stratégia, hanem a természeti környezettel összhangban lévő társadalmi termelés 
kialakítása. 

Az árutermelés logikáját figyelembe véve lehet csak viszonyulni a természet gazdasági 
felhasználásához, és azon belül kell értelmezni a munkaráfordításokat, költségeket és 
ezeknek az árakkal való összefüggését is. Ha egy termék termelése környezetvédelmi 
költséggel jár, akkor az a termék társadalmilag szükséges előállítási költségeinek részét 
alkotja. A közgazdasági tisztánlátás és az anyagi ösztönzés érdekében logikus, hogy ez 
megjelenjék az árban. Indokolt az árstruktúra olyan átrendezése, amely az egyes ágaza- 
tok, termékek eltérő környezetvédelmi költségeit figyelembe veszi, és ezzel mind a terme- 
lói, mind a fogyasztói döntéseknél reálisabban befolyásol. , A környezetvédelem nem- 
csak egyszerűen a termelés része, hanem - folyamatában tekintve - kettős értelemben is 
az újratermelés szerves tartozéka. Egyrészt azért, mert a környezeti károsodások az 
újratermelési folyamatban jelentkeznek, másrészt azért, mert a környezet újratermelésé- 
nek éppúgy bővített jellegűnek kell lennie — az öröklött természet állandó javítása 
érdekében -, mint a hagyományosan értelmezett újratermelésnek. E gondolatmenet 
szerint az elhasznált környezetnek éppúgy meg kell térülnie a társadalmi ráfordításokban 
- hogy pótlásukról gondoskodhassunk -, mint akár az elhasznált állóeséközöknek. 
A környezetvédelem - a makroökonómia szintjén -— tehát társadalmilag szükséges ráfor- 
dításként jelentkezik . Ezekben a ráfordításokban, amelyek egyszeri és folyamatos eszköz- 
felhasználást jelentenek, az emberiség mind ez idáig élvezett sajátos vjáradékac szűnik 
meg."§ j 

A környezet öntisztító képességeiből fakadó és a gazdaságban költségmegtakarítást 
hozó, korábban meglévő járadék jelentősen csökkent, tehát az így fellépő költségek 
szükségképpen ártényezőkké kell, hogy váljanak. 

Joggal vetődik fel a kérdés, hogy a gazdaság el tudja-e viselni ezt azárakban megjelenő 
plusz terhet. A válasz erre az, hogy a környezetszennyezés és az általa okozott kár 
mindenképpen teher, akkor is, ha az a gazdaság értékelő tükrében nem is látszik. 
A megoldás halogatásával pedig a teher egyre nagyobb lesz. 

Ezen összefüggés szemléltetésére kiválóan alkalmas Kornai János ismert példája a 
tűzoltó" módszerről. , A népgazdaság számos területén erős a kísértés az esedékes 
fejlesztés halasztására. A halasztás addig tart, amíg a differenciális társadalmi költségek 
emelkedése el nem ért egy kritikus értéket, a tűrési határt. Ekkor sor kerül az addig 
elhalasztott beruházási akcióra, ami hirtelen lejjebb viszi a differenciális társadalmi 
költséget. Utána újra megkezdődik a halasztás, ezzel együtt előlről megindul a folya- 
mat."? 

8 Petschnig Mária: A pénz értékcsökkenése a szocializmusban. Közgazdasági és Jogi Könyvkiadó 1983., 82. 
old. , A környezetvédelem a társadalmi fejlődésnek csak azon a fokán és ott válik társadalmilag szükséges 
ráforditássá, ahol és amikor mint költségtényező már általánosan megszokott. Ha elfogadjuk azt az árakkal 
szemben támasztott követelményt, hogy fejezzék ki a társadalmi ráfordításokat, akkor ez alól a környezetvédelem 
költségei sem kivételek. ha a társadalomnak tőkét kell előlegeznie és működtetnie a természeti környezet állagán 


fenntartására, akkor ennek az árakban is kifejezésre kell jutnia." Lásd uo. 89. old. ; 
9 Kornai János: A hiány. Közgazdasági és Jogi Könyvkiadó 1980., 240. old. 

Miért hajlamos a döntéshozó a halasztásra? Alapvetően azért, mert a halasztás előnye- 
it nagyobbnak érzi a hátrányoknál a következő okok miatt. 

e Az előny eléggé biztos, a hátrány sokkal bizonytalanabb. Így pl. pontosan tudható. 
mennyibe kerül egy várost elkerülő út megépítése, de már sokkal bizonytalanabb annak 
kiszámítása, hogy mennyi a megtakarítás benzinben, környezeti károsodások elkerülésé- 
ben, balesetek megelőzésében stb. 

e Az előny teljesen belső (internális) hatásként mutatkozik, a hátrány jelentős része 
pedig külső (externális) hatás. Ráadásul a halasztás okozta többletveszteségek nagy 
hányada nem is fejeződik ki pénzben, és a mérés is nehéz. 

e A halasztás olyan erőforrásokat szabadít fel, amelyek felett a felső vagy a közép- 
szintű szervek rendelkezhetnek, viszont a halasztás okozta hátrányok , decentralizáltan" 
jelentkeznek. 

e A halasztás előnye azonnal, hátránya késleltetve és időben elhúzódva mutatkozik. 

Egy idő után azonban a döntés nem halasztható az erős zúgolódás, reklamáció, esetleg 
katasztrófa miatt, s ekkor bekövetkezik a , tűzoltás". A még le nem kötött (mindig szúk) 
erőforrásokat a tűrési határba ütközött területekre összpontosítják. Ahol hiány és beru- 
házási feszültség van, ott a , halasztás-tűzoltás-halasztás" mechanizmusa a valóságban 
működő és működőképes alkalmazkodási rendszer. Hátrányai a hatékony hosszú távú 
gazdasági alkalmazkodás szempontjából ismertek, a környezeti alkalmazkodás szem- 
pontjából már kevésbé. Holott a döntési szisztéma hátrányai itt fokozottan érvényesek. 
Egyrészt azért, mert a környezeti hatások esetében az , előny-hátrány", , költség-ha- 
szon" párok az átlagosnál is nehezebben számíthatók. Másrészt a halasztás következme- 
nye nemritkán visszafordíthatatlan károsodás az emberi környezetben, magában az 
emberi egészségben, illetve emberi életben. Így a fenti lánc , halasztás-mulasztás-tűzoltás- 
sá..." bővül. Mulasztáson olyan károk bekövetkezését értem, amelyek már nem kompen- 
zálhatók. A tűzoltás után a , leégett" rendszer csak silányabb formában vagy egyáltalán 
nem állítható elő újra. 

A környezetvédelem eredményességét, valamint a természeti környezet ésszerű gazda- 
sági felhasználását, mint láttuk, az árutermelés és a piac közgazdasági hatásainak tuda- 
tos érvényesítése — számos, itt nem tárgyalható társadalmi feltétellel egyetemben - 
minden bizonnyal döntően megjavíthatná. 

Tudjuk azonban, hogy a szocializmus építésének nem egyetlen és abszolút univerzális 
szabályozója a piaci mechanizmus, miként a tőkés országokban sem volt, és ma sem az. 
A környezet (talaj, víz, levegő stb.) mindenkié, a belőle fakadó és azt szennyező termelés- 
ben és a termék fogyasztásában viszont a társadalom egésze nem egyenlő arányban 
érdekelt. Ezért aligha képzelhető el, hogy különösen , környezetigényes" termelői ágaza- 
tok kollektívái és fogyasztói, e termék árában érvényesített módon, teljes mértékben 
maguk vállalják a környezetvédelem rájuk háruló hányadát. Következésképpen megfon- 
tolt, főleg az innováció irányába ható központi támogatásokra is szükség van, a piac 
szerepének maximális igénybevétele mellett. 

A környezetvédelem mint össznemzeti ügy nem parcellázható teljesen fel a meghatáro- 
zott részeit igénybe vevő termelőkre (pl. ipari és mezőgazdasági ágazatokra), és e termé- 
keket — pl. gyógyszer, vegyszer, út, vasút stb. — kiemelten fogyasztó állampolgárokra. Így 
van ez világméretekben is. Miként nem oszthatóak fel a globális feladatok teljes egészé- 
ben nemzeti részekre, úgy kell legyen mind nemzeti, mind nemzetközi keretekben , közös 
kiadás" is, hogy az utánunk következő generációk is élvezhessék hazájuk természeti 
adottságait, az emberiség egyetlen és közös Földjét. 

A párt és a politikai intézményrendszer 
a viták tükrében 


A Társadalmi Szemle szerkesztősége arra kérte négy megye pártbizottságának első titkárát, hogy 
foglalják össze az elmúlt hónapokban folyt eszmecserék, viták legfontosabb tapasztalatait. 
A szerkesztőség által összeállított kérdésekre válaszolt: Antalóczy Albert, a Komárom megyei; 
Dányi Pál, a Baranya megyei; Gyuricza László, a Veszprém megyei és Karvalits Ferenc, 
a Zala megyei pártbizottság első titkára. A válaszokat sajtó alá rendezte Schiffer Péter, a 
Társadalmi Szemle rovatvezetője. 


A párt vezető szerepéről és a politikai intézményrendszer fejlesztéséről közre- 
adott tézisek kétségtelenül nagy - s nem ellentmondásmentes — visszhangot 
váltottak ki a közvéleményben, mindenekelőtt a párt tagsága körében. 

Milyen politikai légkör , hangulat jellemezte az eszmecseréket, mely tézisek 
találtak egyetértő támogatásra, s hol fogalmazódtak meg leginkább a kritikus 
vélemények? Milyen tanulságai vannak a vitának a párt jövőbeni tevékenysé- 
gére vonatkozóan? 


GYURICZA LÁSZLÓ A párttagság Veszprém megyében egyetértett azzal, hogy 
; a Politikai Bizottság vitára bocsátotta a téziseket. A ren- 
delkezésre álló időt azonban rövidnek tartotta. Ez a legjobb szervezés mellett is kedvezőt- 
lenül befolyásolta a viták alaposságát, az érdemi véleményalkotást. Egyesekből felületes- 
éget, közömbösséget váltott ki. A dokumentumot az egyéni pártbeszélgetések előtt 
kellett Volna közreadni, és az eszmecserére már akkor sort lehetett volna keríteni. 
A tagság körében sokan hiányolták a reális, nyílt helyzetértékelést, amelynek alapján a 
Fárt vezető szerepe és a politikai intézményrendszer továbbfejlesztésének irányai világo- 
j ban megfogalmazhatók és értelmezhetők. A párttagok egységesek a változtatás szük- 
e ségének igenlésében, nincs azonban közmegegyezés abban, hogy milyen folyamatok 
czték elő a jelenlegi nehéz helyzetet, s hogyan tudunk túljutni a kialakult társadalmi- 
a norsati nehézségeken, miként erősíthető a párt vezető szerepe és fejleszthető tovább 
ást ös Intézményrendszer. Nem fogadják el a tézisek aktualitásaként azt az indok- 
vábbf; Hot "A párt és az egész politikai intézményrendszer működésének lényeges to- 
ak HK cöztését követeli az a tény, hogy a szocialista építésnek magasabb szintjére 
d Star Hibáink, fogyatékosságaink döntő többségének felismeréséig eljutottunk, de 
eMI változtatásokhoz kevés az erőnk. 
fgli neg jelentős része megfogalmazza, hogy az a párt, amely a reformok elindítója 
szerepe, megvalósításukban nem tölti be a kezdeményező, irányító funkciót, csökken a 
az Ors , gyengül a tekintélye, ezért a lakosság figyelme, bizalma elsősorban a kormány, 
ER Áel felé fordul. 


Párt képe ez bebizonyosodott a viták során — a tagság továbbra is bízik abban, hogy a . 
5 


a hibák kijavítására, vezető szerepének erősítésére, a bizalom visszaszerzésére, 

de elengedhetetlen az ehhez szükséges személyi feltételek megteremtése, és az olyan nyilt, 
demokratikus közösségi viszonyok erősítése, amelyekben a vezetés minden szintjén 
jobban számítanak a vezetettek érdemi véleményére, kezdeményezésére. A párttagság 
egy része hangot ad annak, hogy még bízik a pártban, de több kudarcot már nem visel 
el. Ez fontos jelzés számunkra. 

A párt vezető szerepének erősítése, a politikai intézményrendszer továbbfejlesztése 
csak a gazdasági-társadalmi stabilizáció és kibontakozás társadalmi programjával szer- 
ves egységben kezelhető és valósítható meg. Szükségesnek tartják a pártszervezetek a 
XIII. kongresszus határozatainak elemzését, és javasolják, hogy az országos pártértekez- 
let reális helyzetértékelés alapján differenciált politikai, stratégiai célokat és azokat 
szolgáló taktikát határozzon meg. 


A párt vezető szerepéről társadalmunkban és a politikai intéz- 
ményrendszer továbbfejlesztéséről közreadott tézisek vitája s0- 
rán az eszmecserék hangulatát számos külső és belső tényező motiválta. Külsőként 
azokra a körülményekre gondolok, amelyek a vitában részt vevő pártszervezet működési 
területén kívül esnek. Belsőként pedig az eszmecsere konkrét hangulatát befolyásoló 
megnyilvánulásokat emelhetjük ki. Érzékelhetően nagy jelentőségűek voltak az 1987. év 
végi és az 1988. év eleji árintézkedések, a bérbruttósítás körüli tisztázatlan kérdések, a 
csak magyarázkodó, de el nem fogadható mulasztások büntetlensége, így az adódoku- 
mentációk hiánya, a jogszabályok közzétételének késése, és az ezzel összefüggő politikai 
felelősségrevonás elmaradása. Belső felelősségi tényezők között kell számba venni a 
munkahely légkörét, az eszmecsere szervezésére és a felkérésre jutó kevés időt, az érdemi 
vita lehetőségét akadályozó tényezőket. Ismert, hogy helyenként előzetes tanulmányozás 
helyett csak felolvasták a téziseket. Mindezek együttes hatására az eszmecserék többségét 
a konstruktivitás hiánya jellemezte, s bizonytalanságot, bizalmatlanságot tükröztek. 
A politikai kultúra színvonala nagyon sok alapszervezetben alacsony szintű, s ez az 
eszmecserékre is rányomta bélyegét. s 

Legáltalánosabban azt az igényt fogalmazták meg, hogy a párt rendezze sorait annak 
érdekében, hogy a ráháruló feladatokat megoldhassa, és váljon eredményesebben politi- 
záló párttá. Feltételei közé sorolták a döntéselőkészítés és a döntések nyilvánosságának 
növelését, a pártdemokrácia erősítését. Ezek tükrözik azt, hogy bővült a politizálók köre, 
és ezzel együtt erősödött a mai mechanizmusokkal szembeni elégedetlenség. 

Ami a Baranya megyei párttestületek számára levonható következtetéseket illeti, azok 
nagyon sokrétűek, de néhányat kiemelek közülük. 


e A politikai kultúra színvonalát emelni, a párt iránti bizalmat erősíteni kell, mert 
az a jelenlegi állapotában már nem elégséges a megoldásra váró feladatok megvalósításá- 
hoz. Ebben az MSZMP megyei végrehajtó bizottságának és általában a politikai vezetés- 
nek vannak kötelezettségei. 


6€ A közgondolkodás ma nem elég konstruktív, és sok esetben önmagán belül ellent- 
mondásos. Egyszerre jelenik meg benne a változás igénye és a tartózkodás az újtól. 

e A helyi közösségek véleményalkotása kevéssé függ a helyi gazdasági eredmények- 
től. A korábbi időszakkal ellentétben az olyan gazdasági egységekben, ahol pedig az 
eredmények tartósan jók, ott sem általános a konstruktivitás, a bizalom erősödése. 

e Országosan fokozódó az igény a nyilvánosság növelésére. Az utóbbi témakörhöz 
kapcsolódva a magunk számára is levontunk következtetéseket. A végrehajtó bizottság 
átfogó programot dolgozott ki, amelynek néhány pontja foglalkozik a nyilvánosság 
konkrét növelésével. Ennek három pontját emelem ki. 

A Dunántúli Napló bemutatja az MSZMP megyei végrehajtó bizottságát és annak 
munkáját, tájékoztat a személyi változásokról. 

A megyei pártsajtó fórumot teremt a lakosság és a párttagság politikai megnyilvánulá- 
sainak. Foglalkozik a pártértekezletet megelőző politikai eseményekkel, és tájékoztat az 

országos tanácskozásról. A Dunántúli Napló Időszerű politikai kérdések címmel foglalko- 
zik a laphoz érkező levelekkel, kérésekkel, s a válaszokat megyei párt-és állami vezetők 
adják. : 
A tézisek vitájára nyiltabbá, őszintébbé és kritikusabbá váló 
ANTALGOZVALBENT légkörben került sor a megyében. A sajátos helyi, vállalati 
feszültségek (Labor MIM, tatabányai bányák, Kisbér térsége mezőgazdasági termelő- 
szövetkezeteinek helyzete) mellett a vitákban érezhető volt az áremelések, a személyi 
jövedelemadó, az általános forgalmi adó közvetlen hatása, a megélhetés gondjainak 
növekedése. A kritikus hangvételű — szélsőségektől sem mentes, helyenként indulatos - 
vitákban a szocializmus meglévő értékeit féltő hozzászólások, vélemények hangzot- 
tak el. 

álló viszonylag rövid idő alatt a pártszervezetekben alaposan megismerték, végiggondol- 
ták a téziseket, és a résztvevők többsége, 60-70 százaléka hangot is adott véleményének, 
elgondolásainak. 


A tézisek fő célkitűzései, törekvései iránt kirajzolódott az egyetértés. Egyetértés volt 
abban, hogy a pártnak mint szocializmust építő társadalmi rendszerünk vezető erejének 
megújulása, politikai érzékenységének, tömegbefolyásának, cselekvési egységének jelen- 
tős javítása nélkül nem lehet sikeresen előrelépni feladataink megoldásában. Támogatták 
azt a szándékot, hogy a párt szakítani kíván a mindent felvállaló, utasításokon alapuló 
irányítói gyakorlattal. A párt — a gazdasági törvényszerűségeket figyelembe véve - 
elveket, normákat dolgozzon ki, és azok betartását követelje meg a gazdaságirányítás 
felelős pontjain dolgozó párttagoktól. De tartózkodjon az operatív beavatkozásoktól! 
A központi, területi, üzemi pártszervek, pártszervezetek teremtsék meg a teljesítmény- 
orientált alkotómunka politikai feltételeit. 


A vezető szerep érvényesülésének elengedhetetlen feltétele a párt eszmei, politikai és 
cselekvési egységének fenntartása. Ezzel összefüggésben a viták során hangsúlyozták, 
hogy a pártegység folyamatos megújítása csak a helyzetet és a problémákat feltáró nyílt 
vita, elvhű, őszinte párbeszéd révén lehetséges. 


A párt belső életének megújulásával összefüggésben kiemelték a vitákban a mozgalmi " 
jelleg erősítésének fontosságát, a naprakészebb, nyíltabb tájékoztatás szükségességét a 
központi és a helyi pártszervek munkájáról. 

Kritikával illették, vitatták , a szocialista építésnek magasabb szintjére érkeztünk" 
megállapítást. Ma több nehézséggel, megoldatlan problémával kell szembesülnünk, mint 
néhány évvel ezelőtt, ezért ez a megfogalmazás nem kap valódi jelentést, tartalmat — 
fogalmazták meg. Hiányzik a tézisekből a tudományos igényű helyzetelemzés, történeti 
visszatekintés, pedig ez szükséges ahhoz, hogy el lehessen különíteni a párt stratégiai és 
taktikai célkitűzéseit. Nem járható út a gazdasági törvényszerűségek napi politikai 
érdekeknek való alárendelése — fogalmazták meg a vitákban. Sok kritika érte a zárkózott, 
személytelen politizálást, a testületi ülések , titkosságát". A párton belüli demokrácia 
gyakorlata kapcsán élesen vetődött fel az alulról való építkezés hiánya. Ennek megfelelő- 
en a párton belüli kontroll és önkorrekció érvényesüléséhez kívánatos a szervezeti 
szabályzatban rögzített, intézményesített garanciák megjelenítése. 


Sokakat foglalkoztat a párt életében a formális egységhez való feltétlen ragaszkodás 
jelensége. A kisebbségi vélemények védelme mellett fontosnak tartották a pontos határ- 
vonal meghúzását a bennük rejlő frakciózás és a kisebbségi magatartás között. Igény az 
is, hogy megfelelő előkészítésre alapozva, a párttagság véleményét minden - a párt 
egészét érintő — kérdésben ki kell kérni a jövőben. A döntéseket tudományos szintű 
helyzetelemzésnek, alternatívák felvázolásának kell megelőznie, s mindezt a nyilvánosság 
biztosításával szükséges megvalósítani. 

Zala megyében a párttagság már a tagkönyvcseréhez kapcsoló- 
dó beszélgetések során megfogalmazta véleményét, hogy a tár- 
sadalmi-gazdasági továbbfejlődés hosszabb távú kérdéseiben párton belüli vitára van 
szükség. 

A tézisek reális, kritikus hangvétele nyílt, őszinte eszmecserét váltott ki. Egyes pontok- 
ban mutatkozó kidolgozatlansága ellenére is olyan, az egész párt tevékenységét érintő 
kérdéseket hozott a felszínre, amelyek hosszabb ideje foglalkoztatják a pártközvéle- 
ményt, s amelyek megvitatása okkal vagy ok nélkül kiszorult a pártfórumokról. 

Konstruktív volt a vita abban a vonatkozásban, hogy szembesítette a tagságot és az 
érdeklődő közvéleményt is a párt politikájával, erősítette a megújulási szándékot, a 
reform melletti elkötelezettség hitelét, és hozzájárult egy reálisabb politikai szemlélet 
kialakításához. 

A viták, a nézetek megnyilvánulása, ütköztetése a pártközvélemény sokféleségét is 
láthatóvá tette, amit nem lehet egyetlen jelzővel minősíteni: az új törekvésekkel való 
azonosulás, a tenniakarás mellett jelen van a befelé fordulás, a belpolitika-centrikusság, 
a várakozás, a dogmatizmus, a megszokotthoz való ragaszkodás és a bizonytalanság, a 
leegyszerűsítés, helyenként a demagógia 15. 

Elsőként azt emelem ki, hogy a párt vezető szerepének erősítése 
jellemzően kitapintható szándék. Találkoztam pártonkívüliek- 
kel is egy beszélgetésen. Voltak köztük olyanok, akik soha életükben nem voltak pártta- 
gok, vagy akik 1957-ben nem újították meg tagságukat, s olyanok is, akik nem régen 
léptek ki. Az ő véleményük is ezt fejezte ki, s nemcsak a párt vezető szerepe szempontjá- 
ból, hanem saját érdekeik alapján is ezt fogalmazták meg. A mai körülmények között 
is nagy tehát a várakozás a párttal szemben, de egyetértek azokkal, akik azt mondják, 
csodavárásra nem rendezkedhetünk be. Azt azonban igen is várják, hogy viszonyaink 
valóságos ismeretében, a párt vezető szerepének erősítése érdekében érdemi döntések 
szülessenek. Mert nem engedhető meg, hogy a pártértekezlet döntéseivel ne akarjon vagy 
ne tudjon megfelelni a ma változást, mozdulást várók igényeinek. Ez a párt szerepének 

Másodszor azt említem meg, hogy csak az érdekek sokféleségét jól ismerve lehet a 
politikai intézményrendszer jellegével is foglalkozni. Természetes, hogy az érdekek érvé- 
nyesülni akarnak, s ha a különféle érdekek a párt keretei között nem találják meg az 
érvényre jutás lehetőségét, akkor érthető, ha új utakat is keresnek. (Megfigyelhető ez a 
környezetvédelem kérdésében vagy az értelmiség helyzetével kapcsolatban.) Az egypárt- 
rendszernek fel kell tudni vállalnia az érdekek széles körének képviseletét, és azokat be 
kell építenie politikájába. Ha az MSZMP ezt teszi, gyakorlatilag össznépi párttá válhat, 
illetve kell hogy váljon. Ha a társadalmilag indokolt vagy elfogadható érdekeket a párton 
kívülre akarjuk rekeszteni, akkor azok várhatóan másutt keresik érvényre jutásuk lehe- 
tőségeit. 

Harmadszor: sokat foglalkoztat, hogyan minősítsük a vitában a konstruktivitás hiá- 
nyát. El lehet-e marasztalni az alapszervezeteket azért, mert kérdeznek, bírálnak, de 
megoldási javaslatuk nincs? Többségük erre nem szolgál rá. Hisz jellemzően azt tudjak 
vállalni, s nekünk erre is nagy szükségünk van, hogy a viszonyokat, a valóságot érzékel- 
tessék. Minél valósághűbben. Nem várhatjuk el egyúttal, hogy minden helyzetben, 
minden kérdésben valaki a megoldáson is törje a fejét. Különösen akkor nem, ha a 
megoldás feltételei nincsenek helyben, s a kidolgozás igénye soha sem volt olyan erős, 
mint amennyire ma szükséges. De azt is tudomásul kell venni, hogyha konkrét megoldást 
tudnának is javasolni, akkor ők lennének azok a közösségek, amelyek a politikát 
csinálják. 

Tehát a jelen gyakorlat alapján, észrevételeikkel, bírálataikkal segítik a valóság jobb 
megismerését, és erre is szükség van. Sokan joggal vetik fel, hogy a politikának is 
eredményesebbnek kellene lennie, s nem lehet a felelősséget mindig csak a végrehajtás 

terén dolgozókra hárítani. Ez meg nem értést, szakadást idézhet elő a politikai mechaniz- 
mus működésének szintjei között. 
Az eszmecsere alapján milyen területeken érzékelhető a pártdemokrácia fej- 
lesztésének szükségessége, a párt belső viszonyainak korszerűsítése? Milyen 
figyelmet érdemlő javaslatok fogalmazódtak meg ezzel kapcsolatban? 


Elengedhetetlen annak meghatározása, hogy társadalmunk je- 
lenlegi fejlettségi szintjén a párt a munkásosztály vagy az egész 
dolgozó nép pártja. Ennek kell kiindulópontul szolgálnia ahhoz, hogy pontosan, világo- 
san és félreérthetetlenül meghatározzuk a párt fejlettségi fokának, szervezettségének 
megfelelő vezetési módszereket, a pártépítési követelményeket és a pártmunka megújítá- 
sának mai feladatait. Mindez hiányzik a tézisekből. 


EANENTEYSK A pártdemokrácia fejlesztése minden területen nélkülözhetet- 

len. Kitapinthatóan erős az elvárás a demokratikus kádermun- 
ka iránt. Az is látható, hogy ma a pártélet demokratizmusának milyenségéért nemcsak 
a központi szervek felelősek. Számos kérdés tanulságát elemezve rájöttünk, hogy sok 
mindent máshogy, jobban és demokratikusabban tudunk csinálni, anélkül, hogy a 
központi akarat falaiba ütköznénk. Így a párttestületek döntéseinek előkészítésében a 
párttagok közvetve, választott képviselőikkel együtt vagy közvetlenül, például pártmeg- 
bizatásként részt vehetnek, s a testületi döntések során a mérlegelt szempontokat a 
párttagok számára érzékelhetővé, nyilvánosabbá tehetjük. 


GYURICZA LÁSZLÓ 


A kádermunkában érvényt kell szerezni a teljesítményelvnek. 
De a politikai munka sajátosságai nem kevésbé fontosak. Mit 
jelent ez? A színvonalas munkát elismerés illeti, erkölcsileg, anyagilag egyaránt. De a 
gyengébb teljesítményt nem kisebb fizetéssel vagy erkölcsi el nem ismeréssel lehet , elma- 
rasztalni", hanem az olyan vezetőt, politikai munkakörben dolgozót, aki félgőzzel, 
felsásák végzi feladatát, pályamódosításra, egyszerűbben fogalmazva, távozásra kell 

esztetni. 

Vitát váltott ki a két ciklusra választhatóság alkalmazása. A vitákban felhívták a 
figyelmet arra, hogy a szabály merev érvényesítése lelassíthatja a szükséges kádermozgá- 
sokat is. 


ANTALÓCZY ALBERT 


A megye párttagsága körében egyetértés van abban, hogy 

GYERISZÁALÁSZLÓ kulcsfontosságú a párton belüli döntési rendszer javítása, an- 
nak érvényesítése. Mindezt a következők szorgalmazásával kívánják megvalósítani: 

e a tagságot - a szakértői, tanácsadói és a választott testületek mellett — szélesebb 
körben és rendszeresebben vonják be a döntések előkészítésébe; 

e az előkészítés, a döntés és a végrehajtás ellenőrzése során legyen nagyobb szerepük 
és személyes politikai felelősségük a testületi tagoknak; 

e a döntéshozatal kollektivitása mellett is kideríthessék a személyes felelősséget; 

e a döntéshozatalra, határozatokra elsősorban a politikai szükségleteknek és ne csak 
az irányító pártszervek elvárásainak megfelelően kerüljön sor; 

e következetesen ellenőrizzék a végrehajtást és szélesedjen az ellenőrzésben részt 
vevők köre; 

e növekedjék a döntések nyilvánossága; 

e erősödjék a pártfegyelem abban a vonatkozásban, hogy a gyakorlat által nem 
igazolt döntés bírálatának színterei a párt különböző szervezeti fórumai legyenek; 

e kapjon nagyobb nyilvánosságot a párt központi szerveinek munkája, legyenek 
közismertek a különböző döntések, határozatok. 

A párttagok megfogalmazták, hogy egyszerűbb, hatékonyabb apparátusi szervezeti 
struktúrát szükséges létrehozni, amelyben kisebb létszámban, de felkészültebb, anyagilag 
és erkölcsileg jobban elismert pártmunkások dolgoznak. Fontos kérdések vitáinál a 

felsőbb pártszervek gyakrabban vegyenek részt az irányított szervezetek munkájában. 
Fokozott elvárás jutott kifejezésre abban, hogy magas tisztséget viselő pártvezetők 
gyakrabban jelenjenek meg a nyilvánosság előtt, és több alkalommal járjanak a pártta- 
gok közé. Megfogalmazták, hogy a Politikai Bizottság és a Központi Bizottság között 
pontosabb legyen a feladat- és hatásköri elhatárolás. 

Ma gyakran merül fel kétség, hogy vajon a felső vezetés ismeri-e a tagság felvetéseit, 
véleményét. Lényeges, hogy a döntések valóságos viták, különböző nézetek ütköztetése 
során alakuljanak ki, kapjanak nyilvánosságot, s az eltérő vélemények őszinte megfogal- 
mazásának ne legyen gátja az egzisztenciális függőség. Ehhez alapvetó a pártdemokrácia 
fejlesztése és a szervezeti garanciák megteremtése. Közösnek is tekinthető vélemény, 
hogy ebben a kommunista vezetők járjanak az élen, mutassanak példát. 

Egyetértés tapasztalható abban is, hogy a tézisekben vázolt irányoknak megfelelően 

fogalmazzák meg a demokratikus centralizmus korszerű követelményeit. Nagyobb jelen- 
tőséget kell tulajdonítani a tagság , alulról jövő" kezdeményezésének, észrevételének és 
tapasztalatainak, mint ahogy az az eddigi gyakorlatban érvényesült: 
. Egyre sürgetőbb, hogy az önkorrekció elemei, biztosítékai épüljenek be a párt életébe, 
és minél előbb alakuljon ki az ennek megfelelő munkamódszer, amelynek legfontosabb 
feltétele a pártdemokrácia javítása. Hangsúlyos álláspontként merült fel, hogy a párt 
részéről elkövetett hibák jelentős része az önkorrekció hiánya miatt következhetett be. 
A párttagság egy része nem értett egyet azzal a megfogalmazással, hogy , kormányzó 
pártként az MSZMP tevékenységét az egész társadalom ellenőrzése alatt végzi". Ugy 
vélik, hogy a kormányzó párt megjelölés egypártrendszer esetében szükségtelen. 


Bár kifejezetten nem lehet hivatkozni egyik vagy másik párt- 
szervezetre, általában a viták során jelentős hangsúlyt kaptak 
azok a gondolatok is, amelyek a testületek munkájával, a testületek és az apparátus 
viszonyával kapcsolatosak. 

Alapvető gondnak azt tartom, hogy nem világos sem az egyik, sem a másik szerepe, 
és ugyanez mondható el a közöttük levő munkamegosztásról is. Mi például érezzük, 
hogy a megyei pártbizottság, a végrehajtó bizottság és a munkabizottságok tevékenysé- 
gén változtatni kellene. Ennek lényege: a pártbizottság legyen koncepcionális kérdések- 
ben a döntésthozó, a munkabizottságok legyenek az előterjesztők, és a végrehajtó 
bizottság inkább foglalkozzon a pártbizottság által hozott határozatok végrehajtásának 
szervezésével, illetve azok ellenőrzésével. 

A testületek és az apparátus viszonya is egyszerűbb szerintem, mint ahogyan azt sok 
véleményben megfogalmazták. Igaz, markánsan ki kell fejezni, hogy az apparátus a 
testület munkáját segíti, információkat közvetít, részt vesz a testületi napirenden szereplő 
kérdések előkészítésében, elemzi a határozatok megvalósításának folyamatát, de nem 
léphet fel a testület helyett és annak nevében. 


DÁNYI PÁL 


A pártdemokrácia fejlesztése sem szűkíthető le a pártmunka 
területeire, a pártélet egyes kérdéseire. Feltétlenül szükséges, 
hogy a politikai döntésmechanizmusban részt vevők a lehető legjobban ismerjék a párt- 
tagság véleményét. Fontos, hogy a választott testületek, képviseletek létrejöttében a 
képességek szerinti, bizalomra, ismeretségre épülő kiválasztódás érvényesüljön. A párton 
belül az érdekérvényesítési törekvések nyiltabban ütközzenek. Határozott igény van a 
párttagság felvetéseire reagáló, a napi kérdésekkel is politizáló vezetési gyakorlatra. 
A demokratikus centralizmus nem jelentheti az egyirányúságot, az irányító pártszervek 
véleménye iránti kritikátlan lojalitást. A pártegység folyamatos megújításának feltétele 
a nyílt véleményfeltáró vita, a tekintélyelvű megfontolásoktól mentes őszinte párbeszéd. 

A pártdemokráciával összefüggésben többen kiemelten foglalkoztak a testületi tagok 
választásának rendszerével és a képviseleti elv gyakorlatával. Arra a kérdésre keresték 
a választ, hogy kit képviselnek a testület tagjai. Az alapszervezetet, a pártbizottságot? 

Kinek és milyen formában tartoznak beszámolni tevékenységükről, állásfoglalásaikról? 
Ezzel kapcsolatban is több javaslat hangzott el, pl. a delegálás bevezetésének igényéről, 
a közvetlen választás szélesítéséről. 

A pártdemokrácia erősítésének fontos eszköze a tagsági viszonyból fakadó kötelezett- 

ségek tisztázása, a párt politikájának képviseletét nem vállalók eltávolítása a pártból. 
A mozgalmi magatartás bátorítása, a párton belüli viták gyakorlata, e vitákból kibonta- 
kozó közös cselekvési irány erősíti a párt egységét. 
A párttagság a párt tevékenységének kérdései között a legna- 
gyobb hangsúlyt a párt vezető szerepének érvényesülésére he- 
lyezte. A párt vezető szerepét úgy kell erősíteni, hogy az elvi-politikai irányvonal kidolgo- 
zásán és gyakorlati megvalósításán alapuljon. Határozottabban és egyértelműen kapjon 
hangsúlyt, nyilvánosságot, hogy a párt képes helyesen és időben felismerni a társadalmi 
folyamatokban az új jelenségeket, a változásokat, s képes marxista alapokról válaszolni 
a felmerülő kérdésekre és megoldást találny a problémákra. Ehhez elengedhetetlenül . 
szükséges, hogy növekedjen a párt offenzivitása, problémaérzékenysége. 

E vonatkozásban a párt az új válaszok programszerű összefoglalásával ma is adós. 
A jövő feladatainak kijelöléséhez, az alternatívák kidolgozásához nem tekinthetünk el 
a tudományos igényű, sokrétű helyzetfeltárástól. A tézisek vitájával a mélyebb elemzés 
első lépéseit tettük meg. 

A viták egyik súlypontja a reformfolyamat következetes érvényesítése melletti határo- 
zott állásfoglalás volt. Az a vélemény jutott kifejezésre, hogy a társadalom minden 
területét átfogó, láncszemszerűen összekapcsolódó reform, a stabilitás, folytonosság és 
a változás, megújulás egysége és dinamikája egy hosszabb folyamatban valósítható meg. 
Ez céltudatosságot, átgondolt , megtervezett" cselekvést kíván, a párt részéről pedig 
összehangolt szervező tevékenységet. Annak a reális veszélye is fennáll, hogy a napi 
problémák, a társadalomban meglévő működési zavarok fékezik a reformtörekvéseket, 
és a túlzott stabilitásra törekvés erőtlen cselekvést, felemás megoldásokat indukál. 

A beszélgetések során gyakran hangzott el a következő kérdés is: a párt mint a 
társadalom vezető ereje hogyan képes megújítani tevékenységét, munkastílusát, működé- 
si formáit, módszereit, mennyire tudja betölteni kezdeményező, irányító szerepét a 
társadalmi-gazdasági reformfolyamat megvalósításában? Általános az a felismerés, hogy 
a párt nem igazodott kellően az általa kezdeményezett, szorgalmazott változásokhoz. 
Törés mutatkozott az elvi politika és a gyakorlat kapcsolatában. 

A párt megújulási folyamatának egyik kulcskérdése ma és a jövőben egyaránt a 
pártdemokrácia szélesítése és elmélyítése lesz. Ehhez az egyik legfontosabb lépés kétség- 
telenül a beavatás, a bevonás a döntések előkészítésébe és a cselekvő részvétel az 
általános, a területi és a helyi politika alakításában. Az eddigi formális megoldások, 
bátortalan lépések nem elégítették ki a párttagságot. Ez jogos kritika! A végrehajtásra 
korlátozott szerep nehezítette a politikával való azonosulást, a megvalósításból adódó 
tennivalók egységesebb felfogását és az ellenőrzést. Nem tekinthető politikailag meggyő- 
zőnek a felvetésekre, véleményekre való reagálás, így nem lehet kielégítő hasznosításuk 
sem. . 

A közeljövőben ki kell alakítani annak a gyakorlatnak a szervezeti kereteit és garanciá- 
it, hogy a párttagság valóban a politika formálója, egyben védelmezője és a cselekvésben 
azonosuló megvalósítója legyen. A testületek munkájában a minőségi követelmények 
érvényesítése mellett kiemelten fontos, hogy a párttagság képviselői megjelenítsék és 
41 MIRELJÉS választóik érdekeit, és a testületek egyeztessék, integrálják az eltérő érdeke- 

et. 

Milyen álláspontok rajzolódtak ki a vita során a párt és az állami szervek 

. viszonyáról, a munkamegosztás és a döntéshozatal szintenként indokolt vál- 
toztatásairól? Miben alakult ki egységes felfogás, s mely kérdésekben mutat- 
koznak markáns véleménykülönbségek? 

A társadalom, a gazdaság a gyors változások korát éli, ezzel 
szemben a politikai intézményrendszer megújításához csak 
most tesszük meg a kezdeti lépéseket. Kevés tapasztalat alapján talán túlzottan is 
gyorsan, egyszerre várják tőlünk most a megoldást. Szorgalmazzuk annak a gyakorlat- 
nak a kialakítását, amely lehetővé teszi a társadalom, az állampolgárok öntevékenységét. 
Ezért is fontos - ebben egyetértés van a tézisekben megfogalmazott kezdeményezésekkel 
-, hogy a politikai intézményrendszer reformjának előkészítése a lehető legdemokratiku- 
sabb módon, kellő nyilvánosság mellett folyjon. 

A hatékonyan funkcionáló társadalomirányítási mechanizmusban a hatáskörök elha- 
tárolódásának egyik alapvető, minden további megoldást meghatározó feltétele az alkot- 
mánynak mint alaptörvénynek a módosítása. Szükség van továbbá az állami szervek 
önálló döntési jogkörének kialakítására, és természetesen a döntésekkel járó felelősség- 
vállalás gyakorlati érvényesítésére. 

A párt a politikai ellenőrzés funkcióit gyakorolja, s csak abban az esetben indokolt 
gyakorlati és részletkérdésekbe beavatkoznia, ha az állami szervek tevékenysége az 
általános politikai irányvonaltól eltér; egyes konkrét esetekben az állami szervek saját 
felelősségi rendszerének kell érvényesülnie. Az ügyek intézésében, eldöntésében a párt 
valóban ne vegyen részt, de arra szükség van, hogy ha a meghirdetett és elfogadott 
politikai irányvonaltól gyökeresen eltérő gyakorlatot kívánnak megvalósítani, akkor a 
párt lépjen fel saját politikai eszközeivel. A kormányzati munka továbbfejlesztését 
illetően fontos kérdés a Minisztertanács politikai szerepének erősítése, ami a politikai 
döntéshozatalban való erőteljesebb közreműködésben nyilvánulhat meg. A kormány 
szerepe ne szűküljön le a politikai döntés állami rendelkezéssé való formálására, vegyen 
tevékenyen részt valamennyi fontos társadalompolitikai döntés előkészítésében. Az ál- 
lamnak sajátos arculatú, világos állami politikát kell megjelenítenie. 


Az államról szóló tézisekkel kapcsolatban hangzott el a legtöbb 
egyetértő megállapítás. A körvonalazott fejlesztési irányokkal 
megyénkben a párttagság többsége egyetértett. 

Helyeselték a párt- és az állami feladatok, funkciók, jogkörök szétválasztását, pontos 
elhatárolását. Indokoltnak tartották a kölcsönös képviselet gyakorlatának újragondolá- 
sát a népképviseleti testületekben, hangsúlyozták a közigazgatásban dolgozó kommunis- 
ta csoportok szervezettebb működtetésének szükségességét. 

Vitát váltott ki, hogy a népképviseleti testületek kommunista tagjai milyen magatar- 
tást tanúsítanak a konkrét kérdések eldöntésénél. Helyes az eddigi, minden kérdésre 
kiterjedő merev pártfegyelem oldása, de felvetik, hogy kit is képvisel a párttag a testület- 
ben tulajdonképpen. A pártot, ha kell a választóival szemben, avagy a választókat esetleg 
egy-két kérdésben a párttal szemben? Hogyan lehet kezelni azt a helyzetet, hogy pl. a 
választásoknál a párttestület a párton kívüli jelölt mellett foglal állást, esetleg a párttag 
másik jelölttel szemben. A gyakorlatból már tudjuk, hogy jobban fel kell készülni a 
jelölésekre és a választásokra egyaránt. 

Széles körű támogatást kapott az a javaslat, hogy növekedjék az Alkotmányjogi 
Tanács ellenőrző szerepe, bővüljenek az állampolgárok közvetlen részvételi lehetőségei 
a döntésekben. Általános egyetértés nyilvánult meg az alkotmány korszerűsítésének 
kérdésében. A választási rendszer reformja helyett azonban a többség egy alaposan 
előkészített, hosszú távra szóló, a szocialista demokrácia minden jegyét magán hordozó 
választójogi törvényt javasolt. Sokan támogatták a közigazgatási bíróságok létrehozá- 
sát, többen felvetették az alkotmánybíróság életre hívásának aktualitását. Szinte minden 
vitán fontosnak tartották az Országgyűlés és a Népköztársaság Elnöki Tanácsa jogkörei- 
nek pontos, alkotmányos szabályozását békeidőre és rendkívüli esetre egyaránt. 

A párt- és az államszervek közötti szerepek és feladatok jobb 
elhatárolása magával hozza azt is, hogy szükség esetén a párt- 
szervek elvi alapon bírálják az állami szervek munkáját. Ez azonban a közgondolkodás- 

ban is megújulást kíván. Olyan változásra van szükség, amelynek nyomán az állami 
szervek a kritikai észrevételekben nem szembenállást látnak, hanem a jobbítás szándékát 
érzékelik. Az észrevételekben ugyanis a helyzet jobb és gyorsabb elemzésének kell 
kifejeződnie, illetve a döntések, intézkedések fogyatékosságai kritikájának kell megjelen- 
nie. Ezzel tehát számolniok kell az állami szerveknek! 

Nekünk, pártmunkásoknak, párttagoknak pedig a politikai munka színvonalát kell 
emelnünk, hogy a hibák észlelésével és értelmezésével együtt konstruktívak is tudjunk 
lenm! A helyi viszonyok ismeretében és megfelelő döntésekkel megteremthetők az ered- 
ményes állami munka feltételei. Ma e téren is bőven van tennivaló. A felfelé mutogatás, 
a demagógia, a mások munkájának lebecsülése, a bizalmatlanság inkább ellenérzések 
forrása, mintsem alkotó munkára serkentő tényező. Ebből adódóan gyakran érzékelhető 
felületesség, a nem megfelelő szakmai felkészültségről, gondolkodási restségről árulkodó 
intézkedés. 

A másik, amit megemlítek, hogy az állami szervek munkáját illetően ma is sok az 
előítéleteken, a rossz beidegződésen alapuló vélemény. Ezt, azt hiszem, számos tényező 
együtt idézte elő. Így például az indokolatlanul centralizált döntések, a közigazgatás 
bürokratizmusa, a nem termelő tevékenységet végzők munkájának el nem ismerése, 
esetenkénti lejáratása. Még ma is sokan beszélnek a nem termelő tevékenységről mint 
haszontalan dolgokról. Noha e téren is vannak negatív tapasztalatok, az általánosítással 
szemben mindenképpen fel kell lépnünk. 


A párttagság nagy része egyetértett abban, hogy szükség van 
GYURISZA TÁSZEÓ az állam feladatkörének pontos és egyértelmű meghatározásá- 
ra. A párttagok szorgalmazzák a párt-, állami és társadalmi szervek testületeiben a 
kölcsönös képviselet merevségének feloldását. Néhányan felvetették ennek teljes meg- 
szüntetését vagy radikális leszűkítését, mivel olyan mértékű az átfedés, hogy a továbbiak- 
ban megakadályozza az állami döntések bírálatát a párt részéről. 

Támogatták a viták során az Alkotmányjogi Tanács szerepének növelésére vonatkozó 
javaslatot. Kiegészítették azzal, hogy a szervezetek mellett az állampolgárok is kezdemé- 
nyezhessenek. Szakemberek körében felvetődött, hogy alkotmánybíróság felállítására 
lenne szükség. 

A párttagok jelentős részének véleménye szerint fontos lenne a népszavazás bevezetése. 
Elhangzottak azonban olyan nézetek is, hogy a népszavazás nem járható út a szocialista 
politikai gyakorlatban. 

Egyetértő vélemények fogalmazódtak meg a képviseleti testületek, államigazgatási 
szervek, bíróságok és ügyészségek funkcióinak világosabb elhatárolásával kapcsolatban. 
Szorgalmazták, hogy bővüljön azoknak az államigazgatási ügyeknek a köre, amelyeknek 
jogorvoslati fóruma a bíróság. j 


A politikai intézményrendszer jövője szempontjából a társadalmi és tömeg- 
szervezetek szerepének milyen jellegű változtatására lenne szükség? Hogyan 
jellemezhető ez a témakör a tézisek vitája alapján? 


Rendkívül fontos a társadalmi és tömegszervezetek, -mozgal- 
mak, egyesületek szerepe. A viták során nagyon sok kritika érte 
a téziseknek ezt a fejezetét, mely sokak szerint a legkevésbé kidolgozott része volt az 
anyagnak. 

A véleményt formálók többsége abból indult ki, hogy meglévő társadalmi és tömeg- 
szervezeteink markánsabb - funkciójuknak megfelelő — tevékenysége önmagában is 
pozitív pezsgést eredményezne politikai közéletünkben. Egy, az egyesületek létét szabá- 
lyozó törvény pedig még teljesebbé tehetné a politikai intézményrendszert. 

Régi beidegződések továbbélésére is utal, hogy voltak olyanok is, akik a különféle 
szervezetek, egyesületek alakulásában veszélyeket láttak. Attól tartanak, hogy a politizá- 

lás színtereivé válva, ellenpólusként léphetnek fel. A viták alapján ez a témakör további 
kutató-elemző munkát kíván, és az egyes alternatívák szélesebb körű társadalmi vitáját 
feltételezi a döntés előtt, egyes elemeit pedig szükséges az alkotmányban is rögzíteni. 


A vita e témakörben volt a legszegényebb. Igaz, hogy terjedel- 
mét tekintve a tézisekben ez a legrövidebb fejezet, azonban - 
mint sokan helyesen megfogalmazták - a társadalmi szervezetek jelentősége korántsem 
mérhető mennyiségi összevetéssel. 

A társadalomban végbement változásoknak megfelelően módosítani kell e szervezetek : 
szerepét, egymáshoz és a politikai intézményrendszer többi eleméhez fűződő viszonyu- 
kat. A jövőben tevékenységük, mozgásterük kibővítésére, önállóságuk fokozására, kez- 
deményező és cselekvési készségük növelésére van szükség. Elsősorban a tradicionális, 
nagy történelmi múlttal rendelkező szervezetekre kell építeni, tehát a szakszervezetekre, 
az ifjúsági szövetségre, a népfrontmozgalomra és a tudományos egyesületekre. Éppen —. 
emiatt több fórumon hiányolták, hogy a tézisekben nem említik szerepüket a párt 
tömegkapcsolatainak erősítésében. 

Hangot kapott, hogy szerencsésebb lett volna a szakszervezetekben, a népírontmozga-— 
lomban és a KISZ-ben tevékenykedő kommunisták időszerű feladatait a tézisekkel egy- 
időben megfogalmazni. Mások szerint ez az adott szintű irányító pártszervek és -szerve- 
zetek feladata kell hogy legyen. 

A vitában a vélemények a társadalmi szervezetek érdekképviseleti szerepének és a 
döntéselőkészítésben való részvételük növelésének szükségességét fejezték ki. Ennek 
feltételei önállóságuk, hatáskörük kiszélesítésében, a köztük lévő munkamegosztás fej- 
lesztésében, politikai jellegük erősítésében rejlenek. 

Fontosnak tartják, hogy az érdekképviselet kapcsán óhatatlanul megjelenő érdekkü- 
lönbségekből adódó viták kapjanak nagyobb nyilvánosságot, mert az emberek így 
jobban beavatottnak érzik magukat. 


KARVAUTS FERENC 


Számos vonatkozásban elavult a párt viszonya a KISZ-hez, 
szegényes a kapcsolata a szakszervezettel, a népíronttal. Ma 
már tarthatatlan a társadalmi és tömegszervezetek vezető testületeibe való jelölés eddig 
gyakorlata. Az, hogy a területileg, hatáskörileg illetékes pártfórum lényegében előre 
eldöntötte, ki legyen a helyi szakszervezeti, népfíronttestület vezetője, tagja. A pártnak 
legyen a továbbiakban is mozgástere e téren, de ha előre meghatározza a jelölt személyét 
s nem számol alternatívákkal, könnyen olyan helyzetbe kerülhet, hogy a személyekkel 
szembeni fenntartások a párttal szembeni véleménynyilvánításként jelennek meg, miköz- 
ben alkalmas személyek maradnak kívül vagy kerülhetnek szembe e téren a határozattal. 

A politikai intézményrendszer korszerűsítésének igényét a párt érzékeli. Ez a párt 
megújulásának is része. Ennek szellemében a társadalmi és tömegszervezetekben a 
pártnak a politikai, társadalmi célok meghatározásával és elfogadtatásával kell befolyá- 
sát érvényesítenie. 


DÁNYI PÁL 


A politikai intézményrendszer történelmileg kialakult keretein 
túl időszerű új elemekkel is számolni. Az egyesületek alakulásá- 
ról szóló törvény e továbbfejlődés lehetőségét teremti meg az egypártrendszer keretei 
között. Ezáltal a politikai intézményrendszer nem önmagában, hanem társadalmi bázi 
sok, az érdektagoltság és az érdekkonfiiktusok alapján fejlődik. A párt épít a társadalmi, 
a tömegszervezetek és egyesületek által megjelenített érdekekre, így a politikai intéz- 
ményrendszer egésze új lendületet nyerhet, ami kedvezően hat a párt fejlődésére is. 
Olyan álláspont is hangot kapott egyúttal, amely szerint a mai gazdasági körülmények 
között irreális célkitűzés az állampolgárok önszervező, önfenntartó egyesületeinek létre- 
hozása. Többen nem az előnyöket látják a sokszínűségben, idegenkednek a párt előtt álló 
magasabb követelményektől s a társadalom tagoltságát kifejező új intézményektől. 
A megoldást az egyesületek szigorú állami szabályozásában, , szabályozott politika- 

mentességükben" vélik megtalálni. Néhányan az új egyesületekben az egység felbomlását 


- látják. Felvetődik az is, hogy az új egyesületek legális lehetőséget jelentenek a társada- 


lomellenes erők tömörülésére. A párttagok egy kisebb részénél az egyesületek direkt 


.. pártirányítása, másoknál ezzel ellentétesen teljes autonomitásuk biztosítása is megfogal- 
:"  mazódott. 


Több pártszervezet részéről elhangzott, hogy a KISZ által kifejezett érdeket jobban 


" kell integrálni a párt politikájába. Tarthatatlan, hogy az ifjúság érdekei egyre lejjebb 


értékelődnek. Ez a tendencia erősen veszélyezteti a fiatalok pártba vetett bizalmát, és 


. ennek komoly következményei lehetnek. A pártnak világosabban érzékelhető segítséget 


"kell nyújtania a KISZ-nek. Van olyan álláspont, mely szerint a KISZ a hibás az ifjúság 


körében fellelhető gondokért. A fiatalokat meg kell a közösségi életre tanítani. Ebbéli 


felelősségét a párt nem háríthatja át, nem hagyhatja magára az ifjúsági szövetséget. 


A viták során számtalan jobbító szándékú vélemény, felvetés, 


. MITMÓCZY ALBERT javaslat hangzott el, amelyek feldolgozása további elemző 


munkát kíván. Az eszmecserékben a párttagság döntő többsége elkötelezetten, a párt 


. politikája melletti kiállást vállalva vett részt. A vélemények szembesítésének kötetlenebb 


formái a gyakorlatban beváltak. A kiscsoportokban folytatott beszélgetések alapvetően 


. hozzájárultak a véleménynyilvánításra ösztönző légkör kialakításához. 


A vita felrázta a párttagságot, olyan erőket hozott mozgásba, amelyek segíthetik napi 
politikai feladataink fegyelmezettebb, eredményesebb elvégzését. 


Reform és vállalati belső szervezet 


A gazdasági nehézségeink eredetéről és fel- 
számolásának lehetőségéről folytatott esz- 
mecserék során manapság elsősorban a 
kormányzati felelősségről és a kormányza- 
ti teendőkről esik szó. Nem egy jel figyel- 
meztet azonban arra, hogy a vállalati mű- 
ködésben, a vállalatok belső vezetési- 
irányítási gyakorlatában is sok az elavult, 
meghaladásra szoruló elem. Jól példázzák 
ezt a világbanki hitelezés tapasztalatai: e 
hitelek elnyerésének egyik legfontosabb 
feltétele az érintett vállalatok belső szerve- 
zetének, irányítási rendszerének felülvizs- 
gálata, elemzése és ennek nyomán a szük- 
ségesnek tartott korszerűsítés elvégzése. 

E szervezeti , átvilágítások" még az ide- 
haza átlagon felüli szervezettségűnek tu- 
dott vállalatok esetében is igen nagy ter- 
melékenységi és általában vett hatékonysá- 
gi tartalékokat (például a költséggazdál- 
kodásban, a minőségszabályozásban) tár- 
tak fel. Az alábbiakban egy olyan vállalat 


tapasztalatait . szeretnénk közre adni. 
amely most már hosszabb ideje dokumen- 
tálhatóan kimagasló gazdálkodási ered- 
ményeket ért el, mégpedig mindenekelőtt 
annak köszönhetően, hogy belső irányitá- 
s1-érdekeltségi rendszere segítségével sike- 
rült felszínre hozni és hasznosítani a kol- 
lektívában rejlő ambíciókat, alkotó energi- 
ákat. Az ismertetésre kerülő vállalati kisér- 
let nem egyedülállóan új, az utóbbi évek- 
ben több hasonló kezdeményezés bonta- 
kozott ki. Ezért is tartjuk indokoltnak, 
hogy közülük bemutassunk egyet. 

A vállalat legfontosabb gazdasági muta- 
tóit a mellékelt táblázatból ismerhetjük 
meg. A vállalat működéséről annak veze- 
tője számol be. 


A cikk az Agro-Industria Innovációs Vál- 
lalatnál több éve folyó szervezetfejlesztés 
tapasztalatait összegzi. 


A vállalat 6 éves fejlődése 
(Leányvállalat nélkül) 


Megnevezés 


Létszám (fő) 
Összes bevétel (millió Ft) 
Vállalati nyereség (millió Ft) 
Vállalatnál maradó nettó érdekeltségi alap 
millió Ft-ban 

a nyereség százalékában 
A vállalati saját tőke év végén (millió Ft) 
Eszköz- és bérarányos nyereség (százalékban) 
Sajátvagyon-arányos nyereség (százalékban) 
Konvertibilis valutabevétel (ezer $-ban) 


1982 1983 1984 1985 1986 1987 
óv Év év óv óv év 
660 1630 2090 3190 4030 4780 
286 969 1301 2149 2858 3764 

4.1 11,5 18,2 27,3 439 65,7 
1,7 40 89 9.9 140 201 
41,0 350 490 360 32.0 31.0 
63 7.5 10,6 17.,7 349 53.5 
479 496 582 479 £5,1 61.8 
868 1530 171. 1542 1256 1229 
fi — 93.0 2360 53760 566.0 

Előljáróban néhány megjegyzés a vállalat 
hatéves eredményeit tükröző táblázathoz. 
Az adatok - a tartósan 50 százalék körüli 
eszköz- és bérarányos és 100 százalék felet- 
ti sajátvagyon-arányos nyereség, a vállala- 
ti létszám évi 25-50 százalékos és a nyere- 
ség 50 százalékos növekedése - igazak, de 
nem reálisak. Ennek magyarázata, hogy a 
hazai árakat a fölös létszám, az alacsony 
munkaintenzitás, az alacsony színvonalú 
termelésszervezés költségei határozzák 
meg. Így vállalatunk, amelynek munkain- 
tenzitása és eszközkihasználása a nemzet- 
közi átlagot közelíti, az árakban a szoká- 
sosnál magasabb személyi jövedelem elle- 
nére számottevő , extra profitot" is reali- 
zál. A vállalat mutatóit jelentősen javítja 
még, hogy az elért nyereséget nem a szoká- 
sos állami adományként szerzett és pazar- 
lóan bőséges eszközállományra, hanem ra- 
cionálisan, takarékosan szervezett tőkére 
vetítjük. Vállalatunk közös vállalat. Az 
alapítók befektetett tőkéjük után megfele- 
lő hozamot várnak el. Emellett a vállalat 
működő tőkéjének jelentős része kölcsön- 
tőke, ennek 60-70 százalékos nyereségéből 
a 15 százalékos kamat feletti rész a saját 
vagyonarányos nyereségmutatót emeli. 

A kedvező vállalati eredmények láttán 
kézenfekvő a gondolat, hogy a vállalatnak 
különösen jók az üzleti lehetőségei, vagy 
monopolhelyzetének köszönheti mutatóit, 
esetleg, hogy azok a kiemelkedő felső veze- 
tés hozzáértésére vezethetők vissza. Ami a 
különösen jó üzleti lehetőségeket illeti, eze- 
ket megkérdőjelezi az, hogy a vállalat erő- 
sen diverzifikált. Négy főmérnökségből áll: 
tüzeléstechnikai-energetikai országos szer- 
vizhálózatból; számítástechnikai országos 
szervizhálózatból; élelmiszeripari főmér- 
nökségből - ezek létszámaránya kb. egy- 
harmad-egyharmad; a negyedik, a vállal- 
kozási főmérnökség szervesen nem illesz- 
kedik a vállalat profiljába, de a fejlődés 
melléktermékeként kialakult gazdasági 
társaságokba szervezett tevékenységet irá- 
nyitja. A vállalat nagy fokú diverzifikáltsá- 
ga eleve kizárja, hogy a különösen jó piaci 
lehetőség legyen az eredmény titka. Te- 
gyük hozzá, hogy a vállalati nyereség ző- 
mét létrehozó tüzeléstechnikai és számítás- 
technikai szerviz kemény versenypiacon 


tevékenykedik. Élelmiszeripari tevékenysé- 
günk pedig több mint 50 százalékban kon- 
vertibilis exportot teljesít. Egyébként ennek 
a legalacsonyabb a nyereségtartalma. 

A vállalat innovációs tevékenysége sike- 
res, minden termékünk saját fejlesztés — a 
hozzánk csatlakozott néhány kiváló felta- 
láló szabadalma. Ezzel együtt -— miközben 
a vállalaton kívül hasznosított szabadal- 
makból eredő licencbevételünk kb. évi 9 
millió főrint — ez mégsem jelent valami 
külön nyereséget. Az új fejlesztésekre 
ugyanis többet fordítunk a régiekből szár- 
mazó bevételeknél. Nincsen sem állam 
által biztosított monopolhelyzetünk, sem 
monopolnyereségünk. Az állami újraelosz- 
tás csatornáiból csak olyan normatív tá- 
mogatást vettünk igénybe, amely minden- 
ki előtt nyitva áll, nincs közöttük megkü- 
lönböztetett, egyedi támogatás. 

Az eredmények magyarázatát nem ad- 
hatja a kiemelkedő felső szintű vezetői 
munka sem, hiszen — mint láttuk — a válla- 
lat sokrétű tevékenységet folytat. Ezeket a 
központi apparátus néhány vezetője nem 
lenne képes áttekinteni. A sikerek titka 
sokkal inkább abban rejlik, hogy a vállalat 
fejlődésével az új tevékenységekhez — nem- 
egyszer balfogások, kádercsődök árán - 
meg tudtuk találni az alkalmas szakembe- 
reket. Azokat, akik fel merték és akarták 
vállalni a bátor vállalkozást, a felelősséget, 
a sokszor embert próbáló feladatokat, és 
együtt nőttek fel a mind magasabb köve- 
telményekkel. Tegyük hozzá, hogy zöm- 
mel olyan harmincas, negyvenes éveik ele- 
jén álló diplomásokról van szó, akik az 
önmegvalósítás lehetőségéért, a sikerélmé- 
nyért — és természetesen a tisztes személyi 
jövedelemért — szinte , minden" feladatot, 
felelősséget elvállaltak. A vállalat eredmé- 
nyei mögött tehát nem egy vagy néhány 
kiemelkedő vezető, hanem a 12 tagú igaz- 
gatóságot alkotó felső vezetői gárda és a 
vállalat — gazdasági-társadalmi vezetési 
struktúráját alkotó 65 fős középvezetői 
kar áll. 


Szervezetfejlesztési törekvéseinkről 


A vállalati szervezet lényegét a következő- 
képp foglalhatjuk össze: a belső egységek 

gazdálkodási önállósága és ennek feltétele- 
ként azok nyereségfelelőssége. Ez teszi le- 
hetővé az egységek újszerű, gazdasági 
módszerekkel (belső szabályozással) törté- 
nő irányítását, ellenőrzését, szemben a 
centralizált-hierarchikus vállalat hatalmi, 
utasításos irányítási gyakorlatával. A nye- 
reség az egységeknél nem pusztán elbírálá- 
si mutató, hanem közvetlenül garantálja a 
termelési tényezők feletti rendelkezést, 
vagyis bért és tőkét (állóeszközt, forgóesz- 
közt) biztosít. 1988. január 1-je előtt példá- 
ul a tüzeléstechnikai és számítástechnikai 
egységek minden 2,2 forint nyereség ellené- 
ben I forint bért és I forint tőkét használ- 
hatnak fel. A nyereséget mindig üzemi 
szintű nyereségben mérjük, hiszen ez az, 
ami az egységtől függ. A vállalat központi 
költségeit nem bontjuk le az egységekre, 
mert ez elkenné a nyereségfelelősséget, le- 
hetőséget adna a nyereségnek az egységek 
közötti központi újraelosztására. 

Az egységek tehát önálló bér- és töke- 
gazdálkodást folytatnak nyereségfelelős- 
séggel. Ez garantálja a költségtakarékossá- 
got, hiszen az anyag-, energiapazarlás, a 
fölös létszám csökkenti a nyereséget és vele 
a kifizethető bért és a tőkét. Ugyanez véd 
a könnyelmű vállalkozás, fejlesztés ellen is, 
mert annak csökkenő nyeresége rontja az 
egység viszonylagos helyzetét. A nyereség- 
érdekeltség teljes körű megvalósításából 
ugyanakkor hiányzik a bér- és tőkeszabá- 
lyozás összekapcsolása, hogy bérmegtaka- 
rítás ellenében többleteszközt, illetve esz- 
közmegtakarítás ellenében  többletbért 
használhassanak fel." Eddig ebből annyit 
tudtunk megvalósítani, hogy egy forint 
bérmegtakarítás ellenében egy forint több- 
leteszköz-felhasználást . biztosítunk. Az 
eszközmegtakarítás ellenében való bérfel- 
használást azonban az állami szabályozás 
— a bérszínvonal ellenőrzése — miatt nem 
tudjuk megoldani. 


Az önálló gazdálkodóegységek egyértel- . 


művé tett érdekviszonyai megteremtik an- 
nak a lehetőségét, hogy megadjuk számuk- 
ra az eredményes tevékenységhez szüksé- 


$ 1988. január 1-je után 1,6, illetve 1,5 Ft nyereség- 
feladatot tűztünk ki 1 Ft bér és 1 Ft tőke elnyerésére. 


ges döntési, gazdálkodási, termelésszerve- 
zési hatásköröket. Ezek az alábbiak: 

e Vállalkozási jog: az egységek önálló- 
an vállalnak munkát, teljesítik, számláz- 
zák azokat. 

e Költséggazdálkodási jog: az egységek 
döntenek beszerzéseikről, gazdálkodnak a 
rendelkezésükre bocsátott forgótőkével, il- 
letve a folyó pénzfelhasználással, hiszen a 
havi nyereséghez kötött bérkifizetés bizto- 
sítja, hogy bevételeiket és kiadásaikat 
egyensúlyban tartsák, és így a vállalati lk- 
viditást ne veszélyeztessék, 

e Munkáltatói jog: a vezető kivételével 
mindenki fölött az egység gyakorolja a 
munkáltatói jogokat. Dönt a létszámbővi- 
tés vagy -csökkentés fölött, beleértve az 
improduktív létszámot is. Hiszen a több- 
letlétszám - ha nem hoz megfelelő nyere- 
séget, mert nincs elég megrendelés vagy 
nem kielégítő a dolgozó munkája — rontja 
az egység helyzetét, csökkenti a személyi 
jövedelmeket. Ugyanez a helyzet a nem 
nélkülözhetetlen improduktív létszámmal. 
A létszámcsökkentés viszont — ha azok. 
akik maradnak el tudják végezni a mun- 
kát — javít a helyzetükön. Ez ugyan beleüt- 
közik a bérplafonba, a vgm azonban lehe- 
tővé teszi, hogy az egység dolgozóit a több- 
letmunkáért megfizessék. 

e Fejlesztési jog: az egység hatáskóre a 
fejlesztések eldöntése, legyen az akár na- 
gyobb megrendelés elvállalása többletlét- 
szám fölvételével vagy új tevékenységi kör 
kialakítása. Az egység kötöttsége csak az, 
hogy egyeztesse a központtal a vállalat 
jogosultságát a tevékenységre, valamint a 
többletnyereséghez — szükséges tőkét. 
Egyúttal jogosult arra, hogy pl. géplizing- 
gel vagy létesítménybérlettel biztosítsa az 
eszközöket, ha annak terheit vállalni tud- 
ja. 

e Önelszámolási kötelezettség: a fenti- 
ekből kirajzolódó gazdálkodóegységi ön- 
állóságnak szükségszerű feltétele az önel- 
számolás. Az tehát, hogy az egység az érté- 
kesítést, a megrendelések teljesítését önál- 
lóan számlázza, beszerzéseit anyagköny- 
velje, költségeit nyilvántartsa és az egység 
teljesítménye után járó bért megállapítva 
elkészítse dolgozói bérelszámolását. Csak- 
is így lehetséges, hogy havonta üzemelszá- 

molást készítsen, áttekinthesse a rendelke- 
zésére álló tőkét, a kifizethető bért stb. 
Igen lényeges, hogy megfelelő ügyviteli 
koncepció alapján az alapegység, a maga- 
sabb egység és a központi apparátus kö- 
zötti megfelelő munkamegosztással az 
ilyen szintű önelszámolás az összes jogsza- 
bályi előírások betartásával kis egységek- 
nél is megoldható. Gyakorlatilag elegendő 
hozzá egy jó egységvezető és egy képzett 
adminisztrátor. 


A belső szervezetfejlesztéssel föltárt 


teljesítménytartalékokról j 
Az önálló gazdálkodó egységekből felépü- 
lő vállalat hatékonyságát három tényező- 
nek tulajdonítjuk: az emberi tényező akti- 
vizálásának, a racionális tőkehasznosítás- 
nak és a vállalkozási, gazdálkodási kény- 
szernek. 

Az emberi tényező aktivizálásának 
szempontjából alapvető, hogy a kiskollek- 
tívák (a dolgozók és a vezetők) személyi 
jövedelme munkájuk eredményességétől 
függ. A vállalat és a kiskollektíva előre 
meghatározott arányban osztozik a létre- 
jött jövedelmen és többletjövedelmen. 
A bruttósítás előtt 3,6 forint bruttó jövede- 
lemből 2,2 forint volt a vállalaté, 1 forint 
a dolgozóé és 0,4 forint a társadalombizto- 
sítási járulék. Az egység, illetve a dolgozó 
kifizethető bérének 50, maximum 70 száza- 
léka biztosított bér (az alapbér), a többi 
mozgóbér, amely a hozzátartozó nyereség 
megtermelésének arányában fizethető ki 
havi elszámolással, de évesen göngyölítve. 
Érdemes tehát többet vagy jobban dolgoz- 
ni, megszervezni a munkát, fölszámolni a 
fölösleges létszámot stb. 

A vállalatvezetés nem akarja megmon- 
dani mit és hogyan tegyenek, ez a kollektí- 
vák dolga. A lényeg, hogy csak az eredmé- 
nyért fizetünk, a rosszul végzett munka a 
kollektíva terhe. A szerviz kijavítja a rosz- 
szul végzett szervizmunkát, az élelmiszer- 
ipari üzem bére az exportra átvett mennyi- 
ségtől függ. A jobban dolgozó egységek 
ezzel szemben fölvállalhatják a gyengébb 
szervizeknél visszamaradó bért. Így alkal- 
mazható a bérszínvonal-különbségek kia- 
lakításának objektív módszere. 


A vállalat és a dolgozók érdekeinek ösz- 
szekapcsolását tevékenységenként eltérően 
kell végrehajtani. Így az exportra termelő 
élelmiszeripari üzemben kiosztható szemé- 
lyi jövedelem feltétele egyrészt az önkölt- 
ség (anyag-, energia-, létszám- stb.) csök- 
kentése és mindenekelőtt az export. Ez 
egyszerre hat a költségtakarékosságra és a 
megtermelt termék mennyiségére és minő- 
ségére, hiszen a nem exportminőségű má- 
sod- és harmadosztályú termékért nem jár 
bér. A külkereskedő az exportért és az elért 
árért kap mozgóbért, attól is függően, 
hogy vállalati árualapot vagy általa előte- 
remtett árualapot értékesít. 

Fontos szerepet játszik a racionális tő- 
ke-gazdálkodási kényszer is. Mint emlí- 
tettük, az egység által használható tőke 
szintén az egység által megtermelt nye- 
reséghez kötött. Mivel a színvonalas mun- 
kához, a jó munkakörülményekhez fejlesz- 
tésre is szükség van, az egységre kemény 
gazdálkodási kényszer hat. A szervizek 
nem gyűjtenek inkurrenciát (fölösleges al- 
katrészt, ki nem használt termelési esz- 
közt), mert ezzel saját tartalékalkatrész- 
ellátottságuktól, műszerezettségüktől stb. 
vonnák el a forrást. Az egységnek - ha 
többletnyereséget termel — módja van a 
vállalati tőkeellátáson felül műszert, javí- 
tógépet, számítógépet stb. lízingelni vagy 


. többlet vállalati tőkét igényelni. Érdemes 


tehát hajtaniuk, hogy legyen a kocsikban 
CB-rádió, szépen rendezhessék be szerviz- 
helyiségüket, javítsák  fölszereltségüket, 
egyszóval emeljék munkakörülményeik 
színvonalát. 

Az egyes tevékenységek tőkeszükséglete 
eltérő, és központilag pontosan nem mér- 
hető föl. Tegyük hozzá, hogy a tőketakaré- 
kosságnak széles körű lehetőségei vannak, — 
melyek szintén nem vezérelhetők közpon- 
tilag. Ezért jó lenne, ha ahhoz hasonlóan, 
mint ahogy bérmegtakarításért többletesz- 
közt juttatunk, többletbért is adhatnánk 
eszközmegtakarítás ellenében. A rendszer 
akkor válna teljessé, akkor értenék meg a 
kiskollektívák, a dolgozók, hogy a vállala- 
ti tőke az , övék", ha a közös költségek 
fedezésére elvont nyereségrész után meg- 
maradó hányadot ők használhatnák fel. 
Ebben az esetben még többletmunkát, sőt 

béráldozatot is vállalnának azért, hogy a 
többlettőke extraprofitjából később na- 
gyobb személyi jövedelemhez jussanak. 
Jelenleg a tőkemegtakarításban, illetve 
-hasznosulásban közvetlenül csak a vezető 
érdekelt, és ez akadályozza a dolgozók tu- 
lajdonosi tudatának kialakulását. 


Az önálló gazdálkodóegységekből 
felépülő vállalat belső összetartó ereje 


Alapvető kérdés, hogy az önálló gazdálko- 
dóegységekből kialakuló vállalat más-e, 
több-e, mint az a vagyonközpont, amely 
tőkével lát el és újra csoportosítja a kelet- 
kező tökét. A kérdés úgyis föltehető, hogy 
a diverzifikált vállalatnak megvannak-e 
azok a stratégiai funkciói, amelyek többé 
teszik a részegységek összesénél. 

Szó volt róla, hogy a vállalati központ 
az egységek tevékenységét csakis objektív 
módon, nyereségükön keresztül irányítia 
és ellenőrzi, ezzel szemben költség-, bér- és 
létszámgazdálkodásukat, vállalkozási tevé- 
kenységüket operatívan nem befolyásolja. 
A belső szabályozás stabil, nem vonunk el, 
de nem is adunk teljesítménytől függetle- 
nül bért, tőkét. A helyzet az, hogy a válla- 
lat számára ugyanezek a feltételek nem 
adottak. A vállalat a népgazdasági szabá- 
lyozás által meghatározott feltételek kö- 
zött működik. Itt a nyereség csak igen cse- 
kély mértékben biztosít bért, ám a nyere- 
ségtől függetlenül is jelentős bértömeg ga- 
rantált, és ugyanez a helyzet az eszközök 
vonatkozásában. A vállalatnak három-, 
négyévenként változó szabályozási kör- 
nyezetben — mely részleteiben évente, sőt 
év közben is módosul - kell meghatároznia 
egységei számára az előre kiszámítható, 
stabil követelményt, a működési feltétele- 
ket, az érdekeltséget. Ez a feltétele ugyanis 
az egységek hatékony gazdálkodásának, 
fejlődésének, piacorientált folyamatos mű- 
ködésének. Eppen ennek az ellentmondás- 
nak a feloldása jelenleg a vállalat egyik 
legfontosabb stratégiai funkciója, egyik 
legfőbb összetartó ereje. 

A vállalat stratégiai funkciói közül ki- 
emelésre kívánkozik továbbá a vállalati 
hatékonyság , karbantartása", a csökkenő 


hatékonyságú, veszteséges tevékenység 
(alapegység, magasabb egység) kezelése. 
Ezzel a kérdéssel minden vállalati vezetes 
szemben találja magát. Nem szabad azt 
hinni, hogy az önálló gazdálkodóegységek 
kiépítése, a nyereségfelelősség biztos véde- 
lem ez ellen. A gazdasági élet természetes 
velejárója a piaci kereslet hullámzása. 
amelynek bizonytalanságaihoz viszonya- 
ink között hozzáadódnak a szabályozó- 
módosulások bizonytalanságai 15. A válla- 
lati élettel pedig együtt jár a vezetési szin- 
vonal, az egységek szervezettségének, cél- 
szerű működésének hullámzása, a szolgál- 
tatási szinvonal romlása, a termékek el- 
avulása, a lemaradás a termékfejlesztés- 
ben, az új termékek piacra hozásában. 
Az egységek nyereségfelelőssége csak 
addig hatásos, amíg az egység helytáll a 
versenyben, csupán kicsit marad el, vagy 
éppen versenyelőnyhöz jut. Ha bármilyen 
ok miatt elveszti egyensúlyát, a belső sza- 
bályozás automatizmusa is hatékonvsagát 
veszti. A hatékonyság csökkenése ugyanis 
megfosztja az egységet a dolgozók többlet- 
kereseti lehetőségétől, a tőkétől. Így azon- 
ban nincs mód a krízis túlélésére, a dolgok 
rendbehozatalára, és a vállalat tulajdon- 
képpen még hasznos tevékenységeket ve- 
szít. Ráadásul a jó egységek 15 elbizonyta- 
lanodnak, megfosztjuk őket a vállalat stra- 
tégiai egysége által nyújtott biztonságér- 
zettől. Még súlyosabb hiba azonban az. ha 
a kollektíva valamiféle vállalati szolidan- 
tásból kiindulva fölvállalja a csökkenő ha- 
tékonyságú tevékenységek finanszírozását. 
Ez ugyanis beindít egy alkumechanizmust, 
ahol is az egységek az eszközöket, a bér- 
szinvonalat nem a piacon, hanem a válla- 
lattal való alkuban szerzik meg. Ilyenkor 
a csökkenő hatékonyságú, romló egységek 
léte a legkényelmesebb, számukra semmi 
sem drága: nincs határa a többletforrás, 
többletlétszám, többletbér iránti, olykor 
luxusigények kielégítésének. Mindezt pa- 
zarló költséggazdálkodás, teljesítmény- 
visszatartás, könnyelmű vállalkozási poli- 
tika kíséri. Minden felelősség megszűnik, 
ha a vállalat elfogadja azt az elvet, hogy az 
elért teljesítmény a lehetséges teljesítmény. 
Ezzel megkezdődik a vállalat hanyatlása, 
amikor a jó egységek 1s felteszik a kérdést: 


L. ah gt 

miért szakadjanak meg az ingyenélők el- 
tartásában. 

A vállalati vezetés színvonalának leg- 
főbb próbája a csökkenő hatékonyságú te- 
vékenységek kezelése. A vállalat szabályo- 
zásában meg kell határozni, hogy meddig 
terjed az automatizmus - amikor is az egy- 
ség nyeresége közvetlenül szabályozza a 
keresetszínvonalat és a rendelkezésre bo- 
csátott tökét -, és hol szűnik meg az önálló 
egységi lét, aminek következtében az egy- 
ség finanszírozottá válik, és a felsőbb veze- 
tés közvetlen, rendbehozó irányítása alá 
kerül. Ez egyfelől azt jelenti, hogy a válla- 
lat ,közös költségen" biztosítja a túlélés- 
hez szükséges bérszínvonalat, eszközellá- 
. tottságot. De nem alkumechanizmusban 
meghajolva az egység bér- és fejlesztési kö- 
vetelései előtt, hanem kemény központi 
irányítással, a problémák valódi okainak 
kivizsgálásával segítve az egységet a piaci 
kereslet vagy a szabályozóváltozás nehéz- 
ségein keresztül, forrásokat biztosítva a 
megújuláshoz (pl. új gyártmány kifejleszté- 
se érdekében). És ami ennél is fontosabb: 
vállalva a szükséges káder- és szervezeti 
intézkedéseket. 

Egyértelmű vállalati politikává kell ten- 
ni, hogy a finanszírozás nem végleges álla- 
pot, melyet az egység ,kiharcolhat", ha- 
nem konkrét rendbehozatali program. Si- 
kertelenség esetén pedig az egységet, az 
egész tevékenységet felszámolják. A válla- 
lat eddigi léte folyamán is több esetben 
számoltunk fel egységeket, sőt egész tevé- 
kenységet. Józanul — az egészséges munka- 
folyamatokat átcsoportosítva — és ember- 
séggel, a lehetőség határain belül gondos- 
kodva azokról, akik megérdemelték. Hoz- 
záteszem, hogy hatékony, fejlesztés alatt 
álló tevékenységen belül is került olyan 
egység fölszámolásra, amelyet nem tud- 
tunk rendbehozni. Vállaltuk a felszámo- 
lással járó ütközést, nem alkudtunk meg a 
csökkenő hatékonysággal. 

Véleményem szerint annak megítélésé- 
hez, hogy a diverzifikált vállalat valóban 

stratégiai egység-e, az a legbiztosabb jelző- 
rendszer, hogy működnek-e benne tényle- 
ges összetartó erők. Érdeke-e az egységek- 
nek a vállalat léte, ahhoz való tartozásuk 
jelent-e előnyt számukra? Ezzel kapcsolat- 


ban hangsúlyozni kívánom, hogy egysége- 
ink többsége elsősorban nem a tőketulaj- 
donon keresztül kötődik a vállalathoz. 
A magasan nyereséges egységek ki vannak 
téve a gazdasági környezet csábítási törek- 
véseinek. Ez annál is veszélyesebb, mert a 
vállalat által támasztott követelmények 
magasabbak, mint a szokásosak. Már 
többször átéltünk csábítási kísérleteket és 
úgy döntöttünk, hogy a vállalat , nem rab- 
szolgatábor", mi nem hatalmi, jogi eszkö- 
zökkel védekezünk. Fölvállaljuk a vállalat 
stratégiai egységének, az általunk biztosí- 
tott management minőségének, belső sza- 
bályozásunk, érdekeltségi viszonyaink 
vonzerejének, a munkakörülményeknek, a 
munkahelyi légkört alakító emberi kap- 
csolatok teherbirásának a megméretését. 
Azt is érzékeljük azonban, hogy az állami 
szabályozás nem megfelelően átgondolt lé- 
pései, a különböző szektorok, vállalkozási 
típusok nem egyenlő elvonási viszonyai, a 
versenysemlegesség hiánya milyen nyomás 
alá helyezik az elsősorban teherviselő vál- 
lalati szektort. 


Szolgáltató jellegű vállalati központ 


A vállalat stratégiai egységét megtestesítő 
központ kialakításánál alapvető szempon- 
tunk az olcsó vállalat. Ezért fő törekvé- 
sünk a minél szűkebb, csak a tényleges 
funkciók által indokolt központi appará- 
tus. Tekintettel arra, hogy ennek egzakt, 
belső szabályozása nem lehetséges, kiala- 
kítása, karbantartása a felső vezetés állan- 
dó feladata és alkalmasságának próbája. 
Egyszerre kell biztosítania a központ önér- 
dekű törekvéseinek visszaszorítását, meg- 
akadályozni, hogy a központ önmagát te- 
kintse a vállalat gazdájának, a vállalati lét 
céljának, illetve azt, hogy a vállalat számá- 
ra nélkülözhetetlen, jól működő appará- 
tusnak meg kell adni a méltó elismerést, a 
megfelelő személyi jövedelmet, munkakö- 
rülményt. A feladatot úgy próbáljuk meg- 
oldani, hogy élesen különválasztjuk a vál- 
lalati felső irányítást a központi appará- 
tustól. A felső irányítás a vállalat hatalmi, 
jogi képviselete, formálisan az igazgató és 
a két felügyeleti igazgatóhelyettes. A válla- 

latirányítás tényleges központja, a vállalat 
megtestesülése azonban az elnökletükkel 
működő igazgatóság, amely a magasabb 
egységek vezetőiből, a főmérnökökből és 
a központi funkcionális apparátus vezetői- 
ből (főkönyvelő, titkársági és külkereske- 
delmi irodavezető) áll, kiegészülve a dolgo- 
Zó kollektíva, a társadalmi szervek képvi- 
seletében a párttitkárral és a szakszervezeti 
bizottság titkárával. Igy a vállalatnál érte- 
lemszerűen nem működik üzemi négyszög, 
hiszen a társadalmi szervek a vállalati élet 
irányításában nem kívülről, az üzemi 
négyszögön keresztül vesznek részt, hanem 
egyenrangú, teljes jogú tagként a vezető 
testületben. 

Az igazgatóság a döntéseit általában 
egyhangúan hozza, minden álláspont vitá- 
ban való ütköztetése alapján, és csak né- 
hány esetben kényszerülünk többségi sza- 
vazásra. A vállalati irányítás szélesebb fó- 
ruma a vállalat gazdasági és társadalmi 
vezetési gárdájának tanácskozása. Ez hi- 
vatott az egységek vállalaton belüli integ- 
rálására, a döntési részvétel, az informá- 
cióáramlás biztosítására, a részérdekek ér- 
vényesülésének koordinálására. Ennek 
tagjai az egységek vezetői, a funkcionális 
egységek vezető munkatársai, a vállalat 
társadalmi szervezeteinek tisztségviselői 
(szakszervezeti bizottsági tagok, főbizal- 
miak, pártvezetőségi tagok). A 12 tagú 
igazgatósággal szemben ez mintegy 65 fő. 
Ez egyben a vállalati demokratizmus hor- 
dozója. A termelési tanácskozás jelentősé- 
ge alárendelt, mert a vállalat országos szét- 
szórtsága miatt az résztanácskozásokként 
működhet csak. 


A vállalati központ (a funkcionális ap- 
parátus) a vállalati irányítástól különvá- 
lasztva működik mint belső szolgáltató 
szervezet. A gazdálkodóegységekkel szem- 
ben tehát nincs hatalmi helyzetben. Egyik 
része — a főkönyvelőség és a közgazdasági 
osztály -— intézi a számvitelt, a pénzgazdál- 
kodást, az állami szabályozáshoz történő 
folyamatos alkalmazkodást, szabályozza a 
vállalat belső működését és elemzi a válla- 
lati egységek eredményességét. 

E tevékenységek igénybeyétele kötelező 
az egységek számára, így ezek költségeit 


v 


nem bontjuk rájuk, hanem vállalati szinten 
fedezzük. 

Ezeken a területeken a vállalatirányitás 
feladata a költségek optimalizálása és a 
szolgáltatási színvonal biztosítása, mert itt 
megitélésünk szerint egzakt belső szabá- 
lyozásra nincs lehetőség. Ezt azzal igyek- 
szünk részben pótolni, hogy az itt dolgo- 
zók éves jutalmát a vállalat eredményei 
alapján és — szubjektív elbírálással — ehhez 
való hozzájárulásuk, tevékenységük szin- 
vonala, valamint takarékos költséggazdal- 
kodásuk figyelembevételével állapítjuk 
meg. A belső szolgáltatás (funkcionális ap- 
parátus) másik részének - külkereskedelmi 
iroda, jogtanácsos, gyártmányfejlesztő la- 
boratórium stb. - igénybevétele nem köte- 
lező. Ezek tehát az egységekkel szemben 
nincsenek vállalati központként monopol- 
helyzetben. Az egység eldöntheti, hogy pél- 
dául a külkereskedelmi irodán keresztül 
exportál, vagy ha jobb ajánlatot kap, más 
külkereskedelmi vállalat révén. Így tehát a 
belső szolgáltató egységeknek ez a része 
közvetlen versenyhelyzetben van. Bizonvi- 
tania kell. hogy jobban tud exportálni. 
anyagot beszerezni, javítani, fejleszteni. 
mint az egység maga vagy egy külső szer- 
vezet. 

Az önálló gazdálkodóegységek vezetőit 
kinevezzük. A gyakorlatban azonban a ki- 
nevezést egyeztetjük az egység kollektíva- 
jával, máskor a vezető kiválasztásába be- 
vonjuk a kollektívát. Néhány egységnel a 
dolgozók választják a vezetőt, problémák- 
kal küzdő egységeknél azonban egyértel- 
műen központi a kinevezés. Van ahol a 
havi bér 40-50 százalékát jelentő mozgó- 
bért a vezető osztja szét önállóan, bár az 
általános gyakorlat az, hogy megtárgyalja 
a kollektivával. Olyan gyakorlat is van, 
ahol a kollektíva osztja szét a pénzt, sőt 
még a vezető pénzéről is szavaznak, jólle- 
het ez formálisan az irányítást ellátó vezető 
hatásköre. A kialakult rendszer erejét mu- 
tatja, hogy volt rá példa, amikor a vezető 
vitatkozott, alkudozott a központtal az 
egyenlősdi hajlamú kollektíva által számá- 
ra megszavazott alacsonyabb jutalomösz- 
szeg érvényesítéséért. Az egységek na- 
gyobb vállalkozásainál, fejlesztéseinél 
ugyancsak vegyes a kép: tapasztalunk egy- 

személyi vezetői döntést és kollektív dön- 
tést. A vállalat figyeli, de nem befolyásolja 
a kialakuló viszonyokat. Emiatt ugyanis 
nem tapasztalunk Knyegesen eltérő haté- 
konyságot, jóllehet az egységek között je- 
lentős hatékonysági különbségek vannak. 


ar 


A szervezetfejlesztést megalapozó 
belső önelszámolás 


Az önelszámolás fogalmát a közgazdasági 
gyakorlat igen különböző tartalommal 
használja. Egyes esetekben magukat az ön- 
álló gazdálkodási kísérleteket is így neve- 
zik. Mi az elnevezésen az egységek számvi- 
teli nyilvántartási rendszerét értjük, és úgy 
gondolom ez felel meg a fogalom tényleges 
tartalmának. A vállalati szervezet tovább- 
fejlesztése szempontjából alapvető különb- 
ség van az egységek önálló gazdálkodása 
és önelszámolása között. Az önelszámolás 
azt jelenti, hogy értékformában kimunkál- 
ják és összevetik a ráfordítást, a költséget 
az árbevétellel (termelési értékkel), és eset- 
legesen az egységet (a vezetőt, sőt a dolgo- 
zókat is) érdekeltté teszik valamilyen mó- 
don az eredményben. Az önálló gazdálko- 
dás minőségileg más és több, bár tartal- 
mazza az önelszámolást is. Lényege, hogy 
a gazdálkodóegység nyereségcentrum, és 
tevékenységének hatékonysága, nyeresége 
közvetlenül válik az egység rendelkezésére 
álló személyi jövedelemmé, tőkévé. 

Ennek megfelelően az egység önállóan 
gazdálkodik, vállalkozik a tevékenységé- 
nek eredményeként létrejött erőforrások- 
kal, és nem a központ által naturális for- 
mában megadott feladatokat teljesíti a 
központ által rendelkezésére bocsátott 
erőforrásokkal, a központi elbírálástól 
függő érdekeltséggel, amelynek egyik - 
sokszor nem is legdöntőbb -— tényezője a 
ráfordításairól, árbevételéről készülő önel- 
számolás. 


A szervezetfejlesztés kapcsolata 

az állami szabályozással 

Törekvéseink egyik központi problémája 
az elosztási szemléletű állami szabályozás. 
Ez nem a hatékony vállalati tevékenység- 


ből keletkező többletforrások (tőke, bér) 
fejlesztési célú visszahagyását, a jobb vagy 
több munka megfizetését szolgáló felhasz- 
nálását tekinti céljának, hanem a rövid 
távú népgazdasági, esetenként vállalati 
igények, érdekek, szerinti elosztását. En- 
nek szükségszerű kiegészítője a vállalato- 
kat — az egyes tevékenységeket, folyamato- 
kat, célokat, költségeket, fejlesztéseket — 
elbíráló (támogató vagy visszaszorító) ál- 
lami irányítás, szabályozás és annak bü- 
rokratizmusa. 

Szervezetfejlesztési törekvéseink és az 
állami szabályozási gyakorlat ellentmon- 
dásának áthidalása a kisérletre vállalkozó 
vállalati irányítás egyik legbonyolultabb 
feladata. Néhány példa erre: a gyártmány 
és a szolgáltatási színvonal fejlesztésének, 
a munkaintenzitás növelésének, a többlet- 
exportárualap előállításának ösztönzése 
beleütközik a bérplafonba, amelyet be kell 
tartani. Van ugyan - szabályozási varián- 
sonként változó módon - többletbér, de az 
nem jelent valódi kapcsolatot a teljesít- 
mény és annak megfizetése között. Az ex- 
portért juttatott többletbér például nem 
tudja visszatükrözni, hogy meglévő kapa- 
citást irányít-e át a vállalat a hazai piacról 
exportra - aminek alacsony a többletbér- 
igénye - vagy az üzem munkáslétszáma 
állít elő több, intenzívebb, pontosabb 
munkával többlet-exportárualapot. Jelen- 
leg a bérproblémák egy részére áthidalást 
nyújt a vállalati gazdasági munkaközös- 
ség, ez azonban jelentős adminisztrációt és 
sok torzító tényezőt von maga után, nem 
beszélve a visszaélési lehetőségekről. 

Vállalatunk a hatékony tevékenységen 
alapuló magas nyereség bázisán gyorsan 
fejlődött. Ez azonban sok esetben még 
mindig nem jelentette az üzletpolitikai le- 
hetőségek, a piaci kereslet teljes kihaszná- 
lását. Fejlődésünket ugyanis korlátozta a 
tőkeképződés, az igen magas állami elvo- 
nás. Ezt részben ugyan áthidalta a Magyar 
Nemzeti Bank minket finanszírozó részle- 
gének rugalmassága, de az idegen tőke be- 
vonásának kemény korlátja, hogy záros 
határidőn belül vissza kell fizetni a segítsé- 
gével előállított nyereségből, melynek még 
a mi magas hatékonyságunk mellett is a 
2/3-át elvonták. Így jelentős az az elmaradt 

nyereség, amelyet nem termeltünk meg, 
mert a hozzá szükséges tőke megszerzése 
még magas hatékonyság mellett is kérdéses 
a vállalat számára. Ugyanígy akadálya a 
tőkeképződés - állami elvonás miatti — las- 
súsága az exportkapacitások megteremté- 
sének, a többletexportnak. Külön ellent- 
mondás itt, hogy az exporttámogatás igen 
hatékony, ha azt a vállalat többletenergia, 
-munkabér, -nyersanyag, a magas selejt 
költségének fedezésére használja föl — ek- 
kor az állami támogatás a gazdaságtalan 
exportot is rentábilissá teszi. Nem haté- 
kony viszont az állami támogatás, ha a 
vállalat fejlesztésre kívánja felhasználni, 
például korszerű szárító építésére, a nyers- 
anyag-feldolgozás gépesítésére stb. Ekkor 
ugyanis a támogatás, illetve a belőle kép- 
zett nyereség zömét a fejlesztést terhelő 
adók elvonják. 

Külön probléma a szabályozás gyakori 
változása, esetleg utólagos módosítása. Ez 
a vállalatot fokozott óvatosságra készteti 
a vállalkozásainál, nehogy béradóval, 
alaphiánnyal stb. találja magát szembe. 
Vannak persze előnyös szabályozómódo- 
sítások is (pl. a bérplafont oldó vállalati 
gazdasági munkaközösség, vagy a forrás- 
hiányt enyhítő nyereségtartalék képzése, a 
banki alapjuttatás, a lízing). Mindig fenye- 
get azonban a visszarendezés veszélye, pl. 


a nyereségtartalék megadóztatása, a 20 
százalékos vgm-különadó kivetése, ami 
miatt a vállalat az előnyös változásokkal, 
a szabályozás biztosította lehetőségekkel is 
ezis nagy óvatossággal, belső tartalékok 


zésével él. 

Csete ivó azt mondhatjuk, hogy a 
vállalati belső irányítás és szervezet fejlesz- 
tését célzó kísérletünk lehetőségei föltehe- 
tően csak részben realizálódnak. Gyakran 
ütközünk az állami szabályozás korlátaiba 
és a vállalatvezetés — bár sokszor éppen a 
szabályozás ellentmondásait használja ki - 
csak részben és nagy hatékonysági veszte- 
séggel tudja ellensúlyozni a szabályozás 
okozta nehézségeket. 

A bevezetőben arról szóltunk, hogy a 
gazdaságirányítás fejlesztése mellett a vál- 
lalaton belüli irányítás korszerűsítése, az 
érdekeltség megteremtése is halaszthatat- 
lan feladat. Az előbbi példákra hivatkozva 
mégis azzal a megjegyzéssel zárjuk monda- 
nivalónkat, hogy a vállalati gazdálkodás- 
ban rejlő tartalékok tömeges mozgósításá- 
hoz egyaránt nélkülözhetetlen a vállalat 
mozgástér, a kényszerítő gazdasági kör- 
nyezet, valamint a jövedelmezően gazdál- 
kodó vállalatokat következetesen támoga- 
tó irányítási gyakorlat. 

Polgári elméletek a vállalati motivációkról 


Napjaink hazai közgazdasági vitáiban vi- 
szonylag új keletű a felismerés, hogy a vál- 
lalati gazdálkodás hatékonysága és a gaz- 
daságban uralkodó tulajdon- és elsajátítási 
viszonyok között meghatározó erejű kap- 
csolat van. 

Ez a problémakör a polgári közgazda- 
ságtanban különösen markánsan jelenik 
meg a vállalatelméletekben. A kérdést álta- 
lában úgy teszik fel, hogy a piaci és a tulaj- 
donviszonyokban bekövetkező változások 
hatnak-e, s ha igen, akkor milyen módon 
a tőkés vállalat magatartására és motivá- 
cióira. 


Tulajdon - gazdálkodás - elsajátítás 


A polgári közgazdaságtan klasszikus vál- 
lalatelmélete annak a múlt századi alap- 
helyzetnek az általánosításából indul ki, 
amelyben a tulajdonos és a menedzser sze- 
mélye s így a tulajdonosi, a gazdálkodási 
és az elsajátító funkció egybeesik. Követ- 
kezésképpen a gazdálkodási döntéseket a 
tóke tulajdonosa hozza, és szintén ő élvezi 
vagy veszíti el a döntések következtében 
realizálódó vagy elmaradó profitot is. 

Ebben a modellben a tőkés vállalat mo- 
tivációja, cselekvésének vezérmotívuma - 
az elsajátítás és a gazdálkodási döntések 
személyi egybeesése, , perszonáluniója" 
következtében -— a profit maximalizálása. 
Ebben a polgári szerzők széles köre egyet 
IS ért. 

Ennek a vállalatmodellnek a működésé- 
hez az is szükséges, hogy a gazdaságban 
úgynevezett tökéletes piac működjön. Ez — 
először — azt jelenti, hogy a piacon nagy- 
számu, közel azonos gazdasági erejű válla- 
lat versenyez egymással. Másodszor azt, 
hogy az egyes iparágak minden vállalata 
azonos, homogén terméket visz a piacra, 
így az eladók személye közömbös a vevők 
számára. A harmadik feltétel szerint a ver- 
seny eredményeként kialakul az egyensúlyi 
állapot, amelyben a vállalat által realizált 
ár egyenlő a határköltséggel. Az egész gaz- 


daság szintjén ez az egyensúlyi állapot a 
termelési tényezőknek a vállalatok és az 
ágazatok közötti optimális elosztását je- 
lenti. 

A profit maximalizálását hirdető válla- 
latelméletek szerint, és ide tartozik a két- 
ségkívül legismertebb neoklasszikus irány- 
Zat is, a fenti gazdasági környezet szükség- 
képpen kikényszeríti ezt a vállalati maga- 
tartást. További megállapításuk szerint az 
elmúlt évtizedekben bekövetkezett válto- 
zások nem szüntették meg a profitmaxima- 
lizáló magatartás külső kényszerét. Ezen 
elméletek jó összefoglalását adja McGui- 
re!. Más, elsősorban nem a fenti irányzat- 
hoz tartozó polgári szerzők egyre gyakrab- 
ban felvetették és felvetik, hogy a tőkés 
gazdálkodás feltételrendszerében, azaz a 
piac szerkezetében és a vállalaton belüli 
, szereposztásban" bekövetkezett markáns 
változások következtében napjaink tőkés 
vállalatainál a profit már nem a gazdálko- 
dás fő célja, hanem egyéb célok elérésének 
alárendelt eszköze. 


A menedzseri forradalom 


A vállalati motiváció tudományos újra- 
gondolását a tőkés vállalati gazdálkodás 
feltételeivel kapcsolatban az tette szüksé- 
gessé, hogy az elmúlt évtizedek során a 
tőkés országok piaci szerkezete nagymér- 
tékben átalakult, megjelentek és egyre na- 
gyobb súlyt képviselnek a nagyvállalatok. 
Ez a tendencia napjainkban 15 tart, annak 
ellenére, hogy a kisvállalatok népszerűsége 
és a rájuk irányuló figyelem az elmúlt évek 
során jelentősen megnőtt. A piac szerkeze- 
tének drasztikus mértékű változása aláásta 
a profit maximalizálását , kikényszerítő" 
tökéletes piac egyik alappillérét. 

A vállalati motiváció tudományos újra- 
gondolását tette szükségessé a vállalati 
gazdálkodás szereplőinek új , szereposztá- 


1 McGuire, J. W.: A vállalkozási magatartás elmé- 
letei. Közgazdasági és Jogi Könyvkiadó 1971. 

sa" is. A változások itt két fő irányban 
mentek végbe: egyrészt a gazdálkodói 
funkcióban a tulajdonost felváltotta a 
szakember, a menedzser, másrészt a tulaj- 
donos elsősorban a részvényesek nagy szá- 
ma miatt egyre inkább , elszemélytelene- 
dett". Míg a múlt század végén a tökés 
magánvállalat egy személy, esetleg egy csa- 
lád tulajdona volt, napjaink tőkés tulajdo- 
nosainak, a részvényeseknek a száma meg- 
haladja a több százat, esetleg több tízezret. 
Nem ritka az az eset sem, amikor a vállalat 
tulajdonosa nem is tényleges személy, ha- 
nem egy másik vállalat, bank, esetleg egy 
nem gazdálkodó szervezet, például nyug- 
díjalap stb. A polgári közgazdaságtan vál- 
lalatelméletének központi kérdése éppen 
ezért az lett, hogy az imént említett sajátos- 
ságokkal rendelkező vállalatok motiváció- 
ja továbbra is leírható-e annak a klasszi- 
kus modellnek a segítségével, amelyben a 
három funkciót (tulajdonosi, gazdálkodá- 
si, elsajátítási) egyazon személy látja el. 

Ezt a folyamatot a közgazdasági iroda- 
lom , menedzseri forradalomnak" nevezi, 
mivel a tulajdonos és a gazdálkodó szemé- 
lyének szétválása következtében kialakult 
a menedzseri réteg, amely ugyan nem tulaj- 
donosa a vállalatnak, mégis igen nagy 
döntési szabadsága van a vállalat operatív 
gazdálkodási ügyeinek intézésében. Nap- 
jaink tőkés nagyvállalataiban, a legfejlet- 
tebb tőkés országoktól kezdve a fejlődő 
világig, olyan emberek döntenek a vállalat 
fontos gazdálkodási kérdéseiben, akik 
nem tulajdonosok, ugyanakkor a vállalat 
tulajdonosai csak a vállalat életét, létét 
alapvetően befolyásoló stratégiai jellegü 
kérdésekben foglalnak állást. 

A részvénytársasági forma egyértelmű- 
en tükrözi a gazdálkodás és az elsajátítás 
alanyainak szétválását. Minél több kézben 
oszlanak meg egy adott vállalat részvényei, 
annál kisebb az egyes tulajdonos befolyása 
a gazdálkodási döntésekre. (Természete- 
sen a vállalatok fölötti ellenőrzést biztosító 
részvénypakett ettől még összpontosulhat 
egy kézben. A leglényegesebb vállalati 
döntések kisajátításához ma már gyakran 
elegendő, ha a részvényeknek csupán né- 
hány százaléka összpontosul egy kézben.) 
Különösen élesen jelenik ez meg abban az 

esetben, ha a részvénytulajdonosok számá- 


ról sem gondolnak arra, hogy a gazdálko-— 


dási folyamatba beleszóljanak. 

Ez persze nem jelenti azt, hogy a részvé- 
nyesek ne lennének érdekeltek a minél ma- 
gasabb jövedelmezőség elérésében. A rész- 
vénytulajdonosok zöme a tulajdonhoz 
mint jövedelemforráshoz viszonyul, érde- 
keltsége elsősorban az osztalék magas 
színvonalára korlátozódik, és csak közve- 
tetten érdekelt a gazdálkodás különböző 
formáinak hatékonyságában. 

Meg kel! azonban jegyezni, hogy mégs 
létezik a vállalatra vonatkozó döntéseknek 
egy olyan - elsősorban a stratégiai kérdé- 
seket érintő — köre, melyet még részvény- 
társasági keretek között is csak a tulajdo- 
nos hozhat meg. Létrejött ugyan a funka- 
ók megosztása, de a tulajdonosi funkció- 
kat a menedzserek mégiscsak bizonyos ha- 
tárok között gyakorolhatják. A tipikusan 
tulajdonosi döntések körébe tartozik to- 
vábbra is az, hogy az adott vállalatot fel- 
számolják, iletve a tőkét más vállalatba 
vagy iparágba vigyék át. Ilyen döntést a 
vállalatot irányító vezető, menedzser alig- 
ha hozna, hiszen ez önmaga létalapjának 
felszámolását jelentené. Ezek a döntések a 
részvénytulajdonosok előjogai függetlenül 
attól, hogy a részvényeknek milyen hánya- 
da koncentrálódik egy kézben. 

A tulajdonos és a gazdálkodói funkciók 
szétválása — bizonyos határok között - 
valóban megváltoztatta a tőkés vállalatok 
motivációját. Nyilvánvalóvá vált ugyanis. 
és ezt több vállalatelmélet meg is fogal- 
mazta, hogy a részvénytársasági formában 
a nem tulajdonos menedzser nem ugyan- 
azon változók maximalizálásában vagy 
minimalizálásában érdekelt, mint a tulaj- 
donos. 

A polgári közgazdaságtan klasszikus 
vállalati modelljének első kritikája a pro- 
fitmaximalizálás tételéből a maximalizáci- 
ót vonta kétségbe. Egyes elméletek azt 1 
megkérdőjelezik, illetve tagadják, hogy a 
vállalatok egyáltalán valamilyen gazdaság 
változó maximalizálására törekednek. El- 
ismerik ugyan, hogy a tőkés vállalat cél- 
függvénye még abban az esetben is a nyere- 


ra a részvényvásárlás a megtakarítások ér- ; 
tékmegőrzésének egyik formája, és távol- : 

ség marad, ha a tulajdonost alkalmazott 
szakemberek váltják fel, csak azt vonják 
kétségbe, hogy ez a változás érintetlenül 
hagyjá a profitmaximalizáció célkitűzéseit. 
Megállapításuk szerint a menedzserek is a 
profitot tekintik a legfontosabb gazdasági 
célnak, de nem feltétlenül a profit színvo- 
nalának mindenáron való maximalizálásá- 
ban érdekeltek. 

Számos vállalatelmélet született, amely 
azt próbálja feltárni, hogy a megváltozott 
helyzetben a tőkés vállalatok célfüggvé- 
nyében milyen egyéb gazdasági változók 
szerepelnek. 

Általában a klasszikus modell mellett a 
polgári közgazdaságtanban két nagy válla- 
latelmélet-típust különböztetünk meg. Az 
egyik csoportba a menedzserelméletek, a 
másikba a vállalati viselkedési modellek 
tartoznak. 

Ezen a két csoporton túl még megemlít- 
hetők más elméletek is, amelyek nem fel- 
tétlenül mint vállalatelméletek születtek 
meg, de ezekben is jelentős helyet foglal- 
nak el a vállalatok viselkedésére vonatko- 
zó tételek. 


Menedzserelméletek 


A menedzserelméletek a menedzseri forra- 
dalom következményeinek elismeréseként 
abból indulnak ki, hogy a vállalat tulajdo- 
nosai és a vállalat menedzserei nem ugyan- 
azon gazdasági változókat tekintik legfon- 
tosabbaknak. A tulajdonosok általában a 
vállalat minél nagyobb piaci értékében és 
jövedelmezőségében érdekeltek, míg a me- 
nedzser a vállalat által realizált eladási ér- 
ték (a forgalom) növekedésében és a válla- 
lati méret növelését szolgáló újrabefekte- 
tett profit nagyságában. 

A menedzserelméletek feltételezik, hogy 
a részvénytulajdonosok általában járadé- 
: kos jellegű magatartást mutatnak, azaz el- 
: sösorban a részvényeik után járó jövede- 
lem növelésére törekszenek. Feltételezik 
továbbá, hogy a részvénytulajdonosok je- 
lentős része szintén gazdálkodó vagy egyéb 
szervezet. 

A magyar származású, Amerikában élő 
közgazdász, Scitovsky Tibor nevéhez fűző- 
dik az első menedzseri vállalatmodell, 


amely már nagyon jól szemlélteti a hagyo- 
mányos neoklasszikus modelltől való bizo- 
nyos fokú eltávolodást. (Scitovsky ezt az 
elméletét még az 1940-es évek elején dol- 
gozta ki és 1943-ban publikálta.)? Vélemé- 
nye szerint a vállalkozó egy olyan hasznos- 
sági függvényt (előnyöket és hátrányokat 
súlyozottan értékelő összefüggést) maxi- 
malizál, amelyben a jövedelemmel szem- 
ben a vállalkozó az inaktivitást, a pihenést 
is választhatja, azaz lemondhat jövedelme 
profitjának egy részéről, illetve a kettő va- 
lamilyen arányú kombinációja mellett 
dönthet. 

Ebben a vállalati modellben Scitovsky 
Tibor úgy mutatja be a vállalat menedzse- 
rét, mint aki nem törekszik minden körül- 
mények között a profit maximalizálására. 
Előfordulhat, hogy megelégszik a profit 
valamilyen,  maximálisnál alacsonyabb 
színvonalával, annak érdekében, hogy 
több felhasználható szabadideje legyen. 

W. J. Baumoll a Princeton Egyetem ta- 
nára már sokkal egyértelműbben eltávolo- 
dik a neoklasszikus profitmaximalizációt 
hirdető vállalatelmélettől. Véleménye sze- 
rint ugyanis az Egyesült Államok egyes 
iparágaiban oligopolisztikus vállalati ma- 
gatartás figyelhető meg, az oligopoliumok 
pedig a vizsgálatok szerint — egy bizonyos 
profitszínvonal felett — nem a profit, ha- 
nem az árbevétel maximalizálását tartják 
a legfontosabb célkitűzésüknek. 

Baumoll elmélete az 1950-es években ke- 
letkezett, és a vállalati motivációt a nagy- 
vállalatok, az oligopolisztikus vállalatok 
viselkedéséből kivánja magyarázni." Meg- 
állapítja, hogy a nagyvállalatok döntési 
rendszerében úgynevezett , hüvelykujjsza- 
bályként" az értékesítési forgalom növelé- 
se szerepel fő célkitűzésként. 

Baumoll gondolatainak általánosítását, 
illetve továbbfejlesztését jelenti az a válla- 
lati modell, amely O. E. Williamson nevé- 
hez fűződik." Ebben a modellben a vállalat 


2 Scitovsky, T.: A note on Profit Maximization and 
Its Implications. The Review of Economic Studies, 
1943. XI. kötet, 57—60. old. 

3 Baumol, J. W.: Közgazdaságtan és operációanali- 
zis. Közgazdasági és Jogi Könyvkiadó 1968. 

4 Williamson, O.: The Economics of Discretionary 
Behaviour. Managerial Objectives in a Theory of the 
Firm, Englewood Cliffs, N. J., Prentice Hall 1964. 

menedzsere a profit elfogadható szintje 
mellett egy olyan hasznossági függvényt 
igyekszik maximalizálni, amely a követke- 
ző tényezőkre támaszkodik. A vállalat me- 
nedzsere viszonylag engedékeny az alkal- 
mazotti — létszámemelési törekvésekkel 
szemben, hisz az alkalmazottak szamának 
növekedése saját presztízsét í15 növeli. To- 
vábbá, pozitív irányú elfogultság figyelhe- 
tő meg a vállalat menedzsereinél a vezetői 
jutalmak és a vezetői profitszerzés vonat- 
kozásában is. 

Baumoll és Williamson vállalati modell- 
jének közös vonása az, hogy általában a 
gazdasági események rövid lejáratú elem- 
zésén alapulnak, és a vállalat célfüggvé- 
nyét elsősorban a szervezetnek és tagjai- 
nak az érdekeiből, nem pedig a menedzse- 
rek érdekeiből vezeti le. 

R. Marris elmélete," amely a legnyiltab- 
ban ismeri el a menedzserek és a részvénye- 
sek érdekkülönbségeit, ezzel szemben a 
hosszú távú szempontokat hangsúlyozza. 
Továbbá azt is kiemeli, hogy a vállalatra 
vonatkozó döntések általában a felső szin- 
tű vezetők, menedzserek körében szület- 
nek meg, és ezérta vállalat célfüggvényét 
e réteg érdekei határozzák meg. 

Ennek következtében a vállalati motivá- 
ció egy olyan hasznossági függvénnyel ír- 
ható le, amelyet a vállalat menedzserei ma- 
ximalizálnak. A hasznossági függvénynek 
két tényezője van: a növekedés és a bizton- 
ság. A vállalat igazgatóinak és menedzse- 
reinek a magasabb fizetésekre, a nagyobb 
presztízsre, a nagyobb hatalomra törekvé- 
se az eladási forgalom hangsúlyozott növe- 
lésére vezet. Ebben az esetben a vállalatve- 
zető csak abban lát veszélyt, ha az adott 
vállalat összeolvad egy másik vállalattal, 
mivel ebben az esetben az egyik vezetői 
garnitúra fölöslegessé válik. 


Magatartási modellek 
A vállalati modellek másik csoportját az 


úgynevezett viselkedési elméletek alkotják. 
Ezek az elméletek egyértelműen abból in- 


5 Marris, R.: The Economic Theory of , Manageri- 
al" Capitalism. New York, Free Press 1964. 


dulnak ki, hogy a vállalatok hatalmas, 
időnként bürokratikus szervezetek, nem 
pedig sokszorosára nagyított egyszemélyes 
kis magánvállalkozások. 

A viselkedési vállalatelmélet egyik legs- 
mertebb változata R. Cyert és J. March 
nevéhez fűződik. A szerzők 1963-ban pub- 
likálták nézeteiket. A viselkedési elméle- 
tek abban különböznek a menedzserelmé- 
letektől, hogy nagyobb jelentőséget tulaj- 
donítanak a szervezeti oldalnak, mint a 
menedzserek szándékainak. Első pillanat- 
ra is nyilvánvaló ugyanis, hogy nagyon 
nehéz egy vállalat célkitűzéseiről beszélni. 
A menedzserelmélet abból indul ki, hogy 
azok az egyének, akik a vállalat irányítását 
a kezükben tartják, rányomhatják saját 
bélyegüket a vállalat tevékenységére, meg- 
határozhatják annak célkitűzéseit. 

A viselkedési elméletek ezzel szemben a 
vállalatot úgy tekintik, mint ellentétes ér- 
vetkezménye van. Először: a vállalat egé- 
szére vonatkozó nagy jelentőségű döntése- 
ket továbbra is a csúcsmenedzserek hoz- 
zák meg. Eközben azonban olyan infor- 
mációkra építenek, amelyek különböző, 
vállalaton belüli csoportoktól származnak. 
A döntések végrehajtása is ezen csoportok 
működésétől, hozzáállásától függ. 

Az érdekkülönbség itt abban jelenik 
meg, hogy az egyes csoportok természete- 
sen olyan információval igyekeznek a felső 
vezetést ellátni, amelyek számukra kedve- 
ző kimenetelű döntést biztosítanak. Így 
közvetve ezek a csoportok is részt vesznek 
a döntések kialakításában. 

Másrészt előfordulhat az az eset is, hogy 
az ellentétes, ütköző érdekű csoportoknak 
megvan a saját képviselőjük — mondjuk az 
igazgatótanácsban -, aminek következté- 
ben a döntések is a különböző érdekű cso- 
portok, illetve képviselők között megvi- 
vott harc eredményének, kompromisszum- 
nak tekinthetők. 

Mindezek következtében rendkívül ne- 
héz a vállalat vagy éppen az igazgatóta- 
nács egységes érdekeiről, illetve motiváció- 
iról beszélni. Ezek attól függően változ- 


6 Cyert, R. and March, J.: A Behavioral Theory of 
the Firm, Englewood Cliffs, N. J., Prentice Hall 1963. . 

nak, miként alakulnak az erőviszonyok a 
vállalaton belül. 

Ebből az következik, hogy a maximali- 
zálás fogalmát az úgynevezett közmeg- 
egyezés fogalmával kell helyettesíteni. Az 
ilyen szervezetek sokkal inkább a kielégítő, 
mint az optimális eredményre törekszenek. 

Miután nem beszélhetünk a vállalat ese- 
tében egységes célkitűzésekről, éppen ezért 
nem is beszélhetünk a célok maximalizálá- 
sáról. A közmegegyezés fogalma ezekben 
a modellekben azt jelenti, hogy a vállala- 
ton belül az ütköző érdekeket képviselő 
csoportok mindegyike igyekszik maximali- 
. zálnia saját maga által meghatározott cé- 
lokat, viszont nem valószínű, hogy bárme- 
lyik csoport is képes saját eredeti célkitűzé- 
seit tartósan megvalósítani. Sokkal való- 
színűbb eset, hogy a különböző csoportok 
érdekei kölcsönösen kiigazításra kerülnek, 
egymáshoz kompromisszumosan alkal- 
mazkodnak. Ezért a vállalat céljai időről 
időre megváltoznak attól függően, hogy 
melyik csoport érdeke dominál a koalíció- 

ban. 

. Egyes szerzők felvetik, hogy a döntési 
változók maximalizálása olyan mennyisé- 
gű költséges információ gyűjtését tenné 
szükségessé a vállalaton belül, illetve a vál- 
lalat környezetében, ami már túlmegy az 
ésszerűség határain. A vállalatok ezért 
gyakran inkább úgynevezett , hüvelykujj- 
szabályokat" követnek, ami azt jelenti, 
hogy bizonyos egyszerű, tapasztalati meg- 
figyelésre épülő szabályokat alkalmaznak 
vitatott helyzetekben is. Ezeket a szabályo- 
kat mindaddig alkalmazzák, amíg az ered- 
mény kielégítő. Itt tehát maximalizációról 
SZÓ sincs. 


Egyéb vállalatelméletek 


Az egyéb vállalatelméletek közös jellemző- 
je az, hogy általános makrogazdasági el- 
mélet megalkotására törekednek, s ennek 
keretén belül foglalkoznak csak a vállalati 
motivációkkal és magatartással. További 
közös vonás, hogy képviselőik olyan nagy- 
vállalatokat vizsgálnak, amelyek komoly 
hatalommal rendelkeznek a piacon. 
Ebben a csoportban X. Galbraith két 


modellel, illetve elmélettel is szerepel. Az 
egyik az 1963-ból származó ellentétes erők 
elmélete (theory of countervailing po- 
wers)," a másik az új ipari állam elmélete." 
Mindkettő új képet fest a vállalati viselke- 
désről és a vállalati motivációról. 

Az ellentétes erők elmélete abból indul 
ki, hogy a mai gazdaságot a monopolizált 
termelők és az ugyancsak monopolizált 
vásárlók szembenállása jellemzi. Az elmé- 
let azt a helyzetet próbálja leírni, amelyben 
a kínálati és termelési oldalon végbemenő 
monopolizálódó tendenciákra a vásárlók 
is hasonló tendenciákkal válaszolnak. Leg- 
jellemzőbb példaként általában a munka- 


"erőpiacot említi. A munkaerőpiacon, a 


szerző szerint, a nagyvállalatok mint mo- 
nopolista vevők megjelenését a szakszerve- 
zetek kialakulása és megerősödése követi. 
Ennek értelmében a munkaerőpiacot a 
nagyvállalatok és munkások képviseleté- 
ben fellépő , monopolista" szervezetek kö- 
zötti , kötélhúzás" jellemzi. Ebben a mo- 
dellben az adott vállalat maximalizáló tő- 
rekvéseit nem versenytársai, hanem fo- 
gyasztói, szállítói tartják kordában. 

Galbraith másik elmélete világszerte , új 
ipari állam" néven vált ismertté. Az azonos 
című könyvben - amely 1968-ban jelent 
meg - a szerző abból indul ki, hogy a 
vállalat egészének célját a vállalatnál tevé- 
kenykedő technostruktúra, illetve annak 
tagjai határozzák meg. 

Ebben az esetben szerinte a profitmaxi- 
malizálás kizárt, illetve kivételes jelenség, 
mivel a technostruktúra nem kapja meg, 
nem sajátítja le a realizált többletprofitot. 
Ezért értelmetlen is ebben az irányban ki- 
fejtenie erőfeszítéseit. 

Ilyen körülmények között a techno- 
struktúra fő érdeke és így a vállalati célfügg- 
vény legfontosabb eleme a fennmaradás, 
amelyhez elegendő egy olyan minimális 
szintű profit realizálása is, amely biztosítja 
a részvényesek megszokott osztalékát. En- 
nek érdekében szükséges az eladási forga- 
lom minél nagyobb mértékű növelése, az 


7 Galbraith, K.: American Capitalism: The Con- 
cept of Countervailing Power, Boston, Haughton Miff- 
lin 1952. 

8 Galbraith, K.: Az új ipari állam. Közgazdasági és 
Jogi Könyvkiadó 1970. 

eladási forgalom maximalizálása. A tech- 
nostruktúra biztonságra törekvése mellett 
e vállalatoknál már megjelenik a kereslet— 
kinálat befolyásolásának szándéka is. 

A tökés állam fokozódó gazdasági sze- 
repvállalása két vonatkozásban is erősíti 
ezt a tendenciát. Egyrészt a műszaki fej- 
lesztés különösen kockázatos területein a 
vállalat hosszú távon is biztos állami meg- 
rendelések alapján dolgozhat, másrészt a 
technostruktúra magasan képzett szakem- 
bergárdájának utánpótlását is az állam 
biztosítja. 

Nagyon fontos még megemlítenünk P. 
A. Baran és P. M. Sweezy 1967-ből szár- 
mazó monopoltőke-elméletét, amely az 
egész monopoltőkés gazdaság magyaráza- 
tát tűzte ki céljául. A menedzserek által 
uralt vállalatok motivációira vonatkozó 
rész megállapítja, hogy a menedzseri forra- 
dalom nem változtatta meg a tőkés vállalat 
alapvető célját, a profit erőszakos , kicsi- 
karását". A szerzők szerint a tőkés vállalat 
motivációja továbbra is a minél nagyobb 
profit realizálása. A modern tőkés korpo- 
rációk a magánvállalkozóknál lényegesen 
hatékonyabb , gépezetet" jelentettek e cél 
megvalósítására. 

A vállalati motiváció témakörén belül 
külön figyelmet érdemel 4. Eichner elméle- 
te," amely az oligopolista tőkés nagyválla- 
lat — saját maga által alkotott terminológia 
szerint a megakorp - árképzési viselkedé- 
sére vonatkozóan kíván posztkeynesianis- 
ta szellemben mikroökonómiai magyará- 
zatot adni. 

Ebben az árképzési modellben az árak 
megállapítása nem a profit rövid távú ma- 
ximalizálását szolgálja. Ehelyett azt vár- 
ják, hogy az árak olyan bevételhez juttat- 
ják a vállalatot, amelyből a vállalat hosszú 
távú növekedésének  maximalizásához 
szükséges beruházások finanszírozhatók. 

A. Eichner szerint ebben a modellben a 
tőkés nagyvállalatot a menedzseri és a tu- 
lajdonosi funkciók egyértelmű szétválása 
jellemzi, ami egyben azt is jelenti, hogy a 
tényleges döntési hatalom a menedzserek 


9 Eischner, A.: The Megacorp and Oligopoly. Mic- 
ro Foundations of Macro Dynamics. Cambridge Uni- 
versity Press 1976. 


kezében összpontosul, miközben — bizo- 
nyos esetektől eltekintve — a részvénytulaj- 
donosok járadékosokra jellemző magatar- 
tást tanúsítanak. 

Ebben az esetben a megakorp mene- 
dzserei még a különböző profitrészesedési, 
részvényjuttatási lehetőségek ellenére sem 
elsősorban a rövid lejáratú profitmaxima- 
lizálásban érdekeltek, hanem a vállalat 
fennmaradásában és növekedésében. 


A polgári vállalatelméletek itt közreadott 
vázlatos ismertetése számos tanulsággal 
szolgál a jelenlegi hazai közgazdasági vi- 
tákban. Ezek közül az első az, hogy a mai 
napig is lezáratlan a vita, hogy miként 
változik a tőkés vállalatok motivációja an- 
nak következtében, hogy a gazdálkodói 
funkcióban a tőketulajdonost fizetett al- 
kalmazottak, menedzserek váltják fel, s a 
részvénytársasági forma miatt ,elhalvá- 
nyult" a tulajdonos személye. Vitatott az 
is, hogy miként befolyásolja a vállalatok 
magatartását az a körülmény, hogy a 
nagyvállalatok megjelenése miatt a tényle- 
ges piaci viszonyok távol kerültek a tökéle- 
tes versenytől. 

Az ismertetett vállalatelméletek egyér- 
telműen megkérdőjelezik azt, hogy a me- 
nedzser irányítású tőkés (nagy)vállalatok 
napjainkban továbbra is a profit maxima- 
lizálására törekednek. Ehelyett azt állítják, 
hogy tevékenységükben sokkal inkább 
olyan változók kerülnek előtérbe, mint az 
eladási forgalom, a vállalati méret, a beru- 
házások erőteljes növelése. Ebben a tulaj- 
donos részvényesek  profitérdekeltsége 
mint korlátozó tényező jelentkezik, hiszen 
a profit elmaradása esetén kivonnák töké- 
jüket az adott vállalkozásból, ami a mene- 
dzserek számára egzisztenciális fenyegetést 
is jelenthet. 

A hatékony szocialista vállalatgazdál- 
kodási modell kialakítása szempontjából 
sorsdöntő kérdés, hogy miként alakul a 
menedzserek, a vállalatok motivációja, ha 
az állam a tulajdonos, s közben a vállalat 
egyre nagyobb önnállóságra tesz szert. Ez 
az írás ehhez kívánt közvetett támponto- 
kat nyújtani. 

Nagy Sándor 

Új szakasz a magyar—szovjet együttműködésben 


Szocialista fejlődésünk mai bonyolult szakaszában nagy figyelem irányul munkánk 
nemzetközi feltételeire. Aligha szorul bizonyításra, hogy e tekintetben mennyire fontos 
az, hogy mi történik más szocialista országokban. Az MSZMP ma erőt meríthet azokból 
a kedvező irányú változásokból, melyek a szocialista megújulást, a reformot, a társadal- 
mi átalakítást a Szovjetunióban és a többi szocialista országban is — eltérő mértékben 
ugyan, de - napirendre tűzték. Ezt azért is érdemes hangsúlyozni, mert a történelmi 
fejlemények tükrében két szocialista ország kapcsolatainak mindenkori tartalmát, céljait 
és lehetőségeit is újra meg újra meg kell fogalmazni. 

Gazdasági reformunk következetes folytatása, a politikai intézményrendszer korszerű- 
sitése ma olyan törekvést jelent, amely immár nem elszigeteli pártunkat, hanem összeköti 
az SZKP, a szocialista országok pártjai, a nemzetközi kommunista és munkásmozgalom 
elméleti útkeresésének, gyakorlati politikájának fő irányával - e folyamat továbbvitele 
alapvető magyar nemzeti érdek. 

E tekintetben szocialista építőmunkánk külső feltételeiben az elmúlt időszakban javu- 
lás következett be; a szovjet gazdasági és politikai törekvéseknek, illetve folyamatoknak 
különleges jelentőségük van. Ennek felismerését tükrözi az is, hogy a Szovjetunióval 
foglalkozó hazai tájékoztatás az utóbbi időben színesebbé, érdekesebbé vált. A jelen 
helyzetben különösen fontosnak tűnik a szovjetunióbeli útkeresés konstruktív, komplex 
bemutatása. Együttműködésünk lehetőségeinek megítélésében is akkor alakíthatjuk ki 
a helyes arányokat, ha a jelenségeket nem ragadjuk ki összefüggésükből, ha a tájékozta- 
tást együttműködésünk dolgairól konkrétabbá, őszintébbé tesszük. Ma mindezekkel 
. kapcsolatban joggal állíthatjuk, hogy új szakasz kezdődik a magyar-szovjet együttmű- 
ködésben is. Tartalmát elsősorban az határozza meg, hogy hazánk és a Szovjetunió előtt 
sok szempontból hasonló jellegű feladatok állnak. 

A konkrét helyzet eltérő vonásai is kifejezésre jutnak azonban a célkitűzések és 
jelszavak különböző megfogalmazásában. Mi stabilizációs és kibontakozási program 
megvalósításán fáradozunk — a Szovjetunió a , peresztrojka", a politikai, gazdasági, 
társadalmi átalakítás jegyében fogalmazza újra céljait. Egyúttal az is tény: mindkét 
ország a gazdasági helyzet stabilizálását, esetenként a visszaesés megállítását, a társadal- 
mi-gazdasági fejlődés meggyorsítását, a politikai, ideológiai élet megújítását, átalakítását 
. tűzte napirendre. A feladatok e hasonlósága azt is jelenti, hogy a tartósan ható érdekek 
mellett újabb összekötő kapocs jelent meg. Kádár János az októberi forradalom 70. 
évfordulóján Moszkvában rendezett ünnepségen így szólt érdekeink mai sajátos összefo- 
nódásáról: ,,...a Szovjetunió törekvései, eredményei ma is fontos támaszt jelentenek 
hazai feladataink megoldásához. Hisszük ugyanakkor, hogy a magyar gazdasági-társa- 
dalmi megújulás eredményei népünk jobb jövőjének szolgálatán túl, bizonyos mértékig 
szintén hozzájárulnak a szocializmus és az általános emberi haladás ügyéhez." 

A magyar-szovjet kapcsolatrendszer említett új elemeit elsősorban politikai kapcsola- 

tainkban érzékelhetjük. Az elmúlt időszakban szemmel láthatóan megélénkült orszá- 
gaink politikai együttműködése. A belső szovjet folyamatok hazánkban is erősítik azt 
a meggyőződést, hogy a társadalom előtt álló gondok leküzdéséhez mélyreható változá- 
sokra van szükség a gazdaságban és a politikai intézményrendszerben egyaránt. E folya- 
matok nyomán is erősödött a bizalom és a megértés, amihez jelentős mértékben hozzájá- 
rul a Szovjetunió Kommunista Pártjának mai álláspontja más testvérpártok tapasztala- 
taival, gyakorlatával kapcsolatban. A szovjet párt megitélése szerint az MSZMP és más 
testvérpártok tapasztalatai segítséget nyújthatnak saját feladataik megoldásában, és 
ezért is érdekelt a Szovjetunió a szocialista országok útkeresésének sikerében. Óv ezeknek 
a szovjet viszonyokra való mechanikus átültetésétől, egyúttal elméletileg elveti és a 
gyakorlatban sem kívánja, hogy a Szovjetunióban bevált módszereket mechanikusan 
másolják. , Meggyőződtünk arról, hogy az egység korántsem jelent azonosságot, egyfor- 
maságot. Meggyőződtünk arról is, hogy a szocializmusnak nincs és nem is lehet valamifé- 
le egységes vmodelljex" - mondotta Mihail Gorbacsov az SZKP KB főtitkára a nagy 
oktober 70. évfordulóján. 

Gyakran elhangzik a kérdés párttagságunk körében és közvéleményünket is foglalkoz- 
tatja, hogy miként értékelik a Szovjetunióban mai helyzetünket és milyen segitséget 
várhatunk gondjaink megoldásához. A helyzetértékelést illetően: egyrészt ismerik mai 
gondjainkat és aggodalmaknak is hangot adnak, ami teljesen érthető, ezeket mi magunk 
is nyiltan megfogalmazzuk helyzetértékeléseinkben. A meghatározó azonban az, hogy 
a stabilizáció és a kibontakozás érdekében tervezett és már megtett lépéseket olyan 
program részeiként értékelik, amely egyesíti a párt, a társadalom legjobb erőit, elősegiti 
a szocializmus erősödését, a párt vezető szerepének növekedését. Tudják, hogy a kitűzött 
társadalmi feladatok megoldásához a belső erőforrások mellett a nemzetközi együttmű- 
ködés kinálta lehetőségek felhasználása is szükséges. A legutóbbi időszak felső szintű 
találkozói azt is megmutatták, hogy a Szovjetunió a politikai támogatás mellett - 
lehetőségeihez mérten — gazdasági téren is kész segítséget nyújtani hazai feladataink 
megoldásához. sz 


Ami bennünket illett, immár hagyományosan, messzemenően érdekeltek vagyunk a 
Szovjetunióval való gazdasági kapcsolatok sokoldalú fejlesztésében. Csupán az elmúlt 
negyedszázadra visszatekintve: például 1962-ben írták alá a nagy jelentőségű timföld- 
alumínium egyezményt, 1980-ig szóló érvénnyel. A megállapodást azóta két ízben meg- 
hosszabbították, jelenleg folynak a tárgyalások 2000-ig történő meghosszabbításáról. 
1966-ban kormányegyezményt írtak alá a Paksi Atomerőmű felépítéséről. Országaink 
megállapodása alapján az 1990-es években a Paksi Atomerőműben várhatóan további 
két, egyenként ezer megavattos blokk készül. 1968-ban megállapodás született bizonyos 
alkatrészek gyártásáról és szállításáról kész személygépkocsik ellenében. 1976-ban írták 
alá az agrokémiai egyezményt. Hazánk a Szovjetunióból származó behozatal útján fedezi 
nyersanyag- és energiahordozó-szükségleteinek döntő részét, így a belföldi köőolaj- 
felhasználás 78 százalékát, földgázból 41, villamos energiából 26, fenyőfűrészáruból 63, 
rézből 25 százalékát. 

Megközelítő számítások alapján elmondható: ha a tőkés piacról kellett volna behozni 
a Szovjetunióból importált termékeket — ezekért átlagosan 20-30 százalékkal kellett 
volna többet fizetni. A viszonylati árelőnyök tehát a cserearányromlás ellenére is jelentő- 
sek voltak. Ezt is számításba kell venni ama ismert tény mellet, hogy 1975-től a világpiaci 
árrobbanás hatására magyar-szovjet viszonylatban is jelentős cserearányromlás követ- 
kezett be. Az 1975. évi árrobbanás 8 százalékot meghaladó cserearányromlást, a követ- 
kező öt évben közel 10 százalékos romlást idézett elő. A második kőolajár-robbanás 
pedig 1981 és 1985 között 12 százalékos cserearányromlással járt. Ennek következtében 

1972 és 1985 között magyar-szovjet viszonylatban -— egyes számítások szerint — mintegy 
8 milliárd rubel volt a kumulált árveszteségünk. Az árveszteséget Magyarország többlet- 
szállításokkal, szénhidrogén- és gépipari importunk egy részének csökkentésével, illetve 
pénzügyi műveletekkel és új hitelek felvételével ellensúlyozta. 

A jövőben számolni kell az arányok változásával, a beszerzési feltételek további 
nehezedésével. Változatlanul alapvető érdekünk azonban, hogy a biztonságos energia- 
és nyersanyagellátás együttműködésünk egyik sarkköve maradjon. 

A magyar gazdaságnak egyúttal lehetősége van termékei nagy volumenű elhelyezésére 
a szovjet piacon, alapvetően kedvező áruszerkezet mellett. 1986-ban a Szovjetunióval 
lebonyolított exportunk 444 százaléka volt gépjellegű termék. Az egész rubelelszámolá- 
sú kivitelünkben a gépek aránya hasonló, a nem rubelelszámolásúban 12.,8 százalék. 
A Szovjetunióból származó behozatalunk 10,3, az egész rubelelszámolású behozatal 
193, a nem rubelelszámolású 13,5 százaléka gép jellegű termék. A napjainkra kialakult 
árustruktúra természetesen nem egyszer és mindenkorra adott, s gazdaságaink belső 
fejlődésének függvényében reálisan számolni kell fokozatos megváltozásával. Ez azt is 
jelenti, hogy a szovjet piac követelményei is egyre nagyobbak lesznek, holnapra ott is 
csak a mainál korszerűbb termékek -— köztük gépipari cikkek - lesznek eladhatóak; 
ezekért viszont a jelenleginél kedvezőbb árakat lehet kérni. 

A magyar-szovjet gazdasági kapcsolatok jelentőségét mutatja az is, hogy a Szovjet- 
unió részaránya külkereskedelmünkben tartósan 30 százalék körül van, értéke megfelel 
a magyar bruttó nemzeti termék egyharmadának. A másik oldalról nézve: habár a két 
ország közötti méretkülönbségek nyilván nem elhanyagolhatók, fontos kereskedelmi 
partnerei vagyunk a Szovjetuniónak. Mi sem bizonyítja ezt jobban, minthogy a kereske- 
delmi volument tekintve ötödikek vagyunk a Szovjetunióval kereskedő országok sorá- 
ban. Hosszú esztendők óta a Szovjetunió Magyarországról vásárolja az általa importált 
autóbuszoknak több mint 80 százalékát, a zöldség- és gyümölcskonzerveknek körülbelül 
felét, a növényvédőszereknek mintegy harmadát. 

Ami a gazdasági kapcsolatok továbbfejlesztésének távlatait illeti, mint az elmondot- 
takból is kitetszik, politikai téren a korábbinál kedvezőbb lehetőségek bontakoznak ki 
arra, hogy együttműködésünket korszerűbbé, hatékonyabbá tegyük. Ugyanakkor az 
átalakítás, a társadalmi megújulás mindkét országban jelentős, hosszú, sok munkával 
járó feladat. Sajátos vonása e szakasznak, hogy az átalakítással, a megújulás előtt álló 
belső akadályok lebontásával párhuzamosan jelentős gondokkal kell szembenézni kül- 
gazdasági téren is. Hazánkban alapvetően belső okok, a megváltozott feltételekhez való 
lassú alkalmazkodás mellett a külgazdasági körülmények rosszabbodása is szerepet 
játszott abban, hogy a szocialista építés feltételei nehezedtek. Másrészről a Szovjetuniót 
is sújtják a külgazdasági viszonyok változásai; egyedül a kőolajárak csökkenése miatt 
eddig 13 milliárd dollár árbevétel-csökkenés következett be. 

Nem hagyhatjuk figyelmen kívül azt a körülményt sem, hogy kétoldalú kapcsolataink 
mai szakasza objektíve is nagyobb követelményeket támaszt mindkét országgal szemben; 
a minőségi követelmények előtérbe kerülése okán is szigorúbbak a feltételek a gazdasági 
együttműködésben. A gazdasági helyzet, az együttműködés új szakaszára való áttérés az 
eddigiektől eltérő megoldásokat követel. Kölcsönös megértésre van szükség akkor is, ha 
az eredményes együttműködésre irányuló politikai akarat ellenére akadnak zökkenők és 
nehézségek, amelyek az új gazdasági környezethez történő nem kellő ütemű alkalmazko- 
dással, a régi sémák fennmaradásával függnek össze. 

A jelenlegi helyzet sajátossága, hogy a hagyományos árucsereforgalom bővítésének 
lehetőségei csaknem teljesen kimerültek. Ebben szerepe van annak is, hogy a Szovjetunió 
energiahordozó- és nyersanyagszállításai lényegében nem növekedhetnek, így az árucse- 
rében nem jelentenek a korábbihoz hasonló dinamizáló tényezőt. A továbbhaladás útját 
új, tudományigényes termékek bevezetése, a termelési kooperáció fejlesztése, a közvetlen 
vállalati együttműködés és más korszerű formák szélesebb körű alkalmazása jelenti. Ez 

azonban sem a KGST, sem a két ország viszonylatában egyelőre nem halad előre a 
kivánalmaknak megfelelően. A reformfolyamat következetes továbbvitele országaink- 
ban ehhez fokozatosan megteremtheti a szükséges változások feltételeit. Természetesen 
ez sem automatikus: az állami szerveknek s mellettük a gazdasági kamaráknak, a 
vállalatoknak is többet kell tenniük a piaci lehetőségek feltárásában. A lehetőségeket 
nem mindig ismerjük fel. A nagy októberi szocialista forradalom 70. évfordulóján 
Moszkvában rendezett gazdasági kiállítás például jól szemléltette: a Szovjetunióban is 
javulnak a jobb minőségű termékek előállításának feltételei, beleértve a gépgyártást is. 
ami érinti a két ország kapcsolatait is. A hazai figyelem e kiállítás iránt mégis az 
indokoltnál kisebb volt. 


Az együttműködés hatékonyabb módszereinek feltárását mindkét oldalon nehezítik 
gazdasági gondjaink, de közös törekvésünk, hogy az átmeneti problémák ne akadályoz- 
zák a további útkeresést, következetesen haladjunk előre a megkezdett úton. A magyar- 
szovjet gazdasági kapcsolatok így fontos szerepet tölthetnek be nemzeti jövedelmünk, 
a termelés növelésében, a struktúra átalakításában, a belső és külső egyensúly megterem- 
tésében. 

1986 és 1990 között az egyeztetett kölcsönös szállítások tervezett értéke 51 milliárd 
rubel. A magyar behozatal növekszik, üteme meghaladja az évi 2,5 százalékot. Nyers- 
anyag- és energiahordozó-importunk a Szovjetunióból lényegében az 1985. évi szinten 
folytatódik. Növekszik a földgáz és fenyőfürészárú behozatala mezőgazdasági termékek 
ellenében, illetve a jamburgi együttműködés keretében. Az 1985. december 30-án aláirt 
kormányközi egyezmény értelmében hazánk is részt vesz a jamburgi földgázvezeték 
építésében. Magyarország 758 millió rubel hitelt nyújt évi 4 százalékos kamat mellett. 
Mintegy 500 millió rubel értékben árut szállít, 260 millió rubel értékben építési munkát 
végez a kazahsztáni Tengiz környékén. Ebből 130 millió értékű munkát 1986-1988-ban. 
a hátralevő részt 1989 és 1991 között kell teljesíteni. Az így teljesített építési-szerelési 
munkát és az áruszállítások ellenértékét a kamatokkal együtt a szovjet fél 1989-től kezdi 
törleszteni. 1989-től évi 0,5 milliárd m? szállít, ami 1992-ig évi 0,5 milliárd m?-re emelked- 
ve eléri a 8 milliárd m-t. Ezt követően 2008-ig a szállítások ezen a szinten folytatódnak. 
A magyar ráfordítások népgazdasági szintű megtérülését a szovjet fél hiteltörlesztése, 
illetve a 20 éven keresztül szállított földgáz mai számítások szerint kedvező költsége 
biztosítja. 

Ugyancsak növekszik aluminiumbehozatalunk a timföld-alumínium egyezmény bővi- 
tése révén. Annak idején e nagy jelentőségű megállapodás lehetővé tette a hazai timföld- 
gyártás és aluminiumfeldolgozás intenzív, gazdaságos fejlesztését, s mentesítette népgaz- 
daságunkat az energia- és tőkeigényes aluminiumkohók építésétől. Az együttműködés 
eredményeként 1986-ra 1962-höőz képest timföldtermelésünk 270 százalékkal, az előálli- 
tott aluminium félgyártmányok mennyisége pedig 370 százalékkal növekedett. 

A biztonságos ellátás érdekében magyar részről az exportszerkezet módosítására, az 
élelmiszerek, a könnyűipari cikkek és a kohászati termékek szállításának számottevő 
növelésére vállalkoztunk. 

A képhez azonban az is hozzátartozik - s ez közvéleményünk előtt kevésbé ismert -, 
hogy az 1986-1990. évi tervkoordináció lezárása és a hosszú lejáratú kereskedelmi 
megállapodások megkötése után gazdasági kapcsolatainkban a tervezettől eltérő tenden- 
ciák kezdődtek. Az 1985 végén, 1986 elején végbement világpiaci árváltozások következ- 
tében az évtized végéig - a tervezett fizetési egyensúly helyett — a jelenlegi ötéves tervidő- 
szak egészére jelentős, az előzetes számítások szerint 1,6—2 milliárd rubel magyar akti- 
vum várható, azaz a cserearányok ezúttal a szovjet fél számára alakulnak kedvezőtlenül. 

Hazánk és a Szovjetunió 1986-87 folyamán megállapodott arról, hogy országaink a 

kiegyensúlyozás problémáit az áruforgalom szintjének megőrzésével, kölcsönösen elfo- 
. gadható kompromisszummal oldják meg. Megegyezésre jutottak abban is, hogy a ma- 
. gyar—szovjet gazdasági kapcsolatokban rejlő lehetőségek kihasználásával elősegítik a 
. magyar gazdaság rövid távú feladatainak megoldását, a fizetőképesség megőrzését és a 
gazdaság hosszú távú élénkítését. A gazdasági együttműködésben érintett szervek jelen- 
. tős munkát végeztek. A kérdés a politikai találkozókon is rendszeresen napirenden van 
azzal az igénnyel, hogy az együttműködésre vonatkozó magyar-szovjet megállapodások 
. - a változó feltételeket is figyelembe véve — következetesen megvalósuljanak. A két 
. ország keresi az áruforgalom további növelésének lehetőségeit. Hazánk - az áruforgalom 
kiegyensúlyozott bővítését szem előtt tartva — szorgalmazza a Szovjetunióból származó 
behozatal bővítését. (A forgalom növelése — ha sikerül is megvalósítani -— feltehetően 
némileg alatta marad a korábbi elképzeléseknek.) A Szovjetunió 1988-ban növeli szállítá- 
sait barnaszénből, földgázból, személygépkocsiból és néhány más termékből. 
. — Több területen megindult a munka pótlólagos források feltárására, amelyek önma- 
. gukban váltakozó értékűek, együttesen azonban jelentős tételnek számítanak. Magyar- 
. ország nem rubelelszámolású fizetési mérlegének javításához hozzájárul, hogy a Szovjet- 
. unió — saját konvertibilisimport-lehetőségein belül — bizonyos termékeinkért konvertibi- 
lis valutával fizet. Az úgynevezett hús-gabona-kóolaj-földgáz konstrukció keretében — 
mivel a magyar hús- és gabonaszállítmányok értéke nagyobb az importált ellentételek 
. értékénél -— a magyar fél 1987-ben is tényleges dollárbevételre tett szert. A Szovjetunió 
ezen kívül tavaly 78 millió dollár értékben vásárolt terven felül magyar élelmiszereket, 
. repce-, illetve napraforgómagot, acélcsövet. Emellett fizetési mérlegünk javításához az 
. 15 hozzájárul, hogy bizonyos, egyébként csupán tőkés piacról beszerezhető gépipari és 
más cikkeket a Szovjetunióból rubelért tudunk importálni. Hazánk számára különösen 
. fontos lenne az ilyen anyagok és félkész termékek, gépipari termékek behozatalának 
. növelése a Szovjetunióból. 
. Szovjet részről több javaslatot tettek arra, hogy magyar vállalatok is vegyenek részt 
szovjet vállalatok harmadik piacokra irányuló szállításaiban, ebben a vonatkozásban 
némely területen érdemi előrehaladás tapasztalható. Egyenletesebb munkával kedvezőbb 
eredményeket lehetne elérni abban, hogy egyes magyar gyártókapacitásokat szovjet 
megrendelésekkel jobban kihasználjanak. (A sokirányú erőfeszítések közül szólni kell 
arról is, hogy a tavaly októberi miniszterelnöki találkozó után - a magyarországi 
felvásárlási láz enyhítésére — a szovjet fél fogyasztási cikkekre pótszállításokat ajánlott 
. fel.) A jelentős erőfeszítések ellenére igaz — amint ezt a Magyar—Szovjet Gazdasági és 
Műszaki Tudományos Együttműködési Kormányközi Bizottság 37. ülésszaka is megál- 
lapította -, hogy számos javaslat előkészítése a kívánatosnál lassabban folyik. 


A további előrelépésben fontos szerepet játszhat a szakosítás és a kooperáció fejlesztése. 
Az ily módon előállított termékek aránya 1986-ban a Szovjetunióba irányuló magyar 
kivitelben 27,5, a behozatalban 15,2 százalék volt. Folyik a munka, hogy a legfontosabb 
termelési együttműködési és szakosítási egyezményeket az 1990 utáni időszakra is meg- 
hosszabbítsák. Emellett dolgoznak a szakértők a két ország közötti együttműködés 
15—20 évre szóló koncepcióján is. Bizonyos, hogy az egyik perspektivikus terület a 
mezőgazdasági együttműködés. Kivitelünkben az élelmiszer-gazdasági termékek aránya 
nő, jelenleg 16 százalék. Jobb szervezéssel, a közgazdasági feltételek biztosításával orszá- 
gaink érzékelhetően bővíthetnék e területen együttműködésüket, hozzájárulva az ellátás 
javításához, a párhuzamos tőkés behozatal csökkentéséhez. 

Országaink az eddiginél nagyobb figyelmet fordítanak az új együttműködési formák 
fokozatos bevezetésére. Eddig 116 magyar és szovjet vállalatpár épített ki közvetlen 
kapcsolatokat, 9 magyar-szovjet közös vállalat létesítéséről jött létre megállapodás. 

A szovjet Gyógyászati Ipari Tudományos Kutató Intézet, a Ritmus Tudományos 
Termelési Egyesülés és a Medicor vállalat máris megállapodott a Mikromed közös 
vállalat megalapításában. A vegyesvállalat korszerű gyógyászati eszközöket gyárt majd, 
mikroprocesszorok alkalmazásával. A magyar-szovjet gazdasági, műszaki, tudományos 
együttműködési kormánybizottság legutóbbi ülésszaka idején hat új magyar—szovjet 
vegyesvállalat alapításáról írtak alá megállapodást az érintett vállalatok vezetői. K özü- 
lük négy szovjetunióbeli, kettő pedig magyarországi székhellyel kezdi meg működését. 
Az új vállalatok egyebek között energetikai berendezések kifejlesztésével, másodlagos 
nyersanyagok és hulladékanyagok feldolgozásával, hibridkukorica-vetőmagok fajtane- 
mesítésével és előállításával, valamint szuperkemény szerszámok és anyagok magyaror- 
szági forgalmazásával, illetve szovjetunióbeli reklámtevékenységgel foglalkoznak majd. 

Napirenden van új vegyesvállalat alapítása a Szerszámgépipari Művek és több szovjet 
szervezet részvételével. A közös vállalatokból származó népgazdasági előnyök sokfélék. 
Az előnyös tőkebevonás mellett mindkét ország számára - a harmadik piacon is értéke- 
síthető — új, magas színvonalú, korszerű termékek előállítására nyílik lehetőség. Ezekbe 
a vállalkozásokba természetesen más szocialista, sőt tőkés partnerek is bekapcsolódhat- 
nak. Ily módon az együttműködés mindkét országban a gazdasági növekedést szolgálja. 
Mindez tehát az adott vállalatok érdekein túlmenően, a két ország gazdasága számára 
is kívánatos cél. 

Emellett az új formák térhódítását mutatja, hogy 19 közös tervezőirodát hoztak létre. 
A kapcsolatok bővítésének további lehetőségét jelenti a Szovjetunió négy kijelölt köztár- 
saságával (Ukrán, Azerbajdzsáni, Moldvai, Grúz SZSZK) való közvetlen együttmüűkö- 
dés is, ahol közös erőfeszítéssel, jelentős tartalékokat lehet feltárni. A tennivalók java 
azonban még hátra van: ki kell dolgozni az új együttműködési formákat szolgáló 
gazdasági eszközöket, jogi és szervezeti feltételeket, beleértve a nemzeti valuták felhasz- 
nálását az elszámolásban, az árképzést, az anyagi-műszaki ellátás rendjét, figyelembe 
véve a belső mechanizmusok sajátosságait. 


Az előbbiekben elsősorban a két országban végbemenő belső folyamatok párhuzamossá- 
gai és a gazdasági együttműködés problémái, a továbblépés lehetőségei szerepeltek. 
Aligha kell külön hangsúlyozni, hogy a belső folyamatok hasonlósága is összefügg a 
nemzetközi kérdések megközelítésének hasonlóságával: teljes az egyetértés az MSZMP 
és az SZKP részéről abban, hogy milyen nagy jelentősége van a világban az államok 
között kialakult kölcsönös függőségnek, s hogy ma nincs fontosabb feladat, mint az 
atomháború elkerülése, a béke biztosítása. A szovjet külpolitikai kezdeményezések 
kedvező fogadtatásra találnak nálunk is: a politikailag tudatos közvélemény helyesli az 
elégséges és kölcsönös biztonság koncepcióját, a biztonság politikai, gazdasági és huma- 
nitárius elemeinek előtérbe helyezését, azt a kompromisszumkészséget, amely meghatá- 
rozó szerepet játszott abban, hogy tető alá lehetett hozni az atomkor első valódi leszerelé- 
si egyezményét. És ezeknek a lépéseknek az igenlése megint csak összefügg azzal a 
meggyőződéssel, hogy a békésebb, nyugodtabb nemzetközi környezet - diplornáciai 
mozgásterünk növelése mellett — kedvező feltételeket teremt saját belső feladataink 
megoldásához. Ezek a körülmények ugyanis kulcsfontosságúak ma is, és mindinkább 
előtérbe kerülnek a jövőben. A hosszú távú politikai érdek érvényesülését is elősegíti, 
hogyha az összhangban van a gazdasági és más érdekekkel. Nagyfokú megértésre van 
szükség mindkét fél részéről a pillanatnyi és hosszú távú érdekek egyeztetésekor is. Olyan 
megoldásokra van szükség - s ezeket sosem könnyű kimunkálni -, amelyek választ adnak 
a jelen időszak konkrét kérdéseire, s nem kerülnek ellentmondásba a jövő érdekeivel sem. 

Az együttműködést szolgáló intézményrendszer korszerűsítésében is sok tartalék rej- 
lik. Az együttműködésben részt vevők köre egyre bővül, mind több vállalat, intézmény 

kerül közvetlen kapcsolatba a gazdaság, a tudomány, a kulturális élet területén, sőt az 
állampolgárok mindennapi érintkezései — a kölcsönös egyéni utazásokkal — is gyakoribbá 
válnak. Ezzel összefüggésben is érdemes megemlíteni: szovjet részről is megértésre talál 
az a törekvésünk, hogy közreműködjünk a hazánkkal határos Kárpátalján élő, mintegy 
170 ezer főnyi magyarság kulturális-nyelvi hagyományainak ápolásában. (Ungváron 
egyébként már megkezdődött egy magyarságkutató központ felállítása.) Méltánylásra 
talált az a felfogásunk, hogy az ott élő magyarság a Szovjetunió becsületes állampolgára- 
ként jobban járuljon hozzá barátságunk erősítéséhez. 

A magyar-szovjet együttműködés - eszméink, fő céljaink és alapvető érdekeink azo- 
nosságára támaszkodva - eredményesen fejlődik. Mind hazánk, mind a Szovjetunió nagy 
jelentőséget tulajdonít a felső szintű kontaktusok folytatásának. A teljes megértés, a 
kölcsönös tisztelet szellemében az együttműködés továbbfejlesztésére való törekvés je- 
gyében zajlottak le az elmúlt években Kádár János és Mihail Gorbacsov találkozói, ezek 
politikai impulzust adtak a kapcsolatok építéséhez. Az idén látogatott hazánkba az 
SZKP Politikai Bizottságának két tagja: Andrej Gromiko államfő (aki egyébként ebben a 
minőségében először látogatott külföldre) és Nyikolaj Rizskov miniszterelnök. A magas 
szintű látogatások rendszeressé válása, gyakorisága is utal arra, milyen bensőségesek a 
kapcsolatok, s milyen erős az igény a konkrét, kétoldalú eszmecserére. Tapasztalhatjuk, 
hogy e látogatások is hozzájárulnak nemzetközi pozícióink megőrzéséhez, javításához. 

Ezeknek a legfelsőbb vezetés közötti találkozásoknak is szerepük van abban, hogy a 
történelmi lehetőségek és a két ország igényeinek figyelembevételével bővülnek az érdek- 
egyeztetési és együttműködési formák. A magyar-szovjet barátság erősítésében, a kétol- 
dalú politikai, gazdasági, kulturális, tudományos és ideológiai kapcsolatok fejlesztésében 
elért eredmények jelen vannak az élet szinte minden területén. A tapasztalatok és a 
tanulságok alapján joggal állíthatjuk , hogy a Szovjetunióhoz fűződő szövetségünk és a vele 
folytatott sokrétű együttműködésünk egyik elsődleges külső feltétele belső fejlődésünknek , 
szuverenitásunknak. Ma minden korábbinál kedvezőbbek a körülmények ahhoz, hogy 
országaink az internacionalizmus, a bizalom és a kölcsönös megértés szellemében, a 
megtett út és egymás lehetőségeinek figyelembevételével valóban új szakaszt nyissanak 
együttműködésünk történetében. 


Thürmer Gyula 


táreli Zsuzsa: A Keleti 


KULTURALIS ELETUNKBOLÓ 
A MAI MAGYAR MŰVÉSZETRŐL / 


Érték — valósághitel — kulturális kínálat 
Körkérdés 


Az értékek támogatása művelődéspolitikánk egyik legfontosabb törekvése, mely az elmult 
évtizedek során - érvényesülésének minden konkrét ellentmondásától függetlenül — jelentés 
művek, kiemelkedő produkciók sokaságát segítette méltó nyilvánossághoz. Napjainkban vt- 
szont a feltételek megváltozása következtében elengedhetetlenül szükségessé vált támogatás- 
politikánk újragondolása, a módosult adottságok és lehetőségek szembesítése, az új keleti 
problémák tisztázása - az értékek védelme érdekében. Cikkek, viták sora is tanúsíthatja e 
témakör a kulturális élet legégetőbb kérdéseit érinti. Szerkesztőségünk ezek egyértelműsödésé- 
hez, a gondok és a megoldás útjainak elemzéséhez kívánt segítséget nyújtani azzal, hogy 
eszmecserét ajánlott az ügyben illetékes szakembereknek, műhelyvezetőknek. Ugy véljük, hogy 
a válaszok minden — a kulturális értékek sorsa, a kereslet-kínálat alakulása iránt érdeklődő - 
olvasó számára tanulságosak lehetnek. 

A kérdésekre érkezett válaszokat több részletben közöljük. Ezt a felbontást nemcsak terjedel- 
mi, hanem műfaji szempontok is indokolták. A felkértek közül a többség kérdésről kérdésre 
haladva fejtette ki véleményét. Mások néhány problémára koncentrálva, összefüggő - a kérdé- 
seket legfeljebb jelző — írást küldtek. A közlést ezekkel — az esszészerű — válaszokkal kezdjuk 
s következő számunkban adjuk közre a kérdések szerint csoportosítható feleleteket. A szerkesz- 
tőség ezúton mond köszönetet mindazoknak, akik a felkérést elvállalták s alábbi kérdéseikre 
válaszolva, írásukkal hozzájárultak az eszmecsere gazdagításához. 


Miben látja az értékváltozások lényegét az utóbbi évtizedekben? Miben konstatálhatók ? 
kulsőó, illetve a hazai-nemzeti hatások az értékváltozásokban? 


Ő On szerint kellően reagál-e a hazai marxista esztétikai gondolkodás a művekben realizálódó 
értékváltozásokra? 


Hogyan minősíthető a művek mai valóságképe és -tartalma? Társadalmunk nyolcvanas 
éveiből mit ragad meg a mai művészet? 


6 Hogyan ítéli meg az alkotások és a progresszió viszonyát? 


5) Mit mutat realizmusfelfogásunk és a mai művészet szembesítése? 


5) Mi a véleménye a magasabbra törő és a szórakoztató művek kínálatáról? 


OD Hogyan vélekedik az értékes művészet hazai közönségesélyeiről? 
Témánk szempontjából milyen tüneteket lát a piac, a kulturális gazdálkodás és a kommerciat 
zálódás következményeként, miben fedezi fel ez utóbbi — esetleg hosszú távú — veszélye? 


Adott társadalmi-gazdasági viszonyaink mennyiben és mily módon determinálják a befo: 
gadást? Hogyan látja ebben a lakosság anyagi körülményeinek (kultúrára fordítható javak, 
szabadidő stb.) szerepét? 


Ön szerint melyek voltak az értékek és a siker találkozásának legszemléletesebb esetei 87 
elmúlt évek gyakorlatában? 
A szerkesztőség 

I JUHÁSZ BÉLA, 
" az Alföld főszerkesztője 


A föltett sok kérdés fontos és időszerű is, a válaszok azonban csak vázlatosak, részlege- 
sek lehetnek, igazán konkrétak semmiképp, mert ez megkövetelné a bővebb elemzést. Így 
is jelezhető azonban valami mind az általánosabb, mind a személyes , munkatapasztala- 
tok" értelmezéséből, egy gyakorló szerkesztő — és nem teoretikus — gondolataiból. 

Az első szó csak a szűkebb-tágabb világunkra vonatkozó helyzetérzékelésé lehet. 
Átmeneti korban élünk, ennek minden szorító nehézségével. A szocializmus történetén 
belüli átmeneti korszakra gondolok, s e korszak hosszúnak ígérkezik, még meghatároz- 
hatatlan hosszúságúnak, mert le kell számolnia a létező szocializmus történelmileg 
kialakult súlyos torzulásaival és iszonyú morális terhektől kell megszabadítania az 
eszmék eredendően humanisztikus világát. Különböző érdekek keresztező küzdelme 
konfliktusossá teszi az utat. De át kell alakítani a gondolkodást, mindenekelőtt a 
hatalomgyakorlásról való gondolkodást, megtisztítani a diktatórikus-bürokratikus-mili- 
táns formák kötöttségeitől, átvezetni a szocialista demokrácia eszközrendszerének általá- 
nossá tételéhez, a demokrácia mind szélesebb és következetesebb megvalósításához a 
mindennapi gyakorlatban. 

Reform és demokrácia - a politikai, gazdasági, szellemi szféra teljességében; szocializ- 
mus és demokrácia valódi egyesítése, azaz a kiteljesített szocialista demokrácia. Mindez 
a létező szocializmus fejlődéstörténetének második nagy korszaka lehet. Az átmeneti 
helyzet azonban szemléleti, értelmezési-értékelési tagoltságot teremt az érintett társadal- 
makban; a vezetés szilárd eltökéltségére van szükség az új mellett, a különböző nehézsé- 
gek közepette is. A mindennapi tudat szintjén azonban nem feltétlenül a stratégiai cél 
a domináns, a meghatározó, sokkal inkább az ellentmondásos valóság tapasztalati 
motivációja. Aminek a rossz közérzet, az elbizonytalanodás, az elégedetlenség, a válság- 
tudat különböző formái a kifejezői. Az , értéktudat" elveszíti viszonylagos stabilitását, 
az értékelés pályái összekuszálódnak, hagyományosnak tekintett értéktartományok ren- 
dülnek meg. 


Az átalakítások és átértékelések korát éljük, és ez ma már nerrcsak kikerülhetetlen 
történelmi kényszerűség, hanem bűn lenne a lassítása-fékezése i5. Kérdés, hogy kellően 
kikristályosított koncepció vezérli-e a történéseket? Kellően egybevágnak-e a közeli 
intézkedések a távlati célokkal? Mindenképpen zavaró tényező, hogy ebben a tapasztal- 
ható folyamatban csökken a kulturális szféra presztizse, voltaképpen a kultúra értéke, 
holott a kibontakozás valódi érdeke az ellenkezőjét indokolná. Azokkal értek egyet, akik 
vitatják a pénzügyi kormányzatnak azt a döntését, hogy - ha hangsúlyozza is az ilyen 
intézkedések , átmenetiségét" — radikális elvonásokat vagy/és fejlesztési késleltetéseket 
alkalmaz a kulturális szférában. Az így elérhető megtakarítások révén nem oldhatók meg 
lényeges feladatok, ellenben a gondok elodázása később olyan halmazatokban jelenhet 
meg, amelyek nehezen kiegyenlíthető számlát nyújtanak be társadalmunknak. A terme- 
lési szféra egyes területein még mindig akkora veszteségek képződnek, hogy az igazi és 
hatékony cselekvésnek, változtatásnak ez az első számú terepe. Természetesen jogos az 
a törekvés, hogy a kulturális élet területén is ésszerűen kell gazdálkodni az anyagi 
lehetőségekkel, van javítani való bőven; ám félő, hogy a túlhajtás célt téveszt. 


Az átmenetiség, még ha kényszerű, objektív követelmények hozzák is létre, első fokon 
az sértékzavar" tüneteit hozza magával; bizonyos értékek megkérdőjeleződnek, más, 


gy. 


nértékzavar" voltaképpen bizonytalanság, elbizonytalanodás, ami elsősorban az ,ideolo- 

gisztikus" értékeket érinti. Ennek számos jelét tapasztalhatjuk: a kultúrában, a művésze- 
tekben, az irodalomban csökken az ideológia szerepe, egyfajta dezideologizálódás tanúi 
lehetünk; a világosan megragadható , ideologikumok" kiszorulóban vannak erről a 
területről. Ahol pedig mégis megmaradnak, ott a korábbiaknál pluralizáltabb, eseten- 

ként élesebb, radikálisabb kritikai formákban jelennek meg. Nyilvánvalónak látszik, — 


hogy ami ebben a folyamatban negativisztikusnak ítélhető, az nem önmagában, hanem 
gyökerénél fogva, azaz a valóságban végbemenő kedvező változások nyomán, eredmé- 
nyekre támaszkodó vitában szüntethető meg igazán. 

Az értékzavar tehát elsősorban bizonytalanság, amelyben az értékváltozások jelei is 
megmutatkoznak. Ez utóbbi fogalom mégis többet tételez: értékek szembesülését, amely- 
ben megjelennek a kiválasztódás lehetőségei. Az értékváltozások is feltűnhetnek a szem- 
lélő számára kusza jelenséghalmazként, de az elemző figyelem felfedezheti benne a 
pozitív és negatív tendenciákat, még ha a minősítésnek természetes nehézségei vannak 
is. Bizonyos értékek fokozatosan múlt időbe kerülnek, a helyükbe nyomuló újak között 
pedig megjelennek - a valódiaknak tetszők mellett — a konjunkturális természetűek 15. 
A nagyobb piaci siker kétségtelenül az utóbbiaké, ezek olykor látványosan nyereséges 
, Vállalkozások". Ilyenek például a , szexes" irodalom sekélyes, szerencsésebb esetben 
nem minden értéket nélkülöző változatai; a szélsőséges , izgalmakért" kedvelt krimi vagy 
— különleges példaként említve — a , foci-irodalom" heccesített formája, általában az ún. 
, aluljáró irodalom", amely eléri a százezres példányszámokat, és könnyen-gyorsan 
vevőre talál. 

A valódi értékek ehhez képest hátrányos helyzetbe kerültek, de ez a hátrányos helyzet 
nem tagolatlan. Az irodalom területéről idézve példát: miközben általában csökken a 
(komoly) irodalom iránti igény, ez sokkal jobban megviseli a lírát. A verskötetek pel- 
dányszáma zuhan, ellenben a regény iránti kereslet nemigen csökken. A kor szellemével 
lépést tartó és kvalitásos művek, mondjuk - éppen csak kiragadva valamit — Esterházy 
Péter játékos-ironikus-kérdező regényei, vagy legutóbb Temesi Ferenc hatalmas regény- 
kompozíciója piaci értelemben is sikernek bizonyult. Vagy az Erdély története címü 
szaktudományos munka három vaskos kötetével és tetemes árával is rövid idő alatt ott 
tart, hogy a harmadik kiadását kell előkészíteni. Tudjuk, különleges motivációja is van 
ennek az utóbbi érdeklődésnek. De ezzel együtt is azt tanúsítja, hogy az igazi érték ma 
is megtalálhatja a maga közönségét. 

Egymásra találhat érték és siker, még mindig nem reménytelen az ilyen találkozás. De 
egy tanulság kikerülhetetlen: az értékteremtésnek tudatosabban kell keresnie a valódi 
érdeklődés lehetőségeit és irányait. Fölösleges arisztokratizmus lenne arra gondolni, 
hogy ez akár a művészetek, akár a tudomány valaminő belső szuverenitását sérthetne. 
Ellenkezőleg: ebben van az igazi lehetőség. A befogadói tudatot ott lehet igazán megérin- 
teni, ahol érzékeny; ezt kell felelősséggel és magas igénnyel cselekedni. Ám ezt a fajta 
, cselekedetet" támogatni kell; a szellemi érték támogatást kíván és érdemel, ez a támoga- 
tás társadalmi érdek, még rossz gazdasági körülmények között is. A legbiztosabb - 
közvetett — befektetések közé sorolható, épp mint az annyira kívánt kibontakozás egyik 
mellőzhetetlen eszköze és bázisa. 


Ha az irodalom jelenségvilágára pillantunk, alapvető átrendeződések jeleit látjuk. Kihalt 
egy nagy nemzedék; Illyés Gyula húzta be utölsóul az ajtót, magával víve egy költőszere- 
pet, magatartásmintát, értékrendet. A mai idősebb nemzedék még jelentős értékeket 
teremt, de már nem ő hozza az igazi izgalmakat, az újszerű válaszokat sosem volt mai 
kérdésekre. A nemrég még fiataloknak mondott társaság és a valódi fiatalok fokozatosan 
előtérbe kerültek, legújabb irodalmunk alaphangját már elsősorban ők határozzák meg. 
Ebben az irodalomban felborult a hagyományos értékrend, új tájékozódási irányok, új 
kísérletek jelentek meg. Váltás megy végbe a magyar költészetben. Lehet, hogy még 

nagyobbak a tagadott értékek, mint a teremtettek, de az már aligha lehet kétséges, hogy 
.költészetünk többé nem kerülheti ki azokat a kísérleti eredményeket, amelyek különösen 
a hetvenes évek második felétől fokozatosan megszülettek. 

A nyolcvanas évek költészete irányzati sokféleségével, tájékozódásának-keresésének 
sokszínűségével, kísérletező gátlástalanságával, kihívó újdonságaival bizony gyakran 
zavarba hozza az újat mindig tisztes távolból követő — mert korábbi eredményeken 
nevelkedett - közízlést. A , közízlésnek" mindig megvan a maga problematikája; de 
amikor egy irodalom olyan fázisba jut, amelyben a , válság és váltás", a keresés és 
kísérletezés a domináns tényező, akkor természetesen sok a hordalék is; vannak kísérle- 
tek, amelyek csak arra jók, hogy jelezzék egy irány terméketlenségét, értelmetlenségét. 
De amikor fiatal kritikusok, tanulmányírók saját pályakezdő nemzedékük teljesítményét 
tekintik át és értelmezik-értékelik, ilyen általánosító megállapításokig jutnak: , behátrá- 
lás az irodalomba"; ,a kétely demonstrációja"; ,a széthullott evidenciák költészete" 
(Alföld, 1987. 12. szám). Valami más van készülőben irodalmunkban, mint amit eddig 
ismertünk vagy ismerhettünk, amelynek a befogadására fel voltunk (vagyunk) készülve. 
Mit tehet ilyen helyzetben egy műhely, mondjuk egy folyóirat szerkesztősége? 

Mindenekelőtt számol azzal, hogy a maga lehetőségei korlátozottak, ellenben irodal- 
munknak gazdagnak mondható folyóiratstruktúrája van, és e folyóiratmezőnyt a jelenle- 
ginél alkalmasabbá kellene és lehetne tenni egy célszerű munkamegosztásra. Amely 
munkamegosztásban viszont markánsabb feladatokat vállalhatnának az egyes lapok, 
jobb lehetőségeket teremtve az elkerülhetetlen szellemi konírontációkra, a termékenyítő 
vitákra, mégis inkább az egymást kiegészítés, mint a más minőségek intoleráns tagadása 
jegyében. A , munkamegosztás" a különböző részek végső összehangzását is tételezi, és 
ez a nemzeti irodalom relatív egysége. 

Számol továbbá azzal, hogy az irodalom fejlődése végső soron nem más, mint a 
kontinuitás és a megújulás váltakozó hangsúlyú egysége, és egy irodalmi lapnak is ebben 
a folyamatban kell tudatosan vállalt és alakított szerepet betöltenie. Ez kettős feladatot 
jelent: az értékőrzést és az újra, a kezdeményezésre való nyitottságot. Az értékőrzést 
sokan eleve konzervatív gyanús gesztusnak minősítik, holott ez minden irodalmi-művé- 
szeti fórumnak egyik alapvető hivatása. Gyakorlati megvalósítása nem könnyű olyan 
korszakban, amelyet egyébként az átértékelések, az értéktudat zavarai, az értékváltozá- 
sok jellemeznek. Az értékőrzéstől azonban távol lehet tartani a konzervativizmust. 
Vannak megoldható és megoldandó feladatok, amelyek vállalhatók. Csak néhány példát 
emlitek szűkebb , házunk tájáról". Három évtizeden át kiadatlan maradt Kassák Lajos- 
nak még az 1950-es évek közepén írott naplója, illetve csupán néhány kisebb, jobbára 
indifferens részlete látott napvilágot. Egy éven át közöltük folytatásokban, amit senki 
sem kifogásolt. Bátorításul is mondható ez, noha nem valószínű, hogy hasonló értékű 
kiadatlan kéziratok hevernek asztalfiókokban, hagyatékokban. Vagy hozzányúltunk 
olyan , darázsfészekhez", mint a Szabó Dezső-kérdés. 

Éppen az ideologikus témák kívánnak időnként újabb elemzést, teszik szükségessé 
ellentmondásosságuk tartalmának újabb taglalását és értékelését, az ellentmondásossá- 
gon belüli értékek felkutatásának szándékával. Ez a vita nem futotta ki igazán a lehetősé- 
geit, ami arra is utal, hogy szellemi életünk még mindig nem kész a különböző érzékeny- 
ségeket érintő témák toleráns, szakmailag korrekt, magasabbra tekintő kezelésére. És a 
mindennapi közlések szintjén is lehet vállalni a hagyományosabb eszköztárral rendelke- 
ző, de friss mondanivalójú műveket, mert a realizmus sohasem válik korszerűtlenné, 
amíg képes a megújulásra, a valóság újszerű tartalmainak, kérdéseinek és kihívásainak 
művészi befogadására, kifejezésére, ábrázolására. De realizmusfelfogásunkat is tovább 
kell gondolni, szinkronba hozni a nyolcvanas évek fejleményeivel, hogy alkalmasabbá 
váljon az irodalom, a művészetek újszerű jelenségeinek és tendenciáinak megragadására, 
érzékenyebb leírására, autentikusabb értelmezésére, meggyőzőbb értékelésére. Ha pedig 
az olvasó egy folyóiratban mégis talál olyan írást, amelynek az ízlésirányát idegennek 

érzi, nem kell szeretnie, ott a másik lap, amelyben más jellegű, de hasonló értékű írá: 
találhat. 

Nem ártana persze, ha az olvasó jobban tudhatná, hogy mit vesz a kezébe, ha eg 
folyóiratba belelapoz. Azzal együtt mondom ezt, hogy vallom: a saját értékhangsúlyo 
erősítése sem mondhat ellent annak az elvnek, hogy egy bizonyos szint fölött már net 
lehetnek kirekesztő szempontok, ahogy klasszikus példát mutatnak erre Illyés Gyul 
folyóirat-szerkesztései (Magyar Csillag, Válasz). 

A nyitottságra való készség azonban nemcsak ezt jelenti, hanem még inkább a fiatalo 
programosan is újszerű kezdeményezéseire való érzékenységet, szórványos közlésűü 
mellett hangsúlyozottabb szerephez juttatásukat is. Ezt a feladatot nem oldja me 
egy-egy nekik szentelt teljes szám sem: méltó és arányos szerephez kell juttatni őket 
fórumokon, orgánumokban, az irodalmi élet organizációjában. Ez nem , gesztus", h: 
nem feladat, nem , kedvezmény", hanem természetes kötelesség, az irodalom érdekeine 
szolgálata. 


A kulturális decentralizációban is vannak még további tartalékok, feltáratlan lehetősége 
az esélyegyenlőség megteremtése felé vezető hosszú úton. Folyóiratirodalmunk talán m: 
bizonyított valamit ebből, most a könyvkiadáson van a sor. Talán érthető, hogy megdő 
bentően nagy késéssel ugyan, de éppen mostanában indulhat a regionális centrumokb: 
a hivatásos könyvkiadás megszervezése. Igaz, nem a legkedvezőbb feltételek közö! 
Túlságosan hosszú időt vett igénybe itt az egyoldalúan centralista szemlélet áttörése. z 
átértékelések és kötelező újragondolások idején sikerült megtenni ezt a lépést, 
csökkenő, majdnem eltűnő dotációk és újszerű piaci feltételek között. Mégis: megnyi 
egy újabb lehetőség. amelytől természetesen nem lehet rövid idő alatt látványos eredm 
nyeket várni, a megkapaszkodást, az értékteremtés fokozatos kibontakoztatását azo 
ban igen. És talán a kiadói , versenyhelyzet" némi bővítését, gazdagítását is. 


E vázlatos jegyzetsor végén talán még arra utalhatnék, hogy az irodalmi folyamat 
szemléleti hátterében sok az illuzióvesztés, a kiábrándultság, erős a hit és a bizalo 
megrendülése — a jelen ellentmondásos valóságának és a múlt ellentmondásai mii 
teljesebb megismerése nyomán. Az értékteremtés új feltételek közé kerül, érvényük 
vesztik a régi közelítési módok, az újak meg nem könnyen kristályosodnak ki. Bizalm 
kell szavazni a tudatos iránykereső kísérleteknek. Az irodalom elsősorban azt érzék . 
és ábrázolja, ami , van", tehát az átmenetiséget, az ellentmondásosságot, a krízist. An : 
lát: , rendezetlen valóságként" is leképezheti, nem találván meg e mozgásban azokat : 
jeleket, amelyek mégiscsak a jövőre vonatkoznak. 

Mi hát ma a progresszió a művek világában? Talán el kell fogadni azt a minimum: . 
amit a valóságra kérdezésben vagy felelésben ragadhatunk meg, a valamiképpen me - 
nyilvánuló emberérdekűséget, végső soron a műértéket mint esztétikai tényt, mert ért : 
és progresszió aligha lehet ellentétes. A progressziót csak széleskörűen értelmezhetji . 
hogy abba a valódi értékek beleférjenek. A normatív követelményekkel szemben 
értelmező érzékenység, az új iránti nyitottság tehet fogékonnyá bennünket még az irod. - 
mi (művészeti) progresszió gondolatának szükségszerű megújítására is. Minden terü - 
ten az újragondolás imperativuszával találjuk szembe magunkat. Ami azonban nem kl : 
egyenlő a kritikai gondolkodás parttalanná vagy iránytalanná válásával. Maga a kritik : 
gyakorlat is az iránykeresés stádiumában van. De ez az iránykeresés nem veszítheti . 
lába alól az elemi emberi és közösségi, individuális és egyetemes érdekek és értékek tala ! 
- az emberi norma érvényét. Hiszen végső soron az irodalomnak is célja, tárgya 
értelme: maga az ember. I 

KERÉNYI FERENC, 
a Magyar Színházi Intézet igazgatója 


A színházművészet létrehozta alkotásnak — a szinházi előadásnak - sok sajátossága van: 
csak időlegesen tárgyiasul, létrehozása és befogadása bonyolult feltételeket igénylő 
komplex tevékenység, az , aki játszik", az , amit játszik" és az , akinek játszik" egyidejű 
jelenlétét feltételezi. Ráadásul sajátos műalkotásban élő ember ábrázol élő embert, ami 
viszonylagossá teszi a fogalmakat. Az esztétika (a polgári és a marxista is) sokáig a 
színjátékelemek ágazati esztétikai nézőpontjáról dolgozott, értékelve a szöveg irodalmi, 
. a kísérő muzsika zenei, a szcenika képzőművészeti kvalitásait. Nem véletlen, hogy a 
színházesztétikának nincs Lukács Györgye, hiszen ő maga, a progresszív magyar színház- 
művészeti törekvések kezdetét jelentő Thália Társaság alapító tagja is, miközben a 
drámával ismételten és alapvető fontosságú írásokban foglalkozott, a színházesztétikára 
csak utalásokat hagyott életművében. 

Ma is az a helyzet, hogy drámaelméletünk nemzetközi szintű eredményei mellett 
(Almási Miklós, Bécsy Tamás, Fodor Géza és mások munkáiban) színházelméletünk még 
csak kísérleteinél és körvonalainál tart. Így a magyar színházművészet új tendenciáinak 
elemzése rendesen csak a napi kritika elsődleges következtetéseinek szintjéig jutott és 
jut el. 

Pedig elemezni és általánosítani való akadt bőven. Hiszen színházművészetünk az 
1970-es években — a maga , új mechanizmusának" keretében - gyorsan fejlődött: kezdte 
behozni lemaradását a műsorválasztásban (ez a folyamat napjainkban zárul); pótolni 
akarta és tudta a színházi izmusok szellemi hozadékának egy részét, sajátos arculatú 
műhelyek formálódtak. A struktúra pedig - ha nem is ment eléje, de — követni tudta e 
változásokat: az amatőrmozgalontból jött alkotók integrálásában, a befogadó színházi 
és bemutatószínpadi hálózat kialakulásában, a stúdióelőadások támogatásában, a szín- 
házi kisszövetkezetek engedélyezésében és így tovább. Ezzel megteremtődött a lehetősége 
a kiugró esztétikai értékek létrehozásának, és ha a magyar színházművészet viszonylagos 
sokarcúságát és külföldön is elismerést aratott egyes produkcióit tekintjük, meg kell 
állapítanunk, hogy ma is sok tekintetben e műhelyfejlődés eredményeiből élünk. 

. Egyúttal kétségtelen, hogy néhány alapvető gondot akkor sem sikerült megoldani: 
kívüli színházi életben) és ezzel összefüggésben a néző számára nyújtott kínálat problé- 
mája, amelyet tetézett az átalakuló szórakozási és művelődési szokások rendszere, az új 
technikai eszközök (televízió, video) tömegesedése. Még csak kísérlet sem történt a 
szórakoztató ipar és a művészet társadalmi szereposztásának ügyében, akár ideológiai, 
akár esztétikai megközelítésben; késtek a művészutánpótlás és -képzés reformjának 
lépései, márpedig ezek a színházi alkotóműhelyek önállóságának és felelősségének fontos 
feltételei. 


A magyar színházművészet közelmúltbeli tendenciái — minden ellentmondásosságuk 
dacára — azt ígérték, hogy a műhelyfejlődés elér egy lehetőség szerinti széles kínálati 
skálát, amely találkozhat a differenciálódó közönségigényekkel, és így a vállalt felada- 
tokra létrejövő együttesek tevékenysége nemcsak általános (művelődéspolitikai-ideoló- 
giai és esztétikai-kritikai), hanem meghirdetett programjukhoz viszonyítottan, egyedi 
kritériumok alapján is mérhető, értékelhető, befogadható lesz. A művészeten kívüli 
kényszer, a gazdasági szempont elsődlegessé válása azonban a nyolcvanas évek elejétől 
egyre markánsabb ellenhatást jelentett, amely mára felülkerekedett mind a művelődéspo- 
litika, mind a művészetesztétika halkuló érvelésein. A kommercializálódás veszélyéről 
nagy és meglehetősen közkeletű tévedés, hogy csak műsorpolitikai kérdés, amely ará- 

nyok eltolódásában érhető tetten, s mint ilyen, statisztikusan leírható. Ebben az esetben 
A napi gyakorlat azonban mást mutat: bonyolultabb s lényegesen kedvezőtlenebb a 
helyzet. 

A gazdasági kényszer először a feltételeket kezdte ki, az állami dotáció névleges szinten 
tartásával, reálértékének gyorsuló csökkenésével, a színházépületek állagának tudoma- 
sulvételével, a művészek kiegészítő jövedelemre kényszerülésével és így tovább. A másik 
oldalon makacs illúziók éltek (mi több, élnek) tovább: automatikusan gyarapszik majd 
a színházlátogatók száma; új és egyre értőbb közönség nő fel; minden község művelődési 
háza alkalmas lesz színielőadások kulturált fogadására; a műsorarányok előírásával 
vagy ajánlásával megállítható a kommersz előretörése; helyes jegyár-meghatározással 
korrigálható a feltételek romlása; a magyar dráma színpadi sikere csak íróasztalfiókok 
felnyitásának kérdése és így tovább... a sor tetszés szerinti tünetszámig folytatható. 
tapasztalati alapon. 

A kommercializálódás hosszú távú veszélyét abban látom, hogy az említett módon a 
művészettől kellőképp meg nem különböztetett szórakoztató iparral szemben jogosan 
felvethető, rövid távú gazdasági igényeket automatikusan kezdték alkalmazni a kultúrá- 
ra, ezen belül a művészetekre; ismét szűkítve, a színházra is. Színháztörténészként tudom, 
hogy a játékszín mindig, minden társadalmi formációban részesült a társadalmi pártolás 
valamilyen anyagi megnyilvánulásából is. 

A gazdasági kényszerítés nemcsak a műsorpolitikát torzította, hanem - ezen keresztül 
— útját szegte a műhelyönállóságnak, a művészi profilok kialakulásának. A szakmai 
zsargon , biztonsági műsorpolitikának" nevezi a félklasszikusokig terjedő darabválasztá- 


si , bátorságot", következésképpen az új, az ismeretlen és ezért kockázatos nemzeti : 


drámák, szerzők, bizonyos stílusok és rendezőik mellőzését nemcsak a nagyszínházak- 
ból, hanem az eredetileg kísérletezésre szánt kamardtzínházakból és stúdiókból is. 


A kommercializálódás következő stádiumában - és ma már, sajnos, ebben él színház-— 


művészetünk - az üzembiztosnak, kockázatmentesnek tekintett középszer esztétikai 
mércévé válik, veszélyesnek és kétesnek minősíti az újat, a kísérletezőt; a gazdaságossag 
Dugovics Tituszának tekinti a művészetet, végül általában is. Elhatalmasodik minden 
szíinházművészeti produkción: a legigényesebbnek tűnő műsorpolitika keretén belül 15 
ódzkodik a szokatlantól, visszatér bevált rendezői, színészi és szcenikai megoldásaihoz. 
azt hagyományozza tovább a képzésben. Mert ez nem műfaj kérdése: lehet egy operett 
vagy egy zenés vígjáték igényes, kitűnő, saját értékrendjének csúcsán álló -— és ugyanigy 
lehet egy világszínházi vagy magyar klasszikus színrevitele unott, összecsapott, szellemi 
és anyagi maradékokból , kigazdálkodott". 

A képhez tartozik, hogy a szórakoztató ipar és a művészet, ezen belül a színház 
gazdasági inditású egybemosása ideológiai megfogalmazású érveket is kapott. Ki ne 
hallotta volna — az elmúlt hetekben-hónapokban különösen sokszor -, hogy a szinház 
feladata társadalmi görcseink feloldása, a munkában megfáradtak örömteli szórakozta- 
tása, a hétköznapi gondok feledtetése. A nézőszám az elmúlt években lényegében szinten 
maradt (néhány százezres változás itt még nem tendencia értékű), az előadásszámra 
vetített mutató, azaz az egy előadásra jutó nézőszám romlott. A háttérben egyúttal a 
színházlátogatók szociológiai szempontból még felméretlen-elemzetlen, de a tapasztalat 
alapján jelentős árcsoportosulása ment végbe: a lemorzsolódókkal, az , erre már nem érek 
rá" és az , ezzel kezdem a takarékosságot" álláspont híveivel, a szocialista brigádnaplóba 
kölcsönzött jegveket ragasztókkal ellentétes póluson nőtt a tudatos, műhelyekhez ragasz- 
kodó színházlátogatók részaránya. S hosszú évek után moccanások történtek a legelha- 
nyagoltabb területen, a gyermek- és ifjúsági színjátszás területén is. 

Az elmondottakból következik, hogy a nyolcvanas években a magyar színházművészet 
: szükségszerűen a kultúra, az értékrend, az értelmiségi lét veszélyeztetettségének ábrázolá- 
- Sa terén érte el legjobb eredményeit. S hogy az esztétikai értékek létrehozása mennyire 
nem műfajhierarchia vagy tematika kérdése, bizonyítja a már nemzetközileg is visszaiga- 
zolt sikerlista. Létrejött emlékezetes előadás, a nézőben mélyen megfogant élmény klasz- 
.  szikus példázatból -— hamarjában a kaposvári Hamlet nyitó- és zárójelenete, a várszínházi 
. Tartuffe némajátékos megoldása és A revizor legutóbbi színrevitelének kódája ötlik elém. 
. Szembesülhetett félklasszikus szerző szövege félmúltunk megannyi tanulságával, mint a 
- kaposvári Marat/ Sade-előadásban. Lehetett dolgozni műhelyközelben élő alkotó szinte 
. együtt formált, szigorú textusával (mint Spiró György két drámájával a Katona József 
Szinházban) és kanavászul szolgáló librettóval, nemzeti sorskérdések színpadi perújrafel- 
- vételére (mint a Csíksomlyói passió vagy az István, a király esetében). De ezek száma 
. kétségkívül meglehetősen csekély a szürkén sorjázó produkciók és évadok egymásutánjá- 
ban. Ezért van, hogy ha egy-egy markáns műhely - fejlődésének, tetőzésének és fáradásá- 
nak szükségszerű hullámmozgásában - az utóbbi fázisba kerül vagy újjászerveződésre 
. gyűjt erőt, az már-már az elháríthatatlan katasztrófa képzetét kelti nézőben és kritikus- 
. ban egyaránt. 

Kétségtelennek látszik, hogy a színházművészetnek alkalmazkodnia kell bizonyos 
kulturális és általános fogyasztási szokások, életmódváltozások, életszínvonal-problé- 
mák meglétéhez vagy várható jelentkezéséhez. De ebből nem következik, hogy szórakoz- 
tatóipar-szerűvé váljon, versenyt fusson más művészeti ágak vagy médiák múló divatjai- 
val. Ellenkezőleg: építenie elsősorban a bevezetőben említett, össze nem téveszthető 
esztétikai sajátosságaira lehet. 

Döntéskényszerek korát éljük. Aligha tehet mást a művészetpolitika is. Másfél évtize- 
de már, hogy tudományosan megalapozott művészetkritikai állásfoglalás készült: az 
. abban még vitatott irányzatok, stílusok, személyiségek azóta a művészi élet hétköznapja- 
inak szerves részét alkotják, esetleg határainkon túl is jegyzik őket. Íme, egy csokor a 
felvethető kérdésekből. Valóban csak a szórakoztató ipar funkciója juthat a magyar 
színházművészetnek? Az állam mint a szocialista színházügy mecénása valamennyi 
. színházban reprezentálja magát, vállalva a sokféleséget; ezt a mindenkori legjobbakban 
vagy csak hagyományosan néhány színházban teszi? Mit támogat kiemelten: a már 
létrejött értéket, vagy felzárkóztatni igyekszik a koncentrálandó -— mert szűkös - erőfor- 
rásokkal? Milyen arányban és formában pártolandó az alkotás és a befogadás folya- 
mata? 

Mindezek az alkotóművészet, a művészettudomány és művészetpolitika számára kö- 
zös, hangos gondolkodásra késztető, sőt ingerlő kérdések. A színházak államosításának 
40. és a magyar hivatásos színjátszás 200. évfordulójára (1989-ben és 1990-ben esedéke- 
sek) jó lenne többet tudni - az általánosított, elemzett tapasztalatok révén - a válaszok- 
ból is. 


P. SZŰCS JULIANNA, 
a Mozgó Világ főszerkesztője 


Alapmesterségem a művészettörténet és a műkritika. Innen tanultam, hogy a konkrétból 
induljak ki, abból keressek utat az általánoshoz. Ezért fordítottam meg a Társadalmi 
Szemle kérdéseinek sorát - nekem így adódik a természetes logikai sor. Tehát. 

( Tizedik kérdés) Irodalom. Temesi Ferenc: Por. Film. Mészáros Márta: Napló gyer- 
mekeimnek. Szinház. Spiró György: Csirkefej. Képzőművészet. Művészet és forradalom, 
az orosz és szovjet avantgárd kiállítása a Műcsarnokban. Választottaim a közép- és 
kelet-európaiság, valamint a szocializmus tragikumtól sem mentes konfliktusából, a 
Jiszharmónia felismeréséből és megjelenítéséből fakadnak. Az aratott siker is némileg 


ji:szharmonikus. 

Temesi Porja leginkább azért robbanhat be, mert hatásos ellenpéldának látszik a ! 
kaotikusan renitens és renitensen kaotikus irodalmi élettel szemben. (Lásd a művet ! 
felfuttató példátlan kiadói és tömegkommunikációs propagandát.) Mészáros filmje csak 
kozmetikázó vágásokkal kerülhet a nyilvánosság elé. Spiró darabja éppen hogy megúsz- 
sza a bemutató után az ellenintézkedést. A műcsarnoki kiállitásnak ötven év orosz—szov- 
jet avantgárd iránti éhséget kell csillapítania, és a szervezők a megmondhatói, mifék 
szerencsesorozat kellett ahhoz - peresztrojka ide, glasznoszty oda -, hogy a tárlat 
létrejöhessen. A választott művek hatása tehát elválaszthatatlan a ny ilvánosság fogalmán 
belül zajló forradalmi változásoktól. 

Egy pillanatra persze érdemes elmerengeni a siker fogalmán. Így, jelző nélkül, az 
, anyagi" és az , erkölcsi" szűkítő minősítés hiányában főképp azt jelenti, hogy a mű 
tömeges befogadása valamiképp áttöri a műveltségtől, társadalmi és vagyoni helyzettől 
rétegezett közönséget, és egy pillanatra — legalábbis trendjében — közösség formálódik 
a fogyasztó publikumból. Ez a kegyelmi állapot csakis különféle rétegeket összemoso 
közös élmény megélése idején jön létre. Vélményem szerint ez itt és most az illúzió és a 
valóság olyan sistergő találkozásából fakad, amelyben az előbbi válik gőzzé. Sikereink 
ezt a fizikai hasonlattal megjelenített szellemi folyamatot mutatják. 


( Kilencedik kérdés) A tizedik kérdésre adott válaszból következően a művészet közön- 
ségsikerrel honorált kiemelt művei művészeten túli meta-erényekkel rendelkeznek, jelen 
állapotunkra rárimelő politikai tartalmuk teremt befogadásukkor közmegegyezést. Ami- 
kor a , meta-erény" hiányzik és a művészet , normális" jelenléte a megfigyelés tárgya. 
akkor - ha nem 15 az elveszett illúziók esetében tapasztalt sistergő megsemmisülést, de 
- mindenképpen aggasztó eróziót látunk. A Magyar Televízió február 23-i Stúdió "88 
adásában statisztikával szembesültünk. A szerkesztő-riporter Baló György gyűjtőmun- 
kájának eredményeképpen megtudható volt, hogy mi történt a könyvárakkal és a 
könyvkiadással, mozijegyekkel és mozikkal, színházjegyekkel és nézőszámmal, hogy a 
társadalom fogyasztásán belül miképpen alakult a kultúrára, ezen belül a művészetre 
fordított összeg aránya. 

A beszédes számokon túl az okokról leginkább sejtéseink vannak. Az életszínvonai 
romlása ugyanis magától értetődővé tesz fogyasztási restrikciót, de nem mindegy, hogy 
melyik lesz az a homokzsák, amelyet a veszélybe kerültek a süllyedő léghajóból először 
fognak kidobni. A , lakosság" pontosan úgy jár el, mint a gazdaság: azt a tételt csökkenti 
leggyorsabban és legradikálisabban, amely látszólag a leginkább luxusjellegű. Miután a 
bőrén tapasztalta, hogy attól nem lesz sem több kenyere, se nagyobb megbecsültsége, ha 
továbbtanul és , magasabb rendűbben" műveli magát, vélhető, hogy az indokoltnál és 
a méretarányosnál gyorsabban mond le a szellemi értékek és - ezen belül munkabefekte- 
tést igénylő — magas művészet befogadását célzó fogyasztásról. 

De az okok között az a tény sem elhanyagolható, hogy a gazdaság, a politika és a 
kultúra relatíve önálló szféráiban olyan belső értékhierarchia alakult ki, amely verrikáli- 
san kiépült ugyan, horizontálisan viszont nem alakított ki megfelelő átjárókat. Magyarul: 
a politikai hatalom nem feltétlenül jár látványos vagyonnal és nem kívántatik hozzá 
konszenzus által szentesített magas kultúra. Az anyagi jólpozicionáltság fenyegetetten 
érzi magát a , hatalomtól", és nincs ideje a kultúrára. A kultúra letéteményeseinek leg- 
gyakrabban nincsenek döntési jogkörei, és anyagi megbecsüléssel együtt járó társadalmi . 
presztízse. Ha a mai magyar társadalom , elitjéről " beszélünk, akkor ezen legalább Aárom 
értékrend szerinti elitet értünk. Ennél jobb körülmények között sem alakult ki a kulturá- 


lis elit prioritása. Hogyan kívánható hát a kulturális elit értékítéletének társadalmi 
méretű érvényesíttetése most? 

Nyolcadik kérdés) A tények szembeötlőek. Az utóbbi fél évtized alatt keletkezett egy 
aluljáró-irodalom" — a magánkiadások jóvoltából. Keletkezett egy árnyék videokereske- 
elem, hála a szaporodó képmagnókészülékeknek és az ehhez alig alkalmazkodó állami 
yrgalmazásnak. Keletkezett egy magángaléria-hálózat, köszönhetően a Képcsarnok 
állalat púposodó raktárainak. Talán csak a Hanglemezgyártó Vállalat őrzi még a 
iadás monopóliumát, de figyelve az erősödő ostromot, ez a bástya is bukásesélyes. 
. centralizált, kultúrpolitikailag túlvezérelt, a piacérzékenységet semmibe vevő, ám 
étségkívül értékorientált , nagyvállalkozások" árnyékában mindenütt megjelent az az 
ivállalkozás, amely előbbinek a negatív karikatúrája. A művelődéspolitikai túlvezérelt- 
get felváltja, mert fel tudja váltani a cinikus kontrolltalanság. A piacérzéketlenséget 
]váltotta — mert felválthatta — az a fajta piachoz alkalmazkodás, amely nem a reform 
:rmészetes velejárója, hanem, amely a politikai-gazdasági-kulturális építmény aljához 
Ikalmazkodik. 

Röviden: a mai magyar piacérzékeny kulturális termék elsősorban a szubkultúrára 
Jit, azokra, akik se hatalommal, se anyagi fedezetet feltételező gazdasági erővel, se 
ultúrával nem rendelkeznek. Nyilván azért, mert a piaci viszonyok nem járták át a 
terarchiák egészét. Az előállítók mohón, gyorsan és a komprádor gazdaságokra jellem- 
5 módon brutális formában célozzák meg a ki tudja meddig élvezhető extraprofitot. Ha 
bb hármas elitről kellett beszélni, akkor az ezt a fajta , művészetet" fogyasztó alj 
iszont egységes. Lefelé nivellál. Kivétel talán csak a képzőművészet esetében figyelhető 
reg: a nyolcvanas évek elejének vagyonosodási tendenciái olyan magánkereskedelmi 
álózat alapjait hozták létre, amely értékérzékenyen is kapcsolódott az inflációval párhu- 
amos jelenséghez, a felhalmozási szándékhoz. Valószínűleg összefüggésben azzal a 
"nnyel, hogy Magyarországon manapság az autonóm képzőművészet a művészetek 
özül a legkonvertibilisebb és legexportképesebb. Jellemző módon az ipari hátteret 
Itételező iparművészetnek és dizájnkultúrának hasonló szintű piacosodott hálózata 
incs: jó esetben nosztalgizáló butikmiliőben, rossz esetben bazári környezetben tengő- 
ik. 


Hetedik és hatodik kérdés) A húzó elit hiánya, a magas művészet egyre csökkenő 
resztízse, a befogadókat sokkszerűen érő életszínvonal-romlás elsősorban a tradicionális 
művészet iránti keresletet érinti. Igaz, ha az emberek kevesebb könyvet vásárolnak, 
ikábban járnak hangversenyre, színházba, tárlatra, az egyformán érinti a klasszi- 
us és a kortárs teljesítményeket. Csakhogy a klasszikusok ,nem beszélnek vissza" 
tellőztetésük idején, ők kénytelenek türelemmel kivárni, míg , egy jobb kor" ismét él a 
"halmozott energiákkal. A kortársi teljesítménynek viszont óriási a helyzeti előnye: 
ióállítói alkalmazkodhatnak a környezet erőviszonyaihoz. Esetünkben ez kétféleképpen 
örténik. Vagy radikalizálódnak, politizálódnak és ellenkulturális pozíciót választanak, 
em elfogadva a kultúrafogyasztás vertikális felosztásának szabályait (irodalom, film). 
"agy a legkönnyebb ellenállás irányába alkalmazkodnak egy torzult piaci szemlélethez 
képzőművészet, színház). A magas művészet és a tömegművészet közötti viszony tehát 
z előbbi hátrányára egyre gyorsuló eróziót mutat, a tömegművészeten belül pedig a 
zórakoztatás kívánatos formái és a tisztán kommerciális természetű produktumok 
iszonyában az utóbbi javára billen az egyensúly. 


.... 


olitikájának egyik nagy vívmánya volt. Optimális esetben a koncepció a magas művésze- 
iprodukciók értékeit rugalmasan integrálhatta sajáttá, anélkül, hogy mereven alkalmaz- 
ua kellett volna valamiféle stíluspreferenciát mint diszkriminatív eszközt. Ez a realiz- 
nuskoncepció felfüggesztette az avantgárd és hagyományőrzés, modernizmus és konzer- 
ativizmus zsdanovi dichotómiáját és a fontos-, fontatlan", hiteles-hiteltelen választó- 

vonal mentén próbált orientálni. A magyar művészet nagy korszaka és , mellesleg" a 
magas művészet népszerűsége is ennek a jó értelmű pragmatizmusnak köszönhető. 


j 


Ez a realizmuskoncepció mára nem igazán működőképes. Miután túlságosan mélyen 


ideologizáltatott meg az a tétel, hogy a realizmus nem stílus, hanem értékfogalom. ih 
módon érzékenyen megmentendő és beemelendő bizonyos avantgárd tendenciákat, a 
kritikai mérce mai használói majdnem tehetetlenül állnak egy új művészeti helyzetben. 
Abban a szituációban, amelyben a , beemelésre váró" művészi ténynek gyakran korst- 


lus-realizmus jellege van, és ahová , be kellene emelni", az sok esetben ellentétes a . 


korstílus-realizmus karakterével. Konkrétumnál maradva: a képzőművészet utolsó fe: 
évtizedében nálunk is jelentkező posztmodern tendenciák , közérthetőbbek", élethut 
bek", , hagyományosabbak", mint az intézményesedett és értékelt legitimált képzőmüvt- 


.. had ) 


szet. Amennyiben a kritikusnak tagadnia kellene a , bejövő" teljesítményt, úgy Szaz- 


nyolcvan fokos ellentétben kellene állnia a leghagyományosabb realizmuskoncepcióva.. 


legtöbbször a lukácsi elvekkel is. Nem így tesz, és jól teszi, ha nem így tesz. 


( Negyedik kérdés) ) Először is tisztázni kellene, mi az, hogy progresszió. Most és szá- 
monmnra ez legalább kétfélét jelent. A művészet relatív autonómiájából kiindulva haladó- 
nak azt tartom, ami bonyolultan és érzékenyen felvállal a múlt örökségéből annyit. 
amennyi ellenszerül ígérkezhet minden dehumanizációs kísérletre. Röviden, a kultúra 
továbbéltetését és szinten tartását jelentheti. De progressziónak tartom azt is, ha a 
művészet funkcionális jellegéből kiindulva, értelmi-érzelmi nyelvén megjeleníti a társada- 
lomban ténylegesen lezajló folyamatokat. Ellentmondásnak tűnik, de nekem nem az 
progresszív lehet egy válságszituációt megtagadó értékőrző gesztus éppen úgy, mini 2 
válságszituációt adekvátan megragadó válságművészet. Nem lehet progresszív az a 
művészet, amely hazudik. Ha tagad, tudnia kell, mi ellenében cselekszik, ha igenel. 
tudnia kell, minek a nevében teszi, amit tesz. 


( Harmadik kérdés) A kultúra mai bajaiból következik, hogy az úgynevezett értékőrző 
progresszió magas szintű teljesítményére újabban kevés példa akad. Része van ebben 2 
művészeti oktatás lezüllésének. Része van ebben a hagyományosan , középosztálynak. 
nevezett művészetfogyasztó réteg vékonyságának és pauperizálódásának. És része van 
ebben, kár tagadni, globális jelenségeknek is, például az Európa- - ezen belül az Európ:: 
kultúra - fogalom átértékelődésének. A válság spontán ábrázolására sokkal több szinvo- 
nalas kísérlet történik. A fiatal irodalom (JAK és vidéke), a fiatal képzőművészet (Frissen 
festve, Vajda Lajos Stúdió), az újdokumentarista filmiskola a nehéz évek hangulat 
krónikáját írja, festi, fényképezi. Más kérdés, hogy a válságot nap mint nap átel? 
közösség-közönség a mindennapi csalódottság betetőzéseképpen pszichológiailag is men 
külne a szembesüléstől, és vonzódna a tömegkultúra pillanatnyi kínt enyhítő szereihez. 
Művelődéspolitika legyen a talpán, amely a gazdasági okokon túli, lélektani okokka! 
magyarázható eróziót befékezi. 


( Második és első kérdés) Ez a válasz nagyon rövid. A kritika jelenleg sehogysem reagal. 


Az új jelenségek és elméleti megközelítéseik külön csatornákon folynak. A kritikai élet 


soha nem látott mélypontra süllyedt, furcsa kontrasztot képezve így a , szókimondhatt 
sággal", amelynek szabadságfoka soha eddig nem tapasztalt magasságba szökkent. 


És végül: értékátrendeződés tanúi vagyunk. A szocializmus megpróbáltatás-helyzet 

a demokratikus vívmányok felértékelődése, a tradicionális értékek — mint nemzeti kultú- 
ra, környezet, béke — jelentőségének tudatosodása a művészetben kifejezendő mondani- 
való új arányait hozta létre. A magyaréban is. Ideális esetben ezek az egymással nem 
problémamentesen illeszkedő fogalmak kifejezésére adekvát érvényességű művészet szü- 
letik. Az ideális helyzettől távol vagyunk. 


BART ISTVÁN, 
a Corvina Könyvkiadó igazgatója 


Nyilvánvaló lehet mindenki számára, aki csak végigmegy az utcán Magyarországon, 
hogy az évtizedek óta megszokott arány eltolódott. Elegendő ok-e azonban ez az arány- 
eltolódás a riadalomra? Nem kellene-e megfontolni inkább azt az értelmezést is, hogy 
a realisztikusabb gazdasági viszonyok kialakulásának hatására végbement folyamat 
hasonlóképpen realisztikusabb (a magyar társadalom jelen állapotának jobban megfele- 
ló) helyzetet eredményezett a kultúra területén is? (Közbevetőleg: nagy és egyelőre 
megválaszolhatatlan kérdés, hogy vajon végpontjára érkezett-e a folyamat -— akár a 
gazdaságban, akár a kultúrában? Azaz: valamennyire is véglegesnek tekinthetjük-e a 
mára kialakult helyzetet?) Másképp: nem az történt-e, hogy a támogatási pénzek 
mázának elkopása után előbukkant a valóság? Vagyis az eltűnt nézők, olvasók és mások 
nem fantomközönségek voltak-e — tehát nem önbecsapás és erőszakos utópizmus képze- 
tei? Hiszen, ha a kultúrának a piacról kell megélnie, akkor ez azt jelenti, hogy ki kell 
szolgálnia a közönséget (és beszéljünk inkább mértékről s nem értékről?) - nem történt 
tehát semmi meglepő vagy váratlan. 

Megszületett a magyar kulturális ipar mindeddig nem létező új ágazata, mely botla- 
dozva és ügyetlenkedve, de éppen ezt teszi: piaci igényt elégít ki. Ezt kár lenne szemére 
vetni akár a gazdaságnak, akár a kulturális kormányzatnak, akár a közönségnek magá- 
nak, akár bármi vagy bárki másnak. Ne tévedjünk azonban: éppoly természetes, hogy 
a valódi értéknek is van piaca — csak épp nem ugyanaz, amelyiken a szórakoztató ipari 
termékek forognak. A problémát abban látom, hogy kezdetleges piaci viszonyaink 
között éppen ez a differenciálás hiányzik kínosan: egyazon vásártéren kénytelen verse- 
nyezni a , vevőért" a magas érték és a könnyű szórakozást, kikapcsolódást ígérő olcsó, 
napi áru. 

A gond tehát nem azzal van, ami megjelenik, megszületik - sokkal inkább azzal, ami 
- ezután? — nem jelenik meg, nem születik majd meg. Általános az aggodalom ugyanis 
- mint már a szerkesztőségi kérdések megfogalmazásából is kitetszik -, hogy ez a fentebb 
említett folyamat értékkiszoruláshoz fog vezetni hosszú távon. (Ne essünk azonban abba 
a hibába, hogy mindazt, amit az állami támogatás eleddig a világra segített, eleve 
értéknek minősítsük. Ez éppúgy nem lehet az érték kritériuma, mint az ellenkezője vagy 
pusztán csak maga a siker - értsd: piaci siker.) 

Aligha tagadható, hogy a szűkebb igényeket kielégítő alkotások (de persze ez sem az 
érték szinonimája feltétlenül) sorsa ezentúl megnehezedik. Ezek előállításához, forgalma- 
zásához fajlagosan több pénz szükséges — mindenütt a világon. Viszont merőben közöm- 
bös, hogy ez a pénz honnan származik: jöhet akár a közönségtől is (ezt hívják áremelés- 
nek), jöhet valamely gazdálkodó szervezettől (ezt hívják szponzorálásnak, akkor is, ha 
például a könyvkiadó maga adja, ráfizetést vállalva), és jöhet a kulturális kormányzattól 
(állami támogatás formájában, melynek azonban korántsem az előállítót, sokkal inkább 
az alkotót vagy/és a fogyasztót kellene támogatnia). És jöhet végül abban a formában, 
hogy gazdaságosabbá válik az illető érték , ipari" előállítása, ami a legnehezebb persze, 
. de végül is az egyedül célhoz vezető út. 

Az érték korántsem arányos előállításának költségeivel. Bármelyik utat választjuk is 
azonban, radikális szervezeti, strukturális és szemléletbeli változtatásokra lesz szükség. 

Másképp nem tartható fenn ezeknek a (potenciálisan) értéket hordozó műveknek a 
, termelése" — holott az ország szellemi vérkeringéséhez feltétlenül szükséges ennek a 
szellemi, kulturális , avantgarde"-nak (és alkotóinak!) az életben tartása. Amit úgy is 
megfogalmazhatunk persze, mint egy , szükebb rétegigény" kielégítését. 


Kommercializálódás helyett javaslom, mondjunk , polarizálódást". A pillanatnyi általá- 
nos helyzet ugyanis (egyelőre) mindössze az, hogy a drágán előállított, ráfizetést jelentő 
kulturális iparcikk (szándékosan nem , értéket" mondok) mellett megjelent (és növekvő 
mennyiségben, a piac igénye és felvevőképessége szerint egyre inkább jelentkezik) a 
fajlagosan olcsóbban előállított, előállítóinak profitot hozó , áru". Ezek a kategóriák 
természetesen nem eleve értékkategóriák is egyúttal; arról nem is szólva, hogy az érték 
hierarchikus rendszerben helyezkedik el, és hogy egy alkotás hasznossága (értéke) ko- 
rántsem csakis vagy művészi, vagy piaci szempontból értékelhető. 

Nyilván egyrészt össztársadalmi szemszögből kell vizsgálni a jelenséget, másrészt pedig 
az egész magyar kultúra belső arányaira kell helyezni a hangsúlyt. Ez utóbbi értelmezé- 
sem szerint nem azt jelenti azonban, hogy tűzzel-vassal (pénzzel!) piaci hegemóniát 15 
szükséges biztosítanunk mindannak, amit immanens művészi értéknek tartunk (ha 
ugyan akad valaki, aki elég merész ahhoz, hogy ilyen ítéleteket hozzon kortársai alkotá- 
.sairól), hanem csupán annyit (bár ez sem kevés), hogy meg kell teremteni a , szúk 
rétegigényt kielégítő alkotások" (és alkotók!) létfeltételeit is. 

Ez a , szűk rétegigény" hovatovább - főleg az alkotások ipari előállítási költségeinek 
abszurd mértékű emelkedése miatt (és nagy kérdés, hogy valóban gazdaságilag objektív 
folyamatok révén következett-e ez be) - a nagy biztonsággal értékesnek minősíthetó 
művek zömét vagy tán egészét is magába foglalja immár. Létfeltételeiket eddig állami 
támogatás biztosította. Mostantól a műalkotások forgalmazásával foglalkozó szerveze- 
tek lesznek kénytelenek ezt megtenni ún. finanszírozás révén: azaz valami nyereséges 
tevékenységet is (afféle melléküzemágat) fognak folytatni, hogy ennek hasznából fenn- 
tartsák azt a vérkeringést, amelynek áramoltatása létük igazi értelme. Szemre jó megol- 
. dásnak tetszhet, azonban óriási veszélyeket rejt magában. 

A ,kommercializálódás" igazi veszedelme az, hogy hordalékkal telnek meg a kultúra 
csatornái, és hamarosan feledésbe fog merülni, hogy mivégre is ásattak meg ezek a 
csatornák. Szükségszerűen mind nagyobb teret foglal el a , mellékes" a , valódi" rovásá- 
ra. Tehát, megindul az értékek relativizálódása — és a gazdasági kényszer ezt legitimálja 
is -, ami már rövid távon is óhatatlan, ha kétlelkűségre kényszerülnek a kulturális 
gazdálkodók, ami elkerülhetetlen, ha úgy tétetik fel a kérdés: , élni akartok-e vagy értéket 
teremteni?". Feltétlenül elkerülendő tehát ez a dilemma! 

Mi a járható út? Az, ha az érték előállítása gazdaságilag is értelmezhető tevékenységgé 
válik: ha valóban tudomásul vesszük viszonyaink megváltozását, és alkalmazkodunk. 
Nem úgy, hogy lemondunk az értékről, hanem úgy, hogy lehetővé tesszük a megszületé- 
sét. Nem könyöradományokat juttatunk erre a célra (akár az állam, akár a kulturáls 
gazdálkodó szervezet zsebéből), hanem megteremtjük a létfeltételeket az előállító ipar 
korszerűsitésével (pl. úgy, hogy ne csak 40 ezer példány fölött legyen kifizetődő a 
könyvkiadás), a szervezetek ésszerűsítésével, az intézményrendszer újragondolásával: 
tehát költségcsökkentéssel, az igenis létező igényes piac megszervezésével — máskülönben 
drágább lesz a leves, mint a hús (aminthogy máris szinte fontosabb a szervezet önfenntar- 
tása, mint a tevékenysége). Továbbá reális árrendszer kialakításával (értsd: áremelés), és 
végül természetesen állami támogatással is (melynek formája azonban szintén korszerűst- 
tésre szorul), hiszen ez valamilyen formában az egész történelem folyamán jelen volt. 
Differenciált igények differenciált kielégítésére kell berendezkednünk! 


A művészet (az érték) jelenlétére egy társadalomban számtalan faktor gyakorolhat 


hatást, s zömük alig befolyásolható rövid távon. Valódi, viszonylag gyorsan ható eszkö- 

zünk (durván fogalmazva) szinte csak egy van: á pénz. Megjelenési formája azonban 
számtalan lehet (lásd fentebb). Megengedhetetlen, hogy ez az eszköz (nem feltétlenül és 
nem csakis állami támogatás révén, hanem akár a művészi értékek előállítása és piaci 
önszerveződésének felszabadításával) ne álljon rendelkezésre a társadalomban! Megen- 
gedhetetlen a mai magyar művészet fő sodrának marginalizálódása! Márpedig azzal is 
ebbe az irányba taszítjuk, ha létfenntartását az altruizmus illetékességi körébe utaljuk, 
a művészetet (értsd: értéket) a szerény és alázatos kérelmező helyzetébe kényszerítjük. 
A létfeltételek biztosítása nem azonos az adományok juttatásával. A társadalmat kell 
képessé tenni a számára szükséges értékek megtermelésére és eltartására. Ez hosszú 
folyamat lesz, s azt is meg kell fontolni, milyen szerep és feladat vár ösztönzésében a 
kulturális irányításra. 

AZ MSZMP ORSZÁGOS ERTEKEZLETE 


Kádár János előadói beszéde 


Tisztelt pártértekezlet! 

Kedves elvtársak! 

Pártunkban rendszerré vált, hogy két kongresszus között, az ötéves időszak felén 
túlhaladva, a Központi Bizottság kibővített ülésén áttekinti a kongresszusi határozatok 
végrehajtásának alakulását, tapasztalatait. Múlt év decemberében a Központi Bizottság 
úgy határozott, hogy ezúttal nem a szokásos ülésén, hanem országos pártértekezlet 
összehívásával tesz eleget e kötelezettségének. 

A pártértekezlet összehívását a XIII. kongresszus után kialakult helyzet indokolta. 

Felelősen gondolkodó és cselekvő marxista-leninista pártnak szigorúan, a tényeket 
mérlegelve kell a helyzet értékelését elvégeznie. Mit mutatnak a tények? A VII. ötéves 
terv első két évében a bruttó nemzeti össztermék 4,9 százalékkal emelkedett, az ipari 
termelés 5,8 százalékkal, a mezőgazdasági termékek termelése 0,8 százalékkal nőtt. 
Beruházásokra 1987-ben 9,4 százalékkal költöttünk többet, mint 1985-ben. A lakosság 
reáljövedelme 1 főre számítva két év alatt 2,4 százalékkal, a munkások és alkalmazottak 
egy keresőre jutó reálbére 1,3 százalékkal nőtt. Az állami költségvetés hiánya 1986-ban 
46,9 milliárd forint, 1987-ben 35 milliárd forint volt. Bruttó adósságunk konvertibilis 
valutában 18 milliárd dollárra, nettó adósságunk 10,9 milliárd dollárra emelkedett. 

A fejlődést mutató számok mellett látnunk kell azt is, hogy gazdaságunkban nem 
következtek be minőségi változások, a szerkezetátalakítás vontatottan halad, a belső és 
a külső pénzügyi egyensúly romlott, s mindennek következtében nemcsak az életszínvo- 
nal érzékelhető emeléséhez, hanem annak teljes körű megvédéséhez is hiányzanak a 
feltételek. 

Mindez azt is mutatja, hogy a XIII. kongresszus helyzetértékelése és a kitűzött gazda- 
sági és életszínvonal-fejlesztési célok nem voltak kellően megalapozottak, s a végrehajtás 
is elmaradt a követelményektől. Ezt felismerve a Központi Bizottság kidolgozta, és a 
múlt év júliusában határozattá emelte a gazdasági-társadalmi kibontakozás programját, 
majd a kormány szeptemberben hároméves gazdasági stabilizációs programot terjesztett 
az Országgyűlés elé, amely elfogadta azt. 


A gazdasági helyzet alakulása természetszerűleg kihatott az ország társadalmi és politi- 
kai életére is. Nőtt az elégedetlenség a korábbi években megszokott gazdasági és társadal- 
mi fejlődés megtorpanása, a szokatlan nehézségek szaporodása miatt. A jelen nehézségei 
miatt a korábbinál többen látják bizonytalannak a jövőt. Politikai intézményrendsze- 
rünk a megváltozott viszonyok között nem áll feladata magaslatán, működésében zava- 
rok jelentkeznek. Romlott a közhangulat, csökkent a bizalom a párt és a vezetők iránt. 
S ahogy ez ilyenkor lenni szokott, az ország határain belül és kívül is jelentkeznek 


4 AZ MSZMP ORSZÁGOS ÉRTEKEZLETE 


mindazok, akik szeretnek a zavarosban halászni, s megpróbálják az ország nehézségeit 
a szocialista rendszer ellen felhasználni. 

Mindezt mérlegelve határozott úgy a Központi Bizottság, hogy a párt szerveit és 
szervezeteit képviselő magasabb fórum, a párt most összeült országos értekezlete tekintse 
át a párt helyzetét, és jelölje ki a legfontosabb feladatokat a következő kongresszusig. 
Nyilvánvaló, ha a pártértekezlet figyelmét a szocialista építés legidőszerűbb, a párttagsá- 
got, a közvéleményt leginkább foglalkoztató főbb politikai kérdésekre összpontosítja, s 
ezekben határozottan állást foglal, akkor megadja a nélkülözhetetlen világos útmutatást 
a gyakorlati munka elengedhetetlen megjavitásához. A pártértekezlet nem kevésbé fon- 
tos feladata a vezető testületek személyi összetételének megújítása, megfiatalítása, amit 
a Központi Bizottság és a Központi Ellenőrző Bizottság maga is időszerűnek tart és 
javasol. 

A pártértekezlet -— mozgalmi hagyományainknak megfelelően — a pártszervek, a Köz- 
ponti Bizottság, a Központi Ellenőrző Bizottság, a Budapesti Pártbizottság, a megyei és 
megyei jogú pártbizottságok küldötteinek tanácskozása. A pártértekezlet előkészítésé- 
ben azonban az állásfoglalás-tervezet vitája keretében egész párttagságunk, párton kívüli 
szövetségeseink széles köre vett részt. A szervezett vitákban kétszázezernél több felszóla- 
lás hangzott el, és sok ezer javaslatot juttattak el hozzánk. A Központi Bizottság nevében 
köszönetet mondok párttagságunknak, külön a véleményezésre felkért testületek tagjai- 
nak, mindazoknak, akik véleményük, javaslataik közlésével segítettek a felkészülés 
munkájában. 

A beérkezett javaslatok közül az állásfoglalás-tervezet véglegesítésénél a Központi 
Bizottság hasznosította mindazokat, amelyek abba beépíthetők voltak. Számos olyan 
módosító javaslat érkezett, amely önmagában elfogadható lett volna, de a terjedelem 
nem növelhető a végtelenségig. Sok olyan ésszerű javaslat érkezett, amely helyes, de nem 
az állásfoglalásba való, hanem a végrehajtás menetében hasznosítható. Ezeket a Köz- 
ponti Bizottság rendszerezi, és a végrehajtásra kötelezett szervek vezetőinek rendelkezé- 
sére bocsátja. 

Az előkészítő szakaszban több helyen feltették azt a kérdést, hogy milyen ügyek 
eldöntésére van felhatalmazása a pártértekezletnek. A szervezeti szabályzat nem részlete- 
zi a pártértekezlet feladatkörét. A választ nem a paragrafusokban kell keresni, hanem 
politikailag kell mérlegelni. Ha így közelítünk a kérdéshez, azt mondhatom, hogy a 
pártértekezletnek joga és kötelessége dönteni minden olyan ügyben, amit a helyzet 
megkövetel, s amit az előzetes viták tanúsága szerint a párttagság nagy többsége szüksé- 
gesnek tart. 

Többen emlegették, hogy a vitához rendelkezésre álló idő rövid volt. Ebben a véle- 
ményben sok igazság van, mégis úgy gondolom, hogy a döntések halogatásából több kár 
származna, mint amennyi hasznot az előkészítés elnyújtása adott volna. Egyébként a 
vitát tulajdonképpen nem ez év áprilisában kezdtük. A napirenden levő kérdésekkel a 
párt az alapszervezetektől a Központi Bizottságig már hosszabb idő óta foglalkozik. 
A múlt évben a gazdasági-társadalmi kibontakozás programját feldolgozta az egész párt, 
a tagkönyvcserével kapcsolatban egyéni beszélgetést folytattak a párt minden tagjával, 
télen széles körű vita folyt a pártban az ideológiai munkáról és a politikai intézményrend- 
szer megújításáról. Mindezek tapasztalataira is építhetett az áprilisban lefolytatott vita, 
s ezáltal vált lehetővé viszonylag rövid idő alatt eredményes lefolytatása. 

A hozzászólások, az észrevételek a fő kérdésekben egy irányba mutattak, s ezért a 
pártértekezletnek megvan nemcsak a felhatalmazása, hanem a lehetősége is a párt 
egységét erősítő állásfoglalás kialakítására. 


Az állásfoglalás-tervezet a pártértekezlet egyetlen okmánya, annak minden részlete, 
témája fontos. A küldött elvtársak nem először találkoznak vele, s nyilván jól ismerik. 

Ezért részletes ismertetésétől, indoklásától eltekintek, és bevezetőm további részében 
csupán néhány fontos kérdésre kívánom a figyelmet felhívni. 

A pártértekezletnek világos és tiszta helyzetet kell teremtenie mindenekelőtt további 
utunk fő irányát illetően. Pártunk a munkásosztály történelmi céljainak eléréséért, a 
szocialista társadalom felépítéséért küzd. Minden döntésének kiindulópontja és célja, 
egész tevékenységének értelme és lényege, hogy hazánkban eredményesen folytatódjék 
a szocialista társadalom építése. Ez az elvi, politikai alapja szövetségi politikánk folytatá- 
sának is. Megengedhetetlen tehát, hogy ebben a kérdésben bizonytalanság maradjon a 
pártban. Minden olyan javaslatot elfogadunk és támogatunk, függetlenül attól, hogy 
kitől származik, amely a szocializmus ügyét szolgálja. Készek vagyunk kompromisszu- 
mokra is, ha azok segítik szocialista céljaink elérését. Ugyanilyen határozottsággal 
fellépünk minden olyan törekvéssel szemben, amely szocialista rendszerünk alapjait 
támadja. 

A párt nyíltan hirdeti céljait. Politikájának nincs egyetlen olyan eleme sem, amelyet 
titkolnia kellene. Legfontosabb törekvésünk, hogy az emberek ismerjék és elfogadják 
céljainkat. Ezért a párt számára a nyiltság első számú követelménye, hogy céljainkat 
illetően ne legyenek kétségek sem barátainknál, sem partnereinknél, és még ellenfeleink- 
nél, ellenségeinknél sem. I 

Ha célhoz akarunk érni, nyíltan kell beszélni arról is, hogy erőfeszítések, átmeneti 
áldozatok nélkül nem érhetünk el eredményeket. Az emberek vállalják a nehézségeket, 
megértik a tévedéseket is, ha őszinte szót hallanak, és látják a célt. 

A politikai nyilvánosság fejlesztésében fontos és felelősségteljes szerepe van a sajtóban, 
a televízióban és a rádióban dolgozó kommunistáknak. Politikai és erkölcsi követel- 
mény, hogy a tömegtájékoztatási eszközök a szocialista építést szolgálják, terjesszék a 
jó tapasztalatokat, népszerűsítsék a példamutató teljesítményeket, jobbító szándékkal 
bírálják a hibákat, ne a bénító pesszimizmust terjesszék, hanem a tettrekészséget ösztö- 
nözzék. 

A szocializmus útján előrehaladásunk legfőbb biztosítéka a népi hatalom. Az elmúlt 
hónapok vitáiban sok szó esett a hatalom osztálytartalmáról, jellegéről. Tudósok vizsgál- 
ják és vitatják társadalmunk szerkezetének változásait. Tény, hogy a szocializmus építé- 
sének eddigi szakaszában gyökeres változások mentek végbe társadalmunk osztályviszo- 
nyaiban, szerkezetében. A mezőgazdaság szocialista átszervezése után nagymértékben 
csökkent a mezőgazdaságban dolgozók száma. A gazdaság extenzív fejlődésének idősza- 
kában gyorsan nőtt a munkások száma, az intenzív fejlődésre való áttérés megkezdésével 
viszont csökkenni kezdett; ugyanakkor nő a magasan kvalifikált szellemi tevékenység 


Tudományos vizsgálatokra a pártértekezlet három napja nem elegendő, de a hatalom 
kérdésében egyértelműen és világosan állást kell foglalni. Magyarországon nincsenek 
kizsákmányoló osztályok, a magyar társadalom a dolgozók társadalma, minden hatalom 
a dolgozó népé. Ez a népi hatalom a munkásosztály vezetésével végbement politikai 
harcok legfőbb eredménye, amely a munkás-paraszt szövetségre építve és az értelmiség 
támogatásával jött létre. Erre gondolva a párt határozottan fellép a népi hatalom 
gyengítését célzó minden próbálkozással szemben, s szigorúan ítéli meg a hatalommal 
való visszaélés bármely formáját. 


A népi hatalom ereje és szilárdsága nagymértékben függ a politikai intézményrendszer 
eredményes működésétől. A párt szükségesnek tartja társadalmunk politikai intézmény- 
rendszerének továbbfejlesztését, hangsúlyozva, hogy ez időt kívánó folyamat. 

E feladat megvalósításához nem most kezdünk hozzá. Az 1953-1957-es évek politikai- 
társadalmi válságának leküzdésében fontos szerepe volt annak, hogy a párt világos elvi 
álláspontot alakított ki politikai intézményrendszerünk működésével kapcsolatban. 

A párt nem helyezi magát semmilyen intézményünk, még kevésbé a törvények fölé. 
Ellenkezőleg, súlyos helyzetekben - népünk nagy többségének támogatásával - eredmé- 
nyes harcot vivott a Magyar Népköztársaság törvényes rendjének helyreálliításáért. Ma 
is és a jövöben is legfőbb kötelességének tartja országunk törvényes rendjének megtartá- 
sát és megtartatását. 

Szakítottunk azzal a gyakorlattal, amely a társadalmi és tömegszervezeteknek a 
transzmissziós szíj szerepét szánta. Kimondottuk, hogy ezek a szervezetek önállóan 
működnek, a párt szervei nem hoznak rájuk kötelező határozatokat. A párt politikai 
irányító szerepe az ott dolgozó kommunisták révén valósul meg. Elvként kimondtuk, 
hogy pártfunkció kivételével minden tisztséget betölthet pártonkívüli is, ha arra egyéb- 
ként alkalmas. Csökkentettük az apparátusok létszámát, s a választott testületek irányi- 
tása alá rendeltük azokat. Törekedtünk a túlzott centralizáció csökkentésére, kuündulva 
abból, hogy minden kérdést lehetőleg ott döntsenek el, ahol a döntéshez szükséges 
legtöbb ismerettel rendelkeznek. Ezáltal növekedett a helyi szervek önállósága és felelős- 
sége. Az volt a célunk, hogy a direkt irányítást autonóm szervek és testületek felelős 
munkája váltsa fel. Kialakulóban van a pályázatok, a kettős és többes jelölések rendsze- 
re, s mindez megkönnyiti a dolgozók közvetlen beleszólási lehetőségét a döntésekbe. 

Ezeknek a helyes elveknek nem sikerült mindig és minden területen a gyakorlatban 
is érvényt szerezni. Könnyebb a megszokott úton járni, a látszólag kényelmesebb megol- 
dásokat választani, mint kezdeményezni, újítani, esetleg kockáztatni, és a döntésekért a 
felelősséget vállalni. A helyzet is változik, a korábbi helyes döntéseink a mai helyzetben 
már nem kielégítőek. ji 

Napjainkban a szocialista fejlődés igénye szükségessé teszi, hogy megkülönböztetett 
figyelmet szenteljünk a politikai intézményrendszer fejlesztésének. Ezért kezdeményezte 
a párt néhány évvel ezelőtt a politikai intézményrendszer átfogó reformját. 

Az előkészítő vitákban sokféle nézettel találkozhattunk. A különböző, sokszor egy- 
másnak ellentmondó nézetek felszínre kerülése a vita természetes velejárója, s ez jó dolog. 
Ugyanakkor tapasztalható az is, hogy néhány alapkérdés tisztázatlansága miatt nemcsak 
a párton kívül, hanem a pártban is nött az eszmei bizonytalanság, s ez már nem jó. Ezért 
a pártértekezlet feladata, hogy a vita középpontjában álló, néhány fontos politikai 
alapkérdésben állást foglaljon, tiszta helyzetet teremtsen. Ezek a kérdések szerintem a 
következők: 

— Politikai intézményeink átfogó reformjának célja a népi hatalom, a szocialista 
rendszer erősítése. Javaslom, hogy a pártértekezlet a legmesszebbmenően támogasson 
minden reformot, amely ezt a célt szolgálja, s utasítson el minden olyan törekvést, amely 
a burzsoá demokrácia, az anarchia irányába mutat, vagy a mai magyar szocialista 
valósággal nem számoló utópisztikus elgondolásokat tartalmaz. 

- Javaslom továbbá, hogy a pártértekezlet erősítse meg: több szocializmust akarunk, 
s ez több demokráciát jelent. A több demokrácia több felelősséggel jár. Kötelesség nincs 
jog nélkül, s jog nincs kötelesség nélkül. 

— A szocializmus építésének hosszú történelmi szakaszában nélkülözhetetlen a marxis- 
ta-leninista párt vezető szerepe. Ezért javaslom, a pártértekezlet foglaljon úgy állást, 
hogy a politikai intézményrendszer reformjának is központi kérdése a párt saját tevé- 
kenységének megújítása. valamint a feladatok pontosabb elhatárolása a párt, az állami 
és a társadalmi szervek között. 


A Központi Bizottság hosszú ideje arra törekszik, hogy a párt központi és helyi vezető 
testületei és szervezetei társadalmunk különböző intézményeinek önállóságát tiszteletben 
tartva, mindenekelőtt bel- és külpolitikánk, gazdaságpolitikánk, kulturális politikánk 
elveinek érvényesítésére törekedjenek. Azon kell dolgozni, hogy ez a törekvés a gyakor- 

latban az eddiginél határozottabban és teljes mértékben érvényesüljön. Ennek megfelelő- 
en szükséges, hogy az Országgyűlés, a kormány, a minisztériumok, a tanácsok, a helyi 
gazdasági szervek, az üzemek, az intézmények önállósága és felelőssége növekedjen, 
munkája fejlődjön. 

A párt ugyanezt az elvet követi a különböző érdekképviseleti szervek, úgymint a 
szakszervezetek, a KISZ, a szövetkezeti szervek, a gazdasági kamara és más rokon 
intézmények irányában. 

Az érdekképviseleti szervekkel kapcsolatban szólni kell még a következőkről: mivel 
hazánkban az MSZMP-vel szemben álló más pártok létrehozásának semmiféle realitása 
nincs, a szocialista rendszer fellazítására törekvő erők, a dolgokat végig nem gondoló, 
jó szándékú embereket is felhasználva, az érdekképviseletek vonalán próbálkoznak. 
A párt elítéli ezeket a törekvéseket, amelyek a szakszervezeti és ifjúsági mozgalom 
egységének megbontására irányulnak. 

A párt következetesen folytatja szövetségi politikáját. A nép és az ország érdekeit 
szolgáló építőmunkában nélkülözhetetlen a fejlődés következtében egymáshoz mindjob- 
ban hasonuló osztályok és rétegek — a munkásság, a parasztság, az értelmiség -, illetve 
a párttagok és a pártonkívüliek, a különböző ideológiát valló emberek szövetsége, 
összefogása és együttműködése. Ebből a szempontból is különösen fontos szerepe van 
a pártot és más politikai szervezeteket, a szocialista építés alapkérdéseiben egyetértő 
embereket tömörítő Hazafias Népfront-mozgalomnak. Munkájának fejlesztéséhez meg 
kell adni a szükséges politikai támogatást. 

Pártszervezeteink fordítsanak nagyobb figyelmet a tömegszervezetek és tömegmozgal- 
mak munkájára, s az ott példásan dolgozó kommunisták útján gondoskodjanak a párt 
álláspontjának megfelelő képviseletéről és politikájának érvényesítéséről. 


Tájékoztatom a pártértekezletet arról, hogy az elmúlt hónapokban a párttagsági köny- 
vek cseréjével kapcsolatos egyéni beszélgetések, valamint az alapszervezetekben folyta- 
tott politikai viták menetében növekedett a párttagság aktivitása, tisztultak a nézetek, 
erősödött pártunk egysége. A pártértekezlet összehívása, a Központi Bizottság állásfog- 
lalás-tervezete a párttagság, a budapesti és a megyei pártbizottságok részéről támogatást 
kapott. 

Pártunk szervezettségi foka magasnak értékelhető, a taglétszám meghaladja a 800 
ezret, ez a felnőtt lakosságnak több mint 10 százaléka. A párttagság önkéntes, az eszme 
és a nép érdekének szolgálatában vállalt többletmunkát és felelősséget jelent, semmiféle 
személyes előnnyel nem jár, nem járhat. A tagkönyvcsere során körülbelül 45 ezer ember 
párttagsága szűnt meg, részben a legkülönbözőbb személyi okokkal indokolt kilépés, 
részben pedig a pártszervezet által eszközölt törlés következtében. Mivel az adott esetek- 
ben a személy és a pártszervezet számára is ez a jó megoldás, megengedhetetlen a 
kilépőkkel szemben bármiféle neheztelés vagy megkülönböztető bánásmód. 

Pártunk, amely a munkásosztály pártjaként jött létre, a szocialista forradalom győzel- 
mét követően fokozatosan az egész dolgozó nép pártja, társadalmunk eszmei, politikai 
vezető ereje lett. Tevékenységében a tudományos szocializmus, Marx, Engels, Lenin 
eszméi vezérlik, és a demokratikus centralizmus elvei alapján szervezett erőként műkö- 
dik. ű 

Amint az állásfoglalás-tervezetből világosan kitűnik, pártunk, hogy történelmi külde- 
tésének méltóan megfeleljen, mind a belső pártéletben, mind társadalmi tevékenységében 
kész a helyzet követelményeinek megfelelő megújulásra, és határozottan elkötelezte 
magát, hogy a demokratizálás és a reformok útján jár. A jövőben még inkább mint 
politikai párt kíván működni, alapvető feladatának a szocialista társadalom építésének 
biztosítását, a nép érdekeinek szolgálatát tekinti, és álláspontjának érvényesítésében az 
eszmei, politikai meggyőzés az eszköze. 


8 AZ MSZMP ORSZÁGOS ÉRTEKEZLETE 


Céljaink megvalósításának elengedhetetlen feltétele a párt sorainak rendezése, egysé- 
gének megszilárdítása, működésének javítása. Az MSZMP politikai intézményeink kö- 
zött meghatározó szerepet tölt be, munkássága, eredményes működése a szocialista 
fejlődés alapvető biztosítéka. 

A Központi Bizottság éppen a politikai döntések megalapozottságának, minőségének 
javítása és következetesebb, szervezettebb megvalósítása érdekében javasol mélyreható 
változásokat a párt működésében és belső életében. Olyan gyakorlati megoldások meg- 
honosítását ajánlja, amelyek jobban rászorítanak a sokoldalú mérlegelésre, a különböző 
érdekek és nézőpontok figyelembevételére. 

Egyértelmű felelősségi viszonyokat akarunk kialakítani, amelyek keretében döntése- 
ket továbbra is kollektivan hoznak a testületek, s erről a jövőben sem mondhatunk le. 
Ugyanakkor a kollektív vezetés fenntartása mellett nem mondhatunk le a személyes 
felelősség megköveteléséről a döntéshozatalban és a végrehajtásban egyaránt. Erre van 
igény, és van lehetőség is, amit jól tükröztek az elmúlt hónapok vitái. 

A párttagsággal folytatott széles körű eszmecsere a vitákban sok tekintetben új stílust 
honosított meg, s ez nagy nyeresége pártunknak. A vita tapasztalatai ismét igazolták, 
hogy jól képzett, tájékozott, jobbító szándékú, tetterős párttagságunk van, amelyre 
építeni lehet a munkában is. 

A Központi Bizottság javaslatai ezért előirányozzák azt is, hogy a párt tagjainak, 
különböző szintű szerveinek és szervezeteinek nagyobb beleszólási lehetőségük legyen 
olyan döntésekbe, amelyek képviselete és végrehajtása kötelességük lesz. Ezt szolgálja 
a pártszervezetek kezdeményezési lehetőségeinek lényeges bővítése is. Gyakorlati biztosi- 
tékokkal is érvényt kívánunk szerezni annak az elvnek, hogy a pártszervezetek, az 
alapszervezetek legyenek működési területük önálló, felelős politikai gazdái. Vezetőiket 
és tisztségviselőiket maguk válasszák, és a párton belüli irányítási rendszer egyszerűsíté- 
sével szabaduljanak meg felesleges kötöttségeiktől. 

Pártunk belső rendjének megfelelően a lényeges politikai kérdésekben a párton belül 
a Központi Bizottságnak kell kimondania a döntő szót. Ezért figyelemre méltó az a 
javaslat, hogy a Központi Bizottság szükség szerint, ha kell gyakrabban ülésezzen, több 
időt fordítson a vélemények mérlegelésére. 


A Központi Bizottság a benyújtott állásfoglalás-tervezetben arra törekedett, hogy a párt 
belső életének átalakítása a kommunista mozgalom alapvető értékeinek és szervezési 
elveinek megerősítését és kiteljesítését szolgálja. A javasolt változásokkal jobb feltétele- 
ket kívánunk teremteni annak a folyamatos munkának is, amely nélkülözhetetlen a párt 
eszmei, politikai, szervezeti és cselekvési egységének megerősítése érdekében. 

A Központi Bizottság állásfoglalás-tervezete támogatja azt a javaslatot is, hogy a 
döntések előtt az előterjesztések ben ismertetni kell az alternatívákat, a kisebbségi vélemé- 
nyeket. Ezzel kapcsolatban emlékeztetni kell arra, hogy a véleményükkel kisebbségben 
maradtaknak - a többségi döntés végrehajtási kötelezettségét fenntartva — joguk van 
érveik, elgondolásaik újabb megvizsgálását kérni. A gyakorlati megoldásokat az orszá- 
gos pártértekezlet elvi egyetértése esetén rövid időn belül ki lehet alakítani. Ugyanakkor 
a határozatok esetenként szükséges korrekciójának lehetősége nem jelentheti a demokra- 
tikus centralizmus elvének feladását. Párton belüli frakciók szervezése megengedhetet- 
len. 

Az MSZMP - hazánk újkori történelmének egy különösen súlyos szakaszában — a 
szektás-dogmatikus és a revizionista nézetekkel folytatott kétfrontos harcban alakította 
ki új irányvonalát, állította helyre a párt eszmei, politikai és cselekvési egységét, szerezte 
vissza a tömegek támogatását. Ma gyökeresen megváltozott viszonyok között élünk, 
mégis úgy vélem, hogy a szocialista megújuláshoz szükséges szemléleti és cselekvési 
egység kialakítását elősegítheti a kétfírontos harc tapasztalatainak felhasználása. 

A párt a jövőben sem kívánja azt az utat követni, hogy bizonyos elméleti tételeket 
határozatilag mondjon ki, de a párttagság joggal igényli, hogy a vezető testületek állást 
foglaljanak a szocialista fejlődés és a reformfolyamatok fő irányát érintő legfontosabb 
ideológiai és politikai kérdésekben. 

A Központi Bizottság szilárdan elkötelezte magát a szocialista demokrácia, az önkor- 
mányzat, az állampolgári kezdeményezések felkarolása, a társadalmi nyilvánosság kiszé- 
lesítése mellett, és ennek megerősítését javasolja a pártértekezletnek. 

Számolnunk kell azzal is, hogy a demokrácia és a nyilvánosság bővülő lehetőségeivel 
olyanok is élnek, sőt visszaélnek, akik politikánk fő irányát, sőt fennálló társadalmi 
rendünket sem fogadják el. Az ilyen megnyilvánulásokkal szemben - amennyiben a 
nézetek síkján jelentkeznek — a vita, a politikai harc módszereivel kell fellépni. A jövőben 
sem fogjuk azonban megengedni az alkotmányos rendünket, a szocialista törvényességet 
sértő politikai szervezkedést, ellenséges törekvéseket. Ellenségeink számát nem akarjuk 
címkézéssel szaporítani, de törvényeink megtartását alkotmányos rendünk védelmében 
: joggal elvárhatjuk, megkövetelhetjük minden állampolgártól. 


Akadnak, akikben aggodalom él, és fölteszik a kérdést: vajon az új módon dolgozó párt 
képes lesz-e betölteni vezető szerepét? Meggyőződésünk, hogy igen, ha a politikai mun- 
kában is magasabbra tesszük a mércét, s a Központi Bizottság, a középfokú irányító 
szervek, a párt minden szervezete és tagja ennek érdekében dolgozik. Nélkülözhetetlen 
a tájékozottság, a műveltség, a kulturált vitaképesség. Elengedhetetlen a szoros, minden- 
napi kapcsolat a dolgozó emberekkel, kisebb és nagyobb közösségeikkel. Követelmény 
a megalapozott, átgondolt döntés, a körültekintő szervezőmunka. Munkánk eredményé- 
nek, politikánk sikerének kulcskérdése az, hogy meggyőző érvekkel, türelemmel, példá- 
val megnyerjük céljainknak az emberek többségét. 

A társadalom életének alapja a munka. A fejlődésnek alapkérdése, hogy a szocialista 
társadalom humánus vonásainak megőrzésével megteremtsük a hatékony gazdasági 
munka feltételeit. A megoldandó feladatok ismertek. Van kibontakozási és törvényerőre 
emelt stabilizációs programunk. Javaslom, hogy az országos pártértekezlet erősítse meg 
e két programot, és a párt két év múlva esedékes következő kongresszusáig ezek megva- 
lósítását állítsa a gazdasági, politikai munka előterébe. 

Az erőfeszítésnek már mutatkoznak a kezdeti eredményei. A múlt évben megmozdult, 
emelkedett az ipari termelés, a nemzeti jövedelem, az idei év első negyedében — hosszú 
idő óta először — kiegyenlített volt a külkereskedelmi mérleg. Ezek jó jelek, de a szükséges 
fordulat még nem következett be. A hatékony gazdálkodás megteremtéséért folytatott 
küzdelemben a vezető szerveknek, a kormánynak megvannak a maguk feladatai, de meg 
kell mondani, hogy a csata végül is a termelő és a termelést kiszolgáló üzemekben dől el. 

Bevezetőmben a gazdasági munkának csak néhány elvi kérdését kívánom érinteni. 
A gazdasági munkát nálunk a szocialista tervezés és a piac értékítéletének érvényesítése 
együttesen kell hogy meghatározza. A tervezést új módon kell felfogni. Országunk 
adottságai, gazdaságunk nyitottsága miatt a nemzeti jövedelem alakulása nagymérték- 
ben függ az exporttól. A világgazdaság a gyors változás állapotában van, a kereslet és 
a kínálat is ettől függ. Világos, hogy ilyen viszonyok között az ötéves népgazdasági terv 
csak irányokat programozhat, és nem tervezheti meg öt évre tételesen az előállítandó és 
értékesítendő árumennyiséget. 

A hatékony gazdálkodás megköveteli a teljesítmény szerinti differenciálást. Biztosítani 
kell egyrészről a veszteséges termelés visszafejlesztését, másrészről a beruházási eszközök 
és az élőmunka átcsoportosítását a hatékonyan dolgozó vállalatokhoz. Érvényben van 
a munkához való jog, s ez azt jelenti, hogy gondoskodni kell az átképzendő, illetve 
átmenetileg munka nélkül levő emberek gondjainak intézményes megoldásáról. 

Az előkészületben levő intézkedések között kiemelkedik a gazdasági társaságokra 
vonatkozó törvényjavaslat. A Központi Bizottság megtárgyalta és elfogadta a törvény 
irányelveit, de a törvénytervezet politikai jelentősége miatt szükségesnek tartotta, hogy 
a pártértekezlet állásfoglalását kérje. 

A készülő gazdasági társasági törvény megőrzi az állami és a szövetkezeti tulajdon 
meghatározó szerepét, de számol azzal a ténnyel, hogy a szocialista társadalom építésé- 
nek hosszú történelmi szakaszában korlátozott mértékben még fennmarad a magántulaj- 
don is, és ezt célszerű törvényben megszabott keretek közt integrálni gazdasági életünk- 
be. Gazdaságunk modernizálása, a szerkezetátalakítás szükségessé teszi azt is, hogy 
ugyancsak törvényes keretek között megfelelő szabályozással igénybe vegyünk külföldi 
működő tőkét mind a szocialista, mind a kapitalista országokból. A törvény a társasági 
formák szabályozásával meg fogja könnyiteni a tőkeáramlást a hatékonyan gazdálkodó 
területekre, s ezáltal segiti kibontakozási programunk végrehajtását. 

Szólni kell arról is, hogy ezek a változások nemcsak a gazdasági tevékenység szervezeti 
formáit gazdagítják. A mennyiségi változásokon túl olyan kérdésekkel is szembe kell 
néznünk, hogy mit kell tekintenünk nem munkával szerzett jövedelemnek, milyen a 
viszonyunk a profithoz, az osztalékhoz vagy éppen a kizsákmányoláshoz. Ezeket a 
kérdéseket elsősorban gyakorlati, tehát politikai s nem ideológiai kérdéseknek kell 
tekintenünk. Szocialista rendszerünk garancia arra, hogy hazánkban a kizsákmányoló 
osztályok uralma soha többé nem térhet vissza. 


Ha több szocializmusról beszélünk, az egyben több kultúrát is jelent. Ha több demokrá- 
ciát mondunk, az egyben magasabb műveltséget is igényel. Az országos pártértekezlet- 
nek nincs módja arra, hogy részleteiben foglalkozzon a művelődésügy, a kulturális élet 
kérdéseivel. Azt javaslom, hogy erősítsük meg azt a régi szocialista sarkigazságot, hogy 
társadalmunk létérdeke a kulturális fejlődés segítése, a tudás anyagi és erkölcsi megbe- 
csülése. 

Megértem, hogy értelmiségi körökben kifogásolják a tudományos és kulturális célokat 
szolgáló anyagi eszközök szűkösségét, nem tudom viszont elfogadni, ha ebben kultúra- 
ellenes politikai tendenciát látnak. A tudományra, a kultúrára fordítható anyagi eszkö- 
zök mennyisége nem politikai koncepciót fejez ki, hanem a szükség diktálta — remélhető- 
leg átmeneti — helyzetből adódik. 

Ezzel összefüggésben több feladat is van. A kormánynak az a feladata, hogy amint 
az ország helyzete lehetővé teszi, növelje a kutatás és a művelődés részesedését a költség- 
vetésből. A tudományos és kulturális élet irányító szervei fokozott figyelmet fordítsanak 
arra, hogy a rendelkezésre álló ma sem csekély összegek az alkotás és a művelődés 
területén a legjobban hasznosuljanak. Értelmiségi barátainktól azt kérjük, hogy kibonta- 
kozási programunk végrehajtásának segítésével járuljanak hozzá a felosztható anyagi 
eszközök bővítéséhez. 

A párt régóta követi azt az elvet, hogy biztosítani kell a tudományos kutatás és a 
művészi alkotás szabadságát. Jogosnak tartja azt a figyelmeztetést, hogy a kulturális 
életben a rosszul értelmezett üzleti szellemre hivatkozva ne engedjük az ízléstelenség 
terjedését a valódi kulturális értékek rovására. A párt számít az alkotókra a közízlés 
fejlesztésében, a közerkölcsöt romboló tevékenység megfékezésében, a szocialista és 
humanista eszmék terjesztésében. Bízik abban, hogy kulturális életünk képviselői a 
maguk eszközeivel is fellépnek az áltudományosság, a látszattevékenység, az erőszak 
kultusza, az ízléstelenség számos formájának terjedése ellen. 

Politikai téren is kedvezőbb feltételeket kell teremteni az alkotó munka számára. 
Jobban kell bízni az alkotó értelmiség politikai felelősségtudatában, nincs szükség gyám- 
kodásra, kicsinyes beavatkozásra, adminisztratív eszközökkel történő direkt irányításra. 

A szocialista haza jövőjéért érzett felelősség lehetővé teszi termékeny partneri kapcsola- 
tok építését politikai intézményeink és a valódi alkotó munkára kész értelmiségiek 
között. A viták az élet természetes velejárói, és sok hasznot hozhatnak, ha félretesszük 
a presztízsszempontokat, s a közös célért dolgozunk. 


A pártértekezlet elsősorban belpolitikai kérdéseket tárgyal, ezért az állásfoglalás-tervezet 
keveset foglalkozik nemzetközi kérdésekkel, de elkerülhetetlen, hogy ezekre is kitérjünk. 
Erre szükség van azért, mert a világban nagy jelentőségű események mennek végbe, s 
munkánk eredménye nagymértékben függ a nemzetközi viszonyok alakulásától. 

Röviden én is utalnék arra, hogy nemzetközi megítélésünk döntően hazai dolgaink 
alakulásától, soros feladataink megoldásától függ. Jelenleg az ország külföldi megítélése 
jó. Ez eddig elért eredményeinken, a szocialista gyakorlatot megújító lépéseinken és 
természetesen pozitívan értékelt nemzetközi tevékenységünkön alapszik. Most, ismerve 
a nehéz feladatokat, amelyek megoldásával küzdünk, a figyelem ismét fokozott mérték- 
ben fordul a Magyar Népköztársaság felé. A közvetlen érdekeltségen túl, azért is megfe- 
lelően kell dolgoznunk, hogy országunk, népünk becsülete növekedjék határainkon 
kívül. 

Napjainkban gyakran és sokféleképpen vitatják a szocializmus mai helyzetét a világ- 
ban. A szocialista fejlődéssel járó konfliktusok láttán egyesek a szocializmus válságáról 
beszélnek, mások pedig nagyon is ósdi, konzervatív, kommunistaellenes nézeteket eleve- 
nítenek fel. Szerintem nem a szocializmus válságának, hanem megújulásának vagyunk 
tanúi. Saját tapasztalatainkból is tudjuk, hogy a társadalom vajúdása kínokkal jár, de 
ezek között a kínok között a jövő szép és egészséges társadalma születik. 

Bár az egyes országok fejlettségi szintje különböző, az egész szocialista világrendszer 
fejlődésének új, magasabb szintjéhez érkezett. A Szovjetunióban és más szocialista 
országokban megindult megújulási folyamatnak óriási a jelentősége, mert mindenekelőtt 
a realitás, a tényleges helyzettel való szembenézés és a nyíltság a fő jellemzője, ami a 
feladatok megoldásának első és elengedhetetlen feltétele. Számunkra, magyar kommu- 
nisták számára ez mindenekelőtt azt jelzi, hogy a szocialista fejlődés fő áramlatában 
haladunk, a magyarországi reformfolyamatok a szocializmus fejlődésének szerves részé- 
vé váltak. 

A nemzetközi helyzet a Szovjetunió és a Varsói Szerződés kezdeményezései nyomán 
kedvező irányban változott. Üdvözöljük a szovjet-amerikai tárgyalásokat, a Washing- 
tonban aláírt megállapodást a közepes és rövidebb hatótávolságú nukleáris eszközök 
felszámolásáról és a tárgyalásokat a stratégiai atomfegyverek 50 százalékos csökkentésé- 
ről. 

A közeli napokban Moszkvában kerül sor egy újabb szovjet-amerikai csúcstalálkozó- 
ra. Népünk a világ minden békeszerető népével együtt bízik benne, hogy a világ sorsának 
alakulására nagy befolyással levő Szovjetunió és az Egyesült Államok vezető államférfiai 
tovább tudnak lépni a megkezdett úton, megvalósítható a kölcsönös és egyenlő biztonság 
a fegyverzet alacsonyabb szintjén, s egy enyhültebb világban biztosítható népünk építő- 
munkájának legfőbb külső feltétele, a béke. 


Tisztelt pártértekezlet! 
Kedves elvtársak! 


Bevezető előadásom végéhez érkeztem. Kérem, hogy a Központi Bizottság által 
beterjesztett állásfoglalás-tervezetet vitassák meg és fogadják el. 

Meggyőződésem, hogy a pártértekezlet eredményesen el fogja végezni feladatát. Erre 
annál is inkább szükség van, mert az országban az utóbbi időben sokan és sokat 
vitatkoztak a helyzet megítéléséről. Amit még vizsgálni kell, azt vizsgálják meg, amit 

tisztázni kell, azt tisztázzák mindenütt, de a meddő filozofálást, a semmin sem segítő 
tétlen sopánkodást abba kell hagyni, mert most már a tetteken a sor. A pártban egységre, 
az országban összefogásra, a politikában kiállásra, a munkában helytállásra van most 
szükség. 

A történelmi tapasztalatok bizonyítják, hogy a párt és a nép közös akarattal a mainál 
sokkal súlyosabb helyzetben, a mostaninál sokkal nehezebb feladatokat is megoldott 
már. Van elég erőnk ahhoz, hogy feladatainkat megoldjuk, és tovább haladjunk előre 
a szocializmus építésének útján. 


Fülöp Erzsébet műve 


BERECZ JÁNOS: 


A pártértekezlet szerkesztőbizottságának 
előterjesztése 


A szerkesztőbizottság megbízatásának eleget téve, befejezte munkáját. Figyelembe vette 
Kádár János elvtárs előadói beszédében, a 49 küldött és az egyik meghívott vendégünk 
felszólalásában elhangzottakat, valamint 231 küldött írásban átadott észrevételeit. 

A küldött elvtársak elé terjesztett állásfoglalás-tervezettel, a párton belül kibontakozó 
minden korábbinál élénkebb vitákkal kísért megújulási folyamat meghatározó jelentősé- 
gű állomásához érkeztünk: a döntéshez. Éppen ezért igazat kell adni Keresztury Dezső 
akadémikusnak, hogy a teljes igazság kimondására kell törekednünk. 

Az önök elé terjesztett állásfoglalás-tervezetbe beépültek a párttagsággal folytatott 
beszélgetések, az ideológiai tézisek, a párt vezető szerepével és a politikai rendszer 
továbbfejlesztésével foglalkozó eszmecserék tapasztalatai is. Joggal állítható, hogy a 
pártértekezlet ezen dokumentuma megfelelő alapokra épít. Ez az alap nem más, mint a 
megújuló párt. 


Pártunk az elmúlt hónapok vitái során alapvetően változott meg. A párttagság a válaszo- 
kat felülről váró, elbizonytalanodó, néha távlatokat is vesztett, a gyakorlatban végrehaj- 
tó szerepre kötelezett emberekből a válaszokat kereső, kritikai álláspontra helyezkedő 
és abból előremutató cselekvési igényeket megfogalmazni képes, a politika alakításában 
tevékeny részvételt igénylő párttá formálódik. Ennek markáns kifejeződése, hogy a 
pártértekezlet résztvevői az útkeresés alkotó igényével kértek szót, vagy ezzel a szándék- 
kal adták be írásban javaslataikat. 

A politika megújítása iránti elkötelezettségüket tükrözte, hogy a tervezethez kapcsoló- 
dó véleményüket többnyire átfogó elgondolások formájában fogalmazták meg. Közel 
600 észrevételt, indítványt kaptunk. Ezt gazdagították az alapszervezetek, kollektívák és 
egyes személyek levélben eljuttatott javaslatai. A Baranya megyei küldöttcsoport közö- 
sen kidolgozott javaslatokat nyújtott át a szerkesztőbizottságnak. 

Sok hozzászóló különböző témakörökben részletes politikai véleményt fejtett ki, 
amelyek szövegszerűen megfogalmazott, konkrét javaslatokat nem tartalmaztak, gondo- 
lataik azonban beépülhettek az állásfoglalás-tervezetbe, így hasznosíthatók a további 
munka során. 

A bizottság nehéz helyzetben volt az állásfoglalás végleges szövegének elkészítésekor, 
mert számos igen értékes javaslatot, észrevételt kellett mérlegelnie, hogy azok beilleszthe- 
tők-e a szövegbe, vagy más módon kezelendők. Felvetettek olyan igényt is, amely 
pártprogram alkotását várta el az állásfoglalástól. Mások a társadalmi élet minden 
területére kiterjedő elemzést és a feladatok részletes kidolgozását hiányolták. A szerkesz- 
tőbizottság azonban úgy ítélte meg, hogy a jelenlegi helyzetben a pártértekezletnek a 
sorsdöntő társadalmi, gazdasági, politikai megújulás feltételeinek kialakítására kell 
összpontosítania. Ehhez pedig a párt és a politikai rendszer megújítása és a gazdasági 
reformfolyamat következetes továbbvitele szükséges. Ezért javasoljuk a küldötteknek, 
fogadják el, hogy a dokumentum e kérdésekre összpontosít, és elsősorban a párt soron 
levő feladatait fogalmazza meg. Ehhez kapcsolódva alakíthatják ki önállóan programjai- 
kat az állami és a társadalmi szervezetek is. 

Néhányan kezdeményezték: értekezletünk döntsön arról, hogy a XIV. kongresszusig 
készüljön el az új pártprogram. Ugy gondoljuk, nem lenne célszerű megkötni a kezét a 
következő kongresszusnak; előre eldönteni feladatait. A pártprogram előkészítésére a 
szükséges elemzéseket azonban el kell végezni. Ezt ajánljuk rögzíteni az állásfoglalásban. 

Számos olyan javaslat érkezett, amely pontosabbá, árnyaltabbá, kifejezőbbé teheti az 
állásfoglalást. Ezek elsősorban a párt belső életének fejlesztésére, a pártdemokrácia 
erősítésére, a tömegszervezetek önállóságának növelésére, a KISZ helyzetére, az oktatás 
és a kultúra feladataira vonatkoznak. 

A vitában egyértelművé vált, hogy a fordulat, a reform, a megújulás sikerre vitelének 
ma kulcskérdése a párt vezető szerepének korszerű értelmezése, belső viszonyainak és 
működésének megújítása. Így például Pataki Attila, Katona István és mások javaslatai 
hozzájárultak a párt belső élete demokratizmusának és annak fejlesztéséhez szükséges 
garanciák erősítéséhez. Igazuk van mindazoknak - mint például Huszti Lászlónénak -, 
aki ebből kiindulva részletesen elemezte az alapszervezetek szerepét a párt belső életének 
megújításában. 

Többen a szervezeti szabályzatot érintő javaslatokat tettek: így például Farkas Kál- 
mánné, Kmetovics Mária, Dévainé Seres Erzsébet, Somogy és Fejér megye küldöttei és 
mások. E javaslatok többsége mérlegelendő a további elemzéseknél. Kérem az értekezlet 
jóváhagyását, hogy a javaslatokat a megválasztandó Központi Bizottságnak rendelkezé- 
sére átadhassuk, hiszen annak feladata azon munkabizottság kiküldése, amely kidolgoz- 
za javaslatait az új szervezeti szabályzatra. Voltak azonban olyan javaslatok is, amelyek 
múltbeli ellentmondásainkat tükrözik, mégsem ajánljuk elfogadásukat. Ilyennek tekint- 
hetők például azok a javaslatok, amelyek szerint közvetlenül a küldöttek válasszák a 
Politikai Bizottságot, a KB Titkárságot, alsóbb szinteken a végrehajtó bizottságot és a 
titkárokat. Ebben az esetben a testületek nem tudnák folyamatosan ellenőrizni a nem 
általuk választott tisztségviselőket, és még jobban megnehezülne a visszahívhatósá- 


guk is. 


A politikai intézményrendszer átfogó reformját sürgette és támogatta a vitában felszóla- 
lók és az írásban leadott hozzászólások többsége. Így például Sipos Géza, Ormos Mária, 
Karvalits Ferenc, Pozsgay Imre, Grósz Károly. Megerősítették az állásfoglalás-tervezet 
ez irányú törekvéseit. A vita tapasztalatai alapján a szerkesztőbizottság szükségesnek 
látja határozottabban megfogalmazni a politikai reformok fő irányát. Nem egyszerűen 
a mai politikai mechanizmus korszerűsítéséről kell beszélnünk, hanem a politikai rend- 
szer belső felépítésének és működésének átfogó megújításáról, reformjáról. 

A megújítás alapvető tartalmát a szocialista pluralizmus működőképes intézmény- 
rendszerének kiépítése képezi. A szocialista pluralizmus az egypártrendszer keretei kő- 
zött, fejlődésünk jelenlegi szakaszában - és ezeket rögziti az új javaslat — a néphatalom 
érvényesülésének és gyakorlásának egyszerre feltétele és eszköze. A néphatalom azt 
jelenti, hogy a szocializmus talaján jelentkező különböző tartalmú politikai érdekek, 
fejlődésünk jelenlegi szakaszában kompromisszumokon nyugvó politikai érdekintegrá- 
ció útján érvényesíthetők. A néphatalom érvényesítése feltételezi, hogy a politikai érde- 
kek pluralizmusa a politikai intézményrendszerben is megjelenjen. Ha nincsenek meg a 
politikai érdekek kifejeződési lehetőségei és nincsenek meg a társadalmi partneri viSZO- 
nyon nyugvó egyeztetési eljárások, nem érvényesülhet torzulás nélkül a hatalom népi 
jellege sem. 

Amikor néhányan - mint például Menyhárt Lajos, Pataki Attila és mások -., a 
munkásosztály vezető szerepének egyértelműbb megfogalmazását igénylik, akkor igazuk 
van abban, hogy a hatalom népi jellegének erősítése nem csorbíthatja a munkásosztály 
érdekeinek érvényesítését. Ezzel egyidejűleg rá kell azonban mutatnunk, hogy a szocializ- 


BERECZ JÁNOS 15 


mus gazdasági, tulajdon- és érdekviszonyai hazánkban is összetettebbek, sokszínűbbek, 
mint amit le tud fedni az elmúlt évtizedekben kialakult politikai intézményrendszer. 

Mára elodázhatatlan feladattá vált a politikai berendezkedés szerkezeti átrendezése. 
Reformokkal kell módosítani a politikai hatalmat megvalósító mechanizmust. Az átala- 
kitás iránya a párt vezető szerepére épülő, törvénybe foglalt munkamegosztáson nyugvó, 
több döntési centrumú politikai rendszer kiépítése. 

Az átdolgozott állásfoglalás-tervezet a politikai intézményrendszer szükséges átalakí- 
tásának fő irányait jelöli ki. Kétségtelen, hogy nem határozhatja meg részletesen a 
feladatokat. Véleményünk szerint az ez irányú igények teljesítése meghaladja a pártérte- 
kezlet lehetőségeit és a dokumentum kereteit. A politikai intézményrendszer megújítása 
a magyar társadalom szerves fejlődésének eredménye lehet, nem követhetjük el a régi 
hibát, nem húzhatunk elméleti sémát a valóságra. 

A miniszterelnök elvileg felvázolta, miként működhet a kormány önállóan a párt által 
megfogalmazott politikai fővonal erőterében. Ennek gyakorlati kidolgozása még előt- 
tünk van. A szocialista politikai rendszer demokratikus intézményeinek kiépítése, meg- 
erősítése, nagyszabású és átfogó jogszabályalkotó tevékenységet igényel. Ezek olyan 
természetű gyakorlati politikai feladatok, amelyekhez az állásfoglalásnak a főbb elvi 
irányokat kell megjelölnie, s ezek a dokumentumban, a szerkesztőbizottság szerint, meg 
15 fogalmazódnak. 


A szocialista építés gyakorlatának megújításakor meg kell őriznünk mindazokat az 
elemeket, amelyek tartósnak bizonyultak. Mint ahogy Panker Mihály is hangsúlyozta, 
a szocializmusnak vannak valós, változatlanul érvényes alapelemei, amelyekre a társa- 
dalmi szükségleteket minden eddiginél következetesebben szolgáló, hatékony és demok- 
ratikus társadalomépítési gyakorlat szilárdan támaszkodhat. 

A továbblépés feladatai csakis a szocializmus mindenkori jelenének meghaladási 
lehetőségeiből és szükségleteiből, a haladás irányába tett lépésekből összegeződhetnek. 
Napjainkban e szükségletek a szocializmus történelmileg kialakult felfogásának radikális 
megújítását tették halaszthatatlanná. Teljesítményorientált, az értékalkotó emberi tevé- 
kenységet a kultúrában, a gazdaságban, a köznapi életben egyaránt előtérbe állító, 
hatékony, demokratikus és működőképes szocialista társadalomépítésben vagyunk érde- 
keltek. 

Az útkeresés együtt jár azzal, hogy az új jelenségek megközelítésében, értelmezésében 
alternatív, egymástól eltérő, többféle válasz születhet. Pártértekezletünk is bizonyság 
arra, hogy az útkeresés nehézségei nem téríthetnek el bennünket a társadalomépítés 
gyakorlatának megújítására irányuló szándékunktól, és csakis vitákban alakulhat ki a 
reformok fő iránya. 


Antalóczy Albert, Dudla József, Farkas Kálmánné és mások hangsúlyozták a társada- 
lom tudatfolyamatainak, a közgondolkodás és ideológiánk megújításának szükségessé- 
gét. Nemcsak a vitákban tett észrevételek ösztönöznek a politikai ideológia szerepének 
po gONdOláSátá hanem a radikálisan megváltozott társadalmi, politikai és gazdasági 

elyzet is. j 

Tudatában vagyunk annak, hogy az ideológia nem vállalkozhat a jövőben elérni 
kívánt társadalmi állapotok és folyamatok részletekbe menő leírására, a társadalmi és 
politikai élet minden jelenségének magyarázatára. De segíthet és segítenie is kell abban, 
hogy megújulási törekvéseink történelmi léptékűek lehessenek. Az állásfoglalás-tervezet- 
ben foglaltakkal összhangban az ideológia feladata tehát az, hogy értelmezze a szocialis- 

ta társadalom viszonyait, működési folyamatait, tárja fel a fejlődésben megnyilvánuló 
ellentmondások természetét és kritikailag értékelje azokat, legyen elgondolása azok 
feloldására, de a feloldás minden esetben a politikai vezetés feladata. 

A politikai ideológia csak akkor hathat ösztönzően a társadalmi folyamatokra és a 
politikai cselekvésre, ha a mozgalom valóságos érdekeihez igazodik. A társadalmat és 
a politikai döntéseket orientáló szerepe akkor valósul meg, ha körülhatárolja az útvá- 
lasztás kereteit, de nem írja elő a fejlődés menetének minden lépését. Egyetértünk 
Németh Miklós elvtárssal, miszerint a valóság változásaira érzékenyen reagáló, előítéle- 
tektől mentes gondolkodás jelentheti számunkra a szükséges hajtóerőt. Az ilyen gondol- 
kodás meggyökerezésének és érvényesülésének elengedhetetlen feltétele a különböző 
választási lehetőségeket tükröző vélemények nyilvános megfogalmazása és vitákban való 
szembesülése. Most mégsem javasoljuk az ideológiai kérdések terének bővítését a doku- 
mentumban. Kérjük azonban a pártértekezletet, bizza meg a Központi Bizottságot, hogy 
ösztönözzön a szocialista fejlődés legfőbb ideológiai kérdéseiben a politikai gondolkodás 
fő irányait megjelölő állásfoglalás kialakítására. 


A szerkesztőbizottság egyetért Hámori Csaba elvtárssal abban, hogy az ifjúság helyzeté- 
nek kérdései nem jelennek meg valóságos politikai súlyuknak megfelelően az állásfogla- 
lásban. Társadalompolitikai, ifjúságpolitikai gyakorlatunk megújítására van szükség 
ahhoz, hogy az ifjúság helyzetében meglevő mai feszültségek egy része megoldódjék. 
A gazdaság hatékonyságában elérendő fordulat teremtheti meg az ifjúságpárti reformfo- 
lyamatok kibontakozásának alapelemeit. Mégis azt javasoljuk, hogy az ifjúság helyzeté- 
vel való foglalkozást ne a dokumentumban elfoglalt terjedelmével mérjük. Most olyan 
politikai program alapjait kell megfogalmaznunk, amely az ifjúság számára is vonzó 
jövőt jelenthet. Ennek fő elemeit — véleményünk szerint -— az állásfoglalás tartalmazza. 

Meg kell értenünk Fejesné Jenei Csillát és a vele egyetértőket, hogy ma nem könnyű 
párttag fiatalnak lenni, s ebben nem jelenthet számukra vigaszt, hogy ma az idősebb 
párttagok helyzete sem könnyebb. Offenzív fellépésükhöz érvet, támaszt csak reális 
programunk, szavaink és tetteink egysége, a politikába való folyamatos beavatottságuk, 
aktív részvételük jelenthet. 

Barta György, Tényi Jenő, Kovács András és mások felszólalásukban jogosan észrevé- 
telezték az olyan területek nehezebb helyzetét, mint a tudományos kutatás, a művelődés, 
az egészségügy. Támogatva az állásfoglalás-tervezet megállapításait, javasoljuk, hogy e 
területek halaszthatatlan fejlesztésének konkrét mértékét és technikáját a költségvetési 
reform keretében dolgozzák ki az érintett területek képviselőinek bevonásával. 

A vitában számos hozzászóló foglalkozott a gazdaság problémáival, de nem kérdőjelez- 
ték meg az állásfoglalás megállapításait. Ezért jelentésünkben nem foglalkozunk részke- 
tesebben e kérdésekkel. Az állásfoglalás-tervezet gazdaságra vonatkozó része a szocialis- 
ta árutermelés törvényszerűségeiből indul ki. A vitában megerősítést nyert, hogy a 
legfontosabb feladatunk a Központi Bizottság 1987. július 2-án elfogadott kibontakozá- 
si, valamint a Minisztertanács parlament által jóváhagyott stabilizációs munkaprogram- 
jának végrehajtása, s ezekkel összhangban van a dokumentum vonatkozó része. Köszön- 
jük Gráf József fejtegetését és Szász Katalin írásban leadott véleményét arról, hogy a 
társasági törvény szükséges, de ideológiai összefüggéseivel komolyan kell foglalkoznunk 
a következő időszakban. 


A bizottság gondos és körültekintő mérlegelés alapján nem tudta beépíteni azokat a 
javaslatokat, amelyek részletproblémákat vetettek fel, vagy olyan intézményekre vonat- 

koztak, amelyekre az MSZMP nem hozhat határozatot. Válogatásunk alapját követke- 
zetesen a megújulás igénye képezte. A szerkesztőbizottság mérlegelte Schmidt Ernő és 
mások javaslatát, hogy a pártértekezlet felhívással forduljon a magyar néphez. Ugy 
itéljük meg, hogy nincs olyan különleges helyzet, amely külön felhívás közzétételét tenné 
indokolttá. Az állásfoglalás-tervezet tartalmazza azokat a fő irányokat, amelyekben 
megújuló politikánk gyakorlati cselekvésre mozgósíthat. A propagandában azonban 
érdemes ezekre hangsúlyosan felhívni a figyelmet, és fogadjuk el, hogy a befejező rész 
felhívást is jelent a magyar közvéleményhez. 

Való igaz, hogy elsősorban a kimondott szó befolyásolja az értekezlet hangulatát, 
mégis mindnyájunknak tudomásul kellett venni, hogy valamennyi szólásra jelentkezett 
elvtársunknak nem juthatott idő. Ezzel együtt biztosíthatom a pártértekezletet, hogy az 
írásban leadott véleményeket is komolyan tanulmányoztuk, a szerkesztőbizottság figye- 
lembe vette az állásfoglalás-tervezet módosításánál a bennük levő értékeket. Javasoljuk, 
hogy - Kádár elvtárs zárószavaival egyetértésben - azoknak a teljes névsorát, akik nem 
jutottak szóhoz, de írásban leadták véleményüket, jelentesse meg a Népszabadság. Az 
illetékesség szerint, a pártszervezetekre bízzuk annak eldöntését, hogy a megyei, a városi, 
az üzemi lapokban közöljék küldötteik felszólalását. A pártértekezlet jegyzőkönyvéhez 
csatoljuk az írásban benyújtott hozzászólásokat, illetve kérjük, hogy a Társadalmi 
Szemle és a Pártélet is tematikusan dolgozza fel azok mondanivalóját. 

Kádár elvtárs is szólt zárszavában arról, hogy számos olyan javaslat érkezett, amely 
konkrét feladatokat tartalmaz az elkövetkezendő rövid távú időszakra. A szerkesztő- 
bizottság munkacsoportja feldolgozta ezeket a javaslatokat és indokoltnak látja, hogy 
részletes munkaterv készüljön az állásfoglalásban megjelölt feladatokról is. Ezért kéri a 
küldötteket, hogy bízzák meg a megválasztandó Központi Bizottságot, mérlegelje egy 
munkaterv összeállítását az állásfoglalás teljesítésére, illetve mérlegelje azokat a konkrét, 
az állásfoglalásba nem belefoglalt javaslatokat, amelyek rendelkezésünkre állnak, hogy 
azok szintén a munkaterv részei legyenek. A teljes nyiltság jegyében én el tudom képzelni, 
hogy a Központi Bizottság majd úgy dönt, hogy közzé is teszi ezt a munkatervet. 
Javasoljuk, hogy a pártértekezlet ezzel bízza meg az új, a megválasztandó Központi 
Bizottságot. Az egyes intézményekre, szervezetekre vonatkozó feladatok megjelölését 
ajánljuk továbbítani a címzetteknek, az érintetteknek. 


Pártunk megújulásának aligha túlértékelhető bizonysága, hogy az értekezlet a felelősség 
eszméjét nemcsak a múltat illetően, hanem alapvetően a jelen és a jövő meghatározó 
fontosságú politikai elgondolásaiban vetette fel. Ezzel az értekezlet erkölcsi, politikai és 
történelmi elkötelezettségéről tett tanúságot. Mindez megmutatkozott az alkotó kritiká- 
ban, a haladásunkat akadályozó tényezők felszámolásának igényében, a fordulat követe- 
lésének és kivívásának eltökéltségében. Ez azt mutatja, hogy a párt tagságának felfogásá- 
ban a politika formálásában való részvétel és a felelősség vállalása ilyen módon kapcso- 
lódhat össze. 

A mögöttünk levő vitákból, a különböző véleményekben megmutatkozó azonossá- 
gokból, a megújulást kikényszerítő törekvésekből, az állásfoglalás-tervezet önök által 
módositott és remélhetőleg megerősített és határozattá emelt dokumentumából kirajzo- 
lódnak politikai vonalunk fő elvei és irányai. Ennek célja és tartalma a szükséges 
fordulat, reform és megújulás követelménye, vagyis az, hogy a társadalmi élet minden 
területén, ahol szükséges, radikálisan felgyorsítsuk a reformfolyamatot. Összehangoltan, 
határozottan folytassuk a gazdasági és politikai intézményrendszer működésének és 
ideológiánknak a megújítását, segítsük a társadalom alkotóerejének kibontakozását. 
Mindezt annak érdekében tegyük, hogy hazánkban eredményesen folytatódjék a szocia- 
izmus építése. 

Úgy gondolom, kijelenthetjük: ebben és ezen ügy iránti elkötelezettségünkben egység 
van, stratégiai kérdésekben egységesek vagyunk. Ez egyúttal minőségileg új, mindig a 
vitákban megszilárduló egység. 

Látnunk kell azonban, hogy ez az egység egyelőre csak új kiindulópontot teremtett. 
Ahhoz, hogy képesek legyünk végigmenni a most kijelölt úton, meg kell tudnunk felelni 
annak az igénynek, amelyet Kádár János elvtárs az előadói beszédben ekképpen fogal- 
mazott meg: , A pártban egységre, az országban összefogásra, a politikában kiállásra, 
a munkában helytállásra van most szükség." Fogadjuk el ezt a gondolatot, mint a felelős 
politikusi élet bölcsességének összegzését. Meggyőződésem, mindnyájunk gondolatait és 
érzéseit fejezem ki, hogy Kádár János elvtárs tapasztalatai ezután is nélkülözhetetlenek 
pártunk számára. 

Nincs is más választásunk, hiszen haladnunk kell a magunk választotta úton, és tettek 
sorozatával kell elérnünk, hogy dolgaink jobbra forduljanak, a társadalom és az állam- 
polgár egyaránt céljához közeledjen, vagyis az ország boldoguljon. Ez az egység fennma- 
radásának próbaköve és záloga. Ehhez járulhat hozzá a pártértekezlet az állásfoglalás 
elfogadásával. 

A szerkesztőbizottság nevében javaslom és kérem a küldött elvtársakat, döntéseikkel 
emeljék kötelezően végrehajtandó dokumentummá a párt feladatairól, a politikai intéz- 
ményrendszer fejlesztéséről alkotott állásfoglalást. 


Pannonhalmi Zsuzsa 
fali plasztikája 


A MAGYAR SZOCIALISTA MUNKÁSPÁRT 
ORSZÁGOS ÉRTEKEZLETÉNEK 
ÁLLÁSFOGLALÁSA 

A PÁRT FELADATAIRÓL, 

A POLITIKAI INTÉZMÉNYRENDSZER 
FEJLESZTÉSÉRŐL 


A Magyar Szocialista Munkáspárt 1985 márciusában tartott XIII. kongresszusa úgy 
határozott, hogy a szocialista rendszer erőforrásainak jobb hasznosításával, a népgazda- 
ság teljesítőképességének növelésével teremtsük meg a gazdasági egyensúly javításának, 
az életszínvonal érzékelhető emelésének feltételeit; a tudomány, a kultúra és a művelődés 
fellendítésével segítsük a társadalom alkotóképességének kibontakozását; demokratikus 
intézményeink fejlesztésével erősítsük a nemzeti egységet. 

A kongresszuson elfogadott helyzetértékelés, valamint az ennek alapján kitűzött 
gazdaságpolitikai és életszínvonal-fejlesztési célok nem bizonyultak megalapozottnak. 
A hetedik ötéves tervben több cél kapott egyidejűleg elsőbbséget, mint amennyi reálisan 
megvalósítható. Gazdasági helyzetünk nem javult, nőtt az ország konvertibilis valutában 
fennálló adóssága, erősödött az infláció, növekedtek a lakosság terhei, csökkent az 
életszínvonal. 

Ezt a helyzetet részben tőlünk független tényezők, nagyrészt azonban belső okok, 
tevékenységünk fogyatékosságai idézték elő. 

A világgazdaságban végbement, máig is tartó átrendeződésnek a magyar gazdaságra 
gyakorolt hatását a Központi Bizottság és a kormány tévesen ítélte meg, ezért gazdaság- 
politikai reagálása sem volt megfelelő. Nem vállaltuk, elkerülhetőnek véltük a gazdaság- 
talan termelés visszaszorításával, a támogatások leépítésével mindenképpen együtt járó 
konfliktusokat. Az elosztás nem a ténylegesen megtermelt jövedelemhez igazodott. 
Mindez a külső és a belső egyensúly további romlását okozta, növekvő eladósodáshoz 
vezetett. 

Világossá vált, hogy tartós eredményeket a magyar gazdaság csak akkor érhet el, ha 
folytatódik a megkezdett reform, kialakul a szocialista árutermelő gazdaság — fejlettsé- 
günknek és adottságainknak megfelelő — működési és irányítási rendszere. Megnehezítet- 
te ennek megvalósítását, hogy a gazdaságban megkezdett reform nem terjedt ki kellő 
időben a társadalmi élet más területeire. A gazdaságban kiéleződött ellentmondások 
részben okozói, részben következményei a társadalmi viszonyokban, a politikai intéz- 
ményrendszer működésében mutatkozó zavaroknak. A gazdasági fejlődést fékezik olyan 
társadalmi körülmények is, mint az iskolázottság, a szaktudás, a műveltség szintjének 
elmaradása a kor követelményeitől. A lakosság - különösen a munkaképesek - számá- 
nak csökkenése, nem kielégítő egészségi állapota kedvezőtlenül befolyásolja a társada- 
lom teljesítőképességét. 

A közvélemény ezeket az ellentmondásokat tükrözi, a lakosság növekvő elégedetlensé- 
get tanúsít a gazdasági és társadalmi fejlődés megtorpanása, a nehézségek megszaporo- 
dása miatt. Romlott a közhangulat, csökkent a párt és a vezetők iránti bizalom. A reális 
helyzetértékelés, a cselekvőkészség mellett van pesszimizmus, kiábrándultság, és teret 
nyernek megalapozatlan, irreális elgondolások. 

A kialakult helyzetért felelősség terheli a Központi Bizottságot és végrehajtó szerveit, 
továbbá a kormányt és intézményeit is. A döntések egy része nem volt megalapozott, 
több fontos kérdésben nem tudtak érvényt szerezni a határozatoknak. A párt-, az állami 

szervek és a társadalmi szervezetek gyakorlata és munkastílusa nem a követelményeknek 
megfelelően változott. 

A Központi Bizottság 1986. novemberi határozatában kimondta: fordulatra van 
szükség. Ezt követően — a pártaktiíva, a tudományos intézmények és a társadalmi 
szervezetek javaslatait figyelembe véve — 1987 júliusában kidolgozta a gazdasági-társa- 
dalmi kibontakozás programját. 

Ennek alapján a kormány stabilizációs munkaprogramot készített, amelyet az Or- 
szággyűlés jóváhagyott. Elkezdődött a kormányzati munka megújulása. A gazdaságban 
kisebb mértékű javulás jelei mutatkoznak, a szükséges fordulat azonban még nem 
következett be; feltételei csak hosszabb idő alatt teremthetők meg. 

Előrehaladásunk, a nemzet boldogulása azt követeli, hogy a társadalmi élet minden 
területén fordulatot hajtsunk végre: felgyorsítsuk a reformfolyamatokat, összehangoltan 
folytassuk a gazdaság és a politikai intézményrendszer működésének megújítását, segit- 
sük a társadalom alkotóképességének kibontakoztatását. 

A gazdálkodás, a szocialista demokrácia fejlesztésével érhető el, hogy teljesüljön a 
társadalom jogos igénye: maradjon fenn a létbiztonság, a jövedelmek a teljesítmények 
szerint alakuljanak, csökkenjen az infláció, könnyebbé váljon a fiatalok pályakezdése, 
a gyermekek eltartása és nevelése, általánossá váljon a gondoskodás az idősekről, az 
önhibájukon kívül nehéz helyzetbe kerülő emberekről. Ezáltal tehetünk eleget minden- 
kori kötelezettségünknek, hogy megőrizzük és gyarapítsuk a nemzet kulturális értékeit, 
erősítsük a társadalmi szolidaritást, magasabbra emeljük a társadalom erkölcsi színvo- 
nalát. 

Céljaink elérésének legfőbb biztosítéka a szocialista társadalmi rendszer, amelynek 
alapja a munkásosztály vezetésével, a munkás-paraszt szövetség erejével, az értelmiség 
támogatásával kiépített népi hatalom, a termelőeszközök meghatározó részének társa- 
dalmi tulajdona, a marxista-leninista párt vezető szerepe, társadalmunk alapintézmé- 
nyeinek megerősítése és fejlesztése. A kommunistáknak és a szocializmus párton kívüli 
híveinek részvétele a politika alakításában, a vezető testületek személyi összetételének 
megújulása, a politikai intézményrendszer korszerűsítése, a politika nyíltsága és nyilvá- 
nossága teszi visszafordíthatatlanná társadalmi és gazdasági életünk reformjának folya- 
matát. 

A pártértekezlet szükségesnek tartja, hogy a Központi Bizottság alakítson munkabi- 
zottságot, amely elvégzi a helyzet mélyebb elemzését, az okok feltárását, s a közelmúlt- 
ban folytatott viták tapasztalatait is hasznosítva felvázolja a szocializmus építésének 
távlati programját. Ennek keretében vizsgálni kell egy új programnyilatkozat elkészítésé- 
nek a szükségességét. 


1. A Magyar Szocialista Munkáspárt országos értekezlete szükségesnek tartja a társadal- 
mi és gazdasági reformfolyamat összehangolt folytatását és meggyorsítását. Mivel az 
MSZMEP a történelmileg kialakult egypártrendszer körülményei között tölti be vezető 
szerepét, így az átfogó reform folytatásának kiindulópontja a párt működésének megúji- 
tása. 

a) A párt erősítse tevékenységének politikai jellegét. A politika kidolgozása során 
támaszkodjon jobban a tudomány eredményeire, a gyakorlati tapasztalatokra. Javítsa 
a párthatározatok politikai előkészítését és a döntések után a meggyőző, szervező és 
ellenőrző munkát. 

A párt összpontosítsa tevékenységét a társadalmi viszonyok fejlesztésére, a szocialista 
rendszer védelmét és a törvényességet szolgáló alapelvek meghatározására, a népgazda- 
ság fejlesztési irányainak kijelölésére, a társadalom szellemi, ideológiai életének befolyá- 
solására, erkölcsi állapotának javítására, külpolitikai elveink és céljaink kialakítására. 

a nemzetközi kapcsolatok fejlesztésére. Ne vállalja át az állam és a társadalmi szervezetek 
feladatkörét, hanem a törvényes keretek között, tagjainak, szervezeteinek és testületeinek 
tevékenysége révén, széles körű támogatás megszerzésére törekedve, elvi, politikai irány- 
mutatással érvényesítse vezető szerepét. 

b) A párt a demokratikus centralizmus elve alapján épül fel és müködik. A jelenlegi 
helyzetben a fő feladat a pártdemokrácia erősítése, minél teljesebb kibontakoztatása. 

A kongresszusok között a Központi Bizottság dönt a párt egészét érintő ügyekről, 
állást foglal a társadalmat és a gazdaságot érintő kérdésekben. A nagy horderejű ügyek- 
ben a Központi Bizottság előzetesen lefolytatott, az egész tagságra kiterjedő pártvita 
alapján döntsön, a fontosabb javaslatokat pedig a területi, intézményi, üzemi pártbizott- 
ságok előzetesen véleményezzék. 

A Központi Bizottság és szükség szerint a területi pártszervek mellett működtethetők 
tanácsadó testületek a döntések, állásfoglalások sokoldalú megalapozása céljából. 

A központi irányítás javításával egyidejűleg biztosítani kell a területi és munkahelyi 
pártszervek, alapszervezetek, a párttagok részvételét a politika alakításában, növelni 
önállóságukat és felelősségüket a párt politikájának képviseletében, a politikai tevékeny- 
ség megszervezésében és ellenőrzésében. 

A párt alapszervezeteinek, szerveinek joguk és kötelességük, hogy kezdeményezzék a 
felsőbb pártszerveknél az általuk szükségesnek tartott kérdések megtárgyalását, illetve 
vitára bocsátását. A felsőbb pártszerv testületi ülésén köteles a javaslatokat mérlegelni. 
A döntésről, annak indokairól a kezdeményező pártszervezet kapjon tájékoztatást. Az 
alapszervezetek hatáskörét úgy kell bővíteni, hogy az összhangban legyen a működési 
területükön levő állami szervek, vállalatok, intézmények önállóságával. Kapják meg a 
munkájukhoz szükséges információkat. Erősödjön az élőszó szerepe, az emberi, elvtársi 
kapcsolat. 

A pártmunka megújulásának fontos eleme a döntési rendszer módosítása, a döntési 
folyamat gyorsítása. A politikai döntések előkészítésekor a vezető testületek mérlegeljék 
a társadalmi szervezetek, az érdekképviseleti szervek, a nyilvános fórumok véleményét 
és javaslatait. Lehetőleg több változatot tartalmazó tervezetek készüljenek, figyelemmel 
a társadalmi összefüggésekre és hatásokra. A döntésre hivatott pártszerv ülésén ismertes- 
sék a javasolttól eltérő elgondolásokat is, és a testület foglaljon állást azokról. 

A pártban a kollektív vezetés elve érvényesül. A döntésekben és azok végrehajtásában 
részt vevők személyes politikai felelősséggel tartoznak. A végrehajtás ellenőrzése a 
pártmunka minden szintjén rendszeressé. Terjedjen ki arra js, hogy a gyakorlat 
igazolja-e a politika és az egyes határozatok helyességét. Az ellenőrzés tapasztalatait 
hozzák nyilvánosságra, kitérve szükség szerint a döntés-előkészítők, a döntéshozók és 
a végrehajtásban részt vevők személyes felelősségére is. 

A pártdemokrácia fejlesztése indokolja a párton belüli választási rendszer módosítá- 
sát. Lehetővé kell tenni, hogy az irányító testületek tagjainak meghatározott hányadát 
az alapszervezetek, illetve az alsóbb szintű pártszervek közvetlenül választhassák, s ha 
munkájukkal, magatartásukkal elégedetlenek, őket visszahívhassák. A választások min- 
den szinten titkosak legyenek. Mindenütt, ahol igénylik, több személyt kell jelölni. 
A pártértekezletek küldötteinek és a testületek tagjainak megválasztásában ne statiszti- 
kai szempontok érvényesüljenek. Az irányító pártbizottságok ne befolyásolják az alap- 
szervezeti vezetőségek és tisztségviselők, a közbenső párttestületek választását. 

A párt új választási rendjét 1988-tól folyamatosan be kell vezetni. 

Az irányítást mindenütt a választott testület, az alapszervezetekben a taggyűlés gyako- 
rolja. Az apparátusok feladata, hogy a testületek útmutatása szerint szervezzék és 
segítsék a döntések előkészítését, a határozatok megismertetését, alkalmazását, megvaló- 
sitását, a tapasztalatok összegezését. A választott testületek irányításával működő appa- 
rátusok szakmai összetétele és szervezete, tagjainak felkészültsége a pártszervek módosu- 
ló feladatkörének megfelelően alakuljon. 

c) A párt eszmei, politikai, szervezeti és cselekvési egységét folyamatosan újra kell 
teremteni. A kommunisták minden fórumon nyiltan és felelősségtudattal mondjanak 
véleményt, kételyeiket pedig a párt fórumain vessék fel. Mind az alapszervezetekben, 
mind az irányító testületekben általánossá kell tenni a tárgyszerű és türelmes politikai 
vitát, amelyben az érveknek és nem a beosztásnak van szerepe. 

A párt tagjai kötelesek a párt testületeinek álláspontját nyilvánosan képviselni. A ve- 
zetők ebben is mutassanak példát. A párttagok az illetékes pártfórumokon kívül nem 
nyilatkozhatnak az elfogadott határozatoktól eltérő szellemben; különvéleményük tá- 
mogatására frakciókat nem szervezhetnek. A véleményükkel kisebbségben maradottak 
álláspontjukat a pártszervek tanácskozásain, a párt elméleti fórumain kifejthetik, illetve 
joguk van ahhoz, hogy saját alapszervezetükhöz, testületükhöz vagy felsőbb pártszerv- 
hez forduljanak a vitatott ügy újratárgyalása érdekében. Amíg azonban a határozat 
érvényben van, kötelesek magukat ahhoz tartani, illetve azt végrehajtani. A párttagok 
döntés előtt, illetve döntés hiányában képviselhetik saját álláspontjukat. 

A cselekvési egység erősítése céljából olyan gyakorlatra és tájékoztatási rendszerre van 
szükség, amely a párttagokkal folyamatosan megisrnerteti a döntések, határozatok 
indokait és a feladatokat. A tájékoztatás terjedjen ki a döntések előkészítése során 
felmerült változatokra is. 

A párt tagjait folyamatosan tájékoztatni kell a Központi Bizottság és végrehajtó 
szervei, valamint a Központi Ellenőrző Bizottság munkájáról és határozatairól. A Köz- 
ponti Bizottság tagjai, a párt minden szintű választott és kinevezett tisztségviselői gyak- 
rabban találkozzanak az alapszervezetekkel, legyen közvetlen és kötetlen a vezetők és 
a tagság kapcsolata. 

d) A párt vezető szerepének érvényesítésében meghatározó jelentősége van a káder- 
munkának. A párt káderpolitikai elveinek érvényt kell szerezni. A pártszervek a válasz- 
tók véleményét mérlegelve tegyenek javaslatokat a politikailag fontos vezető tisztségek 
betöltésére. Lépjenek fel a választások és a kinevezések tisztaságáért, törvényességéért, 
a protekció, az elvtelen összefonódás ellen. A jelöltek megítélésének fő mércéje az 
alkalmasság, a hivatalban levő vezetők esetében teljesítményük, munkájuk eredményes- 
sége és emberi tisztességük legyen. Az erkölcsi normák megtartását, a közélet tisztaságá- 
nak védelmét minden vezetőtől, minden párttagtól szigorúan meg kell követelni. 

Bővüljön a pályázat útján és a meghatározott időtartamú megbízatással betölthető 
funkciók köre. A politikai és a társadalmi élet minden területén lényegesen nagyobb 
számban jelöljenek tehetséges fiatal embereket vezető tisztségekre. Csökkenjen a párt-, 
az állami szervek és a társadalmi szervezetek vezető testületeiben a kölcsönös képviselet. 
Folytatódjon a káderhatáskörök decentralizálása, csökkenjen a felettes pártszervek 
hatáskörébe tartozó párt-, gazdasági és társadalmi tisztségek száma. 

A Politikai Bizottság és a Titkárság tagjai, a Központi Ellenőrző Bizottság elnöke és 
titkára, a budapesti, a megyei, a megyei jogú, a városi és a budapesti kerületi pártbizott- 
ságok titkárai — ha munkájuk alapján erre alkalmasak — ugyanarra a tisztségre legfeljebb 
két ciklusra választhatók meg. A Központi Bizottság ezt az elvet érvényesíti osztályveze- 
tőinek kinevezésénél is. Gondoskodni kell a tisztségükből távozó vezetők megfelelő 
elhelyezéséről. 

A párt belső működésében bekövetkezett, valamint a tervezett változások új szervezeti 
szabályzat kidolgozását indokolják. A Központi Bizottság e célból hozzon létre munka- 
bizottságot, amely javaslatát terjessze a XIV. kongresszus elé. 

e) A szocializmus építésének nélkülözhetetlen feltétele a szövetségi politika következe- 
tes folytatása és megújítása. 

A társadalom osztály- és rétegviszonyainak átalakulásával, a párt politikájának gazda- 
godásával a szocializmus építésének kiteljesedésével az MSZMP a nép pártjává válik. 
Továbbra is legfontosabb feladatának tartja a munkásosztály történelmi céljainak meg- 
valósítását, amelyek nemzeti érdekeket fejeznek ki. A munkások és parasztok szövetségé- 

nek jól bevált hagyományait folytatja és alkalmazza a jelenlegi viszonyokra, épít és 
számít az értelmiség, valamint az ifjúság támogatására és cselekvő részvételére. Fontos 
feladatának tartja a különböző világnézetű embereknek, a nemzet alkotó erőinek össze- 
fogását. 

Együttműködünk mindazokkal a más felfogású, más világnézetű állampolgárokkal, 
akik tevékenyen dolgoznak szocialista hazánk javára, tiszteletben tartják alkotmányos 
rendünket és nemzetközi kötelezettségeinket. 

Meggyőződéssel hirdetjük a párt álláspontját, de figyelembe vesszük az attól eltérő 
nézeteket. Előrehaladásunk fontos hajtóerejének tekintjük az építő szándékú bírálato- 
kat, javaslatokat. A különböző elgondolásokat tartalmuk szerint ítéljük meg. A párt 
szervei, a néphatalom intézményei és a társadalmi szervezetek testületei vizsgálják meg 
a sajátjuktól eltérő elgondolásokat is, gazdagítsák programjaikat a hasznosítható javas- 
latokkal, de nyiltan, érvelve határolják el magukat attól, ami nem egyeztethető össze 
szocialista elveinkkel és nemzeti érdekeinkkel. 

f) A magyar nép döntő többsége a szocializmusban látja a nemzet jövőjét, cselekvően 
részt kíván venni a munkában. A közgondolkodásban ugyanakkor teret nyertek polgári, 
valamint szocializmusellenes nézetek, terjed a politikai, világnézeti közömbösség. 

Az előttünk álló feladatok megoldása igényli az ideológiai munka folyamatos megújí- 
tását, a marxista gondolkodás élénkítését. Az elméleti alkotóműhelyek, a tudományos 
kutatók elemezzék a gazdasági, társadalmi folyamatokat, tárják fel a kedvezőtlen jelen- 
ségek, tendenciák okait, mélyebb gyökereit, kísérjék figyelemmel a szocialista fejlődés 
hazai és nemzetközi tapasztalatait, és vonják le az általánosítható elvi következtetéseket. 
Intenzívebb ideológiai, tudatformáló munkával segítsük a társadalmi fejlődés új jelensé- 
geinek felismerését és megértését, a valóság által igazolt értékrend kialakítását. 

A pártszervek és -szervezetek rendszeresen tűzzék napirendre a párttagságot foglalkoz- 
tató kérdéseket, és adjanak választ azokra. Segítsék elő a szocializmus fejlődését szolgáló 
új gondolatok befogadását. 

A párt szervezetei, intézményei és tagjai érvekkel lépjenek fel a túlzó és a konzervatív, 
a szocialista reformok szükségességét tagadó, illetve az elveinket és politikánkat bármely 
oldalról támadó, eltorzító nézetekkel szemben. Mutassák be a szocializmussal szemben- 
álló eszmék és törekvések valóságos természetét. Ösztönözzük a szocializmus melletti 
kiállást, tegyük elmélyültebbé a tudományosan megalapozott, reális nemzeti önismere- 
tet, erősítsük a nemzeti érzést és önbecsülést. 

A szocializmus befogadja, őrzi és gazdagítja az emberiség értékeit. A párt feladatának 
tekinti a történelmi örökség ápolását, a nemzeti öntudat, a magyarsághoz való kötődés, 
a cselekvésre kész hazaszeretet és az internacionalista gondolkodás, a népek barátsága 
eszméjének erősítését. A párt erőfeszítéseket tesz a munkaerkölcs megszilárdításáért, a 
közösségi magatartás terjedéséért, a munkaszeretet, a helytállás, a tisztesség, a tehetség, 
a műveltség, a szaktudás nagyobb megbecsüléséért. Céljaink megvalósításában növek- 
szik a szerepük és jelentőségük olyan értékeknek, mint az egyéni kezdeményezőkészség, 
a felelősségvállalás, a vállalkozó, újító szellem. 

2. A néphatalom érvényesülésének és gyakorlásának feltétele és eszköze a párt vezető 
szerepére épülő szocialista pluralizmus. Ez teremt lehetőséget a különböző érdekek 
intézményes kifejezésére, egyeztetésére és politikai akarattá formálására. A szocialista 
állam tevékenysége meghatározó tényező a társadalomban. A Magyar Szocialista Mun- 
káspárt súlyos történelmi helyzetben, a társadalom széles körű támogatását megnyerve, 
nagy és eredményes harcot folytatott a Magyar Népköztársaság alkotmányos, törvényes 
rendjének helyreállításáért, és továbbra is legfőbb feladatának tekinti az ország alaptör- 
vényének megtartását, megtartatását, a szocialista törvényesség védelmét. 

A társadalmi, politikai fejlődés szükségessé teszi az alkotmány felülvizsgálatát. 

A szocialista államszervezet önállóan, jobb hatásfokkal működjön, tisztázott legyen 
feladatköre és felelőssége. 

K orszerűsíteni szükséges a párt és a kormány munkamegosztását, a pártnak az állam- 
életre gyakorolt befolyása elveit, eszközeit és módszereit. A párt elsősorban az államszer- 
vezetben dolgozó kommunisták révén érvényesítse politikai állásfoglalásait, illetve has- 
son az állami szervek működésére. 

A népképviseleti testületek legyenek a nyilt politizálás fórumai. Az Országgyűlés 
legfőbb feladata a törvényalkotás. Ebben kizárólagos jogköre van. Ugyanakkor legyen 
nagyobb szerepe a társadalmi érdekegyeztetésben, a közös érdekek képviseletében, a 
törvények megtartásának ellenőrzésében, a kormányzati munka kereteinek meghatáro- 
zásában és a kormány ellenőrzésében. A párttag képviselők a népképviseleti testületek- 
ben meggyőző érvekkel érvényesítsék a párt politikáját. 

A Minisztertanácsban megkezdett átszervezést folytatva ésszerűsíteni és javítani kell 
az államigazgatási munkát országos, területi és helyi szinten egyaránt. 

A tanácsok váljanak a lakóhelyek valóságos önkormányzati intézményeivé, s ezzel 
együtt töltsék be hatékonyan a szocialista állam helyi végrehajtó szervének szerepkörét. 
A központi forrásokból törvényben szabályozott arányban részesedjenek. A kormány- 
zati szervek növeljék a tanácsok gazdasági és döntési önállóságát, érdekeltségét bevéte- 
leik gyarapításában. A tanácsi munka feltételei azáltal is javuljanak, hogy egyszerűsöd- 
jön a különféle hatósági eljárások rendje. Indokolt, hogy az Országgyűlés új törvényt 
alkosson a tanácsok feladatairól, szervezetéről és működéséről. 

Az állam és az állampolgárok kapcsolatában demokratikus, bürokratizmustól mentes, 
a kötelességek teljesítésére, a jogok kölcsönös tiszteletben tartására épülő, törvényekkel 
szabályozott viszonyokra van szükség. 

Rendezni kell az állampolgárok és az állami szervek jogai gyakorlásának és kötelessé- 
gei teljesítésének módját. Ki kell alakítani a társadalmi viták szervezésének rendjét. 
Törvényben kell szabályozni az öntevékeny szerveződés, a gyülekezés, az egyesülés, a 
lelkiismereti és vallásszabadság jogát, a nemzetiségek jogait, valamint az egyéni és 
közösségi jogok védelmének garanciáit. Létre kell hozni az alkotmánybíróság és a 
közigazgatási bíráskodás intézményeit. 

A választási rendszert tovább kell fejleszteni. A választási törvény módosítása tegye 
lehetővé a különféle szervezetek, állampolgári közösségek, érdekképviseletek, munka- 
szervezetek érdemi részvételét a jelöltek kiválasztásában és megismertetésében. Törvényt 
kell alkotni az országos és a helyi népszavazás alkalmazásáról. 

Az állami szervek tegyenek intézkedéseket a társadalmi élet minden területén a törvé- 
nyesség, az állami és az állampolgári fegyelem erősítéséért. Jogos igény a közélet tisztasá- 
gának védelme, a törvény szigorának alkalmazása a hatalommal való visszaélés, a 
jogtalan haszonszerzés, a protekció ellen. 

3. Növekedjen a társadalmi szervezetek, mozgalmi önállósága. Töltsenek be nagyobb 
szerepet a politikai és az állami döntésekben, a törvények és más jogszabályok előkészíté- 
sében, megvitatásában, megtartásuk ellenőrzésében, a politikai kultúra fejlesztésében, a 
demokratikus közösségi élet intézményes, öntevékeny formáinak megteremtésében. 
A tagságukat érintő legfontosabb kérdésekben dolgozzanak ki önálló megoldási javasla- 
tokat. 

A jövőben is nagy felelősség hárul a történelmi hagyományokat hordozó, a dolgozók 
túlnyomó többségét tömörítő szakszervezetekre. A párt politikai vezető szerepét elismerő 
partneri viszony kapjon nagyobb hangsúlyt. Az ennek keretében önállóan dolgozó 
szakszervezetek tagságuk érdekeit képviselve cselekedjenek, tegyék meg javaslataikat és 
alakítsák ki önálló véleményüket. Tagságukkal, az állampolgárokkal ismertessék meg 
állásfoglalásaikat, a szervezett dolgozók törekvéseit. Növeljék munkájuk nyitottságát, 
nyilvánosságát. Az állami szervek vonják be a szakszervezeteket a politikai, társadalmi 
és gazdasági döntések előkészítésébe. Támogatjuk azokat a kezdeményezéseket, amelyek 
a szakszervezetek érdekképviseleti tevékenysége politikai és jogi feltételeinek javítására 
és a mozgalom korszerűsítésére irányulnak. 

A Hazafias Népfront a szocialista pluralizmus fontos intézménye. Továbbra is mun- 
kálkodjon a nemzeti közmegegyezésért, a társadalom különböző erőinek tartós szövetsé- 
géért. Teremtsen mozgalmi kereteket, politikai fórumokat mindazok számára, akik 
elfogadják a szocialista építés nemzeti programját és aktívan részt kívánnak venni a 
közéletben. 

A Hazafias Népfront tevékenységét a párt elvi irányításával és közreműködésével, 
önállóan végezze. Kezdeményezze a társadalmi szervezetek, állampolgári egyesületek 
közös fellépését fontos társadalmi célok megvalósításáért. Segítse elő a párttagok és 
pártonkívüliek kapcsolatait és együttműködését. Közjogi funkciójának ellátásával, a 
választások, a népszavazás lebonyolításában betöltött szerepével erősítse az állampolgá- 
rok befolyását a népképviseleti, államigazgatási szervekre. Mozgalmi munkájával szol- 
gálja különböző közösségek érdekeinek egyeztetését, a társadalom politikai kultúrájának 
gazdagodását, az emberi jogok érvényesülését. A pártszervek - álláspontjuk, politikai 
elgondolásaik kialakítása és ismertetése során — nagyobb mértékben éljenek a népíront- 
mozgalom fórumainak lehetőségeivel. 

A Magyar Kommunista Ifjúsági Szövetség a magyar ifjúság egységes politikai tömeg- 
szervezete. Az ifjúsági szövetséget — szervezeti önállóságát tiszteletben tartva — a párt 
irányítja. 

A KISZ erősítse a fiatalok körében kifejtett politikai tevékenységének az utóbbi 
időben kialakuló új gyakorlatát. Képviselje nyilvánosan a fiatalok érdekeit, vegyen részt 
a társadalompolitikai döntések előkészítésében. Alakítson ki folyamatos párbeszédet a 
különböző ifjúsági csoportokkal, körökkel, egyesületekkel, és saját keretei között hoz- 
zon létre az ifjúság tagoltságát jobban megjelenítő szerveződési formákat. 

Szükség van az ifjúság szerveződési lehetőségeinek bővítésére; támogatjuk és segítjük 
az egyes ifjúsági rétegek és csoportok érdeklődési körének és sajátos érdekeinek megfele- 
lő, önkormányzó ifjúsági körök, klubok, egyesületek létrehozását. 

Fokozottan építünk azokra a társadalmi szervezetekre, mozgalmakra, szövetkezetek- 
re, szövetségekre és egyesületekre, amelyek alkotmányos keretek között, a társadalmi élet 
különböző területein, a gazdaságban, a kultúrában, az egészségügyben, a környezetvéde- 
lemben, a sportban fejtik ki tevékenységüket. 

A párt tagjai kezdeményezően vegyenek részt a társadalmi szervezetek és mozgalmak 
munkájában, segítsék azok hatékony és szocialista célú működését. 

4. A szocialista demokrácia kiteljesítésének fontos része a társadalmi nyilvánosság, 
amely jó lehetőségeket teremt a közéleti tájékozódáshoz, az érdekek különbségének és 
azonosságának felismeréséhez, a közmegegyezés létrehozásához, a társadalmi ellenőrzés- 
hez. A politikai nyilvánosság terjedjen ki a párt-, az állami, a társadalmi életre, az 
állampolgári jogokra és gyakorlásuk módjára is. 

Gyors, pontos és rendszeres tájékoztatást kell adni az állami és politikai döntésekről. 
A Központi Bizottságnak és végrehajtó szerveinek a társadalmat érintő állásfoglalásai- 
ról, a különböző szintű pártbizottságok tanácskozásairól tájékoztatni kell a lakosságot. 

A pártszervek bővítsék tevékenységük nyilvánosságát. A párt lapjai és folyóiratai 
meggyőzően képviseljék a párt testületeinek, szerveinek álláspontját, adjanak helyet a 
vitáknak. 

A párt az elvi irányítás eszközeivel és módszereivel erősítse politikai befolyását a 
tömegtájékoztatásban. A lapalapító és lapfenntartó állami szervek, társadalmi szerveze- 
tek és egyesületek teljes politikai, szakmai, erkölcsi és anyagi felelősséget viseljenek 
lapjaikért. 

A tömegtájékoztatásban dolgozók elkötelezetten és felelősséggel lássák el feladataikat, 
adjanak hű képet a valóságról, támogassák a szocialista építőmunkát, népszerűsítsék a 
gazdasági, tudományos és kulturális tevékenység jó példáit, konstruktívan bírálják az 
előrehaladás útjában álló jelenségeket. Nyújtsanak segítséget a közérzetet rontó, a 
közélet tisztaságát, a társadalom igazságérzetét sértő jelenségek elleni harchoz. 

1. A gazdaságban legfontosabb feladatunk a Központi Bizottság 1987. július 2-án 
elfogadott kibontakozási, valamint a Minisztertanács stabilizációs munkaprogramjának 
végrehajtása. 

A gazdaság stabilizálásának alapfeltétele a külső adósság növekedésének fékezése, 
majd megállítása, és a belső pénzügyi egyensúly helyreállítása. E megkerülhetetlen 
követelményeknek úgy kell - és eredményesen csak úgy lehet - eleget tenni, hogy minden 
eszközzel növeljük a gazdálkodás hatékonyságát, aminek a piaci versenyképesség javulá- 
sában kell megmutatkoznia. Ezt kel! szolgálnia a rend és a fegyelem megszilárdításának. 
a műszaki fejlesztés gyorsításának, a termelési és termékszerkezet korszerűsítésének. 
A stabilizáció és a kibontakozás nemzeti, össztársadalmi érdek, megvalósításuktól nem 
tántoríthat el az sem, hogy bizonyos lépések, intézkedések ütköznek egyes gazdálkodó 
szervezeteknek vagy a lakosság egy részének rövid távú érdekeivel. 

Abból kiindulva, hogy a szocialista gazdaság árutermelő gazdaság, támogatjuk mind- 
azoknak az eszközöknek az alkalmazását, amelyek a gazdasági szervezeteket a piac 
törvényeinek figyelembevételére kényszerítik, és amelyek segítik a társadalmi tőke és a 
munkaerő megfelelő áramlását a hatékonyabban dolgozó területekre. 

Többszektorú népgazdaságunkban a jövőben is meghatározó a szocialista, közösségi 
tulajdon. Fontos feladatunk az állami és a szövetkezeti tulajdon működésének hatéko- 
nyabbá tétele, a tulajdonosi rendelkezési jogok és felelősség érvényre juttatása. Szükség 
van a közösségi tulajdon formáinak gazdagítására. 

A szocializmus építésének jelenlegi szakaszában és hosszabb távon is szükség van arra, 
hogy a lakosság megtakarított pénzeszközei bekerüljenek a gazdasági vérkeringésbe, s 
olyan kezdeményezést - beleértve a vegyes tulajdonú vállalkozások meghonosítását és 
a magántevékenység élénkítését -, amely a nemzeti jövedelem növekedését és a lakosság 
életviszonyainak javítását szolgálja. 

Valamennyi gazdálkodó szervezetet — tulajdonformájától, méretétől és tevékenységi 
területétől függetlenül — érdekeltté kell tenni a gazdasági teljesítmény növelésében. 
Bővíteni kell! a különféle tulajdonformák működésének lehetőségeit, változatos kombi- 
nációikhoz ki kell alakítani a megfelelő szervezeti kereteket. A gazdálkodásban olyan 
működési feltételeket kell létrehozni, amelyek a teljesítménnyel, a befektetéssel arányos 
jövedelmet tesznek lehetővé, utat nyitnak a társadalom számára is hasznos és eredményes 
vállalkozások fejlődéséhez. Ennek érdekében szükség van új társasági törvényre, amely 
lehetővé teszi a gazdálkodás szervezeti kereteinek bővítését, a kollektív tulajdonosi 
érdekeltség erősítését, ösztönzi közös vállalkozások létrehozását, a magánvállalkozások 
és a külföldi működő tőke fokozott bevonását. 

2. Tovább kell folytatni a gazdasági reformot, amely egy szocialista piacgazdaság 
működési feltételeinek kialakítását szolgálja. A gazdaságirányításban egyszerű, áttekint- 
hető megoldásokra és gyakorlatra van szükség. A gazdaságirányítás tegye lehetővé, hogy 
a gazdaság szereplői magas szintű jogszabályokban rögzített és hosszabb távra érvényes 
feltételek között dolgozhassanak; segítse, hogy gyorsan és rugalmasan alkalmazkodja- 
nak a változásokhoz. A nagyobb gazdálkodói önállósághoz, bővülő jogkörökhöz és 
felelősséghez igazodóan kell fejleszteni a központi irányítás intézményeit, munkamegosz- 
tását és kapcsolatrendszerét. 

A népgazdasági terv váljon az alapvető gazdaságpolitikai célok összehangolásának, 
a kívánatos arányok érvényesítésének, a fő gazdasági folyamatok prognosztizálásának, 
befolyásolásának eszközévé. Ezt kell szolgálnia a népgazdasági tervezés és a költségvetés 
reformjának. 

A gazdasági reform egyéb elemeihez igazodva átfogóan módosítani kell a bérpolitikát 
és a bérrendszert. A bérreform vezessen a keresetszabályozás kötöttségeinek feloldásá- 

hoz, a munka társadalmi hasznosságának, eredményességének megfelelő bérarányok 
kialakulásához. A vállalati belső érdekeltségi rendszerek segítsék elő a főmunkaidőben 
végzett tevékenység kellő anyagi és erkölcsi elismerését. 

Vállalni kell azokat a társadalmi következményeket, amelyekkel a kibontakozási 
program gazdasági feltételeinek megteremtése, elsősorban a szerkezetátalakítás, a támo- 
gatások leépítése jár. 

A gazdaság szerkezetének átalakítása elkerülhetetlenné teszi a munkaerő nagyobb 
arányú mozgását a dinamikusan fejlődő ágazatok, vállalatok irányába. Az átmeneti 
elhelyezkedési nehézségeket átképzéssel, állami támogatással kell mérsékelni. A munka- 
hely nélkül maradó emberek sorsa intézményes segítséget igényel. Megkülönböztetett 
figyelmet kell fordítani a hátrányos helyzetű emberek, csoportok, a pályakezdők foglal- 
koztatási problémáinak megoldására. Ezek enyhítése, méltányos kezelése elsősorban 
állami eszközökkel történjen. 

Indokolt megvizsgálni, milyen feltételek szükségesek ahhoz, hogy az állam a létfenn- 
tartás minimális szintjét garantálhassa. 

Ki kell alakítani a szociálpolitika és az egészségügy egységes rendszerét. Ez álljon 
összhangban a korszerűsített társadalombiztosítással és a nyugdíjrendszer reformjával. 
Mérsékelni kell a nyugdíjak reálértékének csökkenését. Gondoskodni kell az önhibáju- 
kon kívül nehéz helyzetbe kerültekről. A szociálpolitikai eszközökkel elsősorban a 
családokat támogassuk. Kapjanak támogatást a szociális problémák felelősségteljes 
megoldását segítő öntevékeny állampolgári és társadalmi kezdeményezések. 

Nemzeti érdekünk, hogy a nők jobb feltételek között tölthessék be munkavállalói 
szerepüket és anyai hivatásukat, fokozatos és konkrét lépések szükségesek a gyermekne- 
velés családi terheinek enyhítésére, az ifjúság egyes rétegeinek helyzetét kedvezőtlenül 
érintő folyamatok ellensúlyozására, a társadalmi esélyegyenlőtlenség csökkentésére. 

Egyéni és társadalmi érdek, hogy a lakosság egészségi állapota javuljon. Meg kell 
teremtenünk az egészségmegőrzés társadalmi-nemzeti programja megvalósításának fel- 
tételeit. 

A lakásépítésben és a lakásgazdálkodásban átfogó korszerűsítés révén mindinkább 
érvényesüljenek a reális érték- és költségviszonyok. Javítani kell — a területfejlesztés, a 
szerkezetátalakítás, a munkaerőmozgás figyelembevételével — a lakáshelyzetet. Intézke- 
dések szükségesek a lakáskínálat bővítésére. Kapjanak nagyobb támogatást azok, akik 
önerőből nem képesek rossz lakáshelyzetükön javítani, és akik szeretnének első önálló 
lakáshoz jutni. 

Arányos területfejlesztés keretében növelni kell a kisebb települések népességmegtartó 
képességét. Az országos és megyei programok alapján folytatódjon az elmaradott térsé- 
gek gazdasági alapjainak erősítése. 

3. Az értéket teremtő szellemi munka döntő tényezője a társadalmi és gazdasági 
előrehaladásnak, növekvő mértékben részese a javak előállításának, a társadalmi erőfor- 
rások újrateremtésének, az új folyamatok feltárásának. Ennek ki kell fejeződnie a 
szellemi munka, a tudás, a teljesítmény értékelésében, az értelmiség méltó politikai, 
anyagi és erkölcsi megbecsülésében. 

A tudományos kutatás a társadalom előtt álló feladatok megoldásában, a népgazda- 
ság műszaki megújulásában meghatározó szerepet tölt be. Támogatni kell mind a fontos 
alapkutatásokat, mind az előremutató, magas színvonalú, a gazdasági és társadalmi 
fejlődés szempontjából hasznos alkalmazott kutatásokat, a műszaki fejlesztést. Elő kell 
segíteni a tudományos eredmények gyakorlati hasznosítását. Ehhez megfelelő közgazda- 
sági, jogi, pénzügyi és szervezeti feltételeket kell kialakítani. 

Az emberek műveltségének, iskolázottságának, szakképzettségének színvonala meg- 
határozó tényezője a társadalmi-gazdasági haladásnak, a reformok sikerének. Az okta- 
tás és a közművelődés feltételeinek javításához, az esélykülönbségek csökkentéséhez 

most, a központi források szüűkösségének időszakában is biztosítani kell az anyag 
eszközöket. 

A társadalmi és politikai célok megvalósításának alapvető feltétele az oktatási rend- 
szer fejlesztése, az oktatás szinvonalának emelése. Az oktatási intézmények adjanak 
szilárd általános műveltséget és korszerű szakmai ismereteket, fordítsanak nagyobb 
figyelmet az ifjúság nevelésére, erkölcsi értékrendjének kialakitására, személyiségének 
fejlesztésére. 

Az oktatás korszerűsítése során különösen a műveltséget megalapozó általános iskola 
és a középfokú képzés fejlesztésére kell nagy gondot forditani. A gazdálkodó szervezetek 
vállaljanak nagyobb részt a szakképzésben, alakuljon ki megfelelő munkamegosztás az 
iskolai képzés és a vállalatoknál folyó vagy általuk kezdeményezett át- és továbbképzés 
között. 

A népgazdaság feladataival összhangban a kilencvenes évek elejére növelni szükséges 
az érettségit adó középfokú képzésben és a felsőoktatásban tanulók létszámát. Az ehhez 
és a képzés korszerűsítéséhez szükséges feltételek megteremtését meg kell kezdeni, jobbá 
és korszerűbbé kell tenni a felsőoktatást. 

4. Az irodalmi, művészeti életet nyitottság és sokszínűség jellemzi, de nem érvényesül 
kellőképpen az egészséges kritikai szellem. Hiányoznak a tisztázó viták, ami megneheziti 
az értékek kiválasztódását. A kulturális intézményrendszer tevékenységében zavarok 
mutatkoznak, részben a gazdasági élet piaci vonásainak mechanikus érvényesítése, 
részben a kulturális terület átfogó reformjának késlekedése miatt. Az értékek rovására 
teret nyertek az ízlésromboló, erőszakot hirdető, silány, eszmeileg zavaros művek és 
produkciók. 

A kultúra értékeinek térhódítását az igények formálása, az izlés fejlesztése, az oktatási 
intézmények kulturális nevelő hatása, az értékes alkotások kinálatának növekedése 
eredményezze. A szükséges reformok tegyék lehetővé az intézmények önállóságának 
növekedését, a különböző közösségek művészetpártoló szándékának érvényesülését. 
Állami támogatásban az értékes kezdeményezések és alkotások részesüljenek. 

A művészetek, az irodalom értékeinek megismertetésében nagy jelentőségű az orszá- 
gos hatókörű kulturális és tömegtájékoztató intézmények - elsősorban a televízió és a 
rádió - kulturális kínálatának további javítása és irányítóinak felelős tevékenysége. 


Hazánk kedvező nemzetközi megítélését mindenekelőtt szocialista országépítő munkánk 
eredményeivel és reformpolitikánkkal, az erre épülő nemzetközi tevékenységünkkel 
vívtuk ki, s ezzel örizhetjük meg a jövőben Is. 

Belső építőmunkánk alapvető feltétele a béke, a különböző társadalmi berendezkedésű 
országok együttműködése. Erre a felismerésre épül pártunk és a Magyar Népköztársaság 
aktív nemzetközi tevékenysége. Külpolitikánk, amelyet társadalmunk legkülönbözőbb 
rétegei támogatnak, a nemzeti összefogás egyik fontos tényezőjévé vált. 

A Szovjetunióban és más szocialista országokban folyó átalakítás kedvező feltételeket 
biztosít társadalmi és gazdasági megújulási programunk megvalósításához. A társadalmi 
rendszerek békés versenyében a megújulási folyamatok erősítik a szocializmus poziciótt, 
segítik az enyhülés kiteljesedését. Hazánk elismert részese ennek a folyamatnak, egyik 
kezdeményezője és résztvevője a nemzetközi párbeszédnek. 

Ugyancsak javuló nemzetközi feltételeket jelent és növeli hazánk külpolitikai mozgás- 
terét, hogy elsősorban a szovjet külpolitika rugalmasságának, új szemléletének és kezde- 
ményezéseinek hatására — a nyolcvanas évek közepétől - a világban felerősödtek a 
kedvező irányzatok, felújult a szovjet-amerikai párbeszéd, megélénkültek a kelet-nyuga- 

ti kapcsolatok, enyhült a nemzetközi légkör, összességében szilárdult a béke és a bizton- 
ság. Ehhez hozzájárult, hogy a tőkés országok vezető köreiben is erősödött a realista 
szemlélet, a tárgyalási készség. 

Növelte hazánk nemzetközi tekintélyét a magyar diplomácia érdemi részvétele a békés 
egymás mellett élés elveinek érvényesítésében, a kelet-nyugati párbeszédben, a nagyha- 
talmak, a szövetségi rendszerek, az eltérő társadalmi berendezkedésű országok közötti 
bizalmatlanság oldásában. 

Hazánk számára létkérdés a nemzetközi folyamatokban, a nemzetközi munkamegosz- 
tásban, a tudományos-műszaki és a pénzügyi együttműködésben való fokozott és haté- 
kony részvétel. 

Hazai munkánk nemzetközi hátterének legfontosabb összetevője a Szovjetunióval, a 
Varsói Szerződés és a KGST tagországaival, általában a szocialista országokkal kialakí- 
tott baráti, internacionalista kapcsolataink közös érdekeken alapuló fejlesztése, egyenjo- 
gú együttműködésünk új minőségi szintre emelése. A velük fenntartott két- és többoldalú 
együttműködés tartalmi és szervezeti korszerűsítésére, megújítására, a tartalékok mozgó- 
sítására törekszünk, merítünk tapasztalataikból. A KGST-együttműködés elodázhatat- 
lan korszerűsítése érdekében megkülönböztetett jelentőséget tulajdonítunk az áru- és 
pénzviszonyok, a közgazdasági eszközrendszer továbbfejlesztésének. 

A Magyar Népköztársaság alapvető érdeke, hogy az élet minden területén rendezett, 
baráti viszonyt és szoros együttműködést alakítson ki közvetlen szomszédaival és tágabb, 
európai környezetével, valamennyi állammal. 

A magyarság mintegy harmada határainkon kívül él, közülük legtöbben a szomszédos 
szocialista országokban. Szocialista viszonyok között természetesnek tartjuk az egyéni 
és kollektív nemzetiségi jogok érvényesítését. A nemzetiségek, bármely országban éljenek 
is, joggal igényelnek támogatást anyanyelvük megőrzéséhez, kultúrájuk fejlesztéséhez, 
az anyanemzethez fűződő kapcsolataik ápolásához. A helyzetükkel kapcsolatban felme- 
rülő problémáikat csakis a humanizmus érvényesítésével, az egyetemes emberi jogok és 
a demokrácia szavatolásával lehet rendezni. Mindehhez szükséges az is, hogy oldódjanak 
a múltból öröklött előítéletek. Törekvésünk, hogy minden szomszédos néppel erősödjön 
a megértés, a bizalom és az együttműködés. 

Meggyőzödésünk, hogy a Magyarországon élő nemzetiségek és a szomszédos orszá- 
gokban élő magyarság kettős kötődése jól szolgálhatja a szomszéd népek közötti megér- 
tés és bizalom erősödését. 

A kölcsönös előnyök, a békés együttműködés elvei alapján a fejlett tőkés országokkal 
tovább bővítjük politikai, gazdasági, tudományos-műszaki, kulturális és humanitárius 
kapcsolatainkat. Rendezett, szerződésekkel szabályozott kapcsolatokra törekszünk az 
Európai Gazdasági Közösséggel. 

Érdekeltek vagyunk a fejlődő világ egyre súlyosabb társadalmi-gazdasági gondjainak 
enyhítésében, a veszélyes helyi válságok békés rendezésében. Népünk szolidáris a függet- 
lenségük megszilárdításáért, az igazságos nemzetközi gazdasági kapcsolatok megterem- 
téséért küzdő fejlődő országokkal, a diktatórikus, fajüldöző rendszerek ellen harcoló 
nemzeti mozgalmakkal. 

Az internacionalista szolidaritás jegyében szorosan együttműködünk a kommunista 
és munkáspártokkal. Fejlesztjük kapcsolatainkat a szocialista és szociáldemokrata pár- 
tokkal, a baloldali erőkkel, a haladó és nemzeti felszabadító mozgalmakkal. 

Hazánk a jövőben is tevékeny szerepet vállal a biztonságosabb világ megteremtésének, 
a béke és a haladás ügyének szolgálatában. Fokozzuk erőfeszítéseinket a kelet-nyugati 
feszültségek csökkentése, a fegyverzetek alacsonyabb szintjén kialakuló erőegyensúly, a 
párbeszéd és az együttműködés elősegítése, megosztott, de egymásra utalt világunk 
egyetemes gondjainak enyhítése érdekében. 


30 AZ MSZMP ORSZÁGOS ÉRTEKEZLETE 


A szocializmus építése hosszú történelmi folyamat. A párt elhatározott szándéka, hogy 
eleget tesz a magyar társadalom fejlődéséért vállalt történelmi küldetésének. 

Megtett utunk tanulsága, hogy a párt akkor tudja betölteni szerepét, akkor ébreszt 
bizalmat, ha érzékenyen reagál a valóság új jelenségeire, és képes kezdeményezően 
cselekedni. Így van ez most is, amikor részben örökölt, részben új keletű gondok 
nehezítik a haladást. Az MSZMP cselekvésre hív mindenkit, aki felelősséget érez a 
magyar nemzet jövőjéért, aki tettekkel képes segíteni közös célunk, a szocialista Magyar- 
ország építését. 

Nemzetünk sorskérdése, hogy társadalmi rendszerünk működését ésszerűvé, haté- 
konnyá, eredményessé tegyük, és korszerű, a magyarországi viszonyoknak megfelelő 
szocialista megoldásokat találjunk a fejlődés új problémáira. 

A családok, az egyének jobb életét csak az egész nemzet felemelkedésétől várhatjuk. 
Döntően az egységes akarattól, erőink mozgósításától, munkánktól, képességeink, tudá- 
sunk kamatoztatásától függ, hogyan és mikor jutunk túl a nehézségekkel terhes mostani 
időszakon, és lépünk előbbre a jobb jövő felé. Tetteinket, cselekedeteinket a hazaszeretet, 
a közös jövőnk iránti felelősség vezérelje. 


Kohán György: Gyümölcsszedők 

Érdemi változtatásokra, 
a párt megújítására van szükség 


Az állásfoglalás-tervezettel és az előadói beszéddel alapvetően egyetértek. Összegzi az 
elmúlt másfél év gondolatgazdag vitáit, szellemi, politikai erőfeszítéseinket. Közös mun- 
ka, a párttagság formálta. Jogos azonban a kérdés, ad-e újat, elegendő-e munkaprogram- 
nak? Szerintem igen, bár én sem vitatom, hogy lehetne gondolatgazdagabb és pontosab- 
ban fogalmazott. De jelentősnek tartom azt a szellemiséget, amit sugároz: azt, hogy sok 
mindenben mást és másképpen kell csinálni a jövőben, mint ahogy eddig tettük. Ujat ad 
abban is, hogy nem részleteket szabályoz, hanem egy politizáló párt törekvéseinek fő 
irányát jelöli ki, melynek megvalósításán - és nemcsak kidolgozásában -— a párttagság 
önálló és aktív közreműködésére épít. 

A tegnapi vitában már sok szó esett a politikai helyzetről. Nem akarom ismételni, 
egy-egy részélménnyel gazdagítani, mert lényegében egyetértek az alapminősítéssel. De 
szeretném hozzáfűzni a következőket. Arisztotelésztől származik a klasszikus igazság 
meghatározása: , Igazat az beszél, aki együvé tartozónak tartja az együvé tartozót és 
különválasztottnak a különválasztottat. Tévedésben az vagyon, aki ellenkezőképpen 
beszél, mint ahogy a dolgok állanak." 

A követelmény tehát világos: nem beszélhetünk másképpen, mint ahogy a dolgok 
állnak. A gazdasági és politikai helyzet igen összetett. A gazdaságban évek óta jelen van 
a növekvő adósságállomány nyomasztó terhe, ugyanakkor tiszteletet parancsoló erőfe- 
szítések tanúi lehetünk, amelyek az ipar, a mezőgazdaság, a kereskedelem eredményeinek 
növelésére, a jobb és hatékonyabb munkára irányulnak. Világszínvonalú termék az egyik 
üzemben, rossz minőségű áru a másikban, esetenként mindkettő ugyanabban a gyárban. 
Stagnáló életszínvonal az egyik oldalon, szemmel látható növekvő jólét a másikon. Így 
folytathatnám tovább. Az előbbi idézet szellemében tehát az eredményeket és a hibákat 
Is egyformán számba kell venni. Most itt, érthetően, inkább a hibákról van szó, tehát 
nem egészen arról, , ahogy a dolgok állanak". 

Itt szeretném elmondani, hogy ezeknek a negatív jelenségeknek egy része nem írható 
a korábbi téves döntések számlájára. A fejlődéssel, az átalakulással együtt járó nehézsé- 
geket, torzulásokat, kiszámíthatatlan következményeket ne keverjük össze a koncepcio- 
nális, stratégiai léptékű vezetői tévedésekkel. Természetesen nem vitatom az írásban is 
fele BEZMZOB megállapítást, hogy jelenlegi gondjaink nagy része saját hibánkból 
akad. 

Meg tudjuk-e válaszolni, hogyan jutottunk ilyen helyzetbe? Azt hiszem, igen. Már 
sokat ismerünk az okokból, de természetesen még nem mindet. Eleget ismerünk azonban 
ahhoz, hogy nekikezdjünk a helyzet érdemi megváltoztatásának. 

Megelégedtünk tegnapi sikereinkkel, elhitettük magunkkal, hogy újításainkkal tökéle- 
tes művet alkottunk. Fellazult a munkafegyelem, a társadalmi és egyéni önkontroll. 
A gazdaságirányításban, a szellemi életben, a személyzeti munkában teret nyert a szub- 
jektivizmus, s a közéletben új formalizmus terjedt el. Egyesekben és egyes intézmények- 
ben megerősödött a csalhatatlanság tudata. Néhány nagy gazdasági természetű kérdés- 
ben súlyosan tévedtünk. Ebben tetten érem saját felelősségemet is, hiszen 1980 óta mint 
a Központi Bizottság tagja és a XIII. kongresszus küldötte, szavazatomat adtam olyan 
döntésekhez is, amelyeket az élet utólag nem igazolt. Természetesnek tartom, hogy ezek 
politikai következményeit vállalnom kell. 

Ez a helyzet fokozatosan, hosszabb idő alatt alakult ki, s ha így marad, egy új 

minőségű szakaszba léphet át, melynek következményei tragikusak lesznek. Először a 
párttagság, majd a vezetés ismerte fel viszonylag gyorsan, hogy érdemi változtatásokra 
van szükség. A felismerés különbözőképpen hatott. Vannak, akik elbizonytalanodtak. 
Gyorsan nött azoknak a száma, akik a kialakult helyzetért elsősorban másokat vádol- 
nak, összevissza mutogatnak, megfeledkezve saját felelősségükről. De egyre többen 
munkához láttak. Ok alkotják ma a párt erejét. 

Mit kell tennünk? ; 

Egyetértek Kádár elvtárssal: a legsürgősebb feladat a hatalom megszilárdítása. Ennek 
legfontosabb feltétele pedig a párt megújítása. 

Sokak szerint az egypártrendszer nem vált be, és ezt a mai gondok kapcsán vélik 
bizonyítottnak. Azt mondják tehát, legyen több párt. Azzal nem számolnak, hogy ez nem 
puszta elhatározás kérdése, hanem valóságos társadalmi lehetőségek függvénye. A mai 
egypártrendszer népi törekvések egyértelmű kifejeződése, történelmileg kialakult ered- 
ménye. Olyan szervezet, melyet az osztályharc sodrában kibontakozó eleven mozgalmak 
sokasága hozott létre. Meggyőzödésem, hogy egy párt kell, helyesebben egy párt kell. 
Olyan harci szövetség, amilyennek a párt indult, amilyen volt és amilyen lehet, ha 
megszabadul a rákövesedett eszmei előítéletektől; ha erősödik benne a demokratizmus 
és a fegyelem; ha szakít azokkal a kötöttségekkel, amelyek a titkolózás, a befeléfordulás, 
az elzárkózás munkastilusbeli merevségeiből erednek. Ebben az esetben a Magyar Szo- 
cialista Munkáspárt egyedül - terheivel együtt -— is képes lesz betölteni vezető szerepét, 
érvényesíteni a többpártrendszer kétségtelenül meglévő, politikailag praktikus előnyeit. 

Olyan helyzet van ma, hogy a párt megújításában, célszerű és korszerű megreformálá- 
sában országunk minden szocializmust akaró lakosa, minden számottevő politikai, 
társadalmi erő közvetlenül érdekelt, és nemcsak a párttagság. A párt az, amelynek a 
legtöbb tapasztalata és lehetősége van ahhoz, hogy önmagát megújítva mozgásba hozza 
az egész társadalmat. 

A közelmúlt szomorú példái a szocialista világban azt bizonyítják, hogy ott, ahol a 
párt megbénul, az egész társadalom bénul meg, amivel senki sem nyerhet, de mindenki 
veszíthet. Ez a közös érdekeltség biztosíték arra, hogy a kibontakozás lehetséges. 

Amikor felfokozott szenvedéllyel napi gyengeségeinket ostorozzuk, nem tagadhatjuk 
meg a múlt értékeit, mert meggyözödésem, hogy az a politikai mozgalom, amelyik nem 
becsüli megharcolt múltját, az gyökértelenné válik, és bizonytalan lesz a jövője is. 

A párt megújítása mellett feladatunk az állam helyének és benne a kormány szerepé- 
nek pontos kijelölése. Megítélésünk szerint olyan kormányra van szükség, amelyik 
érzékeny a valóság napi kérdéseire, hatékonyan foglalkozik a termelés és az elosztás rá 
tartozó kérdéseivel; olyanra, amelyik kockázatot is mer vállalni, de egyúttal felelősséggel 
tartozik; olyan kormányra van szükség, amelyik a jövő érdekében az elkerülhetetlen 
konfliktusokat sem kerüli ki, és épít az egyén felelősségérzetére 15. A folyamatosság és 
a megújulás viszonyában a döntésre érett, átgondolt megújulásra teszi a hangsúlyt. 
Igényes önmaga és mások munkájával szemben. 

Mit garantál a kormány? A demokráciát, azt, hogy a többség érdekében tevékenyke- 
dik és ennyiben a mindenkori kisebbséggel is szembehelyezkedik. Abban a meggyőződés- 
ben teszi ezt, hogy minden jogos rétegérdek érvényesülése a társadalom egészében 
kompromisszumok útján biztosítható. Figyel a kisebbségi véleményekre és türelemmel 
együtt kíván működni mindazokkal, akik a szocializmus érdekében, ám a kormány 
álláspontjától eltérő véleményeket vallanak. Esélyegyenlőséget törekszik biztosítani min- 
den alkotni, hasznosat tenni akaró erő számára. Biztosítja az önálló arculatú egyéniségek 
kibontakozását, akik nem oldódnak fel nyomtalanul a kollektívákban, hanem éppen 
egyéniségükkel, tehetségükkel, másságukkal erősítik a közösséget, és viszont. 

Olyan viszonyokat akar kialakítani ez a kormány, amelyek közepette érvényesül a 
teljesítményelv, ennélfogva a legméltányosabban emberszemléletű. Humanizmust és 
törvényességet szavatol, ugyanakkor a szocialista társadalom védelme érdekében határo- 

zottan eleget tesz alkotmányos kötelezettségeinek. A nemzet érdekeit képviseli, és cselek- 
vő részese kíván maradni a haladásért, a békéért folytatott küzdelemnek. 

A kormány kettős alárendeltségben működik. A párt politikája iránt maximálisan 
elkötelezett, mert a párt a nép szolgálatában tevékenykedik. A kormány az országgyűlés 
előtt is felelősnek érzi magát, mert a parlament a nép akaratának megtestesítője. Nem 
független a kormány tehát, de önálló, mert csak így tud hatékonyan és felelősséggel 
dolgozni. 

A kormány megújuló munkastilusának fontos eleme a társadalmi szervezetekkel való 
együttműködés, a folyamatos párbeszéd. Ezen a téren a viták, az ütközések számának 
növekedését is természetesnek tartjuk. Ebből következik, hogy nem ígérhetünk senkinek 
vita nélküli együttműködést. Attól ugyanis, hogy az érdekképviseleti szervezetek igényei- 
ket megfogalmazzák, a valóság és főleg a lehetőség még nem változik meg. És ne legyen 
senkinek illúziója: a megoldott feladatok újabb konfliktusokat fognak felszínre hozni. 

Azt is világosan látjuk, hogy a kormány minden, a jövőt, a haladást érintő kérdésben 
átmenetileg törvényszerűen szembekerülhet, nemegyszer szembe is kerül valamely társa- 
dalmi réteggel, mert intézkedéseivel sérti azok közvetlen napi érdekeit. Ma azonban 
nemcsak az eltérő érdekekkel kell megütközni, hanem a közgondolkodásban meglévő 
berdegződésekkel is, olyanokkal, amelyek szemben állnak törekvéseinkkel. Anélkül, 
hogy bárkit megbántanék, a példa kedvéért hadd idézzek néhány mondatot a tegnapi 
felszólalásokból. 

Panker elvtárs szép és igaz felszólalásában fogalmazta meg munkatársai nevében a 
kérdést. Idézem: , Milyen lesz az a szocializmus, amelyben leértékelődhetnek és bizonytalan 
helyzetbe kerülhetnek szorgalmasan dolgozó munkáskollektívák?" Válaszom: az lesz a 
jól és hatékonyan működő szocializmus, amelyik csak az eredményesen dolgozó munkás- 
kollektíva biztonságát garantálja. S hogy ma csak ennyi bizonytalan közösség van, az 
annak köszönhető, hogy a durván évi 560 milliárd befizetett tiszta nyereségből több mint 
200 milliárd forint termelési támogatást visszafizetünk. 

Bleier Katalin elvtársnőt idézem: ,, Tisztességes munka legyen az értékmérő." Ez kevés. 
Csak a nyereséges, hasznot hozó tisztességes munka lehet az értékmérő. 

Arra biztattak, hogy legyünk bátrak. Örülök neki. Ez a biztatás ránk fér, de a népi 
tapasztalat szerint a bátorság és a vakság között különbség van. Mi nem vagyunk vakok. 
Minden bátor döntésünk ott, önöknél csattan. Bátor intézkedéseinktől mindenki azt 
várja, hogy valamit kap, és az ő helyzete javul. Ez lehetetlen. Mi a bátorsággal, határo- 
zottsággal nem káoszt, hanem rendet akarunk, az pedig csak fokozatosan valósítható 
meg. § 

A kormány a jövőben nem akarja magára vállalni az emberi kapcsolatok szervezését, 
a társadalmi öntevékenység kibontakoztatását. Nem azért, mintha nem lenne e téren 
javitanivaló, hanem azért, mert a kormány minden olyan területről vissza akar vonulni, 
ahol indokoltabb és természetesebb, ha a dolgok nélküle történnek. 

Van végiggondolt programunk. Tudjuk, hogy mit és hogyan akarunk cselekedni. 
Magatartásunk kiszámítható. Aki segíteni akar, bőven talál erre alkalmat. 

Minden helyzetben van megoldás, mondhatjuk történelmi tapasztalataink alapján. 
Most nem az a kérdés, hogy lehet-e cselekednünk, hanem az, hogy mit kell és mit érdemes 
tenni. Az eredménynek természetesen ára van. Ezért is fizetni kell, de összehasonlíthatat- 
lanul többe kerülne a tétlenség. 

Egyszer ebben a teremben felhívták a figyelmünket az idő jelentőségére. E gondolat 
soha nem volt aktuálisabb, mint ma. Az idő érték. Saját lehetőségünk a cselekvésre, amit 
vagy kihasználunk, vagy elvesztegetünk. József Attila írta: ,,... az időt mi hoztuk ma- 
gunkkal". Az idő nem dolgozik senkinek, csak lehetőségeket teremt. Marx szerint 
minden valamirevaló gazdálkodás: gazdálkodás az idővel. Tehát gazdálkodjunk vele 
hatékonyan, de ne elhamarkodottan, mert ma nagy hajlam van a kapkodásra, ami 
ugyanoda vezethet, mint az elkényelmesedés. 

Szeretném itt is hangsúlyozni, hogy a legszínvonalasabb politikai tevékenység, a 
legszakszerűbb kormányzati irányítás sem helyettesítheti az emberi alkotó munkát, a 
szorgalmat, tehetséget, műveltséget. 

Három napig tanácskozunk most magunkról, de nem magunkért, hanem a nemzet 
felemelkedéséért. Meggyőződésem, hogy most ezekben az években nemcsak a magyar 
nép, hanem a szocialista világ sorsa is hosszú évekre eldől. Ezért sikereink, ha szerény 
mértékben is, de kihatnak az egész szocialista rendszerben végbemenő megújulásra, 
esetleges kudarcunk pedig a szocializmus progresszív törekvéseivel szembenálló konzer- 
vatív erők pozícióját erősítené meg. 

Felelősségünk tehát rendkívül megnőtt. Én hiszem, hogy sem a magyar nép, sem a 
hazánk határain túl élő barátaink nem fognak bennünk csalódni. 


Raszler Károly műve 

PÁL LÉNÁRD: 


A szellemi alkotó munka társadalmi szerepe 


Változnunk kell, hogy változtatni tudjunk. Változtatni pedig azt kell, ami nem vagy 
rosszul működik. Új gondolkodásra, új látásmódra van szükségünk, hogy értékítéleteink 
pontosabbak, döntéseink gondosabbak, cselekedeteink eredményesebbek legyenek. Az 
új gondolkodásmód nélkülözhetetlen a szocializmus vonzó, humanista céljainak megva- 
lósításához. A jövő társadalma nem jöhet létre parancsra, nem lehet csupán néhány 
ember alkotása, nem alakulhat ki máról holnapra. 

Az új gondolkodásmódot a társadalom valamennyi rétegében meglevő szellemi erő 
alkotó kibontakoztatása alakíthatja ki és teheti hatékonnyá. Ebből kiindulva, egy prob- 
lémakörrel, a szellemi munka társadalmi szerepével és ezzel összefüggésben értelmiség- 
politikánk megújításának néhány feladatával szeretnék foglalkozni, kapcsolódva az 
állásfoglalás-tervezethez, amellyel egyetértek. 

A közelmúlt részletes elemzésére most nem vállalkozhatom, de úgy vélem, semmilyen 
folyamatról, így a szellemi munka társadalmi szerepének alakulásáról sem lehet a törté- 
netiség bizonyos - ha mégoly vázlatos — figyelembevétele nélkül beszélni. 

Ismeretes, hogy a fizikai és a szellemi munka egymáshoz viszonyított szerepe és súlya 
a társadalmiérték-termelésben az elmúlt fél évszázad során — főként a tudományos- 
műszaki haladás következményeként — nagymértékben megváltozott. A javak előállítá- 
sához társadalmilag szükséges munkában a szellemi munka — amely megtervezi, felépíti, 
működteti és ellenőrzi a termelési folyamatot — meghatározó jelentőségűvé vált. Módo- 
sult a fizikai munka természete is, amely számos területen növekvő műveltséget, képzett- 
séget, szaktudást kíván. Mindez azt jelenti, hogy a szellemi munka és a végzéséhez 
szükséges műveltség, szaktudás objektíve felértékelődött. 

Politikánk megvalósításának ellentmondása, hogy ez a felértékelődés a gyakorlatban 
nem következett be. Sajnos ez annak ellenére alakult így, hogy a párt vezető testületei 
a szakképzettség megbecsülését, a teljesítmények differenciált elismerését rendszeresen 
SZOT 

Ha a fejlett 1 ipari országok elmúlt évtizedes tapasztalatait nézzük, akkor nem csupán 
a szellemi munkakörökben foglalkoztatottak számarányának növekedését, illetve a 
fizikai munkások szakképzettségének gyarapodását figyelhetjük meg, hanem azt is, hogy 
a gazdaság és a társadalom irányításában, a szellemi értékek létrehozásában részt vevők 
személyiségjegyei is változóban vannak. 

Ma mindinkább a művelt, kezdeményező, szuverén gondolkodású, innovációra, 
együttműködésre képes, kockázatot vállaló személyiség kerül előtérbe. El kell ismernem, 
hogy a hazai társadalmi légkör hosszú időn át nem kedvezett ennek a típusnak, sem a 
gazdaságban, sem a politikában. Ma ugyan jobb a lielyzet, de az elmaradás nagy, és sok 
mulasztást kell pótolnunk. 

Látnunk kell, az értelmiség ma már messze nem azonos a klasszikus, régimódi értelmi- 
séggel. A humán értelmiségi vonások korábbi túlsúlyához képest a mai értelmiség 
arculatát egyre inkább az anyagi javak termelésében közvetlenül részt vevő műszaki és 
agrárértelmiség, továbbá az a főként fizikai munkát végző ipari és mezőgazdasági 
munkásértelmiség határozza meg, amelynek széles körű műveltsége és magas szintű 
szaktudása van. 

Azértelmiségi lét mindinkább életvitelt, készségeket, és nem csupán egy meghatározott 
munkakör ellátását jelenti. 

A magyar értelmiség, a szellemi munkások nagy többsége az elmúlt évtizedekben a 
nem éppen inspiráló körülmények között is jelentős munkát végzett, kiemelkedő tudo- 

mányos, műszaki és művészeti alkotásokkal gazdagította hazánkat. Ez még inkább arra 
kötelez bennünket, hogy halogatás nélkül kezdjünk hozzá a szellemi alkotó munka 
feltételeinek javitásához, érjünk el érzékelhető fordulatot ezen a területen. 

rtelmiségpolitikánk megújításának nemcsak az alkotó szellemi munka politikat, 
erkölcsi, anyagi megbecsülését kell eredményeznie. Együtt kell járnia a kultúrpolitika 
átfogó reformjával, beleértve ebbe az oktátáspolitika, a tudománypolitika, a közművelő- 
dés- és művészetpolitika rendszerszemléletű megújítását is. 

Értelmiségpolitikánk megújításának a humán erőforrás sokoldalú hasznosítását kell 
szolgálnia, mivel enélkül a társadalmi-gazdasági kibontakozás nem valósítható meg. Az 
eddigi késlekedés, amelynek okai között nemcsak a helyzetfelismerés bizonytalanságait, 
hanem a feladatok rangsorolásában érvényesülő rövid távú szemléletet és a mindennapi 
gondok nyomasztó súlyát is ott kell látnunk, károkat okozott. Szavakban, deklarációk- 
ban nagy hangsúlyt kapott az emberi tényező fontossága. A gyakorlatban azonban nem 
történtek igazi, átütő erejű lépések. 

A tennivalók meghatározásánál abból kell kiindulnunk, hogy az emberi tényező 
minősége a többi erőforrás felhasználásának hatásfokát is megszabja. A termelési folya- 
matba ugyanis nem egyszerüen a munkaerő, hanem az egész ember lép be. Szokásrend- 
szere, igényszintje, morális és pszichikai jellemzői, fantáziája, ötletessége, kitartása, 
fegyelme, kapcsolatteremtő képessége, egyszóval személyisége szabja meg, hogyan akarja 
és tudja hasznosítani szaktudását, tapasztalatait. 

Mindezek a személyiségjegyek a kultúra valamennyi forrásából táplálkoznak. Ezért 
kialakulásukhoz, megerősiítésükhöz olyan kulturális klímára is szükség van, amelyben 
a művészi impulzusok, tudományos ismeretek, gyakorlati jártasságok, valamint a meg- 
újulási képesség, kreatív gondolkodás, világ- és emberismeret kölcsönösen ösztönzik, 
erősítik egymást. 

Az emberi tényező formálásában meghatározó szerepe van az iskolai oktató-, nevelő- 
munkának, amelynek színvonalától, hatásosságától később már alig korrigálható mó- 
don függ a felnövekvő generációk munkaszeretete, állampolgári magatartása, jelleme, 
erkölcse, művelődési affinitása, egyszóval mindaz, ami a későbbi életvitel, életstílus 
kialakításában döntő szerepet játszik. 

A felsőoktatás kiemelkedően fontos társadalmi-gazdasági funkciójáról azt hiszem nem 
kell beszélnem, ez ma mindenki számára világos. A magyar oktatási intézmények mun- 
káját a nemzetközi közvélemény több területen kedvezően minősíti. A természettudomá- 
nyok tanításának eredményességére vonatkozó nemzetközi vizsgálatok szerint a magyar 
középiskolások az élmezőnyben foglalnak helyet. Jó a vélemény az agrár-felsőoktatá- 
sunkról, orvosképzésünkről. Mindez azonban nem nyugtathat meg bennünket. 

Nem minősithető kielégítőnek az oktatás eredményessége, romlott a felszereltség, 
elmaradtak az előirányzott fejlesztések, de késlekedtek a szervezeti és tartalmi korszerűsi- 
tést szolgáló, az anyagi feltételektől kevésbé függő intézkedések is. Az oktatást a népgaz- 
daság szelektív fejlesztése szempontjából húzó ágazatnak kell tekintenünk, és minél 
hamarabb ennek megfelelően kell biztosítanunk ellátottságát is. A gazdaság struktúra- 
váltásának kényszere is sürgeti a szerkezetváltást az oktatásban. A gazdasági eredmé- 
nyektől nyilván nem függetlenül, de minél előbb növelni kell a felsőoktatás korszerűsíté- 
sére fordítható összegeket, és fokozatosan emelni kell a hallgatói létszámot is. 

A. fejlesztés megvalósításához természetesen nélkülözhetetlen, de önmagában nem 
elegendő a pénz. A pénzzel egyenrangú tényező a felsőoktatási intézmények belső fejlesz- 
tésére irányuló tevékenység. Ha nem növekednek a belső követelmények, ha nem nő az 
intézmények önállósága, ha nem bontakozik ki következetes harc az igénytelenség ellen, 
ha változatlanul folytatódik a tudományos és oktatási produkcióra alkalmatlan oktatók 
indokolatlan védelme, akkor nem következik be a felsőoktatás megújulása és a többletrá- 
fordítás is hatástalan marad. 

A tudományos kutatás fejlesztése meghatározó szerepet tölt be a szellemi erőforrások 

hasznosításában, s egyben nélkülözhetetlen feltétele b társadalmi-gazdasági haladásnak. 
A jövőben megkülönböztetett figyelmet kel! fordítanunk az alapkutatásokra, amelyek 
sajnálatos módon az utóbbi időben visszaszorultak. Ezen a területen sok kiváló magyar 
kutató müködik, érdekünk és kötelességünk munkájuk támogatása. 

Az emberi tényező minöségi jegyeinek alakításában az oktatás mellett kiemelkedő 
szerepet játszik a társadalom kulturális klimája, amely jelentősen befolyásolja az egyé- 
nek, csoportok közérzetét. 

Meggyőzödésem, a kultúrpolitika reformja elképzelhetetlen a kultúra demokratizálása 
nélkül, amelynek alapvető célja, hogy a művelődési lehetőségek, a kulturális értékek 
legszélesebb körben jussanak el a társadalom minden csoportjához, rétegéhez, valameny- 
nyi állampolgárhoz. Ez a demokratizálási folyamat természetesen nemcsak a műveltség 
terjesztésének, tömegessé válásának extenziv mennyiségi céljait szolgálja, hanem egyben 
olyan átrendeződést 15 eredményez, amely a kultúrát a valódi társadalmi érdekek, célok, 
konfliktusok kifejezésére alkalmassá teszi. Ez a demokratizálási folyamat egyben hatá- 
rozott fellépést jelent a kultúra álarcában jelentkező ízlésromboló, agresszivitást terjesz- 
tő, trágár áramlatokkal, divatokkal szemben. 

Ha azt akarjuk, hogy a kulturális tevékenység értékes, humanista, közösségi érdékű 
és érvényű törekvései, alkotásai meghatározó erejűvé váljanak, akkor a társadalom, az 
állam anyagi, szervezeti politikai támogatását megkülönböztetett módon ezek és csak 
ezek számára kell biztosítani. Ebből pedig az következik, hogy a kultúra anyagi támoga- 
tásának jelenlegi rendszere átformálásra szorul. 

Ha a kultúra demokratizmusát a társadalmi demokrácia részének tekintjük, akkor 
nyugodtan kimondhatjuk: a kulturális intézmény- és tevékenységrendszer elsősorban 
azoké, akik a tevékenységbe bekapcsolódnak, hasznát élvezik, szinvonalas működését 
igénylik. Ha így gondolkodunk, arra a következtetésre kel! jutnunk, hogy az oktatási és 
művelődési intézmények tulajdonjogának demokratikus gyakorlója általánosságban ma- 
ga a társadalom, konkrétan pedig az a közösség, amely közvetlenül érintkezik az adott 
intézmény munkájával. 

Szakítanunk kell azzal a szemlélettel és gyakorlattal, amely szerint az államigazgatás 
önmagában elég bölcs ahhoz, hogy képviselje a társadalom és valamennyi közössége 
érdekeit. Ki kell alakítanunk az oktatási és művelődési intézmények demokratikus 
irányításának olyan új formáit és testületi kereteit, amelyek jóval hatékonyabbak az 
eddigieknél. 

Fontos feladatként jelölhető meg a párt új kultúrpolitikai koncepciójának kidolgozá- 
sa, amelynek a jelenlegi helyzethez igazodóan foglalkoznia kell a művelődés társadalmi 
szerepével, feltételeivel és intézményeivel. U) felfogásban kell meghatároznunk a tudo- 
mányos kutatás, az oktatás és a művészet kölcsönös összefüggéseire, politikai kezelésér. 
vonatkozó főbb elveket. I 

A párt értelmiségpolitikájának megújítását, az új kultúrpolitikai koncepció kidolgozá- 
sát segíteni fogja, ha az újraválasztandó Központi Bizottságban megfelelő arányban 
kapnak helyet a párt politikájának alakításában és képviseletében aktív szerepet vállaló, 
kiemelkedő teljesítményeket felmutató szellemi munkások, értelmiségiek. 

Társadalmi-gazdasági felemelkedésünkért folyó küzdelmeink sikeréhez nélkülözhetet- 
len az önállóan gondolkodó, kritikus, de cselekvő értelmiség részvétele nagy feladataink 
megvalósításában. A pártnak ehhez a részvételhez jobb és számos vonatkozásban új 
politikai feltételeket kell teremtenie. Jövönkről, hazánk sorsáról van szó, s remélem, hogy 
a magyar értelmiség nagy többsége igazi nemzeti ügynek tekinti a tevékeny részvételt az 
ország felemelkedéséért végzendő munkában. 


POZSGAY IMRE: 


Az egész néppel folytassunk 
párbeszédet 


Annyi okos szó és fontos gondolat elhangzása után mind szűkebb térre szorulnak azok, 
akik még valami újat, fontosat akarnak mondani. Így aztán egyre többen leszünk, akik 
a változás szándékát megerősítő hitvallást vállalják inkább, mint újabb javaslatok megté- 
telét. Hiszen tudjuk, hogy milyen keveset érnek azok a javaslatok, alternatívák, amelyek 
mögött szervezett erőket és szervezeteket nem tudnak felsorakoztatni. Éppen most van 
itt az ideje, hogy elkötelezzük magunkat az új szervezeti elvek mellett, amelyek az egység 
görcsös és bénító követelményei helyett a vitában, az áramlatok küzdelmében, a kisebb- 
séget is védő, alkotó környezetben alakítják ki az új minőségű egységet. Ehhez elegendő, 
ám nélkülözhetetlen is a mély meggyőződés, s annak a nagy önuralmat kívánó türelem- 
nek a megteremtése, amely tiszteletben tartja mások jogát az önálló gondolkodásra. Ahol 
az egység rituális és monolitikus, ott az nem a haladás, hanem a hatalom szolgája, ilyen 
helyen a vita a démon, mely az ellenség nevet kapja; ahol az egység alkotó, ott a vita a 
megújulás eszköze. Jussanak eszünkbe Engels szavai, aki azt mondta: , Minden párt 
életéhez és gyarapodásához hozzátartozik, hogy kebelében mérsékeltebb és szélsősége- 
sebb irányzatok fejlődnek ki, sőt harcolnak egymással, s aki a szélsőségesebbeket rövid 
úton kizárja, ezzel csak növekedésüket segiti elő." 

Bajaink méreteit s azok legfőbb okait ismerjük. A tavaszi pártviták és a társadalom 
megnyilvánulásai tudósítottak bennünket arról is, hogy nemcsak az elégedetlenség nőtt 
az országban, hanem a felelősségérzet és a cselekvőkészség is. A párttagok és a pártonki- 
vüliek sajátos öntudatosodása ment végbe, amely negatív közmegegyezéssel kezdődött. 
éreztetve, hogy a dolgok a régi módon nem mehetnek tovább. Hamarosan folytatódott 
ez annak az igénynek a bejelentésével, hogy a párttagság és az állampolgárok részt 
akarnak venni a hatalom gyakorlásában. Nem puszta tárgyai kívánnak lenni az ügydön- 
tésnek és csupán végrehajtói a rajtuk kívül, részvételük nélkül elhatározott feladatoknak. 
Ma az emberek elutasítják azokat a viszonyokat, amelyek között leginkább csak a 
végrehajtás felelősségét kérik számon, a döntését nem; különösen akkor nem, ha ezek 
a döntések központi eredetűek. 

A magyar politikai élet a maga bonyolultságában ma a megosztottság jeleit mutatja. 
De éppen ezért tartalmazza a haladás lehetőségét. A fennálló viszonyok elutasításában 
ugyanis ma már nemcsak a népgazdasági és a háztartási veszteségek miatti elégedetlenség 
munkál, hanem az a hit is, hogy lehet ezt másképpen is csinálni. Persze, hogy ez a bírálat 
viharát is meghozta. Félreérthetetlenül kinyilvánították a bizalmatlanságot, a rendszer 
hivatalos intézményeinek működöképessége iránt. Zengett az ország a felelősség számon- 
kérésétől, a garanciák követelésétől. De gondoljuk csak végig, hogy a rossz közérzetnek 
mi volt a valódi és általános oka. Ugy hiszem, legfőképpen a késlekedés és a tehetetlen- 
ség. Ezt erősítette meg a létbizonytalanság, a távlatnélküliség. Mégis, a gazdasági veszte- 
ségek, a morális lealacsonyodás miatti elkeseredés nem az önfeladás, hanem az öntudato- 
sodás felé vitte társadalmunkat. A nép végrehajtotta a fordulatot! Most van megvaló- 
sulóban nálunk az a lenini alapgondolat, hogy a nép érdekeire hivatkozó kormányzást 
fel kell váltania a nép által való kormányzásnak. 

Ebben a fordulatban semmivel nem helyettesíthető szerepe volt a párttagságnak, mert 
miközben a pártnak mint szervezetnek csökkent a tekintélye, megcsappant iránta a 
bizalom, a párttagság és a pártonkívüliek, a kommunisták és a nép, a nemzet egymásra 
találtak. Kiderült, mint annyiszor, hogy egymástól nincs mit félniük. Félni csak attól kell. 
hogy a politika a csendes, de mégis forradalmi értékű változásoknak csupán a hordalékát 

látja, és a kockáztatni is képes kezdeményező szellem helyett hatalomféltő reflexei lépnek 
működésbe. Azt remélem, hogy a pártértekezlet után alaptalannak bizonyul ez a félelem. 


Mi az, amit Magyarországon párttagok és pártonkívüliek egyaránt tudnak? Tudják, 
hogy a 20. században a katasztrófák kezelésére szolgáló összes tartalékunkat kimerítet- 
tük. Nincs több tartalékunk katasztrófára: nekünk élni kell és előbb-utóbb ismét jól élni! 

Ennek a célnak az eléréséhez új közmegegyezésre van szükség. A népfrontmozgalom 
történelmi feladata, egyben saját megújulásának is nagy esélye, részt venni ennek az új 
közmegegyezésnek a létrehozásában. Ehhez néhány fontos területen a szemléletmódban 
is fordulatra van szükség. Mindenekelőtt felismerni és elismerni, hogy az állampolgárok 
- pártállásra való tekintet nélkül — hozzáláttak egy alulról építkező szocialista társada- 
lom megteremtéséhez. Az a politika lesz a győztes, amelyik -— Kossuth szavaival szólván 
- nem ellenáll az elkerülhetetlennek, hanem elébe megy annak. Ez azt is jelenti, hogy a 
megegyezést a mai világban nem lehet elérni néhány, a népet helyettesítő kiváló és 
szuverén személyiséggel megkötött kiegyezéssel. Az egész néppel folytatott, ködösítés 
nélküli párbeszédre van szükség, amelyet autonóm szervezetekbe tagolt társadalom 
folytat a hatalommal. Ehhez tisztázni kell a megegyezés szociális tartalmát, egy olyan 
időszakban, amikor nem a nemzeti jövedelem folyamatos növekedéséből keletkezett 
többletjövedelem elosztása körül folyik a harc, hanem a veszteségek és az áldozatvállalás 
szétosztása körül. Nyiltan kell beszélni arról, hogy az osztozásban kik miért lesznek a 
nyertesek, s kik miért lesznek a vesztesek, és a veszteseket mivel kárpótolja a társadalom 
vagy a kormány. Annyian fognak részt venni az új közmegegyezésben, ahányan felisme- 
rik programunkban saját gondjuk megoldásának közelebbi vagy távolabbi lehetőségét. 
Ebből következik, hogy a közmegegyezéshez olyan program kell, amely nem téveszti 
össze a vágyakat a valósággal, a tényeket akkor is tényeknek ismeri el, ha azok ellent- 
mondanak reményeinknek, óhajainknak. Hiszen bajaink oka nemegyszer éppen az volt, 
hogy a valóság folyamának egyik partján közlekedtek a szavak, a másikon pedig a 
tények, és ezek nem találkoztak. 

Az új közmegegyezés előkészítésében a népíront — hivatásának is megfelelően — 
támogathatná a közjogi viszonyok megújítását, az Alkotmány, a választási törvény 
reformját, a népszavazásról, valamint az egyesületekről szóló törvény megalkotását, az 
Alkotmánybíróság és Közigazgatási Bíróság felállítását. 

Mindezek együtt biztosítanák a hatalom megosztását és ellenőrzését, hogy ezáltal 
szervezetileg és jogilag megszűnjön minden szinten az önkény és a hatalommal való visz- 
szaélés lehetősége. A közjogi viszonyok fejlesztésével együtt kell haladnia az állampolgári 
jogok kiteljesítésének, amelynek feltétele a szuverén törvényhozás, az önállóan politizáló 
kormány, az erős tanácsi önkormányzat és az önrendelkezésre képes, az ország felelős 
birtokosaként viselkedő érett állampolgár. Ezek között az alkotmányos keretek között 
nem csökkenő, hanem növekvő szerepe lesz a pártnak s a vele autonóm módon partner- 
ként együttműködő társadalmi szervezeteknek, mozgalmaknak és az egyesületi törvény 
alapján alkotmányosan működő állampolgári közösségeknek, érdekképviseleteknek. 
Vagyis - Mihail Gorbacsov szavait is idézve, hiszen azok nagy örömünkre egybecsenge- 
nek a mi törekvéseinkkel — a , szocialista jogállam" és a , szocialista pluralizmus" együtt- 
hatásával megteremthetjük az emberek közötti szolidaritásra, demokráciára és vállalko- 
zó kedvre alapozó hatékony, vonzó szocializmust, amely ugyan nem lépett ki még a 
szükségszerűség birodalmából, de lépteit a szabadság birodalma felé irányítja. 

Közjogi viszonyainknak a nemzeti hagyományokat is méltányoló megújítása, az 
állampolgári jogok kiteljesítése és szavatolása, a közszolgálat törvényes kereteinek meg- 
szigorítása nélkül nem lesznek biztonságos feltételei a kockázatvállalásnak, mindennemű 
vállalkozásnak a gazdaságtól a politikáig és a kultúráig. A szocialista jogállamiság, és 

egyáltalán a jogállamiság nem egyetlen társadalmi rendszer terméke és szükséglete, 
hanem az emberi civilizáció előrehaladásának eredménye. Csak ahol önkény és rémura- 
lom van beszélnek megvetően a törvényről; ahol a nép jóváhagyásával működik a 
hatalom, tehát legitim - mint nálunk - a rendszer, ott a törvényt akkor is betartják, ha 
az kellemetlen, időszerűtlen a hatalomnak. Mert egy társadalom csak így lehet szilárd. 
A marxi elmélet ezt az útmutatást hagyta ránk, a néphatalom képviselőire. Azt tartják, 
egy nemzet lesüllyedésének jele, ha tagjai semmibe veszik a törvényt. Ez többnyire ott 
szokott bekövetkezni, ahol az ellenőrizhetetlen állam mindig csak a maga javára, önké- 
nyesen értelmezi a törvényt. Mi , emelkedő nemzet" akarunk lenni! A szocialista jogállam 
közeledik ennek a feladatnak a teljesítéséhez. Másként reménytelen a gazdasági felzárkó- 
zás is a fejlettebbekhez, hiszen az az ország, amely nem tud közállapotaiban a demokrá- 
cia és a szabadság eszközével rendet teremteni, az úgy közlekedik a világban, mint a 
falusi ember a nagyvárosban: megérkezése pillanatától zavarodott és magánkívül van, 
minden sarkon veszélyt sejt. Nekünk , falusi" létünk ellenére megvan a kulturális, civili- 
zációs, jogi és erkölcsi előzményünk arra, hogy otthonosan mozogjunk a világban. 
A szocializmus kellő kritikával, de mégis biztonságosan kapcsolódhat ezekhez az előzmé- 
nyekhez. 


Egy kis országot a világra való nyitottság éltet. Éppen ezért nekünk ismernünk kell a 
világot, de a világnak is ismernie kell minket. Ahhoz, hogy ebben a nagy forgásban el 
ne veszítsük egyensúlyunkat, meg kell erősödnünk nemzeti azonosságunkban. Önbecsü- 
lésünknek ma nem lehet alapja a gazdasági teljesítmény — egyelőre -, de alapja lehet egy 
átfogó reform teljesítése, a nagyobb szabadság megteremtése, a demokratikus szocializ- 
mus felépítése. Egy ilyen laboratóriumnak ismét meglenne a világtörténelmi jelentősége. 
S mellőzve minden hamis rátartiságot, üres fennhéjázást, egyszerűen csak azt érezhet- 
nénk megint, hogy a világ szegényebb lenne nélkülünk. Mi, magyarországi magyarok azt 
erősítenénk a világ magyarságában, hogy érdemes magyarnak lenni Csíkszeredán, Ung- 
váron, Galántán, Kismartonban, Újvidéken, New Yorkban, Buenos Airesben és Can- 
berrában. . 

Ritkán történik meg, hogy Magyarország és a világtörténelem óramutatói együtt 
járjanak. Most itt van ez a kivételes alkalom. Jól kellene bánnunk az idővel. Ez esetben 
ne legyen igaza Kossuthnak, aki azt mondta: , A magyar történelmen vörös fonalként 
húzódik végig egy szó: késő." 

Az értekezlet légkörében érzünk valami rendkívülit. Ez az érzés meghatározhatatlan. 
de izgalmas, és tele van meglepetésekkel. Korábban tilalmas szavak hangzanak most el. 
Felkapjuk a fejünket, és látjuk, hogy a tiltók mondják, és ilyenkor hallgatni szeretnénk. 
De én inkább hiszek az igék változást hozó erejében. Azt tartják, hogy a kígyó belepusz- 
" tul, ha nem vetheti le túlélt bőrét, az ember pedig abba pusztul bele, ha nem változtathat- 
ja meg a véleményét. A megújulásnak hívekre, együttműködő milliókra van szüksége, 
ehhez pedig hagyni kell megváltozni az embereket. 

Érzünk a levegőben valami leszámolásfélét is, a nemzedékváltás előszelét, gyötrelmét, 
kegyetlenségét. Hallunk félig kimondott gondolatokat, félreérthetetlen célzásokat. Hogy 
mindez ilyen felemás módon történik, azért ne a szavakat és ne a szószólókat hibáztas- 
suk, hanem azokat a viszonyokat, amelyek miatt a dolgot ma még csak így lehet tenni. 
A nemzedékváltás és a felelősségérvényesítés nyelvén csak dadogva tudunk beszélni, mert 
amire nincs érvényes intézményes megoldásunk, arra nincs érvényes szavunk sem. A fele- 
lősség megállapítása minden fejlett politikai kultúrának része, az állampolgároknak és 
a pártok tagjainak jogos szükséglete. Én most azt javaslom mégis, hogy ezt a felelősségre- 
vonást végezzük el együtt lélekben, ki-ki addig a mértékig, amíg saját felelősségével nem 
találkozik. S aztán így önmagunkkal megbékülve keressük az előttünk járó nemzedékben 

azt, ami abban nagy és tiszteletre méltó. Önbecsülésünkhöz és üdvösségünkhöz ez is 
hozzá tartozik. 

Mindezt egy olyan középnemzedékbeli politikai munkás mondja önöknek, aki ugyan 
soha semmit nem kapott ingyen a politikában, s mindig megküzdött a maga valódi vagy 
vélt igazáért, de pályáját abban a három évtizedben járta be, amelyben az előtte járó 
nemzedék irányította az országot. Ezt megtagadni felérne egy öncsonkítással. I 

A feladat, amelyről itt majd határozunk, nem politikai, több annál: történelmi. Most 
dől el, összetörjük-e magunkat saját korlátainkon, vagy mi törjük össze korlátainkat. 
A válasz nem lehet kétséges. Az értekezlet vitája megerősíti hitünket: újra élcsapat 
lehetünk - lesz magyar kibontakozás! 


Szabó Gábor. Térdeplő lány 


Írásban benyújtott hozzászólások 


Az MSZMP országos értekezlete úgy döntött, hogy az el nem hangzott és 
írásban benyújtott hozzászólásokat - tematikusan, szerkesztve — a Pártélet 
és a Társadalmi Szemle közreadja. E számunkben megkezdjük a hozzászó- 
lások publikálását. A szerkesztásben arra törekszünk, hogy azonos gondo- 
latok lehetőleg ne ismétlődjenek, s elhagyjuk az állásfoglaláshoz adott 
szöveges javaslatokat, mivel az állásfoglalást a pártértekezlet már határo- 
zattá emelte. Az írásokat következő számainkban is folyamatosan kö- 
zöljük. 


BALOGH GÁBOR, 
Budapest IV. kerületének küldötte 


Egy személyes érzésről szeretnék szólni: elfogódottságomnál csak a felelősséggel kapcso- 
latos érzésem nagyobb. Az a felelősségérzet, amely elnyomja a megtiszteltetést is, hogy 
e fontos tanácskozás részese lehetek. Fontos, mert a párttagság véleménye szerint az 
állásfoglalásban foglaltak következetes megvalósítása, maradéktalan végrehajtása előre- 
mutató, és igen komoly segítséget ad a megingott bizalom visszaszerzéséhez, az új 
közmegegyezés kialakításához. Ez kényszeríti ki a megújulás, a lépésváltás 

gét. A megvalósulás nem lehet csodavárás eredménye. Csakis a kialakult helyzet felméré- 
séből, reális értékeléséből és a kivezető út közös kimunkálásából adódik. 

A helyzetfelmérést az állásfoglalás-tervezet tartalmazza, a közös munkát a tervezet 
születésének körülményei, az elmúlt nyolc hónap munkája jellemzik. De jellemzi egyfajta 
jogos várakozás is, amely féltésből, a pártért való aggódásból táplálkozik. Ez a követke- 
ző kérdések tisztázását sürgeti: a demokrácia kibontakozásának és gyakorlatának körül- 
ményei, valamint a mozgalmi jelleg erősítése a párt életében. Ezek együttes hatására 
csökkenhet, majd megszűnhet a bürokratikus-centrális utasítás. Az alulról felfelé építke- 
ző pártban nem alakulhat ki az apparátus és a tagság között szakadék. 

Ha az előkészítés és a döntés folyamatában a tagság részt vesz, ha a határozatokat 
magáénak érzi és azonosulni tud a feladatokkal, akkor könnyebb és természetesebb 
megvalósítani a párt egységét és a közös cselekvést. 

Ennek természetesen nagy jelentősége van a párt vezető szerepének erősítésében, de 
ideológiai kérdésekben is. A tanult és vállalt elvek a napi gyakorlattal szembesülve ne 
váltsanak ki meghasonlást. Vallom, hogy az egységes cselekvés — az egységesen van a 
hangsúly -— képessé tesz minket a szükséges megújulásra. 

Az új feladatok és követelmények kiterjednek a következőkre is: 

e nagy horderejű kérdésekben szükség van előzetes pártvitára; 

e a pártszervek és az alapszervezetek hatásköri összhangját az állami és tö 
zeti fórumok jogosítványaival kell megteremteni, csak így képviselhető érdemben a párt 
politikája; 

e folyamatos tájékoztatás szükséges a Központi Bizottság és a Központi Ellenőrző 
Bizottság munkájáról, a döntések indokairól, a felmerült lehetséges változatokról, ezáltal 
válhat meggyőzővé, érvelővé a politikai munka; 

e az ellenőrzés, végrehajtás tapasztalatait nyilvánosságra kell! hozni, világosan jelen- 
jen meg a felelősség kérdése. 

Nélkülözhetetlen azoknak a felvetéseknek, véleményeknek a feldolgozása, amelyek 
nem közvetlenül a politikai intézményrendszer megújításához kapcsolódnak. Ezeknek 
a kormány, valamint a tömegszervezetek munkájában meg kell jelenniük. Gondolok a 
szociálpolitika, a bérreform, a megélhetési lehetőségek, a munkanélküliség, a teljesít- 
mény-visszatartás kérdéseire, az ifjúság problémáira, a társadalmi részvételre a döntés- 
előkészítő munkában. Igen fontosnak érzem, hogy nagy figyelmet fordítsunk a főmunka- 
idős jövedelmek valós értékének kialakítására (a teljesítményelv figyelembevételével). 
Folytathatnám a felsorolást, de nem teszem, mert meg vagyok győződve arról, hogy 
ezekkel önök is találkoztak munkájuk során. 

A bevezetőben csodavárásról beszéltem. Csodát csak szentek vagy varázslók szoktak 
tenni. Nem hiszem, hogy a pártban és itt, az értekezleten jelen lenne közülük valaki. Ezért 
egy olyan mondattal szeretném befejezni gondolataimat, amelyet nem olyan régen 
olvastam. Időszerűségét tekintve, gondolati tartalmát kölcsönvéve, munkamódszernek 
ajánlom: 

Azokban az emberekben hiszek és bízok, akik 

nem tesznek semmi különlegeset, de azt megteszik." 


BERECZ FRIGYES, 
Győr-Sopron megye küldötte 


Az egész ország közvéleményének érdeklődésétől kísérve folytatjuk vitánkat, a légkör 
várakozástól feszült, a többség aggódva és reménykedve, egy hangoskodó kisebbség 
kárörvendezve figyeli: választ tudunk-e adni a felgyülemlett súlyos kérdésekre, meg 
tudjuk-e mutatni a hatékony gazdaságú, dinamikusan fejlődő, súlyos feszültségeket 
megelőzni képes szocialista társadalom felé vezető utat. 

Bár a választ a társadalmat érdeklő, összetett, nagy kérdésekre keressük, nem kerül- 
hetjük meg a gazdaság ügyét, hiszen gondjaink jelentős részét a gazdasági teljesítmény 
hiánya hozta felszínre és élezte ki. A gazdasági teljesítményt viszont csak a társadalom 
összefogásával, akarati és cselekvési egységével növelhetjük meg. Nem lehet tehát egy- 
egy nagy társadalmi gondról úgy vitatkozni, hogy a gazdaságról ne beszéljünk, s így van 
ez fordítva is. 

S a gazdaságról sem lehet úgy vitatkozni, hogy az ipar helyzetét ne érintsük, hiszen 
ma már — éppen a szocialista építés előző évtizedeinek munkájával - az ipar vált a 
gazdaság döntő elemévé, a termelési érték, a jövedelem, az exportbevétel fő forrásává. 
S az ipar teljesítményétől nagymértékben függ a többi gazdasági ág — például a mezőgaz- 
daság, a közlekedés — teljesítménye is, végső soron az egész társadalom boldogulása. 

De éppen ezért — mivel a fejlődés általában is megtorpant — az ipar teljesítményével 
senki sem elégedett, igen sok bírálatot kap. Akik véleményt mondanak, eltérően látják 
az ipar gondjait. Másként az, aki külső szemlélőként várja el a nagyobb teljesítményt, 
s másként, akinek benne élve kell megoldani feladatait. Az értékelés különbségei miatt 
kialakult vitának több frontja is van. A teljesítményhiányt a frontok mindkét oldalán 
elismerik; a fejlődés feltételeinek megléte vagy hiánya, az iparfejlesztési célok megalapo- 
Zottsága vagy téves volta éles viták tárgyává vált. 

A pártértekezlettől a közvélemény - az ország helyzetének átfogó értékelésén belül, 
annak részeként - az ipar megítélését és további útjának kijelölését, a fejlődés feltételei- 
nek javítását is reméli. Hozzászólásommal ezt szeretném elősegíteni, s először a teljesít- 
ményhiány mértékéről szólnék, amely — sajnos — mind a termékek, mind a termelés 
szinvonalát jellemzi. 

Nem az átlagos termékszínvonal elmaradásának ténye, hanem az elmaradás fokozó- 

dása a legfőbb gond. A szocialista iparfejlesztés jelenlegi erőfeszítései ellenére, volt már 
olyan időszakunk, amikor a technikai rés kisebb volt, mint ma. Valamiképp elvesztettük 
képességünket a technikai fejlődés - egyes részterületen forradalmi - eredményeinek 
követésére, s az elérni kívánt csúcsteljesítmények nem egy területen gyorsabban fejlöd- 
nek, növekednek, mint amilyen gyorsan mi haladunk utánuk. . 

Hasonló gondban vagyunk a termelés szinvonalával is. Akár a technológia, a minőség. 
a szervezettség, akár a termelés bármely más fontos jellemzője szempontjából viszonyit- 
juk is a magunk teljesítményét a legjobbakéhoz, az átlagra nézve csak felére-harmadára 
értékelhetjük a miénket, s e téren sem a lemaradás ténye, a legfőbb gond, hanem az, hogy 
nagy erőfeszítéseink ellenére sem kezdődött meg a felzárkózás. 

Elmaradásunknak számos - ma már felismert - oka van. A hozzászólás időkorlátja 
miatt ezek közül csak egyre térhetek ki. Arra, hogy azokban az esetekben, amikor volt 
több-kevesebb döntési szabadságunk, többnyire tévesen válaszoltunk a gazdasági-tech- 
nikai kihívásokra. Emiatt egyre több pénz vált lekötötté a rosszul kihasznált beruházá- 
sokban, s egyre nagyobb feszültség keletkezett céljaink, illetve eszközeink közt. 

Ez mindenekelőtt fejlesztési politikánk elemzéséből derül ki. A beruházás nálunk az 
előző évtizedekben nem egyike volt a befektetés számos lehetőségének, hanem a fejlesztés 
egyedül lehetségesnek tartott útjává vált. A ráfordítások megtérülésének pénzügyi köve- 
telményei helyett az építés naturális céljait határoztuk meg, s az ipar minden részterületén 
— rosszul értelmezve, tévesen alkalmazva tanainkat — a bővített újratermelést tekintettük 
az egyedül lehetséges fejlődési útnak, ott is beruházási éhséget keltve, ahol a technikai 
fejlődés eredményeként elérkezett az ideje a visszafejlesztésnek. 

A téves utat a gazdasági reform bevezetése, majd a cserearányromlás következménvet- 
nek éveiben felismertük, de mégis téves volt az adott válaszunk, mert ezután minden 
eszközzel - az esetleg utóbb hibásnak bizonyuló fejlesztés kockázatától rettegve - a 
beruházást korlátoztuk. Bár a reform szellemében logikus lett volna, nem engedtük meg 
a beruházási, illetve a felújítási források összevonását, ezért ma már a felújítási forrás 
megközelíti — sőt, a kohászatban például háromszorosan meghaladja — a beruházásokét. 
Az egyre szűkösebb beruházási pénznek is csak 5-6 százaléka jut tőkés országokból 
beszerezhető technológiára. Következmény: a termelés műszaki szinvonalának konzer- 
válódása, illetve esése. 

Ha az utóbbi nyolc-tíz évben feszültség keletkezett az éves terv teljesítésének valamely 
tényezőjénél -— márpedig minden évben keletkezett valahol -, akkor forrásszűkítő, pénzel- 
vonó intézkedéseket tettünk. Ezek következménye a teljesítmények további romlása lett, 
mert amig egy-két évtizeddel ezelőtt túl sok pénzt fektettünk végig nem gondolt beruhá- 
zásokba, most a feltétlenül szükségesre és ésszerűre sem jut már elég. Mivel emiatt 
további feszültségek keletkeznek a gazdaság egyensúlyában, újabb szorító intézkedéseket 
teszünk, s így gyakorlatilag , legerjesztjük" a gazdasági fejlődést. S bár már többször 
felismertük, hogy ez az út olyan gyógymód, amelytől nem javul, hanem romlik a beteg 
állapota, mégis újra meg újra alkalmazzuk. Pedig a fokozódó elvonás sehol, semmikor 
— még elméletileg sem — válthatja ki a fellendülést. Legfeljebb elodázhatja az egyensúly- 
hiány következményeit. 

Aki ilyen birálatot mond az utóbbi évek gazdasági gyakorlatáról, s ráadásul felelős 
résztvevője is az elmarasztalt döntéseknek, annak arról 15 kel! mondania valamit, hogy 
milyen más utat javasol követni a jövőben, amelyen járva elérhető a stabilizálás, majd 
a kibontakozás is. Hogy a kormánynak is lehet több utat mérlegelnie, s azok közül kell 
— kockázatot is vállalva — egy újat, az eddiginél jobban járhatót, célravezetőbbet választa- 
nia, arról már szólt miniszterelnökünk a múlt év őszén az Országgyűlés előtt. 

Bár a későbbi években a befektetés bővítése lesz az egyik új út, a gazdaság élénkítésé- 
nek fő eszköze, a mai körülmények közt - ez belátható -— még nem tehető általánossá 
a termelés legtöbb területén. De a megszorítás sem maradhat mindenre kiterjedő. Meg 
kell találni azokat a termékeket és piacokat, amelyekkel és amelyekre a , kitörést" 

elviselhető kockázattal megkísérelhetjük, s amelyekre a legszűkösebb körülmények közt 
is előteremtjük -— vagy meghagyjuk - a befektetéshez szükséges pénzt. 

Előre jól meg kell fontolnunk azonban, hogy mivel és milyen irányban kíséreljük meg 
a kitörést. S abban is el kell határolni magunkat a múltbeli iparfejlesztési módszerektől, 
hogy a továbbiakban nem fogadjuk el a csak elméletben körvonalazott, lombikban 
született elképzeléseket. Iparon belül is — mind a minisztériumban, mind a vállalatok- 
nál -. a kívülállók köréből is sorra születnek a javaslatok, ötletek. Ezeknek - kiváltkép- 
pen, ha gazdasági hatalommal rendelkező körökből származnak - nehéz ellenállni. Ám 
igen sok gazdaságtalan fejlesztés, beruházás valósult már meg ilyen ötletek alapján. 

De hát akkor miből indulhatunk ki? Az eddigi piaci sikerekből! Ma is évente mintegy 
1 milhárd dollár — az összes ipari tőkés export egyharmada - körül van az olyan 
értékesítés, amely azontúl, hogy konvertibilis bevételt hoz, minden egyéb követelmény- 
nek is megfelel! Tartós, biztonságos a piaci kapcsolat, nincs számottevő minőségi rekla- 
máció, készpénzzel fizetnek a vevők, s az értékesítés forintban is gazdaságos. Legkisebb 
kockázattal az ilyen termékek - és az ilyenek előállítására képes vállalatok — fejlesztését 
választhatjuk kitörésre alkalmas eszköznek. 

még náluk sem értelmezhető a befektetés a régi módon! A legkorszerűbb termékek 
gyártása a legkorszerűbb termelési eljárásokkal ma már többnyire létszámcsökkenéssel, 
épületek, gépek feleslegessé válásával jár. Viszont rendkívül megnő a szellemi ráfordítás 
szerepe. Ezért a kitörést lehetővé tevő befektetés jelentős hányadának szakmai oktatás- 
ra, továbbképzésre, az új termékek kutatására és fejlesztésére vagy meghonosítására, a 
gyártóeszközök és termelőrendszerek működtetéséhez, összehangolt irányításához szük- 
séges tudomány kidolgozására kell irányulnia. A korszerűsítéssel nem nő, hanem csök- 
ken a munkahelyek száma, viszont gyorsan növekszik és átalakul a követelményszint a 
munkahelyeken megmaradókkal szemben. 

Az ipari fejlődést fellendítő befektetésektől tehát nem várható el a foglalkoztatási 
gondok megoldása, sőt — elkerülhetetlen hátrányként - azokat növelni fogja. Ám, ha 
piacbővítő munkánk lépést tud tartani a termelékenység növelésével, ha a ma jellemző 
több állás helyett a dolgozók egyetlen főállásban megkereshetik kenyerüket, ha átgon- 
dolt szociálpolitikai intézkedéseket teszünk, akkor mindezekkel az intézkedésekkel 
együtt a munkanélküliséget úgy előzhetjük meg, hogy nem kényszerülünk a gazdasági 
hatékonyság rontására. 

Hogyan lehet az önmaguk képességeit piaci sikerekkel bizonyító vállalatokat olyan 
helyzetbe hozni, hogy az egész gazdaságra nézve érzékelhető módon - tehát az eddiginél 
nagyobb lehetőségekkel élve — élére állhassanak a kitörésnek? 

Nem különféle támogatások sorát kell nyújtanunk, ezúton csak mélyebbre hatolnánk 
abba a zsákutcába, amelyből kihátrálni akarunk. Az eddig alkalmazott módszerek — az 
,árklub", a , bérklub", a különféle megállapodások rendszere — együtt sem adnak 
elegendő lehetőséget a legjobbak fejlődésére; ennél többet kell kockáztatnunk a fordulat 
érdekében. 

A ma is sikeres, gyors fejlődésre képes mintegy 40-50 vállalat és szövetkezet számára 
- az egész gazdaság 4-5 százalékának -— már a jövő évtől meg kell adni mindazt a 
lehetőséget, amit a teljes kör számára csak a kibontakozás sikere után nyújthatunk. Így 
többek között a tervezés többéves biztonságát, a vállalati vagyon védelmét a beavatkozá- 
sokkal szemben, a forintjövedelem és a konvertibilis devizabevétel egy részének állandó 
vagy növekvő arányú befektethetőségét, a vállalati pénzügyi alapok egységes kezelhető- 
ségét, az indokolatlan megkötöttségektől mentes bérezést. Az ezúton megindítható 
fellendülést a bankok befektetést ösztönző hitelezési gyakorlatával is erősíteni kell. Az 
állam gazdasági szerepének is előjelet kell váltania, a veszteségek támogatásából vissza- 
vont pénz egy részét a kitörési útvonal egyengetésére kell fordítania, vagy éppen e célra 
be is kell fektetnie. Évről évre szélesíteni szükséges az ilyen feltételekkel működő vállalati 
kört mindaddig, amíg általánossá nem válik. 

Az iparban dolgozó munkások, műszakiak és közgazdászok, vállalati és szövetkezeti 
vezetők nagy többsége nem vár a pártértekezlettől csodát, de elvárja a jelenlegi helyzetbe 
torkolló folyamatok kritikus elemzését, s ennek alapján a szükséges módosításokat az 
iparpolitikában, az iparirányításban -— végső soron a gazdaságpolitikában. 

Egy módosult gazdaságpolitikának pedig megoldást kell találnia arra, hogy igen nagy 
mértékű hiány mellett, a vállalkozási mozgástér szinte teljes beszorultsága ellenére is 
működhessenek azok az erők, amelyeknek felerősödése a folyamatokat megfordíthatja. 
Ez az erő csak belülről bontakozhat ki, nem igényelhetünk további külső segítséget 
akkor, ha a magunk életképességének a jeleit nem tudjuk felmutatni. 

Hozzászólásommal egy ilyen gazdaságpolitika kidolgozásához kívántam hozzájárulni. 


BERNÁT GYÖRGY, 
Budapest VIII. kerületének küldötte 


Az országos pártértekezlet azzal a feladattal ült össze, hogy muníciót adjon a következő 
évek gazdasági és társadalmi reformfolyamatának, annak a fordulatnak, amelyre oly 
nagy szüksége van ennek az országnak. Óriási a feladatunk, ezzel arányos a felelőssé- 
günk. Aminek véleményem szerint ki-ki akkor felelhet meg, ha elsősorban a saját 
szakterületen keresi a továbblépés lehetőségét. 

Jómagam - rádiós újságíróként - olyan közegben dolgozom, amely fokozottan érzé- 
keny a politika, a gazdaság, a társadalom minden változására. Kollégáim mindennap 
érzik azt a feszültséget, amely a várakozások és a lehetőségek, a tervek és a megvalósulás 
között keletkezik. Engedjék meg, hogy a felszólalásra megszabott idő rövidsége miatt 
legalább vázlatszerűen szóljak néhány szót a jövő egyik kulcskérdéséről. A nyilvánosság- 
ról, amely a párt, az állam, a társadalom valóban hatékony működésének egyik alapfelté- 
tele. 

A nyilvánosságnak tudománya még nincs, irodalma már van. Sajnálatos, hogy ma 
sokan azonosítják valamiféle odamondogatósdival, közéleti pletykapartival, bírálósdi- 
val. No meg a sajtó sajátos megítélésével, amit már idehaza is egyre többen fogalmaznak 
meg úgy, ahogyan a Szovjetunióból importált tréfa tartja: mi a különbség a légy és a 
vezető beosztású hivatalnok között? Nincs különbség. Mindkettőt az újsággal csapják 
agyon... 

Tévedés ezzel azonosítani a nyilvánosságot, és talán sokak félelme ebből a félreértésből 
fakad. Mások félelmeinek okát gondolom, mindannyian jól ismerjük. Igaz, hogy a 
sajtónyilvánosságnak része a bírálat, különösen a helyzetfeltárás szakaszában. Hogyan 
szabaduljunk valamitől, ha nem mondjuk meg, mi az? Ám a nyilvánosság ennél sokkal 
több. Szándékolt fordulatunk egyik fontos eleme. A politikai intézményrendszer műkö- 
désének, a társadalom tagjai és irányítói közötti kapcsolatnak legjelentősebb területe. 
Annak lehetősége, hogy a társadalomban meglévő érdekek a felszínre kerülhessenek, 
képviseletet kaphassanak, összemérettessenek, hogy létrejöhessen az érdekösszeütközé- 
sek, a konfliktusok megoldásának valóban társadalmi érdekeket szolgáló módja. A nyil- 
vánosság lehetőség arra, hogy az államszervezetet, a döntési mechanizmusokat átlátó, . 
megfelelő információkkal rendelkező állampolgárok és érdekcsoportjaik hassanak a 
politika formálására, a döntések előkészítésétől a végrehajtás ellenőrzéséig, a később 
szükséges esetleges korrekcióig. A nyilvánosság előtt folyó politikai-gazdasági munka 
arra is lehetőséget ad, hogy ne várjuk be, amíg egy-egy probléma eljut a válsághoz közeli 
állapotba. És a nyilvánosság teremti meg annak lehetőségét is, hogy a politikai-gazdasági 
folyamatokat állandó társadalmi ellenőrzés kísérje. Egyszóval, a nyilvánosság — demok- 
ráciánk fejlesztésének követelménye. 

A nyilvánosság tehát nem divatszó, hanem követelmény. Egyik fontos feltétele annak, 
hogy valódi és természetes legyen a párt, az állami, a társadalmi szervezetek és az 
állampolgár tevékenysége. Ehhez megfelelő információ szükséges. Ha régen azt mond- 
tuk, hogy a tudás hatalom, akkor ehhez azt is meg kell tanulnunk: az információ 
hatalom. Az intézményrendszer reformja elképzelhetetlen anélkül, hogy legyen jog és 
lehetőség a tájékozódásra, azoknak az ismereteknek a megszerzésére, amelyek az önálló 
helyzetfelméréshez, a felelős cselekvéshez, a társadalmi öntevékenységhez szükségesek. 

Az igény a politikai-társadalmi nyilvánosságra már megvan. Annak feltételeit, hogy ezt 
az igényt kielégítsük, még ezután kell kialakítanunk. Ez annál is sürgetőbb, mivel mai 
helyzetünkben elengedhetetlen valamiféle társadalmi egyetértés, konszenzus. Ezt belát- 
ható időn belül sajnos nem alapozhatjuk az életszínvonal növelésére. Van azonban egy 
nagy tartalékunk: a nyilvánosság, amely igenis létrehozhatja a konszenzust, mégpedig 
a megoldás keresésének szándékában. 

Ennek a nyilvánosságnak igen fontos eleme a sajtó. Ezen a fórumon is szeretnénk 
tiltakozni a tömegtájékoztatás kifejezés szóösszetételében rejlő felfogás ellen. Ez ugyanis 
egy olyan időből származik, amelyet — remélhetőleg -— magunk mögött hagyunk. Abban 
az időben a sajtó feladatát az egyoldalúan értelmezett lenini , kollektív propagandista, 
agitátor és szervező" szellemében határozták meg. Magyarul: egyetlen tennivalójának azt 
szánták, hogy közvetítse a tömegeknek a vezetés határozatait, szándékait, elvárásait. 
Hogy a sajtó legyen tölcsér, amelyen keresztül az állampolgár fejébe töltik a tudni- és 
tennivalókat. Azoknak, akik ma is így fogják fel a sajtó szerepét, felidézek egy másik 
Lenint. Ugye, ismerős az a kép, amelyen Lenin ül az asztalánál és a Pravdát olvassa? 
Saját magyarázata szerint nem azért, hogy ellenőrizze, benne vannak-e az újságban a 
hatalom diktálta tézisek, időszerű utasítások. Lenin azért olvasta a lapokat, hogy ő maga 
is informálódjon az ország állapotáról, olyan ügyekről, amelyekről a hivatalos hangulat- 
jelentésekből nem értesülhetett. 

De van közelebbi példám is. 17 éve vagyok újságíró. Az első élményem, amely a sajtó 
és a vezetés kapcsolatáról ért, az az MSZMP első titkárának felszólalása volt az 1971. 
novemberi újságírói aktíván. Ebből idézek négy mondatot: , Az irányító szerveknek a 
sajtó munkatársait rendszeresen és megfelelően kell informálniuk. Nem a feladatokat 
kiadni, hanem informálni... A vezető szerveknek informálódniuk is kell a sajtóból. 
A sajtó ugyanis mindennap nagyon gazdag, eleven és nélkülözhetetlen információt tud 
nyújtani." Az idézet azt is mutatja, hogy a felismerés — oly sok más felismeréssel együtt 
- már 17 éve is véleménnyé érett. Ezzel szemben a magyar sajtó központilag kiépített 
szerkezete, szervezeti és irányítási rendszere máig csak korlátozottan alkalmas az egyik 
alapkövetelmény ellátására, az érdekfeltárásra, az érdekütköztetésre, az eltérő érdekek 
konfiiktusának bemutatására. 

Részben ennek tulajdoníthatók az alulról és felülről érkező bírálatok. Az olvasó-—hall- 
gató-néző éppen a legélesebb helyzetekben hiányolja a gyors információt. Aztán meg- 
szerzi. Már az egész ország, sőt néha az egész világ beszéli, de a magyar sajtóban még 
mindig késik a tájékoztatás — információk hiányában vagy mert az értesülések birtoko- 
sa, úgymond, , politizálnak" ismereteikkel. Ezzel pedig a sajtó szavahihetőségét teszik 
kockára, aminek később mindig megvan a böjtje. De a közvélemény a sajtón veri el a 
port a szűk szavú, olykor semmitmondó protokolláris-hivatalos közlemények miatt is. 

Hogy néz ki ugyanez fentről? Onnan úgy tetszik, hogy a sajtó félinformációkat közöl, 
hogy torzít, hogy félrevezet. Megtörtént, hogy magyarázkodnunk kellett egy hajnali 
rádióriport miatt, amely ellentmondott egy még be sem jelentett, meg sem tartott ülés 
. tervezett mondanivalójának. Ne értsenek félre. Nem a mi munkánkban tetten érhető 
, gondatlanságot, felületességet mentegetem. De ugyanígy nem fogadhatom el kollégáim 
. nevében azt sem, hogy a válsághangulatot a sajtó kelti azzal, hogy rosszabbnak mutatja 
. bea valóságot, mint amilyen. Aki ezt állítja, az a dolgok magyarázatának könnyebbik 
felével próbálkozik, hogy ugyanis, ha jó a helyzet, jó akormány. Ha rossz a helyzet, rossz 

a sajtó. A dolgozókat nem azzal tesszük cselekvésképtelenné, ha beszélünk a nehézségek- 
ről. A bénultságot viszont igenis előidézheti, ha van egyfajta helyzetértékelés, amit a 
társadalom másként tapasztal. Ha általánosságokkal, ma nem reális óhajokkal. megva- 
lósíthatatlan programokkal traktáljuk az embereket. Ez nem a sajtón múlik. 

Óvatosan kell tehát bánni a bírálattal és ennek megítélésével. Amíg a párt fenntartja 
magának a közvetlen irányító, apró kérdésekben is döntéshozó szerepét, addig mindig 
lesznek olyanok, akik egyes jelenségek bírálatát eleve a párt, sőt a rendszer bírálatával 
azonosítják. Igen, óriási a sajtó felelőssége. Főként abban, hogy jelenlegi viszonyaink 
közepette is reálisan informáljon, ugyanakkor ne keltse a kiúttalanság képzetét. Nem 
mehet el viszont olyan jelenségek mellett sem, amelyek ugyan nem országos jelentőségü- 
ek, de azért az emberek egy csoportjának fontosak. Hogy például a kemény télben 5 ezer 
lakásban nincs távfűtés, ezt akkor sem lehet semmibe venni, ha tudjuk, hogy közben 
százezer lakásban meleg van. 

Ha komolyan akarjuk az intézményrendszer reformját, akkor komolyan kell vennünk 
a nyilvánosságét is. Elegendő tapasztalatunk van már a félmegoldások következményei- 
ről. Ha pedig komolyan foglalkozunk a nyilvánossággal, nem kerülhetjük meg a sajtó 
szerkezeti, szervezeti és irányítási reformját sem. Meg kell szűnnie a mai úgynevezett 
, kézi vezérlésnek", a hivatalok aprólékos beleszólásának. Meg kell adni a valódi önálló- 
ságot, és az ezzel járó politikai és személyes felelősséget azoknak, akik létrehoznak, 
fenntartanak, működtetnek egy sajtószervet. Ez nem újdonság. Kiváló elveink és határo- 
zataink születtek már erre, többször is. Érdektagolt társadalmunkban lehetőséget kell 
teremteni arra, hogy az érdekek az erre létrehozott mechanizmusokon keresztül jelenhes- 
senek meg, beleértve a sajtómechanizmust 15. 

Mindez szorosan kapcsolódik ahhoz a felismeréshez, hogy a pártnak új munkastilust 
kell kialakítania. Ezen belül a párt nyilvánosságát a pártsajtó szolgálja; elsősorban, de 
nem kizárólagosan. A pártsajtó természeténél fogva pártirányítással működik, és alapve- 
tő dolga, hogy a mostanában ismét felfedezett alapszervezeteknek megfelelő információ- 
kat nyújtson a politikáról, a készülő döntésekről, az azokat kisérő viták érveiről, állás- 
pontjairól. A többi sajtószerv irányítása nem történhet a megszokott direkt módszerek- 
kel. Ezért is értek egyet a határozattervezet olyan fogalmazásával, hogy a párt az eln 
irányítás eszközeit és módszereit alkalmazza. Ily módon hatalmasan megnő a szerkesztő- 
ségekben dolgozó kommunisták szerepe. Ök létükkel és tevékenységükkel demonstrál- 
hatják a kívánatos változást, amelyben a vezetés nem eszköznek tekinti a tömegkommu- 
nikációt, hanem partnernek. Ebben a fajta nyilvánosságban megerősödik a párt igaz 
kapcsolata a valósággal, és ez egyben a párt alkalmazkodó-, reagálóképességének. 
önkorrekciójának egyik lényeges biztosítéka is. 

Ha jól ítélem meg a lehetséges következményeket, a nyilvánosság vállalásával az eddig 
önmagának fenntartott funkciók és felelősségek egy részét megosztandó ugyan a párt. 
ezzel azonban jelentősen helyreállíthatja, növelheti, megszilárdíthatja a vele kapcsolatos 
bizalmat. A bizalom tartalékai érezhetően megcsappantak ugyan - de a pártértekezletet 
kísérő várakozás még mindig azt mutatja, hogy az ország az MSZMP megújulásától 15 
. várja a fordulatot. 


HOCH RÓBERT, 


Budapest XI. kerületének küldötte 


A pártértekezlettől azt várják, hogy meghirdeti és megindítja a párt és általában egész 
szocialista rendszerünk megújítását. Ennek keretében én csak néhány kérdésről, a gazda- 
ságról és vele összefüggésben a tudomány helyzetéről fogok beszélni. 

Az MTA Közgazdaságtudományi Intézetének egy kutatócsoportja gazdaságfejlesztési 
koncepcióvariánst dolgozott ki az Országos Tervhivatal megbízásából. A tanulmányt 
még ez év februárjában megküldtük a Minisztertanácsnak is. E munka eredménye 
röviden a következőkben foglalható össze. 

Mi is abból indulunk ki, hogy a szükséges feltételek megteremtése nélkül nem dinami- 
zálható a gazdaság. Az általános megélénkülésnek két egymással szorosan összefüggő 
feltétele van: a szelektív restrikció, vagyis a dinamizálás oldaláról tekintve a szelektív 
élénkítés és az átfogó, a gazdálkodás minőségét megváltoztató mechanizmusreform. 

E feltételek megteremtésre nélkül az élénkítés -— mint ezt az eddigi tapasztalatok 
igazolják - a gazdaságot a csőd szélére viszi. Tulajdonképpen ez történt a XIII. kongresz- 
szust követően. 

Az általános restrikcióról a szelektív restrikcióra való áttérés megköveteli a belső 
piacnak - a termelési eszközök és fogyasztási cikkek piacának -, a belső felhasználásra 
való termelésnek a reális értékelését, a jelenlegihez képest felértékelését. Az általános 
restrikció és a külső egyensúly követelménye között súlyos ellentmondás feszül. Közgaz- 
dasági nonszensz, hogy egy zsugorodó, belső kooperációs kapcsolataiban szétzilálódó 
gazdaságból kell kipréselni mind több és javuló hatékonyságú exportot. A kooperációs 
kapcsolatok szétzilálódásának jó példája a gépipar. Amig 1970-ben gépiparunk alkat- 
részigényének kétharmadát, addig 1985-ben már csak egyharmadát elégítette ki a hazai 
termelés. 

Az idézett tanulmányban kiemelkedő jelentőséget tulajdonítunk az infrastruktúrának. 
E szféra gyorsitott fejlesztése már a következő években is feltétele ga]zdaságunk korszerű- 
vé tételének, a nemzetközi versenyképesség fokozásának. Az ország jövője szempontjá- 
ból kulcsfontosságú oktatás, kultúra és tudomány mellett e tevékenységcsoporthoz 
tartozik az ország népességének , minőségét" nagyban meghatározó egészségügy, s széle- 
sebb értelemben ide tartozik a lakásépítés is. 

Az infrastruktúra fejlesztése az egyik legfontosabb eszköz lehet arra, hogy a jelenlegi 
pangásból kilábalva gazdaságunk és társadalmunk valóban stabilizálódjék. Az infra- 
struktúra restrikciója nemcsak a gazdaságnak árt, hanem társadalmi és politikai eróziót 
is okoz. Nem olyan régen kaptunk híradást arról, hogy Munkácsy-képek mennek tönkre, 
mert nincs a megmentésükre 6 millió forint, azzal egy időben, amikor a totón újabban 
10 millió forintot is lehet nyerni. Ugy vélem, egy újfajta konszenzus kialakításának éppen 
az infrastruktúra fejlesztése lehetne az alapja. Nem szólva most arról, hogy az infrastruk- 
túra fejlesztésének és működtetésének halmozott (vagyis a megelőző termelési vertiku- 
mok igényeit is számba vevő) konvertibilis valutabeli importigénye átlagosan nagyság- 
renddel kisebb, mint az ún. anyagi termelőágazatoké. Tehát az infrastruktúra fejleszthe- 
tő az eladósodás növekedésének nagyobb veszélye nélkül is. 

Jelenleg a második számú gazdaságpolitikai prioritás a költségvetési hiány csökkenté- 
sére és megszüntetésére való törekvés. Az persze világos, hogy az életszínvonalat, ponto- 
sabban a reáljövedelmet nem lehet emelni a költségvetési hiány növelésével. De miért 
szükséges a hiány csökkentése? Megvallom, nem tudok rá válaszolni. Es mástól sem 
kaptam még megnyugtató választ. Annyit értek csak: az IMF és a Világbank állítólag 
ezt is követeli. Ha a glasznosztyról már az unalomig esik szó, akkor ideje lenne ezekről 
a kérdésekről is nyíltan beszélni! És ideje lenne, hogy a gazdaságpolitikai irányokat 
valóban az MSZMP vezetésével magunk dolgozzuk ki, az ország tényleges érdekeinek 
megfelelően. 

Sikerült elfogadtatni az emberekkel: , Elvtársak, egyre kevesebb a pénz." Miért? Ezt 
a szlogent egyszerűen nem szabad elfogadni! Az emberek többnyire nem is fogadják el, 
inkább csak beletörődnek. Még hivatalos nyilatkozatokban is találkozunk azzal az új 
kifejezéssel, hogy társadalmi rezsiköltség. Tudnillik, sokan ebbe sorolják az oktatást, a 
kultúrát, a tudományt, az egészségügyet is. 

Már nem ilyen egyértelmű a költségvetés és a vállalati szféra kapcsolata. Mert az 

ugyan elképzelhető, hogy a szelektív fejlesztéshez nagyobb költségvetési kiadás szükse- 
ges. De másfelől a költségvetés igen nagy pénzeket fordít gazdaságtalan és gazdaságossi 
aligha tehető tevékenységek fenntartására. Miközben a tudomány és az oktatás szférájá- 
ban néhány tízmiilió forint megtakarítása miatt sorvadnak el tevékenységek, addig 
tízmilliárd forintok mennek el szanálásokra. Már többen megkérdezték tőlem a tudoma- 
nyos, oktatási stb. költségvetési csökkentésekkel kapcsolatban: ezek valóban a takare- 
kosságot szolgálják vagy egyéb politikai céljuk is van? 

Végül is a költségvetés pozíciója tartósan csak akkor javulhat, ha a jövedelemtermelés 
növekedése alapján a bevétel növekszik. A költségvetési politikának éppen ezt kellene 
szolgálnia. 

Az általános restrikció továbbfolytatása, sőt erősítése, a belső piac további szűkítése 
irreálissá teszi a külpiaci versenyképesség fokozására, a gazdaságosabb export növelésére 
vonatkozó célokat. Le kell számolni azzal az illúzióval, hogy a további hátrálás megte- 
remtheti a feltételeit egy későbbi offenzívának. Éppen ellenkezőleg! 

Az Akadémia Elnökségének azon az ülésén, amelyen a VII. ötéves tervet vitattuk meg 
1985-ben, a kormány képviselője azt mondta: , Néhány évig még hátrálunk, aztán 
megvetjük a lábunkat, majd offenzívába megyünk át." Most sem látom, hogy a hátrálás 
miért teremti meg az offenzíva feltételeit? Ellenkezőleg, minél jobban , kivérzik" a 
gazdaság, annál kisebb az esélye egy fordulatnak. 

Itt szeretnék megállni egy gondolat erejéig. Sokszor halljuk: a politikai, gazdaságpoliti- 
kai vezetés tanácstalan, mert a tudománynak az adott kérdésekben nincsen álláspontja. 
Ez az utóbbi nem áll. Persze a tudománynak nincs, nem is lehet egységes álláspontja. 
Attól tudomány. De néhány olyan témát azért szeretnék megemlíteni azok közül, ame- 
. lyet az MTA Elnöksége véleményezett, és amelyben magam is részt vettem. (Ezért nem 
szerepel az alábbi felsorolásban pl. a bős-nagymarosi vízlépcsőről készített elnökség 
vélemény.) Ezek a vélemények több tudományág kutatásaira, publikációira is támaszkod- 
tak. 1982-ben a lakásgazdálkodás, 1984-ben és 1985-ben a VII. ötéves terv, illetve 
1987-ben az adóreform és a nyugdíjrendszer kérdéseiben. Egészen határozottan állítha- 
tom, hogy véleményünket nem vették figyelembe a politikai döntéshozatal során; de még 
a válaszadás is elmaradt. 

A jövedelemelosztás prioritásainak változtatása sem a konszolidálás, sem a kibonta- 
kozás feltételeit (önmagában) nem teremtheti meg. Csak a nagyobb jövedelemtermelés 
feltételeinek rövid távon való megteremtése és realizálása biztosíthat kiutat. 


A reformról szólva hadd mondjam el, hogy megértem már olyan időszakokat, ame- 
lyekben még a reform kifejezés is tilalmas volt. És mára eljutottunk oda, hogy minden 
reform; amikor allergiás kiütéseket kaphatunk a reform szótól. Adóreform, bérreform. 
költségvetési reform, nyugdíjreform, lakásgazdálkodási reform, társulásitörvény-reform. 
Számon tartani is alig lehet. Miért nem örülök ennek a - látszólagos — reformsodrásnak? 
Mert hiányzik a reform átfogó koncepciója. A részváltoztatások ugyanis részben diver- 
gálnak, részben egymással szemben hatnak. Van egy szekerünk, melyet autóvá szeret- 
nénk átalakítani. Ötletszerűen hol egy kipufogót, hol egy differenciálművet szerelünk fel. 
A szekér egyre nehezebb lesz, csak autó nem válik belőle. Adódik az összehasonlítás: 
egyrészt az 1966. évi KB-határozat, illetve az 1968. január 1-jei reformot előkészítő 
munka, másrészt a mai folyamatok között. Mi jellemezte az akkori munkát? 


e Bizottságok dolgoztak, amelyeket csúcsbizottság, illetve titkárság fogott össze. 


e Mindenekelőtt az átfogó koncepciót dolgozták ki. A részkoncepciók az általános 
koncepcióhoz igazodtak; illetve módosították is az összkoncepciót. 

e A változtatásoknak olyan együttesét, , csomagját" készítették elő, amely elérte azt 
a kritikus tömeget, amely a gazdaságirányítás és a gazdálkodás minőségének megváltoz- 
tatását eredményezte. 

e A munkát a párt kezdeményezte, szervezte és irányította. A reform — a dolog 


IRÁSBAN BENYÚJTOTT HOZZÁSZÓLÁSOK 51 


természetéből adódóan - nem bízható az államapparátusra, és semmiféle apparátusra. 
A reform előkészítésének csak utolsó fázisában került állami vonalra. 

Ma már ennél is többre lenne szükség. Mindenekelőtt szélesebb alapokon és nagyobb 
nyilvánossággal kellene a bizottságoknak működniük. Vagyis a hatvanas évekhez hason- 
ló bizottsági rendszerben kellene kidolgozni a gazdaságpolitika reformját. 

A reform sikerének feltétele, hogy a reform tárgya legyen a politikai mechanizmus is. 
Mert megtanultuk: a politikai mechanizmus mélyreható reformja nélkül csak nagyon 
korlátozott lehet a gazdaság reformja, s ami még nagyobb baj: néhány éven belül 
törvényszerűen visszarendeződés követi a reformot. Ma sajnos nem látjuk nyomát, hogy 
akár csak az 1966-oshoz hasonló tudatosság is érvényesülne az előkészítésben. 

Mindennek alapján jutottunk kutatótársaimmal arra a következtetésre: a stabilizációs 
és a kibontakozási szakasz időbeni elkülönítése tragikus tévedésnek bizonyulhat. Lehető- 
vé teheti a gazdaságpolitikában (természetesen a struktúrapolitikát is ideértve) és a 
gazdasági mechanizmusban végrehajtandó gyökeres változtatások elodázását. Csak a 
kibontakozás közvetlen előkészítése, csak a szelektív fejlesztési politika, a belső piac 
felértékelése hathat stabilizáló erőként. 


Javaslom a pártértekezletnek, hozzon határozatot bizottsági rendszer létrehozására a 
gazdaságirányítás és a gazdálkodás minőségi megváltoztatását célzó átfogó koncepció 
kidolgozására. Az átfogó koncepció szerves részei legyenek a részkoncepciók. E munka 
keretében a következőkre van szükség: 

e felül kell vizsgálni a jelenlegi gazdaságpolitikai koncepciót, a stabilizáció és a 
kibontakozás szétválasztását; 

e egységes reformkoncepció alapján a változások olyan csomagját kell kidolgozni és 
életbe léptetni, amely a gazdaságirányítás és a gazdálkodás minőségi változtatására, 
javítására valóban alkalmas -— csak ezek alapozhatják meg a gazdaság fejlődését, a 
technika fejlesztését az életszínvonal növelésével együtt; 

e a reform szerves részévé kell hogy váljon a politikai mechanizmus reformja, s ezen 
belül tisztázni szükséges a párt gazdasági szerepét. 

A bizottsági munkát a párt kezdeményezze, szervezze és vezesse. E munkaszervezet 
csúcsbizottsága által 1989 második felében benyújtandó javaslat szolgáljon alapul a 
Központi Bizottság döntése számára. 


ORMOS MÁRIA, 
Baranya megye küldötte 


Nem szólhatok az egész értelmiség képviseletében vagy nevében. Remélem azonban, 
hogy amit mondandó vagyok, az hűen kifejezi annak a világnak a problematikáját és 
látásmódját, amelyben élek; vagyis a tudományoknak elkötelezett és a felsőoktatásban 
érdekelt értelmiségieknek a véleményét szeretném tolmácsolni a velük, helyzetükkel is 
összefüggő fontos országos kérdésekről. 

Ez a társadalmi réteg nagy megnyugvással vette tudomásul a szellemi alkotó munka 
és az oktatás morális felértékelését. Ez tökéletesen egybevág a már jó ideje megfogalma- 
zott és hangoztatott véleménnyel, mely szerint a szürke agyállomány teljesítményének 
. értékelése és igénybevétele az ország általános gyarapodásának, termelőképességének 
olyan forrásait nyithatja meg, amelyek viszonylag alacsony anyagi ráfordítással magas 
eredményességet kínálnak. 

Az állásfoglalásból joggal lehet arra következtetni, hogy a jövőre nem terjednek át az 
egyre növekvő elvonások, amelyek az oktatási, művelődési és tudományos szférát még 
a közelmúltban is fokozódó mértékben sújtották. Mivel e meghirdetett elvvel nem 
egyeztethető össze az állagukban lerongyolódott és végső tartalékaikat fogyasztó egyete- 
mek, főiskolák és tudományos intézetek további sorvasztása, remélni lehet, hogy az 
újabb költségvetési elvonásról lábra kapott kósza hírek merő találgatások, sőt rémhirek. 

A tudományos és felsőoktatási értelmiségiek nemcsak elvileg támogatják a magyar 
reformpolitikát, de annak előmozdítói és résztvevői kívánnak lenni. Képviselői az utóbbi 
időben sokat vitáztak, és - el kell ismerni - sokszor reklamáltak is. Ez a vita és a benne 
megfogalmazott követelmények olykor furcsa színbe állították a hangadókat. 

Miről folyt és folyik a vita? A tudomány emberei, az oktatók, a tanárok kétségkívül 
nem tudnak teljesen eltekinteni attól, hogy létkörülményeik lehetővé teszik-e az értelmi- 
ségi funkció betöltéséhez elengedhetetlen személyes tudományos és kulturális háttér 
biztosítását, de elsősorban mégsem saját egzisztenciális helyzetük javítása érdekében 
léptek és lépnek fel. Ennél sokkal nagyobb jelentőséggel merültek és merülnek fel a 
feladat teljesítéséhez szükséges eszközök és a magas szintű értelmiségképzés, az utánpót- 
lás nevelésének biztosítékai. 

E biztosítékok hiányát előidéző megvonási politika nem juttatott a gazdasági vérkerin- 
gésbe említésre méltó összegeket, miközben mind a gazdasági szférát, mind a társadalom 
egész életét megfosztotta a szellemi szféra által képviselt többletpotenciál jelentős részé- 
től. Egyúttal az értelmiségben a feleslegesség érzetét keltette, és ezáltal nem kis politikai 
veszélyforrást fakasztott fel. 

A magyar társadalomban a szellemi feladat teljesítésének és az utánpótlás biztosításá- 
nak súlyos akadályai keletkeztek. Ennek is megvan a maga történelme, amint annak is 
megvannak az okai, hogy az egyetemek és főiskolák miért nem olyan eredményesek és 
hatékonyak, mint amilyeneknek lenniük kellene. Történész vagyok, tudom, hogy a múlt 
elemzése sok vonatkozásban segítheti a jelen tisztázását, a jövő lehetséges útjainak 
vázolását. Erre itt és most nem térek ki. A felsőoktatás és a tudományos élet helyzete 
adott, onnan tud továbblépni, ahol van. A jövő attól függ, hogy a nekiinduláshoz 
megkapja-e azt a támogatást, amelyet hosszú időn át nélkülözött, és amire elengedhetet- 
len szüksége van mind neki, mind az ország fejlődésének. 

Egyesek fejcsóválva állapítják meg, hogy hazánkban a tudományos teljesítmény nem 
átütő erejű, sok diploma nem tartalmaz igazi értéket, és az egyetemek mégis elhárították 
maguktól a magasabb követelményrendszert. Így nem nagyon értik, hogy a felsőfokú 
oktatás dolgozói egyáltalán milyen alapon emelnek szót. Pedig olyan ez, mintha egy 
csapatot hosszú ideig 150 centi átugrására treníroznak, majd -— újabb edzés és kalória 
nélkül - hirtelen felemelik a lécet két méter fölé, és csodálkozni kezdenek azon, ha a 
csapat egy része megpróbál alatta átbújni. Az én véleményem szerint — figyelembe véve 
az edzési elveket, a felszerelés, a nemzetközi tapasztalatcsere hiányát vagy szűkösségét - 
egyenesen csodálatra méltónak mondható, hogy ebből a csapatból mégis milyen sokan 
voltak képesek nekirugaszkodni a két méternek, és mennyien tudják megállni a helyüket 
világszínvonalon. 

A sikeres tudósok és egyetemi oktatók száma nem kicsi, ám képzeljük el, milyen 
eredményeket érhetne el az ország, ha intézetei és egyetemei felszereltségüket tekintve 
nem kullognának az utolsók között, ha nem lennének minden téren elavultak, ha meg 
tudnák szerezni a modern gazdaság képének megfelelő eszközöket, és ha csapatostól 
küldhetnék ki legjobb kádereiket, fiatal munkatársaikat tanulmányutakra, amint tették 
azt néhány évtizeddel ezelőtt a japánok és teszi jelenleg a Kínai Népköztársaság. 

Megvannak tehát a tudományos világban és az egyetemeken azok az emberek, vezető 
egyéniségek, akik mércéül szolgálhatnak az általános követelményrendszer fokozatos, 
türelmes és állandó emeléséhez, és akik egyúttal képesek arra is, hogy a mögöttük lévőket 
magasabb fokra emeljék. Ám ezek az emberek azt is tudják, hogy feltételek hiján a 

követelményeket egyik napról a másikra nem emelhetik az egekig, mert azzal csak azt 
érhetnék el, hogy a potenciális utánpótlás lehetőségét a jelenleginél is nagyobb mértékben 
eltorlaszolják. 

Nem azért vannak utánpótlási gondok az értelmiségi pályákon, a tudományokban és 
a felsőoktatásban, így az egyetemeken, mert a mai fiatalok kevésbé tehetségesek, kevésbé 
ambiciózusak, mint a korábbiak. Szó sincs erről. A mai egyetemi ifjúság nagy százaléka 
tehetséges és ambiciózus. Bizonyosan sok hiányt és hibát fel lehet sorolni az alsó és a 
középfokú oktatásban, csakúgy, mint a felsőoktatásban. Lehet és szükséges is javítani 
a diákok kifejezőkészségét és nyelvtudását. Indokolt gondolkodni az érettségi vizsga 
nagyobb megbecsüléséről. Helyénvaló szélesebbre tárni az egyetemek kapuit, s megköve- 
telni a képzés szabadabbá és eredményesebbé tételét. A legfőbb és sorsdöntő kérdés 
társadalmilag, szellemileg az ország műszaki szintje, tudományos jövője szempontjából 
azonban nem ezekben az egyébként valóban elrendezendő problémákban keresendő. 
A legnagyobb probléma az, hogy az ifjúság és benne a diplomás, egyetemi és tudományos 
pályára alkalmas ifjúság kifutópályái összezavarodtak. Sőt, közelebb állunk a valóság- 
hoz, ha azt mondjuk, hogy a diplomás fiataloknak nincs ilyen pályájuk, perspektivájuk. 
Jelenleg hiányzik az indíttatás ahhoz, hogy egy fiatalember az egyetemi oktatók és a 
tudósok többnyire aszkétikus pályáját járja. Mit mondunk például egy kezdő egyetemi 
tanársegédnek? Nagyjából ezt: tarts magas színvonalú szakmai előadásokat és szeminá- 
riumokat, írj néhány jelentős művet, tanulj meg beszéd-megértés szinten legalább két 
nyelvet, de ne feledd, hogy közben családot is kell alapítanod, lakást kell szerezned és 
berendezned. E célból biztosítunk neked havi négyezer forintot, és ami a többi dolgot, 
a feltételeket illeti, azt majd meglátjuk. Kétségtelen, hogy egyre kevesebb a hazárdőr 
fiatalember, aki e kifutópálya nélküli, meredek hegymenetre vállalkozik. 

Az ifjúság kérdése és orientációja — itt és másutt — csak részben közvetlenül politikai 
kérdés, csak részben a KISZ, illetve más ifjúsági szervezet tevékenységének kérdése. 
Átfogó társadalmi kérdés, ami az ifjú nemzedékek egész perspektíváját, társadalmi 
helyének, beilleszkedésének lehetőségeit, vagyis a mi egész jövőnket magában foglalja. 

Ezek, azaz a működési feltételekkel és az utánpótlással összefüggő objektív követelmé- 
nyek azok, amelyekért a tudományos és a felsőoktatásban érdekelt értelmiség szót emelt 
és emel. Teszik ezt azért, hogy betölthessék azt a szerepet a magyar reformfolyamatban, 
amelyre az állásfoglalás kijelöli őket, és amelyre hivatottaknak érzik magukat. 

Hivatottnak érzik magukat, és szeretnék e hivatásukat az ország építése, jövője érdeké- 
ben a reformfolyamat részvevőjeként elősegíteni. Az értelmiségnek is van elégedetlenke- 
dő csoportja, vannak, akik sokkal gyorsabban szeretnének haladni, mint az tényleg 
lehetséges. Vannak olyanok is, akik legszívesebben megállítanák a napot az égen. Ilyen 
emberek azonban mindenfelé akadnak. Az értelmiség zömét, széles rétegeit 40 év tapasz- 
talatai, küzdelmei és harcai után már nem a jövőben kell , megnyerni". Nagy többsége 
magáénak vallja ezt a Duna menti kis földdarabot, ezt az országot, s itt, ennek rendjében 
kíván boldogulni, ennek életszintjét, műveltségét és nemzetközi tekintélyét kívánja nö- 
velni. 


VAJNAI ERNŐ, 
Csongrád megye küldötte 


Az ország közvéleménye — párttagok és pártonkívüliek egyaránt — a pártértekezlettől 
egyértelmű és határozott változást, fordulatot vár. Ennek súlya és felelőssége nehezedik 
ránk. Ez a tény egymagában is bizonyítja, hogy az ország lakossága jelen pillanatban 
elismeri a párt vezető szerepét — hiszen a pártértekezlet munkája iránt óriási az érdeklő- 

Az állásfoglalásból joggal lehet arra következtetni, hogy a jövőre nem terjednek át az 
egyre növekvő elvonások, amelyek az oktatási, művelődési és tudományos szférát még 
a közelmúltban is fokozódó mértékben sújtották. Mivel e meghirdetett elvvel nem 
egyeztethető össze az állagukban lerongyolódott és végső tartalékaikat fogyasztó egyete 
mek, főiskolák és tudományos intézetek további sorvasztása, remélni lehet, hogy az 
újabb költségvetési elvonásról lábra kapott kósza hírek merő találgatások, sőt rémhírek. 

A tudományos és felsőoktatási értelmiségiek nemcsak elvileg támogatják a magyar 
reformpolitikát, de annak előmozdítói és résztvevői kívánnak lenni. Képviselői az utóbbi 
időben sokat vitáztak, és — el kell ismerni — sokszor reklamáltak is. Ez a vita és a ben 
megfogalmazott követelmények olykor furcsa színbe állították a hangadókat. 

Miről folyt és folyik a vita? A tudomány emberei, az oktatók, a tanárok kétségkívül 
nem tudnak teljesen eltekinteni attól, hogy létkörülményeik lehetővé teszik-e az értelmi: 
ségi funkció betöltéséhez elengedhetetlen személyes tudományos és kulturális háttér 
biztosítását, de elsősorban mégsem saját egzisztenciális helyzetük javítása érdekében 
léptek és lépnek fel. Ennél sokkal nagyobb jelentőséggel merültek és merülnek fel a 
feladat teljesítéséhez szükséges eszközök és a magas szintű értelmiségképzés, az utánpót 
lás nevelésének biztosítékai. 

E biztosítékok hiányát előidéző megvonási politika nem juttatott a gazdasági vérkent- 
gésbe említésre méltó összegeket, miközben mind a gazdasági szférát, mind a társadalom 
egész életét megfosztotta a szellemi szféra által képviselt többletpotenciál jelentős részé 
től. Egyúttal az értelmiségben a feleslegesség érzetét keltette, és ezáltal nem kis politika 
veszélyforrást fakasztott fel. 

A magyar társadalomban a szellemi feladat teljesítésének és az utánpótlás biztosítási: 
nak súlyos akadályai keletkeztek. Ennek is megvan a maga történelme, amint annak is 
megvannak az okai, hogy az egyetemek és főiskolák miért nem olyan eredményesek 6 
hatékonyak, mint amilyeneknek lenniük kellene. Történész vagyok, tudom, hogy a múlt 
elemzése sok vonatkozásban segítheti a jelen tisztázását, a jövő lehetséges útjainak 
vázolását. Erre itt és most nem térek ki. A felsőoktatás és a tudományos élet helyzete 
adott, onnan tud továbblépni, ahol van. A jövő attól függ, hogy a nekiinduláshoz 
megkapja-e azt a támogatást, amelyet hosszú időn át nélkülözött, és amire elengedbetet 
len szüksége van mind neki, mind az ország fejlődésének. 

Egyesek fejcsóválva állapítják meg, hogy hazánkban a tudományos teljesítmény nem 
átütő erejű, sok diploma nem tartalmaz igazi értéket, és az egyetemek mégis elhárították 
maguktól a magasabb követelményrendszert. Így nem nagyon értik, hogy a felsőfokú 
oktatás dolgozói egyáltalán milyen alapon emelnek szót. Pedig olyan ez, mintha egy 
csapatot hosszú ideig 150 centi átugrására treníroznak, majd - újabb edzés és kalóni 
nélkül — hirtelen felemelik a lécet két méter fölé, és csodálkozni kezdenek azon, ha 1 
csapat egy része megpróbál alatta átbújni. Az én véleményem szerint — figyelembe vé 
az edzési elveket, a felszerelés, a nemzetközi tapasztalatcsere hiányát vagy szűkösségét - 
egyenesen csodálatra méltónak mondható, hogy ebből a csapatból mégis milyen sokan 
voltak képesek nekirugaszkodni a két méternek, és mennyien tudják megállni a helyüket 
világszínvonalon. 3 

A sikeres tudósok és egyetemi oktatók száma nem kicsi, ám képzeljük el, milye 
eredményeket érhetne el az ország, ha intézetei és egyetemei felszereltsésű! 
nem kullognának az utolsók között, ha nem lennének minden ! 
tudnák szerezni a modern gazdaság képének megfelelő 
küldhetnék ki legjobb kádereiket, fiatal munkatárswi 
azt néhány évtizeddel ezelőtt a japánok és I 

Megvannak tehát a tudományos világ 
egyéniségek, akik mércéül szolgálha 
türelmes és állandó emeléséhez, és 
magasabb fokra emeljék. A 

követelményeket egyik napról a másikra nem emelhetik az egekig. mert azza! csaY ar. 
érhetnék el, hogy a potenciális utánpótlás lehetőségét a jelenleginél is nagvobb mertékeer 
eltorlaszolják. 

Nem azért vannak utánpótlási gondok az értelmiségi pályákon. a tudomanvoxozr e: 
a felsőoktatásban, így az egyetemeken, mert a mai fiatalok kevésbé tehetsegeszi. kevesr- 
ambiciózusak, mint a korábbiak. Szó sincs erről. A mai egyetemi ifjúság nagy szazaieka 
tehetséges és ambiciózus. Bizonyosan sok hiányt és hibát fel lehet soroin: az zix e. a 
középfokú oktatásban, csakúgy, mint a felsőoktatásban. Lehet és szükseges u tzvuzr 
a diákok kifejezőkészségét és nyelvtudását. Indokolt gondolkodni az erettseg vizsg. 
nagyobb megbecsüléséről. Helyénvaló szélesebbre tárni az egyetemek kapur.. s megi ovi - 
telni a képzés szabadabbá és eredményesebbé tételét. A legfőbb es sorsáent kererz 
társadalmilag, szellemileg az ország műszaki szintje, tudománvos JÖVŐK SZETDET e Di 
azonban nem ezekben az egyébként valóban elrendezendő problemaxoar kercsenc 
A legnagyobb probléma az, hogy az ifjúság és benne a diplomás. egvetem. 2. Lucoman" c 
pályára alkalmas ifjúság kifutópályái összezavarodtak. Sőt, közeigot alten a vasra: 
hoz, ha azt mondjuk, hogy a diplomás fiataloknak nincs ilven páivájui Ppersnér ria 
Jelenleg hiányzik az indíttatás ahhoz, hogy egy fiatalember az egvezem: oriate c 
tudósok többnyire aszkétikus pályáját járja. Mit mondunk péidau cy azfő everezn 
tanársegédnek? Nagyjából ezt: tarts magas színvonalú szakma! elvaúasoná €. nezma 
numokat, írj néhány jelentős művet, tanulj meg beszéd-megeérié: szerees sesszat e 
nyelvet, de ne feledd, hogy közben családot is kell alapitanod . sanas ng were. - 
berendezned. E célból biztosítunk neked havi négyezer forinio? € em ő tiots . 
a feltételeket illeti, azt majd meglátjuk. Kétségtelen. hogy Egyre setscsttr 0 sut 
fiatalember, aki e kifutópálya nélküli, meredek iség ggb Vacak 0.7 

Az ifjúság kérdése és orientációja — Itt és másutt — csak reszben koz 
kérdés, csak részben a KISZ, illetve más ifjúsági szervezet icvéke 
Átfogó társadalmi kérdés, ami az ifjú nemzedékek egesz perspci 
helyének, beilleszkedésének lehetőségeit, vagyis a mi egesz jövene 

Ezek, azaz a működési feltételekkel és az utánpótlássa! összel ugz 
nyek azok, amelyekért a tudományos és a felsőoktatásban ermesz : e 
és emel, Teszik ezt azért, hogy betölthessék azt a szerepet 2 szesz: 
amelyre az állásfoglalás kijelöli őket, és amelyre iivziotiauze - az - 

Hivatottnak érzik magukat, és szeretnék e hivatásukat az eszes es 
den a reformfolyamat részvevőjeként elősegítem. Szenetsszee  . 
dő csoportja, vannak, akik sokkal gyorsabban szerezze e 
lehetséges. Vannak olyanok is, akik legszívesébben aegetez . 
emberek azonban mindénfelé akadnak. Az étiélmisés zuar , SK 
alatai, küzdelttei És harcsi utáft már see 2 jóvássn a ét nez 
más d egyet rev ozáaenyeeesetág zése 

dés és a várakozás! Viszont a párt munkastílusának hibája, ha a közvélemény úgy hisz, 
hogy azonnali, közvetlenül ható, konkrét intézkedések következnek, ha azt hiszi, hogy 
most egy csapásra megoldódnak gondjaink. Ez a várakozók táborának egyik szélsősége. 
A másik szélsőséghez azok tartoznak, akik úgy gondolják, hogy a pártértekezletnek csak 
a hibák vég nélküli továbbsorolására lesz ereje. A közvéleménynek e szélsőséges megnyil- 
vánulásai a mi eddigi munkánkban gyökereznek! I 

A termelőszövetkezetekben dolgozó elvtársaim és küldött-társaim véleménye szerint 
a magasabb életszínvonal érdekében számtalan konkrét és folyamatos intézkedésre van 
szükség. Ezek kidolgozásához elengedhetetlen az a sok-sok vélemény, amely a párttagság 
szájából hangzott el. De további folyamatos társadalmi vita is szükséges a jövőben. Nem 
fogadható el például, hogy az Országgyűlés által legutóbb jóváhagyott szövetkezeti 
törvény kapcsán mi, a leginkább érintettek, a szövetkezeti tagok, teljesen ki voltunk 
rekesztve az előkészítésből. Az így születő törvényről az érintetteknek, mielőtt megismet- 
nék, már az a véleményük, hogy ellenük szól, nem pedig jobb boldogulásukat hivatott 
elősegíteni! 

Olyan intézkedésekre van szükség, amelyeknek során minél kevésbé különül el a 
döntéselőkészítők, a döntéshozók és a végrehajtók tábora -— a kockázatvállalás sikere és 
kudarca! Ha majd ez így lesz, akkor csökkenni fog a felfelé, lefelé és oldalra mutogatás 
- gyarapodni fog a sikerélmény és a felelősség. A pártnak azokat az embereket és 
közösségeket kell támogatnia, érvényesülésüket elősegítenie, akik, illetve amelyek nem- 
csak azt tudják folyamatosan felmondani, hogy mi miért nem jó, hanem azt is meg tudják 
mondani, meg tudják mutatni, hogy szocialista országunk egy kisebb vagy nagyobb 
közössége hogyan tud előrehaladni. A konkrét intézkedések meghozatala nem a pártérte- 
kezlet feladata. Most a pártértekezlet, majd a párt egészének feladata a reális feltételek 
megteremtése a változó körülmények között jelentkező gondjaink megoldásához. Kezde- 
ményező párt legyünk tehát, ne végrehajtó, ne bürokrata. Legyünk az egész ország jobb, 
biztosabb életének menedzsere. 

A pártértekezlet mindenekelőtt teremtse meg a személyi feltételeket, értelmezze újra 
a párt vezető szerepét és annak érvényesülési módjait. A pártélet, a pártmunka ne legyen 
merev keret. Tudjon a párt igazodni a változó világhoz a Központi Bizottság és az 
alapszervezetek szintjén egyaránt. 

A termelőszövetkezetek parasztsága határozottan igényli és várja a változást. A rend- 
kívüli sok munkával a közösben és a háztájiban nehéz körülmények között létrehozott, 
megteremtett értékeinket féltjük! A meglévő vívmányaink, javaink gyarapodását várjuk, 
s nem csökkenését, leépítését. A szövetkezeti parasztság a megteremtett alapokra szeret- 
né építeni a kibontakozást, nem pedig teljesen új, szélsőséges próbálkozásokra. Ne a 
minden eddigi javak és értékek letörlésében keressük a megújulás lehetőségét; a párt és 
a párt által irányított államapparátus tudjon szelektálni. 

Életünkben nem csupán egyértelműen jónak és rossznak tartott dolgok vannak. 
A szélsőségek veszélyesek! Aki a megújulást úgy akarja, hogy semmi eddig létrehozott 
eredményre nem akar támaszkodni, akinek minden, ami megvalósult, rossz, sok kárt 
okozhat. Ugyanúgy káros a másik szélsőség: ha nem tud újítani valaki, egy testület vagy 
egy ország. 

Az elmúlt évek során a szocializmus rendszerének és tulajdonának védelmére hivat- 
kozva olyan bürokratikus túlszabályozottság jött létre az élet minden területén, főleg a 
gazdasági életben, amely a szocializmus sikeres építéséhez szükséges értéktörvény érvé- 
nyesülését szinte lehetetlenné tette. A párt és az állami vezetés intézmények és hatóságok 
sokaságát hozták létre, amelyek töménytelen rendelettel, állásfoglalással, értelmezéssel, 
a , társadalmi tulajdon védelme" zászló alatt, a párt politikájának végrehajtása ürügyén 
beszabályozták, úgymond, keretekbe szorították a gazdálkodást, a társadalmat. A törvé- 
nyek és szabályzók tömege ma már az alkotó szellem számára inkább béklyó, semmint 
keret. A párthatározatok megvalósítása érdekében létrehozott, kialakított túlszabályo- 

zottság akadályozza a párthatározatok érvényesülését, ezért a gazdasági előrehaladást 
is. Tudjuk, hogy a józan paraszti ész nem nélkülözheti a törvényeket, nem helyettesítheti 
azokat, de a törvények és rendeletek alkotói, számonkérői, amikor az ország érdekeit 
keresik, vagy arra hivatkoznak, vegyék elő a józan paraszti észt is! Számtalan példát 
lehetne ennek az óhajnak jogosságára hozni. Csupán egyet szeretnék megemlíteni. Az 
ország igen súlyos anyagi helyzete mellett — alig egy éve — be kellett szüntetni szövetkeze- 
tünknek az ország számára komoly devizát hozó, termelőszövetkezetünknek nyereséget 
előállító tevékenységet, a jogszabályok útvesztője miatt. Nem tiltotta ugyan jogszabály 
- no de nem is engedte! — szólt az indoklás. , A megengedett" 5 százaléknál nagyobb 
hasznot biztosított számunkra a tőkés partner — és ez nem volt , etikus"! Ilyen és hasonló 
esetekben kellene egy kis józan paraszti ész. 


A magam részéről én büszke vagyok a mezőgazdaság körülményeihez képest elért szép 
eredményeire, és sikerágazatnak tartom. Az, hogy itt az eredmények jóval dinamikusab- 
ban jöttek létre, mint az élet más területén, sok mindennek betudható. A szorgalmas 
parasztság, a szövetkezeti demokrácia kialakult vívmányai, formái, a tulajdonosi szemlé- 
let stb. bizonyosan ide tartoznak. A felsoroltakon túl a dinamikusabb eredmények 
véleményem szerint azonban annak is köszönhetők, hogy a túlszabályozottság viszony- 
lag később hatott a mezőgazdaságban, mint a társadalom egyéb szféráiban. Ma már ez 
csak múlt időben mondható el, de azt hiszem, hogy tanulságát az egész társadalomra 
nézve érdemes levonni. Ennek most van az ideje. Az értelmes és hasznos változtatások 
feltételrendszerének megteremtéséhez kell most a pártértekezletnek a személyi és intéz- 
ményrendszeri átalakítást végrehajtania. Sikere a közhangulatban az első percekben 
lemérhető lesz. A hangulat és az anyagi siker folyamatosan visszahat egymásra. 

Ha a pártértekezlet állásfoglalása nyomán megfelelően átalakul a társadalom intéz- 
ményrendszere, a párt vezető szerepének érvényre jutása korszerűsödik, ha a párt elérhe- : 
tő, világos, vonzó célok érdekében agitál, elfogadható feltételekkel mozgósít, egyértelmű, 
világos célt tűz ki, akkor a szövetkezeti parasztság képes lesz saját magát és erejét 
megújítva a korábbi fejlődési ütemhez hasonlót produkálni. 


Óvári László: Pályamű (terv) 


NÉMETH MIKLÓS: 


Gazdaságpolitikai törekvéseink 
és a társasági törvény 


Társadalmunkban a gazdasági tevékenység változatos tulajdonformákban (állami, szö- 
vetkezeti. magán) és különféle szervezeti keretek között (vállalat, szövetkezet, kisvállalat, 
közösvállalat, egyesülés, vgmk-k stb.) valósul meg. Mindez hosszú, hullámzó, azonban 
nem véletlenszerű fejlődés következménye. E sokféle forma több vonatkozásban is 
kedvezően hatott a gazdaság teljesítményére, de eddig tett lépéseink ellenére sem állíthat- 
juk azt, hogy már megtaláltuk a társadalmi tulajdon eredményes működtetésének leg- 
megfelelőbb mozgásformáit. E problémák megoldásában, illetve gyakorlatunk ellent- 
mondásainak megszüntetésében kíván segíteni az előkészítés alatt álló új társasági 
törvény. 

A társasági törvény kidolgozása a Központi Bizottság 1987. július 2-i állásfoglalása 
alapján kezdődött meg, s az előkészítés most fontos állomáshoz érkezett. A Politikai 
Bizottság állásfoglalásával összhangban - egyes parlamenti bizottságok bevonásával, a 
társadalmi és érdekvédelmi szervezetekkel, valamint számos gazdasági egység vezetőjével 
folytatott konzultációk segítségével — a kormányzati szervek kialakították a törvény 
tervezetét. A törvény megalkotása beleilleszkedik abba a folyamatba, melyet az új 
vállalatirányítási formák bevezetésével, a bank- és az adórendszer reformjával a piaci 
viszonyok fejlesztése érdekében az elmúlt években megkezdtünk. A törvény abból indult 
ki, hogy fejlődésünk jelenlegi szakaszában a társadalmi-gazdasági feltételek megértek 
arra, hogy megtegyük azokat a lépéseket, amelyek hosszabb távon elősegíthetik a gazdál- 
kodók közötti jobb és hatékonyabb kooperáció kibontakozását és az eszközáramlás 
megvalósítását, ami — mint azt többször megállapítottuk - elengedhetetlen feltétele 
gazdaságpolitikai törekvéseink valóra váltásának. 

Mint ismeretes, a gazdálkodó szervezetek — önállóságuk megtartása mellett — jelenleg 
is többféle módon társulhatnak. Már a hatvanas évek eleje óta különféle társasági formát 
ölt a mezőgazdasági szövetkezetek együttműködésének igen jelentős része, és a hetvenes 
évek elejétől a társulás megjelent az állami szektorban is. 1972-től lehetővé tettük külföldi 
vállalatok részvételét vegyesvállalatokban. 1978-ban az Elnöki Tanács törvényerejű 
rendeletet alkotott a gazdasági társulásokról, s a nyolcvanas évek elején létrejött kisvál- 
lalkozások jelentős része a gazdasági társaságokhoz közelálló szabályozás alapján műkö- 
dik. A felszabadulás előtti, de máig érvényes szabályok alapján eddig is mód volt 
részvénytársaság, illetve korlátolt felelősségű társaság alapítására, és néhány vállalatunk. 
pl. a Tungsram, az IBUSZ, a MAHART, söt még a Magyar Nemzeti Bank is — többnyire 
formálisan ugyan, de - ebben a formában működik. Az új kereskedelmi bankok ugyan- 
csak részvénytársaságként alakultak meg. 

A tapasztalatok azonban arra utalnak, hogy az érvényben levő szabályok már nem 
felelnek meg a gazdálkodás mai követelményeinek. Egyrészt gátolják a rugalmas gazdál- 

kodási formák kialakítását, a vállalkozások gazdaságilag indokolt szervezeti átalakulá- 
sát, másrészt nem ösztönzik a vállalatok közötti tőkeáramlást, a külföldi működő töke 
és a lakossági megtakarítások befektetését, nem teremtenek kellő érdekeltséget a lekötött 
eszközök gyarapításában. 

Az új törvény, megtartva az eddig jól bevált formákat -— mint pl. a közös vállalatot 
és az egyesülést —, korszerűsíti a részvénytársaságra és a korlátolt felelősségű társaságra 
vonatkozó szabályokat, egyszerűsíti az eddigi túl bonyolult formákat; így lehetőséget 
teremt arra, hogy a különféle gazdasági munkaközösségek, illetve üzleti célú polgári jogi 
társaságok közkereseti társasággá alakuljanak. A törvényben egységes szabályozást 
kapnak a gazdálkodó szervezetek, az állampolgárok, a bel- és külföldiek társulásai. 
Megszűnnek azok a korlátok, amelyek eddig a vállalatok és az állampolgárok egymással 
való társulásait akadályozták. Egységes szabályozás érvényesül a tőkés és szocialista 
vállalatok hazai gazdálkodó szervezetekkel létrehozott közös vállalkozásaira is. Átte- 
kinthetőbb, a gazdálkodók akaratát jobban érvényre juttató, a gyakorlatban jobban 
alkalmazható vállalkozási formákat és feltételeket kívánunk tehát létrehozni. 

Mindebből kitűnik, hogy az új törvény egyfelől az alkotmányos folytonosságon ala- 
pul, másfelől viszont lebontja a fejlődést gátló korlátokat, s hosszú időre szóló szabályo- 
zást kíván nyújtani. Fontos körülmény, hogy a társasági törvényhez végrehajtási rendel- 
kezések nem kapcsolódnak, ami nagymértékben csökkenti a gyakori és nemegyszer 
indokolatlan államigazgatási korrekciók lehetőségét. Stabil, a gazdálkodás megújítását 
szolgáló, a társadalom hosszú távú érdekeivel összhangban álló törvényt kell alkotni, 
amelynek alkalmazása már rövid távon 15 eredményeket hozhat. 

Az új törvény megalkotásával a gazdálkodási formák változatos kombinációi alakul- 
hatnak ki, és erősödhet a piac szabályozó szerepe. A nemzetközileg jól ismert vállalkozási 
formák bevezetése bőviti a nemzetközi gazdasági együttműködés lehetőségeit. Mindez 
azt eredményezheti, hogy a termelőeszközök s a különféle vállalati és lakossági megtaka- 
rítások a jelenleginél jobban hasznosulhatnak, gazdaságunk hatékonyan működő részei 
jobb fejlődési lehetőségekhez jutnak. Ezzel segíthetjük napjaink legfontosabb feladatá- 
nak megoldását: a racionális, hatékonyan működő szocialista gazdaság megteremtését. 

A gazdasági társulások népgazdaságba való beépítésére irányuló törekvésünkkel nem 
vagyunk egyedül. Az utóbbi években a vállalati önállóság növelése szinte valamennyi 
szocialista országban előtérbe került. Ezt célozza az 1981-es lengyel, az 1986-os szovjet, 
az 1988-as kínai vállalati törvény, s erre irányulnak a csehszlovák és bolgár elképzelések 
Is. A gazdasági társasági formák megteremtésének igénye is több szocialista országban 
napirenden van. Ilyen irányú munka folyik a Szovjetunióban, Lengyelországban és 
Csehszlovákiában, Kinábari. pedig kiterjedt társasági jog alakult ki. 

A KGST-ben már a komplex program előirányozta a közös vállalatok, társaságok 
létrehozását. Ennek jogi szabályozása a hetvenes évek közepére elkészült, de igény van 
korszerűsítésére. Ezt jelzik a szocialista országok közös vállalkozásokra irányuló kétol- 
dalú egyezményei is. Például az 1986-os szovjet-magyar egyezményben a szovjet fél 
kezdeményezte magyar területen részvénytársaságok alapítását. 

A társasági törvény megalkotására irányuló törekvés tehát beleillik a jelenlegi szocia- 
lista fejlődés tendenciáiba, s a többi országhoz hasonlóan a szocialista gazdaság, a 
tulajdonformák és a termelési viszonyok fejlődése tapasztalatainak elemzésén, újragon- 
dolásán alapul. 

A szocializmust építő országokban - egészen a közelmúltig — csaknem általános 
érvénnyel uralkodott az a felfogás, amely valóban szocialistának, a legcélszerűbb gazdál- 
kodási formának szinte kizárólag az állami tulajdont ismerte el, amelyet központilag, 
közvetlen módon, utasításokkal, szigorú függőségi rendszer alapján igazgatnak. Az a 
szocializmuskép, amely az ilyen állami tulajdon egyeduralmát, de legalábbis abszolút 
felsőbbrendűségét hirdette más tulajdonformákkal szemben, valójában leegyszerűsítette 
a marxizmus klasszikusainak felfogását. Elfeledkezett ugyanis azoknak az önigazgatás- 

ra, a szövetkezeti tulajdonra és önkormányzatra, a termelők különféle társult közösségei 
által végzett decentralizált gazdálkodására vonatkozó elképzeléseiről, s gyakorlatilag 
kétségbe vonta a magán- és kistulajdon létjogosultságát a szocialista gazdaságban. 

Ez lényegében a termelőerők és a termelési viszonyok összhangja törvényének megsér- 
tését jelentette, hiszen a termelőerők fejlődése a marxizmus létrejötte óta nem igazolta 
az állami tulajdon kizárólagosságának szükségességét, más tulajdonformák nélkülözhe- 
tőségét. Ennek ellenére a szocialista országokban hosszú ideig e tétel volt a tulajdonviszo- 
nyok alakításának elvi alapja, párosulva azzal a felfogással, hogy a társadalmi tulajdon 
azonos a nagyüzemmel, a nagyüzem pedig a gazdasági racionalitással és a hatékonyság- 
gal. Bár ezeket az eszméket kezdetben mi is magunkévá tettük, idejekorán változtatni 
tudtunk. Már hosszú idő óta elismerjük a szövetkezeti, a magántulajdon, az egyéni 
kezdeményezés létjogosultságát. 


Hazánkban kialakultak a szocialista tulajdonviszonyok alapformái, az állami és a szó- 
vetkezeti tulajdon egyenrangúvá vált. A létrejött tulajdonformák hatékonysága, társa- 
dalmasítottsága azonban alacsony szintű, elkülönülésük, zártságuk korlátozza a szerke- 
zetatalakítást. A dolgozók formális tulajdonosi kötödései nem teremtenek kellő ösztön- 
zést, nem késztetik a dolgozó embert termelési képességeinek teljes kiaknázására. 

Az elmélet leegyszerűsítéséből fakadó gyakorlati hibák ellenére sem vitatható, hogy 
szocialista társadalmunk alapja az alapvető termelési eszközök döntő többségének társa- 
dalmi tulajdona, az állami és szövetkezeti tulajdon meghatározó szerepe. Legfőbb teen- 
dönk most az, hogy megtaláljuk az e tulajdonformákban levő eszközök eddiginél jóval 
hatékonyabb működtetésének módjait és formáit. Egyúttal azt is látni kell, hogy vannak 
olyan tevékenységek - példaul az úgynevezett háttériparban, a kereskedelemben, a 
vendéglátásban, a lakossági és egyéb szolgáltatások terén -, amelyek természetüknél 
fogva nem az állami nagyüzemekben, hanem a szövetkezeti, a különféle társult, magán- 
vagy személyi tulajdon formáiban és a tevékenység jellegének leginkább megfelelő szerve- 
zeti keretekben végezhetők el gazdaságosan. 

E felismerés birtokában valószínüleg okkal állapíthatjuk meg. hogy a szocializmus 
hazai építésének kezdeti szakaszában olyan tevékenységeket, illetve olyan kisebb szerve- 
zeteket ís államosítottunk, melyek valóban hatékony működtetésére az állami tulajdon- 
forma nem bizonyult alkalmasnak. Ez a megállapítás nem vonja kétségbe azt a tényt, 
hogy az államosítás vetette meg a szocialista gazdaság alapjait, amit a mezőgazdaság 
kollektivizálása szilárdított meg és tett teljessé. Ezen az alapon kezdhettünk hozzá a 
szocialista társadalom építéséhez. Ma már azt is tudjuk, hogy ehhez a munkához hosszú 
történelmi időszak szükséges. 

Ez a periódus azonban nemcsak hosszú, de az alkalmazott formák és eszközök 
tekintetében szines és változatos is lesz, térben, időben egyaránt. A tervezett változások 
elsősorban a vállalatok és szövetkezetek vállalkozási lehetőségeinek bővülését szolgálják. 
egyúttal gazdagítják a magánvállalkozások formáit, a lakossági befektetések lehetősé- 
geit, és módot adnak a külföldi - így a tőkés és a szocialista — működő tőke változatos 
formájú magyarországi befektetésére. Ez utóbbira éppúgy szüksége van tőkeszegény 
gazdaságunknak, mint az egyéni és kollektív vállalkozókedv és kezdeményezőkészség 
kibontakoztatására. 

Mindezek egy vegyes tulajdonú, de összességében az állami és szövetkezeti tulajdon 
meghatározó szerepét megőrző szocialista társadalom és gazdaság hatékonyabb műkö- 
désének keretéül szolgálhatnak. Saját tulajdoni szerkezetünkben, adott gazdasági feltéte- 
leink közepette — termelési és szervezési kultúránkat emelve - szakszervezeti hagyomá- 
nyaink alapján évek során kell és lehet a különböző új szervezeti formáknak megfelelő 
gazdálkodási tevékenységet kibontakoztatni. 

Az állami vállalatok többsége a társasági törvény után is a vállalati tanácsok, a 
dolgozó kollektívák irányítása alatt fog működni. Semmifajta átalakítási kampányra 
nincs szükség. Ahol azonban a társasági forma a gazdasági célszerűség szempontjából 
indokolt s a külső tulajdonosok részvétele hasznos - így egyes több telephelyes nagyválla- 
latok, egyes trösztök, illetve sajátos funkciójú vállalatok esetében, mint például a pénzin- 
tézetek, a biztosítás vagy a külkereskedelem területén -, ott lesz mód az átalakulásra, és 
erről a vállalatok szabadon, önállóan dönthetnek. Az így létrejövő szervezetek — melyek- 
nek száma és aránya a célszerűséget és a reális feltételeket mérlegelve várhatóan korláto- 
zott lesz - állami részvénytársaságok vagy korlátolt felelősségű társaságok lesznek. Ez 
nem jelent tulajdonforma-váltást. A gazdasági társaság ugyanis vállalkozási, illetve 
vállalati szervezeti forma és nem tulajdonforma. A tulajdonosi funkciókat vállalatok, 
kereskedelmi bankok, vagyonkezelő intézmények és más közösségi szervezetek, pl. a 
helyi tanácsok töltik be, s ezek valamennyien társadalmi tulajdon alapján működnek. 

Az, hogy a törvény hatálya kiterjedjen-e a szövetkezetekre is, más szóval a szövetkeze- 
tek átalakuljanak-e valamelyik társasági formába, vagy sem, külön politikai mérlegelést 
kivánt. Ezért a kérdéssel foglalkozott a Központi Bizottság Szövetkezetpolitikai Munka- 
közössége is. Ugy foglalt állást, hogy a szövetkezetek gazdasági társaságban való részvé- 
telét r(alapítóként, tagként) támogatja, a teljes vagyonnal történő átalakulást azonban — 
a jelenlegi körülmények közepette — nem tartja indokoltnak. Viszont az sem lenne helyes, 
ha ennek lehetőségét a társasági törvény végérvényesen kizárná. 

A változások nyomán gazdaságunkban hosszabb távon előreláthatóan megnő a ve- 
gyestulajdonú kis- és középüzemek száma, a jelenleginél nagyobb teret kap a lakossági 
magánvállalkozás és -befektetés, a külföldi részvétel. Ez a tulajdonosi funkciók eddiginél 
árnyaltabb, differenciáltabb felfogását és a jelenleginél ellenőrizhetőbb, nyilvánosabb 
működtetését igényli, illetve teszi lehetővé. A törvénytervezet megfelelő eszközöket, jogi 
garanciákat nyújt ahhoz, hogy a magánszemélyek által megszerezhető részvényhányad 
bizonyos korlátok között maradjon, az állam tulajdonhányada lehetővé tegye a társadal- 
mi akarat érvényesítését, és megfelelő rendelkezések a magánszemélyek , nagyrészvényes- 
sé" válásának is határt szabjanak. 

A társaságok alapítását általános érvényű feltételek szabályoznák, s a jelenleg szüksé- 
ges egyedi jellegű hatósági engedélyezés általában megszűnne. Ez csak szűk körben, 
alapvetően a külföldiek többségi részvételével alakuló társaságok esetén maradna fenn. 
Továbbra is lennének olyan területek, ahol külföldiek vagy belföldi magánszemélyek 
nem szerezhetnek tulajdont, illetve nem alapíthatnak társaságot. Ilyenek a hadiipar, az 
energetikai ipar, a rádiós és televíziós műsorszórás, a jövedéki iparágak stb. A társaságok 
felett a törvényességi felügyeletet egységesen a cégbíróságok gyakorolnák. 


A társasági törvény változtatásokat tesz szükségessé a közgazdasági szabályozás — 
mindenekelőtt az azonos versenyfeltételek biztosítása — terén is. Ez azt jelenti közelebbről 
nézve, hogy minden gazdálkodó szervezetet a végzett tevékenység, a tényleges teljesít- 
mény figyelembevételével és nem a tulajdonforma vagy az ágazati hovatartozás szem- 
pontjából kell szabályozni, ösztönözni vagy szükség szerint korlátozni. Azt kel! elérni, 
hogy a jövőben csak az a gazdálkodó szervezet tudjon a piacon megmaradni, amely 
valóban hatékony és a továbbfejlődést is garantáló vállalkozásokban vesz részt. Alapve- 
tő szabályozási követelmény, hogy a társaságba történő befektetés ne legyen hátrányo- 
sabb a saját meglévő szervezetbe történő befektetésnél. Mindehhez fejleszteni kell a piaci 
viszonyokat, ki kell alakítani a vagyonértékelés rendszerét. Az érdekeltségi rendszer 
sözéppontjába a vagyonnal való gazdálkodást, az eszközök hatékony értékesülését kell 

elyezni. 

A gazdasági társaságok egységes szabályozása indokolttá teszi a jelenleg különböző 
vállalati, illetve a vállalkozói adó egységesítését. Ezért a társasági törvénnyel egyidejűleg 

új, valamennyi gazdálkodóra nézve egységes vállalkozási adótörvényt kell alkotni. Ezze 
párhuzamosan a bérreform keretében lépéseket kell tenni az elkülönült keresetszabályo- — 
zás megszüntetésére. A közgazdasági feltételrendszer változtatása iránti követelmények 
röviden úgy összegezhetők, hogy a vegyes tulajdon- és szervezeti formák társadalmi 
hasznosságának érvényre juttatásához az érdemi piaci verseny nélkülözhetetlen. Ez 
egyúttal olyan központi tervezést kíván, amely tekintettel van a tőkeáramlás újonnan 
megnyiló lehetőségeire is. 

A társasági formák széles körű alkalmazása feltételezi a tőkepiaci működési formák 
továbbfejlesztését. Szükséges az államilag szervezett és ellenőrzött értékpapírpiac intéz- 
ményi és működési kereteinek kialakítása, így az állami értékpapír-felügyelet és az 
értékpapírtanács megszervezése is. Ezek az értékpapírok - kötvények, részvények stb. - 
kibocsátásának, forgalmazásának szervezését, törvényességének ellenőrzését végeznék. 

A tervezett változások nemcsak a gazdasági tevékenység szervezeti formáit gazdagít- 
ják, hanem érintik az elosztási viszonyokat is. Feltehetőleg növekedni fog a megtakaríitá- 
sok befektetéséből származó jövedelmek aránya, erősödnek és nyíltabbá válnak a vagyo- 
ni és életszínvonalbeli különbségek. Az új társasági törvény nyomán számítani lehet rá, 
hogy a jövőben növekednek az állampolgári jövedelmek közötti különbségek, hiszen az 
eredményes vállalkozások erőteljesebb differenciálódással járhatnak. Ám tisztában kell 
lennünk azzal, hogy gazdagodás eddig is volt, és az új társadalmi formák bevezetése 
nélkül is keletkezhet, pl. ingatlan-bérbeadással, nyeremény, takarékbetét, kötvény révén, 
nem is szólva a spekulációs jellegű illegális és szinte ellenőrizhetetlen csendestársi befekte- 
tésekről vagy éppenséggel az uzsorakölcsönről. 

A részvénytulajdon alapján létrejövő anyagi egyenőtlenségeket, a társadalmi esély- 
egyenlőséget sértő gazdagodást, az állampolgári felhalmozás korlátozását azonban nem 
a társasági jog, hanem elsősorban a jövedelemkiáramlás szabályozása, a jövedelmek 
adóztatása és az örökösödési illeték hivatott kezelni. A társadalom anyagi lehetőségeinek 
bővülését — a gazdaság működésének hatékonyabbá válásán keresztül — a tulajdoni 
rendszer korszerűsítése is elősegítheti. A jelenleg nagyrészt bérmunkás-alkalmazotti 
érdekeltség mellett nagy szükség van a dolgozók tulajdonosi tudatának és érdekeltségé- 
nek erősítésére, az ebből eredő gazdasági lendítőerőre. Ehhez bizonyos nyitás szükséges 
az ideológiában is, mert nem lehet jó az az ideológia, amelyik gátat állít a hatékonyság 
növekedése elé. Várható, hogy a társasági törvény életbelépését követően erősebb lesz 
az érdekeltség a befektetés hozamában, a célszerű tőkeáramlásban, s célunk, hogy ez ne 
csak a magántulajdon körében legyen jellemző. 

A vagyonnak mint jövedelemforrásnak szélesebb körben való megjelenése óhatatlanul 
" felveti a kizsákmányolással kapcsolatos kérdéseket is. A szocializmus egyik legfőbb célja 
a kizsákmányolás megszüntetése. Ezt a magántulajdon felszámolásával véltük elérhető- 
nek, s a szocializmus alapjainak lerakásával deklaráltuk is, jóllehet fennmaradtak és 
máig is élnek azok az emberi, társadalmi viszonyok, munkaerőpiaci sajátosságok, hiány- 
helyzetek, amelyek a kizsákmányolást egyedileg, elszigetelten lehetővé teszik. A szocia- 
lizmus történelmi vívmánya a kizsákmányolás osztályalapjainak megszüntetése. A társa- 
sági törvény sem teremt olyan körülményeket, melyek a meghatározott keretek között 
tartott és megfelelően szabályozott magántevékenység vagy a külföldi részvételű vegyes- 
vállalkozások talaján újra kialakíthatnák a kizsákmányolást eredményező osztályviszo- 
nyokat. 

Irreális azt feltételezni, hogy a társasági törvény folytán a kistermelés körén kívül 
néhány éven belül a gazdaságpolitikai szándéktól függetlenül jelentős számú magánválla- 
lat jön majd létre, illetve hogy a magánvagyon jelentősen növekszik. Sokkal inkább 
várható az, hogy az eddigi illegális befektetési formákból származó jövedelem az állam 
által ellenőrzöttebbé és adóztathatóbbá válik. Az új feltételek ugyanis jó alapot adnak 
ahhoz, hogy a lakosság a szabad jövedelmeit ne pazarló fogyasztásra, hanem a társada- 
lom számára is hasznos befektetésekre fordítsa. 

A törvény gyakorlati működése alapján az is várható, hogy a jelenleginél határozot- 
tabban és célratörően érvényesülő tulajdonosi érdek jelenik meg a gazdálkodásban 
azáltal, hogy jobban elválik egymástól a tulajdonosi, a vállalatvezetői és a munkavállalói 
érdek. E változások következményei valószínűleg érintik a gazdasági és politikai intéz- 
ményrendszer viszonyát, együttműködésük formáit, a közöttük levő munkamegosztást. 
De mint azt a Központi Bizottság mellett működő Agitációs és Propaganda Bizottság- 
nak a törvény társadalompolitikai vonatkozásait tárgyaló ülésén is joggal hangsúlyoz- 
ták: csak a gyakorlati tapasztalatok alapján lehet majd megítélni, hogy a gazdasági 
társaságok elterjedése milyen módosulást eredményez a politikai intézményrendszer és 
a gazdaság viszonyában, illetve milyen változtatások válnak szükségessé társadalompoli- 
tikai elveink érvényesítése érdekében. 


A társasági törvény együtt jár a dolgozói részvétel és beleszólás új formáinak kifejlődésé- 
vel 5. A dolgozók számára új bekapcsolódási lehetőségek nyilnak a vállalatok irányításá- 
ba, a felügyelő bizottságok munkájában való részvétel útján. Ez a szakszervezet szerepé- 
nek módosulását, illetve növekedését is feltételezi akár közvetlen, akár közvetett befolyá- 
solás formájában, ami szükségessé teszi a szakszervezeti tevékenység tartalmi és formai 
elemeinek megújítását. 

Természetesen ez a követelmény érvényes a pártnak a termelő-, gazdálkodó szerveze- 
tekben elfoglalt helyére, a gazdasági folyamatokban betöltött szerepére és lehetőségeire 
vonatkozóan is. E kérdések pontos tisztázása, a megfelelő megoldások kialakítása még 
további vizsgálatokat és egyeztető munkát kíván. Azt azonban már most leszögezhetjük, 
hogy a változások nem járhatnak a párt, az érdekképviseleti szervek és a vállalaton 
(társaságon) belül tagokkal rendelkező tömegszervezetek lehetőségeinek, működési felté- 
Med korlátozásával. A társasági törvény alapelvei ennek az álláspontnak megfe- 
elnek. 

Az új társasági törvény elfogadása több magas szintű jogszabály - pl. a Polgári 
Törvénykönyv, a Munka Törvénykönyve, az állami vállalatokról, a szövetkezetekről, az 
állam: pénzügyekről szóló törvény; a felszámolásról szóló törvényerejű rendelet, számos 
minisztertanácsi határozat és rendelet — módosítását, egyesek megszüntetését és új jog- 
szabályok megalkotását is szükségessé teszi. Ezekre a társasági törvény elfogadása után 
kerülhet sor. 

Bizhatunk abban, hogy a gyakorlati tapasztalatok meg fogják győzni az embereket, 
a társadalmat arról, hogy az új törvény adta lehetőségek az egész társadalom számára 
hasznosak; hogy a nagyobb kockázatvállalás, több és értékesebb munka arányosan több 
jövedelmet biztosít számukra, és hogy e lépések szellemi, gazdasági gyarapodásunkat, 
mindannyiunk jövőjét szolgálják. 


KÓTAI GÉZA: 


Magyarország és az európai biztonság 


,A háború célszerűsége olyan mértékben csökken, mint amilyen mértékben növekszik 
a háborús eszközök hatása, s mint amilyen mértékben követeli a háborút viselő országok 
létérdeke a kölcsönös békés viszonyt. A háború célszerűségébe vetett folytatólagos 
bizalom nem egyéb babonánál; a kultúra régmúlt korszakainak csökevénye." E sorok 
nem a mai közérzetet tükrözik, amelyet napjaink nukleáris fenyegetettsége vált ki. 
1935-ben vetette őket papírra a híres holland tudós, Johan Huizinga. A második világhá- 
ború iszonyú pusztításai megrendítő módon igazolták sejtését. 


A nemzetközi biztonság értelmezése 


Huizinga fél évszázaddal ezelőtti figyelmeztetése azonban mára szükségszerűséggé vált. 
Az államok világméretűvé szélesedett kapcsolatrendszerében az egyensúly biztosításának 
legfontosabb tényezője még mindig az erőszak és az erőszak alkalmazásának képessége. 
A második világháborút követően kialakult nemzetközi biztonságpolitikai rendszer 
negatív vonásai azonban egyre nyilvánvalóbbak. A tömegpusztító arzenál mennyiségi és 
minőségi paraméterei, a szüntelen korszerűsítésre való eltökéltség ma már nem egyes 
országokra, hanem a világ egészére fenyegetően hat. A katonapolitikai tényezők mellett 
meghatározó jellegű az a tény is, hogy a globálissá vált világgazdaságban a kölcsönös 
függés és egymásrautaltság erősödésével - a fejlettségi és gazdaságpolitikai különbségek 
ellenére — minden egyes állam helyzetét nem kis mértékben befolyásolja a nemzetközi 
politikai és a gazdasági viszonyok alakulása. 

Ezt bizonyítja az egyetemes problémák fokozatos tudatosulása a szocialista és a tőkés 
országokban egyaránt. A természeti környezet pusztulása, az erőforrások pazarlása, a 
világélelmezés gondja, a demográfiai robbanás, a kevéssé fejlett országok mind kilátásta- 
lanabb helyzete, a terrorizmus - sőt, a nukleáris terrorizmus — nemzetközi veszélye, a 
világűr jövője mind-mind az egész emberiség sorsát befolyásoló, világméretű összefogást 
sürgető és szükségessé tevő kihívás. 

E gondokkal való megbirkózás a feladatok megoldása érdekében mindinkább elen- 
gedhetetlenné válik, hogy a jelenleginél biztonságosabb világ megteremtésében való 
közös érdekeltség kerekedjék felül az ideológiai, politikai és társadalmi-gazdasági kü- 
lönbségeken. Mindenekelőtt a nemzetközi biztonság olyan új felfogására van szükség, 
amely lehetővé teszi, hogy létrejöjjenek a különböző érdekek egyeztetésének feltételei, 
elkerülhetővé váljon az érdekellentétek háborús összeütközésig való kiéleződése. 

A biztonság fogalmának korszerű értelmezésénél abból kel! kiindulni, hogy korunk 
alapvető ideológiai, politikai és gazdasági ellentétei, problémái pusztán katonai megfon- 
tolások szerint már nem oldhatók meg. Az államok nagymértékű, egymástól való 
kölcsönös függőségének következtében a biztonság a katonai elemek mellett más, nem 

kevésbé fontos tényezőket is magában foglal. Ily módon a biztonság ma már mindenek- 
előtt politikai kérdés, amelyet elsődlegesen politikai eszközökkel lehet és kell szavatolni. 
Továbbá a tartós biztonság csak komplex módon, a katonai, politikai, gazdasági, 
kulturális, humanitárius tényezők közötti összefüggések és kölcsönhatások figyelembe- 
vételével, valamennyi állam érdekeinek tiszteletben tartásán alapuló együttműködés 
révén valósítható meg. 

Mindebből következik, hogy a nemzetközi biztonság szükségszerűen átfogó jellegű 
földrajzi értelemben is. Egyetlen állam sem gondolhatja magát biztonságban, amíg más 
államok tőle fenyegetve érzik magukat. Lényegében semmilyen jelentős probléma nem 
oldható meg csak befelé fordulva, szűk nemzeti érdekeket követve, hiszen szinte vala- 
mennyi intézkedésnek lehet a szomszédos országokat, a térséget, egyes esetekben az egész 
emberiséget érintő hatása. Figyelembe kell venni nemcsak az egyes államok, de a külön- 
böző térségek, régiók biztonságával kapcsolatos összefüggéseket is (pl. a nyolcvanas évek 
elejének vitáját arról, hogy az afganisztáni események mennyire befolyásolták az európai 
enyhülést). 

A kölcsönös függőség és egymásrautaltság megteremti az egymás stabilitásában és 
biztonságában való érdekeltséget is. Ilyen feltételek között az egyes államok biztonsága 
mind közvetlenebbül függ a szűkebb és tágabb nemzetközi közösség biztonságától. 
A nemzetközi biztonságot ezért nem lehet az egyes államok biztonságának összegződése- 
ként felfogni, mivel az az emberiség egészének egyetemes, átfogó biztonságára, a szó 
szoros értelmében , a világ" sorsára vonatkozik. 

Az egyetemes nemzetközi biztonságnak az egyenlőségen, az egyenjogúságon, az érde- 
kek egyensúlyán kell alapulnia. E követelménynek azért van megkülönböztetett jelentő- 
sége, mert az , egyenlőtlenségek stabilitása" nem lehet az átfogó biztonság alapja, az 
egyenlőtlenségek ugyanis destabilizáló tényezőket hordoznak magukban. 

A biztonság átfogó jellege szükségszerűen nemcsak földrajzi, de politikai értelemben 
is érvényesül. Az eddigiekből következik, hogy a nemzetközi biztonság kooperatív 
rendszere csakis a kialakításban részt vevő politikai erők nemzeti és nemzetközi konszen- 
Zusa alapján jöhet létre. Ez szükségszerűen feltételezi a politikai erők ma még sok esetben 
szélsőséges polarizációjának, egymástól való elhatárolódásának csökkenését, mindenek- 
előtt a mai nemzetközi rend legmarkánsabb törésvonala, az eltérő társadalmi rendszerek. 
vonatkozásában, de egyes országokon belül is. Mindennek mélyreható gyakorlati politi- 
kai, de elvi-ideológiai következményei is lehetnek. Az elmúlt időszak olyan fejleményei, 
mint az 1985-ös genfi szovjet-amerikai csúcstalálkozó közös közleményében az alapelvek 
megfogalmazása, a közepes és rövidebb hatótávolságú rakétákat érintő (INF-) megálla- 
podás, vagy egyes polgári demokráciákban a , külpolitikai konszenzus" létrejötte a 
különböző pártok között, ezt a hipotézist látszanak alátámasztani. 

A biztonság különböző, egymással szoros belső kapcsolatban lévő elemeinek szerepe 
és jelentősége dinamikusan változik. A jelenleg meghatározó katonai tényezők fokozatos 
háttérbe szorítására és szerepük mérséklésére irányuló erőfeszítésekkel párhuzamosan 
egyre inkább felértékelődnek olyan más területek, amelyek egyszerre kínálják az érdekek 
érvényesítésének, egyúttal a konfliktusok mérséklésének és kezelhetővé tételének, a 
problémák megoldásának reális lehetőségeit. A tartós béke megőrzésének egyetlen szi- 
lárd alapja a kölcsönösen elfogadható alapokon nyugvó biztonság megszilárdítása. 
A béke és a biztonság fogalmának tartalmi összetartozására utal, ha megkíséreljük 

tés, a fenyegetettség hiánya, illetve ennek érzete; a biztonság fogalmának értelemszerűen 
a békéhez hasonló pozitív tartalma is van. A békés egymás mellett élés ilyen módon békés 
együttéléssé, sőt békés együttműködéssé fejlődik, és az átfogó nemzetközi biztonság 
koncepciójára épülő komplex rendszer alapelvévé válik. 

A széles körű együttműködés objektív alapja az, ha minden érintett fél elsőbbséget 
biztosít az egyetemes értékeknek, mindenekelőtt az emberiség, az emberi civilizáció 

túlélése követelményének, s mindenekelőtt az egyetemes emberi törekvések mint nemnzeti 
érdekek minden állam külpolitikájában megjelennek. Ennek megvalósulása természete- 
sen nem jelentheti azt, hogy az ellentétek és a konfliktusok belátható időn belül teljesen 
eltűnnek az államok közötti kapcsolatokból. Az egyetemes érdek elsődlegességének 
elismerése azonban lehetővé teszi e problémák körültekintő, racionális és egyúttal a 
legáltalánosabb prioritásoknak, a világbéke megőrzésének alárendelt kezelését, s ez 
egyben módot ad a különböző, alacsonyabb szintű érdekek ütköztetésére, a különböző 
törekvések összehangolására, a kölcsönös engedmények egyensúlya alapján minden érde- 
kelt és érintett fél számára elfogadható kompromisszumok kialakítására. 

Ebből következik, hogy az eltérő társadalmi rendszerek létezéséből származó alapvető 
ellentmondás is csak a legfontosabbnak, a háború és a béke közötti fő ellentmondásnak 
alárendelten értelmezhető. Egyensúlyi állapotnak kell létrejönnie a mai világ fejlődésében 
meghatározó szerepet játszó két tendencia - a szembenálló társadalmi-gazdasági rend- 
szerek versenye, illetve a világ államai és népei között egyre erősödő és mind több 
területen jelentkező kölcsönös függés és egymásrautaltság — között. 


Az európai biztonság jövője a kölcsönös támadóképtelenség? 


A nemzetközi biztonsági rendszer felvázolt általános jellegzetességei kétségkívül érvénye- 
sek Európára is, sőt úgy is fogalmazhatunk, hogy az ismert okok - a különböző 
társadalmi rendszerek közvetlen érintkezése, a fegyveres erők óriási koncentrációja stb. 
— miatt elsősorban Európára érvényesek. Az igazán fontos kérdés számunkra az, hogy 
kialakítható-e egyáltalán — és ha igen, hogyan - az európai biztonság újfajta rendszere. 
Van-e mód és lehetőség arra, hogy földrészünkön egyszer s mindenkorra kizárjuk a 
katonai összecsapás lehetőségét, s a megosztottságot, a szembenállást és a bizalmatlansá- 
got együttműködéssel váltsuk fel? 

A második világháborút követően kialakult világhelyzet meghatározó realitása, hogy 
Európa - történelme során először - elvesztette a katonai biztonság önálló szavatolásá- 
nak képességét és feltételeit. A földrész — a semleges és el nem kötelezett országokat nem 
számítva — két egymással szemben álló katonai szövetségi rendszerre bomlott, amelyek 
élén egy-egy globális érdekeltséggel és lehetőségekkel rendelkező világhatalom áll. 
A döntően az ő birtokukban lévő atomfegyverek a haderők szerves részeivé lettek, 
alapvetően megváltoztatva a hadviselés feltételeit, az eszközök és a célok, valamint a 
kockázat és az eredmény közötti hagyományos viszonyt. Mindezek következtében konf- 
liktushelyzetekben jelentős mértékben csökkent az európai államoknak mind nemzeti, 
mind együttes cselekvőképessége. Ebből adódik, hogy — némileg sarkítva fogalmazva — 
a Szovjetunió és az Egyesült Államok ellenében elképzelhetetlen az európai biztonság: 
csak velük együttműködve lehetséges. A másik következtetés: az európai biztonság 
elválaszthatatlan a nagyhatalmak globális erőviszonyaitól, ami önmagában jelentős aszim- 
metriák forrása! földrajzi, katonai, gazdasági stb. értelemben. A hetvenes évek tapaszta- 
latai alapján a mai viszonyokról is elmondhatjuk, hogy ha a katonai biztonság kérdései- 
ben nem sikerül előrelépni, akkor az minden más területen az együttműködés akadályává 
válik. 

Az erőviszonyok értékelésének történelmileg kialakult kulcsfogalma az egyensúly, ami 
leegyszerűsítve napjainkban a kölcsönös elpusztítás képességének egyensúlyát jelenti. 
A jelenlegi körülmények között azonban feltétlenül újra kell gondolni, értelmezni a 
katonai egyensúly tartalmi jelentését. A fogalom pontos meghatározása a számszerűség 
és a minőségi tényezők, valamint a közvetlen katonai egyensúly hátterét jelentő földrajzi, 


1 Figyelemre méltó adat, hogy a szovjet haderőnek mintegy 62 százaléka érintett valami módon egy európai 
biztonsági rendszerben, míg az Egyesült Államok fegyveres erőinek csak kb. 17 százaléka. (A Magyar Külügyi 
Intézet szakértőinek számítása a londoni International Institute of Strategic Studies adatai alapján.) 

gazdasági, politikai körülmények bonyolult összefüggései miatt szinte lehetetlen. Még 
szigorúan csak a katonai szempontokat vizsgálva is igaz, hogy az egyik oldalon kimutat- 
ható mennyiségi fölény minőségi előnyként gyakran nem érvényesíthető, illetve a minő- 
ségi fölény adott esetben könnyen semlegesíthető. 

A hagyományos megközelítés szerint a katonai egyensúly a biztonság előfeltétele, 
jóllehet a földrajzi aszimmetriák s a két szövetségi rendszer katonai erői között meglévő 
strukturális különbségek miatt az egyensúly nem mérhető pontosan. Ám ha az egyensúly 
egyértelműen mérhető lenne is, akkor sem lehetne tartósan biztonságot teremteni a 
katonai egyensúly révén. Még számszerűen és minőségileg kiegyensúlyozott erők szem- 
benállása esetén is a stabilitás — az eddigi tapasztalatok szerint — a fegyverzetek mind 
magasabb szintjén valósulna meg. 

A biztonság önmagában még a fegyverzetek kiegyensúlyozott csökkentésével sem 
érhető el, mivel viszonylag kisebb erővel is van lehetőség a meglepetésszerű támadásra. 
Ami tehát valóban minőségileg új, az nem más, mint az érintett katonai erők felépítésé- 
nek, fegyverzetének, a fegyveres erők kiképzési módjának, az államok és szövetségek 
katonai doktrínájának újszerű felfogása. 

A közös biztonság koncepciója — mint említettük — abból a felismerésből indul ki, hogy 
a biztonság nem érhető el egyoldalúan olyan korban, amikor nemcsak a gazdasági, 
politikai, kulturális és katonai kölcsönös összefonódás és egymásrautaltság erősödik, 
hanem a társadalmi-politikai rendszerek határain túlmutató globális veszélyek is növe- 
kednek. A biztonság mindig egyúttal a szomszéd és a szemben álló fél biztonsága is, s ezért 
azt nem egymással szemben, hanem egymással közösen kell létrehozni.? 

A közös biztonság elve alapvetően eltér a biztonság hagyományos, egyszempontú értel- 
mezésétől, és lényegesen különbözik — mindenekelőtt céljaiban és szándékaiban -— a 
tömeges megtorlás, a rugalmas reagálás, az elrettentés (visszatartás, feltartóztatás stb.) 
néven ismert eddigi elképzelésektől. Az elrettentés mindenkor a saját biztonsági érdeke- 
ket igazolja, ezzel szemben a közös biztonság az ellenfelet is saját biztonsága egyik 
feltételeként ismeri el. A két koncepció az eszközök tekintetében is összeegyeztethetetlen. 
Az elrettentés döntően a nyomás, a fenyegetés és a megfélemlítés eszközével él, míg a 
közös biztonság szigorúan defenzív kategóriákban fogalmazódik meg. 

A két felfogás a gyakorlatot illetően is eltérést mutat. Az elrettentés állandósítja az erő 
alkalmazhatóságára irányuló készséget, s ez könnyen katonai síkra viszi át a két társadal- 
mi rendszer közötti konfliktust. A növekvő fegyverkezési versennyel pedig újratermeli 
a bizonytalanság állapotát. A közös biztonság viszont megtöri a fegyverkezés és a 
,viszontfegyverkezés" ciklusait, mivel értelmetlenné teszi a katonai fölényre való törek- 
vést. 

Az eddigiekből következik, hogy a közös biztonság elsődleges . feltétele a katonai 
támadás képességének fokozatos és együttes megszüntetése, a , nem támadó védelem" 
kialakítása. Erről akkor beszélhetünk, ha a biztonság belső, államilag meghatározott 
szerkezete kizárja, hogy a háború a politika eszköze legyen. 

A fegyverzetek támadó jellegének csökkentése és védelmi karakterének erősítése azt 
Is magában foglalja, hogy a nemzetközi tárgyalásokon a párbeszéd új, kooperatív for- 
máit, minőségét kell kialakítani. Arról is szót kell váltani, hogy , ki mitől fél", s hogy 
miképpen lehet a katonai magatartást kölcsönösen védelmi jellegűvé tenni. Ennek meg- 
különböztetett jelentősége van mindaddig, amíg a két katonai szövetség politikai szem- 
pontból önmaga védelmi jellegét hangsúlyozza, katonai oldalról azonban hadászati elvei, 
haderejének felépítése, telepítése és rendszerbe állított fegyverzete nem zárja ki a támadó 
tevékenység lehetőségét. A politikai szándék és a katonai képességek közötti ellentmon- 

dás felszámolása felé mutat a Varsói Szerződésnek az a javaslata, amely többek között 
a katonai doktrínák összehasonlítását és összehangolását szorgalmazza. 


2 A fogalom egyébként elsők között a Palme-bizottság 1983. évi jelentésében fordult elő, amely így fogalma- 
tott: ,a fegyverzetkorlátozás közös nyereség, nem pedig egyoldalú előnyök keresése". 

Az elvi és gyakorlati lehetőségek mérlegelése során természetesen a közös biztonság 
átfogó jellegének következményeit is figyelembe kell venni. Az európai államok jelentős 
mértékben csökkenthetik katonai szembenállásukat, fegyveres erőiket, de földrészünk 
egészének biztonsága más térségekkel is szorosan összefügg. Ezért átfogó módon, világmére- 
tekben kell rendezni a nukleáris leszerelés kérdését is, máskülönben - szélsőséges esetben - 
az úgynevezett nukleáris küszöbállamok egy atommentes Európa számára is veszélyi 
jelenthetnek. 

A Szovjetunió és a Varsói Szerződés elvi álláspontját a kölcsönös támadóképtelenség- 
gel kapcsolatban a Varsói Szerződés Politikai Tanácskozó Testületének berlini ülése 
1987 májusában úgy fogalmazta meg, hogy szükséges ,,...az európai fegyveres erők és 
a hagyományos fegyverzet csökkentése olyan szintre, amely - a saját védelem biztositá- 
sán túl - egyik fél számára sem biztosítana váratlan támadáshoz és általában támadó 
hadművelethez szükséges eszközöket". A kölcsönös támadóképtelenség egészének, illet- 
ve egyes összetevőinek kialakítása kulcsszerepet játszik a kisebb szocialista országok 
— így Magyarország, az NDK, Lengyelország, Csehszlovákia — európai fegyverzetkorlá- 
tozási és leszerelési javaslataiban, kezdeményezéseiben is. 

A támadóképtelenség megteremtése mindkét oldalon legalább olyan mértékű válto- 
zást jelentene a haderők szerkezetében, telepítésében, a katonai doktrínában s általában 
a védelenímel, a biztonsággal kapcsolatos gondolkodásmódban, mint amilyent annak 
idején -— ellenkező előjellel — a nukleáris fegyverek rendszerbe állítása hozott magával. 
Ez lehetne a , hadügy új forradalma". Egy ilyen horderejű átalakításra vonatkozó 
döntést a legmagasabb politikai szinteken kell meghozni. Maga a végrehajtás hosszu 
folyamatnak ígérkezik, az átalakítást sem gazdasági, sem katonai szempontból nem lehet 
egyik napról a másikra megvalósítani: a legjobb esetben is évtizedeket felölelő folyamat- 
ról lenne szó. 

Az előnyök azonban már korábban jelentkeznének, gyakorlatilag akkor, amikor 
mindkét félben kialakult a strukturális támadóképtelenség megvalósítására irányuló 
politikai készség. Már ez is arról tanúskodna, hogy a két szövetségi rendszer politikai 
és katonai vezetése kész hagyományos doktrinális elveinek átértékelésére, és hajlandó egy 
minőségileg új rendszer kialakítására. E körülmény kölcsönös érzékelése eredményeként 
mindkét oldalon csökkennének a kölcsönös félelmek és előítéletek, s ez lélektani gátakat 
is emelne a megelőző akciók, a túlreagálások elé. 

Meggyőződésünk, hogy Európa népeinek jelentős érdeke fűződik az átértékelési-újra- 
gondolási folyamat megindulásához. Egyelőre azonban csak remélni lehet, hogy ennek 
az érdeknek a felismeréséig a mértékadó politikai és katonai körök mindenütt eljutnak. 
Arról van szó ugyanis, hogy miután a tőke érvényesülésének változatlanul egyik leghaté- 
konyabb területe a hadikutatás, a hadiipari termelés, illetve szolgáltatás, óriási erők 
hatnak ma s fognak a jövőben is befolyást gyakorolni a józan politikai felismerésekkel 
szemben. Ezért kell minden országban - de nemzetközileg is — mozgósítani és egyesíteni 
a politikai felismerést a gyakorlatban is érvényesíteni szándékozó erőket. 


A szovjet-amerikai INF-megállapodás és az európai biztonság. 
Hogyan tovább? ; 


Napjainkban a nemzetközi viszonyokban kibontakozó egyik legnagyobb horderejú 
változás a szovjet-amerikai viszony fokozatos rendeződése. Az e téren elért eredmények 
azt jelzik, hogy a két világhatalom most már hosszú távra szólóan is tudomásul vesz 
egymás létezését. Egyre inkább készek a közös cselekvésre, mindenekelőtt a kölcsönös 
katonai fenyegetettség mérséklésére. Kedvező fejlemény, hogy a Szovjetunió és az Egye 
sült Államok kapcsolatában erősödnek az egymásrautaltság és a világ sorsáért vállalt 
közös felelősség elemei. Ennek alapján olyan partneri viszony körvonalazódik közöttük. 

amely konstruktív kapcsolatok megteremtését jelentheti civilizációnk fejlődésének vala- 
mennyi kérdésében. Ez kezdete lehet az európai enyhülés új szakaszának is, amelyben 
a többi érintett országok kapcsolatai mentesülhetnek a két vezető hatalom viszonyának 
ingadozásaitól. A sokoldalú és sokrétű együttműködés révén fokozatosan kialakulhat 
a katonai, politikai és más konfliktusok elhárításának intézményes rendszere. Ebben a 
jelenleginél lényegesen nagyobb szerep juthatna az ENSZ-nek, valamint a helsinki folya- 
mat által életre hívott fórumoknak, de szükség esetén újabb intézményeket is létre lehet 
hozni. 

E kedvező fejleményeket azonban nem szabad túlbecsülni; senki sem eshet megalapo- 
zatlan eufóriába. Mindez egyelőre csak a kezdet. A katonai feszültség csökkentése 
érdekében tett eddigi szovjet-amerikai lépések következetes továbbvitelére van szükség 
ahhoz, hogy megteremthessük az államok tartós biztonságát Európában és a világ 
minden térségében. Fokozatosan érlelődnek annak feltételei, hogy a kompromisszumok- 
nak az ideológiai vagy politikai megfontolások helyett mindenekelőtt a kölcsönös biz- 
tonság közös érdekei szabjanak határokat. 

A támadóképességek korlátozásának kiemelkedő jelentőségű példája a szárazföldi 
telepítésű közepes és rövidebb hatótávolságú atomeszközök két osztályának teljes felszá- 
molásáról létrejött washingtoni megállapodás. A helsinki konferencia óta ez az első eset, 
hogy a politikai enyhülést érdemi katonai megállapodás egészíti ki. A szerződéshez kapcso- 
lódó — precedens értékű - szigorú és hatékony ellenőrzési mechanizmus pedig bizonyítja: 
kölcsönös politikai akarattal a legbonyolultabb, legkényesebb kérdésekben is lehetséges 
a kompromisszum. A csúcstalálkozók sorozata — mint a rendszeressé váló leghatéko- 
nyabb tárgyalási fórum — elősegítheti az érdemibb kelet-nyugati együttműködés kibon- 
takozását, érlelheti egy új enyhülési szakasz feltételeit. 

A megállapodás döntően az új szovjet biztonságpolitikai felfogás, a megnövekedett 
kompromisszumkészség és rugalmasság eredménye. Ám nem jöhetett volna létre az 
Egyesült Államok és nyugat-európai szövetségesei álláspontjának módosulása — például 
az NSZK és Nagy-Britannia aktív támogatása - nélkül, valamint ha a Varsói Szerződés 
tagországai nem folytattak volna konstruktív külpolitikát. A Szovjetunió nemzetközi 
megítélését, leszerelési szándékainak hitelét javították biztonsági érdekeit nem veszélyez- 
tető engedményei, amelyek egyúttal mérsékelték a nyugati közvéleményben a szovjet 
katonai erőtől való hagyományos félelem érzését is. 

Ami a jelenlegi helyzetet illeti, a közepes és rövidebb hatótávolságú rakéták teljes 
felszámolása csökkenti az Egyesült Államok és a Szovjetunió nukleáris fenyegetettségét. 
Szovjet területet most már nem lehet közepes hatótávolságú, szárazföldi indítású ameri- 
kai rakétákkal elérni. A másik oldalon pedig gyengült az eszkalációs láncolatnak az a 
fokozata, amely egy európai konfliktus esetén az Egyesült Államokat végzetes hadászati 
nukleáris összecsapásba sodorná. Európa egésze számára is előnyös ez a megállapodás, 
hiszen ezek a fegyverek európai területeket fenyegettek pusztítással. 

Egyúttal a szovjet-amerikai megállapodás új megvilágításba helyezi a hagyományos 
erők és eszközök kérdését. Az ezen a területen meglévő kiegyensúlyozatlanságokra 
hivatkozva az Egyesült Államok NATO-szövetségesei — az amerikai nukleáris garancia 
gyengülése miatt érzett aggodalmukban - ragaszkodnak a harcászati és hadműveleti- 
harcászati nukleáris eszközökhöz. Továbbá korszerűsíteni kívánják atomeszközeiket és" 
hagyományos haderőiket. 

Többek között e korszerűsítést, az , utánfegyverkezést" elkerülendő, az európai ha- 
gyományos szembenállás mérséklése és a stabilitás erősítése is konkrét leszerelési lépése- 
ket követel meg. Ebben az összefüggésben külön figyelmet érdemel az a tény, hogy a 
nukleáris leszerelési lépések a legkisebb mértékben sem csökkentették vagy csökkentik 
a Varsói Szerződés Politikai Tanácskozó Testülete 1986. júniusi budapesti felhívásának 
időszerűségét, sőt jelentősége a leszerelési intézkedések és a kompenzációs törekvések 
kapcsán felértékelődött. Ez a dokumentum ugyanis a hagyományos fegyverzetkorlátozás 

és leszerelés átfogó, minden területre kiterjedő konkrét programját tartalmazza. Kivált- 
képp figyelemre méltó az V. pont, amely igy szól: , A katonai-politikai csoportosulások. 
illetve az egyes államok tényleges szándékainak mérlegelése szempontjából nem kevésbe 
fontos a katonai doktrinák kérdése. Európa és az egész világ biztonsága érdekében a 
katonai szövetségek katonai koncepcióinak és doktrináinak védelmi jellegűnek kell 
lenniük." 

A magunk részéről fontos feladatunknak tartjuk, hogy hozzájáruljunk az európai 
hagyományos erők és fegyverzetek nagyarányú csökkentéséhez. A nukleáris fegyverzet- 
csökkentés területeivel ellentétben, ahol döntően csak a két nagyhatalomnak van szava. 
a hagyományos erők kérdésében a szövetségesek is közvetlenül érintett partnerek. Mi1- 
után a szembenálló haderőket bonyolult aszimmetria jellemzi, megoldást az jelenthetne, 
ha - a jogos biztonsági igények kölcsönös szem előtt tartásával - minden területen az 
a fél csökkentene, amelyik éppen ott fölényben van. A szimmetriák kialakítása után a 
kölcsönös és kiegyensúlyozott csökkentésnek lényegesen jobbak lennének az esélyei. Ha 
sikerülne a hagyományos hadviselési képességeket kölcsönösen a védelemhez elegendő 
szintre csökkenteni, e fejlemény jelentősége messze túlmutatna az európai földrész hatá- 
rain. 

A harcászati nukleáris eszközök kérdéskörében is látszik lehetőség az előrelépésre. 
Figyelembe véve a szocialista országok eddig elhangzott javaslatait és a NATO reagála- 
sait, elképzelhető egy olyan megoldás, amely a rövidebb hatótávolságú, döntően kettos 
felhasználású -— nukleáris és hagyományos töltettel is alkalmazható — fegyverek területén 
fennálló aránytalanságokat a hagyományos haderők és fegyverzetek területén létező 
aszimmetriák felszámolását célzó tárgyalásokkal összefüggésben szüntetné meg. E tár- 
gyalásokat egyelőre a nukleáris komponens figyelembevétele nélkül is lehetne folytatni. 
A továbblépés alapja tehát itt is a hagyományos erők leszerelése lehet. Magyar részről 
eddig is ebben a szellemben, rugalmasan és alkotó módon értelmeztük az elhangzott 
javaslatokat. 


Magyarország hozzájárulása az európai biztonság ügyéhez 


Az eddigiekben vázolt gondolatmenet szerint Magyarország külpolitikai és biztonságpo- 
litikai magatartásának kialakítása során abból indul ki, hogy az elégséges, az ésszerü és 
közös biztonság megteremtésének igénye feltételezi a politikai eszközök előtérbe helyezé- 
sét a nemzetközi biztonság szavatolásában. Ezért támogatja a kard és pajzs idejétmúlt 
logikájának meghaladását, a katonai doktrinák módosítását a fegyveres erők védelmi 
jellegű átalakítása érdekében. Szorgalmazza a hagyományos katonai erők számottevő 
mérséklését mint a nukleáris leszerelésnek s a katonai feszültségek csökkentésének egyik 
döntő feltételét. Hazánk egyetért a fegyverzetkorlátozási intézkedések helyszíni ellenőr- 
zésének biztosításával, s ezt a gyakorlatban 15 bizonyítja. 

E lépések részben önmagukban fontosak, részben pedig egy szélesebb folyamat, az új 
enyhülés alapját teremtik meg. Az előrehaladás feltételei közé tartozik, hogy a megosz- 
tottságon felülemelkedve Európa két fele más minőségben lássa és kezelje egymást, 
éspedig nem csupán a nagyhatalmakhoz fűződő viszony függvényében. Így a nyugat- 
európai országok növekvő mértékben ismerhetik fel a kisebb szocialista államokkal folvta- 
tott együttműködés jelentőségét, , önértékét". A szocialista országok viszont egyre inkább 
belátják, hogy a földrész másik felén fekvő államoknak az Egyesült Államokhoz való 
szoros kötődésük mellett olyan történelmi hagyományaik, objektív adottságaik és sajá- 
tos törekvéseik is vannak, amelyek nagy fokú elkötelezettséget jelentenek az enyhülés 
mellett, s ennélfogva széles körű európai együttműködési lehetőséget kínálnak. Ebből a 
szempontból is rendkívül fontosak azok a kezdeti, biztató lépések, amelyek a Varsói 
Szerződés és a NATO, a KGST és az Európai Gazdasági Közösség között, valamint az 

Európa Parlament és egyes szocialista országok kapcsolatainak kiépítése érdekében 
történtek. Magyar részről nagy jelentőséget tulajdonítunk annak is, hogy idén március- 
ban az Észak-Atlanti Közgyűlés küldöttsége hazánkba látogatott. 

Mindez jelzi azt is, hogy a kis és közepes országoknak a Varsói Szerződés és a NATO 
tagállamaiként egyaránt fontos szerepük van a világpolitikai helyzet alakulásában. 
Kapcsolatrendszerük nélkülözhetetlen eleme a kelet-nyugati viszonynak. A két vezető 
hatalom közötti feszültségek éleződésekor villámhárító, csillapító szerepet töltöttek be; 
a jelenlegi enyhültebb időszakban pedig mintegy , katalizátorként" képesek szerepet 
vállalni: elősegítve a kölcsönös bizalom megőrzését és elmélyítését. Szövetségi rendszerü- 
kön keresztül és saját kezdeményezéseikkel egyaránt gyorsító hatást gyakorolhatnak a 
fegyverzetkorlátozási tárgyalásokra. Végül is nélkülük nem képzelhető el érdemi előrelé- 
pés a hagyományos fegyverzetek és fegyveres erők csökkentése terén sem. 

Meggyőződésünk, hogy a mai világban a kis országok előtt is táguló lehetőségek 
nyílnak arra, hogy sorsuk aktív, cselekvő formálói legyenek. Úgy véljük, hogy az átfogó 
nemzetközi biztonság előmozdításához 15 érdemben járulhat hozzá minden ország, füg- 
getlenül nagyságától, lakóinak számától, politikai berendezkedésétől, gazdasági és kato- 
nai potenciáljától. E hozzájárulás különböző formákban ölthet. testet: a célt éppúgy 
szolgálja az új gondolkodásmódnak és stílusnak megfelelő nemzetközi tevékenység, mint 
a hazai viszonyoknak a belső igények által megkövetelt, demokratikus továbbfejlesztése. 

Magyarország mind két-, mind többoldalú kapcsolatait felhasználva igyekszik hozzá- 
járulni az új nemzetközi légkör kialakításához. Számos észrevételt tettünk a fegyverzet- 
korlátozás előmozdítása érdekében a bécsi utótalálkozón. Közreműködünk az új nem- 
zetközi biztonsági koncepció kialakításában és széles körű elfogadtatásában, s ennek épp 
mi vagyunk ENSZ-beli koordinátora. Belső társadalmi-gazdasági átrendeződésünkkel, 
reformfolyamatunkkal összhangban alakítjuk nemzetközi gondolkodásunkat, gyakorla- 
tunkat és stílusunkat. 

Európa biztonságának erősítése érdekében pártunk idén januárban a Fi inn Szociálde- 
mokrata Párttal és az Olasz Szocialista Párttal együtt konkrét javaslatot hozott nyilvá- 
nosságra. A közös dokumentumban megfogalmaztuk: pártjaink lehetségesnek és szüksé- 
gesnek látják az atomfegyverrel nem rendelkező közepes és kis országok összefogását, 
közös hozzájárulását az európai fegyverzetkorlátozási és leszerelési folyamathoz, lénye- 
gében három, egymással összefüggő területen. 7 

Először: Európában ma a legfontosabb feladat a hagyományos erők és fegyverzetek 
csökkentése. 

Másodszor: napirendre kell tűzni az 500 km-nél rövidebb hatótávolságú nukleáris 
eszközök kérdését is, a hagyományos erők egyensúlyával összefüggésben. 

Harmadszor: megkülönböztetett jelentősége van a katonai doktrínák védelmi jellege 
erősítésének. 

Tisztában vagyunk azzal, hogy mindez nem valósul meg egyik napról a másikra. 
Mindvégig szem előtt kell tartani a kölcsönösség és a fokozatosság elvét is. A védelmi 
jelleg erősítése — az előzőekben foglaltakkal együttesen — olyan feladatokat is magában 
foglal, mint atom- és vegyifegyvermentes övezetek és más fegyverfajtáktól ritkított vagy 
megtisztított zónák létrehozása, illetve a katonai erők szétválasztása egyéb formáinak 
kimunkálása. Az új európai egyensúly, védelmi jellegű katonai magatartás kialakításá- 
ban fontos célnak tekintjük az európai országok területén állomásozó idegen csapatok 
jelenlétének csökkentését, illetve megszüntetését. 

Az eddigi nemzetközi reagálások kiemelik e javaslat jó időzítését, kellő konkrétságát. 
Hangsúlyozzák, hogy Európában ez az első olyan leszerelési indítvány, amelyet egy 
VSZ-, egy NATO- és egy aktív semleges állam kormányzó, illetve a kormányzásban részt 
vevő pártja közösen terjesztett elő. Célunk az, hogy - első lépésként - földrajzi és 
politikai szempontból egyaránt szélesedő részvétellel megrendezett szakértői tanácskozá- 

. sokon közös gondolkodással, konszenzusra esélyes megoldások kimunkálásával hozzá- 

járuljunk a fegyverzetkorlátozási és leszerelési tárgyalások eredményes munkájához. 
A közös gondolkodás folyamata pedig önmagában is a kölcsönös bizalom erősítéséne 
fontos összetevője. 

Javaslataink is tükrözik azt a meggyőződésünket, hogy a fegyverzetcsőkkentéssd 
kapcsolatban másfajta gondolkodásmód kialakítására van szükség. Ezt a folyamatot 
nem a katonai egyensúlyi szempontoknak, hanem - mint azt többször hangsúlyoztuk - 
alapvetően átfogó politikai megfontolásoknak kell meghatározniuk. A hagyományos 
fegyverzetekről folyó tárgyalások tapasztalatai bizonyítják, hogy az egyes fegyverfajtak 
mennyiségi összevetése zsákutcát jelent. Ebből csak a minőségi szempontokat átfogóan 
értelmező és azokat kezelni tudó politikai akarat képes kijutni. 

Véleményünk szerint mind nagyobb szerepre tesz szert a sokoldalú együttműködés 
mechanizmusok kialakítása és működtetése. Fontos lépést jelentene a leszerelést és a 
bizalomépítést szolgáló konzultációs rendszer megteremtése az európai államok, a VSZ 
és a NATO között, például , forró drót" létesítésével. 

A nyíltság erősítését és szélesítését, ezen keresztül a bizalom növekedését szolgálná az 
európai államok közötti kapcsolatok további, szakadatlan fejlesztése és mélyítése. Ez 
egyebek között kiterjedhetne a parlamentek kapcsolataira, az atomfegyverrrel nem 
rendelkező államok közötti pártközi konzultációkra (erre jó példa a már említett három- 
párti kezdeményezés), a társadalmi és tömegszervezetek közötti kontaktusokra. Ennek 
az előítéletek, a hagyományos ellenségképek szertefoszlatása szempontjából tulajdoni- 
tunk megkülönböztetett jelentőséget. 

A Magyar Népköztársaság kezdettől fogva, nemzeti és közös érdekektől vezettetve 
aktívan részt vesz az új világpolitikai biztonsági koncepció kimunkálásában és fejleszte- 
sében. Azon kevés országok közé tartozik, amelyeknek a legutóbbi évek nagy jelentőségű 
változásainak nyomán sem kellett érdemben módosítaniuk nemzetközi magatartásukat 
és külpolitikai törekvéseiket. Az új világpolitikai gondolkodásmód térnyerése igazolta 
a magyar külpolitika konstruktív, kiegyensúlyozott, szélsőségektől mentes, a világ dolgai 
és benne elsősorban Európa iránti nyitott jellegének életképességét. 


Pintér József: 
Győzzenek a sárkányok 


EVFORDULO 


Negyven éve egyesült 
a két munkáspárt Magyarországon 


Nehéz, ellentmondásokkafés feszültségekkel terhes időszakban az évfordulókról való megemlé- 
kezés magában rejti annak veszélyét, hogy leegyszerűsített és végletes gondolkodásra késztet. 
Ilyenkor hajlamosak vagyunk arra, hogy a jelenből visszatekintve megszépítsük, rózsaszínbe 
oltoztessük a múlt történéseit, vagy éppen mai gondjainkért is egy-egy történelmi eseményt 
kiáltsunk ki bűnbaknak, minden baj forrásának. Megemlékezni sokféleképpen lehet. A tisztelet, 
az elismerés, a büszkeség hangján - mindez erősítheti a nemzet- és identitástudatot. Lehet a 
tanulságok levonásának, az elhibázott lépések elkerülésének, a jövőre nézve hasznosítható 
tapasztalatok összegzésének szándékával - s ez is építő erejű. Amire azonban mindig ügyelnünk 
kell: egy-egy történeti esemény jogos kritikája is lefegyverzővé válhat, ha a tényeket kizárólag 
mai szemmel, egykori környezetükből kiszakítva szemléljük. A múlt történetietlen boncolgatása, 
a tárgyilagos értékelés felváltása az aktuálpolitikával dezorientáló, s így bénítóan hat a cselek- 
vésre. 

Pedig ma mindennél nagyobb szükségünk van arra, hogy együtt lépjünk és cselekedjünk. Az 
első benyomásra tetszetős, de gyakran üres retorika, a türelmetlenség és bizalmatlanság nem 
kedvez a konstruktív cselekvésnek. Mai valóságunk - közismerten — súlyos kérdések sokaságát 
hozza felszínre; a problémákkal való szembenézés, a válaszadás kötelessége az országot vezető 
politikai erőnek. A párt vezető szerepének erősítése, a társadalmi haladás szolgálatába állítása 
elképzelhetetlen pártegység nélkül, hiszen ez az egység a cselekvés nélkülözhetetlen feltétele 
ma is, csakúgy, mint negyven évvel ezelőtt. 

Az eredményes politikához egységes célok, alaposan kimunkált koncepció és együttes cse- 
lekvés szükséges. Ez volt az alapja az Európa-szerte sikeres népfrontpolitikának a fasizmus évei 
alatt. A közös fellépésre épült a német megszállás után kibontakozó antifasiszta nemzeti össze- 
fogás, a magyar újjászületés a második világháború utolsó hónapjaiban, majd az újjáépítés a 
felszabadulást követő években. 

A sok évtizedes megosztottság után végül létrejött a szerves munkásegység, s az egyesült párt 
világos, egyértelmű célokért mozgósította népünk többségét. A később megtett út nem volt 
könnyű; hibás lépésekkel, torzulásokkal, nemegyszer bűnökkel is terhes. Az azonban, hogy a 
pártegyesülés - a túlzott siettetés és türelmetlenség ellenére is — kiállta a történelem próbáját, 
később igazolódott. Mindenekelőtt akkor, amikor 1956-ban kommunisták és egykori szociálde- 
mokraták együtt léptek fel az ellenforradalommal szemben. A konszolidáció gyors sikerében 
nagy része volt a munkásosztály egységes pártjának. A szövetségesek körének szélesítése mind 
itthon, mind nemzetközi téren elismerést vívott ki, s igazolta a munkásmozgalom két áramlatá- 
nak egyesülését. 

A párt egységének megerősítése ma is fontos feltétele a társadalom előtt álló nehéz feladatok 
megoldásának. Az eltelt negyven esztendő bebizonyította: az egység minden politikai szervezet 
nélkülözhetetlen erőforrása, amellyel, ha rosszul bánnak, a nevében visszaélnek, súlyos, nem 
kívánt következményekhez vezet. Az egységet nemcsak megteremteni bonyolult, politikai reali- 
tásérzéket kívánó feladat, de megőrizni is. Hiszen a pártegység semmilyen körülmények között 
nem jelentheti azt, hogy a különböző nézetek, vélemények ne kaphassanak hangot a pártban, 
nem jelenthet uniformizálást. 

Az egység nem valósul meg automatikusan, azt az új körülményeket figyelembe véve újra és 
újra meg kell teremteni. Fzért az egységteremtés és -megőrzés ma is aktuális, napirenden iévő 

feladat. Jelenlegi kiélezett helyzetünkben, a gazdasági nehézségek szorításában a gondok 
hatványozottan jelentkeznek, melyeket természetesen szélsőséges viták is kísérnek. Ilyen viszo- 
nyok közepette különösen tanulságos a visszatekintés, hogy a múlt hibáiból okulva, a történelmi 
tapasztalatokat hasznosítva képesek legyunk a helyes utat és módszereket kiválasztani. A múlt 
és jelen sokoldalú és mély ismerete, a politikai rugalmasság, a türelem és a bizalom, a demokrá- 
cia és a fegyelem egyidejű biztosítása nélkülözhetetlen feltétele annak, hogy a párt politikája 
megfeleljen az adott időszak követelményeinek, s hogy ennek alapján sikerüljön megőrizni és 
újrateremteni a párt egységét - az egész társadalom javát, a problémák minél jobb megoldását 
szolgálandó. Ezért is tóbb egyszerű megemlékezésnél, ha felidézzük a pártegység néhány fontos 


eseményét. A szerkesztőség 


1948. június 12-én az MKP IV. kongresszusa és az SZDP XXXVII. kongresszusa 
felhatalmazta küldötteit, hogy az egyesülési kongresszuson alakítsák meg az egységes 
munkáspártot, a Magyar Dolgozók Pártját. 

Ezzel lezárult a magyar munkásmozgalom és a magyar munkásosztály több mint két 
és fél évtizedes megosztottságának történelmi korszaka. Az ide vezető út azonban nem 
volt könnyű és ellentmondásoktól mentes. A munkáspártok lényegesen eltérő helyzete 
az ellenforradalmi rendszerben, továbbá számos elvi-politikai tényező hosszú időn át 
akadályozta az SZDP és az illegális KMP összefogását, sőt olykor egymással szembe is 
fordította őket. A fasizmus németországi, majd európai előretörésétől, a harmincas évek 
második felétől azonban — s különösen a Komintern VII. kongresszusán kidolgozott 
munkásegységfront-népírontpolitika megvalósítása során -— felerősödtek a közeledési 
kisérletek a két munkáspárt között. A legális munkásszervezetekben a szociáldemokrata 
és a kommunista munkások, értelmiségiek és más dolgozók együtt harcoltak az erősödő 
fasizmussal szemben, a legális szervezetek védelmében. 

Miután a hitleri Németország támadást indított a Szovjetunió ellen, elmélyült az 
együttműködés, s fokozódott a közös harc. Az ország német megszállása idején pedig 
az immár ugyancsak illegalitásba kényszeritett SZDP és a KP vezetői 1944. október 
10-én együttműködési megállapodást írtak alá a háború, a fasizmus elleni közös harc 
érdekében. Az ország jövőjét érintően közös platformként célul tűzték ki a független, 
szabad, demokratikus Magyarország megteremtését, a demokrácián keresztül a szocia- 
lizmus kivivását. Allást foglaltak az egységes szakszervezeti mozgalom mellett, és straté- 
giai célként helyeselték a két munkáspárt egyesítését, , az egységes és egyetlen forradalmi 
szocialista munkáspárt megalakítását". 

Az okmány aláírásával a munkáspártok ráléptek arra az útra, amely - ha ellentmondá- 
sokon és harcokon keresztül is — az együttműködésen át végül az egységes munkáspárt 
létrehozását készítette elő. Az SZDP osztályharcos, baloldali vezetői méltán nevezték 
később az egyezményt nemcsak a munkásmozgalom, hanem az egész magyar politikai 
élet számára ís korszakalkotó eseménynek. 

A megállapodás teremtette nagy politikai lehetőségek kiaknázására azonban csak a 
felszabadult Magyarországon kerülhetett sor, alapvetően megváltozott és minden szem- 
pontból kedvező helyzetben. A német fasizmus uralma és a horthysta ellenforradalmi 
rendszer igája alól felszabadult nép a munkásosztály és pártjai vezetésével, a dolgozók 
aktív részvételével az összeomlott nagytőkés és nagybirtokos uralom helyébe új, népi 
demokratikus hatalmat teremtett. Mélyreható társadalmi átalakulás folyamata indult el. 
A széles körű demokratikus szabadságjogok birtokában mindkét munkáspárt tömeg- 
párttá növekedett, és a hatalomért kibontakozó harc döntő tényezőjévé vált. A sajátos 
osztály- és politikai viszonyok között, a kialakult többpártrendszeres koalícióban együtt 
alkották a baloldal szilárd magvát, bázisát. 

Mindkét munkáspárt reálisan felismerte az együttműködés fontosságát, s kezdettől 
fogva összehangolt politika alapján — az olykor heves viták és a versengés ellenére — a fő 
kérdésekben egyetértve, szorosan együttműködtek, különösen a nagy, országos méretű 

gazdasági, szociális, politikai feladatok megoldásában. Mindkét párt fő irányvonala a 
független, szabad, demokratikus Magyarország megteremtése volt. Az ország talpraállí- 
tását tekintették elsődlegesnek, s ennek jegyében a széles alapokon nyugvó demokratikus 
nemzeti egység létrehozásán fáradoztak. Az együttműködést lehetővé tette az is, hogy 
az SZDP vezetésében a kommunistákkal korábban is együttműködő Szakasits Arpád 
vezette baloldali, szovjetbarát erők kerültek többségbe, váltak hangadóvá. 

A munkásegységfront kialakulásához és hatékony működéséhez nemcsak a hazai, 
hanem a nemzetközi folyamatok iíi5 kedvező hátteret nyújtottak; 1945 nyarán még 
múködött az antifasiszta világkoalíició, Európa , balra tartott", hazánkban a haladó, 
demokratikus és szocialista erők törtek előre. A Magyar Nemzeti Függetlenségi Front 
és a koalíciós baloldal magvát a munkáspártok a velük szorosan együtt haladó Nemzeti 
Parasztpárttal alkották. E politikai erők összefogásával sikerült fokozatosan háttérbe 
szorítani a reakciós polgári, antikommunista, ellenforradalmi rétegeket, biztosítani a 
munkáspártok számára a taglétszámuknál jóval nagyobb befolyást a társadalmi élet 
döntő szféráiban. 

A munkáspártok egymásrautaltságát — bár nem egyforma elvi, politikai megalapozott- 
sággal és következetességgel, de — mindkét párt vezetősége felismerte, az együttműködés 
igy politikájuk alapvető elemévé vált, s gyakorlatukat az együtthaladásra való törekvés 
jellemezte. Ezt nem tudta megbontani sem az SZDP-ben időnként aktivizálódó és 
támadásba lendülő reformista jobboldal, sem az MKP vezetésében és tagsága bizonyos 
retegeiben jelentkező ultrabalos, szektás beállítottság, a fel-fellángoló szociáldemokrata- 
ellenesség. A nemzetközi folyamatokat és a hazai osztálymozgásokat nyomon követő, 
a tényeket figyelembe vevő, reálisan gondolkodó vezetők és tagok megakadályozták, 
hogy a munkáspártok közötti különbségek, kisebb-nagyobb nézeteltérések, viták szaka- 
dáshoz vezessenek. A hivatalos fórumokon a vezetők védelmezték az akcióegységet, 
amely Magyarország demokratizálódásának, szocialista irányú társadalmi fejlődésének 
. alapvető és legfőbb biztosítéka volt. 

A felszabadult ország politikai, gazdasági feladatait a munkáspártok az előzetes 
vitában kimunkált közös programok alapján összehangolt harcban, tevékenységben 
hajtották végre. Együtt dolgoztak, küzdöttek az újjáépítésért, a nagybirtokrendszer 
felszámolásáért, az infláció megszüntetéséért, a köztársasági államforma bevezetéséért, 
. az államosításokért, a letünt világ uralkodó osztályai gazdasági és politikai hatalmának 
. fokozatos megszüntetéséért. 

A munkáspártok 1945 tavaszán úgy ítélték meg, hogy a két párt összefogására alapo- 
zott munkásegységíront hosszabb ideig játszhat szerepet a magyar társadalom átalakítá- 
. Sáért kibontakozó küzdelemben. Annak tudatában, hogy a munkásosztály, a dolgozó 
. tömegek — amelyeknek mintegy 30-40 százaléka a munkáspártok szervezeti befolyása 
alatt kapcsolódott be a politikai életbe — csakis a közös, összehangolt politizálás révén 
tölthetik be történelmi szerepüket az új társadalom megteremtésében, a munkáspártok 
. vezető testületei megegyezésre törekedtek. Az összefogás megsokszorozta a munkásosz- 
. tály és az általa vezetett társadalmi rétegek politikai erejét. A kisgazdapárt 1945 őszén 
. kialakult közel 60 százalékos parlamenti többsége ellenére — mint azt az SZDP prominens 

képviselői nemegyszer megfogalmazták -, ha a munkáspártok komolyan akartak vala- 
mit, , s azt kellőképpen megfontolva és a taktikát megbeszélve" képviselték együtt, akkor 
, eddig még mindent el tudtak érni". 


A két szuverén munkáspárt akcióegységén nyugvó munkásegységfíront 1946-1947 fordu- 
lójáig létezett. A nemzetközi életben és a hazai viszonyokban bekövetkezett változások 
Magyarországon is a konfrontáció irányában hatottak, aktivizálták a polarizálódó 
. erőket mind a jobboldalon, mind a baloldalon, és ez kihatott a munkásmozgalomra 1s. 


74 ÉVFORDULÓ 


1946 tavaszától az Amerikai Egyesült Államok imperialista körei vezette tőkés világ 
minden szférában fokozta nyomását a népi demokráciákra és a Szovjetunióra; az antifa- 
siszta nagykoalició bomlási folyamata így felgyorsult. Párizsban megkezdődtek a máso- 
dik világháborút lezáró béketanácskozások, elkészült a hazánkra vonatkozó békeszerző- 
dés is, amely kilátásba helyezte. többek között, a Szövetséges Ellenőrző Bizottság felosz- 
latását, a szovjet csapatok kivonását, reményt keltve ezzel a magyarországi nyugatbarat 
polgári körökben az angol -amerikai beavatkozás lehetősége iránt. 

A többségi kisgazdapárt is - kivárásra rendezkedve be - pozícióinak mindenáron való 
megőrzésére törekedett s ellenszegült a munkáspártok nyomásának. A szociáldemokrata 
mozgalom jobbszárnyán a Pever Károly vezette frakció pedig nyilt támadást indított a 
baloldali politikát és az MKP-val szoros szövetséget hirdető Szakasits Arpád vezette 
erők ellen. E társadalmi mozgások közös célja a munkáspártok által 1946 őszén, a 
stabilizáció után kialakitott platform ellensúlyozása, a népi demokrácia szocialista irá- 
nyú továbbfejlesztésének meghiúsítása volt. 

A koalició jobboldalának makacs ellenállása mozgásba lendítette az MKP és az SZDP 
által befolyásolt szervezett munkásokat, dolgozókat és szövetségeseiket. Az MKP vezeté- 
sét mindez arra ösztönözte, hogy felgyorsítsa az 1946. szeptember végén lezajlott III. 
kongresszusán kidolgozott program megvalósításának, a társadalmi átalakulás folyama- 
tának, a szocialista irányú fejlődésnek az ütemét. Az 1946-1947 fordulójára kialakult 
helyzetet értékelve a pártvezetés arra a következtetésre jutott, hogy a népfront korszaka 
lezárulóban van, a párt megkezdheti harcát a hatalom meghódításáért, s élére állva a 
nemzet összes forradalmi erőinek, a korábbinál osztályharcosabb vonalra térhet át. 
Ebben a kontextusban a korábbihoz képest más értelmezést kapott az MKP-nak az 
SZDP-vel való együttműködési politikája is. Az addigi gyakorlatot , jobboldali opportu- 
nizmusnak" minősítve a pártvezetés az SZDP baloldali, szocialista erőinek, mindenek- 
előtt munkástömegeinek elhódítására, tömegbázisának gyengítésére vett irányt. Előtérbe 
került az az együttműködési koncepció, amely nem túl távoli célként tűzte ki a munkás- 
osztály és a forradalmi erők egyetlen pártba való tömörítését. 

A munkásegvségíront-koncepció módosulása az SZDP-ben - és annak baloldalán is 
—- komoly problémát okozott, mert, mint azt az 1947. január végén-február elején 
lezajlott XXXV. kongresszus dokumentumai jelezték, a szocialista irányú fejlődést támo- 
gatva a munkás-együttműködésben továbbra is az addigi utat kívánták járni. 

Az MKP vezetése az egyesülésre vonatkozó programot fokozatosan alakította ki. 
Ebben természetesen szerepet játszottak a nemzetközi és a belpolitikai élet fejleményei. 
ez utóbbiak közül is kiemelkedően az 1947. augusztus végén Magyarországon lezajlott 
nemzetgyűlési választások. Az MKP ekkor 22.,2 százalékos eredményt ért el, s így a 
legtöbb szavazatot gyűjtő pártként került ki az éles küzdelemből, amely hovatovább már 
a munkáspártok közötti összecsapássá torzult. A harcból az SZDP 14,6 százalékos 
választási arányával látszólag vesztesként került ki, bár szinte érintetlen tömbben őrizte 
meg 1945-ös bázisát. 

Az MKP vezetősége - s kisebb mértékben az eredményeket reálisabban értékelő 
tagsága — még nagyobb magabiztossággal látott hozzá nemcsak a pártprogram megvaló- 
sításához, hanem az egyesülés előkészítéséhez is. Pedig ezt a törekvést az 1947-1948 
fordulóján meglévő objektív viszonyok nem teljesen igazolták vissza. A választási ered- 
mények ugyanis rámutattak arra is, hogy a munkáspártok 1945-höz képest befolyásukat 
csak elenyésző százalékkal növelték meg; s még a dolgozó tömegek jelentős részét sem 
sikerült maguk mögé állítani. A választások során pedig az SZDP-ben felerősödtek a 
jobboldali, kommunistaellenes tendenciák, az MKP-ban viszont előretörtek a dogmati- 
kus, ultrabalos nézetek és ez mindkét pártban fokozta a , revans" hangulatot. 

Eközben az MKP Politikai Bizottsága szeptember 16-i ülésén elvi döntést hozott. 
amelyben elhatározta, hogy irányt vesz az egyesülésre. Ehez lökést adott a kilenc kom- 
munista és munkáspárt által létrehozott Tájékoztató Iroda 1947. szeptember végi első 

értekezletének vitája, amelyben a résztvevők többsége elfogadta azt a következtetést, 
hogy a munkásegységfront-politikában fordulatra van szükség, előbb vagy utóbb a népi 
demokráciákban rá kell térni az egyetlen, egységes munkáspárt létrehozásának útjára. 
Az a vélemény, amelyet a lengyel és az olasz párt képviselői (mellesleg Sztálin is) ekkor 
vallottak, hogy ti. a népi demokráciákban a baloldali vezetésű szociáldemokrata pártok- 
kal még hosszabb ideig együtt haladhatnak a kommunista pártok -— nem kapott kellő 
hangsúlyt. 

A kommunista mozgalomban felülkerekedő türelmetlenséget fokozta az a tény, hogy 
a nyugati országok szociáldemokrata pártjaiban fordulat ment végbe; mind gyakoribbá 
váltak részükről az antikommunista, szovjetellenes kirohanások, gyakorlati lépések. 


Az MKP vezetői 1947. október végére kimunkálták az egyesülés végrehajtásának konk- 
rét tervét. Ez kétlépcsős megoldást tartalmazott. Az első menetben el kellett érni, hogy 
az SZDP-ben kialakuljon egy olyan vezetőség, amely egyértelműen az egyesülést támoga- 
tó tagokból tevődik össze. A második lépcsőben kívántak rátérni az egyesülés konkrét 
előkészítésének és lebonyolításának útjára. 

Eközben az SZDP-ben a vártnál rosszabb választási eredmények miatt kirobbant 
válságban felszínre került a már régebben lappangó kérdés: van-e létjogosultsága az 
SZDP-nek? Ha igen, milyen politikai vonalat kövessen, és milyen legyen a viszonya az 
MKP-hoz és a kormányzathoz? Ha nem: mi a teendő? A fúzió vagy az önfeloszlatás? 
1947 szeptemberében—-októberében az SZDP-ben különböző válaszok fogalmazódtak 
meg. Hosszas, éles vita után végül azoknak a pozíciói erősödtek meg, akik — Szakasits 
Arpád, Marosán György, Justus Pál, Schiffer Pál és mások vezetésével - egyetlen lehetsé- 
ges és járható útnak az MKP-val való további együttműködést tekintették. Őket segítette 
az a felismerés, hogy minden ezzel ellentétes vonal — az adott magyarországi viszonyok 
között - az SZDP-t a jobboldali ellenzék, a polgári pártok táborába sodorhatná, s ezt 
még a kommunistákkal szemben fenntartásokkal élő vezetők zöme sem vállalta. Elenyé- 
sző kisebbséget alkotott a szociáldemokrata pártban az a csoport, amely a francia helyzet 
fordítottját kívánta megvalósítani: vagyis az SZDP-nek a kormányból való kivonulását 
javasolta. Az ellenzékbe vonulás koncepcióját a szociáldemokraták döntő többsége nem 
támogatta. Így az SZDP szeptember közepén bent maradt a kormányban, és — megőrizve 
korábbi pozícióit — részt vállalt a kormányzati-hatalmi munkából. 

Az SZDP-ben a hazai és a külföldi szociáldemokrata mozgalom jobboldali erői elleni 
harc, a jobboldali nézetek, irányzatok, antikommunista lépések stb. leleplezése — a 
kommunisták szorgalmazása ellenére — igen nehezen indult meg. A szociáldemokrata 
vezetők többsége ugyanis úgy itélte meg, hogy Magyarországon a fő ellenség továbbra 
is a meglehetősen széles tömegbázisra támaszkodó kombattáns polgári, reakciós jobbol- 
dal, amelynek még elég erős gazdasági, politikai, eszmei, ideológiai pozíciói léteznek, s 
ilyen körülmények között a munkáspártoknak nem a saját soraikon belüli ellenzékre kell 
a fő csapást mérniök. A kommunisták és a baloldali szocialisták politikáját időnként 
hevesen bíráló szociáldemokraták elleni frontális támadást az is nehezítette, hogy nem 
tisztázódott eléggé egyértelműen, hogy ki tekinthető jobboldalinak és miért. Így gyakran 
jobboldalinak minősítettek — kommunista és szociáldemokrata részről is — olyanokat, 
akik az egyesülést nem ellenezték, csak korainak tartották. A sajtó hasábjain is hangot 
kapó éles polémiák, a munkáspártokban kikristályosodó különböző nézetek s ennek 
súlyos következményei felkavarták a munkásmozgalmat, a munkáspárti tagokat, éles 
összecsapásokhoz vezettek az üzemekben, a gyárakban, akadályozva a termelést, a 
munkát. A helyi szervezetekben - látva a harc káros következményeit — egyre többen 
jutottak arra a meggyőződésre, hogy fel kell számolni ezt a helyzetet, segíteni kell az erők 
maximális összefogását, a szervezeti egység megteremtését. 

Segítette az előrehaladást az is, hogy 1947-1948 fordulóján az SZDP-ben is fokozato- 
san tért hódított az a nézet, miszerint a történelmi fejlődés Magyarországon a szocializ- 
mus küszöbéhez érkezett, és az előtérbe állítja a munkásosztály egységének kérdését 15. 
A , merre és hogyan tovább" kérdésre választ keresők számára kétségtelenné vált, hogy 
a népi demokratikus átalakulás előrehaladása, a szocialista irányú fejlődés feltételeinek 
megteremtésében elért eredmények egyben kiérlelik az egy utat járó munkáspártok 
egyesülésének elvi-politikai-mozgalmi alapjait is. Elérkezik az idő, amikor - az 194 
októberében megfogalmazott program szerint -— , az egyetlen és egységes szocialista 
munkáspárt" megalkotásának főbb akadályai elhárulnak. 

1947 októberében-novemberében a sajtó hasábjain vita indult. Az SZDP vezetőségeé- 
nek többsége nyíltan elhatárolta magát azoktól, akik , a harmadik út" jelszavával léptek 
fel a polgári demokrácia és a nyugati orientáció mellett. Arra a kérdésre, hogy polgan 
vagy népi demokrácia, kapitalizmus vagy szocializmus — mint eddig, ekkor is - a 
szocialista fejlődés következetes hívei, a marxista ideológia követői egyértelmű és világos 
választ fogalmaztak meg. A dolgozóknak csak egy útjuk lehet: a szocializmus útja, és 
azon az egy úton szorosan egymás mellett kell haladniok a kommunista párttal. 

A döntő lépésre a szociáldemokrata jobboldal ellen, hosszú vajúdás és vita után, az 
SZDP Fővárosi Végrehajtó Bizottsága szánta el magát. Az 1947. december 31-i, ún. 
szilveszteri ülésén határozatot fogadott el, amelyben követelte az egyértelmű baloldali 
politikát, s fellépett személy szerint Szélig Imre, a jobboldal vezetője ellen. A dokumen- 
tum 12 pontban fejtette ki mindazokat a tételeket, amelyek -— a vb szerint — biztosíthatják 
az SZDP megújhodását. Követelték az évi rendes pártgyűlés összehívását, hogy teljesit- 
erősödését. Pártunk önállóságát és függetlenségét nem azok védik meg, akik e szavakat 
üres frázisként hangoztatják, hanem csakis azok a forradalmi szocialisták, akik szerveze- 
tileg még erősebbé, szellemében még szocialistábbá akarják és tudják tenni, akik el 
vannak szánva a könyörtelen harcra minden és mindenki ellen, ami és aki ennek útjában 
áll." 

A sajtóban 15 közzétett határozat a pro- és a kontraállásfoglalások áradatát indította 
el. Ezt követően a munkásmozgalomban a figyelem középpontjába az SZDP-ben kibon- 
takozó éles harc került azon szociáldemokraták ellen, akik - főleg akommunista politika 
bírálatában, az együttműködési politika visszásságainak elítélésében - szélsőséges 
álláspontokat fogadtak el, és azokkal szemben is, akik az adott kétmunkáspárti struktú- 
rát védelmezték. A vitába bekapcsolódott az MKP is, védelmezte a fővárosi vb határoza- 
tát. A harc különösen akkor vált élessé, amikor kiderült, hogy az SZDP vezetősége 
január 10-i ülésén a soron következő SZDP-kongresszust március 6-8-ra összehívta. 
hogy ezen megvitassák az ország és a párt előtt álló nagy történelmi kérdéseket. 

Február elejéig az SZDP vonalának középpontjában - az MKP-val egyeztetett plat- 
form alapján — az önálló és független szociáldemokrata párt baloldali vezetésének 
kialakítása állt. Ennek a célnak rendelték alá többek között az 1948. február 10-én 
lebonyolított országos titkári értekezletet is, ahol részletesen, több előadás keretén belül 
vázolták fel a szocialista irányú előrehaladás gazdasági, politikai, mozgalmi programját. 
konkrét tervét, amelyet a helyi vezetőségeknek kellett kivitelezniük. Az SZDP vezetősége 
a baloldaliakkal az élen, komolyan véve a párt történelmi szerepét, hirdette, hogy az 
egyesülés felé haladnak, a szocializmus építéséhez kezdtek hozzá, ami még két-három évi 
munkát kíván a munkáspártoktól - mint azt pl. Révész Ferenc Pécsett február elején 
kifejtette. 


A munkásmozgalom fő kérdése ekkor már valójában nem a kapitalizmus vagy szocializ- 
mus, s nem is az egy párt vagy két párt volt. A fő kérdés hosszabb idő óta az volt, hogy 
a napirendre kerülő új társadalom, a szocializmus milyen legyen, és hogyan alakítsák ki. 

Az alternatívák megvitatására azonban 1947-1948 fordulójától egyre kevesebb lehetőség 
nyilott. S bár az MKP terveinek jó részével az SZDP vezetésének és tömegeinek jelentős 
hányada egyetértett, a munkásosztály és a szocializmus további sorsát, fejlődését segit- 
hette volna, ha az új társadalom építésének elvi-politikai-programbeli megalapozásába 
mindazon erőket bevonják, aktivizálják, amelyeknek ugyancsak fő céljuk volt a kapita- 
lizmus mielőbbi felszámolása, és a szocializmus minél jobb, az adott viszonyokhoz 
igazított kialakítása. 

1948 elejétől az MKP vezetésének fő gondja már az egyesülés mielőbbi napirendre 
tűzése volt. Nyiltan hirdették -— miközben az SZDP-t a baloldali platformon való újjáren- 
deződés foglalta le -, hogy az ország társadalmi életében gyökeres fordulat következett 
be, s ez már sietteti a fúziót ís. Az 1948. január 10-11-én megtartott II. országos 
funkcionárius értekezleten kiadott ,, Tied az ország, magadnak építed!" jelszó ezt fejezte 
ki tömören. A párt vezetői hangoztatták, hogy a fejlődés új, magasabb lépcsőfokára 
értek, s a magyar nép a szocializmus építésének korszakához érkezett. Ezen az értekezle- 
ten ismertette Révai József a munkáspártok fúzióját előkészítő ötpontos programot. 
E szerint az SZDP vezetéséből ki kell szoritani a jobboldaliakat; a két párt között le kell 
. bontani a merév válaszfalakat, közös rendezvényeket kell tartani; az ideológiai közele- 
dést előadócserékkel, közös pártiskolák létesítésével kell biztosítani; ki kell kapcsolni a 
versengést, a marakodást, a pozicióharcot; közös frontot kell teremteni az imperialisták 
. és jobboldali szociáldemokrata ügynökeik ellen. 

Ezzel egy időben - és az országos értekezleten kiadott jelszóval összhangban - a, MKP 
vezetése megkezdte a politikai struktúra, a közélet és a gazdaság átalakítását, a proletár- 
diktatúra rendszerét bevezető intézkedések megvalósítását. Így a Magyar Nemzeti Füg- 
getlenségi Front átszervezését, a női és az ifjúsági szervezetek összevonását, a szakszerve- 
. zeti mozgalom átállítását a szakmai szervezkedésről az iparágira, az üzemek és az iskolák 
. államosítását, az egyházi reakció elleni harcot stb. A szocialista átalakulás folyamata 
. mindenki számára érzékelhetően felgyorsult. Az intézkedések nagy részét, különösen, 
ami a tőkés rendszer és a szocialista átalakulást gátló politikai erők ellen irányult, a 
dolgozók, s köztük a szociáldemokraták is, helyesléssel fogadták, bár - a korábbi 
gyakorlattól eltérően — ekkor már ezekről csak utólag szereztek tudomást. Keserű szájízt 
hagyott emellett az, hogy ezzel egy időben az MKP kampányt kezdett az SZDP munkás- 
. tagságának elhódításáért. Ennek hatására februárban megkezdődött az átáramlás az 
. SZDP-ből az MKP-ba, aminek üteme a hónap közepén jelentősen felgyorsult. 

Az 1948 elejétől sorjázó események nagy hatással voltak az SZDP-re, amely szintén 
bizonyos mértékű átalakulást élt át. A párt új alapokon való stabilizálása viszont nem 
. fejeződhetett be, mert a mozgalomban már a fúzió kérdése nyomult előtérbe. Az SZDP 
vezetésének baloldala kísérletet tett arra, hogy nyiltan vitassák meg és tisztázzák az 
egyesülés, az egységes párt közös elvi platformját, azt, hogy az SZDP mivel járulhat 
. hozzá a munkásosztály közös ügyéhez, az egységes párthoz. 

Az MKP vezetése arra törekedett, hogy az egyesülést helytelenítő szociáldemokrata 
vezetők még a kongresszus előtt kikerüljenek a vezető testületekből vagy legalábbis 
félreálljanak, s azoknak adják át a helyüket, akik a mielőbbi fúzió hivei. Miközben 
Rákosi és Szakasits hivatalosan Moszkvában tartózkodott, a két munkáspárt vezetői 
megállapodtak arról, hogy a jobboldal félreállítása után előkészítik az egyesülést. 

Ilyen előzmények után tartották meg az SZDP vezetése által már korábban február 
18-ra összehívott funkcionárius nagygyűlést a Sportcsarnokban, ahol Marosán György 
nagy beszédében többek között ismertette a kizárt vezetőségi tagok névsorát, támogatva 
az egyesülés napirendre tűzését is. Ez az értekezlet több szempontból fordulatot hozott 
az egyesülés folyamatában. Az SZDP több prominens vezetőjének félreállítása (valós 
vagy nem reális indoklással) valóban utat nyitott olyanok előtt, akik fenntartások nélküli 
hivei voltak az egyesülésnek. Az MKP vezetése ennek hatására bejelentette, hogy február 
22-től március 15-ig tagzárlatot rendel el, hogy megakadályozza az SZDP felbomlását, 


78 ÉVFORDULÓ 


s ezzel előkészítse az egyesülést. (Tette ezt, tudván, hogy az ekkor Moszkvában tartózko- 
dó Rákosi Mátvás az SZDP likvidálásának a híve.) 

Az SZDP XXXVI. kongresszusa március 6-8-án ülésezett, s elhatározta, hogy meg- 
kezdi tárgyalásait az MKP vezetőivel az egyesülés előkészítéséről. 

Ezután már gyorsan peregtek egymás után az események. Az MKP vezetésének 
elképzelései, koncepciója és programja alapján az összekötő bizottság utolsó, márci- 
us 10-i ülésén megalakították a 9 tagú közös Politikai Bizottságot, amelynek Rákosi 
Mátyás, Gerő Ernő, Farkas Mihály, Révai József, Rajk László, illetve Szakasits Ár- 
pád, Marosán György, Rónai Sándor, Vajda Inre lett a tagja. Ez a testület döntött 
minden fontos elvi, politikai, szervezeti kérdésben, irányította az egyesülés előkészítését. 
Itt fogadták el az új párt nevét, programtervezetét, szervezeti szabályzatát, az egyesítés 
ütemtervét. Ez elé a testület elé terjesztették az MKP PB egyéb döntéseit, javaslatait. 
amelyek a társadalmi átalakulást célozták, ennek konkrét kérdéseit, feladatait érintették. 
A március 10-i értekezleten hozták létre a közös szervező bizottságot (tagjai Farkas 
Mihály, Apró Antal, Kádár János, Kovács István, illetve Marosán György, Révész Ferenc. 
Harustyák József voltak), amely irányította az egyéb közös bizottságok munkáját, és az 
egyesítés sokrétű politikai, személyi, gazdasági, mozgalmi és egyéb problémáinak megol- 
dásával foglalkozott. Eles vita után fogadták el a szociáldemokraták azt a javaslatot. 
hogy az egyesítést lebonyolító helyi és középszintű egységbizottságok az MKP javára 
2/3-1/3-os arányban alakuljanak meg. mint azt Rákosi előterjesztette. Ezekre hárult 
mindenekelőtt az SZDP-ben lefolytatandó tisztogatások végrehajtása. 

A kizárandók körének, a kizárási okoknak nem eléggé pontos körvonalazása azonban 
hamarosan túlkapások forrásává vált. Többen, így Rajk László, de még Rákosi Mátyás 
is szót emeltek ez ellen. A Nagy-Budapesti Egységbizottság körlevélben igyekezett pon- 
tosabban megfogalmazni a kizárandók, a kihagyandók, a visszaminősítendők stb. körét. 
a jobboldaliság kritériumait azért, hogy megakadályozzák a tömeges kizárásokat. 

A közös Politikai Bizottság április 27-i ülésén elhangzott beszámoló szerint a kizárások 
befejeződtek, és 20 740 SZDP-vezetőt érintettek. Ezt a számot Szakasits Árpád megdöb- 
bentően nagynak tartotta. Közben folyt az alapszervezetekben az egyesítő értekezletek 
előkészítése, a tagok felülvizsgálása, a nem kívánatos elemek eltávolítása a tagság 
köréből is. Az április 1-jéig mindenütt létrehozott egységbizottságok ezen kívül előkészi- 
tették az egyesítő taggyűléseket, az új vezetőségek listáját. 

A helyi szervezetek egyesítő taggyűléseit ünnepélyes keretek között április 20-a és 
május 23-a között bonyolították le. Ezután a középszintű szervezetek egyesültek. Május 
végére ez 15 megtörtént. Az értekezletek mindenütt ünnepélyes hangulatban zajlottak le. 
Az előadók áttekintették a felszabadulás óta megtett utat, értékelték az eredményeket. 
s ebben a munkáspártok szerepét. Hangsúlyozták, hogy a fejlődés a szocializmus küszö- 
béhez érkezett, s ennek ütemét gyorsítja meg a munkásosztály megosztottságának felszá- 
molása, a marakodás, a pozícióharc stb. megszüntetése, az egységes párt létrehozása. 
Ezzel a tagság valóban egyetértett. Különösen azután, hogy az MDP programtervezete 
május 9-én napvilágot látott, s a tagság megismerkedhetett az elképzelésekkel. 


Az egyesülés folyamata június 12-én zárult le, amikor az MKP IV. és az SZDP XXXVII. 
kongresszusa külön-külön megvizsgálta a munkásmozgalom és az ország helyzetét. s 
határozatában jóváhagyva az egyesülés addigi eredményeit, kimondta az egységes párt, 
a Magyar Dolgozók Pártja létrehozását. Másnap, június 13-án nyílt meg az MDP I. 
kongresszusa, amely - meghallgatva Rákosi Mátyás, Szakasits Árpád és több más 
kommunista és szociáldemokrata vezető beszédét, hozzászólását - elfogadta a program- 
nyilatkozatot, a szervezeti szabályzatot, és megválasztotta a Központi Vezetőséget. 
A programnyilatkozat leszögezte, hogy az MDP-t tevékenységében a marxizmus-leniniz- 
mus elvei vezérlik. Történeti bevezetőjében elemezte a magyar nép sorsának utolsó száz 

évét, értékelte a szociáldemokrata és a kommunista párt tevékenységét, összegezte a népi 
demokratikus fejlődés eredményeit. A szocializmus alapjainak lerakását tűzve ki straté- 
giai célként, kijelölte az ezzel kapcsolatos nemzeti feladatokat a bel- és a külpolitikában, 
a gazdaságban, a szociális és a kulturális életben, a honvédelemben. Feladatul tűzte ki 
a tőkés maradványok felszámolását a gazdasági és a politikai élet minden területén, s 
ezzel párhuzamosan a proletárdiktatúra rendszerének kiépítését. 

. Az MDP 1 125 000 tagjából 240 000 az SZDP-ből került át. A párt elnöke Szakasits —. 
Árpád, főtitkára Rákosi Mátyás lett. Az MDP létrejötte megszüntette a munkásosztály 
szervezeti megosztottságát, megteremtette a pártkereteket ahhoz, hogy az évtizedes 
ellentétek feloldódjanak, a közös politikai program és platform alapján a két ágból, két 
forrásból táplálkozó munkásmozgalom egy nagy folyammá egyesüljön, s egy cél érdeké- 
ben, a magyar munkásság, a dolgozó tömegek közös érdekeit képviselve, hozzálásson 
az új társadalom, a szocializmus építéséhez. 

A munkásosztály különböző erőinek összefogására, a fizikai és szellemi dolgozók 
tömörítésére egy mag körül ezekben az években - 1947-ben, 1948-ban és az elkövetke- 
zőkben - is igen nagy szükség volt. Az emberek milliói gondokkal, nehézséggel küszköd- 
tek városon és falun egyaránt; a hároméves terv, amelynek célja az 1938-as termelési 
színvonal elérése, életszínvonalának megközelítése volt, még éppen hogy megindult. Az 
egyesülés ritka ünnepnapjait a mindennapok küzdelmei követték, a munkanélküliség, az 
embert próbára tevő szűkösség, sok helyütt még mindig az éhezés, az ellátási gondok, 
a rendkívül rossz körülmények ellen. Az államosítások, a politikai és társadalmi átalaku- 
lás — még ha ezért a dolozók többsége szívesen hozta is meg az áldozatokat — önmagá- 
ban nem eredményeztek javulást az életkörülményekben. A munkások hangulatát felka- 
varták az új kollektív szerződések, amelyek a korábbitól eltérő bérpolitikát vezettek be, 
szigorították a normát, amit azonban nem mindig követett béremelés. 

Ebben a helyzetben az egyesüléssel bekövetkezett megnyugvás, a testvérháború meg- 
szűnése igen pozitívan hatott a dolgozók hangulatára — még ha a végrehajtás során 
történtek is hibák. Az MDP programnyilatkozatában felvázolt perspektíva reményt 
keltett. Ezek a remények azonban csak részben teljesültek. A szociáldemokrata-ellenes- 
ség — amely már az egyesülést megelőző hónapok eseményeire és a végrehajtásra is 
rányomta bélyegét - az MDP létrejöttét követően sem oldódott, sőt hamarosan fokozó- 
dott. A személyi kultusz és a törvénytelenségek eluralkodása időszakában, amikor régi 
kommunisták ellen is hajsza indult, a Rákosi-féle vezetés politikai kampányt indított a 
mozgalomról levált, majd az MDP-be átkerült szociáldemokraták ellen, s az egyesülés- 
ben részt vevő, köztük az egységes párt megteremtését odaadóan szolgáló vezetők 
jelentős része ellen is súlyos, törvényellenes retorziókat alkalmaztak. 

A munkástömegek aktivizálására kedvezőtlen hatást gyakorolt s gátlóan hatott, hogy 
az egyesülés a legális munkásmozgalom sok értékes és a szocializmus építésében haszno- 
sítható hagyományát kiiktatták a politikai életből. Így pl. elhalt a munkásdemokráciá- 
nak számos értékes eleme, a vitakészség, a párton belüli demokrácia. Ugyanilyen módon 
vetették el a legális mozgalomban évtizedek során kimunkált, sok tekintetben hasznosít- 
ható elképzeléseket, amelyek megkönnyíthették volna az ország súlyos gondjainak or- 
voslását. Ily módon az a rendkívül nagy lehetőség, amelyet az egyesülés magában 
hordott, nagyrészt kihasználatlan maradt. 

Az egyesülés, amely a megváltozott viszonyokban gyökerezett és objektíve szükséges 
lépés volt, egy folyamat kezdetét jelentette, amely valójában csak akkor zárult le és 
éreztette tényleges történelmi jelentőségét, amikor -— az ellenforradalommal szembeni 
közös fellépés után —- az MSZMP szakított a szektás dogmatizmussal és a személyi 
kultusszal, s az ártatlanul elítélt egykori szociáldemokratákat is rehabilitálva, véget vetett 
a szociáldemokrata és a kommunista pártból egy pártba került tagok mindenfajta 
megkülönböztetésének. 

Strassenreiter Erzsébet 


80 ÉVFORDULÓ 


Dokumentumok a pártegyesülésről 


A KOMMUNISTA PÁRT 

ÉS A SZOCIÁLDEMOKRATA PÁRT HATÁROZATA 
A FASISZTÁK ELLENI KÖZÖS HARCRÓL 

ÉS A MUNKÁSOSZTÁLY EGYSÉGÉNEK 
MEGTEREMTÉSÉRŐL 


1. A magyar nép harcának sikerét a békéért s a háború gyors befejezésével az új 
demokratikus Magyarország kialakításáért egyes-egyedül a munkásosztály harcos, for- 
radalmi egysége, határozottsága és vezetése biztosíthatja. Ezért az SZDP és a KP 
megállapítja, hogy elengedhetetlenül szükség van a magyar munkásosztály harcos, forra- 
dalmi egységének megteremtésére. 

2. Az SZDP és a KP megállapítja, hogy a magyar munkásosztály harcos, forradalmi 
egységének továbbfejlesztése szükségessé tenné a két párt egyesülésével az egységes és 
egyetlen forradalmi szocialista munkáspárt megalakítását. A jelenlegi körülmények 
között azonban a két párt egyesülési feltételeinek a kidolgozása csak gátolná a két pártot 
a közvetlen és a közös harci feladatok elvégzésében, ezért a két párt az egyesülés 
kérdésének megoldását a háború utáni időre halasztja. 

3. Az SZDP és a KP megállapítja, hogy mindkét párt végcélja a szocializmus megvaloó- 
sítása Magyarországon. Magyarország jelenlegi történelmi adottságaiban ezt a célt a 
magyar munkásosztály s a magyar dolgozó társadalom a háború azonnali befejezésén 
és egy független, szabad, demokratikus Magyarország megteremtésén keresztül érheti el. 

4. Az SZDP és a KP a békéért és a független, szabad, demokratikus Magyarország 
kiharcolásáért politikailag és szervezetileg a legteljesebben együttműködik. 

5. Politikai és szervezeti együttműködésének biztosítására a Szociáldemokrata Párt és 
a KP azonnali hatállyal összekötő bizottságot alakít a két párt vezetősége között. Az 
összekötő bizottságnak a két párt megbízottai részéről egységes hozzájárulással megho- 
zott döntései mindkét pártra kötelezőek, és minden változtatás nélkül mindkét párt 
részéről külön-külön is teljes egészében végrehajtandók. 

6. Az SZDP és a KP megállapodott abban, hogy a két párt egymástól független 
sajtótermékeinek és lapjainak meghagyása mellett az összekötő bizottság ellenőrzésével 
és közös szerkesztéssel egy újságot (lapot) alapít, közös anyagi hozzájárulással. A lap 
hivatása: egyrészt gondosan őrködni lehet afelett, hogy a magyar munkásosztály és a 
dolgozók soraiban semmiféle ideológiai, taktikai zűrzavar vagy bizonytalankodás fel ne 
üthesse a fejét — másrészt, hogy a két párt közösen vívott harca, tapasztalatainak 
összegezésével, elősegítse az egységes, forradalmi szocialista munkáspárt szellemének 
kialakítását. 

ppen e fenti célok szem előtt tartása alapján a lap mindkét párt számára biztosítja 
a jóakaratú, őszinte és építő munkáskritika gyakorlását. 

7. Az SZDP és a KP megtartja politikai és szervezeti önállóságát, függetlenségét és 
szabadságát, úgyszintén kritikai függetlenségét, szabadságát és nyilvánosságát egymással 
szemben 1s. 

8. Az SZDP és a KP megállapítja, hogy a két párt egyesülési időpontjától függetlenül 
haladéktalanul megvalósítandó a magyar munkásosztály egysége a szakszervezetek életé- 
ben. A szakszervezetek a munkásság gazdasági szövetségei érdekeik megvédésére, helyze- 
tük javításának kiharcolására. A magyar munkásosztály szakszervezeteinek magukba 
kell tömöríteniük a magyar munkásság minden egyes rétegét és tagját, tekintet nélkül 

párt- vagy politikai állásfoglalására. Szabad Szakszervezetek Szövetsége név alatt az 
SZDP és a KP megállapodtak a magyar munkásosztály egységes szakszervezetének 
megteremtésében. Az SZDP és a KP kötelezi magát arra, hogy ezt a megállapodást 
azonnali hatállyal külön-külön kiadványokban meghirdeti a magyar munkásosztály 
számára. 

9. Az SZDP és a KP kötelezi magát arra, hogy a Szabad Szakszervezetek Szövetségén 
belül egyik párt sem épít ki semmiféle leplezett vagy nyílt pártszervezetet (bizottságokat, 
frakciókat, sejteket stb.), továbbá, hogy a szakszervezetek helyi, szakmai, központi stb. 
vezetőségeinek a munkásság legdemokratikusabb elvei alapján történő megválasztásánál 
egyik párt sem akadályozza meg a munkásság szabad akaratának kifejeződését. 

A két párt azonnali hatállyal felhívással fordul a Szabad Szakszervezetek Szövetségé- 
hez, hogy csatlakozzon a két párt akcióegység-programjához. 

10. Az SZDP és a KP megállapítja, hogy a múltban is a szociáldemokrata és a 
kommunista ifjúság között a legteljesebb mértékben megvolt az egység érzése, úgyszintén 
szervezetileg és politikailag is a szociáldemokrata és a kommunista ifjúság együttműkö- 
dése, függetlenül a két pártnak egymáshoz való viszonyától, ezért a két párt megállapo- 
dott abban, hogy függetlenül a két párt egyesülésének időpontjától, jelenlegi vagy 
jövőbeni egymáshoz való viszonyától, javasolja külön-külön saját pártja tagozatának, 
hogy alakítsák meg azonnal a szociáldemokrata és a kommunista ifjúság egyetlen és 
egységes szervezetét: az Ifjú Szocialisták Szövetségét. Az SZDP és a KP kötelezi magát 
arra, hogy a megállapodást azonnali hatállyal külön-külön meghirdeti a szociáldemokra- 
ta és a kommunista ifjúság felé, és felszólítja őket, hogy haladéktalanul alakítsák meg 
az Ifjú Szocialisták Szövetségét s annak vezetőségét, az OIB-t, továbbá, hogy az Ifjú 
Szocialisták Szövetsége tegye magáévá az SZDP és a KP közös programját, és annak 
. alapján kezdje el a szervezési és mozgósítási munkát. 

11. A két párt kötelezi magát arra, hogy e határozatot teljes egészében és mindkét párt 
külön-külön meghirdeti tagsága felé, és felszólítja és utasítja párttagságát, hogy az 
összekötő bizottság mindenkori döntéseit haladéktalanul és minden változtatás nélkül 
hajtsa végre a magyar nép harca sikerének érdekében. 


Záradék az SZDP- és KP-határozathoz 


Az SZDP és a KP fenti határozata letárgyalásánál részt vettek: Szakszervezetek Országos 
Szövetsége Szakszervezeti Tanácsának (hetes bizottság) teljhatalmú megbízottai (nevü- 
. ket, tekintettel legális voltukra, titoktartás fedi), azzal a felhatalmazással, hogy egyrészt 
mint az SZDP-vezetőség tagjai a két párt közötti, másrészt mint a Szakszervezetek 
Országos Szövetsége Szakszervezeti Tanácsának tagjai az SZDP és a KP szakszerveze- 
tekre vonatkozó határozataihoz a Szakszervezetek Országos Szövetsége csatlakozását 
aláírásukkal mindenben megerősítsék. Így a Szabad Szakszervezetek Szövetségével az 
. egységes szakszervezeti mozgalom megteremtése az SZDP és a KP, valamint a magyaror- 
: Szági Szakszervezetek Országos Szövetsége legfelsőbb vezetőségeinek közös határozata. 

A szakszervezetek vezetősége a magyarországi munkásság harcos és szervezett egysé- 
gének továbbépítése szempontjából kötelezi magát arra, hogy: 

I. A legteljesebb politikai össznangban együttműködik a Szociáldemokrata és a Kom- 
. munista Párttal. Az SZDP és a KP Magyar Front politikájával, ezért az SZDP és a KP 
. Összekötő bizottságának döntéseit a háború mihamarabbi befejezésének, a független, 
szabad és demokratikus Magyarország kialakításának és a munkásság felszabadításának 
érdekében mindenkor változatlanul magáévá teszi, és a legalitás körülményeihez képest, 
valamint a szakszervezeti szempontok szem előtt tartása mellett végrehajtja. 
. . 2. A nyilvános bejelentést — tekintve legális voltukat — mellőzve ugyan, de az SZDP-t 

és a KP-t a szervezési tennivalók sürgős elvégzésében támogatja. Ezért: 

a) A Szakszervezeti Tanács (hetes bizottság) a lehető legrövidebb időn belül, szakmár- 
ként külön-külön összehívja csak a legmegbizhatóbb és harcokban kipróbált szak szerve- 
zeti, szakosztályi stb. vezetőséget, tagságot, üzemi bizalmiakat stb., ahól bejelenti az 
SZDP és a KP és a szakszervezetek közötti megállapodásokat a munkásság egységénei 
megteremtésére, és felszólítja öket, hogy politikailag mindenkor kövessék az összeköt 
bizottság döntéseit. 

b) Felszólítja e bizalmas értekezletek résztvevőit, hogy haladéktalanul alakítsák mez 
a szakszervezetekben, üzemekben stb. a Magyar Front szakszervezeti, üzemi stb. bizott- 
ságait. 

c) E bizottságok feladatai: azonnal sztrájkok, tüntetések szervezése a munkásszz 
gazdasági követelései alapján: szabotázsok, robbantások fokozása, előkészület az általa- 
nos sztrájk kikiáltására és végül a munkásmilícia kereteinek azonnal üzemenkénti és 
szakszervezetenkénti kiépítése. 

d) A vidéki városok szakszervezeteinek legmegbízhatóbb és harcokban kipróbal: 
vezetőinek azonnali felrendelése Budapestre vagy innen a központból megbízható és 
utasításokkal ellátott kiküldöttek leutaztatása, hogy vidéki városokban, helységekben 
stb. — beleértve a parasztságot is - az a) és b) pontokban foglalt szervezési munka 
azonnali hatállyal megkezdődjön. A nagy anyagi kiadásokkal járó vidéki szervezési 
munkánál az SZDP és a KP hatékony anyagi támogatást vállal, amennyiben pedig az 
SZDP-re és a KP-ra hárulna a vidéki szervezők kiküldése, az SZDP és a KP vállalja a 
szervezés teljes anyagi fedezetét. 

E záradék a legteljesebb mértékben bizalmas jellegű. Egészében vagy részleteiben 
nyilvánosságra hozatalának mellőzésével, úgy az SZDP és a KP, mint a Szakszervezetek 
Országos Szövetsége nevében a Szakszervezeti Tanács (hetes bizottság) kötelezi magát. 

A határozat és záradék a mai napon életbe lép az SZDP, a KP és a Szakszervezetek 
Országos Szövetsége részéről felhatalmazott megbízottak aláírásával. 


Budapest, 1944. október 10-én 


Szakasits Árpád 
Szociáldemokrata Párt 
Kállai Gyula 
Kommunista Párt 


Szakszervezetek Országos Szövetsége 
A Határozat 8. pontja 7. sorától (Szabad Szakszervezetek Szövetsége) a 9. és 10. pontok 
is egyelőre függőben maradnak, és éppen így a Záradék tárgyalását is aláírók a napirend- 


ről levették." ; 
Szakasits Árpád 
Kállai Gyula 


Forrás: Párttörténeti Intézet Archívuma. Gyűjtemény. 474. Közli: Dokumentumok a mu- 
gyar forradalmi munkásmozgalom történetéből. 1935—-1945. Kossuth Könyvkiadó. 1964. 
561-565. oldal 


$ A Hetes Bizottság megbízottai a Záradékban foglaltakkal nem értettek egyet, aláírását megtagadták. 

4 SZOCIÁLDEMOKRATA PÁRT 
FŐVÁROSI VÉGREHAJTÓ BIZOTTSÁGÁNAK 
HATÁROZATA 


. 1947. december 31.) 


A fővárosi végrehajtó bizottság a centenáriumi év kezdetén, átérezve a magyar szociálde- 
nokrata dolgozók pártjának nagy történelmi hivatását, mint a magyarországi munkás- 
mozgalom legnagyobb szervezetének és mindenkor legszilárdabb alapjának képviselője, 
szükségét látja annak, hogy leszögezze álláspontját a közeljövő politikai feladataival, a 
nemzetközi, az országos és a párt belső életét illető problémákkal kapcsolatban. 

A fővárosi végrehajtó bizottság 1947. december 31-én tartott rendkívüli ülésén állás- 
pontját a következőkben foglalta össze: 

1. A szociáldemokrácia nagy történelmi hivatásának csak akkor tud megfelelni, ha 
élesen és minden kétséget kizáróan helyezkedik szembe a nemzetközi nagytőke bármilyen 
jelentkezésével, és éles elutasításával világosan és tisztán elhatárolja magát tőle. Sem 
taktikai, sem egyéb meggondolások nem tehetik lehetővé számunkra, hogy a munkásosz- 
tály ellenségeivel vagy akárcsak ellenfeleivel is olyan időleges vagy tartós megegyezést 
kössünk, amely elhomályosíthatná munkáspártjellegünket és a munkásosztály egységé- 
nek gondolatát. Szövetségesünk a nemzetközi politikában, csak úgy, mint a belső politi- 
kában, maga a szocialista proletariátus, mégpedig pártállásra való tekintet nélkül. A szo- 
ciáldemokrata pártok nemzetközi együttműködésében nem az a feladatunk, hogy min- 
den körülmények között és minden áron védelmezzük a szociáldemokraták politikáját, 
hanem az, hogy a magunk szocialista magatartására támaszkodva, szigorú elvi kritikát 
gyakorolva, hozzájáruljunk ahhoz, hogy a világ szociáldemokratái ne a katasztrófába 
vezető közvetítő vharmadikutasc politikát kövessék, hanem álljanak a nemzetközi osz- 
tályharc élére. Ne azt tekintsék feladatuknak, hogy segédkezet nyújtsanak a kapitalizmus 
restaurálásához, hanem építsék a szocializmus nemzetközi győzelmének útját. 

2. Ennek a politikának érdekében a Magyar Szociáldemokrata Párt fűzze szorosabbra 
kapcsolatait azokkal a szociáldemokrata és kommunista pártokkal, amelyek a munkás- 

. osztály akcióegységére építik a maguk politikáját, így elsősorban a lengyel és olasz 
szocialista pártokkal. Pártunk igyekezzék befolyását a többi szociáldemokrata pártok- 
ban abban az irányban érvényesíteni, hogy az egységesen jelentkező nemzetközi kapita- 
. usta ellenforradalommal szemben a szocialista munkásság minden országban minél 
szorosabb egységben vonulhasson fel. 
. 3. Ennek a külpolitikai helyzetnek megfelelően alakítsa a párt itt benn az országban 
. 15 politikai magatartását. Alljon a demokrácia megszilárdításáért és továbbfejlesztéséért 
folytatott harc élére, lépjen fel kezdeményezően mindenütt, ahol a demokráciát erősíteni 
és javítani lehet, és ugyanakkor kíméletlen erővel és határozottsággal szálljon szembe 
minden megbontó, gyengítő befolyással. Vesse latba erejét, hogy a háromesztendős 
újjáépítés mérhetetlen áldozatai után a dolgozó milliók, elsősorban az ipari munkásság 
életszínvonalának emelése kerüljön a magyar közélet központjába. A becsületes és 
szükséges közvetítő munkát végző kiskereskedő és kisiparos védelmére is követeljük a 
haszontalan, az életet drágító spekuláns nagykereskedelem kikapcsolását. Szorgalmazza 
a párt a kongresszusi államosítási program keresztülvitelét és kiterjesztését. 

4. Pártunk haladéktalanul indítsa meg a küzdelmet az ország agrártermelésének meg- 
reformálásáért, hogy a földhöz juttatott parasztság kis földjein ne nélkülözzön, hanem 
ésszerű gazdálkodással az ország egyetemes érdekeit szolgálva, önmaga sorsán 15 javítani 
tudjon. Álljon végre a párt a valódi szocialista szellemű parasztszervezés élére s gazdasági 
támogatással, politikai neveléssel hódítsa meg a magyar föld dolgozóinak millióit a 
demokrácia számára. 

5. Vizsgálja felül a párt minden egyes pártalkalmazott, valamint minden köz- van 
magánfunkcióba és szakszervezetbe kihelyezett párttag eddigi magatartását, és szeme- 
lyekre vagy pozicióra való tekintet nélkül állapítsa meg, hogy azon a helyen a párt, de 
elsősorban a demokrácia és a munkásosztály szempontjából jó munkát végzett-e. Vizs- 
gálja felül azt 15, hogy a mindenkire kötelező közéleti morálon túlmenően közszereplex- 
vel és magánéletében mindenki megfelel-e a magasabb szocialista morálnak 15. Mert ak: 
ellen ilyen kifogás emelhető, az a párt tekintélyének és becsületének van ártalmára. 

Aki nem felelt meg a szocialista igényeknek, azt haladéktalanul vissza kell hivni, es 
helyébe mást állitani, elsősorban a szocialista üzemi munkások sorából, mert a pozició 
nem egyes személyek privilégiuma, hanem a szociáldemokrata munkásság harci eszköze 
céljai megvalósításáért. A szociáldemokrata munkásságnak nem nagy nevekre, hanem 
nagy teljesítményekre van szüksége. A párt erejét és befolyását nemcsak a poziciók száma 
dönti el, hanem elsősorban az a munka, amit a hatáskörök birtokában a demokráciáért. 
a szocializmusért valóban el tudtunk és el tudunk végezni. 


6. Állítsa helyre a pártvezetőség a sokszor hirdetett pártegységet, de nem értéktelen 
kompromisszumok árán. A pártegység csak akkor jelent erőt, ha azt a szocialista 
osztályharc szelleme tölti el s ebből bármifajta opportunista engedmény csak aláássa és 
csökkenti a párt, a mozgalom erejét. 

7. Állítsa helyre a pártvezetőség a legszigorúbb pártfegyelmet és ne tűrje azt, hog 
egyesek a pártszervezetet szektorokra bontva, a maguk számára kiváltságos területeket 
és jogokat igyekezzenek biztosítani. Senki se lépjen fel sem azzal az igénnyel, hogy ő a 
párt lelkiismerete, se ne érezze jogosítottnak magát arra, hogy a proletariátus kizárólagos 
képviselőjének tartsa magát. Ha van mozgalmunknak élő lelkiismerete, úgy az elsősor- 
ban a főváros proletariátusa lehetne, és tiltakozunk ellene, hogy szűk látókörű és 
kicsinyes érdekek, személyi érvényesülések szolgálatában bárki szembeállíthassa egymás- 
sal a főváros és a környék szociáldemokrata munkásságát. 

8. Szünjék meg a pártban az a helyzet, hogy döntő mozgalmi és pártérdekek háttérbe 
szorulhassanak személyi szempontok mögött, s a problémákat ne az döntse el, hogy mi 
az érdemi részük, hanem az, hogy azokat ki vetette fel. 

9. Szüntesse meg végre a pártvezetőség az ifjúsági mozgalomban mutatkozó veszedel- 
mes bomlási folyamat okát, állítsa helyre szocialista szellemben a SZIM egységét azzal. 
hogy eltávolítja azokat, akik a szocialista fiatalságot kompromittálva, súlyos veszedelme! 
hoztak magára az egész mozgalomra. Ugyancsak vessen véget a pártvezetőség annak a 
tűrhetetlen és veszedelmes állapotnak, hogy az üzemszervezési osztály a pártszervezet! 
szabályzat semmibevevésével a szervezet egységét megbontja. 

10. A Fővárosi Végrehajtó Bizottság egyhangúan teljes bizalmatlanságát fejezi ki 
Szélig Imre elvtárssal mint a szervezési főosztály vezetőjével szemben, aki elfogultan. a 
párt és az egyetemes munkásosztály érdekeinek hamis félremagyarázásával, diktatórikus 
módszerekkel ébren tartja és éleszti az elégedetlenség szellemét s magatartásával bátorit- 
ja, védelmezi a pártbontó elemek tevékenységét. 

11. Teremtsen rendet a pártvezetőség a pártsajtó területén és kötelezze a párt központ 
lapját arra, hogy ne ötletszerű és személyi politikát, hanem a párt kongresszusi politika- 
ját, a szocialista osztályharc és munkásegység politikáját képviselje. 

12. Ezek a kívánságok, amelyeknek teljesítésétől pártunk és a magyar demokrácia 
jövője függ, ellentétben állnak a jelenlegi pártvezetőség nagy részének magatartásával. 
A 35. kongresszuson választott kompromisszumos pártvezetőség nem tudja történelmi 
hivatását teljesíteni, ezért a főváros közel 200 000 dolgozója nevében kérjük, hogy a 
pártalkotmánynak megfelelően a legsürgősebben hívják össze az évi rendes pártgyüleésl. 
amelytől azt várjuk, hogy teljesítve hivatását, biztosítani fogja pártunk jövőjét, a demok- 
rácia és a szocialista fejlődés megerősödését. Pártunk önállóságát és függetlenségét nem 
azok védik meg, akik e szavakat üres frázisként hangoztatják, hanem csakis azok a 

forradalmi szocialisták, akik szervezetileg még erősebbé, szellemében még szocialistábbá 
akarják és tudják tenni, akik el vannak szánva a könyörtelen harcra minden és mindenki 
ellen. ami és aki ennek útjában áll. 


Forrás: Vörös Könyv. Budapest, 1948. 7-11. oldal 


A SZOCIÁLDEMOKRATA PÁRT XXXVII. 
KONGRESSZUSÁNAK HATÁROZATA 


(1948. június 12.) 


A Szociáldemokrata Párt 1948. június 12-én megtartott XXXVII. pártgyűlése megálla- 
pitja, hogy a pártvezetőség mindenben eleget tett a március 6., 7., 8. napján Budapesten 
megtartott XXXVI. pártgyűlés határozatának. 

A határozatnak megfelelően megtisztította a pártot a jobboldali befolyás minden 
maradványától és minden mellékkörülményre való tekintet nélkül eltávolította azokat, 
akik árulóivá lettek a munkásmozgalomnak, akik ideológiailag és politikailag félrevezet- 
ték a tömegeket, akik súlyosan vétettek a munkásegység ellen, és ezzel gátolták a dolgozó 
tömegek fölszabadító küzdelmét. A pártvezetőség minden tőle telhető módon és minden 
rendelkezésre álló eszközzel arra törekedett, hogy a félrevezetett és tévutakra került 
tömegeket tájékoztassa a múlt hibáiról, a peyerizmus kártevéseiről, az opportunista 
árulások veszedelmeiről és föltárja előttük azoknak tévedéseit, lelkiismeretlenségét és 
bűneit, akik nevükben, de érdekeik ellen cselekedtek. 

A pártvezetőség ezzel a tevékenységével is hozzájárult a munkásosztály ideológiai, 
politikai és cselekvésbeli egységének megteremtéséhez. 

A pártgyűlés megállapítja, hogy a Magyar Kommunista Párt a szociáldemokrata 
tömegek helyes tájékoztatására, fölvilágosítására és ideológiai nevelésére irányuló szo- 
ciáldemokrata erőfeszítéseket fölbecsülhetetlen értékű baráti támogatásával előmozdí- 
totta és mindenben segítette. 

Megállapítja a pártgyűlés azt is, hogy a pártvezetőség a XXXVI. kongresszust köve- 
tően haladéktalanul felvette a kapcsolatot a Magyar Kommunista Párttal a két párt 
egyesülésére vonatkozó tárgyalások megkezdése érdekében és ezek a tárgyalások mind- 
végig az egyetértés és baráti együttműködés szellemében folytak, szem előtt tartván azt 
a célt, hogy a két nagy munkáspárt tömegei átérezzék az egyesülés történelmi jelentőségét 
és szükségességét, s hogy a szociáldemokrata tömegek érintetlen önbecsüléssel és büszke 
öntudattal léphessenek az egyesülés útjára, és teljes össznangban a kommunista töme- 
gekkel, folytathassák tevékenységüket a két párt egyesüléséből létrejött nagy pártban. 
A pártgyűlés éppen ezért teljes megnyugvással és örömmel veszi tudomásul a tárgyalá- 
sokról szóló főtitkári jelentést. Tudomásul veszi és jóváhagyja a pártvezetőségnek a két 
kongresszus között eltelt időben hozott határozatait és összes intézkedéseit, valamint az 
egységbizottságoknak működésük során végrehajtott döntéseit és határozatait. Végül 
tudomásul veszi a pártgyűlés, hogy a Szociáldemokrata Párt központi közlönye, a 75 
esztendős Népszava, amelyet az osztályharcos szervezett munkásság áldozatkészsége 
teremtett és tartott meg, 1948. június 13-tól kezdődően a Szabad Szakszervezetek Orszá- 
gos Szövetsége (Szaktanács) hivatalos lapja lesz, s mint ilyen szolgálja tovább a magyar 
munkásmozgalmat. 

A pártgyűlés helyesli é és üdvözli az egyesült párt nevére vonatkozó közös határozatot, 
és a maga részéről is javasolja, hogy a két munkáspárt egyesüléséből keletkező új párt 
neve: Magyar Dolgozók Pártja legyen. Ugyanígy helyesléssel fogadja a pártjelvényre 
vonatkozó javaslatot is. 

A pártgyűlés tagjai behatóan és lelkiismeretesen tanulmányozták a Magyar Dolgozók 

Pártjának programnyilatkozat-tervezetét és éppen ezért a pártgyűlés felelőssége tudatá- 
ban jelentheti ki teljes egyetértését a programnyilatkozat-tervezettel, amely határozattá 
emelése után szilárd ideológiai alapja s a gyakorlati mozgalom és politikai irányvonal 
tekintetében biztos iránytűje lesz a Magyar Dolgozók Pártjának és tömegeinek. Ez a 
programnyilatkozat, ha a párttagok elsajátítják és rendíthetetlenül követik, valóban 
élcsapattá teszi a Magyar Dolgozók Pártját, vezetőjévé az egész magyar népnek. 

A Magyar Dolgozók Pártjának szervezeti szabályzattervezete ugyanígy találkozik a 
XXXVII. pártgyüűlés egyetértésével. Eppen ezért a pártgyüűlés, tudatában annak, hogy 
mit jelent a demokratikus centralizmus elve és hogy a Magyar Dolgozók Pártjára nagy 
és súlyos történelmi feladatok várnak, teljes egyértelműséggel helyezkedik a szervezeti 
szabályzat alapjára, és rajta lesz, hogy elfogadása után ennek elvei minden tekintetben 
és minden területen maradéktalanul érvényesüljenek. 

A pártgyűlés büszke örömmel állapítja meg. hogy a Szociáldemokrata Párt XXXVI. 
pártgyűlésének határozata, amely döntő lépést jelentett az organikus munkásegység felé. 
nyomban éreztette termékenyítő hatását a magyar gazdasági, politikai és társadalmi élet 
fejlődésére. A száz főnél több alkalmazottat foglalkoztató üzemek gyors és sikeres 
államosításának keresztülvitele is nem utolsósorban e határozatnak tulajdonitható. 
aminthogy a dolgozó nők és az ifjúsági mozgalom egységét is ez a határozat mozdította 
elő és a munkásegység tette lehetővé nemcsak a Függetlenségi Front megteremtésére és 
így a népi erők egyesítésére irányuló kezdeményezést, hanem azt a küzdelmet is, amely 
most oly sikeresen folyik az iskolák államosításáért. 

Az ország fölemelkedését biztosító hároméves terv gyorsabb ütemű végrehajtásának. 
a munkaversenyeknek az ipar, mezőgazdaság, kereskedelem jobb megszervezésének 15 
hatékony ösztönzést adott a XXXVI. pártgyűlés történelmi jelentőségű határozata. 

Mindezek alapján és áthatva attól az akarattól, hogy a magyar dolgozó tömegek soha 
többé ne kerüljenek olyan végzetes helyzetbe, hogy egymás ellen harcoljanak, hogy 
megbonthatatlan egységben és tévedhetetlenül haladjanak Marx, Engels, Lenin és Sztálin 
hatalmas útján teljes felszabadulásunk felé, a XXXVI. pártgyűlés testvéri üdvözletét 
küldi a Magyar Kommunista Párt IV. kongresszusának és kéri, hogy ebben a szellemben 
nyújtsa kezét a Szociáldemokrata Pártnak testvéri egyesülésre: pecsételje meg az egyez- 
séget, amelynek alapján az egységesítés tulajdonképpen már végbement, hogy a közös. 
nagy egyesítő kongresszuson a legteljesebb összhangban és őszinte lelkesedéssel gyüle- 
kezhessünk a Magyar Dolgozók Pártja lobogója alatt. A pártgyűlés, amikor most 
utoljára tanácskozik mint a Szociáldemokrata Párt legfelsőbb fóruma, hálás kegyelettel 
gondol azokra a szocialistákra, akik háromnegyed évszázaddal ezelőtt a magyar mun- 
kásmozgalmat megteremtették és mindazokra, akik e hosszú történelmi úton forradalmi 
szellemben, megalkuvást nem ismerő céltudatossággal szolgálták a magyar munkásosz- 
tály fölszabadításának ügyét. Szeretetteljes tisztelgéssel gondol a pártgyűlés a szociálde- 
mokrácia mártírjaira és mindazokra a szocialistákra és kommunistákra, akik a forradal- 
mi harcokban elestek; ismert és ismeretlen sírjaik felé meghajtja a munkásmozgalom 
forradalmi lobogóját. Testvéri köszönetét és elvtársias szolidaritását fejezi ki a pártgyúles 
mindazoknak az elvtársaknak, akik az elmúlt évtizedekben és különösen az utolsó 
esztendőkben akár mint egyszerű párttagok, akár mint kötelességüket híven teljesítő 
funkcionáriusok becsületesen munkálkodtak és sikeresen tevékenykedtek a magyar 
munkásmozgalom megerősítése és az egész dolgozó magyar nép jobb sorsa és fölszaba- 
dulása érdekében. Az a büszke tudat élhet bennük, hogy jó ügyet szolgáltak, és most azt 
a mindannyiuk számára oly nagy és szent ügyet még céltudatosabban és még eredménye- 
sebben szolgálhatják a két munkáspártot egyesítő Magyar Dolgozók Pártjában anélkül. 
hogy fáradságos, áldozatteljes munkájuk eredményét megalkuvás és árulás veszedelembe 
sodorhatná vagy megsemmisíthetné. 

A Szociáldemokrata Párt XXXVII. kongresszusának szilárd meggyőződése, hogy 
most, amikor három évtizedes kettészakadás után az egy és oszthatatlan munkásosztály 

szellemi, politikai és mozgalmi egysége újra helyreáll, hogy soha többé megbontható ne 
legyen, a dolgozó milliók nagyobb biztonsággal, gyorsabban és sikeresebben haladhat- 
raak a fölszabadulás útján a szocializmus felé. 


Forrás: A Magyar Kommunista Párt és a Szociáldemokrata Párt egyesülési kongresszu- 
sának jegyzőkönyve. Szikra, 1948. 340-341. old. 


A MAGYAR KOMMUNISTA PÁRT 
IV. KONGRESSZUSÁNAK HATÁROZATA 


(1948. június 12.) 


A Magyar Kommunista Párt IV. kongresszusa helyesli és jóváhagyja azt a politikai 
irányvonalat, melyet a Párt Központi Vezetősége a Magyar Kommunista Párt III. 
kongresszusa határozatainak értelmében követett, valamint azokat az intézkedéseket. 
amelyeket a Központi Vezetőség e határozatok végrehajtására foganatosított. A kong- 
resszus megállapítja, hogy a Központi Vezetőség helves politikájának eredményeképpen 

gazdasági téren: a hároméves terv sikeres végrehajtásával megszilárdítottuk a magyar 
népi demokráciát, az államosítással jelentős mértékben kiszorítottuk a tőkésosztályt a 
gazdasági életből, megvetettük a szocializmus felé való haladás alapjait. Megvalósítottuk 
a III. kongresszus jelszavát: nem a tökéseknek, a népnek építjük az országot. 

Belpolitikai téren: lelepleztük és kiszorítottuk a kormányzatból a nagybirtokosoknak 
és nagytőkéseknek a demokratikus pártokba befurakodott ügynökeit, sorozatos veresé- 
geket mértünk a reakcióra, megszilárdiítottuk a munkásegységet és a munkás-paraszt 
szövetséget, őszinte szövetségi viszonyt alakítottunk ki a demokratikus pártok között. 
Megvalósítottuk a III. kongresszus jelszavát: ki a nép ellenségeivel a koalícióból! A ma- 
gyar népi demokráciában a munkásság és a vele szövetséges dolgozó parasztság került 
hatalomra. 

Külpolitikai téren: Magyarország a nemzetközi békefrontot alkotó demokratikus 
államok egyenrangú szövetségesévé lett, nemzetközi súlya megnőtt. 

A ÍV. kongresszus megállapítja, hogy a Magyar Kommunista Párt Központi Vezetősé- 
gének a munkásegységfíront megszilárdítására, majd a két munkáspárt egyesülésére 
irányuló politikáját teljes siker koronázta. A Magyar Kommunista Pártnak kemény 
harcban sikerült meghiúsítani a jobboldali szociáldemokratáknak a munkásegység alá- 
aknázására, a Magyar Kommunista Párt elszigetelésére, a nagybirtok és a nagytöke 
uralmának visszaállítására irányuló politikáját. A kongresszus üdvözli a baloldali szo- 
ciáldemokrata elvtársakat, akik a demokrácia és a munkásosztály jobboldali szociálde- 
mokrata árulói ellen a Kommunista Párttal vállvetve küzdöttek. A jobboldali szociálde- 
mokraták politikai és szervezeti vereségével elhárult a munkáspártok egyesülésének fő 
akadálya. A kongresszus helyesli és jóváhagyja a Párt Központi Vezetőségének mindazo- 
kat az intézkedéseit, amelyeknek eredményeképpen a Magyar Kommunista Párt és a 
Szociáldemokrata Párt pártszervezeteinek tényleges egyesülése már ez év április, május 
és június folyamán megtörtént. 

A kongresszus büszke örömmel állapítja meg, hogy azok az elvek, melyekért a párt 
30 esztendős küzdelmet folytatott és legjobbjai adták oda életüket, a marxizmus -lenini7- 
mus tanításai diadalmaskodtak a magyar munkásmozgalomban és az egyesült pi! 
elméletének és gyakorlatának alapját fogják alkotni. A Magyar Kommunista Párt [7 . 
kongresszusa felhatalmazza küldötteit, hogy az egyesülési kongresszuson a Szociálde- 
mokrata Párt küldötteivel közösen alakítsák meg a Magyar Dolgozól: Pártiát. 


Forrás: A Magyar Kommunista Párt és a Szociálaemokratu Párt egyesülési künytevs e w 
sának jegyzőkönyve. Szikra 1948. 339. old. 


KULTURÁLIS ELETUNKBOÓL 


A MAI MAGYAR MŰVÉSZETRŐL 


Érték — valósághitel — kulturális kínálat 
Körkérdés (II. rész) 


Az alábbiakban folytatjuk a szerkesztőség körkérdésére érkezett válaszok közlését. Összeállítá- 
sunkban most - miként ezt előző számunkban jeleztük - azoknak a szerzőknek az írásai kaptak 
helyet, akik az egyes kérdésekre külön-külön válaszoltak: Bors Jenő, a Magyar Hanglemez- 
gyártó Vállalat vezérigazgatója; Hovanyecz László, a Népszabadság főszerkesztő - helyettese: 
Király István akadémikus; Lendvai Ildikó, az MSZMP Központi Bizottságának alosztályve- 
zetője; Tarnóc Márton, a Szépirodalmi Könyvkiadó igazgatója és Vadas József kritikus, a 
Corvina Kiadó főszerkesztője. Az anyagot sajtó alá rendezte Balogh Ernő és Füleki József. 


Miben látja az értékváltozások lényegét az utóbbi évtizedekben? Hogvan 
ragadhatók meg a külső, illetve a hazai-nemzeti hatások az értékváltozások- 


KIRÁLY ISTVÁN Az értékváltások lényege szerintem nem ragadható meg a belső 
esztétikai-művészi fejlődés kategóriáiban, a különféle, áttételes 
— neoavantgárd - formák térhódításában, illetve az azok meghaladására való törekvés- 
ben. Az ontológiai-világnézeti alap a lényeges: a személyiség és a személyiségetika 
kérdéseinek előtérbe kerülése. Ez a változás a befogadói visszhang alakulása felől érzé- 
keltethető talán a legjobban. 
Mint tanár mindig feltettem egy-egy újabb évfolyam szemináriumi résztvevői számára 
a kérdést: kik a kedves költőik? A hatvanas években Benjámin László, Váci Mihály, Nagy 
László, Juhász Ferenc neve érkezett leginkább válaszként, a hetvenes évek elejétől kezdve 
viszont Pilinszky Jánost, Weöres Sándort, Tandori Dezsőt említették mind gyakrabban. 
Ezzel egy időben a szovjet irodalom is hasonló irányú változások híreit hozta. Pusztan 
egyetlen mozzanatot kiragadva: átrendeződött a hagyomány képe. Gorkij, Solohov, 
Fagyejev, Leonov mellé mind erőteljesebben került oda Ahmatova, Babel, Bulgakov. 
Paszternak neve. Ereznem kellett: a szocialista világ egészében megy végbe változás. 
Ennek lényegét (épp mivel szembesülés volt) Tandorinak Ady Uj s új lovat című költeme- 
nyére rájátszó Hommage című verse érttette meg velem a legteljesebben. Ady a történe- 
lemben tovább vágtató embert, a nembeli embert megjelenítve ezeket a sorokat írta: ,.4 
Nagy Nyil kilövi alóla - Kegyelmed egy-egy szép lovát, — Ültesd szebb lóra az embert, - 
Hadd vágtasson tovább." Tandori verse - rájátszva erre — feltette a kérdést: , Ki szedi össze 
váltott lovait? — Ha elhulltak, ki veszi a nyakába? - Ki teszi meg érettük az utat - Meg 
egvszer, visszafelé, hiába?" Megsokasodtak itt a kérdőjelek, a fejlődés hitében élő, celra 
törő ember biztonsága eltűnt. Az egyén lett fontos: nem az örök, nem-szűnő vágtatás, 
de a történelmet elszenvedő, konkrét, egyszeri Én. A nembeliség-individualitás dialek- 
tikus ellentétpárján belül az individualitás pólusai felé tolódott a hangsúly. Személyisége: 
tika foglalta el a társadalometika helyét. 
A változás okát eleinte az 1968-as párizsi, illetve csehszlovákiai eseményekben véltem 

fellelni: az onnan felszökő társadalmi dezillúzióban. Úrrá lett a kétely, a haladásszkep- 
szis; s az a meggyőződés, hogy legföljebb az egyéni élet csinálható meg szépen, értelme- 
sen, a társadalomé nem. Befelé fordult a tekintet, a közélet helyett a magánélet felé. 
Önépítés-etika foglalta el az előző nemzedékekre oly igen jellemző, a társadalmi cselek- 
vést előtérbe helyező szolgálatetika helyét. 

Ma már úgy érzem, mélyebb, lényegibb okok játszottak itt közre, s nem pusztán 
faradtság, közéleti csömör. Nem napi politikai tényezőkből eredő s jobbára az akció- 
reakció törvényei szerint működő, szinte ciklikusnak mondható értékváltásról van szó, 
de ritka, kivételes, történelmi súlyú értékmódosulásról. Polemizáló, en garde-ban álló s 
igy törvényszerűen egyoldalúsító, átmeneti formája volt csupán ennek az eluralkodó 
privatizálás, dezillúzió. Elutasító bírálat helyett éppen ezért elgondolkodás kell hogy 
legyen a marxista kritika válasza reá. Nem puszta elvetés, de megszüntetve őrzés: 
szintézisteremtés. 

Alapvető kérdéseket tett fel ugyanis az elmúlt évtizedekben a teória számára a techni- 
ka, a modern fejlődés. Az ember kint van az űrben, soha nem látott pusztító eszközöket 
birtokol. Megsemmisítheti önmagát és környezetét. A környezetszennyeződés és a nuk- 
leáris háború réme új gondolkodásmódot követel. Nemcsak a politikában, de általában 
is. Problematikussá vált az európai kultúra hagyományos embermodéocllje, a prometheusi, 
fausti eszmény. Fontossá lett az instrumentális mellett a kommunikatív ész, a harc 
morálja mellett a dialógusé s az ennek jegyében kialakuló, újfajta emberség. A művésze- 
tekben s a befogadói ízlésben megfigyelhető értékváltások valahol a mélyben talán ennek 
az újkeresésnek híreit is hozzák. Ott érlelődik bennük az a felismerés, melyet valaha 
Gandhi így fogalmazott meg: , nincs az a tökéletes rendszer, mely feleslegessé tenné, hogy 
az emberek jók is legyenek". Közösségi elven alapuló társadalmat építve is a személyiség 
lett fontos. Az egyéni tartás, az individualitás, a belső vezérlésű, autonóm emberség. 
S ami egyet jelent ezzel: az emberi minőség. 


LENDVAI ILDIKÓ A nyolcvanas években érzékelhető elmozdulások történtek a 

művészet problematikájában és az értékvilágban is. A történe- 
lem iránti szenvedélyes érdeklődés már a hatvanas-hetvenes években jellemezte művésze- 
tünket, de akkor inkább a hatalomgyakorlás erkölcsi dilemmát, a szabadság és a hatalom 
viszonyának feszültségei adták a történelmi témaválasztás izgalmát, míg most a konkrét 
történelmi igazság kutatása, a , mi történt és hogyan él :-tovább bennünk?" kérdések 
. megválaszolása vált művészi feladattá. Korábban a művek egy jelentős vonulata az 
akkor divatos megfogalmazás szerint , hatalom és erkölcs" viszonyát kutatta, ma ennek 
analógiájára azt mondhatnánk, hogy az érdeklődés középpontjába , nemzet és történe- 
. lem" kérdései kerültek. Ezzel összefüggésben a művészi formanyelv megújulásának egyik 
jellegzetes áramlatává vált (mára már nemcsak az irodalomban, hanem a filmművészet- 
ben is) a valóságfeltárás közvetlenebb lehetőségeinek kiaknázása: a dokumentarizmus, 
: a szociografikus vagy memoóár jellegű közelítésmód, ami alkalmas arra is, hogy a hagyo- 
" mányos műfaji kereteket a politikai-történelmi gondolkodás irányába tágítsa. 

Ebben részben (legalábbis a , nemzeti" elem erősödésében) nemzetközi áramlatok 15 
közrejátszanak: a világban általában is megerősödött a nemzeti-nemzetiségi problemati- 
ka jelenléte, jelentősége. Sok oka és sokféle megnyilvánulása van ennek. A modern ipari 
" társadalmak elszemélytelenítő, uniformizáló hatásainak ellentételezéseként éppen a világ 
legfejlettebb területein vált divattá az identitáskeresés egyik formájaként a , gyökérkere- 
sés", a nemzeti-etnikai hagyományok ápolása, a nemzeti, nemzetiségi, etnikai közössé- 
gek kohéziója iránti vágy, olykor az ezt kísérő indulatok fölcsapása. A világ , periférián" 
. pedig egy sajátos öntudat táplálója, a gazdasági, politikai kiszolgáltatottság elleni harc 
. eszköze lett az erősödő nemzeti tudat. 

A mi országunkban az úgynevezett nemzeti sorskérdések jelenléte, a határokon túli 
magyarság iránti felelősség mellett a nemzeti történelem tisztázásának igénye, a nemzet 

történelmileg is hiteles önmeghatározásának vágya, a történelem szabta korlátokon va: 
túllépésnek, a történelem adta lehetőségek kihasználásának szándéka motiválta a nemze 
ti problematika iránt megnövekedett érdeklődést. Nálunk tehát - és ez már a hazai vag 
legalábbis a régióbeli fejlődés sajátossága - a nemzeti kérdés jórészt a nemzeti történelem 
kérdésével esett egybe, és így vált a művészetek inspirálójává. 

A művek világának belső arányváltozásait az is jelzi, hogy a nagy ívű parabolak 
újromantikus szimbólumok helyét a nyolcvanas években inkább az ironikus látás. c 
személyiségproblémák boncolgatása, egyfajta rezignált, , kisemberi" humanizmus kiala: 
kításának igénye veszi át. Ennek a szemléletnek értéktisztelete, pozitív morális töltés; 
nyilvánvaló: az emberiesség, a tolerancia, a részvét, a megértés, az autentikus élet erkolcsi 
értékei melegítik át a rezignáció hűvösségét, az irónia távolságtartását. Ám mintha ennes 
sára" a történelemszemlélet keserűsége, a történelem, az emberi sors lehetőségeive: 
szembeni szkepszis volna, amely egy olyan világ képét rajzolja fel (olykor az ábrázol: 
történelmi szituációval messzemenően indokoltan, olykor kozmikussá tágítva), ahol a 
dolgok megtörténnek az emberrel (mi több: minden megtörténhet az emberrel), s az igaz 
próbatételt az jelenti, mennyire képes e folyamatok sodortjaként, áldozataként önmaga 
maradni. Ez a látásmód a világban lehetséges helyzetek és élmények egyik fontos típusa- 
nak szuggesztív láttatására alkalmas -— nagyon remélem, vannak, voltak, lehetnek mas- 
fajta élethelyzetek is. 


TARNÓC MÁRTON Az értékek nem elkülönülten, hanem valamilyen eszményi hie- 

rarchikus rendben fejtik ki hatásukat a társadalomra. Az érté- 
kek rendszere lényegében arra ad választ, hogy mi az élet értelme. Miért és hogyar 
éljünk? Jövőkép nélkül nincs megbízható értékrend. Az utóbbi évtizedek értékváltozása: 
valójában válságjelek. 

Az elmúlt két-három évtizedben a tudományos és technikai fejlődés annyi új ismeret- 
anyagot halmozott fel és kisérelt meg beépíteni az iskolai oktatásba, hogy ennek a 
hatalmas információáradatnak feldolgozására sem a pedagógia elmélete, sem pedi 
gyakorlata nem volt képes. Veszélybe került az egységes tudományos világkép kimunka- 
lásának lehetősége. A szakosodás és a részletek kutatása lenyűgöző eredményeket ho- 
zott, a részismeretek összefoglalására és szintetikus értelmezésére legfeljebb kísérletek 
történtek, eredmény alig mutatkozik. Még akkor is, amikor egy kutató kitűnően rendsze 
rezett és vonzóan megfogalmazott kötetben tálcán kínálta a természettudományi es 
társadalomtudományi szakemberek együttműködési, de legalábbis együttgondolkodasi 
lehetőségét: a közeledés elmaradt ( Simonyi Károly: A fizika kultúrtörténete). A filozófia 
sem tudott eddig megbirkózni azzal a feladattal, hogy - az általánosítás szintjén - a 
sokféle tudományos részismeretből egységes rendszert alkosson. 

Vitán felül áll: egyetlen korábbi korszak sem tud felmutatni annyi új tudományos; 
eredményt, mint az utóbbi két-három évtized. De mostanában egyre gyakrabban hang- 
zik el a szkeptikus kérdés: milyen áron? A természetben, az emberi környezetben olvan 
súlyos károk keletkeztek, amelyeket nagyon nehéz helyrehozni, sőt a pesszimistábbak 
szerint: már lehetetlen. Megrendülni látszik a hit a tudomány értelmében. Egyre széle- 
sebb rétegekben erősödik egyfajta tudományellenes tendencia, mert úgy érzik, hogy az 
ember háttérbe szorult, és veszélyben van az egész emberi civilizáció. Ez az emberi tudat- 
ban lejátszódó folyamat önmagában is igen veszelyes, mert értéktelennek minősít számos 
olyan eredményt, melyet a tudományos-technikai haladás nagy erőfeszítések árán ért el. 


Magyarországon és szerte a világban erősödik az emberekben a kiszolgáltatottság 
érzése. Az a tudat, hogy sorsuk alakulására nem képesek hatást gyakorolni, mert a 
világban hatalmas, de világosan nem látható erők működnek. És ezekkel az erőkkel 
szemben a régi, általánosan elfogadott értékrend nem ad védelmet. 

Most lenne a legnagyobb szükség arra, hogy egy új értékrend birtokában eligazodjunk 
az ellentmondásos jelenségek között, és úrrá legyünk a válságon. De magától met 

egyetlen értékrend sem alakult ki a világon; mindegyik harcban született meg. Az 
apatikus lelkiállapot, a harc előtti fegyverletétel nem kedvez, egyebek között, az új 
értékek kialakulásának sem. Vannak, akik abban látják a megoldást, hogy vissza kellene 
térni egy korábbi, , természetes" közösségi (megtartó és egyben konzerváló) értékrend- 
hez. Ez egyrészt lehetetlen, mert , vissza nem foly az időnek árja"; másrészt, ha - feltéve, 
de meg nem engedve - lehetséges lenne is, erről az alapról mai kérdéseinkre aligha fogunk 
választ találni. Ez persze nem azt jelenti, hogy az emberiség története során megszületett 
valamennyi korábbi értéket megtagadjuk, elvetjük! 


HOVANYECZ LÁSZLÓ Örömmel láttam, hogy a szerkesztőség körkérdése nem érték- 

válságról, hanem értékváltozásokról szólt. Mostanában - és 
immáron jó ideje, amióta a világgazdaság válságáról beszélünk - egyre sűrűbben találko- 
zunk szóban és írásban az értékválság emlegetésével. Ez a fogalom összemos erkölcsi, 
művészi, politikai, gazdasági értékeket, és azt sugallja, hogy minden, ami társadalmi, az 
válságban van. Nem tagadom, hogy jelenleg számos krízisjelenséggel vagyunk kénytele- 
nek együtt élni, mégis szerencsésebbnek tartom, ha értékváltozásokról esik szó, mert ez 
jobban kifejezi a dolgok lényegét; dinamikusabb, egyszersmind dinamizálóbb, a tisztán- 
látást jobban lehetővé tevő és a cselekvést inkább serkentő fogalom ez. 

Azt hiszem, hogy azok a társadalmi-gazdasági változások, amelyeknek kortársai 
vagyunk, kevéssé értékelhetőek nemzeti keretekben. Az persze érthető, hogy a köznapi 
gondolkodás máig és még sokáig nehezen tud túllépni a nemzeti kereteken. Az azonban 
már fájdalmasabb, hogy az értelmiségi közgondolkodás nem elhanyagolható része is 
híján van a globális, illetve történelmi látásmódnak. Így adódhat, hogy a jelenlegi 
korszakváltással kapcsolatos problémáink - tudományos és művészeti szellemi produk- 
tumokban - valamiféle magyar válságként jelennek meg, az egész világon végbemenő 
értékváltozások pedig, némi túlzással azt mondhatnánk, a magyar értékek válságaként. 

József Attila jó ötven éve a Flóra-ciklus harmadik versében rácsodálkozik a világra: 
, Már kétmilliárd". Ma mintha elfeledkeznénk arról, hogy: már ötmilliárd. Vagyis, hogy 
ötven évvel ezelőtt minden kétszázadik ember volt magyar a Földön, ma csupán minden 
ötszázadik. Dehogy szeretném én amúgy is meglevő kisebbségérzetünket , legkisebbség"- 
érzetté , erősíteni", csupán a világban való reális körültekintést ösztönözném. Azt, hogy 
világosan érzékeljük a külső és belső hatások arányát, hogy amikor egy, talán még 
sohanemvolt méretű és jellegű átalakulás megy végbe a világban, akkor ezt ne csupán 
valamiféle magyar gyarlóságból következő értékvesztés, értékválság fogalmán keresztül 
próbáljuk értelmezni, mert könnyen tévútra kerülhetünk, és még szerencsésnek mond- 
hatjuk magunkat, ha csak a provincializmuséra. 


VADAS JÓZSEF Az értékrend mindenekelőtt szruktúrájában változott meg. 
A reprezentatív műfajok - a köztéri szobrok, a középületekbe 
kerülő falképek -— elvesztették korábbi jelentőségüket. Csökkent a számuk, illetve lany- 
hult az érdeklődés, amely körülveszi őket. Az előbbinek - az alább kifejtendő szemlélet- 
változáson túl — pénzügyi okai vannak: legalábbis viszonylagosan, jóval kevesebbet 
áldozunk ma ilyesmire, mint a megelőző évtizedekben. Ami azonban a lényegesebb: egy 
új Szántó Kovács-szobor most már nem váltana ki a húsz évvel ezelőttihez hasonló 
indulatokat a közvéleményből. Ennek a magatartásváltozásnak az okai összetettek. 
Időközben olyan szemléleti-stiláris robbanás ment végbe a művészetben, hogy — némi 
túlzással — a mai közönség semmin nem csodálkozik. Az ízlés fejlődésével és a műveltség 
gyarapodásával korántsem szűnt meg, inkább csak valamelyest csökkent a művészek és 
. a publikum közötti távolság, de — mivel hozzájuk edződtünk - a legmerészebb formai 
megoldások sem keltenek felháborodást. 
Gátolja az egységes fellépést az is, hogy nincsen többé-kevésbé kanonizált esztéttkai 
norma, amelynek nevében a hivatal vagy egy művészcsoport mozgósítani tudná a közvé- 
leményt. A közömbösséget növeli, hogy a művészet elvesztette kiemelt szerepét, presztí- 

zse is jelentősen csökkent. Első a gazdaság. Szinte mindent a pénz diktál. A kultúra 
mozgásterét a gazdasági egyensúly helyreállításának minden mást háttérbe szorító fel- 
adatsora határozza meg. Ezt nem elítélően mondom. Mint minden szükséghelyzetnek. 
ennek a szituációnak is vannak előnyei. A reprezentatív alkotások száma és jelentősége 
kétségtelenül csökkent, viszont a gazdaság piaci mechanizmusának kiépülésével javultak 
. a tárgykultúra feltételei. Az elmúlt időszakban megnőtt az iparművészet súlya. Amilyen 
súlyos (nemegyszer egzisztenciális) gondokat jelent, hogy a művészeti mecénatúra pénzZ- 
ügyi forrásai nagymértékben apadtak, olyannyira örvendetes, hogy a művészi műhely- 
munka minősége javult. Ezen nincs semmi csodálkoznivaló. Ha a művészet legfeljebb a 
kiemelkedő tehetségeknek teremt hasonlóan kiemelkedő életszínvonalat, akkor differen- 
ciálódik a művésztársadalom: jó üzletemberekre és becsületes, igényes, munkájukat a 
gyors érvényesülés vagy a meggazdagodás elé helyező alkotókra. A struktúra ezen 
átrétegeződése tehát belső viszonyainkból ered, az új művekben, életművekben és irány- 
zatokban azonban döntően a külső hatások jelenlétét érzékelhetjük. Az új eredmények 
között több az olyan, amely a nemzetközi művészeti áramlatokhoz kötődik, amelvre 
elsősorban nem a magyar művészet belső fejlődésmenetének újabb állomásaként tekint- 
hetünk. 


Ön szerint kellően reagál-e a hazai marxista esztétikai gondolkodás a művek- 
ben realizálódó értékváltozásokra? 


KIRÁLY ISTVÁN Nem ismerem behatóbban, hogy mit mondanak a zenéről, a 

képzőművészetről. Én csak irodalmi vonatkozásban tudok be- 
szélni. Itt, véleményem szerint, nem érkezett megfelelő válasz a fejlődés által feltett 
kérdésekre. A szembenállás volt az elsődleges, vagy épp ellenkezőleg, a teljes leszerelés. 
s nem a vitázó együttgondolkodás. Nem az új jelenségeknek a marxista elmélettel való 
kritikai egyeztetése, nem a teória alkotó jellegű továbbfejlesztése a megértő-polemizáló 
ütköztetés révén. Történtek ugyan kísérletek erre, de inkább csak napi kritikai szinten. 
Holott Lukács György munkáját folytatva, olyan alapkérdéseket kellett volna tovább 
gondolni, mint a szubjektív és objektív oldal szerepe a művészi alkotásban, a teremtésesz- 
tétika s tükrözésesztétika problematikája, egymáshoz való viszonya, avagy az ontológiai- 
antropológiai alapokat nézve: nembeliség és partikularitás dialektikája, a hierarchizált, 
alárendelő és a nyitott, mellérendelő dialektika közti különbség. 


TARNÓC MÁRTON A marxista kritika az utóbbi években a különböző irodalmi és 

művészeti áramlatokat nyitottabban értékelte és fogadta be, 
mint korábban. Sem a művészet, sem a kritika nincs könnyű helyzetben. Mindennap- 
jainkban és kulturális életünkben egyaránt erőteljesen mutatkoznak mind személyhez 
kötött, mind nemzeti identitászavarok. Gazdasági, társadalmi, ideológiai és erkölcs 
helyzetünk kedvezőtlenül alakult. Ezeket a negatív jelenségeket a művészetek úgyszólván 
minden ága érzékeli, és azokat különböző esztétikai szinten és különféle alkotómódszer 
segítségével ábrázolja. De a képhez az is hozzátartozik, hogy alkotó és befogadó, író és 
olvasó, művész és közönség kapcsolata sok ponton az elidegenedés jeleit mutatja. A mú- 
vésznek roppant erőfeszítést kell tennie, hogy a bonyolult valóságot adekvát eszközökkel 
jelenítse meg. A befogadónak pédig keményen meg kell — meg kellene! — dolgoznia azért. 
hogy a művész mondanivalóját megértse és élvezze. Az irodalom és általában a művésze- 
tek megmásíthatatlan joga, hogy az emberi kapcsolatokat - ember és társadalom, ember 
és természet, ember és történelem kölcsönös kapcsolatát vagy elidegenedését — kritikus 
szemmel ábrázolja. De megmaradhat-e minden esetben a látlelet szintjén? Megítélésem 
szerint a marxista kritika sem adott kellő segítséget az újonnan felmerülő kérdések 
tisztázásához. Még nagyobb gond, hogy szaprodik azoknak a száma, akik már nem is 
a marxista esztétikai gondolkodástól várják a válaszokat. 

VADAS JÓZSEF Megszorítással kezdem a választ. Mind a képzőművészetet, 

mind az esztétikai gondolkodást a lehető legtagabban értelme- 
zem. Ha ugyanis kizárólag a képzőművészettel foglalkozó tudományos monográfiákat 
tekintem, akkor kategorikus nem a válaszom. A vizualitás új jelenségeivel — értékeivel — 
legfeljebb könyvek fejezeteiben találkozunk. Átfogó elméleti munka - akár csak kísérlet 
- nem született. Azt azonban nem mondhatom, hogy a marxista kutatók és kritikusok 
teoretikusan semmit sem érzékeltek volna az új jelenségekből. Miklós Pál nagyon határo- 
zottan tört lándzsát azért, hogy a vizualitás fogalmát tágan értelmezzük és azért, hogy 
e tág értelmezésben a képzőművészet társadalmi feladatkörét differenciáltan kezeljük; 
Németh Lajos esszéiben a modern művészet funkcióváltásának mai konzekvenciáiról 
értekezik; Aradi Nóra több tanulmányban tett kísérletet a kortárs művészet szociológiai 
elemzésére — nem függetlenül a művészeti irányítás, az ideológia és az izlés változásaitól; 
Rózsa Gyula pedig kritikusként — a marxista esztétikai gondolkodást mintegy napi 
gyakorlatra váltva -— ad eligazítást a kortárs művészet zűrzavaros jelenségvilágában. 
A megelőző időszakkal szembesítve érdekes szemléleti változást figyelhetünk meg. Míg 
korábban az esztétikai gondolkodás maradt el a napi érték felismerés mögött (a dogmák 
az elvekben tovább rögzültek), ma fordított a helyzet. A napi publicisztikára jellemzőbb 
az elvszerűtlenség, miközben a teoretikus művekben a marxista álláspont megszabadult 
sok olyan beidegződéstől, amelyet a szocialista realizmus szűk értelmezése vagy a szocia- 
lista művészet valamely konkrét megnyilvánulása nyomán alakítottak ki. 


Hogyan minősíthető a művek mai valóságképe és -tartalma? Mit ragad meg 
a mai művészet társadalmunk nyolcvanas éveiből? 


KIRÁLY ISTVÁN A jó irodalomnak mindig van valóságtartalma: az mindig vitá- 

ra késztet, épp azért, mert a bevett, elfogadott valóságképünket 
kérdőjelezi meg. A vele való vitát önmagunkban minden esetben le kell folytatnunk. 
Részigazságot még akkor is kapunk, ha a maga egészében nem is tud meggyőzni a műben 
kisértő, adott valóságkép. (Az is lehet téves, nemcsak a sajátunk.) Néhány ilyen - érthető 
módon - nálam jóval fiatalabb író művével lefolytatott belső vitám emlékét idézem 
példaként. 

Nincs igazuk szerintem például Esterházy Péter írásainak, amikor azt sugallják: az 
érték csak inkognitóban, az emberi bensőben rejtetten létezhet, a külső valóság érték- 
ürességéhez csak irónia vagy szatíra illik. Mégis az igazságtalannak érzett kritika is 
felvetette bennem a kérdést: a történelem felé tekintő érzések, nézetek, gondolatok nem 
rohannak-e el gyakorta vakon a jelen valósága s az adott, konkrét emberi sorsok, 
szenvedések fölött, nem kísértett-e gondolatainkban, szavainkban - nem 15 nagyon 
ritkán - fájó utópizmus. 

Vagy egy másik példát említve: idegenített a fiatalabbb íróknál oly erősen ható, 
provincializmust kiáltó indulat (elég utalni Spiró György vagy Temesi Ferenc írásaira). 
Nem provinciális ügynek, jelenségnek, de az emberi történelem főútján haladónak vélem 
minden fogyatékossága ellenére is a szocializmus adott kísérletét. Be kellett látnom 
viszont: a jelenlegi technikai-gazdasági elmaradottság joggal teszi fel a fiatalabbakban 
a provincializmus merev kérdőjelét. Nem pusztán vitát, de egyben szembesülést, elgon- 
dolkodást is kíván az adott valóságkép. 

Hasonló típusú, nyugtalanító szembenállást váltott ki belőlem Bereményi, Nádas, 
Kornis s általában a fiatalabbak írásaiból kiérzett — szinte-szinte mára az expresszioniz- 
mus időszakára emlékeztető - átbeszélhetetlennek tűnő nemzedéki ellentét. Meggyőző- 
désem: az előttük járó generációk felé ily éles határokat vonva, akarva-akaratlan, de 
azok meghatározó eszményétől, a szocializmustól is könnyen elszakadhat egy induló 
. nemzedék. El kellett viszont gondolkodnom azon: a szocializmus viszonyai közt fölnöve- 
kedve a megtett történelmi út számos visszásságát, elintézetlenségét is fokozottabban érzi 

egy már itt és ebben tudatosodott írói nemzedék. Szuverenitását, a benne ott ható jogos 
értékigényt — minőségiíigényét - is őrzi azáltal, hogy elválasztja magát a más korélmények - 
kel induló generációktól. Hibája talán az etikai egyoldalúság. Az, hogy csak a személvi- 
ségetika kérdéseit látja, a társadalometikáéit nem. Nem veszi számba az innen adódó 
kérdőjeleket, konfliktusokat, s épp ezért nemegyszer értetlenül ítél. Nem érzi át mélven 
az alvégek, gyepsorok, pusztai világok s nyomortelepek megszüntetésének társadalmi 
cselekvést sürgető, s valaha hazánkban is oly igen fontos, lelkiismeretet kavaró kérdéset. 
Holott - a szót a maga jelképes értelmében véve - ma is világnyiak még az ilven 
salvégek". Nem hunyhat szemet e fölött a társadalmi felelősségérzés. Mégis, erkölcs: 
szigor s igényesség is egyben a fiatal generációkban ott ható más irányú - nem a 
szegénységben-gazdagságban, de más dimenziókban való - gondolkodás és látás. Felő- 
lük szemlélve az egyik legfontosabb kérdés a személyiségerkölcs: a szakmai és az emberi 
tisztesség. Nem ad mentséget előttük ennek hiányáért semmiféle politikai és társadalmi 
érv vagy hivatkozás. Sorolhatnám tovább a példákat, de jelzik már az eddig említettek 
is: nem mellőzhető a jó, írói művektől , hozott" valóságkép. Még ha torzítottan s így 
jogos, indokolt ellenérzéseket kiváltva is, de mindig a valóság egy-egy lényegi mozzanata 
is tükröződik bennük. Hiradásaikra oda kell figyelni. Hibát követ el a politika, hogyha 
ennek csak egyoldalúságait látja. 


LENDVAI ILDIKÓ A valóságtartalom nyilván mást jelent a verbális és a nem 

verbális művészetek esetében. Egy zenemű vagy egy képzőmű- 
vészeti alkotás természetesen inkább a társadalmi folyamatok nyomán születő életérzése- 
ket, mint magukat a folyamatokat ragadhatja meg. Mindnyájan tudjuk, hogy az így 
ábrázolt életérzés inkább sötét, mint derűs színekkel jellemezhető. Sőt: a művek világa 
talán már korábban , beborult", mint maga a közhangulat, amelynek romlása az utóbbi 
egy-két évben vált érzékelhetővé. A verbális művészetek a maguk fogalmi-nyelvi eszkö- 
zeivel kimondják, így rajtaérhetővé teszik ezt a rossz közérzetet, ezért inkább velük 
kapcsolatban szokták emlegetni az , ellensematizmust", a , feketére lakkozást", különö- 
sen, ha egy-egy művészeti ág reprezentativ bemutatkozásával, színházi fesztiválok, film- 
szemlék, könyvhetek élményeivel szembesülnek. Azt hiszem, nem megyünk sokra, ha 
azon vitatkozunk: valóban ennyi-e a probléma, a negativ, kiábrándító folyamat, a 
megoldatlan konfliktus, mint amennyi a művekből kitűnik. Nyilván vannak, akik számá- 
ra ennyi vagy még több, míg mások a , válságban" is a pozitív ígéreteket hordozó 
, változásokat" élik meg. Érdemesebb azon gondolkodnunk: milyen társadalmi közeg 
életélményeit ragadja meg érvényesen és számukra hitelesen ez a művészet, a nyolcvanas 
évek művészete. Ugy gondolom, az értékes és sikeres művek túlnyomó többsége a 
társadalom, a nemzet ügyei iránt különösen érzékeny, és az elmúlt években sok válságon 
áteső értelmiség tipikus konfliktusait, és sajnos, szintén tipikusnak mondható csüggedé- 
sét, magányba menekülését vagy önfeladását mutatja fel, nagy művészi erővel. Ebből a 
szempontból a művek valóságképe hiteles -— más (persze nem mellékes) kérdés, hogy 
mennyire lehet ismerős ez a kép az értelmiségi közönségnél szélesebb társadalmi rétegek- 
nek. Nem gondolom, hogy a művészeket fel kell, fel lehet szólítani arra: ábrázolják más 
társadalmi csoportok, rétegek nem kevésbé drámai konfliktusait, élethelyzetváltását, 
útkeresését. Mégsem tartom azonban szerencsésnek azt a , munkamegosztást", amely 
szerint szélesebb társadalmi kitekintésre elsősorban a dokumentumműfajok vállalkoz- 
nak, mig a hagyományosabb művészeti műfajok a kitermelődő , elit kultúra" részeként 
értelmiségi közönségüket elsősorban saját életével szembesítik. Okozója és egyben követ- 
kezménye 15 ez a jelenség annak a folyamatnak, amelynek eredményeként mára újból a 
, tömegkultúra" és , elit kultúra" hasadása nyomaszt minket. 


HOVANYECZ LÁSZLÓ Ami a különböző művészeti ágakban születő művek valóságké- 
pét illeti, azt hiszem, ez hű lenyomata annak a roppant bonyo- 
lult világképnek, amely napjainkat jellemzi. Bizonyára elég oka van annak, hogy eleve 

nehéz manapság olyan műveket találni, amelyek a ,teljes valóság" megragadására 
törekednének. Azok sem különösebben sikeresek, amelyek ezt teszik. Ebből a szempont- 
ból jellemzőnek tartom Csurka István Dagonyázás című munkáját. A regény kitűnő 
részletekkel szolgál a néhány évvel ezelőtti magyar társadalomról, ámde igazi céljainak, 
hogy bemutassa korunk jellegzetes társadalmi csoportjait, nem tud igazán sikerrel eleget 
tenni. Felvonul itt lóversenyző taxisofőr és szerelmi rafinériákkal szolgáló úriasszony, 
gépírólány és pártkarriert meglovagló értelmiségi, tanárnő és becsületesnek maradt 
munkás -— sok-sok , ismerős" -, mégis hiányérzetünk marad afelől, hogy vajon valóban 
ilyen-e a mai Magyarország. Persze ilyen is, de a könyvet elolvasván, több bennünk az 
esetlegesség érzése, mint a bizonyosságé. 

Megjegyzem: bár rendkívül sok szó esik manapság a különböző művészeti ágazatok 


. különféle irányzatairól — amelyeket egyébként a politika messzemenően támogat is —, 


mégis rendkívül nehéz kitapogatni azokat a fő tendenciákat, amelyek ma a kulturális 
életet jellemzik. Félek kimondani, de úgy érzékelem, hogy -— nem utolsósorban a valóság 
rendkívüli bonyolultsága, mondhatnánk töredezettsége miatt — az a szakmai és ideológiai 
sokféleség, amely kulturális életünket jellemzi, inkább csoportképződésekben, mint 
irányzatformálásban jelenik meg. 

A valóság megragadásának nehézségei természetesen a maguk módján tudatosulnak 
a különböző művészeti ágakban, még ha kerülő utakon is. Ennek következménye, hogy 
az irodalomban immáron tartósan nagy teret foglal el a memoárirodalom, a visszaemlé- 
kezés műfaja, amely mának szóló értékes tanulságokkal is szolgálhat. Ugyancsak jelleg- 


. zetes műformája korunknak a dokumentum, amely mint már szó esett róla, a nemzeti 


történelmi tudatformálásban ért el jelentős sikereket. s elsősorban a filmművészetben 
törekedett a valóság felmutatására, még ha gyakran eléggé földhöz ragadt módon is. 

Itt említendők meg azok a nyelvi-formai kisérletezések is, amelyek a belső művészi 
megújuláson túl a valósághoz való közelítés hatékonyabb módszereit, a korábbinál 


" nehezebben felfedhető valóság megismerésének esélyeit akarják növelni. Társadalmunk 


nyolcvanas éveiből tehát sajátos módon e két utóbbi törekvés, a dokumentarizmus és 
a nyelvi-formai kisérletezések ragadják meg a legtöbbet. 


. VADAS JÓZSEF Célszerű most szűkítenem a képzőművészet fogalmát a hagyo- 


mányos műfajokra. Amilyen nyilvánvaló, hogy egy szék vagy 
háztartási gép is tükrözi a korát (sok mindent elmond róla), olyannyira vitathatatlan az 


. Is: társadalmunk problémáinak, a nyolcvanas évek érzelmi, gondolati feszültségeinek 


közvetítésére elsősorban mégiscsak a festészet, szobrászat, grafika képes. Hogy mi az 


. üzenetük? Nagyon nehéz összefoglalóan nyilatkozni. Az idős mesterek többsége már 


megkezdett életművét folytatja újabb munkáiban; s ez érvényes az ötvenévesek többségé- 


. re 18. Ily módon művészetük a megelőző időszak társadalmi-eszmei problematikájához 
: kapcsolódik. Olyan alkotó, akinek pályáján a nyolcvanas években jelentős fordulat 
. következett be, azt hiszem, nincs; olyanról legalábbis nem tudok, akinek életművében 


. eza fordulat a magyar társadalom megváltozott gazdasági-társadalmi állapotával függ- 
. ne össze. 


Más kérdés a fiatalabb nemzedékek művészete. Kategorikusan nem tudnám kijelente- 


. ni, hogy mi az, amit az elmúlt években sok tekintetben alaposan átalakuló társadalmunk 
. kapcsán rögzítenek. De néhány nagyon jellemző tendencia máris nyilvánvaló. Felerősö- 
"  dötta természet világának - értékeinek — tisztelete. Részben a technikai , túlcivilizáltság", 
" részben az egzisztenciális elbizonytalanodás tükröződik abban, hogy a képzőművészet- 


. ben - főleg a festészetben — nagy teret kap az önnön belső lényével foglalkozó ember, 


. a szubjektum. A kollektív. szocialista eszményekbe vetett hit megrendülése pedig azt 


"at 


hozta magával, hogy új mítoszok - privatizált, , mini" normarendszerek — vannak 
születőben; ennek ellenére az ember láthatóan nem adja fel azt az elemi szükségletét, 


. hogy egy közösség tagjának tudja, érezze magát. 

Hogyan ítéli meg az alkotások és a progresszió viszonyát? 


KIRÁLY ISTVÁN Az előbbi kérdésben benne van a felelet erre a problémára 1s. 
A jó irodalom a haladó politikának mindig szövetségese. Hi- 
szen mindkettő a haladás legfőbb igényét, az összemberi fejlődés kitűzte célokat, az 
értékeket részesíti előnyben. Igaz: mások a két szféra törvényei. A politikának mindenek- 
előtt a megoldás mikéntjére kell figyelnie: a lehetséges számára a fontos, a hogyan 
problémája, a taktikai kérdés. Az irodalom viszont nem a lehetséges, hanem a legven 
jegyében gondolkodik, ítél. Nem a megvalósulás útjára, nehézségeire, hanem a még olyan 
messzi, kívánt célra néz. Könnyen adódhat így súrlódás, egyet nem értés. A politika 
negativizmust vagy anarchizmust, az irodalom pedig problémavakságot, értetlenséget 
láthat még ott is, hol azonos a cél. Szükséges itt a tolerancia: a dialóguserkölcs. 


HOVANYECZ LÁSZLÓ Rendkívül nehéz ma a művek és a progresszió megfeleléseit 

kimutatni. Mi lenne - lehetne — a szocialista módon progresszív 
mű feladata? Erre tulajdonképpen könnyű a válasz: a kollektivista humanizmus perspek- 
tíváinak, példáinak felmutatása. Csakhogy olyan időket élünk, amikor ez az egyik 
legnehezebb feladat. Társadalmunk meghirdetett céljai persze pontosan egy ilyen huma- 
nizmus eszméi, ám a mindennapi életben és az a fölötti szférákban zajló történések 
nyomán a szemlélőben túl gyakran keletkezik az a benyomás, hogy nem ennek az 
irányába haladunk. Így természetesnek kell tartanunk azt, hogy a különböző művészetek 
és művek kételyeket fogalmaznak meg. 


VADAS JÓZSEF Van Balázs Bélának egy gondolata, amely számomra meghatá- 

rozó. Azt írja valahol, hogy a művészetnek nem fejlödése, 
hanem története van. Azaz: miközben teljesen világos mindenki számára, aki művésze- 
tekkel hivatásszerűen foglalkozik, hogy a kultúra folytonosan megújul, ennek ellenére 
a művészet megújulási folyamata nem tekinthető olyan versengésnek, ahol az győz, aki 
a leggyorsabban vált — műfajt, formát, stílust. Czóbel Béla például egy életen át festette 
lényegében ugyanazokat a témákat szinte ugyanabban a felfogásban. Ettől még nem lett 
konzervatív. Vannak természetesen éppen ellenkező típusú alkotók is. Picasso munkás- 
ságának jelentős része a folytonos megújulás jegyében született, így lett a század aligha- 
nem legnagyobb formátumú művésze. 

Baj akkor van, ha az egész szellemi élet megmerevedik, ha követendő mintaként 
deklarált vagy közmegegyezésen alapuló stílusban dolgozik az egész mezőny. (Ilyesmiről 
beszélhetünk az ötvenes évek első felében, bár hozzá kell tennem: még ilyen körülmények 
között is születhetnek — születtek is — értékek.) Az 1956 utáni periódus a fokozódó 
stílusszabadság és pluralizmus jegyében telt el, eredményeként a magyar képzőművészet 
a hatvanas években jelentős művek sorát hozta létre. Az elmúlt időszakban — különösen 
a nyolcvanas években - azonban ez a folyamat kezd visszájára fordulni: szinte kötelező 
avantgárdnak lenni. Aki nem enged a kísértésnek, arra a maradiság bélyegét üti rá a zsün 
és a — már a napi kritikában is pozíciókat szerző — sznob közvélemény. Ma a tegnap még 
erős fenntartásokkal kezelt művészek képviselik színeinket a nemzetközi seregszemléken. 
Amilyen örvendetes, hogy tévedéseinket, az egyének megítélésével kapcsolatos álláspon- 
tunkat korrigáltuk (hangsúlyoznám, nem a kritika szubjektivitásáról van szó), olyannyi- 
ra kérdés: vajon minden érték-e, amit a hivatali apparátus akár rosszindulatból, akár 
szakmai felkészületlenségből adódóan korábban elutasított? S ott nincs, nem lehet-e 
minőség, ahonnan eddig sem hiányzott az elismerés? 


Mit mutat realizmusfelfogásunk és a mai művészet szembesítése? 


KIRÁLY ISTVÁN Mivel a jó irodalom az adott valóság kérdéseire keres feleletet, 
történetfilozófiai-ismeretelméleti értelemben - tehát a lukács 
esztétika szellemében - véve a fogalmat, mindig realista még akkor is, ha nem a realista 

stílus nyelvén beszél. Más kérdés aztán, hogy nem zavaró-e itt a fogalomhasználat, a 


. kettős értelmezés. Nem adódik-e ebből mindig félreértés? Hiszen nem vitás: a szocialista 


.y.., 


realizmusigény. S ha a szocializmus korábbi szakaszán ez is volt az uralkodó irány, ma 


. már nem az többé. Mint központi áramlat: szocialista kultúrkritikai irodalom foglalta el 


a szocialista realista helyét. A kultúrában létrejött értékek jegyében történő bírálat jelenti 


. a ma irodalmában a fő meghatározót. Teremtés és tükrözés köztes mezőjében a szubjek- 


tív oldal, a teremtés-értékkeresés irányába mozdult a mondandó, s ilyetén a forma is. 


. A marxista esztétikának tehát újra kell gondolnia a maga orientáló fogalmi rendszerét. 


. VADAS JÓZSEF Ha utánagondolok, először csak a szocialista realizmus mint 


mértékadó kifejezés kopott ki mindennapi szóhasználatunkból, 


. azután, majdnem hasonló módon, a realizmus is. Van e folyamat mögött objektív 


mozzanat Is: az esztétikai gondolkodás régi fogalmai — akarva, nem akarva — gátolják 
az új jelenségekkel való szembenézést. De van a tartózkodásnak más motívuma is: senki 
nem szereti, ha konzervatívnak titulálják. Márpedig a neofiták könnyen ragasztják ezt 


- a negatív minősítést mindenkire, aki realizmust emleget — függetlenül attól, hogy kit és 
. mit dicsér. Természetesen nem a szóhasználat a döntő. Marxista pozícióból elemezhető 


úgy is a magyar művészet, hogy el sem hangzik sem a szocialista realizmus, sem a 


. realizmus kifejezés. Egyúttal világosan kell látnunk, hogy e fogalmak visszaszorulása a 
. marxista gondolkodás meggyöngült pozícióit jelzi. 


Mi a véleménye a magasabbra törő és a szórakoztató művek kínálatáról? 


KIRÁLY ISTVÁN Elég megnézni egy könyvkereskedésben a frissen megjelentetett 


könyvek kínálatát: az igénytelenség bizonysága az. A szokásos 


. mennyiségi statisztika (a könyvvásárlásra fordított összeg alakulása, a kiadványok 
: számának emelkedése stb.) félrevezet itt. Mint a kultúra területén általában, a minőségi 
. elemzés lehet csak hiteles, valóban tendenciajelző. Ennek tükrében vizsgálva viszont 
. nyilvánvaló: a ponyva és a lektűr olvasóinak száma növekszik, de visszaesik az igazi 
" irodalomé. 


" LENDVAI ILDIKÓ A legveszélyesebbnek éppen azt tartom, hogy kétféle, egymás- 


tól elkülönülő kiínálatról va szó, amelynek viszonyára rá lehet 


. kérdezni. A szórakoztató kulturális , tömegtermelés" korunk természetes jelensége, értel- 

metlen volna hadakozni ellene. Az már azonban nem természetes és nem is örvendetes, 
" hogy ez a tömegtermelés nem járt együtt a magas kultúrához való , átjárók" létrehozásá- 
" val, és ami még rosszabb: a kulturális kínálat hasadása csak leképezi, követi a közönség 
" ,hasadását". Jelentős társadalmi rétegek inkább csak a vegyes színvonalú szórakoztató 
: kínálat élvezetéhez juthatnak, jutnak el, míg az úgynevezett , magas kultúra" csak 
: hagyományos és nem túlságosan nagy létszámú közönségére számíthat. Ezt a korlátot 
: az iskolázottság magasabb színvonala, a tömegkommunikációs eszközök elterjedése sem 
- volt képes áttörni. A két kultúrát és a kétféle közönséget kisebb részben a művészeti 


AN 


termés arányainak alakításával, a szórakoztató kínálat megnemesítésével lehet egymás- 


" hoz közelíteni, de ennél is nagyobb lehetőséget kínál a művészetközvetítés, elsősorban 


"n HV 98. 


a televízió művelődéspolitikai missziójának megvalósítása, a magasabb igényszintet 


- meggyőkereztetni képes oktatási rendszer és a közművelődés. 


— TARNÓC MÁRTON Az utóbbi négy-öt esztendőben a tartalmi és esztétikai szem- 


pontból magasabbra törő irodalom és művészet, valamint a 
szórakoztató kínálat közötti arány, ez utóbbi javára, erőteljesen megváltozott. Ennek 


több oka lehetséges. Én kettőt emelek ki. Az egyik: művelődéspolitikánk felismerte az 
" igényes szórakozás jelentőségét, funkcióját mind az egyén, mind a társadalom életében; 
: és a marxista kritika is méltányolta e műfaj kiemelkedő teljesítményeit. A másik: a 

gondok, szorongások feloldása céljából egyre többen fordulnak a könnyed kikapcsoló- 
dást igérő muúfajokhoz. Az igényesen szórakozó ember jövőirányultságú, a mértéktelenul 
italozó, a kábítószer-élvező pedig jövőtvesztett. 


BORS JENÓ Természetesen nem vitatom: a kétfajta jelenség esztétikai mér- 

cével nem hozható egy nevezőre. (A határterület problematikaá- 
ja közhelyszámba megy, mégsem árt emlékeztetni: a szórakoztatóipar képes olyan művek 
létrehozására, mint Szörényi- Bródy- Boldizsár M.: István, a király rockoperája, amelv- 
nek művészi értékei állják a versenyt a , magas kultúra" sok érdektelen alkotásával.) De 
nem értek egyet azokkal, akik a szórakoztatóipar termékeinek fogyasztását fenntartas 
nélkül káros társadalmi jelenségként kezelik. Igaz: a kulturális rágógumi fogyasztása 
egyfajta pótcselekvés, de egyrészt a pótcselekvéseknek fontos szociológiai, illetve társa- 
dalmi funkciójuk van, másrészt egy bizonyos társadalmi méretű pótcselekvés korabbi 
állapotokhoz vagy más, az egyénre és a társadalomra nézve kimondottan káros pótcsé- 
lekvésekhez képest (pl. alkoholizmus vagy narkománia) mégiscsak a kulturális fejlődés 
egy magasabb lépcsőofokát jelentheti. 

Nemrégiben egy kollégámmal elmentem egyik legnépszerűbb popegyüttesünk sport- 
csarnokbeli koncertjére. A Sportcsarnokot zsúfolásig megtöltő, zömében külvárosi kine- 
zetű tízezer tizenéves mámoros áhítattal élvezte az álmodern édeskés zenét, az együgyű- 
ség határát súroló , happy" szövegeket, a provinciálisan pompás fiittercsillogást. Kicsit 
elrestelltem magamat, hogy nekünk, nekem ehhez közöm van. , Nincs igazad — mondta 
kollégám -, nézz körül: ezeknek a gyerekeknek a zöme most van az életében a legkultu- 
ráltabb körülmények között." Azt hiszem, neki volt igaza. 

Még kevésbé értek egyet azzal a váddal, hogy a szórakoztatóipari termékek túlburjan- 
zása , elszívja a levegőt" a magas kultúra elől. Ezt például az a tény cáfolja, hogy az 
elmúlt húsz évben, amikor dinamikusan nőtt az országban a hanglemez-, illetve kazetta- 
vásárlás, ezen belül lényegében azonos arányban emelkedett a komolyzenei, illetve 
kulturális értékű hanghordozók forgalma (igaz, ebbe kétségtelenül belejátszott az utób- 
biak ártámogatása). Egyébként itt is fel kell számolnunk az illúziókat. A negyvenes évek 
végén, az ötvenes évek elején a magyar társadalomban valóságos kulturális forradalom 
zajlott le. Az igazi kultúra fogyasztása minden területen — zene, színház, olvasás - egy 
nagyságrenddel nött, de ez a forradalmi lendület nem volt elég ahhoz, hogy a magas 
kultúrát valóban össznépi szükségletté tegyük egy vagy két emberöltőn belül. Tudomásul 
kell vennünk, hogy további hosszú évtizedeken át újabb térhódítás csak nagyon szívós. 
aprólékos és költséges erőfeszítéssel, lépésről lépésre lehetséges. Bűnbakot keresni, a 
közönséget szidni: önámítás, a kultúra művelőinek egyfajta pótcselekvése, hiszen a 
közönség újabb rétegeit csak befogadóképességével szinkronban lévő, színes, érdekes 
produkcióval lehet megnyerni. 

Ezzel szemben már olyan , ideológiával" is találkozhatunk, amely szerint a sikeres 
előadóművész , gyanús", mert a közönség nem az igazi minőséget honorálja, hanem 
valamilyen mítoszt vagy , valamifajta showman-képességet". Ezzel próbálják dezavuálni 
az olyan vitán felüli tehetség vagy minőség kimagasló közönségsikerét, mint amilyen 
Kocsis Zoltáné vagy a Budapesti Fesztiválzenekaré. De hogyan húzható rá ez az ideoló- 
gia Ferencsik János egymillió eladott hanglemezére, valamint Fischer Annie, Perényi 
Miklós vagy a Liszt Ferenc Kamarazenekar példátlan népszerűségére? Vigyázat, itt mar 
életveszélyes vizekre tévedünk! Miután a kortárs zeneszerzés egy része sikeresen elsza- 
kadt a közönségtől és a , jövőnek" dolgozik, kialakulóban van az olyan előadóművész 
eszménye, akinek nem dolga a közönség megnyerése (ő is a jövőnek játszik?!), akinek 
viszont a muzikalitáson és a technikán túl karizmája is van, az gyanús bohóc. 

VADAS JÓZSEF A képzőművészetekben - tudatosan használok többes számot 
- nem beszélhetünk szórakoztatásról. Az azonban, amit a7 
irodalomban lektűrnek, kriminek, belletrisztikának mondunk, a magas művészet pan- 

dantjaként szinte teljességgel hiányzik a képzőművészetekből. Egy egészen más típusú 
alternatíváról kell beszélnünk. Vannak olyan - elsősorban az új technikai eljárásokhoz 
kötödő — művészeti produktumok, amelyek sokkal inkább jelentenek élvezetet a szem- 
nek, mint az intellektusnak. Inkább csak gyönyörködtetnek és nem annyira elgondol- 
kodtatnak. Például a computergrafikára célzok, Vasarely festészetére, Schöffer fényjáté- 
kaira. Ezeknek -— noha gondolati töltésük nem mérhető a par excellence képzőművészet 
kimagasló alkotásainak eszmei tartalmához — nagy közönségük van, jóval nagyobb, mint 
általában a klasszikus festészetnek. De — és ez nagy különbség a szórakoztató irodalom- 
hoz képest - sem Vasarely, sem Schőffer nem kommersz művész, éppenséggel mind a 
kettő nagy újító. Művészetük, mutatis mutandis, nem sláger vagy operett, csak éppen 
megértésük-befogadásuk nem igényel a klasszikus darabokéhoz hasonló szellemi erőfe- 
szítést. 


Hogyan ítéli meg az értékes művészet hazai közönségesélyeit? 


KIRÁLY ISTVÁN Ahhoz, hogy a minőségi kultúra esélyei ne rosszabbodjanak, a 
gyakorlatban is érvényesíteni kell az elvet: a kultúra — igaz - 


áru, de különleges áru. Irányított, befolyásolt piac lehet csak az övé. S ennek érdekében 


határozott intézkedésekre van szükség, amelyek a következőkben foglalhatók össze. 
e Az állami mecenatúra új rendszerének s a társadalmi támogatás lehetőségeinek 


átgondolása. 


e A kulturális piacon — adók, elvonások és egyebek révén - erősebben s differenciál- 
tabban kell működnie az állami szabályozásnak. 

e Nem elég az igényt kielégíteni, az igényt fel is kell ébreszteni. A jelenleginél sokkalta 
intenzívebb reklámmal, propagandával és agitációval. Mindenekelőtt a tömegkommuni- 
kációs eszközök (főleg a televízió) munkája vizsgálandó meg ebből a szempontból. 


. TARNÓC MÁRTON Az értékes művészet hazai közönségesélyei szükülnek. Az 


általános iskolát végzettek jelentős hányada nem tud olyan 


. fokon olvasni, hogy számukra egyáltalán lehetséges lenne bármely igényes mű befogadá- 


sa, lelki-szellemi feldolgozása. Ezért az igény sem fogalmazódhat meg bennük. Vannak 


. reprezentatív felmérések nálunk is, külföldön is, melyek azt mutatják, hogy a világ új 


analfabetizmus felé halad. A film, a szinház, a hangverseny, a kiállítások rendezése egyre 


" drágább, a szellemi foglalkozásúak anyagi helyzete egyre rosszabb. Sem elég pénz, sem 


. elég szabadidő nincs arra, hogy az olvasás, a koncertre, kiállításra és színházba járás az 


. értelmiség számára - a szükséges és kívánatos módon és mértékben - lehetséges lenne. 


Az utóbbi évtizedben nagy arányú izlésváltozás is végbement. Nem lehet ugyanis 
kizárólagosan gazdasági okokkal magyarázni, hogy /llyés, Krúdy, Kosztolányi, Móricz 
művei iránt az érdeklődés megcsappant. 


, VADAS JÓZSEF Az értékes művészet, különösképp pedig a jelen művészete 


iránt, mondjuk meg őszintén, csak a társadalom egy viszonylag 


. kis rétege mutat eleve érdeklődést. Ezen az érdeklődő rétegen belül az értékek felismeré- 
. sének és tudatosulásának nagy esélye van. A műkereskedelem és a műügyűjtés legújabb 


kori hazai kivirágzása is ezt példázza: az értékes művészet eljut a közönségéhez. A galé- 


. riák falain persze nagyon sok, úgynevezett műkereskedelmi árucikk is látható. Azaz: 


V 


: sokkal több az olyan vásárló, aki képet keres a falra, mint aki művészetet akar élvezni 


: az otthonában. 


BORS JENÓ Eddigi tapasztalataink azt bizonyítják, hogy a magyar társada- 
lomban továbbra is jelentős igény van az értékes művészetre. 
(1988 januárjában például 18 százalékkal több kulturális értékű hanghordozót értékesi- 


. tettünk belföldön, mint tavaly.) Önmagában tehát az életszínvonal romlása - nyilván egy 
. határig — nem (vagy nem mindenben) csökkenti ezt az igényt, amely viszont jelentősen 

polarizálódik: amit eddig sokan vettek meg, azt ma még többen; az eddig közepes, illetve 
kis példányszámú produkciók iránt viszont tovább csökken az érdeklődés. Hozzá te- 
szem: a magyar társadalomban hosszú távon súlyosan veszélyezteti a művészet eddig 
elért poziciót az állami támogatás csökkenése. A művészet műveltetése és különösen 
terjesztése mindig 15 (az egyiptomi fáraók óta napjainkig) és mindenhol (a leggazdagabb 
tökés országokban is) a társadalom szellemi önfenntartásának egy igen költséges ténye- 
zője. 

Költségigénye napjainkban, a modern kommunikációs technika korszakában roha- 
mosan növekszik. E költségeket valakinek viselnie kell: ott, ahol a fogyasztók szegények 
és nincs mecénási babérokra pályázó számottevő magántőke, ez döntően az állam 
feladata marad. Azok az elképzelések, hogy a kulturális műhelyek kiegészítő tevékenysé- 
gekkel keressék meg a kultúra műveléséhez hiányzó anyagiakat vagy őszintétlenek, vagy 
naivak: többségük erre ugyanis egyszerüen nem képes. Ezért az államnak vagy máshol 
kellene megtakarítania a kultúrától elvonásra kerülő százmilliókat, vagy vállalnia a 
meglévő eszközök szelektívebb, valódi értékek létrehozására koncentrált felhasználását. 
Máskülönben szembe kell nézni azzal a veszéllyel, hogy a következő években folyamato- 
san csökken a magyar társadalom műveltségi és kulturális potenciálja — éppen, amikorra 
a kibontakozás és a felzárkózás szakaszában az objektív szükséglet égetően megnő. 


Témánk szempontjából milyen tüneteket lát a piac, a kulturális gazdálkodás 
és a kommercializálódás következményeként, miben látja ez utóbbi — esetleg 
hosszú távú — veszélyeit? 


KIRÁLY ISTVAN Az igazi irodalom mindig megkavar, nyugtalanít, gondolko- 

dásra késztet, szinte felülvizsgálja életünket. A kommersz ön- 
magunk adott emberségébe zár be, azt tünteti fel jóként, helyesként. Lukács műszavát 
használva: nem ér fel hatása a katarzis szintjére, megmarad a puszta kellemességen. Az 
aspirációs szint romlása, az elkényelmesedés így csökkenti az emberek önmagukkal 
szemben támasztott igényét. Konzumautomaták foglalják el a felelős, gondolkodó, a 
maguk , oromtermészetét" kilicitalni vágyó emberek helyét. 


LENDVAI ILDIKÓ Nem abban látom a veszélyt, hogy a kulturális gazdálkodásban 

figyelembe kell venni a , piac" szempontjait, a fizetőképes ke- 
resletet. Sőt: hosszú távon előnyösnek és mindenképpen természetesnek tartom, hogy a 
közönség - és általa a társadalom - közvetlenül, a , pénztárcájával" is szavazhat egy-egy 
produkció, mú értékéről és érdekességéről, és nem csupán az állami támogatás fölülről 
vezérelt rendszerén át teremtheti meg a kultúra anyagi feltételeit. A problémát abban 
látom, hogy nálunk az ilyen tipusú gazdálkodás elemeinek bevezetése olyan helyzetben 
történt meg, amikor egyrészt az államkassza sem volt bővében az eszközöknek, hogy 
szinten tarthassa vagy emelhesse a korábbi támogatást, másrészt amikor különböző 
gazdasági-társadalmi folyamatok következményeként nem a legigényesebb közönségré- 
tegek váltak a legyobb módúakká. Ezért egy sajátos , mecénáshiány" helyzetével kellett 
szembenéznünk: nem volt elegendő és tőkeerős mecénás azoknak a művészi vállalkozá- 
soknak a támogatásához, amelyeket soha, sehol, egyetlen társadalomban sem a nagykö- 
zönség szokott eltartani. Hogy ebből a helyzetből kijussunk, a kisérletező művészet. a 
magaskultúra támogatására különböző lehetőségeket kell teremteni: egyfelől természete- 
sen fontos volna az állami-tanácsi mecenatúra részarányának növelése (elsősorban ez 
vethetne gátat a kommercializálódásnak), másfelől mindenképpen ösztönző erőket kelle- 
ne életbe léptetni a gazdálkodó szervezetek, esetleg magánszemélyek mecénási kedvének 
növelésére. Bizom benne, hogy az adórendszer továbbfejlesztése ezeket a lehetőségeket 
is képes lesz bővíteni. 

VADAS JÓZSEF A korábbi évtizedekben a művészeti élet nem volt elég demok- 

ratikus. Bizonyos csoportok legalábbis megpróbálták kisajáti- 

tani maguknak a mecénatúrát. Nem feltétlenül rosszindulatból: meggyőződésből abszo- 

lutizálták és érvényesítették az elképzeléseiket. Ma már mások a körülmények. A művé- 

. szet — majakovszkiji értelemben -— termelőtevékenységgé válik, értékesítése pedig mindin- 

kább differenciálódó formákban történik. A mecénálásnak is ezekhez az új lehetőségek- 

hez kell alkalmazkodnia. Alkalmazkodik-e? Avagy máris jelentős kommercializálódás 

. következett be, mint azt sokan állítják? Nem hiszem - legalábbis a képzőművészet 

. tekintetében nem -, hogy a kommercializálódás nagyobb arányú és főképp károsabb 

. hatású volna, mint amivel a felülről intencionált álművészet (például a Képcsarnok 

gyakorlata) járt. Tény viszont, hogy a központi források jelentősen elapadtak vagy 

. megcsappantak. Márpedig eladható produkciót nem hozó műhelymunkához, hosszas 

kisérletekhez, a művészi alkotófolyamat válságain való túllendüléshez szükség van a 

. műpártolói tevékenységre. Az ehhez szükséges anyagiakat az élénkülő gazdaságnak kell 

. majd megteremtenie; félek azonban, hogy mire ez a pénz összegyűlik, sok tehetség vagy 
tehetséges ötlet megy veszendőbe - mindannyiunk kárára. 


Adott társadalmi-gazdasági viszonyaink mennyiben és hogyan determinálják 
a befogadást? Hogyan látja ebben a lakosság anyagi körülményeinek ( kultú- 
rára fordítható javak, szabadidő stb.) szerepét? 


KIRÁLY ISTVÁN A gazdaság az érdeketikát helyezi előtérbe. Ennek elkerülhetet- 

len mellékhatása, hogy csökken a kulturális-szellemi értékek 

presztízse, társadalmi rangja. S ez annál inkább súlyos probléma, mert ma már világosan 

: látszik, hogy nem lesz máról holnapra beidegzett szokás, természetes belső szükséglet a 

: színvonaligény. Ady , magyar ugara" hosszú életű: egy ország a parlagiság, a kulturális 

: bóvlifogyasztás állapotából csak lassan kerülhet ki. Törvényszerűen elengedi magát, ha 
: megszűnik a példák felfelé húzása, a presztízs diktálta külső hajtóerő. 


.. TARNÓC MÁRTON A társadalom stabilitásának egyik fontos eleme: át tudja-e 
örökíteni kiküzdött, kikristályosított értékeit és értékrendszerét 
a következő nemzedékekre. Kultúra, tudomány, művészet nélkül nemcsak értékeket 
." létrehozni, de átörökíteni sem lehet. Az egészséges kulturális élet egyik alapfeltétele, hogy 
s a mű, az érték eljusson a befogadóhoz, és a befogadó mind anyagilag, mind szellemileg 
: alkalmas legyen az alkotás birtokbavételére. Művész és közönség termékeny kapcsolata 
,: csak így jöhet létre. A közönség nevelése azonban az óvodában kezdődik és iskolarend- 
; Szerünk különféle fokozataiban folytatódik. Oktatási rendszerünk neuralgikus pontja az 
:, Ideiglenesség, az állandó vonások háttérbe szorulása. (Ezt kényszerítik ki a nem reális, 
: az iskolát — annál erősebben - ostorozó kritikai kampányok.) Túl gyorsan változik meg 
5. enje ahhoz, hogy a tanulók tudatában és érzésvilágában az értékek gyökeret ereszt- 
, hessenek. 
- A kulturális javak létrehozója és egyben legnagyobb , fogyasztója" az értelmiség. 
". Mégpedig a humán és a technikai-természettudományos értelmiség együtt. Szó sincs 
, arról azonban, hogy a kultúra, a művészet, az értékek világa kizárólag az értelmiség 
., ügye. Ha az értékek rendszere nem fogja át az egész társadalmat, a közösség sebezhetővé 
." válik. Szabadidőre, pénzre minden társadalmi rétegnek szüksége van, mert ezek hiányá- 
2 ban sem dolgozni, sem művelődni nincs lehetősége. 


. VADAS JÓZSEF Az adott társadalmi-gazdasági viszonyok természetesen meg- 
határozzák a befogadást. De nem úgy, nagy általánosságban, 

" hanem konkrét tényezőknél fogva. Az iskolai oktatásnak — akár a programja, akár a 

" gyakorlata révén — nyilvánvalóan nagy hatása van a holnap közönségére. Itt is hangsú- 

lyoznám: nem az anyagiakat tartom elsődleges és meghatározó-befolyásoló tényezőnek. 
Ma az emberek egykönnyen költenek tízezreket olyan technikai berendezésekre (H1-F: 
torony, computer, video), amelyek árából kisebb falukönyvtárakat lehetne létesíteni. 
A szokások és a kulturális fogyasztás átalakulásáról kell beszélnünk. (Például a múzeumi 
belépőjegyek árának drasztikus emelése nem éppen a legnagyobb vonzóerő azoknak a 
szerény jövedelmű családoknak, amelyek a fentebb említett berendezéseket sem tudjak 
megvásárolni.) A művészet gazdasági rendszere szép lassan kezd kiépülni, viszont a 
társadalmi esélyegyenlőség érdekében -— a hátrányos rétegek segítésére — egyelőre még 
nem alakultak ki a megfelelő formák. Az elmúlt évtizedekben sok minden olcsó vagy 
ingyenes volt, a nyelviskolától a művelődési házig. Kiderült, hogy igen gyakran ezeknek 
a tanfolyamoknak a minősége az árukhoz igazodott. Az emberek ezt észrevették, és 
elpártoltak tőlük. Most az ellenkezőjét tapasztaljuk. Mindennek megkérjük-megkérik az 
árát. De vajon lesz-e mögötte minőség? Ez az egyik aggodalmam. A másik: nem vesznek- 
e el azok a tehetségek, akiknek a családjuk nem képes meghozni a szükséges anyag 
áldozatokat? A társadalmi mobilitást mint a mi új társadalmunk egyik legnagyobb 
vívmányát, nem volna szabad feladni. 


Ön szerint melyek voltak az érték és a siker találkozásának legszemléletesebb 
esetei az elmúlt évek gyakorlatában? 


KIRÁLY ISTVÁN Szép számmal vannak olyan kulturális események, ahol egybe- 

esik a közönségsiker és a művészi érték. Egyetlen példát raga- 
dok csak ki, mint viszonylag frisset: Temesi Ferenc Por című regényét. Nem utolsósorban 
azért választom ezt, mert ennek írójánál (másfajta elképzelésekkel vitázva) tudatos 
törekvés, hogy minél több ember számára kedves, érthető nyelvet beszéljen, figyelembe 
vegye az olvasók cselekmény utáni vágyát, szórakozás iránti igényét. Éppúgy mint 
Mikszáthnál, Móricznál vagy Kosztolányinál, nála sem válik szét művészet és szórakoz- 
tatni akarás. S a kommersz visszaszorításában ez a legfontosabb. Az, hogy a közönség 
igénytelenségére az író ne az elitista elfordulás dacát adja válaszként, hanem meg akarjon 
küzdeni olvasótért. Demokrata legyen abban a vonatkozásban is, hogy bízzék az ember- 
ben, bízzék abban, hogy mindenkiben ott él a minőségi szükségletek vágya, a magasabb- 
ra néző, nemesebbik én: a rejtett, lappangó kulturális igény. 


HOVANYECZ LÁSZLÓ Érték és siker találkozásai — csakúgy mint minden más korban 
— eléggé ellentmondásosak voltak az utóbbi esztendők ben 15. 
Méltán aratott sikert két kiadásban is Spiró György Ikszek című regénye és több drámá- 
ja. Ugyancsak örvendetes módon futott be Temesi Ferenc már említett Por című regénye. 
Egészen paradox jelenségei is vannak azonban ennek az időszaknak. Ilyennek tartom 
azt, ami Bodor Adám Az Eufrátesz Babilonnál című elbeszéléskötete körül történt. Az 
Erdélyből ide települt író nívós, igényes munkával megalkotta az utóbbi évek szerintem 
legszinvonalasabb novelláskönyvét, amely igazán művészi módon az abszurd, a fantasz- 
tikum és a reális elemeinek sajátos keverésével, egyszersmind sajátos humorral ábrázolja 
azt a jelenséget, amelyet jobb híján itt 15 csak személyi kultusznak nevezhetünk. A kritika 
a művet jószerével észre sem vette. Egyik kritikai lapunkban mindössze két hasáb jelent 
meg róla, mellette egy másik író kisebb jelentőségű könyvéről ennél több. Igaz viszont. 
hogy Bodor munkája elnyerte Az év legjobb könyve díjat. Más szempontból hivatkozom 
Cseres Tibor munkásságára, jelesül annak legutóbbi korszakára és olyan műveire, mint 
a Parázna szobrok, A foksányi szoros vagy a megjelenés előtt álló Vízaknai csaták. 
Ugyancsak fontosnak tartom nemzeti történelmünk fölmutatása miatt a filmdoku- 
mentarizmus eredményeit, amelyből oly sok van, hogy felsorolásukat elkezdeni is hiába 
való lenne. Az utóbbi évek termését szemügyre véve azonban mindenképpen kiemelendő- 
nek tartom Sára Sándornak a bukovinai székelyek tragikus odisszeájáról szóló tetraló- 

giáját, illetve a Gulyás testvérek Isonzó-filmjét, valamint Törvénysértés nélkül című alko- 
tásukat. Más példa: Bacsó Péter, aki évek óta talán a legtöbbet teszi a magyar filmművé- 
szetben a közönség visszahódításáért, az 1987-es Filmszemlén mutatta be a Banánhéjke- 
. ringő című filmjét, valószínűleg ált legjobb munkáját. Igazi közönségfilm volt ez is, 

méltán aratott nagy sikert. 


VADAS JÓZSEF Csak kiragadott - esetleges — példákat tudnék említeni. Óriási 

sikere volt a magyar plakát vagy a magyar fotóművészet törté- 
netét bemutató kiállításoknak. Bizonyosan szerepet játszott ebben a nosztalgia is. Mégis 
azt mondom: az emberek minden olyan művészet iránt élénken érdeklődnek, amelynek 
közvetlen kapcsolata van az élettel. Ilyen módon a művészeten kívüli szempontoknak 
(új technika, világhír, korábban betiltott irányzat) nagy verbuváló erejük van. Ezek 
segíthetik az értékek érvényesülését. Horváth Márton századvégi ízlést idéző gyönyörű 
üvegtárgyaiért súlyos ezreket is szívesen adnak az emberek. Értékőrző jellegüket díjaz- 
zák. 

ACZÉL GYÖRGY: 


Teremtő szabadságot, teremtő rendet 


A konferencia dicséretével szeretném kezdeni. Három esztendővel ezelőtt, a XIII. párt- 
kongresszuson úgy fogalmaztam, hogy más országban él ez a nép, és más nép él e 
hazában. Most szeretném azt is megfogalmazni, hogy más pártot ismer meg az ország. 

Sok ország van ma körülöttünk Európa-szerte, ahol hasonló vagy nehezebb a helyzet, 
mint nálunk. És mégis: miért itt ilyen nagy a feszültség? Miért itt ilyen nagy a zavar? 
Véleményem szerint azért, mert a mi társadalmunk haladt a leghatározottabban a 
demokrácia, a szabadságjogok, a reformok kiteljesedésének csapásán, ez adta meg a 
lehetőséget arra, hogy ilyen szabadon és nyíltan, ilyen történelmi felelősséggel fogalmaz- 
zanak az emberek, kommunisták és pártonkívüliek. 

A mi pártunk történetében - szubjektíven és tudományos alaposság nélkül mondom 
-— jó néhány döntő fordulatot jelentő központi bizottsági ülés volt, és ez a mostani, a 
harmadik pártértekezlet is ilyen. 

Az első pártértekezlet tárgya a termelés, az ország életének újraindítása volt, ami rövid 
időre nagyszerűen sikerült, de megrekedt és visszájára fordult az ötvenes években. 
Jelentős volt a Központi Vezetőség ülése 1953 júniusában, ahol elkezdődött a tisztázás 
folyamata, amit azonban huzavona, személyes torzsalkodás s az egység felbomlása 
követett, s végül az 1956-os tragédiába fulladt. Az 1956. decemberi központi bizottsági 
ülésen és az 1957-es júniusi pártkonferencián bontakozott ki az a fejlődés, amely nyomán 
elindult a konszolidáció, és történelmi eredmények születtek. Véleményem szerint ezek 
a döntő fordulatot jelentő központi bizottsági ülések és pártkonferenciák azzal a tanul- 
sággal is szolgálnak számunkra, hogy nagy a felelősségünk abban, hogy melyik úton 
indulunk el, mert olyan döntést nem szabad hozni, amelynek a végrehajtása azután 
halasztást szenved; arra van szükség, hogy azok meg is valósuljanak. Az azonnali 
cselekvésre kell szavazni, s úgy érzem, arra is szavaztak itt a felszólalók. 


Harminckét éve vagyok tagja a Központi Bizottságnak, ebben az értelemben 32 év óta 
felelősséget viselek mindenért, ami ebben az országban, a pártban történik. Azokért a 
hibákért, tévedésekért, késlekedésekért, amelyeket a párttagság és most a pártértekezlet 
joggal bírál. 

Véleményem szerint ezekről ma már általánosságban nem szabad beszélni. Ha megen- 
gedik, saját felelősségemről szeretnék — a teljesség igénye nélkül — néhány szót szólni. 

Felelős vagyok azért, mert jóllehet vallottam és vallom, hogy a hatalom szolgálat, de 
nem harcoltam elég következetesen a pártdemokráciáért, amely intézményesen biztosít- 
ja, hogy a párt politikája, 800 ezer párttag véleménye, akarata a döntésben jobban 
kifejeződjön. Felelős vagyok azért, mert későn ismertem fel, hogy a kétségeket nem 
ismerő, a nézetkülönbségekkel nem számoló egység az nem jó egység, mert félrevezető 
és akadályozza, hogy a párt élő, a mainál elevenebb mozgalomként tölthesse be funkció- 
Ját. 
És felelős vagyok azért, hogy nem kamatoztattuk kellőképpen egyik legnagyobb 
kincsünket, a szellemi tőkét, nemcsak az értelmiség munkáját, hanem minden párttag, 
minden magyar állampolgár minden értünk született gondolatát. 

Mindezt összefoglalhatnám azzal, amit Lukács György mondott egyszer nekem: hogy 
a legyen-t és a van-t szívesen összetévesztem. És talán felelős vagyok azért is, hogy a 

kontinuitást túl nagy súllyal képviseltem, és túl kevés erővel a diszkontinuitást — ez éppen 
a vele való vitában fejeződött ki érzékelhetően. 

Mégis, tegyük fel a kérdést, mi történt ez alatt a harminckét év alatt. Engedjék meg, 
hogy Keresztury Dezső barátomhoz csatlakozva, hadd mondjak erről én is valamit. Ez 
a harminckét esztendő az elmúlt évszázadok történetében Magyarország legnagyobb 
szabású történelmi vállalkozása. Ez juttatott el bennünket odáig, hogy évszázadok óta 
először nem a bukás, hanem a siker, az eredmény vitt a nemzetközi élet megbecsülésének 
középpontjába. Nemcsak a fogyasztás legitimálta ezt a harminckét évet, nemcsak a 
reálbérek emelkedése, nemcsak a falu változása, hanem az a szellemi pezsgés, ami ebben 
az országban megindult. Szeretném megismételni: ne tagadjuk meg ezt, mert az önök 
saját munkáját, évek, évtizedek tevékenységét, az ország dolgozóinak, munkásainak, 
parasztjainak, értelmiségének harminckét évét a mai hibákért nem lehet letagadni. 

De szeretnék még valamit mondani erről a 32 évről. Valamit, amiről szeméremből nem 
szoktunk beszélni. Azt, hogy ez a korszak, minden megtorpanásával, minden kudarcával 
együtt mégis a magyar történelem egyik legjelentősebb korszaka volt, a szocializmus 
megújulásának időszaka - nagymértékben köszönhetjük egy történelmi személyiségnek 
a valóság józan fanatikusának, ahogy egyszer ő nevezte magát: , a jó kompromisszumok 
robotosának" - Kádár Jánosnak. 

Ezt mindenekelőtt annak az ifjúságnak mondom, amely ezt a harminckét évet szemé- 
lyesen nem ismeri, és nem élte meg. És ma sem részese még kellő arányban a közéletnek. 
Ennek az értekezletnek sem. Nézzenek körül az elvtársak! Hány küldött van ebben a 
teremben, aki annyi idős, mint Petőfi Sándor volt, amikor örökbecsű életmű birtokában 
áldozta életét a szabadságért?! 

Nekünk, akik megettük kenyerünk javát, legyen nagyobb felelősségünk abban, hogy 
bevonjuk, behívjuk, beengedjük őket a közéletbe. Legyen nagyobb felelősségünk abban, 
hogy olyan pártot, olyan országot adjunk át a jövő nemzedéknek, amely az ő alkotóere- 
jüket, önálló gondolkodásukat, szemléletüket nem korlátozza, hanem a részvételükkel 
épül, amit sokan megálmodtunk, amiért oly sokan elpusztultak, de amiért éltünk és 
élünk, a szocializmust ők fogják megvalósítani. 

Ezért az eszméért, amit szocializmusnak hívnak, aminél — meggyőződésem szerint - 
jobbat még az emberiség nem talált ki magának, milliók haltak meg. Nem a termelőesz- 
közök állami tulajdonáért, nem is csak a közösségi tulajdonért küzdöttek, hanem mert 
tudták: ez az eszme biztosíthatja az embereknek - ha jól csinálják, nem úgy, mint eddig, 
nemcsak annál jobban, hanem másként - az emelkedést, az emberi életet, az otthonossá- 
got a világban, a több, felelősebb demokráciát, a több, rendet is teremtő szabadságot, 
mindazt, amire az emberek vágytak, és mindazt, amiért éltek. 

Mit hoz a jövő? - tették fel itt többen a kérdést. Magától semmit! A jövőt nekünk kell 
hozni, a perspektívát és a reményt vissza kell adni az embereknek! Ezzel a bizalmat adjuk 
vissza. Olyan jövőt kell megalapozni, amely érdemesít arra, hogy ne csak a szót adjuk 
át, adjuk tovább, hanem valódi, szocialista országot adjunk át utódainknak. 


BARTA GYÖRGY: 


Legyen a párt a megújulás ösztönzője 


Ha egy mondatba sűríteném hozzászólásomat, így fogalmaznék: új szavakat, új arcokat 
és új, a meghirdetett politikai szándékokat hitelesítő tetteket várunk. A Műszaki Egye- 
tem pártszervezete, kommunistái üdvözlik, hogy a párt rászánta magát az önvizsgálatra, 
a cselekvésre. Támogatjuk és sürgetjük a kibonatkozásra, a párt megújulására tett 
erőfeszítéseket. 

Szólni kell az időtényezőről, mert lépéskényszerben vagyunk. A késlekedésért nagyon 
sok bírálatot kapott a párt. Élesen vetődött fel, hogy a felső vezetés csupán a politikai 
légkör szorításában, a párttagság követelésére, vonakodva és az okokban nem eléggé 
mélyre ásva kezdte meg gyötrelmes önvizsgálatát. Az országos pártértekezlet összehívá- 
sának előzményei - a tagkönyvcsere, a beszélgetések, a tézisviták egymásratolódása, az 
egész ütemezés és a méltatlan időhiány - ezt nyilvánvalóan mutatták. A késlekedésből 
származó időzavar gátolja a helyzet és a tennivalók higgadt, őszinte számbavételét. Bár 
nem kevés, ami történt ezekben az években, mégsem tudok szabadulni a gondolattól, 
hogy a történelem keményen fog ítélni az elmúlt évekről. Számon fogja kérni a haloga- 
tott, elmulasztott lépéseket. 

Nagyon nagy az elvárás, hogy most az országos pártértekezlet olyan kérdésekre is 
adjon választ, amelyeket a létező szocializmus eddig még nem tudott megoldani. Választ 
vár a távlatokat illetően, vár egy eddig még meg nem rajzolt, modern szocializmusképet. 
Választ vár egy olyan pillanatban, amikor a napi ügyek szorítóan nehezednek az ország- 
ra, amikor válságmenedzselés folyik. Történelmi léptékkel mérve, igazán egyetlen pilla- 
nattól nem várható el, hogy a válasz átfogó legyen a távlatos ügyekben. De az joggal 
elvárható, hogy a párt meggyőzően és következetesen kezdje meg, folyamatosan keresse 
egy új korszak követelményeihez mért válaszait. Éppen ezért egyetértek azzal a javaslat- 
tal, amely új pártprogram kidolgozását szorgalmazza a következő kongresszusig. Fel kell 
idéznem pártbizottsági ülésünkről azokat a felszólalókat, akik megfogalmazták: nekünk 
az eredeti marxi gondolatokhoz visszanyúlva, azokat újrafogalmazva, jól működő társa- 
dalmi, önigazgatási modellt kell létrehoznunk. 

Ugy vélem, hogy különösen a közelmúltnak az a legnagyobb baja, fogyatékossága, 
hogy nem tudott helyzetre szabott alternatívákat felkínálni. Nem volt mód sokoldalú 
mérlegelésre, és ezért sem születhettek optimális döntések. Születtek viszont hibásak. 
Hibásak az elméleti bizonytalanság miatt, a nyílt viták, nyilvános érdekütközések, az 
érdemi szakmai és testületi kontroll hiányában. 

A történelmi távlatvesztés, az értékzavar a napi politikai munkában állandóan jelen 
van. Ezt egyben az ideológiai munka, a pártélet komoly fiaskójaként éljük meg. És itt 
nemcsak a mai helyzet tétova minősítéséről van szó, egy várakozási pszichózisról, 
bénultságról, nemcsak a pártmunka egyes szintjeinek skizofréniájáról; hogy bíráljuk 
felfelé ugyanazt, amit lefelé sikertelenül próbálunk meg visszatartani. Ez már több, mint 
a holnapra átírandó történelem erkölcsi és politikai értékeket veszejtő zavara és megha- 
sonlása. 

Haladéktalan tettek nélkül visszavonhatatlanul lemaradunk korunk mögött; nem 
előrevivő lendítőerőként, hanem konzervatív erőként vonulunk be a történelembe mi 
magunk is. És rá kell döbbennünk, hogy eddig hiányoztak a feltett kérdésekre a vála- 
szaink. Azért hiányoznak, mert elkéstek vagy elmaradtak az alkotó viták. Hiányoznak 
azok az eredmények, amelyeket a pártnak már korábban be kellett volna fogadnia a 
társadalomkutatás műhelyeiből. 

Es ma nehezen tudunk válaszolni arra, hogy mikor beszélhetünk még felpezsdült, 


6 AZ MSZMP ORSZÁGOS ÉRTEKEZLETE 


politizáló, tenniakaró párttagságról és mikor már egy megosztott, vezetésből kiábrán- 
dult, meghasonlott, érdektelen vagy éppen indulatosan bíráló párttagságról. Mindezek 
miatt ma a pártélet politikailag, lélektanilag egyaránt túlterhelődött. 


Egy olyan intézményben, mint a Budapesti Műszaki Egyetem, különösen élesen vetődik 
fel az ifjúság elfordulása a hagyományos intézményrendszertől, ideológiánktól. Létfon- 
tosságú szót érteni az ifjúsággal. Az ifjúságnak hiányzik a történelmi, politikai, gyakorla- 
ti tapasztalata. Amit tanul, amit olvas, amit lát és hall, azt veti össze a társadalmi 
valósággal. A szavak és tettek megbomlott egységére súlyosan reagál, érthetően és 
szükségképpen elfordul a hivatalos politikától. Ebbe nem lehet belenyugodni. Kelt, hogy 
találjunk új szavakat, új utakat az ifjúság számára, hiszen az ifjúság, az egyetemisták 
nélkül elképzelhetetlen a megújulás. 

A pártértekezlet dokumentumtervezetében lényeges és vonzó megfogalmazások olvas- 
hatók az értelmiség, a tudomány, az oktatás megbecsüléséről. Az elmúlt jó néhány 
esztendőben mi ennek pontosan az ellenkezőjét tapasztaltuk, pedig deklarációkban 
akkor sem volt hiány. 

A műegyetemen a műszaki értelmiség megbecsülésének problémái sajátosan ötvöződ- 
nek az ifjúság gondjaival. Úgy gondolom, hogy az értéket teremtő, alkotó műszaki 
tevékenység fontosságát most már nem bizonygatni, hanem bizonyítani kell. Ez már nem 
a szavakon múlik; ez szabályozás és teljesítményérdekeltség kérdése. 

A Politikai Bizottság 1987. novemberi határozata rámutatott, hogy a felsőoktatás 
leromlott állapota veszélyezteti a kibontakozást, a társadalom és a gazdaság hosszú távú 
fejlődését. Az azóta eltelt fél év is a deklarált politikai szándékokkal ellentétes kényszer- 
intézkedéseket, további elvonásokat hozott. Az távolról sem csupán a felsőoktatás ügye, 
hanem az egész társadalom elemi érdeke, hogy a politikai elhatározásokkal és kormány- 
zati szándékokkal ellentétes tendenciákat, a nemzetközi színvonaltól és a hazai elvárá- 
soktól való lemaradást mielőbb egy intenzív, szelektív fejlesztési periódus váltsa fel. 


Új arcokat említettem. Erről nem könnyű beszélni, de nem kerülhető meg. A pártnak 
végre túl kell jutnia a ránehezedő súlyos személyi döntéseken. Meggyőző és minél 
szélesebb kádermozgás szolgáljon bizonyságául annak, hogy a változások élén a párt áll. 

Ezért helyes a Központi Bizottság és a Politikai Bizottság megújulása, ha érvényt 
akarunk szerezni annak a beérett tapasztalatnak, hogy új terveket, új megközelítési 
módokat, új cselekvéseket csak új emberektől várhatunk. Csak más tudja hitelessé tenni 
azt, hogy a párt másképp akar cselekedni. Ezt a párttagság erőteljesen szorgalmazza. Ez 
nem puszta óhajok kérdése, ezt a szervezeti szabályzatnak is garantálnia kell. Olyan 
szabályok kellenek, melyek biztosítják, hogy a ma megválasztott vezetők holnapután 
nem fogják dinamizmusukat, hitelüket veszteni. Olyan szabályok kellenek az egész 
intézményrendszerben, amelyek biztosítják a rendszeres megújulást. Alapvető kérdés az, 
álló folyamatok érvényesülését. Ezt a párt egész belső struktúrája, működési módja, 
egyszóval a párton belüli demokrácia tudja hatásosan biztosítani. 

Ezért értékelődött fel olyannyira a pártdemokrácia kérdése. Ezért kapott a vitában sok 
és jogos bírálatot a jelenlegi választási rendszer. Kifejeződött az a vélemény, hogy a két 
ciklusnak nem mostantól fogva vagy 1985-től kell kezdődnie, hanem már az egykori 
megválasztástól. Joggal tették szóvá, hogy egyrészt a vitaanyagban kifejezett szándék, 

másrészt a pártértekezleti küldöttválasztás most előírt rendje, vagyis, hogy csak a pártbi- 
zottságok és azok sem titkosan választhattak, teljesen ellentmondtak egymásnak. 

Érzékelhető a bizalmatlanság az apparátussal és a felelős képviselettel szemben. Sokan 
vetették fel a párton belüli szavazások igényét fontos kérdésekben és a közvetlen válasz- 
tást. 

A demokratikus centralizmus elvét alapvetően nem vitatták, de korszerűbb, a mostani 
történelmi helyzetnek megfelelő értelmezését feltétlenül elvárják. A párt vezető testületei- 
ben született döntéseket, intézkedéseket csak akkor fogadja megértés és támogatás, ha 
lényeges kérdésekről a párttagság időben és megfelelő, tartalmas tájékoztatást kap. Ha 
információk és érvek nélkül marad olyan kérdésekben, amelyek a legnagyobb érdeklő- 
dést és vitát váltják ki, az nem korszerű, nem hatásos, nem megnyugtató egy gyorsan 
kommunikáló, valóságos híráradatban élő párttagság számára. 

Sokan elgondolkodtatónak tartják például, hogy a hazai közvélemény egészét foglal- 
koztató egyik-másik kérdésről egy londoni sajtóértekezlet vagy egy amerikai tv-riporter 
rámenős kérdései nyomán értesülhet a párttagság. Kérdezni a hazai újságírók is tudná- 
nak! De ami ennél is fontosabb: ezekhez a dolgokhoz nekünk, az MSZMP tagságának 
több közünk van, mint nekik, odakint. 

A bizalom helyreállítására, az ifjúság visszaszerzésére csak egy olyan párt képes, amely 
megőrzi tartását, komolyan veszi saját követelményrendszerét, és nem adja fel eszmé- 
nyeit. Erre csak egy olyan párt képes, amely nem bonyolódik bele kicsinyes, párhuzamos 
igazgatásba, formális helyben járásba, egy szürke, unalmas, szertartásos pártélet admi- 
nisztrálgatásába. Erre csak egy olyan párt képes, amely lényegesen jobban tudja kezelni 
az emberi tényezőket, amely működésében hatékonyabb és mindenekelőtt demokratiku- 
sabb. A párt csak akkor fogja történelmi küldetésébe vetett hitét, önbizalmát visszanyer- 
ni, ha megújítja önmagát. 

Nagyon keskeny mezsgyén járunk. Józan elme nem gondolhatja, hogy valamiféle 
rendcsináláson, a tegnapi és mai bürokratikus módszereken át út vezethet a holnapba. 
De épp a mai pillanatban felelőtlenség az is, ha valaki a tettekkel való következetes 
építkezés, a nyugodt, tisztázó elméleti viták, a politikai intézményrendszer átgondolt, 
következetes fejlesztése, a racionalitás, a teljesítményelv alkalmazása helyett csupán 
tértől és időtől független demokráciamodellek illúzióját vagy célzatos politikai szervező- 
dések kétes romantikáját óhajtja adni a fiatalságnak. Egy mérce van: a dolgok jobbra for- 
dulása, az ország boldogulása, felemelkedése. 

Ezt még ki kell egészítenem egy gondolattal. Mindig, de főleg akkor, amikor áldoza- 
tokról, életszínvonal-csökkenésről esik szó, a politika csorbíthatatlan alapelve és gyakor- 
lata legyen az emberek, a munkahelyek, a lakóhelyi közösségek, az egész társadalom 
igazságérzetének feltétlen tisztelete. Ehhez a pártnak példának, motornak, szellemi 
ösztönzőnek és a társadalom lelkiismeretének kell lennie. Tettekkel kell bizonyítania azt, 
hogy meg tud újulni. 3 

Meggyőző, hiteles lépéssorozattal lényegesen meg kell változtatni a pártban a tájékoz- 
tatást, a nyilvánosság kezelését, a testületek és az apparátus viszonyát, a döntéshozatali 
mechanizmust. Ki kell alakulnia a konfliktuskezelés képességének — legyen az érdekek, 
nézetek, vélemények vagy akár személyek konfliktusa -, vagyis fejlettebb politikai kultú- 
rára van szükség. Elsősorban ebben és nem az adminisztratív módszerekben látom annak 
esélyét, hogy a párt befolyása újra növekedjék az ifjúság, az értelmiség körében is. Éppen 
a mostani felpezsdült pártélet, a kemény, éles, kritikus, felelős viták szolgálhatnak 
bizonyságául annak, hogy a párttagság beavatásával, együttgondolkodásával, részvéte- 
lével formált döntések végrehajtására ma is teremthető pártegység. 

Ezt várjuk a pártértekezlettől; világos, egyértelmű, határozott megnyilatkozásokat és 
konkrét, érzékelhető elmozdulást. Biztosra vehetik, hogy ehhez az egyetem párttagságá- 
ban megértő, támogató és cselekvőkész partnerekre találnak. 

Erősödjön a tagság és a szervezetek 
felelős önállósága 


Az a politikai-társadalmi légkör, amelyben a párt országos értekezletére készültünk, nem 
hasonlítható a kongresszusokat megelőző irányelvek tárgyalásakor korábban megszo- 
kott nyugodt, kiegyensúlyozott, magabiztos atmoszférához. Nyoma sem volt ezúttal az 
önigazoló, önelégült, formális megnyilatkozásoknak. Célratörő, kemény önvizsgálat 
nyomán jó értelmű elégedetlenséggel, nem kis türelmetlenséggel, helyenként indulattal 
szakadtak ki a vélemények tagságunkból. 

Többet beszéltünk a megoldatlan vagy a megoldásra váró feladatokról, és ennek 
képviseletére kaptunk ösztönzést a tagságtól. Azt a véleményt azonban nem osztjuk, 
hogy minden hibás vagy rossz, amit csináltunk vagy csinálunk. 

A kialakult helyzet politikai-erkölcsi terhe mégis fokozott gondolkodásra, önvizsgá- 
latra kell hogy késztessen. Mert a tagság aktív magja, a különböző tisztségeket viselő 
párttagok többsége igenis lelkiismereti terhekkel éli meg a mostani helyzetet amiatt, hogy 
gazdaságunk teljesítménye tartósan alacsony szintű; hogy az életszínvonalban visszaesés 
van; hogy egyes rétegek, csoportok az országban önhibájukon kívül is kerültek szociáli- 
san nehéz helyzetbe, és őszinte az aggodalom a párt tekintélyének, szerepének, munkánk 
eredményességének csökkenése miatt. 

Amikor azt kerestük, miben hibáztunk, nyilván ez a lelkiismereti teher munkált 
bennünk. Nem ok nélkül, hiszen a következményeket - a hibákat bárhol követték is el 
- mindannyiunknak kell viselnünk. Nyilván azon lehet és kell is vitatkozni: miben 
hibáztunk mi, a párt testületei, vezetői. Nem lehet - és nem is szabad - vitatkozni 
azonban azon, hogy miben hibázott a bányász, a kohász, a kombájnos, az orvos; hiszen 
ök - néhány kivételtől eltekintve — tiszteletet érdemlően tették kötelességüket. Az sem 
lenne indokolt, hogy a kialakult helyzet jogosan kiváltotta kritikát vonatkoztassuk a 
pártra, a párttagság egészére — különösképpen nem arra a tagságra, amely politikat 
alakító szerepét mindmáig oly ritkán gyakorolhatta. 

A vezetők és a vezető testületek felelőssége már egészen más, de az sem oszthatatlan 
és nem azonos. Nem hordozhatja csak egyetlen testület, így a Központi Bizottság sem 
a felelősség terhét, mint ahogy a megújulás feltételeinek teljességét sem garantálhatja 
csak önmaga. 

Ezért is kell feltenni azt a kérdést, hogy miben lehetünk hibásak mi vezetők, akik a 
végrehajtás valamilyen szintjén dolgozunk. I 

Felelősségünket mindenekelőtt abban látom, hogy kifejezetten jó partnernek bizonyul- 
tunk ahhoz, hogy a gazdaság- és társadalompolitika hibái, tévedései a gyakorlatban 
szinte maradék nélkül érvényesülhessenek. Így azzal, hogy nem hallattuk hangunkat 
igazán, amikor a hatvanas évek, illetve a hetvenes évek első felének értékei, eredményei 
s túlféltésbe" mentek át. A kialakult belső gazdasági, politikai, társadalmi egység legki- 
sebb próbáját, de még a próba kockázatát sem vállaltuk fel. Pedig elég világosan vetődött 
fel, hogy a terheket másképpen kell megosztani a gazdaságban, vagy át kell hárítani a 
lakosságra és bőségesebb forrásokat indokolt teremteni a műszaki megújuláshoz, a 
szelektív fejlesztéshez. Ehelyett: konfliktusok keletkezésével ijesztgettük a vezetést, meg- 
adtuk a politikai nyomást a túltervezéshez. Nem feszegettük — pedig a gyakorlat jelezte 
már számunkra -, hogy a reformszemlélet leszűkült a gazdaság szférájára, és a pártban, 
a politikai intézményekben a viszonyok változatlan megőrzése egyre jobban ellentétbe 
került a szükséges fejlődéssel, annak feltételeivel. Irányító munkánk hatása, ereje társa- 

dalmi méretekben érezhetően gyengült, miközben arról szóltunk megnyugtatásul — gyak- 
ran önigazolásul -, hogy nálunk vagy másutt az országosnál jobb a helyzet. Kevesen vagy 
talán senki sem kifogásolta a kedvezményezettek közül, hogy bizonyos tevékenységeket 
preferálnak, hogy mi minden részesül — indokkal vagy indokolatlanul - állami támoga- 
tásban. Határozottan állítom, hogy lényegesen kevesebben tették ezt szóvá, mint akik 
az elérhető legmagasabb támogatás érdekében kilincseltek, legyen szó egy vállalat vagy 
egy térség csupán parciális érdekéről. 

gy aztán nem csoda, hogy eltorzultak értékarányaink, igen bizonytalanná vált, hogy 
kik, miért tudnak eredményesen gazdálkodni, mi a hatékony és mi nem az. Nemegyszer 
büszkék voltunk vállalataink eredményeire anélkül, hogy tisztáztuk volna: mi azoknak 
a forrása. Örültünk a térségi és egyéni gyarapodásnak, az ezen a talajon könnyen 
létrehozható közmegegyezésnek, és gyakran nem jutott eszünkbe, hogy gazdaságunk 
eredményei mindezt nem támasztják alá. 

Magunk is közreműködtünk szélesebb területen és helyben is a gazdaság olyan intéz- 
ményrendszerének kiépítésében — de ami még nagyobb hiba, megőrzésében is —, ahol 
műszakilag, közgazdaságilag többségében korszerűtlen viszonyok konzerválódtak a 
trösztök, a nagyvállalatok egy részének működésében. Bátortalannak és erőtlennek 
bizonyultunk annak megváltoztatására, hogy a jövedelmek megosztásában is a meghatá- 
rozó a teljesítményelv, a belső érdekeltség legyen, hogy ne vonjunk ki jelentős tőkét 
onnan, ahol azt megtermelik, és jó megtérüléssel az visszanyerhető. Így aztán nemcsak 
az állam vont és osztott újra el, a gazdaság egyes intézményei saját maguk is megtették 
ugyanezt. Gyáregységeink kettős megterhelésben voltak kénytelenek dolgozni. 

K ritikátlanul elfogadtuk, sőt helyenként magunk is gyakoroltuk az újraelosztásnak 
azt a módját, amikor külön alkuban s nem a döntéshozó testületek előtti érdekütközte- 
tésben jelenik meg az elosztás, hanem a felerősödött lobbizás, a paternalizmus szellemé- 
ben és kialakult gyakorlatában. 

A legutóbbi évekig nem akartuk meghallani, sőt esetenként, ha szóvá tették, magunkra 
vállaltuk a megmagyarázhatatlan társadalmi igazságtalanságok, egyenlőtlenségek ma- 
gyarázatát. Azokét, melyek nem a munkával, a teljesítménykülönbségekkel függenek 
össze, csupán azzal, hogy mondjuk az állampolgár hol és milyen szervezetben dolgozik. 
Mert ezektől függően élvezhet valaki olyan előnyöket, melyek megszerzéséhez másoknak 
igen mélyen vagy legalábbis mélyebben kell nyúlniuk a pénztárcába. 

Nem járható az az út, hogy továbbra is tere, levegője legyen az egyesek által , intézmé- 
nyesített szociál-protekcionizmus" jelenségének. Nevezetesen annak, hogy az ipari, agrár 
vagy más lobbik, összefonódások, netán nagyvállalatok, esetleg területi, politikai és 
állami szervek olyan nyomást gyakorolhassanak a döntéshozó testületekre, ami eltéríti 
azokat a gazdaságpolitika eredeti koncepciójától, akadályozza a szelektív dinamizálást, 
a szerkezetátalakítást. 

Ha nem vagyunk képesek a pártban minden szinten reálisan szembenézni a felelősség 
valós megosztásával és határozottan kimondani, hogy miben áll a Központi Bizottság 
felelőssége, ha nem tesszük bátran mellé a sajátunkat, akkor alig van esély arra, hogy 
még a legjobb döntések is végrehajtást nyerjenek. 

A központi szervek olyan működési rendszerért, olyan szabályozás kimunkálásáért 
felelősek, melyben nekünk is kevesebb lehetőségünk van az említett hibák elkövetésére. 

Amiben a központi irányítás felelősségét fel lehet vetni, az nem más, mint a kevésbé 
megbízható működési szabályozási rendszer, amely gyakran rövid távú érdekeltséget, 
esetenként népgazdasági célokkal szembeni ellenérdekeltséget közvetített vagy a csoport- 
érdeknek kritikátlanul biztosított szabad utat. 

Meggyőződésem, hogy a társadalomnak nem egyszerűen működőképes pártra van szük- 
sége, hanem dinamikusan működő, cselekvéseiben mindig konzekvens, határozott és 
eredményeket is felmutatni képes pártra. 

Perbefoghatatlan történelmi tapasztalatokat megerősítve ismeri el a párttagság, a 
társadalom azt az átfogó, mély megújulást, amelyre képes volt az MSZMP 1956 novem- 
bere és 1957 júliusa között. Elismeri azt a folyamatos megújulási képességet, amely az 
azt követő évtizedekben alkalmassá tette pártunkat társadalmi küldetésének teljesítésére. 

Mindezt nem tagadva, ma a tagság nem csupán ennek folytatását szorgalmazza. 
A társadalom progresszív erői is várják annak nyilvánvalóvá válását, hogy nemcsak 
reformszándékaink vannak, hanem a cselekvés garanciáit, kikényszerítő mechanizmusait 
is lépésről lépésre beépítjük, nemcsak a gazdaság, hanem a párt és a politikai intézmény- 
rendszer működésébe is. A párton belüli egységben kialakult rések megszüntetését, a 
meggyengült közmegegyezés helyébe új társadalmi egyetértés megteremtését mindenek- 
előtt egy társadalmi támogatást kivívó állásfoglalással lehet és kell megalapoznunk. De 
ez önmagában nem elégséges. A megvalósítást garantáló irányító munka személyi feltéte- 
leinek, módszereinek, a politikai munka eszköztárának korszerűsítésével is indokolt ma 
a bizalmat erősíteni az emberekben. 

Azt akarjuk -— mert azt kell akarnunk -, hogy a párttagság ne csak önmaga tetteiért 
érezzen a jövőben felelősséget, hanem a többi kommunistáért, az egész mozgalom 
tevékenységéért is. Az ilyen fajta felelősségérzet, felelősségvállalás és szolidaritás azon- 
ban csak a valódi demokratikus részvétel talaján bontakozhat ki. 

Hiszem: képesek vagyunk a párt működését fokozatosan megváltoztatni olyan 
irányban, hogy a tagság ténylegesen a politika alakítójának is érezhesse magát. Csak 
akkor lesz így, ha a párton belüli demokrácia fejlesztésének az eddiginél több intéz- 
ményét építjük ki azért, hogy azzal megerősödjön a tagság és a szervezetek felelős 
önállósága. Ha még nyitott, esetenként eldöntendő kérdésekkel, netán alternatívákkal 
fordul a vezetés a szervezetek felé, az minden bizonnyal nemcsak új, friss politikai-közéle- 
ti élményt jelentene, hanem valóságos aktivitást indukálna sorainkban. Elképzelhetőnek 
kel! tartanunk, hogy egyes esetekben a tagság szándékát akár szavazás formájában is 
kifejezésre juttathassa. Nem hinném, hogy visszautasítható az az igény, amely közvetle- 
nebbül kívánja összekapcsolni a választót és választottat a pártban; erőteljesebbé akarja 
tenni a testületek, a vezetés számára a választók akaratát, ellenőrzését. Aligha halasztha- 
tó az ilyen lépések megtétele. 


A határozataink végrehajtását huzamosabb ideig nem mindenben igazoló gyakorlat, 
a megkésett, vagy elmaradó, esetenként téves döntések mindannak felelős átgondolását 
teszik szükségessé, hogy az irányító pártnak - nem csupán azért, mert egyedüli, hanem 
azért is, mert erre minden pártnak szüksége van — magasabb szintre kell emelnie, 
biztonságosabbá kell tennie önkontrollját, önkorrekciós készségét és képességét. Ezekről 
az indokoltnál kevesebbet beszélünk. Nemcsak arról nem beszéltünk, hogy miért nem 
működtek eleddig ezek a mechanizmusok erőteljesebben, de arról sem, hogy milyen 
újabb lépésekkel lehet ezeket fejleszteni pártunk működésében. 


Könnyen lehet persze azt mondani: ez a párt a nyíltság jegyében, a társadalom 
ellenőrzése mellett, az alkotmány és törvényeink tiszteletben tartásával dolgozik. Igaz, 
ténylegesen ez a legbiztonságosabb, a leglényegesebb kontroll. De azon el kellene gondol- 
kodni, hogy mindemellett lehet — néha tartósan is — úgy működni, hogy elmaradnak a 
kívánatos teljesítmények, alacsony a működés hatékonysága, sérelmet szenved a dekla- 
rált demokratikus elv, módszer és stílus. 


Azt hiszem, a párton belüli viszonyok teljességét, a mozgalom valamennyi megnyilvá- 
nulását át kell hatnia az önellenőrzésnek, s nemcsak a vezetők körében vagy a testületek- 
ben, hanem a tagság egészében. Az elmúlt időszakban az önkontroll és az önkorrekció 
fejlődése jórészt a vezetés tevékenységének eredménye volt, s a párttagság ebből alapjá- 

ban véve kimaradt. Pedig nem lehet egy párt működését csupán a vezetők, vezető 
testületek bölcs belátására, illetve bátor, előretekintő képességére építeni. 

Különösen felelős helyzetben vannak ebből a szempontból a testületek, és itt nem 
tűnik elégségesnek csupán a vezetők egyszeri újjáválasztásának most deklarált érvényesi- 
tése. Maguknak a testületeknek is rendszeresebben kell összetételükben megújulniuk. E! 
kell jutnia a pártnak oda, hogy a vezetés és a testületek iránti bizalmat időközönként — 
ha a helyzet úgy kívánja, nemcsak a ciklusok lejártával — szavazással is próbára tegye. 
Akként, hogy tesszük most mi a Központi Bizottság és a Központi Ellenőrző Bizottság 
újjáválasztásával. 

Ebből az alkalomból azoknak szavazunk bizalmat, akik nemcsak a megtisztelő megbi- 
zatást vállalják szívesen, hanem viselni is képesek a mostani nehéz terhet, és alkalmasak 
annak a történelmi megújulásnak a határozott elindítására, amelyben megerősödhet egy 
a mainál fejlettebb szocialista társadalmat is irányítani képes párt, és létrejöhet a mainál 
hatásosabban működő politikai intézményrendszer. 

Írásban benyújtott hozzászólások 


BARSI TOMAJ, 
Budapest VI. kerületének küldötte 


A pártpolitika elvi alapjainak újrameghatározása, még ha csak fő mozzanatait tudjuk 
is megragadni a mai bonyolult helyzetben, kényszerítően szükséges a pártegység eszmei 
bázisának megszilárdításához, a tagság orientálódásához s ezzel szövetségi politikánk 
hitelesítéséhez. 

Legfontosabb feladataink megoldásának iránya nagyrészt kirajzolódott, de az anyag 
források eredete, mérete, felhasználhatóságának lehetőségei és korlátai a dokumentum- 
ból nem érzékelhetők. Homályban maradnak a feladatok címzettjei, felelősei és megvaló- 
sításuk üteme IS. 

A VI. kerület párttagsága egyetért a fordulat, a megújulás koncepciójával, a kibonta- 
kozási programmal. Ugy véljük, hogy társadalmi életünk minden területén határozottan 
kell érvényesíteni és fel kell gyorsitani a reformfolyamatokat. Ezzel együtt őszintén fel 
kell tárni népünk előtt, hogy ez milyen terhekkel jár. 

Megítélésünk szerint a reformok döntő láncszeme ma a párt megújítása, a politikai 
intézményrendszer korszerűsítése és ehhez kapcsolódva az ideológiai megújulás. Ugy 
látjuk, ezek adhatnak új lendületet a társadalom alkotóképességének kibontakoztatásá- 
hoz, a gazdaság, a kultúra, az életmód problémáinak megoldásához. 

A párt megújítása fő irányának a pártélet demokratizálását tartjuk. A demokratikus 
centralizmus elvét korunkhoz és hazánk társadalmi, politikai viszonyaihoz alkalmazva 
kell érvényesítenünk. Ez a következők megvalósításával érhető el. 

e A tagság, az alapszervezetek szerepét növelni szükséges a politika alakításában és 
megvalósításában; formális közéleti részvételét tegyük érdemivé. 

e A politikai akaratképzés folyamataiban a felülről való vezéreltséget hátrább kell 
szoritani; erősítsük az alulról felfelé építkező érdek-, nézet- és véleményintegrációt. 

e Minden vezető testületben és szervezetben erősítsük a vezetés kollektivitását, fokoz- 
zuk a tágabb testületeknek a szüűkebbekre, a választóknak a választottakra, illetve a 
testületeknek az apparátusra irányuló befolyását, ellenőrzését. A pártértekezlet mondja 
ki, hogy a választott tisztségviselők mandátumuk megfogalmazása és elszámoltatásuk 
révén kapcsolódjanak erősebben választóikhoz, erősödjön függésük, és ha képviseleti 
munkájukkal elégedetlenek, visszahívásuk legyen természetes. 

e Tudnunk kell, hogy a társadalmit-politikai folyamatok dinamikája meghatározza 
a pártdöntések érvényességének idejét is. Tehát gyorsabb társadalmi helyzetváltozások 
idején határozataink felülvizsgálatára is hamarább sort kell keríteni; a pártegységet is 
fogjuk fel dinamikusan, olyanként, ami együtt változik, szélesedik vagy szűkül a mozgás- 
ban levő társadalmi viszonyokkal, kiterjedésének és teherbírásának meghatározásán 
napról napra dolgoznunk kell. 

e Jelentősen fejlesztenünk szükséges a pártélet belső nyilvánosságát, ehhez a pártvi- 
ták kialakult és javasolt rendszere jó alap. Javaslom, hogy az MSZMP indítson pártta- 
goknak szóló időszaki kiadványt, amely a belső pártügyek vitafórumául szolgálhat. 

e A párton belüli centrális irányításnak , széles sávúnak" kell lennie, amely egységes. 
határozott, ideológiai, elvi, politikai jellegű, s megadja az önálló döntések és cselekvés 
lehetőségét az irányított szerveknek. A jelenlegihez képest növekedjék a pártbizottságok- 
nak, az alapszervezeteknek és a párt tagjainak felelős önállósága. 

e Fokozzuk a párt nyitottságát, az értékelő vélemények befogadására, illetve megfo- 
galmazására és képviseletére való hajlandóságot. Erősíteni kell a kezdeményezőkészsé- 

get, a nyitottsággal szükségképpen együtt járó elhatárolódási és küzdőképességet a 
szocializmust és a pártot támadó erők befolyásával szemben. 

e Mindezek érvényesülése teremtheti meg az alapját annak, hogy a párt szigorúbb 
fegyelmet tartson soraiban, megkövetelhesse a pártpolitika képviseletét és megvalósítá- 
sát, s azt számon kérhesse tagjaitól. 


Szocializmus felé haladó, átmeneti társadalmunk viszonyai természetszerűen vezettek 
oda, hogy a különböző rétegekben, csoportokban az érdekek és az értékek, számos 
egybeesésük mellett, jelentős eltéréseket mutatnak. 

Ez a közgondolkodásban sokszínűségre, összetettségre, ellentmondásosságra vezet. 
Kialakult és létezik a nézetek és a vélemények pluralizmusa. Pártunknak alkalmasabbá 
kell válnia arra, hogy a nézetpluralizmust — annak különböző síikjain: a világnézetin, az 
ideológiain, a politikain — megfelelően kezelni tudja. Igen differenciált bánásmód kialakí- . 
tására van szükség, amely az árnyalatokat is figyelembe véve megkülönbözteti a párttal 
szövetséges, a vele szemben semleges, illetve az ellenséges nézeteket, s a vita, a politika 
és a jog eszközeit egyenként, vagy kombinálva képes alkalmazni. 

A kerületi pártbizottság azt a mandátumot adta a küldötteknek, hogy erősítsék meg 
a pártértekezleten a politikai mechanizmus reformját célzó törekvéseket. Olyan mecha- 
nizmusra van szükség, amely megakadályozza a korábbi torzulások, elkövetett hibáink 
visszatérését, és garanciákat tartalmaz az önkorrekcióra, az önmegújításra is. Testüle- 
tünk az egypártrendszerű politikai mechanizmus továbbfejlesztése mellett foglalt állást, 
és hangsúlyozta, hogy valóságos társadalmi érdekstruktúrát kifejező intézményrendszert 
kell kiépítenünk. Egyetértettünk az államszervezet reformjára vonatkozó elképzelések- 
kel. Szükségesnek véljük az alkotmányreformot és a magyar jogrendszer kiegészítését a 
pártértekezlet dokumentumában jelzettek szerint. Helyesek a Hazafias Népfront, a 
szakszervezetek és a társadalmi egyesületek szerepének növelésére, működésének korsze- 
rűsítésére vonatkozó reformelképzelések. Jónak tartjuk a párt befolyásának érvényesíté- 
sére születő módszerek körvonalazott elveit, és szükségesnek a politikai nyilvánosság 
erőteljes fejlesztését. Fontos, hogy társadalmi vitáinkban meggyőződéssel hirdessük 
álláspontunkat, de tartsuk tiszteletben és vegyük figyelembe a pártétól, illetve a marxiz- 
mustól eltérő nézeteket, azok kifejtésének állampolgári jogát. 

A VI. kerület küldötteként hangsúlyozom pártbizottságunk egyetértését a gazdasági- 
társadalmi stabilizáció és kibontakozás programjával. Elszakíthatatlannak véljük ettől 
a gazdasági feltételrendszer reformjának gyors, radikális folytatását. 

Meggyőződésünk szerint a politikai megújulásnak, a fordulatnak alapfeltétele a köz- 
gondolkodás átalakítása. A társadalmi gyakorlat lényeges megváltoztatása csak úgy 
lehetséges, ha a politikai lépéseket az emberek ismerik, értik és szükségesnek, igazságos- 
nak tartják, tehát elfogadják és megvalósítják azt, ami rájuk esik belőlük. Ehhez a 
kulturális élet és az ideológia területén új stratégia kialakítására van szükség. 

e Az előrelépéshez mindenekelőtt ideológiailag megalapozott, koncepciózus és hatá- 
rozott politikai vonalvezetés kell, a szükséges feltételek megteremtése és az intézmények 
működtetése csak egy ilyen politika által felmutatott irányadó értékekhez igazodhat. 

e A bürokratikus lassúság helyett gyors, mozgalmi jellegű tevékenység folyjék. 

e A túlcentralizáltság helyett a párt egészének, tehát minden szervének és szervezeté- 
nek aktivitását hasznosítani kell. 

e A szubjektivizmus, az egyedi beavatkozások gyakorlata helyett a felelős önállóság- 
nak teret adó normatív szabályozással vezessen a párt. 

e Az utasításos , parancsnoki" vezetést váltsák fel demokratikusabb módszerek, az 
elhatározások a hozzáértők és az érintettek széles körű bevonásával szülessenek. 

A párt és az értelmiség közötti kapcsolatokat a kölcsönös érdekeltség, bizalom és 

felelősség elveire kell építenünk. Meggyőződésem, hogy pártunk nem nélkülözheti sem 
a tudományos felismeréseket, sem a művészek társadalmi érzékenységét. Egész társadal- 
munk érdekében sokkal jobban kell támaszkodni az értelmiség szakmai és közéleti 
képességeire, felelősségére, a társadalmi átlagot meghaladó erkölcsére, szellemi és politi- 
kai aktivitására. 


KEVICZKY LÁSZLÓ, 
Budapest XI. kerületének küldötte 


Egyidős vagyok szocialista rendszerünkkel. Az újjáépítés és az alapok lerakásának korai 
éveiből természetesen nem lehetnek személyes emlékeim. A tudatomig eljutott ugyan, de 
a gyerekfej riadt tapasztalatlanságával figyelhettem csak 1956 összeomlását és az 1957- 
től kezdődő, nemzeti közmegegyezésen alapuló kibontakozásunkat. A kissé elcsépelt 
szóval jellemzett és idézőjelbe tett , mozgalmi múltam" 1959-ben kezdődött a KISZ-be 
való belépésemmel. Párttagságom ma 20 éves. 

Mondhattam volna többes számban is, mert a háború utáni nemzedékre ez jellemző, 
vagy talán , csak" ez adatott!? Miért mondom el mindezt? Azért, mert saját tapasztala- 
tom alapján is joggal érzem, hogy a magyar párt történetében aligha volt még kongresz- 
szus vagy konferencia, melyet a társadalom aktív és politikailag érdeklődő tagjaiban 
ilyen feszült várakozás előzött volna meg. Még soha nem tapasztaltam olyan tennivágyó 
aktivitást, szókimondó bátorságot és változáskövetelést pártunkban, mint az előkészítő 
munkák alapszervezeti és pártbizottsági vitáiban. 

Azt hiszem először éreztem igazán, hogy milyen nagy erő van ebben a pártban. Itt és 
most a mozgalom egészséges életösztöne vagy a már sokszor temetett politikai öntudata 
jelent meg és tört előre elsöprő erővel, amikor egész társadalmunk objektív szükségletei, 
valóságos helyzete alapján magához akarja ragadni a cselekvést. 

A pártvezetés részéről nemcsak taktikai hiba, hanem megbocsáthatatlan politikai 
felelőtlenség lenne, ha nem állna a felfokozott cselekvési szándék élére. A párttagság ma 
még sokkal inkább élén áll a társadalom megújulását szolgáló törekvéseknek, mint 
számos ellenőrizhetetlen, spontán mozgás a politikai szférában. 

Mi, fiatalabbak azt várjuk, hogy nem számunkra, hanem velünk együtt történjen a 

cselekvés, annak alkotó részesei legyünk. Csak üdvözölni tudjuk azt a szándékot, amely 
a párt legfelső vezetésének határozott megújulásával, fiatalításával kíván ebbe az irányba 
lépni. 
A megújulás feltétele a párttagság cselekvő szándéka, amely azonban csak akkor ölt 
testet, ha valamennyien aktív részesei lehetünk a politikai döntéseknek. Olyan gyakorla- 
tot kell követni, amely a központi irányítás javításával egyidejűleg biztosítja a terület 
és munkahelyi pártszervezetek részvételét a politika alakításában. Éppen ezért nem vezet 
sehova, ha a , van válság" vagy , nincs válság" skolasztikus vitájával elterelődne a 
figyelem a lényegről. 


A párt politikai irányító szerepe elképzelhetetlen a szövetségi politika következetes 
folytatása és megújítása nélkül. A régi sztereotípiák elnagyolt általánosítása helyett - 
amely még mindig a munkásság, a szövetkezeti parasztság és az értelmiség elkülönülését 
hangsúlyozza, az összefogás szorgalmazásával -— lényeges továbblépésre van szükség a 
mai magyar társadalom átalakult, bonyolult réteg- és érdektagoltságának tudományos 
igényű feltárásához, újraélesztéséhez. 

A pártértekezletnek határozottan állást kell foglalnia abban, hogy az értéket teremtő 
szellemi munka döntő tényezője a társadalmi és gazdasági előrehaladásnak. Csúcstech- 
nológiai termékek létrehozásához a magunkfajta kis országnak jelentékeny, folyamato- 
san és bővítve újra termelt technikai — tehát megfelelően erős kutatási, tervezési, gyártási 
és minőségellenőrzési — háttérrel kell rendelkeznie. A világpiac által felértékelt SEZHSPB 
hez és rendszerekhez nem könnyű út vezet. Nem haladhatunk az alacsony színvonalú 
munka felértékelésével a könnyebb ellenállás irányába, mert akkor tudomásul kell 
vennünk, hogy nemzetközi megítélésünk is a segédmunka értékeinek szintjére süllyed. 
Ott pedig sokan vannak, s azok is egyre lejjebb csúsznak. Aki ezzel a folyamattal nincs 
tisztában, az nem látja a huszadik század végén ható nemzetközi folyamatok átrendező- 
désének lényegét, alapkérdését. Vagy együtt siránkozunk, hogy a huszadik század auto- 
matizált, intelligens gépe, a robot elveszi a kenyerünket, vagy pedig megfeszített erővel 
együtt tanulunk, hogy a tudós, a mérnök, a szakmunkás közös szülötte egyre kevesebb 
lehetőséget hagyjon a terméketlenebb, képzettséget nem kívánó segédmunkára. 

Vegyük észre, hogy környezetünk (tárgyak, gépek, eszközök, rendszerek) relatív szelle- 
mi értéke oly mértékben avul el, hogy emiatt az egész nép életszínvonala és életminősége 
jóval alacsonyabb a lehetségesnél és szükségesnél. 

Már a XIII. kongresszus is a népgazdaság anyagi-műszaki alapjainak fokozatos 
megújítását és a műszaki fejlesztés meggyorsítását tűzte ki célul. A gyakorlat nem 
igazolja, hogy ezen a téren lényeges előrelépés történt volna. Ehelyett a folyamatok az 
értelmiség és a tudás lebecsüléséhez, az ország műszaki fejlődésének lelassulásához 
vezettek. Az értelmiséggel kapcsolatos politikai deklarációk eddig is jók voltak, de a 
végrehajtás kiábrándító. Az elmélyülő bizalmi válság nemcsak ennek a rétegnek, a 
tudománynak, az oktatásnak, hanem az egész országnak okozott sok-sok kárt. 

A politikai deklarációk helyett szívesebben támaszkodom az egyszerű emberek véle- 
ményére, realistább bölcsességére. A pártértekezletet előkészítő pártbizottsági ülésen egy 
elvtárs elmondta, hogy olyan alapszervet képvisel, ahol a fizikai munkások aránya 90 
százalék, a hozzászólások aránya 95 százalékos volt. Társai követelően vetették fel: 
legyenek ott világhírű tudósaink, szakembereink a vezetésben, a kialakult helyzet bírála- 
tában és a továbblépés kijelölésében. Amíg ez az ösztönöságény létezik, hangos és erős, 
addig nem érzem a feleslegességemet. Az egyszerű munkás- és parasztember mindig is 
tisztelte tanítóját, orvosát, mérnökét, agronómusát stb., ha az jó szakember volt, hitt 
neki, nem volt és nincs is féltenivalója tőlük. Ez a természetes szövetség sokkal erősebb, 
mint deklarációink. Hagyjuk érvényesülni. 


A pártértekezlet dokumentuma kimondja: , A tudományos kutatás a társadalom előtt 
álló feladatok megoldásában, a népgazdaság műszaki megújulásában meghatározó sze- 
repet tölt be. Támogatni kell az előremutató, magas színvonalú, a gazdasági és társadal- 
mi fejlődés szempontjából fontos kutatásokat, és elő kell segíteni a tudományos eredmé- 
nyek gyakorlati hasznosítását." De kevésnek tartom, hogy a bizonytalan jövőben aka- 
runk csak , ehhez megfelelő közgazdasági, jogi és pénzügyi és szervezeti feltételeket .. 
kialakítani". 

A helyzet ennél sokkal kritikusabb: kutatóintézeteink megélhetési gondokkal küsz- 
ködnek, és sajnos a vállalati műszaki fejlesztési szervezetek jelentős része is. Az egyetemi 
kutatás helyzetére ugyanez jellemző. 

A természettudományi, de általában a tudományos kutatások kiszárítja feltétele- 
ket, tervezhető biztonságot igényelnek, s ennek megfelelő garanciákat, amelyek lehetővé 
tennék az alapos elmélyülést, az iskolateremtő elméleti, kísérleti vagy fejlesztő munkát 
a szakterülettől függően. 

Akadémiai küldöttség tagjaként látogatást tettem az NSZK-ban, ahol a kutatás 

támogatási rendszerét tanulmányoztuk. Jóllehet hazánkhoz képest szédületesen magas 
összegekről volt szó, én nem erre figyeltem fel, hiszen az többé-kevésbé természetes a két 
ország fejlettségi szintjének összevetése alapján. Feltűnt viszont a kutatásra fordított 
összegek törvényes védelme a költségvetésben, amely lehetetlenné teszi vagy legalábbis 
nagyon megneheziti, hogy az egymást váltó kormányok, rövid távú gazdasági progra- 
mok , sajátos" érdekeknek megfelelően számottevő restrikciót alkalmazhassanak a jóval 
hosszabb távú kutatási folyamatok támogatási forrásainál. 

A fentiek szükségességének bizonyítására hadd mondjam el saját példánkat. Intéze- 
tünk költségvetési támogatása 1976-78 óta gyakorlatilag összegében stagnált, reálérték- 
ben felére zsugorodott. A következmény nyilvánvaló: a szükséges, de kieső forrásokat 
szerződéses munkából kell fedezni. Talán rendjén is van egy bizonyos határig. Ez a 
nemzetközi gyakorlat is. A gyakorlat által felvetett problémák megoldása megterméke- 
nyíti az alapkutatást is. De a legegészségtelenebb módon ez a , nem alaptevékenység" 
már elérte a 80 százalékot is. Számomra, aki a teljesítményorientált, kemény vezetés híve 
vagyok, nem sok alternatíva maradt. A kutatásról le kell választani minden olyan terhet, 
amelynek cipelése nehézkes nyűggé vált. Létszámunkat 15 százalékkal csökkentettük. és 
folyamatosan vizsgáljuk minden munkatársunk teljesítményét. Jelentősen csökkentettük 
az apparátus létszámát, minden költséggel takarékoskodunk. A folyamatos áremelkedé- 
sek ellenére csökkentek a készletek, az anvagfelhasználás, a telefonszámla. 

S mit tett a rövidlátó, pénzügyi szemléletű , másik oldal"? A sokszor hangoztatott 
deklarációk ellenére a reálértéken tartás helyett 15 százalékkal tovább csökkentette az 
eddig is alacsony költségvetési alaptámogatást! A kutatás-fejlesztési ráfordításokon belül 
a költségvetési pénzeszközök aránya Európában nálunk az egyik legalacsonyabb. 

A fentiek tükrében talán nem véletlen! A statisztika mai felmérési metodikája szerint 
úgy tünhet, hogy az ország elég nagy összeget költ kutatásra. Széles körben ismeretes 
azonban, hogy ennek az összegnek csak kis részét fordítják valóban kutatásra. A jelenlegi 
adózási szabályok és kedvezményrendszerek mellett kifizetődő kutatás-fejlesztésnek fel- 
tüntetni a legkülönbözőbb - idegen - tevékenységet, úgy vélem, ez káros önáltatás. 

A közelmúlt történései sajnos ismét nyugtalanítóak. Alighogy kijelentette miniszterel- 
nökünk az Akadémia közgyűlésén, hogy nem aktuális az akadémiai intézetek átszervezé- 
se, másnap a , másik oldal" kezét-lábát törve igyekezett bizonygatni a napi sajtóban az 
intézményhálózat karcsúsításának szükségességét. Persze furcsa logikával. Miután a 
kutatóintézeteket jelentős részben önfenntartásra kényszerítettük, erre hivatkozva fel 15 
kell számolni őket? Ennyire nincs szükség a kibontakozáshoz kutató-fejlesztő kapacitás- 
ra? Lehet, hogy a költségvetés rovatait szemlélve ez egyszerűbb, mint a normális finanszi- 
rozási arány helyreállítása. De mérhetetlen károkat okoz, felélhetjük szellemi tartalé- 
kainkat is. Mindez nem jelenti azt, hogy a kutatóintézeteknek, az MTA-nak nem kell 
keresniük az ésszerűbb szervezés, a költségcsökkentés, a hatékonyabb eszközfelhasználás 
lehetőségeit. A kormányzatnak viszont óvakodnia kell a fiskális szemlélettől, a sommás 
döntésektől. A döntések reálszférában jelentkező követelményeit — és itt nemcsak a 
kutatásról van szó - sokkal gondosabban kell tanulmányozni, mint ez a múltban történt. 

A kutatóintézetek tehetségmegtartó ereje rohamosan csökken, a gyors ütemben nő- 
vekvő külföldi munkavállalási törekvéseket legfeljebb adminisztratív eszközökkel tudjuk 
mérsékelni. Egyébként, amilyen olcsón jutnak Nyugaton jól képzett szakembereink hez. 
tudósainkhoz, talán itt ért és ér bennünket a legnagyobb cserearányromlás. 

Ahogy a társasági törvény hosszabb távra előretekintő, stabil társulási feltételeket 
kíván lefektetni, amelyek nem változtathatók meg konjunkturális gazdasági hatások, 
illetve rövid távú költségvetési megfontolások miatt, ugyanúgy szükség lenne a kutatás 
hosszú távú feltételeit rendezni. 

Ezért szükséges, hogy a tudományos munka számára javuló feltételek, bővülő forrá- 
sok szerepeljenek állásfoglalásunkban. S hogy részrehajlás se érjen, továbbá a garancia 
vegye figyelembe az ország teljesítményét, célszerű lenne a kutatások ráfordításait a 

nemzeti jövedelem adott százalékában meghatározni, figyelembe véve a hozzánk hasonló 
fejlettségű országok gyakorlatát. 

En leginkább a magyar nép tehetségében, alkotóképességében bízom. Jól ismertek 
azok a nemzetközi összehasonlító vizsgálatok, amelyek szerint 14-18 éves korig gyerme- 
keink tudása a világ élvonalába tartozik. Ez még akkor is igaz, ha állandóan ostorozzuk 
— szerintem sokszor értelmetlenül — oktatásunk színvonalát, s akkor is, ha az ilyen típusú 
felméréseket mindig kétkedéssel fogadjuk. Ezekből a fiatalokból lesznek azután szak- 
munkásaink, illetve felsőfokú végzettségű szakembereink. Jól képzett szakmunkásaink 
értéke a nemzetközi piacon sem alacsony. Kutatóintézeteink, egyetemeink szakemberei 
- a konjunkturális szakmákban legalábbis — nemzetközi keresettségnek örvendenek. Itt 
a verseny még nem dőlt el! 


SILIGA SÁNDOR, 
Veszprém megye küldötte 


Mottóként egy középkorú barátom gondolatával kell kezdenem: , A mai ifjúság annyi 
felelősséget fog viselni felnőtt korában az akkori ifjúságért és nyugdíjasokért, amekkora 
felelősséget ma visel érte a társadalom." 

Közel másfél évtizede, tinédzserként, ifjúsági parlament levezető elnöke voltam. Sokan 
hittünk abban, hogy a felvetődő kérdésekre válaszokat, a gondokra megoldásokat 
találunk. Azóta is gyakran hallom ugyanazokat a kérdéseket és problémákat, miközben 
- tisztelet a kivételnek — egyre unalmasabbak, fásultabbak lettek az ifjúsági parlamentek 
Is. És ez nemcsak Veszprém megyében van így. 

Nem a fiatalok hibáival találkozunk, hanem azzal a jelzéssel, hogy állandósultak a 
problémák. Nem is generációs, hanem társadalmi gondokkal szembesülünk. Az idő 
múlása nem oldja meg, csak elmélyiti őket. Ezért nem fogadható el az az álláspont, hogy 
majd általában vett össztársadalmi vagy gazdasági feladatok után foglalkozunk az 
IÍjúság ügyeivel. A fiatalnak ma kell éreznie, hogy cselekvési teret és támogatást kap az 
idősebb generációtól, hogy megélhető perspektívái vannak. Sokan ennek a hiányát érzik, 
s rengeteg feszültség halmozódik bennük. Keresem, hogy ezt az energiát hogyan tudjuk 
a gondok megoldása s haladásunk érdekében mozgósítani. 

A világban lezajló új ipari forradalomba a nemzet csak akkor tud bekapcsolódni, ha 
hasznosítja a fiatalok tudását és képességét. Ezzel szemben nálunk ma egy korosztálynak 
alig 10 százaléka szerez diplomát. Megdöbbenést kelt, esetleg gúnyos mosolyt fakaszt, 
ha egy vállalatnál 40 éves lesz a vezérigazgató és 35 éves a párttitkár. 

Talán közhely, ha arról beszélünk, hogy a fiatalok legnagyobb gondja a lakás. Akinek 
azonban nincs, annak nem unalomig ismételt szólam, nem is elvi kérdés, hanem napi 


" gond, kemény, sok mindent meghatározó kérdés. Sokakat tettekre sarkall ma is a lakás 

vagy a jobb lakás igénye. Sokan gyűjtik a pénzt vagy építkeznek. Ezzel szemben egyre 
növekszik s ma már tömegesnek mondható azoknak a száma, akik nem látnak reális 
esélyt a lakáshoz jutásra, kilátástalannak érzik helyzetüket. Közben az állam rengeteget 
költ erre a célra. Vagyis lakásgazdálkodási rendszerünk csődbe jutott. Az alapvető 
változás ígénye általános, s ennek megfogalmazásához hozzájárult a KISZ is. A részle- 
tekben azonban nincs egyetértés. . 

Véleményem szerint sürgető, hogy a bér- és szociálpolitikai reformmal szoros össz- 
hangban alakítsuk ki a lakásgazdálkodás új rendszerét. Erről már sokat beszéltünk? 
Igen, de nem egyeztünk meg! Nem tártuk fel és nem ütköztettük nyiltan az érdekeket, 
S nem is jött létre megegyezés! : 

Ezekben a kérdésekben gyakori konfliktus: egyenlőséget vagy differenciálást? En 

amellett vagyok, hogy az egyenlőség vagy rászorultság elvét érvényesítsük a társadalmi 
minimum szintjéig, efölött pedig a teljesítményelv legyen a meghatározó, egyenlősító 
törekvések ne bénítsák az ösztönzést. Fontosnak tartom, hogy ne valamiféle kívánatos 
társadalmi minimumból induljunk ki, hanem egy reálisan megteremthető szintből. Azért 
mondom ezt, mert az úgymond .jogos igények" jegyében gyakran jutunk el a káros 
egyenlősdihez vagy nem teljesíthető, ezért hitelrontó ígéretekhez. 

Az energiák teljesítményképes meglétét bizonyítja, hogy az életszínvonal megtartásáért 
vagy javításáért a fiatalok többsége többletmunkát vállal. Ebben azonban az a probléma 
is tükröződik, hogy a társadalom ma is túlságosan csak a mennyiséget ismeri el. Sokszor 
annyira, hogy aki sokat dolgozik, annak a teljesítményhiányt is megbocsátjuk. Egy 
fenyegető veszéllyel kell szembenéznünk. A munkalehetőségek szűkülnek, megjelent és 
növekszik a munkanélküliség. Tudom, hogy nem a mi megyénkben a legnagyobb, de az 
a néhány száz fő sem elhanyagolható. Egyre több a pályakezdők elhelyezkedési gondja. 
s már egy - önhibáján kívül - munka nélkül maradó is a közösség, így a KISZ támogatá- 
sára szorul. E téren a helyzet rohamos romlásával kell számolni. Ezért sem fogadható 
el, hogy komolyan felvetődött a nyugdíjkorhatár emelésének gondolata. Csak Veszprém 
megyében legalább 6 ezer fős ifjúsági munkanélküliséget okozna a kilencvenes évek 
elején. 

A fájdalomcsillapító hatású eszközrendszer kiépítése már megkezdődött, de az új és 
hatékony munkahelyek teremtése még várat magára. 


A mai pályakezdők érzik, hogy már nem óvja meg őket mindentől egy társadalmi 
védőburok. Nem remélik, hogy mindent tálcán kapnak. De a rájuk váró küzdelmekre 
nem készültek, nem készülhettek fel eléggé. Átalakításra szorul egész nevelési rendsze- 
rünk, a szocializáció egész folyamata. Lényegét abban látom, hogy olyan viszonyokat 
teremtsünk, amelyben mindenki, már a gyerek is, legyen illetékes saját és környezete 
dolgaiban. Azaz, nem lehet minden eleve vagy tilos vagy kötelező. Tanítsuk meg már 
gyermekeinket is arra, hogy gyakran vannak választási lehetőségek. Azokat felelősséggel 
mérlegelni kell, mert következményei vannak, ha az ember tesz, s annak is, ha elmulaszt 
megtenni valamit. Ezek kezelését, megoldását valóságos helyzetekben, tapasztalatokon 
keresztül kell megtanulni s elkezdeni minél fiatalabban. 

Tapasztalható, hogy gyakori a kiszolgáltatottság érzése, a kiábrándultság, a közöm- 
bösség vagy a csak kritikában megnyilvánuló elégedetlenség a fiatalok között. Ahhoz, 
hogy ez változzon, olyan viszonyokat kell teremtenünk, amelyben minden ember alakító- 
ja tud lenni saját és közösségei sorsának. A demokrácia új minőségére van szükségünk. 
Ennek megteremtése a gyakorlatban lassan halad. Lassabban, mint ahogy szavakban 
megjelenik, s lassabban, mint ahogyan halmozódnak a feszültségek. Nem meglepő, hogy 
a felgyülemlett problémák hatására jelentősen csökken a vezetőkkel, a párttal, a KISZ- 
szel szembeni bizalom. 

Az ifjúság körében pártunk tekintélyének és a bizalomnak a visszaszerzésében fontos 
tényező lehet a KISZ is. Még akkor is, ha az elmúlt időszakban szervezetünk állapota 
romlott, befolyása csökkent. A folyamatot kifejezi taglétszámunk csökkenése is. A tag- 
ság apadása fájdalmas, de hiteles jelzése a társadalmi problémáknak, s persze keményen 
figyelmeztet hibáinkra is. 

A KISZ annyiban lehet a párt ifjúságpolitikájának egyik valóságos fóruma, amennyi- 
ben az ifjúságnak is fóruma érdekeinek megfogalmazásában, érvényesítésében. Szakítani 
kell annak a felfogásnak a maradványaival is, hogy a KISZ egészében nevelő szervezet. 
A KISZ valójában alkalmatlan a fiatalok , megnevelésére", mert tagjainak többsége már 
kialakult személyiség. De az új és új generációkkal politikai szövetség létrehozására 
alkalmas lehet, s kell, hogy legyen. 

Az elmúlt években az érdekközvetítés, a politizálás markánsabban, néha újszerűen 
jelent meg a KISZ irányító testületeinek munkájában. Legaktívabb tagjainknak ez 
lényeges lehetőségeket kínál, s éppen ez a réteg a legfontosabb a párt számára is. 
A politika alakító szerepének erősítésében kezdeményezők akarunk lenni. Nemcsak a 
központban, a szervezetek szintjén is. Környezetemben úgy tapasztalom, hogy ezt egyre 
inkább igénylik az idősebb vezetők is. Elsősorban ott, ahol partnerként kezelik a fiatalo- 
kat. 

A politikai kérdések közvetlenebb felvetése két problémát felerősített, felszínre hozott. 

Az egyik, hogy ezt igazából csak a szervezet legaktívabb tagjai tartják fontosnak, 
meghatározónak - s ez a rész szükségszerűen kisebbség a KISZ-ben. A másik: a szűk 
élcsapattá zsugorodást a közvetett politizálás eszközrendszerének megújításával kerül- 
hetjük el. 

A munka maga is közösségteremtő. Erősíti és anyagilag megalapozza a szabadidős 
kapcsolatokat. Ennek egy kezdeti, de lényeges elemének tartom a szerződéses közösségi 
munkavállalásokat. Veszprém megyében ez a forma gyorsan terjed, s jó néhány vállalat- 
nál a mozgalmi munka megújulásának alapjává vált. A fiatalok nem adományokat 
várnak, hanem értelmes cselekvési lehetőségeket. Készek és képesek az erőfeszítésekre. 
A gondok abból erednek, hogy más, ilyen hatásos közösségteremtő mozgalmaknak nem 
sikerült ez idáig mélyen gyökeret ereszteniük, széles körben meghonosodniuk. 

Az ifjúság erősen és sokféle ismérv szerint tagolt. A sokféle érdek felismerése, megfo- 
galmazása, cselekedeteinkben való érvényesítése egyetlen szervezet keretei között egyre 
nehézkesebb. Ezért szükségesnek érzem a rétegek érdeklődés és program szerinti szerve- 
ződési lehetőségeinek jelentős tágítását, a szerveződés ösztönzését, s ennek hatására 
később akár rétegszervezetek és azok szövetségének létrejöttét. 

Azt, amiről most szóltam, egy fiatal barátom a minap egy mondatba sűrítette: , Sok 
gond van ma a fiatalokkal, a fiataloknak is sok a gondjuk a társadalommal, meg 
önmagukkal is." 

A pártértekezleten olyan politikai munkát alapozunk meg, amely elvezethet a gondok 
közös megoldásához. 


SZABÓ LAJOS, 
Bács- Kiskun megye küldötte 


Bács-Kiskun megyében Kiskunfélegyházán és az Április 4. Gépipari Művekben a pártta- 
gok valamennyien átérezték egyéni és testületi felelősségüket is, amikor a Központi 
Bizottság állásfoglalás-tervezetéről véleményt mondtak. A vélemények sokrétűek voltak, 
de akadtak közöttük szélsőségesek is, olyanok, amelyek felmagasztalták eredményein- 
ket, s egyben lebecsülték a hibákat, vagy éppen a hibákat bűnnek bélyegezve, sürgették 
a személyi konzekvenciák levonását. Mindezek a kritikák azonban főként a nagy politi- 
kával szemben hangzottak el, a már sajnos ismert módon: ami a vállalaton, a városon, 
netán a megyén belül van, az belügy! Az más! Arról most ne beszéljünk! No meg azért 
is, mert felül viszont rendszeresen az alul lévőket szokták elmarasztalni. 

A vélemények többsége azonban reális hangvételt tükrözött, s ezek általában találkoz- 
tak a közvéleménnyel s a széles körben tapasztalható egészséges türelmetlenséggel is. 
Társadalmunk tagjai — párttagok és pártonkívüliek egyaránt — egységesen igénylik a 
. korrekt és objektív helyzetértékelést, a tanulságok levonását, a testületi döntésekkel 
adott egyéni felelősség megállapítását. A párttagság nem érezhet személyes felelősséget 
a helytelen szakmai elemzésekre támaszkodó hibás politikai és gazdasági döntésekért, 
. különösen olyan esetekben, amikor a döntéshozatal előtt véleménynyilvánításra lehető- 

ség sem nyilt. Ráadásul a hibák jelentős része már korábban ismert volt, csak nem 
beszéltünk azokról, bár tudományos műhelyek és nemzetközileg elismert szakemberek 
- akik közül többen itt ülnek a teremben - figyelmeztettek. Intelmeik és javaslataik 
azonban falra hányt borsóként hullottak vissza az intézmények és a pártapparátus 
asztaláról. Sokan úgy vélik, a pártapparátusok a testületek fölé nőttek. S hogy a hibák 
nem oszthatók le mindenkire, mutatja az is, hogy ez a kitétel az állásfoglalás-tervezet 
átdolgozásakor már kimaradt az anyagból. 

A véleményt mondók sokat vitatkoznak arról is, hogy válság van-e vagy sem. Egyértel- 
mű álláspont talán nem alakult ki, ha a szó igazi jelentését vizsgáljuk. De nem tagadható 
a kérdőjel, hogy minek nevezzük azokat a tendenciákat, amelyek társadalmi méretekben 
megfigyelhetők, s hovatovább a szocialista országok sajátosságaként említhetők: 

e terjed a korrupció, az összeköttetés fontossága; 

e megtúrt jelenség a hálapénz és a csúszópénz; 

e jelentős mértékű a társadalmi tulajdon megkárosítása és e tulajdonforma szemléleti 
lebecsülése; 

e általános a fegyelem, a munkamorál lazulása, amiből következik a minőség vissza- 
esése; 

e a második gazdaság az első fölé növekedett, kirívó a láthatatlan jövedelmekből való 
gazdálkodás; 

e csökkennek a teljesítmények, s leértékelődött mind a fizikai, mind a szellemi tudás 
— s lehetne akár vég nélkül folytatni. 

A közelmúlt eredményeit és hiányosságait mérlegelve azonban minden párttagnak - de 
az egész társadalomnak - tudnia kell, hogy mi volt jó, mi volt hibás. Mit őrizzünk meg 
értékként és mit hagyjunk el. Mi az, amire szilárdan építhetünk, s mi az, ami időben és 
térben változó. Társadalmi, gazdasági eszköztárunk továbbfejlesztése, a mindenkori 
viszonyokhoz való alakítása mindnyájunk érdeke. 

A viták végül is a párt életképességét, a kommunista közösségek vitalitását tükrözik. 
Ismét bebizonyosodott, hogy féltjük eredményeinket és van hitünk, tenniakarásunk a 
helyzet javítására. A pártonkivüliek is értelemszerűen a párttól várják a változtatást, az 
ország helyzetének javításához szükséges helyes célok kijelölését és a végrehajtás meg- 
szervezését. De tudomásul kell venni, hogy nem lehet tovább ígéretekkel megőrizni a párt 
vezető szerepét és tekintélyét. 


A párt vezető szerepének értékelése során a hozzászólók sokféle tulajdonságot soroltak 
fel arra a kérdésre, hogy milyen is legyen a párt. Engedjék meg, hogy egy kiskunfélegyhá- 
zi példával, a fogathajtó sportból vett hasonlattal tegyem szemléletessé gondolatomat. 

A pártnak a fogathajtáshoz kellene hasonlítania. Első kritériumként ott ugyanis a 
fogatot irányító hajtó és a húzók közötti egységet, összhangot tekintik. 

A második feltétel: a hajtó határozottan és rugalmasan irányítsa a fogatot az akadá- 
lyok között. Minél kevesebb hibát vétsen, s mindig tudja, hogyan lehet az akadályból 
kijutni, s a pályán továbbhaladni. 

A harmadik mérce: hosszú távra tervezzen és messze lásson. Legyen szívós, küzdő, 
kitartó. A mi pártunk megfelelhet mindhárom feltételnek. 

Az eredményességhez azonban más is kell. Fontos a húzóerő, alapvető a kocsi, az al- 
és felépítmény is, de a legfontosabb, hogy ki, illetve kik vezetik és kormányozzák a 
fogatot. 

A párt irányító szerepe lényeges a reformok megvalósításában. Úgyis móndhatom, 
hogy a politikai innováció sikerétől függ a gazdasági, társadalmi reform sikere is. Az 
innováció — ami megújhodást, újat, jobbat jelent — eredményesség szempontjából mindig 
az érdekviszonyok alakulásának függvénye. Érdek nélkül nincs innováció, de harc, 

ütközés nélkül sincs. Tehát rendkívül lényeges, hogy a haladást, fejlődést hozókat 
felismerjük, hiszen a siker kulcsa a vezetés. 

Az új választási rendszer garanciája lehet a jobb káderpolitika érvényre jutása. A veze- 
tés szinvonalán kívül lényeges elem a struktúra is. Ugyanakkor nem rajzolódik ki 
határozottan a politikai intézményrendszernek, a hatalmi struktúrának és különösen a 
párt belső struktúrájának olyan átalakítási programja, amely garantálná a hatékonyabb 
pártirányítás megteremtését. Korszerűsítése ugyanis nem azonos a pártapparátus létszá- 
mának csökkentésével. 

Az elmúlt időszakban a legtöbb kritikát a párt gazdaságpolitikája kapta. Nemcsak 
azért, mert a világgazdaság átrendeződéseit csak figyelemmel kísérte, de nem követte, 
hanem azért is, mert a magyar gazdaság nagymértékben eladósodott, 10 év alatt három- 
szorosára nőtt a tartozás. A külföldi hitelek nem a szerkezetátalakítást és a konvertibilis 
piacépítést szolgálták. Olyan bizalmi válság alakult ki. amely a mai lehetséges teljesít- 
ményt 15 visszafogja. A gazdaság - vagy hogy a fogat példájánál maradjak — a társadalom 
hajtóereje. Ez a hajtóerő ma nem érzékelhető. A húzd meg, ereszd meg politika nem 
vezetett sikerre. Mert mindig azt húzták, akit engedni kellett volna, s azt engedték 
(támogatták), akit visszafogni lett volna szükséges. Nem azt mondom ezzel, hogy vagy 
csak jobbra, vagy csak balra lehet irányítani a társadalom húzóerejét jelentő gazdaságot. 
Azt főként irányítani, ösztönözni, orientálni kell a fejlődés érdekében. 

A gazdaság képes a saját objektív törvényei szerint fejlődni, ha hagyják. A társadalmi 
célok megvalósítása érdekében a pártnak van szüksége a gazdaságra. Természetesen nem 
vitatom, hogy a jó gazdaságpolitika előnyére válik a gazdaságnak is. De mindaz, ami 
az elmúlt közel tíz évben történt, azt bizonyítja, hogy a kapkodó, rossz gazdaságpolitika 
következtében a gazdaság a politika fölé nőhet, s bizony — mondjuk ki - sok területen 
képes befolyásolni is a politikát. S ha a gazdaság hajtóerő, az iparnak a gazdaság 
motorjáva kellene válnia. De nem az! 

Nincs a gazdaságpolitikának egységes hosszú távú iparpolitikája. A cél- és eszközrend- 
szer nem volt és ma sincs összhangban. A kormány kibontakozási programjának ipari 
szerkezetátalakítási blokkja véleményem szerint nem hajtható végre, legalábbis nem az 
eddigi módon. Koncepcionálisan nem vitatható, de egészében még azok sem hiszik, 
akiknek biztosítaniuk kellene a feltételrendszer megteremtését. Mi folyik ugyanis napja- 
inkban? Talán a piacképesek, fejlődni tudók mozgásterének érdemi bővítése? Nem! 
Változatlanul a rövid távú érdekeket szolgáló pénzügyi politika érvényesítése! Bizonyítja 
ezt a nyereséges export lefölözése, a hiteleken keresztül a fejlesztés visszafogása éppúgy, 
mint az árindex szubjektív kialakítása vagy a központi bérgazdálkodás. 

Nincs rendszerszemléletű átgondolás, s nincs egységes értelmezés a kormányzat részé- 
ről. Nem tudom, miképp lehet a dinamikusan fejlődni tudók segítése vagy csak , békén 
hagyása" nélkül a külső adósság növekedését megállítani, és később csökkenteni. Nem 
tudom, hogyan lehet a kétszámjegyű inflációt visszaszorítani, az életszínvonal-csökke- 
nést mérsékelni. 

Evek óta vita folyik az agrárgazdaság helyzetéről is. Itt is gondok vannak. Indokolt 
a két szektor problémáit adottságaik szerint, egymást erősítve megoldani. Egyúttal azt 
sem hagyhatjuk figyelmen kívül, hogy egyetlen ország sem lett gazdag a világban csak 
az élelmiszer-gazdaságból. Az ipar — ezen belül is a feldolgozó ipar — emelheti ki az ország 
fogatát a nehéz helyzetből. 

Az ipar szerkezetváltására hosszú távú céljaink megvalósítása érdekében feltétlenül 
szükség van. A nemzetközi tapasztalatok is azt mutatják, hogy állami szerepvállalás 
nélkül tényleges struktúraváltás nem hajtható végre. Tehát úgy szerkezetet váltani, hogy 
annak szükségességét hangoztatjuk, mondhatnám kinyilatkoztatjuk, de az ahhoz szüksé- 
ges eszközrendszert nem biztosítjuk, sőt az önállóan is lépni tudók jövedelmét elvonjuk 
- ez mindenki számára világos: nem lehet! 

A gazdaságpolitika alakításában, az eszközrendszer következetes formálásában az 

ipar szerkezetátalakítása kapjon prioritást, és az infláció megállítása kulcsfontosságú 
gazdaságpolitikai, társadalompolitikai cél legyen. 

Jó, hogy felismertük: az értelmiség, benne a tehetséges reálértelmiség, a reformfolya- 
mat vezető rétege. De ne felejtsük el, hogy munkás nélkül, kiváló és alkotóképes szak- 
munkásgárda nélkül a műszaki értelmiség sem érvényesülhet. Nincs okunk örülni, 
siralmas a helyzet. 

A Bács-Kiskun megyei statisztikát emlitem: a keresőképes lakosságnak csak 26 száza- 
léka szakmunkás. A betanított és segédmunkások aránya több, mint 40 százalék. Az 
iparban foglalkoztatott reálértelmiség nem éri el a 4 százalékot sem. Kikkel és hogyan 
gondoljuk az ipar szerkezet-átalakítását? 

S milyen a motiváció? A személyi jövedelemadó következtében veszített vonzerejéből 
a többletmunka. Jelentős termelőkapacitás esik ki, mert a túlóra, a vgmk már nem 
ösztönöz megfelelően. A központi keresetnövekedés nevetségesen alacsony mérteke 
pedig a forrás oldaláról teszi lehetetlenné a főmunkaidős teljesítménynövekmények 
megfizetését. 

Vessünk véget annak a szemléletnek, hogy más forint az, amely főmunkaidőből és 
egészen más, amely a vgmk-ból képződik. Mindkettő vásárlóerőként fellépő pénz! Mind- 
kettőt a vállalat teremti meg. Az ipari munkás, a mérnök, a közgazdász nálunk szeret 
és tud dolgozni. Teljesítménye növekedését azonban tartós és megfelelő ösztönzés nélkül 
ne reméljük. A teljesítmény növelésére, a tudás igazi megbecsülésére most már sürgősen, 
valóságosan szükség van! 


TIHANYI LÁSZLÓ, 
Fejér megye küldötte 


Több vitán vettem részt az előkészületek során: élelmiszeripari vállalat, termelőszövetke- 
zet alapszervezeti, városi és megyei pártbizottsági vitáin. Megerősitettek abban, hogy a 
pártértekezleten és a pártmunka mindennapos gyakorlatában változatlanul fő kérdés a 
gazdaság és társadalom stabilizációs és kibontakozási programja. A gazdaságban tevé- 
kenykedő alapszervezetek azt várják a pártértekezlettől, hogy erősítse meg a gazdaság- 
társadalmi kibontakozás programját. 

Ezt kell hogy szolgálja a pártmunka korszerűsítése, a politikai intézményrendszer 
hangsúlyozottan tartalmi megújulása. Azt várja a tagság, hogy a reform zöld utat 
kapjon, tovább fejlődjön és mindenkit óv attól, hogy rálépjünk a fékre, visszafogjuk a 
lendületet. 

A gazdaság kibontakozásának középpontjában a termelőegység, az állami, szövetke- 
zeti vállalat áll. Az ott dolgozó fizikai, szellemi, egyszerű és bonyolult munkát végző 
munkás, paraszt, szellemi foglalkozású, értelmiségi — vagyis az emberi tényező. Ugy 
érezzük, hogy ez az elem nem kapott megfelelő hangsúlyt, pedig a 10 és fél millió 
állampolgár több mint felének biztosítja a létfeltételét. Ugy, ahogy az állatgondozó és 
az agronómus veszi a hátára a falut, a falusiak majd mindegyikét, a gyalogostól a 
tanácselnökig. 

A tervezet foglalkozik a szociálpolitikával, a hátrányos helyzetűekkel, azokkal, akik 
önhibájukból vagy önhibájukon kívül nem dolgoznak, az eltartottakkal, a pályakezdők- 
kel. Kell ezzel is foglalkozni. De nem szabad a lényegről, a dolgozó emberről elfeled- 
kezni. 

A dolgozó ember a társadalom központi eleme. Problémáit szocialista módon, ember- 
központúan kell megoldani. A foglalkoztatást biztosítani kell, és nem a munkanélküliség 

félremagyarázására intézményeket gyártani: elhelyezkedési támogatást, átképzési támo- 
gatást, korkedvezményes nyugdíj lehetőséget, meghosszabbodott felmondási időt, vállal- 
kozási kamatmentes kölcsönt stb. Meg kel! teremteni az ösztönzés hatékony módszereit. 
Pártértekezletünk nem vállalhatja föl a munkanélküliség meghirdetését, hanem csakis a 
küzdelmet ellene, erősítve a hatékony foglalkoztatás követelményét. 

Ma a dolgozó embertől várjuk és kérjük a legnagyobb áldozatot. Legalább 10 száza- 
lékkal csökken a reálbére, 15 százalékos árnövekedés mellett 0-3 százalék a névleges 
bérnövekmény. Nyugdíjasoknál, eltartottaknál kompenzáltunk, a dolgozóknál nem. 
A szociális feltételeket szinten tartjuk, a munkafeltételek romlását nehéz megállítani. Az 
arányos közteherviselés bevezetett intézménye, a személyi jövedelemadó a nagyobb 
teljesítményt elérő dolgozót sújtja, mert növekvő teljesítmény esetén kisebb rész marad 
a dolgozónál. Ne kössük be a szemünket, vegyük észre a munkát végző ember nehéz 
helyzetét. 

Hol talál megoldást gondjaira? A munkaidőn túli vállalkozásban, amely felőrli erejét, 
idegét és leértékeli a főmunkaidót. 

József Attila mondja: , Az érdek mint a jó gazda igazgat." Valóban, a dolgozó 
munkás-paraszt és szellemi dolgozó érdeke, hogy főmunkaidős teljesítményéért megkap- 
ja az elismerést azon a szinten, amelyet az emberközpontú szocialista társadalom meg 
tud valósítani. Ez a társadalom érdeke is. 

Elengedhetetlen a költségvetés reformja. A tanácsi gazdaságban nagyobb önállóság 
mellett a saját bevételekből kell fedezni a kiadásokat. Az államháztartás kiadásait pedig 
a bevételek szintjére kell visszaállítani, oly módon, hogy a hosszabb távra tervezett és 
stabil bevételek szintjéig szabad csak a kiadásokat megvalósítani. Olyan voluntarista 
módon, mint eddig, nem szabad a költségvetést kezelni. Csökkenteni kell a vállalatoktól 
elvont tételeket és összegeket, azért is, hogy az önállóság végre tényleges legyen, amivel 
élni lehet. A többlet a hatékony hozamot adó területeken kerüljön befektetésre, ne pedig 
elpazarolva és semmi eredményt nem biztosítva a költségvetésben felhasználva. 


Az agrárpolitikáról is kell néhány gondolatot mondanom, annak ellenére, hogy az 
állásfoglalási tervezet erről nem beszél. 

Határozottan és célirányosan át kell gondolni agrárpolitikánkat. Ma jól funkcionál, 
helyén van a háztáji és a mezőgazdasági kistermelés. Közel van a piachoz, emiatt 
várhatók is néhány területen értékesítési gondok, de ezt a kisgazdaságnak el kell bírnia, 
és rugalmasan kell alkalmazkodnia. 

A nagyüzemi gazdálkodás azonban közel sem ilyen problémamentes. Az objektív 
időjárási viszonyokon túl a gazdálkodási feltételek tovább romlottak. Az agrárolló 
tovább nyílt — emelkedő ipari és csökkenő mezőgazdasági ár pl. a napraforgó és a 
cukorrépa esetén. Az ár- és adóreform hatása jelentősen növeli a nehéz helyzetbe kerülő 
tsz-ek számát. Az eddigi 300 helyett 450-500 tsz lesz, amelynél az egyszerű újratermelés 
is gondot okoz. Ez komoly társadalmi feszültséget is okozhat. Megindul a vagyon 
felélése, a termelőkapacitások csökkentésének folyamata. — 

Ebben az évben új gondok merültek fel a mezőgazdaság szövetkezeti mozgalmában. 
Váratlanul bizonytalanná vált a , zöld" hitel, a csőd szele jelentkezett a hitelhiány miatti 
fizetésképtelenségi problémák miatt. A működőképes mozgalmi elvek szenvedtek csor- 
bát. A szabályozórendszer megszüntette a zárszámadást, mert lehetetlenné tette az év 
végi részesedést. A foglalkoztatási kötelezettséget a tsz-törvény módosítása a tagság 
terhére enyhítette, ezáltal is bizonytalanabbá vált a tsz-tagság munkalehetősége. 

Az így felbukkanó ellentmondások olyan helyzetet okozhatnak, amelyet meg kell 
előzni s a politikának időben intézkednie kell — azaz távlatokat számba vevő agrárpoliti- 
kára van szükség. 

Jól tudom, nemcsak a külső feltételek romlása okozza a gondokat a mező 
ban. Sok a bírálható terület a belső, szubjektív feltételekben is. Sokszor kell az ] x 1-gyel 
foglalkozni, mert többen elfelejtették (nemcsak az oktatásban!). Az állattenyésztés, —. 
növénytermelés, de általában a mezőgazdaság tevékenysége hetek alatt visszaeshet, de— 
évek kellenek helyreállításához. 

Az általános megoldás csak a termelőtevékenység jobb anyagi és erkölcsi megbecsülése —. 
lehet. A munkateljesítmény és a kereset jelenleginél jóval magasabb és differenciált 
értékelése. A bérköltség további növelése olyan mértékben, hogy fedezetet teremtsen a 
társadalmi közkiadásokra. Ha ezt bérreformnak nevezzük, akkor ezt kell minél előbb 
megvalósítani. A párttagok és a dokumentumok is ezt szorgalmazzák. 


l j Sádlá Reich Károly: 
; j Tisztelet a szobrásznak 


DOKUMENTUM 


A nemzetközi helyzet és a magyar külpolitika 


Az írásos tájékoztató Szűrös Mátyásnak, az MSZMP KB titkárának 
előterjesztésében került a Központi Bizottság 1988. VI. 23-i ülésére. 


Az utóbbi hónapokban a világpolitika bővelkedett nemzetközi cselekvési lehetőségeinket 
kedvezően befolyásoló, nagy horderejű eseményekben. Indokolt tehát, hogy figyelmün- 
ket a nagyszámú jelenségek közül három kérdéskörre és a belőlük leszűrhető gyakorlati 
tapasztalatokra összpontosítsuk: 
e a belső fejlődésünket alapvetően befolyásoló nemzetközi folyamatok fő irányaira; 
e pártunk májusban megtartott országos értekezletének diplomáciai visSzhanbjára; 
e külpolitikánk időszerű tennivalóira. 


A fő folyamatokat elemezve megállapíthatjuk, hogy folytatódott a nemzetközi légkör 
enyhülése, tovább javultak a kelet-nyugati kapcsolatok. Áttörés ugyan még nem követ- 
kezett be, de a fejlemények azt jelzik, hogy érlelődőben vannak egy kedvező fordulat 
előfeltételei. 

Mindebben meghatározó jelentősége van a szovjet-amerikai viszony javulásának, a 
kapcsolatok érdemi fejlődésének, amit tükröz a két nagyhatalom között rendszeressé vált 
legmagasabb szintű véleménycserék, a csúcstalálkozók gyakorlata is. 

Földrészünk és az egész világ politikai légkörének javításában kiemelkedő fontosságú, 
hogy tavaly decemberben a washingtoni csúcstalálkozón megállapodás jött létre a köze- 
pes és a rövidebb hatótávolságú atomeszközök megsemmisítéséről, s az egyezményt 
mindkét állam törvényhozása ratifikálta. E megállapodás katonai és politikai jelentősége 
elsősorban abban rejlik, hogy a két nagyhatalom ezúttal nem egy fegyverfajta mennyisé- 
gének felső szintjéről, hanem a korszerű atomeszközök két osztályának teljes felszámolá- 
sáról állapodott meg. Ez nemcsak fegyverzetkorlátozási, hanem egyszersmind érdemi 
leszerelési intézkedés is. A nem egyenlő, de arányos csökkentés elvének elfogadása, az 
ellenőrzés kimunkált és részletes mechanizmusa a jövőben - szemléletében és konkrét 
ráákttsatáse egyaránt — mintául szolgálhat további, hasonló megállapodások létrejöt- 
téhez. 

A washingtoni csúcs eredményei nyomán oldott légkörben kerülhetett sor a májusi 
moszkvai csúcstalálkozóra. Ennek jelentősége elsősorban a bizalom további erősödésé- 
ben, a leegyszerűsített ellenségkép fokozatos elhalványításában, az újszerű külpolitikai 
szemléletmód további térhódításában jelölhető meg. 

A nemzetközi viszonyok alakulására várhatóan kedvező hatást gyakorol az is, hogy 
— a csúcstalálkozó eredményeként - jelentős, konkrét megállapodásokban testet öltő 
haladás történt a szovjet-amerikai kétoldalú államközi együttműködés számos területén. 

A moszkvai csúcs nem eredményezett , szenzációs" megállapodásokat, de ez nem Is 
volt célja, feladata. A két vezető tárgyszerű, munkajellegű megbeszéléseket folytatott. 
amelyek során minden lényeges területen közeledtek az álláspontok. Különös jelentősé- 
get tulajdoníthatunk annak, hogy mindkét fél megerősítette a hadászati támadó fegyve- 
rek ötvenszázalékos csökkentésére vonatkozó szerződés megkötése melletti elkötelezett- 
ségét. Kézzelfogható eredményt jelent, hogy a felek kilenc konkrét megállapodásban 
rögzítették együttműködési elképzeléseiket a fegyverzetkorlátozással kapcsolatos fontos 
területeken. 

Jelentős fejlemény, hogy közeledtek az álláspontok a nukleáris fegyverkisérletek kér- 
déskörében is. Szovjet részről gyakorlatilag elfogadták a kísérletek szakaszos csökkenté- 
sének elvét, mig az amerikai fél elismerte az ezzel kapcsolatos megállapodás kidolgozásá- 
nak szükségességét. A találkozón első alkalommal alakult ki egyetértés arról, hogy 
szükség van a vegyi fegyverek általános És teljes betiltására is. Magyar szempontból 
különösen nagy gyakorlati jelentősége lehet annak, hogy a csúcstalálkozók napirendjén 
Moszkvában első ízben szerepeltek az európai haderők és hagyományos fegyverzetek 
csökkentésével összefüggő kérdések. A hagyományos haderők és fegyverzetek leszerelése 
kérdésében a vélemények egyeztetése a Varsói Szerződés és a NATO keretében folytató- 
dik. Az érdemi előrehaladáshoz előreláthatóan szükség lesz a két szövetségi rendszer 
közötti közvetlen tárgyalásokra is. Ez egyszerre növeli a szövetségesek és az európai kis 
és közepes államok - köztük hazánk - felelősségét és egyúttal szerepvállalási lehetősé- 
geit is. 

Ugyancsak kiemelkedő fontosságú, hogy Moszkvában - az eddiginél tárgyszerűbb 
légkörben - rendeztek véleménycserét a humanitárius kérdésekről. Ez elsősorban annak 
köszönhető, hogy az amerikai elnök a szovjetunióbeli demokratizálási folyamat hatására 
a korábbiaknál konstruktívabb felfogást képviselt. Ha a továbbiakban megszilárdul a 
humanitárius kérdések folyamatos, érdemi megvitatásának gyakorlata, az azt eredmé- 
nyezheti, hogy e kérdéskör tárgyalása propagandaeszközből a nemzetközi kapcsolatok 
szerves részévé válik, s — többek között - elősegíthetné a nemzeti-nemzetiségi problémák 
előítéletektől és indulatoktól mentesebb kezelését. 

A két nagyhatalom vezetője Moszkvában a regionális kérdések széles körét tekintette 
át. Ennek során előreléptek a rendezés közös -— az érdekek egyensúlyán alapuló - 
szempontjainak kimunkálásában. 

A moszkvai legfelsőbb szintű találkozó összességében hasznosan járult hozzá a nem- 
zetközi viszonyok egészének további enyhüléséhez, demokratizálásához, és megszilárdi- 
totta a szovjet-amerikai párbeszéd folytatásának alapjait a Reagan utáni időszakra 15. 

Az elmúlt időszakot nagy jelentőségű új fejlemények, számottevő elmozdulások jellem- 
zik a helyi feszültségforrások felszámolásának kérdésében is. A két nagyhatalom együtt- 
működésének esélyeit e téren jelentős mértékben növeli a Szovjetunió bátor s egyszers- 
mind előremutató döntése csapatainak Afganisztánból történő kivonására, mely kétség- 
telenül az elmúlt időszak egyik legnagyobb figyelmet kiváltó nemzetközi politikai esemé- 
nye volt. Az új szovjet vezetés elhatározta, hogy letér arról a kényszerpályáról, amelyet 
az afganisztáni kérdésben hozott korábbi döntés alakított ki. Ennek a lépésnek nem 
csupán gyakorlati, hanem elvi-politikai jelentősége is van. Híven tükrözi a jelen szovjet 
vezetés eltökéltségét, hogy e téren is érvényt szerez az új külpolitikai gondolkodásmód- 
nak, s gyakorlati tettekkel támasztja alá szándékainak komolyságát, szavának hihetősé- 
gét. 

A washingtoni és a moszkvai csúcs, az egyre sokrétűbbé váló európai együttműködés 
eredményei, a kelet-nyugati kapcsolatok egyéb lényeges fejleményei arra engednek 
következtetni, hogy az új szovjet külpolitikai gondolkodás s az arra épülő javaslatok, 
a Varsói Szerződés közös és az egyes szocialista országok egyéni kezdeményezései egyre 
erőteljesebben hatnak a nyugati tőkés országok vezetőire és közvéleményére. Körükben 
is érzékelhetően erősödik a hagyományos beidegződések, a rutinszerű külpolitikai gya- 
korlat felülvizsgálatának igénye. Ez már a szocialista világban kibontakozó reformfolya- 
mat, szemléletváltás és demokratizálás kézzelfogható nemzetközi eredménye. 

" Az enyhültebb nemzetközi légkör növelte a kis és közepes országok érdekérvényesítési 
és kapcsolatépítési lehetőségeit is. Új kezdeményezések, kölcsönös törekvések bontakoz- 
nak ki földrészünk megosztottságának további oldására, a , közös európai otthon" 
kialakítására. A kapcsolatok fejlesztésének általános igényét mutatja a Varsói Szerződés 
és a NATO, a KGST és az Európai Gazdasági Közösség, valamint az egyes szocialista 
országok és az Észak-atlanti Közgyűlés, illetve az Európa Tanács között kibontakozó 
párbeszéd. A közeledést indokolja az Európai Gazdasági Közösség teljes körű 
számára is. Ez a folyamat az egységes belső piac megteremtésével — 1992-től — minden 
bizonnyal új minőségi szakaszába lép. Egyelőre nyitott kérdés, hogy ez Európa gazdasá- 
gi1-technológiai megosztottságának elmélyülését eredményezi-e vagy pedig sikerül közö- 
sen megtalálni azokat az új, hatékony együttműködési formákat, amelyek képesek 
áthidalni a kialakuló új ellentmondásokat. 

A diplomáciai tapasztalatok azt mutatják, hogy Nyugat-Európa legjelentősebb politi- 
kai tényezői részéről nem hiányzik a felismerés és a politikai akarat egy végleges európai 
,szakadás" megakadályozására. Nélkülözhetetlen feltétel azonban az is, hogy a szocialis- 
ta országok képesek legyenek Nyugat-Európa partnereivé válni mind humanitárius, 
mind gazdasági téren. 

A kelet-nyugati — s ezen belül az európai — kapcsolatrendszer meghatározó eleme, 
szabályozó intézménye s egyben újabb lehetőségeket kínáló kerete a helsinki folyamat. 
A nemzetközi politikai feltételek adottak ahhoz, hogy a Bécsben jelenleg zajló harmadik 
utótalálkozó az enyhülés kiemelkedő jelentőségű állomása legyen, hogy új dimenziókat, 
perspektívát nyisson az európai együttműködés számára. A konferencia munkája döntő 
szakaszához érkezett. A részt vevő országok legtöbbje elfogadta a semleges és az el nem 
kötelezett országok csoportja által készített záródokumentum-tervezetet olyan tárgyalási 
alapnak, amelyből kompromisszumos módosításokkal, kiegészítésekkel a záródokumen- 
tum elkészíthető. 

E tervezet katonai területen előirányozza a Stockholmban 1984 januárjában megkez- 
dett, a bizalom- és biztonságerősítő intézkedések kidolgozását célzó tárgyalások folytatá- 
sát. Ennek a mandátuma lényegében kialakult. Fontos előrelépést jelent, hogy a hagyo- 
mányos leszerelés kérdésköre — önálló tárgyalási keretben — az európai biztonsági és 
együttműködési folyamat szerves részévé válik. A bécsi utótalálkozóval párhuzamosan 
folyó konzultációk e témában szintén közel állnak az eredményes befejezéshez. Sikerült 
megállapodni abban, hogy a két szövetségi rendszer közötti tárgyalások célja a hagyomá- 
nyos haderők és fegyverzetek különböző válfajaiban meglévő egyenlőtlenségek felszámo- 
lása, a hagyományos erők jelentős csökkentése. A tárgyalások ugyan a Varsói Szerződés 
és a NATO tagállamai -— az ún. huszonhármak - között folynak, de a helsinki folyamat 
keretében a résztvevők megfelelően figyelembe veszik az európai semleges és el nem 
kötelezett országok érdekeit is, valamint a leszerelési témakör szerves kapcsolódását az 
összeurópai együttműködés egészéhez, vagyis a 35 állam részvételével folyó katonai és 
politikai bizalomerősítő tevékenységhez. A még függőben lévő kérdések lezárása után, 
a bécsi utótalálkozó befejezését követően az európai hagyományos leszereléssel foglalko- 
zó tárgyalások várhatóan még az idén ősszel megkezdődhetnek. 

A tanácskozás viszonylagos kiegyensúlyozottságát jelzi, hogy a bécsi találkozó záró- 

dokumentum-tervezete a korábbinál nagyobb figyelmet szentel az európai gazdasag 
együttműködésnek. Lehetőség látszik arra is, hogy érdemi előrelépés történjen az emben 
jogi, humanitárius témakörben, így az emberek közötti kapcsolatok, az utazások, a 
szabad vallásgyakorlás kérdésében, a kulturális és oktatási együttműködés területein. 
Nemzetközi politikai. de közvetlen magvar szempontból is nagy jelentősége van annak, 
hogy a nemzeti kisebbségi jogok ügye nagy hangsúlyt kapott a bécsi találkozón. Ez 
lehetőséget kínál arra, hogy a záródokumentum ne csupán megerősítse a korábbi kötele- 
zettségeket, hanem a nemzeti kisebbségekkel kapcsolatos ajánlásokat kiterjessze az 
emberek közötti kapcsolatokra, az információcsere területeire is. A mai realitásokat 
tükrözi azonban az is, hogy a nemzetiségek kollektív jogainak elismerése e tárgyalásokon 
nem számithat konszenzusra. 

A záródokumentum véglegesítését ma még több tényező akadályozza. Néhány nyugati 
küldöttség továbbra is ragaszkodik túlzó, főként az emberi jogokra vonatkozó javasla- 
taihoz. Más küldöttségek a záródokumentum-tervezetben olyan lényeges változtatáso- 
kat szorgalmaznak, amelyek megbontanák az érzékeny kompromisszumos egyensúlyt. 
Egyesek a be nem avatkozás elvét túlhangsúlyozva nem hajlandók továbblépni s a 
helsinki záróokmány és a madridi dokumentum ajánlásait figyelembe venni olyan fontos 
kérdésekben, mint a mozgásszabadság, az utazási könnyítések, a vallásgyakorlás, a nem 
kormányzati szervezetek nemzetközi szerepe. Ezen akadályok elhárítása nélkül nem lehet 
megállapodni a záródokumentum egészéről sem. Fennáll tehát annak reális veszélye is, 
hogy megismétlődik a budapesti kulturális fórumon kialakult helyzet, ami a találkozó 
befejezésének elhúzódásához vezethet, veszélybe sodorva az eddigi munka eredményeit, 
illetve a konferencia sikerét. 

A magyar küldöttség továbbra is tevékenyen és felelősségteljesen munkálkodik a 
záródokumentum szövegének mielőbbi véglegesítése érdekében. Ennek során szorosan 
együttműködik más küldöttségekkel a sikeres befejezéshez szükséges kompromisszumok 
kialakításában. 


Jelenleg külpolitikánk legfontosabb feladata, hogy késlekedés nélkül hasznosítsa az 
MSZMP országos értekezletén jóváhagyott döntések kedvező külföldi fogadtatását, 
ébren tartsa az állásfoglalásban megfogalmazott politikai, gazdasági és társadalmi re- 
formtörekvések kiváltotta nemzetközi érdeklődést, s azt belső feladataink eredményes 
végrehajtása érdekében kamatoztassa. 

A pártértekezlet fogadtatása a szocialista országban nem egyöntetű: elsősorban az 
adott ország belpolitikai helyzetének és a szocialista megújulásról vallott álláspontjának 
függvénye. Nagy visszhangot, igen kedvező megítélést váltott ki e tanácskozás a Szovjet- 
unióban, Kínában, Lengyelországban és Jugoszláviában, ahol pártértekezletünk eredmé- 
nyeit elsősorban saját reformtörekvéseikkel összefüggésben értékelték. A kedvező vissz- 
hang azonban korántsem jelent kritikátlanságot. Az erőfeszítéseinkkel leginkább rokon- 
szenvező szocialista országokban kialakított értékelések lényeges vonása a döntéseink 
végrehajtásával kapcsolatos várakozás. Ezek az országok őszintén érdekeltek abban. 
hogy leküzdjük gondjainkat, sikeresen megújítsuk gazdasági és politikai rendszerünket. 
Pártértekezletünk döntéseit ehhez jó kezdetnek tekintik. 

A fejlett tőkés országok kommunista és szocialista, szociáldemokrata pártjai összessé- 
gében elismerően nyilatkoztak a tanácskozásról. Az európai baloldal szempontjából 
olyan kiemelkedő fontosságú változásoknak minősítették az ott elfogadott döntéseket. 
amelyek következetes végrehajtása növeli a szocializmus tekintélyét. 

A józan beállítottságú polgári vezető körök elsősorban azt hangsúlyozták, hogy a 


DOKUMENTUM 29 


megújulási törekvésekkel, mindenekelőtt a politikai reformok elhatározásával Magyar- 
ország ismét , a szocializmus kísérleti laboratóriumává" változott. Úgy látják, hogy a 
magyar politikai elhatározások sikeres megvalósulása támogatást nyújthat a szovjet 
átalakítás folyamatához, a szocialista országokban napirenden levő reformok további 
kibontakozásához. A mértékadó nyugati elemzések rámutatnak azonban arra is, hogy 
a pártértekezlettel és a továbbhaladás személyi feltételeinek megteremtésével Magyaror- 
szág csak az első lépést tette meg ahhoz, hogy az elhatározott programok az ország és 
a nemzet felemelkedéséhez vezessenek. Egyes külföldi értékelésekben — gazdasági teljesít- 
ményünk mutatóit idézve — az aggodalom, a kétség, sőt a kételkedés is hangot kap. 
Összességében megállapíthatjuk, hogy a pártértekezlet eredményei megszilárdították 
Magyarország utóbbi időszakban némileg meggyengült nemzetközi tekintélyét, egyúttal 
fokozták a várakozásokat is teljesítményünk iránt. 

Külpolitikai tevékenységünkben a jövőben is arra kell törekednünk, hogy a pártérte- 
kezleten, illetve a stabilizációs és kibontakozási programban korábban meghatározott 
feladatok megvalósítása érdekében minden területen a legteljesebben kiaknázzuk az 
együttműködési lehetőségeket. Úgy tűnik, hogy a kedvező nemzetközi folyamatok ehhez 
növekvő mozgásteret adnak. 


Szocialista viszonylatban a kapcsolatok sokrétű fejlesztésével változatlanul arra kell 
törekednünk, hogy erősítsük a hazánk fejlődéséhez nélkülözhetetlen szocialista hátteret, 
előmozdítsuk országaink két- és sokoldalú együttműködésének megújítását. Változatla- 
nul szükséges, hogy minél hitelesebb tájékoztatást adjunk helyzetünkről, törekvéseink- 
ről, reformelképzeléseinkről, és minél teljesebben megismerjük partnereink véleményét, 
állásfoglalásait. 

Kapcsolataink eredményes fejlődéséhez hozzájárul, hogy a szocialista együttműködés- 
ben csökkennek a formális elemek, s ha nehezen is, de fokozatosan előtérbe kerül a 
kérdések konkrétabb és érdemibb megvitatása, az érdekek reálisabb összevetése és 
érvényesítése, az őszintébb és kritikusabb hangvétel. Egyre jellemzőbbé válik a kétoldalú 
kapcsolatokat zavaró tényezők nyilt felvetése, az akadályok felszámolásához szükséges 
lépések közös keresése. 

A szocialista országok egymás közötti kapcsolatainak demokratizálódásával termé- 
szetszerűleg bonyolultabbá válik az érdekegyeztetés is. Ezt tovább nehezíti, hogy az 
azonos természetű gondokra az egyes országok eltérő irányokban keresik a megoldást. 
Mindez növeli a sokoldalú szocialista együttműködés szervezeteinek tartalmi és szerveze- 
ti megújítása érdekében kifejtett erőfeszítések jelentőségét, és természetesen egyben 
fokozott türelmet, tapintatot és körültekintést is kíván tőlünk. 

A szövetséges szocialista országok közötti külpolitikai egyeztetés sokoldalú fórumán, 
a Varsói Szerződés Szervezetében egyre erőteljesebben érvényesül az a felfogás, miszerint 
a tagállamok egyetértésére és összehangolt cselekvésére elsődlegesen az alapvető, straté- 
giai jelentőségű kérdésekben van szükség, s ennek alapján jobban ki kell aknázni azokat 
a lehetőségeket, amelyek az egyes tagállamok önállóságából, mozgásterük sajátos lehető- 
ségeinek bővüléséből adódnak. 

A közeljövő kiemelkedő jelentőségű eseménye a Varsói Szerződés Politikai Tanácsko- 
zó Testületének július 15—16-i varsói ülése. A tanácskozáson a tagállamok vezetői 
áttekintik az európai és a nemzetközi helyzetet, véleménycserét folytatnak az európai 
fegyveres erők és hagyományos fegyverzetek csökkentéséről kezdődő tárgyalásokról, 
valamint a bizalom- és biztonságerősítő intézkedésekről tartandó értekezlet második 
szakaszával kapcsolatos tennivalókról. A tanácskozáson szó esik a váratlan európai 

támadásokat megelőző intézkedésekről, valamint az összeurópai együttműködés fejlesz- 
téséről, beleértve a környezetvédelmet is. 

Magyar részről a Politikai Tanácskozó Testület varsói ülésén nyomatékkal hangsú- 
lyozzuk: hazánk az európai stabilitás megszilárdítása és belső építőmunkánk feladatai- 
nak megvalósítása szempontjából egyaránt rendkívül fontosnak tekinti a hagyományos 
erők és fegyverzetek csökkentését. Elsődleges nemzeti érdekeink fűződnek ahhoz, hogy 
Magyarország azon államok közé tartozzon, amelyek az elérendő megállapodás eredmé- 
nyeként elsőként csökkentik a területükön lévő hagyományos haderőket és fegyverzete- 
ket. A jövőben is készek leszünk kezdeményezően, tényleges eredményt ígérő, önálló 
leszerelési és bizalomerősítő javaslatok kidolgozásával hozzájárulni az előrehaladáshoz. 

Hazánk változatlanul nagy jelentőséget tulajdonít a szocialista nemzetközi gazdasági 
együttműködés gyökeres átalakításának. E törekvés vezérelt bennünket a KGST-tagor- 
szágok testvérpártjai gazdaságpolitikai kérdésekkel foglalkozó KB-titkárainak júniusi 
budapesti tanácskozásán is. Ezúttal is hangot adtunk annak a határozott meggyőződé- 
sünknek, hogy az együttműködés, a szocialista nemzetközi munkamegosztás fejlesztése 
nem valósítható meg a régi módszerekkel. Elkerülhetetlen a gazdasági kapcsolatok 
mélyreható átalakítása, az együttműködési mechanizmus gyökeres korszerűsítése, az 
áru- és pénzviszonyok mind kiterjedtebb alkalmazása, a vállalatok és intézetek, az eladók 
és a vevők közvetlen és folyamatos kapcsolatainak kialakítása. Távlatosan csak ez teszi 
lehetővé az előrelépést az áruk, a szolgáltatások, az alapvető termelési tényezők szabad 
áramlásához, a szocialista közös piac kialakítása irányában. Enélkül elképzelhetetlen a 
világ élvonalához való felzárkózás, a KGST-tagországok ma még csekély világgazdasági 
súlyának érdemi növelése. 

A budapesti K B-titkári tanácskozás azt is pontosan tükrözte, hogy a KGST korszerű- 
sítésének irányát és módjait illetően eltérőek a vélemények és lassú a gyakorlati előrehala- 
dás. A szocialista országokban kibontakozó reformfolyamatokra építve azonban mégis 
látszik lehetőség a továbblépésre. Nemzeti érdekeink és a közösség érdekei egyaránt azt 
követelik meg, hogy a kétoldalú tárgyalásokon és a többoldalú fórumokon még erőtelje- 
sebben szorgalmazzuk azokat a változtatásokat, amelyekkel a tagországoknak legalább 
szűkebb köre egyetért. 

Az országos pártértekezlet állásfoglalásának megvalósítása szempontjából különös 
fontosságot tulajdonítunk annak, hogy a magyar-szovjet kétoldalú kapcsolatok eredmé- 
nyesen fejlődnek. Ezt támasztotta alá — többek között -— Gromiko és Rizskov elvtárs 
magyarországi látogatása. A pártértekezletet követően az MSZMP és az SZKP gondol- 
kodásában és cselekvésében még teljesebb az összhang. Ma mélyebben érdekeltek va- 
gyunk egymás sikereiben, mint az elmúlt években bármikor. Nagy jelentősége van annak, 
hogy a szovjet átalakítás kedvező feltételeket teremt a magyarországi megújuláshoz, s 
a magyar társadalom mélyreható reformokat sürgető erői, a párttagság széles körei 
ösztönzést merítenek a szovjet változásokból. Szovjet barátaink viszont a magyar pártér- 
tekezlet döntéseiben látnak támogatást saját erőfeszítéseikhez. 

Nem problémamentes, de alapvetően kedvezőnek minősíthető fejlemények tapasztal- 
hatók több más szocialista országhoz fűződő kapcsolatainkban is. Sajnos nem mondható 
el eza magyar-román viszony alakulásáról. Hazánk közvéleménye az elmúlt időszakban 
is megkülönböztetett figyelemmel követte a romániai belső helyzet, különösen a nemzeti- 
ségi politika, valamint Magyarország és Románia viszonyának alakulását. 

Kapcsolataink fontos eseménye volt, hogy a Román Kommunista Párt Központ 
Bizottsága 1988. május 9-én levelet intézett a Magyar Szocialista Munkáspárt Központ 
Bizottságához. Román részről a levélben a korábbról ismert állásfoglalás közlésére 
szorítkoztak. Kapcsolataink alakulásáért ismételten a magyar félre próbálták hárítani 
a felelősséget, és megismételték ismert, ám megalapozatlan vádaskodásaikat. Levelükben 
azt állítják, hogy Magyarországon elferdítve mutatják be Románia eredményeit, a 
román párt nemzetiségi politikáját, melyet szerintük valamennyi állampolgár jogegyen- 

lőségének megvalósulása jellemez. Kezdeményezik, hogy mindenekelőtt a gazdasági 
kapcsolatok áttekintése céljából találkozzék a két párt főtitkára. A korábbi kétoldalú 
kapcsolataink valamennyi területét felölelő, építő jellegű, konkrét magyar javaslatokra 
a levél nem tartalmaz utalást. 

Az MSZMP KB nevében júniusban válaszoltunk a román levélre. Ebben hangsúlyoz- 
tuk, hogy pártunk erőfeszítései ellenére a kapcsolatalakítás lehetőségei sajnálatos módon 
szükülnek, halmozódnak a nehézségek. A kedvezőtlen jelenségekre a KB-titkárok elmúlt 
hat találkozóján felhívtuk a figyelmet, és az 1977-es debreceni-nagyváradi megállapodás 
szellemében több konkrét javaslatot tettünk. Sajnálatos, hogy ezeket román részről még 
tárgyalási alapnak sem fogadják el, együttműködési készséget kizárólag gazdasági téren 
mutatnak. 

Hangsúlyoztuk, hogy a Román Szocialista Köztársaságban élő magyarok igényeinek 
kielégítése Románia ügye és felelőssége; de a magyar nemzetiség általános helyzetének, 
egyéni és kollektív jogainak alakulása, aktív részvételének lehetősége a hazánkkal folyta- 
tott kulturális együttműködésben, rokoni kapcsolataik akadálytalan ápolása számunkra 
változatlanul fontos kérdés. Elvi alapokon nyugvó erőfeszítéseinket a jövőben is határo- 
zottan folytatni kívánjuk. Ezek teljes mértékben megfelelnek a magyar-román barátsági, 
együttműködési és kölcsönös segítségnyújtási szerződésnek, és összhangban vannak a 
helsinki záróokmány ajánlásaival. A Román Kommunista Párt a gondok érdemi, építő 
jellegű megvitatásában és megoldásában konstruktív partnerként számíthat az MSZMP- 
re. 

A román megkeresést elfogadva javasoltuk, hogy mielőbb kerüljön sor a két párt 
központi bizottsága külügyi titkárának megbeszélésére, amelyen áttekintenék a legutób- 
bi, 1987. júniusi találkozón rögzített javaslatokat, a magyar-román viszony valameny- 
nyi összetevőjét. E tárgyalások eredményessége, a közösen kidolgozott, építő jellegű 
intézkedések gyakorlati megvalósítása megfelelő alapot teremthet a kormányfők, majd 
az MSZMP és az RKP főtitkára találkozójának előkészítéséhez. Magyar részről a 
legfelső szintű találkozás bejelentése őszinte szándékú elvi megfontolásokból történt; 
konkrét időpontról egyelőre nincs szó. A látogatás létrejötte természetesen sokban függ 
a román politikai gyakorlat alakulásától és az előkészítő munka eredményességétől. 


Átfogó társadalmi-gazdasági korszerűsítési programunk sikeres megvalósítása érdeké- 
ben az eddigieknél hatékonyabban és célirányosabban kívánunk nyitni a fejlett tőkés 
országok, mindenekelőtt Nyugat-Európa egyes országai, országcsoportjai felé. E tekin- 
tetben is építhetünk arra, hogy Európa eltérő társadalmi rendszerű országai között 
Magyarország gazdasági, politikai, katonai, kulturális, humanitárius, emberi jogi és más 
téren fontos, sajátos szerepet játszhat. 

A mai követelményeknek, az új realitásoknak megfelelő, a kölcsönös érdekeket figye- 
lembe vevő gyakorlati együttműködési formákat nyugati részről is keresik. A kapcsola- 
tok bővítésére irányuló készség növekedésében nemcsak a gazdasági, a kereskedelmi 
érdekeltség játszik szerepet, hanem a magyarországi politikai gyakorlat elismerése, a 
fejlődés távlatai iránti bizalom is. Alapvetően ez határozta meg a kis európai semleges 
tőkés országokkal, továbbá az NSZK -val, a brit, valamint az amerikai vezető politiku- 
sokkal folytatott megbeszélések légkörét. 

Fontos új fejlemény, hogy az elmúlt időszakban a magyar diplomácia jelentős lépése- 
ket tett a nyugat-európai integrációs szervezetekkel való kapcsolatok fejlesztése érdeké- 
ben. Megtörtént a hivatalos kapcsolatfelvétel a Strassbourgban székelő Európa Tanács- 
csal, és Budapestre látogatott az Észak-atlanti Közgyűlés Kelet-európai Albizottságának 
küldöttsége. 

A magyar gazdaságpolitikának, jogalkotásnak, belső szabályozásnak, külgazdaságnak 

és külpolitikának az elkövetkezendő időszakban minden szempontból kiemelt figyelmet 
kell fordítania arra. hogy hazánk felkészüljön az 1992 utáni, az egységes nyugat-európai 
belső piac megteremtésével létrejövő minőségileg új helyzetre. Az alkalmazkodásnak 
csak első lépése lehet az EGK-val kötendő kétoldalú kereskedelmi és gazdasági együtt- 
működési megállapodás mielőbbi aláírása. Lehetőségeink jobb feltárását követően a 
külpolitikai kapcsolatok mellett fokozottan törekednünk kell a külgazdasági, a műszaki- 
tudományos és a kulturális együttműködés gazdagítására, a gazdasági diplomácia még 
hatékonyabb intézményrendszerének kialakítására és külpolitikánkhoz való viszonyá- 
nak tisztázására. 

A stabilizációs és kibontakozási program végrehajtása szükségessé teszi az egyre 
differenciáltabb fejlődő világgal kapcsolatos politikánk folyamatos újragondolását, az 
abban rejlő kölcsönös lehetőségek hasznosítását. Nem nyugodhatunk bele abba, hogy 
hazánk és a fejlődő országok kölcsönösen előnyös együttműködése az utóbbi időszakban 
— néhány kivételtől eltekintve — stagnált, esetenként visszafejlődött. 

A gazdasági együttműködés politikai feltételeit javíthatja az eddigieknél aktívabb 
diplomáciai tevékenységünk és hozzájárulásunk a feszültséggócok politikai eszközökkel 
történő megszüntetéséhez. Kedvező hatást váltott ki határozott állásfoglalásunk az el 
nem kötelezett országok mozgalma, a ..delhi hatok". a ..77-ek csoportja" pozitív kezde- 
ményezései mellett, cselekvő részvételünk a mezőgazdasági exportőr államok egy részét 
tömörítő , cairnsi csoport" munkájában. 

E törekvések jegyében az elmúlt időszakban a hagyományos célokat szolgáló látogatá- 
sok mellett olyan találkozókra is sor került, amelyek a kapcsolatok körének bővitését 
eredményezték. Erre utal többek között az indiai elnök és a thaiföldi miniszterelnök 
közelmúltban hazánkban tett látogatása, ezt igazolják a velük folytatott eredményes 
tárgyalások. 


Az MSZMP országos értekezletén elfogadott állásfoglalás valóra váltásában a magyar 
külpolitika is felelős, cselekvő szerepet vállal. Nemzetközi tevékenységünk csak akkor 
felelhet meg a megnövekedett követelményeknek, ha a világban zajló változások mélyre- 
ható, tudományos elemzése alapján céltudatosan határozzuk meg a fő cselekvési irányo- 
kat, és folyamatosan gazdagítjuk a külpolitika eszköztárát. Ebben - belső viszonyaink- 
kal összhangban - kiemelkedő jelentősége van nemzetközi tevékenységünk demokratizá- 
lásának, a társadalmi és tömegszervezetek, a különböző intézmények és egyesületek 
felelősségteljes szerepvállalásának. E sokrétű aktivitás elvi irányainak kijelölése és össze- 
hangolása változatlanul a Magyar Szocialista Munkáspárt Központi Bizottságának 
feladata. 


Kurucz D. István: Ösfák 

Exportstruktúránk a nyolcvanas években 


Az elmúlt egy-két évben mindazok a dokumentumok, amelyek az ország gazdasági 
helyzetét elemezték és az 1985-től bekövetkezett kedvezőtlen tendenciaváltás okait, 
összetevőit kutatták, szükségképpen eljutottak az exporthoz, és annak strukturális hátte- 
réhez mint az egyik olyan tényezőhöz, amely a nyolcvanas években a tendenciatörést 
meghatározta. Nyilvánvaló azonban, hogy az évtized közepén bekövetkezett változások 
okozat jellegűek; a gyökerek mélyebben fekszenek. Ahhoz, hogy a magyar gazdaságot 
újra stabil alapokra lehessen helyezni, szükséges lenne azoknak az okoknak a mélyebb 
feltárása, amelyek a hetvenes évek végétől (az MSZMP KB 1978. decemberi, ún. pálya- 
módosítási határozatától kezdve), majd az 1982-es likviditási problémákat követő, igen 
rövid, alig kétéves javulási periódus után ismét negatív irányba vitték a gazdaságot. 

Ma már mindnyájan tudjuk, hogy az 1983—-84. évi eredmények nem a gazdaság tartós 
átalakulásán alapultak, ezért kell szembenéznünk ma ugyanazokkal vagy talán még 
súlyosabb problémákkal, mint ezt megelőzően. Jóllehet a gazdaság , nyitottságáról", a 
nyitottság optimális mértékéről, az exportorientácó és az importhelyettesítés kérdéseiről 
a külpiac és a belső piac összefüggéséről, fejlődésünkben játszott szerepéről meglehetősen 
eltérnek a nézetek, s ezek komoly szakmai viták tárgyát jelentik, abban a legtöbb 
közgazdász egyetért, hogy a gazdaság stabilitása Magyarországon ma elsődlegesen az 
export növelését teszi szükségessé, s a külső és belső egyensúly javításának döntő tényező- 
je a gazdaságos teljesítménynövelés — amint ezt a Minisztertanács 1987. szeptember 17-én 
elfogadott munkaprogramja is rögzíti. Az export növelése feltételezi a külpiaci verseny- 
képességet, amelynek egyik meghatározó eleme a külpiaci igényhez a mainál lényegesen 
jobban alkalmazkodó termelési és technológiai szerkezet. Az export szerkezete természe- 
tesen nem választható el a hazai piacra irányuló termelés struktúrájától, sőt sok ágazat, 
tevékenység tekintetében a belső piac meghatározó szerepet játszik. Ám a külpiac sem 
egységes. A struktúra szempontjából legalább két exportpiacot kell megkülönböztetni: 
a konvertibilis devizában folytatott kereskedelmünk piacát és az ún. rubelelszámolású 
piacot. Konvertibilis elszámolású exportunkon belül pedig mindenekelőtt a fejlett tőkés 
országok piacára kell figyelmet fordítanunk, mert a külgazdasági egyensúly és a verseny- 
képesség alakulása szempontjából ez a meghatározó jelentőségű. 

A struktúra-átalakítás szükségességének hangsúlyozása sem új keletű a magyar gya- 
korlatban: több mint 10 esztendő óta gyakran fogalmazták meg ezt a követelményt 
különböző politikai és állami határozatok. Az MSZMP Központi Bizottságának 1977. 
október 20-i határozata — amely , struktúrapolitikai határozat"-ként vonult be a köztu- 
datba — óta a kérdés nem kerül le a napirendről. A hangsúly esetenként eltolódott, de 
valójában e két követelmény egyidejű érvényesítésének igényét fogalmazták meg a 
mindenkori éves és középtávú tervek is — a gyakorlati megvalósításban azonban legpfel- 
jebb részleges eredményeket tudunk felmutatni. 

Az 1978. decemberi MSZMP K B- (ún. pályamódosítási) határozat alapvető prioritás- 


34 NYITRAI FERENCNÉ 


ként az eladósodási folyamat csökkentését s eszközként a nem rubelelszámolású kiviteli 
többlet biztosítását jelölte meg. 1984-re valóban sikerült 35 milliárd forint értékű kiviteli 
többletet elérni ebben a viszonylatban, éspedig úgy, hogy az exportált termékek volume- 
ne 1981 és 1984 közt 30 százalékkal, az importált termékeké pedig alig valamivel nőtt, 
miközben a cserearányok minden évben romlottak. Ez utóbbi egyúttal azt is jelzi, hogy 
az exportstruktúra nem változott a megfelelő irányban és mértékben. A kiviteli többlet 
is jelentős mértékben átmeneti eszközökre támaszkodott: a belföldi fehasználás korláto- 
zására és az importrestrikcióra. 

Ilyen körülmények között 1985-ben és 1986-ban szükségképpen folytatódott a külke- 
reskedelmi mérleg egyenlegének romlása. Bár 1985-ben a külkereskedelmi mérleg egyen- 
lege még aktív volt, a belső felhasználás és a rendelkezésre álló források közötti különb- 
ség még a kamatterheket sem fedezte. Ezért, hogy a , jó adós" szerepében megmaradjunk, 
további hitelekre volt szükség. 1986-ban a külkereskedelmi mérleg is passzív volt, s 
1987-ben a tervezett aktívummal szemben jelentős passzívum alakult ki, ez azonban az 
előző évinél kisebb mértékű volt. Azaz, a , pályamódosítási" határozat alapvető célkitű- 
zésével szemben az eladósodás folyamata nem hogy nem mérséklődött, de az ország 
hitelállománya tovább növekedett, mégpedig jelentékeny mértékben. A hitelállomány 
összetétele azonban kedvezőbbé vált, kisebb szerepet játszottak benne a rövid s nagyob- 
bat a közép- és hosszú távú hitelek. Adósságszolgálati rátánk tovább nőtt, mégpedig 
olyan mértékben, hogy ez a stabilizációs időszakban hatalmas terhet ró a gazdaságra. 

Az elmúlt évek külgazdasági folyamatait, jellemzőit áttekintve nem hagyhatjuk szó 
nélkül, hogy a nyolcvanas évek első felében a szocialista szabaddevizás forgalom jelentős 
aktívumképző szerepet játszott, másrészt azt, hogy a fejlődő országok viszonylatában 
folytatott kereskedelem visszaesésében szintén közrejátszottak sajátos tényezők. 

Cserearányaink 1985-ben és 1986-ban tovább romlottak. 1986-ban a nem rubelelszá- 
molású cseréarány-veszteség 7 százalékos volt. Az 1987. év kedvezőbb képet mutat: 
lényegében nem volt cserearányromlás, azaz cserearányaink az 1986. évi kedvezőtlen 
szinten állapodtak meg, míg rubelviszonylatban cserearányaink 1987-ben már javultak. 

Az exportban a nyolcvanas évek során mindvégig s 1986-1987-re még inkább növekvő 
nyomás mutatkozott a vállalatok, szövetkezetek részéről a rubelviszonylatú export 
fokozására. E relációban ugyanis volt megfelelő rendelésállomány, a termékstruktúra 
megfelelt a vevők igényeinek, volt piaca a magyar gazdaság termelésének. Eltekintve 
attól, hogy az okok mennyire tekinthetők tartósnak vagy átmenetinek, tény, hogy 
ben beszerezhető termékek iránti felhasználói igény sem nőtt a gazdálkodók részéről 
olyan mértékben, mint amilyenben exportjukat fokozni akarták. Így rubelviszonylatban 
fokozatosan aktívvá vált a külkereskedelmi mérleg, ami azt jelenti, hogy hitelezői pozi- 
cióba kerültünk. Ez — gazdasági helyzetünk ismeretében -— nem kívánatos helyzet. Az 
exportstruktúra szempontjából a rubel piacok bizonyos fokig konzerváló hatású szerepet 
is játszottak, játszanak, bár a minőségi, korszerűségi igények ma már egyre növekszenek 
ebben a relációban is. 

Az elemzések azt mutatják, hogy pusztán a gazdasági szabályozás változtatása nem 
elégséges ahhoz, hogy a kívánatos irányba terelje a termelés és az export — elsősorban 
a nem rubel irányú export - szerkezetének alakulását. Márcsak azért sem, mert a 
szabályozás nem volt elég következetes, még mindig viszonylag sok volt az évközi 
beavatkozás, kevéssé áttekinthető a támogatások és elvonások rendszere. A közvetlen 
exportérdekeltség ösztönzésére kidolgoztak és működtettek ugyan jó néhány figyelemre 
méltó megoldást, pl. a pályázati rendszert, azonban az exportérdekeltség jelentősen 
változott az évek során, sőt év közben is. Sok esetben a vállalatok , kivárási" politikája 
meghozta gyümölcsét, ha ugyan , gyümölcsnek" tekinthetjük azt, hogy az export kontin- 
gentálás fékjein engedve végül 15 minden év végén módjuk volt rubelért exportálni még 
az államközi megállapodásokon túlmenően is. 

Miközben a nyolcvanas évek közepétől nálunk ilyen kedvezőtlen folyamatok zajlottak 
le, érdemes megnézni azt is, hogy mi történt a világban. 


iparosítás és külkereskedelem a világban 


A Világbank 1987-ről összeállított jelentése! az iparosodott és a fejlődő országok példá- 
ján egyaránt vizsgálja, hogy a külkereskedelem milyen mértékben hat az iparosításra s 
a különböző nagyságú és piacú gazdaságok sikeres, hatékony működésére. 

A jelentés 41 ország gazdaságának tapasztalatait elemezve arra a következtetésre jut, 
hogy az exportorientált gazdaságok általában kedvezőbb eredményt értek el, mint az 
erősen belső piacra orientáltak. Ez egyfelől gyorsabban növekvő termelésükben, értéke- 
sítésükben mutatkozott meg, másfelől folyamatosabb iparosításuk eredményeiben. Ez 
a megállapítás nemcsak a nagy, széles belső piaccal rendelkező országokra igaz, hanem 
a kisebb méretűekre is. 

Az iparosítás jellemzői szempontjából a 41 fejlődő országot négy csoportra osztották: 
az erősen exportorientált, a mértéktartóan exportorientált, a mértéktartóan belső piacra 
orientált és az erősen belső piacra orientált országokra. Ezeknek fejlődését vizsgálja a 
jelentés az 1963 és 1973 közötti, viszonylag zökkenőmentes periódusban, majd az 1973 
és 1985 közötti, két világgazdasági válsággal terhes időszakban. Az erősen exportorien- 
tált országokban a feldolgozó ipar reálnövekedése mindkét időszakban lényegesen gyor- 
sabb volt, mint a belső piacra orientált országokban. Az exportorientált stratégia azzal 
az előnnyel járt, hogy a rendelkezésre álló eszközöket lényegesen hatékonyabban hasz- 
nálták ki. Az átlagosnál kompetitívebbnek tekinthető környezetben a vállalatok na- 
gyobb ösztönzést kaptak arra, hogy növeljék termelékenységüket, elsősorban technoló- 
giai innováción keresztül. Az új technológiát is gyümölcsözőbben használták fel az 
exportorientált fejlesztési stratégiában. 

A Világbank jelentése — számos példával illusztrálva — azt a következtetést vonja le, 
hogy a gyors gazdasági növekedés és a hatékony iparosítás általában exportorientált 
kereskedelempolitikával összekötve jelentkezik. Nem elhanyagolható azonban az import- 
helyettesítés szerepe, bár ennek általános sikerét a Világbank jelentése megkérdőjelezi. 
Az exportorientált fejlesztéshez a kereskedelem jelentős mértékű liberalizálása is hozzá- 
tartozik. A kereskedelem liberalizálása pedig — számos ország példája mutatja - általá- 
ban a makrogazdaság stabilizációjával kezdődik (a jelentés Portugália, Görögország, 
Spanyolország, Chile, Törökország példáját említi). A kereskedelem liberalizálása termé- 
szetesen az országok helyzetétől, adottságaitól függően különböző reformok bevezetését 
teszi szükségessé. Ezek rendszerint a belső gazdaságra is kedvezően hatnak. 

E vázlatos ismertetés nem arra hivatott, hogy itt és most feszítő sajátos problémáinkra 
általános receptül szolgáljon. Az exportorientáció követelménye és tartalma nem tértől 
és időtől független; a jól értelmezett exportorientáció nem jelentheti az export bármi áron 
való növelését, hanem csak a hatékony export prioritását. Tudjuk, hogy a külgazdasági 
egyensúly követelményeinek szorításában ma az export hatékonyságában súlyos enged- — 
ményeket teszünk, aminek árát mindnyájan fizetjük. Ez nem mond ellent az exportorien- 
tációju törekvésnek, de arra int, hogy ezt az ellentmondást mielőbb feloldjuk, mégpedig 
úgy, hogy az exporthatékonyság követelményeit az exportorientáció során következete- 
sebben érvényesítsük. A Világbank jelentése ismertetésének mindössze az volt a célja, 
hogy az olvasó figyelmét ráirányítsuk: a piacgazdálkodású országokban sem idegenek 
azok a feladatok, amelyekkel most, a gazdaság stabilizálásának időszakában a magyar 
döntéshozóknak kell megküzdeniük. Arra is szeretnénk felhívni a figyelmet, hogy a 
fejlődéshez szükséges tartósan stabil bázist csupán megfelelően összehangolt termelési 
és külkereskedelmi politika eredményezhet. 


1 World Development Report, 1987. Oxford University Press, 1987. június 

Az exportorientáció gyakorlata alapvetően szükségessé teszi a szektorális alkalmazko- 
dás kialakítását és folytonos alkalmazását. Erről a témakörről jelent meg ugyancsak az 
elmúlt évben Paul Streeten tanulmánya?, amely elsősorban arra a kérdésre ad választ, 
hogy milyen tényezők alapján kell a gazdaságnak alkalmazkodnia, s hogy ennek az 
alkalmazkodásnak ki viseli a terheit, és ki az előnyeit. A strukturális alkalmazkodás 
igényével kapcsolatban a szerző azt a példát hozza, amikor külső változások miatt vagy 
éppen világpiaci sokk hatására kell egy ország gazdaságának hozzáigazodnia a külső 
környezet követelményeihez. Gyakran a fizetési mérleg hiánya ébreszti rá erre az egyes 
országokat. Az ország gazdaságának stabilizálása is felvethet ilyen igényt. (A mi esetünk- 
ben mindkét körülmény fennáll.) A strukturális alkalmazkodásnak - mint Streeten emliti 
— a növekvő rugalmasság az első és legfontosabb követelménye. Ez a rugalmasság értel- 
mezhető a termékek piacon való megjelenésére vagy a termelési tényezőkre vagy mindkét 
elem összehangolására. 

A strukturális alkalmazkodási készség és a technikai haladás összefüggéseivel számos 
más jelentés, tanulmány is foglalkozott, köztük az Európai Gazdasági Bizottság 1987. 
évi jelentése és az Európai Gazdasági Közösség jó néhány elemzése. Mindezek egybe- 
hangzóan jelezték, hogy sikeres exportorientáció strukturális alkalmazkodás nélkül kö- 
zéptávon is elképzelhetetlen, nemhogy hosszabb távon. 


A magyar exportstruktúra néhány jellemzője a nyolcvanas években 


A magyar export makroszerkezetét alapvetően két típusú mutatószám alapján elemez- 
hetjük: egyfelől relációk szerint, ez általában a rubel- és a nem rubelelszámolású viszony- 
latot jelenti; másfelől fontosabb árufőcsoportok szerint, amelyek összevontan 4 kategó- 
riába sorolhatók. Ezek egyrészt anyagok, félkész termékek, alkatrészek; másrészt gépek. 
szállítóeszközök, egyéb beruházási javak; harmadrészt fogyasztási iparcikkek; végül 
negyedrészt élelmiszeripari anyagok, élő állatok és élelmiszerek. Természetesen e két 
csoportosítás mellett az export összetételét rendszeresen vizsgáljuk kicsit részletesebben 
élelmiszeripari anyagok, élő állatok, élelmiszerek csoportját pedig mezőgazdasági és 
élelmiszeripari termékekre bontva. A relációnkénti és a termékcsoportonkénti vizsgálat 
kombinált alkalmazása ad valós képet a nyolcvanas évek fejlődési trendjének alakulásá- 
ról. 

A relációk szerinti külkereskedelmet a nyolcvanas években az a meghatározó tenden- 
cia jellemezte, hogy az éves tervekben rögzített szándékoktól eltérően a rubelexport 
csaknem minden évben gyorsabban nőtt, mint a nem rubelexport. Ez a tendencia 
érvényesült a folyó áron elszámolt értékekben s még inkább az árváltozások hatását 
kiszűrő volumenindexekben. Összességében a rubelexport volumene 1987-ben 37,2 száza- 
lékkal haladta meg az 1980-as színvonalat, míg a nem rubelexport ugyanezen időszak 
alatt 22,8 százalékkal növekedett. A nem rubelviszonylatú áruforgalom korántsem csak 
. a fejlett tőkés vagy a fejlődő országokba irányult; ilyen elszámolású exportunk volt és 
van - bár csökkenő mértékben - szocialista országokkal is. (1980 és 1987 között a nem 
rubelelszámolású kivitelnek elég jelentős részét, évenként mintegy negyedét tette ki a 
szocialista országokba irányuló termékek konvertibilis valutában elszámolt értéke.) 

A nyolcvanas évek elején - a jelentős aktívum reményében - nagy figyelmet fordítot- 
tunk a fejlődő országokkal folytatott külkereskedelemre. Az volt a kormány törekvése. 
hogy jobban építsünk a fizetőképes fejlődő országok, köztük az olajtermelő országok 
piacára, s emellett bővítsük kapcsolatunkat a dél-amerikai és a távol-keleti országokkal 
is. Valójában a fejlődő országok vonatkozásában 1982 óta egyes években visszaesett a 


2 Paul Streeten: Structural Adjustment: A Survery of the Issues and Options. Worid Development Volume 15. 
Number 12., 1987. december 

nem rubelelszámolású aktívum. Ennek főként az volt az oka, hogy egyfelől azok a 
fejlődő országok, amelyek piacára termékeink eljutottak, hozzánk hasonlóan hitel-adós- 
ság problémával küszködtek, másfelől jó néhány ország labilis politikai és gazdasági 
egyensulya nem tette lehetővé azt, hogy beruházásaikat a korábban megkezdett magas 
szinten folytassák. Ezek az országok a világpiac ingadozásaira igen gyorsan reagáltak, 
tartós piaci kapcsolatokat — az egyes térségekben keletkező és hosszan tartó politikai, 
söt háborús konfliktussá érlelődő eseménynek miatt - nem lehetett kiépíteni velük. 

A szocialista országokkal konvertibilis devizában elszámolt kereskedelem az évek 
többségében kiegyenlített jellegű volt; ezek az országok - érthető módon - arra töreked- 
nek, hogy a nem rubelelszámolású forgalmat a lehetőségekhez mérten azonos szinten 
tartsák, árut áruért adva, vagy ahol lehet, áttereljék azt rubelforgalomra. 

A jövőre nézve meghatározó jelentőségű tehát a fejlett tőkés viszonylatú export. 
A tapasztalat -— 1980-tól napjainkig — azt mutatja, hogy ebben a viszonylatban csak 
lassan tudtuk fokozni eladásaink volumenét, éspedig 1980 és 1986 között mindössze 17,9 
százalékkal, majd 1987-re újabb 11 százalékkal. 

Jelenleg a nem rubel elszámolású exportunknak évről évre több mint a fele irányul 
fejlett tőkés országokba. Ezen belül a nyolcvanas évek során a magasabb feldolgozottsá- 
g! fokú ipari termékek, köztük a gépek, szállítóeszközök, fogyasztási iparcikkek export- 
jának aránya csökkent. Az energiahordozók exportjának volumenét azonban 1980 és 
1987 között több mint kétszeresére növeltük, s így arányuk is emelkedett a kivitelben. 
Lényegesen kisebb mértékben, de nőtt az anyagok, félkész termékek, alkatrészek, vala- 
mint az élelmiszerek fejlett tőkés országokba irányuló kivitelének volumene is (az előb- 
bieké mintegy 37 százalékkal, az utóbbiaké közel 25 százalékkal). Minden törekvésünk 
ellenére csökkent, mégpedig számottevően, a fejlett tőkés országokba exportált gépek, 
szállítóeszközök és egyéb beruházási cikkek volumene; 7 év alatt közel 4 százalékkal. 

A két fő elszámolási viszonylatban exportált termékek arányösszetételét, exportunk 
makrostruktúráját tekintve a következő főbb megállapításokat tehetjük. 

A nem rubelelszámolású forgalomban viszonylag nagy és 1982 óta növekvő hányadot 
képviselnek az anyagok, félkész termékek, alkatrészek. Ezek aránya a hetvenes évek 
végén 35,7-38,6 százalék volt, majd átmeneti csökkenés után 1987-ben elérte a 40,2 
százalékot. Nem ilyen egyértelműen alakult ezen a csoporton belül az összetétel. A nyers- 
és alapanyagok aránya hasonló ívet írt le, mint a kategória együttesen (legalacsonyabb 
hányada a kivitelben 1982-ben volt 6,8 százalékos értékkel, a legmagasabb 1987-ben 10,7 
százalékkal.) A félkész termékek aránya ebben a relációban kisebb mértékben változott, 
a nyolcvanas évek közepe óta a nem rubelelszámolású kivitel egynegyede körül stabilizá- 
lódott. Bár nem ilyen jelentős az exportált alkatrészek volumene és aránya, ezek hányada 
1985 óta számottevően nőtt, s a korábbi 2,1—2,5 százalékról a nem rubelelszámolású 
exportforgalom 3,8 százalékra emelkedett. 

Elgondolkodtató jelenség - ennek elemzésére még visszatérünk —, hogy struktúrapoli- 
tikai szándékainktól merőben eltérően a gépek, szállítóeszközök és egyéb beruházási 
javak exportja a nem rubelelszámolású külkereskedelemben lényegében nem növekedett, 
hanem a nyolcvanas években 11-14 százalék között hullámzott. Gépexportunknak csak 
kis hányada állta a versenyt a konvertibilis elszámolású piacokon, s amikor a nyolcvanas 
évek során a velünk versenyző országokra a műszaki megújulás volt a jellemző, ezekkel 
a termékeinkkel még korábban megszerzett piacainkat sem tudtuk megtartani. 

A fogyasztási iparcikkek exportjának aránya állandóan változott, nem alakult ki 
egyértelmű tendencia. Érdemlegesen csökkent viszont a mezőgazdasági termékek, élőál- 
latok hányada a nem rubelelszámolású exportforgalomból. Ezek legnagyobb értéke 
1981-ben az összes nem rubelelszámolású kivitel 13,6 százalékát tette ki, 1987-ben — az 
időközben bekövetkezett drasztikus áresések után — már csak 8,9 százalékot. A csökke- 
nésben szerepet játszott az is, hogy a nyolcvanas évek elején még számottevő mértékben 

exportáltunk szocialista országokba is tőkés devizáért mezőgazdasági és élelmiszeripari 
termékeket; ezek aránya 1986-1987-re már jócskán mérséklődött. 

A rubelelszámolású forgalom összetétele más képet mutat. A kivitelben a gépek, 
szállítóeszközök és más beruházási javak aránya igen magas: 1980-ban és 1987-ben 
egyaránt e forgalom 46-47 százalékát adták. Viszonylag magas és ugyancsak stabil 
arányt képviselnek a fogyasztási iparcikkek, 16,7-16,9 százalék közötti értékkel. Ennél 
valamivel kisebb, de szintén stabil az élelmiszeripari anyagok, élő állatok, élelmiszerek 
aránya 14 százalékkal. Azaz rubelelszámolású kivitelünkben lényegesen kisebb szerepet 
játszanak az anyagok, félkész termékek és alkatrészek; ezek együttesen 15 e forgalomnak 
. csak 22,5 százalékát teszik ki, és elenyésző mértékben vesznek részt e forgalomban az 
energiahordozók. 

A viszonylag stabil termékcsoportonkénti összetétel mellett is eléggé eltérő volt a 
kivitel és a behozatal egyenlege. Az áruforgalom egészen 1984-ig passzívummal zárult 
évről évre, majd aktívumra váltott át, és ez 1987-re érzékelhetően növekedett. A kiviteli 
többlet elsősorban a gépek, szállítóeszközök és más beruházási javak áruforgalmi egyen- 
legének javulásából adódott. Ennek az a fő eleme, hogy effajta importunk csökkent, 
minthogy a hazai igények és a szocialista országok gépkinálata az utóbbi években egyre 
kevésbé találkoznak (amiben persze szerepet játszhat elégtelen piaci munkánk 15). Ezzel 
szemben a kivitelben 1986-ig némi hullámzással kísért stabilizálódás volt tapasztalható, 
1987-ben pedig növekedés. Az aktív egyenleghez jelentősen hozzájárult az élelmiszeripari 
anyagok, élőállatok és élelmiszerek áruforgalma; itt hagyományosan jelentős a kiviteli 
többletünk, nem kis mértékben a hazai mezőgazdaság adottságaira támaszkodó állam- 
közi megállapodásokból következően. E termékcsoporton belül főként nyers hússal, 
vágott baromfival, gabonával és almával, tehát kevéssé feldolgozott mezőgazdasági 
termékekkel, élelmiszeripari anyagokkal veszünk részt, és csak kisebb mértékben expor- 
tálunk feldolgozott élelmiszereket. A fogyasztási iparcikkek forgalmában is aktívumunk 
van a nyolcvanas évek óta, ennek tendenciája növekvő, bár az utóbbi években itt is 
tapasztalható hullámzás. 

A rubelelszámolású külkereskedelemben cserearányaink a nyolcvanas évek első felé- 
ben még számottevően romlottak, de az 1986. évi változatlanság után 1987-től jelentősen 
javulnak. A cserearány-javulás pozitív tényét talán szükségtelen is hangsúlyozni; az új 
helyzet - az adott relációba irányuló forgalom összetett és sok szempontból sajátos 
problémái miatt, de fejlődésünk szempontjából is — újbóli elmélyült szakmai-gazdasági 
átgondolást és stratégiai értékű megközelítést kíván. 

Az export erősen makroközelítésű szerkezetvizsgálata tehát még mindig azt a megálla- 
pitást támasztja alá, amit már a nyolcvanas évek elején többen is megfogalmaztunk: a 
nem rubelirányú exportunk inkább egy fejlődő ország képét mutatja, míg rubelexportunk 
inkább egy fejlett ország arányait jelzi. Az államközi szerződésekkel alátámasztott külke- 
reskedelemben ugyanis jobban sikerül közepes minőségű és szinvonalú termékekkel részt 
venni, minthogy az árucserében is zömmel hasonló jellegű termékeket kapunk, ebben a 
relációban gépeink inkább találnak piacra. A magasabb minőségi igényű, kényesebb 
piacokon már egyre kevésbé tudunk a mai struktúrával érdemlegesen előbbre jutni, söt 
ezeken a piacokon a jelenlegi exportkényszer szorításában vannak érzékelhető vesztesé- 
geink Is. 

Némi magyarázatot adhat a fenti megállapításra az, hogy az ipari termékek korszerű- 
ségének alakulása az elmúlt években korántsem volt kedvező. S bár e tekintetben 
mutatkozik némi eltérés a kétfajta elszámolású export között, az eltérés azonban nem 
szignifikáns. Az összes értékesítésben az új termékek részaránya 1980-ban mindössze 2.6 
százalék volt, 1986-ban 2,5 százalék, azaz ez az amúgy is alacsony arány valamelyest még 
csökkent is. Ha figyelembe vesszük a korszerűsített és más módosítással gyártott termé- 
kek részarányát is, valamivel kedvezőbb a kép: ezek együttes aránya, az új termékekét 
is figyelembe véve, 1980-ban az összes értékesítés 7,9 százalékát, 1986-ban pedig 64 

százalékát érte el. Az új, a korszerűsített és egyéb módosítással gyártott termékek 
együttes aránya az összes exportban 1980-ban 11 százalékos volt, ami 1986-ra 8.8 
százalékra csökkent. Ez az aránycsökkenés jelzi, hogy deklarált szándékaink ellenére az 
iparban az elmúlt hat évben korántsem következett be megújulás, sőt sok szempontból 
romlott a helyzet. Ez gyakorlati tevékenységünk súlyos kritikája. 

A rubelelszámolású exportban a korszerűbb, a módosított és az új termékek együttes 
részaránya 11,9 százalék volt 1980-ban, hat évvel később pedig 9,5 százalék. A nem 
rubelexportban még kedvezőtlenebb a helyzet: itt az új és korszerűsített gyártmányok 
részaránya az összes nem rubelexportból 1980-ban 10,5 százalék, 1986-ban csupán 7,3 
százalék volt. 

Más megközelítésben is hasonló képet kaphatunk, ha például a legfeljebb három év 
óta gyártott termékek részarányát vizsgáljuk az összes exportból (ez az arány 1980 óta 
nem nőtt, sőt valamelyest csökkent), vagy az ipari termékek átlagos életkorát vesszük 
szemügyre. Ez az exportra került termékek esetében 1986-ban átlagosan 14,4 év volt, a 
rubelelszámolású exportban 13,4, a nem rubelelszámolású exportban 16,6 év. Ez utóbbi 
azzal függ össze, hogy lényegesen több hagyományos cikket exportálunk nem rubelirány- 
ba, s ezeknél a megújulás igénye is kisebb, mint a technikai fejlődést hordozó gépiparban 
vagy a divathatásoknak inkább kitett könnyűipari ágazatokban. Ez, jóllehet reális 
magyarázat és makacs tény, korántsem vigasztaló azonban, hiszen az, hogy ilyen korú 
termékeket exportálunk, sajnos tükröződik az alacsony exportárakban is. 

Mi: is jellemezte tehát a nyolcvanas évek során a nem rubelelszámolású gépkivitelün- 
ket? Kétségtelen, hogy éppen a gépipari termékekkel legnehezebb versenyre kelni a tőkés 
piacokon, hiszen a két világpiaci árrobbanást követően éppen itt igen gyors volt a 
strukturális és technikai megújulás. Emellett újabb versenytársak jelentek meg a távol- 
keleti országok köréből, élesedett is a verseny, s erre a magyar gépipar termelői részben 
kevéssé voltak felkészülve, másrészt a restrikciós irányvétel és intézkedések, valamint a 
valójában a kitermelő-energetikai területek fejlesztését preferáló gazdaságpolitika is csak 
viszonylag szűk mozgásteret teremtettek a kívánatos fejlődéshez. 

Gépexportunk közel felét az NSZK-ban és az Egyesült Allamokban értékesítettük, a 
fejlődő országok közül a forgalomnak több mint a fele Irakba, Líibiába, Nigériába 
irányult. Erős koncentrációt mutat a kivitel a termékek fajtái szerint is. (A nyolcvanas 
évek közepén a nem rubelelszámolású gépkivitel mintegy 30 százalékát gépek és gépi 
berendezések, további 25 százalékát közlekedési eszközök, 20 százalékát híradás- és 
vákuumtechnikai termékek adták. Ezeken a nagy összevont termékcsoportokon belül is 
erős volt a koncentráció, az eladás a termékfőcsoportokon belül néhány cikkfajtára 
összpontosult.) Ez egyúttal azt is jelentette, hogy a magyar exportőr erősen kiszolgálta- 
tott volt az átvevőnek, hiszen ha a termékek összevont nagy hányada csupán néhány 
országba irányul, akkor ezeknek a piaca határozza meg azt, hogy egyáltalán képesek 
vagyunk-e szinten tartani, sőt esetleg növelni termékeink eladását. Ezért is törekednek 
külföldön az exportőrök nagyobb mértékű diverzifikáltságra. Vannak olyan termékeink, 
ahol a diverzifikáltság jól és hatékonyan érvényesült, ilyen pl. a gördülőcsapágyak és az 
izzólámpák nem rubelexportja; ezek kivitele a nyolcvanas évek közepén 30, illetve 
csaknem 80 országba irányult, zömében fejlett tőkés országokba. 

Megindultak és erősödtek a nyolcvanas években a kooperációs kapcsolatok egyes 
fejlett tőkés országokkal, ám az export nagy része még nem komplett berendezés volt, 
hanem zömében alkatrészből és részegységexportból állt. A nem rubelelszámolású gépki- 
vitel mintegy 11-14 százalékát alkatrészek, tehát éppen nem a legmagasabb feldolgozott- 
sági szintű termékek adták. 

A nyolcvanas évek eleje óta érzékelhető az a törekvés, hogy kulcsrakész gyárakat, 
komplett berendezéseket exportáljunk főként fejlődő, ezek között is a fizetőképes fejlődő 
országokba. Az elmúlt évtized közepéig sikerült is e téren előbbre jutni, a gépek és gépi 
berendezések kivitelének mintegy 20 százaléka, a műszeripari termékek kivitelének pedig 

közel 37 százaléka volt komplett berendezés. Ezeknek egy része azonban olyan fejlődő 
országokba irányult, amelyek a nyolcvanas évek során maguk is fizetési problémával, 
igen nagy hitelállománnyal küszködtek. 

A magyar termelő vállalatok közül a jelentős gépexportálók főleg a nagy volumenű 
és évről évre megújítható rubelexportra törekedtek. 1981 óta a rubelelszámolású gépkivi- 
tel számottevően növekedett, míg a nem rubelelszámolású gépexport volumenében érzé- 
kelhető volt a hullámzás. Ez alól a hullámzás alól az egyetlen kivétel a híradás- és 
vákuumtechnikai termékek exportja, amely jóformán töretlenül emelkedett; volumene 
azonban a nagyobb termékcsoportokhoz képest viszonylag kicsiny maradt. A hiradás- 
és vákuumtechnikai termékcsoporton belül a már említett izzólámpa kedvező és diverzi- 
fikált exportja mellett nagy szerepet játszanak a vezeték nélküli hírközlő készülékek. Az 
izzólámpák és ezek a fajta eszközök együttesen mintegy kétharmadát adták a hiradaás- 
és vákuumtechnikai termékek nem rubelexportjának. Növekvő szerepük van e termék- 
csoporton belül a tv-vevőkészülékeknek, különösen a kínai piacon való megjelenéssel. 

A műszeripari termékek közül a komplett kórházberendezéseknek és komplett labora- 
tóriumi berendezéseknek van jelentős piacuk, különösen a fejlődő országokban. A fejlett 
országokba az orvosi kézi eszközöket sikerült nagyobb volumenben exportálni, s az 
utóbbi időben az orvosi röntgenberendezések jelentősége is nőtt az ilyen irányú export- 
ban. Nem rubelelszámolású gépexportunkban csak csekély mértékben vesznek részt 
elektronikát tartalmazó gépek és berendezések. A világszerte tapasztalható gyors elekt- 
ronizálási folyamathoz késve próbáltak csatlakozni a magyar gépipari vállalatok. Elekt- 
ronizált termékeik zöme a tőkés piacokon nem versenyképes, az elektronikát tartalmazó 
gépek és berendezések exportjának mindössze 15 százalékát tudtuk nem rubelelszámo- 
lásban értékesíteni, 85 százalékuk KGST-országokban realizálódott. Gyáraink ma még 
az igen szigorú minőségi követelményeket sem tudják teljesíteni, és áraikban sem ver- 
senyképesek. 

A nem rubelirányú gépexportot akadályozó tényezők között fontos szerepet játszott, 
hogy a gépiparban a beruházási forráshiány miatt sem következett — nem következhetett 
-— be a szükséges technikai-technológiai megújulás. Mint ismeretes, ennek alapvető oka 
az volt, hogy a rendelkezésre álló beruházásokban aránytalanul magas volt a bányászat 
és energetika, valamint az alapanyaggyártás részesedése még ebben az évtizedben is, bár 
legfontosabb határozataink és dokumentumaink a feldolgozó ipari fejlesztés szükségessé- 
gét, preferálását hangsúlyozták. A rendelkezésre álló beruházások átfutási ideje is hosszú 
volt, és így nálunk a versenytársakénál később jelentek meg a megfelelő konstrukciójú 
gépek és berendezések. Természetes, hogy ezen általános megállapítások alól van néhány 
kivétel, s hogy éppen azokon a területeken, ahol tradícióink is jobbak (lásd: hiradás- és 
vákuumtechnika), sok termékkel képesek voltunk és vagyunk eséllyel részt venni a 
piacokért vívott küzdelemben. A mai helyzetbe azonban nem lehet, nem szabad belenyu- 
godni, hiszen stabilizáció és gazdasági megújulás nem képzelhető el versenyképes, fejlett 
gépipar nélkül. 

Nemzetközi versenyképességünket rontják azok a minőségi hibák, amelyek exportált 
termékeinknél jelentkeznek. A statisztikai adatok korántsem fejezik ki azokat a károkat, 
amelyeket a hibásan, hiányosan szállított termékek okoznak az ország megítélésében. 
Nemcsak arról van szó, hogy az áralkuban kedvezőtlen pozícióba kerülünk - bár ez sem 
elhanyagolható szempont -, vagy ki kell javítanunk a hibákat, pótolnunk a hiányosságo- 
kat, hanem arról, hogy piacot vesztünk, nem tudunk tartósan bennmaradni egy export- 
piacon, és nem kapunk szállításainkhoz megfelelő pénzügyi forrásokat a nemzetközi 
szervezetektől. j 

A nyolcvanas években exportált termékeink minőségi színvonala stagnált, éspedig nem 
túl magas szinten. Az exportnak, különösen a nem rubelirányú exportnak nagyobb 
hányada kommersz minőségű áru, amelyet ennek megfelelően fizetnek meg. Exportált 
termékeinknek mintegy 30-40 százaléka éri el a nemzetközi színvonalat, s ezen a terüle- 

ten érdemleges változás a nyolcvanas években nem következett be. Bár a reklamációk 
nemn adnak teljes körű információt a minőségről, figyelemre méltó, hogy a nem rubelel- 
számolású exportban 1980 és 1985 között mintegy háromszorosára nőtt a minőségi hibák 
miatt visszaszállított áruk mennyisége. Tényleges veszteségeink — a továbbgyűrűző hatá- 
sok miatt - lényegesen nagyobbak. A hibák túlnyomó többsége gyártástechnológiai, 
emberi, munkafegyelmi lazasággal kapcsolatos. További jelentős hibaforrás származott 
a hiányos csomagolásból, szállításból, tárolásból. (Azoknál a termékeknél, ahol viszony- 
lag nagy a nem megfelelő minőségben szállított áruk hányada, az átvevő tőkés cégek igen 
alacsony árakat diktálnak. Több olyan gépipari termékünk van, amelyet a vezető cégek 
katalógusárainak kétharmadáért, legfeljebb 80 százalékáért sikerül csak eladnunk, mert 
a minőségi hiányosságok miatt vagy az áthárított javítási költségek következtében 
kénytelenek vagyunk árengedményeket adni.) 

Exportstruktúránk kedvező irányú átalakításában megfelelő s valószínűleg növekvő 
szerepet kaphatnak a nemzetközi termelési kooperációk. A nemzetközi kooperációs 
kapcsolatok alapján történő összértékesítés a nyolcvanas évek elején számottevően nőtt; 
1985-ben 46 százalékkal több volt, mint 1982-ben, s 1986-ban is újabb 5 százalékos volt 
az emelkedés. Különösen jelentősen, 1982 és 1986 között 60 százalékkal, bővült a tőkés 
országok cégeivel kiépített termelési együttműködés alapján gyártott termékek értékesíi- 
tése. (Bár a kooperációban gyártott ipari termékek nagyobb hányada, "mintegy 59-65 
jelentős, 28—36 százalék körül ingadozik.) A tőkés cégekkel kötött megállapodásokban 
ennél lényegesen nagyobb, mintegy 67-75 százalék körüli a konvertibilis export részará- 
nya, s ebben szerepe van annak, hogy általában tőkeerős, a minőségi feltételekre jobban 
odafigyelő vállalatokkal sikerült e kooperációkat létrehozni. A nemzetközi kooperációk 
másik eredménye az, hogy az exportgazdaságosság is lényegesen kedvezőbb ezeknél a 
gyártásoknál, mint a termékcsoport egészében. Ez összefügg azzal, hogy nagyobb a 
fejlett technikát hordozó termékek részaránya. E kooperációk segítették az ipari termé- 
kek szerkezetváltozását s versenyképességük növelését. 

Mindez azonban csak kezdeti eredménynek tekinthető -— e téren még további lehetősé- 
geink vannak. A műszaki-technikai haladás adaptálásának igen jó formái a fejlett 
technikával rendelkező cégekkel való kooperációk, és ezek kibontakoztatásának ma már 
szervezeti, irányítási, jogi oldalról nincsenek akadályai. Sőt, a kormányzatnak szándéka 
a működő tőke minél szélesebb körű hasznosítása az országban, abban a reményben, 
hogy ennek hatása az exportstruktúrára gyümölcsöző lesz. 


$§ 8 


Mindent egybevetve, a nyolcvanas évek magyar exportjának szerkezetvizsgálata arra 
utal, hogy exportképességünk a magyar gazdaság s elsősorban a magyar ipar alacsony 
szintű versenyképességét jelzi. Ezt hosszabb távon csakis úgy tudjuk növelni, ha elhatá- 
rozott szándékoknak megfelelően az átlagosnál gyorsabban és hatékonyabban fejleszt- 
jük a feldolgozó ipart. 

A különböző piacokon való megjelenés differenciált piaci magatartást kíván. Van 
azonban néhány közös vonás, bármely piacon is jelenjünk meg: a minőség, a megbízható- 
ság, a szállítási készség megfelelő szintje. Még a viszonylag telített piacokon is, mint 
amilyen az Európai Gazdasági Közösség országainak piaca, teret tudunk nyerni megbíz- 
ható minőségű termékekkel, jó piaci munkával, a marketing tevékenység fokozásával. 

Az exportstruktúrában kiemelkedően fontos a gépipar szerepe, s gépipari termékeink " 
megújítása nemcsak a termékekre, hanem a ráfordítási technológiákra is vonatkozik. Ez 
differenciált tevékenységet tesz szükségessé; elsősorban azokra a termékcsoportokra kell 
koncentrálni a rendelkezésre álló és előteremthető erőforrásokat, amelyeket tartósan, 
megbízhatóan tudjuk szállítani partnereinknek. Szükséges az is, hogy az exportstruktú- 

rát továbbfejlesszük, hogy az export jelenlegi túlzott mértékű koncentrálását oldjuk, 5 
ne csak néhány termékkel jelenjünk meg diverzifikáltan a különböző országok piacain, 
hanem gépipari termékeink nagyobb hányadával. 

Nem lehet eléggé hangsúlyozni, hogy korszerű exportstruktúra nem alakulhat ki 
megfelelő hazai háttéripari tevékenység s ugyancsak megbízható hazai referencia nélkül. 
Mindkét tekintetben sok a tennivalónk - ezeket a kormány stabilizációs programja is 
hangsúlyos elemnek tekinti. Végül és nem utolsósorban megfelelő szabályozás és export- 
ösztönzés mellett az is elengedhetetlen, hogy kialakítsuk azt a hazai környezetet, amely 


csakis és kizárólag a minőségi munkát ismeri el, azt viszont elismeri, szpedigi az átlagos 
nál lényegesen jobban. 


Péreli Zsuzsa: Házaspár 


SZABÓ KATALIN: 


Gépezet vagy élőlény? 


A piacfogalom reális megközelítéséről 


A közgazdaságtudományt nálunk - és ebben nem különbözünk más országoktól -— 
számtalan skizma osztja meg, rendezi szekértáborokba, s ezek mögé sáncolódva szak- 
mánk képviselői már alig-alig értik egymást. A matematikus közgazdász hieroglifái 
semmit sem mondanak a verbális közgazdásznak, a verbális kifejtést alkalmazó kollégák 
lekezelően , szoft"-nak nevezett elbeszélésére nem figyel a matematikus. A neoklasszikus 
fogalomrendszert alkalmazó kutatóknak költői jelbeszéd a marxista gazdaságfilozófia 
nyelve, míg ez utóbbi képviselői üres formalizmusként vetik fel az előbbiek okfejtéseit. 

Van azonban egyvalami, amiben sok, különböző iskolához tartozó magyar közgaz- 
dász hasonló nézeten van: gazdaságunknak a jelenleginél jobban a piac felé kell fordul- 
nia, égető gondjaink megoldásában nem tudunk előre lépni a piaci viszonyok fejlesztése 
nélkül. Ám a polémia újrakezdődik, mihelyt egy másik kérdés tolakodik előtérbe: milyen 
piacot kívánjunk, s melyik az a jelző és ösztönzőrendszer, amelynek megerősítésén, illetve 
kifejlesztésén kell munkálkodnunk? 

Sokakban még ma is egy hagyományos piackép él. Eszerint a piac egyszerű probléma- 
megoldó gépezet, amelynek fogaskerekei mindig és mindenütt ugyanarra a ritmusra 
forognak. Ugyanazon közgazdasági Arkhimédész-törvény szabályozza a fehérrépa pia- 
cát, mint a munkaerőét. Az árak felfelé kúszása és esése hozza egyensúlyba a keresletet 
és kínálatot, amelynek képviselői utólagosan reagálnak az árak jelzéseire. Reakcióik is 
egyértelműek: az áremelkedés többlettermelésre ösztönzi a termelőket, a keresletet pedig 
visszaszorítja, s így végül is az árak csiszolják egymáshoz a két , nagyságot". 

Ha egy ilyen hagyományos piacképpel a fejünkben próbáljuk megközelíteni a kibonta- 
kozóban lévő szocialista piacot, szükségképpen csalódottsággal és értetlenséggel kell 
nyugtáznunk a valós fejleményeket. Kénytelenek leszünk megtapasztalni, hogy azon 
területek legtöbbjén is, ahol elvileg az árversenynek élesnek kellene mutatkoznia - 
minthogy több száz, sőt több ezer eladó kínálja szolgálatait vagy termékeit —, az árak 
mozdulatlanok, vagy ha mozdulnak is, csak felfelé kúsznak, csökkenésük pedig egyene- 
sen kivételszámba megy. A magántaxi díjtételeire ez éppúgy igaz, mint hosszabb távon 
a zöldségárakra, de a nagyobb vállalatokkal jellemezhető piacon sem más a helyzet. 
A nyomott építési piac sem váltotta ki például az építési árak meredek zuhanását. 
A vendéglátóipar nagyvállalatai sem áraik megnyirbálásával próbálják visszahódítani a 
vendégsereget, és sorolhatnánk még a példákat tovább. 


A piac mindig más és sosem lesz a régi 
Az áraknak e rendellenes viselkedését sokan csak a hiánygazdaságok általános légköré- 


nek tudják be, s ha majd - mondják - a gazdaságnak nemcsak egy-egy elszigetelt 
szektorában, hanem a gazdaság egészében sikerül visszaszorítani a hiányjelenségeket, az 

árak jelző-szabályozó szerepe ismét a régi lesz. Ez azonban biztosan nincs így. A bőség 
zavarával küzdő fejlett nyugati piacokon is inkább kivételnek, sem mint szabálynak 
számítanak az ingadozó-fiuktuáló, különösen pedig a zuhanó árak. Kivételes esetekben 
persze előfordul, hogy az árak meredeken zuhannak. Ez történt például a légitársaságok 
vagy a számítógépek piacán a legutóbbi időben. A piacok elemzésével foglalkozó nyugati 
szakirodalom azonban , piaci sokként" tartja számon ezeket, s távolról sem tekinti 
természetes jelenségnek őket. 

A tények tehát sehol sem igazolják, hogy a 20. század vége felé reális lenne egy olvan 
piackép, amely óraműként vagy közlekedőedényként modellezi a piac működését. A piac 
,kicselezi" konzervatív gondolkodásunkat, és sokkal bonyolultabbnak, változéko- 
nyabbnak, szeszélyesebbnek bizonyul a valóságban, mint azt hinni szeretnénk. 

Teljesen helytelen lenne azonban mindebből a piac csödjére vagy gyenge hatékonysá- 
gára következtetni. Nem a piac fog igazodni a mi poros tankönyvekből származó 
elképzeléseinkhez (helyesebb itt előítéletet mondani), nekünk kell igazodnunk a valósá- 
gos piaci helyzetekhez. A , másként", nem hagyományosan, sőt urambocsá" a szereplok 
megegyezéseivel, kooperatív alapon működő piac is piac, és — mint azt a legfejlettebb 
piacgazdaságok tapasztalatai egyértelműen:-bizonyítják - megfelel mindazoknak a köve- 
telményeknek, amelyeket a piaccal szemben támasztani szokás: ösztönzi a termelőket új. 
jobb termékek előállítására, a kínálatot keresletorientálttá, , vevőbaráttá" alakítja, erősi- 
ti a termelési tényezőkkel való takarékoskodást, a pénzpiacot megtakarításra és a megta- 
karított pénzek minél jövedelmezőbb befektetésére serkenti stb. 

A piac — tökéletlenségei ellenére is — hatásosan kényszeríti a vállalatokat arra, hogy 
megszabaduljanak a veszteséges üzletágaktól, tevékenységektől, soha nem lankadó haj- 
tóereje az újítás motorjának, és még sorolhatnánk tovább a piac ismert - és általunk 15 
óhajtott — kedvező hatásait. Az úgynevezett monopolpiac (vagy helyesebb inkább oligo- 
polista piaci struktúráról beszélni) nagyjából-egészében kielégíti a hatékonyan működő 
piac kritériumait. Az IBM például, amely hosszú ideig egyeduralkodó volt a számítógép- 
termelésben, végül is nem akadályozta, hanem véghezvitte a számítógép-forradalmat. De 
megfordítva is igaz: a nagyszámú versenyző léte, aminek a tankönyvi sémák szerint 
garanciát kellene nyújtania a tiszta és tisztességes versenyre, egyáltalán nem feltétlenül 
nyújt biztosítékot erre a gyakorlatban. A mi, magukat újságban hirdető, munkához 
nehezen jutó parkettásaink és szobafestőink, noha se szeri se számuk, és a túlkinálat a 
napnál is világosabb - tisztesség ne essék, szólván -, silányabbnál is silányabb munkával 
riogatják a rájuk szorulókat, és tesznek egy lakásfelújítást odisszeává, sőt dantei pokoljá- 
rássá. 

Nem vitás, ideje, hogy felhagyjunk a hagyományos, óraműszerűen működő piachoz 
tapadó elképzelésekkel és ragaszkodással, s ehelyett éledező piacainkat — a realitásokat 
figyelembe véve — úgy tervezzük meg, olyanná építsük, hogy azok működőképes, modern 
piacok legyenek, s ne kergessük egy , tökéletes" piac fantomképét. 


Minek örüljünk, ha nem esnek az árak? 


Ha a technikai és társadalmi viszonyok nem olyanok, már pedig nem olyanok, hogy az 
iparágak, termékcsoportok többségében klasszikus szabad versenyt hirdethetnénk, még 
korántsem kell lemondanunk a versenyről. A minőségi, újdonsági verseny is verseny, és 
e tekintetben a kartellizálódás, a versenykorlátozás fenyegetése sem olyan valós veszély, 
mint az árverseny esetében. Mert miközben az árak szinte kínálják magukat a kartellek 
tárgyául, a minőséget, az újdonságot csaknem lehetetlen kartellben szabályozni. Egy fix 
árban ugyanis könnyű megállapodni (s ezt a megállapodást ellenőrizni is lehet), a 
minőségben, a kiszolgálásban azonban jóval nehezebb az ilyen , összehangolás". Erre a 
mi , versenyzőink" nagyon hamar rájöttek, s abban működtetnek hallgatólagos vagy 

megállapodásos kartellt, amiben lehet, vagyis az árban. De ne higgyük azt, hogy itt 
azután már minden - a társadalom számára édes gyümölcsöket hozó - verseny lehetősége 
elveszett. Ne várjuk taxisainktól — erkölcsi alapunk sincs hozzá -, hogy egymás alá ígérve, 
a benzinköltséget sem fedező árért szállítsanak bennünket! : egy ilyen versenybe belemen- 
ni a részükről gazdasági öngyilkosság lenne. Ne ijedjünk meg attól, ha ebben az esetben 
megállapodnak egy normális, elfogadható árban. Ez még nem bűnös praktika: ez csak 
önfenntartási ösztön, amely a piacgazdaságban is működik. De ne is mutogassunk ujjal 
a taxira és hasonló példákra, hogy lám a reform nem hozta meg gyümölcsét! 

Egyelőre örüljünk annak, hogy van taxi, működik az érdekeltség abban, hogy a volán 
mögé üljenek a sofőrök. Sok mindenben ugyanis, amire az embereknek nagyobb szüksé- 
gük lenne, mint taxira, ilyen érdekeltség még alig pislákol, s a , nincs"-csel kell szembe- 
néznünk nap mint nap (mint ahogyan korábban ez volt a taxival is). Örülnünk kell annak 
is, hogy egyes taxisok, sőt taxiszövetségek már udvarisabban szolgálnak ki bennünket, 
és tisztább kocsikat állítanak forgalomba. (Örömünket még az sem veheti el, hogy 
tudomásunk van a taxipiac - repülőterek körül ólálkodó - zsákmányra éhes sakáljairól 
15.) 

Ne várjuk azt, hogy a vendéglősök a , nagy forgalom kicsi haszon elvére" álljanak át, 
hiszen ők csak azt teszik, amit mi mindannyian (a megszállottakat kivéve): racionálisan 
gazdálkodnak erőfeszítéseikkel. A , nagy forgalom - kicsi haszon" elv érvényesülésére 
egyre kevesebb példa akad a külvilágban is. Egyelőre örüljünk annak, hogy egyáltalán 
be tudunk ülni egy vendéglőbe, a jobb módúak a II. osztályt talán még meg is tudják 
fizetni. Természetesnek kellene lennie, de környezetünkben még egyáltalán nem termé- 
szetes, s így örömre adhat okot az is, hogy a fáradt vándornak nem kel! kilométereket 
gyalogolnia fővárosunk utcáin, míg fel tud hajtani egy forró kávét. Ne feltételezzük, még 
kevésbé várjuk azt, hogy az emberek érdekeik ellenére termelnek, szolgáltatnak. Egy 
működő piacgazdaságban semmi sem irracionálisabb az , önzetlen" gazdasági magatar- 
tásnál. 

Széchenyi intelme ma aktuálisabb nálunk, mint valaha: 

, Ne várjuk a" terh felfelé estét, de használjuk 
mechanikában annak középponti vágyát; 

s éppen így, ne keressünk halandóban 
önkárára sürgető ösztönt, hanem annak 
megint haszon-utáni szomját ébresszük 

nemes czélra, közhaszonra!"? 


A mai szocialista gazdaság szereplői nem viselkednek - nem is viselkedhetnek - 
ugyanúgy, mint a 19. századi kistőkések. Nemcsak azért nem, mert merőben más az a 
társadalmi közeg, amelyben működnek, hanem azért sem, mert más technikát alkalmaz- 
nak, más tipusú termékeket visznek a piacra. Ha például egy termék költségei között 
magas a fix költségek aránya - és a tisztes (sőt többször túlméretezett) rezsivel dolgozó 
nagyvállalatok termékeire ez többnyire jellemző -, akkor a termék iránti érdeklődés 
csökkenésével, a kereslet összehúzódásával párhuzamosan nő az egy termékre jutó 
költség (az úgynevezett darabköltség). A termék keresletének csökkenése így költség- 
emelkedéssel és ezáltal indokolható áremeléssel jár. Ez pozitív visszacsatolási folyamat, 
hiszen a kényszerűen felemelt ár valószínűleg még lejjebb szorítja az amúgy is lanyha 
keresletet. 

Egy ilyen vállalattól hiába várnánk , normális" reakciót: vagyis azt, hogy elpártolt 
vevőit árengedményekkel csalogassa vissza. A vállalat úgy fog reagálni, ahogyan az ő 


] Már az is árversenynek tekinthető, ha egy taxis vagy taxiszövetkezet nem emeli az árakat, miközben mások 
- az adóterhekre, az inflációra vagy akármire hivatkozva — emelik azokat. Ilyenfajta sajátos ,árversenynek" is 
tanúi lehetünk napjainkban. 

2 Gróf Széchenyi István: Stádium (Reprint kiadás) Lipcse, 1833. Wigand Ottónál, 40. old. 

szemszögéből értelmes, nem pedig úgy, ahogyan azt a közgazdasági alapsémák diktálják. 
Az ár-kereslet-költség összefüggése tehát nem olyan egyszerű, mint ahogyan az iskolá- 
ban tanultuk. 

Megtréfálta már ez az egyáltalán nem sémákba szorítható kapcsolat a magyar vasuta- 
kat is. A vasút — mint közismert — az árak (díjtételek) emelésével kísérelte meg lefaragni 
támogatásigényét. Nem vette azonban figyelembe, hogy az áremelés miatt összehúzódó 
kereslet — mivel a vasutakra is jellemző a magas fix költségek aránya — növeli az egy 
utazásra jutó költségeket. Hiába nőtt az ár, az áremelés százalékánál is jobban nőttek 
a költségek. Az áremelés ily módon nem csökkentette, hanem növelte a veszteséget, a 
dotációigényt. 

A példákat vég nélkül sorolhatnánk, üzenetük azonban egy és ugyanaz: reformunkat 
ne egy feltételezett piacra, hanem a mi körülményeink - a mai technika, a közép-kelet- 
európai társadalmi viszonyok. a ma érvényes üzemgazdasági összefüggségek — mellett 
lehetséges piacra építsük, a piac lehetséges szegmenseit, differenciált működési elveit 
igyekezzünk jól megismerni. 


Kell-e félteni a lemaradókat a piactól? 


Ez a lehetséges piac persze korántsem ideális! Sokan a piac mellett érvelve, a piac 
kifejlesztését helyénvalóan sürgetve, elmulasztják felhívni erre a figyelmet. A piac árnyol- 
dalaival, lehetséges negatív hatásaival azért is érdemes behatóan foglalkozni, mert ezen 
hatásokra hivatkozva sokan magát a piacépítést vitatják vagy legalábbis lassítani, korlá- 
tozni próbálják a piaci viszonyok megerősítését. A piac , árnyoldala" szolgáltat tápot a 
társadalmunkban látensen meglévő, kitapintható piacellenességnek. A piacon - és ez még 
a tankönyvi piacra is igaz — nemcsak nyerni lehet, hanem veszíteni is, nemcsak kockáztat- 
ni, hanem spekulálni, nemcsak nemesen vetélkedni, hanem megengedhetetlen versenyesz- 
közökhöz nyúlni is. 

Kell-e nekünk az ilyen piac? Tér; kell, mert mindezek ellenére a piac hatékonyabban 
működik , lendületesebben viszi előre a társadalmat, mint egy piacmentes, a piacot lefojtó 
gazdaság. Kell, mert a piac említett árnyoldalai nem végzetszerűek, s ha ezeket teljes 
egészében kiküszöbölni nem is, mérsékelni, visszaszorítani, mederben tartani tudjuk és 
akarjuk is. A piacszabályozás (versenyszabályozás) így hozzátartozik a piacépítéshez. 

A piac szocializmusbeli esélyeit latolgatva - főként nem közgazdászok körében -— 
gyakran fogalmazódnak meg aggályok a piac működésének szociális és morális követ- 
kezményeit illetően. Megitélésem szerint ezen aggályok mögött gyakran téveszmék, 
hiányos ismeretek, csak a személyes tapasztalatok viszonylag szűk körét tekintő, a 
társadalmi összhatással nem számoló megítélések állnak. 

Az egyik ilyen alapjaiban elhibázott megközelítés az, hogy a piac - így általánosságban 
— szociálisan negatív jelenség: differenciál, sújtja a gyengéket, gyengíti a szolidaritást és 
így tovább. A másik - számunkra elfogadhatóbb - megközelítés szerint inkább a piacot 
kalodába szorító nivellálási törekvések sérelmesek: szerintük a piac lefojtása miatt az 
örökmozgóknak, jobbra töröknek nincs lehetőségük szárnyaik kibontására. Az ötletnek 
nincs ára, s a kiválóság , piacmentes" körülmények között gyakran inkább bélyeg, 
mintsem érdem. Hány emberbe szorul bele az alkotókedv, hány emberben sorvadozik 
a tehetség, hány emberben hal el a kezdetben talán még mutatkozó munkakedv, csak 
azért, mert a kiválóságot sem anyagilag, sem erkölcsileg nem honoráljuk! 

A két nézőpont - a versenyben vélhetően lemaradók és a versenyben kiemelkedők 
megközelítése — közül akkor is a versenyben kiemelkedőkét kell támogatni társadalmi 
szempontból, ha az előbbi csoport tagjai számosabbak. Ha ugyanis a nivellálás szorgal- 
mazói élveznek prioritást, akkor hosszabb távon azok is rosszul járnak, akiknek kedvez- 
ni akarunk. Mert az ösztönzés híján a technika vesztegel, mert a munkákat rosszul végzik 

el, mert általánossá válik a nemtörődömség. Első lépésben a gyenge munkaerő, a gyenge 
vállalat jól jár, hiszen mások teljesítményeinek gyümölcseit élvezheti: ugyanannyit, netán 
többet kap, mint a kiváló. Ám ennek következtében lassan mindenütt elapadnak az 
éltető források. 

Csak egy teljesítőképes gazdaság tud eltartani egy fejlett szociális rendszert. Egy olyan 
gazdaság viszont, amelyben a szociális érzület abban nyilvánul meg, hogy a gyenge 
munkaerő ugyanannyit kap, mint a jó, hogy a kilencszer csőd szélére vitt vállalatot 
tizedszer is oda lehet juttatni, mert humánusan bánunk a vállalatvezetéssel — korábbi dús 
érdemeire való tekintettel —-, lassan, de biztosan megrendíti a létező és az ideálistól 
igencsak távol álló szociális rendszert is. A teljesítményhiány elnézése, , humánus" 
kezelése jegyében az ablakon kidobált pénz miatt kell ma lefaragni az oktatás költségeit, 
korlátozni a kórházak gyógyszerfogyasztását, tehetetlenül széttárni karunkat a nyugdíja- 
sok, a sokgyermekesek panaszai előtt. A paradoxon az, hogy amikor a gazdasági 
összefüggésrendszerből kiragadott társadalmi-szociális szempontot elvontan szembeál- 
lítjuk , a piaccal", akkor vagyunk valójában a legmesszebb a társadalmi nézőpontú, a 
makrogazdasági összhatással számoló gondolkodástól. 


Lehet-e csalni a versenyben? 


Nem tartozom azok közé a közgazdák közé, akik nem látják vagy el akarják hallgatni 
a piac működésében ténylegesen fellelhető negatív fejleményeket. Persze, hogy lehet 
ügyeskedéssel is boldogulni a piacon, hazai gyakorlatunkban ezt mutatják a gyanúsan 
gyors kisvállalkozói karrierek, de ezt mutatják a tőkés országok gyakorlatában a nagy 
tőzsdei , húzások" is, amelyek a múlt év októberében a fekete hétfőhöz vezettek a Wall 
Streeten. Persze, hogy lehet olykor-olykor bóvlival is piaci ütközetet nyerni, és lehet 
becsületes verseny helyett kétes tisztaságú eszközöket alkalmazni. Ezzel kapcsolatban 
megint csak a makronézőpont az, amely segíthet megvonni a végső mérleget. 

A piac a legfejlettebb országokban sem mentes a csalástól, a spekulációtól, a tisztesség- 
telen versenyeszközök alkalmazásától. Mégis, ugyanerre a piacra építve a gazdaságok 
egy részének sikerült a technikai fejlődés élvonalába kerülnie, sőt egyes területeken a 
fejlődés ütemét diktálnia. (Természetesen ebben szerepet játszik a fejlett országok által 
felhalmozott hatalmas tőke is, amely akár az alkalmazkodás terheinek a gyengébbekre 
hárítását is lehetővé teszi.) Ha a piac egészében meddő lenne és a csalárd, improduktív 
vonások dominálnának benne, akkor a legfejlettebb országok piacgazdaságai nem érhet- 
ték volna el gazdasági fejlettségük mai szintjét. 

A piac dinamizáló hatását, eredményességét nem hagyhatjuk figyelmen kívül a szocia- 
lista gazdaságok kiútkeresésében. Lehet, hogy X-et erkölcsileg felháborítja a szomszéd 
maszek, aki ötvenforintos bélésselymet alakíttat át — az állami vállalattól lopott szabás- 
mintát használva — 1200 forintos blúzcsodává. Felháborodását megérthetjük, amíg 
X magánember. Ha azonban a gazdaság- és társadalomvezetésnek tanácsokat adó 
szociológusról, a politikai gazdaságtan művelőjéről, vagy éppen a gazdaság- és társada- 
lomvezetésről van szó, akkor már joggal várhatjuk el a jelenségek makrogazdasági 
nézőpontból történő megközelítését, az egészben való gondolkodást. 

Nem a szomszéd fazekába lesve olvashatjuk ki a társadalom kívánatos fejlődésirányát, 
hanem csak a makrogazdasági eredmények - a nyereségek és a veszteségek, a pozitív és 
negatív hatások egyenlegeként adódó eredmények - elfogulatlan, körültekintő számba- 
vételével. 

Sokan, amikor a piactól féltik szocialista értékeinket, kettős hibába esnek: egyrészt egy 
- a fejünkben (vagy még inkább a szívünkben) élő - szocializmusképet vetnek össze a 
piac valóságos negatív konzekvenciáival, s ez nem éppen igazolható, nem éppen méltá- 
nyos összehasonlítás. Egy eszmei szocializmust ugyanis könnyen emelhetünk a létező 

piac fölé. [gaz, nem kevésbé egyoldalú, ha a létező szocializmus ellentmondásait egy 
lattal az illuziómentesen előre jelezhető, várható piaci hatásokat kell szembesítenünk. 

A szocialista eszmevilágban mindig is előkelő helyet foglalt el az egyenlőség vagy a 
szolidaritás eszménye. Tapasztalatból tudjuk azonban, hogy a szocialista gazdaságok 
mindennapos gyakorlatában ezek az eszmék is csak korlátozottan érvényesültek. A difle- 
renciálódás a centralizált, hagyományos tervgazdaságokban is megvolt, csak éppen nem 
piaci alapon. Igaz, a piac differenciál, s a differenciák, kivált a jövedelmi viszonyokat 
tekintve, nőttek nálunk is, nem csekély társadalmi feszültséget okozva, főként a teljesit- 
ményekkel meg nem alapozott jövedelmek esetében. Mégis, meghatározott piacokon, 
bizonyos típusú vállalkozásokba szinte bárki bekapcsolódhat, akinek erre kedve, ereje. 
tehetsége van, mégpedig azzal a reménnyel, hogy javíthat anyagi helyzetén. Az egyenlő- 
ség és a differenciálódás kérdései is tehát a szokásosnál árnyaltabb megközelítést kiván- 
nak. 


Kizárja-e a piac a bizalmat és a szolidaritást? 


A piacépítés igényével szemben gyakran megfogalmazódó érv az is, hogy a piac megbont- 
ja a szolidaritást, aláássa az emberek közötti együttműködést, a közösségi értékeket. 
Hogy erről a kérdésről józan ítéletet mondhassunk, azt is látnunk kell, hogy a szolidaritás 
megbomlásával nemcsak a piac fenyeget. Ha elfogulatlanul körülnézünk a magunk háza 
táján, nem egy esetben tapasztalhatjuk például, hogy egy szék a bürokrácia kellő magas- 
ságú pontján is lehet nemtelen vetélkedés tárgya. S a dolog másik oldala, hogy bizonyos, 
egyébként nagyon pozitív emberi-közösségi értékek, amelyeket mi olyannyira akarunk 
világra segíteni — valljuk be, sokszor elég sikertelenül -, fejlett piaci viszonyok között 15 
, megteremnek". 

A kooperatív magatartás például, amelyet annyira magas piedesztálra emeltünk, a 
modern piaci kapcsolatokban is érzékelhető. A piaci partnerek között az együttműködés, 
az egyeztetések, a civilizált megállapodások dominálnak, nem pedig a torokmetsző 
verseny (amire persze azért ma is akad példa). Az persze nem valószínű, hogy a hazai 
piaci viszonyok kibontakozásakor nálunk is rögtön a fejlett piacokra jellemző (ott is csak 
a piac egyik vetületét jelentő) pozitív értékek mutatkoznának meg. Minél fejlettebbek 
azonban a piaci viszonyok, annál inkább számolhatunk ilyen típusú elemek megjelenésé- 
vel is. A dolog másik oldala viszont, hogy a piacot eddig háttérbe szorító gazdaságaink- 
ban -— , közösségi" értékrendben felnőtt - külkereskedőink sokszor a legkevésbé sem 
tanúsítanak kooperatív magatartást még a másik külkereskedelmi joggal rendelkező 
hazai partnervállalattal szemben sem ( nem is beszélve a többi szocialista ország külkeres- 
kedelmi vállalatairól). 

A piaci viszonyok fejlesztése esetén, úgy tűnik, egy másik általunk preferált érték. a 
bizalom is szárba szökkenhet. Korábban sokat beszéltünk arról, hogy a szolidaritás. a 
bizalom emel bennünket a fejlett tőkés országok fölé, ahol az elidegenedés és a közöny 
dominál az emberi viszonyokban. Ezt mondtuk, írtuk, miközben éppen nálunk gyakori, 
hogy egy ötvenforintos tollvásárlást sem lehet telefonon elintézni, bizalom és jó üzleti 
erkölcsök hiányában. A legfejlettebb országokban az sem ritkaság, hogy milliárdos 
üzleteket kötnek telefonon vagy reggelizés közben csevegve, bízva egymásban, bízva az 
adott szó erejében - de persze a gazdasági kényszer nyomása alatt is. Hiszen, akinek 
milliókat érő szava csak egyszer is , megbotlik", annak senki sem ad hitelt többé az üzleti 
világban. 

Vissza kell tehát térnünk a szubjektív idealizmustól a marxista szemlélethez, amely 
szerint anyagi alapokra épül az erkölcs, anyagi bázisra épülnek az emberi és közösségi 
értékek, noha ez az összefüggés sem érvényesül mechanikusan vagy , egyenesirányúan" . 

Gyenge, ingatag gazdaságban nagy a veszélye annak, hogy az erkölcsök is meglazulnak. 
Ez ellen lehet, sőt kell is hadakozni. Ám, ami a leggyorsabban megszilárdítja a pozitív 
értékeket, az a gazdasági biztonság, a társadalom minél szélesebb rétegei számára 
biztosított jólét. Eltekintve e helyütt a gazdaságpolitikának ebben betöltött kimagasló 
-— pozitív és negatív — szerepétől, meggyőződéssel, okkal állítható, hogy a piacépítés 
gazdaságépítés és a gazdaságépítés értékteremtés, kettős értelemben is: szellemi értékek- 
kel telített anyagi értékek létrehozása, amiért becsülnek bennünket a világpiacon. De 
egyúttal erkölcsi értékek megalapozása is, amellyel megrendült önbecsülésünket erősít- 
hetjük. 
, B 

A piacépítéshez a bátor elhatározásokon túl tisztánlátás szükséges. A bátorság ahhoz 
kell, hogy tartsa bennünk a lelket, ne essünk kétségbe a piac egyes negatív kisérőjelensé- 
gei láttán, ne hagyjuk magunkat a visszarendeződés irányába terelni a piac említett 
árnyoldalai (infláció, foglalkoztatási nehézségek, visszaélések) miatt. 

A tisztánlátás pedig ahhoz kell, hogy olyan piacot építsünk, amilyent reálisan lehet 
a 20. század végén Közép-Kelet-Európa egy kis országában - s ami talán legfontosabb 
— a létező (s nemcsak a papíron, tankönyvekben honos) közgazdasági összefüggésekre 
alapozva. 


Hézső Ferenc: Öntözés 

SZENTES TAMÁS: 


Lesz-e új , modellje" a létező szocializmusnak? 


Közhelynek számít, hogy a hagyományos . szocializmuskép", a szocialista fejlődés ko- 
rábban vallott és hirdetett , modellje" túlhaladottá, korszerűtlenné és a gyakorlattal 
nemcsak mindinkább ellentmondásba kerülő, hanem annak szükséges változásait is 
nagymértékben akadályozó ideológiai koncepcióvá vált. Sokan teszik fel tehát a kérdést, 
hogy vajon miféle új , modellje" bontakozik ki a szocialista gazdaságnak, illetve társadal- 
mi-politikai rendszernek, s melyek lesznek e , modell" sajátos vonásai. 

E nagyon is időszerű kérdésekre a marxista társadalomtudomány csak a dogmatizmus 
szellemétől megtisztult, alapos elemzések és őszinte viták összegző eredményeinek figye- 
lembevételével s a gyakorlat újabb és újabb fejleményeinek kritikai vizsgálata alapján 
képes meggyőző választ adni, s akkor sem azzal az igénnyel, hogy egyszer s mindenkorra 
, tisztázza" a mindig változó gyakorlat által felvetett problémákat. 


Létrejön-e az előttünk álló évtizedekben a szocializmus egészen új 
gazdasági modellje? 


A társadalmak történelmi fejlődésében a , modellek" a szó eredeti értelmében (amely 
megismételhető, lemásolható mintára utal) sohasem voltak sikeresen alkalmazhatók. Az 
élretörők, illetve felzárkózók sohasem követték ugyanazt az utat, s nem folytatták 
ugyanazt a gyakorlatot, mint az előttük járók. A ötvenes évek , gazdasági modellje" 
hazánkban és más kelet-európai országokban nemcsak azért vezetett kudarchoz, mert 
annak eredetije, a , sztálini modell"! eleve torz modell volt, hanem azért is, mert ez utóbbi 
másolatát jelentette. Vagyis akkor is kudarcot vallott volna, ha történetesen a , sztálini 
modell" a Szovjetunióban tökéletes sikerrel jár. 

A , modellek" feltételezése az azonos pályájú és egyenes vonalú (unilineáris) fejlődés 
koncepciójához tapad, ahhoz a történelmileg tévesnek bizonyult koncepcióhoz, hogy az 
egyes országok társadalmi vagy akárcsak gazdasági fejlődése — a tőkés világgazdaság 
létrejöttét követően is -— azonos pályán és szakaszokon keresztül, egymástól lényegében 


Ez a tanulmány a Magyar Politikatudományi Társaság gazdaságpolitikai szakosztályának körkérdésére írott 
válasz átdolgozott változata. Eredetileg a következő kérdések szerepeltek: 1. Igazoltnak látja-e azt a véleményt. 
amely szerint az előttünk álló évtizedekben a szocializmus egészen új modellje jön létre? 2. Ha igen, mi ennek a 
viszonya az ötvenes években kialakult , gazdasági modellhez", mik lesznek a jellegzetességei és , szociahsta 
specifikumai"? 3. Tartozik-e ehhez az új gazdasági modellhez a szocialista társadalom (politikai rendszer, társadal- 
mi viszonyok stb.) új modellje, és ha igen, melyek lesznek ennek főbb jellegzetességei? 

1 A , sztálini modell" éppúgy, mint a , sztálinizmus" fogalma persze maga is leegyszerűsítés. Hiszen a nemcsak 
szubjektív eredetű, hanem egyszersmind az objektív körülményekkel is összefüggő fejlődésbeli torzulások és 
politikai tévedések olyan bonyolult keverékéről van szó, amely a szovjet példát másolni nem kívánó országokban 
is igen hasonló gyakorlatot eredményezett. I 

függetlenül haladhat előre.? Ez a nézet nemcsak a kölcsönhatások dialektikájától való 
megengedhetetlen elvonatkoztatást jelenti, hanem a társadalmi fejlődés (s így a gazdasági 
folyamatok) nemzeti kereteit is abszolutizálja. Holott a kapitalizmus nemcsak nemzeti 
tőkés rendszereket s azok , alapjául" szolgáló tőkés nemzetgazdaságokat hozott létre, 
hanem egyszersmind világrendszert is, nemzetközi, illetve transznacionális termelési 
viszonyokat (a tőke nemzetközi tulajdonviszonyait, nemzetközi munkamegosztási és 
elosztási viszonyokat) és a termelőerők előrehaladó nemzetköziesedését magában foglaló 
világgazdaságot. Az egyes országok fejlődése tehát kettős meghatározottságú: a , belső" 
viszonyok alakulása és a , külső" viszonyok, tényezők, körülmények hatása által megha- 
tározott, miközben a ,külső" tényezők belülről is hatnak, s a , belső" viszonyok a 
"külsők" alakulását is befolyásolják. 

A kapitalizmus kettős megvalósulásából — nemzeti rendszerként és világrendszerként 
való fejlődéséből — következik, hogy a politökonómiai elemzésnek (s a rendszert fenntar- 
tó, illetve felszámoló cselekvésnek is) szükségképpen két, egyaránt lényegi szintje kell . 
legyen: nemzeti és globális szint. Ugyanebből következik, hogy a kapitalizmus , meghala- 
. dása", tehát a szocializmus felépítése sem történhet meg pusztán , nemzeti szinten", még 
ha az a legfejlettebb ország szocialista átalakulását jelentené is. A ma még meghatározó 
módon tőkés jellegű világgazdaság közegében a nemzeti keretek közötti szocialista 
fejlődés vagy a teljes elzárkózás (nemcsak kudarcra ítélt, de torzulásokat, lemaradást és 
erőszakos voluntarizmust is hozó) politikáját írja elő, vagy pedig — reálisan — csak 
korlátozott mértékű és viszonylagos minőségű lehet! A szocializmus mint kifejlett társa- 
dalmi formáció eleve nem bontakozhat ki, nem építhető fel egy vagy néhány országban. 
Nemzeti keretek között csupán meg lehet kezdeni a szocialista átalakulást és egy bizo- 
nyos fokig előre is lehet haladni, de nem minták követésével, hanem saját megoldások 
keresésével a szocializmus felé vezető , úton". A sztálini koncepcióval s a dogmatizmus 
szellemével aligha tudunk végleg leszámolni akkor, ha megtartjuk annak - talán legalap- 
vetőbb - tévedését, , a szocializmus egy országban" (illetve egyes országokban) tételét 
és csupán ez utóbbinak a korábbi modelljét próbáljuk egy újabbal felcserélni. 

A szocialista országok jögxőbeli gazdasági fejlődése és gazdaságpolitikája — meggyőző- 
désem szerint — nem utolsósorban azért fog gyökeresen különbözni az ötvenes évekbelitől, 
mert az elzárkózás helyett az egyetlen és ma még tőkés világgazdaságba való aktív 
bekapcsolódással, pontosabban egy növekvő mértékű és mélységű visszakapcsolódás 
folyamataival és politikájával társul. Eppen ezért ezt a fejlődésutat és politikát nemcsak 
a szocializmus célja, törvényszerűségei és problematikája fogja meghatározni, hanem a 
tőkés világgazdaság követelményeihez és játékszabályaihoz való igazodás, a káros és 
egyenlőtlenítő hatásokkal szembeni védekezés, a , nemzeti" helytállás problematikája is. 
Nem lenne szerencsés e kétféle, bár összefüggő problematikát egybemosni, és például 
olyan szükséges lépéseket, intézkedéseket vagy fejleményeket, amelyek ez utóbbiból 
következnek, a , szocializmus új modellje" jellemzőiként ideológiailag formulázni. 

Elhbibázottnak, sőt a megközelítés módja és a leszűkített kontextus szempontjából 
voltaképpen a sztálini koncepcióéval azonos gyökerűnek és a dogmatizmus szellemét, 
illetve utóhatását tükrözőnek tűnik minden olyan kísérlet, amely a szocializmus mint 
társadalmi formáció jellemzőit a szocialista országok gyakorlatában ma megjelenő egyes 
reformintézkedések általánosításából próbálja meg levezetni. Ez a beállítás ugyanis 
nemcsak attól vonatkoztat el, hogy e fejlemények részben a korábbi torzulások korrek- 
crói, hanem főként attól is, hogy azok mennyiben következnek a szocialista fejlődés saját 
öntörvényei helyett a tőkés világgazdaságban való részvétel követelményeiből. Ennek 
alapján felesleges, sőt skolasztikus vitának bizonyul pl. azt vitatni, hogy vajon áruterme- 
lő-e a , létező szocializmus" országainak gazdasága ma és a belátható időben. Hiszen a 
tőkés világgazdaságba bekapcsolódott szocialista gazdaságok nem is lehetnek mások, 


2 Lásd egyebek közt pl. W. W. Rostow: The Stages of Economic Growth. A Non-Communist Manifesto. 
Cambridge 1960.; vagy Raymond Aron: Dix-huit legons sur la societé industrielle. Gallimard, 1962. 

mint árutermelő piacgazdaságok. A szocializmus mint kifejlett társadalmi formáció 
inherensen árutermelő jellegéről vitatkozni nem kevésbé utópisztikus, mint felvázolni az 
áru- és pénzviszonyok, továbbá az állam felszámolásával a kommunizmust előkészítő 

A kapitalizmusnak mint világrendszernek a felszámolására és meghaladására még nem 
értek meg a történelmi feltételek. A , leggyengébb láncszemekben" bekövetkezett törés 
és az ennek nyomán megindult folyamatok korántsem képesek a , lánc" egészének s 
főként legerősebb , láncszemeinek" átalakulását is maguk után vonni. A nemzeti keretek 
között és ellentétes jellegű globális rendszeren belül fejlődő korai szocializmus eleve nem 
formálódhat csupán ,.saját talaján" és saját törvényei szerint. Felemás jellege, heterogén 
vonásai nemcsak múltjából és átmeneti jellegéből, a korábbi tőkés vagy feudálkapitalista 
rendszer és az elmaradottság viszonyainak maradványaiból következnek, hanem a glo- 
bális rendszeren belüli helyzetéből, e makrorendszer hatásaiból és annak mozgástörvé- 
nyeihez való alkalmazkodásból is. 

A szocializmus mint társadalmi formáció nem bontakozhat ki a maga teljességében 
és nem érheti el fejlett , szakaszát" mindaddig, amíg nem válik valóságos világrendszerré 
(hasonlóan a kapitalizmushoz).? Ellentétben a korábbi dogmákkal és a még ma :5 
használatos megfogalmazásokkal, , szocialista világgazdasági rendszer" a szó politikai- 
gazdaságtani értelmében nem létezik. Csupán a szocialista átalakulás és fejlődés kezdetén 
tartó, a szocializmus megvalósításán fáradozó, arra elkötelezett s ebben az értelemben 
szocialistának nevezhető országok közösségéről beszélhetünk. 

A szocializmusnak globális szinten egyelőre nincs — még csírájában sem — adekvát 
gazdasági , alapja", vagyis nemzetközileg nem jöttek létre szocialista jellegű társadalmi- 
termelési viszonyok abban az értelemben, ahogy a kapitalizmus volt képes transznacio- 
nalizálni a tőkés termelési viszonyokat. A világgazdaság és világpiac nem vált , ketté", 
egy tőkés és egy szocialista világgazdaságra. A KGST a szolidaritás bizonyos megnyilvá- 
nulásain túl nem haladta meg a világgazdaság tőkés partnerei között is lehetséges 
együttműködés gyakorlatát, sőt több vonatkozásban el is maradt attól. Nem fogja át 
valamennyi szocialista ország gazdaságát, nem hozott — az ésszerűség határai között nem 
is hozhat - létre a tökés világgazdaságtól teljesen függetlenített ár- és pénzügyi rendszert, 
s belső exportforgalma importelemekre is épül stb. Egyelőre nemcsak a tagországok 
közötti mikroszintű integráció terén, de általában a termelési tényezők mobilitását 
illetően is hátrányban van az Európai Gazdasági Közösséggel szemben. 

Másfelől viszont azt is figyelembe kell venni, hogy a szocialista országok olyan 
világgazdaságnak a részei, amely az egyes részeken megindult szocialista átalakulás 
következtében és előrehaladása függvényében maga is módosult. Bár túlnyomórészt és 
döntően még tőkés jellegű, valójában már ez a globális (makro-) rendszer sem működhet 
kizárólag a kapitalizmus eredeti mozgástörvényei szerint. Sőt e globális rendszernek 
tőkés részei, a nemzeti kapitalizmusok sem függetleníthetik magukat a módosult makro- 
rendszer s annak szocialista komponensei hatásától. Többek között ezért is elhibázott 
(sőt káros és veszélyes) a kapitalizmus és a szocializmus mint társadalmi formációk 
történelmi harcát vagy versengését egyszerűen a fejlett tőkés országok, illetve azok 
csoportja és a szocialista országok vagy azok blokkja közötti versennyel (különösen a 
katonai konfrontációval, de még a békés gazdasági versengéssel is) azonosítani. Ezért 
is félrevezető minden olyan összehasonlítás, komparatív rendszerelemzés, amely a kapi- 
talizmust és a szocializmust egyfelől valamely tőkés ország , nemzeti" kapitalizmusának 
mai állapota, másfelől valamely szocialista ország mai helyzete egybevetésével próbálja 
összehasonlítani és értékelni. 

3 Ugyanerre a következtetésre jut a hazai irodalomban Tőkei Ferenc is. (Lásd: Tőkei Ferenc: Szocializmus és 
világrendszer. Politikatudomány. 1987. No. 1. 91, old.) 

4 A gorbacsovi , új gondolkodásmód" a nemzetközi viszonyok interdependenciájának felismerésével, a kökső- 
nös biztonság és békés együttműködés koncepciójával éppen az ilyen elhibázott, múltból örökölt leegyszerűsité- 
sekkel való szakítást jelzi. 

Ez nem azt jelenti, hogy nincs versengés, rivalizálás, vagy hogy a két társadalmi 
formáció történelmi harca szempontjából kisebb a jelentősége a szocialista országok 
teljesítménye javításának. Ellenkezőleg! A versengés egyébként is szükségszerű, mivel a 
tőkés világgazdaság egyenlőtlen fejlődésének talaján a világgazdasági pozíciók újraelosz- 
tásáért a nemzetek, illetve tagországok között állandó küzdelem folyik. A versengés 
azonban nemcsak rendszerspecifikumnak megfelelő divergenciát hozhat. Az egyazon 
giobális rendszeren belüli mozgásra, cselekvésre, annak azonos feltételrendszerére és 
, Játékszabályaira", valamint a multidimenzionális kölcsönhatásokra, a vonzás és a 
taszítás, a pozitív és negatív kölcsönhatások bonyolult dialektikájára való tekintettel 
nagymértékű konvergencia is bekövetkezik. Ezért nem a híres konvergencia-elmélet (más 
miatt leegyszerűsítő) tagadására van szükség, hanem a reálisan kifejleszthető vagy meg- 
őrizhető rendszerspecifikumok meghatározására, valamint újraértékelése mellett a kon- 
vergencia tényleges tendenciáinak és érvényesülése korlátainak feltárására. 


Miben térnek el a szocialista gazdaságok jövőbeli vonásai 
a korábbi modellétől? 


Aligha kétséges, hogy a szocialista országok jövőbeli fejlődésének mindinkább közös 
vonása lesz a , sztálini modellel!" való végleges és teljes szakítás. Ez nemcsak a szocialista 
fejlődés megújulásának lényegét és feltételét jelentő demokratizálódás szükségességéből 
következik, hanem a korábbi elzárkózás, elkülönülés feladásából, a világgazdasági me- 
chanizmusokba való bekapcsolódásból is. Ez utóbbi azonban igen különböző mértékű, 
hatásfokú és módozatú lehet, eltérő formákban és struktúrákkal, valamint más és más 
intézményi megoldásokkal történhet; és ily módon különböző, előnyösebb vagy hátrá- 
nyosabb pozíciókat, más-más területeken képződő komparatív előnyöket vagy hátrá- 
nyokat hozhat létre, amelyek - az interferenciák bonyolult rendszerében — mind éppúgy 
lehetnek következményei, mint okai a belső fejlődésfolyamat eltérő alakulásának a 
jövőben. Éppen ezért — a rendszer legáltalánosabb jellegéből, valamint a múltból és 
annak korrekciójából fakadó közös vonások mellett — feltehetően jelentős differenciáló- 
dás megy végbe a szocialista országok közösségén belül. Miként a tökés nemzetgazdasá- 
goknak 15 sokféle típusa és variánsa alakult ki történelmileg, úgy a szocialista gazdasá- 
gokra is a sokféleség lesz jellemző. 

A szocialista országok gazdaságának szerkezeti, intézményi és mechanizmusbeli voná- 
sai, termelési viszonyai a jövőben egyszerre és ellentmondásosan fogják tükrözni a szocia- 
lista értékrendből, illetve stratégiai célokból vagy azok értelmezéséből fakadó, valamint 
a tőkés világgazdaságban való részvétel tényéből és konkrét módozataiból következő 
követelményeket és hatásokat. Vagyis, többé-kevésbé azonos , alapon" többféle variáns 
is képződhet aszerint, hogy egyfelől a társadalom szocialista fejlődése és értékrendje, a 
társadalmi emancipáció szempontjainak, másfelől a nemzeti érdekeknek, a nemzeti 
felemelkedés és emancipáció követelményeinek milyen módon, milyen prioritásokkal 
próbálnak meg egyes országok eleget tenni, és hogy e szempontokat konkrétan hogyan 
igyekeznek összeegyeztetni. 

Megjegyzendő, hogy a szocialista átalakulás és fejlődés megkezdett folyamata törté- 
nelmileg s e társadalmak valóságos, bár nagyrészt látens belső erőviszonyai szempontjá- 
ból elméletileg még nem tekinthető minden országban visszafordiíthatatlannak. A , zsák- 
utcából" való , hátrafelé tolatás", vagyis a kudarcot vallott korábbi, , sztálini modell" 
lebontása és átalakítása, valamint az újabb, ezúttal a tőkés világgazdaság felől érkező 
kényszerítő hatások érvényesülése (pl. az eladósodás nyomán) többé-kevésbé mindenütt 
érinti a szocializmus eddigi vívmányait (a hamis , vívmányokon" kívül a valósakat is). 
A , tolatás", illetve a , kiigazítás bizony könnyen túlmehet azon az , útkereszteződésen" , 
ahol a szocialista átalakulás folyamatának torzulásai kezdődtek. A gazdaság modernizálá- 

sának, szerkezeti és mechanizmusbeli korszerűsítésének, intézményi és szabályozási rend- 
jének a tőkés gyakorlatban alkalmazott módszerei és formái, valamint a világgazdasági 
folyamatokba való intenzívebb bekapcsolódás tőkés országok, illetve vállalatok által 
kialakított módozatai így vagy úgy mindegyik variáns esetében megjelenhetnek anélkül, 
hogy meghatározóvá válnának és szükségképpen letériítenék az adott országot a szocia- 
lista fejlődés útjáról. 

A szocialista fejlődés útjai akkor is sokféle variánst jelentenének, ha csupán a nemzet 
társadalmak helyi sajátosságaihoz, történelmi hagyományaihoz, kultúrájához és egyéb 
adottságaihoz igazodva alakulnának, vagyis a világgazdaság tőkés folyamataitól és 
hatásaitól függetlenül. Mivel azonban az elzárkózás és elszigetelődés mérséklődik, vagyis 
e társadalmak fokozódóan - bár eltérő mértékben - nyitottakká válnak, szükségképpen 
még több variáns, illetve gazdaságtípus bontakozhat ki. 

A tulajdonviszonvok vonatkozásában a korábbi , modellnek" az a feltételezése, hogy 
a szocialista tulajdon egyenlő vagy elsőrendűen azonosítható az állami tulajdonnal s 
legfeljebb másodrendűen és átmenetileg a szövetkezetivel, végleg túlhaladottá válik. 
A termelési eszközök kollektív, társadalmasított tulajdonának meghatározó túlsúlya 
viszont (minősítő és nem feltétlenül mennyiségi értelemben) rendszerspecifikus kritérium 
kell hogy maradjon. De nemcsak a társadalmi tulajdon konkrét és feltehetően még 
tovább gyarapodó formáinak sokféle kombinációja és aránya színezheti a szocialista 
gazdaságok jövőbeli képét, hanem emellett a különféleképpen korlátozott, szabályozott 
vagy ellenőrzött magántulajdon formái, szerepköre és kapcsolódásai is. Hazánk mező- 
gazdaságában pl. a nem elsősorban méreteit, hanem a gazdálkodás módját tekintve 
nagyüzemi szocialista szektor és szövetkezeti gazdálkodás a hozzá szervesen kapcsolódó 
egyéni-családi háztáji tevékenységgel minden bizonnyal a jövőben is életképes kombiná- 
ciónak bizonyul, mig másutt a kisgazdaságok lazább szövetkezésével és intenzív magán- 
gazdaságokká fejlesztésével igyekeznek majd megoldást találni. 

A tőke bővitett újratermelésére képtelen, illetve abban meggátolt kistulajdon mellett 
különböző mértékben és súllyal talán mindenütt megjelenhetnek majd a helyi magántő- 
kés vállalatok, továbbá - és még inkább gyakori esetként - a külföldi koncessziós 
társaságok, leányvállalatok, működő tőkét exportáló magáncégek. A kooperációk, a 
vegyesvállalati és részvénytársasági formák, a közös vállalkozások stb. ráadásul igen 
különböző módon és mértékben szóhetik át az egyes gazdaságok kollektív és magánszek- 
torait. Bizonyára lesz olyan ország — miként a világgazdaság tőkés részében is —, amely 
inkább a nemzeti (kollektív és magán-) tőke védelmét és gyarapítását szorgalmazza majd 
a transznacionális monopolcégek befolyásával szemben, míg esetleg mások inkább ez 
utóbbiak becsalogatását, az állami szektorral való együttműködését, illetve meghatáro- 
zott szférákban (különösen a , szabadkereskedelmi zónákban") való szabad tevékenysé- 
gét részesítik előnyben a helyi tulajdonú magánvállalkozások ellenében. 

A magántőke keletkezése és gyarapodása vonatkozásában minden bizonnyal nem a 
megtakarított jövedelmek tőkésítésének és értéktermelő beruházásának tilalma, illetve 
megakadályozása lesz az általános gyakorlat, mint ahogy már ma sem az. Ehelyett 
inkább a saját munkával szerzett jövedelemből származó és társadalmilag hasznos 
célokat szolgáló tőkeképződés és beruházás különféle eszközökkel (pl. kötvények, rész- 
vények) való ösztönzése, másfelől viszont olyan rendszerspecifikus korlátok kialakítása 
válik gyakorlattá, amelyek meggátolják, hogy a magántulajdonos saját munkáját már 
voltaképp feleslegessé tevő, döntően idegen, kisajátított munkából származó — túlnyo- 
mórészt a fizetett alkalmazottak bérmunkájából gyarapodó - tőkevagyon és -jövedelem 
képződjék társadalmi méretekben. Különösképp megakadályozandó, hogy a magántő- 
kék újratermelődése a következő generáció társadalmi helyzetét és szerepét is meghatáro- 
zó mértékben bővüljön. 

Nincs és nem is lehet általános recept e korlátok mennyiségi meghatározására, hiszen 
pl. az alkalmazott idegen munkaerő létszámának egységes maximálása ágazatonként, söt 

tevékenységenként is eltérő módon érinti a nem saját munkából származó jövedelmet, 
s ez utóbbi képződésének és társadalmilag nem kívánatos mértékű gyarapodásának sok 
egyéb, létszámkorlátozással nem befolyásolható forrása is van. Ezért a serkentés és 
korlátozás gyakorlati igényekhez, a politikai értékrendhez és atmoszférához is igazodó 
politikájában a hangsúlyok és a konkrét módszerek változatosak lehetnek. Az adminiszt- 
ratív, jogi és gazdasági eszközök széles skáláját (beleértve az adózást, az örökösödési 
jogszabályokat, a kamatpolitikát, a bér- és munkaügyi előírásokat stb.) lehet e célból 
igénybe venni. 

A , második gazdaság" törvényes keretek közötti működésének ösztönzése, ami felte- 
hetően talán mindegyik országban napirendre kerül, még tovább variálhatja a képet 
(közösségi szektorhoz kapcsolódó háztáji gazdaságok, kollektív szektoron belüli szerző- 
déses magánvállalkozások, engedélyezett mellékfoglalkozások, egyéni kockázattal járó 
kezdeményezések, vállalati munkaerőcsoportok, munkaidőn túl végzett kisipari és szol- 
gáltatási tevékenységek stb. révén), miközben a , második gazdaság" súlya, szerepe és 
az , első gazdasághoz" való viszonya nemcsak országonként, de az adott országon belül 
időben is változó lehet. , A közösségi szektorban végzett munka és a magántevékenység 
sajátos kombinációja"" mint történelmileg új jelenség — sokféle változatával együtt — 
alighanem a szocialista országok megreformált gyakorlatának közös vonása lesz. 

A vállalkozás és teljesítményelv minden bizonnyal ugyancsak közös vonásként jelenik 
meg a szocialista országok gazdaságában - részben a korábbi tervutasításos rendszer és 
egyenlősdi korrekciójaként, részben a modernizáció és világpiaci versenyképesség köve- 
telményeként. A vállalkozások megengedett, illetve preferált formái tekintetében, vala- 
mint a teljesítmény szerinti jövedelemelosztás megvalósítását célzó gyakorlati politika 
vonatkozásában azonban megintcsak igen sokféle változat alakulhat ki. Hasonlóképpen 
a gazdaságirányítás, illetve szabályozás mechanizmusai, formái és intézményi megoldá- 
sai tekintetében is több különböző variáns jelenik majd meg vagy marad fenn, nemcsak 
a decentralizáció tényleges mértéke és a piaci spontaneitás tágabb vagy szükebb szférája, 
illetve korlátai, hanem a konkrét módozatok szerint is. Eközben a korábbi túlcentrali- 
zált, bürokratikus tervutasításos gazdaságirányítási rendszert feltehetően mindenütt 
felszámolják vagy legalábbis nagymértékben leépitik és módosítják. 

A gazdasági , alrendszer" viszonylagos autonómiájának és sajátos mozgástörvényei- 
nek felismerése, illetve a külső világgazdasági hatások érvényesülésének tudomásulvétele 
feltehetően mindenütt a gazdasági folyamatok közvetett állami szabályozásának (és 
rendszerspecifikumként valamilyen társadalmi ellenőrzésének) az irányába visz. A Köz- 
vetett szabályozás céljaira a keynesi recept, valamint a szociáldemokrata kormányzó pár- 
tok gyakorlata is hasznosíthatóvá vagy tanulságossá válhat, különösen, ha a hiánygaz- 
daság újratermelődésétől és mechanizmusaitól sikerül megszabadulni. 

A ..teljes foglalkoztatottság" és a munkához való jog szocialista politikájának bizonyos 
újraértelmezése — részben a gazdaság feltornyosult strukturalis problémái, részben az 
intenzív típusú gazdaságfejlődés követelményei miatt — többé-kevésbé mindenütt várha- 
tó. A társadalmi méretű és tartós munkanélküliség elkerülése, vagyis a társadalmi 
értelemben vett teljes foglalkoztatottság biztosítása, valamint (a munkahelyváltásra vagy 
szakmai átképzésekre kényszerülések mellett) a munkához való jog és megélhetési biz- 
tonság garantálása azonban - rendszerspecifikus követelményként, illetve törekvésként 
- közös vonás, illetve cél marad. Az ezt szolgáló politikai eszközrendszer alighanem igen 
eltérően alakul majd az egyes országokban (a , kapun belüli" munkanélküliség bizonyos 
mértékű megtűrésétől kezdve az átképzési támogatások és átmenetileg nyújtott munka- 
nélküli-segélyek, továbbá a központilag szervezett , közhasznú" munkák stb. gyakorla- 
tán át a szociáldemokrata kormányzó pártok által alkalmazott egyéb módszerekig). 


5 Berend T. Iván: Gazdasági útkeresés és megoldások a szocialista épités magyar gyakorlatában. Társadalmi 
Szemle, 1987. 4. szám 

A , hiánygazdaság" átalakítására, a rendszeresen újratermelődő kínálathiány és általa- 
nos túlkereslet felszámolására tett erőfeszítések ugyancsak általános jelenségként várha- 
tók. A fejlett tőkés piacgazdaságokban megjelenő általános kereslethiány problémája 
azonban aligha válik jellemzővé, vagyis egy viszonylagos, inkább részleges és átmeneti 
túlkereslet tartósan vagy még jó ideig közös vonás marad. Másrészt a hiány megszünteté- 
sére irányuló politika módszerei (a termelékenység- és hatékonyságnövelés eszközén túl) 
sokfélék és eltérőek lehetnek, különösen az importpolitika és a magánvállalkozások 
szférájának és terjedése mértékének, valamint a vállalati méretekre és szakosodásra 
vonatkozó preferenciáknak, a decentralizáció mértékének stb. vonatkozásában. 

A nagyüzemi előnyökkel igazolni vélt óriásvállalatok általános preferenciája s a 
vállalat-, illetve szövetkezet-összevonások gyakorlata alighanem mindenütt többé-kevés- 
bé megszűnik majd vagy háttérbe szorul. Ezt a váltást nemcsak az intenzív fejlödés 
megkövetelte verseny kibontakoztatásának és a vállalatok monopolhelyzete, a vevőkkel 
szemben a kínálati monopólium megszüntetésének szükségessége indokolja, hanem az 
is, hogy a világgazdaság mai viszonyai között a nagyüzemi előnyöket mindinkább a 
rugalmas profilváltás előnyei váltják fel. Mindamellett — már csak az egyes népgazdasa- 
gok eltérő dimenzióira, a belső piac nagyságában mutatkozó különbségekre való tekin- 
tettel is — a vállalati nagyságrend a gyakorlatban meglehetősen változatos lehet. Másrészt 
a mind összetettebbé váló újratermelési láncolat horizontális szervezésének és vállalaton 
belüli központi vezérlésének szükségessége elősegítheti a transznacionális társaságok 
konglomerátumszerű, illetve vertikálisan integrált szervezeteihez hasonló, a leányvállala- 
tok és alvállalkozók, valamint bedolgozók széles körét felölelő óriásvállalatok létrejöt- 
tét is. 

Hasonlóképpen változatosnak bizonyulhat majd a gazdaságirányító szervezetek és 
általában a gazdasági döntéshozatalban részt vevők, a gazdasági folyamatok szervezését, 
szabályozását, illetve ellenőrzését végzők körének, összetételének, horizontális és verti- 
kális viszonyának a képe. Nemcsak a túlméretezett központi apparátus radikális leépítése 
válik szükségessé — és a gazdasági alrendszer nagyobb önállósága, a piaci mechanizmu- 
sok kibontakoztatása révén lehetségessé is -, hanem általában a , jogosítványok" széles 
körű újraelosztása is. Mégpedig az azonos tulajdonforma talaján (annak tényleges 
birtoklása, működtetése, felhasználása és ellenőrzése vonatkozásában és általában a 
helyi kezdeményezés és kockázatvállalás s a gazdasági demokrácia kibontakoztatása 
érdekében), nem is szólva a tulajdonformák, illetve az azokon belüli variációk sokasodá- 
sának következményeiről. 

Talán felesleges is tovább sorolni a várható egyéb változásokat s az előbb-utóbb 
mindenütt kibontakozó reformfolyamat sok más vonzatát és megnyilvánulását (mint pl. 
az ár-, bér-, adó-, devizapolitika, a szociálpolitika, az exportorientáció stb. terén), 
amelyek többé-kevésbé éppúgy, mint az előbbiekben felvázoltak is, nagyrészt ismertek. 
illetve legalábbis a hazai , reformirodalomban" széles körben szinte közhelyszerűen 
feltételezettek. Ezek vonatkozásában legfeljebb a túlzott általánosításoktól, a konkrét 
egyedi, olykor kényszerű vagy átmeneti megoldások , modell"-értéküként értelmezésétől, 
valamint a rendszerspecifikus vonások és követelmények mellőzésétől, a , zsákutcából 
való hátrafelé tolatás" irányának tartós fő iránnyá minősítésétől indokolt óvakodni. 


Gazdasági reform és politikai rendszer 


Az elmondottakból egyértelműen következik, hogy a gazdaságban szükségszerűen vég- 
bemenő változások egyfelől elkerülhetetlenül előidézik és megkövetelik a politikai fel- 
építményben, az intézményi mechanizmusokban s a széles értelemben vett társadalmi és 
politikai viszonyokban is bekövetkező változásokat, reformokat. Másfelől viszont ez 
utóbbiak éppúgy nem formálódnak majd valamiféle egységes , modell" szerint, mint 

ahogy a gazdaságban sem egyszerűen egy újább közös , modell" lép a korábbi helyébe. 
Sőt, a politikai intézményrendszer vonatkozásában talán még változatosabb kép bonta- 
kozik majd ki, mint a gazdaság terén — természetesen itt is bizonyos, bár feltehetően igen 
különbözően értelmezett általános alapelvek, rendszerspecifikus kritériumok megőrzése 
mellett. 

A politikai felépítmény változásának sok eleme, közvetlenül a gazdasági alapban 
végbemenő változásokból vezethető le. Hiszen a gazdasági alrendszer viszonylagos (!) 
autonómiájának növekedése, a piaci mechanizmusok bővülése és felerősödése, a gazda- 
ságirányítás decentralizálása, a tulajdonformák diverzifikálódása, a tulajdonosi, illetve 
birtoklási , jogosítványok" újraelosztása, a mikroegységek önállóságának fokozódása, 
a , második gazdaság" legalizált működése, valamint - általában a vállalkozás és verseny 
szerepében — növekedése stb. eleve változásokat indít el, illetve előfeltételez az állam és 
a gazdaság, sőt általában az állam és a , civil társadalom" viszonyában," a párt szerepé- 
nek gazdasági vonatkozásaiban," a pártszervezetek funkcióiban és hatáskörében, továb- 
bá általában az érdekképviseleti szervek szerepében, összetételében és működésében is. 
Mindezen túlmenően a politikai felépítmény megújítása, lényeges reformok útján való 
átalakítása általában is és elsőrendűen következik a szocializmus megújulásának szük- 
ségszerű folyamatából. Ennek minden bizonnyal leglényegesebb eleme és feltétele a 
politikai rendszer demokratizálódása. 

A gazdasági alap vonatkozásában - mint láttuk — a korábbi , sztálini modell" nyilván- 
való zsákutcába torkollása a megújulásnak olykor , visszavonulás" jelleget is kölcsönöz- 
het. Ez az ideológiai tudatzavarok egyik forrása. Nem csoda, ha a politikai felépítmény. 
terén, ahol egy monopolisztikus hatalomgyakorlás hierarchikus szervzetének és mecha- 
nizmusainak lebontása vagy — mint nálunk - a már jóval korábban, de csak részlegesen 
megkezdett le- és átépítésének következetes végigvitele került napirendre, a , visszavonu- 
lás" és a nyugati politikai rendszerekhez való hasonulás még inkább markáns tendenciá- 
nak vagy látszatnak tűnhet. Ez azután a politikai meggyőződés és az egzisztenciális 
érdekek szerint túlzott reményeket vagy félelmeket kelthet. Emiatt is és mert általában 
a politikai hatalom kérdése a , létező", a , politikai-empirikus"? (nem pedig formációérte- 
lemben vett) szocializmus keletkezésének és fennmaradásának kulcskérdéseként jelent 
meg történelmileg, a reformfolyamatnak ez az oldala jóval nehezebb terepnek ítéltetik 
meg, mint a gazdasági. Ezt egyébként jól tükrözi az a paradoxon, hogy adott esetben 
a termelési viszonyok szocialisztikus jellegét, a társadalmi tulajdon elsőbbségét közvetle- 
nül 1s érintő reformjavaslatok irányában nagyobb tolerancia mutatkozik meg, mint a 
politikai felépítmény valamely kialakult mechanizmusának egy-egy - a hatalom jellege, 
tartalma szempontjából esetleg harmadrendű, legfeljebb annak gyakorlati módját és 
személyi megoszlását befolyásoló — elemére vonatkozó módosítási javaslat iránt. 

A , visszavonulás" ténye vagy látszata és a nyugati polgári demokráciákhoz való 
hasonulás azonban nemcsak igen viszonylagos (s országonként igen eltérő) mértékű és 
tartalmú lehet, hanem a politikai reformfolyamatnak csupán egyik és nem 15 a legfonto- 
sabb ismérve és meghatározó oldala. A szocialista demokrácia ugyanis nemcsak nem 
lehet kevesebb demokrácia, mint a polgári, de egyszersmind valódibb, azt több lényegi 
vonatkozásban meghaladó demokrácia is kel! legyen." Így a politikai reformfolyamatban 
- a rendszerspecifikus vonások intenzitásától függően — új, eddig és másutt még nem 
alkalmazott formák, mechanizmusok és intézményi megoldások jelenhetnek majd meg. 


6 E viszonnyal foglalkozó s ma már meglehetősen bőséges hazai irodalomból lásd Ágh Atilla vonatkozó irásait, 
így pl. Védekező társadalom című tanulmányát a Magyar Tudomány 1987. 1. számában (1-14. old.). 

7 Lásd erről pl. Forgács Imre: Gazdasági kibontakozás és pártirányítás. Társadalmi Szemle, 1988. 3. szám 

8 Lásd Krausz Tamás: A huszas évek vitáiról. Politikatudomány, 1987. No. 1. 60. old. 

9 A polgári demokráciánál nagyobb demokráciára a lehetőséget a társadalmi tulajdon rendszere adja meg. 
Ezen az alapon ugyanis, ha a politikai demokrácia is biztosított, a gazdaságban olyan demokratikus intézmények 
fejlődhetnek ki, amilyenekre egy tőkés társadalom nem vállalkozhat. (Mint pl. az igazgatók munkástestületek 
általi megválasztása, hogy csak egyet említsünk.) 

Ebből, vagyis a kísérletezések, útkeresések, változatos megoldások sokféleségéből 15 
következik, hogy egységes , modell" helyett a nagvarányú differenciálódás lesz a jellem- 
ző. Eközben egymás tapasztalatainak figyelembevétele, bevált vagy igéretes megoldásai- 
nak átvétele az alapvető rendszerspecifikumokon túlmenően is további hasonlóságokat 
eredményezhet az egyes országok gyakorlatában. 

A nyugati polgári demokráciákhoz való hasonulás mértékét, sőt (a szándékolt korlá- 
toktól függetlenül is) egyáltalán a lehetőségét elemezve nem szabad elfeledkezni két 
lényeges körülményről. Először is arról, hogy egyrészt a szóban forgó országokban a 
szocialista átalakulást megelőzően sem bontakozott ki (a perifériás vagy félperifériás 
helyzetükkel összefüggő, felemás, prekapitalista maradványokkal terhelt , szervetlen" 
fejlődésük következtében!9) a klasszikus polgári demokrácia intézményi és mechaniz- 
musrendszere. Másodszor pedig nem szabad figyelmen kívül hagyni azt, hogy felszini és 
formai jegyei ellenére a polgári demokrácia mennyire korlátozott a társadalom alapvi- 
szonyainak és fejlődésirányának lényegi, stratégiai tartalmi kérdéseit illetően. — 

Aligha kétséges, hogy a szocialista országok politikai reformfolyamatának (ott és 
akkor, ahol és amikor ez a végső soron szükségszerű, elkerülhetetlen folyamat kibonta- 
kozik) közös vonása lesz a párt, az állam és a társadalom, illetve a társadalom érdekképvi- 
seleti szervezetei közötti viszonyrendszernek a megváltozása. Mégpedig - amint ezt a 
hazai politológusok körében oly sokan és mindinkább egyetértően hangsúlyozzák, és 
amint erre a reformok eddigi lépéseiből is következtetni lehet — ez a változás mint átfogó 
reform, magában foglalja a párt és az állam hatásköri, funkcionális és felelősségköri 
elhatárolódását, valamint a politika állami és nem állami mozgásformáinak elkülönüle- 
sét.!! Ez a következőket hozza magával: 

e az ún. , civil társadalom" nyilt és formális megjelenését, a maga nem , államosított" 
érdekképviseleti szervezeteinek, autonóm mozgalmainak szabad, nyilvános működését; 

e a nyilvános információáramlás, érdekkifejezés és politizálás kibontakozását; 

e a párton és más társadalmi-politikai szervezeteken belüli további demokratizáló- 
dást, elsősorban a részvételi demokrácia kiszélesítését; 

e az államhatalmon belül a törvényhozói, végrehajtói és bírói funkciók egyértelműbb 
elkülönülését; 

e a parlament szerepének növekedését, az államigazgatási bürokrácia csökkenését és 
hatáskörének korlátozását, az önkormányzati formák tartalmi megvalósulását; 

e a társadalomban a kollektív és egyéni jogok intézményi és gyakorlati garanciáit. 

Vita, nézeteltérés nem annyira e folyamat irányát és elvi-elméleti kritériumait illetően 
van, mint inkább egyfelől gyakorlati ütemezése, reálisan lehetséges tempója és a meglevő 
politikai intézményrendszer irányítói által való vezérelhetősége, másfelől pedig a megőri- 
zendő rendszerspecifikus vonások és azok fenntartásának, illetve újjáalakításának szük- 
sége és módja vonatkozásában. 

Ami az előbbit illeti: való igaz, hogy amennyiben a politikai reformfolyamat hatalmi 
pozíciókat és személyes érdekeket fenyeget, az ily módon leginkább fenyegetett helyzetű- 
ektől nemigen várható annak - saját érdekeik ellenében való — kezdeményezése és 
önzetlen előrevitele. Nagy hiba volna azonban ebből a reformok csupán , alulról" való 
kikényszerítésének lehetőségére, illetve szükségességére következtetni és a meglévő politi- 
kai intézményeket, szervezeteket és mechanizmusokat mellőzni, ezek vezérkarának re- 
formpotenciálját tagadni vagy alábecsülni. 

Nemcsak azért, mert hiszen reformról általában csak annyiban beszélhetünk (még ha 


9 99 


egy széles körű, átfogó és radikális reformról, , forradalmi jellegű", vagyis a lényeget 


10 Lásd erről elsősorban Berend T. Iván, Ránki György: Gazdasági elmaradottság. Kiutak és kudarcok a XIX. 
századi Európában. Közgazdasági és Jogi Könyvkiadó 1970.; Kulcsár Kálmán: A modernizáció és a magyar 
társadalom. Magvető Könyvkiadó 1986. 

11 Lásd erről többek között Schmidt Péter: Demokrácia és politikai reform a Magyar Népköztársaságban. 
Válság és reform. A Magyar Politikatudományi Társaság Évkönyve 1987. 59-69. old 

érintő minőségi változásról van is szó), ha az nem lép ki az adott társadalmi rendszer 
keretei közül, és ha — ellentétben az anarchiával — szabályozott és vezérelt marad. 
Tapasztalati tény ugyanis, hogy a reformfolyamat - még ha egyelőre nem is minden 
országban - , felülről" (vagy , felülről" i5) kezdeményezett és irányított folyamatként 
indult el, amelyben meghatározó szerepet játszott a párt. Ez éppúgy nyilvánvaló az 
elmúlt három évtized magyarországi reformjai, mint különösen a szovjet , peresztrojka" 
esetében. Másrészt arról sem szabad megfeledkezni, hogy az államhatalommal szemben 
, Védekező" vagy támadó és reformokat kierőszakoló társadalom koncepciója bizonyos 
általánosítást, a konkrét valóságtól s annak erőviszonyaitól való elvonatkoztatást tartal- 
maz. 

Vajon indokolt-e hazai viszonyainkra, a mai gyakorlatra való alkalmazása során egy 
a társadalomtól teljesen elidegenedett, azzal szembenálló államhatalmat, sőt mindkét 
oldalon, vagyis mind a hatalom, mind a társadalom oldalán voltaképp homogén entitáso- 
kat vagy legalábbis egyetlen, a másikéval ellentétes érdekrendszer által meghatározott 
közösségeket feltételezni? Szükségtelen e helyütt bizonygatni azt, amit egyébként a 
szociológiai felmérések is közismertté tettek, hogy tudniillik társadalmunk valóságos 
tagoltsága és érdekmegoszlása ma nem írható le ilyen egyszerű képlettel. A , reformpárti- 
ak" és a , reformellenzők" — bármennyire is pontatlanul és leegyszerűsítve megkülönböz- 
tetett — csoportjainak megoszlása nem igazodik a hatalmi pozíciók társadalmi megoszlá- 
sához, illetve a hatalmi központtól való , távolság" különbségeihez. 

Ezenfelül még azt is indokolt figyelembe venni, hogy a mai helyzetben, a gazdaság 
válságos állapota mellett a központi hatalom által vezérelt elosztás, illetve újraelosztás 
már nem a , pozitív összegű játék" szabályai szerint folyik. Vagyis nem egyszerűen a 
gyarapodó növekménynek a reáljövedelmek egyébként általános emelkedése mellett 
folyó elosztási arányairól van szó, hanem valójában egy zéróösszegű, sőt negatív összegű 
folyamatról, egyelőre inkább a veszteségek, illetve a terhek eloszlási arányairól. Márpe- 
dig ilyen helyzetben a hatalmi koncentráció feloldása, a felelősség és a hatáskörök 

decentralizálása, az érdekegyeztetés és alku vertikális felépítésű mechanizmusainak de- 
mokratizálása és horizontális mechanizmusokkal való fokozott helyettesítése, illetve 
kiegészítése, a különböző társadalmi érdekek egymással való nyilvános ütköztetése s 
általában a , civil társadalom" öntevékeny és önsegélyező aktivitásának elfogadása a 
politikai intézményrendszer vezérkarának is önérdekévé válhat. 

A rendszerspecifikus vonások megítélése voltaképp a valódi elméleti-ideológiai fron- 
lés nyíltan és világosan, a társadalmi formációk természetére és értékrendjére vonatkozta- 
tott megfogalmazásban fejeződne ki — az ideológiai pluralizmusnak megfelelő módon. 
Mindenekelőtt abból kellene kiindulni, hogy a szocialista, illetve általában a szocializmus 
felé törekvő országokban a , civil társadalomnak" általában (és az említett leegyszerűsí- 
téssel) két irányban is védekeznie kell. Egyrészt (amint ez a modern kapitalizmus orszá- 
gaiban is történik, s nem utolsósorban ott is a szocializmusért küzdő vagy legalábbis a 
kapitalizmus öntörvényeit korlátozó erőknek köszönhetően) a társadalmilag romboló 
hatású piaci  spontaneitással szemben. Másrészt védekeznie kell a hatalomnak az állam 
musával szemben, valamint a hatalmi funkciók elszemélytelenedésével, egy végső soron 
már csak a hatalomgyakorlásra , szakosodott" funkcionárius réteg kialakulásával, illetve 
újraképződésével szemben. Egyébként a védekezésnek csak az egyik vagy csak a másik 
irányban való igénylése már önmagában véve is szimptomatikus - egyfelől a kapitaliz- 
mus visszaállításának rémét a bürokratikus centralizmus megőrzésével, a politikai refor- 
mok elszabotálásával elűzni vélő , konzervatívok", másfelől meg a reformokat végső 
soron valóban a kapitalizmus restaurációja irányában alakítani szándékozó , liberáli- 
sok" vonatkozásában. 

A kettős védekezésen túlmenően azonban a társadalom szocialista fejlődése azt is 

feltételezi, hogy annak folyamatában mindinkább oldódjék, majd szűnjék meg mindkét 
vonatkozásban - vagyis mind a piaci mechanizmus, mind az állam működése vonatkozá- 
sában - az elidegenedés s az abból fakadó, az emberek közötti és az emberek által 
alakítható viszonyokat elfedő férisjelenség (a piac , láthatatlan kezének", valamint az 
elosztó-gondoskodó jóságos , állambácsinak", illetve elvonó-kisajátító és mindent elle- 
nőrizni-irányítani képes demiurgosz-államnak az illúziója). 

A politikai intézményrendszer és mechanizmus reformja az elidegenedés mindkét 
formája, illetve veszélye ellenében eszközöket és biztosítékokat teremthet. Egyfelől úgy, 
hogy elősegíti a cserekapcsolatok ma még rejtett és még nem piaci elemekkel is keveredett 
rendszerének nyílt, áttekinthető és ezáltal ellenőrizhető piaci rendszerré válását. Vagyis 
az abban részt vevők (termelők, közvetítők és fogyasztók-felhasználók) érdekeinek 
megjelentetését és szervezeti ütköztetését, továbbá — a kifejezésre jutó társadalmi többsé- 
gi érdekeknek megfelelően — a piaci mechanizmus közvetett állami szabályozását, rom- 
boló hatású ingadozásainak és bizonytalanságainak mérséklését, valamint a differenciáló 
hatása nyomán keletkező társadalmi egyenlőtlenségeknek, a saját munkától elvált ma- 
gántőke- és vagyonképződésnek megfelelő korlátok között tartását. Másfelől pedig úgy, 
hogy előmozdítja az állam társadalmiasodását, mind az állami funkciók egy növekvő 
részének társadalmi funkciókká, az , egyének szabad közösségi tevékenységévé" alakítá- 
sa — vagyis a társadalmi önigazgatás fejlesztése — révén, mind pedig magának az államnak 
, igazán közösségi berendezkedéssé fejlesztése által"!?, így működésében a demokratizá- 
lás, a demokratikus részvétel és társadalmi ellenőrzés fokozásával. 

Nyilvánvaló, hogy a reformfolyamat nem az államnak a gazdaságból vagy a ,.civil 
társadalom" szféráiból való teljes kiűzését, szerepének általános csökkenését kell hogy 
hozza. Erre még a tőkés társadalmakban sem került sohasem sor (legfeljebb azok 
valóságtól elszakított ideológiai képében). Sőt, a mai modern társadalmakra éppenséggel 
az állam megnövekedett szerepe — és vele szemben a ,civil társadalom" ugyancsak 
fokozott védekezése - a jellemző. Az is nyilvánvaló, hogy a szocializmus építésén fárado- 
zó társadalomban az egyének és a termelési eszközök közötti közösségi közvetítés, a 
társadalom közösségi létformája (a marxi , Gemeinwesen") nem szorítkozhat a , pénzkö- 
zösség" kapitalizmusra jellemző módozatára. Ez utóbbira persze a világgazdaság tőkés 
rendszerében való részvétel miatt is ténylegesen szüksége van. A közösségiségnek, a 
kollektív társadalmi szolidaritásnak a megjelentetése és fejlesztése azonban nem egysze- 
rűsíthető le az államnak a piaci mechanizmust és a magánszféra individualista törekvéseit 
korlátozó vagy a keletkező nemkívánatos társadalmi egyenlőtlenségeket szociálpolitikai 
intézkedésekkel enyhítő-ellensúlyozó tevékenységére. (Egyébként az állami tulajdonnak 
a , sztálini modellben" kialakított abszolút túlsúlya sem biztosíthatta azt.) A tulajdon 
közösségi (voltaképpen társadalmiasodó) formáinak meghatározó szerepét és demokra- 
tikus működtetését biztosító feltételekre és politikai mozgásformákra is szükség van. 

Az, hogy a szocialista országok társadalma tagolt, nem homogén társadalom, hogy 
ebből következően az érdekek pluralizmusa jellemzi, ma már közhelynek számit. A plu- 
rális érdekek demokratikus kifejeződése és képviselete itt is politikai pluralizmust tételez 
fel. Ez is többé-kevésbé elfogadott feltételezés, még ha sokan még mindig idegenkednek 
is a , politikai pluralizmus" kifejezéstől, amelyet annak egyik lehetséges értelmezésével. 
a nyugati mintára szervezett többpártrendszerrel azonosítanak. Az érdemi kérdés azon- 
ban nem az egypártrendszer vagy többpártrendszer kérdése.!? Már csak azért sem, mert 
egyrészt formális többpártrendszer még a , sztálini modellel" is összeegyeztethető volt, 

12 Lásd Tőkei: i.m. 90. old. 

13 Abban a politikai intézményrendszer reformjának kérdéseivel foglalkozó politológusok többsége egyetért, 
hogy a többpártrendszerre való áttérés ma Magyarországon nem időszerű. A többpártrendszer lehetőségét 
azonban sem a tudományos szocializmus klasszikus elmélete nem zárja ki, sem az MSZMP vezetése nem kezelte 
azt elvi kérdésként (sőt, 1956 után kísérletet tett annak visszaállítására). Ezért a többpártrendszerre való áttérés 


perspektívája önmagában véve aligha tekinthető a szocializmussal ellentétes programnak. A lényegi kérdés ez 
esetben is az marad: szüksége van-e a társadalomnak egy politikai vezető és érdekintegráló szervezetre, 

másrészt bizonyos rendszerspecifikus korlátokon túl a nyugati többpártrendszerek sem 
biztosítanak mindig valóságos politikai pluralizmust. Ami pedig egyes szocialista orszá- 
gokban a szocialista átalakulás előtt vagy kezdetén megvolt többpártrendszerhez való 
visszatérést, az akkori pártok újraszervezését illeti, azt még a többpártrendszer legfőbb 
hívei sem gondolhatják komolyan. 

A valós érdemi kérdés az, hogy összeegyeztethető-e a politikai pluralizmus a párt 
vezető szerepével, és hogy erre a vezető szerepre, illetve egy vezető szerepben levő pártra 
egyáltalán szüksége van-e a szocializmus építésére vállalkozó társadalomnak. 

Ez utóbbi kérdésre talán indokolt még akkor is igennel válaszolni, ha eltekintünk a 
kialakult történelmi realitásoktól, a ma és a közeljövő viszonyaitól. Általában és hosz- 
szabb távra is elmondható ugyanis, hogy a társadalmi viszonyok tudatos és célirányos 
átalakításának folyamata, a köztulajdon fejlesztésének és az egész társadalom érdekében 
való működtetésének feladata, valamint a jelenben megnyilvánuló parciális érdekekkel 
szemben pedig a jövő nemzedékek érdekeinek védelme (az esélyegyenlőség biztosítása, 
a természeti környezet megőrzése, a jelent szolgáló rablógazdálkodás féken tartása stb. 
vonatkozásában) igényli a társadalom szocialista átalakításának célja iránt elkötelezett, 
megfelelő politikai öntudattal és cselekvőkészséggel rendelkezők szervezett tömörülését, 
politikai mozgalomba, pártba szerveződését; valamint e pártnak a más, inkább parciális 
vagy rövid távú érdekek szerint szerveződött mozgalmakhoz, szervezetekhez viszonyított 
eszmei-politikai vezető szerepét s az állam feletti társadalmi ellenőrzést biztosító funkcio- 
nálását. Ez utóbbi, az államapparátus feletti valóságos (vagyis összefonódások nélküli) 
ellenőrző szerepre annál is inkább szükség van, mert az állami tulajdon léte és a rendszer 
működésében betöltött szerepe! egyébként a gazdasági hatalomnak olyan koncentráci- 
óját vonhatja maga után, amely, ha a politikai hatalommal is társul, igen veszélyes lehet 
a társadalom számára. 

A politikai pluralizmus és a párt vezető szerepe összeegyeztethetőségének kérdésére 
egyértelműen igennel indokolt válaszolni, amennyiben a párt hegemón helyzete mindkét 
oldalról, vagyis saját önkorlátozó akarata, a politikai szerveződést saját keretein kívül 
is elfogadó magatartása felől is és a hatalom megdöntésére nem törekvő, a párt vezető 
szerepét elfogadó, a szocialista alkotmány elveinek megfelelően működő társadalmi-poli- 
tikai szervezetek felől is biztosított. A párt saját önkorlátozó akaratán és a társadalmi 
tömegszervezetek, érdekképviseleti és egyéb közösségek politikai törekvéseinek ugyan- 
csak magukra vállalt önkorlátozásán kívül a párt és az állam működésének elválasztása, 
a párt vezető szerepének biztosítása és a párton kívül működő politikai intézmények és 
szervezetek autonóm, kívülről-felülről (a jogi kereteken túlmenően) nem korlátozott 
működési feltételeinek kialakítása szükségessé tesz bizonyos intézményi garanciákat, jogi 
rendezést Is. 

Mindez feltételezi, hogy a párt a monopolisztikus hatalmi pozició helyett (ami általá- 
ban a , kívülről" és felülről irányítást vonja maga után) valóban egy , primus inter pares" 
helyzetet foglaljon el, s politikai eszközökkel, demokratikus módon gyakorolja vezető 
szerepét, működésében pedig (nemcsak hatáskörileg, de annak jellege tekintetében is) 
világosan különüljön el az állam működésétől. De feltételezi azt is, hogy mozgalmi jellege 
és belső demokratizmusa is biztosított legyen, beleértve a választás, a döntéshozatal, 
végrehajtás-ellenőrzés teljes demokratizmusát, a szabad véleménynyilvánitás, kritika, 
beszámoltatás és a nyilt viták gyakorlatát stb. 

Azt aligha lehet megjósolni, hogy konkrétan milyen újabb gyakorlati megoldások 
kerülnek napirendre a párt vezető szerepének korszerűsítése, a felvázolt irányban való 
fejlesztése során és érdekében. A történelmi tendencia azonban egyértelműen a megújulás 
és demokratizálódás irányába mutat. 


14 A pártnak az állami tulajdon létéből fakadó sajátos szerepéről, lásd Szoboszlai György: Államiság és 
politikai rendszer. Kossuth Könyvkiadó 1987. 141. old. 

A közvéleményt nagymértékben foglalkoztatja s nem kis aggodalommal tölti el az árak 
alakulása. A lakossági fogyasztást érő hatások azonban csak az , árhegy" csúcsát jelentik. 
Az árak kifejezik a piaci értékítéletet és a piac erőviszonyait; hatnak a termelők jövedelmi 
helyzetére; folyamatosan átcsoportosítják a jövedelmeket az ágazatok között, s ily módon 
közvetlenül összefüggnek a gazdaság egészének működésével, teljesítményével, kialakult 
szerkezetével. Egy-egy írás nem tükrözheti teljességgel e bonyolult kapcsolatrendszert — az 
ár cseppjében a gazdaság tengerét. Az árak kapcsán most az infláció problémájára iránvul 
a figyelem. Szerkesztőségünk az alábbi írások közreadásával arra törekszik , hogy megis- 
mertesse az olvasókat az árak emelkedésének szerteágazó, egy-egy tényezőre aligha szükít- 
hető okaival. Mint a következő hasábokon szembesülő véleményekből is kitűnik: nem 
mondható, hogy a szakmai közvélemény egységesen ítélné meg az infláció mozgatórugóit. 
Abban azonban egvetértenek a szakemberek , hogy szükség van antiinflációs gazdaságpoli- 
tikára. Az áremelkedések növekedési ütemének állandósulása, netán gyorsulása ugyanis a 
stabilizációs program végrehajtását, szerkezetátalak ítási céljaink érvényesíthetőségét ve- 
szélyezteti. 


Okok és gyógymódok 


Kerekasztal-beszélgetés az inflációról 


A Társadalmi Szemle szerkesztősége eszmecserére hívta meg az ármechanizmus néhány szakér- 
tőjét. A beszélgetésen részt vett: Akar László, az Országos Tervhivatal főosztályvezetője; 
Csendes Béla, az Agrárgazdasági Kutatóintézet főigazgatója; Krausz József, a BUDA- 
PRINT gazdasági vezérigazgató - helyettese; Rácz László, az Országos Árhivatal elnöki tanács- 
adója; Rév Lajos, a Fogyasztók Országos Tanácsának elnöke; Szegő Szilvia, a Munkaügyi 
Kutatóintézet osztályvezetője; Zala Júlia, a Magyar Gazdasági Kamara Közgazdasági Tagozatá- 
nak társelnöke. A beszélgetést Bihari Péter és Lajtai György, a Társadalmi Szemle munka- 
társai vezették. 


A múlt év vége óta mind a fogyasztók , mind a gazdálkodó szervezetek fokozott 
kritikával illetik az áralakulást. Mi húzódik meg valójában az elégedetlenség 
hátterében? Beszélhetünk -e arról, hogy új helyzet jött létre, vagy legalábbis 
olyan új folyamatok bontakoznak ki az árfronton, amelyek magyarázzák az 
árakkal kapcsolatos rossz közérzetet? 


RÉV LAJOS A rossz közérzet mögött véleményem szerint az húzódik meg. 

amit a szocializmus utópiájának 15 nevezhetnénk: megszokták az 
emberek, hogy a hozzáférhetőséget mindenki számára biztosítandó, egy sor termék árát 
támogatja az állam. Valójában ez a rendszer igazságtalan és ésszerűtlen, mert mindenkit 
egyformán támogat. Nem helyezi például előtérbe azokat az egész társadalmat érintő 
területeket, mint a közegészségügy, a népművelés, a kultúra, és ide sorolhatnám a lakást 

XN 
is. Megszoktuk ezt a támogatási gyakorlatot, és amikor döntés született a direkt ártámo- 
gatás megszüntetéséről, ezt nem kísérte kielégítő magyarázat, s megfelelő kompenzálás- 
ról sem tudtunk gondoskodni. Ez pedig értelemszerűen elégedetlenséget szült. Voltak 
bizonyos számítások a nyolcvanas évek elején arra nézve, hogy az 1978. évi reálbérszintet 
valamikor az ezredfordulón érjük el. Azóta rosszabb lett a helyzet. 


RÁCZ LÁSZLÓ Úgy gondolom, hogy az árakkal kapcsolatos társadalmi elége- 

detlenség teljes mértékben indokolt. A reálbérek nagyságrendi- 
leg a hetvenes évek elejei szinten vannak. Sokan úgy érzik, hogy ezt a visszaesést a kb. 
15 év alatt bekövetkezett kétszázötven százalék fölötti árindex hozta magával. Bár az 
áremelkedés és az ezzel párosuló reálbércsökkenés önmagában nem határozza meg a 
lakosság fogyasztását, életszínvonalát, mégis rendkívül nagy terhet jelent. További baj, 
hogy a kétszázötven százalék össznövekedésre vezető 7-9 százalékos átlagos éves növe- 
kedési ütem az utóbbi években nagymértékben felgyorsult. A IV. ötéves tervben még 2—3, 
az V-ben 6, a VI-ban 7-9, a VII-ben 8-15 százalék volt az áremelkedés. Ezt a gyorsulást 
külön is figyelembe kell venni, mert ez nemcsak általános politikai, társadalmi és gazda- 
ságirányítási kérdés, ennek megvan a konkrét árszakmai vetülete is. Ilyen gyorsuló 
áremelkedést központilag is jóval nehezebb befolyásolni. 


AKAR LÁSZLÓ Úgy érzem, hogy a fokozott elégedetlenség okainak megértésé- 

hez elsősorban nem a távoli, hanem a közelmúlt folyamatainak 
elemzése adhat támpontot. A rossz közérzetet az 1985—1987-es évekhez képest kiugróan 
magas ez évi fogyasztói áremelkedés és még inkább az ehhez kapcsolódó reálbér-, 
reáljövedelem- és fogyasztáscsökkenés váltotta ki. Mindezek az adott helyzetben - 
függetlenül az adóreformtól — már elkerülhetetlenek voltak. A pontosítás és a teljesség 
kedvéért megjegyzem, hogy a reálbérek ugyan a hetvenes évek elejének szintjén vannak, 
de a reáljövedelem csökkenése nem ilyen mértékű. A fogyasztás csökkenése pedig — 
esetenként kifejezett törekvésünk ellenére — 1987-ig egyik évben sem valósult meg. Nem 
vitatom persze, hogy az életszínvonal csökkent, de az azért nem igaz, hogy a magyar 
életszínvonal ma az 1972-es szinten van. Általában is úgy vélem, hogy egy bizonyos 
szintig nem az áremelkedés, hanem az életszínvonal esése a baj. Az infláció szidása 
mögött az életszínvonal csökkenésétől való félelem áll. Messze nem izgatná ennyire az 
embereket ez az áremelkedés. ha az árak 7-8 vagy 9 százalékos növekedése mellett a 
nominálbérek legalább ilyen dinamikával emelkedtek volna. . 


ZALA JÚLA Én abból indulnék ki, hogy természetszerűen minden társada- 
lom, így a mienk is elégedetlen, ha az árszint emelkedik. A -a- 
kosság nem érzi jól magát egy olyan világban, amelyben a pénz értéke rohamosan romlik. 
A rossz közérzetnek vannak azonban fokozatai. Az emberek kevésbé rosszul érzik 
magukat akkor, ha a rohanó árak mellett ugyanolyan tempóban emelkednek a bérek és 
a jövedelmek is. S egy viszonylag kisebb mértékű infláció is elviselhetetlennek érződik, 
ha a bérek növekedése elmarad az árakétól. Nálunk két dolog esik egybe: egyfelől a 
gyorsuló áremelkedés, másfelől a pénzbeli jövedelmek ennél kisebb mértékű és egyenlőt- 
kn növekedése. A lakosság elégedetlensége valóban az árrendszerrel kapcsolatban jelent- 
kezik, holott az áremelkedés nem egyszerűen az árrendszer kérdése. 
Az árszintemelkedés mindig a követett gazdaságpolitikának, azon belül a pénzpoliti- 


. kának a következménye. Az árszint csak felszínre hozza a gazdaságpolitika szándékolt 


vagy nem szándékolt következményeit. I 

Megítélésem szerint a mi esetünkben az infláció tudatos gazdaságpolitikai döntés 
eredménye, amit a támogatások leépítésének szükségességével indokolunk. Ez azonban 
féloldalas magyarázat, mert nem beszél arról, hogy a forgalmi adó és másféle elvonások 
igen jelentősen emelik az árszintet. Elvonunk és támogatunk, de a kettő szaldója az 
elvonások javára pozitív. Ez érthető is, mert az elvonás a költségvetés bevételének fő 

forrása. Különben a költségvetés nem tudna létezni. Soha sehol nem fejtettük ki világo- 
san, tisztán ezt az összefüggést. 


SZEGŐ SZILVIA Az inflációban valóban jelentkeznek a gazdaságpolitika ellent- 

mondásai. A fő gondot azonban ma abban látom, hogy az 
indirekt gazdaságirányítás rendkívül rossz hatásfokkal működik, felbomlóban vannak 
a gazdasági és társadalmi együttműködés koordinációs és konfliktuskezelő mechanizmu- 
sai. Ebben a helyzetben a gazdaságpolitika az éves tervekhez igazodó válságelodázó 
funkciókat terhel az árrendszerre. Ezzel azonban szétzilálódik az árrendszer (megítélé- 
sem szerint ez történt az exportkényszer miatt széteső kompetitív árrendszerrel és az 
árklub intézményével is), és a gazdasági szereplők árpolitikáját — éppen a gazdasági 
koordináció súlyos zavarainak következményeként - kényszerűen a rövid távú előnyök 
érvényesítésére való törekvés jellemzi. Bizalomhiányra és perspektívavesztésre nem épül- 
het jó árrendszer. Ez azt mutatja, hogy az árrendszer zavarai főként a gazdasági és a 
politikai rendszer működésének zavaraiban, elsősorban a gazdaságpolitika tartományá- 
ban keresendők. A gazdaság strukturális feszültségei, a súlyosbodó eladósodás, a társa- 
dalmi közérzetben is jelentkező válságtünetek nem kezelhetők a gazdasági technokrácia 
szintjén kialakítható szakágazati feladatként. Parafrázissal élve: az ár, az adó, a bér, a 
pénz stb. sokkal fontosabb annál, semmint hogy szakemberekre bízhatnánk azokat. 
E szakmák képviselői csak akkor tudnak működőképes rendszereket konstruálni, ha 
támaszkodhatnak a gazdasági és társadalmi együttműködés stabil értékeire, esetünkben 
az antiinflációra mint a gazdaságpolitika stabil értékére. 


ZALA JÚLIA Jóllehet.az árszint csak a mélyebb közgazdasági problémák 

megjelenési formája, emelkedésének azonban önmagában is 
van jelentősége. A lakosságnak és a gazdálkodó egységeknek a jövőre vonatkozó árak 
alakulásával kapcsolatos várakozásai ugyanis igen erősen visszahatnak a gazdaság 
működésére s az árak tényleges változására. Elsösorban nem azért rossz tehát, ha az 
árszint emelkedik, mert a lakosság elégedetlen lesz, hanem azért, mert a lakosság, a 
vállalatok és általában a gazdálkodók a maguk inflációs várakozásaival tovább növelik 
az árszintet. Ez a legsúlyosabb dolog, mert ezeket a várakozásokat visszájára fordítani 
szinte lehetetlen. Hangsúlyozni szeretném azt is, hogy az árprobléma nem az árarányok 
problémája, mert az árarányoknak változniok kell, rugalmasan kell mozogniuk, külön- 
ben nincs se szerkezetváltás, se világgazdasági alkalmazkodás. 


RÉV LAJOS A lakosságot, a fogyasztókat az is irritálta, hogy olyan körül- 

mények között ugrott meg az ár, amikor - éppen az inflációs 
várakozások miatti felvásárlási hullám következtében -— kiéleződött a hiányhelyzet. 
Leginkább ez a hiányhelyzettel kombinált áremelkedés érintette hátrányosan az embere- 
ket. Korábban azt magyaráztuk, hogy azért nem akarunk fix árakat, hogy ne legyen 
hiány. Az árak emelkedtek, a hiány azonban nem mérséklődött. Tovább súlyosbítja a 
helyzetet, hogy megrendült az emberek biztonságérzete is. Korábban jelentős lakossági 
csoportok az árnövekedés és a megszorító intézkedések ellenére is ki tudtak törni, 
többletteljesítménnyel vagy más módon emelni tudták az életszínvonalukat. Most mint- 
ha ők is elbizonytalanodtak volna. Attól tartanak, hogy ilyen ár- és jövedelemviszonyok 
mellett ők sem tudják megőrizni eddig elért életszínvonalukat. A korábbi gondok föleg 
az inaktívakat (pl. nyugdíjasok) érintették, most viszont kiterjednek a jól teljesítőkre, a 
termelési szférára is, és ezzel felerősítik a feszültségeket. 


KRAUSZ JÖZSEF I Magam is egyetértek azzal, amit Zala elvtársnő mondott. Amit 

mi most az árrendszer, meg az árszínvonal problémájaként 
tartunk nyilván, azt gazdaságunk működése árakban megnyilvánuló zavarainak tartom 
én is, és nem magának az árrendszer problémájának. Az iparvállalati gazdálkodást, 
árképzést és ármunkát tekintve nem mondhatom, hogy vadonatúj helyzet van 1988. 

január 1-je óta. Hisz a vállalatoknak már több éve együtt kell élniük az inflációval. 
Minden létező kalkulációban számolnunk kellett valamilyen mértékű áremelkedéssel. Az 
igazi problémát s egyre fenyegetőbb veszélyt az okozza, hogy gyorsuló infláció esetén 
egyszer csak követhetetlenné válnak a folyamatok. Az infláció fokozódása egy idő után 
dezorganizálja a gazdaságot. Nem tudni, hogy ez 15, 19 vagy a 23 százalékos árszínvonal- 
emelkedésnél következik-e be. A kritikus határ után a kooperációs kapcsolatok óráról 
órára változnak, a költségek emelkedése egyesek számára követhetetlen lesz, mások 
akadálytalanul képesek nyerészkedni. Egyes vállalatoknak még akkor sem sikerül növek- 
vő költségeiket továbbhárítani, ha a piacon a magasabb árakon is jelentkezik fizetőképes 
kereslet. Márpedig sok vállalat pillanatnyilag ilyen helyzetben van. 

A vállalatok egyrészt saját beszállítóiknak, másrészt egy olyan hivatalnak vannak 
kiszolgáltatva, amely természetszerűleg az övékétől eltérő szempontokat követ. Azok, 
akik nagy arányú exportot, elsősorban tőkésexportot folytatnak, és belföldi áraik vala- 
milyen okból különleges állami , figyelemben" részesülnek (mondjuk nem szűnt meg 
árbejelentési kötelezettségük), külön adminisztratív meccseket, külön alkukat kénytele- 
nek folytatni arról, hogy költségemelkedésük hányad részét mikor, hova háríthatják át. 
Az egyre gyorsuló árnövekedéssel tehát egyrészt a dezorganizálódás, másrészt a költség- 
növekedés átháríthatóságával kapcsolatos totális bizonytalanság felé haladnak a gyár- 
tók. Az igaz, és ezt nem lehet vitatni, hogy a vállalatok nem szemérmesek, amikor a 
termelői árak emeléséről van szó. De én nem is hiszem, hogy az a dolguk, hogy szemér- 
mesek legyenek. Sokan mondják, hogy a termelői árakban magas a jövedelemtartalom. 
Ezzel én mélységesen egyetértek. De hangsúlyozni szeretném, hogy nemcsak a bér magas 
benne. Én inkább azt emelném ki, hogy mire a termelői árból ár lesz, addigra , vastag" 
költségvetési befizetések rakódnak rá. Emiatt a fogyasztói árak emelkedésének csak egy 
részét teszi ki a termelői árak növekedése. Nem is hiszem, hogy attól van infláció, mert 
a termelői árak emelkednek. 


SZEGŐ SZILVIA A hangulat alakulásához nemcsak az járul hozzá, hogy milyen 

a múlt, hanem az is, hogy milyennek ígérkezik a jövő. Mind a 
lakosság, mind a vállalatok inflációs várakozásai jóval felülmúlják azokat a számokat, 
amelyeket a hivatalos megnyilatkozásokban lehet hallani. Az inflációs várakozások 
pedig - természetükből adódóan - többnyire beteljesülnek. Vagy legalábbis nagy a 
valószínűsége annak, hogy beteljesülnek. Az inflációs várakozások ugyanis beépülnek a 
gazdasági cselekedetekbe: a lakosság előrehozza a fogyasztását, inflálódó pénzét vagyon- 
tárgyakba menekíti, a forintba vetett bizalom megrendül, a forint és a deviza közötti 
kapcsolatok szétzilálódnak, a vállalatok emelik az árakat, hogy kivédjék mások áremelé- 
seit stb. A korábban már általam említett bizalmi válság és az infláció szorosan összefo- 
nódik. Az inflációs várakozások nem egyszerűen szubjektív érzéseken alapulnak. Mögöt- 
tük jelentős objektív feszültségek vannak. A gazdaság jelenlegi sturukturális feszültségei 
oly mértékűek, hogy azok érzékeléséhez nem kell közgazdásznak lenni. E feszültségekre 
adott társadalmi válasz hiányában a vállalat és a lakosság a , pillanat" nyújtotta lehetősé- 
gek maximális kihasználására (áremelésre, béremelésre) törekszik, és képtelen a hosszabb 
távú folyamatok (például az infláció) kedvező befolyásolására. 

Nem beszéltünk eddig arról, hogy az eltelt időszakban a lakosság életszínvonalában 
az átlag mögött jelentős differenciálódás ment végbe. Ebben a differenciálódásban az 
inflúciónak is nagy szerepe van. Egészen más a lakosság egyes rétegeinek az áremelkedé- 
sekkel szembeni védekezési mechanizmusa. Lehet az infláción nyerni, ám vannak, akik 
jelentősen veszítenek rajta. Ez utóbbiak között említendők a nyugdíjas és a bérjövede- 
lemtől erősen függő háztartások. Ezzel szemben a második gazdaságból származó jöve- 
delmet élvezők többsége képes volt az inflációs terhek áthárítására, a munka- és tőkejö- 
. vedelmeknek az infláció mértékével legalább megegyező emelésére. Ezzel is magyarázha- 
. tó, hogy a legújabb szociológiai felmérések szerint a hátrányos helyzetű háztartások 
. esetében a korábbinál jóval nagyobb jelentősége van a megélhetést biztosító jövedelem- 

forrás típusának. A , bérből élés" ma ugyanúgy hátrányos helyzetet szül, mint az, ha 
magas az eltartottak száma. Az infláció differenciáló hatását fokozta az is, hogy az 
alapvető élelmiszerek, a lakossági szolgáltatások és a lakások árának emelkedése évek 
óta meghaladta a fogyasztói árak átlagos emelkedését. 


CSENDES BÉLA 1988-tól nagy változások történtek a mezőgazdasági árrend- 

szerben. A változások eredményeként az eddiginél jobban in- 
tegrálódik a mezőgazdaság árrendszere a népgazdaság általános árrendszerébe. Eddig 
szabadárak érvényesültek az input vonatkozásában, és hatósági árak, rögzített árak a 
kibocsátási oldalon. Ezután nő a szabadáras kör. A mezőgazdasági termékek 50 százalké- 
ka tartozik ebbe a csoportba, s a másik oldalon a hatósági áraknak is rugalmasabb, a 
kereslet-kinálathoz jobban igazodó formái alakulnak ki. Ez várhatóan kedvező hatású 
lesz a mezőgazdasági termelők várakozására, magatartására, termelési kedvére. Van 
viszont félnivaló attól, hogy az inputárak el fognak szabadulni, miközben bizonytalan 
az, hogy milyen eszközellátásra számíthatunk. A mezőgazdasági vállalatok további 
gondja, hogy bár a mezőgazdaságban (szemben az iparral) teljesítményhez kötött a 
keresetszabályozás, ez egyrészt túl bonyolult módon valósul meg, másrészt félő, hogy 
nálunk is beszükülnek a lehetőségek. Reméljük nem így lesz, sőt az iparban is javulnak 
az ösztönzési, érdekeltségi feltételek, és akkor javul a kiszolgálás, a választék is. Bizako- 
dásra ad okot a mezőgazdasági gazdálkodás tulajdoni, szervezeti, érdekeltségi formáinak 
gazdagodása, és a nagyüzemek, kistermelők, háztáji gazdálkodók között kialakuló jó 
együttműködési gyakorlat. 


Egvetértés mutatkozott abban, hogy az áralakulás csak a felszínen jelzi a 
problémákat; az árszínvonal-emelkedés tünet, a gazdaság általános zavarai- 
nak a megjelenési formája. Nos akkor az a kérdés, hogy minek a megjelenési 
formája az infláció, s milyen gazdaságpolitikai szituáció, gazdasági működési 
mód okoz inflációt? 


RÁCZ LÁSZLÓ A gyorsuló fogyasztói áremelkedés okai elsősorban a termelési 

szférában, a jövedelmek keletkezési mechanizmusában keresen- 
dők. A fogyasztói ár azért magas, mert a teljesítményhez képest magasak a bérek, és 
magas adók terhelik a termelőszférát. Továbbá a gazdaságirányítás az adók növelésével 
igyekezett gátat vetni a bérek növekedésének, miközben a nem hatékony munka támoga- 
tásával maga 15 előidézte a bérek indokolatlan növekedését. Szeretjük azt mondani, hogy 
aki , árat mond, mondjon bért is". De igaz ennek a fordítottja is: , aki bért, adót, meg 
támogatást mond, az árat is mond". Ezért nem lehet önmagában csak a fogyasztói árat 
vizsgálni és kritizálni. Vajon megdolgoztunk-e azért a bérért, ami a fogyasztói árnak kb. 
a felét kiteszi? Ezért indokolatlan az a hosszú időn keresztül jellemző szakszervezeti 
alapállás, amelyet így jellemezhetünk: a termelői ár az állam dolga, ő szervezi a termelést, 
a mi dolgunk a fogyasztói ár, a fogyasztók érdekvédelme. S ugyanezért nem lehet minden 
inflatórikus jelenséget a vállalatok nyakába varrni, mint ahogy az állami szervek gyakran 
ezt teszik (miközben az olcsóbb ár elemi közgazdasági feltételeit sem mindig biztosítják 
a vállalkozói szféra számára). 

Sokkal több és őszintébb önkritika kellene a gazdaság résztvevői, az érdekképviseletek 
és az állami szervek részéről, s akkor világosabbak lennének a lakosság széles rétegei 
számára is az áremelkedések okai. Enélkül mindenki akként magyarázza az árpolitikát, 
ahogy akarja, s az nem segíti a reális közhangulat kialakulását. 


ZALA JÚLIA Véleményem szerint a jelenlegi inflációs folyamat nagyon tuda- 

tos, tervszerű, központilag irányított döntések eredménye. Ezt 
abból is tudhatjuk, hogy minden évben előre meghirdetjük, milyen árszint-emelkedést 
tervezünk, és nagyjából ehhez tartjuk magunkat. A központi árszintnövelő intézkedések 

indokolása az volt, hogy a már kiáramlott pénzjövedelmeket inflációval húzzuk vissza, 
vagy hogy - a költségvetés hiányát rendezendő - a támogatásokat építsük le. A decentra- 
lizált áremelési döntések ennek a központi politikának logikus következményei vol- 
tak, s nem autonóm módon indultak el. A vállalati szférában a költségvetési elvonáso- 
kat a vállalatok önvédelmi reflexei igyekeztek kompenzálni, esetleg túlkompenzálni. 
A vállalatok egy jó része azonban nem tudta ellensúlyozni az elvonások okozta terheket. 

Látni kell továbbá, hogy inflációs időszakban minden termelő igyekszik a várható 
negatív hatásoknak elébe menni. Ezt nem lehet elítélni, ezzel számolni kell. Mi gyakran 
azt hisszük, hogy amikor egy-egy központi döntést követően ennek vállalati reakciói 
mutatkoznak, akkor a gazdasági egyedek decentralizált döntéseivel állunk szemben, s a 
vállalatok hibájául rójuk fel, hogy úgy viselkednek, ahogy a gazdaság öntörvényének 
megfelelően viselkedniök kell. Mint ahogy mindenféle közgazdasági előképzettség nélkül 
is tudni lehetett, hogy a 15 százalékos fogyasztói ár meghirdetésének hírére a lakosság 
könnyen mobilizálható pénzeszközeinek igénybevételével felvásárlással fog reagálni. 
Ehelyett mi még hónapokig azt mondtuk, hogy emelkedik a takarékbetét-állomány. 
A takarékbetétek kamatlábának és a hitelkamatlábak közelmúltbeli emelésének inflációs 
hatása sem kétséges a számomra. Ettől a takarékossági kedv nem fog nőni, viszont az 
inflációs várakozásokat e központi lépésekkel is alátámasztjuk. 

A gyors áremelkedések abba a kényszerhelyzetbe sodornak, hogy vagy ismét leértékel- 
jük a forintot, vagy pedig újabb támogatásokkal tesszük az exportot gazdaságossá. 
A bennünket körülvevő világban ugyanis jóval alacsonyabb az árszínvonal emelkedése, 
mint nálunk. Ebben a helyzetben egy — a többi valutához képest — nagyon gyorsan 
inflálódó forint kikényszeríti a leértékelést a termelő szférában. Ez közgazdasági alapté- 
tel, aminek lehet egy ideig ellenállni, de tartósan aligha. 


RÉV LAJOS Számomra is nyilvánvaló, hogy központilag elhatározott inflá- 

cióról van szó. De nem a központi elhatározással önmagában, 
hanem a központilag kezdeményezett infláció kezelésével van a probléma. Elhatároztunk 
egy inflációs rátát, miközben nem ösztönöztünk jobb munkára. Ehelyett inkább korlá- 
toztuk a vállalatokat. Pedig korlátozással a bajból nem lehet kijutni, okos ösztönzés 
nélkül nem oldhatók meg a problémák. 


SZEGŐ SZILVIA Megítélésem szerint nem azért van infláció, mert az éves tervek- 

ben inflációval számolunk. Ebből a szempontból sajátos eset 
az, amikor azért emeli a kormány a fogyasztói árakat, hogy csökkentse a fogyasztást. 
Ez valóban központilag elhatározott infláció, bár ebben az esetben is csak másodlagos 
jelentőségű a , központ" szerepe. A fogyasztói áremelés ugyanis az esetek többségében 
a fogyasztói ártámogatások csökkentése miatt következik be, ami azt jelenti, hogy a 
fogyasztói árak termelői árakat követő emelése megy végbe állami úton megvalósított 
késleltetéssel. 

Véleményem szerint egy olyan gazdaságban, amelyben belső érték nélküli pénzrend- 
szer működik és oligopolista típusú gazdasági szervezetek vannak -— amelyek igyekeznek 
költségeiket és a kívánatos nyereségszintet elismertetve kialakítani az árakat —, továbbá 
ahol magas a költségvetés részaránya s ráadásul az eladósodás miatt exportkényszer 
érvényesül, objektív adottság, hogy az áremelkedésnek nincs gazdasági korlátja. Ebben 
a helyzetben a rövid távú antiinflációs lépések inkább paradox hatásúak: jelentős inflá- 
ciós nyomást válthatnak ki. Ilyen rövid távú antiinflációs lépés lehet adott esetben a 
pénzmennyiség hirtelen megszorítása, ami likviditási válságba taszít vállalatokat, s ami 
ily módon az esetek többségében csak a költségeket emeli. 


ZALA JÚLIA Megítélésem szerint a megtakarításokkal nem fedezett hitelek 
visszahívása az egyetlen helyes lépés volt, amit a pénzügyi 
irányítás hozhatott. 

SZEGŐ SZILVIA Hasonlóan paradox hatást tulajdonítok annak is, ha a forint 
rövid távra vonatkozó leértékelésével szemben hangzanak el 
nyilatkozatok. Úgy vélem ugyanis, hogy ez nem csökkenti, hanem esetleg még fokozza 
is a leértékelési várakozásokat. Hiszen az, hogy rövid távon nem értékeljük le a forintot, 
a gazdálkodó egységek számára azt az információt hordozza, hogy e rövid táv elmúltával 
bizonyosra vehető a leértékelés. 
Az 1988. április elsejétől érvényes elvi szabadárrendszer - amelyben a termelői ár és 
a fogyasztói ár az új adórendszer következtében gyakorlatilag már , direktbe" van 
kapcsolva - az egyensúlyhiány okozta inflációs nyomást tulajdonképpen közvetlenül 
rákapcsolja a fogyasztói árakra. Ezért és ennyiben az új ár- és adórendszer inflációs 
hatást gyakorol a fogyasztói árakra. Egy olyan ellentmondásos helyzetet vélek kibonta- 
kozni, hogy az inflációs nyomás elkerülése érdekében az elvileg szabad árrendszer 
gyakorlatilag jobban meg lesz kötve adminisztrativ módszerekkel, mint egy formálisan 
is központilag szabályozott rendszer. Az árkonzultációs rendszer ugyanis a vállalat 
szempontjából kevésbé ellenőrizhető, mint egy meghirdetett, az árkialakitásban admi- 
nisztratív korlátot állító rendszer. j 
Ez az ármechanizmus tehát vagy nem , szabad", vagy képtelen az antiinflációra. En 
ebben az ellentmondásban annak a nyilvánvaló kifejeződését látom, hogy egy részpoliti- 
ka, esetünkben az árpolitika, nem lehet képes — a csak a gazdaság- és társadalompolitika 
szintjén kezelhető -— antiinflációra. Magyarul, ha és amennyiben a gazdaságpolitika 
antiinflációs politika, úgy és annyiban lehetnek a részpolitikák (ár-, bérpolitika, pénzügyi 
politika stb.) is antiinflációsak. 


De az infláció-e az árrendszer legfőbb problémája? S egyáltalán szükségszerű 
volt-e, szükségszerűen következett-e be a gazdaság adott helyzetében ez az 
inflációs folyamat? 


KRAUSZ JÓZSEF : . Azért egyértelműen szögezzük le, hogy vállalati szinten nem az 
infláció a legfőbb gond. Más kérdés, hogy az inflációval a 
vállalat miként tud együtt élni, mennyit fizet rá, vagy mennyit keres rajta. Ez attól függ. 
hogy a vállalat milyen alkupozícióban van a piacon. Az infláció felgyorsulását én Is 
központi indíttatásúnak érzem. Az 1988. január 1-jével meghirdetett és bevezetett intéz- 
kedések döntő többsége a vállalatokra úgy hat, hogy az áraikat kénytelenek emelni. Sok 
olyan dologról esett itt már szó, amely a vállalati költségeket emeli. Mindezekhez még 
néhányat hozzátehetünk. A vállalatok a bérbruttósítás többletköltségeit előbb-utóbb 
szintén beépítik az árakba. A hitelek növekvő kamatterhei szintén emelik az árakat. 
Az inflációs nyomás attól függően realizálódik tényleges áremelkedésben, hogy milyen 
árrendszert, árkonzultációt, bejelentési kötelezettséget, vagy mást alkalmazunk. Egy 
dolog azonban biztos: ma Magyarországon az árak növekedésének határa távolról sem 
a csillagos ég. Gyakran azon vitatkozunk, hogy a vállalatok 30 százalékkal megemelik 
az árakat, mert lehet. Hát nem lehet! Még abban az esetben sem lehetne, ha ezt minden 
hatóság jóváhagyná. Egész egyszerűen a keresletkorlátok nem tesznek lehetővé tetszőle- 
ges áremeléseket. Ez lehet, hogy szokatlan. Ám nálunk a textil-, ruházati iparban kemény 
keresletkorlát a jellemző. Egy bizonyos ponton túl, egyszerűen nem vásárolják meg 
termékeinket. Az életszínvonal úgy változott, hogy bizonyos árucsoportok és árucikkek 
árokok miatt eladhatatlanok. 


SZEGŐ SZILVIA Krausz József szavaiból az következik, hogy a belföldi piacon 

keresleti korlát érvényesül, ami pedig mérsékli az áremelési 
lehetőségeket. Véleményem szerint ez legfeljebb az úgynevezett tömegfogyasztási cikkek 
és a lakossági szolgáltatások egy részére igaz. Az esetek többségében a vállalatoknak van 
lehetőségük arra, hogy puhább piacot keressenek, olyan terméket is gyártsanak, melynek 
ára könnyebben emelhető. Ezzel magyarázható az olcsó tömegfogyasztási cikkek eltűné- 

se a piacról, a szolgáltatások alacsony színvonala. A vállalat olyan lakossági rétegeket 
igyekszik tehát kiszolgálni, amelyek árérzékenysége kisebb. A kereslet korlátosságára — a 
bútoripar vagy esetenként a textilipar példája is ezt mutatja — sok esetben a vállalat 
inkább a kínálat előbb említett típusú szerkezetének módosításával, semmint az árak 
mérséklésével reagál. 


KRAUSZ JÓZSEF Bár így lenne! Többnyire azonban sem a bútoriparban, sem a 
textiliparban — vagy általában a könnyűiparban - a vállalatok- 
nak nincs elég pénzük a komolyabb termékstruktúra-váltásra. 


Milyen gondokat okoz a kormányzati irányítás számára a gyorsuló áremel- 
kedés? : 


RÁCZ LÁSZLÓ Az árpolitika kissé elbizonytalanodott. Tudjuk, hogy a piaci ár 

felé kel! haladni, miközben még nagy területeken adminisztra- 
tív módon avatkozunk be az áralakulásba. Jelenleg az Árhivatal az árak hozzávetőlege- 
sen 50 százalékát szabályozza közvetlen eszközökkel, konzultációkkal, bejelentési köte- 
lezettséggel, az árformák előírásával. Ezekben az esetekben gyakran igen merev az ár. 
Sokszor akkor sem lehet árat emelni, ha az lenne a legésszerűbb. Tudomásul kellene 
vennünk: mindaddig, amíg munkánk minősége, eredményessége nemzetközi mércével 
mérve sokkal alacsonyabb, mint amit a pénzügyi mutatók (pl. a valutaárfolyamok) 
kifejeznek, addig az infláció tartós lesz, és ennek ellenére nem célszerű újabb adminisztra- 
tív gátakat emelni az áremelés elé. Fel kellene tennünk a kérdést: jó-e nekünk az, ha 
adminisztratív eszközökkel fogjuk vissza az inflációt, vagy éppen ez az ami károkat 
okoz? A japánok példája azt mutatja, hogy az inflációt okosan is fel lehet használni. 
Náluk - és sok más országban - az infláció a gazdasági szerkezetváltást szolgálta. Az 
inflációnak ezt a tulajdonságát használták ki, hogy lehetővé tegyék a jövedelmek és a 
tőkék átcsoportosítását. Mi ezzel a lehetőséggel eddig rosszul éltünk. 

Egyetértek viszont azzal, hogy amikor sokkszerű hatások érik a gazdaságot, akkor az 
árpolitikának vissza kell fognia az áremelkedések tehetetlenségi nyomatékát, nem szabad 
hagynia, hogy az inflációs várakozások a jövedelemszerzési, költségemelkedési folyama- 
tokat károsan befolyásolják és tovább pumpálják az áremelkedést. Fontosnak tartom 
ezért a kormány fellépését a fiktív áremelésekkel szemben. Az ár piaci kategória, de 
szükséges védekezni azok ellen, akik visszaélnek a piac szabadságával. 


Az eszmecserét zárjuk annak a kérdésnek a megvitatásával, hogy milyen 
esélyeink vannak az infláció mérséklésére, milyen eszközök állnak a kormány- 
zat rendelkezésére az infláció kézbentartására? 


ZALA JÚLIA Először is világossá kell tennünk fogalomhasználatunkat. Az 
infláció a pénz értékvesztése, a pénz elértéktelenedése, s nem 
egyszerűen árszintemelkedés. Nekem határozott álláspontom, hogy az infláció minden- 
képpen káros és veszélyes, amiből semmiféle gazdasági, társadalmi haszon nem szárma- 
zik. A kormánynak ezért arra kell törekednie — és az utóbbi időben tett is erre utaló 
lépéseket -, hogy fékezze az áremelkedés ütemét, úrrá legyen az infláció fölött. Nem értek 
egyet azzal, hogy a mi viszonyaink között lehetetlen megteremteni az infláció mérséklésé- 
nek feltételeit. 
Az inflációs nyomás nálunk költségoldalról indult el, mégpedig fiskális kényszerből. 
Ezért rövid távon meg kell állítani a központi elvonások fokozását, és egyben csökkente- 
ni kell a költségvetés azon kiadásait, amelyek szükségessé tették az elvonások növekedé- 
sét. Én a legfontosabb inflációellenes gyógymódnak a pénz mennyiségének csökkentését, 
forgási sebességének lassítását tekintem. Tisztában kéll lennünk azonban azzal, hogy 
mára nálunk olyan mértékű inflációs nyomás alakult ki az eddigi kormányzati intézkedé- 

sek, az ezeket követő lakossági és vállalati várakozások és magatartás nyomán, hogy 
erőteljes pénz- és hitelmegszorításra van szükség. Ez a következő években — attól függő- 
en, hogy milyen gyors lesz a szerkezetváltás — recessziós hatást válthat ki. Ezt el kell 
viselnünk, mert csak ezen alapulhat a teljesítmények várt növekedése. A kulcskérdés 
pedig: a teljesítménykényszer általánossá tétele. Az elsődleges cél tehát a teljesítmények 
előcsiholása, de csak azon teljesítményeké, amelyeket a kereslet honorál. Enélkül nem 
csökkenthető az infláció. Nem általában és minden vonalon van szükség teljesítményekre 
— a szénbányászattól kezdve a rövidáruiparig -, hanem csak azokra, amelyeket a piac 
igényel. 

K orlátozni kell a teljesítménnyel elérhető jövedelmet kiegészítő hiteleket, elsősorban 
a lakosságnál és azoknál a vállalatoknál, amelyeknél a hitel gazdaságtalan tevékenységet 
finanszíroz vagy tart fenn. Segíteni kell egyúttal — hitellel is — minden olyan tevékenysé- 
get, amely bővíti a társadalom által valóban értékelt (magasabb árakkal is értékelt) 
kínálatot. Ebben a folyamatban pedig az áraknak, az árarányoknak, azok rugalmas 
változásának pótolhatatlan szerepük van. Az árarányok korrekciója az importverseny 
bővítésével is erősíthető, ami azonban - tekintettel mai lehetőségeinkre — csak lassúbb 
folyamat lehet. E folyamatot gyorsítani lehetne az importárakra vonatkozó bőséges 
információval, söt egyelőre az ezen információkra alapozott árplafonok kötelező betar- 
tásával is. Ismétlem: tartós megoldást csak a bővülő kínálaton és keményen behatárolt 
keresleten alapuló vállalati árképzési gyakorlat hozhat. 


AKAR LÁSZLÓ Őszintén be kell vallani, hogy az 1988-as inflációs rátát, a 

fogyasztói áremelkedés ilyen mértékét elsősorban az igényelte, 
hogy az egyensúlyi követelmények figyelembevételével jövedelmeket csoportosítsunk át 
a lakosság és a költségvetés között. A mai fogyasztói áremelkedésből csak körülbelül 3-4 
százalék az, amely termelői oldalról keletkezik, az áremelkedés oroszlánrészét az ártámo- 
gatások leépítése, a forgalmi adó növekedése, tehát olyan tényezők teszik ki, amelyek 
jövedelemtartalma a költségvetésben fog lecsapódni. (A termelői várakozásokat illetően 
is inkább a 3-4 és nem a 15 százalékból lenne indokolt kiindulni.) Amíg gazdaságpolitikai 
okokból szükséges ez a jövedelem-átcsoportosítás, addig nem tekinthetünk el valamilyen 
mértékű infláció alkalmazásától. Véleményem szerint azzal azért számolhatunk, hogy a 
következő években ez az igény mérséklődni fog. Ha például jövőre megengedhetjük a 
fogyasztás szintentartását, ez az idei 8-10 százalékosnál jóval kisebb mértékű reálbércsök- 
kentéssel is megoldható, ami az áremelkedés ütemét is mérsékelheti. Bizonyos kényszerek 
azonban a következő években mégis érvényesülni fognak. 


Az antiinflációs politika érdekében rövid távon kétségtelenül alkalmazható a monetá- 
ris politika szigora. Ennek eredményességét korlátozza, hogy a mi viszonyaink között 
a pénzügyi feltételek változásának (például kamatlábemelés) hatására nem a klasszikus 
monetáris politikából ismert önalkalmazkodási folyamat indul be. Nálunk sokkal in- 
kább a direkt beavatkozás dominál itt i5s. Mondjuk például a refinanszírozási hiteleket 
visszaveszik és a vállalat hiába kér hitelt, indokolt esetben sem kap, mert nincs. 

A megoldás fő útja a piaci viszonyok erősítése. Hosszú távon csak ez hozhatja a 
megoldást. De azt is tekintetbe kell vennünk, hogy ma gazdaságunkban szinte egyáltalán 
nem működik az árutermelésnek az a törvénye, hogy ha valahol felmegy az ár, akkor 
utána a kínálat erre aktívan reagál: odaáramlik a tőke, mert ott nagyobb a jövedelem. 
Ha valóban sikerül véghezvinni azokat a változásokat, amelyek a gazdasági reform 
továbbvitele területén napirenden vannak - belép az új társasági törvény, versenysemle- 
gessé válik az adórendszer (egységes vállalkozási adótörvényt fogadnak el), megszületik 
a vállalati versenytörvény, meg tudjuk szüntetni az elkülönült keresetszabályozást, létre- 
jön a tőkepiac intézményrendszere és így tovább -, akkor van esély arra, hogy a gazdaság- 
ban megerősödik az aktív kínálati magatartás. Legalább ilyen fontos az is, hogy a 
gazdaság menedzselése következetes legyen. Nem akarok olyan látszatot kelteni, mintha 

itt két-három éven belül gyökeres fordulat volna lehetséges, de azért lényeges módon el 
lehet mozdulni a jelzett irányba. 


ar 


CSENDES BÉLA Az inflációt olyan szükséges rossznak tartom, amellyel időlege- 

sen együtt kell élnünk, de arra kell törekedni, hogy ez az idő- 
szak minél rövidebb ideig tartson. Az inflációt azért nem tartom a mi viszonyaink között 
megfelelő eszköznek a gazdaságpolitikai célok elérésére, mert nálunk nincsenek meg 
azok a feltételek, amelyek mellett az infláció pozitív folyamatokat is kiválthatna. Nem 
is beszélve most az infláció társadalmi vonatkozásairól. Ez persze nem jelenti azt, hogy 
az áremelkedés mértéke pusztán elhatározás kérdése lenne. A mostani áremelkedések 
hátterében meghúzódó gazdaságpolitikai koncepció valami olyasmit sugallt, hogy a mai 
teljesítményszint, az adósságszolgálati terhek miatt egyszeri nagy fogyasztás-visszafogást 
kell végrehajtani, miközben majd kibontakoznak a monetáris politika, a verseny kedvező 
hatásai; és aminek nyomán az infláció visszaáll a gazdaságilag, társadalmilag elfogadha- 
tó mértékre. En azonban úgy látom, hogy mindehhez sokkal jobban fel kellene gyorsítani 
a változtatásokat a piac, a verseny, a tulajdonosi érdekeltség fejlesztése területén. 

Az elmúlt tíz évben a mezőgazdaság inflációmérséklő hatású volt — mind a termelői, 
mind a fogyasztói áraknál. A fogyasztói ártámogatások közelmúltbeli leépítésével azon- 
ban ez a helyzet megváltozott. A jövő kilátásai attól függenek, hogy az ipari input 
oldaláról milyen hatások érik a mezőgazdasági termelőket. A mezőgazdasági árképzés 
megváltozása még meg is könnyíti a felhasznált anyagok áremelkedésének begyűrűzését 
a mezőgazdasági termelői árakba. Optimizmusra ad okot azonban, hogy a mezőgazda- 
ságban már megindultak bizonyos folyamatok a hatékonyságromlás megállítása vagy 
megfordítása irányába. Megindult egyfajta pezsgés a szövetkezeti formán belül a nagy- 
üzem-kisüzem viszonylatában, a földhasználati formákban, amelyek végül is nagyobb 
teret és ösztönzést adnak az emberi kezdeményezésnek, a tulajdonosi érdekeltségnek, és 
amelyek óriási hatékonysági tartalékokat i5 mozgásba hozhatnak. 

Egy dolgot azonban itt meg kell jegyeznem. Közismert, hogy a mezőgazdaságban több 
százezer kistermelő és majdnem másfél ezer nagyüzem termel. Itt elvileg kedvezőek a 
versenyfeltételek. A mezőgazdaságot az nyomasztja, hogy a több százezer kistermelő és 
közel másfél ezer nagyüzem a továbbfeldolgozás (az ipar és a kereskedelem) szférájában 
kevés számú partnerrel áll kapcsolatban. Az erős monopolizáltság a fogyasztói árakat 
felfelé nyomja. Ha nem teremtjük meg a piaci feltételeket, a versenyhelyzetet e területeken 
is — és nem hozzuk létre ennek az infrastruktúráját, azokat az intézményeket, ahol a 
keresletet és a kínálatot tömegesen ütköztetni lehet —, ha nem sikerül visszaszorítani az 
illegális monopolszervezeteket, akkor az árfelhajtás tovább fog érvényesülni. 


KRAUSZ JÓZSEF A vállalatok egy bizonyos határig képesek az inflációval együtt 

élni. Leginkább akkor elviselhető ez számukra, ha a gazdaság- 
politika, ahogy itt szóba került, valóban jövedelem-átcsoportosításra, struktúraváltásra 
használja az inflációt. Ugy látom azonban, hogy ma még nincsenek meg az ehhez 
szükséges eszközök, így az infláció a vállalat számára csak a gazdálkodás bizonytalansági 
tényezőit szaporítja. Ezért mi azt várjuk az árpolitikától, hogy adjon nagyobb mozgáste- 
ret nekünk. Az árpolitika valóban azzal foglalkozzon, ami a hivatása, ne pedig azzal, 
amit évek óta ezen a címen csinálnak: az életszínvonal-politikától kezdve az exportösz- 
tönzésig mindennel. 


SZEGŐ SZILVIA Sokféle szerepet tulajdonítottak már az árrendszernek, de azt, 

hogy fogyasztáscsökkentő funkciója lenne, azt eddig még senki 
sem fogalmazta meg. Egy olyan árrendszer, ahol azért emelem az árat, hogy visszafogjam 
a fogyasztást, függetlenül a keresleti-kínálati viszonyoktól, biztosan nem fog jól működ- 
ni. Itt is hasonló a helyzet, mint a béreknél. Ha a bérrendszernek az a funkciója, hogy 
a vásárlóerőt csökkentse, akkor sok mindent megoldhat, de egyét biztosan nem fog 

tudni: a teljesítményeket ösztönözni. A magyar gazdaságban - az eladósodás, az ebből 
fakadó exportkényszer miatt — óriási inflációs hajlam van, amit az inflációs várakozások 
letörésével, a kumulatív folyamatok beindulásának megakadályozásával kell feltartóz- 
tatni, nem pedig bizonyos mértékek beállításával, meghirdetésével. 

A fejlett piacgazdaságokban 10 százalék feletti inflációs mérték esetén az antiinflációs 
politika gazdaságpolitikai prioritássá válik. Mégpedig azért, mert ellentétben a Rácz 
elvtárs által korábban mondottakkal, az infláció konzerválta a struktúrát, a tökét a 
kamat- és árfolyam-spekuláció felé terelte. Én abban is kételkedem, hogy az inflációval 
megoldható a fogyasztás csökkentése. Gazdaságtörténeti tény, hogy a fogyasztás a 
termelés konjunkturális ingadozásával szemben meglehetősen merev. A fogyasztást - 
legalábbis tövid távon - az áremelkedés nemhogy csökkenti, hanem inkább növeli. Ezt 
mutatják az 1987-es magyarországi folyamatok: az infláció rémével fenyegetve a fogyasz- 
tók készpénzükkel és megtakarításaikkal szinte rázúdultak a piacra. Ugy vélem, nekünk 
sokkal inkább megtakarításokat ösztönző pénzpolitikát kellene folytatnunk. 

Vitatkoznék Zala Júliával a mennyiségi pénzpolitika használhatóságának megítélésé- 
ben. Szerintem ez is egy eszköz, de csak egy a többi között, és önmagában alkalmazva 
zavarokat idézhet elő a vállalati magatartásban. Jól példázzák ezt az 1988. év eleji pénzügyi 
visszafogás következményei. Én a versenyszabályozásban jóval nagyobb lehetőséget látok. 
Sokkal nagyobb gondot kellene fordítanunk a piac építésére, mint most tesszük. 

Az antiinflációs árpolitikát lehetségesnek tartom, annak ellenére, hogy korábban azt 
hangsúlyoztam, hogy az áremelkedésnek nincs objektív gazdasági korlátja. Ebből ugyap- 
is nem következik az, hogy a gazdaság alanyainak az a jó, ha az árak minél jobban 
emelkednek. Nem mindegy a vállalatoknak, hogy az árszint 100 százalékkal emelkedik 
vagy 10 százalékkal, hisz gyors árszintemelkedéskor a profitrések általában csökkennek. 

A vállalatok mindenekfeletti érdeke a profitrés növelése, és nem az árak növelése. Az 
oligopolista árkialakítás az árnövekedés mérséklésére is képes, amikor is a gazdasagi 
egységek igazodnak az árvezérlőhöz, a társadalmi elvárásokhoz (például igyekeznek 
elkerülni, hogy árkialakitásukkal magukra hívják a társadalmi szervek vagy az állam 
figyelmét). S ha van tökés export (részben a szocialista exportra is igaz ez), akkor mar 
keményebbek az árkorlátok, s a bérből élő fogyasztó költségvetési korlátja is viszonylag 
kemény. Mindez a gazdaság széles területén határt szab a költségek akadálymentes 
továbbhárításának. Ez is jelzi, hogy van lehetőség antiinflációs politikára. Rendkivul 
fontosnak tartom az inflációs várakozások letörését, vagyis azt, hogy a társadalom 
higgyen az antiinflációban. Ha ez hiányzik, akkor hiába fogalmazunk meg kérelmeket. 
felhívásokat önmérséklő ármagatartásra. Ha nincs meg a bizalom, az infláció anticipálá- 
sa továbbra is beépül a gazdasági cselekedetekbe, s akkor az infláció mégoly ,jó" 
gazdaságpolitika mellett is folytatódik, sőt fel is gyorsulhat. Az infláció tehát — mi 
korábban hangsúlyoztam - nemcsak gazdasági, hanem politikai mechanizmus is. 


RÁCZ LÁSZLÓ Az ár szabályozza a jövedelmeket a termelőszférában és a 
fogyasztásban egyaránt. Ezt a funkcióját használhatja fel a 
gazdaságpolitika, hogy növelje a teljesítménykényszert, és ezen keresztül a fogyasztás 
színvonalára — valamint természetesen szerkezetére is — befolyást gyakoroljon. Hogy ez 
sikerül-e vagy sem, és a gazdasági kényszer milyen mértékig vezethet hatékonyabb 
gazdálkodásra s milyen arányban fogyasztáscsökkenésre, az persze nem egyedül az ár 
függvénye, hanem azoktól a tényezőktől is függ. amelyek a jövedelemtermelés és -elosz- 
tás folyamatát az árakon kívül még befolyásolják. Hasonló törekvések a tőkés piacgaz- 
daságokban is megfigyelhetők: amikor a Közös Piac egyes országaiban a forgalmi adó 
színvonalát felemelték, összességében végbement a fogyasztás korlátozása is. 
Szerintem Szegő Szilvia összehasonlítása az ár és a bér fogyasztáskorlátozó hatását 
illetően nem megalapozott. Az árpolitikában éppen az ár normális funkcióját akarjuk 
helyreállítani: legyen az ár a gazdálkodás (termelés, fogyasztás) természetes mércéje. 

K orrigálni kívánjuk azt a sok hibát, amit a múltban elkövettünk, amikor az árakat 
adminisztratív eszközökkel eltérítettük objektív centrumuktól. Ezt ma csak áremeléssel 
tudjuk megoldani, s a korábban megbomlott pénzügyi egyensúly helyreállítása érdeké- 
ben az áremelésből befolyt összeg túlnyomó részét a fogyasztás csökkentésére vagyunk 
kénytelenek használni. 

A bérpolitikát is - legfontosabb funkciójának kibontakozása érdekében - meg kell 
szabadítanunk ráerőltetett, túlzott vásárlóerő-korlátozó szerepétől. Az ár és a bér esetében 
tehát nem ellentmondásról, hanem azonos elvi alapokon történő reformfolyamatról van 
szó: mindkettőnél objektív funkcióik restaurálása zajlik. 

Az ár- és bérfunkciók kibontakozása erősítheti a vállalkozási kedvet, növelheti a 
hatékonyságot, de hogy ez mikor, milyen körülmények között képes a fogyasztáscsökke- 
nés megállítására vagy a fogyasztás növelésére, az— mint mondtam - sok egyéb feltételtől 
függ. Tudjuk. hogy tőke- és munkaerőpiac hiányában, tulajdoni érdekeltségek és igazi 
érdekütközések nélkül egyszerűen nem lehet nyitni sem árban, sem bérben, mert akkor 
tényleg nem épülnek ki az árdrágítás, az ár-bér spirál természetes gazdasági korlátai. 
Nincs azonban igazi elképzelésünk arról, hogy a piac a mi körülményeink között hogyan 
tud működni. Nem tudjuk, hogy meddig hagyatkozhatunk a piacra, mik azok az érde- 
keltségi, érdekellentéti, tulajdonlási, tókemozgási, munkaerő-áramlási kérdések, amelye- 
ket a piacnak kell szabályoznia. 

Rájöttünk arra, hogy az árrendszer nem lesz jobb a politikai deklarációktól. Attól 
lehet jobb, ha rábízzuk az életre, ha hagyjuk működni. Az ár legelemibb funkciója, hogy 
tudjuk, mi mennyibe kerül, nem pedig az, hogy megmutassa, miképp döntött az Árhiva- 
tal vagy a kormány arról, hogy mi mennyibe kerüljön. Abban áll a fő ellentmondás, hogy 
tudjuk, kellene hagynunk az árrendszert működni, ám nincs kielégítő piacunk s koncep- 
ciónk sincs arról, hogyan juthatunk el ehhez. Részelképzeléseket hajtunk végre, s az ár 
végigszenvedi mindazt, ami ezen részelképzelések megvalósítása kapcsán létrejön. Az a 
véleményem, hogy a gazdaság tényhelyzetéről és a változások reális lehetőségeiről renge- 
teg dolgot továbbra sem tudunk. 

A monetáris szabályozással kapcsolatban a legnagyobb nehézséget abban látom, hogy 
egyszerre kettős gazdaságpolitikai célt kellene valamiféleképpen megoldania: a gazdaság 
bizonyos területein lazítani, más területein viszont szigorítani a korlátokat. Ez rendkívül 
nehezen megy, és önmagában is inflációs hatásokat válthat ki. Az szükséges, hogy ott 
bővítsük a vállalati mozgásteret, ahol az export, a külpiaci helyzet, az importkiváltás 
javulása várható, a többi helyen viszont pénzszűkét teremtsünk. Ez nehéz feladat, amelyet 
a múltban nem is sikerült jól végrehajtani. Én ezt a dilemmát tartom az ármechanizmus 
továbbfejlesztése terén a legnagyobb ellentmondásnak, hiszen az ilyen dilemmával terhelt 
piacon túl nagy a veszélye az ügyeskedésnek, az ellenőrizhetetlen áremelésnek. 

Mindezek ellenére vannak biztató jelek az irányítási módszerek javítására, a vállalko- 
zás és a verseny megerősítésére, a gazdaság szerkezetének átalakítására. Az árrendszer 
fejlesztését is ebben az , áramlatban" kell megoldani. Nem a központi dirigizmus vissza- 
hozása, hanem az üzleti felek közötti áralku kiterjesztése és az ellentétes árérdekek nyílt 
egyeztetése, a tisztességes gazdasági tevékenység rangjának biztosítása, a tisztességtelen 
tevékenységgel létrehozott ár és az azt létrehozó gazdálkodó elleni kemény fellépés 
segítheti azt a fejlődési folyamatot, amely az egész gazdaságot kivezetheti a mai problé- 
mákból. Nem biztos, hogy ez az irány azonnal lényegesen alacsonyabb inflációt eredmé- 
nyez majd, hisz az infláció okai nem az árban vannak, de a tisztességes árkialakítás 
lehetősége nélkül a gazdaság egyéb emelői sem hozhatók megfelelően működésbe. 

Az inflációs folyamat 
- a statisztikus szemével 


Évtizedünkben az eddig eltelt esztendők alatt (tehát 7 év során) Magyarországon közel 
60 százalékkal növekedett a fogyasztói árszint, ami évente átlagosan 6.9 százalékos 
áremelkedésnek felel meg. Ez már vitathatatlanul meghaladja a közgazdasági irodalom- 
ban , kúszó inflációként" elfogadott mértéket, és hosszabb távon a társadalom tűröke- 
pességét is próbára teszi. Magyarországon a fogyasztói árak emelkedésének iránya és 
mértéke csak az évtized legelején volt hasonló a gazdaságilag fejlett országok inflációs 
trendjéhez, bár az ármozgások hasonlóságának okai ezekben az években sem voltak 
azonosak. 

A gazdaságilag fejlett államokban az 1979-es - és akkor már második —olajárrobbanás 
áremelő hatása szinte azonnal megjelent a fogyasztói árakban, és a hetvenes-nyolcvanas 
évek fordulóján az OECD-országok többségében kétszámjegyű infláció volt a jellemzo. 
A gyors gazdasági alkalmazkodás és az erős antiinflációs politika együttes hatásaként 
a fogyasztóiár-növekedés a nyolcvanas évek első felében lecsillapodott, és 1986-ban mar 
árstabilitásról beszélhetünk. Az 1986-os 2,5 százalékos áremelkedés alacsonyabb, mint 
a hatvanas évektől kezdődően bármelyik évben volt. Tavaly átmenetileg némi emelkedés 
volt tapasztalható, de az OECD-országokra vonatkozó átlag így is 4 százalék alatt 
maradt, és 1988-ra az előrejelzések további mérséklődést prognosztizáltak. 

Magvarországon az 1979-1980-as nagy áremelési hullám (két év alatt 18 százalékkal 
emelkedtek a fogyasztói árak) még csak a hetvenes évek közepére jellemző egyensuly- 
romlás megkésett és részleges reakciója volt. Ezt követően - 1981-ben — sokkal szeré- 
nyebb, mindössze 4,6 százalékos áremelkedésre került sor, majd négy éven keresztül újra 
évi 7-8 százalékkal nöttek a fogyasztói árak. 1986-ban Magyarországon 1s lezajlott egy 
antiinflációs kisérlet, s abban az évben az árnövekedés ütemét sikerült 5 százalékra 
leszorítani. Az inflációellenes gazdaságpolitika azonban rövid időn belül kudarcot val- 
lott, mert a gazdaságban nem voltak meg és azóta sem alakultak ki azok a feltételek, 
amelyek hosszabb távra is megalapozhatták volna a sikert. A gazdaság külső és belső 
egyensúlyi helyzete — kisebb átmeneti javulás után — 1985-től újra és rohamosan rosszab- 
bodni kezdett. 

A termelés gyakorlatilag stagnált 1985-1986-ban, a bruttó hazai termék (GDP) két 
év alatt — a várakozásokkal ellentétben - alig 1 százalékkal emelkedett. A belföldi 
felhasználás — a forrás oldalon történő lemaradás ellenére — 4 százalékkal növekedett. 
és ez a folyamat a külgazdasági egyensúly drasztikus romlását vonta maga után. AZ 
adósságterhek miatt ugyanis éppen ellenkező előjelű különbségre lett volna szükség. 

Tavaly végre bekövetkezett a várt gazdasági élénkülés, a GDP növekedési üteme 3.4 
százalékos volt. A dinamikusabb növekedés azonban több negatív következménnyel járt 
együtt. Romlott a termelés fajlagos anyag- és ezen belül a fajlagos import igényessege. 
továbbá a dinamizáló tényezők közül a legerősebb éppen a lakossági fogyasztás élénküle- 
se volt: a tervezett (illetve a külgazdasági egyensúly kivánatos alakulásával szinkronban 
levő) I,5 százalékos csökkenés helyett 3 százalékkal emelkedett. Nőtt a közösségi fo- 
gyasztás és a beruházás is, ami csak az adósságállomány jelentős további romlása mellett 
valósulhatott meg. Három év alatt a konvertibilis devizákban fennálló (nettó) adósságál- 
lomány megduplázódott. Az ország külföldi megitélése romlott. 

1987-ben (folyó áron) a GDP előző évhez mért többlete 135 milliárd forint volt. Ennek 
kétharmadát (90 milliárdot) , elvitt" a fogyasztás növekménye. További 35 milliárd 
forintot kötött le a felhalmozási többlet, így mindössze 9 milliárd forintot (7 százalék) 
fordítottunk a belföldi források növekményéből egyensúlyjavító célokra. Ez az összeg 

nagyságrendileg kisebb, mint amennyire a külföldi adósságterhek fedezéséhez szükség 
lett volna. 

A belföldön elosztható források (a cserearányromlással és a nettó devizakamatokkal 
korrigált GDP) és a belföldi felhasználás közötti olló 1985 óta évről évre nyilik. Ilyen 
feltételek között az inflációs ráta tartós leszorítására alig volt esély. Ezt bizonyítja, hogy 
1986-ban újra 8,6 százalékos volt a fogyasztóiár-emelkedés mértéke, az idei terv pedig 
már 15 százalékos áremelkedéssel számolt. (Lásd 1. számú táblázatot.) 


A fogyasztói árak változása az OECD-országokban 
és Magyarországon (százalékban) 


an KR WA OR N OO 


1979 1980 1981 1982 1983 1984 1985 1986 1987 1988" 


DG—G— pt — OECD-országok 


Magyarország 


" Terv. illetve az előrejelzés adatai 
Forrás: A Központi Statisztikai Hivatal adatai 


A fogyasztói árak változása szoros és oksági kapcsolatban áll a termelői árak változá- 
sával. A kettőjük közé beépülő pénzügyi hidak (a fogyasztáshoz kapcsolódó támogatá- 
sok és forgalmi adók) késleltethetik, csökkenthetik együttmozgásukat, de tartós elszaka- 
dásuk esetén a pénzügyi szférában fellépő feszültségek előbb-utóbb kikényszerítik egy- 
máshoz való közeledésüket. Az elmúlt évtizedekben a magyar gazdaságban végrehajtott 
jelentősebb központi fogyasztói áremelések ezt a folyamatot illusztrálják. Az általános 
forgalmiadó-rendszer bevezetésével a termelői és a fogyasztói árak kapcsolata még 
szorosabbá válik. A termékek döntő többségénél kialakul az a mechanizmus, amely a 
fogyasztói árakat automatikusan hozzáigazítja a folyamatosan változó költségekhez, és 
abban az esetben, ha a piaci árkorlát nem elég erős -— és nálunk ez a helyzet —, a növekvő 
termelési költségek akadálytalanul , pörögnek" át a fogyasztói árakba. 

A termelői és a fogyasztói árak sokkal szorosabb együttmozgása következtében - a 
jelenlegi egyensúlyhiányos helyzetben — a gazdaságirányítás csak a termelés szférájában 
tud az inflációs folyamatra hatni, és ott is főként , mechanizmusidegen" elemek alkalma- 
zásával és meglehetősen gyenge hatásfokkal. Ezért — bár az árváltozások összefüggései- 


ben a , végállomás" a fogyasztói ár — a fogyasztói áremelkedés gyökereit elsősorban a í(. 


termelői árak alakulásában kell keresnünk már a közelmúltra vonatkozóan is, a jelenben 
és a jövőben pedig még inkább. 


A termelői árak és a teljesítmények 


A továbbiakban arra a kérdésre próbálunk választ adni, hogyan hatott a termelői árakat 
kialakító egyes összetevők árváltozása a termelői árszintre." Az inflációt természetesen 
többféle megközelítésben lehet vizsgálni; itt most a költségoldalra helyezzük a hangsúlyt, 
és a népgazdasági mérlegszámítások keretrendszerébe illesztve a statisztika eszközeivel 
kíséreljük meg, hogy az áremelkedések szempontjából néhány fontosabb jelenséget 
megragadjunk, illetve számszerűsítsünk. Ezzel az elemzési móddal arról is kialakul egy 
vázlatos kép, hogy a különböző gazdasági jelenségek, illetve gazdaságpolitikai intézkedé- 
sek hogyan hatottak az árakra; és megfordítva: az áralakulás milyen hatást gyakorolt 
a gazdasági folyamatokra. 

Mielőtt rátérnénk a bruttó termelés egyes összetevőinek az áremelkedésben betöltött 
szerepére, szükségesnek látszik az árak és a teljesítmények egymáshoz való viszonyának 
áttekintése. A vizsgálat az 1981 és 1987 közötti időszakra terjed ki, amelyet két, egyen- 
ként hároméves periódusra bontottunk fel. A két szakasz elkülönített értékelése azért 
látszik célszerűnek, mert a gazdaságpolitikai törekvések, illetve e törekvések eredményes- 
sége a két időszakban erősen eltér egymástól. 

1982 és 1984 között az anyagi termelés ágazataiban a bruttó termelés (folyó áron) 
25 százalékkal emelkedett. Ezt a viszonylagos dinamikus bevételnövekedést az egyes 
ágazatok oly módon érték el, hogy közben a termelés tömege (három év alatt) mindössze 
8 százalékkal lett nagyobb (ami átlagosan évi 2,6 százalékos növekedésnek felel meg). 
A szerény növekedést azonban gyors áremelkedés kísérte (3 év alatt 16 százalék), és 
emiatt az időszak égészére és évenként külön-külön is a többletbevétel kétharmad része 
az árak növekedéséből származott. 

1985 és 1987 között az imént vázolt tendencia még erősebben érvényesült. A gazdaság 
növekedés tovább lassult (három év alatt 6 százalékkal emelkedett a bruttó termelés 
volumene). A változatlanul dinamikus áremelkedés miatt a nominális bevételi többlet 
majdnem háromnegyed részének áremelés volt a forrása. Ilyen körülmények között a 
vállalatok jövedelmei egyre inkább az árak függvényében változtak, és egyre kevesebb 
közük volt ahhoz, hogy többet vagy kevesebbet termelnek, illetve, hogy miként változik 
a termelés hatékonysága. 


, s A termelői árak változását csak - az inflációs folyamatok szempontjából meghatározó jelentőségű — anyag 
ágazatokban vizsgáljuk. A nem anyagi szolgáltatások ágazatainak (oktatás, egészségügy stb.) termelése nem 
jelenik meg a piacon, így valójában ára sincs. 

2. számú táblázat 


Az anyagi ágak bruttó kibocsátásának növekménye 
és annak összetevői 


jarta 1984 azdtsertka 1987 
miári Fe) (miliárd Ft) 


Bruttó termelés növekménye (folyó áron) 
Ebből: 


volumenváltozás hatása 274 

árváltozás hatása 726 
Ebből: 

belföldi árváltozás 773 


külföldi árváltozás 


Forrás: A Központ Statisztikai Hivatal adatai 


A 2. számú táblázat adatai azt mutatják, hogy a külföldi (export-import) árak változá- 
sa — ellentétben a belföldi árakéval — csökkentette a bevételeket, vagyis egyre romló 
cserearányok mellett , külkereskedtünk". Az első periódus minden esztendejében folya- 
matos romlás volt tapasztalható. Ez a tendencia még a második időszak első két évére 
is jellemző, majd 1987-re megállt. A nyolcvanas években ez volt az első olyan esztendő, 
amikor - igaz, hogy a nagyon kedvezőtlen szinthez képest — minimális javulás (nem 
rubelviszonylatban stagnálás) következett be. 

1985 és 1987 között — három év alatt — 3,3 százalékos volt a cserearányromlás mértéke, 
ami emelkedő export- és importárak mellett következett be. Rubelviszonylatban (1987 
kivételével) a devizaárak nőttek, nem rubelviszonylatban pedig a forintban mért áremel- 
kedés oka a leértékelő árfolyam-politika volt. A leértékelés és a termelői árak emelkedése 
egymást erősítő folyamatok. Az import anyagok, alkatrészek magasabb bekerülési ára 
növeli az önköltséget s végül a termelői árszintet, ami önmagában is újabb leértékelést 
indukál. Emellett statisztikailag igazolható, hogy a tőkés piacokon eladott termékeink 
tőkésimport-tartalma a legmagasabb. Romló hatékonyság mellett (amit a növekvő 
cserearány-veszteségek igazolnak) gyakran előfordulhat, hogy a tőkés import drágulása 
miatti költségeket nem vagy alig fedezi a forint leértékeléséből származó bevételnövek- 
mény. Így a forint leértékelése egyben ok és okozat az inflációs folyamatban. 


A bruttó termelés főbb összetevői és az infláció 


Tavaly a bruttó termelés komponensei a következő részarányt képviselték: 65 százalékot 
tett ki a folyó termelő felhasználás, 4 százalékot a költségként elszámolt értékcsökkenés, 
16 százalékot a munkajövedelem és 15 százalékot a termelői árba épülő tisztajövedelem- 
elemek. 

A folyó termelő felhasználás — a bruttó termelésen belüli nagy súlya miatt — a termelői 
árak változásában is meghatározó szerepet játszik. A termelés folyamatában felhasznált 
anyagok (energia, alkatrészek és részegységek) árai mindkét vizsgált időszakban emel- 
kedtek, de 1982 és 1984 között sokkal gyorsabban (16 százalékkal), mint 1985-1987-ben 
(9 százalékkal). 

1982 és 1984 között az anyagok áremelkedése éppen akkora volt, mint amekkora a 
teljes bruttó termelésé, vagyis a dráguló anyagok miatti többletköltséget a termelők teljes 
egészében továbbhárították a fogyasztókra. Sőt a két árindex azonos nagysága azt is 
jelzi, hogy a kibocsátási árak emelése olyan mértékű volt, hogy nemcsak az anyagok 
drágulására nyújtott fedezetet, hanem lehetővé vált a bérek és a tiszta jövedelem jelentős 

növelése is. Másképp fogalmazva: az időszak során lezajló béremelések is felfelé nyomtak 
a termelői árszintet, sőt az árak tiszta jövedelem tartalmának növekedése is inflációs 
hatású volt. 

1985 és 1987 között a felhasznált anyagok áremelkedése sokkal szolidabb (9 százalé- 
kos) volt. Ezzel szemben a bruttó termelés egészében ennél nagyobb (13 százalékos) 
áremelkedésre került sor. Ez a tény arra utal, hogy a második szakaszban az áremelke- 
désben az anyagok drágulása sokkal kisebb szerepet játszott, mint korábban. (3. számú 
táblázat) 


3. számú táblázat 


A bruttó termelés és a termelő felhasználás változása 
az anyagi ágakban (százalékban) 


1982 és 1984 1985 és 1987 
között között 
Bruttó 
termelés 


Növekedés folyó áron 1248 1247 120.,5 1184 
Volumenváltozás 1079 1076 1064 1083 
Áremelkedés 115,7 115.8 1133 1093 


Forrás: A Központi Statisztikai Hivatal adatai 


Az anyagárak emelkedésének könnyed továbbhárítása a belföldi árkorlát erőtlenségét 
bizonyítja. Ilyen helyzetben az energiahordozók és az anyagok drágítása csak kevéssé 
kényszerit takarékosabb anyag- és energiagazdálkodásra és a termelési struktúra racio- 
nálisabb átalakítására, sokkal inkább csak az inflációs folyamatot erősíti. Lényegében 
ez magyarázza azt Is, hogy az anyagfelhasználás javításával kapcsolatos kormányprogra- 
mok - bizonyos részeredményeik mellett — miért nem voltak hatásosak. 


A bérek és a tiszta jövedelem hatása az árakra 


A nominálbérek (bruttó munkajövedelmek) az első hároméves időszak alatt 26 százalék- 

:kal (!) emelkedtek. A növekedés mértéke tehát valamivel nagyobb volt, mint a bruttó 
termelés folyó áras értéke (25 százalék). Ez is jelzi, hogy a nominálbérek évi 8 százalékos 
növekedése önmagában is jelentős komponense volt az inflációnak, amivel persze nem 
azt kívánjuk kifejezésre juttatni, hogy az ilyen mértékű béremelésnek nem lehetnek reális 
indokai (ám ennek boncolgatására most nem vállalkozhatunk). 

Az újratermelés folyamatában a bér kettős arculattal jelenik meg: mint termelési 
költség és mint vásárlóerő. Mint termelési költség része a bruttó termelésnek, így nominá- 
lis nagysága közvetlenül befolyásolja a termelői árakat. Egyúttal vásárlóerőként -— a 
fizetőképes kereslet nagyságának befolyásolásával — közvetetten is hat az áralakulásra. 
A következőkben a béreknek csak az inflációs folyamatban betöltött közvetlen hatásával 
foglalkozunk, és nem vizsgáljuk az életszínvonal alakulásában betöltött szerepét. 

Ha a kifizetett bért mint költségtényezőt vesszük szemügyre, nominális nagysága végső 
soron két tényezőtől függ: a termelékenység változásától és az élőmunkának mint 
termelési tényezőnek a drágulásától. Ez utóbbi értelmezhető a bérek inflációs hatásaként. 

A bruttó termelés volumene három év alatt (1982 és 1984 között) 7,9 százalékkal 
emelkedett. Az úgynevezett egyenértékes létszám (ami lényegében a teljesített munkaó- 
rák számát fejezi ki) az anyagi ágakban másfél százalékkal csökkent. Mivel a növekvő 

termelés kissé csökkenő munkaráforditás eredményeként jött létre, a termelékenység 10 
százalékos javulást mutat. Abból kiindulva, hogy a nominális béremelkedés a termelé- 
kenység növekedésének mértékéig -— a költség oldaláról -— nem okoz inflációs áremelke- 
dést, a bérek , árindexe" 1982 és 1984 között 17 százalékos volt. 

Az élőmunka - mint termelési tényező -— tehát szintén drágább lett a vizsgált időszak- 
ban, és az , áremelkedés" mértéke valamivel nagyobb volt, mint a holt munkáé. Áttekint- 
ve az első periódusra vonatkozóan eddigi elemzésünk eredményeit, azt látjuk, hogy a 
bruttó termelési érték három év alatt 434 milliárd forint növekményből az áremelkedés 
hatásaként jött létre 293 milliárd forint, vagyis a vállalatok többletbevételének kéthar- 
mad része abból származik, hogy emelték áraikat. 

Az áremelkedés okait és tényezőit keresve, világossá vált, hogy a felhasznált holt- és 
élőmunka egyaránt drágult a vállalatok számára, a növekvő költségek azonban nem 
csökkentették az árakban realizált tiszta jövedelmet, mert — kissé leegyszerűsítve — a 
költségtöbbletet a vevők megtérítették. Az elemzés eddigi eredményei alapján kirajzoló- 
dó képet a 4. számú táblázat foglalja össze. 


4. számú táblázat 


Az áremelésből származó többletbevétel tényezői 
1981 és 1984 között (milliárd forintban) 


Áremelkedésből származó 


többletbevétel 41293.3 
Ebből: 
A folyó termelő felhasználás 
áremelkedésének hatása 411955 
Az értékcsökkenés árhatása — 1,0 
Az élőmunka drágulásának árhatása 4148,5 
A tiszta jövedelem áremelő hatása 150,3 


Forrás: A Központi Statisztikai Hivatal adatai 


A tiszta jövedelem inflációs hatása 


A tiszta jövedelem a bruttó termelési érték leggyorsabban növekedő eleme volt. Három 
év alatt több mint 27 százalékkal emelkedett — olyan körülmények között, amikor a 
gazdasági növekedés mértéke igen szerény volt, cserearányaink romlottak és a tervbe vett 
hatékonyságjavító struktúra átalakítása is csak kezdeti jeleket mutatott. 

Az okokat keresve arra a következtetésre jutottunk, hogy mivel az infláció gazdasági 
növekedést gerjesztő hatása nálunk alig érvényesült, a belső egyensúly fenntartása érde- 
kében az állami költségvetésnek kényszerűen növelnie kellett a tisztajövedelem-elvonás 
mértékét. A vállalatoknak azonban lehetőségük nyílott arra, hogy a növekvő elvonás 
terheit — a piaci korlát hiányában — ugyanúgy áthárítsák a felhasználókra, mint a 
termelési tényezők drágulásának többletköltségét. Kialakult tehát egy erőteljes tisztajöve- 
delem-spirál, amely a magyar infláció egyik sajátos vonása. 

1985—1987-re ugyanezt az áttekintést elvégezve, azt látjuk, hogy a bruttó termelés 
három év alatt (folyó áron) 448 milliárd forinttal lett nagyobb, és ebből 326 milliárd 
forintot (73 százalékot) tett ki az árak emeléséből származó növekmény. Az áremelkedés- 
ben a bruttó termelés egyes komponenseinek elég jelentősen megváltozott a szerepe. Az 
inflációt legdinamikusabban a bérköltség gerjesztette. A termelékenység minimális (há- 
rom év alatt mindössze 1,5 százalékos) növekedése mellett a nominális bérek dinamikus 
(28 százalékos) növekedése volt a jellemző. Valamivel kisebb, mint az előző évben, de 

még mindig jelentős áremelő hatása volt a tiszta jövedelem emelkedésének. Ez utóbbi 
tényező három év alatt 23 százalékos emelkedést mutatott, ami a bruttó termelés 20 
százalékos növekedésével összevetve arra utal, hogy az anyagok és a bérek drágulása 
ellenére nemhogy csökkent volna az árak tisztajövedelem-tartalma, hanem nőtt. Jelentő- 
sen csökkent viszont a felhasznált anyagok drágulása. Ez utóbbi jelenség pozitív hatását 
mérsékelte, hogy ez a fajlagos anyaghányad romlása mellett következett be. 

Elemzésünk már csak a terjedelmi korlátok miatt sem alkalmas arra, hogy áttekintse 
az infláció rendkívül bonyolult és szerteágazó teljes problémakörét: csupán a statisztika 
eszközeivel megragadható és számszerűsíthető néhány fontosabb összefüggést tettük a 
vizsgálat tárgyává. A folyamatokat csak makroszinten követtük nyomon, így a megálla- 
piítások is általános jellegűek, arra azonban remélhetően alkalmasak, hogy néhány 
veszélyes tényezőre felhívjuk a figyelmet. Például arra, hogy az árkorlát gyengesége miatt 
a termelési tényezők drágulása nem kényszerített elég keményen a takarékosabb anyag- 
és energiagazdálkodásra. Nem ösztönzött eléggé arra, hogy a bérkiáramlás ne legyen 
nagyobb, mint amit a teljesítmények indokolttá tesznek. Lehetővé tette a korszerűtlen 
termékstruktúra fennmaradását, nem ment végbe - szignifikáns mértékben - a termelési 
erőforrások racionális átcsoportosítása sem. 

Mindezek miatt a gazdasági hatékonyság a kívánatosnál és a szükségesnél lényegesen 
kisebb mértékben javult. Ez azt jelenti, hogy az infláció ismert pozitív és negatív tulajdon- 
ságai közül a magyar gazdaságban elsősorban a negatív hatások jelentek meg. 

A közeli jövőben még jellemzőbbé válik az infláció gyorsulásának veszélye. A piac 
árkorlát ma sem elég erős. Az importversenyt a külgazdasági egyensúly javításának egyre 
hangsúlyosabb követelménye úgyszólván lehetetlenné teszi. A belföldi termelők verse- 
nyét pedig az árukinálat szűkössége és a sok területen még ma is jellemző monopolhelyzet 
akadályozza. 

Sürgető és jogos igényként merül fel a gazdaság liberalizálása, a nagyobb vállalat 
önállóság biztosítása mind a bérgazdálkodás, mind az importbeszerzések, mind pedig az 
áralakítás terén. (A jelenleg érvényben lévő áremelés-bejelentési kötelezettség teljesen 
mechanizmusidegen elem.) Továbbá a bérreform, a lakásgazdálkodás reformja, a Sszo- 
ciálpolitikai reform mind olyan - és hozzá kell tenni, hogy teljesen jogos — igényeket vet 
fel, amelyek az infláció felerősödésének irányába hatnak. Növeli a veszélyt, hogy a piac 
még nem képes, a gazdaságirányítás kezében pedig egyre kevesebb eszköz van a , vágtató 
infláció" kialakulásának megakadályozására. Mindez arra hívja fel a figyelmet, hogy az 
infláció legfőbb okainak megszüntetését célzó hosszú távú feladat mellett minden egyes 
gazdaságpolitikai lépést (kicsit és nagyot egyaránt) abból a szempontból is mérlegelni 
kell, hogy az erősíti vagy gyengíti a magyar gazdaságot súlyosan fenyegető inflációs 
veszedelmet. 

Juhász Jánosné 

Országos Elnöksége 1988 áprilisában 
Kecskeméten  vándorgyűlést rendezett 
Társadalmi változás és szociológia címmel. 
Az ülés témája egy általános szociológiael- 


,  méleti kérdés, a paradigmaváltás és egy 


sajátosan magyar kérdéskör volt, amely 


. A magyar szociológia hozzájárulása a ma- 

gyar társadalom és gazdaság megismerésé- 
hez címet kapta. 

A paradigmaváltás kérdését Kulcsár 
Kálmán előadása vezette be, aki Thomas 


: Kuhn paradigmafogalma nyomán a para- 
: digmát olyan elméleti modellnek, újszerű 


problémamegoldásnak tekintette, ami 
több mint egy elmélet vagy tudományos 


, iskola; minta vagy példa értékű elméleti 
. modell, amelyet a tudományos közösség 
. minden tagja elfogad. 

Az előadó úgy vélekedett, hogy a szocio- 
lógia a paradigmaváltás kezdetén tart, 
mert még nem tudott átfogó társadalomel- 
méletet kialakítani, azaz az empirikus ada- 
tokat nem volt képes elméletté fejleszteni. 
Robert Merton állítását idézve, a szocioló- 
gia Einsteinje talán azért nem született 
meg, mert a szociológia még Keplerére sem 
talált. Vannak ma már sikeres , középszin- 
tű" elméletek, de hiányzik a koherens tár- 
sadalomelmélet, s így még csak a régi para- 
digmák megkérdőjelezésénél tartunk. 

A paradigmaváltás túlmutat a szocioló- 
gia területén, más társadalomtudomá- 
nyokban is időszerű, s ennek megtörténte 
minden bizonnyal módosítani fogja a tra- 
dicionális tudományos elemeket. A para- 
digmafogalom értelmezésére többször és 
többen visszatértek. Egyesek azt kifogásol- 


ták, hogy túlságosan széles a kategória, s 
tucatnyi más értelmezési lehetőség is van; 
mások viszont, szűken értelmezve, már a 
különböző tudományos megközelítéseket 
is paradigmának tekintették. 

A szovjet Borisz Grusin arról beszélt, 
hogy hol tart ma a szovjet szociológia az 
új paradigmakeresésben. Voltaképpen a 
szociológia és a peresztrojka viszonyát ele- 
mezte, amelyben a szociológiát érintő po- 
zitív változásokat hangsúlyozta. A szocio- 
lógia először vált valóban elfogadottá a 
társadalomtudományi diszciplínák között, 
s a szociológus először válik szakértővé a 
társadalmi folyamatokban. A felsőokta- 
tásban szociológiai fakultások nyilnak, s 
létrejött egy szovjet közvélemény-kutató 
intézet. A kedvező folyamatok mellett 
vannak kedvezőtlen kísérő jelenségek is. 
Ezek közül Grusin megemlítette, hogy sok 
az alacsony színvonalú szociológiai felvé- 
tel, a nem megfelelő képzettségű szocioló- 
gus, és a publikációk színvonala is erősen 
kifogásolható. Mindennek természetesen 
számos többé-kevésbé ismert oka van, töb- 
bek között az is, hogy hiányzik a szocioló- 
gusok érettebb középgenerációja. 

A szovjet előadó fontosnak tartotta, 
hogy a szociológia megtalálja saját szere- 
pét a társadalomban, s a politika és az 
ideológia nyelve helyett saját fogalmait 
használja, pontosabban alakítsa ki azt. 
Szakítani kell azokkal a nézetekkel, ame- 
lyek szerint a szociológiához nem kell 
szaktudás, mert ennek következtében szá- 
mos , álszociológiai" felvétel hamis infor- 
mációja kerülhet felszínre a valóságos tár- 
sadalomvizsgálatok helyett. 

Az amerikai Gerhard Lenski előadásá- 
ban a társadalmi változások jóval nagyobb 
ívét vázolta föl. Az emberi társadalom fej- 
lődése fölgyorsult, s - különösen az utóbbi 
évszázadban - a globalizálódás jellemezte 
a fejlődést. Képletesen szólva, napjainkra 
egyetlen , globális faluvá" vált a földgolyó. 
Számos teória kapcsolódik ehhez a folya- 
mathoz - modernizáció, humanizáció 
stb. -, ezek azonban csak részmegközelíté- 
sek. Ezért Lenski kidolgozta az úgyneve- 
zett evolúciós ökológia elméletét, amely az 
emberi társadalmat a természet részének 
tekinti, s a természeti környezet változásai- 
val együtt vizsgálja a társadalmi változáso- 
kat. Elméletét négy társadalmi attribútum- 
ra építi, s ezek a következők: az emberi 
természet, a biofizikai környezet, a szocio- 
kulturális környezet, valamint a szociokul- 
turális örökség. Lenski feltételezi, hogy 
ezek tanulmányozása választ adhat olyan 
kérdésekre, hogy ugyanazok a kihívások, 
ugyanaz az innováció miért lehet egyes 
társadalmak fejlődésében ugrásszerű vál- 
tozások okozója, másokéban pedig miért 
marad hatástalan. 

A lengyel Stefan Novak a nemzetközi 
összehasonlító vizsgálatok szociológiael- 
méleti vonatkozásait vázolta föl. A szocio- 
lógia -— jellegénél fogva - kialakulása óta 
komparatív, a szociológia klasszikusai 
mindig is éltek a nemzetközi összehasonlí- 
tás módszerével. A szociológia azonban 
mind rigorózusabb adatfelvételi, -kezelési 
módszereket dolgozott ki, s ezzel a folya- 
mattal párhuzamosan fokozatosan lemon- 
dott az elméleti építkezésről. Jonathan 
Turner véleményét idézve: a szociológiael- 
mélet nem más, mint implicit feltételezé- 
seknek, bizonytalan s egymásnak meg nem 
felelő fogalmaknak és tételeknek a laza 
halmaza. Miért ilyen rossz az elmélet hely- 
zete — tette föl a kérdést Novak. A választ 
abban kereshetjük, hogy minden társada- 
lomelmélet monopóliumra törekszik, s 
mint olyan, kizár más elméleti megközeli- 
téseket. A funkcionalizmus szerint például 
a társadalom egyetlen koherens egész, a 
konfiiktuselmélet szerint viszont a társada- 
lom szüntelen konfliktusok terepe. Melyik 
elmélet az igaz? Mindkettő egyszerre érvé- 
nyesül a társadalomban - mondja No- 


vak -, csak a különböző szinteken hol az 
integráció, hol pedig a konfliktus válik do- 
minánssá. Hasonló ehhez az embert racio- 
nális, illetve — másfelől — irracionális lény- 
nek tekintő elméletek igazságtartalma. 

A jelenkori szociológiaelméletek gyak- 
ran azért nem verifikálhatók, mert hiány- 
zik belőlük a pontos definició, ily módon 
explicit általánossággá válnak, mert csu- 
pán annyit mondanak a valóságról, hogy 
valami összefügg valamivel, s arra nem 
adnak választ, hogy mi, mivel és milyen 
körülmények között függ össze. Ha tehát 
a szociológiaelmélet föl akarja használni 
az összehasonlító vizsgálatok eredményeit, 
akkor ehhez feltétlenül korrigálnia kell ön- 
magát. Egy-egy magyarázó gondolat 
azonban még nem minősül elméletnek, 
csupán jó kiindulópont lehet - elméletet 
csak úgy lehet kialakítani, ha újragondol- 
juk a megoldásra váró problémákat és a 
szociológiai vizsgálatok eredményeit. 

A vitában, amelyet Andorka Rudolf ve- 
zetett, Bródy András, Pozsgay Imre, Tamás 
Pál, Henrich Kreutz és Cseh-Szombathy 
László hozzászólása hangzott el, s az esz- 
mecseréhez többen csatlakoztak. 


A második témát, a magyar szociológia 
hozzájárulását a magyar társadalom és 
gazdaság megismeréséhez Huszár István, 
Kolosi Tamás és Pataki Ferenc vezette be. 

Huszár István fölidézte — mintegy a szo- 
ciológia sajátos helyzetének változását de- 
monstrálva - az MTA Szociológiai K uta- 
tócsoportja alakulásától napjainkig tartó, 
meglehetősen ellentmondásos útjának fon- 
tosabb állomásait. Kitekintése érintette 
más  társadalomtudományi kutatások 
helyzetét is. Szólt többek között a munka- 
erő- és életszínvonal-bizottság tevékenyse- 
géről, s arról, hogy a szociológiai kutatá- 
sok mennyiben segithették volna a későbbi 
oktatáspolitikai, népesedéspolitikai, lakás- 
politikai döntéseket. Voltaképpen az elő- 
adó a politika és a szociológia ellentmondá- 
sos viszonyának alakulását mutatta be szá- 
mos példával. 

Ezt a gondolatmenetet — a tudomány és 
a politika kapcsolatának értelmezését — kö- 


TÁJÉKOZÓDÁS . 83 


vette Kolosi Tamás is. Ő a szociológia legi- 
gálta, részben a szociológia belső világá- 
ban, részben pedig a tudomány és a Dpoliti- 
ka viszonylatában. Részletesen szólt a tu- 
dományos és a politikai szerepek egymás- 
ba csúszásának veszélyeiről, s felvázolta a 
tudomány és politika egészséges kapcsola- 
tának lehetőségét, s úgy találta, hogy 
mindkét szféra autonómiájára szükség van 
ahhoz, hogy köztük partneri kapcsolat 
alakulhasson ki. 

Pataki Ferenc előadásában a deviancia- 
kutatás eredményeit értékelte. A társadal- 
mi beilleszkedési zavarokról természetesen 
eddig ís volt képünk: a szépirodalom, a 
filmművészet, a szociológia igen sok vo- 
natkozását föltárta már e negatív társadal- 
mi jelenségeknek. A kutatási eredmények 
ebből a szempontból nem hoztak sok meg- 
lepetést. Az a tény, hogy a nemkivánatos 
jelenségekről a nyilvánosság fórumain is 
szó esik s a téma tabu jellege háttérbe szo- 
rult, rendkívül fontos a társadalom valósá- 
gos állapotának föltárása szempontjából. 
Az is előrelépést jelent, hogy a deviancia- 
vizsgálatok minta értékűek a komplex tár- 
sadalomtudományi kutatások és felvételek 
számára. Így a társadalmi önismeret nye- 
reségeként is felfoghatjuk a devianciavizs- 
gálatot, amelyben tudomány és politika 
érdekeltsége több ponton találkozhatott 
egymással. 

Az előadásokat követően felkért hozzá- 
szólóként Berend T. Iván, Ferge Zsuzsa, 
Hetényi István, Nyers Rezső, Hegedüs 
András, Romány Pál, Vukovich György és 
Vaskovics László kapott szót. (Az aláb- 
biakban csak arra vállalkozom, hogy e 
meglehetősen szerteágazó, több tudo- 
mányágat is érintő vitakérdéseknek neé- 
hány kulcspontját vázoljam, a részletekbe 
menő ismertetés meghaladja terjedelmi le- 
hetőségeinket.). 

A szociológia önreflexiója volt az egyik 
legfontosabb problémakör. Minek tekinti 
önmagát, mi a célja tevékenységének, s 
hogyan ítéli meg eddigi társadalmi szere- 
pét? Ezek a kérdések — valamilyen formá- 
ban -— majdnem minden hozzászólásban, 
véleményben megfogalmazódtak. Hol tart 
a szociológia, kell-e, szükséges-e egyálta- 


lán? Ebben a tekintetben a legélesebben 
Tamás Pál fogalmazott, s több példát ho- 
zott annak igazolására, hogy a szociológia 
számára csupán a diagnózis marad, jólle- 
het a társadalomnak igen gyakran terápiá- 
ra volna szüksége. A diagnózisnál nyújt- 
hat-e többet a szociológia, s amennyiben 
nemleges a válaszuk, van-e értelme lété- 
nek?! Ebben a kérdésben természetesen 
erősen megoszlottak a vélemények. Töb- 
ben arra hivatkoztak, hogy a szociológiai 
megismerés által számos, korábban nem 
vagy csak félig ismert jelenség került elő- 
térbe, s ezáltal — feltehetően — a szociológia 
szerepet játszott a társadalmi bajok terá- 
piájában IS. 

Nemcsak a társadalom, hanem az egyén 
is profitálhatott a szociológiából, hiszen — 
Csepeli György Gramsci , minden ember 
értelmiségi" koncepcióját felhasználva állí- 
totta, hogy - , minden ember szociológus", 
abban az értelemben, hogy a társadalmi 
folyamatok részese, alakítója, s értékítélete 
van a társadalmi valóság kérdéséről. 

Sok szó esett a szociológia lehetőségei- 
ről, a különféle szociológiai műhelyek tí- 
pusairól. Hegedüs András, aki hosszú idő 
után most tért vissza a szociológia hivata- 
los fórumára, háromféle szociológiát kü- 
lönböztetett meg egymástól: a katedraszo- 
ciológiát, a valóságfeltáró szociológiát, va- 
lamint a praxisszociológiát. Ez utóbbin, 
bizonyos alternatívákat is kimunkáló szo- 
ciológiát értett. A praxisszociológia értel- 
mezése vitát váltott ki, többen kifogásol- 
ták a tipizálás jogosságát és értelmezését. 

Sokan foglalkoztak a szociológiát befo- 
gadó közvélemény szerepével, jelentőségé- 
vel. Csepeli György úgy látja, hogy a szo- 
ciológia egyik legfontosabb eredménye ép- 
pen a közvélemény befolyásolásában mu- 
tatható ki. Pozsgay Imre azt hangsúlyozta, 
hogy a , civil társadalom" mielőbbi kiala- 
kítására van ahhoz szükség, hogy a szocio- 
lógiának megfelelő befogadó közege le- 
gyen. 

Az előadások - s kiváltképpen a hozzá- 
szólások -— gyakran érintették a szociológia 
és a reform kapcsolatát. Egyetértés volt 
abban a tekintetben, hogy a szociológia — 
jellegénél fogva - a kezdetektől érdekelt 
volt a reformfolyamatok sikerében, s a re- 

formmegtorpanások kedvezőtlenül érin- 
tették magát a szociológiát is. Túl ezen, 
megállapították, hogy a szociológia szá- 
mos területen elősegítheti a reformfolya- 
matokat, hiszen a társadalmi-gazdasági 
helyzet reális feltárása nélkül nehezen kép- 
zelhetők el eredményes változások. Bródy 
András - éppen e valóságfeltáró-megisme- 
rő szándéktól vezérelve — arra hívta fel a 
figyelmet, hogy az informatika rendkívül 
fontos gazdasági és társadalmi szerepet 
játszik a fejlődésben. 

A konferencián - érthetően - előtérbe 
került a jelenlegi helyzet megítélése. Berend 
T. Iván úgy vélekedett, hogy ma, amikor az 
egész világ válsággal küzd, a legaktuáli- 
sabb kérdés a műszaki megújulás és a szer- 
kezetváltás. Nyers Rezső szerint a magyar 
társadalomra nem az általános válság a 
jellemző, hanem az egyes alrendszerek ke- 
rültek válságos helyzetbe, s csak a követke- 


Balogh László: Figurák 


zetes reformfolyamatok segíthetik eló a 
megújulást. 


A konferencia eredményeinek összegzése 
helyett ezúttal csak néhány fontosnak vélt 
tényezőt emeltünk ki. Annyi azonban 
megállapítható, hogy ez a nemzetközi kon- 
ferencia eredményes volt, tükrözte azt a 
nemzetközi elismerést is, amelyet a magyar 
szociológiának az elmúlt másfél évtized- 
ben sikerült kivívnia. Külön érdeme a ren- 
dezvénynek, hogy a szociológusok melktt 
más társadalomtudományi  diszciplínák 
képviselői is megjelentek, véleményt for- 
máltak, vitatkoztak; s egyúttal fórumot 
kapott a közgazdaságtan, a politológa, s 
képviseltették magukat az aktív politiku- 
sok is. 

Bőhm Antal 

A Syllabustól a dialógusig 


A dialógus kifejezés a hatvanas években 
került a hivatalos egyházi szóhasználatba. 
Korábban úgyszólván nem létezett. Nem 
találjuk meg sem a Dictionnaire de théolo- 
gigue-ban, sem a Dictionnaire de la foi ca- 
tholigue-ban, sem a Catholicisme című en- 
ciklopédia 1953-ban kiadott III. köteté- 
ben. Azt is észre kell azonban vennünk, 
hogy a hatvanas évek óta a dialógus szó 
egyre gyakrabban és egyre világosabban, 
körülírtabban jelenik meg nemcsak a teo- 
lógusok és egyházi filozófusok műveiben, 
hanem a hivatalos egyházi dokumentu- 
mokban is. 

Elvétve a kifejezés föl-fölbukkan már a 
második világháborút követő években, 
azonban még meglehetősen homályos érte- 
lemben. Többek között Franciaországban 
is megjelent 1948-ban egy gyűjtemény Dia- 
lógusok (Dialogues) címen, a benne szerep- 
lő tanulmányok azonban - így A keresz- 
ténység és a politika vagy a Keresztény 
egység és vallási türelem — a címadás mes- 
terkéltségét tanúsítják. Nem elsődlegesen a 
szóhasználat elterjedtségében, hanem tar- 
talnmában következett be 1955 és 1960 kö- 
zött szerencsés fordulat, mindenekelőtt a 
pszichológusok tevékenysége révén. Ök 
mutattak rá arra a nyilvánvaló szükséglet- 
re, hogy minden embernek nyitottnak kell 
lennie a másik irányában, kommunikálnia 
kell ahhoz, hogy teljes értékű személy le- 
hessen a társadalomban. , Az én-tudat 
nem alakulhat ki, csak ha próbára teszi 
önmagát a kontraszt révén. Nem haszná- 
lom az vénc kifejezést, csak ha szólok vala- 
kihez, aki a megszólításomban vtex-ként 
jelenik meg. A dialógus ezen jellege miatt 
válik a személyiség alkotójává, mert a köl- 
csönösség magában foglalja, hogy én vtec- 
vé válok annak a megszólításában, aki ma- 
gát vénc-nek nevezi." (E. Beneveniste: 
Problémes de linguistigue générale. Paris, 
1966. 260. old.) Ebben a megközelítésben 
a dialógus az a szituáció, amelyben két 
személy kifejezi magát egymásnak, mert 
szükségét érzik annak, hogy kölcsönösen 
megértsék egymás üzenetét. (V. Jacobson: 


Entretiens et Dialogue. Toulouse, 1966.) 
M. de Certeau szerint a parbeszéd nem 
valami mesterkélt dolog, hanem mélyen 
érinti a személyt, akinek jogává és köteles- 
ségévé válik. 

A filozófusok reflexiói jórészt össze- 
csengtek a pszichológusok megállapításai- 
val. Keresztény részről különösen a per- 
szonalisták hangsúlyozták a dialógus jelen- 
tőségét és szorgalmazták előmozdítását, 
így Jean Lacroix (Sens du dialogue. 1955.) 
és Roger Mehl (Rencontre d"autrui. 1955.). 
A legnagyobb hatást azonban Martin Bu- 
ber újra felfedezett En és te (Ich und Du. 
1922.) című műve gyakorolta a dialógus 
filozófusaira. Párizsban 1956-ban megje- 
lent egy kollektív kötet az Ember és feleba- 
rátja ("Homme et Son Prochain) címmel, 
amely szentesítette a dialógusprobléma 
kutatását. E kötet egyik tanulmányában 
Aimé Forest a következőket írta: , A dialó- 
gus mindenekelőtt úgy jelenik meg előt- 
tem, mint a kölcsönös kibontakozás útja. . . 
A dialógusban a szellemiség sokkal jobban 
fejlődik, mint kommunikáció híján." (310. 
old.) 

A pszichológusok és a filozófusok ezen 
meglátásai azonban nem adnak elégséges 
magyarázatot arra a kérdésre, hogy a hat- 
vanas évektől fogva miért erősödött meg a 
katolikus egyházban a dialógus igénye. Mi- 
chel de Goedt úgy ítéli meg, hogy ezen 
igény megszületése szoros összefüggésben 
zásával. Ez nemcsak azt követelte meg, 
hogy a laikusok nagyobb szerepet kapja- 
nak a liturgiában -— általában az egyház 
belső életében -, hanem sokkal inkább azt, 
hogy alakuljon át a , hódítás" apostolsága 
a világ életében való , jelenlét" és a , tanús- 
kodás" apostolságává, ami megköveteli a 
nem keresztényekkel, a nem hívőkkel való 
együttműködést, mert ennek során sokat 
kaphatnak a nem keresztényektől. 

Az ily módon kibontakozó dialógusnak 


Az előadás a marxista-katolikus dialógus kereté- 
ben, 1988. április 21-én hangzott el Szegeden, a Lukács 
József emlékülésen. 

három koncentrikus körét jelölte meg VI. 
Pál pápa az 1964. augusztus 6-án — Hirosi- 
ma évfordulóján - kiadott Ecclesiam suam 
kezdetű enciklikajában: mindenekelőtt az 
egyháznak az egész emberiséggel folytatott 
dialógusát, az istenhívókkel folytatott dia- 
lógust, végül a dialógust a katolikus egy- 
házon belül. Az első körön belül, az egész 
emberiséggel folytatandó dialógus kereté- 
ben esik szó a keresztények és az ateisták 
közötti dialógus jogosultságáról. 

Ehhez a pápai felismeréshez hosszú és 
göröngyös út vezetett. Az ezt megelőző száz 
esztendőben az egyház olyan pozícióba ke- 
rült, amelyben mindenféle dialógus, mind 
a belső, mind pedig a kifelé irányuló úgy- 
szólván lehetetlennek bizonyult. A cons- 
tantinusi egyház, amely szorosan összefo- 
nódott a feudalizmussal és úgy tünt, hogy 
véglegesen és végletesen elkötelezte magát 
a feudális renddel, értetlenül és ellensége- 
sen szemlélte a polgári jellegű fejlődést, 
amelytől hatalmát féltette. A múlt század 
második felében a constantinusi szemlélet 
a haladás teljes és merev elutasításává fa- 
jult. IX. Pius pápa (1864-1876) Syillabusá- 
ban (1864) 80 pontba foglaltan mindent 
elítélt, ami a francia forradalom talaján 
született. A Syilabus 80. tétele határozot- 
tan kijelenti, hogy a római pápa nem bé- 
kélhet meg a haladással, a liberalizmussal 
és az újkori civilizációval. E szavakat a 
kortársak közül sokan úgy értelmezték, 
hogy el kell itélni a könyvnyomtatást, a 
vasutat, a telegráfot, a tudományok nyiI- 
tottságát — egyszóval mindent, ami össze- 
függésben van a civilizáció fejlődésével. 

A Syilabus -— a maga frappáns, rövid, a 
nem beavatottak számára is egy csapásra 
megérthető maximáival - az első modern 
stílusban megírt pápai dokumentum, 
amely azonban görcsösen szembefordul a 
modern világgal. E dokumentum, amely 
leginkább a nem keresztényeket érintette, 
akiket egyértelműen az egyház ellenségei- 
nek minősített, világosan mutatja, hogy 
Róma milyen intoleráns volt azokkal 
szemben, akik nem voltak katolikusok. 
Jean-Francois Six, a Nem Hívők Titkársá- 
ga franciaországi bizottságának tagja a Sy/- 
labus kiadásának napját (1864. december 
8.) az egyház legsötétebb napjának nevezi, 


amikor az egyház és a világ közötti kap- 
csolat a nullpontra jutott. (Du Syilabus au 
Dialogue Paris, 1970. 10. old.) 

A Syllabus mindenekelőtt a félelem té- 
nye, vagy — ahogy a pszichológusok mon- 
danák - a , védekező mechanizmus" meg- 
nyilvánulása volt. A Syilabusban a 80 tétel 
között található egy csoport, amely a ko- 
rabeli liberalizmussal kapcsolatos ún. téve- 
déseket sorolja föl. A kor liberalizmusa 
nem volt más, mint a szabadelvű kormá- 
nyok antiklerikális magatartása vagy más 
oldalról: a kor liberalizmusa az a koncep- 
ció, amely minden vallást úgy értékelt, 
mint a vallási érzület emberi kifejeződését, 
amelynek éppen ezért minden formáját 
egyforma szabadság illeti meg. Ez a natu- 
ralizmus inspirálta indifferentizmus volt 
az, amelytől IX. Pius mindennél jobban 
félt, mert úgy ítélte meg, hogy ennek logi- 
kus következménye az , állam ateizmusa". 
Ebből a félelemből fakadt a , non possu- 
mus", amelyet szüntelenül hangoztatott 
vatikáni palotájából, ahová 1870-ben be- 
zárta magát. Következésképpen nem volt 
képes eljutni a modern társadalom laicizá- 
lódási folyamatának higgadt elemzéséig, s 
az egyszer s mindenkorra adott, örök , de- 
positum fidei", a hitletétemény védelmére 
rendezkedett be. 

A magát görcsösen és elavult formában 
védelmező egyház és a nem hívők között 
a szakadék egyre áthidalhatatlanabbnak 
tetszett. Gergely Jenő megállapítása sze- 
rint: , Ez a trauma képtelenné tette az egy- 
házat és a pápaságot arra, hogy pozitívan 
és konstruktívan legyen jelen a világban, 
hogy a kor kérdéseire ne átkokkal, hanem 
válaszokkal feleljen." (A pápaság története. 
Kossuth Könyvkiadó 1982. 302. old.) 


XIII. Leó (1878-1903) számára — csakúgy, 
mint elődje, IX. Pius számára — Isten a 
hatalomnak és a jognak a forrása: őt nem 
elismerni, az egyenlő az elvek fölforgatásá- 
val, következésképpen az intézmények k- 
rombolásával. Két nagy enciklikájában, az 
Immortale Deiten (1885) és a Libertasban 
(1888) mégis vannak gyökeresen új megál- 
lapítások, amelyeket azonban a teológu- 

sok és a kanonisták alig akartak észreven- 
ni. Igy mindenekelőtt kinyilvánította azt a 
szándékát, hogy elébe megy kora törekvé- 
seinek, elhagyja az anatémák módszerét, és 
ezáltal kibékíti az egyházat a modern kul- 
túrával. Így pl. a papság intellektuális ne- 
veléséről szólva, felszólította őket, hogy 
hagyjanak fel az apologetizmussal, válasz- 
szanak jobb módszereket, és ne hanyagol- 
ják el a kor problémáinak vizsgálatát. Ez- 
zel kapcsolatban Coutances püspökéhez a 
következő intelmet intézte: , Tanácsolja a 
papjainak, hogy ne zárkózzanak be a 
templom falai mögé, hanem menjenek a 
nép közé." 

XIII. Leó elvként említi a két ún. tökéle- 
tes társaságnak - az egyháznak és az ál- 
lamnak - a szuverenitását és függetlensé- 
gét a maga területén, továbbá megfogal- 
maz két olyan elvet is, amelyek magukban 
foglalják a fejlődés aktív magját és egyben 
a dialógus lehetőségét. Ezek: a (vallási) 
lelkiismeret szabadsága mint a személy jo- 
gainak garanciája és a közjó elve mint az 
állam céljának a normája. 

Az Immortale Dei azon kitételén felbá- 
torodva, amely szerint , az egyház mindent 
örömmel támogat, ami a tudományt gya- 
rapítja és előbbre viszi, ... nagyon óhajtja, 
hogy az ember szellemiségén alapuló kul- 
túra sok gyümölcsöt hozzon" - két egyházi 
kongresszust is tartottak Reimsben (1896) 
és Bourges-ban (1900), főleg világi papok 
részvételével. A résztvevők nagy határo- 
zottsággal és még nagyobb reményekkel 
törtek lándzsát a modern világ és az egy- 
ház közötti dialógus mellett. Ám e két 
kongresszus számos ellentmondást váltott 
ki és az ún. hivatalos teológusok heves 
ellenállásába ütközött. Különösen az egy- 
háznak a világban betöltött helyével és 
szerepével kapcsolatban lángoltak fel a vi- 
ták. Ennek az a magyarázata, hogy a 19. 
század utolsó éveiben az ecclesiológia a 
római teológusok befolyása alatt állt, akik 
- mint pl. Passaglia és Franzelin — egész 
tudományos talentumukat az ultramontán 
tézisek szolgálatába állították, s akiknek 
tételeit a Civilta Cattolica nagy hatékony- 
sággal népszerűsítette. Egyedül Angliában 
vizsgálták, elsősorban Newmann - azt a 
két ecclesiológiai témát — a Szentlélek he- 


lyéről és a laikusoknak az egyházban be- 
töltött szerepéről szóló tételeket —, ami nél- 
kül nem lehet az egyházról teológiailag 
beszélni. Erről mondta egy alkalommal 
Saliége kardinális: , A szerencsétlen teoló- 
gusok megfeledkeztek két dologról: a lai- 
kusokról és a Szentlélekről. A hierarchia 
tagjai és a teológusok féltek a szabadságtól 
- a laikusok és a Szentlélek szabadságá- 
tól." 

Meg kell! azt is jegyezni, hogy maguk a 
laikusok sem tanúsítottak valami nagy 
kreativitást. A dokumentumok - mint pl. 
a Rerum novarum (1891) -, amelyekben az 
egyház magas rangra emelte az ember mél- 
tóságát, szabadságát, az emberiségért ér- 
zett felelősségét, nem találtak igazán meg- 
hallgatásra. még kevésbé alkalmazásra a 
keresztények széles köreiben. Sőt, az Egye- 
sült Allamok fiatal egyházának szabadsá- 
ga egyenesen félelmet keltett a 19. század 
két utolsó évtizedében. (McAvoy, Th.: The 
Great Crisis in American Catholic History, 
1895-1900. New York, 1957.) Ez az , ame- 
rikanizmusnak" nevezett törekvés na- 
gyobb összhangot kivánt teremteni a kato- 
licizmus és a modern civilizáció között. 
A fiatal amerikai katolikus egyház demok- 
ratikus módon végezte apostoli tevékeny- 
ségét, miközben kisebbségben volt a pro- 
testáns környezetben. Kiemelendő, hogy 
feltétlenül szükségesnek tartotta az állam 
és az egyház szétválasztását, és bizott a 
történelmi fejlődés lehetőségeiben. 

A római teológusok nagy megbotránko- 
zására az amerikai katolikusok felhasznál- 
ták a chicagói világkiállítást (1893) arra, 
hogy a különféle vallások számára kong- 
resszust szervezzenek az emberi boldog- 
ságról. Mindaddig, amig az , amerikaniz- 
mus" megmaradt az óceán másik oldalán, 
Róma nem nagyon reagált. Mikor azon- 
ban megjelent a kontinensen - főként arra 
reagálva, hogy a fiatal francia katolikusok 
az amerikai meglátásokban alapokat lát- 
nak a neokatolicizmus számára s Félix 
Klein abbé, a párizsi Institut Catholigue 
fiatal professzora 1897-ben kiadta P. He- 
cker életrajzban megírt, , jövő papjának 
modelljét", aki azt hirdette, hogy az em- 
bernek nagyobb szabadságra van szüksé- 
ge, s el kell távolítani azokat az akadályo- 

kat, amelyek távol tartják a nem hívő em- 
bereket az egyháztól -, Rómában és Fran- 
ciaországban is megkezdődött a harc. P. 
Coubé jezsuita 1897-ben - tehát még az 
életrajz megjelenésének évében - az egyhá- 
zat fenyegető veszélyek között hangsúlyo- 
zottan emlegette a vallások amerikai kong- 
resszusát és P. Hecker , amerikanizmusát". 

Még határozottabban ítélte el a Vatikán 
1893-ban az Alfred Loisy tevékenysége 
nyomán — kibontakozó  modernizmust, 
amely kétségbe vonta a dogmák örök és 
megváltoztathatatlan voltát, azt tanítva, 
hogy a hitvallási iratok és a zsinati doku- 
mentumok csak a saját koruk számára, a 
korabeli tudomány nyelvén fogalmazták 
meg a hittételeket, amelyeket éppen ezért 
az újabb korok igényei szerint, a tudomá- 
nyok fejlődésével lépést tartva, újra meg 
újra meg kell fogalmazni, még akkor is, ha 
az újrafogalmazás a dogmák tartalmát 
érinti. 

A dialógus tehát gyanúba keveredett. 
XIII. Leó képtelen volt életének utolsó 
éveiben megakadályozni az egyház vissza- 
térését a hajthatatlan magatartáshoz. X. 
Pius (1903-1914) tovább fokozta ezt a ke- 
ménységet, merevséget. 

Ennek ellenére néhányan titokban, 
mintegy a föld alatt, tovább keresték a 
dialógus lehetőségét és az egyház demok- 
ratizálódásának útját. Ilyen volt az 1894- 
ben alapított Sillon című folyóirat köré 
csoportosult mozgalom, amelynek nem- 
csak az volt a célja, hogy összebékítse az 
egyházat a köztársasággal, hanem hogy 
egy valóban demokratikus államot valósít- 
son meg Franciaországban a katolikus 
erők segítségével. Mindaddig, amíg úgy 
látszott, hogy a Sillon az erkölcs és a vallás 
védelmére létrejött mozgalom, az egyház 
támogatásáról biztosította. Mikor azon- 
ban ajánlani kezdte a polgári forradalom 
nagy elveinek elfogadását, követelte a na- 
gyobb demokratizálódást, valamint a nem 
hívőkkel való gyakorlati együttműködést, 
a helyzet gyökeresen megváltozott. X. Pius 
1910-ben kiadott levele világosan kimond- 
ta, hogy a Sillon szociális téren a liberális 
tévedések, tanbeli téren pedig a modernista 
tévedések folyománya. 

Az 1900 és 1910 közötti évtized kétségte- 


lenül a dialógus legmostohább korszaka 
volt az egyházban. Ha voltak is kis értelmi- 
ségi csoportok, amelyeknek tagjai őriztek 
valamilyen belső nyitottságot szellemi te- 
vékenységükben, politikai vagy szociális 
munkálkodásukban, lelkipásztori útkere- 
sésükben, a katolikus megnyilvánulásokat 
a nagy félelem jellemezte. Az evolúció fo- 
galma rettegést keltett, ezért kitartottak a 
tradíció és egy jól körülhatárolható hit 
szolgálata mellett. Kitartóan emlegették az 
emberi természet romlottságát, szorgal- 
mazták az ember belső átalakulását, a tör- 
vények megtartását és a tekintély tisztele- 
tét. Ebben a magatartásban a szabadságtól 
való morbid félelem és a bűnösség miatti 
szorongás egyaránt helyet kapott. Csak- 
hogy a félelem rossz tanácsadónak bizo- 
nyult. Ugy folyamodott a pápai tekintély- 
hez, mint valami mágikus eligazitó erőhöz, 
elítélte a szabadság iránt nyitott hittestvé- 
reit, ösztönösen gyanakodott az anarchisz- 
tikus hajlamúnak tartott tömegekre. Végül 
is gettóba zárta magát, megakadályozván 
a reális életszemlélet érvényesülését. E féle- 
lem optikáján keresztül a , másik" 
szörnynek látszott már a protestantizmus 
vagy a judaizmus alakjában is, akkor mi- 
nek tűnt az agnoszticizmuséban vagy a 
nyilt ateizmuséban?! A félelem megtagad- 
tatta a másikat, a másik szava nem lehetet: 
más, csak hazugság. 

Ebben a zürzavarban, amelyben a kato- 
likusok elbarikádozták magukat, létezett 
néhány közösség, ahol a hívők és a nem 
hívők megpróbáltak szót érteni. Ilyenek 
voltak azok a találkozások amelyek Paul 
Desjardins ösztönzésére jöttek létre, s ame- 
lyek az Union pour la Vérité égisze alatt 
nemzetközi  összejövetelekké bővültek. 
Ezekre a találkozásokra — mint a meghívó 
levelekből kiderül — azokat hívták meg, 
akik úgy érezték, hogy szükségük van a 
tudásra, hogy cselekedhessenek, akik nem- 
csak a tudástól nem félnek, de a hívőktől 
vagy a hitetlenektől sem, akik úgy ítélik 
meg, hogy sokakkal együtt — ellentmond- 
va, kritikusan — kell keresni az igazságot, 
akik tehát nem beszélnek infallibilitásról, 
változatlan igazságról, mert az igazságot 
sokoldalúnak és rugalmasnak tartják. 

Az 1914-1918-as világháború alkalmat 

adott a keresztényeknek - köztük a papok- 
nak is -, hogy találkozzanak azokkal, 
akikkel korábban nem akartak találkozni: 
az agnosztikusokkal és az ateistákkal. Az 
egészségügyi őrmester Angelo Roncalli (a 
későbbi XXIII. János pápa) is köztük volt. 
XV. Benedek (1914—-1922) igyekezett meg- 
fékezni az ultrakatolicizmus túlkapásait, s 
egyházkormányzati tevékenységét a meg- 
békélés szelleme hatotta át. Megengedte 
Itália és a pápaság közeledését, toleranciát 
tanúsított a katolikus jellegű Olasz Nép- 
párt megalakításakor is. 


XI. Piusszal (1922—1939) új korszak kezdő- 
dött az egyház történetében: a konkordá- 
tumok korszaka. A pápaság nem habozott 
konkordátumot kötni egy protestáns ál- 
lammal (Litvánia), egy. laikus köztársaság- 
gal (Csehszlovákia), egy szakadár dinasz- 
tiával (Románia), sőt 1929-ben egy olyan 
rezsimmel, amelynek filozófiai koncepció- 
ja, a fasizmus idegen volt a keresztény el- 
vektől (Itália). Ezeknek a konkordátu- 
moknak az volt a céljuk, hogy szabadságot 
biztosítsanak az egyház számára, s ezáltal 
mintegy kompromisszumként elismerték 
az állam autonómiáját a maga területén. 
Ez a folyamat kétségtelenül kedvező fo- 
gadtatásra talált az autonóm - adott eset- 
ben akár a fasiszta jellegű — állami törekvé- 
sek részéről is. 

A harmincas évek Franciaországában 
egyes körökben olyan új csoportok jöttek 
létre, amelyek a kommunistákkal keresték 
a kapcsolatot. 1934-ben a La Croix már- 


cius 21-i számában Lissorgues abbé nagy . 


feltűnést keltő cikket publikált 4 kommu- 
nisták a mi testvéreink címmel. Franciaor- 
szágban 1935 folyamán számos találkozás 
jött létre katolikusok és kommunisták kö- 
zött, 1936. április 17-én pedig Maurice 
Thorez meghirdette a , kinyújtott kéz poli- 
tikáját". , Kezet nyújtunk neked, katolikus 
munkás, alkalmazott, kézműves, paraszt, 
mi, akik nem vagyunk hívők, mert a test- 
vérünk vagy, és mert téged is, akárcsak 
bennünket, ugyanazok a gondok nyo- 
masztanak." A francia katolikusok ekkor 
két táborra szakadtak. Egy részük apostoli 


kötelességének tartotta a kommunistákkal 
való együttműködést, másik részük vi- 
szont elítélt és megtagadott minden kap- 
csolatot. 

A kommunistákkal való együttműködés 
teoretikus megalapozásához katolikus 
részről Jacgues Maritain, Gabriel Marcel 
és Emmanuel Mounier járult hozzá. XI. 
Pius pápa azonban Divini redemptoris 
(1937) kezdetű enciklikájával, amelyet a 
kommunizmus ellen tett közzé, lehetetlen- 
né tette a kommunistákkal való együttmű- 
ködést. ,A kommunizmus magja rossz. 
Semmiféle téren nem szabad vele együtt- 
működni, ha a keresztény kultúrát meg- 
menteni akarjuk" — olvashatjuk. 

A náci uralom, illetve megszállás idején 
keresztények és kommunisták között létre- 
jött bizonyos akcióegység. Katolikusok is 
bekapcsolódtak az ellenállási mozgalmak- 
ba, passzív vagy aktív ellenállást tanúsítot- 
tak a kommunistákkal együtt a koncentrá- 
ciós táborokban. De ez a keresztény kato- 
likus ember részéről csakis egyéni, a lelkiis- 
meret belső , fóruma" előtt — a külső fó- 
rum, az egyházi törvények ellenében — ho- 
zott döntés alapján történhetett, követke- 
zésképpen lelkiismereti konfliktusokat is 
okozott. 


Az 1947 után kialakult hidegháborús lég- 
kör - amely az emberiséget kommunisták- 
ra és antikommunistákra osztotta — nem 
kedvezett a katolicizmus és a marxizmus 
dialógusának. Ezen a talajon csak olyan 
megnyilatkozások születhettek, mint a 
Szent Officiumnak XII. Pius (1939-1958) 
jóváhagyásával kiadott rendelete a kom- 
munizmus ellen. E rendelkezés megtiltja a 
katolikusoknak a kommunista pártba való 
belépést vagy az azzal való rokonszenve- 
zést, a kommunista sajtótermékek közzé- 
tételét, olvasását vagy terjesztését, továbbá 
kijelenti, hogy a kommunista tanokat val- 
ló katolikusokat az egyház kiközösíti. Ez- 
zel a katolicizmus és a marxizmus közötti 
kapcsolatteremtés lehetősége - katolikus 
részről — ismét a mélypontra süllyedt, s0- 
káig úgy tűnt, hogy erről a mélypontról 
lehetetlen a kimozdulás. 

Időközben azonban sok minden meg- 
változott magában a katolikus egyházban 
is. A korábbi kiközösítő gyakorlattal 
szemben - az ateizmus éles kritikáját fenn- 
tartva és a már említett Divini redemptoris 
megállapításait meg nem másítva - egy 
toleránsabb, együttműködésre irányuló 
cselekvés bontakozott ki. XXIII. János pá- 
pasága (1958-1963), illetve a II. vatikáni 
zsinat (1962-1965) sok tekintetben fordu- 
lópontot jelentett a katolicizmus történeté- 
ben. XXIII. János első enciklikájában (Ad 
Petri cathedram, 1959) már felcsillan az a 
gondolat, hogy egységre van szükség az 
egyén és a világ között. Ezzel kapcsolatban 
a pápa ágostoni reminiszcenciákat idéző 
kitételt használ — , in necessariis unitas, in 
dubiis libertas, in omnibus caritas"" -, je- 
lezve, hogy nem a constantinusi, triumfa- 
lista szemlélet erőszakolt egységelképzelé- 
séről, hanem a különféle nézeteket valló 
embereknek a közös, felismert javak érde- 
kében kifejtett együttműködésről van szó. 
Még világosabban fejeződik ki ez a gondo- 
lat a Mater et Magistra (1961) kezdetű 
enciklikában, amely szerint a katolikusok- 
nak , hajlandóknak kell mutatkozniok ar- 
ra, hogy becsületesen együtt működjenek 

§ Az idézet magyarul: , a szükséges dolgokban egy- 
ség, a kétségesekben szabadság, de mindenben szere- 
tet". 


Rékassy Csaba: Tanulmány egy tájképhez 


(ti. a más világnézetűekkel) minden, termé- 
szeténél fogva jó vagy legalább jóra vezető 
dolog végrehajtásában". A Pacem in terris 
(1963) kezdetű enciklikában az is olvasha- 
tó, hogy eközben tiszteletben kell tartani a 
másik fél véleményét. 

A XXIII. János halálát követő napon 
néhányan megkísérelték, hogy mérleget 
készítsenek a pápa tevékenységéről. A be- 
szélgető partnerek egyike, P. Chenu domi- 
nikánus teológus a következőt mondta: 

, Úgy látszik, hogy van egy közös nevező 
XXIII. János gondolkodásában és cselek- 
vésében, és ez a dialógus értelmezése, 
amely kibontotta a fogalom egész gazdag- 
ságát: elismerni a másikat mint másikat, 
szeretni a másikat úgy, amint van és nem 
mint akit le kell győzni, beleegyezni abba, 
hogy különböző legyen, hogy velem szem- 
beálljon, anélkül, hogy megpróbálnám 
érinteni törekvésének és meggyőződésének 
igazságát, anélkül, hogy fenntartásaim len- 
nének vele szemben a bizalmam előtt." 
(Information  Catholigue Internationale. 
1963. június 15. 5. old.) 


Ezzel a Syilabus korszaka lezárult, s a 
katolikus-marxista dialógus előtt remény- 
teljes perspektívák nyíltak. 


Gecse Gusztáv 


AZ EUROPAI FASIZMUS TÖRTENETEHEZ 


A , fasiszta mozgalom nélküli 
fasiszta állam" — Portugáliában 


A Portugáliában 1926 és 1933 között kikristályosodó diktatúra! autonóm módon futotta 
ki formáját. Az a bő évtized, amely a fasizmus korát jelentette Európában, létének csak 
egy, bár meghatározó szakasza volt. Közel fél évszázadával (1926-1974) túlélte a fasiz- 
mus világméretű bukását és a nagy gyarmatbirodalmak felbomlását, széles passzív 
konszenzust feltételező szabilítást mutatva. A több évtizedes időszak mérlegét megvonva, 
végül is a rendszernek fehéren-feketén sikerült bizonyítania, hogy történelmi zsákutca 
volt Portugália számára. 


A klasszicizáló technokrácia ,. nemzeti forradalma" 


A diktatúra azt a trendet kívánta megfordítani, amelynek során Portugália gyengén 
fejlett és függő gyarmattartó státusa a liberális állam, az alkotmányos monarchia 
(1820-1910) és az Első Köztársaság (1910-1926) keretében kiteljesedett. 

Az 1910-es polgári forradalom a még monarchista Európában döntötte meg a király- 
ságot és törte radikálisan szét a klérus uralmát. Az Első Köztársaság parlamentáris 
rendszere azonban nem bizonyult elégségesnek a parasztság és a munkásság integrálásá- 
ra, a hatalom részesévé vált középosztálynak is csak az érdekkifejezéshez és -ütköztetés- 
hez volt elég, az érdekérvényesítéshez nem. 

A gazdasági-társadalmi struktúra reformjai elmaradtak , az ország perifériára szorulása 
— amely már az előző század közepén megindult -— folytatódott. Mélyült a már-már 
megszokott pénzügyi válság, veszélyes méretet öltött az eladósodás, csúcsot döntött az 
infláció. A pirruszi világháborús győzelemnek és az afrikai gyarmatok közigazgatási 
megszállásának is elsősorban az árát érezte az ország. 

A hagyományos uralkodó osztályok — e háttérrel mögöttük — a klerikális monarchia 
restaurálásával kísérleteztek, míg az anarchoszindikalista befolyásoltságú ipari munkás- 
ság radikalizálódott. A politikai ellentétek a republikánus-monarchista, illetve az ateista- 
klerikális vízválasztó mentén éleződtek ki. A meddő pártharcok és a hónapos kormá- 
nyok, a burjánzó korrupció, az általános sztrájkok és bombarobbantások, az államcsi- 
nyek és ellencsínyek a gazdasági-politikai bomlás perspektíváját vetítették előre, a biroda- 
lom eresztékeinek lazulása közepette. Amikorra a , portugalizálás" olyan becsületsértés- 
nek minősült, mint Európa másik felén a , balkanizálás", a portugálok kiábrándultak ,,a 
demokráciából". 

Ekkor mint a , nemzet megmentője" aktivizálódott a politikai lázadás hagyományát 


1 A portugál fasizmus korszerű szintetizáló értékelését a hazai szakirodalomban lásd Ormos Mária-Incze 
Miklós: Európai fasizmusok 1919-1939. Kossuth Könyvkiadó, 1976. 169-172. old. és Ormos Mária: Nácizmus 
— fasizmus. Magvető Könyvkiadó, 1987. 439-444. old. 

ápoló, a politikai színkép szinte minden árnyalatában játszó gyarmati beállítottságú 
tisztikar. 

A hadsereg 1926. május 28-i hatalomátvétele az , alkotmányos normalizálás" jelszavá- 
val függesztette fel a parlamentáris intézményeket. , A Nemzet - szabta meg a kereteket 
Gómes da Costa tábornok bragai kiáltványa - a legrátermettebb férfiakból álló nemzeti 
kormányt kíván, hogy az államapparátusban az elsikkadt fegyelem helyreállíttassék. 
A Nemzet megelégelte a felelőtlen politikusok zsarnokoskodását. Erős kormányt kiván, 
amelynek feladata a Haza megmentése és Portugália összes igazi, élő és maradandó 
érdekének valóban nemzeti képviselete."? Azaz: nemzeti egység a pártpluralizmussal, 
erős kormány a tehetetlen adminisztrációval, , tiszta közigazgatás" a korrupcióval szem- 
ben. 

A katonai diktatúra alatt tetőzött a pénzügyi válság, nem sikerült áthidalni a republi- 
kánus-monarchista és ateista-klerikális megosztottságot, a hatalomból kizárt kiváltságos 
csoportok bizalmatlanok maradtak, a diktatúra bázisa szűk maradt. Ezért a katonai 
vezetés kompromisszumra kényszerült egy civil politikai erővel, amely a problémák 
megoldását igérte. 

A hatalmi kompromisszumot egyfelől a tisztikarnak az az Óscar Carmona vezette 
csoportja kötötte meg, amely győztesen került ki a hatalomátvételt követő csúcsharcok- 
betársult a hatalomba, azonban - már a köztársaság utolsó éveiben támasza volt , 1926 
kapitányainak", s szoros szálak fűzték Miguel Primo de Rivera spanyol diktátorhoz. 

A kormányba bevont civilek abban az 1917-re Portugál Katolikus Központ néven kis 
párttá formálódott coimbrai egyetemi körben tömörültek, amelyet Oliveira Salazar és 
Goncalves Cerejeira vezetett. A pénzügyminiszteri posztra kerülő technokrata António 
de Oliveira Salazar (1889-1970) kezdettől fellépett a köztársasági intézmények ellen. 
Hitvallása szerint: , Á munka alacsony díjazására van szükség, túlontúl nagy a bérek 
aránya; sürgősen nagyobb termelőerővel kell rendelkezni, a szüntelen és nagyszámú 
sztrájkok csökkentik a munkateljesítményt; olcsó nyersanyagok kellenek, drágaságuk- 
nak, úgy látszik, nincs határa."? Azaz: olcsó munkaerő a bérek alacsonyan tartásával, 
ellenőrzött munkaerő a sztrájkok betiltásával, olcsó nyersanyag (az ellenőrzött gyarmati 
piacról). 

Az 1928. áprilisi kompromisszum értelmében a Salazar-csoport a hadsereg privilcgiu- 
mainak tiszteletben tartása mellett vállalta a pénzügyi szanálást, amihez a hadsereg 
, Védőernyője" révén megkapta a , rendet", a pénzügyek terén pedig a teljhatalmat. 
Salazar diktátuma szerint , az állam bevételeinek teljhatalmú őre a pénzügyminiszter, aki 
mindent megállapít, és akitől minden változtatás függ"." Ebből fakadt a rendszer termé- 
szetére is kiható , munkamegosztás": a hadsereg rombolt (nemegyszer véres terrorral), 
a Salazar-csoport pedig épít(hetjett. 

Ebből a helyzetből hajtotta végre a csoport a , békés forradalmat": a maga hosszú 
menetelését a hatalom felé, aminek eredményeként az Uj Állam képében alapvető 
módosításokat vezetett be az intézményrendszerben. A katonai diktatúra ehhez időt és 
nagy fokú függetlenséget biztosított, így lehetővé vált a kísérletezés. A kísérletre a 
világválság sokkja ösztönzőleg hatott, és szinkronban volt az új, fasiszta európai tenden- 
ciákkal. 

Ennek során sikerült letörni vagy legalábbis semlegesíteni, illetve meg is nyerni a 
különböző ellenzéki csoportokat. Hozzájárult ehhez, hogy a tradícióknak megfelelően 
nemcsak eltűrték (a kezdeti nácizmushoz hasonlóan, de a francóizmussal ellentétben), 


.g.g 


2 Reynold. G. de: Portugál. Paris, Spes., 1936. 97. old. 

3 Ramiro da Costa: Elementos para a história de movimento operário em Portugal. Vol. II. Lisboa, Assino 
e Alvim, 1978. 10. old. 

4 Salazar, O.: A békés forradalom. Athenaeum, 1941. 14. old. 

A , pénzügyi diktatúra" éveiben (1928-1929) a Salazar-csoport még mint , független 
szakértői gárda" kötött kompromisszumot a klérussal (a portugál egyház feje Cerejeira 
lett). Az , adminisztratív diktatúra" (1930-1932) már a technokraták és az elégedetlen 
bürokrácia egymásra találását, egyúttal a csoport kormányzati dominanciáját jelentette. 
Ezekben az években sikerült megkötni a kompromisszumot az uralkodó csoportokkal. 
A republikánusok sorai, miután 1931-es felkelésüket kíméletlenül leverték, szétzilálód- 
tak. A monarchisták az utolsó portugál király 1932-es londoni halála után lojális ellen- 
zékké váltak. 

1932 júliusában Salazar vezetésével megalakult Portugália 1926 óta első polgári kor- 
mánya, majd sor került az átmeneti diktatúra alkotmányos intézményesítésére. 

Közben a salazari rezsim leszámolt két radikális ellenfelével. A munkásmozgalmat - 
melynek anarchoszindikalista és kommunista irányzata egyaránt , a proletariátus semle- 
gességét" hirdette az 1926-os hatalomátvételkor — fokozatosan és szelektíven szorították 
ki a politikai életből. A folyamat végére a tragikus 1934. januári anarchista korporációel- 
lenes felkelésnek a munkásmozgalmat évtizedekre lefejező véres leverése tett pontot. 
Ugyancsak 1934-ben számolták fel az ún. luzitán integralizmusban gyökerező, radikális, 
, strukturális és permanens forradalmat" hirdető , nemzeti szindikalista" (kékinges) 
fasiszta mozgalmat. Az 1935. szeptemberi államcsíny elfojtása után a mozgalom tagjai 
emigrációba szorultak vagy beépültek a paramilitáris szervezetekbe, elsősorban a Portu- 
gál Légióba. 


A salazari Új Állam 


Az itt-ott szinte a francia forradalom elveit idéző 1933-as alkotmánnyal szemben erősen 
centralizált és súlypontjával a végrehajtó intézményeken nyugvó , kétfejű monarchia" 
(Salazar szavaival) , minden parlamentáris szennyeződéstől mentes" lett. 

A szinte monarcha jogkört élvező, hétévente közvetlenül választott, , kizárólag és 
közvetlenül a Nemzet előtt felelős" köztársasági elnök posztja de facto a hadseregnek 
volt fenntartva. A Salazar-csoport kisajátította kormányzat politikailag csak neki volt 
felelős. A gyakorlatban a hatalom súlypontja az elnöki tisztségről a politikát ténylegesen 
irányító kormányfőtisztségre tevődött át. 

Az alkotmányban lefektetett széles körű állampolgári jogokat rendkívüli rendszabá- 
lyok sora, majd a tradícióvá váló gyakorlat korlátozta. Lévén a legfőbb cenzor a 
68 százalékos analfabetizmus, a cenzúra szelektív lehetett. A pártok felszámolásával 
párhuzamosan egy 1932. novemberi kormányrendelettel (!) ,a nemzeti forradalom mo- 
torjaként" életre hívott Nemzeti Szövetség (Uniáo Nacional) a politikai struktúrában nem 
kapott központi helyet. , Az UN - miként szervezeti szabályzata is rögzítette — nem párt 
jellegű szövetség és független az államtól."" Elvileg monopol jellege sem volt, a választá- 
sokon indulhatott független listán (bár erre 1945-ig nem került sor). A Salazar vezette 
és a salazarizmus testére szabott párt nem nyugodott tömegbázison: az volt a hivatása, 
hogy igazolja a többi párt kirekesztettségét a politikai életből, és meggátolja a rendszeren 
belül politikai irányzatok létrejöttét. Láthatóan, mindenekelőtt a közvetlenül Salazar 
kezében összpontosuló erőszakapparátus volt a hatalomgyakorlás fő eszköze. 

Az elsősorban a parasztságot és a bérből élőket sújtó cenzusos választójog induláskor 
a lakosság 7 százalékát fogta át, ez az arány a hatvanas évek végéig 13-14 százalékra 
nőtt. A négyévente választott Nemzetgyűlés hatásköre amúgy is korlátozott volt. 
" A Nemzetgyűlés és a Korporációs Kamara - szögezte le ezt Salazar is -— kizárólag 
tanácskozó és képviseleti testületek, amelyek használhatnak, de a végrehajtó hatalom 
munkáját nem akadályozhatják.""5 


5 Egerton, F. C. C.: Salazar, rebuilder of Portugal. London, Hodder and Stoughton, 1943. 188. old. 
6 Salazar: i. m. 9. old. 

Az induláskor olasz mintára, vontatottan szerveződő, igazán csak az ötvenes évek 
végére kiépülő korporációs mechanizmus lényegében a városi-ipari körzetekre, a bérből 
élőkre korlátozódott. A falut Salazar rábízhatta a nagybirtokosokra, az egyházra és 
támasza volt az elmaradottság is. , A munka és a tőke közötti gazdasági viszonyok terén 
- fogalmazódott meg a szirájktilalom az alkotmányban is — mind az egyik, mind a másik 
részről tilos a tevékenység felfüggesztése érdekeik érvényesítése céljából. ús 

Az alávetett társadalmi csoportok kizárásának és kontrolljának végső eszköze, a 
közvetlenül Salazar alá rendelt, Nemzetközi és Államvédelmi Rendőrség (PIDE) néven 
hírhedtté vált politikai rendőrség csak a hadseregben nem működhetett szabadon. Mel- 
lette az 1936 szeptemberében felállított Portugál Légió, a Nemzeti Szövetség fasiszta 
jellegű milíciája vált átmenetileg komoly erővé. 

Mivel a katonai diktatúra előzetesen , megtisztította a terepet a a rendszert nem 
jellemezte a kiterjedt, állandó és közvetlen erőszak. De azért a , minimális diktatúra - 
maximális szankció" jegyében már 1933 novemberében felállították az első különleges 
politikai törvényszéket, 1934 januárjában pedig az első koncentrációs tábort (a leghír- 
hedtebbé a penichei börtönerőd mellett a Zöld-foki-szigeteken fekvő Tarrafal vált). 

Ez a mechanizmus biztosította a nyers kizsákmányoláshoz szükséges , klímát". Így 
válhatott a pénzügyi szanálás és a profit fő forrásává a rendkívül alacsony munkabér, 
a mesterségesen leszorított mezőgazdasági ár és az olcsó gyarmati nyersanyag. Az ún. 
gyarmati okmány (1930) perspektívában ugyan célul tűzte a birodalom közvetlen integ- 
megvalósuló közvetett kiaknázás realizálódhatott, kényszermechanizmusok közbeiktatá- 
sával. Ez a rendszer együtt járt a gyarmatok társadalmi-gazdasági életének befagyasztá- 
sával. 

A , változás minimalizálása — stabilitás maximalizálása" jegyében fogant konzervatív 
gazdaságpolitika egy tradicionálisan merkantilista pénzügyi politikából nőtt ki. A privi- 
legizált csoportok és köröttük a tulajdonosok összességének érdekvédelmét az alávetett 
társadalmi csoportokkal (tágabban: a bérből élőkkel) és a külföldi konkurenciával 
szemben dirigista-intervencionista rendszabályok biztosították, , az állam gazdaságilag 
irányít, de nem versenyez! " Jelszó jegyében. Ez a protekcionizmus a konkurenciát kiküszö- 

, pari engedélyezési törvénnyel"). Az ennek révén gyorsuló ütemben élősdivé váló mono- 
polcsoportok a negyvenes évek elejére a maguk szolgálatába állították az államot a 
korporációs mechanizmussal összekötő , gazdasági koordinációs szerveket" — majd 
ezekre támaszkodva a hatvanas évekre váltak az ország teljhatalmú uraivá. 

A hazai gazdaság védelmét a külföldi tőkével szemben az erőforrások fölötti ellenőrzés 
visszaszerzése, a , gazdasági reconguista" célozta. Már a , gazdasági nacionalizmust" 
szolgálta a , tőke nacionalizálásának törvénye" (1943), amely minden vállalkozásban 
60 százalékos portugál részesedést írt elő. A protekcionizmus a viszonylag nyilt gazda- 
ságban nem jelenthetett autarchiát (a gyarmatokon még kevésbé), de a kormányzat 
elzárkózott a tőkeáramlástól és a szerves beépüléstől a vilá 

A salazarizmus ugyanis a nemzetgazdaságot , birodalmi alapra" kívánta helyezni. A bi- 
rodalom volt a rendszer alfája és omegája. , Afrika - deklarálta Salazar — több, mint 
kizsákmányolandó föld... Afrika számunkra erkölcsi igazolás és hatalmunk létezésének 
oka. Nélküle kis nemzet lennénk, általa nagyhatalom vagyunk."? 

Az e célokat szolgáló politikai ideológia gyökere egyfelől a katolicizmus (XIII. Leo 
1891-es Rerum novarumából táplálkozó) keresztényszociális tanítása volt. Másfelől az 
1914-re kikristályosodott sajátosan portugál mozgalom, a franciaországi fasiszta Action 


7 Portugal. In. Konsztyitucii burzsuaznih goszudarsztv Evropi. Moszkva, Miszl, 1957. 758. old. 
8 Porch, D.: The Portuguese Armed Forces and the Revolution. London, Croom Helm, 1977. 13. old. 

Francaise-zel kapcsolatban álló, profasiszta luzitán integralizmus. Közeledésüket XI. 
Pius 1931-es Ouadragesimo annója segítette, elsősorban korporációs elvével. 

A pragmatikus Salazar az antidemokratikus nacionalizmust, a katolicizmust és a szociá- 
lis korporatizmust vette át tőlük. , Mi — deklarálta Salazar — ellene vagyunk minden 
internacionalizmusnak, kommunizmusnak, szakszervezeti önkénynek, ellene minden- 
nek, ami gyengíti, megosztja, szétszórja a családot, ellene az osztályharcnak, a gyökérte- 
lenségnek és az istentelenségnek, a jogforrás képében fellépő erőszaknak. Álláspontunk 
antiparlamentáris, antidemokratikus, antiliberális, és ezen az alapon kívánunk korpora- 
tív államot felépíteni."" út 

Mindkét előzménnyel szemben elvetette viszont az abszolút monarchia restaurálását. 
Lévén szerinte a köztársaság a monarchia , alkotmányos degenerációja", a vízválasztó 
nem köztársaság és monarchia között húzódik, hanem a liberális állammal szemben kell 
alternatívát keresni. Ugyancsak elvetette a tömegek politizálásának igényét, nemkülön- 
ben a totális államot és a militáns katolicizmust, saját rendszerét tekintélyelvűnek minő- 
sítve. 

A mélyen katolikus Salazar maga sem volt klerikális. Az integrista portugál klérusra 
mint a rendszer , tömegpártjára" támaszkodott. A formailag laikus államnak és a katoli- 
kus egyháznak az 1940-es konkordátumban rögzített kompromisszumát a , morális unió 
— gazdasági és adminisztratív szeparáció" jelszava fejezte ki híven. 

Salazar végül elvetette a luzitán integralizmus profasiszta elemeit: az antiszemitizmust, 
az erőszak kultuszát, a romanticizmust, az elitelméletet, a szociális demagógiát. 

Az így körvonalazott ideológia alapelemeknek tekintette a társadalom ún. organikus 
egységeit: a nemzetet, a szakmai közösségeket és a családot, valamint a belőlük eredezte- 
tett ún. szociális békét, a munkaközpontúságot és az erős államot. 

A , lágy" portugál karakterrel is megokolt defenzív nacionalizmus szellemében dekla- 
rálta Salazar: , Semmit a Nemzet ellen, mindent a Nemzetért!" Európa ősi nemzetállama 
számára ez a birodalom védelmét jelentette. Salazar szavaival az Új Állam , egyik legfőbb 
jellegzetessége, amely éles választóvonalat húz közte és más európai tekintélyelvű rend- 
szerek között, a koloniális gondolat" .!9 

Az apartheiddel elvileg (de nem a gyakorlatban!) ellentétes asszimiláns, a gyarmatosí- 

: tás , civilizációs misszióját" igazolni hivatott ideológiája szerint a portugál népnek külön- 
leges képessége van a biológiai és kulturális összeolvadásra más, különösen trópusi 
etnikumokkal. (Gyakorlatilag a brazíliai példaképpel ellentétben ez a ,kohó" Afrikában 
egyáltalán nem működött.) A még nem asszimilálódott bennszülöttek , természetesen" 
nem rendelkeztek állampolgári jogokkal. — 

Az asszimiláció eredményeként létrejövő , egységes portugál nemzetben" — hirdette 
Salazar — a munka-tőke ellentétet meghaladva az , érdekek harmóniája" érvényesül. 
E szociális békére épülhet a hivatásrendiség mint , a partikuláris érdekek alárendelése a 
nemzeti érdeknek". A nemzet érdekét pedig politikailag az unitáris, csak a közjó és a jog 
által korlátozott tekintélyes állam képviseli. 

Salazar körül nem alakult ki a totális diktatúrákban szokásos vezérkultusz, mert sem 
a hatalom megragadásához, sem a hatalomgyakorláshoz nem volt szüksége tömegmozgó- 
sításra. Amennyiben mégis volt körötte kultusz, az keresztény színezetű: abszolút szemé- 
lyes integritásának, az aszkézis határán járó puritanizmusának, arisztokratikus elzárkó- 
zásának, racionalizmusának hangsúlyozása. Olyan államférfi portréja áll előttünk, akit 
nemzetének érdeke , odaszólított" posztjára, de aki nem ragaszkodott a hatalomhoz. 
A , Doktor" fasiszta ízű személyi kultusza a harmincas évek második felében csak 
átmenetileg vált dominánssá, elsősorban a spanyol polgárháború révén előtérbe került, 
a Mussolini-modellt másoló Portugál Légió rituáléiban. 


9 Szuhanov, V. I.: , Revolucija gvozgyik" v Portugalii. Moszkva, Miszl, 1983. 196. old. 
10 Pajzs E.: Salazar, egy kis ország nagy építője. Auróra, 1943. 66. old. 

Fontos eleme az ideológiának a kistulajdon idealizálása a nagytőkés és munkástörek- 
vésekkel szemben. Teotonio Pereira korporációs államtitkár jellegzetes formulája - ,A 
portugál állam se nem burzsoá, se nem proletár" - mögött a rendszer bázisát adó 
tradicionális kispolgárság burzsoá- és proletárellenessége húzódott. , Az állam - rögzitet- 
te az alkotmány is — azt a magángazdasági tevékenységet támogatja, amely a termelés 
megközelítően egyenlő költségei mellett a legrentábilisabb, nincs káros hatással a kister- 
meléshez kapcsolódó előnyökre, sem a kistermelés szükséges patronálására.""! Ennek 
jegyében mind az anyaországban, mind a gyarmatokon rendszabályok fékezték a proleta- 
rizálódást. 

Az Új Államnak a harmincas évek második felére sikerült megvalósítania a politikai 
és a pénzügyi-gazdasági stabilizációt, valamint a birodalom hatékonyabb kontrollját. Az 
európai átlagtól elmaradó növekedés következtében ugyan folytatódott Portugália peri- 
ferizálódása, ám ezt ellensúlyozta a stabilitás (majd a világháborús semlegesség). 

A diktatúra körül — belső, szerves fogantatásából következően és eredményessége 
arányában - lassan létrejött a demokratáktól az integralistákig terjedő széles nemzeti 
egység. Érdekközösség nyilvánult meg a rendben, a stabilitásban és a gyarmatok kiakná- 
zásában. E passzív-apolitikus, munkavégzésre irányított támogatás értelmében a Nemzeti 
Szövetség tagja lehet mindenki, aki , elfogadja az érvényben levő intézményeket, és 
késznek nyilatkozik megvédeni a nemzeti újjáépítés nagy elveit"."? 

A salazarizmus osztálytartalmát a tradicionális uralkodó osztályok: a dél-portugáliai 
latifundisták és a burzsoá csoportok kompromisszuma adta. Közösen voltak érdekelve 
az államilag védett expanzióban, az olcsó és ellenőrzött munkaerő biztosította profitban, 
a munkaügyi konfliktusok fékentartásában. Nem utolsósorban a coimbrai professzorok 
politikai szerepe miatt a diktatúra széles értelmiségi támogatást is élvezett. 

A társadalmi bázist a tradicionális középrétegek (városi kistulajdonosok és kispolgár- 
ság, birtokos parasztság) jelentették, továbbá a gyarmati protekcionizmusban érdekelt 
középburzsoázia. A korporatív szisztéma jó egzisztenciát nyújtott egy szűk munkáselit- 
nek is, továbbá az államapparátus biztos megélhetést adott a kishivatalnokok széles 
csoportjának, a telepesek gyarmati kiváltságaikat élvezték, a paramilitáris szervezetek 
pedig a lumpen- és szubproletariátus tekintélyes hányadát foglalkoztatták. 

Az ország külpolitikai játéktere a harmincas évekre megnőtt. Az , afrikai" orientáció- 
ból az Európa konfiiktusaiba való be nem avatkozás következett, a háttérben az egyensú- 
lyozás kényszerével a hagyományosan fő gazdasági-kulturális partner, Anglia és a fasisz- 
spanyol polgárháborún keresztül közelebb került (bár rendszerét Salazar markánsan 
elhatárolta tőlük, sohasem szimpatizálva , hordószónokaikkal"). 

Lévén az 1931-es spanyol köztársaság a portugál republikánus ellenzék fő támasza, 
a külpolitika , posztulátuma" a köztársaság megbuktatása lett. A polgárháború kirobba- 
nása után ezért Portugália azonnal megszakította kapcsolatát a köztársasági kormány- 
nyal. Bár hivatalosan semleges maradt, sokoldalúan (húszezer önkéntes légionáriusának 
fegyverével is) támogatta Francót, elismerte kormányát, s 1939 márciusában a két ország 
barátsági és megnemtámadási szerződést kötött (Ibériai Paktum). Kapcsolatuk súlyát 
jelzi, hogy 36 éves kormányzása alatt Salazar összesen egyszer, Franco miatt lépte át 
országa határát. Ez egyébként szimbolizálja a , gazdasági nacionalizmus" és az , afrikai- 
ság" által megalapozott izolacionizmust is. 

A világháború kirobbanásakor Portugália a be nem avatkozás szellemében azonnal 
deklarálta semlegességét. Hozzájárult ehhez, hogy Spanyolország sem lépett be a háború- 
ba, hogy a náci párt céljai közvetve fenyegették a birodalmat és az anyaországot, s hogy 
a semleges országnak óriási hasznot hozott a háború: ekkor futott fel textilipara és futotta 
be szédületes karrierjét a mindkét hadviselő félnek eladott portugál wolfram. 


11 Portugal i. m. 757. old. 
12 Salazar i. m. 148. old. 

A történelmi zsákutca és a hosszú agónia 


A második világháború után a kolonialista diktatúra az antifasizmus és a dekolonizáció 
szoritásába, történelmi dekonjunktúrába került. 

Az ország azonban kimaradt a háborúból, így a rákövetkező rendezésből is. Ekkor, 
kiteljesedő elszigetelődésében, az új nemzetközi keretekhez csak lazán kapcsolódott. 
Hidegháborús funkcióival még kölcsönösen elviselhető mértékben integrálódott a nyu- 
gati szövetségi rendbe (a NATO alapító tagja lett, 1951-ben kétoldalú védelmi szerződést 
kötött az Egyesült Államokkal). Gazdaságilag a világméretű helyreállítás előnyeit él- 
vezte. 

Közben megértek a gyarmati kizsákmányolásra alapozott növekedés feltételei. Már 
nemcsak arról volt azonban szó, hogy a gyarmati bevételekből szélesebb csoportok 
részesedtek. A birodalom a tőkés újratermelés elengedhetetlen feltételévé vált: a társadalmi 
termék egyharmada a gyarmatokról származott (a birodalom felbomlását megelőző 
években ez az arány Anglia esetében 1,5, Belgiumnál 5 százalék volt). 

Ekkor, az ötvenes évek végén törtek felszínre az aszinkron környezetből fakadó feszült- 
ségek. Az 1958 és 1962 közötti válságsorozatot (az 1958-as elnökválasztásban tetőző 
diktatúraellenes mozgalmat, a birodalomnak az 1961-es angolai felkelésben kulmináló 
megrendülését) a diktatórikus és korporatív vonások erősítésével szanálták. Ekkor 
teljesednek ki a , rendkívüli megelőző rendszabályok" és élik reneszánszukat a koncent- 
rációs táborok. Az ellenzék netán hatalomhoz vezető egyetlen alkotmányos útjának 
elzárására az 1959-es alkotmánymódosítás eltörölte a közvetlen elnökválasztást. 

A rezsim további pályáját meghatározó lépésként Portugália , az egész világ ellenében" 
vállalta a gyarmati háborút, aminek egyedüli alternatíváját a kolonialista rendszer a 
tényleges függetlenségben látta. Joggal, mert gyenge és felkészületlen volt bármiféle 
neokolonialista átmenethez. A leggyengébb gyarmattartó utolsó gyarmatbirodalmának 
egyedüli túlélése viszont erősítette a salazarista ideológia kivételességelemét. 

Az angolai felkelést leverő véres hadjárat ellenére hamarosan kibontakozott a három- 
frontos háború (Angola, Mozambik, Bissau-Guinea). Addigra azonban összeállt a Por- 
tugáliát támogató nemzetközi blokk is. A birodalom egészségügyi övezetként funkcio- 
nált a független országok és a fehértelepes rendszerek között, az érdekelt gazdasági 
csoportok pedig a , kollektív kolonializmust" gyakorolták a portugál katonai-politikai 
infrastruktúra védelme alatt. , Miközben a portugál katonák elveik védelmében harcol- 
nak - utalt az érdekközösségre Lemnitzer tábornok, európai NATO-főparancsnok -, 
olyan földeket, nyersanyagokat és támaszpontokat védelmeznek, amelyek nemcsak 
Európa, hanem az egész nyugati világ védelme szempontjából nélkülözhetetlenek."!5 

A katonai kiadások megugrása felborította a pénzügyi egyensúlyt. A növekedés és a 
stabilitás egyidejű biztosításához szükségessé vált külső erőforrások igénybevétele. 
"A tengerentúli kiadásokat - ismerte el Salazar utóda, Marcelo Caetano - teljes egészük- 
ben a rendes bevételekből fedezzük, amelyeket azelőtt tetemes részben a fejlesztési 
költségek fedezésére használtunk fel. Most ezeknek a költségeknek jelentős részét kölcsö- 
nökből kell fedeznünk."!$ A , tőke nacionalizálásának törvényét" felváltó 1965-ös beru- 
házási törvény aztán feladta a , gazdasági nacionalizmust", a külföldi tőkének a hazaival 
lényegében egyenlő jogokat biztosítva. Ez a gazdasági liberalizálás találkozott a nyugat- 
európai integrációs tendenciával. 

A növekedés ütemét tekintve Portugália a hetvenes évek elejére Európa élvonalába 
került, s beindult az addig periferizálódó ország felzárkózása. Egyelőre azonban megma- 
radt , Európa szegényházának". Ez volt társadalmi méretekben érzékelhető, különösen, 
hogy a , nyitás" (elsősorban az EGK országaiban dolgozó portugál vendégmunkások 


13 Gromiko, A. A.: Konflikt na juge Afriki. Moszkva, Miszl, 1979. 85. old. 
14 A portugál kolonializmus az imperializmus korában. Nemzetközi Szemle, 1970. 12. szám, 88. old. 

tömege) következtében a demonstrációs effektus már nemcsak az elit szűk csoportját 
érintette. 

A szerkezeti átalakítás nélküli, függő növekedés a modern-tradicionális vízválasztó 
mentén mélyítette el a gazdaság és a társadalom szakadását, lehetetlenné tette a továb- 
biakban a tulajdonosok összességének érdekvédelmét. Olyan társadalmi csoportok szü- 
lettek vagy erősödtek meg, melyeknek szűk volt már a korporatív és kolonialista dik- 
tatúra. 

Az 1968. szeptemberi Salazar-Caetano váltás után kísérlet történt a salazarista állam 
hozzáigazítására a megváltozott körülményekhez, Portugália europaizálására". Ám a 
rezsim eredeti elitjéből származó Marcelo Caetanót a háború következtében nagy 
befolyást szerzett tisztikar azzal a feltétellel és addig engedte a kormányrúdhoz (a 
politikameghatározást továbbra is átengedve a kormányzatnak), amíg ez a politika 
engedmény nélküli katonai győzelemre irányult, s ehhez a hadsereg számára biztosította 
a politikai-technikai feltételeket. 

Nem csoda hát, hogy Caetano szemérmes , liberalizálása" 1972-re befulladt. Döntőnek 
bizonyult, hogy nem sikerült olyan kormánypolitikát realizálni, amely a gyarmati kérdés 
megoldásával kecsegtetett volna. 

A gyarmati háború pedig Portugália leghosszabb, legdrágább és legvéresebb 
20. századi háborújává vált. Perspektívátlansága kifárasztotta a társadalmat és magát a 
harcoló hadsereget. Önmagában megkérdőjelezte a háború értelmét a birodalom gazda- 
sági dezintegrálódása: míg az anyaország az EGK függésébe került, nagy gyarmatai a 
Dél-afrikai Köztársaság körül kezdtek integrálódni. 

A hetvenes évek elején már NATO-partnerei sem támogatták egyöntetűen Portugáliát 
(különösen miután napvilágra kerültek a gyarmati mépirtás részletei). A diktatúra med- 
dősége láttán a mögötte álló nemzetközi blokk is alternatív megoldás után nézett. 

A társadalomfejlődés kényszere tehát élesen ütközött a lényegéből fakadóan konzerva- 
tív salazarista állammal, amely végzetes időzavarba került. A kormányzat bázisa össze- 
szűkült, felgyorsult a polarizáció, ami az állam intézményeiben is tükröződött. Végül 
felbomlott a rendszer magvát adó hatalmi kompromisszum: a nemzeti érdeket és szakmai 
presztízsét veszélyeztető kilátástalan gyarmati háborúba belefáradt hadsereg a béke 
érdekében politizálódott, és 1974. április 25-én megdöntötte a rendszert. A katonai 
fellépés hatásfokát növelte a nyomában azonnal kibontakozó, a politikai (és szakszerve- 
zeti) ellenzék által támogatott hatalmas tömegmozgósítás. 

A gyengén fejlett, függő gyarmattartói státus meghaladása az áprilisi forradalomra és 
a belőle kikristályosodó Második Köztársaságra maradt. 

A portugál állam a szocialista orientáció letörése után polgári demokráciában stabili- 
zálódott. Másfél évtized fokozatos jobbratolódása során egy liberális kormányzatig 
jutott el, miközben az ország gazdaságilag Nyugat-Európába integrálódott. 

A strukturális reformok elmaradása, illetve visszafordítása miatt azonban Portugália 
ismét periferizálódik, és nő alárendeltsége a nyugat-európai integrációban. A liberális 
állam és az elmaradottság közötti feszültség pedig magát a demokráciát is veszélyez- 
tetheti. 


Pándi Lajos 

Nagy Dezső: Magyar munkásfolklór 


Nagy Dezső egyetemi hallgatóként kapcsoló- 
dott be 1950-ben a budapesti Eötvös Loránd 
Tudományegyetem néprajzi tanszékén megala- 
kult Munkásfolklór Munkaközösség kutatócso- 
portjának munkájába, s indulása meghatározta 
egész későbbi pályafutását. Néprajzos muzeoló- 
gusként következetesen a munkásfolklór kuta- 
tója maradt, tudományos publikációi zömében 
e tárgykörből láttak napvilágot, mind a szakfo- 
lyóiratok, tudományos antológiák, múzeumi ki- 
adványok, mind a kulturális és napilapok ha- 
sábjain. Jelen kötetét több évtizedes munkássá- 
ga szintéziseként értékelhetjük. 

A szerző - indulásához híven — ma is elsősorban 
a munkásmozgalom oldaláról közelít a munkás- 
folklórhoz, és alapállásának megfelelően kitér 
azokra a történelmi előzményekre, amelyekben 
e folklór gyökereit véli felfedezni. Így előzmé- 
nyeknek tekinti mindazoknak a hazai társadal- 
mi mozgalmaknak a folklórját is, melyeknek 
folytatását a magyar szocialista mozgalmakban 
lelte meg. 

Szemléletmódját a szakemberek egy része vi- 
tathatónak tartja. Azért is, mert a szerző a ma- 
gyar munkásfolklór fogalmát meglehetősen tá- 
gan értelmezi. Akkor is, amikor az időbeli kor- 
látokat átlépve felidézi azokat a néphiedelme- 
ket, melyek pl. Karácsony György parasztvezér 
alakjához kötődtek a 16. század végén. De ak- 
kor is, amikor a térbeli korlátokat áttörve pl. a 
magyar munkásfolklór körébe emeli a századelő 
amerikai magyar sajtójában megjelent verseze- 
teket. Erősen vitatható az a felfogása is, hogy 
folklorizálódó alkotásként tárgyalja mindazo- 
kat a szerzők neve alatt megjelent mozgalmi 
költeményeket, melyeket egykor az agrárszocia- 
lista mozgalmak sajtója közölt. De foglalkozik 
többek között Hidas Antal, Gábor Andor egy- 
egy versével is, melyek a munkásmozgalomban 

gyakran szerzőjük nevének ismerete nélkül ter- 
jedtek el. 

Tény, hogy jó néhány ezek közül a versek, 
dalszövegek közül folklorizálódott, maga a 
szerző is utal ilyen irányú gyűjtéseinek eredmé- 
nyeire. Meggyőzőbb lenne azonban, ha több 
folklorizálódott műdal (mozgalmi dal) ma még 
talán fellelhető szöveg- és dallamvariánsaival is 
megismerkedhetnénk! A szerző igen gazdag te- 
matikájában elemzi a hagyományos magyar bá- 
nyászfolklór mellett az ipari munkásság folklór- 
ját, a mindennapok és ünnepi alkalmak szoká- 
sait is. Ír mozgalmi dalokról és azokról a szim- 
bólumokról, melyek a munkásmozgalom jelvé- 
nyeiként hagyományosan szerepeltek. Idéz vá- 
lasztási rigmusokat, köznapi szólásokat, de em- 
lítésre kerülnek a világháborús katonadalok 
csakúgy, mint pl. a budapesti vasasok sztrájkda- 
laa MÁVAG-gyárból, melyet 1900. május 1-jén 
röplapon terjesztettek. 

Nagy Dezső anyagválogatásában napjainkig 
jut el, és a kötet végén rövid áttekintést ad a 
munkáshagyományok kutatásának eltelt száz- 
húsz évéről. Könyvét válogatott és ajánlott 
szakirodalom jegyzékével zárja. 

Hazánkban a városi folklór és benne elsődlege- 
sen a munkásfolklór kutatásával 1945 után 
kezdtek el erőteljesebben foglalkozni. A nagy- 
budapesti Néprajzi Munkaközösség, melynek 
szellemi irányítója Ortutay Gyula volt, 1953-ban 
indította meg kutatómunkáját, megkísérelve a 
nagyváros egy speciális rétegének feltérképezé- 
sét. A korszak szellemének megfelelően a , moz- 
galom" oldaláról közelítettek a nagyvárosi 
munkásság folklórjának feltárásához, de mód- 
szereikben a néprajztudomány módszerét alkal- 
mazták. Gyűjtöttek mozgalmi dalokat, vizsgál- 
tak szokásokat és foglalkoztak a munkásság 
életmódjával, körülményeivel. A nagy lendület- 

tel megindult kutatómunka, rövid idő alatt 
(részben a történelmi változások következtében) 
abbamaradt. A gyűjtött anyag nagy része még 
ma is feldolgozatlan és publikálatlan. (S csak 
bízni lehet abban, hogy nem kallódott el!) 

A munkásfolklór tárgyköréből manapság 
alig-alig készülnek dolgozatok, s összegezések- 
kel még kevésbé találkozunk. A legnagyobb elő- 
relépést még a dalkutatás területén tapasztaljuk. 
1968-ban az Akadémiai Kiadó jelentetette meg 
Katona Imre, Maróthy János és Szatmári István 
szerkesztésében a Parasztdaltól a munkásdalig 
című tanulmánykötetet, de az elmúlt 20 évben 
hasonló vállalkozásra nem volt példa, legfeljebb 
helyi jellegű kutatások folynak. A kutatás szem- 
pontjainak kidolgozására ugyan történtek kez- 
deményezések, elsősorban Voigt Vilmos, Fejős 
Zoltán, Niedelmüller Péter, Szilágyi Miklós írá- 
saiban, de a gyakorlati munka eredményei még 
váratnak magukra. 

Pedig éppen napjaink társadalmi mozgásai 
tennék sürgetővé a feladatok elvégzését. Vas 
Tibor szinte az utolsó pillanatban gyűjtött az 
ózdi kohászok között, mielőtt a magyar kohá- 
szat egyik legnagyobb múltú intézményének át- 
szervezése megkezdődött, de más példákat is fel 
lehetne sorolni. 

Az üzemtörténet-írás és a néprajzi-antropoló- 

giai-szociológiai kutatások szinte egymástól el 
különülten folynak, s közben végbemegy a ha 
gyományos munkásközösségek átrendeződis. 
A munkásfolklór már nem elsősorbana jelnkv: 
tatás, hanem a múltfeltárás tárgykörébe sorolt: 
dik. 

S míg egyfelől az ilyen irányú tudományos 
kutatások tétovaságát észleljük, figyelemre mi 
tó kísérletekkel találkozunk az öntevékeny mi 
vészeti együttesek körében. A miskoki Szin 
völgyi táncegyüttes műsorában Jóna István kis 
relte meg színre vinni a környéken a múlt százai 
végén kialakult vegyes nemzetiségű munkás: 
teg ünnepi szokásait, dalait, táncait. Dunaujvs: 
rosban pedig Janek József, Szögi Csaba, Énekes 
István szerzőhármasa Újvárosi táncok című ko 
reográfiája napjaink ipari városának embe 
állította színpadra. 3 

A fiatal koreográfusok kísérletei azt bizonyil- 
ják, hogy az új generációban él az érdeklődés : 
városi folklór iránt, s eredményeikre érdemes 
odafigyelni. i 

Ahogy a még elvégzendő feladatok érdekében 
kellett felfigyelni Nagy Dezső kötetére is! 


( Gondolat Könyvkiadó 1987.) 


Kővágó Sarolta 


Ligeti Erika érme 

Arnold GCehlen: Kor-képek 


Nem jelentéktelen ellenérzés fogadta húsz évvel 
ezelőtt Herbert Readnek a modern festészetről 
és szobrászatról írt köteteinek hazai megjelente- 
tését. A bírálatokat egyaránt motiválta tájéko- 
zatlanság és arisztokratizmus. Kevesen tudták 
akkor még, ami ma a modern művészettörténeti 
irodalom lassacskán gyarapodó hazai publiká- 
cióinak ismeretében már nyilvánvaló: Herbert 
Read egyike a témakör legrangosabb művelői- 
nek, aki számos alapvető könyvet publikált. 
S talán még a tájékozatlanoknál is kevesebben 
gondoltak utána annak: milyen típusú könyv 
az, amit a közönség vár a huszadik század mű- 
vészetéről. Időközben szerzett tapasztalataink 
birtokában nyugodtan mondhatjuk: éppen az 
olyan - sok képpel illusztrált, megbízható isme- 
reteket nyújtó — áttekintések számíthatnak si- 
kerre, amilyenek Read munkái. 

Az előbbiek igazságáról győz meg egy egészen 
más típusú könyv, a művészetfilozófus Arnold 
Gehlen Kor-képek című műve, amely több ki- 
adást is megért német nyelven, és amelynek egy 
újabb kiadásra kiegészített s a szerző halála 
miatt immár véglegesnek tekinthető változatát 
adta most közre magyarul a Gondolat Könyv- 
kiadó. 

Gehlen könyvének tárgya szintén a modern mű- 
vészet. Művét azonban, filozófus lévén, nem a 
nagyközönségnek szánta, hanem a szűk szak- 
mai közvéleménynek; erre utal az alcím is: , A 
modern festészet szociológiája és esztétikája." 
S bár Gehlen - mint kiváló szaktekintélyre — 
nemegyszer hivatkozik az annak idején sokat 
szidalmazott Readre, merőben más módszert 
követ, mint nagy nevű művészettörténész kollé- 
gája. Teoretikusan közelít a század egyik legta- 
lányosabb jelenségének, a képzőművészet funk- 
Ció- és szemléletváltozásának problematikájá- 
hoz. A tárgy jelentőségét nem lehet eléggé hang- 
súlyozni. A dokumentumokat közreadó forrás- 
kiadványok és a nagyközönséghez szóló képes 
albumok mellett végre egy kísérlet arra, hogy 
elméleti választ keressünk a tágabb értelemben 
vett közelmúlt művészeti válságainak mibenlé- 
tére és azok okaira. (Hozzáteszem. az ikonoló- 
giai kutatások területén felhalmozódott adóssá- 
gok törlesztésére sok minden történt.) 

A könyv alcíme a magyar fordításban kissé 
megtévesztő. Gehlen szociológiai és esztétikai 
tanulságokat sorakoztat fel, de szó sincs arról, 
hogy megírta volna a modern festészetnek akár 

az esztétikáját, akár a szociológiáját. Ő maga 


nemcsak jóval szerényebben, hanem hiteleseb- 
ben is vall e szavakkal művéről: , Jelen köny- 
vünk... kommentár, amely különböző síkokon 
próbálkozik: történelmi, pszichológiai, esztéti- 
kai és szociológiai sikon", mégpedig azért — ol- 
vashatjuk a szerző okfejtését -, mert azok a 
publikációk, amelyek csupán egyetlen dimen- 
zióban vették szemügyre a jelenségeket, számá- 
ra nem nyújtottak a változásokról kielégítő ma- 
gyarázatot. Azokról a változásokról van szó, 
amelyek alapvetően megkülönböztetik korunk 
művészetét (festészetét) a megelőző időszakoké- 
tól. 

A kommentár kulcsfogalom. Egész könyve s 
művének koncepciója indokolja a műfajválasz- 
tást. S mivel e sajátos, formailag az esszéhez 
közelálló műfajt a modern festészet természete 
kivánja meg, a metodikának önmagán túlmuta- 
tó jelentősége van: a huszadik századi művészet 
Gehlen-féle értelmezését exponálja az olvasó 
számára. 

A művészet története nem kevés olyan alko- 
tóról tud, aki törekvéseiről — akár a gyakorlati 
munka kérdéseiről, akár magának a művészet- 
nek a teoretikus értelmezéséről — írásban 1s rög- 
zítette a véleményét. A huszadik században 
azonban jelentősen megszaporodik ezeknek az 
önértelmezéseknek a száma. S nemcsak mennyi- 
ségi változásról beszélhetünk, hanem magának 
a művészeti életnek mint szociológiai jelenség- 
nek az átstrukturálódásáról is. A mű (vele mint- 
egy a művészet) elveszíti a korábbi korszakok- 
ban magától értetődő konnotatív (és az ikonog- 
ráfia által tudományosan kutatott) jelentését, 
amely mintegy mankóként segítséget nyújtott a 
műalkotások jelentésének értelmezéséhez - 
mind a kortársaknak, mind az utókornak. 

A társadalmilag preformált tartalmait elveszí- 
tő (tehát társadalmi , üzenetet" kifejezni már 
nem akaró) művészet olyan szubjektivizálódá- 
son megy át, hogy a teljes értékű befogadáshoz 
— vélekedik Gehlen - immár nélkülözhetetlen a 
kommentár; az írás, amelyet vagy maga a mű- 
vész, vagy a befogadásban közvetítő szerepet 
vállaló kritikus, író, műkereskedő produkál. 
Gehlen nevet is talál erre az újfajta művészetre, 
peinture conceptuelle-nek nevezi el, s a követke- 
zőket írja róla: , festészet, amely a kép létét vala- 
milyen pontos, mind esztétikailag, mind gya- 
korlatilag végigvitt koncepcióval igazoljá, és 
amely ugyanebből a koncepcióból kiindulva ha- 
tározza meg azokat a képelemeket és művészeti 
eszközöket, amelyeket használ." 

Gehlen könyvét két törekvés hatja át. A szerző 
egyik alaptétele az, hogy minden figyelemre mél- 
tó új irányzat peinture conceptuelle-ként jött 
létre. Másik törekvése pedig arra irányul, hogy 
értelmezését adja ennek a koncepcionális festé- 
szetnek; így nyújt izgalmas elemzéseket Kan- 
dinszkijról, Kleeről, a szürrealistákról és mások- 
ról. Olyan fejlődésmenetet rajzol ezáltal a szá- 
zad művészetéről, amely korántsem azonos 
ugyan az absztrakcióval, de magától értetődően 
vezetett a tárgy nélküli, nonfiguratív festészet 
kialakulásához, sőt egy bizonyos korszakban 
általánossá válásához. 

Az, ahogyan Geblen a peinture conceptuelle-t 
jellemzi és főképp, ahogyan szembesíti a múlt 
piktúrájával, nyilvánvalóvá teszi: szemében a 
huszadik századi festészet elszegényedés (egy 
általa realistának mondott, objektív jelentéstar- 
tománnyal rendelkező művészet után). S ha a 
modern művészet méltó akar lenni az előzmé- 
nyeihez, akkor vissza kell térnie hozzá, azaz a 
peinture conceptuelle csupán átmeneti lehet. 

Jóslásokba -— és még inkább, jóslások értéke- 
lésébe — bocsátkozni hiba volna; egyszer majd 
kiderül, feltéve, hogy nem robbantja fel magát 
az emberiség: mennyiben tekinthető korunk fes- 
tészete végzetes szimplifikálódásnak. Egy azon- 
ban bizonyos: Gehlen a huszadik századi művé- 
szet egyik nagyon fontos tendenciáját — tartalmi 
szűkülését -— elemzi könyvében, s nem zsurna- 
lisztikus, efemer felszínességgel értékeli ennek a 
nem a művészi alkotás mechanizmusára "és a 
befogadás lélektanára von le belőle következte- 
téseket. 

Az is tény továbbá, hogy e francia kifejezéssel 
megelőlegezett egy angol fogalmat; a conceptual 
art elnevezésre gondolok, amely irányzat Ceh- 
len könyvének írása táján vagy után keletkezett. 
A művészettörténeti eseménytörténet tehát egy 
olyan, Geblen által bevezetett fogalom elvi- 
esztétikai érvényét hitelesíti, amelynek segítsé- 
gével a modern törekvések a századfordulótól 
egészen a közelmúltig logikai rendbe -— az eszme- 
történet szerves fejlődésrajzába — illeszthetők. 
Hiába szűkíti tárgyát könyve első felében a szá- 
zad első két évtizedére, majd a második részben 
a harmincas évekre, úgy szól egyikről is, másik- 
ról is, hogy a mű harmadik - záró - egységében 
már a jelen kihívásait is érzékeltetni képes. Ily 
módon a mű a kortárs művészet (a hatvanas 

évek) dilemmáit is tudatosítva határozza meg a 
modern festészet eszmetőrténetileg legfonto- 
sabb csomópontjait. 

Alighanem a század képzőművészetének 
alapkonfiiktusával foglalkozik tehát Arnold 
Gehlen, a magyarázatával azonban nem lehe- 
tünk teljesen megelégedve. A modern festészet 
történetéből nem hiányozhatnak a , nagy oro- 
szok". (Ez Kassák kifejezése volt.) Az absztrak- 
cióban a szovjet-orosz avantgárd döntő szere- 
pet vitt — Malevicstől Tatlinig. Ha ők is helyet 
kapnak az elemzésben (a németországi mozga- 
lomhoz besorolt Kandinszkij mellett), akkor a 
festészet oly ékesen bizonyított privatizálódási 
folyamata már nem lesz teljesen meggyőző. 
Pontosabban: számot kell vetni azzal, hogy az 
absztrakció nem volt egységes; a Gehlen által is 
elemzett dekoratív ornamentika és az emberi 
lélek ismeretlen tartományait feltáró művek 
mellett születtek és működtek a világ megváltá- 
sát  szorgalmazó-szuggeráló tendenciák is. 
A konstruktivizmusban, utópizmusa ellenére, 
látnunk kell a totális világkép megteremtésének 
elementáris igényét. 


v 


Magam sok igazságot látok a festészet koncep- 
tuálissá válásának Gebhlen által leírt folyamatá- 
ban, azonosulni tudok tehát a szerző módszeré- 
vel, hogy a művek és az életművek magyarázatá- 
hoz külső segítséget hív - nem elégszik meg a 
látvánnyal. Az írásos dokumentumok között 
azonban, vethetjük a tudós ellenére, nemcsak 
személyes kották, hanem kollektív partitúrák is 
akadnak. Vagy ahogy egy magát szociológiának 
(is) mondó könyvtől elvárható: a művészet ér- 
telmezésében a társadalmi környezet is segíthet, 
olykor éppenséggel ez adja a kezünkbe a kulcsot 
a művek zárjának felnyitásához. Gehlen azon- 
ban az alaklélektant és általában a pszichológiát 
részesíti előnyben. Nem utolsósorban ebből a 
módszerből, a metodika egyoldalúságából fa- 
kad, hogy a modern festészet története nála 
Nyugat-Európára redukálódik. Söt: valame- 
lyest, azon belül, még az értékrend is sajátosan 
alakul. Klee kerül a hierarchia csúcsára, s olyan 
nagyságok lesznek epizodisták, mint Picasso, 
Brague, Tatlin, Léger, Matisse. 


(Gondolat Kiadó 1987) Vadas József 

Szűkülő gazdasági mozgástér 
— megújuló szociálpolitika? 


Csehák Judittal, az MSZMP Politikai Bizottságának tagjával, szociális és egészségügyi 
miniszterrel beszélget Forgács Imre, a Társadalmi Szemle főszerkesztő-helyettese 


A világgazdaságban és a világpolitikában a hetvenes években lezajlott neokon- 
zervatív fordulat igen népszerűvé tette a szociálpolitika leszűkített értelmezé- 
sét, miszerint a szociálpolitika nem több egyfajta karitatív , szegényügynél" . 
Ennek elfogadása esetén nálunk is csak a piac kiterjesztésével járó negatív 
társadalmi hatások mérséklésére lenne hivatott. Ezt a felfogást sokan vitatják: 
W. Brus például úgy fogalmazott a közelmúltban rendezett győri konferen- 
cián, hogy a piac térnyerésével együtt kell járnia a szociálpolitika kiterjeszté- 
sének. A teoretikus viták hátterében mi a valóság: a fejlett országok gyakorla- 
ta mit tekint ma a szociálpolitika feladatának? 


Való igaz, hogy a hetvenes években lezajlott gazdasági recesszió erősen megtépázta a 
szociálpolitika hitelét. Miután még a gazdaságilag fejlett országok sem voltak képesek 
kezelni valamennyi feszültséget ebben az évtizedben, igen szélsőséges kritikák fogalma- 
zódtak meg a , jóléti állam" szerepével kapcsolatban. Voltak olyan vélemények is, hogy 
szociálpolitikára tulajdonképpen nincs szükség, hiszen a gazdag ország állampolgára 
elég gazdag és elég szuverén ahhoz, hogy önmaga gondoskodjék saját jövőjéről, így a 
szolidaritás elvü politika helyett a humán szolgáltatások áru jellegét kell kizárólagossá 
tenni. 

A gyakorlatban azonban azt látjuk, hogy sehol sem mentek el odáig, hogy az állami 
szociálpolitika vagy szociális intézményrendszer, a , háló" tényleges megszüntetésére 
törekedtek volna. Ráadásul volt markáns ellenvélemény is. A skandinávok jó része úgy 
vélekedett: lehet, hogy a világon sehol nem működőképes a jóléti állam, de mi azért 
megpróbáljuk. És bebizonyítjuk, hogy nekünk van igazunk, nem pedig a konzervatív 
gazdaságfilozófiáknak. 

Azt hiszem azonban, hogy ez utóbbi országokban, ha nem is kérdőjelezték meg saját 
rendszereiket -— de másképp válaszolták meg a korábbi kérdéseket. És ez számunkra is 
használható tapasztalatokkal szolgal. Erdemes azokra is figyelni, akik szerint a teljesít- 
ményorientált, jó szociálpolitikának ma nem túl magas adókból, nem túl magas járulék- 
ból egy minimális, állami szinten garantált ellátást kell biztosítania. Az adórendszerbe 
jó, ha beépülnek a szociálpolitikai kedvezmények, adott esetben a támogatások negatív 
adók formájában jelentkeznek. Mindez kiegészül a pénzpiaci, banki üzletágként működő 
önkéntes biztosítások egyre szélesedő rendszerével. 

Ezek a rendszerek főként az egyéni felelősségre, az egyéni választás lehetőségére 
apellálnak, de nem szorgalmazzák a nagy, központi rendszerek megszüntetését sem, 
hiszen jól tudják, hogy a társadalombiztosítás különböző járulékai valójában a gazdaság 
számára 15 jelentős mértékű tőkét jelentenek. 

Ha tehát a hetvenes évek kihívására adott válaszokat összegzem. akkor azt mondha- 
tom, hogy sehol sem csupán negatív nézőpontból foglalkoztak a szociális rendszer 

problémáival. Az a felfogás erősödött meg egyértelműen, hogy a gazdasági folyamatok- 
kal konform, azokkal szerves kapcsolatban lévő szociális ellátó rendszerre van szükség, 
olyanra, mely tág teret enged a helyi döntéseknek, helyi autonómiáknak, s egyre inkább 
számit az egyéni felelősségvallalásra Is. 

Végül is azt hiszem, egyáltalán nem véletlen az, hogy ilyen tipusú válaszok születtek. 
Nem véletlen, mert az elmúlt 10-15 évben is sokat , öregedett" a világ, és azoknak az 
országoknak is - pl. Japán vagy Amerika -, amelyek nagyon hangosan vitatták a jóléti 
szocialis rendszerek létjogosultságát, rá kellett ébredniük, hogy csupán az idős lakosság 
szociális gondjainak enyhítése is mérhetetlenül nagyobb közkiadást jelent, lényegesen 
több adót, magasabb járulékot és sokkal bonyolultabb egészségyügyi ellátást, gondozási 
rendszert kíván, mint korábban. 


Ha a szociálpolitikát nem szűkítjük le ,szegényügyre" - mint látjuk, ezt 
másutt sem teszik -, akkor állást kell foglalnunk bizonyos társadalompolitikai 
alapelveket illetően. Hogvan ütközik ma az univerzális ellátás elve a rászorult- 
sággal? Mit vállalhat fel a kormányzat a társadalmi szolidaritás és az esély- 
egyenlőség védelmében? 


Aligha vitatható. hogy az elmúlt évek során csökkent a társadalom bizalma a szociálpoli- 
tika létbiztonságot garantáló képessége iránt, és a társadalmi szolidaritásba vetett hit is 
megrendült. Mégis úgy gondolom, hogy szociálpolitikánk, társadalombiztosításunk e 
fontos alapelvét nem lenne szabad feladnunk akkor sem, ha az esélyegyenlőség lehetősé- 
gei napjainkban éppenséggel nem javulnak, hanem romlanak. Éppen e megváltozott 
helyzet miatt van szükség egy szilárd elveken nyugvó, tartós értékeket preferáló egységes 
és átfogó szociálpolitikai koncepció kidolgozására. Miután ez nem néhány hónapot 
igénylő feladat, addig is meg kell gondolni, hogy a rendelkezésünkre álló pénzeszközök- 
ből a leszakadókat, a leginkább hátrányos helyzetűeket hogyan tudjuk az eddigieknél 
jobban segíteni. Nem csupán politikai, de erkölcsi kötelességünk 15, hogy a gazdasági 
nehézségek által leginkább sújtott rétegek (kisnyugdíjasok, sokgyermekesek) létminimu- 
mát mindenképpen biztosítsuk. Emellett — bármilyen szorult helyzetben i5s vagyunk - 
meg kell találnunk a lehetőséget arra, hogy a leginkább hátrányos helyzetűek mellett az 
ifjúságról is folyamatosan gondoskodjunk. Nem tudok ugyanis elképzelni olyan nehéz 
helyzetet, hogy - akár az idősebbekkel egyetértésben is — ne lehessen az ifjúságra, a jövőre 
figyelmet és anyagiakat fordítani. 

Vagyis napi gondjaink nem adnak felmentést a hosszú távú, perspektivikus stratégiák 
kimunkálása és a fiatalok helyzetét javító intézkedések bevezetése alól. Tehát nem 
hiszem, hogy lehetne olyan időszak, amikor csak rászorultsági alapon lenne szükség 
szociálpolitikára. 

Az kétségtelen, hogy ma a tanácsok segélyezési gyakorlatában alapelv a segélyezettek 
vagy a szociális támogatásra szorulók konkrét életkörülményeinek vizsgálata; ez azon- 
ban nem jelenti azt, hogy a korábbi , szegénypolitikát" általános elv rangjára emeljük. 

Decentralizáltuk a döntési jogosítványokat, mert nyilvánvaló, hogy ott a legcélszerűbb 
szétosztani a szűkös anyagi forrást, ahol ismerik az igénylők szociális helyzetét. E terüle- 
ten éppen az a legnagyobb gondunk - hadd idézzem ezzel kapcsolatban egy átfogó 
K NEB-vizsgálat következtetéseit -, hogy a tanácsi gyakorlatban valójában alig érvénye- 
sül a rászorultság elve. Az itt dolgozók gyakran példamutató munkája ellenére a 
szociális ellátás — nemritkán egyszerű ismerethiány miatt - nem mindig a leginkább 
támogatásra szorulókat segiti. Így a tanácsi szociálpolitika -— s ez is fontos felismerés az 
új koncepció formálásához - nem képes megállítani a rászorulók helyzetének további 
rosszabbodását, miközben nő a támogatást igénylők száma. 

Ha már az elvek tisztázásánál tartunk, megjegyezném, hogy a rászorultság nem igazán 
jó szó. Ezen nálunk elsősorban anyagi rászorultságot értenek, tehát azt, ami az anyagi 

kiszolgáltatottságra utal. A rászorultság vizsgálata során valójában azt kell tisztázni, 
hogy az adott állampolgárnak milyen segítségre van szüksége: pénzre, valamilyen szol- 
gáltatásra, gondozásra-gondoskodásra, esetleg lelki támaszra, közösségre — tehát nagyon 
sokféle típusa lehet a támogatásnak. Ezt mindenkor mérlegelni kell, a szociális munká- 
ban az ilyen környezetvizsgálat vagy körültekintés sohasem mellőzhető. 


Azt hiszem, az eddig elmondottak alapján is világos, hogy a szociálpolitika a 
társadalompolitika nagyon fontos részterülete. A fogalom értelmezésétől füg- 
getlenül is azonban előbb-utóbb eljutunk az anyagi korlátok kérdéséhez. Egy 
gazdasági válsághelyzetben -— például az adósságterhek miatt — a belső felhasz- 
nálásra fordítható források éppen akkor csökkennek gyorsuló ütemben, ami- 
kor nő az igény a különböző szociális célú ellátások iránt. E dilemma feloldása 
nyilván nem a szociálpolitika feladata. Mégis hogyan envhíthető ez az ellent- 
mondás, és egyáltalán: milyen pénzügvi-gazdasági forrásokra támaszkodhat 
a szociálpolitika? 


Akárhogyan 15 kezdeném a választ erre a kérdésre — mindenképpen félreértést okozok. 
Mert, hogyha azt mondom, hogy a szociálpolitika kizárólag anyagi probléma, akkor 
mondanivalóm második felében kénytelen leszek ezt cáfolni. Ha azzal kezdem, hogy 
nagyon sok minden kellene még a pénzen kívül, akkor sokan azt gondolják, hogy a pénz 
szerintem nem is olyan fontos. Valószinűleg az áll az igazsághoz a legközelebb - én 
legalábbis a kollégáimmal, a munkatársaimmal lelkileg arra rendezkedtem be -, hogy az 
egészségügyben vagy szociális területen dolgozni állandó válságmenedzselést jelent. Biz- 
tosra vehető, hogy az igény mindig több lesz, mint a rendelkezésre álló pénz. 

Azért vagyok bátor ezt ilyen határozottan megfogalmazni, mert a világ leggazdagabb 
országaiban is az a helyzet, hogy az orvosnak vagy a szociálpolitikusnak mindenhol 
kevesebb a pénze, mint amennyi a megoldandó feladata. Tehát soha nem leszünk ahhoz 
elég gazdagok, hogy egyszer s mindenkorra megoldjuk a szociálpolitika területén felhal- 
mozódott feszültsegeket. 

Egy tudatos és felelős társadalom- és szociálpolitika tehát azt teheti, hogy a felmért 
igények, szükségletek alapján prioritásokat próbál a cselekvés során kialakítani. Az igé- 
nyek fontossági sorrendje természetesen nemcsak szakmai, hanem a társadalom által 
visszaigazolt, nyilvánosan megvitatott, megbeszélt közösségi értékrend kell legyen. Véle- 
ményem szerint a szociálpolitika egész tartománya ezért mindig szélesebb, mint amivel az 
intézményrendszer maga foglalkozni képes. Az emberekkel mindig meg kell beszélnünk, 
hogy melyek a legaktuálisabb, legfontosabb feladatok, amelyekre a pénzünk 15 futja, meg 
amelyekre elegendő a figyelmünk és a tehetségünk. E felfogás szerint a szociálpolitikának 
időről időre állandóan változnia kell. 

Amig tehát az egyik oldalon arra kell törekedni, hogy nőjenek az állam pénzeszközei 
—- nem tudok ugyanis elképzelni működőképes szociálpolitikát egy minden tekintetben 
restriktív gazdaságban -, a másik oldalon számba kell venni, hogy az állami pénzeszkö- 
zökön kivül milyen egyéb forrásokra támaszkodhatunk. Így például a nagy juttatási 
rendszerek takarékosabb működéséből is forrásokat teremthetünk újabb feszültségek 
megoldására. Mert azok, akik azt mondják, hogy a nagy rendszerek általában pazarlóak, 
azoknak természetesen sok szempontból igazuk van. A nagy rendszerekre szükség van: 
de minden normatív nagy rendszer átlagos feszültségeket kezel valamilyen átlagos ellátá- 
si szinten. Ezáltal vannak felesleges juttatásai, laza normái, miközben nem jut el számos 
nagyon érintetthez. 

A , belső tartalékok" feltárása mellett fontos forrás lehet, ha újragondoljuk az ellátási 
rendszerek funkcióit. A többféle, differenciáltabb funkció sokszor — paradox módon - 
kevesebb pénzt kiván. Gondoljunk arra a gyakori esetre, amikor bizonyos szociális 
gondozói, tanácsadói és egyéb szolgáltatások hiányosságai a jóval , dc$ágábban üzemelő" 

egészségügyet terhelik. Ezért is kell decentralizálni s nyilvánossá tenni az egész működést, 
olyan szervezetet, szerkezetet kialakítva, amely közel viszi a járulékfizetőhöz, az adózó 
állampolgárhoz az egész szisztémát. Természetesen meg kell próbálnunk alapítványok- 
ban, önkéntes pénzalapokban is gondolkodni. Miközben mi ellátási normatívákat és 
minimumokat szabunk meg vagy teszünk közzé, egyúttal arra is törvényes jogi lehetősé- 
get kell teremteni, hogy a tanács, az állampolgár — például adókedvezmény reményében 
- hozzá tudjon járulni olyan helyi vagy az egyén számára fontos szociális feszültség 
feloldásához. amit ő a maga ügvének tart. 

Erre az új adórendszer is lehetőséget teremtett azáltal, hogy a vállalatok és az 
állampolgárok csökkenthetik az adoalapjukat az tlven típusú befizetésekkel. Termesze- 
tes, hogy az ilyen jellegű bevételek csak kiegészítésül szolgálhatnak, s jó, ha az egészség- 
ügyi, szociális költségek öt-tíz százalékát fedezik. Mégis nagyon fontosak azonban. 
mert - már csak a nagytokú érintettség és nyilvánosság miatt ís — ezekről a pénzekről 
másként kell elszámolniuk a szociális intézményrendszerben dolgozóknak. 

Tehát amikor megpróbálunk pénzt , szerezni", akkor egy másfajta struktúra számára 
keressük a forrásokat és építjük azokat a jogi lehetőségeket, kereteket is, amelyek ha 
nem is , állammentessé", de önállóbbá, autonómabbá teszik a szociális ellátás rendszerét. 


Egy differenciáltabb szociális-egészségügyi ellátási szisztéma, a funkciók 
egyértelműbb meghatározása azonban felvet egy, az eddigiek során inkább 
csak érintett alapkérdést is: nevezetesen, hogy ki, milyen arányban viselje a 
munkaerő újratermelésének költségét. Hogyan vélekedik erről, különös tekin- 
tettel arra, hogy a munkaerő reprodukcióját nem csupán a szociálpolitika és 
a szorosan hozzá kapcsolódó juttatások rendszere, hanem az egész oktatás, 
egészségügy, művelődés mindenkori állapota határozza meg? 


Lehet, hogy nagyon leegyszerűsítem az egész dolgot, de számomra az teljesen egyértelmü, 
hogy végül is minden társadalomban a munkaképes aktív lakosságnak kell a terheket 
viselnie. Egyszerüen azért, mert más ezt nem teheti. 

Az már egy másik és nagyon fontos kérdés - és ezt a világon mindenhol felteszik -, 
hogy az aktív korú lakosság által megtermelt többletből, különösen ha az nem túl 
jelentős, mennyit fordítsanak a termelésre és mennyit a nem munkaképes korúak ellátá- 
sára, valamint az egyéb közkiadások fedezésére. Bár ez jelentős gazdaságfilozófiai kérdés 
is, mégis nagyon praktikus válaszokat szoktak rá adni. Ami engem illet, nem is tartom 
általában megválaszolhatónak, hogy mennyi lehet a munkajövedelem és a társadalmi 
juttatás optimális aránya. Nagy viták szoktak arról folyni, hogy mondjuk kétmillió aktív 
korú hány millió inaktív személyt képes eltartani adott gazdasági fejlettségi szinten. Bár 
értékesek és fontosak ezek az elvi eszmefuttatások, de végül is az éves költségvetésben 
mindig nagyon konkrét módon kell a parlamentnek erre választ adnia. 

Természetesen hogyha a termelésre, a gazdaságra fordított pénzeket okosan ruházzuk 
be, az már eleve lehet szociálpolitikai célzatú. Mert hogyha az nem egyszerűen csak egy 
rövid távú -— költség-haszon elemzésen alapuló - beruházás, hanem az egészség- és 
környezetvédelmet is tekintetbe vevő humanizált munkakörnyezetet eredményez, akkor 
ez a szociálpolitika számára is hasznos. Tehát a nemzeti jövedelemnek nemcsak azt a ma 
mintegy huszonöt százalékát lehet szociálpolitikai felhasználásnak tekinteni, amit nyug- 
díjra, gyógyszerre, egészségügyre fordítunk. Az ivóvízre, környezetvédelemre, közleke- 
désre, iskolára, munkahelyteremtésre, de még a tömegkommunikáció fejlesztésére, a 
társadalom demokratizálására forditott pénzeszközöket is — szélesebb értelemben felfo- 
gott — szociálpolitikai beruházásoknak tekinthetjük. 

Ez a felfogás azért sem érdektelen, mert ma elsőrendű feladatunk a termelés, az ipar 
szerkezeti átalakítása. Ez a gazdasági stabilizációnak úgyszólván egyetlen lehetőségét 
kínálja, és ma mindenki sürgeti a kormányzatot, hogy minél gyorsabban csökkentse a 
veszteséges tevékenységek támogatását. 

Azt azonban látnunk kell, hogy a támogatások csökkentéséből nem egyszerű úton lesz 
szociális vagy közhasznú célra konvertálható többletforrás. Ha a kohászat, a bányászat 
támogatására nem fizetünk ki tíz- vagy húszmilliárd forintot, az sajnos nem adható 
rögtön a nyugdíjak emelésére. Pontosabban: nemcsak a nyugdíjak emelésére kell fordíta- 
ni, hiszen az üzemleállítás munkanélküliséget, szociális feszültséget, regionális problémát 
okoz, egy sor olyan gondot, amit ebből a pénzből kell megoldani. 

A kormánynak tehát a támogatások csökkentésekor — ugyanúgy, mint a nemzeti 
jövedelem növekménye esetén - azt kell megnéznie, hogy mennyi fordítható mindenek- 
előtt az adósságok visszafizetésére és csökkentésére, a költségvetés pozíciójának javításá- 
ra, mennyi forditható a termelés szelektív megújítására és a frissen , megtermelt" szociális 
feszültségek finanszirozására. 

Ebből könnven kiszámitható. hogy a támogatások csökkentése esetén feltehetően több 
lesz a halaszthatatlan döntések által létrehozott szociális feszültség, amely azonnal, 
mig a gazdasági eredmények - optimális esetben is — csak hosszabb távon jelentkeznek. 
Ráadásul - s ezt nem panaszképpen mondom - ma még hiányzik az az intézményrend- 
szer, az a szakembergárda is, amely képes lenne szakszerűen a szociális feszültségek 
feloldására konvertálni a megtakarításokat. Tehát a struktúraváltásnak, a modernizá- 
ciónak és az egész reformfolyamatnak végül is egy nagyon komoly , peremfeltétele" az, 
hogy a szociális szféra ilyen típusú kockázatcsókkentő, kockázatkezelő tevékenysége 
mennyire zárkóztatható fel. Nem csupán a kormányzat elhatározásáról és elszántságáról 
van szó, hanem az intézményrendszer maga is elég merev feltételként — nem azt mondom, 
hogy ellenáll - csak számításba veendő. 


Tehát a gazdasági stabilizáció valószínűsíti, hogy jórészt a szerkezetváltásból 
adódó szociális feszültségek drasztikusan növekedni fognak. Az is várható 
viszont, hogy ezek a feszültségek a társadalmi deviáns jelenségeket növelik 
jelentős mértékben. Egyúttal az is közismert, hogy a leginkább veszélyeztetett 
társadalmi csoportok, rétegek mindig a gyenge érdekérvényesítő képességű 
társadalmi csoportok közé tartoznak. 

Vajon gondolkodik -e a kormányzat és a szociálpolitikáért felelős gazdasá- 
gi-politikai vezetés azon, hogy ez a probléma milyen új érdekegyeztetési fóru- 
mokat, új típusú intézményi megoldásokat tenne szükségessé? 


Gondolkodunk és kell is hogy gondolkodjunk ezen, mert igen bonyolult feladatot kell 
megoldanunk. Ugye az nyilvánvaló, hogy valódi közösségeket, eredményesen működő 
érdekegyeztető fórumokat nem nagyon lehet hivatalból létrehozni. Ha a Szociális és 
Egészségügyi Minisztérium rendeli el a nagycsaládosok egyesületét, ez nem lenne ugyan- 
az, mintha azt a nagycsaládosok saját maguk szervezik meg. Vagy a megváltozott 
munkaképességüűeknek ma nagyon nagy szükségük lenne egy erős képviseletre, olyanra, 
amely képes a rehabilitáltakat a munkaerőpiacon, vagy akár velünk, a hivatallal szemben 
is képviselni. 

Ha tehát ilven típusú vagy ma még nem is látható érdektörekvések megjelennek, a 
hivatal azt teheti, hogy elébe megy a szerveződésnek, támogatja azokat, modelleket, 
alapszabálymintát ad, megpróbál véleménycserére alkalmas fórumokat létrehozni az 
érdekeltekkel közösen. Velük közösen - hangsúlyozom -, mert sok-sok ügyet nem 
tudunk egyedül, nélkülük jól megoldani. Jó lenne például velük együtt azon töprengeni, 
hogy az átképzési alapból — ami egyébként nem a SZEM hatáskörébe tartozik —, hogyan 
tudjuk támogatni az átképzésre szorulókat, mondjuk Szabolcsban, akkor, amikor a hat 
általánost nem végezték el. Nekik bizony nem átképzésre, még kevésbé az ugyancsak 
napirenden lévő vállalkozói támogatásra, hanem inkább alapfokú képzésre lenne szüksé- 


Érdekképviselet és érdekegyeztetés nélkül nem tudjuk elkerülni a szociális feszültségek 


8 SZÜKÜULŐ GAZDASÁGI MOZGÁSTÉR - MEGÚUJULÓ SZOCIÁLPOLITIKA? 


, medikalizációját", ami elég drága tüneti kezelés, de nem jelent tartós megoldást. Beval- 
lom, az egyik komoly aggodalmam az, hogy mivel sem a szaktudás, sem az iskola 
elvégzése nem felismert érdek a veszélyeztetett társadalmi csoportokban, ezért egyre 
többen törekszenek majd arra, hogy ha kikerülnek valamilyen okból a munkaerőpiacról, 
akkor lehetőleg táppénzes vagy rokkantnyugdíjas státusba kerüljenek. Így próbálnak 
majd elhelyezkedni a második, harmadik gazdaságban, ahol nem kell adót, illetve a 
munkaerő után bérjárulékot fizetni. Esetleg rövid távon még a dolgozó 15 jól jár, nemcsak 
a munkáltatója. Viszont itt marad rokkantnyugdijasként 60-65-70 évesen a létminimum 
szintjét el sem érő kis nyugdíjjal, és megint ellátatlanná válik az egész társadalom 
számára. Emellett egy jelentős társadalmi forrástól is elesünk, hiszen a hiányzó biztosíta- 
si bevétel, az adóbevétel végül is nem jelenik meg a költségvetésben. 


Úgy gondolom, ezek a gazdasági és társadalompolitikai összefüggések jól 
érzékeltetik , hogy miért nem lehet a szociális szférát csupán hatékonyságcsök- 
kentő költségvetési tehertételnek tekinteni. E komplex problémák kezelése 
igen magas szintű elemzőkészséget, makroszintű ,, válságmenedzselést" tesz 
szükségessé. Mindez felveti a Szociális és Egészségügvi Minisztérium, illetve 
a gazdaságirányító főhatóságok együttműködésének kérdését is. 

Gondolom, ezen a területen is érvényesül a túlzott reszortszemlélet, a való- 
ságban összefüggő, de különböző tárcák hoz tartozó feladatok szétaprózottsá- 
ga. Lát-e ebben elmozdulást? Milyen erőfeszítések történnek a kormányzati 
szemlélet és koordináció érvényesítésére? 


Igen, jelentős változást tapasztalok. Nem elegendő szonban, ha csupán a kormányzati 
szektorok között jó az együttműködés. Arra is szükség van, hogy a koordináció a helyi 
struktúrákban is létrejöjjön. A már említett KNEB-vizsgálat éppen azt tárta fel, hogy 
a tanácsoknál még nincs egységes szociálpolitikai szervezet és információ, az ellátórend- 
szerek széttagoltak: tehát itt is sok még a tennivaló. Természetesen a kormányzati 
koordináció is javitható, beleértve a parlament és az érdekképviseleti szervek ez irányú 
munkáját. 

Sokan negatív fejleménynek tartják az e területen ís szerveződő bizottságok, szakértői 
testületek létrejöttét. En azonban ettől nem félnék, inkább azt tartom problematikusnak, 
hogy többnyire ugyanazok a szakértők dolgoznak valamennyi bizottságban, tehát egye- 
lőre nem jelentenek szélesebb társadalmi bázist és részvételt. Ezen kellene változtatni. 
A szakértői-tanácsadói bázis bővítése ugyanis nélkülözhetetlen ahhoz, hogy ne egy 
változat, ne egy alternatíva mentén alakuljanak ki a megoldási javaslatok. Amennyire 
lehetett, a minisztérium munkaszervezetének kialakításaban is erre törekedtünk. Azt 
szorgalmaztuk, miképpen lehet egy hivatalt úgy megszervezni, hogy az ne csak saját 
magával számoljon, hanem éljen a különböző önkormányzatok, helyi autonómiák, a 
társadalmi közösségek anyagi és szellemi tökéjével is. 

Ezek egyelőre embrionális kezdeményezések, de remélem, később az egész munkastílu- 
sunkra jellemző lesz. 


Azt hiszem, a szociálpolitikában az együttműködési készségnek nemcsak a 
hatóságokat kell jellemeznie. Hogyan javíthatók, illetve teremthetők meg a 
szociálpolitika olyan , szubjektív feltételei", mint az állampolgárok közösségi 
és szolidaritástudata? 


Ahogyan korábban, az elvi tételekről szólva már érintettük, a szociálpolitika nem 
újulhat meg az emlitett szubjektív feltételek erősödése nélkül, nem nélkülözhető a , kö- 
zöm van hozzá" tudata. Ez a tudatosság nemcsak annak felismerését igényli például, 
hogy a saját egészségem érték, hanem azt is, hogy a saját biztosítási járulékomhoz is 

közöm van. Tudnom kell, hogy nemcsak azért fizetek járulékot, hogy öregség, betegség 
vagy rokkantság esetén a megélhetésem biztosítva legyen. hanem azért is. hogy ha 
mégsem lennék beteg, akkor egy másik állampolgárt, egy másik járulékfizető kollégámat 
támogathassam. aki viszont erre raszorul. 


Végül is vissza kell térnünk a munkás-önsegélyezés kezdeteihez? 


Ha ma már nem 55 erről van szó, annak azért tudatában kell lennünk, hogy a szolidaritás 
gondolata igen erős volt a magyar munkásmozgalomban, ma 15 jelentős a szakszerveze- 
tekben és a vállalati társadalombiztosítási tanácsok munkájában. Ha ma egy vállalatnál 
vagy egy megyében akad harminc ember, aki társadalmi munkában hajlandó mások 
dolgát mérlegelni — azokét, akik a jogszabályok keretei közé , nem férnek be" -, valami 
egyéni, sajátos, a nagy rendszer által nem biztosított ellátást nyújtani: ez olyan értéke a 
mai szociálpolitikának is, amit erősíteni kell. 

Erdemes ezenkívül arra is utalni, hogy a társadalmi devianciák természete olyan, hogy 
az Önsegítő csoportok, az azonos problémákkal küzdő közösségek több segítséget tud- 
nak nyújtani, mint bármilyen jól képzett és jól megfizetett szakember. Tehát ezért az 
önsegítő csoportok nem csupán valamilyen - hogy úgy mondjam - ma divatossá váló 
pótmegoldások. .. 


. melyek csupán a közösségi terhek áthárítását szolgálják. Ha már a szubjek - 
tív feltételek , a társadalmi szemlélet szükséges változásánál tartunk , ez nyil- 
ván nem megy külső segít ség nélkül. Itt ol yasmire gondolok , mint a szociális- 
munkás- -képz zés, amely, úgy tudom, hosszú ideje napirenden van. Hogyan áll 
ennek az új intézményi szférának a szervezése, ami impulzusokat adhat, 
segíthet abban, hogy a közvélemény is egy kicsit a korszerúbb szociálpolitika 
irányába mozduljon? 


Itt jelentős dolgok történtek, mégis elképesztően kevés ahhoz, mint amennyire szükség 
lenne. A minisztérium indulásától kezdve vállalta, hogy a szociálismunkás-képzésnek a 
laikusok képzésétől a posztgraduális szintig felelőse lesz. Ez közel sem úgy indult, hogy 
a kormány kiutalt több milliárd forintot a feladathoz, hanem nekünk kell megszereznünk 
azt a pénzt, ami szükséges. Ezt nem panaszként mondom, csak megjegyzem. Most 
körülbelül ott tartunk, hogy felhasználjuk a korábbi első kísérleti évfolyamok tapasztala- 
tait. Ezeket az évfolyamokat néhány nagyon elszánt ember — Ferge Zsuzsa vezetésével — 
képezte. E tapasztalatokat próbáljuk meg ősztől kezdve a legkülönbözőbb tanfolyamo- 
kon gyümölcsöztetni. Egy tárcaközi munkacsoportot is létrehoztunk a feltételek folya- 
matos megteremtése érdekében. 

A szociálismunkás-képzés egyébként többféle módon kapcsolódhat a gazdasági szer- 
kezetváltáshoz. Egyrészt a kiképzett szakembereknek is feladata a keletkező szociális 
feszültségek oldása, másrészt a humán szolgáltatás egy perspektivikus átképzési terület 
a szerkezetváltás során felszabaduló munkaerő számara. 

Feltehetően egy pályakezdő nöt hosszabb távon is érdemes szociális gondozónói 
pályán tartani, számára gondozási ismereteket tanítani, közösségszervezőnek képezni. 
Ez mindenképp egy olyan pálya lesz, ahol átmeneti munkanélkülinek lenni 15 jobb, mint 
más területeken, mert ezeknek a pályáknak biztos a jövőjük. 

A szociális munkások foglalkoztatását nem úgy képzeljük el, hogy őket csak közpén- 
zekből foglalkoztatnánk. Ez persze olyan szolgáltatás, amihez mindig hozzá kell járulnia 
az államnak, különösen olyan esetekben, amikor az állampolgár alacsony jövedelme 
miatt a gondozást nem tudná igénybe venni. A humán szolgáltató azonban nemcsak 
adóból finanszírozott állami vagy hivatali szervezet lehet, hanem kisszövetkezet, egyéni 

vállalkozás, egyházi kezdeményezés vagy bármi egyéb. A forma nagyon vegyes lehet, 
csak az ára nem - azt ugyanis egységesen kellene megszabnunk. 

Ehhez azt ís garantálnunk kell, hogy a nyugdíjrendszerben, a tanácsi segélyezésben 
vagy a keresetével, illetve a családi pótlékkal mindenki hozzájusson ahhoz a pénzhez. 
amelyből ezeket a szolgáltatásokat meg tudja vásárolni, és el kell érnünk, hogy a maszek 
szolgáltatás pont annyiba kerüljön, mint amennyibe az állami. Minden adórendelet, 
amely a szektorsemlegesség irányába hat, végül is ezt kívánja ösztönözni. Összefoglaló- 
an: amikor a képzésről gondolkodunk, akkor egyúttal a pályára érkezők elhelyezkedesi, 
vállalkozási, foglalkoztatási feltételeit 15 alaposan számba vesszük. 


Tulajdonképpen ezzel már részben megválaszolta, hogy milven irányú kutatá- 
sok folynak a megújuló szociálpolitika koncepcionális megalapozása érdeke- 
ben. 


Létrehoztunk egy szakértői csoportot, amelyet a szociálpolitika távlati fejlesztési 
bizottságának neveztünk el. Ez őszre összeállít egy olyan munkaprogramot, amelyik a 
szociálpolitikai kutatásokat orientáló állami megrendelést hivatott megfogalmazni. 

A feladat két részből áll: egy távlatos szociálpolitikai koncepció kialakításából és egy 
másik. aktualizáló munkából. Mert a gyorsított ütemű reformlépésekkel összhangban 
nagyon gyorsan válaszolni kell tudni arra, hogyan látjuk ezt összekapcsolhatónak pel- 
dául a költségvetési reformon kívül, a társadalombiztosítás reformjával, a nyugdíjrend- 
szer átalakításával, az egészségügy finanszírozásával, a tanácsi szociálpolitikával, tehát 
az általunk irányított legfontosabb területekkel. 


Fogalmazhatunk úgy, hogy a szociálpolitikai és egészségügvi koncepció for- 
málásánál nemcsak egy elérendő modellállapotról gondolkodnak. Ma számos 
reformkoncepció vázol egy ideális állapotot, és semmit nem szól arról, hogy 
mi lesz addig, hogy jutunk el odáig. Az ön által vázolt koncepcióformálás 
viszont azt hiszem megpróbálja sorra venni a ma legsürgetőbb válságmene- 

zselési lépéseket, és fokozatosan igyekszik közelíteni egy új típusú koncepció 


felé. 


Ezt feltétlenül hangsúlyozni szeretném. Annál is inkább, mert a legkomolyabb vád. 
amely érhet bennünket az, hogy egy távlatosabb egészségpolitikai vagy szociálpolitikai 
reformelképzeléssel nem oldhatók meg mai problémáink. Az intézmények helyzete. 
ahol az ellátottak és a segítségre szorulók ma vannak, nyomasztó. Ezért egy családgon- 
dozóban dolgozó, remekül felkészült szakember a gyakorlatban jórészt csak azzal találja 
magát szembe, hogy a tanácsnak nincs elég pénze arra, hogy az egyébként a jogszabály 
alapján járó nevelési segélyt kiutalja. Elég nagy tehát a távolság az elképzelt jövő és a 
napi valóság között. 

Azokat a kollégáinkat például, akik nagyon szép terveket fogalmaztak meg a preventív 
gyermekellátás fejlesztésére, elsősorban az nyomasztja, hogy a betegeket itt és most 
hogyan lássák el, hogy egy rendkívül nehéz körülmények között működő gyermekkórház 
vagy gyermekklinika felújítására meddig kell még várni. Szóval ezek bizony nap mint 
nap megválaszolandó kérdések. 

Tehát, ahogyan mondta, egyfajta válságmenedzselést kell folytatnunk, ám egyidejüleg 
a rendelkezésre álló minimális eszközrendszerrel az ütemes és fokozatos átállást 15 
generálni kell. 

De hát ez a feladat éppen ettől izgalmas, szép. Kicsit patetikusnak tűnik? Lehet, de 
valóban igy gondolom. 


Köszönöm a beszélgetést. 


KÓTAI GÉZA: 


Az átalakításnak nincs alternatívája 


Az SZKP 19. országos értekezlete olyan időpontban ülésezett, amikor a szovjetunióbeli 
átalakítás sorsdöntő szakaszához érkezett. A tanácskozás küldetése az volt, hogy szava- 
tolja az 1985 áprilisa óta elindított új társadalmi-gazdasági folyamatok visszafordíthatat- 
lanságát, nehogy azok a XX. kongresszus utáni megújulási kisérletek vagy az 1965-ös 
reformkezdeményezések sorsára jussanak. E! kellett kerülni a lefékeződés, a holtpontra 
jutás, illetve a helyenként és időnként tapasztalható kapkodás veszélyeit. Mindez két 
irányban kívánt fellépést: egyrészt a visszarendeződés felé ható, újjászerveződő konzer- 
vativizmus, dogmatizmus ellen; másrészt a realitásokkal nem számoló, türelmetlen re- 
formradikalizmussal szemben, amely gyengíti a párt tömegtámogatását. Egyidejűleg meg 
kellett gyorsítani a párt XXVII. kongresszusán jóváhagyott és azóta is új elemekkel 
gazdagított reformkoncepció valóra váltását. Ezek a tényezők növelték a pártértekezlet 
jelentőségét, fokozták a tanácskozás iránti érdeklődést, nemcsak a Szovjetunióban, 
hanem világszerte, így hazánkban is. 


A pártértekezlet egyértelmű válasza a jelenkor sorsfordító kérdésére, a szocializmus 
megújulására az volt, hogy a visszafordíthatatlanság legfőbb biztosítéka olyan demokra- 
tikus, humánus arculatú szocialista jogállam megteremtése, amely garantálja az egyének, 
a különböző csoportok, az egész társadalom tevékeny részvételét a teljes döntési, végre- 
hajtási és ellenőrzési folyamatban. Ez pedig nem nélkülözheti a politikai rendszer átfogó, 
gyökeres reformját, a demokrácia teljes körű érvényesítését. 

A szovjet kommunisták tanácskozásának egyik szembetűnő törekvéseként fogalmazó- 
dott meg a politikai reform végrehajtásának szükségessége, s ebben különös hangsúllyal 
szerepelt a párt és az állami feladatkörök szétválasztása, az állami funkciók új minőséget 
igérő kiszélesítése. Ennek ellentmondani látszik az az elképzelés, amely a tanácskozáson 
is sok vitát és ellenvéleményt váltott ki, miszerint a tanácselnöki és a megfelelő szintű 
pártbizottság titkári funkcióját azonos személy töltse be. Az államhatalom és a párt 
működésének megújítására, azok viszonyának újraértelmezésére hozott konkrét lépések 
a hatalomgyakorlási súlypontok jelentős átrendezésének szándékát jelzik. Ez nyilvánult 
meg a szovjetekről szóló, a népképviselet maradéktalan érvényesítésére vonatkozó lenini 
elmélet felelevenítésében, a torzulások intézményi feltételéül szolgáló , egyközpontú" 
sztálini modellel való szakítás szándékában. 

Az átrendezés célja a népszuverenitás kiterjesztése az államélet egészére, közte az 
alkotmányos keretek között működő pártra. A párttitkári és a tanácselnöki tisztség 
összevonásáról szóló javaslatban rejlő politikai szándék nyilvánvalóan a társadalmi 
ellenőrzés erősítésére irányul. Hiszen, ha egy párttitkárt — demokratikus körülmények 
közötts- nem választanak meg állami tisztségbe, akkor abból a pártbizottságnak is le kell 

vonnia a megfelelő következtetést. Másfelől a pártapparátus sem távolithatja el rövid 
úton azt a párttitkár tanácselnököt, aki élvezi a nép bizalmát. 

Az állami, a tanácsi funkciók újraértelmezése különösen időszerűnek látszik olyan 
körülmények között, amikor a közvélemény egy része, sőt — Gorbacsov elvtárs szavaival 
élve - némely pártfunkcionárius és pártbizottság is konzervatív módon foglal állást. 
Természetes tehát, hogy az átépítés hivei a szocializmust építő néphez fordulnak, igye- 
keznek szélesíteni politikájuk tömegbázisát, mozgósítani a régi beidegződéseknek gyak- 
ran foglyává vált, sok tekintetben még passziv, szkeptikus, az életkörülmények javulásá- 
ban kézzelfogható eredményeket sürgető közvéleményt. E helyzetben nélkülözhetetlen. 
hogy a tudati szférában is forradalmi, gyökeres változásokat érjenek el. 

A szocialista jogállamiság megköveteli a túlméretezett állami és pártbürokrácia felszá- 
molását, az új tipusú apparátusok kialakítását, a demokrácia fogyatékosságait jelző 
elidegenedés megszüntetését, a politikai rendszeren belüli önkorrekciós mechanizmusok 
kiépítését, az állami és a társadalmi jelleget ötvöző össznépi ellenőrzés bevezetését. 

Az intézményi reformelképzelés része, fontos törekvése a politika humanizálása. A fej- 
lődés irányát jelzi. hogy a szélesebb értelemben vett emberi jogok - nemcsak a szociális, 
hanem a politikai szabadságjogok is - fokozatosan beépülnek a közgondolkodásba, a 
politikai kultúrába és magába az intézményrendszerbe. Ezt mutatja - egyebek mellett - 
az önigazgatás kialakításának. a vélemények pluralizmusának ösztönzése, annak az 
elvnek a kimondása. hogy mindent szabad, amit a törvény nem tilt, hogy az ártatlansag 
vélelmét feltétlenül érvényesíteni kell. Mindez természetesen együtt jár azzal. hogv az 
immár nem állami adománynak, hanem vívmánynak tekintett emberi jogokat törvényi 
és intézményi garanciákkal bástyázzák körül. Szükségessé válik tehát a népképviseleti 
rendszer mélyreható szervezeti átalakítása, a törvényalkotás alapos felülvizsgálata és 
korszerűsítése, az alaptörvény módosítása, az alkotmányosság felügyeleti szerveinek 
létrehozása. 

A jogállamiság megteremtésének a Szovjetunióban különösen fontos összetevője a 
nemzeti-nemzetiségi viszonyok folyamatos, körültekintő kezelése. A szovjet párt nem 
tekinti az internacionalizmussal ellentétesnek a nemzeti öntudat jogos növekedését, a 
nemzeti-nemzetiségi lét megélésének igényét. Arra törekszik, hogy bővítse a nemzetisé- 
gek kollektív jogait, elsősorban a szövetséges köztársaságok és a különböző autonóm 
területek hatáskörének szélesítésével. Ebben az összefüggésben is nagy jelentőségű annak 
az elvnek a kimondása, hogy a társadalmi-gazdasági folyamatok fő iránya a decentrali- 
záció. A jövőben fokozottabb figyelem irányul az egyéni nemzetiségi jogok bővítésére. 
A tanácskozáson külön szóltak a területi autonómiával nem rendelkező népcsoportok 
és azok tagjainak jogairól. Mindez felgyorsíthatja, többek között, a kárpátaljai magyar- 
ság életében az utóbbi időkben végbemenő kedvező változásokat is. A lenini nemzetiségi 
politika elveinek alkalmazására való törekvés példát mutathat más szocialista országok 
számára IS. 

A politikai rendszer reformjához, az állampolgárok mozgósításához elengedhetetlen 
demokratikus légkör alapvető feltétele: a nyilvánosság. Ezt a felismerést, az építő jellegü, 
demagógiától mentes nyíltság teljessé tételének igényét tükrözte a szovjet társadalom 
jelentős rétegeinek bevonása a tanácskozás előkészítésébe, illetve a pártértekezlet eleven, 
időnként szenvedélyes, a legfelsőbb vezető testületek tagjainak felelősségét is érintő 
vitája. I 

A politikai rendszer reformjának, a demokrácia szélesítésének, a nyilvánosság erősíité- 
sének kezdeményezője és irányítója maga a párt. A párt azonban csak akkor képes az 
átalakítás élén haladni, ha önmagát is megújítja, s törvényes keretek között működö, 
politizáló és nem ügyintéző szervezetként működik. 

Ehhez elengedhetetlen a bürokratikus centralizmus örökségétől való megszabadulás, 
a pártélet belső demokratizmusának kiteljesítése, elsősorban a választott testületek 
tekintélyének, érdemi szerepének helyreállítása, a párton belüli vitakultúra kifejlesztése, 

az ellenvélemények tiszteletben tartása révén. Fontos elv, hogy az SZKP politikai irányí- 
tó szerepét elsősorban az allami és társadalmi területen dolgozó kommunisták munká- 
Ján keresztül kívánja érvényesiteni. A felsoroltak a minimális feltételei annak, hogy az 
egypártrendszer körülményei között a társadalom valamennyi csoportjának nézetei, 
szándékai és érdekei hangot kaphassanak. Mindez csak folyamatos, társadalmi méretű 
párbeszéd útján érhető el. 

Nem öncél, hanem épp a politikai mechanizmus reformját szolgálja a sztálini időszak 
torzulásainak bírálata. A múlt tisztázása olyan értékes tanulságokkal szolgálhat, ame- 
lyek segitik az előrehaladást e nem könnyű úton. Ezt az SZKP tudatosan vállalja, jóllehet 
tisztában van azzal, hogy ez esetenként felkavarja a kedélyeket. A múlt bálványainak 
ledöntése nélkül nem építhető fel a vonzóbb, emberibb szocializmus. A szocializmus 
politikai rendszerének átfogó és gyökeres reformja olyan vállalkozás, amelyet még 
egyetlen szocialista országban sem vittek végbe. Saját megoldásait mindenkinek elsősor- 
ban magának kell kiharcolnia. 

Az SZKP pártértekezletét áthatotta az a felismerés, hogy a politikai reform a gazdasá- 
gi reform megvalósításának is nélkülözhetetlen feltétele. A tanácskozáson a hangsúlyt 
a korábban jóváhagyott, de a gyakorlatban nehézkesen megvalósuló gazdasági elképze- 
lések végrehajtásának gyorsítására helyezték. E területen változatlanul bonyolult a 
helyzet, a folyamat még mindig az elején tart, s maga a közgazdasági koncepció is állandó 
újragondolást kíván. j 

Epp ezért különösen figyelemre méltó, hogy a pártértekezleten a gazdaság kérdéseit 15 
emberközpontúan, a szociális igények kielégítésétől, az ellátás megjavításának szándéká- 
tól vezettetve tárgyalták. Természetes jelenség, hogy az emberek a Szovjetunióban is 
elsősorban mindennapi életkörülményeik alakulásán mérik le a politika eredményessé- 
gét. Az is érthető, hogy az átalakítás társadalmi hajtóerejének fokozása érdekében a 
vezetés szeretné mielőbb megnyugtatóan kielégiteni a szociálpolitika javításával kapcso- 
latos jogos igényeket. Ez a törekvés tükröződik abban, hogy a gazdaságpolitika figyelme 
az agrárszektor és a könnyűipar fejlesztésére, valamint az állami tulajdon mellett a 
szövetkezeti tulajdonban rejlő lehetőségek kibontakoztatására, a bérleti, szerződéses 
formák, az egyéni kezdeményezés ösztönzésére irányul. Ez végső soron a többszektorú 
tulajdonviszonyok kialakítása felé tett lépés. 


Az SZKP pártértekezletének elsődleges feladata az volt, hogy a belső fejlődés kérdéseivel 
foglalkozzon. Ami azonban a Szovjetunióban történik, annak elkerülhetetlenül világpo- 
litikai jelentősége is van. Elsősorban a belső folyamatok által hitelesített, újszerű szovjet 
külpolitikai kezdeményvezéseknek tulajdonítható az, hogy a nemzetközi légkör az elmúlt 
években enyhült, a kelet-nyugati kapcsolatokban erősödnek egy kedvező fordulat esé- 
lyei; fokozatosan megújulnak, partneri alapokra helyeződnek a szocialista országok, a 
kommunista pártok kapcsolatai; javulnak a fejlődő országok jogos érdekérvényesítési 
lehetőségei. 

Az SZKP országos értekezlete - s ez egy világhatalom esetében szükségszerű - foglal- 
kozott a nemzetközi helyzet, a szovjet külpolitika legalapvetőbb kérdéseivel. Mondani- 
valójának középpontjában a nemzetközi kapcsolatok demokratizálása, humanizalása 
állt. A tanácskozás megerősítette a XXVII. kongresszuson elfogadott külpolitikai filozó- 
fiát, miszerint a nemzetközi viszonyok alakításakor korunkban elsőbbséget élveznek az 
általános emberi értékek. 

Épp ez az új gondolkodás és a belső folyamatok együttesen eredményezték, hogy a 
Szovjetunió és a külvilág ma előítéletektől mentesebben, alaposabban ismeri egymást, 
s a kelet-nyugati viszonyban a fakuló ellenségképet egyre inkább a versenytárskép váltja 

fel. A bizalom légkörét erősíti, hogy a Szovjetunió számára ís egyértelmű az olyan 
egyetemes emberi értékek fenntartás nélküli vállalása, mint a szabadság és a demokrácia. 

A nemzetközi kapcsolatok további demokratizálásának igényét jól tükrözi. hogy az 
egyes államok útválasztási szabadsága beágyazódott a szovjet külpolitikai gondolkodás- 
ba. Régi marxista igazság, hogy akarata ellenére egyetlen népet sem lehet boldogítani. 
A pártértekezleten egyértelműen megerősítették azt a felismerést, hogy nemcsak idejét- 
múlt, de veszélyes is a saját rendszer másokra erőltetése, különösen katonai eszközökkel. 

Ennek nemcsak elvi, hanem nagy gyakorlati jelentősége is van. Az egész nemzetközi 
légkört egészségesebbé teszi, a regionális válsággócok megoldását elősegítheti a Szovjet- 
unió bátor döntése arról, hogy kivonja csapatait Afganisztánból. Ez a lépés növeli a 
szovjet külpolitika hitelét, szélesíti cselekvési lehetőségeit, s jelentős örökölt belpolitikai 
tehertételtől is megszabadítja a szovjet vezetést. Kívánatos mind a Szovjetunió, mind más 
országok józanul gondolkodó politikai erői számára, hogy Afganisztán legven független, 
semleges, el nem kötelezett, s ily módon ne fenyegesse szomszédai biztonságát. 

A demokratizálódó nemzetközi kapcsolatok közepette minden államnak, népnek és 
nemzetnek - nagynak és kicsinek egyaránt -— szélesedik a maga autonóm mozgástere és 
érdekérvényesítési lehetősége. Ma már minden államra - köztük az újonnan felszabadul- 
takra — nézve 15 igaz, hogy inkább cselekvő alanyai, mintsem kiszolgáltatott tárgyai a 
nemzetközi viszonyoknak. 

Ez a körülmény különösen fontos egy olyan nyitott, kis európai állam számára, mint 
hazánk. Nekünk létkérdés a nemzetközi politikai és a világgazdasági rendszerhez való 
mind szervesebb kapcsolódás, s ez a törekvés csak enyhültebb, demokratikusabb légkör- 
ben vezethet tartós, tényleges eredményre. Az ilyen kedvező nemzetközi környezet 
kialakításának feltétele a világ biztonságának az érdekek egyensúlyára való alapozása, 
és elsődlegesen nem katonai eszközökkel történő megszilárdítása; az egyensúly megörzé- 
se a fegyverzetek alacsonyabb szintjén. 

Ebből a szempontból is különösen jelentős, hogy az SZKP országos értekezlete 
megerősítette azt a biztonsági koncepciót, mely az egységes egészet alkotó leszerelési 
kezdeményezések megvalósításában, a véletlen konfliktusok megelőzését szolgáló me- 
chanizmusok kialakításában, végső soron a védelmi jellegű katonai doktrínák kidolgozá- 
sában ölt majd testet. 

Sem a Szovjetunió, sem a Varsói Szerződés többi tagállama nem teheti meg még 
egyszer azt, hogy kiaknázatlanul hagyja biztonsága politikai eszközökkel történő szava- 
tolásának lehetőségeit. Az sem engedhető meg, hogy álláspontunk rugalmatlanságát 
kihasználva a másik fél belekényszerítsen bennünket - egy egyébként kivédhető - fegy- 
verkezési versenybe. 

Az emberiség, földrészünk és hazánk számára egyaránt nagy fontosságú, hogy a 
szovjet pártértekezlet elkötelezte magát az idegen területeken állomásozó csapatok kivo- 
nása, az ottani támaszpontok felszámolása mellett. Ez a készség egybevág azzal a 
törekvésünkkel, hogy Magyarország azon államok közé kerüljön, amelyek területén 
elsőként kerül sor a haderők és a fegyverzetek csökkentésére. 

A béke, a biztonság megszilárdításáért, a kölcsönösen előnyös nemzetközi együttmű- 
ködés kiszélesítéséért végzett munka valamennyi szocialista ország közös teendője. A vi- 
lágszocializmus vonzerejének, világgazdasági és kereskedelmi súlyának növelése, nem- 
zetközi politikai befolyásának erősítése érdekében mindenekelőtt egymás közötti együtt- 
működésünkben kell előrelépnünk. 

Különösen időszerű s nemzeti érdekeinkkel és törekvéseinkkel egybecseng az, hogy a 
szovjet pártértekezlet sürgette a KGST-ben folyó együttműködés megújítását, konkrét 
feladatként jelölte meg a konvertibilis fizetőeszköz megteremtését, a korszerű pénzügyi 
és elszámolási mechanizmusok kialakítását. Nincsenek illúzióink: az előrehaladás még 
sok időt és erőfeszítést kíván. Az SZKP állásfoglalása azonban nagymértékben elősegit- 
heti a jelenlegi helyzetből való kimozdulást. 

Ígéretes, hogy a szovjet pártértekezlet - változatlanul a szocialista országokat minősít- 
ve a szovjet külpolitika első számú prioritásának - hitet tett amellett, hogy internaciona- 
lista kapcsolatainkat meg kell tisztítani a régi beidegződések és lerakódások maradvá- 
nyaitól, viszonyunkat szilárdan a be nem avatkozás elvére, a sokszínűség elismerésére 
kell építeni. 

A teljes egyenjogúság elismerése és az egymás iránti kölcsönös tisztelet szelleme 
hatotta át azt a megközelítési módot, ahogyan a pártértekezlet a kommunista világmoz- 
galom kérdéseivel foglalkozott. Ez a szovjet szemlélet minden bizonnyal elősegíti a 
pártok közötti jobb megértést, a hatékonyabb együttműködést, s megkönnyítheti a 
mozgalom egésze számára a jelenlegi nehéz útkeresést. Mindez egyben kedvező feltétel 
ahhoz is, hogy az SZKP - az emberiség egyetemes gondjainak megoldása érdekében - 
rendszeres párbeszédet, érdemi együttműködést alakítson ki minden baloldali és békesze- 
rető erővel. 

Az új szovjet külpolitikai látásmód megerősödését, a nemzetközi kapcsolatok demok- 
ratizálásának igényét mi sem jelzi érzékletesebben, mint éppen az, hogy az SZKP orszá- 
gos értekezletén nyíltan bírálták a korábbi külpolitikai döntéshozatalt, amelyben a 
legfontosabb elhatározások esetenként kellő elemzés híján, szűk körben, gyakran a 
szövetségesekkel való konzultáció mellőzésével születtek. 


Az MSZMP és az SZKP pártértekezletének fényében indokolt és lehetséges is, hogy 
röviden elemezzük a magyar és a szovjet bel- és külpolitika fő irányait, s ami a legfonto- 
sabb, értékeljük viszonyukat, kölcsönhatásukat. 

A két ország adottságai oly mértékben eltérnek egymástól, hogy a gépies hasonlítás- 
nak nem lenne értelme. Különösen érvényes ez a belső folyamatokra és a konkrét 
megoldásokra, hiszen eltérő az induló bázis, másfélék a közállapotok, s a két reformfo- 
lyamat között is vannak fáziskülönbségek. Az SZKP országos értekezlete pl. nem 
döntött személyi kérdésekről. Ez azonban egyáltalán nem jelenti azt, hogy lemondanánk 
a szovjet gyakorlatból leszűrhető tapasztalatok hasznosításáról, mint ahogyan szovjet 
barátaink 15 igyekeznek levonni a náluk érvényesíthető következtetéseket más szocialista 
országok, így hazánk tapasztalataiból is. Szó sincs tehát másolásról; annak szükségessé- 
gét valljuk, hogy a másutt felhalmozott tanulságokat a nemzeti viszonyoknak megfele- 
lően alkalmazzuk. 

Mindezt figyelembe véve, biztonsággal állíthatjuk, hogy törekvéseink meghatározó 
motívumai és fő irányai is egybeesnek egy olyan emberközpontú, demokratikus, modern 
szocialista társadalom felépítésének céljával, amely képes a békés, biztonságos és együtt- 
működő világért eredményesen munkálkodni. Ez számunkra közvetlenül azt is jelenti, 
hogy tovább erősödött a pártjaink, országaink közötti összhang és bizalom, s az egymás 
sikereiben való kölcsönös érdekeltség. Ennek köszönhetően tovább javultak a sokrétű 
magyar-szovjet együttműködés politikai feltételei, még kedvezőbbé vált a magyar re- 
formpolitika külső, szocialista háttere. Ezt megerősítették Grósz Károly elvtárs júliusi 
moszkvai tárgyalásainak eredményei is. 

A szovjet pártértekezlet egyik hasznosítható tanulsága a helyzetértékelés nyiltsága és 
realizmusa. Nem takargatták, hogy nehézségeik, gondjaik, az előrehaladás útjában álló 
konzervatív akadályok számosabbak, mint azt eredetileg feltételezték. Számoltak a 
közvélemény, a párttagság, főleg a pártapparátus tágítható, de a korábbi hosszú időszak 
alatt mégiscsak beszűkült befogadóképességével, a kompromisszum lehetőségével és 
szükségességével Is. 

Ügyeltek arra, hogy a figyelmet a fő kérdésekre összpontosítsák. Tanulságos az a 
következetesség, amit a pártértekezlet a politikai rendszer reformjának kérdésében tanú- 
sított. Elismerő szavakkal szólhatunk arról az igényességről, amellyel a párt irányító 

szerepének megújításáról beszéltek. Okulásul szolgálhat az érdemi vitának az a szenvedé- 
lyessége, amely a tanácskozást jellemezte. Rendkívül hasznos lehet természetesen a 
konkrét intézkedések tartalmának, bevezetési tapasztalatainak tanulmányozása is, an- 
nak figyelembevételével, hogy a két ország feltételei eltérnek egymástól. 

Számunkra rendkivül fontos, hogy a szovjet pártértekezlet olyan külpolitikai straté- 
giát erősített meg, amelynek fő céljai egybeesnek a mi érdekeinkkel és törekvéseinkkel. 
Ez jelentős biztosíték arra, hogy szövetségi rendszerünk tagállamai a jövőben 15 olvan 
nemzetközi irányvonalat dolgoznak ki közösen és demokratikusan, amelynek megvalósi- 
tásából - adottságainknak megfelelően, mozgásterünk szélesítésével -— továbbra is tevé- 
keny részt vállalhatunk. 

A tapasztalatok szerint a szocialista országok állásfoglalása nem egyöntetű ugyan, de 
többen hozzánk hasonlóan ítélik meg az SZKP országos értekezletének tapasztalatait. 
Meggyőzödésünk, hogy e tanácskozás eredményei ösztönzőleg hathatnak más szocialista 
országok és kommunista pártok útkeresésére, segithetnek elinditani a pozitív folyamato- 
kat. 

A szovjet pártértekezlet a Nyugat felelősen gondolkodó politikai erői számára újólag 
bizonyította: helyesen teszik, ha úgy döntenek, hogy folytatják, szélesítik a minden 
területre kiterjedő együttműködést a demokratizálódó, korszerűsödő, kiszámítható kül- 
politikát folytató, a mások érdekeivel is számoló Szovjetunióval. 


A szovjet pártértekezlet olyan nagy horderejű esemény volt, amely mindenki számara 
tartalmazott valamilyen üzenetet, s amelyből mi is ösztönzést merithetünk stabilizációs, 
kibontakozási programunk végrehajtásához, átfogó reformpolitikánk következetes foly- 
tatásához. A magyar és a szovjet pártértekezlet legfőbb közös tanulsága az, hogy 
megfontoltan, de késedelem nélkül cselekednünk kell. 

A politizáló magyar közvélemény Jó érzékkel fedezte fel alapvető érdekeink és törekvé- 
seink közös voltát, ezért megkülönböztetett figvelemmel kisérte a tanácskozást. Az 
SZKP pártértekezletének eredményei megerősítették hazánkban a szovjet politika iránti 
szimpátiát, támogató egyetértést. 

Az SZKP országos értekezlete teljesítette küldetését, új lendületet adott a még csak 
kezdeti szakaszában tartó átalakításnak. s a szovjet külpolitikai stratégia megerősítésével 
javította a világhelyzet további kedvező alakulásának feltételeit. A tanácskozás újólag 
igazolta: az átépítésnek a Szovjetunióban - s hozzátehetjük: a megújulásnak a szocializ- 
musban - nincs ésszerű alternatívája. 


AZ armép ujságrajzok 
sorozatból 


Az új politikai gondolkodásmódról 


Kerekasztal-beszélgetés 


Napjainkban - a szocialista diplomácia kompromisszumos politikai kezdeményezései nyomán 
és több szocialista ország belső politikai folyamataival kapcsolatban is - különösen sok szó esik 
az új politikai gondolkodásról, annak okairól, következményeiről s arról, hogy ez mivel gazda- 
gítja a politikai gyakorlatot. Ez ad időszerűséget annak a beszélgetésnek, amelyet Barabás 
Jánossal, az MSZMP Központi Bizottsága Agitációs- és Propaganda Osztályának helyettes 
vezetőjével, Kovács László külügyminiszter-helyettessel és Tabajdi Csabával, az MSZMP 
Központi Bizottsága Külügyi Osztályának helyettes vezetőjével folytatott Vajda Péter, a Társa- 
dalmi Szemle munkatársa. 


Vajda Péter: 


Azzal kezdeném, hogy általában, amikor a sajtóban az új politikai gondolkodás a téma, 
akkor ezt a gorbacsovi politikától származtatjuk, kiváltképp, ha a nagyhatalmi viszo- 
nyokról van szó. Az első kérdés: miben különbözik az új politikai gondolkodás a régitől, 
miben fedezhető fel a kontinuitás és hol van diszkontinuitás. A , különbözés" dolgához 
még annyit tennék hozzá: az indokok között a legáltalánosabb az szokott lenni, hogy 
az új politikai gondolkodás abból az új helyzetből származik, amelyet a nukleáris háború 
veszélye hozott a nemzetközi viszonyokban. De azért ez így nem teljes értékű magyará- 
zat, hiszen a nukleáris háború mint veszély évtizedekkel régebben jelent meg, mint az 
új politikai gondolkodás. 


Kovács László: 


Az új külpolitikai gondolkodást a szocializmus és a kapitalizmus viszonyában egyfajta 
új szakasz kibontakozása tette szükségessé. Ennek lényegét abban látom, hogy lezáruló- 
ban van egy olyan korszak, amikor a két világrendszer országai bizonyos reményt 
tápláltak azzal kapcsolatosan, hogy együttélésük történelmileg rövid távra fog korláto- 
zódni. Bár ezt nem mindig juttatták nyíltan kifejezésre, volt, amikor a remény egyértel- 
műen megfogalmazódott. Vissza lehet utalni 1917-re, amikor az októberi forradalmat 
a másik oldalon a történelem egyfajta kisiklásának tekintették vagy sajátos orosz jelen- 
ségnek minősítették, s megjósolták a rövid időn belüli bukását. Vagy 1945 után, az 
Amerikai Egyesült Államok az atomfegyver egyedüli birtokosaként úgy gondolta, hogy 
bármikor fel tudja számolni az akkor már fokozatosan világrendszerré formálódó szo- 
cializmust. 

De a mi oldalunkon is voltak ilyesfajta illúziók. Így például az 1960-as években, a 
gyarmati rendszer széthullásával összefüggésben olyan nézetek fogalmazódtak meg, mi- 
szerint küszöbön áll az egész tőkés világrendszer összeomlása. E véleményben a nemzeti 
felszabadító mozgalom kétségtelen sikereinek túlértékelése tükröződött. A hetvenes 
években pedig a békés egymás mellett éléssel kapcsolatban fogalmaztunk meg olyan 

tételt, miszerint a két rendszer békés egymás mellett élése a legkedvezőbb kereteket 
teremti meg ahhoz, hogy a nemzetközi erőviszonyok a szocializmus javára módosulja- 
nak. Az kétségtelen, hogy a békés egymás mellett élés kibontakozását az erőviszonyok- 
ban bekövetkezett eltolódás tette lehetővé — tehát az egyensúlyi helyzet kialakulása. Ezt 
azonban tovább vetítettük és azt mondtuk - kicsit talán mentegetődzve azokkal a 
vádakkal szemben, miszerint , kibékülünk az imperializmussal" —, hogy a békés egymás 
mellett élés a legkedvezőbb feltételeket teremti a mi további erősödésünkhöz. Ebben 
kimondatlanul megint csak benne volt az, hogy a békés egymás mellett élés körülményei 
között a két világrendszer történelmi küzdelme viszonylag nagyon rövid időn belül 
végérvényesen a mi javunkra dől el. 

A hetvenes évek második felében pedig a kapitalizmusnak a tőkés világ vezető orszá- 
gaiban kibontakozott és felerősödött válságjelenségeivel kapcsolatosan — gondolok itt 
az olajárrobbanásra, ennek következményeire — került megint előtérbe az a remény, hogy 
a tőkés társadalmi rendszer összeomlása küszöbön áll. 

Én azt hiszem, hogy ezekkel az illúziókkal volt szükséges mind a két oldalon leszámol- 
ni. Egyrészt tudomásul kellett venni, hogy a szocializmus ugyan nem fejlődik olyan 
gyorsan, mint korábban gondoltuk - de életképes társadalom; a kapitalizmus pedig nem 
omlik ugyan össze, mint korábban gondoltuk - de azért nagyon komoly problémákkal 
küzd. Végül is a két rendszernek történelmileg hosszú távon az együttélésre kell berendez- 
kednie. 


Barabás János: 


Kovács László véleményének kifejtését azzal kezdte, hogy honnan ered az új külpolitikai 
gondolkodás - maga a kérdés pedig, általánosabb fogalmazással, az új politikai gondol- 
kodásról szólt. Én azt hiszem, mielőtt a külpolitikai gondolkodásra szűkítenénk a 
mondandónkat vagy történelmi hátteret vázolnánk, talán helyesebb valamelyest átfo- 
góbban elkezdeni a kérdésre adott választ. Úgy vélem, hogy az új politikai gondolkodás 
- a politikafogalom értelmezési tartományának megfelelően — a világról, az érdekek 
mozgásáról, a hatalom működéséről szóló nézetek, gondolatmenetek bizonyos változá- 
sát jeleníti meg. Ezt a politikai gondolkodásmódbeli változást a világ folyamatai, jelensé- 
gei globalizálódásának tudata válthatta ki; az egymásrautaltság, a kölcsönös függőség 
felismerése, az egyetemes emberi problémák növekvő súlya és ebben az emberiség 
fennmaradásához fűződő elemi érdekek felismerése. Ebbe, mint rendszerspecifikus jegy. 
a mi oldalunkon mindenképpen beépült annak a felismerése, hogy a szocializmusnak 
mint társadalmi eszménynek és mint épülőben, kialakulóban lévő gyakorlatnak csökkent 
a vonzereje, a világfejlődésre gyakorolt hatása; így keresni kellett azokat a meghatározó 
tényezőket, amelyek ezt a folyamatot motiválták. Ilyen szempontból azt hiszem jelentős 
az a felismerés, amely az SZKP XXVII. kongresszusán újjászerkesztett és jóváhagyott 
programban ölt testet, amely bizonyos értelemben egyes osztályharcos jellegű célkitűzé- 
seket és teoretikus feltételezéseket egy másik, az emberiség egészének fennmaradásához 
fűződő érdek megfogalmazásával cserélt fel. Ez a legátfogóbb tényező, és én innen 
indítanék az új politikai gondolkodás magyarázatában. 


Vajda Péter: 
Ami a gondolkodás forrásvidékét helyezi némileg át, anélkül hogy feltétlenül ellentétben 
lenne az előbb elhangzottakkal. 


Kovács László; 


Valóban, én a kiindulópontot keresem másként. Egy kicsit egyszerűbben fogalmazva: 
jómagam a fordulópontot ott látom, hogy mindkét félnek — szocializmusnak és kapitaliz- 

musnak, szocialista világnak és tőkés világnak - először azt kellett felismernie, hogy a 
másik hosszabb távon életképesebb, mint azt korábban feltételezte. Ha ez a tétel igaz, 
akkor együtt kell élnünk annál is inkább, mert mindkét fél képes ugyan a másik 
megsemmisítésére, de csak saját pusztulása, a világ megsemmisítése árán. Az egymásra- 
utaltság már csak következménye ennek. 


Barabás János: 


Csakhogy ez nemcsak az erővel függ össze, hanem annak a hitével is, hogy boldogulni 
tudok-e egyedül, vagy sem. A Szovjetunióban és korábban nálunk is — összefüggésben 
azzal a nézettel, hogy feltétlenül összeomlik az imperializmus, vagy sem - érvényesült egy 
olyan felfogás, hogy a szocializmus magában is boldogul. 

Ha tehát összegzünk, olyan következtetésre jutunk, hogy a partnerem-ellenfelem 
hosszabb távon életképesebb, mint korábban gondoltam; a másik pedig, hogy a kölcsö- 
nös elpusztíthatóság miatt nincs más lehetőség, mint hogy egymás mellett létezzünk és 
úgy vívjuk meg ezt a történelmi küzdelmet, hogy közben fegyverhez egyáltalán nem 
nyúlhatunk. Ezt a két lényeges mozzanatot kívánom kiemelni. 


Tabajdi Csaba: 


Ahhoz, ami a korábbi előítéletek felülvizsgálatáról elhangzott, annyit tennék hozzá, 
hogy most valóban kibontakozóban van a világban egy folyamat, amelynek során 
visszaszorul az ideológiai fundamentalizmus, vagyis a két oldal mindegyikének saját 
társadalmi rendje felsőbbrendűségébe vetett hite; anélkül persze, hogy bármelyik fél 
lemondana arról a meggyőzödéséről, miszerint saját társadalmi formációjának megvan- 
nak azok a vonásai, amelyek a világ hosszú távú fejlődési irányát meghatározzák. 
A feltétlen felsőbbrendűségbe vetett hit ma már némileg mérséklődik, keretek közé 
szorul. De ez még csak a szükséges és nem az elégséges feltétel. Arról is le kell mondani, 
hogy a saját rendszer magasabbrendűségébe vetett hitet bárki, akár erőszakos eszközök- 
kel is, érvényre juttassa. 

A következő alapvető lépés: a hajlandóság az együttműködésre. Abban, amit Kovács 
László mondott, van egy rendkívül fontos, figyelmeztető érv: a kölcsönös elpusztítható- 
ság. Ez azonban még nem feltételezi a kölcsönös egymásrautaltság felismerését. 


Kovács László: 


Tény, hogy a fejlődés lépcsőzetes folyamat. Először tudomásul kellett venni, hogy a 
partner életképesebb. mint gondoltuk; aztán azt, hogyha a két szembenálló fél között a 
harcot kiélezzük, akkor az végül is mindkettő pusztulásához vezet; végül a harmadik, 
minőséginek is nevezhető lépés, amikor azt kell felismerni mindkét oldalon, hogy nem 
egyszerüen csak egymás mellett, hanem együtt kell létezniük. Megjegyzem, a nukleáris 
háborúk megnyerhetősége korábban mindkét oldalon uralta a katonai doktrinákat, s ez 
többé-kevésbé nyíltan meg is fogalmazódott. 


Vajda Péter: 
A katonai doktrinák pedig bizonyos mértékig uralták a politikát. . . 


Kovács László: 


Pontosan így van. Ez érvényre jutott mindkét oldalon. Mi ezt úgy fogalmaztuk, hogy 
nem akarunk háborút, sem nukleárist, sem másmilyent. De ha az imperializmus ránk 
kényszeríti, akkor megsemmisítő csapást mérünk rá! Ez a gondolkodásmód csak néhány 
éve tűnt el a katonai vezetés kelléktárából. Az egész biztonságpolitikai gondolkodásban 

viszonylag új elem, hogy míg korábban elsősorban a fegyverkezés korlátozása volt 
előtérben, és ezen volt a hangsúly, addig ez 1975-ben, a helsinki európai biztonsági és 
együttműködési konferencián kiegészült biztonsági és bizalomerősítő intézkedésekkel, 
melyeket aztán az 1986-ban befejeződött stockholmi konferencia jelentősen továbbfej- 
lesztett. Azóta ezek az intézkedések eredményesen fejtik ki hatásukat. Tehát a , nem 
materiális" szférában is van jelentősége bizonyos lépéseknek. 

Ami a továbblépést illeti: éppen a Varsói Szerződés javaslatára kezd napirendre 
kerülni a katonai doktrínák összevetése és e doktrínák védelmi jellegének erősítése. 
A Varsói Szerződés Szervezete létrehozott egy leszerelési különbizottságot, amelynek 
például ez év elején megtartott első ülésén napirenden volt — egyelőre még csak a közös 
gondolkodás fázisában -, hogy miképp lehetne a katonai doktrínákat úgy átalakítani, 
hogy a védelmi jelleg domináljon, ne csak deklaráltan, mint ez ideig, amikor mind a két 
fél hangsúlyozta, hogy saját doktrínája védelmi jellegű -— miközben a fegyveres erők 
felépítése ennek enyhén szólva ellentmondani látszott. Most kezdődött el a gondolkodás 
arról, hogy milyen módon lehetne a doktrínáknak ezt a fenyegető jellegét ténylegesen, 
bizonyíthatóan csökkenteni. 


Tabajdi Csaba: 


Tény, hogy komoly ellentmondást kell feloldanunk: akkor lesz hihetőbb a mi doktrinánk 
deklarált védelmi jellege, ha ezt katonai-technikai oldalról is egyértelműen, minden 
kétséget kizáróan képesek leszünk alátámasztani. Ez az egész katonai gondolkodás 
átértékelését igényli. 


Kovács László: 


Az egyik lehetséges lépés például a meglepetésszerű támadás veszélyének a csökkentése. 
Itt olyan megoldások keresése folyik, hogy a katonai erők és eszközök jelenlegi diszloká- 
ciójának megváltoztatásával a támadásra való felkészülés hosszabb időt vegyen igénybe, 
mint a védelem aktivizálása. Ez a dolog lényege. Ugyanis, ha egy ilyen helyzetet sikerül 
létrehozni a doktriínák módosításával, illetve a katonai erők és a technikai eszközök 
újfajta elhelyezésével, akkor a meglepetésszerű támadás veszélye lényegesen kisebb lesz, 
mint jelenleg. 


Barabás János: 


Azt ugyancsak meg lehet jegyezni, hogy ami a másik oldalt illeti, úgy tűnik, miközben 
a doktrína felülvizsgálására irányuló törekvésünket figyelik, elemzik, én igazán komoly 
jeleit részükről nem látom, hogy ez a kölcsönösség jegyében történne. 


Kovács László: 


Ez igaz. Miközben a Varsói Szerződésben ténylegesen folyik egyfajta újszerű gondolko- 
dás, a másik oldalon a doktrína támadó jellege egyáltalán nem csökkent. A hagyomá- 
nyos és a nukleáris fegyverek korszerűsítésére vonatkozó elképzelések és az olyan doktri- 
nális elgondolások, amelyek a nagy mélységben mérendő csapás lehetőségét fontolgat- 
ják, változatlanul jelen vannak. 


Barabás János: 


Annak kapcsán is, amit a katonai gondolkodásról mondtunk, körvonalazódik: végbe- 
ment egy olyan folyamat, amelyben metodológiailag mindenképpen lényeges, hogy a 
különböző gondolkodási szintek függetlenebbé váltak egymástól. Az ideológiai szint a 
politikai szinttől, a politikai szint a katonai szinttől, és ezek elkezdenek egyfajta önálló, 

a saját szintjükön versengő nézetek terepévé, megnyilvánulásává válni. Ezen belül rend- 
kivül fontos, hogy immár nem a diplomácia szférájában rendeződnek az ideológiai viták. 


Tabajdi Csaba: 


Az új külpolitikai gondolkodásmód leglényegesebb eleme éppen ez: a különböző gondol- 
kodási szférák inkább megtalálják a maguk sajátos autonómiáját. Az egész gondolkodási 
mechanizmusra jellemző az ideológiai átfűtöttség csökkenése. 


Barabás János: 


Természetesen nem felesleges óvni a pillanatnyi kép idealizálásától. Az, amiről fentebb 
szóltunk, a szovjet vezetés politikai gondolkodása és még néhány partnerének - jó érzés 
ide beszámítani magunkat is — újfajta szemlélete. Ez ma még természetesen nem általános 
a szocialista politikai gondolkodásmódban. Másrészt, azt hiszem, ez az irányzat egy 
haladó, balra tájékozódó, racionalisztikus kategóriákban gondolkodó nyugat-európai 
pártpolitikai, illetve értelmiségi gondolkodásban talál csak partnert. Nem talál megfelelő 
fogadtatásra szélesebb nyugati értelmiségi csoportok gondolkodásában, ahol változatla- 
nul egy konzervatív politikai, közgazdasági, filozófiai előretörés meggnyilvánulásaival 
találkozunk. S amikor azt mondjuk, hogy az amerikai politikacsináló körök még koránt- 
sem döntötték el, hogy végül is milyen Szovjetunió, milyen jellegű politika támogatása 
vagy legalábbis , nem megakadályozása" az érdekük, ebből az a következtetés adódik, 
hogy ott sincs végérvényes válasz erre a kérdésre. Ezért bennem él a gyanú, nem 
vagyunk-e egy kicsit euforikusak, tudjuk-e igazán, hogy ez a fajta gondolkodásváltás 
végbemegy-e a másik oldalon is, van-e partnerünk ehhez a reálisan gondolkodó politikai, 
illetve pártpolitikai körökön és a balra tájékozódó racionális értelmiségen kívül? Termé- 
szetesen nem a hagyományos , jobb-bal" megosztást akarom itt újra idézni. 


Vajda Péter: 


Nem vagyok benne biztos, hogy valamennyien teljes mértékben osztjuk ezt az álláspon- 
tot. Elfogadható-e például az a leszűkítés, hogy az új politikai gondolkodás csak vagy 
elsődlegesen a baloldali intellektuellek jellemzője? 


Barabás János: 
És a pártpolitikai köröké, józan, reálisan gondolkodó pártpolitikai köröké. . . 
Kovács László: I 


Én a jobboldal-baloldal kategóriát ebben az esetben nem tartom relevánsnak, szerintem 
inkább a realitásokhoz való viszony a vízválasztó. Ugyanis az, hogy a tőkés világ 
országaiban miként ítélik meg a szocializmust mint társadalmi rendszert, képesek-e és 
hajlandók-e ezzel együtt élni, vagy ezt változatlanul egy hosszabb távon bukásra, pusztu- 
lásra ítélt rendszernek minősítik, amelynek a fejlődését mindenáron akadályozni kell, 
ahol válságokat kell előidézni s megpróbálni ezeknek az országoknak az összeomlását 
valamilyen módon kiváltani. Mindez nem jobboldal-baloldal, inkább a valósághoz való 
viszony kérdése. És ebben a tekintetben a kereszténydemokrata — tehát nemcsak szociál- 
demokrata, hanem kereszténydemokrata, sőt konzervatív — körök is sokat változ- 
tak. Például szolgálhat a brit kormány külpolitikája. Úgy érzem, hogy az utóbbi két vagy 
három évben - tehát 1985-től mostanáig — erősödik az a felfogás az Egyesült Államok 
egyébként konzervatív vezető köreiben, hogy egy fejlődésre képes, dinamikus, kevesebb 
megoldhatatlannak tűnő belső bajjal küszködő, éppen ezért kiszámíthatóbb partnerként 
viselkedő Szovjetunió jelent számukra kisebb fenyegetést. 

Vajda Péter: 


Az előbb vitatkozva kezdtem a kérdést, abban azonban mindenképpen egyetértek, hogy 
ma még nem visszafordíthatatlan a folyamat. Egyébként azt hiszem, hogy kevés jelzővel 
éltünk annyira vissza az elmúlt évtizedekben, mint azzal, hogy visszafordíthatatlan ... 


Tabajdi Csaba: 


A vita előző részében elhangzott valami, ami szerintem kulcsfogalom: a realitásokhoz 
való viszony. Ám én ezt tovább pontosítanám: mit fogadnak el realitásnak, és hogyan 
tekintenek arra, amit realitásnak vélnek, hiszen ez megítélés kérdése is. Ez szerintem két 
tényezőtől függ: az egyik az, hogy milyen az adott ország belső helyzete, hogy belső 
legitimitása szempontjából szüksége van-e egy ellenségképre. Ilyen értelemben mind 
Keleten, mind Nyugaton vannak olyan extremista erők, konzervatív vagy ortodox 
körök, amelyek a saját maguk belső bázisát külső fenyegetettségre, az ordas ellenségkép 
fenntartására, továbbélésére építik. 

A másik a nemzetközi realitásokhoz való viszony, amely összetett jelenség. Elképzel- 
hető, hogy némely erők igen realisták és valós módon figyelembe veszik a világ tényeit. 
De belső érdekeik saját megítélése mégis oda vezethet, hogy a nemzetközi realitásokhoz 
meglehetősen sajátos viszonyt alakítanak ki, olyat, hogy például nincs szükség kelet- 
nyugati együttműködésre. Én úgy látom, hogy Keleten és Nyugaton egyaránt komoly 
konzervatív erők működnek. Ezek hatásának tulajdonítható, hogy az új külpolitikai 
gondolkodás, az együttműködés, a párbeszéd, a türelem, a józan önmérséklet erői ugyan 
szaporodóban vannak, de - miképp ez a kérdésben elhangzott — ez azért még nem 
visszafordíthatatlan folyamat. A nyugati tényezőkről sokat és sokszor szóltunk. Ám 
Keleten is vannak nagyon komoly ortodox -— nevezzük nevükön: sztálinista — erők, 
amelyek belső bázisa, hazai legitimitása nem a két társadalmi rendszer kölcsönös egy- 
másrautaltságát és együttműködését kívánja meg. Tehát én úgy látom, hogy vannak a 
világon olyan konzervatív erők, amelyek egymást el sem ismerik, és mégis virtuális 
koalíciót képeznek. 


Vajda Péter: 


Olyan erőkről beszélünk, amelyek a szó klasszikus értelmében más és más rendszerekhez 
és koalíciókhoz tartoznak. 


Tabajdi Csaba: 


Igen, és amelyeknek célja mindkét oldalon az ellenségkép fenntartása. Sokszor emleget- 
jük, hogy az ellenségképet fel kell váltania a partnerképnek, ám ennek eléréséhez rendkíi- 
vül hosszú út vezet. Először az ellenségképnek ellenfélképpé kell alakulnia, és nagyon 
hosszú út vezet ettől a partnerkép megteremtéséig. Ez nem azt jelenti, hogy e tekintetben 
az utóbbi években nem történtek volna jelentős változások. Én egyébként a vitából azzal 
értek egyet, hogy a kelet-nyugati együttműködéshez való viszony ma már alapvetően 
nem a hagyományos jobboldalra és baloldalra való beosztás kérdése, hanem ennél sokkal 
összetettebb. A vízválasztó nem itt van. Nyugaton is mind többen vannak, és erősödnek 
azok az erők, amelyek az új külpolitikai gondolkodást testesítik meg; viszont egyik 
oldalon sem adták fel hadállásaikat az ellenerők. 


Kovács László: 


A legitimitás és a vélt ellenségkép szükségessége kapcsán vetődött fel bennem, hogy a 
szocializmus sajátos módon ma — amikor nyilvánvalóan több belső problémája, gondja 
van, mint mondjuk 10-15 évvel ezelőtt — mutat nagyobb hajlandóságot arra, hogy a 

külső ellenségképet felszámolja, és helyette egy partneri képet teremtsen. Ez ellentmon- 
dásnak tűnik, de végül is nem az. Azt mutatja, hogy működnek és hatnak más tényezők 
is. A partner túlélési képességének józan megitélése, az egymásra utaltság megértése, 
illetve az ellenségkép partnerképpel való felváltásának szükségességébe vetett hit — ez a 
három tényező együtt határoz meg egy új nézetrendszert, illetve magatartást. 


Vajda Péter: 


Többször is elhangzott hivatkozás az egymásrautaltságra. Mire gondolunk pontosan e 
fogalom kapcsán? 


Kovács László: 


Sajátos módon a civilizáció fejlődésével együtt járt, hogy növekedett a globálisnak tekint- 
hető problémák súlya. A legalapvetöbb probléma az, hogy a nukleáris háborút kirob- 
bantani bármelyik fél egyedül is képes, nukleáris háborút megakadályozni csak együtt- 
működve lehet. Ez az analógia érvényesíthető arra is, hogy a természeti környezetet is 
képes elpusztítani bármelyik ország egymaga, a természeti környezet pusztulását meg- 
akadályozni, társadalmi-politikai rendszertől függetlenül, csak összefogva lehet. A fo- 
lyók és a tengerek szennyeződése nem ismer államhatárokat. Az AIDS sem... 


Barabás János: 


A globális problémák sorában hadd említsek még egy olyan nem egészen köztudott 
dolgot, mint az információs világfejlődés. Vagyis: a nemzeti határokon belül a nemzeti 
identitás szerepe persze általában növekszik, de az információs világfejlődés a nemzeti 
határokat, lényegüket tekintve, illuzórikussá teszi. Ebből adódóan a társadalmi rendsze- 
rek határait IS... 

Azt gondolom, ha következetesek akarunk lenni, akkor ezt a realitásokhoz való 
viszonyt - amit én is elfogadok mint jó, minősítő kategóriát vagy mértékkategóriát — 
meg kell különböztetnünk a gondolkodás különböző szintjein. Ugyanis én úgy értek 
egyet az előbb elhangzottakkal, ha figyelembe vesszük, hogy a realitásokhoz fűződő 
viszony szempontjából mondjuk a külpolitika vagy a katonapolitika szférájában ez a 
tényeket figyelembe vevő szemlélet viszonylag gyorsabban, egyszerűbben tör utat magá- 
nak. Attól tartok viszont, főként az új politikai gondolkodás szovjetunióbeli kibontako- 
zása után, hogy ez a folyamat - tehát a realitások figyelembevétele — jóval lassabban tör 
utat magának mind Keleten, mind Nyugaton a belső helyzetet, a belpolitikát, a különbö- 
ző belpolitikai folyamatokat illetően, de ennek részeként a gazdaságpolitikát, a tájékozta- 
táspolitikát is említhetjük. Még ennél is nehezebben és lassabban jön létre, akár csak egy 
szük ösvény is, a különféle ideológiai folyamatok befogadásához vagy , megemésztésé- 
hez". A nyugati elméleti, ideológiai gondolkodásban a konzervativizmusnak, az irracio- 
nalizmusnak, a mitoszoknak sokkal mélyebbek a gyökerei és nagyobbak a tartalékai, 
bázisai. A szocialista országokban az ideológiai megújulással szemben ható folyamatok 
ugyancsak sokkal erőteljesebbek, mint amennyire ezt a külpolitika vagy éppen a gyakor- 
lati gazdaságpolitika terén tapasztalhatjuk. 


Tabajdi Csaba: 


Megjegyzem, a történelemben már voltak korszakok, mint pl. a felvilágosodás, amikor 
az emberiség giobális kategóriákban kezdett gondolkodni; most újra erősödik az egyete- 
mes gondolkodás igénye, kényszere és szükségessége. 

Vajda Péter: 


Itt szó esett már arról, hogy a pozitív diplomáciai folyamatok bizonyos ideológiai 
béklyóktól megszabadulva felgyorsulhatnak. Ha ez így van, mit várhatunk, milyen 
gyorsan fog ez általánossá válni? Milyen szerepük van itt olyan gyakran használt 
fogalmaknak, mint a reciprocitás? Hol van a lehetséges kompromisszumok határa, és 
milyen szerepe van a másik oldal megfelelő reagálásának? 


Kovács László: 


A két rendszer viszonyában az egyik alapvető tényező a bizalom megléte vagy hiánya. 
Gyakorlatilag a bizalomnak egy minimális szintje nélkül egyetlen problémát sem lehet 
megoldani. Ennek következtében döntő a másik fél reagálása annak tudatában - és ez 
a katonai kérdéseknél látszik talán leginkább -, hogy minden egyes lépés, amelyet egy 
tényleges vagy vélt részegyensúlytalanság kiküszöbölése érdekében tett valamelyik fél, 
a másik fél ellenlépését váltja ki, s e lépések és ellenlépések sorozata váltja ki a fegyverke- 
zési versenyt. Kevésbé közismert, hogy ez a tény igaz a nem katonai szférában is. Sajnos 
eddig inkább azok a példák a jellemzőek, hogy a másik fél negatív magatartása vált ki 
további negatív lépéseket a mi oldalunkon, vagy fordítva. És kevesebb még a példa arra, 
amikor pozitív gesztusok váltanak ki pozitív gesztusokat a másik oldalon. 


Barabás János: 


A válasz kulcselemeként én a biztonság komplex fogalmát említeném. Ennek az az egyik 
ismérve, hogy a biztonságot immár nem elsősorban és nem kizárólag katonai eszközök- 
kel érzi garantálhatónak, azt politikai-katonai-gazdasági-humanitárius és még egyeb 
aspektusokból is megítéli, éppen ezért komplex minőségként értelmezi. Politikai és 
katonai szempontból az elégséges biztonság elvét fogadja el, és — hogy a kérdésére 
válaszoljak — én itt látom a kompromisszum határát. Nevezetesen addig köthetők 
kompromisszumok, ameddig magam és szövetségeseim biztonsága garantálható azon a 
minimális szinten, amely elégséges. Lényegében ez az a határvonal, amelyen túlmenni 
nem lehet. 


Tabajdi Csaba: 


Én egy egyészen más nézőpontból szeretném a választ megadni. Az új politikai gondol- 
alakul külön-külön a két pólus teljesítménye; részünkről, a szocialista országok megúju- 
lásának folyamatában, mennyire sikerül a szocializmusnak mint formációnak a 
működő-, fejlődő- és megújulóképességét demonstrálnunk önmagunknak, de a partne- 
reknek is. Ugyanez vonatkozik a másik pólusra is: nekünk, akik együttműködni aka- 
runk és komolyan gondoljuk az egymásrautaltságot, létérdekünk, hogy ne rázzák meg 
nagyobb feszültségek a nyugati partnereket, se belső természetűek, se szövetségesi rend- 
szerből következőek. Szögezzük le: nekünk sem érdekünk, hogy a nyugati szövetségi 
rendszeren belül valamiféle olyan, mondjuk tartós gazdasági válság keletkezzen, amely 
instabilitást okozhatna viszonyukban. 

En egyébként a szovjet és a szocialista külpolitika sikerének fokmérőjét, a külpolitika 
jövőjét eldöntő mély stratégiai váltás sorskérdését abban látom, hogy a Szovjetunió az 
átalakítás eredményeképpen mennyire lesz képes világpolitikai szerepét gazdasági és 
műszaki-tudományos téren kiteljesíteni. Vagyis a jelenlegi egydimenziós, illetve majdnem 
egydimenziós - katonai - világhatalmi szerepet mennyiben váltja fel egy többdimenziós 
szerepvállalás. És ez kapcsolódik a kérdésben szereplő folyamathoz, a kompromisszu- 
mok határához, mert ez azt is jelenti, hogy a Szovjetunió annak mértékében tehet majd 
további engedményeket a fegyverzetkorlátozási folyamatban, lehet kész értelmes, messze- 

menő kompromisszumokra, amennyiben világhatalmi szerepét gazdasági-műszaki-tudo- 
mányos-humanitárius teljesítménybeli tényezők is megerősítik. Vagyis az egyik kulcskérdés 
a szovjet külpolitika szempontjából is a peresztrojka, az átalakítás sikerében rejlik, mert 
ahhoz, hogy ez végbemenjen, hosszabb időszakra van szükség. E folyamat megkezdő- 
dött, s az SZKP pártértekezletével felgyorsult. Röviden megfogalmazva, a Gorbacsov 
nevéhez kapcsolódó külpolitika nem más, mint a Szovjetunió világhatalmi szerepvállalá- 
sának optimalizálására tett kísérlet. Tehát a Szovjetunió nem mond - nem is mondhat 
— le világhatalmi szerepéről, de más eszközökkel törekszik ennek érvényesítésére. 


Vajda Péter: 


Lehet ezt úgy fogalmazni, hogy addig, amíg a tegnapi erőpolitika az erő fogalmán 
katonai erőt értett, addig ma is van egyfajta erőpolitika — idézőjelben -, de radikálisan 
átértékelt a tegnapihoz képest, mert lényege a gazdasági erő, a társadalom ebből fakadó 
magabiztosságának ereje, és talán még a tolarencia ereje is? 


Kovács László: 


A gazdasági és társadalmi viszonyok világméretű fejlődése a szovjet vezetést saját orszá- 
ga valóságának, illetve a nemzetközi viszonyoknak gyökeres újraértékelésére késztette. 
A szovjet vezetés új külpolitikai gondolkodásának kiindulópontja, hogy a korábbi 
vezetéstől eltérő módon ítéli meg az utat, amelyet a Szovjetunió eddig megtett, és azt 
a szakaszt is, ahol jelenleg tart. Es ebből kiindulva másképp határozza meg az ország 
lehetőségeit is. 

A másik: másképp látja a tőkés világ helyzetét, perspektíváit. Az SZKP XXVII. 
kongresszusa - első ízben az SZKP történetében — megfogalmazta azt a tételt, hogy a 
kapitalizmusnak jelentős tartalékai vannak. 

A harmadik fontos mozzanat: a mai szovjet vezetés másképp látja a fejlődő világot. 
Nem tekinti egyfajta potenciális tartalék seregnek a fejlődő országok összességét, hanem 
a maga összetettségében, bonyolultságában nézi ezt a több mint száz - rendkívül sokszí- 
nű képet mutató - országot. 


Tabajdi Csaba: 

A megkezdődött átértékelés minőségét és mélységét jelzi, hogy egy extenzív szocializmus- 
kép helyett — amelynek az volt a lényege, hogy a szocializmus azzal nyer, ha teret nyer, 
tehát a földrajzi kiterjedés határozza meg vonzerejét — most meghirdetik a befelé építke- 
zés programját. Ennek lényege, hogy a status guón belül lévő szocializmust kell erősíteni, 
teljesítőképessé, nemzetközileg vonzóvá tenni. Ebben a világszocializmus-felfogásban 
eleve benne van a valóságközpontúság és a józan önmérséklet is. Ami a XXVII. kong- 
resszusnak egy rendkívül fontos tételében is megmutatkozik, nevezetesen abban, hogy 
a forradalom exportja kívülről, katonai eszközökkel hasztalan és megengedhetetlen. Ha 
ezt értelmezni akarjuk, azt jelenti, hogy önkorrekció megy végbe a szovjet külpolitikai 
gyakorlatban; ez nem tekinthető lemondásnak a nemzetközi osztályharc erkölcsi-politi- 
kai, esetleg más jellegű támogatásáról azokban az országokban, ahol erre megérettek a 
feltételek, de jelzi annak a megértését, hogy a forradalom exportjának valamiféle , erőlte- 
tése" a világszocializmus ügyét nem viszi előre, sőt. . . 


Kovács László: 


Hadd vessem közbe, érdemes megjegyezni, hogy ezt mint elvi tételt mindig is hangsúlyoz- 
ta a szovjet külpolitika. De a gyakorlati külpolitikában ezt nem mindenkor érvényesítet- 
ték. Tehát most jött létre az összhang az elméleti-elvi tételek és a gyakorlati külpolitikai 
magatartás között. Ebben van a változás. 

Barabás János: 


Ki kell mondanunk, hogy a tudományos-műszaki, illetve gazdasági értelemben vett 
világfejlődés ritmusát és tartalmát nem mi diktáljuk, ezért nekünk számot kell vetnünk 
azzal, hogy az ilyen értelemben vett világfejlődés élvonalától leszakadunk-e, vagy meg 
tudjuk akadályozni végleges lemaradásunkat, és kis lépésekkel ugyan, de a felzárkózás 
irányában haladunk. Legalább ilyen fontos egy másik szféra is, nevezetesen az, hogy a 
humánus értékek, a szabadságérzés és a demokrácia terén milyen komfortérzést tud ez 
a társadalmi rendszer polgárainak nyújtani. 


Kovács László: 


Vajon a tőkés világnak, amely ma még meghatározza a műszaki-tudományos, valamint 
a gazdasági fejlődés ütemét, érdeke-e a mi leszakadásunk, vagy sem? Itt is kezd teret 
nyerni egy realistább felfogás, miszerint nem áll érdekében mélyíteni a szakadékot. 
Ugyanis éppen az egymásrautaltság mint objektív viszonyrendszer nem teszi érdekeltté 
abban, hogy a távolság túl nagy legyen, hiszen saját gazdasági-üzleti lehetőségeiket 
szűkítik be ezzel. Mi a hetvenes évek második felében kénytelenek voltunk rádöbbenni 
arra, hogy nekünk nem érdekünk a tőkés világ válságjelenségeinek túlzott kiéleződése. 
hiszen ezek végső soron ránk is hatnak. Most, a nyolcvanas évek második felében. 
amikor a szocialista országok problémái megnövekedtek, a tőkés világ realista politikai. 
ám még inkább gazdasági körei kezdik egyre inkább felismerni, hogy egy katasztrofális 
helyzet kialakulása például valamelyik kelet-európai országban, sem gazdasagilag. de 
. még politikailag sem érdekük, hiszen ez beláthatatlan zavarokat okozhat például a 
kelet-nyugati viszonyban. Nemcsak gazdasági, de politikai értelemben is. 


Tabajdi Csaba: 


Ez beleillik abba a tendenciába, hogy a tőke nemzetközi értelemben az elmúlt évtizedek- 
ben, a verseny élezése mellett. egyfajta józan önmérsékletet is mutat. Gondoljunk az 
Észak-Dél problematikára, amelyet ugyan a szociáldemokrácia kezdett el érdemben 
vizsgálni, de azért most már más, józanabb tőkés körök is elismerik, hogy ez a feszültség 
óriási veszélyekkel jár. Eppen abban az esetben, ha túl nagy lenne a szakadék, az 
elmaradottabb déli régiók felvevő piacul sem szolgálhatnának, annyira lemaradnának 
még kulturális-civilizációs szempontból is. Történelmileg nézve, lehet, hogv a jövő 
világának egyik kulcskérdése lesz a töke önmérséklése és önkorlátozása, mint ahogy a 
tőkés országokon belül, nemzeti méretekben, döntően a szocializmus megjelenésének 
hatására, valamint saját munkásmozgalmuk kihívására adott válaszként a tőke korlátoz- 
ta önmagát. És nagyon lényeges lenne, hogy a tőke nemzetközi méretekben is önmérsék- 
letet mutasson. Én ezt például úgy tudom elképzelni, hogy felkarolják azokat a javaslato- 
kat, amelyeket a Szocialista Internacionálé, illetőleg a szociáldemokrácia tett le az 
asztalra, ami azt jelenti, hogy osztályalapját tekintve polgári indíttatású mozgalom mellé 
állnak. 


Kovács László: 


Én még hangsúlyoznám ilyen vonatkozásban a regionális tényező szerepét. Az. 
hogy a gazdasági-tudományos-műszaki értelemben vett világfejlődéstől ez a kelet-euró- 
pai régió ne szakadjon le, a tőkés erőközpontok közül elsősorban annak az érdeke. 
amelyik a leginkább érdekelt e régióval való kapcsolatban. Itt Közép-Európára és 
Nyugat-Európára gondolok. Éppen úgy, ahogy a latin-amerikai adósságválság kezelése 
leginkább az Egyesült Államokat érinti. 

Vajda Péter: 


Beszélgetésünk egész eddigi menete szinte elkerülhetetlenné teszi egy kérdés felvetését. 
Hogy állunk ma azzal a tétellel, amelyen valamennyien felnőttünk — közülünk különösen 
az idősebbek -: a békés egymás mellett élés időszakában is tovább tartó, sőt éleződő 
ideológiai harc tézisével. 


Barabás János: 


Különböző kategóriákról van szó. A békés egymás mellett élés mindinkább békés 
együttműködéssé válhat. Az államközi kapcsolatokat, a diplomáciai érintkezést, a gaz- 
dasági, műszaki, tudományos érintkezést nem szabad gátolnia a propaganda szférájában 
folyó természetes küzdelemnek. Nem is küzdelemnek nevezném: pontosabban az értékek 
és a normák összevetésének. Ami az ideológiai szembenállás egy másik területét, neveze- 
tesen az elméleti, az ideológiai szembenállás kifejeződését illeti, azt hiszem, hogy annak 
is fő terepként - látszólag a paradox volta - a kapcsolattartást és az együttműködést kell 
tekintenünk. Ahhoz ugyanis, hogy az ideológiai és elméleti teljesítmények, értékek 
összevetése megtörténjék, kapcsolatokra, együttműködésre, találkozókra, konferenciák- 
ra, szimpóziumokra, vagyis a kulturális és tudományos értékek gyakorlati összemérésére 
van szükség. 


Kovács László: 


K omoly veszélyekkel járhat, ha az ideológia a propagandán keresztül uralja a nemzetkö- 
zi kapcsolatokat. Ugye emlékezetes az a korábbi kijelentés, hogy a , Szovjetunió a gonosz 
birodalma"? Ez tulajdonképpen egy ideológiai tétel propagandisztikus megfogalmazása. 
De ha igaz az, hogy a világ egymásra utalt, akkor ez igaz a Szovjetunió és az Egyesült 
Államok viszonyára is. Az egymásrautaltság érvényes abban is, hogy kölcsönös érdek 
a politikai párbeszéd fenntartása, hiszen enélkül katasztrófába sodródhat a világ. Közös 
érdek a gazdasági. a műszaki-tudományos kapcsolatok bővülése. a kulturális értékek 
cseréje. Ám létrejöhet-e a , gonosz birodalmával" ilyesfajta kapcsolatrendszer? Ez elkép- 
zelhetetlen! Tehát akár csupán egy ilyen tétel megfogalmazása évekre visszavetheti a 
kapcsolatokat, mert a bizalmat rombolja, mégpedig mindkét oldalon. Hiszen a Szovjet- 
unió oldaláról azt a nézetet erősíti, hogy mit kezdjen egy olyan országgal, amely róla így 
vélekedik; amerikai oldalról pedig: mit lehet kezdeni egy , gonosz" állammal. . . 

És még egy újabb keletű tényező: a gazdasági együttműködésben mindinkább teret 
nyernek a közös vállalatok, a közös vállalkozások, a termelési kooperációk, mint a 
, hagyományos" külkereskedelmi kapcsolatokon túlmutató és korszerű formák. S ez 
sokkal inkább bizalomigényes, mint azok a külkereskedelmi ügyletek, ahol szállítják az 
árut, és azonnal készpénzben vagy hitelformában fizetnek. Itt hosszú távú közös vállal- 
kozásokról van szó, amelyek a bizalom minimális szintje nélkül elképzelhetetlenek. De 
hát lehet ilyen jellegű kapcsolatokat kialakítani egy olyan országgal, amelyikkel szemben 
komoly előítéletek vannak? 


Tabajdi Csaba: 


Abban a korszakban volt szó az éleződő ideológiai harcról, amikor a belpolitikában is 
a marxizmust-leninizmust kizárólagos értékűnek és ezáltal zárt eszmerendszerként kcezel- 
tük. Lényegében üvegházi állapotba kényszerítettük, így elzártuk a megmérettetéstől, a 
más eszmékkel való szembesüléstől. Mindezt kivetítettük a nemzetközi viszonyokra is. 
Ennek az ódiumát még ugyancsak magunkon viseljük ma is. Ezért leegyszerűsítő szemlélet 
az, hogy ideológiai téren nincs semmiféle együttműködés, ott csakis és kizárólag harc 
létezik. Ideológiai téren kétségtelenül éles verseny folyik az emberek agyáért, szívéért, 

de ez sem csupán harc; megjelennek az együttműködés elemei: is, elsősorban a kultúrá- 
ban, a legalapvetőbb egyetemes humánus értékek területén. 


Barabás János: 


Egyébként az, hogy képesek vagyunk-e, leszünk-e ezekben a folyamatokban egyenrangú, 
cselekvő félként részt venni, elválaszthatatlan a baloldali racionális gondolkodás nemzet- 
marxizmus-leninizmus felé tájékozódó gondolkodásmódnak mi az élettere. A marxis- 
ta-leninista gondolkodás nyugat-európai pozícióit ma ebből a szempontból rendkívül 
gyengének kell értékelni. 


Kovács László: 


Aligha kerülhető meg egy történelmi aspektus. A két rendszer együttélésének története 
során az ideológiai szempont talán azért is gyengült, mert kezdetben -— legitimációs 
szakasznak 1s nevezhetném - a szocializmusnak elméletileg megkonstruált, de a gyakor- 
latban az idő rövidsége miatt még nem bizonyított tételeit kellett összevetni egy több száz 
éve működő társadalom értékrendjével és valóságával. Az ideológia legitimációs funk- 
ciója ebben a küzdelemben szükségképpen nagyobb szerepet kapott, mint egy későbbi 
korban. 


Vajda Péter: 


Nyilvánvaló, hogy általában, amikor új politikai gondolkodásról beszélünk, akkor 
világpolitikailag a rövid andropovi periódustól, majd a Gorbacsov nevéhez fűződő 
politika megjelenésétől datálunk. Ám a világban ma többféle új politikai gondolkodás 
van. Mit lehet mondani az új magyar politikai gondolkodásról, annak gyökereiről, 
kezdeteiről, forrásvidékéről? 


Kovács László: 


Magyarország helyzete a Szovjetunióhoz és az Egyesült Államokhoz, tehát a nemzetközi 
viszonyokat elsősorban meghatározó két nagyhatalomhoz képest több szempontból is 
sajátos: az egyik ilyen jellegzetesség, hogy egy kis ország mindig szükségképpen fogéko- 
nyabb a realitásokra, mint a világhatalmak, hiszen a nemzetközi körülmények sokkal 
inkább hatnak a kis országra, mint ahogy az képes hatni a nemzetközi viszonyokra. 
Világhatalmaknál ez inkább fordítva van. Tehát Magyarország, a magyar külpolitika, 
ha úgy tetszik, tradicionálisan nagyobb fogékonyságot mutat a realitások iránt. És ennek 
a másik oldala, hogy az ideológiai aspektusok a magyar külpolitikát korábban is kevésbé 
befolyásolták. Ilyen szempontból nálunk nem következett be fordulatszerű váltás. Még- 
pedig azért nem, mert nem volt rá szükség. A magyar külpolitika évtizedek óta tulajdon- 
képpen folyamatosan halad egy jól meghatározott, a gyakorlat által visszaigazolt irány- 
ba, amelyet 1985-ben az MSZMP XIII. kongresszusa, legutóbb pedig a pártértekezlet 
is megerősített. Alapvetően tehát külpolitikánk folyamatosságáról beszélhetünk. 

Két fontos dolog mégis történt, az egyik: a korábbi években is következetesen folyta- 
tott gyakorlatnak -— amit sokan elmarasztalólag vagy éppen dicsérőleg , pragmatikus" 
külpolitikai irányvonalnak neveztek - az elméleti megalapozása. A másik: mindig 15 
hangoztatott elméleti tételeknek — mint például a békés egymás mellett élés primátusa 
a konfrontációval szemben —- a gyakorlatban történt bátor érvényesítése (például a 
kritikus 1984-es esztendőben, amikor megfogalmazódtak olyan nézetek, melyek szerint 


megszűntek a tárgyalások alapjai). Tehát miközben nem volt gyökeres fordulat, egyrész- 


ről végbement egy korábbi gyakorlat elméleti megalapozása, másrészről az elméleti 
tételeknek nagyon nehéz helyzetben a gyakorlati magatartásban való megjelenítése. 


AZ ÚJ POLITIKAI GONDOLKODÁSMÓDRÓL 29 


Tabajdi Csaba:: 


Ezt az akkori magyar külpolitikai magatartást visszamenőleg igazolta a szovjet politika 
új szemlélete és stílusa, amely nem az ajtóbecsapásra, hanem a tárgyalásokra és az 
értelmes kompromisszumkészségre helyezte a hangsúlyt. A mostani megújult szovjet 
külpolitika vezetői, irányítói is visszaigazolták, hogy a szocialista közösség egészének 
érdekét szolgálta az említett akkori magyar magatartás, amely lehetőségeink szerint 
hozzájárult ahhoz, hogy ne keletkezzen jóvátehetetlen törés a kelet-nyugati párbeszéd- 
ben. 


Kovács László: 


Ugyanezt visszamenőleg igazolták mindazon nyugat-európai országoknak a vezetői is, 
akik akkor ebben a párbeszédben partnerek voltak: tehát Nagy-Britannia, az NSZK, 
Olaszország, Belgium és más országok vezető politikusai, akik éppen abban a kritikus 
1984-es esztendőben jártak itt Magyarországon. 


Barabás János: 


Mint a beszélgetés elején, én ismét csak tennék egy lépést vissza a külpolitikától a 
belpolitikához. A magyar politikai gondolkodás fogadtatására az 1956-os tragédia után 
bekövetkező viszonylag gyors konszolidáció nyomán hamar rányomta a bélyeget a 
realitásérzék visszaigazolása, amelyet persze többnyire, mondjuk a recepció egyik irányá- 
ban pragmatizmusként értékeltek vagy éppen kárhoztattak. Egy másik ilyen elem, 
amely a magyar politikai gondolkodás visszaigazolásában szerepet játszik, az állampol- 
gárok humánus komfortérzésének megteremtésére irányuló készség. Én azt hiszem, hogy 
egy ilyen, a , reformosságot", az önkorrekciós képességet vállaló politikai gondolkodás 
jó feltételeket teremtett ahhoz, hogy ha nem is ellentmondásmentesen, ha nem is megtor- 
panásmentesen, de azért mára kedvező hátteret kapjon. Ez az, amit a szocializmus 
politikai gondolkodása egészének fejlődése napjainkban ígér. 


Tabajdi Csaba: 


Ha új magyar külpolitikai gondolkodásról beszélünk, valóban megkerülhetetlen az, hogy 
mikortól datálunk. Én a kezdetet a hetvenes évekre teszem, amikor is külpolitikánkban 
végbemegy egyfajta öntudatosodás, önmaga vállalása. Ez több tényezőben és több 
formában következett be. A helsinki folyamat nagymértékben felerősítette azt a tudatot, 
hogy a kis és közepes országok is tehetnek valamit, mivel megjelent egy olyan demokrati- 
kus politikai intézményrendszer Európa életében, államközi kapcsolataiban, amely egyre 
inkább hozzájárult ahhoz, hogy a magyar külpolitika is öntudatosodjon. 

Emellett én talán még fontosabbnak ítélem meg a belső reformot. A magyarországi 
belső reformfolyamat előrehaladtával mind szükségszerűbbé vált, hogy a külpolitika is 
legyen adekvát, feleljen meg a belső reformkövetelményeknek. Sok tekintetben 
1983—1984 táján vált elkerülhetetlenné, hogy a magyar külpolitika tisztázzon olyan 
kérdéseket, mint például azt, hogy mi a viszony a nemzeti és szocialista nemzetközi 
között. Tisztázni kellett, hogy nincs hierarchikus viszony nemzeti és szocialista közösségi 
érdek között. Azt mondhatnám, hogy a nyolcvanas évek közepére kialakult egy olyan, 
markánsan magyar arculatú külpolitika, amely egyidejűleg megfelel a nemzeti érdekek- 
nek és a szövetségi kötelezettségeknek egyaránt. 

Barabás János: 


De ehhez még valamit hozzá kell tenni, hogy a kép teljes legyen, mert ez is a mi 
megítélésünkhöz tartozik. Felmerül, hogy a reformpolitikának ez a külső megjelenitése 
éppúgy, mint belső megnyilvánulása, egy önkorlátozó folyamatban ment végbe, amely 
a reformot az első időszakban nem merte reformnak nevezni, és mindenféle metaforákat 
talált ki erre, mint , új gazdasági mechanizmus" stb. E kényszerű önkorlatozások okai 
között természetesen külső okok is voltak meg belsők is - objektívek 15 meg szubjekti- 
vek is -, és ez annyiban függ össze a témánkkal, amennyiben emlékeztet a , modell vagy 
nem modell" címszóval jelölhető vitánkra. Ebben kétségtelenül megőrzendő az. hogy 
annyiban semmiképpen sem modell a miénk, hogy eredeti formájában senki által sem 
átvehető, tehát nem megismételhető. Kialakitott azonban olyan sajátosságokat, amelvek 
már 20 évvel ezelőtt elmozdulást jelentettek egyfajta modell - a sztálini szocializmusmo- 
dell - megszüntetése irányába, egy viszonylag szűk, de nem lényegtelen sávban. a 
gazdaság és a politikai alapértékek területén. 


Tabajdi Csaba: 


Attól, hogy minket modellnek nevezzenek, éveken át úgy riadtunk vissza, mint ördög 
a tömjénfüsttől. A dolog úgy igaz, hogy ez nem egyszerűen , magyar modell". A szocta- 
lizmus magyarországi , műhelye" olyan szocialista fejlődési változat irányába tett kisérle- 
teket az elmúlt két évtizedben, amely ma már azért általánosíthatóan megjelenik mint 
modell, immár idézőjel nélkül. A kínai, a jugoszláviai, a magyarországi reform. a 
lengyelországi kísérletezés, a gorbacsovi átalakítás legfőbb alapelvét tekintve egy irányba 
mutat, és ez az alapelv: megszabadulni a centralizált, egy központból irányított sztálini 
szocialista modelltől. (Azt mondanám, még szerencse, hogy mi nem mertük magunkat. 
döntően külpolitikai okoknál fogva, modellnek nevezni, mert ez egy sor belső kényszer- 
pályára vitt volna bennünket, mint ahogy Jugoszláviát is az önigazgatás, amikor meg 
kellett , ideologizálni" bizonyos dolgokat; s ez egy ponton gáttá vált.) En meg mernem 
kockáztatni annak megfogalmazását, hogy Magyarország úttörő szerepet játszott egy új. 
nem sztálinista modell kialakításában. 


Barabás János: 


Végezetül talán elmondható: annak a bizonyos sztálini bürokratikus szocializmusmo- 
dellnek a lerombolása az SZKP XX. kongresszusán kezdődött meg, majd folytatódott; 
a magyar kísérlet az ezután következő leglényegesebb , megszüntető" és , újat teremtő" 
lépés volt. Abban az időszakban, amikor mi megtorpantunk, amikor oly mértékig nyert 
teret az önkorlátozás, hogy a reform végül is nem teljesedhetett ki, akkor adhattak 
számunkra bizonyos objektív és szubjektív magyarázatot a nemzetközi feltételek. Kicsit 
összekacsinthattunk a minket rokonszenvvel figyelő világgal. 1985 után nincs szükség a 
kacsintásra; Magyarországnak ma újra lépnie kell. méghozzá előre. Jó döntésekre. 
tettekre van szükség, hogy a pártértekezlet keltette várakozásnak megfeleljünk a reálfo- 
lyamatok kiteljesedésével. 


Vajda Péter: 


Köszönöm a beszélgetést. 


PERSÁNYI MIKLÓS: 


Kik a környezetvédők 
és kell-e védekezni ellenük? 


A környezetvédelem fontosságát ma már nem vitatják. Felismerték, hogy a társadalom 
életének szinte minden szférájához kötődő, politikai vonatkozásokkal is mélyen átszőtt 
ügyről van szó, amely az állampolgárok körében már nálunk is legalább akkora mozgósí- 
tó erőt jelent, mint a gazdasági és szociális hátrányok elhárítása. Az is mind kevesebbek- 
nek kétséges, hogy a környezetvédelem korántsem egyszerű műszaki-technológiai vagy 
biológiai-ökológiai kérdés. 

Sokáig gondoltuk azt, hogy a fejlett tőkés országokban jelentkező környezeti problé- 
mák a szocialista országokban elképzelhetetlenek. Később már - sajnos, kényszerű 
felismerések árán - számot vetettünk velük, de hosszú ideig meghatározó volt az a 
vélemény, hogy effajta gondjainkkal a megoldásukkal foglalkozó állami szervezet némi 
társadalmi besegítéssel szinte automatikusan képes megbirkózni. Hagyományos társa- 
dalmi szervezeteink is fontos szerepet kaptak. A hetvenes évek során a magyar környe- 
zetvédelem e két szálon, egymással szövetséges, kölcsönösen ösztönző viszonyban, más 
szervezetekkel és érdekkörökkel gyakorta ütközve, viszonylag gyenge erőként fejlődött. 
Megújító lendületet évtizedünk első évei után nyert, amikorra megerősödött a társada- 
lom környezeti tudatossága, s mindinkább visszhangot kaptak a külföldi és hazai esetek, 
és megkezdődött a társadalmi nyomást megtestesítő új típusú, öntevékeny lakossági- 
állampolgári-mozgalmi környezetvédő fellépés különböző formáinak meghonosodása. 

A hetvenes években uralkodó állam-társadalom munkamegosztásra a környezetvéde- 
lemmel foglalkozó, meghatározó jellegű dokumentumok is utaltak. Az 1976-ban szüle- 
tett környezetvédelmi törvény szerint: , A Magyar Népköztársaságban az emberi környe- 
zet védelme az egész társadalom érdeke és feladata." Az 50. paragrafus feladatul is 
szabja: , A társadalmi szervezetek sajátos eszközeikkel segítsék elő a környezetvédelmi 
célkitűzések megvalósítását." A Minisztertanács által 1980-ban jóváhagyott Országos 
Környezetvédelmi Koncepció és Követelményrendszer pedig így fogalmaz: , A társada- 
lom legszélesebb rétegeinek aktív és folyamatos közreműködése az eredményes környe- 
zetvédelmi tevékenység elengedhetetlen feltétele. Ennek előmozdítása a társadalmi és 
tömegszervezetek feladata, amit többek között különféle akcióprogramok szervezésével 
végezhetnek el. Különösen nagy jelentősége van az ifjúság közreműködésének." 

Napjainkban ez a felfogás már korszerűtlennek mondható, egyrészt mert az idézett 
dokumentumokból az a gondolat olvasható ki, hogy a társadalom környezetvédő szán- 
dékai és cselekedetei kizárólag a hagyományos társadalmi és tömegszervezetek keretei 
között maradhatnak. Nem számoltak még az állampolgári és szakmai természetű tevé- 
kenység napjainkra mindinkább terjedő autonóm formáival. Ezek okaiként avval sem, 
hogy a civil társadalom szocialista fejlődésünk modern szakaszában olyannyira kívána- 
tos alulról szerveződő kezdeményezései ma már nemcsak a hagyományos társadalmi 
szervezetek mögé kívánnak állni, hanem önálló szervezeti létre is törekednek. Korszerűt- 
len másfelől azért, mert a társadalom erőinek nem egyenrangú partneri viszonyt, hanem 


32 PERSÁNYI MIKLÓS 


csak afféle , beszállítói szerepkört" szán (, elősegítés, közreműködés"), azt, hogy az 
állami tevékenység által üresen hagyott zónákba vagy a tevékenység hézagaiba illeszked- 
ve, bizonyos pótló funkciók megoldására szövetkezzen vele. Szerencsére ma már tudjuk, 
hogy mindez a differenciálatlan érdekfelfogás tévedése. 

A környezetvédelem a fogalom megszületésének pillanatától jellegzetesen sokarcú 
problémakör. Mindaddig, amíg csak egyik irányból próbáljuk megközelíteni, lényege 
rejtve marad. Divatfogalomként lobogtatva, néhány szakmai-technikai aspektus kiraga- 
dásával lehetetlen eredményre jutni. A törvények, a tudomány, a technika, a bírságok 
azonban csak eszközei a környezetvédelemnek. 

A döntő tényező az ember és a környezetéhez való viszonya marad, aminek másik 
oldala az emberek mások érdekeit tisztelő magatartása, tehát másokhoz való viszonya. 
Ezeken alapul a környezettel harmóniában létező társadalmi-gazdasági fejlődés iránti 
igény, a környezetet kímélő, értékeit megőrizni kívánó egyéni és közösségi termelői és—. 
fogyasztói értékrendek, magatartásformák terjedése, illetve a társadalom tagjainak felk- 
pése a védelem érdekében. Mindez pedig nem létezhet környezetvédő társadalmi aktivi- — 
tás hiányában. 

A környezetvédő társadalmi aktivitás színes formákban ölt testet — és ez a színesség—. 
nem csupán a zöld különféle árnyalatait jelenti. 

Maga a környezetvédő mozgalom nem homogén tömeg, nem egyszólamú kórus, sőt 
sokszor még csak nem is ugyanazt a dalt éneklik egyidejüleg: különböző nézetek, koncep- 
ciók, politikai stratégiák gyűlnek benne össze. Ráadásul a környezetvédelem olyan 
politikai terület, amelyről minden irányzatnak van saját véleménye, s a legkülönbözőbb 
csoportosulások alakítják ki a hozzá való viszonyukat. Ezért az , általános környezetvé- 
delem" fogalomhasználat mögött mindig a , konkrét környezetvédelem" valóságát I5 
mérlegre kell tenni. 

A környezetvédők közé sorolódhat a parkokért protestáló városvédő, a másnak csak 
szúnyogtermelő mocsarat megőrizni szándékozó ökológus, a gyermeke asztmája miatt 
felháborodó szülő, a nemzeti-történeti értékekért fellépő lokálpatrióta, az üzemi szenny- 
víztisztító szakmunkása, a szennyező üzemet megbírságoló hivatalnok, a közvéleményt 
tájékoztató, mozgósító újságíró, a törvényt előkészítő jogtudós és bárki más, aki az 
ügyben az aktivitásig érdekelt. 

Nehéz például azt az ellentmondást feloldani, hogy vajon ki és milyen mértékben 
környezetvédő a Magyarországon is közfigyelem övezte veszélyeshulladék-kezelő telepek 
létesítése feletti vitákban. Vajon az a hivatásos környezetvédő szakember, aki az egyik 
legnagyobb környezeti probléma megoldása érdekében a legnagyobb technikai-geológiai 
biztonságot megadó gazdaságos alternatíva kivitelezését kívánja, vagy a kiválasztott 
település polgára, aki tiltakozásával mutatja: egyáltalán nem boldog azért, hogy az 
ország vagy egy térség lakóinak általános érdeke és nagyobb biztonsága oltárán az ő 
konkrét érdekét akarják valamilyen általa pontosan át nem látható kockázat képében 
feláldozni. 

A problémát tanulmányozó kutatók a német kultúrterületen a középkori Szent Fló- 
rián-elv újjáéledését látják ebben. (A tűzoltók védőszentjéhez régen a polgárok azért 
fohászkodtak, hogy a szomszéd háza égjen le, ne az övék; az amerikai szakirodalom 
pedig a , NIMBY-szindrómát" emlegeti (NIMBY- Not In My Backyard - ne az én 
kertem aljába). A példa jól mutatja, hogy az érdekek egyeztetési lehetőségeinek is vannak 
határai: a konfliktusok szükségszerűek és nem végződhetnek minden esetben úgy, hogy 
mindenkinek igaza legyen, még ha a cél mindenkor az optimalizált kompromisszum "5. 

Joggal vetődik fel a kérdés: vajon van-e különbség a környezetvédelmi fellépés és a 
környezetvédők fellépése között? 

A magyar környezetvédő mozgalom, bár nem nagy múltú (hiszen a környezetvédelem 
fogalmat is csupán a hatvanas-hetvenes évek fordulójától használjuk), mégis messzire 
nyúló hajszálgyökerei és több friss, életerős, egymás mellett fejlődő, itt-ott törzzsé 
vastagodó, mind több zöld lombot hozó hajtása van. Olyan, mint egy sokágú cserje, 
amelyet bonyolult gyökérrendszer táplál. Hiába csattog olykor a metszóolló, bármiféle 
korlátozó visszavágás csupán a növekedést fokozza. Azok a csemeték sem feleslegesek, 
amelyek nem fásítási akciók nyomán, hanem természetes módon, váratlanul szökkentek 
szárba a kisközösségi élet mezőinek kopárain. 

A környezetvédők fellépése, mozgalma Magyarországon is differenciált." Különösnek 
tűnhet, hogy a felsorolást — Madas András nyomán - azokkal kezdem, akik az államigaz- 
gatásban, a főhatóságoknál, a tanácsi szerveknél szenvedélyes meggyőződéssel, az ügyet 
hivatásukként is vállalva dolgoznak. Persze nem gondolom, hogy valamennyi környezet- 
védelmi hivatalnok egyúttal környezetvédő is, de azt hiszem, hogy a nagy tekintélyű 
Jacgues Cousteau 1s túlzott, amikor 1982-ben egy konferencián így nyilatkozott: , Nem 
hiszek többé a kormánynak. Azért, hogy a látszatot megőrizzék, vannak környezetvédel- 
mi minisztereik, akik nem csinálnak semmit. És tudósokat használnak arra, hogy a 
tetteket akadályozzák: ők azt mondják, nem cselekedhetünk, amíg nincs ismeretünk, és 
pénzt adnak a tudósoknak a célból, hogy időt nyerjenek. A tudósoknak ez ellen fel kell 
lázadniuk — nekünk előbb kell cselekednünk és később mérlegelni. Földalatti ellenállási 
mozgalomra hívok fel. Szivárogjunk be a szakszervezetbe és szivárogjunk be a bürokrá- 
ciába. Ez az egyedüli útja annak, hogy eredményeket érjünk el, ha meg akarjuk óvni a 


. jövő nemzedékeket." 


sans Mel 


A környezetvédelem terén érdekek ütköznek az államigazgatásban is. Ma már az sem 
titok, hogy nincsen monolitikus állami apparátus, és a társadalmi érdekegyeztetésben a 
tárcaérdek-ütközések is létezők. Ezekben a környezetvédő állami szervek pozíciói foko- 
zatosan erősödnek, megfigyelhető a tárgykör hatalmi koncentrációjának folyamata (így 
önálló minisztériumi rangú kormányzati szerv létrejötte), ami a környezetvédelem min- 
den korábbinál kedvezőbb lehetőségét teremti meg. Ezt a folyamatot a környezetvédő 
társadalmi erők mindvégig ösztönözték és sürgették. 

Bizonyos, hogy a jövőben is lesz sürgetés, ösztönző bírálat, de ez így helyénvaló: a 
világon sehol nincs olyan társadalmi környezetvédő csoport, társaság, amely maradékta- 
lanul elégedett volna az állami környezetvédő szervezet tevékenységével. Ha lenne ilyen, 
léte volna jogosulatlan. A környezetvédelem természetes velejárója a kritikai szellem, 


. vagy ha úgy tetszik: a társadalmi nyomás. Aligha kell azt várni a környezetvédő mozga- 
, lomtól, hogy a kormányzati érdekalkuk szabályai szerint kösse elvi és gyakorlati komp- 


romisszumait. A hatalom szervezetein kívül állók mozgási szabadsága - a távolsággal 


. arányosan - mindig nagyobb, számon kérhető felelőssége pedig mindig kisebb, mint a 


belül lévőké. Ezért is van az, hogy a realitások diktálta feltételek között — itthon talán 


. még inkább, mint Nyugaton - a környezetvédelem előrehaladása legnagyobb részben az 
. állam környezetvédelmi lépésein múlik (amit persze a társadalmi aktivitás ösztönöz). 


A sort a hagyományos, átfogó társadalmi és tömegszervezetekben, mozgalmakban 
aktív környezetvédőkkel érdemes folytatni. A hetvenes évek eleji korai környezetvédő 


. aktivitási hullám élére a Hazafias Népfront állt, és egy évtizeden át a többi szervezet 


tevékenységének koordinációját is végezte. A nyolcvanas évek közepén felvetette környe- 
zetvédő társadalmi szövetség alapítását, s eljutott a Város- és Községvédő-szépítő Egye- 
Sületek Szövetségének létrehozásáig, majd 1988-ra a Magyar Környezetvédők Egyesüle- 
tének alapításáig. 1984-ben jelentősen megújította tevékenységét e területen a KISZ, 


létrehozta az Ifjúsági Környezetvédelmi Tanácsot, amely az országban működő öntevé- 


" Egyesek számára - főként külföldön - úgy tűnhet, hogy csak a kékek a zöldek. (E meglepőnek látszó 
színrébusz az utóbbi 4 évben keletkezett a magvar körnvezetvédelemmel kapcsolatos külföldi híradások. minde- 
nekelőtt a magyar nyelvű rádióadások nyomán.) A bős-nagymarosi vízlépcsőrendszer bírálatával és az ezt 
képviselő személyek, csoportok tevékenységével foglalkozók némelyike , kékeknek" nevezte el magát. 

keny környezetvédő közösségek többségével rendszeres kapcsolatot épített ki, segítette 
fejlődésüket. A Műszaki és Természettudományi Egyesületek Szövetsége is környezetve- 
delmi tanácsot alapitott 1986-ban, amely jelentős szakmai-tudományos véleményező 
szerepkört vállal. Tartalmi megújulás látható a szakszervezetek, az úttörömozgalom. a 
TIT és más szervezetek környezetvédelmi tevékenységében is. Az aktivitás minden 
pontján jellemző a tudományos élet képviselőinek aktív politizáló részvétele, akik a 
legkorábbi időszakoktól kezdve meghatározói a mozgalom fejlődésének. 

A hagyományos társadalmi szervezetek a környezetvédelemben ismeretterjesztő, 
szemléletformáló, nevelő, felvilágosító feladatokkal, az állami szervekhez intézett kezde- 
ményezésekkel, a környezetet veszélyeztető tényezők felkutatásával és jelzésével, illetve 
az előírt normák betartása ellenőrzésével, az ember természeti és művi környezetének 
tényleges óvásával, alakításában, fejlesztésében való közreműködéssel vállalnak szere- 
pet. 

A hagyományos társadalmi szervezetek a környezetvédelmi kérdésekben az általános 
jegyek oldaláról közelítettek, annak a népgazdaság, a településfejlesztési tervekhez való 
illesztését tekintették sokáig -— érthető módon - meghatározónak. Az utóbbi években a 
hazai környezetvédelmi társadalmi aktivitásban fontos változások is érzékelhetők: a 
társadalmi szervezetek, tömegmozgalmak mind erősebb kritikai érdekvédelmi, érdek- 
képviseleti tevékenységet végeznek, és mind gyakoribbak már olyan esetek is, amikor egy 
tömegmozgalom éppen valamely állami szerv intézkedésével szemben lép fel. A körnve- 
zetvédelemre is éppúgy igaz e szervezetek régebbi, még az ötvenes évek során beidegző- 
dött transzmissziós funkciójának (a párt és a tömegek közötti , hajtószíj"-szerepkör) 
módosulása, miként az politikai intézményrendszerünk egészében tükröződik. 


A környezetvédő társadalmi aktivitás szempontjából - sajátos szerepük miatt — nagyon 
fontosak azok a személyek, akik a környezetvédelemért mesterségükkel a legtöbbet 
tehetik, akik esetleg nem kapcsolódnak szervezetekhez, nem vesznek részt , bizottságos- 
diban", de munkájuk révén - s nem egyszerű érdekből - egyénileg lesznek az ügy 
elkötelezettjei. Többségük értelmiségi, akiknek példája vonzerő lehet a környezetükben. 
Munkájuk gyakorta alig kap nyilvánosságot, mégis nagy hatású. Tudósok, kutatók, 
akiknek eredményei a környezetvédő intézkedéseket megalapozzák; oktatók, pedagógv- 
sok, akik tanítványaikhoz juttatják el a szükséges ismereteket, formálják magatartásu- 
kat, nevelik őket környezetvédővé; vagy bármely foglalkozású önkéntes és önszervező 
aktivisták. 

E sorba tartoznak a környezetvédő írók és újságírók. Fellépésük nélkül, a nyilvános- 
ság, a közvélemény mozgósítása híján számos környezetvédelmi probléma megoldása 
vagy az arra irányuló intézkedés jelentős késedelemmel született volna meg. 

Az utóbbi években azonban a lakosság 15 mind élesebb formában vállal szerepet 
azokban a szaporodó gyakoriságú konfliktusokban, amelyek során egyes konkrét hely 
környezeti ártalom elhárításáért vagy megelőzéséért lépnek fel gazdasági vagy akár 
tanácsi-igazgatási szervekkel szemben. A helyi konfliktusokban - jóllehet szinte minde- 
nütt fontos szerepe van a politikai rendszer valamely formalizált részének (helyi tanács 
tagjai, vezetői, országgyűlési képviselő, népfrontbeli tisztségviselő stb.) -— a főszereplő 
mégis az utóbbi évtizedekben gyakorta statisztaként kezelt állampolgár. Jóllehet aligha 
lesz valaki gondolkodásában, magatartásában környezetvédő attól, hogy saját otthona 
biztonságát, családja egészségét nem hagyja rontani - cselekedeteivel mégis a környezetet 
védi. 

Az állampolgárok önkéntes és szervezett fellépése egyrészt alapvető fontosságú a 
környezet ügye szempontjából, másrészt konstruktív erő a kormányzás nagyobb felelős- 
ségének és más állampolgárok komolyabb környezeti tudatosságának kialakulásában. 

A nyugat-európai országokban a hatvanas évek elejétől terjedő polgári kezdeményezé- 
sekhez hasonló folyamatok a környezetvédelem területén Magyarországon a hetvenes 
évek végétől kezdődtek. Számos, egymással összefüggő ok hívta életre őket: 

e a környezeti állapot romlásának konkrét helyi érzékelése; 

e az okok, a károk és következmények jobb megértése; 

e a demokratikus részvétel lehetőségeinek szélesedése; 

e a gazdasági-társadalmi feszültségek növekedéséből adódó nagyobb érzékenység, a 
korlátlan növekedésbe, a technika mindenhatóságába vetett hit megtörése; 

e a világméretű környezeti válságról, a hazai károkról, helyzetünkről, a szaporodó 
vitákról a közvéleményben élő jobb tájékozottság, a nagyobb nyíltság és nyilvánosság. 

A lakosság környezetet alakító, szépítő tevékenységének persze korábbra nyúló ha- 
gyományai vannak. Faluhelyen természetes volt, hogy nemcsak a portát, de az előtte lévő 
közterületet is a lakoság gondozta, s nagy ünnepek előtt szégyennek számított, ha valaki 
a rendrakásban, díszítésben elmaradt a szomszédoktól. A köz javára a környezet szépíté- 
se érdekében szervezett közös munka minden településünkön rendszeres, bár mozgósító 
ereje és eredménye is ott a legnagyobb, ahol a közösségi lét keretei még szilárdak, vagy 
ahol arra a település jellege e keretek létrejöttét engedi. A hagyományos településszépítő 
társadalmi munkaakciók rendszere - fásítási, virággondozási, takarítási és egyéb akciók 
- már évtizedes előzményű, és fontos kezdeti elemei valamiféle környezetvédő lakossági 
aktivitásnak. 

Vannak, akik a polgári részvétel e formáival beérnék, sőt a többi kialakulását iparkod- 
nak fékezni. Ez lehetetlen. Ahogyan elvárható, hogy az emberek felelősen vegyenek részt 
saját környezetük fejlesztésében, ugyanúgy élesztgetni kell azt a felelősséget, amely a 
tágabb környezet károsodása, fenyegetettsége ellen irányul. 

A lakosság részéről felvetődő környezeti tárgyú bejelentések legjelentősebb része 
éppen a szűkebb lakóhely érdekében születik: fák, fasorok, parkok, műemlékek, műalko- 
tások pusztulása, a környezet szemetessége szüli a szót emelésben is kifejeződő hétközna- 
pi felháborodást. 

Ma már egyre általánosabb, hogy a lakók nemcsak tájékoztatást kérnek a településfej- 
lesztéssel kapcsolatos tanácsi szándékokról, de nemtetszés esetén ki is kényszerítik a 
beleszólást és a meghallgatást. Mind kevesebb helyen dönthetnek úgy a helyi vezetők 
valamely létesítmény telepítéséről -— akár útról, gyárról, sporttelepről vagy bármi más, 
a környezet minőségét befolyásoló tervről van szó -, hogy a lakók véleményét ne kérnék 
ki. Ez pedig nem egyszerűen környezetvédelmi kérdés, hanem politikai, amely egyúttal 
a demokrácia gyakorlásának próbaköve is. 

A néhány éve még kivételesnek számító lakossági tiltakozás a környezeti ügyekben ma 
már természetes. Az első komolyabb hazai környezetvédelmi lakossági tiltakozó eset 
1978-ban volt, amikor az ólomport kibocsátó nagytétényi Metallochemia gyárat gyer- 
mekmegbetegedések miatt be kellett zárni. 1981-ben a váci vízszennyezés (a Chinoin 
telepéről kiszivárgó veszélyes hulladékok tettek tönkre ivóvízkutakat) keltett a városban 
tömeges pánikhoz közeli hangulatot. 

Ezután egyre gyakrabban kerültek az ország nyilvánossága elé a környezetvédelemmel 
kapcsolatban a lakosság aggodalmának, fellépésének és tiltakozásának esetei. Csak a 
legfontosabbakat említve: a zsámbékiak eredményes, elhárító lobbizása a veszélyes- 
hulladék-lerakó ellen; a debreceniek — hatástalan - akciója a Nagyerdő megcsonkítása 
miatt; a veszélyes hulladék megsemmisítésére tervezett égetőmű dorogi telepítése körüli 
többéves vita és érdekalku; a Ferihegyi repülőtér bővítése következtében megnövekedett 
Zaj elleni lakossági panaszok; a keszthelyi kastélyparkon átvezetett út esete; a Mosonma- 
gyaróvárra hordott grazi szemét ügye. Vagy a legutóbbiak: a hévízi lakosság vitája a 
tóért az Alutröszttel; a monorierdei lakók fellépése a veszélyes hulladékot elásó szövetke- 
zet ellen; a lábatlaniak aláírásgyűjtése a cementgyári hulladékégetés miatt; az ófalui 
atomtemető vitája; a szétszóródott, de folyamatos akciók a Balatonért, a Velencei-tóért, 

illetve erdeinkért, a budai hegyekért, a barlangokért és a hévizekért. Ide tartoznak a 
parkok, így a Városmajor, a Harangvölgy stb. érdekében való fellépés, a Lágymányos- 
híd átépítésének környezeti hátrányait majdan viselő Hamzsabégi útiak panasza és az 
összes többi, ma már egymásba érő és egyre szaporodó, mind hangosabb ügy. 

Legalább ilyen súlyú ma már a kockázatelhárító tiltakozó fellépés is, amikor az 
emberek olyan beruházások vagy technológiai váltások ellen emelnek szót, amelyek a 
környezetre károsak, vagy a károkozás lehetőségét hordozzák magukban. E tiltakozás 
annál nagyobb hévvel lobban fel, minél több környezeti hátrányt viseltek már addig is 
az adott körzet lakói, s minél kevesebb saját érdekük fűződik a dologhoz. 

Mindez jól látható a hazai veszélyes hulladékot kezelő telepek körüli, már említett 
vitában. A szennyezéssel terhelt, iparosodott területek lakói (pl. Dorog, Leninváros) 
egészen máshogy reagálnak, mint a munkalehetőségek híján lévő észak-borsodiak. Azon 
sem kellene meglepődni, hogy minden ilyen esetben érdekalkut kell kötni. Az alku része 
lehet az ís, hogy javul a térségben a foglalkoztatottság, de az is, hogy a település 
szennyezettségét csökkentő vagy a helyi lakosok életkörülményeit más módon javitó 
vállalásokat tesznek azok, akiknek az adott beruházás áll az érdekükben. Bár az alku 
révén vitatható helyzetek is létrejöhetnek (például a Dorogon ígért 600 millió forintos 
fejlesztés egy részéből az országban máshol talán sürgetőbb gondok megoldására volna 
mód), ez mégsem természetellenes. Jóllehet a beruházók tüstént avval érvelnek: ha a helyi 
igényeket kieleégítjük a lakossági tiltakozás leszerelése érdekében, akkor olyan költségek 
jelentkeznek, amelyek az egész ügyet gazdaságtalanná teszik. Jómagam úgy vélem, hogy 
ez nem egyéb, mint a korábban szabad javakként kezelt környezeti értékek piaci értékké 
válásának egy fontos fokozata, amelynek bizonyára nem mindenki örül, de a társadalom 
valós érdekeit a korábbi helyzetnél sokkal jobban szolgálja. 

Az emberek jól érzékelhető garanciákat akarnak környezeti biztonságukat illetően (s 
ez gyakran nem olcsó), illetve az általuk a sokaság érdekében viselendő kockázat (bár- 
mily kicsi legyen is ez) ellentételezését valamilyen , társadalmi veszélyességi pótlék" 
képében várják el. Ezt az elvárást lehet kifogásolni, de elzárkózni előle a helyi önállóság 
és demokratizmus növekedésének természetes folyamatai között lehetetlen, és súlyos 
politikai hiba lenne. 

A lakosság környezetvédő fellépésének módjai, eszközei ma már változatos formákat 
mutatnak. A lakossági szerveződés fejlett formájának tekinthető az adott üggyel foglal- 
kozó, megbízott személyekből álló társadalmi bizottság, vagy a mindenkinek kapcsoló- 
dási lehetőséget kínáló egyesület. Az egyesületi forma többnyire a platform szélesedését 
is magában rejti: ritkán marad csupán a konkrét ügy az egyetlen feladat, a szervezet a 
település más kérdéseibe való beleszólásra is automatikusan kompetenciát nyer. 

Az utóbbi években mintegy 120 településvédő egyesület jött létre, s a Hazafias Nép- 
front segitségével önálló szövetségüket is megalakították. Többségüket nem egy adott 
környezeti konfliktus hívta életre, hanem általános pozitív lokálpatriotizmus. Ma már 
a legtöbb helyen alig emlékeznek az elsők megalakulása körüli vitára, amiben nem az 
volt a fő kérdés, hogy miért és miként, hanem az, hogy vajon ki ellen akarják ezek az 
okvetetlenkedő önjelöltek a várost (a községet, a tavakat, a vidéket, a környezetet stb.) 
megvédeni. A viszony azóta - kevés kivétellel — rendezetté vált, a városvédők mindin- 
kább méltó helyet kapnak a helyi közéletben. 

Bár a fentiekben azt bizonygattam, hogy a környezet érdekében történő fellépésről, 
környezetvédelmi akciókról és tevékenységről van szó, a lakossági környezetvédő akció- 
kat nem tekinthetjük egyszerűen környezetvédők akcióinak. Minőségi különbség van 
ugyanis a saját környezetükért fellépő polgárok és a környezetvédők között. Persze 
merev határ nincs, de valaki attól, hogy a saját közvetlen egyéni (családi, csoport-) 
érdekeit védi a környezet terén, kezdetben még éppúgy nem lesz környezetvédővé, mint 
amikor azt teszi szóvá, hogy rossz helyen van a buszmegálló, vagy a boltban kicsi a 
választék, vagy hogy a lépcsőházban nem takarítanak. Mindez nem értékítélet, hanem 

helyzetértékelés. A különbség nem formai. Ugyanis a környezetvédő fellépés és a környe- 
zetvédők színre lépése és eszközei között sok a hasonlóság. A vita vállalása, a kemény 
konfiliktuskészség sem jelent választóvonalat. 

Ma társadalmunkban még igen kevesen vannak azok, akik a környezetvédelemért 
tudatosan, egyfajta , ökológiai világnézet" alapján akarnak tenni: akiknek ökológiai 
alapelvekből is fakadó globális felelősségérzetük van, és bizonyos magatartásváltozást, 
életmódreformot és lemondásokat (társadalmi méretű változások s az ipari társadalom 
korlátozása árán) is vállalnak. De az ez irányban gondolkodók tevékenysége nyomán 
formálódik nálunk is a valódi környezetvédő mozgalom, amely sok szállal kötődik az 
érintettségi alapon létrejövő lakossági fellépéshez, táplálkozik is belőle, olykor része 
annak, de lényegileg különbözik tőle. Természetesen vannak átmeneti formák is. 

A környezetvédő mozgalom melegházának tekinthetjük a természetmegismerő, termé- 
szetszerető. természetbarát, esetleg természetet védő kezdeményezéseket, csoportosulá- 
sokat, munkaformákat. Ez az a közeg, ahol a mai környezetvédők nagy része nevelkedett. 
Megváltozott világunk is oka annak, hogy az ezekben részt vevő többnyire fiatal emberek- 
ből nem vagy nemcsak turista, horgász, vadász, madarász, hanem valódi környezetvédő 
válik. 

Régiek az előzmények, nagyok és viszonylag folyamatosak a hagyományok: gondol- 
junk a természetjárás szerepére a munkásmozgalomban, a gyermekbarát-mozgalomban 
vagy akár a cserkészetben. 

Ma is számos oktatási, művelődési intézmény, úttörőcsapat vagy más társadalmi 
szervezet mellett vannak olyan körök, klubok, amelyekben fiatalok tízezrei válnak 
természetszerető emberré. Nyaranként több mint kétszáz környezetvédelmi táborban 
töltenek heteket az élővilág tanulmányozásával, a környezeti hatások, változások megfi- 
gyelésével, és mind több helyen olyan munkával is, amellyel a káros folyamatok fékezhe- 
tők, visszafordíthatók, az eredeti állapotok fenntarthatók vagy helyreállíthatók. A cso- 
portok vezetői között rendszeressé vált a kapcsolat, ezt kiváltképp a KISZ Ifjúsági 
Környezetvédelmi Tanácsa segíti. 

Az aktivitás erősebb formája az egyesületté szerveződés. A legrégibb és legnagyobb 
a Madártani Egyesület, mely korántsem csak madarakkal foglalkozik, mivel a természet 
értékeinek védelmét átfogóan kezeli. Nemrég jött létre a Hazafias Népfront keretén belül 
a Magyar Környezetvédelmi Egyesület a környezeti kultúra fejlesztésére, környezetvé- 
delmi intézkedések kezdeményezésére, a meglévő környezetvédelmi körök támogatására. 
Célul tűzte ki, hogy hazánkban a környezetvédelem etikai, lelkiismereti kérdéssé váljon. 
Az MKE ígéretei szerint széles körű érdekvédelmi képviseletet vállal, az észrevételeket 
el kívánja juttatni az illetékes szervezetekhez, intézményekhez, javaslatot tesz jogi szabá- 
lyozásra is, s felelőtlen környezetkárosítás esetén intézkedést, felelősségre vonást kezde- 
ményez. Az országos egyesületben a népfront környezetvédelmi aktivistái kapták a 
döntő szerepet, a radikálisabb környezetvédők jó része viszont kívül került. 

Megyei szinten már régebben is alakult jól működő egyesület. Számuk növekszik, 
létük fontos társadalmi bázist jelent az adott térség környezetvédelme számára. A leg- 
életképesebbek a borsodi, a csongrádi és a győr-sopron megyeiek. Széles körű nevelő- 
munkát, szakmai alternatívák kidolgozását, konkrét környezetfejlesztő, természetvédő 
munkaakciókat, táborokat szerveznek. Várható, hogy további megyékben is alakul 
hasonló. Fontos arról is szólni, hogy kisebb települések, térségek környezetvédői is 
hoznak létre egyesületeket (pl. a Ferencvárosban, Iharoson). 

A valódi környezetvédő fellépés egyúttal kiállás egy olyan alternatív gazdasági-társa- 
dalmi fejlődési út mellett, amely a technikai civilizáció mindezek felettisége helyébe a 
természettel harmonikus, , szelid" fejlődést kívánja — jóllehet ma még ez inkább elvi 
lehetőséget, mintsem gyakorlati választást jelent. Vannak ennek a fellépésnek olyan 
formái, amelyek csak az egyéni élet lehetőség szerinti környezetkímélő formáihoz jutnak 
el: így a vegyszermentes kertészkedés hívei, akik idén ugyancsak egyesületet alakítottak 

(Biokultúra Egyesület). Akad olyan társaság is, amely az alternativ életeszmények szerin- 
ti társadalomfejlődés lehetőségeit keresi elméleti sikon és egyedi példák, modellek révén 
(mint az Interdiszciplináris Tudományos Diákkör), söt vannak - olykor vallási közössé- 
gekhez kötötten - valamiféle naturális életformát választó csoportok Is. 

Az elmondottakból is kitűnik, hogy a környezetvédő magatartásnak különböző for- 
mái, fokozatai lehetnek. Két elemnek van valamely reakciótipus manifesztálódásában 
kulcsszerepe: egyrészt, hogy az emberek mint a környezeti állapot változásának érintett- 
jei mennyire vannak tudatában a körülöttük zajló folyamatoknak, másrészt, hogy milyen 
aktivitással reagálnak azokra. 

Az aktivista tipusú, magas informáltsággal. tudatossággal rendelkező személyek és a 
köréjük csoportosulók jelentik a világon mindenütt a környezetvédő mozgalmak kemény 
magját. A magyar környezetvédőkre is igaz. hogy nem az a fontos, hogy tömegeket 
mozgósítsanak, hanem az, hogy amit akarnak, a megfelelő helyre, de főként a tömegek- 
hez jusson el. A nyugati Zöldek ezért szerveznek szívesen olyan szimbolikus demonstra- 
tív akciókat, amelyekre akkor is , vevő" a tömegkommunikáció, ha csak néhány ember 
a résztvevő (a legjobb példákat a Greenpeace történetéből vehetjük: gyárkéménymászás 
transzparenssel a savas eső ellen, gumicsónakkal a bálna és a vadászhajó közé). 

A környezetvédő csoportokhoz a világon mindenütt kapcsolódnak a fennálló rend, 
a hatalom ellenzékét jelentő erők is. Több ok miatt természetes ez. A kormánnyal 
szemben állók a környezeti vonatkozású döntéshozatalban ugyanazokat az elemeket 
bírálják, amelyeket más vonatkozásban is, de látván a környezet mellett növekvő társa- 
dalmi érdeklődést, politikai befolyásuk növelése érdekében e területre napjainkban 
nagyobb figyelmet fordítanak. A környezetvédők körében azért is találnak bázist, mert 
nekik kevés politikai érdekegyeztetési tapasztalatuk van, és sokkalta inkább eltérhetnek 
a realitásoktól. A környezetvédelem terén bőven akad olyan téma, amely megoldásához 
hosszú idő, sok töke, alapvető strukturális változások sorozata szükséges — tehát tartó- 
san lehet konfrontálni, esetleg teljesíthetetlen követelményeket támasztani, és tehetetlen- 
séggel vádolni a hatalmat. Mindez azonban nem azt jelenti, hogy a környezetvédők 
fellépésének ne volna létjogosultsága vagy rájuk kellene sütni az , ellenzéki" (egyébként 
önmagában is nehezen értelmezhető) bélyeget. 

Az öntevékeny - önmagát , függetlennek" nevező - környezetvédő mozgalmak létjo- 
gosultságáról felesleges vitatkozni, hiszen létük realitás, és születésük okai között az 
állami környezetvédő tevékenység hiányosságai is fellelhetők. Eppen az igazi megoldá- 
sok sürgetése hívta őket életre, még ha követeléseiket, működésüket olykor kétes vagy 
régóta támadó szándékú személyek, csoportok, esetleg országon kívüli politikai erők 15 
támogatják, vagy esetleg felhasználják saját céljaik érdekében. 

Mégis a környezetvédő mozgalom jó szándékú többségének tudomásul nem vétele, 
működésének akadályozása, felvetéseik elől való elzárkózás nem lenne egyéb, mint - 
Sólyom László szavait idézve — a szocialista társadalmunk belpolitikai pillérét képező 
közmegegyezés ellen ható magatartás, amely a párttal szemben álló erőknek kedvez. 
Mindazonáltal tisztában kell lennünk azzal, hogy a környezeti konfliktusok nemegyszer 
olyan politikai, gazdasági érdek- és nézetütközéseket tesznek láthatóvá, amelyeket a 
maguk területén nem tudtak vagy nem mertek az érdekeltek végigvinni. A merev elutasi- 
tás, a kategorikus kiátkozás éppúgy nem segit, mint az apolitikus naivitás. 

A spontán környezetvédő csoportok sem egyszinűek. Eltérőek a célok, a stratégiák és 
a taktikák, különbségek vannak az eszközökben és a módszerekben. Többüknek kiter- 
jedt sajtókapcsolataik is vannak, s egyesek lobbi típusú kezdeményezéseket is tettek a 
parlamenti képviselők körében. Agitációs és propagandaeszközeik között a legjellem- 
zőbbek a szórólapok és a rendszeres tájékoztatók, de akadnak már kötet formátumú 
kiadványok is. A külföldi környezetvédőknél gyakori munkaformák legtöbbje már itthon is 
használatos. Némelyek alkalmazására azonban még nem alakultak ki a módszerek (pl. a 

jogi formák alkalmazása), mások bevezetése pedig már várható (pl. a tervezett létesítmé- 
nyek ellen tiltakozók területmegszállása, egyéb szimbolikus akciók szervezése). 

A spontán környezetvédő csoportok nemzetközi kapcsolatai élénkek. Greenway (zöld 
út) néven magyar kezdeményezésre a kelet-európai országok spontán környezetvédő 
mozgalmai, csoportjai között is létrejött a rendszeres kapcsolat. Egyes csoportok külföl- 
dön keresnek hazai céljaik érdekében szövetségeseket. Ez lehet: külföldi Zöldekkel való 
magyarországi közös akció, felvonulás vagy más országbeli környezetvédő szervezetek 
otthoni fellépésének kérése. De lehet — s erre politikailag fel kell készülni — az ország 
egyéb érdekeire kevés tekintettel lévő akció, a magyar kormányt valamiféle megtorlással 
fenyegető követelés. A nyugati rádiók magyar nyelvű adásai, a jobboldali emigráns 
magyarok egyes csoportjainak propagandája vagy a szélesebb külföldi közvélemény 
bevonása nemegyszer környezetvédelem leple alatti ellenséges politikai törekvéseket is 
szolgálhatnak. Külföldön elsősorban az ún. Duna-mozgalomnak az ellenzékkel szoro- 
sabb kapcsolatot tartó egyes tagjai fejtenek ki aktivitást. Önmagukat , a magyar környe- 
zetvédőkként" mutatják be, odakinn más irányzatokról szinte alig esik szó. Támogatá- 
suk egyik példája, hogy a Duna-kör nevű csoport a Greenpeace és az osztrák Zöldek 
javaslatára, más országbeli aktív környezetvédő csoportokhoz hasonlóan, 1985-ben 
megkapta a , Jobb Életfeltételekért" díjat, amelyet az alternatív mozgalmak saját Nobel- 
díjuk rangján tisztelnek. 

Mégis s talán éppen emiatt gyorsult annak a felismerése mind a környezetvédők, mind 
a hatalom oldaláról, hogy a környezetvédelem egészében és az állampolgári részvételt, 
részességet megtestesítő mozgalomként megkerülhetetlenül és alapvetően politikai töl- 
tetű. 

A politikai tartalom más kérdésekben is érvényesül. A hazai környezetvédők talán 
legjelentősebb vállalkozása a magyarországi környezeti állapotokról szóló társadalmi 
jelentés elkészítésének megkezdése, amely mind a helyzet értékelése, mind a megoldási 
lehetőségek szempontjából alternatívákat vethet fel. Más nagyobb súlyú ügyekben is (pl. 
erdőink, karsztvizeink vagy természetünk védelmében, a dunai vízlépcsőrendszer dolgá- 
ban) egyre jelentősebb e mozgalmak azon szerepe, hogy a hagyományos érdekkötöttsé- 
gek szerint kialakuló szakmai vagy hivatalos álláspontok mellett más vélemények is 
nyilvánosságra jutnak, segítik a társadalmat és a gazdaságot innovációs képességeik 
növelésében; a döntéshozókat, a politikát pedig abban, hogy kevésbé legyen kiszolgáltat- 
va a felnagyított részérdekek szerinti egyoldalú beállításoknak. 

A kritika, a konfiiktusok vállalása a környezetvédő mozgalom jellegzetes vonása. 
Fellépésükben sokan keresnek közvetlen érdekeket - s olykor találhatnak is -, személyi, 
anyagi, politikai mögöttes szándékokat. Bár egyes résztvevőknél, szűk csoportoknál ez 
is előfordulhat, a mozgalomban aktív személyek túlnyomó többségét tiszta szándékok 
vezetik: a társadalomnak, a hazának, a bioszféra egészének, a jövendő generációk 
érdekeinek védelme. 

Bár a mozgalom aktivistái döntően egy szűk körből, nagyrészt jóléti módon élő 
értelmiségi rétegből toborozódnak, az általuk képviselt célok és gondolatok azonban az 
ország egészét érintik, vagy tán még azon is túlnyúlnak. Egy új értékrend elemei 
bukkannak fel gondolataikban, ezeket szolgálják akcióik. Jóllehet ennek az érdekrend- 
szernek sok eleme szokatlan azok számára, akik bíznak a tudomány és a technika 
mindenható voltában, az utóbbi évtizedek ipari civilizációjában, a kemizált mezőgazda- 
ságban. Mégis komoly megfontolás, elemzés szükséges arról, hogy a mozgalom képvisel- 
te értékek (amelyek gyakorta egyáltalán nem újak — mint a szorosabb emberi kapcsola- 
tok, az élet minden formájának tisztelete stb.) mennyire épülhetnek be minél előbb a 
társadalmunk jövőképébe. Bizonyos, hogy többségük egyáltalán nem idegen egy korsze- 
rű, új minőségű szocializmusképtől. 

Hasznos lehet, ha végezetül a társadalmi szerveződés környezetvédelmi tevékenységével 
összefüggő, a legközelebbi években várható néhány fejlődési tendenciára külön is felhiv- 
juk a figyelmet. Feltételezésem szerint ezek a következőkben nyilvánulhatnak meg. 

K özéptávon csak a környezeti állapot romlási ütemének fékezése szerepel az elképzelé- 
sekben, másképpen: helyenkénti javulás mellett a környezet állapota feltehetően romlani 
fog. Ezért, azokon a területeken, ahol gyökeres megoldások nem születtek a környezet 
károk megszüntetésére, a gondok - növekvő komplexet alkotva — ciklikusan visszatér- 
nek. Számitani lehet arra is, hogy a vállalatok növekvő önállóságuk és érdekeltségük 
miatt a nyereséget nem termelő környezetvédő beruházásokra az eddiginél is kevésbé 
vállalkoznak majd önszántukból (csak még egyértelműbb szabályozók, jobb ösztönzők 
hatására, illetve a politikai és gazdasági felügyeletet gyakorló szervek, illetve másodsor- 
ban a társadalmi erők nyomására). 

A helyi államigazgatási szervek önállóságának növekedése hosszabb távon kedvező 
folyamatokat indíthat meg a határozottabb környezetellenőrzés, környezetvédelem, 
tudatos környezetfejlesztés terén. Rövidebb távon viszont a decentralizálódás, a vállalat 
és tanácsi önállóság a környezeti tudatosság meglévő szintjén elsősorban a partikuláris 
és rövid távú érdekek dominanciáját hozhatja a regionális (netán szélesebb) és hosszabb 
távú környezeti-gazdasági érdekek rovására. 

Az államigazgatási szervek elsősorban kisebb városok, községek esetében kerülnek 
számukra feloldhatatlan dilemmák elé akkor, ha saját hatáskörük keretein belül kell 
fellépniük olyan környezetszennyező üzem vagy vállalat tevékenysége ellen, amelyektől 
más vonatkozásokban függő viszonyban vannak. Hosszabb távon azonban annak a 
felismerésnek a megerősödésével számolhatunk, hogy az a hatósági telepítő, fejlesztő 
vagy környezetvédő politika, amely előzetesen nem számol az ott élők érdekeivel és 

A közvélemény, a lakosság részéről várható, hogy az életkörülményekben csak lassan 
bekövetkező javulás, valamint a környezeti károkról, hátrányokról szerzett tapasztala- 
tok bizonyára még nagyobb környezeti érzékenységet alakítanak ki. A közvélemény 
érzékenyebbé, helyenként ingerültebbé válhat a környezetkárosítási esetek kapcsán. 
A képzettebb rétegek körében részint emiatt, másrészt szellemi import eredményeként 
számítani lehet a posztmateriális értékrendet követők számának növekedésére 15. Foko- 
zódik a környezeti állapotot helyileg érzékelő és jelző lakossági, társadalmi aktivitásnak 
a jelentősége. Az is várható, hogy a párttal szemben álló csoportok programjában a 
környezetvédelmi ügyek súlya tovább növekszik. (Nem feltétlenül azért, mert azokat 
valóban fontosabbnak is gondolják, de e téren is számos könnyen támadható pontot 
találhatnak a hatalommal való konfrontációra.) 

A szocialista demokrácia fejlődése során növekednek a társadalom közvetlen cselek vé- 
sét biztosító mozgások, s ez a környezetvédelemben is tükröződni fog. A lakosság még 
jobban igényli , ügydöntöővé válását", tényleges bevonását a környezeti döntések kialaki- 
tásába, a környezet ellenőrzésébe. Nő a , rugalmas tervezés" szerepe, a helyi szerveknek 
tudatosan kell alkalmazniuk az ún. lojalitást biztosító stratégiákat. Az állampolgárok a 
választott népképviseleti és államhatalmi szervektől és a társadalmi szervezetektől érde- 
keik még határozottabb képviseletét és védelmét fogják kérni. Megnövekszik a környeze- 
tet érintő hiteles információk és a környezet állapotáról szóló folyamatos és pontos 
tájékoztatás iránti igény, tehát növekedni fog a nyilvánosság. Tovább erősödik a környe- 
zeti tudatformálás, a propaganda és az oktatás szerepe. 

Az állampolgári részvételt szabályozó jogszabályok hézagainak megszüntetése a kör- 
nyezetvédelemben is nagyobb jelentőséget kap. Szükségessé válik a részvétel korszerű 
útjainak jogi szabályozása, különösen a képviseleti demokrácia különböző formáiba 
történő hatékonyabb lakossági bekapcsolódás (helyi és országos népszavazások, köz- 
igazgatási bíráskodás, tanácsülési napirendek kezdeményezése stb.) terén. Megjelenik az 

igény a populáris akció jogintézményének bevezetésére és a környezeti hatásbecslések és 
a , nyitott tervezés" esetében a véleménynyilvánítás fórumainak megteremtésére. 

A társadalmi szervezeteket érinti, hogy gyorsabb ütemben változik meg a társadalmi 
aktivitás iránya a környezetvédelemben is. A korábbi éveket jellemző , fentről lefelé" 
irányuló aktivitás, az , egyirányú utcák" helyett szembejövő forgalommal is számolniuk 
kell az apparátusoknak. — Álláspontjukban több önálló elem jelenik meg, teljesen megszű- 
nik a régebbi, , a népírontnak teszünk szívességet" álláspont. Valamennyi, környezetvé- 
delemmel foglalkozó társadalmi szervezet munkájában várható a szakszerűségre törek- 
vés további erősödése, a határozottabb, militáns érdekképviselet. 

Több olyan szervezet erősíti aktivitását a környezetvédelemben, amely eddig kevésbé 
foglalkozott a témával (pl. egyházak, helyi szervezetek), de növekszik a környezetvéde- 
lem terén tiszta profillal létrejövő új szervezetek, csoportosulások száma és hatása is. 
A helyi érintettségi csoportok mellett szaporodnak az országos környezetvédelmi ügyek- 
kel foglalkozó csoportok is, körükben egyre több képzett fiatal válik környezetvédővé; 
hatásukra egyre nagyobb lesz a szakszerűség, s bár a csoportokban a szenvedélyesség 
nem csökken, több politikai tapasztalattal és emiatt érettbb kompromisszumok létreho- 
zásának képességével lépnek fel. 

A környezetvédelemmel hivatásszerűen foglalkozók, a környezetvédelem állami appa- 
rátusa számára a növekvő társadalmi aktivitás további támogatást ad, erősíti pozicióit 
a tárcaérdekek ütköztetése során. Ezt a támogatást nyiltabb és tudatosabb tájékoztató- 
tudatformáló munkával növelni lehet. 

Az egyre strukturáltabb és szakszerűbb környezetvédő mozgalom nemcsak az állam 
szövetségeseként, hanem olykor éppen annak intézkedéseivel elégtelen partnerként, azok 
társadalmi ellenőrzőjeként is jelentkezni fog, és szigorúbb lépéseket követel. Ez végül is 
használ a környezetvédelem ügyének, hiszen az érdekelt állami szerveknél a radikálisabb 
álláspontok megjelenése fokozza a reális környezetpolitika hitelét. 

Növekszik annak igénye, hogy a társadalmi vélemények szervezett csatornákon ke- 
resztül érjék el az állami döntéshozatalt. Szükséges az ilyen érdekek országos szintű 
képviselete is. Különösen a lokális ügyekben fellépő csoportok - melyek központi 
támogatás híján gyakran cselekvésképtelenek — támogatására gondolok. Mindemellett 
lehetetlen és szükségtelen valamennyi kezdeményezést központosítani a környezetvéde- 
lem terén, de az elkerülhetetlenül kialakuló országos hálózatok szerepet játszhatnak az 
érdekek közvetítésében, az állami akaratképzésben. 

A környezetvédő mozgalom fejlődése nem lesz ellentmondásmentes. A környezetvé- 
delmi igényekkel aligha tartanak a közeljövőben lépést az ország anyagi lehetőségei, s 
ha más ok nem :s lenne, ez is elég ahhoz, hogy számos irreális vagy időszerűtlen követelés 
fogalmazódjon meg. 

Az sem lesz ritka, hogy lokális és partikuláris érdekek kerülnek az átfogóbb kollektív 
érdekekkel szembe. Várható, hogy tovább élnek majd a hatalom és a ,. civil" társadalom 
ütközéseit gerjesztő erők, s számos külföldi divat követése sem lesz idegen a mozgalom- 
tól. Mindez nem kérdőjelezheti meg az együttműködést, a párbeszédet, a társadalom 
valamennyi aktív, jó szándékú környezetvédő erejével való szövetséget. 

A politikai szféra, illetve a hatalom számára fontos feladat az ökológiai elemek 
beépítése a politikai, gazdasági és ideológiai stratégiába. A környezetvédőkkel szemben 
pedig alapvető igény e stratégiák tekintetbe vétele, a realitásérzék és a felelősség, mert 
csak így lehetnek részesei az általános és a konkrét döntéseknek. Csak igy képes a 
szocialista társadalom megfelelő választ adni az ökológiai kihívásra. 

Az új nemzeti közmegegyezés kialakulásának egyik próbaköve lesz az, hogy az állam- 
polgárok növekvő igényét az egészséges, ép emberi és természeti környezet iránt sikerül-e 
kielégíteni az állam és a társadalom együttes erőfeszítéseivel, sikerül-e a kilencvenes 
években ránk váró nagy környezeti jlstlá, ast ük Égdl méltó megoldására közösen 
felkészülni. 


SZABÓ TIBOR: 


Az , elméleti Herkules": a filozófus Buharin 


Első pillantásra lehet meglepő is, hogy a nemrég rehabilitált bolsevik vezető, akinek ez 
évben ünnepeljük születése századik évfordulóját és egyúttal megemlékezünk halála 
ötvenedik évfordulójáról, filozófus volt, a filozófia terén is jelentőset alkotott. A megle- 
petést nem maga a tény, hanem elsősorban az okozza, hogy eddig szinte mit sem tudtunk 
illeti meg , a párt kedvencét". ! 

Buharin rendkivül széles látókörű, nagy műveltségű teoretikus volt, aki a jogi és 
közgazdasági tanulmányokon kívül behatóan foglalkozott a kultúra legkülönfélebb 
területeivel. Jól ismerte a görög kultúrát, írásaiban gyakran idézi Platónt görögül. 
Spinózát és másokat latinul, beszélt németül, angolul, franciául, és más nyelveken is 
olvasott. Még röpirataiban is igen gyakran idézi Shakespeare-t, Goethét, Dosztojevszkijt. 
Calderónt, Tolsztojt és másokat. Rendkívül nagy áttekintése volt a polgári szociológia 
modern képviselőiről és irányzatairól, különösen sokat foglalkozott Max Weber koncep- 
ciójával, ismerte a polgári közgazdaságtan legújabb eredményeit, a politikai szociológia 
olyan nagy alakjait, mint W. Sombart, R. Michels stb. A korábbi filozófusok közül 
különösen sokat foglalkozott Hegel és Kant munkáival, de jól ismerte és bírálta is a 
modern polgári filozófusokat: a pragmatistákat, a neopozitivistákat, az életfilozófusokat 
(Rickertet, Carnapot, Simmelt, Jamest). A történetfilozófia iránt is igen fogékony volt, 
jól ismerte E. Meyer, von Below és mások koncepcióját. 

A bolsevikok és nem bolsevikok körében nem csupán nagy műveltsége, hanem szelle- 
mes, vitázó kedve miatt is igen népszerű volt. A húszas években mindenki becenevén 
(Buharcsik) szólította, s ekkor nevezték el , elméleti Herkules"-nek. Sajnos, politikai 
pályafutásának alakulása miatt ezek a mozzanatok háttérbe szorultak a későbbiek 
során. Ma újra fel kell hát fedezni magunknak Buharint (természetesen nemcsak őt), 
hogy a maga realitásában tudjunk ítélni a 20. század egy nagyon fontos korszakáról. 


A Buharin-értelmezés nehézségei 


Áttekintve Buharin életútját és az utóbbi időben egyre növekvő számú Buharin-értelme- 
zéseket, szembeötlő aránytalanságot figyelhetünk meg. Általában elmondható, hogy 
különösen nagy figyelemmel kísérik Buharin 1917 és 1928 közötti elméleti és politikai 
tevékenységét, és mind az ezt megelőző, mind pedig az ezt követő időszak munkásságáról 
csak kevés szó esik. Az 1917-ig tartó időszak esetében általában Leninhez viszonyítva 
vizsgálják tevékenységét, az 1929-től haláláig tartó időszakot viszont elméleti , leépülés- 

1 Buharin filozófiai fejlődéséről lásd: Szabó Tibor: Buharin értelmezésének problémái és lehetősége. Filozófiai 


Figyelő, 1984. 1. szám; valamint: Szabó Tibor: A szemléleti materializmustól a gyakorlati materializmusig 
(Buharin filozófiai fejlődéséről). Magyar Filozófiai Szemle, 1983. 6. szám. 

ként" szokás felfogni, ami párhuzamos lenne politikai hattérbe kerülésével. Ez utóbbinak 
az lehet a magyarázata, hogy az interpretátorok szorosan összekötik Buharin politikai 
és elméleti tevékenységét. Ez természetesen nem teljesen tévedés, hiszen bizonyos párhu- 
zam minden aktiv gondolkodónál megfigyelhető a politika és a filozófia viszonyában. Az 
érdekes és a sajátságos Buharin esetében az, hogy 1929 után, ami elméleti csomópontot 
és egyben egy politikai fordulópontot is jelent életében és munkásságában, elméletileg 
szinte felülmúlja eddigi önmagát. Azt lehet mondani megítélésünk szerint, hogy Buharin 
elméleti csúcsteljesítményei nem a politikailag aktív időszakára esnek, hanem a már 
, kegyvesztett" Buharin tevékenységéhez fűzödnek. Aki tehát csak a politikailag aktív 
Buharin elméleti és politikai írásait elemzi, az szükségképpen jóval kritikusabb képet kell 
fessen róla, mint amilyennek egész elméleti és gyakorlati tevékenysége tükrében tűnik. 
Az életút bemutatása viszont csak akkor lehet torzitásmentes, ha a teljességet igyekszik 
átfogni. 

Mi: a továbbiakban Buharin néhány, kifejezetten elméleti-filozófiai írása alapján ezt 
a fejlődési ívet szeretnénk bemutatni, azzal a megjegyzéssel, hogy természetesen ez a 
bemutatás a jelen pillanatban nem lehet teljes. Ennek egyik akadálya, hogy Buharin 
elméleti írásai magyar nyelven szinte egyáltalán nem hozzáférhetők, nehezen lehet találni 
orosz nyelvű Buharin-irást is, az elméleti jellegüekből. A korabeli és a legújabb nemzet- 
közi irodalom és szövegkiadások pedig hiányosak, nem teljesek, ezért megfelelő óvatos- 
sággal kezelendők. 

Ezen túl legalább még három metodológiai megfontolást szükséges figyelembe venni 
Buharin értelmezésekor. Egyrészt a rendelkezésre álló irodalom alapján mindenképpen 
történetileg kell elhelyezni és értelmezni koncepcióját, a maga ellentmondásosságában, 
a történelmi eseményekhez való viszonyában, a maga történelmi jelentőségében. Más- 
részt viszont el kell kerülni azt az eddig már igen sokféle formában jelentkező interpretá- 
ciós zsákutcát, amely érdemeire való tekintettel — politikai szimpátiából — jóval felülérté- 
keli Buharin teljesítményét, vagy éppen ellenkezőleg, ellenkező politikai szándékból, 
Buharin elméleti lejáratását tűzi ki célul. Mi igen megfontolandónak tartjuk Lukács 
György, a kor egyik közeli szemtanúja alábbi megjegyzését: , Az olyan Sztálin-birálat, 
amely most már például Trockijt vagy Buharint igyekszik elméletileg igazolni, nem 
közelíti meg jobban a valóságos történelmet, mint a — többé-kevésbé fenntartásos -— 
Sztálin-apologetika."? Egy másik nagyon fontos metodológiai meggondolás, hogy az 
elemzésnek — ebből következően - mindenképpen kritrikainak is kell lennie. A reális 
ábrázolásnak csak a kritikai megközelités lehet az egyedüli alapja. 

A történeti és a kritikai szempontok alkalmazásához járul még egy következő mozza- 
nat. D. Mareckij, a Bolsaja Szovjetszkaja Enciklopégyija Buharin címszavának írója a 
húszas években , korunk egyik legrátermettebb röpiratírójának" nevezi Buharint. Ez 
egyrészt előnye, másrészt az értelmezés szempontjából hátránya is egyben. Az interpretá- 
ciókban tehát mindig igyekezni kell megkülönböztetni — ahogyan ezt egyébként maga 
Buharin is mindig fontosnak tartotta -, hogy röpiratról, pamfletról vagy elméleti igényű 
munkáról van-e szó. Nyilván mindegyiknek megvan a maga funkciója az életműben, de 
ezt a helyet jól kell tudni kijelölni. 


Buharin mint , alternatíva" 

A Buharin-értelmezés egyik csomópontja mindenképpen a Sztálinhoz való viszonya. 
Különösen az utóbbi évtized interpretációiban megszaporodtak azok a felfogások, 
amelyek szerint Buharin Sztálin és a szovjet fejlődés ,alternatívája" lenne. A neves 


közgazdász Buharin-szakértő, Alec Nove és a lengyel származású W. Brus közgazdász úgy 


2 Lukács György: Curriculum vitae. Magvető Könyvkiadó 1982. 325. old. 


44 SZABÓ TIBOR 


írnak róla, mint akit a szocializmus későbbi fejlődése tökéletesen igazolt volna gazdasági 
téren. A NEP Lenin utáni továbbvivője, Buharin, a húszas évek során erőteljesen 
hangsúlyozta a piacnak, a versenynek, a konkurenciának, a magánvállalkozásoknak. a 
tözsdének, a bankoknak társadalmilag pozitív szerepét.? Politikai téren pedig Buha- 
rin -— például az egyik legjobb Buharin-szakértő, az amerikai S. F. Cohen szerint — a 
Sztálin-féle despotizmus alternatívája, hiszen szerinte a buharinizmus a lenini elvek 
folyamatosságára, a történelmi folyamatosságra tette a hangsúlyt húszas évekbeli elem- 
zéseiben, amikor az ütem lehetséges leggyorsabb növeléséről beszél, amikor a szocializ- 
musba való , belenövés" folyamatjellegét, a társadalmi békét, az osztályegyüttműködést, 
a konszenzuson felépülő politikai irányvonalat, a bürokratizmus elutasítását, a parancs- 
módszerek helyett a meggyőzést, a kulturális fejlődés jelentőségét, a hatalom túlzott 
mérvű központosításának elutasítását emelte ki. 

Ezeknek az értelmezéseknek -— Buharin szövegeiből is egyértelműen alátámasztható - 
alapjuk van. Buharin valóban az osztályok egymással való kibékülése, a szocializmus 
békés építése, a társadalomban meglévő érdekpluralitás jegyében fogalmazta meg gondo- 
latait a húszas években. Azt is pozitív elemként kell elfogadnunk, hogy Buharin elutasi- 
totta a monopolisztikus hatalomgyakorlás módszerét, és bizonyos korlátok között a civil 
társadalom , magánszervezeteinek" sokféleségét is tolerálta volna. Mindezek valóban 
sajátos felfogást jeleznek a bolsevik vezetők között, és sajátos helyet jelölnek ki számára 
a bolsevizmus történetében. Mindezekhez természetesen újabb kutatások, újabb cáfola- 
tok vagy újabb megerősítések szükségesek. 

Ha már most Buharin filozófiai koncepcióját vizsgáljuk, meg kell állapítanunk, hogy 
azt bizonyos állandó jegyek megléte és az állandó megújulásra, sőt filozófiai önkorrekció- 
ra törekvés rokonszenves vonása jellemzi. Jelenlegi ismereteink szerint -— amikor még nem 
hozzáférhető az archívumokban lévő minden anyag - Buharin nem írt sok, kifejezetten 
filozófiai jellegű cikket, tanulmányt. De néhányat igen. s ezekből — valamint más írásai- 
nak bizonyos megjegyzéseiből - rekonstruálhatók filozófiai nézetei. Ezekből az írásaiból 
kiderül, hogy Buharin a marxizmus 20. századi fejlődésében igen eredeti helyet foglal el. 
Kezdeti mechanikus, metafizikus materializmusából, amelyet egyértelműen az 1921-es 
Népszerű tankönyv képvisel, fokozatosan - elsősorban Marx és Engels fiatalkori művei- 
nek, a Feuerbach-téziseknek, A német ideológiának (amelyet ekkor adnak ki először) és 
az 1851-es E/lőszónak a hatására -— eljut egy gyakorlatfilozófiához közeli álláspontra, 
amelyben - példa erre az 1933-ban írott Marx tanítása és történelmi jelentősége címú 
munkája - az objektum-szubjektum viszonya, a praxis, a dialektika és a történetiség 
kérdése teljesen másként van felvetve, mint korai írásaiban. Ezt a fejlődést az ismeretel- 
mélettől való — az ismeretelméletet és a lételméletet egységben értelmező felfogás felé 
tartó — elmozdulás kiséri, úgy, hogy közben számos alaptétele a bekövetkező történelmi 
változások ellenére sem lesz más. E témák folyamatosságát a bolsevizmus változatlan 
elfogadása (sőt az ő esetében ki- és továbbdolgozása) hordozza. 

, Alternatíva"-e Buharin filozófiai téren? Ahogyan , alternatíva" gazdasági, politikai 
értelemben, úgy filozófiai értelemben is. Nyilván nem , alternatíva" olyan értelemben, 
hogy számos bolsevik társával - így Sztálinnal is — sok rokon vonást lehet felfedezni nála 
filozófiai sikon. Viszont Buharin egyrészt éppen akkor képes és tud praxisra orientált, 
az emberi szubjektum aktivitását hirdető filozófus lenni (a harmincas évek elején), 
amikor a követelmény egyre inkább az elmélethez és az elvekhez való feltétlen simulás, 


3 Lásd: Alec Nove: , L"alternativa" Bucharin, in: Bucharin tra rivoluzione e riforme, Riuniti, Ist. Gramsa, 
1982: W. Brus: Ouanto ha infiuenzato i dibattiti sulle riforme nelle democrazie popolari, in: Rinasata. Il 
Contemporaneo, 1980. 27. szám, 33-34. old. 

4 S. F. Cohen: Bukharin and the Bolshevik Revolution. A Political Biography 1888-1938. New York. 1973. 
Alfred A. Knopf. E kötet koncepciójával száll szembe Edward H. Carr: The Legend of Bukharin, in: Times 
Literary Supplement, 1974. szept. 20. számában. 

alkalmazkodás volt; másrészt a későbbi , marxizmus-leninizmus" tételeihez, a sztálini 
,kratkij kursz"-hoz képest Buharin még filozófiailag rendkívül friss, eleven és sokrétű, 
a kérdéseket több oldalról is megközelítő igazi gondolkodó. 


A Népszerű tankönyv marxizmusa 


Mint a bolsevik párt legfelsőbb vezetőségéhez tartozó teoretikus, az októberi forradalom 
után ő vállalkozott arra, hogy a tömegek számára összefoglalja a marxi elmélet főbb 
tételeit. A könyv tehát a népszerűsítés igényével készült - ezt figyelembe is kell venni 
elemzésekor -, mégis igen komoly elméleti igény tükröződik benne. Többek között e 
könyv ismeretében is mondhatta Lenin, hogy Buharin , sohasem tanulta és azt hiszem 
sohasem értette egészen a dialektikát". 

Itt nincs lehetőség arra, hogy a mintegy 400 oldalas könyv tartalmának minden 
lényeges vonására kitérjünk. Csak néhány - filozófiailag jelentős és jellemző — megoldást 
kísérünk figyelemmel. 

Buharin szándéka szerint a Népszerű tankönyv ,, a legortodoxabb, legmaterialistább és 
legforradalmibb marxista felfogás hagyományait folytatja".§ Benne a történelmi mate- 
rializmus fő kérdéseit, a természet és társadalom viszonyát, a társadalom fejlődési 
törvényeit vizsgálja. Szerinte mind a természetben, mind a társadalomban teljes determi- 
náció működik: az okság általános törvényszerűség. Sajnos, Buharin nem vizsgálja, 
milyen alapvető különbség van a természetben és a társadalomban megnyilvánuló deter- 
minációs formák között. Nem érti a szükségszerűség és a véletlen dialektikáját sem. Azt 
mondja: , Ha minden lényegében a törvényeknek megfelelően történik, és ha általában 
semmi esetleges sem létezik, azaz minden októl függetlenül, akkor világos. hogy történel- 
mi véletlen nem létezhet." (MP. 43. old.) Ez a felfogás nélkülözi a dialektikus szemlélet 
csíráját is, s tetézi ezt Buharin, amikor kijelenti: , A vvéletlenc fogalmát száműzni kell 
a társadalomtudományokból." (MP. 44. old.) Nemcsak a véletlen objektivitását nem 
ség fogalma ellentétes a véletlenével", ami az igazságnak csak az egyik oldala, mert -— 
ahogy tudju" -a szükségszerűség és a véletlen egymást kölcsönösen feltételező kategória. 
A véletlennek ez a kiiktatása nagyon hasonlít a 18. századi mechanikus metafizikus 
materializmus alapkoncepciójához. Szerintünk ennek megfogalmazásában közrejátszott 
az az ideológiai-politikai elképzelés is, hogy az októberi forradalom sikere, az új társada- 
lom építése után nem tartotta volna kívánatosnak egy , véletlen" bekövetkezését, s más 
jegyzeteiben ki is jelenti, hogy a szocializmus , elkerülhetetlenül bekövetkezik". 

Ezt a feltételezésünket támasztja alá az a mód, ahogyan az embert, az ember helyét, 
funkcióját elemzi. Egyértelműen a természettel hozza összefüggésbe: , az ember a termé- 
szet része" — írja." Sőt: , tudjuk a természettudományokból, hogy az ember a természet 
produktuma". (Uo.) De nemcsak az ember tartozik a természet alá: , Az emberi társada- 
lom a természet terméke, ahogyan az egész emberi faj is." (Uo. 735. old.) La Mettrie-t 
és Holbachot juttatja eszünkbe az a megjegyzése, hogy az ember , igen finoman szervezett 
gép"." (MP. 53. old.) Az ember akarata determinált, nem szabad (MFSZ. 721. old.). 


5 Lenin Összes Művei, 45. köt. 345. old. 

6 N. I. Boukharine: La théorie du matérialisme historigue. Manuel populaire de sociologie marxiste, Paris, 
1927 Éditions Sociales Internationales. A továbbiakban MP. 

7 N. I. Buharin: A történelmi materializmus elmélete. A marxista szociológia népszerű tankönyve, in: Magyar 
Filozófiai Szemle, 1984. 5-6. szám, 730. old. Megjegyezzük, hogy a közreadott rész töredék, s számos, Buharinra 
nézve negatív megfogalmazást nem tartalmaz. 

8 Itt eltérés van a Népszerű tankönyv magyar és francia kiadása között. A magyar fordítás, amely a német 
fordítás alapján készült. ezt tartalmazza: .. Nézzük meg az embert. Igen szubtilisen szervezett valami." (MESZ. 
731. old.) A francia kiadás, amit pl. Gramsci is használt, így szól: , Prenez Thomme. C"est une machine trés 
finement organisée." (MP. 53. old.) A két szöveg között óriási elméleti eltérés van. 

tudatát is a környezete teljes egészében meghatározza. Az egyén és társadalom viszonyá- 
ban is az egyénnek csak igen kis lehetősége nyílik a tevékenységre. , Az egyén mindig mint 
társadalmi individuum tevékenykedik, mint egy társadalom, mint egy osztály, egy cso- 
port része, tagja. A társadalom uralja az egyént, vagy ahogyan a tudósok mondják, a 
társadalomnak felsőbbsége, szupremációja van az egyénnel szemben." (MP. 100. old.) 
E megjegyzése is egyoldalú, hiszen egyáltalán nem utal azokra a lehetőségekre, amelyek- 
kel az egyén rendelkezik a társadalomban, azokra a cselekvésformákra, amelyek ra 
jellemzőek. Ideologikus és szimplifikáló az a kijelentése is, hogy: , A szocializmus azért 
fog elkerülhetetlenül bekövetkezni, mert az emberek, az emberek bizonyos osztályai 
elkerülhetetlenül a szocializmus bekövetkezésének irányában tevékenykednek, éspedig 
olyan feltételek között, hogy győzni fognak." (MESZ. 728. old.) Az előbbiekkel szemben 
viszont igen sokrétűen elemzi a társadalmak történeti fejlődését, azokat a mozgatórugó- 
kat, amelyek a társadalmi változások bekövetkeztét társadalmi-történeti szinten előseg- 
tették. Elemzi a társadalomban meglévő ellentmondásokat, és nem hallgatja el, hogy a 
társadalomban vannak belső ellentmondások. , Az osztályok közötti ellentmondás, a 
csoportok közötti ellentmondások, az események közötti ellentmondások, az ellentmon- 
dás aközött, hogy az emberek dolgoznak, és ahogy a munka termékeit elosztják. a 
termelés egyenlőtlenségei. . . az ellentmondások vég nélküli láncolatát alkotják. Mindezek 
a társadalom belső ellentmondásai, amelyek annak ellentmondásos felépítéséből adód- 
nak Ostrukturális ellentmondások). Ennek ellenére az ellentmondások nem szüntetik 
meg a társadalmat. MegszüntetAetik..., de nem feltétlenül szüntetik meg." (MESZ. 751. 
old.) 

Számos más érdekes és kevésbé vitatható álláspontot lehet találni a Népszerű tan- 
könyvben. Ezek felsorolására nincs lehetőség. A könyv korabeli kritikusai ezeket - és 
hibáit is — alaposan elemezték már. Mi itt ezekre nem térünk ki," csupán egy rövid 
megjegyzést teszünk. Gramsci és Lukács Buharin két - elméleti szempontból is igen 
érdekes — kritikusa volt. Véleményük egymástól is bizonyos mértékben eltérő, de egyben 
mind Gramsci, mind Lukács megegyezett: Buharin szemlélődő, az emberi aktivitást 
háttérbe szorító koncepciójának alapproblémáját — Lenintől teljesen függetlenül — mind- 
ketten a dialektika hiányában összegezték. Ezzel függött össze az, hogy Buharin - 
szerintük - nem értette meg a marxi filozófia lényegét, azt, hogy az egy olyan szintetikus 
koncepció, amelynek lényege és kiindulópontja az objektum-szubjektum viszonya, még- 
pedig nem annyira ismeretelméleti, hanem elsősorban ontológiai értelemben. S valóban. 
Buharin ezt a problémát a Népszerű tankönyvben még nem érzékelte. Érdekes viszont, 
hogy későbbi filozófiai fejlődésében — különösen a Marx-tanulmányban — ezt majd 
korrigálni fogja. 


Útban a gyakorlati materializmus felé 


Itt nem áll módunkban, hogy lépésről lépésre kövessük Buharin elméleti nézeteinek 
komplex fejlődését. Általánosságban elmondjuk azonban, hogy a húszas évek derekán. 
amikor nemcsak a Komintern vezetője, a Pravda főszerkesztője, akadémikus, a NEP fő 
teoretikusa, hanem a bolsevik párt első számú ideológusa is, felfogása bizonyos változási. ! 
mutat. Eletének mindenképpen csomópontja az 1928-1929-es év, amikor kiéleződik a vita 
Sztálin és Buharin között, és — miután elismerte a , jobboldali elhajlás" vádját — Buhanni 
megfosztják szinte minden tisztségétől, teljesen háttérbe szorul a politikában. Megtar 
viszont néhány tudományos pozíciót. Ezek révén jut el mint a szovjet delegáció vezetőjt 
1931-ben Londonba, ahol a II. nemzetközi tudománytörténeti és technológiai kongresz: 


9 Megtettük ezt már másutt. Lásd: Szabó Tibor: Buharin és kritikusai: Lukács és Gramsci, in: Világosság 
1984. 4. szám. 

szuson előadást tart. Előadáasának cime: Elmélet és gyakorlat a dialektikus materializmus 
zemszögébeől. 

Buharin filozófiai fejlődését tekintve itt igen jelentős módosulásokat figyelhetünk meg. 
Szinte önkritikai értékű a következő kijelentése: , A dialektikus materializmus mint a 
társadalmi fejlődésre alkalmazott megismerési módszer teremtette meg a történelmi 
materializmus elméletét. Gyakran azt gondolják, hogy a marxizmus a mechanikus 
materializmus egyik variánsa, amely a természettudományokra épül, éppúgy, mint a 
XVIII. századi francia enciklopédistáknak az elmélete. Ez alapvető tévedés, mert a 
marxizmus teljes egészében a történelmi fejlődés eszméjén alapul..."!" Buharin tehát -— 
bár a címében dialektikus materializmust használ — a történelmi materializmus elméleté- 
nek tartja a marxizmust, de mellöle már kivész a szociológia, ami még a Népszerű 
tankönyvben megvolt. I 

A történetiség mozzanata valóban domináns az előadás szövegében. Éppen ez az a 
mozzanat, amely a marxista filozófia szintézisét eredményezi. , Marxnál megtaláljuk 
elmélet és gyakorlat egységének, a gyakorlat elsődlegességének és az ismeretelméletben 


. az igazság gyakorlati kritériumának materialista (és egyúttal dialektikus) felfogását. . . Ily 


módon Marx nagyszerű filozófiai szintézist alkotott..." (Uo. 883. old.) A történetiséggel 
párhuzamosan felértékelődik Buharinnál a praxis mozzanata, a gyakorlat átalakításá- 
nak fontossága. , A gyakorlat aktívan behatol a valóságba, a szubjektum határain 


. túlmegy, áthatja, )humanizáljak a természetet, és mássá teszi." (Uo. 884. old.) A szubjek- 
. tum maga is aktiv lénnyé válik felfogásában: , A valódi szubjektum aktívan alakítja át 


a világot." (Uo. 885. old.) Különösen jelentős e kijelentése, ha nem pusztán filozófiai, 


. hanem ideológiai-politikai jelentéstartományokban próbálnánk meg értelmezni. Buharin 


, akkor kezd a világ átalakításának, a szubjektum aktivitásának kérdéséről beszélni, 
. amikor az átalakítás valóban folyik is a Szovjetunióban. De nyilvánvalóan lehet ezt 


antisztálinista értelemben is interpretálni: a sztálini gyakorlat megváltoztatását csak a 


, Szubjektum elméleti és gyakorlati cselekvésének egységeként lehet elérni. S valóban, 


Buharin alapvetően változtat emberfelfogásán. Az embert többé már nem természeti 
lényként ábrázolja, hanem történelmi lényként. , Az ember történetileg adott mint társa- 


dalmi ember..." (Uo. 888. old.) 


Megváltozik felfogása az objektív külvilágról is. A külvilágot most nem természetként 
fogja fel: a természetileg értelmezett külvilág adottságát nem vonja kétségbe. Annál 


. többet beszél a külvilágról mint társadalmi létről, s Marx Feuerbach-téziseire hivatkozva 


mondja: , A külvilág problémáját itt (Marx] úgy közelíti meg, mint átalakításának 
problémáját..." (Uo. 883. old.) Az objektív világot egyértelműen a szubjektum tevékeny- 
ségével hozza összefüggésbe: , Gyakorlatilag — és következésképpen isineretelméletileg — 
a külvilág vadottx mint a történelmileg fejlődő társadalmi ember által aktívan befolyá- 
solt objektum. A külvilágnak megvan a története. Azok a viszonyok, amelyek az objek- 
tum és a szubjektum között alakulnak ki, történetiek." (Uo.) E kijelentésével Buharin 
egy történeti szemléletet és ontológiai praxist elismerő felfogás felé mozdul el. Ezt az 


ere KáStŐL fogja erősíteni majd a következő írásaiban, elsősorban a Marx-emlékbeszéd- 
n. 


Buharin filozófiai főműve: a Marx-tanulmány 


Az 1930-as évek elején Buharin politikai pozícióját már igen nehéz — különösen jelenleg 
- a maga valóságában megismerni. Nyilvánvaló, hogy mint elkötelezett bolsevik a 
Sztálin-féle bírálat után is szeretett volna hozzájárulni a , kommunizmus nagy ügyéhez", 


10 N. I. Buharin: Elmélet és gyakorlat a dialektikus materializmus szemszögéből, in: Magyar Filozófiai Szemle. 
1983. 6. sz. 886. old. 

s ezért mindent megtett. A párt XVII. kongresszusán felszólalásában a következőket 
mondja: , Világos, hogy Sztálin elvtársnak teljesen igaza volt, amikor — a marxista-leni- 
nista dialektikát ragyogóan alkalmazva - a jobboldali elhajlás egy sor elméleti tételét. 
amiket elsősorban én fogalmaztam meg. izekre szedte."!! Majd igy folytatja: , a külön- 
böző csoportok... az ellenforradalom felé csúsztak... többek között az én egész sor volt 
tanítványom, akik méltó büntetést kaptak... Tömörülni kell a KB és Sztálin körül, aki 
a párt akaratát, intelligenciáját testesíti meg, aki vezetője, elméleti és gyakorlati vezere 
a pártnak". (Uo. 202. old.) Ennek a , fennállóval való megbékélésnek" az árnyékában. 
valamivel korábban írja meg mintegy 90 oldalas tanulmányát Marx halála 50. évforduló- 
jának tiszteletére. A magunk részéről ezt az irását — amely átfogó, rendszerező, minden 
fontosabb elméleti kérdést felölelő tanulmány — tartjuk elméleti-filozófiai föművének. 
nem pedig a Népszerű tankönyvet. 

Terminológiája már magán viseli e kor jegyeit, s néhány, akkor elengedhetetlen 
tiszteletkört tesz Sztálin és a , marxizmus-leninizmus" irányába; de ha ezeket a maguk 
történetiségében vizsgáljuk, visszamarad Buharin igen komplex, árnyalt s Marx, Engels 
írásainak egyértelmű befolyását mutató koncepciója. 

Elemzését a marxizmusról tett általános kijelentésekkel kezdi. , A marxizmus úgy 
fejlődött ki, mint egy titáni osztály eszméinek mindent felölelő rendszere, amelyet Marx 
titáni zsenialitása alakított ki."!? Majd - a marxizmus történetében talán első ízben - 
megteszi a világos különbséget dialektikus és történelmi materializmus között. , A dialek- 
tikus materializmus. . . a lét és a levés általános viszonyának és törvényeinek a doktrina- 
Ja...", mig , a történelmi materializmus. . . a társadalmi fejlődés törvényeinek a doktriná- 
ja..." (Uo.) Ez már előlegezi azt a sémát, amelyre később ezt a felfogást Sztálin — más 
, koncepciókat" is felhasználva — redukálja. Buharin itt még - szerintünk igen helyesen 
- a marxizmus szintézisjellegéről beszél: , Valójában Marx egy nagy filozófiai szintézis 
megalkotója, amellyel a jelenlegi rendkívül divatos filozófiai rendszerek egyike sem 
hasonlítható össze." (Uo. II. old.) Ezeket a polgári áramlatokat Buharin behatóan 
ismeri, könyvében hosszan ismerteti őket, és kitér birálatukra Is. 

Szinte Gramsci és Lukács kritikája visszhangzik a Marx-tanulmány elején, amikor 
Buharin ezt a rendkívül figyelemreméltó megjegyzest teszt: , Hogy bemutathassuk Marx 
filozófiai művének teljes eredetiségét, elemzésünket a szubjektum és az objektum viszo- 
nyának kérdésével helyes kezdeni, amelyben egyszerre világossá válik, hogy Marx a 
filozófia történeti fejlődésében teljesen új korszakot nyitott." (Uo. 12. old.) Marxnak ez 
a feldicsérése már nem jelszószerű, hanem érdemi. Marxnál valóban megfigyelhető ez a 
Buharin által kimondott jelenség: a szubjektum és az objektum viszonyának kérdése új 
filozófiai szintézist teremtett a marxizmuson belül, amit kiegészít még az elmélet és a 
gyakorlat, az anyagi és a szellemi mozzanatok, az alap- és a felépítmény stb. dialektikus 
szintézise. Jelenti-e ez a materializmus pozícióinak gyengülését Marxnál, illetve az őt 
interpretáló Buharinnál? Semmiképpen sem. , Marx a szubjektumtól független külvilág 
objektív realitásának premisszájából indult ki. . . így Marx materialista volt. De materia- 
lizmusa kiindulópontjában élesen különbözik a nagy enciklopédisták mechanisztikus 
materializmusától..." (Uo.) Tehát Buharin csak úgy látta elválaszthatónak a marxi 
materializmust az azt megelőző szemléleti materializmustól, ha rámutat: az objektiv 
külvilág elismerése nem szabad hogy a szubjektum-—objektum viszony háttérbe szorulá- 
sához vezessen, mert akkor újratermelődik a mechanikus-metafizikus materializmus 
elméleti poziciója. S valóban: a marxi materializmust — ahogyan arra Marx a Feuerbach- 
tézisekben világosan utal is — a praxis és a szubjektum felértékelése jellemzi, az anyag 
mozzanat elsőbbsége mellett. 


11 Nikolaj Bucharin: Le vie della rivoluzione 1925-36, Roma, 1980. Riuniti, 201. old. 
12 N. I. Bukharin: Marx"s Teaching and his Historical Importance, in: Marxism and Modern Thought. 
London, 1936. G. Routledge, 7. old. 

Buharin a továbbiakban nem elemzi a természeti objektum világát, hanem szinte 
kizárólag a társadalomról beszél. Amit viszont a társadalom kérdéséről mond, az lénye- 
Azt mondja: , Az objektum történeti, mert bizonyos fokig maga is a történelmi szubjek- 
tum történelmi tevékenységének a terméke." (Uo. 13. old.) Az objektív külvilág , adott" 
jellege, amit még az elmélet és a gyakorlat viszonyáról tartott előadásában hangoztat, 
természetesen nem vonatkozik a társadalomra: ennek ugyanis éppen az a jellemzője, 
hogy létrehozzák és a szubjektum saját tevékenységével teremti meg. S ez vonatkozik a 
Szovjetunió akkori történetének társadalmi viszonyaira is. Így kap különleges jelentősé- 
get ez a kijelentés 1933-ban, amikor már a sztálini gondolkodásmód egyre erőteljesebb 
eluralkodása figyelhető meg. 

Igen figyelemreméltó mindaz, amit a szubjektum jellemzéseként elmond. Ezen már 
egyértelműen érezhető A német ideológia megfelelő részeinek közvetlen hatása. ,A 
szubjektum nem elszigetelt emberi atom, hanem vtársadalmasultx ember." (Uo. 13. old.) 
Majd: , A szubjektum nem pusztán társadalmi szubjektum, hanem társadalmi-történeti 
szubjektum is. A társadalom konkrét történeti társadalom, történeti fejlődésében külön- 
böző szakaszokon megy át." (Uo. 14. old.) Buharin mindig is nagy figyelmet fordított 
arra, hogy bírálja a polgári filozófia egyoldalú szubjektumképét, s szembeállítsa vele a 
marx! elképzeléseket. De talán ebben a tanulmányában sikerült ezt a legjobban véghez- 
vinnie. Birálja az , absztrakt embert", a szubjektivisztikus szemléletű emberfelfogásokat. 
sA szubjektum nem az ember absztrakciója... a szubjektum a társadalmi-történeti 
ember." (Uo.) S nem lehet az aktuális szovjet viszonyokat figyelmen kívül hagyni, amikor 
a következőket olvassuk: , A fentiekből az is következik, hogy a szubjektum aktív 
szubjektum és mindenekfölött gyakorlatilag aktív, aki saját létéhez teremti meg a közvet- 
len föltételeket." (Uo.) 

rdekes az is, ahogyan a külvilág és az aktív szubjektum viszonyának kérdését tárgyal- 
ja. ,A külvilág (az objektum) és a társadalmi-történeti szubjektum kölcsönviszonyban 
vannak egymással, és ennek a kölcsönösségnek a fő jellemzője a világ aktív megváltozta- 
tása." (Uo. 17. old.) Mindez összefügg az elsajátítás filozófiai problémájával. , A szubjek- 
tum és az objektum közötti kapcsolat problémája az objektum elsajátítása folyamatának 
a problémája." (Uo.) Milyen is ez az elsajátítás: ismeretelméleti vagy lételméleti? Buharin 
szerint mindkettő, mert , az elsajátítás lehet elméleti és gyakorlati". (Uo.) 

A szintetikus látásmódnak az egyik legfontosabb eredménye mégis az, hogy Buharin 
ebben az időben lényegesen többet időzik a dialektika kérdéskörénél, mint korábban. 
S nemcsak verbálisan oldja meg a dialektika kérdését a marxista filozófián belül. Tovább- 
ra is Marxra hivatkozva, most már nem a , dinamikáról" beszél, mint a Népszerű 
tankönyvben, hanem kijelenti, hogy Marx elméletében a materializmus szerves részévé 
vált a dialektika. Igen jelentősnek tartjuk a következő, dialektikával foglalkozó megjegy- 
zéseit: , A marxizmus nyomatékosan hangsúlyozza az objektum történeti természetét, 
ami maga is dialektikusan fejlődik, és a szubjektum történeti természetét, ami szintén 
saját dialektikus fejlődésének szakaszán megy át. A dialektika fő törvényei pontosan az 
objektum és a szubjektum közötti kapcsolatban jelennek meg." (Uo. 22. old. -— Kiemelés 
tőlem. — Sz. T.) 

Valóban, a dialektikus koncepció alapja minden filozófiai elméletben az objektum és 
szubjektum viszonyának kérdésével függ össze. Nem véletlen, hogy a 20. századi filozófia 
történetében igen sokan szinte természetes módon váltak dialektikusokká, amennyiben 
elfogadták az objektum és a szubjektum kölcsönviszonyának alaptételét, és mások, akik 
ezt tagadták vagy háttérbe szorították a szubjektumot - az anyagi, az objektum mozza- 
natára való túlbuzgó hivatkozás igyekezetében -, egyoldalú, mechanikus koncepciót 
tudtak csak kidolgozni. Buharin a Marx-tanulmányban látja az összefüggést objektum 
és szubjektum között, de egyúttal látja már különbségüket is: , Az objektum és a 

szubjektum egység, de... ez az egység nem azonosság; az objektum és a szubjektum 
ellentétesek egymással." (Uo. 22. old.) 

Sokkal dialektikusabb a Marx-tanulmány determinizmus-koncepciója 15, mint Buha- 
rin korábbi írásaiban. Az emberi cselekedetnél azonban ebben az esetben is tartózkodik 
a szabadság kérdésének kifejtésétől. , Abból a tényből, hogy az yemberek csinálják a 
történelmet, még nem következik, hogy az emberi tevékenység bármilyen törvény 
kontrollján kívül van. A társadalom nem elszigetelt és mechanikusan egyesült egvének 
összessége... Így az objektív társadalmi törvények nem esnek egybe a szubjektív célok- 
kal." (Uo. 35. old.) Továbbra is egyoldalúnak érezzük az emberi cselekvés és akarat 
kérdésének megoldását. Tulajdonképpen helyes, hogy , az akaratot minden adott pilla- 
natban a meghatározott feltételek korlátozzák" ( Uo. 45. old.); mégis. e felfogásban nincs 
jelen az, hogyan képes az ember ezeket a feltételeket saját cselekvésével módositani. 
hogyan képes az ember az anyagi létfeltételeket befolyásolni, átalakítani. 

Nagyon érdekes az a rész, amelyben az állam kérdését elemzi. Lenin nyomán ő 15 azt 
hangsúlyozza, hogy az állam nem más, mint ,elmonyó gépezet" (Uo. 68. old.), és 
Kelsennel vitázva mondja, hogy a kommunizmusban az allam eltűnik. Itt beszél az allam 
és a civil társadalom kérdéséről is, de nem érzékeli a civil szféra jelentőséget, amit a 
kapitalista társadalomra tart jellemzőnek. A civil szféra ott is , elemi és anarchikus" 
jellegű Buharin szerint. (Uo. 77. old.) Az állam elhalását pedig - szerintünk -— éppen 
fordítva képzeli el, mint az a valóságban bekövetkezhetne. Azt mondja: ..az állam 
megszűnik önmagában és magába szívja föl (abszorbeálja) a társadalmat". (Uo.) Buha- 
rin nagy érdeme, hogy a bolsevik vezetők közül talán egyedül beszél a civil társadalom 
jelentőségéről, de igazi jelentőségét (hogy a civil szférának kel! felszíivnia magába a 
politikai társadalmat) ő sem érti.!? Sajnos, az ideológiai élethez közel álló témákban ő 
sem képes mentesíteni magát a korszellemtől. A Marx-tanulmány végén egy-két általa- 
nos megjegyzést tesz a pártról, Marx óriási géniuszáról, arról, hogy , az egész monumen- 
tális elméletet a példátlan történelmi gyakorlat igazolta". (Uo. 88. old.) Fontos viszont. 
hogy amikor a marxi elmélet utóéletéről beszél, megemliti Leninnél, hogy ő dolgozta ki 
a , proletariátus hegemóniájának" tételét. (U o. 89. old.) Lenint Buharin mindig is nagyra 
becsülte. Utolsó öt írását , Lenin végrendeletének" nevezte egyik magyarul is megjelent 
írásában.!t S végül néhány általános, kevésbé hihető dicsérő szót mond Sztálinról, aki 
, egy egész sor friss elméleti általánosítást végzett" a marxizmuson belül. (Uo.) 

A Marx-tanulmánnyal jutott el Buharin élete elméleti csúcspontjához. Még itt 15 
bizonyos ellentmondásokat figyelhetünk meg, de ez semmiképpen sem csorbitja azt az 
érdemét, hogy Marx és Engels alapján eljutott egy szintézist, sőt totalitást is hangsúlyozó 
koncepcióhoz, amelyben Buharin túljut mesterének, Leninnek azon megjegyzésén, hogy 
nem értené a dialektikát, amit Sztálin több esetben is felhasznált ellene elméleti diszkredi- 
tálása, lejáratása érdekében. 

S végezetül még egy megjegyzés. Buharin rehabilitácója nemcsak a politikának, de a 
marxista elméletnek is fontos eseménye. Mégis, itt és most szükséges hangsúlyozni, 
Buharin reális megismerését semmiképpen sem szolgálná egy most kialakuló Buharin- 
legenda. 


13 Lásd a civil társadalomról lefolytatott eszmecserét a Magyar Tudomány hasábjain. 
14 N. I. Buharin: Lenin politikai végrendelete, in: Filozófiai Figyelő. 1984. 1. szam. 

Tulajdon - részvény - politika 


Korkérdés a társasági törvény gazdasági és politikai összefüggéseiről 


A párt Központi Bizottsága 1988. május 10-i ülésén megtárgyalta és elfogadta a társasági 
törvény politikai koncepcióját, és egyetértett azzal, hogy a törvénytervezetet az Országgyűlés 
őszi ülésszakán megvitassa és döntsön végleges formájáról. A tervek szerint a társasági törvény 
1989. január 1 -jén hatályba lép, új kereteket teremtve a gazdasági társuláshoz, a tőkeáramlás 
új szervezeti formáihoz. 

Nem mai keletű az a felismerés, hogy gazdaságunk egyik legégetőbb gondja a termelési 
szerkezet korszerűtlensége s a szerkezeti megújuláshoz nélkülözhetetlen eszközáramlás nehéz- 
kessége. Új keletű viszont annak elismerése, hogy a gazdasági struktúra átalakításához a 
tulajdon működtetésének alapkérdéseivel is foglalkoznunk kell. Az erőforrások ágazatok, válla- 
. latok közötti szétosztása és átcsoportosítása ugyanis mindeddig döntően állami közvetítéssel 
. történt, ami gyakran járt egyutt a hatékonysági szempontok háttérbe szorulásával. Bár sokszor, 

sokféle formában szóltunk a szerkezetváltás szükségességéről, a gazdálkodók tulajdonosi moti- 
vációi által vezérelt erőforrás-átcsoportosítás lehetőségeit mindeddig alig aknáztuk ki. 

Ma már látjuk - s ez formálódó struktúrapolitikánk fontos, új eleme -, hogy a közvetlen, 
vállalati indíttatású eszközmozgás kiterjedése nélkül nincs esélyünk a gazdasági szerkezet 
megújítására. A társadalmi tőke optimális hasznosulásakor mindenképp áttöri a vállalati, ágazati 
határokat. E természetes gazdasági mozgás előtt álló szervezeti és jogi akadályok elhárítása ezért 
egyike a legfontosabb gazdaságpolitikai tennivalóknak. A társasági törvény e feladathoz igyek- 
szik megteremteni a jogintézményi feltételeket. 

A vállalati kezdeményezésű eszközáramlás hasznosan egészítheti ki az állami struktúrapoliti - 
kát. Mint a nálunk fejlettebb, sikeresebb gazdaságok példája is bizonyítja, az állam s általában 
a makroszemlélet nem nélkülözhető a gazdasági szerkezet eredményes átalakításában. Termé- 
szetesen változtatnunk kell az állami struktúrapolitika eszközrendszerén, s a fejlesztési források 
költségvetési újraelosztása helyett a piaci folyamatok elemzésén nyugvó kereskedelem- és 
pénzuúgypolitika összehangolt és tudatos alkalmazására lenne szúkség. 

Az új törvénynek nem célja a tulajdonformák eddigiektől gyökeresen eltérő rangsorolása. Ha 
várhatóan változnak is a tulajdoni szerkezet belső arányai, a társasági törvény a különböző 
tulajdonformák új típusú összekapcsolódásához, hatékonyabb, korszerűbb kombinációihoz 
kíván jogi kereteket, kitölthető formákat — s nem utolsósorban - biztosítékokat adni. 

Mindebből az is következik, hogy az Országgyűlés elé kerülő törvénytervezet alapján ma még 
szinte lehetetlen előre látni, hogy a jogi keretek pontosan milyen tartalommal töltődnek ki. 
A törvény várható parlamenti jóváhagyása ilyenformán nem lezárása, ellenkezőleg, kezdete egy 
folyamatnak, mely a hatékony eszközáramlás módozatait keresi. Nyitott kérdések ugyanis nem- 
csak a jogi szabályozás részleteiben, hanem a közgazdasági, társadalmi, politikai összefüggések 
területén is szép számmal akadnak. 

Nyitott kérdés például, hogy az eddig tőkeéhes vállalataink között milyen számban lesznek 
majd részvényvásárlók, s nem lesznek-e túlsúlyban azok, akik csupán részvénykibocsátások 
révén próbálnak — különösen a mai restrikciós időkben - pótlólagos forrásokhoz jutni. Megbíz- 
ható vagyonértékelés hiányában az sem garantálható, hogy az eszközök valóban a legígérete- 
sebb s nem az értékelési rendszer torzulásai miatt felértékelt területekre áramolnak. 

Szerkezeti megújulási törekvéseink megvalósításában közismerten számítunk a működő tőke 
nagyobb szerepére. Ehhez azonban nem elegendő, ha gazdaságunk jelenleginél nagyobb 

vonzereje egyszerűen több tőkét csábít befektetésre. A tudatos, nemzetközi dirnenziókkal is 
számoló struktúrapolitikát számos, hozzánk hasonló helyzetben levő fejlődő ország negatív 
tapasztalata is sürgeti. A máshol már elavult (esetleg környezetkárosító) tevékenységek Magyaror 
szágra telepítése például nyilvánvalóan nem a gazdaság modernizálását, hanem a korszerúten 
szerkezet konzerválását szolgálná. 

" A hazai magánmegtakarítások termelési célú felhasználásának újabb formái szintén több. 
folyamatos elemzést kívánó kérdést vetnek fel. A hazai és nemzetközi tapasztalatok figyelembe 
vételével adhatunk csak meggyőző választ arra a kérdésre, hogy a döntően állami tulajdon 
többségű részvénytársaságokba befektető magánszemélyek készek-e és ha igen, akkor milyen 
mértékben képesek kikényszeríteni a jövedelmezőség érvényesülését. 

Szükséges annak vizsgálata is, hogy a részvényjövedelmek milyen hatást gyakorolnak az 
árszínvonalra s a bérből élők jövedelmére. Egyéb gazdasági céljainkat ugyanis keresztezné, ha 
a részvényesi jövedelmek főleg inflációs árnyereségből, illetve a vállalati bér- és osztalékjövedel- 
mek egymás közötti újraelosztásából keletkeznének. 

E bonyolult problémák megoldása természetesen nem várható a kibontakozási program egyk 
elemének, a társasági törvénynek a bevezetésétől. Nem is kérhető számon a törvényt kidolgozó. 
zömmel jogász szakemberektől, akik — tekintettel az előkészítésre rendelkezésre álló igen rövid 
határidőre — nagy munkát végeztek. Az ezúttal csak felvetett kérdések megválaszolása azonban 
aligha mellőzhető a társadalmi-gazdasági kibontakozás programját stratégiailag megalapozó 
munkálatok során, ismeretes, hogy a Központi Bizottság júliusi ülésén külön munkabizottságot 
bízott meg e feladattal. 

Mindezek miatt kértük fel a tulajdonviszonyok politikai és közgazdasági kérdéseiben járatos 
szakembereket - közöttük a törvényelőkészítő munka szakmai irányítóját — arra, hogy mondjanak 
véleményt a társasági törvény szélesebb horizontú társadalmi összefüggéseiről. Az alábbiakban 
közreadott válaszok szándékoltan más és más oldalról közelítik meg e nagy jelentőségű törvény: 
hozási kérdést. Az álláspontok, a helyenként polemikus vélemények közzétételével tovább 
szeretnénk ösztönözni a sokoldalú mérlegelést és elemző munkát. További elemzésekre, ? 
kibontakozó folyamatok értékelésére a törvény elfogadását és bevezetését követően is nagy 
szükség lesz. A feladat nagysága s a felelősség nem csekély: a hatékony eszközáramlás mellett 
a hatékonyan működő szocialista gazdaság kialakításának sikere a tét. 

Körkérdésünkben a következő témakörökben kértünk választ a résztvevőktől, s jeleztük, hogy 
a felsorolt problémák bármelyikének részletesebb kifejtését is szívesen látjuk; azaz nem követel - 
mény valamennyi feltett kérdés teljes körű megválaszolása. . 

e A hatékony eszközáramlás elősegítése érdekében az állami tulajdon keretén belül a tulaj: 
donformák milyen átalakítását tartja célszerűnek? Milyen új intézményi formák kialakulását létj 
kívánatosnak? 

e Milyen pozitív és negatív gazdasági, társadalmi hatásokkal kell számolnunk a külföldi és 
hazai magántőke szerepének lényeges növelése következtében? A magánrészvény-tulajdo" 
(állami részvénytöbbség esetén) eredményezhet-e szigorúbb jövedelmezőségi kényszert a vál- 
lalati gazdálkodásban? 

e Az eddigi szakmai munkálatok mennyire támaszkodtak a nemzetközi tapasztalatokra? 
Egyáltalán: hogyan Ítélik meg a nemzetközi összefüggések szerepét a hazai tulajdoni szerkezei 
átalakításában? 

0 A javasolt lépéseknek milyen társadalmi hatásaival számolhatunk? Milyen stádiumban var" 
az előkészítés? A javaslatok lehető legkisebb zökkenőkkel járó gyakorlati megvalósításához 
mennyi munkára és mennyi időre van szükség? 


A szerkesztőség 


TÖMPE ISTVÁN: Vegyesgazdaság - itt és most 


A társasági törvény előkészítésekor sokoldalú eszmecsere folyt az állami tulajdon, i 
társadalmi tulajdon, illetve a magántulajdon közötti összefüggésről. A vitából is kitünt, 
hogy az állami tulajdon csak egyéb tulajdonformákkal összhangban, egymást kölcsönö- 
sen kiegészítve fejlődhet eredményesen. A magyar gazdaságtörténet — az összességében 
nem sikertelen reformkísérletek ellenére is — az állami tulajdonhasznosítás nem kellő 

hatékonyságát igazolja. Ahhoz tehát, hogy az állami tulajdon eredményesebben működ- 
jön, egyrészt szükség van az , államigazgatási" tulajdon hatókörének lényeges csökkenté- 
sére, másrészt elkerülhetetlen az államigazgatási felügyelet alatt folyó gazdasági tevé- 
kenység irányítási-szervezeti reformja. 

Az állami tulajdon jobb hasznosítását vegyesgazdasági keretek között tartom elképzel- 
hetőnek. Ezzel kapcsolatos a társasági törvény működtetésének egyik leglényegesebb 
problémája. Ahhoz ugyanis, hogy a tulajdonosi motíváció valóban létrejöjjön, tulajdo- 
nosok szükségesek. Mégpedig olyan tulajdonosok, akiknek a tulajdonhasznosítás egzisz- 
tenciális kérdés, akik tulajdonuk működtetése során a megszerezhető jövedelem felhasz- 
nálásában közvetlenül és állandóan érdekeltek. Az eddigi tapasztalatok alapján úgy 
tűnik, hogy erre a szerepre az államigazgatás alkalmatlan. 

A jövőben az állami tulajdon hasznosításakor tényleges pluralizmus kívánatos. Egyes 
esetekben valószínűleg az állami vállalati forma további fennállása indokolt (védelem, 
egyes közszolgáltató tevékenységek stb.), más területeken a társasági formák különféle 
alakzatai célszerűek. Piaci alapon, akár vegyes tulajdonú formában még bizonyos köz- 
szolgáltató tevékenységek is működtethetők. 

Ahhoz, hogy a társasági formák az állami tulajdon kezelésében elterjedjenek, újra fel 
kell fedeznünk olyan tulajdonosi formákat is, melyeket az elmúlt évtizedek során , elfelej- 
tettünk". Az állami tulajdon kezelését célszerű közvetlenül megosztani a tanácsokkal, 
kórházakkal, különféle kommunális intézményekkel, alapítványokkal, amelyek az eddi- 
giek során kizárólag költségvetési támogatásban részesültek. Megfelelő értékpapír- 
forgalom esetén ezen intézmények tevékenységében is megjelenhet a vagyonérdekeltség, 
és ezáltal mérséklődhet a költségvetési redisztribúció. 

Ma is tapasztalható, hogy az állami és szövetkezeti gazdálkodó szervezetek vállalkozá- 
saikhoz magántőkét is igyekeznek bevonni. A magántevékenység ösztönzésétől ered- 
ményt várhatunk olyan klasszikusan kis- és középgazdasági területeken, mint amilyen 
a szállítás, a kiskereskedelem (ezen belül is az élelmiszer-kereskedelem), vagy az építő- 
ipar. E területeken (és más esetekben is) a magán-, illetve a vegyes tulajdon mozgékonysá- 
ga, nagyobb rugalmassága érvényesülhet az állami tulajdon nagy szervezeteivel szemben. 

Vannak, akik szerint az állami tulajdonkezelés reformja új pénzügyi intézmények 
kívánatosnak, hogy az állami vállalatok megvásárolhassák egymást. A magam részéről 
úgy gondolom, hogy az állami vagyonkezelés reformjának egyszerre többféle eszközt kell 
tartalmaznia. A társasági törvény ehhez bizonyos feltételeket megad, más feltételek 
azonban csak a gazdaságpolitika módosításával, illetve további tapasztalatok birtoká- 
ban teremthetők meg. Ezért van szükség olyan jogi szabályozásra, amely lehetővé teszi 
az állami vállalatok társasággá való átalakulását, s egyúttal módot ad az állam számára 
bizonyos tulajdonosi döntések fenntartására (részvényeit szét kívánja-e osztani, az oszta- 
lékra igényt tart-e stb.). 

Az egyéni megtakarítási formák bővülésétől és a magántevékenység ösztönzésétől a 
növekedési lehetőségek sokszínűbbé válása is várható. Amennyiben lebontjuk a piacra 
jutás, a piacon való működés, növekedés, pénzforrásszerzés korlátait, úgy valószínűsít- 
hetően bővül a termelés és a szolgáltatás mennyisége és választéka; remélhetően fokozó- 
dik a hazai és a külföldi tőke áramlása a jövedelmező területekre. 

Ma még aligha becsülhető meg pontosan, hogy a társasági törvény jövő évi életbelépé- 
sét követően milyen mértékű tulajdoni változások következnek majd be. Nincs okunk 
azonban attól tartani, hogy a magántulajdon veszélyeztetné az állami, illetve a közösségi 
tulajdon meghatározó szerepét. A lakossági megtakarítások növekedése nem indokolja 
ezt a félelmet. Emellett az sem valószínű, hogy a társadalom minden tagjában felébredne 
a vállalkozási kedv. Arra azonban számítani lehet, hogy a dinamikusabb növekedést 
ígérő területeken az állami és a szövetkezeti vagyon fokozott mértékben vegyül egymás- 
sal és a magántulajdonnal. Egyelőre csak hozzávetőleges felmérések készültek például 

a nagyvállalatok szándékairól. Némelyek szerint a nagyvállalati kör mintegy tizede kíván 
részvénytársasággá átalakulni. A vállalati magatartást a társasági törvény nyújtotta 
lehetőségeken túl nyilván a közgazdasági feltételrendszer ií5 befolyásolja. A nagyvállala- 
tok részvénytársasággá alakulási szándékát például az is motiválja, hogy a jelenleg 
szabályozás következményeként a társaságok - különösen a keresetszabályozás terüle- 
tén - bizonyos függetlenséget élveznek az állami vállalatokhoz képest. Ha ez a különbség 
megmarad, az állami vállalatok tömeges átalakulására kell felkészülni. Kiválthatjak az 
átalakulást a vállalatirányítók függetlenedési törekvései is. A társasággá alakuló vállalat 
minisztériumi függése megszűnik (illetve minimálisra csökken). S ami sok vállalatvezető 
számára ennél is fontosabb: a társasági forma nem indokolja a vállalati tanácsok fenntar- 
tását. (Ez utóbbi kérdés a tarsasági törvénytől függetlenül is mérlegelendő.) A dolgozói 
participáció kérdése a vállalatvezetők nem csekély hányada számára érzékeny területnek 
számít. Valljuk meg: nem könnyű participációs intézményeket működtetni az üzlet 
érdekek folyamatos megsértésének veszélye nélkül. A társasággá történő átalakulás 
elvileg lehetőséget ad arra is, hogy a nagyvállalatok megakadályozzák területileg távol 
eső egységeik leszakadását. Az önállósági törekvések az értékpapír-tulajdonlas esetében 
— legalábbis formailag — egyszerűbben visszaszorithatok. 

Számolnunk kell azzal, hogy nálunk egy korábbi tökés tipusú piaci fejlődést megtöro, 
más logikájú rendszerre épül rá a piaci autonómiaát feltételező társasagi szabályegyüttes. 
Hatékony és kiegyensúlyozott piaci müködés a társasági törvénytől önmagában nem 
várható. Ehhez több területen, elsősorban a versenyviszonyok tekintetében van szükseg 
radikális fordulatra. Tapasztalhatók olyan törekvések is. hogy horizontális integrációk 
jöjjenek létre részvénytársasági formában. Nézetem szerint ezek nem piaci alapon szervé- 
zett társaságok. hanem középiranyíitó szervek lennének. Ilyen törekvések mellett egvér- 
telmű, hogy a társasági törvénnyel párhuzamosan bizonyos konszernszabályokat 15 
szükséges rögzíteni. Egyszerűbben szólva: a társulási szabadság versenyelven nyugvó 
korlátainak egy részét is meg kell fogalmazni. Ezért üdvözlendő, hogy a jogszabaly 
előkészítői a konszern típusú kapcsolatok szabalyozásának gondolatat is felvetettek a 
tervezetben. 


WIENER GYÖRGY: Közgazdaságtani és politológiai megfontolások 
a társasági törvény koncepciójához 


A szocialista tulajdon jelenlegi formáinak átalakítását nemcsak a hatékony eszközáram- 
lás feltételeinek megteremtése teszi szükségessé. Mind az állami, mind a szövetkezeti 
tulajdon eddig működő formai alapvetően a magántulajdon negativ megszüntetését. a 
magánelsajátítás felszámolását valósították meg; azaz a gazdasági egységeken belül nem 
hoztak létre új, a köztulajdonon nyugvó termelésnek elvileg megfelelő munkamegosztasi. 
irányítási és elosztási viszonyokat. A gépi nagyipari termelőerőkre épülő, az összmun- 
kás-részmunkás ellentétét megőrző gyári üzemforma már önmagában is akadályozta a 
vállalati szintű önigazgatás kifejlesztését. ami egvébként hosszú ideig a politikai szándé- 
kokkal, elképzelésekkel is szemben állt. Ilyen feltételek mellett az állami tulajdon közös- 
ségteremtő, illetőleg elidegenítő funkciója közül fokozatosan az utóbbi került előtérbe; 
a társadalom egyre szélesebb rétegei ismerték fel, hogy a jelenlegi köztulajdon .alanyta- 
lan vagyon", melynek , megszemélyesítése" a továbbfejlődés egyik alapfeltétele. 

A termelőerők fejlettségi szintje azonban napjainkban sem éri el azt a fokot, melyen 
lehetőség nyilna az összmunkás-részmunkás ellentét megszüntetésére. A vállalatokon 
belüli hierarchikus munkamegosztási viszonyok hosszabb távon sem számolhatók fel, s 
így a társult termelők önkormányzatának megteremtése továbbra is csupán a történelmi 
távlatokban válhat realitássá. Ugyanakkor a jugoszláv önigazgatási rendszer gazdasag 
kudarcai széles körben megerősítették azokat a nézeteket, miszerint a dolgozói kollekt- 

vák lényegében alkalmatlanok a tulajdonosi jogok gyakorlására, s ezért az államigazga- 
tási tulajdont nem az önigazgatásra épülő társadalmi tulajdonnal kell felváltani. 
Ehelyett egyre inkább a tulajdonosi szerepű vagyonkezelő szervezetek, majd a rész- 
vénypiac megteremtésének koncepciója került előtérbe. Az ily módon elérhetőnek vélt 
hatékony tőkeáramlás koncepciója két pilléren nyugszik. Az egyik az, hogy a részvények- 
kel gazdálkodó tulajdonosi szervezetek magatartását, akárcsak a tökés részvénytulajdo- 
nosokét, a profitérdekeltség vezérli. Ezért a részvények forgalmazásával a társadalmi 
vagyont azon területekre csoportosítják át, ahol az a legnagyobb jövedelmezőséggel 
működik. Ebből egyenesen következik a másik feltételezés, az. hogy a hatékony gazdál- 
kodás mindig egyet jelent a lekötött tőkéhez viszonyított maximális profitrátával. A jö- 
vedelmezőség és a gazdaságosság konfliktusait az küszöböli ki, hogy a gazdasági cselek- 
vést nem a róvid távú nyereség, hanem a hosszú távú vagyonérdekeltség motiválja. 
Az első feltevés érvényességét viszonylag nehéz ellenőrizni, hiszen gazdaságunkban 
vagyonkezelő szervezetek tulajdonképpen még nem működnek, s ezért közvetlen tapasz- 
talatok nem állhatnak rendelkezésünkre. A jugoszláv gazdaság eredményeiből és kudar- 
caiból azonban nemcsak az önigazgatási rendszer hatékonyságát itélhetjük meg, hanem 
az eszközáramlás, a részvényforgalom hatásairól 15 levonhatunk következtetéseket. Köz- 
ismert, hogy Jugoszláviában a vállalatok már csaknem két évtizede jogosultak arra, hogy 
egymás részvényeit megvásárolják, sőt bankokat is alapíthatnak, s a tőkeáramlás, a más 
cégeknél történő befektetés rendszeres gyakorlattá is vált. Ennek ellenére e gazdaság 
lényegében ugyanazokkal a nehézségekkel áll szemben, mint a magyar, s figyelemre 
méltó, hogy a politikusok és a közgazdászok - a hazainál jóval fejlettebb tőkepiac 
ellenére — az árupiac kialakulatlanságáról, a piaci törvényszerűségek nem kielégítő 
érvényesüléséről beszélnek. Kétségtelen, hogy ezt részben magyarázhatjuk az egységes 
jugoszláv piac hiányával, a köztársaságok és tartományok egymástól való elzárkózásá- 
val. Legalább ilven szerepet játszik azonban az a tény is, hogy a társadalmi vagyont 
megtestesítő részvényforgalom a jelek szerint nem hivott életre profitráta-érdekeltséget. 
Enélkül viszont nem sikerült útját állni a beruházási túlkeresletnek s az abból fakadó 
gyors ütemű eladósodásnak, illetőleg nem sikerült megteremteni a jövedelmezőségre épülő 
eszközáramlás feltételeit sem. 
A vállalatok közötti eszközáramlás egyébként az elmúlt fél évtized hazai gyakorlatá- 
, ban sem volt ismeretlen. A vállalati szférában nött a más gazdasági egységektől kapott 
. forrás összege, társulások, leányvállalatok jöttek létre, és megjelent a kötvényforgalom 
is. Az eddigi tapasztalatok azt mutatják, hogy a vállalati kötvényvásárlás a pénzeszközök 
áramlásának más formáihoz képest alárendelt szerepet játszik. Ennek a motivációit még 
kevéssé elemezték, okunk van feltételezni azonban, hogy a reálberuházásokhoz jobban 
kötödő társulási formák inkább megfeleltek a vállalatvezetés növekedési hajlamának, 
. mint a reálvagyon növelését elhalasztó kötvényvásárlási akciók. Valószínű, hogy vállala- 
ti szinten a részvénykibocsátási szándékok is erőteljesebbek lehetnek, mint a részvényvá- 
. Sárlási törekvések. (E feltételezés az elkülönült tulajdonosi szervezetekre természetesen 
. nem vonatkozik.) Az eddigi közgazdasági elemzések azonban még nem adtak választ 
. arra a kérdésre, hogy a nyilvánvalóan felgyorsult eszközáramlás hozzájárult-e, s ha igen, 
. milyen mértékben a gazdasági szerkezetváltáshoz. 
A második érvvel szemben (hogy ti. a jövedelmezőség egyet jelent a hatékonysággal) 
. az az ellenvetés merülhet fel, hogy a jövedelmezőség alapvetően nem hatékonysági, 
" hanem jövedelemmegoszlási kategória; makroökonómiai síkon a magas nyereségszint 
, szemben 15 állhat a hatékonysággal. Az egyes ágazatok és vállalatok szintjén pedig a 
. jövedelmezőség szorosan összefügg az oligopolisztikus árképzéssel, a , monopólium 
" fokával". A vállalatok egy részénél természetesen a magas nyereség a ráfordítások 
A minimalizálásából, a munkatermelékenység növekedéséből fakad. Még ebben az esetben 
is gondolnunk kell azonban arra, hogy a bérköltségek népgazdasági szinten jövedelem- 

ként jelennek meg. Így a hatékonyságot nemcsak a nyereség, hanem a teljes hozzáadott 
érték alapján is vizsgálnunk kell. 

A felvázolt problémák ellenére 15 mindenképpen indokolt a szocialista szektoron belüli 
részvényforgalom kialakítása, nem szólva arról, hogy a vélelmezett feltevések igazságérte 
ke ís csupán a gyakorlatban igazolódhat. A társadalmi tulajdonformák átalakitását 
azonban - éppen a tulajdonnak a termelőktől való elidegenedése miatt — nem korlátoz- 
hatjuk a különféle társasági megoldásokra és a részvényforgalom megteremtésére. 
A többségi külső részvénytulajdon nem közelíti, inkább távolítja a kollektivától a 
tulajdonosi jogosítványokat, s elsősorban nem a tulajdonosi, hanem a bérmunkástudai 
erősödéséhez vezet. Ezért megfontolandónak tűnik, hogy az ún. önkormányzó-önigazg2- 
tó vállalatok milyen mértékben alakuljanak át részvénytársaságokká. A dolgozók. a 
kollektívák részvételi lehetőségeinek növelése is fontos feladat; bármilyen jelentős is a 
monetáris szféra, a gazdaság alapkérdései mégis elsősorban a reálszférában dőlnek el. 
A dolgozókollektívák önigazgatási lehetőségeinek fejlesztése terén egyébként nem a jog 
megoldások látszanak a leglényegesebbeknek. Az önigazgatásnak mindenekelőtt a szú- 
ken értelmezett munkahelyi egységekben, az autonóm csoportokban kell érvényesülnie. 
mégpedig olyan mindennapi kérdésekben, mint a bérezés, a munkák elosztása, a munka- 
rend stb. A társasági törvény alapkoncepciója is utal arra, hogy az eddigi vgm-eknek egy 
része autonóm munkacsoporttá alakulhat át, s ily módon folytathatja tevékenységét. 
A vállalati szintű önigazgatás nem annyira a vállalati tanács jogi konstrukciójából, mint 
inkább e gyakorlati megoldásokból fejlődhet ki. Emellett arra is gondolnunk kell, hogy 
a munkavállaló köztulajdonosi alannyá válása legalább annyira fontos a tulajdon sze- 
mélytelenségének leküzdésében, mint az elkülönült tulajdonosi szervezetek létrehozása. 

A magán-részvénytulajdon bevezetésével kapcsolatban általában két közgazdaság 
megfontolás merül fel. Az egyik érv az, hogy megfelelő pénzbefektetési lehetőségek 
hiányában a lakosság gazdasági magatartását a jövedelmek minél gyorsabb elköltése, a 
pazarló fogyasztás jellemzi, amit az utóbbi években kialakult negatív reálkamat még 
tovább ösztönöz. E fogyasztói viselkedés jelentősen hozzájárul a kereslet és a kinálat 
egyensúlyanak megbomlásához, növeli a hiány intenzitását, s egyúttal erőforrásokat von 
el a felhalmozástól, fokozva a gazdaságban egyébként is jelentkező tökehiányt. A vára- 
kozások szerint a lakossági részvényvásárlás jogi feltételeinek megteremtése e téren 
számottevő fordulathoz vezethet. A legális megtakarítási formák körének kiszélesítése 
- legalábbis hosszabb távon - mérsékelni fogja a pazarló fogyasztást, s ezáltal a lakossag 
hitelfelvevőből nettó megtakaritóvá válik. E várakozás azonban az elmúlt két évtized 
gazdasági tapasztalatait figyelembe véve nem mindenben tűnik megalapozottnak. A la- 
kossag mint népgazdasági jövedelemtulajdonos ugyanis - lényegében minden évben - 
kevesebbet költ folyó pénzjövedelménél, s pénzmegtakarítása is rendszeresen nagyobb 
összeget tesz ki, mint hitelfelvétele. E gazdasági magatartás hátterében egyrész! 
a hiánygazdaságokra jellemző kényszermegtakarítás húzódik meg, másrészt pedig az. 
hogy a tartós fogyasztási cikkek, illetőleg a lakásvásárlás viszonylag hosszan tartó 
előtakarékosságot feltételez. A megtakarítási hajlam csupán az infláció gyorsulásakor 
mérséklődik; ilyenkor a lakossági vásárlás ugrásszerűen növekszik, miként ezt 1979-ben. 
illetőleg 1987 második felében tapasztalhattuk. 

A lakosság , szabad pénzeszközei" tehát már eddig is rendelkezésre álltak, s a bank- 
szféra -— hitel formájában - ezen összegeket folyamatosan visszaáramoltatta a gazdaság 
körforgásba. Az 1970 és 1985 közötti időszakban megközelítően 130 milliárd forint 
lakossági megtakarítást szivattyúzott át döntően a vállalati, kisebb mértékben a költségve 
tési szektorba. E megtakarítások befektetése vitathatatlanul hozzájárult a , túlberuházás" 
finanszírozásához, hiszen mértéke a beruházási fellendülés csúcspontján, 1977—1978-ban 
különösen magas összeget ért el. 

Hasonlóképpen nagymértékű volt az átszivattyúzás az 1980-as évek első felében Is. 
amikor a vállalatok zárolt pénzeszközeit elsődlegesen hitelforrásokból pótolták. A fel- 

lendülés finanszírozásában betöltött szerep egyben azt is jelzi, hogy a lakossági megtaka- 
rítások felhasználása nem feltétlenül szünteti meg a tőkehiányt, sőt a beruházási vásárló- 
erő növelésével még erősítheti is a beruházási javak piacán jelentkező feszültségeket. 

A magán-részvénytulajdon bevezetésének a megtakarítási hajlamra gyakorolt hatásai 
egyébként a lakossági kötvényvásárlások elemzésén keresztül bizonyos fokig előre be- 
csülhetőek. A megtakarítások szintjét ugyanis a kötvényvásárlási lehetőség megteremté- 
se után is jórészt a fogyasztói árak és a lakossági reáljövedelmek alakulása szabályozza, 
s az új forma csupán a pénzelhelyezés belső szerkezetét érinti, amennyiben valamelyest 
csökkenti a takarékbetét jelentőségét. Ezt az értékelést alátámasztani látszik az is, hogy 
a kötvény növekvő szerepe ellenére sem vált alapvető fontosságú megtakarítási formává. 

. Az esetenként az átlagosnak csaknem kétszeresét elérő kamatláb mellett is a felhalmozott 
pénzösszegek túlnyomó része változatlanul takarékbetétben jelenik meg. Ez megegyezik 
a fejlett tőkés országokban hosszú idő óta kialakult gyakorlattal; itt a lényegében 
korlátlan kötvény- és részvénypiac ellenére a bérből és fizetésből élők elsősorban takarék- 
betétként helyezik el megtakarításaikat. Nagy-Britanniában például, ahol a konzervatív 
kormány közismerten nagy jelentőséget tulajdonít a magánrészvény-tulajdon általánossá 
tételének, a lakosságnak mindössze 20 százaléka rendelkezik részvényekkel; ezek fele 
azonban a tőkés- és földtulajdonos osztályhoz tartozik. 

Vizsgálandó az a kérdés is, hogy a magán-részvénytulajdon bevezetése számottevően 
javítja-e a tőkeallokáció hatékonyságát. Az általános velekedés szerint a magántulajdo- 
nosok - eltérően az állami költségvetéstől és az állami hivatalnokok által irányított nagy 
bankoktól — a valóban jövedelmező vállalatoknál fektetik be pénzüket, s részvényeik 
adásvételével a nyereség, az osztalék alakulására is azonnal reagálnak. Ez valóban igaz 
a nagyrészvényesek esetében, akik meghatározó szerepet töltenek be a vállalatvezetés 
irányításában. Ők azok, akik beruházás-, termelés- és árpolitikai döntéseikkel alapve- 
tően befolyásolják a profitráta, illetőleg az osztalék szintjét. A kisrészvényesek döntő 
többsége azonban - a nemzetközi tapasztalatok szerint — alig gyakorol hatást az üzletpo- 
litikára, s általában azt sem tudja megítélni, melyek a várhatóan legjövedelmezőbb 
befektetések. Ily módon profitráta-érdekeltségük aligha növelheti a vállalatok költségér- 
zékenységét. 

Ezt támasztja alá, hogy például az NSZK gyakorlatában a kisrészvényesek jelentős 
része éppen a termelővállalatokkal szoros kapcsolatban álló nagy bankokat bízza meg 
azzal, hogy a közgyűléseken, érdekeiket képviselve, üzletpolitikai és jövedelemelosztási 
kérdésekben döntsenek. 

A másik gyakori közgazdasági érv, hogy a gazdaság sikeres stabilizálása — különösen 
a szerkezetváltás — a működő tőke viszonylag jelentős mérvű importját feltételezi, s ez 
mindenképpen indokolja a magán-részvénytulajdon bevezetését. A működő tőke import- 
jának kétségtelen előnye, hogy lehetővé teszi — mégpedig a további eladósodás veszélye 
nélkül — külső erőforrások bevonását. Reális az a várakozás is, hogy e tőkebefektetési 
forma nemcsak csúcstechnológiák alkalmazását, hanem korszerű munka- és üzemszerve- 
zési módszerek meghonosítását is lehetővé teszi. E várakozásokat igazolják az elmúlt két 
évtized világgazdasági változásai, amelyek azt mutatják, hogy a sikeresen felzárkózó 
államok jelentős része a gyors növekedést és technológiai fejlődést elsősorban a működő 
tőke nagyarányú importjának köszönhette. E tőkeimport azonban sajátos feltételeket is 
kíván, s valóban számottevő hatást akkor fejt ki, ha a gazdaság minden lényeges 
szektorában megjelenik. A működő tőke importja elsősorban azokban a délkelet-ázsiai 
államokban vált a fejlődés meghatározó tényezőjévé, amelyek nemcsak viszonylag olcsó, 
hanem rendkívül intenzíven dolgozó munkaerőt tudtak biztosítani a multinacionális 
cégek leányvállalatainak. Ügyelnünk kell arra is, hogy a tőkebeáramlás várható mértékét 

ne becsüljük túl, s a külföldi cégek tevékenységéhez se füzzünk megalapozatlan várako- 
Zásokat. A nemzetközi tapasztalatok azt is jelzik, hogy a működő tőke importja is 
eredményezheti egy gazdaság erős külső függését, s jelentős jövedelemkivonással is 

járhat. A profit külföldre utalása a népgazdaság fizetési mérlegében ugyanis ugvanolvarz 
hatást vált ki, mint a külföldre irányuló kamatfizetés, a tökekivonás pedig a nemzet 
vagyon tömegét csökkentheti. E nézőpontból a kétféle külsöerőforrás-bevonás csupar 
abban "különbözik egymastól. hogy mig a hitel- és kamattörlesztési kötelezettségek 
lényegében folytonosak, s éppen ezért előre láthatók, addig a működötöke- és profitkivo- 
nások gyakran egyáltalán nem prognosztizálhatók. 

A társasági törvény alapkoncepciója sok szempontból támaszkodik a modern kapit- 
lizmus társulási intézményeinek működési tapasztalataira. Ez nem kizárólag e törvény- 
tervezet sajátossága, hiszen az idén bevezetett adórendszer és mas reformintézkedéxi 
is felhasználják a tökés piacgazdaságokban alkalmazott megoldásokat. A tökés mintek 
hatása egyébként nemcsak a hazai reformfolyamatban érvényesül; a lengyel és a kina 
reform számos eleme 15 hasonló intézményekre épül, azokat kisérli meg a szocializmus 
gazdaságírányitási rendszerébe beépiteni. A követő magatartas különösen a monetán: 
szférában jelentkezik. Nuti olasz szocialista közgazdász magyar nyelven ez év áprilisában 
megjelent cikkében — mely egyébként a részvényforgalmat a piaci szocializmus elengeű- 
hetetlen tartozékának tekinti — egyenesen úgy fogalmaz, hogy a megreformált szociaiist 
gazdaságok pénzügyi intézményeinek egyáltalán nincsenek rendszerspecifikus, azaz kizá- 
rólag e társadalmi formára jellemző vonásai. Ennek egyik okát abban látja, hogy a piac 
szocializmus korábbi és újabb keletű modelljei e kérdest teljesen elhanyagoltak; többnni- 
re csak azt állapítják meg, hogy e gazdaságokban a pénz aktív szerepet tölt be. a 
pénzpiacokról s azok intézményeiről azonban említést sem tesznek. Rendszerspecifikus 
megoldások a gyakorlatban sem alakultak ki, jóllehet ez sürgető feladat a szocialista 
piacgazdaságok kiépítése során. 

A követő magatartás létrejöttéhez az is hozzájárul, hogy a legfejlettebb tökés államok 
a hetvenes évek közepén kialakult gazdasági válságot viszonylag könnyen leküzdörtek 
és növekedésük - ha jóval alatta maradt is a második világháború után megszokott 
ütemnek - a nyolcvanas évek elejétől ismét felgyorsult. Ráadásul a recesszió időszakában 
jelentős mértékű gazdasági szerkezetváltás ment végbe, amit sokan éppen a növekedés 
fékezésével, az életszínvonal átmeneti csökkenésével, a munkanélküliség nagyarányu 
emelkedésével magyaráznak. Ezzel szemben a tőkés recesszió megszűnésével párhuzamo- 
san a szocialista országok gazdasági nehézségei erőteljesen fokozódtak, több államban 
- elsősorban az eladósodás miatt, de más okokból is - egyértelmű válságjelenségek 
mutatkoznak, melyek a termelés visszaesésében, az ellátási szinvonal nagymérvű romla- 
sában, a belső piac szétzilálódásában fejeződnek ki. E nemzetközi környezetben a sikeres 
országok megoldásai komolyan felértékelődtek, már csak azért is, mert az elmúlt évtized 
gyors szerkezetváltásában az eszközáramlás tökés formáinak különösen nagy jelentőg- 
get tulajdonítottak. 

Természetesen azt sem lenne helyes elhallgatnunk, hogy a tőkés pénzpiac intézményet- 
nek átvételében a nemzetközi pénzügyi szervezetek ajánlásai is szerepet játszanak, ame- 
lyek abból a feltételezésből indulnak ki, hogy mind a sikeres restrikció, mind a gazdasag 
struktúraváltás a fejlett tőkés országokban kialakult bankszervezet, monetáris politika 
és értékpapir-forgalom bevezetését teszi szükségessé. 

A társasági törvény intézményei közül a legjelentősebb társadalmi változásokat a 
magán-részvénytulajdon bevezetése idézheti elő. A másodgazdaság eddigi formái 15 
— miként az elmúlt fél évtized tapasztalatai elég egyértelműen bizonyítják — a lakossag 
bevételeken belül növelték a kisvállalkozói jövedelmeket. Különösen a vállalkozói nye- 
reség szerepe nőtt, ami a gazdasági növekedés alacsony szintje következtében együtt jart 
a szocialista szektorból származó bérek, keresetek fokozatos leértékelődésével. Ily mó- 
don a jövedelemdifferenciálódás nem feltétlenül a teljesítménykülönbségeket tükrözi. 
Aligha vitatható, hogy a magán-részvénytulajdon bevezetése ezt az ellentmondást to- 
vább fokozhatja; a gazdasági stagnálás körülményei között ugyanis reális a veszélye 
annak, hogy a részvényosztalékokat részben a bérek terhére fizetik. Ezzel kapcsolatban 

felerősödhet az az ellenérv, hogy a részvényosztalék nem különbözik lényegesen a munka 
nélkül szerezhető jövedelmek eddigi formáitól, a takarékbetétek és kötvények kamatától, 
a fogadások és sorsjátékok nyereményeitől; ezért bevezetése nem jelent gyökeres fordula- 
tot a jövedelemmegoszlásban. Kétségtelen. hogy a kamatok és a nyeremények is munka 
nélkül szerzett jövedelmek. Ezek azonban olyan jövedelemformák, amelyek ha nem is 
egyenletesen, de döntően nem osztaly- vagy rétegspecifikusan oszlanak meg a társada- 
lomban. A takarékbetét — a , nagybetétesek" egy viszonylag szűk körét leszámítva — a 
fogyasztási célú előtakarékosság, illetőleg a biztonsági tartalékolás funkcióját tölti be, 
s a vásárlás után a korábbi kamatélvezők többnyire kamatfizetőkké válnak. A kötvény- 
tulajdon már más jellegű; elsősorban a magasabb jövedelmű, jórészt az idősebb korosztá- 
lyokba tartozók élnek e megtakarítási formával, mely ily módon mindenekelőtt az 
értékőrzést, a nyugdíj kiegészítését szolgálja. A takarékbetét- és kötvényállomány eltérő 
megoszlása már jelzi azokat a különbsegeket, melyek a lakossági megtakarítás hagyomá- 
nyos, és egyértelműen járadék jellegű formái között állnak fenn; nyilvánvaló, hogy a 
magánrészvény 15 ez utóbbi kategóriába tartozik. Járadék jellegű jövedelem az árfolyam- 
nyereség is, mely a fix kamatozású kötvények s különösen a profittól függő részvények 
piaci forgalmából ered, s nemegvszer nagyobb jövedelmet biztosíthat a várható kamat- 
nál, illetve osztaléknál. Természetesen — mint minden gazdasági intézmény esetében - a 
remélt pozitiv hatások mellett egyértelműen negativ mellékhatásokkal 15 számolnunk 
kell. Ide sorolom a részvényptaccal szükségképpen együtt járó spekulációs jövedelmeket, 
melyek még áttételesen, a munka nélküli jövedelemszerzést megelőző , kemény múltbeli 
munkára" hivatkozva sem hozhatók kapcsolatba az annyiszor emlegetett teljesítmények- 
kel. 

A várható társadalmi változások mértéke természetesen erősen függ a magán-rész- 
vénytulajdon tömegétől, bővülésének dinamikájától, a részvényesek számától és a kifize- 
tett osztalék nagyságától. A tudományos közvélemény álláspontja jelenleg eléggé meg- 
oszlik abban a kérdésben, hogy milyen mértékben válhatnak a lakossági megtakarítások 
részvénytulajdonná. A kötvények iránti viszonylag mérsékelt érdeklődés arra utal. hogy 
valóban kiterjedt részvénytulajdonosi réteg megjelenésével a közeljövőben még nem kell 
számolnunk. 


KOTZ LÁSZLÓ: Tulajdonforma és vállalkozás 


Úgy hiszem célszerű, ha világosan elkülönítjük egymástól a tulajdonformákat és a 
vállalkozások szervezeti-jogi formáit. A mai szóhasználatban a tulajdonforma lényegé- 
ben azt jelenti, hogy a tulajdonos közösségi jellegű szervezet. vagy magánszemély. 
A közösségi tulajdont társadalmi tulajdonnak nevezzük, s e körbe tartoznak mint 
tulajdonosok az állam, a tanácsok, a közalapítványok és a közösségi célú egyesületek. 
A magántulajdon a természetes személyek egyéni vagy közös tulajdona. 

A különböző tulajdonosok vállalkozásainak szervezeti-jogi formái az ún. egyéni és a 
társas cégek. Jellemzőik alapján egyéni cégnek kell minősíteni az állami vállalatokat, a 
hagyományos típusú szövetkezeteket, továbbá a kisiparosokat, a kiskereskedőket, az 
önálló mezőgazdasági tevékenységet folytatókat. Tipikusan társas cégek a részvénytársa- 
ságok, a korlátolt felelősségű társaságok, a gazdasági munkaközösségek, a gazdasági 
társulások és még egy sor olyan szervezet, amely más elnevezéssel működik (pl. a 
kisszövetkezetek, szakcsoportok stb.). 

Mindezekből látható, hogy a tulajdonformákat illetően, tehát hogy ki a tulajdonos, 
már ma is elég jól tagolt az intézményrendszerünk. A vállalkozások szervezeti-jogi 
formáiban pedig valósággal tobzódunk, annyira, hogy lassan már áttekinthetetlenné 
válik a korábban annyira sürgetett , formagazdagság". 

A) viták a vállalkozások szervezeti-jogi formáival, elsősorban a társasági jog átfogó 

tézményünk a részvénytársaság, a korlátolt ör atáse társaság stb., így — feet ks 
szerint -— önmagában ettől a kodifikációtól semmi olyan újdonság nem várható, amit 
kisebb jogszabály-módosítással vagy bírói jogértelmezéssel nem lehetett volna elérni. 
Kétségtelen, hogy a kodifikálás bizonyos rendszerezésre ad alkalmat, áttekinthetőbbé 
teszi a lassan már áttekinthetetlenné váló szervezeti-jogi intézményeket. Az átfogó kodifi- 
káció talán nem tereli el a figyelmet arról, hogy a tulajdonviszonyok (a tulajdoni 
intézmények jelenlegi arányainak) fenntartásával, továbbá a közgazdasági környezet mai 
állapotának konzerválásával a társas cégek történelmileg bevált rendkívül hatékony 
formái (részvénytársaság, korlátolt felelősségű társaság) nem képesek normálisan mű- 
ködni. Véleményem szerint a reformmunkák éppen ezen a két fő területen nem haladnak 
előre. Ilyen körülmények között hiába lesz modernizált, rendszerezett társasági jogunk, 
az ugyanúgy vegetál majd, mint a jelenlegi rt. és kft. forma. 

B A tulajdonviszonyokat a tulajdoni intézmény egymáshoz viszonyított súlya határoz- 
za meg. Ezt az jellemzi, hogy milyen a közösségi tulajdon aránya a magántulajdonhoz 
képest. Nálunk egyértelműen a közösségi tulajdon túlsúlya a jellemző. Pontosabban 
fogalmazva: a magántulajdon lényegében a lakástulajdonra korlátozódik az ún. infra- 
strukturális területen, a vállalati szférában pedig elenyésző az a tőke, amely magánkéz- 
ben van (egyéni és társas magáncégek). Ma már egyértelmű, hogy a magánvállalkozások 
ilyen mértékű korlátozása kárt okozott a társadalomnak, gyengítette a közösségi tulaj- 
dont Is. Az egyéni kezdeményezés, az egyéni vállalkozás, beleértve az egyéni kockázatvál- 
lalást is, a társadalmi haladás egyik döntő mozgatóereje. Ezeknek az erőknek a gazdaság- 
ból, a társadalomból való kiszorítás az érdekviszonyok torzulását jelenti és gazdasági 
veszteséget okoz. 

u A közösségi tulajdon és a magántulajdon egymáshoz viszonyított arányának vizsgá- 
latán túl figyelemre méltó a közösségi tulajdon belső szerkezete is, vagyis hogy az állami, 
a tanácsi, az alapítványi és az egyesületi tulajdon milyen súllyal szerepel a közösségi 
tulajdonon belül. 1945 után — néhány kivételtől eltekintve — az alapítványi, valamint az 
egyesületi tulajdont lényegében felszámolták. Ezek a tulajdonformák hivatalosan nem 
is szerepeltek a jogi kategóriák között, és csak a nyolcvanas években váltak újra jogsza- 
bályokban is intézményesített formákká. Felszámolásuk részben a földosztás révén, 
részben elkobzás vagy állami tulajdonba vétel formájában történt meg. Az alapítványi 
forma azonban hamarosan újólag megjelent a szövetkezet intézményén belül. Ugy vélem 
ugyanis, hogy a hagyományos szövetkezetek oszthatatlan vagyona egyfajta közösségi 
célú alapítvány, ugyanis jogszabály határozta meg a szövetkezeti mozgalom általános 
céljait. 

Az egyesületekből csak néhány maradt meg (például a bányászok, a vasutasok biztosító- 
egyesülete, valamint talán e kategóriába lehetne sorolni a különböző vallásfelekezeteket és 
társadalmi szervezeteket). Igaz, ezek vagyonának legnagyobb része állami tulajdonba 
került. 

u Végezetül célszerű szólni a tanácsi tulajdonról 15. (Az alkotmány nem ismeri ezt a 
kategóriát. Ennek ellenére a tanácsoknak ma már ténylegesen van vagyonuk, és a 
különböző jogszabályok is beszélnek tanácsi vagyonról. Ez pedig tanácsi tulajdont 
jelent.) A városok, a községek tulajdonát 1949 után lényegében államosították. Így aztán 
olyan helyzet alakult ki, hogy a közösségi tulajdonon belül az állami tulajdon dominál, 
pontosabban az állami tulajdon mellett fellelhetők másféle közösségi tulajdon nyomai 
is (tanácsi, alapítványi, egyesületi tulajdon). 

Ha a folyamatot vagy a kialakult helyzetet röviden jellemezni szeretnénk, akkor azt 
mondhatjuk, hogy a társadalmat szervezeteivel és tulajdonával együtt -— ha nem is 
totálisan, de maximálisan - államosították az 1950-es évek elejére. A tulajdonviszonyok- 
ban így bekövetkezett változásokhoz alakították a vállalkozások és az infrastruktúra 
szervezeti-jogi intézményeit is. A vállalkozásokban az állami vállalat mint az állam 

korlátolt felelősségű egyéni cége meghatározó szerephez jutott. A vállalatokat a tulajdo- 
nos állam direkt utasításokkal, majd azt indirekt módszerekkel működő népgazdasági 
tervvel irányította. Az infrastruktúra intézményeit az állami költségvetés elosztási rend- 
szere táplálta és táplálja ma is — néhány megmaradt alapítvány és egyesület kivételével. 
Igy jutottunk el oda, hogy az egyetlen állam áll szemben tulajdonosként a vállalatok 
tömegével, és az egyetlen államhoz nyújtják be az infrastrukturális igényeket (oktatás, 
egészségügy, szociálpolitika, kultúra stb.) is. Az egyik oldalon tehát lényegében egyetlen 
tulajdonos, az állam áll, míg a másik oldalon az egyéni cégként szereplő állami vállalatok 
és az állami költségvetés intézményei működtetik a társadalom államosított vagyonát. 

A vállalati intézményi rendszer alacsony hatékonyságának okait kutatva, évtizedek 
óta keressük a jó gazdát, a tulajdonost, de nem leljük, mert a személytelen államhoz és 
bürokratikus szervezeteihez jutunk el csupán. Ezért az utóbbi években az állam tulajdo- 
nosi funkcióinak igazgatási jellegű decentralizálásával a vállalati szférában létrejöttek a 
vállalati tanácsok és a vállalati közgyűlések. Működésük hatékonyságáról a vélemények 
megoszlanak. Persze ha őszinték szeretnénk lenni, akkor el kell ismerni, hogy a részvény- 
társasági, valamint a különböző társasági formák szorgalmazása egyfajta véleményt 
tükröz. A társas formákat az jellemzi, hogy azokban nem egy, hanem több tulajdonos 
vagyona egyesül. Ki legyen tehát az államon kívül még tulajdonos? Ez a kérdés lényege. 

Az állam tulajdonosi magatartásának bíirálatából arra lehetne következtetni, hogy ha 
nem az állami, akkor a magántulajdon előtérbe helyezése lenne a kivezető út. Nem 
vitatva azt, hogy a magántulajdon és a magánvállalkozások szerepének növelése szükség- 
szerű, figyelembe kell vennünk azt a törvényszerűséget is, hogy a magánvagyon egy 
bizonyos hányada - ésszerű és kiszámítható módon - folyamatosan közösségi vagyonná 

válik. A magántulajdont ésszerű korlátok között kell tartani, és nem szabad megfeled- 
keznünk arról, hogy nemcsak az állami tulajdon fajulhat el, hanem a magántulajdoni 
szféra is! 

Arra a kédésre, hogy ki legyen a tulajdonos, én inkább azzal válaszolnék, hogy a 
közösségi tulajdonosok körében - az állami tulajdon terhére - célszerű növelni a tanácsi, 
az alapítványi s az egyesületi tulajdon súlyát. Esszerű arányokat kell létrehozni a külön- 
böző közösségi tulajdonformák között, vagyis folytatni kell az 1953-ban megkezdett 

. reszocializációs folyamatot. Reszocializálni kell az államot! Jelenleg kb. 3200 települést 
tartunk számon (Budapestet is egynek véve ezek közül). Már most is több ezer egyesület 
működik. Ha az alapítványok számát is növelnénk, akkor nagyon rövid időn belül 
elérhetnénk, hogy legalább 20 ezer olyan közösségi tulajdonosunk lenne, amely 
- szemben a mai helyzettel — nem az állami költségvetésből juttatott forrásokból, hanem 
saját vagyonából, bizonyos helyi adókból, tagdíjakból stb. befolyó bevételekből gazdál- 
kodna. Ezzel a közösségi szerveknek az állami bürokráciától való függését jórészt fel 
lehetne számolni, és egyúttal meg lehetne teremteni a közösségek belső demokratikus 

" rendjét is. Természetesen ez számos további intézkedést kívánna. Mindenekelőtt azt, 
hogy az állami vagyon egy részének a közösségek közötti felosztásával egyidejűleg 
korlátozni kellene az állami költségvetés szerepét és feladatait. Ennek az állami költség- 
vetés átfogó reformja lehetne az alapja. 

Ismétlem: ha a tulajdonviszonyokat nem változtatjuk meg és az állami tulajdon 
jelentős hányada nem kerül vissza a ténylegesen érdekelt kisebb közösségek (város, 
község, alapítvány, egyesület stb.) tulajdonába, akkor nem teremtettük meg annak a 
tulajdoni intézményi, érdekeltségi feltételeit, hogy a gazdaság motorjának tekinthető 
társas vállalkozási szervezeti formák, elsősorban a részvénytársaság, hatékonyan tudja- 
nak működni. 

Az állam reszocializálásának közgazdasági feltételei közül az eredménymérés és az 

: érdekeltség fontosságát emelem ki. A tervmutatók helyett ma már az árbevétel-arányos 
. nyereség az eredménymérés általános eszköze. Ez sem alkalmas azonban a különböző 

: vállalatok eredményeinek összehasonlítására. A mérés és az összehasonlítás klasszikus 

eszköze a tökéhez mért eredmény, a tökeprofit rátája. Ez összehasonlithatóvá teszi az 
elektronikában működő vállalat eredményét például a lótenyésztéssel foglalkozó vállaia- 
téval. E mutató - természetesen számos más információval kiegészítve - iránvtüként 
szolgal a tökének ahhoz, hogy merre áramoljon. A tőke tulajdonosa ennek ismeretében 
tudja meghozni döntéseit. 

Az érdekeltség középpontjába ugyancsak a profitrátának kell kerülnie. Ehhez kell 
hogy igazodjon a tulajdonosok érdekeltsége. Ugy vélem. kívánatos volna. hogy a dolgo- 
zókollektíva bérérdekeltségét is ezzel kombinálják. Ezzel a bérkiáramlást korlátozó ber- 
rendszer helyett bérminimumvédő bérrendszert lehetne kialakítani. 

Az élet rákényszerit bennünket a magántulajdon szerepének újraértelmezésére is. 
A társadalmat nem lehet totalisan közösségivé tenni, még inkább államosítani. Vagy 
fordítva: elképzelhetetlen olyan társadalom, amely totálisan magántulajdonból állna. 
Mindent az arányok határoznak meg. Mi a magántulajdont és annak vállalkozas 
formáit (egyéni, illetve társas cég) ésszerűtlen módon korlátoztuk. Ezért szükségszerű a 
magánszektor szerepének ésszerű növelése. A magánvállalkozás szükséges korlátok 
között tartására különböző módszerek állnak rendelkezésre. Az adók, vámok, illetékek. 
az örökösödési illetékek változatos alkalmazása jó terelő, korlátozó vagy éppen stimulá- 
ló eszköz lehet. En ezeken túl a társadalmasítás más eszközeit is alkalmaznám. Ig 
például bizonyos alkalmazotti létszámhatáron felül lehetővé tenném a kollektíva javára 
egyfajta alapítványi formájú oszthatatlan vagyon felhalmozását. A magánrészvényt 15 
csak olyan feltétellel vezetném be, hogy annak névértéke meghatározott időtartamon 
belül valamely közösség (alapítvány, egyesület stb.) tulajdonába kerüljön át. Példaul a 
részvény névértéke évi két százalékkal amortizálódna a közösség javára. s eközben a 
részvényes valamennyi joga sértetlen maradna (osztalékhoz való jog. szavazati jog. meg- 
vizsgálási Jog, megtámadási jog stb.). Ezt követően a részvényes csak a névérték és az 
árfolyamérték közötti különbséget tarthatná meg. Vagyis a részvény értékének egy része 
fokozatosan közösségívé válna - méltányos és kiszámítható módon. 

Nem értek egyet viszont azokkal a törekvésekkel, amelyek a magánrészvényt - általa- 
nos szabályként - olyan korlátozással kívánják bevezetni, hogy a szavazati jogot, a 
megvizsgálási és megtámadási jogot, sőt a részvénytársaság alapítási jogát elvennék a 
magánosoktól. Ez a mi körülményeink között nemcsak értelmetlen, de kifejezetten káros 
lépés lenne. Ma nekünk vállalkozókra, érdekelt ellenőrzőkre van szükségünk, valamint 
azokra, akik érdekeltségi alapon szólnak bele a részvénytársaságok ügyeibe. A részvény- 
társaságoknál is törvényszerűen kialakul ugyanis az a helyzet. hogy a vezetők egy szük 
köre ellenőrizhetetlen hatalomra tesz szert a társaságon belül. A magánrészvények 
korlátozása címén ne alakítsunk ki egy ellenőrizhetetlen menedzserréteget! Kiderülhet, 
hogy az, aki az állami tulajdon nevében cselekszik, sokkal inkább magánérdekből, mint 
közérdekből cselekszik. Lehet, hogy a közérdeket jobban szolgálja a kíváncsi magánrész- 
vényes. Jellemző, hogy például az Egyesült Államokban újabban -— önvédelmi célból - 
társaságokba tömörülnek a szavazójoggal rendelkező kisrészvényesek. Jó eszköz ez a 
menedzserek visszaéléseinek megfékezésére. 

A kollektíva szerepével (15) többet kellene foglalkoznunk. A kollektívát közreműköde- 
se arányában társtulajdonossá kellene tenni. A közreműködés arányának megállapitása 
a legnehezebb feladatok közé tartozik. Nem tartom elfogadhatónak azt, hogy például 
a 200 főnél többet foglalkoztató részvénytársaságok felügvelő bizottságaiban a kolleku- 
va egységesen 30 százalékban vegyen részt. Egyrészt a kollektívának nemcsak a felügyelő 
bizottságban, hanem az igazgatóságban is képviselettel kell rendelkeznie. Másrészt az 
osztalékalapból is intézményesen kellene osztozkodnia. Igazságosabb, árnyaltabb meg- 
oldásokra van szükség. Más a helyzet akkor, ha valamilyen nagy értékű közösség 
vagyont egy kisebb kollektíva működtet, és ismét mások a körülmények, ha például egy 
tervezőintézet 300 magasan kvalifikált mérnökkel dolgozik, akinek a vállalat az iróaszta- 
lon és a ceruzán kívül semmit nem ad. A tökét ilyenkor a mérnökök hordják a fejükben. 

Nekik ne legyen beleszólási joguk a döntésekbe, ne legyen joguk az osztalékalapból való 
részesedéshez? 

Ez az utóbbi példa elvezet bennünket a szövetkezetekhez, amelyek az alapképlet 
szerint a tagok szűkös anyagi betétjéből és személyes közreműködéséből jöttek vagy 
jönnek létre. Gyakorlatilag egyfajta alapítványnak tekinthetők, ha a szövetkezet osztha- 
tatlan vagyont hoz létre. Ily módon az alapítvánnyal való együttműködést - szemben a 
mai bérmunkás státussal — a társasági formához közelebb álló intézménnyel lenne cél- 
szerű megoldani. A szövetkezetek még nem mozdultak ebbe az iranyba. Márpedig ha a 
gazdasag egésze átalakul töőkeprofitra orientált szervezeti rendszerré, akkor a tőke alapve- 
töen oda áramlik, ahol társulni tud. A mai szövetkezetbe a tőke nem tud betársul- 
ni, mert a hagyományos szövetkezeti típusok lehetővé teszik ugyan a hitel felvételét, 
juttatások elfogadását, de lévén ezek egyéni cégek, nem képesek befogadni a tőkét. És 
átalakulni sem tudnak társas tipusú szövetkezetté. Ugy hiszem, nagy felelősség terheli 
a szövetkezeti mozgalom vezetőit annak felismerésében, hogy a közgazdasági feltételek 
lényeges átalakulásával kell számolni. A szövetkezeti mozgalomnak is ehhez az átalakult 
közgazdasági környezethez kell alkalmazkodnia. 


HOCH RÓBERT: Részvénytársaság és tőkeáramlás 


Már a reform bevezetését követő évben, 1969-ben felmerült a kérdés: szükség van-e az 
új mechanizmus körülményei között a részvénytársasági forma alkalmazására?" Vagyis 
egyáltalán nem új az a gondolat, hogy a szocialista gazdaságban részvénytársasági 
formában működjenek az állami vállalatok. (Ma is vannak állami vállalatok, amelyek 
a nevükben hordják az rt. jelzést. Ezek azonban nem igazi részvénytársaságok.) Akkor 
— a pro és kontra érvek mérlegelése utan - elvetették a részvénytársasági formát. Ha a 
reform végig a maga útjan fejlődhetett volna tovább, az érveket később esetleg újra 
mérlegelték volna. § talán a következtetések is mások lettek volna. Az elmúlt hónapok- 
ban szinte berobbant a közgazdasági szakmai életbe a részvénytársaság témája. A mai viták 
a korábbival ellentétes végeredményt sejtetnek. Jelenleg már a törvényszintű jogszabály 
előkészítésének szakaszánál tartunk. Az elmélet most utólagosan keresi az ideológiát az 
előkészületben levő jogszabály számára. 

Az alapvető kérdés, amelynek megválaszolása után tudok csak állást foglalni e forma 
célszerűsége mellett vagy ellen: mit várunk a részvénytársaságtól? Éppen az a nyugtala- 
nító, hogy túl sokan mindent várnak töle, panáceának hiszik; hiányzik a pro és a kontra 
érvek együttes mérlegelése. A vitázók csak az előnyöket ecsetelik, a szükségszerűen létező 
hátrányok említése nélkül, vagy éppenséggel — szektás ingerültséggel és primitívséggel — 
visszautasítják az ellenvetéseket. S mindezt anélkül teszik, hogy felvázolnák: milyen 
feltételek közepette várható, hogy az előnyök dominálnak, s milyen körülmények között 
juthatnak túlsúlyba a hátrányok. Tegyük fel hát a , mivégre" kérdést! 

A fent idézett munka cime is mutatja: az 1968-as reform egyik megoldatlan, de 
kezdettől ismert problémája a tőkeáramlás, az értéktörvény által vezérelt tőkepiac megte- 
remtése volt. Ennek szükséges. de nem elégséges elemei: a néhány éve megvalósított 
kétszintű bankrendszerrel új alapokra helyezett hitelrendszer; a kötvények és a kötvény- 
piaci, a társulások, az egyesülések. A tőkeáramlás legalkalmasabb formája a részvény- 
társaság, a részvénypiac régen kitalált formája pedig a tőzsde. Elég valószínű, hogy a 
tőkeáramláshoz nem tudunk jobb intézményrendszert kialakítani. Ma azonban már sok 
minden mást is várnak a részvénytársaságtól. 


$§ Az eszközök (tőkék) átcsoportosításának formai. módszerei népgazdaságunkban. Munkabizottsági előter- 
jesztés az MSZMP KB Közgazdasági Munkaközössége számára. Budapest, 1969. július. A munkabizottság 
vezetője Nagy Tamás volt. 

Nemrégiben hazánkban járt André Kosztolányi, aki a tőzsde nemzetközileg elismert 
, nagy öregje". Ő - mint nyilatkozta - azt reméli (de egyáltalán nem biztos benne!), hogy 
a részvény majd kicsalogatja a pénzt a magánosok zsebéből a vállalatok javára. Lehet, 
hogy reménye valósággá válik, de teljesen jogosak az aggályok Is. 

Igazi pénzkicsalogatásról csak akkor lehet szó, ha a részvény megnöveli a lakosság, 
pontosabban annak egy részének megtakarítási hajlandóságát. Ezáltal a lakossági fo- 
gyasztás (a megcélzott rétegnél a hivalkodó fogyasztás) csökken. Eredményre akkor 
számíthatunk, ha nem valamicskével, hanem szignifikánsan nő a megtakarítás. Ha 
viszont a részvényvásárlás csak a megtakarítás struktúráját változtatja meg, azaz ha csak 
a bankban (vagy akár a , szalmazsákban") tartott, kötvénybe vagy üzleti vállalkozásba 
befektetett pénzt csökkenti, akkor gazdaságunk nem sokat nyer. A megtakarítások 
várható alakulásához azt is tudni kellene, hogy ki, miért vásárol részvényt. A magas (a 
kötvénynél is magasabb) kamat miatt, mely esetben az árfolyamérték lesz viszonylag 
alacsony; vagy a vagyon reálértékének megőrzéséért, mely esetben az osztalék lehet 
viszonylag alacsonyabb? 

A részvénytársaság alkalmas forma a tökeimporton nyugvó közös vállalatok kialaki- 
tására. Valóban megkönnyítheti az annyira kivánatos, de igen lassan csordogáló múűködö- 
tőke-importot. Itt is vannak persze rejtett problémák, de az alapkérdéshez képest ezek 
nem lényegbevágóak, ésszerű jogi szabályozással megoldhatók. 

A részvénytársasági formához fűződő legfőbb törekvés és remény: megváltoztatja a 
gazdálkodásban való érdekeltséget. Azt várják, hogy a részvényes majd megköveteli: 
tökéjével a vállalat vezetése jól sáfárkodjon. 

Miképp követheti nyomon a tulajdonos, hogy mi történt a részvénytőkével? 

e Veszi az adott vallalat részvényeit, ha bizik benne; s eladja, ha nem bizik. Azt 
mondják: a részvényes a , lábával szavaz". 

e A tulajdonosok közgyűlésén (már a kezével) szavaz: elfogadja vagy sem a vállalat 

e Közvetlenül részt vesz a menedzsereket irányító és ellenőrző testületek (igazgató- 
ság. felügyelő bizottság) munkájában. 

Az elméleti vita manapság mint tulajdonvita zajlik. A részvénytársaság önmagában 
csak forma, de alkalmas a tulajdon nagyon lényeges, esetleg alapvető változtatására. 
A tulajdon nem jelentéktelen változása persze már az is, hogy a menedzsereken nem a 
termelés és értékesítés eredményeit kérik számon, hanem a vagyon gyarapodását. Ám 
a tulajdonvitákon nemcsak és nem is elsősorban erről van szó. Az alapkérdés: kik vagy 
mik legyenek a részvényesek, és hogyan érvényesítsék tulajdonosi jogaikat. Ezek a 
legfontosabb, de egyben a leginkább megválaszolatlan kérdések. 


Kik a részvényesek? 


Termelő és kereskedelmi vállalatok (szövetkezetek 15). pénzintézetek, holdingok, továb- 
bá non-profit intézmények (tanácsok, társadalombiztosítási alap, kórházak, egyetemek 
stb.). A felsoroltak mindegyike társadalmi tulajdonban lévő intézmény. Esetükben az 
érdekeltségi rendszer és egyáltalán működésük feltételeinek megváltoztatása szüksé 
ahhoz, hogy valóban értelme legyen annak, hogy részvényekkel gazdálkodjanak. Így 
például egy ipari vállalatnak a rövid távú nyereség növelése helyett a hosszú távú 
profitban — és ami ennek a másik oldala -, a profitnak a vagyont leginkább gyarapító 
felhalmozásában kell érdekeltnek lennie. Csak ebben az esetben várható, hogy az amorti- 
záció egy részét és a nyereséget nem saját vállalatába fekteti be, hanem részvényeket 
vásárol. 

Eddig a magán-részvénytulajdonosokról (Kosztolányi úr szemléletének megfelelően) 
csak úgy esett szó, mint akikből pénzt lehet kicsalogatni. A viták azonban más kérdéseket 
is érintettek. A kisrészvényes attól, hogy pénze benne van a vállalat tőkéjében, még nem 
igazából lesz társtulajdonos. De még attól sem, ha a közgyűlésen - részvénytőkéjének 
arányában - szavaz. (Nemzetközi tapasztalat, hogy a kisrészvényesek igen nagy része el 
sern megy a közgyűlésre.) Talán nem árt emlékeztetni: minden részvényes szavazata 
annyit ér, amennyi összegű részvénye van. A kisrészvény ezért tulajdonképpen kölcsön- 
tőke. A magánérdek akkor lehet közvetlen hatóerő a vállalatban, ha a befektetett pénz 
működő tőkeként funkcionál: ha a magán- (nagy-) részvényes ott ül az igazgatóságban 
és a felügyelő bizottságban, s általában, részvénytulajdona alapján szavazatának nagy 
súlya van a döntésben. Ez már persze egészen más, mint hogy a , kisember" a pénzét nem 
a takarékba teszi, hanem részvényekbe fekteti be. A kérdés: vajon a gazdaság vegyes 
jellegén azt is értjük-e, hogy ilyenfajta vegyes tulajdon jöjjön létre a társadalom és a 
magánosok társulásával? 

Azt is halljuk a szakértőktől: a magántóőkétől nem kell félteni a társadalmi tulajdonú 
vállalatokat, mert az össztökéhez képest elenyésző lehet a magántőke súlya. Ezzel 
kapcsolatban két probléma merül fel. Az egyik: közismert, hogy a részvénytőke viszony- 
lag alacsony százalékával ellenőrizni lehet e tőkék sokszorosát. Van-e ilyen veszely? 
A másik: ha nincs ilyen veszély, ha tényleg nem lesz jelentős, akkor minek a magántöke? 
Akkor nem jobb-e a magán-működőtöke kanalizálására a korlátolt felelősségű társaság 
és a hozzá hasonló formák? 

Idekívánkozik még egy kérdés: fűződik-e a társadalomnak érdeke ahhoz, hogy az 
árfolyamváltozásokat kihasználó, egyben befolyásoló nagy vagyonok szerzését (és persze 
elvesztését is) lehetővé tevő tözsdespekuláció alakuljon ki? Ugy gondolom, hogy ettől 
nem lesz gazdaságunk sem korszerűbb, sem hatékonyabb, sem rugalmasabb. 


Az állam 


Legyen-e az állam részvénytulajdonos? Aki nem vesz részt a tulajdonról folyó vitákban, 
annak megdöbbentő lehet a kérdés. Hiszen eddig magától értetödő volt számunkra, 
hogy a társadalmi tulajdon nagyrészt azonos az állami tulajdonnal. A viták azonban 
legalábbis a következő kérdéseket tisztázták. 

e Az államosítás a társadalmasítás megkezdése és nem betetőzése. 

e Az állami tulajdon államigazgatási tulajdonként jött létre. Vagyis az állami tulaj- 
don minisztériumi és tanácsi tulajdon, miután ők a vállalatalapítók. E tulajdonforma 
megfelelt az extenzív fejlesztésnek és a tervutasításos rendszernek. Ezek az intézmények 
azonban alkalmatlanok arra, hogy az intenzív fejlődés és a szocialista piacgazdaság 
körülményei között a társadalmi tulajdon megfelelő megtestesítői és képviselői legyenek. 

e Az állami (sőt a szövetkezeti) tulajdonon kívül a társadalmi tulajdonnak lehet más 
formája (például a részvénytársaság). 

Mégis mindezek után azt már nem fogadom el, hogy az állami tulajdon nem is lehet 
a szocialista tulajdon formája (sőt, hogy hiba volt az állami tulajdon létrehozása). Nem 
fogadom el továbbá azt az álláspontot sem, hogy az állami tulajdonnak az egyetlen 
lehetséges formája az államigazgatási tulajdon. A társadalmi tulajdon alapvető formájá- 
vá az állami tulajdon vált a szocialista országokban (és nemcsak a szocialista országok- 
ban!), tehát alapvető feladat az állami tulajdon mélyreható reformjának kidolgozása és 
végrehajtása. Ebben a megközelítésben az államot nem kitiltani kell a részvényesek 
közül, hanem a reform részeként állami tulajdonba kell venni a részvények kisebb vagy 
nagyobb hányadát. 

A részvénytársaság és a tőzsde önmagában csak forma. Olyan intézmények, amelyek 

egyaránt alkalmasak lehetnek a szocialista tulajdon magasabb színvonalra emelésére, de 
a reprivatizálásra IS. 

A gazdasági, söt a társadalmi környezettől függ. hogy a részvénytársaság hogyan 
működik. A töókés világban igen régi, általános vállalati forma a részvénytársaság. 
miközben a kapitalista gazdaság igencsak változatos történetet élt meg. Hiszen például 
az 1929-1933. évi gazdasági válság idején 15 a részvénytársaság volt az általános forma, 
és ma 15 az. Az állami monopolkapitalizmus és a transznacionális konszernek kifejlődésé- 
vel teljesen megváltozott az a gazdasági, sőt társadalmi környezet, amelyben a részvény- 
társaságok működnek. Nálunk ma olyan átfogó. belsőleg és külsőleg konzisztens reform 
kell, amely az egész gazdasági, sőt politikai mechanizmusra kiterjed. Ha a részvénvforma 
nem ennek az átfogó reformnak a szerves része, hanem ismét magában vett. izolált 
változtatás, akkor eredményt nemigen fog hozni, de okozhat feszültségeket, károkat. 


SÁRKÖZY TAMÁS: A társasági törvény tulajdoni problematikája és 
előkészítése 


A tulajdoni problémák hoz 


Sokan abból a tételből indulnak ki, hogy a társasági törvénnyel átfogó tulajdoni re- 
form megy végbe. Ez tévedés: a gazdasági társaság vállalkozási, illetve vállalati szervezeti 
forma és nem tulajdonforma. Nincs részvénytársasági tulajdonforma: a részvénytársa- 
sági szervezeti konstrukciónak a legkülönbözöbb társadalmi tartalma lehet. Más szó- 
val: a társasági törvénnyel önmagában még nincs tulajdoni reform, de származhat be- 
lőle szervezeti modernizáció. A szervezeti forma ugyan visszahat a tulajdonra, de azért 
nem kellene ennek hatását - különösen rövid távon - eltúlozni. A magyar jogban — az 
1875 és 1930 évi jogszabályok alapján - eddig is működhettek részvénytársaságok és 
korlátolt felelősségű társaságok. Most modernebb szabályozást szeretnénk nyújtani a 
gazdálkodóknak. Az eddigi részvénytársaságok nem vetettek fel ideológiai problémákat. 
Talán azért, mert ódivatúan voltak szabályozva? Ami a fejlettebb termelőerőkhöz, 
nagyobb szervezetekhez igazodva modern, az , kifogásolandó", az elavult pedig , szocia- 
lista"? 

Társasági szabalyozás húsz éve van Magyarországon. A társasági törvény tervezete 
megtartja a jól bevált formákat (közös vállalat, egyesülés), felújítja az elavult típusokat 
(kft., rt.), egységesíti és egyszerűsíti az eddig túlbonyolított formákat (egységesen közkere- 
seti társaság a vállalati gazdasági társaságok, valamint az állampolgári gmk-k és üzleti 
pjt-k helyén). Komplexebb, gyakorlatilag jobban alkalmazható szabályanyagot próbá- 
lunk nyújtani a gazdálkodók számára. Nem részvénytársasági törvényt, hanem átfogó 
társasági törvényt alkotunk. Félrevezető ezért. ha a társasági törvény kapcsán csak az 
rt.-gal foglalkoznak. A társasági törvény létrehozása mellett a párt kibontakozási prog- 
ramja, illetve a kormány stabilizációs munkaprogramja döntött, más jogi-technikai 
megoldást (pl. több törvény, a meglévő jogszabályok módosítása) kodifikációs munka- 
csoportunk nem mérlegelhetett. 

Az állam szervezetrendszer, ezért az állam tulajdonosi jogait az állam egyes szerveinek 
kell gyakorolniuk. A tervutasításos rendszerben, illetve ennek szervezeti továbbhatása- 
ként később is az állam tulajdonosi jogainak többségét államigazgatási szervek gyakorol- 
ták (ún. államigazgatási tulajdonlás). 1985—-1986-ban az állami szektor döntő többségé- 
ben az államigazgatási tulajdonlás megszűnt, és létrejöttek a tulajdonosi jogokat gyakor- 
ló önkormányzó (vállalati tanácsos), illetve önigazgató (közgyűléses) vállalatok. 

Bár az önkormányzó-önigazgató vállalatok működéséről ilyen rövid távlatokban 
megalapozott véleményt nem lehet mondani, és sok megalapozott kritika is elhangzanak 
velük kapcsolatban, véleményem szerint az állami szektor kis- és középvállalatainál ez 
hosszabb távon is megfelelő szervezeti megoldás. A szabályozásba kompromisszumként 

beépített. az önkormaányzással-önigazgatással elvileg ellentétes, még megmaradt hierar- 
chik us elemeket ki lehet iktatni, a tapasztalatok által bebizonyítottan téves megoldásokat 
ki kell javitani. A dolgozókollektíva hosszabb távú vagyonérdekeltsége is növelhető az 
önkormányzás-önigazgatás körülményei között. Az állami vállalatok túlnyomó többsé- 
ge tehát a társasági törvény után is ebben a formában fog működni, semmilyen társasá- 
gokká való átalakítási kampányra nincs szükség. Helytelen lenne ezt a folyamatot 
gazdasági preferenciákkal serkenteni. 

Az államigazgatási irányítású, illetve az öókormányzó-önigazgató állami vállalat szer- 
vezeti formája azonban egyaránt , intézményi". Az önkormányzó-önigazgató állami 
vállalat esetében nincs külső tulajdonos, a vállalat , saját magáért való vállalat", tevé- 
kenysége a vállalatvezetés és a vállalati kollektíva közötti belső érdekegyeztetésen alap- 
szik. A tulajdonosi és a gazdálkodói funkciók egy szervezetben való összefonódása 
szerintem a kis- és középvállalatoknál több előnnyel jár, mint hátránnyal. Főleg a 
nagyvállalatok, valamint a speciális funkciójú vállalatok (bank, biztosítás, külkeres- 
kedelem) számára azonban ez a szervezeti forma nem előnyös. E körben tehát indokolt 
az ún. intézményi forma átváltása társasági formává, ahol külső tulajdonosok is vannak. 
Az így létrejövő szervezetek azonban - számukat öt éven belül maximum a vállalatok 
számának kb. 10 százalékára lehet becsülni - állami kft.-k vagy állami rt.-ok lesznek, tehát 
nincs tulajdonforma-váltás. Ilyen átalakulásra elvileg eddig is mód lett volna (lásd a 
Medicor átalakulását), csak ennek az elavult szabályok miatt technikai (és nem ideoló- 
gia1!) akadályai voltak. Ezt szeretnénk most korrigálni. 

Természetesen a társasági törvény még jobban aláhúz olyan tételeket, amelyek már 
a tudományban (sőt egyesek a jogalkotásban 15) régen megjelentek, de a hétköznapi 
ideológiában , elfelejtkeztek" népszerűsítésükről. Nevezetesen a következőkről van szó. 

e Az állami tulajdon alkotmányjogilag egységes, de belülről differenciált. Nyilván 
nagy különbség van például a közutakra vonatkozó, a közüzemi-vállalati, a tanácsi- 
önkormányzati, az önkormányzó-vállalati vagy a részvénytársaság! formákban megva- 
lósuló állami tulajdon között. A piaci forgalomban már eddig is az állami vállalatot 
kellett tulajdonosnak tekinteni és nem az egész államot. 

e Nemcsak az állami, illetve a szövetkezeti tulajdon a társadalmi tulajdon. A társa- 
dalmi szervezetek, érdekképviseletek vagyona nem állami és nem is szövetkezeti, de 
társadalmi tulajdont képez. Nem pusztán társasági kérdésekről van tehát itt szó, hanem 
arról is — mint ahogy a Polgári Törvénykönyv már 1977-ben utal rá -, hogy az állami 
vállalatok és szövetkezetek közötti közös vállalat alapításakor sajátos, új típusú társadal- 
mi tulajdon keletkezik. 

0 A tradicionális tulajdonformák vegyülése belülről is látszik: vannak szövetkezeti 
leányvállalatok és állami gazdaságokon belüli, kvázi szövetkezeti szakcsoportok. Az állami 
vállalatokhoz és szövetkezetekhez fűződő szerződéses üzletek pedig az állampolgári vállal- 
kozásokat kapcsolják a szocialista gazdálkodó szervezetekhez. 

A társasági szervezeti forma különösen alkalmas arra, hogy hangsúlyozza és kifejezze 
a hagyományos tulajdonformák merevségének oldódását, a vegyes tulajdon létrejöttét. 
Ebből föleg a tőkeáramlás közgazdasági következményeit emelik ki, bár nemcsak erről 
van szó. Véleményem szerint indokolt lenne, hogy a társasági törvény kimondja: vala- 
mennyi gazdasági társaság vagyonát - ha a társaságban nem az állampolgárok, illetve 
külföldi cégek rendelkeznek többségi részesedéssel — társadalmi tulajdonként kell értékel- 
ni. Ha ugyanis, mondjuk a lakosság vagy külföldiek pl. 10-20 százalékos tulajdonrésze- 
sedésre tesznek szert egy magyar nagyvállalatban, akkor nem a szocialista tulajdon 
csökkent 80-90 százalékra, hanem az állami vállalat jutott pótlólagos tőkéhez. A törvény 
alapján az érintett állami, illetve vállalati szervek rendelkezésére állnak majd a szükséges 
társasági jogi eszközök is a nagy állami vállalatok reprivatizálásának megakadályozásá- 
ra (pl. adott esetben állami többletszavazati részvény, magánszemélyek részére csak 
osztalékra jogosító részvény kibocsátása stb.). 

Állami vállalatok gazdasági társasággá - és nem feltétlenül rt.-vé, mint ahogy ezt a 
kérdést sokan túldimenzionálják, hiszen a kft.-nak sokkal nagyobb a realitása — való 
átalakulását nem a társasági törvény, hanem a decemberben parlament elé terjesztendő 
külön törvény fogja szabalyozni. Tévedés az a feltételezés, hogy ehhez az átalakuláshoz 
állami vagyonkezelő intézmények, jelentős számú holding létrehozására van szükség. 
Nem hiszem, hogy az állami szektorban a holdingok jelentősebb szerephez jutnának, bár 
természetesen a törvény ezek alapítását sem zárja ki. 

4; MYxIzMtS klasszikusai , mindig hangsúlyozták az állami tulajdon speciális kezelésé- 
FONAL KAR TR EZI sem szabadna az állampolgári vállalkozói tulajdonost sommásan a tökés 
viszonyokra kialakított kategóriákkal kezelni. Általában az ún. magántulajdon—szeng- 
lyi tulajdon megkülönböztetés szerintem meghaladottá vált. Eddig az állampolgári 
személyi és vagyonegyesítés egyetlen formáját tekintettük szocialistának, nevezetesen a 
szövetkezeteket. A szövetkezet pedig jellemvonásait tekintve — a fenntartandó elkülönült 
Jogi szabályzás ellenére — a gazdasági társulások egyik faja. Az egyesületek (pl. a Magyar 
Autóklub) vagyona miért lenne társas magántulajdon, miért ne lenne szocialista jellegű? 
Ha egy kisvállalkozás szövetkezeti vagy szakcsoporti formában szinte automatikusan 
, szocialistának" tekintendő. úgy egy népgazdaságilag fontos célokat szolgáló gmk, 
illetve egy állampolgári kft. miért nem lehet még elvileg sem szocialista? Ne a szervezeti 
forma neve, hanem tartalma, tevékenysége minősítsen! Ebből pedig az következik, hogy 
ha az állampolgári kisvállalkozások és az állami vállalatok-szövetkezetek társulásai 
közötti korlátokat lebontjuk, és a , tiszta" kisvállalkozásokat , cégesítjük", tehát a társa- 
ságnak az osztatlan közös vagyoni jellegét növeljük, úgy ezeket jelentősen közelítjük a 
szövetkezetekhez, erősítjük szocialista vonásaikat. 

Az eddigi tíz év világosan igazolta, hogy az állampolgári kisvállalkozásokkal szemben 
alkalmazott adminisztrativ korlátozások több kárt okoztak, mint hasznot. Ilyeneket 
csak kivételesen szabad tehát alkalmazni (a törvénytervezet mind az állampolgárokra, 
mind a külföldiekre vonatkozóan persze tartalmaz néhány ilyen szabályt). Az államnak 
aktiv gazdaságpolitikával és társasági jogi technikákkal (ami persze megfelelő jogállami 
kultúrát, magas szellemi és szakmai színvonalat feltételez) kell befolyásolnia az állampol- 
gári vállalkozásokat. 

Magam részéről ezért az állampolgárok részvénytársaság-alapítási és részvényvásárlá- 
si lehetősége mellett is állást foglalok. Ez persze csak az egyik és nem is elsődleges formája 
az állampolgárok társaságban való részvételének. Semmilyen jogi ok nem indokolja 
ennek kizárását. Én is úgy gondolom, hogy ez a részvétel nem lesz jelentős, de azért a 
lehetőséget biztosítani kell. 

A tervezett kodifikációval kapcsolatban több kifogás is felmerült a vitákban. Ezek 
némelyikére röviden reflektálok. 

e Kizsákmányolás. A gazdasági társaságra ugyanazok a munkajogi szabályok vonat- 
koznak, mint a ,hagyományos" állami vállalatra. Ez igaz a tiszta , magán-", illetve 
külföldi többségű társaságra is, amelyeknél a jövedelmezőségi viszonyok az átlagosnál 
jobbak. Ha mi alapítunk egy magyar többségű rt.-ot Bécsben, akkor kizsákmányoljuk az 
osztrák munkast? 

e Gazdagodás. Nem a társaságok miatt keletkezett, hanem a hagyományos formák 
között már létrejött jelenségről van szó. A társasági törvény következtében a gazdagodás 
feltehetően nem fog jelentősen megnövekedni, legfeljebb az eddigi illegális formák válnak 
az állam által ellenőrzöttebbé és adóztathatóbbá. A túlzott gazdagodás meggátolására 
alapvetően nem a társasági jog. hanem a jövedelemszabályozás (adó, örökösödési illeték) 
hivatott, bár kisebb mértékben a társasági jogba is beépíthetők bizonyos garanciák 
(amortizalódó részvény, alkalmazotti korlát stb.). 

e Esélyegyenlőség. Részvényt nyilván csak az tud venni, akinek pénze van. Pénz 
azonban szükséges kötvény, lottó- és totószelvény vásárlásához is. Az ingyenes dolgozói 

részvénnyel és a társaságok vezetésébe való dolgozói beleszólás lehetőségével azonban 
valami ellentétel is teremthető. 

e Munka nélküli jövedelem. Már ma is nagyarányú, és zömmel informális eredetű ez 
a jövedelemtípus. A társasági jog ennek egy részét nyilvánosan megjeleníthetővé, tehát 
ellenőrizhetővé és adóztathatóvá teszi. Egyébként a vállalkozásvezetés 15 munka (mégpe- 
dig nemcsak 8 órán at), és az általános munkavégzésnél nagyobb kockázattal jár. 

Összefoglalva: nem hiszem, hogy valóságos szocialista értékeinket az új jogi szabályo- 
zás miatt veszély fenyegetné. Persze az ötvenes évek szocializmusképével ez a törvény 
valóban nincs összhangban. 


Előkészítési kérdések 


A társasági törvény előkészítésével kapcsolatban a nemzetközi tapasztalatokat az átla- 
gosnál jóval alaposabban elemeztük. Mivel a magyar társasági jognak német jogcsoport- 
beli hagyományai vannak, teljes körű tanulmányokat készítettünk a német, osztrák és 
svájci jogról, de elemeztük az angol, amerikai, francia, olasz és svéd gazdasági jogot is. 
Az egyes részvonatkozásokat külön feldolgoztuk (például a svájci holding-, az NSZK 
konszern-, illetőleg alkalmazotti részvételi rendszert, a svéd vagy francia dolgozói rész- 
vénymegoldásokat stb.). Mód volt külföldi szakértőkkel való konzultációkra is (például 
a részvénytársasági vagyonértékelésről). 

Nagyon lényegesek voltak számunkra a szocialista országok tapasztalatai is. Egy 
merev tervilebontásban nincs szükség társaságokra. A vállalati önállóság növelése vala- 
mennyi gazdasági reformra törekvő szocialista országban előtérbe hozta az önkormány- 
zó-önigazgató állami vállalatokat, lásd az 1981-es lengyel, az 1986-os szovjet, az 1988-as 
kínai és vietnami vállalati törvényt, illetve a bolgár és csehszlovák törvénytervezeteket. 
De kiegészítő jelleggel a gazdasági reformot hirdető valamennyi szocialista országban 
megjelent a társasági szabályozás igénye. Elen jár ebben a jugoszláv, illetve az 1986-os 
Polgári Jogi Alapok révén a kínai törvényhozás, de már készül a lengyel és csehszlovák 
társasági törvény tervezete, és folynak a szovjet előkészületek is. 

A gazdaság nemzetköziesedése magával hozta a társasági jog nemzetköziesedését 15. 
Különösen erős ez a Közös Piacban - ezt külön tanulmányban 15 feldolgoztuk. A multi- 
nacionális vállalatok is általában társasági formában jelentkeztek. Ez a probléma sem 
kizárólag nyugati: 1976-ban a KGST-országok nemzetközi gazdálkodó szervezetei, tehát 
társulásai átfogó szabályozást kaptak. A szabályozás korszerűsítésén a KGST-ben már 
huzamosabb ideje dolgozunk. Ennek az előkészítő munkának a tapasztalatait is figye- 
lembe vettük. Tanulni lehet továbbá a szocialista országok közös vállalatokra irányuló 
kétoldalú államközi egyezményeiből is (például az 1986-os magyar-szovjet egyezmény 
alapján a szovjet fél kezdeményezte magyar területen részvénytársaságok alapítását.) 

Elemeztük a szocialista országokba való nyugati betársulások jogi szabályozását 15. 
Ennek alapján azt mondhatjuk, hogy a szocialista országok jelentős része mind a 
szabályozás szintje, mind a külföldiek részére biztosított lehetőségek terén már megelőzte 
a magyar szabályozást. Hivatkozhatok különösen a jugoszláv, a román vagy a kinai 
szabályozásra, vagy akár az 1986-os szovjet, illetve bolgár joint venture-törvényre Is. 

Nem a modern kapitalizmust utánozzuk, hanem szocialista viszonyainkhoz igazodó, 
a modern szervezetek mozgástörvényeit figyelembe vevő jogi technikát kivánunk alkal- 
mazni. Aligha hiszem például, hogy bármelyik tőkés ország társasági jogában megtalál- 
ható a közös vállalat és az egyesülés olyan rendezése, amelyet a mi törvényünk tervezete 
tartalmaz. 

A társasági jog terén nem a , nulláról" indulunk, hiszen nálunk már a hatvanas években 
fejlett szövetkezeti társasági jog alakult ki. 1971-ben, illetve 1978-ban az általános 
társasági jog körében az egyesülés és a közös vállalat korszerű szabályozást kapott. 

A nyolcvanas években többször finomodott a kisvállalkozói társulások jogi rendezése 15. 
Elsősorban a tökeáramlást szolgaló társasági formák terén van lemaradás. Emellett ez 
a társasági szabályozás nem eléggé egységes, nem eléggé komplex és modern. Ezen keli 
az új társasági törvénynek segítenie. 

Sajnos 1988-ig az előkészítés túl általános volt, a jogalkotás részben szétesett a gazda- 
sági funkcionális és az igazságügyi szervek között, részben állandóan visszariadt a 
hagyományos szocializmusképből származó ideológiai nyomástól. Éppen ezért nem 
történt meg a konkrét megoldások kidolgozása, holott a társadalmi-gazdasági követel- 
ményekhez képest már most késésben vagyunk. Ennek a törvénynek a nyolcvanas évek 
közepére már el kellett volna készülnie. 

Ezen a helyzeten változtatott a Minisztertanács Tervgazdasági Bizottságának 1988. 
februári határozata, amely gondoskodott a közgazdasági és a jogi előkészítés jobb 
összehangolásáról, továbbá egy külön függetlenített munkacsoportot állított fel. A mun- 
kacsoport elméleti és gyakorlati szakemberekből áll, és összekötök képviselik a munka- 
csoportnál a téma által legjobban érintett államigazgatási szerveket és érdekképviseleti 
szervezeteket. Általában igyekszünk a törvényt igen gyakorlatiasan előkészíteni, állandó 
kapcsolatban vagyunk vállalati igazgatókkal, bankszakemberekkel, jogtanácsosokkal, 
ügyvédekkel. A Magyar Jogász Szövetségben a törvény egyes részeit paragrafusok 
szerint is folyamatosan tárgyaljuk. Emellett részt vesz a munkában két országgyűlési 
képviselő és több ismert elméleti jogász. 

Ilyen nagy terjedelmű és különleges ismereteket kívánó törvényt, mint a társasági, 
aligha célszerű átfogó lakossági vitára bocsátani. A törvénytervezet szövege a társadalmi 
nyilvánosság rendelkezésére áll, de elsősorban szakmai vitákat láttunk indokoltnak. 

A társadalmi-szakmai vitákat két szakaszban bonyolítottuk le. Az első szakaszban az 
alapelvek vitája folyt; ekkor nemcsak jogpolitikai, hanem gazdaság- és társada- 
lompolitikai problémákat ís igyekeztünk exponálni. Az alapelvek az előnyök és hátra- 
nyok feltüntetésével több variánst tartalmaztak. Több mint 20 szervet kértünk fel az 
alapelvek vitájára. Részben általános politikai szervek, mint a Hazafias Népfront, SZOT, 
KISZ; részben gazdasági érdekképviseletek, mint a szövetkezeti és kisvállalkozói szövet- 
ségek, a Kamara, az MTESZ; részben tudományos intézmények, mint az MTA egyés 
intézményei, az egyetemek érintett jogi tanszékei vagy a TIT nyilvánítottak véleményt. 
Az alapelveket megtárgyalta a parlament négy - a témában leginkább érdekelt — bizottsá- 
ga. Több párton belüli bizottság. illetve munkaközösség is megvitatta az anyagot. 

Az eddigi viták során a törvény tézisei általában helyeslésre találtak. Különösen 
jelentősnek tartom a KISZ, illetve a Gazdasági Kamara. valamint a parlamenti bizottsá- 
gok támogatását. Szerintem igen konstruktív vitát folytattunk a szövetkezeti érdekképvi- 
seletek és a szakszervezetek képviselőivel, ezek zömmel előrevitték a munkát. 

A második szakaszban a törvénytervezet szakmai vitája bonyolódott le júniusban. a 
tervezet államigazgatási véleményezésével együtt. Ez egy több mint 300 paragrafusos 
törvény esetében nyilvánvalóan túl kevés idő, de többre egyszerűen nem volt mód. 
A tervezetet részben kodifikációs munkacsoportunk tovább finomítja (a különböző 
fejezetek összehangolása, az áthatások, fogalmak egyértelmű rendezése), részben a kon- 
cepcióba beilleszthető megalapozott észrevételeket építjük be a tervezetbe (a több mint 
1000 szövegszerű észrevételnek kb. 60 százalékát már figyelembe vettük). Már júniusban 
a korábbinál jóval színvonalasabb szöveg állt rendelkezésre, és ez alapul szolgál ahhoz. 
hogy a kormány elé európai színvonalú dokumentum kerülhessen. 

A társasági törvényt 1988 őszén kívánja a kormány a parlament elé terjeszteni és 1989. 
január 1-jén hatályba léptetni. Az eddigiek jelzik: a megalapozott szakmai előkészítés 
rendkivül feszített munkával lehetséges. A szakmai munka felelősségét csak növeli, hogy 
e törvénynek nem lesznek végrehajtási rendelkezései, igy nincs államigazgatási korrigálá- 
si lehetőség. Emellett az Országgyűlés téli ülésszakára számos kiegészítő törvénymódosi- 
tást is elő kell terjeszteni, tudniillik a társasági törvény hatása végiggyűrűzik a gazdaság 

jogrendszer egészén (a Polgári Törvénykönyv és a Munka Törvénykönyvének módosítá- 
sa, a felszámolási és cégjog modernizálása stb.). 

Ugy gondolom, hogy a zökkenőmentes bevezetés jogi feltételeit meg lehet teremteni. 
A már működő társaságoknak egyéves határidőt kívánunk adni, hogy szabályozásukat 
az új törvényhez igazítsák. A társasági formába való átalakulás elvi lehetőségeit — keret 
jelleggel — ugyancsak biztosítani tudjuk. Remélhetőleg sikerül elérnünk, hogy a társasági 
jog megfelelő működéséhez szükséges cégbírósági rendszer személyi és tárgyi feltételei 
január 1-jére létrejöjjenek. 

A társasági törvény ettől függetlenül bizonyos mértékben programadó törvény lesz. 
A benne foglalt lehetőségek teljes körü megvalósításához hosszú évek kellenek. De 
társasági törvényt évtizedekre szokás készíteni. Ennek a törvénynek — még ha remélhető- 
leg az egységes adótörvényt sikerül is hatályba léptetni és a keresetszabályozás területén 
előrelépni — a közigazgatási és szervezeti infrastruktúrája még nem jöhet létre 1989-re. - 
Ez azonban nem ok arra, hogy a törvény megalkotását ismét elnapoljuk. Ezzel több kárt 
okoznánk, mint a bevezetés után bekövetkező ellentmondásokkal. Előreláthatólag 
1989—1990-ben számottevő nehézségekkel fogunk találkozni, éppen a jogi szabályozás 


és a közigazgatási-szervezeti feltételek eltérései miatt. Ezeket azonban tudatosan vállal- 
nunk kell. 


Ketten 


POLITIKAI RENDSZER REFORM DEMOKRACI- 


A tagság bizalma az egyetlen tőkénk 


Új szakszervezeti kezdeményezések 


A közelmúltban megalakult a Tudományos Dolgozók Szakszervezete. Az esemény és a kiváltó 
folyamatok részleteinek megismerése a politikai rendszerünkben zajló - s a szakszervezeti 
mozgalmon túlmutató - útkeresés megértését is segítheti. Az új szakszervezet létrejötte példája 
az újszerű elemeket is hordozó tagsági kezdeményezésnek. A TUDOSZ egyben nyitánya és 
erjesztője lehet a szakszervezeti mozgalom belső megújulásának. Az alábbiakban e témáról 
beszélgetéseket adunk közre, amelyeken Dura László, a Tudományos Dolgozók Szakszerveze- 
tének titkára, Thoma László, a Szakszervezetek Elméleti Kutatóintézetének kutatásvezetője, 
Vámos István, a SZOT Központi Iskola tanára és Lajtai György, a Társadalmi Szemle 
munkatársa vett részt. 


VÁMOS ISTVÁN A TUDOSZ alakuló kongresszusának napján a magyar Rádió 

168 óra című műsora úgy kommentálta az eseményt, hogy a 
TUDOSZ létrejötte válaszlépés a SZOT ellenszervezeteként megalakult Tudományos 
Dolgozók Demokratikus Szakszervezetével szemben, s e lépés célja, hogy a tudományos 
munkahelyeken dolgozók elé alternatívát lehessen állítani. A TUDOSZ tehát kvázi a 
TDDSZ ellenszervezeteként jött létre. Mi ebben az igazság? 


A tömegkommunikáció (a hazai és a külföldi is) az ellenszerve- 
THOMATÁSZLÓ zet címkét aggatta a TUDOSZ-ra. A TUDOSZ természetesen 
nem téveszthető össze a TDDSZ-szel, de nem ellenszervezetről van szó. Ugyanis a 
TUDOSZ nem azért alakult, hogy a TDDSZ-t általa lehetetlenítsék, minthogy arra sem 
alkalmas, hogy létéből a magyar szakszervezeti mozgalommal szemben kovácsoljanak 
fegyvert. 

A TUDOSZ: szakszervezet. Ez önkorlátozás, abban az értelemben, ahogyan és 
amennyiben politikai céljait és expanzióját tekintve minden szakszervezet önkorlátozó 
jellegű. Egyúttal a TUDOSZ nagyon komolyan vette a szakszervezeti programok és 
jogosítványok ügyét, tehát szakszervezeti-érdekvédelmi értelemben éppenséggel nem 
önkorlátozó jellegű. A TDDSZ és a TUDOSZ között vannak lényeges és fontos különb- 
ségek is, de ez nem jelenti azt, hogy a TDDSZ-nek és a TUDOSZ-nak ne volnának közös 
problémat. 

Ilyenek léteznek például alapszervezeti szinten. Ha egy munkahelyen ugyanazon érde- 
kek védelmében két érdekvédelmi típusú szervezet működik, akkor az akcióegység 
elkerülhetetlen. K onfliktus esetén közös platformra is kerülhet a TUDOSZ és a TDDSZ. 
hiszen az adott réteg általános érdekképviseletét tekintve is számos kérdésben azonosak 
a célok. 

A TUDOSZ megalakulásától kezdve hangsúlyozta, hogy nem vállal semmi olyan 
szerepet, amely potenciális tagságát vagy az általa képviselt réteget politikai értelemben 
megosztaná. A TUDOSZ mint szakszervezet politikai nézeteket nem szentesit. Nem is 

teheti ezt, mert akkor párttá alakulna át. A TDDSZ iránti viszonyát is ez határozza meg. 
Biztosan lesznek közös ügyek és jelentős különbségek is, de egy hasonlattal élve: a jó 
szomszédság titka a stabil, egyértelmű kerítés is. 


Már az alakuló kongresszuson is sok hozzászóló foglalkozott 
VÁAMOS ISTVÁN azzal, hogy milyen lesz a viszony a Tudományos Dolgozók 
Demokratikus Szakszervezetéhez. Általában nem a szembenállást fejezték ki, ellenkező- 
leg, épp az együttműködést keresték. Ami viszont az említett rádióműsor értelmezését 
valamelyest még alátámasztja, az a következő: a Tudományos Dolgozók Demokratikus 
Szakszervezetének létére a Szakszervezetek Országos Tanácsa ugyanis hivatalosan még 
csak nem is reagált, a TUDOSZ-t viszont a kongresszuson jelenlévő SZOT-titkár üdvö- 
zölte és deklaráltan elismerte. Mivel magyarázható ez? 


Több dolog keveredik itt. Egyrészt a szakszervezeti mozgalom 
THOMA LÁSZLÓ előtt álló kihívás, amelyről az apparátus még mindig vonakod- 
va vesz tudomást. Ebben az értelemben a TDDSZ sem elszigetelt jelenség. hanem 
beilleszkedik a szakszervezetekkel szemben évek óta erősödő bizalmi válság kibontako- 
zásának folyamatába. 

Másrészt a TUDOSZ elismerését illetően: ez a SZOT-tal kölcsönös elismerés, hiszen 
előbb a TUDOSZ ismerte el a mozgalom legitim kereteit. A SZOT részéről ennek a 
nyugtázása történt meg. A SZOT azt deklarálta, hogy a TUDOSZ a magyar szakszerve- 
zeti mozgalom része. A SZOT és a TDDSZ viszonya nem lehetett a TUDOSZ kongresz- 
szusának témája. A TDDSZ ugyanis de facto létezik. Mivel alkotmány nem tiltja, ezért 
a bejegyzés után de jure is létezik. A szakszervezeti mozgalom - tehát maga a SZOT -, 
a TDDSZ-t mint szakszervezetet deklaráltan nem ismerte el. Ez azon ís múlik, hogy a 
TDDSZ mennyiben tudja magát a szakszervezet partnerszerveinél - mindenekelőtt az 
állami és a pártvezetésnél — elismertetni, tehát azon, hogy a tényleges egyezkedések be 
mennyire és hogyan vonják be. 

A TDDSZ nyilvánvalóan tárgyalások révén igyekszik legitimáltatni magát, alapszer- 
vezeti szinten is és a csúcsokon is; a SZOT-hoz való viszonyát is ez a folyamat szabja 
meg. A TUDOSZ nem vindikálhatja magának a SZOT-ra, az államra tartozó jogokat. 


A szakszervezet megújulásának, szerves reformjának igénye 
DURA LÁSZLÓ egyre markánsabban fogalmazódott meg a fórumokon és a 
sajtóban is. A szakszervezetekkel szembeni bizalmi válság jelenleg elsősorban értelmi 
területen a leglátványosabb. Főleg az oktatói, kutatói, művészkörökben, ahol a körülmé- 
nyek romlása, az egzisztenciális bizonytalanság bizalmi válságot gerjesztett az erdek véde- 
lemmeli, elsősorban a SZOT-tal, az ágazati, iparági szakszervezetekkel szemben. Magyar- 
országon az értelmiség még a Kelet-Európában szokásosnál is rosszabb, alábecsültebb 
helyzetbe került. Az értelmiség azáltal, hogy nyilvánosan hangoztatja érdekeit, egyúttal 
nyomást gyakorol a struktúrára. Fenyegető az a veszély, hogy a szakszervezetnek 
gyengül az értelmiségi bázisa, hosszú távon a tömegbázisa is. Az általános elégedetlenség 
tehát az érdekvédelmi szervezetekkel szemben radikalizálta az értelmiséget, és ennek 
kifejezésére két út kínálkozott. Az egyik: gyökeresen elszakadni a meglévő struktúrától, 
és a függetlenségre tenni a hangsúlyt. Egy alulról építkező szervezetet létrehozni. és 
amikor ez létrejött, keresni az integrálódási lehetőségeket. Megítélésem szerint tulajdon- 
képpen ezt akarja a TDDSZ. A másik úton a mozgalom szintén a radikális megújulást 
tűzte zászlajára, de születése pillanatától kezdve a meglévő struktúrába, a szakszervezet 
adott kereteibe igyekszik beépülni. Utja az intézményeken át vezet. A meglévő keretek 
közé épülni valószínüleg sok előnnyel jár, jelentős esélyeket biztosít, ezekről nem lenne 
érdemes lemondani. A mi törekvésünk a szakszervezeti jogosítványok következetes 
érvényesítésére, egy sokoldalú szövetségi rendszer létrehozására irányul, mert ebben 
látjuk a hatékony érdekvédelem és-képviselet garanciáit. 

A TUDOSZ szervezeti és működési szabályzatából kiderül 
VÁMOS ISTVÁN hogy nem tagozatként, hanem önálló szakszervezetként hatá- 
rozta meg önmagát. Ez véleménvem szerint ellentmond a szakszervezetek jelenlexm 
alapszabályának. Hiszen a Közalkalmazottak Szakszervezete jelenleg nem szövetseg. 
vagyis a TUDOSZ az adott struktúrában csak tagszakszervezet lehetne. Hogvan illeszt- 
hető ez össze? 


Itt sajátos joghézagról és átmeneti allapotról van szó. Ugyanis 
a Közalkalmazottak Szakszervezetének apparátusa ií5 rájött 
arra, hogy a korábbi struktúra már nem tartható tovább a közalkalmazottak körében. 
mert olyan széthúzó érdekek tömege fogalmazódott meg. amelyeket egy ágazat már nem 
képes közös nevezőre hozni és ágazati érdekként tömöríteni. Ezért a Közalkalmazottak 
Szakszervezete programba vette, hogy szövetségi rendszerré alakul át, s ezt a folyamatot 
a TUDOSZ létrejötte ís fölgyorsította. 

A szövetségi jelleg még két vonatkozásban nagyon fontos a TUDOSZ szempontjából. 
Egyrészt abban, hogy a kutatásban foglalkoztatottak legalább nyolc ágazatnál vannak 
szétszórva, akik társult tagság vagy egyeb horizontális szervezkedési formaban a 
TUDOSZ általános érdekképviseletéhez csatlakozhatnak. A másik fontos mozzanat. 
hogy a TUDOSZ szervezeti és működési szabályzata a belső demokráciát is a szövetségi 
rendszerrel garantálja, eszerint a TUDOSZ semmi más, mint az alapszervezetek 
szövetsége. 


THOMA LÁSZLÓ 


Mindennek és a demokratikus működés garanciáinak talan az 
DURA LÁSZLÓ a leglényegesebb eleme, hogy a TUDOSZ nem felülről kapott 
jogosítványokkal szeretné érdekeit érvényesíteni, hanem a mozgalmi munka ma mar 
gyakran feledésbe merült harci eszközeivel, a szakszervezeti jogosítványok arzenáljával. 
Ha például egy adott kérdésben a szolidaritáson alapuló egységes fellépést az akadémiai 
intézetek, az egyetemi, az ipari és a minisztériumi kutatóhelyek között megszervezzük. 
ez a horizontális szervezkedés olyan energiákat hozhat mozgásba a szakszervezeti moz- 
galmon belül, ami megsokszorozhatja erőnket, az érdekvédelem hatékonyságát. S növel- 
heti a szakszervezeti érdekvédelembe vetett bizalmat 15. 


Miben lehetne összefoglalni a TUDOSZ érdekvédelmi prog- 
ramjának főbb törekvéseit? Es miképpen szolgálja a TUDOSZ 
szervezeti-működési felépítése ezeknek az érdekvédelmi céloknak a megvalósítását? 


LAJTAI GYÖRGY 


Az értelmiség - és ezen belül a kutatók - érdekképviselete ma 
szorosan összefügg gazdasági helyzetünkkel és jövőbeli esélye- 
inkkel is. A kulturális, oktatási és kutatási szférát elérték azok a közvetlen restrikciós 
intézkedések, amelyek különösen a költségvetési területet sújtják. Mivel itt az egész 
gazdaságpolitikáról van szó, az érdekvédelem igen nehéz helyzetbe került. Elég talán a 
béralkukra utalnom. Ezeknek az egyik buktatója ma az, hogy amig maga a gazdaságpoli- 
tika nem változik. a reálbéreket nem lehet megvédeni, a nominálbéreket pedig nem 
érdemes. Tehát érdekvédelmünk léte egyfajta saját gazdasági alternativa függvénye. 

A programban abból indultunk ki. hogy a kutatások és a foglalkoztatottak helyzeté- 


sőt ZENE 


THOMA LÁSZLÓ 


és mechanizmusát kell megvizsgálnunk és nyilvánosságra hoznunk. A kutatások finan- 
szírozásában a központi költségvetési alapok ugyanis csak egy, éspedig rendkívül korlá- 
tozott forrást jelentenek. A kutatások finanszirozása sok egyéb forrásból is történik. 
Arra törekszünk, hogy belevilágítsunk az itt uralkodó sötétségbe, azaz feltárjuk, hogy 
az ágazatoknál, a vállalatoknál mennyi pénz van kutatásokra, az mire folyik el, s el 

akarunk jutni a nyilvános érdekegyeztetésig ezekben a kérdésekben. Úgy véljük, hogy 
a nyilvános érdekegyeztetés hiányában az állandóan súlyosbodó költségvetési hiány 
mellett egyre nagyobb mértékű pazarlás ís kibontakozik. Hiszen rengeteg pénz elfolyik 
K it F-re, innovációs alapokra, KK-munkákra, de nem lehetünk meggyőződve arról, 
hogy ezeket a pénzeket hatékonyan és méltányosan használják fel. A költségvetésben 
csak korlátok, a nyilvános érdekegyeztetésben viszont jelentős tartalékok vannak. 

Ha a különböző alapokat nyilvánosságra hozzuk. akkor nemcsak tagságunk láthat 
tisztábban, hanem ebben az alkuban mindenki jobban érvényesítheti az érdekeit: az is, 
aki adja a penzt, és az is, aki kapja vagy kaphatja. A nyilvános érdekegyeztetés bizonyos 
garanciáját jelenti annak, hogy a központi, ágazati és vállalati pénzeket hatékonyan 
használják fel. Azt is számításba kell venni, hogy az antidemokratikus gyakorlat a 
tudományban 15 — mint minden más területen — elsősorban az elitnek kedvez. Hiszen a 
kulisszák mögött a különböző hatalmi struktúrákat képviselő elit rétegek könnyebben 
kiegyeznek egymassal. mint mondjuk az átlaggal vagy az utánpótlást jelentő fiatal 
rétegekkel vagy a nyugdíjasokkal. A rejtett alkuban ez utóbbiak magukra maradnak. 

Tehat azt mondtuk, hogy az eredményes érdekvédelemhez nem a fennkölt jelszavak 
megfogalmazása a járható út, hanem konkrétan az, ha az érdekeltség és az elosztás 
mechanizmusát változtatjuk meg. Ha a költségvetéstől egyszerűen csak többet követe- 
lünk, akkor a pénzügy mindig azt fogja válaszolni, hogy céljainkkal elvileg egyetért, de 
nincs több pénz. S erre mi éppúgy nem tudunk semmit sem válaszolni, mint az oktatás- 
ügy vagy a szociálpolitika. 

Programunkban ez a konkrétság és nyilvánosság az érdekképviselet strukturális kérdé- 
seként szerepel. El akartuk oszlatni például azt a homályt is, ami a kutatók szociális 
helyzetét körülveszi. Az általános létminimum-számítás egyik baja éppen az, hogy az 
konkrétan senkire sem érvényes. A TUDOSZ esetében is egy speciális és differenciált 
helyzetű rétegről van szó, amelynek a tényleges helyzetét a központi fogyasztói kosarak- 
ból kiindulva nem lehet megragadni. Mi a TUDOSZ saját fogyasztói kosarába a réteg 
sajátos igényeit ís belerakjuk. Egy kutató számára a , beszorulás" kulturális vetülete 
legalább olvan katasztrofális, mint az anyagi. mert egész jövőjét és tevékenvségét érinti. 
Az információ, a továbbképzés, a nyelvtanulás, az utazás, a szakmai foyóiratok mind, 
mind penzbe kerülnek. Ezeket a jogos szakmai igényeket mi képviselni akarjuk. A helyzet 
aggasztó. Előzetes becslésünk szerint a kutatói átlagfizetéseket átlagos családi fogyasztá- 
si szükségletekre vetítve, két keresőt és két gyermeket számítva, a kutató és családja a 
létminimum szintje alá kerül. 


A TUDOSZ az elmondottak szerint tehát azt a felfogást képvi- 
seli, hogy az érdekvédelem demokratikus garanciákat kíván, 
amelyeket nem pótolhatnak jelszavak. Erdemes szóba hozni e garanciák néhány fonto- 
sabb kérdését. 


LAJTAI GYÖRGY 


Az alulról fölfelé irányuló és a horizontális építkezésnek sajátos 
problémája jelentkezett. Hiszen ha egy szakszervezetnek nincs 
vertikális tagoltsága, akkor a struktúra nem lesz hatékony. Az érdekek szétforgácsolód- 
nak, a szervezet lemond a korporativitásnak arról az előnyéről, hogy képes koncentrálni 
az érdekeket. 

Ezért — sarkítottan fogalmazva — megpróbáltunk egy olyan elvet érvényesíteni, hogy 
a szakszervezet kifelé legyen korporatív (tehát ez a korporativitás az állami szervek, a 
munkáltatók irányában érvényesüljön), befelé viszont legyen föderatív, tehát engedje a 
tagság érdekeit tagolódni. 

A szervezeti kiépítésnél tudatában voltunk annak, hogy Magyarországon a különböző 
hatalmi, érdekvédelmi és állami szervezetek struktúrái egymást másolják: a vertikális 
struktúrákban a jogok állandóan felfelé vándorolnak a hierarchiában, míg végül felülről 
lefelé már csak az utasítások és a befolyásolások terjednek. A teljesen kiépült hierarchiák 


THOMA LÁSZLÓ 

tehát strukturálisan nem garantálják a demokráciát, és rendkívüli helyzetek szükségesek 
ahhoz, hogy a tagság ne csak elforduljon a hatalmi centrumtól, hanem érvényesitse is 
vele szemben a jogait. 

A teljesen (vagy kizárólagosan) horizontális struktúra viszont az érdekvédelemben 
csak a tagadásban hatékony. Pozitív eredmények helyett csupán kontrollra törekszik. 
belsőleg nem egyezteti az érdekeket, végül anorganikus szervezet lesz, olyan, amelyet a 
tagadás tart egybe. 

Tehát mi abból indultunk ki, hogy a vertikális struktúrát a horizontális struktúra 
ellenőrzése alá kell vetni. Nem fejeztük be a vertikális struktúra kiépítését. mert az 
elnökség a TUDOSZ-ban csak végrehajtó apparátus, a hatalom az alapszervezetek és a 
titkárok tanácsa kezében marad. 

A titkárok tanácsa egy kicsit nagyra törő kifejezés, mert valójában ez az alapszerveze- 
tek delegátusainak tanácsa. Feladata csupán az, hogy egyeztesse az alapszervezetek 
közvetlenül megnyilvánuló akaratát, de mint testület az alapszervezeteket nem utasíthat- 
Ja. csak kizárólag az elnökséget és a titkárt. 


Ebben a testületben tehát minden egyes alapszervezetnek van 
LAJTAI GYÖRGY egy delegáltja? 
Természetesen, és csak az alapszervezet hivatott annak eldönté- 
THOMA LÁSZLÓ sére, hogy a megbízatás alkalmi vagy állandó jellegű-e. 

A titkárok tanácsa - kontliktus esetében - szervezi az alapszervezetek közötti szolidan- 
tást, és a konfliktusban köteles támogatni az alapszervezetet. 

Az elnökség végrehajtó apparátus. Köteles végrehajtani a titkárok tanácsa utasítását, 
de a titkárok tanácsát nem utasíthatja semmire. 

Az apparátusnak is hasonló a helyzete. A titkár az apparátus vezetője, amelyik nemcsak 
kicsi, de azt is igyekeztünk garantálni, hogy ne legyen saját hatalma. A titkárt választjak. 
ezután alkalmazotti viszonyba kerül, a végrehajtást irányítja. Részt vesz a titkárok 
tanácsa ülésein, részt vesz az elnökség ülésein, de ott csak tanácskozási joggal rendelke- 
zik, szavazati joga nincs. A vertikális hierarchia ezért nem épül ki teljesen: az alapszerve- 
zetek szövetsége ellenőrzésének van alávetve. 

A szervezeti és működési szabályzatnak többek között ezek a beépített demokratikus 
garanciái. Hasonló a célunk. amikor a TUDOSZ kezdeményezi, hogy a szakszervezeti 
jogosítványokat rendszerszerűen, azaz egymásra építve dolgozzuk ki. Azokról az 
clemeiben létező jogosítványokról van szó, amelyek törvényesen nem tiltottak 
ugyan, de mert nincsenek szabályozva, igazában nem működőképesek. A rendszeres 
kimunkálás és elfogadtatás meghatározza a szakszervezet harci eszközeinek hatékonysá- 
gát. Ebben a tekintetben közös az érdekünk az egész szakszervezeti mozgalommal, hogy 
a jogosítványokat egy szakszervezeti törvény hivatott rögzíteni, szabályozni. Az egyetér- 
tési, a kifogásolási, a vétó- vagy a sztrájkjog gyakorlásában a törvényes szabályozás 
teremthetne rendet, ez lenne a kulcs az érdekelkülönítés megjelenítéséhez is. A mai 
helyzetre az a jellemző, hogy semmi sem tiltott, de semmi sem deklarált, ebből következő- 
en igazán semminek a jogossága sem tisztázható. Ha van szakszervezeti törvény, akkor 
a bíróság dönthet arról, hogy jogos-e egy sztrájk vagy sem. Manapság például amilyen 
ambivalens jogi értelemben egy sztrájk szervezése, ugyanolyan ambivalens lenne a sztrájk 
letörése is, hiszen a jog egyiket sem deklarálja. Ilyen helyzetben politikai szempontok 
döntenek, melyek gyakran idézik elő az ilyen konfliktusok eltitkolását. De végül 5 
senkinek sem jó ez a helyzet. Minél élesebbek a feszültségek, annál fontosabb, hogy 
megoldásukra a partnerek készen álljanak és világos szabályok birtokában legyenek. 


Az elmondottak azt érzékeltetik, hogy a TUDOSZ szervezeti- 
LAJTAI GYÖRGY működési elvei demokratikusabbak annál, mint ami ma a szak- 
szervezeti mozgalomban - mind az elvekben, mind a gyakorlatban - szokásos és jellem- 

ző. Vajon az előkészítés során hogyan kezelte a SZOT ennek a szervezetnek a megalak u- 


: lását, voltak-e konfliktusok? És várhatóan milyen együttműködésre lehet számítani a 


SZOT és a TUDOSZ között? 


Meg kell különböztetnünk a taktikai és a stratégiai kérdéseket. 
THOMA LÁSZLÓ Taktikailag a legfontosabb az volt, hogy mivel az ellendrukke- 
rek a TUDOSZ-t egyszerűen a TDDSZ ellen-szakszervezetének akarták kikiáltani, 
vigyázni kellett arra, nehogy , SZOT-pórázra" vegyük ezt az alakuló szervezetet, tehát 
kerülni kellett a közvetlen befolyásolást. 

Ugyanakkor stratégiai jellegű feszültség is keletkezett a szakszervezeti mozgalom és 
a TUDOSZ között. Ugyanis a szakszervezetekkel szemben kialakult bizalmi válságban 
a TUDOSZ csak úgy nyerhet teret, ha valóban komolyan vehető jogosítványokkal és 
demokratikus garanciákkal lép fel. Ezért programjában egy kívánt állapot felvázolására 
vagy kimunkálására is vállalkoznia kellett. Tehát a demokrácia garanciáit , modellezni" 
kellett, ez természetes módon kiváltott egy bizonyos feszültséget. De én ezt egyértelműen 
progresszív tartalmi feszültségnek fogom fel, hiszen a szakszervezeti mozgalom egészé- 
nek is ezekre a kérdésekre kell választ adnia, ebben az irányban kell fejlődnie, ha nem 
akarja elmélyíteni a bizalmi válságot. 

A szakszervezeti mozgalomnak lépnie kell a bizalom megszerzéséért, s meglehetősen 
szorít az idő. Mármost egy újonnan alakuló szakszervezet nem teheti azt meg, hogy az 
érvényben levő alapszabályt szétosztja a potenciális tagok között, nem hiszem, hogy ez 
nagyon vonzó lett volna. 


A magyar szakszervezeti mozgalom eddig -— ma is — érvényben 
LAJTAI GYÖRGY levő alapszábályáról van szó? 


Igen, a SZOT alapszabályra gondolok. A mozgalommal szem- 

THOMA LÁSZLÓ beni bizalmatlanság egyik oka éppen az, hogy az ott leírt jogo- 
sítványok a jelenlegi gazdasági válságban már nem kielégítőek. Törekvéseink azonban 
egybeesnek a SZOT útkeresésével. A TUDOSZ-nak ez a törekvése egy sajátos modellt 
is jelent a szakszervezeteken belül. Természetes szövetségeseink, más értelmiségiek — a 
közművelődési szakemberek, a levéltárosok, a muzeológusok és gondolom a pedagógu- 
sok is -— szintén hasonló irányban tájékozódnak. A Közalkalmazottak Szakszervezetének 
napirenden lévő szövetséggé alakulása 15 sok szempontból a mi törekvéseinket igazolja. 
Mi, szervezeti és működési szabályzatunkban a jogosítványokat úgy hirdettük meg. 


" mintha azok már rögzített jogosítványok lennének, holott ezek inkább még csak prog- 


ramjavaslatok. Végleges jóváhagyást csak egy szakszervezeti kongresszus és egy szak- 
szervezeti törvény adhat. 

A stratégiát illetően a SZOT-tal teljes az egyetértés. Mi előreszaladtunk, s ebben 
támogatni fognak minket a szakszervezeten belül működő progresszív erők, de számi- 
tunk arra is, hogy sok ponton bele fogunk ütközni az apparátusi önérdekbe. Ez viszont 
nemcsak a TUDOSZ problémája. A pártértekezlet után nagyon világossá vált, hogy a 
bizalomvesztés olyan kérdés, amelyre csakis a gyors és átgondolt megújulás adhat 
választ. 

Mi azt képviseljük, hogy a szakszervezetekre váró megtisztulási és megújulási folyamat 
minél gyorsabban, minél erőteljesebben menjen végbe, s minél radikálisabban tisztázzuk 
a kérdéseket, beleértve a szakszervezet és az állam viszonyát, valamint a testületek és az 
apparátusok egymáshoz való viszonyát is. És ezekben a vitákban a tagság is legyen jelen, 
mert a vita értük folyik, azt a tagság érdekében a tagság nélkül nem lehet eldönteni. Hadd 
utaljak itt a Művészeti Dolgozók Szakszervezetére, az építészekre, a vasasokra, a bányá- 
szokra, ahol a kérdések már megfogalmazódtak. Es hadd utaljak a még meg nem 
fogalmazódott néma érdekekre is, amelyeket a szakszervezetnek kellene felszínre hozni. 

Nem a SZOT-tal van nekünk bajunk, hanem a tradicionálisan EGÉR UR szakszervezet 
politika változtatása érdekében lépünk fel. 


A TUDOSZ létrejötte és útkeresése — úgy látom — a mozgalom 


LAJTAI GYÖRGY ban a tartalmi és a szervezeti változtatások viszonvát is énnü. 


A szakszervezet megújulásának elméleti előkészítése gvakrar 
éppen azért kapott .. gellert", mert sokkal előbb kezdtünk el a 
szervezeti megújulással foglalkozni. mint tartalmi kérdéseivel. Cikkek tömeget irtak 
arról, hogy milyen szervezeti módosításokat lenne érdemes megvalósítani, ahelyett. hog 
azt az alapkérdést tettük volna fel, hogy a kialakult helyzetben, amikor az orszag a 
válságért és a kiútért egyaránt nagy árat fizet. amikor a különböző rétegek között 
ellentétek kiéleződtek és így tovább, akkor a szakszervezetnek felül kell vizsgálnia. hog 
a régi struktúra képes-e a tagságnak valamilyen védelmet adni. Kiket akar vagy kiket 
tud megvédeni? Kivel szemben? Hogyan, milyen eszközökkel? 

Az apparátus persze mindig szivesebben beszél szervezeti kérdésekről, szívesebben állt 
fel újabb és újabb bizottságokat. Márpedig a tartalmi alapkérdések döntöbbek. mini 
bármilyen fajta szervezeti kérdés. A közalkalmazottaknál a tagság nyomása kényvszeritet- 
te ki annak a felismerését, hogy a régi ágazati struktúra működésképtelenné valik. ha 
a speciális érdekeket nem hozza felszinre. 


THOMA LÁSZLÓ 


A beszélgetés elején már érintettük a tudományos dolgozók két 
szakszervezetének a viszonyát. Most -- konkretan -— hogvan 
merült fel a kérdés? 


LAJTAI GYÖRGY 


Miután alapelvünk, hogy semmilyen politikai szandéknak nem 
engedjük a TUDOSZ-t alávetni - sem pro, sem kontra -, ezért 
a TDDSZ-szel való szembenállást mi politikailag nem élezzük. Csak tudomasul vesszük 
Persze most furcsa helyzet alakult ki. Hadd mondjak egy példát. Ha egy TDDSZ-tag te 
akar lépni a TUDOSZ-ba. azt jelenleg nagyon egyszerűen megteheti: belép vagy ki sem 
lép a közalkalmazottaktól. Mivel a TDDSZ nem aágazati szakszervezet, ezt nem 
érinti a kettős tagsag tilalmára vonatkozó SZOT-elnökségi határozat. Egy TDDSZ-tag 
egyszerűen beléphet a TUDOSZ-ba, feltéve, hogy szabalyzatunkat elfogadja és fizeti a 
tagdíjat. Itt joghézag van: mindaddig, amig a TDDSZ nem hivatalos szakszervezet, addig 
politikai szervezetnek minősül, márpedig egyetlen szakszervezet sem szankcionalhat 
politikai nézeteket vagy politikai szervezethez való tartozást. Ennek tisztázása a mi 
illetékességi körünket messze meghaladó kérdés, és ha a SZOT itt új helyzetet teremt. 
akkor természetesen mi is alkalmazkodunk az új helvzethez. Ha deklaráljuk a TDDSZ- 
hez való viszonyt, deklarálni kellett volna ezt az MTESZ vonatkozásában 15. Mi ehelyett 
az általanos horizontális szövetségi rendszert deklaráltuk. 

De azt is tudomásul kell vennünk, hogy ha egy munkahelyen két ilyen szervezet létezk 
— mint a TUDOSZ és a TDDSZ -, akkor előbb a munkahely joga és kötelessége tisztázni. 
hogy tárgyalópartnerül kit és hogyan ismer el. Ha viszont a munkahelyen a TDDSZ 15 
elismerten működik, akkor nem lehet kikerülni az akcióegységet; elbocsatás,. bérrende- 
zés, jutalmazás és egyéb vitás ügyekben egyeztetni kell a követeléseket, különben a tagság 
érdekérvényesítését forgácsoljuk szét. Ugyanúgy, mint ahogy az általános érdekképvise- 
letben is kikerülhetetlen követelmény, hogy tagságunkat, potenciális tagságunkat ne 
engedjük megosztani. Ez alapvető kérdés, mert az értelmiség megosztottsága senkinek 
sem használna. 


THOMA LÁSZLÓ 


Hogyan fogadták az állami partnerek — vagy más szóval a 
munkaadók — a TUDOSZ megalakulását? Van már ennek 
értékelhető gesztusa? 


LAJTAI GYÖRGY 

Minden új szervezetnek az első lépése nyilvánvalóan az, hogy 
tárgyalásokban legitimálja magát. Mert a SZOT jogilag ugyan 
elismert bennünket, de gyakorlatban akkor leszünk elismerve, ha a partnerek, tehát az 
állami szervek, a munkáltató szervezetek leülnek a TUDOSZ-szal tárgyalni. 

Cs yakorlatilag ehhez még nagyon rövid volt az idő. Ezeket a tárgyalásokat még nem 
tudtuk lefolytatni. A munkahelyek szintjén -— azt hiszem -— nincs konfliktus, persze 
bizonyos zavar van a tekintetben, hogy a munkahelyi vezetőnek el kell döntenie, hogy 
kivel tárgyaljon, és egy-egy adott konfliktusnál ez később még nagyobb zavarokat is 
okozhat. De nem az elismerés most a létkérdés, hanem az, hogy lehetetlenül a szervezet, 
ha — döntően anyagi okok miatt - programját nem tudja megvalósítani, sőt akkor is, ha 
nem tud gyors eredményt felmutatni. A hitelvesztés itt bizalomvesztés. A tagdíjbevételek 
olyan kicsik, hogy ha valamit nem lépünk ebben az ügyben, akkor a szervezet anyagi 
okok miatt könnyen működésképtelenné válhat. Ezért gondoltunk például arra, hogy 
saját bevételekre tegyünk szert. Ilyen ötlet volt a független szakértők környezetvédelmi 
bizottságának létrehozatala. Abból indultunk ki, hogy a vitás környezetvédelmi kérdé- 
sekben potenciálisan és döntően a mi tagjaink a szakértők, viszont jól tudjuk, hogy 
ezekben a nagyon kényes kérdésekben a szakértők a függések hálójába kerülhetnek. 
Ezért a TUDOSZ saját szervezeténél fogva a szakvélemények függetlensége fölött véd- 
nökséget vállalhat, a szakértői vizsgálatot maga a TUDOSZ végzi, ezzel saját bevételre 
tesz szert, amellett, hogy egy fontos társadalmi feladatot teljesít. Adott esetben a TU- 
DOSZ garantálhatja saját szakértőinek függetlenségét, igy esély van arra, hogy a szakér- 
tői vélemény objektívabb lesz. Gondoljunk például Paks és Baranya megye vitájára, ott 
is szakértők álltak szakértökkel szemben, de a vélemények mögött érdekek ütköztek. 
Hozzáteszem: a küldöttértekezleten is felmerült, hogy miután mi különösen érdekeltek 
vagyunk a szakszervezeti törvény megszületésében, ezért a SZOT-nak felajánljuk ebben 
az ügyben teljes szellemi kapacitásunkat. 

Továbbá: a szakszervezeti megújulás strukturális változás is, és itt is sok a tennivaló. 
Egy példa erejéig: a SZOT-nak van sportosztálya, de nincs jogi osztálya. Az apparátus 
struktúrája egy régebbi állapot strukturális és funkcionális kiépítettségét tükrözi, nem 
pedig a jelenlegi helyzetet. Ezeknek a kidolgozásában mi nagyon szívesen részt veszünk, 


hiszen tagjaink között sok rendszerelméleti szakember, jogász, politológus, közgazdász 
és szociológus van. 


THOMA LÁSZLÓ 


A kongresszus után hogyan alakul a TUDOSZ és a tagság 
viszonya? Elsősorban az érdekvédelemre gondolok, de kiter- 
jeszteném ezt politikai kérdésekre 1s. 


Amikor a jogosítványokat rendszerbe foglaltuk, világossá vált, 
hogy a stratégiai elv a következő: mi egyetlen olyan konfliktust 
sem gerjesztünk, amely ne létezne nélkülünk is. viszont ezeket felszinre hozzuk, segítünk 
a nyilvános érdekegyeztetésben. Tagságunknak sem ígértünk konfliktusmentességet, 
hanem azt igértük, hogy segítünk nekik konfiiktusaik rendezésében, mégpedig a szervezet 
erejével. 

Ha egy munkahely úgy dönt, hogy ennyi és ennyi embert elbocsát, a TUDOSZ nem 
igérheti meg, hogy ezt mindenáron megakadályozza. Csak azt ígérheti meg, hogy segit 
az alapszervezetnek az igy kialakult konfliktushelyzetet a munkáltatóval rendezni, és 
segit abban, hogy kölcsönös méltányosságon alapuló kompromisszum jöjjön létre. 

Szervezetünk egyúttal demokratikus struktúra, amely a szakszervezet politikáját 
igyekszik a maga területén új tartalmakkal megtölteni, s ez a törekvés természetesen más 
jellegű politikai kérdéseket is felszínre hozhat. A szakszervezetnek nem szabad elfelejte- 
nie azt. hogy az iránta megfogalmazódó értelmiségi igények nem redukálhatók csak az 
érdekvédelemre, az értelmiség saját szakszervezetében fórumot is lát, ha ezt nem találja 
meg, elfordul töle. Ez az értelmiségnek mint sajátos rétegnek vitathatatlan követelése, 
hiszen a fórum közvetve érdekképviseletet is jelent. 


LAJTAI GYÖRGY 


THOMA LÁSZLÓ 

Éppen azért, mert a TUDOSZ fórum is, nem igérhetjük, hogy vitáinkban nem fogal- 
mazódnak meg különböző politikai nézetek - ez nem is célunk. Nem mellékes, hogy a 
küldöttertekezleten telmerülő politikai problémák között egy sem volt olyan, amely 
általános támadást jelentett volna a szakszervezetek vagy akár a politikai rendszer ellen: 
az együttműködési készség minden hozzászólásban kifejeződött. De azzal is számolnunk 
kell, hogy egy nyitott fórum mindig hozhat meglepetéseket. A nemzetiségi kérdést 
illetően a TUDOSZ csatlakozott a SZOT-plénum leveléhez. De nem kérdezte senki, hogy 
tagjaink közül ki megy vagy ki nem megy ki a tüntetésre. A TUDOSZ nem alakitott ki 
testületi állásfoglalást. 

Azt sem állíthatjuk, hogy a jövőben soha nem merül fel politikai konfiiktus, mert ezt 
demokratikus fórumokra vonatkozóan nem lehet kizárni, csak azt ígérhetjük, az ilven 
konfliktusokat demokratikusan egyeztetjük, s annyiban vállaljuk fel az egyes nézetek 
képviseletét, amennyiben tagságunk akarja, s amennyiben illetékességi körünkbe tarto- 
zik. A nemzetiségi kérdés mellett a kongresszuson felmerült a környezetvédelem. a 
társulati struktúrák kiépítésének szükségessége, az értelmiség általános helyzetének kér- 
dése Is. 

Elhangzottak-e javaslatok a kongresszuson arról, hogy milven 
LAJTAI GYÖRGY kérdéseket kell tovább vizsgálni, mondjuk egy következő kül- 

döttértekezletig? 

A program kimunkálását, valamint a szabályzatot nem zártuk 
THOMA LÁSZLÓ le. Változnak a körülmények és változnak a követelmények :s. 
Ebben a kérdésben szerintünk csak egy alapelv érvényes, hogy a vitás kérdések, a nem 
szabályozott kérdések nem dönthetők el a TUDOSZ kárára. Tehát, ami nincs szabályoz- 
va, az ne a mi kárunkra dőljön el. A TUDOSZ-t élő szervezetnek tekintjük, amelynek 
az életben maradásért folyamatosan meg kell küzdenie. Vitás kérdés e pillanatban a 
TUDOSZ konkrét helye a szakszervezeti mozgalmon belül, konkrét beleépülése a moz- 
galomba. 


LAJTAI GYÖRGY Részletesebben is szólna erről? 


Sok múlik azon, hogy a Közalkalmazottak Szakszervezete 
mennyi idő alatt alakul át szövetséggé. Nagyon fontos a szak- 
szervezetek demokratikus átalakulása, hogy ne szigetelődjünk el. Továbbá: az érdekvé- 
delem a kettős funkció elmélete alapján ma igazán nem bontakoztatható ki. Ma a kettős 
funkció kettős diszfunkció. Tehát nem véletlen, hogy a transzmissziós szerep problémaja 
a szakszervezetet érintő kritikák középpontjába került. 

A TUDOSZ egyértelműen az érdekek világos elkülönítésén és a nyilt, tiszta, demokra- 
tikus érdekvédelem álláspontján áll. Tehát elismerjük azt, hogy a szakszervezet érdekelt 
egy hatékony gazdaság megteremtésében, de felelősséget nem vállalhat érte, legalábbis 
kormányzati értelemben nem. Márpedig a kettős funkció azt jelenti, hogy a szakszervezet 
felelősséget is vállal a gazdaság tényleges helyzetéért. A SZOT Elnöksége egyik tavasz 
ülésén megfogalmazta azt az elvet, hogy a szakszervezet érdekelt a hatékony gazdasag- 
ban, de egy vegyesgazdaságban kormányzati típusú felelőssége nincs. Ezzel a társasági 
törvényre utalt. Ennek a gyakorlati megjelenítésén nagyon sok múlik. Mert társasági 
törvény lesz, egyesületi törvény lesz, s ez mind gyakorlati kihívás a szakszervezeti 
mozgalommal szemben, különösen, ha figyelembe vesszük, hogy a szakszervezeti törvény 
még várat magára. 

Tehát e pillantban még nem tudjuk azt, hogy az egész szakszervezet-politika felfigyelt- 
e arra, hogy a tagság érdekvédelmi kérdései hogyan alakulnak át a társasági törvény altal 
megjelenített gazdasági fejlődés nyomán. Márpedig a TUDOSZ-t is érinti a társaság 
törvény, noha másképpen, mint a munkásokat. Ugyanis az állami vállalatoknál az állami 
tulajdonban megjelenő magántőke azt jelenti, hogy az habozás nélkül elsöpri a bérszabá- 
lyozás mai korlátait, mert neki az elit munkaerőre van szüksége, és azt meg akarja fizetni. 


THOMA LÁSZLÓ 

Kitisztulnak a munkáltatói és a munkavállalói szerepek, de mert a tőke az eredményes 
szektorokban tömörül, a tiszta állami szektor fokozatosan hátrányba kerülhet, ugyanak- 
kor ide szorul majd a hátrányos helyzetű, kevésbé kvalifikált, legrosszabbul fizetett 
munkásréteg is. A szakszervezetnek, ha a bérszabályozás merevsége az állami szektorban 
fennmarad, nem a magántőkével, hanem a tiszta állami tulajdonnal szemben kell a 
keményebb béralkut lefolytatnia. A tudományban a munkáltatónak és a munka- 
vállalónak ez a fajta elkülönülése tömegesen nem fog végbemenni. Még egy részvénytár- 
saság esetében sem, mert az információ, a megrendelés stb. ott is döntően az államtól 
függ. A tudomány jelentős területein a tulajdon nem változtatható át magántulajdonná, 
a magántulajdon tömegesen nem jelenhet meg munkáltatóként, tehát itt egy nagyon 
sajátos helyzet alakulhat ki, és sajnos -— valószínű -— nem a tudományos munkában 
foglalkoztatottak előnyére. Hiszen a tudományban - különösen az alapkutatásban — 
továbbra is a merev állami bérszabályozás érvényesül. Könnyen lehet, hogy a tudomány- 
ban foglalkoztatottak rétegét (az elit leszámításával) további gazdasági-társadalmi hát- 
rányok fogják sújtani. 

Az elmondottakkal azt kívánom alátámasztani, hogy nyitott kérdések tömegével kell 
számolnunk. A politikai önkorlátozás, amit a TUDOSZ magára vállalt, azt jelenti, hogy 
a felmerülő kérdéseket nem engedjük a politikai rendszer egésze elleni támadássá 
alakítani, de nem akarunk kimaradni a politikai rendszer reformjában való részvételből. 


És végül még egy kérdés: milyen elvi tanulságok adódnak az új 
szervezet megalakulásából, törekvéseiből a szakszervezeti moz- 
galom egészében? 


LAJTAI GYÖRGY 


A mi jelenlegi koncepciónk egy létező állapot visszatükrözésére 
THOMA LÁSZLÓ vállalkozik, de ha a helyzet változik, akkor nyílván magának 
" a TUDOSZ-nak is változnia kell. A TUDOSZ egy réteg érdekvédelmét szervezi, saját 
érdekei alapján, de a TUDOSZ tagsága csak egytípusú érdekcsoport hordozója. 
Nincs általános érdekvédelem. A szakszervezeti mozgalom egyik kardinális baja éppen 
az volt, hogy mindig össznemzeti vagy általános társadalmi, de legalábbis egy osztály 
általános érdekeire hivatkozott, s ezáltal elmosta a különös érdekek tömegét. Nem az 
a kérdés, hogy mennyi általános érdek, hanem, hogy mennyi különös érdek jeleníthető 
meg. Ebben az értelemben a TUDOSZ igyekszik saját tagságának az érdekeit megjeleníi- 
teni. Nem véletlen, hogy az érdekvédelemben csak a tagságát védi, és a képviseletben is 
csak rétegképviseletre vállalkozik. De ezt nem úgy kell érteni, hogy a többi réteggel 
ellentétes lenne az érdeke. Sok múlik azon, hogy a mozgalom hogyan reagál egy érdek 
szervezeti megjelenítésére. Ezt azért kellett hangsúlyozni, mert az értelmiséggel szembeni 
magatartásnak két modellje lehetséges, ha az objektív helyzet kemény és feszültségekkel 
terhes. Az egyik modell az, hogy az értelmiséget mindenáron meg akarják nyerni, tehát 
adott esetben a többi réteg rovására kezőik el preferálni. Ez senkinek sem válna a javára. 
Nagyon jól tudjuk, hogy a rejtett vagy nem rejtett preferenciák szembefordíthatják az 
értelmiséget a többi réteggel. Mint ahogy manapság a magasan preferált rétegeket 
gyanakvás övezi. (Sajnos, a TUDOSZ-nak ettől nem kell félnie.) A másik modell az, ha 
egy kritikus helyzetre egy politikai szervezet értelmiségellenességgel reagál. Ez nagyon 
jól látszott például a hatvanas évek Európájában, amikor nagyon sok baloldali párt a 
munkásokat igyekezett a fiatal értelmiséggel szembeállítani. Számunkra egyik tendencia 
sem lenne kedvező. A megosztás mindig egy apparátus törekvéseit fejezi ki, de sem az 
értelmiség, sem a munkások érdekeinek érvényesülését nem segíti. Szó sincs arról, hogy 
a munkások problémáját lebecsülnénk. A munkásosztály is érdektagolt, nemcsak a 
nagyüzemi-kisüzemi munkások tekintetében, hanem egy többszektorú gazdaságban 
alkalmazott, igen sok rétegből kialakuló és különböző helyzetben lévő csoportok vonat- 
kozásában is. A munkások érdekvédelmének megfogalmazása nemcsak szakszervezeti 
szempontból, hanem általános fejlődésünk szempontjából is fontos. A helyzet olyan, 

hogy a munkások egy része például lumpenizálódik, másik része rossz esélyekkel dolgr 
zik - az önkizsákmányolás határáig -, a folyamatok egyre keményebb próbára teszik : 
munkások önazonosságát és tudatát. Az osztálytudat keményen sérült az ötvenes évek: 
ben, és sérül ma is. Nem állítom, hogy a szakszervezetnek kell erre választ adni. Ez ú 
egész politikai rendszer egyik alapvető kérdése. De az vitathatatlan, hogy ebben : 
szakszervezetnek fontos szerepe van. Az egyes munkásrétegek vagy csoportok a szi 
szervezeten belül és a mozgalom által felerősítetten nyíltan és az esélyegyenlőség alapj 
szólalhatnak meg, ez lehet a szakszervezet stratégiai elve. A TUDOSZ természetesen 
saját érdekeit határozza meg, de nem törekszik monopolhelyzetre, hiszen ezzel sal 
magát tenné lehetetlenné. ; 

Hasonlóképpen értelmezzük az egységet is. A szakszervezetnek tradicionális egyég 
az, amely a tagok és az alapszervezetek szolidaritásában nyilvánul meg. Tehát a szerveze 
tek abban támogassák a többi réteget, hogy a konfliktusokat maguk oldják meg. 5 akkor 
várhatunk tőlük támogatást, ha felismerik, hogy az ő sorsukról van szó a mi vitáink 
ban is. 

A tagság egysége a világos érdekelkülönüléseket egyáltalán nem zárja ki. Szóval ezi 
a differenciált egység, amit csak alulról lehet megszervezni, mert nagyon jól tudjuk, hogy 
a politikai és gazdasági kulisszák mögött sokkal könnyebb az apparátusoknak kiegyez. 
mint azokkal és azok nyilvános ellenőrzése mellett, akiknek a sorsáról ténylegesen 520 
van. 

Hogy egy ilyenfajta egység a szakszervezeti mozgalomban létrejön-e vagy sem, ez ksz 
a szakszervezeti mozgalom apparátusainak, testületeinek az igazi erőpróbája. Az ágazat 
és a központi munkamegosztást és érdekeket a tagság tényleges érdekeinek kell alárer 
delni, egyébként szakadás lesz az apparátusok és a tagság között. A tagság legfeljebb nm 
ismeri fel a más rétegekkel azonos érdekeit. De az objektív érdekellentét a vezetés 65 í 
vezetettek között akkor alakul ki, ha a vezetésnek a tagságtól elkülönült, monopolhey 
zetbe hozott érdekei vannak. A tagság és az apparátus egységét létrehozni viszont Dem 
a tagság reformjával, hanem az apparátusok, testületek és az intézmények reformjai 
keresztül lehetséges. ös 

Konzervatív nézetek vallói szerint a szakszervezet az utolsó sánc a , restaurálás 
törekvésekkel szemben. Az ilyen nézetek kompromittálják a mozgalmat. A szakszervezd 
nem lehet kezdeményezője, motorja a reformnak, de nem is állhat keresztbe a reformok 
és a modernizáció folyamatában. Viszont elemi joga és kötelessége, hogy érdekvédelmi 
munkájában az új meg újabb helyzetekből adódó következtetéseket levonja. 


ELETVISZONYOK ES TÁRSADALOMPOLITIKA 


A szociálpolitika humanizálása 


A Szociális és Egészségügyi Minisztérium 
megalakulása szervezeti lehetőséget teremt 
a többsikú, szélesebb körű orvosláshoz és 
a jelenlegi szociálpolitikai gyakorlat mó- 
dosításához. A szervezeti lehetőség azon- 
ban nem jelenti automatikusan az egységes 
népjóléti koncepció elfogadását, érvényesi- 
tését. Ehhez jelentős szemléleti változás 
szükséges az egészségügyiek és a szociális 
ellátással foglalkozók részéről egyaránt. 
A magyarországi társadalmi, politikai, 
intézményi reformfolyamat - noha kike- 
, rülhetetlensége, halaszthatatlansága nyil- 
vánvaló - még mindig féloldalas, legin- 
kább a gazdaság megreformálására SZŰ- 
kül. Lassan érlelődik a felismerés: ahumán 
oldal háttérbe szorulása, a pangás itt az 
egész reformfolyamatot és azon belül a 
gazdasági reformot gátolja, vagy éppen 
megkérdőjelezi haladó jellegét. Aligha vi- 
tatható, hogy a felszinre került bajok okai 
mélyebbek annál, semhogy a , tünetképző- 
dés" helye és milyensége a társadalmi cse- 
lekvés meghatározója lehetne. Nem hi- 
szem, hogy humánreform nélkül a gazda- 
sági reform sikerre vihető. Az átfogó hu- 
mánreform részeként már korábban is fog- 
lalkoztam az egészségügyi ellátás gondjai- 
val, és ezért vált számomra nyilvánvalóvá, 
hogy e gondok az egészségügyön belül nem 
oldhatók meg, nem kezelhetők izoláltan a 
gazdaságtól, a szociálpolitikától. Együtt- 
szemlelve az egészségügyet és a szociálpoli- 
kát — érzékelve a problémákban a szoros 
kapcsolódást, átfedést — alakult ki a jobbí- 
tás lehetséges közös útja: a humanizáció. 
Ezért, ha a szociálpolitika reformjáról kí- 
vanok szólni, egyszerűbbnek érzem, ha 


közvetlenül a szociálpolitika humanizálá- 
sáról beszélek. Ehhez viszont szükséges 
megmondanom, mit értek szociálpolitika 
alatt, és mit jelent számomra a humanizá- 
lás kifejezés. 


A szociálpolitika meghatározása 


A szociálpolitika meghatározása azért is 
szükséges, mert a hivatásszerűen vele fog- 
lalkozók sem egy nyelvet beszélnek. A tár- 
sadalompolitika és a szociálpolitika lénye- 
gében ugyanazt jelenti, mégis mást értünk 
alatta. Magam is, a mindennapi szóhasz- 
nálatot követve, elkülönítem őket. A tár- 
sadalompolitikában inkább a politikán ér- 
zem a hangsúlyt, a szociálpolitikában vi- 
szont a szociális beavatkozás tűnik erőtel- 
jesebbnek. Közelebbről - és pragmatiku- 
san -— a társadalompolitika a politikának 
olyan makroszintű, a társadalom hu- 
mánszféráját érintő része, mely elvi-politi- 
kai alapon foglalkozik az életszínvonal, a 
foglalkoztatottság, a társadalombiztosítás, 
a lakáshoz jutás és egyéb ilyen jellegű kér- 
désekkel, vagy egész rétegeket (gyermek- 
és ifjúságvédelem, családvédelem, idősek, 
nyugdíjasok) érintő gondokat vizsgál, s 
keres megoldást rájuk. A szociálpolitika a 
társadalom diszfunkcióinak egyedi kor- 
rekciójára, a zavarok enyhítésére irányul; 
megszokott módszere a szociális interven- 
ció, döntően anyagi vagy tanácsadási for- 
mában. A szociálpolitika a társadalmi szo- 
lidaritásból eredeztethető sok irányú be- 
avatkozás, amely mindenképpen mikro- 
szinten valósul meg. 

Ezért a szociálpolitikát a tarsadalompo- 
litika egyik alrendszerének tekinthetjük, 
még ha annak fontos, a népességet érintő 
része Is. A szociálpolitika ilyen (vagy más- 
milyen) meghatározása önkényesnek tűn- 
het. Ez az önkényesség talán megengedhe- 
tő, mert sajnos máig sincs általánosan elfo- 
gadott álláspont a szociálpolitika helyéről, 
gyan a mindennapok szociálpolitikájának 
sincs kialakult és elfogadott koncepciója, 
jól meghatározható intézményrendszere. 
Az átfogó társadalompolitikához viszo- 
nyított alacsonyabb szint azzal fenyeget, 
hogy a szociálpolitika további redukciós 
folyamatot szenved, és végül , szegénypoli- 
tikává" sorvad. Ha viszont a szociálpoliti- 
ka nem a beszüűkülés útját járja, máris ért- 
hetőbbé válik szoros kapcsolata az egész- 
ségüggyel, hiszen az egyén, a család egész- 
ségügyi és szociális problémái nemcsak 
kapcsolódnak, hanem több tekintetben fe- 
dik is egymást, rokon természetűek, gyak- 
ran szinte elválaszthatatlanok. 


A problémák együttes megoldásának 
keresése, az átfogó szemlélet érvényesítése 
is annak belátását sürgeti, hogy a szociál- 
politika és az egészségügy hatékonysága a 
korszerű és a helyzet alakulásával lépést 
tartó társadalompolitika függvénye. Csak- 
hogy a megmerevedett, konzervativ, bü- 
rokratikus társadalompolitika nem integ- 
rál, hanem elkülönit - redukálja a két ösz- 
szetartozó emberközpontú szférát. Talán 
nem kell részleteiben leirni és elemezni a 
mai szociálpolitika működési zavarait, 
gyenge hatékonyságát, mindenkori relatív 
elégtelenségét annak átlátásához, hogy az 
ok általános és nemcsak a szociálpolitiká- 
ra jellemző. 


A hazai szociálpolitika kis hatékonysá- 
ga tehát főképpen a bürokratikus, etatista, 
paternalisztikus szemlélet és az ehhez ki- 
alakult struktúra következménye. Ezért 
kötődik a szociálpolitikai reform kikerül- 
hetetlenül a mélyebb humanizációs folya- 
mathoz, ezért használom a szociálpoli- 
tika esetében a reform szinonimájaként 
a szociálpolitika humanizálása kifeje- 
zést. 


A humanizációról 


Hajlamosak vagyunk axiómaként kezelt 
az orvosi vagy szociálpolitikai tevékenygt 
eleve humánus jellegét és az ezzel foglalko 
zók humanista beállítódását. Nem szabal 
azonban összetévesztenünk azt, aminel 
magától értetődően lennie kellene, azzal 
ami van. Orvosi gyakorlatunk legnagyató 
hibája, hogy sokkal inkább a betegseg 
koncentrál, mint a betegre. A szomatku 
orvoslás túltengésének következmény 
ként, de még a technikai, laboratonut. 
számítástechnikai fejlődés mellekhatas: 
ként is sivárul, szinte dehumanizálódik 2 
orvos-beteg kapcsolat. Ugyanez mondha 
tó el a szociálpolitikai gyakorlatunkról 
ahol a szabályok és rendeletek, az ele 
bürokratikus megközelítési mód, az állam 
segélyezés, az államosított jótékonyszt 
olykor a hivatali , alamizsnaosztás KT 
segíti, hanem sérti a társadalom bajba JU 
tott tagját. sző 
Az emberi lét, a humánum egyik gpecih- 
kuma az indíttatás és a képesség 3 másik 
ember iránti érdeklődésre, a másik hel 
tébe való beleélésre — azaz, az együllér-" 
és a törődés. A sorrend fontos, hisze" 
másik ember iránti érdeklődés hiánya. 
elidegenedett viszony eleve megakaszy 
ezt a , humán" láncolatot. A nehéz he vé 
be került másik ember felé fordulás j 
időktől ismert formája a jótékonysít: , 
karitász. Ez azonban jelzi, sőt feltétele 
emberi kapcsolatban a helyzeti CE e 
lenséget, mert a jótékonyságot gyako Hé 
a jótékonyságra rászoruló közti külön al. 
vagyoni, társadalmi szempontból 19! vi 
való. De a jótékonyság , lelki" sar új; 
is árulkodik a sajátosan emben desyót 
ságról. A vallási kultúrák számoltak öjé 
értették jelentőségét, és vallási-erkőlcs 
veléssel a jótékonysági hajlamot (U ús 
erősítették. Ez kiváló eszköznek VEG gek 


ő SRE a 
a fent és lent, az úr és szolga. 28" ca 
ő ; ; , pájyoza5? 
és szegények viszonyának sza államt 


A társadalmasított, még inká bb 2 szemé 
sított karitász csak látszólag oldja sgytele 
lyi függőség viszonylatát, az elszemé e 
nedés legalább annyit ront, mit ) 
kapcsolatok állapotán. 

A szolidaritásról 


A szóban forgó specifikus emberi képesség 
fejlettebb, megbízhatóbb, az ember méltó- 
ságát megőrző, erősítő formája a szolidari- 
tás. Ez az egyenrangú, azonos helyzetű, 
azonos Sorsú vagy éppen azonos veszélyez- 
tetettségű emberek aktív, cselekvésben is 
megnyilvánuló együttérzése. 

A szervezkedő és öntudatosodó mun- 
kásság annak idején sem a munkaadók, a 
jómódúak jótékonyságában, hanem az ön- 
segélyezésben kereste biztonságát. Nem a 
karitászra, hanem a szolidaritásra épített. 
A korai munkásmozgalom legszebb ha- 
gyományaiból sarjadzott a társadalombiz- 
tosítás eszméje. Megvalósulása a modern 
idők legnagyobb szociális vívmánya. Sú- 
lyosabb egyéni nehézségek, betegség, mun- 
kaképtelenség és egyéb problémák esetén 
a fejlődés bizonyos fokán ugyanis szükség- 
szerűvé válik a társadalmi segítés intézmé- 
nyesítése. De nem mindegy, hogy milyen 
formában. A közületi gondoskodás, az 
, assistance" a karitászból, mig a biztosíi- 
tás, az , assurance" a közösségi érzést job- 
ban kifejező szolidaritásból eredeztethető. 
A szociális gondoskodás - a maga kezdet- 
leges formáiban - nálunk müködő rend- 
szere inkább a közületi gondoskodást 
idézi. 

Ennek történeti okai vannak, és a kelet- 
európai társadalmi fejlődés jellegzetessége- 
it tükrözi. Az oroszországi munkásmozga- 
lom vezetői, akik nem voltak mentesek a 
,népbarát" szellemi befolyástól, a népes- 
ségnek a születéstől a halálig terjedő, álla- 
milag biztosított gondozását tekintették 
ideálisnak, és ennek a meglehetősen pater- 

nalista szemléletnek a megvalósításáért 
küzdöttek. A megvalósítás módja a sztáli- 
ni időben még inkább kidomborította a 
társadalombiztosítás erősen centralista, 
etatista, vagyis az öntevékenvséget, az ön- 
kormányzati elemeket kiküszöbölő kelet- 
európai sajátosságait. A nyugat-európai 
típusú társadalomfejlődésben a munkás- 
ság egészségügyi, szociális ellátása kevésbé 
egységes és a társadalom nem minden ré- 
tegére kiterjedő formában, a társadalom- 
biztosítás keretei között, a maga által fi- 
nanszírozott rendszerben fejlődött. A sok 


esetlegesség ellenére is megőrizte a társa- 
dalmi szolidaritásra utaló elemeket, szem 
előtt tartotta az önsegítő, önkormányzati 
elveket. 

Az átfogó, az állampolgári jogon alapu- 
ló, tehát mindenkire kiterjedő szocialista 
társadalombiztosítás vitathatatlan eszmei 
értéke mellett a gyakorlatban nem váltotta 
valóra reményeinket. Az államosítás mód- 
ja, erőltetett üteme, az anyagi és szakmai 
feltételek elégtelensége, a bürokratikus, el- 
idegenedett viszonylatok még a munkás- 
mozgalom jó hagyományait, a szolidaritás 
és aktivitás érvényesülését is legyengítet- 
ték. A társadalmi fejlődésnek ez a felemás- 
sága egész további szociálpolitikai és 
egészségügyi helyzetünkre rányomta bé- 
lyegét. De míg egészségügyi ellátásunk sok 
hiányosságát, működési zavarát kompen- 
zálja az orvosi és egészségügyi szakismere- 
tek szintje és a lépéstartás akarása, addig 
szociálpolitikai gyakorlatunk legfőbb baja 
a szakismeretek hiánya, a területen elural- 
kodott dilettantizmus. 


Dilettantizmus a szociálpolitikában 


Valahogy kialakult az a nézet, hogy szo- 
ciálpolitikai tevékenységet minden jóindu- 
latú, jószívű ember folytathat (persze az 
állam pénzéből), ahhoz különösebb szak- 
tudás nem szükségeltetik. Ha az órám el- 
romlik, magától értetődő, hogy csak hoz- 
záértő óráshoz vihetem. De ha az emberek, 
családok élete összekuszálódik, tönkre- 
megy, annak korrekcióját az ügyintézés 
szabályait ismerő tanácsi tisztviselő — kü- 
lönösebb előképzettség nélkül — is megpró- 
bálhatja. Ha nem sikerül, úgyis a , bajba 
jutottakban van a hiba". Természetesen 
nem arról van szó, hogy nálunk nincsenek 
olyan szociálpolitikai tevékenységre felké- 
szült kiváló szakemberek, akik nemcsak a 
szükséges szociológiai, pszichológiai, jogi, 
közgazdasági és egyéb ismeretekkel ren- 
delkeznek, hanem szemléletük is korszerű. 
Ezek a tudós emberek azonban sajnos va- 
lahogy beszorultak a tudományos felméré- 
sek, kutatások , várába". Nemhogy irányí- 
tanák a szociálpolitikai gyakorlatot, de 
még kutatási eredményeik, kidolgozott 

vagy ajánlott módszereik sem érvényesül- 
nek a szociális ellatás, a családvédelem 
gyakorlatában. Itt elég. ha az országos kö- 
zéptávú kutatási-fejlesztési terv keretében 
indult két munkacsoport tevékenységére 
utalok: a Pataki Ferenc vezette kutatásra 
a társadalmi beilleszkedési zavarokról 
(TBZ-program) és a Ferge Zsuzsa által 
összefogott általános (egységes) szociálpo- 
litikai koncepció kialakítását szolgáló 
program 1980 óta folyó kidolgozására. 

Ha olvasom a TBZ-kutatásokról beszá- 
moló köteteket, a Bulletin (I- XI) soroza- 
tot vagy a Szociálpolitikai Ertesitő szinvo- 
nalas köteteit, és figyelem az egyre fokozó- 
dó szociális feszültségek közepette megva- 
lósított szociálpolitikai gyakorlatot, felme- 
rül bennem is a kérdés: megengedheti-e 
magának egy ilyen szegény ország a sok 
szakember több éves kutatása során létre- 
hozott szellemi termék ilyen mérvű negli- 
gálását? A kutatás is öncélúvá válik, ha 
annak eredményei nem érvényesülnek a 
gyakorlatban. Talán az egységes szociális 
és egészségügyi főhatóság létrejötte alkal- 
mat ad effele pazarlás megszüntetésére és 
a szakemberek munkájának gyakorlati 
hasznosítására. E nélkül csak a szociálpoli- 
tika módosított vagy másfajta bürokrati- 
kus válfajára számíthatunk. 


A szakismeretek megszerzése és 
a szakemberképzés a szociálpolitikában 


A szociálpolitika humanizálásának előfel- 
tétele az említett dilettantizmus felszámo- 
lása. Ez azonban nem könnyű dolog, és 
nem gyorsan megvalósítható folyamat. Az 
egészségügyben harmincezer orvos és száz- 
ezernyi szakképzett egészségügyi dolgozó 
működik. A szociálpolitikában az említett 
nem nagyszámú, azonban magasan kép- 
zett szakembergárda is spontán tudomá- 
nyos érdeklődés és önművelés útján lépett 
szinre. A terepmunkára is alkalmas szociá- 
ls munkás (social worker) képzése nálunk 
több évtizedes késésben van, és annak még 
most is a legkezdetén állunk. Reményünk 
sem lehet egy sok tízezer szociális munkást 
igénylő szociálpolitikai szakhálózat kiépí- 
tésére — ennek szükségességét vitatom is. 


A fokozódó igény és a csökkenö lehető- 
ség jellemezte konftiiktusos helyzetben kek 
lene lehetővé tenni. hogy a szociálpoliukai 
gyakorlatban működök szakismereteket 
szerezzenek és azokat folyamatosan bónt- 
sék. Egyszerre van szükség alapismeretek 
oktatására és a tovabbképzésre. Jol latak 
ezt a nehézséget a vezető szociálpolitikai 
szakemberek. 1986-ban a Szociálpoliukai 
Értesítő 400 oldalas kötetet szentelt e kér- 
désnek, Gaver Gvuláné szerkesztesében. 
E kötetben Ferge Zsuzsa az általa 15 legsúr- 
gősebbnek tartott szakemberképzésben - 
éppen mert a kérdést a gyakorlat szem- 
pontjából közeliti meg - kiemelt jelentősz- 
gűnek tartja a szociálpolitikai oktatók kép- 
zését. Egyetértő véleményem szerint az 
egységes szocialpolitika és az egészségügy 
most két tovabbi lehetőséget kinál. 

Az első: a szociálpolitikai ismeretek ok- 
tatását be kell építeni az orvosképzéshe, 
talan meg nagyobb hangsúllyal az egész- 
ségügyi szakdolgozók képzésébe, és jelen- 
töségének megfelelő helyet kell kapjon az 
Egészségügyi Főiskolán. 

A második: a szociálpolitika humanizá- 
lása nem képzelhető el anélkül, hogy vala- 
mennyi humán szakmában dolgozó szak- 
embernek (pedagógus, orvos. népművelő. 
könyvtáros, pszichológus, szociológus, 
egészségügyi szakdolgozó, szociális szak- 
szolgálat középszintű szakembereit, szociá- 
lis igazgatási dolgozó) ne legyenek megfe 
lelő emberismeretei (személyiségtani alap- 
ismeretek, személviségfejlődés-tani ismere- 
tek). Ezt egy idő után meg 15 kell követelm. 

Még a társadalmilag jól beilleszkedett, 
pszichésen és szociálisan kiegyensúlvozott 
ember megismerése sem könnyű feladat. 
A pszichésen, szociálisan problémás embe- 
rek, az idült, gondozásra szoruló betegek. 
a hátrányos helyzetűek problémáit nem 
lehet megérteni, ha nem tudjuk az ereden- 
dó okokat feltárni. Ez pedig a korai szemé- 
lyiségfejlődés, az életút ismerete nélkül 
nem megy. Az egves ember, az egyén meg- 
ismerése, megértése egyaránt óriási huma- 
nizációs lehetőség a szociálpolitikában és 
az egészségügyben. A humán foglalkozású 
szakembertől megköveteljük a képzettsé- 
gét igazoló bizonyítványt, de legalabb 
ilyen fontos, hogy elvárjuk a korszerű em- 

berismeretet, a személyiségtani tudomá- 
nyok ban való jártasságot. Ennek gyakor- 
lati hasznosítása a személyiségdiagnoszti- 
kán, az anamnézisen, vagyis a kórtörténe- 
ten alapszik. Ez a gyakorló orvoslásnak is 

. a legfőbb pszichodiagnosztikai alapja. 
Az anamnézis az egyéni élettörténeten 
. túl kiterjeszthető környezeti (családi), tár- 
. sadalmi és természeti, munkahelyi és tele- 
. pülési (lakás, környezet stb.) tényezők is- 
. meretére. Így alapozhatjuk meg szocio- 
. diagnosztikai jártasságunkat. Mindezt 
. nem elvont gondolatok, hanem több évti- 
. zedes orvosi gyakorlatom alapján javas- 
. tom. Akár idült, tartós gondozásra szoruló 
. tbc-s, asztmás betegeket, akár deviáns, 
,  aszociális vagy alkoholbetegeket láttam el, 
. a kapcsolat és a betegellátás megalapozó- 
. jának tekintettem — a betegség anamnézi- 
. sén túl - a részletes személyiséganamnézist. 
. Az erre fordított idő mindenkor bősége- 
sen megtérült. Természetesen a betegek 
.  pszicho- és szociodiagnosztikája tovább 
"  finomítható, de a részletes személyiség- 
anamnézist egészségügyi, illetve szociális 
. ellátásuk kiindulópontjának tekintem. 


ea 


-r 


he 


- A szociális ellátás terjedelme 


" A szociális ellátás szervezettségére és terv- 
"  szerűségére törekedve tudnunk kell, hogy 
" tömeges ellátásra vállalkozunk. A vállal- 
ható gondozási feladat a szakképzett szo- 
" ciális munkások számának és képzettségé- 
nek függvénye. Ne vállaljunk többet, mint 
. amennyit eredményesen, de legalábbis 
v eredményt remélve ellátni tudunk. A túl- 
" vállalás ismét a dilettáns — és már csak 
" ezért is a hiábavaló — munkát szaporítja. 
A szociális ellátás túlméretezésétől megóv 
annak az alapelvnek az érvényesítése, hogy 
" ne az életút, az életvezetés során felmerülő 
i "nehézségek, — konfliktusok, problémák 
$ " késztessenek beavatkozásra, hanem a 
$ problémamegoldási, —— konfliktuskezelési 
: készség elégtelenségei, hiányosságai. 
í — Minden egészséges egyénnek, családnak 
ő vannak problémái, gondjai. Ezek döntő 
$? többségét az egyének, a családok, esetleg 
§ a barátok segítségével meg tudják oldani. 
?  Éseza kívánatos. Még a segítségre szoru- 


f 


§ 


lóknál is az önsegítés és az egymás segítésé- 
nek lehetőségeit kell előnyben részesíte- 
nünk. Másképpen szólva: hagyjuk békén a 
szociális beavatkozás tekintetében az 
egészséges,  problémamegoldásra képes 
családokat, egyéneket! Legyünk viszont 
nyitottak, érzékenyek a kimondott és nem 
kimondott segítségkérés iránt. Itt az egyén 
vagy a társadalom tűrőképességét megha- 
ladó problémák felismeréséről és a problé- 
mamegoldás segítéséről van szó. 

A szociálpolitikában is a preventív 
szemléletet kell érvényesíteni. Ha nehezebb 
15 észrevenni az önerőből meg nem oldha- 
tó, de még nem látványos bajokat — mégis 
eredményesebb ilyenkor beavatkozni. Az 
elmérgesedett szociális, emberi, családi vi- 
szonylatokban gyakran megfordíthatat- 
lan, jóvátehetetlen károsodások keletkez- 
nek. Ez is a szakszerű tanácsadó, lelki se- 
gelyt nyújtó és a krízisbe beavatkozni tudó 
hálózat erőteljes fejlesztését, a mentálhigié- 
nés prevenció kialakítását sürgeti. Ezen 
belül pedig a tünetcentrikus megelőzési 
szemléletnél nagyobb hangsúlyt kell kap- 
nia a nem specifikus elsődleges prevenció- 
nak, a nem specifikus szocializációs zavar 
korai felismerésének, s ez megint megfelelő 
szakismeretet, szakmai felkészültséget té- 
telez fel. 


Az integráció nyújtotta lehetőségek 


A szociálpolitika és az egészségügy integ- 
rációja a preventív, tanácsadási szolgálta- 
tás további lehetőségét nyújtja. A jószemű 
és felkészült körzeti orvos a szomatikus 
tüneteket , felkínáló" beteg esetében is fel- 
ismeri az élethelyzetbeli, életvezetési za- 
vart, és nem rázza le magáról a , funkcio- 
nális" vagy neurotikus tüneteket jelző hoz- 
zá fordulót. A körzeti gyermekorvosi háló- 
zat a családi zavar korai felismerésével, 
tanácsadással, irányítással befolyásolhat. 
A kisgyereknél mutatkozó neurotikus tü- 
netek szinte barométer értékűek a családi 
patológia vonatkozásában. Egyúttal meg- 
bélyegzés nélkül lehetőséget nyújt a szociá- 
lis intervencióra. Hát ha még — különösen 
községekben, falun — a körzeti orvos, a 
körzeti gyermekorvos, a gyógyítással fog- 

lalkozó asszisztencia a preventív családvé- 
delem keretében kapcsolatot tud teremteni 
a pedagógussal, a lelkésszel, de még a pati- 
kussal, a humán érdeklődésű tanácsi, tö- 
megszervezeti vezetőkkel, tekintélyes, ta- 
pasztalt emberekkel, és ha képes a tőlük 
nyert információkat szakszerűen feldol- 
gozni, hasznosítani a problémás egyén 
vagy család érdekében! 

A szociális ellátás színvonalát, haté- 
konyságát döntően a szakismeretek, a 
szaktudás erősödésétől remélem, de eszem- 
ben sincs a , nem szakemberek" kiszoritá- 
sára javaslatot tenni - ellenkezőleg. 
A szervezett és tömeges szociális ellátásban 
nélkülözhetetlennek tartom a nem szak- 
képzett, de szemléletileg és szakmai kérdé- 
sekben is korszerűen tájékozott, a szociális 
ügyre érzékeny, intelligens emberek segít- 
ségét. A szociális ellátás személyi bázisát 
nem szűkíteni, hanem tágítani kell; a szak- 
ismeretek gyarapodása ne valamiféle , szo- 
ciálpolitikai szekta" képződését, hanem a 
hatókör tágítását segítse. 


A szakszerű irányításról 


A dilettantizmus veszélye nem abban rej- 
lik, hogy szakképzetlen segéderőket is be- 
vonnak, hanem abban a paradox helyzet- 
ben, hogy az irányítás és a döntés ma még 
gyakran laikus kézben van, a szakemberek 
pedig csupán a végrehajtásra, a terepmun- 
kára jelöltetnek ki. Ez a paradox helyzet a 
hatalmi és intézményi struktúra olyan csö- 
kevénye, amely a bürokrácia nyújtotta vé- 
delmi vonalak mögött erősen tartja magát 
a tanácsi szociálpolitika vonalán. 

A másik védekezési mód a szociálpoliti- 
kai tevékenység redukcionista irányítása, 
illetve kezelése. Ennek az a veszélye — és ez 
nálunk jelenleg is reális —, hogy a szociál- 
politika , szegénypolitikára" redukálódik. 
Az elmúlt években volt alkalmam szemé- 
lyes tapasztalatokat szerezni az államosí- 
tott és tanácsi szociálpolitika ellenállásáról 
- nemcsak a reformtörekvésekkel, de a 
koncepcionális szintű szakmai segitség- 
nyújtással szemben is! Például a Családvé- 
delmi Tanács tudományosan minősített 
szakembereinek szakmai javaslatait is 


mint illetéktelen beavatkozási kisérletet is 
mételten visszautasították. Ennek okai fel: 
tárhatók. 

A szociális ellátás anyagi forrásai a köz 
ponti költségvetésben adottak, s mint ia 
humánszféra más területei (oktatás, egész: 
ségügyi ellátás, művelődésügy stb.) és mint 
nem termelő ágazatok krónikusan alulf- 
nanszírozott helyzetbe szorultak, nincsc- 
nek alkupozícióban, és kereteiket a . mara: 
dékelv" határozta meg — még a jobb gy- 
dasági helyzetben is. Ahogyan az életszr 
vonal stagnálni kezdett, elsősorban a sok: 
gyermekes családokat, a pályakezdő fiat: 
lokat, a fogyatékosokat, a kisnyugdíjasó 
kat, az ellátásra szoruló öregeket érintve 
legérzékenyebben, a szociálpolitika dot: 
ciója a nehéz gazdasági helyzetben kettős 
szorításba került. A források szűkültek. 
miközben a szociálpolitika iránt támasz: 
tott igény növekszik. A tanácsi költségve: 
tésben a szociális juttatások elosztásánál a 
bürokratikus megkötöttségek mellett sok 
szubjektív, szakmailag nem indokolható 
szempont is érvényesül. A szociális célt 
pénzeszközök elosztása a terület ellenőrző 
sének, birtoklásának igényét erősiti. Így a 
döntési szférában a szociális juttatások le 
letti rendelkezésnek mind nagyobb jelentő- 
sége lett. 


A modellképzés szükségessége 


A szociálpolitikai reformtörekvések útjá: 
ban ez a konzervatív, bizonyos fokig Ier- 
mészetes ellenállás csak az egyik ok. A mi- 
sik kézenfekvő nehézség, hogy nincs kövé 
tésre biztató, gazdaságos, hatékony sz0- 
ciálpolitikai modellünk. Nem ismerek 
olyan nemzeti szociálpolitikai modellt 
melyre azt mondhatnám, igen, ezt így kell 
csinálni. Attól tartok, azért nem ismerek 
ilyet, mert nincs is. Az általam talán leg: 
többre tartott svéd, dán és finn, többnyire 
szociáldemokrata indíttatású jóléti álla- 
mok szociálpolitikája — eltekintve a Szá 
munkra utánozhatatlan bőkezűségtől - 
sem mentes az elvi és gyakorlati ellentmot- 
dásoktól, kompromisszumos és hibni 
megoldásoktól. Ahol a dolgozók szolidan 
tásából, megküzdött érdekvédelmi harcait 

ból kinőtt szakszervezeti hatalom is segít, 


" még ott sem ismeretlen a szociálpolitiká- 


mi 


ban az elidegenedés, a bürokrácia, a nem 
egyenlő hozzáférhetőség, a visszaélés má- 


" sok szolidaritásával, vagy a kedvezménye- 
" zettek körében a fokozódó hajlam a szo- 


; 
vit 


ciálpolitikai , kitartottságra", a társadalmi 


. parazitizmusra. 


u 


Úgy tűnik, hogy az emberi jogok szociá- 


- lis vonatkozású kiszélesítése, a szervesen 


j 
di 


fejlődött demokratikus intézményrendszer 


. sem tudja egymaga olyan fokra emelni az 
: ember méltóságát, ami aktív, önsegítő ma- 
- gatartásra késztetné a bajba jutott embert. 
: Az alapvető változást a szociálpolitikában 
: - csakúgy, mint a politikában - a demok- 


ja élen 


MARE PT 


rácia erősödésétől remélhetjük. A demok- 


. rácia sem old meg azonban alapvető szoci- 


ális problémákat egyidejű humán reform 
nélkül! A politikai intézményrendszer elke- 
rülhetetlen demokratizálása során kell ki- 


. állnunk az intézmények humanizációja 
. mellett. A humanizáció melletti kiállásról 
: beszélek egy olyan országban, amely dek- 
: laráltan elkötelezte magát a szocializmus 


kúl 


. mellett, és szinte hittételként tanította a 


; legfőbb érték az ember" elvét. De vajon 


5 t 


ha li 


számon kérhették-e ezt az elvet a szocializ- 
mus elkötelezettjei, akik látták, érezhették, 


: hogy a gazdaságcentrizmus eluralkodása 


Tt b szaz 


d zkt 


e ANNE A 


mellett miképp gyengültek fokról fokra a 
humán oldal, a kultúra, az egészségügy, a 
szociálpolitika. a népesedési és családpoli- 
tikai ügyek pozíciói. Számon kérhették-e 
ismert — immár a , szemérmes hallgatás" 


: burkaitól mentes — bajainkat, legyen szó 


környezetkárosításról, devianciáról, csa- 
ládbomlásról, ingázásról és mortalitásról? 

Persze lehet mentség, hogy Magyaror- 
szágon még senki nem csinált szocialista 


:  gazdaságfejlesztést, és ezért későn ismerték 


fel az , emberi tényező" jelentőségét. És 


.: hogy ne csak a múltat idézzem, hanem a 
: Jelent is, ha a kibontakozási és stabilizációs 
, programot tanulmányozom, vajon most 


már nyugodt lehetek, érvényesül-e a felis- 


- Mmerés a programban? Vajon az , emberi 


JvAkae E 


dési 


tényező", a szociális gond nem úgy jele- 


.  nik-e meg még mindig, mint a kibontako- 


zást nehezítő, hátráltató gazdasági teher? 
Nem lehet, hogy az , emberi oldal" további 


. háttérbe szorítása, a vagy-vagy közötti vá- 

lasztás egyoldalúsága magának a gazda- 
ságnak a rendbehozását késlelteti? Megíté- 
lésem szerint az ország talpon maradása 
megkívánja az emberi tényező , emancipá- 
lását", még akkor is, ha szorit a költségve- 
tés. Az emberek nemcsak további passzív 
áldozatvállalásra, hanem egészségük, csa- 
ládjuk szociális biztonsága érdekében ön- 
segitő, aktivitásra is ösztönözhetők, ha fel- 
ismerik saját érdekeiket. 


A társadalmi cselekvés ösztönzése 


Én tehát nem a szociálpolitikai gondok 
halasztása mellett foglalnék állást, hanem 
- a legjobban érintettek bevonásával, cse- 
lekvó, önsegítő csoportosulások támoga- 
tásával — offenzív programot javasolnék. 
Ennek kimondásához sem elméleti meg- 
gondolások útján jutottam. És hadd hivat- 
kozzam most egy részproblémának tekint- 
hető, valójában fontos és tanulságos terü- 
let példáira. 

Eveken át, az alkoholizmus egyre súlyos- 
bodó kártevését látva, minden elérhető fó- 
rumon szót emeltem az ellene való küzde- 
lem arányos dotációja érdekeben. Azt ja- 
vasoltam, hogy az állami alkoholjövede- 
lem minden 100 forintjából egy forint jus- 
son az alkoholizmus elleni küzdelemre. 
Még tíz fillér sem jutott a legnagyobb 
egyetértés idején sem! Talán az unalomig 
hangoztatott sok , jó érv" kudarca segítet- 
te a felismerést: ha eddig nem kaptunk e 
célra, a nehéz helyzetben még kevésbé fo- 
gunk kapni. Próbáljuk meg, mire jutha- 
tunk önerőből, továbbra is igényelve az 
elérhető anyagi támogatást. A gyógyult 
vagy gyógyulófélben lévő alkoholbetegek 
reszocializációjának és rehabilitációjának 
modelláláasát vállaltuk a TBZ- (társadalmi 
beilleszkedési zavarok) kutatáson belül. 
Az osztályon folyó elméleti , megalapo- 
zás" mellett szükségesnek tartottuk kipró- 
bálni azt is, hogy miként lehetséges a gya- 
korlati megvalósítás. Ugy ítéltük meg, 
hogy alkoholbetegek esetében a , szesztest- 
vérségben" kipróbált és , edzett" társ foko- 
zott szolidaritására lehet számitani, csak 
ezúttal pozitiv, a talpraállást segítő érte- 
lemben. 

A másik támpont az alkoholbetegeknek 
az az ismert tulajdonsága volt, hogy ha 
nem isznak, jól dolgoznak. mert olyankor 
bizonyítanak. Sokszor azért elnézőek a 
munkahelyeken az iszákosokkal szemben, 
mert nehéz feladatokat 15 elvállaló munka- 
erőként tartják számon őket. A modéellkí- 
sérletet a Budakeszi Alkoholmentes Klub- 
hoz kapcsolódva végeztük. Első lépésben 
gyógyuló betegeinknek kis szövetkezetek- 
nél teremtettünk ,védett", vagyis szesz- 
mentes munkalehetőséget. Olyan munka- 
terápiat, mely annyi jövedelmet hoz, hogy 
lényegében önerőből rendezni tudják 
anyagi helyzetüket, pótolni ruházati és 
egyéb hiányosságaikat. Sokkalta jobbnak, 
a reszocializációt inkább segitőnek tartjuk 
ezt, mint a tanácsi vagy egyéb segélyek, 
munka nélkül kapott anyagi támogatások 
juttatását. Nem neveljük betegeinket szo- 
ciális élősködésre, ellenkezőleg: önbizal- 
mukat, emberi épülésüket erősítjük, hogy 
jórészt önerőből próbálják rendezni hely- 
zetüket. 

A szolidaritási érzés erősödésére jellem- 
ző, hogy a , klubszállás" fejlesztésére fel- 
ajánlották munkaterápiás keresetük tíz 
százalékát. Jelenleg már tíz embernek tud- 
tunk két bérelt lakasban szallást adni, 
spontán lakóközösséget alakítva, termé- 
szetesen átmeneti jelleggel. A bérleti díjat 
- megosztva - maguk az igénybe vevők 
fizetik. A klub csak segit, garanciát nyújt 
a házigazdának. Az elmúlt évben a reszo- 
cializációs-rehabilitációs programban részt 
vevőknek több pénzt tudtunk munkajuk 
fejében juttatni, mint amennyit a klub a 
szükös tanácsi költségvetésből tíz év alatt 
összesen kapott. Kedvező tapasztalataink 
alapján rehabilitációs helyi egyesületet 
szerveztünk, melynek már műhelye van, és 
szerződéses . munkakapcsolatok révén 
mind több rászorulót tud foglalkoztatni. 
Ha a szociálisan leginkább sérült, család 
nélküli, otthontalan, többnyire börtönvi- 
selt alkoholbetegekkel lehet önsegítő moz- 
galmat szervezni, miért ne bíznék szocialis 
problémákkal küzdő, de társadalmilag 
még nem ennyire sérült emberek önsegítő 
érdekvédelmi csoportosulásában? Az ak- 
ciókutatáshoz azonban külső segítség kell, 
elsősorban a korlátozó tényezők kizárása, 


öntevékeny klubmozgalom, a nem profi 
elvű vállalkozas erkölcsi tamogatasa. az 
egyesületi törvény értelmes alkalmazas. 
anyagi támogatás adómentesség formája- 
ban stb. 

Ez a kísérlet azt 15 mutatja, hogy a szo 
ciálpolitikai öntevékenység alapvető intez- 
ményi reformot kívánna. történetesen a 
helyi választott tanácsok jogkörét érintően 
is. Lehetőséget kellene adni a lakosság 
érdekvédelem demokratikus úton való ér- 
vényesítésére. Engedélvezni kellene önkör- 
manyzati, érdekvédelmi egyesületek. önse 
gitő közösségek létrehozását és érdemük: 
kel, eredményességükkel arányos tamoga- 
tás révén elő kellene mozdítani széles körú- 
vé valásukat, figyelembe véve a munkaal- 
kalmak bővítését, a jobb kereseti lehetősé 
geket nyújtó, szociális gondokat enyhítő 
tevekenvségeket. 

Az idézett példa további tanulságok k- 
vonására ís alkalmas. A szociális segitésre 
szoruló személyes ismerete nélkülözhetet- 
len. Nem az a legfontosabb azonban, hogy 
ismerjük a személy szocialis károsodásait, 
torzulásait, azok megjelenési formája 
mértéket, társadalmi veszélvességeét. Nem 
ezeknek az elemzését, meg- (es el-) itélését, 
a sopánkodást kell előtérbe helveznünk 
Mindezekre — persze! - a szocialis korrek- 
cióhoz szükségünk van. Megis elsosorban 
azokra a humán értékekre kell figyelnünk. 
amelyek még a stigmatizált, megvetett. le- 
züllött emberben is megmaradtak a szociá- 
lis dezintegráció során. Esetünkben ez 4 
primer szolidaritásérzés, a munka értéknek 
tekintése, az önpusztító, önfeláldozó. 0n- 
becsmérlő attitud megfordíthatósága, 3 
megváltozott szocialis és érzelmi környe- 
Zzetre reagáló készség, a deviáns ember po- 
zitiv értelmű nonkonformizmusa. 


Humanizáló tényezők 


A reszocializációs folyamatokban ezek a 
kapcsolatok és nem a moralizálás, a prédi- 
kációs befolyásolni akarás használ. Ma 
még nem elég világos minden rehabilitá- 
ciós, — reszocializációs — törekvésünkben 
(ezek adják az aktív szociális gondozás 
zömét) a munka humán értéke, korrekciós. 

gyógyító szerepe. Ehhez persze a munka 


. szüntelen és tudatos humanizálása szüksé- 


ges. A munka teremti meg az emberi lét 
alapvető lehetőségét, anyagi feltételeit. 
Egyúttal alakítja, képezi, fejleszti 15 az em- 
ber személyiségét, a családot, a kisebb és 


. nagyobb közösséget. A természet nyújtot- 
. ta kincsekhez is munka, mégpedig céltuda- 


. tos, hosszú távlatokra kitervelt munka ré- 
. vén juthatunk. Ez a humanizálás egyik 
. előfeltétele. Munkavégzésünk mikéntje, 
. emberhez méltó módja, egyre differenciál- 
. tabb, mindinkább szellemi és mind kevés- 
. bé nehéz fizikai összetevője az, ami megóv- 
. Ja az embereket az elhasználódástól, egész- 
. ségük károsodásától, a megrokkanástól. 


A szociálisan sérült embereknek termé- 


, Szetesen a munkához való viszonyuk is 
. sérült, háttérbe szorul a munka öröme és 
" személyiségfejlesztő hatása, ezért szerepe a 


. létfenntartás 
" A szociális gondozás többnyire itt is haj- 


va 


kj 34 


eszközévé redukálódik. 


landó elfogadni a munkának ezt a szemé- 
lyiség regresszióját tükröző, de azt elő is 


. segítő szerepét, és elsősorban a csökkent 
" munkaképességre figyel, annak pótlását 


kívánja segíteni, többnyire a létminimum 


. SZintjéig. Ezért vész el gyakran a munka 


. munkaidő csökkentésére 


gyógyító, humanizáló hatása a szociális 
, gondozás" során. Pedig — ahogyan az át- 
lagos népesség esetében — itt sem elég a 
törekednünk. 


" Vagy miként a termelékenység növelését 


sem lehet tartósan a munka intenzitásának 


" emelésével elérni, hanem ahhoz új, humá- 


6 zá 


nus minőségi elemek szükségesek — ugyan- 
úgy a szociális ellátásban alkalmazott 
,Munkaterápia" is még differenciáltabb 
munkaviszonylatot, több humán tartalmat 
kívánna. 

Rehabilitációs törekvéseink során gyak - 
ran szembekerülünk a termelés, a gazdálko- 
dás érdekeivel. Pedig humanizált viszo- 
nyok közt ez csak álkonfliktus. Mert éppen 
azt kellene tisztázni, hogy az ember és a 
természet van-e a gazdaságért, vagy a gaz- 
daság az emberért. Itt a humanizálás azt 
jelenti, hogy a tőkével, a termelés tárgyi 
feltételeivel szemben a munkának - és első- 
sorban az élő és alkotó munkának - kell 
becsületet adni. E humanizálás legfőbb 
erőforrását a felhasználás során sajátosan 


gyarapodni képes emberi adottságokban 
és képességekben, ezek igénybevételében, 
kibontakoztatásában kell keresnünk. Ilyen 
viszonylatban a habilitáció és rehabilitáció 
még a megváltozott munkaképesség esetén 
sem volna társadalmi nyűg. Még az ilyen 
képességek parlagon hagyása sem enged- 
hető meg, nem egyeztethető össze a munka 
humanizálásával, de a szocialista elvekkel 
sem. 

Hasonló jellegű , elintézetlen probléma" 
a szociális segítségre szorulók önértékelési 
nehézsége. Egy társadalom kulturáltságá- 
nak legfőbb ismérve a társadalom készsé- 
ge: az emberi szolidaritásra szorulókhoz, a 
gyerekekhez, az öregekhez, a betegekhez, 
a testi és szellemi rokkantakhoz, a hátrá- 
nyos helyzetűekhez fűzödő viszony. A két- 
milliónyi népességet figyelembe véve a leg- 
tömegesebben és igen élesen az idősek gon- 
dozásában fedezhető fel hiányosság. A tár- 
sadalmi, egészségügyi vívmányok gyara- 
podásával emelkedett az emberi életkor, de 
alapvető problémává vált, hogy ezzel 
együtt nem nőtt arányosan a produktív 
életperiódus. A fiatalok biológiai érése 
gyorsult, szociális felkészülésük időszaka 
azonban —- éppen a hosszabb iskolázási 
periódus miatt — kitolódott. Nálunk az 
emberek hamar mennek nyugdíjba, és ez 
önértékelésükben, társadalmi presztízsük- 
ben, anyagi ellátottságukban egyedileg és 
ellentmondásosan tükrözödik. Átfogó, el- 
személytelenedett, bürokratikus intézkedé- 
sekkel a nyugdíjazás körüli feszültségek, a 
szerepvesztésből következő önértékelési 
problémák nem oldhatók meg. Ez egyedi, 
személyes, az idős embernek kijáró megbe- 
csüléssel és érzelmekkel átszőtt törődést 
kívánna, vagyis az öreggondozás humani- 
zálását. 

Ennek elmaradása, gyengesége pedig 
sokszorosan megbosszulja magát a társa- 
dalom erkölcsi tartásában, az egyes embe- 
rek jövötudatában és nagyon kézzelfogha- 
tóan — például — kórházügyünk tartós 
csődhelyzetében. A  pszichoszomatikus 
szemléletű orvos jól érzékeli, hogy az idős- 
kori feszültségek, a magára maradás 
mennyire hajlamosítja az idős embert a 
betegségre, az életkorral szinte velejáró pa- 
naszok túlértékelésére, központba állításá- 

ra. Az ilyen ember esetlegesen több orvosi 
és szociális segítséget igényel, mint ameny- 
nyire ténylegesen szükség van; máskor pe- 
dig jól befolyásolható panaszait is elha- 
nyagolja. 

A biológiai, szellemi, pszichológiai, szo- 
ciális aktivitás fenntartása leginkább az 
érintettek önsegítő, egymást segítő attitűd- 
je révén képzelhető el, egy olyan öreggon- 
dozási rendszerben, ahol az idős ember 
megőrizheti vagy még gyarapithatja is em- 
beri méltóságát, önbecsülését. Olyan ön- 
kormányzati, kulturális, szociális és érdek- 


Változat egy ikonra 


T.MRMAPRED 


védelmi, maga választotta — többnyire 
klubszerű - kis közösségeket képzelek el. 
ahol kedvére való szellemi és fizikai tevé- 
kenységgel kiegészítheti nyugdíját, részt 
vehet a nálánál idősebbek vagy rászorul 
tabbak gondozásában, családi, baráti kap- 
csolatokkal erősítheti magát, ahol haszno- 
síthatja, értékesítheti tapasztalatait, netán 
bölcsességét. Mert ebben az országban sok 
okos ember van és sok az idős ember, de 
bizony bölcsesség dolgában még a szociál- 
politika jobbításában is szükséget látunk. 


Levendel László 

Téveszmék az egészségugy körül 


Ez a cikk a véletlen müve. Egy kérdezz- 
felelek rádióadás során úgy adódott, hogy 
sorozatosan kellett eloszlatnom olyan tév- 
eszméket az egészségügyről, amelyek nem 
egyediek, hanem beivódtak a társadalom 
tudatába, és gyomok módjára burjánza- 
nak. A Társadalmi Szemle szerkesztőinek 
is feltűnhetett ez, mert felkértek, hogy az 
olvasókkal együtt gondolkodva folytas- 
sam e tevékenységet a folyóirat közvetíté- 
sével is. Bevallom, eleinte riasztott a fel- 
adat, hiszen a gyomlálás nemcsak fáradsá- 
gos, sziszifuszi munka, de nemegyszer ve- 
szélyes feladat is — a tüskék ugyanis szúró- 
sak. A gondolat azonban nem hagyott 
nyugodni - s az eredmény itt fekszik az 
olvasó előtt. 

Kezdjük mindjárt a végén. 

Szociális és egészségügy. Az emberek 
többsége ezt az , és"-t olyan kötöszónak 
tekinti, amely inkább elválaszt, mint össze- 
köt. Pedig az Egészségügyi Világszervezet 
(WHO) megfogalmazása szerint is: az 
egészség nem a betegség hiánya, hanem a 
testi, lelki és szociális jólét állapota. Ha ezt 
elfogadjuk, akkor a , szociális" az egészség 
része, éppúgy, mint az , egészségügy" . 

Itt említeném azt az - elsősorban kollé- 
gáim körében hangoztatott — nézetet, hogy 
, a szociális ágazat el fogja vinni még azt a 
kis pénzt is, ami eddig az egészségügvé 
volt". Ennek a kérdésnek több összetevője 
van. A probléma mélyén az rejtőzik, hogy 
az emberi vagy a tárgyi tényezőnek van-e 
prioritása, illetve hogy a kettő hogyan 
kapcsolódik össze. E kérdéskör kifejtése 
messze meghaladná egy ilyen cikk lehető- 
ségeit. Így csak felszíni, inkább pragma- 
tikus tárgyalásra szorítkozom. 

Nem vitás, hogy bizonyos eszközök át- 
tolódnak az egészségügy szociális szférájá- 

. ba. Látnunk kell azonban azt is, ha több 
pénzt fordítunk a házi szociális gondozó- 
. hálózat kiépítésére, akkor több embert le- 
het szükségleteinek és igényeinek megfele- 
lően otthonában gondozni, kevesebb drá- 
ga kórházi ágyra vagy szociális otthonra 
van szükség, így végül mindenki — elsősor- 


ban a lakosság — jól jár. Vagy ha kiépítjük 
és megfelelő szakemberekkel látjuk el — 
amire később még szeretnék visszatérni — 
a családsegítő központokat, akkor keve- 
sebb alkohológiai ágy kell, kevesebb lesz a 
véglegesen sérült és így állandó orvosi ellá- 
tast igénylő gyerek, a neurotikus felnőtt, az 
erkölcsileg és anyagilag szétzilált család. 
A gyakorlat szempontjából ez azt jelenti, 
hogy végre helyükre kerülhetnek a dolgok, 
megszűnhet számos szociális probléma 
medikalizálódása, s ismét az egész ember 
kerül a középpontba, testi, lelki és szociális 
helyzetének együttes figyelembevételével. 

Időzzünk még egy kicsit a szociális háló- 
zatnál és annál a téveszménél, miszerint ,,a 
szociális hálózat kiépítése majd megoldja a 
Jelenlegi munkaerő-probléma egy részét, hi- 

zen oda nem kellenek képzett emberek". 

Feltehetően számos értelmes, arra alkal- 
mas embernek hasznos és nemes munkale- 
hetőseget fog adni ez a tevékenység. De az 
nem fogadható el, amit mostanában nem- 
egyszer hallok: a szociálisgondozó-hálózat 
kiépítése majd munkalehetőséget teremt a 
még általános iskolát sem végzett nők szá- 
mára, hiszen ahhoz, hogy valaki megmos- 
sa egy idős nő haját, nem kell iskolai vég- 
zettség. Csakhogy a házi szociális gondo- 
zás, a családsegítő központokban folyó 
munka nem az államilag fizetett háztartási 
alkalmazottak gyűjtöhelye, hanem egy na- 
gyon komplex, fontos feladat elvégzésére 
rendszeresitett szakszolgálat. 

Nem akarok kitérni arra, hogy miért 
bizalmi állás egy szociális gondozónőé, aki 
idős, egyedül élő vagy dolgozó családtagjai 
által napközben magára hagyott ember 
lakásában tevékenykedik. A tisztességhez 
valóban nem kell iskolai végzettség, a Szo- 
ciális gondozáshoz azonban igen. 

Ahhoz, hogy a gondozónő feladatát va- 
lóban el tudja látni, , csak" a következő 
ismeretek szükségesek: 

e egészségügyi alapismeretek (az első- 
segélynyújtás szintjén); 

e szociális ellátási és társadalombizto- 
sítási alapismeret; 

e alapvető jogi ismeretek; 

e a devianciak felismerésének képcssé- 
ge: 

6a lakáson belüli ápolasra és gondozás- 
ra, számos manualis. háztartási ismerete- 
ket is megkívánó munka elvégzésére való 
készség. 

Emellett egy gondozénönek rendelkez- 
nie kell empatias készséggel. helvzetfelis- 
merő képességgel, etikai érzékkel. és tud- 
nia kell együttműködni mas szakmák kép- 
viselőivel. Képzés nélkül senki sem állitha- 
tó be szociális gondozónönek. A szociál- 
politikusnak, a szocialis szervezőnek és a 
házi szociális gondozónönek természete- 
sen más és más - egyetemi, főiskolai. kö- 
zép- vagy alapfokú - szintű tudásanvagot 
és készséget kell elsajátítania. A képzés 
azonban elengedhetetlen 

A logika azt diktálja, hogy ha már a házi 
szociális gondozásnal tartunk, maradjunk 
az alapoknál. Így áttérnék a harmadik, 
nem is csak hazai téveszmére: ,4 PHC 
nem a Primarv Health Care ( alapellátás ) , 
hanem a Poor Health Care ( szegénves ellá- 
tás ) rövidítése." A WHO állapította meg - 
elsősorban az európai országokra vonat- 
kozóan -, hogy az épp tízéves Alma Ata-i 
deklaráció, amelyben leszögezték, hogy az 
egészségügyi ellátás alapköve az alapellá- 
tás, nem valósul meg osztatlanul. 

Olvasván Mikes György könyvét a vi- 
lágszervezetről, fájó szivvel osztozom hu- 
morában. Való igaz, hogy még a legszegé- 
nyebb fejlődő országban is inkább töre- 
kednek egy szép új kórhaz megnyitására, 
mint az oltások propagálására. Mert - 
ahogy Mikes írja — , nagyon látványos, ha 
a tv-ben a miniszterelnök megnyit egy mu- 
tatós kórházat, de sokkal kevésbé látvá- 
nyos, ha egy bőgő kisgyerek karjába szúr- 
nak egy nagy tűt". Az aztán, hogy a kór- 
ház kellett-e, hogy tudják-e működtetni, 
kisebb kérdés, hiszen nem annyira televi- 
ziós téma, mint ahogy az sem az, hogy 
hány kisgyermek nem kapott tifuszt vagy 
kanyarót. Ez így fejlődő országbeli problé- 
mának tűnik, de azért azon elgondolkoz- 
hatunk, hogy az utóbbi időkig mi melyik 
részét preferáltuk a fejlesztésnek. 

Magyarorszagon az egészségügyi alapel- 
látáshoz tartozik a körzeti egészségügyi 


szolgálat (4284 körzet), a gyermekkörzet 
szolgalat (1264 gyermeki körzet). az üzem: 
orvosi szolgalat (900 főallású üzemorvos) 
és a községi fogorvosi hálózat (787 község- 
ben). Az alapellátási szolgálatok tagjai - 
orvosokkal, védőnökkel, növérekkel, asz- 
szisztensekkel együtt - körülbelül 20 ezer 
egeszségügvi dolgozóból tevődnek össze. 
Amennyire nem látványos, annyira fontos 
a munkájuk. hiszen a megbetegedett lakos 
ság 80 90 százalékát ezen a szinten látják 
el teljesen. Így az állampolgárok az itt szer- 
zett tapasztalataik alapján alakítják ki vé- 
leménvüket az ellátási rendszerről. Ne fe- 
ledjük azt sem, hogy az alapellátás fő fek 
adatai közé nemcsak a megbetegedett la- 
kosok gyógvítása tartozik, hanem megbe- 
tegedésük megelőzése is. Az alapellátás 
működtetésének feltételei — épp a szolgálat 
jellegénél fogva — a legkevésbé költségesek 
és egyúttal a leghatékonyabbak. 

A jó alapellátás nem lehet szegénves és 
nem lehet csökkent értékű. Ehhez azonban 
beruházás szükséges, és meg kell teremteni 
a szakmai és a dologi feltételeket. Az 
egészségügyi szervezetnek ez a szintje nék 
külözhetetlen a betegek számára, és egvút- 
tal rentábilis szint is, mert általa meg lehet 
előzni a pénzben költségesebb és az emben 
szenvedésben súlyosabb állapotokat. Ez a 
tevékenységi szint nem látványos, de vitat- 
hatatlanul hasznos. 

Az út a tévedések labirintusában egve 
nesen ahhoz a kérdéshez visz, hogy ki. 
miből és mennyiért tartja fenn az egészség- 
ügvet. 

Maradjunk a , mennyi"-nél. Sokszor 
hallhattuk: , 4z egészségügy nem termelő 
ágazat, ezért csak kisebb összegű ráfordi- 
tásra érdemes mind a bérezésben, mind a 
beruházásban." Ez a téves nézet évtizedek- 
re nyúlik vissza, s már eredetekor is helyte- 
len volt. Nem fogadható el az, hogy az 
egészségügy nem termelő, hiszen a legfon- 
tosabbat. a munkaképességet és az önellá- 
tó képességet , termeli" újja. A fenti meg- 
fogalmazás s a belőle fakadó rossz beideg- 
zödés számos negatív következménnyel 
járt. Így például hátráltatja az egészség 
érték jellegének megőrzését, sőt társadal- 
milag leertékelőödhet, ha az egészség meg- 
őrzésének és helyreállításának nem tulaj- 

donítunk jelentőséget a termelőmunka 
szempontjából. 

A másik vadhajtás etikai jellegű. Hang- 
súlyozva azt, hogy etikai vonatkozásban 
alapvető az orvos-beteg és az Orvos-orvos 
kapcsolat, az állandó önképzés és a társa- 
dalmi felelősségtudat. Magyarországon 
ma mégis az etikai kérdések középpontjá- 
ba a hálapénz került. Erről ma annyi szó 
esik, hogy itt csak a bérezés szempontjából 
szeretnék a problémára röviden kitérni. 
Közismertek a béraránytalanságok, de az 
talán nem, hogy az egészségügyi dolgozók 
képzettségével nem arányos bérezés az első 
kollektív szerződések idejére nyúlik vissza. 
Ekkor az egészségügyet de facto , borrava- 
lós szakmának" minősítették, és mintegy 
belekalkulálták a bérbe a , hálapénzt". 
Mindez történelem, a tény azonban tény 
marad, a magasan kvalifikált orvosok bére 
sokszor nem éri el egy jó szakmunkásét. 

Téves nézet e téren az is, hogy az egész- 
ségügyi dolgozók jól együttélnek a hála- 
pénz gyakorlatával. Többségük nem örül 
neki, mert megalázza őket. A paraszolven- 
cia kialakulásának azonban nemcsak ilyen 
okai vannak, hanem nagy szerepet játszik 
fennmaradásában a tradíció is. Sokszor a 
betegek is igénylik, vagy azért, mert meg- 
különböztetett bánásmódot várnak általa, 
vagy azért, hogy ily módon is kimutassák 
hálájukat az iránt, akire egészségüket bíz- 
ták. Ez annyira beidegződött, hogy gyako- 
riak a sértőödések, ha az orvos vagy az 
egészségügyi dolgozó visszautasítja a hála- 
pénzt. E kiegészítés egyoldalú beállításnak 
tűnhet, de ez is a valósághoz tartozik. Az 
Is tény azonban, hogy az egészségügyi dol- 
gozók között is — mint minden szakmában 
- vannak rámenősek, etikátlanok, üzlet- 
ember mentalitásúak. A hálapénz rend- 
szeressé válása ki is termelte ezt a típust, de 
nem ez a többség. 

Áttérve arra a kérdésre, hogy ki és mi- 
képp fizet az egészségügyben, vegyük elő- 
ször az ingyenesség kérdését. 

,Az egészségügy nem ingyenes, hiszen 
egy életen át fizetem az SZTK-t" - ez a 
mondat számtalanszor hangzik el a legkü- 
lönbözőbb szinteken - s nem is egy téve- 
dést tartalmaz. 

Az egészségügy ingyenességéről szóló 


téveszmékért magunk vagyunk a felelősek, 
hiszen az Egészségügyi Törvény így szól 
(25. paragrafus [1] bekezdés): , Az állam- 
polgárok a gyógyító-megelőző ellátás ke- 
retében ingyen jogosultak orvosi vizsgálat- 
ra, továbbá a szükséges orvosi gyógykeze- 
lésre..." Az egészségügyről sok minden el- 
mondható, csak az nem, hogy ingyenes. 
Nagyon is drága fenntartású szolgáltatás, 
csak az, aki igénybe veszi, nem téríti köz- 
vetlenül a költségeket. Az egészségügy te- 
hát a valóságban nem ingvenes, hanem térí- 
tésmentes — s ez nem csak szemantikai kér- 
dés. Közgazdasági és etikai megközelítése 
egyaránt indokolt. Közgazdaságilag vilá- 
gos, hogy társadalmi juttatásként csak a 
társadalom által létrehozott javakat lehet 
elosztani. Más kérdés, hogy aki igénybe 
veszi a szolgáltatást, az nem biztos, hogy 
az igénybevétel mértékével arányosan já- 
rult hozzá ezen javak létrehozásához. De 
ezt nem érdemes firtatni, mert másoknál 
fordított a helyzet, és attól is biztosítás egy 
biztosítási rendszer, hogy ezt többnyire 
nem tartja számon. A dolog etikai aspek- 
tusa viszont az, hogy sokszor nem becsülik 
azt, ami ingyen van, az értékrendben a 
dolgok tudott árának, költségének nagy a 
szerepe. Valljuk be — legalább önmagunk- 
nak -, hogy az ellátás értékelésének csök- 
kenésében az ingyenességről szóló tévesz- 
me is nagy szerepet játszott. Ugyanúgy, 
mint ahogy abban Is, hogy ezt az ingyenes, 
, Semmibe nem kerülő" szolgáltatást sok- 
szor veszik igénybe feleslegesen vagy nem 
azon, hanem sokkal költségesebb szinten, 
mint amit az adott probléma indokol. 

De ha nem ingyen van, akkor pénzügyi- 
leg mi a helyzet, ki fizeti ezt a költséges 
szolgáltatást? A lakosság nagy részében él 
az a tévhit, hogy a munkáltatója és az 
általa befizetett nyugdíjjárulék az egészség- 
ügy fenntartására szolgál. A tévhit érthető. 
A régi biztosítási időkben az e célra befize- 
tett járulékból az OTI pl. orvosokat alkal- 
mazott, kórházat, szanatóriumot tartott 
fenn, tehát közvetlenül gondoskodott biz- 
tosítottainak egészségügyi ellátásáról is. 
E biztosítási rendszer 1950. évi megszünte- 
tése óta más az elosztás módszere. Az új 
rendszerben a társadalombiztosítási járu- 
lékok kizárólag a társadalombiztosítás 

keretében nyújtott juttatások - hogy csak 
a legköltségesebbeket soroljam fel, pl. a 
táppénz, gyes, gyed, rokkantsági nyugdij, 
öregségi nyugdij, munkaképesség-csökke- 
nés miatti rendszeres segély - fedezetére 
szolgálnak. Az egészségügy pedig az állami 
költségvetés felhasználási célokra el nem 
különített bevételeiből jóváhagyott kere- 
tekből gazdálkodhat. 

Csak újabban beszélhetünk a társada- 
lombiztosítás és az egészségügy közötti cél- 
szerű együttműködést segítő kezdeménye- 
zésekről. Ennek keretében pl. a társada- 
lombiztosítás támogatja egy-egy olyan 
egészségügyi célú műszer beszerzését, 
amely a költség-haszon elv alapján a tár- 
sadalombiztosítási költségek csökkenését 
is elősegíti. Igy támogatták pl. egy vesekő- 
zúzógép megvásárlását, mert ezzel nem- 
csak a betegeknek tettek jót. akik kövüktől 
műtét nélkül szabadulhatnak meg, de saját 
kasszájuknak is, hiszen ezáltal csökken a 
keresőképtelenség ideje, s így a táppénzki- 
adás. 

A máig érvényesülő gyakorlatban a 
munkáltatók és a munkavállalók által befi- 
zetett összegek nem a tárcához kerülnek. 
Majd a társadalombiztosítás reformja old- 
hatja csak meg azt, hogy az egészségügy és 
a társadalombiztosíitás kölcsönös érdekelt- 
sége megteremtődjék. 

Akkor hát ,.ki fizeti a révészt", ki finan- 
szírozza az egészségügyet? 

Sokan azt hiszik, hogy az egészségügyet 
a tárca tartja fenn, egységes költségvetési 
keretből. Ez is tévedés. Az egészségügyi 
ellátó hálózat közel 80 százalékát a taná- 
csok tartják fenn. Az, hogy az egészségügy 
milyen arányban részesül a tanács költség- 
vetéséből a népgazdasági tervben megha- 
tározott célok és az ezekre jóváhagyott 
költségvetési támogatás keretei között, az 
az adott szintü (megyei, városi, községi) 
testület döntésén múlik. Távolról sem 
irigylem e testületeket, hiszen korlátozott 
források birtokában kell prioritásokat fel- 
állítaniok az oktatást, az infrastruktúrát, 
az egészségügyet stb. illetően. 

A minisztérium csak a közvetlen fel- 
ügyelete alá tartozó intézmények — egye- 
temi klinikák, országos intézetek, főfelügye- 
lőségek -— fenntartását fedezi. Emellett — 


nagyon korlátozott erőforrásokból — tá- 
mogat ún. szakmai programokat. Ezek 
olvan országos jellegű egészségpolitikai 
célkitűzések. amelyek előbbrevitele érde- 
kében a minisztérium jelöli ki a támogatás- 
ban részesülő szakmai feladatokat. Mind- 
ez azonban csak kis töredéke az egészség- 
ügyi intézmények fenntartására, müködte- 
tésére fordított költségeknek. 

A téveszmék sorában nem tartozik a 
ritkaságok közé a következő: , Minél na- 
gyobb településen lakik valaki, annál job- 
bak az esélvei az egészségügvi ellátásra." 
Ez így igaz 15 és nem Is. A magvar egészség- 
ügyi ellátás egyik alapelve a progresszivi- 
tás. azaz, hogy a beteg mindig a betegségé- 
nek leginkább megfelelő ellátási szinten 
részesüljön kezelésben. Tehát, mivel a be- 
tegségek döntő többsége nem kíván külön- 
leges műszerezettséget vagy specializáló- 
dást az orvos részéről, ezeket döntő mér- 
tékben az alapellátás látja el. A város. 
megvei kórhazak, regionális központok, 
egyetemi klinikák egyre inkább speciális 
műszerekkel vannak felszerelve, különle- 
ges szaktudással rendelkező teamek dol 
goznak bennük, így különböző ellátási 
szintek állnak rendelkezésre különböző sú- 
lyosságú vagy sajaátosságú betegségek ke- 
zelésére. Egy vakbél kivételéhez nincs 
szükség egy bélműtétekre specializálódott 
megyei kórházi teamre, és egyúttal felesle- 
ges pocsékolás lenne minden városi kórhá- 
zat vesetranszplantációhoz szükséges esz- 
közökkel ellátni. Igaz természetesen, hogy 
ez utóbbihoz és még sok más életmentő 
fontosságú gyógyaszati eljáráshoz a regi0- 
nális központokban és a klinikákon min- 
denkinek egyenlő esellyel és gyorsan hozzá 
kell jutnia. 

És ítt van az egyik magyar betegség. a 
státusszimbólum hajszolása. Vonatkozik 
ez a lakosságra és az egészségügyi ellátókra 
egyaránt. A beteg úgy érzi, hogy csak ak- 
kor gyógyulhat igazán, ha legalább regio- 
nális központban kezelték, pedig valljuk 
be, lehet, hogy egyszerű betegségéhez — épp 
az ott előforduló gyakorisága miatt - a 
helyi városi kórházban jobban értenek. 
Tény az is. hogy a . ma már nem kórház a 
kórház computer-tomográf nélkül" nézet- 
tel, kis helyi fekvőbetegrészlegek is igé- 

nyelnek olyan műszereket, amelyeket sem 
használni, sem kihasználni nem tudnak. 
Igy az egyenlő esélyek sokszor az emberi 
gyarlóságon múlnak. 

Nem vitatható, hogy az ún. csatolt köz- 
ségeknek, a kis lélekszámú falvaknak, aho- 
va az orvos csak hetenként kétszer jár, 
elvben kisebbek az egészségügyi ellátási 
esélyei, mint egy nagyobb településnek. 
(Szabolcs megyében pl. kb. 30 ezer ember 
él ilyen kistelepüléseken.) Ezt az egyenlőt- 
lenséget sohasem lehet teljesen feloldani, 
de nagymértékben csökkenthető, ha pl. 
egy állandóan ott tartózkodó, jól képzett 
— az sem baj, ha egészségügyi főiskolát 
végzett - körzeti ápolónőt alkalmaznak a 
csatolt községben. 

Ami viszont egy nagyobb település és 
egy város alapellátása közötti esélyegyen- 
lőséget illeti, tapasztalataink szerint a leg- 
több városi alapellátási orvos megirigyel- 
hetné sok falusi kollégája felszereltségét, 
megbecsültségét, lehetőségeit. A helyi fi- 
nanszírozás és az elidegenülés nélküli em- 
beri viszonyok e különbségek okai. Ott, 
ahol a tanács jelentősnek tartja az egész- 
ségügyi ellátást, csodákat tehet fejlesztésé- 
ért. Az esélyegyenlőség tehát nem annyira 
a település jellegének, mint a prioritások 
helyi meghatározásának függvénye. Mind- 
ez persze nemcsak az alapellátásra, hanem 
a szak- és fekvöbeteg-ellátásra is vonatko- 
zik. 

Az új program kapcsán is sokszor hall- 
juk azt, hogy ,az egészségmegőrzés az 
egészségügy kizárólagos feladata". Ez 
ugyanolyan kényelmes, áthárító felfogás a 
lakosság és egyes hatóságok képviselői ré- 
széről, mint a másik véglet, amely szerint 
a saját egészségéért kizárólag az egyén fe- 
lel. 

Ha az egészséget a már említett testi, 
lelki és szociális jólét együttesének tekint- 
jük — márpedig nem tekinthetjük másnak 
-, akkor az egészségért mindenki: felel, az 
egyén, a család, a mikro- és makrotársada- 

lom, természetesen az egészségügy, de sok 
más szerv és hivatal is, amelyeknek tevé- 
kenysége szoros kapcsolatban van a min- 
dennapi élettel. Az, hogy az egészséges vá- 
lasztás legyen az olcsóbb, könnyebb vá- 
lasztás, nem lehet az egészségügy feladata, 

de az igen, hogy e választások lehetőségeit 
és következményeit tudatosítsa. 

Az egészségmegőrzési programmal kap- 
csolatosan már a kiindulópont is gyakran 
téves. Az egészség nem életcél, hanem esz- 
köz a teljes élet éléséhez. Ezt az eszközt kell 
szolgálnunk és ,szolgáltatnunk" korra, 
nemre, lakhelyre való tekintet nélkül. 

Természetes, hogy az egyes ember rész- 
vétele elengedhetetlen, hiszen ahogy senkit 
sem lehet akarata ellenére boldoggá tenni, . 
úgy nem lehet akarata ellenére egészséges- 
sé sem tenni. S szükség van a családra, a 
szükebb környezetre, az iskolára, a mun- 
kahelyre, a tömegkommunkációra ahhoz, 
hogy az egészségre irányuló törekvések 
elérjék céljukat. 

Elengedhetetlen az egészségügy aktív 
részvétele a felvilágosításban, a szürővizs- 
gálatokban, a veszélyeztetettek és betegek 
gondozásában, sőt, ahogy mondani szok- 
ták, az egészségmegörzési program motor- 
ja az egészségügy kell legyen. De ez önma- 
gában nem elég a program sikeréhez. Szá- 
mos, már sikeres példa — mint például a 
finn karéliai program vagy a Heartbeat 
Wales — bebizonyította, hogy ha a lakosság 
rosszul beidegződött étkezési és életmód- 
beli szokásai esetén az egészséges válasz- 
tást tesszük az olcsóbb választássá, ez 
hosszú távon kiváló beruházásnak bizo- 
nyul. Ha olcsóbb az étolaj, mint a disznó- 
zsír, a barna kenyér, mint a fehér kenyér, 
ha elérhető áron kaphatók a zöldfélék és 
a gyümölcsök, akkor könnyebbé és haté- 
konyabbá válik az egészséges étkezésre irá- 
nyuló felvilágosítás is. Emellett gondos- 
kodni kell egészséges ivóvízről, csatorná- 
zásról, mozgási, sportolási lehetőségekről, 
zöld környezetről, jó levegőről, ha maxi- 
malista akarok lenni, kerékpárutakról, s 
még sorolhatnám, de talán ennyi is elég. 
Mindez messze túlhaladja az egészségügy 
kompetenciáját, kormányzati ügy, össztár- 

sadalmi ügy, amelynek helyi megoldása 
épp azoknak a tanácsoknak a feladata, 
amelyekről az előbbiekben már szóltam. Az 
esélyegyenlőség az egészségmegőrzésben 
ugyanahhoz a kérdéskörhöz tartozik, mint 
az esélyegyenlőség az egészségügyi ellá- 
tásban. 

De akar-e a lakosság egészséges lenni? 

A kérdés nem szónoki, hiszen nem is kicsi 
azoknak a köre, akik szerint , a rokkantság 
kívánatos állapot". 

Itt nem azokról van szó, akik megbete- 
gedésük miatt valóban elvesztették a rend- 
szeres munkára való képességüket és - 
gyakran nagyon kicsi - rokkantnyugdíjuk 
mellett időszakos munkára kényszerülnek. 
Tapasztalataim szerint ezekkel az embe- 
rekkel általában meg kell küzdeni azért, 
hogy rokkantságuk megállapításához hoz- 
zájaruljanak annak érdekében, hogy be- 
tegségük heveny szakaszaiban is valami- 
lyen anyagi háttérrel rendelkezzenek. 

Mégis számos tényező - köztük a kiala- 
kult érdekeltségi és értékrendszer - oda 
vezetett, hogy Magyarországon a beteg- 
szerep felvállalása pszichés és sokszor 
anyagi előnyökkel járó magatartásformá- 
vá vált. Egyre nő azoknak a száma, akik 
indokolatlanul igyekeznek kiharcolni az 
áhított , rokkantstátust". 

A nem túl távoli jövőre tervezett reform 
a munkaképesség-csökkenés megállapítá- 
sának olyan szemléletét célozza, amely el- 
sösorban a rehabilitációt szolgálja. Remé- 
lem, hogy ez hozzá fog segiteni a fenti 
probléma humánus megoldásához. 

Eléggé el nem marasztalható, hibás be- 
idegzödést mutat a nyugdíjasok megítélése 
ekképpen: , Mi dolgozók tartjuk el azt a sok 
idős nyugdíjast." Ez 15 azok közé a monda- 
tok közé tartozik, amelyeket nem is ritkán 
hallunk. Pedig az a sok idős ember tartott el 
bennünket, amikor ök voltak a dolgozók 
és mi voltunk a gyerekek, a tanuló ifjúság; 
ők fizették a nem is csekély nyugdíjjárulé- 
kot. Arról pedig. hogy az így megszerzett 


nyugdíj már csak az eredetinek a töredékét 
éri, nem ök tehetnek, de ők szenvedik. Az 
egyik ok a társadalombiztosítás már emli- 
tett struktúraváltozásában rejlik, s a nvug- 
díjak devalválódásának megállítását - a 
termelés gazdaságosságának és hatékony- 
ságának növekedése mellett -— egy társada- 
lombiztosítási reformtól remélhetjük. 

Az idősek körüli téves nézetek közé tar- 
tozik az is, hogy attól, hogy valaki öreg. 
egyidejüleg magatehetetlenné, beteggé, ki- 
szolgáltatottá válik, a társadalom és az 
egészségügy terhére van. A funkcionális 
szemléletű kutatók, akik az idősek élet- 
helyzetével foglalkoznak, bebizonyitottak 
ennek ellenkezőjét, hiszen megállapithat- 
ták, hogy az idős korosztályoknak több 
mint a fele önellátásra képes, életvitelében 
nem jelent terhet sem önmaga, sem mások 
számára. A baj talán ott van, hogy az em- 
ber , cserearányai" a korral romlanak: az 
idős ember főleg bölcsességet, tapasztala- 
tokat, segítőkészséget tud nyújtani. amit a 
rohanó, produkcióorientált társadalom 
nem biztos, hogy igényel. 


A kör bezárult. Visszatértünk a , szociális" 
fogalom igazi jelentéséhez, a társadalmi 
kérdésekhez, s talán ez is bizonyitja, hogy 
egészség és társadalom mennyire elvalaszt- 
hatatlan egymástól. Remélem, ez a kis esz- 
mefuttatás valamelyest közelebb vitt az 
egészségügy árnyaltabb értelmezéséhez. 


Szatmári Marianna 


Az alábbi cikk nem a (pártatlan) külső megfigyelő, hanem a tevékeny résztvevő személyes 
tapasztalataira épít. A ma inkább elterjedt, csak a gazdaságirányítás következetlenségeit bíráló 
írásoktól eltérően főként azt vizsgálja, hogy melyek az eredményes vállalati gazdálkodás — belső 
eredetű - akadályai. Ez a megélt mindennapokból merítő szubjektív gazdasági napló úgy láttatja 
a dolgokat, hogy egyes részleteket felnagyít — így helyenként talán egyoldalú -, s inkább a 
diagnózisra, mintsem a terápiára helyezi a hangsúlyt. Kárpótolhatja viszont hiányérzete miatt az 
olvasót azzal, hogy a szerző - nem kímélve saját vállalatát — a vállalati gazdálkodás olyan 
kerékkötőit nevezi néven, amelyeket mindeddig homály fedett, vagy csak elemzések elvont 
téziseiként voltak ismertek. Ugy gondoljuk, hogy a feltárt gyengeségek számos eleme — mutatis 
mutandis - nem csupán a szóban forgó vállalatra érvényes, s a belső gondokkal való őszinte 
szembenézés Is segítheti az irányítók és irányítottak közös munkálkodását a vállalati gazdálko- 


dás megújulása érdekében. 


Miért beteg a magyar vállalat? 


Ez az irás a vállalkozások alacsony teljesít- 
ményeinek összetevőit igyekszik feltárni, 
azzal a céllal, hogy segitsen a problémák 
megoldásának lehetséges útjait bemutatni. 

Miután a kedvezőtlen jelenségek egész 
sorát kívánom a Ganz Danubius Vállalat 
példáján bemutatni, ezzel mintegy kiadom 
a vállalat gyengéit az olvasónak. Mégis 
megteszem ezt, mert bizom az olvasó Jóhi- 
szeműségében. 

A cikk írására néhány mértékadó kollé- 
ga biztatása mellett inspirál a korszellem 
is, divatos szóval élve, a glasznoszty. mely 
arra irányítja figyelmem, hogy a vállalat 
bemutatásánál ne csak a számunkra takti- 
kailag kedvezőbb tényezőket elemezzem, 
hanem törekedjek a teljességre. 

Mindezek előrebocsátásával a Ganz Da- 
nubius példáján azt fogom bemutatni, ho- 
gyan alakult a vállalat helyzete olyanná, 
amilyen lett. Az okok feltárása a magunk 


A szerkesztőség 


számára természetesen egyben kiinduló- 
pont a vállalat gazdasági helyzetét erősítő 
intézkedésekhez. 


A szabályozók hatása 


Az elmúlt években a gazdasági szabályo- 
zás restrikciós elemei érvényesültek. Ennek 
közvetlen és konkrét hatására a vállalati 
gazdasági mutatók kedvezőtlenül alakul- 
tak. Nem kívánom e helyen kifejteni, hogy 
a restrikció önmagában miért nem alkal- 
mas sem adminisztratív, sem monetáris 
formában az átfogó gazdaságszabályozás- 
ra. Ehelyett néhány konkrét példán muta- 
tom be a szabályozás vállalati jövedelme- 
zőségre gyakorolt kedvezőtlen hatását. 
Előrebocsatom. hogy tévedés azt hinni: a 
kedvezőtlen hatások kivédésére szigorítá- 
sokat kell tenni, a szigorítások pedig a 

követelmények növekedését vonják ma- 
guk utan. 

Ismétlődő módszer a visszamenőleges szabá- 

lyozas. Ez a valóságban azt jelenü, hogy a 

vállalat korábban hozott gazdasági döntéseit 

az állam új, többnyire kedvezőtlenebb feltete- 
lek közé helvezi, és nem ad lehetőséget arra, 
hogy a vállalat a számára jobb alternativát 
válassza. Igen gyakori volt a visszamenőleges 

szabalyozas peldául a berügvekben, ahol a 

korábbi évek során megkeresett, de vállalati 

takuukai meggondolások miatt az adott evben 
ki nem fizetett bertartalékokat utólag befa- 
gyasztottak. harmadoltak. majd elvontak. Ez 

a Ganz Danubiustól 1981 és 1985 között mint- 

egy 10 százalékos, az aktuális szabalyozók 

szerint megtermelt bérfejlesztés lehetoségét 
vonta el. 

Az évek folyamán a kamatlábakat szinte 
folyamatosan és a világpiaci tendenciáktól 
elszakadva emelték. Ez a már megkötött 
szerződésekre is érvényes volt. Igy azok, 
akik például közép- vagv hosszú lejáratú 
kölcsönöket vettek fel fejlesztési célokra és 
ezeket a kölcsönöket fel is használtak, nem 
tehettek semmiféle lépést költségeik védel- 
mében. A Ganz Danubius 1976 és 1980 
között közel másfél millárd forint értékü 
államkölcsönt vett fel 6 százalékos kamat- 
ra. Mire a kölcsön törlesztése elkezdődött, 
a kamatlab 13 százalékra növekedett. 

Folyamatosan ingadoztak, de többnyire 
növekedtek az elvonások. 1968 és 1987 
között az 1980. évi átmeneti költségkímélő 
intézkedések dacára a jövedelemelvonás és 
egyéb ágú eszközközpontosítás a vállalati 
nyereseghez mérten kétszeresére növeke- 
dett. A hetvenes évek második felétől a 
vállalat folyamatosan készített olyan szá- 
mitásokat, melyek a szabályozórendszer 
változásainak pénzügvi hatasait mérték 
fel. E számítások szerint a vállalat éves 
eredménye akár 70 százalékkal ís csökken- 
het a módosítások következteben. 

A vállalati külkereskedelmi jogosítvá- 
nyok biztosítása ellenére a külkereskede- 
lem irányítása a szocialista áruforgalmat 
központilag vezényelte. Ez azt jelentette, 
hogy a vállalatok például nem tárgyalhat- 
ták szabadon az árakat, és nem tagadhat- 
tak meg számukra kedvezőtlen gazdasági 


....]. 


bius szovjet exportja veszteséges, és a kom- 

penzalásra szolgáló pénzügyi hidak -— igy 
elsősorban az állami visszatérítések — min- 
den évben az adott évi szabályozástól 
függtek. Volt olyan év, amikor a vállalat 
árnyereséget fizetett be, majd az azt követő 
évben ismét állami támogatásban része- 
sült, noha közben az árak mozgása jelen- 
téktelen volt (1980-1982). 


Az állami árfolyam-politika a vállala- 
tokra háritotta a piaci törvények alapján 
mozgó konvertibilis árfolyamok és az álla- 
mi elhatározás alapján létrejövő transzfe- 
rábilis árfolyam, valamint a kötelezően 
előirt KGST-árelv alkalmazásából adódó 
feszültségeket, amelyek vállalati szinten 
végül is megoldhatatlanná váltak. A Ganz 
Danubius például egy 1 millió dollár érte- 
kü áruért a szovjet piacon a KGST árelve 
szerint 650—-8$00 ezer rubelt kaphatott. Ez 
azt jelentette, hogy az 1 milhó dolláros áru 
értéke az aktuális árfolyamon számítva 
1987-ben pl. 47 millió forint volt, de 
ugyanez KGST-paritással alig 20 millió 
forint. Ez az értékkülönbség nagymértek- 
ben hozzájárult ahhoz, hogy a KGST- 
piacokra gyengébb minőségű árukat is kel- 
lett szállítani, mert egyszerűen nem volt 
fedezet a jobb minőségű berendezésekre. 


Az állam nevében különböző szerveze- 
tek több alkalommal befolyásolták a válla- 
latot a kivánsagaik szerinti magatartásra. 
Ezek a nyomások azonban nem jártak 
együtt a kockázatvállalás olyan megosztá- 
sával, mely a kívánságuknak megfelelő 
gazdasagi akció esetleges negativ követ- 
kezményeit átvállalta volna. Közismert, 
hogy egyes országokkal állami kezdemé- 
nyezésre jöttek létre olyan üzletek, ahol a 
partnerek a szükséges fizetési garanciát 
nem biztosították. Ilyen szerződések nyo- 
mán a mi vállalatunknak ma is tartoznak 
egyes partnereink, és nincs reális remény 
arra, hogy ezt a tartozást valaha is ki- 
egyenlítik. 


Az ismert bér- és importkorlátozások 
mellett igen sokféle módon korlátozták a 
vállalatok döntési lehetőségét a számukra 
alacsonyabb költséget jelentő, tehát nyere- 
ségesebb gazdálkodási megoldások igény- 
bevételét illetően. Így például a személyi és 
teherközlekedésben, az energiafelhaszná- 

pést bírálná felül a vállalatvezetés. Ez a 
magatartás nem kis szerepet játszott a mű- 


lásban stb. is megszabták a kedvező felté- 
telek melletti vásárlás lehetőségét. 


A termelésünkhöz szükséges évi 25-30 ezer 
darab konténer saroköntvény darabja az 
osztrák piacon igen jó minőségben 450-500 
Ft-ért volt vásárolható, de az importszabá- 
lyozás miatt a gyengébb minőségű 800 Ft-os 
hazai saroköntvényt kellett megvásárolni. 
A bérkeretek szűkössége miatt 1986-ban több 
mint 200 millió forintot fizettünk a vgm- 
eknek olyan munkákért, amelyeket bérezési 
korlátok nelkül, a járulékokat ís beleértve, 
100 millió forintért megkaphattunk volna. 


1962-ben az iparág vállalatainak össze- 
vonásából és a Kohó- és Gépipari Minisz- 
térium Hajóipari Igazgatóságáaból az ak- 
kori gazdaságpolitikai nézetekkel össz- 
hangban állami döntés alapján hozták lét- 
re a Magyar Hajó- és Darugyárat. Az ala- 
pítást kísérő feltételezések a jövendőbeli 
nagyvállalat előnyeiről többnyire önkénye- 
sek voltak. A mai megítélés szerint ezek- 
ből mindössze az bizonyult elfogadható 
gondolatnak, hogy növekszik a gazdálko- 
dó önállósága, ha államigazgatási vezetés 
helyett vállalatszerűen működik. A Pénz- 
ügykutatási Intézet 1984-ben elkészítette 
Egy nagyvállalat kapcsolatainak rendszere 
című esettanulmányát. Ebben az alapítás- 
kori dokumentumok felhasználásával mu- 
tatja be, hogy sokkal inkább az akkor ér- 
vényes gazdaságpolitikai hullám végrehaj- 
tásáról volt szó, mintsem egy valódi köz- 
gazdasági, szervezési, vezetési stb. elveken 
nyugvó racionalizálásról. 

1972-ben egy központi bizottsági ülés 
nyomán kormányszintű intézkedéseket 
hoztak az egész ipar, illetve ezen belül né- 
hány kiemelt nagyvállalat, köztük az ak- 
kori Magyar Hajó- és Darugyár gazdálko- 
dását illetően. Ezek a konkrét döntések 
például érintették az iparban dolgozó fizi- 
kai munkások keresetét, illetve megszün- 
tették a szóban forgó vállalatnál a korábbi 
állami beruházási döntések kedvezőtlen 
pénzügyi hatásait. A Ganz Danubius poli- 
tikai vezetése egy kerületi pártbizottsági 
állásfoglalás nyomán sokáig nem engede- 
lyezte, hogy az alkalmazottak keresete job- 
ban növekedjen, mint a fizikai dolgozóké. 
Ezt azzal indokolták, hogy akkor a mun- 
kások bérnövelésére tett kormányzati lé- 


szaki-gazdasági értelmiség helyzetének re- 
latív romlásában. 

A vállalat alapítását követő 15 évben az 
akkori gazdaságpolitikai koncepciókkal 
összhangban folyamatos nyomás neheze- 
dett a vállalati vezetőkre, hogy új beruhá- 
zásokat indítsanak. Igen kedvező feltéte- 
lekkel, állami támogatásokkal stb. kecseg- 
tették a beruházni vágyókat, és elmarasz- 
talták a keveset beruházó vállalatokat, 
mert úgymond, elhanyagolják fejlesztései- 
ket. 

Ebben az időben a fejlesztési pénzeszkö- 
zöket a beruházásról készült gazdaságos- 
sági számítások alapján adták. Az anyagi 
forrásokat biztosító állami és banki szer- 
vek meghatározták, hogy milyen gazdasá- 
gossági mutatókat kell teljesíteni. A tár- 
gyalások során e szervek képviselői tippe- 
ket adtak a vállalatnak, hogy miképp lehet 
a mutatókat megfelelő összetételűvé po- 
fozni. A továbbiakban lényegében senki 
nem foglalkozott azzal, hogy a beruházást 
elindító gazdaságossági számítások a gya- 
korlatban igazolódtak-e. 

A vállalat a hetvenes évek elején rossz 
gazdasági helyzete, az évtized második fe- 
lében pedig kibontakozási programja okán 
több alkalommal ts szerepelt felső szintű 
allami döntéshozó fórumok előtt. Az elő- 
terjesztések rendje többnyire az volt, hogy 
a vállalat nevében a felügyelő minisztérium 
összeállításokat, határozati javaslatokat 
terjesztett elő és a vállalat vezetője ezeket 
erős nyomásra aláírta. Az állami irányitó 
szervek vezetői megkövetelték, hogy olyan 
előterjesztések kerüljenek eléjük, amelyek- 
kel a szaktárcák egyetértenek. Ezért az elő- 
terjesztések készítése során a véleménykü- 
lönbségeket meg kellett szüntetni, ami úgy 
történt, hogy kihúzták azokat a részeket a 
határozatokból, amelyeket a szaktárcák 
kifogásoltak. Ezek után többnyire olyan 
csonkitott javaslatok kerültek a döntésho- 
zók elé, amelyek elfogadása csak negyed- 
megoldásokat jelentett. 

A gazdaságiírányítás mind a miniszté- 
riumok, mind a kormányzati bizottságok 
útján folyamatosan hozott vállalatokra 
vonatkozó konkrét döntéseket. Ezek igen 

sok esetben csak , politikai" érdekeket és 
követhetetlen pozicióharcokat tükröztek. 
Igen bonyolult, többnyire konstruált mód- 
szerekkel sikerült csak megteremteni az 
ilyen közvetlen döntések jogi megalapozá- 
sát, amely esetenként erősen vitatható is 
volt. A Ganz Danubius ma 15 őriz olyan 
vissza nem vont, de soha be nem tartott 
államigazgatási határozatot, amely szerint 
meg kell szüntetni az erőművi kazángyár- 
tást, . úszódarukra  konvertibilisexport- 
ajánlat nem adható, és számszerűen meg- 
állapította, hogy hány főt kell leépíteni a 
vallalat központjában stb. 

A monetáris szabályozás lényeges eleme 
az állam egyedi támogatásaira vonatkozó 
megállapodás. Ennek kulcskérdése a köte- 
lezően előírt, de veszteséges szocialista- 
export támogatása. Az államigazgatási 
magatartás a dotációk leépítésének törek- 
vését jelezte, függetlenül attól, hogy az ex- 
portkontingens létrehozásában mi volt a 
vállalat szerepe. 

A vállalat 1980-ban például leiratot ka- 
pott, amely előirányozta a konvertibilis és 
transzferábilis export folyamatosan csök- 
kenő és 1985-re megszűnő évenkénti támo- 
gatásának mértékét. Ez a leirat soha nem 
valósult meg. mert a támogatás rendszerét 
évről évre változtatták. A vállalat hiába 
hivatkozott arra, hogy vele előre közölték 
a tervezhető támogatást, s hogy ennek 
alapján tervezte gazdálkodását és üzletpo- 
litikáját. 


A politika szerepe 


Helytelenül fogalmaztam úgy, hogy a poli- 
tika közvetlen szerepét mutatom be. Pon- 
tosabb lenne azt írni, hogy a politikusok, 
a tisztségviselők, funkcionáriusok szerepé- 
ről szólok. Mégsem véletlen a cím megfo- 
galmazása. A politikai munkát folytatók — 
legyenek bármilyen szerény szinten — az 
indokoltnál! sokszorta gyakrabban tünte- 
tik fel véleményüket politikai állásfoglalás- 
nak, minősítenek egyes problémákat ha- 
táskörükbe tartozónak azzal az egyszerű 
mesterfogással, hogy azt politikainak nyil- 
vánítják. 

A testületi ülések igen tág teret adnak a 


demagógiának, az érveket érzelmekkel, in- 
dulatokkal helyettesítő megnyilvánulások- 
nak. A demagóg megnyilvánulások mind 
azt bizonygatják, hogy a dolgozók szorgal- 
masak, rendesek, de a vezetés és a szerve 
zetlenség minden igyekezetüket lehetetke- 
níti. Ez az alapvetően helytelen nézet (meh 
a vezetőellenesség egy fontos forrása) ép- 
pen azért, mert politikai fórumokon hang 
zik el, sokakban úgy csapódik le, mintha 
ez politikai állásfoglalás is lenne. (Emleke 
zetes élményem egy vállalati pártbizottsaz 
ülés, ahol a vállalatvezetés védekező poZ- 
cióba szorult egy hozzászóló azon vélemé- 
nyével szemben, hogy a keze alá adott ke- 
rendezéssel nem lehet dolgozni, mert az 
rossz. Utóbb kiderült, hogy az új berendt- 
zésnek az volt a , baja", hogy feszesebb 
munkatempót diktált, és pontos kiszolgá- 
lást követelt.) 

A gazdaságpolitika meghatározásában 
a felső szintű - elsősorban párt-, kisebb 
mértékben szakszervezeti — határozatok 
végrehajtását, betartását a politikai app3- 
rátus nagy erőkkel szorgalmazta. Ennek 
általános metodológiája az volt, hogy a 
vállalatokat cselekvési programok, intéz- 
kedési tervek és egyéb dokumentumok ké 
szítésére szólították fel. Évről évre számta- 
lan ilyen dokumentum készült, amelvek 
azt a látszatot keltették, mintha a vállalat 
gazdasági munkájának segítése érdekében 
lenne rájuk szükség. 

A pártszervezetek a vállalatra, a gyárakra. á 
pártalapszervezetekre dolgoztak ki intezke- 
dési terveket, és a vezetőségek. a pártbizotts2- 
gok időről időre beszámoltatták a vezetőket 
ezek végrehajtásáról. Ebből is következett 
hogy a vezetők gyakran olyan feladatokai 
állítottak be az intézkedési tervbe, melvek 
végrehajtása amúgy is feladatuk volt. Például 
a könyvelők előirányozták, hogy határidőre 
könyvelnek, a hajóépítők azt tervezték, hogy 
hajókat fognak építeni, és a tervező mérnőkök 
új konstrukciók kialakítását vállalták. Mind- 
ezt gazdagon fűszerezték olyan szavakkal 
mint korszerű, modern, hatékony, jövedel- 
mező, gazdaságos, növekvő, javuló, fejlődő, 
cmelkedő stb. 

A vállalat gazdasági helyzetét politikai 
befolyása révén is erősítette. A felső szintű 
politikai vezetők látogatását pl. többnyire 
olyan vállalatokhoz szervezték, amelyek- 

nek jó volt a megítélése. Ezért egy ilyen 
látogatás kiharcolása önmagában minősi- 
tette a közvélemény előtt a vállalat pozí- 
cióját. A vállalati vezetők adott esetben a 
vállalat nagyságával, múltjával, a szovjet 
k a pcsolatokkal vagy bármilyen más politi- 
kailag jegyzett érvvel takartak el a hiá- 
nyossáagokat. (A Valóság című folyóirat 
1988. 1. számában Berend T. Iván a re- 
formfolyamatról szóló cikkében idézi a ha- 
jógyári és Láng-gyári pártértekezleten elhang- 
zottakat. Ebben a valóságnak teljesen megte- 
lelő módon tárja fel e nagyüzemek 
politikai befolyását gazdasági gyengéik 
kompenzálására.) 

A pártmozgalomban időről időre fel- 
ütötte fejét a gazdaságirányításban betöl- 
tött szerep kérdése. Az a megfogalmazás, 
hogy a párt a gazdaságpolitikát meghatá- 
rozza, valamint a gazdaságot irányitja, el- 
lenőrzi és segiti, nem adott elég alapot a 
pártszervezet és a gazdaságvezetés konkrét 
viszonyának elhatárolására. 

A Ganz Danubius párt-végrehajtóbi- 

- zottsága például nagy politikai jelentősé- 
. get tulajdonított az év végi részesedés mér- 
tékének és a gyárak közti elosztásának. 
Ezért éveken át beszámoltatta a gazdasági 
vezetést a felosztási elképzelésekről. 
A gazdasági vezetés ilyenkor a vállalati 
belső érdekeltségi rendszer szerinti felosz- 
tást terjesztette elő. A végrehajtó bizottság 
s . kezdeményezte ennek módosítását. E mö- 
gött az a szándék húzódott meg, hogy a 
gyárak között ne legyen túl nagy különb- 
,  SÉg, mert — a gyári párttitkárok szavaival 
élve — az emberek munkája között nem 
, volt nagy különbség, csak a vezetési mód- 
" . Szerek és a lehetőségek tértek el. Az ilyen 
! nyomások hatására került a belső érde- 
keltségi rendszerbe például olyan elem, 
hogy az év végi részesedés gyárak közötti 
mértéke az átlagos szinttől csak 50 száza- 
lékban térhet el. Ez azt jelentette, hogy 
amennyiben a vállalatnál keletkezett pl. 
tiznapi bérnek megfelelő év végi részese- 
dés, úgy még a feladatait egyáltalán nem 
teljesítő gyár is jogosult volt ötnapi kifize- 
tésre. 
A társadalmi szervek jelentéktelen kér- 
désekben is vitákat kényszerítettek a válla- 
átvezetésre, azon az alapon, hogy ez az 

egyes dolgozó csoportok érdekének képvi- 
seletét jelenti. A vállalatvezetés az ilyen 
vitakban gyakran meghátrált a konfliktu- 
sok elkerülése érdekében, ezzel különböző 
kisebb csoportok érdekeit szolgálta, mi- 
közben nem lépett előre a valóban jelentős 
ügyek rendezésében. 

Legendássá vált pl. az a vita, amit éve- 
ken át folytatott a szakszervezet a munka- 
ruhák és a védőfelszerelések körül. Ennek 
eredményeképp igen sok, egyébként indo- 
kolatlan munkaruhát kellett kiosztani. 
Azon túlmenően például, hogy minden 
tisztviselőnek járt munkaruha vagy mun- 
kaköpeny, azok a műszaki ügyintézők, 
akik munkájuk során termelőüzemekbe is 
betették a lábukat, kiharcolták maguknak 
a bakancsot, az esőkabátot, a pufajkát 
stb., tehát végül is ugyanazt, amit a fizikai 
dolgozók. 

Uzemi és irodai szinten is kialakult az 
úgynevezett négyszög hatalmi struktúrája, 
azaz a munkahelyek fontosabb dolgait az 
üzemvezető mellett a párt, a szakszervezet 
és a KISZ helyi vezetői ií5 megvitatták. 
Noha a négyszögeknek elvileg nem volt 
döntési hatáskörük, gyakorlatilag az 
üzemvezető nem tudta elképzeléseit a 
négyszög egyetértése nélkül megvalósítani. 

Folyamatos volt a konfiiktushelyzet pl. 
a normarendezések idején. Az üzemvezető 
igyekezett képviselni a vállalat érdekeit 
szolgáló, tehát adott esetben követelmé- 
nyeket növelő, azaz normaszigorítást je- 
lentő álláspontot. Miután ez a párt-, a 
szakszervezet és a KISZ-aktivisták köve- 
telményeinek növelését is jelentette, azok 
természetesen — közvetlen érdekeiktől ve- 
zérelve — szembefordultak az üzem vezetői- 
vel. Ezt a nyomást a gazdasági vezetők 
nem bírták, ezért gyakran átvették a helyi 
politikai vezetők érvelését, s most már kö- 
zösen léptek fel a vállalat követelményeket 
szigorító törekvéseivel szemben. Az üzem- 
vezetők igy nem a vállalatvezetés helyi 
képviselői, hanem az üzemi érdekek szó- 
szólói lettek. 

A politikai irányítás nyomására a válla- 
latvezetés gyakran foglalkozott olyan kér- 
désekkel. melyek igen sok energiát kötöt- 
tek le. Ilyenek voltak az ismétlődő nő- 
és ifjúságpolitikai stb. viták, valamint a 

társadalmi és tömegszervezetek müűködte- 
tésével kapcsolatos problémák. 

Figyelemre méltó a  munkaverseny- 
mozgalom és ezen belül is a szocialista 
brigádmozgalom szerepe. Ennek szervezé- 
se, ösztönzése, működtetése a politika szá- 
mára mindig is fontos volt, noha a brigád- 
mozgalom például éppen az egészséges 
motváció hiányában soha nem tudott 
olyan teljesítményt nyújtani, mint az 
ugyancsak önkéntesen szerveződött válla- 
lati gazdasági munkaközösségek. 

A társadalmi és politikai szervezetek kü- 
lönböző ideológiákkal és nemntkan hatá- 
rozatokkal arra kényszeritették a vallala- 
tokat, hogy ezen mozgalmak tisztségvise- 
lőit, irodáit stb. fenntartsák és működtes- 
sék. Ennek érdekében igen sok úgyneve- 
zett bújtatott alkalmazottat foglalkoztat- 
tak. Mindezt esetenként azzal a mázzal 
kellett leönteni, hogy ezek a szervezetek 
önfenntartóak. (A Ganz Danubiusban pél- 
dául főállásban a deklaráltan függetlení- 
tett tisztségviselők mellett kb. 20 olyan 
munkavállaló dolgozott. aki a valóságban 
mozgalmi vagy ahhoz tartozó irodai mun- 
kát végzett, névlegesen azonban a vállalat 
valamelyik irodájában vagy üzemében dol- 
gozott.) 

Jól érzékelhető ellentmondás volt a poli- 
tikai deklarációk és a gyakorlat között eti- 
kai kérdésekben. A politikai szándekok 
ellenére sem lehetett tapasztalni kellő pél- 
damutatást, önmérsékletet az olyan kényes 
területeken, mint a munkafegyelem, a 
munkaidő-kimélő rendezvények szervezeé- 
se, a munkaidőalap rovására végzett moz- 
galmi munka, az alkoholfogyasztás stb. 
A szinfalak mögött a legváltozatosabb for- 
mákban gyakoroltak nyomást a politikai 
munkások külföldi utaztatása, a politikai 
rendezvények finanszirozása, a terjeszthe- 
tetlen politikai irodalom előfizetése érde- 
kében. Sértőödésekig menő nézetkülönbsé- 
gek alakultak ki olyan ügyekben, hogy 
egy-egy munkamegbeszélésen vagy üzleti 
találkozáson, kivált, ha ez vendéglátással 
párosult, politikai vezetők  vegyenek-e 
részt. 

A szakszervezeti mozgalomban jól nyo- 
mon követhető az érdekvédelmi funkciók 
erőszakos kikövetelése még olyan helyzet- 

ben is, amikor annak feltételei nyilvánva- 
lóan nincsenek meg. A legutóbbi idoben 
például hosszú vitákat kellett folytatni ar- 
ról, hogy meg lehet-e őrizni a szociális ellá- 
tás reálértékét. E vitákban nagyon nehez 
volt az életszinvonal csökkenésével össze- 
függő helyzetre alapozva megértetni, hog 
a szociális ellátás reáltartalma is romlam 
fog. 


Vállalatvezetési bizonytalanságok 


Az 1962. évi vállalatalapítást követően kü- 
lönböző hullámokban, egymásnak neha 
jelentősen ellentmondva hajtottuk végre a 
vállalati szervezéseket. Kezdetben a cent- 
ralizáció volt a jellemző. Így összevontuk 
például a gyárak tervezőirodát, az állóesz- 
köz-karbantartást, a rendészetet stb. Ké- 
sőbb ezeket decentralizáltuk, majd bizo- 
nyos hatásköröket ismét centralizáltunk. 
A vállalat szervezete és működése még ma 
is magán viseli ezeket a nyomokat, noha 
hivatalosan a szervezeti és működési sza- 
bályzat már a korszerünek tekinthető, un. 
mátrix rendszerű SZca vezet. Igaz, meg ma 
is felüti fejét egy-egy funkció recentraliza- 
lása vagy redecentralizálása. 

A vállalatvezetés koncepcióira többnyi- 
re a rövidlátás volt a jellemző, söt meg 15 
fogalmazódott az a tréfás mondás, hogy a 
vállalat hosszú távú stratégiája nem más, 
mint a minden évet túlélni vágyás. A stra- 
tégiai gondolkodás azokon a területeken, 
ahol egyáltalán megjelent - például a beru- 
házásokban -, gyakran bizonyult megala- 
pozatlannak vagy tévesnek. 

A fejlesztésekben sokáig a szakosított 
gyártás gondolata volt az uralkodó. Ennek 
jegyében hoztunk létre olyan üzemeket 
egy-egy gyáron belül, amelyek több gyárat 
is kiszolgalhatnak. A vállalatirányítás 
azon korszakaiban, amikor a decentralizá- 
lás és a gyárak önállóságának növelése 
volt soron, az autarchiára törekvő gyárak 
egyre inkább el akartak szakadni a szako- 
sított üzemektől, mert azokat drágának 
találták. Azon az alapelven túlmenően, 
hogy a szovjet piac bázisként szolgál, a 
vállalati piacpolitika az esetlegesség jegyeit 
tükrözte. Ezek az elképzelések, amelyek 

elsősorban a konvertibilis piacok feltárá- 
sára irányultak, többnyire a piaci helyzet 
regisztrálásán és sokkal kevésbé a piac 
megdolgozásán alapultak. Amikor a Föld- 
közi-tenger körül sikerült néhány üzletet 
kötni, akkor mediterrán koncepcióról be- 
széltünk, a dél-amerikai sikereket latin- 
amerikai expanziónak neveztük, és a kon- 
ténerpiaci eredményeket a fejlett tőkés or- 
szágok meghódításának hívtuk. A való- 
ságban, néhány kivételtől eltekintve, több- 
nyire előbb alakultak ki a konkrét piaci 
lehetőségek, és utólag neveztük el ezeket 
stratégiának. 

Igen gyakori volt az elhatározások vég- 
rehajtásának elhúzódása, illetve az eredeti 
szándékoktól eltérő kivitelezés. Ezeket jó 
esetben rugalmasságnak neveztük, más 
esetekben csak az élethez igazodó válto- 
zásnak. Tipikusan ilyen probléma volt a 
középtávú tervezés, ahol rendre szembe 
kellett nézni a tervtől eltérő helyzetekkel. 
Ennek feloldására rövid ideig a gördülő 
tervezéssel kisérleteztünk, de a vállalatve- 
zetés igazából nem volt fogékony e lehető- 
ség iránt. A középtávú terv ma is formális 
eleme a vezetésnek. 

Jellemző volt a különböző gazdálkodási 
célok kampányszerű megfogalmazása. 1T1- 
pikusnak nevezhető, hogy az aktuális gaz- 
dálkodási célokat megfogalmaztuk, de a 
végrehajtáshoz szükséges intézkedéseket 
már nem kisértük figyelemmel. Igy esetről 
esetre volt például létszámcsökkentési 
kampány, értékelemzési hullám, takaré- 
kossági akció stb. Ezek többnyire lényege- 
sen kevesebb eredményt hoztak, mint kö- 
vetkezetes végrehajtás esetén hozhattak 
volna. Az anyagtakarékossági törekvések 
szinte minden évben megjelentek valami- 
lyen — formában.  Anyagmegtakarításokat 
azonban alig sikerült kimutatni, és többnyire 
az újitómozgalom statisztikájából átvett ada- 
tokkal lehetett csak a célok teljesítését alátá- 
masztani. 

A vállalati szervezési tevékenység min- 
dig is gyenge volt. A szervezés célokban, 
szervezetben és személyekben gondolko- 
dott, a folyamatokat, az eszközöket több- 
nyire nem munkálták ki megfelelően. En- 
nek következtében a vezetök mozgatása és 
a szervezet átalakítása az indokolhatónál 

sokkal kisebb haszonnal járt. a célokat 
pedig többnyire meg sem közelítettük. 

A szervezési szakterület mintegy 15 éve 
foglalkozik a vállalati információs rend- 
szerrel és annak korszerúűsítésével. Ez idő 
alatt több szervezési vezető különböző fel- 
fogásban igyekezett - elsősorban számítás- 
technikai alapon -— átfogó javaslatokat ké- 
szíteni. A ma már meglévő rendszerek 
azonban ettől függetlenül alakultak ki. En- 
nek következtében a vállalaton belüli szá- 
míitástechnikai megoldások egymással több- 
nyire nem kapcsolhatók, így pazarlóak. 

A vállalatvezetés akár külső, akár belső 
problémák megoldására kényszerült, a 
könnyebb utat kereste. A vállalat vezetése 
szempontjából fontosnak minősíthető kér- 
désekben - ha lehetséges volt - azt a meg- 
oldást választottuk, ami csak papírmunkát 
követelt a tényleges fizikai folyamatok he- 
lyett. 

Igen gyakran kényszerítettük a műszaki 
ellenőrzést arra, hogy a tényleges helyzet 
ellenére allitson ki minőségi bizonyítvá- 
nyokat azért, hogy a teljesítményeket a 
vevok felé elszámolhassuk. Ezekben az 
esetekben nem vállalkoztunk a hibák való- 
ságos kijavítására, ehelyett inkább elvállal- 
tuk a papirháborút és a jogi vitákat. 

A vállalatvezetés igazaból nem akart uj- 
jat húzni a dolgozókkal, elviselte az ala- 
csony teljesítményeket és a gyenge minősé- 
get. A vállalaton belül az indokoltnál sok- 
kal ritkább a gyenge munka miatti fegyel- 
mi felelősségre vonás, a kártérités, a selejt 
kijavittatása a selejtet okozóval stb. Ezeket 
a visszásságokat az igazgatói tanács és a 
párttestületek időről időre szóba hozták, 
de azt nem sikerült elérni, hogy alapvetően 
megváltozzon a helyzet. 

A vállalatvezetés, az 1973. évi mélypon- 
tot kivéve — amikor a helyzet valóban stra- 
tégiai döntéseket kényszerített ki —, nem 15 
tartotta elengedhetetlenül fontosnak a Jjö- 
vő tervezését. A vezetés erőfeszítéseinek 
nagy része a napi problémákra irányult. 
Jellemző volt, hogy a döntéseket az indo- 
koltnál magasabb szinten hozták meg, a 
korábbi döntéseket felülbírálták, egymás 
döntéseit semmibe vették, vagy éppen egy- 
más helyett döntöttek. 

A működés gyenge pontjai 


A termelési folyamat műszaki előkészítése 
és a termelés irányítása hagyományos mó- 
don, az esetek többségében kézi vezérléssel 
történik. Ez tág teret ad a pontatlan mű- 
szaki dokumentációk és technológiák ter- 
melésben való felhasználásának, mely vég- 
ső fokon a közvetlen termelésirányítókat 
hozza olyan helyzetbe, hogy az előkészítés 
gyengéit kénytelenek operatív intézkedé- 
sekkel felszámolni. Másrészt éppen ezek a 
szokások olyan képzetet támasztottak a 
közvetlen termelésirányítókban, mintha a 
leirt dokumentációktól el lehetne térni, hi- 
szen egy sor esetben a hiányosságok pon- 
tosan erre késztetik őket. Ebből az követ- 
kezik, hogy a gyártás gyakran eltér a do- 
kumentálttól, méghozzá az esetek jelentős 
részében kedvezőtlen irányban. 


Amikor 1966-ban beléptem a Ganz Danu- 
biusba, még az volt a szokás, hogy fél évig a 
különböző szakterületekkel ismerkedtem. 
A próbaidő után összeállításban számoltam 
be tapasztalataimról. Akkori megállapitá- 
saim úgy szóltak, hogy a vállalat leggyengébb 
pontja a műszaki előkészítés és a termelésírá- 
nyítás. Ezek a legnagyobb veszteségforrások. 
Ezt a megállapítást még ma is időszerünek 
tartom. 


Az ügyviteli, adminisztratív munkára az 
általános slamposság a jellemző. Pongyo- 
lán megfogalmazott utasítások, szaksze- 
rűtlen levelek, rosszul kiállított és kezelt 
bizonylatok nagy tömege van forgalom- 
ban. Amikor az ügyviteli feldolgozások 
számítógépesítését megkezdtük, a legna- 
gyobb gondot a bizonylati fegyelem gyen- 
geségei okozták. Még ma is jellemző, hogy 
a számítógépek által kezelt adathalmazba 
az érdemi tisztviselők rendszeresen  be- 
lenyúlnak, és megváltoztatják azokat. A 
gyenge bizonylati fegyelem miatt példá- 
ul olyan egyszerű rendszereket, mint a szá- 
mítógépnes szállítói rendelésnvilvántartás 
vagy a bérszámfejtés, évek alatt vezettünk be. 

A gazdálkodás keretébe nem épültek be 
kellőképpen ellenőrzési funkciók, illetve 
azokat igen hiányosan gyakoroltuk. En- 
nek következtében a hibák többnyire a 
feldolgozás utolsó fázisában merülnek fel 

mind a gyártásban, mind az adminisztrá- 
cióban. Ilyenkor a felelősség nagyon nehe- 
zen állapítható meg, a hibák egy része kija- 
víthatatlan. A műszaki előkészítés ellenőr- 
zési rendszerének hiányosságai miatt az 
anyagbeszerzés alapjául szolgáló úgyneve- 
zett bruttó anyagjegyzékek igen sok pon- 
tatlanságot tartalmaznak. Ennek követ- 
keztében rendszeresen vásárolunk felesk- 
ges anyagokat, egyúttal a termelést késlel- 
tetve, az utolsó pillanatokban vagy azután 
szerzünk be olyan hiányzó anyagokat, 
amelyek a műszaki előkészítés során egy- 
szerüen kimaradtak. 

A bonyolultan felépített többlépcsős 
szervezetekben a termelés előkészítésének 
munkája és felelőssége megoszlik. Mas 
szervezet ütemezi a munkákat, és más gon- 
doskodik az anyagbeszerzésről, ismét mas 
a gyártóeszköz-ellátás szervezője, és egy 
további szervezet végzi a munka normázá- 
sát. Elméletileg összehangolt munkát kel- 
lene végezni, de miután ezek egymástól 
függetlenek, így a termelés közvetlen pa- 
rancsnokai a munkavégzés feltételeit nem 
összehangoltan kapják meg, és formálisan 
nincs is jogkörük ezeket koordinálni. 

A termelési feltételek rendezetlensége 
miatt az anyaghiány, a szerszámhiány és 
az összehangolatlanság rendszeresen ter- 
melési késedelmet okoz. Ezt még tetézi a 
dolgozóknak a késedelemben való érde- 
keltsége, hiszen ilyen esetben a lemaradá- 
sok behozatalára többletbért lehet kicsi- 
karni. Ezt a lehetőséget a korábban emli- 
tett demagógia eszközeivel i15 támogatjak. 

Az anyaggazdálkodásban a műszakilag 
indokolt anyagszükséglet téves megállapi- 
tása mellett — döntően a pénzhiányra és a 
beszerzési hiányosságokra való hivatko- 
zással - a gazdálkodási gondosság sem 
érvényesült. Ebből adódóan a vállalat 
készletgazdálkodására az indokoltnál ala- 
csonyabb forgási sebesség és magasabb 
készletállomány a jellemző. Rendszeresen 
visszatérő eset, hogy a beszerzők akkor és 
azt vásárolnak, ami éppen kapható. Ez 
azzal a gyakorlattal párosul, hogy a feles- 
leges vagy rossz minőségű beszállítást az 
anyagátvétel többnyire elfogadja, mert at- 
tól tart, hogy a visszautasítás esetén a 
szükséges időben sem lesz beszerezhető az 
áru. 


. évre változtattuk. 

A vállalat belső érdekeltségi rendszere 
. lenne hivatott az elkülönült gazdálkodó 
. szervezeteket és a személyeket, köztük a 
vezetőket, érdekeltté tenni az eredmények- 
. ben. A belső érdekeltségi rendszert évről 
többször átértékeltük 
. azt is, hogy mit tekinthetünk eredménynek, 
. de nem tartottuk be következetesen saját 
. döntéseinket sem. Évek óta követeljük, 
. hogy a vállalati belső érdekeltségi rend- 
. szert lebonthassuk a gyárakra, üzemekre, 
. és ott is alakuljanak ki érdekeltségi centru- 


. mok. Ezt azonban csak a bérrendszeren 


belül tudtuk megvalósítani, a gyárakon 
belül az egyéb gazdálkodási (pl. költség- 
megtakarítási) érdekeltséget nem tudtuk 
érdemben megteremteni. 

Vállalaton belül is kialakult a bürokrá- 
cia. Ennek következtében a különböző 
szervezeti egységek saját munkájuk meg- 
határozó szerepét hirdetve igyekeztek a fo- 
lyamatok jelentős részét magukon keresz- 
tülfuttatni. Ebből az következett, hogy 
lassult és formális elemekkel telítődött a 
vállalaton belüli ügyintézés. (Egy vállalati 
dolgozó kilépéséhez ma hat különféle alá- 
írásra van szükség, a belépés nyok aláírást 
tesz szükségessé. Egy rezsianyag utalvá- 
nyozása négy aláírást követel, egy kész- 
pénzes anyagbeszerzés ötöt. A műszaki 
dokumentációkat négyen, az osztályok le- 
velezéseit az ügyintézőn kívül ketten írják 
alá.) 

A vállalaton belüli folyamatokra általá- 
ban jellemző a visszacsatolás hiánya. En- 
nek következtében a hibák rendszeresen 
ismétlődnek, és típushibává alakulnak. 
Ezek annyira beépülnek a vállalati folya- 
matokba, hogy a rutinos ügyintézők saját 
munkafolyamataikban mint informális 
elemet már a típushibák elhárításának tí- 
pusmegoldásait is alkalmazzák. Ha a gyár- 
tás során hiányoznak a szükséges anya- 
gok, a művezetők helyettesítő megoldáso- 
kat keresnek. Erről azonban nem tájékoz- 
tatják a műszaki dokumentációk készítőit, 
ezért gyakran eltér a tervezett és a tényle- 
ges anyagbeépítés. A folyamatban jártas 
anyaggazdálkodók ezt már ismerik, és így 
az előírt anyagok helyett már eleve a he- 
lyettesítő anyagok készletezéséről gondos- 
kodnak. Ebből adódóan azonban az alvál- 

lalkozók hiába is akarják az eredeti doku- 
mentációból legyártani a terméket, az nem 
lesz azonos a saját gyártással. Emiatt ezek 
nem is helyettesíthetők egymással. 

Sem a folyamatok, sem azok eredmé- 
nyei nem minőségcentrikusak. Ez azt jelen- 
ti, hogy az előkészítési, a végrehajtási és 
nem utolsósorban az irányítási fázisokban 
hiányoznak az olyan rendszerbe épített el- 
lenőrzések, amelyek megállapítanák, hogy 
az addig végzett munka tartalmaz-e hiba- 
pontokat. Ilyen ellenőrzési műveletekre 
többnyire a folyamatok végén kerül sor. 
Ennek következtében gyengék a lehetséges 
hibaelhárítás esélyei. 

A Ganz Danubius költségei közt legna- 
gyobb tétel az anyagköltség. Ennek egy- 
egy termékre háruló részét nagymértékben 
az határozza meg, hogy a konstruktőr mi- 
lyen anyagból tervez. Igen hiányos azon- 
ban a felülbírálás mechanizmusa. Így nem 
mindig valósítható meg, hogy a konstruk- 
tőr által javasolt anyag helyett tipizált 
anyagot, esetleg műszakilag kevésbé érté- 
kes, de olcsóbban beszerezhető, esetleg 
nem nyugati, hanem hazai katalógusban 
szereplő anyagot használjunk. 

Jellemző a folyamatok túlszabályozott- 
sága. A vállalatnál többé-kevésbé logikus 
jogalkotási rendszer épült ki, amely lehető- 
vé teszi az egész igazgatói karnak, hogy 
saját szakterületén határozatokat, utasítá- 
sokat, rendeleteket hozzon. Ennek követ- 
keztében a Vállalati Értesítő évente mint- 
egy 30 alkalommal közöl különböző belső 
jogszabály értékű rendelkezéseket, és ezen 
felül a kisebb gazdasági egységek vezetői is 
alkotnak saját dolgozóik részére szabályo- 
kat. Ezen túlmenően a politikai és társa- 
dalmi szervek is hoznak határozatokat, ál- 
lásfoglalásokat. A vállalatnál jelenleg több 
mint 600 érvényes belső általános szabály 
van, és ezen túlmenően még a kisebb egy- 
ségekre vonatkozóan is rendelkezünk ilye- 
nekkel. . 

A vállalaton belül nem sikerült az érde- 
kek hierarchiáját megszervezni. Ebből 
adódóan az alá-, fölé- és mellérendelt szer- 
vek érdekei egymással nem harmonizál- 
nak, sőt jelentős érdekellentétek mutat- . 
koznak például a vállalati központ és a 
gyárak, valamint az egyes gyárak között. 

A nagyvállalat megalapítását követő 
20-25 évben folyamatosan gondot okozott 
a részérdekek közötti csatározás. A leg- 
utóbbi időkben a gyárak közötti együttmű- 
ködés javult, aminek egyik következménye 
az lett, hogy a gyárak összefogottabban, 
koncentráltabban támadják a központi in- 
tézkedéseket. Ezzel tehát a feszültség súly- 
pontja helyeződött csak át. 

A vállalat műszaki fejlesztési és beruhá- 
zási gyakorlatára az a jellemző, hogy né- 
hány kivételtől eltekintve igen hosszú és 
többnyire a tervezett költségeket meghala- 
dó a kivitelezés. Ezen belül tipikus problé- 
ma a jól kiválasztott, helyesen telepített 
gépek üzembeállításának, illetve üzembe- 
vételének az elhúzódása. Példaként szok- 
tunk emlegetni egy nyugati gyártmányú, 
hengerpalást-felület hegesztésére alkalmas 
berendezést. Az üzemben, ahol eredetileg 
felállítottuk, két évig nem használták. Mi- 
után egy másik üzembe áttelepítettük, 
szinte azonnal működtetni kezdték, mert 
ott mások voltak a személyi érdekek. 

A vállalaton belül elterjedt a korrupció. 
A vállalat azon dolgozói, akiknek szerző- 
déskötési jogosítványaik voltak, több eset- 
ben azoknak juttatták a megrendeléseket, 
akik számukra anyagi előnyöket biztosí- 
tottak. A korrupció a készpénzes megvesz- 
tegetésen, az ajándékozáson, az ingyenes 
üdültetésen keresztül egészen a családtago- 
kat érintő juttatásokig terjedt. Lényegében 
korrupciós jelenségek miatt kellett igen 
sok vezetőt kizárni a vállalati gazdasági 
munkaközösségekből, söt néhányat fe- 
gyelmivel elbocsátani. Ezek a vezetők 
ugyanis munkaközösségi tagságukat fel- 
használva lehetővé tették, hogy a munka- 
közösségek jól előkészített és jó kereseti 
lehetőséget nyújtó munkához jussanak. 

Az önálló külkereskedelmi jogosítvány 
sokak számára mint utazási lehetőség je- 
lent meg. A nem kielégítő nyelvtudás miatt 
szokássá vált a páros utazás, majd a gyári 
önállóság növekedésével a hármasban tör- 
ténő utazás. Néhány éve olyan utasítást 
kellett kiadni (nem véletlenül), hogy ha egy 
helyre egyszerre négynél többen kívánnak 
utazni, azt a vállalatvezetőnek kell engedé- 
lyeznie. Még így is előfordul egyszer- 
kétszer a nagy létszámú utazás. 

Az állóeszközök, gépek, épületek állaga 
leromlott, a gyárakban nagy a rendetlen- 
ség. A munkavégzők munkaeszközeiket 
nem ápolják, nem vigyáznak rájuk abból 
a meggondolásból, hogy ez a karbantar- 
tók, a gondnokságok feladata. Még abban 
az esetben sem törődnek munkaeszközeik- 
kel, ha erre külön bért adunk. 

A munkaköri leírásokban elhatárolt 
munkafolyamatok úgy elkülönülnek egymás- 
tól, hogy a dolgozók nem a normális termelé- 
sért, a termék előállításáért, a rendért, hanem 
csak saját munkafolyamataikért tehetők fele- 
lőssé. Ezzel a legfontosabb munkaszervező 
erőt, a munkavégző ember szervezőképessé 
gét és tudását zártuk ki a folyamatból. 


Lehetne még sorolni a példákat, a jelensé- 
geket. Ugy vélem, ennyi is elegendő annak 
megértetésére, hogy miért gyengék a válla- 
lati teljesítmények. Mindezen feszültségek 
közt dolgozni biztosan nagyobb terhelést 
jelent, mint rendezett és szervezett munkát 
végezni. A társadalmi közeg azonban nem 
kedvez a rendteremtésnek, így az olyan 
egyébként is nehezen kezelhető problé- 
mák, mint a teljesítmények növelése, az új 
megoldások befogadása, az alkalmazko- 
dás sokszoros ráfordítást kívánnak. 
Folyamatosan csökkenő létszámmal, 
avuló eszközökkel növeljük a termelést, 
ami óhatatlanul rontja a minőséget. Az 
emberek többet dolgoznak, mint a munka- 
idő, fáradtak, és nem fogadják el a szép 
jövő igérgetését. Ebben a közegben tartjuk 
fenn a vállalat működését, igazoljuk k- 
tünk értelmét elsősorban magunknak, 
mert másnak kevésbé vagyunk fontosak. 
Miután azonban a népgazdaságnak is kell 
a jövedelmező, devizát termelő vállalat. 
nekünk is kell a munka, így mégis azon 
fáradozunk, hogy a felsorolt gyengéket fel- 
számoljuk, működésünket racionálisabbá, 
eredményesebbé tegyük. Ennek végül 15 
egyetlen járható útját abban látom, ha a 
munkavégzők, a vezetők, a politikai irá- 
nyítás és a gazdaságszabályozás is csak a 
mért és értékes teljesítményeket szorgal- 

mnazza, azt fizeti és korlátozások helyett ezt 
Ösztönzi. Csak a megfelelő érdekviszonyok 
képesek jó teljesítményeket eredményezni. 
Ha a munkavégzők hasznát látják munká- 
Jj uknak, akkor azt el is végzik. Ez az a 
lehetőség, melyre a célszerű vállalati mű- 
Kködést rá lehet építeni. Ha a felsorolt ne- 
hézségek ellenére mégis működtetjük a vál- 
lalatot, az ennek a felismerésnek köszön- 
hető. 

Az itt leírtak általánosítása nemcsak ar- 
ra adhat választ, hogy miért alacsonyak a 
vállalati teljesítmények, hanem arra is, 

hogy miért merülnek fel a felsorolt és fel 
nem sorolt vállalati gyengék. A válasz elve- 
zet a szocialista építés alapjáig, az állami 
tulajdon értelmezésének zavaráig, a terv- 
gazdaság öntörvényeinek hiányosságáig, a 
piacszerúű gazdaság  hiányhelyzetekben 
mutatkozó lehetetlenségéig, az értékren- 
dek és érdekviszonyok felbomlásáig. Ugy 
vélem, ezek megoldása ugyanolyan fontos, 
mint az, hogy a vállalaton belül rendet 
tegyünk. 


Angyal Ádám 


Fiúfej 

A technológia a gazdasági fejlődés tükrében 


A kort, amelyben élünk, gyakorta nevezik 
a tudományos-műszaki forradalom kor- 
szakának, bár az utóbbi időben, a gazda- 
sági recesszió okozta lassulás következté- 
ben szerényebben, a forradalom kifejezés 
helyett egyre inkább a fejlődés fogalmát 
használjak. 

A műszaki-tudományos fejlődésről szám- 
talan tanulmány és dolgozat jelent meg, 
elsősorban annak valóban váratlan, Sszin- 
te a hihetőség határát súroló eredmé- 
nyeiről. Elég itt csak a Föld körüli világűr 
felfedezésére, az embernek a Holdra lépé- 
sére, az anyagtudományban vagy az elekt- 
ronikában elért eredményekre hivatkozni. 
Még száz éve sincs, hogy a Wright fivérek 
1903-ban kipróbálták az első. géppel haj- 
tott és kormányozható repülőgépet, és ma, 
a sikeres Hold-utazások után, már a Mars 
körül keringő űrlaboratórium megépítésé- 
nek tervével foglalkoznak a szakértők, s 
nagy a valószínűsége annak, hogy az ez- 
redforduló körül meg 1s valósul a Mars- 
expedíció. 

Az anyagtudománynak köszönhetően 
napjainkban olyan szerkezeti anyagokat 
állítanak elő, amelyek lehetővé teszik, 
hogy a gázturbinák 1100 "C-nál nagyobb 
hőmérsékleten működjenek, az 50 évvel 
ezelőtti 650 "C-os maximális hőmérséklet- 
tel szemben. Ez azt is jelenti, hogy az ilyen 
nagy hőmérsékleten működő turbinák 
azonos teljesítmény mellett jóval kevesebb 
üzemanyagot fogyasztanak, mint néhány 
évtizedes elődeik. Ennek is köszönhető, 
hogy ma a Föld bármely pontja elérhető 
néhány óra alatt. De számunkra sokkal 
közelibb példa, hogy az Erzsébet hid újjá- 
építésekor a régihez képest annak szélessé- 
gét 50 százalékkal, a felületegységre eső 
terhelhetőséget közel duplájára emeltük, 
ezzel szemben a beépített acélmennyiséget 
a felére csökkentettük. 

Az elektronika fejlődése révén, a rádió 
és a televízió jóvoltából a világ bármely 
pontján úgyszólván azonnal értesülhetnek 
az emberek valamennyi fontos és érdekes 
eseményről. Ennel azonban sokkal na- 


gyobb eredmény az, hogy ma az íróaszta- 
lon elfér egy olyan számítógép, amelynek 
teljesítőképességéhez közel fél évszázada 
még szobanagyságú berendezés volt szük- 
séges, és emellett az ára a korábbinak mik 
liomod részére csökkent. A felsorolást 
hosszan lehetne folytatni, de a tudomá- 
nyos-műszaki eredmények hatalmas fejlő- 
déséről ez a néhány példa is ízelítöt ad. 

A nagyszerű eredmények láttán szinte 
mindenki nagy várakozással figyelte a fej- 
lődést, sokan a tudománytól gazdasági fel- 
lendülést és a népek életszínvonalának xg- 
lentős javulását várták. Ezeket a reménye- 
ket az egész világot sújtó gazdasági meg- 
torpanás -— sok helyütt visszaesés — alapo- 
san kétségbe vonta. 

Hosszú ideig - gyakorlatilag a hetvenes 
évekig - viszonylag keveset foglalkoztak a 
műszaki fejlődés negatív hatásaival, me- 
lyeknek két legfontosabb megnyilvánulása 
a fejlett ipari országokban a krónikussi 
vált munkanélküliség, a fejlődő országok- 
ban pedig az eladósodás. 


Mit értünk technológián? 


Mindenekelőtt nagyon röviden szeretnénk 
tisztázni, hogyan értelmezzük a technoló- 
giát, mert annak többféle jelentést tulajdo 
nitanak, és ez sokszor zavart okoz. 

Az egyik megfogalmazás szerint a te- 
nológia a tudományos vagy más jellegi 
eredménvek hasznosítása az emberi ele 
gyakorlati céljainak megvalósítására, vag 
más oldalról közelítve: az emberi környe 
zet manipulálása. Ebben az értelmezésber 
a technológiához tartozónak kell tekinten 
magát a műszaki alkotás tárgyát is, és 
egyúttal az ezeket létrehozó megmunka: 
eljárásokat. 

Egy másik álláspont szerint, a technok- 
gia mindazon módszerek és eljárások ösz- 
szefoglaló elnevezése, amelyekkel nyers-. 
illetve alapanyagokból ipari készítménye 
ket állítanak elő. Látható, hogy ez utóbb 

kizárja a technológia fogalomköréből a 
műszaki alkotásokat. 

Mi a következőkben, amikor a techno- 
lógiáról szólunk, azt úgy tekintjük, mint 
azoknak az eljárásoknak a tudományát és 


. gyakorlatát, amelyek segítségével a nyers- 
. anyagok és féltermékek emberi fogyasztás- 


ra vagy felhasználásra alkalmassá vagy al- 


. kalmasabbá tehetők. 


Vegyük sorra azokat a jellegzetes voná- 


. sokat, amelyek a technológiát a gazdaság- 
. ban kivételes szerephez juttatják. Minde- 


nekelőtt a technológiának arra a jellegze- 
tességére hívjuk fel a figyelmet, hogy min- 
den műszaki és tudományos eredmény 
csak általa jöhet létre és valósulhat meg, s 


. válhat az emberek számára hozzáférhető- 


vé. Teljesen nyilvánvaló, hogy egy új gép, 
új anyag vagy bármilyen használati eszköz 
a gyártási folyamatok, a termelés, azaz a 
technológia által válik használható és meg- 
vásárolható termékké. De ugyanez vonat- 
kozik az elméleti eredményekre is. Egy új 
tudományos eredmény, legyen az egy 
újonnan megismert természeti törvény, je- 
lenség, anyag vagy ezek kombinációja, 


. csak a technológián keresztül hasznosul- 


hat. 

Manapság pl. a tudományos és műszaki 
közvéleményt izgalomban tartja, de a kí- 
vülállót is érdekli az a felismerés, hogy 
bizonyos kerámikus anyagok szupraveze- 
tővé válnak — 200 "C körül, szemben az 


. eddig ismert legnagyobb hőmérsékleten 
. szupravezető fémötvözetekkel, melyek ezt 


a tulajdonságot már —250 "C-on vagy az 


. alatt elvesztik. Kétségtelen, hogy az utób- 
. biakat, a nagyon alacsony hőmérsékleten 
. szupravezető fémeket és ötvözeteket is 
. hasznosítja (nagy nehézségek árán) a mű- 


j 


szaki gyakorlat. A sokkal nagyobb műsza- 
ki előnyökkel kecsegtető kerámikus szup- 
ravezetők viszont, bármilyen reményeket 


. fűzünk is hozzájuk, csak akkor vonulnak 
. majd be gyakorlati berendezéseink anya- 
. gai közé, ha majd ismerjük és alkalmazni 
. tudjuk azt a technológiát, mellyel gazdasá- 


gosan, megfelelő minőségben és mennyi- 


. ségben tudjuk elkészíteni őket. Ez az egyik 
. jellegzetes sajátossága a technológiának, és 
. ezáltal válik minden műszaki fejlesztés 
: központi problémájává. 

A technológia másik jellemző vonása, 
hogy ismeretanyaga titokban tartható, 
szemben a szerkezeti részekre vonatkozó 
ismeretanyaggal. Az új szerkezettel és an- 
nak minden részletével a szakember min- 
den különösebb nehézség nélkül megis- 
merkedhet egyetlen termék birtokában. Itt 
azt a tényt kell figyelembe venni, hogy egy 
új berendezésnek minden szerkezeti részle- 
te feltárul a szakember előtt, ha módja van 
azt szétszerelni, az egyes részek mozgását 
vagy egyéb feladatát benne meghatározni, 
megmérni; legyen az egy új számítógép 
vagy bármilyen más eszköz. Ha pedig egy 
szakember a piacon az adott berendezés 
alkatrészeit meg tudja szerezni, maga is 
képes másolással azonos vagy hasonló be- 
rendezés előállítására. Ez a másolt beren- 
dezés ugyanúgy vagy kisebb-nagyobb elté- 
réssel hasonlóan fog működni, mint az ere- 
deti. (Ezt világosan bizonyítják az egész 
világon elterjedt, személyi számítógépeket 
összeszerelő üzemek.) A berendezés szer- 
kezeti elemeit, azok valamennyi műszaki 
finomságát tehát a szakember minden kü- 
lönösebb nehézség nélkül világosan felis- 
meri, megérti. A szerkesztési elveket maga 
a berendezés, illetve annak működése fel- 
tárja, ezeket nem lehet titokban tartani. Az 
ilyen jellegű ismeretanyagot ma a szaba- 
dalmi törvények védik a jogtalan széles 
körű használattól. 

Azt azonban még a leggondosabb kuta- 
tás sem tudja — az esetek többségében - 
kideríteni, hogy az egyes alkatrészeket mi- . 
lyen technológiai eljárásokkal állították 
elő. Ezt nem tárja fel az alkatrész anyagá- 
nak kémiai összetétele, felületének és 
anyagszerkezetének leggondosabb tanul- 
mányozása sem. Ebből ered az a nehézség, 
hogy nagyon gyakran az egyes berendezé- 
sek másolása vagy hasonló szerkezetek 
előállítása sikertelen marad. Ezt igazolja 
az a tény, hogy pl. a mikroelektronikai 
alkatrészek előállításában messze elmarad- 
tunk az e területen vezető gyártókkal 
szemben. Ez az ismeretanyag nem válik 
nyilvánvalóvá a legjobb berendezés tanul- 
mányozásából sem. A technológiai isme- 
retanyagot illetően még a legjobb szakem- 
bernek is csak sejtései vannak egy-egy új 
alkatrész - előállításának : módszereiről. 

A korszerű technológiák tulajdonosai pe- 
dig mindent megtesznek annak érdekében, 
hogy ismeretanyaguk ne jusson mások bir- 
tokába. Teszik ezt azért, mert az ilyen 
technológiai ismeretanyag extraprofitot 
hoz számukra. 


A technológiai ismeretek átvétele 


Az előbbiekből következik, hogy a techno- 
lógiára és az előállításra vonatkozó isme- 
retek jelentősége messze meghaladja a 
szerkezetet és a működést érintő ismerete- 
két. Ebből a titokban tarthatóságból ered 
számos olyan tény, amely nehezíti, hogy a 
műszaki-tudományos fejlődés világszerte 
tért hódíthasson, sőt sok helyen a jelenlegi 
feltételek mellett ki is zárja. Ezek a körül- 
mények vezettek és vezetnek arra, hogy ma 
rendkívül nagy társadalmi ellentétek fe- 
szülnek elsősorban az iparilag fejlett és a 
fejlődő országok között. Ez a titokban 
tartható technológiai, gyártási ismeret- 
anyag az egyik oka az állandóan növekvő 
gazdaságiszínvonal-különbségnek. 

Az előbbiekben vázolt két jellegzetes vo- 
násból számos olyan lehetőség következik, 
melyeket a technológiai ismeretanyag bir- 
tokosa a maga hasznára fordíthat, és for- 
dít is, ha módja van rá. Ha pl. egy termelő 
a korábbiaknál előnyösebb technológiai 
ismeret birtokába jutott és annak kizáróla- 
gos ismerője, akkor annak használatával 
vagy olcsóbb, vagy jobb terméket tud elő- 
állítani, mint azok, akik hasonlókat adnak 
el a piacon, de a régi technológiával ter- 
melnek. Ennek révén versenytársaihoz ké- 
pest extraprofitra tesz szert. Ez az oka an- 
nak, hogy mindent megtesz annak érdeké- 
ben, hogy technológiai ismeretanyaga sen- 
ki más birtokába ne kerüljön, nehogy más 
is ugyanolyan feltételekkel gyárthasson. 
Mindent megtesz tehát annak érdekében, 
hogy ismeretanyagának egyedüli birtoko- 
sa maradjon. 

A leírtakból következik a technológia 
harmadik sajátossága, a termelés gazdasá- 
gossága. Mai műszaki ismeretanyagunk 
gyakorlatilag minden termék gyártását le- 
hetővé teszi, a kérdés csupán az, mennyi a 
termék önköltségi ára. Ebből eredhet az- 

után, hogy az egyik termelő meggazdag- 
szik, a másik pedig ugyanolyan termék 
gyártásával tönkremegy. 

A technológiai elmaradás megszüntetése 
érdekében nagyon gyakran az elmaradott 
lógiai eljárást, ismeretet -— know-how-t - 
vásárolnak. Az elmondottakból követke 
zik. hogy a csúcstechnológiát, azaz az élvo- 
nalhoz tartozó technológiát nem tudjak 
megvásárolni, mert azt tulajdonosa nem 
adja el, mivel ezzel extraprofitjáról, vagy 
legalábbis annak jelentős részéről, kellene 
lemondania. Ez tükröződik abban a tény- 
ben is, hogy gyakran az eladó, aki esetleg 
nem is a legfejlettebb technológiát adja el. 
kiköti, hogy az azzal gyártott terméket 
csak korlátozott területeken hozhatja for- 
galomba a vevő. Technológiát csak akkor 
ad el a tulajdonos, ha annál már korsze- 
rűbb van a tulajdonában. 

Az esetek döntő többségében a vásárló 
a technológiai eljárással saját helyzetét ja- 
vítja ugyan a piacon az átlagoshoz képest, 
mert az új jobb az átlagoshoz viszonyítva, 
az élre kerülni azonban nem tud. Elre ke- 
rülni csak saját fejlesztéssel és saját Kuta- 
tással lehet. Ennek pedig kemény anyagi és 
szellemi feltételei vannak. Az új technoló- 
giák hasznosításához szükséges anyagi és 
szellemi feltételek létrehozása általában 
igen nagy tökebefektetést igényel. Ezt az 
esetek döntő többségében az iparilag fej- 
lett országok vezető vállalatai tudják csak 
előteremteni. A fejlődő országok vállalatai 
csak ritkán vannak abban a helyzetben 
vagy kerülnek olyan körülmények köze. 
hogy ezeket a feltételeket megteremtsék. 
Ezzel többnyire el is dőlt az események 
sorsa: kénytelenek közepes szintű techno- 
lógiát vásárolni, és megelégedni az átlagos 
vagy annál kisebb haszonnal. 


Csúcstechnológia és extraprofit 


A csúcstechnológia tulajdonosa ezzel 
szemben már akkor 15 új és újabb techno- 
lógiai kutatásokba foghat és fog is, amikor 
egyeduralkodó a piacon. Teszi ezt azért, 
hogy biztosítsa vezető szerepét arra az 
esetre is, amikor esetleg valamelyik nyo- 

, mába kapaszkodó versenytársa újabb, a 
. korábbinál nagyobb hasznot hozó eljárás 
. birtokába juthat, saját fejlesztés útján. Vé- 
. geztetheti a nagyarányú kutatásokat, mert 

a megszerzett extraprofitból telik a költsé- 
ges kutatásokra is. Ennek mindennapos 
tanúi vagyunk, különösen a gyorsan fejlő- 
dő iparágakban. Ezeken a területeken má- 
ról holnapra korábban még virágzó válla- 
latok mennek tönkre, ugyanakkor új válla- 


. latoknak egész sora alakul. A tőke szívesen 


kockáztat a gyorsan fejlődő termelési ága- 
zatokban a remélt extraprofit miatt, a ke- 


. vesebb hasznot adó ágazatokból azonban 
" visszahúzódik. Ezt észleljük ma pozitív 
: irányban a mikroelektronikában és nega- 
. tív előjellel a kohászatban vagy a ruházati 
. iparban. 


A technológia a termék minőségét is 


" egyértelműen meghatározza, akár a min- 
" dennapos használati cikkeket, akár a ter- 


melőeszközöket — vesszük szemügyre. 
A korszerű termelési folyamatban gyártott 
cikkek minősége messze meghaladja az el- 


. maradott technológiával készültekét. Ez 
" további hátrányos helyzetbe hozza az 


a. all 


he 


utóbbiakat, mert minimális minőségbeli 
hiányosság is erősen ronthatja a piaci érté- 


. ket. Itt arra utalunk, hogy a vezető és 
" csúcstechnológiával dolgozó vállalatok 
. azonos célú és jellegű terméke éppen minő- 
. ségi értéke miatt sokkal keresettebb a pia- 
. cokon, mint a második kategóriába, a 
. gyengébb minőséget gyártók közé sorolta- 


"at 


ss Ma NNAL til. VÉ .. HE HÉ 3 


ké. Ez természetesen további anyagi hát- 


. ránnyal jár éppen azok számára, akik 


amúgy is gazdaságtalanabb, hátrányosabb 
helyzetben vannak. 

Rá kell mutatni egy járulékos tényezőre 
is. A minőségbeni elmaradás tekintetében, 
sajnos, a kevésbé fejlett vállalatoknak sok- 


. szor az 15 gondot okoz, hogy a jó nevű, 

világszerte ismert vállalatok termékeit még 
akkor is jobban megfizetik, ha a fejlődő 
versenytárs terméke kifogástalan, de az ke- 
véssé vagy egyáltalán nem ismert. Egy-egy 
vezető világcég terméke sokkal nagyobb 
figyelmet kelt, mint az ismeretlen gyártóé, 
és gyakran még az is előfordul, hogy kifo- 


. gástalan minőség mellett is olcsóbban kell 
:. annak eladnia, akinek nincs a piacon te- 

kintélye. 

A technológia említett sajátosságai mi- 
att a termelési eljárásokban elmaradott fej- 
lődő országok és vállalatok — állandó le- 
maradásukat pótolni igyekezve — másolni 
szeretnék a fejlett iparú gazdag országo- 
kat. Ebbéli igyekezetükben óriási összege- 
ket fizetnek olyan techológiákért, amelyek 
ugyan emelik az adott országok vagy vál- 
lalatok termelési színvonalát, de a vezető 
vállalatokét elérni a vásárolt technológia 
segítségével sosem tudják. Az új technoló- 
giák megvételére fordított összeg az esetek 
többségében nem térül meg, mert az elma- 
radás, a technológiai rés az állandó vásár- 
lások ellenére egyre tágul. Ezt egyedül 
újabb know-how beszerzéssel nem lehet 
megszüntetni, csak ideig-óráig csökkente- 
ni. A vásárlások a nagy áldozatvállalások 
ellenére sem érik el a kívánt eredményt. 

A fejlődő és a kevésbé fejlett országok 
ebben az ipari versenyfutásban elmaradá- 
suk megszüntetésére külföldi kölcsönökkel 
próbálnak , új" termelési eljárásokat meg- 
szerezni, és ezzel a technológiai rést csök- 
kenteni. Ezt azonban nem lehet vásárolt 
eljárásokkal eltüntetni. Ezen országok szá- 
mára az amúgy is nehéz gazdasági verseny 
a világpiacon, valamint a relatíve kisebb 
profit szinte lehetetlenné teszi az adóssá- 
gokból való kilábolást. Eladósodásuk fo- 
kozatosan tovább nő, és a technológiai 
rést sem képesek csökkenteni. 


Mi a teendőnk? 


Ma ott tartunk, hogy a legkorszerűbb ter- 
melésű vállalatok között is dúl a kérlelhe- 
tetlen harc a piacokért. Ebben egy új vonás 
jelent meg, amit az a felismerés táplál, 
hogy nem elég a másolás. Nem elég a veze- 
tő termékeket minőségben elérni, annál 
jobbat, nagyobb teljesítményűt és olcsób- 
bat kell előállítani. Ez pedig csak állandó 
műszaki fejlesztéssel, a tudományos ered- 
ményeknek a termelésben való azonnali 
hasznosításával érhető el. A műszaki fej- 
lesztés és a kutatás nagy szellemi és anyagi 
ráfordítást kíván, amit csak az extraprofit- 
tal rendelkező vállalatok tudnak előterem- 
teni. 

Hazánkban a technológiai szint is elmara- 


114 SZEMLE 


dott a vezető ipari országokéhoz képest. 
A technológiai rés az utóbbi időben to- 
vább szélesedett. Ennek részben az az oka, 
hogy Magyarországon , hagyományai" 
vannak a technológia elhanyagolásának, 
részben pedig az, hogy keveset teszünk en- 
nek az elmaradásnak a csökkentése vagy 
legalább szinten tartása érdekében. Jellem- 
ző példa, hogy az Országos Középtávú 
Kutatási-Fejlesztési Terv (OKKFT) prog- 
ramjaiban is a technológia fejlesztésére 
előirányzott összeg messze elmarad azok- 
hoz az összegekhez képest, amelyeket az új 
termékek fejlesztésére fordítunk. 

A technológia elhanyagolásának hagyo- 
mányai többek között abban keresendők, 
hogy Magyarország mindig bővelkedett 
munkaerő-tartalékban, már a második vi- 
lágháború befejeződése előtt is. A vezető 
technológiákkal termelő versenypartnerek 
termelékenyebb láját . alacso- 
nyabb munkabérrel egyenlítettük ki, a mi- 
nőségi feltételeket pedig a munkások kitű- 
nő szakmai ismerettel pótolták. Ma ez már 
nem elég. 

A második világháború után a műszaki- 
tudományos fejlődés a termelést a tömeg- 
, gyártás irányába tolta el. A korszerű tö- 
meggyártásban a munkabérhányad olyan 
alacsonyra csökkent, hogy az elmaradott 
technológiával járó előállítási költségtöbb- 
letet a vállalatok nem tudják alacsonyabb 
munkabérrel kiegyenlíteni. 

(Íme egy konkrét példa: a tv 1987. szep- 
tember 15-i adásában a riporter megkér- 
dezte az Orion illetékesét, igaz-e a hír, 
hogy a 9000 Ft-ért árult fekete-fehér ké- 
szülék árát felemelik. A válasz az volt, 
hogy igen, mert annyival emelkedtek az 
anyagárak és az egyéb költségek, hogy azt 
már nem lehet a munkabérhányaddal pó- 
tolni. Ugyanis e készülék gyártásában a 
munkabér mindössze 200 Ft.) 

A tömeggyártásban a fejlődő országok- 
nak és nekünk sincs sok lehetőségünk a 
gazdasági felzárkózásra. A tömeggyártás- 
nak megvan a maga kritikus termelési mér- 
téke. Ha azt a mennyiséget előállítani nem 
tudjuk, akkor még a legjobb minőség mel- 
lett is csak ráfizetéses lehet a termelés. 
A kritikus mennyiség (ha elő tudjuk is állí- 
tani) a legtöbb esetben olyan nagy, hogy a 


hazai piac képtelen a felvételre. A nemzet- 
közi piacon pedig olyan éles harc dúl a 
vevőért, hogy azt képtelenek vagyunk 
megvívni ezekkel az árukkal és árakkal. 

A megoldást abban látom, hogy gondo- 
san fel kell mérni, milyen területeken és 
milyen feltételek mellett vagyunk képesek 
a világpiacon versenyképes termékek elő- 
állítására. Ezeken a területeken gyakran ke 
kell érni a kisebb haszonnal, ami még mir- 
dig jobb, mint a nagy haszonnal kecsegte- 
tő, de számunkra a hazai feltételek mellett 
elérhetetlen célok után futni, és népgazda- 
ságunk lehetőségeit olyan területeken fel- 
áldozni, ahol a kérlelhetetlen harc miatt a 
nyereségre, az óriási áldozatvállalások el- 
lenére, gyakorlatilag nincs esélyünk. 

Az így kiválasztott területeket kell első- 
sorban támogatni, mert ezek termékei - 
ugyan szerény, de mégis — hasznot hoznak. 
és megteremtik a fejlesztés lehetőségeit. It 
a technológiát a legintenzívebben kell fej- 
leszteni saját kutatásunkra alapozva, még 
akkor is, ha az adott körülmények között 
mód van előnyös know-how vásárlásra, 
vagy közös vállalat révén ilyennek a meg- 
szerzésére. Azt tudomásul kell venni, hogy 
még a legjobb, a leggazdaságosabb techno- 
lógiai eljárást is rövidebb-hosszabb idő 
alatt egy újabb, jobb váltja fel. Ezért a 
gazdaságosan termelhető és eladható ter- 
mékeink technológiai kutatásait minden- 
képpen támogatni kell. Ha erre nem fordi- 
tunk nagy gondot, akkor a még meglévő 
piacokról is kiszorítanak. A technológiai 
kutatást nem szabad másodrendünek te- 
kinteni, mert az azonnal gazdasági neheéz- 
ségeket szül. 

A technológiai kutatásokat csak a ter- 
melővállalatok és a kutatóintézetek közös 
munkája teheti eredményessé. Hiába a leg- 
sikeresebb kutatómunka, ha az nem a ter- 
melők technológiai adottságaihoz igazo- 
dik. Az ilyen kutatási eredmény csak nagy 
beruházásokkal valósulhat meg. A meglé- 
vő technológiai berendezések optimális 
hasznosítása vagy kis mértékű beruházást 
igénylő kiegészítése viszont nem nélkülöz- 
heti a saját kutatást. Ebben a tevékenység: 
ben a kutató és a termelés minden részletét 
ismerő szakember közös. egymás munká- 
ját segítő tevékenysége nélkül nincs siker. 

A fentiekben látjuk a technológia legjel- 
- eze tesebb vonásait, jelentőségét és szere- 
ét 2 műszaki-tudományos forradalom- 
para. Ezekből következnek azok a tenniva- 
Ók is, amelyek közül csak a legfontosab- 
saka t soroltuk fel. Meggyőződésünk, hogy 
elenlegi gazdasági helyzetünk megoldásá- 


nen VET ak: 
az 
EY ÁÁÁ A RÁRÁE -eaártyat . "ámatsay ÁGÁL veka 9 
Ú 
es 


115 


nak kulcsfeladata, hogy technológiai szín- 
vonalunkat minden módon fejleszteni kell, 
ha fel akarunk zárkózni a fejlett iparú or- 
szágokhoz. E nélkül helyzetünk nem javit- 
ható, csak nehézségeink súlyosbodására 
számíthatunk. 

Érdekeltségi rendszerek a mezőgazdaságban 


A mezőgazdaságban az ösztönzés mindig 
a fejlődés hajtóereje volt, s az évek során 
az eredményekre és a tapasztalatokra tá- 
maszkodva új eszközökkel gyarapodott. 
A teljesítmények számbavétele a munka- 
egységgel kezdődött, ma valtozatos, sok- 
színű ösztönzési megoldásokat alkalmaz- 
nak a gazdaságok. A valtozások a kény- 
szeritő . körülményekhez való igazodást 
szolgáltak, s egyben mutatják, hogy a ne- 
hézségekkel igyekeztek megbirkózni a gaz- 
daságokban. Szükségük volt erre, hiszen 
az általános társadalmi és gazdasági válto- 
zások is erősítették az érdekeltségi és a 
szervezeti rendszer korszerűsítését. Az új 
módszerek bevezetését szorgalmazóknak 
lehetőségük volt a bér- és a jövedelemsza- 
bályozás túlzott korlátozásának ellensú- 
lyozására. Ennek következménye, hogy a 
dolgozók teljesítményhez igazodó jövede- 
lemigénye és a kifizetett bér közelített egy- 
máshoz, így a munkaerőt megtartották a 
gazdaságok, s közben termelésüket is nö- 
velték. 

A szervezet a termelési célokkal össz- 
hangban változott, egyszerűsödött. Előbb 
az élelmiszerhiány megszüntetése volt a 
termelés alapvető célja, ezt fölváltotta az 
exportárualap bővitésére való törekvés, 
majd a legjobb gazdaságokban a minősé- 
get javitó, a jövedelmet fokozó szemlélet 
került előtérbe. A mereven, soklépcsős sé- 
mák szerint irányitott termelési egységek, 
brigádok, kerületek, ágazatok folyamato- 
san formalódtak, átalakultak, csökkent az 
irányítási szintek száma. Egyszerüűbbé, ru- 
galmasabbá vált a vezetési és az irányítási 
hierarchia. A mennyiségi célokat követő 
nagy szervezetek fokozatosan önálló cé- 
lokkal, érdekeltséggel rendelkező — de a 
vállalati célokkal összehangoltan tevé- 
kenykedő - kisebb szervezetek rendszerévé 
formálódtak. 

A változásokat nemcsak az új termelési 
célok sürgették. A vállalati beruházási for- 
rások szűkülése, az elvonások növekedése, 
az eszközök, a gépek, az épületek elhasz- 
nálódása, javítási költségeik emelkedése, 


fenntartásuk , pótlásuk nehézségei is kén 
szerítően hatottak az újabb érdekeltség. 
szervezeti és szervezési megoldások bet 
Zetésére. 

E folyamatok gyakorlati megvalósulás 
általános tapasztalatok megfogalmazás: 
is módot ad. A Magyar Szocialista Mut 
káspárt agrár- és szövetkezetpolitikája k 
hetővé tette, hogy nemzetközileg elismer 
a tudományos-technikai haladás előtt nyt 
tott nagyüzemi rendszer alakuljon k. 
amely integrálja a kistermelést, felkarolk 
a családi vállalkozásokat. A nagyüzem 
vezetők felismerték a kínálkozó lehetős 
geket, s az élenjárók termelési tapasztal: 
taira építve ösztönzőivé váltak az új mód: 
szerek bevezetésének. 


A mezőgazdasági vállalatok — különösen : 
termelőszövetkezetek — mindig elöl járta 
abban, hogy érdekkapcsolatot teremtsenek 
a termék-előállítás mennyisége, minősége, 
eredménve és az ebben részt vállalók anyut 
elismerése között. Közben a mezőgazdast: 
gi termelés sajátosságainak megfelelően : 
kockázati elemek is érvényesültek. A ba: 
gyományosan alkalmazott formák köz 
tartozik a természetbeni részesedés, a CS 
ládi részesművelés, a , nádudvari mód: 
szer", a kiscsoportok végtermék szenn! 
díjazása, a háztáji és a kisegítő gazdaságok 
nagyüzemi integrálása. Politikai megítél 
sük időszakonként változott ugyan, de lar: 
sadalmi-gazdasági hasznosságuk hossz 
távon igazolta létüket. 

A hetvenes években nagy változást ho 
zott a bizonytalan értékű munkaegységről 
a pénzbeni díjazásra való áttérés. ElőSZÓ! 
az időbéres díjazás honosodott meg a AZ 
kai dolgozók körében is, ami mostan 
visszaszorult, az összes bértömegnek mint: 
egy tizedét teszi ki. Erősödött a végzel 
munka mennyiségét elismerő díjazás, am 
abban tette érdekeltté a dolgozót, hogy ! 
mérhető munka mennyisége emelkedjék 
A teljesítmény elismerése a naturáliákhoz 

kapcsolódott, később a termelési céloknak 
megfelelően nagyobb hangsúlyt kaptak a 
munka minőségét, a ráfordítások ésszerű 
felhasználását, a termék -előállítás eredmé- 
nyét elismerő ösztönzési formák. 

A teljesítménytől függő díjazás aránya a 
mezőgazdasági nagyüzemekben átlagosan 
75—80 százalék. Ebből a minőséget elisme- 
rő bérhányad ma már 10-50 százalék. 
Ahol a végtermék mennyiségileg mérhető, 
elterjedt a végtermék díjazása, ami az előál- 
lított termékek növelésében teszi érdekeltté 


.a dolgozókat. Ezt különösen az állatte- 


nyésztésben, a kertészeti termelésben és 


. kisebb részben a szántóföldi növényterme- 


lésben alkalmazzák. 
Az év végi kiegészítő vagy nyereségrésze- 


. sedés a ténylegesen elért vállalati ered- 


ménytől függ. Ösztönző hatása csak ott 


. van, ahol jelentősebb az aránya az éves 


keresetből. Napjainkban a nyereséges gaz- 
daságokban átlagosan eléri az éves kereset 
egyötödét. A részesedés feltételei ugyan- 
csak a termelési célokkal együtt változtak. 


; Régebben az évközi bér, a munkában töl- 


nt 
a 


y 


tött idő volt a részesedés alapja, ma pedig 
a gazdálkodási eredményekhez való tény- 
leges hozzájárulás. 

A teljesítményekhez kötődő részesedési 
elveket megőrizve jöttek létre az utóbbi 
évtizedben a mezőgazdasági vállalatokon 
belül az önálló részcélokkal és érdekeltség- 
gel rendelkező szervezetek. A nagyobb mé- 
retű gazdaságok ezzel szervezetük gyönge 
pontját, a közepes és a kisméretű szerveze- 
tek, vállalkozások hiányát igyekeznek eny- 
híteni. 

E szervezetekben a pénzügyi eredmé- 
nyek növelését ösztönző érdekeltség, az 
úgynevezett önelszámoló rendszer valósult 
meg. Az önelszámolás fogalma a mai gya- 
korlat tükrében nem fejezi ki pontosan a 


a lényeget hiszen valójában többről, önálló 


érdekeltségű, gazdálkodási önállósággal 


tendelkező szervezeti egységekről van szó. 


Költségérzékenységük erőteljesebb, taka- 


z  Tékosabb az erőforrások felhasználása, 


jobb az eszközök hatékonysága. Önállósá- 


a  Buk mértéke nem azonos, attól függ, hogy 


gazdálkodásuk mely területéről dönthet- 


,  Dek.A vállalati vezetés általában a bér- és 


-, valamint a költség-, eszköz- és 

készletgazdálkodásban adja át a döntés 
jogát a kisebb szervezeti egységeknek. 
A vállalatok kisebb hányada az önállósá- 
got kiterjesztette a beszerzés és az értékesi- 
tés folyamataira. Így alakulhattak ki az 
önelszámolás legfejlettebb formáját meg- 
valósító, nagyüzemen belüli nyereségérde- 
keltségű szervezeti egységek. 

A gyakorlati tapasztalatok szerint a vál- 
lalatok harmada még nem alakította ki a 
belső önelszámolási rendszert. A vezetők 
ezt a kisebb vállalati mérettel, a könnyen 
áttekinthető termelési szerkezettel indo- 
kolják, s úgy érvelnek, hogy a teljesítmény- 
bérek arányainak növelésével, a premizá- 
lási rendszer korszerűsítésével i is fokozha- 
tók a gazdálkodás eredményei. Érvelésük- 
nek ellentmond, az önelszámolás kialakíi- 
tásának szükségességét igazolja, hogy e 
gazdaságokra az alacsony hatékonyság, a 
veszteséges gazdálkodás jellemző. 

Az üzemek másik harmada önelszámo- 
lásra alapozza ugyan érdekeltségi rendsze- 
rét, de a vállalatvezetés a központi irányí- 
tást fenntartja vagy csak formálisan engedi 
át az önelszámoló egységeknek, s ezzel a 
kisebb szervezetek döntési önállóságát, va- 
lós érdekeltségét csorbítja. 

Igazi nyereségérdekeltségű, vállalkozá- 
son alapuló önelszámoló egységek a válla- 
latoknak mintegy harmadában működ- 
nek. A legjobbak vállalkoznak erre, ahol 
a technológiai tartalékok a fejlettebb érde- 
keltséggel, a valós gazdálkodási önállóság- 
gal hozhatók felszínre. A kedvező tapasz- 
talatok alapján várható, hogy terjednek 
azok az önálló bankszámlával rendelkező, 
vállalaton belüli gazdálkodó szervezetek, 
amelyek lényegében csak a nyereség egy 
részének átadásával kötődnek a nagyüzemi 
központhoz, de gazdasági döntéseiket ön- 
állóan hozzák. A nagyüzemi központhoz 
való kötődés persze érdeke az önállóan 
gazdálkodó szervezetnek is, hiszen a köz- 
ponttól vagyonrészt, információt kapnak, 
a piacon egységesebb, hatásosabb a megje- 
lenésük. E változások megfelelnek a nem- 
zetközi tapasztalatoknak is, miszerint a 
nagyvállalatok egyre inkább szervező, üze- 

meltető, érdekeltségi központtá formálód- 
nak, s az irányító központokhoz kapcsolód- 
nak a vállalaton belüli, önállóan gazdálko- 

dó szervezeti egységek. A mezőgazdaság- 
ban ezt erősíti az a sajátosság is, hogy a 
kézi munkának, a folyamatos gondosko- 
dásnak különleges a szerepe, s ez a kisebb 
szervezetben jobban megvalósítható. 

A nyereségérdekeltségű szervezeti egysé- 
gek tehát a nagyüzemek perspektivikus ér- 
dekeltségi és szervezeti formái. Erősödé- 
sükre, terjedésükre számítani lehet, hiszen 
egyrészt az eddigi tapasztalatok kedve- 
zőek, másrészt a gazdaságokra nehezedő 
külső - piaci, szabályozási -— nyomás ki- 
kényszeríti a hatékonyság javítását, ami- 
nek egyik módszere éppen a teljesítmény- 
értékeléshez kötődő érdekeltség lehet. Al- 
kaimazásuk vállalatvezetői érdek is, hiszen 
a kisebb egységekben jobban áttekinthető 
a gazdálkodás, a vezetés operatív irányítá- 
si terhei csökkennek, és így nagyobb 
gondot fordíthatnak a manapság felérté- 
kelődő ár- és piaci munkára. A kisebb 
szervezetek nyereségérdekeltségük miatt a 
jövedelmet állítják a középpontba, a költ- 
ségek és a bevételek aprólékos tervezésé- 
ben, számbavételében érdekeltek, s ennek 
révén javul a döntések közgazdasági meg- 
alapozottsága is. A vállalati központ ver- 
senyeztetheti kisebb egységeit, s ez mintegy 
kikényszeríti a reális értékelést és összeha- 
sonlítást. Népgazdasági és vállalati ha- 
szon, hogy az érdekek rangsorában erősö- 
dik az egyéni érdek, amely gazdasági tarta- 
lékokat hoz mozgásba, s a vállalati jöve- 
delmet gyarapítja. 


Bármennyire ésszerű is a nyereségérdekelt- 
ségű szervezeti egységek működtetése, csu- 
pán a gazdaságok harmada alkalmazza 
következetesen. Ennek oka, hogy a haté- 
konysági követelmények még nem váltak 
teljes mértékben kényszerré; máig él a ter- 
melés eredményeit naturáliákban mérő 
szemlélet, ami a gazdálkodás elemzését 
háttérbe szorítja, s a vállalati központ be- 
folyását féltve, bizalmatlan a vállalaton 
belüli kisebb szervezetekkel szemben. 
A nyereségérdekeltségű szervezetek jövőjét 
a vállalatokkal szembeni hatékonysági kö- 
vetelmények következetes érvényesítése 
"erősítheti. 

Miközben vállalaton belül az önállóan 
gazdálkodó szervezetek csak nehézkesen 
alakultak ki, elterjedtek a vállalkozói ele- 
meket tartalmazó formák is. E vállalkozá- 
sok elsősorban a nagyobb személyes jöve- 
delem elérését szolgálják, de mivel ezt a 
költségek csökkentésével, a munkawió 
jobb kihasználásával, anyag- és eszközta- 
karékossággal érik el, vállalati, népgazda- 
sági érdeket is szolgálnak. Szinte minden 
mezőgazdasági nagyüzemben megtalálha- 
tó e vállalkozás egy vagy több formája. 

Széles körűvé válik a költségtérítéses 
rendszer. Kedvező tapasztalatokkal alkal 
mazzák az energiaszolgáltató ágazatokban 
a fenntartási és a javítási költségek szinten 
tartására, illetve csökkentésére. E forma a 
vállalkozót a költségek csökkentésében, a 
gépek műszaki állapotának megőrzésében 
szinte tulajdonosként teszi érdekeltté. Ez 
az oka annak, hogy az áremelkedések ellk- 
nére csökkentek a fenntartási és javitas 
költségek, mérséklődött az állásidő, az in- 
dokolatlan alkatrész-felhasználás, javult a 
gépek kihasználtsága. Magyarázata is ké- 
zenfekvő, hiszen a megtakarított anyag. 
alkatrész és fenntartási költség adómente- 
sen, a végzett munkával arányosan nővel 
a dolgozó jövedelmét. 

Az átalányelszámolási formában mükö- 
dő - szolgáltatást vagy ipari termelést foly- 
tató — egységek dolgozói a vállalatnak bef- 
zetik az előre megállapított átalány össze- 
gét, az ezen felüli bevétel, illetve jövedelem 
elérésében viszont közvetlenül érdekeltek. 
Emiatt a hagyományos szervezeti formák- 
nál kisebb létszámmal és jelentős költség- 
megtakarítással működnek. A dolgozók 
jövedelme két részből áll: az egyik a tevé- 
kenység költségei között elszámolható 
munkabér, a másik pedig a részleg eredmé- 
nyes működésétől függő -— az árbevétel és 
a költségek különbözeteként képződő, az 
átalányon" felüli — jövedelemrész. Így a 
költségtérítéses rendszerhez képest na- 
gyobb a kockázat, mert ha a részleg árbe- 
vétele nem fedezi a szövetkezetnek befize- 
tendő átalány összegét, akkor a dolgozók: 
nak sem fizethető munkabér. 

Mindkét forma iránt növekvő az érdek- 
lődés, ám terjedésüket adminisztratív in- 
tézkedések korlátozzák. A költségtérítéses 

rendszert csak az általános költségek kö- 
zött elszámolható tevékenységeknél lehet 
alkalmazni, s az átalányelszámolás sem ve- 
zethető be a mezőgazdasági alaptevékeny- 
ségben. A tiltás oka, hogy a módszerek 
alkalmazásával nehezebben ellenőrizhető 
a fogyasztás és a felhalmozás aránya gaz- 
daságon belül, valamint az a félelem, hogy 
a személyes jövedelmek elszakadnak az át- 
lagtól. Összégszerűtűi valóban gyorsan 
emelkedhetnek a jövedelmek, ám mögöt- 
tük valós teljesítmény van, tehát az emel- 
kedés indokolt. Az adminisztratív korláto- 
zás voltaképpen a vállalati teljesítmények 
növekedése ellen hat. 

A bérletet főleg az elavult, elhasználó- 
dott épületek, gépek, felszerelések üzem- 
ben tartására alkalmazzák. E módszer 
gyorsan válik széles körűvé, mert a gazda- 
ságok növekvő hányada kénytelen hasz- 
nálni rossz állapotú eszközeit. A vállalko- 
zás nélkülözhetetlen feltétele, hogy a bérle- 
ti szerződés ideje igazodjon a bérlő szemé- 
lyes érdekeltségéhez. Vita általában e pon- 
ton alakul ki a bérbe adó gazdaság és a 
bérlő között, s jórészt a gazdaság kénysze- 
rül engedékenységre, ha eszközeit haszno- 
sítani akarja. 

A termelőszövetkezetekben, az állami 
gazdaságokban és az áfészekben egyaránt 
eredményesen működnek a mezőgazdasági 
szakcsoportok. Szerepük különösen ott je- 
lentős, ahol munkaigényes termelést foly- 
tatnak. A nagyüzem és a szakcsoport kö- 
zött sajátos, mindkét fél számára előnyös 
a munkamegosztás. A tagok élvezik a 
nagyüzemi szolgáltatások előnyeit, a gaz- 
daságok viszont nem kényszerülnek a kézi- 
munka-igényes termelés felszámolására. 
Tartósságát, , virágzását" segíti, hogy a 
szakcsoportnak mindenki tagja lehet: szö- 
vetkezeti tag, munkás, értelmiségi, vagyis 
a környék lakói. Így nemcsak a szövetke- 
zeti tagoknak, hozzátartozóiknak, hanem 
a településen élőknek is kiegészítő jövede- 
lemforrást nyújt. 

A termelőszövetkezetek kiegészítő tevé- 
kenységében eredményesek az ipari és a 
szolgáltató szakcsoportok. A szövetkezet 
térítésért termelőeszközöket, hitel formá- 
jában pénzt enged át a szakcsoportnak, a 
tagok viszont vagyoni hozzájárulást fizet- 

nek. Ennek összege alacsony, így sem a 
valós érdekeltséghez, sem az esetleges vesz- 
teségek ellensúlyozásához nem elegendő. 

A vállalati gazdasági munkaközösségek 
többletmunkaidőt vállalva főként szolgál- 
tatási, karbantartási tevékenységre vagy 
mezőgazdasági, ipari résztermék előállítá- 
sára szerveződnek. Megítélésük nagyon 
szélsőséges, mert tevékenységüket nehéz a 
főmunkaidőben végzett munkától elkülö- 
níteni. Esetenként jelentős bérfeszültséget 
okoznak, mert a vállalati munkaközösség- 
ben kifizetett órabérek kétszer-háromszor 
magasabbak a főmunkaidőben elérhető- 
béreknél. Előnyük, hogy a munkavállalók 
díjazása mentes a keresetszabályozás kor- 
látaitól, mert a kifizetések a termelési költ- 
ségek között számolhatók el. A gazdasá- 
gok általában akkor szerveztek gazdasági 
munkaközösséget, ha korábban ugyanazt 
a szolgáltatást más szervezettől, lényege- 
sen drágábban vehették igénybe. A mező- 
gazdaságban mégis kevésbé terjedtek el a 
vgm-ek, mint az iparban, mert gazdagabb 
a választék a dolgozók személyes érdekelt- 
ségét és a vállalati teljesítményeket egyez- 
tető munkamódszerekben. 

Az említett érdekeltségi formák vázlatos 
bemutatásából is kiderül, hogy ezek in- 
kább ösztönző megoldások, mint vállalko- 
zások. A , vállalkozók" főként munkavég- 
ző-képességüket, leleményességüket, szor- 
galmukat értékesítik, saját pénzüket kevés- 
bé fektetik be, nem kockáztatják. A vállal- 
kozásnak lényege, hogy egyes személyek, 
kisebb-nagyobb csoportok befektetéseik- 
kel és személyes közreműködésükkel vesz- 
nek részt a gazdasági cél megvalósításá- 
ban, s ebben anyagi és erkölcsi kockázatot 
is vállalnak. A vállalkozó minimális igé- 
nye, hogy befektetései legalább a kötvé- 
nyek után fizetett kamathoz juttassák, 
mert másként a kezdeményezésben sem 
érdekelt. Az agrártermelésben elérhető jö- 
vedelem általában kevesebb a kötvények 
kamatánál, emiatt a pénzügyileg kockáza- 
tot vállaló befektetésekkel alig lehet szá- 
molni. 

A kockázat vállalásáról azért is célszerű 
illúziók nélkül gondolkodni, mert a mező- 
gazdaságban kevés család rendelkezik 
olyan jelentősebb pénzügyi forrással, 

amely lehetővé tenné a nagyobb kockáza- 
tot, illetőleg a hullámvölgyekben a kitar- 
tást. Másképpen fogalmazva: a vállalko- 
zók zöme csak szerény mértékű kockázat 
és kudarc elviselésére képes. Élénken él 
még mindenkinek az emlékezetében az el- 
múlt években elviselt aszaly-, fagy- és jég- 
kár, amelyet a nagyüzemek zöme ugyan 
átvészelt, de ez részben fel is emésztette 
tartalékait. Nyilvánvaló, hogy a vallalko- 
zók nem tolonganak az időjárásnak kitett 
gazdálkodási lehetőségekért. Még inkább 
körültekintésre int, ha előrevetítjük a tu- 
: dományos-múszaki haladás várható hatá- 
sait, a biotechnológia, az elektronika, az 
informatika eredményeinek kényszerű al- 
kalmazását, hiszen ezek a befektetések nö- 
velését kényszeritik a vállalkozókra. 
Mindez természetesen nem jelenti azt, 
hogy hazánkban hosszabb távon nem in- 
dokolt kezdeményezni és támogatni a 
nagyüzemen belül az integrált és az önálló 
kisvállalkozásokat. Azért is érdemesek a 
támogatásra, mert többségükben kedvező- 
ek a tapasztalatok. Mozgékony szellemű, 
érdeklődő, általában fiatal emberek vállal- 
koznak, közöttük az átlagosnál nagyobb a 
kvalifikált szakmunkások s a magasabb 
képesítést szerzett szakemberek aránya. 
Eredményeiket mindenekelőtt a szorgal- 
mas, lelkes tevékenység, az önmegvalósi- 
tásra való törekvés tette lehetővé. A veze- 
töket, néhány kivételtől eltekintve, saját 
soraikból, a jó szervezőképességű, ráter- 
mett csoporttagokból valasztjak. A telje- 
sítményt meglehetősen következetesen mé- 
rik, elismerik, és a jövedelmeket ennek 
megfelelően differenciálják. Tulajdonkép- 
pen minden a kiscsoport szeme előtt törté- 
nik, ami lehetővé teszi a tagok kölcsönös 
ellenőrzését, s igy nincs szükség különálló 
szervezetre. A kisvállalkozásokat a de- 
mokratikus szellem jellemzi, s észrevehető 
az is: ha a vezető vagy a tagok nem dolgoz- 
nak kielégítően, akkor a vezetőt gyorsan 
cserélik, illetőleg megszabadulnak a kö- 
zösségbe nem való tagoktól Is. 
Tapasztalható, hogy vállalaton belül az 
érdekeltségi, szervezeti megoldások tarka 
szövevénye alakult ki, s az is allandóan 
változik. A megvizsgált állami gazdaságok 
reprezentációs értékü körében egyetlen 

gazdaságot sem találtunk, ahol 1985 és 
1987 között ne történt volna valamilven 
változás. Jellemző, hogy 1985-ben az álla- 
mi gazdaságok 28 százalékában nem volt 
önállóan gazdálkodó szervezeti egység. 
1987-ben ez az arány 19 százalékra csok- 
kent. Hasonló a helyzet a kisvállalkozáso- 
kat illetően is. 1985-ben a vizsgált állami 
gazdaságok 62 százalékában semmilyen 
kisvállalkozás nem volt, 1987-ben ez 52 
százalékra mérséklődött. 

Erdekes tapasztalat viszont, hogy az Ag- 
rárgazdasági K utatóintézet vizsgálatai sze- 
rint a szakszövetkezetek mezőgazdasag 
termelésében nem terjednek a vállalaton be- 
lüli érdekeltségi és szervezeti formak. 
E megállapítás azért ís figyelemre méltó. 
mert a szakszövetkezetek néhány gazdasa- 
gi mutatója a szigorodó feltételek ellenére 
évről évre kedvezőbben alakul, mint a ter- 
melőszövetkezeteké, és az állami gazdasa- 
gok átlagait is meghaladja. Magyarázata a 
közös és a tagi gazdaság közötti munka- 
megosztásban, együttműködésben, érde- 
keltségben, valamint a kölcsönösen viselt 
kockázatban rejlik. A munkamegosztás k- 
nyege nagyon egyszerű: minden értéket, 
ami a közösben, nagyüzemi méretekben 
ésszerübben, jövedelmezőbben hozható 
létre, azt ott állítják elő. A tagi gazdaság 
pedig közös vagy saját földterületen és esz- 
közökkel, családi összefogásra támasz- 
kodva, folyamatos gondosságot, aprólé- 
kos szakértelmet kívánó, kézi munkát 
igénylő termelésre vállalkozik. 

Az együttműködés szerint a közös gaz- 
daság ellát, szolgáltat, szaktanácsot ad, 
piacot keres, beszerez és értékesít, a tag 
pedig a munkamegosztás szerinti terméket 
előállítja és átadja közös értékesítésre, fel- 
dolgozásra. Az érdekeltség is egyértelműen 
és kockázati elemeket tartalmazva jelenik 
meg. A tag vállalkozik bizonyos termek 
előállítására, többnyire előre kalkulálható 
árbevételért. Ebből értékesítéskor levonják 
a kapott anyagot, a szolgáltatások ellenér- 
tékét. s a tag a szövetkezettel közösen ré- 
szesedik a jövedelemből. A közös vagyon 
fokozatosan jön létre. A szakszövetkezet 
gazdálkodás tapasztalatai figyelmeztetnek, 
hogy lehet eredményesen gazdálkodni, ha 
az egyéni érdek szinte elemi egyszerüségé- 

ben jelenik meg. Mindebből az is követke- 
zik, hogy nem elsősorban a termelőszövet- 
kezeti cégtábla átfestése a fontos, hanem 
az érdekeltségi gyakorlat átvétele a jövede- 
lemtermelés fokozásának nyitja. 


A gazdaságon belüli érdekeltségi formák 
egyik sajátossága, hogy elsősorban a rövid 
távú érdek dominál, mert a dolgozók fő- 
ként munkaerejükkel s kevésbé a tőkéjük- 
kel vállalkoznak. A társadalom viszont ab- 
ban érdekelt, hogy a rendelkezésre álló 
erőforrások minél eredményesebben hasz- 
nosuljanak. Ennek csak korlátozottan felel 
meg a gazdálkodó szervezetek érdekeltsé- 
ge, amely az adott évben elérhető kereset- 
hez és vállalati eredményhez kötödik. 

Nem bontakozhatott ki a tulajdonosi 
érzület sem, hiszen évről évre növekedett 
az elvonás, sok helyen az elvonások után 
nem maradt nyereség az év végi osztásra. 
Másutt a jövedelem hiánya korlátozza a 
fejlesztést, a beruházásokat, amelyek visz- 
szahatnak a vagyon gyarapítására. 

Az ellentmondásokat tapasztalva a 
jobb, a tőkeerősebb gazdaságok serkentik 
a vagyonérdekeltség különféle formáit. 
A csupán munkavállalói érdek ugyanis az 
azonnali keresetre összpontosul, így a tag 
is kevésbé gondol a vagyonra. Ezért szor- 
galmazzák a tagsági érdekeltséget a va- 
gyon gyarapításában, ami a vagyon oszt- 
hatatlanságának újragondolását, ponto- 
sabban az osztható vagyonrész bevezetését 
is előrevetíti. Az időszerűséget mutatja az 
is, hogy a termelőszövetkezetek és az álla- 
mi gazdaságok jelenleg is értékesítik va- 
gyonuk kisebb-nagyobb hányadát, s ennek 


egy része személyes jövedelem formájában 
a tagsághoz, a dolgozókhoz kerül. 

A vagyonérdekeltség kiterjesztése ter- 
mészetesen a tulajdonosi érzületre épülhet, 
de megvalósítása akkor lehet erőteljes, ha 
vonzó a tulajdonlás; ha a vagyon terhei 
nem nagyobbak, mint az előnyei: ha a tu- 
lajdonos az általa vásárolt részjegyre, cél- 
részjegyre, egyéb vagyoni hozzájárulásra 
nem a mindenkori kamathoz igazodó osz- 
talékot, hanem a befektetéssel elért ered- 
ménytől, nyereségtől függő részesedést 
kap; s végül, ha a részjegy értékesíthető, 
örökölhető. A befektető tag kockázata vi- 
szont, hogy a vagyon egészét vagy egy ré- 
szét el is vesztheti veszteséges vagy alaphiá- 
nyos gazdálkodás esetén. A tulajdonos ér- 
deke igy a vagyon gyarapítása, az ezt szol- 
gáló felhalmozás, melynek forrása a jöve- 
delmező gazdálkodás. 

A mezőgazdaságban alkalmazott sok- 
színű ösztönzési rendszer végeredményben 
a teljesítmények javulását szolgálja. Az ér- 
dekeltségnek - bár ez nem mindenben iga- 
zodik a termelés sajátosságaihoz -— is szere- 
pe volt abban, hogy a mezőgazdaság sike- 
res ágazattá válhatott. Erősítésére szükség 
van, hiszen az érvényes keresetszabályozá- 
si módszerek gátolják a gazdaságokban a 
belső érdekeltségi rendszer kibontakozá- 
sát, mert esetenként a nagyobb személyes 
teljesítményeket kifizethető bér hiányában 
nem lehet elismerni. Bonyolítja a jelenlegi 
helyzetet a keresetszabályozás és az adózás 
új rendje, amely eltérően érinti a különbö- 
ző érdekeltségi és szervezeti megoldásokat, 
ezért a jövőben az eddig kialakult arányok 
módosulása várható. 


Csete László, Tóth Erzsébet 

Mexikó mai arcáról 


A mexikói helyzet főbb problémáival ismerkedve a magyar olvasó is — miután leküzdötte 
helyenként feltörő , déja vu" érzését - elgondolkodhat néhány fontos elméleti és gyakor- 
lati kérdésen a válság és a latin-amerikai országban tapasztalható sajátos reakciók 
kapcsán. 

A válságnak annyiféle megnyilvánulási formája van, hogy nehéz pontosan felismerni, 
hol is vannak a gyökerek; milyen típusú és milyen szerkezetű válságról van szó. 

A jelenségek leírása tulajdonképpen elkezdhető bármelyik pontnál, tekintve, hogy a 
folyamatok szorosan összekapcsolódnak és erősítik egymást. Kindulhatunk például a 
túlnépesedési válságból, ebből a szembetűnő válságtünetből. Az a tény, hogy 1940 és 
1960 között, az ún. stabilizáló fejlődés időszakában az ország népessége átlag évi 3,5 
százalékkal nőtt és hogy ezt az ütemet a nyolcvanas évek elejére is csak 2,5 százalék körüli 
szintre sikerült leszorítani, oda vezetett, hogy az ország az évtized második felében 
megoldhatatlannak tűnő népesedési problémákkal kénytelen szembenézni. A gazdaság 
fejlődés lefékeződése csak hozzájárult ahhoz, hogy egyre nehezebb eltartani a többletné- 
pességet; a lakosság mind nagyobb hányada szorul a társadalom perifériájára. Az évtized 
elejére vonatkozó adatok szerint a népességnek kb. hatvan százaléka a szegénység. 
mintegy negyven százaléka a marginalitás viszonyai között él. Várható, hogy a helyzet 
tovább romlik, tekintve, hogy a leghátrányosabb társadalmi helyzetben lévő társadalmi 
csoportoknál a legmagasabb a születési arány. 

A helyzet kiéleződése mögött a legtöbb fejlődő orszagnál a közös vonások - az 
egészségügyi ellátás, az életszínvonal javulása stb. — mellett speciális összefüggések 15 
feltárhatók. A negyvenes évektől alkalmazott, az iparosított országok mintáit követő 
gazdaságfejlesztési modellek nem számoltak azzal, hogy az adaptáló társadalomban 
milyen sajátos törvényszerűségek működnek. Mexikó érzékeny, függő külpolitikai hely- 
zete miatt az ország benépesítése mindig is fontos politikai szempont volt. 1844-ben úgy 
veszítették el Texast, hogy a gyér számú mexikói lakosság kisebbségbe szorult az észak- 
amerikai bevándorlókkal szemben, akik egy idő után az Amerikai Egyesült Államok 
intenzív támogatásával harcot indítottak a tartomány elszakadásáért. Két évvel később 
kitört a mexikói-észak-amerikai háború, amelynek végén az ország nemzeti területének 
felét bekebelezte az északi szomszéd. Ez a két , incidens" traumatikus hatással volt az 
éppen formálódóban lévő mexikói nemzeti öntudatra. Az azóta is mindig jelenlévő 
geopolitikai fenyegetés — a nem teljesen feszültségmentes viszony a déli szomszéddal 
Guatemalával, valamint az Egyesült Államoknak a társadalmi-gazdasági élet minden 
területén megnyilvánuló, fokozódó mértékü térnyerése — ís hozzajárul ahhoz, hogy a 
fejlődés ideája változatlanul összekapcsolódjon a , nagy nemzet" képével. 

A népesség változására ható másik speciális tényező mikroszinten érvényesül. AÁntro- 
pológiai és szociológiai tanulmányokból kiderül, hogy a heterogén társadalmi alakulat- 
ban tovább élnek a tradicionális demográfiai modellek. A hátrányos helyzetben lévő 

népcsoportok számára a sok gyerek tulajdonképpen a családnak mint a gazdálkodás 
alapvető egységének bővített újratermelését jelenti. ez a fennmaradás biztosítéka, és mint 
ilyen. nagyon is racionális , gazdasági beruházás". A tőkés és nem tökés gazdasági 
racionalitas egymás mellett élése vezet ebben az esetben egy egyre súlyosabbá váló 
népesedési problémához. Nem véletlen, hogy a televízióban az utóbbi időben két mosó- 
porhirdetés között a kétgyerekes családmodellt is reklámozzák. 

Végül az, hogy a népesség növekedése fokozódó mértékben a szegénység és marginali- 
záció növekedését is jelenti, egyre egyenlőtlenebb jövedelemelosztásra mutat. A gazdaság 
a nyolcvanas évek elejéig a globális mutatókat tekintve folyamatosan fejlődött; a na- 
gyobb gazdagságot azonban egyre aránytalanabbul osztották el, és ez az aránytalanság 
a válság kibontakozása óta még jobban fokozódik. 

A túlnépesedés kérdése szorosan összefügg a mexikói társadalom legsúlyosabb problé- 
májával, a munkanélküliséggel. 1987-ben a nyílt munkanélküliség a gazdaságilag aktív 
népesség 18 százalékát tette ki, és ehhez a számhoz még hozzáadható az alkalmi munka- 
nélküliek, az alulfoglalkoztatottak felmérhetetlenül nagy száma. Itt is megnyilvánul a 
követett gazdaságfejlesztési modellek és a demográfiai adottságok közti összhang hiá- 
nya. A gazdasági növekedés egyrészt nem volt elég intenzív ahhoz, hogy a növekvő 
többletnépesség eltartását biztosítani tudja; másrészt a megvalósított tőkés fejlődés 
jellegzetesen korlátozott munkaerő-keresletű; s végül a nemzeti jövedelem megtermelésé- 
ben legnagyobb arányban részt vállaló ágazatok, például az SZAJIPAÉ aránytalanul kis 
mértékben vannak jelen a foglalkoztatásban. 

A globális munkanélküliségen túl a strukturális munkanélküliség számos megnyilvá- 
nulási formájával is találkozunk. Az egyik leglátványosabb tünet az értelmiségieket 
sújtja. Itt is egy sajátos meg nem felelés fedezhető fel az alapvető gazdasági mechanizmu- 
sok és a felépítményi mozgások között. A mexikói felsőoktatásnak — messzire nyúló 
liberális hagyományai mellett — az ad nagy fontosságot, hogy a felsőfokú végzettség a 
vertikális mobilizáció egyik fő mozgatóereje. Emellett a jövedelmek változatlanul erősen 
függnek a szakképzettség szintjétől. Mivel az egyetemi képzés anyagi terhei — a liberális 
hagyományból és a politikai rendszer demokratikus elemeiből fakadóan -— viszonylag 
kicsik, még a kevésbé tehetős társadalmi rétegek számára is megfizethető a tandij. Az 
ország legnagyobb egyeteme, a Mexikóvárosi Állami Egyetem, az UNAM kifejezetten 
tömeg- és népi jellegű oktatasi intézmény, mintegy 150 ezer hallgatóval, akiknek nyolc- 
van százaléka olyan családból származik, amelynek összjövedelme kevesebb, mint két 
minimumbér.! Mivel a munkaerőpiac mozgását egészen másféle törvényszerűségek ala- 
kitják, a konfliktus a munkaerő-kereslet és -kinálat között az egyetem elvégzése után 
válik nyilttá. Az álláskeresésben pedig a szakmai felkészültségnél nagyobb súlya van a 
társadalmi kapcsolatoknak, a családi támogatásnak. Ez a mindeddig feloldatlan ellent- 
mondás az egyik forrása a rendszeresen visszatérő diákmegmozdulásoknak. 


A túlnépesedés, a perifériára szorulás és a munkanélküliség problémái leginkább a 
nagyvárosokban kerülnek felszinre. A főváros, Ciudad de Mexico mai állapotában, 
problémáiban jellegzetesen tükröződnek a periferikus fejlődési pályán megvalósított 
, nagy ugrás" következményei. Mexikóváros területe 1910 óta a tizenháromszorosára 
nött; ma 600 km-nyi területet foglal el. Népessége ugyanez idő alatt tízszeresére gyara- 
podott. ma 10 millió 500 ezer fő. Ha figyelembe vesszük azonban a várossal teljesen 
összenött agglomerációs körzetet és a környező nyomornegyedgyűrút, a lélekszám mint- 
egy 18 milhóra tehető, és naponta 4000 új bevándorlóval lehet számolni. 


1 Az UNAM hallgatói közé számítanak az intézethez kapcsolt középiskolák diákjai 15. 

A gyors iparosítás éveiben, a második világháborút követően a főváros számos 
rendkívüli előnyt kinált a beruházóknak; viszonylag alacsony földárakat, infrastrukturá- 
lis létesítményeket, olcsó kölcsönfelvételi lehetőségeket, részleges adómentességet, az 
adminisztrativ és a politikai központok közelségét stb. 

Ma már látható, hogy a főváros egy különös, torz, önmagát gerjesztő növekedést 
produkál, amely egyre kezelhetetlenebbé válik. Itt a legnagyobb arányú a bűnözés, a 
munkanélküliség. a relatív szegénység, itt sürűsödnek az elveszett fiatal nemzedék, a 
kábítószer, a marginalitás konfliktusai. A negyvenes évektől hirtelen felduzzadt városban 
nagyon is érezhető a szerves fejlödés hiánya, a mintegy 60 km-es átmérő mentén, egymás 
mellé zsúfolódnak a falu, a kisváros, és a metropolis elemei; a városnak nincs igazán 
urbánus jellege, és urbánus élete is csak mostanában kezd kialakulni, szigetszerűen. 

Feltűnően érzékelhető a tudatos tervezés hiánya; csúcsidőben gyakori, hogy a közleke- 
dés órákra leáll vagy az elviselhetetlenségig lelassul; esős évszakban a csatornázás fogya- 
tékosságai miatt utak, aluljárók válnak használhatatlanná, gyakori az áram- és a szolgál- 
tatás kimaradása; a száraz évszak hónapjaiban pedig olykor az életre veszélyes szintet 
is megközelíti a levegő szennyezettsége. 

Az aránytalan növekedés másik - mennyiségi következményeit tekintve jelentősebb - 
oka a vidék taszítása. Az egyoldalúan eröltetett, városi iparosításra alapozó fejlesztési 
politika a mezőgazdaságból vonta el a többleteket, egészen a hetvenes évek közepéig. 
amikor az extenzív mezőgazdasági fejlődés forrásai végképp kimerültek. Ez a rendszeres 
többletelvonás a mezőgazdaság fokozatos elsorvasztásához vezetett, aminek leglátvá- 
nyosabb megnyilvánulása az, hogy az ország. termékeny földjei, kedvező klímája. nagy- 
számú munkaerő-feleslege és rendkivül gazdag mezőgazdasági hagyományai ellenére 
élelmiszer-behozatalra szorul, még az alapvető élelmezési cikkből, a kukoricából is, 
amelynek pedig őshazája.? 

A vidékkel - ritka kivételektől eltekintve — Mexikóban ma is együtt jár a szegénység. 
az elmaradottság. a rossz egészségügyi ellátás, iskolázatlanság. A vidék és a város között 
mindig ís megvolt, de egyre éleződő polarizálódás nemcsak a gazdasági viszonyokban 
fejeződik ki, hanem számos egyéb mutatóban is, a szociális ellátottságtól kezdve az 
egészen különböző életstílusig. Szimptómája ennek a vidéki politikai mozgalmak jellege: 
amig a fővárosban folyó politikai élet viszonylag konszolidált kereteken belül zajlik. 
vidéken éles osztályharc megy végbe, s a megmozdulások és a hatalom reakciói is jóval 
drasztikusabbak, mint a városokban. Az elmúlt időszak nagy port kavaró információja 
volt az egyesült baloldali párt, a PMS parlamenti interpellációja, amely szerint 1982-től 
napjainkig a vidéken, elsősorban Caxaca, Chiapas, Puecbla és Guerrero tartományokban 
705 embert öltek meg a helyi bandák vagy a közigazgatás képviselői. Csaknem minden 
esetben a földdel kapcsolatos konfliktus húzódik meg a háttérben. 

Mexikó jelenlegi problémáinak egy része a hirtelen felgyorsult fejlődésből fakad. 
A társadalom, a gazdaság nem volt felkészülve arra, hogy a fejlődés szelleme, amelyet 
a negyvenes évek végén kiengedtek a palackból, ilyen hatalmassá és ellenőrizhetetlenné 
növekszik. 

A hirtelen megugró tőkés fejlődés számos olyan mechanizmust indított be, amelynek 
nyomon követése és befolyásolása rendkívül nehéz feladat. Ilyenek a bonyolult pénzügyi 
mozgások, amelyekkel kapcsolatban az embernek sokszor az a gyanúja, hogy még az 
illetékes szakemberek is inkább csak követni próbálják őket, mintsem befolyásolni. 
A fejlődés felgyorsulása egyúttal kiélezett számos olyan meglevő belső problémát, amely 
az eddigi, viszonylag lassú, provinciális fejlődésben nem volt látható. (Példának hozhat- 
juk a termelési szerkezetben meglevő szűk keresztmetszeteket, amelyek korábban a 
viszonylagos elszigeteltség miatt rejtve maradtak.) 


2 Az agrárszektor válságából indult a hetvenes évek végén a mai, egész társadalmat átfogó válság, és ez a szféra 
azóta is hatványozottan szenvedi a következményeket. 

A felgyorsult tőkés fejlődés valóságos földindulást idézett elő a társadalmi-emberi 
viszonyokban, értékrendszerekben, viselkedési mintákban is, alapvetően megrendült a 
tradicionális rendszer, de nem került semmi, hasonlóan egyetemes a helyére; innen 
eredeztethető a megrendült öntudat sokféle megnyilvánulási formája, az erkölcsi, emberi 
elbizonytalanodás számos jele, ami azonban intenzív útkeresésre, számos új érték megta- 
lálására is vezethet. 

A múlt század vége óta folyó tőkés fejlődés számos olyan alapvető strukturális 


. problémával küzd, amely egyre inkább a továbbfejlődés akadályává vált. Változatlanul 

túlzott mértékű a termelési szerkezet diverzifikáltsága, nagymértékű a belső integrációt 
biztosító kapcsolódó hatások hiánya, gondot jelentenek a strukturális aránytalanságok, 
az alacsony hatékonyság. Arturo Cantu közgazdász újságíró szellemes megfogalmazása 
szerint a fejlődés globális statisztikai mutatóinak bűvöletében élő politikai döntéshozók 
ügyet sem vetettek arra, hogy a hazai termelési rendszer nem más, mint , lyukak hálója". 
(Ez a sajnálatos szellemi vakság némi magyarázatot talál, ha megvizsgáljuk a mögötte 


meghúzódó érdekeket, amelyek egyáltalán nem ösztönöznek a fennálló viszonyok radi- 

kális megváltoztatására, tekintve, hogy azok a gazdasági és a politikai élet szoros 
összefonódásán és a külföldi tökéhez való intenzív kapcsolatán alapulnak.) 

A statisztikák tanúsága szerint 1986-ban a mexikói gazdaságban a termelési egységek 
70 százaléka elavult, kézműves technikával dolgozott, 25 százaléka hagyományos módon 
(a felszerelések átlagéletkora 10-35 év), és csak 5 százaléka tekinthető modernnek. 

A mexikói válság explicit megnyilvánulását a szakirodalom az 1982-es évre teszi, de 
, hosszú meneteléséhez" az egész második világháború óta folytatott gazdaságpolitika, 
azon belül is leginkább a hetvenes évek járultak hozzá. Az akkor alkalmazott gazdaság- 
politikával ugyanis, amely a monetarista receptek és az IMF által sugallt gazdaságpoliti- 
ka alkalmazásán alapult, nemcsak hogy nem oldották meg az alapvető strukturális 
elégtelenségeket, de sikerült csaknem a szakadék szélére sodorni a gazdaságot. Azért csak 
a szélére, mert — egyes mexikói szakértői értékelések szerint — egyidejűleg egyéb, például 
keynesi módszereket is alkalmaztak. 


A gazdasági struktúra mélyében érlelődő válság azért nem nyilvánult meg expliciten a 
hetvenes években, mert egyrészt a rendkívüli olajbevételek, másrészt az óriási mértékű 
külföldi kölcsönfelvételek révén a mexikói vezetés ellensúlyozni tudta hatásait. Képes 
volt szubvencionálni a növekedés bázisául szolgáló agrárszektort, az állami vállalatokat 
és nagyjából ellenőrzése alatt tartani az életszínvonal fenntartásában főszerepet játszó 
két tényezőt, az árakat és a béreket. Az évtized végére azonban mind a növekedés belső, 
mind külső forrásai kimerültek, és rövid pár év alatt a maga súlyosságában kibontako- 
zott a válság, amelynek fő megnyilvánulási formái — a termelés stagnálásával összekap- 
csolódó, rohamosan növekvő infláció, az eladósodás és az életszínvonal drasztikus 
romlása - igencsak nehéz vizsga elé állítják a mexikói társadalmat. 

A hetvenes években nemcsak egy felmérhetetlenül súlyos következményekkel járó, 
mély eladósodásba keveredett a mexikói gazdaság (amely egyébként önálló állami lété- 
nek egész története alatt egyfolytában el volt adósodva; ez függő világpolitikai helyzeté- 
nek egy sajátos következménye), hanem elmulasztotta megtenni azokat az alapvető 
fontosságú lépéseket, amelyek a gazdaság új növekedési pályára való átállását szolgálták 
volna. Az UNAM Közgazdasági Intézetében egy, az ipari átalakulásról szóló konferen- 
cián a résztvevők azt hangsúlyozták, hogy a termelési rendszer átstrukturálásának, 
modernizálásának feladatait a szakértöók megfogalmazták a hetvenes évek derekán, a 
politikai vezetés azonban egy változatlan, a fennálló struktúrákat újratermelő gazdaság- 
politika folytatása mellett döntött. 

A meg nem tett lépések mellett nyilvánvalóan elhibázott lépéseket is lehet rekonstruál- 

ni. Megválaszolandó kérdés például. hogy - az illegális tőkemenekülés mellett - a 
gazdasági-politikai rendszer milyen láthatatlan csatornáin szivárogtak el a hetvenes 
években befolyt jelentős jövedelmek és hitelek, hogy a szubvenciós kiadások és a szemmel 
látható nagyarányú infrastrukturális beruházások mellett mire fordították az ekkor 
bőven rendelkezésre álló anyagi eszközöket. 

Nagyon figyelemre méltóak a CIDE. az egyik legnagyobb tekintélyű gazdasági kutató 
intézet munkacsoportjának ezzel kapcsolatos megállapításai. Véleményünk szerint a 
gazdaság mai problémái a termelési rendszer fogyatékosságai mellett a hibás pénzügy 
politikára vezethetők vissza. A hetvenes években végrehajtott pénzügypolitikai intézke 
dések automatikusan a nemzetközi kamatráta és a változó csereviszonyok függvényében 
határozták meg a belső kamatrátát és a peso többi valutához viszonyított értékét 
A nyolcvanas években kibontakozott világgazdasági válság pénzügyi hatásai így közvet- 
lenül érintették a mexikói belső pénzügyi rendszert, fokozódó külső eladósodást, külsó 
és belső mérleghiányt és nagymértékű inflációt előidézve. 

Hasonlóan súlyos következményekkel járt az a tény, hogy a bankok által termelőberv- 
házásokra nyújtott hitelek kamatát olyan abszurdan magas szinten határozták meg 
(1982-ben a teljes beruházás finanszírozása esetén 45, részlegesnél 34 százalék), hogy ez 
logikusan hozzájárult az infláció fokozódásához is; a vállalatok törekedtek arra, hog 
a magas hitelköltségeket továbbhárítsák az árakban a fogyasztókra. 

Az elmúlt években elharapózott spekulációs tevékenységet egyéb tényezők is elősegt- 
tették. 1982-ben államosították a bankokat, hogy megakadályozzák a pénzügyi tőke 
ellenőrizhetetlenné váló külföldre menekülését valamint azt, hogy a dollár fokozatosan 
, átvegye" a nemzeti valuta szerepét. A magánpénztőke, a magánkézben maradt pénz 
váltóházakba, a tözsdébe és a biztosítóintézményekbe húzódott vissza. Az eltelt 5 ev 
alatt — a politikai vezetés jóváhagyása, sőt esetenként nyilvánvaló támogatása mellett - 
ezek az intézmények rendkívüli hatalomra tettek szert, és egyebek között elérték az 
államosított bankok 34 százalékának reprivatizálását is. 

A mexikói tökés fejlődés egy sajátos vonása a termelő- és a finánctőke ellentmondásos 
viszonya. A termelő szféra állandó tőkehiánnyal küzd, nincs normális eszközáramlás a 
két terület között, elsősorban a gazdaság dezintegráltsága és a két tőkéscsoport eltéró 
társadalmi háttere, érdekszövetségei miatt. Ez az ellentmondás napjainkban odáig foko- 
zódott, hogy miközben a termelő szféra a legkétségbeesettebb lépésekhez folyamodik, 
hogy invesztálható szabad tőkéket szerezzen, számos vállalat és magánszemély fekteti 
értékpapírokba tőkéjét; a tözsdézés nemzeti sporttá változott. 

A mexikói gazdaság valamennyi problémája mögött árnyékként húzódik meg az 
eladósodás kérdése. Ebben az évben Mexikó is megpróbálkozott a brazil módszerrel; az 
adósság beruházássá változtatásának jelszavával megkísérli eladni adósságainak egy 
részét a nemzetközi piacon. Az állami közvetítéssel, névértékük alatt, nemzeti valutában 
kifizetendő, külföldieknek eladott adóslevelek, ha rövid távon csökkentik is az adósság 
össztömegét, a valóságban azonban nem feltétlenül jelentenek új beruházásokat. Lénye 
gében tulajdoncseréről van szó, ami a külföldi tőke közvetlen jelenlétét növeli csak a 
mexikói gazdaságban. 

A válságból való kilábalás legdivatosabb jelszavai politikai szinten a . nemzeti 
megújulás", gazdaságilag az ipari rekonverzió. Az ipari rekonverzió az elavult iparágak 
visszafejlesztését és a korszerűekre való átállást jelenti, aminek minél hamarabbi megva- 
lósulásától Mexikó belső strukturális problémáinak és világgazdasági helyzetének gyors 
javulását reméli. 

A jelenlegi politikai ciklus folyamán egyébként az állam fokozatosan visszahúzódott 
a termelés több területéről is. (Emögött a , példamutatás" mellett az óriási mértékű belső 
eladósodottság, a költségvetési összegek lefaragásának igénye is meghúzódik.) A jelenle- 
gi kormányzat hatalomra kerülésekor 28 termelő ágazatban voltak állami vállalatok, ma 
már csak 13-ban. Figyelemre méltó, hogy honnan távozott az állam, ugyanis egyáltalán 


NEMZETKÖZI SZEMLE 127 


nem a legelavultabb szektorokról van szó: gépkocsi- és gyógyszergyártás, másodlagos 
k Solaj-teldolgozás, több gépipari ágazat és néhány könnyűipari, mint például az üdítő- 
ital. textil és háztartási gépek gyártása. 

Jóllehet az elnök 1987. szeptember 1-jén elhangzott beszédében többször hangsúlyoz- 
ta, hogy ,. mar elértük a mélypontot, már megindultunk kifelé a válságból", az alaposabb 
gazdasági elemzések nem ezt látszanak alátámasztani. A BID (Banco Internacional de 
Desarrllo) 1987-es jelentése szerint Mexikóban az elmúlt évben 5.6 százalékkal csökkent 
a belső kereslet, 4,6 százalékkal a végső fogyasztás, és 11,7 százalékkal az állótőke-beru- 
házások. A villamosenergia-ipart kivéve valamennyi ágazat termelése csökkent. A reál- 
bérek 8 százalékkal voltak kisebbek, mint az elmúlt évben. A prognózisok szerint a 
fejlődést a jövőben is erősen visszafogja a már-már kezelhetetlen adósságállomány. 
( Mivel a vizsgált időszakban az ipari termelés csökkent, az adatokból levonható az a 
következtetés, hogy a nem köolaj export növekedése — amit a válságból való kilábalás 
egyik jeleként értékelnek - csak a belső fogyasztás rovására történt.) A BID még egy 
erdekes összefüggést mutat ki; 1986-ban az importot sikerült visszaszorítani a GDP 7 
százalékára. rekord exportszint mellett; a számítások szerint ez azt jelenti, hogy az ország 
Cs DP-jének 6 százalékát ellenszolgáltatas nélkül kiszivattyúzták a gazdaságból. 

A mexikói termelési rendszert elemző tanulmányában Juan Castings arra hívja fel a 
figyelmet, hogy a jelenlegi elmaradottság még súlyosabb következményekkel fog járni a 
jövőben, tekintve, hogy a világban kibontakozó új ipari forradalomban Mexikó csak 
korlátozott mértékben tud majd részt venni. A kivülmaradás viszont azt jelenti, hogy egy 
újabb, hosszú történelmi ciklusban az ország ismét alárendelt, függő szerepet lesz kényte- 
len betölteni. 

A gazdasági válság súlyossága és átfogó jellege arra utal, hogy a jelek szerint Mexikó 
beszorult egy olyan helyzetbe, amit , növekedési csapdának" lehetne nevezni. A moder- 
nizáció, intenziv iparosítás, gyors gazdasági növekedés jelszava alatt véghezvitt változá- 
sok a fejlett országoktól átvett modellek elemein alapultak. Az adaptáló rendszernek 
azonban számos gyökeresen különböző vonása volt, így ebbe a más típusú gazdasági- 
társadalmi rendszerbe az új elemek szervetlenül illeszkedtek bele. Ez egyfelől azzal a 
következménnyel járt, hogy a modern termelési egységek. szektorok kevésbé hatékonyan 
tunkcionálnak, mint eredeti környezetükben; mastelol azt. hogy a rendszer egészének 
növekedésevel aránvosan újratermelédnek a sajátos. nem modern elemek, ellentmondá- 
sok is. Mire a gazdaság eljutna odaig. hogy a másolt modernizációs és fejlesztési receptek " 
gyengeségeit tudatosítsa, és a distinkció nélküli, globális gazdasági növekedés mechani- 
kus eszméje helyett a differenciált. minőségi, sajat adottságaihoz illeszkedő fejlődés útjait 
keresse, olyan nehéz és függő világgazdasági pozicióba kerül, hogy már nem nagyon 
marad választási lehetősége. Mexikó számára ma a legfontosabb feladat növekedni, hogy 
az adósságokat ki tudja fizetni. A minőségi átalakulás. a más típusú útkeresés kérdései 
háttérbe szorulnak a közvetlen, kíméletlen gazdasági kényszer szorításával szemben. 

A gazdasági válság elsősorban az életszínvonal rohamos leromlásán keresztül vezet 
társadalmi válsághoz. 1983 és 1986 között a minimumbér 363 százalékkal nőtt, ugyanak- 
kor az alapvető élelmezési cikkek. mint a kukoricalisztból készült tortilla ára 416, a 
kenvéré 1800, a babé 776. a tojásé pedig 581 százalékkal növekedett. 1982-ben egy 
négvtagú csalad számára a minimalis élelmezési szükségleteket kielégítő fogvasztói kosár 
a minimumbér 34 százalékából volt beszerezhető. 1986-ban már 52 százalékára volt 
szükség. 


Az áremelkedés, az infláció és a szolgáltatások szinvonalának romlása az egész társadal- 
mat érinti, de a szélsőséges társadalmi tagolódásnak megfelelően a különböző rétegeket 
eltérő mértékben. Az áremelkedések, a spekuláció elszabadulása rendkívüli jövedelem- 

forrás némely szűk elitcsoport számára, de különös erővel sújtja a társadalmi struktúra 
, gyenge pontjait" jelentő legszegényebb rétegeket, a munkanélkülieket és alulfoglalkoz- 
tatottakat, az indián népességet, a mezőgazdaságban dolgozókat és a fiatalokat. Eletfel- 
tételeik fokozódó romlása ezekben a rétegekben a feszültség végsőkig való kiéleződésé- 
hez vezethet, egyebek közt azért. mert épp náluk hiányoznak az érdekérvényesítés — akár 
formalizált - csatornái, amelyek az indulatokat, ha csak időlegesen is, levezethetnek. 

Lj jelenség viszont a háború óta kibontakozó fejlődés egyik alappillérének és haszonék 
vezőjének, a középosztálynak a megrendült helyzete. A középosztály nyugtalansága. 
kiútkeresése a formális politikai rendszer keretein belül is megnyilvánul, tekintve, hogy 
leginkább ök a politikai élet látható főszereplőt. 

A válság politikai megnyilvánulásainak bemutatásához előbb röviden fel kell vázolni 
a mexikói politikai rendszer legjellegzetesebb vonásait. A puccsokhoz, állandó kormány- 
változásokhoz, drasztikus fordulatokhoz szokott Latin-Amerikában Mexikó az egvetlen 
olyan ország, amelyben 1929 óta ugyanaz a párt, a PRI van hatalmon. Előzetesen PNR 
(Partido Nacional Revolucionario — Nemzeti Forradalmi Párt) néven szerepelt, mai 
1928-ban átalakult és PRM lett a neve (Partido de le Revolucion Mexicana — A Mexikói 
Forradalom Pártja), végül 1946-ban PRI (Partido Revolucion Institucional — Intézmé- 
nyes Forradalmi Párt). A névvaltoztatások és az átalakulások dátumai korantsem 
véletlenszerűek; számos lényegi változás ment végbe a párt összetételében és programjá- 
ban is, nagyjában és egészében azonban kezelhető úgy, mint egyazon politikai szervezet. 

A PRI rendkívül összetett és sajátos jelenség. Hatalmának fő forrása, hogy a mexikói 
forradalom letéteményeseként, intézményesített folytatójaként jelenik meg. Emellett a 
nemzet egészének képviselőjeként, nem partikuláris politikai pártként lép fel, aminek 
eredményeként a közvéleményben a PRI, a mexikói nemzet és a mexikói forradalom 
eszménye elválaszthatatlanul összefonódik. 

A párt kebelén belül jelenleg 3 nagy szövetséges szektor képviseli a társadalmat: a 
CIM (Confederacion de Trabajadores de México - Mexikói Munkások K onföderáció- 
ja), a CNC (Confederacion Nacional Campesina - Nemzeti Parasztkonföderáció) és a 
CNOP (Confederacion Nacional de Organizaciones Populares — Népi Szervezetek Nem- 
zeti Konföderációja). Mivel intézményes , forradalmi" pártról van szó, a vállalkozók 
hivatalosan nem képviseltethetik magukat a párton belül, de egyes szervezeteik szorosan 
együttműködnek vele. 

Ezt a szerepet inkább a második legfontosabb politikai párt, a PAN tölti be (Partido 
Acción Nacional - Nemzeti Akciópárt), amely elsősorban az ipari és banktőkére támasz- 
kodik, és a legfejlettebb, erősen amerikanizált északi tartományok és az Egyesült Álla- 
mok támogatását élvezi. A PAN viszonylagos tömegbefolyását annak is köszönhet, 
hogy igen jó kapcsolatban van az egyházzal. és moralizáló. konzervatív ideológiája 
sokakat meghódit a közép és alsó társadalmi osztályok soraiból. 

A harmadik fő politikai erő a tavasszal egyesült baloldali pártok szervezete, a PMS 
(Partido Mexicano Socialista - Mexikói Szocialista Párt). Csak az arányok érzékeltetése- 
re: az 1982-es elnökválasztáson a PRI] 16 145 254 szavazatot, a PAN 3 700 045, az akkor 
még külön induló baloldali pártok közül a legjobban szerepelt PSUM 821 995 szavazat" 
kapott. 

A PRI rendkívüli hatalmát - az állammal való szoros összefonódáson túl — az biz. os . 
ja, hogy ez a szervezet adja az elnököt az országnak. Mexikóban az elnöki szerep :.... 
komoly erőkoncentrációt jelent; az ő személyében egyesül a törvényhozó. a végrehajtó 
szervek, a párt és a fegyveres erők fölötti hatalom. Hatévenként van elnökválasztás, az 
elnök az alkotmány szerint nem választható újra — Porfirio Diaz 1876-tól 1910-ig tartó 
diktatúrája óta ez fontos politikai hagyomány és jelszó -, viszont a párt hivatalos 
elnökjelöltjét ő jelöli ki, és általában 80 százalék körüli választási győzelme a politikai 
élet sajátos mechanizmusai révén 60 éve biztosított. A legutóbbi elnökválasztás 1988. 
július 6-án volt Mexikóban. A kormánypárt a választások győztesének saját jelöltjét, 

Salinas de Gortant deklarálta, de a választások győztesének tartja magát a centrum és 


. a baloldal által támogatott ellenzéki elnökjelölt, Cuauhtemoc Cardenas is. Annyi bizo- 


) szüúl 


nyos: a PRI elvesztette korlátlan ellenőrzését a törvényhozás felett. 
A PRI felépítése, deklarált ideológiája, helyenként populista jellegű akciói és retoriká- 


: ja mellett is kifejezi az uralmon levő hatalmi csoport, a helyi nagytőke, az állami szektor 
: és a transznacionálisok érdekeit. Hatalma rendíthetetlennek tűnik; a 60 év alatt felhalmo- 
: zódott politikai tapasztalat itt valóban kamatozik. Jól jellemzi ezt az is, hogy a PRI 

érzékeny műszerként reagált a tömegek elégedetlenségének fokozódására. Elnökjelöltje, 
Carlos Salinas de Gortari választási kampánya második szakaszában, 1988 eleje óta már 
ilyen nyilatkozatokat ! tesz: vátérzem ÉS csatlakozom honfitársaim elégedetlenségéhez ; 


...p?, 


: értek egyet a gazdaság stagnálásával, az árak gyors emelkedésével, a munkások és 
. parasztok reálbérének szélsőséges zuhanásával"; , nem értek egyet a mexikói fiatalokat 

sújtó akut munkanélküliséggel". 
A PRI stabil hatalmának további összetevője, hogy a társadalom valamennyi alap- 
konfliktusa, a munka és a tőke közti ellentmondás is, az ő kebelén belül bontakozik ki, 


. meghatározott és jól bejáratott csatornákon keresztül. Jellemző példa erre a szakszerve- 


zetek kérdése. Az országban igen sok és sokféle szakszervezet működik - 1982-ben 10 610 


. szakszervezetet tartottak számon, 2 667 058 szervezett munkás képviseletében, ami a 
. munkások 16,3 százaléka. Ennek ellenére az egyes üzemekben a munkáltatók képviselői 


mindig csak egy, általában a legnagyobb és az országos szakszervezeti szövetség által 


. elismert szervezettel hajlandók tárgyalni. Országos szinten a szakszervezetek egyesülése, 

a Congreso de Trabajo (Munka Kongresszusa) képviseli a munkásosztályt. Ez egy 
hatalmas bürokratikus apparátus, amely elvileg a kormánytól és a PRI-től függetlenül 
működik, a gyakorlatban azonban fölöttébb szoros együttműködésben. Bármilyen mun- 
kával kapcsolatos konfliktus — a béremelésektől a sztrájkokon át az ipari rekonverzió 
munkásokra gyakorolt hatásáig — csak úgy remélhet megoldást, ha ezen a fórumon lép 
fel, vagy ha legalábbis elnyeri támogatását. A számtalan áttételt, a kiismerhetetlen szak- 
szervezeti bürokrácia lassítja. megnehezíti és eltorzítja a munkások mozgalmait. 

Az elnökválasztást megelőző, ún. politikai év a formális politikai tevékenység meg- 
élénkülését hozta. A csaták több szinten, párhuzamosan folytak. A megélénkülő politikai 
tevékenység nemcsak az elnökválasztás közeledtét jelzi, hanem a politikai rendszer mély 
válságát is, aminek számos nyilvánvaló megjelenési formája van. Mennyiségileg legin- 
kább megragadható az abszcentializmus, a választásoktól való távolmaradás. Az 1982- 
ben tartott elnökválasztásokon a szavazástól távolmaradók aránya 25.14 százalék, a 
legutóbbi tartományi képviselői és 7 államban a kormányzói választásokon, 1985-ben 
pedig 49.45 százalék volt. A szavazatokat elemezve, sokak szerint többen csak azért 
Vép észlsz az ellenzék valamelyik pártjára, hogy ne kelljen a kormánypártra adni voksu- 

at. 

A politikai rendszer ellentmondásairól tanúskodó jelenség, hogy a PRI által a főbb 
társadalmi-politikai problémák kezelésére létrehozott állami szervezetek egyre kevésbé 
képesek megfelelni feladataiknak. A már említett hivatalos politikai szervek mellett ez 
a többi társadalmi intézmény esetében is így van; óriási bürokratikus intézmények 
próbálnak megoldani olyan kérdéseket, mint a környezetszennyeződés. az indiánok 
védelme, a nyomornegyedek helyzete, a családtervezés, a fiatalok problémái stb., és egyre 
nyilvánvalóbb, hogy csak részleges, felszíni megoldásokat képesek javasolni. 

A formális politikai rendszer mellett azonban egyre inkább megmozdul a civil társada- 
lom is. Ennek szerveződésében rendkívül fontos szerepet játszott az 1985-ös szeptemberi 
két földrengés. A civil társadalom, eltérően a hivatalos szervektől, villámgyorsan reagált, 
megszervezte a mentést, elsősegélynyújtást, az élelmiszer-ellátást, romeltakaríitást. Bár a 
politikai vezetés egy idő után visszavette az események irányítását, a civil társadalmat 
rádöbbentette saját erejére. A mai napig is sikeresen tevékenykedik számos, a földrengés 

utáni napokban megalakult társadalmi szervezet. Nagy lökést kapott több más tipusu 
társadalmi mozgalom is, amelyek azóta egyre aktívabban vesznek reszt a politikai eiet 
újfajta mozgásaiban, példaul a meglehetősen szinvonalas és fontos alternativ sajtoban 
A szinvonalas azt jelenti, hogy a bulvársajtó mellett a baloldal érzetű olvasó legalabb 
három igényes napilap és legalább három hasonló jellegű folyóirat, illetve hetilap közöt 
választhat, nem beszélve a szaksajtóról és számos érdekes alkalmi kiadványról. Ezekben 
a tudományos és kulturális élet legkiemelkedőbb személyiségei publikalnak, a szigoru szak- 
mai-művészeti tevékenység mellett sokaknál játszik fontos szerepet az újságíras, ami itt 
még (ebben a körben) komoly elkötelezettséget és egyfajta éelettormat jelképez: jelen lenni 
és képviselni egy még csak formálódóban levő, de már most nagyon fontos , masodik 
nyilvánosságot". 

A jelenlegi helyzetben sem az ellenzéki pártok, sem a formalis politikai rendszeren 
kívül szerveződő társadalmi erők nem képviselnek elég befolyast ahhoz, hogy a PRI-i 
akár csak a hatalmon való osztozkodásra kényszeritsék. Jóllehet a politikai mechaniz- 
mus kerekei csikorognak és számos külső és belső kihívás éri, nem áll fenn egy tenyleges 
hatalomváltás veszélye. (Ebben óriási szerepet játszik az a körülmény, hogy ez az 
Egyesült Allamoknak sem érdeke.) 

Az egyre súlyosodó válságban, fokozódó társadalmi feszültségek közepette a politikai 
s tehetetlenségi erő" mellett konszolidációs erejük van a következő tagadhatatlan tenvek- 
nek. A mexikói kormányzat sok esetben sikeres erőfeszítést tett a helyzet tovabb 
romlásának megállítására. Sikerült elkerülni a gazdaság működésképtelenné vaálasat a 
külföldi adósság tekintetében a fizetésképtelenség bejelentését, ami a nemzetközi penz- 
ügyi rendszer összeomlásához vezetett volna. Az ország devizatartaleka 1987 vegere 
14-15 milliárd dollárra nőtt, nemzetközi pénzügyi helyzete nemileg stabilizálódott. és a 
nagy adós országok közül Mexikó nemzetközi pénzügyi bonitása a legjobbak között van. 
1986-ban a mezőgazdasági termelés 3.2 százalékkal növekedett, és 25-27 százalékkal nott 
a nem olajtermékek exportja, ami mindenképpen jelentős eredmény. 

A probléma másik vetülete az, hogy a jelek szerint a harmadik világ orszagaiban jóval 
nagyobb a társadalom tűrőképessége, mint általában az európai orszagokban. Mások 
a normák, más a megszokott szint. és mivel jóval nagyobbak a szélsőségek az elet minden 
területén, úgy tűnik, jóval többet is bírnak el az emberek: a változások, meg ha draszuku- 
sak is, természetes, szükségszerű velejárói a mindennapi életnek. 

A gazdaság élénkítésére, az adósságok újratárgyalására, a politikai feszültségek lecsil- 
lapítására tett lépések mellett az állam-PRI nagy erőfeszítéseket tesz a köztudat, a 
közhangulat megfelelő befolyásolására. A tv és a rádió számtalan csatornaján, a hivata- 
los sajtóban, az utcán, a közlekedési eszközökön, nyilvános vitákon, beszélgetéseken. 
látványos politikai akciókon folyó meggyőzés érvrendszerét több csoportba lehet oszta- 
ni. Az egyik álláspont megpróbál nem tudomást venni a helyzet súlyosságaról, azt 
sugallva, hogy végső soron minden rendben van, apróbb módosításokkal haladhatunk 
tovább a megkezdett úton. 

Van olyan vélemény is, miszerint a helyzet súlyos ugyan, de ezen az egyes állampolgá- 
rok helyes irányba megtett egyéni lépései segithetnek. Az elmúlt évben meginúitoti 
, Alkalmazd önmagad"-kampány például arról próbálja meggyőzni a munkaképes la- 
kosságot, hogy a munkanélküliség enyhíthető azáltal, ha mindenki kitanul valami hasz- 
nos foglalatosságot, és önmaga gazdájaként boldolgul, levéve ezzel a terhet az allam 
válláról. Hasonló jellegű az a kampány, amely szerint a főváros túlzsúfoltságának és 
szennyezettségének az a megoldása, ha a lakók szépen visszaköltöznek a természet lagy 
ölébe. , Elet vagy környezetszennyeződés? A döntés az Ön kezében van!" — hangsúlyozza 
a kicsit drasztikusra sikerült slogan. 

Végül a meggyőző érvek harmadik csoportja arra hivatkozik. hogy a válság sulyos 
ugyan, de a mexikóiak sajátos nemzeti lelkületüknél fogva szembenéznek a bajokkal. és 
minden nehézséget képesek legyőzni. 

A , mexikóiságnak" minden társadalmi csoport számára más tartalma van, mindegyi- 
kük másként éli és teremti újra a maga számára, amit egy rendkívül gazdag nemzeti 
szimbólumarzenál könnyít meg, amelyből mindenki tetszése szerint választhatja azt, 
amivel azonosulhat — Moxtezumától Lázaro Cárdenasig, Pedro Infantétől Ostavio Pa- 
.2ig, a maja asztrológiától a tortilláig. A nemzeti érzület ébrentartása az egyik legkivá- 

lóbb eszköz arra, hogy ezt a hatalmas, rendkívül heterogén, számos súlyos ellentmondás- 
. sal terhelt országot összetartsa és a folytatásra buzdítsa. 

A román fasizmus sajátosságai 
A Vasgárda 


A Román Kommunista Párt dokumentumai a harmincas években megállapították: 
Románia gyengén fejlett iparú, feudális maradványokkal terhes agrárország. A lakosság 
78 százaléka dolgozik a mezőgazdaságban és csak 10 százaléka az iparban, ami fékezőleg 
hat a gazdasági és a társadalmi fejlődésre. A fellendülés éveiben sem sikerült eltüntetm 
az egyes országrészek közötti szintkülönbséget. Arulkodó az az adat, hogy 1916-hoz 
képest 1920-ban az ipar 235 százalékos növekedést mutatott, Erdélynek Romániához 
való csatlakozása következményeként.! Mégis folytatódott a tömegek elszegényedés, 
nött a munkanélküliség. Az agrárreform ellenére 700 ezer ember élt agrárproletársorban. 
és 2,05 millió embernek mindössze 1-5 hold földje volt. Ezzel szemben óriási hatalom 
összpontosult az uralkodó osztályok kezében, és II. Károly király diktatórikus törekve- 
sei egyre leplezetlenebbül mutatkoztak meg. 

Ahogy szaporodtak a válságjelenségek, úgy erősödött a forradalmi munkásmozgalom. 
illetve a szélsőjobboldali pártok szerepe is. Am az utóbbiak mérsékeltnek tünnek a 
légionárius mozgalomhoz, a Vasgárdához viszonyítva; a román fasizmus lényegében a 
Vasgárdával azonosítható. Az uralkodó osztályok óriási felelőssége, hogy kezdetben 
felhasználták a Vasgárdát a pártharcokban, maga a király pedig egyenesen saját . roham- 
csapata"-ként kezelte." A Vasgárda azonban - élén a lengyel- német származású Corneliu 
Zelea Codreanuval - arra törekedett, hogy minél hamarabb megszabaduljon , védnőöket- 
től", és céltudatosan tört a hatalomátvételre. 


A Vasgárda elődei 
A Keresztény Nemzeti Védelmi Liga 


A. C. Cuza egyetemi tanár 1925-ben alapította meg az antiszemita programmal fellépő 
Ligát, amely azonban csak 1926-ban tudott 10 képviselőt küldeni a parlamentbe. Cod- 
reanu is, aki egyike volt azoknak a diákoknak, akik egyéves sztrájkot folytattak azért, 
hogy foglalják alkotmányba a numerus clausust, ebbe a pártba iratkozott be először. 
A liberális kormány konszolidációra törekedett, s egyébként is — a párizsi békeszerződés 
alkalmával - nemzetközi nyomásra elfogadták a romániai zsidóság honosítását, állam- 
polgárságának megadását. Ezért letartóztatta és börtönbe záratta annak a szélsőjobbol- 
dali csoportnak a hangadóit, akik összeállították a kivégzendő ismert liberális polituku- 
sok és zsidó bankárok, újságírók listáját. Ez a társaság lett a későbbi légionárius mozga- 
lom magja, élén Codreanuval. Codreanu a tárgyaláson lelőtte lasi prefektusát, mégis 
felmentették. Mi több, húszezres tömeg kisérte diadalmenetben haza a börtönből. 

l Istoria Romániei. 1918-1981. Manual universítar, 1981. 9. p. 

2 Impotriva fascismulni. Sesiunea stiintificá privind analiza eriticá si demascarea fascismulni in Románia. 4-5 
martie, 1971. 39. p. 

Mihály Arkangyal Légiója 


1927. június 25-én Codreanu kilépett mestere pártjából, a Keresztény Nemzeti Ligából, 
és megalapította saját mozgalmát. A légió évekig alig 50 főből állt. A szervezet több 
kisebb egységből tevődött össze, élükön a parancsnokkal. A katonai szervezet minden 
tagjának kötelessége volt egy újabb, 3-13 főből álló csoportot - ahogy nevezték: , fész- 
ket" — létrehozni. Ezek közös gyakorlatokat tartottak, közös konkrét feladatot teljesítet- 
tek, és mindenekelőtt elsajátították a légionárius tanokat, hogy külsőleg és belsőleg 
alkalmasak legyenek arra, hogy vezérüket gondolkodás nélkül kövessék, neki engedel- 
meskedjenek. Codreanut azonban nem elégítették ki a kulturális rendezvények, a közös 
vallásos körmenetek. Fanatikusan vágyott arra, hogy kilépjen a politikai élet porondjá- 
ra. Mindenekelőtt támogatókat kellett szereznie, akik anyagi áldozatot is hoztak. Nem- 
csak a hasonló, szélsőjobboldali fasiszta pártok , a németbarát nagyiparosok és földbirtoko- 
sok segítették, akik gazdasági előnyöket vártak Románia és Németország szorosabb 
együttműködésétől, hanem számtalan polgári politikus is támaszkodott rájuk az egymás 
elleni konkurenciaharcban, illetve vállalataik munkásainak megfélemlítésében. A támo- 
gatók mellett a pártnak meg kellett teremtenie tömegbázisát, azután várni a kedvező 
pillanatra. Ez az idő a gazdasági válság kirobbanásával érkezett el. A szélsőjobboldali 
pártokra is jellemző volt, hogy minden baj okozójának a kommunistákat, a zsidókat és 
a kisebbségeket tették meg. A légionáriusok nem leplezték: véglegesen meg akarják tölük 
szabadítani az országot. Ez azonban nem volt elég. A román néptől idegennek tekintet- 
ték a demokráciát és a liberalizmust is. 


Codreanu megalakítja a Vasgárdát. A Vasgárda ideológiája 


Codreanut a németországi acélsisakosok ihlették meg, amikor mozgalmának új nevet 
adott." Eszmeileg is közelállónak érezte magához a nácizmust. Már 1930-ban üdvözletét 
küldte Hitlernek, és többször kijelentette: a politikai hatalom birtokában azonnal kérni 
fogja Romániának a Berlin-Róma-tengelyhez való csatlakozását. Megírta és megjelen- 
tette a légionárius mozgalom , bibliáját", a Fészek vezetőjének kézikönyvét. A hat alap- 
törvény, amelyet minden légionáriusnak be kell tartania, a következő volt: 

e a fegyelem törvénye (vakon követni a vezért); 

e a nyereségmentes munka; 

e a hallgatás; 

e a hősiességre nevelés; 

e a bajtársiasság; 

e a türelmetlenség törvénye. 

Ekkor fejtette ki Codreanu azt is, hogy a vasgárdista államnak nemzeti, kollektív, 
hierarchiára épülő totális államnak kell lennie. 

1931 januárjában a Nemzeti Parasztpárt belügyminisztere felforgatás címén letartóz- 
tatta Codreanut, aki ekkor már Kapitánynak nevezte magát. Pártja a választásokon 
mégis elnyerte a szavazatok I,2 százalékát, ami azt bizonyította: demagóg jelszavai, 
propagandája a társadalom bizonyos rétegeiben visszhangra találtak. Arra a kérdésre, 
hogy a mozgalom honnan toborozta tagjait, pontos választ adhatunk: diákok, katona- 
tisztek, papok, falusi tanítók, falusi és városi lumpenelemek köréből. 

A Vasgárda újító szándékú politikai pártnak tüntette fel önmagát. Törvényt kívánt 
hozatni a omán munka védelmére a kisebbségekkel szemben. Felkarolta a hadirokkan- 
tak, árvák ügyét. Halálbüntetést követelt a közpénzek elsikkasztóira, kimondotta: a 
politikusok nem vehetnek részt az üzleti életben. A parlament reprezentálja a teljes 


3 Mihai Fátu-lon Spálátelu: A Vasgárda Fasiszta típusú terrorszervezet. Bukarest, 1971. 66. pl. 

egyenlőséget - hirdette a kapitány, aki magát a nemzeti lelkiismerete megszemélyesítője- 
nek tüntette fel. Követelte az uzsora eltörlését és a német töke korlátlan bearamoltatászat 
— a mezőgazdaság fejlesztésének szükségleteire hivatkozva. Codreanu többször biztatta 
Hitlert: nemzetiszocialista fordulatot készit elő Romániában. A Vasgárda nemcsak a 
náci párttal. továbbá a romániai Deutsche Volkspartei in Rumánien, a Hitlerjugend. a 
Volksgemeinschaft nevű szervezetekkel állt kapcsolatban, hanem a magyarorszagi Nyi- 
laskeresztes Párttal is. 

Az európai fasizmussal való tartalmi és formai hasonlósága ellenére (üdvözlés felemelt 
kézzel, római módra, zöldinges egyenruha) a Vasgárda ideológiája sajatos és Zavaros 
képződmény volt. Igy jellemző rá az európai individualis gondolkodástól teljesen idegen, 
az ortodoxiában gyökerező kollektiv nemzeti egység önálló szervezetként kezelése; a 
ráció, az ok-okozati összefüggések tagadása az irracionalizmus és a misztika javára: a 
gondolkodás helyett az ösztönökre és az érzelmekre való apellálás. A jobboldali ember 
— hirdette — vallásába, nemzetébe, fajába bezárt személyiség. Célja a megtisztulás. a 
minden idegen befolyástól való megszabadulás, a parasztsághoz, a népi kultúrahoz és a 
vallásossághoz fordulás révén. Közelebbről ezen azt értették, hogy először Is: ,, A légi0ná- 
rius minden erejével harcol a kommunisták ellen. s az a célja, hogy leleplezze és elpusztítsa 
őket."5 Másodszor: a demokrácián kivül — hangoztatták - bármilyen más rendszert 
elfogadnak. Végül: a román nép úgy veheti birtokába országát — hirdettek -, ha megsza- 
badul az idegenektől. A kommunistaellenesség. a demokrácia megvetése és az idegengyü- 
lölet első helyen állt a román fasiszta ideológiában. Idegennek tartották a görög eredetú 
román uralkodó osztályt éppúgy, mint a nyugat-európai irányzatoktól, a demokráciától 
, megfertőzött" erdélyi románságot. Ez volt az oka annak, hogy az erdélyi románok 
részvételének aránya e mozgalomban számottevően alacsonyabb volt, mint a regati, 
óromániai románoké. 


A Vasgárda és az ország kisebbségei 


A legnagyobb veszélyt - hangoztatta a Vasgárda - a zsidóság jelenti. A zsidóság ugyanis, 
úgymond, , szétbomlasztja a csaladot", , destruálja az egyént" és egyben ..a kommuni2- 
mus szálláscsinálója". Ezért programjába vette, hogy minden zsidót, aki 1914 utan 
érkezett Romániába, ki kell telepíteni. A többire a numerus clausust, illetve értelmisegi 
pályákon a numerus nullust kell érvényesíteni. , A Romániában élő keresztény kisebbseg 
abban a mértékben élvezi az összes jogokat, amilyen mértékben bizonyitja lojalitását a 
román állam iránt" - írta Codreanu." (Ertve ezen természetesen egy, a fasiszta rezsim 
iránti lojalitást.) Hasonlóan nyilatkozott Jon Mora, Codreanu fanatikus híve, aki egvike 
volt azon hét légionáriusnak, aki később csatlakozott Franco hedseregéhez, és eletét 
vesztette a spanyol polgárháborúban. (Jellemző, hogy halálhirére Berlinben a náci párt 
hivatalos gyászt rendelt el, aromán kormány pedig holtteste hazaszállítására különvona- 
tot bocsátott a Vasgárda rendelkezésére.) 

A kisebbségi kérdés megoldását Mota a következőkben látta: , A mi rendszerünkbe 
csak egyetlen kisebbségi kategória kerülhet a románsággal azonos szintre, azok a keresz- 
tény kisebbségek. akik légionáriussá lesznek és szenvednek a román újjászületésert, 
belegyökeresednek sorsunkba és földünkbe."? Jóllehet Mota nyilvánvalóan elsősorban 
a szászokra és a svábokra gondolt, mások azt hangsúlyozták, hogy a földműves roman 
nép inkább rokonszenvezik a földműves kisebbségiekkel - tehát az erdélyi magyarokkal 
is —, mint idegen, görög eredetű liberális politikusaival. 

4 Uo. 
5 Cárticica sefului de cuib. 1956. 55. p. 


6 Románia Crestiná, 1955. augusztus 15. 
7 Axa, 1933. október 15. 

ar 


A terrorista légionárius rohamcsapatok tevékenysége az országban 


e.g... 


azon belül is nemcsak az , idegenekkel" szemben (lásd szélsőséges antiszemitizmusát), 
hanem a románsággal szemben is, amikor a tömegek vallásosságát, elmaradottságát, az 
analfabetizmust kihasználva nem gazdasági, társadalmi felszabadulásukért harcolt, ha- 
nem a túlvilági élettel kecsegtette őket. Mégpedig nemcsak hagyományos értelemben. 
Szélsőséges morbiditással a halálkultuszt propagálták, a végső cél — hirdették -—: az 
egyesülés az anyafölddel! 

E mozgalom antiszemitizmusa, zavargásati. büntetlen gvilkosságai Romániát a külföld 
előtt is kompromittálták. 1933-ban Franciaország ahhoz a feltételhez kötötte a Romániá- 
nak nyújtandó gazdasági segitséget, hogy számolja fel a kormány a Vasgárdát. Codreanu 
ekkor nyíltan az egész kormány kiirtásával fenyegetőzött. Duca miniszterelnök mégis 
elrendelte 18 ezer vasgárdista letartóztatását. Ha az egész kormánnyal nem 15 tudott 
végezni, de Ducát 1933 végén 3 légionárius golyója megölte. Ahogyan az RKP illegális 
lapja, a Scinteia írta: a gyilkosokat megbüntették ugyan, de az értelmi szerzőket nem.? 

Az európai fasizmus előretörése Romániában is segítette a jobboldalt: 1934-ben a 
kormány megszavazta a Vasgárda régen dédelgetett nemzeti munkavédelmi törvénvét, 
a vállalatok nacionalizálását, amely megszabta: 20 százalékig lehet kisebbségit alkal- 
mazni. 

1935-1936-ban Codreanu leszámolt mozgalmon belüli ellenfeleivel. A szervezetet 
ugyanis át- meg átszötte az intrika. Codreanu és helyettese, Mihai Stelescu között 
emellett politikai-ideológiai ellentét is támadt. Az előbbi mintaképe a német fasizmus, 
az utóbbié az olasz volt. Ezenkívül Stelescu némileg mérsékeltebb irányzatot képviselt, 
mint Codreanu. így hát kenvértőrésre került sor. Stelescu külön csoportot hozott létre, 
és nyiltan leleplezte a Kapitányt, hogy a személyes bosszúvágy hajtja. Codreanu erre 
kiadta a parancsot ellenfele likvidálásara. Stelescuval 120 revolvergolyó végzett. 

A magyarságnak a Vasgárda Szent Bertalan-éjszakát helyezett kilátásba; halállistákat 
állított össze — amelyen elsők között szerepelt Nicolae Titulescu politikus és Lupescu 
asszony, II. Károly király kedvese is -, és halálosztagokat szervezett. Hivatalos politikai 
körök megbízásából pedig támadásokat intézett különböző demokratikus, antifasiszta 
szervezetek és személyek ellen. Bukarestben például megtámadták és felgyújtották a 
szakszervezetek és a Szociáldemokrata Párt székházát. 

A külső és a belső körülmények kedveztek a Vasgárdának. Az 1937-es kormányzati 
válságból — melyet a király egyéni ambiciói és az uralkodó osztályon belüli széthúzás 
idézett elő — új választások kiírásával próbáltak kilábalni. A választások eredménye: 
egyik párt sem érte el a kormányzáshoz szükséges 40 százalékot. A király önkényesen 
a még 10 százalékot sem elérő jobboldali Cuza-Goga-féle pártot bízta meg kormányala- 
kítással. 

A választások kimenetele azzal függött össze, hogy tragikus módon a baloldalnak nem 
sikerült fasisztaellenes blokkot létrehoznia. Egységfront-javaslatát először elutasította, 
később azonban elfogadta a Nemzeti Parasztpárt. Vezetője, Juliu Maniu azonban végül 
is a Vasgárdával kötött paktumot. Igy közvetve és szándékai ellenére a baloldalnak is 
szerepe volt a jobboldal győzelmében. Másrészt a szélsőjobboldal is előretört. Codreanu 
harsány hangon hirdette: a Vasgárdát, amely 478 378 szavazattal, az összes szavazatok 

15,58 százalékával 66 mandátumhoz jutott, már csak egy lépés választotta el a végső 
győzelemtől.? 


8 Scinteia, 1934. 5. nr. 
9 Gh. I. lonita: P. C. R. si masale populare. (1934-1958) Bucuresti, 1971. 293. p. 

A királyi diktatúra 


A Vasgárda végső győzelmét elkerülendő, a különböző burzsoá pártok támogattak 
II. Károly román királyt a személyi diktatúra bevezetésében. 1938. február 12-én a király 
rendelettel feloszlatta a pártokat, beleértve a Vasgárdát is. Aprilisban pedig államellenes 
összeesküvés, felforgatas vádjával bíróság elé állították Codreanut. A per folyamán 
napvilágra került a Vasgárda tízéves múltjának minden borzalma: a tagság terrorizálása, 
a népbutító propaganda, az, hogy sokáig - a legfelsőbb politikai és tőkés körök támoga- 
tásával — a törvényes hatóság feladatkörének felvállalása szerepében tetszeleghetett, hogy 
fegyveres államcsínyt készített elő. és rendszeresen államtitkokat szolgáltatott ki Német- 
országnak. Codreanut tíz év börtönbüntetésre ítélték, 1938. november végén azonban 
több társával , szökés közben" agyonlottek. 

Meghalt a Kapitány, de nem halt meg az általa életre hívott fasiszta légionárius 
mozgalom. Az új vezető, Horia Sima, továbbhaladt elődje útján: Erdélyben és a Regat- 
ban napirenden voltak az atrocitások, zsinagógákat gyújtottak fel, szakszervezet. 
szociáldemokrata, kommunista vezetőket támadtak meg. Nagyváradon meggyilkoltak 
Böszörményi Emil munkásvezetőt, Kolozsváron Stefánescu Goangá egyetemi rektor esett 
áldozatul a terrorlegényeknek. 1939. január 6-ra Horia Sima államcsínyt készitett elő. 
Az összeesküvés leleplezése után Németországból szötte tovább a terveket az angolbarat 
Armand Cálinescu miniszterelnök és a kiraly meggyilkolására. A román politikai életben 
azonban ekkor háttérbe szorultak azok az erők, amelyek a kisantant és a Balkán 
országainak szoros együttműködésétől remélték, hogy nemcsak a magyarországi reviz10- 
nizmust, hanem a náci Németország nagyobb befolyását is el tudják kerülni. Az 1939. 
március 23-án megkötött német-román gazdasági egvezmény Romániát a német érde- 
keknek rendelte alá, és Románia bejelentette csatlakozását a tengelyhatalmakhoz. Mind- 
ezt betetőzte, hogy az új németbarát miniszterelnök, Gigurtu hazahívta az emigárcióból 
Horia Simát, a fasiszta vezért. 


A nemzeti-légionárius állam 


1940. június 27-én a szovjet csapatok visszafoglalták Besszarábiát és Észak-Bukovinát; 
augusztus 30-án aláírták a második bécsi döntést; szeptember 7-én a craiovai egyez- 
ményt, amely Dél-Dobrudzsa átadására kötelezte Romániát. Emlékeztetőül: 1914-ben 
az ország területe 137905 km?, lakossága 7 230919 fő volt. 1930-ban — a trianom 
békeszerződés következtében - területe 295 049 km? lett, és lakóinak száma 18 053 000- 
re emelkedett. 1940-ben az ország területe 101 500 km2-re és 6,05 millió lakossal csök- 
kent. A politikusok - pártállásra való tekintet nélkül -, az ország egész népe a királyt 
és a kormányt okolta, amiért elfogadta ezt a románok számára előnytelen új helyzetet. 
Csalódást okozott a nyugat-európai országok magatartása 1s. 

1940. szeptember 14-én Jon Antonescu tábornok és Horia Sima szövetségének létrejöt- 
tével Románia fasiszta légionárius állammá alakult át. A polgári politikusok véleménye 
szerint Ion Antonescu tábornok azért volt az adott pillanatban az általuk legalkalma- 
sabbnak vélt ember az állam vezetésére, mert úgy gondolták: mint II. Károly kegyvesz- 
tett németbarát embere, akinek a Vasgárdával is kapcsolatai voltak, képes lesz egyfajta 
egyensúlyozó szerepet betölteni a nehéz történelmi helyzetben, amikor a hadseregre több 
szempontból is különleges feladatokat akartak hárítani. A kormánynak Horia Simán 
kívül még 10 légionárius tagja volt. I 

1940. október 12-től állandósult Romániában a német katonai jelenlét. 1940-4l 
folyamán 500 ezer német katona érkezett Romániába. (Ebből 1941 márciusában 1 30 ezer 
fő Bulgáriába távozott.) 1941. január 14-én Antonescu — a Conducátor (a vezér) — arról 

értesítette Hitlert, hogy német segitséggel átszervezték a román hadsereget.!? November 
25-én Románia csatlakozott a Hármasszövetséghez. 

Az együttműködés Antonescu és a Vasgárda között azonban nem volt hosszú életű. 
Az 1940 novembere-1941 januárja közötti időszak sorozatos terrorcselekményei az egész 
országot megrázták. A pogromok, fosztogatások, vagyonelkobzások mindennaposak 
voltak a vasgárdisták részéről. A hivatalos feljegyzések több mint egymilliárd lejre 
becsülték az általuk elrablott javak összegét. Több antifasiszta mozgalmi személyt 
meggyilkoltak (köztük Ocskó Terézt és David Constantint). A Vasgárda elérkezettnek 
látta az időt, hogy leszámoljon személyes ellenfeleivel is: Nicolae lorga és Virgil Mad- 
gearu professzorokkal, Victor lamandi hberális politikussal. (A teljes névsort hosszú 
volna felsorolni.) 


[j 


lon Antonescu tábornok katonai-fasiszta diktatúrája 


A Belügyminisztérium, a rendőrség, a sziguranca már korábban teljesen a vasgárdisták 
kezére került. A politikai és gazdasági élet összeomlással fenyegetett. A válságot betetőz- 
te a vasgárdisták 1941. január 21—23-i lázadása. Sem Antonescu, sem Németország nem 
nézte tétlenül, hogy Romániában összeomoljon az államhatalom. Antonescu leverte a 
lázadást, átvette azonban a vasgárdisták módszereit: egymas után számos intézkedést 
vezettek be a munkások, a zsidók és a kisebbségek ellen. 

Az internáló- és munkatáborok megteltek baloldali személyekkel, majd törvényen 
kívülre helyezték a magyar nemzetiséget. Ami az ország zsidó lakosságát illeti: Antones- 
cu rendeletére már 1940-tól hozzákezdtek a deportálásokhoz (az 1930-as népszamlalás 
idején 756 930-an vallották magukat zsidónak). 1941. szeptember 1-jéig a megsemmisítő 
táborokban elpusztították a besszarábiai, bukovinai és dorohói zsidóság felét: 19411941. 
júliusában és augusztusában ugyanis ezek a területek, Schrobert tábornokkal az élen, 
német megszállás alá kerültek. 1941 őszétől azonban ismét a román csendőrség folytatta 
a deportálásokat. 1942 júliusában megtették az előkészületeket a dél-erdélyi és bánáti 
zsidóság elhurcolására is. A nyugati hadszíntéren bekövetkezett változások azonban arra 
késztették Antonescut, hogy ezt a tervet feladja. Antonescu tábornok - aki egvébként 
június 22-én sietett megtámadni a Szovjetuniót, és Hitlernél kilincselt azért, hogy 
a román hatóságok bevonulhassanak Észak-Erdélybe, felajánlva segítségét Magyaror- 
szág megszállásában - 1946-ban lefoirytatott perében azzal védekezett, hogy 350 ezer 
romániai zsidó életét mentette meg. ,, 350 ezret megmentett, de 350 ezret legyilkoltatott" 
— volt a válasz. !! 


A Román Kommunista Párt harca a fasizmus ellen 


Az RKP 1933-tól óriási erőfeszítéseket tett a fasiszta veszély és a háború elhárítására. 
Leleplezte az uralkodó osztályok egyes köreit, akik nem törödve az ország érdekeivel, 
nem akadályozták meg a Vasgárda hatalomra jutását, és hagyták, hogy kiszolgáltassa 
az országot a náci Németországnak. 1935. februári plénumán az RKP Központi Bizott- 
sága határozatot hozott arról, hogy meg kell teremteni az összes náciellenes, fasisztaelle- 
nes erőt, pártot és szervezetet, a románság és a nemzeti kisebbségek demokratikus elemeit 
tömörítő antifasiszta népírontot. Az első siker 1935. szeptember 24-én a Groza-féle 
Ekésfront és a Magyar Dolgozók Szövetsége között létrejött megállapodás volt, amely- 


10 Gh. Zaharia-M. Fátu: 1940 Románia. — Anale de istorie, 1979. 6. 164—-184. 
11 Mathatias Carp: Cartea Neagrá Suferintele evreilor. III. vol. Transnistria. 13. p. 

hez csatlakozott december 6-án a Szociáldemokrata Párt, a Szocialista Egységpárt, a 
Radikális Parasztpárt és a Nemzeti Parasztpárt. 

A királyi diktatúra idején, a pártok felosztása után az RKP tovább folytatta harcát. 
, AZ országot kaszárnyává, börtönné és koncentrációs táborrá változtatta a légionárius 
állam" -— írták a kommunisták I941 februárjában.!? A kommunista párt szeptemberi 
határozatában a szovjetellenes háború azonnali beszüntetését, Antonescu katonai kor- 
mányának megdöntését, egy új nemzeti kormány megalakítását követelte. Többször szót 
emelt a zsidó lakosság üldözése ellen is. Az 1942. január 31-i pártdokumentum drámai 
beszámolót közölt arról, hogy csak Odesszában 8000 embert gyilkoltatott le Antonescu, 
aki ezzel , meggyalázta a román hadsereget, a román népet, és az emberiség és a történe- 
lem előtt szégyenbe borította. Antonescu azt a parancsot adta a román katonáknak, 
hogy olyan gyalázatos tetteket vigyenek véghez - gyilkoljanak, fosztogassanak -, mint 
Hitler hordái."?!? 

A Román Kommunista Párt erőfeszítéseket tett az Országos Antihitlerista Front 
megalakításáért, azért, hogy a román katonaságtól kezdve, a polgári és baloldali párto- 
kon át, Mihály király és körével bezárólag Romániában nemzeti egység jöjjön létre, 1944. 
augusztus 23-án Romániában fegyveres antifasiszta, náciellenes felkelés tört ki. Romá- 
nia, ha meglehetősen későn is (a szovjet csapatok augusztus 20. óta román területen 
folytattak hadműveleteket), ám mégis kiugrott a háborúból, és a román hadsereg a 
Szovjetunió oldalán nemcsak saját országa, hanem Magyarország, Csehszlovákia és 
Ausztria felszabadító hadműveletében is részt vett. 


Lipcsey Ildikó 


12 Documente din Istoria Partidulni Comunist din Románia. Buc. 1951. 315. pl. 
13 Uo. 331. p. 


EVFORDULÓ 


A műncheni egyezmény 


Fél évszázaddal ezelőtt — 1938. szeptember 29-30-án - a világ aggódva figyelt München- 
re. Megegyeznek-e az itt tanácskozó nagyhatalmak képviselői? Sikerül-e a háborúval 
fenyegetőző Hitlerrel szót érteni és a fegyveres konfrontációt megakadályozni? A hábo- . 
rútól mindenki félt. Hiszen az első világháború fájdalmas emlékei még túl frissek voltak. 
Mindössze két évtized telt el azóta, hogy Európában elhallgattak a fegyverek. Az a 
generáció, amely már felnőtt fejjel végigélte az első világháború borzalmait, még aktív 
volt. Így érthető, hogy az emberek a megegyezést kívánták, azt remélve, hogy ezzel 
elkerülik a háborút. Voltak azonban nem kis számban — még a nyugati politikusok 
között is - olyanok, akik látták, hogy Hitler nem az a politikus, akivel meg lehet egyezni, 
s pontosan megjósolták mindazt, ami bekövetkezett. (Közéjük tartozott Churchill is.) 

Miért jutott el az emberiség röpke húsz év alatt ismét egy háború küszöbéhez? Miért 
nem tudtak az első világháború győztesei legalább egy emberöltőre biztosítani a békét? 
Kirobbantotta volna-e Hitler 1938 őszén a háborút, ha a nyugati hatalmak nem teljesítik 
Csehszlovákiával kapcsolatos követeléseit? Ezekre a kérdésekre a történészek különbö- 
zőképpen válaszolnak. 

Vannak, akik az 1938 őszére kialakult válságos helyzet okát abban látják, hogy az első 
világháború után a német kérdést nem elég radikálisan oldották meg, és a későbbiek 
során még további engedményeket tettek. Mások fordítva: a bajok gyökerét a háború 
utáni szigorú és rövidlátó intézkedésekben és az azokhoz való görcsös ragaszkodásban 
látták. Vannak, akik München okait a Hitler hatalomra kerülése utáni eseményekkel, a 
nácik agresszív és a nyugati hatalmak békítgető politikájával magyarázzák. S bár kétség- 
telen, hogy az utóbbiak szerepet játszottak a müncheni egyezmény létrejöttében, súlyos 
hiba lenne a történteket csak ezzel magyarázni. München és a második világháború 
okainak elemzésénél nem lehet figyelmen kívül hagyni az első világháborút lezáró béke- 
szerződéseket. .. Ami Párizsban történik . írta Jászi Oszkár -. az nem a béke. hanem egy 
újabb háború előkészítése. " Franciaországnak a párizsi békekonferencián a , Grandeur" 
szellemben fogant sok olyan elképzelést sikerült megvalósítania, amelyek a francia 
nagyhatalmi politikát voltak hivatva szolgálni. 

A Szudéta-vidék — amely 1938-ban a müncheni tanácskozás középpontjába került — 
a párizsi békekonferencián nem Németország, hanem Ausztria és Csehszlovákia határ- 
megvonásánál volt vita tárgya. A területen élő mintegy hárommillió német Ausztriához 
kívánt csatlakozni. Törekvéseiket Renner osztrák kancellár támogatta, aki politikai és 
diplomáciai erőfeszítéseket tett e terület Ausztriához való csatolásáért. Követeléseit 
etnikai és gazdasági szempontokkal támasztotta alá. Gazdag szénmedencéi miatt a térség 
ugyanis létfontosságú volt Ausztria számára. Hitler Szudéta-vidéki aspirációi és a mün- 
cheni egyezmény tanulmányozásánál e gazdasági tényező nem hanyagolható el. 

A párizsi békeszerződések kétségtelenül hozzájárultak a két világháború közötti fe- 
szült nemzetközi helyzethez, a müncheni egyezményhez, a második világháború kitörésé- 

hez. München és a második világháború okait azonban nem lehet egyedül a békeszerző- 
désekben keresni. Egy békeszerződés, legyen jó vagy rossz, szigorú vagy engedékeny. 
igazságos vagy igazságtalan, önmagában nem tud háborút sem kirobbantani, sem meg- 
akadályozni. Elősegitheti, meggyorsíthatja azt, amennyiben társadalmi-gazdasági vonat- 
kozású háborút kiváltó okok 15 vannak. 

Az igazságtalan békéből adódó sérelmeket persze lehet manipulálni, a nemzetköz 
feszültség és a háború szolgálatába állítani. Ezt tette Hitler, aki — mint ismeretes - 
nemcsak az igazságtalan versailles-i béke revideálására, hanem világuralomra törekedett 
Ügyes taktikával, a helyes pillanat kiválasztásával, a kockázatot is vállalva egymás után 
rúgta fel önkényesen a nemzetközi szerződéseket, tette meg azokat a lépéseket, amelyek 
hosszú távú terveinek megvalósítását voltak hivatva szolgálni. Így 1935 áprilisában 
semmibe véve a versailles-i szerződést, amely korlátozta Németország fegyveres erejet, 
bevezette az általános hadkötelezettséget, és ezzel megindította a birodalom erőteltes. 
gyors felfegyverzését. 1936 márciusában bevonult a demilitarizált Rajna-vidékre, 193$ 
márciusában pedig bekebelezte Ausztriát. 

Hitler minden akciónál ürügyet keresett és talált. Az elsőnél az ürügy az volt, hogy 
a francia parlament megszavazta a katonai szolgálat időtartamának felemelését. A má- 
sodiknál a francia-szovjet egyezmény ratifikálására hivatkozott, a harmadiknál Schusckh- 
nigg február 24-i parlamenti beszédére, amellyel állítólag megsértette az ún. berchtesga- 
deni megállapodást. (Berchtesgadenben az osztrák kormány kötelezte magát arra, hogy 
minden külpolitikai kérdésben konzultál a náci birodalom kormányával. szabad utat 
enged a nemzetiszocialista propagandának, elmélyiti Ausztria és Németország katonai 
és gazdasagi kapcsolatait.) Schuschnigg februári parlamenti beszédében viszont bejelen- 
tette, hogy népszavazást kíván rendezni Ausztria nemzeti függetlenségének megtartasa. 
illetve az Anschluss ügyében. Ezt Hitler , árulásnak" tekintette. 

Csehszlovákiával kapcsolatos követeléseit Hitler az ott élő németek elnyomásával 
próbálta indokolni. Ez esetben a szudétanémet párt náci vezére, Heinlein és a csehszlovak 
hatóságok közötti összeütközések - amelyek a Berlinben készült forgatókönyv szerint 
zajlottak le - szolgáltak ürügyül. Így érthető, hogy Runciman missziója — aki 1935 
szeptemberében azért érkezett Csehszlovákiába, hogy a Heinlein és a prágai kormány 
közötti megegyezést elősegítse -— kudarccal végződött. 

Szeptember 11-én Göring bejelentette, hogy nem tűrik tovább Csehszlovákiában élő 
testvéreik , megaláztatását". Egy nappal később Hitler hangzatos nürnbergi beszédében 
tudatta a világgal: ha nem teljesítik Heinlein valamennyi kivánságát, fegyveres támadást 
indít Csehszlovákiában. (A prágai kormány Heinlein követeléseit — a karlsbadi pontokat. 
egyet kivéve — már elfogadta.) 

A Führer beszéde jeladás volt a nyilt felkelésre. Heinleinék szeptember 12-éről 13-ára 
virradóra több határ menti városban egy sor középületet foglaltak el. A zavargások egyre 
fokozódtak. Az összeütközésnek 27 halottja és 75 sebesültje volt. Szeptember 13-án a 
német sajtó már intervencióval fenyegetőzött. Az események azonban váratlan fordula- 
tot vettek. Szeptember 13-áról 14-ére virradóra Chamberlain táviratot intézett Hitlerhez. 
amelyben tudatta, hogy a békés megoldás érdekében kész vele Németország bármely 
pontján találkozni. Hitler győztesnek érezte magát, mivel Csehszlovákiával kapcsolatos 
terveit is a háborútól pánikszerűen félő brit politikai körökre alapozta. Ezek ugyanis 
készek voltak a fegyveres konfliktus elkerülése érdekében feláldozni a köztársaságot. 
Kifejező Buttler parlamenti államtitkár tanácsa, amelyet a Londonban inkognitóban 
tartózkodó Wiedemannak - Hitler személyi szárnysegédjének -— adott, miszerint: , Lőni 
nem szabad, de megfojtani igen." Jan Masaryk londoni csehszlovák követ megrázó 
jelentéseket küldött a Csehszlovákiát feláldozni kész álláspontokról; arról. hogy egyre 
jobban terjed az a felfogás: ha már robbannia kell a német katlannak, akkor jobb, ha 
Keleten és nem Nyugaton robban. 

Hitler és Chamberlain találkozójára 1938. szeptember 15-én Berchtesgadenben került 

sor. A kancellár azzal fenyegetőzött, hogy minden körülmények között -— még háború 
árán is - kiharcolja a hárommillió német egyesülését az anvaországgal. Chamberlain 
—  mnint ahogy ez előre várható volt -— elvben beleegyezett a német többségű területek 
á tadásába. A tárgyalásról szűkszavú sajtóközleményt adtak ki, jelezve. hogy a két fél 
rovidesen újra találkozik. 

Chamberlain hazatérve azonnal Londonba kérette Daladier francia miniszterelnököt 
és Bonnet külügyminisztert. Szeptember 18-án több órán at feszült légkörben tanácskoz- 
tak. Chamberlain és külügyminisztere, Halifax Hitler követeléseinek védelmezőjeként 
lépett fel. Daladier kezdetben visszautasította az angol államférfiak javaslatát: rámuta- 
tott azokra a súlyos következményekre, amelyek a német igények teljesítéséből adódhat- 
nak. A londoni tárgyalásokon a brit álláspont győzedelmeskedett, amelvet végül Dala- 
dier is magáévá tett. (Külügyminisztere, Bonnet kezdettől fogva a brit véleményt támo- 
gatta.) Így szeptember 19-én az angol és a francia kormány - a tanácskozáson hozott 
határozat értelmében - jegyzéket küldött Prágába, amelyben felszólítottak Benest, hogy 
azokat a területeket, ahol a lakosság több mint 50 százaléka német ajkú, engedje át 
TNémetországnak. Az új határokat a négy nagyhatalom garantálni fogja. 

A prágai kormány visszautasította a brit és a francia kormány követeléseit. Ezért 
szeptember 20-ról 21-re virradóra a prágai angol és francia követ felkereste Bene$st. és 
kormánya nevében újabb jegyzéket nyújtott at. amelyben Anglia és Franciaország 
kormánya figyelmeztette az elnököt, hogy amennyiben nem fogadja el javaslatukat, 
Csehszlovákiát magára hagyják. 

Franciaország tehát nem szándékozott teljesíteni Csehszlovákiával kapcsolatos szer- 
ződésbeli kötelezettségeit. Milyen kötelezettségekről volt itt szó? Erre érdemes kitérni, 
annál 15 inkább, mert a szakirodalomban és a köztudatban ezzel kapcsolatban téves 
nézetek élnek. 1924-ben Franciaország és Csehszlovákia — a közhiedelemmel ellentét- 
ben - nem kötött egymással katonai egyezményt. A barátsági és Szövetségi szerződés, 
amelyet Poincaré és Benes aláírt, nem tartalmazott katonai záradékot, csupán arra 

kötelezte a szerződő feleket, hogy biztonságuk veszélyeztetése esetén összhangban járja- 
nak el. Az egyezményhez utólag két titkos függeléket csatoltak (Poincaré és Benes 
levélváltását), amelyek a vezérkarok együttműködésére vonatkoztak. A levelek rögzítet- 
ték: a két ország konzultálni fog azokról a külpolitikai kérdésekről, amelyek biztonságu- 
kat veszélyeztetik. A két vezérkari tábornok folvtatni fogja az együttműködést abban az 
esetben is, ha a francia katonai misszió elutazik Pragaboól. Tehát az 1924-ben megkötött 
francia—csehszlovák egyezmeny a katonai segitségnyújtásra nem vonatkozott. 

Felvetődik a kérdés: mit nem teljesített, illetve mit nem szándékozott teljesíteni Fran- 
ciaország 1938-ban? Az 1925-ben Locarnóban Briand és Benes által aláirt szerződést. 
amely hangsúlyozta: a szerződő felek szolgálni fogjak a Népszövetség keretén belül 
megkötött egyezményeket, s ha Németorszag valamelyiküket megtámadnáa, a Népszövet- 
ség 16. cikke értelmében kölcsönösen segitik egymást. A segítség tehát nem volt automa- 
tikus. Funkcionálása a Népszövetségen múlott. azon. hogy a Biztonsági Tanács aeresszi- 
ónak nyilvánitja-e az esetet. Ez a megkötés csökkentette a szerződés értékét. Egyrészt 
mert megnehezítette a gyors közebelépést, másrészt mert teljesen bizonytalanná tette a 
segitséget, minthogy kritikus helyzetben a döntést a Népszövetségre bízta. Nagv-Bri- 
tannia azonban még azt is el akarta kerülni, hogy Franciaország egy esetleges népszö- 
vetségi döntés értelmében háborúba keveredjen Németországgal, és ezzel lehetővé tegye 
a Szovjetuniónak, hogy Csehszlovákiával kapcsolatos katonai kötelezettségeit teljesítse, 
vagyis hogy beavatkozzon a háborúba. 


9000. 


Miért és mennyiben függött össze a francia és a szovjet segítség? Mi volt a Szovjetunió 
álláspontja a Csehszlovákiának nyújtandó katonai segítséget illetően? Miután a kerdes- 

ről a legkülönbözőbb nézetekkel lehet találkozni, röviden kitérek erre. Bemutatásara az 
események egyik leghitelesebb tanújának, BenesSnek a visszaemlékezéseit hívjuk segitsé 
gül. Az 1935-ben megkötött csehszlovák-—szovjet egyezmény értelmében a Szovjetumó- 
nak katonai segítséget kellett nyújtania az agresszió áldozatául esett Csehszlovákiának. 
amennyiben ezt Franciaország Is megteszi. Az 1938. szeptember 19-i és 20-i francia—angol 
jegyzék arról tanúskodott, hogy Franciaország nem szándékozik teljesíteni szerződésbek 
kötelezettségeit. 

Az első jegyzék után Benes azonnal Sztálinhoz fordult: mit tesz a Szovjetunió. ha 
Franciaország nem teljesíti szövetségesi kötelezettségét? Még aznap megérkezett a valasz 
,ha Csehszlovákia és Németország között kitör a háború és Franciaország ennek ellenere 
nem teljesíti kötelezettségeit, ebben az esetben a Szovjetunió azt kérné, hogy a csehszlo- 
vák kormány forduljon a Népszövetséghez. S ha a Népszövetség döntése nem lesz 5 
egyhangú, a többségi döntés is elegendő lenne Moszkva számára, hogy azonnal Csbh- 
szlovákia segítségére siessen." 

Amikor Benes válaszában rámutatott arra. hogy ez kevés. mert a népszövetségi döntés 
későn jönne, Sztálin módosította álláspontját. ,,...amennyiben háborúra kerül sor 
- hangzott újabb üzenete -, és Németország lesz a támadó fél. elegendő lenne. ba 
Csehszlovákia panasszal fordulna Genfbe és ezt közölné a Szovjetunióval. A szevtet 
kormány már ezzel is felhatalmazva érezné magát arra, hogy segítséget nyújtson Csekb- 
szlovákiának." Bene$S végül ezt a javaslatot sem fogadta el, mert — ahogy visszaemlékezéset- 
ben írja — az egész világ elhinné, hogy Hitler propagandája, amely szerint Csehszlovákia 
a Szovjetunió bástyája Közép-Európában, igaz. 

Benes nem akart kockáztatni egy Németországra, Csehszlovákiára és a Szovjetunióra 
korlátozódó háborút. mert úgv vélte. hogy ez ..Európna akkori állapotában több mint 
valószínű, hogy vesztes háború lett volna". Tisztában volt továbbá azzal, hogy a Szovjet- 
unió még nincs katonailag felkészülve egy háborúra, és hogy az ígért katonai segítséget 
nagyon nehezen lehetett volna a gyakorlatban teljesíteni, hiszen a Szovjetuniónak nem 
volt közös határa Csehszlovákiával. A lengyel és a román kormány visszautasította a 
szovjet, a francia és a prágai kormány kérését, hogy a Csehszlovákia segítségére siető 
szovjet csapatokat átengedjék területükön. Benes attól tartott, hogy ilyen körülmények 
között a szovjet segitség csak a Spanyolországnak nyújtott formában lenne realizálható 
-— ezt azonban semmiképpen sem akarta. 

Csehszlovákia nem számíthatott kisantantbeli szövetségesei, Jugoszlávia és Románia 
segítségére sem. Ezt a belgrádi kormány egyértelműen tudtára adta HodZa csehszlovák 
miniszterelnöknek. Románia szavakban ugyan késznek mutatkozott Csehszlovákia meg- 
segítésére. valójában azonban Jugoszlávia magatartásához kívánt alkalmazkodni. azaz 
a , várni kell és azután majd meglátjuk" álláspontjára helyezkedett. A szeptemben 
válság alatt — akárcsak Jugoszlávia — már egyetértett a számára terhessé vált Csehszlová- 
kia megcsonkitásával. Csehszlovákia kisantantbeli szövetségesei egy dologra vigyáztak. 
arra, hogy az eseményeknek ne legyen rájuk nézve következménye. Ezért lépten-nyomon 
hangsúlyozták Csehszlovákia , sajátos" helyzetét. 

Az adott körülmények között Benes jobbnak látta elfogadni a nyugati hatalmak 
, tanácsát". A politikai vezetés ebben támogatta őt, ám a katonai körök nem. A táborno- 
kok összeesküvést szöttek Benes ellen, aki figyelmen kívül hagyta tiltakozásaikat s az 
agresszióval szembeni ellenállásra tett javaslataikat. . A csehszlovák hadsereg reprezen- 
tánsai a vár Vörös-termében, amely Masaryk könyvtára volt - írja Benes visszaemlékeze- 
seiben -, egymás után, meghatódva, néha idegesen szóltak a legkülönbözőbb módon. 
Egyértelműen bizonygatták, hogy bármit döntenek a nagyhatalmak, a mozgósított és a 
határokon is elhelyezkedett hadsereg nem tűrné el, hogy a nyomásnak engedve területi 
engedményeket tegyenek Hitlernek. Háborúba kell mennünk, bármilyenek is lesznek a 
következmények. A nyugati hatalmak kényszerülve lesznek minket követni. A nép 
egységes és a hadsereg erős. Ha egyedül maradunk, akkor sem szabad engedni. Rendki- 

vül meghatottan beszéltek. Egyesek szemében könny csillogott. Kérések és fenyegetések 
nangzottak el. Meghatódtam és meginogtam... Végül megfontolások után határozottan 
cs szilárdan az alábbiakat mondtam: 

sp En nem vehetem figyelembe csak azt, amit a nép és a hadsereg érez... Először is 
tévednek, amikor azt hiszik, hogy Anglia és Franciaország csatlakozik hozzánk, ha 
egyedül megyünk a háborúba... mint háborús bűnös ellen fognak fellépni! Ezt szeptem- 
ber 21-én ismét írásban és szóban közölték velem. Tény az, hogy már a szeptemberi 
válság előtt véglegesen elhagytak. Könnyelműség lenne részemről, ha a népet egy izolált 
háborúba, vágóhidra vinném... Ami most jön, az csak kezdete egy európai háborúnak... 
Nem akartak most harcolni velünk együtt, jobb körülmények között, kénytelenek lesz- 


nek harcolni nehezebb helyzetben értünk, amikor mi már nem fogunk tudni harcolni. 
Valamennyien ezt még drágan megfizetik c" 


.... 


Sok történész vitatja Benes döntésének helyességét. Egyesek úgy látják, hogy a katonák- 
nak volt igazuk, hogy Csehszlovákiának jól felszerelt hadserege volt, és egymaga is 
sikeresen tudott volna ellenállni egy német támadásnak. Ezek azonban figyelmen kívül 
hagyják, hogy Németország légiereje nagy fölényben volt, és hogy a jól felfegyverzett 
szárazföldi csehszlovák hadsereg ütöképességét nemzetiségi összetétele erősen gyengítet- 
te. A csehszlovák hadsereg egy izolált háború esetén legfeljebb néhány napig tudta volna 
magát tartani. 

Más történészek szerint Benesnek morális okokból egy kilátástalan harcot is vállalnia 
kellett volna. Döntésével szemben -- véleményem szerint . egy ellenérvet fel lehet hozni. 
Espedig azt, hogy ellenállása esetén a nyugati hatalmak - a közvélemény nyomására - 
talán kénytelenek lettek volna segítséget nyújtani a védekező kis Csehszlovákiának. 
Ennek azonban nagyon kicsi volt a valószínűsége. Egyrészt azért, mert erre nemigen lett 
volna idő. (Hitler néhány nap alatt leigázta volna Csehszlovákiát.) Másrészt, mert a nép 
félt a háborútól, s elhitte, hogy a Szudéta-vidékkel Hitlert ki lehet elégíteni és ezzel az 
európai békét hosszú időre biztosítani. Ezt a tévhitet nemcsak Hitler, hanem az angol 
és a francia kormány is erősítette a közvéleményben. 

Chamberlain csak később - 1939 márciusában - jött rá tévedésére, amikor Hitler 
megszállta egész Csehszlovákiát. Daladier azonban már szeptemberben is tudta, hogy 
veszélyes útra léptek, amelynek súlyos következményei lehetnek. Erről tanúskodik a 
szeptember 25—26-i londoni tanácskozásról készitett jegyzőkönyv. Végül azonban a brit 
állásponthoz alkalmazkodott, és hozzájárult, hogy Chamberlain ismét Hitlerhez utaz- 
zon, s közölje vele: kérését készek teljesíteni. Az angol miniszterelnök 1938. szeptember 
28-án ismét tárgyalt Hitlerrel - ez alkalommal Godesbergben. A Führer azonban még 
tovább ment követeléseiben, igy a megbeszélések zsákutcába jutottak. 

A Szudéta-vidéken erősödtek a zavargások. A csehszlovák kormány statáriumot 
hirdetett ki. Heinlein átszökött Németországba, és innen irányította a felkelést. A háború 
elkerülhetetlennek látszott. Chamberlain Mussolinihez fordult: segítse elő a békés rende- 
zést. A Duce örömmel vállalkozott erre a nemzetközi feladatra, szívesen lépett fel , a béke 
megmentőjeként", annál is inkább, mert ő is azt remélte, hogy a , békés megoldással" 
meg lehet akadályozni Csehszlovákiának Hitler által történő teljes megszállását. Ez 
ugyanis ellentétes volt érdekeivel, hiszen Csehszlovákia leigázása Németország közép- 
európai pozícióinak túlságos megerősödését jelentette volna. 

Mussolini közvetítése sikerrel járt. 1938. szeptember 29-én Németország, Anglia, 
Olaszország és Franciaország képviselői Münchenben tanácskozásra jöttek össze. Ered- 
ménye a müncheni egyezmény lett. A Hitler, Mussolini, Chamberlain és Daladier által 
szeptember 30-án aláírt egyezmény jelentős - döntően németek által lakott — területeket 

ítélt oda Németországnak. Az új német határ a csehszlovák védővonalak mögött húzó- 
dott, 30-50 km-re megközelítve Prágát. 

A müncheni egyezményhez csatolt egyik függelék kimondta: a magyar—csehszlovak 
vitát a felek közvetlen tárgyalások útján kell hogy rendezzék; amennyiben három hóna- 
pon belül nem jutnának megegyezésre, a kérdést a négy nagyhatalom fogja megvitatni 
A Komáromban lezajlott magyar—csehszlovák tárgyalások kudarca után a magyar 
kormány a négy nagyhatalomhoz fordult. Ezt Hitler helytelenítette, elegendőnek tartott 
Németország és Olaszország képviselőinek összehívását. Így került sor az első bécs 
döntésre, amely a Magyarország és Csehszlovákia közötti határ kijelölésénél lényegében 
az etnográfiai szempontokat vette figyelembe. 

Az akkori diplomáciai körökben és a későbbi történeti munkákban is azzal a nézettd 
találkozhatunk, hogy Chamberlain 1938 őszén , megmentette a békét", minthogy Müx- 
chennel elejét vette a Csehszlovákia-ellenes német támadásnak. Ennek cáfolatára hadd 
idézzük Keitelnek a nürnbergi perben tett tanúvallomását. Arra a kérdésre, hogy a 
németek 1938 őszén megtámadták volna-e Csehszlovákiát, ha a nyugati hatalmak annak 
oldalán vannak, Keitel azt felelte: , Biztosan nem. Nem voltunk katonailag elég erősek. 
München célja Oroszország Európából való kiszorítása volt, időt nyerni és befejezni a 
német fegyverkezést." 

A müncheni egyezmény Hitler győzelmét jelentette, akinek lehetősége nyilt arra, hogy 
ezt a fontos problémát háború nélkül oldja meg. Megelégedéssel állapította meg később. 
hogy Csehszlovákiát tálcán hozták neki a barátai. 

Hitler 1938 őszén átmenetileg lemondott Csehszlovákia teljes feldarabolásáról, mert 
az európai háborúvá szélesedhetett volna, mégpedig kétfrontos háborúvá. Ugyanis a 
tárgyalt időben a Szovjetunió hadüzenetével is számolnia kellett, és erre Németország 
még nem volt felkészülve. 

A nyugati hatalmak Münchenben teljesítették Hitler követeléseit, mert féltek, hogy 
ellenkező esetben háborúba sodródnak. Végső soron viszont éppen ezzel a politikával 
idézték elő azt, amitől féltek. Nem egészen egy évre rá ugyanis, sokkal nehezebb körül- 
mények között, mégis háborúba kényszerültek. 


Ádám Magda 


A II-es akna 
emlékezete 

Egy korszerű , krónika" 


Ha bent sua fata libelli — tünödtem, amikor 
kézbe vettem Kun Miklós 1917. Egy év 
krónikája cimű vaskos kötetét." A hetven 
év előtti események , krónikáinak" is meg- 
van már a maguk históriája, melynek egyes 
. fejezetei" szemléletesen jelzik az 1917. évi 
oroszországi forradalmak történetéhez 
való viszony alakulását. 

A megpróbáltatásokban, útkeresések- 
ben, vitákban gazdag , húszas években" a 
szovjet politikai, ideológiai törekvések 
képviselői még közvetlen, eleven kapcso- 
latban álltak a közelmúlt eseményeivel. 
Személyük vagy álláspontjuk , legitimálá- 
sa", esetleg az ellenlábas , diszkreditálása" 
érdekében gyakran fordultak a közelmúlt 
eseményeihez. A politikai és történeti 
problémák ilyen összefonódása révén so0- 
káig eleven érdeklődés mutatkozott Orosz- 
ország , sorsfordító esztendeje" iránt. Do- 
kumentum- és forráskiadványok, memoá- 
rok, történeti feldolgozások tömege bizo- 
nyitja, milyen nagy kereslet nyilvánult meg 
az ilyen jellegű könyvek iránt Szovjet- 
Oroszországban s az orosz emigráció köré- 
ben egyaránt. A korai szovjet történetírás 
egyik figyelemre méltó vállalkozása volt 
Az 1917. év forradalma. Az események kró- 
nikája című hatkötetes sorozat,! melyben 
elsőrangú források s a korabeli sajtó be- 
számolói alapján összesítették napról nap- 
ra haladva a történteket. Az 1930-ban 


$ Kun Miklós: 1917. Egy év krónikája. Kossuth 
Könyvkiadó 1988. 

I Revoljucija 1917. goda. (Hronyika szobityij) 
I-VI. kötet. Szerk.: N. Avgyejev, V. Vlagyimirova, K. 
Rjabinszkij és N. Ljubimov. Moszkva-Leningrád 
1923-1930. 

megjelent utolsó, a korábbiaknál , szür- 
kébb", , foghijasabb" kötet tanúsítja: for- 
dulóponthoz érkezett a szovjet fejlődés, s 
a , politika szolgálóleányának" szerepére 
kárhoztatott történetírás IS. 

Csak évtizedek múltán, az SZKP XX. 
kongresszusát követő , olvadás" teremtett 
a szovjet (a magyar) történetírás számára 
jobb feltételeket. Színvonalas forráskiad- 
ványok, sokáig kiadatlan memoárok s új 
szellemű feldolgozások sora mellett egy 
újabb, 4-1 kötetes , krónika"? demonst- 
rálja: a szovjet történetírás élni próbált a 
lehetőséggel a számára adatott közel egy 
évtized alatt. S tegyük hozzá: a magyar 1s.? 
Most, a Szovjetunióban a , glasznoszty" és 
, peresztrojka" időszakában — amikor Mi- 
hail Gorbacsov a jubileumról mint az ,el- 
gondolkozás pillanatá"-ról beszélt," lesző- 
gezve, hogy , a valósághú elemzésnek segi- 


2 Velikaja Oktjabrszkaja szocialisztyicseszkaja re- 
voljucija. Hronyika szobityvij. IV. kötet. Moszkva, 
1957-1961.; Borba za usztanovlenyije 1 uprocsenyije 
Szovjetszkoj viasztyi. Moszkva, 1962. Jellemző. hogy 
a sorozat VI. kötete az első négy kötet címével azonos 
megnevezéssel 1986-ban jelent meg Moszkvában. 

3 A Tankönyvkiadó jóvoltából mar 1961-ben el- 
hagyta a nyomdát a Honfi József, Józsa Antal és Popo- 
vics György altal összeállított A Szovjetunió a nagy 
októberi szocialista forradalom, a polgárháboru és az 
újjáépítés időszakában (1917-1926 ) címmel, az akkor 
hozzáférhetővé vált források egy részét magyarul köz- 
readó, az oktatásban máig nélkülözhetetlen forrás- 
gyűjtemény. 1967-ben egy újabb színvonalas kötet je- 
lent meg— a Kossuth Könyvkiadónál — A nagy forrada- 
lom krónikája címmel. Összeállítója, Dolmányos István 
a szovjet forrasgyüjtemények szine-javát igényes kom- 
mentárokkal tette hozzaférhetővé a hazai olvasókö- 
zönség számára. 

4 A nagy október útja. Kossuth Könyvkiadó, 1987. 
41. oldal. 

tenie kell bennünket abban, hogy megold- 
juk mai problémáinkat" - a Kossuth 
Könyvkiadó (helyesen) lehetségesnek es 
szükségesnek ítelte újólag közreadni 1917 
,krónikájaát". 

, A Múlthoz utasítom a látni kívánókat" 
- Adv Endre szép s találó megfogalmazását 
idézte a kötet előszavában Huszár István, 
a vállalkozás értelmét, célját abban látván, 
hogy , számos mai világtörténelmi és ben- 
ne nemzeti folyamat determinációja és le- 
hetőségei, a társadalmi cselekvés, az egyéni 
boldogulás szabadsága és kötelme a het- 
ven év előtti eseményekből eredeztethető. 
A mát megérteni... Október nélkül lehetet- 
len." Jószívvel egyetérthetünk Huszár Ist- 
vánnal abban is, hogy egy történeti munka 
csak akkor segíthet valóságunk megértésé- 
ben, ha nem sematikus, ha , nem idomiítja 
azt mai önmagunkhoz". 


Kun Miklós ..krónikaja" komoly továbblé- 
pés hazat előzményveihez képest. mert a 
marxista és a polgári történetírás újabb 
eredményeinek felhasználásával, korszerű 
szemlélettel, magyarul mindeddig publiká- 
latlan források széles körének közlésével 
az eddigieknél árnyaltabb képet ad az 1917. 
év eseményeiről, mozgatóerőiről, szereplói- 
ről egyaránt. 

Hogyan sikerült ezt elérnie? Talán a leg- 
lényegesebb momentum minden bizonnyal 
az, hogy az előző hazai valogatások lehe- 
tősége addig terjedt, hogy - az akkori tör- 
téneti-politikai helyzetnek, tradiciónak 
megfelelően — dicséretesen gyorsan követ- 
ték és közvetítették a XX. kongresszus 
után lendületet nyert szovjet történetírás 
eredményeit (kiadványait). Kun Miklós 
azonban eredeti primer forrásokhoz nyúl 
kötetében. A szovjet történetírás legprog- 
resszívebb áramlataival, képviselőivel pár- 
huzamosan, velük szinkronban fordult a 
legautentikusabb jegyzőkönyvekhez, saj- 
tóanyagokhoz s a memoárirodalom, vala- 
mint a dokumentumgyűjtemények azon 
széles rétegéhez, mely a történteket követő 
évtizedben, a résztvevők életében látott 
napvilágot, s amelyre ily módon az érintet- 
tek reflektalhattak is: kiegészithették. cá- 

folhatták tartalmukat. Még a Szovjetunió 
ban is nehezen, csak a szakemberek szamz- 
ra hozzáférhető régi-új források széles kö 
re azt is lehetővé tette a szerző szamara 
hogy tudatosan kapcsolódjék a korabt 
hazai gyűjteményekhez, s a lehetséges mi- 
nimumra korlátozza az atfedést azokkal 
Igy az előző köteteket ismerő olvasokó- 
zönség is döntően új források birtokab: 
jut a könvv megvásárlásakor. 

Az ldeiglenes Kormány nyilatkozatat 
felhívásai mellett a különböző szovjerek 
dokumentumai, az alkotmányozó nemzét- 
gyűlés jegyzőkönyvének részlete, a kadet. 
az eszer és a mensevik pártok, a . kerujet- 
közi szociáldemokratak" és a Plehanov ve- 
zette .Jegyinsztvo-csoport" állasfoglala- 
sat, újságcikkei ís helyet kaptak a valoga- 
tásban. A jól megválasztott, a történtek 
megértéséhez elengedhetetlen Lenin-irasok 
mellett bolsevik pártdokumentumok szetes 
köre segiti az eligazodást. A pétervári vá- 
rosi partkonferenciak és pártbizottáaz 
ülések jegyzőkönyvein túl az OSZDibiMP 
aprilisi . összoroszországi  konferenciája- 
nak, augusztusi VI. kongresszusának 
gyorsírói jegyzőkönyvébe is betekintest 
nyer a magyar olvasó. Sokak számára ht- 
zonyára a bolsevik Központi Bizottságnak 
a hatalom megragadása kérdésével kap- 
csolatos vitáiba bevezető nyolc jegyző 
könyv lesz a kötet legföbb érdekessége. 

Bizonyos, hogy egyesek a könyv zömet 
kitevő visszaemlékezéseket — részesiük 
előnyben a velük ,feleselő", muűfajukbol 
adódóan — ..száraz" — dokumentumokkal 
szemben. Ok sem csalódnak majd. Az 
utolsó cárné barátnője-udvarhölgye. az 
udvar legbelsőbb köreihez tartozó 4. Fíiru- 
bova-Tanyejeva elbeszélése mellett promi- 
nens polgári politikusok ( M. Rod-janka, F. 
Nabokov, V. Sulgin és P. Miljukov ) vissza- 
emlékezései teszik érthetőbbé számunkra a 
, politikai felhő-régió" történéseit, a pnvi- 
legizált . rétegek érdekeit érvényesíteni 
igyekvő októbrista, kadet politikusok tó- 
rekvéseit. Megismerhetik a bolsevikokkal 
szemben álló. a kis-, közép- és nagypolgá- 
ri, az értelmiségi és bizonyos munkás-. il- 
letve paraszti retegek szövetségének meg- 
teremtéséért, egy polgári-demokratikus 
Oroszországért munkálkodó ..demokra- 

cia" reprezentánsainak megnyilatkozásait 
is. Helyet kapott a kötetben a trudovik, 
rnajd eszer A. Kerenszkij, az eszer V. Cser- 
nov, a mensevik I. Cereteli és F. Dan, de G. 
Plehanov írása 15. 

Az ismert bolsevik politikusok (G. Zi- 
novjev, J. Szverdlov, V. Boncs-Brujevics, 
Ny. Podvojszkij, P. Dibenko, V. Miljutyin 
és V. Nyevszkij) magyarul eddig hozzáfér- 
hetetlen memoárjai mellett a történtek to- 
vábbi húsz , leninista" szereplője, tanúja — 
köztük J. Reed és J. Hanecki — avat be 
bennünket a párt , kulisszatitkaiba", s idé- 
zi fel számunkra az oroszországi forradal- 
mak izgalmas, heroikus, olykor groteszk, 
tragikomikus vagy humoros mozzanatait. 
S végül: a történtekben jelentős szerepet 
játszott tábornoki-tiszti kar képviselőinek 
visszaemlékezései is bekerültek a váloga- 
tásba, ahogy a , dráma főszereplőinek", az 
egyszerű munkás- és parasztkatonáknak a 
változó , atmoszférát" szinte egy baromé- 
ter pontosságával jelző, sokatmondó leve- 
lei is. 

A források imponálóan széles köre lehe- 
tővé teszi, hogy sok metszetben, alul-, fe- 
lül- s oldalnézetből , láthassuk" az 1917. év 
eseményeit, s így szuverén ítéletet alkothas- 
sunk a történtekről. A , sokszólamú" törté- 
neti valóság dokumentumainak , polifon 
megszólaltatásával", bemutatásával, a té- 
nyek és álláspontok objektív ábrázolásá- 
val, egyúttal saját, sokoldalúan alátámasz- 
tott, korántsem , pártatlan" véleményének 
árnyalt kifejtésével Kun Miklósnak sike- 
rült elkerülnie a Szovjetunió történetével 
foglalkozó munkák gyakori szélsőségeit: a 
tényeket negligáló félvak-pártosság Szkül- 
láját, és a manipulatív szándékú vagy ha- 
mis tudaton alapuló látszat-kiívülállás 
Kharübdiszét. Egy, immár hazánkban is 
, nagykorúvá vált" diszciplína kiváló képvi- 
selője szól tudósi és civil bátorságot egy- 
aránt megkövetelő , rázós" kérdésekről a 
könyvben, olvasmányos, látszólag köny- 
nyed stílusban, javarészt a recenzens által 
is osztott, néha vitatható, ám mindig mél- 
tányolható álláspontot ajánlva a , felnött- 
ként kezelt olvasó" figyelmébe. 

A források jelentős részét orosz eredetiben 
ismerő pályatárs számára a 20. századi 
orosz történelemben, kultúrában is ,ott- 
honosan mozgó" Kun Miklós közel tíz ív 
terjedelmű kommentárja nyújtotta a legiz- 
galmasabb élményt, az igazi újdonságot. 
Kun Miklós ugyanis - a , krónika"-jelleget 
hangsúlyozandó - a havonkent tagolt, 
kronologikusan, de nem mindig követke- 
zetes sorba rendezett forráscsoportok elé 
rövidebb-hosszabb , bevezetőt" írt, az 
adott hónap jelentőségének megfelelően. 

Kommentárjaiban - véleményem szerint 
helyesen - a hangsúlyt nem a források 
magyarázatára, , helyre tételére" fektette, 
hanem az adott hónap fontosabb esemé- 
nyeinek, jelentősebb szereplőinek bemuta- 
tására, a lényegesebb folyamatok megraj- 
zolására, s az adott időszak atmoszférájá- 
nak felidézésére. A tizenkét részre tagolt 
elbeszélés valamennyi fejezete egy célt szol- 
gál: a forradalmi folyamat egészének meg- 
értetését oly módon, hogy az adott időszak 
sajátszerűségei a totalitás részmozzanatai- 
ként értelmeződnek. A szerző biztos kézzel 
szelektál a fontos és kevésbé fontos törté- 
nések, folyamatok között, kitünő arányér- 
zékkel szerkesztve mondandóját. Lehető- 
ség szerint kerüli a dokumentumok ismer- 
tetését. Gondolatmenetét más forrásokból 
merített idézetekkel támasztja alá, renge- 
teg új információt közölve az olvasóval. 
Az egyes problémákat, intézményeket, sze- 
mélyeket ott s akkor jellemzi részleteseb- 
ben, szélesebb történeti-logikai kontextus- 
ba ágyazva, amikor jelentőségük, szerepük 
meghatározóvá vált a történeti folyamat- 
ban. Így azután a könyv jóval többet ad, 
mint ,egy év krónikáját" . 

Mindenekelőtt a kötetben egymás után 
megjelenő történelmi személyiségek atti- 
jának tömör, célratörő, mindazonáltal 
igen találó jellemzése ragadja meg az olva- 
sót. A különböző irányzatokhoz tartozó 
politikusokra aggatott sematikus ,,cím- 
kék", évtizedeken át sulykolt , le- és ellep- 
lező" jelzök mechanikus alkalmazása he- 
lyett szuverén módon, az árnyalatokra 1s 
ügyelve keveri ki portrévázlataihoz az ép- 
pen megfelelő , színeket" az 1917. év , tör- 
ténelmi palettáján". 

Megrendítően sokatmondó. amikor a 
szerző a pétervári szovjet 1917. szeptember 
25-én megvalasztott 22 tagú elnökségének 
bemutatása során a 13 bolsevik képviselő 
jellemzése után lakonikusan megjegyzi: 
,. Kollontaj asszonyon kivül egyikük sem 
élte túl az októberi fordulat negyedszáza- 
dos évfordulojat. .." 

Szabadjon egy további példát említenem 
a hazat szakirodalomban páratlan, eseten- 
ként , forrás értékű kommentár" jellegének 
érzékeltetésére. Köztudott, hogy II. Mik- 
lős 1917. március 2-án. az Allami Duma 
Ideiglenes Bizottságának képviseleteben a 
szalonkocsijában megjelent A. Gucskov és 
V. Sulein előtt mondott le a trónról öccse, 
Mihály főherceg javára. Az mar kevésbé 
ismert, hogy a Romanov-dinasztia érvény- 
ben lévő örökösödési szabalyai értelmében 
II. Miklós csak fia, Alekszej trónörökös 
javára mondhatott volna le a trónról, így 
- a hahoz való atyai ragaszkodás és vagy 
az esetleges .revans" reménye motiválta — 
eljarása illegitim volt. 

Kun Miklóstól azt ís megtudhatjuk, 
hogy Sulgin - aki élete említett . történelmi 
pillanatában" abban reménykedett, hogy 
,ha az Uralkodó előttünk mond le, talán 
nem is lesz forradalom" - aggkoraban 15 
kitartott monarchista meggyőződése mel- 
lett. A hatvanas évek végén a szerző talal- 
kozott Moszkvában a kilencvenes éveiben 
járó Sulginnal, akit még jugoszláviai emig- 
rációjaban a második világhaború alatt 
partizánok fogtak el, s adtak át a Szovjet- 
uniónak. A korszak különös ténye: a hosz- 
szú szabadságvesztés után kiszabadult Sul- 
gint - a régi bolsevikok felháborodását 
semmibe véve - vendégként meghivták az 
SZKP XXI. kongresszusára. Mindazonál- 
tal nem engedték, hogy Moszkvában tele- 
pedjék le, igy Vlagyimirban vett magának 
egy házat. Onnan járt be Moszkvába, ba- 
ráti társaságban surun hangoztatva, hogy 
szerinte , Uljanov úrtól" (Lenintől) idegen 
maradt az orosz néplélek, míg II. Miklós 
az orosz parasztok millióinak , legidősebb 
hivére" volt, akit ök , prédául vetettek a 
városi semmirekellöknek..." 

S vegül a kötet sorrendben második do- 
kumentumára hivom fel a kuriózumok 
iránt érdeklődök figyelmét. Tudomásom 

szerint a felszabadulás utáni hazai törté- 
netirásban először fordul elő, hogy egy 
(csakis) a 20. századi orosz történelem 
tárgykörébe tartozó, mindeddig kiadatlan 
dokumentumot ajánljanak a magyar olva- 
só figyelmébe. A stanfordi Hoover Inteze: 
Archivumának  ,Ohrana Gyűjtemenye 
ben" őrzött jelentés 1916 nyarán készüli 2 
hírhedt . Rendőrségi Ügyosztályon az 
Oroszországi Szociáldemokrata Munka: 
párt I. világháború alatti tevékenységéről 
Az írás szerzői több megmozdulásra, tú- 
nácskozásra is utaltak, melyek bizonyit- 
ják, hogy a Svájcban élő Lenin felhivas 
- a vilagháború polgárháboruúvá változt- 
tására — korántsem maradt visszhang net- 
kül Oroszorszagban. 

Egy 1916. május 15-i gyűlésen példaul a 
bolsevik előadó hangsúlyozta: , A mun- 
kásmozgalom Oroszországban napjaink- 
ban ténylegesen már a fegyveres felkelést 
vette célba. Az egyes műhelyek, gyarak 
reszleges sztrajkjai hasztalanok immár. 
csak letartóztatásokkal és a munkások tö- 
meges behívásával járnak... A legfonto- 
sabbak most a háború és a mai élet sok 
más tényezője ... ellen tiltakozó tömeg- 
megmozdulások..." A pétervári pártbi- 
zottság fegyvert is osztott amunkásoknak. 
s a fegyveres felkelésre való felkészülés ér- 
dekében harci osztagok megalakítását 15 
engedelyezte — állították a félelmetesen jól 
informált ohrana tisztek. Jellemző azon- 
ban, hogy az autokratikus rendszer arro- 
ganciája, évszázados beidegződései folytán 
a forradalmat megelőző kritikus időszak- 
ban mégis mennyire képtelennek bizonyult 
a saját erdekeinek megtelelő , politikus el- 
járásra". Harom. a kötetben idézett távirat 
plasztikusan érzékelteti e vakságot. A köz- 
ismerten nagy befolyással rendelkező cár- 
né 1917. február 24-én egy, a Dumaban 
elmondott beszéde miatt (!) Kudrinszkij - 
valójában: Kerenszkij — képviselő ,fel- 
akasztását" követelte férjétől, hogy azutan 
másnap a kibontakozó sztrájkmozgalom 
kapcsán a , büntetésből küldd őket a front- 
ra" receptet ajánlja a napokig tétlen II. 
Miklós figyelmébe. Végül, mint közismert, 
a Duma-elnök Rodzjanko politikai megol- 
dást sürgető táviratait félretolva, egy , Ró- 
manovhoz méltó" - akkor már legalábbis 

groteszk - uralkodói , ukázt" adatott Ha- 
balov tábornoknak: , Megparancsolom, 
hogy már holnap vessen véget a zavargá- 


. soknak..." 


. Végül néhány, a kötet egészére vonatkozó 
rnegjegyzés. 


A mai olvasó számára 1917 kapcsán ter- 


. mészetesen a kérdések kérdése: mi és ho- 
. gyan történt, s ami történt, vajon , szük- 


. ségszerű 

volt-e? A klasszikusok által téte- 


. lezetthez képest gyengén (s egyenlőtlenül) 


fejlett gazdasági-társadalmi környezet és a 


. szocialista célkitűzések konfiiktusából, va- 


. tuációból kinőtt 


lamint a , szocializmus egy országban" szi- 
,létező szocializmus" 
problémái, a Szovjetunióban új lendületet 


. nyert , desztalinizáció" által felvetett té- 
. nyek, jelenségek hazánkban is fokozott ér- 
. deklődést keltettek a valamiféle tamponto- 


; 
b 


kat ígérő történeti munkák iránt. 

Kun Miklós könyvéből árnyalt képet 
kaphatunk a februári forradalmat követő 
fejlődésről, az egyes történeti szituációk- 
ban kirajzolódó vélt és valós alternatívák - 
ról. Hónapról hónapra haladva láthatjuk, 
hogy az oroszországi történeti fejlődés ál- 
talános tendenciái, , eredményei" a világ- 
háború teremtette konkrét körülmények 
között, az áprilisi, júniusi, júliusi, augusz- 
tusi válságok során át hogyan vezettek egy 
olyan helyzethez, amelyben még a , szélső- 
ségeket" a leghatározottabban elutasító 
kortársak - pl. Gorkij — is előbb-utóbb a 
, Kornyilov vagy Lenin", a , fehér vagy 
vörös" dilemmával kapcsolatban kénysze- 
rültek állásfoglalásra. 

A történtek egyes mozzanatait, pl. az 
Ideiglenes Kormány kiáltványait — külö- 
nösen a baloldali nyomásra született 1917. 
szeptember 25-i nyilatkozatát — a történeti 
szituáció egészéből kiragadva könnyen úgy 
tűnhet: talán lehetséges lett volna egy ,,de- 
mokratikus alternatíva" is Oroszország- 
ban. Ám ha valaki figyelmesen végigolvas- 
sa a kötetet, különösen a 4.5 millió front- 
katona helyzetét, hangulatát reprezentáló 
leveleket, megértheti: válsághelyzetben 
döntő szerepe van annak, hogy a kor- 
mányzat képes-e, hajlandó-e a felgyülem- 

lett társadalmi problémákat ,a gyökerük- 
nél megragadni", s a programjába foglalt 
elveket, célokat időben realizálni. A kez- 
detben többségükben háború- s Kerensz- 
kij-párti katonák csalódtak, s egyre inkább 
a békét, földet s szovjethatalmat igérő bol- 
sevikok mögé sorakoztak fel. 

A kötetben megszólaltatott tanúk egyi- 
ke, a haláláig bolsevikellenes mensevik ve- 
zér, az 1917-ben egy , demokratikus kor- 
mányzatért" küzdő F. Dan is úgy látta: , a 
koalíciós kormány nyilvánvalóan megren- 
dült a hírhedt júniusi támadás után a fron- 
ton, és halálos sebet kapott a Kornyilov- 
lázadás napjaiban". A kadet segédlettel 
kibontakozott lázadás elfojtását követően, 
szeptemberben a szovjetek Központi Vég- 
rehajtó Bizottságában még többségben lé- 
vő mensevik és eszer vezetők, valamint 
Kerenszkij egy , Demokratikus Tanácsko- 
zást" szerveztek, melyen azonban , a de- 
mokratikus kormányból semmi sem lett". 

A kudarc legfőbb oka a sszovjeteken 
kívüli demokrácia csoportjainak maga- 
tartásában rejlett. Túlértékelték a töme- 
gekhez fűződő vtősgyökeresx kapcsolataik 
sulyát és jelentőségét, s ezért bizonyos le- 
nézéssel viszonyultak a bolsevizmushoz. .. 
amelynek nincsenek sgyökereix a vmély- 
benc... Így nemcsak hogy nem találták 
szükségesnek a koalíció politikájával való 
határozott szakítást, de ... tagadták bár- 
miféle kísérlet lehetőségét arra, hogy bolse- 
vik részvétellel kormányt alakítsanak... 
Végeredményben a Demokratikus Tanács- 
kozástól nem egy koalíciós kormányt, csu- 
pán valamiféle koaliciós korcsot kap- 
tunk... A háború és béke kérdésében, az 
ipar és a kereskedelem szabályozásában, a 
földkérdésben jóformán semmiféle előre- 
haladás nem történt, vagy pedig olyan csi- 
galassúságú volt, hogy egyáltalán nem fe- 
lelt meg a katasztrofális helyzetnek..." — 
summázta a bolsevik hatalomátvételhez 
vezető folyamatról kialakult véleményét 
Dan. 

Kun Miklós differenciáltan ábrázolja a 
bolsevik pártban 1917-ben lezajlott folya- 
matokat is. Az , áprilisi tézisekkel" kap- 
csolatos tavaszi s a hatalomátvétel kérdése 
körül kibontakozott őszi viták tárgyszerű 
felidézése során megismerhetjük a lenini 

állásponttal szemben fellépő politikusok, 
Kamenyev, Sztálin, Miljutvin, illetve Ka- 
menyev, Zinovjev, Volodarszkij stb. állás- 
pontját is. Hiteles képet kapunk Lenin 
döntőnek bizonyult szerepéről a párt veze- 
tésében, s az októberi forradalom elméleti- 
gyakorlati előkészítésében. Rendkívüli, de 
nem feltétlen tekintéllyel rendelkező párt- 
vezér viaskodik álláspontjának érvényesi- 
téséért a , csak történelmi léptékkel mérhe- 
tő" munkatársak (szövetségesek és vita- 
partnerck) körében. egy. az év elején 
húsz-huszonöt, októberben már négyszáz- 
ezer tagot számláló párt vezető testületei- 
ben. 

, Működésük közben" ismerjük meg a 
K B-t, a pétervári és moszkvai bizottságo- 
kat, a párt katonai szervezetét, a központi 
lapok szerkesztőségét, a Politikai Bizottsá- 
got, a KB Katonai Bizottságát, egymás 


In memoriam Reich Károly 

közötti viszonyukat, s a szerepükkel kap 
csolatos bizonyos tisztázatlanságokat G 
Történelmi súlyuknak megfelelően ábra- 
zolta a szerző a szovjeteknek , a szakszerve- 
zeteknek és a gvári-üzemi bizottságoknak a 
forradalomban játszott szerepét, s igaz ez 
a pétervári szovjet elnökére, Zrockijra ve 
natkozóan is. 

Nem hallgathat a recenzens a kötettel 
kapcsolatos kisebb fenntartásairól em 
Mint minden eljárásnak, úgy a kronik: 
jellegnek 15 megvannak a maga árnyolda- 
lai. Esetenként mondandója fáajdalrzis 
megszakítására kényszerült a szerző az 
említett, havonkénti csoportosítás elé irt 
bevezetők gondolatmenetében, ami külö- 
nösen a februári és októberi forradalmak. 
valamint a Lenin hazatérésével kapcsok- 
tos események , szétdarabolásánál" zavar- 
Ja a történeti folyamatok követését. A nem 
, dokumentumcentrikus" bevezetők hátrá- 
nya, hogy egyes, a közölt anyagokban elő- 
forduló nehezen érthető mozzanatok, téve 
dések (pl. a Reed-részletben) értelmezésé 
nél magára marad az olvasó. 

S végül, a kötet egészéhez méltatlan ev- 
femizmusnak érzem a megfogalmazást 
, Az alkotmányozó nemzetgyűlési válasz- 
tásokon a bolsevikok és a velük szövetsé- 
ges baloldali eszerek nem kapták meg 3 
többséget." Helyesebb lett volna, ha Kun 
Miklós az általa böven idézett helyi válasz- 
tási adatok mellett ismertette volna a szak- 
irodalomban ugyan vitatott, de a szovki 
szerzők által ma is hitelesnek tekintett or- 
szágos adatokat: 370 eszer, 175 bolsenk 
86 nemzetiségi csoportokhoz tartozó, 40 
baloldali eszer, 17 kadet, 15 mensevik. 2 
trudovik, I] ismeretlen pártállású képviselő 
jutott mandátumhoz a választások során." 

Mindez azonban mit sem változtat a 
vállalkozás egészének értékén. Huszár IÍst- 
vánnal egyetértve elmondható: , Az ered- 
mény kitűnő, a maga nemében páratlan." 


Donáth Péter 


5 Vszerosszíjszkoje Ucsregyityelnoje Szobranyite. 
Moszkva Leningrád, 1930. 115. oldal; L. M. Szpann: 
Rossztii 1917 god. Iz isztortt borbi politvicseszkih par- 
tvij. Moszkva, 1987. 253. oldal. 

GRÓSZ KÁROLY: 


A holnapért felelős pártmozgalom 


A politikai oktatás minden évadja természetszerűen kapcsolódik az adott időszak legfon- 
tosabb feladataihoz. Nekünk most az MSZMP 1988. májusi országos értekezletének 
jegyében, az ott elfogadott állásfoglalás szellemében a legcélszerűbb számba venni teen- 
dőinket. Nem csupán arról van szó, hogy a következő pártoktatási év egyik konkrét 
feladata lesz a pártértekezlet dokumentumának és a vele összefüggő elméleti kérdéseknek 
az elmélyült tanulmányozása. Ez is nagyon fontos. De sokkal lényegesebb az, hogy a 
pártoktatás mai feladatait vizsgálva szélesebb mezőt fogjon át tekintetünk. Amint ezt az 
állásfoglalás megfogalmazza: , Nemzetünk sorskérdése, hogy társadalmi rendszerünk 
működését ésszerüvé, hatékonnyá, eredményessé tegyük, és korszerű, a magyarországi 
viszonyoknak megfelelő szocialista megoldásokat találjunk a fejlődés új problémáira." 

Hasonló méretű és jelentőségű vállalkozás részesei vagyunk, mint a népi demokratikus 
forradalom 1944 és 1948 közötti időszakában, vagy az 1956 és 1961 közötti években, 
amikor megszilárdítottuk szocialista rendszerünk alapjait. Más - több vonatkozásban 
kedvezőtlenebb - viszonyok között tulajdonképpen az 1968-as törekvések folytatásáról, 
megvalósításáról van szó. Ennek az a lényege, s ez teszi valóban egyedülálló történelmi 
vállalkozássá, hogy a társadalmi, közösségi tulajdon döntő többségére épülő piacgazda- 
ságot akarunk létrehozni. Ehhez gondolati bátorság és politikai mérlegelés, előrelátás 
egyaránt szükséges. Nagyrészt menet közben kell a megfelelő elméleti alapokat is kimun- 
kálni hozzá. Ez azonban nem menthet fel bennünket a cselekvés felelőssége alól. Emlé- 
kezzünk arra, hogy Lenin milyen maró gúnnyal szólt a NEP bevezetésekor a cselekvés 
halogatását képviselő kortársairól, amikor így írt: , Maga Marx sem gondolt rá, hogy 
akár csak egy szót is írjon erről a kérdésről, s meghalt anélkül, hogy egyetlen pontos 
idézetet, egyetlen megcáfolhatatlan útmutatást hagyott volna hátra erre nézve. Így hát 
most kénytelenek vagyunk magunk megkeresni a kivezető utat." 

Miközben tehát napi gondjaink sokaságával birkózunk, s a bonyolult helyzet gyakran 
nem teszi lehetővé, hogy a legkézenfekvöbb megoldásokat alkalmazzuk, sót nemegyszer 
távlati érdekeinket sértő azonnali intézkedésekre is kényszerülünk, még inkabb fontos 
tudataban lenni annak, hogy a szocializmus megújulásának aktív részesei vagyunk. 
Felelősségünk valóban történelmi. Egész politikai rendszerünk müködését a kor követel- 
ményetihez kell igazítani, aminek egyik célja 15, eszköze is egyben a magyar gazdaság 
modernizálása. Mindez meghatározó módon érinti jövőnket, a szocializmus perspektívá- 
ját, hazánk és népünk felzárkózását a világfejlődés élvonalához. 

De jól tudjuk, hogy a gazdasági elmaradottság felszámolása önmagában és automati- 
kusan nem vezet el egy magasabb minőségű társadalom létrehozásához. Ezt csakis és 
kizárólag a szocializmus demokratizálása segiti elő, ami természetesen összekapcsolódik 

a gazdasági és kulturális fejlődéssel. A szocializmust ezért - egyik megközelítésben — úgy 
is értelmezhetjük, mint a gazdaság demokratizálását. 

Ismét az állásfoglalás szavait idézve: , A Magyar Szocialista Munkáspárt országos 
értekezlete szükségesnek tartja a társadalmi és gazdasági reformfolyamat összehangolt 
folytatását és meggyorsítását. Mivel az MSZMP a történelmileg kialakult egypártrend- 
szer körülményei között tölti be vezető szerepét, így a reform folytatásának kiinduló- 
pontja a párt működésének megújítása." 

Így és ezen a ponton kapcsolódunk a nemzetközi méretekben folyó rendszervitához. 
Nem kevesebbre vállalkozunk, mint arra, hogy a szocializmus megújításával bizonyítsuk 
rendszerünk életrevalóságát, fejlődésre való képességét, történelmi küldetését. Lehet, 
hogy eszmei és politikai ellenfeleink megmosolyognak bennünket naivitásunk miatt. 
Tudjuk, hogy kortársaink egy része, köztük a szocializmus egykori hívei sem társaink 
a bizakodásban. Azt is világosan látjuk, hogy a fejlett tőkés országok gyorsabban és 
határozottabban tudtak reagálni a gazdasági világfejlődés új tendenciáira. Mi mégsem 
a kapitalista út követésében látjuk a megoldást - noha annak számos módszerét bátrab- 
ban és tudatosabban szándékozunk felhasználni -, hanem a szocializmus megújulásában. 

Feljogosít bennünket erre az a tény, hogy a klasszikusok — Marx, Engels és Lenin - 
tanítását, mindenekelőtt módszerüket még a szocializmus mostanában tapasztalható 
válságjelenségei sem tették érvénytelenné. Lukács György szavaival érzékeltetve ezt: 
, Feltéve, de meg nem engedve, hogy a tudomány fejlődése Marx minden egyes állítását 
tévesnek bizonyítaná, mi e tudomány birálatát szó nélkül elfogadhatnánk, és mégis 
marxisták maradnánk mindaddig, mig Marx módszerének követői maradunk." 

Válaszunk és választásunk igazát megerősíti az is, ha arról készítünk tárgyilagos 
mérleget, hogy mit adott eddig a szocialista gondolat s a mindössze néhány évtizedes 
gyakorlat a világnak, az emberiségnek. A tapasztalatoknak oly bőséges tárházát — a 
tévedések, az eszme nevében elkövetett bűnök negatív tanulságait is beleértve —, amely 
felmérhetetlen lehetőségeket ad számunkra, , csak" tudatosan, értelmesen kell élni vele. 

Nincs okunk, sem jogunk elfelejteni, hogy nálunk és régiónk gazdaságilag elmaradott 
többi országában a szocialista rendszer keretében sikerült a legtöbbet ledolgozni a több 
évszázados fejlődési hátrányból. S ha ez így van, miért ne lehetnénk meggyözödve arról, 
hogy ugyanez a rendszer - a mai kor követelményeinek megfelelő megújulással, korszerü 
módszerekkel - a jelenlegi helyzetben is sikeres stratégiát lesz képes megalkotni. Különö- 
sen, ha azt is figyelembe vesszük, hogy a Szovjetunióban egyre erőteljesebben érvényesü- 
lő új politikai gondolkodás világméretekben is a békét s ezáltal is a szocializmus pozicióit, 
hitelét erősíti. Erre utalnak a Kinában zajló folyamatok, a lengyel reformtörekvések és 
más szocialista országok útkeresései. Vagyis — múlt századi nagy politikusunk szavaira 
emlékezve - a mentét nem levetni, hanem újragombolni akarjuk. 

Nem állítjuk, hogy a marxizmuson kivül nem gondolható el - önmagában teljesen 
logikus — eszmerendszer. Tiszteljük és hasznosítandónak tartjuk minden más gondolau 
megközelítés értékeit, amelyek a társadalom, az ember viszonyainak jobbítását tűzték 
ki célul. De mi erről az alapról látjuk értelmét a cselekvésnek, mert a marxi és a marxista 
elméletet olyan értéknek tekintjük, amelyet feladni semmiképpen nem akarunk. Azon 
egyszerű oknál fogva, hogy vele sokkal többre vagyunk képesek, mint nélküle. 

Ezért, amikor hazai feladatainkat átgondoljuk, nélkülözhetetlen számunkra a marxi 
módszer következetes alkalmazása. Abból, hogy a klasszikusok tanítását sok tekintetben 
helytelenül, felületesen értelmeztük, nem az következik, hogy mondjunk le róluk, hanem 
az, hogy ténylegesen az ő módszerük értő felhasználásával nézzünk szembe a ma valósá- 
gával. Ezt fejezi ki Lukács lényegbevágó javaslata: vissza Marxhoz, előre a valósághoz. 
Attól, hogy egy eszmét nem eredményesen ültetnek át a gyakorlatba, nem feltétlenül az 
következik, hogy hibás az elmélet. Valószínűbb, hogy az alkalmazása felszines. 

Ezen a nyomvonalon tartjuk égetően szükségesnek a párt mai funkciójár "k tisztáza- 
sát, benne az elméleti-ideológiai munka megújítását a pártmozgalor " széna 

hangsúlyozni, hogy erről és még néhány egyéb kérdésről nem az elméleti általánosítás 
igényével szólok -— hiszen ez a tudomány feladata —, de annak tudatában, hogy meggyőző- 
désem szerint a párt a társadalom egészét kifejező rész. 

Mindezek miatt szükségesnek tartom érinteni azokat az irányokat, amelyek a politikai 
szükséglet oldaláról jelentkeznek elemi erővel, kapcsolódva Berecz János és Németh 
Miklós titkár kollégáimnak Nádudvaron, a pártoktatási év megnyitóján a közelmúltban 
elmondott értékes gondolataihoz. E kérdések politikai aktualitásuknál fogva követelik 
mielőbbi elméleti tisztázásukat. Ez csak részben jelenti új dolgok , felfedezését", mert 
számos kérdésben elegendő a klasszikusok segítségét igénybe venni. Szánalmas dolog 
lenne ugyanis, ha valaki ma úgy akarna fizikai jelenségek mélyére hatolni, mintha 
Newton vagy Einstein nem 38 alkotott volna. Márpedig társadalmi problémák megközelíi- 
tésénél gyakran megtesszük ezt a marxizmus klasszikusaival. Nem hiszem, hogy ez 
hízelgő lenne műveltségünk minőségére s emberi szerénységünkre nézve. 


A szocializmus: mozgalom. Történelmi küldetését, korábbi felfogásunkkal szemben, 
csak hosszú idő alatt tudja teljesíteni. Leninnek az átmenet szakaszáról kifejtett gondola- 
tait akarjuk a mai viszonyok között értelmezni és érvényesíteni. Ha a szocializmust 
mozgalomnak fogjuk fel, nem társíthatunk hozzá képek, szobrok sugallta merevséget. 

A mozgalomjellegből az is következik, hogy a párt korszerűsége épp a folytonos 
elevenségben gyökerezik. A lenini definíció szerint a párt nem más, mint az elmélet 
egyesítése a valóságos mozgalommal, amikor is elmélet és gyakorlat nem egymást kizáró 
ellentétek, hanem egymást kölcsönösen feltételező különbözőségek (sőt azonosságok is 
egyben), egymás szerves kiegészítői. Vagyis a párt az a tényező, amely teljessé és élővé 
teszi az eszme és a mozgalom dialektikáját. 

A párt akkor működik korszerűen, ha nem szab fölösleges korlátokat e dialektika 
érvényesülésének, miközben garantálja hozzá a szükséges kereteket. Ebből a nézőpont- 
ból tekintve a párt mai helyzetét, működését, megállapíthatjuk, hogy egyaránt vannak 
benne megőrzendő értékek és vannak elhagyásra, meghaladásra érett mozzanatok. 
Lényegében egész eddigi gyakorlatunk kritikai felülvizsgálatára van szükség, az értékek 
megőrzése és tudatosítása érdekében éppúgy, mint az idejétmúlt, netán korábban méltat- 
lanul értékként tisztelt kategóriák elvetése céljából. 

Fontosnak tartom megjegyezni, hogy nemcsak a választott érték az érték, de csakis 
a meglevő , készletből" választhatunk. Szerencsére a választék igen gazdag. 

Ilyen értéknek tekintem a szocializmust, amelynél tisztességesebb közügyet aligha lehet 
találni. Ilyen érték maga a párt, de ehhez rendeltetésének megfelelően kell felfognunk és 
működtetnünk. Olyan gondolati rendszerben, hogy a párt nem cél, hanem a mozgalom 
eszköze, s egyik legértékesebb szervezeti kerete, a közösségi erkölcs érvényesítője. 
A mozgalom sem cél, hanem eszköz a szocializmus megvalósításához. Végül: a szocializ- 
mus is , csak" eszköz, amely az emberi közösségek, személyiségek boldogulását, kiteljese- 
dését szolgálja. 

A párttal kapcsolatos érték az, hogy egészségesen ötvöződik benne a szervezeti fegye- 
lem és az önkéntesség elve. Nem előnyöket ad, hanem társadalmilag hasznos, értelmes, 
eredményes cselekvés lehetőségét biztosítja tagjainak. Összeköti hazánkat a világ legje- 
lentősebb politikai, szellemi áramlataival. Legújabb kori történelmünkben a legtöbb új 
kezdeményezés hozzá fűződik. 

A párt az egyetlen kidolgozója a nemzeti fejlődés teljes körű, korszerű, realista prog- 
ramjának. Ezért van mindenekelőtt létjogosultsága a nemzet pártjának tekinteni. Enged- 
jék meg, hogy a nemzeti problematikát ilyen összefüggésben és egy kicsit részletesebben 
is érintsem, mivel igen időszerűnek vélem a mindennapok eseményei miatt. 

Jogosnak és fontosnak tartom a munkásmozgalom és a nemzet története közötti 

szerves kapcsolat bemutatását, valamint azt, hogy az előbbiek hogyan kapcsolódnak a 
nemzetközihez, az egyetemeshez. Világos, hogy a nemzetközi nem ellentéte a nemzetinek. 
az előbbi ugyanis a nemzetek egyetemes emberi értékeit hordozza. Ellentéte viszont az 
álnemzeti, a nemzetellenes, mert - Fülep Lajos szavaival — ,a nemzeti problémák és 
föladatok helyére a nemzeti életet gátoló. hátráltató elzárkózást, élettelen ál-ideált, 
meddő jelszót, a cselekvés alól felmentő alibit, hazug hagyományt, fejlődni nem akaró 
önelégültséget ... állítja". 

Komplex, egymástól elválaszthatatlan egységet alkotó kérdéskörrel van dolgunk. 
A párttörténet anélkül válik a nemzeti történelem szerves részévé, hogy feloldódna 
benne. Ebben az esetben nem érhet bennünket az a vád. hogy például ,a mozgalom 
békaperspektívájából" szemléljük ne:inzeti történelmünket, hiszen nem a látószög önma- 
gában, hanem a meglátott eredmény minősit. Mert nemcsak a munkásmozgalom nemzeti 
szűkkeblűségére tudunk felhozni számtalan történelmi példát, hanem a provinciális 
hazafiságra is. Ady Endre 1902-ben írta a következőket: , Romantikára hajló nép va- 
gyunk. Frázisimádásunknak is ez az oka. S ez az oka annak is, hogy keleti módon 
szeretjük a tömjént. Faji büszkeségünk, patrióta képzelgéseink üstökénél lehet bennün- 
ket legjobban megfogni. Ez a bűnünk burjánoztatta fel a csaholó hazafiságot. Ezért 
utazik reánk minden csalás, számítás, hazugság és cselvetés a hazafiság nevében. Ez a 
húr mindig meghat, és mindig megfog bennünket. A lényeget és valóságot nem keressük, 
mihelyst hazafisággal csaholják hazug módon tele a fülünket... Ez a csaholó hazafiság 
eddig még csak az ellenségeit növelte mindig a mi jobb sorsra érdemes, kicsiny orszá- 
gunknak..." Ady szavai ma is időszerűek. 

A szocializmus, lényege szerint, nemzetközi. Ebben az összefüggésben értendő reális 
világtörténelmi esélye. Ugyanakkor nemzeti keretek között épül, ilyen léptékben szemlel- 
ve válik az emberek számára vonzó (vagy ha rosszul csináljuk, átmenetileg éppen 
ellenszenves) programmá. Ezért is, de abból következően is, hogy a sajátos nemzeti 
megoldások eredményessége teszi a megvalósítást más országok és népek számára figyel- 
met érdemlővé, mi azzal tudunk a szocializmus egyetemes érvényéhez érdemben hozzájá- 
rulni, ha saját dolgunkat végezzük a lehető legjobb színvonalon. Ez a mi nemzet 
kötelességünk, amivel méltó módon megfelelünk legjobbjaink reménykedésének, köztük 
Adyénak, aki így írt: ,,... a magyarság szükség és érték az emberiség s az emberiség 
csillagokhoz vezető útja számára". 

Múlhatatlanul szükséges tehát nemzeti történelmünk értékeinek teljes birtokbavétele. 
Ezen belül olyan adósságok törlesztése is előttünk áll, mint a polgári, paraszti és értelmi- 
ségi értékek egyesítése a munkások által kialakított értékekkel. Továbbá az, hogy feltár- 
juk a magyar munkásmozgalom egységes pártjának történeti előzményeit, kialakulását, 
ami mind a szociáldemokrata, mind a kommunista párt legjobb hagyományait egyesíti, 
nemzeti műveltségünk szerves részévé avatja. Talán nem lebecsülendők ennek olyan 
, melléktermékei" sem, mint például az, hogy így érvényét veszti a még mindig vitatott 
kérdés: József Attila viszonya a munkáspártokhoz. Hasonlóképpen fel kell dolgozni az 
1956-hoz vezető út és az azt követő időszak tanulságait. Vagyis — József Attilával szólva 
— ,,... a múltat be kell vallani", hogy rendezhessük közös dolgainkat. Ez hozzátartozik 
mind nemzeti, mind egyéni önbecsülésünkhöz. Eközben nem árt megszívlelni egy múlt 
századbeli orosz író, Goncsarov intelmét: , A bölcs utód, mivel szem előtt tartja és eleve 
tudja, hogy a nem is oly távoli jövöben ivadéka mond fölötte ítéletet, óvakodik könnyel- 
műen kinevetni korlátoltnak, tudatlannak, ügyefogyottnak vélt elődjét." 

Az értékek megőrzésével egyidejűleg meg kell szabadítani a pártot a működését 
akadályozó, hozzá méltatlan lerakódásoktól. Nem nyugodhatunk bele a párt megmere- 
vedésébe, lelassulásába, új iránti fogékonyságának gyengülésébe. Tapasztalható nem 
kevés helyen a befelé fordulás. Sok tekintetben eluralkodott a szubjektivizmus. Érzékel- 
hető az elbizonytalanodás, a tétovaság. az önállóság hiánya. A centralizmus túltengése 
is tettenérhető, márpedig ez nem kevésbé veszélyes, mint az öncélú, végletekig hajtott 

decentralizálás. Mindkettő akadályozza a demokratikus fejlődést, elszürkíti az egyéne- 
ket, lehetetlenné teszi markáns, karakteres arculatú személyiségek kibontakozását. Van 
kapkodás, és lazul a pártfegyelem. Itt-ott összekeveredik az egészséges ambíció egyféle 
karrierizmussal, ami egy sorait átrendezni kívánó párt számára nem lebecsülhető veszély. 

Túl erős a mának élés, csökkent a holnapért érzett felelősség. 

Figyelmeztető negatívum a pártéletben a tolerancia képességének csökkenése más 
szellemi, politikai irányzatokkal, nézetekkel szemben. Általában is a mások iránti biza- 
lom a pártnak mint szervezetnek napjainkban nem a legerősebb oldala. Mindent egyedül 
akarunk csinálni, abban a tévhitben, hogy csak az a jó, amit magunk végeztünk el. 

Mindez a kárdermunkában is kedvezőtlen hatást váltott ki. Mivel a hangsúly a 
változatlanságon volt (egyoldalúan így értelmezve a folytonosságot), a párt maga sem 
karolta fel elegendő számban a fiatal tehetségeket, nem teremtett számukra megfelelő 
, politikai küzdöteret". Ma azonban hallatszik olyan vélemény is, hogy mindenki konzer- 
vatív, aki nem húszéves. S emiatt egyesek túl hangosan kiáltanak a reformért ott is, ahol 
nem kell - csupán azért, hogy ne lássák őket ósdinak, konzervatívnak. 


Pártunk megújulásának egyik fő forrása és garanciája is egyben az ideológiai munka 
javítása. Legnagyobb, legveszélyesebb ellenségeink egyike a , meg nem gondolt gondo- 
lat". Vitathatatlan az elméleti munka, illetve az , alkalmazott elmélet", az ideológia 
kiemelt jelentősége. Ma a párt életében az ideológiai munka nem tölti be azt a szerepet, 
amit be kellene töltenie. Ezen azért kell változtatni, mert történelmi tanulságok igazolják, 
hogy a párt megbénul, elveszti arculatát, ha az elméleti-ideológiai munka bármely 
területét elhanyagolja vagy lebecsült. 

Változtatnunk kell azon a gyakorlaton, amikor a politika gyakran a megfoghatatlan 
általánosság szintjén fogalmazza meg , rendeléseit" az elmélet számára (aminél csak az 
rosszabb, amikor konjunkturális követelései vannak az elmélettől), az , elmélet" pedig 
— a gyakorlat vezérfonala helyett — a tudósi etikához méltatlanul, a politika igazolásává 
silányul. Nem nyugodhatunk bele abba az elméleti igénytelenségbe, aminek számos 
jelével a társadalomtudományok egyes területein találkozni lehet. 

Az elméletet nem szabad az egyes döntések igazolására felhasználni, ami persze nem 
jelenti azt, hogy ne lenne szükség elméletre. A tudatos jövőbe látás nem azonos a jövőkép 
precíz, aprólékos leírásával, de nem is gondolatszegény spontaneitás, kényelmes prakti- 
cizmus. Az ideológia — Lukács meghatározása szerint — a valóság társadalmi feldolgozá- 
sának az a formája, amely tudatossá és cselekvőképessé teszi az emberek társadalmi 
gyakorlatát. Szükséges és időszerű tehát az elméleti bázis, benne a pártoktatás megerősí- 
tése. 

, Ehhez pedig hiteles mércére van szükség, ami másfelől az Go sztálYSZEtŰlelét rehabilitálá- 
hogy szavakban túlzottan előrehaladtunk a szocializmus építésének útján, akkor az is 
igaz, hogy markánsabban van jelen társadalmunkban az osztályjelleg, mint ahogy mi ezt 
eddig minősítettük. De az osztályálláspont, az osztályérdek érvényesítése sohasem öncél, 
hanem az összfolyamat szerves része, nélkülözhetetlen történelmi eleme. Ebben az össze- 
függésben a történetiség nem pusztán és nem is elsősorban kronológiai ügy, hanem a 
korszak fő tartalmának kérdése, amint azt már Hegel egész életműve világossá tette. 

Tekintettel arra, hogy ma és még hosszú ideig osztálytársadalom keretei között élünk 
és dolgozunk, nincs semmi szégyellni való abban, ha az osztályérdek jelentőségét, eligazí- 
tó szerepét nyíltan vállaljuk. Hiszen nem célnak, hanem értéknek, a társadalmi fejlődés 
szervező eszközének tekintjük. Nekünk, akik arra vállalkoztunk, hogy az osztály nélküli 
társadalom megteremtésében közreműködjünk, igazán jogunk van erre. Magát az osz- 
tályküzdelmet is az osztályok tényleges és történelmileg előírt felszámolásának céljára 


8 GRÓSZ KÁROLY 


használjuk fel. Emlékezve a lenini figyelmeztetésre, hogy .. amig osztályok vannak, a 
szocializmus megvalósíthatatlan marad". De ebből nem az következik, hogy papiron. a 
propagandában a valóságtól függetlenül , felszámoljuk" az osztályokat. 

Amennyiben a munkásosztály filozófiai fogalmát nem keverjük össze szociológiai 
sajátszerűségével, tehát nem a munkások szimpla összességének tekintjük, könnyen 
belátható, hogy nincs okunk feladni a történelmi küldetésével kapcsolatos meggyőzödé- 
sünket. A marxizmus ugyanis attól élő elmélet számunkra, hogy összekapcsolja a szocia- 
lizmus általános emberi ügyét a munkás különös osztályérdekével. Azzal az osztályéval, 
amely csak úgy tudja magát felszabaditani, ha közben a társadalom valamennyi osztálvát 
is felszabadítja. Marx megfogalmazásában: , Az ember a proletariátusban elvesztette 
önmagát, de egyúttal nemcsak hogy megnyerte e veszteség elméleti tudatát, hanem a 
többé el nem hárítható, többé nem szépíthető, abszolúte parancsoló szükség - a szükség- 
szerűség gyakorlati kifejeződése — közvetlenül fellázadásra is kényszeríti ez ellen az 
embertelenség ellen." 

Az érdekekre való hivatkozás azonban félrevezető lehet, s néha az is. Ezek egyike az 
egyoldalú érdekszemlélet, amely régi szokás szerint csakis az elosztási érdekeket tekinti 
az egyedül érvényesnek. Csakhogy léteznek másfajta, magasabb rendű, emberhez meél- 
tóbb érdekek is. Amikor a kibontakozás biztosítékai között az érdekek valóságos műkö- 
désére hivatkozunk, akkor az érdekek teljes és lehetséges skálájára gondolunk. Ezek 
közül bármelyik lehet elsődleges a többivel szemben, adott helyen és adott időben, 
mellőzve minden abszolút hierarchiát. Legfeljebb az mondható biztonsággal, hogy végső 
soron a gazdasági érdekek határozzák meg a többi érvényesülésének lehetőségeit, s 
mércéül általában az osztály politikai érdeke használható. Nálunk a munkásságé mint 
osztályé, Nyugaton pedig a polgárságnak mint osztálynak az érdeke. 

Annak eldöntését, hogy melyik a hiteles mérce, bízzuk a történelemre. De ne legyünk 
képmutatóak, ne tagadjuk, hogy van ilyen mércénk és nekünk ez a mércénk. Elismerve 
azt is, hogy olykor vagy rosszul olvassuk a mérce skáláját, vagy az maga eleve rossz adott 
szerkezetében. Például osztályérdeknek tünteti fel gazdaságtalan munkahelyek fenntar- 
tását, mert a jog a munkához a munkahelyhez való jogként szerepel a skálán, hibás 
, felírás" következtében. Olykor meg csak hivatkozási alap szerepét tölti be. igazolási 
célokat szolgáltatva igazolhatatlan törekvésekre. Ezért is van olyan nagy szükség a 
dolgok lényegét megvilágító elméletre, s az ehhez társuló eleven és hatékony politikat, 
társadalmi gyakorlatra. Mindez pedig elképzelhetetlen rendeltetésszerüen működő párt 
nélkül. I 

A párt ma új helyzetben van, s ez más lehetőségeket jelent akkor is, ha maga nem 
változna. Ám ha nem változik, lehetőségei jócskán leszűkülnek. Ha viszont időben, 
megfelelő irányban és mértékben változik, esélye van arra, hogy cselekvési lehetőségeit. 
befolyását jelentősen megnövelje. Ehhez tisztában kell lennie nemcsak a helyzettel, 
hanem önmagával 1s. 

A párt vitathatatlanul forradalmi jellegű és indíttatású. A pártnak ez a típusa a múlt 
század közepén - a korábbi alkalmi ligákkal és szövetségekkel szemben -— annak az 
általános társadalmi válságnak a nyomán jött létre, amely akkor egész Európát jellemez- 
te. Az értelmiség legjobbjai e válság átélése során ismerték fel a munkásosztályban rejló 
forradalmi energiát, s megalkotva az elméletet, létrehozva a megfelelő szervezeteket, 
majd magát a pártot is, ezt a potenciális energiát hatékony politikai és társadalmi erővé 
változtatták. 

Másként szólva: az új típusú forradalmi munkáspárt első történelmi formájának és 
második változatának, tehát a lenini pártnak is a forradalmi polgári értelmiség a , társ- 
szerzője", s ezt a jellegét máig megtartotta. Mi több: az első szovjet kormány, a Népbizto- 
sok Tanácsa az akkori világ legmagasabb színvonalú, kvalifikált értelmiségi alakulata- 
ként volt nemzetközileg is elismert. Minden tagjáról tudni lehetett, miért pont ő és miért 
éppen azon a poszton van. A sztálinizmus a párton és az egész mozgalmon belül a 

feudális függőségi viszonyok és a keleti despotizmus újjáélesztésével — pártegység címén, 
minden a fejlődés forrásául szolgáló ellentmondás és termékeny belső feszültség kiiktatá- 
sával — tulajdonképpen ezt az értelmiségi vonást irtotta ki. 

A párt tehát végső soron - amennyiben megfelel saját fogalmának - jellege szerint 
forradalmi munkáspárt. Rendeltetése szerint össztársadalmi funkciókat ellátó, korszerű 
intézmény. Létmódját tekintve értelmiségi alakulat. Ma épp az az egyik legfontosabb 
feladat, hogy - az osztálytartalom következetes érvényesítésével egyidejűleg — visszaad- 
juk a pártnak ezt az értelmiségi arculatát, ami legsikeresebb időszakaiban minden 
orszagban mindig 15 jellemezte. A kommunista ugyanis - függetlenül a munkamegosztás- 
ban elfoglalt helvétől, képzettségétől -, amennyiben igényt tart e kitüntető cím viselésére, 
párttagként értelmiségi feladatokat vállal, tudatosan, szervezett és célratörő módon. 
A párt tényleges társadalmi érzékenysége csak az így felfogott értelmiségi vonások 
újjáélesztése és értelmiségi szerepvállalása útján lehet elérhető cél, tevékenységének szín- 
vonala így lehet valóban korszerű. Valamikor Marx. Lenin műveit munkások, értelmisé- 
giek egyaránt olvasták, olvasókörökben megvitatták és elméletileg értelmezték. Nap- 
jainkban miért lenne ez irreális célkitűzés? . 

József Attila sorait idézve:,, 4 dolgos test s az alkotó szellem, ! mondd, hogy törhetne 
egvmás ellen? / Az elme, ha megért, megbékül, / de nem nyughatik a szív nélkül. / S az 
indulat múló görcsökbe vész, / ha föl nem oldja eleve az ész." 

A pártmozgalom megújulása, vagyis régi jellemző vonásainak visszanyerése új feltéte- 
lek között, lehetőségeinek újabb, soha nem látott bővülését hozhatja magával. A marxis- 
ta elmélet nemcsak az eddigi és jelenlegi gyakorlathoz kapcsolódhat, hanem - a bővített 
újratermelés itt is érvényes törvényének értelmében - egy bővített, új típusú gyakorlattal 
is társulhat. Így újulhat meg maga is, így töltheti be valóságos szerepét. 

Ujra kell gondolnunk a pártoktatás szervezeti rendszerét. Ugy tűnik, a szervezett 
oktatásnak jelenlegi formáit túlhaladta az élet. A hangsúlyt a továbbképzésre, a politikai 
munka konkrét és most időszerű feladataira való felkészítésre kell helyeznünk. Ez 
feltételezi, hogy a pártoktatás nyisson a világra. Legyen képes felhasználni a szocialista 
világban születő új értékeket, a szociáldemokrata és tökés politológiai, szociológiai 
irányzatok tanulságait. 

Tanuljunk. hogy taníthassunk. Vetközzük le az unalmasságot, a marxizmus gépies 
magyarázóinak igénytelenségét, ne elégedjünk meg a , brosúraműveltséggel". A szocia- 
lista műveltség elevenséget, aktivitást és elmélyedést jelent. Eppen ez a legfontosabb 
jegye, nem az ismeretek gőgös birtoklása, hanem a kultúra felhasználásának képessége. 

A Politikai Főiskolának is át kell alakulnia, felépítését, össztársadalmi funkcióit és 
munkájának színvonalát tekintve egyaránt, hogy a most következő nehéz időkben a párt 
nélkülözhetetlen segédcsapata lehessen. Olyan eszmei bázissá és tudományos műhellyé 
kell válnia, amelyben a politika és az elmélet közvetítése egymás irányában gördüléke- 
nyebben folyik. Konkrétan fogalmazva: legyen valóban egyetem a követelményeket, a 
színvonalat, a kultúrát, a világáramlatokhoz való kapcsolódás módjait és az alapkutatá- 
sokat illetően. De ne akarja beszerezni mindenáron a porosz professzori vaskalaposság 
nálunk is közismert jegyeit. Legyen a politikatudomány, a politikai kultúra sajátos, 
másra át nem ruházható feladatokat vállaló eszmei és intézményi bázisa, a pártoktatás 
szervezeti irányítója. Váljék a pártvezetés szellemi műhelyévé. 


Ma egyik legfontosabb és legsürgősebb feladatunk a pártegység megújítása S újraterem- 
tése. A májusi pártértekezlet nemcsak új feladatokat fogalmazott meg, hanem a korábbi 
gyakorlat újragondolását is szükségessé teszi. Mindkettő törvényszerűen vitákkal jár 
együtt. A vita nem terhes vagy idegen jelenség egy mozgalomban, hanem egy élő párt 
létezési módja. A vita azonban könnyen parttalanná válik, akár a Központi Bizottság- 

ban, akár a Politikai Bizottságban, a területi pártbizottságokon vagy az alapszervezetek- 
ben, ha a kulturált, konstruktív vita elemi szabályait nem egységesen értelmezzük, 
alkalmazzuk. A vitában minden gondolatnak létjogosultsága van, de az érvek — és nem 
a beosztás - alapján. Az életképtelennek bizonyult tételek újból és újból való felújítása 
tehetetlenségre kárhoztatja a pártot. A vitáknak nem egyéni érdeket, személyi becsvá- 
gyat, hiúságot, hanem a kollektív társadalmi haladást kell szolgálniok. 

A vitában való egymásra találás és a frakciók között különbséget kell tenni. Ugyanak- 
kor a frakciózás veszélye egy, a vita megújult szakaszában lévő pártban nem csökken, 
hanem nö. Vannak és lesznek gyorsan le nem zárható kérdések, vagy a kellő ismeret 
hiánya, vagy a szubjektiv körülmények miatt. Ekkor - többszöri próbálkozás után — csak 
a nagyobb kommunista közösség lehet ítélkező biró. Ennek egyik formája az egész 
párttagságot átfogó pártvita. Figyelnünk kell arra is, hogy a kivánatos viták során a 
lényeges és a lényegtelen kérdések között tudatosan tegyünk különbséget. Nagy hajlam 
van bennünk, hogy másodlagos kérdésekben látszatra is tetszetős, szenvedélyes eszme- 
cserét folytassunk, miközben a lényegi, elvi kérdésekben kerüljük az összeütközést. 
A vita követelménye, hogy a napi érdekek miatt a pillanatnyi látszategység vagy az 
átmeneti konfliktusok miatt ne áldozzuk fel a jövőt. A napi és a hosszú távú érdekek 
harmonikus összhangjának újrateremtése egy politikailag felelős párt életében állandó 
követelmény. Tehát nemcsak megújult pártegységre, hanem az ezt biztosító, kölcsönösen 
tiszteletben tartott politikai, erkölcsi munkanormákra, fejlett vitakultúrára, kiérlelt mód- 
szerekre van szükség. 

Elhatározott szándékunk a párt munkamódszerének, munkastílusának korszerűsítése, 
ami az apparátusnak a testülethez való viszonyát is rendezi. Az állásfoglalás így fogalmaz 
erről: , Az irányítást minden szinten a választott testület, az alapszervezetekben a taggyű- 
lés gyakorolja. Az apparátusok feladata, hogy a testületek útmutatása szerint szervezzék 
a döntések előkészítését, a határozatok megismertetését, alkalmazását, megvalósítását, 
a tapasztalatok összegzését. A választott testületek irányításával működő apparátusok 
szakmai összetétele és szervezete, tagjainak felkészültsége a pártszervek módosuló fel- 
adatkörének megfelelően alakuljon." A testületi munka magasabb színvonalra emelése 
tehát elsőrendű követelmény. Az apparátusnak ennek elősegítésében, a testületek érdemi 
kiszolgálásában kell jeleskednie, megszüntetve az önmozgatást, az öncélú akciók erőlte- 
tését, az .. apparátus az apparátusért" szemléletet és gyakorlatot. 

Lejárt az uniformizálás ideje. A területi szervek testületeinek azt is önállóan kell 
eldönteniük, hogy az adott helyen milyen szervezeti felállás, az apparátus milyen tagoló- 
dása ígéri a leghatékonyabb működést. Óvakodni kell az egyoldalú szervezeti megközelí- 
tésektől. A munka tartalma, terjedelme, jellege legyen a meghatározó. Nem biztos, hogy 
most minden megyében pártértekezletet kell tartani, de ahol kell, ott persze ez a megol- 
dás. Csak ne az érdemi munka elodázása végett, ne a politizálás élőbbé tétele helyett 
szerveződjenek ezek a fórumok. Az önállóság legnehezebb próbája természetesen az lesz, 
hogy mennyire tud a pártszervezet működési területén a politikai élet elismert, vonzó 
központja lenni. 

Ezzel kapcsolatban is érdemes Lenin szavaira emlékezni: , A pártszervezetnek és az e 
nevet megérdemlő pártvezetőknek jelentősége többek között éppen abban van, hogy az 
adott osztály valamennyi gondolkodó tagja hosszas, szívós, változatos, sokoldalú mun- 
kája útján megszerezzék a bonyolult politikai kérdések gyors és helyes megoldásához 
szükséges ismereteket, tapasztalatokat, kifejlesszék az ismereteken és tapasztalatokon 
kívül szükséges politikai érzéket." 

A szocializmus demokratizálása jegyében folynak az egyesülést szabályozó dokumen- 
tum előkészületei. A várhatóan gombamódra megszaporodó egyesületek, társaságok a 
közéleti szereplés, a mindennapi politizálás súlypontját a munkahelyekről a lakóterületre 
helyezik át. Ezzel is összefüggően a pártmunka iránti követelmények mind a két terepen 
módosulni fognak. Nagyobb rangja lesz a területi pártmunkának. Más jellegűvé válik 

az üzemi pártelet, amire természetesen kellően fel kell készülni. Nem azt jelenti ez, hogy 
a párt kivonul a munkahelyekről, de azt igen, hogy más módszerekkel, más feladatkör 
szerint kell működniük az itteni pártszervezeteknek. 

Ez szemléletváltozást, ideológiai továbbképzést és önképzést egyaránt feltételez. A po- 
litikai intézményrendszer korszerűsítése a demokráciával összefüggő elméleti munkát is 
közvetlenül érinti. Itt is nagyon fontos a történeti elemzés, benne hazai demokratikus 
hagyományaink, különösen az elméleti teljesítmények felszínre hozása. Ez minden bi- 
zonnyal igazolni fogja, hogy e téren sem vagyunk olyan szegények, mint ahogyan a 
köztudat vélekedik róla. Gondoljunk csak olyan életművekre, mint Eötvös Józsefé, 
Táncsics Mihályé, Jászi Oszkáré és Bibó Istváné. Vagy az olyan gyakorlatra, ami például 
Kossuth idejében, a sárospataki jogakadémián élt, ahol is mintegy , szakmai gyakorlat- 
ként" oktatták a megyegyűlésen, országgyűlésen való szereplés szabályait. 


Mind az általánosságban érintett, mind az utóbb felsorolt konkrét feladatok is jelzik, 
hogy milyen szerteágazó és újszerű munkára kell felkészülnie a pártmozgalomnak. Ehhez 
nélkülözhetetlenek a tenni akaró és tenni tudó személyiségek, akik a közösségek keretei 
között, azokat erősítve és színesítve, ugyanakkor meggyőződéssel és szuverén módon 
teszik a dolgukat. 

Olyan elhivatott emberekre van szükségünk, akikről Kassák Lajos így írt: , Meggyőző- 
désem, hogy nem az a forradalmár, aki kész fejjel nekimenni a falnak, aki bármikor, 
bármilyen körülmények között kész törni, zúzni, rombolni, hanem az, aki a legnehezebb 
körülmények között is vállalja az építés nehéz, felelősségteljes munkáját." 


Kubinyi Anna: Textil falikép 


VZ? 
A 


AGÁRDI PÉTER: 
A nyilvánosság intimitása 


Az alábbi írás a Politika és nyilvánosság címmel 1988. április 15-16-án Debrecenben 
rendezett tanácskozáson elhangzott hozzászólás alapján készült. Azóta - mondanivalóm 
irányát, , célzatosságát" illetően is (persze nem annak következményeként) -— több ked- 
vező változás történt a társadalmi-politikai nyilvánosság szférájában, szoros össze- 
függésben az MSZMP 1988. májusi országos értekezletének döntéseivel. E jelenségeket 
tapasztalván sem másíthatom meg azonban e pártértekezlet előtti hozzászólásom érveit, 
irányát, hangsúlyait. 

Mit értek a címben szereplő szókapcsolaton? Mit jelent a nyilvánosság intimitása? 
Jelenthet szubjektív bensőségességet. Azt, hogy a nyilvánosság - s benne a sajtó, a 
tömegkommunikáció - fórumain több szó essék a szubjektumról, az egyén belső világá- 
ról, az érzelmekről; hogy legyünk egy kicsit , lélekbúvárok". Hogyne lenne szükség erre! 
Hiszen mindannyiunkra, az olvasókra, a tévénézőkre és a rádióhallgatókra egyaránt - 
ha nem is egyformán - jellemző, hogy miközben ki vagyunk éhezve fontos, de nehezen 
hozzáférhető információkra, másrészt egy kissé túl vagyunk informálva. Agyonnyomnak 
bennünket a , racionális" dolgok, a gazdasági, politikai hírek, témák. Természetes igény, 
hogy , ki akarunk kapcsolódni", s némileg a sajtótól is várjuk e szórakoztató, , könnyítő" 
érzelmi funkció erősítését. Sőt — például a rádiózásban - vitathatatlanul nő a közvetlen 
szolgáltató s ezen belül az ún. mentálhigiénés funkció jelentősége, aránya. Azé a lelki- 
életvezetési segélyszolgálaté, amelynek vállalására a legszélesebb nyilvánosság előtt is 
intim módon képes (s kötelezett) a tömegkommunikáció. 

Jelenti, jelentheti a nyilvánosság intimitása — egy másik szempontból - azt az elvárást, 
amit e nyelvi alakzat megfordítása voltaképpen sugall is: a politikai intimitás oldását, az 
vintimitás nyilvánosságát". Azt, hogy radikálisan szűkíteni kellene a bizalmas, titkos 
dolgok és tabuk körét, hogy a fejlődés egyik fő hajtóerejeként, a szocialista demokrácia 
kiharcolása egyik biztosítékaként ebben a vonatkozásban is fordulat történjék. Hozzáte- 
szem: a valódi demokratizálás határait és lehetőségeit illetően, s nem valamiféle elvont, 
parttalan nyíltság értelmében. Hiszen például azzal a — mai vitánkban is felvetődött - 
javaslattal nem tudok teljesen azonosulni (tűnjék bár konzervatív kisebbséginek a véle- 
ményem), hogy az MSZMP Központi Bizottsága is az ország és a világ egyidejű, teljes 
nyilvánossága mellett ülésezzen. Az Országgyűlés igen, és kapjanak nyilvánosságot más 
szervezetek vitái is. Én akkor lennék , nyugodt", ha pártom vezető testülete valóban (ha 
kell, gyakoribb és több eszmecsere révén) végigvitt vitákban gondolná át az alapvető 
kérdéseket; ha alternatívákat tárna fel; ha platformokat ütköztetne, mielőtt állásfoglalást 
hozna - ám ha utána választott testületeinek tagjai képviselnék és érvényesítenék is 
(méghozzá egységesen és eredményesen!) a közösen kiküzdött, meghozott határozatot. 

Ne legyen szükség földrengést jelző okokra, indokra (volt már ilyenre példa az elmúlt 
négy évtizedben) a három-négy napos, éles vitákkal terhes KB-ülésekhez ahhoz, hogy 
a testület a kérdések gyökeréig hatoljon, és konstruktív, cselekvésre inspiráló válaszokat 

adjon. Mint párttag, illetve állampolgár azt persze elvárom, hogy az évtizedekig megszo- 
kottnál sokkal részletesebben tájékoztassanak egy-egy ilyen tanácskozás munkájáról, a 
tartalmi kérdésekről, az alternatívákról, a véleménytípusokról, de annak már nem örül- 
nék, ha egy KB-vita résztvevői kifelé üzengetnének, ahelyett, hogy ott harcolnák végig 
egymással érdek- és nézetkülönbségeiket, esetleg konfliktusaikat. Ez szerintem ugyanis 
látszatdemokrácia lenne — a valódi nyilvánosság helyett. 

A nyilvánosság intimitása -— harmadik megközelítésben — a tágan vett kulturális 
értékvilág átütőbb erejű, a társadalmi folyamatokhoz szervesebben kapcsolódó, vonzóbb 
nyilvánosságát, illetve ennek követelményét is jelenti. S benne a nagyon is nekünk, rólunk 
szóló művészet valóságismeretének, illetve a valóságtól ihletett művészetnek a visszaper- 
lését - a mai ökonomista, kultúra- és művészetellenes tünetek, hangulatok, tendenciák 
idején. A széles nyilvánosság fórumain testet öltő (jó, rossz vagy ál-) művészet -— éppen 
mert az egyén legbelső világát, a szubjektumot, a személyiség intimitását veszi célba — 
legalább annyira alakítja egy nép, egy közösség morálját, életérzését, gondolkodását 
(akár politikai arculatát is). mint a direkt politikára leszűkítve értelmezett nyilvánosság. 
Erről szégyenletesen keveset szólunk az utóbbi időben, de talán még kevesebbet teszünk 
e felismerés gyakorlati érvényesítéséért. 

Végül egy negyedik jelentésben is használom (és igyekszem feltárni) a nyilvánosság 
intimitásának fogalmat. Ez a paradox szókapcsolat ugyanis elsősorban azt jelenti, hogy 
a sajtó nyilvánosságának, illetve a tágan vett politikai nyilvánosságnak , rólam" , , ne- 
kem" , érdekemben" kell szólnia, működnie. Az élet, az emberi világ bármelyik szférájá- 
ról legyen is szó, bármilyen téma kerüljön is terítékre — a külpolitika vagy egy környezetvé- 
delmi konfliktus, a szovjetunióbeli helyzet vagy egy nagy vihart kavaró itthoni könyv (s 
mögöttes világa) -, nekünk, a sajtó munkatársainak alapvető dilemmánk, hogy el 
tudjuk-e találni a személyhez szóló, közvetlen (persze nem a közvetlenkedő, az intimke- 
dó) hangvételt. E személyesség nélkül a ,jó" hir sem szerez örömet, és nehezebben 
fogadható be. 

Bensőségesség híján aligha képes működni a nyilvánosság, egyszerűen azért, mert nem 
hisznek nekünk, jóllehet a hitelképesség elsődlegesen és mindenekfelett az információk 
tartalmának, gyakoriságának, pontosságának, korrektségének mércéjén méretik. Nem 
elsősorban arra gondolok, hogy több érzelmet, elfogultságot vigyünk nyilvános megszó- 
lalásainkba. Nem is csupán a közvetlen érdekképviselet, a , szószólói" szerepkör intézmé- 
nyesitettebb vállalására gondolok - bár ezek is fontos dolgok -, hanem arra, hogy 
emberibbé, személvesebbé tegyük e nyilvánosságot. Egyúttal a társadalmat, az embereket 
is érdekeltebbé kell tennünk egy ilyen nyilvánosság megteremtésében. A sajtó jó és rossz 
példái egyaránt azt bizonyítják, hogy a befogadásban növekvő szerepe van a , hogyan"- 
nak, az egyéni hangvételnek - benne a szabatos, magyaros, helyes nyelvhasználatnak -, 
legyen szó hírekről, híradókról, riportokról, zenei ismeretterjesztésről, tudományos vitá- 
ról vagy éppen politikai-közéleti eszmecseréről. 

Mindez közhelynek, aprólékos fontoskodásnak tűnhet, mégsem az. Különösen 
napjainkban nem, amikor az objektív tények, a megdöbbentő felismerések, a kihívások 
egyszerre sokkolják s rázzák föl az embereket. Ha ezt egyidejűleg a sajtó, illetve közsze- 
replőinek még gyakran hivataloskodó, rideg, olykor túlzottan racionális hangvétele is 
tetézi, úgy nő a , kiábrándulási együttható", gyorsul a bizalomvesztés ritmusa. A nyilvá- 
nosság fórumain való megjelenéskor nemcsak az , igen" és a , nem", a , közlés" és a , nem 
közlés" az alternatíva, hanem - a tabuk remélhető további szűkülésével együtt — egyre 
inkább a , hogyan" és a , mit-hol-mennyit". Remélem, elhiszik, hogy nem atyáskodó, 
manipulatív , fésülésre", , szelekcióra", nem a , nicht vor dem Kind", nem az , in usum 
Delphini" gyakorlatának visszahozására gondolok ennek az igénynek a megfogalmazá- 
sával. A rádió éjszakai műsorainak új törekvései, a Kossuth, a Petőfi és a Bartók reggeli 
műsorszakaszai sok jó példával szolgálnak a szándék jelzésére. 

Mindez természetesen vonatkozik a sajtó hivatásos munkatársaira, de a sajtóban, a 

radióban és a televízióban megszólaló közhivatalnokokra, politikusokra is. Tudom. 
hogy nem a szónoki képesség a fő ismérve, erénye a politikusnak. Tisztában vagyok a 
nyilvánosság teremtette imázzsal való visszaélés - akár hazai - példáival, kockázataival 
is. Mégis úgy gondolom, hogy - válságterhes s ezért érzékenyebb, irritáltabb közvéle- 
mény előtt - különösen fontos a közfunkciót viselő személyiségek nyilvános szereplése. 
Érveik értelmi-érzelmi tartalmán túl, nem kis mértékben emberi habitusukon, arcuk- 
hangjuk meggyőző erején is múlik munkájuk, politikájuk társadalmi megitéltetése, hitele, 
illetve a hitelesség iránti bizalom megelőlegezése. 


A nyilvánosság ekként értett intimitása természetesen nem szabad, hogy a bennfentesség, 
az összekacsintás, a pletykák, a , kibeszélések", a sugalmazások zsákutcájaába vigyen. 
(Sajnos, ezt könnyebb megtenni, s van is rá példa.) Amire égetően szükség van: a szuverén 
személyiség és személyesség nyiltabb megmutatása, az önkorrekcióra és a nyilt vitára való 
képesség, a közönség és a riporter felnőttként kezelése, a , tévedtem" és a , véleményem 
szerint" egyes szám első személyű felelősségvállalása, a kollektíven vállalt fegyelem 
egyéni hitelesítése, az önérzetes kiállás. Ha ez a tendencia erősödne, az újságíróktól, a 
riporterektől is egyértelműbben meg tudnánk követelni a szakszerűséget, a felkészültsé- 
get és a korrektséget, szemben a manapság olykor tapasztalható nyegleséggel, előítéletes- 
séggel, fölényességgel. A közszereplők érintkezési, kapcsolatteremtő és nyelvi kulturált- 
sága, illetve kulturálatlansága 15 nagymértékben eleve eldönti, mennyire szól hozzánk 
és nekünk a nyilvánosság, milyen mértékű az intimitása. 

Mindezt ma azért érzem rendkívül fontosnak, mert az emberekben ugrásszerúen nött 
az igény, a vágy az intimitás, a hitelesség, a bensőségesség iránt, legyen szó eszmékről, 
közösségekről, értékekről vagy személyiségekről. Aligha kell részletezni, hogy mi ennek 
az oka. Nem is lehet teljes és mindenkire egyformán érvényes leltárt keszíteni. Van ebben 
természetesnek és előremutatónak tekinthető igény a demokrácia és a szubjektivitás 
iránt, de nem kevés kiábrándultság, depolitizálódás, csalódás, privatizálódás, szkepszis 
is. Mindenesetre azt tapasztalom, hogy ebben a mai (remélhetőleg nem tartós) tömeglé- 
lektani szituációban, ebben a válságtünetes, vákuumos helyzetben, erkölcsi-etikai megren- 
dültségben az intimitás iránti tömeges igény törvényszerűen könnyebben talál rá a több 
évszázados (sőt évezredes) érték- és eszmerendszerekre - illetve ezek illuzórikus. történe- 
lem fölöttivé, , öröknek" nyilvánított tradicióira -, mint hogy a (mégoly tágan vett) 
szocialista—-marxista hagyománytól nyerne újabb tudati-érzelmi impulzust. Ezért is terjed 
a miszticizmus, az irracionalizmus, a tételes vallásosság vagy az individualizmus, a 
nihilizmus, az antiszociális falkatudat és az erőszak iránti vonzódás. 

Természetesen a vallásos intimitás (s főleg ennek művészi, etikai objektivációja) az 
ateistát ís rabul ejtheti, élményt nyujthat számára. De az már elgondolkodtató, hogy 
például — a saját portámon söpörve, a rádió műsoraiból véve a példát — karácsonykor 
és húsvétkor jóformán miért csak a papok, egyházi személyiségek beszélnek a mikrofon 
előtt az érzelmek, a család, a kisközösség, a morál, a hit meg- és összetartó erejéről, 
méghozzá vallásosságuk, istenhitük nyilt, büszke vállalásával. Örvendetes, hogy hangot, 
nyilvánosságot kapnak, ezt ma már természetesnek kell tartanunk. Az már viszont baj, 
ha belőlünk, a sajtó munkatársaiból hiányzik az elszánt igyekezet a , más" (az ateista, 
a marxista) világnézetű, de a hívőknél nem kevésbé érző emberek, a családszerető, az 
értékekkel élő pedagógusok, szakmunkások, orvosok, téeszparasztok, mérnökök (uram 
bocsá" párttitkárok) karácsonyi és húsvéti megszólaltatására, az ő — adott esetben szintén 
önérzetesen vállalható — eszmei, erkölcsi elkötelezettségük megmutatására. 

Van az intimitás irányában való , torz" társadalmi-etikai kiútkeresésnek (ha szabad e 
tapintatot, türelmet, , intimitást" kívánó témánál ilyen durva jelzőt használni) egy másik, 
nem kevésbé kockázatos alakzata: a nemzeti öncélúság intimitásáé, hogy Fülep Lajos 

híres esszéjének címére utaljak. A , probléma" valós és jogos alapja az értékteremtő 
nemzeti identitás, ennek szerves, progresszív változatai, a régi és újabb kihivásokra, 
sérelmekre érzékenyen reagáló erősödő nemzettudat. Hallatlanul bonyolult társadalmi 
és tudati komplexumról van szó, még érinteni is alig lehetséges ebben az írásban. 
E nemzettudatot mind jobban sokkolják a szomszédunkban hozott, s nemcsak a nemze- 
tiségi és az egész romániai kulturális örökséget, progressziót fenyegető, hanem az elemi 
európai normákat is felrúgó intézkedések, illetve a hazánkba érkező mind több romániai 
menekült gondjai. Még nem is tudjuk pontosan, milyen helyzet elé nézünk. A menekültek 
problémáinak nemcsak romániai, nemcsak bel- és külpolitikai, hanem nemzettudati 
összetevője is van, és egyúttal a szocialista ideológiára, politikára nézve számos súlyos 
kérdőjele. Elénk tornyosul a szomszédhoz való viszony és a befogadás roppant társadal- 
mi, ideológiai tömeghangulati felelőssége és nehézsége is. Minden analógia veszélyes és 
rossz, de nem szabad, hogy megismétlödjön az 1920-1921-1922-es esztendők évtizedekre 
ható traumája, a szolidaritást , eltérítő", a belpolitikát manipuláló megannyi torzulás, 
pótcselekvés. 


Egészségtelen folyamat lenne, ha az értékéhség, a társadalmi, kisközösségi és egyéni 
intimitás iránti vágyak - a szocialista gyakorlat súlyos hibáira, torzulásaira, késlekedései- 
re, lemaradásaira, a nemzeti és humánus értékek tényleges veszélyeztetettségére adott 
rossz válaszként, hamis alternatívaként -— egy mitikussá növesztett, , demokráciapótló" 
és , szocializmuspótló" nemzeti intimiításba ömlenének. E remélhetőleg elkerülhető gát- 
szakadást a nemzet, a hazafiság progresszív értékigényeitől, önmegvalósítási vágyaitól 
én ugyan élesen és elvileg elkülöníteném, de tudnunk kell, hogy a mindennapi tudatban 
ezek gyakran összekeverednek. 4 valódi, kiáltó sérelmek előhívta védekező reflexek, a 
jogos tiltakozások nem szabad, hogy utat nyissanak a befelé fordulásnak, a sérelmi 
hangulatkeltésnek, a konzervatív-romantikus antiszocializmusnak, a nacionalizmusra 
adandó nacionalista válaszoknak. Mindez nem kis mértékben múlik, múlhat a sajtón, 
a társadalmi-politikai nyilvánosságon is; pozitiv és negatív értelemben egyaránt. 


M: az alapprobléma? Bármennyire fájdalmas is kimondani, úgy vélem, a marxista 
igényű világnézet, a szocialista politikai rendszer, erkölcsi értékrend és nyilvánosság még 
nem tudta megteremteni nálunk saját széles hatású és meggyőző hitelű intimitását. Sőt 
az utóbbi évtizedben veszitett a történelmi vívmányai, értékei által korábban hitelesített 
bensőségességéből, vonzerejéből, tekintélyéből, bizalomövezetéből. Identitás és intimitás 
ezen a ponton függ össze egymással. Mivel ma rendkívül bonyolult társadalmi-politikai- 
morális helyzetben vagyunk, az ideológia-, érték-, morál- és intimitáséhség nem kis 
eséllyel növeli a szocializmussal vitában álló eszme- és értékrendszerek vonzerejét. Nem 
minősítem ezzel negatívan - s még kevésbé a szocializmussal eleve szembenállónak — sem 
a vallásos világnézetet, sem a nemzeti érzést; s főleg nem illetem az egyén lelkiismereti 
szférájába, emberi jogai közé tartozó választást. De társadalmi méretekben s különös- 
képpen egy társadalmi léptékű kiábrándulás, erkölcsi értékválság , levezetéseként" igenis 
aggasztó a különböző irracionalizmusokba való menekülés, hivatkozzanak e mítoszok 
akár a transzcendenciára, akár a torzul felfogott közösségre, akár a romantikus-próféti- 
kus nemzetélményre, akár a fogyasztói , én"-re. 


A nehéz, konfliktusos helyzetből kiútként csak a több demokrácia, a több szocializ- 
mus, az otthonosabb haza, a szuverénebb emberek autonóm közösségeinek megteremté- 
se az egyetlen esélyünk. Ám éppen ez a folyamat feltételez s egyúttal követel — a 
nyilvánosság révén is -— több, valódi hitelt, önérzetet, intimitást reális és történelmi 
látásmódunknak , a társadalmunk vívmányaira és távlataira is építő baloldali eszmerend- 
szernek és mozgalomnak. A hazai szocialista mozgalmak történetének nemcsak 
felfelé ívelő, , betakarító" időszakai, nemcsak torzulásos, negatív periódusai, ha- 
nem konfliktusokkal birkózó, nehéz, de drámaian progresszív, demokratizálódó 
korszakai is voltak. Ezek együtt hitelesítik identitását és intimitását, morális érték- és 

vonzerejét. Nemcsak a siker, hanem a kockázat, a küzdelem, az ember- és közösségpró- 
báló vajúdás is termékeny lehet eszmeileg és etikailag. 

Ebben a vonatkozásban is sok múlik a sajtón, a tömegkommunikáción, de aligha övé 
a főszerep. Az olyan politikailag túlsúlyos társadalmi rendszerben, mimt amilyen a korai 
szocializmus, történelmi okok miatt is hipertrófikus szerepe van a tömegkommunikáció- 
nak. Ez objektíve tehát kisebb, de egyúttal túlhangsúlyozott szerep egy már egészségesen 
működő demokratikus társadalmi nyilvánossághoz képest. Nem utolsósorban amiatt az, 
mert ebben a történelmileg még fiatal rendszerben — amely még nem eléggé intézménye- 
sült, amely még nem vált igazán , civillé" - egyelőre nincs biztosítva az olyan átfogó 
megújulás, amely a rendszer lényegét, kontinuitását, szervességét nem kockáztatja, söt 
erősíti, miközben a , diszkontinuitás" érvényesítésére, a válságkezelésre is felnőtt módon 
alkalmas. A fejlett polgári társadalmak — persze drámai válságokon keresztül, de — az 
elmúlt évszázadok küzdelmei nyomán végül is megoldották ezt a feladatot. Nekünk erre 
eddig csak évtizedeink voltak. 


Szóba került a vitában a válság gondolata, ténye. Azt hiszem, nem baj, ha az MSZMP 
tagsága nem teljesen egységes annak megítélésében, van-e, s ha igen, milyen mértékben 
van ma hazánkban s a világszocializmusban válság, illetve, hogy pontosan mik ennek 
az okai. A tabusítás (amelyet évekig eljátszottunk a , válsággal" szemben) ugyanolyan 
hiba, mint a szómágia, amelyet sok komoly üggyel, kifejezéssel, közte sajnos a , reform" - 
mal is űzünk. Szerintem azzal is erősödhetne szavunk hitele, ha ki mernénk mondani, 
hogy - az egyetértésen, a közösen vállalt feladatokon túl -— melyek azok a kérdések, 
amelyekben nincs egység. Szükséges lenne ez márcsak azért is, mert ha tudjuk, miben 
nincs (még) egység, egyértelműbben vállalható s cselekvésre fordítható az, amiben vi- 
szont kiküzdöttük, amiben már létrejött. 

A válság és a válságélmény, válságtudat tekintetében is sokféle megközelítés, álláspont 
lehetséges. A tömegkommunikáció szerepe különösen kényes. Kioszthatják rá (s gyakran 
ki is osztják) a válságtudatért a bűnbak bélyegét, de rákényszeríthetnek egyfajta szelep- 
funkciót is. Az előbbiről meglehetősen sok szó esett, joggal bírálva az ilyen természetű 
kampányokat. Ami az utóbbit, a szelepfunkciót illeti: a nyilvánosság szerkezetének hibás 
működésére vall, ha a társadalom, illetve a politika egy-egy szegmentje a tükrözésben 
és a konfliktusok kihordásában vállalandó természetes szerep helyett a más színtereken 
- például a párton belüli demokrácia fórumain - elintézendő, kiküzdendő konfliktusok 
levezetésére, pótlására, vkicsurgatására", az üzengetésre, a gőzök kieresztésének szerepé- 
re kárhoztatja a sajtót. Hogy azután rögtön rá lehessen terhelni a bűnbak mártírszerepét; 
s így, a dolog természete szerint, a két véglet egymást erősíti. Kénytelen vagyok drámai 
kifejezést használni: ha ez a rossz gyakorlat folytatódik, össze fog roppanni a magyar 
sajtóban a tisztességes, elkötelezett, elvszerű szárny; és akkor már igen nehéz lesz okosan, 
igényesen segíteni, képviselni és alakítani a párt politikáját a sajtó eszközeivel. 

Hadd idézzem a politológiai szakirodalomból az egypártrendszeres szocializmus fejlő- 
dése egyik alapfeltételeként tételezett platformszabadságot. Rögtön kiegészítem viszont 
azzal a követelménnyel: a platformszabadság megteremtése (amely persze összetett, 
bonyolult folyamat) szervesen kapcsolódjon össze a frakciótilalommal. A nyolcvanas 
években mintha inkább a fordítottja érvényesülne e kívánatos kettősségnek. Vagyis 
mintha keményen érvényesülne a platformtilalom, s buzgárként fel-feltörne (a sajtót is 
nehéz helyzetbe hozva) a frakciószabadság. Amennyiben így van s így lesz, a sajtó, a 
nyilvánosság nem lesz képes igényesen ellátni alapvető funkcióit a valóságfeltárástól a 
demokratikus konfiiktuskihordáson, a progresszív párt- és kormányzati politika képvise- 
letén át a közvélemény-alakításig, a partneri kritikáig és az intimitásig. 

Ami pedig a válságot és a válságtudatot illeti, szerintem túl kell jutnunk a , van" vagy 

, nincs" dilemmáján. Vegyük tekintetbe az — azóta átszervezett - Tömegkommunikációs 
Kutatóközpont egyik kiadványában (Magyarázat, megértés, prófécia. 1987. Szerk.: 
Bertalan László) olvasható Merton-féle tételt az , önmagát beteljesítő próféciáról", mert 
ez valóban a sajtó, a tömegkommunikáció mai lehetőségeire és felelősségére céloz. Ilyen 
rizikó ugyanis valóban van. Tudniillik nem a fogalom használata vagy realitásának 
tagadása a lényeg, hanem a közelítés, a kiútkeresés, a cselekvésre sarkallás és a felelős 
önérzet. 

Ha az 1988. eleji igényes, reális, elkötelezett számvetéseket olvassuk (pl. a Társada- 
Jomtudományi Közlemények 1987. 4., a Valóság 1988. 1. és 3., a Mozgó Világ 1988. I. 
számát, illetve e számok meghatározó írásait), látszik: a sajtóban, a tömegkommuniká- 
cióban olykor valóban felbukkanó panaszkodó, nyafogó, hisztériakeltő, válságszuggerá- 
ló, öngerjesztő hangulatokkal, illetve a hivataloskodással, a kincstári lekerekítésekkel 
szemben e színvonalas vállalkozások a kiutat, méghozzá a szocialista távlatú kiutat, a 
szellemi-erkölcsi mozgósítás érveit keresik. Valóban felelősségünk, hogy a helyzet vagy 
egy-egy jelenség jellemzésének szigora ne váljon egy önmagát beteljesítő negatív prófécia 
eszközévé, elrugaszkodási pontjává. Hivatásunk, küldetésünk, hogy formáljunk, alakít- 
sunk, építkezzünk is. Ezt pedig csak úgy tehetjük, hogy az emberekhez az ő nyelvükön 
beszélünk; tehát ismernünk kell tudatukat, érzékenységüket, beidegződéseiket, vágyaikat 
és tradícióikat is. Ebben is kell hogy érvényesüljön a nyilvánosság intimitása. Ez minden- 
esetre sokkal nehezebb feladat, mint panaszkodni, demagóg , érveket" forgatni, illetve 
a , hivatalosságok" mögé bújni, és az , egyrészt-másrészt" kategóriák szerint fogalmazni. 

Nehéz megtalálni azt a keskeny ösvényt, azt a pallót, amelyen haladva - az érdekek, 
értékrendek, vélemények sokszínűségében, a konfliktusokkal terhes valóság megmutatá- 
sával — a sajtó segíteni tud a szocializmus elodázhatatlan, radikális megújulásában, illetve 
e vállalkozás , intim" élményünkké érlelésében. 

Ebből a szempontból is rendkívül aktuális Lukács György húsz évvel ezelőtt, 1968-ban 
német nyelven írott — s teljes szövegével magyar nyelven ez idáig még nem publikált — 
tanulmánya ( Demokratisierung heute und morgen) . E roppant jelentős munka felvillantja 
a hamis alternatívát is. Azt, hogy miként nem szabad, nem lehet korrigálni egy torzul, 
rosszul kifejlődött, illetve lefékeződött szocialista gyakorlatot — jelesül: a polgári libera- 
lizmus, a burzsoá pluralizmus jegyében nem! De körvonalazza azt a politikai távlatot is 
(a szocializmus gyökeres reformjáét, demokratizálásáét), amelynek kihordásával viszont 
van esélyünk a több évtizedes sztálini struktúra meghaladására, illetve — mai felismeré- 
sünk szerint — a perifériára sodródás veszélyének leküzdésére. E szocialista stratégiába 
persze az egyetemes (köztük a polgári) demokratikus hagyományok és , technikák" 
értékeinek szégyenlősségtől mentes, illetve kritikus átvétele is belefér. Külön kérdés az 
eszmeileg, ideológiailag nem igazolandó, de a működéshez szükséges, tehát reálisan 
indokolható gyakorlati eszközök, piaci mechanizmusok nélkülözhetetlensége. 

A nyilvánosság, a sajtó, a tömegkommunikáció képes és illetékes arra, hogy — a maga 
sokszínűségével, belső vitáival s főleg hiteles, embertől emberig, lélektől lélekig szóló 
hangvételével, bensőségességével, intimitásával — részt vegyen e nagy vállalkozásban. 
S akkor talán még az is kiderül, hogy nemcsak az autonóm kisközösségekben, az 
egyházakban, az egyesületekben, a szakszervezetben, a KISZ- és népfrontszervezetekben 

stb. vannak vitaképes, kritikus, hiteles emberek, reformérzékeny, szenvedélyes eszmecse- 
rék, hanem a pártban, a pártszervezetekben is. De ehhez föl kell adnunk szemérmes vagy 
konzervatív titkolódzásunkat, védekező magatartásunkat és a , sodródás" tüneteit, mert 
maga a párt is csak önérzetes aktivitásának nyilvánosságával teremtheti és újíthatja meg 
a maga intimitását. Sőt: identitástudatát. 


SZECSKŐ TAMÁS: 


Nyilvános társadalom - társadalmi nyilvánosság 


Megvallom, amikor a szerkesztőség arra kért, foglalnám össze gondolataimat a fenti 
címmel, először berzenkedtem. A , társadalmi nyilvánosság" még csak hagyján, bár ezt 
a fogalmat sem a descartes-i racionalitású latin szellem, sem a pragmatikus angolszász 
társadalomelmélet nem nyeli le egykönnyen. De, végül is, a német társadalomfilozófiai 
emlőkön nevelkedett s a Frankfurti Iskola injekciójával felfrissített értelmiségi közgon- 
dolkodásunkban jelen van az , Öffentlichkeit", sőt, a sajtót olvasva, már-már naponként 
köszön vissza a lapoldalakról (sokszor, tévesen, a , glasznoszty" szinonímájaként). 

De a , nyilvános társadalom" kifejezés már megakadt a torkomon. Valóban erre 
törekednenk? Valóban , nyilvánossá" akarjuk tenni társadalmunkat?... Nem inkább 
transzparens társadalmat akarunk, áttetsző, átlátható társadalmi viszonyokat? Persze, 
kissé megriasztott a , nyilvános" jelző köznapi használata is... 

Am csakhamar rájöttem, hogy a címet kihívásnak is felfoghatom, ami lehetőséget ad 
arra, hogy néhány olyan kérdéssel foglalkozzam, amelyet a nyilvánosság körül forgolódó 
hazai viták kevéssé vagy egyáltalán nem érintettek. Ezek az eszmecserék többnyire a 
hatalom és a nyilvánosság kapcsolata, valamint a sajtónyilvánosság állapota és működé- 
si mechanizmusai (diszfunkciói) köré rendeződnek. 

Viszonlag kevés szó esik arról, hogy a nyilvánosság intézménye milyen viszonyban van 
egyrészt a többi társadalmi intézménnyel, másrészt pedig a társadalmi élet privát szférá- 
jával, az állampolgár életének mindennapos intim burkával. Így a következőkben ezekkel 
a kérdésekkel foglalkozom, mozaikszerűen, a cím sugallta publicisztikus formában. 

nm Feltételezem, hogy a politika iránt csak kicsit is érdeklődő állampolgár egyik vagy 
másik fórumon már találkozott ezekkel a vitákkal, hiszen a rádiótól a televízióig, a 
Mozgó Világtól az Ötleten és a Kritikán át a Medvetáncig, a Hazafias Népíronttól az 
Ujságíró Szövetségig, valamint az MSZMP által külön erre a célra szervezett debreceni 
elméleti tanácskozásig az egymás mellé állított vagy épp összeszikrázó gondolatok igen 
nagy publicitást kaptak. Oly mértékig, hogy az egyik rádióriporter már szóvá is tette: 
annyian és olyan sok oldalról bírálják nyilvánosan a nyilvánosság állapotát, hogy ez 
már-már logikai ellentmondás. . . ha így lehet bírálni, akkor nem is lehet oly nagy baj vele. 

Ezért itt, őrizkedve az ismétlésektől, csak arra emlékeztetek, hogy a társadalmi nyilvá- 
nosság a demokratikus politizálás létformája, önmagában is politikai intézmény, kom- 
munikációs folyamatok és a szabad szólás fórumainak együttese, közvetítő szféra a 
ahol a civil társadalom maga sem mutathatott fel túl sok autentikus intézményt, a 
hatalom pedig többnyire autokratikus volt, a közvetítő szféra működése hagyományo- 
san akadozott, struktúrái sem formálódtak, differenciálódtak szükségképpen. Erre a 
történelmi bázisra épült rá később a kelet-európai szocialista országokban az a sztálinis- 
tának nevezett nyilvánosságmodell, amely miközben egy széles körű látszatnyilvánossá- 

legfontosabb szervezési elvének. 

Erre a két kőgörgeteges rétegre próbáltuk azután mi, itt Magyarországon, a hatvanas 
évektől kezdve felhúzni azt a nyilvánosságszerkezetet, amelynek a legnagyobb ellent- 
mondása talán nem is az volt, hogy nem tudott mit kezdeni múltjával, hanem inkább, 
hogy jelenével sem: a reformfolyamat nem teremthette meg adekvát nyilvánosságát, 
hiszen ezzel már kilépett volna a gazdasági mederből; viszont mivel nem talált megfelelő 
nyilvánosságot, nem lehetett eléggé demokratikus, s így saját tömegbázisát korlátozta. 
Ez volt az az időszak, amikor a , magyar modell" tabu fogalomnak számított. 


u A társadalmi nyilvánosságnak arra a modelljére, amelyet a negyvenes évek végén 
a magyar pártvezetés átvett a Szovjetuniótól, általában mint sztálini modellre hivatko- 
zunk, holott ez leegyszerűsítés. Igaz ugyan, hogy ez a titokra mint központi kategóriára 
épülő nyilvánosságszerkezet magán viselte a bürokratikus centralizmus, a központi 
tervutasításos gazdasági rendszer minden lenyomatát, sőt talán Sztálin végtelenül gya- 
nakvó és erőszakos személyiségének jegyeit is, de voltak benne olyan elemek is, amelye- 
ket nem lehet csak a sztálinizmussal magyarázni. Ilyen például az a század derekára már 
használhatatlan dogmává vált gondolat, miszerint a tömegekbe kívülről kell a tudatossá- 
got bevinni. (Ennek nem is leplezett értelmiségi elitizmusán az osztályharc szüntelen 
éleződésének sztálini tana is csavart egyet.) i 

Ilyen elemek továbbá a forradalmi munkásmozgalom illegalitásának kommunikációs 
hagyományai, de idesorolnám a mozgalmi puritanizmus tradícióit is, s ugyanebbe az 
irányba hatott a progresszív értelmiség türelmetlensége is, amely a müvészi értékek gyors 
,, bevitelére" irányult, s végül is a tömegkommunikáció szórakoztató funkcióit nyirbálta 
meg. Fellelhetők ebben a nyilvánosságmodellben a kommunikáció olyan egyéb tradíciói 
is, amelyek a rendeletek útján kormányzott cári Oroszország sajtószerkezetében és 
kommunikációs stilusában gyökereztek. Végül, de nem utolsósorban, hatással volt ennek 
a nyilvánosságmodellnek a kialakulására az a tény is, hogy amikor a tőkés magántulaj- 
don megszűnik a társadalom alapvető szervezési elveként funkcionálni, a politikai hata- 
lomnak és az információnak minőségileg más viszonya fejlődik ki, mint a magántulajdo- 
non alapuló társadalmakban. 

Sajnos, kevés a történetiség a nyilvánosság körül jelenleg zajló vitákban. Pedig erre 
nemcsak a helyzetelemzéshez, hanem a jövő tervezéséhez is szükség lenne. (Már amennyi- 
ben nemcsak a holnapot akarjuk tervezni, hanem a nyilvánosság távlatait egy messzire 
tekintő, a szocializmus alapértékeit magában foglaló, lendületes jövőképbe kívánjuk 
ágyazni.) Hiányzik a társadalmi nyilvánosság hazai történetének feldolgozása is. Az 
impresszív köteteket produkáló sajtótörténet ennek csak egy metszetét adja. Szükséges 
lenne még az egyesületek. egyletek, társaságok stb. nyilvánosságának szerkezetét, mozgá- 
sait is feltárni, különösen a felszabadulás utáni évekét, hiszen a reformkor és a századfor- 
duló után ez volt a harmadik olyan időszak, amikor a társadalmi nyilvánosság fejlődése - 
az európai főáramba csatlakozott. 

u Manapság a társadalmi nyilvánosság gerincét a sajtónyilvánosság, a tömegkommu- 
nikációs nyilvánosság alkotja. Különösen nálunk, ahol - hogy egyik vezető pszichológu- 
sunk kifejezésével éljek — a televízió felszippantja a közéletet. (Persze, hogy felszippantja, 
ha a helyi közéletnek nincsenek fórumai, s ahhoz, hogy valami nyilvánosságot kapjon, 
országos érvényűnek kell definiálni, aránytévesztéseket, értékösszemosásokat okozva 
ezzel.) 

Mindettől függetlenül vitathatatlan, hogy a modern társadalmakban a tömegkommu- 
nikáció a társadalmi nyilvánosság legfontosabb szervezőereje. Épp ezért az említett 
vitákban is a kritikai össztűz a tömegkommunikációra, illetve az ezt (kézi)vezérlő tájé- 
koztatáspolitikára irányult, rámutatva arra, hogy míg a , kötőjeles politikák" többségé- 
ben lehetett bizonyos dinamizmust, haladást, reformelemeket tapasztalni az elmúlt két 

évtizedben, addig a tájékoztatáspolitika dermedten mozdulatlan maradt, már-már azt 
jelezve, hogy működésfe)képtelensége a politika számára is diszfunkcionálissá válik. 

A tömegkommunikáció reformjával kapcsolatos mai gondolatok, javaslatok bizonyos 
értelemben konvergálnak, hiszen szinte valamennyi a tömegkommunikációs rendszer 
, társadalmasítását" célozza. Ez több szinten képzelhető el, s azzal is számolni kell, hogy 
a kívánatos jellemzők csak fokozatosan alakulnak ki. A parlament szerepének minden- 
képpen növekednie kellene az egész rendszer működésének felügyeletében, s a két nagy 
elektronikus eszköz orientálásában közreműködhetnek társadalmi tanácsok is. A lap- 
gazdáknak (szervezeteknek, intézményeknek) teljes autonómiát kellene kapniuk sajtóor- 
gánumuk működtetéséhez, természetes feltételnek tekintve azt, hogy az ehhez szükséges 
és jogszabályokban rögzített szakértelemnek és szakmai etikának is birtokában vannak. 
Végül, de nem utolsósorban érdemes a kisebb közösségeket arra ösztönözni, hogy saját 
nyilvánosságuk kommunikációs fórumait megteremtsék és működtessék. Az alapvető 
kondíciók meglétét — az előbbiekhez hasonlóan -— ez esetben sem lehet lényegtelennek 
tekinteni. 


Az eddigiekből talán már az is nyilvánvaló, hogy a demokratikus társadalmi nyilvá- 
nosság talapzata három szabadságjog: a szólás-, a gyülekezési és a sajtószabadság. Így 
az is remélhető, hogy egyrészről alkotmányunk reformja, másik oldalról a készülő 
egyesületi törvény, valamint az utána kidolgozásra kerülő új sajtó/kommunikációs/ 
információs törvény megteremti a nyilvánosság normális fejlődésének jogi garanciáit. 

u Vajon morális kategória-e a nyilvánosság, mint ahogyan néhányan állítják, arra 
hivatkozva, hogy a titkolózás, a tabu témák, a hírzárlatok rendszere valóban nem más, 
mint a társadalom meglopása. Gondolatkísérletként érdekes az állítás, mégis komolyta- 
lan. Ez a moralizáló felfogás ugyanis köni ven feledtetheti, hogy a nyilvánosság korláto- 
zása nem elsősorban a rossz emberek, az elvetemült kapuőrök műve, hanem kemény 
érdekek kifejezésre juttatása, ami társadalmi intézményekben, ezek szerkezetében és 
szabályrendszerében is kifejeződik. Persze az információk visszatartásában egyéni szűk- 
látókörűség, hozzá nem értés, egyszerű butaság is szerepet játszik; de a nyilvánosságot 
elsősorban az objektív erők, a társadalom makroösszefüggései rongálhatják meg, vagy 
fordítva, tarthatják épségben. 


A nyilvánosság moralizáló megítélése azt tartaná kívánatosnak, ha a nyilvánosság 
fejlesztése vagy akár egy egyszerű tájékoztatási aktus mögött nem politikai motívumok 
húzódnának meg, hanem valamilyen morális parancs, amelynek a politikus engedelmes- 
kedik. Tagadhatatlan, hogy a demokráciában nagy szerepük van a morális parancsok- 
nak, de látni kell azt is, hogy a politikus, az állampolgár épp a politikai intézmények 
révén szocializálódik. A nyilvánosság zavarai tehát nem morális megvilágosodással, 
hanem a politikai intézmények átalakításával, demokratizálásával oldhatók. Ebből per- 
sze, nem következik, hogy társadalmunk kommunikációs rendszerének fejlesztésével a 
politikai intézményrendszer reformjának beteljesüléséig várni kell. Társadalmi nyilvá- 
nosságunk már ma is egészségesebb, mint egy-két évvel ezelőtt; részleteiben tovább lehet 
javítani, de új minőségét csak a politikai reform keretei között nyerheti el. 

u A nyilvánosság átláthatóbbá teszi a politikai viszonyokat és folyamatokat, csök- 
kenti a politikától való elidegenedés veszélyét, mivel szűkíti a terét annak az atavisztikus, 
de a jelenkorban is megerősítéseket kapó sztereotíp gondolkodásnak, miszerint a politika 
valamilyen , úri huncutság" (még ha időközben az , úri" jelző némi tartalmi változáson 
ment is át!). Fontos sajátossága, hogy biztosítja az állampolgárnak a tevékeny bekapcso- 
lódás lehetőségeit. Az áttekinthetőség és beleszólás természetesen ellenőrzést is jelent, a 
népszuverenitás gyakorlásának parlamenten kívüli módszerét. 

Az újságírókat, úgy tűnik, elsősorban a leleplezés lehetőségei — ferdítések, manipulá- 
ciók, hazugságok, visszaélések feltárása — izgatják a nyilvánosság határainak tágulása- 
kor, ami a , tabutalanítás" korszakában tulajdonképpen érthető. Ellenben mind a napi 

sajtóban, mind a szakmai vitákban kevés szó esik a nyilvánosság egészséges működésé- 
nek két olyan vonatkozásáról, amely legalább olyan fontos, mint az eddig említettek. 

Az egyik az, hogy a társadalmi nyilvánosság nemcsak kommunikációs, hanem egyben 
cselekvési tér is. Következésképp ha csupán arra szolgál, hogy a leleplezés, a kritika 
elhangozhassék rajta, amit a megkritizált személy vagy intézmény részéről a legjobb 
esetben is csak verbális reakció követ, akkor ott vagyunk, ahol az elmúlt években. Mert 
ennek a közelmúltunknak (amelyben, ne tagadjuk, ha szeszélyesen is, de már kezdett 
tágulni a nyilvánosság!) szinte jelmondata lehetett volna, hogy , tudunk a problémáról, 
elvtársak" - s azután minden maradt a régiben. Ha a társadalmi nyilvánosság csupán 
szóbeli asszók színhelye, s nem egyben a felelős cselekvésé is, nagyon leszegényítettük 
fogalmát. 

A másik ritkán említett gondolat, hogy a társadalmi nyilvánosság maga is közösség- 
képző erő. Teljes gazdagságához, működéséhez hozzátartoznak a helyi közösségek, 
egyletek, társaságok, sőt, a nyíltan akarat- és érdekérvényesítő céllal szerveződő lobbyk 
is. A másik oldalról pedig erőteljes közösségformáló hatása van minden olyan esetnek, 
amikor egy kisebb közösség - legyen ez egy falu társadalma vagy akár egy klub - meg 
tudja teremteni saját mikronyilvánosságát, s azt szervesen be tudja kapcsolni a társada- 
lom makronyilvánosságának vérkeringésébe. Ez lehet a civil társadalom építkezésének 
a szocialista jövő szempontjából feltétlenül szükséges lépése, a valóságos közösségek 
egyik integráló ereje. 

u A demokratikus nyilvánosság fejlett politikai kultúrát tételez fel, és viszont: a 
politikai kultúra csak az egészséges nyilvánosság légkörében fejlődhet. Politikai kultú- 
ránk rendellenességei, zavarai egyebek mellett arra vezethetők vissza, hogy a politizálás 
iskolájának legnagyobb gyakorlóterepe, a nyilvánosság nem mindenki számára volt 
eléggé hozzáférhető. Voltak, persze, akik ezt a csapdahelyzetet érvként is használták a 
demokratizálódás lassítására: , nem elég érett még erre a lakosság!"... , nincs még gya- 
korlatunk a demokráciában!" stb. 

A politikai kultúrát úgy is felfoghatjuk, mint a demokratikus nyilvánosság minőségi 
dimenzióját. Ebben az értelemben a két alapérték, a türelem és az empátiakészség a 
társadalmi nyilvánosság állapotának is minőségi mutatója: türelem mások nézeteivel, 
meggyőződésével, érveivel kapcsolatban. Nem fogcsikorgató, ránk kényszerített türelem, 
hanem természetes felismerése annak, hogy az érdekek nyilvános kifejezése a vélemé- 
nyek, álláspontok sokszínű kifejeződését magától értetődővé teszi. Ezt a türelmet, az 
érdekeltek kölcsönös toleranciáját az empátiakészség alapozza meg: a demokratikus 
játéktér szereplőinek az a készsége, amellyel bele tudják élni magukat a partner - esetleg 
épp a szögesen ellentétes véleményt képviselő vitapartner — helyzetébe, gondolkodás- 
módjába, motivációs rendszerébe. A nyilvánosság mint a kommunikációs folyamatok, 
a társadalmi dialógusok terepe ugyanis feltételezi a szótértést, a közös nyelvet. Ennek 
megtalálását is segíti az empátia. Nélküle, bármennyire szaporodnak is a nyilvánosság 
fórumai, csak a süketek párbeszéde sokszorozódik. 

Különösen szükséges eme politikai viselkedésformák begyakorlása akkor, amikor a 
politikai reform vissza kívánja állítani a kisebbségi véleményt az őt megillető jogokba. 
Am legyünk itt is előrelátóak: a kisebbségi vélemény túlzott dédelgetése — különösen, ha 
görcsös konszenzuskereséssel párosul — könnyen válik sajátos vétójoggá, akadályozva 
így a többség lépéseit. Erre nemcsak a nagy nemzetközi szervezetek gyakorlatában találni 
példát, hanem saját közelmúltunkban is. 


érezheti, hirtelen a szabudlsás birodalmába került E klönödén KÖV KNTÉSÉN ebben az 
átmeneti időben, amikor a régi játékszabályok már nem érvényesek, az újak pedig még 
nincsenek kidolgozva), holott inkább arról van szó, hogy míg eddig cikkeinek, műsorai- 
nak elsődleges ítésze főnöksége és a szakma volt, s a közönség csak valahol látóhatára 

peremén jelent meg, mostantól és a jövőben egyre inkább közönségének dolgozik - 
márpedig ez is szoros kötöttségekkel jár, csak másmilyenekkel, mint az eddigiek. Például 
alaposabban meg kell ismernie közönségét; azonosulnia kell a lapgazda, az adott médiu- 
mot működtető szervezet céljaival, hiszen a szervezet képviselte érdekeket kell megjeleni- 
tenie. 

Mindez természetesen számtalan konfliktust is a felszínre hozhat, hiszen nem biztos, 
hogy mindig, minden kérdésben azonosulni lehet ezekkel a döntésekkel; a laptulajdonos 
döntése is öltheti diktátum formáját, még ha elegánsan teszi is azt. És persze nem kis 
feladat, meg kell tanulnia az újságírónak a saját lábán járni, hiszen a paternalisztikus 
sajtóirányítás elengedte a kezét. 

Az újságírói szerep újrafogalmazása természetesen egyéni erőfeszítéseket is kiván. 
szakmai és morális konfliktusokkal járhat, de mindez önmagában még nem elegendő: 
a szakmai értékrendszer - és az ezt szolgáló ösztönzési rendszer — intézményes változásai- 
ra is szükség van. Ez alatt azt értem, hogy egyre inkább az újságírói munka minőségét 
és elemzőkészségét kell anyagi és erkölcsi előnyhöz juttatni, beleértve ebbe az olvasókkal, 
a közönséggel való szótértés képességét és a frissességet is. 

A nyilvánosság formaváltozásai a politikus kommunikációs szerepét is megváltoztat- 
ják. A hivatalnok politikusok ideje lejárt. A megújulás azoknak a politikusoknak kedvez, 
akik azt sem rejtegetik a nyilvánosság elől, hogy vannak saját gondolataik. A , különbsé- 
gek kezelése" - ahogyan egyik politológusunk a politizálás új hangsúlyát megfogalrmaz- 
za, szemben a régi, a konszenzus fenntartását szolgáló igyekezettel - markánsan megfo- 
galmazott álláspontokat tételez fel, beszélni és meghallgatni, érvelni és vitatkozni képes 
egyéniségeket. Az a politikus tud hatékonyan élni a nyilvánossággal, akinek nemcsak jó 
kommunikációs képességei vannak, hanem arra is képes, hogy céljait, mondanivalóját 
az emberek elfogadják, azzal azonosuljanak. 

u A társadalmi nyilvánosság bővülése remélhetően előbb-utóbb ráirányítja a közf- 
gyelmet és a szakmai érdeklődést a nyilvánosság és a privátszféra viszonyára 15. Egyelőre 
abban a sajátos helyzetben vagyunk, hogy a nyilvánosság fejletlensége miatt több ponton 
tisztázatlan, miképp védekezhet az állampolgár a magánéletébe is betörni próbálkozó 
nyilvánosság ellen, milyen jogszabályok ernyőjére számíthat, hogyan érvényesítheti sze- 
mélyiségéhez fűződő jogosítványait. 

Szeretem a Parabola című műsort. Amikor nemrégiben egy nemzetközi kutatócsoport 
tagjaként külföldi kollégáimmal közösen elemeztük egyik adását, megkérdezték tölem, 
vajon a szerkesztők kikérik-e azoknak a politikusoknak, közéleti szereplőknek a hozzájá- 
rulását, akik megszólalásainak egész kontextusából kiragadott egy-egy mondatára épit 
a műsor a poénokat - én természetesen igent mondtam. Csak utána jöttem rá, hogy 
kérdésük és válaszom más-más dimenzióban fogalmazódott. Én abból indultam ki, hogy 
ha a műsor készítői nem áhítoztak valami kisebb (tájékoztatás)politikai botrányra, 
biztosan konzultáltak a rövid snitt erejéig bevágott személyekkel. Külföldi kollégáim 
viszont azt latolgatták, hogy a műsornak ez a torz tükre mennyiben sértheti a személvi- 
séghez fűződő jogokat. Vagy egy másik, még szimptomatikusabb példa: amikor a görög 
kirándulóhajó elleni terrortámadás két magyar áldozatának nevét nem hozták nyilvá- 
nosságra, sokan politikai motívumot gyanítottak mögötte. A tömegkommunikációnak 
kellett megmagyaráznia, hogy az érintett családnak joga volt ezt az , információ-vissza- 
tartást" kérni a sajtótól. 

Ebből a szempontból akár model! értékű is lehet ez az eset: ugyanis a nyilvánosság 
egészséges szerkezetének építése során épp a tömegkommunikációra hárul az a feladat, 
hogy a nyilvánosság határait is világosan megmutassa, s felvilágosítsa az állampolgáro- 
kat a személyiségükhöz fűződő jogaikról. Különösen fontos ez most, amikor a társada- 
lom informatizálódása más oldalról is fenyegeti a magánélet mikrovilágát. 

u Az  1986-os sajtótörvény első kritikái rögtön hatályba lépése után megfogalmazód- 
tak, mégpedig az üzemi, vállalati titok fogalmával kapcsolatban. Az újságírók a törvény 

szellemével ellentétesnek s a sajtónyilvánosság önkényes megnyirbálásának tartották, 
hogy gyakorlatilag a gazdálkodó egység vezetője dönti el, mit tart kívül a nyilvánossá- 
gon. A gazdasági vezetők piaci érdekekre hivatkozva riposztoztak, s csakhamar kialakult 
a , süketek párbeszéde". 

Véleményem szerint a vitából itt is a történelmi dimenzió hiányzik. A központi 
tervutasításos gazdasági mechanizmusban természetes volt, hogy egy-egy vállalat gazda- 
sági mutatóit s ezek teljesítését — sőt gyártástechnológiájuk részletkérdéseit is — a nyilvá- 
nosság elé kiteregették, hiszen, gazdasági ösztönző híján, társadalmi nyomással! lehe- 
tett(?) hatni a tervteljesítésre. A verseny — ha volt egyáltalán — nem piaci verseny volt, 
hanem munkaverseny és ünnepi felajánlások sora, amit megintcsak a nyilvánosság 
nyomása alá kellett helyezni. Ebben az időszakban tehát alkalmazni lehetett a gazdasági 
nyilvánosság Lerin által kifejtett kritériumait. 

Minőségileg más a helyzet abban a kialakuló szocialista piacgazdaságban, amelyben 
vállalataink jelenleg működnek. Itt már léteznek hazai és külföldi konkurensek, akik 
árgus szemekkel lesik a versenytársakról szóló információkat. Ne tagadjuk, ebből a 
szempontból közel kerültünk a nyugati piacgazdaság gazdálkodó egységeihez, amelyek 
csak azt az információt adják ki, amely üzletmenetük szempontjából kedvező. És azokat 
— például az éves mérlegbeszámolókat -, amelyekre törvény kötelezi őket. Információs 
tevékenységük ezen túl nem más, mint reklám és reklám. Mindez, persze, nem vonja ki 
a nyilvánosság hatóköréből a népgazdasági adatokat, hiszen itt minden állampolgár 
, részvényes". 

A hazai gazdasági újságírás hagyományaihoz, persze, az is hozzátartozott, hogy a 
vállalati kollektíva törekvéseinek is nyilvánosságot adott. Ha a töémegkommunikáció a 
jövőben jobban kifejezi ezt az érdekérvényesítést — és ez politikai intézményrendszerünk 
egész fejlődésének függvénye! -, akkor ezek a témák mindinkább a belpolitikai rovatok 
hasábjaira kerülnek, tehermentesítve ezzel a gazdasági újságírást. 

HI A társadalmi nyilvánosságot egyre inkább átszövik kereskedelmi szálak is. Igaz 
ugyan, hogy a nyilvánosság lényege, vagyis a hatalom és az állampolgár közötti közvetí- 
tés szempontjából ezek másodlagos fontosságúak, de mivel önmagukban is értékhordo- 
zók, óhatatlanul hatással vannak a nyilvánosság egész szférájára. 

: A kereskedeimi nyilvánosság legfontosabb formája a reklám. A jövőben a hirdetési 
tevékenység bővülésére kell számítani, hiszen a vállalatoknak az a törekvése, hogy 
megkapaszkodjanak a piacon, a hiánygazdaság remélhető összeszűkülése, valamint a 
külföldi tőke jelenléte, mind a piacépítő tevékenység - így a reklám - szerepének felérté- 
kelődéséhez vezet. A másik oldalon pedig a tömegkommunikációs rendszer finanszírozá- 
sában mind nagyobb részük lesz a hirdetési bevételeknek. Mindennek jeleit már ma is 
látni lehet, de olyan hibrid formában, mintha a szocialista gazdaság ősmodelljének 
alacsony hatásfokát a kapitalista ösmodell szabályozatlanságával elegyítenénk. 

Pedig tudomásul kell vennünk, hogy a kereskedelmi nyilvánosság működésének épp 
olyan kemény játékszabályokra van szüksége, mint a szélesebb értelemben vett társadal- 
mi nyilvánosságnak. Szponzorált műsorokat látunk-hallunk, de nem tudjuk, ki áll 
mögöttük. Bújtatott, vagy a tömegkommunikációs üzenetektől csak nehezen megkülön- 
böztethető reklámokkal vagyunk körülvéve. Az meg már végképp áttekinthetetlen, hogy 
ki dönt s milyen meggondolások alapján arról, hogy a műsorokban, lapoldalakon 
mennyi lehet a hirdetések aránya. 

Ismétlem, ezek a társadalmi nyilvánosság peremvidékei, de a transzparencia itteni 
hiánya, a játékszabályok tisztázatlansága általában is zavarhatja a közéleti látásviszo- 
nyokat. 

Az egyik nyugati gazdasági szaklap arról ír, hogy a piac- és tervgazdasági elemek olyan 
kombinációjának, amellyel Magyarország kísérletezik, nincs ideáltipikus modellje, így 
a gazdaságpolitikusok sokszor kénytelenek a , trial and error" (próba-szerencse) mód- 
szerhez folyamodni. Nos, azt hiszem, a kialakítandó, egészséges társadalmi nyilvános- 
sághoz sincs ideáltípusunk. Mint egyik karikaturistánk kisplasztikáján az apró ember- 
alak, aki maga-magát alakítva bújik elő az agyagtömbből, nekünk is magunkat kell 
faragnunk - még akkor is, ha vésőnk időnként fájdalmasan beleszalad a húsunkba. 

Kevesebb hibát vétünk ebben a műveletben, ha néhány szempontot következetesen 
érvényesítünk. Az egyik: a nyilvánosság intézményeit csakis nyilvánosan, az állampolgá- 
rok bevonásával lehet fejleszteni. A másik: a nyilvánosság fejlesztését célzó egyetlen új 
gondolatra, megoldási javaslatra sem szabad azonnal nemet mondani. A modell nélküli 
építkezéshez , vad gondolatokra" is szükség van. Ha másra nem, logikai kipróbálásra, 
gondolatkísérletre ezek is érdemesek, heurisztikus hasznukról nem is szólva. 

Végül: ne féljünk némi eklekticizmustól. Onnan tanuljunk, onnan vegyünk át részmeg- 
oldásokat, ahonnan csak lehet. A formálódás folyamatában - ha céljaink világosak -— az 
eklektikus elemek csiszolódnak, kihullhatnak a működésképtelenek, a megmaradók 
pedig Pra egésszé gyúródnak. Esetleg a társadalmi nyilvánosság sajátos magyar 
modelljévé. 


Novák Lajos: Kapu előtt 


Korszerű nyilvántartás 
és az egyén autonómiája 


A nyilvánosságról folyó viták kérdései közé tartozik, hogy képes-e a társadalom biztosítani 
polgárainak a személysigéi jogok védelmét, s tud-e ésszerű kompromisszumot kötni az informá - 
cióáramlás szabadsága és az egyén autonómiájának megőrzése között. E témáról beszélgetett 
Katona Tamással, az Állami Népességnyilvántartó Hivatal helyettes vezetőjével Bede Rita, 
a Társadalmi Szemle rovatvezetője. 


Milyen céllal, feladatkörrel hozták létre az Állami Népességnyilvántartó 
Hivatalt? 


A feladat nem volt új, csak technikája változott. Az államhatalom és az igazgatás 
mindenkor igényelte a személyi és tárgyi adatokat, s ezeket a kor technikai adottságainak 
és lehetőségeinek megfelelően tartotta nyilván. Az agyagtáblákra rótt feljegyzésektől 
kezdve a nyomtatás elterjedéséig számos közbülső megoldásról tudunk. Gutenberg 
zseniális találmánya — a nyomtatás — fordulatot hozott a nyilvántartások technikai 
fejlődésében is. Az azóta eltelt öt évszázad alatt finomultak, bővültek ugyan az adatnyil- 
vántartás módszerei, de alapvető változást csak egy újabb technikai , csoda", az elektro- 
nikus számítógép megjelenése eredményezett. 

Ezzel a rövid kitérővel csupán érzékeltetni akartam az időpont , technikakötöttségét". 
Nálunk a kormányzat 1973-ban döntött a népesség-nyilvántartás korszerűsítésének elvi 
kérdéseiről, a számítógépek alkalmazásáról. Az 1974. évi 8. számú törvényerejű rendelet 
konkretizálta a feladatokat, s létrehozta az Állami Népességnyilvántartó Hivatalt mint 
a népesség-nyilvántartás országos hatáskörű szervét a tanácsok ilyen jellegű tevékenysé- 
gének összefogására. Egyébként ez a jogszabály vezette be a személyazonosítás gépi 
eszközét, a személyi számot is. 

Bár az alapfeladat — az adatnyilvántartás - nem változott, az új technikai lehetőségek 
bővítették az adatok felhasználásának körét. Az általános anyakönyvezési kötelezettség 
bevezetésével lényegében már a múlt század végén megvalósult az ország minden polgá- 
rára kiterjedő , népesség-nyilvántartás", sőt az adatok folyamatos aktualizálása, , kar- 
bantartása" is. A születési anyakönyv révén nyilvántartásba került minden újszülött, a 
házassági anyakönyv rögzítette a családi állapot változásait, e kettő együtt nyilvántartot- 
ta a családi kapcsolatokat is (ez a számítógépes nyilvántartásban csak most fog megvaló- 
sulni!), s végül a halotti anyakönyv adatai , törölték" az aktív nyilvántartásból a lakosság 
elhalt tagjait. 

Nem új a lakcímbejelentési és nyilvántartási kötelezettség sem. Az adatok összefüggé- 
sei természetesen nehezebben voltak követhetők a helyi anyakönyvekből, de személy 
szerint és statisztikai adathalmazként egyaránt rendelkezésre álltak és állnak ma is. 

Nem árulok el titkot, ha elmondom, hogy az elektronikus állami népesség-nyilvántar- 
tás még ma is a manuális nyilvántartásokon nyugszik, azaz a számítógép adatbeviteli 
oldalán ma is a manuális anyakönyvi és lakcímbejelentési adatszolgáltatás áll. Az adatbe- 
vitel után a feldolgozás viszont a manuális megoldásoknál nagyságrendekkel jobb hatás- 
fokkal történik. 

Ami a további feladatokat illeti, pontos, naprakész adatokkal kell ellátnunk a politi- 
kai, gazdasági, igazgatási feladatokat végző szerveket. Nem utoljára, csak utolsóként 
említem, hogy a számítógépes nyilvántartás egyszerűsiti a hatóságok és az állampolgárok 
kapcsolatát. Ezt az állampolgárok talán azért nem érzékelik, mert az utóbbi időben 
megszokottá, természetessé vált, hogy például a lakcimváltozást nem kell két helyen 
külön ki-, bejelenteni; a szülőknek nem kell esetenként újabb és újabb anyakönyvi 
kivonatot kiváltani a gyermekek ügyeinek intézéséhez stb. Mindezek az állami népesség- 
nyilvántartás létrejöttével fokozatosan, észrevétlenül könnyítettek az állampolgárok 
, hatósági" terhein. 


Hogyan illeszkedik a Hivatal az állami intézményi struktúrába? 


Az Állami Népességnyilvántartó Hivatal országos hatáskörű szerv. Irányításáról és 
felügyeletéről a Minisztertanács gondoskodik a KSH elnöke útján. 

Mint említettem, az ANH vezeti az országos számítógépes népesség-nyilvántartást, és 
közreműködik a személyi adatokat (is) tartalmazó nyilvántartások összehangolásában. 
Ellátja az állampolgárokat személyi számmal, szervezi a központi, fővárosi, megyei, helyi 
adatgyűjtést, a tanácsi népesség-nyilvántartást és az adatszolgáltatást. 


Nem fordulhat elő, hogy az előbb említett tevékenység, a , nyilvántartások 
összehangolása" minőségileg többet jelent, mint az adatok összesítése? Esetleg 
negatívan érintheti az érintettek személyiségi jogait, ha a különböző szerveknél 
található részinformációk más rendezőelv alapján összegződnek. 


A népesség-nyilvántartás létrehozásakor az információs rendszerek összehangolásának 
igénye fogalmazódott meg. Akkor tulajdonképpen maguk a létrehozók sem látták a 
probléma teljes tartományát, azt, hogy ez milyen veszélyeket rejt magában. Ma már 
többet tudunk erről, ezért 15 merült fel az igény arra, hogy szülessen egy informatikai 
törvény. 

Az Ön által említett probléma megoldására — némileg leegyszerűsítve — két megoldás 
kínálkozik. Az egyik az, hogy tiltsuk meg a nyilvántartások összekapcsolását. Látszólag 
ez lenne az egvszerűbb. 

Mégsem tehetjük meg, már csak azért sem, mert a korszerű társadalomirányítás nem 
nélkülözheti ezeket az információs összefüggéseket. Tehát a másik megoldást kell válasz- 
tani. Olyan jogi garanciákat és természetesen ehhez kötödő számitástechnikai védelmi 
megoldásokat kell az állampolgároknak nyújtani, amelyek lehetővé teszik, hogy úgy 
használjuk ki ezeknek a nyilvántartásoknak az előnyeit, hogy közben hátrányait minima- 
lizáljuk. A ma létező jogi garanciák is ezt szolgálják, de a veszélyt nem szabad lebecsülni. 
Mindenképpen olyan helyzetet kell teremteni, hogy inkább ne éljünk minden lehetősé 
günkkel, mintsem hogy a személyiségi jogok csorbuljanak. 


Mik azok a garanciák , amelyek biztosítják a titokvédelmet, az állampolgári 
szuverenitás sérthetetlenségét ebben a vonatkozásban? 


A már érvényben levő törvényeink is nagyon szigorúan megszabják, hogy mit lehet egy 
állampolgárról nyilvántartani. A jogalkotásról szóló, 1987. évi XI. törvény például a 
törvényhozási tárgyak közé emeli a személyi nyilvántartást. Ez azt jelenti, hogy csak 

törvényi szinten lehet szabályozni azt, hogy az állampolgárról mit szabad nyilvántartani 
és mit nem. Ez önmagában is garancia. 

A másik garancia a nyilvánosság és az ellenőrizhetőség. Kevéssé ismert talán, hogy az 
állami népesség-nyilvántartás adatköre és adatszolgáltatási rendszere nem titkos. Nyilvá- 
nosan közzétett jogszabály határozza meg a népesség-nyilvántartás adatait és azt, hogy 
a számítógépes rendszer kik, milyen szervek részére, milyen adatokat szolgáltathat. 
Minden állampolgár megtudhatja, hogy személyéről az állami népesség-nyilvántartás 
rnilyen adatokat tart nyilván; ezekről másolatot vagy kivonatot kérhet, azaz közvetlenül 
ellenőrizheti a róla nyilvántartott adatokat; kérheti az — esetleg téves — adatok helyesbítését. 

Ismételten hangsúlyozom, hogy az adatvédelem maximálisan megilleti az egyént. 
Ennek nem mond ellent, hogy a tetten ért bűnöző például nem tagadhatja meg személy- 
azonosságának igazolását, illetőleg tűrni köteles, ha azt a jogszerűen eljáró szervek, akár 
akarata ellenére is, megvizsgálják. Ezzel szemben viszont megengedhetetlen, hogy bárki 
illetéktelenül hozzájuthasson mások személyi adataihoz. 

Mindez vonatkozik a hivatalos eljárásokra is. A közigazgatás ma az egyik legnagyobb 
potenciális fogyasztónk. Azért mondom, hogy potenciális, mert például ez idáig a helyi 
igazgatás kapja a legkevesebb információt. Reméljük, a jövő évtől e tekintetben fordulat 
következik be. Témánkhoz visszatérve mondanék egy példát. Az államigazgatási eljárási . 
törvény illetékességi kritériumai szerint egy adott helyi tanács csak a helyi lakosok 
adataihoz férhet hozzá. Tehát ez is biztosíték arra, hogy például a nagykanizsai tanács 
nem juthat hozzá kellő indok nélkül egy nyíregyházi polgár adataihoz. 

Egy másik összefüggés, hogy a közigazgatás adott szervei csak olyan információkhoz 
férhetnek hozzá, amelyek jogszerűen szükségesek a munkájukhoz. Az egészségügyi 
informatika például tartalmaz olyan adatokat, amelyek az egészségi állapotra vonatkoz- 
nak, ahhoz csak az egészségügyi intézmények juthatnak hozzá, tanácsi szerv nem. 


Tehát elképzelhetetlen, hogy munkaadói megkeresés történjen például egész- 
ségügyi információkkal kapcsolatosan? 


Igen, az én felfogásom szerint ez kizárt. Ezt az információs törvény tiltani fogja. 


Fogja? Tehát Ön szerint is indokolt a törvény megalkotása? Mit tartalmaz a 
törvénytervezet? 


Az informatikai törvény sok szempontból nélkülözhetetlen. Én ennek csak egy elemét 
szeretném kiemelni. Amint erről már szó volt, a személyi nyilvántartások felvetik a 
személyiségi jogok védelmének kérdését. Eddig mi a nyilvántartás-vezetés által nyújtott 
szolgáltatások során elsődlegesen az állam és a közbiztonság érdekét helyeztük előtérbe, 
a személyiség védelmét kevésbé. Ennek jogi garanciái is csak áttételesen vannak meg. Bár 
a Polgári Törvénykönyv számos garanciát tartalmaz, ezek azonban elég általánosak, s 
inkább azt sugallják, hogy ne szolgáltassunk adatokat, mert abból nem lehet baj - egy 
kicsit eltúlozva a dolgot, így jellemezhetem a jelenlegi gyakorlatot. 

A jövőben két fontos érdeket kell összhangba hozni: az egyik, hogy ezt a hatalmas 
információvagyont a társadalom érdekében hasznosítani tudjuk. A másik, azoknak a 
jogi garanciáknak a megteremtése, amelyek a személyiségi jogokat maximálisan védik. 
Hogy ezeket az érdekeket egyensúlyban tudjuk tartani, ahhoz kell az informatikai 
törvény. Remélem, hogy ez a jogszabály a közeli években megszületik, annál is inkább, 
mert előkészítése folyamatban van, s ezzel a személyi nyilvántartások operatív hasznosí- 
tásának jobb lehetőségét is megteremtik a törvényalkotók. 


Mennyiben él a döntéselőkészítés az Önök rendelkezésére álló információk- 
kal? 

Az adatigények rendkívül differenciáltak. Az állami vezetés és igazgatás hierarchikusan 
elhelyezkedő testületei, szervei — természetesen — saját feladataikhoz igazodóan igénylik 
az egész lakosságra vagy egy részére vonatkozó, esetenként területi bontásban feldolgo- 
zott statisztikai jellegű információkat. A szinteken lejjebb haladva, egyre inkább előtérbe 
kerülnek az egyedi adatigények. A napi ügyintézés már szinte kivétel nélkül az egyes 
állampolgárok adatain alapul. Tapasztalataim szerint szolgáltatásainkat ma már minden 
szinten felhasználják a döntés-előkészítéshez. 


Említene néhány konkrét példát? Tamáskodásom oka, hogy számos társada- 
lompolitikai - közte az iskolarendszerrel kapcsolatos — döntésnél mintha nem 
számoltak volna az Önök információival, illetve az azokból levonható követ- 
keztetésekkel. 


Ezeknek az információknak egy része tulajdonképpen statisztikai információ. A közvet- 
len felhasználó számára persze szinte közömbös, hogy az adatokat a hagyományos 
statisztikai adatfeldolgozások alapján kapja vagy közvetlenül tőlünk. A népesség-nyil- 
vántartás adatbázisából nagyon sok statisztikai adatszolgáltatás teljesíthető, ez tulajdon- 
képpen azt jelenti, hogy megsokszorozza a hagyományos statisztikai feldolgozások 
lehetőségét. A kettő ma már szinte elválaszthatatlan, mert a népesedésstatisztikai és a 
népesség-nyilvántartási adatgyújtés integrálódott. Azaz a társadalomstatisztikára vonat- 
kozó alapinformációk mögött mindenhol ott áll a népesség-nyilvántartás. 

Ez azért fontos, mert megbizhatóbbá teszi az adatszolgáltatást. Ami a konkrét felhasz- 
nálást illeti, vegyünk néhány példát közvetlenül a népesség-nyilvántartási szolgáltatások- 
ból. Utaltam arra, hogy ma még viszonylag kevéssé tudják a helyi közigazgatásban 
hasznosítani adatainkat. Ezt kifejezetten negatívumként értékeljük, de azért jó néhány 
kérdésben előbbre léptünk. A népesség-nyilvántartásnak most már 12-14 megyében van 
megyei adatbázisa. E megyei adatbázisok nemcsak a város népességére vonatkozó 
összesített információkat tartalmazzák, hanem a különböző városépítési körzetekre, 
tanácstagi választókerületekre, kereskedelmi vonzáskörzetekre, iskola-, sőt egészségügyi 
területekre vonatkozó információkat is. Jó néhány helyen az utóbbi években ilyen 
információk, adatok alapján sikerült javítani például az általános orvosi körzetek beosz- 
tását, ezzel tehermentesíteni a körzeti orvosok egy részét, illetve egyenletesebbé tenni az 
orvosok terheit, ami végül is a lakosság ellátásának színvonalát emelte. 

Az 1985. évi országos választásokat megelőzően átalakították a tanácsi és az ország- 
gyűlési választókerületeket. Ez már a népesség-nyilvántartás mikrokörzetekre vonatkozó 
adatai alapján történt. 

Van azonban ennek a kérdésnek egy másik eleme: miért nem használják a döntésho- 
zók az adatainkat? Azt hiszem, hogy itt nemcsak a művelődési kormányzatban dolgozók 
tájékozatlanságáról van szó. Inkább arról, hogy egyéb problémák miatt nem tudnak 
hasznosulni azok az adatok, amelyeket tőlünk kapnak. Feltételezhetően tudják. hogy 
bizonyos körzetekben nő a gyermekek száma, csakhogy az ehhez kapcsolódó új felada- 
tok ellátásához nem tudtak anyagi, szervezési, munkaerőbeli és más segítséget kapni. 
Van itt egy szemléleti probléma is, erre is hadd mondjak példát. A tankötelezettség 
ellenőrzése lényeges dolog. Ennek ma az a formája, hogy a művelődési szakigazgatási 
szervek megkapják a tanköteles gyerekek névjegyzékét, ebből utólag ellenőrzik, hogy 
mindenkit beírattak-e az iskolába. Minden beiratkozási periódus után nagy viták van- 
nak; azt mondják, hogy a mi nyilvántartásunk, a mi névjegyzékünk nem jó. Pedig másról 
van szó. Különösen városokban divat, hogy a szülők máshova íratják be gyerekeiket, 
mint ahova lakóhelyük alapján tartoznak. Sokszor azért létesítenek a gyermek számára 
ideiglenes lakóhelyet, hogy egy frekventáltabb iskolába járhasson. Ezért célszerűbb lenne 
megforditani az ellenőrzést, ami egyszerűen úgy is megoldható lenne, hogy az iskoláktól 
megkapjuk azoknak a gyerekeknek a személyi számát, akiket oda beírattak, és utána 

országos szinten meg tudjuk mondani, hogy kiket nem írattak be egy iskolába sem. Ez 
csupán szemlélet dolga. Visszatérve a kérdésére, természetesen vannak értesüléseink 
arról, hogy miként értékelik és hasznosítják szolgáltatásainkat. Ezek a jelzések általában 
pozitívak, de úgy érezzük, adatbázisunk szélesebb körben, magasabb szinteken is segítsé- 
get tudna nyújtani a szociálpolitika alakításához. Mint minden új lehetőség, az ÁNH 
adatszolgáltatásainak gyakorlati hasznosulása is lassabban követi az elméleti lehetősége- 
ket. Kétségtelen, hogy nekünk magunknak is van tennivalónk a rendelkezésünkre álló 
információk hozzáférhetővé tételében. A nyilvántartott adatkör bővítése is további 
lehetőségeket nyújthat az információszolgáltatásokhoz. 


Az , adatgyűjtés monopóliumát" és a , hozzáférhetőség hierarchizáltságát" 
szokás egy információs rendszer legerősebb fékjeként említeni. Mennyiben 
korlátozzák ezek rendszerüket? Várhatók-e változások? 


Ellentmondásnak tűnhet, de a jelenleg pejoratív kicsengésű , monopólium" technikai, 
gazdasági szempontból kedvező is lehet. Ma még igen sok a párhuzamos nyilvántartás. 
Egy-egy állampolgár adatait olyan sok helyen tartják nyilván (iskolai, munkahelyi, 
szociális, egyesületi, gazdasági stb. adatnyilvántartások), hogy az ezekre fordított költsé- 
gek megtakarításával megvalósítható lenne egyetlen modern, elektronikus személyi nyil- 
vántartás. A kérdés olyan szempontból indokolt, hogy ma még nem minden jogosult 
felhasználó tudja igénybe venni adatainkat, a városi tanácsok például hátrányos helyzet- 
ben vannak e szempontból. Ez a helyzet azonban szervezeti intézkedésekkel enyhíthető. 
Decentralizálás útján a nyilvántartás közvetlen igénybevétele akár a legalsó — jogosult 
— szinten is megvalósítható. Tervezzük, hogy ez év végéig minden megyében kiépül a 
megyei adatokat tartalmazó számítógépes nyilvántartás, és az 1990-es évek elejétől a 
városi nyilvántartásokat is gépesítik. 

Reális fékezőerő lehet a személyiségi jogokat illetően a védelem mértékének bizonyta- 
lansága. Már említettük, hogy az informatikai törvény — várhatóan -— meghatározza a 
jogi kereteket, de addig is törekedni kell a közfelfogás által megkívánt alapvető adatvé- 
delmi szabályok betartására, az információs autonómia védelmére, nehogy bárkit is 
kellemetlenség vagy hátrány érhessen egy meggondolatlan adatszolgáltatás nyomán. 


Milyen nemzetközi tapasztalatok állnak a rendelkezésükre? 


A népesség-nyilvántartás rendszerének az 1970-es években történt megtervezése és kiala- 
kítása előtt az illetékesek gondosan tanulmányozták az erre vonatkozó nemzetközi 
irodalmat, és megvizsgálták, miként adaptálhatók ezek a hazai népesség-nyilvántartásra. 
Azóta 15 folyamatosan figyelemmel kísérjük e téren a külföldi szakirodalmat. Rendszeres 
kapcsolatot tartunk a szocialista országokkal, de nem feledkezhetünk meg a lakosság 
számát tekintve hazánkhoz leginkább hasonló nyugati államok, elsősorban a finn és a 

talános tapasztalat, hogy a személyiséghez fűződő jogok értelmezése és alkalmazása 
— esetenként még az azonos társadalmi rendszerű országok körén belül is — eltérő és ez 
határozottan befolyásolja a nyilvántartás és a nyilvánosság kapcsolatát. Néhány ország- 
ban például kifejezetten tiltja a törvény a különböző személyi nyilvántartások összekap- 
csolását. Más országok az információk felhasználását kötik szigorú kritériumokhoz. Mi 
ez utóbbi módszert tartjuk követendőnek. 

A szocialista országok reformpolitikájának fontos eleme az állami tevékenység nyíltsá- 
ga, áttekinthetősége. Ugy gondolom, hogy nemcsak az ellenőrzés, hanem a működőké- 
pesség szempontjából is fontos a társadalmi folyamatokat meghatározó tények, adatok 
pontos ismerete. Várhatóan az ez irányú törekvések hatni fognak az állami népesség- 
nyilvántartás munkaterületére, feladatkörére is. 

A párbeszéd reális alapjairól 


A pártértekezlet óta eltelt hetek, hónapok mind nyíltabb - nemegyszer igen éles — közéleti 
vitái jelzik azt az általános meggyőződést, hogy a nyilvánossághoz való viszonyunk 
gyökeres megváltoztatása nélkül nem képzelhető el politikai rendszerünk demokratizáló- 
dása. Politikai életünkben szaporodnak az új jelenségek: spontán állampolgári kezdemé- 
nyezésekről, , nem hivatalos" szervezetekről, mozgalmakról nap mint nap ad hírt a sajtó. 
A közvélemény és a párttagság többször bizonytalan ezek megítélésében, s jogosan várja 
el, hogy tájékoztatást és érveket kapjon a véleményformáláshoz. 

Az MSZMP országos értekezlete a politikai nyitás jegyében egyértelműen állást foglalt 
abban, hogy a párt kikkel keresi a párbeszédet: 

, Együttműködünk mindazokkal a más felfogású, más világnézetű állampolgárokkal, 
akik tevékenyen dolgoznak szocialista hazánk javára, tiszteletben tartják alkotmányos 
rendünket és nemzetközi kötelezettségeinket. 

Meggyőződéssel hirdetjük a párt álláspontját, de figyelembe vesszük az attól eltérő 
nézeteket is. Előrehaladásunk fontos hajtóerejének tekintjük az építő szándékú birálato- 
kat, javaslatokat. A különböző elgondolásokat tartalmuk szerint ítéljük meg. A párt 
szervei, a néphatalom intézményei és a társadalmi szervezetek testületei vizsgálják meg 
a sajátjuktól eltérő elgondolásokat is, gazdagítsák programjaikat a hasznosítható javas- 
latokkal, de nyiltan, érvelve határolják el magukat attól, ami nem egyeztethető össze 
szocialista elveinkkel és nemzeti érdekeinkkel." 

Ennek szellemében vállalkozott a Társadalmi Szemle szerkesztősége is arra, hogy 
megjelentesse a Magyar Demokrata Fórum képviselői által közlésre javasolt tanul- 
mányt. A közlés nem jelenti azt, hogy a szerkesztőség egyetért a dokumentum önértéke- 
lésével és jó néhány megállapításával. A publikálást biztosítva azonban lehetőséget 
kívánunk nyújtani ahhoz, hogy eltérő vélemények, nézetek ütközhessenek egymással, s 
ezáltal az elfogult félinformációkat s az egymásra nem reflektáló álláspontokat a gondo- 
latok, az eszmék nyiltabb küzdelme váltsa fel. A tanulmányt követő szerkesztőségi 
megjegyzések is ezt a célt szolgálják: egyfelől vitatni kivánjuk a tanulmány egyes - 
számunkra elfogadhatatlan - állításait, másfelől fel szeretnénk hívni a figyelmet azokra 
az érintkezési pontokra, melyek a párbeszéd folytatását, a különböző nézetek között 
dialógust lehetővé teszik. A konstruktiv párbeszédhez természetesen arra 15 szükség van. 
hogy a párt szervezetei és tagjai is bekapcsolódjanak a különböző szintű politikai 
eszmecserékbe. A Társadalmi Szemle szerkesztősége ezt kívánja segíteni a párttagság 
tájékozódásához és felelős állásfoglalásához szükséges érvek folyamatos közreadásával. 

A Magyar Demokrata Fórum 


Éppen egy esztendeje annak, hogy Írók, történészek, irodalomtörténészek baráti köre, öt-hat 
értelmiségi elhatározta, hogy kilép a kiscsoportos közéletiség tehetetlenségre kárhoztató karám- 
jából, s összehív egy tágabb körű baráti találkozót a magyarság és a társadalom mai és várható 
jövőbeli gondjainak megvitatására. Természetesen nem előzmény nélkül született ez az elhatá- 
rozás, és nem véletlen beérésének időpontja sem. 


Lakitelek és a Magyar Demokrata Fórum létrejötte 


Egy-másfél évtized történetére visszatekintve jól látszik már, hogy különböző szakmabeli értel - 
miségiek egyenként vagy kisebb-nagyobb csoportokat alkotva miként törekedtek arra, hogy a 
maguk szellemi autonómiájának megalapozásával párhuzamosan kiküzdjék a közéleti-politikai 
részvétel, a döntési folyamatokba való beleszólás jogát és lehetőségét. A magyarság, a magyar 
társadalom fontos ügyeiben és gondjaiban nemcsak tanulmányok, esszék, publicisztikus újság- 
cikkek születtek egyre nagyobb számban, hanem különféle beadványok, javaslatok, memoran- 
dumok vagy éppen több száz aláírással benyújtott tiltakozások is bizonyos döntések ellen. 
Joggal tekinthetjük ezeket a lépéseket a szellemi élet konok kísérletének arra, hogy a hivatalos 
fórumokon oly sokat hangoztatott ,párbeszéd" és közmegegyezés" közéleti ténnyé, a dönté- 
sekben, a mindennapi cselekedetekben megjelenő valósággá váljék. Ezek a kísérletek jórészt 
kudarcot vallottak — nem a kezdeményezők hibája miatt —, gyakorlati eredményük többnyire nem 
volt, a folyamatos párbeszéd és az új közmegegyezés pedig nemhogy létrejött volna, de egyre 
kisebb lett az esélye. 

A kulturális politikában előbb a Mozgó Világ, majd a Tiszatáj megszüntetése, illetve , átalakítá- 
sa", ezt követően az Írószövetség ellehetetlenítésére irányuló akciók, a különféle reformjavasla- 
tok elhárítása, a tiltások sora éppen az ellenkezőjét tette nyilvánvalóvá mindannak, ami a 
párbeszédről és a közmegegyezésről hangoztatott szólamokban úton-útfélen az emberek elé 
került, amit vezető politikusoktól hallottak. 

Mindez idő alatt az ország gazdasági helyzete is rohamosan gyengült. Magyarország eladóso- 
dott, az életszínvonal előbb stagnált, majd romlani kezdett, felhalmozódtak a szociális problé- 
mák, terjedt a szegénység, az alkoholizmus, fogyott a népesség, a hiánygazdálkodás következté - 
ben nőtt a korrupció stb. A gazdasági reform nem volt következetes, a politikai intézményrend- 
szer reformja még késedelmesen sem ment végbe, a kulturális politika már a hetvenes évek 
közepétől a határozott visszarendeződés, a szubjektivizmus jegyeit mutatta, s kulturális reform 
helyett megindult az értékpusztítás folyamata, részben az anyagi eszközök csökkenése, részben 
a megmagyarázhatatlan politikai döntések és egyéb érthetetlen, voluntarista megnyilvánulások 
következtében. 

Az utóbbi években egyedül a külpolitikában volt érezhétő javulás, koncepcionális és gyakor- 
lati síkon egyaránt. A magyarság egészét érintő legfontosabb ügyben, a határainkon kívül élő 
magyarok dolgában azonban a politikai vezetés legalább két évtizedet késett, s mára Romániá- 
ban kétmillió magyar s az erdélyi magyar kultúra sorsa katasztrofálissá vált, veszélyesen közel 
került a megsemmisüléshez. 

Mindezek következtében a magyar társadalom súlyos gazdasági, politikai és erkölcsi válságba 
került. A központosított hatalom egész szervezet- és intézményrendszere egyre jobban elkülö- 
nült, sőt elszigetelődött a társadalomtól ebben a folyamatban. Hatalom és társadalom között 
egyre nőtt a szakadék, s sem a politikai intézményrendszerben, sem a sajtó és a tájékoztatás 
szervezetében nem voltak alkalmas intézmények és csatornák a közvetítésre, a nélkülözhetetlen 
kapcsolatok kiépítésére. Szükségképpen torkollott mindez általános bizalmi válságba, s éppen 
ez a bizalmi válság jelentette a legfőbb veszélyt, mert ez lett az első akadálya annak, hogy a 
felhalmozódott politikai feszültségek egy általános érvényű nemzeti összefogás keretében fel- 
oldhatók legyenek, s létrejöhessen az a konszenzus, amely igazi garanciája a kibontakozásnak 
minden hasonló helyzetben. 

A hatalmi szervezet elkülönültsége, a bizalmi válság és a magyar társadalom szervezetlensége, 
az autonóm, öntudatos társadalmi mozgalmak és csoportosulások hiánya vagy kezdetleges 
volta átfogó, társadalmi méretű hiányérzetté, zavarodottsággá és bizonytalanságérzetté állt 

össze. Romló gazdasági és életviszonyok közepette az efféle közérzet könnyen sodorja az 
embereket a tehetetlenségből az indulatkitörések felé, s könnyen indít el ellenőrizhetetlen és 
kiszámíthatatlan mozgásokat a társadalomban. Ilyen körülmények között az értelmiségnek még 
csak arra sem volt módja, hogy az egyre súlyosbodó kérdésekre legalább szellemi síkon keresse 
a megfelelő válaszokat, mert ehhez nem voltak alkalmas fórumai, nem álltak rendelkezésre a 
nyilvánosság legalább viszonylag független intézményei és orgánumai. 

Így született meg végül is az a gondolat, hogy a kialakult helyzet értékelésére és .a magyarság 
esélyeinek" és sorskérdéseinek felmérésére meg kell szervezni egy tartalmas, széles körű eszme- 
cserét, s ennek nyomán kell majd további következtetéseket levonni a jövőre vonatkozóan. Így 
jött létre a lakiteleki találkozó 1987. szeptember 27-én, kezdő lépésként, további eszmecseréket 
feltételezve. Jellemző volt arra az éhségre, amely az értelmiségben már régóta erősödött az 
őszinte szó, a nyílt beszéd iránt, hogy a szervezők gondja az első perctől kezdve nem az volt, 
miképp csábítsanak egy Budapesttől elég nagy távolságra fekvő tanyára embereket, hanem az. 
hogy miképp szűkítsék a kört legfeljebb száz-százhúsz résztvevőre, hogy a lakodalmas sátorban 
tűrhetően el tudjon mindenki helyezkedni. Annak is megvan a maga politikai jelentősége és 
tanulsága, hogy Lakiteleken végül is mintegy 160-an tanácskoztak egész nap, a feleslegesség. 
az idegenség érzése nélkul. 

E baráti találkozó résztvevői nem tüntetni mentek oda, hanem a közös ügyekben való részvétel 
igényével, a közös gondolkodás szándékával. Ez a találkozó annyiban mégis politikai demonst- 
rációnak is tekinthető, amennyiben pusztán tényeiben kinyilvánította azt a szándékát, hogy 
célja nem az elhatárolódás, hanem éppen az összefogás minden demokratikus, reformpárti erő 
mozgósításáért, a magyarság jövője érdekében. 

Ez a tanácskozás egyúttal jelezni akarta azt is, hogy nemcsak a . kiscsoportos" közéletiségből 
volt elég, de általában az óvodáskorba szorított felnőttlét kétlelkű-kéttudatú állapotából is. 
A lakiteleki tanácskozás szervezői tehát kiutat kerestek, és alkalmat akartak teremteni felnőttek 
számára a felelősségteljes szabad gondolkodásra, a tájhoz, néphez-nemzethez tartozás ottho- 
nossága és a közös demokrácia igénye jegyében. Nem a politikai, világnézeti vagy ízlésbeli 
eltérések, nem a sokszínűség eltüntetése volt a cél, hanem egy nagy szellemi koalíció létrehozá- 
sához a kezdeti lépések megtétele. Olyan szellemi koalíció megteremtéséhez, amely a közös 
gondolkodás és a nyílt beszéd alapján a több forrásból eredő és sokirányú észjárások és 
gondolatmenetek között szellemi csatornákat építhet a csupán néhány alapkérdésben megte- 
remthető nemzeti egység vagy inkább nemzeti összefogás érdekében. 

A hozzászólások végül is mind annak a válságból kivezető politikai alternatívának és útnak 
az esélyeit, módozatait keresték, amelyek azután a /akiteleki nyilatkozat alapgondolataiban 
öltöttek formát. E nyilatkozat hangsúlyai az elmélyülő válság következtében esetleg létrejövő 
katasztrófahelyzet elhárítására, a reformfolyamat elmélyítésének és kiterjesztésének szükséges- 
ségére és a magyar társadalom intézményes demokratizálására estek. (Ennek a nyilatkozatnak 
a teljes szövege később a Magyar Nemzetben a Pozsgay Imrével készített interjú keretében látott 
napvilágot.) Lakiteleken fogalmazódott meg a Magyar Demokrata Fórum létrehozásának gon- 
dolata, s az ott elfogadott nyilatkozat adja létének és működésének forrását. 


A Magyar Demokrata Fórum célja és működése 


Nem kétséges, hogy amennyiben egészséges, az ember és kora természetéhez és igényeihez 
szabott magyar társadalmat akarunk, akkor az amúgy is mindenkor meglévő szellemi -világnéze- 
ti-ízlésbeli pluralizmus — akár meggyőződéssel vállalt, akár kényszeredett - elfogadásán vagy 
tudomásulvételén túl, minél előbb meg kell teremteni a politikai élet pluralitásának feltételeit is, 
mert ezt kiköveteli az élet, mert szemmel látható, hogy enélkül a társadalomban előbb-utóbb 
bekövetkezik a működésképtelenség. Az élet minősége sínyli meg a gazdaságban, a kultúrában, 
a közéletben, az egyén és a család mindennapi életében a szoros korlátozottságot, az önigazga- 
tás, a társadalmi autonómiák hiányát. A szűk körre szabott és túlzott hatalmi koncentráció, a 
hatalom monopolizált gyakorlása és ezzel szemben a társadalom szervezetlensége, a társadalmi 
önszerveződés lehetetlenné tétele nemzeti méretű katasztrófákhoz vezethet kényes történelmi 
helyzetekben. Éppen a mi nemzeti történelmünkben van erre példa elég. 

Józanul gondolkodó ember számára természetesen többé-kevésbé mindig beláthatók a létező 
politikai igények és az ugyancsak létező politikai-történelmi meghatározottságok közötti távol- 

ságok, és számára az igazi kérdés az, hogy milyen módon, milyen munkával s mennyi idő alatt 
hidalhatók át ezek a távolságok. Magyarországon az elmúlt néhány esztendő során rohamosan 
nőtt a szakadék az ilyen természetű igények és a politikai cselekvést, az önszerveződést korláto- 
zó intézményrendszer között. Nem azért, mintha a politikai önállóságra, az autonómiára itt 
korábban kevesebb igény lett volna, mint másutt a világon, hanem azért, mert egy korábbi, 
biztatónak tetsző szakasz után vált teljesen nyilvánvalóvá, hogy az adott politikai keretek 
szívósan ellenállnak a társadalmi fejlődés, a nemzeti gyarapodás elemi követelményeinek. Ná- 
lunk tehát az elmúlt egy-másfél évtizedben nem a híd épült igények és lehetőségek között, 
hanem a szakadék szélesedett. 

A Magyar Demokrata Fórum szervezői úgy látták, hogy ma Magyarországon a politikai 
pluralizmus kialakulását szükségképpen meg kell előzze, elő kell készítse a szellemi pluralizmus 
nyilvánossá tétele, a gondolkodás nyilvánossága. Elsőrendű feladat tehát megteremteni az 
egyénekben, csoportokban megjelenő szellemi erők fórumát, mégpedig a lehető legtágasabb 
keretben. A Magyar Demokrata Fórum első tanácskozásán, ez év januárjában ezért törekedtek 
a szervezők arra, hogy a már Lakiteleken emlegetett szellemi koalíciót tovább tágítsák, és ezért 
tűzték ki éppen a demokrácia és a parlamentarizmus témakörét az első alkalomra. Ezen a Jurta 
Színház-beli találkozón már több mint ötszázan vettek részt, köztük párttagok, különböző 
egyházakhoz tartozó vallásos emberek, a szellemi élet különféle területein dolgozók s a magát 
demokratikus ellenzéknek nevező csoportosulás, illetve más-más ellenzéki csoportok képviselői 
is. 
Ezúttal is beigazolódott, hogy a botrányok és az anarchia forrása nem a gondolkodás és a 
véleménynyilvánítás szabadsága, hanem a szellemi kibontakozás lehetetlenné tétele, ami nem- 
csak az egyénnek lehet életre szóló botrány, hanem a közösségnek is. Pedig hiányoztak erről 
a tanácskozásról olyan párttagok és olyan meghívott országgyűlési képviselők, akik éppen e 
témakörben a szakma és az egyéni gyakorlati tapasztalatok alapján más-más szempontból 
gazdagíthatták volna az eszmecserét. A pártvezetés részvételt tiltó hirtelen intézkedése több 
párttagot távol tartott. Az előadásra felkért párttagok letiltása önmagában okozhatott volna 
botrányt is az adott pillanatban, ám annál mélyebb volt a résztvevők szándéka, több volt a jövő 
iránti felelősségérzetük, s a vártnál is nagyobb volt az önfegyelem, a demokrácia iránti elkötele- 
zettség fegyelme, semhogy a tilalom kudarcba fullassza a rendezvényt. 

A mintegy nyolcórás eszmecsere végén a résztvevők közös nyilatkozatban adtak hangot ismét 
álláspontjuknak és javaslataiknak, ezúttal a parlamenti demokrácia, illetőleg az Országgyűlés 
működésével kapcsolatban. A nyilatkozatot a hazai sajtó nem közölte, Így ezen a helyen 
legalább néhány gondolatának felidézésével szükséges jelezni a benne foglalt szándékot és 
gondolati irányt. E nyilatkozat általános és alapvető gondolata volt többek között: ,...fel kell 
számolni az ellenőrizhetetlen hatalmi monopóliumokat és annak lehetőségét, hogy bármely 
szervezet vagy személy az alkotmány és a törvények fölé emelkedhessék — illetve —, ...hogy 
nyilvánosan működő, demokratikusan megválasztott, csak a választóknak felelős parlamentre 
van szükség." 

E két követelmény - úgy vélem - nem egyszerűen a reform vagy az intézményrendszer 
működése korszerűségének az alapja, hanem a jogállamiságnak, a jogi alapokon nyugvó de- 
mokrácia megteremtésének alapvető feltétele. Erről a kettős kiindulópontról tesz javaslatokat a 
nyilatkozat szövege új választójogi törvény megalkotására; arra, hogy az új Országgyűlés dol- 
gozzon ki ennek szellemében új alkotmányt; hogy az új Országgyűlés rendelkezzen alkotmány- 
bíróság felállításáról, s tisztázza az állam és a párt közjogi viszonyát. Ugyancsak ezen elvek 
alapján tesz javaslatokat a jelenlegi Országgyűlés működésére vonatkozóan is. Többek között 
például arra, hogy: .A parlamenti nyilvánosságot és a képviselők interpellációs és javaslattevő 
jogát korlátozó szabályokat és gyakorlatot el kell törölni." 

A javaslatok egyik pontjában a következő követelés áll: , intézményesíteni kell a kormány 
programja és politikája, illetve az egyes miniszterek feletti bizalmi szavazást..." Nemigen lehet 
tehát vitatni azt, hogy a nyilatkozatba foglalt elvek és javaslatok által a szervezők a demokratikus 
működés feltételeit, garanciáit keresték és ajánlották a kormányzatnak. Biztosan lehet vitatni 
némely megállapítását vagy javaslatát ennek a nyilatkozatnak, és az sem lehet kétséges senki 
előtt, hogy évek óta sokan foglalkoznak, elsősorban a szakemberek közül, ezekkel a kérdésekkel. 
Ám a legkevésbé sem volt elfogadható a Magyar Hírlap meglehetősen nyegle cikke, amelyben 
az újságíró azt állítja, hogy a Magyar Demokrata Fórum ezzel a nyilatkozattal , nyitott kapukat 
dönget". Hiszen a társadalom - tapasztalatai alapján — ezeket a .nyitott kapukat" általában nem 

érzékelte, zárva találta, s ha állami szinten folytak és folynak is ilyen előkészítő munkálatok, azok 
rendszerint késedelmesen indultak, még inkább késedelmesen értek be, s rendszerint jóval 
szerényebb eredményt hoztak, mint amit a társadalom igényei az adott időszakban megkovetel- 
tek. 

Abból a magatartásból pedig, amellyel a sajtó és a hatalmi központok reagáltak, nemcsak e 
nyilatkozatra, hanem a Fórum kezdeti lépéseire is, az világlott ki, hogy nem kívánnak osztozkod- 
ni még a politikai rendszerről való gondolkodáson sem a társadalommal, a szellemi élet csoport- 
jaival. Vagyis az e kérdésekről való gondolkodás monopóliumát fenn kívánják tartani, a régi 
beidegzettségek alapján. A Magyar Demokrata Fórum ezzel szemben éppen ennek a monopóii- 
umnak a jogosultságát kérdőjelezte meg, már csak a puszta létével is. 

Az általános politikai légkör január 30-a után sem javult, sőt egyre nyilvánvalóbban erősödött 
a bizalmi válság, egyre erősödött magának a párttagságnak is az elégedetlensége és bizalmat- 
lansága a párt felső vezetésével szemben. A Magyar Demokrata Fórum szemszögéből nézve azt 
mondhatjuk, hogy egyre zavarosabb politikai légkörben a párt felső vezetőinek gyanakvása és 
ingerültsége, a láthatatlan csatornák révén sugalmazott tiltások közepette folytatta tevékenysé- 
gét. Ugyanakkor érezhetően nőtt a rokonszenv és az érdeklődés e szellemi -politikai vállalkozás 
iránt általában s a párttagság körében is. Nőtt a készség a társadalomban a széles körű párbe- 
szédre, a szótértésre, a veszélyhelyzet közös elhárítására. 

Ezzel szemben a politikai irányítás legfelső köreiben a párbeszéd felkínált lehetőségét sokan 
, ellenzéki-ellenséges" gesztusnak tekintették, s továbbra is a Magyar Demokrata Fórum elszige- 
telésére s a párttagság részvételének megakadályozására törekedtek. 

Ilyen körülmények között került sor március 6-án -— ismét csak a Jurta Színházban — a második 
Fórum-találkozóra, melynek témája a határainkon kívül élő magyar kisebbség, ezen belül hang- 
súlyosan a Romániában élő magyarok helyzete és sorsának alakulása volt. Évtizedek tehetetlen- 
sége, kormányzati bénultsága és politikai tabui tették itthon a feszültségek egyik legfontosabb 
forrásává ezt a kérdést, s persze a román állami politika egyre brutálisabb diszkriminációs, 
beolvasztásra és kulturális megsemmisítésre irányuló törekvései. 

Érthető tehát, hogy a Jurta Színházban ezúttal több mint hétszázan gyűltek össze. s a 
résztvevők fele állni kényszerült a mintegy kilenc órán át tartó tanácskozáson. Először fordult 
elő, hogy itthon és külföldön élők együtt tanácskoztak Magyarországon erről a magyarság 
egészét érintő kérdésről, s hogy a tanácskozáson részt vett és felszólalt román értelmiségi is, akit 
nem a súlyosan sértett magyarság ellenszenve vagy gyanakvása, hanem vastapssal kifejezett 
rokonszenve fogadott. Természetesnek kell ezt tekintenünk, ha onnan nézzük, hogy az egész 
tanácskozás szelleme a magyarság védelmében s egyúttal a szomszéd népekkel való szótértés 
és barátság, társadalmaink demokratizálásának és humanizálásának közös igénye jegyében 
fogant. Ezt a szellemet képviselte az itt született újabb nyilatkozat is, amely követelte a magyar 
kormányzat határozottabb fellépését a magyarság védelmében, s ezzel együtt deklarálta általá- 
ban is a nemzetiségi, a kisebbségi jogok, valamint a szomszéd népek demokratikus erőivel való 
szövetség, illetve az európai közvélemény ilyen irányú átalakításának szükségességét. 

Fontos politikai körülmény volt e tanácskozás sikerében az is, hogy a hivatalos magyar 
külpolitikában éppen ebben az időszakban bontakoztak ki a társadalom helyeslésével kisért 
változások. Szúros Mátyás nyilatkozatai, Szokai Imre és Tabajdi Csaba Magyar Nemzetben 
megjelent cikke, a Romániából érkező menekültek ügyének állami felkarolása azt éreztették a 
tanácskozás résztvevőivel, hogy ha más kérdésekben egyelőre nem is, de ezen a ponton vannak 
hivatalos politikai erők, amelyek készek a társadalommal együtt s egyirányban gondolkodni. 

Alapos előkészítő munka jellemezte e tanácskozás szervezését annyiban is, hogy ezúttal az 
MDF szervezői, szakértői bizottságot kértek fel arra, hogy készítsen tudományosan megalapo- 
zott tanulmányt az erdélyi magyarság helyzetéről, sorsának alakulásáról, és a Fórumon e tanul- 
mány lényegének ismertetése legyen a nyitó hozzászólás. A tanulmányt később a szervezők 
elküldték számottevő európai szellemi-politikai központoknak, s átadták a nemzetkozi sajtó 
képviselőinek s természetesen valamennyi hazai kormányzati és sajtószervnek. (E tanulmány 
hosszabb és rövidebb változata megjelent, illetve megjelenik itthon.) 

E március 6-i tanácskozást — a szólásra jelentkezők sokasága miatt — folytatni kellett március 
21-én, amikor is újabb javaslatok születtek a kulónféle hazai állami, társadalmi, egyházi szerve- 
zetek ebben az ügyben lehetséges tennivalóira. Korai lenne még pontos számadást készíteni 
arról, hogy a Magyar Demokrat  förum ezzel a munkájával milyen mértékben s mekkora 
eredménnyel járulhatott hozzá a nu" var kisebbségek ügyének hazai és nemzetközi felkarolásá- 

hoz, sorsának emberibb alakulásához. Az mégis valószínűnek látszik már most is, hogy a 
kisebbségi érdekvédelem dolgában egy későbbi időszakból visszanézve sem minősülhet majd 
jelentéktelennek mindaz, ami itt történt. 

A Magyar Demokrata Fórummal szemben tanúsított pártpolitikai magatartás azonban ebben 
az időszakban mitsem változott, sőt éppen ezekben a hetekben indult meg a fegyelmi eljárás 
és kerult nyilvánosságra a kizárásról szóló határozat azokkal a párttagokkal szemben, akik részt 
vettek a Fórum munkájában és szervezésében. Jellemző azonban a közvélemény és az általános 
közérzület alakulására, hogy ezek a határozatok nem riasztották el a rokonszenvezőket a Fórum- 
tól, sőt megdöbbenést és tiltakozást váltottak ki párttagok és pártonkívüliek tömegeiből. 

Az egyre feszültebb légkörben az emberek önbecsülésére és kedélyállapotára is jó hatással 
volt, hogy a Magyar Demokrata Fórum (jórészt addigi párttag résztvevőivel együtt) mindezek 
ellenére újabb tanácskozást rendezett május 15-én, alig egy héttel az országos pártértekezlet 
előtt. A magyar társadalom ekkor tele volt várakozással, a jelenlegi pártirányítás módszereinek 
és merevségének elutasításával, s nagy szüksége volt a reményre, hogy a pártértekezlet egy új, 
a reform és a demokrácia ügyét következetesen képviselő politikai irányvonal mellett foglal 
állást, s ennek megfelelő elvi és személyi döntéseket hoz majd. Ezen a kényes időpontban 
rendezett tanácskozáson az MDF szervezői éppen az egyik legfontosabb és legkényesebb, az 
egész politikai intézményrendszert s a demokrácia alakulását lényegében érintő témát tűzték 
napirendre: a nyilvánosság, a sajtó és a tájékoztatás kérdését. E tanácskozáson ismét hétszáz 
felett volt a résztvevők száma. Írók, újságírók, jogászok, politológusok, közgazdászok, tömeg- 
kommunikációs szakemberek s más szakmabeliek tettek javaslatokat a hazai nyilvánosság 
átfogó reformjára, összefüggésben a politikai intézmények nyilvános működésének követelmé - 
nyével. Az itt elfogadott nyilatkozat — hasonlóan az előbbiekhez - a jelenlegi helyzet rövid 
elemzéséből indul ki, majd általános követelményeket fogalmaz meg, többek között például ezt: 
. Olyan feltételeket kell teremteni, hogy a sajtó részt vállalhasson a hatalom gyakorlásának 
társadalmi ellenőrzésében, fórumot adhasson a nyílt vitáknak, véleményeknek; fejezze ki a 
társadalom tényleges tagoltságát, érdekviszonyait; nyíltan értékelhesse, bírálhassa a párt- és 
kormányzati apparátus valamennyi tagjának tevékenységét. A párt- és állami szervek működése, 
a döntési folyamatok legyenek áttekinthetőek az állampolgárok számára. Legyenek nyilvánosak 
a sajtó számára azok az állami és párttestületi ülések, ahol az egész társadalmat érintő témákat 
tárgyalják. A sajtóban kapjanak fórumot az alkotmányos keretek közé illeszkedő, a társadalom 
jelentős rétegeinek, csoportjainak véleményét, akaratát, érdekeit képviselő állampolgári mozgal- 
mak, szervezetek, az új kezdeményezések, a kisebbségi csoportok életének eseményei, a társa- 
dalom egész valódi története" 

. A nyilatkozat a továbbiakban javaslatot tesz új sajtó- és tájékoztatási törvény kidolgozására, 
a deklarált sajtószabadság tényleges feltételeinek megteremtésére. Ezzel kapcsolatban fontos 
gyakorlati javaslat például az, hogy ,a lap, illetve nyomda- és kiadóvállalat alapítását, a jelenlegi 
állapottal szemben, a törvény ne engedélyhez, hanem csak bejelentési kötelezettséghez kösse". 
A nyilatkozat szerint az új törvény elfogadásáig is szükséges többek között olyan intézkedések 
meghozatala, amelyek lehetővé teszik például az egy évtizede húzódó Hite/ című lap megjelené- 
sét, az egyházi sajtó lehetőségeinek gyarapítását, a ,szamizdat" sajtó legalizálását, vagy a 
különböző helyi, megyei lapok számának növekedését és irányításuk demokratizálását; meg- 
szüntetik a rádió és a televízió mai monopolizáltságát. 

Ezzel a május 15-i Jurta Színház-beli tanácskozással voltaképpen lezárult a Magyar Demok- 
rata Fórum létrejöttének és a társadalmi életbe való beépülésének első szakasza. 


A Magyar Demokrata Fórum jövője 


A pártértekezlettel s az ott hozott döntésekkel, bárhogyan alakuljon is a magyar társadalom 
elkövetkező néhány éve, mindenképpen korszakváltás történt. Ez azt jelenti, hogy nemcsak egy 
új nemzedék új politikusai kerültek az ország élére, ami már önmagában is más helyzetet teremt, 
de szükségképpen maga után von bizonyos strukturális változásokat is, olyanokat, amelyeket 
már megérlelt az idő, de egy másfajta, évtizedek óta besulykolódott politikai gondolkodás és 
mentalitás bűvkörében a korábbi hatalmi testületek már nem tudtak a magukévá tenni, nem 
tudtak a megújulási folyamatok élére állni. Egyelőre kérdés, hogy ezek a strukturális változások 
:nilyen mértékűek lesznek, s milyen minőségű maga a változás, a megújulás. Az ország helyzeté- 

ből azonban az következik, hogy ésszerűen nem jöhet más, csak a reformfolyamatok felgyorsu- 
lása a társadalmi élet minden területén, s ezzel együtt a nemzeti erők mozgósítása a válságból 
való kilábalás érdekében a magyar társadalom demokratizálása, autonómiáinak, önigazgatási 
rendszereinek, parlamentjének, nyilvánosságának, vállalkozói lehetőségeinek kiteljesedése ré- 
vén. 

Gyakorlatilag ki kell hogy alakuljanak legalább a hatalommegosztás átmeneti formái S a 
politikai pluralizmus - szocialista alapeszmékre épülő - intézményes feltételei. Ez a megújuló 
társadalom valószínűleg különbözni fog sok tekintetben mind a kelet-európai, mind a nyugati 
modellektől, ugyanakkor épül is ezek elemeiből. Ez a folyamat egy harmadik lehetőség kísérletét 
jelentheti, egy sajátosan magyar s részben sajátosan közép-európai út kijelölésének lehetőségét. 

A Magyar Demokrata Fórumnak - sok más társadalmi tényező mellett — lehet szerepe ebben 
a folyamatban, ennek a harmadik lehetőségnek a kidolgozásában. Ehhez mindenekelőtt arra van 
szükség, hogy társadalmi legitimitását megerősíthesse, 8 a maga működési formáit, feltételeit 
szabadon alakíthassa. 

A Magyar Demokrata Fórum feltehetően a jövőben is meghatározóan szellemi, de egyúttal 
nyilvánvalóan politizáló szellemi mozgalom lesz, amely táguló körökben, de egyszersmind az 
eddigieknél elmélyültebb szellemi műhelymunkával vehet majd részt az autonóm társadalmi 
erők mozgásában és erősítésében. Talán éppen ennek a mozgalomnak van a legnagyobb 
lehetősége arra, hogy az egész magyarság szellemi életére kitekintsen, s megpróbálja ezeket a 
szellemi erőket a világ különböző pontjairól egy átfogó nemzet- és társadalomépítő munka 
érdekében mozgásba lendíteni. Hasonlóképpen hivatása lehet a vidéki Magyarország szellemi 
tőkéjének megmozgatása és bekapcsolása abba az országos áramkörbe, amelyből oly sokszor 
kimaradt már az aránytalanul nagy fővárosi túlsúly nyomasztó hatása miatt. Éppen ebből a 
szempontból volt nagy jelentősége a Magyar Demokrata Fórum kiskunmajsai és miskolci 
tanácskozásának s az ott elfogadott helyi és megyei gondokat is magukban foglaló nyilatkoza- 
toknak. Ki kellene azonban lépni végre ennek a mozgalomnak a már-már mindenütt kasztszerű- 
vé merevedett értelmiségi szerveződések szokásos rendjéből is, és szellemi áramkörébe kellene 
vonnia diplomától és foglalkozástól függetlenül a magyar szellemiséget az iparból és a mező- 
gazdaságból is. 

A Fórum így lehetne igazi fórum, s ha szervezeti feltételei esetleg változnak is a jövőben, ezt 
a jellegét és ezt a törekvését valamiképpen meg kell őriznie. A demokratikus lehetőségek 
természetesen fejlődhetnek olyan arányban és olyan ütemben is, hogy a Fórum elveszti jelentő- 
ségét ebben a formájában, s ha ezért veszti el, az csak szerencséje lesz az országnak. 


A közreadott írást Bíró Zoltán a Magyar Demokrata Fórum szervezőinek (Csengey Dénes, Csoóri Sándor, 
Csurka István, Fekete Gyula, Für Lajos, Joó Rudolf, Kiss Gy. Csaba, Lezsák Sándor) egyetértésével készitette 
és javasolta közlésre. 


Kritikai megjegyzések a Magyar Demokrata Fórum írásához 


A pártértekezlet és dokumentumainak szellemében elfogadjuk és támogatjuk mindazo- 
kat a törekvéseket, melyek fórumot keresnek a felelősségteljes, közös gondolkodásra. 
Megértjük és osztjuk azt az aggodalmat is, hogy a politikai véleményformálás lehetőségé- 
nek elutasításából könnyen olyan indulatok keletkeznek, szélsőséges és kiszámíthatatlan 
mozgások indulnak el, amelyek veszélyeztetik a társadalmi stabilitást. Ezért a párbeszéd 
és a konszenzus irányába mutatónak tekintünk minden olyan politikai kezdeményezést, 
amely növekvő nehézségeink közepette a kockázatok csökkentésére, a válság veszélyének 
— a nemzet érdekét szolgáló - közös elhárítására irányul. Az ilyen kezdeményezések jogát 
és korrekciós szerepét elismerve kell folyamatosan kiépítenünk azokat a törvényes 
formákat és garanciákat, amelyek a szocialista pluralizmus intézményi keretét alkotjak. 

A párt megújuló hatalomgyakorlásának feltétele, hogy ne tartsunk igényt a politikai 
kezdeményezés monopóliumára. Ne essünk a kommunista gög hibájába, hogy azt hisz- 

szük, minden jót mi találtunk ki, és hogy minden jó is, amit kitalálunk. A kép teljességé- 
hez azonban az is hozzátartozik, hogy ez másokról sem feltételezhető. 

Nem tartjuk elfogadhatónak a közölt írásnak azt a több helyen visszatérő értékelését, 
miszerint a Fórum , a" társadalom, , az" értelmiség progresszív törekvéseinek képviselő- 
jeként és védelmezőjeként lépett s lép fel — mégpedig egy, úgymond, változatlanul korlá- 
tolt és korlátozó, a fejlődést fékező, megújulásra képtelen vezető párt politikájával 
szemben. 

Politikai hatalom és társadalom ilyen steril szembeállítása arra is alkalmatlan, hogy 
reálisan felvesse a hatalomgyakorlás demokratikus kontrolljának konkrét kérdéseit. 
Csak olyan túlzottan nagy igényű, a realitásoktól elrugaszkodó kijelentésekhez vezethet, 
mint hogy: , Talán éppen ennek a mozgalomnak van a legnagyobb lehetősége arra, hogy 
az egész magyarság szellemi életére kitekintsen, s megpróbálja ezeket a szellemi erőket 
a világ különböző pontjairól egy átfogó nemzet- és társadalomépítő munka érdekében 
mozgásba lenditeni." E sugallt , kizárólagos nemzeti illetékesség" felidézi Marxnak azt 
a gondolatát, melyet a Louis Bonaparte Brumaire tizennyoleadikájában mond: , ahogy 
a magánéletben különbséget teszünk a között, amit egy ember hisz és mond önmagáról 
és a között ami ő valóban, és amit tesz, a történelmi harcokban még sokkal inkább meg 
kell különböztetnünk a pártok fÍrázisait és képzelgéseit a valódi organizmusoktól és 
valódi érdekeiktől, az elképzelésüket, a realitásuktól." 

A Magyar Demokrata Fórum - mint minden önálló arculatát kereső politikai mozga- 
lom - igen szélsőséges, közöttük nyiltan szocializmusellenes erőket is befogad s túlzó 
kijelentéseivel elfedi azt a tényt, hogy az értelmiségen belül is csupán egy viszonylag szűk 
kör törekvéseit képviseli. A , nagy szellemi koalíció", a , szellemi erők fórumának" 
visszatérő hangoztatása azt a látszatot kelti, hogy például a párt százezres nagyságrendű 
értelmiségi tagsága s az aktívan politizáló értelmiség többsége is ma kívül esik a szellemi 
progresszió körén, azok a fórumok pedig ahol - gyakran késhegyig menő - közéleti, 
tudományos, politikai vitáink zöme zajlik, csak a politikai rendszerről való gondolkodás 
monopolszerveinek tekinthetők. 

A Magyar Demokrata Fórum működése természetesen befolyást gyakorolt a pártérte- 
kezletet megelőző időszak eseményeire. A megújulási törekvések fő hajtóereje azonban 
ennél lényegesen szélesebb kör, maga a pártközvélemény volt. A párt vezető szerveiben 
is azok voltak többségben, akik egyetértettek a párttagság politikai szerepének növeke- 
désével, támogatták a minden korábbinál nagyobb aktivitás kibontakozását. A tag- 
könyvcserét megelőző egyéni beszélgetések, az ideológiai, majd a , párttézisek" vitája, az 
állásfoglalás-tervezetről kialakult széles körű eszmecsere egy-egy lépcsőfokot jelentett a 
pártközvélemény e sajátos , öntudatra ébredésében". 

Az eszmecserék és a viták azonban nem korlátozódtak a pártra, nem váltak a szervezet 
belügyévé; ezeket a társadalom politizáló többsége figyelemmel kísérte s véleményével 
jelentős mértékben befolyásolta is. Régi beidegződésekről abban az értelemben valóban 
beszélhetünk, hogy a politikai vezetés elsődlegesen a párton belüli vitákat szorgalmazta, 
s kevésbé volt nyitott arra, hogy a társadalmi önszerveződés alapján létrejövő közössé- 
gek, szervezetek önállóan kapcsolódjanak be a megújulás folyamatába. 

Az önszerveződő közösségek, közöttük a Magyar Demokrata Fórum szerepének 
eddigi megítélésében vitathatatlanul az is közrejátszott, hogy az állampolgári kezdemé- 
nyezések nyomán létrejött egyesületek s más szervezeti formák helye a magyar politikai 
rendszerben mindmáig nem kellőképpen tisztázott. Ezért is tartjuk igen jelentősnek a 
Központi Bizottság legutóbbi állásfoglalását a gyülekezési és egyesülési jog elveiről, 
melynek alapján készült el a jelenleg éppen társadalmi vitára bocsátott törvényjavaslat. 
Ennek elfogadása esetén válhat a Fórum is legális társadalmi mozgalommá. 

A párt kezdeményező szerepe a politikai intézményrendszer reformjának egyes konk- 
rét területein is nyomon követhető. Nemcsak a Magyar Demokrata Fórum igényelte az 
új alkotmányt, az Országgyűlés önálló politikai intézménnyé válását, az alkotmánybírás- 

kodás bevezetését és folytathatnánk a sort. Ilyen kezdeményezések a párt fórumai. 
alapszervezeti taggyűléseken, a területi párttestületek ülésein is elhangzottak, nem 5 
szólva a pártértekezleten felmerült számos spontán javaslatról. 

Ennek nem mond ellent az a tény, hogy a párttagság nem csekély része a pártegyséz 
megerősítését, az ideológiai, szervezeti és politikai egység helyreállítását is szükségesnek 
tartotta. Ez ma már alulról felfelé épitkező, demokratikusan formálódó pártegységet. 5 
nem az adminisztratív módszereken nyugvó irányítási gyakorlat felelevenítését jelenu. 
Figyelemre méltó, hogy az egység követelménye nemcsak a munkás-alapszervezetekben. 
hanem számos alkalmazotti, értelmiségi többségű pártszervezetben is megjelent. A pár- 
ton belüli viták a pártértekezlet előtt s azt követően tehát egy újfajta véleménypluraliz- 
:mus formálódását jelzik; 800 ezres pártról lévén szó, ezért sem indokolt, hogy .2 
társadalom" és ,a hatalom" leegyszerűsített dichotómiájában gondolkodjunk, a reg 
sematikus megközelítéseket újakkal helyettesítve. 

Félrevezető egyoldalúsággal a közölt írás egyéb részeiben is találkozhatunk. A Ma- 
gyar Demokrata Fórum tanulmánya felelősségérzettel s drámai tömörséggel vázoija 
hazánk jelenkori társadalmi-gazdasági problémáit, az eladósodástól kezdve az életszin- 
vonal romlásán keresztül a népesség fogyásáig, s a terjedő korrupcióig. E jelenségeket 
azonban egyoldalú beállításban, a párt vezetésével az elmúlt negyven év alatt elért — még 
a nemzetközi közvélemény konzervatív körei által is elismert — történelmi eredménveket 
nem létezőnek tekintve sorolja. Ráadásul elszakítja a jelen problémáit a nemzetközi 
viszonyoktól, a világgazdaságban jelentkező újabb tendenciáktól. Ebben a megközelités- 
ben konfiiktusaink kizárólag magyar sorsproblémákként jelennek meg, melyeket a hata- 
lom túlzott koncentrációja s a reformfolyamatok elakadása idézett elő. 

Szaporodó gazdasági válságjelenségeinknek azonban ma megítélésünk szerint az egyik 
legfontosabb oka az, hogy hazánk osztozik a világ súlyosan eladósodott országainak 
sorsában. Ezek közé - a minden szempontból elmaradott fejlődő országokon kivül - 
számos, polgári demokratikus intézményrendszerrel rendelkező közepesen fejlett tökés 
ország Is tartozik. A nemzetközi adósságválság tapasztalatai éppen azt mutatják, hogy 
az eladósodás s az arra visszavezethető súlyos gazdasági zavarok, a perspektivahiány. 
a kiúttalanság tömeges érzése nem magyarázható pusztán politikai rendszerbeli okokkal. 
A centrum és a periféria viszonyát különösen az elmúlt másfél évtizedben az egyenlőtlen 
csere, a legerősebb államok által uralt nemzetközi pénzügyi rendszer határozta meg. 
A világ adósai a nyolcvanas évek óta - a kamatok halmozódása miatt — már jóval többet 
fizetnek vissza eredeti tartozásuknál. Nemzeti jövedelmük növekvő mértékű ,.kivitele" 
láttán aligha csodálható a belpolitikai feszültségek éleződése, a politikai rendszer jellegé- 
tő] csaknem függetlenül. 

E tényezők természetesen nem mentik fel ezen országok gazdasági és politikai vezetését 
a felelősség alól: a pártértekezlet állásfoglalása is szólt romló gazdasági helyzetünk 
okairól, és a nagyobb hangsúlyt a belső okokra, a téves helyzetértékelésekre, a hibás 
vezetői döntésekre helyezte. 

Mindezek miatt látjuk úgy, hogy az egyoldalú, a tényleges nemzetközi viszonyok 
elemzését mellőző szemlélet nemcsak a reálfolyamatok megértését gátolhatja, hanem a 
kibontakozás eszközeinek sürgető számbavételét is lehetetlenné teszi. 

Hasonló szemléleti egyoldalúságot látunk , szociális bajaink" értelmezésénél is. A sze- 
génység, az alkoholizmus, a korrupció és sok más negatív jelenség nemcsak magyar s nem 
is csak a Kelet és a közép-kelet-európai társadalmak sajátossága. Abszolút népességcsök- 
kenéssel nálunk jóval fejlettebb országokban, pl. az NSZK-ban is találkozhatunk. 
A korrupciót nemcsak az állandósult túlkereslet, a hiánygazdaság élteti, hanem - az 
egyébként szükséges - túlkínálat is, miként ezt nemzetközi. s újabban hazai példák is 
jelzik. Súlyos társadalmi konfiiktusaink oldására tehát csak akkor van esély, ha elemző 
módon közelítjük meg azokat; ha elkülönítjük a hibás politikai gyakorlatot az általunk 
nem befolyásolható folyamatoktól, s a problémák megértéséhez nem a magyar sors. a 

nemzeti katasztrófa képzetét idézzük fel, ami csak zavart, bénultságot kelt, s a cselekedni 
akarókat is lefegyverezi. 

A tanulmányban kifejtetteknél árnyaltabb megítélést kíván a Romániával kapcsolatos 
magyar politika is. Tagadhatatlan, hogy a Magyar Demokrata Fórum is megkülönböz- 
tetett módon és konstruktívan foglalkozott a nemzeti kisebbségek kérdésével. 

A magyar politikai vezetés azonban pártkapcsolatokon keresztül, diplomáciai úton, 
az e tevékenységre olykor szükségképpen jellemző bizalmas formákat is felhasználva tett 
és tesz erőfeszítéseket a romániai magyar kisebbség védelme, a nemzetiségi jogok gyakor- 
lásának biztosítása érdekében. A tények azt mutatják, hogy ezek a lépések — eszközeink 
korlátozottak lévén — nem hozták meg a kívánt eredményeket. Most szélesebb alapokon 
— a közvélemény támogatása mellett — törekszünk a helyzet megváltoztatására. Látni kell 
azonban, hogy a pusztán demonstratív, feszültségfokozó lépések csak tovább ronthatják 
a romániai magyar nemzetiség helyzetét. Egyrészt a párt és a kormányzat nem kíván 
ürügyet szolgáltatni arra, hogy fellépéseit a szomszédos államok a nacionalizmus újjáéle- 
déseként értékelhessék. Másrészt - s ez nem kevésbé fontos - Romániának a szocialista 
közösségen belüli helyzete, valamint a fejlett tőkés országok többségének Romániával 
kialakult különleges viszonya is erőteljesen korlátozta és korlátozza a külpolitika moz- 
gásterét. 

A magyar pártot és kormányzatot már régóta az az elvi törekvés jellemzi, hogy minden 
nemzetnek elsősorban a saját körében jelentkező nacionalizmus ellen kell küzdenie, s ez 
— ha nem is automatikusan - maga után vonja más nemzetek nacionalista beállítottságá- 
nak mérséklődését is. Ezt az elvi politikát a gyakorlat annyiban mindenképpen igazolta, 
hogy a nemzeti kisebbségek védelme érdekében tett erőfeszítéseinket a haladó világ 
közvéleménye támogatja — miként az az MSZMP és az RKP főtitkárainak aradi kapcso- 
latfelvételét értékelő nemzetközi sajtóközlemények többségéből is kitűnik. Hosszú évtize- 
dek, még inkább évszázadok nacionalizmusának, sőt nemzeti gyűlölködésének megszün- 
tetésére irányuló törekvéseinket , kormányzati bénultságként" vagy , politikai tabuk" 
védelmeként értékelni leegyszerűsítésnek s tulajdonképpen méltatlannak tartjuk. 

A múlt eltérő megítélése azonban nem szükségképpen akadálya annak, hogy a jelen 
teendőiben a párt és az állam, illetőleg a társadalmi önszerveződés közösségei, így a 
Magyar Demokrata Fórum között is konszenzus, sőt együttműködés alakuljon ki. Mivel 
a közölt dokumentum is azt az álláspontot fejti ki, hogy a magyar kisebbség védelme 
semmiképpen nem jelentheti egy új nacionalizmus kifejlődését, s az eddigieknél is inkább 
a szomszéd népekkel való barátságra, kölcsönös megértésre törekszik, a , hivatalos" és 
a , nem hivatalos" politika közötti együttműködés nemcsak pillanatnyi szükségleteken, 
hanem elvi alapokon is nyugodhat. De nem feledkezhetünk meg arról, hogy e sok 
százezer ember életét, sorsát érintő kérdésekben - elveinket nem feladva, az eddigieknél 
nyíltabban képviselve — változatlanul higgadtságra, átgondolt, felelős lépésekre van 
szükség. 

Az egyéb távlati kérdésekben ez az elvi egyetértés már jórészt hiányzik. A tanulmány 
ugyanis a fórum alapvető célját illetően a korábbi magyar szellemi progresszió számos 
képviselője által megfogalmazott, de történetileg ezúttal nem körvonalazott harmadik- 
utas koncepciót fejti ki, bár hozzáteszi, hogy az újonnan kialakult társadalomnak is a 
szocialista eszmeiségre kell épülnie. 

E perspektívával nemcsak azért vitatkozunk, mert a politikai megújulás fő céljának 
nem egy harmadikutas, hanem egy fejlettebb, a jelenleginél sokkal demokratikusabb 
szocialista társadalom megteremtését tekintjük. Azért is, mert a fejlődés alapvető irányá- 
nak nem a , nyugat-európai" és a , kelet-európai" modellek sajátos szintézisének megal- 
kotása tűnik. A történelemben csak nem is olyan régen formálódott ki a polgári demok- 
ráciák szűk körének nyugati modellje, s éppen napjainkban, a gorbacsovi reformok 
nyomán reméljük, hogy szakítunk a , kelet-európai modellel", mely nem volt más, mint 
a létező szocializmus kezdetleges politikai formája. A peresztrojka és a glasznoszty, 

csakúgy, mint a hazánkban és más szocialista országokban zajló reformkisérletek, a 
politikai intézményrendszer reformját mindinkább egy - ma még csak körvonalazódó 
— szocialista pluralizmus bázisán képzelik el. Ha ez megvalósul, akkor valóban szintézs 
születik, de nem Kelet és Nyugat, hanem a társadalmi tulajdon túlsúlyán alapuló 
többszektorú gazdaság és a politikai demokrácia újfajta egyesítése jöhet létre. 

Ezen az úton még kétségtelenül sok a nyitott kérdés és számos nehézség 15 áll előttünk; 
a konzervatív erők , fékező mechanizmusa", az egyedül aligha megoldható súlyos gazda- 
sági problémáink s az ezekre való szélsőséges reagálások i5s akadályozzák a szocialista 
megújulás folyamatát. 

Ez utóbbiak közé tartoznak az állampolgári kezdeményezések, önszerveződések közül 
azok, melyek a politikai folyamatok új típusú monopolizálására törekszenek, s az elmult 
évtizedek küzdelmes s nemegyszer áldozatos munkával létrehozott eredményeit semmibe 
véve, a nemzet azonosságtudatát is veszélyeztetik. A Magyar Demokrata Fórum Itt 
közölt dokumentuma sem törekszik elhatárolódni azoktól a szélsőséges, nemegyszer 
gyűlölködő megnyilatkozásoktól, melyek például az idézett 1988. januári Jurta Szinház- 
beli találkozón is hangot kaptak, s amelyek lehetetlenítik az annyira szükséges közmege- 
gyezést. E - történelmünk tragikus időszakát idéző - szélsőségesek jelenléte és szerepe 
miatt nem tartotta indokoltnak a pártvezetés, hogy a párttagok magánvéleményükkel 
a párt képviseletében szerepeljenek a Fórumon. 

Ugy véljük, mai helyzetünkben nem elég a másként gondolkodas: együttcselekvésre 
van szükség. Ehhez azonban azt is látni kell, hogy a közhangulat sodródása miatt 
hovatovább a magát marxistának valló tűnik , másként gondolkodónak", ezért a közös 
cselekvés alapja egyre inkább csak a nyilt politikai állásfoglalás lehet. Hasonlóképpen 
egy-egy új politikai törekvés, mozgalom megítélése is csak megnyilatkozásainak és 
tevékenységének tényleges tartalmán múlhat. Változatlanul aktualisnak tartjuk Lukács 
Györgynek azt a gondolatát, hogy egy , elrontott szocializmust" csak a szocializmus 
demokratizálása útján s nem a polgári liberalizmus vagy a nemzeti radikalizmus plat- 
formján lehet korrigálni. 

A pártértekezlet utáni helyzet, melyet a közölt írás is , korszakváltásként" üdvözöl, 
lehetővé teszi a konstruktív párbeszédet. A meglévő - gyakran jelentős — véleménykü- 
lönbségek ellenére is azt keressük, hogy miként találhatnak helyet a legkülönfélébb - 
szocialista elveken nyugvó és az alkotmányosság keretein belül maradó - törekvések, 
gondolatok egy olyan politikai rendszerben, amely rugalmasságánál és demokratikus 
eljárásainál fogva elkerülhetővé teszi az autonóm politikai kezdeményezések elsietett 
megbélyegzését. 

Sem gazdasági kibontakozás, sem politikai megújulás nem képzelhető el kirekesztésre 
törekvő politikai megosztottság alapján. A nemzeti egység és konszenzus politikája tehát 
közös érdek. És ha a párt eszmei-politikai egységét is csak a nagyobb belső demokratiz- 
mus, a szabadabb és nyíltabb viták, a kisebbségi jogvédelem biztosításával tudjuk 
elképzelni, még inkább áll ez a pártpolitikának és a közéleti politizálás egészének viszo- 
nyára. 

A Magyar Demokrata Fórum intézményes részvétele politikai közéletünkben a jogok 
igénylése mellett felelősségvállalást is kell hogy jelentsen. Ezért bízunk abban, hogy a 
Fórum és az állampolgári önszerveződés más intézményei valóban a konszenzus megte- 
remtéséhez kívánnak hozzájárulni s nem vállalnak közösséget a szélsőséges, szocializmu- 
sellenes erőkkel. Nagyságrendjüknek, politikai súlyuknak, befolyásuknak megfelelően 
részesei lehetnek belpolitikai életünknek, ha működésük megfelel az alkotmány és az 
előkészítés alatt álló egyesülési törvény elveinek. Ebben az esetben -— természetesen elvi 
vitákban formálódó - alkotó párbeszédre van lehetőség valamennyi, a szocializmus 
megújításán munkálkodó erővel. 


A szerkesztőség 


[) 

A harminckettedik év lesz az első? 
Levél a KISZ jövőjéről 


Kedves Elvtársam! 


Azért írom Önnek ezt a levelet, hogy megnyerjem támogatását. Nagyon szeretnénk, ha 
támogatni tudna bennünket abban a gondolkodási folyamatban, amely a KISZ megúju- 
lásáról, további sorsáról zajlik az országban. Ez a többes szám első személy, amit 
használok e levél megírásának idején, most, augusztusban is egyre bővülő köröket jelent. 
Bizom azonban abban, hogy mire e levelet ősszel a kezébe veszi, a KISZ átformálódásá- 
nak kérdései mind a KISZ-tagság, mind szövetségeseink közös ügyévé válnak. Szeret- 
ném, ha Ön is szövetségesünk lenne. A , lobbizásnak" nem a szokott formáját választom. 
Nem kidolgozott , tantételek" mellett agitálok, hiszen könnyen lehet, hogy mire Ön 
elolvassa gondolataimat, a megírásuk idején még biztosnak látszó tételek egy részét már 
túlhaladta az idő. Ezért inkább együtt szeretnék gondolkodni Önnel a szocializmust 
igenlő, baloldali elkötelezettségű ifjúsági mozgalom néhány alapvető kérdéséről. 

A KISZ megalakulása után néhány évvel, az élcsapat-tömegszervezet vita lezárultá- 
val, 1959 végétől az extenzív fejlődés útjára lépett. Létének első évtizedében tömegbázisá- 
nak, majd taglétszámának kiterjesztését tekintette egyik fő feladatának. E törekvés, az 
ifjúságnak a konszolidáció és a társadalmi kibontakozás számára való megnyerése az 
utókor szempontjából is érthető, indokolt volt. Két évtizedes távlatból szemlélve az első 
figyelmeztető jel a 68-as reform , elzúgása" volt az ifjúsági szövetség mellett. A KISZ 
akkori vezetésében és aktívájában jó néhány kezdeményezés született az ifjúsági mozga- 
lom megújítására. E kezdeményezések végül is nagyon kevés hatást fejtettek ki, sorra 
lefulladtak. Ez egy, de nagyon szemléletes példája annak, hogy a 68-as reformfolyamat 
mennyire kevéssé érintette a társadalmi, politikai szférát. Így az extenzív fejlődés szelleme 
és a belőle fakadó követelmények változatlanul hatottak, hathattak. A taglétszám látvá- 
nyos növelése lehetőségeinek kimerítése után a KISZ cselekvési terének bővítése követke- 
zett. Voltak és vannak ennek előremutató elemei: így a KISZ érdekképviseleti tevékeny- 
ségének bővülése (az Ifjúsági Törvény és a nyomában szaporodó jogosítványok stb.), a 
KISZ politikaalakító szerepének megfogalmazása 1980-ban, a párt XII. kongresszusán. 

A hetvenes évek közepére a KISZ már eljutott odáig, hogy tagsága csaknem egész 
életének megszervezésére vállalkozott. A KISZ az idő tájt érvényes akcióprogramjai 
szerint a KISZ-tagok a KISZ-ben éltek. Az ifjúsági szövetség behelyettesíthető volt a 
. magyar ifjúság helyébe, tehát — kis túlzással — még a nem KISZ-tagok is az ifjúsági 
szövetségben éltek. A 74-es , áprilisi határozat" KISZ-szervezete olyannak tűnt, mintha 
a tagok KISZ-en kívüli élete szinte csak vegetatív funkcióik (evés, alvás stb.) végzésére 
korlátozódott volna. 

A KISZ ekkor elérte extenzív fejlődésének végső korlátait. A társadalmi fejlődés 
folyamatainak lelassulásával összefüggésben e helyzet felismerése majd egy évtizeden 
keresztül, egészen a nyolcvanas évek elejéig-közepéig nem vagy csak igen visszafogottan 
történt meg. A KISZ X. és XI. kongresszusán, valamint a párt Központi Bizottságának 

84-es ifjúságpolitikai állásfoglalásában fogalmazódtak meg először azoknak az alapel- 
veknek a csírái, amelyek a KISZ új típusú, , intenzív" továbbfejlődését jellemezheuk. 

Melyek ezek az alapelvek? Melyek azok a tulajdonságok, amelyekkel a nyolcvanas 
évek végén egy magyarországi, baloldali elkötelezettségű ifjúsági mozgalomnak rendel- 
keznie kell? Meggyőződésem szerint a következők: 

e az ifjúság szocializációjának elősegítése; 

e szocialista értékorientáció; 

e hatékony érdekképviseleti képesség, részvétel az érdekegyeztetésben, a konfiiktus- 

kezelésben; 
e az ifjúság tagoltságának, sokszínűségének megjelentetése; 
e szervezeti felépítésében az alulról való építkezés, működésében a demokrácia, az 
ifjúsági és a mozgalmi jelleg érvényre juttatása. : 

Nyilvánvaló számunkra, hogy e tulajdonságok külön-külön nem érvényesülhetnek és 
nem érvényesíthetők, mert a mozgalom így könnyen életképtelenné, versenyképtelenné 
válna. Külön sem az érdekvédelemre, sem a politikára, sem pedig az élményszerzésre, 
szórakozásra ifjúsági szervezetet építeni nem lehet, nem érdemes. Ugyanakkor mindennel 
sem lehet és nem is szabad foglalkozni. A rugalmasságot biztosító radikális szelekció 
azonban csak a mozgalom helyi sejtjeinek feladata és felelőssége lehet. A helyi csoportok 
önállóságának és felelősségvállalásának egyik előfeltétele az, hogy a mozgalom alulról 
építkezzék. Nyilvánvaló az is, hogy mind az ifjúság szocializációja, mind pedig a szocia- 
lista értékorientáció csak közvetetten, a baloldali ifjúsági mozgalom napi munkájában 
jelentkezhet. Tarthatatlan az a hozzáállás, hogy ,én most téged belenevellek ebbe a 
társadalomba, ami az enyém". Minderről azonban később még szólnom kell. 

Tudatában vagyok annak, hogy a felsorolt öt tétel első olvasása során Ön, e levél 
címzettje jó néhány ellentmondásra bukkanhat: , Hogy akarják az ifjúság szocializációját 
elősegíteni, ha alulról szeretnék felépíteni a mozgalom szervezetét? Ha széttagolják az 
ifjúsági szervezetet, mi lesz a hatékonysággal?" Bízom abban, hogy az Önben felmerülő 
kérdések többségére a pontok kifejtése során választ tudok adni. 


Az ifjúság szocializációjának elősegítése 


A szocializáció felfogásom szerint nem egyirányú utca. A szocializáció nem egyenlő tehát 
pusztán az új és új korosztályok társadalomba való beillesztésével. A szocializációs 
folyamat során kölcsönhatás zajlik le: a társadalom is úgy alakul át, hogy be tudja fogadni 
saját ifjúságát. A szocializáció tehát az ifjúságnak a társadalmi együttélésre való felkészi- 
tése mellett a társadalomnak az ifjúság befogadására való alkalmassá tételét is jelenti. 
A szocializációs folyamat szövetségkötés a társadalom és mindenkori ifjúsága között. 

Meggyőződésem, hogy az ifjúság és a társadalom kapcsolatának ezen új felfogása a 
kibontakozás egyik fontos előfeltétele. Ezért egy új szövetség szükséges a társadalom és 
ifjúsága között. Olyan, amely egyenrangúak szövetsége, amelyikben a társadalom is 
vállalja a hasonulást az ifjúsággal. A baloldali ifjúsági mozgalomnak e szövetség kialaku- 
lását kell elősegítenie. 

Szóhasználatomban nem véletlenül maradt el a szocializáció elől a politikai jelző. Bár 
a KISZ politikai szervezet és az is kíván maradni, szűklátókörűségre vallana részünkről, 
ha a szocializációt elkülönítenénk tisztán politikai síkra. Nem feladatunk és nem is 
célunk az, hogy a család, az iskolarendszer, a mindennapi környezet vagy más szociali- 
záló tényezők szerepét átvállaljuk. Ezek hiányos (vagy éppen torz) működése miatt 
azonban a KISZ-nek a szocializáció politikai szférán túlnyúló területein is részt kell 
vállalnia. Meg kell tennünk ezt már csak azért is, mert az egyesülési törvény becikkelyezé- 
sével végképp a múlté lesz az a helyzet, amikor a KISZ általában az ifjúság egyetlen vagy 
akárcsak egyetlen politikai szervezeteként élte életét. A törvény tervezete szerint tíz 

magyar fiatal egyesületet, ezer pedig társadalmi szervezetet alapíthat. Nem kell nagy 
előrelátás ahhoz, hogy megjósoljuk: gyrmbamód fognak elszaporodni az ifjúság külön- 
böző célokat és értékrendet magáénak valló szervezetei. Sokkal nyíltabb versenyfutás 
indul tehát az ifjúságért. Ebben a versenyben az örökölt előnyök egyre kevésbé fognak 
számítani. , Aki szocializál, az nyer!" -— mondhatnánk. Azt pedig mondanom sem kell: 
elemi érdekünk, hogy az ifjúság minél nagyobb részét nyerjük meg a magunk számára. 

Az előzőeket olvasva joggal felmerülhet Önben a kérdés: mit jelent a , magunk számá- 
ra való megnyerés"? Mi határozza meg az ifjúság szocializációját, mi az a legfontosabb 
tartalom, ami mentén a társadalom és újratermelődő ifjúságának egyezsége ismételten 
kialakul? Azaz másképpen: mire szocializál az ifjúsági mozgalom? A rövid válasz: 
értékrendre. Egy olyan értékrendre, amelyik szocialista, amelyik ifjúsági, amelyik a 
miénk. Ennek az értékrendnek a legfontosabb elemeit még ki kell fejtenem. 

Nyiltan meg kell mondanom azt is, hogy mire nem kívánunk szocializálni. Nem 
kívánjuk az ifjúságot szocializálni a , Egy és Szent Igazságra". A párt napi irányvonala, 
taktikai megfontolásai sem ilyen jellegű elemek. Az ifjúság szocializációja a nyolcvanas 
évek végén nem lehet transzmissziós szerep. Még a párt ifjúsági szervezete számára sem. 
A szocializáció az értékrenden túl csak az érvényes , játékszabályok" tudatosítására vagy 
éppen ezek megváltoztatásáért való fellépésre és a párttal közös, alapvető célkitűzésekre 
terjed ki. 

Az ifjúság szocializációjának teljesítménynövelőnek kell lennie. Az ifjúság és a társada- 
lom napjainkban megújuló szövetsége, szerződése nem szólhat a teljesítmény visszatartá- 
sára. Ez az egyezség nem alakulhat ki a minimális erőfeszítések mentén, mert akkor az 
országra igen szomorú jövő vár. Megfordulhat Önben a gondolat: de hát miért kérdés 
ez? Azért, mert az ifjúságnak és a társadalomnak a teljesítmény növelése mentén kötött 
szövetsége rengeteg feszültséggel, konfliktussal jár. A tespedésben, az állóvízben az 
ellentétek látszólag sokkal kevésbé kerülnek felszínre. A konfliktusok elkerülésének ez 
a kényelme azonban a jövőnket kérdőjelezi meg. A mai helyzetben a társadalomnak 
tehát , el kell tanulnia" saját ifjúságának rugalmasságát, újat akarását, változtatásigé- 
nyét. El kell tanulni a nagyobb teljesítményen alapuló érvényesülésnek azt az igényét, 
amely az ifjúság legjobbjait mindig is jellemezte. Az ifjúság teljesítménynövelő szocializá- 
ciója tehát létkérdés a mai magyar társadalom és annak jövője számára. 

Az ifjúság szocializációja a nyolcvanas évek Magyarországán nem lehet lassú, tespedő 
folyamat. Az ifjúsággal való új szövetség megkötése, az ifjúság egyenjogúsítása azért sem 
várathat magára, mert , generációváró" helyzet alakult ki. Önmagában már az is ezt jelzi, 
hogy nagyon sokan - így például Gazsó Ferenc, Kéri László, ifj. Marosán György, Pál 
Tamás - jutottak ilyen következtetésre. E , generációváró" helyzet azonban objektív 
tényeken alapul. Ezek a következők. 

e Láthatóan átalakul a társadalom értékrendje, egy új értékrend megérzésére és 
elsajátítására leginkább az ifjúság képes. 

e A gazdasági-társadalmi fejlődés sok szempontból minőségileg magasabb rendű 
tudást követel meg a ma ifjúságától (ennek egyik legkirívóbb példája a számítástechnika 
napi alkalmazása). 

e Olyan korszakhatárhoz érkezett a társadalom fejlődése, ahol az átfogó társadalmi 
változtatások kibontakoztatása szükségképpen igényli az emberek korábbitól elütő 
társadalmi aktivitását. Így a mai ifjúság nemcsak éli és tudatosítja saját másságát, hanem 
ez a másság a mindennapi társadalmi-politikai részvételben is kifejeződik. A politikai 

intézményrendszer most zajló reformja e társadalmi-politikai részvétel egyre újabb csa- 
tornáit nyitja meg. 

Akárki érez is azonban újra , fényes szellőket", a generációvá fejlődés nem automa- 
tikus és nem korábbi korokat megismétlő dolog. A társadalom alakításától való elfordu- 
lás éppúgy ellene dolgozik, mint az ifjúság , felnőtté válásának", a társadalomba való 
zökkenőmentes beilleszkedésének, hasonulásának, azaz , betagozódásának" igénye. 

Mindez azonban nem változtat azon a tényen, hogy a társadalom előtt álló feladatok 
szükségessé teszik a tömegméretű új gondolkodást, egy új értékrend térhódítását. Meg- 
gyöződésem, hogy ebben a helyzetben az ifjúság felértékelődik a társadalom számára. 
Nekünk, mindannyiunknak - így tehát nekem, de legalább annyira Önnek is — érdekünk 
egy új, önmagát értő és értékelő generáció felnövekvése. Az ifjúságnak a fenti értelemben 
gyors és teljesítménynövelő szocializációja ehhez is hozzásegíthet bennünket. 


Szocialista értékorientáció 


Melyek azok az alapvető értékek, amelyekre egy mai, szocialista értékrendnek épülnie 
kell? Az én nézőpontom szerint ez az értékrend két-két egymást kiegészítő, párba állított 
értéken alapul: a közösségi, társadalmi beállítottságon és az egyéniség, az autonómia 
tiszteletén, valamint a cselekvés lehetőségének egyenlőségén (ezen belül: az esélyegyenlő- 
ségen) és a teljesítményelven, a társadalmi kontroll egyetemességén. 

Ha Ön gondolatban összehasonlítja ezeket az értékeket azokkal az értéklistákkal, 
amelyeket különböző kutatások eredményeként közöltek, joggal állapíthatja meg. hogy 
az általam felsorolt értékek korántsem tartalmazzák a teljességet, és a köznapi értékfelfo- 
gástól meglehetősen eltérnek. A fenti alapértékekkel azokat a jellemzőket próbáltam 
megragadni, amelyek egyrészt a szocialista értékrendnek sajátos jellemzői, másrészt 
pedig a mai magyar társadalom számára különösen aktuálisak, fontosak. 

Ezek az értékek véleményem szerint rendszert alkotnak. Így a , közösségi, társadalmi 
beállítottság" és az , egyéniség, az autonómia tisztelete" meghatározza az alapvető 
viszonyulást a társadalmi mozgások két alapvető eleméhez: a csoporthoz és az emberhez, 
az egyénhez. A , cselekvés lehetőségének egyenlősége" a társadalmi elmozdulások lehető- 
ségéről, a fejlődés és az egyéni sorsok esélyeiről nyilatkozik. A , teljesítményelv", vala- 
mint a , társadalmi kontroll egyetemessége" pedig e társadalmi mozgások szabályozásá- 
nak, azaz az egyéni és a társadalmi visszajelzésnek a módját határozza meg. 

A jelenkori közösségi, társadalmi beállítottság nem egyezik meg azzal az egy irányba 
menetelő , birkaléttel", amivé az elmúlt évszázadok, századunk mögöttünk lévő évtize- 
dei, beleértve szocialista történetünk kezdeti lépéseit is, torzították. Eppen ellenkezőleg: 
a szabad, autonóm egyéniségek saját maguk által felismert, önkéntes együttműködésén 
alapul. Ennek az értékpárnak egyik oldala sem érvényesül igazán napjainkban. A mind- 
untalan megnyilvánuló basáskodás, kiskirálykodás, a tekintélyelv szívós tovább élése 
éppúgy ellene dolgozik, mint a sokaknak lételemévé vált önzés, a saját érdekeken túl nem 
jutó, gyakran kiúttalan csapdává váló szűklátókörűség vagy társadalmunk megszerve- 
zettségének alacsony foka. 

A teljesítményelv az én értelmezésemben nem csupán az , azonos eredményességű 
munkáért azonos bért" követelést jelenti. A teljesítményelv kibővített értelmezése azt is 
tartalmazza, hogy az egyén saját társadalmi megbecsülése nem fakadhat a hozzá képest 
külső, idegen tényezőkből, hanem e megbecsülésnek elsősorban az ember személyes 
cselekedetein, teljesítményén, az élet minden területén megnyilvánuló tevékeny, alkotó 
munkáján kell alapulnia. A teljesítményelv érvényre juttatása tehát feltételezi a cselekvés 
lehetőségének egyenlőségét, és ebből fakadóan az esélyegyenlőség megvalósulását is. 

A nagyobb teljesítmény elérésének egyik fontos motiváló tényezője a siker akarása, 
a sikerorientáltság. A nagyobb teljesítmény megvalósításának igen sok esetben a verseny 
az egyik legjobb eszköze. Ezekkel az állításokkal én is egyetértek. Elesen szeretnék vitázni 
azonban azokkal, akik ezt a versenyt a klasszikus kapitalizmus szabad versenyének 
mintájára képzelik el. A társadalom összteljesítménye igencsak leromlik abban az eset- 
ben, amikor a versengők mindvégig a verseny folyamán egymástól izoláltak maradnak. 
Az ilyen kíméletlen versenyben elért siker csak kizárólagos lehet. Ilyen esetben az én 


POLITIKAI RENDSZER - REFORM - DEMOKRÁCIA i 45 


sikerem mások kudarcán alapul, mások kudarcával jár együtt, mások sikere az én 
kudarcom. 

A sikerorientáltság ilyen eltúlzott formája nem ismeri a szolidaritást, a legtöbb esetben 
vak a kooperáció előnyeivel szemben, s idegen a közösségi-társadalmi beállítottságtól. 
A piaci mechanizmusok primitív értelmezése, a klasszikus szabad verseny ilyen értékrend 
rögzüléséhez vezet. Sajnos a mai magyar társadalomban igen nagy késztetés mutatkozik 
a klasszikus polgári társadalmak 19. századi modelljének lemásolására. Ez is indokolja, 
hogy a társadalmi kontrol! egyetemességének a piaci mechanizmusok felett is érvényesül- 
nie kell. 

A teljesítményelv az egyén számára visszajelzésként funkcionál. Nagyon sajnálatos 
torzulása fejlődésünknek, hogy az elmúlt években, évtizedekben a nagyobb teljesítmény 
elismerése szinte csak az anyagi elismeréssel vált azonossá. A siker szinte kizárólagosan 
egyedüli mércéjévé a , megfizetettség" lett. A magyar társadalomban eluralkodott a 
, pénzértékűség". Ez az egysíkú, primitív értékrend már akkor is hiba volt, amikor még 
lehetőség nyilt a bőkezű honorálásra. Ma azonban, amikor a túlelosztás elleni küzdelem 
létkérdéssé válik, egy ilyen beállítottság végképp tarthatatlan. Nem tartható az, hogy a 
vezetővé válás annyi fogadkozás és annyi határozat után még mindig nem az elért és 
érvényes teljesítménytől függ. Nem tartható az a privilégiumrendszer, amely ugyancsak 
nem a teljesítményen alapul. Nem tartható az a sivárság, amelyik eluralkodófélben van 
a társadalomban, amelyik nem ad és nem fogad el, nem értékel és nem kíván erkölcsi 
megbecsülést. Nem tartható az, hogy családok tízezreiben a gyerekekkel való kapcsolat 
a gyerekek feltételezett anyagi igényeinek túlhajtott kielégítésére redukálódik, s hiányzik 
a követelmény, a számonkérés és a segítség. Ez az ,én mindent megadok a gyermekem- 
nek" (csak megértést, együttérzést, szeretetet, önállóságot és a felelősség érzetét nem) 
beállítódás ugyanezt a sivár értékrendet örökíti át a következő évtizedekre is. 

Az ifjúsági szövetség alapvető feladatának tekinti ma és a jövőben is, hogy saját, 
szocialista értékrendjének meghonosításáért és az ennek ellentmondó értékek visszaszo- 
rításáért küzdjön mind a társadalom, mind pedig az ifjúság körében. 


Érdekképviselet, érdekegyeztetés, konfliktuskezelés 


Az ifjúság érdekérvényesítő mechanizmusának alaphelyzete változott s változik meg a 
jelenlegi időszakban. A KISZ-nek egyre kevésbé kell ellátnia a magyar ifjúság egészének 
érdekképviseletét. Mi ezt messze nem veszteségként éljük meg. Ezáltal ugyanis kitágulhat 
az a mozgástér, amelyben politizálhatunk. Nem kerül állandó konfliktusba ugyanis a 
minden érdek képviseletének kötelezettsége azzal a vállalt értékrenddel, amely csak 
bizonyos érdekek képviseletét engedi. Tisztább a helyzet. Nem a meglehetősen homályos 
, ez nem az ifjúság érdeke" érveléssel kell előhozakodni akkor, ha valaki érdekének a 
képviseletét nem vállaljuk, hanem azzal, hogy ,ez a te érdeked; én azonban ennek 
képviseletét nem vállalom, mert az értékrendemmel ellentétes; fordulj máshoz vele". Nem 
. a KISZ-t kell tekintenünk tehát annak a terepnek, ahol az egész ifjúság értékintegrációja 
lezajlik. Ilyen értékintegrációra azonban mégis szükség van, hiszen enélkül nem képzel- 
hető el az ifjúsági érdekek hatékony társadalmi képviselete. Ezért támogatja a KISZ a 
Magyar Ifjúság Országos Tanácsának létrehozását. Ez az a fórum (fórumrendszer), 
amelyik az , ifjúsági érdek" összefoglaló megfogalmazásának terepe lehet. 

Túlhaladott szemlélet az, amelyik az ifjúságot egy differenciálatlan halmazként képzeli 
el. A fenti helyzetből, tehát abból következően, hogy az ifjúság érdekeinek érvényesítését 
egyre több szervezet fogja ellátni, a KISZ által megcélzott tömegbázis behatárolásában 
is szemléletet kell váltanunk. Le kell mondanunk arról a régi beidegződésről, hogy a 
, KISZ tömegbázisa növelésének határa a csillagos ég". Nem mindenkit akarunk meg- 
nyerni. Ne értsen félre: ez nem valamiféle arisztokratizmus akar lenni, csak annak az 

igénynek a megfogalmazása, hogy ifjúsági politikusként az eddigieknél sokkal jobban 
meg kell ismernünk az ifjúság rétegződését, szerkezetét és sokkal inkább körül kell 
határolnunk azokat az ifjúsági rétegeket, melyeknek megnyerése igazán szívügyünk. 
Programunkat, konkrét célkitűzéseinket ennek tudatában kell megfogalmaznunk. 

Kérdés persze az, hogy kinek a közreműködése legyen meghatározó a központi program 
kialakításában? A központi program tartalma legyen-e alárendelve annak az elvnek, 
hogy a mozgalom alulról építkezik, és így a program meghatározásában a tagság, a helyi 
szervezetek, illetve e helyi szervezetek helyi programjai játsszák a döntő szerepet? Ha a 
program így születik, akkor a szervezethez tartozás feltétele a helyi közösségek, csopor- 
tok által történő megmérettetés. Vagy legyen éppen fordítva? A központi programot a 
mozgalom mindenkori magja alakítsa ki, és a tagsági lét alapvető és egyetlen feltétele 
legyen e program elfogadása? Meggyőződésem, hogy e kérdésekre nem lehet az ifjúsági 
szövetség egészére érvényes választ, egységes megoldásokat találni. Míg a tizenéves réteg 
szerveződésénél az első, az egyetemi-főiskolai KISZ szerveződésénél bizonyosan a máso- 
dik típus látszik indokoltnak számomra. 

A KISZ funkciójának fentiekben vázolt dilemmái elvezetnek ahhoz a kérdéshez, amely 
megítélésem szerint a mai magyar társadalom egyik alapkérdése: a társadalmi közmeg- 
egyezés formálása a párton belül történjen, vagy a párton kívül, s a különböző érdekeket 
megjelenítő csoportok, képviselők nyilvános egyezkedésének folyamatában menjen-e 
végbe? Azaz másképp: legyen-e a párt ebben az értelmezésben is a nép pártja, , minden 
magyar pártja", vagy a fordulatért, a reformért, a megújulásért, a társadalmi kibontako- 
zásért elkötelezett harcos politikai párt? A kettő nem lehet azonos napjaink körülményei 
között. Meggyőződésem, hogy e kérdésre a helyes válasz , nagyban" sem más, mint 
, kicsiben", azaz az ifjúság körében. A párt sem vállalhatja minden eltérő érdek képvisele- 
tét, s így a társadalmi közmegegyezés saját soraiban való kialakítását. Megítélésem szerint 
mind a szocialista pluralizmus kialakulásának, mind pedig a párt valódi, politizáló párttá 
alakulásának egyik előfeltétele a társadalmilag és szervezetileg is elkülöníthető érdekkép- 
viselet és érdekegyeztetés. 

Mint mindig, az ifjúsági szövetség útkeresésének periódusaiban most is újra fellángol 
a vita a KISZ-en belül: legyen-e a KISZ élcsapat? Az én véleményem az, hogy ne. Egy 
maroknyi élgárdánál mindig fennáll a szektásodás veszélye. Mind a csekély méret, mind 
az esetleg tetten érhető elzárkózás meggátolja, kizárja azt, hogy a baloldali ifjúsági 
mozgalomnak kívánt befolyása legyen az ifjúság körében. Az ifjúsági mozgalomnak az 
ifjúság szocializációjában betöltött szerepét is alapvetően meggátolná az élcsapatszerű 
szerveződés. Az én véleményem szerint ugyanis sokkal nehezebben tudom a magam 
értékeinek megnyerni azt, aki a szervezeten kívül marad. 

Az egy szervezethez tartozás óhatatlanul feltételezi a legalább valamelyes hasonlósá- 
got. Az egyszerre élcsapat- és tömegszervezet jellegű KISZ-nek mindig is az volt az egyik 
legalapvetőbb ellentmondása, hogy a mozgalom tudatos magjára jellemző követelmények 
a szervezet minden tagjára egyaránt érvényesek voltak. Ezt az alapdilemmát vagy a tagság 
felülvizsgálásával, megszűrésével (nevezzük ezt élcsapat-iránynak), vagy a tudatos mag 
beletörödésével, meghasonulásával, szétzilálódásával, vagy pedig a szélesebb tagságnak 
a maghoz való hasonulásával lehet feloldani. Meggyőződésem szerint ez a legutolsó 
megoldás a KISZ eddigi működésének egyik legnagyobb értéke. Tudatában vagyok 
persze annak is, hogy ezek az érvek rétegenként különböző mértékben igazak. A legutol- 
só érv például leginkább a tizenéves KISZ-tagságra alkalmazható. 

Szólnom kell a KISZ és a párt kapcsolatáról is. Meggyőződésem, hogy a KISZ-nek 
továbbra is a párt ifjúsági szervezetének kell maradnia. A két szervezet kapcsolatának 
alapvető vonása nem lehet az alá- és fölérendeltségi viszony. E két szervezet kapcsolatát 
a szövetségesi, a partneri viszonyulásnak kell jellemeznie. E szövetség a legszorosabb kell 
hogy legyen az eszmei és a hosszú távú, alapvető célkitűzések terén. Ilyen célkitűzések 
kimondására, megfogalmazására leginkább a két szervezet központi fórumain (kong- 

resszus, országos értekezlet, központi bizottsági ülés) kerül sor. Véleményem szerint a 
napi, taktikai ügyekben nem kell törekedni a mindenáron való szövetségkötésre. A KISZ 
ezekben a kérdésekben autonóm módon foglalhat állást. A párt a KISZ-re a befolyását 
(az alapelveknek és a távlati céloknak a központok által kimunkált egységén túl) tagjain, 
személyiségein, javaslatain keresztül érvényesítheti. 


A tagoltság, a sokszínűség megjelenítése 


Az ifjúság egyre tagoltabbá válik. A KISZ sem lehet tehát egy monolit eszme- és 
nézetrendszerrel jellemezhető élcsapat. Nem menetelhet minden KISZ-tag teljesen egyfe- 
lé. Ha a KISZ-t monolitnak tekintjük, az is lesz; de 700 ezer helyett 70 ezer vagy éppen 
7 ezer taggal. 

A jelenlegi helyzetben, amikor egyrészt a KISZ-t még mindig sokan úgy tekintik, hogy 
ő az egyetlen ifjúsági politikai szervezet, másrészt a KISZ tudatosan arra törekszik, hogy 
szilárd, egységes nézetrendszere, véleménye legyen, kialakul a ,,22-es csapdája". Minden 
olyan baloldali vélemény vagy indítvány ugyanis, amely politikai jellegű, de a KISZ 
egységesítő törekvésein kívül reked, gyanússá válik és tartalmától függetlenül elveszti a 
baloldali nevet. Hogy is van ez? Baloldali nézeteket szigetelünk el és polarizálunk akár 
az elfogadhatatlanságig csak azért, mert a pillanatnyi politikai fősodorba nem illenek? 
Baloldali meggyőződésű embereket taszítunk el magunktól pusztán azért, mert a szerve- 
zet egységesítő struktúrája egy bizonyos határon túl nem képes befogadni a nézetkülönb- 
ségeket? Ilyen gazdagok vagyunk? En nem hiszem. Az igazság felismerése nem személy- 
hez, nem csoporthoz kötött. Ezt a szerepet kisajátítani nem lehet. 

Az ifjúsági érdekek és nézetek sokszínűségét tehát a szervezeten belül is tükrözni kell. 
Egyetlen szervezet a sokszínűséget óhatatlanul egységes szürkeséggé mossa össze. A mai 
helyzetben a sokszínűség megjelenítéséhez már szervezeti garancia is kell. 

Szükség van tehát arra, hogy az ifjúsági mozgalom sugarasan egy centrumba futó 
szervezeti felépítését megváltoztassuk. Ezzel egy újabb lépést tennénk előre abban a 
majdnem egy évtizede tartó folyamatban, amely a rétegszemléletet erősítette a KISZ-en 
belül. Amikor ezeket a sorokat írom Önnek - augusztusban -, egyre több elképzelés lát 
napvilágot a KISZ jövendő szervezeti felépítéséről. Jó néhány változat közös vonása az, 
hogy a szocializmust igenlő, baloldali elkötelezettségű ifjúsági mozgalom jövőjét ifjúsági 
rétegek (pl. diákok, egyetemisták, dolgozói rétegek) szövetségei és meghatározott céllal 
(pl. környezetvédelem) létrejövő szövetségek országos föderációjaként képzeli el. Ez a 
föderáció nyitott lenne annyiban, hogy az alapelveket elfogadó szövetség, szervezet 
később, a megalakulás után is kérhetné felvételét. Egy adott fiatal több tagszervezetnek 
is tagja lehetne, és a tagszervezetek szervezési, befolyási övezetei sem lennének elhatárol- 
va (tehát pl. egy egyetemen bizonyára minden említett tagszervezetnek lehetnének, 
lennének tagjai). 

Mi lesz így az érdekek érvényesítésével? -— merülhet fel Önben a kérdés. Tapasztalható, 
hogy a résztvevők számának növekedésével csökken a közös erőfeszítésben való részvétel 
iránti érdekeltség. Ha megszűnik az egyén lehetősége saját szerepének meghatározására, 
érzékelésére a szervezet átláthatatlansága miatt, érdekeltsége is megszűnik abban, hogy 
a szervezetet magáénak tekintse. Ez kiegészíthető azzal a politikai tapasztalattal, amely 
a KISZ működése során halmozódott fel: nagyon sok esetben az egyes, önmagukat még 
definiálni tudó csoportok (pl. középiskolások) érdekei elvesztek a szervezet érdekösszesí- 
tő mechanizmusában. Még azokra a követelésekre sem lehetett sok esetben ráismerni, 
amelyek teljesültek. Nagyon nehéz volt a képviselet mechanizmusának nyomon követé- 
se, bemutatása. Az eddigi centralizált rendszerben az információk, a vélemények lépcső- 
zetesen megszűrődtek, eltorzultak. Így a KISZ egészének célrendszere, működése a 
tagság számára idegen volt. 

A magyar ifjúsággal - éppen tagoltsága, sokszínűsége miatt — nagyon nehezen lehet 
azonosulni. A saját élethelyzetemre jellemző részével (pl. falusi fiatal, diákság) és az azt 
képviselő szövetséggel már jóval inkább. Azokban az esetekben pedig, amikor a föderá- 
ciót alkotó rétegszervezeteknek, csoportoknak sikerül egyezségre jutniuk — márpedig ez 
a fontosabb kérdések esetén elemi érdekük -, a közösen képviselt álláspont legalább 
akkora, ha nem nagyobb sikerre számíthat, mint eddig. 


Demokratizmus, ifjúsági és mozgalmi jelleg 


A szerveződésben tervezett változások a szervezeti felépítést is érinteni fogják. Az ifjúság 
szövetségnek a XI. kongresszus (1986) utáni működésére az egyre fokozódó differenciá- 
lódás volt a jellemző. Mind az egyes intézmények szintjén, mind néhány megyében (pl. 
Baranya), mind pedig a központi szinten (, Jövőnk a tét" akció, kormány-KISZ találko- 
zó, illetve a pártértekezleten képviselt álláspont kidolgozása) jó néhány példamutató 
kezdeményezés született. Ám e kezdeményezések bemutatása, elterjesztése sorra lefulladt 
a szervezet igen megnövekedett nehézkességén, lomhaságán. A szervezet tehát nem vagy 
nagyon nehezen mozdult. Ha viszont egyszer megindult, akkor az Ítélet Harsonái sem 
térithették ki az útjából. Ezen alkalmaknak, amikor valami végigsöpört a szervezeten. 
a szenvedő alanyai legtöbbször a középfokú intézmények KISZ-szervezetei, KISZ-tagjai 
voltak, akikkel minden vetélkedőt, játékot végig lehetett csináltatni, ami csak valakinek 
az íróasztal mellett az agyában megfogant. 

Így hát a centralizált szervezet működése sok esetben már nem felel meg a mai kor 
igényeinek. Nem , egy központi akarat" minél hamarabb történő és minél hatékonyabb 
érvényesítésére van szükség, hanem az alapsejtek egymással való kommunikálására, 
nagy rugalmassággal szerveződő (és felbomló) horizontális kapcsolataira. A szervezet 
legfontosabb szintjévé az , intézmények" (iskolák, főiskolák, egyetemek, üzemek, vállala- 
tok, de falvak, kisvárosok, környezetvédő csoportok stb. is) szintjének kell válnia. 
A felsőbb (városi, megyei) szintek működésében az irányító funkciók megszűnhetnek. 
Ezek a szervezeti szintek a koordinálás és az érdekek egyeztetésének és képviseletének 
színterévé válnának. A felépítés ezen alapelve mind az esetleges föderációra, mind pedig 
nagyobb tagszervezeteire igaz lenne. A kisebb tagszervezetek (pl. egyetemisták, környe- 
zetvédők, stb.) felépítése értelemszerűen még egyszerűbbé válhatna. Ugyancsak közös 
elem, hogy a tervek szerint tovább csökkenne a központ apparátusa is. 

Az anyagi eszközök elosztásában is a , fordított iránynak" kell egyre meghatározóbbá 
válnia. Azaz: az egyre apadó pénzforrások nem a központtól csörgedeznek lejjebb és 
lejjebb, hanem az , intézmények" szintjére normatívan szétporciózott pénzeszközöket 
adják össze az érintettek, ha valamilyen közös akciójuk tényleg indokolt. 

A rétegszervezetek megalakítása, a felépítés rugalmasabbá tétele elvezethetne az ifjúsá- 
gi és a mozgalmi jelleg sokkal erőteljesebb érvényesüléséhez is. Hiszen gyökeresen mást 
jelentenek ezek a fogalmak a tizenévesek és megint mást a csaknem harmincon túli 
értelmiségiek körében. Sokkal inkább érvényesülhetne a már a bevezetőben is oly nagy 
hangsúllyal emlegetett szelekció, kevesebb lenne az önmozgás, szaporodna az áttekinthe- 
tő, konkrét kezdeményezések száma. Egy ilyen átalakulás lehetőséget teremthetne arra, 
hogy a tagság meggyőződéssel fogadjon el és kövessen eszméket, és sokkal inkább 
magáénak érezze az újjászületett ifjúsági mozgalom saját maga által kitalált, áttekinthető 
és belátható céljait. 

u 


Változásokra készülünk tehát. Változtatásokra sarkall minket, hogy a KISZ jelenlegi 
felépítése elavult, működése nem felel meg a szervezet jelenlegi céljainak, feladatainak. 
Tervezett változtatásaink sikerének előfeltétele, hogy a pártértekezlet által megjelölt úton 

kompromisszumok nélkül, töretlenül haladjunk előre. Hogy e változásokat átformáló- 
dásnak vagy újjáalakulásnak kell hívni, azt hiszem, ezt a jövő dönti el. Az is lehet, hogy 
jó néhány, e levél megírásának idején — augusztusban — még biztosnak látszó tétel már 
túlhaladottá válik akkorra, mire Ön e levelet kézbe veszi. A , bizonytalanabb" tételek 
leginkább az utolsó három pontban találhatók. Egy biztos: változtatni pusztán a változ- 
tatás öröméért — nem érdemes. Cégtábla-átfestéssel semmire sem megyünk. Nem szabad 
azonban abba a csapdába sem beleesnünk, hogy a radikális átalakítás végül is kizárólag 
maradék erőink radikális szétforgácsolását eredményezze. Abban a hitben sem áltathat- 
juk magunkat - sem én, sem Ön -, hogy most meghatározzuk, hogy milyen legyen az 
elkövetkezendő időszak ifjúsági mozgalma. Mi egyet határozunk meg: hogy ebből a 
mozgalomból a KISZ tagjaival, pénzével és eszközével mit támogatunk. Nem alkotjuk 
meg a 20. század végének baloldali magyar ifjúsági mozgalmát, hanem igyekszünk 
kialakítani azt a programot és azokat a szerveződési formákat, amelyek a legalkalmasab- 
bak az ifjúság javának megnyerésére és eleven mozgalmának létrehozására. Nem szabad 
idealizálnunk, légvárakat építenünk tehát, hanem a józan realitás talaján maradva úgy 
kell terveznünk, hogy a megvalósítás minden részletét is vállalni tudjuk. Ez a mi felelőssé- 
günk. Ebben kérjük az Ön segítségét. 


Elvtársi üdvözlettel: 
Csermely Péter 


Ősze András: Anya gyermekével 


CSEHhE 


Megújuló agrárpolitika 


Történelmi tény, hogy az MSZMP agrárpolitikája olyan területen volt képes megújulni, amelyen 
talán a legtöbb volt a tehertétel az ötvenes években. Az agrárpolitikai téziseket 1957 nyarán 
fogalmazták meg, utána rövid idő alatt befejeződött a mezőgazdaság szocialista átszervezése. 
A termelőszövetkezetek, az állami gazdaságok s támogatásukkal a kistermelés gyorsan fejlődtek, 
virágzó, nemzetközi sikereket elérő ágazat lett az élelmiszer-gazdaság. Manapság azonban 
halmozódnak a feszültségek, sokan a néhány éve még dicsért sikereket is megkérdőjelezik. 
Ennek elsősorban az az alapja, hogy az élelmiszer-gazdasági termékek világpiaci árai alacso- 
nyak, a magyar termékek egy részének exportgazdaságossága a nyomott árak és az agrárprotek- 
cionizmus miatt kedvezőtlen. 

A Mezőgazdasági és Élelmezésügyi Minisztérium tanácsadó testületeként a közelmúltban 
agrárpolitikai tanács alakult. A magyar mezőgazdaság tartós eredményeiről, jelenlegi ellentmon- 
dásairól, az agrárpolitika megújításáról kérdeztük a tanács három tagját: Cselötei Lászlót, a 
Magyar Tudományos Akadémia tagját, az Országgyűlés mezőgazdasági bizottságának elnökét 
Gubicza Ferencet, az MSZMP KB tagját, a Balatonfüred-Csopak Tája Termelőszövetkezet 
elnökét; Szerdahelyi Pétert, az Országos Tervhivatal elnökhelyettesét. Válaszaikat V. Farkas 
József, a Társadalmi Szemle munkatársa rendezte sajtó alá. 


Sikerek és kudarcok egyaránt jellemzik a magyar agrárgazdaságot. Mindezek 
ismeretében tisztázandó: melyek azok a maradandó értékek, folyamatok, 
amelyek elválaszthatatlanok az agrárgazdaság három évtizedes útjától? Az 
1957-ben megfogalmazott agrárpolitikai tézisek mely állításait haladta túl a 
gyakorlat? Szükség van-e új agrárpolitikára, vagy csak a bevált agrárpolitika 
újraértelmezése, az új követelményekhez való igazítása a feladat? 


A magyar mezőgazdaság három évtizedes eredményei vitatha- 
tatlanok. A sikerek értékét növeli, ha számba vesszük, honnét 
indulhatott a mezőgazdaság a felszabadulás után. A háború mérhetetlen károkat oko- 
zott. A földosztás reményét keresztezte az ötvenes évek agrárpolitikája, az ország gazda- 
ságpolitikája pedig iparcentrikus volt; a falu, a falusi élet presztízse nullára apadt. Az 
agrárpolitikai tézisek jelentős fordulatot hoztak. Három évtized alatt a magyar mezőgaz- 
daság történelmi léptékű fejlődést ért el, a szocialista országok között a legsikeresebb 
agrárgazdasági modellt tudtuk kialakítani. 

Az agrárpolitikai gyakorlatnak számos értékálló eredménye van. Idesorolható, hogy 
az élelmiszer-gazdaság stabilizációs szerepet tölt be a népgazdaságban; a mezőgazdasági 
munka elismert lett; az ágazat tisztességes megélhetést nyújt dolgozóinak; segítségével 
megváltozott a magyar falu képe; a gyakorlatban bizonyosodott be, hogy a többszekto- 
rúságnak létjogosultsága van; a mezőgazdasági nagyüzemek példát szolgáltattak a válla- 
lati irányítás, a legjobbak pedig a vállalkozókészség tekintetében is. Hosszan lehetne 
sorolni a szűkebben vett szakmai eredményeket is, hiszen új üzemszervezési formák, 
módszerek alakultak ki; s új technikák, technológiák befogadására alkalmas közeg jött 

LÉtre. A hagyományos őstermeléstől lényegileg tér el a mai mezőgazdaság. Nőtt az itt 
szazdálkodók tevékenységi köre, és számos esetben integrálódott a kutatás a termeléssel. 
Mindezek kétségbevonhatatlan sikerek, de együttesen sem jelentik azt, hogy változat- 
lan maradhat az agrárszektor. Vannak ugyanis felhalmozott termelési, értékesítési, 
sszervezeti feszültségek, kiigazítandó tévedések. Nem politikai értelemben van szükség az 
vújraértelmezésre, hiszen korábban is, ma is alapvető a mezőgazdaság szocialista jellege. 
2-X gazdálkodás elemeinek jelentős részét azonban újra kell gondolni, azokat a megválto- 
zzott viszonyokhoz szükséges igazítani. Az újraértelmezés iránya nem lehet más, mint az 
€élelmiszer-gazdaság alkalmazkodóképességének növelése. Alkalmazkodnia kell a széles 


értelemben vett társadalmi igényekhez, a külpiacon mutatkozó tendenciákhoz, a rendel- 
kezésre álló termelőerőkhöz. 


Ül éskS KEKE Az 1957-es agrártézisek idején a magyar mezőgazdaság dön- 
tően kisárutermelő volt, az ország szántóterületének 78 százalé- 
kát egyénileg gazdálkodók művelték. A szocialista nagyüzemek területi részesedése 22 
százalékos volt, s ezen belül az állami gazdaságok képviselték a nagyobb arányt. A ter- 
melőszövetkezeti szervezés a többszöri erőfeszítés ellenére sem sikerült a kívánt mérték- 
ben, mert a helytelen agrár- és szövetkezetpolitikai intézkedések keresztezték az egyéb- 
ként helyes szándékokat. Mindezekre tekintettel, az 1957 júliusában elfogadott agrárpo- 
litikai tézisek hosszú távon meghatározták az agrárfejlődés irányát. A tézisek fontosabb 
megállapításai a következők voltak: a mezőgazdaság fokozatosan korszerű, szocialista 
ggá alakuljon át, s ennek fő útja a termelőszövetkezeti gazdálkodás legyen; az 
állam teherbíró képességének megfelelően lényegesen emelni kell a mezőgazdaság fejlesz- 
tésére fordítható állami támogatást; lehetővé kell tenni, hogy a termelőszövetkezetek 
terményeiket maguk dolgozzák fel és értékesítsék; a mezőgazdaság szocialista átalakulá- 
sának a nagyüzemek és a kisárutermelők közötti verseny körülményei között kell kitelje- 
sednie. 

Az agrártéziseket követően az első gyakorlati eredmény hamarosan megszületett: 
1961-ben az egész országban befejeződött a mezőgazdaság szocialista átszervezése. Ké- 
sőbb a háztáji gazdálkodás - néhány megingás után — az agrárgazdaság részévé vált, az 
1967-ben elfogadott szövetkezeti törvény erősítette a szövetkezeti tulajdont és a szövetke- 
zeti demokráciát, a mezőgazdaság ipari és szolgáltató tevékenysége elsősorban a kedve- 
zőtlen adottságú területeken segítette a nagyüzemek fejlődését, javította a falvak népes- 
ségeltartó képességét. 

A termelőszövetkezeti nyugdíj és a szociálpolitikai intézkedések új helyzetet teremtet- 
tek a parasztság életkörülményeiben. Mindezeket elismerve, a gondolkodásban tapasz- 
talható változást tartom a legfontosabbnak. A modern technika, az új fajták, kemikáliák 
először csak formálták a gazdálkodók szemléletét, később viszont a gazdálkodók igé- 
nyelték, követelték az újdonságok elterjesztését. Ennek érzékeltetésére egy példa: a 
hatvanas évek elején a tsz-tagok nem engedték a traktort a háztáji földjükre, mert az 
összetapossa a talajt. Ma mindez hihetetlenül hangzik, hiszen gép nélkül sem a nagy- 
üzemben, sem a háztájiban, sem a ház körüli portán nincs munka. 

Az 1957-ben megfogalmazott agrárpolitikai tézisek szinte valamennyi területen mara- 
déktalanul megvalósultak, éppen teljesítésük következtében lettek idejétmúltak. Az 
MSZMP XI. kongresszusán jéváhagyott programnyilatkozat, majd az 1978 márciusá- 
ban elfogadott KB-határozat módosított ugyan a mezőgazdaság politikai megítélésén, 
de felülvizsgálatukra, a jelenlegi társadalmi, gazdálkodási körülményeket mérlegelve, 
szükség van. Miközben elengedhetetlennek tartom az új agrárpolitika megfogalmazását, 
hangsúlyozom azt is, hogy ne tagadjuk meg, hanem használjuk azokat a módszereket, 
amelyek eddig előrevitték mezőgazdaságunkat. Az új célok s hozzájuk kötődően az új 
feladatok, módszerek tisztázását azonban nélkülözhetetlennek tartom. Enélkül nem 
leszünk képesek egy nyelven beszélni, következésképpen előrehaladni. 

A kérdés az: szükség van-e új agrárpolitikára? Kérdésre kérdés- 
sel nem szokás válaszolni, most mégis indokoltnak látom: szük- 
ség van-e új gazdaságpolitikára? S mivel a reformfolyamatok egy új gazdaságpolitika 
körvonalazódását erősítik, annak részeként szinte nyilvánvaló, hogy új agrárpolitikára 
is szükség van. Megitélésem szerint ahhoz, hogy megközelítően reális válaszokat adjunk 
a napjainkban egyre gyakrabban előtörő agrárpolitikai kérdésekre, a változatos termelé- 
si folyamatokhoz kell visszanyúlnunk. A termelés biológiai, technikai, gazdasági, társa- 
dalmi összetevőit kell vizsgálni határainkon belül és azon kívül; ezekből kiindulva lehet 
keresni azokat a tényezőket, amelyek a jelenlegi helyzetet megváltoztatják vagy megvál- 
toztathatják. A várható helyzethez kell igazítani céljainkat, egész gazdaságpolitikánkat, 
s annak részeként az agrárpolitikát. 


CSELŐTEI LÁSZLÓ 


Három évtizede a magyar mezőgazdaság nettó importőr volt, ma viszont 
termékeinek harmadát exportálja. Megfogalmazott feladata a választékban 
gazdagodó ellátás és az ország külkereskedelmi egyensúlyának javítása. 
Mindebből következik, hogy a termelésfejlesztési célok mások, mint az agrár- 
politikai tézisek kidolgozásakor voltak. Merre haladjon az élelmiszer-gazda- 
ság? Miként szolgálja legjobban a népgazdasági célokat? Hogyan alkalmaz- 
kodhat leginkább a piachoz? 


ESEGŐTELGÁSZTÓ Az élelmiszer-gazdaság feladata ismert: nyújtson jó hazai ellá- 

tást, járuljon hozzá a külkereskedelmi egyensúlyhoz. A kettó 
voltaképpen összefügg, hiszen ha a külpiacon is megméretik az ágazat, akkor a hazai 
ellátás minőségét és differenciáltságát is javítja. Jelenleg az agrártermékek harmadát 
exportáljuk, s ez az élelmiszerekkel telített világpiacon számos feszültség forrása; ugyan- 
akkor a hazai ellátás biztonságához és minőségének javításához nincs szükség az export 
ilyen nagy arányára. Az élelmiszer-gazdaság exportkényszerben van, s ezt az ország 
valutaéhsége okozza. Még a gazdaságtalan élelmiszerexport fenntartására is szükség van, 
mert más termékekkel, gazdaságosabb exporttal ma nem tudjuk az élelmiszert helyettesi- 
teni. Termékeink nagy részénél versenyképesek lennénk a világ élelmiszer-termelésével, 
de a hozzánk képest gazdagabb országok belső támogatási rendszerével, valamint az 
agrárprotekcionizínussal már nem tudjuk állni a versenyt. De ez már nem ágazati 
probléma, hanem az általános gazdaságpolitikai döntések közé tartozik. Mindebből az 
is következik, hogy az élelmiszer-gazdaság haladása nem csupán az ágazati koncepciók 
kimunkálásától és végrehajtásától függ. 


Az élelmiszer-gazdaság fejlődésének iránya voltaképpen meg- 
egyezik a termelő szféra egészére érvényes iránnyal. Konkrét 
céljait persze ágazati sajátosságai befolyásolják. Az általában felsorolt belföldi ellátáshoz 
és az exporthoz még a nagyobb jövedelemtermelés igénye is hozzátartozik. A belföldi 
ellátás az életszínvonal stagnálása, visszaesése esetén különös hangsúlyt kap. A kevesebb 
pénz miatt alaposabban megfontolják vásárlásaikat az emberek, igényesebbek a válasz- 
tékra, kevesebb árut, de azt jobb minőségben akarnak vásárolni. Ilyenkor nehezebben 
viselhető el a hiány, az ellátásban időnként jelentkező fehér folt. Fel kell készülni arra 
is, hogy mérséklődhet az igény a modern, a konyhakész és ezzel szükségszerűen drágább 
termékek iránt. Amellett, hogy ez a jelenség tömeges lehet, megjelenik viszont a különle- 
ges igényű és vásárlóerejű vevő is. 

Az élelmiszer-gazdasági exportról sem rövid, sem hosszú távon nem mondhatunk k. 
Másfelől viszont nehezen tartható, hogy az élelmiszerek jelentős köre gazdaságtalanul 
értékesül, hiszen ez voltaképpen a nemzeti jövedelem kiáramlásával jár. Ami külpiaci 
lehetőségeinket illeti, nyugodtan mondhatjuk: a szocialista piacok adottak, de azért 
termékeink , értéke" ezeken is különböző. Leértékelődtek például a borászati termékek, 

mig , kemény" ellentétel maradt a gabona és a hús. Nyilvánvaló, az export szerkezetét 
úgy kell alakítani, hogy a piac értékítélete számunkra a lehető legkedvezőbb legyen. 
A központi terhek mérséklését szolgálhatja az is, ha adott piacért a vállalatok versenyez- 
nének, s a kritérium a támogatás minimuma lenne. 

A tőkés piacokon nemcsak a termékek, hanem a támogatások is versenyeznek. Ez 
utóbbiban tudjuk a legkevésbé állni a versenyt. Megoldást csak a széles értelemben vett 
marketing tevékenység számottevő javulása hozhat. Ott és olyan mennyiséggel, illetve 
minőségben kell piacra jutnunk, ahol és amivel érdemben kedvezőbb gazdaságosság 
és egyben lehetővé tenné a hazai külkereskedelem szervezeti rendjének javítását. 

A haladás harmadik eleme a jövedelemtermelés. Az élelmiszer-gazdaságnak is meg kell 
termelnie saját fejlődésének anyagi alapjait, tisztességes megélhetést kell nyújtania az 
ágazatban dolgozóknak, és növekvő mértékben kell hozzájárulnia a társadalmi köz- 
kiadások fedezéséhez is. Népgazdasági érdek, hogy az élelmiszer-gazdaság költségvetési 
kapcsolata javuljon; a korábban és ma is tapasztalható kedvezőtlen pozició hosszú ideig 
nem tartható. 


Az egységes élelmiszer-gazdasági fejlesztésre korábban is vol- 
S EBISESESREN E tak törekvések. 1967-ben a Mezőgazdasági és az Élelmiszeripa- 
ri Minisztériumot is összevonták, s az irányításban, majd a gyakorlatban is közelebb 
került egymáshoz az alapanyag-termelés és a feldolgozás. Igazán hatékony kapcsolat 
azonban két évtized alatt sem alakult ki közöttük. Ennek több oka is van. 

e Az élelmiszeripart irányító trösztök feladatuknak tartották s monopolhelyzetüknél 
fogva meg is tehették, hogy a feldolgozást nem engedték ki irányításuk alól. Ráadásul 
az állam is csak tíz éve támogatja az élelmiszeripari beruházásokat, szektortól függet- 
lenül. 

e A termelőszövetkezetek a dolog természetéből fakadóan először a mezőgazdasági 
termelést fejlesztették. Az állami gazdaságok, miután a régi uradalmakra épültek, a 
termények feldolgozásával kezdettől foglalkoztak. 

e Az élelmiszeripari trösztök jogszabályi lehetőségekkel élve az állami gazdaságokat 
jóval hamarabb elfogadták partnerként, mint a szövetkezeteket, s ezt a könyvjóváírás 
intézménye közvetlenül is támogatta. Két évtizede szinte elképzelhetetlen volt, hogy 
állami vagyon szövetkezetibe olvadjon. 

E kötöttségeken már túl vagyunk, s nincs elvi, jogi akadálya annak, hogy egységes 
élelmiszer-gazdaság alakuljon ki. Megvalósítására két lehetőség kinálkozik. 

Az egyik, hogy a mezőgazdasági üzemek olyan kis- és középkategóriájú élelmiszeripari 
üzemeket hoznak létre, amelyek főként különleges minőségű, speciális összetételű termé- 
kek előállítására lesznek képesek. E megoldást a szűkös beruházási lehetőségek korlátoz- 
zák; ma már csak a korszerű technikába, technológiába szabad pénzt fektetni, ez pedig 
a világon sehol nem olcsó. 

Másik megoldás lehet, hogy a meglévő élelmiszeripari üzemek részvénytársasággá 
alakulnak át, s ez lehetőséget ad a termelők és a feldolgozók kölcsönös érdekeinek 
egyeztetésére. 

Nézetem szerint mindkét lehetőségnek szabad utat kellene kapnia, hogy az élelmiszer- 
gazdaság termelésének bővítése érdekében minden gazdaság, vállalat a számára előnyö- 
sebb megoldás mellett dönthessen. A termelés bővülése, a termékek kínálata a feltétele 
annak, hogy a minőség javuljon, s ezáltal a hazai vásárlók érdeke érvényesüljön, vala-. 
mint az export gazdaságossága is kedvezően változzon. A kínálat bővítésének, a minőség 
javításának azonban gátja, hogy a korszerű technológiák beszerzéséhez kevés pénzük 
van az üzemeknek. Sőt, az ágazat eszközei oly mértékben elhasználódtak, hogy a 
termelés szinten tartása is veszélybe kerülhet. Az agrárolló nyilt a korábbi években, az 
üzemi termelés jövedelmezősége romlott, következésképpen nőtt az alacsony hatékony- 

ságú szövetkezetek száma. Miközben a gazdálkodás külső környezete is kedvezőtlenül 
változott, nem tagadható az sem, hogy a termelőszövetkezetek, állami gazdaságok sem 
egyforma határozottsággal, következetességgel számolták fel belső ellentmondásaikat. 
Hasonló természeti adottságú gazdaságok között is lényeges eltérések vannak a termelés 
hatékonyságában, s ez semmiképpen nem a külső körülményekkel, hanem a gazdaságon 
belüli szervezési, vezetési hiányosságokkal magyarázható. E tendenciák megfordulása 
nélkül viszont nem várható a termelés bővülése, a minőség érzékelhető javulása. 


Bármilyen nézőpontból közelítünk az élelmiszer-gazdasághoz, nem hagyható 
figyelmen kívül az a sokat hangoztatott megállapítás: a világpiac és a hazai 
fogyasztó egyaránt a termékek minőségét követeli meg, ennek eléréséhez pedig 
jól körvonalazható feltételrendszerre van szükségük a termelőknek. Gépek, 
eszközök, kiszámítható, hosszú távon ösztönző pénzügyi rendszer nélkül nem 
képzelhető el a termelés fejlesztése. Jelenleg hogyan elégítik ki e feltételek a 
termelők igényeit? 


EG ÁSZTA Nézetem szerint a feltételek helyett inkább az érdekeltségi rend- 

szereket kell vizsgálni. Amíg az ipar és a kereskedelem ellátan- 
dó területet és nem piacot lát a mezőgazdaságban, addig gépekben, eszközökben, anya- 
gokban, alkatrészekben állandó lesz a hiány és az ellátási zavar. Igazi előrelépés csak 
akkor várható, ha a termelőt és a termelőket kiszolgáló ágazatokat egyformán piac 
alkalmazkodásra szorítják a külső körülmények. A szabadabb gazdasági mozgáshoz a 
számos mai kötöttség, sokszor egymásnak is ellentmondó és gyorsan változó rendeletek, 
állásfoglalások helyett kiegyensúlyozott közgazdasági környezet adhat nagyobb teret. 
A szabályozásnak ugyanis pl. az adózásban csak egyik feladata, hogy a költségvetés 
anyagi alapjainak begyűjtéséről gondoskodjon; legalább ennyire fontos, hogy a begyűjt- 
hetőség feltételeit is segítsen megteremteni. 


djsléz E FEKENÉ Sorra lehetne venni a mezőgazdasági termelés ellátásában ta- 

pasztalható zavarokat, de azok okai legtöbbször a közgazdasá- 
gi szabályozásban kereshetők. Gyakran, szinte áttekinthetetlenül változik a szabályozás, 
nem veszi kellően figyelembe a mezőgazdasági termelés sajátosságait. Az utóbbira egy 
jól érzékelhető példa: a szakemberek régóta és pontosan tudják, hogy a történelmi 
borvidékeken a lejtős területek a legalkalmasabbak a termelésre, mert ott biztonságo- 
sabb, jobb minőségű a termés. Igaz, drágább a termelés. A többletköltséget nem ismerte 
el az ár, a támogatás sem a természeti sajátosságokra épült, a szőlőtelepítés leszorult a 
sík területekre. Keserves tapasztalatunk, hogy romlott a bor minősége, a legutóbbi 
években pedig a fagy szinte kipusztította a szőlőt a síkon elterülő táblákon. Ausztriában 
telepítési támogatást csak erősen lejtős területeken kapnak a termelők, s támogatásként 
ismerik el a művelési többletköltségeket is. Vagyis, szomszédaink nem általában, hanem 
a termelési sajátosságoknak megfelelően adják a pénzt a termelőknek. 

Hosszan lehetne még sorolni a szabályozásban tapasztalható ellentmondásokat, s 
velük lehetne bizonyítani, hogy csorbult a termelői érdekeltség. Jól áttekinthető, tartósan 
érvényesülő szabályozás nélkül csak zavarok keletkezhetnek a mezőgazdaságban, hiszen 
a termelés egyik sajátossága, hogy a biológiai törvényekhez kénytelen igazodni, ennélfog- 
va az alkalmazkodás minimális ideje előre látható. 


A jó eredmények eléréséhez valóban jól konstruált feltételekre, 
SZERSANERYEKRTER jó anyagi-műszaki háttérre van szükség. A jelenlegi helyzetről 
némi túlzással azt mondhatnám, hogy ebből a szempontból nem elégítjük ki a termelő- 
ket: a feltételek sűrű változtatása, a termeléshez szükséges eszközök sokszor kifogásolha- 
tó ára és minősége, esetleg fizikai hiánya próbára teszi a gazdálkodókat. Változást egy 

piacorientáltabb gazdálkodástól remélhetünk. Ismeretes, hogy a kormányzati munka is 
az erőforrásokhoz való könnyebb hozzájutás, a piacépítés, a stabilabb szabályozás 
irányában folyik. Persze a termelőknek is arra kell készülniük, hogy a teljesítmény mérése 
is objektívebbé válik. 


A foglalkoztatottak 40 százaléka dolgozott 1957-ben a mezőgazdaságban, 
harminc év múlva csak 11,5 százalékuk. A munkaerő hatékonyságát mutatja, 
hogy közben megtöbbszöröződött a termelés. A termelőszövetkezeti tagok, 
állami gazdasági dolgozók keresete is jól érzékelhetően emelkedett, a hetvenes 
években elérte a bérből élők keresetét, ma viszont 10-15 százalékkal alacso- 
nyabb annál. A teljesítményösztönzésnek milyen módszereit tartja követendő- 
nek és megvalósíthatónak a mezőgazdaságban? 


A mezőgazdaságban foglalkoztatottak számbeli csökkenése 
ESEMETELLÁSÉLE nem sajátos magyar jelenség. Hasonló folyamat tapasztalható 
azokban az országokban is, ahol a családi termelés maradt az uralkodó. Például az 
NSZK-ban is csökkent a gazdaságok és a mezőgazdaságban dolgozók száma. A korábbi 
1 millió 800 ezer gazdaságból ma 680 ezer működik, de ezeknek is csupán fele az 
úgynevezett teljes értékű, másik felét a tulajdonosok mellékfoglalkozásként tartják fenn. 
A termelési tényezők változásával együtt ezeknek a száma is évente 15-20 ezerrel csök- 
ken, s közben a termelés mégis emelkedik, vagyis a változásokat másutt is követik. 

A mezőgazdaságban dolgozók keresetének csökkenése — ami az alaptevékenységben 
az átlagosnál is nagyobb - feltehetően nem tudatos bérszabályozási megfontolások 
következménye. E döntések ugyanis népgazdasági szempontból sem tekinthetők indo- 
koltnak, hiszen például falun a relatíve elmaradó kereset, a kedvezőtlenebb életfeltételek 
a mezőgazdasági lakosság egy részének városba való áramlását serkentik. Ez pedig pl. 
a jelenlegi infrastruktúra, a városi lakáshelyzet és munkalehetőségek miatt aligha lehet 
a cél. Nyilvánvaló, hogy a szándék sem ez, ám a kereset csökkenésének a szándéktól 
függetlenül ez lehet a hatása. 


Tény, hogy a mezőgazdasági munka termelékenysége nagyot 
SESSSZRSEYTBÉTEN emelkedett, erre büszkék is lehetünk. Nem egészen ez a helyzet, 
ha másokhoz hasonlítjuk magunkat. Az 1983-1985-ös évek átlagában az egy mezőgazda- 
sági aktív keresőre jutó termék gabonaegységben kifejezve 38 345 kilogramm volt Ma- 
gyarországon. Ha ezt 100-nak vesszük, a szocialista országok közül csak az NDK 
haladja meg egy ponttal munkatermelékenységünket, de Belgiumban négyszeres, Dániá- 
ban három és félszeres, a szomszédos Ausztriában másfélszeres ez a mutató. 

Az persze így is igaz, hogy a legutóbbi években a munkatermelékenység, a teljesítmény 
növelésével nem haladt együtt a mezőgazdaságban dolgozók keresete. A kedvezőtlen 
időjárás miatt azonban a mezőgazdasági teljesítmények is elmaradtak a várakozástól, 
így objektíve sem volt lehetőség a keresetek érzékelhető növelésére. Ráadásul a kereset- 
szabályozás fő funkciója a vásárlóerő visszafogása volt, nem a teljesítmények elismerése. 
A jövőben olyan megoldásokra van szükség, amelyek a növekvő teljesítményekre ösztö- 
nöznek, és egyúttal el is ismerik azokat. Kedvező hatás várható attól is, ha tovább terjed 
a vállalaton, szövetkezeten belüli vállalkozás, amelyre éppen a mezőgazdaságban már 
sokféle és eredményes megoldást találunk. 


Nézetem szerint a szándékoltnál lassúbb haladás egyik fő oka, 
hogy az anyagi ösztönzési rendszert nem tudtuk megvalósítani. 
Nem érvényesül a teljesítményelv, a kötöttségek miatt nem tudjuk elismerni a kiugró 
teljesítményeket, csorbul az egyenlő munkáért egyenlő bért elve is. 

A mezőgazdaságban a kedvezőtlen hatásokat még erősíti is, hogy az ösztönzésben 
visszaléptünk. A termelőszövetkezeti mozgalom kezdetekor összhangban volt a tagok 

jövedelme a szövetkezet éves teljesítményével, de még tizenöt éve is csak 40-50 százalékát 
fizettük ki az éves jövedelemnek év közben, a többit zárszámadáskor kapták meg a 
tagok, a teljesítménnyel arányosan. Később a szabályozás az évközbeni kifizetésekre 
ösztönzött, s ma már az éves jövedelem 90 százalékát fizetjük ki hónapról hónapra. Így 
fordulhat elő, hogy egyes veszteséges szövetkezetek többet fizetnek tagjaiknak, mint az 
eredményesen dolgozók. 

A mi szövetkezetünk mindig fontosnak tartotta a teljesítménnyel arányos ösztönzést. 
de az éppen aktuális szabályozás korlátokat állított elénk. A vezetői munka jelentékeny 
részét az tette ki, hogy e korlátokat kikerüljük a törvényes lehetőségeken belül. Megol- 
dásnak azt tartom, hogy a munkadíjat ne külön szabályozzák a mezőgazdaságban, 
hanem úgy kezelhessük, mint bármely más költséget. 

EI kell ismerni, hogy éppen a mezőgazdaságban, a meglévő korlátok ellenére, sokat 
fejlődött az üzemen belüli érdekeltség, számos formáját alkalmazzák a gazdaságok. M: 
1982 óta dolgozunk kiscsoportos munkaszervezetben, ehhez igazodó ösztönzéssel. Ma 
már a főágazatokban tevékenykedők 80 százaléka, mintegy száz egység átalány-elszámo- 
lású rendszerben dolgozik. Ennek lényege, hogy a nagyüzem keretein belül, annak 
eszközeivel, kis csoportokban, a főmunkaidőre alapozódik az érdekeltség. A kis csoport 
könnyen átlátható, összefogható, ellenőrizhető. Különös jelentősége van az önellenőr- 
zésnek, hiszen a kis csoportban szinte mindenki mindent tud. A csoportnak önálló 
vezetése van, a vezető adott esetben fizikai munkát is végez. A kis csoportok önállóan 
vállalkoznak, vezetik a bevételeiket, kiadásaikat, havonta pontos elszámolást készítenek 
gazdálkodásukról. E forma előnyös a szövetkezetnek, mert a csoportok szerződést 
kötnek a központtal. melvben vállalják legalább annak az eredménynek a befizetését. 
melyet az ágazat az előző időszakban teljesitett. Előnyös a tagoknak, mert a befizetési 
kötelezettség teljesítésén túli jövedelem nagy részét kioszthatják maguk között. 

Az átalánydíjas elszámolással kedvezőek a tapasztalataink, s létjogosultsága lehet 
akkor is, ha a bérreform keretében a munkadíj kifizetésének korlátai csökkennek. 
Bevezetése, üzemen belüli működtetése tapasztaltaink szerint nem könnyű, mert a cso- 
port tagjainak vállalkozniuk kell, s ettől az elmúlt negyven esztendőben elszoktak. 

Változtatásra szorul a tagság tulajdonosi kötődésének erőssége, a vagyon felhalmozá- 
sában és működtetésében való érdekeltség is. Változatlan elv, hogy a földtulajdon, a 
szövetkezeti vagyon döntő része oszthatatlan egységet alkosson, de a növelésében való 
érdekeltséget erősíteni szükséges. Ennek nézetem szerint két módja lehetséges. Az egyik, 
hogy a vagyon növekedésének meghatározott százalékát részjegyként vagy más formá- 
ban kapják meg a közreműködők. Elképzelhető, hogy a részjegy értéke kilépés után, 
meghatározott idő alatt kifizethető. A másik lehetőség, hogy mivel a vagyon növekedésé- 
nek bizonyos aránya felhalmozási járadékra jogosítja a tagot, e járadékot kilépéséig vagy 
tagsági viszonyának fenntartása mellett élete végéig kapja. 


A mezőgazdaság termelési eredményeit a három szektor — állami gazdaság, 
termelőszövetkezet, kistermelés — egymás melletti fejlődésével, együttműködé- 
sével érte el. Ma mégis gyakran hallani, hogy a szövetkezeti átalakulás 
gyorsítására, az egyszerűbb szövetkezeti formák előtérbe állítására van szük- 
ség, a társulási törvény vitájában pedig a szövetkezetek részvénytársasággá 
alakítása is megfogalmazódott. A mezőgazdaságban azonban a termelési- 
pénzügyi integrációt eddig is kiterjedten és eredményesen alkalmazták. Meg- 
kérdőjelezhető-e a nagyüzem termelési-szervezési fölénye, a három sikeresen 
működő szektor egymás melletti fejlődése? Az új társadalmi-gazdasági válto- 
zásokhoz igazodva miként korszerűsödjön az agrártermelés szervezete? 

Kétségtelen, a magyar mezőgazdaság eredményeit a három 
szektor együttműködésével érte el. Így van ez akkor is, ha 
kezdetben nem ez volt a cél, s még a hetvenes években is történtek lépések a kistermelés 
visszaszorítására. Ebben az időben történt a szakszövetkezetek egy részének átszervezése 
termelőszövetkezetté, ekkor vontak össze termelőszövetkezeteket, gyakran a tagság 
véleményének ellenére, s indokolatlanul. Nyilvánvaló, hogy az erőltetett intézkedések 
ártottak az ágazat fejlődésének. 

Helyesebb lett volna mindig Fehér Lajos szavára hallgatni, aki 1957 áprilisában egy 
mezőgazdasági tanácskozáson azt mondta: , A mezőgazdaságban is meg kell tanulnunk 
sok húron játszani." Megtanultunk, mert a mezőgazdaságban sokszínű, eltérő érdekelt- 
ségű termelési formák, módszerek alakultk ki; de az ideológiai gyökerű kitérők lassítot- 
ták a fejlődést. 

Sajátos tapasztalata a mezőgazdaságnak, hogy a termelési formák nem statikusak, 
hanem a körülményekhez igazodva állandóan változnak. Egy példa a zöldségtermelés- 
ből: az uborkát a hatvanas években nagyrészt szántóföldön termelték, s ekkor az elképze- 
lések szerint a jövőt a komplexen gépesített nagyüzemi termelési mód jelentette. Az élet, 
a gyakorlat nem igazolta a terveket, s ma az uborka többségét a kistermelők állítják elő. 
Persze ezzel ellentétes példa is van: a korábban kézi szedése miatt sok munkát igénylő 
zöldborsó termelését teljesen gépesítettük, s így az mára tipikusan nagyüzemi növénnyé 
vált. E példák számomra azt igazolják, hogy akkor járunk a helyes úton, ha a termelés 
szervezeti, szervezési keretei, módjai nem merevek, hanem lehetőséget nyújtanak a 
mindig változó termelési-biológiai feltételek érvényesülésének, az anyagi-technikai és a 
társadalmi-gazdasági változások befogadásának. 

Ily módon nem lehet kérdés, hogy érvényesül-e a nagyüzemi termelés fölénye egy-egy 
ágazatban. A gyakorlat eddig is bizonyította a változtatás szükségességét; másfelől 
azonban a nagyüzemben rejlő termelési és szervezeti előnyöket sem használtuk ki eléggé. 
A három szektor eddig is sikeresen működött egymás mellett, egymást segítve. A jövöben . 
is az lehet a cél, hogy a változó feltételekhez igazodva, folyamatosan megújuljon kapcso- 
latuk. 

A társulási törvény vitájában is hangsúlyoztam: nincs szükség arra, hogy a szövetkeze- 
tek részvénytársasággá alakuljanak, bár ha a tagok úgy döntenek, ennek elvi és gyakorla- 
ti lehetőségét nem szabad kizárni. A szövetkezet más, mint a részvénytársaság, mert nem 
csak vagyoni társulás, hanem az emberek közössége is. Ha a közgazdasági szabályozás 
a szövetkezeteknek és a részvénytársaságoknak azonos gazdálkodási feltételeket teremt, 
a termelőszövetkezeti forma sem kerül hátrányba, képes állni a versenyt. Természetesen 
a szövetkezetek is tagjai lehetnek a részvénytársaságoknak, ha ezt kedvezőbbnek, haté- 


konyabbnak tartják, mint a hagyományos társulásokat, termelési egyesüléseket, rendsze- 
reket. 


CSELÓŐTEI LÁSZLÓ 


ÖjölGZKIKÉGENE A három szektor termelési, szervezési együttműködése hozta a 

sikereket. Az együttműködést s nem a nagyüzemi fölényt hang- 
súlyozom. Kétségtelen, hogy a kistermelés a nagyüzemi segítség, ellátás nélkül nem 
lehetett volna ennyire eredményes; ugyanakkor egyes ágazatokban meghatározó s pótol- 
hatatlan a kistermelés aránya. Ma már mondhatjuk: megvalósult az ésszerű, az érdekek- 
nek megfelelő munkamegosztás. 

Az új szervezeti formákra szükség van a mezőgazdaságban, szabadabb teret kell 
kapniuk a társulásoknak, közös vállalatoknak. A termelőszövetkezetek bizonyítottak, 
hogy hatékonyan kezelik, működtetik a szövetkezeti vagyont, s a társulások révén ez a 
hatékonyság kiterjeszthető. A termelőszövetkezetek részvénytársasággá való átalakulása 
azonban ehhez szükségtelen. A szövetkezet eredendően önsegélyezési és kölcsönös segít- 
ségnyújtási gazdálkodási forma, míg a részvénytársaság csak üzleti alapokon gazdálko- 
dik. Megőrzendők a szövetkezeti hagyományok, s ez nem mond ellent annak, hogy a 

közös gazdaságok erősítsek vertikális kapcsolataikat a társasági formákban. Nem sza- 
bad csak ezektől várni az eredményeket, a mezőgazdaságban eddig is sokszínű termelés 
együttműködés alakult ki. A termelési rendszerek a növénytermelésben átütő sikereket 
hoztak. az állattenyésztésben - a baromfiágazat kivételével - nem tudták betölteni vállalt 
szerepüket. Mindez azt ís igazolja, hogy a korábbi együttműködési formák igazítása is 
sikerrel járhat. 


Az élelmiszer-gazdaságban a szervezeti, vállalkozási megoldá- 
sok eddig ís viszonylag sokszinűek voltak. A többszektorúsáag 
mellett a mezőgazdaságban volt a legtöbb - kétezret meghaladó számú — társulás. 
Tulajdonkeppen a szövetkezet 15 egy sajátos formája a társulásnak, s attól, hogy például 
részvénytársasággá alakul, nem változik meg egy csapásra a gazdálkodása. A lényeg 
szerintem az. hogy a szervezeti keret ne divatból változzon, hanem alkalmazkodjon a 
természeti, gazdasági adottságokhoz, a vállalkozási feladatokhoz. 

Szervezeti, együttműködési korszerűsítésre persze szükség van. Javítandó például a 
mezőgazdaság és az élelmiszeripar közötti kapcsolat. A mezőgazdaságban eddig inkább 
a horizontális integráció volt a jellemző, az ágazatok egymásra épülése háttérben maradt 
A két ágazat igazi integrációját a tulajdonformák eltérő társadalmi megítélése sem 
segitette. A jövöben egyre inkább a vertikális összekapcsolódásra kell építeni. Az nem 
lehet agrárpolitikai kérdés, hogy ki legyen az integrátor: szövetkezet, vagy állami vállalat 
Az integrátor az legyen, akinek felkészültsége, gazdasági ereje van hozzá. 

Sajátos, de integráció szükséges a mezőgazdaság ipari, szolgáltató tevékenységének 
fejlesztéséhez Is. Atmeneti megtorpanás után várhatóan kiegyensúlyozott fejlődés előtt 
áll. Eddig a tevékenység szerkezete jórészt esetlegesen alakult, egy-egy üzem létét szemé- 
lves kapcsolatok határozták meg, sokszor a véletlen döntötte el, melyik szövetkezet mire 
vállalkozott. A jövőben a termelés eszközigényesebbé, a piac bonyolultabbá válik. 
Megvan a lehetősége, hogy a mezőgazdasági nagyüzem részaránya növekedjék az ipari 
termelésben, a szolgáltató tevékenységben, de ehhez már az irányítottság nem nélkülöz- 
hető. Igy iparpolitikai kérdésként is kezelni kell e tevékenységek jövőjét. 

Lényeges szervezeti változtatásokra van szükség az élelmiszer-termelés és a külkeres- 
kedelem kapcsolataiban is. Elmúlt az az idő, amikor a már elkészült termék eladására 
építettünk. Ma sokkal inkább azt az elvet kell követnünk, hogy azt termeljük, amit a 
piacon keresnek. Erről a termelőknek ma sincs elégséges tájékozottságuk. Ennek oka az, 
hogy a termelés és a külkereskedelem túlzottan elkülönül egymástól, a kapcsolatokban 
nem a közös, hanem a parciális érdekek uralkodnak. A megoldás nem az lehet, hogy 
alanyi külkereskedelmi jogával mindenki - sokan esetleg felkészületlenül — éljen. Néhány 
gyakorlati példa már van arra, hogy ahol a két tevékenység összefonódott, a termelői 
es a kereskedelmi munka egyaránt javult. 


SZERDAHELYI PÉTER 


ÉLETVISZONYOK ÉS TÁRSADALOMPOLITIKA 


A gyermek- és ifjúságvédelemről 


Társadalmunkban s ennek keretében a 
gazdaságban érzékelhető folyamatok a né- 
pesség aggasztóan széles körében az életvi- 
szonyok romlását idézték elő. Különös fi- 
gyelmet érdemel a gyermekek, fiatalok éle- 
tét, fejlődését gátló és veszélyeztető hatá- 
sok erősödése. Ma hazánkban 200 ezernél 
is több a veszélyeztetett gyermekek és fia- 
talok száma, s ez egyúttal azt is jelzi, hogy 
. a felnövekvő nemzedéknek legalább egyti- 
. zede olyan körülmények között tölti élete 
. legfogékonyabb időszakát, hogy majdan, 
felnőtt korában semmilyen tekintetben 
. nem a nemzeti , bevétel" rovatot fogja gya- 
rapítani, hanem éppen a termeléskiesés- 
. ben, az egészségügyben, a szociális problé- 
mákban megmutatkozó , kiadást". 


Korai előzmények — az örökség 


A veszélyeztetett gyermekek sorsáról való 
szervezett társadalmi, illetve intézményes 
gondoskodás a századforduló társadalom- 
politikájában jelent meg. Történetét érde- 
mes lenne beható elemzéssel áttekinteni, 
szükségesnek azonban két, máig ható té- 
nyezőt kell elöljáróban feltétlenül megem- 
líteni. 

e A már gyermek- és ifjúságvédelemnek 
nevezhető tevékenység és az ezt szolgáló 
intézmények az Osztrák-Magyar Monar- 
chiában alakultak ki a századvég szakmai, 
társadalmi, politikai feltételei között, és 
fejtették ki hatásukat társadalmi, olykor 
vallásos és politikai színezetű mozgalmak- 
ban, magán- és állami intézményekben. 
A pedagógiai és a hatósági tevékenység, 


valamint az építészeti megoldások örökség 
formájában hagyományozódtak a felsza- 
badulást követő időszakra. 

e Eppen ideológiai megfontolásból, az 
államigazgatás új típusú szervezéséből 
adódóan a felszabadulást követően nem 
maradtak fenn vagy eltűntek azok a szer- 
vezeti formák (pl. árvaszék), amelyekről 
ma már úgy véljük - megfelelő újraértel- 
mezéssel -, jól szolgálták volna az eredmé- 
nyes munkát. Megszűntek az olyan spon- 
tán szerveződött mozgalmak (pl. a Magyar 
Munkások Gyermekbarát Szövetsége), 
amelyek az önsegély bizonyos formáit, az 
érdekvédelem meghatározott lehetőségeit 
jelentették. 


A felszabadulás utáni harminc év 
fejlődésének jellemző vonásai 


A gyermek- és ifjúságvédelem intézmény- 
rendszerének átfogó, koncepcionális fej- 
lesztésére a felszabadulást követő évtize- 
dekben nem került sor. Minden időszak 
hozzátette ugyan a maga részeredményeit, 
ezek azonban a rendszer egészében nem 
hoztak változást. 

A felszabadulást követő hónapok, évek 
feladatai merőben különböztek a konszoli- 
dált időszakétól. Pedig éppen ezekben az 
esztendőkben alakult ki az a hazai gyer- 
mek- és ifjúságvédelmet hosszú időre meg- 
határozó naiv, optimista nézet, amely az 
effajta tevékenységet átmenetinek, a szo- 
cialista fejlődés közeli, belátható szakaszá- 
ban már feleslegesnek itélte. Ily módon a 
gyermek- és ifjúságvédelem társadalompo- 

litikai súlya jelentősen csökkent, szakszerű 
fejlesztése hosszú ideig nem kapott kellő 
figyelmet. Sőt e területen jelentek meg leg- 
először nagy számban a képesítés nélküli 
, nevelők". Mindezt tetézte, hogy bizony- 
talanság mutatkozott a hovatartozás tár- 
sadalompolitikai, szakmai megitélésében, 
és a központi irányító főhatóság is több 
izben változott. Ez a bizonytalanság hol 
enyhült, hol erősödött, de napjainkig vé- 
gigkisérte a gyermek- és ifjúságvédelem 
helyzetének alakulását. 

Vitathatatlan tény, hogy a gyermek- és 
ifjúságvédelem célja a veszélyeztetett gyer- 
mekek megfelelő szocializációjának segíté- 
se, szükség esetén átvállalása. Tehát - már 
a gyermekek életkora miatt is - elsősorban 
és alapvetően nevelési feladat, a legtágabb 
értelemben. 

Ez a tény és a rá épülő elvek avatták 
végül is a művelődési (oktatási) kormány- 
zatot a gyermek- és ifjúságvédelem ágazati 
irányítójává; olyan megoldatlan és feszítő 
helyzetet teremtve, amelyben nélkülözhe- 
tetlen az együttműködés más főhatóságok- 
kal, elsősorban az ún. igazságügyi gyer- 
mekvédelmet irányitókkal. 

A művelődési kormányzat az ötvenes 
évek második felétől a gyermek- és ifjúság- 
védelem extenzív, a korszak pedagógiai 
totta meg. (Meg kell jegyezni, ez nem kis 
mértékben köszönhető egyes politikai ve- 
zetők személyes, megkülönböztető figyel- 
mének, amit egy-egy intézmény nevében is 
megőrzött, és az elhivatott, tekintélyes 
szakemberek szívósságának.) A hatvanas 
években a közösségi nevelés elvi és a gaz- 
daságos üzemeltetés gyakorlati érdeke ere- 
dőjében megindult az ún. gyermekváro- 
sok létesítése. A nevelőszülői hálózat fej- 
lesztését nem tartották szükségesnek, a 
gyermekek gyakorta tapasztalt Árvácska- 
típusú kizsákmányolása miatt sem. Ezt a 
megoldást csak a még hiányzó nevelőott- 
honi férőhelyek kényszerű pótlásának te- 
kintették. 

A hetvenes években a figyelem - kezdet- 
ben még bátortalanul — a megelőzésre tere- 
lődik, utalva arra, hogy a szocialista társa- 
dalom sem mentes azoktól a jelenségektől, 
amelyek a szűkebb és tágabb társadalmi 


környezet harmóniáját megzavarhatják. 
Ebben az időszakban alakul ki a gyermek- 
és ifjúságvédő intézetek teljes hálózata. ez 
idő tájt fogalmazódott meg az iskolapsz- 
chológusok iránti igény, amely a veszélyez- 
tetett gyermekek pedagógiai és pszichoko- 
giai ellátását vállaló nevelési tanácsadók 
megalakulásához vezetett. 1977-től a rend- 
szeres nevelési segély folyósításával a ren- 
dezett életvezetésű, nevelésre alkalmas, de 
alacsony jövedelmű családok esetében 
megelőzhetővé vált a gyermekek anvag 
okból történő állami gondozásba vétele. 

Ezekben az években a gyermekvédelem 
magára vállalt olyan feladatokat is, ame- 
lyeket másképp kellett és lehetett volna 
megoldani. — Ugrásszerűen —— emelkedett 
ugyanis az állami gondozott gyermekek 
között a cigányszármazásúak aránya. Fe- 
szítő problémává vált a fogyatékos állami 
gondozott gyermekek helyzete is. Róluk 
elvileg a gyógypedagógiai és a gyermekvé- 
delmi rendszer is gondoskodik, annak kö- 
vetkeztében azonban, hogy számuk roha- 
mosan gyarapszik, gyakran kerülnek a va- 
lóságban , két szék közt a pad alá". Ezt a 
problémát tovább élezi a szűkös anyag 
helyzet és az, hogy a gyógypedagógiai in- 
tézmények a nevelési-oktatási rendszerben 
helyezkednek el, míg a gyermek védelem 
nem. 

Az erőteljes szemléletváltozás a nyokva- 
nas években következett be. Világossá 
vált, hogy a gyermek- és ifjúságvédelem 
nem tekinthető többé autonóm rendszer- 
nek egyszerűen azért, mert a gyermekek és 
a fiatalok körében érzékelhető súlyosbodó 
és változó szocializációs zavarok sem ön- 
magukban létező jelenségek, hanem csa- 
ládjaik, illetve közvetlen társadalmi kör- 
nyezetük zavarait tükröző tünetek. 


Fejlesztési törekvések — 
a dokumentumokban és a gyakorlatban 


A központi szintű párt- és állami vezetés 
rendszeresen napirendre tűzte a gyermek- 
és ifjúságvédelem helyzetének áttekintését. 
Az 1981-ben készült jelentés objektíven és 
tömören foglalja össze a legfontosabb 
problémákat, köztük olyanokat is, ame- 

Il vekről a szakirányítás köreiben újszerűsé- 
gük miatt még nem tudtak, fenyegető vol- 
tuk miatt pedig nem mertek nyíltan be- 
szélni. 

A politikai állásfoglalás nyomán 1982 és 
1 984 között három minisztertanácsi hatá- 
rozat 15 született. E határozatok, elfogadva 
a gyermek- és ifjúságvédelem autonómiá- 
ját — jóllehet egyre inkább érzékelve és érzé- 
keltetve annak kényszer szülte jellegét —, 
szakmai fejlesztési programokat írnak 
elő, felvetve helyenként a jogi szabályozás 
egyes feladatait is. Így a rendszer belső 
fejlesztésének szükségességét csak jelzik, 
de nem vállalják az átfogó társadalompoli- 
tikai koncepció kidolgozását. 


A szakmai fejlesztésről 


Az 1982-ben hozott minisztertanácsi hatá- 
rozat egyértelműen arra mutat, hogy a 
kormányzati feladatkijelölésben a részkér- 
désekre irányul a figyelem, a meglevő 
. funkciók korrekciójának, javításának cél- 
. jával. 
A Minisztertanács 1984-ben elfogadta 
. A gyermek- és ifjúságvédelem továbbfej- 
lesztését szolgáló hosszabb távú irányelvek 
. című dokumentumot, amely a figyelmet a 
. megelőzésre irányítja. A javaslatok szerint 
alapvetően a veszélyeztetett gyermekek el- 
södleges szocializációs környezetének, el- 
sősorban az érintett családok helyzetének 
javításával szükséges - a támogatástól a 
, felelősségre vonásig terjedően - gondos- 
kodni e hátrányos helyzetű társadalmi cso- 
portról. 
1985-ben a Minisztertanács határozata 
a VII. ötéves tervidőszakra vonatkozó fel- 
adatokat fogalmazta meg. A terv az inten- 
. zív szakmai fejlesztés (kutatás, szakember- 
képzés) fontosságát is kiemelve, a megelő- 
zést célzó ellátási formákra, a támogatá- 
sok rendszerének bővítésére helyezi a 
hangsúlyt. A gyermek- és ifjúságvédelem- 
ben már elodázhatatlan a szakszerű meg- 
előző-gondozó-terápiás tevékenység fej- 
lesztése. Ezt a deviáns, csavargó, iskola- és 
munkakerülő, alkoholizáló, szenvedélybe- 
teg és bűnelkövető fiatalok számának nö- 
vekedése is indokolja. Mindehhez azonban 

jól felkészült szakemberekre is szükség 
van. 

A megelőzés hangsúlyozása egyfelől az 
egész tevékenység átértékelésének kénysze- 
rét, új típusú feladatait jelzi, azt, hogy mi- 
nél kevesebb gyermeknek kelljen eljutnia a 
speciális intézményekbe. Másfelől azon- 
ban ahhoz a következtetéshez is eljuttat, 
hogy a speciális intézményrendszer műkö- 
dését is új, korszerű alapokra kell helyezni, 
hogy azoknak a gyermekeknek, akiket va- 
lóban ki kell emelni családjukból és nevelé- 
sük csak intézményes keretek közt lehetsé- 
ges, jól szocializáló környezetet, otthont, 
sajátos értelemben családot nyújthasson. 

Az állami gondozásban nevelkedő gyer- 
mekek, fiatalok száma hosszú évek óta 30 
ezer körül mozog. A gyermekvédelem in- 
tézményrendszerének hagyományos struk- 
túrájából adódóan és a szabályozásnak is 
felróhatóan ez többük számára jelent in- 
kább hányódást, mintsem zavartalan ne- 
velkedést. Gyermekek ezrei éltek és élnek 
születésüktől kezdve egészen nagykorúsá- 
gukig állami gondozásban, szüleiknek pe- 
dig a jog lehetőséget ad arra, hogy önma- 
gukat és gyermeküket áltatva fenntartsák 
ezt a helyzetet. Előfordul, hogy a család 
visszaköveteli, visszafogadja gyermekét, 
de nevelésre továbbra is alkalmatlan lévén, 
ismételten állami gondozásba adja. 

Örökbefogadás révén az állami gondo- 
zott gyermek - és a gyermektelen család — 
sorsa minden tekintetben ideálisan rendez- 
hető. Mégis örökbe fogadni szándékozó 
házaspárok várakoznak vagy járnak éve- 
kig tartó kálváriát ezerszám. Az örökbead- 
hatóság elvi, jogi kritériumai azonban 
mindössze kb. ezer gyermeknél vannak 
meg, de életkoruk, fogyatékosságuk vagy 
cigányszármazásuk többségüknek gyakor- 
lati akadály. Így évente csak 300-400 gyer- 
meket adhatnak örökbe. 

A hagyományos nevelőszülői hálózatban 
mintegy 5 ezer nevelőszülőt tartanak szá- 
mon, akik csaknem 8 ezer állami gondo- 
zott gyermeket nevelnek. Tényszerű vizs- 
gálatok igazolják azt a természetesen adó- 

dó hipotézist, miszerint a nevelőszülőknél 
nevelkedett fiatalok társadalmi beilleszke- 
dése jellemzően jobb, mint a nevelőotthon- 
ból kikerülteké. Bünelkövetési gyakorisá- 

suk még a saját családjukban nevelkedők- 
nel is alacsonyabb. 

Jelentős változás a nevelőszülői tevé- 
kenység munkaviszonvként való elismeré- 
se, jóllehet egyelőre csupán elvi jelentőség- 
gel. A szükseges jogszabály és a szerény 
anyagi fedezet évi 25 új hivatásos nevelő- 
szülöi család , belépését" teszi lehetővé. Igy 
ez idő tájt már 60 család nevel 300 állami 
gondozott gyermeket. 

A szakmailag, anyagilag és erkölcsileg 
sem megfelelően támogatott és nem kel- 
lően elismert hagyományos nevelőszülői 
hálózat fejlesztése elsősorban pénzkérdés. 
Ezen túl azonban szükséges a hivatásos 
nevelőszülői munkaviszonnyal együtt járó 
tarsadalombiztosítási előnyök  ,átszár- 
maztatása" a hagyományos keretek között 
fiatalok generációit szárnyra bocsátó neve- 
löszülökre. 

Az állami gondozott gyermekek többsé- 
ge, mintegy I2 ezren, nevelőotthonokban 
élnek. Az elmúlt években a nevelőotthoni 
hálózatban a nevelés kérdésében koncep- 
cionális változás történt, s ennek első ta- 
pasztalatai, eredményei már a gyakorlat- 
ban ís megjelentek. A nevelőotthoni háló- 
zat hagyományosan az iskolarendszer 
mintájára a gyermekeket életkor és nem 
szerint csoportosította, az egyes nevelőott- 
honok ezen elv szerint szakosodtak. 

A kialakult nevelőotthoni hálózat merev, 
mechanikus differenciálása több szociali- 
zációs ártalmat is hordoz. A gyermekek, 
ha kinőttek egy iskolai képzési formából, 
másik csoportba, esetleg másik intézmény- 
be költöznek. Az együtt nevelkedő gyer- 
mekek csoportjai életkor és nem szerint 
homogének. igy alig van módjuk a más ne- 
nú és életkorú társakkal való érintkezés 
formáinak elsajátítására, gyakorlására. (A 
gyermekvárosok vitathatatlan előnye, 
hogy ezt a feszültséget — legalábbis házon 
belül — oldja.) A hagyományos nevelőott- 
honokban élő gyermekek az élet alapvető 
tevékenységformáit passzív, életidegen 
formában ismerik meg, mert — a különféle 
előírások miatt is — azt számukra személy- 
telen szolgáltatásként nyújtják. Etkezésük, 
tisztálkodásuk, tanulásuk, játékuk feltéte- 
leinek alakításában nem aktiv részesek. 

A nevelőotthoni nevelés korszerű koncep- 


ciójának elve és egyben célja a természetes 
társadalmi gyakorlatra való szocializáció. 
Ez egyúttal az intézményhálózat új diffe- 
renciálását is megkívánja. Az állami gon- 
dozásba vett gyermekek személyiségálla- 
potuk és intézményes nevelésük várható 
időtartama szerint jól elkülöníthető neve- 
lési feladatot jelentenek. A többé-kevésbé 
eltérő nevelési feladatok közös követelme- 
nye, hogy az állami gondozásban élő gyer- 
mekek élete, fejlődése feltételeiben és tevé- 
kenységformáiban minél inkább az átlagos. 
jó családi környezet természetességéhez kö- 
zelítsen. Ily módon a nevelőotthonok belső 
szervezettsége változik, alakul, s újabb, ek 
térő típusú nevelőközösségek kialakulásá- 
hoz is vezet. 

Elesen elkülönül ugyanis az alacsony 
életkorban, gyakran születésüktől fogva 
állami gondozásban élő gyermekek cso- 
portja, akik - ha nem fogadták őket örök- 
be és nem kerültek nevelőszülőkhöz — meg- 
jósolhatóan nevelőotthonban töltik gyer- 
mekkorukat. 

Más nevelési feladat a beláthatóan rövid 
időre — esetleg éppen a szülő kérésére és az 
általa jónak tartott, , kiszemelt" — intéz- 
ménybe kerülő gyermekek gondozása. 
Esetükben a családi kapcsolatok fenntar- 
tása, ápolása családgondozást is szüksé 
gessé tesz. 

Sajátos pedagógiai megközelítést kíván- 
nak azok a serdülők és fiatalok, akiknek 
személyiségfejlődésében a szocializációs 
zavarok már megmutatkoznak. Esetükben 
a rehabilitációs pedagógiai környezet meg- 
teremtése szükséges. Vonatkozik ez az egy- 
re növekvő számú bűnelkövető fiatal és 
gyermek nevelésére, de azokéra is, akik 
már túljutottak valamilyen szenvedélybe- 
tegség egészségügyi elvonókúráján. Öket 
csak gyógyító környezet óvhatja meg a 
visszaeséstől, és vezetheti vissza a társada- 
lomba. 

Mindezek alapján a nevelőotthonok je- 
lentős hányadában elkezdődött az új típu- 
sú, helyi nevelési rendszerek kialakítása, s 
újdonságként az ún. családi típusú nevelő- 
otthoni forma meghonosítása. Ezek az ott- 
honok a legfontosabb funkciókat már nem 
elkülönült szolgáltatásként nyújtják, ha- 
nem a családi élet sajátosságai szerint. Né- 

hány kis nevelőotthon (pl. Pécsett, Elő- 
szálláson, Balástyán, Sátán) és nagy gyer- 
rnekváros (Miskolcon, Komáromban és 
Budapesten a Cseppkő utcában) már a 
családi jellegű szocializáció feltételei kö- 
zött együtt neveli a különnemű, eltérő élet- 
korú gyermekeket, megteremtve ezzel a 
testvérek egymásra találásának lehetősé- 
gét Is. 

A családias típusú nevelés elve megvalósí- 
tásának kezdeti komoly nehézségei vezet- 
tek az SOS-gyermekfalu létesítéséhez is. 
A közvéleményben is nagy visszhangot ki- 
váltott 505-gyermekfalu-ügy két okból is 
említést érdemel. 

Az első szűken szakmai. A nyolcvanas 
évek elején a már több tervidőszakon át- 
húzódó központi beruházási tervek kizá- 
rólag nagy, 320 fős nevelőotthonok építé- 
sét készítették elő. Akkoriban az SOS- 
gyermekfalvak szervezettsége (családi egy- 
ségek) és ennek megfelelő építészeti megol- 
dása (családi házak), meghonosítása szak- 
mai küldetést teljesített. A gazdasági hely- 
zet romlása ezt a kérdést a maga módján 

— forráshiány révén — megoldotta. 

Kezdettől fogva vitatott a gyermekeket 
egyedül - apa nélkül — nevelő anyák ügye, 
amely az SOS nevelési rendszerben elvi 
alapokon alakult így. A hazai adaptáció- 

ban ezt a megoldást a szakmai és a társa- 
dalmi közvélemény is fenntartással fogad- 
ta, s kényszerű kompromisszumkénit tartja 
számon. Ez a kérdés valójában nem elvi, 
hanem gyakorlati formában vetődik fel. 
Társadalmi gyakorlatunkban sajnos távol- 
ról sem idegen a csonka csalad, amelyben 
többnyire az anya neveli egyedül gyerme- 
keit. A nevelőotthonokban do:gozó majd 
3 ezer nevelő mintegy 75 szazaleka nő, aki 
csoportjában többnyire úgyszintén , egye- 
dül neveli" gyermekeit. Bármilyen erőfeszí- 
tést teszünk is tehát annak érdekében, hogy 
gyermekeink - éljenek bárhol - lehetőleg 
teljes családban nevelkedjenek , ez a gyakor- 
latban csak jelentős engedményekkel való- 
sul meg. 

Az SOS-gyermekfalu-ügy említésének 

másik oka pedig az, hogy az SOS Gyer- 
. mekfalu Magyarországi Egyesületének lét- 
. rehozása és működésének tapasztalatai 
. egyféle próbája annak a törekvésnek, 


amely a gyermek- és ifjúságvédelem tervé- 
ben a megelőzést, az utógondozást és az 
intézményes nevelést társadalmi alapokra 
helyezi, s részben társadalmi együttműkö- 
désben kívánja ellátni. 

Egyidejűleg koncepcionális és gyakorlati 
feladat az állami gondozásból kikerülő, 
nagykorúvá váló fiatalok helyzetének 
megoldása. Az önálló életre nevelés köve- 
telménye minden gyakorló gyermekvédel- 
mi szakember gondolkodásában és a gyer- 
mekvédelmi intézmények tevékenységében 
jelen van. A nevelőotthoni nevelés hagyo- 
mányosan kialakult gyakorlatában az ön- 
álló életre bocsátott fiatalok sorsának ala- 
kulásában, társadalmi beilleszkedési ne- 
hézségeiben azonban a pedagógiai célok 
nem kielégítő érvényesülése mutatkozik 
meg. 

Az állami gondozott gyermekek, fiata- 
lok iskolázottsága az átlagosnál jellemző- 
en alacsonyabb. Sokszor éppen súlyos is- 
kolai lemaradásuk egyik oka állami gon- 
dozásba vételüknek. Számukra alapvetően 
az alacsony társadalmi presztízsű hiány- 
szakmák tűnnek elérhetőnek, ezt diktálja 
a minél gyorsabb munkába állás kénysze- 
re is. 

A munkáltatók egyre kevésbé tudnak 
feltételeket biztosítani az állami gondozott 
fiatalok alkalmazásához, szűkültek a szál- 
láslehetőségek a munkásszállások értékesi- 
tése miatt. Az utógondozás kudarcai is 
egyre gyakoribbak az állami gondozott fia- 
talok életbe indításában, az egzisztenciate- 
remtés segítésében. 

Az évente közel 2 ezer állami gondozás- 
ból nagykorúvá váló s így önálló életet 
kezdő fiatal 50 százaléka iskolázottság, 
szakképzettség, egyéni anyagi helyzet, 
munkahely- és lakáslehetőség terén nem 
rendelkezik a szükséges feltételekkel. Nem 
túlzás ebből arra következtetni, hogy kö- 
rükben potenciálisan adott a deviáns élet- 
vezetés lehetősége, s ennek következtében 
majdani gyermekeik számára a veszélyez- 
tető környezet újrateremtése. 

A nevelőotthoni hálózatban jelenleg 15 
működnek ifjúmunkásotthonok. Bizonyos 
azonban, hogy az önálló életvezs.cs fe.12- 
teleit, képességeit közvetlenebbül cs hatc- 
konyabban kialakító formakra van szük- 

ség. amelyek a fiatalt már az ifjúkor elérése 
előtt hozzásegitik a munka világában való 
tájékozódáshoz, az egyéni élet alapjainak 
megteremtéséhez, az intézményes életfor- 
mától való fokozatos eltávolodáshoz. Ezt 
a célt szolgálják a családias nevelést meg- 
közelítő új típusú ifjúsági otthonok, az ún. 
garzonházak ban való helyezés, de az Álla- 
mi Ifjúsági és Sporthivatal és a KISZ ilyen 
irányú kezdeményezései is. 


A jogi szabályozásról 


A minisztertanácsi határozatokban alig 
esik szó a gyermek- és ifjúságvédelem tevé- 
kenységének és intézményei működésének 
jogi szabályozásáról. A nemzetközi jog- 
gyakorlat nem egy országban ismeri a te- 
rület önálló, törvényi szintű jogszabályait, 
ezzel szemben a hazai szakemberek mun- 
káját lassítják, gátolják, esetenként felesle- 
ges tennivalókkal terhelik a joghézagok, az 
olykor egymásnak ellentmondó előirások 
és a többszöri módosítások miatt is átte- 
kinthetetlen jogszabályhalmaz. Szakmai 
körökben gyakran hangot kapott, hogy 
hiányzik az egységes, áttekinthető jogi sza- 
bályozás. Ez azonban akkor nyer igazán 
értelmet és jelentőséget, ha tudjuk, hogy 
ebben az időszakban több, a területet köz- 
vetlenül érintő törvény munkálatai kez- 
dödtek már el. Akkoriban a hiány magya- 
rázatául szolgált, hogy az oktatási, a csa- 
ládjogi, valamint az ifjúsági törvény és a 
Büntető Törvénykönyv módosításában 
megfogalmazhatók lesznek a gyermek- és 
ifjúságvédelem rendszerének hatékonyabb 
és más rendszerekkel szervesen együttható 
működésének törvényi szintű szabályai. 
Az új oktatási törvény foglalkozik az 
óvodai és iskolai gyermekvédelemmel, de 
nem érinti, nem szabályozza a működő 
gyermek- és ifjúságvédelmi rendszert, el- 
utasítva így azt a korábban hangsúlyozott 
elvet, miszerint a rendszer domináns tevé- 
kenysége s legtágabban értelmezett nevelé- 
si célkitűzése a szocializáció. Az oktatási 
törvény alacsonyabb szintű jogszabályai- 
nak módosítása során megváltozott a ne- 
velési tanácsadókról szóló miniszteri utasi- 
tás is. Eredményeként a nevelési tanács- 


adók hálózata megszűnt a gyermek- és 11- 


júságvédelem közvetlen megelőzési céljait 
szolgálni, s a nevelési-oktatási rendszer ré- 
szévé vált. Ez egyúttal azt is jelentette, 
hogy a gyermek- és ifjúságvédelem az 1m- 
tézkedéssel elvesztette azt az intézményhá- 
lózatát, amelynek fejlesztésével a komplex 
családgondozás egyik formájának megva- 
lósítása reális, közeli lehetőség volt. 

A családjogi törvény a gyámhatóságok 
és a családjogi bíróságok munkamegoszta- 
sának újszerű felfogásával érinti a gyer- 
mek- és ifjúságvédelmet, de kompromisz- 
szumot is tartalmaz. A törvény az elmúlt 
év derekán lépett hatályba, a jogalkalma- 
zás csak huzamosabb idő elteltével hozhat 
értékelhető tapasztalatokat. Az azonban 
már megállapítható, hogy pl. az örökbefo- 
gadás gyorsítása, egyszerűsítése és az ilven 
jellegű eljárások számának növelése tekin- 
tetében nem váltotta be a hozzá fűzött 
reményeket. 

A két törvény módosításának folyama- 
tában annyi mindenképpen bizonyossá 
vált, hogy a gyermek- és ifjúságvédelem 
egyes részterületeinek magas szintű szabá- 
lyozása ugyan megtörtént, de egységes sza- 
bályozásra nem került sor. 


Központi irányítás és koordináció 


Túlságosan is egyszerűnek hat megfogal- 
mazni azt a követelményt, hogy az irányi- 
tási viszonyokat a politikai-gazdasági- 
társadalmi helyzetnek megfelelően kell ki- 
és átalakítani. 

A gyermek- és ifjúságvédelem ágazat 
irányítója 1988 áprilisáig a művelődési mi- 
niszter volt. Az ágazati irányítás feladatait 
a Művelődési Minisztériumban a közokta- 
tási területen működő szakosztály látta el. 
Ebből adódott, hogy a gyermek- és ifjúság- 
védelem érdeke a közoktatás általánosabb 
érdekei mögé sorolódott. Az utóbbi két 
évben ráadásul az iskolai gyermekvédelmi 
feladatok irányítása a minisztérium két is- 
kolai főosztálya, a nevelési tanácsadóke 
pedig — a jogszabály-módosítás természe- 
tes következményeként - egy harmadik 
szervezeti egység irányító hatáskörébe ke- 
rült. 

Az irányítás szervezeti megoldásában te- 
hát olyan rendszer alakult ki, amely nem 
volt képes a valóságos társadalmi igények 
sem kormány-, sem pedig minisztériumi 
szintű érvényesítésére. 

Az irányítási viszonyok rendezetlensége 
azonban nemcsak az ágazati irányítási 
szervezet belső tisztázatlanságaiban érhető 
tetten. Már 1981-ben a politikai értékelés 
megállapította, hogy a meglevő intéz- 
ményrendszer irányítása széttagolt, az 
együttműködés koordinációja hiányos, az 
erőforrások szétaprózottak. Ez a problé- 
ma napjainkban is érvényes. 

A gyermek- és ifjúságvédelem szükség- 
képp komplex megközelítést kíván. Az ed- 
digi tapasztalatok azonban inkább arra 
mutatnak, hogy az egyes ágazatok sem a 
központi, sem a területi irányító munká- 
ban nem kapcsolódhatnak össze a szüksé- 
ges komplexitás mértékéig. Az erők együt- 
tes mozgósítása pedig a hétköznapi jelen- 
ségek alapján is sürgető társadalmi szük- 

séglet. A veszélyeztetett gyermekek és csa- 
ládjaik száma - bármilyen statisztikát vagy 
szakszerű becslést tekintünk is alapnak -— 
egyre növekszik. A növekedés üteme és az 
okozatként tapasztalható társadalmi ve- 
szélyesség fokozódása olyan feladatot jelöl 
ki, amely messze meghaladja a jelenleg 
működő ellátási rendszerek lehetőségeit. 
A hivatott szervek közül lényegében csak 
a Belügyminisztérium tette meg a szüksé- 
ges lépéseket. A BM család-, gyermek- és 
ifjúságvédelmi koncepciója azonban szük- 
ségképpen a veszélyeztetettségnek már 
igen súlyos, a társadalomra közvetlenül 
veszélyes jelenségkörére terjed ki. 

Az irányítás és kiemelten a koordináció 
kérdésében bizonytalanság olvasható ki az 
időközben elkészült kormányszintű dönté- 
sekből. Az 1984-ben született miniszterta- 
nácsi határozat a távlati fejlesztés irányel- 
veiről felvillantotta a tágabb társadalom- 

és szociálpolitikai mozgástérben való ter- 
vezés szükségességét. E gondolat akkori- 
ban mégsem kapott jelentősebb hangsúlyt. 
Hátterében a hazai szociálpolitika megúju- 
lásának, korszerűsítésének programja, sőt 
az ez irányú tevékenységet összefogó, irá- 
nyító főhatóság létrehozásának terve is 
meghúzódott. Az új főhatóság létrehozása 


mellett és ellen is súlyos érvek sorakoztak, 
ezek interferenciája vezetett az ifjúságvé- 
delmi feladatok túlságosan i15 óvatos meg- 
fogalmazásához. Az ifjúságvédelmi munka 
tervezésében két gondolkodásmód ütkö- 
zött, gyengítve egymás erejét, hatását. 

Az egyik , érzékelve a növekvő társadal- 
mi problémák és a kezelésükre hivatott, 
lényegében egymástól elszigetelten műkö- 
dő intézmények hatékonyságának csökke- 
néséből adódó feszültséget, minőségi, a 
rendszerek szintézise irányában mutató 
változást tartott egyedül lehetséges megol- 
dásnak. 

A másik gondolkodásmódban az az állás- 
pont fejeződik ki, hogy amig nincs a hu- 
mán-szociális problémák gondozására al- 
kalmas környezet, addig a gyermek- és 1f- 
júságvédelem rendszerének megóvása, ér- 
tékeinek, eredményeinek átmentése és bel- 
ső, intenzív szakmai fejlesztése nyújthat 
megoldást legalább a veszélyeztetett csalá- 
dok gyermekei sorsának rendezése remé- 
nyével. 

Az együttműködésre kötelezett főható- 
ságok tevékenységének összehangolására 
tett kísérletek — jóllehet ez az eredményes 
munka kulcskérdése - a kormányhatáro- 
zatokból kiolvashatóan, de a gyakorlat ál- 
tal is igazoltan nem vezettek eredményre. 

A kormány 1982-ben született határoza- 
ta egyik pontjában ez olvasható: , A Mi- 
nisztertanács tudomásul veszi, hogy a mű- 
velődési miniszter megszünteti az Orszá- 
gos Gyermekvédelmi Munkabizottságot. 
Megbízza az Állami Ifjúsági Bizottságot, 
hozzon létre tárcaközi koordinációs bi- 
zottságot, amely -— a művelődési miniszter 
ágazati felelősségének érintetlenül hagyása 
mellett — gondoskodik a gyermek- és ifjú- 
ságvédelem irányításában részt vevő mi- 
nisztériumok és országos hatáskörű szer- 
vek munkájának koordinálásáról. A bi- 
zottság elnöki tisztét a művelődési minisz- 
ter töltse be." 

Az 1984-es minisztertanácsi határozat a 
továbbfejlesztés egyik irányelveként fogal- 
mazza meg, hogy , az irányítást alkalma- 
sabbá kell tenni arra, hogy a résztevékeny- 
ségeket eredményesebben hangolja össze". 
..:5A Minisztertanács tudomásul veszi, 
hogy az Állami Ifjúsági Bizottság meg- 

szünteti ... a Gyermek- és Ifjúságvédelmi 
Tárcaközi Munkabizottságot, és saját ha- 
táskörében gondoskodik a koordináció 
biztosításának módjáról." Az Állami Ifjú- 
sági Bizottság megszűnésével azonban a 
koordináló szerv is megszűnt, a probléma a 
maga megoldatlanságában mintegy elenyé- 
szett. 

Igen figyelemreméltóak a mindössze két 
évig működött Gyermek- és Ifjúságvédel- 
mi Tárcaközi Munkabizottság tapasztala- 
tai. A koordináció megvalósítására létre- 
hozott testület már eredendően magában 
hordozta a diszfunkció lehetőségét. A tes- 
tületben ugyanis a gyermek- és ifjúságvé- 
delem irányításában részt vevő miniszté- 
riumok és országos hatáskörű szervek he- 
lyettes vezetői vettek részt. Ily módon ez a 
testület olyan magas szintű elvi döntések 
meghozatalára lett volna hivatott, ame- 
lyeknek azután kötelező érvénnyel kellett 
volna az adott szervezetek munkáját befo- 
lyásolniuk. A diszfunkció abban fejező- 
dött ki, hogy a testület — döntéselőkészítő 
szakmai szint híján — operatív kérdésekkel 
foglalkozott, szakmai részprogramokat 
tűzött napirendjére. Az együttműködés 
módjára, formáira vonatkozó előírások 
hiányában a megállapodások és a felada- 
tok végrehajtásáért az egyes főhatóságok 
nem viseltek felelősséget. A felelősségvál- 
lalás arányai nem a gyermek- és ifjúságvé- 
delem igényei szerint alakultak, hanem az 
irányításban részt vevő szervezetek belső 
döntései szerint. 


Stratégiamódosítás vagy koncepcióváltás? 


A gyermek- és ifjúságvédelem helyzete ala- 
kulásának főbb vonulatai, az utóbbi évek 
kiragadott, ám legfontosabb eseményei 15- 
meretében megfogalmazható az a követ- 
keztetés, hogy az egyre nyomasztóbbá váló 
társadalompolitikai probléma megoldása 
. egyre szűkülő mozgástérben történt. Az 
1986-ban kialakított stratégiamódosítási 
javaslat szerint a megoldandó feladatokat 
három alapvető fejlesztési irány köré kell 
csoportosítani. 

e Az egyik az irányítás megfelelő szer- 
vezeti és tartalmi rendszerének kialakítása. 


e A másik az intenzív fejlesztés feltéte 
leinek megteremtése a tevékenység szak: 
mai megalapozásában kialakult ellent. 
mondások feloldására. Ez az igény egyíe 
lől a szakemberképzésre és -továbbképzes 
re vonatkozik, amit tágabb környezetk 
ágyazva szakmai szempontok szerint § 
célszerű tervezni. Az ez irányú munkálatok 
már ebben az értelemben indultak meg. : 
tágabb szakmai keretet a szociális gondo- 
zás szakembereinek képzésében jelölve 
meg. Másfelől azonban utal a szakmai fe 
lesztés alapjául szolgáló kutatások össze 
fogásának igényére is, hiszen ezek esetlege 
sen, szétszórtan folynak, s a tapasztalatok. 
eredmények megfelelő hasznosítására igy 
kevéssé nyílik mód. A gyermek- és ifjúság: 
védelem, de a családsegítés kialakuló ellé- 
tási formái is szükségessé teszik az egyé 
ges szemlélet alapján működő, megfelelően 
teherbíró, a fejlesztést folyamatosan szol 
gáló szakmai hátteret, bázist. 

e A harmadik fejlesztési célkitűzés a 
rászorulók -— a veszélyeztetett és állam 
gondozott gyermekek, fiatalok és család- 
jaik — helyzetének közvetlen javítása. Ez 
elsősorban az egyes gyermekek és fiatalok 
konkrét élethelyzetében kialakult deficit 
pótlását jelenti, a segélyezési rendszer kor- 
szerűsítése, az alacsony és hiányos iskolá- 
zottság speciális pedagógiai ellensúlyozá- 
sa, a , csellengő" fiatalok értékteremtő tár- 
sadalmi tevékenységbe vonása, sajátos ér: 
dekképviseletük lehetőségének megterem: 
tése és más szükséges és lehetséges megol 
dásmódok révén. 

Több oldalról bizonyított tényként kell 
elfogadnunk, hogy a fiatal nemzedéket je. 
lentős arányban -— a szakszerű becslések 
logikájától függően a 0-18 éves korú né 
pesség legalább 5—10 százalékát — érintő 
veszélyeztető jelenségek a mindenkori tár- 
sadalmi-gazdasági folyamatok kísérőjelen- 
ségei, amelyek a gyermekek, fiatalok köz- 
vetlen környezetében keletkeznek és hat- 
nak. A gyermek- és ifjúságvédelem rend- 
szere tehát — éppen úgy, mint az általa 
kezelt tünetek - szükségképp tágabb kör- 
nyezetbe ágyazott. A jelenségeknek nem 
tüneti, hanem hatékony kezelése érdeké 
ben a valóságos okokat, folyamatokat 
hordozó, tágabb területeken érvényesülő 

tényezők meghatározása szükséges, hogy 
megfogalmazhatók legyenek a kezelés 
alapelvei. 

A gyermek- és ifjúságvédelem általános 
rieveléspolitikai kérdésként kezelése már a 
terület történetének múlt idejéhez tartozik. 
A gyermek- és ifjúságvédelem tevékeny- 
ségformái azonban a jövőben is szorosan 
kapcsolódnak a nevelési-oktatási intézmé- 
nyekhez, legyen szó akár a megelőzésről 
vagy a speciális gyermekvédelmi intézmé- 
nyek munkájáról. A veszélyeztetett fiatalok 
és gyermekek életkorukból adódóan to- 
vábbra is nevelésre és oktatásra szorulnak, 
s a speciális intézményekben dolgozó szak- 
emberek többsége továbbra is pedagógus. 
Kívánatos, hogy a hátrányos helyzetű és 
veszélyeztetett gyermekek számára a jövő- 
ben 15 a közművelődési intézmények nyújt- 
sanak programot és a szabadidő eltöltésé- 
hez megfelelő feltételeket, kulturált kör- 
nyezetet. Bár megszűnt a művelődési tárca 
ágazati felelőssége, jócskán maradtak fel- 
adatai a felsoroltakon túl is. Ez a tény 
pedig az irányítási viszonyok kialakításá- 
ban újra a koordináció jelentőségére tereli 
a figyelmet. Arra, hogy a nevelési-oktatási- 
közművelődési intézményrendszernek to- 
vábbra is a gyermek- és ifjúságvédelem 
által átfogott jelenségkör kezelésében meg- 
határozó tágabb környezetét kell jelentse. 

A gyermek - és ifjúságvédelem a szociál- 
politika elválaszthatatlan, szerves része. 
A hazai gyermek- és ifjúságvédelem törté- 
nete, de a nemzetközi tapasztalatok 15 arra 
mutatnak, hogy tartósan számolnunk kell 
a családok életét megzavaró, a gyermekek 
fejlődését gátló, veszélyeztető tényezőkkel, 
s azzal is, hogy ezek a tényezők az adott 
időszakra jellemző módon változnak. 
A  társadalmi-gazdasági kibontakozás 
programjában a figyelem egyre inkább a 
családok életfeltételeinek megóvására S er- 
re építve azok javítására irányul. 

Számos család a hibás életvezetés és a 
szűkös anyagi helyzet ördögi körében élve 


veszélyezteti gyermekét. A helyzet megol- 
dása, javítása a gyermek- és a családvéde- 
lem egységes feladata. Tendenciái világ- 
szerte egyre inkább a családvédelemhez 
kapcsolódnak, és erősödik a szociálpoliti- 
kai szemléletmód. A gyermek- és ifjúságvé- 
delem kényszerű autonómiája, ismert 
gondjai, kudarcai is jórészt abból adódtak, 
hogy ez a szemléletmód - bár a szakembe- 
rek gondolkodásában, igényeiben már 
megjelent — a működő ellatási rendszerek 
szervezettségében nem érvényesült. 

A jelenlegi mechanizmusban az intézmé- 
nyek és a szakemberek alapfeladatukból 
következően a veszélyeztetettekkel már 
csak megkésve találkoznak, s így elsősor- 
ban nem a megelőzés, sokkal inkább a 
szakellátás feladatait teljesítik. A gyám- 
ügyi előadó, az orvos, a rendőr már a tor- 
zult normák szerint élő családtagokkal ke- 
rül kapcsolatba, alaptevékenységüket ten- 
né lehetetlenné, ha a valóban korai meg- 
előzés feladataira tartósan vállalkozná- 
nak. A veszélyeztetettség korai felismerését 
és kezelését csak egy szociálpolitikai szem- 
lélettel működő egységes, társadalmi kezde- 
ményezésre is számot tartó intézményrend- 
szer képes felelősséggel ellátni. 

Távlatilag a gyermek- és ifjúságvédelem 
helyzetének javítását ís csak az segítheti 
elő, ha kialakul a tágabb, humán szolgál- 
tatásokat ís tartalmazó szociálpolitikai 
rendszer, amely a csaladok életét — a szülő- 
két, a gyermekekét és az idősekét — veszé- 
lyeztető tényezőket a maguk komplexita- 
sában érzékeli és képes kezelni. 

Jóllehet az ország gazdasági helyzetében 
többletterhet jelent a szociálpolitikai rend- 
szer átfogó korszerűsítése vagy éppen egy 
korszerű szociálpolitikai rendszer kiépíte- 
se, de megfontolásra érdemes ennek válla- 
lása, hiszen ez a , beruházás" sokszorosan 
megtérül a tarsadalom egészségének ja- 
vára. 


Cseres Judit 


tEvFORDULE 


1918 ősze - hétvéjú év múltán 


A magyar polgári demokratikus forradalomról 


Az 1848-1849-es forradalom és szabadságharc leverését követő véres megtorlás utan 
Haynau táborszernagy állítólag kezeskedett azért, hogy Magyarországon 100 évig nem 
lesz újabb forradalom. Nem lett igaza, de nem is tévedett túlságosan nagyot. Az , ősziró- 
zsás forradalom" jó hetven évvel követte 1848 márciusát. Hét évtized alatt valóban nem 
volt forradalom. Ennek azonban nem Haynau , rendcsináló" munkája volt az oka. Sót 
a vérengzés emléke a későbbi évtizedekben is radikalizáló erőként hatott. Az ok a 
történeti fejlődés menetében keresendő. 

Ismeretes, hogy a tőkés viszonyok térhódítása, a nemzetközi erőviszonyok alakulása 
mind a dinasztia, mind a magyar politikai vezető réteg szempontjából a kiegyezést tette 
szükségessé. Ez 1867-ben -— bizonyos értelemben 1848-1849 záróakkordjaként — bekövet- 
kezett. Szinte mindenki előtt világossá vált, hogy a nagy áldozatokat követelő erőkifejtés 
nem volt hiábavaló. A teljes siker elmaradt ugyan, de részeredmények bőségesen megmu- 
tatkoztak. 

1867-tel az ország fejlődésében kétségkívül meghatározó korszak következett be. 
Kibontakozhatott a kapitalizmus, s ezzel együtt új, alkotmányos, több szempontból 
liberális politikai rendszer jött létre. A társadalom korábban nem látott módon differen- 
ciálódott; új társadalmi osztályok és rétegek keletkeztek, kialakult a munkásosztály. 
A századelőn a nemzeti jövedelmek mintegy kétharmada származott , csak" a mezöőgaz- 
daságból. (Hasonló volt a helyzet a foglalkoztatottak arányát illetően is.) A 20. század 
elejére az ország már-már szinte agrár-ipari jellegű. (Ezt a szintet a két világhábon 
között érte el.) Az Osztrák-Magyar Monarchia - és benne a történelmi Magyaroszág - 
határai között döntő jelentőségű átalakulások zajlottak le. 

Az időszak történeti ábrázolása azonban távolról sem egyöntetű. Vannak, akik megfe 
ledkeznek eredményeiről, mások viszont hajlamosak ezeknek az évtizedeknek az ideali- 
zálására. Az kétségtelen, hogy annak, aki a társadalmi feszültségek kimutatására törek- 
szik, nincs nehéz dolga. Köztudott, hogy nem oldódott meg sem az agrár-, sem a 
nemzetiségi kérdés. A gazdasági fejlődés szédületes egyenlőtlenségeket váltott ki. Az 
urbanizálódás s a kortársak szerint már-már , amerikanizálódó" főváros mellett még 
nagy számban léteztek isten háta mögötti falvak, kastélyok, árnyékukban szinte még 
középkori viszonyokkal. 

Miközben európai méretekben is jelentős vagyonok halmozódtak fel, az ipari és 
mezőgazdasági proletariátus nem jelentéktelen része rendkívül alacsony életszínvonalon 
élt. Halmozódtak a megoldatlan problémák, amelyek - látszólag paradox módon — nagy 
szerepet játszottak a kimagasló, világra szóló tudományos, kulturális, művészeti teljesit- 
mények ösztönzésében. Szinte mindenki változásra vágyott, jóllehet 1867 teljes eltörlésé- 

életet , búcsúhangulat" jellemezte. 

Nyilvánvalóvá vált, hogy az 1867-ben létrejött — a marxizmus klasszikusai által is 
méltányolt — politikai rendszer megmerevedése, lényeges reformoktól való irtózása a 
további fejlődés akadálya lett. A politikai vezető körök (a nagybirtokos és nagytőkés 
érdekek képviseletében) csakúgy, mint a dinasztia, féltek a kiegyezés bolygatásától; attól 
tartottak, hogy a lényegesebb változtatások az egész rendszert veszélyeztetik, és a kiéle- 
zett nemzetközi helyzetben (az első világháború kitörése előtt vagyunk) annak összeom- 
lására vezethetnek. Az kétségtelen, hogy 1867 és 1918 között sem Magyarországon, sem 
általában a kettős birodalomban nem alakult ki forradalmi helyzet. Az említett fontos 
társadalmi ellentétek kiéleződése ugyanis nem járt az életszínvonal általános romlásával, 
a fejlődés a kortársak értékelése szerint sem akadt el, sokan reménykedtek abban, hogy 
előbb-utóbb egy új reformkorszak köszönt be. Amikor 1914 nyarán kitört az első 
világháború, úgy vélték, semmi sem dőlt el még véglegesen. 

A háború kitörése új helyzetet teremtett. A közvélemény jelentős része a világégést 
elkerülhetetlen rossznak tartotta. Voltak, akik (a cári Oroszországra gondolva) ellensé- 
ges inváziótól féltek. Ismeretes, hogy a Magyarországi Szociáldemokrata Párt is , honvé- 
dő" álláspontra helyezkedett. Az említett vélekedésekben voltak reális elemek. Tény, 
hogy a nemzetközi munkásmozgalom a háború kitörésének megakadályozására nem 
volt sem eléggé elszánt, sem eléggé erős. A hosszúra nyúlt vérontás azonban súlyos, előre 
nem látott következményekkel járt. A császári Németország és fő szövetségese, az 
Osztrák-Magyar Monarchia - a kezdeti sikerek után — mindinkább alulmaradt a küzde- 
lemben. A háború a korábbi ellentéteket a végletekig kiélezte. Milliós emberveszteségek 
után megkezdődött a bomlás a fegyveres erők körében, mind hevesebbé vált az alapvető 
társadalmi-politikai változásokra irányuló akarat, miközben fokozódott a már a háború 
elején meglévő zavar az uralkodó körök soraiban. 1918 őszére megvolt a lehetősége a 
forradalomnak. 

De milyen forradalomnak? A kérdésre nem könnyű a válasz. A szociáldemokraták, 
a polgári radikálisok, a haladó polgári és paraszti mozgalmak képviselői a 20. század 
elejének Magyarországán demokratikus változásokat (mai marxista szóhasználattal: 
polgári demokratikus átalakulást) szorgalmaztak, minthogy az ország politikai rendsze- 
rében 1867 után nem honosodtak meg a polgári demokratikus elemek. A szociáldemok- 
raták és a polgári radikálisok jól tudták, hogy a polgári demokráciának még olyan éles 
kritikusai, mint Marx és Engels is nagy jelentőséget tulajdonítottak e rendszernek; úgy 
vélték, hogy a polgári demokrácia sok szempontból nyitott a további, szocialista jellegű 
fejlődés irányában. A szociáldemokraták (hasonlóan Jásziék is) nem tekintették a végső 
cél elérésének a polgári demokrácia kivívását, de kimondották, hogy ez van közvetlenül 
napirenden. Úgy vélték, hogy ennek érdekében széles körű , közmegegyezést" lehet 
kialakítani, hiszen a polgári demokrácia létrehozása a nagybirtokosok és nagytőkések 
szűk csoportjának kivételével az egész nép érdeke. De tulajdonképpen érdeke még a 
privilegizált rétegeknek is, mert ennek révén megmenekülhetnek a végső leszámolástól; 
vagyonukból, befolyásukból valamit átmenthetnek a jövőbe. 

Ezek az elképzelések — újabb történeti irodalmunk szerint is — a valóságnak sok 
szempontból megfeleltek. Igaz - ezt a kortársak is jól tudták — az MSZDP-nek és 
szövetségeseinek sem politikai manőverekkel, sem tüntetésekkel és sztrájkokkal nem 
sikerült 1912-1913-ban a Nemzeti Munkapárt vezetőjének, Tisza Istvánnak a megbukta- 
tása, nem sikerült Tisza kormányfői székébe az ellenzék vezéralakját, a baloldali függet- 
lenségi Justh Gyulát ültetniük. Tiszának, a , rend" emberének nemcsak a szélsőségesen 
antidemokratikus módon megválasztott parlamentben, hanem általában az országban 
is számottevő társadalmi bázisa volt. A társadalom jelentékeny erői (nagybirtokos-nagy- 
tőkés körök, az ún. középosztály, valamint a városi és falusi burzsoázia jó része) nem 

akartak radikális társadalmi változást. A gazdasági élet viszonylag jól funkcionált. a 
magyar szupremácia" érvényesült, sokan vélték úgy, hogy az Osztrák-Magvar Monur- 
chia valamilyen - igen lassú - reformpolitikával (ezt Tiszáék is megigérték) túljut : 
veszélyeken. A háború kitörése, az 1918 őszére kibontakozó háborúvesztés szétfoszlatu 
ezeket az elképzeléseket. ugyanekkor azonban új problémákhoz vezetett. 

Már 1914 nyara előtt több politikai irányzat is felvetette, hogy az Osztrák-Magyar 
Monarchia, illetve a történelmi Magyarország nem élhet túl egy általános eurori 
háborút. (Lásd pl. Kunfi Zsigmond előadói beszédét az MSZDP 1913-as kongresszusaz.! 
A régóta sejtett folyamatok bekövetkeztek. Az antantországok, illetve Magyarországg: 
szomszédos szövetségeseik nemcsak a Magyarországhoz tartozó és annak ,.kifelé gravt- 
táló" nemzetiségi vidékei elfoglalására, hanem - részben az antant nagyhatalmak (Ant 
lia, Franciaország, Olaszország és az Egyesült Államok) korábbi ígéreteire hivatkozva - 
szinte az egész ország felosztására törekedtek. Maga a puszta magyar nemzeti lét 6 
rendkívül súlyos veszélybe került. Korábban, 1918 előtt aligha lehetett feltételezm. 
legfeljebb sejteni, hogy az eljövendő , demokratikus forradalom" ilyen súlyos körülmé 
nyek között bont majd zászlót. Általában: a háborúvesztés kapcsán kitörő forradalom- 
mal eddig alig számoltak. A múltban a forradalmi mozgalom fő akadálya — az emlitette- 
ken kívül - az államhatalom fegyveres ereje volt. A háború ezt az erőt felmorzsolta. 191 
őszén a legáltalánosabb, a leghevesebb követelés a béke követelése volt. Az Osztrák-M2- 
gyar Monarchia seregeinek bomló hadsorai mögött azonban nyomban feltüntek az 
antant- és a vele szövetségben lévő országok fegyveres erőinek szuronyai. . . 

A .. demokratikus forradalom" kérdése azonban nemcsak cbből a szempontból igérke 
zett aggályosnak. A hazai progresszió vezető ereje, a Magyarországi Szociáldemokrati 
Párt a háborús összeomlás előtt ellentmondásos helyzetbe került. Az érvényben levő 
1903-as pártprogram szocialista dokumentum volt: a termelési eszközök társadalm: 
tulajdonba vételét (ezek körét ugyan pontosan nem határozta meg) és ezáltal tulajdon 
képpen a munkásdemokrácia létrehozását szorgalmazta. Az átmeneti időszak követel 
ményeiről nem szólt, viszont a szocializálás követelését azok a polgári demokratikus 
célok követték, amelyeket holmi minimális programként a párt már a tőkés viszonyok 
közepette el kívánt érni. (Általános, titkos választójog, parlamentáris kormányzat, egye 
sülési és gyülekezési szabadság - általában a polgári szabadságjogok.) 

A szociáldemokrácia társadalmi bázisa -— mindenekelőtt a szervezett munkássag - 3 
program egészének nagy jelentőséget tulajdonított. A termelési eszközök társadalmi 
tulajdonba vételének követelése kiváltképpen mozgósító erejű volt. A rendelkezésre álló 
nagy történeti irodalom azt mutatja, hogy az ipari és mezőgazdasági proletariátus (az 
ország népességének mintegy a fele) nem a polgári demokratikus, hanem a tőkés tuja: 
dont kiküszöbölő, szocialista demokráciáért lelkesedett. A termelési eszközök társadalm: 
tulajdonba vételétől helyzetének alapvető és gyors megváltozását várta. Állásfoglalásá- 
nak a korábbiaknál nagyobb jelentősége volt. A háború ugyanis felfuttatta az ipari (főleg 
a nehézipari) munkásság létszámát, s egyben megnövelte a munkásügyekben az állam 
hatáskörét. A modern, nagyipari proletariátusnak nagyobb szerepe volt, mint a korab- 
kt: ikban bármikor. Olyan helyzet állt elő tehát, mely fontos vonatkozásokban különbö- 

. t a háború előttitől. 


[.] 


, 1917-es orosz forradalmak nagymértékben megerősítették egyrészt a munkása 
vokevágyát, másrészt szocialista öntudatát. Az 1917-es év végén tartott magyarország 
munkásgyűlések egyértelműen tanúsítják, hogy a munkások megelégelték a több szaz- 
ezer halottal, Magyarországon régóta ismeretlen háborús nyomorúsággal (nemritkán 
éhezéssel) együtt járó vérontást, és az , orosz példa" követését sürgették. (Ahhoz, hogy 
az oroszországi események a középpontba kerültek, Oroszországnak a háborúból valo 

kiválása mellett az is hozzájárult, hogy több százezer magyarországi katona esett a 
háborús évek folyamán a cári csapatok fogságába.) 

Az egész Osztrák-Magyar Monarchiát megrázó 1918. januári általános sztrájk szintén 
a béke azonnali megteremtését célozta. Ekkor azonban a hatalmas tulerő ellen küzdő 
központi hatalmak még nem vesztették el a háborút. Károly császár és király különbéke- 
törekvései sikertelenek maradtak. A magyar kormányzat (a Tiszát 1917 májusában 
követő Esterházy-, majd Wekerle-kabinet) tehetetlenül sodródott az eseményekkel. Ami- 
kor 1918 júniusában ismét általános sztrájk s ezzel egyidejüleg parasztmozgalmak törtek 
ki, ez már mindenki előtt felidézte a közeledő forradalmat. Amikor szeptember végén 
a Balkán-front összeomlott. a háború elvesztésének ténye azok előtt ís nyilvánvalóvá 
vált, akik a nyugati fronton bekövetkező német vereség hatását még nem érzékelték. 

A nemzetiségi törekvések megerősödését jelezte, hogy október elején létrejött a Dél- 
szláv Nemzeti Tanács, majd a Román Nemzeti Komité, amely október végén a Román 
Nemzeti Tanács nevet vette fel. Megalakult a Szlovák Nemzeti Tanács i5. Mindez azt 
mutatta, hogy az Osztrák-Magyar Monarchia szuverenitása lényegében megszünt. A fő- 
hatalom a különböző, már alakulóban lévő , utódállamok" politikai vezető rétegének 
kezébe került. Természetesen minden alkalommal a , nemzet"-re, a , nép"-re hivatkoztak 
— és nem 15 alaptalanul. A lakosság széles rétegei ugyanis (beleértve a szervezett munkás- . 
ság egy részét) ezekben az országokban úgy vélték, hogy a nemzeti függetlenség megoldja 
a társadalmi problémákat is, s elérkezik a demokratikus fejlődés és a szabadság korsza- 
ka. Ezeket az illúziókat az antantpropaganda is erőteljesen táplálta. 

Ebben a helyzetben a magyarok körében is felvetődött az a gondolat, hogy nekik 
szintén lépniük kell. Meg kell mutatni, hogy a kettös monarchia összeomlása a magyar 
nép szabadságának is a kezdetét jelenti; nálunk is sort kell keriteni a magyar függetlenségi 
és demokratikus hagyományok letéteményeseként működő Nemzeti Tanács megalakítá- 
sára. 1918. október 17-én a képviselőházban az immár nem miniszterelnökként, de még 
mindig az ország vezetőjeként működő Tisza István bejelentette, hogy a központi hatal- 
mak elvesztették a háborút. Sokan csak ekkor döbbentek rá, hogy mi történt. Május 
23-ról 24-re virradó éjszaka Károlyi Mihály vezetésével megalakult a Magyar Nemzeti 
Tanács. . 

Forradalmi aktus volt-e ez? Általánosságban igen, hiszen szakítást jelentett a lemon- 
dóban lévő Wekerle-kormánnyal, s általában a fennálló politikai rendszerrel. (Igy volt 
ez még akkor is, ha tudjuk, hogy az uralkodó - miután október 16-án kinyilvánította, 
hogy az ausztriai területek szövetségi államalakulattá válnak — a különböző nemzeti 
tanácsokat elismerte, voltaképpen legitim testületnek minősítette.) Világos volt az is, 
hogy a fennálló társadalmi-politikai viszonyokban hamarosan alapvető változásokra 
kerül sor. Ezek jellegére a Nemzeti Tanács pártjainak irányvonala vet fényt. A tétovázó, 
manőverező Hadik-kormánnyal, az utolsó forradalom előtti kabinettel elsősorban a 
következő pártok álltak szemben: a szociáldemokraták. a baloldali függetlenségieket 
tömörítő Károlyi-párt és a Jászi Oszkár vezette polgári radikális párt. Kísérlet történt 
a forradalmi helyzetekben nem ritka érdekegyeztetésre. A Nemzeti Tanács azokat az 
erőket képviselte, amelyek a polgári demokrácia kiépítésére törekedtek. Ilyen volt a 
parlamenti képviselettel nem rendelkező szociáldemokrata párt is. Az MSZDP már a 
világháború előtti évben részt vett a Nemzeti Tanács előzményét jelentő magyar prog- 
resszió (szociáldemokraták, függetlenségiek, polgári radikálisok szövetsége) kialakításá- 
ban, és a továbbiakban is hasonló irányban működött. A szocialdemokrata párt végső 
célja a termelési eszközök (illetve azok döntő részének ) társadalmi tulajdonba vétele volt, 
ezt azonban távlati feladatnak tekintette. I 

Az MSZDP korábban maga is tartott az Osztrák Magyar Monarchia felbomlásától. 
Úgy vélekedett, hogy a dunai birodalom fenntartásának jelentős, főleg gazdasági előnyei 
lennének. Szükségesnek vélte azonban az egész államalakulat mélyreható demokratizálá- 
sát. Ezeken a terveken azonban túlhaladt az idő: a felbomlás a lehetőségből valóságga 

vált. A monarchikus kormányformát az MSZDP elvből ellenezte, de a kérdést nem 
tartotta döntő jelentőségűnek. Képviselői október közepén IV. Károllyal is tárgyaltak 
- békét és demokráciát szorgalmazva. A forradalom győzelme után a párt azonban 
egyértelműen köztársasági alapokra helyezkedett. A Nemzeti Tanács október 26-án 
proklamált kiáltványa átvette azokat a szociáldemokrata követeléseket, amelyek a pol 
gári társadalom számára is elfogadhatóak voltak. (A béke létrehozása, általános titkos 
választójog stb.) Az MSZDP két héttel azelött megtartott kongresszusának nyomában 
földreformot követelt és állást foglalt a nemzetek önrendelkezési joga mellett — abban 
a megalapozatlan reményben, hogy a demokratizált történeti Magyarországot így fenn 
lehet tartani. 

Ez a program - a fentiektől eltekintve — bizonyos pontjaiban reális, söt némelykor 
radikális volt, és nagy hatást tett a tömegekre, amelyek a Nemzeti Tanács megalakulását 
követő forradalmi felkelésben (fegyvereket csak ritkán kellett bevetni) igen hathatósan 
vettek részt. Az október 30-ról 31-re virradó éjszakán a fővárosban győzött az MSZDP 
által is előkészített forradalom. 

Felvetődik a kérdés: spontán megmozdulásról volt-e szó? Abban az értelemben feltét- 
lenül, hogy a néptömegek végtelenül elkeseredettek voltak. Hajlandóknak mutatkoztak 
- akár fegyverrel is -— szembeszállni azzal a politikai rendszerrel, amely hadat üzent és 
háborúzott, s amely szenvedéseiket okozta. Kizárólagosan spontán nagy tömegmozga- 
lomra azonban - a történelem tanúsága szerint - ritkán kerül sor. 1918 októberének 
utolsó napjaiban a forradalmi tömegek körében jelentős szervező erők működtek. Így 
mindenekelőtt a baloldali szociáldemokraták, élükön Landler Jenővel, a Nemzeti Tanács 
irodavezetőjével, akinek a munkáját Szántó Béla támogatta, továbbá a Szabó Ervin 
tanítványaiból álló, a munkássággal is kapcsolatban lévő Forradalmi Szocialisták cso- 
portja (Korvin Ottó és mások) és az időközben megalakult Katonatanács jórészt fiatal 
tisztekből álló tagjai (Korvinyi Árpád stb.). 

Ami a Nemzeti Tanács vezetőit illeti: az 1918. október 31-én a király által miniszterel- 
nöknek kinevezett Károlyi Mihály, a kormányában helyet kapó szociáldemokrata Gara- 
mi Ernő és Kunfi Zsigmond, a polgári radikális Jászi Oszkár kétségkívül forradalmi 
átmenetet akart. Ám nem fegyveres harcokban születő, esetleg polgárháborúba torkolló 
forradalmat. E felfogás reális indítékokra vezethető vissza. Az ország háborús helyzetben 
volt, határaihoz (délről) antantcsapatok közelítettek. A lakosság elkeseredése a fegyveres 
küzdelem esetén aligha lett volna kézben tartható, és a polgárháborús viszonvok a 
háborús veszteségeket tetéző céltalan pusztulásra, gyors katonai intervencióra, a forra- 
dalmi kormányzat diszkreditálására vezethettek volna. Károlyiék úgy vélekedtek, hogy 
lehetséges a viszonylag békés átmenet - és ebben a felfogásukban nem is csalódtak. 1918 
novemberének elején a magyar közvélemény nagy része Károlyi Mihály koalíciós kormá- 
nya mögött állt. (Részben az elnök politikai és személyi presztízse következtében.) Ezt 
jelezte a Nemzeti Tanács kibővülése. Bekerült a tanácsba a Katolikus Népszövetség. a 
Vázsonyi Vilmos vezette Demokrata Párt és a Függetlenségi és Negyvennyolcas Gazda- 
pártot képviselő Nagyatádi Szabó István is. 

A forradalmi érdekegyesítés kétségkívül nehéz feladat és tartósan aligha oldható meg. 
A Nemzeti Tanácsban, illetve a Károlyi-kormányban képviselt különböző pártok tagsá- 
ga mást és mást várt a kormányzattól, sőt maguk az egyes pártok sem voltak egységesek. 
Vonatkozik ez mindenekelőtt a koalíció legszervezettebb erejére, a Magyarországi Szo- 
ciáldemokrata Pártra. A pártban és a hozzá tartozó szakszervezetekben tömörülő immár 
több százezer szervezett munkás nem az 1903-as program minimális követeléseinek, 
hanem fő-, illetve távlati céljainak, a termelési eszközök azonnali társadalmi tulajdonba 
vételének megvalósítását követelte. Ennek a háborús blokád, a termelés szétziláltsága 
mellett aligha voltak meg a feltételei, jóllehet ez a célkitűzés nemcsak a szervezett, hanem 


szinte az egész ipari és mezőgazdasági proletariátus körében mind népszerűbbé vált. 


Példa rá az, ami az új kormányzat első napján, 1918. november elsején történt. 

. A fővárosban tüntető munkások a , szocialista köztársaságot" éltették, és ennek 
értelmében foglalt állást az egyik népgyűlés előadója, a baloldali szociáldemokrata Vágó 
Béla is. A Népszava szerkesztősége elé vonuló tüntetők nem érték be Garbai Sándornak, 
a pártvezetőség tagjának óvatos szavaival, aki hangsúlyozta ugyan, hogy a párt köztársa- 
ságot akar, de nem körvonalazta, hogy ez milyen legyen; pusztán annak rögzítésére 
szorítkozott, hogy , a fejlődés törvényeit nem szabad figyelmen kívül hagyni". Ez viszont 
a tüntetőket nem elégítette ki, nem csillapította le. Ugyanekkor az ország különböző 
részein mind hevesebb parasztmozgalmak lángoltak fel; több helyen felgyújtották az úri 
lakokat, s összecsaptak a karhatalommal. A közvélemény nyomására az uralkodó 
november elején felmentette a kormányt hűségesküje alól, a koalíció pártjai pedig 
alkotmányozó nemzetgyűlés megválasztását vették tervbe, hogy az döntsön majd az 
illamforma kérdésében. (A választásokra már csak az intervenciós hadműveletek miatt 
sem kerülhetett hamarosan sor. November 16-án Hock János józsefvárosi plébános 
"Inökletével a Nemzeti Tanács kikiáltotta a köztársaságot, pontosabban a Népköztársa- 
-ágot. Ekkorra már befejeződött a világháború: mind Berlinben, mind Bécsben győzött 
1 EDCESCRTONT ) 

A szocialista köztársaság elvének elfogadása nyilvánvalóan szétrobbantotta volna a 
koalíciót. A falusi és városi kis-, valamint középpolgárság — a hozzá kapcsolódó rétegek- 
cel együtt — a magántulajdon elvét aligha adta volna fel. Márpedig a Nemzeti Tanács 
a koalíciót mindenképpen fenn kívánta tartani, mert attól félt, hogy annak felbomlása 
Jolitikai összeomlásra vezetne. Hasonlóan vélekedtek a Munkástanácsban is, bár ez a 
szerv — akárcsak maga az MSZDP - megosztott volt. Jelen voltak (vezető tisztségekben) 
a pártvezetőség és a Szakszervezeti Tanács képviselői, de ott voltak a baloldaliak is. 


. A Katonatanács összetétele a radikális erők szempontjából kedvezőbben alakult: 
rovember 3-án azt a Pogány Józsefet választották meg elnökül, aki az MSZDP balolda- 
ához tartozott és a szocialista átalakulást szorgalmazta. Az a távirat is, amelyben 
szovjet-Oroszország vezetői köszöntötték a volt Osztrák-Magyar Monarchia forradal- 
ni népeit, a kettős birodalom szocialista átalakulását, nem pedig polgári széttagolását 
artotta kívánatosnak. Ezzel összefüggésben hadd hivatkozzunk a távirat sokat idézett . 
oraira: , Mélységes meggyőződésünk, hogyha a német, cseh, horvát, magyar, szlovén 
iunkások, katonák és parasztok kezükbe veszik a hatalmat és végigviszik a nemzeti 
"Iszabadítás művét, akkor megkötik a szabad népek testvéri szövetségét és egyesült 
rővel legyőzik a tőkéseket." 


. Szinte a forradalom kitörésével egyidejűleg indultak meg Magyarország ellen — antant 
rgítséggel - a csehszlovák, román és jugoszláv fegyveres erők, azzal a szándékkal, hogy 
:kintet nélkül a lakosság nemzetiségi összetételére, minél nagyobb területeket elfoglalja- 
ak, és így kormányaik az összeülő békekonferencián előnyös helyzetbe kerüljenek. 
, nemzetiségek Wilson amerikai elnök által 1918 elején meghirdetett önrendelkezési 
sgáról már szó sem esett. A kezdeti napokban a magyar közvélemény még nem érezte 
:]jes nagyságában a veszélyt, bizakodó volt a hangulat. A belső ellentétek még nem 
eződtek olyan mértékben ki, mint a későbbiekben. A kormány ígéretei is (főleg a 
"S dreformra vonatkozó, 500 holdas birtokhatárral) csillapítóan hatottak. Számos kor- 
rs úgy érezte — ezt az újabban megjelent irodalomtörténeti munkálatok is bizonyítják -, 
sgy mintegy 1848 nagy napjai tértek vissza, indokolt tehát a megpróbáltatásokon úrrá 
vő, progresszív nemzeti egységre hivatkozni. Ezt az életérzést fejezi ki számos szépiro- 3 
ilmi alkotás. Ezek közül hadd hivatkozzunk Juhász Gyula Őszírózsa című versére: 

Forradalom fehér virága, 
szirózsa, 

Kigyújtod arcomat pirosra, 

Nem a szégyen, 

De a büszkeség bíbor tüzében! 


Optimizmusra azonban nem volt ok, sőt hamarosan az ország puszta léte is veszélyke 
került; a kormány alól mindinkább , elfogyott" az ország. Nem célunk ennek a történet 
irodalmunkban szintén részletesen elemzett folyamatnak a nyomon követése. Pusztán 
kettős jellegére hívjuk fel a figyelmet. Aligha indokolt csak a , nemzetiségek elszakadása: 
ról" beszélni. Erről is szó volt; a nemzetiségek jelentős része valóban ki akart váln. 
Következtethetünk erre az adatokból, habár népszavazást sehol sem tartottak, és az 
elszakadást a szomszédos országok katonai ereje , realizálta". Ilyen körülmények között 
a tényleges hatalommal ellentétes törekvések aligha érvényesülhettek. De ezen kívül 
vegyes, sőt tisztán magyarlakta területeket is birtokba vettek; az antantnagyhatalmak 
háborús igéreteinek megfelelően. (Ezeknek az igéreteknek az volt az oka, hogy a császan 
Németország óriási erőt képviselt, és ezért az antanthatalmak a jelentkező szövetségesek 
biztatására nem fukarkodtak a központi hatalmakhoz tartozó nemzetek önrendelkezés 
jogát semmibe vevő, sokszor képtelen ígéretekben. Természetesen a központi hatalmak 
is hasonlóan kezelték ezt a kérdést.) 

S itt egy sokat vitatott problémához érkeztünk el: a polgári demokratikus kormányzat 
külügyi és honvédelmi politikájához. A kormány nagyon nehéz helyzetben volt, igencsak 
szűk mozgástérrel rendelkezett. Wilson elnök még október 18-án visszavonta az Oszt- 
rák-Magyar Monarchia nemzetiségeinek autonómiájára vonatkozó javaslatát, hangsú- 
lyozva, hogy az már nem elégíti ki a nemzetiségeket. Túlhaladottá váltak Jászi föderációs 
elképzelései is. Egyébként Jászi november 13-án megkezdett aradi tárgyalásai sem vezet- 
tek eredményre. A nemzetiségek vezető körei ugyanis valóban immár nem autonómiára. 
nem föderációra, hanem elszakadásra törekedtek. (A német és a kárpát-ukrán nemzet- 
ség - külső fegyveres támogatás hiányában is — beérte az autonómiával.) 

A magyar kormányt többször érte bírálat, mert nem mondott le a történelmi, soknem- 
zetiségü Magyarország integritásának elvéről. A bírálat ugyan jogos volt, ám e lemon- 
dásnak már aligha lett volna különösebb jelentősége. A magyar közvélemény jó részében 
ugyanis egy ilyen deklaráció idegenkedést váltott volna ki, csökkentve a kormányzai 
tekintélyét. Erőszakkal a kormány nem tudta volna a nemzetiségeket a magyar állam 
keretei között megtartani, ám ezt Károlyi, Jászi és az MSZDP nem is akarta. Kun: 
egyébként 1918 decemberében felvetette az etnikai határok gondolatát, de erről senki — 
sem akart hallani. Birálatot váltott ki az az egyezmény is, amelyet a kormány 1916. 
november 13-án Belgrádban aláírt, ezzel elismerve, hogy a régi Magyarország jelentős 
részeit a csehszlovák, román és szerb (jugoszláv) hadsereg, valamint a francia Kelet , 
Hadsereg megszállhatja. , 

Vita tárgya, hogy vajon szükség volt-e erre az egyezményre. Igen, mert a császár e: ! 
" király parancsára - a birodalom szétesésének viszonyai közepette — november 3-án. 

Páduában aláírt és lényegében a feltétlen megadást jelentő fegyverszüneti egyezmény - 
amely az antantot felhatalmazta, hogy az Osztrák-Magyar Monarchia területén bárhol / 
fegyveresen megjelenhet — Magyarországról külön nem intézkedett, ámbár ennek terüle- 
tén idegen csapatok voltak előnyomulóban. Valamit tehát tenni kellett. Károlyiék még . 
nem tudhatták, hogy az antant nem tulajdonít nagy jelentőséget a demarkációs vonalak- 
nak, s szakértői csakhamar a térképekre rajzolják azokat az új határokat, amelyek nem 
feleltek meg ugyan a maximális csehszlovák, román és szerb igényeknek (ez esetben . 
ugyanis Magyarország úgyszólván megszűnt volna), de lényegében már azonosak voltak 
az 1920-as, trianoni határokkal. Ezek elfogadását tulajdonképpen az antant már Károln 
Mihályra, majd Kun Bélára rá akarta erőszakolni. Horthyra 1920-ban rá is erőszakolta. 

Tehetett volna-e mást a Károlyi-kormány? Tény, hogy a pacifizmus és az antantbarát- 
ság túlzott hangsúlyozása -— mint ahogyan később is felismerte Károlyi — semmiféle 
eredménnyel nem járt, még a kormány tulajdonképpeni diplomáciai elismerését sem érte 
el. Ezt már Belgrádban is kifejezésre juttatta a győztes pozíciójából Franchet d Esperey 
tábornok. Nem voltak eredményesek a kormányzattól jórészt független fegyveres ellenál- 
lási kísérletek, mint ahogyan nem váltotta ki a remélt hatást a fegyveres erők túlságosan 
is gyors leépítése sem. A közel ötéves háború valóban nagyon meggyötörte az embereket, 
a katonák fáradtak és csüggedtek voltak. A kormány attól is joggal tartott, hogy a 
hadsereg fejlesztése egy katonai puccs lehetőségét idézheti elő. Mégis, hatalmi eszközök 
hiányában, pusztán a megértésre hivatkozva nagyon nehéz politikát csinálni. A csehszlo- 
vák hadsereg csak szerveződőben volt, Románia katonai ereje eléggé megviselten nyo- 
mult előre, s egyébként is az országnak nehézségei voltak annak folyományaként, hogy 
a központi hatalmak hadseregei 1916-ban szinte egész területét elfoglalták, s 1918 
tavaszán Románia különbékét kötött. A szerb, sőt a francia Keleti Hadsereg sem heverte 
ki a korábbi veszteségeket. Ilyen körülmények között néhány jól megválasztott stratégiai 
ponton kifejtett fegyveres ellenállás magyar részről esetleg üdvös lett volna. 

Az ország teljes védtelensége kétségtelen nem javított a helyzeten, sőt további hódító 
törekvéseknek adott tápot, s mindez végül is — 1919 márciusában a polgári demokratikus 
kormányzat külpolitikai csődjéhez vezetett. A háborúban győztes vezető antanthatal- 
mak köreiben a magyar ügyeket illetően voltak ugyan józanabb álláspontok, de végül 
is többnyire az Európának ebben a részében , illetékes" francia vélemény érvényesült. 
Clemenceau francia kormányfő (egyben a majd hamarosan összeülő békekonferencia 
elnöke) polgári demokrata és szabadkőműves volt ugyan, de mindenekelőtt hatalmi 
célokat követett, és nem méltányolta magyar kollégáinak (K unfinak, Garaminak, Jászi- 
nak) több szempontból hozzá hasonló politikai-elméleti felfogását. Az antant a széthullt 
Monarchia helyett immár a szerveződő , kisantant"-ra számított; ezt kívánta egyben 
felhasználni a Szovjet-Oroszország elleni intervenciójában. 

A kormány külpolitikai kudarcaiért elsősorban az elődök, a régi rendszer képviselői 
voltak felelősek, a következményeket azonban Károlyi Mihálynak és társainak kellett 
viselniük. A kormány által elért eredmények ismertek voltak a kortársak előtt. A dualiz- 
mus megszűnt, az ország elvileg függetlenné vált. A miniszterelnök, 1918-19 fordulóján 
ideiglenes köztársasági elnök, a függetlenségi tábor egykori vezetőjének, Justh Gyulának 
barátja és utóda; Jászi, Kunfi és Garami szövetségese, a magyar progresszió vezéregyéni- 
sége, az egyoldalúan németbarát külpolitika ellenzője, az ország polgári demokratikus 
átalakításának szorgalmazója volt, akinek személyisége az egész új politikai rendszert 
megtestesítette. A külpolitikai kudarc azonban sok szempontból a monarchista restaurá- 
ció híveinek malmára hajtotta a vizet. Könnyű volt arra hivatkozniok, hogy a forrada- 
lom áldozatává vált Tisza István kormányzása idején jobban éltek az emberek, mint a 
hosszú háború után a még mindig háborús blokád által sújtott demokratikus Magyaror- 
szágon. A megszállt területekről meginduló több százezres menekülő áradat is nehezítet- 
te a helyzetet, fokozta az amúgy is nagy munkanélküliséget. Az ország jelentős része a 
forradalom hónapjaiban nem az újjászületés, hanem az összeomlás időszakát élte át. 

A kormány rendkívül súlyos gazdasági nehézségekkel küszködött. Az ipari és mező- 
gazdasági termelés csökkent, a munkabérek emelkedtek, az infláció fokozódott, az állam 
anyagi erőforrásai kimerülőben voltak. Ilyen körülmények között gazdaságpolitikai 
elképzeléseit igen nehéz volt megvalósítani. Kétségkívül voltak bizonyos eredmények is. 
Így pl. bevezették a napi 8 órás munkaidőt, bővítették a szakszervezetek jogkörét, 
intézményesítették a kollektív szerződések rendszerét, széles körben rendszeresítették a 
leszerelt katonák, általában a nélkülözők állami segélyezését. Már az MSZDP október 

8-i kiáltványa hangsúlyozta: a kormány , hajtsa végre mindazoknak az üzemeknek a 
szocializálását, amelyek az egyéni vezetés alól kinőttek". E követelést — amely nyilvánva- 
lóan a nagyüzemekre vonatkozott - a szakszervezetek és a Budapesti Munkástanács 
tagjai is képviselték, de megvalósításuk nagy akadályokba ütközött, s végül elnapoló- 
dott. 

Ami az agrárreformot illeti: az említett, 500 katasztrális holdnál nagyobb birtokokat 
kártalanítással tervezték kisajátítani. Az új tulajdonosok a földet örök haszonbérbe 
kapták volna, de jogot nyertek volna annak megvásárlására is. Gazdasági akadémiai 
diplomával rendelkezők, gazdatisztek, bérlők 200 holdig terjedő középbirtokokat létesít- 
hettek. A földosztást 1919. február 23-án Károlyi Mihály saját birtokán kezdte meg. Az 
értelmiség helyzetének javítására is történtek kisérletek (béremelés, segélyek stb.). Nagy 
hatással volt az ún. , néptörvények" kibocsátása, a polgári demokratikus program való- 
ságba való átültetésének megkezdése. Az alkotmányozó nemzetgyűlést a kormány az 
általános titkos választójog alapján készült megválasztatni, és biztosította az egyesülési 
és gyülekezési szabadságot. A kultúra vezető egyéniségeinek álláspontját azonban erősen 
befolyásolta az ország létének veszélyeztetettsége. Ady - hogy csak a legnagyobbat 
említsük - magáénak érezte az általa régóta szorgalmazott polgári demokratikus átala- 
kulást, de az ország, a nemzet, a nép sorsa, jövendője súlyos aggodalmakkal töltötte el. 

A kormányt először 1919 januárjában alakították át, amikor — miután Károlyi államfő 
lett — a jól képzett, a szociáldemokratákhoz közel álló jogász, Berinkey Dénes került a 
minisztertanács élére. A kabinet jelentős szociáldemokrata részvétellel — ettől kezdve 
határozottan balratolódott. A szociáldemokrata Böhm Vilmos lett a hadügyminiszter, 
aki egyik elődjéhez, a hivatásos tiszt Burtha Alberthez némileg hasonlóan, működöképes 
hadsereg megteremtésére törekedett. Ám a fegyveres erők folytatódó bomlása és külön- 
böző bal- és jobboldali kísérletek miatt nem ért el számottevő eredményt, jóllehet a 
tisztikarnak (gondoljunk a Tanácsköztársaságra) voltak olyan hazafias tagjai, akik — a 
kellő eltökéltség láttán — nyilván készek lettek volna a kormányt hátsó politikai gondola- 
tok nélkül támogatni. A kabinet nehézségeit fokozta a politikai élet gyorsuló polarizáló- 
dása, aminek folytán Károlyi és miniszterei — ahogyan Garbai Sándor mondotta - két 
malomkő közé kerültek. 

1918. november 24-én Kun Béla vezetésével — legálisan — megalakult a Kommunisták 
Magyarországi Pártja. A KMP éles ellenzéki pozíciót foglalt el. Elutasította a polgári 
demokráciát, és közvetlen feladatának azt tekintette, hogy az ipari és mezőgazdasági 
proletariátus élén kivívja a magyarországi proletariátus Szovjet-Oroszországgal szövet- 
séges diktatúráját. A proletariátus mindinkább csalódott tömegei körében a kommunista 
agitáció eredményes volt, bár a munkások soraiból sokan egészen a Károlyi-időszak 
végéig, tehát 1919. március 21-ig a szociáldemokrata párttól és a szakszervezetektől 
várták a kibontakozást. A tanácsmozgalom mindenesetre gyors fejlődésnek indult, és a 
kommunisták pozíciói a tanácsokon belül is erősödtek. A kormány - habár Károlyi és 
a szociáldemokrata miniszterek elvileg ellenezték a rendőri intézkedéseket — 1919 feb- 
ruárjában megkísérelte a kommunistákat erőszakkal letörni. Ez azonban nem sikerült. 
A KMP álláspontja az volt, hogy szükség van a polgári demokratikus forradalom 
továbbfejlesztésére szocialista forradalommá -— ha lehetséges békés eszközökkel, de ha 
nem, akkor a fegyverek erejével. 

1918 végétől új polgári pártok és más tömörülések is alakultak. 1919 februátjában 
Bethlen István megalapította a Nemzeti Egyesülés Pártját. A Keresztény Szociális Nép- 
párt balszárnya (Giesswein prelátus vezetésével) hajlandó lett volna a kormányba belép- 
ni, de pártjának zöme ellenzéki maradt. Különböző monarchista jellegű ellenforradalmi 
szervek is létrejöttek. amelyek készen álltak a kormány fegyveres megdöntésére. A kor- 
mány viszont nem tudott ellenük eléggé hatékonyan fellépni. Gyengesége csak megerősi- 
tette azt a véleményt, hogy átmeneti rendszerről van szó, s előbb-utóbb el kell dölnie a 
hatalom kérdésének — jobbra vagy balra. Az erőviszonyok alakulásában a kormány 

számára kedvező változást jelentett volna, ha végre elnyeri az antanthatalmak legalább 
minimális támogatását. Ez azonban most sem következett be, sőt a baloldal erősödése 
Károlyiék jövőjét illetően Párizst még szkeptikusabbá tette. Clemenceau és kollégái 
felismerték, hogy Budapest nemcsak hogy nem gát a szocialista forradalom Keletről 
induló árjával szemben, hanem huzamosabb időn át maga sem fog tudni ellenállni ennek 
az áradatnak. A magyar kormányzat külpolitikai elszigeteltségéből — kísérletei ellenére 
— nem tudott kitörni. 

A. Károlyi-kormány válsága kapcsán történeti irodalmunk gyakran veti fel: volt-e a 
polgári demokratikus politikai rendszernek Magyarországon létjogosultsága? Ez egyéb- 
ként legújabb kori történelmünknek egyik fontos problémája. A magyarországi politikai 
struktúra valóban nem kedvezett a polgári demokratikus törekvéseknek — ezt a dualiz- 
mus évtizedei is bizonyítják. Jól tudjuk, hogy bár a burzsoázia ezekben az években 
jelentékenyen megerősödött, polgári tömegpárt nem jött létre, a polgárság zöme a 
magyar , történelmi" pártokat, elsősorban a kormányzó Szabadelvű Pártot, majd a 
Nemzeti Munkapártot támogatta. Nemcsak Jászi — parlamenten kívül működő - polgári 
radikálisai nélkülözték a jelentősebb polgári erők bizalmát, de még Vázsonyi demokra- 
tái IS. I 

Sok szempontból hasonló volt a helyzet a parasztságot illetően. Demokratikus parasz- 
ti szervezkedések már a századelőn megmutatkoztak, de országos jellegű parasztpárt 
nem jött létre. A keresztényszocialista szervezkedés is közismerten gyenge volt, s kellő 
egyházi támogatást sem kapott. Magyarország viszonyai az említett vonatkozásban 
jelentősen különböztek az ausztriai vagy csehországi állapotoktól — más európai orszá- 
gokról nem is beszélve. 

1918-1919 fordulóján már mindinkább kirajzolódtak a jövő körvonalai: vagy , vörös" 
munkáshatalom, vagy pedig , fehér" ellenforradalom lesz úrrá Magyarországon. Mind 
világosabbá vált ugyanis, hogy a különböző területeken fellépő radikális ellenforradalmi 
erők nem Tisza István rendszerét kívánják visszaállítani. Már ekkor megkezdődött a 
dualizmus időszakának éles kritikája. Felrótták annak liberalizmusát, amely — úgy- 
mond - egyik , fő oka" volt az 1918. októberi forradalomnak; bírálták toleranciáját a 
polgári demokraták és a szociáldemokraták iránt, , zsidóbarátságát" — és még folytathat- 
nánk a vádak sorát. A jobboldalnak polgári-földbirtokosi körökben számos támogatója 
volt, erős nacionalizmussal telített agitációja azonban a tömegeket egyelőre csak kevéssé 
érte el. Az ipari és mezőgazdasági proletariátus legöntudatosabb elemei és a velük 
rokonszenvező értelmiségiek nem jobboldali, hanem baloldali megoldást akartak. Való- 
ságos tömegáramlás indult meg a KMP felé. 

Az események alakulásában jelentős része volt a szociáldemokraták, valamint Károlyi 
Mihály és Jászi Oszkár tevékenységének is. A szociáldemokraták közül Garami hajlandó 
volt a polgári demokráciánál lehorgonyozni, de a mind fokozottabban előtérbe kerülő 
Kunfi Zsigmond, Böhm Vilmos, Garbai Sándor a magyarországi (és közép-európai) 
forradalmi hullám hatására már nem; ők érzékelték, hogy ha a párt nem radikalizálódik, 
akkor elszakad elsődleges társadalmi bázisától, a munkástömegektől. Ilyen veszély 
valóban volt. A , régi munkáspárt" problémája abban mutatkozott meg, hogy , kint" is 
volt, meg , bent" is. A koalíció legszervezettebb ereje volt, bár a kormány összetétele ezt 
nem tükrözte kellően. Amikor 1919 januárjában felvetődött a koalíció jövője, Garami 
Ernő tisztán polgári, az MSZDP által kívülről támogatott kormányt tartott kívánatos- 
nak, Garbai viszont kifejezetten szociáldemokrata kabinet létrehozását szorgalmazta. 
K unfi javaslata győzött; maradt a koalíció. 

Ebben az értelemben döntött a Budapesti Munkástanács. Az MSZDP vezetőinek 
zöme jól tudta: a megerősödött, de a vidéken és a középrétegek soraiban még mindig 
gyenge párt egyedül nem vállalhatja a hatalmat. A nehézségek hatására azonban a 
Károlyi-féle függetlenségiek soraiban is bomlás kezdődött. A többség — élén Lovászy 
Mártonnal - ellenzékbe vonult. Az MSZDP februári, rendkívüli kongresszusa — vita 

után - szintén a koalíció mellett foglalt állást. Támadta a kommunistákat, de elismerte, 
hogy radikális rendszabályokat is bevezethetnek, sőt Weltner Jakab a proletárdiktatúra 
lehetőségét sem zárta ki, ámbár úgy vélekedett, hogy a szocialista fordulat előfeltételei 
még mindig hiányoznak, ezért a szocializálási javaslatokat nem tartotta időszerüeknek. 
Landler és Pogány felhívta a figyelmet az ellenforradalmi veszélyre, s — a koalíció 
tehetetlensége esetére — tiszta szociáldemokrata kormányt javasolt. A rendkívüli kong- 
resszuson kifejezésre jutottak az MSZDP és a KMP közötti éles ellentétek, amelyek 
feloldását a munkásság jelentős része is szorgalmazta. A tanácsokban, így a Budapest 
Munkástanácsban is jelentősen megerősödött a baloldal. 

A minisztertanács március 17-i ülésén április 13-ra kitűzték az alkotmányozó nemzet- 
gyűlési választásokat, azt remélve, hogy ezzel elősegítik a politikai kibontakozást. Ilyen 
előzmények után került sor 1919. március 11-re, a két munkáspárt közötti tárgyalásokra, 
a nagyarányú munkásmegmozdulásokra, majd március 20-án a keleten lényegében a 
trianoni határokkal megegyező demarkációs vonalat (illetve zónát) követelő Vix-jegyzék 
átadására. Kunfi továbbra is fenn akarta tartani a koalíciót, de — mindezt történet 
irodalmunk sokoldalúan elemezte - a kormány elhatározta lemondását. A Károlyi-féle 
lemondó felhívás szerint az elnök átadta a hatalmat , Magyarország népei proletariátusá- 
nak". A szocializmushoz elméletileg és politikailag közeledő, vele szolidáris Károlyi nem 
írta alá a munkatársai által fogalmazott szöveget, de vállalta azt; jóllehet a Tanácsköztár- 
saság kikiáltásával nem értett egyet. Semmiképpen sem akarta ugyanis a baloldalt 
cserbenhagyni és , fehértiszti-gárdák szövetségese" lenni. Úgyszólván ezzel egyidejűleg 
egyesült a két munkáspárt (Károlyit erről nem tájékoztatták), majd kikiáltották a 
Tanácsköztársaságot. 

Most, a 70. évforduló alkalmából elkerülhetetlen, hogy ne történelmi tapasztalataink 
birtokában nézzünk 1918-ra. Nem olyasmire gondolunk, hogy Károlyinak le kellett-e 
mindenképpen mondania, vagy sem, nem arra a kérdésre: hogyan alakult volna a magyar 
történelem menete, ha továbbra is hatalmon marad. Mindez üres spekuláció. Be kell 
érnünk azzal, hogy Károlyi Mihály nem maradt, nem maradhatott hatalmon. Fontos 
azonban, hogy egyaránt figyelembe vegyük a polgári demokratikus formáció értékeit és 
fogyatékosságait, a polgári demokrácia akkori hazai lehetőségeit, valamint továbbfejlő- 
désének kérdéseit. Nem söpörhetjük a szönyeg alá az 1918-1919 fordulójával kapcsola- 
tos, korábban különböző címkékkel ellátott nézeteket. Van például bizonyos igazság 
abban a felfogásban, hogy 1918-1919 fordulóján még nem volt reális Magyarországon 
a szocialista rendszer fennmaradása, ám nem tekinthetünk el az egész Kelet- és Közép- 
Európában kibontakozó forradalmi folyamatoktól, amelyeknek további alakulása még 
semmiképpen sem volt előre látható; nem hagyhatjuk figyelmen kívül, hogy Magyaror- 
szágon nagy tömegek akaratából következett be a szocialista átalakulás. A fordulat 
történeti aktualitásának és mibenlétének kérdése és persze a különböző politikai szerve- 
zetek, munkáspártok, kiváltképpen pedig az akkor alakuló kommunista párt funkcióival 
kapcsolatos problémák - a történelmi előzmények mérlegelésével — ma is kell hogy 
foglalkoztassák a kutatókat. 

Erényi Tibor 

Jó könyvnél sem mindegy a cégér 

5 Kell a jó könyv!" — állítja az ismert szlo- 
gen. Hogy melyik könyv jó, pontosabban, 
hogy kinek mi a jó könyv, annak bonyolult 
fokmérői vannak. Egyesek szerint egy 
könyv sikerének vitathatatlan jele, ha meg- 
jelenése pillanatában hiánycikké válik. 
Mások szerint ez nem értékítélet, mert sok- 
kal inkább árulkodik a könyvpiac piaci 
jellegének kiforratlanságáról, mint az ott 
áruként megjelenő könyv belbecséről. 
Vannak végül olyanok, akik azt vallják, 
hogy érdemes odafigyelni a könyvkritikák- 
ra, a könyvpropagandára, mert szakava- 
tott művelői segithetnek a könyv befoga- 
dásában; felhívhatják figyelmünket a rész- 
letkérdésként megjelenő, de mégis lényeges 
összefüggésekre; beavathatnak egy mű ke- 
letkezéstörténetébe. 

Mivel magam is osztom ez utóbbiak ál- 
láspontját, érdeklődéssel hallgattam a Ma- 
gyar Rádió Gondolat-Jel című műsorában 
Győrffy Miklós beszélgetését a jeles törté- 
nésszel, Glatz Ferenccel, akinek az idei 
könyvhéten jelent meg s aratott méltán 
sikert Nemzeti kultúra — kulturált nemzet 
1867-1987 című könyve. A figyelemre mél- 
tó kötet a szerző 1968 és 1986 között ké- 
szült előadásait, tanulmányait, cikkeit 
gyűjti egybe, mely írások már megjelené- 
sükkor élénk érdeklődésre, szenvedélyes 
vitákra adtak okot, de a mai olvasó számá- 
ra is változatlanul gondolatgazdagok, fris- 
sek. 

Hogy a továbbiakban mégsem a szoká- 
sos könyvismertetés következik, az csak 
részben magyarázható a műsorban el- 
hangzottakkal. Sokkal nagyobb súllyal es- 
nek a latba azok a közelmúltunkkal és 


jelenünkkel összefüggő, a politikai közgon- 
dolkodásban jelenlevő gondok , értékelési és 
azonosulási zavarok , amelyekre e beszélge- 
tés nemcsak felhívta a figyelmet, de sajnos 
a maga módján szaporította is azokat. Mi- 
re gondolok? 

Mindenekelőtt arra a nyilvánvalóan 
mindenki. előtt világos és logikus tényre, 
hogy a nyilvánosságot biztosító , médiu- 
mok" - a sajtó, a rádió, a könyvkiadás — 
egymástól is különböző sajátosságaik, mű- 
faji szabályaik következtében eltérő mó- 
don és eszközökkel ugyan, de a mondani- 
való szakszerű és teljes közvetítésére hiva- 
tottak. Az említett sajátosságok és korlá- 
tok a rádióműsorok esetében összefüggnek 
a rendelkezésre álló műsoridővel, a válasz- 
tott műfajjal. Egy könyvről szóló beszélge- 
tés nyilván nem , kímélheti meg" a hallga- 
tót a könyv elolvasásától, de sorolhatnánk 
további érveket is. Mindez nem változtat 
a lényegen: az említett műsor esetében a 
cégér más bort ígért, mint ami a hordóban 
van. (Félreértés ne essék, a bor, jelen eset- 
ben a könyv a jobb!) 


Történelemszemléletünk alakulásáról, az 
azt meghatározó közelmúlt és a jelenkor- . 
történet fontos összetevőiről sok szó esik 
az idézett beszélgetésben. Míg Glatz Fe- 
renc könyve árnyaltan és hitelesen mutatja 
be az imponálóan gazdag tematikát, essék 
szó akár a polgári fejlődés sajátosságairól, 
akár az értelmiségképzésről vagy a Sajtó- 
politikáról, addig a Gondolat-Jel nagyszá- 
mú hallgatóságának nem kisebb fajsúlyú 

kérdésekről be kell érnie néhány meghök- 
kentő, az állítás tudományos igazságát fel 
nem táró kijelentéssel. Ez esetben - még ha 
a szerző szerepeltetésével is — a műsor rosz- 
szul informálta a hallgatókat. , Van ilyen!" 
legyinthetnénk, de mivel túl sok van az 
ilyen fajta megnyilatkozásokból, mégsem 
érdektelen az elhangzottaktól függetlenül is 
néhány dolgot végiggondolni, megismer- 
kedni magának a jelenségnek a természet- 
rajzával. 

Talán felesleges bizonygatni, hogy a je- 
len útkeresés folyamatában helye, sőt ki- 
tüntetett szerepe van a múlt tanulságainak. 
A fejlődéssel szükségképpen együtt járó át- 
értékelések - igaz nem könnyen nyertek 
polgárjogot, de — szerencsére ma már egyre 
inkább természetes jelenségnek, a tudomá- 
nyos fejlődés logikus következményének 
számítanak. Szükség van a , történelmi fe- 
hérfoltok" megszüntetésére is, mert ezáltal 
alaposabb és következésképp hitelesebb 
tudáshoz juthatunk. Ugyanigy a tudomá- 
nyos, a tényfeltáró tevékenység megélén- 
külését eredményezte a korábban , kényes- 
nek" minősitett vagy leegyszerűsítve , meg- 
oldottnak" tekintett témák újragondolása, 
a kutatások kiterjesztése új összefüggé- 
sekre. 


Nem hiszem tehát, hogy az át- és újraér- 


tékelések önmagukban zavart keltenének. 
Ami zavart kelthet, az az átértékelések 
, mikéntje" és ,,terjedelme". Nyilvánvaló 
ostobaság és képtelenség lenne bármiféle 


. ,Zsinórmértéket adni", , erkölcsi-politikai 


kódexet" megfogalmazni. Jó, hogy ezek a 
nézetek nem , történelmi leckék", nem a 
csupa nagybetűs történelem ítélőszéke 
előtt kinyilvánított igazságok formájában 
jelennek meg. Ezzel együtt tartom fontos- 
nak, hogy a múlt jelenünkben is továbbélő 
szövetéből — az átalakulások. az átmene- 
tek, az előrehaladások és visszaesések, 
eredmények és kudarcok tarka és bonyo- 
hatunk ki önkényesen, a felfeslés veszélye 
nélkül. A történelem textúrája, hogy ha- 
sonlatomnál maradjak - az említett ellent- 
mondásokkal és sokszínűséggel, az itt fel 
nem sorolható esetlegességekkel, szubjek- 
tív összetevőkkel együtt -, kötött, ténysze- 
rű. Összetevőinek aránya és minősége nem 

esetleges, hiszen a , megvalósult történe 
lem" (beleértve az egykori alternatívákat 
15) a megtörténtekre, a megismerhető tény- 
anyagra épül. 

Szót érdemel még az a közgondolkodá- 
sunkat sújtó jelenség, amivel a könyv 5 
polemizál. A nosztalgikus múltbafeledke- 
zés, s ennek részeként a múlt némely ele 
mének heroizálása nemcsak és nem elsó- 
sorban azért elfogadhatatlan, mert polit- 
kailag fals, hamis, hanem azért sem, mert 
ellentmond a tényeknek, a tudományos 
objektivitásnak, azaz egyszerűen nem igaz 

Az át- és újraértékelések terjedelmi hatá- 
rait tehát a mind teljesebb igazságra törek- 
vés és nem a politikai , comme il faut" jelöli 
ki. Naivitás lenne azt feltételezni, hogy 
bármely modern politikai rendszerben a 
pártpolitika és a történeti-politikai gon- 
dolkodás között nincs szoros kapcsolat 
Glatz Ferenc erről szóló, 1980-as lebilin- 
cselően érdekes előadása — amit a kötet is 
közöl - annak a gyakorlatnak a felszámo- 
lását sürgeti, amelyben a történeti koncep- 
ciók , egyszerűen a politikai harcok részet- 
nek, mint az összecsapó politikai álláspon- 
tok történeti burkának bizonyulnak". 
(381. old.) Csak ennek megszűntével jön 
létre, mint írja, , a történeti" és a , politi- 
kai" mozzanat együttmozgásában egy 
egészséges, torzításmentes gyakorlat. 

Folytathatjuk ezt azzal, hogy memzeti 
múltunk megbízható, valósághű ismerete 
nélkül jövőnket is veszélyeztetjük. A hamis, 
irreális történelmi , helyzettudat" ugyanis 
nemcsak a történelemszemléletet torzítja, 
hanem szükségképp akadályává válik an- 
nak, hogy nemzeti adottságainknak meg- 
felelő, reális megújulási stratégiát fogal- 
mazzunk meg. 

Ez utóbbi kérdéskör — nevezetesen a 
, honnan indultunk" és , merre tartunk" - 
közvetlenül is kapcsolódik a rádióinterjú 
egyik markánsan megfogalmazott gondo- 
latához. Ebben mai közállapotaink s azok 
integrációs keretei mutatis mutandis ÖsSsze- 
vettetnek az Osztrák-Magyar Monarchia 
nyújtotta előnyökkel. Glatz Ferenc ezzel 
kapcsolatban a következőket mondta: , Az 
1867 után kiépülő modern politikai állam- 
rendszer rendkívüli előnyökkel rendelke- 
zett, ha a térség mai adottságaival összeve- 

. tem. Addig, amíg ma a térséget kis nemzet- 
államok szigorúan lezárt határai foglalják 
. keretbe, és az itt lévő cserét, utazást, ipari, 
mezőgazdasági-kulturális — tevékenységet 
. nemzeti adminisztációk, nemzeti bürokrá- 
. ciák, párt- és állami bürokráciák fordítják 
egymással szembe... addig ebben a térség- 
ben az Osztrák-Magyar Monarchia egy 
. olyan munkaerőpiacot és egy olyan mun- 
. kaszervezet-együttest képezett, amelyben a 
munkaerő, etnikumától függetlenül, sza- 
badon áramolhatott. Amikor a történeti 
Magyarország a kiegyezéssel belépett az 
Osztrák-Magyar Monarchiába a peremte- 
rületeken elhelyezkedő nyersanyagkincsei- 
nek segítségével, az Alföldön meglévő 
nagy mezőgazdasági lehetőségeivel a tér- 
ség olyan előnyöket adott az itt élő társa- 
dalmaknak a polgári modern társadalom 
kiépítéséhez, amellyel azóta sem rendelke- 
zik ez a térség. 

Ez a kultúra nagyon szabadon érintke- 
zett a vezető nyugati kultúrákkal. Magyar- 
ország tehát — mivel polgárai szabadon 
utaztak és közlekedtek, munkát vállalhat- 
tak az Európa nyugati felén lévő munka- 
erőpiacokon és onnan is szabadon áramol- 
hatott ide be a tőke és a munkaerő - tulaj- 
donképpen részévé vált, ha úgy tetszik, a 
világ vezető kultúrájának." 

Majd később megjegyzi: , A magyaror- 
szági üzemekben dolgozott munkaerőnek 
a munkaerő értéke nagyon is megközelítet- 
te a világ élvonalán akkor álló német vagy 
közép-európai munkaerő értékét", s jogo- 
san rosszallja, hogy a magyar munkaerő 
értéke napjainkban jelentősen leértékelő- 
dött a nemzetközi piacon. 

Néhány dolog kétségtelenül elgondol- 
koztató. Semmiképp sem vonnám kétség- 
be az integráció adta lehetőségek kedvező 
voltát, de az elmondottak a teljes folya- 
matnak csak egy részét világítják meg. Azt 
a részét, amelyet úgy ítél meg a nyilatkozó, 
hogy általa a magyar kultúra a világ vezető 
kultúráinak részévé válhatott. 

Nem a nemzeti kishitűség, hanem a té- 
nyek tisztelete késztet arra, hogy ne fogad- 
jam el a csak a pozitív elemekre koncent- 
ráló értékelés aránytalanságát és az abból 
eredő túlzó következtetést. Mi módosít- 
hatja az arányokat? 


Az Osztrák-Magyar  Monarchiának 
mint középhatalomnak kétségtelenül meg- 
volt a szerepe az európai egyensúlyban. Az 
itt élő nemzetek-nemzetiségek számára 
egyfajta , védőpajzsot" is nyújtott a nagy- 
hatalmi törekvésekkel szemben. A maga 
sokszínű nemzetiségi politikájával soha- 
sem volt a , népek börtöne", viszont nem 
sikerült megvalósítania — egyes fejlett nyu- 
gati államok mintájára -— a disztributív 
nemzetiségi politikát, a tartós nemzetiségi 
békét sem. Visszatérve a gazdasági együtt- 
működés kérdéséhez, a Monarchia mint 
egy viszonylag nagy és a világgazdasági 
hullámzástól viszonylag védett gazdasági 
egység, kétségtelenül nagyobb fejlődési po- 
tenciállal rendelkezett, mint mondjuk a fel- 
bomlását követő kisállami nemzetgazda- 
ságok a maguk szűk és hiányos struktú- 
ráikkal, illetőleg a világgazdaságnak való 
kiszolgáltatottságukkal. 

A reális képhez tartozik azonban az is, 
amit erről a kérdésről a legjobb szakembe- 
rek - a műsorban is többször említett - 
Berend T. Iván, Ránki György tártak fel. 
Nevezetesen a Monarchia mint birodalmi 
egész nem tudott felzárkózni Nyugat- 
Európához. Ennek ismeretében nehéz múlt 
századi civilizációs fejlődésünket a világ 
vezető kultúrái között számon tartani. Be- 
le kellene nyugodnunk abba a történelem- 
tudomány által is alátámasztott ténybe, 
hogy a Monarchia ipari pozíciója, a világ- 
kereskedelemben elfoglalt helye alapján 
egy közepesen fejlett hatalomnak számí- 
tott, beleértve ebbe azt is, hogy a nagy 
átlagok még így is elfedik a jelentős fejlett- 
ségi szintkülönbségeket, egyoldalúságo- 
kat. Ami pedig a későbbieket illeti, arról 
Berend T. Iván és Ránki György a követ- 
kezőket írták Gazdaság és társadalom című 
könyvükben: ,A két világháború közötti . 
Magyarország Európa leglassabban fejlő- 
dő országai közé süllyedt, ahol az egy főre 
eső nemzeti jövedelem évente átlagosan 
mindössze 08 százalékkal növekedett, 
ahol az ipari termelés 1938-ban, azonos 
országterületre számítva is, csak 28 száza- 
lékkal haladta túl az 1913. évi szintet." 
(175. oldal) 

Igencsak szükségesnek látszik az árnyal- 
tabb megfogalmazás a munkaerőhelyzetet 

illetően is. A szakképzett munkaerő való- 
ban európai színvonalú volt a Monarchiá- 
ban. Ehhez azonban hozzátartozik az is, 
hogy egyfelől — különösen a dualista kor- 
szak elején — a Magyarországon dolgozó 
szakmunkások jelentős részét , importál- 
ták", másfelől a magyar munkásság dön- 
tően nem szakmunkásokból állt, hanem az 
iparba éppen beáramló s elsősorban a fizi- 
kai erejüket hasznosító segédmunkások 
tömegéből. Ez utóbbi természetes követ- 
kezménye annak, hogy az 1860-as évek 
végén a magyar munkaerő 80 százaléka, de 
még 1910-ben is mintegy 64 százaléka 
a mezőgazdaságban talált megélhetést. 
A foglalkoztatottság megoszlásában mu- 
tatkozó éles különbségek, a munkaerő 
kedvezőtlen összetétele, a tengerentúlra 
vkitántorgó másfél millió emberünk" 
mind óvatos fenntartásra int a munkaerő- 
mozgás szabadságfokának idealizálásával 
szemben. 


Fájdalmasan aktuális gondokat tár fel a 
beszélgetés, amikor a kultúrpolitikára, a 
műveltségre, a szaktudásra, a munkakul- 
túrára terelődik a szó. Való igaz, hogy 
szűk látókörű az a kultúrpolitikai gyakor- 
lat, amely nem számol azzal, hogy bármely 
társadalom normális funkcionálása csak 
megfelelő kulturáltság mellett biztosított. 
Való igaz az is, hogy jobban kellene élnünk 
azokkal a tapasztalatokkal, amelyekkel a 
két világháború közti Magyarország kul- 
túrpolitikai intézményrendszere szolgál. 
Jobban, de nem kritikátlanul. Mert e rend- 
szer működésének köszönhetően valóban 
számos kiváló egyéniség, tudós, művész 
munkássága gazdagította és szerencsénkre 
gazdagítja ma is nemzeti kultúránkat. 
Gyarapította azt a munkások millióinak 
szorgalma, munkaszeretete és méltán be- 
csült munkakultúrája is. 

Ma valóban nem vagyunk bőviben az 
ilyen értékeknek, s az is igaz, hogy az értel- 
miség megbecsültsége nem megfelelő. Nem 
lenne jó azonban, ha ezek a tények a , régi 
szép idők" hamis nosztalgiájába ringatnák 
az olvasókat, hallgatókat, óhatatlanul egy 
régen volt ,kultúrfölény" illúzióját keltve. 

Mert a reális képhez az is hozzátartozik, 
hogy a szellemi pezsgést rövid időszakok- 
ban és igen szűk körben élhette meg a két 
világháború közötti időszak kultúrájának 
magyar fogyasztója. Mert míg a kulturál:s 
színvonal több tekintetben ténylegesen ev- 
rópai léptékű és mértékű volt, egyszers- 
mind bizonyos , gyökértelenséget" is mu- 
tatott. Tulajdonképpen a , szabadon lebe- 
gő értelmiségiek" , alépítmény nélküli felé 
pítménye" volt világszínvonalú. 

A polgári korszakban Magyarországon 
egy rendkívül erős és szinvonalas, ám igen 
kevés embert érintő — túlnyomóan egyhazi 
— középfokú képzés valósult meg, amelyre 
egy hasonlóan színvonalas felsőfokú okta- 
tás épült. Ez utóbbi - különösen a termé 
szettudományok és a műszaki tudomá- 
nyok terén - , túltermelést" folytatott. Mi- 
vel a korabeli magyar valóság — különfé- 
le okból — nem tudott működési teret biz- 
tosítani számukra, számos kiváló magyar 
tudós a távozást választotta, külföldre 
ment. Paradox módon Magyarország - 
saját szükségleteit és főleg lehetőségeit 
meghaladóan - a , világ" számára képezett 
ki tudósokat. Említést érdemel az is, hogy 
a magyar népoktatás a háború előtt, mint 
ismeretes, a 4 és a 6 elemi elvégzését je- 
lentette, s felsőbb osztályokba már csak a 
tankötelesek töredéke jutott el. Az 1937- 
1938-as iskolaévben a 200 ezres lét- 
számot meghaladó első osztályosok mel- 
lett a hetedik és a nyolcadik osztálynak 
megfelelő fokozatban már csak 35 ezer 
körüli tanulói létszámot találhatunk — ol- 
vasható Berend T. Iván, Ránki György 
idézett könyvében. 

Kultúrpolitikáról szólva az utóbbi idő- 
ben gyakran merül fel az egykori vallás- és 
közoktatásügyi miniszter, Klebelsberg Ku- 
nó neve. A beszélgetésben ekképpen: . Ko- 
rábban a politika ugyanolyan általános 
politikusokat, általános politikus urakat 
termelt ki, mint nálunk általános elvtársa- 
kat, akik mindenhez értenek. Nos, a szá- 
zadfordulón ez a politika elkezd szakosod- 
ni Európában és elkezd szakosodni Ma- 
gyarországon is. A könyvnek egy fejezete 
szól Klebelsberg Kunóról, a magyar kul- 
tuszminiszterről, akit én az egyetlen igazán 
professzionista  kultúrpolitikusnak tar- 


ete 
a 


44 


KRITIKA 83 


ok." A riporter igyekszik gyorsan hozzá- 
enni: , Hosszú ideig a nevét csak kisbetűk- 
kel volt szabad leírni." 

Nos, valóban, a felszabadulás utáni tör- 
énetírás hosszú ideig adós volt Klebels- 
Derg Kunó szerepének, jelentőségének hi- 
eles bemutatásával. Glatz Ferenc írása 
hiánypótló e tekintetben. Ha igaz is, hogy 
,profi" kultúrpolitikusokban nem bővel- 
kedtünk soha, a műsorban elhangzott , ki- 
zárólagosdi" érdemtelenül visszaminősít 
sokakat, akik nem keveset tettek a magyar 
közoktatásért, olyanokat is, mint Eötvös 
József, aki kultuszminiszterként európai 
színvonalra emelte a magyar népoktatást. 

Klebelsberg K unó kétségtelenül jó szak- 
politikus volt. Értve ezen azt, hogy nem- 
csak a politikához, hanem a közoktatás- 
hoz is értett. Karrierjét sem úgy kezdte, 
mint a többség, tehát nem , pártpolitikus- 
ként", hanem igazgatási szakemberként. 
Az is vitathatatlan, hogy sokat tett a ma- 
gyar értelmiségképzésért, s ezen a téren 
jelentős eredményeket ért el. Az általa is 
képviselt , kultúrfölény" kifejezetten a te- 
rületi revízió szellemi megalapozásának 
eszköze volt. Ő elsősorban egy nemzeti, 
keresztény, intranzigens szellem követke- 
zetes képviselője volt, aki osztályérdekeit, 
világnézetét hatékonyan és jól szolgálta. 
De arról sem hallgathatunk, hogy ez a 
szolgálat nemcsak antikommunista, kleri- 
kális, sőt elemeiben antiszemita gyakorla- 
tot eredményezett, hanem hozzájárult egy 
retrográd szemlélet terjedéséhez is. A hiva- 
talos kultúrpolitika kapcsán nehéz lenne 
nem szólni az első világháború utáni Euró- 
pa első antiszemita törvénykezéséről, az 
ún. , numerus clausus"-ról, amely — a ké- 
sőbbi enyhítő intézkedések ellenére — Ma- 
gyarországon a zsidó középosztály és értel- 
miség gyermekeinek tanulását adminiszt- 
ratív úton korlátozta, s ezáltal jelentős ré- 
szüket külföldre kényszerítette. — 


A középosztály-problematika ma is a vita- 
tott kérdések közé tartozik. Megítélésének 
szélsőségeit épp az elmúlt két évtized törté- 
nettudományi kutatásai igyekeztek felszá- 
molni, megítélésem szerint komoly ered- 


ményeket hozva. E kutatások megállapítá- 
sai közé tartozik az is, hogy a polgári fejlő- 
dést meghatározó intézményrendszer és a 
polgári középosztály kétségbevonhatatla- 
nul fontos szerepet játszott a Duna-menti 
társadalmak fejlődésében. A ma embere 
nem egy esetben joggal gondol sóvárogva 
azokra az intézményekre és infrastruktúrá- 
ra — postára, telefonhálózatra, utakra, vas- 
útra -, amely ha volt, működött. E civili- 
zációs vívmányok kiépítése és működteté- 
se kétségtelenül a polgári kultúra jelenlété- 
nek volt köszönhető. 

Jogosan tette szóvá a műsorban Glatz 
Ferenc, hogy , történetírásunk az elmúlt 
évtizedekben - és természetesen az utódál- 
lamok, illetve a szomszédállamok történet- 
írása is — többször elmondotta, hogy ez a 
magyar középosztály reakciós volt, el- 
nyomta a nemzetiségeket, kizsákmányoló 
politikát folytatott, s tulajdonképpen saját 
kiváltsága érdekében nem volt eredményes 
szociálpolitikája, kultúrpolitikája, és így to- 
vább. Az én felfogásom szerint — könyvem 
ezt a felfogást tükrözi — ez a középosztály 
egy polgári, szakszerűen és jól képzett kö- 
zéposztály volt, amelyik európai színvo- 
nalra emelte a magyar társadalom életének 
mindennapjait, semmivel sem volt rosz- 
szabb, mint Európa bármely országának 
középosztálya." 

A magyar középosztály tényleg nem volt 
sem , jobb", sem , rosszabb", mint régióbe- 
li társai, hanem egyszerűen más volt, amit 
részben a társadalmi struktúrában elfog- 
lalt helye, részben pedig a politikai rend- 
szerben kialakult arculata határozott meg. 

A magyarországi középosztály (ponto- 
sabban középrétegek) szintén tükrözték 
azt a kettősséget, amely az egész magyar 
civil társadalmat jellemezte. Volt egy , tör- 
ténelmi nemzeti középosztály", illetőleg 
egy , modern polgári középosztály", aho- 
gyan ezt nagyon plasztikusan és meggyő- 
zően Erdei Ferenc is kifejtette. E középré- 
tegek politikai szerepéről, a hatalomban 
való részvételükről szintén differenciált ké- 
pet alkothatunk, ha áttekintjük az erre 
vonatkozó történeti irodalmat. E lapokon 
a középrétegek politikai szerepének olyan 
összetevői is megjelennek, amelyek lehető- 
vé tették a Horthy-rendszer reakciós tö- 

rekvéseinek legitimizálását, s végül az 
1939-1945-ös nemzeti katasztrófához ve- 
zettek. 


Végül essék szó arról a jelenségről, amit 
túlteljesítésnek nevezhetnénk. Ugy tűnik, 
nehéz elkerülni, amikor illúziókat számo- 
lunk fel, amikor szabadulni igyekszünk 
korábbi dogmatizmusunktól. 

A Gondolat-Jel-ben elhangzottak szerint 
va Kádár-rendszert 1956 után a Horthy- 
rendszerben nevelkedett szakmunkás-gar- 
nitúra konszolidálta", illetve az a ,pa- 
rasztgarnitúra, hivatalnoki, értelmiségi 
garnitúra, amelyik megtanulta a munka- 
kultúrát abban a bizonyos kultúrpolitikai 
intézményrendszerben". 

Sajátos csúsztatás ez. Az 1956 utáni 
konszolidációban valóban nem kis részt 
vállalt a negyvenesek, ötvenesek nemzedé- 
ke. Ám a konszolidációban, a szocializmus 
építésében játszott szerepük és a Horthy- 
rendszer kultúrpolitikai intézményrend- 
szerének tökéletessége között korántsem 
csak ez az összefüggés létezik, de legalább- 
is nem ez utóbbi körülmény motiválta 


Kurucz D. István: Havas táj 


1956 utáni politikai állásfoglalásukat 
Ezek a , garnitúrák" valóban rendelkeztek 
- nemcsak a Glatz Ferenc által említett - 
, közösségtudattal", de osztálytudattal 5. 
amit jórészt épp a Horthy-rendszer elnyo- 
mása, uralkodó osztálya elleni poliuka 
harc, a mozgalmi élet alakított, formalt 
Kiállásuk 1956 után sokkal inkább követ- 
kezett társadalmi létviszonyaik összességé- 
ből, a szocialista építés vállalásából, mint 
pusztán a korábbi kultúrpolitikai intéz- 
ményrendszerben elsajátított munkakultu- 
rából. 

Amikor Glatz Ferenc könyvét alkotó, 
vitára ösztönző, izgalmas és jó olvasmány- 
ként ajánlom az olvasónak, hangsúlyoz- 
nom kell, hogy a könyv sokkal árnyaltab- 
ban, hitelesebben mutatja be azt az impo- 
nálóan gazdag tematikát, amit a gyűjtemé- 
nyes kötet felölel, mint amit ugyanerről a 
rádióműsorból megtudhattunk. Sajnos az 
5 ezer példányban megjelent könyv olvasói 
vélhetően kevesebbben lesznek, mint a 
Magyar Rádió Gondolat-Jel műsorának 
hallgatói. Ez persze már a nyilvánosság 
természetrajzához tartozik. 


Fejérházi Tamás 


AZ EUROPAI FASIZMUS TORTENETEHEZ 


Diktatúra és fasizmus Jugoszláviában 
a felszabadulás előtt 


A jugoszláv, de a magyar történetírásban is többé-kevésbé elfogadott az az értékelés, 
miszerint az 1929 januárjában bevezetett királyi diktatúra (ma már a fasiszta jelzőt, 
avagy a monarchofasiszta kifejezést jugoszláviai szerzők sem használják) létrejöttét nem 
a nagy gazdasági válság idézte elő; okait a Szerb-Horvát-Szlovén Királyság belső struk- 
túrájában kell keresnünk, még ha a diktatúra el is helyezhető a közép-kelet-európai 
általános jobbratolódás folyamatában. 

A jugoszláv történetírásban azonban mindmáig vita tárgya, hogy a délszláv egyesülés 
föderatív gondolatát képviselő politikai erők (főként a horvátoké) miért szenvedtek 
vereséget lényegében már az új államiság létrejötte előtt. A különböző álláspontok 
képviselői azonban megegyeznek abban, hogy a centralista struktúra több tényező" 
együttes hatásának eredménye volt, aminek következtében a horvát föderatív erők 
s legyengültek". Nem sikerült például hathatós politikai támogatást kapniuk a győztes 
antanthatalmaktól - elmaradt az emigráns Jugoszláv Bizottság nemzetközi elismerése. 
Figyelembe kell venni azt is, hogy a Zágrábi Nemzeti Tanács egyre jobban balratolódó, 
forradalmasodó tömegekkel találta magát szembe. E tömeg magvát a Monarchia hadse- 
regéből dezertált mintegy 200 ezer, zömmel parasztkatona, illetve az orosz hadifogságból 
visszatért katonák alkották. A futótűzként terjedő földfoglaló mozgalmak kezdeménye- 
zői elsősorban ezekből a rétegekből kerültek ki. 

A Monarchia délszlávok lakta területein létrejött új államot azonban -— hadsereg, 
rendőrség és működőképes államapparátus híján - nem csupán az , egyensúlyát vesztett 
társadalom" fenyegette, de veszélybe került a horvát nemzeti egyesülés ügye is. Olaszor- 
szág ugyanis — kihasználva az antant korábbi ígéretét — megkezdte az új délszláv állam 
szerves részének tartott tengerparti (Trieszttől Közép-Dalmáciáig terjedő) területek 
elfoglalását. A Horvát Nemzeti Tanács kénytelen volt az erős hadsereggel rendelkező 
Szerbiától segítséget kérni — aminek ára az egyesülés szerb variánsának tudomásul vétele 
volt. Jugoszláv történészek e vonatkozásban joggal fogalmaznak úgy, hogy a , horváto- 
kat az Olaszországtól való félelem kergette Szerbia karjaiba". 

A nemzeti egyesülést követő összjugoszláv eufória — ha volt ilyen — igencsak rövid 
életűnek bizonyult. A horvátok által lakott területek döntő többsége ugyan az új délszláv 
állam határai közé került, de legjobb esetben is csak autonómiájuk reményével vigasztal- 
hatták magukat. A szerb társadalom széles rétege és az új bürokrácia kompenzációt és 
előnyöket várt, s tegyük hozzá, kapott is világháborús szenvedéseiért — amit természete- 
sen csak más nemzetek, nemzetiségek kárára lehetett megvalósítani. A crnagorácok is 

hamarosan érezhették, hogy államiságuk elvesztését csupán alávetettség , helyettesíti". 
A szlovén nemzeti ébresztők 20. századi utódai még azzal sem vigasztalhatták magukat, 
. amivel a horvátok, hiszen etnikai területeik jelentős része az új államhatárokon kívül 
maradt. Továbbra sem oldódott meg a makedón nép helyzete, s a makedón kérdés 
csakhamar Jugoszlávia és Bulgária közötti konfrontáció forrásává vált. A boszniai 

muzulmánok egyre inkább a versengő horvát és szerb nacionalizmus kereszttüzébe 
kerültek, nem is szólva a nem délszláv kisebbségek, a magyarok és albánok jogfosztottsi- 
gáról. 

Az udvar és a szerb uralkodó osztályok azonban nem csupán az államapparátusra és 
a hadseregre támaszkodva értek el igen rövid idő alatt látványos sikereket a szerb 
vezetésű centralizáció kiépítésében — esetenként a durva erőszak és nyomás eszközeitől 
sem idegenkedve -, hanem a széles körben elfogadott , három törzsű egy nemzet 
ideológiai aduját is kezükben tartották. Még a korabeli horvát szocialista, majd jugo- 
szláv kommunista gondolkodás logikája szerint is a soknemezetiségű Habsburg-biroda- 
lom szétzúzását nem lehetett egy másik, soknemzetiségű állam létrehozásával követelni, 
csupán a három ágból álló, mégis egységes délszláv nemzet önrendelkezésének nevében. 

Ez a nemzetfelfogás az államiságért folytatott küzdelemben hatékony integráló ténye 
zőnek bizonyult, ellenkező hatása azonban az együttélés és annak konfiiktusai során 
egyértelművé vált. A látszólagos egység mögül már az együttélés első pillanatától fogva 
egyre határozottabban törtek utat maguknak a királyi udvar és a szerb uralkodó körök 
hegemón törekvései, felszínre kerültek az egyes uralkodó osztályok közötti, különösen 
a szerb és a horvát ellenérdekek, megkezdődött a harc a hatalom monopóliumának 
megtartásáért, illetve megosztásáért, a szerb hegemónia mellett, illetve ellene. A Szerb- 
Horvát-Szlovén Királyságon belüli éles küzdelmek, a ténylegesen nemzeti vagy azzá 
alakult ellentétek mögött azonban látnunk kell, hogy a kívánt és feltételezett, akár durva 
eszközökkel is , siettetett" nemzeti egység létrejötte helyett a nemzetté válási folyamatok 
- köztük a horvát nemzeti integráció — erősödtek fel, amelyeket a hatalom gazdasági, 
közigazgatási, politikai és kulturális pozícióinak szerb birtoklása, a dolgok logikájánái 
fogva, csak felgyorsított. 

Az ideológiai elvárások ellenére valójában a soknemzetiségű közösségre ráerőltetett 
centralista állammodell a nem szerb tömegek tudatában a szerb elnyomással azonosult. 
E helyen érdemes felidézni a centralizmus egyik markáns politikusának, a később ellen- 
zékbe szorított Svetozar Pribiceviének néhány gondolatát. Megítélése szerint az - 
centralizált államfelépítésre azért van szükség, mivel az kedvező politikai feltételeket 
teremt a három törzsből álló egységes jugoszláv nemzeti egységesülési folyamat betetőzé- 
séhez. Mivel nincsenek önálló nemzetek, nemzeti kérdés sem létezik. A valójában nemzeti 
alapon szerveződő pártokról az volt a véleménye, hogy azok nem az ország sokszínűségét 
fejezik ki, tehát létrehozható belőlük egy nagy, összjugoszláv kormányzó párt. Az egy 
nép, egy állam, egy kormányzó párt logikus pólusaként jelent meg nála az , egy politikai 
akarat", az egységes törvényhozás és közigazgatás is. 

A valóságos történelmi folyamatok azonban másként alakultak. Az igazság kedvéért 
hozzá kell tegyük, hogy Belgrád csak megkésve és felemásan, Pribicevié viszont csakha- 
mar levonta ennek konzekvenciáit. Mint már utaltunk rá, a vezető polgári pártok 
(radikálisok, demokraták, Horvát Köztársasági Parasztpárt) kifejezetten nemzeti alapon 
szerveződtek, s a pártok közötti különbségeket valójában az állam belső felépítéséhez és 
a nemzeti kérdéshez való viszony szabta meg. (Jugoszlávia Kommunista Pártja, amely 
1921-es betiltásáig az ország negyedik legerősebb pártja volt, társadalmi programjában 
alapvetően különbözött a polgári pártoktól, de elfogadta az egységes nemzet gondola- 
tát.) 

A centralizmus és föderáció erőinek szembenállását tovább fokozta az 1921-es alkot- 
mány törvénybe iktatása, amit a kormány csak a muzulmán képviselők szavazatainak 
szabályos megvásárlásával tudott elérni. Az éleződő belpolitikai helyzetre vet fényt, hogy 
az alkotmányt a Horvát Köztársasági Parasztpárt nélkül fogadták el, s az mint legna- 
gyobb ellenzéki párt kivonult a parlamentből. 

Nacionalista, a terrorizmus eszközével is élő szervezetek alakultak, mint például az 
unitarista alapon álló Jugoszláv Nacionalisták Szervezete, a szeparatista Horvát Nemzeti 
Ifjúság vagy az egyaránt jugoszláv- és horvátellenes Szerb Nemzeti Ifjúság. A rendszerre 

mézve azonban mindvégig legveszélyesebb ellenfél a köztársaságot, horvát önállóságot, 
ajátos paraszti demokráciát, társadalmi egyenlőséget hirdető Horvát Köztársasági 
Jarasztpárt volt. 

A Szerb-Horvát-Szlovén Királyságot nemcsak permanens politikai válságok rázták 
neg, de gazdaságilag is béklyóba szorította a valódi nekilendülésre való képtelensége. 
A gazdaságot nem sikerült modernizálni. A rendkívül szétaprózott paraszti birtokstruk- 
úra (az 1-10 ha-ig terjedő apróbirtok az összes gazdaság 71,5 százalékát tette ki) - 
összefüggésben az alacsony, esetenként primitív termelőeszközökkel - képtelen volt a 
szükséges tőkeakkumulációra. Igen eltérő volt az egyes területek gazdasági fejlettségi 
szintje, gazdasági kapcsolataik is csak lassan épültek ki. Így például az iparban (a 
kisiparral együtt) a foglalkoztatottak aránya Szlovéniában az összes foglalkoztatottak 
21,1 százalékát, a Vajdaságban 15,2 százalékát, Horvátországban 10,7 százalékát, míg 
Szerbiában 8,9 százalékát, a Szandzsákban viszont csupán 3,9 százalékát tette ki. 

A két világháború közötti iparosodás is rendkívül szerény mértékű volt (az ország 
területén összesen 4251 ipari üzem működött). A majdnem 12 millió lakos mintegy 76 
százaléka továbbra is a mezőgazdaságban dolgozott. Az egy főre jutó nemzeti jövedelem 
még 1938-ban is csak a 60 dollárt érte el, míg Németországban 337 dollárt. A húszas évek 
rövid, átmeneti fellendülése után a gazdasági válság valóságos katasztrófát idézett elő 
a mezőgazdaságban, de a jugoszláv gazdaság egészében is. A válság egyik eredménye a 
gazdaság fokozott etatizációja lett, ami újabb előnyöket biztosított a hatalom sáncai 
mögött lévő, de gazdaságilag a szlovén és horvát ipari és banktőkénél gyengébb szerb 
burzsoáziának. A két világháború közötti Jugoszlávia tehát mindvégig a nemzeti ellenté- 
tek és a gazdasági elmaradottság kettős szorításában élt. 


Az 1929. januári királyi diktatúra bevezetésének körülményeit vizsgálva joggal vetődik 
fel a kérdés: miért éppen ekkor határozta el magát II. Sándor király az egyszemélyi 
hatalom kiépítésére? Hiszen a diktatúra proklamálásához vezető alapvető okok, főként 
a nemzeti ellentétek, korántsem jelentettek új elemet az ország életében. Ezek régi, 
mondhatni tartós komponensek voltak a parlamentáris monarchiában. A húszas évek 
közepétől azonban új jelenségekkel bővültek: fokozatosan, majd egyre látványosabban 
meggyengültek az egyezkedéstől mereven elzárkózó centralista erők, felerősödött az 
ellenzék, a föderalista blokk, és a szerb pártokon belül is megjelent a horvát ellenzékkel 
ilyen vagy olyan, de mindenképpen kompromisszumra kész szárny. Ez az erőeltolódás 
gyakorlatilag működésképtelenné tette a parlamentet és a kormányzati munkát. A várt 
nemzeti egyesülés helyett a nemzeti polarizáció tendenciái erősödtek fel, és nyertek egyre 
markánsabb jelleget. 

Zágráb és Belgrád 1925-ös megegyezése, a köztársasági programját elvető, az alkot- 
mányt viszont elfogadó Horvát Parasztpárt kormányba lépése nem változtatott a helyze- 
ten, sőt tovább élezte a belső ellentéteket. A parasztpárti képviselők ellen elkövetett 
merénylet - írják a jugoszláv történészek -— inkább csak ürügyet szolgáltatott ZI. Sándor 
régóta érlelődő tervének megvalósításához, a korlátlan királyi hatalom megteremtéséhez. 
Jellegzetes a diktatúra bevezetésének indoklása is: , Elérkezett az óra, amikor a nép és 
a király között nem kell, nem lehet többé közvetítő. . . Ahelyett, hogy a parlamentarizmus 
fejlesztette és erősítette volna a népi és állami egységet, lelki szakadást és népi egyenetlen- 
séget szított... A jelenlegi parlamentáris kormányzat átalakításában vagy új választások 
kiírásában keresni a gyógyírt azt jelentené, hogy drága időt fecsérelnénk hiábavaló 
kísérletekre. Uj módszereket kell keresnünk, új utakat kell törnünk." 

Az , új módszer" a diktatúrát, az alkotmány felfüggesztését jelentette. A király egy 
kézbe összpontosította a hadüzenet jogát, a miniszterelnök, a kormány tagjainak, a 

közhivatalnokoknak és a katonatiszteknek a kinevezését; tovább korlátozták a személyi. 
sajtó- és gyülekezési szabadságot, felfüggesztették a politikai pártok működését stb. 

Bár a rendszer széles tömegbázissal rendelkező belső ellenzéke mindvégig a Horvát 
Parasztpárt maradt, a megkésett nemzeti beteljesülés zavarai között útjára indult szélső- 
séges, szeparatista horvát nacionalizmus a diktatúrából újabb érveket kovácsolt. 

Maga az usztasa mozgalom, annak szervezetei azonban nem az országon belül, hanem 
jórészt a fasiszta Olaszország és Magyarország védőszárnyai alatt, emigrációban bonta- 
kozott ki. Ekkor erősödtek fel a horvát nacionalizmus fasiszta vonásai, ekkor váltak 
kizárólagossá harci eszköztárukban a direkt terrorista akciók. 

Ante Pavelic, a makedón terroristák meggyőződéses ügyvédje, a későbbi usztasa vezér 
nem sokkal a diktatúra kihirdetése után, 1929 januárjában elhagyta Jugoszláviát. Az első 
usztasa tábort 1931 második felében, Olaszországban, majd a magyarországi Jankapusz- 
tán hozta létre. Olaszországi híveinek száma ekkor mindössze 10-15 fő volt. 

Az Usztasa (horvát fasiszta szervezet) szigorúan centralizált, hierarchikus, kezdettől 
fogva militáns szervezet volt. A szervezetet az Usztasa Főház fogta össze, amelynek élén 
a vezér állt. Alsóbb egységeit a kisebb és nagyobb táborok, egységek alkották, elöljárók- 
kal, akiknek legfontosabb feladatuk a katonai és politikai kiképzés, a vezér akaratának 
végrehajtása és végrehajtatása volt — a feltétlen engedelmesség alapján. 

A szervezet programja — a Pavelic által 1932-ben megfogalmazott , usztasa alkot- 
mány" szerint — Horvátország , idegen uralom alóli felszabadítása" volt minden eszköz- 
zel, akár fegyveres felkeléssel is (a gyakorlatban az usztasáknak csak egyéni terrorakciók 
végrehajtására volt erejük), a függetlenség visszaállítása Horvátország egész , népi és 
történelmi területén". Az usztasák Istenre, Horvátországra és a Poglavnikra esküdtek fel, 
feltétlen engedelmességet fogadva, s vállalva a kötelességszegésért a halálos büntetést is. 

A mozgalom ideológiája korántsem nevezhető koherensnek. Ezt maga Pavelic is 
elismerte, de mint mondta, a kor nem a kiérlelt ideológiák kora, hanem a cselekvésé, 
Ennek az ideológiának a fő elemei már kezdettől fogva tartósnak bizonyultak, még 
akkor is, ha később feltöltődtek a náci fajelmélet néhány elemével (például antiszemitiz- 
mus). A nemzeti eszmét etnikai, történeti érvekre s nem a faj fogalmára alapozták; az 
elérendő független állam érdekeit minden egyén, osztály és réteg érdeke fölé emelték, 
kitaszítva egyúttal a leendő állami élet keretei közül a más etnikumú lakosságot. A nem- 
zeti-népi értékek megőrzését -— hasonlóan például a román Vasgárda ideológiájához - 
nemcsak a parasztságtól várta e mozgalom, de kizárólagos államalkotó erőként tüntette 
fel. A társadalom meglévő társadalmi tagozódásán az usztasa program úgy próbált 
túllépni, hogy kijelentette: ,a horvát nép társadalmi rétegei egyetlen népi egységet 
képeznek, (.. .) s a többi horvát népi réteg nem csupán származása és gyökerei, de családi 
kapcsolatai révén is kapcsolódik a faluhoz". 

A mozgalom, elvetve a nyugati demokrácia elvét, szélsőséges etatista nézetet vallott, 
sőt kifejezetten a katonai állam célszerűségét propagálta. Az iparosítás- és kapitalizmus- 
a kereskedelem a paraszti és az általános népi gazdaság szolgálója kell legyen, ... nem 
pedig a népi vagyon kapitalisták kezében történő felhalmozódásának forrása". A bol- 
dog, teljes emberi lét kizárólagos alapjává a népi-nemzeti közösség, a kollektívum és a 
vezér feltétlen szolgálata lépett elő. A vallás — mint a szerbektől megkülönböztető 
nemzeti karakterjegy — elsősorban intoleráns, inkvizitorikus katolicizmusként épült be 
nézetrendszerükbe, amely hatalomra segítésük után párját ritkító terrorhadjáratokba és 
erőszakos térítésekbe torkollott a pravoszláv lakosság ellen. 

Ellenségképüket hosszú időn keresztül a szerbség, s ami ezzel egyet jelentett, Jugoszlá- 
via töltötte ki. E kép azonban a harmincas évek második felében, főként német hatásra 
s nyilván olasz közvetítéssel, kiegészült a zsidósággal, a szabadkőművesekkel és a kom- 
munistákkal. Ezek az elemek sajátosan összekapcsolódtak, s a szerbek Jugoszlávia és a 
Karadjordje-dinasztia szinonimájává váltak. Szociális téren az usztasák jóval homályo- 

sabb ígéreteket tettek, mint például a földosztást követelő Vasgárda; vonzerejük inkabb 
az ígért hatalommal járó előnyökhöz köthető. 

Az usztasa mozgalom társadalmi bázisának vizsgálata Jugoszláviában éppen hogy csak 
megindult, ezért csupán tendenciákra utalhatunk. Az már ma is biztonsággal leirható, 
hogy az usztasa vezérkar a középrétegekből került ki, de véleményünk szerint ez a vezetői 
mag legalább két irányból érkezett. Egyrészt találunk köztük a középrétegekbe lesüllyedt 
elemeket (például volt magas rangú katonatisztek, földbirtokosok), s talán kisebb rész- 
ben, de jelen vannak e szűkebb magban a vidéki kispolgári, sőt paraszti környezetből 
felemelkedők is. Ám a biztos egzisztencia hiánya közös élményük volt, sőt ezt nem is 
hazai környezetben, hanem az újabb gyökértelenséget jelentő emigrációban élték meg. 


Az usztasa mozgalom kibontakozásának okait főként Jugoszlávia belső struktúrájában, 
a diktatúra bevezetésében kell keresnünk - társadalmi bázisának kialakulása azonban 
a nagy válsággal mégiscsak közvetlen összefüggésbe hozható. Az usztasa táborok kezdet- 
ben igen csekély létszámát a válság éveiben sikerült feltölteni — zömmel a Belgiumba, 
Németországba, Franciaországba és Dél-Amerikába korábban kivándorolt s most mun- 
kanélkülivé vált horvátok közül. Az aktív usztasa réteg zömmel paraszti származású volt. 
A társadalom több minőségében is kivetette magából e réteget: egyrészt mint horvátot, 
másrészt mint parasztot; politikai orientációjuk szempontjából azt is érdemes számításba 
venni, hogy az emigrációban sem találtak maguknak biztos egzisztenciát. 

Sajnos az usztasa hatalomátvétel utáni társadalmi bázis alakulását, ami nyilván új 
elemekkel is bővült, már nem tudjuk ilyen pontosan megfogni. Azt azonban éppen e 
kérdés kapcsán fontos hangsúlyozni, hogy a két világháború közötti jugoszláv elmara- 
dottság talaján alig-alig meginduló modernizáció, illetve ennek megrekedése, az ezzel 
együtt járó társadalmi marginalizálódás önmagában nem tudta előidézni a horvát fasiz- 
mus hatalomra kerülését. Ez esetben tipikusan arról van szó, amiről Szlovákia esetében 
is: csak nemzetközi katonai, politikai segédlettel sikerült Paveliének bevonulnia Zágráb- 
ba. (Emlékeztetőül itt jegyezzük meg, hogy amikor 1941 áprilisában a fasiszta Németor- 
szág és Olaszország megtámadta Jugoszláviát, német és olasz segédlettel április 10-én 
kikiáltották az ún. Független Horvát Államot. Ez szolgáltatott azután ürügyet arra, hogy 
Horthy hadparancsára magyar katonai egységek is támadást intézzenek Jugoszlávia 
ellen.) 

A Független Horvát Állam - minden előzetes, hangzatos kijelentések ellenére is — 
kénytelen volt beérni a függetlenség látszatával (a bábállam szerepével). A mozgalom 
által kezdettől fogva hirdetett terror immár az állami politika rangjára emelkedett, amikor 
esetenként a németeket is megszégyenítő irtó hadjáratot indítottak a szerbek, a zsidók 
a baloldali és antifasiszta horvátok, valamint a cigányok ellen. Az egyház ugyan - 
ellentétben Szlovákiával — nem kapott helyet az usztasa hatalmi apparátusban, a katoli- 
kus papság többsége azonban biztos tartópillérét alkotta a rendszernek, aktív szercpet 
vállalt az usztasa szervezetben, a boszniai erőszakos hittérítésekben. 

S ha ma még nem is lehet pontosan megrajzolni a hatalomra került horvát fasiszta 
rendszer társadalmi bázisát, feltételezhető, hogy kezdetben a horvát autonómiát vagy 
függetlenséget igenlők meglehetősen széles rétege támogatta. Az usztasa állam társadal- 
mi bázisa azonban gyors ütemben szűkült. Ezzel kapcsolatban érdemes felidézni G/ais 
von Horstenau német tábornok egyik, nem sokkal a Független Horvát Allam megalaku- 
lása után írott helyzetjelentését. Eszerint a nem usztasa horvátok inkább félnek az 
usztasáktól, mintsem támogatják öket, de legjobb esetben is többségük közömbös. 
A szerbek, a pravoszlávok gyakorlatilag törvényen kívülre szorultak, s a horvát társada- 
lom egészére inkább az új állammal szembeni csalódás jellemző. Máris látható, hogy 
belpolitikai feszültségei robbanáshoz, azaz felkeléshez vezettek -— folytatja a tábornok -, 

s ehhez járulnak még egyre erősödő gazdasági nehézségeik, valamint a határkérdésekben 
elszenvedett vereségek. 

A délszláv identitástudatból az egység gondolatát kizáró nacionalizmusok a háború 
alatt azonosultak a fasizmussal. a megszállók kiszolgálásával, a délszláv népek egymás 
elleni irtó hadjáratával. Gondolunk itt nem csupán az usztasa államra, de a fasiszta 
megszállókkal együttműködő Nedié-féle Szerbiára Is. Ily módon az egységes államiság 
nélküli, nemzeti kizárólagosságra épülő tudatformák és politikai programok egyertel- 
műen és tartósan negatív tartalommal teliítődtek. 

A Jugoszlávia megszállásával és feldarabolásával szemben álló, kommunisták vezette 
antifasiszta ellenállás természetesen nyúlt vissza a jugoszlávizmus demokratikus. ma: 
népek önállóságát is elismerő hagyományaihoz, s ez a népfelszabadító háború, maj 


pedig az új jugoszláv államiság tartós pillérévé válhatott. 
A. Sajti Enikő 

AZ EUROPAI FASIZMUS TORTENETEHEZ 


A szlovák fasiszta mozgalom 
és az , önálló" szlovák állam 


A harmincas évek közepére világméretűvé vált fasiszta mozgalom hatása, következmé- 
nyei elől a polgári demokratikus Csehszlovákia sem tudott kitérni. 

1918 őszén az Osztrák-Magyar Monarchia romjain, Kelet-Közép-Európa szívében 
alakult meg az első Csehszlovák Köztársaság. Az új közös cseh-szlovák állam nemzetkö- 
zi helyzetét a csehszlovák uralkodó köröknek a versailles-i status guo megőrzésében való 
érdekeltsége határozta meg, ami 1918 és 1938 között valamennyi csehszlovák kormány 
külpolitikai irányvonalának meghatározó elemévé vált. Ennek kialakításában és fenntar- 
tásában döntő szerepe volt a nyugati nagyhatalmak -— Franciaország és Nagy-Britannia — 
felé való egyoldalú orientálódásnak, valamint a kisantantba vetett bizalomnak. Elsősor- 
ban ezek segítségével próbálta Csehszlovákia a maga politikai és gazdasági terveit 
Kelet-Közép-Európában megvalósítani. 

Csehszlovákia a térség gazdaságilag legfejlettebb ipari-agrár állama volt, ám a belső 
piac szűk felvevőképessége, illetve a legfontosabb nyersanyagforrások hiánya miatt 
mindig erősen függött az európai és a világgazdaságtól, továbbá a nemzetközi helyzet 
alakulásától. E körülmények váltak a csehszlovák uralkodó körök bel- és külpolitikai 
irányvonalának meghatározó elemévé. 

A csehszlovák polgári demokrácia fejlett politikai rendszert épített ki. A demokratikus 
választási rendszer alapján létrehozott parlamentben a legnagyobb politikai pártok 
koalíciós blokkjának magvát a cseh polgári pártok alkották: az agrár-, a nemzeti demok- 
rata párt, valamint a szociáldemokraták és a szocialisták. Az általuk létrehozott koalíciós 
blokk a polgári Csehszlovákia politikai életének legfőbb sajátossága volt. 

Csehszlovákia társadalmi szerkezetének jellemző vonása volt a nagy létszámú munkás- 
ság, illetve a városi és falusi középrétegek, valamint a parasztság nagyfokú differenciált- 
sága. Mindez tükröződött a politikai pártok programjában, céljaiban, tömegbázisában. 
A polgári demokratikus államban hatalomra került burzsoázia kénytelen volt megvalósí- 
tani számos, a parlamentben elfogadott demokratikus intézkedést. Az egymást követő 
parlamenti koalíciók a két világháború között azonban mit sem változtattak a rendszer 
osztálylényegén. Az 1929-1933-as gazdasági világválságot követően, főleg a harmincas 
évek közepétől pedig az uralom formái egyre keményebbé váltak. 

Csehszlovákiában már a húszas években több fasiszta mozgalom, szélsőséges irányzat 
is kísérletet tett egy országos hatáskörű fasiszta mozgalom kiépítésére. Az 1938-as 
müncheni diktátum előtt azonban a csehszlovák politikai és osztályviszonyok nem tették 
lehetővé, hogy a legszélsőségesebb elemek megkísérelhessék egy fasiszta diktatúra létre- 
hozását. A soknemzetiségű állam fasiszta vagy fasisztoid csoportjai és azok nacionalista, 
soviniszta törekvései — a különböző nemzetiségű burzsoá csoportok egymásnak ellent- 
mondó érdekei következtében -— nem tudtak egységes, országos méretű mozgalommá 
kovácsolódni. 

A cseh fasizmus a maga nemzeti környezetében -— éppen rendkívül szűk társadalmi 


92 AZ EURÓPAI FASIZMUS TÖRTÉNETÉHEZ 


bázisa miatt - soha nem volt képes meggyökeresedni. Bár 1935-ben létrehozták a 
Nemzeti Uniót és a , decemberi blokkot" (amelybe az agrár-, a kereskedelmi és iparpárt, 
valamint a Nemzeti Fasiszta Közösség, a Hlinka-gárda és Henlein szudétanémet pártja 
tömörült), ez sikertelen kísérletnek bizonyult az egységes csehszlovák fasiszta mozgalom 
létrehozására. A harmincas évek közepén Csehszlovákia azon országok sorába tartozott, 
amelyeknek egy ideig még sikerült ellenállniuk az őket mindinkább szorongató nácizmus 
nyomásának, hódító törekvéseinek. Csehszlovákiában - ha korlátozott formában és 
néha formálisan, de — 1938 szeptemberéig, a müncheni diktátumig fennmaradt, muükö- 
dött a polgári demokratikus rendszer. Ez lehetetlenné tette a fasiszta mozgalom szélesebb 
alapokon történő kiépítését. 

1938 őszétől viszont a rendszer jobbratolódott. A CSKP ugyan sürgette a széles körű 
antifasiszta népfront létrehozását a köztársaság védelmére, a széthullás megakadálvozá- 
sára, ez azonban már nem vezethetett eredményre. És bár a háború alatt a cseh nép 
— különösen a háború utolsó szakaszában - a CSKP vezetésével hősies ellenállást fejtett 
ki a megszállás, a náci tömegterror ellen, a fasizmus végleges vereségét, az orszag 
felszabadítását itt is a szovjet fegyverek hozták meg. 


A A A 


A csehországi viszonyoktól gazdasági-társadalmi, politikai és kulturális téren — történel- 
mi okokból is - egyaránt eltért a szlovákiai helyzet alakulása. Szlovákia általános 
elmaradottságának fenntartásában érdekelt volt mind a cseh burzsoáziának, mind a 
szlovák burzsoáziának egy vékony felső rétege. A csehek és a szlovákok közötti — főleg 
nemzeti, politikai és gazdasági — ellentétek 1918 után a közös állam létrehozása ellenére 
sem szűntek meg, sőt a problémák felemás kezelése vagy épp meg nem oldása következté- 
ben a feszültség állandó forrásai maradtak. 

A polgári Csehszlovákia egyik alapvető bel- és külpolitikai problémája — egész fennál- 
lása alatt — éppen a rendkívül összetett nemzeti, nemzetiségi kérdés következetlen megol- 
dása volt (a köztársaság több mint 13 millió lakosának egyharmada 1921-ben valamelvik 
nemzetiséghez tartozónak vallotta magát). 1938-ig a csehek és a szlovákok kapcsolatá- 
ban két meghatározó irányzat küzdelme volt jellemző. Az egyik oldalon a cseh, valamint 
a politikai hatalomban részt vevő kisszámú szlovák burzsoázia a közös állam és a 
csehszlovákizmus eszméjének védelmezője volt; a másik oldalon pedig a politikai, gazda- 
sági hatalomból kirekesztett szlovák burzsoázia többsége - amelynek élére már a csek- 
szlovák állam születésekor a Szlovák Néppárt került - előbb az autonómia, később pedig 
a szeparatizmus szószólója lett. 

E párt egyik alapítója és elnöke, a klerikális szárny vezetője, a szlovák autonómia 
élharcosa és ideológus-politikusa a katolikus pap: Andrej Hlinka volt. E párt vált 
Szlovákiában a fasiszta mozgalom egyik elő-, majd élharcosává. 
lommal, a marxizmussal szembeni olthatatlan gyűlölet. Eredendően konzervatív, keresz- 
tényszocialista platformon állt, cseh- és protestánsellenes volt, programjának középpont- 
jába a szlovák autonómia követelését helyezte. Ám mind nagyobb befolyást szerzett 
benne egy szélsőségesen jobboldali extrémista szárny is, amelynek Vojtech Tuka fasiszta 
politikus és ideológus volt a vezetője. De a Szlovák Néppártnak még a konzervatív 
keresztényszocialista irányzatán belül is -— már a húszas években - feltűntek és mindin- 
kább elszaporodtak a fasizálódásra utaló tendenciák. (Mindez bizonyítja, hogyan fonód- 
hat össze hol lazábban, hol szorosabban a konzervatív keresztényszocializmus és a 
szélsőjobboldali ideológia.) Így joggal mondhatjuk, hogy a Szlovák Néppárt története 
lényegében azonos a szlovákiai fasizmus történetével. A harmincas évekig még e párton 
belül az az irányzat volt fölényben, amelyet a keresztényszocializmus jellemzett, ezután 

azonban mindinkább a párt radikális jobboldali irányzatának fölénye követhető nyo- 
mon. 

A hosszan elnyúló gazdasági depresszió Szlovákiában addig nem tapasztalt módon 
élezte ki az ország gazdasági-társadalmi problémáit. A mélyülő kül- és belpolitikai válság 
idején különösen növekedett Szlovákia gazdasági-stratégiai jelentősége: a köztársaság 
fennállása óta halmozódó problémák nyiltabban jelentkeztek, s kitünt: elodázhatatlan 
a szlovák nemzet helyzetének rendezése. (Egyelőre a jobboldal is a közös államon belüli 
rendezést tartotta reálisnak.) 

A szlovákiai politikai pártoknak és irányzatoknak kétségkívül kevés beleszólásuk volt 
a csehszlovák bel- és külpolitika alakításába. E pártok, beleértve a kormánykoalíicióban 
részt vevő pártokat, de magát a Szlovák Néppártot is (amelynek befolyása 1938 szeptem- 
beréig nem mondható átütőnek), nem érték el céljukat. Egyrészt, mert a szlovákiai 
burzsoáziának gazdaságilag és politikailag alárendelt helyzete volt, másrészt, mert a 
szlovák autonómia kérdését, Szlovákia államjogi helyzetét eltérően ítélték meg. A szlo- 
vákiai nemzeti probléma, az önrendelkezési jog követelésének figyelmen kivül hagyása 
a csehszlovák burzsoá kormányzatok részéről lehetővé tette, hogy a fasizmus hivei 
Szlovákiában többnyire manipulatív módon éppen ezt használják fel befolyásuk növelé- 
sére. 

Szlovákiában a politikai élet polarizációja a harmincas évek második felében már 
annyira nyilvánvaló volt, hogy a demokratikus és a fasiszta erők közötti ellentétek 
kompromisszumos áthidalásával aligha lehetett számolni. A Szlovák Néppárt egyre 
inkább jobbratolódott, radikalizálódott. Ez leginkább az "rősödő kormányellenességben 
és csehellenességben, illetve a csehszlovákizmus elleni éles tumadásban jutott kifejezésre. 

A Szlovák Néppárt a gazdasági és politikai pozícióival elégedetlenkedő legkonzervatí- 
vabb szlovák burzsoázia szószólójaként, továbbá az egyházi hierarchia érdekeinek, 
befolyásának védelmezőjeként, az elszegényedett kispolgárok, a lehanyatlott feudális 
rétegek, a hatalomból kiszorult hivatalnokok, valamint a földjeikről elüzött parasztok 
képviselőjeként lépett fel. A munkásokra gyakorolt hatása igen csekély volt, nem utolsó- 
sorban azért, mert a munkáskérdésben, illetve általában a szociális problémákkal kap- 
csolatban mereven ragaszkodott a magántulajdon sérthetetlenségehez, az osztálykülönb- 

ségek tagadásához. 

K ülönösen a harmincas évek második felétől e szervezet mindinkább radikalizálódó 
fasiszta szárnya (a Tuka-féle csoport és a Hlinka-gárda) a szlovák autonómia követelését 
töltötte meg extrém nacionalista tartalommal s kapcsolta össze a más népek és 
nemzetek elleni uszítással. Egyebkent a határozott jobbratolódást kitünően dokumentál- 
ja a Szlovák Néppárt 1936 szeptemberében tartott pöstyéni kongresszusa. A veszélyt nem 
annyira az elfogadott program jelezte, hanem inkább az, hogy itt vetődött fel először a 
szélsőnacionalista, revizionista német és magyar pártokkal, illetve a fasiszta Németor- 
szággal való kapcsolatok megteremtésének gondolata. 
alapja a keresztény világnézetre való hivatkozás és a szlovák nacionalizmus volt, ezen 
alapult politikai klerikalizmusa is, ebben természetesen mindenkor dominált a katolikus 
egyház. Ez a mozgalom a szélsőséges antikommunizmus és szélsőséges nacionalizmus 
keveréke volt, amelyet a csehellenes sovinizmus és a feudális tipusú klerikalizmus jellem- 
zett. 1938. szeptember 6-án, tehát közvetlenül a müncheni diktátum elfogadása után — 
az így nyújtott lehetőségek demagóg kihasználásával - a Szlovák Néppárt vezető párt- 
funkcionáriusai, élükön Jozef Tisóval, az új pártelnökkel, önhatalmúlag, a parlamenti 
demokrácia addig bevett szokásaival ellentétben, Zsolnán átvették a hatalmat, kikiáltot- 
ták az autonóm Szlovákiát. Ennek az aktusnak a törvényellenes voltán mit sem változta- 
tott az, hogy a prágai kormány utólag kényszerűen jóváhagyta és a polgári pártok 
hallgatólagosan elismerték. . 

Szlovákia államjogi helyzetében ezzel a lépéssel új fejezet kezdődött, amelyet a pöstyé- 

ni pártkongresszuson elfogadott jelszó - , Egy nemzet, egy párt. egy vezér" — nyiltaz 
deklarált. A napi poliukai gyakorlatban, de az egész politika irányításában is ez azi 
jelentette, hogy a fasiszta diktatúra ismérvei fokozatosan elmélyültek és kiszélesedtek. 
Betiltották előbb a kommunista, majd a szociáldemokrata pártot, 1938-1939 fordulojás 
pedig az összes többi pártot (kivéve természetesen Hlinka pártját). Mindezt megkönnyt 
tette, hogy a Szlovák Néppártban a harmincas évek közepétől fiatal katolikus papok eg 
csoportja 15 bekapcsolódott a párt munkájába — akik közül sokan az extrémista megokta- 
sok hívei voltak. OK és mas extrémisták már a szlovák autonómia elismerése utaz 
elérkezettnek látták az időt arra, hogy minden lehetséges eszközzel megszerezzék 3 
Szlovák Néppartban a vezető posztokat, majd ezt követően az államhatalmat 55 a 
kezükbe ragadják. 


A A A 


A Szlovák Néppárt hatalomra jutása utan érvényesültek a klerikális fasizmus elvei és a 
nacionalizmus valamennyi ismérve. Szlovákiában tehát a Szlovák Néppárt volt a fasiszta 
diktatúra inspirátora. hordozója és megvalosítója. A diktatúra intenzitását azonban nem 
irhatjuk csupán a naci Németorszaghoz való alkalmazkodás számlájára. Ebben a folya: 
matban - az utánzás ténve mellett -— aligha elhanyagolható a félelem a frissen megszerzeti 
hatalom elvesztésétől. A párt agressziv, radikális, nyiltan fasiszta többsége hozzáfogoti 
az önálló államiság megvalósításához, a fasiszta diktatúra egyre nyiltabb fasiszta mód- 
szerekkel történő kiépítését 7". 

1939. március 15-én - a német fasizmus érdekeinek megfelelően - kikiáltották az 
. önálló" szlovak államot. Hy módon Szlovákiát a cseh országrészektől eltérően nem 
szallták meg a hitlerista csapatok. hisz létrejött egy vazallus állam. a szlovák bábkor- 
many, Tiso vezetésével. A Szlovák Néppártban a konzervativ és a szélsőségesen radikalis 
vraszta szárny között a harc, amely változó intenzitással tolyt, 1939. március 15-éve. 
az .. önálló" Szlovákia létrehozásával sem mérséklődött. Ezután a küzdelem tulajdonkép- 
pen a szlovák fasizmus konzervatív-klerikális erői és a Németország segítségét nviltar 
rrénybe vevő, egy náci tipusú totális fasiszta diktatúra létrehozásáért kialló erők csataro- 
zásává vált. 

Tiso csoportja, amely maga mögött tudta a Szlovák Néppártot, a nemzetgyűlést és a 
katolikus klérust, az , önálló szlovak állam" rendszerét a klerikális konzervativizmusbaól 
kundulva akarta megteremteni; az új allamrend kiépítésekor ez a csoport sem tudott 
kitérni a klasszikus, német tipusú tekintélyuralmi diktatúra számos elemének életbe 
léptetése elől. 

A Tuka—-Mach vezette szélsőjobboldali radikális szárny a német típusú fasiszta diktatu- 
ra lehetőleg legrövidebb időn belül történő megvalósítását sürgette, a nácizmus érdeket 
nek kifejezőjeként és eszközeként. A nyilt fasiszta diktatúra hiveinek fő támasza 1938 
első felétől a szigorúan katonai elvek alapján szerveződő, egyébként Tiso által is támoga- 
tott félkatonai testület, a Hlinka-gárda volt, amelynek már 1938 nyarára sikerült kiépite 
nic országos hálózatát. Eleinte ugyanis hivatalos engedély nélkül működött, de az 1938. 
október 28-i kormányrendelet alapján Szlovákia egyik honvédelmi szervezete lett, mig- 
nem 1940 nyarától jogot kapott Szlovákia egész társadalmi életének ellenőrzésére; nem- 
egyszer a politikai rendőrség és csendőrség szerepét ís magára vállalta. 

A Hlinka-gárda azoknak az elemeknek lett a gyűjtőhelye, akiket a kapitalista fejlődés 
a társadalom perifériájára sodort. A Szlovák Köztársaságban (ez lett a szlovák állam 
alkotmányban is rögzített hivatalos neve) a Hlinka-gárda vált a totális fasiszta rendszer 
életbe léptetésének legfőbb eszközévé. Üldözte a rendszer ellenzékét - elsősorban 3 
kommunistákat —. letörte a sztrájkokat, kegyetlen brutalitással szétkergette az antifasisz- 
ta tüntetéseket. és megtorolt minden antifasiszta akciót. Döntő szerepe volt a koncentra- 
ciós táborok kiépítésében és fenntartásában. A zsidók deportálását és megsemmisitéset 

is e gárda irányította. A náci Németország oldalán és a Szovjetunió elleni háborúban 
részt vevő Szlovákiát is — a szlovák hadsereg mellett — a gárdisták képviselték, s a Szlovák 
Nemzeti Felkelés idején (1944 szeptemberében) a leghírhedtebb szerepet a gárda legszél- 
sőségesebb, legbrutálisabb elemeit tömörítő ún. tábori őrség játszotta. 

A náci Németország pozsonyi nagykövetsége révén felügyelete és ellenőrzése alatt 
tartotta a szlovák állam bel- és külpolitikáját, próbálta szabályozni a Szlovák Néppárt 
két szárnya között folyó hatalmi harcot. Sakkfiguráikat a nácik az , oszd meg és ural- 
kodj" elve alapján mozgatták. 

Bár a nemzeti elnyomás leplezettebb volt itt, mint a cseh protektorátusban, a szlovák 
állam egész politikai, katonai és gazdasági potenciálját a hitleri fasizmus agresszív 
politikájának rendelték alá. Már az 1939 márciusában 25 évre megkötött német-—szlovák 
védelmi szerződés formálissá degradálta Szlovákia szuverenitását. A nácik kifosztották 
az országot, élelmiszerek tömegét szállították innen Németországba, másrészt Szlovákiát 
is bekapcsolták a Lengyelország elleni háborúba. A németek úgy irányították a szlovák 
kormány politikáját, hogy megadták a látszatszuverenitás és a látszatparlamentarizmus 
lehetőségét. A , Köztársaság" alkotmányt fogadott el, kidolgozta és megvalósította a 
, legális" hatalomgyakorlás formáit. Megteremtette és működtette a fasiszta államhata- 
lom legfőbb szerveit: a nemzetgyűlést, az államtanácsot, a Legfelsőbb Bíróságot. Kiépí- 
tette fegyveres testületeit: a hadsereget, a rendőrséget és a csendőrséget. 

Az a hatalmi struktúra, amely az 1939 októberében megalakult szlovák államot 
jellemezte és amelynek a lényege lett volna, hogy egy keresztényszocialista színezetű 
klerikális jellegű, konzervatív-autoritatív diktatúrát hozzon létre, 1940 nyarára tehát 
kudarcba fulladt; nyílt fasiszta diktatúra kiépítésére került sor. A helyzet diktatórikus- 
fasiszta alakulásában a németekre támaszkodó extrémisták tevékenysége, illetve akna- 
munkája jutott döntő szerephez. E szélsőséges szárnyat a Tiso vezette konzervatív 
klerikálisok bár némileg fékezni igyekeztek, feltartóztatni azonban nem tudták. 

Az ún. szuverén, , független" szlovák állam olyan intézkedések egész sorát léptette 
életbe, amelyeket egyértelműen csakis fasisztának lehet tekinteni. Az 1939-ben elfogadott 
és az osztrák példa alapján készült alkotmány az állampolgári jogokat csak a , szlovák 
etnikumú lakosságnak" biztosította, s ezekkel a jogokkal csupán a valamennyi szlovák 
fasiszta mozgalmat egyesítő Szlovák Néppárt útján lehetett élni. Csak ez a párt, valamint 
a nácik követelésére a német és a magyar párt élhetett még a legalitás lehetőségével. 
A szakszervezetek helyére az ún. szindikátusok kerültek. Az illegalitásba szorított kis 
létszámú demokrata csoportok, munkásképviseleti szervek folyamatos üldözésnek vol- 
tak kitéve. § 

A hatalomra került Szlovák Néppárt a parasztságnak tett egyetlen ígéretét sem teljesí- 
tette. Az 1939. áprilisi és az 1941. szeptemberi zsidótörvények pedig lehetővé tették a 
zsidók törvényes üldözését, amit csak a köztársasági elnök vétójoga enyhíthetett. 

A müncheni egyezmény után tehát felgyorsult a fasizálódás; a náci Németország 
részéről ért külső késztetések mellett jó néhány belpolitikai ok is közrejátszott, amelyek 
következtében nyílt fasiszta diktatúra jöhetett létre. 

A náci fasizmus formáitól eltérő, csak a szlovák fasizmusra jellemző sajátosságok 
fokozatosan kristályosodtak ki, és teljes mértékben csak 1940 júliusától, a salzburgi 
német-szlovák tárgyalások után fejlődtek ki. A szlovák történészek véleménye szerint 
a szlovák nacionalizmus elsősorban védelmi jellegű volt, és az is maradt a szlovák állam 
egész fennállása alatt. A szlovák fasizmus ideológiai alapja is — mint láttuk, bizonyos 
fokig - eltért a náci német fasizmusétól, s az államapparátus is másként alakult, mint 
a totális fasiszta diktatúrákban. A Szlovák Néppártnak sikerült az állammal szoros 
szimbiózist kiépítenie. A káderek kiválasztása és politikai, társadalmi pozíciókba való 
állítása is másképp zajlott le Szlovákiában, mint Németországban. A kulcspozíciókat, 
fontos állami tisztségeket a Szlovák Néppárt vezető képviselői töltötték be, a végrehajtó 
szervek apparátusában viszont megmaradt a régi csehszlovák közigazgatás káderállomá- 

nya. A kultikus elemek (a párt- és a tekintélytisztelet elve) ugyan nem hiányoztak a 
szlovák párt ideológiájából, de olyan jelentőségre, mint Németországban vagy Olaszor- 
szágban, soha nem tettek szert. 

1944 augusztusának végén Hitler — minthogy Szlovákia hegyeit kedvező terepnek tekir- 
tette ahhoz, hogy kettészakítsa a gyors ütemben előnyomuló szovjet hadsereget - meg- 
szállta a , független" Szlovákiát. A megszállás felfokozta az ellenállást; fegyveres felkelés 
tört ki, amelynek során saját erőből felszabadítottak több várost, községet a náck 
uralma alól. A szlovák ellenállási mozgalom elvetette az önálló szlovák állam fikcióját 
Bár a német fasisztáknak sikerült az elfoglalt területeket ideiglenesen újra visszaszere- 
niök, a szovjet hadsereg, amely feltartóztathatatlanul tört előre, a szlovák és a cse 
ellenállási erőkre támaszkodva felszabadította az ország egész területét, és ezzel lehetővé 
tette a nemzeti demokratikus forradalom kibontakozását és győzelmét Csehszlováki- 
ban. 

Szincsokné Gyivicsán Mérie 


Pirk László: Tér-töredék 


Szűrös Mátyás: 
Hazánk és Európa 


,, Túl vagyunk már azon a tévhiten, hogy a má- 
sik fél gyengülése vagy problémáinak növekedé- 
se automatikusan erősít bennünket. Megválto- 
zott a világ." Ez a két mondat - válasz egy újság- 
író kérdésére — példázza azt az átfogó, az új 
gondolkodás lényegét megragadó szemléletmó- 
dot, amely a szerző elméleti munkásságának lé- 
nyegéhez tartozik. Szűrös Mátyást politikusként 
is a kor nagy kérdései izgatják, ezekre kíván az 
idők szellemének megfelelő, gyakran a korábbi 
véleményeken, elképzeléseken túlmutató, elmé- 
letileg megalapozott feleletet adni. Olyan kérdé- 
sek ezek, mint a folyamatosság és a megújulás 
szerepe a szocialista külpolitikában, illetve az 
enyhülés megtorpanásának okai. Vagy például 
az, hogy mit tehet itt Európában egy kisebb 
ország — mint hazánk - azoknak az értékeknek 
az érvényesítéséért, amelyeket magáénak vall, 

! mivel rendszerünk és politikánk lényegét feje- 
zik ki. 

. Helyzetünknél fogva a magyar külpolitika 
súlyponti területe Európa - írja bevezető tanul- 
mányában a szerző. - A nyolcvanas években 
külpolitikánknak a realitások alapján kialakult 

1 egy önálló és sajátos arculata azáltal, hogy egyre 
jobban összhangba került a belső szocialista 
építés sajátosságaival, igényeivel és követelmé- 

nyeivel. Egyidejűleg szorosan kapcsolódik a kor 
legfontosabb, előremutató nemzetközi folyama- 
taihoz, amelyeknek egyszerre szerves része és 
lehetőség szerinti előmozdítója, mindenekelőtt 

, Európában." 

I . Az Európához oly szorosan kapcsolódó fo- 
galmak - a civilizáció, a kultúra, a demokrácia, 
. a humanizmus - nem a szocializmussal szület- 

! tek, olyannyira nem, hogy civilizációs lemara- 

. dásunk felszámolásáért vagy a demokrácia isko- 

: lájának kijárásáért még sok a tennivalónk. Az 

. igazi európai értékek elismerését nem nélkülöz- 
heti politikánk, hiszen ennek meghatározó a 
szerepe abban, mennyire tudunk élni a civilizá- 
ciós felzárkózás történelmi lehetőségével. 

) 

Aki figyelemmel kísérte az elmúlt esztendők- 
ben hazánk nemzetközi tevékenységét, talán 
nem tekinti túlságosan fellengzősnek a megálla- 
pítást, miszerint politikai értékeink közé sorol- 
hatjuk azt a következetességet és állhatatossá- 
got, amellyel — Szűrös Mátyás szavaival — igazi 
európaiak módjára igyekeztünk munkálkodni a 
béke és a biztonság érdekében. 

A szerző a magyar külpolitika négy évtizedes 
múltjára visszapillantva joggal állapíthatja meg, 
hogy a mostani vonalvezetés és stílus az utóbbi 
harminc esztendő során fejlődött ki, a nyolcva- 
nas évek közepére pedig kialakult a markáns, 
önálló arculatú magyar külpolitika. 

, Mit is jelent az, hogy markáns a magyar 
külpolitika arculata? — teszi fel a kérdést Szűrös 
Mátyás. — Összességében azt, hogy alapvető el- 
veink nem változtak, de az adottságokat, sajá- 
tosságokat és a lehetőségeket határozottabban 
figyelembe vettük és kiaknáztuk. Jobban alkal- 
mazkodtunk a realitásokhoz, a külső körülmé- 
nyekhez, és kezdeményezőbbek, aktívabbak 
voltunk. Ehhez persze szükséges volt jobban 
tisztázni a nemzeti és a közös, egyeztetett érde- 
kek viszonyát; azt. hogy nemzeti érdekeink kö- 
zül melyek tekinthetők közösnek, és melyek 
azok, amelyek jellegzetesen a miéink." 

Hazánk folyamatosan kezdeményező szere- 
pet vállalt a szocialista tapasztalatok és módsze- 
rek megújításában, a nemzeti érdekek egyre ha- 
tékonyabb összehangolásában, a kölcsönösen 
előnyös együttműködés továbbfejlesztésében, 
az összefogás erősítésében. 

A realitásérzék mellett a szerző az elvi, erköl- 
csi szilárdság és a gyakorlati rugalmasság egy- 
idejű érvényesítésében látja a külpolitikai ered- 
ményesség biztosítékát. Egész könyve a bizonyí- 
ték: ez a realitásérzék, ez a szilárdság és rugal- 
masság sem a csendesebb, sem a viharosabb 
időkben nem volt idegen tőlünk. Jó példa erre 
a feszült 1984-es esztendő. amikor egyetlen év 
alatt több felső szintű találkozóra került sor a 

nyugat-európai vezetőkkel, mint a két világhá- 
ború közötti Magyarország 25 éve alatt. Szava- 
ink és tetteink összhangban voltak ekkor is, 
külpolitikánk egyszerre nemzeti és nemzetközi. 
Hazánkat ma megbízható, korrekt partnerként 
tartja számon a nemzetközi közvélemény. 

Becsülendő érték ez most, amikor a hazai 
gondok és bajok gyakran az érdemeket is elhal- 
ványítják, s a politikai teljesítmények mérlegelé- 
sét megzavarhatják a felkavart érzelmek. Igaz, 
a külpolitika nem tartozik a mérhető teljesítmé- 
nyek világához, annyira azonban mégsem el- 
vont, hogy ne lehessen pontosan érzékelni irá- 
nyát, törekvéseit, szellemiségét és eredményessé- 
gét. 

A magyar külpolitikának e tekintetben van 
mit felmutatnia. Alapvető európai meghatáro- 
zottságunkból fakadóan mindenekelőtt azt a 
szakadatlan erőfeszítést, amellyel az összeuró- 
pai érdekek érvényre juttatásáért fellépett. 
A szerző az 1960-as évek közepére, különösen 
az 1969. évi budapesti felhívás idejére helyezi 
aktív részvételünk kezdetét a földrész békéjének 
és biztonságának szavatolására irányuló folya- 
matban. Az európai kulturális fórumon kifejtett 
kezdeményező magatartásunkban pedig azt az 
igyekezetet látja, hogy tudatosítsuk az európai- 
ság értékét, a földrész népei összetartozásának, 
kultúrájának, nemzeti értékeinek, az európai 
egyetemességnek, az egymásrautaltságnak a 
fontosságát. 

Jelentős helyet kap a könyvben Helsinki és 
mindaz, ami az európai biztonsági és együttmű- 
ködési értekezlettel elkezdődött. Ennek a folya- 
matnak a kiteljesedéséhez hazánk nemcsak hoz- 
zájárult, előnyeiből is részesültünk; kiszélesed- 
tek kölcsönös kapcsolataink a földrész országai- 
val. 

A szerzőnek az a szándéka, hogy - mint meg- 
fogalmazta - egy viharos történelmü közép- 
európai nép, a magyarság S egy a szövetségi 
rendszerhez hű és Európáért felelősséget érző 
szocialista ország, Magyarország szemszögéből 
nézve vessen föl néhány gondolatot arról, mi- 
ként látjuk mi az európai biztonság és együtt- 
működés ügyét, milyen a viszonyunk az enyhü- 
lési folyamathoz, s mit tehetnének az európaiak 
az enyhülés megőrzése és továbbfejlesztése érde- 
kében. 

Szűrös Mátyás nemzetközi tevékenységünk 
legfontosabb eredményeit is számba veszi: a ki- 
egyensúlyozott kapcsolatrendszer kiépítését, az 
egészséges arányok kialakítását, azt, hogy ezer- 
éves államiságunk történetében hazánk talán 

nem volt olyan helyzetben, mint most, amikor 
minden vezető nagyhatalommal vagy nagy or- 
szággal rendezett a viszonya. Jellemzőnek tan- 
ja, épp e vonatkozásban, a kapcsolatok rendezé 
sét Nagy-Britanniával, Franciaországgal és az 
Egyesült Államokkal, mert ennek nem voltak 
hagyományai. Differenciálttá, kiegyensúlyozot- 
tabbá vált külpolitikánk a fejlődő világban s. 

A könyvnek állandó visszatérő témája a b: 
és közepes országok szerepe. Mélvenszáni 
elemzés után megfogalmazódik a következtetés 
vegy kis állam is könnyen nemzetközi konfliktu- 
sok, feszültségek gerjesztőjévé válhat, ezze 
szemben pozitív hatást csak jelentékeny erófe 
szítések árán érhet el". A kis és közepes orszá- 
gok nem meghatározó, de nem is nélkülözhetó 
tényezői a nemzetközi politikának — olvasharoi 
a továbbiakban. Növekvő szerepüket azonban 
csak akkor képesek betölteni, ha godolkodásuk 
nyitott, szemléletük realista, külpolitikájuk pe 
dig kiszámítható szövetségeseik és más partne 
reik számára egyaránt. 

Sajátos nemzeti érdekeink közé sorolja a szer- 
ző a határainkon kívül élő magyarsággal való 
kapcsolattartást. Nagy figyelmet szentel e kér- 
désnek, leszögezve, hogy a nemzetiségi kérdés 
elvi alapon történő kezelése külpolitikánk hosz- 
szú távra szóló feladata, amelyet tölünk senk 
más nem vállalhat át. 

Szűrös Mátyás már a bevezető tanulmányá- 
ban annak a meggyőződésének ad hangot, hogy 
a nemzetiségi jogok biztosítása általános nem- 
zetközi követelmény. Könyvében több helyen is 
meggyőző érveket sorakoztat fel annak bizonrt 
tására, hogy a kérdés ébren tartása nem jeieni 
beavatkozást más országok belügyeibe. Hiszen 
a nemzeti kisebbségek jogainak csorbitása. az 

- anyaországgal való közvetlen kapcsolattartás 
korlátozása bizalmatlanságot szül az államköz 
kapcsolatokban, zavart okoz az egész nemzet- 
közi életben. Ezzel szemben a nemzetiségek ket- 
tős kötődése eredményesen szolgálhatja a népek 
közötti jobb megértést, a bizalom erősítését. 
Ezért sem tekinthető szűk belügynek egy-egy 
ország nemzetiségi politikájának torz gyakor- 
lata. 

Azt sem hallgatja el a szerző, hogy korábban 
nálunk ez a kérdés háttérbe szorult, mivel bittük 
és reméltük, hogy a szocialista társadalmi rend 
létrejöttével a nemzetiségi gyűlölködés megszi- 
nik. , Most már jobban tudjuk, hogy a szocializ- 
mus ezt a problémát sem oldja meg automatiku- 
san és rövid idő alatt, s a lehetőségek csak 
kemény munkával változtathatók valósággz. 
Ezért ma reálisabban szemléljük és kezeljük ezt 
a kérdést is." 

E téma gyakorlati vonatkozásai előtérbe ke 

rültek egyes rádióműsorokban, különösen a 
magyar-román viszony vonatkozásában. Szú- 
rös Mátyás következetesen szót emelt az erősza- 
kos asszimiláció ellen, a lenini nemzetiségi poli- 
tika érvényesítése mellett. 


v 


A kötet arányai is tükrözik: politikánk fő kérdé- 
se a háborús veszély csökkentése itt Európában. 
[tt halmozták fel a tömegpusztító fegyverek 
negyven százalékát, és a katonai erő koncentrá- 
ciója is hússzorosa a világátlagnak. Mégsem 
lehet ma erről beszélni tágabb nemzetközi össze- 
függések nélkül. Hiszen kontinensünk sorsa 
szervesen kötődik az egész világéhoz. A szerző 
ezért ágyazza bele az európaiságot a mai világ 
realitásaiba, tárja fel a világpolitika alakulásá- 
nak fő folyamatait, bemutatva a Szovjetunió és 
a szocialista országok stratégiaváltását, az ame- 
rikai politika jelentős módosulását Is. 

Az atomkorszak új realitásáról, az emberiség 
megsemmisítésének technikai lehetőségeiről 
szólva Szürös Mátyás megfogalmazza: csak a 
világpolitikában végbemenő gyökeres változás- 
tól remélheti a világ a biztosabb jövőt. Az embe- 
riség történetének eddigi tapasztalataitól elté- 
rően, a mai világban már nem kizárólag az ellen- 
féllel szemben, hanem vele együtt teremthető 
meg az általános béke és biztonság rendszere: a 
közös és egyenlő biztonság. 

Ez azt is jelenti, hogy az új gondolkodásmód- 
nak el kell vezetnie a szemben álló rendszerről 
alkotott kép modosuláasához. s annak telismere- 
séhez. hogy a legfőbb cél immáron az emberiség 
létének megőrzése. 

, A harc kompromisszumos formái, megoldá- 
sai kerülnek előtérbe - írja Szűrös Mátvás. - 
A békés környezet kialakítására való törekvés 
azonban nem jelentheti a kizsákmányoláson, a 
nemzeti elnyomáson, a diszkriminációkon 
nyugvó rendszerek igazolását. Arról van szó, 
hogy a globális problémák megjelenése napt- 
rendre tűzte társadalmilag megosztott, külön- 
böző részekből álló glóbuszunkon az egységes, 
kölcsönösen függö (és összefüggő) világ. a békés 
életet élő emberiség létrehozásának feladatát." 

Ebben a történelmi munkában meghatározó 
szerepet vállalt az új szovjet politika. Az új szov- 
jet kül- és biztonságpolitikai koncepcióban Szű- 
rös Mátyás az egymásrautaltság, a partneri vi- 
szony szükségességének felismerését látja, bi- 


zonyságat annak. hogy sürgetően időszerű egy 
új .külpoliukai filozófia". .. Egyre világosabbá 
válik, hogy a nagy nemzetközi kérdéseket csak 
új megközelítéssel, közös akarattal, az országok 
közötti bizalom megteremtésével, józan önmér- 
séklettel, kompromisszumkereséssel, tárgyalá- 
sok útján lehet eredményesen megoldani." 

A nemzetközi kapcsolatok elemzése azt 15 le- 
hetővé teszi a szerző számára, hogy felmutassa, 
ki mit tett és mit nem tett meg ennek érdekében, 
ennek szellemében. Az SZKP XXVII. kongresz- 
szusának kisugárzásával önálló fejezetben is 
foglalkozik. kitérve kétoldalú kapcsolatainkra. 
törekvéseink és céljaink közösségere. 

A kommunista és munkásmozgalomra 15 jel- 
lemző az alkotó útkeresés, s ezt is áttekinti Szű- 
rös Mátyás, amikor egy évtized vitáinak okaira 
keresi a választ. Vallja. hogy e vitáknak egymás 
helyzetének, adottságainak kölcsönös megérté- 
sét, az álláspontok közeledését kell szolgálniok. 
S hogy bár sem a szocializmushoz vezető útnak, 
sem pedig a szocializmusnak nincs univerzális 
modellje, vannak azonban általánosan érvé- 
nyes, közös törvényszerüségei, történelmi ta- 
pasztalatai, amelyeket a nemzeti sajátosságok- 
nak leginkább megfelelő formákban lehet és kell 
érvényesíteni. 

, Minden párt egyedül maga illetékes annak 
eldöntésére, hogy saját országának adottságait, 
hagyományait figyelembe véve milyen formák 
alkalmazásával teremtheti meg a szocialista át- 
menet feltételeit, illetve építheti legeredménye- 
sebben a szocialista társadalmat. A vitás kérdé- 
seket, a különböző elképzelések helyes vagy té- 
ves voltát egyedül az idő, a gyakorlat döntheti 
el." 

A Spiegelnek adott nyilatkozatában fogalma- 
zott úgy Szűrös Mátyas, hogy a szocialista or- 
szágok felnőtté valtak. Nagysáaguktól függetle- 
nül szuverén, egyenjogú államoknak tekintik 
magukat. Szinte mindegyikük fordulóponthoz 
érkezett. A gazdaság intenziv fejlődési szakaszá- 
ra való áttéréssel párhuzamosan zajlik a demok- 
rácia kiszélesítésének a folyamata. 

Amióta a kötet megjelent. hazankban ís sok 
minden történt ennek szellemében. Szűrös Má- 
tvás könyve semmit sem veszítve aktualitásából, 
ahhoz segiti hozzá az olvasót, hogy jobban meg- 
értse a hazánkban és a világban zajló nagy vál- 
tozásokat. 

(Kossuth Könyvkiadó 1987.) 


Barabás Péter 

Kállai Gyula: Megkésett börtönnapló 


Nehéz letenni ezt a könyvet, pedig nem bestsel- 
lernek íródott. Önéletírás a szó legszorosabb 
értelmében ugyanúgy, mint Kállai Gyula két 
korábbi könyve, az Eletem törvénye és a Két 
világ határán. Atélt, valóságos események nyo- 
mata: a szerző nemcsak irodalmi értelemben 
alanya a történetnek, hanem ténylegesen is. 
Mégis, mint egy izgalmas politikai krimi, úgy 
kezdődik a könyv. Az 1951-es esztendő tavaszi 
kora estéjén Magyarország felelős külügymi- 
nisztere havafe;:? tart szolgálati gépkocsiján. 
Hirtelen egy másik kocsi tünik fel, megállásra 
kényszeriti a külügyminiszter autóját. Egy perc 
sem telik el, es a minisztert fogolyként szallitjak 
a budapesti utcakon. 

Áz indítás ismerős, és szellemi izgalmat sejtet. 
Az egyik legfontosabb koncepciós per, a volt 
illegális kommunista vezetők ellen lezajlott 
1951. végi törvénysértés-sorozat hátterébe ígér 
bepillantást Kállai Gyula munkája. Csoda hát, 
hogy napok alatt tünt el a boltok árusítópolcai- 
ról? Ha netán valakinek nem lenne elég meggyő- 
ző, vegye kezébe folyóiratainkat, publicisztikai 
sajtónkat, vegye szemügyre művészeti intézmé- 
nyeink múűúsorválasztékát, a könyv megjelenésé- 
nek. azaz napjaink szellemi közegét. 

Ebben a helyzetben azonban Kállai Gyula 
visszaemlékezésének megjelentetése kapcsán a 
kiadónak sokkal határozottabban rá kellett kér- 
deznie arra, hogy vajon mi magyarázza a most 
már évek óta egyre erősödő érdeklődést közel- 
múltunk iránt. Mert ha pusztán a tartós kon- 
junktúra üzleti vonzereje által gerjesztett kam- 
pánnyal állunk szemben, vagy az emberekben 
mindig meglévő szenzációéhséggel, vagy éppen 
különböző előjelű aktuálpolitikai megfontolá- 
sok eszközkeresését érezzük e jelenség mögött, 
érdemcs-e beállni a sorba egy újabb kiadvány- 
nyal? Megítélésem szerint a valasz még ebben az 
esetben sem lehet egyértelmű nem. Hiszen ha 
csak erről lenne szó, akkor sem lehetne hallgatni 
a korszakról, épp az egyoldalú, hamis történe- 
lemlátással szembeni fellépés jogán és szüksé- 
gén. 

A magam részéről azonban - különösen Kál- 
lai Gyula könyve kapcsán — másra tenném a 
hangsúlyt. A kíváncsiságnak, a figyelemnek né- 
ha talán naiv, de mindenképp érthető megnyil- 
vánulásaira, amelyekkel a fiatalok körében 
ugyanúgy találkozni lehet, mint az idősebbek- 
nél. Egy olyan, elsősorban értelmiségiek köré- 
ben tapasztalt szándékra, amely - egyre céltuda- 
tosabban - a múlt megértését a jelen súlyos 
gondjainak megoldása, a jövőépítés garanciái- 


nak keresése érdekében tartja elsősorban for 


. tosnak. Ezért különös öröm, hogy a szóba 


forgó művet széles olvasóközönség számára tzt- 
te hozzáférhetővé a Kossuth Könyvkiadó. 

A könyv tartalmának mégoly kivonatos isma- 
tetésére sincs itt terünk. De ha a szerző mulud: 
ző szándékának lényegére akarunk rábukkann. 
nem egyszerüen az eseménytörténetre kell figye 
nünk, hanem sokkal inkább Kállai látás- 6 
láttatásmódjára, történetfüzésére. Az olvasás 
ban előrehaladva, azt hiszem, mindannyian t- 
pasztalhatjuk, hogy az első két fejezet után vá- 
ratlanul megváltozik a leirás ritmusa. A hketár- 
tóztatás, az első különös kihallgatás és éjszak; 
fordulatosságát egy lassúbb, egyre meditatívab 
bá váló történet váltja fel. A börtönben zajk 
eseményeknél, a vizsgálat és az azt irányitó se 
mélyek megértésénél egyre fontosabbá valik i 
szerző személye, múltja és magatartása — helyze 
tének mind erkölcsi, mind a kommunista moz 
galom egésze szempontjából való önmaga előtt 
tisztázása. Eszrevétlenül az önanalizis váibk 
döntővé, és a börtönbéli események is csak an1- 
nyiban fontosak, amennyiben az önanalizs 
más irányba terelik vagy kényszeritik. Ez 2 
építkezési mód nemcsak rendkívül érdekesse. de 
mélyértelműbbé is teszi a könyvet. Nem a köv- 
cepciós ügy a fontos, hanem a fogva tartati 
magatartásának lehetőségei egy olyan helvzet- 
ben, amelynel abszurdabba kommunista met 
gyözödésü ember aligha kerülhetett az ötvenes 
évek elején. 

Kállai könyvbeli építkezésmódját nem kizz- 
rólag az időtávlat magyarázza, hiszen a horthys- 
ta börtönt megjárt szerző számára szinte Ismé 
rősnek tűnő környezet. Szembesülnünk kell 3 
koncepciós perek előkészítésére jellemző. hazug 
vizsgálati módszerekkel is, ami szinte kényszer 
az önszembesítésre, hiszen hol nyiltan, hol bur- 
koltan, de mindenképpen arra törekszik. hog 
részesévé tegye a gyanúsítottat saját pere megib 
kotásának. Igazán a módszer stratégiája dóbbe 
netes: a lelkiismeret-furdalás, majd a büntuüdzi 
fokozatos, tudatos erősítése, a fogoly erköks 
önbecsülésének leépítése, amihez csak póilek- 
ként járul az egzisztenciális kiúttalanság érzete 
nek megteremtése. 

Az igazi kihívás a lelki presszió, s Kállai Gyr 
la könyve e lelki presszió elleni küzdelemrő 
szól. De ami még ennél is fontosabb. az az, hog 
minden eddigi memoárnál világosabban lathái- 

juk: a vallatók arra törekednek, hogy a fogoly 
eleve bűnösnek tudja magát, és ezért egy szá- 
mára ellenőrizhetetlen, konstruált összefüggés- 
rendszert, szituációt tálalnak elé valóságként. 
Kézenfekvő dolgokat másként interpretálnak 
vagy rá nézve terhelő vallomásokkal ostromol- 
ják, amitől elbizonytalanodik. Igyekeznek bebi- 
zonyítani, hogy az a szűkebb és tágabb társadal- 
mi környezet, amelyben élt, egészen más, mint 
amilyennek feltételezte. Így egyre jobban elsza- 
kadhat a realitástól. 

Minél több , tévedéséről" tudják meggyőzni, 
annál közelebb kerül annak elfogadásához, 
hogy aki teljesen hamisan látja a világot. az 
akarva-akaratlan hibákat követ el, és hogy egy 
hiba mikor minősül bünnek, azt az adott szítuá- 
ció, a hibás döntés következményei minősítik. 
Ha ebbe a csapdába belelép, fokozatosan elve- 
szíti képességét arra, hogy mérlegelni tudja dön- 
tései következményeit. S itt felajánlják neki a 
, Menekülés" lehetőségét: a töredelmes vallo- 
mást, a vezeklést és ezzel egyben az életet. Es 
vajon ezzel bezárul-e a kör? A Megkésett bör- 
tönnapló a tanúság rá, hogy nem. Az a szívós, 
a börtönviszonyokhoz páratlan erővel alkal- 
mazkodó, reménytelen helyzetekben is kitartó 
vitalitás és szellemi szabadságharc, amelynek 
tanúi lehetünk - nem eredménytelen. E keserves 
harc krónikája Kállai Gyula könyvének legérté- 
kesebb mondandója. A siker természetesen nem 
a szabadulás. Jól tudjuk, maga a könyv sem 
hagy kétséget afelől, hogy az 1953-as politikai 
fordulat nélkül nemhogy a rehabilitációk nem 
indultak volna meg, de a törvénysértések folyta- 
tására is lehetett volna számítani. A belső kuüz- 
delem eredménye egyfajta szellemi tisztulási Io- 
lyamat a saját és a pártvezetés helyzetének meg- 
itélésében. I 

v 


A történet nem zárulhat azonban annál a kapu- 
nál, ahol a fogoly kilép a fogházból. A munka 
csak ezután kezdődik: a mélyebb okok teljes 
megértése és egy olyan mozgalom sikerre vitele, 
amelyben megvannak a garanciák a törvénysér- 
tések megismétlődése ellen. Így zárul Kállai 
Gyula Megkésett börtönnapló-ja 1957-tel. 

Egy dolgot természetesen mindezek után is 
hangsúlyozni kell, a szerző előszavának egy idé- 
zetével: ,,.. . ez a kötetem is önéletrajz, legfeljebb 
korrajz, de semmiképpen sem történetírás. . . Ezt 
sem azzal az igénnyel teszem, hogy megírjam 
ennek a kornak s az ekkor elkövetett torzulá- 
soknak a történetét. Ezt nem is tehetném. hiszen 
e szörnyűségek elkövetése, sajnos, nemzetközi 
jelenség volt. s gyökereinek végleges feltárása is 
nemzetközi vizsgálódást kíván. 

Írásom - egy ember sorsán keresztül - ehhez 
a munkához legfeljebb bizonyos ténybeli, ideo- 
lógiai, politikai és erkölcsi adalékokat szolgál- 
tat." 

Ezekről a gondolatokról a könyv befejezése 
után sem feledkezhetünk meg. De ahogy feltárul 
a személyiség erőtartalékai mozgósításának fo- 
lyamata, ahogy szembesülünk az egyénben la- 
kozó erkölcsi értékek. az emlékek vagy akár 
olvasmányvélemények és mas látszólag apró- 
nak tünő életmegnyilvánulások jelentőségével. 
ahogy a szubjektum egyre rejtettebb zugai tárul- 
nak fel és reagálják le a környezetet, úgy erősö- 
dik a mű hitelessége. Ezáltal válik az önvallo- - 
más egy korszak kútforrásává, újrafogalmazva 
és megerősítve a szubjektív hang jogát a múlt 
megszólaltatásában. 


(Kossuth Könyvkiadó 1987.) 


Feitl István 


PÁLYÁZATI FELHÍVÁS ASPIRANTÚRÁRA 
az SZKP KB mellett működő 
Társadalomtudományi Akadémián 
az 1990/91-es tanévre 


Az MSZMP Központi Bizottságának Agitációs és Propaganda Bizottsága pályázatot hrrdz 
a Szovjetunió Kommunista Pártja Központi Bizottsága mellett működő Társadalomtudormányi 
Akadémián aspirantúra elvégzésére, a filozófia és esztétika, a politikai gazdaságtan, a nemzexő- 
zi munkásmozgalom, a pártépítés és a szocialista államelmélet témaköreiben. 

Pályázni lehet általános elméleti, ideológiai jellegű és nemzetközi vonatkozású térnákka. 
különös tekintettel a munkásmozgalom, a pártmunka és a szocializmus gazdasági-társadaim 
fejlődésének legfontosabb elméleti-gyakorlati kérdéseire. A témaválasztáshoz az MSZMP KE 
Társadalomtudományi Intézete (Budapest VI., Benczúr u. 33.) segítséget nyújt. 

A tanulmányi idő 3 év. Az aspiráns ösztöndíjban, családja az előírásoknak megfelelő juttatás: 
ban részesül. 

Pályázhat minden olyan 40 évesnél nem idősebb párttag, aki 

— egyetemet, főiskolát végzett; 

— jelentős mozgalmi tapasztalattal és a tudományos munka végzéséhez megfelelő készségge 
és alapokkal rendelkezik; 

- tudományos és ideológiai szempontból aktuális témán kíván dolgozni; 

— legalább középfokú szinten ismeri az orosz nyelvet. 

Elsősorban ideológiai, kulturális területen dolgozó pártmunkások, a marxista tanszékek 13- 
pasztalt oktatói, a központi hírközlő szervek (sajtó, rádió, televízió) elméleti, gazdaságpoliítrkai 
kulturális rovatának vezető munkatársai pályázatát várjuk. 

A jelentkezéshez mellékelni kell: 

— részletes életrajzot; 

— az iskolai végzettség igazolását; 

— minősítést az eddigi munkáról; 

-— a választott téma vázlatát; 

— az eddigi publikációk rövid ismertetését. 


A pályázatot — az MSZMP KB Társadalomtudományi Intézetével történt előzetes konzultáció 
alapján - 1989. január 15-ig lehet benyújtani a budapesti, illetőleg a megyei pártbizottságok- 
hoz. A pályázatokat - felvételi vizsga alapján — a Központi Bizottság illetékes szerve bírálja el, 
és a döntésről a pályázókat értesíti. 


Budapest, 1988. 

NÉMETH MIKLÓS: 


Gazdasági stratégia a stabilizáció időszakában 


Megállapíthatjuk, hogy fejlődésünk olyan szakaszához érkeztünk, amikor a gazdaságpo- 
litikai célok és prioritások meghatározása, a következetes gazdaságpolitikai vonalvezetés 
önmagában nem elegendő az ország társadalmi-gazdasági problémáinak megoldásához. 
A gazdaságot körülvevő társadalmi közeg állapota ugyanis — mint ahogy arra a múltban 
számos gyakorlati tapasztalatunk utalt — nemcsak a gazdasági előrehaladás ütemét 
határozza meg, hanem annak irányát is. Erre azért is utalni kell, mert az ideológiai 
területen és a tájékoztatásban dolgozók munkájától is függ, hogy társadalmunk jól értse 
helyzetünket, törekvéseinket, és támogassa az előttünk álló feladatok megvalósítására 
irányuló kezdeményezéseinket. 

Nehéz, kérdőjelekkel és problémákkal teli időszakban élünk, több oldalról jelentkező 
nyomás körülményei közepette dolgozunk. A szorító tényezők közül kiemelkedő fontos- 
ságú, hogy változó és egyre nagyobb követelményeket támasztó nemzetközi gazdasági 
környezetben kell a magyar gazdaságnak helytállnia. Ez természetesen nem új dolog, 
hiszen az átalakulás mindig is jellemzi a világgazdaságot és az egyes nemzetgazdaságokat 
is. Az újdonság számunkra az, hogy a nemzetközi munkamegosztásba való beilleszkedé- 
sünk oldaláról érő világgazdasági kihívás most párosult a szocialista országokban zajló 
átalakulásból adódó kihivással. S ez sok szempontból új feltételeket teremthet számunk- 
ra a megújuláshoz. Itt mindenekelőtt arra a reformhullámra vagy reformfolyamatra 
gondolok, amely az utóbbi időszakban érzékelhetően elindult a szocialista országokban. 

Más ez a légkör, más ez a nemzetközi környezet, mint amikor a szűkebben vett magyar 
gazdaságirányítási reform 1968-ban elkezdődött. Ez kétségtelen előny, ezzel élni kell. Ám 
azt is látnunk kell, hogy ennek a változásnak és folyamatnak negatív velejárói és 
nehézségei is vannak. Így például a szovjet gazdaság átalakítása, a voluntarista, mennyi- 
ségi szemlélettel szemben a minőség felé fordulás természetszerűen együtt jár a szovjet 
újratermelési folyamat gyökeres átrendeződésével, és ezen átrendeződés közben itt-ott 
áruhiány, szűkülő árualapok is jelentkeznek. Ez meghatározza a KGST és a nemzetközi 
együttműködés kereteit, s egyes vonatkozásokban annak formáit is. 

Sajnos a többi szocialista országban felhalmozódott nehézségek nem túl biztatóak az 
együttműködés, a magyar megújulás ösztönzése s a növekedési tényezők szempontjából. 
Az egyes országokban jelentős mértékben továbbpolarizálódott a kemény és puha áruk 
köre. Számos KGST-országnak elemi érdekévé vált, hogy a tőkés fizetési helyzetének s 
adósságállományának kezeléséhez szükséges árukat tőkés piacokon értékesítse. Így egy- 
fajta , maradékelv" alapján vagy nagyon erős érdekeltség megteremtésével tudunk csak 
megállapodni a magyar gazdaság számára létfontosságú, a dinamizáláshoz elengedhetet- 
len termékek cseréjében. 

Látnunk kell tehát, hogy miközben a nemzetközi körülmények oldaláról pozitív 


A Nádudvaron 1988. szeptember 2-án A propaganda és a tájékoztatás soron lévő feladatai címen megrendezett, 
az 1988-1989-es pártoktatási évet megnyitó országos értekezleten elhangzott előadás szerkesztett szövege. 

fejleményként kell értékelnünk a szocialista reformfolyamatot, ennek természetes velejá- 
rójaként jelentkezik számos nehézség az áruforgalomban. Ez a stabilizációs feladatok 
végrehajtásának egyik alapvető - nemzetközi eredetű - problémája. E téren vannak 
újszerű megközelítéseink és kísérleteink, de a megoldás még nincs a kezünkben. 

A másik szorító gond belső helyzetünkkel, saját problémáinkkal függ össze. Felhalmo- 
zódott nehézségeink, feszültségeink közepette, erőforrás- és pénzhiányos állapotban kell 
összeegyeztetnünk az egymásnak is sokszor ellentmondó célokat. Ezért különösen fontos 
— és erről mélyen meg vagyok győződve -, hogy az országnak gazdaságmenedzselés 
szempontból is alapvető politikai és gazdasági érdeke nemzetközi fizetési kötelezettsé 
geink maradéktalan teljesítése, az adósság pontos törlesztése. Csak így érhető el, hogy 
ne kerüljünk olyan állapotba, amelybe sajnos néhány szocialista ország már hosszú 
évekkel ezelőtt jutott, helyenként évtizedekre meghatározva gazdaságfejlesztési lehetősé- 
geiket és mozgásterüket. Tehát nemzetközi fizetőképességünk megőrzése olyan priontás, 
amelyet helyesen állított első helyre a kormány stabilizációs programja. 

A másik alapvető prioritás a gazdaság modernizálásának megkezdése. Ezt a hosszú 
távú feladatot csak úgy tudjuk biztonsággal teljesíteni, ha a gazdaságban az intenzív 
műszaki fejlődésre alapozva elindítjuk a szerkezetváltást. Ez azonban pénz nélkül még 
egyetlen országnak sem sikerült. A gondot itt az jelenti, hogy miközben a fennálló 
adósságállományból adódó fizetési kötelezettségeink teljesítése importot meghaladó 
exportárualap-termelést, azaz forráskihelyezést kíván a magyar gazdaságtól, eközben 
nagyon lényeges lenne, hogy megfelelő pénzforrások álljanak rendelkezésre a struktúra 
átalakításához. 

A struktúraváltáshoz szükséges pénz alapjában véve három úton teremthető elő. Az 
első kézenfekvő lehetőség, hogy vonjunk be külső forrásokat. A mai helyzetben a 
finánchitelek felvételével járó jelentős mértékű továbbeladósodás -— azt hiszem — igen 
kockázatos. Van azonban egy olyan útja is a külső forrás bevonásának, amely az utóbbi 
időben egyre nagyobb hangsúlyt kap. A külföldről származó működő tőke bevonása 
révén - tulajdonosi alapon — mélyebben, tartalmasabban, integráltabb módon tudunk 
és kell beépülnünk a nemzetközi munkamegosztásba. Ennek feltételét itt-ott már megte- 
remtettük az elmúlt időszakban, de majd csak a társasági törvény elfogadásával és 
életbeléptetésével számithatunk döntő változásra e téren. 

A struktúraváltáshoz szükséges források megteremtésének másik útja, hogy a belső 
gazdságban a vállalkozás előtt szabaddá tesszük az utat. Vagyis egyértelműen olyan 
helyzetet teremtünk - bár ez sem megy máról holnapra -, hogy a tőke, a pénz döntően 
hatékonysági szempontoknak alárendelten áramolhasson. Egyik nagy bajunk és felhal- 
mozódott problémánk éppen azzal függ össze, hogy a magyar gazdaságban az erőforrá- 
sok nem a piac, a gazdaságosság és a hatékonyság kritériumai szerint, hanem hierarchi- 
kus rendszerű központi csatornákon keresztül osztódnak el. Bebizonyosodott, hogy ez 
a módszer sem a belső, sem a nemzetközi piacon nem állja meg a helyét. Mindenképpen 
szükséges, hogy szabad utat adjunk a vállalkozásnak, a nyereség- és hatékonysági 
kritériumok egyértelmű érvényesítésének. Ennek következményeit természetesen vállalni 
kell. 

A harmadik út, amihez persze túl nagy illúziókat nem szabad fűzni, hogy a struktúra- 
javítást a lakosságnál felhalmozódott pénzeszközök termelésbe való visszaforgatásával 
segítjük elő. A lakossági megtakarítások közel 300 milliárd forintot tesznek ki, de ennek 
mintegy 75-80 százalékát a lakásépítés és egyéb nagy összegű vásárlási célok kötik le. 
Becslések szerint azonban ún. nem ellenőrzött csatornákon keresztül kiáramolt a lakos- 
sághoz mintegy 60-100 milliárd forint nagyságrendű mobilizálható pénztömeg. Ez az 
elmúlt 40 év során alig hasznosult, vagy ha igen, akkor nemkívánatos, fejlettségünkhöz 
képest luxus jellegű vagy egyszerűen pazarló fogyasztásban csapódott le. Ha a vállalko- 
zás biztonságának megteremtésével és a politika támogatásával a lakosságnál felhalmo- 
zódott pénzeszköznek csak néhány százalékát meg tudjuk mozgatni, akkor - a szocialista 


GAZDASÁGI STRATÉGIA A STABILIZÁCIÓ IDŐSZAKÁBAN 5 


gazdálkodási és tulajdonformák sokszínűségének keretében, amit a társasági törvény 
biztosít, elősegít — sikerülhet a nagyvállalati és a magánerő összehangolása, egy irányba 
terelése. 

Az előzőek arra utalnak, hogy a külső és belső tényezők szorításában felhalmozódott 
problémák kezelésére megvannak az elgondolások. Ezek megvalósítását a reformfolya- 
mat gyorsításával, a piacépítési munka erősítésével lehet leginkább elősegíteni. 

Közvéleményünk, a sajtó, a tudományos élet - gyakran élesen fogalmazva — többször 
felteszi a kérdést, hogy mostani állapotunkban képesek leszünk-e feladataink megoldásá- 
ra. El kell ismerni, hogy a helyzet ma Magyarországon valóban akut problémákkal 
terhes. A gazdaság területén azonban mégsem beszélnék válságról, mert meggyőződésem 
szerint a párt-, az állami és kormányzati vezetés nem vesztette el cselekvőkészségét. 
A probléma abban áll, hogy cselekedeteink csak részben hozzák meg a várt vagy tervezett 
eredményeket. Ez elsősorban azzal függ össze, hogy a magyar gazdaságban legalább 15- 
20 év óta küzdünk nagyfokú alkalmazkodási problémákkal. 

Nem alakítottuk még ki azt az adaptív, az alkalmazkodást kikényszerítő rendszert, 
amelyik egy modern gazdaság fejlődéséhez, különösen egy modernizációs feladathoz 
elengedhetetlen. A piacgazdaság kialakítása most folyik, és az egyes lépések összeilleszté- 
se bizony járhat visszaesésekkel, konfliktusokkal, feszültségekkel. 

A pénzszűke mellett a magyar gazdaság problémái szemléleti és hozzáállásbeli okokkal 
is összefüggnek. A nagyobb alkalmazkodással együtt járó konfliktusokat és feszültsége- 
ket ugyanis általában csak a szavak és a deklarációk szintjén vállaljuk, és — mind fent, 
mind középen, mind lent - hiányoznak azok a mechanizmusok, amelyek a problémákat 
érdemben vagy egyáltalán a megoldás irányába mutatva tudnák kezelni. Ezt igazolja 
elmúlt 15—20 éves gazdaságtörténetünk is. Hiszen már a hetvenes évek elején világosan 
látszott, hogy a világgazdasággal való lépéstartás fontos feladatot ró ránk, de cselekvési 
hatékonyságunk korlátai, a várható konfliktusok, a nem vagy nem megfelelően felmért 

kockázati tényezők miatt megriadtunk a terhek vállalásától, és a könnyebb ellenállás 
irányába mentünk. Így csak magunk előtt toltuk a problémákat, amelyek mostanra 
hatványozódva jelentkeznek. 

Cselekvési hatékonyságunk korlátai megítélésem szerint részben a feladatok természe- 
téből és súlyából erednek. A nemzetközi fizetőképesség megőrzésével egyidejűleg kell 
ugyanis a gazdaságban új technikai, technológiai alapokat teremteni, s egy modernizá- 
ciós folyamatot elindítani. Ez még olyan területre is érvényes, mint az élelmiszer-gazda- 
ság, amely — még a tőkés exporthoz nyújtott nagy támogatás mellett is — vitathatatlan 
szerepet játszik az egyensúlyi helyzet javításában. 


Az előttünk álló feladat nagyságát jól mutatja, hogy politikai intézményrendszerünk 
elhatározott fejlesztése mellett a reformok nem halaszthatók tovább a társadalompoliti- 
ka legkülönbözőbb területein sem. Az iskolarendszer vagy a termelő infrastruktúra gond- 
jai például már a gazdaság visszahúzó erői között is számon tarthatók. 

A magyar gazdaság veszteségforrásait jól látjuk, bár itt-ott vitathatók mérési módsze- 
reink. Legnagyobb veszteségforrásaink kétségtelenül az elhalasztott lehetőségek és hasz- 
nok, amelyek az alkalmazkodóképesség gyengeségeiből vagy a szükséges infrastruktúra 
— telefon, telex, utak és így tovább -— hiányosságaiból adódnak. Ezért a szűkös erőforrá- 
sok körülményei között is alapvető fontosságú, hogy fejlődésünk összehangolt legyen. 

Cselekvési hatékonyságunk korlátainak egy másik forrása gazdaságpolitikai vagy 
politikai hibáinkból fakad. Tevékenységünk nem lehet eredményes akkor, ha nem mér- 
jük fel helyesen feladataink súlyát, jelentőségét, vagy ha tévesen ítéljük meg egy-egy 
feladat jellegét és horderejét. Ez bekövetkezett a hetvenes évek közepén, amikor úgy 

véltük, hogy néhány éves eladósodással majd áthidaljuk a világgazdasági kihívás által 

okozott problémákat, ezt követően pedig gyorsabb fejlődéssel kitermeljük az adósság- 
szolgálat fedezetét, és semmi gondunk, problémánk nem lesz. Az élet nem igazolta ezt 
a feltételezést. Ez a gazdaságpolitikai vonalvezetés és irányítási magatartás vezetett az 
eladósodás első jelentős hullámához, és mai adósságproblémáink egyik gyökere is itt 
keresendő. 

Az 1978-tól kezdeményezett gazdaságpolitika -— amelynek iránya a rövid távon szüksé- 
ges teendők meghatározását tekintve helyes volt — lényegében a külső egyensúlyi helyzet 
javítását hozta előtérbe, és arra koncentrált, hogy elkerüljük a legrosszabbat, a fizető- 
képtelenség bekövetkeztét. 

Bizonyos részsikerek ellenére ez a periódus sem vitt közelebb bennünket a fő célhoz. 
egy jobban alkalmazkodni képes és műszakilag fejlettebb, rugalmasabb gazdaság alapjai- 
nak megteremtéséhez. Kölcsönöket részben már a fennálló magas adósságállomány 
refinanszírozása végett, a külső egyensúlyi kényszerek hatására vettünk és használtunk 
fel. Azaz a plusz forrásokat az egyensúly javítására és nem a struktúraváltásra, műszaki 
fejlesztésre fordítottuk. A felvett kölcsönök nem mozdították a helyes struktúra irányába 
a magyar gazdaságot. Ezt nem is tehették, mert ehhez nem volt - és hozzáteszem, még 
ma Sincs — megfelelően átgondolt struktúrapolitikánk. Hiányzik az állam és a vállalatok 
közötti feladatok világos elhatárolása, a megfelelő gazdasági szabályozás, valamint az 
a követelményrendszer, amely a hatékonysági kritériumokat egyértelműen közvetítené 
a gazdálkodó szervezetek felé. A kölcsönök ezért alacsony hatékonysággal folytak át a 
magyar gazdaság rendszerén. 

A mai helyzetben a további eladósodás veszélyei már végtelenül nagyok, a hitelfelvétel 
lehetőségei periodikusan mozogva szűkülnek, kamatterheink pedig olyan mértékűek. 
hogy szinte önjáró, öntörvényű mozgást idéznek elő a fizetési mérlegben. Ezeket a nagy 
súlyú kérdéseket kiemelt gazdaságpolitikai, adósságmenedzselési feladatként kell kezel- 
nünk. Máskülönben bekövetkezhet, hogy az áruforgalom területén előirányzott céljain- 
kat esetleg rendre teljesítjük, miközben a fizetési mérleg nehézségei mégsem enyhülnek, 
netán fokozódnak 1s. Igazolja ezt Lengyelország példája, ahol 1981 óta csak az átüteme- 
zés keretében jut újabb hitelekhez a gazdaság, az adósságállomány mégis évről évre nő. 
Az adósságállomány nagyságának van egy - nehezen meghatározható, a gazdaság 
méretétől és sok egyéb tényezőtől függő - szintje, amelyet túllépve lényegében befolyásol- 
hatatlanná válik az adósságállomány alakulása. S ez külön korlátja lehet a gazdaságpoli- 
tikának. Ezért a stabilizációs program keretében minden erővel arra kell törekednünk, 
hogy az adósságállomány növekedésének mértékét fokozatosan csökkentsük, és 1990- 
1991-re megállítsuk. Máskülönben a reálszféra és a pénzügyi szféra eltérő mozgása miatt 
racionális gazdaságpolitikai vonalvezetés és irányítás nem alakítható ki. 

A stabilizációs program elfogadása óta elért eredményeket mindenképpen szerénynek 
minősíteném, de az adott feltételek között megbecsülésre érdemesnek tartom azokat. 
Kevés idő telt még el a mérleg megvonásához, de azért nem szabad elfelejtenünk, hogy 
az elmúlt másfél-két év alatt a piaci mechanizmusok, a gazdasági reformfolyamat erősíté- 
se érdekében számos intézkedést hoztunk és annyi új irányítási elemet vezettünk be, 
amihez korábban több évre lett volna szükség. Olyan reformlépéseket igyekeztünk 
gyorsan életbe léptetni, amelyek egy adaptívabb rendszer elemi feltételei. Ezek bizonyos 
értelemben már-már a kapkodás vagy az át nem gondolt intézkedések látszatát kelthet- 
ték. Mégis azt mondom, hogy lépéseink elkerülhetetlenek voltak, vállalnunk kellett a 
későbbi kiigazítás ódiumát is. Mert a késlekedés most egyet jelentett volna azzal, hogy 
- abban, ami rajtunk múlik - nem teremtjük meg a gazdaság fejlődéséhez, a modernizá- 
cióhoz szükséges feltételeket. 

A stabilizációs program egyik fontos eredménye, hogy eddigi lépéseink és az előkészi- 
tés alatt álló további intézkedések együttes hatására a magyar gazdaságban a reformfo- 
lyamat visszafordíthatatlanná válik. 

Fontos az is, hogy egy változó, csak menet közben megismerhető feltételrendszer 

körülményei között sem igazolódott az a korábbi feltételezés, hogy óriási visszaesések 
lesznek, hogy , leül" a gazdaság. Ez a gazdaság, ha a szigorúbb körülmények közötti 
szerény fejlődéssel is, de elindult a kívánatos irányba. Eredménynek tekintem azt is, hogy 
a kormányzati munka átszervezésében megtett első lépések egy kevésbé bürokratikus, 
jobban áttekinthető szervezet kialakítása felé mutatnak, és — mint az nem titok — sor 
kerül az átszervezés második szakaszára is. Nem kis eredmény az sem, hogy a magyar 
gazdaság iránti bizalom fenntartása érdekében jelentős és úgy tűnik sikeres gazdaságdip- 
lomáciai tevékenységet végzett a vezetés. 

Mindezeket mérlegelve a magyar gazdaság idei teljesítménye, tehát a stabilizációs 
program első éve elfogadhatónak minősíthető. Noha rögtön hozzá kell tenni, hogy a 
struktúra változásában még nagyon gyengék és kezdetiek az eredmények. Nagy teljesít- 
ménynek kell azonban tekinteni azt, hogy a tőkés áruforgalmi mérlegben a tavalyi 
hasonló időszaki eredményekhez képest több mint 400 millió dolláros javulás követke- 
zett be. Július végéig, ha nem is nagymértékű, de közel 40 millió dolláros aktívum jött 
létre. Az év hátralévő időszakára vonatkozó rendelésállomány alapján reálisan feltételez- 
hetjük, hogy az év végéig 250 millió dolláros aktívumot érünk el. Ennek ellenére a fizetési 
mérlegben valószínűleg a tervezett 500 millió dollárnál nagyobb lesz a hiány. Ez döntően 
két tényezővel függ össze. Egyrészt kicsit alábecsültük a világútlevél bevezetésének 
valutáris kihatásait. Ma már látható, hogy emiatt az idegenforgalmi aktívum a tavalyi 
370 millió dollárnál mintegy 150 millió dollárral kevesebb lesz. Másrészt az év során 
emelkedtek a dollár és a nyugat-európai valuták kamatlábai, és a bruttó adósságállo- 
mány ismert mértéke mellett ez jelentős többletterheket okoz. 

Rubelviszonylatban az áruforgalmi mérleg eddigi aktívuma és az év hátralévő részére 
vonatkozó export-import folyamatok prognosztizálása alapján valószínűsíthető, hogy 
az előirányzott 200 millió rubelnél nem lesz nagyobb aktívum az áruforgalomban. Az 
áruforgalmon kívüli tételek aktivumával együtt ez év végére rubelviszonylatban megszű- 
nik a magyar tartozásállomány, sőt nettó hitelezői pozícióba kerülhetünk néhány évig. 
Ez jelentős problémája lehet a magyar gazdaságnak és a gazdasági vezetésnek. 

A probléma azzal függ össze, hogy megfordult az a folyamat, amely a korábbi éveket 
jellemezte, amikor jelentős cserearányromlás mutatkozott. Az idén a nem rubelelszámo- 
lású viszonylatban is kismértékű cserearány-javulás tapasztalható. Rubelviszonylatban 
azonban már tavaly is cserearány-nyereségünk keletkezett az ismert árelv és a világpiaci 
árak alakulása következtében. Mivel évi 700-750 millió rubeles nagyságrendről van szó, 
ez három év alatt több milliárd rubelárnyereséget jelent, amit nem tudunk a számunkra 
szükséges importtal ellentételezni. 

E probléma megoldására elvileg három lehetőség adódhat. Az egyik az, hogy a magyar 
gazdaság forráskihelyezővé válik, azaz hitelt nyújtunk azoknak, akikkel szemben aktívu- 
munk keletkezik. Azt hiszem könnyen belátható, hogy a jelenlegi helyzetben ehhez 
nincsenek meg az erőforrásaink. [gy nem lehet törekvésünk egy ilyen magatartás vagy 
vonalvezetés még akkor sem, ha sokan úgy vélik, hogy a jövő érdekében hitelezni kell. 

A másik lehetőség, hogy a partnerországok — főként a Szovjetunió — a magyar 
aktívumot többletárualapokkal ellentételezik, vagyis többet szállítanak nekünk. A Szov- 
jetunió belső átalakítási nehézségei miatt szovjet viszonylatban — és ezt világosan tud- 
tunkra adták minden tárgyalási szinten — teljes mértékű ellentételezésre nem számítha- 
tunk. 

Marad a harmadik lehetőség, hogy valamiféle kombinált megoldást keres a gazdaság- 
politika. Vagyis a számunkra szükséges import maximális növelésére törekedve úgy 
hozzuk egyensúlyba a fizetési mérleget, hogy a magyar exportot kényszerből visszafog- 
juk, s így az árnyereség vagy a hitelnyújtási kötelezettség mértéke csökkenhet. Ennek 
vitathatatlanul súlyos következményei lesznek a magyar gazdaságban, mert az export 
mérséklése a kapacitások kihasználatlanságával, foglalkoztatási gondokkal járhat. 

A nehéz helyzet megnyugtató kezelésmódját még nem találtuk meg. Ez összefügg azzal 

is, hogy szocialista partnereink részéről erős nyomás nehezedik a magyar exportstruktu- 
ra megváltoztatására. Exportunkban eddig a gépszállítások domináltak. Ezt ma egyn 
nehezebb tartani, mivel a KGST-kapcsolatokban mind erőteljesebbek a minőségi és a 
műszaki követelmények. Ezért bármennyire is fájdalmas, a gyengébb ellenállás irányába 
mutató vállalati kezdeményezésnek és nyomásnak ellent kell álljon a gazdaságpolitika 
és a kormányzati irányítás, még akkor is, ha ez átmenetileg foglalkoztatási és kapacitási 
gondokkal fog járni a következő években. 

Tudatában kell lennünk annak is, hogy a KGST rendszerének, mechanizmusának 
reformjára irányuló — örvendetes módon erősödő - törekvések belátható időn belül még 
nem járulnak hozzá gondjaink enyhítéséhez, mert ezek még csak törekvések. Legalább 
2-3 évre van szükség ahhoz, hogy az áru-pénz viszonyok a vállalatközi kapcsolatokban 
előtérbe kerüljenek, s a valuták részleges konvertibilitása jellemezze a KGST-kapcsolato- 
kat. A tagországok ezekben a kérdésekben nem gondolkodnak egyformán, és nem I 
teljesen azonosak az érdekeik e téren. Nagy eredmény volna az is, ha e problémak 
megoldására 3-4 országnak sikerülne közös nevezőre jutnia. Remélhetőleg a kényszer 
és a sürgető körülmények hatására ez a szükséges összefogás mielőbb megvalósul. Az 
is fontos, hogy közöttük ott legyen a Szovjetunió, mert például egy részleges konvertibili- 
tás kialakítása a Szovjetunió nélkül elképzelhetetlen. 


A külpiac és az áruforgalom előbb jelzett problémáihoz kapcsolódó gondok jellemzik 
a belső pénzügyi egyensúlyi helyzetet is. Ez mindenekelőtt az állami költségvetés hiányá- 
ra vonatkozik. Évek óta velünk élő probléma, hogy a gazdaságban a belső pénzügn 
egyensúlyt a külső célokkal összhangba hozzuk, az állami költségvetés hiányát fokozato- 
san leépítsük. 

Az idén az előirányzott 10,4 milliárdos költségvetési hiányt nem fogjuk tudni tartani. 
A mai becslések szerint a már megtett — a lakosságot és a vállalatokat érintő — szigorító 
intézkedések után is 15—18 milliárd közötti deficit várható az év egészében. Bár mindez 
még elfogadhatónak minősíthető a nemzetközi fizetési mérleg tervezettnél kissé nagyobb 
hiányával együtt is, de nehezíti az elkövetkező évek vonalvezetését, az áruforgalmi. a 
fizetési és a költségvetési mérleg előirányzatainak megalapozását. 

Megkezdődött a költségvetés reformjának előkészítése. A munkát most fel kell gyorsi- 
tani. Ha ugyanis a jelenlegi állami feladatvállalás, a költségvetési finanszírozást igénylő 
funkciók és automatizmusok hosszabb időszakra változatlanul fennmaradnak, akkor ez 
a gazdálkodó szervezeteknél képződő források irracionális mértékű központosítását 
vonja maga után. Ez pedig megbénítaná a leginkább fejlődőképes, jól gazdálkodó 
szervezeteket, és ezzel a legfontosabbat, a jövőt veszélyeztetnénk. Tehát a költségvetés 
szanálása, a költségvetési reformmunkák felgyorsítása a következő periódus egyik leg- 
fontosabb feladata. Ennek során nélkülözhetetlen az összhang megteremtése a társada- 
lompolitika, a szociálpolitika területeivel. Ez a munka másként nem is tervezhető, és nem 
is végezhető el. 

Programunk egyik sarkalatos tétele, hogy az elkövetkező 2-3 évben olyan áru- és 
pénzviszonyokat alakítsunk ki a magyar gazdaságban, amelyeket az jellemez, hogy a 
. munka hasznossága, hatékonysága és a ráfordítás - s nem a különböző támogatás 
csatornák által torzított rendszer — a termékek és a szolgáltatások minősítésének egyedüli 
mércéje. Manapság több mint kétszázmilliárd Ft-ra tehető a termeléssel és fogyasztással 
kapcsolatos támogatási összeg. Ennek a támogatási politikának és gyakorlatnak nem kis 
szerepe van abban, hogy a magyar gazdaság s a magyar vállalatok jelentős része a 
világtól elzárva, üvegházi védőbura alatt fejlődött és működött. Ha ezt a burát nem 
törjük össze és gazdálkodásunkat nem tesszük ki a nemzetközi mérce értékítéletének. 
akkor hazánk ténylegesen is a gyakran hallott periferizálódás vagy lecsúszás vészes 
közelségébe kerül. 

A támogatások radikális leépítését szolgáló, a közeljövőben elkészülő hároméves 
programot a parlamentnek kell jóváhagynia, és végrehajtását neki kell ellenőriznie. Az 
elvekben, az általánosságok szintjén mindenki elfogadja a támogatások leépítésének 
szükségességét, de amikor konkrét területen konkrét termék vagy vállalat helyzete 
nehezülne emiatt, akkor reflexszerűen életbe lép a tiltakozás. A támogatások leépítéséhez 
a politikai elhatározás és elszántság mellett nélkülözhetetlenül szükséges a parlament 
érdekegyeztető és ellenőrző szerepének erősítése is. Nem tehetünk mást: a leépítésekkel 
járó fájdalmas lépést meg kell tennünk, mert nemzetközi megítélésünk és - mindenek- 
előtt — hazai gazdálkodási feltételeink racionalizálása nagyrészt ezen múlik. 

A párt kibontakozási és a kormány stabilizációs programja alapján megkezdődött 
azoknak a gazdasági, társadalmi és politikai feltételeknek a megteremtése, amelyek jelen 
gondjainkból biztosíthatnák a kiutat. Ez a kivezető út azonban csak lassan épül, mert 
a kialakult kényszerpályák miatt látványos előrehaladásra most nincs lehetőség. Ezért 
a közvélemény, még a szakmai közvélemény sem érzékeli a fordulatot a gazdaságban. 
A felhalmozódott nehézségek és problémák láttán a vezetés gyors és látványos fordulatot 
eddig sem ígért, és nem is ígérhetett. Nyiltan megmondtuk: ha minden olyan reformlépé- 
sünket, elhatározásunkat életbe léptettünk, amely egy modernebb gazdaság kialakításá- 
hoz szükséges, ha nem gyávulunk el, ha következetesek leszünk, akkor is jó néhány év 
kemény munkájára lesz szükség ahhoz, hogy a kibontakozás, a megújulás csírái érzékel- 
hetőek és megerősíthetőek legyenek. 

A kibontakozási, illetve a stabilizációs program elfogadása óta eltelt alig egy év után 
egy ilyen látványos fordulat igénye, úgy érzem, megalapozatlan. Veszélyes is ennek 
sürgetése, mert türelmetlenségre és kapkodásra késztetheti a vezetést. A gazdaság termé- 
szeténél fogva egyébként olyan, hogy a fordulatnak műszaki, technikai okok miatt is 
bizonyos időre van szüksége, amit lehet ugyan rövidíteni, de figyelmen kívül hagyni nem 
szabad. 

Éppen ezért a már elért eredményeket és a kibontakozás irányába mutató elemeket 
kell felerősítenünk annak érdekében, hogy ez a fordulat minél korábban, minél gyorsab- 
ban érzékelhető legyen a vállalat és az egyén számára egyaránt. Ezért gondolt a kormány- 
zat és a pártvezetés arra, hogy a gazdaságpolitikában fordulatszerű váltást kell megala- 
pozni a jövő évtől kezdve. A pusztán csak a restrikcióra épülő gazdaságpolitika tartalé- 
kai kimerültek. Az egyoldalú szigor gazdaságpolitikája nem folytatható tovább. 

Olyan elemeket kell beépíteni gazdaságpolitikánkba, amelyek liberalizálják a gazdál- 
kodási feltételeket, és segítik az erőforrásokkal való szabadabb gazdálkodást. A bürok- 
ratikus akadályokat megpróbáljuk leépíteni, hogy a jövő, a kibontakozás csíráit hordozó 
műszaki fejlődés és struktúraváltás gyorsabb ütemű lehessen, mint eddig volt. 

A megújulás tehát nem szűkíthető le csak a gazdasági mechanizmusra, a gazdasági 
szabályozás területére, hanem annak ki kell terjednie a gazdaságpolitika egészére, söt a 
. társadalompolitika és a politikai intézményrendszer egészére is. Csak ilyen logika szerint, 
csak ilyen közelítésben képzelhető el az, hogy a szocialista piacgazdaság kiépítésének 
útján haladjunk. 

Egy ilyen politika természetesen számos alapkérdést is újra fölvet. Vissza kell! nyúl- 
nunk például a tulajdonviszonyokhoz, s rövid időn belül meg kell teremtenünk egy - a 
tulajdonformák szempontjából — vegyes gazdaságot, hogy a rendelkezésünkre álló tőkét 
és munkaerőt a lehető legnagyobb eredményességgel tudjuk működtetni. 

Nem szabad e problémákhoz csupán vitatható ideologikus szempontok alapján közeli- 
teni, hanem az elvi és gyakorlati megközelítésnek egyidejűleg kell helyet adni. Meggyőző- 
désem szerint — és ezt nem árt, ha többször hangsúlyozzuk - a felszabadulás után kissé 
túlállamosítottunk. Olyan területeket is a szocialista nagyüzemi gazdálkodás keretei közé 
vontunk, amelyek a termelőerők adott fejlettségi szintje mellett nagyüzemi vagy állami 
vállalati szervezetben nem működtethetők kielégítő hatékonysággal. 

Az a helyes, ha hagyjuk, a gyakorlat döntse el, hogy a társasági törvény adta sokszínű 

tulajdonforma-kombinációk közül melyik életképes, s melyik az, amelyik el fog halni. 
Egyetlenegy kritérium kell hogy vezéreljen bennünket: mindazok a kombinációk és 
tulajdonformák, amelyek hatékonyak s a társadalom asztalára a javak. a termékek 
tömegét termelik, azok elfogadhatók. Egy hosszú történelmi periódusban kell beigazo- 
lódnia annak, hogy a tulajdonformak oldaláról vegyes típusúnak minősülő gazdaság egy 
fejlettebb szocialista társadalom kiépítésének irányába mutat. 

Nagyon bízunk abban - és ez a társasági törvény megalkotásával egyik célunk is -, 
hogy a nagyobb formagazdagság egy szervezettebb és egészségesebb szervezeti rendszer 
kialakulását segiti elő. A magyar népgazdaság jelenlegi szervezeti szerkezete meglehető- 
sen deformált. Sok a monopolhelyzetben lévő nagyvállalat, a horizontális, természetes 
fejlődés alapján formálódó gazdasági kapcsolatok súlyaránya viszont a kelleténél kisebb. 
A Magyarországgal azonos nagyságú NSZK-beli baden-württembergi tartományban 
például - ahol a lakosság száma is nagyjából hasonló a miénkhez — mintegy háromszor 
annyi vállalkozás, cég működik, mint hazánkban. 

Széleskörüen és bátran kell alkalmazni olyan, nemcsak a fejlett tőókés országokban. 
hanem a magyar mezőgazdaságban is kipróbált elemeket, mint a bérleti rendszer. amely 
a nagyvállalati forma és az egyéni kezdeményezés eredményes kombinációja. Az Egyesült 
Államokban például a benzinkutak jó része a nagy társaságok kezében van, de ezek 
közül sokat működtetnek bérletszerű családi vállalkozásban. Ilyen rendszert működtet 
a McDonald" étteremhálózat is. Nem lehet kétséges, hogy a kereskedelmi és vendéglátó 
egységek, vagy akár a benzinkutak nálunk is a jelenleginél eredményesebben lennének 
működtethetők ehhez hasonló bérleti formában. Egy ilyen rendszerben - amely a vállal- 
kozás egyfajta iskoláját is jelenti — a szocialista keretek között hasznosítható magánmeg- 
takaritás elősegítheti a foglalkoztatási problémák megoldása szempontjából is fontos 
részmunkaidős munkavállalást. 

Az iparban, a mezőgazdaságban, a kereskedelem és a szolgáltatás területén egyaránt 
kisérletezni kell ezekkel a formákkal. Bebizonyosodott, hogy hiába próbáltuk meg 
beleerőszakolni, begyömöszölni a gyakorlatot az elméleti sémákba, nem jártunk megfele- 
lő eredménnyel. Most próbáljuk meg másképpen: adjunk racionális mozgásteret az 
egyének és a gazdálkodó szervezetek számára azért, hogy reményünk legyen ne csak a 
stabilizáció, hanem a kibontakozás irányába mutató elemek, gazdasági hatóerők erő- 
sítése Is. 

Szándékunk olyan közgazdasági, pénzügyi rendszer két-három éven belüli kialakítása. 
amelyben az érdekintegrálás fő eszközévé a pénz válik, és nem a gazdálkodó szervezetek 
vagy az irányító szervezetek közötti hierarchikus kapcsolatok alapján minősítünk tevé- 
kenységet, vállalatot és egyént. Ez nem kis feladat, hiszen nehéz elérni azt, hogy a pénz 
integráló, szervező és korlátozó szerepe egyidejűleg jelen legyen a gazdaságban és ez 
mindenki el is fogadja, támogassa. Meggyőződésünk szerint nincs alternativaja annak. 
hogy egy szigorúbb költségvetési és monetáris politika alkalmazása mellett liberalizációt 
és deregulációt szolgáló elemeket építsünk a gazdaságpolitikába. Ennek során azonban 
figyelemmel kell lennünk néhány korlátra és követelményre. 

A liberalizált gazdaságpolitikát úgy kell megvalósítanunk, hogy az nem indíthat be 
kezelhetetlen inflációs folyamatot. Ezért alapvető követelmény, hogy a jövő évben az 
ideinél semmiképpen sem magasabb, inkább 1-2 százalékponttal alacsonyabb inflációs 
rátával működjön a gazdaság. Tudatában kell lenni azonban annak is, hogy a gazdaság 
adott pénzügyi helyzetével, a hatékonyság állapotával összefüggésben egy ideig még 
együtt kell élni az inflációval. 

Fontos követelmény az is, hogy az elkövetkező 1-2 évre olyan programot állítsunk 
össze, amelyikhez a nemzetközi pénzügyi szervezetek és a kereskedelmi bankok támoga- 
tását meg tudjuk nyerni. Vagyis olyan programra van szükségünk, amelyik finanszíroz- 
ható. Elengedhetetlen továbbá, hogy a piacépítéssel, a struktúraváltozások gyorsításával 
óhatatlanul együtt járó feszültségek - például a struktúraváltással összefüggő átmeneti 

munkanélküliség - kezeléséhez szociálpolitikai védelmi rendszert működtessünk. Szociá- 
lis minimálgaranciákat számos eszközzel meg lehet teremteni. Ezek között említhető a 
részfoglalkoztatás, a nyugdíjba vonulás elősegítése, valamint a vállalkozásépítő progra- 
mok, az újrakezdési támogatás, bizonyos regionális fejlesztési programok, vagy a nem- 
zetközi töke bevonása 1s. 

Az ismert problémák és feszültségek miatt a gazdaságpolitika ma nem élvez maradékta- 
lan támogatást. Erről öszintén szólni kell. Ám ha valaki ma teljes egyetértésre törekszik 
a gazdaságpolitikai döntések terén, az azt hiszem politikai hibát követ el. Ezzel cselekvés- 
képtelenségre ítélnénk önmagunkat. Ugyanis vagy az történne, hogy a konszenzus 
biztosításához szükséges végeláthatatlan egyezkedések miatt megbénulna az irányítás 
vagy formális egyetértés jönne létre az általánosság olyan szintjén, ami szabad teret ad 
az egyéni értelmezéseknek. Ezért — és ezt meggyőződéssel vallom — most az a feladatunk, 
hogy a problémák és az áldozatok, az előnyök és a hátrányok nyilt feltárásával és 
ütköztetésével a gazdaságpolitikai váltáshoz és fordulathoz a társadalom cselekvőképes 
többségének támogatását megszerezzük. Ennek természetesen számos feltétele van. Ezek 
közül kettő érdemes kiemelésre. 

Először is a politikai intézményrendszer reformjának keretében fel kell erősíteni a 
társadalmi és tömegszervezetek érdekképviseleti, érdekérvényesítési szerepét. Ebből a 
célból nemcsak a meglévő intézmények jönnek számításba. Vannak fehér foltok is: 
jelentős területek és rétegek nem rendelkeznek megfelelő érdekérvényesítési intézmények- 
kel és lehetőségekkel. Például a széntermelés támogatásának leépítésével párhuzamosan 
a szén termelői, valamint fogyasztói árának növelése lehet hogy megoldja a bányászok 
problémáját, de a szenet vásárló más foglalkozási csoportok vagy lakossági rétegek (mint 
például nyugdíjasok) gondjait már növeli. Ráadásul a társadalom olyan jelentős részé- 
nek, mint a nyugdíjasoknak, Magyarországon ma nincs semmiféle érdekképviseleti 
szervezete. Ezért nemcsak a meglévő intézmények megerősítésére, hanem a fehér foltok 
feltárására is gondolni kell a politikai intézményrendszer továbbfejlesztése során. 

A cselekvőképes társadalmi támogatás megszerzésének másik feltétele a gazdasági 
demokrácia erősítése. Ez két síkon képzelhető el. Egyrészt szükséges, hogy - az államér- 
dekből titkos adatokat, területeket kivéve — minden társadalompolitikai probléma kap- 
jon megfelelő nyilvánosságot az érdekek tisztázása, a közérdek feltárása és megalapozása 
érdekében. Másrészt alapvető követelmény a káderpolitika demokratizmusának erősíté- 
se. E téren is van fejlődés, de azt hiszem a sok-sok vezetői kritérium között a rátermettsé- 
get és a hozzáértést, a vállalkozószellemet mindenképpen előtérbe kell állítani. 

Az ideológia, a tájékoztatás területén dolgozók segíthetnek a kibontakozást, reformot 
támogató közvélemény kialakításában, fenntartásában és erősítésében. Mindent megte- 
szünk egy konzisztens gazdaságpolitika, egy piacgazdaság programjának megvalósítása 
érdekében. De a gyakorlatba való átültetés időigénye miatt türelemre van szükség. Nem 
lehet évtizedek felhalmozódott nehézségeit és problémáit néhány hónap alatt megoldani. 

Más a mai közvélemény - és helyes is, hogy más -, mint volt; mind erősebb a bíráló 
hang. Elengedhetetlen azonban a cselekvési lehetőségeket a realitások talaján józan 
tárgyszerűséggel megítélő, a látszat-reformpártisággal és a végrehajtás formalizmusával 
szemben kritikus szemlélet erősítése is. Nem engedhetjük, hogy szép, ámde a jelenlegi 
helyzetben kezelhetetlen vagy követhetetlen illúziók foglya legyen a társadalom. 

Az ideológia és a propagandamunka hatékonysága természetesen függ a gazdaságpoli- 
tika eredményességétől és következetességétől is. Ezért mi, akik egy ilyen gazdaságpoliti- 
ka megvalósítására, következetes érvényesítésére törekszünk, azt kérjük az ideológia, a 
sajtótájékoztatás területén dolgozóktól, hogy legyenek alkotó kritikus partnereink és 
segítsék a közmegegyezés kialakítását. Meggyőződésem, hogy a gazdaságpolitika és a 
propagandamunka viszonyára, kölcsönös felelősségére talán soha nem volt annyira igaz 
és figyelmeztető a marxi mondás, mint ma: együttműködésünk hiányáért büntetésünk 
a közös kudarc lesz. Azt hiszem, ez senkinek nem lehet érdeke. 


Válságágazat vagy a kibontakozás motorja? 


Berecz Frigyes ipari miniszterrel, az MSZMP KB tagjával beszélget Forgács 
imre, a Társadalmi Szemle főszerkesztő-helyettese. 


Sokan sokféleképpen panaszkodnak az iparra: elavult, korszerűtlen, csak 
nagy állami támogatásokkal működőképes stb. E sötét tónus azonban eltul- 
zottnak látszik, ha arra gondolunk, hogy 1987-ben például az ipar adta 
konvertibilis exportunk 65 százalékát, vagy hogy ugyanebben az évben a 
költségvetési befizetések és támogatások egyenlegeként 145 milliárd forintos 
aktívumot ért el. Hogyan jellemezhetjük ma az ágazatot eredményeivel és 
ellentmondásaival együtt? 


A köztudatban valóban az terjedt el, hogy a magyar ipar támogatásból él. Ezt — ahogy 
idézte - az Ipari Minisztérium felügyelte ipar költségvetési kapcsolatának mérlege nem 
igazolja, sőt: ez az ágazat a költségvetés mellett a konvertibilis bevételeknek is jelenté- 
keny forrása. Ennek ellenére én is úgy gondolom, hogy ma az eredmények előtt az 
ellentmondásos helyzetet kell hangsúlyozni, mert másfelől nézve igaz az is, hogy az 
iparral nagyon komoly gondjaink vannak. Ahhoz, hogy a gazdaság kimozduljon a 
jelenlegi veszteglésből, az iparon belül is jóval nagyobb teljesítményekre van szükség. 

Az évi mintegy 50 milliárdos költségvetési táamogatásígény azért is jelent különös 
gondot, mert nem egyenletesen oszlik el. Bizonyos területeken olyan nagy a támogatások 
mértéke, hogy megvonásuk katasztrofális helyzetet idézhet elő. Nemcsak az úgynevezett 
válságágazatok tartoznak ide, hanem olyan - a termékeik technikai színvonala alapján 
egyébként versenyképesnek tekinthető — gépipari vállalatok is, mint például a Ganz 
Mozdony- és Vasútgyártó Vállalat, amely felszámolás alatt áll. 

Igaz az is, hogy az Ipari Minisztérium által felügyelt ipar a népgazdaság összes 
dollárárbevételének 65 százalékát , hozza", de ez az adat is másként mutat, ha az ehhez 
kapcsolódó importigényességet is megnézzük. (A népgazdaság évi dollárbevétele jelenleg 
5 milliárd dollár körül van, ebből az iparé 3,5 milliárd; mindkét összeg elég kicsi, ha a 
17-18 milliárdos bruttó adósságállományhoz viszonyítjuk.) Sajnos jelenleg hiányzik a 
gazdaságból az aktívumtermelő képesség, nincs meg az iparban sem; amennyi dollárért 
a piacon értékesítünk, legalább annyit fel is használunk a technológia, a beépülő anyag 
és az alkatrész megvásárlásakor. Tehát az ipar csak a saját ellátását képes előteremteni 
ezzel a 3,5 milliárd dollárral. , 

Egy valódi fordulathoz, ha annak , csak" az eladósodás megállítása is a célja, arra 
lenne szükség, hogy az ipar aktívumtermelő képessége legalább 600-800 millió dollár 
legyen. Ha egyidejűleg a gazdaság liberalizálását is célul tűzzük, akkor — annak fokától 
függően - további több százmillió dollár aktívum szükséges. És mivel az importigényes- 
séget nem lehet, de nem is célszerű gyorsan csökkenteni, ez ma egyértelműen annvit 
jelent, hogy az ipar exportteljesítményét előző esetben 4,3-4,5, utóbbiban pedig 4,5—6.0 
milliárd dolláros értékre kellene emelni. 

Van erre egyáltalán esélyünk? Az országgyűlési képviselőknek júniusban adott 
tájékoztató jelzi azokat a negatív tendenciákat is, amelyek termékeink elöre- 
gedésével kapcsolatosak. Ipari termékeink 30-40 százalékának életkora meg- 
haladja a II évet (a kohászat esetében ez a termékek 70-80 százaléka.) Nem 
kevésbé nyugtalanító az az adat, hogy a konvertibilis exportban például a 
korszerűnek számító gépipari ágazatok termékei csak 3-4 százalékban szere- 
pelnek, s ipari dollárexportunk nagyobb részét a csekély feldolgozottságú 
cikkek , energiahordozók, alkatrészek teszik ki. 


Azért ne feledkezzünk meg arról, hogy a féltermék, az alkatrész már maga is feldolgozott 
termék. Így, ha a DV acéllemezt vagy a Magyar Alumíniumipari Tröszt aluminiumrudat, 
a Taurus traktorgumit exportál, az már feldolgozott ipari cikknek számít. Azon persze 
lehet vitatkozni, hogy ezek feldolgozottsági foka milyen magas. Egyértelműen anyag 
jellegű ipari tőkés exportot alig ismerek. Inkább az a baj, hogy — kapcsolódva az első 
kérdéshez is — a 3,5 milliárd dolláros exportteljesítmény az ipar értékesítésének csak 
mintegy 15 százaléka. Ha még ebből a szocialista dollárelszámolású forgalmat is levo- 
nom, akkor azt kell mondanom, hogy a magyar ipar termékeinek legfeljebb 12-13 
százaléka méretik meg kemény versenyfeltételek között. 


Miben látja e negatív tendenciák fő okát? 


A fő ok nyilván az, hogy hazánkban - a legutóbbi egy-két évet kivéve — lassú műszaki 
fejlesztéssel is meg lehetett élni a piacon. Sőt mivel a magyar ipar exporttermékei mintegy 
felerészben a KGST-piacra kerülnek, több különböző konzerváló erő hat a termékre, 
termékszerkezetre; sok olyan terméket tudnék említeni, amely az utóbbi 15-20 évben 
szinte semmit sem változott. Döntően innen ered, hogy ilyen nagy mértékben elöregedett 
a magyar ipar termékszerkezete. 

Szerintem ezért nem kizárólag a vállalatok hibáztathatók. Ők többnyire azokhoz a 
követelményekhez igazodtak, amelyeket régebben támasztottunk. A kormányzatnak 
évtizedekig nem voltak olyan intézkedései, amelyek előnyös szerkezetváltást indítottak 
volna el az iparban. 


De hát a központi fejlesztési programok éppen ezt célozták. 


Az 1971-től végrehajtott nagy szerkezetfejlesztési programoknak - öt ilyen volt, ha jól 
emlékszem - eleve igen komoly koncepcionális hibái voltak. 

Nem voltak kellően átgondoltak egy-egy program komplex, , ágazatközi" összefüggé- 
sei: elindult például a számítástechnikai program, de nem indították el a gyártáshoz 
szükséges elektronikus alkatrészek programját vagy az ahhoz szükséges különleges 
anyagok fejlesztését. Az alkatrészgyártás csak 10 év múlva csatlakozott az elektroniká- 
hoz, amikor a számítástechnikai program már kezdett kifulladni. Ezért a számítástechni- 
kának - ha valamit produkálni akart -— jelentős mértékben tőkés technológia- és alkat- 
részimportra kellett épülnie. 

Aláásta e programok sikerét az is, hogy a rendkívül nagy ráfordítások ellenére sem 
sikerült megteremteni az adott ágazatok folyamatos önmegújító képességét. Eléggé 
köztudott, hogy az öt nagy program egyike a könnyűipari rekonstrukció volt, amelybe 
például közel 60 milliárd forintot fektettek; ez iszonyatosan sok pénz még ma is, hát még 
15 évvel ezelőtt. Ezt a könnyűipar egyszer felhasználta, jelentős exportkapacitásokat 
épített ki, de többnyire nem hozta létre vállalatai , önjáró" képességét a műszaki fejlesz- 
tés, a gazdálkodás szempontjából. 

Vagy vegyük az , olefinprogramot". Ma már köztudott, hogy - tévesen — úgy vélték: 
az idők végezetéig számíthatunk az olcsó rubelért érkező olcsó olajra, földgázra és abból 

tízezer tonnákban, vonatszerelvény számban mérhető olcsó vegyipari termékek tömegét 
fogjuk gyártani és eladni dollárért. Magyarországon ezért is bontakozott ki egy jelentős 
vegyipar. Tagadhatatlan, hogy mindez az olefinprogram keretében jött létre. és jelenleg 
dollárexportunk nem kis hányadát állítja elő; ennek ellenére ma is alig tudunk olvan 
vegyipari termékeket előállítani, amelyek a korszerű, nagymértékben feldolgozott, me- 
retpontos, esztétikus cikkek előállításához szükségesek, és más szakmák szerkezetvaltá- 
sát segítenék elő. Ha például tv-készüléket vagy más elektronikai berendezést, háztartási 
gépet akarunk gyártani, az ahhoz szükséges műanyagot bizony a Bayertol vagy a 
BASF-től kell megvennünk, mert csak ők gyártanak olyant, amelyik még két-három év 
múlva is ugyanolyan méretű, színű és tulajdonságú marad. 


Egyetért-e azzal a véleménnyel, hogy az ilyen típusú programok eleve alkal- 
matlanok egy korszerú ipari struktúra kialakítására? Egy-egy kiemelt nagy- 
beruházás átfutási ideje pl. nemritkán 15-20 év. Ilyen időtáv alatt viszont a 
leggondosabb tervezés sem lehet képes az időközben lezajló világpiaci, műsza- 
ki-technológiai változások prognosztizálására. Hogyan értékelhető redlisan a 
központi fejlesztési programok jövője? 


Manapság sokkal kevesebb az ilyen program, elsősorban azért, mert nem tudunk tizmil- 
liárdos forrásokat nyitni központi fejlesztési célokra. Amivel ma a kormányzat beavat- 
kozik a gazdaság, az ipar szerkezetébe, az rendszerint a leépítés kikényszeritése. Ezért 
kezdődött meg a szénbányaszat részleges visszafejlesztése és támogatásának megszünte- 
tése, vagy a vaskohászat visszafejlesztése azzal az igénnyel, hogy 1990-re szűnjön meg 
a támogatás, vagy hogy rendeződjék a nitrogénmútrágya termelése, többek közt árrende- 
zéssel. Nem tudok tehát olyan kormányintézkedést emliteni, amely az előző években 
pozitív folyamatot indított volna el, amitől várható lenne a szerkezetet javitó technológia 
és termék megjelenése. 


Úgy gondolom, ezt inkább a vállalatoktól kellene várnunk. 


A részintézkedéseket tekintve kétségkívül. A baj azonban az, hogy a vállalatok számara 
nem nagyon tettük lehetővé, hogy ilyen folyamatokat beindítsanak. Egy évvel ezelott azt 
ígértük, hogy az új adórendszer, amely ugyan sok gondot, bajt okoz az átállás időszaká- 
ban, azzal az előnnyel jár majd, hogy a termelői árak s az elvonások ís mérséklődm 
fognak. Nos, az előrejelzés igaz lett, csak sokkal kisebb mértékben, mint ahogy előre 
számoltuk. Az új adózás előtti rendszerben, tehat 1987. december 31-ig egy átlagos 
vállalattól a nyereséghez viszonyított elvonás mintegy 90-92 százalék volt. Az új adó- 
rendszerben és az új termelői árak mellett ezt 70 százalék alá akartuk csökkenteni, de 
csak mintegy 85 százalékra sikerült, tehát a kezdeti javulás mindössze 4-5 százalék volt 
és az is megállt, söt: romlani kezdett. Vagyis nem értük el, hogy az átlagosnál jobbak 
több forráshoz jussanak, beindulhasson a vállalatok közt a szelektálódás és ennek 
eredményeként a szerkezetváltás folyamata. 


Ha tehát mérséklődne a restrikció vagy legalább szelektívvé válna, akkar 
lenne a központi fejlesztési programoknak funkciójuk az ipari struktura alaki- 
tásában? 


Ha körülnézünk az iparilag fejlett országokban, szinte kivétel nélkül minden kormány 
— kisebb vagy nagyobb mértékben - fejlesztési programokkal is befolyásolja a szerkezet- 
váltás menetét. Vannak olyan alapvető feladatok a gazdaság és ezen belül az ipar 
fejlesztésében, amelyek meghaladják egy-egy vállalat erejét, lehetőségeit, ezért a kor- 
mánynak központosított eszközökből elő kell segítenie a változást. Tehát úgy gondolom. 
hogy amikor a kormányzatnak majd több forrása lesz iparfejlesztésre, akkor ismét 

szükség lesz központi fejlesztési programokra nálunk is. De más módszereket alkalmaz- 
va, mint eddig, mert ezeknek a programoknak nemcsak a műszaki tartalma, koncepciója 
volt gyakran hibás, hanem a működtetés módja is. Ha egy vállalatnak ugyanis sikerült 
, s. bejutnia" egy programba, akkor igen sok pénzt kapott laza követelményekkel és 
szankciók nélkül. 

ÚJ fejlesztési programok kidolgozásakor ezért nem szabad úgy allokálnunk a központi 
forrásokat, hogy előre odaadjuk a pénzt, hanem megtérülési követelményekhez kell 
kötni. Ha egy vállalat részt kíván venni olyan fejlesztési programban, amelyet a kormány 
is támogat, akkor a pénzt tőkejuttatásként vagy kedvezményes hitelként kapja meg. 
"Tehát vissza kelljen fizetnie akkor, ha a fejlesztés sikertelen, és rendszerint csak részlege- 
sen - s csak kivételes esetben teljes egészében — szerezhesse meg, ha a fejlesztés sikeres. 
A programok kimunkálásakor szerintem arra is törekednünk kell, hogy a célmeghatáro- 
zások sokkal több véleményre épüljenek, mint eddig. Döbbenetes, hogy eddig sok 
tízmilliárdot milyen kevés ember véleménye alapján lehetett odaítélni. Tehát sokkal 
szélesebb körű konzultációkra, nagyobb szakmai nyilvánosságra van szükség, hogy 
csökkenthessük a hosszú távú fejlesztési döntések kockázatát. 


Ha jól értem az elhangzottakat, akkor egyrészt azon kellene gondolkodni, 
hogyan lehet az eszközrendszer — tehát a forrásjuttatás, a célkijelölés — 
differenciáltabb. Másrészt, hogy a szerkezetváltásnak folyamatnak kell len- 
nie, tehát nem szabad egyszeri akcióként elképzelni. 


Így igaz. De még hozzá kell tennünk a fejlesztések forrásainak kérdéséhez, hogy túlzott 
egyszerűsítés, ha mindig csak a forintra gondolunk. Valójában a forint jelentős részének 
átválthatónak kell lennie konvertibilis pénzre, mert korszerű technikát, technológiát 
— akár a könnyűiparról, akár a gépiparról, akár más szakágazatról van szó - jórészt csak 
a fejlett tökés országokból lehet beszerezni. Részben azért, mert ők rendelkeznek a 
legfejlettebb gépekkel, berendezésekkel, technológiával; részben azért, mert tőlük vi- 
szonylag gyorsan meg lehet mindezt kapni. 


A korlátozó, tilalmi listák ellenére? 


Bár odáig eljutnánk, hogy már csak az embargós listán szereplő termékeket nem tudjuk 
beszerezni, illetve gyártani. A jövő évtől tervezett importliberalizálással éppen azt kell 
megoldani, hogy akinek lesz elegendő forintja és a kormány által is támogatott elképzelé- 
se a fejlesztésről, elsősorban az juthasson hozzá a fejlett technológiákhoz és a korszerű 
anyagokhoz, alkatrészekhez. 


Ha már említettük a hibásnak bizonyult gazdaságpolitikai és kormányzati 
döntéseket, vajon milyen ma az ipari tárca lehetősége a struktúrapolitika 
alakításában? Arra gondolok , hogy hosszú ideje a pénzügyi kormányzat hatá- 
rozza meg a gazdálkodás makrofeltételeit, de a piacfelügyelet, az ár- és 
kereskedelmi politika eszközeit is más tárcák kezelik. Hogyan látja a kor- 
mányszintű koordináció az együttműködés helyzetét, különös tekintettel arra, 
hogy önöknek csak az egyre zsugorodó központi műszaki fejlesztési alap egy 
része áll rendelkezésükre ahhoz, hogy befolyásolják a szerkezetváltást? 


Való igaz, hogy az ipari tárcának, általában az ágazati tárcáknak igen kevés az eszközük. 
Gyakorlatilag igénybe vehető eszköz nálunk jelenleg nincs is, mert a központi műszaki 
fejlesztési alapot is kihelyeztük már 1990-ig. Tehát csak úgy lesz szabad pénzünk, hogy 
ha valahol egy-egy cél nem teljesül; akkor ugyanis visszavonás után újra ki lehet helyezni 
máshová a forrásokat. Mégsem azt tartom szükségesnek, hogy minden, ami az ipar 

működését befolyásolja — adók, árak, kereskedelmi engedélyek, hitelek — ezután az Ipari 
Minisztérium döntési hatáskörébe kerüljön. Ez ellentétes lenne magával a gazdaság 
reformfolyamattal is (mint ahogyan a mai fiskális túlsúly is az). Azt azonban jó lenne 
elérni, hogy az Ipari Minisztérium azt a szerepét, ami miatt három volt minisztérium 
örököseként létezik, betölthesse. E szerep lényegét abban látom, hogy a kormány iparpo- 
litikai tervező, tanácsadó, elemző szerve, a szerkezetváltás letéteményese legyünk. 

A több mint 500 fős szakértői apparátus, amely jelentős önfenntartó háttérintézmé- 
nyekkel is rendelkezik, dolgozzon ki jó elgondolásokat, tegyen javaslatokat a fő irányok- 
ra, tervezze meg az ipari átalakulás fő arányait. Az elmúlt években, évtizedekben az Ipan 
Minisztérium és elődei jelentős mértékben elveszítették befolyásukat részben azért is, 
mert alulmaradtak a presztizscsatákban, de jórészt azért, mert ágazati érdekképviselet 
címén vállalták a fejlődésképtelen, veszteséges vállalatok védelmét is. 

Ebből a helyzetből ki kell szabadulni. Meg kell tanulnunk az ágazat valódi érdekeit 
jó érvekkel alátámasztani, s azokat a kormányzat előtt hatékonyan képviselni. És ha azt 
nem is igényeljük, hogy az Ipari Minisztérium mondja meg, melyik vállalat kapjon 
például hitelt vagy adókedvezményt, azt el szeretnénk érni, hogy azok a hatóságok. 
amelyek ezeket a pénzeket elosztják, támaszkodjanak az ipari tárca szakmai véleményé- 
re mind az elosztás elveit, mind a tényleges elosztást illetően. Ezzel azt kell elérnünk, 
hogy a kormány kezében lévő valamennyi pénzügyi eszköz, amely befolyással van az 
iparra, egy koordinált, összehangolt rendszerben működjön, mert ma ez a legkevésbé 
sem valósul meg, s - véleményem szerint — ez az egyik fő oka a szerkezetátalakitás 
jelenlegi veszteglésének. Ma nálunk vagy csak a költségvetési bevétel hiányának pillanat 
szülte kényszere diktálja, hogy mire marad pénz, mire nem, vagy ha néha mégis vannak 
az intézkedések mögött iparpolitikai megfontolások, akkor azok bizony nem nagyon 
vannak összhangban egymással. Mert egy kormányzati szintre emelt, közösen képviselt 
szerkezetfejlesztési koncepció és politika hiányában az eszközök csak szétesetten, egy- 
mástól elkülönülten, egymás hatását gyakran lerontva működhetnek. Így viszont hiába 
vannak a kormányzat kezében nem jelentéktelen nagyságú eszközök. 


A szerkezetváltási politika koordinálását nem kis mértékben nehezíti, hogy 
egyre inkább elszakadni látszik a gazdaságirányítás monetáris szférája és a 
reálgazdaság. Aligha vitatható, hogy a költségvetés kiegyensúlyozása jelenlegi 
helyzetünkben egyike legfontosabb gazdaságpolitikai céljainknak. A versenv- 
képes vállalatok vagy az iparirányítás azonban hiába képeznek fejlesztési 
prioritásokat, keresnek , kitörési pontokat" a reálszférában, ha a nem szelek- 
tív restrikciós politika negyedéves távlatokban gondolkodik és von el nemegy- 
szer visszamenőleg forrásokat. Ön szerint hogyan oldható ez az ellentmondás? 


Be kell látni, hogy a pénzügyi szervek legnyomasztóbb, igen komoly gondja a költségve- 
tés hiánya. Külföldön is, belföldön is rendre a kormány szemére hányják, hogy azért vesz 
fel az ország terhére nagy kamatterhekkel járó konvertibilis hiteleket, hogy a költségveté- 
si hiányt finanszírozza. Sőt: még azt is szemünkre vetik, hogy amíg egyfelől konvertibilis 
hiteleket veszünk fel, másfelől azt is megengedjük, hogy jelentős, több százmillió rubeles 
aktiívumunk keletkezzen, s azzal más országok gazdaságát is finanszírozzuk. 
Kétségtelen, hogy egy — a gazdaság elégtelen működése miatt létrejött — 30-40 milliárd 
forintos költségvetési hiány csak egy közel 1] milliárd dollárnyi hitellel rendezhető. Am 
azt is látni kell, hogy a költségvetés hiánya: felszíni tünet; mélyebben rejlő gazdálkodási 
zavarok következménye. Ezért egyensúlyát nemcsak oly módon lehet javitani, hogy 
lecsapunk minden -— a felszínen látható — pénzre, és beszippantjuk. Lehetne úgy 15 
gondolkodni, hogy - némi kockázatot, a költségvetés átmeneti, netán éves romlását 
vállalva — elősegítjük az arra alkalmas vállalatok gyors növekedését. Ennek hatására 
jövedelmezőségük az átlagosnál gyorsabban nőhetne és akkor változatlan — sőt csökke- 

nő - elvonási kulcsok mellett is gyarapodhatna a költségvetés bevétele. Talán nem túlzott 
optimizmus kijelenteni, hogy a jelenleg formálódó gazdaságpolitika — az úgynevezett 
liberalizálás -, kissé talán félszegen tulajdonképpen ezt célozza. 


A legfejlettebb tőkés országok szerkezetátalakítási sikerei láttán sokan vélik 
úgy, hogy e sikerek elsősorban a , deregulációnak", a politika gazdaságból 
való kivonulásának köszönhetők. Jelentős szakértők viszont azt állítják, hogy 
még a legortodoxabb monetarista gazdaságpolitikát követőknél (pl. az Egye- 
sült Allamok, Nagy-Britannia) is aktivizálódott az állami iparpolitika. Igaz, 
nem nőtt, sőt csökkent az iparban az állami szektor részaránya, csökkentek 
a költségvetési támogatások is, de rendkívül sokrétűvé vált az iparpolitika 
eszközrendszere. A fejlesztési súlypontokat már nemcsak ágazatokra, termé- 
kekre bontva jelölik meg, hanem pl. vállalattípusokat preferálnak , finanszíro- 
zási intézményeket hoznak létre, a külgazdasági relációs politikát koordinál- 
ják és hasonlók. Ön egy, a Figyelőnek adott interjújában nemrég azt mondta: 
ne az Ipari Minisztérium döntse el, hogy mit kell gyártani. Mit tegyen tehát 
a minisztérium? Megjelöljön-e konkrét fejlesztési célokat és ha igen, milyen 
eszközökkel igyekezzen befolyásolni azok megvalósítását? 


Az előbb már beszéltünk arról, hogy az Ipari Minisztérium fő szerepe a kormányzatban 
az iparpolitika formálása lehet. Az a gazdaság, amit fel akarunk építeni, nagymértékben 
épít a vállalatok önállóságára, döntési szabadságára, de egyben a gazdálkodás sikeréért 
viselt felelősségükre is. És valami olyasmit kellene elérnünk, hogy aki jól gazdálkodik, 
az nagy bevételre tehessen szert, garantáltan biztonságban tudhassa többletjövedelmét, 
fizethesse a dolgozóit, fejleszthesse a vállalatát. Aki ezt nem éri el, az megbukik. Ezzel 
semmiképpen sem férhet össze, hogy a vállalat számára az állam mondja meg, hogy mit 
fejlesszen; de ez nemcsak az Ipari Minisztériumra, hanem a többi kormányszervre és 
hatóságra is vonatkozik. Vannak ugyan bizonyos szűk területek, ahol a kormány rendel 
— hadiipar, államközi megállapodások -, de még itt is kell hogy legyenek , játékszabá- 
lyok". Kell hogy legyen a vállalatnak bizonyos döntési szabadsága a vállalás tekinteté- 
ben, hogy milyen feltétellel vállalja — ha egyáltalán elvállalja — a kormánytól kapott 
rendelést. 

Következésképpen nekünk nem azzal kell foglalkoznunk a felügyelt iparral kapcsolat- 
ban, hogy konkrétan mit gyártson a vállalat, hanem hogy a kormányzat által formált 
gazdasági erőtér az iparszerű vállalkozás — és kiváltképpen a szerkezetváltás szempontjá- 
ból preferált tevékenységek — számára kedvező legyen. Ezért kell ma — az ipar, sőt a 
gazdaság egésze érdekében - fellépni a szűk látókörű fiskális, restrikciós intézkedések 
ellen. Az ipari miniszternek mint a kormány tagjának tudomásul kell vennie, hogy a 
költségvetés egyensúlya kardinális fontosságú, de hangoztatnia kell, hogy ezt úgy is össze 
lehet egyeztetni az iparvállalatok fejlődésével, hogy megkeressük a távlati fejlődéshez 
szükséges befektetés, illetve a pillanatnyi költségvetési bevételhiány optimumát. A két 
kérdést együtt próbáljuk megoldani, ne pedig egyiket a másik rovására. 


Mint ön is hangsúlyozta, az állam szerepét mindenképpen korlátozni kell 
annak eldöntésében, hogy mit fejlesszünk. Az azonban, hogy mit ne fejlesz- 
szünk, illetve mely ipari tevékenységeket számoljunk fel, csak mikroszinten 
aligha ítélhető meg. Érvként hadd utaljak egy közkeletű sztereotípiára: sokak 
szerint csödhelyzetbe, fizetésképtelenségbe elsősorban a rosszul vezetett válla- 
latok kerülnek , amelyek korszerűtlen eszközökkel silány termékeket állítanak 
elő. Tehát ha a piac nem igényli az ilyen termékeket, logikus lépés a vállalat 
felszámolása és a tőke átcsoportosítása más, hatékonyabb területekre, s nem 
szabad a ,jóktól" a , rosszak" életben tartása érdekében forrásokat elvonni. 

A visszafejlesztés problémája azonban ennél ma sokkal összetettebb. A kon- 
vertibilis kivitel kényszerű erőltetése miatt pl. műszakilag korszerütlen, de 
jelentős tömegű devizát kitermelő tevékenységeket is fenn kell tartanunk; ha 
a veszteséges alapanvaggyártást leállítjuk , nyilvánvaló, hogy jelentős többlet- 
importra lesz sz ükség a feldolgozóipar érdekében. A KGST kereskedelmi 
ak tívumának szükségszerű mérséklése számos korszerű területen is komoly 
kapacitás-kihasználatlanságot okoz, de folytathatnánk a sort. A kérdés: van- 
nak -e - 5 ha igen, hol - , számoló szakembereink" , akik kiszámítják e határér- 
tékeket? Tehát azt, hogy a felszámolás révén nyerhető összegek hogvan 
viszonyulnak az új struktúra várható eredményéhez, illetve az újonnan keletke- 
ző költségekhez? 


Vannak ilyen szakembereink. Éppen ez az egyik legfontosabb feladata az Ipari Miniszté- 
riumnak, hogy ilyen döntéseknél az ipar alapos ismeretében pontos információkat adjon 
a kormány többi, a döntésben érintett szervének. Hadd idézzem ismét a korábban 
említett két markáns példát: a szénbányászatot és a vaskohászatot. Mindkét előterjesz- 
tésben leírtuk, hogy mi a visszafejlesztés ára, következménye. Például a szénbányászat 
visszafejlesztése esetén (ami durván évi 22-23 millió tonnáról 20 millió tonnára való 
termeléscsökkentést jelent) megvizsgáltuk, hogy 2-3 millió tonna szén, illetve energia 
hiánya hogyan pótolható. Ezt kiszámítva kaptuk meg az ún. határköltséget, aminél ha 
drágább a szén kitermelése, már nem szabad kibányászni. Ha viszont olcsóbb, akkor a 
bányavállalat állami támogatás nélkül is megél. 

A vaskohászatnál is elvégeztük a hasonló számításokat. Kiderült, hogy gyors leépítés 
azért nem lehetséges, mert ezzel súlyos ellátási — és ezzel értékesítési — zavarokat okoz- 
nánk, ezért több időt kell! fordítanunk a vaskohászat szerkezetátalakítására. 

Vizsgáljuk meg azt a tételt is, hogy bizonyos termékek gyártását valóban fenntartjuk-e 
akkor is, ha veszteséges, mert a dollárbevétel nélkülözhetetlen a hiteltörlesztéshez. 
1985-ig valóban rengeteg mindent gyártottunk - , kerül amibe kerül" alapon -— a dollár- 
bevétel növelése érdekében. Ma már látjuk, hogy a forintráfizetéssel értékesített áruért 
kapott dollár hosszú távon semmit sem old meg. még a dollárhiányt sem. Ha ugyanis 
a veszteségfinanszírozással a vaskohászatnak vagy a konzervgyártásnak megengedjük, 
hogy 60 vagy 100 Ft-ért - tehát az árfolyam felett -— , hozzanak be" dollárt, akkor a 
költségvetés emiatt megnövekvő hiánya csak újabb hitelekkel ellensúlyozható; azok 
kamata pedig rendszerint nagyobb dollárveszteség, mint a támogatással elért dollárbevé- 
tel-többlet. 

Így tehát elveszítjük a vámon, amit nyerünk a réven. Kitörést tehát csak az ígérhet, 
ha azok a nagy teljesítményű vállalatok hozzák létre a konvertibilis többletárualapot, 
amelyek támogatás nélkül képesek azt elérni. Csak úgv nyithatjuk meg az iparpolitika 
mozgásterét, ha a folyó fizetési mérleg javításához szükséges évenkénti 400-500 millió 
dollárnál lényegesen nagyobb aktivummal rendelkezünk. Ekkor lehet majd valódi alter- 
natíva, hogy például leállítjuk a Péti Nitrogénműveket, mert a konvertibilis piacon 
olcsóbban vásárolhatunk műtrágyát; nem építünk meg egy-egy vitatott erőművet, mert 
minden további nélkül lehet majd jugoszláv vagy osztrák villamos energiát dollárért 
venni vezetéken, és úgy, hogy azzal -— nálunk - semmi környezeti probléma nem lesz. 
Tehát nagymértékben megnő a kormány döntési szabadsága, manőverezési tere akkor. 
ha stabil és biztonságos aktívuma lesz a versenyben kibontakozó jó vállalatok piaci 
teljesítményével elért többletéből. Ezért eltökélt szándéka a kormánynak, hogy az ipar- 
ban 1990 végéig megszünteti az exporttámogatást. Persze arra lenne szükség, hogy ez a 
népgazdaság egyéb ágaiban se maradhasson meg a jelenlegi - az iparinál jóval magasabb 
— szinten. A terv szerint az ipar mintegy 50 milliárdos támogatása 1988 végére már csak 
40 körül lesz, 1991-re a nullára csökken, míg befizetése valószínűleg meghaladja a 200 
milliárd Ft-ot. 

Gondjaink másik része a KGST-országokból származó kereskedelmi aktívu- 
munk csökkentéséből származik... 


Pedig csökkenteni kell. mint arra már az előzőekben utaltam, de nagyon nem mindegy, 
hogy ezt a csökkentést hogyan hajtjuk végre. 

A KGST-forgalom megítéléséhez akkor is mélyebb elemzésre van szükség, ha a 
politikai szempontoktól eltekintünk, bár ez nyilván lehetetlen. A forgalom 60, de inkább 
70 százaléka számunkra gazdaságilag nélkülözhetetlen, stratégiai fontosságú; bár ezt ma 
többen kevéssé — vagy másként - látják és érzékelik. Az aktívumcsökkentést sokan csak 
exportcsökkentéssel látják megvalósíthatónak, holott importnöveléssel is elérhető. Ab- 
ból kell ugyanis kiindulnunk, hogy ha egyebek között az évi 6 millió tonna olajat, 7 
milhárd köbméter földgázt, villamosenergia-ellátásunk felét, 100 ezer személygépkocsit 
nem a szocialista országokból vennénk, akkor mindezt csak a tőkés országokból tudnánk 
beszerezni, mintegy évi 3 milliárd dollárért. Ehhez a gazdasági teljesítmény és a konverti- 
bilis piaci részesedés olyan arányú növelésére lenne szükség, hogy tartósan 4-5 milliárd 
dollár aktívumot érjünk el (az egyensúlyjavítás, a szerkezetváltás technológiai megalapo- 
zása és a szocialista import alternatívvá tétele céljából). Ez pedig évtizedek alatt sem 
elérhető nagy teljesítményt kívánna. 

Következésképpen az ilyen szocialista importárut bizony konvertibilisnek kell tekinte- 
nünk, érdekünk a beszerzés növelése. Az már nem létszükséglet Magyarország számára, 
hogy például szovjet halkonzervet, cseh sajtot, kubai narancsot vegyen, de nekik sem 
létszükségletük, hogy tőlünk hasonló , keménységű" árut vásároljanak. Ezért a KGST- 
kereskedelmet két részre bontva célszerű kezelni. 

A konvertibilis jellegű cikkeket a kontingentált forgalom keretében és államközi szerző- 
dések alapján, a KGST-n belül is csak egyre színvonalasabb áruk ellenében lehet besze- 
reznünk. Ez annyit jelent, hogy a magyar ellentétel árut is egyre inkább konvertibilis 
jellegűvé kell tenni. Ezért nem indokolt a szocialista piacra szállítók általános megbélyeg- 
zése. Ebben a viszonylatban is csak a gazdaságtalan tevékenység ellen harcolunk. Kor- 
mányzati munkával el kel! érnünk, hogy a kontingentált forgalom alapján az aktívum 
megszűnjön. Ezt meghaladó forgalmat úgy lehessen csak elérni, hogy az ebben érdekelt 
magyar vállalatok KGST-országbeli partnervállalataikkal köthessenek üzletet, de ne a 
költségvetés, hanem a vállalati mérleg kockázatára. Tehát ha egy hazai vállalat terméke 
nem jutott kontingenshez, de mégis egy szocialista országba akarja exportálni, akkor 
vásárolhasson bármilyen terméket abból az országból, de gondoskodjon a gazdaságos 
továbbeladásról akár idehaza, akár harmadik piacon. Ha belebukik, belebukik, ha 
sikere lesz, gazdagodjon rajta. Valahogy így képzelhető el a jövőben a szocialista kereske- 
delem; semmiképpen nem élhetünk tovább azzal a jelszóval, hogy az aktívum kisebb baj, 
mint a Ganz Mozdony- és VASHÉGYAT Vállalat csődje, amiatt, hogy nem tudja eladni a 
motorvonatait. 


A világ fejlett régióiban az állami iparpolitika egyik stratégiai területe a 
kutatás-fejlesztés. Ha csupán a kutatási ráfordítások GDP-hez viszonyított 
arányát nézzük , nem sokkal maradunk el a fejlett országoktól. Még az innová- 
ciós lánc kezdeténél sem szakadunk le túlságosan, ha azt vesszük, hogy 
műszaki szakembereink a legfejlettebb országok tudósainak is partnerei. A fo- 
lyamat végén, tehát a termékké váláskor viszont már gyakran óriásiak a 
különbségek. Lát-e javulási esélyt e területen, s milyen lépéseket tart szüksé- 
gesnek a tudomány ipari , anyagi erővé válásához"? 


A kérdésben megfogalmazott érvvel alapvetően nem értek egyet. Magyarországon 
ugyanis a GDP rendkívül alacsony. Következésképpen a fejlesztési ráfordítás arra 
vetített százaléka igen kevés pénzösszeget jelent. Márpedig a befektetések szükséges 
nagysága szempontjából mindegy, hogy egy új terméket az Egyesült Államokban vagy 

Bangladesben fejlesztenek ki, mert a feladat nagysága - és nem a fejlesztő ország 
gazdagsága - határozza meg a ráfordítások nagyságát. Következésképpen az Egyesült 
Allamokban, amely a világ GDP-jének 40 százalékát hozza létre, rengeteg kutatási témat 
lehet egyidejűleg finanszírozni mind a pénzforrás, mind a szükséges szellemi kapacitás 
nagysága szempontjából. Műszaki körökben ezt úgy is mondják, hogy létezik a kutató- 
fejlesztő munkában is egy , kritikus tömeg", ami a szellemi kapacitás és a pénzmennyiség 
jelképes szorzata; ennek adott szintje alatt nem indul be a , láncreakció" — nem jön létre 
egyetlen új eredmény sem; felette viszont rohamosan egyre több. 

Magyarországon a GDP 3 százalékából - ha azt jól koncentrálnánk - két-három nagy 
témát lehetne önállóan finanszírozni. Az Egyesült Államokban vagy Japánban a GDP-re 
vetített 4-5 százalékból az ipar egész K t F-igénye kielégíthető; így teljes keresztmetszet- 
ben fejleszthetik az ipart. Ez nagy különbség. A fő probléma nálunk az, hogy minden 
vállalatnál van valami aprócska pénz, ami csak műszaki fejlesztgetést tesz lehetővé. de 
senki kezében nincs annyi, hogy legalább egy témához a kritikus tömeget létrehozza. 
Hadd érzékeltessem ezt egy konkrét példával is: ahhoz, hogy egy korszerű, nagy számitó- 
gépet kifejleszthessünk, kell -— mondjuk - 2 ezer mérnök kétévi munkája, azaz 4000 
mérnökév, és ennek a költsége; figyelembe véve az anyag jellegű kiadásokat is, mintegy 
egymilliárd dollár. 

Nos, jelenleg talán egész Magyarország műszaki fejlesztésre összevonható , kritikus" 
tömege ekkora. Ha viszont a műszaki fejlesztés összes szellemi-anyagi erőit egyetlen 
témára - a példa szerint egy számítógépre - koncentrálnánk, szinte semmit sem érnénk 
vele, mert azt csak komplett számítógéprendszer részeként, jól kialakított piaci intézmé- 
nyek közreműködésével lehetne értékesíteni, önállóan aligha. S még nem is szóltam arrol. 
hogy nem elég, ha ez az összeg csak forintban áll rendelkezésre. Ha a színvonalas 
gyártásra igaz, hogy jelentős tőkés import szükséges hozzá, a műszaki fejlesztésre ez 
hatványozottan érvényes. 

Tehát nagyon sok - szinte áttörhetetlennek tűnő - korlátja van annak, hogy a műszak 
fejlesztés valójában igen csekély szellemi és pénzforrásaival komoly teljesítményt hoz- 
zunk ki a magyar gazdaságból. 


A számítógéppélda viszont felidézi azt a vitaérvet, hogy nekünk eleve csak 
adaptáló fejlesztési politikában kellene gondolkodnunk. Tehát kizárólag bizo- 
nyos nagvrendszerekben, a fejlett tőkés világcégek , sodorvonalához" kapcso- 
lódó adaptáló fejlesztésekkel kellene foglalkoznunk. 


Ezt a véleményt részben én is osztom, de azért hozzátenném a magam tapasztalatát 
(olyan valakiét, aki 20 éven át licenchonosítással és annak alapján való gyártással 15 
foglalkozott). Nagyot téved, aki azt hiszi, hogy a licenchez nem kell jelentős műszaki 
fejlesztő kapacitás. Legfeljebb a kutató-fejlesztő munka idejét röviditi le, de maga a 
licenchonosítás nagy mennyiségű és színvonalas szellemi munkát, tehát nagy létszámot 
és költséget kíván. Az átadóval való tartós, sikeres kooperáció pedig lényegében egyen- 
rangú szellemi és ipari teljesítményt, teljesítőképességet feltételez a licenc vevőjétől is. 
mert a ma már szinte elkerülhetetlen ellentételüzlet keretében egyre több szellemi munkát 
igényelnek vállalatainktól. Tehát ahhoz is fel kell nőni, ahhoz is eszközöket kell összpon- 
tosítani, hogy mi sikeresen tudjuk adaptálni egy fejlett ország fejlett vállalatának eredmeé- 
nyeit, módszereit. 


Az alapkutatás viszont jóval nagyobb költség... 
Természetesen. A nagyhatalmak megtehetik, hogy -— mondjuk - a szilárdtestfizikára évi 


10-20 milliárd dollár nagyságrendű összeget fordítsanak, azon néhány tudós akár I0 évig 
is , elszórakozzon", majd az integrált áramkörök révén kirobbantsa az elektronikai 

forradalmat. Hasonló példát még sokat lehetne említeni, például a fényvezető üvegszálat, 
a nagy szilárdságú formatartó műanyagokat. 


A múűszaki fejlesztéshez szorosan kapcsolódik az oktatás és a szakképzés 
kérdése is. Hogyan látja az oktatás-szakképzés jelenlegi helyzetét — elsősor- 
ban a szerkezetváltással összefüggésben? 


Egyre többen látják úgy, hogy prioritást kell cserélnünk a beruházáspolitika területén. 
Ha egy vállalat sikereket akar elérni, akkor nem elég telket vennie, arra épületet építenie, 
s drága berendezésekkel megtöltenie az üzemcsarnokot. Mindez önmagában többnyire 
rosszul kihasznált holt tőkévé válik, néhány év alatt erkölcsileg elavul, pénzügyileg nem 
amortizálódik, egyre értéktelenebb tőke lesz. Inkább abba kell pénzt invesztálnia, hogy 
legyenek elméletileg jól felkészült, igen nagy gyakorlati teljesítményre is képes szakembe- 
re1. Olyanok, akik hatékony csoportmunkára is alkalmasak Magyarországon, külföldön 
egyaránt. Tehát a források egyre nagyobb részét kell fordítani a műszaki tudományok 
és tapasztalatok szervezett hasznosításának elsajátítására, idegennyelv-ismeretre úgy, 
hogy az intézményesült szellemi hatóerőt alkosson a vállalatok birtokában, mert csak 
egy ilyen szervezet vállalkozhat szinte mindenre bárhol a világon. Ha a vezetés határozott 
ösztönzést ad és szabad utat enged egy így kiképzett közösségnek, akkor az is bebizonyo- 
sodik, hogy a növekvő követelményeknek csökkenő vállalati bértömeg mellett is meg 
lehet felelni, mert a technológia fejlődése — és ennek következményeként a termelékenysé- 
gé, a hatékonyságé -— ma gyorsabb, mint a piacok bővülése és így az árutermelés 
növekedése. 

Valamiképpen meg kell oldani azt is, hogy a vállalatok befektetései nagyobb bizton- 
ságban legyenek, mind eddig. Ma többek között azért nem fejlesztenek dinamikusabban 
a vállalatok, mert a vagyont az állam bármikor megrövidítheti — például egy szabályozó- 
szigorítással —, az intézménynél kiképzett szakértők meg bármikor továbbállhatnak. Ha 
minden vállalat egyszerre kezdene úgy okoskodni, hogy az oktatásba többet kel! befek- 
tetni, akkor az elmenő és belépő szakemberek mozgása kiegyenlítené egymást, és ha 
ehhez vagyongarancia is társulna, akkor mégiscsak létrejöhetne az a szellemi tőke, ami 
a világpiaci helytálláshoz szükséges. Ezért a minisztériumnak már most azt kell előmoz- 
dítania, hogy ne csak egy-két kivételesen jó vállalat gondolkozzék így, hanem az ipar 
egésze. A váltást már az alapképzésnél el kell kezdeni, mert az ma túl nagyra tör, sokat 
követel, de aránytalanul keveset ad. Például teljesen feleslegesen próbáljuk megtanítani 
már az általános iskolában a gyerekeket a tetszőleges alapú számrendszerekkel való 
műveletekre, mert a gyakorlatban a tízes és a kettes alapú ismerete elégséges a legképzet- 
tebb mérnökök többségének is. Viszont alacsony fokú a fiatalok lényeget meglátó, 
problémamegoldó készsége és numerikus számolóképessége. Tehát az alapokat kell úgy 
alakítani, hogy arra szilárdan építhessen a szakmunkásképzés, az üzemmérnökképzés is. 


Tavaly decemberben vette át a tárca irányítását, s közel háromnegyed év 
múltán nyilván áttekintette a minisztérium szervezetét, belső működését. Mint 
azt számos átszervezési tapasztalatunk bizonyítja, gyakran nem annyira a 
szervezettel, mint a teendők tisztázatlanságaival van baj. Milyen belső változ- 
tatásokkal kíván nekilátni a tárca nem könnyű feladatai megoldásának? 


Elképzeléseim lényege, hogy az Ipari Minisztériumnak nem önmagából kiindulva kell 
megfogalmaznia saját feladatait, hanem egyrészt meg kell találnia új helyét, szerepét a 
kormányzati munkamegosztásban, másrészt át kell alakítania kapcsolatait a felügyelt 
területtel: az iparral. Ma az előbbi is, az utóbbi is gyorsuló mozgásban van. Ismeretes, 
hogy megkezdődött, de korántsem fejeződött be a kormányzat szervezetének és munka- 
módszereinek átalakítása. Ujabb jelentős lépések várhatók, amelyek az ipari tevékenység 


22 VÁLSÁGÁGAZAT VAGY A KIBONTAKOZÁS MOTORJA? 


és az Ipari Minisztérium munkájára is kihatnak. Ezért is tűnhet kívülről úgy, hogy tul 
hosszú ideig tart a fontolgatás az Ipari Minisztérium szervezetének átalakítása ügyében. 

Ugyanezt mondhatom el a vállalatok helyzetével kapcsolatban is. Napirendre került 
a vállalati törvény ismételt áttekintése, módosítása. Ehhez tartozik, hogy sokan támad- 
ják például az új vállalatirányítási rendszert, és érdekes módon éppen azok, akik 
1982-1983 körül a leginkább kardoskodtak mellette. Nekem is az a véleményem, hogy 
így, ahogy ma működik, nem felel meg céljának, nem tölti be szerepét. De mégsem 
visszalépni kell, hanem jobb megoldást keresni. E téren ezt — többek közt - a vagyonérde- 
keltség növelésével vélem elérhetőnek. 

A változások iránya azt jelzi, hogy az Ipari Minisztériumnak teljesen megszűnik direkt 
irányítói kapcsolata az iparvállalatokkal, de megmarad — sőt megerősödik — az iparral 
mint tevékenységgel. Ez az itt dolgozó apparátusnak is gondot fog okozni, hiszen sokan 
vannak még, akik abban nőttek fel, hogy ők az iparvállalatok , gazdái". És az iparválla- 
latok egy nem jelentéktelen — ma még kevéssé önálló — részének is gondot fog okozni 
hogy az Ipari Minisztérium többé már nem gazda, csak bizonyos tevékenységeikkel 
foglalkozik, és minden egyéb szempontból magukra hagyja őket. 

Tehát egészen más jellegű, sokkal bonyolultabb kapcsolatot kel! kialakitani az Ipan 
Minisztérium és a felügyelt vállalatok közt, mint amilyent az elmúlt évtizedek során a 
vállalatok és az apparátus megszoktak. Ehhez csak akkor szabad hozzákezdeni, ha 
legalább középtávra már ismerjük: hogyan képzeli el a kormány - mint testület - a 
vállalatok és az Ipari Minisztérium, illetve a vállalatok és a kormány más szervei 
kapcsolatát. Enélkül üresjárat lenne az Ipari Minisztérium szervezetét alakítgatni. 


De nyilván azért az említett változtatások indokolnak egyes lépéseket; például 
az ágazati és a funkcionális részlegek jelenlegi arányának változtatását. 


Az a gazdasági reformok szelleméből is logikusan következik, hogy az alágazati tagozó- 
dásnak az Ipari Minisztériumban csökkennie kell, majd egy bizonyos idő után teljesen 
meg kell szünnie. A helyét egy -— az ipar belföldi termelési együttműködésével átfogóan 
foglalkozó - új funkcionális blokknak kell betöltenie. Továbbá létre kell jönnie az 
ipariszerkezet-politika egészével foglalkozó funkcionális tevékenységnek, és az ehhez 
szükséges szerveknek is ki kell alakulniuk. 

A közgazdasági tevékenység már gyökeret vert a minisztériumban; létrejöttek a szer- 
vei, több főosztály is foglalkozik például a tervezési, szabályozási, elemzési kérdésekkel: 
ez a blokk egyre inkább partnere a funkcionális szerveknek. Ugyancsak kialakult és a 
társszervek által elfogadott partner a nemzetközi ipari együttműködéssel foglalkozó 
blokk is. 

Tehát ilyen változások várhatók. Ezeket nem a közelmúltban történt személyi válto- 
zás, hanem a reformfolyamat kibontakozása, a kor követelményeihez való alkalmazko- 
dás kényszeríti az iparra és az Ipari Minisztériumra. Tudom, hogy ez ügyben a , házon" 
belül is, kívül is véleménykülönbségek csapnak össze, jelentős érdekek ütköznek egymás- 
sal. De mint a gazdaság egészének kibontakozása, az ipar is csak viták, útkeresések révén 
formálódhat. j 


Köszönöm a beszélgetést. 


BOD PÉTER ÁKOS: 


Van-e jó állami struktúrapolitika? 


A kérdés költői: természetesen volt és van sikeres szerkezeti átalakítás aktív állami 
irányítás mellett. Gondoljunk a legújabb gazdaságtörténeti szakasz sikerországaira — 
Japánra vagy Dél-Koreára. Nem nehéz felismerni az állami szintű gazdasági stratégia 
meglétét és fontos szerepét ezen országok gazdasági szerkezetének sikeres modernizálá- 
sában. A koordinált állami gazdaságpolitikának -— és nevezzük nevén: tervezésnek — része 
volt abban, hogy a műszaki haladás csúcseredményeit technológiailag követő japán 
gazdaság döntő fontosságú területeken teljesen felzárkózott a világ élvonalához, sőt 
közülük egyeseken a fejlődést diktálja. Dél-Koreában hasonló módon markáns állami 
iparpolitika érvényesült, fejlett állami tervezésre támaszkodva.! Az igazi kérdés tehát 
nem az, hogy van-e, hanem hogy milyen a jó struktúrapolitika. Még közelebbről az 
érdekel minket, hogy súlyos gazdaságszerkezeti helyzetünkben melyek a legfontosabb 
teendők ebben a számunkra oly létfontosságú ügyben. 

A címben feltett kérdés azonban mégsem teljesen költői: ha elvileg létezik is a gazdasá- 
gi szerkezet alakításába való állami beavatkozásnak optimális hatású modellje, a valósá- 
gos állami politikákat többé vagy kevésbé mindig is viták, sőt parázs viták övezték, 
amelyek különösen felerősödtek az utóbbi időkben. A szakmai és politikai viták Keleten 
és Nyugaton bizonyos fokig hasonló kérdésre irányulnak: miként határozható meg az 
előnyös gazdasági szerkezet, és mi az állam feladata a szerkezet formálásában. 

A fejlett tőkés országokban ez a vita hozzávetőleg egy évtizede folyik, az állam 
gazdasági szerepvállalása általános felülvizsgálatának részeként.? Kelet-Európában az 
állami struktúrapolitika céljainak és eszközeinek áttekintése — csakúgy, mint általában 
a gazdaságpolitikáé — jelentős késéssel kezdődött meg; a legtöbb szocialista országban 
ez a felülvizsgálat része a kibontakozó gazdasági reformgondolkodásnak. Éppen ez 
okból a továbbiakban csak az előttünk járó piacgazdaságok felgyülemlett tapasztalataira 
utalunk, azokra is szükségszerűen vázlatosan. 

Érdemes szemügyre venni a közvetlen környezetünkbe tartozó nyugat-európai gazda- 
ságok szerkezetátalakító politikájának változását. Ezen országok közül többen is 
— deklarált céljait tekintve a szocialista országok gyakorlatától alig különbözően -— a 
második világháborút követően nagy állami programokat indítottak el. Először a helyre- 
állítási feladatokban vállalt szerepet az állam, majd azzal a céllal, hogy az akkori időszak 
hazai és világgazdasági keresleti szerkezetének megfelelő ú ún. húzó ágazatok megteremté- 
sét segítse. Így jöttek létre nagy acél-, hajó- és autógyártási, illetve vegyipari kapacitások 
az ötvenes és a hatvanas években, majd ebben az időszakban már az első elektronizálási 
programok is megjelentek (mint például a francia Plan Calcul). 

A tőkés állam gazdasági beavatkozásai kevésbé részletesek és jobban ki vannak téve 

1 Lásd: Móczár József: Gazdaságirányítás és tervezés japán módra. Közgazdasági és Jogi Könyvkiadó 1987: 


Sipos Sándor, Urbán László: Egy sikeres gazdaság: Dél-Korea. Közgazdasági Szemle, 1987. 7-8. szám. 
2 Bod Péter Ákos: A vállalkozó állam a mai tőkés gazdaságban. Közgazdasági és Jogi Kiadó 1987. 

a közvélemény figyelmének, sőt nyomásának és kontrolljának is, mint a szocialista 
országok állami beavatkozásai. Figyelemre méltó az is, hogy az 1950-es, 1960-as évek 
iparágteremtő tőkés állami politikái sem mindig nyilvánultak meg közvetlen állam 
beruházásokban vagy konkrét fejlesztési célok állami meghatározásában; inkább a 
magántőke és az állami vállalkozás összehangolása volt soron. A piacgazdaság logikaja 
szerint a mikrogazdasági (termékszintüű) döntések kívül esnek az állam kompetenciájan 
- ez alapszabálynak tekinthető -, és abba valóban legfeljebb a gazdasági szerkezetet 
érintő nemzetgazdasági horderejű ügyek tartoznak. Azt azonban a magángazdaság sem 
kifogásolta, hogy a nagy tőkeigényű vagy az általánosnál nagyobb kockázatú fejlesztés 
kérdésekben az állam kezdeményező szerepet vállaljon. 

A hetvenes évek elejétől kezdve felgyorsultak a strukturális és struktúrapolitikai 
változások. Az adott állami struktúrapolitikai gyakorlatot mindenütt érintette a kibon- 
takozó új tudományos-múűszaki-ipari forradalom, amely mintegy a hagyományos (. gyar- 
kéményes") ipari korszak lezárulását hozza magával, és az ún. posztindusztrialis kor 
kialakulását igéri. Megnőtt a termelés K t F-igényessége, szoftvertartalma, s mindez a 
nemzetközi gazdasági verseny kiéleződése közepette megy végbe. A hetvenes évek végére 
egyértelműen bebizonyosodott: sikeres struktúrapolitikát csak a műszaki haladásra ala- 
pozott és exportorientált gazdaságpolitika keretein belül lehet folytatni. 

Egy ilyen gazdaságpolitika természetesen másfajta állami eszköztárat feltételez: koráb- 
ban mind Keleten, mind Nyugaton a húzó ágazatok kedvezményes elbirálása állt a 
struktúrapolitika középpontjában. Az új tendenciák (mint az elektronizálás, a hirközlés 
forradalma, az új szerkezeti anyagok elterjedése) már nem kötődnek szorosan meghatá- 
rozott ágazatokhoz, hatásuk sem korlátozódik egy-egy adott területre. A fejlett tőkés 
országok támogatási politikájában ezért az ágazati, szektorális felfogásról az átfogó 
célokra tevődött át a hangsúly (az exportnövelésre, a technológiai fejlesztésre), egyidejü- 
leg a közvetlen eszközökről az olyan általános (közvetett) eszközökre, mint az adó-. 
vám-, hitel- és árfolyampolitika.? 

A világgazdasági változásokhoz sikeresen alkalmazkodó országok gazdaságpolitikai 
gyakorlata és a felhasznált eszköztár sok fontos tanulság leszűrésére ad alkalmat sza- 
munkra is, különösen a következő vonatkozásokban: 

e Az állam mind kevésbé igyekszik bizonyos vállalatokat és vállalatcsoportokat 
kedvezményezett helyzetbe hozni, ellenben erősödik az a felfogás, hogy az állam marad- 
jon semleges a támogatások, preferenciák, állami megbizások odaítélésénél. Utat tört az 
a törekvés is, hogy a vállalatokat, vállalkozókat versenyeztessék mindazokon a területe- 
ken, ahol arra lehetőség nyilik. 

e A nemzetgazdasági szintű tervezés visszaszorult ugyan (részben ideologikus okok- 
ból, részben a korábbi növekedésorientált tervezési felfogás diszkreditálódása miatt). 
mindenhol megtalálható azonban az az állami intézmény, amely alkalmas a gazdaságfej- 
lesztési súlypont kialakítására. Valamilyen központ már csak azért is szükséges, hogy a 
gazdaság különféle vetületeit szabályozó állami intézmények lehetőleg egységes irányvo- 
nalat követhessenek. Az állami fejlesztési szándékok kinyilvánítása orientáló hatást 
gyakorol a magánvállalatokra, üzleti bankokra, a tőkebefektetésben érdekelt hazai és 
külföldi tőketulajdonosokra. 

e Az állami struktúrapolitika finanszírozásában - a költségvetés szerepének rovására 
- megnőtt a bankok, bankszerű alapok súlya. Sok helyen külön pénzintézeteket hoznak 
létre állami forrásokból a kis- és középvállalatok alapításának, átszervezésének, techno- 
lógiai fejlesztésének előmozdítására. 

e A szerkezeti korszerűsítés fogalmába mindinkább beletartozik a gazdálkodás tágan 
vett infrastruktúrája: az oktatás, az alapkutatás és a sajátos innovációs infrastruktúra 35. 


3 Lásd Török Ádám: Állam, vállalat és struktúrapolitika a világgazdaságban. Társadalmi Szemle, 1987. 8-9. 
szam. s ; 

Fontos jelenség, hogy az oktatásra, alapkutatásra és szakemberképzésre fordított össze- 


" gek az általános költségvetési takarékosság közepette sem csökkentek. E mögött az a 

felismerés húzódik meg, hogy az ország versenyképességét már rövid távon is a termékek 
(szolgáltatások) szellemi töketartalma, műszaki újdonsága határozza meg, és — különö- 
sen a magas bérű országokban - csak a kvalifikált munka tud megfelelően értékesülni. 
Azaz a kutatás- és oktatáspolitika a struktúrapolitika szerves, integráns része. 

e A válságágazatok problémája jelenti a legnagyobb próbatételt az állami struktúra- 
politikák számára, mert az átrendeződés koncentrált lakossági csoportokat érint hátrá- 
nyosan. Ez - politikai jelentősége miatt — kényes ügy a döntéshozók számára. Az 
alkalmazott gazdaságpolitikák egyaránt tartalmazzák a válság időbeli és társadalmon 
belüli szétterítésének eszközét, valamint a szükséges kapacitásfelszámolás gyorsítását. Az 
idevágó tapasztalatok azt mutatják, hogy a hatásos eljárás kormányszintű koncepció 
kialakítását teszi szükségessé, mert valódi iparági válság esetében nemcsak területi, 
munkaügyi, finanszírozási, szociális vetületek várnak megoldásra, hanem fontos gazda- 
ságdiplomáciai feladatok is (például a legfontosabb partnerekkel vagy versenytársakkal 
való nemzetközi megállapodás és ütemezés kialakításában). 

Az állami szerkezetátalakító tevékenység tehát a hatvanas évektől máig jelentősen 
megváltozott mind céljait, mind pedig a megvalósítás eszközeit illetően. 


Döntési gyakorlatunk hibáiról 


A nemzetközi tapasztalatokból fentebb csak néhány eredményes megoldás kiemelésére 
szorítkoztunk. Nem esett szó a szocialista országok e téren folyó kísérleteiről, noha 
többségük a mienkkel csaknem azonos szerkezeti problémákkal küzd. A számunkra 
most talán legtanulságosabb lengyel vagy szovjet esetben a struktúrapolitikai eszköztár 
korszerűsítésére tett kezdeményezések összefonódnak a gazdaságirányítási rendszer egé- 
szére vonatkozó modernizálási elgondolásokkal, és csak az utóbbi kontextusában értel- 
mezhetők megfelelően. E helyütt arra sincs tér, hogy a sikertelen struktúrapolitikai 
példák nemzetközi tanulságait elemezzük, holott az állami beavatkozás világszerte sok 
esetben az elkerülhetetlen szerkezeti válságok elnyújtásához vagy elmélyítéséhez vezetett. 
(Még Japánban is volt példa eredménytelen állami programra, így a polgári repülés és 
a textilipar területén.) . 

Saját idevágó tapasztalatainknak komoly, tényeken alapuló átfogó kritikai elemzése 
és rendszerezett feldolgozása sem történt még meg. Ez nem 15 könnyű, hiszen a gazdaság- 
irányító szervek különféle döntési, szabályozó, szervező, finanszírozó tevékenysége még 
egy szűkebb időintervallumon belül is a struktúrát igen ellentmondásosan befolyásoló, 
változatos formát öltött. A leginkább struktúraformáló célú központi fejlesztési progra- 
mok mellett egyebek között ide sorolhatók a nagyberuházások, a hitelpolitikai irányelvek , 
az egyedi döntési és engedélyezési gyakorlat, a nagyobb vállalati kezdeményezésű beruhá- 
zások állami támogatása és természetesen sok más elem is, minthogy a struktúrapolitika 
nem merül ki a beruházáspolitikában, bár az utóbbi az előzőnek fontos része és jellemző- 
je, sőt bizonyos fokig meghatározója. Az államközpontú gazdaságok közös gyengeségére 
1968 utáni mechanizmusunk is sok példát szolgáltatott: a kiterjedt és részletes (túlontúl 
is részletes) állami szerepvállalás közben éppen a stratégiai jellegű beavatkozás vész el. 
A megvalósult állami programok és egyedi döntések nagy arányban bizonyultak túl 
költségesnek vagy túlméretezettnek. 

A múlt és a közelmúlt -állami szerkezetformáló tevékenységére vonatkozó tények 
tárgyszerű és elmélyült feldolgozása még várat magára — ezzel a szakma még adós. A mai 
szakmai értékelés jelentős része igen negatív. Ilyen fogalmazás is olvasható: ,, 1968 óta 
a magyar gazdaság kilenc központi fejlesztési program megvalósítását volt kénytelen 
elviselni."" Aligha vitatható, hogy ez a minősítés túl sommás és mint ilyen, nyilván 


4 Mandel Miklós: A struktúrapolitika válaszúton. Közgazdasági Szemle, 1987. 9. szám. 

igazságtalan is. A hatvanas évekbeli hazai fejlesztési programok lényegüket tekintve 
hasonló szerepet töltöttek be, mint a korszak megfelelő nyugat-európai állami program- 
jai: iparágat teremtettek vagy fejlesztettek fel. Igaz, eprogramok számos döntés-előkész- 
tési, döntési ellentmondást hordoztak, ilyenek azonban más hasonló horderejű állami 
akcióknál ís megtalálhatók. Ma - némi tagadhatatlan túlzással -— hajlamosak vagyunk 
eleve mindent rossznak, kártékonynak tekinteni, ami , központi". Talán nem érdektelen 
megjegyezni, hogy a kiemelkedően sikertelen fejlesztések jelentős része éppen hogy nem 
tartozott a meghirdetett központi fejlesztési programok körébe: hogy mást ne emlitsünk. 
mint a híres-hírhedt eocénprogramot (már csak a sokmilliárdos ráfordítások nagyság- 
rendje okán 15), amely az elhibázott döntések szinonimájaként vonult be a közgazdaság 
szóhasználatba." 

Amíg azonban a hatvanas években a gazdasági szerkezet állami irányítással való 
módosítását a nemzetközi irányzatokkal még alá lehetett támasztani, a hetvenes évek 
közepétől a magyar fejlesztési politika mindinkább elválik a nemzetközi kereslet szerke- 
zete által vezérelt irányzattól. Az 1968-at követően indított 185 nagyberuházás agazat- 
alágazati megvalósulása azt mutatja. hogy az állami fejlesztési pénz döntő hányada az 
iparba, azon belül is főként az alapanyaggyártásba és az energetikába került, jóllehet 
a hivatalos gazdaságpolitika éppen ebben az időszakban a feldolgozó ipar fejlesztésének 
prioritását hangsúlyozta. A központi fejlesztési programok is főként az alapkapacitások 
kiépítésére irányultak azzal az elgondolással, hogy később sor kerül — döntően vállalau 
beruházásként - a magasabb feldolgozottsági fokot lehetővé tévő kiegészítő beruháza- 
sokra. Ez a fejlesztési politika nagyban meghatározta az ipari szerkezetet, hiszen a 
központi fejlesztési programok, ágazati alprogramok, egyedi és célcsoportos beruhaázá- 
sok és központi döntések által meghatározott egyéb fejlesztések a hetvenes években az 
összes ipari beruházás 70-75 százalékát tették ki. 

A hetvenes évek végén szükségszerűen bekövetkező beruházási megszigorítással azon- 
ban e bizonyos , ráfejlesztésekre" gyakran már nem futotta a pénzből. Fontos megjegyez: 
ni, hogy az állami programok nem vagy csak részlegesen irányultak a tartós tőkés piac 
jelenlét megszilárdítására, inkább a nagy volumenű és biztos KGST-kereslet vagy a 
gyorsan felfutó hazai kereslet, esetleg importhelyettesítés motiválta a programok terve- 
zőit. Ennek is szerepe van abban az ellentmondásban, hogy ma olyan kapacitásoktói 
várjuk a tőkés export növelését, amelyeket valójában nem arra a piacra szántak. 

Természetesen - ha elvétve is — azért erre is akad példa. A petrolkémiai központ 
fejlesztési program keretében és részben szerves folytatásaként kiépített kapacitásokon 
például - a hazai fogyasztás ugrásszerű növelésén túl — ma évi 300 millió dolláros tőkés 
exportot bonyolítunk le." Említhetjük azonban az alumiíniumprogramot is, amely mint- 
egy évi 260 millió dolláros tőkés exportot tesz lehetővé. Fontos körülmény, hogy a 
mindkét program által lehetővé vált jelentős exportnak csak viszonylag csekély a dollaár- 
import-tartalma, -vonzata. 

Végül is a gazdaságpolitikai hibát kevésbé a központi fejlesztési programok korábbi 
kezdeményezésében, mint inkább a megváltozott feltételekhez nem igazodó folytatásá- 
ban, a kitermelő-energetikai blokknak az igen rossz és meredeken romló gazdaságossági 


5 A hazai autógyártás rossz előkészítésének veszélyeiről ilyen címmel szól az újságcikk: Eocénprogram - a 
felszínen. Magyar Nemzet, 1988. február 24. 

6 Huszár Józsefné: Az ipari beruházások szerepe a strukturális alkalmazkodásban. Országos Tervhivatal 
Tervgazdasági Intézet, 1983. 

7 Különösen említésre méltó az ún. olefinprogram. A Tiszai Vegyikombinát - mint az olefinprogram megvaló- 
sítója — a hazai fogyasztás felfuttatásán túl, igen jelentős, évi 150 millió dolláros tőkés exportra vált képesse. Csak 
a nagyságrend érzékeltetésére: ez hozzávetőleg azonos az egész járműipar tökés exportjával és érdemlegesen 
megközelíti az egész hazai gyógyszeripar éves tökés exportját. A TVK a műanyagprogram ráeső része megvalósítá- 
sának egy évtizede alatt több mint egymilliárd dollárnyi tökés exportot bonyolított le, s ami a külgazdasag 
egyensúly szempontjából ugyancsak nem elhanyagolható: ezt rubel alapanyagon, igen kedvező devizakitermelés 
mutatóval érte el. 

mutatók ellenére is folytatott erőltetett fejlesztésében látom.? A nemzetközi irányokkal 
ellentétes, ésszerűtlen szerkezeti változásokat jól mutatja a tényleges döntési gyakorlatot 
leíró táblázat. 


A főbb népgazdasági területek részesedése a fejlesztési erőforrásokból 


Beruházási ! Beruházási Állami Összes 
támogatás hitel beruházás ! beruházás ] Létszám 


e esz kotsd Kozd köss kosad hosi hasal Íaasd lets 


Energetika, alapanyagipar (1) 149 65 
Feldolgozó ipar (2) 174 269 
Élelmiszer-gazdaság (3) 14,1 274 
Építő- és építőanyag-ipar 33,0 10,0 
Közlekedés, posta, távközlés  17,1 10,2 
Bel- és külkereskedelem 2.6 122" 
Nem anyagi szolgáltatások (4)  — 09 6.8 

(1) Bányászat, villamosenergia-ipar, kohászat 

(2) Gépipar, vegyipar, könnyűipar, egyéb ipar 

(3) Mezőgazdaság, erdőgazdálkodás, élelmiszeripar 
(4) Beleértve a vízgazdálkodást 


A számítások a vállalati mérlegbeszámolók és az elvégzett beruházások adatai alapján az Országos Tervhivataiban készültek. 


További gondok forrása, hogy az állami, a cselekvési, az ágazati és az egyéb részprog- 
ramok úgy elszaporodtak, hogy az erőforrások lehetséges és előnyöket ígérő szerkezet- 
formáló koncentrációja helyett ezek szétaprózódásához vezettek. Ez a negatívum össze- 
függ az eddig követett döntési gyakorlat belső szerkezetével, annak sajátos logikájával. 
Ezért érdemes ezt tüzetesebben szemügyre venni. 

Az állami szerkezetalakítás eddig alkalmazott módszerei rendszerint valamely alága- 
zat, termelési terület kiemelését jelentették. A kiemelés kedvezményes erőforrás-ellátással 
párosult, így a program által felölelt területeken az érintett hatóságok, tervezőintézeti, 
vállalati vezetők fejlesztési kedve igen megnőtt. A fejlesztési koncepciók megfogalmazása 
során a gazdaságunkban amúgy sem erős gazdaságossági, megtérülési szempontok sok 
esetben még inkább háttérbe szorultak. A régen esedékes felújítási igények, a műszaki 
haladás által megkövetelt újdonságok, a vezetői presztízst emelő fejlesztések, valamint 
a szakmai szépségük miatt vonzó projektek egyaránt igyekeztek bekerülni az állami 
programba s az állami támogatású vállalati nagyberuházások terveibe. A rendelkezésre 
álló pénz azonban mindig véges, és számos fejlesztési akciónál bekövetkezett az, hogy 
végül is a műszakilag vagy gazdaságilag indokolt fejlesztési elemek maradtak le, erősen 
lerontva az egész program tényleges korszerűségét, gazdaságosságát. 

A fejlesztési eszközök szétforgácsolódása az eddigi döntési gyakorlatban elkerülhetet- 
lennek mutatkozott. Ebben szerepet játszott az állami program kialakításának és végre- 
hajtásának adott intézményi szerkezete. Az , állami" jelző ugyanis elfedi azt a tényt, hogy 
a fejlesztési javaslatok, műszaki-gazdasági kalkulációk az érintett vállalatoktól, iparági 
tervezőintézetektől és a felügyelt terület fejlesztési ambícióival azonosuló miniszteriális 
szervektől jutnak fel az állami szintet megtestesítő központi döntéshozó (, pénzkiutaló") 
szervekhez. 

Ebben a helyzetben sajátos információs aszimmetria áll fenn: az előterjesztő vállalati 
és ágazati irányítási szakemberek lényegében monopolizálják a műszaki, üzemgazdasági 
és kereskedelmi információkat, e kérdésekben a központi szervek az előterjesztőkön 
kívül máshova nemigen fordulhatnak az országon belül. (Az érdekelt féltől származnak 
például az olyan adatok, hogy egy bányanyitás során milyen geológiai körülményekkel 


8 Bod Péter Ákos: Egy régi iparpolitikai dilemma. Tervgazdasági Fórum, 1986. 3. szám. 

kel! számolni, vagy hogy egy termékcsalád kifejlesztését követően a jövőben milven 
értékesítési, önköltség- és árviszonyok várhatók.) Másfelől viszont a központi szervek 
a monopolistái azoknak a népgazdasági ismereteknek, amelyek a népgazdasági fejlesztési 
források keletkezésére, a különböző népgazdasági területek fajlagos hatékonyságára, a 
makrogazdasági kategóriák belső összefüggéseire vonatkoznak. Egy példára egyszerüsít- 
ve: az államot megszemélyesítő döntéshozóknak jobb híján el kell fogadniuk az előter- 
jesztett műszaki-gazdasági kalkulációkat, még ha az is a sejtésük, hogy az előterjesztők 
ceruzája túl erősen fogott; végső érvként azonban hivatkozhatnak arra, hogy az igényelt 
fejlesztésre pillanatnyilag nincs pénz. 

Az utóbbi hónapokban sorozatosan kerülnek felszínre korábbi hibás döntések, ame- 
hogy a döntést előkészítő műszaki számítások tévesek, vagy túl optimisták voltak; 
számos nagyberuházás terve hibásnak bizonyuló feltevésekre alapult; veszteségessé váló 
gépipari és egyéb vállalatoknál vált nyilvánvalóvá, hogy már a döntés időpontjában 
elavult vagy versenyképtelenül kicsi kapacitást hoztak létre stb. 

Itt most célszerű eltekinteni attól a kérdéstől, hogy vállalati vagy állami beruházásról 
van-e szó. A nagy horderejű, szerkezetet formáló döntések egy része tiszta állami akció, 
nagyobb hányaduk meglevő vállalatokra telepített feladat, döntően állami pénzből. 
Néhány esetben vállalatinak induló fejlesztés terven felüli költségeit , államosítottak", 
máskor az állami pénzek elfogytával kényszerítették rá a projektet a vállalatra. Bár a 
finanszírozási rend tisztázatlanságai önmagukban is komoly hibaforrássá válhatnak, 
most mindezektől eltekintve a döntési mechanizmus közös alapképletére fordítsuk figyel- 
münket: parciálisan - azaz elégtelenül — tájékozott felek közötti kompromisszumként jön 
létre a döntés. ; 

A közvéleményt joggal sokkoló esetek kapcsán természetszerűen felmerül a felelősség 
kérdése, s még nagyobb erővel annak a garanciának a keresése, amely révén a jövöben 
a sok, esetleg több tízmilliárdos veszteségeket el lehetne kerülni. A vázolt döntési képlet- 
nek azonban éppen az a legfőbb hibája, hogy nem lehet megnyugtatóan megállapítani a 
felelősséget, és minden szereplő tökéletes jóhiszeműsége és jó szándéka mellett is létrejöhet 
hibás döntés. 

Az előterjesztők részéről érthető, hogy az irányításuk alatt álló vállalat, szektor 
fejlődéséért harcolnak. Itt nem csupán szűk vezetői érdekről van szó; rendszerint felsora- 
kozik az egész szakma mögöttük. Kedvező állami struktúrapolitikai döntés megbizáso- 
kat, külföldi utakat, régóta asztalfiókban heverő fejlesztési elgondolások megvalósítását 
jelentheti. Az egyéni hasznok ugyan aránytalanul oszlanak meg, de a , kiemelés" az egész 
szakma érdeke. Egy új nagy kapacitású gyár felépítése, egy nagy erőmű megtervezése 
vagy egy vízügyi komplexum kivitelezése nem mint a szűkös népgazdasági erőforrások 
befektetése jelenik meg a szakma előtt, hanem mint régóta várt nagy feladat, melyre egy 
emberélet alatt jó, ha egyszer nyílik lehetőség. Az a reflex is érthető, hogy ha már indul 
program, akkor , mindent bele", mert régi tapasztalat, hogy még egyszer már aligha kerül 
sor az adott területre. Az pedig, hogy a programjavaslatok egy része várhatóan rossz 
hatásfokkal hasznosítja az állami eszközöket, nemigen tart vissza bárkit is az előterjesz- 
tők közül; ennek rendszerint nincsenek is tudatában. Már csak azért sem, mert mondjuk, 
egy ipari vezetőnek nem feltétlenül van fogalma arról, hogy az általa igényelt összeg 
például az idegenforgalomba vagy az árvízvédelembe fektetve többet vagy kevesebbet 
hozna-e. 

A közgazdasági szelekció így igen erőtlen, s ezért jogos követelménynek látszik, hogy 
az állami pénzek odaítélésénél meghatározó legyen a központi funkcionális szervek 
szava. A nyilvánvalóan túlzott igények visszaszorítására azonban ezeknek nincs ésszerú 
eszközük: tudják, hogy az összes javaslat , nem fér be" a tervbe, azt is sejtik, hogy az egyes 
javaslatok kisebb-nagyobb mértékben alá- vagy fölébecslést tartalmaznak - ahogy az 
előterjesztők érdeke diktálja -, de szűkös szakmai hátterük mellett nem tudják 

megnyugtatóan versenyeztetni, ütköztetni és ésszerűsíteni az előterjesztett terveket. Ma- 
rad az adminisztratív pénzügyi korlátozás; a fejlesztés ütemének lassítása, az előirányzott 
összegek arányos lefaragása. Mindez veszteségekhez, technológiai aránytalanságokhoz, 
a gazdaságos üzemméretnél kisebb kapacitáshoz, fontos kiegészítő beruházások elmara- 
dásához stb. vezethet. A struktúrapolitika által kiemelt iparág — szélsőséges esetben — az 
állami fejlesztés megvalósulása után akár a kiinduló helyzetnél is rosszabb állapotba 
juthat. Itt már nem is annyira jogosulatlan a címben foglalt kérdés: lehet-e egyáltalán 
jó állami struktúrapolitikát folytatni. 


Professzionális államigazgatást 


Mind a jó, mind a rossz példák elemzése alapján megfogalmazható, hogy az eredményes 
állami szerkezetátalakításnak akkor van a legnagyobb esélye, ha az állam nem a gazda- 
ság meglevő mozgatóerői helyett kíván változtatni a gazdaság szerkezetén, hanem lassítja 
a káros és erősíti a meglevő progresszív folyamatokat. 

Éppen ezért az állami szerkezetváltoztatás eszközeit illetően egyáltalán nem visszalé- 
pés, hanem éppenséggel a kellő hangsúlyú, jelentőségű állami szerkezetformálásnak 
feltétele, ha a fejlesztési-visszafejlesztési döntések nagy hányadát nem az állami támoga- 
tó-elvonó mechanizmus határozza meg. Ezek döntő részét a nyereséges működésben 
érdekelt - és az attól egzisztenciálisan függő - gazdálkodó szervezeteknek kell meghoz- 
niuk. Az állami beavatkozáshoz jó ok kell, hiszen bőséges tapasztalat mutatja, hogy a 
beavatkozás elkerülhetetlenül a felelősség részleges átvállalásával is jár. 

Következtetésünk azonban féloldalas maradna, ha a hazai és nemzetközi tapasztala- 
tokból okulva csak ennyit szűrnénk le a magyar gazdaság számára. Piaci viszonyaink 
ugyanis jelenleg még fejletlenek, több téren kifejezetten torzak, és azok a bizonyos 
, progresszív folyamatok" túlzottan erőtlenek ahhoz, hogy az állami aktivitást csupán 
a gazdálkodási keretek gondozására lehetne korlátozni. De még kifejlett piaci viszonyok 
között is léteznek olyan körülmények, amelyek megkövetelik az állam cselekvő beavat- 
kozását. Ilyennek tekinthetők a nagy tőkekoncentrálást kívánó fejlesztések, az igen 
kutatásigényes területek, melyeknél nem lehet támaszkodni kizárólag a spontán tőke- 
áramlásra, a vállalati önszervezésre. Jelentős részben állami összehangolt akciók szüksé- 
gesek a területi, foglalkoztatási, nemzetközi együttműködési, biztonságpolitikai, pénz- 
ügyi stb. vonatkozásokkal terhes válságterületek rendbetételére is. E területeken — amint 
a nyugat-európai acélválság felszámolásának példája is mutatta — az államnak áthárítha- 
tatlan felelőssége van. 

Végül megemlítendő az ún. külső (externális) gazdasági hatások problémája: bizonyos 
tevékenységek haszna vagy éppen kára nem annál jelentkezik, aki elvégzi azokat, hanem 
másoknál, esetleg a társadalom egészében. Példa lehet erre egy új út építése, amelynél 
a költségeket az építtetőnek kel! állnia, de a jobb közlekedéssel járó fellendülés sok más 
gazdasági szereplőnek is hasznot hoz. Ilyen közhasznú tevékenység az iskolai oktatás, 
mely közvetlenül mérve csak költségekkel jár, de a gazdaság működéséhez és további 
fejlődéséhez nélkülözhetetlen; vagy a kutatás-fejlesztés állami támogatása, ami nem 
szükségszerűen térül meg a maga szűk körén belül. 

A negatív externális hatás legaktuálisabb megnyilvánulása a környezetszennyezés. Az 
alapvető közgazdasági probléma az, hogy a társadalmilag kedvező hatások előidézése, 
illetve a negatív hatások elkerülésére tett erőfeszítés helyi szinten gyakran nem rentábilis. 
Eppen ezért nem szervezhető meg üzleti alapon, így - hacsak az összes potenciális 
érintettet nem lehet tömöríteni — a közösségre hárulnak a teendők. Ezért szükséges az 
az első látásra talán meglepőnek tűnő megoldás, hogy bizonyos innovációs, vállalkozás- 
ösztönző programoknál a megfelelő szervezet az, amely nem törekszik rövid távú nyere- 
ségre. 

Vannak illúziók az üzleti bankok, pénzintézetek szerkezetalakító szerepét illetően 

— ezektől is meg kell szabadulni. A pénz ugyan valóban odamegy, ahol már van, és igy 
a bankhitel hosszú távon a jövedelmező tevékenységek fejlődését segíti a nem rentábils 
területekkel szemben. Ám a saját profitszempontjait követő üzleti bank hivatalból koxs- 
zervatív, és rendszerint biztosabb partnernek tekinti a nagyvállalatot, a régi, bevált 
ügyfeleket, mint az újabb vállalkozókat. Söt banki szempontból a kevésbé sikeres - ig 
folyamatosan hitelre szoruló - vállalatokon szerzett kamatnyereség sem rosszabb, min! 
bármely más haszon. (A magyar kereskedelmi bankok aktivitása is vegyes képet mutat 
a szerkezetváltás nézőpontjából; nemcsak innovációs vállalkozásokban vesznek részi 
hanem az igen lukratív ingatlanüzletben, s a jó és rossz helyzetű vállalatok folyó finansz- 
rozásában egyaránt.) 

Nem felesleges tehát, hanem ellenkezőleg, nélkülözhetetlen az állami részvétel a taz 
értelemben vett közszolgáltatások fejlesztésében. Ez különösen igaz Magyarország eseté- 
ben, ahol a szerkezetátalakítás során úgy kell új intézményeket teremteni, ágazat. 
termékszintű, területi és szakmabeli arányokat egyidejűleg átrendezni, hogy nincs idő a 
spontán folyamatok hatásainak kivárására.? A korábbi gyakorlat hibáinak hatására 
azonban a szakmai közvélemény ma igen szkeptikus bármilyen központi szerepvállalas- 
sal szemben. Szakmai körökben népszerűtlen dolog kiállni népgazdasági szinten rentabi- 
lis állami fejlesztési elgondolások mellett, oly sokszor éltek eddig vissza a , népgazdaság 
megtérülés", , népgazdasági érdek" fogalmával. Ráadásul külső gazdasági hatás kimutá- 
tásánál olyan költség-haszon (cost-benefit) számításokat alkalmaznak Nyugaton. ame- 
lyek valóban sok becsült áttételes hatást, hipotetikus értéket tartalmaznak. Nálunk az 
ilyen számítások még gyerekcipőben járnak, állami vagy vállalati döntéseink zöme 
nagyságrenddel egyszerübb (mondhatni: primitívebb) kalkulációs technikára épül. 

Hibás döntéseink sorozata azonban aligha okolható kizárólag számítási eljárásokka!. 
hiszen a bírált döntés-előkészítési, döntési rend eleve részérdekek által torzított informa- 
ciókra épül. Idézett cikkében Mandel Miklós az ágazati érdekek képviseletét ellato 
ágazati iranyitó szervek és az azokat befolyásoló nagyvállalatok politikai súlyának 
növekedésében, a központi szervek defenzivába szorulásában látja a helyzet sajátossa- 
gát.!" Javaslata nem a , központi akarat" visszaállítására irányul, hanem a gazdálkodói 
kör és az állam között olyan feladatmegosztásra, amelyben az utóbbi aktívabb infra- 
struktúra-politikával integrálja a gázdaságot, és segíti elő a szerkezeti megújulást. !! 

Jogosult azonban egy további következtetés is. Tekintettel a fejletlen piaci viszonyok- 
ra, a monopolhelyzetekre, a versenykorlátozás hosszú hagyományaira, valamint arra. 
hogy a szerkezeti változás szervezeti átrendezést is feltételez, a piac működési feltétekt- 
nek kialakításához eleinte a korábbinál erőteljesebb, a parciális érdekek fölé emelkedn 
képes professzionális kormányzatra van szükség.!? A múlt tapasztalatai és a nemzetköz 
analógiák alapján megállapíthatjuk, hogy a gazdasági szerkezet radikális átrendezésének 
sikere nagyban attól függ. hogy a gazdasági kormányzatnak van-e elég társadalmi tekinte- 
lye és mesterségbeli szaktudása a konfliktusos átrendeződés előmozdításához. 


9 , Az államnak közvetlen szerepet kell vállalnia az infrastruktúra alakításában, a technológiai változások 
elősegítésében, és részt kell vennie a jelentős strukturális problémákkal küzdő ágazatok sorsának rendezéseben." 
Németh Miklós: A népgazdaság 1988. évi tervéről. Társadalmi Szemle, 1988. 2. szám. 

10 , Minden ágazat ki tudta harcolni a maga programját (programjait), minden nagyvállalat részesülhetett a 
fejlesztésre előirányzott központi beruházási keretekből. A fejlesztési irányok meghatározása tehát nem a gazdas3- 
gi struktúra korszerűsítését, hanem a meglévő ágazatok stabilitását, sőt növekedését szolgálta, függetkeniítve 
azokat a gazdasági termelés és realizálas feltételeitől." Mandel Miklós: A struktúrapolitika válaszúton. K özgazdz- 
sági Szemle. 1987. 9. szam. 

11 Korábban hasonló koncepciót fejtettek ki a Fordulat és reform című tanulmány szerkesztői (Antal Lászó 
és munkatársai), akik - a . központi akarat" manipulálhatóságának gazdag múltjára tekintettel -— a gazdaság um 
versenyszektorában a makroszintű pénzügyi program készítésére kivánják mérsékelni a népgazdasági tervezést 
az államnak közvetlenebb szerepet inkább az infrastruktúra szférájában szánva. Közgazdasági Szemk. 1987. é 
szám. 

12 Nagy Zoltán: Miért nem alakul át termelési szerkezetünk? Magyar Nemzet, 1987. február 4. 

Ez ideig mind a napi politikai szempontoknak való alárendeltség és a társadalmi 
érdekcsoportoknak való kiszolgáltatottság, mind - az előzőektől nem függetlenül — a 
szakszerűségi hiányosságok nagyban lerontották az úgynevezett állami döntések hatás- 
fokát. 

A folyamatban levő nagy horderejű társadalmi változások azonban arra utalnak, hogy 
fokozatosan lehetővé válik a politika, az állami irányítás, a vállalkozói, valamint fo- 
gyasztói és munkavállalói érdekszervezetek feladat- és felelősségi körének világos elhatá- 
rolása. Emiatt egyfelől kézenfekvő a mainál minőségileg hatékonyabb kormányzati 
apparátus működése. Másfelől viszont közgazdász körökben manapság nem kockázat 
nélküli az ilyen javaslat, mert a recentralizálás lappangó veszélyétől tartva a szakma 
érzékeny, mondhatni, allergiás a közvetlen piaci formákon kívüli bármely megoldásra. 

A korábban felvillantott nyugat-európai példák azonban jól illusztrálják, hogy meg 
lehet teremteni a piaci folyamatokat hatásosan kiegészítő állami intervenciós formákat. 
Ezek a formák azonban minőségileg különböznek a társadalmi kontroll nélküli bürokra- 
tikus államigazgatási , pénzosztogatástól". A fejlesztési és visszafejlesztési állami akciók 
széles parlamenti és sajtónyilvánosság előtt formálódnak, a támogatási feltételek nyilvá- 
nosak, és a döntések versenyeztetési eljárások eredményeként alakulnak ki. A nemzet- 
gazdasági kalkulációk megismerhetők és szakmai ellenőrzés alá vethetők.!? 


Az olvasó az érvek és ellenérvek felsorakoztatása után bizonyára egyértelmű választ vár 
a címben feltett kérdésre. S minthogy szükségünk van a gazdasági szerkezet állami 
formálására is — ez az elmondottakból talán egyértelműen kitűnt —, érdekünk, hogy ehhez 
a legkorszerűbb, legjobb intervenciós formát találjuk meg. Ha tehát a piac fejletlensége 
vagy a piaci jelzőrendszeren túli (externális) hatások, vagy a nemzetközi együttműködés 
sajátos körülményei folytán állami fejlesztési-visszafejlesztési akcióra van szükség, akkor 
azt a kor követelményeinek színvonalán kell végrehajtani. Ehhez a mainál hatékonyabb, 
felkészültebb, nagyobb szakmai tudású és tekintélyű, s egyúttal alighanem kisebb létszá- 
mú állami apparátusra van szükség. 

A döntések nagy hordereje miatt elengedhetetlen az érdemi szakmai kontroll.!§ A múlt 
tapasztalatai és gazdasági környezetünk példái alapján van esély arra, hogy jó, legalábbis 
az eddiginél jobb struktúrapolitikai eszköztárat hozzunk létre. Tény, mégpedig sajnála- 
tos tény, hogy a mechanizmuskutatások során a gazdaságpolitika (ipar-, struktúra-, 
kereskedelempolitika) kisebb figyelmet kapott, mint például a szabályozási technikák 
, korszerűsítése". Pedig - s ez határozott véleményem - a népgazdasági tervezésnek ma 
a legfontosabb feladata éppen a távlatos, az ágazati és lokális kereteken túlnyúló struktú- 
rapolitika kialakítása és — a továbbiakban tisztázandó szervezeti és irányítástechnikai 
feltételek között - ennek hatékony irányítása, ellenőrzése, értékelése. Ez a nagy feladat- 
kör egyaránt következik a sajátos szocialista piacgazdaság formálódó modelljéből, 
valamint gazdaságunk nyomasztó strukturális gondjaiból. 


13 A szakmai nyilvánosság nagyban korlátozza, bár nem semlegesíti teljesen az érdekcsoportok parciális 
törekvéseit. Bizonyára nálunk sem bombázná annyi vállalat az államigazgatást ÁFA-csökkentési, támogatás- 
igénylési javaslattal, versenytárs elleni panasszal, ha a sajtó betekinthetne a beadványokba. De az államigazgatási 
szervek is gondosabban dönthetnének, ha a kormánytisztviselők számításainak utánaszámolhatnának külső 
szakmai körök. 

14 Ha nincs az országon belül elfogulatlan szakértő, akkor nem szabadna sajnálni a pénzt külső konzulensektől 
- Svédország sem szégyellt amerikai szakértőket felkérni állami kutatásfejlesztési politikájának kidolgozásához. 
Különösen fontos a nemzetközi piaci tapasztalat a mi programjaink esetében, amelyeknél ez ideig a külpiaci 
értékesítési lehetőségek megalapozása bizonyult a leggyengébb elemnek. 


BAYER JÓZSEF: 


Pluralizmus a szocializmusban 


Az utóbbi időben hazai politikai szótárunkban is polgárjogot nyert a pluralizmus kifeje- 
zés, melyet sokáig kizárólag a polgári ideológia tartozékának tekintettünk. Ez szakitást 
jelent azzal a defenzív ideológiai alapállással, amely még terminológiai engedményekre 
sem hajlandó az ideológiai ellenféllel folytatott vitában. Pedig a pluralizmussal kapcso- 
latban is termékenyebb eljárás, ha konkrét tartalmát ítéljük meg, különválasztva a 
pluralizmusprobléma racionális magvát attól az ideológiai buroktól, amelyben szükség- 
képp jelentkezik. Az ideológiai elem ugyan nem kerülhető el semmilyen, politikailag 
fontos kérdésben, de ez nem azonos az általa kifejezett tartalmi problémákkal, amelyek 
tudományos elemzés tárgyai lehetnek. 

A pluralizmus korábbi határozott elutasítása nálunk is egy ideológia jegyében történt 
s mostani gyors adaptálása sem nélkülözi azt, amennyiben az eddig idegennek tekintett 
fogalmat gyors ideológiai , háziasítással" szocialista jelzővel látjuk el. Mivel ennek 
konkrét tartalmát és kritériumait még csak ezután alakítja ki az elmélet és gyakorlat, e 
helyütt szívesebben beszélnék a , pluralizmusról a szocializmusban", mintsem -— elsietet- 
ten — , szocialista pluralizmusról". 

A pluralizmus fogalma sokértelmű - filozófiai, vallási-világnézeti, kulturális-etnikai és 
politikai összefüggésben egyaránt használják. Elvont értékként a pluralizmus azt a 
meggyőződést fejezi ki, hogy az emberi életmegnyilvánulások, tapasztalatok, nézetek és 
érdekek sokfélesége gazdagítja a társadalmat, alternatív lehetőségeket tár fel a fejlődés 
számára, mig ellentéte, a monizmus uniformizál és elszegényít. Egység és sokfeleség 
dialektikája valójában bonyolultabb ennél, hiszen minden egységesítés új differencialó- 
dás alapját 15 megteremtheti, a pluralitás magasabb szintjéhez vezetve. A politika történe- 
. tében az elnevezés használata nélkül is a pluralista hagyományhoz sorolható minden 
olyan törekvés, amely a társadalmi sokféleségből előálló erőegyensúlyt, a hatalommeg- 
osztást és bizonyos társadalmi csoportok autonómiáját hangsúlyozza. 

Modern értelemben a politikai pluralizmus mindenekelőtt azt jelenti, hogy a , polgan 
társadalom" érdektagoltsága (mint a csoportképződés alapja) politikai kifejeződést 15 
ölthet; hogy a különböző érdekű csoportok szervezett , érdekcsoportokként" befolyást. 
, nyomást" gyakorolhatnak a közhatalomra (és egymásra) a számukra kedvező döntések 
előmozdítása vagy hátrányos döntések elhárítása céljából. Az egyes pluralista irányzatok 
eltérőek abból a szempontból is, hogy mit tekintenek és milyen mértékben a pluralizmus 
ismérveinek; ezek a föderalizmus elemeitől kezdve az államhatalmi funkciók megosztá- 
sán, a parlamenti pártokon, az érdekszervezetek és társadalmi egyesületek szabad szerve- 
ződésén és mozgásán át a különböző szintű (kulturális, nemzetiségi-etnikai, helyi) auto- 
nómiák elismeréséig terjednek, melyeket betetőznek a társadalmi nyilvánosság intézmé 
nyei. 

Történetileg a pluralizmus csak a századforduló táján lépett föl önálló politikai 
elméletként, hangsúlyozva a társadalmi csoportok, a , szervezett érdekek" szerepét a 

politikai folyamatban. Ez a gondolat annyira nem volt idegen a marxizmustól sem, hogy 
a klasszikusok éppen a szervezeti erő megteremtésében látták a munkásosztály politikai 
sikereinek zálogát, a szakszervezetektől az önálló munkáspártokig. A polgári pluraliz- 
muselméleteket a marxizmustól mindenekelőtt a társadalmi csoportok s főként az osztá- 
lyok politikai szerepének eltérő felfogása különbözteti meg. 

A marxisták - elismerve egyéb csoportérdekek politikai jelentőségét — az osztálymeg- 
osztottságot helyezték a középpontba, míg a pluralisták közül egyesek tagadták, mások 
legalábbis visszaszorulóban lévőnek tekintették az osztálykonfliktusok döntő szerepét a 
politikai folyamatban. 

A szociáldemokraták központi kérdésnek tartják ugyan a tőke és a munka ellentétét, 
de nem társadalmi alapjainak forradalmi felszámolására, hanem a belőle fakadó konfiik- 
tusok enyhítésére, kezelésére törekednek egy sokféle érdeket kifejező politikai rendszer- 
ben. Ez a rendszer fragmentálja a társadalmi érdekeket, és az érdekek szóródásával 
igyekszik elejét venni azok veszélyes polarizálódásának. Az egykori , eurokommunista" 
pártok közel jutottak ehhez a felfogáshoz; a fejlődés eddigi vívmányainak megőrzése 
érdekében kerülik a konfrontációs, a helyzet élezésére játszó politikát. Hosszú távon 
azonban nem adták fel a termelési viszonyok forradalmi átalakításának célkitűzését, még 
ha ezt nem is tartják elérhetőnek a hagyományos módon. 

A pluralizmus körüli kiélezett vita kétségkívül leginkább abból származott, hogy a 
szocialista országok eddig kiépült — és sok tekintetben máig alapjaiban változatlan — 
politikai rendszere és ennek megfelelő ideológiája élesen pluralizmusellenes volt, s jórészt 
ma is az. A fejlődés kezdeti szakaszára különösen jellemző volt az egyöntetűségig 
fokozott egység követelménye, a monizmus az ideológiában és a monolitizmus a politiká- 
ban. Ennek köszönhetően a polgári ideológiának módjában állt a pluralizmust mint 
politikai filozófiát és mint a demokratikus politikai berendezkedés alapelvét kisajátítani 
és saját legitimációjára felhasználni, élesen szembeállítva a pluralista demokráciát az 
egyoldalúan totalitáriusként jellemzett szocialista politikai rendszerekkel és ideológiával. 

Hogy ez a kizárólagos szembeállítás pusztán mítosz, azt visszaigazolják a pluralizmus- 
ról és totalitarianizmusról a polgári politológiában folyó viták is. Nem vitatható viszont 
az, hogy az irányított társadalmi átalakulásnak, a kelet-európai típusú modernizációnak 
a szovjet fejlődés által teremtett mintája kevés teret engedett a plurális mozgásoknak. 
A gazdasági elmaradottság felszámolására és az új viszonyok belső és külső védelmére 
irányuló erőfeszítések erősen központosított, monolitikus politikai berendezkedéshez 
vezettek. Ez a gyakorlat éppúgy tagadta a pluralizmus elvét, mint a tervutasításos 
gazdaságirányítási rendszer, valamint a korszak dogmatikus ideológiája. 

Az extenzív iparosítás és az annak megfelelő politikai-adminisztratív irányítási rend- 
szer kimerítette fejlődési tartalékait, s időközben megértek a szemléletváltozás feltételei 
is. A visszatérően jelentkező reformtörekvések egyik alapvető felismerése, hogy az irányí- 
tott szocialista modernizáció is súlyos korlátokba ütközik és válságokba torkollik, ha a 
dogmatikusan felfogott közérdek akadályozza a differenciált egyéni és csoportérdekek 
spontán érvényesülését; elnyomja őket, ahelyett, hogy építene rájuk. 

Az érdekközvetítés ugyan sohasem volt annyira egyirányú, ahogy a totalitarianizmus- 
elméletekben feltételezték — elég a tervalkura és a korporatív jellegű (zárt ajtók mögötti) 
érdekegyeztetés, érdekbeszámítás eddigi széles körű gyakorlatára utalni. Ez azonban már 
kevés a gazdasági reformok folytatását és az ehhez szükséges politikai reformokat 
igénylő mai időszakban. A szocialista piacgazdaság autonóm gazdasági szereplőket 
kíván, egyéni és csoportos kezdeményezéseket, vállalkozásokat; az érdekek sokrétűsége 
szabadabb érdekkifejezést és érdekérvényesítést, az érdekkonfliktusok rugalmasabb ke- 
zelését s mindehhez demokratikusabb társadalmi nyilvánosságot követel. 

Milyen lehetőségei és korlátai vannak a pluralizálódásnak társadalmi és politikai 
rendszerünkben; s milyen intézményi elrendeződést, továbbá milyen politikai filozófiát 
jelent a szocialista politikai pluralizmus jelszava? 

A politikai pluralizmus fő korlátjának tekintett egypártrendszer (illetve a kommunisu 
párt vezető szerepe a többpártrendszerű szocialista országokban), mely a tulajdonviszo- 
nyok fő politikai garanciáját s ennyiben a társadalmi és politikai stabilitás alapjat 5 
jelenti, a belátható közeli jövőben várhatóan nem fog alapjaiban megváltozni. A part- 
pluralizmus nem elvi, hanem gyakorlati politikai kérdés. Elvileg elképzelhető ugyan 2 
szocializmus építése versengő többpártrendszer keretében is, de eddig az elmaradottság 
talajáról induló szocialista fejlődésű országokban, uralkodó kapitalista környezetben. 
gyakorlatilag nincs rá precedens. Ennek okai és a jövő fejlődési kilátásai külön vizsgák- 
dást érdemelnének. 

Párttá szervezett politikai ellenzék tolerálása és parlamenti demokrácia keretében va:ó 
integrálása előfeltételez egy alapvető konszenzust a társadalmi rendszer alapjai és a 
politikai rendszer működése tekintetében. Egyik pártnak sem szabad attól tartania, hogy 
a másik párt hatalomra jutva, megsemmisítésére tör. Radikális forradalmi átalakulás 
korszakában ezért természetes a monisztikus egység követelménye a visszarendeződés. 
a restauráció veszélyének elhárítására. 

A megszilárdult új berendezkedés , normális" működése során azonban éppen a 
pluralizmus látszik alkalmasnak az újabb radikális törekvések leszerelésére, egy egységes 
ellenzék kialakulásának megakadályozására. A polgári többpártrendszerek biztosítékok 
sorát építették ki a rendszer alapjait érintő, visszafordíthatatlanul radikális változások 
ellen. Ezért is tekintik radikális kritikusai a polgári többpártrendszert csupán az egypárt- 
rendszer burkolt, pluralisztikus formájának. 

Eltekintve egy mély társadalmi válságtól, melyben minden nyitottá válik — s amelynek 
súlyos veszélyeit minden józan ember felmérheti -, nálunk a pártpluralizmus kifejlődese 
távlatilag optimálisan a hegemón egységpárt különböző frakcióiból alakulhatna k. 
amelyek között a viták ellenére is létezik az előfeltételezett alapvető konszenzus. De az 
egypártrendszer sem zárja ki önmagában azt, hogy a szocialista irányú társadalmi-polit- 
kai fejlődés alternatívái megfogalmazódjanak és szabad vitákban dőljenek el, mint ahogy 
nem zárja ki a társadalom valós érdektagoltságának közvetítését sem. Ez azonban 
változást kíván a párt politikájában és történelmileg kialakult szervezetében, szerepfelfo- 
gásában. Igényli a párt vezető szerepének újraértelmezését, határozottabb funkciómeg- 
osztást a népszuverenitás letéteményese, a parlament, a parlamentnek felelős kormány. 
valamint más állami és társadalmi szervezetek között. Szükségessé teszi a párton belüli 
demokrácia fokozott érvényesítését, ami magában foglalná a platformszabadságot. a 
pártpolitika nyíltságát és az ennek megfelelő nyitott politizálási stílust. A többpártrend- 
szer egyetlen demokratikus alternatívája a mi viszonyaink között a párton belüli plat- 
formszabadság biztosítása. Mindez feltétele annak, hogy az érdekek nagyobb pluralitása 
és ennek nyíltabb politikai kifejeződése kezelhetővé váljék, és integrálható legyen az 
alapvető társadalmi érdekek egyensúlyának és a közérdek prioritásának elve alapján. 

A közérdek meghatározásában azonban a politikai rendszer más elemeinek, intézmé- 
nyeinek is nagyobb súllyal kell részt venniük, erősítve a meghozott döntések kompro- 
misszumos jellegét, s ezáltal legitimitását és végrehajtásra kötelező erejét. Az érdekek 
nyíltabb kifejezésére és ütköztetésére éppen azért van múlhatatlanul szükség, mert konf- 
liktusokkal járó, szorongatott helyzetünkben csak igy biztosítható a döntések végrehaj 
tásához szükséges elkötelezettség és részvétel, amely társadalmi konszenzuson nyugszk. 

A párt és más politikai, tudományos körök által javasolt s vitatott politikai reformok 
mind az érdekpluralizmus határozottabb kifejezésére és a politikai rendszerbe való 
integrálására irányulnak. 


A pluralizmus erőteljesebb érvényesülésének több lehetséges iránya képzelhető el, amely 
a gazdasági és a politikai reformok radikalizmusától függ. A gazdasági reformot azéri 
kell itt megemlíteni, mert a szocialista piacgazdaságnak és a tulajdoni formák pluralt- 

musának kibontakozása, mélysége alapvetően meghatározza az autonóm érdekérvénye- 
sítés igényeit és lehetőségeit. Például a municipális, azaz községi és városi tulajdonú 
vállalatok-vállalkozások gyarapodása erősen befolyásolhatja a helyi önkormányzatok 
anyagi életképességét. De az érdekszervezetek térképét is gyakorlatilag a gazdaság 
alanyainak tényleges önállósága és szabad mozgása rajzolja majd át, jóllehet nem minden 
érdekegyesület kötődik gazdálkodási egységekhez. 

Másfelől a politikai reformok radikalizmusa nagymértékben a párt szerepének alaku- 
lásán múlik, amit a stabilizációs és kibontakozási program várható konfliktusai s a 
politikai stabilitás igényei erősen befolyásolhatnak. Ezért megkülönböztetném a politikai 
pluralizmus két lehetséges változatát. 

Az elsőben a hangsúly az érdekképviseleti rendszer erőteljes reformjára helyeződik, 
míg ezzel az érdekképviseleti és egyesületi pluralizmussal szemben az egységesen fellépő, 
a közös és távlati érdekeket képviselő párt megőrizné autoritását, továbbá az összes 
dolgozó képviselőjeként formális és informális hatalmi jogosítványokat élvezne (lényegé- 
ben az eddigiekhez hasonló módon). 

A pluralizmus második, kifejlettebb változatában viszont a társadalom érdektagoltsá- 
ga érvényre jut magában a pártban is (amely maga is a társadalom része), s a platformvi- 
ták formájában a fejlődési, illetve döntési alternatívák egy nyitott pártpolitizálás tárgyai 
lehetnek. Ez esetben nincsenek kizárva párton kívüli, alternatív politikai kezdeményezé- 
sek, mozgalmak, ha a párt dinamikusabb politikája integrálni képes azokat, s a legfonto- 
sabb vitakérdéseket beemeli magába a pártmozgalomba. Ez több izgalmat, egyben 
persze több kockázatot is szülő megoldás, de politikai előnyei tagadhatatlanok. 

Magam ez utóbbi mellett voksolnék, s úgy hiszem, egy ilyen pártpolitika — s csak egy 
ilyen - tehetné újra vonzóvá a pártot a politikai érdeklődésű fiatalok számára. Meggyő- 
ződésem továbbá, hogy egy ilyen gyakorlatot folytató párt képessé válhat hosszú távon a 
társadalmi pluralizmus politikai - és nem pusztán adminisztratív-hatalmi eszközökkel 
történő - integrálására. 

A politikai reform tartalmi részleteibe e helyütt nem bocsátkozhatom bele, csupán 
jelezném a pluralizmus irányába mutató tendenciákat. Feltétlenül idetartoznak az alkot- 
mányos reformra, a törvényhozás szerepének növelésére, a kormányzat nagyobb önálló- 
ságára és felelősségére irányuló törekvések, melyek egészében véve a hatalmi funkciók 
megosztása felé mutatnak. 

Az érdekképviseleti rendszer reformjában minden lehetséges útkereső változat számít. 
Eltekintve most a helyi autonómiák jogos szorgalmazásától, nyilvánvaló, hogy a felülről 
szervezett, nagy társadalmi csoportok érdekeit kifejező és integráló érdekszervezetek 
mellett szükség van alulról kezdeményezett érdekközvetítő egyesületek, szövetségek, 
mozgalmak szerveződésére is. Az önkéntes tagságú, önkormányzati jellegű, föderatív 
felépítésű, nem monopol jellegű versengő szervezetek kialakulására már csak az érdek- 
képviseleti tevékenység megújításának ösztönzéséhez is szükség van. Emellett ez növel- 
hetné a társadalmi szolidaritás elemeit; az egymás közti és az államigazgatási szervekkel 
folytatott egyezkedések javíthatják a konfliktustűrést és kompromisszumkészséget, az 
ellentétes érdekek nyilvános tudatosulása hozzásegíthet a szélsőséges, irreális követelések 
tompításához. Bővülhet a fontos döntések előtti társadalmi konzultációk gyakorlata, 
ami kifizetődik a döntések nagyobb társadalmi legitimitásában. Mérlegelhető egy, a főbb 
társadalmi érdekcsoportokat képviselő szervezetek küldötteiből álló, a kormányzati 
, szervek mellett működő konzultációs tanács felállítása. A Hazafias Népfront fórumai 
legalitást biztosíthatnak társadalmi mozgalmak, a legkülönbözőbb - akár még kiforrat- 
lan célú és tendenciájú — törekvések számára is, s ezáltal a szövetségesi partnerség 
előiskolái is lehetnének. 

Mindez nem képzelhető el és nem is lenne működőképes a társadalmi nyilvánosság 
reformja nélkül. Erről e helyütt csak annyit, hogy a nyilvánosság intézményeinek a 

hegemonisztikus hatalomgyakorlásnak megfelelő pluralisztikus megosztására kax 
szükség, ami tükrözi a társadalom érdekképviseleti pluralizmusát. 

Végül két rövid megjegyzést szeretnék tenni a terjedő pluralizmus-eufóriáról. Előszér 
is, a pluralizmus nem valami csodaszer, amely egy csapásra minden konfliktust megol 
— csak azt hozhatja felszínre, ami egy társadalomban potenciálisan lehetőségként bear 
rejlik. Azt, hogy végül mindebből mi képes érvényesülni, változatlanul a politika 6 
gazdasági erőviszonyok döntik el. j 

Másodszor, a pluralizmus önmagában még nem azonos a demokráciával, legfeljedt 
annak minimális feltétele a pluralizmus bizonyos foka. E tekintetben hasznos kieli 
polgári pluralizmuskritikák józansága. A pluralizmus - írja egyikük - a piac működ 
hez kapcsolódik, nem azért, mert az demokratikus, hanem éppen, mert nem az. A piri 
lizmus olyan szervi bajait, mint pl. az egyenlőtlenségek halmozódása az erőforrásokat 
való hozzáférésben; a már berendezkedett érdekek ellenállása, bojkottja az újonn: 
érkezettekkel szemben; alapvető társadalmi érdekek elsikkadása érdekcsoportszerú kp 
viselhetetlenségük miatt; a szociálisan gyengék érdekérvényesítési képességének háni 
stb. — valószínűleg mi sem tudjuk majd elkerülni. Ha a polgári pluralizmus fő kori 
a tőkés magántulajdonosi érdekek túlsúlya, akkor nálunk a köztulajdonosi érdekelt 
nek kellene azzá válnia. Ma még kérdés, hogy megtaláljuk-e az ennek megfelelő fornil 
Monopolhelyzetek ellen mindenesetre hatékony szer a pluralizmus — mint ahogy ketset 
kívül alkalmas a konfliktustűrés és tolerancia, az ésszerű egyezkedésen nyugvó komprt 
misszumkészség politikai kultúrájának előmozdítására is. 


Szabó Zoltán: Kompozíció 

NYERS REZSŐ: 


A magyar kommunista mozgalom 
hetvenedik születésnapján 


Most, amikor a Magyar Szocialista Munkáspárt megújulásáért munkálkodunk, amikor 
politikánkat, szervezeti rendszerünket és egész munkastílusunkat a megváltozott követel- 
ményekhez igazítjuk, rendeznivalóink vannak múltunk körül is. Hiszen a múlt igazában 
sohasem , halott, mozdulatlan", minduntalan előjön tudatunkban, s az idő múlásával 
tárul csak fel igazán és mind tisztábban a történtek lényege. Hogy kik vagyunk, mit 
akarunk, hogyan azonosítjuk magunkat, azon is múlik, hogyan értékeljük múltunkat. 

Pártunknak - történetének leegyszerűsítő szemléletével szemben - voltaképpen három 
születésnapja van; mindhárom kitörölhetetlen nyomot hagyott mozgalmunkon. Az első 
a forradalmi szellemű Szociáldemokrata Párt megalakulása 1890. december 8-án. A má- 
sodik a Kommunisták Magyarországi Pártjának megalakulása 1918. november 24-én 
(amely azután rövid időre egyesült a Magyarországi Szociáldemokrata Párttal). A har- 
madik a két munkáspárt egyesülése 1948. június 12-én. Amikor a Magyar Szocialista 
Munkáspárt létrejött 1956 novemberében, nem új párt született, hanem gyökeres meg- 
újulása történt, a névváltoztatással is hangsúlyozva a politika megváltoztatását. A név- 
változtatás elvi jelentőségű volt -— tudtommal Szántó Zoltán javaslatára történt -, és 
visszautalás a húszas évek legális munkáspártjára (a Magyarországi Szocialista Munkás- 
pártra), melyben szocialisták és kommunisták együttműködtek. 

A hetven év előtti kommunista zászlóbontás jelentőségét az adja, hogy ekkor jelentke- 
zett először magyar földön az új típusú társadalmi rend gyakorlati megvalósításának 
igénye, és ez külön forradalom volt a forradalmi szociáldemokrácián belül. Ezt az 
eszmei-politikai alapállást vallja mindmáig mai egyesült munkáspártunk, ezért szerves 
része a párt a nemzetközi kommunista és munkásmozgalomnak. Közben továbbvisszük 
a szociáldemokrata tradícióból a nemzetközi szolidaritást, sőt fel kívánjuk újítani moz- 
galmi fegyvertárunkat a párton belüli demokrácia és a politikai rugalmasság módszeré- 
vel, amiben a szociáldemokrata mozgalom története jó példát nyújt számunkra. 


KOMMUNISTA ZÁSZLÓBONTÁS A FORRONGÓ MAGYARORSZÁGON 


Az első világháború következményeként Európában megbomlott a régi rend. Magyaror- 
szágon forrongás volt 1918-ban. Az addigi európai hatalmi rendszerben megrendült a 
keleti tartóoszlop, a cári birodalom, és összeomlott a középső tartóoszlop, a Habsburg- 
monarchia. Novemberben az új szovjethatalom még nem szilárdult meg Oroszország- 
ban, hisz éppenhogy kivívta magának a breszt-litovszki békét, a , lélegzetvétel lehetősé- 
gét". A negyvenmilliós népességű Habsburg-birodalom felbomlása pedig éppen október-— 
novemberben vált nyilvánvalóvá. Ausztria és Magyarország együtt is meg külön-külön 
is elveszítette a háborút; napok alatt megszűnt a különleges kötelék, melyben fél évszáza- 
dig egyszerre voltak egymás támaszai és riválisai. A győztes antanthatalmak még csak 

készültek arra, hogy a győztesek jogán majd diktálják a béke feltételeit. Új Európa vol 
születőben, de még nem lehetett világosan látni, milyen is lesz majd a valóságban. 

Milyen volt Magyarország 1918 végén? A háború végére szétzilálódott az ország 
gazdasága, a nép forrongott, az addigi politikai hatalom erőtlenné, cselekvöképtelenni 
vált. Közben az ezeréves Magyarország alapjai is meginogtak, a magyar szent koron: 
nevében országokat, népeket összetartó uralom ereje megtört. Az ország politikai rend- 
szere nemcsak a nyugat-európainál, de az ausztriainál is fejletlenebb volt, hatalomváltás 
rugalmassága olyan csekély, hogy még a kiegyezéspártiak és a 48-as eszmét valló függet- 
lenségi párt kormányváltását sem tudta simán elviselni; a demokratikus alternatíva pedig 
már kívül maradt a rendszeren. A történelmi uralkodó osztályok bűneiért az országnak 
kellett fizetnie 1918-1920-ban, majd később még egyszer 1944-1945-ben. 


Két forradalom érlelődött egyszerre az akkori Kárpát-medencében. A Monarchia 
szétesésével a függetlenné vált Magyarország középpontjában a szociális forradalom, a 
főleg nemzetiségek lakta területeken pedig a társadalmi forrongással átszőtt nemzet 
forradalmak a kevert nemzetiségű Magyarország felbomlásához vezettek. Senki sem 
tudhatta akkor, de még 1919 közepén sem, hogy végül is hová vezet ez a két folyamat. 
mi lehet a végeredmény. 

A demokratikus változások hajtóereje, tömegbázisa a szociáldemokrácia által szerve- 
zett munkásság volt, amely a városokban tömegerőt tudhatott magáénak, szemben állt 
a fiatal és mohó hazai kapitalizmussal, a költő szavaival , osztályharcban vasba öltö- 
zött". Nagyon akarta a demokráciát, de többet is akart annál: beleszólást a gazdaságba. 
más jövedelemelosztást, legradikálisabb része pedig azonnali szocializmust. A kis- és 
középpolgárság az akkori Magyarországon társadalmi kérdésekben megosztott volt 
A parasztság volt a legnagyobb réteg a társadalomban, elégedetlensége fel-felrobbant 
főleg a nagybirtokosok ellen, de a feudális jellegű nagybirtokrendszer által megbéklyó- 
zott volt, és alacsony szervezettség jellemezte. A szervezett munkásság politikai vezető 
szerepe már 1918. november—decemberben előrevetítette azt a lehetőséget, hogy a de- 
mokratikus forradalom szocialista forradalomba torkollhat. 


A történelmi Magyarország területén -— ahol a nemzetiségek együttesen többségben 
voltak — a nemzeti mozgalmak 1918 októberében-novemberében elszakadási nyilatkoza- 
tokban csúcsosodtak ki: a felvidéki szlovákok az új cseh államhoz csatlakoztak; a 
horvátok és a bácskai szerbek egy közös délszláv állam felé törekedtek; az erdéln 
románok egyesülni akartak a kárpátontúli románsággal. Az , őszirózsás forradalom" 
napjaiban egymást érték az elszakadási nyilatkozatok, mindez pedig súlyos csapásként 
érte az októberi demokratikus koalíciót, éppen akkor, amikor a nemzeti kérdés demok- 
ratikus elrendezése is sorra került volna. 


A társadalmi forradalom és a nemzeti önállósodási mozgalom szembekerült egymással 
az ország nagyobbik részében, ahol az eredmény a nemzeti kérdés előtérbe helyezése volt: 
a társadalmi kérdések radikális rendezése későbbre tolódott, csupán a demokratikus 
Csehszlovákiában haladt előre szerencsésen a későbbiekben a két törekvés. Az antantha- 
talmak számára akkor már lényegében elintézett kérdés volt Magyarország jövőbeni 
feldarabolása, az akkori Magyarországon azonban ezt aligha lehetett tisztán érzékelni, 
világosan előre látni. 

Ebben az időszakban, a győztes polgári demokratikus forradalom idején történt, hogy 
egy kicsiny csapat, erős elvi fegyverzettel, a tömegektől nagy támogatást remélve 1918. 
november 24-én a Városmajor utca 42-ben megalakította a Kommunisták Magyarorsza- 
gi Pártját. A Kun Béla elnökletével létrejött Központi Bizottság a tőkés rend elleni végső 
harcra készült magyar földön; a szocialista forradalom előkészítését és megvívását 
tekintette fő feladatnak, ennek a célnak rendelte alá egész politikai tevékenységét. Ezzel 
az aktussal a magyar kommunisták pártja a szó szoros értelmében belépett a magyar 
politikatörténetbe, sőt hamarosan - ha rövid időre is — a politika kormányrúdjához 

jutott, majd negyedszázados üldözés, föld alá kényszerítés után ismét a politika nyilt 
porondjára lépett politikaformáló, történelemalakító tényezőként. 

Igaz, a Szovjet-Oroszországból hazatért hadifoglyoknak fontos szerepük volt a párt- 
alakításban — hiszen már november 4-én Moszkvában elhatározták a kezdeményezést -, 
mégsem szabad a kommunizmust az oroszországi forradalomból importált eszmének és 
mozgalomnak tekinteni, akkor sem, ha az októberi forradalom és a bolsevik párt hatása 
vitathatatlanul érvényesült. Európa más országaihoz hasonlóan nálunk is a szociálde- 
mokrata mozgalmon belüli baloldali ellenzék és a független forradalmi szocialisták 
csatlakozása volt a döntő erőforrás; Kun Béla maga is, de mellette Hirossik János, Rudas 
László, Szántó Béla, Vágó Béla, később pedig Landler Jenő, Pogány József, Varga Jenő 
szintén a szociáldemokrata mozgalom tevékeny harcosából lett kommunista. 

A kommunisták pártja rohamosan és látványosan hódított az akkori Magyarorszá- 
gon. Megalakulásakor még csak radikalizmusában volt ellenlábasa a szociáldemokrata 
mozgalomnak, később politikai befolyásában is az lett. A kommunista párt gyökeret 
vert, és ezzel kétpólusú, két pártra tagolt lett a szocialista munkásmozgalom Magyaror- 
szágon - hasonlóan a világ más országaihoz -, és a Tanácsköztársaság 133 napjától 
eltekintve három évtizedig az is maradt, egészen az 1948-as pártegyesülésig. 


AZ ELSŐ ÉS A MÁSODIK PÁRTEGYESÜLÉS MAGYARORSZÁGON 


Magyarországon kétszer egyesült a kommunista és a szociáldemokrata párt, először 
1919-ben, másodszor 1948-ban, mindkétszer a politikai teljhatalom birtokába jutott az 
egyesült párt, amiben különleges külső és belső körülmények játszottak közre. Az 
1919-es egyesülés rövid életű volt, mint maga a Magyar Tanácsköztársaság. Az 1948-as 
egyesülés tartósnak bizonyul, jeleként annak, hogy Magyarországon most már a töme- 
gekben is erős alapja van az egységes szocialista munkáspártnak, s egyúttal az objektív 
körülményekben is perspektívája van a társadalmi felemelkedés szocialista útjának. Nem 
azért, mert valamiféle történelmi predesztináció vagy istenként működő szükségszerűség 
tudományos belátás és gondolkodás, a jobbnak elszánt akarása a hajtóerő. 

A két egyesülést nemcsak 29 év választja el egymástól, hanem a külön-külön folytatott 
politikai küzdelem számos kísérőjelensége is, amely során a közös ellenség ellen hol a 
szervezett, hol csak a spontán kialakult egységfront mellett szerepet kapott a két párt 
belső ellentéte, politikai felfogásának különbözősége. A két pártot alapvetően megosz- 
totta a húszas években és a harmincas évek első felében az, hogy a kommunisták 
közvetlenül a szocialista forradalomért küzdöttek, a szociáldemokraták pedig a demok- 
ratikus fordulatért való harcot helyezték politikájuk előterébe. A különbség jelentkezett 
az 1919-es tapasztalatok és tanulságok értékelésében is. Mindez nem utolsósorban a két 
munkáspárt helyzetéből is fakadt, az egyik párt a föld alá lett kényszerítve, míg a másik 
legális ellenzékként működhetett a német hadsereg bevonulásáig, 1944 márciusáig. 

Mindezek folytán tehát a két munkáspárt úgy érkezett el az 1945-ös felszabaduláshoz, 
hogy nem volt egybehangzó értékelése az első egyesülésről. Ebből azonban nem lett 
konfliktus vagy akár politikai szembenállás, mert mindkét párt úgy ítélte meg, hogy a 
helyzet a háború után merőben más, mint 1919-ben volt. Sem a Moszkvából hazatért 
és az itthon küzdő kommunisták, sem a szociáldemokraták nem tartották időszerűnek, 
követendőnek a Tanácsköztársaságban egykor érvényesített politika felelevenítését. Vé- 
gül is az volt a jellemző, hogy az 1919-es egyesülésnek sem pozitív, sem negatív hatása 
nem volt a két párt együttműködésére 1945 után. Ellenben nagy hatása volt a közös 
antifasiszta harcnak, majd az 1945 utáni időszakban a belső reakcióval szembeni közös 
érdekeknek, úgyszintén a nemzetközi fejlemények megítélésében mutatkozó hasonló- 
ságnak. 

Az 1948-as pártegyesülés kedvezőbb külső és belső politikai feltételek közepette ment 

végbe, megalapozottabb volt az elsőnél. Közel három évtizedes különválás után már nem 
a további elkülönülés tendenciája, hanem - az ellentétek és a rivalizálás ellenére is - 
inkább az egységíront megteremtésének szándéka volt jellemző mindkét munkáspártra. 
A két világháború közötti időszak, a Horthy-rendszerbeli keserű tapasztalatok, ahol 
mindkét párt üldöztetést szenvedett, közelebb hozta egymáshoz e pártokat, az 1945- 
1948-as időszakban a bel- és külpolitikai törekvésekben a hasonlóság volt a jellemző. 
Nagyon fontos tényező volt mindezek mellett a hasonló eszmei alapállás is. 

Már 1944 októberében, az illegalitás közepette a két munkáspárt egyes vezetői olyan 
egységokmányet írtak alá, amelyben kilátásba helyezték egy egységes forradalmi szocialis- 
ta párt háború utáni megteremtését. Ez az okmány nem tisztázta sem az időpontot, sem 
a feltételeket, nem is erősítették meg a pártok vezetőségei a háború utáni években. Nem 
is lehetett politikailag erre építeni az 1948-as egyesülést; e megállapodás csupán fontos 
hivatkozási tényezőként szerepelt az egyesülést megelőző belső vitákban. Új egységok- 
mányt kellett tehát kidolgozni, új programot meghirdetni. Hosszas viták után — ugyani 
a Szociáldemokrata Párt vezetőinek és tagságának jelentős része még korainak tartotta 
az egyesülést - végül 1948 közepén, amikor a két párt az egyesülés mellett döntött, a ket 
vezetőség megállapodása alapján kidolgozták az új közös programot. 

Érdemes felidézni most, negyven év múltán azt is, hogy az egyesült párt 1948-as 
programnyilatkozata miként jellemzi az egyesülő pártok korábbi, 1944 előtti politikája- 
ban hibásnak bizonyult gyakorlatot. Eszerint a szociáldemokrata párt döntő hibaja 
korábban az volt, hogy , nem demokratikus népforradalomra vett irányt, melynek a 
parasztsággal szövetséges munkásosztály a vezető ereje, hanem a polgársággal szövetség- 
ben végrehajtandó demokratikus reformokra, és feladta a forradalmi munkásosztaly 
önálló célkitűzéseit". Ugyanez a nyilatkozat megállapítja, hogy a , Kommunista Párt fő 
hibája a múltban viszont az volt, hogy nem küzdött eléggé a szektaszellem ellen saját 
soraiban, és sokáig szükkeblűen elzárkózott a magyar polgári demokratikus átalakulás 
megoldatlan feladatai elől". 

Nem utal az egységokmány a korábbi politikának egy fontos különbségére. Arra 
ugyanis, hogy a Kommunista Internacionálé — amíg fennállott - gyakorlatilag nem 
hagyott önállóságot a benne egyesült pártoknak saját politikai stratégiájuk kialakitására. 
mig a Szocialista Munkás Internacionálé ezt a jogot az egyes pártok számára nem 
korlátozta. Emiatt a kommunista mozgalomban jellemzővé vált a szovjet politikahoz 
való egyoldalú és merev igazodás, olyannyira, hogy az internacionalizmus legfontosabb 
mércéje az egész mozgalomban a Szovjetunióhoz való viszony lett; azon belül pedig a 
szovjet párt politikájának egészében való elfogadása. Ennek deformáló hatása ma mar 
közismert. Így erre vezethető vissza, hogy nem akadt egyetlen olyan kommunista párt 
sem vagy vezető kommunista személyiség azok között, akik felemelték tiltakozó szavu- 
kat az 1936-1938-as moszkvai perek ellen, pedig azok az egész világ haladó erőit 
megdöbbentették annak idején, és súlyos károkat okoztak a nemzetközi munkásmozga- 
lomnak. A szociáldemokráciának viszont nemcsak a reformista, hanem a forradalmi 
áramlata sem tudta elfogadni ezeket a pereket, felemelte a szavát ellenük, s ez újabb 
ellentétet szült. 

Felmerül a kérdés: volt-e — hosszabb távon - alternatívája a két munkáspárt 1948-as 
egyesülésének Magyarországon? A valóságos helyzet kétségkívül nem tette tartósan 
előnyössé és járhatóvá a két külön párt alternatíváját. Elsősorban azért, mert a két part 
erőviszonyainak tisztázatlansága tartós zavarforrást jelentett, a politikai versengés kö- 
zöttük nem lanyhuló, hanem erősödő irányzatot mutatott, s ez későbbi konfliktussal 
fenyegetett. Többször is (utoljára 1947 őszén) olyan helyzet alakult ki Magyarországon. 
amikor pillanatnyilag élesebb volt a politikai ellentét a két munkáspárt között, mint a 
szocialista és a polgári felfogást vallók közötti szembenállás. 

1948 elején Magyarországon a két munkáspárt egységírontja a fent emlitettek miatt 
hosszú távra már csak a teljes szervezeti egyesüléssel volt biztosítható. Az 1948-as 

.  pártegyesülés programnyilatkozata a magyarországi viszonyoknak alapjában megfelelő 
. általános politikát, gazdasági, kulturális és szociálpolitikát körvonalazott. Volt benne 
. ugyan olyasmi, ami nem bizonyult időállónak, de általános irányzata mai szemmel is 
pozitívnak itélhető. A Magyar Dolgozók Pártjának programja tehát jól indult, de a párt 
hamarosan elkanyarodott saját programnyilatkozatától, hibás útra tévedt, olyanra, 
amely végül is 1956-ban zsákutcába torkollott. AZ MDP a sztálinizmus csapdájába esett. 
Nem az egyesülésből következően, hanem az egyesülés eszméje ellenére tévedt erre a 
hibás útra. , 

A kelet-európai szocializmus eddigi történetének tanulságai óriásiak e régió kommu- 
nista mozgalmai számára, de alapvető elméleti-politikai értékük van a nemzetközi kom- 
munista mozgalom számára is. Ezek a nyíltság és a nyilvánosság segítségével tárhatók 
csak fel igazán és hasznosíthatók akkor, ha elemzésünk nemcsak a fejlődés pozitív 
tényeire szorítkozik, hanem a negatívumokra is. Különös figyelmet érdemelnek a válság- 
helyzetek és a politikai fordulatok, melyeknek száma idővel felhalmozódott: az 1953-as 
berlini események, az 1956-os magyarországi és a lengyelországi válság, az SZKP-n belüli 
1957-es és 1964-es belső válság, az 1968-as csehszlovákiai, az 1970-es, az 1978-as majd 
az 1980-as lengyel politikai válságok. Ezek csak a nyilvánosságot kapott (de kellően nem 
feltárt) konfliktusok rendszereinken belül, ezenkívül szép számmal akadnak rejtve 
maradt konfliktusok, belső viták, fordulatot hozó politikai összeütközések a gazdaság- 
politikában, a kulturális folyamatok megítélésében, az ideológiai és külpolitikai kérdé- 
sekben. A nyilvánosság előli rejtőzködés sztálini módszerének egyetlen igazi ellenszere 
van, ez pedig a gorbacsovi módszer, a teljes nyíltság meghonosodása a kommunista 
mozgalomban. Ha igazán és teljesen feltárva miénk lesz saját mozgalmunk története 
(hibáival együtt) - akkor nem gyengébbek, hanem erősebbek leszünk hosszú távon, 
akkor miénk lehet a jövő. 

Az egyesült munkáspárt a sztálinizmus csapdájában vergődött majd egy évtizedig, 
abból nehezen került ki, maradványait sokáig hordozta magában, van amit még ezután 
kell véglegesen leküzdeni. A kommunista reformpolitika lett a leküzdés eredményesnek 
bizonyuló eszköze. 


KOMMUNISTÁK ÉS SZOCIÁLDEMOKRATÁK 
A NEMZETKÖZI MUNKÁSMOZGALOMBAN 


A világ kommunista mozgalma manapság már hatalmas méretűvé vált, hiszen — nem 
hivatalos forrás szerint — 96 államra terjed ki, és 80 milliónyi tagot foglal magában. 
Kormányzó pártokként vannak hatalmon a szocialista típusú országokban, kisebb- 
nagyobb politikai erőként vannak jelen a fejlett tőkés országokban, jelentős erőt képvi- 
selnek a fejlődő országok egy részében, a többségében pedig erőgyűjtő, bizonyos értelem- 
ben , politikai útkereső" szerepük van. Földrajzilag nézve Európa keleti és középső 
részében, a mediterrán övezetben és Ázsia keleti részén a legerősebbek, emellett jelentő- 
sek Közép-Amerikában. Kétségtelen, hogy a legfejlettebb tőkés országok kis részében 
van csupán jelentős politikai befolyásuk, a többiben marginális szerepet játszanak. Az 
internacionalista szolidaritás a pártok tanácskozásaiban manifesztálódik. 

A szocialista-szociáldemokrata mozgalom szintén világméretű, sok országra kiterjedő, 
nagy taglétszámú, de kisebb, mint a kommunista, döntően a szovjet és a kínai kommunis- 
ták nagy száma következtében. A szociáldemokrata mozgalom főként a fejlett tőkés 
országokban erős (Észak-Amerika kivételével), jelentős az újonnan iparosodott orszá- 
gokban, újabban a fejlődő világban is intenzívebben szerveződnek szociáldemokrata 
mozgalmak. Számos országban ők a kormányzó erők, többnyire koalícióban, a skandi- 
náv országok egy részében viszont hosszú idők óta birtokolják a kormányhatalmat. 
Nemzetközi szolidaritásuk a Szocialista Internacionálé tevékenységében valósul meg. 

A két mozgalom érdekközössége mindig is fennállt a tőkés társadalom visszásságaival, 

az ottani uralkodó osztályok politikájával szemben, viszont a politikai nézetkülönbségek 
viszonylag hosszabb időszakokban elhomályosították az alapvető érdekek egybeesését. 
Így volt ez az 1918-1934-es években, amikor alig valósult meg közös fellépés, ezzel 
szemben inkább a rivalizálás dominált. 1935-től 1946-ig a fasizmus uralma és üldözése 
világszerte szoros összefogásra késztette a munkáspártokat, és ennek nyomán mindkét 
párt , politikai gyökerei" erősödtek a néptömegekben. 

1948-tól azonban ellentétes folyamat kezdődött el a szocialista és a tőkés országokban: 
az előbbiekben a munkáspártok egyesülése, utóbbiakban pedig a politikai együttműkö- 
dés felbomlása vagy legalábbis megrendülése következett be. Ennek a politikai elkülönü- 
lésnek az ötvenes évtizedben egyértelműen a kommunista mozgalom látta hasznát 
annyiban, hogy általa nagyobb teret és szélesebb befolyást nyert, a hetvenes években 
viszont a szociáldemokrácia térnyerését figyelhetjük meg a nyugati világban. Jelen 
évtizedünkben új helyzet érlelődik a két világmozgalom kapcsolatában, bár országon- 
kénti jelentős különbség közepette. 

A két világmozgalom a mostani években fokozódó érdeklődéssel fordul egymás felé, 
oldódnak az egymással szembeni több évtizedes előítéletek és érintkezésbeli merevségek. 
Megnyilvánult ez például az SZKP XXVII. kongresszusán, amelyen vendégként 16 
szociáldemokrata párt vett részt, a Szocialista Internacionálé tanácskozásain és számos 
szociáldemokrata párt kongresszusán, ahova külföldi kommunista pártok is meghívást 
kapnak és jelen vannak. Az együttműködés kiterjed továbbá némely kommunista és 
szociáldemokrata párt részvételével működő közös munkacsoportokra, a biztonságpob- 
tikai, a gazdaság- és agrárpolitikai, a külpolitikai és a környezeti kérdésekre. 

Nemzetközileg is fontos elvi jelentősége van annak, hogy 1987-ben megszületett a 
kommunisták és a szociáldemokraták közti kapcsolatok erkölcsi és politikai normáit 
rögzítő megállapodás a Német Szocialista Egységpárt és a Német Szociáldemokrata Párt 
között, amelyben a következő elvek nyertek rögzítést. 

u Egyik fél sem igényelheti az egyoldalú kritika jogát, nem vitatkozhat úgy, hogy nem 
ismeri el a bírált ugyanilyen jogát. 

u Bármelyik rendszer gyakorlatának kritikája ellenőrizhető tényekre támaszkodjék. 
és jellemezze a másik fél logikájának megértésére irányuló törekvés. 

B A másik fél realista, differenciált bemutatása váltsa fel az , ellenségkép" propagaxn- 
dáját. 

u A vitákban érvényesüljön a szuverén egyenlőség elve, egyik fél sem igényelheti azt, 
amit megtagad a másiktól. 

Az ilyen felfogás lehetővé teszi, hogy mindkét mozgalom tanuljon a másiktól, őrizze 
önállóságát, egyúttal keresse az összefogás lehetőségét a szocializmusellenes mozgalmak- 
kal és irányzatokkal szemben, melyek erősek Európában és erősödnek a világban. 
A tőkés bázisú neokonzervativizmus és neoliberalizmus manapság politikailag erősebb, 
nagyobb befolyása van a világban, mint amennyi szellemi erőt és értéket tud mozgásba 
hozni a világproblémák megoldására. A világnak minden korábbinál nagyobb szüksége 
van a széles tömegek érdekében formálódó szocialista alternatívára, amely mögé a maga 
önálló politikájával felsorakozik a kommunista és a szociáldemokrata mozgalom. 


A MAGYAR KOMMUNISTA POLITIKA A NYOLCVANAS ÉVEKBEN 


Eredményekkel és nem kevés megoldatlan problémával a hátunk mögött, a jelen nehézsé- 
geivel nyiltan szembenézve, politikánk megújításával lépjük át mi, magyar kommunisták 
fennállásunk hetedik és nyolcadik évtizedének határvonalát. Kritikusan szembesítjük 
régebbi elgondolásainkat, eddigi politikánkat a mai korszak követelményeivel, mind a 
világban végbemenő folyamatokkal, mind a magyar társadalom szükségleteivel, belső 
fejlődésének megoldatlan kérdéseivel. Az ez év májusában megtartott pártértekezletünk 
nagy és nehéz feladatot vállalt magára, amikor a megújulás és a politikai fordulat melktt 

döntött, de éppen ezzel nyitott utat a nyolcadik évtizedbeli hatékony kommunista 
politika számára Magyarországon. 

A párt ma tömegerővel rendelkezik, a húsz évvel ezelőtti 600 ezres taglétszámmal 
szemben 1988 közepe óta 816 ezer tagja van, a tagok 47 százaléka fizikai dolgozó, 45 
százaléka szellemi foglalkozású és 8 százaléka egyéb rétegekből kerül ki. A munkásbázis 
aránya húsz év óta nem változott, a létszáma azonban 80 ezerrel nőtt; a paraszti 
részarány csökkent, míg a létszám alig változott; a szellemi foglalkozásúak aránya is 


: nőtt, meg a létszáma is mintegy 100 ezerrel. Az 1988. év elején a tagkönyvcsere folyama- 


hl a VK NEK! 


ven 


tában jelentős változás történt, 53 ezer tag kilépett, így a természetes változással együtt 
55 ezerrel csökkent a tagok száma az előző évhez képest. A kilépettek nyilvánvalóan 
, eredmény szemléletben" cselekedtek, a pártnak főleg a gazdasági folyamatokra való 
hatását kevesellték, akadtak azonban olyanok is, akik a politikai irányvonal egészével 
való szembenállásukat demonstrálták a kilépéssel. A kilépések száma politikai jelentősé- 
gűvé vált, a korábbi vezetés és a tagság közötti politikai felfogás összhangjának gyengü- 
lését mutatta, amit csak egy általános politikai megújulás révén lehet újra megerősíteni. 

A párt belső és a magyar politikai élet egészének megújulása egymással összefüggő 
párhuzamos folyamat, amely csak együttesen mehet végbe sikeresen. A folyamatok 
vezérlésének meg kell teremtenie a szükséges összhangot. Hasonló összhangot kell 
teremteni a társadalom gazdasági és politikai alrendszerének megreformálásában. Mi- 
után a párt az, amely mindkét szférával szoros kapcsolatban működik, szinte természe- 
tes, hogy önmaga megújításával egyidejűleg kell tudni vezérelnie a gazdasági és a politi- 
kai rendszer megújítását. Mindez együtt olyan horderejű társadalmi és politikai feladat, 
arnely nagyságában és bonyolultságában csak az 1948-as szocialista fordulattal HASORÁE 
ható össze. 

Ha a szocialista fejlődés történelmi folyamatába helyezzük gondolatilag a mostani 
feladatot, annak lényegét minden bizonnyal a szocializmus gazdasági alapjának és 
politikai rendszerének átépítésében jelölhetjük meg azzal a céllal, hogy hosszú távra 
alapozza meg a magyar társadalom fejlődését a szocializmus felé. 

A gazdasági rendszert a hatékonyság érdekében a piaccal kell szervesen összekapcsol- 
ni, piaci alapon kell megszervezni, a társadalmi cselekvést pedig kétpólusúvá tenni: 


. államilag is jobban megszervezni, az autonóm közösségi cselekvésnek pedig nagy teret 


ege 


biztosítani. A politikai rendszer átépítése olyan irányban kívánatos, hogy szüntessük 
meg a központosított döntésektől való , túlsúlyosságát", nyissunk utat a réteg- és cso- 
portérdekek szabad egyeztetésének, az építőmunkát, a társadalom általános fejlesztését 


, a szocializmust valló, azt támogató erők politikai szövetségével, parlamentáris kifejezés- 


.?., 


. szemben pedig tűrőképes rendszert alakítsunk ki. Mindez csak a sztálini dogmatizmus 
. nézőpontjából nevezhető esetleg antiszocialistának, valójában a marxi filozófiát juttatja 
. érvényre a mai korban úgy, hogy az emberek maguk csinálják szocializmusukat. 


A megújuló szocializmus viszonyai között a párt egyszerre lesz tömegpárt és a fejlődést 


. előrevivő élcsapat. Ezt a kettős jelleget csak nagyfokú belső demokrácia mellett öltheti 


magára úgy, hogy a politizálás a helyi követelményekhez igazodjon, miközben az eszmei 
és elvi egység központi úton való újrateremtődése megtörténik; így a helyi sokféleségből 
végül is centrális egység jön létre. Ilyen módon a párt nem elkülönülve végez valamiféle 
, társadalomirányítást" — ami egyébként amolyan, , fából vaskarikát csinálni akarást" 
jelentene —, -, hanem mélyen beágyazódik a társadalomba, a kívánatos jó irányba haladást 


befolyásolja, tanítja is az embereket, tanul is tőlük egyúttal. 


A párt így következetesen és helyesen valósíthatja meg a lenini demokratikus centraliz- 


. mus elgondolását, ötvözheti abban a kommunista elviséget és a demokratikus szocializ- 
. mus gyakorlatiasságát. 

Válasz az idők szavára 


A KMP megalakulásának 70. évfordulójára 


A magyar munkásmozgalom az idők szavára felelve 1918 novemberében hívta életre a 
Kommunisták Magyarországi Pártját. Ez szakítás, de folytatás is volt a mozgalom 
feleletet talált a kor akkori kérdéseire: létrehozta marxista pártját, a Magyarorszag 
Szociáldemokrata Pártot, amely Elvi nyilatkozatában, majd 1903-as programjában vilag- 
történelmi értelemben aktuális, távlati célul tűzte kira tőkés termelési módnak ,,a társa; 
munkával leendő helyettesítését". 

Ez a program a 19. század végének, a 20. század első évtizedének viszonylag bekés 
időszakában, a német és osztrák szociáldemokrata párt programjával összhangban 
fogalmazta meg a párt célkitűzéseit és feladatait. A program. óvatos megfogalmazással 
ugyan, de széles távlatot nyitott. Az osztályharc gazdag eszköztárának felhasználására 
adott lehetőséget, feltéve, ha élnek velük. 

Az MSZDP a századfordulót követő közel másfél évtizedben jelentős eredményeket 
ért el a demokrácia, a szocializmus, az internacionalizmus eszméinek terjesztésében, a 
magyarországi proletariátus osztállyá szervezésében. A viszonylagos legalitás körülmé- 
nyei között országos hálózattá szélesedett a párt, amelyhez az évtized második felétől 
mintegy százezer különböző nemzetiségű szervezett munkás tartozott. Az MSZDP ebben 
az időben az ország legbaloldalibb, leghaladóbb pártja volt. Vezetésével a munkásosztály 
lett a polgári demokratikus követelésekért vívott politikai harcok, mindenekelőtt az 
általános, titkos választójogért vívott küzdelmek számottevő, parlamenten kívüli ténye- 
zője. A gazdasági harcok mellett a választójogi mozgalmak is gazdagították sok politikai 
tapasztalattal a mozgalmat. Még akkor is, vagy talán éppen azért, mert e küzdelemben 
számos csalódás érte a magyarországi proletariátust: különböző ígéretek ellenére 
1918-1919-ig Magyarországon nem volt általános választójog, így nem tudott meggyő- 
ződni arról, amit a párt vezetésének reformista politikája sugallt, hogy tudniillik a 
dolgozó tömegek választójogának kivívása hozhatja a polgári demokratikus átalakula- 
sokat, a háború megakadályozását, sőt nagy távlatban a szocializmus megvalósítását is. 

A századfordulót követő évtized osztályharcaiban az MSZDP-ben, a szakszervezetek- 
ben indultak el munkásmozgalmi útjukon azok a tömegek, amelyek néhány év múlva. 
forradalmas időszakban feleletet kerestek a kor kérdéseire, és a forradalmak eljövetele- 
kor válaszokat találtak az idők szavára. 

Ismeretes, hogy a századfordulótól gyors és drámai változásokhoz vezető átalakulások 
kezdődtek a tőkés társadalomban. Az imperializmus térhódításával az Osztrák-Magyar 
Monarchiában, így hazánkban is egymásra torlódó történelmi feladatként jelentkezett 
a feudalizmus gazdasági, politikai maradványainak felszámolása, a polgári demokrau- 
kus átalakulás befejezése és a közeledő szocialista átalakulások előkészítése. Erre figvel- 
meztet majd elemi erővel a kapitalista rendszer általános válságának olyan jelensége. 
mint az 1914-ben kirobbant első imperialista világháború és az annak nyomán fenyegető 
annexiókra és jóvátételekre irányuló imperialista béke. 

Különösen nagy erővel terjedt Oroszországban, az Osztrák-Magyar Monarchiában. 
Németországban (de más országokban is) a kibontakozó forradalmi hullám. Ez először 
Oroszországban vezetett robbanáshoz: 1917 februárjában kitört a cári önkényuralma1 
megsemmisítő polgári demokratikus, majd októberben az orosz burzsoázia hatalmát is 
elsöprő proletárforradalom: ez létrehozta a munkások, parasztok, katonák szovjetálla- 
mát, az országot kiléptette a világháborúból, a lakosság döntő többségét kitevő paraszt- 
ságnak pedig földet adott. 

Az orosz forradalmak előkészítésében és végigvitelében meghatározó szerepet játszott 
az oroszországi proletariátus és a harcát vezető, Lenin alapította szociáldemokrata- 
bolsevik munkáspárt. E párt a forradalmi marxizmus elveinek továbbfejlesztésével vála- 
szolt azokra a kérdésekre, amelyeket az imperialista kapitalizmus a századelőn felvetett. 
A proletárforradalom pártja 1918 márciusától kommunistának nevezte magát, nevében 
is elhatárolódva a szociáldemokrata pártoktól, amelyek 1914-ben csődöt mondtak az 


. imperialista háború elleni harcban, majd a tömegek forradalmi harcának vezetésében. 


hd 

1918-ban a még mindig dúló világháborúból való kilépés, a békének, a függetlenség- 
nek, a népek önrendelkezési jogának kivívása, a politikai, társadalmi, gazdasági élet 
demokratikus átalakítása volt a soknemzetiségű Magyarország (és az egész Osztrák-Ma- 
gyar Monarchia) népei előtt álló közvetlen feladat. A monarchista uralkodó osztályok 
konok ellenállása a polgári demokratikus reformokkal szemben, görcsös ragaszkodása 
a háború folytatásához Németország oldalán elkerülhetetlenné tette a radikális, forradal- 
mi kiutat, az elnyomott és kizsákmányolt osztályok, társadalmi erők aktív részvételével. 

Hogy a kor, az idő szavára válasz szülessen a Duna-völgyben is, ahhoz az Osztrák- 
Magyar Monarchia szociáldemokrata pártjai politikájának forradalmi megújítására, az 
MSZDP vezetésének a reformizmussal való szakítására lett volna szükség. Ehhez adha- 
tott kulcsot egy olyan orientációs váltás, amelyre korábban nem kerülhetett sor, de amely 
előtt reális, indokolható utat nyitottak az 1917-es oroszországi forradalmak, a háborús 
országokban, Magyarországon is tapasztalható forradalmi fellendülés. 

Az MSZDP vezetői azonban az általuk is sürgetett polgári demokratikus átalakulás 
végigvitelét mindenekelőtt a polgárság ügyének tekintették. Ezt a munkásság szervezett 
serege támogathatja — gondolták -, de a folyamatban nem játszik hegemón szerepet, nem 
feladata a parasztok, a katonák, a nemzetiségek tömegeinek szervezése, vezetése. Az 1917 
elejétől mind határozottabban kibontakozó forradalmi helyzetben is azt hirdették, hogy 
a küszöbönálló feladatok megoldhatók alkotmányos úton, az általános választójog 
kivívásával, amely valamikor a távoli jövőben a szocializmushoz is elvezethet. A polgári 
kibontakozást - hitték — évek, évtizedek választják el a szocialista forradalomtól. Más 


, szociáldemokrata pártokhoz hasonlóan ragaszkodtak ahhoz a marxi állásponthoz, 
. amely szerint a szocialista forradalom az iparilag legfejlettebb tőkés országokban győz- 
. het először véglegesen. Az 1917-es októberi szocialista forradalmat ezért sajátosan orosz 
. jelenségként kezelték, amellyel lehet szimpatizálni, de követni nem szabad. 


Igaz, az MSZDP vezetőinek az októberi forradalom utáni első megnyilatkozásaiban 


. érzékelhető a két forradalom közelségének gondolata is. Így Bokányi Dezső beszédében 
. az 1917. november 25-i nagygyűlésen (az orosz elvtársak , visszadták az emberiségnek 


a szocializmusba vetett hitet, bizalmat és reményt"), valamint az aznap tartott rendkívüli 


. kongresszuson, ahol az előadó, Garbai Sándor, az orosz forradalmat lokomotívhoz 


hasonlította, amely elindult Pétervárról, s amelyhez minden szociáldemokrata párt 


. odakapcsolja a maga vonatát. Közelgő kettős forradalomról szólt: ,,. . . — itt úgy látszik — 
. nemcsak polgári forradalomról, de szociális forradalomról is lesz szó". 


A proletártömegek vágyait és reményeit visszhangzó szónokokat azonban felváltották 


. azok a pártvezetők, akik elutasítólag szóltak a két forradalom közelségéről. Az 1918. 
. januári általános politikai sztrájk leszerelése után, az 1918-as februári kongresszuson 


Weltner Jakab annak a meggyőződésének adott hangot, hogy , a magyarországi társadal- 


. mi rend ez idő szerint nincs veszélyeztetve". Ő fantasztákról, Garami Ernő forradalmi 


hóbortról beszélt azokkal kapcsolatban, akik az , orosz bolsevikiek módszereit és eszkö- 


. zeit akarnák most Magyarországon alkalmazni". Az 1918. októberi rendkívüli kongresz- 


szuson Kunfi Zsigmond a munkásosztály gyengeségére hivatkozva cáfolta a proletariátus 
hegemón szerepét a küszöbönálló átalakulásban, tagadta, hogy ,a szovjet politika 
gondolatának érvényesítésére" sor kerülhet akkor vagy a közeli években. Sőt, még az 
1919. februári rendkívüli kongresszus előadója, Weltner Jakab is óvott attól, hogy a 
magyar munkásság átvegye a hatalmat, amikor ,,a körülöttünk lévő egyetlen országban 

sem léptek rá erre az útra". E lépés csak akkor tehető meg — mondotta -, , ha a különbözó 
államok, fejlett ipari államok nagy proletárpártjai ehhez csatlakoznak, és megvalósítják 
más országokban". Most tehát ,az a teendőnk, hogy nézzük az eseményeket... - 
vallották más szociáldemokrata pártokhoz hasonlóan az MSZDP vezetői, elutasítva : 
szocialista forradalom közeli lehetőségét. 

" Ebből az álláspontból fogták vissza a magyar munkásság forradalmi fellépéset a 
háborús kormányzat ellen. 1918. október végén követték ugyan a munkások és katona 
jórészt ösztönös fegyveres felkelését, forradalmát, de a polgári demokratikus Károly: 
majd a Berinkey-kormányok tagjaiként - az olyan történelmi jelentőségű eredményi 
elérésével, mint a függetlenség, a köztársaság kikiáltása, a polgári szabadságjogok el 
s részben gyakorlati biztosítása után - szembefordultak azokkal, akik a forradaln 
folyamat továbbfejlesztését tűzték ki célul. A polgári rend új, demokratikus kereti 
közötti tartós berendezkedésének híveiként léptek fel: reformok megvalósításának ő 
jelentős új reformoknak ígéretével, de a fegyveres erőszak eszközeivel is. Emelktt 2 
MSZDP is az ország régi területi integritása megőrzésének az adott időszakban egi 
irreálisabbá váló nézetét vallotta. k 

A forradalmak felé rohanó Magyarországon 1917-1918-ban még nem dőlt el: sikerük 
a pártot belülről, önerőből megújítani s élére állni a következetes társadalmi haladzsi 
követelő energiáknak, vagy a munkásmozgalom szakadása lesz a továbbhaladás utja. ÁZ 
azonban kezdett nyilvánvalóvá válni, hogy a magyar proletariátus az ösztönös har 
útján, az érdekeit, történelmi hivatását következetesen képviselő forradalmi párt nélkül 
nem válhat sem a saját, sem a nemzet sorsának meghatározó tényezőjévé, fudaló 
formálójává. i 

Az idők szavára hallgató erők 1917-től erőteljes mozgásba jöttek az MSZDP-ka 5 
a szervezett munkásság soraiban, az értelmiség és a katonaság egy részének köréhez. 
Tevékenységük fő tere az 1917-1918 során az országban kibontakozó háborúcdkas 
küzdelem és a mind nyomorúságosabb helyzet javításáért folyó harc volt, amelyhez 
buzdítást és példát adtak az 1917-es oroszországi forradalmak, a szovjetállam létrejött. 
Ezt tanúsították Budapesten, az 1917. november 25-i történelmi légkörű iparcsarnok 
nagygyűlésen a munkástömegek által skandált jelszavak: , Az orosz szociáldemokratil 
megmutatták az utat!"; , Éljen a szociáldemokrata forradalom!"; , A magyar proletarst 
tanuljon az orosztól!". Ezek visszhangzottak a később megjelenő illegális röplapokot. 
az ismétlődő munkás- és katonamegmozdulások követeléseiben is. 

Az MSZDP és a szakszervezetek vezetése által szervezett választójogi akciók, a mu: 
kások, alkalmazottak helyzetének javításáért indított sztrájkok, tüntetések csak egyidet 
adtak lendületet, keretet a mind nagyobb tömegek tiltakozásának. (A hadseregbe! 
érlelődő háborúellenességet nem támogatta a militarista törvényeket tudomásul WV 
szociáldemokrácia.) A háborús kormányok választójogi manőverei, a folytatódó habe 
rú, a dolgozók gyorsan romló helyzete rákényszerítették a munkásságot. hogy - 
gyorsuló ütemben tömörült a szociáldemokrata szakszervezetekbe (a taglétszám az 94 
végi 40 ezres mélypontról 1917 végére elérte a 200 ezret, 1918 októberére a 300 ezrell 
mégis - újból és újból túllépje az MSZDP és a szakszervezetek irányította keretekd 
Szembetűnően demonstrálták ezt az 1918 során kirobbant , fekete sztrájkok" százai 4 
éhségtüntetések, a katonalázadások, az 1918. januári és júniusi, százezreket mag: 
ragadó tömegsztrájkok, az 1918. október végi budapesti, naponta ismétlődő tüntetése 
Az október 30-31-én - a baloldali polgári, sőt az MSZDP-vezetők alkotmányos kibonis 
kozási szándéka ellenére — kirobbant fegyveres felkelés, a népforradalom, amely elsopí! 
te a háborús kormányt, a Habsburgok királyságát, és égy polgári-szociáldemokrt 
kabinetet emelt hatalomra. Ezután pedig kikiáltották a független magyar köztársaság! 
Eközben a munkás- és katonatanácsok létrejötte már sajátos kettős hatalom formálódt: 
sát, a továbbhaladás lehetőségét is jelezte. 

E megmozdulásokból nőttek ki 1917-1918 során azok a szocialista ellenzéki csop9f 

tok, amelyek tükrözték a forradalmasodó proletariátus, az értelmiségi rétegek és a 
katonák hangulatát, érdekeit, s amelyeknek kezdeményező, szervező szerepük volt. 
"E csoportok egy része — az új, forradalmi helyzetben — folytatója volt a század első 
évtizedében a nemzetközi munkásmozgalom baloldalával kapcsolatot tartó, a reformista 
pártvezetőséget bíráló, de akkor elszigetelt, részben a pártból is kizárt baloldali szocialis- 
"ta ellenzék tevékenységének. Így a főként szakszervezetekben tevékenykedő régi baloldali 
szociáldemokrata ellenzék tagjai — Hirossik János, László Jenő, Rudas László, Somló 
Dezső, Sikorszky Lajos, Szántó Béla, Vágó Béla és az orosz októbert a sajtóban elsők 
között köszöntő Alpári Gyula — játszottak fontos szerepet. Az MSZDP kongresszusain, 
.más fórumain és munkásmegmozdulások élén hallatták szavukat az új, kongresszusi 
ellenzék olyan képviselői, mint Hamburger Jenő, Landler Jenő, Latinka Sándor , Lengyel 
Gyula, Nyisztor György, Pogány József, Varga Jenő, Czóbel Ernő, a nagyváradi Katz 
Lipót és Katz Béla, a pécsi Hajdu Gyula, a sátoraljaújhelyi Bettelheim Ernő. 
. A legális és illegális sztrájkok, tömegmegmozdulások szervezői az ellenzéki bizalmiak 
voltak: Chlepkó Ede, Csiky Imre, Fazekas József, Fiedler Rezső, Hikádé Aladár, Jakab 
Rudolf, Mikulik József, Matusán Béla, Öszterreicher Sándor, Szaton Rezső és sok más 
társuk a kispesti, erzsébeti, csepeli, mátyásföldi, angyalföldi, újpesti modern nagyüzemek 
munkásainak vezetői. Ezek a főként az MSZDP-n és a szakszervezeteken belül tevékeny- 
kedő csoportok képviselték a hazai forradalmi munkásmozgalom fő erőit. 
., . Jelentős kiegészítést, új színt, fiatalos lendületet adtak az ellenzéki mozgalomnak a 
. magyarországi forradalmi szocialisták főként antimilitarista indíttatású, többnyire pár- 
ton kívüli csoportosulásai. Néhányuk (csakúgy, mint a régi ellenzék képviselői) közeli 
kapcsolatban voltak Szabó Ervinnel, s a , zimmerwaldiakhoz csatlakozott" szocialisták- 
nak vallva magukat háborút hirdettek a háború ellen. Így a szindikalista munkások: 
, Mosolygó Antal, Végh Dezső, Bellér Ignác, a fiatal értelmiségiek, a Galilei-kör forradalmi 
szárnyának neveltjei, az ekkor gyorsan fejlődő vagy éppen alakuló magán- és közalkal- 
. mazottak, ipari tisztviselők, mérnökök szakmai szervezetének tagjai, baloldali irodalmi 
folyóiratok, mindenekelőtt Kassák Lajos Ma című lapjának munkatársai: Boross F. 
"László, Csillag László, Demény Ottó, Duczynska Ilona, Haász Árpád, Helfgott Ármin, 
Hevesi Gyula, Kelen József, és Jolán, Komját Aladár, Korvin Ottó, Lékai János, Lengyel 
. József, Lóránd Imre, Révai József, Sajó László, Sallai Imre, Sinkó Ervin, Sipos Erzsébet 
dr. Sisa Miklós, Sugár Tivadar, Zádor Pál és mások. 1918 őszétől a szocialista forrada- 
lom felé való továbbhaladás híveinek egyik szellemi műhelyévé válik a demokratikus 
értelmiség Vasárnapi Társasága, az etikusok köre ( Balázs Béla, Bauer Ervin, Bolgár Elek, 
Dienes László, Fogarassi Béla, Lukács György és mások). 
" A baloldali ellenzék és a szociáldemokrata vezetés közötti vita kezdetben a békéért és 
. a háborús kormány elleni harc módszerei körül alakult ki, de szükségszerűen kiterjedt 
a célokra, a küzdelem vezetésére és a harcba bevonandó erőkre is. A párton belüli 
ellenzék jó ideig a pártvezetéstől követelte , az osztályharc igazi szellemének megfelelő 
és minden eszközt felhasználó szocialista politikát", amely a tömegek forradalmi elszánt- 
ságát a társadalmi rend megváltoztatására használja fel. Az 1918. január 13-i nagygyűlé- 
sen jelent meg először a gondolat, hogy a pártvezetőség alkalmatlan a proletariátus 
osztályharcának vezetésére, s határozottan formálódott követeléssé a Budapesti Mun- 
kástanács életre hívása, hogy segítségével a munkásság ellenőrizhesse, irányíthassa az 
MSZDP-nek és vezetőségének politikáját. E határozat az új út keresését jelzi. Terjedt a 
felismerés a baloldal képviselői között, miszerint ,,... a fény most onnan jön — Oroszor- 
szágból", hogy Pétervár , a tettek iskolája". 


9000 
1918 januárjától nyíltan beszéltek a forradalomról, amelyre a munkásosztálynak és 


pártjának föl kell sorakoztatnia a munkások még szervezetlen tömegeit, a falvak népét, 
az elnyomott nemzetiségieket, hogy a magyar szociáldemokrata mozgalom ne legyen 

, félmozgalom", hogy a , forradalom egyszer kitörjön ebben az országban ". A forradalmi 
szocialisták pedig a munkásság és a katonaság együttműködésének szükségességét 5 
hirdették, a békéért, a földért, , a földes grófok és iparbárók élősdi csapata" ellen. Ebben 
az időben közel kerültek a proletariátushoz a műszaki értelmiség antimilitarista. a 
társadalom szocialista átalakításának szükségét valló rétegei. A Forradalmi Szocialisták 
röplapjai (csakúgy, mint Szabó Ervin újságcikkei) 1918 elején leleplezték az MSZDP 
által szorgalmazott választójogi harc eredménytelenségét. Az illegális röplapok mar 
tanácsok alakítására, forradalomra, az uralkodó osztályok hatalmának megdöntésére, 
a szocialista állam megteremtésére hívták fel a magyarországi munkásságot, s hirdették, 
hogy Európában közeleg a proletárforradalom. Kétségtelen, hogy a közvetlen proletár- 
forradalmat hirdetve előreszaladtak, de így is szolgálták a napirenden lévő teljes átalaku- 
lásra való forradalmi felkészülést. 

Az MSZDP I918. október 13-i kongresszusán az ellenzéki küldöttek már a .. forradal- 
mi szituáció" felismeréséből (Pogány József), a proletariátus vezető szerepének, önálló 
osztályérdekei következetes képviseletének követeléséből indultak ki a napirenden kvő 
társadalmi változások kapcsán (Landler Jenő). Ennek alapján a küldöttek jelentős 
csoportja a monarchia, a háborús kormány megdöntéséről, a köztársaság, a munkásmik- 
cia, a munkástanácsok létrehozásáról szólt. Kritizálták a wilsoni elvekre építő illuziós 
külpolitikai orientációt. A kongresszuson baloldali küldöttek egy csoportja akcióprogra- 
mot terjesztett elő, amely a pártvezetőség állásfoglalását szocialista irányba mutató 
tennivalókkal bővítette ki. Programjuk olyan munkás-paraszt demokratikus hatalom 
körvonalait vázolta fel, amely elvezet a szocialista átalakulás közeli kibontakozásához. 
Somló Dezső 1918. október 25-i, a Népszava szerkesztőségéhez intézett levele ezt így 
foglalta össze: a reakció tobzódása, a világháború , megérlelte a helyzetet nemcsak a 
szabadságjogok diadala, hanem a szocialista eszmék közeli megvalósítása számára is". 

Ennek jegyében kezdeményezte, majd szervezte és irányította az ellenzék jelentős része 
a katonák és a munkások 1918. október 31-i fegyveres fölkelését, a budapesti, majd a 
vidéki proletariátus százezreket magával ragadó, a polgári demokratikus forradalom 
diadalát biztosító demonstrációit. 

1918. november 1-jétől a szocialista ellenzék képviselői mind gyakrabban fordultak 
szembe szóban és írásban az MSZDP vezetőinek a , mindent elértünk" illúziójával. 
A polgári tulajdonviszonyok fenntartását szolgáló , wilsoni demokráciával", a , nemzeti 
demokráciával" szembeszegezték a bolsevikok, a német spartakisták hirdette proletár- 
demokráciát (Somló Dezső, Kassák Lajos). A munkásság nevében, érdekében szót emelő 
cikkek, tanulmányok is szocialista köztársaságot —- s már Kun Béla hazatalált írását 
tükrözve -, szocializmust, , a mába átértékelt marxi értelemben", azaz proletárdiktatú- 
rát, bolsevizmust követeltek (Boross F. László). Ehhez a gondolati vonalhoz csatlakozott 
a kiutat kereső Lukács György is. Már látta, hogy a köztársaság propagandájával , csak 
megkezdődött . és nem fejeződött be a forradalom". De - egy elvont demokrácia talajáról 
— morálisan még elfogadhatatlannak nyilvánította a bolsevizmust. Mire 1918 decemberé- 
ben cikke megjelent — K un Béla előadásait hallgatva —, megértette, hogy a proletárdikta- 
túra mint átmeneti fázis elkerülhetetlen, s kommunistaként hirdette szükségességet. 

Az MSZDP vezetőinek 1918. novemberi felszólítása az osztályharc , szüneteltetésére, 


a munkások és katonák lefegyverzése, a forradalmi napokban született munkás- és 


katonatanácsok , megbékéltetése", átalakításuk, hatáskörük korlátozása, a parasztmoz- 
galmak fegyveres leverése az ellenzék nagy része előtt bizonyította: e pártvezetőség nem 
támogatja a forradalom továbbvitelét. Kezdték megérteni, hogy erőik tömörítése a 
továbblépés feltétele. Néhányan a Német Független Szocialisták mintájára hozzáláttak 
a Magyarországi Szocialisták Független Csoportja megszervezéséhez. A szocialista ellen- 
zék többsége egy a párton belüli balszárny, a Szabó Ervin-kör létesítésével remélte még. 


hogy tömörítheti a forradalmi munkásságot, s így a párt politikája is osztályharcos útra 
terelhető. 

1918. november közepére nyilvánvalóvá vált, hogy a magyar munkásmozgalom refor- 
: mista és forradalmi irányzatai ellentmondó válaszokat fogalmaztak meg a kor kérdései- 
: re. A szocialista baloldal többsége megértette a szocialista forradalom közeli lehetőségét, 
: felismerte, hogy követhető az oroszországi forradalmak példája. Az ellenzéknek azonban 
. nem volt egységes platformja, félt a szervezeti szakítástól, az elszigetelődéstől. Ez össze- 
. fonódott az MSZDP-hez való természetes ragaszkodással, a belülről jövő balratolódás 
: sokuknál még élő reményével. Ezért nem születhetett még meg körükben a felismerés: 
: a közeli szocialista forradalomra való felkészülésnek feltétele a forradalmi erők kiszaka- 
. dása a reformista pártból s egy új párt alakítása. A továbbhaladás kulcskérdése az volt: 
: sikerül-e és mikor, hogyan válaszolni a kor e kihívására. 

A válasz megszületésében, megismerésében és meggyökeresedésében elemi erejű gyor- 

sító tényezővé váltak a Szovjet-Oroszországból 1918 folyamán a breszt-litovszki béke 

. alapján márciustól októberig tömegesen hazatérő hadifoglyok, köztük az 1914 előtti 
: magyarországi szociáldemokrata munkásmozgalom volt résztvevői, az általuk közvetí- 
: tett eszmék, tapasztalatok. Ismeretes, hogy a nagy francia forradalom eszméi kevesek 
: közvetítésével, évek, évtizedek alatt épültek be a magyar társadalomba. Most október 
. hatását tömegek közvetítették. Eszméi szervezetten terjedtek, és viharosan hatottak. 

Az első világháború idején több mint félmillió magyar, az akkori soknemzetiségű 
" Magyarország összesen egymillió katonája (az ország 18 és 40 év közötti, fegyverre 
. fogható férfi lakosának több mint 30 százaléka) élt hadifogolyként Oroszországban. 
. E hatalmas paraszt-, munkás- és értelmiségi tömeg tanúként, sokan közülük résztvevő- 
. ként élték át az 1917-es oroszországi forradalmakat. 


Az internacionalizmus alapján egymásra találtak a szocialista forradalmat megvalósí- 
. tó bolsevikok (akik a hadifogoly munkásokban és parasztokban természetes szövetségest 
. láttak) és a hazai munkásmozgalom neveltjei. Az egymásra találás egyik szembeötlő jele 
. volt a Vörös Gárdában és a Vörös Hadseregben a szovjethatalom megvédelmezéséért 
küzdő internacionalisták katonai mozgalma, amely már 1918-ban tízezreket ragadott 
magával. Az egymásra találás másik színtere a szocialista tömegszervezetek voltak, 
amelyek Szovjet-Oroszország szinte minden nagyobb városában létrejöttek. Ezek élén 
az Osztrák-Magyar Monarchia, Németország szociáldemokrata pártjainak, szakszerve- 
zeteinek olyan aktivistái álltak, akik közül sokan 1917-1918-ban a bolsevik párt tagjai 
lettek. Így a magyarok közül: Ember Lajos, Forgács Dezső, Fried Dezső, Gavró Lajos, 
Geiger János, Hollünder Sándor, Jancsik Ferenc, Karikás Frigyes, Kellner Sándor, Kun 
Béla, Ligeti Károly, Mészáros Gábor, Müller Ernő, Pataki Ferenc, Pór Ernő, Rabinovits 
József, Rudnyánszky Endre, Seidler Ernő, Székely József, Szamuely Tibor, Vántus Károly 
és sokan mások. Közülük kerültek ki azok, akik az oroszországi forradalmakban felis- 
merték a követhető példát, akik megértették, hogy a szocialista forradalmat győzelemre 
vezető Lenin és társai által kidolgozott tanítás, a bolsevizmus (ahogy akkor világszerte 
nevezték) válasz az akkori világ nagy kérdéseire. 


A vezető szerepet a század eleji magyar progresszió, a hazai munkásmozgalom nevelt- 
je, az erdélyi szociáldemokrata szervezet egyik vezetője, Kun Béla töltötte be, aki 
hadifogolyként a bolsevizmus híve, hirdetője lett. Itthon szerzett mozgalmi tapasztala- 
tai, marxista képzettsége s nyitottsága a forradalom új elvei és gyakorlata iránt rövid idő 
alatt őt emelte ki s tette a szocialista, majd a kommunista hadifoglyok szervezeteinek 
vezetőjévé, elméleti fejlődésének alakítójává. Kun szisztematikusan törekedett megis- 
merni Lenin akkor elérhető munkáit, a bolsevikok, a szovjethatalom legfontosabb 
dokumentumait, s ezeket igyekezett alkalmazni a magyarországi valóságra, majd rövid 
tanulmányok, újságcikkek útján továbbította őket kommunista társaihoz, a hadifoglyok 
tömegéhez, sőt az otthoniakhoz is. Így jutottak el Lenin írásai A harc útján című füzetben 
az olvasókhoz (Kun Béla Leninről írt előszavával): a Levelek a taktikáról, az Aprilisi 
tézisek , a Beszéd a szovjetek III. kongresszusán, valamint N. Buharin füzete, A kommunis- 

ták (bolsevikiek] programja. A Szociális Forradalom címmel 1918. április 3-tól Moszkva- 
ban megjelenő kommunista újság cikkei, füzetek is közvetítettek számos Lenin-művet 

Kun Béla és társai a Petrográdra, Moszkvába érkező magyar, osztrák, német, svájci 
lapok segítségével rendszeresen tájékozódtak az otthon történtekről. Nagy figyelemmei 
követték a magyarországi munkásmozgalom eseményeit, az MSZDP és vezetősg 
tevékenységét. 

Kun Béla és elvtársai törekvését a bolsevizmus elsajátítására előmozdította, hogy vitat. 
kritikát sem mellőző elvi segítséget kaptak Lenintől, Buharintól és a bolsevik part ma: 
vezetőitől. 

Mi volt az új, a fordulatot jelentő mindabban, amit Kun Béla és elvtársai megismertek? 
Az a felismerés, hogy a tökés fejlődésnek a század elején kialakult gazdasági, történet 
folyamatában a proletariátus a forradalmi átalakulások elhivatott vezetője, hogy az 
általa vezetett polgári-demokratikus forradalom az adott történelmi helyzetben, viszony- 
lag rövid idő alatt, átnőhet proletárforradalomba, hogy a szocialista forradalom már 
nemcsak világtörténeti, távlati értelemben feladata a munkásmozgalomnak, hanem több 
országban időszerű, közvetlen feladattá lett. Oroszország példája a gyakorlatban 15 
megerősítette Leninnek azt a marxi nézetet (, a francia kezdi, a német pedig befejezi"? 
meghaladó gondolatát, hogy a tőkés fejlődés új, imperialista szakaszában, az országok 
egyenlőtlen fejlődésének viszonyai közepette, amikor forradalmi helyzet van, kezdetben. 
mint kiderült, egy történelmileg rövid időszakban a szocialista forradalom győzhet egy 
vagy néhány országban s nem feltétlenül a legfejlettebb országban. Vagyis Oroszorszá- 
gon kívül a hozzá gazdasági, társadalmi, politikai viszonyok tekintetében hasonló közép- 
és délkelet-európai országokban, akár Magyarországon is. Következésképpen ked- 
vező forradalmi helyzetben nem kell, nem szabad arra várni, hogy az iparilag legfejlet- 
tebb tőkés országokban kezdődjék és győzzön a szocialista forradalom. 

A lenini forradalomelmélet e gondolata a nemzetközi, benne a magyar munkásmozga- 
lom számára a kor forradalmi lehetőségét tárta fel. E koncepció az akkori európai 
helyzetből kiindulva többé vagy kevésbé közeli, de nem meghatározott időpontban 
folytatásra számított: a több fejlett országot -— elsősorban Németországot és az Osztrák- 
Magyar Monarchia országait — átfogó európai proletárforradalomra. (Az utóbbi hét 
évtized történetének mai ismerete érteti meg igazán, hogy Lenint és társait miért foglal- 
koztatta oly nagy erővel ez a szocialista fejlődés egész jövőjét, minőségét befolyásoló 
lehetőség, hogy a fejlett ipari országok szocialista forradalmának akkori elmaradása mily 
kedvezőtlenül, torzítóan hatott a szocialista építésre, a politikai rendszerre a sztálini 
érában.) 

1918 utolsó, 1919 első hónapjaiban úgy ítélték meg. hogy fennáll a siker lehetősége. 
Még nem dőlt el azonban, hogy e forradalom túllép-e Szovjet-Oroszország határain. 
vagy a német és az angol-francia imperializmus szövetséget köt és az első szocialista 
forradalom hazáját is eltiporja. A magyar kommunisták megértették, hogy nem elég 
támogatni, követni is kell a szocialista forradalom példáját. 

Ennek értelmében elemezte Kun Béla az 1918. október végén, november elején végbe- 
ment magyar polgári demokratikus forradalom osztálytartalmát, s jelezte a továbbhala- 
dás útját: , Magyarországon ma egy olyan folyamat megy végbe, mely a hatalmat a 
vagyonos osztály egyik rétegének: a nagybirtokos és a legnagyobb tőkés elemek kezéből 
átjuttatja a kispolgárság s középbirtokos parasztság és a nagyipari burzsoázia egy rétege 
szövetségének kezébe, amely szövetség a munkásosztályra támaszkodik", s célja a bur- 
zsoá uralom fenntartása. A magyar munkásosztálynak gyorsan , a hatalomért folyó harc 
útjára kell lépnie" a munkások és földműves szegények tanácsainak hatalmáért. 

A magyar proletariátust a forradalomban játszott kiemelkedő szerepe arra kötelezi - 

mondotta -, hogy folytassa a harcot, hogy győzelemre vezesse a szocialista forradalmat 
is. , Ez a forradalom azt jelenti, hogy az uralom alapját: a tőkét, az uralom eszközét: az 
államot veszi kézbe, az elnyomás következményét: a kizsákmányolást szünteti meg a 
proletariátus a politikai hatalom elfoglalása útján." A proletárhatalom formája - vallot- 
ta — nem a parlamentáris köztársaság, hanem az akkor gyorsan terjedő, népszerű 
munkás-, paraszt- és katonatanácsok köztársasága lesz. (Kun Béla: Válogatott irások és 
beszédek. Kossuth Könyvkiadó, 1966. I. kötet, 113. old.) 

, A proletárdiktatúra politikailag azt jelenti, hogy a munkásság a burzsoáziától elra- 
gadja az államhatalmat, a törvényhozást, a (köz)igazgatást. Gazdaságilag az a jelentősé- 
ge, hogy a termelésnek, a termelt javaknak a fogyasztók között való elosztásának 
vezetését a munkásság kiveszi a tőkések kezéből." (Uo.) Mindenekelőtt a bankok, a 
nagyipari vállalatok kisajátítását vélték a proletárállam feladatának. Magyarországon 
— írta Kun Béla -, ahol a lakosság több mint fele él mezőgazdaságból, s nagy részük föld 
nélküli proletár vagy törpebirtokos félproletár, a szocialista forradalomban a kommunis- 
ták egyik legelső feladata lesz megszervezni a parasztságot, hogy elfoglalja a földet: 
, Minden papi földet, latifundiumot (holtkézi birtokot), urasági birtokot", élő és holt 
leltárral együtt. A kisajátított földet , a helyi, járási vagy megyei paraszt- és földmunkás- 
követek tanácsainak" rendelkezésére kell bocsátani. (Uo. 117-118. old.) 

A nemzeti, nemzetiségi kérdésben a Magyarországról származó különböző nemzetisé- 
gű kommunisták azt vallották, hogy ,,... mi mint kommunisták nem ragaszkodunk a 
történelmi határokhoz, és célunk elérésében reánk nézve mérvadók a nagy gazdasági 
egységek, s ezek keretén belül elismerjük a dolgozók önrendelkezési jogát azzal, hogy a 
proletariátus nem az elkülönülés, hanem a tömörülés felé törekszik". (Szociális Forrada- 
lom, 1918. október 23. Pártügyek.) Közös harcot hirdettek a háborús kormány ellen, 
önrendelkezési jogot a kiválásig és az elszakadásig, és a létrehozandó tanácsköztársasá- 

1918 január-februárjáig Kun Béla és elvtársai még reménykedtek, hogy az MSZDP 
vezetése a forradalmi helyzetben nemcsak a szimpátia szavaival, de tettekkel is követi 
a bolsevikok példáját, s forradalmi párt lesz. A januári sztrájk leszereléséről és a februári 
kongresszusról érkező hirek eloszlatták ezeket az illúziókat, s Kun Béla vezetésével 
leleplezték a Garami Ernő-féle hivatalos magyar szociáldemokratákat, akik , Magyaror- 
szágon osztályharc helyett az uralkodó osztállyal való apró seftelésekben látták a prole- 
tariátus pártjának feladatait". (Szociális Forradalom, 1918. április 8. Kun Béla: Az 
elvtelenek kongresszusa.) 

1918 márciusában a kezdeményezők (Kun Béla, Pór Ernő, Rudnyánszky Endre, 
Szamuely Tibor) szervezetileg is szakítottak a szociáldemokrata párttal: 1918. március 
24-én létrehozták az OK(b)P magyar csoportját, majd más kommunista csoportokkal 
közösen a Külföldi Csoportok Föderációját (a kommunista pártok és a Kommunista 
Internacionálé előfutárait). A föderáció elnöke Kun Béla lett. A számos szovjet-oroszor- 
szági városban megalakított magyar kommunista csoport sok száz és több ezer, bolsevik- 
ká lett magyar szocialistát fogott össze, s nagyarányú propagandát fejtett ki a százezrével 
hazatérő hadifoglyok között. A magyar csoport vezetői figyelemmel kísérték a magyar 
munkások, katonák itthoni forradalmi megmozdulásait és vezetőit, ,a bolsevizmus 
magyarországi előharcosait". 

1918 októbere a felforrósodott várakozások hónapja volt, amikor Németországban 
- Lenin szavaival — a , népi forradalom, sőt talán a proletárforradalom is" reális lehető- 
ségként jelentkezett. Ebben a légkörben erősödött az a meggyőződés, hogy a proletariá- 
tus csak akkor tud élni a forradalmi szituáció adta lehetőséggel, ha minden országban, 
ahol megértek a feltételek, mielőbb létrehozzák a kommunista pártot. A magyar kommu- 
nisták írásaiban felerősödött az MSZDP politikájának kritikája. Az MSZDP 1918. 
október 13-i, rendkívüli kongresszusának hivatalos állásfoglalására reagálva írta Kun 
Béla: , Új párt, új alakulása, tömörülése a munkásosztálynak kell Magyarország számára 

is: . .. a forradalmi kommunista párt." Az október végén, november elején kibontakozó 
budapesti, bécsi, berlini forradalmak megerősítették e hitüket. 

A forradalmi erők tömörítésének előkészítése érdekében 1918. november 4-én Moszkvá- 
ban a különböző nemzetiségű magyarországi kommunisták rendkívüli értekezlete dekla- 
rálta a nemzetközi kommunista mozgalom szerves részét alkotó Kommunisták Magyar- 
országi Pártjának megalakítását. Magyar, szlovák, román és délszláv forradalmárokból 
ideiglenes megbízatással Központi Bizottságot választott a hazai pártmunka meginditá- 
sára és vezetésére. Rövid idő alatt több száz hadifogoly kommunista tért haza. A bolse- 
vik párt vezetőivel ( Lenin, Szverdlov, Radek , Csicserin) történt sorozatos megbeszélések 
után november 6-án Kun Béla is hazaindult. 

A november 17-én illegálisan Budapestre érkezett Kun Béla szinte órák alatt a napt 
rendre került szocialista forradalom híveinek katalizátora lett, a viharos gyorsasággal 
meginduló kristályosodási folyamat középpontja. Kun Béla és elvtársai a magyar mun- 
kásmozgalom hazai képviselőivel megindult szakadatlan tárgyalásokon az 1918. októbe- 
ri polgári demokratikus forradalomtól a szocialista forradalomhoz való átmenet straté- 
giáját és taktikáját, a proletárforradalom és a proletárdiktatúra elveinek lenini-bolsevik 
rendszerét vázolták fel. Az éppen csak hatalomra jutott, helyzetét véglegesíteni akaró 
polgári demokratikus rendszer nevében az MSZDP vezetősége megkísérelte , leállítani", 
akadályozni az új, kommunista munkáspárt megteremtését. Az MSZDP vezetése meg- 
próbálta agyonhallgatni a forradalmi erők készülődését. Amikor ez eredménytelennek 
bizonyult, riadót fújt, nyiltan támadott. 

A Kun Béla vezetésével hazatért kommunisták többsége a magyar munkásmozgalom 
baloldali erőinek lehető legszélesebb egységét kívánta megvalósítani a szocialista forra- 
dalomért vívott harcban és az azt vezető pártban. Ezért tárgyaltak, vitáztak minden 
ellenzéki szocialista csoport képviselőivel és az MSZDP baloldali vagy annak vélt veze- 
tőivel is. Az MSZDP vezetőinek egy részénél (Kunfi Zsigmond, Weltner Jakab, Buchin- 
ger Manó), amely lebecsülte a forradalmi helyzetet és erőket, a reformista nézetek 
kerekedtek felül. Másoknál, akik gondolatban már továbbléptek (Landler Jenő, Pogány 
József, Nyisztor György) a pártegységhez való ragaszkodás dominált. 

Más volt a helyzet a szocialista ellenzék jelentős részénél, amely — mint láttuk — már 
október 31-ét megelőzően is, sőt utána még inkább egyetértett a szocialista forradalom 
irányába való továbbhaladás gondolatával. Így az alapvető kérdésekben találkozott 
vagy közelített az itthoni ellenzéki szocialisták és a hazatértek álláspontja. Kun Béla 
szavai a proletárforradalom előkészítésének és végrehajtásának, a szovjethatalom megte- 
remtésének tapasztalatairól, a nemcsak oroszországi érvényű lenini elvekről jól előkészi- 
tett talajba hullottak. Hallgatói, vitapartnerei számára Ő volt az első bolsevik, az a valaki. 
, aki harci tapasztalatból tudta mindazt", amit ők addig csak kerestek, találgattak. Az 
ellenzéki csoportok e többségének tagjai sem értettek azonban egyet azonnal, hogy a 
forradalom átnövéséhez az MSZDP-:től független, kommunista: párt létrehozása halaszt- 
hatatlan feladat. S akadtak, akik az MSZDP politikájának kritikájából magának a 
pártnak a szükségességét vonták kétségbe. 

K un és társai éjt nappallá téve törekedtek alaposan megismerni a különböző álláspon- 
tokat és képviselőiket. Sikeres tárgyalások voltak, ,,. .. csak éppen a pártalakítás szüksé- 
gességének a gondolata nehezen verődött be a fejekbe" — írta később Kun Béla. Az 
ellenzék egy jelentős és a modern nagyipari munkásságra támaszkodó része azonban a 
sorozatos megbeszélések, viták és saját korábbi keserű tapasztalatai eredményeként 
úgyszólván néhány nap alatt megértette, hogy a továbbhaladás elengedhetetlen feltétele 
az önálló forradalmi párt megteremtése, hogy csak így, csak ez biztosíthatja a proletariaá- 
tus későbbi forradalmi, politikai egységét, a munkáshatalom e feltételét. E gyorsaság 

önmagában is tükrözte a talaj előkészítettségét a lépés megtételéhez, amit az események 
sodrása sürgetett. 

A magyar munkásmozgalom forradalmi szárnya 1918 őszén készen állott arra, hogy 
előbb vagy utóbb létrehozza a forradalom továbbhaladásáért küzdő szervezetét. De nem 
volt közömbös: mikor? (Visszanézve tudjuk: az akkori lépés fontos feltétele volt az 
1919-es Magyarországi Tanácsköztársaság létrejöttének!) Az új forradalmi párt megala- 


. kításához azonban szükség volt arra, hogy az itthoniak megbízható, átfogó tájékoztatást 


kapjanak a bolsevizmusról, a proletárforradalom, a proletárdiktatúra, a szovjethatalom 
elméletéről és gyakorlatáról, a kommunista pártról. Ezt hozta és továbbította Kun Béla, 
akinek fellépése rendkívül meggyorsította a baloldali szocialista csoportok tömörülését. 
Az utóbbi évek kutatásai megerősítették Kun Béla meghatározó szerepét a magyar 
kommunista mozgalom 1918-as elindításában, és megcáfolták e szerep csorbítására 
irányuló évtizedes törekvéseket. Nem mindenkit és nem azonnal sikerült meggyőzni a 
szakítás halaszthatatlanságáról. 1918 novemberében azonban nem volt idő kivárni min- 
den baloldali szocialista meggyőzését. A forradalmi helyzetben a tömegek előkészítése 
a szocialista forradalomra nem tűrt halasztást. 

K un Béla, Korvin Ottó, László Jenő, Szántó Béla, Vágó Béla kezdeményezésére hívták 
össze 1918. november 24-én, vasárnap délutánra Kelen József Városmajor utcai lakásán 
az új, forradalmi munkáspárt alakítására többé-kevésbé kész ellenzéki csoportok mint- 
egy negyven képviselőjét: a régi baloldali szociáldemokrata ellenzék (köztük a budapesti 
és környéki nagyüzemek ellenzéki bizalmijai), a forradalmi szocialisták és a hazatért 
hadifogoly kommunisták képviselőit. Az értekezlet Kun Béla referátuma, javaslata és a 
vita után kimondotta a Kommunisták Magyarországi Pártjának megalakulását. Elhatá- 
rozta, hogy Vörös Ujság névvel kommunista lapot ad ki, és megválasztotta - ellentétben 
a moszkvai határozattal és összhangban az ország megváltozott helyzetével — a párt 
magyar forradalmárokból álló Központi Bizottságát. (Tagja volt Chlepkó Ede vaseszter- 
gályos, Fiedler Rezső vasesztergályos, Hirossik János tetőfedő, Jancsik Ferenc vaseszter- 
gályos, Korvin Ottó banktisztviselő, Kun Béla újságíró, dr. László Jenő ügyvéd, Mikulik 
József vasesztergályos, Pór Ernő tisztviselő, Rabinovits József aranyműves, Rudas László 
tanár, Seidler Ernő magántisztviselő, Szántó Béla magántisztviselő, Vágó Béla tisztviselő, 
újságíró, Vántus Károly ács. Hazatérése után a KB tagja lett Szamuely Tibor újságíró is.) 
A párt vezetőjévé, a KB elnökévé Kun Bélát választották. (Érdemes felfigyelni arra, hogy 


: a KB tagjai közül többen — Hirossik János, Jancsik Ferenc, Kun Béla, dr. László Jenő, 
: Rabinovits József, Vágó Béla, Vántus Károly — már a világháború előtt szociáldemokra- 
, ta párt- vagy szakszervezeti vezetők voltak.) 


A KMP forradalmi időkre jellemző intenzitással látott munkához. Néhány hét alatt 


: kialakult a párt vezető gárdája, amely egyidejűleg tett eredményes erőfeszítéseket a párt 
. (elvi, ideológiai, szervezeti) megformálására, illetve céljainak hirdetésével a szervezett 
. proletariátusnak az MSZDP politikájáról való leválasztására, továbbá arra, hogy a 
. széles dolgozó tömegeket megnyerje a közeli proletárforradalom ügyének. A feladatok 


. a KMP-t akkor mindenekelőtt az agitáció és a propaganda pártjává tették. Ebben a 


tömegekkel együtt haladó, de egyben vezetni is képes munkásvezér adottságaival rendel- 
kező Kun Béla járt elöl. 
1918-1919-ben olyan egységes kommunista munkáspárt bontakozott ki, amely töreke- 


. dett a lenini bolsevik párthoz hasonlítani, amely felkészült értelmiségi gárdát vonzott 


magához, amelyben a legteljesebb véleményszabadság mellett vitáztak az utakról, eszkö- 


. zökről, véleményeket ütköztettek, de egység volt a legfőbb célkitűzésekben és fegyelem 


. a cselekvésben. 


A KMP sajtója (az 1918. december 7-től megjelenő Vörös Újság), a párt agitátorai, 
propagandistái rendkívüli dinamizmussal hirdették a gyárakban, a szakszervezetekben, 


, a munkás- és a katonatanácsban, a kaszárnyákban, városokban és falvakban a szocialis- 


ta forradalom, a proletárdiktatúra szükségességét. A hatalom meghódítására vonatkozó 

stratégiai követeléseket a KMP mesterien összeegyeztette a tömegek napi gazdasag. 
politikai követelésetért vivott harccal, e követelések mozgósító jelszavakká formálásával. 
A KMP ítöbb más, így a német kommunista párttól eltérően) összehangolta a proletana- 
tus megnyeréséért vivott küzdelmet a szakszervezetek egységének megőrzésével. Ez 
növelte a kommunisták befolyását, nézeteik terjedtek a szinte az egész munkásoszuly 
és az értelmiség nagy részét átfogó szakmai szervezetekben. 

A fogságból 1918 tavaszától hazatérő parasztkatonák százezrei vitték szét a földről 
szóló szovjet dekrétum hírét. A KMP-nek a Vörös Ujságban közzétett első állásfoglalásai 
erősítették az ébredő szegényparaszti reményeket, hogy a kommunisták megvalósítjak 
a nagybirtok megváltás nélküli kisajátítását, s valóra válhatnak a földhöz jutással 
kapcsolatos vágyak. Így, bár elmaradt a földosztás melletti egyértelmű kiállás, növeke- 
dett a KMP befolyása a munkásosztály alapvető szövetségesének vallott parasztság 
körében is. Nagy figyelmet szentelt a KMP a munkanélküliek, az ifjúmunkások (ipan 
és értelmiségi fiatalok), a fegyveres testületek tagjai, a leszerelt és a rokkant katonak 
érdekeinek képviseletére. 

A párt az elszakadásig terjedő önrendelkezési jog elismerésével lépett fel a polgán- 
szociáldemokrata kormánynak a területi integritás elavult elvét valló politikájával szem- 
ben. De küzdött az ellen is, , hogy a magyarok önrendelkezési jogán erőszakot kövessé- 
nek el" más nacionalizmusok nevében. A KMP állásfoglalása hozzájárult ahhoz, hogy 
a párt - ellentétben a nemzetiségekre széthulló MSZDP-vel - centripetális erőkent 
vonzotta magához és segitette a nemzetiségek és a szomszéd országok kibontakozoban 
lévő baloldali szocialista, kommunista erőit. 

A KMP Lenin Moszkvájára, Liebknecht és Luxemburg Berlinjére figyelt. Az interna- 
cionalista világpárt részeként formálódott, ám nagy autonómiával alakította politikájat. 
alkalmazta a marxi-lenini elveket, például a szakszervezetek, az egyesülés, a bekes 
hatalomátvétel kérdésében. Jelentős szerepet vállalt a kommunista eszmék közép-euró- 
pai terjesztésében, a Kommunista Internacionálé előkészítésében és megalakításaban. 

A KMP az idők szavára adott új válaszaival — először a magyar munkásmozgalom 
történetében - kitört a baloldali szocialista csoportosulások szektahelyzetéből, ; 
1918-1919 fordulójától tényleges, társadalmi, nemzeti és nemzetközi érdekeket képviselő 
politikai erővé vált az országban. Rövid hetek, hónapok alatt tömegpárt lett: 1919 
márciusára tízezrek tartoztak soraiba, de százezrek követték jelszavait az MSZDP tagjai 
és a szervezetlen dolgozók közül is. A kommunisták tevékenysége elősegítette, hogy a 
forradalmi helyzetben ismét nagy, városi és falusi tömegeket magával ragadó fellendülés 
bontakozott ki, most már a szocialista forradalom célkitűzéseivel. Baloldali szociálde- 
mokraták szájából mind gyakrabban hangzottak el és kerültek elfogadásra kommunista 
célkitűzések a Budapesti Munkástanács ülésein. Számos megyében és több városban 
munkásdirektóriumok vették át a hatalmat a polgári főispán-kormánybiztosoktól. Az 
üzemfoglaló munkásmegmozdulásokat 1919 márciusára tömeges szegényparaszti fellé- 
pések kísérték a nagybirtokok közös, szövetkezeti kisajátításával. 

A szakítás a reformista szociáldemokráciával és a világ egyik első kommunista pártjá- 
nak, a KMP-nek az életre hívása 1918 novemberében az akkori történelmi, forradalmi 
helyzet diktálta megújulás volt a magyar munkásmozgalomban: adekvát válasz az idők 
szavára. A kommunisták egyrészt folytatták a hazai szocialista mozgalom legjobb ha- 
gyományait és eredményeit, ugyanakkor a bolsevizmus modern, hatékony eszméit és 
tapasztalatait, Lenin elveit ültették át alkotó módon és erővel a magyar talajba. 

Ez tette lehetővé, hogy forradalmi helyzetben rövid idő múltán a magyar kommunis- 
ták és szociáldemokraták egyesítsék erőiket, ismereteiket, tapasztalataikat, hogy megte- 
remtsék a világ egyik első munkásállamát, s hogy Magyarország - 1848-1849 utan 
ismét — az európai, az emberi haladás élvonalába kerüljön. E pártalakítással új szakasz 
kezdődött a magyar munkásmozgalomban, új fejezet első sorai íródtak a magyar törté 
nelemben. A kommunista párt életre hívásával, a szocializmus korszerű eszméinek a 

magyar valóságra való alkalmazásával, majd a szocializmus legjobb magyar erőinek 
összefogásával válhatott és vált a magyar munkásosztály a magyar nép, a társadalom 
vezető, megújító erejévé, a nemzet történetének tudatos formálójává. 

A magyar kommunisták pártja ma is csak úgy őrizheti meg e szerepét a jelenben és 
a jövőben, ha képes felelni a kor, az idők mai szavára, megújulni, elől járni, másokat is 
meggyőzni, magával ragadni s egységesen cselekedni. 


Milei György 


Mészáros László: 
, Madzsar József portréja (1935) 

Kell-e nekünk második kamara? 


. Semmi sem könnyebb, mm 
elméletileg tökéletes államszerkezetet képzelni 


( Eötvös József! 


Az alkotmány átfogó reformja szükségessé teszi az állami intézményi rendszer szinte 
valamennyi kérdésének újragondolását. A lehetséges problémák egyike annak eldöntéz. 
hogy a törvényhozás egy vagy két kamarával működjék-e, azaz: kell-e második kamarál 
szervezni az Országgyűlés mellé. Az igazság az, hogy a kérdésfeltevés nem erőltetett. nem 
légből kapott. Az utóbbi esztendők politikai megnyilatkozásaiban is felmerült, de elmelé- 
ti igényű munkákban is feltűnt a második kamara megszervezésére irányuló elképzelés 
és ennek elfogadásával kapcsolatban bizonytalanabb vagy erőteljesebb érvelés. Az aláb 
biakban a második kamara megszervezésével kapcsolatos néhány - államtudomány 
jellegű - kérdésre próbálunk válaszolni. 


A képviselet korlátozásának indítékai 


Könnyű lenne csupán Siéyes szavaival érvelni, aki szerint a második kamara, ha egvetér 
az elsővel, felesleges, ha ellenben nem ért egyet vele, ártalmas. Valójában azóta, hogy i 
francia forradalom eme változatos pályát befutó teoretikusának meglehetősen kategort 
kus véleménye elhangozhatott, a második kamarák sorsa ugyancsak változatos modor 
alakult. Talán nem felesleges megemliteni, hogy olykor a törvényhozásnak azt é 
- képviselő — házát nevezték második kamarának, amelyet ma elsőnek tekintenek. es 
fordítva. Mindenesetre az, amire Siéyes gondolhatott, s amelyet elutasított, az az ún 
arisztokratikus második kamara volt. Ennek megszervezését a feudális osztályerők 
polgári társadalomban való továbbélése indokolta. Arisztokratikus második kamarákat 
azokban az országokban hoztak létre, amelyekben a polgári átalakulás kompromisszum 
mal végződött: a második kamara alkotmányos pozíciója, a képviseleti szervhez való 
viszonya — hogy például egyszerű tanácskozó szerv-e, vagy a vétó lehetőségével rendelke 
zik - mindig pontosan tükrözte a polgári, illetve a feudális osztályerők közötti poliuka 
megegyezés természetét. . 

Államtudományi szempontból az arisztokratikus második kamara a törvényhozó 
hatalom megosztásának történetileg első megnyilvánulását jelentette, funkciója pedig 32 
volt, hogy az első kamarát, tehát a képviselőházat ellensúlyozza, fékezze. nagyobt 
megfontolásra késztesse: megakadályozza vagy korlátok közé szorítsa a .. nyers többeg 


E tanulmány az államtudományi kutatások keretében készült. 

elv" érvényesülését, ami a népképviseleti választójog — a politikai képviselet — révén vált 
, fenyegetővé". Azt lehetne mondani, hogy a második kamarának ez a politikai funkciója 
egészen a legutóbbi időkig tovább élt, miközben összetételében alapvető változás követ- 
kezett be. Ilyen funkciója még az ún. szövetségi második kamarának is volt, annak 
ellenére, hogy megszervezésük többnyire az állam összetett jellegéből logikusan követke- 
zett. Jól példázza ezt az amerikai alkotmány, amelynek előkészítése során visszatérően 
megfogalmazódott az a vélemény, amely szerint a szövetségi jellegű második kamarára 
nemcsak azért van szükség, hogy a föderációt alkotó államalakulatok képviseleti lehető- 
séghez jussanak, hanem azért is, hogy a kisebbség jogainak védelme a képviselőházi 
többséggel szemben ezáltal is biztosítva legyen. 

A nem szövetségi jellegű második kamarák azonban a polgári társadalom fejlődésével 
párhuzamosan elveszítették társadalmi bázisukat annak megfelelően, ahogyan a feudális 
politikai erők kiszorultak a hatalomból. Ez történt Franciaországban, ahol a folyamat 
a múlt század utolsó harmadára visszafordíthatatlanná vált. A hatalom intézményesíté- 
sével kapcsolatban tehát egy sajátos dilemma jelentkezett: miközben a képviseleti szerv 
politikai ellensúlyozásának gondolata egyre aktuálisabbnak bizonyult, az ellensúlyozás- 
ra szánt második kamara alól , kicsúszott" a — feudális meghatározottságú — társadalmi 
bázis. Nem véletlen, hogy a , megoldást" az a Franciaország hozta, amelyben a politikai 
viszonyok kiéleződése következtében a képviselet politikai ellensúlyainak megteremtése 
sürgető feladattá vált. Már az első és második császárság is kísérletezett azzal, hogy azt 
az első kamarát, amelyben a , tömeg" van jelen, az elitet képviselő második kamarával 
ellensúlyozza. Ezt szolgálta a részben kooptált tagokból álló szenátus, amely már nem 
az örökletes arisztokráciát, hanem a tehetségek elitjét képviselte volna.! A párizsi kom- 
mün leverése után a III. Köztársaság alkotmánya alapján is megszerveződik a szenátus, 
amelynek ugyan vannak - életfogytiglan — kinevezett tagjai is, a többséget azonban a 
megyénként megalakított szenátorválasztó kollégiumok választják meg. Itt jelentkezik 
az a területi ely, amely egy nem szövetségi államban általában a második kamara 
létrehozásának alapjául szolgál. A lényeg azonban az, hogy ez a második kamara a 
képviselőház ellensúlyozására szolgál, s közvetett választás útján alakul meg. Márpedig 
aki második fokon szavaz, az megfontoltabban szavaz, idézi majd száz évvel később 
Maurice Duverger a közvetett választás híveinek érveit. A közvetett választás társadalmi 
tartalmát a vidéki-falusi — ennélfogva konzervatívabbnak ítélt - lakosság nagyobb 
súlyának biztosítása adta. 

A második kamarák további sorsa két egymástól független, de történetileg egyszerre 
jelentkező tényező függvényében alakul. Az egyik ezek közül a modern tömegpártok 
előretörése, hatalmi súlyának fokozódása, a második pedig az állam funkcióinak roha- 
mos növekedése és társadalmi szerepének átalakulása. 

A modern tömegpártok megjelenése általában a képviselet súlyát növelte a kormá- 
nyokkal szemben. A hagyományos fogalmak szerinti törvényhozás és végrehajtás egyen- 
súlya felbomlott vagy felbomlással fenyegetett. A megoldást, a kiutat részben a képviselet 
korlátozása vagy ellensúlyozása — tehát gyengítése — jelentheti a második kamara által. 
Itt tehát egy régebbi kormányzati technika alkalmazásáról van szó. 

A képviselet politikai korlátozására irányuló szándék később találkozott azzal a 
követelménnyel is, amit az állam funkcióinak növekedése és a funkciók természetének 
átalakulása idézett elő. A gazdasági és a szociális tevékenység irányítása, a társadalmi- 
gazdasági folyamatok kezelése az állami szervektől a korábbitól eltérő típusú és új 
minőségű szakértelmet követelt meg. Érdekes és fontos fejlemény ez az államhatalom 
funkciók szerinti megoszlása szempontjából. A modern állami beavatkozás kiépülését 
követően az állami tevékenység egyik nagy területét a hagyományos állami funkciók 
rendszere, a másik területet pedig a társadalmi-gazdasági folyamatok vezérlése, irányítá- 


1 Maurice Duverger: Institutions politigues et droit constitutionel. Paris. 1963. 147. oldal. 


58 POLITIKAI RENDSZER - REFORM - DEMOKRÁCIA 


sa teszi ki. A megkülönböztetésnek a kormányzati intézmények tevékenységének megh: 
tározásában, egymáshoz való viszonyuk rendezésében egyre növekvő szerepe lesz. 

A második kamarának - különösen a két világháború közötti alkotmányok - az utobb 
említett funkciót, tehát a társadalmi-gazdasági folyamatok irányításának funkaoját 
szánják. Megszervezésének alapjául ugyanakkor a korporációs elvet teszik meg. Ennek 
politikai jelentősége — legalábbis a szándékok szerint — többrétegű: a különböző társadal- 
mi rétegek juthak képviselethez, s ez ellensúlyozza vagy semlegesíti az egyenjogúság: 
épülő politikai képviselet hatását: a korporatív választási elv alkalmazása esetén ugyans 
az állampolgárok nem egvenlő jogokkal vesznek részt a hatalom gvakorlásában. hanem 
azzal a — különböző - politikai státussal, amelyet az a szervezet kölcsönöz a számuln. 
amelynek tagjai.? 

A kérdés másik oldala az, hogy a korporációs elv alkalmazása magában foglalji 
bizonyos társadalmi rétegek -— , hivatásrendek" — nyilt megkülönböztetését, ami azzal jat, 
hogy az egyes rétegek-osztályok nem a hozzájuk tartozó állampolgárok száma szenn 
súllyal vesznek részt a politikai hatalom gyakorlásában. Társadalmi-politikai hatását 
tekintve tehát a korporációs elv a mindenkori társadalmi-politikai elit nagyobb súlyát 
van hivatva biztosítani az állami funkciók gyakorlásában. A korporatív szervezetek 
beépülnek az állami szervek rendszerébe, s nehéz eldönteni, hogy a korporációk hozzák 
létre az államot, vagy fordítva: az állam szervezi meg a korporációkat. A lényeg azonbai 
az, hogy mivel a korporációk félig állami, félig társadalmi szervek, nem lehetnek önmé 
guk ellenzékei. Innen ered az a lehetőség. hogy a politikai vezetés kijátssza öket a 
képviseleti szervekkel szemben. 

A második világháború után a hatalom intézményesülése új irányt vesz annak ellenére. 
hogy a társadalmi-politikai kiindulási pontok bizonyos hasonlóságot mutatnak: a mo 
dern politikai pártok súlyának növekedése, a választójog általánossá válása stb. követ 
keztében a parlamentarizmus intellektuális és politikai leértékelődése folytatódik, mikóz 
ben az állami funkciók kiterjedése és természetük átalakulása nyomán az állami vezetés 
sel, a széles értelemben vett kormányzattal szemben az intellektuális és morális követet 
mények soha nem látott mértékben növekszenek. 

E folyamatban a parlamentek ellensúlyozásának gondolata változatlanul aktuálisnak 
tűnik. A megoldás fő irányának lényegét úgy lehetne jellemezni, hogy a parlamentá 
ellensúlyozására a kormányok nem a második kamarára építenek, hanem a kormányzs 
társadalmi alátámasztására. E gondolat legismertebb és legnagyobb hatású képviselok 
de Gaulle, aki a nevéhez fűződő két alkotmányban a népszavazás intézményét kimondó: 
tan a pártok parlamenti , acsarkodásával" szembeni eszközként veti be. Nem lehet 
tagadni azonban azt, hogy egy ilyen irányú kormányzati törekvés találkozik a polgár: 
társadalomban a pártokkal és parlamentekkel szembeni erősödő kiábrándultsággal, 5 : 
két irányból érkező politikai törekvések felerősítik egymást. Részben ez a magyarazni 
annak, hogy számos közvetlen demokratikus forma reneszánszának lehetünk tanúi. mi! 
pl. a népszavazás, a népi törvénykezdeményezési jog feléledése stb., de idesorolhatók ? 
különböző céllal - környezetvédelem, családtervezés stb. — párttá csak ritkán szervező 
tömegmozgalmak Is. 

Ennél is fontosabb talán a rohamos fejlődésnek induló s a szinte megszámlálhatatlani 
sok érdekcsoport létrejötte. Ezeknek kezdetben az a közös jellemzőjük, hogy bar ? 
társadalomnak egy sajátos képviseletét adják, nem a második kamarát célozzák met. 
mivel egyáltalán nem épülnek be az állami szervek rendszerébe: az állami intézmények 
teljességét igyekeznek befolyásolni, a rájuk gyakorolt hatás eszközei azonban politkz 
természetűek. 

Nem változtattak a második kamarák megítélésén azok a fejlemények sem, amelyeke 
a politikatudományokban a modern (vagy neo-, illetve , szerződéses" pluralista) korp" 


2 Az érdekképviselet , alkalmazása a számszerű többség rideg elvét megfelelően ellensúlyozza". Egyed Isnvaz 
A mi alkotmányunk. Budapest, 1943. 254. oldal. 

ratív rendszerek létrejöttével kapcsolatban jelölnek meg. Ezeknek több változatát külön- 
böztetik meg, de közös bennük, hogy azok nem államilag szervezett társadalmi szervek.? 
Ennek következtében az állami szervektől való függetlenségük, szerveződésük és műkö- 
jésük lényeges vonása, miszerint olyan belső szervezettel s hierarchiától sem mentes 
selső fegyelemmel rendelkeznek, amely általánosítható akarat kialakítására teszi alkal- 
nassá őket. A szervezet vezetői ezt az akaratot képviselik az állami vezetőkkel folytatott 
árgyalások során, s az állami döntések politikai alku következményeként születnek meg. 
Itt már megjelennek az állami szervekre gyakorolt hatás intézményesülésének elemei is. 
Az persze politikai rendszerenként változik, hogy akaratképzésük függetlensége mellett 
iz állami szervekkel való kapcsolatuk intézményesüléset milyen típusú és mélységű, de 
iltalánosnak tekinthető az, hogy a szóban forgó szervezetek a társadalmi-gazdasági 
kérdésekben elsősorban a kormányokhoz keresik az utat. Mindenesetre sem a , klasszi- 
kus" érdekszervezetek, sem a manapság (neo)korporatívnak jellemzett képződmények 
nem indukálják második kamara létrehozását, és a már működő második kamarák 
Jozícióját sem erősítik, ahogyan egyébként ez lényegében a két világháború között 
örtént. 

Fontos szempont, hogy manapság a törvényhozás és a kormány legitimációs helyi 
:rtéke ugyanaz, mivel a kormány megbízatása — mind a prezidenciális, mind a parlamenti 
endszerű országokban - a társadalom többsége általi elfogadáson nyugszik. Ennek 
tövetkeztében, a korábbiakkal szemben, a képviselőház közvetlen végrehajtó hatalom- 
nal történő korlátozásának gondolata is elfogadhatóvá, ideológiailag igazolhatóvá 
válik: törvényhozáson belüli — a második kamara általi — korlátozását tehát ideológiai 
neggondolások nem indokolják. 

Végezetül pedig meg kell említeni a képviseletnek még egy másik fajta korlátozását, 
imi a második világháború után válik általánossá a fejlett országokban. Ez a bírói 
Ienőrzés: az alkotmánybíróságok hatásköre általában valamennyi állami szerv, tehát 
! parlament tevékenységére is kiterjed. 


il második kamarák 


imint látható, a népképviseleti alapon működő törvényhozás ellensúlyozásának gondo- 
ata a modern parlamentek történetét végigkíséri, s ez ma is aktuális. A gondolat 
negjelenési formái között azonban a második kamarát ma már nem nagyon találjuk 
neg, vagy ha igen, akkor nem jelentős szereppel. Ennek az állításnak nem mond ellent 
z, hogy a mai Nyugat-Európában alig van olyan ország, amelynek ne lenne második 
amarája." Többet árul el azonban az, hogy az újabb demokratikus alkotmányok - mint 
l. Svédországé, Görögországé, Portugáliáé — már nem ismerik a második kamara 
ntézményét. Ami pedig a hatáskörét illeti, szinte Svájc az egyetlen, ahol a második 
amara egyenlő jogokat élvez az elsővel. Svájc szövetségi állam, s ha valamilyen kapcso- 
at, korreláció megállapítható egyrészről a második kamara összetétele, másrészről 
latáskörének jellege és természete között, az az, hogy érdemi hatásköreik — pl. vétó — 
Italában a szövetségi jellegű második kamaráknak vannak. Egyébként azonban legfel- 
bb az első kamara döntéseinek átmeneti felfüggesztéséig mehetnek el, talán egyedül az 
lasz alkotmányt kivéve. 

Az a kérdés tehát, hogy szükség van-e ma nálunk második kamarára, legalább két 


3 A modern korporációk megítéléséről, politikai szerepükről, az érdekcsoportokhoz való viszonyukról viták 
annak. Az előzőekben azt a meghatározást próbáltuk kiragadni, amely talán a legáltalánosabbnak tekinthető. 
4d.: Peter Williamson: Varieties of Corporativism. A Conceptual Discussion. 1985. 3-16. oldal. 

4 A skandináv országokban például az a jellemző, hogy a korporatív szervezetek több vagy sok állami szervhez 
ilálják meg a befolyásolás intézményi formáit és lehetőségét. Ld.: Modern Political System: Europe. Szerk.: Roy 
. Macridis. New Jersey. 1983. 409-410. oldal. 

5 Gordon Smith. Politics in Western Europe. London. 1972. 325. és 326. oldal. 

részre bontható. Az egyik egy funkcionális elemzés kapcsán vethető fel, a másik peé: 
a képviselet oldaláról. A lényeg azonban az, hogy a második kamara megszervezésénz 
ügye nem korlátozható az érdekkifejezés és érdekérvényesítés problémakörére, hane 
ezzel együtt, emellett, a széles értelemben vett kormányzás kontextusában ítélhető met 

A legfontosabb elem az esetleges második kamarának a parlamenthez való viszony 
Talán a történeti utalásokból kitűnik, hagy a második kamara létrehozása nem nön. 
a parlament politikai súlyát, hanem éppen ellenkezőleg, csökkenti: a parlament a mas 
dik kamara hatáskörének növekedésével egyenes arányban veszít politikai súlyából 
Könnyű ezt belátni, hiszen a két háznak egyeztetnie kell a napirendeket, főképpen ped: 
egyezkednie a határozatok tartalmáról. De a képviselőház már egy tisztán tanácskozs 
joggal működő második kamara döntését sem hagyhatja figyelmen kívül, hiszen u 
ajánló jellegű döntés is mozgósíthatja a közvéleményt a parlamenttel szemben. A mi 
helyzetben tehát a második kamara megszervezésének ügye elválaszthatatlanul összelt 
nódik azzal a kérdéssel, hogy indokolt-e korlátozni a képviseleti szerv hatáskörét. Hon 
más körülmények között , elvileg" hogyan válaszoljuk meg a kérdést, ez a dolog egyi 
oldala. A másik azonban az, hogy itt és most, nálunk nem tűnne szerencsés megoldasnat 
ha az éppen megélénkülő, az első önálló lépéseit tevő parlamentnek máris újabb kor: 
tokkal kellene szembenéznie. 


Összefüggés az eltérő állami funkciókkal 


Vannak persze olyan elvinek tűnő meggondolások is, amelyek tüzetesebb vizsgálódást 
szorulnak. A parlamentek lehetséges vagy tényleges funkcióköre ugyanis nem tekintbet: 
egységesnek, homogén egésznek. Eppen ellenkezőleg. Miként az állam általános funkat 
jával kapcsolatban, úgy a parlamentek tevékenységével összefüggésben is legalább ke 
nagy területet különböztetünk meg, a funkciók természete, gyakorlásuk politikai kört 
telményei alapján. Az egyik terület a hagyományos állami funkciók gyakorlása, a mási 
pedig a társadalmi-gazdasági folyamatok irányítása, kézbentartása. A megkülönböztető 
minden állam esetében kimutatható, ha a mértéket, illetve a mélységet tekintve lényeg 
különbséget tapasztalunk is. Az egyik területen elsősorban a törvényesség a mérték € 
az érték, a másikon a célszerűség, a hatékonyság és az eredményesség. Figyelmeztet 
történelmi tény, hogy a parlamenti hatáskörök 19. századi jogi korlátlanságának ter: 
(ideája?) a 20. században az állam gazdasági és szociális funkciójának erősödése körét 
keztében válik használhatatlanná. . 

A funkciók megosztottságára, illetve kezelésük gyökeresen eltérő jellegére Bibó Is" 
is felhívta a figyelmet abban a tanulmányában, amelyet a Magyary Zoltán és Szont 
Vilmos között a közigazgatás jogszerűségéről és eredményességéről folytatott vitabi 
hozzászólásnak szánt." Az erős végrehajtó hatalom fogalmával kapcsolatban mondj 
hogy ezen , kétfélét értünk". , Érthetjük egyrészt azt, hogy egy bizonyos társadalt 
hatalmi szervezet a hatalmi eszközök olyan koncentrációját mutatja fel, ami lehelt 
teszi számára, hogy a hatalmi körébe került személyeket a kibúvás lehetősége sel 
uralma alatt tudja tartani, s ellenállásukat meg tudja törni. Érthetjük másrészt azt, ho? 
egy bizonyos hatalmi szervezet (...) kitűzött céljait egészen a legkonkrétabb részletek 
magas hatásfokon és a kiindulási intenciók minimális elhajlásával viszi keresztül ő 
valósítja meg." Majd hozzáteszi: , Nyilvánvaló, hogy itt két radikálisan külön 
dologról van szó. Az első végeredményben nem más, mint a hatalomkoncentrációra vak 


6 A második kamara ezt az ellensúlyozó, első kamarát korlátozó szerepet tulajdonképpen akkor Is betéve 
ha ugyanolyan szervezési elv szerint jön létre, mint az első kamara - mondja Eötvös. Ld.: Eötvös József. AAD 
század uralkodó eszméinek befolyása az államra. Budapest, 1981. 170. oldal. 

7 Bibó István: Válogatott tanulmányok. Magvető Könyvkiadó 1986. I. kötet. 271. és 272. oldal. 

:mberi törekvés (...). A második értelemben vett erő éppen azt a modern értelemben vett 
-redményességet jelenti, melyet a modern gazdasági és társadalmi fejlődés követel." 

A második kamara létrehozásának modernkori felmerülése valóban az államnak 
-:hhez a gazdasági-szociális funkciójához kapcsolódik. Ilyen meggondolás alapján szerve- 
zödnek gazdasági-szociális második kamarák elsősorban a két világháború között. Ezek 
azonban nem nagyon bizonyultak sikeresnek a társadalmi-gazdasági folyamatok irányí- 
tásában, kezelésében: az általánosabb érdekek letéteményesei — miközben működésüket 
a részérdekek széttöredezik - rugalmatlanok, határozathozatali eljárásuk nehézkes, 
lassú, miként a parlamenteké. A kompromisszumokra való hajlam túlzottan jelen van 
működésükben, s ez különösképpen a társadalmi-gazdasági folyamatok irányításának 
területén a reálfolyamatoktól való elszakadáshoz vezethet. A társadalmi-gazdasági fo- 
Iyamatok irányításával nehezen fér meg az a fajta megosztottság, amit a testületi műkö- 
dés feltételez. 3 

Mindezek a szempontok azokban a nézetekben kapnak nagyobb hangsúlyt vagy 
válnak egyenesen kizárólagossá, amelyek az államhatalom megosztásának gondolatát 
azon az alapon utasítják vissza, hogy ez a menedzser típusú állam szükségleteivel 
összeegyeztethetetlen. A mi tézisünk ezzel szemben az, hogy a hatalom megosztottsága 
az állam hagyományos funkcióinak területén ma is a hatalom ellenőrzöttségének alapvető 
biztosítéka lehet: a gazdasági-szociális funkciók területén azonban a széles értelemben 
vett kormányzati funkciók megosztottsága vagy széttagolása egyenesen kárt okoz, leg- 
alábbis felelőtlenséghez vezet. Lényegében ez az érvelés határozza meg egy esetleges 
gazdasági jellegű második kamara létrehozásával kapcsolatos fenntartásunkat is. Még 
egy tanácskozó jellegű második kamara megszervezése is értelmetlennek tűnik annak 
következtében, hogy a tényleges parlamenti tevékenység kibontakozásának - legalábbis 
a történeti tapasztalatok ezt bizonyítják -— nem a társadalmi-gazdasági folyamatok 
irányítása a fő területe. 

A hagyományos állami, valamint a társadalmi-gazdasági folyamatok irányításával 
kapcsolatos funkciók közötti megkülönböztetésnek elsősorban elméleti jelentősége van, 
aminek a hosszú távra szóló intézményépítésben - így a második kamara megítélésében 
is — lehet jelentősége. Ez tehát nem járhat a képviseleti szervnek a nem hagyományos 
állami tevékenység gyakorlásától való , eltiltásával", de igenis járnia kell a képviseleti 
szerepkör mainál differenciáltabb meghatározásával — szemben tehát a hatáskörök elvi — 
korlátlanságával. A kérdés másik oldala az, hogy a társadalmi-gazdasági folyamatok 
vezérlése, irányítása — egy integratív szerepfelfogású államban -— felértékeli a kormány 
szerepét. Azt persze ugyanilyen hangsúllyal kell említeni, hogy olyan kormányét, amely 
működésének eredményessége, felelőssége a társadalom előtt időről időre felvethető és 
érvényesíthető. 

Az állam funkcióinak, ezen belül a parlament tevékenységének előbb említett megkü- 
lönböztetéséhez persze számos egyéb következmény fűződik. Ezek egyike az, hogy a 
törvényhozási döntések jobb szakmai alátámasztása — ami manapság indokoltan kíván 
meg különböző szervezeti és funkcionális intézkedéseket — hosszú távon a társadalmi- 
gazdasági folyamatok irányításában csak korlátozott eredményeket hozhat. Adott eset- 
ben bizonyos diszfunkciók bekövetkezésével is számolni kell. Annak a kérdésnek a 
feszegetése persze nem tűnhet népszerűnek, hogy a képviseleti szerv tevékenységének 
vannak-e határai, s azok hol húzódnak egy olyan parlament esetében, amely a kibonta- 
kozásnak ugyancsak kezdeti jeleit mutatja. Az intézményépítésnek azonban, ami a dolog 
természete szerint hosszú távra szól, számolnia kell a történelmi tapasztalatokkal. 


8 Bibó István: Id. mű: 288-289. oldal. 

Érdekképviselet vagy politikai képviselet? 


A második kamara létrehozásának ügye végezetül felvethető a képviselet oldaláról. Ezz: 
kapcsolatban mindenekelőtt arra kell utalni, hogy amig az első kamara mindig a népkég- 
viselettel, illetve - elfelejtett fogalom ez - a politikai képviselettel volt összekötve, adig 
az érdekképviseletet fogalmilag a második kamarával hozták összefüggésbe. A megít 
lönböztetésben több elem is lényeges lehet. Az egyik ezek közül az. hogy az érdekképviz- 
let - ha a kérdést történetileg vizsgáljuk - a politikai képviselet járulékos, mondhatnánk 
másodlagos, származtatott intézménye volt. Mindenesetre történetileg jóval később 
keletű, mint a politikai, azaz a népképviselet. Ehhez persze tekintetbe kell venni a polgan 
államelméletek történeti változásait: a fejlődés egy első szakaszában - szándéka szermt 
legalábbis — az állam egy általánosabb, egy magasabb érdeknek próbált megfelelni az 
állam célja az általános, a , közjó" biztosítása volt. Ezzel a gondolkodással az , érdek - 
képviselet létjogosultságának elismerése, Sőt középpontba állítása nem nagyon fért meg. 


különböző formában kaphat intézménybeli kifejezési formát. A politikai képvisekt 
jelentősége azonban szinte változatlan marad. Ez a választó szintjén azt a várakozás 

. illetve lehetőséget involválja, hogy ne csak érdekei, hanem értékei, a politikával kapcsolz 
tos általános ítélete és várakozása stb. alapján, akarata szerint, közvetlenül válassza 
képviselőt. Szociológiai kutatások persze kimutathatják, hogy az állampolgári szavazas 
- megannyi más tényező mellett -— ebben az esetben is az egyének érdekei motiválják, ez 
azonban nem változtat azon a követelményen, hogy a politikai képviseletben a mand3- 
tum sorsa a választópolgár akarata, szándéka, tetszése szerint alakul. 

Az érdekképviselet ezzel szemben nemcsak másodlagos intézmény, amely tehát soha- 
sem helyettesítheti a politikai képviseletet, azaz nem léphet annak helyébe, hanem olyan 
sajátos technikákat, közvetítő mechanizmusokat - a tagság szervezeti szavazásos képvi 
selete, vezetőválasztás stb. - feltételez, amelyek szükségképpen az állampolgár és 2 
képviseleti szerv közé ékelődnek. Meg kell mondani, hogy ezeket a technikákat, mecbz- 
nizmusokat a két világháború közötti korporatív érdekképviselet rendszerében tudato 
san alkalmazták. Az említett korporatív rendszereknek az volt a rendeltetésük, hog 
lehetővé tegyék az említett technikák és eljárások alkalmazását. Akár a tulajdonképpen 
értelemben vett területi, akár társadalmi réteg—-csoport érdekképviseletéről van is szó. az 
érdekképviselet politikai értékét csupán érvényesítésének nélkülözhetetlen technikát 
val, mechanizmusaival együtt lehet meghatározni. Általánosságban szólva, a tulij- 
donképpeni érdekképviselet szervezeti vagy szervezetek közbejötte általi képviselet. 
aminek egyik legáltalánosabb következménye az állampolgár státusának gyengiteg. 

Abban, ahogyan manapság az érdekképviselet elve gyakran felmerül, szociológal. 
illetve államtudományi szempontok keveredése fedezhető fel. Szociológiailag a társad: 
lom érdekszerkezete vizsgálható, sőt modellezhető. Ennek alapján azonban állami képvi 
seletet megkonstruálni elvileg sem tűnik lehetségesnek, vagy ha ezt a politikai szándek 
vagy elméletinek minősített igény erőlteti, akkor csakis olyan technikák alkalmazásával. 
amelyeket az államtudományokban szervezeti képviseletnek, illetve közvetett választás 
nak neveznek. S ezzel összefüggésben már bizonyos fenntartások merülhetnek fel. Ezek- 
nek az egyike az, hogy az állampolgár térben, befolyásának gyakorolhatóságában. : 
felelősség érvényesíthetőségében szinte elérhetetlen messzeségbe kerül képviselőjétől. 
A szervezeti érdekképviselet esetében valójában nem is az állampolgár dönt a mandátum 
sorsáról, hanem helyette a törvény, vagy az a politikai szándék, amely meghatározza 3 
Országgyűlésben képviselhető szervek körét. 

A szervezeti képviselet az állampolgári érdekkifejezés lehetőségeit kényszerpályári 
tereli, s az érdekképviseletet monopolizálhatóvá teszi. Más szóval: érdekképvisekt 
monopóliumok jönnek létre, mivel a túlságosan széttagolt érdekképviseleti rendszer 
nehezen kezelhető. Mely szerveknek kell közvetlen képviseletet biztosítani? Ebből a 

zempontból figyelemre méltó, hogy nálunk ma az egyesületek számát mintegy 6-7 ezerre 
tszik. Nem is beszélve a velünk közel azonos feltételekkel rendelkező Ausztriáról, ahol 
z a szám a miénknek tízszerese. Elvi jelleggel szinte lehetetlen meghatározni a jog által 
épviselettel is preferált érdekszervezetek körét. 

. A másik oldalról, a képviseleti szerv oldaláról szemlélve a kérdést: az állampolgár 
zintjén a szervezeti képviselettel megbontott érdekek, ha ezek külön-külön jelennek 
leg, a képviseleti szerv szintjén aligha állnak össze egységes, s főként működőképes 
gésszé. Ebben az esetben a képviseleti szerv megfelelhet egy logikai , érdek"-képviselet- 
ek, de , elemei" nehezen tudnak egymással kommunikálni. 

Végül is tehát nem annak az elgondolásnak a létjogosultsága vitatható, amely szerint 
. társadalomnak valamiféle érdekstruktúrája az Országgyűlésben meg kell jelenjen, 
anem az iránt merülnek fel kétségek, hogy az új szervezeti megoldások hatékonyabb 
s demokratikusabb érdekképviseletet eredményeznek-e. 

Az persze politikai mérlegelés kérdése, hogy egy hatékony, valóságosan működő 
-épviselet érvényesülésének milyen kereteket kell kialakítani, kell-e korlátozni vagy sem. 
:gy ilyen, politikai megfontoláson alapuló korlátozás gondolatát talán el kell fogadni. 
:bben az esetben azonban világosan kell látni a korlátozás politikai igényét és szándékát. 

A közvetett vagy szervezeti képviselet elvének kritikája persze nem jelenti azt, hogy 
kármilyen mértékben kétségbe lehetne vonni a társadalmi önszerveződés eredménye- 
-ént létrejövő szervezetek, mozgalmak jelentőségét a közösségek érdekeinek kifejezésé- 
en, az egyének önmegvalósításában stb. Sőt ellenkezőleg: az a véleményünk, hogy a 
jolitikai rendszer legnagyobb horderejű, legmesszibbre mutató változását a társadalom 
önszerveződése következtében létrejövő egyesületi típusú, kisszervezetek jelzik. A kérdés 
izonban úgy merül fel, mi indokolja ezeknek a szervezeteknek valamiféle korporációs 
émába kényszerítését. Egy igazán nyitott és élő politikai közegben nem az állami 
cépviseletnek kell , megkeresnie" ezeket a szervezeteket, hanem fordítva: e szervezetek- 
tek kell keresniük az állami szervekre, közöttük a képviseletre való hatás különböző 
nódjait. Azt is látni kell ugyanis, hogy az érdekszervezetek nemcsak a képviseleten 
keresztül érvényesíthetik befolyásukat, hanem az állami szervek különböző pontjain is. 

Az érdekkifejezés és érdekérvényesítés módszereit tekintve intézményes és nem intéz- 

nényes formák egyaránt elképzelhetők. Egy esetleges második kamara létrehozása 
azonban szűkíti az alkalmazható módszerek körét. 
. Végül is tehát nem hogy tagadható lenne a társadalmi szervezetek jelentősége az 
"rdekek kifejezésében, megjelenítésében, képviseletében, hanem éppen ellenkezőleg: a 
politikai életben ennek döntő fontossága van. A képviselettel összefüggésben azonban 
azt kellene hangsúlyozni, hogy egyes szervezetek nem sajátíthatják ki maguknak azt a 
jogot, hogy az állampolgár nevében az általuk feltételezett érdekeik szerint nyilatkozza- 
nak. 

Nem nagyon lehet elfogadni a különböző képviseleti elvek — közvetett és közvetlen 
választás stb. — elegyítését sem ugyanannak a képviseleti szervnek a keretében, ahogyan 
erről az utóbbi évek hazai politikaelméletében szó esik. Ez tudniillik azt jelentené, hogy 
az egymástól merőben eltérő társadalmi-politikai súlyú szervezeteknek ugyanúgy egy 
szavazatuk lenne, mint az egyéni választókerületben megválasztott képviselőnek. 

Azt persze tüzetesebben végig kellene gondolni, hogy egy feltételezett érdekegyeztetés- 
re épülő második kamara , hogyan viselkedne". Azt azonban talán nagyobb kockázat 
nélkül feltételezni lehet, hogy a gazdasági szervezetek képviselői túlzott jelentőségre 
tehetnének szert, ezzel is gyengítve az állampolgárok amúgy sem erős pozícióit. 

Az igazság az, hogy a szervezeti képviselettel kapcsolatos aggodalmakat nem oszlatják 
el azok a tapasztalatok, amelyekre a mostani országgyűlési ciklus során lehetett szert 
tenni: az országos listán megválasztottak érdekképviseleti funkcióikkal nemigen jelent- 
keztek. Ennek következtében az országos lista lényeges bővítése sem tűnik célszerűnek. 

Véleményem szerint a mai országos listát nem is az érdekkifejezéssel lehet összefüggés- 


be hozni, hanem azzal, amit - jobb kifejezés híján — legitimációs képviseletnek leben 
nevezni. Arról van szó, hogy ha például az egyházak képviselői kivonulnának az 0 
szággyűlésből, ez nem az érdekkifejezési válság jele, hanem a politika legitimáacs 
zavarainak tünete lenne. 

Az elmondottakból talán kiviláglik, hogy ha az országos lista mai kereteit ed : 

fogadjuk mint az érdekképviselet megvalósulási formáját, annak kiszélesítését nen 
tartom célszerűnek. Még kevésbé tűnik indokoltnak az érdekképviseleti alapon működő 
második kamara megszervezése. A bevezetőben említett Siéyes-idézetet újra felidézte 


egy második kamara vagy ártalmas, vagy felesleges. 
Sári János 

Foglalkoztatáspolitika: új helyzet, új feladatok 


A hetvenes évek végétől nyilvánvalóvá 
vált, hogy hazánkban is szükség lesz spe- 
ciális foglalkoztatáspolitikai eszközök mű- 
ködtetésére. Az ekkor meghirdetett ún. új 
növekedési pályára állás koncepciójának a 
gazdaságtalan munkahelyek ezrei megszű- 
néséhez (és újak keletkezéséhez) kellett 
volna vezetnie. E gazdaságpolitikai elhatá- 
rozás ellenére a gazdasági szerkezetváltás 
csak vontatottan haladt, a gazdasági növe- 
kedés üteme is lelassult. A szerkezetváltás- 
hoz szükséges tisztánlátás és eltökéltség 
hiánya, a konfliktusok vállalásától való 


félelem a foglalkoztatáspolitikai eszköz- . 


rendszer kiépítését is hátráltatta. 

A gazdasági növekedés 1978 utáni mér- 
séklődése a foglalkoztatásban 1983-ig alig 
éreztette hatását. Ezt követően azonban a 
munkaerő iránti kereslet fokozatosan 
csökkent; 1983-ban még 90 ezer volt a 
munkaerő-közvetítő szerveknél bejelentett 
betöltetlen munkakörök száma, szemben 
az 1988. év elejei, alig 40 ezerrel. Hozzátar- 
tozik a folyamatok értékeléséhez, hogy 
1980 és 1987 között az aktív keresők szá- 
ma - a munkaerő-kínálat szűkülése miatt 
- majdnem 150 ezerrel csökkent. Viszont 
az új vállalkozási formákban főállásu- 
kon kívül már 1987-ben is több mint 400 
ezren dolgoztak, ami - a rövidebb munka- 
időt és a magasabb munkaintenzitást is 
figyelembe véve — legalább 200 ezer fős 
munkaerőkínálat-bővülésnek felel meg. 

A lassúbb gazdasági növekedés ellenére 
voltak olyan szervezetcsoportok, amelyek 
az átlagosnál jóval dinamikusabban fej- 
lődtek, s létszámukat is jelentősen bővítet- 
ték; 1982-ig ezek közé tartoztak a tsz- 
melléküzemágak, majd 1982-től kezdve a 
kisvállalkozások. A nem anyagi ágakban 
is mindvégig növekedett a foglalkoztatot- 
tak száma. 


A gazdasági szerkezetváltás első jelei 
1983-tól mutatkoztak. Első ízben szüntet- 
tek meg vállalatokat, illetve adtak el gyá- 
rakat. A kormány külön eljárási rendet 
dolgozott ki a tartósan alacsony hatékony- 
ságú vállalatok kezelésére, amely elsősor- 
ban szigorító intézkedéseket tartalmazott. 
Az aktuális gazdaságpolitikai célok alap- 
ján indokolt feltételezés volt, hogy a gaz- 
dasági szerkezetváltás felgyorsul, s hama- 
rosan munkahelyek ezrei vagy éppen tízez- 
rei szünnek meg. A munkahelyek tömeges 
megszűnése azonban mindmáig nem jel- 
lemző. 


Új foglalkoztatáspolitikai elvek 
és eszközök 


A hetvenes és a nyolcvanas évek forduló- 
ján jellemző általános munkaerőhiány és a 
gazdag munkahelyválaszték volt az alapja 
annak a foglalkoztatáspolitikának, amely 
a foglalkoztatás hatékonyságának növelé- 
sét s a teljes foglalkoztatás megőrzését egy- 
formán fontos feladatként jelölte meg. Ab- 
ban a munkaerőhelyzetben ugyanis a gaz- 
daságtalan munkahelyek megszűnése, a fe- 
lesleges létszám elküldése — melyek a ha- 
tékony foglalkoztatás kisérői — nem jártak 
volna feltétlenül együtt munkanélküliség- 
gel, hiszen az érintettek viszonylag köny- 
nyen el tudtak volna helyezkedni. Ilyen 
munkaerőhelyzetben egy általános mun- 
kanélkülisegély-rendszer bevezetése politi- 
kailag sem volt indokolt, de — a munkaerő- 
mobilitást fékező hatása miatt -— gazdasá- 
gilag sem lett volna ésszerű. (Az emberek 
egy részét a mielőbbi elhelyezkedés helyett 
a segély igénybevételére ösztönözte volna.) 
Ezért a kormányzat azt a foglalkoztatás- 
politikai stratégiát alakította ki, hogy a 
munkanélküli-segély helyett egy olyan 

sokrétű rendszert épít ki, amely a munka- 
erő mobilitását segíti elő, illetve a munka- 
nélküliségtől leginkább veszélyeztetett ré- 
tegek és térségek helyzetét javítja. 

Kezdetben a legfontosabb feladatnak a 
betöltetlen munkahelyek választékának 
felmérése s egy olyan szolgáltatás kialakí- 
tása látszott, ami a munkahelyüket elveszí- 
tők számára helyben, személyre szóló se- 
gítséget , adhat az  elhelyezkedéshez. 
A nyolcvanas évek elején valamennyi me- 
gyében megalakultak - változatos elneve- 
zéssel - a munkaügyi szolgáltató irodák, 
amelyeknek ügyfélforgalma ma már eléri 
az évenkénti 200 ezer főt. 

Az eszközrendszer kialakításának kö- 
vetkező lépcsőjét az átképzési támogatás 
jelentette (1983-ban). Az intézkedés mö- 
gött az a feltételezés húzódott meg, hogy 
bár általában könnyű elhelyezkedni, ám 
ha egyszerre több (legalább 10) ember 
munkahelyét szüntetik meg, akkor az el- 
bocsátottak saját szakmájukban nem fel- 
tétlenül találnak munkalehetőséget; más 
munkáltató azonban - éppen a súlyos 
munkaerőhiány miatt — bizonyosan felve- 
szi és átképzi öket. Az állam feladata tehát 
az, hogy - speciális támogatás formájában 
— pótolja az átképzés alatti keresetveszte- 
séget. E tamogatas igénybevételének foko- 
Zatos. de gyors ütemű növekedésében (lásd 
a táblázatot) — a jogosultak körének kiter- 
jesztése mellett - a munkaerőhelyzet, illet- 
ve a munkáltatók magatartásának válto- 
zása is kifejezésre jut. A támogatásban ré- 
szesülők többsége (1986-ban 80 százaléka) 
1-12 hónapos betanító képzésben vett 
részt, ami azt tükrözi, hogy gyökeres, a 
dolgozók egész szakmai pályáját megvál- 
toztató szerkezetváltásról még alig beszél- 
hetünk. 


Az átképzési támogatásban részesülő 
dolgozók számának alakulása 


Év Létszám 
(fő) 
1983 150 
1984 2 800 
1985 4 740 
1986 8 475 
1987 10 500 


SZEMLE 


A felszámolási eljárásról szóló törven 
erejű rendelettel egyidejűleg 1986-ban k 
pett hatályba a felmondási idő megho 
szabbításáról és az elhelyezkedési támog: 
tásról szóló rendelet. E két támogatás Íe 
ma megteremtésével a foglalkoztatágy: 
tika szakított azzal az idealisztikus elké 
zeléssel, hogy az egyik munkahelyen Íds 
legessé váló emberek , tervszerűen és 52 
vezetten átcsoportosíthatók" más munk: 
helyekre. A munkaerő átcsoportosulss 
nak fő irányai tervezhetők, e folyamal e 
gíthető szervezési, átképzési stb. intézkedő 
sekkel, de az elhelyezkedés a munkas 
lók és a munkáltatók egyéni és egyedi dót 
tései alapján valósulhat meg. Már I 
ban figyelembe kellett venni, hogy felsz 
molás vagy több embert érintő léiszm 
csökkentés esetén nem mindenki ui: 
azonnal megfelelő új munkakört. Azelt 
biekben említett két támogatás igénybe 
telének adatai azt jelzik, hogy bevezetésü 
re akkor került sor, amikor munkahelye 
megszüntetése esetén már megjelentek. 
nem váltak még jellemzővé az elhelyezk: 
dési gondok. 1987-ben alig több mint ez" 
1988 első fél évében 1367 munkavállab It 
mondási idejét hosszabbították meg. 
218-an kaptak elhelyezkedési támogat: 

Kérdés, hogy e viszonylag alacsony 4 
mok mögött nem az húzódik-e meg, ho 
a támogatás feltételei túl szigorúak. Et 
tételek közül valóban indokolatlan volt; 
a megkötés, hogy a támogatások csal : 
legalább 10 főt érintő létszámcsökkenlőő 
esetén illetik meg az érintetteket. (Ez : 
létszámkorlát — mint ismeretes - 1986. 1 
rilis 1-jén megszűnt.) Elsősorban azont:: 
maga a munkaerőhelyzet tette szük 
lenné e támogatási forma szélesebb kör 
alkalmazását. A fővárosban például 
ben 42 munkáltató jelentett be 10 Ét 
nagyobb létszámcsökkenést, de az ly mi 
don érintett 3200 dolgozó 1 százalékinő 
32 főnek a felmondási idejét kellett ő 
meghosszabbítani (közülük 8-an elhel 
kedési támogatást is kaptak), mivel 2 4 
biek megfelelő feltételekkel el tudtak X 
lyezkedni. 1987-ben az egész ország 
13 590 dolgozó vált jogosulttá a tm? 
tásra, de több mint 90 százalékuk elkel 
kedése e nélkül is megoldódott. 

SZEMLE 


Érdemes megemlíteni, hogy a támoga- 
tásban részesülők többsége olyan új állást 


. találhatott volna, amelynek feltételei ked- 
. vezőtlenek voltak számukra. Így inkább a 

. támogatást választották. Elsősorban az 
. teljesíthető nehezen, hogy az új munkahe- 

" lyen elérhető kereset a korábbi átlagkere- 
" setnek legalább 90 százaléka legyen. Szük- 
" ségesnek látszik e feltétel rugalmasabbá 
. tétele, hiszen ha a felajánlott új munkakör 


. munkakörülményei 


kedvezőbbek,  múű- 
szakszáma alacsonyabb, akkor az elérhető 


. kereset indokoltan kevesebb a korábbinál. 


. Hasonlóképpen 


átgondolást — érdemel, 


. hogy a korábban vezető beosztású dolgo- 
. zók számára igazságos-e garantálni a veze- 


He 


tői keresetet. 
A tavaly bevezetett új eszközökre — a 


. közhasznú foglalkoztatásra és a korenged- 


ményes nyugdíjazásra - különösen igaz, 


" hogy ezek egy-egy réteg foglalkoztatási 
. problémáinak megoldását segítik. 


Az általános munkaerőhiány megszüné- 
sével hamar megváltozott a munkáltatók 


. magatartása is: a felvételeknél most már 


válogatnak. Ennek következtében nagyon 
megnehezült, helyenként szinte lehetetlen- 


. né vált a korábban gyakran munkahelyet 


változtató, a börtönviselt, a fegyelmezetlen 
s általában a szakképzetlen dolgozók elhe- 


. lyezkedése. Nyilvánvaló, hogy ezeknek az 


embereknek társadalmi vissza- és beillesz- 
kedésében kulcsszerepe van a munkavég- 
zésnek. Így segélyezés helyett (átmeneti) 


. munkalehetőség felajánlásával, közhasznú 


foglalkoztatás szervezésével célszerű öket 
segíteni. Tavaly 10 megyében átlagosan 


. 8900 fő részvételével kezdődött a köz- 


hasznú foglalkoztatás. Lényegesen maga- 
sabb lenne ez a szám, ha figyelembe ven- 
nénk azokat, akik — a nehezebb elhelyezke- 
dés ellenére — csak próbaképpen, mindösz- 
sze néhány napig dolgoztak közhasznú 
munkán. Mindez azt is bizonyítja, hogy a 
munkanélküliség önmagában nem fegyel- 
mező erő. A közhasznú foglalkoztatást vá- 
lasztók egy része néhány hónap után gaz- 
dálkodó szervezeteknél helyezkedett el, de 
sokak számára hónapok óta ez az egyetlen 
kereseti forrás. 

Már az első jelentősebb létszámcsök- 
kentések, üzembezárások során is azt ta- 

pasztaltuk, hogy az idős dolgozók általá- 
ban nehezen tudnak elhelyezkedni. Több- 
nyire a munkáltatók is előnyben részesítik 
a fiatalokat, s nyugdíjhoz közeledve a dol- 
gozók sem szívesen változtatnak. Ezért 
sokszor a leghumánusabb megoldás a kor- 
engedményes nyugdíjazás, amihez koráb- 
ban egyedi minisztertanácsi döntésre volt 
szükség. Az elmúlt év végétől — meghatáro- 
zott feltételek mellett — erre szélesebb lehe- 
töség nyilt: a korengedményes nyugdija- 
zást átszervezés esetén — a dolgozó bele- 
egyezésével - a munkaltatók is kezdemé- 
nyezhetik. Erre azonban csak akkor van 
módjuk, ha a nyugdíjköltséget a nyugdíj- 
korhatár eléréséig magukra vállalják. Fel- 
számolásnál állami tehervállalás mellett 15 
sor kerülhet korengedményes nyugdíjazás- 
ra. (A munkáltatói költségviselés mellett 
nyugdijazottak száma már meghaladja az 
1000 főt.) 

Már a kormány munkaprogramja elő- 
készítésének keretében felülvizsgálták a 
foglalkoztatáspolitikai célokat és eszközö- 
ket. Ennek során kritikaként fogalmazód- 
tak meg a következők: 

e a foglalkoztatáspolitika nem elég ak- 
tív: megelőzés helyett a már meglévő fe- 
szültségek mérséklésére szorítkozik; 

e kevés a hatásos eszköz a munkaerő- 
túlkinálattal bajlódó térségek foglalkozta- 
tási problémáinak megoldására, illetve 
számottevő enyhítésére; 

e a szakmai mobilitás elősegítése 15 szé- 
lesebb körű, tudatosabb gazdaságszervező 
munkát kíván; 

e az eszközök többsége a felszámolás, 
a jelentősebb létszámcsökkentés miatt 
munka nélkül maradók elhelyezkedését hi- 
vatott elősegíteni, holott a munkába állás 
mások számára is egyre nehezebb. 

Ennek kapcsán felmerült egy átfogó 
munkanélkülisegély-rendszer  bevezetésé- 
nek szükségessége Is. 


Szükség van-e munkanélküli -segélyre? 


E kérdésre csakis igennel válaszolhatunk, 
hiszen az 1986-ban bevezetett elhelyez- 
kedési támogatás a munkanélküli-segély 
egyik — korlátozott - formája. Am az igen- 
lő válasz nem azt jelenti, hogy feladtuk 
volna a teljes foglalkoztatást mint célt. Ha 

azonban a gazdasági szerkezetváltás vagy 
a lassú növekedés, esetleg a társadalmi be- 
illeszkedési zavarok miatt emberek munka 
nélkül maradnak, akkor a létbiztonságuk- 
ról gondoskodni kell. A teljes foglalkozta- 
tás látszatának megőrzése miatt nem sza- 
bad magukra hagyni az embereket, vagy 
egészségi állapotuknak, életkörülményeik- 
nek meg nem felelő munkavégzésre kény- 
szeriíteni őket. Nem a munkanélküli se- 
gély szüli a munkanélküliséget, hanem - 
egyfelől - a gazdaság, az oktatás, a szociál- 
politika, a foglalkoztatáspolitika stb. hiá- 
nyosságai, másfelől pedig a gazdaság meg- 
újításának folyamata, amely szükségkép- 
pen gazdaságtalan munkahelyek - esetleg 
tömeges - megszűnésével jár együtt. 
Látnunk kell azonban azt is, hogy egy 
rossz munkanélkülisegély-rendszer hozzá- 
járulhat a munkanélküliek létszámának 
emelkedéséhez, ha a munkát keresőket a 
mielőbbi - s megfelelő feltételek melletti — 
elhelyezkedés helyett a munkanélküli- 
segély megszerzésében teszi érdekeltté." 
Hazánkban ennek veszélye különösen 
nagy, mivel sokan igen kedvezőtlen feltéte- 
lekkel vállalnak munkát; jók a lehetőségek 
a , fekete" munkavégzésre; a betöltetlen 
munkahelyekről nincsenek megbízható in- 
formációk; nagyon sokan a végzett mun- 
kát önmagában nem tekintik értéknek. 
Ilyen körülmények között a munkanél- 
küli-segély bevezetésére — elsősorban tehát 
nem ideológiai, hanem munkaerő-gazdál- 
kodási megfontolásokból - csak szigorú 
feltételek — mellett, fokozatosan, olyan 
ütemben célszerű sort keríteni, ahogyan 
azt a munkaerőhelyzet indokolttá teszi. 
Addig is az egyéb foglalkoztatáspolitikai 
eszközök (közhasznú munka, átképzés) 
szélesebb körű alkalmazásával, a szociális 
segélyezés kiszélesítésével szükséges gon- 
doskodni valamennyi, munka nélkül mara- 
dó létbiztonságáról. 
Az aktív foglalkoztatáspolitika 
kialakítása 


Egy átfogó munkanélkülisegély-rendszer 
bevezetésének szóba jöhető alternatívája 
azoknak az eszközöknek a fejlesztése, 


§ Helyenként a felmondási idő meghosszabbításá- 
val kapcsolatosan is vannak ilyen tapasztalataink. 

amelyek a munkanélküliség megelőzése 
csökkentését, vagyis azt hivatottak előseg 
teni, hogy az adott helyen, munkakörbe 
feleslegessé váló emberek máshol hasznos 
munkát végezhessenek. Az aktív fogat 
koztatáspolitikának ez az alappillére. At 
fogó munkanélkülisegély-rendszer bev 
téséhez pénz, pénz és még egyszer pen 
kell, az aktív foglalkoztatáspolitikáhozje 
dig ötlet, gazdaságszervező munka, tovib 
bá ismét csak pénz, pénz és pénz. 

A kormány 1988-ra 1,2 milliárd fonatc 
elkülönített a költségvetésből a Foglalkot 
tatási Alap számlájára. Ebből az összegt. 
kell fedezni valamennyi foglalkoztataspt 
litikai eszköz működtetését. Az önálló ala 
nemcsak azt jelenti, hogy 1988-ban fogla 
koztatáspolitikai célokra az 1987-ben Ít 
használt összegnek mintegy ötszöröse il 
rendelkezésre, hanem azt is, hogy tervsz 
rűbbé válhat e pénzeszközök felhasznál: 
sa, és több lehetőség nyílhat a foglalkoz 
tási érdekek érvényesítésére. j 

Az Alap jelentős része — pályázati rent 
szer keretében — olyan beruházások tamt 
gatására használható fel, amelyek azok 
ban a körzetekben hoznak létre új munk: 
helyeket, ahol munkaerő-túlkinálat vat 
Előnyt élveznek azok a térségek is, aho 
várhatóan felszámolásokra, nagyobb kt 
számcsökkentésekre kerül sor, s a munkz 
helyteremtés ösztönzésével a foglalkozi 
tási feszültségek megelőzése a cél. 

A foglalkoztatás bővítése nemcsak ? 
szocialista szektorban kívánatos. Ezér : 
kormányzat - az újrakezdési kölcsön bere 
zetésével — élénkíteni igyekszik a muniz 
nélküliségtől fenyegetettek vállalkozókei 
vét is. A területi foglalkoztatási feszült 
gek mérséklését az áttelepülések támog 
sával is jó lenne segíteni, de e törekvés 
a lakáshelyzet ismert problémái nem És 
akadályokat gördítenek. I 

Az aktív foglalkoztatáspolitika fon 
eszköze az átképzés. Ez évtől az állam mi 
nemcsak a munkáltatói átképzéseket b 
mogatja, hanem a területi munkaügyi 527 
vek -— a vállalatokkal együttműködve - 
szintén szerveznek átképzéseket azok 52 
mára, akik megfelelő képzettség han? 
miatt nem tudnak elhelyezkedni. A képv? 
költségeit, a résztvevők megélhetését vi 

-tosító átképzési támogatást a Foglalkozta- 
.tási Alap fedezi. 

. Már az idén is minden megyében szer- 
.veznek közhasznú foglalkoztatást, mivel 
várható, hogy az érintett rétegek egyre in- 
.kább kiszorulnak a munkaerőpiacról. Cél- 
.szerűnek látszik bővíteni azoknak a tevé- 
kenységeknek a körét, amelyeken közhasz- 
nú munkát végeznek. Magasabb presztízsű 
munkák bevonásával az egyébként elhe- 
lyezkedni nem tudó pályakezdők részére 
közösségi foglalkoztatási" formákat le- 
hetne kialakítani. A szociális gondozás te- 
rületén máris találunk erre példákat. 

A közvetlen támogatásokon kívül az ak- 
tív foglalkoztatáspolitika fontos elemei 
azok a bérszabályozási és egyéb kedvezmé- 
nyek, amelyek a megváltozott munkaké- 
pességűek, a bedolgozók és a részmunka- 
idősök foglalkoztatását hivatottak elősegíi- 
teni 


A munkanélküliség elkerülésének 
esélyei 


Óhatatlanul felmerül a kérdés, hogy a régi 
és az újabb foglalkoztatáspolitikai eszkö- 
zök elegendőek-e a munkanélküliség elke- 
rülésére. Önmagukban természetesen nem, 
hiszen végső soron a gazdaság működésé- 
től, dinamizmusától függ az, hogy hány 
embernek képes munkát, megélhetést ad- 
ni. A munkaerő-kereslet és -kínálat szerke- 
zeti megfelelése elsősorban annak függvé- 
nye, hogy lesz-e lehetőség a hanyatló gaz- 
daságú térségekbe , húzóágazatokat" tele- 
piteni; rugalmasabbá válik-e a képzési és 
átképzési rendszer; eredményes állami és 
társadalmi segítséget kapnak-e a hátrá- 
nyos helyzetű csoportok ahhoz, hogy a 
szigorodó — munkaerőpiaci versenyben 
helytálljanak. i 
Az is nyilvánvaló, hogy a gazdasági 
szerkezetváltás (a munkahelyek megszün- 
tetése) ütemével arányosan növekedniük 
kell az aktív foglalkoztatáspolitika megva- 
lósítására fordítható pénzeszközöknek és 
azok számának, akik az adott területen a 
személyre szóló munkaügyi szolgáltatáso- 
kat (közvetítés, pályaorientáció, átképzés 
stb.) végzik. Az ő képzésük, felkészítésük 
hosszabb időt kíván, és e téren már most 
elmaradás tapasztalható. ; 


Azzal a kérdéssel is szembe kell nézni, 
hogy elegendő biztonságot nyújt-e a sok- 
elemű, de az átfogó munkanélkülisegély- 
rendszert nélkülöző foglalkoztatáspoliti- 
kai eszközrendszer minden munkanélküli 
számára. Talál-e minden egyes ember fog- 
lalkoztatását segítő, létbiztonságát garan- 
táló megoldást? A sok kötélhágcsó képes-e 
a védőhálót helyettesíteni? Elvileg talán 
igen, a gyakorlatban azonban ennek szá- 
mos buktatója van. A sokelemű eszköz- 
rendszer kiépítéséhez időre van szükség, s 
évekbe telik, mig működtetése gördülé- 
kennyé válik. De ha az eszközök léteznek, 
akkor is elegendő a munkahelyi érdekvé- 
delem bátortalansága, egy-egy hivatalnok 
tunyasága, a döntéshozatal bürokratizmu- 
sa ahhoz, hogy emberek hónapokon ke- 
resztül jövedelem nélkül maradjanak. 
Mindezek az átfogó munkanélküli-segély 
szükségessége mellett szólnak. 

A gazdasági szerkezetváltás még alig 
kezdődött el, de az átmeneti munkanélkü- 
liség máris megjelent. Növekszik és tavasz- 
szal már 15 ezer fölé került azok száma, 
akiknek a munkaerő-közvetítők nem tud- 
nak azonnal megfelelő munkahelyet fel- 
ajánlani. Igaz, közülük , csak" 3 ezer fő 
elhelyezkedése nem oldódott meg 1 hónap 
alatt. Ha a gazdasági szerkezetváltás fel- 
gyorsul, akkor ezek a számok megsokszo- 
rozódhatnak. Ha viszont a szerkezetváltás 
nem bontakozik ki és gazdaságunk nem 
dinamizálódik, akkor elsősorban a nagy 
létszámú pályakezdő korosztályok foglal- 
koztatása jelent megoldhatatlan feladatot, 
nem szólva a hatékonyságjavulás elmara- 
dása esetén fenyegető fizetésképtelenség 
súlyos foglalkoztatási hatásairól. Aligha 
kérdéses, hogy melyik utat kell választani. 
Ebben a helyzetben a foglalkoztatáspoliti- 
kának is el kell köteleznie magát a gazda- 
sági szerkezetváltás mellett, vállalva az ez- 
zel szükségképpen együtt járó elhelyezke- 
dési nehézségeket s -— mondjuk ki -— a mun- 
kanélküliséget is, miközben a szerkezetvál- 
tás tervszerűségének növelésével, a mun- 
kaerő-mobilitás elősegítésével, a hátrányos 
helyzetű rétegek esélyegyenlőségének javí- 
tásával el kell kerülni a tartós és tömeges 
munkanélküliséget. 

Pulay Gyula 

Átképzés és foglalkoztatás 


A foglalkoztatási struktúra átalakulása 
kapcsán legtöbbször a negatív következ- 
ményekről lehet hallani: a munkanélküli- 
ség veszélyéről, a romló foglalkoztatási jel- 
lemzökről (keresetveszteségről, átképzési 
kényszerről, hosszabb utazási időről stb.), 
pedig a munkaerő-átcsoportosítás előny- 
nyel is járhat az egyének számára: kedve- 
zöbb munkakörülményeket, az alkotóbb 
munkavégzés lehetőségét, nagyobb mun- 
kahelyi biztonságot, hosszabb távon ma- 
gasabb kereseteket is eredményezhet. 
A munkanélküliek számának várható ala- 
kulásáról is megoszlanak a vélekedések. 
A szerkezetváltás, a gazdasági átalakulás 
foglalkoztatási hatásainak megítélésekor 
gyakran hallani a lélekharang kongatását 
a több tízezreket érintő munkanélküliség- 
ről; de előfordul az is, hogy a probléma 
nagyságát és jelentőségét lebecsülik, a vár- 
ható elhelyezkedési problémákról szólé 
előrejelzéseket megalapozatlan fenyegető- 
zésnek tekintik. Nem ritka az a fajta felfo- 
gás sem, amely annak a lehetőségét is ki- 
zárja, hogy Magyarországon munkanélkü- 
liség egyáltalán létrejöhet, mivel a szocia- 
lista gazdálkodás immanens törvényszerü- 
ségének tekintik az erőforrások, így a 
munkaerő iránti tartós és csillapithatatlan 
túlkeresletet. 

Az elmúlt évek tendenciái, a hasonló 
gazdasági fejlődési szakaszt átélt országok 
tapasztalatai, az irányítási és szabályozó 
rendszerben megvalósuló változások prog- 
nosztizált hatásai, a munkaerő-kinálat de- 
mográfhiai okokból várható növekedése 
mégis inkább arra engednek következtetni, 
hogy a foglalkoztatási feszültségek erősö- 
désére lehet számítani a közeli jövöben. 

A racionális munkaerő-felhasználás nö- 
velheti az ún. súrlódásos, átmeneti munka- 
nélküliséggel érintettek számát, és egyes 
szűkebb rétegek számára magával hozhat- 
ja a tartós munkanélküliség veszélyét is. 
Am széles tömeget érintő, tartós munka- 
nélküliség kialakulásától elsősorban akkor 
kell tartani, ha a gazdaság stabilizálását 
nem sikerül végrehajtani, ha az adósság 
törlesztésében előirányzott mértékeket 

nem sikerül teljesíteni. Ebben az esetbak 
kell készülnünk a behozatal erőteljes ke 
látozására, egyes vállalatok termekseni 
leállítására, ami elkerülhetetlenül a tem 
lési kapcsolatok lazulásához és töm 
munkanélküliséghez vezet. 

A munkaerőpiac egyensúlyát egyé 
térségben már a közelmúltban is hintett: 
jelentősen megbontották a veszteseg 
vékenységek felszámolásához kapcsok: 
jelentős helyi kezdeményezésű kiszni 
építések, amelyek az elmúlt években út 
ezer főt érintettek. A tapasztalatok szer. 
- egyben ezek a várható jövőbeli tendtr 
ciák is - a racionálisabb munkat 
felhasználás a kevésbé konvertálható. d 
csonyabb képzettségű vagy kisebb szk 
tapasztalattal rendelkező, illetve a mu 
adónak többletköltségeket jelentő. ! 
gázó munkaerőt sújtja leginkább. MizéY 
képzett munkavállalók többsége. föl 
ha nagyobb városokban keres muki. 
könnyen el tud helyezkedni, addig - lé 
nösen a kisebb településeken - egyre 
zebben jutnak munkához a képzetkn üt 
kedvezőtlen  munkafeltételeket vili 
nem tudó emberek. . li 

A létszámleépítések azonban pont E 
lyamatok serkentésére is kihasznál 
A hatékonyan nem foglalkoztatható Té 
kaerő felszabadítása a mobilitást $F 
eszközök eredményes alka vel 
lentős mértékben hozzájárulhat a bi" 
szakmák benépesítéséhez, a munk 
hiány miatt kihasználatlan kapi" 
eredményes működtetéséhez, a mugbsé 
átáramlásához a szolgálati szektort: 


A munkával kapcsolatos jogokról 


és kotelezettségekről 


A teljes foglalkoztatás Magyaror h 
továbbra is kiemelt fontosságú 5" 
lompolitikai cél, melynek megvalósí:ő" 
- a közkeletű felfogás szerint - 8" 
felel. Helyesebb volna azonban" 
lom egészének felelősségéről 18" 
A központi és területi államigazgal"" 


vek szerepét ebben az indokolja, bf?" 

sorban nekik vannak olyan eszközeik, ame- 
lyekkel a teljes foglalkoztatás elősegíthető. 
Az állami szervek a társadalom tagjainak, 
különböző szervezeteinek és intézményei- 


. nek cselekvő támogatása nélkül azonban 


nem sokra képesek. A jelenlegi feltételek 


. mellett aligha képzelhető el rugalmasan 
. működő munkaerőpiac jelentősebb számú 


ingázó, lakóhelyet váltó, átképzésben részt 


, vevő és mindezek terheit is vállaló munka- 
. erő nélkül. A szociális védelmi rendszer — 


a foglalkoztatási biztonság erősítését célzó 


. Intézkedések kidolgozásánál ezt is szem 


előtt kell tartani - nem kapcsolhatja ki az 


. egyén felelősségét az elhelyezkedésben. 
. A szociális hálónak - az ország gazdasági 


teljesítőképességével arányban álló — mél- 
tányos megélhetést kell biztosítania, de 


. nem szabad , vonzóvá" tennie a munkanél- 


küliség állapotát. 
Különböző gazdasági, ideológiai okok 
együtthatása következtében meglehetősen 


. torz munkavállalói tudat alakult ki ha- 
. zánkban. Ebben közrejátszott az állam 


szerepének túlhangsúlyozása a teljes fog- 


. lalkoztatásban, az extenzív gazdaságfejlő- 
. désre jellemző jelentős munkaerőéhség s az 
. ennek következtében fellépő tartós mun- 
. kaerőhiány, valamint a teljes foglalkozta- 
. tást a hatékonysági szempontoknak alá- 
. rendelő társadalom- és foglalkoztatáspoli- 


" munkavállalókkal 


tika is. Az erős munkavállalói pozíciók, a 
szemben támasztott 


. nem ritkán szerény követelmények a mun- 
. kához való jogot - ezzel kapcsolatos a torz 
. munkavállalói tudat mibenléte — lényegé- 
. ben a munkahelyhez való joggá léptették 


elő. A munkahely megváltoztathatatlansá- 


. gába vetett hitet táplálta, hogy vállalati 
. kezdeményezésű munkahely-változtatásra 
" csak elvétve került sor. Ezt erősítették az 


adott munkahelyhez való hűséget önma- 


; gában is értékrangra emelő társadalmi elis- 


merési formák (a törzsgárdatagság erköl- 
csi és anyagi díjazása, az adott munkahe- 


. lyen töltött időhöz kapcsolódó egyéb ked- 
j vezmények). 


Gyakran hiányzott azonban azoknak a 


. követelményeknek a meghatározása, ame- 
. lyek a munkahely megtartásának feltéte- 
. léül szolgáltak volna. Így ma a struktúra- 


[4 


váltáshoz kapcsolódó munkaerő-mobilitás 


meghirdetése, amely gyakran a munkaerő- 
vel szemben többféle elvárást 15 megfogal- 
maz (szigorúbb mennyiségi és minőségi 
munkakövetelményt, az átképzési, ingázá- 
si, esetenként kedvezőtlenebb munkakörül- 
mények vállalását), érthető módon vált ki 
ellenállást az érintettekből még akkor is, 
ha van lehetőségük az újraelhelyezkedésre. 

A munkáltatók felelősségét sem könnyű 
meghatározni a teljes foglalkoztatás meg- 
valósítasában. Mivel a veszteséges tevé- 
kenységek felszámolása - kellő gazdasági 
érdekeltség hiányában - lassan halad elő- 
re, nem volna célszerű e folyamatot még 
azzal is hátráltatni, hogy a munkáltatókra 
háruljanak a visszafejlesztések szociális 
terhei. Racionális foglalkoztatást kiváltó 
gazdasági közegben sem könnyen nyúlnak 
a munkáltatók a létszámleépítés eszközé- 
hez. Tarthatnak ugyanis attól, hogy elvesz- 
tik megmaradt dolgozóik s esetleg gazda- 
sági partnereik bizalmát. Külön konfliktus 
lehet a társadalmi szervek ellenállása 1s. 
Amennyiben viszont a hatékonyabb gaz- 
dálkodás érdekében elkerülhetetlenek bi- 
zonyos létszámleépítések, akkor jogi és 
ösztönzési eszközökkel kell gondoskodni 
arról, hogy ezek ne az elhelyezkedés szem- 
pontjából hátrányos rétegeket érintsék leg- 
inkább. Így - más országok gyakorlatához 
hasonlóan - egyes rétegek esetén szükséges 
lehet a kötelező foglalkoztatás előírása 
vagy a felmondás: tilalom. 

A létszámleépítésekkel és a szociális vé- 
dörendszerrel kapcsolatos kérdések tisztá- 
zatlansága, a gyakorlati tapasztalatok hiá- 
nya egyelőre csak annyit tesz lehetővé, 
hogy néhány alapelvet, megközelítésbeli 
szempontot rögzítsünk. 

e Társadalmunknak, humánus céljai- 
ból következően, minden tagjáért felelős- 
séget kell vállalnia, függetlenül attól, hogy 
kik, milyen okból kerültek a munkanélkü- 
liség állapotába. Nem engedhető meg, 
hogy egyes rétegek munka és anyagi biz- 
tonság hiányában elveszítsék életlehetősé- 
geiket. Bár a gondoskodásnak mindenkire 
ki kell terjednie, mégis különbséget kell 
tenni az anyagi gondoskodás mértékében 
attól függően, hogy miként vált valaki át- 
menetileg állásnélkülivé. Kiemelt védelem- 
ben kell részesülniük az önhibájukon kívül 

hátrányos helyzetbe kerülteknek. A segit- 
ségnek elsősorban a munkához vezető út 
megtalálását, a tartós elhelyezkedést kell 
szolgálnia, a segélyezés csak átmeneti meg- 
oldás lehet. A gondoskodásnak olyannak 
kell lennie, amely az állampolgárokat első- 
sorban az elhelyezkedésben, illetve a mun- 
kavállalói pozíció javításában teszi érde- 
keltté. Ám az egyénnek is erőfeszítéseket 
kell tennie a foglalkoztatás érdekében. Jo- 
gosan várható el a munkahely vagy mun- 
kakör változtatására való készség, a szak- 
mai képzésben való részvétel és olyan 
munkakörülmények (ingázás, több műsza- 
kos munkavégzés) elfogadása, amelyek 
nem veszélyeztetik a dolgozó egészségét 
vagy a családi teendők ellátását. Az sem 
lehet a munkahely visszautasításának 
alapja, hogy az új munkakörben a kereset 
nem éri el a korábbi szintet. 

e Tudomásul kell vennünk, hogy a 
munkáltatóknak nem feladatuk, hogy a 
gazdaságosan nem foglalkoztatható mun- 
kaerőt felvegyék vagy megtartsák. Az ő fő 
felelősségük, hogy dolgozóik számára 
megteremtsék az eredményes munkavég- 
zés feltételeit, s ha erre semmiképpen nincs 
mód, elő kell segíteniük a munkaerő cél- 
szerű átcsoportosítását s anyagilag is meg 
kell könnyíteniük az átállást. A kötelező 
foglalkoztatást csak nagyon kivételes ese- 
tekben célszerű alkalmazni. A nem teljes 
munkaképességűek foglalkoztatása esetén 
is jobb módszernek tűnik, ha a munkálta- 
tót kompenzáljuk a haszon emiatti elmara- 
dásáért. Egyúttal lehetőve kell tenni, hogy 
a munkáltató anyagilag gondoskodjon 
azokról a dolgozóiról, akiknek munkavi- 
szonyát megszüntette. (Számos ország 
gyakorlatában - ahol a munkaviszony 
megszüntetésével szemben kevesebb a bel- 
ső fék - a munkáltató átképzéssel, végki- 
elégítéssel, korengedményes nyugdíjjal 
gondoskodik a létszámleépítéssel érintett 
dolgozóiról.) 

e A társadalmi szerveknek a maguk 
eszközeivel azt kell elősegíteniük, hogy a 
munkáltatók mindent megtegyenek a dol- 
gozók eredményes foglalkoztatása érdeké- 
ben. A létszámleépítést csak abban az eset- 
ben szabad elfogadniuk, ha a gazdaságos 
munkavégzés feltételei semmiképpen nem 

biztosíthatók, s ekkor is kiemelt figvelme 
kell fordítaniuk a hátrányos helyzeti 
foglalkoztatására. 


Az emberi erőforrások szerepe 


Egyre nagyobb szükség van a kvaliákat. 
sokoldalú munkaerőre, az ismeretek foly 
matos megújítására, a pontos, fegyelme 
zett munkára. Az előttünk álló szerkezet 
átalakítás, technológiai váltás ezt a tr 
denciát — a gazdaságilag fejlett országi 
tapasztalatai alapján — várhatóan erőst 
A munkaerő keresleti szerkezetének ez : 
részben már elkezdődött, de csak a jöré 
ben kiteljesedő eltolódása egyelőre nem je. 
kellően kifejezésre a munkaerő-fejlesztes 
-oktatás, -képzés és általában a szele 
munka jelentőségének hazai megitélése 
ben. Ha nem változtatunk, a szakképzt 
munkaerő hamarosan gazdaságunk eg 
szének teljesítőképességét károsan kí 
lyásoló hiánycikké válhat. 
A visszás helyzetet mutatja az is, hogy al 
emberi erőforrások fejlesztése, az oktats 
a szakképzés nem egyike a legfontosabb, ! 
termelőerő korszerűsítését szolgáló termé 
lő beruházásnak, hanem úgynevezett br 
mán szolgáltatásnak minősül. A vállalt 
gazdálkodásban a képzés tervezése a 90 
ciális tervezés és nem az erőforrás-gazdit 
kodás része. Módszertanilag is megolóat 
lan a szellemi termékek megfelelő számbt 
vétele a vállalati vagyon elemei közöt 
A szellemi munka nem megfelelő értékek 
sét jelzi, hogy a bérarányokban nem jutni 
kifejezésre a munkaerő újraterme 
eltérő költségei, illetve azok várható hoz: 
ma. S az oktatást, képzést sem lehet mint 
addig valóságos jelentőségének megíde 
lően kezelni, amíg a pedagógusok 
nak az értelmiség legrosszabbul fizető 
dolgozói. . 
A munkáltatók munkaerőigénye és d 
iskolarendszerből kikerülő fiatalok kg 
zettsége között is komoly ellentmond: Í 
szül. A szakmai képzés túlzottan 
zált és gyakran korszerűtlen tudást 
Emellett mind nagyobb számban kerülső 
ki az iskolából szakképzettség nélküli, € 


re kisebb elhelyezkedési esélyekkel számot 

lató fiatalok. Az oktatásban ezért jobban 
 tonvertálható szakmai ismereteket kell 
gyújtani. A gyorsan változó szakmai köve- 
elményekhez az iskola nem tud eléggé al- 
calmazkodni, s nem is tud egy életre szóló 
. udást adni. Az ellentmondás feloldását a 
-gyors szakmaváltásokat biztosító felnőtt- 
)ktatás szolgálhatná. A korszerű tartalmú, 
:ntenzív és költségkímélő formákat alkal- 
nazó szakmai felnőttoktatási rendszer le- 
tet az alapja a szerkezetváltáshoz szüksé- 
es folyamatos munkaerő-fejlesztésnek is. 
A képzés ma már egyre inkább az egyedüli 
ehetséges út, amely a képzetlen rétegeket 
s a munkához vezetheti. 

. A már munkában állók szakmai képzé- 
eben évente mintegy 400 ezer fő vesz részt, 
le folyamatosan csökken s ma már 10 ezer 
.Öt sem tesz ki azok száma, akik szakkép- 
ést szereznek. A képzések döntő része rö- 
nad időtartamú betanító vagy továbbkép- 
és. Bár az időtartam és a képzés haté- 
tonysága között nincs mindig közvetlen 
zapcsolat, néhány jelentősebb vállalati 
zerkezetváltási tapasztalat mégis azt mu- 
atja, hogy a magas minőségi követel- 
nényt kielégítő, gyors és pontos munka 


"1sajátítása általában hosszabb időtarta- 


nú és alaposabb tanulást kíván. A mai 
elnöttképzési gyakorlatban a gyorsaság, 
iz idő- és költségkímélés — ami önmagában 
licséretes törekvés — gyakran háttérbe szo- 
ítja az alaposságot, a pontosságot, a mun- 
cakultúra — növelésének szempontját. 
§ szakképesítést nem adó képzések több- 
égénél csak a részvétel az előírt követel- 
nény. Ritkán értékelik, hogy az átképzés, 
ovábbképzés során szerzett tudás mennyi- 
en javította a dolgozó munkavégző- 
-épességét. Így az sem állapítható meg, 
rogy a képzésre fordított erőforrások 
nennyi idő alatt térülnek meg a gazdasági 
redményekben. 

. Hasonló a helyzet a felnőttképzés — a 
azdasági eredmények szempontjából ta- 
án -— legfontosabb területén, a vezetőkép- 
ésben is. A vezető-továbbképzésként 
neghirdetett tanfolyamok gyakran nem 
állalkoznak többre az éppen aktuális jog- 
zabályok ismertetésénél, s kevés intéz- 
dény szervez vezetői készségfejlesztést 
zolgáló kurzusokat. Ha ilyenre mégis sor 


kerül, nehéz megnyerni a vezetőket a rész- 
vételre, a kiválasztást pedig általában nem 
előzi meg a készségek felmérését szolgáló 
tájékozódó vizsgálat. 

Az intézményi érdekeltségi rendszer is 
fejlesztésre szorul. Ma az azonos szakmai 
képzésre vállalkozó szervezetek eltérő jö- 
vedelemszabályozás alá tartoznak. A tár- 
cák által fenntartott oktatási szervezetek 
gyakran jogszabályi alapokon kizárólagos 
jogosítványokat élveznek egyes képzések 
szervezésére S a vizsgáztatásokra. A válla- 
latoknak érdemesebb külső szervezet köz- 
reműködését kérni a képzések megszerve- 
zéséhez, mivel ehhez könnyebben tudnak 
forrásokat előteremteni, mint a bér kifize- 
téséhez saját oktatók részére. Az iskolák 
viszont az ifjúsági képzésből adódó felada- 
taik miatt csak részlegesen tudnak részt 
vállalni a felnöttek oktatásából. Hiányoz- 
nak a felnöttek oktatásához értő pedagó- 
gusok, s ilyen irányú képzés sincs. A fel- 
nöttképzésben való részvétel általában elő- 
zetes gyakorlati időhöz van kötve, ami 
megneheziti az egyéni kezdeményezésű 
szakmaváltásokat. 

A gazdasági átalakulás, az elhatározott 
szerkezet- és technológiai váltás a foglal- 
koztatásban is új feladatokat jelent, és új 
megoldásokat tesz szükségessé. A foglal- 
koztatáspolitikával szemben kettős elvárás 
érvényesül: egyrészt a munkaerő fejlesztése 
révén segítse elő a reformfolyamatok ki- 
bontakozását, másrészt csökkentse a szer- 
kezetváltásból adódó emberi konfliktuso- 
kat. Egyfelől olyan új eszközrendszer ki- 
alakítására van szükség, amely az emberi 
erőforrások folyamatos korszerűsítése, az 
emberi tudás fejlesztése révén teremt össz- 
hangot az ember munkavégzőképessége és 
a növekvő minőségi követelmények kö- 
zött. Másfelől olyanra, amely a szerkezet- 
váltásból adódó elhelyezkedési nehézsége- 
ket megelőzi, ha ez nem lehetséges, akkor 
megoldja vagy legalább enyhíti őket. 

A teljes foglalkoztatás, az emberi erő- 
források folyamatos fejlesztése érdekében 
tett lépések nem lehetnek direkt beavatko- 
zások, kötelező utasítások. Itt is olyan esz- 
közökre van szükség, amelyek - kényszerí- 
tés helyett — orientálnak, választási lehető- 
ségeket adnak, preferenciákat vagy disz- 

preferenciákat tartalmaznak, széles körű 
szolgáltatásokat nyújtanak az egyénnek és 
a munkáltatónak egyaránt. Ezek a megkö- 
zelítésbeli elvek is felértékelik az átképzés 
és felnöttoktatás fontosságát. 

Ha a munkaecro-kereslet és -kinálat 
szakmai struktúrája jelentősen eltér egy- 
mástól (s ez ma nálunk a jellemző eset), 
akkor az átképzés teremtheti meg az újra- 
elhelyezkedéshez vezető utat. Az átképzés 
egyben preventív eszköz is, amennyiben - 
a munkaköri követelmények változása ese- 
tén - a munkaviszonvban állók részére le- 
hetővé teszi a munkahely megtartását. Az 
átképzés mint foglalkoztatási eszköz a ha- 
gyományos felfogáshoz képest egyre széle- 

sebb értelmezést kap: az elhelyezkedési : 
munkahelymegtartást szolgáló összes ke 
zési formát célszerű idesorolni. Az ák 
zéseket - támogatás és adókedvezmén 
formájában - eddig elsősorban a munkar- 
szony keretében segítették elő. Ez azoska 
csak akkor célravezető módszer, ha ut 
olyan munkáltató, aki hajlandó a szakkér 
zetlen munkaerő átképzésére vállalkoz 
Más esetekben az államnak kell magn 
vállalnia a munkaerő fejlesztésének felsdr 
tát. Az átképzésnek mint foglalkoz 
politikai eszköznek a fejlesztése is e kető 
megközelítés révén lehet csak eredménye 

Vunkanélküliség a nyolcvanas években 


t nyolcvanas évek munkaerőpiaci válto- 
ásai között a legfontosabb fejlemény a 
yilt munkanélküliség megjelenése. Igaz. a 
nunkanélküliek aránya a foglalkoztatot- 
ak összességéhez viszonyítva - a folyama- 
os növekedés ellenére — még ma is elenyé- 
ző, mindössze 0,3 százalék. A munkanél- 
-üliség azonban nem is a jelenség mérete 
niatt érdemel megkülönböztetett figyel- 
net, hanem újszerűsége, emelkedő tenden- 
1ája s legfőképpen a mögötte feszülő eg- 
isztenciális gondok, embert, társadalmat 
róbáló konfliktusok következtében. 


eltételezések és realitások 


i nyolcvanas években a korábbiaktól mi- 
töségileg eltérő módszerek alkalmazására 
erült sor a munkaerőpiac szabályozásá- 
jan. Ezek kialakításakor - a meglévő helyi 
eszültségek mérséklésének szándéka mel- 
ett — elsősorban az a meggyőződés vezette 
. foglalkoztatáspolitika központi szerveit, 
1ogy a hatékonysági szempontok előtérbe 
cerülésével a teljes foglalkoztatás megőr- 
ése új követelményeket támaszt a foglal- 
coztatáspolitikával szemben. Elképzelhe- 
etlen ugyanis a foglalkoztatási biztonság 
áltozatlan fenntartása, ha a munkaerő 
elvétele, megtartása és előmenetele során 
valóban érvényesül a gazdasági racionali- 
ás. Ellenkezőleg! Feltételezhető, hogy 
milyen mértékben és ütemben a gazdaság 
nűködési rendszere a munkaerő racionális 
elhasználására kényszerít, olyan arány- 
Jan és mértékben szükülnek a — hagyomá- 
nyos értelemben vett — teljes foglalkoztatás 
lehetőségei. Nem garantálható többé a 
Jolgozók túlnyomó többsége számára és a 
munkásélet egészére kiterjedő védettség a 
munkanélküliséggel szemben. 

A munkahely megtartása, a munkahely- 
választás szabadsága nagyrészt azon mú- 
lik, hogy a munkaerő-tulajdonosok meny- 


Ez a cikk a Munkaügyi Kutatóintézet Aktuális fog- 
lalkoztatáspolitikai problémák és főbb kutatási felada- 
tok című tanulmánya alapján készült, amelynek kidol- 
gozásában Ladó Mária, Laky Teréz, Orolin Zsuzsa, 
Ternovszky Ferenc, Tóth Ferenc. Szabó Márton és 
Ványai Péterné vett részt. 


nyire tudnak alkalmazkodni a változó gaz- 
dasági és munkahelyi követelményekhez, 
szükség esetén képesek és hajlandók-e 
szakma- és foglalkoztatásváltásra, át- és 
továbbképzésre, lakóhelyváltásra, az álta- 
lános műveltség megújítására stb., és 
mindehhez milyen segítséget kapnak az ál- 
lamtól. A foglalkoztatáspolitika korszerű- 
sitését az a cél vezérelte és vezérli ma is, 
hogy a rendelkezésére álló sokféle eszköz- 
zel előmozdítsa a munkaerő átcsoportosí- 
tását a visszafejlesztendő tevekenységek- 
ből a jövedelemtermelő, illetve perspektivi- 
kusan fejlődökepes területekre. 

Eközben azonban a reformfolyamat - 
amihez a foglalkoztatáspolitika alkalmaz- 
kodni próbált - a számitottnál lassabban, 
következetlenebbül haladt előre. A gaz- 
dálkodás feltételei nem módosultak ér- 
demleges mértékben: a termelés döntő ré- 
szét adó nagy gazdálkodó egységek válto- 
zatlanul a munkaerő pazarló felhasználá- 
sában érdekeltek; kevés a hatékonyabb 
foglalkoztatásra képes kisszervezet; nem 
nyert teret a vagyonérdekeltség s a szigorú 
költséggazdálkodás; a keresetszabályozás 
egész rendszere a munkaerő-felhasználás 
költségeit a gazdálkodás többi ráfordításá- 
tól elkülönítve kezeli stb. Az új munkanél- 
küliség ezért nem azoknak a változások- 
nak lett a következménye, amelyekre a 
foglalkoztatáspolitika felkészült, így az új 
foglalkoztatáspolitikai intézkedések is 
csak korlátozottan lehetnek alkalmasak a 
mai munkanélküliség kezelésére. A mun- 
kanélküliség megjelenése jórészt független 
a gazdaság strukturális átalakításától. 
Ilyen mozgások alig érvényesültek a gaz- 
daságban, ezért a követésükre hivatott esz- 
közök 15 részben kihasználatlanok marad- 
tak. Pontosabban: azok maradtak volna, 
ha a rendeletalkotók - több alkalommal 15 
— nem terjesztik ki az igényjogosultság ha- 
tárait (pl. az átképzési támogatás eseté- 
ben). 

Ilyen körülmények között a gazdaság 
szocialista szektorában a foglalkoztatás 
feltételeit továbbra is két, társadalmilag- 
gazdaságilag determinált érdek határozza 

meg. Egyfelől: a termelés, működés költsé- 
gei iránt kevéssé érzékeny gazdálkodó 
szervezetek érdekeltsége az alacsony mun- 
kaintenzítás és alacsony termelékenység 
melletti túlfoglalkoztatásban. Másfelől: a 
társadalom tagjainak természetes érdeke a 
(lehetőleg a szocialista szektorban létesi- 
tett) munkaviszony megszerzésében és 
megőrzésében. Ez ugyanis a feltétele an- 
nak, hogy hozzájussanak megélhetésük 
egyéb forrásaihoz, köztük a munkavi- 
szonyhoz kötödő szociális ellátáshoz. 


A nyílt munkanélküliség 
megjelenésének okai 


A nyolcvanas évek kedvezőtlen gazdasági 
folyamatai kiélezték a munkaerő-kereslet 
és -kinálat régről ismert strukturális fe- 
szültségeit, amelyek lényeges szerepet ját- 
szottak a munkanélküliek számbeli gyara- 
podásában. Ez a hatás nagyrészt annak a 
— gazdasági csöd kivédésére irányuló - rest- 
rikciós gazdaságpolitikának tulajdonítha- 
tó, amely radikális importcsökkentéssel, a 
belső felhasználás növekedésének befa- 
gyasztásával és a beruházások korlátozá- 
sával állta útját a munkaerő-kereslet növe- 
kedésének. Emiatt a korábbinál nehezeb- 
ben tudnak bekerülni a munkaerőpiacra 
az első izben munkát vállalni szándékozó 
fiatalok, s különösen nagy gondot okoz 
számukra a szakképzettségüknek megfele- 
lő munkahely megtalálása. Ennek oka egy- 
részt a munkaerő-állomány iskolázottsági- 
szakképzettségi struktúrájának és a mun- 
kahelyek követelményrendszerének nö- 
vekvő mértékű meg nem felelése, másrészt 
pedig az ország egyes területeinek eltérő 
gazdasági fejlettsége és a munkaerő de- 
mográfiai megoszlásának területenkénti el- 
térése. Ez utóbbi miatt a munkaerő felszí- 
vására legkevésbé képes földrajzi körze- 
tekben (ahol az újonnan munkába lépők 
létszáma meghaladja a nyugdíjazás és el- 
halálozás következtében munkából kiesők 
számát) van leginkább szükség pótlólagos 
munkahelyek létrehozására. (Szabolcs- 
Szatmár megyében pl. a munkából kilépők 
száma 1986-ban 5800 volt, a belépőké 
8600. Emiatt a fiatalok jelentős hányada a 
megyén kívül kénytelen -— az általában is 


. rövidebb ideig szüneteltetik. A munkae" 


szűkülő álláskínálat közepette - elhehe 
kedési lehetőséget keresni.) 

A nyolcvanas évek munkanelkülieg: 
nek sajátos forrása a keresetszabaloz: 
rendszer 1988-tól érvényben lévő kon: 
rukciója, amely lehetővé teszi, hogy a 
számcsökkentés révén megtakarítható ker 
a megmaradó dolgozók között szétosszi 
Ez ugyan ellenérdekeltséget teremt a nm 
kaerőfelesleg ,kapun belül" tarusú 
szemben, de ahhoz nem ad elegendő ís 
tönzést, hogy a gazdálkodó szervezetei vi 
lóban hozzáfogjanak létszámfeleskes 
szisztematikus leépítéséhez, tartalékaik 
cionális csökkentéséhez. Ezt jól jelz. hoz 
a munkáltatók többsége a munkat 
felvétel általános korlátozása mellett ese 
sorban az önkéntes kilépésekre és a termé 
szetes fogyásra hagyatkozva alkalmat 
dik a gazdaság válságjelenségeihez. s ci 
elvétve vállalkozik a hatékonyan nem Ét 
lalkoztatható dolgozók tényleges eltesz 
tására. . 

A munkáltatók mai , fogyókúra-stat: 
giájának" nem a gazdaságtalan termeke 
hanem azok a munkavállalók esnek allt 
zatul, akik a munkaszervezetek igénye; 
a legkevésbé képesek, illetve hajlandok 
kalmazkodni és gyenge az önvédelmi bt 
pességük. Ezek közé tartoznak a csőkki 
munkaképességűek, a szocializációs B 
hézségekkel küszködők, a cigány közös 
gek sok tagja és mindazok, akiket a 6 
dálkodó szervezetek nem tekintenek felé 
értékű munkaerőnek. A bértömeg-szli 
lyozás hatására leginkább tőlük ige 
nek megszabadulni a munkáltatók. mike 
ben a bérkímélő foglalkoztatási formak: 
változatlan mennyiségben továbbn ! 
igényt tartanak. A létszámfelvétel korlat 
zása megnehezíti az önként munkahelye 
változtatók újbóli elhelyezkedését és 27 
két is, akik a munkaviszonyukat hossz 


- fa ff. hprve 


mozgásról tájékoztató statisztikai adat 
évek óta 70-80 ezer főre becsülik azoka 
az állampolgároknak a számát, akik tő" 
mint féléves kihagyással létesítenek úk- 
munka-, illetve szövetkezeti tagság " 
szonyt. Túlfűtött munkaerő-kereslet me 
lett ebből társadalmi problémak ré 
adódtak. Napjainkban viszont eza- mi : 

aerőptachoz lazán kötödő - csoport van 
ginkább kitéve a szezonális munkanélkü- 
ség veszélyének. 
. A jelenlegi munkanélküliségnek egy to- 
ábbi forrását jelentik azok a központilag 
:k, amelyek egyrészt az ún. válságágaza- 
)k. másrészt az ezen kívüli területek tar- 
)s gazdálkodási nehézségekkel küszködő 
föleg állami — iparvállalatainál kényszeri- 
mnek ki létszámleépítéseket. 3 

A termelőszférában - a struktúraváltoz- 
atás szándékával - megkezdődött lét- 
zámcsökkentések egyik jellegzetessége, 
ogy azok gyakran olyan földrajzi terüle- 
ekre koncentrálódnak, ahol a gazdaság 
nás szervezetei sem képesek a munkahe- 
yüket tömegesen elvesztök felszívására. 
d. foglalkoztatáspolitikában — azonban 
nindeddig csak hiányosan és felemás mó- 
on teremtődtek meg az eszközök az ilyen 
ipusú problémák kezelésére. 


Ilentmondás a munkanélküliség 
természete" és a kezelésére hivatott 
szkoözok között 


) foglalkoztatáspolitika a legutóbbi évek- 
jen megkezdte az előkészületeket a re- 
ormfolyamat következetes végrehajtásá- 
ól várható konfliktusok kezelésére, a 
iyolcvanas évek munkanélkülisége azon- 
jan még a következetlenül megrefor- 
nált gazdaság működésének a terméke. 
4 munkanélküliség , természete" és a keze- 
ésére hivatott eszközök közötti ellent- 
nondás a legszembetünöbb módon abban 
nyilvánul meg, hogy miközben a betöltet- 
en munkahelyek száma átlagosan leg- 
Iább háromszorosa a bejelentett munka- 
élküliekének, gyorsan emelkedik a fél év- 
rél hosszabb időt kényszerűen munka nél- 
:ül töltök száma. 

Ez két dilemmát vet fel. Az egyik: a mai 
nunkanélküliek zömét lényegében azok 
Ikotják (pl. a csökkent munkaképessé- 
úek, börtönből szabadultak, a cigány la- 
:-osság egy része stb.), akiknek nemcsak 
oglalkoztatását, de társadalmi beilleszke- 
lését sem sikerült eddig megnyugtatóan 
endezni. De vajon reális-e az a törekvés, 
1ogy a sokáig elmulasztott feladat teljesi- 


tését épp napjaink gazdálkodási nehézsé- 
gei közepette pótoljuk? A másik: a foglal- 
koztatáspolitika eszközeit a szándékokra 
alapozva vagy a valós helyzetből kiindulva 
indokolt-e továbbfejleszteni? Ami az utób- 
bit illeti, aligha lehet kétséges, hogy az 
elhelyezkedési gondokkal küszködő társa- 
dalmi csoportokat ma elsősorban nem a 
munkaerő-mobilitás élénkítését szolgáló 
eszközökkel, hanem rétegspecifikus foglal- 
koztatási programokkal lehet és kell segí- 
teni. De ugyanilyen fontos a szocialista 
gazdaság valódi piaci reformjának támo- 
gatása, ami kettős feladatot állít a foglal- 
koztatáspolitika elé. 

Egyfelől meg kell erősíteni a munkaerő- 
kínálat rugalmas alkalmazkodását segítő 
eszközöket. Ezek ugyanis gyakran nem 
eredeti rendeltetésüknek megfelelően mü- 
ködnek. Másfelől szükség van a munka- 
nélküli-segély bevezetésére. A munkaerő- 
piaci diszfunkcionalitások kialakulásában 
szerepet játszottak a munkanélküliséget 
mereven elutasító politika1-ideológiai meg- 
fontolások is. A helyi, területi társadalmi 
szervek szintjén e beidegződések nem rit- 
kán ma is éreztetik hatásukat. Rejtve tart- 
ják. de meg nem szüntetik azokat a konf- 
liktusokat, amelyek felszinre kerülésük 
esetén lehetővé tennék a foglalkoztatáspo- 
litika eszközrendszerének - a feszültségek 
megoldásának reményében történő -— al- 
kalmazását. 

A már meglévő eszközök kihasználat- 
lansága (amit részben a konfliktusok ta- 
kargatása okoz) láttán egyúttal megkérdő- 
jeleződik a foglalkoztatáspolitika kezde- 
ményezéseinek megalapozottsága, S ez 
szintén fékezi az érdemi előrelépést. A tor- 
zulások kiküszöbölésének egyik előfeltéte- 
le, hogy a politika minden szintje ideoló- 
giailag 15 szembesüljön a munkanélküliség 
tényével. Ennek felvetése ma már szinte 
közhelynek tűnik, ám a munkanélküli- 
segély mielőbbi bevezetése érdekében még- 
is indokolt az említése. Léteznek ugyanis 
bejelentett munkanélküliek, van elhelyez- 
kedési támogatás, de — a konfliktusok nyilt 
vállalásának hosszú halogatása miatt — 
még mindig hiányzik az állami gondosko- 
dás a munkaalkalom hiánya miatt szorult 
helyzetbe jutott állampolgárokról. Követ- 

kezésképpen a munkanélkülisegély-rend- 
szer kidolgozása a foglalkoztataspolitika 
másik fontos feladata. Ez az az eszköz, 
amely úgy mentheti fel a munkáltatókat a 
szamukra nem szükséges vagy nem megfe- 
lelő munkaerő megtartásának szociális kö- 
telezettsége alól, hogy közben nem teszi ki 
tartós veszélynek az egyén (és hozzátarto- 
2Ó1) egzisztenciális biztonsagat sem. 


Diszfunkcionalitások 
a foglalkoztatáspolitika 
eszközrendszerének működésében 


Ebben az évtizedben fokozatosan kiépül- 
tek a megyei munkaerő-szolgálati irodák. 
Státusuk azonban bizonytalan, hatáskö- 
rük rendezetlen, anyagi helyzetük szűkös. 
Személyi feltételeik hiányosak, és technikai 
felszereltségük is alacsony szinvonalú. 

A feltételek hiányosságainál mélyebb és 
nehezebben feloldható problémát jelent a 
munkaerő-kereslet és -kinálat megbizható, 
teljes körű, naprakész nyilvántartásának 
megszervezése. Annak ellenére, hogy a 
munkaerő-közvetítésről szóló rendelet ér- 
telmében a munkáltatók kötelesek vala- 
mennyi üres munkahelvet bejelenteni a 
munkaerő-közvetitő irodaknál, ez a gya- 
korlatban nem történik meg. Altalános az 
a tapasztalat, hogy a gazdálkodó szerveze- 
tek , jobb" állásaikkal megkerülik a közve- 
títőhelyeket. Emiatt az álláskinálat az íIro- 
dákban kisebb a valóságosnál. Ugyanez 
elmondható a regisztrált munkanélküliek- 
ről is. Ennek az az oka, hogy jelenleg anya- 
gi motiváció nem kapcsolódik a nyilván- 
tartásba vételhez; szankció viszont igen 
(pl. a közveszélyes munkakerülés bünteté- 
sével), ami miatt az állást kereső munka- 
nélküliek nem is mindegyike járul hozzá 
ahhoz, hogy adatait rögzítsék. 

Az átképzési támogatás rendszere — az 
ismételt módosítások ellenére — sem nyújt 
megfelelő keretet a foglalkozást és szak- 
képzettséget változtatók (változtatni kény- 
szerülőök) atképzéséhez. Ennek az a ma- 
gyarázata, hogy csak ritkán kerül sor 
olyan szerkezetátalakító, létszám-átcso- 
portosítással járó, a modern technikát 
meghonosító programokra, amelyekhez a 
munkáltatók igénybe vehetnek az állami 


támogatást. S ha mégis megvalósul eg: 
egy ilyen program, az esetek többségbe 
azok sem várják el a munkaerő koze 
szakmai felkészítését. Emellett a munká: 
tatók is egyre kevésbé vállalják, hogy szal: 
képzetlen dolgozót vegyenek fel, és atkep 
zéssel tegyék őket alkalmassá igényesett 
feladatok ellátására. 

1988 előtt nehézséget jelentett az is, hog 
az átképzéshez nyújtott támogatást csak 
munkaviszonyban állók kaphatták, és ak 
is csak akkor, ha olyan munkáltatónál s- 
került elhelyezkedniük, aki hajlandó vot 
a betanításukra. Az idei évtől már mi 
van arra, hogy azok is részt vehessenek az 
állam által támogatott átképzésekbe. 
akiknek nincs munkaviszonyuk. 

A felmondási idő meghosszabbitásíró 
és az elhelyezkedési támogatásról SZÖR 
rendelkezés eredeti formájában még (or: 
málisan sem felelt meg a követelmények 
nek. mert csak a munkáltatók által kezde 

ményezett, 10-nél több dolgozó munkav: 
szonyának megszüntetésével járó létszám: 
leépítések esetén nyújtott segítséget a 
egyéneknek. A munkanélküliek dönt 
többsége ennek alapján semmiféle anyat 
támogatásban nem részesült. Ám a jelentes 
- a 10 fős korlát eltörlése után —- érvene 
szabályozás is tartalmaz olyan megkötés 
ket, amelyek korlátozzák a rendeletei 
biztosított járandóság igénybevételét. Mr 
közben ugyanis a dolgozók már eleve cséi 
akkor juthatnak hozzá az állami támog: 
táshoz, ha munkáltatójuk kezdemény 
az elbocsátást, jogosultságuk még annak 5 
függvénye, hogy a vállalatok betartjákzi 
létszámleépítés esetére vonatkozó előírást 
kat (pl. a bejelentési kötelezettség teljesíte- 
sét). Indokolt volna úgy egyszerűsíteni 32 
elhelyezkedési támogatáshoz való hozzájt: 
tás feltételeit, hogy az kevesebb adminiszt 
rációs kötelezettséggel terhelje a munkal 
tatókat. : 

A közhasznú munka megszervezését 2 
a körülmény kényszerítette ki, hogy 
munkaerő-közvetítő irodákban megszap" 
rodott azoknak a munkanélkülieknek : 
száma, akiket semmilyen munkáltató né? 
volt hajlandó alkalmazni. Ez egy szociolc 
giailag elég pontosan körülhatárolható té 3 
teg: a szakképzetlen, iskolázatlan, a mit ! 

enkor a legrosszabb kétkezi munkát vég- 
5 fizikai dolgozóké, továbbá a nehezen 
:gyelmezhető, sok munkahelyet megjárt 
5 büntetett előéletű embereké. Számukra 
evés pénzből, gyorsan olyan foglalkozta- 
ist (területrendezést, parkosítást, utca- 
"prést, árok- és csatornatisztítást stb.) ta- 
iItak, ami nem kivánt , munkahelyterem- 
:st", beruházást, gépet, berendezést és 
nyagból, illetve szerszámból is csak a leg- 
lcsóbbak beszerzését tette szükségessé. 
. A közhasznú munka megszervezéséért 
agy erőfeszítéseket tesznek a tanácsok. 
.bben egyrészt az játszik szerepet, hogy a 
"lsorolt munkák elvégzését eddig akadá- 
vrozta a munkaerőhiány, másrészt az, 
ogy ezáltal olyanokat is munkahelyhez 
udnak juttatni, akik elhelyezésére más 
tódon alig van remény. Végül erre ser- 
enthet az is, hogy a közhasznú munka 
évén a tanácsok központi forrásokhoz 
athatnak. S noha a rendelet kimondja, 
ogy az egyének nem kényszeríthetők en- 
ek elfogadására, a közhasznú munka el- 
itasítása sok helyen mégis egyet jelent a 
-özveszélyes munkakerüléssel. 

1988-tól a foglalkoztatáspolitika esz- 
.Öözrendszere további új elemekkel bővült. 
-étrejött a Foglalkoztatási Alap, amelyből 
, vállalatok — pályázati úton — anyagi for- 
asokat igényelhetnek munkahelyteremtő 
eruházásokhoz. Három megyében meg- 
ezdődtek a kisérletek az újrakezdési köl- 
sönnel, és rugalmasabbá váltak a koren- 
edményes nyugdíjazás szabályai is. Ezek 
aatásai azonban — tapasztalatok hiányá- 
an — ma még nem értekelhetők. 


, foglalkoztatáspolitika mai 
ntézmény- és eszközrendszerének 
orszerűsítése 


. közelmúltban annyi intézkedés lépett 
atályba, hogy most nem ezek további 
yarapítása, hanem eredményes működte- 
ssük a fő feladat. A legfontosabb teen- 
öőknek a következők látszanak. 

u Mielőbb ki kellene dolgozni a mun- 
aeróőpiaci szolgálat országos és területi 
itézményeinek konzisztens rendszerét, 
gybekötve státusuk, hatáskörük, mükö- 
ésük személyi, anyagi és tárgyi feltételei- 


nek rendezésével. Meg kellene szervezni a 
munkaerő-piaci szolgálatban alkalmazot- 
tak nyilvántartását, rögzíteni szükséges a 
munkakörök szakmai követelményrend- 
szerét, és ajánlatos volna megkezdeni az itt 
dolgozók szakmai továbbképzését. 

u5 A munkaerő-közvetítés állami rend- 
szere mellett célszerű volna engedélyezni a 
szakmai érdekképviseleti szervek, esetleg 
más társadalmi szervezetek, szakmai szö- 
vetségek, egyesületek közvetítési és segé- 
lyezési tevékenységét is. Ezáltal talán meg- 
szüntethetők lennének az állami közvetí- 
tésre ma még jellemző , fehér foltok", és 
oldható lenne az állami adminisztráció ru- 
galmatlansága. 

u Indokolt a munkaerőpiaci informá- 
ciós rendszer felülvizsgálása is. A támoga- 
tó társadalmi-gazdasági környezet megte- 
remtésével és ha szükséges, jogi szankciók 
igénybevételével kell elérni, hogy a már 
létező adatgyűjtések, adatfelvételek valós 
tartalommal teljenek meg. 

u Ujból meg. kell teremteni az - egy 
évtizeddel ezelőtt már létezett, de azóta 
dezorganizálódott - ifjúkori és felnőtt pá- 
lyaorientációs-pályakorrekciós tanácsadás 
módszertani, személyi, tárgyi és szervezeti 
feltételeit. 

u Ajánlatos lenne korrigálni a közhasz- 
nú munka , inségmunkára" utaló sajátos- 
ságait, s ahol lehetséges, ezekben a tevé- 
kenységekben 15 érvényesíteni kellene a ra- 
cionális gazdálkodás követelményeit. El- 
lenkező esetben a közhasznú munka épp 
olyan veszélyessé válhat az ember szemé- 
lyiségére, mint a hosszabb ideig tartó kény- 
szerű munkátlanság. 

A munkanélküliség elleni küzdelem - ha 
azt össze akarjuk kapcsolni a gazdasági és 
gazdálkodási szerkezet szükséges átalakí- 
tásával — már ma is azt feltételezi, hogy új 
tevékenységek s ezáltal új munkahelyek 
szülessenek. Ehhez ösztönözni, segíteni 
kell a kisvállalkozásokat, s lehetővé kell 
tenni, hogy a vállalkozók s a születendő új 
szervezetek a változatos jogi formák közül 
a sajátosságaiknak leginkább megfelelőt 
választhassák. Az új tevékenység szervezé- 
sében fontos szerepe lehet az üzleti célú 
pénzintézeti hálózat működésének. Erté- 
kelnünk kell az új kezdeményezéseknek a 

munkaerő-kereslet élénkítésére gyakorolt 
hatásat. Ez hozzásegíthet annak megvála- 
szolásához is, hogy a Foglalkoztatási Alap 
munkahelyteremtésre szánt központi kere- 
tei miként, milyen biztosítékok mellett 
hasznosulhatnak jövedelemtermelő befek- 
tetésként. 


u A megfelelő érdekképviseleti szervek- 
kel közösen mielőbb ki kell dolgozni a 
gyenge és a romló munkaerőpiaci pozíció- 
jú munkavállalói csoportok foglalkoztatá- 
si rétegprogramjait. Ennek során - e réte- 
gek sajátos érdekeit és értékeit elismerve — 
célszerű lenne újraéleszteni bizonyos tradi- 
cionális munkavégzési formákat. Nem 
szükséges mindenkit , beterelni" a ma meg- 
lévő szerkezeti keretek közé, ehelyett alter- 
natívákat kellene kínálni, a jelenleginél jó- 
val tágabb, tényleges választást nyújtó 
szervezeti és munkaformák létrehozásának 
lehetőségével. 


u A foglalkoztatáspolitika kiemelt fon- 
tosságú teendője a munkaerőpiac rugal- 
masságának növelése. Ezt a törekvést a 
magas és állandóan növekvő foglalkozta- 
tási színvonal határozottan gátolja. Hiszen 
ha nagyobb szerepet kap a piaci szelekció, 
nő a gazdasági szervezetek száma, gyorsul 
a tökeátcsoportosulás, akkor a foglalkoz- 
tatottság szinvonalának is hol emelkednie, 
hol süllyednie kell. Ehhez a jelenleginél 
nagyobb számban volna szükség olyan tár- 
sadalmi csoportokra, amelyek lazán kö- 
tödnek a munkaerőpiachoz. Ilyenek vi- 
szont csak akkor jöhetnek létre, ha az erre 
alkalmas munkavállalói rétegeket nem te- 
reli és tartja erős gazdasági és nem gazda- 
sági kényszer a hagyományos módon szer- 
vezett munka világába(n). A laza kötödés 
feltétele, hogy az érintettek alternatív élet- 
vitelben legyenek érdekeltek, és rendelkez- 
zenek a megélhetésüket biztosító stabil 
háttérrel (ami lehet mezőgazdasági kister- 
melés, szociális ellátás - pl. gyes vagy 
nyugdíj -, eltartó által folyósított jövede- 


lem stb.). Ezzel párhuzamosan rugalmas 


foglalkoztatási formákra van szükség. 
A szóba jövő lehetőségek közük kiemelke- 
dő szerepük van a rugalmas munkaidő- 
rendszereknek és a részmunkaidős foglal- 
koztatásnak. 


A munkanélküli-segélyezés 
lehetséges változatai" 


A munkanélküli-segély bevezetése ket kr 
csőben, két különböző, de egymásra épü. 
változatban képzelhető el. Mindkettőre er: 
vényesnek kell tekinteni azt a követ 
ményt, hogy a segély azok számára ny: 
son átmeneti megélhetési forrást. akik u 
tézményes segítséggel sem tudnak munkz- 
végzési lehetőséghez jutni, s a foglalkozz 
táspolitika más eszközeivel sem sken 
gondoskodni róluk. 

A világ egyik országában sem válik mi 
den munkanélküli-segélyezett munkark: 
külivé. A jogosultak körének, a jogosul: 
ság feltételeinek meghatározása - a gé 
lyezés mértékrendszeréhez hasonlóan - 
küzdelmes alkuk tárgya, melyeket a gi 
dasági körülmények és a politikai helyzei 
változásának függvényében folyamatos? 
újrafogalmaznak a társadalmi partnerek 
Ennek megfelelően a magyar munkanelkt 
lisegély-rendszer kimunkálása során 4 a: 
szükséges, hogy a munkavállalók, illene 
munkáltatók érdekei nyílttá váljanak. e 
társadalmi nyilvánosság mellett jöpjenei 
létre a megállapodások. 


Rövid távú változat 


A mai finanszírozási feltételek mellett. Té 
vid távra olyan konstrukciót célszerű Ír 
alakítani, amely a jogosultak körének b 
vítésével egyidejüleg úgy szigorítja me? ? 
járandóság folyósításának feltételeit. 102 
korrigálja a felmondási idő meghosszab": 
tásáról és az elhelyezkedési támogatási 
szóló mai rendelkezés érvényesítése 5072 
tapasztalható visszásságokat. 

A munkanélkülisegély-rendszerből E 
kellene iktatni a felmondási idő megbos 
szabbításának lehetőségét. Ezzel egyidéjt 
leg a korábbi kereset 75, illetve 60 szaz? 
kát biztosító segélyezés jelenlegi 3-3 b" 
időtartamát külön-külön fél évre meg 


$ Az állami Bér- és Munkaügyi Hivatal a kéz 
múltban bocsátotta társadalmi vitára az Aki fefő 
koztatáspolitika és a munkanélküliség kezeles ki 
összeállítást, amelynek mellekletei között szerét 
munkanélküli-segélvezés feltételeire vonatkozo el 
zelés is. Az írásnak ez a része ennek felhasznsös" 
készült. 


emez 

ietne hosszabbítani. Amennyiben az érin- 
etteket egy éven belül sem sikerül munká- 
ja állítani, akkor ezt követően megélheté- 
ükről a szociális segélyezés szociálpoliti- 
(ai rendszerén belül kellene gondoskodni. 
d , megfelelő állás" (amelynek visszautasí- 
ása a segélyre való jogosultság megszűné- 
ét vonja maga után) kritériumait ajánla- 
os újrafogalmazni. Ennek során arra kell 
örekedni, hogy azok jobban közelítsenek 
! felajánlható álláskinálat tényleges jellem- 
ö1hez, és elfogadásukat tegyék előnyöseb- 
jé a munkanélküli státus vállalásához ké- 
jest. 

A munkanélküli-segélyre jogosultak kö- 
ét — a fegyelmivel elbocsátandók kivételé- 
el - mindazokra célszerű kiterjeszteni, 
kiknek munkaviszonya a munkáltató 
ezdeményezésére szünt meg. Így segély- 
ez juthatnak azok, akiknek elbocsátása a 
núszaki fejlesztéssel, a termelési vagy a 
ermékszerkezet megváltoztatásával, illet- 
e a gazdaságilag racionális vállalati mun- 
caeró-felhasználás kibontakozásával függ 
jssze. Viták folynak arról, hogy a pálya- 
ceezdő fiatalok bekerüljenek-e a segélyre 
ogosultak közé. 

Véleményem szerint az ifjúsági munka- 
vélküliség problémáját nem munkanélkü- 
1-segélyezéssel kellene megoldani. Ez 
igyanis nem nyújt perspektívát a fiatalok 
zámára, söt hátráltatná társadalmi integ- 
aciójukat. Ehelyett a 18 éven aluli fiata- 
oknak mielőbb olyan elhelyezkedést tá- 
nogató oktatási programokat szükséges 
adolgozni, amelyek egyfelől elsajátíttatják 
elük a munkahelyi beilleszkedéshez nél- 
:ülözhetetlen általános és speciális ismere- 
eket, másfelől részt vállalnak a pályakez- 
lök alkalmazásával együtt járó munkálta- 
ói többletköltségekből. Emellett továbbra 
5 fennmaradna a szakmájukban elhelyez- 
edni nem tudó fiatalok hiányszakmákra 
aló átképzésének - állami támogatással 
gybekötött -— lehetősége. Azon is célszerű 
ondolkodni, hogy milyen tevékenységek 
övitésével lehetne a közhasznú munka- 
égzést a középiskolát végzett munka nél- 
üli fiatalok számára is vonzóvá tenni. 


Azoknak a munkanélkülieknek, akiket 
e rövidebb távra szóló javaslat nem szere- 
peltet a munkanélküli-segély jogosultjai 
között, egyelőre a szociális segélyezés szo- 
ciálpolitikai rendszerén belül kellene meg- 
élhetési forrást kínálni. 


Hosszú távú változat 


A munkanélküli-segélyre jogosultak körét 
akkor lehet a fenti változatnál tovább szé- 
lesíteni, ha már láthatóvá válnak a gazda- 
sági szerkezet átalakulásának első eredmé- 
nyei. A segélyezési rendszer továbbfejlesz- 
tését a Foglalkoztatási Alap önálló finan- 
szírozási forrásainak megteremtésével in- 
dokolt elkezdeni. 

Az Alapnak kellene biztosítania az 
anyagi bázist valamennyi foglalkoztatás- 
politikai eszköz működtetéséhez, köztük a 
munkanélküli-segélyezéshez is. A felhasz- 
nálható pénzügyi források munkáltatói és 
munkavállalói befizetésekből képződhet- 
nének, amelyeket deficit esetén az állami 
költségvetés egészíthetne ki. Ezzel a mun- 
kanélküli-segély biztosítási alapon járó já- 
randósággá válna. Ezt követően a járan- 
dóságra való jogosultságot mindazokra ki 
kellene terjeszteni, akik meghatározott 
ideig hozzájárulást fizettek a Foglalkozta- 
tási Alapba. A pályakezdők megkülönböz- 
tetett kezelésmódja természetesen Itt 15 1n- 
dokolt. 

A munkanélküli-járandóság feltételei 
hosszú távon nem változnának. A korábbi 
kereset 75, illetve 60 százaléka továbbra 1s 
6-6 hónapig járna. Ezt követően vagy a 
szociális segélyezés szociálpolitikai rend- 
szerében kellene gondoskodni a tartósan 
munka nélkül maradókról, vagy ki kellene 
dolgozni számukra az immár rászorultsági 
alapon járó munkanélküli-segélyezést. Ezt 
fix összegben lenne ajánlatos rögzíteni, pl. 
a mindenkori minimális öregségi nyugdíj 
szintjén. A rászorultságot pedig az érintet- 
tek jövedelmi és vagyoni helyzetének figye- 
lembevételével kellene meghatározni. 


Frey Mária 

Adatok, információk a munkaerőpiacról 


A munkaerőpiac főbb folyamatait tükröző 
információk nem egyszerűen csak tájékoz- 
tatnak, hanem tudat- és magatartásfor- 
máló szerepükkel, orientáló hatásukkal se- 
giíthetik a hatékonyabb munkát, a munka- 
erő-állomány szükséges átrendezését, mi- 
nősegi paramétereinek javulását, stabilizá- 
lásra szoruló gazdaságunk új pályára állí- 
tását. 

Ezért a megújított foglalkoztatáspoliti- 
ka eszközrendszerének fontos része a mun- 
kavállalók és a munkáltatók informálása 
munkaerőpiaci esélyeikről, választási lehe- 
tőségeikről, miközben az irányítás nem 
mellőzheti, hogy megfelelő információk se- 
gítsék a munkaerőpiac helyi és országos 
szervezését, felügyeletét. Az iranyítás nem 
mellőzheti a munkaerőpiac befolyásolását 
szolgáló eszközök, például az átképzés 
vagy a munkanélküli-segélyezés kidolgo- 
zását és működtetését. A munkaerőpiac 
széles körű információira építhet csak az 
érdekfeltárás és érdekegyeztetés 15. 

Az utóbbi években bizonyos átalakulás 
indult meg a foglalkoztatás és a munka- 
erő-gazdálkodás területén. Ezek a változá- 
sok azonban kisebbek annál, mint ahogy 
a közfelfogás alapján hinni lehetett, de an- 
nál is, mint amire a gazdaságnak szüksége 
lenne. A foglalkoztatásban remélt - és 
egyúttal félelmet keltő — gyökeres változás 
még várat magára. A következőkben e 
megállapításokat a számok tükrében kí- 
vánjuk illusztrálni. 

A foglalkoztatás főbb folyamatai a várt 
módon alakultak. Az aktív keresők száma 
tovább csökkent: 1987. január 1-jén 0,! 
százalékkal, 1988. január 1-jén 0.8 száza- 
lékkal volt kevesebb, mint egy évvel koráb- 
ban. Ez - a nagyjából 4,8 millió keresőből 
— 8, illetve 40 ezer fős csökkenést jelent. 
A munkaerőforrásként figyelembe vehető 
népesség igénybevételi rátája 94.4 százalé- 
kos, ami - a korábbiakhoz hasonlóan - 
maximálisnak tekinthető. Az iparban és a 
mezőgazdaságban 1987-ről 1988-ra 1.9, il- 
letve 3,3 százalékkal lett kevesebb a lét- 
szám, míg az építőipar munkaerő-felhasz- 
nálása I,1 százalékkal nött. Folytatódott 


a munkaerő átáramlása az anyagi ágak 
a nem anyagi ágakba. Az előbbi terükt: 
a létszámcsökkenés az 1980-as évek eke 
től kezdve növekvő tendenciájú, annak e- 
lenére, hogy nőtt a közlekedés, a posz e 
távközlés, a kereskedelem és az amaz 
szolgáltatások területén dolgozók szam 
és aránya. 

Miközben a szocialista szektorban Íor- 
lalkoztatott munkaerő száma 68 ezér Ér 
csökkent, a magánszektorban 28 ezer fő 
létszámgyarapodás történt 1987-ben. 

E változások a foglalkoztatás szerkez 
tében az előző néhány évinél mérsékelt 
munkaerő-áramlás mellett jöttek létre. Bz 
tavaly már több pályakezdő lépett a fog: 
koztatottak közé, a munkahelycserék Sz 
ma azonban ezt ellensúlyozó mértékbe 
csökkent. A statisztikai adatok vizsgaát: 
ból az derül ki, hogy a szocialista szett: 
hagyományos szervezeteiben dolgozol 
óvatosabbak, bátortalanabbak, amik 
munkahely-változtatásról döntenek. kr 
vésbé biztosak abban, hogy ily módi 
kedvezőbb munkafeltételhez vagy keres: 
előnyhöz juthatnak. A szocialista szekt: 
ron belül változatlanul jelentős a moz; 
a kisvállalatok, kisszövetkezetek felé. me 
részt intenzívebb oda-vissza áramlás tt 
pasztalható a szövetkezeti szektor 6 : 
kisszervezetek, valamint a magánszát" 
között. Bár a létszámleépítések, szervező 
átcsoportosítások száma 1987-ben B 
megközelítette a 17 ezer főt, a kényszi 
munkahely-változtatások 1985 óta mié 
csak 36 ezer embert, az aktív keresi 
mindössze 0,7 százalékát érintették." 

Egy 1987. évi felmérés tanúsága Sz 
a létszámleépítéseket, illetve átcsoportos 
tásokat kiváltó okok között a termékszt 
kezet-váltás nem éri el a 3 százalékot ! 
hatékony foglalkoztatás javításának sz 
déka pedig mindössze 14 százalékot kep" 


$ A szervezett létszámleépítés és átcsoportosi; - 
munkáltatói kezdeményezésű munkaviszony-mets- 


e... 


ladó létszámleépítéseket jelölik. 

el. Leggyakoribb - az esetek 40 százaléka 
- a vállalati szervezet racionalizálásának, 
ctugazításának szándéka. Minden negye- 
lik létszámleépítésre a veszteséges tevé- 
cenység megszüntetése miatt került sor. 
5 bár a munkáltatók sokszor úgy hajtották 
égre a létszámleépítést, hogy nem tettek 
leget a bejelentési kötelezettségnek, ezt 
zámításba véve is állíthatjuk, hogy a mun- 
caerömozgás (évente több mint 700 ezer 
nunkahely-változtatás) lényegében alig 
nagyobb hányada történik a munkáltatók 
cezdeményezésére, mint a korábbi évek- 
jen. 

1987 második felében a vállalatok egy 
asebb hatékonyságjavulással együtt járó 
étszámcsökkenési folyamatot megtörve — 
iz 1988. évi adózási és bérgazdálkodási 
-örülményekkel számolva - újból létszám- 
artalékolásba kezdtek. Ez is mutatja, 
1ogy milyen nehezen erősödik meg egy 
-edvező tendencia, s milyen könnyen törik 
neg a szabályozóváltozások miatti vállala- 
1 reakciók következtében. Az év eleje óta 
i várakozó magatartást a munkaerő-állo- 
nány minőségének javítására való törek- 
rés váltotta fel, és némiképp nőtt a gazdál- 
codasi okokkal összefüggő létszámcsök- 
centés is. Ennek ellenére a vállalati kezde- 
nényezésű munkaerömozgás nyomai még 
na is csak szük körben lelhetők fel. Ez két 
kból érdemel figyelmet: egyrészt, mert a 
nunkaerömozgás méretei meglehetősen 
nagyok, másrészt a gazdaság szerkezeti 
italakításához át kell rendezni a foglalkoz- 
atási szerkezetet IS. 

A foglalkoztatási szerkezet átalakítása 
1 piac igényeihez igazodó szakmai képzést 
s munkahely-változtatásokat feltételez. 
mennyiben ez a mobilizáció inkább az 
gyéni munkavállalói szándékok valóra 
jálását, mint a foglalkoztatásnak a gazda- 
ági kényszerből fakadó szerkezeti átren- 
lezését szolgálja, úgy a mozgások fő értéke 
ibban a szabadságban testesül meg, 
mellyel a munkaerő gyakorlatilag bármi- 
or élhet. Ez persze nem lebecsülendő, hi- 
zen jobb körülmények teremtődnek ak- 
or, ha a dolgozók maguk keresik a nekik 
edvezőbb helyet, mintha munkáltatói 
ezdeményezésre, nagyobb feszültségek 
Öözepette lennének kénytelenek lemonda- 


ni állásukról. Ezért a célirányos - az egyén 
számára minél kevesebb megpróbáltatás- 
sal járó — munkahely-változásokat a struk- 
túraátalakítás fontos társadalmi és gazda- 
sági feltételének kell tekinteni. E mobilitás 
eredményessége és fájdalommentessége 
nagy mértékben az informáló, tanácsadó, 
orientáló munkaerőpiaci szolgáltatások 
színvonalán múlik. 

Mindez még több nehézséggel jár, ami- 
kor a munkaerőkereslet csökkenő tenden- 
ciájú. A munkaerő-közvetítő szervek 1988. 
második negyedév végén 6,8 ezerrel keve- 
sebb álláshelyet kináltak, mint az előző év 
azonos időszakában. A munkáltatók beje- 
lentései alapján így 15 több mint 54 ezer fő 
iránt volt kereslet. A második negyedév- 
ben viszont már 11 462 munkanélküli ál- 
láskeresőt vettek nyilvántartásukba a köz- 
vetítő szervek. Figyelmet érdemel, hogy az 
első negyedévben ennél több mint ötezerrel 
volt magasabb a számuk. 

Tudjuk, hogy a munkavállalás lehetősé- 
gei az általános munkaerőhiány közepette 
is eltérőek voltak az ország megyéiben. 
Ezek a különbségek ma még inkább szem- 
beötlőek. A munkaerő-közvetítésben re- 
gisztrált keresleti, kinálati adatok szerint 
június végén az álláshelyek egyharmadát 
Budapesten, Csongrád és Komárom me- 
gyében ajánlották a munkáltatók: a mun- 
kanélküli alláskeresők 42 százaléka vi- 
szont Szabolcs-Szatmár, Borsod-Abaúj- 
Zemplén, Szolnok és Baranya megyében 
kért segítséget. 

Miközben a munkát keresőknek közel 
70 százaléka csak rövid ideig kényszerül 
várni megfelelő munkalehetőségre, a visz- 
szatéróen vagy tartósan munkanélkülivé 
válók száma és aránya nött. A kialakuló 
munkanélküliséget leginkább az jellemzi, 
hogy a nyilvántartott munkanélküliek kö- 
zül meghaladja a 3 ezret azoknak a száma, 
akiket a tulajdonképpen élénk munkaerő- 
kereslet mellett sem sikerült már több mint 
3 hónapja megfelelő munkához segíteni. 
Tudnunk kell azt is, hogy 2,5-3 ezer fő 
végez közhasznú munkát, akik egyébként 
hosszabb ideje lennének munka nélkül. 

Az országosan alig több mint 6 ezer 
felkínált segédmunkás-álláshely úgy oszlik 
meg, hogy az orszag 13 megyéje került 

olyan helyzetbe az év közepére, hogy a 
közvetítő szervek a nyilvántartott, csak 
segédmunkára alkalmas állást keresők 
mindegyikének még megyei szinten sem 
tudtak állást ajánlani. E gondok kiterjedé- 
sét jellemzi, hogy 29 olyan közvetítői kör- 
Zet volt az országban, ahol legalább 50-nel 
volt kevesebb a segédmunkas-munkahe- 
lyek száma az ilyen jellegű munkát kereső- 
kénél. 

A szakképzett dolgozók iránti kereslet — 
a betöltetlen álláshelyek csökkenése mel- 
lett 15 — élénk. 1986-ban a betöltetlen álláas- 
helyek 48-49 százalékában szakmunkáso- 
kat kerestek. 1987 első felében ez a hányad 
elérte az 52 százalékot, a második fél évben 
pedig - valószínüleg a már említett mérsé- 
kelt  létszámhigítási megfontolásból  - 
48-49 százalékra módosult. Ez év első felé- 
ben az állásoknak szintén közel felét, 45-50 
százalékát szakmunkásoknak kinálták. 


Bár az állást kereső munkanélküliek 
száma nött, ez nem csökkentette az állan- 
dósult, intenzív túlkeresletet bizonyos 
hiányszakmák, szakképzett csoportok 
iránt. A második negyedévben minden 
harmadik állásajanlat tartós munkaero- 
hiánnyal jellemezhető szakmákra, munka- 
helyekre irányult. A lakatosoknak, gépi és 
kézi varrómunkásoknak, köműveseknek, 
forgacsolóknak, hegesztöknek, villanysze- 
relőknek. ácsállványozóknak és segéd- 
munkásoknak kinált álláslehetőségek az 
összes kereslet több mint harmadát teszik 
ki. Egyes szellemi szakmunkát követelő 
munkakörök betöltésére 15 nagy az igény. 
Országosan egyenként 500 körüli az állás- 
ajánlat könyvelőknek, gyors- és gépírók- 
nak; 100-300 állást kínálnak tervezőknek, 
közgazdászoknak, adminisztrátoroknak, 
írnokoknak, telefonkezelőknek, postafor- 
galmi foglalkozásúaknak, műszaki fejlesz- 
töknek, programozóknak, pénzügyi és 
munkaügyi foglalkozásúaknak, számlá- 
zóknak, bérelszámolóknak, raktárosok- 
nak. A kereslet azonban a fővárosra és 
néhány megyére koncentrálódott. 


Az adatok egyértelműen mutatják, hogy 
a munkaerőkereslet és -kinálat területi ki- 
egyenlítésében szinte eszköztelenek va- 
gyunk. A jelenlegi elhelyezkedési gondok 

- különösen a nagyobb munkaerópz 
körzeteket tekintve — más okokból e 
magyarázhatók pusztán csak a munki: 
hetőségek hiányával. A kinált munkas 
lyek betöltésére ugyanis a — nem nag §: 
számú, de növekvő számú -— munkanein 
álláskeresőknek nincsenek jó eséhei 
A kereslet csökkenése elsősorban a sz- 
képzetlenek, gyakorlattal nem rendele 
zök - köztük szélesedő körben a páluka 
dők - elhelyezkedési lehetőségeit szüli: 
te. Az év első felében nyilvántartásba ve 
munkanélküli álláskeresőknek mak 
20 százaléka 8 általános iskolai osztál 
alacsonyabb végzettségű volt, és csalsz 
fele csak általános iskolát végzett. Sanő 
a munkanélküliek közel 60 százaléka ? 
éves vagy fiatalabb, és köztük minden hz- 
madik nem fejezte be az általános iskos: 


A három hónapnál hosszabb ideje me 
kára várók mintegy háromnegyede csi 
segéd-, illetve betanított munkára ak: 
mas. Közülük sokak elhelyezkedési exhe 
javíthatók lennének, ha képzésük. akkr 
zésük jobban a kereslethez igazodna. 4 
átképzési lehetőség, illetőleg a munkis 
felkészítő képzés biztosított mind a mE 
kaviszonyban állók, mind a munkanek- 
liek számára. 1986-ban 8 ezer, 198-té 
10 500 volt azok száma, akik a vállalaios 
által szervezett tanfolyamokon vél 
részt. 1988 első felében több mint 7 ez" 
kaptak átképzési támogatást. Emellet! : 
közvetítő irodák szervezésével megkezis 
dött - a tervek szerint mintegy IKÚ : 
részére -— a munkaviszonyban nem ált: 
átképzése. Ahhoz, hogy a különböző $ 
képzési formák funkciójukat kellő mine" 
gi színvonalon láthassák el, még sok ni 
kedésre van szükség. Célszerű képzési B 
lyeket és programokat kell kialakitan! : 
fejleszteni szükséges a pályaorientálói ő 
tanácsadói tevékenységet. Emellett nélk: 
lözhetetlen olyan képzési formák létreh 
zása is, amelyek azokat az elhelyezesré 
rókat is hozzájuttatják bizonyos képzet 
séghez, akiknek jelentős iskoláztatási hár 
rányaik vannak. 


Ma már szinte általános a munkáltató 
elzárkózása azok felvételétől, akikról 2 
tartják, hogy munkához való hozzáálias 

lőéletük miatt nem remélhető tőlük meg- 
. elelő színvonalú, fegyelmezett munkavég- 
rés. 


Az elhelyezésre váró munkanélküliekre 
onatkozó információk és a munkaerőpia- 
a kilátások alapján a kormányzat szüksé- 
resnek itélte a közhasznú munkák szerve- 
rését, és ezen keresztül támogatást nyújt 
izoknak, akiknek enélkül kevés reményük 
ehetne állandó munkavégzésre. A múlt 
"vben az ország 12 megyéjében mintegy 
2150 fő dolgozott az adott területen fon- 
-osnak ítélt, de főként alacsony presztízsű 
nunkán. E munkavállalók nagy része ci- 
Jány, magas közöttük a büntetés-végre- 
jajtási intézetből kikerültek, az alkoholis- 
iák és az analfabéták száma, s mondhatni 
ninden másodikuknak nincs általános is- 
kolai végzettsége. Számukra szinte ez az 
egyedüli esély arra, hogy visszatérhessenek 
a szervezett munkába. 

Az elhelyezkedési esélyek megítélésénél 
azt 15 figyelembe kell venni, hogy a szerve- 
zett munkaerő-átcsoportosítás keretében 
1986-ban és 1987-ben évenként 10-15 ezer 
dolgozó elhelyezését kell megoldani. Az 
idei év második negyedében 899 esetben 
engedélyezték a felmondási idő -— pénzbeli 
tamogatással járó — meghosszabbítását. 
Az elhelyezkedés fél évet meghaladó elhú- 
zódása miatt 118 fő kapott elhelyezkedési 
támogatást. A gazdasági szerkezetváltás 
fölgyorsulása esetén az eddig megvalósult 
atcsoportosítások és egyéb munkahely- 
megszűnések megsokszorozódásával kell 
számolnunk. Bizonyára jelentősen nő 
majd azok száma is, akik önként hagyták 
ott munkahelyüket, ám hosszabb-rövi- 
debb ideig nem tudnak elhelyezkedni, s 
ezért kérik a közvetítő szervek segítségét. 

A munkaerő-közvetítés és a hozzá kap- 
csolódó, egyre szélesedő munkaerőpiaci 
szolgáltatások -— s részben a támogatások 
folyósításával kapcsolatos feladatok is -— 
döntően a munkaügyi szolgáltató irodák- 
ra, közvetítő szervekre hárulnak. 

Az elhelyezkedni, állást változtatni kívá- 
nók vagy egyéb foglalkoztatási gonddal 
küszködök 1987-ben közel 200 ezer eset- 
ben vették igénybe a munkaügyi szolgálta- 


tó irodák munkáját. Ez a forgalom az idén 
tovább nőtt. Míg 1987-ben csak minden 
ötödik állást kereső fordult a közvetítő 
szervekhez információkért, segítségért, je- 
lenleg már minden harmadikuk érdeklődé- 
sére számítani lehet. A közvetítésre háruló 
feladatok jellegét jelzi, hogy 1987-ben az 
irodák forgalmának fele, ez évben pedig 
már kétharmada a munkaviszonyban nem 
állók részére nyújtott szolgáltatás. 

A munkáltatók többsége munkaerőpia- 
ci helyzetük értékelése, foglalkoztatási 
stratégiájuk kialakítása során ma sajnála- 
tosan nem él az irodáktól származó infor- 
mációk hasznosításának lehetőségével. 
Többnyire egyoldalú adatszolgáltatási te- 
hernek tekintik az álláshelyeik bejelentésé- 
re előirt kötelezettségeket, hangoztatva, 
hogy a munkaerő-közvetítésen keresztül 
nem jutnak az igényeik szerinti munkaerő- 
höz. Ebben sok igazság van. Jól működő, 
naprakész, valós információkat nyújtó 
közvetítési szolgáltatás nem is képzelhető 
el a munkáltatók és az adott területen 
munkaerő-közvetítést végző szervezet kö- 
zötti szoros információs kapcsolat nélkül. 
A betöltetlen állások ismerete ugyanis fel- 
tétele a munkaerő elhelyezésének. Emellett 
az állásválaszték -— lehető legteljesebb - 
ismerete adhat csak megfelelő támpontot 
a pályakorrekcióhoz, a szervezett átképzé- 
sekhez, — munkaerőpiaci képzésekhez. 
A munkahelyválaszték bővítése lehetősé- 
get adna a speciális képzettségűekre, kvali- 
fikált munkát keresőkre szakosodó szak- 
munkaerő-közvetités bevezetéséhez és a 
munkáltatók speciális keresletének kielégi- 
téséhez. 

A mintegy 500, munkaerő-közvetítési 
feladatot ellátó szervnek az elhelyezkedési 
lehetőségeket is fel kell kutatnia. Ehhez a 
munkához sok helyen a legalapvetőbb fel- 
tételek is hiányoznak, és csak néhány me- 
gyében jött létre a munkaügyi szolgáltató 
irodákból és kirendeltségeiből álló, megfe- 
lelő színvonalú szolgáltatásokra képes 
szervezet. Jelenleg 206 olyan tanácsi köz- 
vetítőhely van, ahol a tanácsi dolgozó 
egyéb feladatai ellátása mellett foglalkozik 
a munkaügyi szolgáltatási feladatokkal. 
Az első negyedévben az összes közvetítő- 
helynek alig több mint fele működött tény- 

legesen. Ezek miatt az ország különböző 
településein élő emberek nem egyforma 
eséllyel számíthatnak segítségre elhelyez- 
kedésük megoldásában. 

A munkaerőpiaci informaciórendszer 
fejlesztésével, az operatív munka informa- 
tikai, számítógépi támogatásával értünk el 
eredményeket, de koránt sincs elegendő 
számítógépünk az ország minden terüle- 
tén. Egyelőre nem tudjuk a gépeket megfe- 
lelő rendszerben müködtetni. Az informá- 
ciórendszer alapvető hiányossága, hogy a 
teljes foglalkoztatottság elvére épülő mun- 
kaügyi statisztika információi nem tájé- 
koztatnak sem az alulfoglalkoztatottság- 
ról, sem a munkanélküliség méretéről, vál- 
tozásairól. Meglehetősen esetleges a tájé- 
kozottságunk a munkaerőpiaci folyama- 
tokról és a munkáltatók és munkavállalók 
magatartását befolyásoló tényezőkről, a 
foglalkoztatás és az elhelyezkedés motivá- 

cióiról. A jelenlegi munkaerő-közvetités 
rendszer természetesen csak a szolgáltat 
sokat igénybe vevőkről informál. Meg ke 
jegyezni. hogy a nyilvántartott munkand 
küliek száma -— mivel jelenleg a regisztti 
taknak csak igen szűk köre részesül anyag 
támogatásban - a valóságosan munkát kt: 
reső munkanélküliek számánál kiet 

A korábban említett gondok miatt : 
munkaerő-közvetítés nem támaszkodbali 
tényleges elhelyezkedési lehetőségek nr 
lasztékát tükröző állásinformációkra ea 
E területeken a változtatás és a fejksza 
halaszthatatlan, mert a munkaerópuc 
szolgáltató hálózat és információs ren 
szer fontos feltétele a szerkezetváltás wt 
rehajtásának s az ebből fakadó feszülte 
gek társadalmilag elviselhető keretek kó 
zött tartásának. 

de 


Alkoholfogyasztás: 


nértékek és végletek 


iz Egészségügyi Világszervezet (WHO) 
zakértői csoportja 1979-ben megállapítot- 
a: , az alkoholproblémák napjainkban a 
"ág legsúlyosabb közegészségügyi gond- 
ai közé tartoznak ..., a világ sok részén a 
ársadalmi-gazdasági fejlődés komoly aka- 
lályai, és azzal fenyegetnek, hogy eláraszt- 
ak az egészségügyi szolgáltatásokat. 
4 múltban az alkoholfogyasztás mérséklé- 
ére vonatkozó programok nagy része az 
gyénre, különösen a súlyos alkoholistára 
; e rétegen belül is az alkohol által determi- 
tált személyre összpontosította a figyel- 
net. Ujabban azonban a figyelem egyre 
nkább az alkoholfogyasztó személy he- 
yett a közösségre, az egész társadalmat 
rintő következményekre irányul."! 

E megállapítások hátterében az a tény 
ill, hogy az egy főre jutó szeszesital- 
fogyasztás a második világháború után 
minden európai kultúrájú fejlett országban 
növekedni kezdett, és ez a tendencia a het- 
venes évek második feléig, Franciaország 
kivételével (ahol az egy főre jutó fogyasz- 
tás a legmagasabb volt), mindenütt töretle- 
nül folytatódott. Hozzá kell azonban ten- 
nünk, hogy ezeknek az országoknak a na- 
gyobb részében 1980 körül megállt a növe- 
kedési tendencia, sőt némelyikben azóta az 
egy főre jutó fogyasztás 10-20 százalékos 
csökkenését mutatják a statisztikai adatok 
(Franciaország, Spanyolország, az NSZK, 
Ausztria, Írország, Nagy-Britannia, Len- 
gyelország, Svédország). 

Hazánkban az alkoholfogyasztás ennek 

l Problems Related to Alcohol Consumption. Re- 


jort of a WHO Expert Committee. Geneva. WHO. 
1980. 72 p. 


a nemzetközi tendenciának megfelelően 
alakult, azzal a különbséggel. hogy a növe- 
kedés a legnagyobb mértékűek közé tarto- 
zott, és nem látszik határozott csökkenés 
az utóbbi tíz évben. Az ötvenes évek első 
felében az egy állampolgárra jutó, 100 fo- 
kos alkoholra átszámitott fogyasztás még 
évi 5 liter körül volt, 1978 óta pedig II,5 
liter körül ingadozik. Azt a tényt, hogy a 
fogyasztás 1978 óta nem nött, nem lenne 
helyes sem túlértékelni, sem alábecsülni. 
Ugyanis nagyon magas szinten stabilizáló- 
dott a fogyasztás. Így jelenleg a statisztikai 
adatok szerint Luxemburg, Franciaország, 
Portugália és Olaszország után az ötödik 
helyen szerepclünk az alkoholfogyasztás 
mennyiségét illetően. 

Szinte mindegyik fejlett országban azt 
figyelték meg, hogy a korábban uralkodó 
italfajta mellé , felnőtt" a másik két italfaj- 
ta fogyasztása. Ez nálunk is egészen hatá- 
rozottan látszik: , borivó" társadalomból 
, mindenivó" társadalommá váltunk. Míg 
a borfogyasztás megmaradt nagyjából a 
ket világháború közötti szinten, sőt az 
utóbbi években kissé csökkent (1986-ban 
25 liter volt), a sörfogyasztás az ötvenes 
évek eleje óta több mint tízszeresére (99 
liter), az égetett szeszes italok fogyasztása 
pedig mintegy ötszörösére (10.,4 liter, 50 
fokos alkoholra átszámítva) nőtt. [gy 
1986-ban az összes alkoholnak csupán 23 
százaléka jutott a szervezetünkbe borként, 
viszont 3] százalék sör és 46 százalék ége- 
tett szeszes italok formájában. Hozzáte- 
hetjük, hogy az illegálisan főzött pálinka 
tovább növelheti az elfogyasztott égetett 


szeszes italok mennyiségét. 

Alkoholizmus vagy az 
alkoholfogvasztásból származó problémák 


Az említett WHO-jelentés nem ok nélkül 
tért át az , alkoholizmus" fogalmáról , az 
alkoholfogyasztaással összefüggő proble- 
mák" fogalmának használatára. Emögött 
az a meggyőzödés áll, hogy a szeszesital- 
fogyasztás káros következményének nem- 
csak az alkoholizmus kialakulását tekint- 
jük az ivók egy részénél, hanem a sokkal 
szélesebb körben jelentkező másféle nega- 
tív jelenségeket is. 


Az alkoholizmusnak kétféle definícióját 
találhatjuk meg a szakirodalomban. Az 
orvosi definíció szerint az alkoholizmus kri- 
tériuma a függőség vagy dependencia ki- 
alakulása: az az állapot, hogy az egyén 
ellenállhatatlanul vágyódik az alkoholra. 

Az alkoholizmus szociológiai definíciója 
viszont az, hogy a szeszesital-fogyasztás 
következtében az egyén nem képes társa- 
dalmi szerepeit megfelelően ellátni, ezért 
súlyos munkahelyi nehézségei támadnak, 
családi kapcsolatai megromlanak, környe- 
zetével . súlyos konfliktusokba kerül. 
A függőség következtében legtöbbször 
megjelennek a társadalmi szerepben el- 
szenvedett károsodások Is, és megfordítva; 
legtöbbször csak az olyan mértékű ivás 
okoz súlyos, visszafordithatatlan társadal- 
mi károkat, amelyek létrejöttében már a 
dependencia kialakulása játszik szerepet. 
A tartós, nagy mennyiségű szeszesiítal- 
fogyasztás azonban szinte teljesen biztosan 
kialakítja a függőséget, ugyanúgy, mint a 
legtöbb kábítószer. 


A szakirodalomban az utóbbi tíz évben 
uralkodóvá vált az a felfogás, hogy az al- 
koholdependencia kialakulásán  túlme- 
nően sok más problémát, társadalmi kárt is 
okoz a szeszesítal-fogyasztás. Mint az em- 
lített WHO-jelentés megfogalmazta: ,A 
közelmúltig az alkohollal kapcsolatos 
problémák teljes körét egy alapvető álla- 
pot, az alkoholizmus megnyilvánulásainak 
tartották." Kétségtelen, hogy sokféle 
probléma kapcsolódik az , alkoholdepen- 
dencia-szindróma" kialakulásához. Hang- 
súlyozni kell azonban, hogy sok olyan fizi- 
kai, mentális és társadalmi zavar létezik, 


ÉLETVISZONYOK ÉS TÁRSADALOMPOLITIKA 


amely nem szükségképpen függ össze : 
dependenciával. 

Az alkoholdependencia, bár igen elte: 
jedt és magában is súlyos gondot oki. 
csupán egy kis része az alkohollal kaxe 
latos problémák teljes körének. Példakep 
pen emliti a jelentés a következőket a 
akut ivási alkalmakkor előforduló erősz: 
kos cselekedetek, balesetek, rosszulletek. : 
tartós, mértéktelen ivás következtében fe 
lépő májzsugorodás és más betegségek. : 
munkaképesség csökkenése, a szellemi ke 
pességek romlása és az önuralom elveszt 
se, továbbá a család felbomlása, a gyermt 
kek elhanyagolása, a baráti kapcsolatá 
megszakadása, az anyagi elszegényedés 
végül az egész társadalmat érintő olv 
károk, mint a közrend elleni vétség. 2 
egészségügyi és a szociális gondozas b: 
adások növekedése, az igazságszolgaltat:- 
si költségek emelkedése, a munka terme: 
kenységének csökkenése. 

Ebben a tanulmányban megpróbkáoz 
ezt az újfajta, szélesebb nézőpontú megkö 
zelítést alkalmazni. 


Becslések a szeszesítal-fogyasztás 
egyes káros hatásairól 


Az alkoholizmus elleni küzdelem érve: 
erősítené és eszközeit tökéletesítené, bz 
pontosan meg tudnánk mondani vagy te 
csülni, mekkora károkat okoz a szeszes :£ 
fogyasztása. 

Magát az alkoholisták számát is csik 
becsülni tudjuk. Nyilvánvaló ugyan 
hogy az alkoholistákat gondozó ambulzt: 
intézményekben 1986-ban nyilvántartott 
60 ezer és a pszichiátriai gondozó amtt- 
láns intézményekben nyilvántartott 687 
alkoholista csupán a ,jéghegy csúcsi. 
A nemzetközi alkohológiai szakirodalom 
ban kétféle becslési módszert alkalmaz 
nak. Ezek a következők. 

A Jellinek-képlet a májzsugorodás ké 
vetkeztében elhunytak száma alapjan k: 
csüli az alkoholisták számát azon két felte 
vés alapján, hogy az alkoholisták megh: 
tározott hányadának van májzsugorodas:. 
illetve a májzsugorodásban szenvedők 
meghatározott hányada hal meg egy éves 


E e e———.———ey———"——k.. 


est e eeeeeeeeNeÉNSNeáKEtNKKKKKNulNlKTtttmtüütttürüűüütűtrtütütlup " 
ÚRAT ÉTÉ LT A OKo a manga ÜSS GÁT YAR EKÖKEZEÉE 22, sé í 2 a 
S. a Fő ba . 

elül. 1986-ban 4559 ember hunyt el máj- 
sugorodásban Magyarországon. Ennek 
ilapján 420-450 ezerre lehet az alkoholis- 
ák számát becsülni.? Az ötvenes évek eleje 
)ta a májzsugorodásban elhunytak száma 
)t-hatszorosára nőtt. 1984 óta azonban 
negállt a növekedés. Nem lehet kizárni, 
10gy ez annak következménye, hogy né- 
tány évvel korábban, 1978 óta nem emel- 
cedik az egy főre jutó fogyasztás. 

A Ledermann-képlet az egy főre jutó 
ogyasztás alapján becsüli meg, hogy az 
idott társadalomban hányan vannak, 
ikiknek az átlagos alkoholfogyasztása na- 
rvobb bizonyos szintnél, azzal a feltétele- 
éssel, hogy az összes fogyasztás bizonyos 
körben oszlik meg az alkoholisták, a mér- 
éktelen alkoholfogyasztók, a mérsékelten 
:vók stb. közt. Eszerint jelenleg körülbelül 
300 ezer magyar fogyaszt átlagosan napi 
15 centiliternél több, 100 fokos alkoholnak 
megfelelő mennyiségű szeszes italt (vagyis 
legalább 6 féldeci 50 fokos pálinkát vagy 
1,3 liter bort vagy 4.3 liter sört). 

Már ezek a számok 15 igen magasak, 
hiszen azt jelzik, hogy a magyar társada- 
lom minden huszonegyedik-huszonkette- 
dik tagja alkoholista. Ennél is nagyobb 
számot becsülhetünk, ha nem a pillanatnyi 
,keresztmetszeti" képet akarjuk felvázol- 
ni, hanem - mintegy hosszmetszetben - az 
életük folyamán alkoholistává válók ará- 
nyát kívánjuk meghatározni. Figyelembe 
véve az alkoholisták kormegoszlását, azt 
lehet mondani, hogy minden hatodik-hete- 
dik magyar férfi alkoholistává válik életé- 
ben, a nők közül pedig minden huszadik. 

A mértéktelen szeszesital-fogyasztás 
közvetlen ok-okozati szerepet játszik há- 
rom halálok esetében. Ezek: az alkoholos 
májzsugorodás (az összes májzsugorodás- 
nak körülbelül kétharmada), az alkohol- 
függőségi szindróma és az alkoholos elme- 
zavar. Ezen túlmenően azonban az alko- 
holnak többé-kevésbé bizonyíthatóan lé- 
nyeges szerepe van további betegségek ki- 


2 Amikor Jellinek képletét kidolgozta, még nem 
különböztették meg a haláloki statisztikában az alko- 
holos eredetű és az egyéb eredetű májzsugorodást. Mi- 
vel néhány év óta ezt megkülönböztetik, kiindulhatunk 
a becslésnél az alkoholos eredetű májzsugorodás miatt 
meghaltak számából. 


. 


alakulásában, és így az általuk okozott 
halálozásban. Ilyenek a , nagy" halálokok 
közül: az agy-érbetegségek (agyvérzés 
stb.), a rosszindulatú daganatok közül az 
emésztőrendszer felső részének (szájüreg, 
garat, nyelőcső, gyomor) daganatai, a köz- 
úti balesetek, a tüdőgyulladás és a gyo- 
morfekély. Mivel a mértéktelen alkoholfo- 
gyasztás sokszor együtt jár az erős do- 
hányzással, rossz táplálkozással, lelki 
problémákkal, ez utóbbiakon keresztül, 
ezekkel karöltve lényeges szerepe van való- 
színűleg az öngyilkosságban, a tüdő rossz- 
indulatú daganatában és általában a szív- 
és keringési rendszer összes betegségeiben. 

A súlyos szeszesital-fogyasztás okozta 
egészségkárosodások azonban ennél is 
sokkal szélesebb körűek, hiszen nem min- 
den, alkohol kiváltotta betegség okoz ha- 
lált. Ilyen például a magas vérnyomás, 
amely népbetegség hazánkban, továbbá az 
agyi degeneráció.? Itt említhetjük a rok- 
kantságot okozó, de nem halálos balesete- 
ket is. 

Felmerül a kérdés, mennyi az az alko- 
holmennyiség, amely még nem ártalmas az 
egészségre. Erre vonatkozóan sok vizsgá- 
latot végeztek külföldön, és meglehetősen 
eltérő eredményekre jutottak. K. Braun és 
szerzőtársai az alkohológiai szemlélet 
megváltozására hatást gyakorló munká- 
jukban azt mondják, hogy a halandóság 
szempontjából lényeges kockázatot még 
nem jelentő napi átlagos fogyasztás felső 
határa majdnem biztosan kevesebb mint 
napi 120 gramm, sőt esetleg kevesebb mint 
napi 60 gramm 100 fokos alkohol (ez meg- 
felel három féldeci pálinkánakervagy három 
kispohár bornak vagy három korsó sör- 
nek). Valószínű, hogy a nőknél ez a határ 
sokkal alacsonyabb, 20 gramm (vagyis a 
férfiaknál említett mennyiség egyharma- 
da), mivel az alkohol sokkal erősebben 
károsítja a női szervezetet, mint a férfiét. 

Az egészségi állapot romlásán kívül a 
túlzott szeszesital-fogyasztás következmé- 
nyei a lelki egészség károsodásában és ez- 
zel összefüggésben a társadalmi szerepek, 


3 Az alkoholfogyasztásból származó betegségekről 
lásd Levendel László: Alkoholbetegek gyógykezelése 
és gondozása. Budapest, Akadémiai Kiadó. 1987. 369. 
old. 

feladatok ellátásában jelentkező zavarok- 
ban 15 megnyilvánulnak. 

Ez a legkézzelfoghatóbban az alkohol- 
fogyasztással . összefüggő  búűncselekmé- 
nyekben jelenik meg. 1986-ban az összes 
elítélteknek 37,7 százaléka követte el cse- 
lekményét ilyen módon, legtöbbjük részeg 
állapotban. Ez az arány az elmúlt években 
fokozatosan emelkedett, az utóbbi két- 
három évben viszont mintha stabilizálódni 
látszana. 

Ez az arány bűncselekményfajtánként 
természetesen nagyon eltérő. 1986-ban a 
közlekedési büncselekmények miatt eliteél- 
tek 79 százalékánal jatszott közre ittasság. 
Ezek a bűncselekmények teszik ki az ösz- 
szes alkoholfogyasztással összefüggő bűn- 
cselekményeknek körülbelül a felét. 

A szeszesital-fogyasztással összefüggő 
bűncselekmények második nagy csoport- 
ját a személyek javait és a társadalmi tulaj- 
dont károsító cselekmények alkotják. 
A harmadik ilyen bűncselekménytípus a 
garázdaság, vagyis az ittas állapotban 
okozott közrendzavarás. Végül a negye- 
dik, de talán a legsúlyosabb problémát 
okozó, alkoholfogyasztással összefüggő 
bűncselekménytípusba a személyek elleni 
támadások tartoznak. 1986-ban a szándé- 
kos emberölés és kisérlete miatt elítéltek 
közül 227 személy, az összes elítélt 69 szá- 
zaléka követte el ezt alkoholizálással ösz- 
szefüggésben. A súlyos testi sértések eseté- 
ben a szám sokkal nagyobb (2068 elítélt), 
az arány azonban kisebb, 49 százalék. 

Az alkoholnak az emberek közötti kap- 
csolatok megrontásában játszott szerepe a 
bűnözéssel sokkal szélesebb körben fejti ki 
hatását. A legsúlyosabban a családi kap- 
csolatokat érinti. Az alkoholistákat gondo- 
zó intézetekben kezelt férfiak körében vég- 
zett interjús vizsgálat azt mutatta ki, hogy 
kevesebb mint egyharmaduknak van vagy 
volt jónak mondható tartós kapcsolata há- 
zastársával vagy élettársával.! Az alkoho- 
lista nők még a férfiaknál is kevésbé képe- 
sek jó házastársi vagy partnerkapcsolatot 


4 Andorka Rudolf, Buda Béla, Cseh-Szombathy 
László, Hegedús Imre, Kiss Judit. Simon Györgyi: Az 
alkoholizmus kifejlődésének tényezőt. Statisztikai Idő- 
szaki Közlemények, 245. kötet. 1972. 202. old. 

létesíteni és fenntartani." Az alkoholisti 
jelentős része ezért előbb-utóbb társtalr: 
ná válik . jónak mondható és stabil kapcs 
lat nélkül kallódik a társadalomban 
Éppen ennek következtében az alkob 
listák átlagos gyermekszáma alacsonyakt 
az azonos életkorú nem alkoholistakénz 
Mégsem hanyagolhatjuk el azt a veszel 
amelyet az alkoholista szülők jelenteni 
gyermekeik fejlődése, szocializációja sz 
mára. Ezt jelzi az a tény is, hogy a gyámb: 
tóságoknál nyilvántartott veszélyeztet 
és az állami gondozásba vett gyermeki 
egyharmadánál a problémák legai 
egyik oka a szülők alkoholizmusa. — 
A mértéktelen szeszesital-fogyasztásbo. 
származó károk tehát igen szerteágazui 
és jelentős részük nem számszerűsítbeli 
anyagi kárként jelenik meg. hanem a us 
dalom egészének működési zavaraiba 
, erkölcsi" kár formájában. Történtek b 
sérletek a gazdasági károk becslésére. Ig 
Magyarországon 1982-ben a követke 
kárösszegeket állapították meg": 


Termeléskiesés 

és táppénz 7,5—8,0 milliárd F 

Gyógykezelés 29-32 milliárú F. 
zemi és közúti 

baleset 3,1-3,3 milliárd Fi 

Bűnözés § 

tlázde ai hatás) — 0,5-0,6 milliárd Fi 
sszesen 14,0-15.1 milliárd F 


Ez az összeg az 1982. évi bruttó és 
terméknek valamivel kevesebb mint : 2 
zalékával egyenlő. Meg kell azonban f 
gyezni, hogy másféle becslési módszerek 
kel, további károk és költségek figyekt 
bevételével ennél lényegesen nagyobb új. 
szeget is lehet becsülni. Például egy Srl 
országra vonatkozó felmérés 19812x7 
50,8 milliárd svéd koronára becsülte a 2? 
szes ital társadalmi költségeit s ez az akkt 
ri svéd bruttó hazai terméknek körültel 
9 százaléka volt.7 

5 Valkai Zsuzsa: Miért isznak a nök? Mag 
Könyvkiadó 1986. 252. old. I 

6 Társadalmi beilleszkedési zavarok Magyaro"? 
gon. Kossuth Könyvkiadó 1986. 197. old. —. 

7 Johnson, A.: A szeszes ital társadalmi költf 
Svédországban. A svédországi viták az alkohol gú 
sági vonatkozásáról. Alkohológia, 1984. 3. 2£ 
18-20. old. 

A súlyos szeszesital-fogyasztás 
epidemiológiája 


.Az alkoholfogyasztásból származó problé- 

mák eredményes társadalmi kezelési mód- 
szereinek kialakításához ismernünk kelle- 
ne annak az egészséget és a társadalmi 
feladatok ellátását veszélyeztető súlyos ha- 
tásait, nem, életkor, társadalmi rétegek 
stb. szerinti megoszlását. Ezt a kérdéskört 
szokták epidemiológiának nevezni. Ezek a 
vizsgálatok azonban sok módszertani ne- 
hézségbe ütköznek. Általános tapasztalat 
ugyanis, hogy az ivási szokásokra és a be- 
lőle adódó problémákra vonatkozó kérdő- 
íves adatfelvételekkor a , letagadási" haj- 
landóság különösen erős. Mégis azokban 
az országokban, ahol rendszeres és nagy- 
méretű alkohológiai : kutatásokat végez- 
nek, mint például Finnországban, ahol kü- 
lön kutatóintézet foglalkozik ezzel a témá- 
val, néhány évenként a lakosság reprezen- 
tatív felmérésével elemzik az ivási szokáso- 
kat. Ezeknek a vizsgálatoknak a tapaszta- 
latai szerint a tényleges fogyasztásnak kö- 
rülbelül a felét mondják be, de a , letagadá- 
si arányok" nagyjából hasonlóak, ezért 
mind az időbeni tendenciákat, mind az 
ivás demográfiai és társadalmi különbsé- 
geit megközelítőleg ki lehet következtetni 
az adatokból. Az utóbbi években hazánk- 
ban is több ilyen vizsgálat történt. 


1. táblázat 


Ezek közül az 1984. évi mikrocenzus 
volt a legnagyobb méretű. A népesség 2 
százalékáról gyűjtöttek adatokat. A 14 
éves és idősebb népesség körében kérdez- 
tek rá az alkoholfogyasztás gyakoriságára. 
A megkérdezettek 37,3 százaléka állitotta, 
hogy alkalomszerűen, további 9.4 százalé- 
ka, hogy rendszeresen fogyaszt szeszes Ita- 
lokat. Ezek az arányok sokkal nagyobbak 
voltak a férfiak, mint a nök körében. 
A rendszeresen fogyasztók aránya az 
50-59 éves korcsoportban volt a legmaga- 
sabb. A szellemi foglalkozásúak között ki- 
sebb a rendszeresen, de valamivel nagyobb 
az alkalomszerűen fogyasztók aránya.? Az 
a tény, hogy az 55-59 éves férfiaknak 26 
százaléka mondta, hogy rendszeresen fo- 
gyaszt szeszes italt, arra figyelmeztet, hogy 
igen nagy lehet azoknak az aránya, akiket 
az alkohol potenciálisan veszélyeztet. 

A másik két országos vizsgálat sokkal 
kisebb, körülbelül 6000 személyből álló 
mintára irányult, ezért a becslési hibák le- 
hetősége nagyobb. Viszont mind a két eset- 
ben lehetőség volt részletesebben érdek- 
lödni az ivási szokásokról. A Juhász Pál és 
munkatársai által megkezdett szociálpszi- 
chiátriai vizsgálatsorozat keretében kér- 
deztek az ivás gyakoriságára és helyére, 
valamint az egy alkalommal fogyasztott 
mennyiségre." Ennek alapján még széle- 
sebbre becsülhetjük a veszélyeztetettek kö- 
rét (lásd 1. táblázat). 


A felnőtt népesség alkoholfogyasztási mutatói 


Naponta fogyaszt otthon szeszes italt 

Naponta fogyaszt kocsmában szeszes italt 

Hetenként többször fogyaszt kocsmában 
szeszes italt 

Egy alkalommal 2 di vagy több égetett 
szeszes italt fogyaszt 

Egy alkalommal 1 I vagy több bort fogyaszt 


(százalékban) 
2,2 10,5 
0,4 2.8 
0.3 3.1 
2,2 5.8 
1,7 6.2 
2.2 11,3 


Egy alkalommal 2 I vagy több sört fogyaszt 


Forrás: Kopp. Skrabski: Id. mű. 


8 Vukovich György: Az alkoholfogyasztás egyes 
jellemzői Magyarországon. Alkohológia, 1987. 1. 
. szam, 1-5. old. 


9 Kopp Mária, Skrabski Árpád: A társadalmi beil- 
leszkedési zavarok szempontjából veszélyeztetett hely- 
zetű csoportok szociálpszichiátriai jellemzői. Alkoho- 
lógia. 1985. 2. szám, 20--25. old. 

1986-ban a TÁRKI (Társadalomtudo- 
mányi és Rendszervezési Kutatóintézet) 
adatfelvételi sorozatának keretében tet- 
tünk fel szeszesital-fogyasztással kapcsola- 
tos kérdéseket.!? Rákérdeztünk a három 
szeszesítalfajta fogyasztásának gyakorisá- 
gára és az előző héten fogyasztott mennyi- 
ségre. Ennek alapján soroltuk a megkérde- 
zetteket hét ivási kategóriába (lásd 2. táb- 
lázat). Annak ellenére, hogy az előző heti 
fogyasztás bemondott mennyisége alig 
több mint 40 százaléka a 18 éves és idősebb 
népesség egy főre jutó fogyasztásának, 
amelyet a szeszesital-fogyasztás országos 
adataiból lehet megbecsülni, a megkérde- 
zetteknek az említett kategóriák szerinti 
megoszlása azt jelzi, hogy a felnőtt férfiné- 
pességnek körülbelül egynegyede legalábbis 
súlyosan veszélyeztetett, de részben már 
alkoholista. 

Ennél is fontosabb információja ennek 
az adatfelvételnek, hogy a férfiak körében 
lefelé haladva az iskolai végzettségi szinte- 
ken és a társadalmi hierarchián nő a veszé- 
lyeztetettek és az iszákosak aránya, ezzel 
szemben a nőknél a hierarchia két végén 
látunk csúcsértéket: mind a 8 általános 
iskolánál — alacsonyabb végzettségűek, 
mind a felsőfokú végzettségűek és érettsé- 
gizettek között viszonylag magas az ará- 
nyuk. 

A súlyos alkoholisták közt a férfi-nő 
arány ellentmondani látszik más adatok- 
nak. A TARKI adatfelvétele szerint a fér- 
fiaknak tízszer akkora része tartozik a ve- 
szélyeztetett ivók és iszákosok közé, mint 
a nőknek. Az alkoholistagondozó intéze- 
tekben körülbelül hét férfira jut egy nő. Az 
alkoholos májzsugorodás miatt elhunytak 
között viszont 3 : ] a férfiak és nők aránya. 
Az egyik elképzelhető magyarázat, hogy a 
nők inkább hajlamosak letagadni ivásu- 
kat, mivel azt a társadalom kevésbé tűri el, 
mint a férfiakét. Ugyanezért talán az alko- 
holista nőknek is csak kisebb része jut el az 
elvonókezelésig. A másik lehetséges ma- 
gyarázat, hogy a nők mind testileg, mind 
lelkileg erősebben és gyorsabban károsod- 


10 Elekes Zsuzsanna, Liptay Gabriella: Az alkohol- 
fogyasztás és más deviáns viselkedési formák elterjedt- 
sége Magyarországon. Társadalmi Beilleszkedési Za- 
varok Bulletin XI. sz. 1987. 152. old. 

nak az alkoholfogyasztástól, mint a ft 
fiak. Mindenesetre sok jel mutat arra. hon 
a női alkoholizmus ritkább, bár az utób: 
években gyorsabban terjed a magyar társ 
dalomban, mint a férfiaké. 

Az, hogy az alkoholizmus, a mértéktöz 
ivás a társadalom rosszabb anyagi helyzeti 
kisebb iskolai végzettségű rétegeiben mi- 
koribb, megegyezik azzal az általános ter 
denciával, miszerint minden súlyos társ: 
dalmi beilleszkedési zavar (az öngvike 
ság, a súlyos mentális zavarok, a bűnöm 
legtöbb formája) gyakoribb a társadalz 
hierarchia alján, mint a tetején. 


Az alkobollal kapcsolatos problémák 
mérséklésére szolgáló eszközök 


A kínálat korlátozása 

A két világháború közötti időszakban 2 
alkoholizmus elleni küzdelem a legtö 
fejlett országban a kínálat korlátozás 
összpontosult. Ekkor vezették be több r- 
szágban (pl. az Egyesült Államokban ő 
Finnországban) a teljes gyártási és árus: 
si tilalmat, másutt a szeszes italok kér 
rendszerét (Svédországban). Részben ? 
prohibícióval szerzett rossz tapasztalatok 
nak, részben pedig a közhangulat változ: 
sának, lényegesen engedékenyebbé valas: 
nak következtében a második világhábon 
után elterjedt az a szemlélet, hogy , a poli 
helyett az emberrel" kell foglalkozm. 2 
alkoholista embert kell orvosi és pszicho 
lógiai módszerekkel gyógyítani, a népes 
ség egészének lelki egészségi állapot 
úgy javítani, hogy minél kevesebben k 
gyenek képtelenek ellenállni a mértéktekt 
ivásba menekülés csábításának. A heté 
nes évek közepétől újabb szemléletbeli for 
dulat következett be az alkohológába 
elsősorban a skandináv alkohológusok hr 
tására. Ismét előtérbe került az a meggy 
ződés, hogy az összes fogyasztás csökker 
tése nélkül nem képzelhető el a mértéktéí 
ivás, az alkoholizmus, az alkoholfogyas 
tásból származó különféle problémák csók: 
kenése. Ez tükröződik az említett 1980. ev 
WHO-jelentésben: , Sok vizsgálat kimi 
tatta, hogy empirikus összefüggés van 2 

2. táblázat 
A felnőtt népesség megoszlása íivástípusok szerint 
(százalékban) 


Ivástípus 


Absztinens 


Alkalmi ivó 35.6 
Társasági ivó 229 
Mérsékelt ivó 14,1 
Rendszeres ivó 3,6 
Veszélyeztetett ivó 1,6 
iszákos 0,8 


Összesen 


Forrás: Elekes, Liptay: Id. mű. 


A táblázatban szereplő kategóriák pontos definíciója: absztinens - aki azt mondta, hogy 
sohasem iszik; alkalmi ivó - aki havonta vagy annál is ritkábban iszik és a megelőző héten 
nem fogyasztott, társasági rvó - aki havonta vagy annál ritkábban iszik és a megelőző héten 
0,1-1,0 deciliter 100 fokos szesznek megfelelő mennyiséget fogyasztott; mérsékelt ivó z 
havonta vagy annál ritkábban iszik és a megelőző héten 1,1-1,5 decit fogyasztott: és az, 
aki havonta tobbszor iszik, de az előző héten csak 0,0-1,5 decit fogyasztott; rendszeres 
ivó z havonta többször vagy annál ritkábban iszik és a megelőző héten 1,6-2.5 decit 
fogyasztott, és az, aki hetente többször iszik, de az előző héten csak 0,0-2,5 decit fogyasz- 
tott; veszélyeztetett ivó - hetente többször vagy annál ritkábban iszik és a megelőző héten 
2.6—3.5 decit fogyasztott, és aki naponta iszik egyfajta szeszes italt és a megelőző héten 
legfeljebb 3.5 decit fogyasztott; rszákos - az előző héten 3.6 decit vagy többet fogyasztott, 
és aki naponta két- vagy háromfajta szeszes italt fogyaszt. 


gy főre jutó fogyasztás mennyisége és a 
úlyos alkoholizálás gyakorisága között." 

A jelentés készítői egyértelműen amellett 
oglalnak állást, hogy a prevenció egyik 
szköze a szeszes italok hozzáférhetőségé- 
ek korlátozása. Ez a termelés és az árusí- 
as korlátozásával, valamint az árak eme- 
ésével elérhető. 

Sok nyugati országban, legutóbb a 
szovjetunióban is vezettek be ilyen irányú 
ntézkedéseket. A legkövetkezetesebben a 
véd alkoholpolitika valósítja meg ezeket 
iz elveket. Itt egyrészt igen magasan tart- 
ák és a fogyasztói árszínvonallal párhuza- 
nosan emelik a szeszes italok árait. Más- 
észt az igen gyenge tipusú sör kivételével 
ninden szeszes italt (az erősebb sört 15) 
sak az állami alkohol-kiskereskedelmi 
nonopólium üzleteiben lehet megvásárol- 
11. Ezeknek száma viszonylag kicsi (Stock- 
jolmban kerületenként egy ilyen bolt van), 
jéntek délutántól hétfő reggelig zárva van- 
nak. Húsz éven aluli személy nem vásárol- 
jat ezekben a boltokban szeszes italt. Ven- 
léglők, éttermek csak engedély birtokában 
szolgálhatnak fel szeszes italt, és csak étel- 
ogyasztás mellett. Kocsmák, ahol étel nél- 
kül lehet szeszes italt fogyasztani, nincse- 
nek. 


Hazánkban és külföldön egyaránt igen 
éles a vita arról, hogy ezekkel az eszközök- 
kel csökkenteni lehet-e az alkoholizmus- 
nak, illetve az alkohollal kapcsolatos 
problémák gyakoriságát. Van olyan ellen- 
érv, hogy magas árakkal és árusítási korlá- 
tozásokkal nem lehet az embereket vissza- 
tartani a szeszes italok beszerzésétől és az 
ivástól. Ezzel szemben mind a külföldi, 
mind a magyarországi vizsgálatok!! azt 
mutatták, hogy a szeszes italok fogyasztá- 
sa érzékenyen reagál az árváltozásokra. 
Különösen erős az égetett szeszes italok 
árrugalmassága. Nagyon kézenfekvőnek 
látszik, hogy a szeszesitalárak 1979. és 
1981. évi erős emelése és az ezzel párhuza- 
mosan bevezetett korlátozások az árusítás 
idejét és helyét illetően, lényeges szerepet 
játszottak abban, hogy 1978 óta az egy 
főre jutó fogyasztás nagyjából változatlan 
Magyarországon. 

Az ellenérvet úgy szokták megfogalmaz- 
ni, hogy a kínálat korlátozása nem tartja 
vissza a mértéktelen ivókat, az alkoholistá- 
kat az ivástól, a mérsékelt és társasági ivó- 


11 Andorka Rudolf: Befolyásolják-e az áremelések 
a szeszesital-fogyasztást? Az alkoholtartalmú italok ár- 
és jövedelemrugalmassága. Alkohológia, 1986. 3. 
szám, 1-7. old. 

kat viszont bosszantja. S. Ledermann 
becslése szerint!? a szeszesítal-fogyasztás 
megoszlása mindig olyan görbe alakját kö- 
veti, amely szerint a legtöbbet fogyasztó, 
körülbelül 10 százaléknyi személyre jut az 
összes fogyasztás 40-50 százaléka. Az is 
kétségtelen, hogy azoknál, akik már alko- 
holfüggövé váltak, az áremelések valószíi- 
nűüleg hatástalanok. Viszont akiknél még 
nem alakult ki a dependencia, de akiket ez 
a következő években fenyeget, az áremelé- 
sek és a hozzáférés nehezebbé válása (pél- 
dául az, hogy nem lehet reggel egy-két fél- 
deci pálinkat lehajtani) lényegesen csök- 
kenthetik a fogyasztást, és igy elősegíthető, 
hogy ne valjanak alkoholistákká. 

A kínálatot korlátozó eszközök alkal- 
mazása kétségtelenül azzal a veszéllyel jár, 
hogy a szeszesital-kinálat és -kereslet a 
, legalis" csatornákból áttevődik az ,ille- 
gális" csatornákra, tehát a zugpálinkafö- 
zésre és -árusításra. Ezért a kinálat korlá- 
tozásának együtt kell járnia az illegalis csa- 
tornák hatékonyabb ellenőrzésével, erélye- 
sebb visszaszorításával. 

Még egy további érvet hallhatunk, néha 
olvashatunk hazánkban a kinálatkorláto- 
zás ellen. Eszerint a szeszesital-árusítás 
csökkenése a belkereskedelmi és vendéglá- 
tóipari egységek nyereségét, ezzel dolgo- 
zóik prémiumát mérsékelné, továbbá 
csökkennének az állami költségvetés adó- 
bevételei. Azt, hogy a belkereskedelem és 
a vendéglátóipar ne elsősorban a szeszes 
italok árusítása révén jusson nyereséghez, 
a piaci viszonyok fokozott érvényre jutta- 
tásával, az élelmiszerárak mesterséges ala- 
csonyan tartásának megszüntetésével lehet 
és kell elérni. Ami pedig az állami költség- 
vetést illeti, abban az alkohol okozta költ- 
ségek (egészségügy, igazságszolgáltatás, 
szociális gondozás stb.) magasabbak, ha- 
bár kevésbé nyilvánvalóan láthatóak, mint 
az alkoholból származó adóbevételek. 

Mind az alkohológiai szakirodalom 
többségének álláspontja, mind a magyar- 
országi tapasztalatok arra engednek tehát 
következtetni, hogy az egy főre jutó fo- 


12 Ledermann, §.: Alcool, alcoolisme, alcoolisa- 
tion. Donnéeces scientifigues de caractere psychologigue, 
économigue et social. Paris. Presses Universitaires de 
France. 1956. 314. old. 


gyasztás mérséklése nélkül nem lehet z 
alkohol okozta problémák csökkenese 
várni. Egyúttal az is nyilvánvaló, hogy k- 
zárólag a kinálat korlátozása nem eleg ez 
jól átgondolt és hosszú távon eredmeme 
alkoholpolitikához. 


A szeszesital-fogyasztási szokások, 
normák és értékek átformálása 


Ez másképp megfogalmazva azt jekni. 
hogy szívós nevelő- és propagandamunk: 
val át kell alakítani társadalmunkban : 
szeszesital-fogyasztás alkalmaira, menny 
ségére és szerepére vonatkozó felfogást 4 
1986. évi TARKI-adatfelvételkor a met 
kérdezettek által egy alkalommal eli 
gyaszthatónak mondott átlagos mennyi 
gek is meglehetősen nagyok voltak: 


Egy alkalommal 
megengedhető fogyasztás 
(deciliterben) 


Bor 
Sör 
Égetett szeszes ital 


Ezek a mennyiségek a férfiaknál mitó: 
három szeszesitalfajtánál nagyobbak. : 
nőknél hajszálnyival kisebbek, mint a Le 
vendel László által javasolt, napi § 
gramm 100 fokos alkoholnak megíeei 
napi fogyasztási szintek.!? 

Az elfogyasztható mennyiségek ál: 
az absztinensektől az iszákosok felé hali 
va ivástípus szerinti kategóriánként 10. 
hát a mértéktelen ivás hátterében tf 
mennyiségű alkoholfogyasztást megentii 
hetőnek tartó normák állnak. Egy 19704 
rüli, nem lakossági reprezentativ miní2: 
hanem néhány kiválasztott ipari és m2 
gazdasági üzemben tartott közvéleme! 
kutatás szerint a megkérdezett férfiak " 
százaléka hét vagy több pohár sör, V s 
zalékuk öt vagy több pohár bor és 8 sz- 
lékuk három vagy több féldeci égetetl 7 
szes ital fogyasztását tartotta egy alkalot 
mal , baj nélkül" elfogyaszthatónak. 


13 Levendel László: Id. mű. 369. old. 

a mennyiségek a legtöbb embernél leg- 
alább az enyhe részegség állapotához ve- 
zetnek. 

Kereső viszonyban álló, 18-33 éves Ba- 
ranya megyei fiatalok, akiket a nyolcvanas 
évek első felében kérdeztek meg, szintén 
meglehetősen nagy mennyiségű átlagos na- 
pi fogyasztást tartottak megengedhetőnek, 
egészségre nem ártalmasnak: sörből közel 
három korsót, borból 7 decit, égetett sze- 
szes italból 1,2 decit.!" A bemondott 
mennyiségek szóródása nagy, így igen so- 
kan tartottak elfogadhatónak az egészség- 
re már biztosan ártalmas mennyiségeket is. 

Egy társadalom mindennapi kultúrájá- 
ban, viselkedési szabályaiban és értékeiben 
rendkívüli tartóssággal élnek tovább a 
múlt örökségei. Elég itt példaként a jelen- 
legi magyarországi köszönési, megszólítási 
vagy étkezési szokásokra utalni. Ugyan- 
Ilyen makacsul ellenállnak a változásnak a 
szeszesital-fogyasztással kapcsolatos nor- 
mák és értékek. Mégis utalnék két olyan új 
tényezőre, amely hozzájárulhat az ivási 
szokások megváltoztatásához. Az utóbbi 
15—20 évben szinte minden fejlett ország- 
ban előbbre került az értékek rangsorában 
az egyéni egészség. Ez vezetett az egészsé- 
ges étkezésre fordított nagyobb figyelem- 
hez, a kocogás széles körűvé válásához, sőt 
laaan a kábítószer-fogyasztás terjedésének 
megállításához is az Egyesült Allamok- 
ban.!5 Majdnem biztos, hogy a kinálatot 
korlátozó intézkedések mellett az egész- 
ségkultusz lényeges tényezője volt az alko- 
holfogyasztás növekedése megállításának, 
gyes országokban a csökkenésnek. 

Talán nem indokolatlan azt remélni, 
10gy a magyar társadalomban is elfoga- 
lottá válik az a tudomány által régóta 
yizonyított tétel, hogy a nagyobb meny- 
iyiségű alkoholfogyasztásnak súlyos 
:gészségkárosító hatása van, és ennek 
elismerése visszatart a mértéktelen ivás- 
ól. 


14 Lampek Kinga, Csanaky András: A fiatalok al- 
.oholfogyasztási szokásainak néhány jellemzője. Al- 
.ohológia, 1986. 2. szám, 18-30. old. 

15 Jellen Kornél: Miért csökkent a kábítószer- 
ogyasztás az Amerikai Egyesült Államokban? Alko- 
jológia 1988. 1. szám, 1-8. old. 


A másik reménykeltő tényező, hogy a 
TARKI adatfelvétele szerint a férfiak 93 
százaléka, a nök 97 százaléka úgy véli, 
hogy még kisebb mennyiségű alkohol fo- 
gyasztása után sem szabad járművet vezet- 
ni. Ebben alig van különbség az ivás típu- 
sonkénti kategóriák között, tehát az iszá- 
kosok is döntő többségükben egyetértenek 
azzal, hogy alkoholfogyasztás után nem 
szabad személygépkocsit vezetni. A lakos- 
ság tulajdonában levő személygépkocsik 
száma az utolsó tíz évben, tehát a gazdasá- 
gi nehézségek időszakában is gyorsan nö- 
vekedett, 1986-ban száz háztartásra már 
39 személygépkocsi jutott. Ha ez a növeke- 
dés tovább tart, várhatóan egyre többen 
fogják úgy érezni, hogy vezetés előtt nem 
ihatnak. 


A mentálhigiéne kifejlesztése 


Nem lenne azonban helyes arról sem meg- 
feledkezni, hogy a magyar társadalomban 
a mértéktelen ivók, iszákosok túlnyomó 
többsége nemcsak egyszerüen a környezet 
hatására szokik rá az italozásra, hanem 
lelki problémákkal is küszködik, és ezek 
elől keres átmeneti enyhülést az alkohol 
feszültségoldó hatásában. Ezért az alkohol 
okozta problémák gyökeréig akkor jutunk 
el, ha a társadalom tagjainak lelki egészsé- 
gét sikerül megőrizni, vagyis ha képessé 
válunk arra, hogy a mindennapi életből 
adódó feszültségeket másképp tudjuk 
megoldani. Ehhez egyrészt az akut feszült- 
ségek kezelését kell megtanulni, másrészt 
lehetőleg el kell kerülni a gyermekkori szo- 
cializáció zavarait. 

Egy átfogó mentálhigiénés program ki- 
fejtése nyilvánvalóan meghaladja ennek a 
tanulmánynak lehetőségeit. A mentálhi- 
giéne szintjének emelése ugyanis az alko- 
hollal kapcsolatos problémákon túl igen 
sok más súlyos társadalmi probléma meg- 
oldását elősegítené, így az összes többi tár- 
sadalmi beilleszkedési zavar, a családi kap- 
csolatok, a munkahelyi légkör és általában 
a társadalom egész müködése terén kedve- 
ző változásokhoz vezetne. 

Az alkoholisták gyógyítása 


Miközben ilyen komplex megelőzési prog- 
ramot fogalmazunk meg, nem feledkezhe- 
tünk meg arról a 450-500 ezer alkoholistá- 
ról, akit meg kell gyógyítani. A jelenleg a 
gondozóintézetekben nyilvántartott és 
ténylegesen gondozott alkoholisták száma 
ennek csupán töredéke. Kézenfekvően 
adódik a következtetés, hogy a gondozóin- 
tézeti hálózatot többszörösére kellene bő- 
viteni. Jelenleg ezek az intézmények jórészt 
a nagyobb városi központokban vannak. 
Kis számuk miatt a városokban való elhe- 
lyezésük ésszerű, mert ezek a városi köz- 
pontok megközelíthetőek a környező köz- 
ségekből. Egyúttal ez azt jelenti, hogy a 
községi népességnek, ahol a TARKI-felvé- 
tel szerint lényegesen több az iszákos, mint 
a városokban, sokkal alacsonyabb szintű 
az alkoholgondozói ellátása, mert a közsé- 
gi lakosoknak messzebbre kell utazniuk, 
hogy a gondozóiíntézetet felkereshessék. 
A gondozóintézetek mellett — elsősor- 
ban a súlyosabb alkoholisták, valamint a 
stabil családi-otthoni háttérrel nem rendel- 
kezők gyógyításához - a jelenleginél több 
alkohológiai kórházi ágyra lenne szükség, 
továbbá olyan átmeneti, kezelést nyújtó 
intézményekre, mint a nappali szállók, 
ahol foglalkoztatással egybekötve kezelik 
öket; éjszakai szállók, ahonnan a betegek 
kijárhatnak a munkahelyükre, végül a vé- 
dett munkahelyek és speciális szociális ott- 
honok. Meg kell emliteni a gyógyult alko- 
holisták klubjait 15. Sok nyugati országban 
a névtelen alkoholistaklub-mozgalom je- 
lentős eredményeket ért el nemcsak a már 
gyógyult alkoholisták védelmében, hanem 
mentésükben, gyógyitásukban is. A kör- 
nyezetnek, a közösségeknek ugyanis lénye- 
ges szerepük van az egyének viselkedésé- 

nek alakításában, a normák és értéki 
közvetítésében. 

6 
Amikor a Társadalmi Beilleszkedési Za: 
rok Tudományos Tanácsában a konkm 
megelőzési és gyógyítási javaslatok megt 
galmazása után azt a kérdést vetettük fe 
mit lehet e javaslatok megvalósulasatói 
reálisan várni, abban egyeztünk meg. hog 
rövid távon a több évtizede romló tendet 
ciák megállását kellene elérni, hosszab 
távon pedig kívánatos lenne ezek gyakor 
ságát nagyjából a hatvanas évekbeli hizni 
szintre vagy a környező országok jelene 
szintjére visszaszorítani. Mint már jeki 
tem, az alkoholizmus terjedésének tender 
ciája talán már meg is állt (ez persze xi 
zárja ki azt, hogy kedvezőtlen feltétele 
hatására újra megindul a növekedés). Az 
egy főre jutó alkoholfogyasztás a hatvasz 
évek közepén 7,6 liter 100 fokos alkotói 
körül mozgott, tehát a jelenleginek kéthar- 
mada volt. Három szomszédos országban. 
ahonnan megbízható adataink vannak. e 
pedig Ausztriában (10 liter), Csehszlova: 
kiában (9,5 liter) és Jugoszláviában (8. 
liter) jelenleg ennél valamivel magasabb : 
szint. Mivel azonban az alkoholisták sza: 
ma és az alkoholból adódó problémák 
gyakorisága az egy főre jutó fogyaszis 
négyzete szerint nő, a jelenlegi szint ket 
harmadára visszasüllyedő fogyasztas az 
jelentené, hogy az alkoholisták száma es: 
problémák gyakorisága kevesebb mint Íc 
lére csökkenne. A fentiekben leírt becs 
sek és vázlatos utalások az alkoholít 
gyasztásból származó károk nagyságremó 
jére vonatkozóan fogalmat adhatnak ir 
ról, ez mekkora gazdasági és erkölcsi hasz 
not hozna a magyar társadalom szamali 


Andorka Rudott 

Kun Béláról 
Tanulmányok 


Az MSZMP KB Politikai Bizottsága még 1979- 
ben megbízta a Párttörténeti Intézet munkatár- 
salt és a téma más szakértőit egy Kun Béláról 
szóló tanulmánykötet megírásával, amelynek 
célja Kun hazai és nemzetközi tevékenységének, 
politikai életútjának bemutatása, továbbá a vele 
kapcsolatos alaptalan és méltatlan vádak meg- 
cáfolása. E közel tízéves munka eredményeinek 
összegzését jelenti a szóban forgó tanulmánykö- 
tet megjelenése. 

A kötet Bevezetője (Milei György munkája) 
az életút vázlatos áttekintését adja, kiemelt fi- 
gyelmet fordítva egy lényegében napjainkig vi- 
tatott kérdésre: Kun Bélának az egységfront- és 
népírontpolitikáról 1935-1936-ban kialakult ál- 
lásfoglalasára. Kun 1935-1936-ban keletkezett 
írásai és beszédei -— Milei szerint — a magyar 
népfrontpolitika első, alapozó dokumentumai 
voltak, az általa megfogalmazott gondolatok 
késöbb tettekké formálódtak az antifasiszta 
harc során. Mileinek a kötetben közölt másik 
tanulmánya pedig Kun Béla 1916 és 1918 közöt- 
ti tevékenységének, a bolsevizmushoz, a leniniz- 
mushoz való közeledésének, kötődésének útját 
vázolja fel. 

Kun Béla pályakezdésének, ideológiai-politikai 
eszmélésének, az erdélyi munkásmozgalomban 
az első világháború kezdetéig betöltött szerepé- 
nek megvilágításához járul hozzá Józsa Antal és 
Mucsi Ferenc közös tanulmánya. Az első világ- 
háború véres drámájának kellett eljönnie ahhoz 
- állapítják meg a szerzők -, hogy a szociálde- 
mokrata mozgalom továbblépjen az ellentétek 
forradalmi megoldása irányába, Kun Bélának 
pedig meg kellett járnia az oroszországi forrada- 
lom iskoláját, hogy politikai vezetője lehessen a 
Magyarországi Tanácsköztársaságnak. 

Siklós András A szocialista forradalomért cí- 
mű tanulmánya széles áttekintést ad Kun Bélá- 

nak a KMP megalakításáért, a szocialista forra- 
dalom győzelméért végzett itthoni munkájáról, 
küzdelmeiről. Egyúttal rámutat arra is, hogy 
Kun Béla felkészültsége, minden irányú érdek- 
lődése nem szorítható szük keretek közé. Így 
például elméleti kérdések iránti érdeklődését jól 
érzékelteti, hogy azok megvitatására az esemé- 
nyek rohanó áradatában is mindig, minden kö- 
rülmények között szakitott időt. 

Vadász Sándor a Magyarországi Tanácsköz- 
társaság és a korabeli nemzetközi helyzet elem- 
zése kapcsán rámutat arra, hogy az utóbbi ked- 
vező alakulása Kun Bélában is - akárcsak az 
egész korabeli munkásmozgalom körében -— azt 
a meggyőződést mélyítette el, hogy a világforra- 
dalom szinte küszöbön áll. Ezért is tett sokat 
Ausztria és a szomszédos országok forradalma- 
sítása érdekében. Másfelől viszont azt is bizo- 
nyitja, hogy a megcsappant területű, az ellenfor- 
Magyarországi Tanácsköztársaság 1919 nyarán 
már nem maradhatott fel önerejéből; ekkor már 
nem létezett olyan erő, amely megmenthette vol- 
na az első magyar munkásállamot. 

Az 1918-19-es belpolitikai problémákat ele- 
mezve Kende János Kun Bélának a szakszerve- 
zeti kérdésben elfoglalt — eddig csak vázlatosan 
elemzett, így újat is adó - álláspontját ismerteti. 
Rámutat arra, hogy Kun Béla és elvtársai vilá- 
gosan látták, hogy az új forradalmi párt nem 
maradhat távol a szakszervezetektől, sőt azt is 
felismerték, hogy a munkásság önkormányzatá- 
nak egyik megnyilvánulása éppen a szakszerve- 
zet lehet. 

Kővágó László Kun Béla és a nemzetiségi kér- 
dés című tanulmányában széleskörűen doku- 
mentálja, hogy a korabeli pártok közül egyedül 
a KMP ismerte el a nemzetiségek elszakadását 
is magában foglaló önrendelkezési jogot. Az 
oroszországi tapasztalatokat figyelembe véve 
Kun Béla azt a nézetet vallotta, hogy létre kell 
hozni a KMP nemzetiségi pártszekcióját. Kun 

Béla a Tanácsköztársaság leverése után is igen 
nagy gondot fordított Magyarorszag nemzeti és 
nemzetségi kérdéseire. Ezt a szerző a KMP I. 
kongresszusán ( Bécs, 1925) fennmaradt feljegy- 
zések alapján elemzi. 

Kirschner Béla és Szakács Kálmán közös ta- 
nulmányukban Kun Bélanak az agrárkérdésről 
és a parasztság szerepéről vallott felfogását 
elemzik a századelőtől egészen a pártvezető le- 
tartóztatásáig. Kun Béla 1935-ig, a Komintern 
VII. kongresszusáig elutasította az agrarrefor- 
mot, és az agrárforradalom mellett szállt sikra. 
Ezután viszont az új antifasiszta népfrontpoliti- 
kának megfelelően már ő 15 elfogadta a radikális 
földreform programját, sőt ezt mint a népfíront- 
politika egyik alapfeltételét fogalmazta meg 
egyik utolsó írásában. 

Hasonlóan összefoglaló jelleggel tárgyalja 

szabó Agnes Kun Béla 1919 és 1929 közötti 
, útkeresésének" esztendeit, Székely Gábor pe- 
dig a Kommunista Internacionáléban játszott 
szerepét mutatja be. Egyúttal bizonyítják azt is, 
hogy Kun Béla azok közé a kommunisták közé 
tartozott, akik igyekeztek mindig az új helyzet- 
nek megfelelő új politikát kidolgozni. (Így pl. 
Szabó Agnes rámutat arra, hogy - a kapitalista 
stabilizáció körülményei között -— Kun Béla már 
1926-ban felvett a munkás paraszt demokrati- 
kus diktatúra perspektíváját mint reális célkitű- 
zést.) 

Sajátos kérdést dolgoz fel /llés László, amikor 
Kun Béla és az irodalom kapcsolatát elemzi. 
K ülön kiemeli Kun Bela 1935-ös Petofi-tanul- 
mányát, amelyet Kun politikai végrendeletének 
tekint. még ha szerzője nem is annak szánta. 
Egyúttal 1936—-1937-ben időszerűnek is tartja a 
tanulmányt, hiszen akkor radikalizálódott a né- 
pi irodalmi mozgalom, majd alakult meg a Már- 
ciusi Front és jelent meg annak 12 pontja. 

Kevésbé ismert témát érint Kun Miklós tanul- 
mánya, amelyben Kun Béla másfél éves (1922- 
1923) urali tevékenységét foglalja össze. Tisztel- 
ni lehet azt a törekvését, hogy a hátteret, azok- 
nak a személyeknek az életútját, akik kapcsolat- 
ba kerültek Kun Bélával - a kronológia határai- 
nak átlépésével - igyekszik a magyar olvasó 
számára hozzáférhetővé tenni. Ha már azonban 
kitért a szerző Kun Béla krimi szerepére, meg- 
említhette volna, hogy a nemzetiségi kérdést a 
K rimi Tatár Autonóm Köztársaság megalakitá- 
sával oldották meg, aminek elindításához - a 
tárgyalt korszakban - Kun Béla 15 hozzájárult. 
Ismeretes, hogy az autonóm köztársaságot a 
második világháború idején felszámolták, a ta- 
tárokat kitelepítették, ami napjainkat is érintő 
problémákat okozott. 

A tanulmányok zöme Kun Béla nézeteinek 
alakulásával, fejlődésével és módosulásával fog- 


. először rajzol hiteles képet Józsa Antal. Jos 

lalkozik, azokat — szemben a korábbi irodalor- 
mal - rugalmasabban kezeli, pontosítja, kntkt 
ilag elemzi. Két tanulmány - véleményünk 2 
rint a két legtöbb újat hozó - alapos forraskut:- 
tásra támaszkodva Kun Bélát mint közkt 
funkciót betöltő államférfit mutatja be. Orms 
Mária a kötet legkiemelkedőbb tanulmányabáz 
Kun Bélának, a külügyi népbiztosnak a porut 
ját állítja elénk. Következtetése, meggyőző Ír 
ráskezelése, elemzése véleményének módosí 
sára késztette Nemes Dezsőt is, akinek a költ 
ben terjedelmes tanulmánya olvasható Kin Biz 
és a Magyar Tanácsköztársaság cim alatt. 

Ugyancsak egyes álláspontjának átértékeke 
re késztette korábbi írásait tekintve Liptai Ér 
vint is, aki Kunnak a Magyarországi [anar 
köztársaság védelmében betöltött szerepéről m 
tanulmányt. Ormos Mária meggyőzően bu 
nyítja, hogy Kun külpolitikusként nem mindi 
volt óvatos és körültekintő, az általa kie 
külpolitikai tevékenységben nem keresheti 
, részletezett és kidolgozott külpolitikai prog 
mot. Azt kereshetjük, hogy milyen tendert 
figyelhető meg Kun Béla külpolitikai muniül- 
kodásában, illetve azt, hogy az általános hoy 
zetnek alárendelve miféle politikai lépéseket el 
az ország és a rendszer helyzetének stabilizs 
érdekében". (227. old.) Egyúttal reszletes 
elemzi Kun Béla elképzeléseit egy leendő közép 
curópai berendezkedést illetően: Kun olyan ét 
jövendő föderáció híve volt, amelyben mindet 
nemzet széles körű autonómiát élvezett volt 
elkerülve viszont a gazdasági szétforgaco" 
dást. MV 

K un Béla másik jelentős közjogi funkadj : 
Krími Forradalmi Bizottság elnöki USZX? 
volt. Erről eredeti levéltári források feltarasté 


felfedi a korábbi, Kun Bélát ..krimi vérebnek 
tituláló rágalmak kialakulásának okait. 5 hit 
adatok, levéltári dokumentumok alapján 9" 
tatja be azt, ami Kun Béla krími tartózkolis 
alatt ténylegesen történt. Idéz korabeli fori" 
kat, másrészt bebizonyítja, hogy a hadifoglyot 
a félszigeten Kun távozása után egy hónap 1" 
va is éltek még és nagy részüket besoroltak : 
Vörös Hadseregbe, majd leszerelték. Igy tüntet 
el őrzési helyükről. 

A tanulmányok eltérnek egymástól nemcsél : 
forrásfeltárás mélységét, sokoldalúságát. han? 
a tények, az összefüggések megközelitékt 
módját, felfogását tekintve is. Az említetteket 
túl a tanulmánykötetnek éppen ez a S0ksz1/ 
ség, sokoldalúság az erénye. 

Elismerésre méltó az a törekvés is, hog! " 

kiadvány szembeszáll a Kun Bélát ért méltatlan, 
a tényeknek és főleg az összefüggéseknek meg 
nem felelő torzítások, elhallgatások, rossz in- 
erpretálások tömegével. Nem tudott azonban 
minden esetben túllépni a rehabilitálás szándéka 
ltal meghatározott korlátokon. Így pl. nem 
kapott kellő súlyt a sztálini államapparátus ne- 
Jatív oldalainak bemutatása, Kun Béla elméleti 
rásainak sokoldalúbb és ha szükséges kritikai 
lemzése. A további kutatások során tovább 
cell mélyíteni azt a munkát, amely arra irányul, 
1ogy Kun Béla tevékenységét a nemzetközi ösz- 
zehasonlítás keretében mutassa be. Ehhez ez a 
(ötet csak az első lépés. 


Végül egy szubjektív megjegyzés. A Kun Bé- 
láról alkotott kép teljesebbé tételéhez hozzájá- 
rult volna, ha olyan történész szakértők is, mint 
Borsányi György és Hajdú Tibor - akik már 
eddig is alapvető kutatásaikkal hozzájárultak a 
K un-kérdés megvilágításához - helyet kaptak 
volna a kötetben. Nem kellett volna tartani at- 
tól, hogy az egyes tanulmányokban az egymás- 
tól már így is eltérő álláspontok még erőteljeseb- 
ben kifejezésre juthatnak. A hiteles ábrázolás- 
nak Kun Béláról éppen a különböző nézetek 
ütköztetése során kel! kialakulnia. 

( Kossuth Könyvkiadó 1988.) 
Izsák Lajos 


BugaTkob Marton László: 
1917 

Heller Farkas: Közgazdaságtan 


Heller Farkas (1877-1955) Magyarország két 
világháború közötti időszakának legtekintélye- 
sebb közgazdásza, a hazai közgazdászképzés 
kiemelkedő alakja. A József nádor Műszaki és 
Gazdaságtudományi Egyetemnek két ízben is 
rektora, iskolát teremtő egyéniség. Tekintélye 
egykori hallgatói, az akkor végzett közgazdák, 
mérnökök előtt még ma is igen nagy. Egymaga 
három tárgyat adott elő, és magas szinvonalon 
maga dolgozta ki ezek tananyagát. Meghökken- 
tönek tűnik ez ma, amikor egy-egy egyetemi 
tantárgy oktatási anyagának kialakítása gyak- 
ran jelentékeny számú oktató közös teljesítmé- 
nye. Számos publikációja ellenére életművének 
gerincét mégis e három tárgy tananyagaként 
megjelent könyvei alkotják. Az öt kiadást meg- 
ért Közgazdaságtan, az 1943-ban második ki- 
adásként megjelent Pénzügytan és az ugyancsak 
1943-ban publikált Közgazdasági elméletek tör- 
ténete címü mű. A legnagyobb teljesítményt 
Heller ez utóbbiban nyújtotta. Megjelenésének 
idején elméleti gazdagságát, tudományos szin- 
vonalát illetően nem volt ehhez hasonló mű a 
nemzetközi irodalomban. Egy rangos angol ki- 
adó is publikálni kívánta a Közgazdasági elmé- 
letek történetét, de a terv a háborús idők miatt 
meghiúsult. A recenzió írójának még diákkorá- 
ban e könyv csinált kedvet ahhoz, hogy az elmé- 
lettörténeti kutatásokat válassza élethivatásul. 

Heller Közgazdaságtan című munkája tudo- 
mánytörténeti szempontból a keynesi fordulat 
előtti időszak közgazdasági irodalmának Sajá- 
tos jegyeit viseli magán. Ez tükrözödik például 
a műnek két egymástól elkülönült részre, az 
elméleti és a gazdaságpolitikai kötetre bontásá- 
ban, ami a korszak más hazai és külföldi szerző- 
jénél is megtalálható. Ez is azt jelzi, hogy az 
állam - az akkori közgazdasági felfogás szerint 
— még nem a gazdaság integráns része. A nyuga- 
ti vilagban ma uralkodó közgazdasági irányzat- 
ban viszont, amelynek jellemző vonásait szépen 
tükrözi Samuelson Közgazdaságtana, az állam a 
gazdasági életnek éppoly alapvető szereplője, 
mint a fogyasztó és a vállalkozó. A gazdaságpo- 
litika szervesen beépült a politikai gazdaságtan- 
ba, a kettő szétválasztása már nem áll fenn. 
Az elméleti rész első fejezetei az érték- és 
árelmélettel, a jövedelemelosztás kérdéseivel — 
mint az optimális allokáció problémáival — fog- 
lalkoznak. A mögöttük meghúzódó összefüggé- 
seket Heller is a gazdaság reálszférájába sorolja. 

Az ezeket követő A pénz című fejezet a gazi:si 
pénzügyi folyamatait mutatja be, S a szerző F- 
adja meg az árszínvonal meghatározási E 
A nemzetgazdasággal foglalkozó fejezet tre: 
a gazdasági élet egészének működési miii 
Heller rámutat, hogy a kapitalizmusban a ír 
szervezi meg a gazdaságot. E fejezetben térnz- 
ja a beruházással kapcsolatos elméleti protx 
mákat is. Társadalmi szinten a beruhaza:; he- 
lernél is - a neoklasszikus hagyomanyos 
megfelelően — a megtakarítás nagyságátó. sz 
Megtakaritást meghaladó beruhazas esete £ 
emelkedő árszínvonal a beruházási töbte 
egyenértékű kénvszermegtakaritást vált ki 

A tőkével való termelés sajátos alakzan : 
vállalat. E fejezet tárgyalja a tőkés vállalat k- 
lönböző formáit. Heller igyekszik megmut-. 
hogy miben különbözik a nemzeti gazdas : 
magángazdaságtól. Mindezt a neoklasszíz 
közgazdaságtan keretein belül szemléltet. IE - 
makro- és a mikroökonómia keynesi szemtez! - 
tását nem találhatjuk meg nála. Az elmeieti ké- 
tet a külkereskedelemmel és a gazdaság ei 
hullámzásaival foglalkozó fejezetekkel zar. 

A gazdaságpolitikát taglaló kötet sokkal ter 
jedelmesebb az elméleti résznél. A hitel-. a be: 
kereskedelmi és a külkereskedelmi poliuka. : 
valuta-, a közlekedés- és biztosítási politika. 43 
lamint a szociálpolitika kérdéseit tárgyaló féz 
zetek mindegyike külön tantárgy anyagát 4 
hatná, mint ahogyan a régi közgazdasíágtúd: 
mányi kar tanrendjében ezek valóban külön 
ző tanszékek önálló tárgyai Is voltak. 

Heller mint teoretikus a határhaszon-elmzt 
talaján álló osztrák iskolához tartozott. ant 
legjelentősebb magyarországi képviselője va: 
A század elején megjelent első könyvében az 
az igénnyel lépett fel, hogy megadja az oszi: 
iskola tanításainak szintézisét. Szerinte azt 36 
dig senki nem tette meg, bár nagyon hianyzi 
az egyívású, ám mégis szerteágazó tételek egy 
ges rendszerben történő összefoglalása. Eg. 
tal az osztrák iskola második vonulatához E 
tozó közgazdákhoz hasonlóan átvette az ani" 
szász közgazdaságtan újabb eredményetl É 
Mint az osztrák iskola híve neoklasszikus szeg 
léletű: a tökéletes versenytől várja a gazdasz 
folyamatok ideális elrendezését. Szerinte azt 
ban sok tényező ellene hat annak, hogy av" 
seny tökéletes legyen. Talán ezért is szentel €: 
nagy teret a gazdaságpolitika tárgyalásának 

Ragadjunk ki néhány sajátos elemet Heiz 
Közgazdaságtanából. 

A közgazdaságtan két részre bontása jó kie 

töséget kínált Hellernek arra, hogy levonja az 
osztrák iskola - és a határhaszon-elmélet egyik 
- megalapítója, Menger és az újabb német törté- 
nelmi iskola vezető alakja, az absztrakciót a 
leíró módszer kedvéért elvető Schmoller között 
kibontakozott módszertani vita tanulságait. 
Menger szerint a közgazdász csak elvonatkozta- 
tások révén tud lényegi összefüggéseket feltárni. 
Az absztrakciós módszer alkalmazása Menger- 
nél, aki a társadalom helyett az egyént választot- 
ta vizsgálódása kiindulópontjának, azt jelentet- 
te, hogy elvonatkoztatott a gazdálkodó alany 
magatartásának nem gazdasági vonatkozásai- 
tól. A homo oeconomicus fikciója, aki minimá- 
lis áldozattal maximális szükségletkielégítést kí- 
ván a maga számára biztosítani, ilyen absztrak- 
ció eredménye. Schmoller joggal kifogásolta, 
hogy a homo oeconomicus fikcióján felépülő 
közgazdaságtanból hiányzik a gazdasági folya- 
matok történelmi lefolyásának ábrázolása, s — a 
Menger-féle absztrakciós módszert bírálva — azt 
hangoztatja, hogy a közgazdaság nincs elszige- 
telve az emberi élet egészétől, az ember egyéb, 
erkölcsi stb. célkitűzéseitől. Az absztrakció 
módszerének elvetése folytán azonban Schmol- 
ler nem volt képes gazdasági törvényszerűsége- 
ket feltárni. 

Az absztrakciós módszernek az egyéni kiin- 
dulópont melletti alkalmazása nem teszi lehető- 
vé a történelem és a logika egységének megvaló- 
sítását. Heller sajátosan igyekszik e kérdést 
megoldani. Az absztrahált homo oeconomicus- 
nak fontos szerepe van elméleti vizsgálódásai- 
ban. A történelmi és nem gazdasági elemeket 
viszont a gazdaságpolitika tárgyalásánál veszi 
figyelembe. Arra hivatkozik, hogy a gazdasági 
fejlődés történelmi menete során változtak a 
gazdaságpolitikai célkitűzések, a gazdaságpoli- 
ukának tehát számolnia kell a történelmi fejlő- 
déssel. S a gazdaságpolitika megítélése szerint 
lehetőséget is kínál az erkölcsi, jogi tényezők 
figyelembevételére. (Különösen a szociálpoliti- 
kával foglalkozó fejezet bővelkedik erkölcsi ele- 
mekben.) 

Az áralakulásnak az osztrák iskolára jellemző 
- a vevők és eladók szubjektív értékelésére tá- 
maszkodó - magyarázata bizonyos manővere- 
zési lehetőséget kínált Heller számára. Böhm- 
Bawerk - az osztrák iskola egyik legtekintélye- 
sebb képviselője — szerint az árnak az ellenérde- 
kű gazdasági szereplők szubjektív ítélete által 
behatárolt sávon belül kell kialakulnia. Heller 
szerint a piac tökéletlenségei, a szembenálló fe- 
lek gazdasági erejében mutatkozó különbségek 
az alsó és a felső határt jelentősen eltolhatják 
egymástól. Hangoztatja, hogy csak nagyon éles 
verseny esetén esik közel egymáshoz a két határ. 
Megállapítja, hogy a munkapiacon egyenlőtlen 


helyzetű felek állnak egymással szemben. 
A munkások vagyontalanságuknál fogva erősen 
rá vannak utalva arra, hogy munkába álljanak. 
A felső bérhatárt az határozza meg, hogy a 
vállalkozó miként értékeli a munkás által teljesi- 
tett szolgáltatásokat. Az alsó bérhatár viszont 
attól függ, hogy a munkás mennyiért hajlandó 
munkába állni. 

Heller szerint a két bérhatár között verseny- 
modellben is nagy lehet a különbség. Az erővi- 
szonyoktól függ, hol alakul ki a tényleges bér. 
Íme, Heller a szubjektív értékelmélet logikája 
alapján jut el ahhoz a felismeréshez, hogy az az 
érték, amelyet a munkás a vállalkozó számára 
létrehoz, meghaladhatja a munkabér nagyságát. 
És ha a vállalkozó a termelési tényezők piacán 
olcsóbban tud vásárolni, mint amennyiért a 
készterméket eladja, az ár és a termelési költsé- 
gek között különbség keletkezik, ami a vállalko- 
zó profitja. Az uralkodó nyugati árelmélet ver- 
senyegyensúly esetén tagadja, hogy az ár — a 
termelési tényezők közreműködésére vissza nem 
vezethető - profitot tartalmazna. Heller viszont 
kimutatja, hogy a munkaadó és a munkás 
egyenlőtlen helyzete folytán — amit azonban 
csupán piaci tökéletlenségnek tekint — ez lehet- 
séges. A gazdaságpolitika vagy a szakszerveze- 
tek a két bérhatáron belül szerinte növelhetik a 
munkabér nagyságát anélkül, hogy megzavar- 
nák a piaci viszonyokat. 

Irving Fisher mennyiségi pénzelméletét bírál- 
va Heller helyesen mutat rá arra, hogy.az figyel- 
men kívül hagyja a pénz kincsképző funkcióját. 
Ezzel szemben hangsúlyozza, hogy , heverő" 
pénz is van, amely nem lép fel , vásárlóan" (I. 
kötet, 98. oldal). Az árszínvonal meghatározá- 
sát Heller ezért nem a mennyiségi pénzelmélet, 
hanem a pénz jövedelmi elmélete alapján adja 
meg. Eszerint a megnövekedett pénzmennyiség 
előbb egyesek jövedelmévé válik, jövedelmük 
növekedése folytán náluk csökken a pénzegység 
értéke, ezért több pénzt fognak az árukért kinál- 
ni. Az általuk vásárolt áruk ára ezáltal nőni fog, 
s az áremelkedés lassan általánossá válik. Heller 
nem a pénzmennyiséget állítja az árukkal szem- 
be, mint Fisher, hanem a jövedelmeket. S a 
jövedelmek és az áruk viszonyának alakulásától 
teszi függővé az árszínvonalat. Eljárása abba az 
irányba mutat, amerre hazánkban Erdős Péter 
haladt, aki a pénzbérek és a munkásosztály ren- 
delkezésére álló árumennyiség viszonyából ve- 
zette le híres árszorzóját. 

A mai körülmények között nagyon tanulsá- 
gos Hellernek az inflációra vonatkozó ama meg- 
jegyzése, hogy ha az infláció egyszer megindul, 
akkor önmagát erősíti. Azzal érvel, hogy az 
árak emelkedésével nő a pénzszükséglet is, ami 
a pénzmennyiség további növekedését idézi elő. 

Az inflációt szerinte a költségvetési vagy a fizeté- 
si mérleg egyensúlyának felborulása idézi elő. 


v 


Milyen gazdasági szerepet szán Heller az állam- 
nak? Ramutat arra, hogy a tökés országokban 
felhagytak azzal a liberalis elvvel, miszerint a 
kormányzatnak a gazdaságban csak a termelés, 
a forgalom nyugodt lefolyását biztosító jogrend 
megalkotása a feladata; ehelyett  kisebb- 
nagyobb mértékben befolyásolni, szabályozni 
igyekeznek a gazdasági tevékenység minden 
szféráját. A piac területén a gazdaságpolitiká- 
nak Heller szerint csökkentenie kell a piac tökeé- 
letlenségeit. meg kell akadályoznia, hogy a piaci 
küzdelem során az erősebb kihasználja helyzetét 
a gyengébbel szemben. Noha lát bizonyos aka- 
dalyokat. Heller mégis bizik a piaci automatiz- 
musok jótékony hatásában. Azt tartja, hogy , a 
fent említett körülmények csupán tompítják, de 
sohasem hatálytalanitják a piac mozgatóerőit". 
(1. kötet, 46. oldal) Ovatosságra int a gazdaság- 
politikai eszközök megválasztásában, s azt vall- 
ja, hogy a piaci automatizmusokba csak úgy 
szabad belenyúlni, hogy a beavatkozás ne ren- 
ditse meg az automatizmusok müködését. 

Hellernek a piaci automatizmusokba vetett 
bizalma a munkapiaccal kapcsolatban a legtöré- 
kenyebb. , Közgazdaságunk egyik legnagyobb 
tökéletlensége, hogy nem biztosítja mindenki- 
nek a közgazdaságba való bekapcsolódás lehe- 
töségét." (II. kötet, 272. oldal) A szabadelvűek 
tabora szerint a gazdasági élet mechanizmusa 
önmagától szünteti meg a munkanélküliséget. 
Heller viszont velük szemben azt az álláspontot 
képviseli, miszerint a nagy gazdasági válság 
megmutatta, hogy a munkanélküliség felszívása 
a mely depresszió állapotában , legfeljebb csak 
hosszabb idő után és mérhetetlen szenvedés 
árán történhetik meg..." (II. kötet, 280. oldal). 
Ezzel Heller Keyneshez közelit, aki szerint az 
automatizmusok csak a foglalkoztatás irányát 
tudják szabályozni, de csödöt mondanak a fog- 
lalkoztatás terjedelmének alakítását illetően. 
K ülönös, hogy e kérdés felvetése a gazdaságpo- 
hitikat elemző részben szerepel, holott az elméle- 
tt kötet munkapiaccal foglalkozó fejezetébe kí- 
vánkozna. Magyarázhatja ezt a két kötet meg- 
írása között eltelt idő, s a keynesianizmus ez 
alatt végbemenő erősödése. Az újabb felismeré- 
sek közzétételére a második kötet kínált lehető- 
séget. 

A hatékony kereslet keynesi elméletét Heller 
nem ismerteti. A foglalkoztatás növelésére a 
keynestánus közgazdák által kidolgozott gazda- 
ságpolttikai eszközök összefüggő rendszere va- 
lószínűleg még nem volt ismert előtte, így csu- 

pán néhány - a keynesiánusokétól részben elté- 
rő — javaslatot találhatunk nála a munkanélküli- 
ség orvoslására. Erre szolgálna a vámpolitika. 
amely védené a hazai termelést, továbbá mind- 
azon intézkedés, amely egyes kiviteli iparágak 
erősítését célozná. A védvámok alkalmazásával 
szemben Heller nagyon óvatos; áldozatnak te- 
kinti a nemzet magasabb céljaiért. Éppen ezért 
szerinte a belőlük származó előnyök és hátrá- 
nyok gondos mérlegelésével szabad csak fel- 
használásuk felől dönteni. 

A meglévő munkahelyek védelmét szolgáló 
eszköznek tekinti egyes országokban azon ren- 
delkezéseket, amelyek a közszállításoknál kikö- 
tik, hogy belföldi munkásokat kell alkalmazni, 
sőt sulyosabb időben a bevándorlást is korlátoz- 
zák. A keynesi gazdaságpolitika fontos eszközé- 
re. a kormányzati kiadások növelésére tapint 
viszont rá annak hangoztatásával, hogy több 
országban a közmunkák megindítása hatásos 
eszköznek bizonyult a munkanélküliség enyhi- 
tésére. Ramutat azonban az ezek finanszírozá- 
sával kapcsolatos hátrányokra is. A monetáns 
politikának a foglalkoztatási politika szolgála- 
tába állítása viszont hiányzik Hellernél. A mo- 
netáris politika alapvető feladatának a kevne- 
siánus közgazdáktól eltérően nem a kamatláb 
alakítását jelöli meg, aminek segítségével befo- 
lyásolni lehetne a magánberuházást, hanem 
— akárcsak később Friedman — a pénzmennyiség 
szabályozását. Azt hiszem, nem járunk messze 
a valóságtól, ha Heller álláspontjáról azt állapit- 
juk meg. hogy a foglalkoztatás kérdésében kezd 
eltávolodni a neoklasszikus állásponttól, s meg- 
teszi az első lépéseket a keynesianizmus felé. 
A második kötet megírásának időpontjában a 
keynesianizmus népszerűsége nő, de még nem 
uralkodó irányzat. A legtekintélyesebb neo- 
klasszikus közgazdák hatása még mindig erős. 

Egybevetve a két kötetet, meg kell állapítani. 
hogy az elméleti rész a benne foglalt érdekes 
gondolatok ellenére nagyon vázlatos, csak a 
legfőbb alapösszefüggések tárgyalását foglalja 
magaban, s nem tartalmazza kora közgazdaság- 
tanának sok fontos eredményét. Az olvasónak 
nem nyújt képet arról, hol állt a közgazdasagtu- 
domány a Közgazdaságtan megjelenésének idő- 
szakaban. 

Külön ki kell emelni azt a meghökkentő 
tenyt, hogy az Ujabb áramlatok a közgazdaság- 
tanban című fejezet egyáltalán nem emliti az 
elmelet terén végbemenő keynesi fordulatot. 
Keynes bizonyos nézeteivel elsősorban a gazda- 
ságpolitikával foglalkozó kötetben találkozha- 
tunk. Imponáló alapossággal mutatja be viszont 

kora közgazdaságtudományát a Közgazdasági 
elméletek története című mű. Tekintve, hogy a 
közgazdasági elméletek történetét negyedik év- 
folyamon tanulták a hallgatók, míg a közgazda- 
ságtant az első évfolyamon, lehetséges, hogy 
Heller nem akart a később oktatott kérdéseknek 
elébe vágni, ezért az elsőéves hallgatókat csu- 
pán az alapösszefüggések ismeretére kívánta 
megtanitani. A Közgazdaságtan Keynes elméleti 
rendszerével pedig feltehetően azért nem foglal- 
kozik, mert mint neoklasszikus gondolkozású 
közgazdasági elméletek történetét negyedik év- 
folyamon tanulták a hallgatók, míg a közgazda- 
ját, nem ismerte fel az Általános elmélet jelentő- 
ségét, mint ahogy a keynesi gazdaságpolitikáét 
sem. Legalább is ezt támasztja alá, hogy Köz- 
gazdasági elméletek története című művének is 
gyenge oldala a Keynes tanításainak tárgyalásá- 
ra szentelt rész. 

A gazdaságpolitikával foglalkozó kötet egyes 

fejezeteinek anyaga viszont nagyon gazdag. 
Nemcsak történelmi ismereteket nyújt egyes 
gazdaságpolitikai intézkedések, egyes gazdasági 
intézmények kialakulásáról, hanem az itt talál- 
ható anyag jelentős része ma is időszerű, külö- 
nösen az áru- és pénzforgalom hazánkban vég- 
bemenő kiszélesedésének időszakában. E kötet- 
ben is találhatók elméleti fejtegetések, pl. a sza- 
badkereskedelmi elmélet és a védvámelmélet, a 
currency iskola és a banking iskola képviselői- 
nek vitája, de ezek alárendelt jelentőségűek. 
A recenzens a második kötet olvasása során 
nem győz ámulni azon, hogy az erősen teoreti- 
kus beállítottságúnak ismert Heller milyen szak- 
szerűen, részletesen tárgyalja pl. a közlekedés, a 
biztosítás, a vámok, a tőzsde különböző konk- 
rét problémáit is. 


(Közgazdasági és Jogi Könyvkiadó 1988.) 
Mátyás Antal 

BERECZ JÁNOS: 


Társadalmunk jövője és a párt korszerűsége 


Társadalmunk sorsfordító időket él. Történelmi jelentőségű korszakváltás részesei és 
alakítói vagyunk, a szocializmus megújulásának sodrában élünk. Mai helyzetünk nyilt 
számvetésre ösztönöz bennünket, és valamennyiünket döntésre kényszerít: mit őrzünk 
meg gazdag történelmi-politikai örökségünkből, s milyen irányban jelöljük ki a gyökeres 
változások útját. Ezt az egyáltalán nem fájdalommentes műveletet pedig úgy kell elvégez- 
nünk. hogy közben ne csorbítsuk a párt önbecsülését, a munkásmozgalom történelmi- 
politikai értékeit, de szakítsunk mindazzal, ami bénította és még ma is bénítja a pártot, 
ami akadályozza a párttagság érdemi politikai tevékenységet. E nehéz kötelezettséget a 
májusi orszagos pártértekezlet állásfoglalása alapján az újonnan választott Központi 
Bizottság egyértelműen azzal vállalta fel, hogy a munka eredménvéről az MSZMP soron 
következő, XIV. kongresszusán kell elszámolnia. Ezzel egyidejűleg meg kell indulnunk 
egy modellváltás útján Is, amely a Sztálin nevével jelzett társadalomirányítási szerkezettel 
szakítva a szocializmus építésének elvileg, minőségileg megújult rendszere felé vezet. 

A part súlyos erópróba előtt all. A Központi Bizottsag 1987. júliusi kibontakozási, a 
kormány szeptemberi stabilizációs programja és az országos pártértekezlet állásfoglalása 
alapján - olykor indulatos viták közepette is -— meg kell újítania, sőt újszerűen kell 
értelmeznie vezető szerepét. Mozgósítania kell tagságát és a tarsadalmat arra, hogy 
szigorú következetességgel fordulatot érjünk el a gazdaságban, állítsuk helyre a politikai 
bizalmat, erősítsük meg a nemzet önbecsülését, tegyük cselekvőképessé a pártot. 

Gazdaságunk kényszerpályán, , országos szanálás" előtti állapotban működik, moz- 
gástere — jórészt adósságszolgálati kötelezettségeink miatt - keservesen szűk. Ebben a 
helyzetben a döntő kérdés, hogy ki ismeri fel és hasznalja ki jobban lehetőségeinket, ki 
bizonyul bátor újítónak és menedzsernek. Ezt a kötelezettséget nem háríthatjuk másra, 
a kialakult helyzettel mindenekelőtt a pártnak kell megküzdenie. A teljes válság megelő- 
zése, elhárítása nem tűr további halasztást. A megoldásra többféle javaslat és program 
is született. A pártnak rövid időn belül választania kell a lehetőségek közül, világosan 
és józanul számolva azzal is, hogy a stabilizálas időszaka néhány évnél mindenképpen 
hosszabb folyamat. 

A társadalmi demokrácia soha nem látott méretű térnyerése is helyzetünk jellemzésé- 
hez tartozik. Ez a folyamat egyszerre hordozza magában a demokratikus állampolgári 
közösségek tartalmi és szervezeti gazdagodását. de felerősíti az érdekharcot, olykor a 
széthúzást, S nyilt konfliktust és eddig szokatlan jelenségeket, szervezkedést, munkabe- 
szüntetést ís előidéz. E folyamatok korlátlan érvényesülese persze társadalomellenes is 
lehet, ha egy csoport sajátos érdekeinek egyoldalú, a társadalom érdekei fölé helyezett 
védelmében - pl. a termelés ilyen jellegű szüneteltetésével — mélyíti tovább gazdasági 
gondjainkat. Ez a bontakozó demokrácia egyúttal sokszínűvé teszi, gazdagítja társadal- 
munkat. Ennyi vita, ilyen politikai élénkség, izgaiom hosszú idő óta nem volt nálunk. 
A korábbi évtizedek csendjének bizonyos értelemben vesztesei vagyunk, hiszen ha ilyen- 

fajta sokszínűséget, változatosságot és a vélemények különbözőségének élményét koráb- 
ban tapasztalhattuk volna, ma kiegyensúlyozottabban, gyakorlottabban néznénk szem- 
be nehézségeinkkel is. 

Sokan politikai indulatok alapján próbálják meglovagolni a közvéleményt és az azt 
befolyásoló intézményeket. Eközben önváddal birkóznak s gyakran visszahúzódnak 
azok, akiknek elvi alapon építkező, a realitásokkal, lehetőségekkel is számoló elképzelé- 
seik vannak. Ezért a kialakult, furcsa párhuzamért mi is felelősek vagyunk. A pártnak, 
a párt aktivistáinak és vezetőinek kötelességük élére állni a progresszív törekvéseknek, 
önbizalmat adni a párt tagjainak. 

A demokratikus átalakulást józan tudatossággal csak akkor lehet végrehajtani, ha a 
párt világos és szilárd igazodási pontokat ad ahhoz. Egyértelműen kell megfogalmazni, 
hogy mi a párt feladata az elfogadott programok megvalósításában az országos politika 
színterén, és mi a jelentős mértékű önállóságra biztatott pártszervezetek és párttagok 
tennivalójának iránya a munkahelyen, lakóterületen. 

Élénkülő politikai közéletünkben teljesen természetes módon az egyes nagy kérdések 
mellett és ellen új véleménycsoportok formálódnak. Ezért is nagyon fontos, hogy a 
társadalmi közösségeknek legyenek tartós intézményei, amelyek segítik az eligazodást, 
kereteket adnak az emberi, állampolgári magatartásformáknak és cselekedeteknek. Ma 
senki számára nem kerülhető meg az egyéni válasz arra a kérdésre: demokratikusan 
építkező társadalom irányába menjünk-e a szocialista megújulás útján, határozott gaz- 
dasági és politikai célokkal felvértezve, vagy egy — anarchia veszélyét is felidéző - erózió 
irányába, amely rövid idő alatt katasztrófával, értékpusztító konfrontációval járhat. 
Ugyanakkor nem engedhetünk a korábbi gyakorlathoz való visszarendeződés iránti 
törekvéseknek sem. Mindkettő egyformán veszélyes a reformpolitika kibontakozása 
számára. 

Nem lehet kétséges, hogy a demokratikusan építkező társadalom megvalósításának 
útját kell választanunk, amely a nép, a közakarat által, hozzáértő vezetéssel törvényesíti 
és intézményesíti a sokszínűséget, érdekegyeztetéssel formálja a közérdeket, és úgy halad 
előre a jogállamiság útján, hogy anarchia helyett demokratikus szocializmust, gazdasági 
összeomlás helyett fokozatos stabilizálódást, visszarendeződés helyett szocializmusmo- 
dell-váltást hoz létre. 

Nem ringathatjuk magunkat illúziókban; vannak a magyar társadalomban olyan 
erők, amelyek szívesebben választják az indulatok nyílt összecsapását az építkező politi- 
kai párbeszéd helyett. Ám történelmi tapasztalat, hogy sorsfordító korszakváltások 
idején az indulatok nehezen fékezhetők. Ahol pedig elszabadulnak, ott tehetetlenné válik 
a józanság, leértékelődnek a tudatos társadalompolitika, az okos konszenzus erői. 
Márpedig értelmes megegyezések csakis a politikai stabilitás talaján sarjadhatnak ki, ami 
mellesleg a kibontakozási programunkhoz nélkülözhetetlen nemzetközi szimpátiának és 
támogatásnak is előfeltétele. 

Politikai kultúrát tápláló vita, valóságos érdekérvényesítés és érdemi közmegegyezés 
is csak akkor lehetséges, ha a legalapvetőbb kérdésekben egységes álláspont alakul ki. 
Ezért ma minden magyar állampolgár — bárhogyan vélekedjék is a jövőről -, ha felelősen 
gondolkodik, csak a gazdasági stabilitás híve lehet. 

Ma új erők is bontogatják szárnyukat társadalmunkban. Ezek belpolitikai életünk 
részeinek tekinthetők. Közöttük egyesek türelmetlenek mások álláspontjával szemben. 
Ettől a hibától mi sem vagyunk mentesek, pedig az értelmes gondolat, a társadalomért 
érzett felelősség így nem vagy csak megcsonkítva juthat érvényre. Az ilyen szembenállás 
hosszabb távon a süketek párbeszédévé válik. A felek tisztességes párbeszédére van 
szükség. Meggyőződésem, hogy a most jelentkező társadalmi mozgalmak közül együtt 
kell működnünk mindazokkal, amelyek nem a szocializmus ellen lépnek fel, amelyek 
nem kiszorítani akarják a pártot a hatalomból, hanem ha kritikusak is, de partnerek, 
és részt kérnek, feladatot vállalnak a kibontakozás teendőiből. 

Politikai mozgásterünket, cselekvési lehetőségeinket döntően az határozza meg, hogy 
a szocializmus mint mozgalom hazánkban is a stratégiai célok elérésének útja. Az elmúlt 
négy évtized még nem a szocializmus, hanem a marxi értelemben felfogott átmeneti 
társadalom időszaka. Súlyos történelmi igazságtalanság lenne, ha nem vállalnánk önér- 
zetesen mindazokat az emberi, anyagi és szellemi értékeket, amelyeket eddig létrehoz- 
tunk. Ugyanilyen hiba lenne azonban eltúlozni teljesítményünket, és azt állítanunk, hogy 
már jelentősen előrehaladtunk a szocializmus építésének útján. 

E történelmi szakasz — mint erre már a marxi elemzés is rámutatott — még hosszú ideig 
magán viseli a megelőző, a tőkés társadalom bizonyos jegyeit, gazdasági megoldásait és 
ideológiai felfogását, amihez az is hozzájárul, hogy - világtörténelmi értelemben - még 
a kapitalizmus időszakában élünk. 

Mindig nehézségeket okozott, ha nem vettük figyelembe a korábbi történelmi korsza- 
kok hosszabb távon is továbbélő hatásait, valóságosan összetett vegyes viszonyainkat. 
Ha erőltetetten szocializmust , csináltunk", mindig nagy árat fizettünk érte. Keserű 
tapasztalatok során tanultuk meg, hogy a társadalom mozgástörvényeit tiszteletben 
tartva kell építkeznünk. 

Ebből a szempontból a közösségi tulajdon hatékonyságának érvényesítését különösen 
fontosnak tartom. Tévedtünk, amikor azt mondtuk, hogy az államosítással egyszer és 
mindenkorra létrejött a termelőerők és termelési viszonyok összhangja. És hittük, hogy 
az idő nekünk dolgozik. Ám az idő senkinek nem dolgozik, csak múlik. Az államosítások 
következtében valójában a gazdaság korábbi ellentmondásait újak váltották fel: sőt az 
elmúlt másfél évtizedben e tulajdonforma egyoldalúan domináns szerepe a termelőerők 
további fejlődésének egyik gátjává vált. 

Ma még megvan a lehetőség ahhoz, hogy - a termelőerők fejlődését a társadalmi 
tulajdon túlsúlyára épülő vegyesgazdaság megszilárdításával is segítve — mozgásba hoz- 
zuk a gazdaságot. Azt valljuk, hogy a hasznosság nem a társadalmi tulajdon egyes formái 
közötti különbségben van, hanem abban, hogy az adott kollektíva gyarapítani tudja-e 
a rábízott vagyont, megújuló termelési struktúrában képes-e hozzájárulni a nemzeti 
jövedelem növekedéséhez. Ez egyben azt is jelenti, hogy a jövőben is a kollektív tulajdon 
és vállalkozás határozza meg a népgazdaság egészséges fejlődését, azonban a magánkez- 
deményezés számára egyenlő jogon nyilik lehetőség az eddiginél szélesebb körű műkö- 
désre. 


Fejlődésünk fontos követelménye, hogy a változások élére egy jól működő marxista-le- 
ninista párt álljon. Meggyőződésem, hogy az MSZMP ilyen párt. Képes és kész a 
cselekvésre, a negatív társadalmi tendenciák megszüntetésére, a kedvező irányú fejlődési 
folyamat vezérlésére. Ezért megújulásunk szempontjából az alapkérdés az, milyennek 
kel! lennie pártunknak ahhoz, hogy ebben a helyzetben pontosabban határozza meg a 
cselekvés irányát és fordulatot eredményezzen. 

Nehezíti helyzetünket, hogy a politikai intézményrendszer demokratizálását egy olyan 
időszakban kell végrehajtanunk, amikor a gazdasági stabilizálás növeli a társadalmi 
feszültségeket, erősíti az érdekkülönbségeket. A politikai viszonyok alakulására rajtunk 
kívül más erők is hatnak, márpedig a vezető pártnak minden esetben törekednie kell a 
helyzet, a folyamatok tudatos befolyásolására. Ez nyilvánvalóan egyszerűbb volt, ami- 
kor a monopolisztikus hatalomgyakorlás keretében, jórészt adminisztratív eszközökkel 
szereztünk érvényt szándékainknak. Ma olyan politikai versenyhelyzetbe kerültünk, 
amelyben nemcsak a körülöttünk lévő erők közötti viszony változik, hanem ezek az 
újrarendeződő körülmények a pártot, sőt korábbi hatalmi pozícióit is érintik. 

A demokratizálás folyamata, a társadalom alulról való építkezése, egy megújuló 
alkotmányos rend azonban nem gyengíti a pártot, , csupán" arra kényszeriti, hogy új 

módon értelmezze szerepét, más politikai eszközökkel érvényesítse akaratát. Ki kell 
mondani, hogy hibákat is elkövettünk, tévedtünk, hogy voltak olyanok is, akik visszaél- 
tek a párt nevével. De tudnunk kell azonban azt is, hogy hazánk egyetlen esélye a talpon 
maradásra a szocialista társadalmi fejlődésen belüli szakaszváltás alapjainak megterem- 
tése. Nem vállalható, hogy egy történelmileg túlhaladott korszak és az annak megfelelő 
rendszer tovább működjön. A párt - mint politikai mozgalom - döntő szerepet játszik 
ezen átalakulás vezetésében. Az átalakulás vezető ereje azonban csak abban az esetben 
lehet a párt, ha képes és alkalmas a korábbi, ma már nem működő társadalmi közmeg- 
egyezést felváltani egy új nemzeti összefogással. 

E kiegyezésben az MSZMP konstruktívan kíván fellépni, és a Központi Bizottság 
november elején tartott ülésén felvázolta elvi kereteit. Törekszünk arra is, hogy a 
különböző politikai szervezetekkel a szocializmus megújulásáért, a nemzeti felemelkedé- 
sért együttműködést, sőt szövetséget, koalíciót hozzunk létre. Meg kell találni helyüket 
a politikai felelősségvállalásban. Ezek talán már elfelejtett fogalmai a hazai politikai 
életnek, azonban újra meg kell tanulnunk velük bánni, különben mit sem ér a politizáló 
párt iránti elhatározásunk. A politikai versenyhelyzetnek azonban az ütközések, elhatá- 
rolódások is részei, és ettől sem kell félnünk az előttünk álló időszakban. 

Az új helyzetben újra át kell gondolnunk a párt szervezeti felépítésének és működésé- 
nek alapelveit is. A szocialista országokban dolgozó pártok az elmúlt évtizedekben 
elsősorban a munkahely szerint szerveződtek. A napjainkban zajló politikai csaták 
azonban mindinkább a lakóterületeken dőlnek el. A párt tehát egyre inkább be kell hogy 
vonuljon, tért kell hogy nyerjen a lakóterületen, a körzetekben, és ilyen módon újszerven 
kell kialakítani az egyensúlyt a munkahelyi szerveződéssel. 

A gazdaságban, a munkahelyen politikánk elvi követelményeit képviselve, vélemé- 
nyünk világos kifejtésével vehetünk eredményesen részt, de nem igazgathatjuk a munkát, 
a termelést. A munkaszervezeteket kinevezett vagy választott vezetők irányítják, és a 
kinevezettek a kinevezőknek, a választottak pedig a választó közösségnek tartoznak 
felelősséggel. A párt pártpolitikai szempontból bírálhat nyilvánosan igazgatót, vezetői 
kollektívát, elítélheti azokat tetteikért, kizárhatja őket soraiból, de nem gyakorolhatja 
sem a munkáltatói, sem az érdekképviseleti jogokat. A gazdasági tevékenységért sem 
vállalhat közvetlen felelősséget egyetlen pártszervezet sem. A társadalmi tulajdonnak 
nem az a fő , ismérve", hogy a párt gazdálkodik vele, viszont a párt támogatja azt, hogy 
minél hatékonyabban gazdálkodjanak, éljenek e jogosultságokkal azok, akiknek ez a 
feladatuk. Ne féljünk kimondani: a párt vonuljon ki a gazdaságból, ha az a termelési 
jelenti, de erősítse érdemi helyzetét, ha a gazdaságpolitikáról van szó! 

A párt cselekvőképességének új mozgatóereje a lakóterület, a helyi politika, itt for- 
málódik viszonyunk az új - az egyesülési törvény alapján létrejövő — politikai szerveze 
tekhez. A politikai harcnak ugyanis ez az egyik új, döntő terepe. Itt kap tartalmat és 
esélyt a választási törvény gyakorlata is. A jelöltállítás nem az üzemekben, hanem a 
lakóterületen történik — bár a munkahelyi kollektívák is javasolhatnak jelölteket -, a 
helyi lakosság, a választók értékítéletén, szavazatán múlik majd, hogy kik lesznek 
országgyűlési képviselők, tanácstagok. A különböző állampolgári önszerveződések. 
egyesületek, mozgalmak tevékenységi színterévé is elsődlegesen a lakóterület válik. Ha 
a mi jelenlétünk nem lesz érdemi, aktív és tényleges, akkor ez a párt számára biztos 
pozíicióvesztéssel jár, kiszorulásához vezet, tehát megengedhetetlen. A politikai küzdel- 
met nem nyerhetjük meg, ha nem tudjuk, hogy a pártnak a , területen" milyen politikai 
ereje van, és nem vagyunk képesek ezt mozgósítani. Ez a legfőbb érvünk arra, hogy 
kialakítsuk a párt új szervezeti formáit. Az átalakítást egyrészt az a belénk rögzödöti 
tudat akadályozza, amely szerint a munkahely a marxista párt fő szerveződési terepe. 
Hasonlóképpen gondolkodnak más szocialista országok pártjai és sokakban az sem 
növeli a bizalmat e változtatás iránt, hogy a szociáldemokrata pártok is a lakóterületi 
szerveződés elvét vallják. 

Nincs más választásunk. Ha komolvan vesszük, hogy az Országgyűlés a törvényhozás 
egyedüli fóruma, a törvény pedig a szocialista jogállamiság alapja. akkor meg kell nyerni 
az országgyűlési választásokat. Ehhez pedig mindenütt, ahol jelölteket állítanak, ahol a 
küzdelem eldől, pártszervezeteknek kel! működniük. A politikai hatalomban elfoglalt 
helyzetünkből az ís következik, hogy a választók számon kerik tölünk programunkat, 
ígéreteinket, miközben az ellenzök javasolhatnak, követelhetnek, nem kell elszámolniuk 
semmiféle programmal. 

Változóban van a párt belső munkamegosztása, annak kizarólag felülről lefelé épít- 
kező gyakorlata 15. Eddig elsődlegesen a Központi Bizottságra és végrehajtó szerveire 
mint döntéshozó fórumra koncentráltunk. Ma az alapszervezet is mindinkább a politizá- 
lás döntő tényezőjévé válik. mozgalmunk igazi hatékonysága nagyrészt az ottani mun- 
kán áll vagy bukik, és ebben meghatározó szerephez jut a személyiség 15. Mindent meg 
kell tenni tehát annak érdekében, hogy az alapszervezet képes legyen érvényesíteni a párt 
politikáját. 

Először is gyorsan és pontosan informált legven. A kommunista kollektívákat olyan 
helyzetbe kell hozni, hogy a pártpolitikát érintő fontos kérdésekben a pártonkívülieknél 
tájékozottabbak, felkészültebbek legvenek, s így gyakorolhassanak hatást az események- 
re. Ne ök kérdezzenek, hanem őket kérdezzék. A központi és területi szervek segítsék 
azokat, akik munkahelyi és lakóhelyi szinten küzdenek naponta, akik az alapszerveze- 
tekben tevékenykednek. A megyei párttestületek munkáját is elsősorban annak alapján 
kell értékelnünk, hogy a területükön működő alapszervezetek milyen hatékonyan dol- 
goznak, politizálnak. Mi az apparatus szerepe ebben? Az apparátus feladata az, hogy 
információkkal és a konkrét politikai helyzet elemzésével segitse az alapszervezetek 
tevékenységét. Az alapszervezetek - ha az apparátus magukra hagyja őket - informálat- 
lanok. cselekvőképtelenek lesznek abban a közegben, melyben naponta helyt kell állniuk, 
védeniük kell pártjuk politikájat. 


Vezető szerepünk megkerülhetetlen kérdése a demokratikus centralizmus mai értelme- 
zése. A pártban eleven kapcsolatokra, vitákra van szükség, amelyekben kikovácsolódik 
az egység és a cselekvőképesség. A demokratikus centralizmus korábban - még a mi 
demokratikusabb körülményeink között is - elsősorban a centralizmusra helyezte a 
hangsúlyt. Ez a gyakorlat nem folytatható. Az elvet újra kell gondolni! Ma minden 
centralizmusnak elsősorban a demokráciát, tehát a párttagság véleményének ismeretét, 
akaratának érvényesítését, politikai beleszólását és tájékoztatasát kell szolgálnia, és 
viszont. 

A pártértekezlet minden szervezetnek politikai követelményként szabta a megújulást. 
Ennek formái és eljárásai azonban igen változatosak lehetnek. A megújulás elvének 
mondana ellent, ha annak konkrét módját a központ határozná meg. Van ahol kellett 
és tartottak értekezletet, másutt nem volt rá szükség. Előfordulhat, hogy a megfelelő 
módszerek kiválasztása nincs teljes összhangban a szervezeti szabályzattal. A szervezeti 
szabályzat a pártélet alapokmánya, de nem szabad mechanikusan kezelnünk. A pártérte- 
kezletnek sem volt felhatalmazása arra a feladatra, amit végül elvégzett, mégis vállalta 
a felelősséget. Ha nem vállalta volna, még mindig egy rendkívüli kongresszusra készül- 
nénk. 

Az apparátust az új helyzetnek megfelelően kell átszerveznünk, felépítenünk és mű- 
ködtetnünk. A hivatásos apparátus a párt működöképességének szervezeti-politikai 
előfeltétele. Ha ez a szervezeti elem elveszti erkölcsi bázisát, a párt maga bizonytalanodik 
el. Az MSZMP-ben a világ egyik legkisebb apparátusa dolgozik, a tagság 0,7 százaléka 
függetlenített pártalkalmazott. Mitől , nagy" ez? Attól. hogy a címek, rangok és a 
protokoll együttesen nagyobbnak láttatják a valóságosnál. Lenin munkatársakkal és 

nem apparátusi vezetőkkel, osztályokkal dolgozott. A döntések, állásfoglalások a testü- 
leteket, a Központi Bizottságot illették. Ilyen apparátust kell a mi testületeink mellett 
is létrehoznunk, amelynek nem szervezeti formája a lényeges, hanem szellemi képessége, 
teljesítménye és ennek megfelelően a megbecsülése is. 

A politika alakításának a párton belül széles körben kell határozottan megjelenne. 
Ebben az évben már sok tapasztalatot szereztünk a vitákban. Januárban még feszültség- 
gel terhes polémiát folytattunk. Áprilisban már alkotó vita volt az országos értekezlet 
dokumentumtervezetéről, s ennek kedvező hatása magán az értekezleten is tükröződött. 
Ma már minden lényeges kérdésről nélkülözhetetlen a párton belüli vita. A pártértekezlet 
óta e téren bizonyos visszaesést tapasztalhattunk, így például napirenden van a gyüleke- 
zési és az egyesülési szabadságról szóló törvény társadalmi vitája, de e kérdésben alig 
érzékelhetjük a pártszervezetek aktivitását. Pedig éppen azért tette közzé a Központi 
Bizottság a téziseit, hogy az alapszervezetek ennek alapján alakítsák ki álláspontjukat 
és döntsék el, hogyan vesznek részt a különböző társadalmi intézmények vitáin. Az 
aktivitás viszonylag alacsony szintjéhez kétségtelenül hozzájárul a pártértekezlet előtti 
felfokozott érdeklődést szükségszerűen követő átmeneti kifáradás, de az is, hogy az 
alapszervezetek még kevés gyakorlati tapasztalattal rendelkeznek az önálló állásfoglalás, 
politizálás terén. Ugyanakkor a párttagok nem várhatják azt, hogy a vitát , helybe 
hozzák". Kezdeményezően kell fellépniük azokban a szervezetekben, egyesületekben, 
szerveződésekben, ahol azok folynak. Ki kell menniük az , életbe" a politikát képviselni, 
vagyis: politizálniuk kell! 

A pártnak továbbra is részt kell vennie a társadalom intézményeiben. Itt is bizonyta- 
lanság érzékelhető, amely döntően abból ered, hogy nincs még elfogadott egyesülési 
törvény. A különböző szervezetek mégis egymás után alakulnak. Nekünk a törvényhez 
és a valósághoz egyaránt igazodnunk kell. 

Programunk, szerepfelfogásunk a társadalom sajátos, szocialista jellegű tagozódásán 
alapul, ezért az érdekkifejeződés és az érdekintegráció megvalósítását a jelenlegi politikai 
: időszakban nem pártok versengésében képzeljük el, hanem a politikai, érdekképviseleti 
szervek és az önkormányzatok, autonómiák növelésével. Mindehhez erős pártmozga- 
lommá, politizáló párttá kell válnunk, mely elsődlegesen a tagság aktív politizáló tevé- 
kenységére s nem adminisztratív eszközökre támaszkodva biztosítja a politikai vezető 
szerep érvényesülését. 

RADICS KATALIN: 


Új művelődéspolitika felé 


A művelődéspolitika új koncepciójának kidolgozását határozta el a Központi Bizottság 
a pártértekezletet követően kialakított feladattervében. Vajon miért és milyen területe- 
ken van szükség új irányvonalra? E kérdésre keresem a választ a következőkben. 


A művelődés helye a társadalom értékrendjében 


Hogyan határozható meg a művelődés helye, miképp mérhető súlya a társadalmi érték- 
rendben? Azáltal, hogy milyen magatartásra ösztönzi a társadalom az egyént műveltség- 
gel kapcsolatos választásában, mennyire ismeri el a megszerzett tudást, készséget, ismere- 
tet, s képes-e azt a közösség és az egyén gyarapodása érdekében kielégítően hasznosítani. 
Közösségi intézményei révén és közös forrásaiból mekkora segítséget ad a magasabb 
műveltség megszerzéséhez? A válaszokat jól ismerjük, s bármelyiket emeljük is ki, nem 
vonható kétségbe a fordulatszerű változás szükségessége. 

A magyar társadalom iskolázottsági színvonala nemzetközi összehasonlításban nem 
tekinthető megfelelőnek. Ha csupán a létfontosságú gazdaság igényeit vesszük is figye- 
lembe, az exportképesség, a világpiacon versenyképes, tehát zömében több és korszerűbb 
szellemi munkát tartalmazó termékek előállítása elodázhatatlanná teszi a munkaerő 
folyamatos és korszerű képzését, a foglalkoztatás szerkezetének átalakítását. Azonnali, 
napi szükségletként jelentkezik a munkaerő átáramoltatása az iparon belül a kvalifikál- 
tabb munkát igénylő területek irányába, a kitermelő és alapanyaggyártó ágazatokból a 
feldolgozóiparba; sőt mindinkább az iparból a szolgáltatási és az információs szférába. 
Tévedés azt hinni, hogy ez pusztán foglalkoztatáspolitikai kérdés. Mögötte a műveltségi 
szerkezet sürgős átalakításának szükséglete húzódik meg. A műveltségnek - melybe 
beleértjük az általános ismeretek szintjét, a szaktudást, a nyelvtudást is - a társadalmi 
értékrendben alábecsült helyzetéből adódik, hogy egyes jelentős társadalmi rétegek, 
csoportok nem érdekeltek abban, hogy megszerezzék a társadalmilag szükséges iskolá- 
zottsági szintet. Más társadalmi csoportokat viszont az iskolarendszer helyenkénti szűk 
befogadóképessége tart vissza a képzéstől, a művelődéstől. 

Az aktív életkorú népesség szabadidőt kitöltő tevékenysége — sokszor nagyon is érthető 
okoknál fogva - nem elsősorban a művelődésre, hanem az anyagi életfeltételek bővítésére 
irányul. Bérezési rendszerünk jól ismert visszássága a magasabban kvalifikált és a szelle- 
mi munka nem kellő megbecsülése. Külön kiemelendő, milyen kirívóan kedvezőtlen és 
káros hatású a tudást elsősorban közvetítő pedagógusok helyzete. Társadalmi céljaink 
elérését a közeli és távolabbi jövőben egyaránt veszélyezteti a látszólag mindig indokol- 
ható, ám lényegileg elfogadhatatlan anyagi szűkösség, amely az oktatást, a tudományt 
és a kultúra alkotó és közvetítő műhelyeit sújtja. 

Olyan új művelődéspolitikai koncepciót kell kialakítani, mely megérdemelt helyére 
emeli és társadalmi céljainkból egyenesen következő megbecsülésben részesíti a művelő- 

dést. A művelődés elsédlegesen politikai kérdés. össztársadalmi ügyv. jelentőségében 
messze túlnő a művelődéspolitika, a kormány munkájában pedig a művelődési ágazat 
illetékességén. Ezért végre komolyan kellene venni. hogy sem a gazdaságban, sem egy 
demokratikus társadalom kialakitasában nem érhetjük el kitűzött céljainkat a művelődés 
magasabb szintre emelése nelkül. Emberközpontú társadalomban ezt akár öncélnak is 
felfoghatnánk. hiszen alapja a vilagban való eligazodásnak, feltétele a társadalmilag 
hasznos munka végzésének, a gazdaság Jó működésének. szükséges a közösségi öntevé- 
kenység. a demokratikus társadalmi berendezkedés megvalósításához. 

Mi határozhatja meg az elérendő műveltség társadalmilag kívánatos szintjét és jelle- 
gét? Még a gazdaságilag közepesen fejlett országokban sem a gazdaság pillanatnyi 
állapota és közvetlen szükséglete. Nem szabad engedni az e tekintetben rövidlátó pénz- 
ügyi logika korlatozó érveinek. Hasznos és kivételesen jól kamatozó beruházás a pillanat- 
nyi igény , fölé licitálni". E.zt egvarant megköveteli a termelési és szakmastruktúra gyors 
változása, a rohamosan fejlődő technika, a szellemi munka előtérbe nyomulása. Ma már 
a jelenlegi szakmastruktura aktuális igényeinél magasabb szintű általános műveltség 
tartozik a kivanatos műveltség körébe. Megnövekedett - a világszerte tapasztalt kedve 
zötlen demográfiai folvamatok okaként fölismert életmódbeli és káros környezeti tényé- 
zők ellensúlyozásaképpen - az egészséges. civilizált életmód elsajátításának objektív 
társadalmi szükséglete. S bár változatlanul elsőrendű társadalmi érték a munka. a mind 
nagyobb jelentőségű közössegek a kollektiv értékeket jól érvényesíteni tudó, saját hova- 
tartozásukat (identitásukat) meghatározni képes egyéneket kívánnak. 

A mindezekhez szükséges műveltséget a leghatékonyabban az oktatási rendszer képes 
közvetíteni, mert szisztematikus és a népesség egészét átfogja. A művelődéspolitika 
középpontjában tehát az oktatásnak kell állnia. 


A művelődéspolitika központi kérdése: az oktatás 


Hogyan értékelhetjük a magyar oktatási rendszer jelenlegi színvonalát és minőségét? Ha 
ezt a magyar társadalom és gazdaság mai foglalkoztatási igényei szempontjából merle- 
geljük, gyenge pontjai ellenére sok tekintetben megfelelő. A népgazdaság szakképzett 
munkaerő iránti szükségletét — a hiánvszakmák és a , túlképzés" tűréshatáron belüb 
tünetei ellenére — kielégíti. Elhelyezkedési gondjai főképp a gimnáziumot végzett, szak- 
képzetlen lányoknak vannak. 

Ez a kép azonban az oktatási és foglalkoztatási rendszer összefüggésének a jövő 
szempontjából legveszélvesebb csapdája. Arra a rövidlátó következtetésre látszik ugyanis 
vezetni, hogy a közvetlen, rövid távú foglalkoztatási igényeket még pontosabban felmer- 
ve, még szűkebbre kellene szorítani az általános műveltség magasabb szintjét nyújtó 
gimnáziumok tanulóinak létszámát. még pontosabb tervezéssel kellene kiképezni a 
leendő szakmunkásokat és diplomásokat. A kívánatos irány azonban ennek éppen 47 
ellenkezője. A tankötelezettség szintjét. az iskolarendszer belső szerkezetét, a felvétel 
arányokat é és a szakképzés fő irányait a gazdaság és a technika mai állapotában nem lehel 
és nem is szabad kizárólag a foglalkoztatás közvetlen követelménveiből levezetni. Az 
iskolarendszer nem néhány évre, hatja Jó néhany évtizedre nyujt felkész ítést. A struktúra: 
váltás útjára lépő magyar gazdaság már rövid távon ís tömegesen fogja megkövetelni a 
részleges vagy teljes szakma- és munkahelyváltást, az ezt szolgáló felkészülést. De tavo- 
labbra tekintve is arra kell a munkába állóknak , berendezkedniük", hogy a termelési és 
termékszerkezet gyorsan fog változni, söt az lenne a kívánatos, ha maguk a munkaválla- 
lók, a piac igényeihez igazítva tevékenységüket - ismereteiket és szakmájukat IS - 
állandó mozgásban tartanák a termelési és termékszerkezetet. A gazdasag számara 
nélkülözhetetlen ilyen állandó mozgásnak épp olyan nagy akadálya már ma (és lehet a 

jövőben még inkább) a munkavállalók pillanatnyi állapotra méretezett műveltsége és 
szakmai ismerete, mint az alkalmazkodást ösztönző közgazdasági érdekeltség hiánya. 

Az oktatási rendszert — az oktatási folyamat időtartama és külőnösen hatásainak 
késleltetett jelentkezése miatt — hosszabb távlatok figyelembevételével kell megtervezni. 
Bármennyire szorítanak is napi gondjaink, több évtizedre kell előre tekintenünk. A fej- 
lettségben előttünk járó országok tapasztalataiból kiindulva hosszabb, de belátható időn 
belül általánossá kell tenni a középiskolai oktatást, s ennek megfelelően - arra alkalmas 
időben — fel kell emelni a tankötelezettségi kort. (Ne feledjük, ezt a célt már az 1958-as 
művelődéspolitikai irányelvek, majd egy 1961-es párthatározat is kitűzte, megvalósítása 
azonban — az anyagi feltételek elégtelensége miatt — a hatvanas évek végén lekerült a 
napirendről.) Az iskolás korú népességnek tehát belátható időn belül a gimnáziumi 
érettséginek megfelelő iskolázottsági szintig kell eljutnia. A cél megvalósíthatóságának 
időigényét természetesen a szakembereknek kell kimunkálniuk. Néhány támpont azon- 
ban ma is nyilvánvaló. 

Széles körben felismert követelmény, hogy az érettségit adó középiskolát végzettek 
aránya nem süllyedhet a mai - már így is alacsony - hányad alá. Mivel a demográfiai 
folyamatok alakulása miatt ez évtől a nagyobb létszámú korosztályok lépnek a középis- 
kolába, ez azt jelenti, hogy semmiféle forráshiány nem indokolhatja a szükséges intéz- 
ményhálózat és az egyéb feltételek megteremtésének elhalasztását, vagyis a középiskolát 
végzők arányának csökkenését. Amikor pedig a demográfiai hullám , levonulása" után 
újra alacsonyabb létszámúak lesznek a középiskolába kerülő korosztályok, a korábbi 
nagyobb létszámot kel! ebben az iskolatípusban megőrizni, sőt ha lehetséges, emelni is. 
Ha ezt sikerül elérnünk, az ezredforduló környékén - a mai 37 százalékkal szemben - 
a középiskolás korú népesség kb. 70 százaléka részesül majd érettségit nyújtó középfokú 
képzésben. A tervezés feladata annak meghatározása, hogy elegendő anyagi erőt kon- 
centráljon az ezredforduló körüli években az érettségit nyújtó középiskolai képzés általá- 
nossá tételéhez. Gazdasági téren is véglegessé, behozhatatlanná válhat elmaradásunk, ha 
a cél megvalósítását bármilyen indokkal tovább halogatjuk. De a társadalmi-közösségi 
öntevékenység és a demokrácia fejlesztésének mai tervei sem életképesek akkor, ha ennek 
műveltségi előfeltételei hiányoznak. 

A szakképzés, szakmunkásképzés irányítóit különlegesen nehéz feladatok elé állítja, 
hogy egyszerre több, egyenként is bonyolult problémát kellene sikeresen megoldani. Első 
helyen említem a szakképzés mai széttagolt, szűk és nem konvertálható szakmai struktú- 
rájának átalakítását. Az egyes speciális szakmák helyett szakmacsoportok ismereteit és 
készségeit kellene ugyanis elsajátíttatni. Ez a rendszer — mivel a specializált ismeretek 
átadását a munkáltatóra hárítja — ellentétes a szakmunkásokat alkalmazó vállalatok 
érdekeivel, amelyek azonnal munkába állítható, kész szakembereket várnak a szakkép- 
zéstől. Nemzetközi tapasztalatok bizonyítják: legyőzhetők az érdekellentétek, és megva- 
lósítható az a gyakorlat, hogy a vállalatok nagyobb részt vállaljanak a szakképzési 
feladatokból. Eközben sürgősen ki kell alakítani a szakmai átképzés és továbbképzés jól 
működő rendszerét is: ezt követeli meg a termelési és termékszerkezet folyamatos átalakí- 
tása. Ezeknek az önmagukban is nehéz átalakítási munkálatoknak úgy kell! végbemen- 
niük, hogy a rendszer megfelelően illeszkedjék a közoktatásba, a középiskoláztatás 
általánossá tételének korábban vázolt fejlesztési folyamatába. A szakképzés jelentőségé- 
nek jelenlegi alábecsülése és irányításának gyengesége olyan akadálya a szükséges hala- 
dásnak, aminek elhárításához politikai és kormányzati erőfeszítésekre van szükség. 

A felsőfokú képzésben részt vevők számát és arányát növelni szükséges. Ezt az igényt 
már megfogalmazta az MSZMP társadalmi-gazdasági kibontakozási programja és a 
hozzá csatlakozó kormánydokumentum is. A felsőoktatás fejlesztésére vonatkozó 1981- 
es és 1987-es politikai határozatban is megjelenített korszerűsítési lépések késlekedése 
már eddig is nehezen felmérhető károkat okozott. Felesleges volna itt részletesen megis- 
mételni a bennük szereplő követelményeket. Sok helyütt nem kívánják meg az önálló, 

szinvonalas hallgatói munkát, magas a kötelező óraszám, szórványosan és csak mosi 
indul egyes képzési ágakban az egymásra épülő ún. moduláris képzési forma szerinti 
oktatás. Pedig csakis ez teszi lehetővé a teljesítményen alapuló szűrést, a hallgatók 
továbbtanulási irányainak teljesítményen alapuló - ezért teljesítményre sarkalló — meg- 
határozását, a részleges végzettség elismerését. S hogy ne legyünk egyoldalúak, azt is e! 
kell ismerni, hogy a felsőoktatás fejlesztésére fordított összegek növekedése nern fedezte 
a szükséges kiadásokat: sok területen romlottak a működési feltételek, nem megfelelő 
a műszerezettség, az anyagiak hiánya az alapfeladatok elvégzését is veszélyezteti. 
gezve: a felsőoktatás sok éve elhatározott korszerűsítése nem halasztható. 

Csak egy korszerűbb belső szerkezetű, teljesítménycentrikus felsőoktatás alapján felel- 
hetünk meg a jelenleginél nagyobb, rohamosan növekvő szakemberszükséglet igényet- 
nek. Nagy biztonsággal - ismét csak az előttünk járó országok példája alapján -— előre 
jelezhető ugyanis, hogy ezek a szükségletek az ezredforduló körül (a mai, 10 százalékot 
alig meghaladó aránnyal szemben) meg fogják követelni, hogy egy-egy korosztály 25-30 
százaléka diplomát szerezzen. A teljesítményközpontú felsőoktatás külföldi példái arra 
engednek következtetni, hogy a diplomát megszerzők ilyen arányának eléréséhez egy 
magas igényeket támasztó felsőoktatási rendszerben ennél jóval — s nemcsak 1-2 száza- 
lékkal — több alsó évfolyamos hallgató indulására volna szükség. Ezen túl: a mai, a 
nappali képzésnél általaban alacsonyabb színvonalú esti és levelező képzés helyett a 
munka melletti képzés új, korszerűbb formáit kell kialakítani — továbbtanulási, tovább- 
képzési és átképzési céllal egyaránt. 

Az említett arány megközelítésekor mondhatjuk, hogy tömegessé válik a felsőfokú 
képzés. Ez viszont önmagában is - egyéb indokokat nem említve — nélkülözhetetlenne 
teszi a felsőfokú oktatás egy eddig nálunk elhanyagolt funkciójának intézményesítését. 
Ha a világban elterjedt modellt követjük a posztgraduális képzés formájában, lehetővé 
kell tenni az új tudományos ismeretek létrehozására, az alkotói munkára felkészített. 
nagy tárgyi ismerettel rendelkező elit képzését. 

Néhány, munkaerő-szükségletét tekintve jól tervezhető és más területen nehezen alkal- 
mazható szakmát (pl. orvosképzést) kivéve a felsőoktatás ilyen jellegű kiterjesztése 
elkerülhetetlenül háttérbe szorítja a jelenlegi munkaerő-szükségleten alapuló hallgatói- 
létszám-tervezést. S mindennek el kell vezetnie egy olyan -— pozitív és negatív következmé- 
nyeket egyaránt kiváltó - rendszerhez, amelyben az állam nem vállal felelősséget a 
hallgatók diploma utáni elhelyezkedéséért, s a felsőfokú oktatás kereteinek kizárólag az 
intézmények befogadó képessége szab határt. Jobb pályaválasztási tanácsadással és 
ösztöndíj-politikával lehet megelőzni az egyes humán szakmák (pl. szociológia, iroda- 
lomtudomány) - némely nyugat-európai országokban ma tapasztalható — túlképzés 
jelenségeit. 

A világban lejátszódó tudományos-technikai fejlődés irányában a felsőoktatásnak is 
nyitnia kell. Ez elodázhatatlan a gazdasági szférában elsősorban a társasági törvény 
életbe lépése nyomán tervbe vett nyitás szellemi-képzési téren történő kiteljesítéséhez, de 
úgy is felfogható, mint a világútlevél révén deklarált állampolgári jogok kiterjesztése a 
társadalom szempontjából a turisztikánál hasznosabb dimenzió irányába. A külföldön 
folytatható önköltséges (vagy ottani ösztöndíjból fedezett) felső szintű tanulmányok 
szabad igénybevételére gondolok. Sok részletkérdést kell még ehhez tisztázni és kidol- 
gozni, és természetesen egyirányúvá sem válhat ez a nyitás: saját felsőoktatási intézmeé- 
nyeink kapuit is ki kell tárni a külföldi oktatók és hallgatók előtt. Lehet, hogy ez a 
változás csak úgy oldható meg. ha a felsőoktatásban áttérünk a tandíj rendszerű -— és 
ösztöndíjjal, szociális segéllyel visszatérített — oktatás finanszírozására. Végső soron ez 
sem eredményezne mast, mint az oktatás ingyenességének mai elve, de lehetővé tenné a 
felsőoktatásba való bejutást — önköltséges alapon -— azok számára is, akik nem érik el 
a tandíj-visszatérítéshez szükséges (ma a felvételhez szükséges) tanulmányi eredmé- 
nyeket. 

Egyenlőbb esélyeket! 


Külön erőfeszítés nélkül még a legkiválóbb oktatási rendszer sem képes a műveltség 
azonos vagy hasonló szintjére eljuttatni a népesség egészét. Különbözőek az egyének 
adottságai és a műveltség elsajátítása érdekében tett erőfeszítései. A családban folyó 
nevelés révén az egyének különböző műveltségi szintről indulnak, s ily módon különbö- 
zőképpen egészítik ki vagy éppen hátráltatják az oktatást. Az iskolákban is különböző 
tárgyi és szellemi feltételek közepette folyik a nevelés. Mivel az egyenlőségeszmény a 
művelődési folyamatban is megkívánja az egyenlőtlenségek, az esélykülönbségek ki- 
egyenlítésére való törekvést, a . ""sadalomnak korrekciós mechanizmusokat kell működtet- 
nie a közösség szempontjából nem kívánatos különbségek lehetőség szerinti csökkentésé- 
re. A rosszul értelmezett egyenlősítés jegyében ez, még a legutóbbi időkben is, nálunk 
gyakran , felülről lefelé" — a magasabb teljesítmény lenyesése formájában — működött. 
A művelődésben különösen fontos, hogy éppen ellenkezőleg menjen végbe ez a folyamat: 
az esélykülönbségek kiegyenlítése az elmaradók felemelését szolgálja. E korrekciós me- 
chanizmusok céljait és formáit nem spekulatív, ideologikus feltevésekből, hanem a 
valóságos-tényleges egyenlőtlenségekből kell származtatni. 

Hátrányok és esélykülönbségek az oktatás és művelődés mai szintjén is bőven adód- 
nak. Ezek köre még bővülni is fog az oktatási folyamat meghosszabbítása esetén, mert 
az egyenlőtlenségek hosszabb időn keresztül érvényesülnek. Ezért a jelenleginél sokkal 
tudatosabban, célratörőbben kell cselekedni. 

Először is fel kell hagyni az ideológiai premisszákból eredeztetett korrekciós mechaniz- 
musokkal. Csak részben azért, mivel a , fizikai dolgozók" vagy a munkásosztály kategó- 
riáin alapuló, esélyegyenlőtlenségeket kiküszöbölő eljárások társadalmilag nem mara- 
déktalanul igazságosak. Az ilyen alapon megvalósított korrekció ugyanis akaratlanul is 
alkalmas a súlyosabb hátrányok, markánsabb esélykülönbségek elfedésére, figyelmen 
kívül hagyására. A társadalmi igazságosság jegyében megtett lépések tehát végül is 
orvosolatlanul hagynak súlyosabb hátrányokat. Ez nem jelent mást, mint hogy a műve- 
lődésbeli egyenlőtlenségek kiküszöbölését a leginkább rászorulók segítségével kell kezde- 
ni, S innen célszerű haladni a náluk kevésbé rászorulók irányába. Valószínű, hogy a 
mélyebb elemzés is négy csoport felkarolását, segítését teszi szükségessé: 

e azokét, akik saját egészségi állapotuk miatt nem képesek a művelődési-oktatási 
folyamatnak a többség számára adott útját járni; 

e azokét, akik családjuk jövedelmi és szociokulturális adottságai miatt többoldalúan 
hátrányos körülmények közül indulnak; 

e azokét, akik területi-települési szempontból például a kisközségek művelődési lehe- 
tőségeinek, intézményeinek elmaradottsága miatt indulnak hátrányos helyzetből; 

e negyedikként ehhez egy minőségében más jellegű csoport kapcsolható, azoké, akik 
nemzetiségi-etnikai létükből eredően igénylik a társadalom segítségét ahhoz, hogy a 
többségi nemzettől eltérő kulturális azonosságukat megőrizhessék-megtarthassák. 

A társadalom által adható segítség különböző módokon, különböző eszközök megválasz- 
tásával juthat el az egyénekhez, csoportokhoz. Van, ahol a műveltség tartalmi jegyeit, 
illetve módszereit kell a tanulók képességeihez, társadalmilag elismerhető törekvéseihez 
igazítani, máskor a tanuló körülményeit kell javítani-segíteni. Esetenként a művelődés- 
oktatás objektív feltételrendszerének célzott javítását, esetleg a művelődés közegének, 

A hátrányok korrekciójának új alapokra helyezése azonban nem járhat együtt a 
bármilyen szempontból kiugróan tehetséges egyének és kollektívák különleges gondozá- 
sának elhanyagolásával. A tehetségek kifejlesztésének közösségi érdekéből kiindulva a 
tehetségápolás sajátos formáit és kifutási lehetőségeit kell megteremteni. Hamis ellentéte- 
ket állítanak fel azok, akik alternatívaként tüntetik fel a művelődés területén a tehetség- 
gondozást és a hátrányok korrekcióját. 

A kultúra és a közművelődés tegnap és ma 


A kultúra és a közművelődés intézmény rendszere egy korábbi történelmi időszakban 
olyan szemlélet alapján épült ki és formálódott. mely szerint az államnak - a központosi- 
tás révén rendelkezésére álló források ból — , ellátási kötelezettsége" a lakosság kulturalis, 
művelődési szükségleteinek kielégítése. Ily módon társadalmi méretekben hozzaférhető- 
vé kell tennie a színházat, a filmet. a zenét és az iskolán kivüli művelődés egyéb formatt. 
Természetesen ez az igen leegyszerűsítetten megfogalmazott cél számtalan közvetiteésen 
— tanácsi tevékenység, településpolitika stb. - keresztül valósult meg, és hozta létre a 
színházak, vetítőhelvek, kiadók és folyoiratok. művelődési házak és más kulturális és 
közművelődési intézmények országos, bár korántsem az összes szükségletet kielégítő 
hálózatát. E kulturális és közművelődési intézménvek száma és számszerűen mérhető 
tevékenysége (pl. a szinházak tájelóadásai) sok területen a hatvanas években érte el a 
legmagasabb értéket, másutt - például a kulturális vagy kulturális tevékenységet 15 
folytató folyóiratoknáal - mindmáig növekvő tendenciát multat. 

A hetvenes évektől kezdve egy sor új jelenség bontotta meg az addigi. lényegeben 
extenzív tendenciákat. A televíziózás rohamos elterjedése például csökkentette az igényt 
a mozi Iránt. Az autózás nagyobb mértékben tette lehetővé. hogy a szinházi előadasokra 
ne a társulat, hanem a közönség utazzon. Ezek és más tényezők önmagukban Is átrrendez- 
ték az intézményhálózat kiatakult formáját. A hetvenes évek második felétől kezdve 
azonban egyre inkább a fenntartási-működtetési költségek növekedése korlátozta az 
intézményfenntartók lehetőségeit - annak ellenére, hogy a költségvetés ilyen célokra 
fordítható összegei ez időben is kimutathatóan növekedtek. 

Miközben a költségvetésből fenntartott kulturális és közművelődési intézmények 
gazdálkodási és irányítási rendszere alapjaiban nem valtozott, a gazdasági reform ..pe- 
remhatásai" elérték a művelődési terüietet is. Jó néhány, addig költségvetési intézmény 
tért át a vállalati gazdálkodásra. A vállalati gazdálkodás új szabályozása csendben 
háttérbe szorította, helvenkent megszüntette (pl. a möziüzemeltetésben vagy a könyvter- 
jesztésben) az állam .ellátási kötelezettségét". Könyvkiadást szervező vallalkozasok, 
színházi szövetkezetek alakultak. nyelvet és más tárgyakat oktató munkaközösségek 
szerveződtek. E vállalkozások jelentös része világosan és egyértelműen a piaci haszon 
szerzését tűzte ki célul. Gazdálkodási nehézségeik miatt azonban egvre inkább az állami 
intézmények is arra kényszerültek - a kiadóvállalattól a szinházon keresztül a művelődési 
házig -, hogy piacorientált tevékenvséggel egészítsék ki a reálértékben csökkenő költseg- 
vetést. A piacorientált működés a kommercializálódás tüneteit vonta maga után. Egyre 
nehezebbé vált elválasztani a piaci tevékenységből eredő és a művelődéspolitika elveiből 
következő kulturális kinálatot. 

A hetvenes évek végétől az eszmei-elvi elbizonytalanodás jelei is egyre érzékelhetőbbé 
váltak. Ezek nemzetközi és hazai kiváltó okait most nincs mód elemezni. Az elbizonyta- 
lanodás forrásai szempontjából sokadrangú, a művelődéspolitika érvényesülése szem- 
szögéből azonban nem elhanyagolható ténvező volt az a követelmény. hogy a művelődési 
intézmények mindegyike a párt és a kormányzat által deklarált kultúrpolitikai-elvi- 
eszmei iránvvonal dominanciáját volt köteles biztosítani. Más oldalról közelítve: irány- 
zatos kulturális műhelyek, intézmények nem formalódhattak sem művészeti, sem 
— különösen - politikai arculatukat illetően. A folyóiratok, kiadók, színházak, művelödé- 
si házak helyt adhattak s helvt is adtak a , hivatalostól" egyben-másban eltérő eszmei, 
elvi, izlésbeli irányzatok képviselőinek - azzal a feltétellel, ha vitát folytatnak vele, és 
műsorpolitikájuk. programjuk .. kiegyensúlyozott". Ez ugyan az ötvenes évekbeli tartal- 
mi egyneműsíitési módszerek hez képest oldást. nyitást jelentett, hátrányai az idő előreha- 
ladtával mégis egyre inkább kiütköztek. Az irányzatosság természetesnek mondható 
igénye és halvány gyakorlata is megjelent, de még fontosabb, hogy a politikai intézmény- 

rendszer változatlansága miatt kultúrpolitikai mezben nyilvánultak meg egyes, a párt 
irányvonalától eltérő politikai törekvések. 

A politika részéről válaszként hibás intézkedések születtek ezekre a jelenségekre. 
A hibák jórészt abból eredtek, hogy irodalmi, kulturális jellegűnek tüntették fel a 
lényegükben politikai jelenségeket, ugyanis a válaszok irodalompolitikai, művelődéspoli- 
tikai lépések voltak. Ezért nem válhatott és nem is vált világossá, hogy a kulturális 
életben tapasztalható konfliktusok mélyén a nyilvánosság működésével, a politikai intéz- 
ményrendszer kereteivel kapcsolatos elégedetlenség húzódott meg. 

Ahogyan az említett eszmei-elvi elbizonytalanodás erősödött, úgy kopott meg, mosó- 
dott el, vált helyenként fölismerhetetlenné mind a , hivatalosan" képviselt értékrend, 
álláspont, mind a vitapartnereké, s a kialakult értékzavar nemcsak eszmei károkat 
okozott a közvéleményben, hanem demoralizáló hatással is járt. Gyakorivá tette a 
művelődési intézmények vezetőinek és munkatársainak elbizonytalanodott vagy egyene- 
sen többértelmű, Janus-arcú magatartását. 

Azért tartottam fontosnak a mára kialakult helyzetet és előzményeit érinteni, mert a 
kulturális és közművelődési politika szükséges változási irányait sok szempontból előre- 
jelzik. A következőkben bemutatott elképzelés mégsem pusztán korrekciója a réginek. 
A demokratikus társadalom, a szocialista jogállamiság és a reform határozott kiteljesítése 
igényének pártprogrammá emeléséből következik, anélkül nem volna elképzelhető. 


Öntevékenység és sokféleség 


Mindenekelőtt a művelődés vonatkozásában is ismerjük el a társadalom természetes 
állapotát: a közösségek és egyének helyzetéből, műveltségi szintjéből, érdeklődéséből, 
izléséből eredő sokféleséget. Ez a sokféle csoport, egyén és közösség teremtse meg saját 
művelődési formáit, , műfajait", intézményeit. 

Mit jelentene ez a gyakorlatban? Bármilyen művelődési céllal — a kamarazenéléstől a 
hajómodell-építésig, a színház- vagy folyóirat-alapítástól az ismeretterjesztésig — hozhas- 
son létre és tarthasson fenn saját anyagi forrásaiból művelődési intézményt egyén vagy 
közösség, egyesület vagy társadalmi szervezet. Foglalja ez magába e műhelyek, tevékeny- 
ségek sajátos, irányzatos arculatának elismerését is. Tekintsük ezt úgy, mint a társadalom 
művelődési öntevékenységének eredményét. 

Az öntevékenységen alapuló művelődési intézmények kiépülésének azonban legalább 
két elengedhetetlen feltétele van. Az egyik: a törvényhozás szintjén pontosan rögzíteni 
kell a kereteket, határokat. Ami tilos, azt törvényben kell kimondani, s a törvények 
betartását arra hivatott szerveknek (ügyészségnek, bíróságnak) kell ellenőrizniük, tör- 
vénysértések esetén szankcionálniuk. A másik feltétel: a költségvetés reformjának tervbe 
vett megvalósítása, aminek eredményeként a fő jövedelemtulajdonosok - állam, taná- 
csok, vállalatok, lakosság — között a források megoszlási aránya az utóbbiak javára kell 
hogy módosuljon. Ilyen körülmények között képzelhető el, hogy a közösségek megfelelő 
mennyiségű anyagi eszközt teremtsenek elő művelődési céljaik megvalósítására. Az 
egyének és közösségek saját pénzén kívül annak is meg kell találni a módját, hogy a 
vállalatok egy-egy művelődési intézmény fenntartásához - akár saját érdekeikből kiin- 
dulva — hozzájáruljanak. Gazdasági szabályozásnak kell rögzítenie, mikor lehet szó 
haszonra nem törő (, non profit") s mikor vállalkozás jellegű s ezért a termelőszféra 
szabályai szerint működő művelődési intézményről. 

A piacorientált tevékenységet s gyakori következményét, a kommercializálódást nem 
lehet , kiiktatni", de lehet vele szemben ellensúlyt teremteni a haszonra nem törő művelő- 
dési öntevékenység feltételeinek megkönnyítésével. Például az adóalapból való leírás 
lehetőségével lehet a vállalatokat ösztönözni arra, hogy ilyen intézmények működtetésé- 
ben részt vegyenek. A kommercializálódás másik, fontosabb, egyben tartós és eredmé- 

nyes ellenszere azonban a társadalmi méretekben megnyilvánuló — természetesen csak § e 
hosszabb távon elérhető - igényszint növelése lehet, mégpedig a műveltség jelentős § ix 
emelésével. x. 
Állami és tanácsi feladatok 14 
Tegyük világosabbá és a nyilvánosság előtt ismertté a kormányzat és a tanácsok feladatai, Ú - 
a közöttük lévő munkamegosztás elveit. Iz 
Az önigazgatás helyi szerveinek, a tanácsoknak még a jelenleginél is nagyobb szerepet § - 
kell kapniuk területük művelődési arculatának kialakításában, a tanácsi működtetesű § Z 
i 


intézményrendszer fenntartásában és átformálásában. A tanácsi költségvetés egy részé- 
nek jól célzott eljuttatásával meg kell és meg lehet találni azokat a módszereket, amelyek 
befolyásolják az öntevékeny művelődési intézmények működését. 

A művelődési kormányzat adjon elvi fogódzót a tanácsoknak (ahogy néhány területen 
már ma is történik) művelődéspolitikai irányaik kiválasztásához, módszereik, eljárásaik 
kialakításához, intézményrendszerük kívánatos alakításához, de direkt módszerekkel ne 
irányítsa őket. A legtöbb területen -— a színházi műsorpolitikában, a közművelődésben, 
a közgyűjtemények esetében - már ma is ez a helyzet. Rendelkezzék nagyon pontos, 
naprakész információkkal a művelődési folyamatok országos alakulásáról, az intéz- 
ményrendszer működésének eredményeiről. Ennek birtokában adjon rendszeres jelzést 
a tanácsoknak tevékenységük megítéléséről, hívja fel a figyelmet a feszültségekre, a nem 
kívánatos jelenségekre. Ahol ezek helyi eszközökkel nem korrigálhatók, különböző 
művelődési célokat szolgáló központi alapjaiból pályázat útján adjon kormányzai 
segitséget. 

Egyúttal világossá kell tenni, hogy az állam , ellátási kötelezettsége" mely területen és 
hogyan tartandó fenn. E tekintetben nagy a zavar. Az állampolgári kötelezettségként 
értelmezett közoktatásban - s a hozzá kapcsolódó tankönyv- és tanszerellátásban, a 
pedagógusképzésben - nem vonható kétségbe az állam , ellátási kötelezettsége". Azt 
viszont már tisztázni kell, hogyan értelmezhető ez a szakképzésben, az át- és továbbkép- 
zésben és a felsőoktatás egészében. Nem világos, hogy a posta sokat birált, de mással 
mindeddig nem helyettesített hírlapterjesztési , ellátási kötelezettségén" túl kinek és 
hogyan van - s van-e egyáltalán - , ellátási kötelezettsége". Van-e még a megyei moziüze- 
mi hálózatnak? Alapítólevelük szerint általában van, gazdasági szabályzórendszerük 
szerint nincs. A valóságban hol megfelelnek egy ilyen igénynek, hol nem. Van-e kötele- 
zettsége a könyvterjesztésnek - főképp a piaci haszonnal ma szinte nem járó könyvtárel- 
látásban vagy a kistelepülések könyvellátásában? És bár pillanatnyilag szerencsére még 
működik, jogilag azonban tisztázatlan a kötelezettség a tankönyvellátásban. A színhá- 
zakra nézve legyen-e valamiféle normatív (pl. 60 kilométeren belül legyen elérhető) 
szabályozás, vagy - mint ahogyan ma gyakorlatilag alakul - függjön ez kizárólag a 
tanácsi önkormányzat döntéseitől? Tiszta helyzetet kell ezekben a kérdésekben teremte- 
ni, egyaránt figyelembe véve művelődéspolitikai és gazdasági-pénzügyi szempontokat. 

K ivánatos volna, ha a kormányzat egyértelműen rögzitené és a közvélemény tudomá- 
sára hozná, melyek azok az országos jelentőségű és kihatású művelődési intézmények. 
melyeket az állami költségvetésből ő tart fenn, s melyek tekinthetők következésképpen 
az állami művelődéspolitika letéteményeseinek (olyanokra gondolunk, mint művelődési 
szerepében - bár ezt bizonyára sokan vitatják — a televízió és a rádió, néhány jelentős 
kulturális folyóirat, az Operaház és a Nemzeti Színház, esetleg más színház az Országos 
Széchényi Könyvtár és így tovább). Ezek körét úgy érdemes megszabni, hogy a költség- 
vetés fedezhesse működésüket, hogy ne kényszerüljenek bevételnövelő céllal a kormány- 
zati művelödéspolitika irányvonalától eltérni. Ezektől az intézményektől és vezetőiktől 
kívánja meg a kormányzat az általa meghirdetett művelődéspolitika egyértelmű képvise- 


te o sz bá ij Tee 


tegy 


nát as 484 A 


ÚJ MŰVELŐDÉSPOLITIKA FELÉ 17 


letét. Ezek az intézmények csak így válhatnak - eredeti hivatásukon túl — a pluralizmus, 
a sokszínűség közegében az állampolgárok számára jelzéssé a kormányzati művelődés- 
politika szándékairól. 


Társadalmi kontroll 


De hogyan szólhat bele az állampolgár a kormányzati kultúrpolitika szándékaiba, az 
irányok kijelölésébe? Az eddigiekről sok tekintetben azt lehet mondani: a rendszer egyes 
fő vonásaiban máris így működik vagy kezd így működni. Az irányítás fő módszere 
azonban államigazgatási, egy sor vonatkozásban bürokratikus jellegű. 

Van mód, jól ismert eljárás, mely lehetővé teszi a művelődési intézmények nyilvánosság 
által ellenőrzött demokratikus kontrolljának kialakítását. Mindenütt használható recept 
persze egy ilyen sokrétű intézményrendszernél nem adható, de tipikus, sok területen 
alkalmazható megoldás, hogy a legfontosabb stratégiai jellegű műsorpolitikai, finanszí- 
rozási és személyi kérdésben a döntést olyan testületek hozzák, melyeknek tagjai az adott 
intézmény kulturális javait alkotó és , fogyasztó" réteg tekintélyes képviselői. E testületek 
tagjait saját intézményeiben az államigazgatásnak, illetve a tanácsnak kell — meghatáro- 
zott időre — kineveznie, s működésüket, döntéseiket a nyilvánosság számára is hozzáfér- 
hetővé kell tenni. 

Fontos, hogy döntési s ne pusztán tanácsadási jogot kapjanak ezek a testületek. 
S emellett váljék egyértelművé: milyen kérdésekben van egyszemélyi felelőssége az intéz- 
mény vezetőjének. Az is elengedhetetlen, hogy a , fogyasztó" (a művelt színház- vagy 
mozilátogató) s az objektív értékítélet hivatásos képviselője, a kritikus is megfelelő 
súllyal jelen legyen e testületekben. Egyébként a , belterjes" összetételű csoportok elke- 
rülhetetlenül az intézmény belső érdekviszonyait képviselik, s ez nem feltétlenül esik 
egybe az intézmény működéséhez fűződő társadalmi érdekekkel. 

A minisztériumi és a tanácsi apparátus számottevő mértékben tehermentesíthető 
eddigi feladataitól, s létrejöhet egy nyíltabb, nyitottabb, az állampolgár számára áttekint- 
hetőbb és megismerhető kulturális irányítás rendszere. A szubjektivizmusnak a nyilvános 
testületi működés kevesebb teret hagy, és minimálisra csökkenhet vagy megszűnhet a 
— sajnos, napjainkban még gyakori - gyenge szakmai színvonalú vagy alkalmatlan 
államigazgatási vagy tanácsi tisztviselők nyomasztó hatása egy-egy szakma vagy intéz- 
mény működésére. 

A ma is és a jövőben is szükséges kulturális és közművelődési célokra felhasználható 
alapok odaítélésének rendszere megérett a társadalmasításra. Legjobban a pályázati 
rendszer vált be, ezen nem kell módosítani, a pályázatokat pedig legmegnyugtatóbban 
szakmai-társadalmi zsűri képes elbírálni. 


Művészet és tudomány - , irányítása"? 


Valószínűleg minden olyan kísérlet kudarcot vall, mely zárt rendszerként, előre pontosan 
meghatározható rendben kíván tételesen rögzíteni olyan értékrendet, mely megszabná 
a művészeti, a tudományos (alapkutatás jellegű) alkotó tevékenység irányait, lehetőségeit 
és fejlődési útjait. A művészeti és tudományos tevékenység természetéből következik, 
hogy értelme az új létrehozása, s ez az újdonság mitől lenne művészeti vagy tudományos 
jellegű, ha a politikai gondolkodás révén előre meghatározható volna. Az új művészeti 
alkotás tényleges értékét az esztétikai, a tudományos újdonság értékét pedig a szakszerű 
bizonyításból adódó ítélkezés utólag mérheti fel, döntheti el. A művészet-, illetve a 
tudománypolitika szemszögéből ez annyit jelent, hogy egyrészt minél szabadabb teret és 
lehetőséget kell teremteni mindkét területen a kísérletezésnek — elvileg nem korlátozva 

az új kívánatos megszületését. Másrészt mivel gyakorlati, illetve elsősorban anyag 
szempontból mégis arra kényszerülnek az anyagi forrásokat birtoklók, hogy a megszüle- 
tő új közül válogassanak, az esztétikai, illetve tudományos értékítélet közbeiktatásával 
kell - minden bizonnyal így is a tévedés kockázatával — válogatni. 

A művészeti vagy tudományos tevékenység , irányítása" ezért, ha a szó szoros értelmé- 
ben értjük, értelmetlenség, ellentmond az alkotó tevékenység természetének. Tehát a 
kutatás és a művészet szabadsága, illetve a kísérletezés lehetősége álláspontjára kell 
helyezkedni. 

Ez a tétel azonban el/vi jellegű. Megállapítása így is nagy jelentőségü, mert ma is 
érvényben vannak olyan irányelvek, amelyek - például a társadalomtudományok vonat- 
kozásában - irányításról, , közvetlenebb pártirányításról" beszélnek. A deklaráció elvi 
jellege úgy értendő, hogy szabad alkotás és kisérletezés folyik, de sajnos korlátozott 
anyagi keretek között, adott felszereltségű intézményrendszerben. A válogatás tehát 
objektív kényszerűség, de lehetőség is az értékes törekvések felkarolására. 

A szocialista államnak a művészetek vonatkozásában a fő mecénás szerepét kell 
vállalnia, mert társadalomfelfogásában a művészetek által létrehozott alkotások társa- 
dalmi fontosságát elismeri. E mecénási szerepében hibátlan szelektálási ítéletre csupan 
törekedhet, de nem vállalkozhat, s legbiztosabban úgy jár el, ha a kortárs művészeti 
alkotók támogatott körének kiválasztásakor az esztétika értékítéletére hagyatkozik. a 
fiatal, induló művészeknél pedig a bizonyítás lehetőségét adja meg. A művészetkritika 
felelőssége vitathatatlan, s az alkotók körében ma is jogos aggály a csoportérdekektől 
vezérelt, részleges érvényű , klikk-kritika" káros hatása. Ezért szükséges lenne a kritikus- 
sá válás társadalmilag elismert és szakmailag ellenőrzött feltételeit is kidolgozni. 

A tudomány terén ma már nem vita tárgya az alapkutatások jelentőségének elismerése. 
Nagyjából szerkezetében kialakultnak tekinthető - az OTKA (Országos Tudományos 
Kutatási Alap) révén — az anyagi források pályázat útján való odaítélésének rendszere. 
Az alkalmazott és fejlesztő kutatásoknál a helyzet más: itt, ha tartalmi jellegű irányításról 
nem 18 lehet szó, kétségbevonhatatlan a piaci igények és a gazdaság orientáló. húzó 
szerepe. Ma éppen az a gond, hogy a piaci tevékenység és a közgazdasági feltételek 
hiányosságai akadályai annak, hogy az alkalmazott és fejlesztő kutatások fő ösztönzöje 
a maga természetes módján érvényesüljön. 

művelődés társadalmi értékrendbeli fölemelésének igényén kívül, ami maga is régi kiván- 
ság — tulajdonképpen a plurális jelleg valódi elismerését s ennek konzekvenciáit, valamint 
a demokratikus irányítási módszerek általánossá tételét tekinthetjük. A javasolt változá- 
sok így is mélyrehatóak, megvalósításuk egyes területeken érdekeket is sért, anyagiakat 
is jócskán érint, ezért magától, automatikusan nem valósulhat meg. Amennyiben tehat 
elfogadható, akkor döntések sorozatát kivánja. 

A fő cél a műveltség közkinccsé tétele. Ez a törekvés több mint egy évszázada ismert, 
az akadályok úgyszintén. Eötvös József százhúsz évvel ezelőtt írta fiának: , hivatalos 
körömben néha kétségbeesem, midőn a szegénységet tapasztalom, mely a közoktatás 
minden eszközeire nézve az országban létezik, s hozzá még mennyi elbizakodottság. mi 
kevés vágy a míveltség után... Az általad kifejtett nézetet, miként a szellemi haladást 
minden vasútnál s más anyagi érdeknél fontosabbnak tartasz, egész kiterjedésében 
osztom. Igaz ez mindenütt, s főképp hazánkban, hol még az anyagi haladás is csak úgy 
lehetséges, ha szellemi kifejlődésünk kiséri." 

Az állandóság a változásban? Milyen jó lenne az akadályok legyőzésével új korszakot 
kezdeni! 


SZENTES TAMÁS: " 


A baloldal nemzetközi összefogásának új esélye 


Az európai baloldal 2000-ben címmel 1988. június 17. és 19. között nemzetközi szimpóziu- 
mot tartottak a Görög Szocialista Párt, a PASOK kezdeményezésére Athénban. A ta- 
nácskozáson részt vevő kommunisták, szocialisták, szociáldemokraták - politikusok, 
tudósok és művészek - 17 európai országból érkeztek, hogy feltárják a baloldali pártok 
mai problémáit, az európai baloldal válságának, a kapitalizmus átalakítását, illetve 
meghaladását célzó stratégia eddigi kudarcának okait, hogy megkíiséreljék felvázolni egy 
új stratégia körvonalait és egy szocialista Európa perspektíváit a baloldali pártok, 
szociáldemokraták és kommunisták összefogása jegyében. E nagyszabású cél eléréséhez 
a háromnapos tanácskozás - az igen intenzív vita ellenére — nem lehetett elegendő. Az 
azonban igen jó és biztató kezdetnek tekinthető, hogy egyöntetű az itt képviselt pártok 
együttműködési törekvése egy új Európa megteremtésére vonatkozóan. 

Bevezető előadásában Andreasz Papandreu miniszterelnök, a PASOK elnöke utalt 
azokra a történelmi változásokra, amelyek a marxizmus születése óta, sőt a 2—3 évtized- 
del ezelőtti állapotokhoz viszonyítva is a kapitalizmus rendszerében - főként a technoló- 
giai forradalmak hatására, valamint a transznacionalizálódás nyomán - végbementek, 
és amelyekre ez idáig a baloldalnak nem sikerült megfelelő stratégiával válaszolnia. 
A görög politikus felhívta a figyelmet a világkapitalizmus centruma és perifériája közötti 
szakadék mélyülésére, az imperializmus új vonásaira és új hatalmi megnyilvánulásaira, 
a más országokra bizonyos gazdaságfejlődési modelleket ráeröszakoló gazdasági nyo- 
más rendszerére, a nemzeti politikák gyengeségeire, valamint a keynesi gazdaságpolitika 
alkalmazásának fogyatékosságaira. Kiemelte a fegyverkezés szerepét a nemzetköziesedés 
és a fokozódó interdependenciák körülményei között. 

S. Holland, az angol Munkáspárt parlamenti képviselője, miként a későbbiekben még 
sokan mások is, annak a meggyőződésének adott hangot, hogy a baloldal előtt ma 
Európában új lehetőségek tárulnak fel, részben mert végéhez közeledik a neoliberális- 
konzervatív kurzus, részben pedig a kelet-európai változások miatt. A neoliberális- 
monetarista politika, rövid ideig tartó és felszíni sikerei mellett és ellenére, képtelennek 
bizonyult megoldani az alapvető problémákat. Tovább nőtt az európai gazdaságok 
függése a transznacionális óriásvállalkozásoktól; a munkanélküliség és a szociális kiadá- 
sok megnyirbálása súlyos helyzetbe hozta a lakosság jelentős részét. Az EGK országai- 
ban a munkásrészvétel ügye 20 éve nem tud előrehaladni, a mezőgazdasági integráció 
a hatalmas termelékenységkülönbségek miatt továbbra is súlyos probléma. Külön hang- 
súlyt kapott, hogy az európai társadalmak fejlődése nem bízható a piaci spontaneitásra, 
vagyis harcolni kell a társadalmi szolidaritás fenntartásáért, a strukturális munkanélküli- 
ség felszámolásáért, az egyenlő esélyek megteremtéséért, a szociális szolgáltatások erősí- 
téséért, az oktatás és a kultúra fejlesztéséért, a környezetvédelem ügyéért. 

A Szovjetunióban végbemenő változásokról szólva B. Rubszkov, az SZKP képviselője 
a sztálinizmussal való végső leszámolás megrenditő és egyben biztató, előrevivő folyama- 

tát az önismeret fájdalmas, de konstruktív gyakorlataként jellemezte. Ő is hangsúlyozta, 
hogy most a baloldalnak történelmi lehetősége nyílik a közös válság leküzdésére, de a 
régi megközelítésekkel, a régi szemléletmóddal aligha lehet sikert elérni. Ez éppúgy 
vonatkozik a Sztálin által leegyszerűsített, félreértelmezett és manipulált osztályszemlé- 
letre, a nemzetközi osztályharc korábbi felfogására - amely a globális fegyverkezés mai 
viszonyai között katasztrofális veszélyeket hordoz -, mint a válság problémájának 
nemzetállamok szerinti megközelítésére, azaz az egyes országokra szorítkozó szemléletre, 
amely mindinkább anakronisztikus és ellentmondásba kerül a szerves rendszerként 
működő világpiaccal és a transznacionalizálódás tényével. 

G. Chiaromonte, az Olasz Kommunista Párt képviselője a centrum és periféria kettős- 
ségének, a nemzetközi fejlődésben meglévő szakadéknak a felszámolását sürgette mind 
Európán belül, mind a világgazdaságban. E. Kock, a Svéd Szociáldemokrata Párt 
képviselője az európai baloldal megosztottságát összefüggésbe hozta a kelet-európai 
egypártrendszerek gyakorlatával. R. Fregogi, a Francia Szocialista Párt képviselője 
kiemelte a demokratikus szocializmus eszméjéhez való visszatérés jelentőségét Kelet- 
Európában, valamint a , modellek" kudarcát, amihez sokban hozzájárult a sztálinizmus 
bukása. Isernberg asszony, a nyugatnémet SPD képviselője kitért az új , gorbacsovi 
korszak" fejleményeire és kifejezte reményét, hogy Európa valóban , közös otthonná" 
válik. 

Többen mutattak rá, hogy a , kapitalizmus és a szocializmus közötti harc" fogalma 
elveszítette eredeti értelmét, mivel korunkban megváltozott a baloldal harcának osztály- 
tartalma és humántartalma közötti viszony, amennyiben az emberi munka felszabadiítá- 
sának marxi gondolata mellett előtérbe került az emberiség fennmaradásáért folyó 
küzdelem. 

A nyugat-európai baloldal e tanácskozáson megjelent képviselői leszögezték, hogy a 
jelenlegi összetételű, a hidegháborús körülmények között és szellemben született Európai 
Gazdasági Közösség helyébe, illetve átalakításával egy valódi európai közösséget kell 
létrehozni, amelybe valamennyi európai állam beletartozik, a kelet-európai országok is. 
Nemcsak egyezményekre van szükség Kelet-Európával, hanem egyben módosítani kell 
az EGK , napirendjét" is. Ehhez a baloldalnak egy új Európa-koncepcióval kel! fellépnie. 
1992 új kihívást jelent a baloldal számára. A baloldalnak ki kell szabadítania az európai 
közösséget a római egyezmény szűk, piacorientált koncepciója és a neoliberális politika 
kötelékeiből. Enélkül Európa új nemzetközi szerepéről aligha lehet beszélni. 

Az új körümények adta lehetőségek szükségszerűen vetették fel az újraegyesülés, az 
új európai szolidaritás kérdését. A vitákban körvonalazódtak azok a lehetőségek, ame- 
lyek megszüntethetik az európai baloldal jelenlegi szétforgácsoltságát. Egyúttal sorra 
vették azokat a konfliktusokat is, amelyek az európai egység és a világban végbemenő 
polarizáció, továbbá a nemzeti érdekeket szem előtt tartó kormánypolitika, az osztályér- 
dekek képviselete és a nemzetközi szolidaritás követelményei között keletkeznek. 

A résztvevők hangsúlyozták, hogy az európai baloldalnak össze kell fognia egy új, 
szocialista Európa érdekében, harcolnia kell a demokratikus tervezésért, a piaci sponta- 
neitás kedvezőtlen társadalmi hatásait korlátozó, ellensúlyozó intézkedésekért és általá- 
ban a szociális jólét, a béke és a biztonság rendjéért Európában. Többen rámutattak arra, 
hogy a válság a jóléti rendszer elleni támadással is összefügg, a baloldal válsága pedig 
azzal, hogy könnyen elfogadta a tőke logikáját és a neoliberális gondolkodásmód hege- 

Az a felismerés, hogy nemzeti keretek között ma már nem lehet sikeres egyetlen 
szocialista politika sem, túlmutat a régi akadályok lebontásán. Uj megvilágításba helyezi 
a baloldali erők együttműködésének és akcióegységének kérdését, valamint az összeuró- 
pai együttműködés perspektíváit. (A tanácskozáson elhangzott alábbi előadásom ehhez 
a gondolatkörhöz kapcsolódott, különös tekintettel a kelet-európai átalakulások nyúj- 
totta új lehetőségekre.) 


A BALOLDAL NEMZETKÖZI ÖSSZEFOGÁSÁNAK ÚJ ESÉLYE 21 


Az elmúlt 15 év alatt globális és eléggé váratlan változások mentek végbe a világgazda- 
ságban és a világpolitikában éppúgy, mint az egyes régiókban és az egyes országokban. 
Megszaporodtak a válságjelenségek. A , globális válság" divatos kifejezés lett. Gyakran 
igen különböző tüneteket, okokat és következményeket, közös és eltérő vonásokat, 
konvergenciákat és divergenciákat, tartósan uralkodó tendenciákat és időszakos ellen- 
tendenciákat, stratégiai irányzatokat és taktikai kerülőutakat egyaránt e fogalomkörbe 
sorolnak. Vigyáznunk kellene, hogy ezt a divatos terminust ne használjuk mindenre 
egyformán, ne keverjük össze az okokat és a következményeket, a válság előidézőit és 
észlelőit, haszonélvezőit és szenvedő alanyait. 

Furcsa, de aligha meglepő, hogy a krízist elsősorban azok a progresszív politikai erők 
jelezték, amelyek kísérletet tettek annak elkerülésére, a válságba került rendszerek meg- 
változtatására, és nem azok, akik egyengették a válság kibontakozásának útját és ellenez- 
ték a rendszer szükséges átalakulását. Miként máskor is, a válság leginkább azokat 
sújtotta, akik érdekeltek és elkötelezettek a válságba jutott rendszer megváltoztatásában, 
nem pedig azokat, akiknek érdeke e rendszer fenntartása, akik előnyöket élveznek a 
válságot előidéző egyenlőtlenségek és egyensúlyhiányok révén. Az előbbiek, felismerve 
politikájuk hibáit és gyengeségeit, inkább készek arra, hogy saját válságukat is beismer- 
jék, míg az utóbbiak, a konzervatív erők sikereket könyvelnek el (még ha időlegesen is) 
a régi rendszer struktúráinak és mechanizmusainak különböző eszközökkel történő 
megerősítésében. 

Furcsa paradoxon, hogy maga a rendszer, amely szükségszerűen került válságba és 
annak okait objektíve újratermeli, ismét normálisan működő rendszernek látszik, míg 
azok a szubjektív törekvések, haladó eszmék és politikai mozgalmak, amelyek a rendszer 
átalakítása céljából jöttek létre, válságba jutottak. Nem meglepő-e, hogy ma inkább lehet 
olvasni és hallani a baloldal válságáról, a marxizmus, a munkásmozgalom, a nyugati 
szociáldemokrácia és a jóléti állam válságáról, a Keleten , létező szocializmus" válságá- 
ról, Dél nemzeti demokratikus mozgalmainak és az Uj Nemzetközi (Gazdasági) Rend- 
szer eszméjének válságáról, mint a tőkés világgazdaság, a fennálló, döntő részben kapita- 
lista világrend válságáról, a történelmi kapitalizmus által létrehozott uralkodó világrend- 
szer válságáról?! 

A világtársadalom globális válsága egyebek között a világgazdaság tartós intézményi 
és szerkezeti válságában, a harmadik világ legtöbb országának , fejlődési zsákutcába" 
kerülésében, az egyre mélyülő nemzetközi fejlődési szakadékban, az emberiség többségét 
sújtó , láthatatlan háborúkban", a súlyosbodó élelmezési és egészségügyi problémákban, 
a tömeges szegénységben, nyomorban, munkanélküliségben és írástudatlanságban, a 
növekvő környezeti és ökológiai rendellenességekben, a Föld fel nem újítható természeti 
erőforrásainak ésszerűtlen használatában és végül, de nem utolsósorban a még mindig 
folytatódó általános fegyverkezésben jelentkezik. Ez a globális válság azokban az alapve- 
tő egyenlőtlenségekben és egyensúlytalanságokban, egyenlőtlenséget növelő tendenciák- 
ban és az ezzel összefüggő fejlődési módozatokban gyökerezik, amelyek közvetlenül vagy 
közvetve a történelmi kapitalizmus világrendszeréből erednek. 

Talán furcsán hangzik, ha a világkapitalizmust vádoljuk a jelenlegi globális válság 
miatt, különösen ha számításba vesszük, hogy még egyetlen társadalomnak, semmilyen 
új rendszernek sem sikerült kikerülnie sikeresen és tartósan a történelmi kapitalizmus 
játékszabályait, és hogy a jobb gazdasági és technológiai teljesítmény, a gazdaság ered- 
ményes fejlődése ma is még inkább a több, mint a kevesebb kapitalizmusból következik, 
annak szabályaihoz való alkalmazkodásból, nem pedig azok megtagadásából. Mind- 
azonáltal egy történelmileg megalapozott politikai-gazdasági elemzés változatlanul bizo- 
nyítja és igazolja e rendszer kritikájának jogosságát és a kapitalizmus teremtette globális 
rendszer demokratikus és szocialisztikus átalakításának szükségességét. 

A rendszer szabályaihoz való alkalmazkodás persze mindig könnyebb, mint azok 
megváltoztatása, különösen ha elszigetelt, részleges és nem következetes kísérletek révén 

történik az, miként eddig. Nem mintha a kapitalizmus nem változott volna sokat és 
lényegesen az ilyen erőfeszítések és kisérletek hatására. Ellenkezőleg! Az, amit gyakran 
e rendszer nagy vivmányaiként emlegetnek, mint pl. a pluralista demokrácia, a törvénye- 
sen garantált polgári jogok, a magasabb jövedelemszinvonal és a különböző jóléti 
intézkedések (legalábbis a fejlett országokban), de facto a rendszerellenes erők történelmi 
harcának eredménye és nem a rendszer eredeti, inherens mozgástörvényeinek következ- 
ménye. 

A globális válság nemcsak a tökés világrendszer valódi természetét, de a baloldal 
hibáit, tévedéseit is felfedte. Tanulnunk kell ebből! Nem különös-e, hogy a baloldalnak, 
amely a társadalom demokratikus-szocialista átalakitása mellett kötelezte el magát. még 
annyira Sincs a tőkés világrendszer átalakítására alkalmas stratégiája, mint a jobboldal- 
nak? És nem különös-e, hogy jobban megosztott, mint a világ konzervativ politikai eroi?! 

Közhely, bár logikus konzekvenciáit gyakran elfelejtjük, hogy nem , három világban" 
élünk, hanem közös Földünkön egyetlen világban, a globális interdependenciák, kölcső- 
nös függőségek és kölcsönhatások világában. Bármi történik is e világ valamely pontján. 
aligha marad el hatása a másikon. A világgazdaság olyan önálló organizmus, amely nem 
képes egészségesen müködni, ha bármely része betegségben szenved. A fegyverkezési 
hajsza és a globális militarizáció a világ valamennyi népét sújtja. A nukleáris háboru, 
bármely régióra , korlátozott" is, globális katasztrófához vezetne. Az egyes országok torz 
alulfejlettsége, mások - nem kevésbé torz - , túlfejlettségével" párosul. A környezet 
szennyeződés nem áll meg az országhatároknál, sem az olyan veszélyes kórok, mint az 
AIDS. A kultúrák kölcsönösen hatnak egymásra, az életstilusok befolyásolják egymást. 

A kelet-nyugati és az észak-déli kapcsolatok többszörösen is átszövik egymást. Del 
nemcsak a Kelet és a Nyugat közötti verseny tárgya lehet. hanem kapcsolataik fontos 
meghatározója is. A kis és gyenge nemzetek ma sokkal inkább sebezhetőek, mint valaha, 
de nem sebezhetetlenek a nagy nemzetek sem. Ma már az egyes országok különböző 
társadalmi-politikai rendszerei intenziven hatnak egymásra. Sem a kapitalizmus, sem a 
szocializmus nem képes csupán saját bázisán fejlődni. A divergenciákat a transznaciona- 
lizált és globalizált világ növekvő konvergenciája kiséri. 

A fent említettekből következik, hogy sem a kelet-nyugati enyhülés és leszerelés 
folyamata nem tud kiteljesedni az Eszak és Dél közötti kapcsolatok haladó reformia 
nélkül, sem egy valóban új nemzeti gazdasági (és társadalmi, politikai, kulturális, infor- 
mációs stb.) rend nem képes létrejönni Kelet és Nyugat békés együttműködése (nem 
csupán egymás mellett élése, hanem hatásos együttműködése!) híján. 

Az elmúlt évtizedekben a töke világa, éppúgy. mint a munka világa. jelentősen megvál- 
tozott. A töke előrehaladó transznacionalizációja, a multinacionális vállalatok és mas 
multinacionális szervezetek előretörése, az államközi intézmények és nemzetközi gazda- 
sági integrációk szaporodása és aktivizálódása mind új kihívások a tőke részéről a 
munkásosztály felé. Közben a technológiai forradalmak és a termelőerők világméretek- 
ben végbemenő átcsoportosításának folyamata a hagyományos ipari munkásosztály 
méretének, arányának és politikai súlyának csökkenéséhez, következésképp a baloldal 
korábbi társadalmi bázisának, hátterének gyengüléséhez vezet. Az alkalmazotti rétegek 
összetételének a szellemi és a nem ipari munka irányába történő radikális eltolódása 
szintén fontos következményekkel jár a munka világában. A vázolt körülmények között 
mind az internacionalista forradalmiság, mind a nemzeti reformizmus elvesztik eredeti 
jelentésüket és összefüggésüket. 


0600 
Sem a , szocializmus egy országban" koncepciója, vagyis a szocializmus egyes országok- 


ban, nemzeti keretek közötti felépítésének programja, sem a , nemzeti kapitalizmus 
reformjának" koncepciója nem nyújt elégséges és megfelelő választ az új kihívásokra. Az 

előbbi, vagyis a szocializmus egyes országokban történő felépítésének eddigi politikája 
zsákutcába vezetett. A külvilágtól való elszigetelődés, a világ tőkés részével való hideghá- 
borús szembenállás és a tőkés világgazdaságból való kiszakadás miatt ugyanis egy ilyen 
politika eleve torzzá válik, voluntaristává és antidemokratikussá fajul. Ha viszont egy 
szocialista fejlődést választó ország az egyetlen (ma még döntően tőkés) világgazdaság- 
nak és a globális folyamatoknak aktív résztvevője marad vagy a kifelé nyitás és vissza- 
kapcsolódás révén újra azzá válik, akkor óhatatlanul szembe kell néznie a globális 
kihívásokkal, nem kerülheti el a tőkés világ hatásait, igazodnia kel! belsőleg is a tőkés 
világgazdaság követelményeihez és össze kell egyeztetnie szocialista célkitűzéseit és elveit 
ez utóbbi , játékszabályaival". 

A szabályozott piaci reformkapitalizmus és a jóléti állam viszont — éppen mert egy meg 
nem reformált tőkés világrendszeren belül és a továbbra is szabályozatlan világpiac 
körülményei között működik - vagy nem lehet, illetve marad hatékony és versenyképes 
gazdaságilag, vagy pedig nem képes hosszabb távon ellensúlyozni a társadalmi egyenlőt- 
lenségek és igazságtalanságok képződésének és újratermelődésének a tőkés világrend- 
szerben uralkodó tendenciáját. A keynesi recept, amelyet számos szociáldemokrata 
kormány alkalmazott a kapitalista gazdaság indirekt szabályozására, végül is kudarcot 
vallott — nem azért, mert maga a recept volt rossz, hanem azért, mert azt csupán 
nemzetgazdasági keretek között alkalmazták, miközben a gazdasági folyamatok már 
túlléptek a nemzeti kereteken. 

Ma a világ társadalmának globális rendszere egyrészről egy olyan , gazdasági alapot" 
foglal magában, amely (nem utolsósorban a szocialista országok gazdaságának fokozó- 
dó visszakapcsolódása folytán) egyfajta , vegyes gazdaság" szerkezetéhez hasonló és 
amelyet a felgyorsult transznacionalizáció, a kibontakozó integrációs tendenciák és a 
társadalmi újratermelési folyamatok nemzetközi összefonódásai és interdependenciái 
jellemeznek, másrészről pedig egy olyan politikai-intézményi , felépítményt" foglal ma- 
gában, amelyre továbbra is még döntően a nemzetállamok elkülönültsége, egymás közti 
rivalizálása és olykor konfrontációja a jellemző. A vilaágtársadalom kívánatos demokrati- 
zálódását és szocialista átalakulását nem segíti elő sem a kommunista világforradalom 
régi retorikája, sem az antikommunizmus elavult demagógiája. Az előbbi, amely a világ 
szocialista átalakulását a szocialista forradalmak láncreakciószerű terjedése és a Szocia- 
lista országok számának gyors gyarapodása útján képzelte el, hamis illúziónak bizonyult. 
Az utóbbi viszont, amely az antiimperialista demokratikus mozgalmak ellen is jól 
felhasználhatóvá vált, minden esetben a reakciós konzervatív erők malmára hajtotta a 
vizet. 

Nem vezetnek és nem is vezethetnek a társadalom szocialista átalakulásához a kapita- 
lizmus nemzeti rendszereinek korrekciói és reformjai sem. Megkockáztatjuk a feltevést, 
hogy az egymást sorozatban követő forradalmak és nemzeti átalakulások víziója, illetve 
a nemzeti kapitalizmusok kisebb-nagyobb megreformálása helyett ma világszinten, nem- 
zetközileg van szükség olyan közös baloldali stratégiára, együttműködésre, partneri 
viszonyra és egyeztetett cselekvésre, amely egy valóban demokratikus és szocialista 
tartalmú, illetve irányú alternativát jelent a fennálló viszonyok és politikák ellenében. 

A peresztrojka kibontakozó folyamata, a , létező szocializmus" előrehaladó megújulá- 
sa Kelet-Európában és másutt, a hatalmon lévő kommunista pártok politikájában, 
szemléletmódjában és gyakorlati cselekvésében megfigyelhető jelentős változások arra 
engednek következtetni, hogy erről az oldalról új lehetőségek nyílnak egy baloldali 
együttműködés kialakításához. 

A szocialista országok (vagy azok többsége) a társadalmi átalakulás második hullámá- 
ban vannak. Az átalakulás első hullámának célja a többé-kevésbé fejletlen, periférikus 
vagy félperiférikus kapitalista rendszer szocialista átalakítása volt. Ez az átalakítás 
azonban meglehetősen sajátos körülmények között indult meg egy torzult modell alap- 
ján, amelyet — az egyszerűség kedvéért — , sztálinista modellnek" nevezhetünk. 

A szocialista fejlődés sztálinista modelljét, melynek alkalmazása, illetve átvétele gya- 
korlatilag minden szocialista országra jellemzővé vált (kivéve, de csak bizonyos tekintet- 
ben, Jugoszláviát), az alábbi három különböző, de egymás hatását erősítő tényező, illetve 
körülmény alakította ki - az olyan, egyébként fontos szubjektív hatalmi tényezőn is 
túlmenően, bár azzal összefüggésben, mint Sztálin vagy más vezetők személyi kultusza, 
despotikus politikája és diktatórikus módszere. 

e Az első tényező a kelet-európai, illetve ázsiai elmaradottság történelmi adottsága 
és társadalmi tradíciói, valamint az a történelmi sajátosság, hogy ezekben az országokban 
az elmaradottság leküzdése, a viszonylagos lemaradás felszámolása, a modernizáció 
végrehajtása súlyos örökségként és sürgős történelmi feladatként hárult az új rendszerre. 

e A második tényező az adott nemzetközi körülmények, vagyis a szocialista hatalom- 
mal szemben eleve ellenséges, illetve részben általa azzá tett nemzetközi környezet hatása 
volt: a háborús fenyegetettség és fegyverkezés, a többé-kevésbé állandósult hadiállapot, 
a hidegháborús elszigetelődés és a nyugati hatalmakkal való szembenállás, a politikai- 
ideológiai szempontból ellenséges környezet destabilizáló erőfeszítései és hatásai, illetve 
az ezek ellenében kialakított tömbpolitika és katonai jellegű biztonságkeresés. 

e Végül egyrészt a szocialista átalakulásnak mindezek hatására is kialakult téves 
felfogása, a szocializmuskoncepció végzetes torzulása és a politikai gyakorlatba való 
erőszakos átültetése, ami a, , szocializmus egy országban" koncepcióhoz kapcsolódott, 
másrészt a szocialista fejlődés vélt vagy valós feladatainak végrehajtása során a vezetés 
által elkövetett súlyos bűnök és hatalmi torzulások. 

Vagyis ez a modell a történelmi-társadalmi örökség, a sajátos nemzetközi körülmé- 
nyek, valamint az eltorzított elmélet és a vezetői bűnök együttes és kölcsönös hatásának 
terméke. 

A modell legjelentősebb és legáltalánosabb ismérvei, melyekből sok más konkrét 
vonása és sokféle következménye is származik, a következők. 

B Az elszigetelődés, elzárkózás és a külvilággal való szembenállás politikája, amely 
a gazdaság militarizálását, a társadalom hadiállapotban tartását és a társadalmi mozgal- 
mak félkatonai szerveződését vonta maga után. 

B Az erőszakos voluntarizmus, mind a szocialista átalakulásnak, a szocializmus fent- 
ről történő , felépítésének", mind pedig az , utolérést" vagy a hagyományos elmaradott- 
ság leküzdését célzó gazdasági és műszaki modernizációnak az államhatalom eszközeivel 
való mesterséges és erőszakolt felgyorsítására való törekvés (a nagyarányú kisajátítás, 
a túlzott felhalmozás, az erőltetett iparosítás és az extenzív erőforrások pazarló felhasz- 
nálása révén). 

u Hierarchikus és monopolisztikus hatalmi viszonyok létrejötte az állam és a kormány- 
zó párt összefonódásával, az utóbbinak alárendelt, a központi hatalom és a társadalom 
közötti , transzmissziós szíj" szerepére korlátozott társadalmi szervezetekkel, a , civil 
társadalom" kialakulatlanságával, ennek az elidegenült és centralizált államhatalom 
által történő elnyomásával és az állampolgárok alattvalókká degradálásával. 

E modell egyéb konkrét jellemzőinek részletekbe menő vizsgálata helyett hadd sorol- 
junk itt fel röviden még néhány jellegzetes következményt. Ilyen pl. az állam túlzott 
szerepe és annak erőteljes közvetlen beavatkozása a gazdaságba és a társadalmi élet más 
szféráiba, a gazdaságirányítás és az országos tervezés túlcentralizált rendszere, a piac 
méreteinek és működésének korlátozása, az egyéni vállalkozás, öntevékenység és kezde- 
ményezések tiltása vagy erős korlátozása. a szocialista szektorral azonosított állami 
szektor dominanciája és túlzott támogatása, a döntéshozatal és ellenőrzés hierarchikus 
módja, továbbá a politikai vezetők személyi kultusza és diktatórikus hatalma, az önké- 
nyeskedések, a törvénysértések, a politikai koncepciós perek, az emberi jogok korlátozá- 
sa, a társadalmat átszövő személyi függőségi viszonyok, a gyanakvás általános légköre, 
a besúgó és karrierista szervilizmus elburjánzása stb. mint e modell talán legártalmasabb 
kisérőjelenségei. 


A BALOLDAL NEMZETKÖZI ÖSSZEFOGÁSÁNAK ÚJ ESÉLYE 25 


Mindezek a vonások és következmények szükségszerűen vezettek a modell válságához, 
a szocialista fejlődés zsákutcába jutásához és felhalmozódó társadalmi-politikai feszült- 
ségekhez. E modell alkalmazásának gyakorlata mindinkább kiáltó ellentétbe került a 
szocializmus valódi céljával és értékeivel, amelyek a szocializmus nyitott, internacionalista 
jellegét, egyenlőségelvűségét, humanizmusát és demokratikus tartalmát írják elő. 

Azt is meg kell jegyeznünk azonban, hogy a modell fent említett jellemzői és alkalma- 
zásának súlyos következményei, negatív kísérőjelenségei mellett bizonyos kétségtelen 
eredmények is születtek alkalmazásának időszakában. Ilyen pl. a gazdaságban az átme- 
netileg gyors növekedési ütem, az egyoldalúan agrárjellegű gazdaságok iparosítása, a 
köztulajdon kiterjesztése, a monopolisztikus föld- és tőketulajdon megszüntetése stb., 
továbbá társadalmilag a szegénység, a tömeges munkanélküliség és írástudatlanság 
radikális csökkentése, a szélsőséges szegregáció felszámolása, a korábban mély és széles 
jövedelem- és osztálykülönbségek jelentős csökkentése, a megnövekedett társadalmi 
mobilitás, az általános oktatás bevezetése, az egészségügyi és más szociális szolgáltatások 
kiterjesztése, bizonyos megélhetési biztonság megteremtése stb., politikailag pedig az 
anakronisztikus történelmi uralkodó osztály, a hagyományos, többé-kevésbé örökletes 
vezetőréteg eltávolítása a hatalomból, a politikai tudat fejlesztése és a politikai demokrá- 
cia iránti igény serkentése a - bármennyire is torz tartalmú és leegyszerűsítő, de — széles 
körű politikai-ideológiai oktatás révén. 


A szocializmus e korai, , sztálinista modellje", a társadalmi átalakulásban és gazdasági 
növekedésben elért viszonylagos eredmények ellenére, de részben azoknak is köszönhe- 
tően, szükségszerűen konfliktusba került mind a belső fejlődés szükségleteivel, mind 
pedig a külső kihívások diktálta követelményekkel. 

A megújulási folyamat ténylegesen felülről indult el, eredetileg a , sztálinista modell" 
szülőföldjéről és központjából. E folyamatot politikai válságok jelenségei kísérték a 
, szocialista tábor" számos országában. 

A Szovjetunió Kommunista Pártjának 1956-ban tartott XX. kongresszusa, amely a 
, személyi kultusz" korszakának súlyos hibáit és következményeit kritikusan feltárta és 
alapvető változásokat jelzett a politikai életben, kétségtelenül e megújulási folyamat 
kezdete volt, amely azután így vagy úgy kiterjedt csaknem valamennyi szocialista ország- 
ra. Ez a folyamat azonban az egyes országokban nemcsak nagyon egyenlőtlenül haladt 
előre (ha egyáltalán előrehaladt), hanem hosszú ideig még megfordíthatónak is bizonyult 
(a Szovjetunióban mindenesetre a , peresztrojka" kibontakozásának jelenlegi korsza- 
káig). 

Kétségtelen, hogy a valódi megújulás mélyreható átalakítást tesz szükségessé (Gorba- 
csov szavaival élve: forradalmi átalakítást) mindazokban a sztálini időkben kialakult 
intézményi szerkezetekben és mechanizmusokban, amelyeket erős egyéni és csoportérde- 
kek kötnek össze a politikai és gazdasági hatalom minden szintjén. E struktúra haszonél- 
vezőinek, különösen az állami és pártbürokrácia privilegizált rétegeinek ellenállása 
érthető, s egyáltalán nem meglepőek a kívánt változások megakadályozására vagy 
késleltetésére irányuló erőfeszítések. Minél mélyebben gyökerezik a hatalmi hierarchia, 
minél hosszabb ideig konszolidálódott a hierarchikus hatalmi gépezet és minél tapasztal- 
tabb és érdektudatosabb annak privilegizált vezetőrétege, annál nagyobb ellenállásának 
intenzitása és hatékonysága a demokratikus átalakítással szemben. 

Számos kísérlet és viszonylagos előrehaladás után, melyet eddig gyakran követett 
visszavonulás, most az átalakítási folyamatban egy valódi áttörés látszik megvalósulni 
a Szovjetunióban. Ez ösztönző hatást gyakorol több más ország megújulási folyamatára 
is, bár nem lenne szerencsés túldimenzionálni az összefüggéseket. Az utóbbitól például 
jórészt függetlenül, de nem kevésbé jelentős módon radikális JElÉNEÉS valósulnak meg 

vagy kerülnek napirendre Kinában is. Nagy különbségek vannak az egyes országok 
között a megújulási folyamat megindulását, elakadásait, ritmusát, méreteit és konkrét 
módozatait, eszközeit illetően is, mint ahogy különbözőek az előzmények, a változások 
formái és egyes tartalmi jegyei, valamint az ellenállás és a konfliktusok megnyilvánulásai 
is. Ennek ellenére néhány tipikusnak mondható tendenciát és közös jellemzőt fedezhe- 
tünk fel a megújulást jelző változásokban. Ezek a következők. 

6 A megelőző, . sztálinista modell" jellemző vonásával (azaz zárt, elszigetelt és kato- 
nai jellegével) ellentétben az egyik döntő és tipikus jellemző a megújulási folyamatban 
a szélesedő nyitottság. E társadalmak fokozódó és egyre következetesebb -— mind befelé, 
mind kifelé, mind makro-, mind mikroszinten történő — megnyitása jól megfigyelhető. 
Vonatkozik ez a társadalmi nyilvánosságra, a tájékoztatásra és kommunikációra épp- 
úgy, mint az állampolgári jogokra, a turizmusra és a kivándorlási lehetőségekre. Kifeje- 
zödik a külpolitikában is: a reális kompromisszumokra törekvésben, a leszerelésért és a 
konfliktusok rendezéséért tett lépésekben, a nemzetközi légkört javító kezdeménye- 
zésekben. 

e Egy másik, nem kevésbé fontos irányzata és jellegzetessége a jelenlegi átalakulásnak 
a , civil társadalom" explicit megjelenése (vagy újramegjelenése, ahol a múltban már 
létezett). Az autonóm közösségek, öntevékeny csoportok és egyének megélénkülő tevé- 
kenysége, általában a , magánszféra", azaz a magánélet, az egyéni szuverenitás, a szocia- 
lista célkitűzéseket és közérdeket nem sértő egyéni kezdeményezések, ambíciók és vállal- 
kozások legalizálása éppúgy jellegzetes tünet, mint a decentralizáció, a közigazgatás, a 
gazdasági és kulturális irányítás jogosítványainak a fentiekkel együtt járó újraelosztása, 
a túlközpontosított és vertikális hierarchiák radikális csökkentése. 

e Természetesen mindkét, fent emlitett jellemzővel összefügg és talán a legalapvetőbb 
irányzatnak, a megújulási folyamat sine gua non-jának tekinthető a társadalmi élet 
minden területére kiterjedő demokratizálódás. Ez azt is jelenti, hogy a monopolisztikus 
hatalmi viszonyokat egyfajta politikai pluralizmusnak kell felváltania, amely a differen- 
ciált társadalom plurális érdekei demokratikus kinyilvánításának, képviseletének, ütköz- 
tetésének és egyeztetésének intézményesítését biztosítja. Ez magában kell hogy foglalja 
a különböző társadalmi szervezetek, különösen a szakszervezetek közvetlen részvételét 
a politikai döntéshozatalban és a végrehajtás ellenőrzésében, vagyis a korábbi , transz- 
missziós szíj" funkciónak a felváltását érdemi szereppel. Vagyis a különböző társadalmi 
érdekek, célok és erőfeszítések politikai kifejeződését és integrálódását a hegemón párt 
részéről is új módon kell biztosítani, új politikai eszközökkel — az eddigi adminisztratív, 
hatalmi monopóliumon alapuló, korlátozó eszközök helyett. Ez szükségessé teszi nem- 
csak az állam funkcionális szétválasztását a politikailag vezető párttól mint össztársadal- 
mi vezető erőtől és politikai mozgalomtól, hanem a demokratikus átalakulást magán a 
vezetésre vállalkozó párton belül is, mégpedig a párttagság, a választott testületek és a 
végrehajtó apparátusok közötti viszony újrarendezésével, a szabad viták és a platform- 
szabadság biztosításával, a részvételi demokrácia kibontakoztatásával, az akcióegység 
veszélyeztetése nélkül. 

A demokratizálódás folyamata, így vagy úgy, több Szádáliáta országban is kibontako- 
zóban van. Ez nemcsak a nyilt viták szaporodásában nyilvánul meg, hanem a tényleges 
lépésekben is: nyomon követhető a választási rendszer reformjában, a szakszervezetek 
és más tömegszervezetek megváltozott magatartásában, a parlament módosult szerepé- 
ben, a különféle egyesülések gyarapodásában és növekvő politikai-kritikai aktivitásában 
stb. 


Mindezek és az ehhez hasonló változások, kibontakozóban lévő tendenciák valóban új. 
az eddiginél szélesebb lehetőséget jelentenek a baloldali megújulás számára, a baloldali 

mozgalmak közötti összefogás és kapcsolattartás új dimenzióit tárják fel. Ebben az 
összefüggésben mindenekelőtt a gorbacsovi , új gondolkodásmódot" emelném ki, amely 
a béke érdekében a közös globális felelősségre, a kölcsönös biztonságra és együttműkö- 
désre helyezi a hangsúlyt. Ez a megközelítés figyelembe veszi minden nemzet szuverenitá- 
sát, és nemcsak a fegyverzetkorlátozás és a konfliktusok rendezése terén ígér tényleges 
előrehaladást, hanem új megközelítést és viselkedési formát jelent a világ szocialista 
átalakulásának szemszögéből s az osztályharc és a háború közötti viszony megítélése 
szempontjából is. 

Míg a korábbi sztálinista koncepció számára az osztályharc és a forradalom terjedése 
fontosabb volt, mint a béke, addig a mai felfogás szerint a szocializmus célja értelmetlen- 
né és elérhetetlenné valik, ha annak háború az ára. A korábbi sztálinista politika és 
gyakorlat azonosította a kapitalizmus és a szocializmus közötti történelmi harcot a két 
,. blokk", a két katonai szövetség konfrontációs szembenállásával és versenyével. Az új 
megközelítés nem keveri össze a társadalmi rendszerek történelmi versengését az államok 
közötti kapcsolatokkal és különösen nem azok katonai szembenállásával. 

A korábbi szektás-dogmatikus ideológiából következett, hogy az úgynevezett , világ- 
forradalmi folyamat" vezető erői a szocialista államok, élükön a Szovjetunióval, s e 
folyamat irányítására a hatalmon lévő kommunista pártok hivatottak. Ez a felfogás 
óhatatlanul kirekesztett és az előbbiekkel szembeállított számos haladó erőt, demokra- 
. tikus, baloldali mozgalmat. Ezzel a felfogással szemben az új politika együttműködést 
keres mindenkivel, aki nem a béke és a haladás ellen fordul, elsősorban azokkal a 
politikai erőkkel —- így a szociáldemokráciával -, amelyeknek hasonlóak a céljaik és 
társadalmi elkötelezettségük. 

A sztálinista gondolkodásmód a módszerek, az eszközök különbségeit fontosabbnak 
tartotta, mint az érdekek hasonlóságát, söt mint a célok azonosságát. A szektás, ideoló- 
giai ellenségeskedés szükségszerűen fakadt a marxista elmélet szerepének az apologetikus 
ideológiára történt korlátozásából, ami a mindennapos gyakorlatot, a taktikai lépéseket 
és a voluntarista politikát volt hivatott legitimálni. A valóság kritikai elemzésének 
marxista elmélet olyan , államvallásként" intézményesült, amelyet ideológiailag , védel- 
mezni" kell és amelyet kanonizáltak. Ennek alapján kiközösítettek bárkit, aki a , hivata- 
los" dogmákkal és magyarázatokkal nem értett egyet. Nem meglepő tehát, ha a marxiz- 
muson belüli állítólagos elhajlókat, , revizionistákat" jobban üldözték, mint a reakciós 
ideológia szószólóit. 

Kétségtelen, hogy a peresztrojka e tekintetben is radikális változásokat hoz. A marxis- 
ta teória visszanyeri saját arculatát, kritikai szerepét és újra — ahogy Lukács György is 
állította — alapvetően elméleti módszer lesz, egyfajta megközelítés a valóság megértésé- 
nek és megváltoztatásának elősegítésére. Ebből következik, hogy mind a marxizmuson 
belüli nézetkülönbségeket, mind a marxizmus és más haladó iskolák közötti különbsége- 
ket el kell fogadni. A baloldali alternatív gondolatok és mozgalmak irányában így 
létrejövő kölcsönös tolerancia elmozdíthatja azokat a mesterséges akadályokat a politi- 
kai együttműködés elől, amelyeket az eszmei ellenségeskedés és a múlt szektássága 
állított fel. 

A nemzetközi baloldal perspektivikus együttműködése szempontjából nem kevésbé 
fontosak azok a változások, amelyek közelebb hozzák a , létező szocializmus" világát, 
pontosabban a szocialista fejlődést választó országok gyakorlatát más, olyan országoké- 
hoz, ahol a haladó baloldali kormányok szintén a társadalmilag szükséges demokratikus 
reformokkal kísérleteznek. A szocialista országok megújulási folyamata és reformjai sok 
olyan problémát vetnek fel, amilyennel a baloldal másutt is szembekerült. Hadd említsek 
ezek közül csak hármat. 

A Először: a növekvő nyitottság és a szocialista országok fokozódó visszakapcsolódá- 
sa a világgazdaságba közvetlenül érdekeltté teszi őket a világgazdaság demokratikus 

reformjában, egy valóban új nemzetközi gazdasági rend létrehozásában. Míg az 1960-as 
és 1970-es években ezek az országok többnyire csak puszta együttérzést tanúsítottak a 
harmadik világ követelései iránt és csak elvi támogatást adtak az új világgazdasági rend 
kezdeményezéséhez, addig ma saját gyakorlati szükségleteik és problémáik, mint pl. 
exportpiacaik, technológiaimportjuk és nem utolsósorban az adósságszolgálat és más 
kérdések kapcsán, közvetlenül is érdekeltté váltak a nemzetközi gazdasági rend reformjá- 
ban, ami nagyobb aktivitásra és közvetlen részvételre ösztönzi őket az érintett nemzet- 
közi intézmények munkájában is. 

aA Másodszor és részben következésképpen: a szocialista gazdaságok és társadalmak 
változásai - amelyek során az előbbi piaci jelleget, az utóbbi plurális szerkezetet nyer - 
egy olyan többszektorú rendszer (és a különböző szektorok közötti együttműködés) felé 
visznek, mely a domináns köztulajdonra épülve magában foglalja a magántevékenységet 
és -vállalkozást is. A vegyesgazdaság működése, a piaci erők nagyobb szerepe és a civil 
társadalom autonóm tevékenysége hasonló dilemmák elé állítja a szocialista országok 
vezetését, mint a szocialista vagy szociáldemokrata pártok által irányított kormányokat 
Nyugaton. Nincsenek igazán hatékony megoldások pl. arra, hogyan lehet kombinálni 
a tervezést vagy a disztributív korporativizmust és a piaci mechanizmusokat; hogyan 
szabályozható közvetett módon eredményesen a piacgazdaság; hogyan csökkenthetők 
a magántőke növekedésének szociálisan káros hatásai; miképp teremthető összhang a 
gazdasági hatékonyság követelménye és a társadalmi igazságosság között; hogyan emel- 
jék be a politikai rendszerbe az alternatív mozgalmakat; hogyan modernizálják és tegyék 
a hagyományos értelemben vett munkásosztály pártját egy modern értelemben vett 
munkáspárttá; milyen módon fejlesszék és tegyék valóságossá a demokráciát és így 
tovább. 

aA Harmadszor: a , létező szocializmus" demokratizálódásának előrehaladásával azok 
a korábbi vádak, különféle idegenkedések és szembenállások, amelyek e rendszerrel 
szemben más baloldali erők részéről is megnyilvánultak, mindinkább, illetve több ország 
vonatkozásában már elveszítik értelmüket és alapjukat. A korrekt bírálatok inkább 
kapcsolódhatnak e rendszer önbírálatához, mint ellenségeink rosszindulatú propagandá- 
jához. Ez remélhetőleg véget vet majd a baloldalon belüli kettősségnek, amely abban állt, 
hogy a , létező szocializmussal" való szövetkezés többnyire a kritikátlanság attitüdjét 
jelentette, bármiféle kritikus viszonyulás pedig eleve rosszindulatúnak tűnt fel, olyannak, 
amely a szocializmus valódi ellenségeinek álláspontját osztja. 

A fentiek fényében meg vagyok győződve arról, hogy új esélye jött létre nemzetközi 
téren, különösen Európában, a baloldal perspektivikus újraegyesülésének, illetve akció- 
egységének — természetesen a különböző irányzatok identitásának és szuverenitásának 
megőrzése mellett. Ma még persze csak óhaj vagy álom az ily módon egyesült baloldal 
irányítása alatt fejlődő Európa, ahol túlnyomórészt az egymással szorosan együttműkö- 
dő munkáspártok kormányoznak, egymás tapasztalataiból merítenek és jobb utat talál- 
va pozitív példát mutatnak másoknak is arról, hogyan lehet kialakítani egy emberköz- 
pontú és valóban demokratikus szocializmust, hogyan lehet megvédeni a környezetet és 
javítani az élet minőségét, hogyan lehet emberivé tenni a modern technológiát, biztosíta- 
ni az egyenlő esélyeket a társadalom minden tagja számára a tőke, a hatalom, a tudás, 
az információ, a kultúra feletti monopóliumok felszámolásával. 

Ezt az álmot azonban meg lehet valósítani! Mégpedig együttesen gondolva át a 
baloldal identitásának és stratégiájának kérdéseit, a közös dilemmákat, s együttesen 
cselekedve következetesen és céltudatosan, közös erőfeszítéseket téve, egyeztetett polit- 
kát folytatva a világ demokratizálása, az elnyomott és elmaradott nemzetek emancipá- 
ciója, a társadalmi haladás és az emberi szabadság érdekében, a békés együttműködés 
és a nemzetközi szolidaritás jegyében. 


FEJTI GYÖRGY: 


A politikai intézményrendszer reformjának útján 


Fejlődésünk fordulópontjához értünk. Az elkövetkezendő években eldől, hogy az ország 
hatékonyan működő gazdasággal és kiteljesedett társadalmi demokráciával jut-e az 
ezredfordulóhoz, vagy esetleg beláthatatlan időre leszakad a világ fejlettebb felétől. E tét 
pedig lényegét tekintve azonos azzal, hogy sikerül-e továbbhaladnunk a szocializmus 
kollektív tanulási folyamatában. A párt ezzel a felelősséggel dolgozza ki gazdaság- és 
társadalompolitikai reformprogramját, kezdeményez jelentős változásokat. A mozgalom 
erejével pedig szervezője, katalizátora kíván lenni megvalósításuknak. 

A szocialista politikai intézményrendszer struktúrájának és működési módjának vál- 
toztatása nem most kezdődik, egyúttal a ma napirenden lévő átalakítás nem egyszerű 
folytatása a korábbiaknak. Eddig az volt a jellemző, hogy részterületeken történtek 
változtatások. Ezek azonban, bár a vezérvonalat minden szférában azonos motívumok 
képezték (így a demokrácia, a jogbiztonság erősítése, a decentralizáció, a tanácsi és 
gazdálkodó szervezetek nagyobb önállóságára való törekvés), egyenként és egymásra 
hatásukban nem eredményezhettek áttörést. Társadalmunk irányításának mechanizmu- 
saiban, de az állam és polgárai viszonyában is az extenzív gazdaságfejlesztési időszak 
jellegzetességei dominálnak. A változásokat így sem becsülhetjük le, mert jól előkészítet- 
ték az alapokat a nagyobb lépésekhez, amelyek így bizonyos mértékig szervesek és 
folyamatosak lehetnek. 

Tovább azonban nem járhatjuk a részmegoldások útját. Átfogó stratégiát kell követ- 
nünk, amely az egész intézményrendszer működését új alapokra helyezi, és a hatalom- 
gyakorlás új minőségét hozza létre. Az egyes állami, társadalmi szervekre vagy a társa- 
dalmi viszonyok egy-egy szeletére nézve pedig e stratégiával összhangban szükséges 
tisztázni a korszerűsítés feladatait. A konkrét lépéseket és azok sorrendjét pedig úgy kell 
kialakítani, hogy elérjék az átfogó, mélyreható változásokhoz nélkülözhetetlen , kritikus 
tömeget", és egyben megakadályozzuk a visszarendeződéseket. 

Az állami-politikai intézmények iránti bizalom helyreállításához nélkülözhetetlenek 
azok a változások, amelyek eredményeképpen nem kevesek akaratából, hanem a dolgok 
magától értetődő logikájából következően érvényesülnek a demokrácia törvényei. A sze- 
mélyiségnek maximális teret adó, a kontraszelekciót száműző, az értelmes kezdeménye- 
zések elől minden akadályt elhárító szocializmust akarunk. Ahol a népre hivatkozó 
hatalomgyakorlást egyre inkább a nép valóságos és tevőleges hatalma váltja fel. Az 
alkotóenergiák felszabadítását tekintjük a társadalmi hatékonyság legfontosabb összete- 
vőjének. Az alacsony termelékenység, a pazarlás, a hiánygazdálkodás szorításából csak 
akkor vagyunk képesek kitörni, ha teljesítményre orientált közszellemet tudunk vala- 
mennyi társadalmi szférában kialakítani. 

Jó ideje mindennapjainkban a változtatni akarás, a türelmetlenség, a jövő miatti 
aggódás egyformán megtalálható. Az okok között nyomasztó gazdasági terheink éppen- 
úgy jelen vannak, mint alapintézményeink működési zavarai. Nem könnyű feldolgozni 

az új megközelítéseket, a füleknek eddig szokatlan információkat, a közéleti aktivitás, 
a nyilvánosság megnövekedését, a nemegyszer szélsőséges megnyilvánulásokat. Abban 
ugyan általános az egyetértés, hogy a dolgok tovább nem folytathatók a régi módon. 
A felgyorsult események követése, a hozzájuk való viszony tisztázásának nehézségei 
azonban sokakat elbizonytalanitanak: milyen célokat tűztünk ki, merre megyünk? Ezért 
a közvéleményben tudatosítanunk kell és semmi kétséget sem hagyhatunk afelől, hogy 
a politikai intézményrendszer reformja a több szocializmust, a több demokráciát — és 
ennek révén a társadalmi stabilitás megőrzését, erősítését — szolgálja. E cél eléréséhez úgy 
gondolom, van realitásokra épülő, mindenki által követhető programunk. 

Természetesen nem állítom, hogy minden kérdésre egyértelmű válaszaink vannak. Azt 
sem, hogy egyedül a párt keretei között formálódhatnak reformeszmék és cselekvési 
elképzelések. Ugyanakkor nem is engedjük kisajátítani és manipulálni az elindított 
változásokat. Az érdekek és nézetek pluralizmusát vállalva érdeklődéssel kísérünk min- 
den, legális fórumon kifejtett gondolatot. Bárhonnan jöjjenek is, a konstruktív javasla- 
tokkal, söt kritikával szemben nincs bennünk idegenkedés, jóllehet az alternatív elképze- 
lések kinyilvánításának és kezelésének technikáját még kölcsönösen tanulnunk kell. 

Azon az úton, amerre és ahogyan haladni kívánunk, a sokféleség jól megfér egymás 
mellett. A viták elől sem kitérni nem akarunk, sem meghátrálni a versenyhelyzetektől. 
Alapállásunk - az együttműködési készség. A törvényesen létrejövő mozgalmakhoz, 
szervezetekhez azonban nem a szavak alapján, hanem tényleges működésüket és politikai 
szándékaikat figyelembe véve alakitjuk viszonyunkat. S ezt joggal várjuk el mi is. 
A kommunistaellenesség, a szocializmus lejáratása, a , többpártrendszert most" agresszív 
követelése azonban kizár minden közös platformot. 


Egyértelmű munkamegosztást az intézményrendszerben! 


Ahhoz, hogy a napi politikai döntések meghozatala közben ne tévesszünk utat és hogy 
e döntések szelesebb beágyazottságát bizonyítsuk, célszerű minél pontosabban körvona- 
lazni, mit értünk a politikai intézményrendszer átfogó és mélyreható reformján. S ho- 
gyan, milyen ütem szerint tervezzük megteremteni a megvalósításukra hivatott politikai 
és jogi feltételeket, kereteket. 

A legsürgetőbb feladatnak tartom, hogy tisztább, világosabb munkamegosztás, egyér- 
telmű döntési és felelősségi viszonyok alakuljanak ki a párt-, az állami és a társadalmi 
szervezetek között. E munkamegosztásnak azon a felismerésen kell alapulnia, hogy az 
egycentrumú, jellegében monopolisztikus hatalmi mechanizmusok alacsony hatásfo- 
kúak. Ezért a különböző hatalmi tényezők kölcsönös függésén és egyensúlyán alapuló 
intézményi viszonyok kialakítására kell törekedni. Az intézményrendszer minden elemé- 
nek önállóan kell feladatait megoldania. Politikai1-állami gyakorlatunkból ki kell iktat- 
nunk a szerepek felcserélődését. Nem járható út, hogy társadalmi érdekek képviseletére 
hivatott szervezetek államigazgatási szervekként viselkedjenek, vagy hogy a párt az 
allami szervekre tartozó ügyekbe avatkozzon be, illetve érdekképviseleti funkciókat 
lásson el. Az egyértelmű feladatelhatárolás és felelősségérvényesítés jegyében felülvizsgá- 
latra szorul a szóban forgó szervezetek egymás testületeiben megvalósuló kölcsönös 
képviselete is, mert az itt előforduló többszörös kötöttségek szerepzavarokat okoznak, 
gátolják az eltérő vélemények felszínre kerülését, az álláspontok következetes érvényesit- 
hetőségét. Így gyakran nem lehet pontosan nyomon követni, hogy egy-egy döntés 
lényegében hol született, ki a felelős érte. 

A pártnak a politikai élet minden szintjén meghatározó szerepe van a munkamegosztás 
egyértelművé válásában. Ehhez mindenekelőtt a párt vezető szerepének új megközelítésé- 
re van szükség. Abból kell kiindulnunk, hogy a vezető szerep nem lehet deklarációk 
kérdése. Ervényesülése mindenekelőtt a képviselt politika helyességén, valamint a párt- 

nak azon a képességén múlik, hogy meg tudja-e nyerni törekvéseinek a társadalmat. 
Vagyis a vezető szerepért újra és újra meg kell küzdeni, és az csak annyiban érvényesül, 
amennyiben a párt politikája a gyakorlatban megvalósul. A mai viszonyok közepette a 
pártirányítás közvetett, a meggyőzésen és a személyes példamutatáson alapuló eszközeire 
kerül át a hangsúly. Fel kell számolni az adminisztratív, utasításos irányítás maradvá- 
nyait. Megszüntetésre vár minden felesleges párhuzamosság, időt rabló tartalmatlan 
egyeztetés, a beleszólás nyilt vagy burkolt formája. 

Az ehhez szükséges önkorlátozás, a napi ügyeken való felülemelkedés nem csökkenti, 
hanem ..csak" mássá teszi a párt szerepét a társadalmi viszonyok alakításában. Ennek 
révén nem gyengül, hanem éppen ellenkezőleg, erősödhet a párt szerepe az alapvető 
társadalmi folyamatok befolyásolásában. Igy valóban objektív módon tudja értékelni az 
alapvető politikai célok megvalósítását szolgáló állami intézkedéseket és azok társada- 
lompolitikai hatásait, s szükség esetén élni tud a nyilvános birálattal. A párt nem , vonul 
ki" sem a gazdasági életből, sem a kulturális közéletből, a legkevésbé pedig az állami 
kormányzati munkából, ám jelenléte, tevékenysége más módon nyilvánul meg, mint a 
megelőző évtizedekben. A szocializmus építésének előttünk álló szakaszában a párt úgy 
tudja teljesíteni küldetését, hogy - a tudományos kutatások eredményeit hasznosítva — 
folyamatosan figyelemmel kíséri és szintetizálja a társadalmi fejlődés tapasztalatait. 
A hazánkban és a más országokban kibontakozó tendenciákat s a társadalmon belüli 
tényleges érdektagozódást tekintetbe véve politikai programot dolgoz ki a cselekvés fő 
irányaira, az alapvető célokra nézve. 

UJ módon kell megközelítenünk az államhatalmi alrendszerek egymáshoz való viszo- 
nyát is. Olyan szisztéma kialakítását és működését célul tűzve, amelyben egyik elemnek, 
szervezetnek sincs korlátozhatatlan hatalma, hanem az egyes hatalmi szervek jól elkülö- 
nített feladatkörrel, kölcsönös függésben, egymást kiegyensúlyozva tevékenykednek. 

A hatalommegosztás elméletét — amely az állampolgári szabadságjogok követelésével 
együtt a polgári demokratikus átalakításért küzdő erők eszmei fegyvere volt — nem 
tekinthetjük egy meghaladott társadalomfejlödési stáció elavult ideológiájának. Ellenke- 
zőleg, olyan egyetemes szellemi értékként fogjuk fel, amely a demokratikus szocializmus- 
ban 15 a hatalomgyakorlás technikájának rendező elve lehet. 

A társadalmi életünkben végbemenő változások nemcsak megalapozzák, hanem szük- 
ségessé is teszik, hogy az Országgyűlés az államszervezet csúcsán elhelyezkedő, a népszu- 
verenitásból eredő alapvető jogokat hordozó, tényleges hatalmat megtestesítő szerv 
legyen. Mindebből azonban nem következik az Országgyűlés hatalmának korlátlansága. 
Korlátot szabnak mindenekelőtt a nép közvetlenül gyakorolt jogai (a népszavazás és a 
népi kezdeményezés útján), de korlátot jelent maga az alkotmányos berendezkedés is, 
amely megszabja az Országgyűlés helyét, szerepét az államszervezeten belül és világossá 
teszi, hogy az Országgyűlés nem vonhatja el tetszés szerint például a bíróságok vagy a 
Minisztertanács jogkörét. Vagyis megfelelő egyensúlyi viszonyokat kell teremtenünk a 
törvényhozás, a végrehajtó hatalom és a bírói hatalom között. Ugy gondolom, hogy erős, 
de nem kormányzó parlamentre, szuverén, cselekvőképes kormányra, valamint független 
bíráskodásra van szükségünk. 

Egyértelművé kell tennünk az Országgyűlés és az Elnöki Tanács egymáshoz való 
viszonyát is. Ennek során indokoltnak látszik az Elnöki Tanács Országgyűlést helyettesí- 

.tő jogának teljes felszámolása. Célszerű tovább mérlegelni a kollektív államfői testület 
helyett a köztársasági elnöki intézmény bevezetését. 

A törvényesség tovabbi erősítése érdekében az alkotmánynak az igazságszolgáltatásról 
mint az államhatalom külön ágáról lenne célszerű szólnia. A szabályoknak a bíráskodás 
függetlenségének maradéktalan biztosítása jegyében kellene rendelkezniük a bírói szerve- 
zetről és a bíráskodás alapvelveiről. Ezen túlmenően már a közeli jövőben ki kell 
alakítanunk az alkotmánybíróság és a közigazgatási bíráskodás átfogó feltételrendszerét. 

Az érdekegyeztetés mechanizmusai 


A társadalmunkban létező sokszínű és összetett érdekek teljes körének kifejezése és 
összehangolása nem lehet egyetlen szervezet feladata. Ebben az egész intézményrendszet- 
nek részt kell vennie. Az érdekintegráció folyamatában a párt nem törekszik kizárólagos- 
ságra, S nem tart igényt az érdekkonfliktusokban a mindenkori döntőbírói szerepre. 
Feladatának tartja azonban, hogy a szocialista építés szempontjából stratégiai jelentősé- 
gú érdekek egyeztetésében részt vegyen, s az alapvető érdekkonfiiktusokban állást fog- 
laljon. 

Az érdekek kifejezésében a legszélesebb pluralizmusnak kell megvalósulnia. Ezt ma 
gátolja, hogy a különböző társadalmi csoportok, helyi közösségek érdekérvényesítesi 
esélyeiben jelentős egyenlőtlenségek vannak; ezek mérséklésére, ellensúlyozására töre- 
kednünk kell. A pluralizmust e vonatkozásban sem leszűkítve értelmezzük. Nemcsak 
arról van szó, hogy a már meglévő érdekképviseleti szervezetekben rejlő lehetőségek 
jobban kihasználásra kerüljenek. Az érdekviszonyok differenciáltabb kifejezésébe az 15 
beletartozik, hogy szükség esetén új társadalmi szervezetek jöjjenek létre érdekképviseleti 
céllal. Mi abban sem látunk problémát, ha ugyanazon rétegek képviseletére egymással 
párhuzamos szervezetek alakulnak, és egymással konkurálnak. 

Az érdekintegráció mechanizmusainak jobb működtetésével, formáinak gazdagitásá- 
val a viták, az ütközések — kölcsönös kompromisszumok révén -— ott dőlhetnek el, ahol 
a feszültségek keletkeztek. Megakadályozhatják, hogy a legkisebb konfliktusok is politi- 
kai színezetet kapjanak, és felfelé transzformálódjanak. Az érdekegyeztetés ma még 
túlságosan egyirányú és egysíkú. Szűk keresztmetszeteit jelzi például az, hogy szinte 
mindig a kormányzat és a szakszervezetek, a kormány és az országgyűlési képviselők 
között folyik vita, s az érdekek képviseletére hivatottak -— egymással ütköző érdekeik 
egyeztetése céljából - a legritkábban polemizálnak egymással. Meg kell oldani, hogy a 
döntésre váró ügyek előzetesen érdekegyeztető szűrőn menjenek keresztül, ami a döntés 
fázisáig kiérlelt konszenzusokat eredményezhet. Mindennek nem a színfalak mögött, az 
apparátusok között kell lefolynia, hanem a legszélesebb nyilvánosság előtt, a leginkabb 
érintettek állandó kontrollja mellett. 

Nem engedhetünk teret annak sem, hogy a munkahelyeken, a lakóterületen jelentkező 
és ezáltal ott orvosolható gondokért a felelősséget az illetékesek másra hárítsák, s az 
ottani hozzá nem értést, felelőtlenséget, az új iránti fogékonyság hiányát bárki is az 
ország nehéz helyzetére való hivatkozással leplezze. Az intézményrendszernek alkalmas- 
sá kell válnia arra, hogy keretei között az állampolgári elégedetlenség kifejeződhessen. 
Politikánknak nem az áll érdekében, hogy ezek szőnyeg alá kerüljenek vagy visszautasi- 
tásra találjanak. Ellenkezőleg: arra törekszünk, hogy az elégedetlenség okait minel 
pontosabban megismerjük, és az állampolgárok közreműködésével, ha módunkban áll, 
megszüntessük. 

Az elégedetlenség forrásai között meghatározóak a gazdasági természetűek. Az ország 
ismert súlyos gazdasági gondjai miatt a feszültségek várhatóan hosszabb ideig nem 
csökkennek. Korántsem tartjuk azonban közömbösnek, hogy a termelési szerkezetváltás 
és az egyensúlyteremtés következményei, terhei miképp oszlanak meg a társadalom 
különböző rétegei között. A nyilvánosan és az érintettek ellenőrzése mellett működő 
érdekegyeztetési mechanizmusok a rangsorolás terén is hozzásegíthetnek a közmegegye 
zéshez. 


Decentralizáció és önkormányzatok 


Az önigazgatás és az önkormányzat széles körű kiépítése és megerősítése útján tovább 
decentralizáljuk döntési rendszerünket. Fontos, hogy ezen a téren is egyértelmű határvo- 

nalak legyenek, s szűnjenek meg a , félmegoldások". Megfelelő jogokat kell biztosítani 
a munkahelyi és lakóközösségeknek, hogy az őket közvetlenül érintő ügyeket eldöntsék. 
Csak valódi önállóság és választási szabadság formálhat hatékony gazdasági és társadal- 
mi kooperációra képes egyéneket, vállalkozásokat. A másra várást, a felelősség áthárítá- 
sát úgy tudjuk megszüntetni, ha a hierarchikus kapcsolatok mellett mind nagyobb 
szerepet játszanak az azonos érdekeken alapuló önkéntes társulások, az egymástól és 
nem a hierarchiában feljebb állótól való függés. 

Olyan mértékű önigazgatás és olyan erős önkormányzatok kiépítése a célunk, amilyen 
csak lehetséges. Magától értetődik, hogy ez azonban nem válhat kizárólagos szerveződési 
elvvé. A társadalom normális működése sehol nem valósítható meg a központi hatalom 
bizonyos fokú jelenléte nélkül. Vagyis a társadalomnak a célszerűség és a racionalitás 
alapján , felülről" és , alulról" egyaránt kell építkeznie. 

Az önkormányzati jelleg azáltal erősödik, ha az embereket érdeklő ügyek megoldása 
tartja mozgásban a helyi testületeket. Egyúttal az egyes állampolgár számára is ez az 
életközelség és frissesség teremti meg a beleszólás lehetőségét és a részvétel élményét. 
A direkt közéleti érintettség legalkalmasabb mozgatója a választói és várospolgári 
öntudatnak, a jóértelmű , citoyenség" meggyökeresedésének. Így válhat a lakosság a köz 
dolgaiban magabiztosan eligazodó és intézkedő állampolgárok közösségévé. Ezáltal 
oldható meg, hogy a tanácselnökök, gazdasági vezetők, intézményirányítók felülről 
történő értékelése és ellenőrzése az alulról jövő kontrollal ötvözödjön, s egyre inkább az 
utóbbi legyen a meghatározó. 

Ezek a célok nem valósulnak meg puszta elhatározással, s nem érhetők el egyik napról 
a másikra. A megfelelő képességek és tapasztalatok bizonyos tanulási folyamatban 
szerezhetők meg. Legelőször is az irányító és felügyeleti szerveknek kell szakítaniuk azzal 
az aggódó szemlélettel, hogy tanácsaik nélkül az önkormányzatok , rosszul" dönthetnek. 
Ne a más feje fájjon az önkormányzati testületek célszerűtlen határozata miatt, ha 
egyébként a jogszabályokat betartották. Azok mérlegeljék, hogy számukra melyek az 
elfogadható döntések, akiknek a nevében eljárnak. Ebben az értelemben nincsenek , jó" 
és , rossz" önkormányzati lépések, csak jól és nem kielégítően működő önigazgatási 
intézmények vannak. Ezek munkáját azonban ne mások minősítsék, hanem az érintett 
közösségek. 


Szakítás a gyámkodóállam-felfogással 


Az állam jövőbeni szerepével kapcsolatban két egymással ellentétes követelményt kell 
összeegyeztetnünk. Az egyik, hogy csökkentsük az állam, különösen pedig a központi 
államigazgatási szervek túlsúlyos szerepét. Viszont olyan időszakban vagyunk, amikor 
a reformfolyamat sok esetben éppen intenzívebb állami cselekvést kíván. Ezt figyelembe 
véve kell megtanulnunk a társadalom életviszonyaiba történő beavatkozás mainál racio- 
nálisabb arányait az állam által gyakorolt funkciók úgyszólván valamennyi területén. 
Véget kell vetnünk annak, hogy az állam rendre ne legyen képes teljesíteni vállalt s ezért 
joggal el is várt kötelezettségeit. A feladat akkor sem halasztható, ha tisztában vagyunk 
vele, hogy az átrendeződés komoly feszültségekkel jár együtt. Hiszen sok mindent eleve 
úgy alakítottunk ki, hogy az állam közvetlenül elégíti ki szükségleteink jelentős hánya- 
dát. 

A differenciált állami szerepvállalás napirendre kerülésének kettős oka van. Az egyik, 
hogy fejlettségünk mai szintjén az állam lehetőségei korlátozottak. Súlyos gazdasági 
problémáink leszűkítették a fogyasztásra felhasználható eszközök körét. Ezért felül kell 
vizsgálnunk, hogy mire van fedezet, s mely juttatásokat egészítsék ki társulásos, szövet- 
kezési formák. Az állam inkább kevesebbet vállaljon, és csak azt, aminek megoldása 
államigazgatási keretek között racionális. Amit vállal, azt viszont következetesen teljesít- 

se. A másik cél, hogy az állami újraelosztás korszerübb módszerei által ésszerübbé 
váljon a korlátozottan rendelkezésre álló javakkal való társadalmi méretű gazdálkodás. 
A költségvetési eszközök felhasználásának ösztönzőbb és takarékosabb rendjét kell 
kialakítani. 

A másfajta teherelosztás nem jelentheti azt, hogy az állam az esélykülönbségek mér- 
sékléséről és az elemi létbiztonság garantálásáról lemond. Ellenkezőleg, az eszközök 
koncentrálásával a leginkább rászoruló rétegeken kell segítenie. 

Társadalmunk modernizalása más vonatkozásban is szükségessé teszi az állam szere- 
pével kapcsolatos felfogásunk és gyakorlatunk új alapokra helyezését. A túlszervezettség 
és a sok felesleges korlát megszüntetésével utat kell nyitnunk minden hasznos kezdemé- 
nyezés társadalmi méretű kiszélesedéséhez. Olyan feltételeket kell teremtenünk, hogy az 
emberek, a kisebb és nagyobb közösségek szerveződhessenek saját problémáik megoldá- 
sára. A közönnyel, a passzivitással, a tehetetlenség érzésének eluralkodásával úgy küzd- 
hetünk meg. ha olyan viszonyokat hozunk létre, amelyek természetes mozgásteret adnak 
az állampolgárok és csoportjaik kezdeményezéseinek. Magától értetődővé kell tennünk, 
hogy minden, törvényeinket tiszteletben tartó szervezett közösségnek helye van a politi- 
kai közéletben és részt vehet az emberek mindennapi gondjainak megoldásában. 

A bizalomnak. az együttműködési készségnek és nem a kétkedésnek kell jellemeznie 
a megszokott formáktól és sémáktól eltérő törekvésekhez való viszonyunkat. EI kell 
érnünk, hogy a szakigazgatás ne csupán azt tekintse feladatának, hogy az állami oktatás, 
a közművelődés, az egészségügyi és szociális ellátás intézményei számára biztosítsa a 
működés feltételeit. Nagyobb gondot kell fordítani a települések fejlesztésére, az építésze- 
ti és környezeti értékek megőrzésére, a szociális gondok megoldására, a kulturális kinálat 
bővítésére alakuló egyesületek, társulások , közigazgatási hátterének" megteremtésére. 
Többek között helyiségek biztosításával, propagandával, adott esetben akár még költ- 
ségvetési eszközök átadásával is. Nem az a fő szempont, kik, mely szervek gondoskod- 
nak a lakosságról, hanem az, hogy minél több igénynek lehessen színvonalasan eleget 
tenni. A kölcsönös érdekeken alapuló állami, tanácsi támogatás szunnyadó erőket 
aktivizálhat, egészséges pezsgést vihet a települések életébe. Olyan feladatok oldódhat- 
nak meg ezáltal, amelyeket a közigazgatás nem tud egyedül vagy gazdaságosan ellátni. 


Szélesebb nyilvánosság - növekvő társadalmi ellenőrzés 


A társadalom létezésének minden területén, de a hatalmi szervek működésével kapcsolat- 
ban különösen eltökeltek vagyunk a nyilvánosság fejlesztésére. Az , első" nyilvánosság 
kereteinek szélesítésére törekszünk, hogy ne legyen szükség , másodikra", s így ne váljon 
szét a hivatalos és nem hivatalos közélet sem. Allami és szolgálati titkokat kivéve nem 
lehet semmi olyan, amiről a legszélesebb közvélemény ne szerezhetne tudomást. Valljuk, 
hogy az emberek csak úgy vehetnek részt a politikaalkotás folyamatában, ha már a 
döntések előkészítésébe bekapcsolódhatnak. Ehhez pedig lehetővé kell! tenni, hogy a 
célokat és szándékokat megismerhessék, a pro és kontra véleményeket mérlegelhessék, 
a gazdasági és társadalmi hatásokat összefüggéseikben tanulmányozhassák. 

Következetesen érvényt kívánunk szerezni annak az elvnek, miszerint egyetlen tiszt- 
ségviselő, testület, szervezet se tevékenykedhet társadalmi ellenőrzés nélkül. Ne lehessen 
senkit és semmit kirekeszteni a nyilvánosságból. Olyan mechanizmosokat és garanciákat 
építünk ki, amelyek kikényszeritik a köz megbizatásából tevékenykedők rendszeres 
megmérettetését: erősítik a vezetőknek a vezetettektől való függését. 

Egyidejűleg kell javulnia az igazgatási döntések szakszerűségének és társadalmi elfoga- 
dottságának. Az eljáró szerveknek körültekintőbben kell vizsgálniuk a közvélemény 
szempontjait, hogy a jogszabályokat a településpolitikai kötöttségeket figyelembe véve 
alkalmazhassák. A személyiségi jogokat érintő ügytípusok kivételével az egész hatósági 

munkát nagyobb mértékben indokolt a társadalom, a helyi közösségek ellenőrzése alá 
helyezni. Az egyedi döntések sem lehetnek magánügyek, ha például a környezet állapo- 
tát, az ellátások és szolgáltatások feltételeit vagy a települések arculatát, a közlekedési 
viszonyokat érintik. i 


Jogállamiság és garancia 


A szocialista jogállamiság a törvények dominanciájára épülő jogszabályalkotást, a jogok 
és kötelezettségek egyértelművé tételét, valamint a jogérvényesítés hatékony garancia- 
rendszerének kiépítését teszi szükségessé. 

A társadalom szükségleteinek megfelelő, akaratát kifejező legfontosabb állami dönté- 
seket az Országgyűlés által alkotott törvényeknek kell tartalmazniuk. A törvényeken az 
állam egyetlen szerve s állampolgára sem teheti magát túl. A meghozott törvények 
konszenzusos jellege csak akkor erősödhet, ha a törvényalkotást megelőzi a társadalom 
valós viszonyait és igényeit feltáró elemzés, s maga az előkészítés a legszélesebb nyilvá- 
nosság mellett történik. Egyértelművé kell tennünk és évényesítenünk azt az elvet, hogy 
minden magatartás megengedett, amit a jogszabály nem tilt. Ehhez kell igazodniuk az 
állampolgároknak és az állam nevében eljáró közigazgatási szerveknek egyaránt. Ma 
ugyanis inkább az a szemlélet uralkodik, hogy azt szabad tenni, amit a jogszabályok 
megengednek és úgy, ahogyan azt előírják. Igy aztán sok területen jellemző a se nem 
szabad, se nem tiltott állapot, bizonytalanná téve a hatóságokat és a hozzájuk fordulókat 
is. A következmény pedig a döntések elhúzódása, a hatóság részéről való tétova szank- 
cionálása, , az egyiknek lehet, a másiknak nem" helyzetek kialakulása. 

A jogállam lényegéhez tartozónak tekintjük az emberi és állampolgári jogok mainál 
részletesebb szabályozását. Az esetek minél szélesebb körét számba véve e jogokat és 
gyakorlásuk elveit az alkotmányban, illetve törvényekben kell rendezni. Célszerű éleseb- 
ben elhatárolni egymástól a jogi úton is kikényszeríthető, úgynevezett alanyi szabadság- 
jogokat, valamint azokat a gazdasági, szociális, kulturális jogokat, amelyek érvényesíté- 
sét az állam előmozdítja, de feltétlen biztosításukra jogi lehetőséget nem ad. Az alanyi 
jogokat nem állami adománynak tekintjük és nem ilyenként javasoljuk törvényben való 
rögzítésüket. Törvénybe foglalásukra azért van szükség, mert így teremthetők meg e 
jogok évényesíthetőségének alapvető garanciái, s akadályozható meg, hogy a jogok 
gyakorlása mások jogainak kárára történjen. 

Az egyes emberi-állampolgári jogok szabályozásánál — a jelenlegi felfogástól eltérően 
— a jogokkal elsősorban nem az állampolgári kötelezettségeket, hanem a rendeltetésszerű 
joggyakorlás elvét indokolt szembeállítani, amely magában foglalja a jogellenes magatar- 
tás következményeit is. Az állampolgári kötelezettségek teljesítése azonban továbbra sem 
mellőzhető követelmény. 

A jogbiztonság erősítéséhez szorosan hozzátartozik a jogalkotás bírósági kontrolljá- 
nak megteremtése, valamint az államigazgatási döntések bírósági felülvizsgálatának 
általánossá tétele. Nem nyugtathat meg ugyanis bennünket, hogy a jogorvoslati mutatók 
alapvetően törvényes, gyors, megbízható döntéseket jeleznek. A több milliós ügyforga- 
lom néhány százalékos ,selejtje" mögött is ezrek személyes sérelme húzódhat meg. Ha 
az állampolgárok számára fontos hatósági ügyek többségében a tanácsi, illetve közigaz- 
gatási hierarchián kívül bírósághoz is lehetne fordulni, ez az eljáró hatóságokat még 
fegyelmezettebb munkára ösztönözné, a törvényesség további garanciáját adná, erősíte- 
né az állampolgárok bizalmát a hatalmi szervek iránt. 


Alkotmányos keretek 


A politikai intézményrendszer reformjának része, egyben pedig feltétele is az elhatározott 
célokhoz szükséges jogi formák megteremtése. Elsősorban a hatalmi mechanizmus, az 

állami és társadalmi szerveződés alapvető kereteit és működési módját rendező alkot- 
mányba kel! foglalni a változásokat. 

Alkotmányunk felülvizsgálatát indokolja az is, hogy többszöri módosítása ellenére 
sem követi a politikai, a társadalmi és a gazdasági életben végbement változásokat. 
Nemcsak szellemét, hanem tételes szabályait is túlhaladta az élet. Rendeltetését betöltöt- 
te. A társadalom fejlődésének eredményeit előremutatóan rögzítő, normatív — az állam- 
szervezet felépítését, működését korszerűen szabályozó, az állam és az állampolgár 
kapcsolatait részletesebben rendező, a jogokat, kötelezettségeket és a jogok garanciáit 
is tartalmazó - alkotmányra van szükségünk. 

Az alkotmány továbbfejlesztésének koncepciója kimunkálás alatt áll, s a Központi 
Bizottság és az Országgyűlés kiküldte a döntést előkészítő bizottságokat. A munkálatok 
arra irányulnak, hogy a készülő alkotmányban a politikai deklarációk helyett az alaptör- 
vényi jelleg domborodjék ki. Ez szükségképpen magával hozza, hogy a jelenleginel 
feltehetően konkrétabb s terjedelmesebb alkotmány születik majd. 

Társadalmi-gazdasági reformfolyamataink elősegítése, jogi formába öntése érdeké- 
ben nemcsak az alkotmány felülvizsgálatára, hanem más szabályozásra, fontos törvé- 
nyek módosítására - egyes területeken hézagot pótló új törvények megalkotására - 15 
szükség van. A politizáló közvéleményben és a szaktudomány körében vitatják, hogy 
helyes-e az alkotmányozást megelőzően alkotmányos kérdésekben törvényeket alkotni. 
Felvetik, hogy a gyülekezési és egyesülési jogról szóló, valamint a választási rendszert 
módosító vagy a népszavazást szabályozó törvény tárgyalását nem kellene-e az alkot- 
mány felülvizsgálata utánra halasztani. Az is megfogalmazódik, hogy a felgyorsuló 
jogalkotás esetleg a minőség rovására történik, s a sürgetettség megnehezíti a törvények 
céljainak, politikai szándékainak megértetését és társadalmi elfogadtatását. 

Az aggályok nem alaptalanok. Figyelembe kell azonban azt is venni, hogy sok terüle- 
ten már-már késésben vagyunk, sürget az idő. Arra kényszerülünk, hogy az alkotmány 
előkészítésével párhuzamosan jelentős jogalkotási csomagtervet is realizáljunk. 

Azokat a törvényeket, amelyekkel a felmerült gazdasági és más problémák, illetve a 
reformfolyamat meggyorsításának szükségessége miatt nem lehet tovább várni, az alkot- 
mány felülvizsgálata előtt kell megalkotni, figyelmet fordítva természetesen az alkotmá- 
nyozó munka ezzel párhuzamosan kialakuló elveire is. A munka felgyorsult ütemével 
együtt járhat, hogy bizonyos kérdésekben esetleg tévedünk, de ezt jövőnk, a fejlett 
országoktól való lemaradásunk minél előbbi csökkentése érdekében vállalnunk kell. 
A korrekciók - szükség szerint — az alkotmányozással együtt elvégezhetők. 

A gazdasági reform továbbviteléhez nélkülözhetetlen az új társasasági törvény és az 
egységes vállalkozói adótörvény, az állami vállalatokról szóló törvény módosítása, a 
népgazdasági tervezés, továbbá a költségvetés reformjához kapcsolódó szabályozás, 
valamint a versenyszabályok korszerűsítése. Ebben az időszakban kell sort keríteni a 
bérrendszer, a nyugdíj- és társadalombiztosítási rendszer korszerűsítésére. 

A törvényalkotás következő ütemében az alkotmány új szabályaira épülő, azokkal 
együtt kidolgozandó és egyidőben hatályba léptetendő rendelkezéseket kell elkészíteni. 
Ezek végső tartalmának meghatározása természetesen csak az alkotmánytörvény elfoga- 
dása után válik lehetségessé. Ebbe a körbe tartozik az igazságszolgáltatás reformja - 
ennek keretében a közigazgatási bíráskodás intézményeinek létrehozása -, a szabálysér- 
tési jogterület átfogó újraszabályozása, az egyéni és közösségi jogok védelme garanciát- 
nak teljes körű kiépítése, az új tanácstörvény megalkotása. 


tj 


get érző, gondolkodó honfitársunk részéről támogatást kaphatnak. Mindenkitől a közös 
gondolkodást, a részvételt kérjük és igényeljük. Biztosak vagyunk abban, mindazok 

együttműködésére számíthatunk, akiknek érdekük, hogy társadalmunkat ne a destabili- 
záció, hanem a stabilitás, a közszellemet ne a konfrontáció, hanem az együttműködési 
készség, társadalmi viszonyainkat ne az anarchia, hanem az értelmes rend jellemezze. 
Jól működő, szerves fejlődésre képes, modern társadalomként így léphetünk a jövő 
évezredbe. 


Feledy Gyula: 
Hemingway- illusztráció 

A gazdasági vállalkozások érdekképviselete 


Beck Tamással, a Magyar Gazdasági Kamara elnökével, kereskedelmi miniszteri 
kinevezését megelőzően beszélgetett Tölgyessy Péter, az MTA Állam- és Jogtu- 
dományi Intézetének tudományos munkatársa. 


A gazdasági mechanizmus reformjának 1966-os programjában a közvetítéses 
piacszabályozó gazdaságirányítás meghirdetésével elismertük a gazdasagi 
egységek különérdekeinek létét, mégis az állami vállalatok majd két évtizedig 
tulajdonképpen szervezeti érdekképviselet nélkül maradtak. Ugy tetszik, a 
magyar vállalatok nem is tartottak különösebben igényt a vállalati érdekkép- 
viseletre. A tökés relációjú külkereskedelem segítésére rendelt Magyar Keres- 
kedelmi Kamara döntően a gazdaságirányítás reformjának következtében 
csak 1980 után alakult át vállalati érdekképviseletté. Az újabb és újabb 
kompromisszumok többször előrevitték ugyan az állami vállalatok érdekkép- 
viseletének ügyét, de még ma sem vezettek el következetes szervezeti megoldá- 
sokhoz. Ön, aki — miniszteri kinevezését megelőzően - vállalatvezetőként és 
vezető kamarai tisztségviselőként cselekvően közreműködött a kamara szere- 
pének kialakításában, hogyan látja a vállalati önkormányzat megteremtésé- 
nek folyamatát? 


A kamara fejlödési folyamatán belül - hazánkban a kamarának 120 éves múltja van - 
az utolsó két állomásig kívánok most visszanyúlni. A kamara 1981. évi közgyűlését a 
Minisztertanács 62/1980. (XII. 28.) sz. rendelete előzte meg, mely rögzítette a kamara 
feladatait az érdekközvetítés, érdekegyeztetés és az érdekképviselet terén. Eltörölte a 
külkereskedelmi és a külkereskedelmi jogú vállalatok kötelező tagságát; a kamara ön- 
kéntessé és önfenntartóvá vált. Kialakította jelenlegi struktúráját, melynek lényege, hogy 
társadalmi alapon szerveződő testületek tevékenységük ellátásában nagyfokú autonómi- 
át élveznek, továbbá vezetését is társadalmi tisztségviselők, tényleges vállalatvezetők 
látják el. Az 1985. évi II. sz. törvényerejű rendelet a kamara szerepét tovább növelte, 
tagjai érdekében eljáró társadalmi szervezetté nyilvánította. A minisztériumok, országos 
hatáskörű szervek pedig a vállalati gazdálkodást alapvetően érintő kérdésekben kötele- 
zően kikérik véleményét és véleményeltérés esetén a kamara különvéleményét kifejezésre 
juttatják a döntési folyamatban. 

A kamara súlyának. tekintélyének növekedéséhez jelentősen hozzájárult, hogy 1981 
óta több mint háromszorosára emelkedett a taglétszám. A tagok köre ma már átfogja 
a népgazdasági agak mindegyikét, a vállalati szféra jelentős részét és a szövetkezeti 
mozgalom sok reprezentánsát. A kamara állandó megújulása is tükrözi azt a társadalmi- 
gazdasági folyamatot, melynek tanúi lehetünk napjainkban, és mely már négy évtizede 
tart, összefüggésben és kölcsönhatásban a gazdaságirányítás fejlődésével, a vállalati 
önállóság kiterjesztésével. 

A politikai intézményrendszer korszerűsítésével összefüggésben sem beszélhetünk a 
kamara fejlődését illetően lezárt folyamatokról. Az élet hű tükörképeként a gazdálkodó 
szférában 15 az érdekek egyre bonyolultabb rendszere alakult ki, melyben a vállalatok, 
a gazdálkodó szervek érdekeinek meghatározónak kell lenniük. A különböző típusú 
érdekek figyelembevétele, ezek egyeztetése, a közös eredő megtalálása mind társadalmi, 
mind gazdasági döntéseinkben politikai intézményrendszerünk megújításának egyik 
jelentős kérdése. A kamara is részt vesz az intézményrendszer korszerűsítésének munkái- 
ban. Tevékenységünk homlokterébe az érdekérvényesítés hatékonyságának növelését 
állítjuk. Ugy gondoljuk, hogy ehhez jogi garanciákat kell kapni, esetlegesen egy új 

érdekképviseleti törvény területén belül. Ez szabályozhatná a kamara törvényességi 
felügyeletét, és bizonyos kérdésekben egyetértési vagy vétójogot, illetve — egyeztetési 
eljárás során, megállapodás hiányában - halasztó hatályt biztosítana. Az 15 felmerült, 
hogy az érdekképviseletek kerüljenek át az Elnöki Tanács, illetve az Országgyűlés 
felügyelete alá. A cél, a mi szemléletünk szerint, a , három lábon állás" lenne: kormány, 
szakszervezetek (munkavállalók), kamara. Egy ilyen felállás, az osztrák mintához hason- 
lóan. könnyebb és alaposabb érdekegyeztetést biztosítana. 


Az 1985-ben állami szervből társadalmi szervezetté átalakult Magyar Keres- 
kedelmi Kamara funkcióváltását jelzi az új elnevezés" Magvar Gazdasági 
Kamara. A jogállás változása milyen tartalmi, szervezeti és funkcióbeli újdon- 
ságokat takar? 


Előző válaszomban röviden már érintettem a kérdést. A leglényegesebb formai változás 
az, hogy míg 1985 előtt a kamara tevékenységét minisztertanácsi rendeletekkel szabá- 
lyozták, addig az 1985. évi szabályozás már törvényerejű rendelettel történt. Márpedig 
ez a kormányra és a kamarára egyaránt kötelező. A kamarának joga van kezdeményezni, 
fellépni, javasolni és ellenvéleményt kifejteni minden kérdésben, mely a gazdálkodó 
szervezeteket érinti. A kamara ezen megnyilvánulásait az államigazgatási szerveknek 
érdemben el kell birálniuk és megválaszolniuk. A véleményezési jogból adódóan több 
olyan funkció jelent meg, mely a képviseleti jelleget erősiti. Rendes tagjat, illetve meghí- 
vottjai vagyunk olyan testületeknek, melyek tevékenysége valamilyen formában a válla- 
lati tevékenységgel is összefügg. (PI. Minisztertanács Tervgazdasági Bizottsága, Gazda- 
ságpolitikai Bizottság, Bér- és Munkaügyi Tanács, Országos Társadalombiztosítási Ta- 
nács, Foglalkoztatási Alap, Rehabilitációs Alap, Országos Érdekegyeztető Tanács stb.) 

A kamara tevékenységét részletesen az 1986. évi közgyűlés által elfogadott alapszabály 
tartalmazza. Erdekközvetítő, érdekképviseleti feladatköréből adódóan részt vesz a SZOCI- 
alista típusú gazdasági vállalkozásokat érintő döntések, szabályozások kidolgozásában, 
véleményezésében, figyelemmel kíséri ezek érvényesülését és jelzi ezek várható hatásait. 
Tájékoztatja tagjait a gazdaságpolitikai elgondolásokról, döntésekről, azok összefüggé- 
seiről. Állást foglal konkrét vállalati kérdésekben (pl. fizetésképtelen gazdálkodókkal 
kapcsolatos intézkedések, külkereskedelmi jog megadása, gazdálkodó szervek létesítése, 
illetve megszüntetése). A vállalati igazgatók képviseletében jelenleg is eljár, és tervbe vette 
a vállalati első számú vezetők egyéni érdekképviseletét ellátó szervezet létrehozását. 
Érdekegyeztető feladatkörében elősegíti az egyes tagok, továbbá gazdasági ágazatok 
közötti együttműködést testületei, találkozói útján, jószolgálati úton, illetve választott 
bíráskodás keretében. Széles körű nemzetközi kereskedelemfejlesztési tevékenységet lát 
el, ún. gazdasági napokat szervez, kül- és belföldi szakemberek, delegációk tartalmi 
programját szervezi. A működő tőke bevonásának elősegítésére javaslatokat dolgoz ki, 
konkrét vegvesvállalati tanácsadást folytat. Tagjai igényeinek kielégítésére a gazdálko- 
dás különböző területeivel összefüggő kratasi szervez. Tájékoztatási részlegén keresztül 

Összefoglalóan: a kamara a gazdasági vállalkozásokat képviseli; tagjai között ennek 
megfelelően éppúgy megtalálhatók az állami, a szövetkezeti, mint a vegyestulajdonú 
vállalatok. 


A Magvar Gazdasági Kamara tehát elvégzi a kereskedelmi és iparkamarák 
tradicionális belföldi feladatait, ellátja az államközi kamarák funkcióit; érvé- 
nyesíti a vállalatok , vállalkozások egyetemes érdekeit, s tagozatai, bizottságai 
kifejezésre juttatnak bizonyos ágazati, alágazati, szakmai, testületi vállalati 
érdek törekvéseket. A kamarának elvileg egyaránt meg kellene jelenítenie a 
nagy és kis vállalatok szükségleteit, távlatilag képviselnie kellene a magyar 

munkaadókat, végül a szervezetnek szerepe lehet a vállalatvezetők érdek- 
képviseletében is. Tapasztalataim szerint a pluralisztikus piacgazdaságokban 
ezeket az egymással sokszor ütköző funkciókat jó néhány száz önálló szerve- 
zet, illetőleg tucatnyi csúcsszövetség végzi. Véleménye szerint nem volna itt az 
ideje a magyar vállalati érdekképviseleti rendszer lényeges differenciálódásá- 
nak is? 


A kamara 1945 utáni története során ez úgy alakult ki, hogy a Magyar Gazdasági Kamara 
mindazon funkciókat ellátja, melyeket Ön is felsorolt. Ismereteink vannak különböző 
gazdasági fejlettségi szinten álló országok kamaráinak, munkaadó szervezeteinek tevé- 
kenységéről, funkcióiról és működésük feltételeiről is. A többségében spontán és alulról 
történő szerveződések során kialakuló gazdasági érdekképviseleti szervek sokszinuek, 
különböző típusú és nagyságrendű vállalkozásokat képviselnek. Szövetségük lazább, 
vagy éppen centralizáltabb formában jelenik meg. Hazánkban a reformot is és az ezzel 
járó demokratizálási folyamatokat is felülről kezdeményezték, így bővül folyamatosan 
a kamara jogköre is. A felgyorsult társadalmi, gazdasági folyamatok a gazdasági érdekek 
sokszínűségét hozzák magukkal, ami várhatóan az intézményrendszer módosulását is 
jelentheti. A kamarában önmagában is többféle csoportosulás, eltérő érdek is felszinre 
kerül (ágazati, területi, kisvállalati stb.); ennek biztosítéka testületeink nagyfokú önálló- 
sága. A kamara vezetése foglalkozik a szervezet korszerűsítésének gondolatával, aminek 
homlokterében testületeink önállóságának fokozása áll. Távlatilag elképzelhető, hogy 
ágazati Iparszövetségek (, Fachverband") föderációjaként működjünk. Miért ne? Az sem 
kizárt, hogy létrejön egy önálló munkáltatói szövetség. A kamara szervezetét nem 
tekintjük véglegesnek. Tagjaink érdekében és megbízása alapján működünk, igényeik 
szerint tevékenykedünk. Szeretném, ha területi bizottságaink önálló városi kamarákká 
alakulhatnának át. Ezen is gondolkodunk, sőt már 1989-ben két városban megvalósítjuk 
ezt a tervünket. 


Az új vállalatvezetési formák kialakulásával a vállalati, illetőleg a vállalatve- 
zetői érdekek mindenkor meglévő különállása intézményes formát kapott. Az 
állami vállalatoknak különböző társasági formákba való átalakulása a válla- 
lati-tulajdonosi, illetőleg a menedzseri érdektörekvések még határozottabb 
elkülönülését ígérik. Kit képviseljen a kamara: a vállalatot vagy a vállalatveze- 
tőt? A tulajdonosi-vállalati érdekek érvényesítése mellett van-e helye a vezetői 
képviseletnek , vagy inkább helyesebb volna önálló vállalatvezetői szervezetek 
alapítását kezdeményezni? 


Az elvi válasz egyértelmű: a vállalatot, a gazdálkodó szervezetet kell elsősorban képvisel- 
nünk. A gyakorlatban azonban a kérdésre már alig lehet csak igennel vagy nemmel 
felelni. A tények ugyanis azt mutatják, hogy eddigi erőfeszítéseink (új vállalatigazgatasi 
formak) ellenére nem vált egyértelművé és elkülönültté a vállalati, a tulajdonosi, az 
igazgatói és a munkavállalói érdek. Tapasztalataink szerint az új vállalatirányítási forma 
—- mely nem a legsikerültebb — megindított ugyan egyfajta demokratizálási folyamatot 
a döntéshozatalban, de nem tisztázta, sőt bonyolultabbá tette a rövid és hosszú távú 
gazdasági érdekek elválasztását, a tulajdonosi tudat kialakítását, az igazgató döntési 
mozgásterét és az azzal összefüggő felelősséget. (Pl. a magyar jogrendszerben még 
tisztázatlan a testületi jogi felelősség kérdése.) A társasági törvény már jobb lehetőseget 
ad a tulajdonos markánsabb megjelenítésére, az igazgató helyének, szerepének, függösé- 
gének és felelősségének egyértelműbb meghatározására. Ezt követően lehet tisztázni azt 
a kérdést, hogy valójában kit képvisel a kamara, úgy, hogy világossá válik, kit képvisel 
a vállalatvezető. 

Amikor az igazgató a vállalatát képviseli, akkor természetesen a kamarának köteles- 
sége őt képviselni. De mi a helyzet az igazgatóval mint munkavállalóval és vállalkozóval? 
A vállalati, munkaadói és munkavállalói érdek ma még kevésbé különül el egymástól, 
így nem alakult ki önálló arculata sem. Mindezek mellett meg kell említenem, hogy az 
igazgatók jelentős része úgy érzi, érdekeinek nincs megfelelő képviselete. A szabályozó- 
rendszer változásai, valamint a jogszabályok mennyisége és módosulása nehezíti az 
előrelátó irányító munkát, az igazgatókkal kapcsolatos munkáltatói és munkavállalói 
jogok hézagosak, sokszor hátrányos megkülönböztetést tartalmaznak. Az igazgatók 
társadalmi presztízse, erkölcsi megbecsülése rég nem látott alacsony szinten áll. Ezek 
azok a kérdések, melyek a vállalatigazgatókat jelenleg foglalkoztatják, és ezek nem 
vállalattal szemben megfogalmazódó törekvéseket takarnak. Azt egyébként már bizto- 
san látjuk, hogy képviselnünk kell az igazgató mint egyén érdekeit is.A A SZOT új 
vezetésével e témákban a tárgyalások megkezdődtek. 


A Magyar Gazdasági Kamara - mint a neve is kifejezi — a magyar vállalatok, 
vállalkozások egyetemes gazdasági önkormányzata. Bár a kamarai munkába 
számos szövetkezet, néhány magán kezdeményezésű vállalkozás is bekapcso- 
lódik , mégis úgy látszik , a belföldi érdekképviselet jórészt az állami vállalatok 
törekvéseinek közvetítésére korlátozódik. A vállalatok-vállalkozások érdek- 
képviseletei szinte kizárólagosan a tételes jog tulajdonformái szerint szerve- 
zödnek. Valóban ma is a tulajdonformák különbségei adják a magyar gazda- 
ság vállalkozási szférájának érdektagoltságát? 


A kérdéssel összefüggésben először egy tévhitet szeretnék eloszlatni. Az alapszabály 
értelmében magánkezdeményezésű vállalkozások nem lehetnek a kamara tagjai abban 
az esetben, ha nem jogi személyek. Ez a rendelkezés a gmk-k, pjt-k tagságát kizárja. Az 
1982-ben alakult kisvállalkozói tagozatunkba léphettek be — külön ügyvezetőségi döntés 
értelmében - a magánszemélyek társas vállalkozásai. Már ma sem lehet azt mondani, 
hogy az érdekképviseleti szervek csak a tulajdonformák különbözőségei alapján tago- 
zódnak. 1981-ig csupán a magánszektornak és a szövetkezeteknek voltak néven nevezett 
érdekképviseleti szervei. 1981-től a kamara vált hivatalosan 15 a szocialista vállalkozás 
képviseleti szervévé. Alapszabályunk lehetővé tette a szövetkezetek belépését is. A kama- 
ra segítségével és támogatásával jött létre a Vállalkozók Országos Szövetsége, mely 
ugyan nem kimondottan érdekképviseletre alakult, de tevékenységében sok ilyen elem 
található. E szervezet sem kizárólagosan tulajdonforma szerint tagozódik, mert kisszö- 
vetkezetek és kiskereskedők egyaránt tagjai. Azt hiszem, hogy a versenysemleges gazda- 
sági környezetnek - melyben a tulajdonformától függetlenül elvileg azonos feltételek 
között működhetnek a vállalkozók -— olyan érdekképviseleti struktúra felel meg, melyre 
még a jelenlegi mértékben sem lesz jellemző a tulajdonformák szerinti merev elkülönült- 
ség. Ez vonatkozik a vegyesvállalatokra is. 


Az állami vállalati és a szövetkezeti érdekképviseletek egymástól élesen elkü- 
lönülnek. Igy például az agrárszféra állami gazdaságai a gazdasági kamara 
képviseleti jogkörébe kerülnek, viszont a mezőgazdasági termelőszövetkezetek 
önálló érdekképviselethez tartoznak. Van-e együttműködés a kamara és a 
szövetkezeti, továbbá a kisüzemi szervezetek között, s ha igen, milyen a 
munkamegosztás? 


A kamara 1985-ben együttműködési megállapodást kötött a TOT-tal és a SZÖVOSZ- 
szal. Ezekben az együttműködési megállapodásokban rögzítettük, hogy a kamara a 
szövetkezetek tekintetében tevékenységét a szövetkezeti sajátosságoknak és a szövetke- 
zeti érdekképviseleti szervek feladatainak figyelembevételével, a szövetkezetekkel együtt- 

működve végzi. Az együttműködés különösen a szövetkezeti gazdálkodó szervezetek 
külgazdasági kapcsolatainak fejlesztését, versenyképességük javítását szolgálja. Ezen a 
téren a kamara az általa szervezett hazai és külföldi rendezvényekkel elősegíti e szerveze- 
tek eredményeinek, nemzetközi gazdasági együttműködési lehetőségeinek jobb megisme- 
rését, külföldi kapcsolataik bővítését, illetve az egyes területek iránt érdeklődő külföldi 
partner szervezetekkel történő kapcsolatépitest. 

A szövetkezeti érdekképviseleti szervekkel való együttműködés számunkra elsödlege- 
sen egyeztetést jelent, hiszen jogállásunkból következően egyes kérdésekben eltérő állas- 
pontra juthatunk. Az előzőekből logikusan következik, hogy nem , hajszoljuk" a szövet- 
kezeti tagságot, nem célunk a párhuzamos tagság elérése. Ennek csak akkor van értelme, 
ha valami pluszt is adhatunk. 


Nem régen alakult meg - a kamara ( átruházott jogkörben gyakorolt ) állami 
felügvelete alatt működő - Vállalkozók Országos Szövetsége, az egyéni kez- 
deményezésú vállalkozások szervezete. Mint erre utalt, a VOSZ - legalábbis 
alapszabálya szerint — nem igazán érdekképviselet, a gazdaságirányítási dön- 
tésekbe bekapcsolódni csupán a kamara jóindulata által képes. Miért karolta 
fel a kamara, az állami vállalatok szervezete a konkurencia, a kisvállalkozá- 
sok ez ideig eredménytelen érdekképviseleti törekvéseit? 


Szeretném leszögezni, hogy szinte a kisvállalkozások megalakulásának lehetőségétől 
kezdve, 1982-től a kamara felkarolta a kisvállalkozások ügyét és már évek óta fórumot, 
szerveződési lehetőséget teremtett számukra. Alapelvünk és legfőbb érdekünk a piaci 
mechanizmusok minél erőteljesebb kiépítése, a korszerű, egészséges összetételű vállalat- 
szervezet kialakításának elősegítése, a vállalatok közötti munkamegosztás fejlesztése és 
az alvállalkozók hálózatának széles körű kiépítése, mert enélkül szinte elképzelhetetlen 
egy korszerű gazdaság. Ez nem megy kisszervezetek nélkül, és nem lehet egyedül üdvő- 
zítő út a nagyvállalatok szétaprózása sem. Abban a tudatban támogattuk a kisvállalko- 
zókat, hogy tudtuk, előbb vagy utóbb önálló érdekképviseletük megteremtésére lesz 
szükség. Ma még konkurenciáról egyáltalán nem lehet beszélni, az eltérő vélemények az 
eltérő versenyhelyzetből adódnak, amely a különböző nagyságú és különböző tulajdon- 
formájú vállalkozásokat különbözőképpen sújtja, és így nyújt kisebb-nagyobb előnyöő- 
ket, illetve okoz hátrányokat. 


A magvar gazdaság válsága súlyosan érinti az állami szektort. Nagy múltú. 
tekintélyes nagyvállalatok kerülnek mind kritikusabb helyzetbe. Az állami 
vállalatok jelentős hányada hovatovább az egyszerű újratermelésre sem lesz 
képes. Mi a válasza a Magyar Gazdasági Kamarának a mélyülő krizisre? 
Van-e a vállalati önkormányzatnak saját reformprogramja a válságágazatok 
kezelésére, a gazdasági kibontakozásra? 


Arra a kérdésre, hogy van-e reformprogramja a kamarának a jelenlegi gazdasági proble- 
mák kezelésére. az a határozott válaszom. hogy igen. van! A kamara hosszú idő óta 
hangsúlyozza, hogy a vállalatok tényleges önállóságát növelni kell. Ez a vélemény a 
törvényelőkészítő munkák során, korábban az AFA, a személyi jövedelemadó, a társasá- 
gi és vállalkozói adó törvényeinek előkészítésénél is hangot kapott. A szabályozási, a 
kormányzati munkában a dereguláció irányába kell haladni. A kamara elnöksége folya- 
matosan figyelemmel kíséri a vállalatok gazdasági helyzetének alakulását. Aktív részt 
vállaltunk a párt. majd a kormány gazdasági stabilizációs és kibontakozási programjá- 
nak megvitatásában és végrehajtásában. Felhasználva a tagszervezetek tapasztalatait és 
elképzeléseit, folyamatosan dolgozzuk ki azokat az átfogó koncepcióba illeszkedő rész- 
koncepciókat, melyek a gazdaság legsúlyosabb gondjainak megoldását szolgálják. 

Ilyen például a vállalati önállóságot korlátozó tényezők felmérése, a vagyonérdekeltségre 
vonatkozó javaslat, a szocialista exportszabályozás fejlesztése, a tőkés exportbővítés és 
ezzel összefüggésben a decentralizált devizagazdálkodás kialakitása, s végül, de nem 
utolsósorban megemlítem a bérreformra vonatkozó kamarai koncepciót. Az előbbiek 
együtt alkotják a kamarai reformprogramot, mely nem átfogó, de az állami irányítás 
elképzeléseit kiegészíti. 

A nehéz helyzetben lévő vállalatok, illetve ágazatok kezelése valamelyest elkülönül, 
bár teljesen nem szakítható el az előbbi gondolatmenettől. Itt is a vállalatokról van szó, 
melyeket részben egy korábbi hibás gazdaságpolitikai döntési gyakorlat hozott ennyire 
súlyos helyzetbe, és a kialakult feszültségeket a lehető legkisebb társadalmi áldozat és 
veszteségek mellett kellene megoldani, úgy, hogy a vállalatok előtt megfelelő perspektíva 
nyiljék, s jobb lehetőségeik legyenek a külső körülményekhez történő folyamatos alkal- 
mazkodáshoz. Az esetleges, szükségessé váló felszámolások nem lehetnek öncéluak. 
A cél a hatékony működtetési feltételek megteremtése, egyértelmű és gyors döntések 
alapján. Közismert, hogy milyen hosszú ideig húzódtak a vaskohászattal, a szénbányá- 
szattal kapcsolatos döntések, amelyek a mai napig számos kérdést hagytak rendezetle- 
nül. Ezek mielőbbi hatékony megoldását sürgetjük a különböző döntéshozatali fórumo- 
kon is. Ma még tisztázatlanok a visszafejlesztés elvei. Konvertibilis nemzeti valuta 
hiányában a veszteséges termelést helyettesítő import gazdaságosságának megítélése 
bizonytalan. 

UJ alapokra kell helyeznünk vámpolitikánkat. Ennek az iparpolitikát kell szolgálnia, 
nem pedig csak a költségvetés bevételeit. 

A kamara a gazdasági problémák megoldásának fő eszközét a vállalatok tevékenysé- 
gének minőségi fejlődésében látja. Ehhez csökkenteni szükséges a jól gazdálkodó szerve- 
zeteket terhelő túlzott elvonásokat, ezzel növelni lehet a gazdálkodás mozgásterét. 
A vállalati tevékenységet orientáló körülmények kialakításában — a versenyszférában — 
döntövé kell válniuk a piaci hatásoknak. Ez ma még közel sem érvényesül. 


Az általános szabályozásból ki kell emelni a konvertibilis elszámolású export 
hetven százalékát előállító nyolcvan nagyvállalatot. Zöld utat kell adni azok - 
nak , akik többletexportra vállalkoznak, legyen szó akár importanyagok be- 
szerzéséről, akár a termeléshez szükséges átmeneti hitelekről, vagy éppen a 
dolgozók megtartását célzó többletbérről — javasolta a kamara még 1986-ban. 
A magyar gazdaságban normativitás nem volt, nincs és nem is valósítható meg 
— állította Ön nem kis bátorságról tanúbizonyságot téve alig fél éve. Mondja, 
nem fél attól, hogy mindezek után valóban helytállónak látszik azon állítás, 
mely szerint a kamara tudatosan nem törekszik a vállalatok érdekeinek 
integrálására, hanem az egyedi vállalati alkuk területét oltalmazva a legna- 
gyobb nyolcvan-száz nagyvállalat kívánságainak egyszerű postaládájaként 
csupán csak továbbítja a kulcspozícióban álló vállalatok egymással is ütköző 
igényeit? 


Az idézett megállapítást ma is érvényesnek kell tekintenünk, annak ellenére, hogy 
bizonyos kedvező irányú elmozdulások lassan, nagyon lassan, de már tapasztalhatók. 
Fejlődésünk jelenlegi szakaszának számos olyan problémája van. amelynek gyökerei 
messzire nyúlnak vissza, s magán hordozza a mindenkori döntéshozók adott történelmi 
periódusban érvényesülő törekvéseit, szemléletét. E problémák enyhítése, megoldása 
szinte kikényszeriti az egyedi intézkedéseket, és itt nem csupán az úgynevezett válságága- 
zatokra gondolok. 

Amikor a kamara 1986-ban megtette javaslatát az export teljesítményének növelésére 
képes vállalati kör (kb. 80 vállalat) , zöldutas" kezelésére. akkor éppen abból indult ki, 
hogy legalább ott biztosítani kellene a normativitást, mint a teljesítmények és az elérésük- 

höz szükséges feltételek összehangolását. Ezzel a javaslatunkkal a gazdaság általános 
teljesítőképességének fokozását is elősegíteni véltük, hiszen ha az export 70-80 százalé- 
kánál többletet tudunk elérni, akkor a gazdaságra nehezedő pénzügyi terhek is envhül- 
nek, egy-két esztendőn belül ennek kedvező hatásai a többi területre is kisugároznak. 
Ugy hiszem, ha ezt az utat jártuk volna, közelebb kerültünk volna mára a normativitás 
általánosabbá tételéhez. Lehetséges, hogy az egy-két évet túlságosan optimistán ítéltük 
meg, így azonban már ezt az időt 15 elveszítettük. 

A vállalati gazdálkodásban hosszabb ideje meghatározó szerepük a termelési feltéte- 
leknek van, ezek közül is kiemelten az importanyag-ellátásnak és a keresetszabályozási 
kötöttségek oldásának vagy kiküszöbölésének. Természetes tehát, hogy a kamarai javas- 
lat is ezen feltételek biztosítására irányult, méghozzá ebben a körben rendszerszerűen. 
Az időközben meghirdetett exportfejlesztő pályázati felhívásban - ez is kamarai javaslat 
volt -— jelentős súllyal szerepelnek ezek a feltételek. 

A kamara javaslatot tett a kis volumenű export bővítésére alkalmas megállapodásos 
rendszerre Is. A rendszert hosszabb időre szóló érvénnyel képzeltük el, amelynek kereté- 
ben olyan, rövid távon is ható eszközökhöz juthatnának az érintett körben, melyek 
birtokában jó eséllyel megteremthető a megfelelő vállalkozási hajlam a nem rubel elsza- 
molású kivitelbe való bekapcsolódáshoz. Ez az elgondolásunk - ugyan alaposan módo- 
sult feltételekkel - realizálódik az úgynevezett banki devizahiteles konstrukcióban. Véle- 
ményem szerint a gazdálkodók eme szférájában még további kiaknázatlan tartalékok, 
lehetőségek vannak, melyek mozgósítását változatlanul célunknak tartjuk. Ebben a 
külkereskedelmi tevékenység alanyi jogon való gyakorlása komoly segítséget nyújt, s ezt 
fontos lépésnek ítéljük. 

Ugy vélem, mindezek csattanósan cáfolják azt az állítást, miszerint a kamara tudato- 
san nem törekszik a vállalatok érdekeinek integrálására, s csupán az egyedi vállalati 
alkuk területét oltalmazza és csupán , postásként" továbbítja 80-100 kulcspozícióban 
lévő nagyvállalat egymással is ütköző igényeit. A kamara javaslatait csak abban a 
gazdasági közegben teheti meg, amelyben mindannyian élünk. Ezek is kompromisszu- 
mokra épülnek, s előfordul az is, hogy végletes esetben egyes vállalatok miatt is hallatjuk 
szavunkat, mivel úgy ítéljük meg, hogy helyzetük alakulása jelentős befolyást gyakorol 
a gazdasági élet más csoportjaira IS. 

Tevékenységünk hatékonyságát ma egy ágazati tárcáéhoz hasonlíthatom, és ezt nem 
tartjuk elegendőnek. 

Törekvésünk azonban mindig az, hogy a gazdálkodó szféra mozgásterének bővítésével 
teremtsük meg a normativitás érvényesülésének feltételeit, hogy az azonos feltételeknek 
megfelelő gazdálkodó szervezetek jövedelemtermelési esélyei és közterhei azonosak ke- 
gyenek, tevékenységtől és tulajdonformától függetlenül. 


Köszönöm a beszélgetést. 


NEMZETKÖZI SZEMLE 


1992 -— Új szakasz az Európa-politikákban? 


Heves viták zajlanak Európáról és az , európaizálódásról". Az Európai Közösség főváro- 
sában hatalmas érdeklődés kíséri azokat a -— nem minden indulattól mentes -— nyilatkoza- 
tokat, amelyek a , jövő Európájára" vonatkoznak, de nem szentelnek kevesebb figyelmet 
a , hatok Európájától" mostanáig terjedő korszak értékelésére sem. Ma még nem dőlt 
el az alapkérdés, nevezetesen, hogy az Észak-atlanti Szövetségbe ágyazódó és egyre 
bővülő Európai Közösség nyugat-európaizálja-e Európát, vagy előtérbe kerül az összeu- 
rópai identitás és érdekek képviselete. Ez utóbbi -— a létező európai koordinációs és 
integrációs szervezetek ellenére — igen különböző módon és igen eltérő mértékben 
fejödött ki az egyes európai tagországokban, s láthatóan nem alkalmas arra, hogy a 
gő terjedelmi, tartalmi és strukturális problémái vannak, s ezek megitélésében erősen 
megosztottak az európai országok. A nyugat-európai egységes belpiac 1992-ig történő 
megteremtésének terve új dimenziót adott a vitáknak. Nem véletlen, hogy sokan - az 
amerikai és a japán után - , nyugat-európai kihívásról" beszélnek. 


Út az Egységes Európai Okmányhoz 


Az 1957. március 25-én Rómában aláírt közöspiaci szerződés 248. cikkelyének értelmé- 
ben az érintett államok - Franciaország, az NSZK, Olaszország és a Benelux-államok 
— gazdasági és politikai közeledését, távolabbi perspektívában a gazdasági unió megte- 
remtését három szakaszban kívánták elérni. Elsőként a belső piaci viszonyokhoz hasonló 
közös piac létrehozását a vámok, a mennyiségi korlátozások megszüntetésével, az áruk, 
a tőkék, a szolgáltatások és a munkaerő mozgásának szabaddá tételével. Ezt követné a 
gazdasági és valutáris unió megteremtése a tagországok között, aminek keretében történ- 
ne meg a tagállamok nemzeti gazdaságpolitikájának fokozatos összehangolása, a közös- 
piaci méretű állammonopolista szabályozás és a közös valuta bevezetése az egymás 
közötti forgalomban. Végül - az előző két pontban foglaltaknál sokkal óvatosabb 
formában - a szerződés vázolta a politikai unió létrehozását, az államigazgatási struktú- 
rák föderatív vagy konföderatív alapon történő közelítésével. A dokumentumban hasz- 
nált , egyre szorosabb összefogás" formula nem véletlen, ugyanis kizárja, hogy az integ- 
rálódás egy pontosan kijelölt , végső állapot" irányában történjen. 

1965-ben fogadták el azt az indítványt, miszerint az 1951-ben létrehozott Európai 
Szén- és Acélközösség (Montanunio), az 1951-ben megalakított Közös Piac és az ugyan- 
csak abban az évben életre hívott Európai Atomenergia Közösség (Euratom) - amelyek 
jogi szempontból ugyan önállóak voltak, de léteztek közös működési területek is — vezető 
szervei 1967-től közösek legyenek. Ekkortól a nyugat-európai integrációt — mind földraj- 


46 NEMZETKÖZI SZEMLE 


zi, mind pedig politikai szempontból meglehetősen vitathatóan -— Európai Közösségek- 
nek (a továbbiakban EK) nevezik. 

A nyugat-európai integráció a hatvanas évek kedvező konjunkturális feltételei között 
gyorsan valósította meg első célkitűzéseit. A hetvenes évek válsága erőteljesen hozta 
felszinre az addigi ún. kislépések politikájának korlátait, főként a monetáris együttmű- 
ködés és az agrárrendtartás területén. Ugyanekkor épültek ki az EK külső kapcsolatat. 
elsősorban a fejlődő világ irányaban. 

A két évtizedes fejlődés során felhalmozódott gyakorlati problémák jól mutatták a 
működést döntően meghatározó pragmatizmus korlátait 15. A hetvenes években lezajló 
világgazdasági korszakváltás s a vele egyidőben kibontakozó új tudományos-technikai 
forradalom világméretű átrendeződésekhez vezetett. Az eseményekkel inkább csak sod- 
ródó, azt alapvetően befolyásolni nem képes Nyugat-Európa fokozódó hátrányba ke- 
rült. E felismerést tükrözték előbb a szakértők jelentései ( Tindemans-jelentés, 1976. 
január), majd az EK államföinek nyilatkozatai, s végül a különböző tervezetek: 1981-ben 
a Genscher-Colombo, majd 1984 februárjában az ún. Spinelli-terv. Ugyanezen év júniu- 
sában látott napvilágot a Dooge-bizottság jelentése, amely alapul szolgált az állam- és 
kormánytok 1985. decemberi döntéséhez. 

Az ismételt elemzések az 1957-es római szerződést felülvizsgálandónak ítéltek. Az 
okokat a következőkben jelölték meg. 

e A szerződés elavult, különösen a döntéshozatal merevségét és lassúságát illetően. 

8 Az egymást követő tagfelvételek - 1973-ban Anglia, Dánia és Írország, 1981-ben 
Görögország. 1986-ban pedig Spanyolország és Portugália lett az EK tagja — következté- 
ben a nyolcvanas évek végére a tagországok létszáma 6-ról 12-re nött, s a közösségi 
intézmények szükre szabott hatásköre mindinkább az új politikai kezdeményezések 
gátjává vált. 

e Végül a strasbourgi Európa Parlament tisztázatlan szerepe, hatásköre, funkciója 
miatt. Ez utóbbit egyébként a , közösség demokratikus deficitjének" ís nevezik. 

Az 1986. február 17-én aláirt Single European Act (Acte Unigue Européenne - 
Egységes Európai Okmány, a továbbiakban: Okmány) volt lényegében az első érdemi 
változtatás az 1957-es szerződésen. A dokumentum a következő föbb döntéseket tartal- 
mazza. 

u A Közösség államai közötti kapcsolatokat , Európai Unióvá" kell átalakitani. ami 
részint a , Saját szabályaik szerint funkcionáló közösségek" révén, részint az aláiró 
államok közötti , külpolitikai együttműködés" alapján működik majd. Fontosnak tar- 
tották annak rögzítését is, hogy , az uniót a szükséges működési eszközökkel el kell 
látni". 

Az általános cél az, hogy a , közös érdekek és a függetlenség nagyobb hatásfokú 
védelmezése, valamint a gazdasági, a szociális helyzet javítása" ötvöződik a közvetlen 
teendőkkel. Ezek közül első helyre a közös európai valutarendszer megteremtését, azaz 
a monetáris integrációt, illetve az 1992-ig létrehozandó, korlátozasoktól mentes piac 
kialakítását sorolták. 

u A külpolitika terén határozat született arról, hogy a tagállamok minden közös 
érdeklődésre számot tartó kérdésről tájékoztatjak egymást, s állásfoglalásuk kialakitása- 
kor fokozott mértékben veszik figyelembe nemcsak a partnerek, hanem a közös politika 
érdekeit is. Politikai intézményt is teremtettek e szándék megvalósítása érdekében , Euró- 
pai Politikai Együttműködés" néven. 

Wu Az Európai Politikai Együttműködés keretében a tagállamok külügyminiszterei és 
a Bizottság egy tagja évente legalább négy alkalommal találkoznak a folyó ügyek 
megvitatása céljából. A szöveg kiemeli, hogy a , tagállamok a konszenzus érdekében 
törekszenek a felmerülő akadályok elhárítására". Az Okmány az Európai Politikai 
Együttműködés lehetséges területei között jelöli meg az európai biztonság kérdését. ahol 
a szorosabb együttműködés , erősíti az európai identitást", és ugyancsak szükségesnek 

ítéli a biztonság , technológiai és ipari feltételeinek megőrzését", azaz az 1954-ben létre- 
jött Nyugat-európai Unió és a NATO szorosabb együttműködését. 

u Végül a dokumentum fenntarthatónak tartja azt a lehetőséget, hogy szükség esetén 
a tagállamok politikai párbeszédet kezdeményezzenek harmadik országokkal vagy egyéb 
regionális csoportosulásokkal. 

Az Európai Politikai Együttműködés gyakorlati munkáját egy brüsszeli székhelyű 
állandó titkárság segiti. A létrehozástól számított öt év eltelte után, 1991-ben a tagálla- 
mok megvizsgálják, hogy az Európai Politikai Együttműködés megfelelően működött-e. 


integrációtörténeti adalékok 
Alrendszer, vagy felépítmény? 


Tisztán az elmélet oldaláról vizsgálva, ma is elfogadható az a nézet, hogy a nemzetközi 
gazdasági integráció a termelőerők nemzetközivé válásának terméke. Ennek eredménye- 
képp a társadalmi termelés nemzeti folyamatai nemzetközi processzussá olvadnak össze, 
s ilyen értelemben az integrativ fejlődés Nyugat-Európában is történelmileg szükségsze- 
rűnek tekinthető. Ezzel szemben a gyakorlatban mégis azt tapasztaljuk, hogy az integrá- 
ció irányában tett nyugati lépések nem e logika szerint, hanem mindig a nagy politikai 
megrázkódtatások hatására gyorsultak fel. Így volt az első és a második világháború 
után, s így a hetvenes évek nagy struktúraváltásakor. A negyvenes évek végén a bőséggel 
áradó amerikai segélyekre támaszkodó integrációpártiak például egyfajta funkcionális- 
organikus sorrendiséget véltek megvalósíthatónak. E felfogás szerint a föderatív szerke- 
zet alapját egy széles körü gazdasági integráció adná, majd erre épülne rá a politikai és 
a katonai szféra. E gondolatmenet logikai alapja az volt, hogy a gazdaság területén 
megvalósított integráció előbb-utóbb automatikusan kikényszeríti a felépítmény elemei- 
nek összeolvadását. A nyugat-európai integrációra vonatkozó szerződések szövegében 
vagy bevezetőiben kivétel nélkül — igaz nagyon eltérő hangsúlyokkal - megtalálhatók az 
erre vonatkozó utalások. 

A közös nyugat-európai hadsereg felállítását célzó Európai Védelmi Közösség 1954-es 
bukásával a szupernacionalizmus hívei látványos vereséget szenvedtek. Ily módon nyitva 
maradt a kérdés, hogy a tervezett uniót milyen formában - föderatív vagy konföderatív 
módon - valósítsák meg. Az 1957-es római szerződés lényegében az utóbbi megoldást 
tartalmazta (s ebben azóta sem történt érdemi változás), de ez nem jelenti azt, hogy a 
funkcionalizmusról való vita eldölt volna, ellenkezőleg, azóta 15 dúl a szakértők között. 

Lényegesebb ennél az a gyakorlati problémaként is megjelenő hiányosság, ami abból 
a leegyszerűsítő szemléletből ered, hogy a gazdasági unió előbb-utóbb politikai unióhoz 
vezet. Ez figyelmen kívül hagyja a tagállamok par excellence politikai érdekeit, elsősor- 
ban azokat, amelyek nem függnek össze közvetlenül gazdasági motívumokkal, de ugyan- 
ebbe az irányba hatnak a közvetlen gazdasági vonatkozású nemzeti törekvések is. 
Legyen itt elegendő megemlíteni a közös mezőgazdasági politika kapcsán De Gaulle 
1965-ös bojkottját — ezzel kényszerítette ki az ún. luxemburgi kompromisszumot, vagyis 
minden tagállam számára a vétójogot arra az esetre, ha , egy vagy több állam igen fontos 
érdekeiről" van szó -, vagy két évtizeddel később Margaret Thatcher makacs állhatatos- 
ságát az angolok által igényelt mezőgazdasági visszatérítés kérdésében. [gy talán érthető 
az is, hogy az Okmánnyal szembeni fenntartások - a legkülönfélébb érdekektől vezérel- 
tetve — felettébb sokféleképpen, rendkívül széles sávban nyertek megfogalmazást Nyu- 
gat-Európa-szerte. 

A tetszetősen megfogalmazott egységeszmények némelyike mögül - mint kiderült — 
hiányzik a tartalom, nemegyszer csak a koncepció felületes körvonalait vázolják a 
nyilatkozók. Példaként hozható fel a belső piac kialakítása és a szociális háttér közötti 

viszony, ahol is az előbbi feltételezi az utóbbit. Több politikus utalt arra, hogy a szociális 
kérdésekben 1992-re megvalósítandó koncepció egyszerűen hiányzik. Mitterrand francia 
elnök már 1984-ben az , európai szociális térség" szükségességét hangoztatta. Erre azért 
is szükség lenne, mert a fejlett tőkés országok között az EK térségében a legmagasabb 
a munkanélküliség - 1987-ben 17 millió fő, s ez a szám a prognózisok szerint az 
ezredfordulóra 20 millióra növekszik -, amely különösen az elmaradottabb térségekben 
sújtja a lakosság széles rétegeit. Az 1988 nyarán tartott EK-csúcstalálkozón is felmerült 
a belpiaci program szociális elemekkel történő kiegészítése. Aligha vitatható, hogy 
jogosan fokozódott a szakszervezetek nyugtalansága. A nemzeti keretekben különböző 
jogokat érvényesítő szakszervezetekkel szemben az európai belpiac révén növekszik a 
térség tökeereje, a tőke hatalmi bázisa. Indokoltan merül fel a szociálisan fejlettebb 
tagállamok szakszervezetei részéről az igény: elért jogaikat, vívmányaikat a többi tagál- 
lam érdekképviseleteire is terjesszék ki, s az újonnan kialakuló nagy gazdasági térben, 
, európaizált" formában a szükséges szakszervezeti ellensúlyt is növeljék meg. 

Ugyancsak megoldatlan a fejletlen régiók kérdése, amelyet az EK-n belül egyszerűen 
Észak-Dél-lejtőnek neveznek. Nemcsak arról van szó, hogy a bővülések után nőtt a 
távolság a centrum gazdag országai (NSZK, Hollandia) és a belépő déli államok 
(Portugália, Spanyolország, Görögország) között, hanem arról is, hogy az egyes orszá- 
gokon belül is léteznek ún. lemaradó területek (Közép-Olaszország, Anglia egyes vidékei 
stb.). Azt, hogy nem elhanyagolható részletkérdésről van szó, az is jelzi, hogy egyes 
felmérés szerint e lemaradó területeken él a teljes EK lakosságának mintegy egyötöde, 
mintegy 60 millió fő. 

Ugyancsak ellentmondásokat rejt az a tény is, hogy amíg az egyes országok kormánya- 
inak sorsa nemzeti választóiktól függ, addig a nemzeti érdekek — s értelemszerűen azok 
kormányszintű képviselete is — mindig erősebbek lesznek, mint a közösségiek, kivéve, ha 
a nemzeti és az integrációs érdekek egybeesnek. 

A politika ökonomizálódása - avagy a gazdaság politizálódása — az EK létrejötte óta 
rendkívül kiszélesedett, s mivel az EK nemzetközi illetékessége folyamatos mozgásban- 
fejlődésben van, a különböző kérdésekre vonatkozó, eltérő nemzeti álláspontok a felszi- 
nen jogalkalmazási és jogértelmezési vitákban öltenek testet. Ez tükröződik abban a 
tényben, hogy erőteljesen növekedett az utóbbi időben a közösségi intézmények és a 
nemzeti közigazgatások közötti vitás ügyek száma, 1983-tól 1986-ig 400-ról 800-ra. 

A tapasztalatok szerint az integráció oltárán a nyugat-európai államok nemzeti érde- 
keiket eddig csak kényszerhelyzetben voltak hajlandók feláldozni. Kérdés, hogy a szá- 
zadvég technológiai versenyfutásában a lemaradástól való félelem elegendő ösztönzés 
lesz-e a további egységesüléshez. 


A nemzeti és a nemzetekfeletti viszonya 


Az integráció gondolata Nyugat-Európában rendkívül különböző aspirációk hordozója 
volt és maradt. A kialakult két nagy iskola -— a szupranacionalisták és a konföderalisták 
iskolája — érvelésében azonban, minden ellentét dacára, sok közös elem van. Az előbbi 
egy integrált, szupranacionális , Európai Egyesült Államok" létrehozását tűzte ki maga 
elé, míg a második irányzat a független nemzetállamok együttműködését vallotta. 
A nemzetekfelettiség hívei a nemzetállami elzárkózást tekintették a bajok fő okának, s 
az amerikai történeti fejlődésből hasonló konklúziókat levonó tengerentúli partnereikkel 
együtt úgy vélték, hogy az országhatárok lebontásával s egy közös, politikai irányító 
szervezet létrehozásával megszűnnének a szűk nemzeti piacokból fakadó ellentétek. Ez 
az iskola az integrációban nemcsak Nyugat-Európa meggyengült világpolitikai szerepé- 
nek visszaszerzésére látott lehetőséget, hanem a polgári rendszerek stabilizálására, a 
kommunizmus elleni védekezésre is. Ne feledjük, egy ilyen érvelés a hidegháború körül- 

ményei között egy , harmadik gy e egsnbár a kialakítására is irányult, mégpedig a Szov- 
jetunió és az Amerikai Egyesült Államok között. 

A teljesebb nemzeti szuverenitásra támaszkodó iskolák hangja a világháborút követő 
évtizedben az előbbiekhez képest ugyan nem tűnt túl erősnek, de ahhoz elegendőnek 
bizonyult, hogy megakadályozza a szupranacionális Nyugat-Európa létrejöttét. Általá- 
ban De Gaulle tábornok nevét szokták az említett irányzat fő szószólójaként említeni, 
de az igazi , érdem" mégis az angoloké. Anglia egyetlen kormánya - akár munkáspárti, 
akár konzervatív — sem fogadta el azokat a javaslatokat, amelyek eredményeképp Anglia 
a , legyőzöttek klubjába" rekedt volna. Ezért a brit kormány szisztematikusan akadá- 
lyozta, hogy a létrehozott intézmények túllépjenek a tradicionális kormányközi szerveze- 
tek szintjén, s 1973-ig távol maradt a Közös Piactól. 

A két iskola vitájában volt és maradt két közös mozzanat. Mindkét fél elismerte, hogy 
Nyugat-Európa biztonsága, polgári rendszereinek védelme megoldhatatlan az amerikai- 
ak jelenléte és az amerikaiak nukleáris garanciái nélkül. Másfelől, mindkét iskola eljutott 
annak elfogadásáig, hogy a térség államai csak az összefogás, az együttműködés és a 
közös fellépés nyomán remélhetnek sikereket. S ami az egész korszak vizsgálata szem- 
pontjából még fontosabb: az atlanti biztonságpolitika és az integráció végső soron 
egymást kiegészítő és egymást erősítő folyamatként jelentkezett. 

Mindezt figyelembe véve mégis azt mondhatjuk, hogy az elmúlt három évtizedben a 
nyugat-európai fejlődésben a nemzetállam - ha változó attributumokkal is, de — a 
fejlődés fő tényezője maradt (gondoljunk csak akár a francia détente vagy akár a 
nyugatnémet Ostpolitik motívumaira, illetve alakulására), ezért a nyugat-európai integ- 
ráció legkényesebb kérdése mindmáig az integráció és a nemzeti szuverenitás egymáshoz 
való viszonya. Ahogy a franciák , keleti politikájában", az összeurópai dimenzió vállalá- 
sában nyugat-európai vezetési ambíciók rejlettek, úgy az NSZK Ostpolitikája sem a 
megváltozott amerikai politikához és a de Gaulle-i Európa-politikához való egyszerű 
alkalmazkodás volt, hanem tartalmazta a német politikai célok érvényesítésére irányuló 
törekvést is. A nyugat-európai integráció történelme során - legalább annyira, ha nem 
inkább - a nemzeti érdekek érvényesítésének eszköze volt, semmint célja, különösen 
azokon a területeken, ahol a nemzeti érdekek csak integrációs keretekben látszottak 
jobban érvényesíthetőknek. 

A nemzetállami fejlődés bölcsőjének számító Európában az önálló államiság bármi- 
lyen részéről való lemondás, illetve ennek átruházása valamely más testületre mindig 
nagy feszültségeket indukált. A viszony a szuverenitás, valamint az állam- és kormány- 
közi sémákon túlmenő szupranacionalitás között változóan ugyan, de mindig feszült 
maradt. Sőt azt látjuk, hogy minél távolabb kerültek a politikai-döntési folyamatok 
részvevői a két világháború élményétől, a feszültség annál inkább növekedett. 

Az EK eddigi szerződésmódosításai lényegében belső szervezeti struktúrákra korláto- 
zódtak, lett légyen szó akár a három közösség vezető szerveinek fúziójáról (1955—1967), 
akár a közös bevételek forrásainak megváltoztatásáról (1970), akár az Európa Parlament 
közvetlen választásáról (1976). Paradox módon leginkább a lelkes integrációpártiak 
tartottak az egyezményben foglalt tartalmak és célok felhiígulásától, különösen a hetve- 
nes évektől a nemzetközi rendszerben bekövetkezett változások után. Ezen időszak egyik 
legsajátosabb vonása az volt, hogy az integráció elmélyítését ösztönző külső kényszerek 
felerősödésével egy időben magában a nyugat-európai térségben is erőteljesen megnöve- 
kedtek a renacionalizálódásra és a régión belüli szubregionalizálódásra utaló jelek, amit 
a közösség ismételt kibővülései csak fokoztak. 

Az EK fejlődésének eddigi alapelve az volt — az Okmány olvastán úgy tűnik, az is 
maradt -, hogy a nyugat-európai integráció fejlődésében nem lehetségesek olyan folya- 
matok, amelyek egy tagállam alapvető nemzeti szükségleteivel és érdekeivel ellentétben 
állnak. A jelenleg működő vegyes - szupranacionális, államközi és kormányközi - 
struktúrában, minden jel szerint, a részt vevő államok mindegyike megtalálta valamiképp 

a számítását. Akár oly módon, hogy az integrációt az európai nagyhatalmiság visszaszer- 
zésére, illetve megtartására szolgáló eszközként kezelte (Anglia, Franciaország). akár 
úgy, hogy azt kimondottan nemzeti érdekként állitotta be (NSZK), akár pedig úgy, hogy 
az integráció adta az alapot a kisnemzeti érdekérvényesítéshez (Benelux-államok) vagy 
épp az egyetlen utat a centrumhoz való felzárkózáshoz (mediterrán tagállamok). 


Uj mennyiség, vagy új minőség? 


Bár nagyon sok a vitatott kérdés, a történelmi tapasztalatok azt vetitik előre. hogy 1992 
után sem beszelhetünk majd egy föderativ szerkezetű Nyugat-Európáról, ha úgy tetszik 
egy tizenkét tagból álló szövetségi államról, vagy másként, a , Nyugat-európai Egyesült 
Allamok " létrejöttéről. A politikai döntéshozatal leglényegesebb területei a nemzetálla- 
mok hatáskörében maradnak. Általában az tapasztalható, hogy rendkívül kevés a 
hajlandóság a nemzeti szuverenitás legkisebb részéről való lemondásra is. A nyugat- 
európai politikai együttműködés intézményesítésével nem történt lényeges változás, hisz 
a kormányközi keretekben zajló politikai egyeztetés — például a helsinki folyamat kap- 
csán - már korábban is bevált gyakorlat volt a tagállamok között. Az Okmányból ezen- 
kivül az 15 kiderül, hogy a katonai biztonsag kérdesei nem a politikai unióban kerülnek 
megvitatásra, hanem az erre sokkal alkalmasabbnak tünő Nyugat-európai Unió keretei 
között, illetve a két- vagy háromoldalú francia-nyugatnémet és brit-francia—nyugatné- 
met együttműködésben. 

Paradox módon a katonai biztonság kérdéseinek taglalását kizáró politikai unió 
, tökéletlenségét" az EK kedvező nyitottsága ellensúlyozza, mindenekelőtt a semleges 
EFTA"-orszagok számára. Az Európai Politikai Együttműködés eddigi gyakorlata azt 
bizonyítja, hogy az egyes államok semlegessége és a nyugat-európai politikai együttmü- 
ködés összeegyeztetése nem jelent számottevő problémát, ellentétben például a kibővü- 
lésből eredő belső konfliktusokkal. 

Természetesen nem látható előre pontosan, hogy az EK továbbfejlődése miként 
vezethet Nyugat-Európa további ,. NATO-talanodásához" vagy -— más megfogalmazás- 
ban - ,a NATO nyugat-európaizálódásához". A biztonság szélesebb értelmű felfogásá- 
nak megfelelően a szüken vett katonai területeken kívül mind több ügy — gazdasági, 
technológiai kérdések, pénzügyek, emberi jogok stb. - az EK keretében már eddig 15 a 
politikai együttműködés. pontosabban az Európai Tanács találkozóinak témája volt. 

A tervek szerint a gyakorlatilag belső határok nélküli EK kialakulása felgyorsíthatja 
Nyugat-Európa gazdasági-muszaki, egeészségügvi, környezetvédelmi, oktatásügyi stb. 
fejlődését és homogenizálódását, ami a területeken kívüli országokra jelentős igazodási 
nyomást gyakorol. Mindemellett a homogenizálódás irányába való előrelépés még ko- 
rántsem jelenti azt. hogy az EK-n belüli regionális fejlődési különbségek gyorsan ki- 
egyenlitödnének. Az északi fejlett tagországokkal szemben az ipari versenyképességben 
elmaradott déli tagállamok, illetve területek azt remélik. hogy a nagy gazdasági tér 
kialakulásával növekszik az észak-déli eróforrás-átvitel. Mások véleménye szerint a 
strukturális regionális segélyalapok feltöltése annak a szabadpiaci elvnek a megsértese, 
amely az egész 1992-es program központi eleme. Az ellentmondást növeli. hogy az 
EK-hoz tartozó EFTA-országok a nyugat-európai integráció centrumaival sokkal ho- 
mogénebb egységet alkotnak. mint a Közösség déli tagallamai, illetve térségei. 

Ha a teljes belső piac 1992-re nem is valósul meg s haa gazdasági és politikai unió 
kiteljesedésével sem lehet a kilencvenes években reálisan számolni, mégis hiba lenne 


§ FFTA: Európai Szabadkereskedelmi Társulás (European Free Trade Association). A Közös Piachoz nem 
csatlakozó európai államok gazdasági szervezeteként 1960-ban jött létre. Az EK és az EFTA 16 tagállama 
1977-ben teljes ipari váamunióra lépett egymással. 

figyelmen kívül hagyni, hogy a belső határok lebontásával Nyugat-Európában egy eddig 
ismeretlen, új struktúra jön létre. Az egységes belpiac kialakulásával a nyugat-európai 
államok külpolitikájának egy része belpolitikává — az egész térség belpolitikájává — válik, 
s a belpolitikai érdekek harmonizálása az integráció külső minőségének is új jelleget 
adhat. Az egységes belső piac terve olyan páratlan méretű konjunktúraprogram, olyan 
új potenciál kifejlesztésének ígérete, amely nagy esélyeket kínál a gazdasági növekedés, 
a foglalkoztatás és a műszaki haladás területén. Megvalósulása esetén az EK súlya 
mindenképpen növekedni fog az Egyesült Államokkal és a Japánnal folytatott verseny- 
ben, s általában Kelet és Nyugat kapcsolatrendszerében, vetélkedésében. 

Minden jel szerint jelenleg az EK fejlődésének iránya és dinamikája, valamint az 
európai gazdasági és politikai viszonyokat újrarendező hatása - az Okmány időbeni 
megvalósulásától függetlenül is — az egyik legfontosabb mozzanat az európai fejlődésben. 
Nyilvánvalóan erősödik az EK regionáiis-gravitációs központ jellege, s mint ilyen, mind 
európai, mind globális értelemben növekvő szívóhatást gyakorol. 

Az EK belső minőségének megváltozása, a politikai unió kiteljesedése nélkül is, 
szükségképp megváltoztatja külső karakterisztikáját. s ezen keresztül közvetlen európai 
környezetének mozgásterét és helyi értékét is. Ebből pedig az következik, hogy az EK-val 
közvetlenül szomszédos régiók - így Kelet-Európa is - versenypozíciója csak a hatékony 
alkalmazkodás révén javítható. Egyúttal számolni kell azzal is, hogy az integráció befelé 
még liberálisabb, még nyitottabb lesz, kifelé viszont protckcionista jellege fog erősödni. 

Az elmélyülő integráció szükségképp jobban koncentrál önmagára, mint környezetére 
— a regionális fejlesztési tervek lehetnek bizonyítékok erre -, s a belső korlátoktól 
megszabaduló, méreteiben kiterjedt közös piacon a termelés az optimális telephelyekre 
helyeződik át. Ez azt jelenti, hogy az EK centrumországai számára az integráció perifé- 
riái sokkal nagyobb komporatív előnyökkel rendelkeznek, mint a kelet-európai orszá- 
gok. Ez a fejlődési trend -— ellenkező irányba ható kelet-nyugati politikai erőfeszítés 
nélkül - a strukturális okokból amúgy is stagnáló-marginalizálódó kelet-nyugati keres- 
kedelem további visszaesését okozhatja. A hatékonyan és helyzetüknél fogva könnyeb- 
ben alkalmazkodó országoknak viszont egy világgazdasági méretekben is rendkívüli 
— több mint 320 milliós — piac elvileg több lehetőséget ad, mint a belső határokkal 
sokszorosan megosztott eddigi , közös piac". (Emellett az is könnyen belátható, hogy az 
alkalmazkodást jelentősen megkönnyíti, ha az EK-ba exportáló országoknak a tizenkét 
államot tömörítő közösség szabvány és szabály sokfélesége helyett csak egy egységes 
norma- és előírásrendszert kel! figyelembe venniük.) 


Új európai struktúra: kihívás és válaszok 


Az Oxmányban megfogalmazott tervet a világméretű kihívásokra adott nyugat-európai 
válasznak is tekinthetjük, ami jelentős strukturális következményekkel járó változásokat 
hoz a kontinens belső szerkezetében is. Nyilvánvaló, hogy Európa EK-n kívüli alrégiói- 
nak és országainak meg kell találniok a választ, illetve a megfelelő illeszkedést a nyugat- 
európai centrumországok új fejlődési fázisához. A maga sokrétűségében itt csak elna- 
gyoltan érintett folyamat iránya arra mutat, hogy az újrastrukturálódó Európában 
minden országnak a történelmi adottságok, a geostratégiai helyzet és a politikai szövetsé- 
gi hovatartozás figyelembevételével kell meghatároznia az európai munkamegosztásban 
vállalandó új szerepét. 

A változás-módosulás különösen szembetünő Nyugat- és Kelet-Európa belső struktú- 
rájában, aminek nyilvánvaló hatása van a kelet-nyugati kapcsolatok fejlődésére. Míg 
Nyugat-Európa belső gazdasági megosztottsága mindinkább csökken, addig Európa 
keleti részében a belső differenciálódás mind több jele válik felismerhetővé. A belső 
határok nélküli nyugat-európai gazdasági térség kialakulása még nyilvánvalóbbá teszi 

a KGST egységes , szocialista közös piacának" hiányát, a térség monetáris fejletlenségét, 
a nemzeti piacok korlátait és a dinamikus fejlődés, a viszonylag gyors felzárkózás s a 
kelet-nyugati gazdasági együttműködéshez elengedhetetlen versenyképesség számos bel- 
ső gátját. Európa keleti részének belső megosztottságát azonban nemcsak a , szocialista 
közös piac" hiánya jelzi, hanem a meginduló reformok különböző , sebessége" és , kiter- 
jedése" is. A különbségek megmutatkozhatnak az alkalmazkodási politikában, az EK- 
nak az egves érdekelt szocialista országokkal megkötött vagy megkötendő kereskedelmi 
és vagy együttműködési megállapodásai tartalmában is. 

Mindezt figyelembe véve a magvar külpolitikai stratégia fontos feladata egy konzisz- 
tens, többdimenziós Európa-politika kialakítása, amelynek egy időben kell a belső mo- 
dernizációnak és a fejlődésbeli megrekedés megakadályozásának külpolitikai feltételeit 
biztosítania. Ennek az új Európa-politikának fontos része az újrarendeződő európai 
struktúrákra vonatkozó komplex alkalmazkodási stratégia. amelynek egyik. habár ko- 
rántsem egyetlen eleme az itt vizsgált egységes európai piac és az unióra törekvő EK. 

Hazánk és az EK viszonyának átfogó és intézményes rendezése tulajdonképpen egy 
földrajzilag és történelmileg determinált kapcsolatrendszer helyreállítási folyamatába 
illeszkedik. A Magyar Népköztársaság külpolitikai érdekeltsége, sajátos regionális kötő- 
dései változatlanul meghatározó adottságok. A tapasztalat azt bizonyítja, hogy a magvar 
külpolitikai érdekek a leghatékonyabban , európaizált" formában, összeurópai keretben 
érvényesíthetők. 

Magyarország és az Európai Gazdasági Közösség megállapodása a kétoldalú kereske- 
delemről és a kereskedelmi, gazdasági együttműködésről egy harmincéves korszak végét 
jelenti. 1992 perspektívája egy új időszak kezdetét, új helyzetet vetít elénk, mind a 
magyar-EGK kapcsolatokban, mind pedig az Európa-politika egészében. 

A megállapodás 1995 végére irányozza elő a hazánkat hátrányosan érintő kereskedel- 
mi mennyiségi korlátozások teljes felszámolását. Emellett rendkívül fontos, hogy a két 
fél, tehát Magyarország és a liberalizált belső piac felé tartó EGK kimunkálja a hosszú 
távú gazdasági együttműködés részleteit. Döntő kérdés, hogy a kétoldalú megállapodást 
miként lehet olyan tartalommal kitölteni, amely elősegítené a magyar igazodási folyama- 
tot. Kívánatos lenne annak megvizsgálása, hogy az igazodás és a magyar reformcélok 
miképp erősíthetnék egymást, s ehhez Magyarország milyen formában kaphat segítséget 
a Közös Piactól. A környezetvédelemben való együttműködés - az ökotechnikában és 
a nyugat-európai kutatási programokban való szelektív magyar részvétel — a kapcsola- 
toknak pozitiv, modellszerúű jelleget adhat, s ugyanezt szolgálhatják a műszaki, technoló- 
giai együttműködés új lehetőségei is. A közös vállalati formák számának növekedése 
ugyancsak nagy szerepet tölthet be a felzárkózási folyamatban. 

Az alkalmazkodás, az együttműködés természetesen nem szorítkozhat az egy- és kétol- 
dalú intézkedésekre. Objektíve erősítheti a kelet-nyugati együttműködést, szélesítheti az 
érintkezési felületet, növelheti a kölcsönösen előnyös európai megoldások esélyeit. Mind- 
ez lehetővé teszi, hogy a sajátos európai történelmi kapcsolatok pozitív elemei újraéledje- 
nek, hozzájárulva az európait stabilitáshoz, a hidegháborús megosztottság végső felszá- 
molásához. 


Gazdag Ferenc, Kiss J. László 

: A neoliberalizmus világgazdasági hatásai 


. A közgazdaságtanban és a fejlett tőkés országok gazdaságpolitikájában a nyolcvanas 
években teret nyert neoliberalizmus három síkon befolyásolja a világgazdasági kapcsola- 
tokat. 

e A neoliberális közgazdaságtan mint uralkodó ideológiai irányzat hat a világgazda- 
sági kapcsolatokat alakító minden főbb erőcentrumra, a világgazdasági folyamatok 
általános megközelítési módjára. 

e A világgazdaság egészében számottevő szerepet játszó nemzetgazdaságok, minde- 
nekelőtt az Amerikai Egyesült Államok által követett gazdaságpolitikai gyakorlat döntő 
befolyást gyakorol a nemzetközi pénzügyi rendszer egészére, a nemzetközi áru- és 
tőkemozgásokra, a világgazdaság erő- és hatalmi viszonyainak egész rendszerére. S ezen 
keresztül lényeges hatást fejt ki az aktív világgazdasági kapcsolatokra ráutalt, de a 
világgazdasági viszonyokat alapvetően befolyásolni nem képes nemzetgazdaságokra is. 

e A legfontosabb nemzetközi gazdasági együttműködési intézmények és szervezetek 
tevékenységét jellemző neoliberális közgazdasági megközelítés hatással van a világgazda- 
ság egészére, kiváltképpen az adott nemzetközi gazdasági szervezetek (elsősorban a 
Nemzetközi Valutaalap és a Világbank) támogatására rászorult országok gazdaságpoli- 
tikájára. 

A hetvenes évek eleje óta, s különösen a nyolcvanas években, a gazdaságelméletek és 
a gazdaságpolitika világszerte a liberalizmus felé tolódtak el.! A fejlett tőkés országok- 
ban ez a folyamat elsősorban a piaci erők , természetes", , automatikus" működése iránti 
megnövekedett bizalmat, illetve ennek másik oldalaként az állam közvetlen gazdasági 
tevékenységének mint nem hatékony, az egyéni kezdeményezőkészséget elfojtó, szükség- 
képpen bürokratikus és paternalista gyakorlatának elvetését jelenti. A vezető tőkés 
országokban a gazdaságpolitika ilyen irányú módosulását jelzik a következők: 

u az adminisztratív állami gazdaságszabályozás korlátozása, arányának csökkentése; 

Wu a gazdasági döntéshozatalnak az állami szektoron belül is megfigyelhető decentrali- 
Zációja; 

Wu a nemzetgazdaságok magasabb fokú integrálódása a világgazdaságba. 

Hasonló jellegű átalakulás ment végbe a fejlődő országokban is. A developmentista 
állam hatvanas-hetvenes évekbeli népszerűségét és sikereit felemésztette a fejlődő orszá- 
gok többségének folyamatosan romló gazdasági teljesítménye, a nemzetközi munka- 
megosztásban elfoglalt kedvezőtlen helyzetük állandósulása (mi több, romlása), s nem 
utolsósorban a lakosságnak - a sok helyütt korrupt, hozzá nem értő - államapparátussal 
szembeni fokozódó bizalmatlansága. 

Mindez egybeesett és összekapcsolódott a hetvenes évek végén, a nyolcvanas évek 
elején a neoliberalizmus erősödésével. A világgazdaságban lezajlott radikális szerkezeti 
változások, a legfejlettebb országok gazdaságpolitikájának módosulásai, valamint a 
nemzetközi pénzügyi szervezetek (mindenekelőtt a Nemzetközi Valutaalap és a Világ- 
bank) fellépése arra vezetett, hogy a fejlődő országokban is mindinkább teret hódított 
a neoliberális gazdaságpolitika. 

A neoliberális gazdaságpolitika alkalmazásának tapasztalatai vegyesek: , Nincs ok 
annak elfogadására, hogy egy-egy terület adminisztratív szabályozásának mérséklése 
szükségszerűen együtt jár — vagy akár csak összeegyeztethető — az állam makrogazdasági 
szerepének csökkenésével. Az eddigi vizsgálatok arra utalnak, hogy egyes esetekben 
közvetlenül is ellentmondás van a liberalizációs politika különböző elemei között: a 


! E folyamat egyesült államokbeli érvényesüléséről, az általános eszmei-ideológiai folyamatokba való beágya- 
zódásáról lásd: Forgács Imre: Neokonzervatív fordulat az Egyesült Államokban. Kossuth Könyvkiadó 1987. 

liberalizáció kibontakozása az egvik területen, a kormány nagyobb aktivitásához vezet 
egy masikon.": 

Chilében, ahol a legszigorúbb monetarista elveket követték, meglehetősen kétes ered- 
mények születtek. , A várakozásokkal ellentétben a növekedési ütem az 1977. évi I0 
százalékról 1981-re 5 százalékra csökkent, ezt követte az 1982-es 14 százalékos, illetve 
1983-as 1] százalékos visszaesés, majd a nyolcvanas évek közepén a stagnálást alig-alig 
meghaladó 2-2,5 százalekos növekedés. Emellett azonnal az egekig szökött az infláció: 
1977-ben 64 (!), majd 30-35 százalékos volt az arszinvonal-emelkedés. Ez a nyolcvanas 
évek közepén 20 százalék körül stabilizálódott. Alacsony volt a beruházási hányad, 
egyúttal ugrásszerűen megnött a külső eladósodottság. "? 

A neoliberális gazdasagpolitikák vilaggazdasági érvényesülésében kiemelkedő szerepe 
van az Egvesült Államok gazdaságpolíitikájának. A második világháborút követő ne- 
gyedszázadban az Amerikai Egyesült Államok volt a világgazdaság , lokomotívja" - 
hasonlóképpen Nagy-Britannia első világháború elott játszott szerepéhez. Ennek tudha- 
tó be, hogy egy belgazdasági fejlemény, az Egyesült Allamok 1981-től fantasztikus 
iramban növekvő költségvetési hiánya? rendkívüli befolyást gyakorolt a világgazdaság 
egészére. A súlyos deficit az , egekig nyomta" a kamatlábat, s a dollár drasztikus 
felértékelődésére vezetett. Ennek következtében ugrásszerűen emelkedtek a reálkama- 
tok, ami (a megerősödött dollar mellett) az 1980-1982-es világgazdasági recessziónak 15 
egyik fő oka volt. Az Amerikai Egvesült Allamok a magas kamatlábak által kiváltott 
masszív tökeimporttal a világgazdaság egészének terhére fedezte saját tőkeszükségletét. 

Egy nemzetközileg keresett valuta esetében - és a dollár a nemzetközileg leginkabb 
keresett valuta — a kereskedelmi mérleg hiányát előidéző többletkiáramlást ellentételezik 
az azokkal azonos nagyságú tőkemozgások. A dollárzóna felé exportálókat dollárban 
fizetik ki: annak egy reszét eladják azoknak, akik a dollárzónából importálnak. A kettő 
különbözete a kereskedelmi mérleghiány. Ezt az összeget gyakran közvetlenül az Ameri- 
kai Egyesült Allamokban helyezik el vagy eladják olyan beruházóknak, akik tőkéjüket 
az Amerikai Egyesült Allamokban akarjak elhelyezni. Így automatikusan is megtörténik 
a folyó fizetési deficit finanszírozása. Altalánosabban: a költségvetési hiányt, illetve az 
elégtelen szinvonalú amerikai megtakarításokat a dollár nemzetközi valuta szerepeből 
adódóan a külvilág folyamatosan megfinanszírozza. 

Ám a kamatlábak későbbiekben bekövetkező csökkenése ellenére is rendkívül maga- 
sak maradtak a reálkamatok , mert az inflációt nemcsak az Amerikai Egyesült Államok- 
ban, de gyakorlatilag valamennyi fejlett tökés orszagban megfékezték. Ez a körülmény 
nagymértékben hátráltatja az adósságválság enyhítését. Emellett a változatlanul magas 
amerikai költségvetési deficit még ma 15 felidézi az újbóli kamatemelés veszélyét. Az 
aggályokat fokozza az 1987. októberi , fekete hétfő" visszatérésének lehetősége. Sok 
szakértő szerint az amerikai költségvetési deficit lefaragása a további tőzsdei árfolyam- 
hullámzások elkerülésének kulcskérdése. A szövetségesek is a költségvetési deficit csök- 
kentésére ösztönzik az amerikai kormányzatot. Felmerül, hogy ez adóemeléssel megold- 
ható lenne-e. Egy ilyen lépés azonban szöges ellentétben áll a Reagan-adminisztráció 
eddigi gazdaságpolitikájával és gondolkodásmódjával. E téren nem várható lényeges 
fordulat az elnökválasztást követően sem. 


2 Fortin. C. Moore, M., Roberts. H. White, G.: The politics of economic liberalisation in the Third World: 
A research proposal. Universitv of Sussex, Institute of Development Studies. Brighton, 1987. (kézirat) 

3. A Business Week című lapnak itdott interjut idézt: Guardia, A.: Lfexpérience chilienne ou Féchec néo-hbéral. 
Nouvelle Revue Socialiste. 954. veptember október, 53. oldal. 

Az Amerikai Egyesült Államok költségvetési deficitje részben azért káros a világgazda- 
ságra, mert a hiányt más országok finanszírozzák, részben azért, mert 1985-ig a magas 


: kamatok erősítették a dollárt, ami, amellett, hogy évről évre duzzasztotta az Amerikai 
.: Egyesült Államok kereskedelmi mérleghiányát (a magas kamatokkal együtt), mágnes- 

ként vonzotta az Amerikai Egyesült Államokba a külföldi tőkét. Az Amerikai Egyesült 
Államok saját, meglehetősen alacsony - a japán 20 százalékkal szemben 8 százalék 
alatti — belső megtakarításaiból nem is fedezheti költségvetési hiányát. S mi sem előnyö- 
sebb számára, mint az, hogy más országok megtakarításait csalogassa magához. , A 
költségvetési hiányt fedezendő, a külföldi tőke folytatólagos beszivattyúzásával az Egye- 
sült Államok egyre inkább elkötelezi magát a megtakarítási imperializmus egy formája 
mellett."5 A magas reálkamatok kiélezték az adósságválságot, fokozták az eladósodott 
fejlődő országok terheit, amit csak tetéztek a világ többi részéből , visszaszivattyúzott" 


. dollármilliárdok által okozott likviditási gondok. Ilyen körülmények között nyilvánvaló 
. az 1980-1982-es súlyos recesszió, illetve az adósságválság és az amerikai gazdaságpoliti- 


ka közötti kapcsolat. 
A hatalmas költségvetési deficit természetesen inflációs veszélyt is hordoz. A Reagan- 


. adminisztrációnak ezt az adócsökkentésekkel, a dollár felértékelődése következtében 


olcsóbbá vált importtal, valamint az olajárak 1981-es összeomlásának kihasználásával 
sikerült közömbösítenie. Az 1983. évvel kezdődő - részben klasszikus keynesiánus 
keresletélénkítő eszközökkel, részben az addig viszonylag szigorú monetáris kontroll 
lazításával kiváltott - megélénkülés azonban nem terjedt tovább a világgazdaság egészé- 
re. A "lokomotív kifulladt". , Az Amerikai Egyesült Államokban tapasztalható inflációs 
nyomás kiegyenlítésére tett intézkedések nem egyszerűen jelentős mennyiségű reálforrás- 
átcsoportosítást eredményeztek, de olyan FECeSSZIÓS világgazdasági perspektívát nyitot- 
tak meg, ami ellen a többi ipari ország keveset vagy éppen semmit sem tehetett. Ez az 
oka annak, hogy az Amerikai Egyesült Államokban 1982 közepe óta az adócsökkentések 
és a katonai kiadások növelése örvén kiváltott fellendülés nem hozott pozitív változáso- 
kat külföldön (...) Ugyanakkor a dollár erősödése csökkentette az Amerikai Egyesült 
Allamok külpiaci versenyképességét, ami korlátozta az expanziót az Amerikai Egyesült 
Allamokon belül."5 


A reagani gazdaságpolitika együtt járt a külkereskedelmi deficit szakadatlan növekedésé- 
vel. 1985 végére a helyzet tarthatatlanná vált, s ennek nyomán megkezdődött a dollár 
, mélyrepülése", az amerikai valuta árfolyamának drasztikus csökkenése (az 1985. évi 
3.47 márkás, 260 jenes csúcsokról három év alatt 1,66 márkára és 124 jenre esett vissza 
a dollárárfolyam). 1986-ban a két legnagyobb vetélytárssal, az NSZK-val és Japánnal 
szemben tovább nőtt a kereskedelmi mérleghiány. Azzal pedig aligha lehet számolni, 
hogy a korábban az Amerikai Egyesült Államokból kitelepült -— gépipari, műszeripari, 
kohászati — vállalatok visszatelepülése mérsékeli majd a kialakult hiányt. Az Amerikai 
Egyesült Államok nemzetgazdaságának importfüggése egyre kiterjedtebb, ami nagyban 
korlátozza a dollár leértékelődéséből remélhető előnyöket. (Nem is szólva a dráguló 
import inflációs hatásáról!) Az olcsó dollár exportnövelő hatásának eredményeként 
1987-ben csökkent valamelyest a hatalmas kereskedelmi mérleghiány, de az 1988-as 
adatok nem ígérik a folyamat számottevő erősödését. Ebben nem kis szerepe van a — 
gyengülő dollár miatti -— dráguló importnak. A dollár 1988 első negyedévében átlagosan 
mintegy 125 jent ért — szemben az 1985. évi 260 jenes árfolyammal. A jenhez viszonyítva 
a felére leértékelődött dollár mégis alig tette kedvezőbbé az Amerikai Egyesült Allamok 


5 Hale, D.: The rising dollar defies economists. International Herald Tribune. 1983. július 10. 
6 Furtado, C.: The crisis: any way out? Socialist Affairs, 1984. 4. szam 44. old. 

számára a Japánnal folytatott kereskedelmet. Az 1987. évi deficit 59 milliárd dollár volt 
- szemben az előző évi 62 milliárddal! Az árfolyam 50 százalékos esése e relációban a 
kereskedelmi deficitet alig 5 százalékkal csökkentette. 

A leértékelődés s egyes ágazatok növekvő exportja révén nem lehet megoldani a hosszú 
évek alatt kialakult strukturális egyensúlytalanságokat: , A kereskedelmi egyensúlyhiány 
akkor is fennmarad, ha az Amerikai Egyesült Allamok fő kereskedelmi partnerei fő! is 
gyorsítják növekedésüket, és lerombolnak minden kereskedelmi korlátot. Ez abból 
következik, hogy a szövetségi költségvetés hiányának növekedése magasabb kamatokat 
eredményez, mint ami! enélkül kialakulna, és ez elősegíti, hogy a dollár ismét az egekbe 
szökjön. Az import elleni támadás éppen annyi új problémát okozhat, mint amennyit 
megoldhat: csökkentheti a külső hiteleket, lerombolhatja azokat az eredményeket. ame- 
lyek a jelenlegi lassú importcsökkenésből származnak."?" 

Mivel a dollár leértékelődése nem hozott számottevő eredményeket, az Amerikai 
Egyesült Államokban fölerősödtek a protekcionista törekvések. A nyolcvanas években 
kibontakozott amerikai újprotekcionizmus és neoliberalizmus közötti kötélhúzás nap- 
Jaink világgazdaságának egyik alapvető bizonvtalansági ténvezője. 

A kereskedelmi korlátozások terjedése a nyolcvanas évek általános jelensége. A GATT 
négy évtizedes működésének eredményeként az iparcikkek vámsziínvonala radikálisan (a 
negyvenes évek végének 40 százalékos átlagáról napjainkra 5—6 százalékra) csökkent. Ma 
azonban egyre inkább előtérbe kerülnek a nem vámjellegű korlátozások. 1986-ban a 
fejlett tőkés országokból származó feldolgozóipari behozatalnak az Amerikai Egyesült 
Allamokban 15, Japánban 29, az Európai Közösségben pedig 13 százaléka ütközött 
valamilyen nem vámjellegű akadályba. 1981-ben ezek az arányok még rendre 9, 29 és 
22 százalékosak voltak. E változások is arra utalnak, hogy a nyolcvanas évek protekcio- 
nista hullámának fő tényezője az Amerikai Egyesült Államok. Hasonló a helyzet a 
fejlődő országokból származó feldolgozóipari behozatalok esetében. 1986-ban az Amen- 
kai Egvesült Államokban 17. Japánban 22. míg az EK-ban 23 százalékuk ütközött nem 
vámjellegű korlátozásba. (Az Amerikai Egyesült Államokban ez az arány 1981-ben 
14 szazalék volt.)? 

Az amerikai gazdaságpolitikának a világgazdaság egészére gyakorolt hatását jellemez- 
ve, ez olvasható egy szinvonalas amerikai elemzés bevezető passzusában: , Az 1986-os 
év próbára tette az Amerikai Egyesült Államokat, hogy képes-e ellátni azt a vezető 
szerepet, amely szükséges egy minden korábbinál szorosabban integrált nemzetköz 
gazdasági és pénzügyi rendszert fenyegető visszaesés elkerüléséhez. A rendszerre lesel- 
kedő veszélyek a valutaárfolyamok szélsőséges ingadozásaiból erednek. Ezekhez társul az. 
hogy a fejlődő országok képtelenek eleget tenni adósságtörlesztési kötelezettségeiknek, 
valamint — a köolaj és az egyéb nyersanyagok éles árcsökkenésének körülményei köze- 
pette is fennálló - inflációs félelem s a fejlett és a fejlődő országok elégtelen növekedési 
üteme, végül pedig a tartós kapacitáskihasználatlanság és munkanélküliség. "? Figvelem- 
re méltó, hogy a világgazdaságban leselkedő súlyos veszélyek között első helyen kiemelt 
tényezők egytől egyig az Amerikai Egyesült Államok gazdaságpolitikájával vannak 
összefüggésben. 

A kereskedelmi egyensúlyhiányokért nemcsak a deficites, hanem a többlettel rendel- 
kező országok is felelősek. Ha igaz az (és nyilvánvalóan igaz), hogy az Amerikai Egyesült 
Államokban a belső (termelő és személyes) felhasználás tartósan és nagymértékben 
meghaladja a termelést, akkor igaz az is, hogy az NSZK, de mindenekelőtt Japán jóval 


7 Brownstein, V.: Fortune forecast: a better trade balance wont work miracles. Fortune, 1987. ápniis 13. 33. 
oldal. 

8 Nasar, S.: Looking ahead: what governments should be doing. Fortune, 1988. március 14. 32. oldal. 

9 Silk, L.: The United States and the World Economy. Foreign Affairs: America and the World. 1986. 458. 
oldal. 

kevesebbet fogyaszt, mint amennyit termel. Ez nyilvánvalóan az említett, világgazdasá- 
got fenyegető egyensúlyhiány másik oldala. 

E jelenségek hátterében a világgazdaság erő- és hatalmi viszonyainak a hatvanas 
években kezdődött s a hetvenes-nyolcvanas évek fordulóján kibontakozó radikális válto- 
zásai állnak. Az Amerikai Egyesült Államoknak nincs meg többé az a mindent elsöprő 
fölénye, amely 1945 után jellemezte negyedszázadon át az áruk, a pénz és a működő 
tőkék nemzetközi forgalmában. A világgazdasági kapcsolatok egyensúlya ma már nem- 
zetközi együttműködést kíván(na) - legalábbis az Amerikai Egyesült Államok, J apán és 
az NSZK között, vagy tágabban: az Amerikai Egyesült Államok, a csendes-óceáni térség 
és Nyugat-Európa, azaz a világgazdaság három fő erőközpontja között. 

A szükséges gazdaságpolitikai együttműködés hiánya minden bizonnyal összefügg a 
mai nemzetközi pénzügyi rendszer jellegzetességeivel, mindenekelőtt a dollár — a Bretton- 
Woods-i rendszerben elfoglalt helyéhez képest meggyengült — uralkodó szerepével. Ez 
a dominancia nem azért maradt (marad) fönn, mert Japán és az NSZK nem akarja 
vállalni a nemzetközi pénzügyi rendszer egészének működéséből reájuk háruló felelőssé- 
get. Az Amerikai Egyesült Allamok ragaszkodik a dollár nemzetközi pénz szerepéből 
fakadó hatalmas előnyökhöz, s e törekvéseit az amerikai pénzpiac hagyományos fejlettsé- 
gére, kiterjedtségére, távközlési-informatikai hátterére építve érvényesíteni is tudja. 

A fejlődő világ legsúlyosabb gondja a hetvenes évek vége s különösen a nyolcvanas 
évek eleje óta a kiéleződött és nemigen enyhülő adósságválság. Az adósságválság azonban 
a nyolcvanas évek egész világgazdaságának egyik központi problémája, mert néhány 
különösen nagy mértékben eladósodott fejlődő ország esetleges fizetésképtelensége csőd- 
del (fizetésképtelenséggel) fenyegeti az adott országokba nagy hiteleket kihelyezett legna- 
gyobb amerikai kereskedelmi bankokat, s ezen keresztül a nemzetközi pénzügyi rendszer 
összeomlását is előidézheti. 

Az adósságválság egyik jellemzője, hogy mind a legszegényebb, mind a gyakran már 
közepesen fejlettnek nevezett, iparosodottabb országokat egyaránt érinti. Az újonnan 
iparosodott Brazília, Mexikó, Dél-Korea és Tajvan 1981-1982-ben éppen úgy veszélye- 
sen eladósodott helyzetben volt!", mint a hetvenes évek dúsgazdag olajexportőreinek 
némelyike (például Algéria és Nigéria). Ebben a helyzetben teljesen természetesnek 
tekinthetjük a fejlődéselméletek alaptételeit s a nemzetközi munkamegosztás jelenlegi 
rendszerének alapkérdéseit érintő kételyeket, az elméleti újraértékelési kisérleteket. 

A dependencia-iskola!! tételeinek egyoldalú értelmezéséből eredtek azok a felfogások, 
amelyek szerint az adósságválságnak - s általában a fejlődő országokat sújtó társadalmi- 
gazdasági feszültségeknek - kizárólag világgazdasági, a fejlődő országok gazdaságpoliti- 
kája s általános gazdasági mozgástere szempontjából külső okai vannak. Ezekkel az 
álláspontokkal vitatkozva célszerű leszögezni: az eladósodásért nem kizárólag külső 
tényezők a felelősek. Bármilyen fontosak is a nemzetközi munkamegosztás jelenlegi 
rendszerének egyenlőtlenítő mechanizmusai, a nemzetközi pénzügyi rendszer hektikus 
ingadozásai, a világméretű túlelosztás szerepe az adósságválság kialakulásában, egyetlen 
kormány sem menthető fel az elhibázott iparosítás, a nem kellően fejlesztett élelmiszer- 
termelés, a földuzzasztott és korrumpálódott államapparátus, az ésszerűtlenül fejlesztett 
és nem hatékonyan működő állami szektor, a megalapozatlan pénzügyi politika követ- 
kezményeiért viselt felelősség alól! De ugyanilyen egyoldalú az az álláspont is, amely 
szerint az adósságválságért kizárólag a fejlődő országok kormányai a felelősek, amiért 
túlzottan ambiciózus terveiket külső forrásokból kívánták finanszírozni, a fölvett külföl- 
di hiteleket pedig elsősorban a nem termelékeny, elbürokratizálódott állami szektorba 


10 Az utóbbi két csendes-óceáni , kis-tigris" fizetési pozíciója az elmúlt öt évben radikálisan megváltozott: 
hatalmas és egyre fokozódó külkereskedelmi aktívumok révén nem egyszerűen elkerültek a veszélyes eladósodott- 
ság zónájából, de például 1987 végén Tajvan devizatartalékai már meghaladták a 70 milliárd dollárt. 

11] A társadalmi-gazdasági elmaradottságot elsősorban a fejlődő országok aszimmetrikus világgazdasági függé- 
séből levezető fejlődéselméleti iskola. 

áramoltatták.!? Lényegében ebbe - az alapvetően neoklasszikus - gondolatrendszerbe 
épül az adósságválsag azon felfogása, amely szerint a bajokért a fejlődő országoknak 
.könnyű kézzel" hitelező külföldi kereskedelmi bankok a felelősek. amelyek a hitelnyúj- 
tás során nem voltak elég körültekintőek, s ésszerűtlenül nagy kockázatot vállaltak. 


A neoliberális közgazdasági gondolkodásnak a fejlődő országok ban is számos képviselő- 
je van. Ezeknek az országoknak gazdaságpolitikai gyakorlatában és gazdasági közgon- 
dolkodásában a neoliberális megközelítés mégis elsősorban egyes nemzetközi gazdasg 
és pénzügyi intézmények, mindenekelőtt a Nemzetközi Valutaalap és a Világbank közve- 
títésével érvényesül. Ezt könnyen beláthatjuk, ha az adósságválságból mint a fejlődő 
világ legégetőbb problémájából indulunk ki. Bár a Nemzetközi Valutaalap és a Vilag- 
bank a fejlődő világ felé irányuló nemzetközi (kölcsön-) tőkemozgásnak csak kis hánya- 
dát fedezi, kétségtelenül alapvető fontosságú katalizátorszerepet tölt be a fejlődő viág 
és a nemzetközi pénzügyi élet közötti kapcsolatokban. 

Egy világbanki hitelekkel támogatott fejlesztési program, egy esetleges vilagbanki 
társfinanszirozásban való részvétel azért vonzó a kereskedelmi bankok számára. mert 
egyrészt a világbanki részvétel a befektetés biztonságát növeli, másrészt a világbanki 
programok gazdasági-műszaki előkészítettsége sokkal magasabb szintű a fejlődő orsza- 
gok átlagos beruházásainál.!? 

Még inkább igaz ez a Nemzetközi Valutaalap katalizátorszerepére. A kereskedelmi 
bankok - de gyakran a hiteleket, illetve segélyeket folyósító kormányok is — az IMF 
tevékenységében s az általa támasztott gazdaságpolitikai feltételekben az érintett fejlődő 
országok hitelképessége helyreállításának, általánosabban az , ésszerű" gazdaságpoliuka 
folytatásának biztosítékát látják. Ennek megfelelően a Valutaalap által támogatott 
(köz)ygazdasági gondolkodás és gazdaságpolitika alapvetően meghatározza a fejlödő 
országokban - és a fejlődő országok tekintetében - érvényesülő közgazdasági és gazda- 
sagpolitikai elveket és gyakorlatot. Márpedig a Valutaalap mindig is a neoklasszikus 
ortodoxia képviselője volt. ami csak tovább erősödött azáltal, hogy a közgazdasági és 
gazdaságpolitikai közgondolkodás általában is a neoliberalizmus, a neokonzervativiz- 
mus iranyaba tolódott el. 

A Valutaalapnak nincs , hivatalos", valamiféle szavazással elfogadott fejlődéselmélete, 
kívánatosnak ítélt fejlesztési stratégiája. Mindennapi tevékenységéből azonban jól kiol- 
vasható a Valutaalapra alapvetően jellemző közgazdasági gondolkodásmód. A hitelezési 
gyakorlatban kialakult és kodifikálódott egy általános kritériumrendszer. Az ebben 
foglaltak teljesülése a Valutaalap által nyújtott hitelek megszerzésének feltétele. Ezt 
nevezzük röviden az IMF-hitelek feltételességének. A Valutaalap egyik kiadványának 
megfogalmazása Szerint a feltételesség lényege a következőkben összegezhető: 

"A Valutaalap hiteleinek felhasználásához kapcsolódó feltételesség fizetési mérleg 
kiegyensúlyozását célzó kiigazítási programot kíván meg a tagországoktól. Ez az intézke- 
dés arra hivatott, hogy a Valutaalap pénzügyi támogatása olyan gazdaságpolitika meg- 


.... 


követett gazdasagpolitika okozta; a világgazdaság játékszabálvait a vezető ipan országok határozzák meg. Az 
adóssagválságot jórészt ezeknek a játékszabályoknak a hirtelen változása váltotta ki - jó ezt szem előtt tartam. 
amikor napirenden van a különböző szereplők közötti felelősség és az adósságterhek elosztása." - Fekete János 
Kiút a fejlődő országok adósságválságából. Figyelő. 1987. június 4. 9. old. 

13 Még a Világbank a legszegényebb fejlődő országok segélyezésére alakult fiókintézménye, az IDA (Nemzet: 
közi Fejlesztési Társaság) által finanszírozott beruházási programok átlagos megterülési rátája is 18 szazalekos 
De Dél-Azsiában ez az érték 22.§ százalék, s még az energiatermelésben is meghaladja a 10 százalékot. IDA in 
retrospect: The two first decades of the International Development Association. World Bank - Oxford Universin 
Press. Washington, D. C. 1982. 63. oldal. 

: valósítását szolgálja, amely az aggregált kereslet és kinálat, a gazdasági erőforrások között 
tartós egyensúlyt teremt, s ezzel alapvető biztosítékul szolgál arra, hogy elfogadhatóan 
rövid idő alatt megfelelő fizetési pozició jöjjön letre. Az ezen célokra irányuló gazdaság- 
politika természetesen függ a fizetési mérleghiány természetétől, jelenlegi és várható 
nagyságától. Ennek megfelelően a felhasznált gazdaságpolitikai eszközöket az adott 
tagország gazdasági berendezkedésétől és szervezeti rendszerétől, valamint gazdasági és 
társadalmi prioritásaitól függően választják meg." 

A szerkezeti kiigazítás mint fő cél - a Valutaalap szakértőinek fölfogása szerint — 
mindenekelőtt a gazdaság kínálati oldalról történő szabálvozását jelenti. A szerkezeti 
alkalmazkodási programok általában középtávuúak, tartalmazzák a közületi kiadások és 
állami szubvenciók csökkentését, ár- és adóreformokat, az állami szektor hatékonyságá- 
nak erőteljes fokozását. Továbbá: a , valutaleértékelés, a költségvetési deficit csökkenté- 
se, belső hitelrestrikció, az állami szubvenciók csökkenése -— az IMF stabilizációs prog- 
ramjának fő elemei".!§ Kiemelten fontos a megfelelő árfolyampolitika, amely nemcsak 
a fizetési egyensuly megteremtését szolgálja. de a gazdasági fejlődés egészének, a struktú- 
rapolitikának is alapvető eszköze. 

A feltételesség elvét hevesen bírálják a fejlődő országok hivatalos körei éppen úgy, 
mint a világgazdaság problémáival foglalkozó baloldali szakemberek. A birálatok gon- 
dolatmenetének fő elemeit a következőkben lehet megjelölni. 

Senki nem vitatja, hogy a fizetési mérlegek kiegyensúlyozása közös érdek, csakúgy, 
mint a Valutaalap részvétele ebben a kiegyensúlyozási folyamatban. A fizetési mérleg 
hiányáért azonban nem kizárólag az adós (az utóbbi évtizedben kizárólag fejlődő) ország 
gazdaságpolitikája a felelős. Ezért az egyensúlyhiányokért viselt felelősség és a kiigazítási 
politika terhei sem nyugodhatnak kizárólag a fejlődő országok vállain. ,A fejlődő 
országok a kiigazítás olyan terheivel kerülnek szembe, ami nem áll arányban a nemzetkö- 
Zi egyensúlyhiányok kialakulásáért őket terhelő felelősséggel" — jelentette ki Gamani 
Corea, az UNCTAD főtitkára. 

Bőségesen érik bírálatok a Valutaalap által , javasolt" (voltaképpen a feltételesség 
érvényesítése révén kikényszerített) konkrét kiigazítási, illetve stabilizációs programokat. 
Egyesek szerint a Valutaalap , rossz diagnoszta", mert a problémákat mindig a belső 
gazdaságpolitika hibáira vezeti vissza, figyelmen kívül hagyva a külső tényezőket, s a 
reálgazdaság tényeit. A megoldási javaslatok során jószerivel csak a pénzügyi szférára 
összpontosít. Ám direkt politikai számításoktól sem mentesek a kiigazítási programok.. 
Meglehetősen , rugalmas" a Valutaalap álláspontja például Szudán esetében, de , ez a 
rugalmasság sokkal inkább tükrözi az Egyesült Allamok stratégiai érdekeit, mint a 
gazdasági föllendülés igényeinek elfogadható és következetes megoldásának keresé- 
sét".15 Hasonló motívációt lehet sejteni a Valutaalap Zaire-rel szembeni magatartása 
mögött. Zaire a Valutaalap stabilizációs programjának előzetes elfogadása után öt izben 
jutott átütemezéshez a , Párizsi Klub" révén, noha egyetlen egyszer sem sikerült eleget 
tennie a Valutaalap-hitelek feltételeinek.!" 

A Valutaalap által finanszírozott és támogatott kiigazítási politikák a fejlődő országok 
Sajátos világgazdasági helyzetének, társadalmi-gazdasági sajátosságának nem kellő fi- 
gyelembevétele miatt csak korlátozott eredményeket hozhatnak, s így a világméretű 
adósságválság mielőbbi enyhítése (netán felszámolása) helyett annak további elhúzódá- 
sát eredményezhetik. 

A szerkezeti kiigazítás hagyományos felfogásáról bebizonyosodott, hogy számos fejlő- 
dő országban olyan recessziós folyamatokat indított meg, amelyek - súlyos társadalmi 


14 Korner, P., Maass, G., Siebold, T., Tetzlaff, R.: The IMF and the Debt Crisis. Zed Books, London, 1986. 
54. oldal. 


5 15 Brown, R.: International response to Sudan"s economic erisis. Development and Change, 1986. 17. szám, 
06. oldal. 


16 Perfitt, T. W.: Debt in an absolutist kleptocracy. Politics, 1986. 1. szám. 21. oldal. 

és gazdasági terheket okoznak, de - nem érik el fennen hirdetett céljukat, az alapveté 
szerkezeti változásokat. 

Lassanként a Valutaalap is felismeri, hogy a stabilizációs programokat alapjaiban át 
kell dolgozni, s hogy az adósságválság felszámolásához, a fejlődő országok világgazdasa- 
gi helyzetének javításához új stratégia kialakítása szükséges. E folyamat első lépése a 
,kiigazítás növekedéssel" elv meghirdetése volt. 

A Valutaalapban képviselt fejlődő országok, az ún. , huszonnégyek" nyomatékosar 
fölhívták a figyelmet a fejlődő országokba áramló pénzügyi források elégtelenségére, 
illetve — 1984 óta - a fejlődő világból a fejlett országok felé irányuló nettó tőkekiáramlás- 
ra. Becslészek szerint Latin-Amerika például adósságszolgálati kifizetések révén GDP- 
jének 5,5 százalékától kénytelen hitelezői javára lemondani. A , huszonnégyek" leszöge- 
zik, hogy a növekedési célok elsődlegesek a pénzügyi célokkal szemben. Ehhez azonban 
pótlólagos források kellenek. 

Michael Camdessus, a Valutaalap vezérigazgatója így fogalmazott: , A Valutaalapnak 
is föl kell tennie a maga számára azt a kérdést, hogy nem tehetne-e további lépéseket 
annak érdekében, hogy - óvatosságának megőrzésével -— megkönnyítse a forrásaihoz 
való korábbi hozzájárulást. Ebben nyilvánvalóan segíthetne, ha a Valutaalap pénzügyi 
eszközeit az ismertetett irányvonalhoz igazítaná. Talán a feltételesség alkalmazásában 
is vannak ésszerű módosítási lehetőségek." A megfigyelők csaknem egyöntetű értékelése 
szerint a vezérigazgatói beszéd alapján - a Valutaalap vezetőinek nyilatkozatai, a publt- 
kációk és a szervezet hitelezési gyakorlata közötti jelentős eltérések ellenére — a Valuta- 
alap-hitelek feltételességének enyhítése várható már a közeli jövőben. 

Számunkra itt és most az az alapvető fontosságú, hogy a nyolcvanas évek első felében 
a fejlődő világban és a fejlődő világra kritikátlanul és szélsőségesen alkalmazott neolibe- 
rális ortodoxia a Valutaalap szerint is tarthatatlanná vált. A fejlődés szempontjainak 
előtérbe helyezése -— természetesen a megfelelő költségvetési és monetáris politika alkal- 
mazásával - immár nemcsak szükségszerű, de egyre inkább elismertté is válik. 


A  közgazdasági- gazdaságpolitikai neokonzervativizmus vitathatatlan eredményeket ért 
Eredményesnek tekinthetők a nyolcvanas évek eleje óta lezajlott strukturális változások 
is. A nyolcvanas évek növekedési teljesítményeinek megítélése azonban már nem egyér- 
telmű. A tartós konjunktúra értékéből semmit nem von le az, hogy a jelenlegi 2,4-3.0 
százalékos növekedési ütemek elmaradnak az , ezüst" ötvenes és az , arany" hatvanas 
évek teljesítményeitől. Egy új növekedési (s tágabban: világgazdasági fejlődési) szakasz- 
ban ugyanis nem szolgálhat abszolút mércéül egy korábbi szakasz. Problémát jelent 
viszont, hogy minden mértékadó (IMF, OECD) becslés szerint a világtermelés legalább 
évi 3 százalékos bővülése szükséges ahhoz, hogy a fejlődő világ export- és fizetési pozíciói 
ne romoljanak. Márpedig nem egy vezető tőkés országban a növekedési ütemek 1983 óta 
csak alulról közelítik ezt a küszöböt. Ilyen körülmények között nem tűnik csökkenthető- 
nek a világgazdaság egész müködését veszélyeztető alapvető globális egyensúlytalanság. 
a fejlődő országok tömeges és katasztrofális mértékű eladósodása! 

A neoliberalizmus térnyerésének egyik sajátos vonása a vezető tőkés országok gazda- 
ságpolitikája és a szavakban képviselt, világszerte terjesztett elméletek közötti eltérés. 
Valójában egyetlen fejlett tőkés ország sem valósította meg a korábban - főként választá- 
si ígéretekben - oly határozottan megfogalmazott monetarista célkitűzéseket. A pénztő- 
meg szabályozására vonatkozó szigorú célokat a Reagan-adminisztráció már 1982-ben 
feladta. A költségvetési kiadások csökkentésére vonatkozó ígéreteket pedig a rohamosan 
növekvő katonai kiadások tették teljesíthetetlenné. A legszigorúbb monetarizmust hirde- 
tő Thatcher-kormány rendkívül magas (15-20 százalékos!) pénztömeg-növekedéssel is 


NEMZETKÖZI SZEMLE 61 


korlátozni tudta az inflációt; a Kohl-kormány kezdettől fogva vegyítette a keynesiánus 
és a monetarista eszközöket, ráadásul versenytársai (mindenekelőtt az Amerikai Egye- 
sült Államok) folyamatosan keresletösztönző lépéseket követelnek az NSZK-tól. Lénye- 
gében ugyanez mondható el a japán gazdaságpolitikával szembeni amerikai igényekről. 

A neoliberális közgazdaságtan térhódiításának mozgatórugóit vizsgálva nem hagyhat- 
juk figyelmen kívül magában a világgazdaságban zajló okokat sem. A keynesizmusból 
való , kiábrándulásban" szerepet játszott a világgazdasági szempontból fontos nemzet- 
gazdaságok vágtató s egymástól erősen eltérő ütemű inflációja, s a dollár gyorsuló 
értékvesztése. A hetvenes évek - sok tekintetben napjainkra is kiható -— tőkés világgaz- 
dasági válsága azonban mindenekelőtt a nemzetköziesedett termelőerők és az alapvetően 
nemzeti keretekben szervezett termelési viszonyok közötti ellentmondás következménye 
volt.!7 A termelőerők nemzetköziesedése elsősorban a transznacionális és multinacioná- 
lis társaságok világgazdasági térnyerésében fejeződik ki. E vállalatok működésének 
nemzetköziesedése miatt egyre hatástalanabbá vált a nemzeti kormányok gazdaságszer- 
vező tevékenysége. A termelőerők fokozódó globalizálódásának körülményei között a 
nemzetgazdasági szintű szabályozás önmagában még egy olyan fontos s elvben tisztán 
nemzetgazdasági kérdésben sem hozhatja meg a kívánt eredményt, mint a munkanélküli- 
ség csökkentése.!§ E folyamat fontos következménye a tőke-munka viszony átalakulása. 
Ennek egyik megnyilvánulása az alapvetően nemzeti keretek között tevékenykedő szak- 
szervezetek akcióképességének csökkenése a nemzetközivé vált tőkével szemben. 

Ez a tendencia az elmúlt évtizedekben gyorsan erősödött, s a szintén nemzetközi jellegű 
bankszféra szerepének növekedésével tovább mélyült. 

A pénzügyi szféra jelentőségének fokozódását a hetvenes évek közepén kezdődő 
deregulációs hullám kísérte. Tekintettel a pénztőke eredendő mozgékonyságára és meg- 
határozó jelentőségére valamennyi gazdasági folyamatban, nem meglepő, hogy ez a 
dereguláció a nyolcvanas évek elejére-közepére globalizálódott, a világgazdaság egészére 
kiterjedt. Ilyen körülmények között nagy fontosságot kapott, hogy az egyes nemzetgaz- 
daságok miként kapcsolódnak a nemzetközi pénzügyi rendszerhez, illetve hogyan kap- 
csolódnak össze egymással a nemzetközi pénzügyi rendszer egészén belül. Ebben megha- 
tározó szerepe van a valutaárfolyamokat alakító szabályoknak és megállapodásoknak. 
A neoliberális közgazdasági gondolkodásban a szabadon lebegő, kormányzati beavatko- 
zással nem módosított árfolyamok rendszerét tartják kívánatosnak, már csak azért is, 
mert a valutaárfolyam ,. par excellence" piaci kategória. 

A neoliberalizmus világgazdasági térhódítását persze több tényező is lassítja. Ezek 
közül először azt kell kiemelni, hogy minden kormány saját nemzetgazdasági érdekeinek 
érvényesítésére törekszik, s ezzel nemcsak a nemzetközi töke - transznacionális társasá- 
gok és nemzetközi bankok által hordozott - érdekeivel kerül összeütközésbe, hanem más 
nemzetgazdaságokéival is. Ismeretes továbbá, hogy a világgazdaság nyolcvanas évek beli 
egyik legnagyobb problémáját a valutaárfolyamok hektikus változásai jelentik. Márpe- 
dig a lebegő árfolyamok nemzetközi méretű összehangolása szinte megoldhatatlan fel- 
adat. Pontosabban: ehhez a világkereskedelmileg és a nemzetközi tókeáramlások szem- 
pontjából legfontosabb fejlett tőkés országok gazdaságpolitikáinak összehangolása volna 
szükséges. Ez pedig - a monetarista gondolatkör alapján — a nemzeti pénzpolitikák (s 
azon belül is nyilvánvalóan elsősorban a pénztömeg szigorú szabályozásának) nemzetkö- 
zi szintű összehangolását igényelné, ami nyilvánvalóan sem ma, sem a közeljövőben nem 
érhető el egykönnyen. 

Figyelemmel most már a dollár szerepéről, a lebegő árfolyamok összehangolhatatlan- 


17 Szentes Tamás: A tökés világgazdaság válsága. Társadalmi Szemle, 1983. 11. sz. 

18 Rendkivül talaló ebben a vonatkozásban Helmuth Schmidt megállapítása: ,, Téves nézet, hogy egy nemzeti 
kormány Párizsban a francia munkanélküliséget képes volna megszüntetni, vagy egy nemzeti kormány Angliában 
az angolt..." — Interjú Helmuth Schmidttel. (Készítette: G. Márkus György) Társadalomtudományi Közlemé- 
nyek. 1988. I. szám, 48. oldal. 

ságáról mondottakra, továbbá a deregulációs huilám általánossá válására és a nemzetkő- 
zi bankszféra nagymértékben kiterjedt szerepére, a közeljövő világgazdaságának nag 
kérdése alighanem a nemzetközi gazdaságpolitikák összehangolásának-összehangolhu- 
tóságának kérdése. Az voltaképpen széles körben nyilvánvaló, hogy az árfolyamok 
stabilizálása, a nagy világgazdasági és nemzetgazdasági egyensúlyhiányok felszámolisa 
nemzetközi gazdaságpolitikai együttműködést kíván(na). A nagy kérdés éppen ezért az 
(s ez egyben napjaink világgazdaságának i igazi paradoxonja), lehetséges-e dereguláció 2 
nemzetgazdaságokban és egyidejűleg gazdaságpolitikai együttműködés a világgazdaság 
ban? Márpedig. ha ez utóbbi nem valósul meg, ha az Amerikai Egyesült Államok, z 
csendes-óceáni térség országai, Japán és Nyuga-Európa nem lesz képes gazdaságpolitika: 
jának számottevő összehangolására, akkor a világgazdaság nagy egyensúlyhiányai és az 
abból fakadó valamennyi bizonytalansági tényező fennmarad. Ez esetben sem rövid, sem 
középtávon nem lehet kizárni újabb sokkszerű világgazdasági változások vagy egy újabb. 
az 1980-1982-eshez hasonló élességű világméretű recesszió bekövetkezését sem. 


Csáki György 

ISKOLA ÉS TÁRSADALOM 


Szólam vagy valóság? 


. AZ iskolai demokrácia lehetőségei 


2 


Valami nem stimmel az iskolai demokrácia 
és önállóság körül. A pedagógusok mintha 
nem érzékelnék eléggé, nem értékelik kellő 
háladatossággal a sokat emlegetett fejle- 
ményeket. A népszerű ifjú iskolaigazgató 
is azt nyilatkozza, hogy az iskolai önálló- 
ság csupán , fikció". A közoktatási minisz- 
terhelyettes pedig felpanaszolja, hogy 
egyesek , hókuszpókusznak" minősitik az 
iskolai demokratizálást, ám ugyanő mond- 
Ja el azt is, hogy számos helyen , karikatú- 
rává vált a demokrácia", és az igazgatók 
kinevezésének új rendszere , valamilyen 
okból nem működöképes". 


Program vagy törvény? 


Az okok ilyenkor több helyütt kereshetők: 
vagy az , iskolai demokrácia" jelenlegi ke- 
reteiben — az érvényes rendelkezésekben -, 
vagy másutt, másokban. Athárítható a fe- 
lelősség a társadalomra is, mondván: az 
iskolát környező társadalomban hiányoz- 
nak a demokratikus mozgásformák, az ok- 
tatási törvény ebből a szempontból meg- 
előzte az általános társadalmi folyamatot, 
a társadalom demokratikus fejlődése el- 
maradt az iskolai demokráciától. 

Ha ez igaz volna, elmondhatnánk, hogy 
az iskolai demokrácia belső feltételeinek 
megteremtése hétmérföldes léptekkel ha- 
ladt. Hiszen az 1972-es központi bizottsági 
határozat, amely az iskola belső életének 
demokratizálását oly nagy nyomatékkal 
hangsúlyozta, még azt állapította meg, 
hogy a tantestületek demokratizmusa ma- 
radt el a társadalmi demokratizmus átla- 
gos szintjétől. 


Vajon mikor zajlott le a nagy ugrás, 
amely - állitólag — az iskolai demokrácia 
jogszabalyi feltételeit a társadalom demok- 
ratizmusa fölé, az iskolai önállóság lehető- 
ségeit a pedagógusok szakmai kompeten- 
ciájának szintje fölé emelte? 

Kétségtelen, hogy 1972 óta az iskola 
belső életének átalakításában sok minden 
történt: a legtöbb éppen a párthatározatot 
követő első évtizedben. Az új oktatási tör- 
vény (az 1985. évi I. törvény) és azt köve- 
tően az iskolak működésére vonatkozó 
jogszabályok újrafogalmazása (legalábbis 
a közoktatás vonatkozásában) lényegében 
ezt a fejlődést regisztrálta és nyomatékosí- 
totta a jog eszközeivel. Ahol nem ezt tette, 
ahol az oktatási törvény vagy végrehajtási 
rendelkezései túlléptek a már kipróbált ke- 
reteken (pl. az iskolatanács, az igazgatói 
megbízás esetében), ahol tehát a sötétbe 
léptek, ott ma is botladoznak. 

Jól példazza ezt az oktatási törvény tör- 
vénytelen gyermeke, az aiskolatanács, 
amelynek apaságát ma senki sem vállalja. 
Nem tudni, hogy ez az újítás kinek az ötle- 
te volt, hogyan bukkant fel, miként került 
bele a törvény szövegébe, s főként, hogy 
miért. Végignézhetjük társadalomtudomá- 
nyi vagy pedagógiai folyóiratainkat a tör- 
vényt megelőző időkből, sehol semmi előz- 
mény (hacsak még régebbre nem megyünk 
és az egykori rossz emlékű iskolaszéket 
nem tekintjük ilyennek), sehol semmi el- 
méleti vagy gyakorlati alapvetés, indoklás, 
elemzés. Valaki — nem tudni, ki — úgy gon- 
dolta, hogy legyen, s most van. 

Legalábbis papiron. Mert az iskolákban 
ezzel a kreációval szemben akkora ,az 

averzió", hogy a minisztérium jobbnak lát- 
ta az általános bevezetést inkább halogatni 
és nem erőltetni. De ezáltal éppen a tör- 
vény érvényességét kérdőjelezi meg, a tör- 
vényt fokozza le programnyilatkozattá. 
Ma, amikor az alkotmány is felülvizsgálat- 
ra, újrafogalmazásra kerül azzal a céllal, 
hogy általános deklaratív kerettörvényből 
a tételes jogi szabályozás irányában konk- 
retizálódjék, nem kell külön hangsúlyozni 
az oktatási törvény programszerű felfogá- 
sának fonákságát. Ha egy törvény némely 
paragrafusa valóban nem hajtható végre 
(vagy végrehajtása éppenséggel célszerűt- 
len), akkor módosítani kell azt - éppen a 
törvényesség és törvénytisztelet érdekében. 


Stabilitás és folytonosság 


Az oktatási törvény általános jelentőségét 
azonban egy-két félresikerült (kiigazítha- 
tó) paragrafus nem csökkenti. A közokta- 
tás szempontjából a törvény nagy érdeme, 
hogy egyértelműen és hosszabb időre meg- 
szüntette az iskolarendszer körüli bizonyta- 
lanságot, lezárta a délibábos iskolarend- 
szer-reformtervek hosszúra nyúlt korsza- 
kát. Igaz, az átfogó iskolarendszer-refor- 
mok tervezői változatlanul hirdetik saját 
elgondolásaikat: a Népszabadság cikkírója 
például éppen az oktatási törvény életbe 
léptekor melegitette fel korszerű reform- 
programként (a forrásra nem hivatkozva) 
az MDP Politikai Bizottságának (1949 áp- 
rilisában elfogadott) rövid életű középis- 
kolai reformtervét, mások kitartanak a tíz- 
osztályos iskola ötlete mellett (noha ettől 
ma már ott is szabadulni szeretnének, ahol 
hagyományosan tízosztályos iskola van). 
Az oktatási törvény viszont azt a felisme- 
rést juttatta érvényre, hogy az iskolarend- 
szer (esetleg még oly logikusnak tűnő) ra- 
dikális átstrukturálása álmegoldás volna, 
amely messzi távolba tolná ki a megérett 
problémák megoldását, és amely nagy 
anyagi áldozatok árán és egy bizonytalan 
kimenetelű átalakítás érdekében hosszabb 
időre szétzilálná az iskola munkáját. 

Az oktatási törvény általános stabilizáló 
hatása nyilvánvaló. De emellett a törvény 
és az azt megelőző társadalmi vita hangsú- 
lyosabbá tette és ezzel erősítette is mind- 


azokat a demokratikus vonásokat, ame 
lyek az iskolában elvileg és jogilag mar 
korábban kialakultak. Ez a hatás egyálta 
lán nem mellékes, de önmagának allit 
csapdát az a retorika, amely eredeti újdon- 
ságnak hirdeti az elvileg és jogszabályban 
(ha nem is a törvény szintjén) korábban 5 
létező jogokat. 

Ez a retorika azt hangoztatja, hogy 2: 
magyar oktatási rendszer történetében a 
nevelőtestületek és a pedagógusok mosi 
először birtokolnak igazi döntési jogokat. 
Ha azonban összehasonlítjuk a jelenleg 
jogszabályokat az 1976-os (és 1980-as) 
rendtartásokban megfogalmazott tantés- 
tületi jogokkal, alapvető változásokat nem 
találunk. Ha még régebbre tekintünk és 
belelapozunk pl. az 1938-as rendtartások- 
ba, bizonyos vonatkozásokban a tantestü- 
letek jogainak a jelenleginél kidolgozot- 
tabb eljárásaival is találkozhatunk: a rend- 
tartás akkoriban meghatározta a kisebbé- 
gi vélemény kifejezésre juttatásának mód- 
jait is. 

Hasonló a helyzet a sokat emlegetett 
önállósággal: a tanterv keretei közt a peda- 
gógus szabadon, önállóan választhatja 
meg az alkalmazott módszereket. Ezt az 
elvet azonban általánosságban már megfo- 
galmazta az 1972-es párthatározat, és jog- 
szabályként kötelező erővel kimondták az 
1976-os rendtartások. A tanulóifjúság jo- 
gai is lényegében ugyanazok maradtak. 
mint a hatályon kívül helyezett rendtarta- 
sokban. E jogokat első ízben ugyancsak az 
1972-es párthatározat után megindult Jog- 
szabály-korszerűsítés keretében deklarál 
ták. , Az, hogy az új rendtartásnak van egy 
egész fejezete, amely nemcsak a diák köte 
lességeiről, de jogairól is szól, már önma- 
gában is egy kis forradalom" -— olvashattuk 
annak idején (1973-ban) a Népszabadság: 
ban. 

Mindez persze nem azt jelenti, hogy ami 
papíron létezett és létezik, az a valóságban 
is okvetlenül érvényesül. A deklarációk. a 
meghirdetett elvek, a terminológiai újitá- 
sok jelentőségét sem szabad persze lebe- 
csülnünk, de túlbecsülnünk sem. Amikor 
az 1972-es párthatározat után a szakfel- 
ügyelet elveit (jogszabályokban is) újrafo- 
galmazták, Gosztonyi János is rámutatott 

. erre. Nem inspektorokra, hanem instruk- 
. . torokra van szükség, mondotta Gosztonyi, 
.. és hozzáfűzte: , Mi szívesebben neveznénk 
. őket szakmetodikusoknak vagy szakta- 
:  nácsadóknak. De hát nem a név a fontos, 
hanem a munka új tartalma." 

Az előzőmények és a mai állapotok egy- 
aránt sugallják a kérdést: vajon a deklará- 
- ciók nem (voltak) eléggé nyomatékosak, 
: vagy pedig a szabályozás mozog (mozgott) 
- a felszínen? Vagy talán megelégedhetünk a 
mostani szabályozással? 


Búrokratikus demokrácia 


Az 1972 utáni útkeresés időszaka azt mu- 
tatta meg, hogy a túl általánosan megfogal- 
mazott, differenciálatlanul átfogó jogok 
nem igazi jogok, mert a gyakorlatban nem 
lehetnek egyértelműek. A gyakorlatban az 
önállóságnak, a szakmai szabadságnak 
szükségképpen korlátai vannak, s ha eze- 
ket.a korlátokat nem jelölik ki világosan, 
akkor éppen azok kerülnek kínos helyzet- 
be, akiknek differenciálatlan önállóságát 
az általános jelszavak hirdetik. Vagyis a 
pedagógusok. 

A törvény előtt minden pedagógus 
egyenlő. Az oktatási törvény előtt is. Az 
oktatási törvény nem tesz — és ami még 
inkább baj, a hozzá kapcsolódó jogszabá- 
lyok sem tesznek - különbséget a közokta- 
tásban dolgozó kezdők, képesítés nélküli 
pedagógusok (tulajdonképpen csak peda- 
gógusjelöltek) és a nagy tapasztalatú tudós 
tanár közt. Mindenkinek ugyanazok a jo- 
gai, mindenki egyformán önálló. Ugyanez 
vonatkozik a tantestületekre is: kicsi, 
nagy, jó vagy rossz, az egyre megy, mind- 
egyik egyformán , autonóm". 

Az újrafogalmazott paragrafusok he- 
lyenként részletezőbbek, mint a koráb- 
biak; változott a terminológia 15 (bár nem 
mindig előnyére); a jogszabályok átdolgo- 
zói kétségtelenül nagy mennyiségű és szín- 
vonalas munkát végeztek. De nem léptek 
túl a korábbi szabályozás koncepcionális 
keretein, holott az előzmények tanulságai 
ezt lehetővé és szükségessé tették volna. Az 
újszerűséget hangerővel pótló retorika pe- 

dig az előzményekről nem is szívesen vett 
tudomást. 

A pedagógusok szakmai jogainak és ön- 
állóságának , teljes", fokozat nélküli, diffe- 
renciálatlan egyenlősége látszatra lehet de- 
mokratikus. Valójában a pedagógusmun- 
ka szakmai színvonalának, szellemi igé- 
nyességének, a pedagógusmesterség szak- 
mai követelményeinek és szakmai értékei- 
nek lebecsülését (vagy meg nem értését) 
tükrözi. Ami jelszóként talán demokrati- 
kusan hangzik, differenciálatlan jogsza- 
bállyá válva bürokratikus és valóságide- 
gen szellemiségről árulkodik. 

Az a szabályozás ugyanis, amely (pl. az " 
osztályozásban) egyfelől a kezdőnek, a 
gyengébb pedagógusnak ugyanazt engedi 
meg, mint tapasztaltabb kollégájának, az 
— másfelől — a kiváló tanárnak is csak annyi 
jogot biztosít, mint a tapasztalatlan, gyen- 
gécske pályatársnak. 


Szakmai előmenetellel bővülő jogokat! 


A pedagógusok pedig nem egyformák sem 
szakmai képzettségüket, sem általános fel- 
készültségüket, sem tapasztaltságukat te- 
kintve. Ez olyannyira természetes (más ér- 
telmiségi szakmákban is), hogy említeni 
sem volna érdemes - ha az új jogszabályok 
nem hagyták volna teljesen figyelmen kívül 
ezt a körülményt. 

A pedagógustársadalom korösszetételét 
(miként általában a magyar értelmiség 
korösszetételét) a fiatalabb korosztályok 
túlsúlya jellemzi. Harmincévesnél fiatalabb 
a pedagógusok egyharmada, de például az 
általános iskolákban ez az arány harminc- 
hét, a fővárosi általános iskolákban negy- 
venkét százalék. Nem elhanyagolható kö- 
rülmény az sem, hogy a jelenleg működő 
pedagógusok jelentős része levelező úton 
szerezte (vagy szerzi) meg képzettségét. 

Amikor hat év tanulás után a fiatal or- 
vos leteszi az orvosi esküt, még nem min- 
den tekintetben ura a szakmájának, és ön- 
állóan operálni csak évek múlva fog. Nem 
szorul bizonyításra: a pályakezdő pedagó- 
gus is (a tehetségesebbje is) akkor kezdi 
otthon érezni magát a tananyagban, ami- 
kor egyszer-kétszer már végigtanította. 
Addig óráról órára készülnie, terveznie 

kell. És ha a lelkiismeretes készülés nyo- 
man kezdőként nem szokja meg az órave- 
zetés egy bizonyos szinvonalat. akkor ké- 
sobb sem tög munkajaban tul sokat fej- 
lödni. 

Aki ezekről a szociológtal és pedagógiai 
tényekről nem vesz tudomast, aki nem tesz 
különbséget a különböző pedagógusréte- 
gek szakmai érettsége és telkészültsége 
közt és egv ő tollvonással. rendeleuleg 
egvenlősíti oket, az úgyanúgy bürokrati- 
kusan lat és cselekszik. mint aki a tapasz- 
talt, képzett, gyakorlott tanároktól Is meg- 
követeli az óraváazlat bemutatását. 

A . differenciálatlanul nivelláló végletes 
jelszavak valósagidegenek ís. Peldaul a pe- 
dagógus módszertani szabadságának. ön- 
állósagának a valóságban elkerülhetetlen 
korlátai vannak. Nem adhatok tel házi 
feladatnak akarmit és akarmennyit; nem 
magoltathatok leckét tetszésem Szerint: 
nem írhatok elő korlatlanul hazi olvasmá- 
nyokat; nem hagyhatom el az irásbeli 
munkák javítását: nem vezethetem az órát 
akarhogyan, és nem fegvelmezhetek bár- 
milven eszközzel: nem osztáalyozhatok 
szubjektiv szemponttaim alapján. Tetszés 
szerint tovább sorolhatók a korlátok... 
Minden szülő tud rémtörténeteket (15) 
mondani arról. hogy gyerekét miként tani- 
tottak vagy tanitjak. és ezeknek az esetek- 
nek egy resze igaz. A pedagógusmunkában 
is van selejtes - akkor is. ha a demokrácia 
nevében nem adunk neki eleve menlevelet. 

A pedagógus módszertani szabadságá- 
nak. önállósaganak és jogainak szükség- 
képpen határt szahnak a gyerekek. a szülök 
és a pedagogustársak demokratikus jogat. 
Bizonvtalansagot, zavart. konfliktust az 
okoz. ha az iménti határokról nem tudni, 
hogy pontosan hol húzódnak. mert létezé- 
süket ís tagadják a valósáagidegen jelsza- 
vak. 

[gazt és tartós haladást a pcdagógusok 
szakmai önállóságának tejlesztésében csak 
olvan megoldasok hozhatnak. amelvek fi- 
gyelembe veszik minden érdekelt fél jogait 
és jogos érdekett. Ekkor a cselekvési fatá- 
rok tágulása a pedagogus szakmai előmene- 
telének füűegvénve és elismerese ís lehetne 
egyúttal, s az önallósag fokozatai a peda- 
góguspalván valo előmenetel fokozataihoz 


igazodhatnának (miként ez a felsőoktatar 
ban régtől fogva hagyomány). A pedagó 
gustársadalom igazi önbecsülésével vegül 
is csak olyan szemlélet lehet összhangban, 
amely paragrafusaival nem veszi egy kalap 
alá a csetlő-botló kezdőt és a nagy tapaz- 
talatú pedagógust. szakmájának mesteret. 
Hiszen csak ilyen szemlélet alapján válbat 
majd valóságossa. érzékelhetővé a pedagú- 
gusmunka társadalmi megbecsülése Is. 


[gazgatókérdés csupán? 


Ami igaz az egyes pedagógusok jogainak 
differenciálatlanságára, igaz a tantestület 
jogokra 1s: aki túl sokat markol, itt Is keve- 
set fog. Az a szabályozás, amely tantestüle- 
tek fejlettségére, közösségi színvonalára te 
kintet nélkül minden iskola számára égy- 
Jorma jogokat akar adni, szükségképpen 
zárt körben mozog, és az iskolai demokrá- 
ciát végül is igazgatókérdéssé szűkíti le. Így 
lesz a demokrácia fő aktusa az igazgató 
személyéről való ötévenkénti szavazás, és 
igy lesz a demokrácia mértéke az igazgató 
cserék száma. Ez a szemlélet méltánytala- 
nul a közoktatás bűnbakjává teszi az igaz- 
gutókat, és kudarcként könyveli el, hogy 
az igazgatók nyolcvanöt százaléka az új 
megbizási szisztéma mellett is a helyén ma- 
rad. 

Ahol az igazgatócserékkel mérik a de- 
mokráciát, ott a magyar pedagógiai szak- 
irodalomban negyedszázada dívott felfo- 
gás él tovább, amely szubjektív tényezők- 
ben látja az iskolai demokráciának nem- 
csak az alfáját, hanem az ómegáját S. 
Ezért időtartamban korlátozza az igazgató 
hivatali hatalmát, ahelyett hogy valóságó- 
san megosztaná ezt a testülettel ott, ahol 
ezt a testület, az iskolaközösség összetétek 
és fejlettsége lehetővé teszi. (Kidolgozha- 
tök volnának ennek kritériumai és az ör 
kormányzati fokozatok megpályázásának 
módjai.) 

Hiszen ma még nem minden testület al- 
kalmas arra, hogy testületi önkormányzat: 
tal igazgassa iskoláját. Nem is minden tan- 
testület vállalná az ezzel járó felelősséget és 
a több kötelezettséget. Az arra érdemes, jó 
testületek számára azonban meg kellene 

-tremteni egy teljesebb iskolai demokrá- 
. ának, az iskolai pedagógus-önkormány- 


. atnak a lehetőségét. Abban a reményben, 


" ogy az ilyen testületek (ahogy egy induló- 
" lben levő kisérleti iskola vezetője talá- 
. San mondotta: , szigetiskolák") példája, a 


ennük kialakuló önkormányzati és peda- 
-ógiai stílus szétsugárzása nyomán mind 
öbb iskola nyerheti el a testületi önkor- 


. nányzat jogát. 


A pedagógiai munka természete ugyanis 
- hacsak nem formális elemekre szorítko- 
ik — magasabb színvonalon olyan, hogy 
cizárólag a kollektív elhatározások érvé- 


. ayesülhetnek benne igazán hatékonyan. 


(Iskolai demokráciára, testületi vezetésre 


. "Isősorban ezért van szükség és nem pusz- 


tán közérzetjavító eszközként, bár a peda- 
gógusok közérzete a pedagógiai munka 
eredményessége szempontjából sem kö- 
zömbös. Minden intézményben, igy az is- 
kolában is vannak persze olyan adminiszt- 
ratív és gazdasági teendők, amelyeket 
egyetlen személynek kell teljes felelősséggel 


intéznie vagy irányítania. De az iskolában 


nem ezek a legfontosabb tennivalók. A ba- 
jok éppen abból adódnak, amikor a hiva- 
tali vezetés átterjed arra a területre is, ahol 


.a kollektív vezetés, a testületi irányítás az 
. indokolt. 


. Hivatal, testület, önkormányzat 


" Nem az iskola az élet egyetlen területe, 
. ahol a hivatal és a testület antinómiája fel- 
. bukkan: a szocialista demokrácia érvénye- 
. sülésének útja éppen a hivatali és testületi 
. irányítás ellentmondásának (megfelelő ke- 
. retekben való) feloldásától függ. 


Ennek jellemző példája tanácsrendsze- 
rünk, mert benne a testületi vezetés és a 
szakigazgatás viszonyának rendezése, illet- 


. ve a testületi vezetés továbbfejlesztése ma 
. is aktuális feladat. Több mint húsz eszten- 
. deje Erdei Ferenc Szakszerűség és demok- 


; 


rácia című tanulmányában a tanácsok 
problematikája mellett egy másik, az isko- 
lához jóval közelebb álló intézményt is 
.lemzett ebből a szempontból: a tudomá- 
nyos kutatás szervezetét. Két jogos szak- 


. szerűségi követelménynek, ,,a tudományos 

igazgatásnak" és a , tudományos munká- 
nak" úgyszólván elkerülhetetlen ütközésé- 
re hívta fel a figyelmet. Az akadémiai re- 
form (jórészt Erdei Ferenc elgondolásai 
alapján) úgy oldotta fel ezt az ellentmon- 
dást, hogy elvileg és gyakorlatilag is szét- 
választotta a testületet és a hivatalt, egy- 
mástól elkülönítette és egymás mellé ren- 
delte a tudományos testületet és a szak- 
igazgatási szervet. 

Az intézményi autonómia és testületi ve- 
zetés az egyetemek régi hagyománya, ame- 
lyet ugyancsak hivatal és testület munka- - 
és hatásköri megosztása jellemez oly mó- 
don, hogy az alapvető fontosságú ügyek- 
ben a testületi döntés az elsődleges. Az 
egyetemek belső életének ezt a jellegzetes- 
ségét az új oktatási törvény 122. paragra- 
fusa ís megerősítette, amikor kimondta, 
hogy a felsőoktatási intézmény vezetése 
, az egyéni felelős vezetők és a testületi 
szervek között megosztott hatáskörök 
gyakorlása útján, ezek együttműkedésévei 
valósul meg". 

A testületi vezetésre a magyar iskolatör- 
ténet is szolgáltat példákat. Szamel Lajos 
állapítja meg a Tanácsköztársaság iskola- 
ügyéről, hogy ott ,a testületi vezetést és 
ügyintézést az egész vonalon az egyszemé- 
lyes felelős vezetés elé helyezték". Sőt a 
testületi vezetés egyes elemei még koráb- 
ban, egyes egyházi iskolákban is felbuk- 
kantak - egy 1903-ból származó rendtar- 
tás kifejezésével — , a felelősség közössége 
érdekében". 

Az iskolának a nevelőtestületi önkor- 
mányzat általi vezetése elvben azt jelenti, 
hogy a nevelőtestület vagy választott szervei 
döntenek az iskola minden olyan alapvető 
fontosságú ügyében, amelyben a döntést a 
testület nem ruházza át az iskolai szakigaz- 
gatási szervekre (pl. az igazgatóra). Ilyen 
alapvető fontosságú ügyek az iskolában a 
következők: a nevelőtestület kiegészítése 
új tagokkal; az összehangolt pedagógiai 
tevékenység és e tevékenység értékelése; a 
pedagógusok (köztük az igazgató) munká- 
jának ellenőrzése és értékelése; a teljesít- 
ményeknek megfelelő bérezés és jutalma- 
zás; a költségvetési előirányzatok felhasz- 
nálása, a gazdálkodás; a testület belső 
munkamegosztása; a pedagógiai tevékeny- 

ség fejlesztése; a tanulók iskolai és iskolán 
kívüli munkájának szervezése, vezetése, ér- 
tékelése és így tovább. ji 

Hivatal és testület hatásköri megosztá- 
sának részleteiben igen sokféle megoldás, 
eltérő szabályozás képzelhető el. A lénye- 
ges minden esetben az, hogy az önkor- 
mányzó iskolában a testület irányítja a 
hivatalt, nem pedig fordítva! A felelősséget 
az iskola munkájáért nem egyetlen ember 
viseli, hanem az egész testület. 

Az önkormányzat gyakorlati megoldá- 
sainak már csak azért is sokszínúűnek kell 
lenniük, mert az iskolák adottságai na- 
gyon eltérőek, még ha csak egyetlen szem- 
pontot, a méretüket tekintjük is. Az általá- 
nos iskoláknak körülbelül egyharmada (a 
gimnáziumoknak kb. negyven százaléka) 
közepes méretű, húsz százalékuk a kisisko- 
la (legfeljebb nyolc pedagógussal). A mint- 
egy tíz százalékot kitevő , mamut" iskolák- 
ban dolgozik viszont az általános iskolai 
pedagógusok egynegyede. A különböző 
méretű, eltérő adottságú iskolák természe- 
tesen eltérő önkormányzati-vezetési meg- 
oldást kívánnak. 


Pozitív programot! 


Érezzétek szabadoknak magatokat: a köz- 
oktatás-irányiítás ma főképpen ezt üzeni a 
pedagógusoknak. Tekintsétek önfejlesztő 
rendszernek magatokat - így szól az üzenet 
a tantestületeknek, az iskoláknak. Pozitív 
program megfogalmazásával nem is óhajt- 
ja megzavarni az önfejlesztést a közokta- 
tás-irányítás, amely az iskolai működési 
szabályzatokat tekinti alkalmas eszköznek 
a helyi nevelési rendszer kialakításához. 
Zokon veszi azonban, ha ez nem sikerül, 
és a felelősséget sietősen — ezúttal nem az 
egész társadalomra, hanem - a pedagógu- 
sokra hárítja. 

Hivatalos nyilatkozatokból ma azt hall- 
juk, hogy az iskolák az autonómiával 
. szemben , önvédelmi reflexeket működtet- 
nek", meg akarnak maradni , az anonim 
felelőtlenség állapotában", az iskola szint- 
jén , a tökéletes kibúvót" keresik a felelős- 
ség alól. Az iskolai önállóság értelmezése 
körüli problémák másik forrása pedig - 
úgymond - a pedagógusok , szakmai in- 

kompetenciája", hiszen a pedagógusker 
zés (ismét egy felelős!) nem tudta a pelag 
gusokat képessé és alkalmassá tenni am 
hogy saját működési szabályzat megfog: 
mazása útján alakítsanak ki helyi nes 
rendszert. 

A demokrácia és az önállóság dillerr 
ciálatlan felfogása tehát önellentmon: 
ba keveredik. Hiszen nem is oly rég mi 
azokat az óvatoskodókat ostorozta, aki 
nem becsülik eléggé a pedagógusok elh 
tottságát és szakmai felkészültségét, ille 
, ennek ideológiát is teremtenek. — 

Nem viszi azonban előre a közoktatás 
ha valódi vagy vélt sikertelenségeker : 
felelősséget a pedagógusokra, a felsőokt: 
tásra, a társadalomra hárítják. Előrekpesl 
az hozhat, ha az illetékesek felülvizsgálk 
az elmúlt évek minisztériumi rendelkez 
seit (vagy felderítik hiányukat), ha elemzi 
a jogszabályok hatását, és ha kell kugazt 
ják a szövegét is. Nem a korrekció, hanem 
a túlbeszélés árthat leginkább a közokt: 
tásnak és a közoktatás-irányítás teknit 
lyének is. ke 

Az iskolatanácsok ügyében a (önt 
korrekciójára is szükség lehet. Az iskolz 6 
társadalmi környezete kapcsolatában. 4 
iskola és a tanácsok viszonyában ellenté 
tes, de jogos (szakszerűségi és egyéb) sz 
pontok összeegyeztetéséhez kell a malt 
jobb formákat keresni. Ehhez - a 
ges jogszabályi korrekciókkal - alkalmi 
keret lehetne, ha a mai felemás megolt 
helyett az , iskolatanácsok" (a tanacsi" 
vény VIII. fejezetében leírtakhoz hasot 
lóan) tanácsi bizottságként működnété 

Az oktatási törvény módosítása E 
csupán a végrehajtási rendelkezések kg 
rekciójával is megoldható, hogy a d! ge 
ciálatlan önállóság differenciált körül 
rolásával a pedagógusok és tant" 
jogait reálisabbá, sőt teljesebbé kzt 
A jogok általánosságától csak I3í5? 
jelentene visszalépést a jogok fokozá! lis. 
pontosabb megállapítása és ze 
valójában előrelépés volna ez 8 kő bé 
roltabb, konkrétabb, valóságos vie 
mokrácia felé. Előrelépés egy PV ae 
lesztési program megvalósítása érő 

A háború és a béke a keresztény hagyományban 
és a mai teológiai gondolkodásban 


A biblia tanításának középpontjában a 
béke ígérete áll. Az Ótestamentum úgy mu- 
tatja be Jahvét, mint a béke Istenét (Bir 
6,24), aki az ember békéjét akarja (Zsolt 
35,27). Ezt a békét a , béke fejedelme" hoz- 
za majd el, vég nélküli békét szerezve az 
emberiségnek (Iz 9,5—6). Az UÜUjtestamen- 
tum szerint az Ősi ígéretek és vágyakozások 
Jézus Krisztusban válnak valósággá, aki- 
nek már születésekor békét hirdettek az 
angyalok (Lk 2,14), aki a , menj békével" 
szavakkal adta vissza a beteg egészségét 
(Lk 8,48), aki békességet hagyott apostola- 
ira (Jn 14,27), feltámadása után pedig így 
köszöntötte övéit: , Békesség nektek!" (Jn 
20,19), s aki elhozta azt a békét, , amely 
minden értelmet meghalad" (Filippi 4,7). 

A látszólagos egyértelműség ellenére 
mégis azt tapasztaljuk, hogy mind a ke- 
resztény tradícióban, mind pedig a mai 
teológiai vitákban a békéről alkotott néze- 
tek és gyakorlati magatartásformák egész 
sora megtalálható. Az eltérő vélemények 
és gyakorlat hátterében az a kérdés áll, 
hogy a béke mindenekelőtt az ember belső 
ügye, vagy olyan elkötelezettség, amely vé- 
get akar vetni a háborúnak és a társada- 
lomban meglévő erőszaknak. Ez utóbbiból 
következően a békéről csak annak ellenté- 
tével, a háborúval összefüggésben lehet be- 
szélni. A kérdés elsősorban mégis az, hogy 
mikor megengedett a keresztény számára 
a háborúban való részvétel. 

A mai keresztény gondolkodásban 
gyakran úgy jelenik meg a békéről szóló 
tanítás, mintha az egyszer s mindenkorra 
adott volna, pedig - mint látni fogjuk — 
sem az evangéliumi hagyomány, sem an- 


nak interpretációja, még kevésbé alkalma- 
zása, nem egyértelmű. 


A TRADÍCIÓ 


A kereszténységen belül — mind a katoliku- 
sok, mind az ortodoxok, mind pedig a 
protestánsok körében - a többségi véle- 
mény az, hogy a háború bizonyos feltéte- 
lek között igazolható azzal a szándék- 
kal, hogy általa helyreállítódjék a béke. 
E többségi vélemény mellett megtalálható 
a keresztény hagyományban két egymással 
homlokegyenest ellentétes nézet is a hábo- 
rúról és a békéről: a pacifizmus és a szent 
háború elmélete. Igaz, hogy az egyháznak 
mindig csak egy kis része helyezkedett a 
pacifizmus talajára, de az is igaz, hogy ez 
a nézet gyakran úgy jelent meg, mint a 
valódi keresztény ideál. A másik szélsősé- 
egyik egyház sem szentesítette, mégis nagy 
hatással volt a keresztény szóhasználatra 
és gyakorlatra a tényleges háborús helyze- 
tekben. 


A szent háború 


A szent háború gondolatának legmélyebb 
gyökerei az Ótestamentumban lelhetők fel. 
A Józsue-könyv szerzője a honfoglalás el- 
beszélése során úgy festi le Jahvét, mint aki 
szent háborút rendelt el Kánaán minden 
népe és királysága ellen, mert meg akarták 
akadályozni, hogy Izrael fiai elfoglalják 
azt a földet, amelyet Isten ígért nekik. 

A nepeknek meg kellett hódolniok Józsue 
előtt, ha pedig ezt nem tettek. az elfoglalt 
helységre kimondtak az átkot. amelvnek 
következtében minden élolenyt, férfit, nöt, 
gyermeket és állatot kardélre hánytak, a 
varost pedig felégettek. . Mert az Ur aka- 
ratára megkemenvítettek a szívüket és 
harcba szalltak Izraellel, hogy így könyör- 
telenül betöltsek rajtuk az atkot és meg- 
semnműisüljenek. amint az Ur Mózesnek pa- 
rancsolta." (Jozs 11.20) 

Az apokalpukus iratokban a szent há- 
ború kozmikus szintre emelkedik. Izrael 
ellenségei itt Isten ellenségeiként, a Satan 
hatalmának képviselőiként jelennek meg. 
A vadallat képében ábrázolt ellenséges ha- 
talom nemcsak a szentek ellen visel hábo- 
rút, hanem magat lstent támadja meg 
(Dan 7.19-25). A Jó és a rossz, az Isten és 
a Satán közötti harc a végidőben fog kitel- 
jesedni, amikor a Sátánnak és földi szövet- 
ségeseinek a seregei végleges vereséget 
szenvednek. és beköszönt a béke korszaka. 

Az újtestamentumi Jelenések Könyve 
szerint az Ur hatalmas angyala erőszakkal 
lerombolja majd a nagy Babilont (Rómát), 
hogy megtorolja ralta a szenteket ért sérel- 
meket, akik ugjonganak a búnös varos 
pusztulása fölött. Krisztus vértől áztatott 
ruhaban. fehér lovon, mennyei seregek kí- 
séretében legvőzi az ellene szervezkedő 
vadállatot és hamis prótétaját. , Mindket- 
töt elevenen kenkövel égő tüzes tóba vetet- 
ték. A többit a Lovas kardja ölte meg. 
mely szajából tört elő. Es a madarak mind 
jóllaktak azok húsával." (19.20-21). Ez- 
után megbilineselik a Satant, hogy megva- 
lósulhasson Krisztus ezeresztendos uralma 
a földön. Az ezer év elteltével a Sátán ki- 
szabadul börtöneből és ismet harcba indul 
a szentek tabora ellen, de hatalma most 
mar véglegesen megsemmisül, ő maga a 
kénkövel égő tüzes tóba kerül. ahol örökké 
gyötrődni fog. A világ pedig úttáalakul, 
, letörölnek az emberek szeméről minden 
könnyet. nem lesz többé sem halál, sem 
gyász, sem fájdalom". (21.4) 

Az apokalimtkus irodalom nyelvezete 
erősen befolyasolta a keresztény hadvise- 
lök szóhasználatát és gondolkodásmódját. 
Ennek alapján tág tere nyilhatott a fanati2- 
musnak. Az ellenségre úgy tekintettek, 


mint a démon ISsten-ellenes hatalmának 
megtestesülésére, ami joggal vált ki szélsó- 
séges erőszakot, mert elpusztítása egyben 
a Gonosz megsemmisítését is jelenti. [gy 
válik érthetővé, hogy miért volt jelen a 
kereszténvség egész történetében a türel- 
metlenség és az erőszak, miért lobbantak 
fel a szeretet nevében olyan gyakran a 
máglyák. Elég itt a középkori eretneküldő- 
zésekre hivatkoznunk, de ezzel a gondol 
kodásmóddal találkozhatunk a muzulmá- 
nok ellen viselt középkori keresztes hadjá- 
ratokban, a XVI-XVII. századi vallasha- 
borúk ban, sőt gyakran a modern háboruk- 
ban is. Ennek alapján szentesítették a 
gyarmatosítást, úgy tekintve a bennszülött 
népességre, mint ellenségre. Az amerikai 
indiánokat pl. azonosították az ótestamen- 
tumi amalekitákkal, akiket Isten rendelése 
szerint el kellett pusztítani. 

Hasonló elképzelésekkel természetesen 
más vallásokban is találkozhatunk. Gon- 
dolhatunk itt az iszlám ,. szent háborújára" 
(dzsihad), melynek értelmében a muzul 
mánoknak fegyverrel is terjeszteniök kell 
az igaz hitet. De ez a gondokodásmód erő- 
sen befolyásolja a mai Izrael állam számos 
ortodox lakóját Palesztina egyes területei- 
nek megszállásában és a palesztinok- 
kal szemben tanúsított magatartásában. 
A modern protestáns fundamentalistak 
némelyike pedig egyenesen azonosítja az 
apokaliptikus végső harcot a kommunis- 
ták és a modern keresztények közti nukleá- 
ris háborúval. E nézet képviselői Istent úgy 
mutatják be, mint aki csodálatos módon 
megóvja választottait, miközben könyör- 
telenül megsemmisíti a gonoszokat és meg- 
tisztítja a földet a tűz által. 


A keresztény pacifizmus 


A szent háború elméletével szélsőséges mó- 
don szemben áll a keresztény pacifista tra- 
díció, amely a háborúban való mindenfele 
részvételt elítél. E felfogás gyökerei az Up 
testamentum könyveiben, elsősorban az 
evangéliumokban lelhetők fel, de számos, 
nicenum (325) előtti egyházatyánál is meg- 
található a háború és a katonáskodás kár- 
hoztatása. 

A Jézus programbeszédének - a hegyi 

Jeszédnek - központjában álló , nyolc bol- 
logság" egyike Isten fiaitól elvárja, hogy 
Jékességben éljenek (Mt 5,9). Ezért a rosz- 
szat jóval kell viszonozniok s a gonosszal 
nem szabad szembeszállniok: , Aki megüti 
a jobb arcodat, annak tartsd oda a másikat 
IS." (Mt 5,39—40) A , békesség evangéliu- 
mát" (Ef 6,15) hirdető Jézus az elfogatása- 
kor védelmére kelő tanítványának megpa- 
rancsolja: , Tedd vissza a hüvelyébe a kar- 
dodat. Aki kardot ragad, az kard által vész 
el." (Mt 26,52) 
. . Pál apostol, aki rendszerint a , kegyelem 
nektek és békesség" köszöntéssel üdvözli 
leveleinek olvasóit (Il Kor 1.3, 2 Kor I,2 
Gal 1,3 stb.), kifejezetten felszólítja a híve- 
ket, hogy éljenek mindenkivel békességben 
(Róm 12,18), , hiszen Isten országa nem 
eszem-iszom, hanem igazságosság, béke és 
. öröm a Szentlélekben". (Róm 14,7), s mert 
a békesség a Lélek gyümölcsei között sze- 
repel (Gal 5,22). 

Az ókeresztény írók és egyházatyák sze- 
rint a háború a bűn következménye, a bű- 
nös világ velejárója, míg a béke a keresz- 
ténység lényege. , A legkeresztényibb do- 
log — írja Basilius — a béke szolgálata" 
(Epistola 114.), ezért a keresztény nem le- 
het senkinek sem az ellensége. (Tertullia- 
nus: Ad Scapulam. 1. - Okeresztény irók. 
12. köt. 357. old.) Az általuk hirdetett béke 
mindenekelőtt az a harmónia, amelyet 
Krisztus hozott létre Isten és az emberek 
között, amely a keresztények közötti szere- 
tetviszonyban fejeződik ki, s amely Isten 
mennyei birodalmának előképe. Origenész 
a következőket mondja a keresztény evilá- 
gi magatartásáról: , Mi azért jöttünk, hogy 
követve Jézus tanácsait, ekevassá alakit- 
suk át háború és gőgös vitáink kardjait és 
sarlókká tegyük, amiket korábban a csa- 
tákban használtunk. Mert mi nem rántunk 
kardot többé egy nép ellen sem, és nem 
mondjuk senkinek többé, hogy háborúz- 
zon, mivel a béke fiaivá váltunk Jézus sze- 
retete által, aki a mi vezérünk." (Contra 
Celsum. 5,33) 

A legtöbb korai egyházatya azt is elkép- 
zelhetetlennek tartotta, hogy a kereszté- 
nyek katonákká legyenek a római hadse- 
regben, a pogány istenek lobogói alatt. 


, Szabad talán hivatalból kardot viselni, 
amikor az Ur világosan megmondta, hogy 
kard által vész el az, aki kardot használ? ... 
És még mennyi más tűrhetetlen dolgot em- 
líthetnénk a katonai élet kötelezettségei- 
ből, amelyeket mind egyenként hitszegés- 
nek kel! tekintenünk!" (Tertullianus: De 
corona militis. XI. 4. — Ökeresztény írók. 
12. köt. 347. old.) 

A katonáskodásnak ez a megítélése nem 
vonatkozott azokra, akik mint katonák 
lettek keresztények, majd gyökeresen meg- 
változott Constantinus császár megtérésé- 
vel. Ettől kezdve a kereszt, a kereszténység 
szimbóluma hadijelvénnyé is vált. Innen 
már egyenes út vezetett a keresztes hábo- 
rúkhoz, ahhoz a szemlélethez, amely a ke- 
resztény császár háborúit szent háborúk- 
nak fogta föl. Ez fejeződik ki Euszébiosz- 
nak Constantinus császárt magasztaló mű- 
vében (Vita Constantini. XVI. 8.) és Egy- 
háztörténetében. , Aztán mivel a mindenek 
felett uralkodó Isten és Isten Gyermeke, 
mindenki üdvözítője volt vezetőjük és har- 
costársuk, apa és fiú (Constantinus és Cris- 
pus) mindketten felosztották az istentele- 
nek ellen körben felsorakozott hadrendet, 
és könnyen győzelmet arattak, mert Isten 
a harc folyamán mindent megkönnyített 
számukra, amit csak kívántak." (Euszé- 
biosz: Egyháztörténet. X. 9. - Ókeresztény 
írók. 4. köt. 436. old.) 

Ismételten meg kell jegyeznünk, hogy a 
rendelkezésünkre álló források többféle 
értelmezést engednek meg, amint többféle- 
képpen értelmezték is azokat a történelem 
folyamán. Másrészt azt is észre kell ven- 
nünk, hogy az Ujtestamentumban megfo- 
galmazott tanítások olyan ideális normák, 
amelyek a gyakorlatban alig vagy egyálta- 
lán nem valósíthatók meg. Olyan konfiik- 
tusmentes viszonyokat tételeznek fel, ami- 
lyenek a valóságban sohasem léteztek. 
Aguinói Tamás ezzel kapcsolatban a követ- 
kezőket írja: , Az ilyen parancsokat mindig 
meg kell tartani a lelki felkészülésben, 
vagyis az embernek mindig készen kell len- 
nie arra, hogy ne álljon ellen vagy ne védje 
meg magát, ha úgy kell tennie. De van 
amikor másként kell cselekednie a közjó 
érdekében." (Summa Theologica. II-II. 
Ou. 40. a.l. ad 2.) 

A keresztény pacifizmus a középkor vé- 
gén éledt fel újra, s elsősorban a keresztes 
háborúk elutasításában nyilvánult meg. 
A valdiak, a fraticellik egy része, a Wycliff- 
féle mozgalom hívei, a husziták egyik ága 
mind elvetették a katonáskodást, a hábo- 
rút és mindenféle vérontást mint a keresz- 
tény hivatással összeegyeztethetetlen ma- 
gatartast. 

Ezt a hagyományt követték a reformá- 
ció pacifista szektái, mint pl. a mennoni- 
ták, a kvékerek és számos újrakeresztelő 
irányzat. E békeegyházak ugyanakkor ma- 
gukévá tették a millenarizmust vagy khi- 
liazmust is, vagyis várják a világvégi szent 
háborút, amelyben Isten angyalai véget 
vetnek majd a gonoszság birodalmának, 
hogy megvalósítsák Krisztus királyságát. 
A Gonosz elleni háborút azonban egyedül 
Isten képes diadalra vinni. E pacifista egy- 
házi közösségek azt hangsúlyozzák, hogy 
a kereszténynek követnie kell Krisztust a 
Gonosznak való ellen nem állás útján, s 
szeretetet és megbecsülést kell tanúsítania 
üldözőivel szemben. Abban biznak, hogy 
ez a magatartás hatással lesz az erőszak 
elkövetőire, megtérésre szólítja fel őket, és 
ezáltal csökkenti a gyűlöletet és az erősza- 
kot. 


Az , igazságos háború" 


A két szélsőséges nézettel — a pacifizmussal 
és a szent háború eszméjével - szemben 
ÁAugustinus tanítása vált a (nyugati) keresz- 
ténységben általánossá. Augustinus nem 
állította — mint Euszébiosz -, hogy a ke- 
resztény állam Isten királyságának eszkö- 
ze. A császárság (a keresztény császárság 
15) az ő megitélésében élesen különbözik 
Isten államától, sőt tulajdonképpen a bűn 
következménye, amelynek azonban a bu- 
kott emberiség történetében törvényes cél- 
ja van. Feladata az, hogy megfékezze a 
gonoszokat, akik a törvény elleni lázadá- 
sukkal megbontják a társadalom össz- 
hangját, amelyre pedig az államnak és a 
vele összefonódott egyháznak is szüksége 
van. 

E tanítás értelmében a keresztényeknek 
alá kell vetniök magukat azoknak, akik a 
hatalmat gyakorolják, de ezen túlmenően 


részt kell venniök a béke fenntartását § 


katonai eszközökkel 15. Augustinus szent! 
tehát nem tilos a keresztények számara : 
katonáskodás, s ugyanezt vallja Lukacs 
evangéliuma (3, 14) is. 

Ezzel összefüggésben azt is kijelent. 
hogy a keresztény tanítás szerint nem ulo: 
a háborúskodás, ha azt nem önkényesér. 
hanem az igazságtalanság megtorlására vi 
selik. Tehát a háború célja csak a béke és 
az igazságosság helyreállítása lehet. A h- 
borúnak azonban vannak elítélendő vek- 
járói is: , A gyilkolás vágya, a bosszúállas 
kegyetlensége, a békétlen és engesztelhetet- 
len lelkület, a lázongás vadsága, az ura- 
lomvágy és hasonlók - ezek azok, amiket 
a háborúkban joggal kárhoztatunk. 
(Contra Faustum. 22, 74) 

A középkori egyház magáévá tette az 
augustinusi tanítást, de ugyanakkor meg 
kísérelte a háborúskodást határok köz 
szorítani. A , Treuga Dei" (Isten bekéje! 
intézménye egyrészt korlátozta azoknak : 
számát, akik katonákként részt vehettek a 
háborúkban, másrészt megszabta az időt, 
ameddig háborúskodni lehetett, s a II. late 
ráni zsinat 1139-ben megtiltotta a nyilpos- 
kák és az ostromgépek alkalmazását azza! 
a megokolással, hogy ezek az eszközök 
aránytalanul nagy pusztítást okoznak. 

E törekvéssel harmonizált a skolasztika 
,igazságos háborúról?" szóló tanítása. 
amely nem a háború igazolása, hanem d 
kölcsi korlátozása és kontrollja akart len- 
ni. E tanítás a természettörvény részét ké- 
pező természetjog két alapelvén nyugszik 
a törvényes védelem jogán és a közjó védel- 
mének kötelezettségén. Az igazságtalan ag 
resszióval szembeni védelem joga nem ill 
ellentétben a keresztény éthosszal. Ez - 
mint Aguinói Tamásnál láttuk — nem jogo- 
sít fel senkit arra, hogy ne védelmezzen eg 
másik személyt, aki iránt felelősséggel tar- 
tozik, s még kevésbé az államot, amelynek 
garantálnia kell a közjót, a béke és az igaz: 
ságosság rendjét, az életet, a szabadságot 

Ezen az alapon öntötte formába Agur 
nói Tamás az igazságos háborúról szóló 
klasszikus tanítást. Eszerint háborút csak 
törvényes hatalom indíthat, a magánhábo- 
rúk tilosak; az oknak igazságosnak kell 
lennie, vagyis a jogtalanság megszüntetést- 


e kell irányulnia; s végül a háborút viselő- 

ek helyes szándékkal kell rendelkeznie, 

Zaz a jót kell előmozdítania és a rosszat 
. ell megfékeznie. 


Az általános alapelvek természetes kö- 
"retkezménye, hogy a területszerző agresz- 
zíiv háború megengedhetetlen, hogy hábo- 
út csak végső esetben lehet indítani, hogy 
1 fegyveres védelem csak akkor megenge- 
lett, ha az erőszakmentes eszközök kime- 
ültek és csak az agresszió megszűntéig 
arthatnak. Fontos követelmény, hogy a 
táború következményeként elkerülhetetlen 
"ossz nem lehet nagyobb, mint az elszenve- 
lett jogtalanság. 


E tanitás ellen azt szokták felhozni, 
10gy ilyen megszorításokkal semmiféle há- 
ború nem lehet erkölcsileg törvényes, más- 

részt a túl tág értelmezés következtében az 
rredeti célkitűzések könnyen visszájukra 
fordulhatnak. Példa lehet erre, hogy hábo- 
rúk idején a nemzeti egyházak mindkét 
oldalon támogatták.a kormányzatot, s a 
forradalmak esetében még nehezebb meg- 
határozni, hogy a zsarnoki hatalom mikor 
vesztette el legitimitását, és melyik forra- 
dalmi mozgalom tekinthető egy politikai 
közösség legitim kifejeződésének. Mind- 
ezek ellenére mind a mai napig él az igazsá- 
gos háború tana. 


Az igazságos háború modern védelme- 
zői közül a legismertebb Reinhold Niebuhr 
protestáns teológus volt. Niebuhr teológiai 
megfontolások alapján szállt szembe a ke- 
resztény pacifistákkal, akik ellenezték a 
második világháborúba való belépést, és a 
nácizmussal szemben a passzív ellenállást 
szorgalmazták. 


Napjaink felszabadítási teológiája is 
magáévá tette és újraformálta az igazságos 
háború elméletét, hogy igazolja a forradal- 
mi harcok igazságosságát. Képviselői azt 
tanítják, hogy a társadalmi változások ér- 
dekében minden békés eszközt igénybe kell 
venni, ha azonban az elnyomó hatalom 
elzár minden utat a törvényes változások 
elől és fenntartja az erőszakot, jogosulttá 
válik — mint kisebb rossz - az igazságosabb 
társadalmi rendszer érdekében vívott fegy- 
veres harc. 

A HÁBORÚ ÉS A BÉKE 
A MAI KERESZTÉNY VITÁKBAN 


A keresztény teológusok körében már az 
első világháború után megszületett az az 
eszme, hogy a modern háborúk nem lehet- 
nek igazságosak a modern fegyverek 
aránytalan pusztításai miatt. A nukleáris 
fegyverek megjelenése, az új, tömegpusztí- 
tó fegyverfajták kifejlesztése és rendszerbe 
állítása még határozottabban kívánja az 
igazságos háborúról vallott hagyományos 
tételek felülvizsgálását és a béke új keresz- 
tény etikájának kidolgozását, hiszen a há- 
ború új eszközei értelmetlenné teszik a 
,győző" és , legyőzött" fogalmakat, mert 
az egész földi életet veszélyeztetik. 

Uj etikai megfontolásokra van szükség 
a tömegpusztító fegyverek gyártásával és 
tömeges felállításával kapcsolatosan, még 
inkább e fegyverek alkalmazásával való 
fenyegetés vonatkozásában. A kérdés az, 
hogy van-e erkölcsi különbség a nukleáris 
fegyverek alkalmazása és a velük való fe- 
nyegetés között, illetve hogy az elrettentés 
erkölcsileg elfogadható-e a keresztény szá- 
mára a béke megőrzésének eszközeként. 
Mindez természetesen nemcsak a teológiai 
vitákban jelentkezik. Nem is pusztán vagy 
elsősorban teológiai kérdés, hiszen minden 
embernek fel kell ismernie a béke megőrzé- 
sében a maga területén a saját felelősségét. 


A reformált egyházak dokumentumai 


Az Egyházak Ökumenikus Tanácsa 1981- 
ben Amszterdamban közzétett egy doku- 
mentumot Amíg nem késő címen. A doku- 
mentum szerint az egyházaknak világosan 
és kétértelműség nélkül ki kell nyilváníta- 
niuk, hogy az atomfegyverek gyártása és 
felállítása ugyanúgy bűn az emberiség el- 
len, mint azok használata, ezért el kell ítél- 
ni azokat mind teológiai, mind pedig etikai 
szempontból. Felszólította az egyházakat, 
hogy vonják meg a támogatást és a teoló- 
giai igazolást az olyan politikától, amely az 
elnyomáson és az ilyen fegyverek alkalma- 
zásán nyugszik, s kötelezzék el magukat a 
leszerelés mellett. 

1983-ban Vancouverben megismételték 

az amszterdami deklarációt, amelynek kö- 
vetkeztében a reformált egvházak azt az 
utóbbi években lényegében magukévá tet- 
ték. Azt az álláspontot valljak, hogy a ke- 
resztényeknek nemcsak az atomfegyverek 
alkalmazását, hanem azok gyártását és 
rendszerbe állítását is el kell utasítaniuk. 
Ez lényeges változást jelent az 1959-ben 
kiadott Heidelbergi tézisekhez képest. Ott 
a nukleáris eszközökkel való fenyegetést 
még úgy fogták föl, mint a béke megőrzeé- 
sének a keresztények számára is elfogad- 
ható eszközét. 

Mindebből azonban nem következik az, 
hogy az egyes országok protestáns egyházi 
közösségei teljesen egységesek lennének a 
tömegpusztító eszközök etikai megítélésé- 
ben. Abban mindenesetre egyetertenek, 
hogy a háborút mint a vitás kérdések meg- 
oldási lehetőségét el kell vetni, mégpedig a 
jövő generáció életének, söt magának a 
teremtésnek, a teremtett világnak meg- 
mentése érdekében. A lehetséges módoza- 
tok tekintetében azonban nem alakult ki 
konszenzus. 

A holland református egyház 1980-ban 
Az egyház és a nukleáris fegyverkezés cíi- 
men kiadott dokumentumában határozot- 
tan leszögezte, hogy az egyháznak szembe 
kell fordulnia azzal a szemlélettel. amely 
még mindig a tömegpusztító fegyverekkel 
való fenyegetésben keresi a világ ellent- 
mondásaira a választ. A keresztények nem 
köthetnek kompromisszumot az atom- 
fegyverek kérdésében, s ez nemcsak azok 
alkalmazására, hanem birtoklására Is vo- 
natkozik. Mivel a katonai egyensúly elmé- 
lete nem vezetett a fegyverkezés mérséklé- 
séhez, csak a tárgyalások és a fegyverkezés 
kombinációjához, ezért a holland reformá- 
tusok elkötelezték magukat az atomfegy- 
verek egyoldalú leszerelése mellett. 

Ezzel szemben az NSZK evangélikus 
egyháza arra törekszik, hogy harmóniát 
teremtsen a békével kapcsolatos, ellent- 
mondó etikai vélemények között. Az 1981- 
ben kiadott 4A béke megóvása, előmozdítása 
és megújítása című memorandum szerint 
az egyháznak el kell fogadnia a fegyverek- 
ről való lemondást, de el kell ismernie an- 
nak a kísérletnek a jogosultságát is. amely 
az atomfegyverek segítségével eddig sike- 


resen garantálta a békét. E kisérlet azor- 
ban erkölcsileg csak akkor támogathat. 
ha minden politikai erő a háború okainak 
korlátozására, a konfliktusok erőszak- 
mentes megoldására és a fegyverzete 
csökkentésére törekszik. A memorandum 
elfogadhatónak tartja, hogy az egyhazor 
belül e kérdésről különböző megitélesek 
legyenek az egyéni lelküsmeret megnyivá- 
nulásaiként. 

Az NDK evangélikus egyházának 198: 
őszén tartott zsinata az elrettentés szelle- 
méről, logikájáról és gyakorlatáról vak 
lemondást követelte. A zsinat résztvevői 
úgy itélték meg, hogy ha a keresztényei 
elfogadnák az élet elleni fenyegetést a il 
fegyverkezés által, ellentétbe kerülnének a 
teremtő Istennel, aki az ember kötelességé- 
vé tette a teremtés művének folytatását ös 
kizárta az önmegsemmisítés jogát. Az 
NDK evangélikus egyháza a , közös bu- 
tonság" koncepcióját tette magáévá, vagy: 
is szembefordult azzal a nézettel, amel 
szerint a , Saját biztonságot" csak az ellen- 
ség bizonytalansága garantálhatja. 

Az Egyesült Államokban 1986-ban az 
Egyesült Methodista Egyház püspöki tana: 
csa két dokumentumot is közzétett a békz 
kérdéséről, amely a leszerelés problémáját 
az igazságos béke teológiájával kapcsolj 
össze. Az igazságos béke iránti felelősgz 
a teremtés védelmének része, és arra szólii- 
ja fel az egyházat, hogy az elidegenedett és 
megosztott világban hozza létre a szeretet 
nemzetközi közösségét. Ebből következő 
leg az egyház nem hagyhat jóvá olyan ett 
kát, amely eltűri az elrettentést. Egyútti 
számol azzal a ténnyel is, hogy az erőszak 
szisztémájáról való egyoldalú lemondz: 
nem változtatja meg e szisztéma tényleges 
létezését. Nincs egyoldalú biztonság. ninc 
az erőszaknak egyoldalú vége. Ezért azt 
javasolja, hogy a nukleáris hatalmak köző- 
sen egyezzenek meg a nukleáris fegyverek 
eltávolításában, az elrettentés gyakorlata: 
nak kiküszöbölésében. 


z ortodox egvház tanítása 


Az ortodox kereszténység képviselői 1976 
ban, 1982-ben és 1986-ban három, zsinatot 

előkészítő pánortodox konferenciát tartot- 
tak Chambésy-ben. Az Ortodox Egyház 
Szent és Nagy Zsinata kifejezte az ortodo- 
xia azon szándékát, hogy együtt akar mű- 
ködni más vallások híveivel a szabadság és 
a béke megvalósításában, az ember faji 
vagy vallási megkülönböztetés nélküli 
szolgálatában. A III. konferencia résztve- 
vői kimondták, hogy elítélik a háborút 
mint a bűnnek és a rossznak érvényesülését 
a világban. Az atomháború ökológiai és 
morális szempontból is tilos, mert nem- 
csak az emberiség elleni vétek, hanem ha- 
lálos bűn Isten szemében 15. mert lerom- 
bolja az ő művét. A dokumentum ugyan- 
akkor azt i5 deklarálta, hogy a kozmikus 
tér békés célú kutatása és hasznosítása 
nincs ellentétben Isten akaratával. A lesze- 
relés nemcsak a megsemmisülés veszélyét 
hárítaná el, hanem lehetővé tenné az éhe- 
zők és a szerencsétlenek segélyezését. 

E békedokumentum középpontjában az 
áll, hogy az ortodox egyház küldetésenek 
a tárgya az ember, az isteni teremtés fogla- 
latá és koronája. A béke mindenekelőtt az 
Isten és az emberek közötti békét jelenti. 
Ez megköveteli a viszonyok újjáalakítását, 
az eredeti bűn előtti állapotok létrehozá- 
sát, amikor harmónia uralkodott ember és 
természet, ember és ember, ember és Isten 
között. Ezért az ortodox egyház felhiv 
mindenkit a békés teremtő munkára, és 
kész mindenkivel együttműködni, aki az 
igazi békét, a vallások közötti egyetértést 
és a népek közötti testvéri viszony megte- 
remtését keresi. E fenyegetett világban az 
ortodox egyház feladatának tekinti, hogy 
híveinek nevelése által hozzájáruljon az 
emberiség kulturális és lelki megújulásá- 
hoz, a gondolkodásmód és a légkör re- 
formjához, elősegítve ezáltal a mai világ 
krízisének leküzdését, amely krizis a fölös- 
leges fegyverkezési verseny következtében 
egyre növekvő éhségben és szegénységben 
nyilvánul meg. 

A III. pánortodox zsinat-előkészítő kon- 
ferencia felelősen értékelte az emberiség 
helyzetét. Ezen az alapon fogalmazta meg 
Pimen, Moszkva és egész Oroszország pát- 
riárkája 1988 júniusában, a kereszténység 
felvételének millenniumi ünnepségén az 
orosz ortodox egyház békeakaratát. 


Viták és álláspontok a katolikus egyhazban 


A katolikus egyház morálteológusai és 
szocialetikusai körében tovabb tart a vita 
arról, hogy érvényes-e az igazsagos habo- 
rúról szóló hagyományos tanitas nap- 
jainkban. Az általuk elfogadott termeészet- 
jogra alapozott igazsagossaghoz hozzátar- 
tozik a védelmi háború jogossága. De al- 
kalmazható-e ez az elv a védekező atomha- 
borúra., ahol az ellenőrizhetetlen eszközök 
ellenőorizhetetlen károkat okoznak? 

XII. Pius pápa 1944-es karácsonyi rádió- 
beszédében határozottan elitelte az agresz- 
sziót, a támadó háborút. A második világ- 
háború után — minden bizonnyal a nukleá- 
ris technika hatására — azt ís kijelentette, 
hogy ha a károk, amelyeket a vedekező 
háború okoz, összehasonlíthatatlanul na- 
gyobbak, mint az agressziv háborúból ere- 
dő jogtalanságok, akkor az ember köteles 
elviselni a jogtalanságot. 

Hasonlóképpen XXIII. János pápa 
1963-ban kiadott Pacem in terris kezdetű 
enciklikajaában úgy itélte meg. hogy az 
atomkorszakban esztelenség azt gondolni, 
hogy a háború alkalmas eszköz a megsér- 
tett jog helyreállítasara. (127. pont) 

A I vatikani zsinat (1962-1965) , Gau- 
dium et Spes" kezdetű lelkipásztori konsti- 
túciója, amely az egyhaz és a mal világ 
viszonyáról szol. egész fejezetet szentel a 
béke kérdésének. A béke természetéről 
szólva megállapítja, hogy az nem egysze- 
rűen a háború hiánya. hanem annak a 
rendnek a gyümölcse, amelyet a tarsada- 
lom számára Isten gondolt el, és amelyet 
az embernek kell megvalósítani (78. pont). 
Mivel azonban a háború még nincs kikü- 
szöbölve a világból, nem lehet megtagadni 
a kormányoktól az igazságos védekezés 
jogát, feltéve, hogy kimerítették a békés 
megegyezés minden lehetőségét (79. pont). 
Mivel a . természettudományos fegyverek" 
harcba vetése senkit és semmit nem kímélő 
rombolást okozhat, messze túllépi a Jogos 
védekezés határait. csakúgy. mint a totalis 
háború. Ezért a dokumentum szerint mind 
az atomháborút, mind pedig a totális há- 
borút — függetlenül attol, hogy milyen 
fegyverekkel vivják — ,. következetesen és 
habozás nélkül el kell itélni" (80. pont). 

Az elrettentés céljából folyó fegyverke- 
zési verseny nem vezet a biztos békéhez, 
sőt az emberiség súlyos csapása. , Nagyon 
kell tartani attól, hogy amennyiben tovább 
tart, egy napon majd megszüli mindazokat 
a végzetes bajokat, amelyeknek eszközeit 
nagyban gyártja." (81. pont) A népek köl- 
csönös bizalmából kell fakadnia a békének 
és nem a fegyverektől való rettegésből. 
Ezért a háború elkerülésének útja a fegy- 
verkezés kölcsönös csökkentése, végül ki- 
küszöbölése, amit szilárd és becsületes 
egyezmények biztosítanak. Ha nem így 
történik, az emberiség , megérheti azt a 
gyászos órát, amelyikben már megtapasz- 
talja a békét, de csak a halál szörnyű béké- 
jét". (82. pont) 

II. János Pál pápa - elődeitől eltérve — 
tartózkodik attól, hogy a békefelhíváso- 
kon túl kitérjen a nukleáris fegyverek al- 
kalmazásával kapcsolatban a természetjog 
korlátozottságára. Az ENSZ-hez 1988. jú- 
nius 2-án intézett üzenetében határozottan 
állást foglalt a tömegpusztító fegyverek 
folyamatos, kiegyensúlyozott megsemmi- 
sítése, valamint az egyes védelmi rendsze- 
rek legalacsonyabb szintre való csökkenté- 
se mellett, ám azt is hangsúlyozta, hogy a 
béke megvalósításához az etikai értékek 
elmélyítésére is szükség van. Ezzel össze- 
függésben kiemelte, hogy az evangéliumi 
erkölcsi alapelvek minden ember lelkiisme- 
retében gyökereznek és minden közösség- 

ben, minden körülmények között érvénye 
sek. 

A katolikus egyházi tanítóhivatal elni 
állásfoglalásainak befogadása és értelme 
zése egymástól merőben különböző mó- 
don történik a moralisták és szociáletiku- 
sok körében. Kisebb részük ma is a védt- 
kezés jogának abszolút jellegét vallja, am 
a rendkívüli harcot jogosulttá tehet. 
A morálteológusok többsége ezzel szem- 
ben azt az álláspontot képviseli, hogy a 
védekezés joga alá van rendelve , a kivéte- 
les állapot etikája" elvének. Ez azt jelent, 
hogy felhalmozni csak olyan fegyvereket 
szabad, amelyek alkalmasak arra, hogy a 
háborútól elrettentsenek. Végül vannak, 
akik azt állítják, hogy ezek a kritériumok 
többé nem igazolhatók , ezért nem is alkal- 
mazhatók. 

A keresztény egyházak békéről szóló 
dokumentumai és vitái azt mutatják, hogy 
a kereszténység a hetvenes-nyolcvanas 
évek fordulójától kezdve növekvő fíigye- 
lemmel és aggodalommal szemléli a béke 
fenyegetettségét. Ugy ítélik meg, hogy a 
fegyverkezési verseny őrülete elleni tiltako- 
zás nem vesztett semmit aktualitásából, 
ezért elsőrendű feladatuknak tekintik, 
hogy új módon dolgozzanak a békéért, és 
újrafogalmazzák tevékenységük etikai és 
teológiai alapelveit. 


Gecse Gusztáv 


S EVFORDULO 


100 éve született Szakasíts Árpád 


, Az utópiák ködéből és a filozófiai spekulációk ingoványából a valóságos élet szilárd 
talajára ragadta a gazdaságtant és a társadalomtudományt, és reáépült az a hatalmas és 
csodálatos rendszer, amelynek talapzata, máig is megingathatatlan alapépítménye a 
nyolcvanesztendős Kommunista Kialtvany. 

A lángelme fénye tündöklik benne és egyszerű szavaiban, salaktalanul tiszta gondola- 
taiban benne sistereg a jövő. A nap szállott föl vele a kapitalizmus hegyei mögül, hogy 
megvilágítsa az utat, amelyen az elnyomott és kizsákmányolt tömegeknek járniok kell 
és haladniok ama boldog birodalom felé, amelyet a marxi szocializmus nem ködbe szálló 
gondolatokból és jótétlelkek álmodozásából teremt, hanem amelyet a gazdasági és 
társadalmi tények vaslogikájú konstrukciójából épít. 

Mert a Kommunista Kiáltványt maga a Kommunista Kiáltvány igazolja legjobban. 
Nincs benne semmi az utópiák érzelgősségéből, nem beszél az vigazságosságc, a yboldog- 
ságc és a sszabadságc fogalmáról, mint valamiféle metafizikai ősködről, amelyet az 
emberi vbelátásk és vértelemkx fog majd szilárd anyagokká formálni, hanem a gazdasági 
fejlődés tényeiből indul ki, mint amelyek egyedül történelmet alkotó valóságok." 

A nyolcvanesztendős Kommunista Kiáltványról írta e találó sorokat az MSZDP 
elméleti folyóiratában egy harmincadik életévébe lépett szociáldemokrata munkás. Sza- 
k asits Arpádnak hívták. Ekkor már sokan jól ismerték és tisztelték benne a fiatal, lelkes, 
sokoldalúan képzett, jó előadó és költői ambíciókkal is rendelkező munkást, a szociálde- 
mokrata párt vezetőségének tagját. 

Szakasits Árpád 1888. december 6-án született Budapesten. Édesapja cipész volt, aki 
azok közé a munkásemberek közé tartozott, akik részt vettek a fiatal szociáldemokrata 
mozgalom kezdeti harcaiban. Az apa bízott a 20. század nagyszerűségében, de nem érte 
meg az új századot. Szakasits Árpád már tízévesen elárvult. A családfő nélküli család 
azonban a nehéz körülmények között sem szakadt el a munkásmozgalomtól. Szakasits 
Árpád 1901. december 6-át, 13. születésnapját jelöli meg, mint azt az emlékezetes 
dátumot, amikor — anyját kísérve — először vett részt munkásgyűlésen. Joggal írhatta 
később ifjúkoráról: , Általános szabályként állapítható meg, hogy a családi közösségben 
kapjuk meg egész későbbi fizikai és lelki fejlődésünk feltételeit." 

Fa-, majd kőfaragószakmát tanult, és 1903. május 1-jén belépett a szocialista ifjúmun- 
kás Szabadság Munkásképző Egyletbe. Hamarosan tisztséget kapott, már a belépését 
követő napon megbízták az egylet könyvtárosi teendőivel. Ettől kezdve szinte mindig 
volt pártmunkája, tisztsége. 1907-ben felszabadult, és néhány hónap múlva a Magyaror- 
szági Epitőmunkások Országos Szövetségének tagja lett. 

A egyre jobban kiépülő fővárosban ekkor az építőmunkás-szakma jó keresetet 
nyújtott; a MÉMOSZ pedig jó politikai iskolának bizonyult. Szakasits Árpádnak Boká- 
nyi Dezső volt a tanítómestere. Tőle tanulta a mozgalmi munka, a politizálás tudomá- 
nyát, a szónoklás művészetét, a publicisztika fortélyait. Évtizedek múlva is nagy szeretet- 

tel emlékezett rá. ,,. .. amikor végre felszabadultam, s beléptem a szakszervezetbe, közvet 
len kapcsolatba kerültem vele, s még szorosabb érintkezésbe, amikor a munkásbiztosít: 
tisztviselője lettem. Csaknem másfél évtizeden át minden nap s csaknem minden éjszak: 
is együtt voltunk. Volt hát alkalmam megismerni őt egész valójában. Atyai jóbarátom. 
tanítómesterem és nagyon Szeretett elvtársam volt, akinek alakja és termékenyitő szeik- 
me elevenen él emlékezetemben. Sok fiatalt inditott útjára, sok harcos elvtárs köszöniet 
neki, hogy ingadozások nélkül követhette a nagy elődök: Marx, Engels, Lenin tanitasan 
Baráti köre mindig baloldali nézeteket valló elvtársakból állott, akik közül különös 
Landler Jenő állt hozzá nagyon közel." 

A tanítómester hatása jól érződött egész tevékenységén. Az első világháború előtt ma: 
ott találjuk Szakasíitsot a MEMOSZ központi vezetőségében és az Epítőmunkás szaklap 
szerkesztőségében. Volt pártszervezeti titkár Angyalföldön, 1910-től pedig a budapest 
kerületi munkásbiztosító pénztár tisztviselője. 

Első írásai az Építőmunkás szaklapban jelentek meg, majd publikált a Népszavában 
is. , Még nagyon sok tennivalónk van, még nagyon sokat kell dolgoznunk — hirdette -. 
mert még igen nagy azoknak a száma, akikhez, éppen azért, mert a legnyomorultabbak. 
legtöbbet szenvedők, nem lehet eljutni. Kétszeres kötelessége mindenkinek, aki a meg:- 
merésekhez eljutott, hogy dolgozzék a ma és a holnap érdekében." Tanulni és tanitan 
— ez volt egyik alapelve. 

Bár az első világháborút hátországi szolgálatban vészelte át, azok közé tartozott, akik 
a háborús események hatására kritikusan kezdték vizsgálni az MSZDP politikáját. Nem 
véletlen, hogy az 1918. júniusi általános sztrájk idején lapszerkesztőként összeütközést 
kerül a hatóságokkal. Letartóztatják. Megszökik és bujkál a polgári demokratikus 
forradalom kitöréséig. Az őszirózsás forradalom győzelme után a Budapesti Munkást3- 
nács tagja lett. A Tanácsköztársaság idején azok közé a baloldali szociáldemokratik 
közé tartozott, akik - ha nem is mindennel egyetértve — helyeselték a proletárdiktatúrát, 
és a tanácshatalom fennállásának 133 napja alatt hiven szolgálták a munkáshatalmat. 
S bár nem tartozott a proletárhatalom vezető garnitúrájához, a kormány lemondása utan 
jónak tartotta néhány hétre eltünni. Az óvatossággal azonban 1919 őszén felhagyott. 
A fehérterror legkegyetlenebb heteit ugyan biztonságban töltötte, de 1920 januárjában 
— amikor visszatért a Népszava szerkesztőségébe — az Ostenburg-különítmény elhurcolt. 
Szerencséje volt. innen kiszabadult. ám ettől kezdve 1923 végéig több ízben letartóztat- 
ták, elsősorban a sajtóban elkövetett izgatás miatt. 

Azon kevesek közé tartozott, akiket bár pártjuk, a szociáldemokrata párt legalisan 
működött - a hatóságok több ízben meghurcoltak. Vajon miért? Nyilván azért, mert 
Szakasits komolyan vette osztály-hovatartozását, szociáldemokrata elveit következete 
sen képviselte, nem sajátította el a ..peyeri rugalmasságot", s miután a két világhábon 
közötti időszakban nem volt parlamenti képviselő, bátor állásfoglalásai során nem 
részesült az 1922-től a szociáldemokrata képviselők által is élvezett mentelmi jogban. 

A két világháború között tevékenysége a párt- és a szakmozgalomban bontakozott ki. 
1925 decemberében választották első ízben a pártvezetőség tagjává, majd a következő 
tanácskozáson az ellenzéki listán is szerepelve - ami baloldali nézeteire utal — került a 
vezetésbe. 1927 februárjától 1928 augusztusáig ellátta a központi párttitkárság ügyvezető 
titkári teendőit, majd megválasztották a MÉMOSZ elnökévé. Ebben az időben vét 
papirra nagyon 1s tanulságos gondolatát, amit némi túlzással talán hitvallásának, polit- 
kai koncepciója alapjának i is nevezhetnénk: ,,.. . tőlünk függ, hogyan tűzzük ki céljainkat 
És ha erről van szó, nem tehetünk egyebet józan ésszel, mint hogy célkitűzéseinket 
összhangba hozzuk az ország állapota szerint elérhető legmagasabb mennyiséggel, i 
társadalmi osztályok erőviszonyaival és a történelmi, gazdasági és politikai szükségletek- 
kel. Nem licitálhatjuk túl a történelmet. Célunk nem lehet több, mint amennyit egy 
forradalom esetén ebben a politikai időben megvalósíthatnánk. De mindenesetre arr: 
kell minden erőfeszítésünket összpontosítani, hogy ezeket a célokat forradalom nélkül 

is elérhessük — ha lehet -, mert a forradalom nagyon Is ingoványos terület abban a 
mivoltában, ahogy a forradalmat a romantikusok általában elképzelik. És ebben az 
ingoványban sok minden elveszhet. 

Mit valósítanánk meg mindenekelőtt és elsősorban? 

A demokratikus népparlament, az egyesülés és gyülekezés, valamint a sajtó teljes 
szabadságát, a nincsteleneket valóban földhöz juttató töldreformot és az ipari és mező- 
gazdasági munkásságra egyaránt kiterjedő és kielégítően intenziv szociálpolitikai védel- 
met." . 

Demokrácián Szakasits Árpád ekkor még egyértelműen a polgári demokráciát értette. 
De a következő évek történeti fejleményei — a magyarorszagi ellentorradalmi rendszer 
jobbratolódása a Gömbös-kormány idején, amit MusA azis fasizmus cimmel a Szocializ- 
musban megjelent írásában találóan jellemez -—, akkori beszédet és írásai miatt elszenve- 
dett bírósági eljárások olyan politikai személyiséggé formáltak. aki köré mindinkabb 
tömörülni kezdtek az MSZDP , hivatalos" politikájával elégedetlenkedő parttagok. 

A fasizmus győzelme Németországban, a német, majd az osztrák munkásmozgalom 
tragikus veresége, a franciaországi és a spanyolországi munkassag harca ot ís azok 
sorába emelte, akik kritikusan vizsgálták a hazai szociáldemokrata. munkásmozgalom 
állapotát. Az elsők között ismerte fel, hogy a fasizmus elleni eredményes harcban szükség 
van a munkásosztály egységére. És e felismerés alapján mind az 1935. júljus--augusztusi 
építőmunkássztrájkban. mind az 1936-1937-es munkabeszüntetésekben az ő közremúű- 
ködése nyomán jutott érvényre a szociáldemokraták és a kommunisták akcióegysége. 

Szakasits Árpádot a második világháború kitörésének esztendejeben. 1939 decemberé- 
ben a szociáldemokraták XXXII. kongresszusán megválasztottak az SZDP főtitkárává. 
Amikor átvette a párt vezetését, majd a pártlap irányítását, súlyos időket élt át a magyar 
társadalom és benne a szociáldemokrata munkásmozgalom. Az SZDP-t nemcsak a 
kormányzat, hanem az egyre erősödő szélsőjobboldal is tamadta. Az 1959-es választáso- 
kon a párt - bár támogatta a revíziós politikát — mindössze öt mandátumot kapott. 
Lépéseket tettek a munkássajtó felszámolására, vizsgálatokat inditottak a szakszerveze- 
tek ellen, csökkent a szociáldemokrácia társadalmi bazisa. Ezért hangsúlyozta kongresz- 
szusi felszólalásában Szakasits Árpád, hogy a szociáldemokrata múltból erőt lehet és kell 
meríteni. , Őrizzük meg azt a hatalmas erkölcsi erőt. amely egész mozgalmunkat áthatja, 
őrizzük meg céljaink tisztaságát és szocialista hitünk teljességet. A szervezett szociálde- 
mokrata munkásság tudja, hogy bennünket megsemmisiteni nem lehet. Ez a biztonságér- 
zet alapja bátorságának, kitartásának, hűségének." 

A súlyos helyzetből az igazi kiutat a következetesen antifasiszta, demokratikus, a 
nemzeti függetlenséget célul kitűző, történelmileg új program kidolgozása és megvalósí- 
tása jelentette. 

Ennek első lépéseit megtették a kongresszuson. Az ott elhangzottak alapot teremtettek 
arra, hogy a legális munkásmozgalom vedelme, a demokratikus jogokért vivott harc 
összekapcsolódjék az ország függetlenségének védelmével. Ennek alapján találkozhatott 
legális és illegális mozgalom az antifasiszta küzdelemben. 

Szakasits Árpád személye fontos tényező volt a közös harc feltételeinek sorában. 
Kvalitásai, mozgalmi tapasztalatai, okos toleranciája messzemenően hozzájárultak a 


lehetőségek valóra váltásához. 

Szakasits a pártszervezetek megszilárdításával kívánta erősíteni a mozgalmat. Aktívan 
részt vett pl. a visszacsatolt területek szociáldemokrata mozgalmának újraszervezésében. 
A nemzetközi munkásmozgalomban a maga korában és utólag is oly sokat vitatott 
szovjet-német megnemtámadási szerződéssel kapcsolatban azok közé a kevesek közé 
tartozott, akik megértették és hangot is adtak azon nézetüknek, miszerint a Szovjetunió 

lépése , önvédelmi" jellegű. A Szovjetunió elleni fasiszta támadás megindulása után pedig 
a Pest környéki szociáldemokrata szervezetek vezetőinek értekezletén kijelentette: , Elv- 
társaim! Mindig tisztában voltam azzal, hogy ebből a háborúból mint győztes kizárólag 
a Szovjetunió kerülhet ki. Ez nekünk, magyar munkásoknak is közös érdekünk. Ezért 
tegyünk félre minden eddigi ellentétet, haragszomot, és mi is közösen harcoljunk az orosz 
győzelem érdekében." 

Föszerkesztőként a Népszavát is a közös harc szolgálatába állította. Számos cikkében 
szót emelt az antifasiszta egységíront mellett. 1939 nyarán a nyilasok ellen érvelve igy 
írt: ,Minden munkást fel kell világosítanunk arról, hogy a nyilas demagógia árja csak 
a szolgaság felé sodorhatja a dolgozó tömegeket, az ipar pusztulása felé, a magyar föld 
kiszolgáltatottsága felé. Ha iparunkat elmossa az ár, ha az ország függetlenségét meg- 
semmisítik, befellegzett itt mindennek és mindenkinek." 

Tudta, hogy az ország függetlenségéért vívott harc egyenlő az ország és a dolgozó 
népéért való küzdelemmel. Ezért szinte természetes, hogy szociáldemokrata részről ő volt 
a kezdeményezője a népfírontpolitika első, kiemelkedő akciójának, az 1941-es karácsonyi 
Népszava-szám megjelentetésének. , Magyarország szabadsága és függetlensége — irta a 
lap vezércikkében -, a népszabadság gondolata és a szociális haladás nem a pillanat 
politikai jelszava tehát, hanem mélyen átgondolt és a magyar történelemben gyökerező 
életprogram. Ez a program most különös időszerűséget nyert. Nagy átalakulások lázá- 
ban él a világ, és ilyen időkben kell, hogy világosan lássuk históriai feladatainkat. Ezért 
is adjuk közre ebben a számunkban azt a történelmi sorozatot, amelyből napnál világo- 
sabban kiderül, hogy valahányszor ez a mi országunk nagy történelmi sorsforduló ele 
érkezett, szinte önkéntelenül emelkedett fel a mélyből a nemzeti függetlenség és a népsza- 
badság gondolata, és fonódott össze széttéphetetlenül a szociális haladás követelmé- 
nyével." 8 

A karácsonyi számnak nagy hatása volt: a népfront gondolata széles munkás-paraszt, 
értelmiségi körökben tört utat. 1942 elején megegyezés jött létre a kommunistákkal a 
függetlenségi politika népszerűsítésére. Megalakult a Történelmi Emlékbizottság, s az 
ellenállási mozgalom új lendületet vett. Bár az SZDP pártválasztmánya határozatban 
tiltotta meg a szociáldemokraták részvételét a kommunisták által kezdeményezett 1942. 
március 15-i antifasiszta, az ország függetlenségét követelő tüntetésen, Szakasits a füg- 
getlenségi antifasiszta harc fontosságát írásaiban, felszólalásaiban továbbra is nyiltan 
hirdette. Amikor 1942 májusában-júniusában a magyar rendőrség százával tartóztatta 
le a függetlenségi mozgalom harcosait, mindenekelőtt kommunistákat és szociáldemok- 
ratákat, Szakasits is a letartóztatottak között volt. Néhány nap múlva ugyan kiszaba- 
dult, de pártjának választmányi ülése megvonta tőle a bizalmat. 

1942 augusztusában felmentették főtitkári funkciójából. A Népszava főszerkesztője- 
ként azonban a lapban változatlanul szabad fórumot adott a népfront, a nemzeti 
összefogás gondolatának. , A történelem itt dörömböl a kapunkon, és csak elgondolni 
is mindezeket, lesz-e elegendő időnk? Eggyel tisztában kell lennünk: nem szaladhatunk 
el a vállalt kötelesség elől, és új délibábok miatt nem hajíthatjuk el azt a kalapácsot, 
amellyel a fogalmakból és a programokból a valóságot kell kikovácsolnunk. Nekünk itt 
e földön kell megvetnünk a lábunkat, s ezen a földön kell megépítenünk azt a vmás 
hontc, amelyben a ymás keblű népc megtalálja békéjét, boldogságát, az igazságot és az 
emberséget, a szabadságot és a biztonságot. Íme: akaratlanul is feleltünk arra a kérdésre, 
hogy mit rejt a mi számunkra a szabadság és függetlenség gondolata. A holnap Magyar- 
országát rejti, amely ne legyen hűbérese senkinek és népe se hordja senki igáját" — írta 
1943 januárjában. 

1943 tavaszától a vidéki pártszervezeteket látogatva fejtette ki eszméit, tárgyalt az 
együttműködésről a kommunistákkal, de ekkor még nem jött létre megállapodás. Ám 
Szakasits újból és újból hitet tett a kommunisták által hirdetett nemzeti összefogás 
politikája mellett. , Olyan világnak kell jönnie — mondotta 1944. március 12-én a vasas- 

székházban tartott ünnepségen -, amelyben ne legyen többé éhség, nyomor és félelem, 
ne uralkodhassék benne erőszak; a közmegegyezés elve uralkodjék benne, és minden 
emberi életnek közös erővel, közös munkával megteremtett biztonsága. Olyan világnak 
kell jönnie, amelyben az ember végre szabadon lélegezhet, s felszabadultan örülhet az 
életnek, s nem lebeg örökösen félelem s fekete bánat a szívek fölött." Nem sejtette, nem 
sejthette, hogy hazája addig még tragikus hónapokat él át. 

Az ország német megszállása után, amikor az SZDP-t illegalitásba szorították, ő is 
illegalitásba vonult. Politikai elvbarátainál talált menedéket. Hamarosan kialakult körü- 
lötte egy csoport, amely - a terrorral dacolva - az SZDP illegális szervezeteinek kiépíté- 
sén munkálkodott. Március végére eljutott a Magyar Front létrehozása gondolatának 
helyesléséig, és május közepén részt vett azon a megbeszélésen, ahol elfogadták a Magyar 
Front kiáltványát. Ő lett a Magyar Front Intézőbizottságának elnöke. Ebben a tisztségé- 
ben közreműködött abban a kísérletben, amely 1944. október közepére a háborúból való 
kiugrást készítette elő. Tildy Zoltán kisgazdapárti vezetővel együtt ő is ott volt azon a 
tanácskozáson, amelyen Horthy Miklóssal konzultációt folytattak a kiugrás módozatá- 
ról. 

1944. október 10-én az SZDP nevében ő írta alá azt a megállapodást, amelyet a 
kommunisták nevében Kállay Gyula jegyzett, és amely a két munkáspárt együttműködé- 
séről szólt nemcsak az illegalitás, hanem az eljövendő béke időszakában is. 


9... 


Szakasits Árpádot 1945 januárjában Budán érte a felszabadulás. Azonnal bekapcsoló- 
dott az újjászerveződő SZDP munkájába és az ország politikai életébe. Az újrainduló 
Népszava főszerkesztője és az Ideiglenes Nemzetgyűlés képviselője lett. 1945. február 18-i 
beszédében örömmel üdvözölte az új feladatokat. Pátosz és a realitások mély ismerete 
hatotta át szavait, amikor kijelentette: ,, Természetesnek tartja mindenki, hogy az ideigle- 
nes magyar nemzeti kormány programját magunkévá tettük, és ezt a kormányt, amely- 
ben pártunk képviselői is helyet foglalnak, szívvel-lélekkel, de legfőképpen okos és 
értelmes cselekedetekkel, ha kell, kritikával 15 támogatni fogjuk. Támogatnunk kell ezt 
a kormányt, mert hihetetlenül súlyos feladatok hárulnak vállaira, és támogatnunk kell, 
hogy ezeket a feladatokat meg tudja oldani, és le tudja rakni az új, demokratikus, szabad 
és független Magyarország alapjait." 

Az SZDP 1945 augusztusában megtartott pártkongresszusán — a párt balratolódásá- 
nak jeleként -— ismét főtitkárnak választották meg. Emellett a következő években számos 
fontos állami, politikai tisztséget töltött be. 

Politikai tevékenységének középpontjában változatlanul a két munkáspárt együttmű- 
ködése, továbbá az ország újjáépítése, a független, demokratikus Magyarország megte- 
remtése állott. 1946. február 1-jén a köztársaságot így köszöntötte: , Megépült ennek a 
szebb és jobb jövőnek nagyszerű alapja: a köztársaság. Védjük meg és építsük tovább! 
Epítsük izzó lelkesedéssel, lankadatlan buzgalommal s oly szellemi és cselekvésbeli 
egységben, amelyen megtörjön minden ártó és gonosz szándék, és amelyen ne vehessen 
erőt soha többé a múlt szolgaságának kisértete." 

A népi demokratikus fejlődés során. főként 1947-ben, problémák jelentkeztek. A fej- 
lődés jellegével és ütemével kapcsolatban ugyanis kemény vitákra került sor nemcsak a 
koalíciós pártok között, hanem a szociáldemokrata párton belül is; e vitákban súlyos 
támadások érték a főtitkár személyét is. Szakasits megvédte pártja politikáját a jobbolda- 
li szociáldemokratákkal szemben, de védte pártja önállóságát és a KMP-vel való együtt- 
működési politikát is. Külföldön tartózkodott, amikor 1948 februárjában megszületett 
a döntés a két párt egyesüléséről. A hír váratlanul érte, és megdöbbentette; de az 
egyesülést kimondó júniusi kongresszuson előadói beszéde már egyetértését és optimiz- 
musát sugározta: , A nagy mű készen áll. A munkásosztály két nagy pártja egyesült. Az 

a szakadás, amely három évtizeden át mérhetetlen veszteségeket okozott a munkásmoz- 
galomnak és a munkásosztály felszabadító küzdelmét oly gyakran és oly keservesen 
megnehezítette, nemegyszer megbontotta, végre - és reméljük, mindenkorra - meg- 
szűnt." 

Az MDP első, alakuló kongresszusa a párt elnökévé választotta; 1948 augusztusában 
pedig Szakasits Árpádot választották meg a köztársaság elnökének. , Ami engem illet. 
én a dolgozó magyar nép virágzó köztársaságának elnöke akarok lenni, az egész dolgozó 
nemzeté, és pártatlanságom lényege benne rejlik pártállasomban, amellyel összeférhetet- 
len más érdek szolgálata, mint a haza és a nép mindenek felett álló érdeke. Ezekre viszont 
úgy vigyázok majd, mint a szemem fényére, s úgy akarom szolgálni hazámat, hog 
lelkiismeretem mindig tiszta és nyugodt maradhasson" - mondotta országgyűlési bemu- 
tatkozásakor. 

1950. április 24-én hamis vádak alapján letartóztatták, és csaknem hat évig börtönben 
kellett raboskodnia. Kiszabadulása után is hű maradt azonban a munkásegygg. a 
szocializmus ügyéhez. 1956. október 24-én is a munkáshatalom védelmében emelt szót. 
, Hozzátok fordulok dolgozótársaim, elvtársaim, segítsetek abban, hogy minél gyorsab- 
ban helyreálljon a rend és nyugalom s a belső béke. Fontos, hogy az üzemekben forro 
szenvedéllyel folyjon az országot építő, szocializmust teremtő munka. Ezek a feltételek 
is szükségesek ahhoz, hogy a népi demokratikus rendszerünkben ne érvényesülhessen 
olyan politika, amely dolgozó népünk jogos kritikáját válthatja ki." Nem kívánt új 
szociáldemokrata pártot szervezni, olyan lépéseket tenni, amelyek gátolhatják a munkás 
hatalom helyreállását. Az ellenforradalom leverése után elsősorban a külföldi közvélt- 
mény tájékoztatásával vállalt szerepet a konszolidáció megteremtésében. 1958-tól ismét 
országgyűlési képviselő és az Elnöki Tanács tagja, majd 1959-től az MSZMP KB 
tagjaként vett részt a politikai munkaban. 

1965. május 3-án halt meg azzal a meggyőződéssel, melyet egyik utolsó írásában igy 
fejezett ki: , Sok ütközetet vívtunk, sok csatát nyertünk. És sok hibát is ejtettünk. 
nemegyszer tévedtünk. De végül is sikerült új életet teremteni ezen a földön. Ezen a 
földön, a mi földünkön." 


Szabó Ágnes 


Péreli Zsuzsa: Fa 


Schlett István: Eötvös József 


Eötvös József jegyezte meg egyszer: , Nem hi- 
szem, hogy Isten Nagy Sándort és Caesart, S a 
múltnak minden nagy férfiait csak azért terem- 
tette volna, hogy példájokon valamely bücke- 
burgi miniszter okulhasson." Igaz ez a megálla- 
pitás Eötvös életpályájára is, hiszen az a politi- 
kai korszak, amelyben ő tevékenykedett, a ma- 
ga történelmi ,.hic et nunc"-jával, sajátos prob- 
lémáival és az ezekből fakadó konfliktusokkal 
már a múlt lapjaihoz tartozik, s abból a jelenre 
nézve természetesen semmiféle közvetlen követ- 
keztetés nem vonható le. 

Mégis, ha Eötvös reformprogramjának két 


. alapvető fejezetét, a közoktatás helyzetét és a 


A 
d 


nemzeti-nemzetiségi kérdést szemügyre vesszük, 
akkor ma is élő, részben megoldott, részben 
megoldásra váró problémákkal találjuk szembe 
magunkat. 

Eötvös életútja más vonatkozásban is para- 
digmatikus értékű. Ez az ízig-vérig reformer po- 
litikus remek példázatot nyújt arra nézve, hogy 
a 19. századi Magyarországon, a politika hul- 
lámverésének megfelelően — a reformok számá- 
ra kedvező és kedvezőtlen szituációkban -— ho- 
gyan alakulhatott egy reformer sorsa, S ami 
ennél is fontosabb, az általa képviselt reformok 
ügye. Ezért is jelentős vállalkozás Schlett István 
munkája, aki az eötvösi életutat és életművet 
elsődlegesen a reformer és a reformok, ponto- 
sabban a reformelmélet nézőpontjából vizs- 
ga1ja. 


v 


Az elmúlt évtizedben a megélénkülő politológiai 
kutatások — többek között — azzal a problémá- 
val 1s szembe kerültek, hogy a forradalomelmé- 
let mellett szükség van a reform mint politikai 
jelenség teoretikus vizsgálatára is. Ezek közé 
reformhelyzet kérdése is. Melyek azok a politi- 
kai szituációk, amelyekben a reformok kidolgo- 

zásának és megvalósításának reális lehetősége 
adva van? Valószínűnek tünik, hogy azokban a 
helyzetekben, amikor a politikai erőviszonyok 
szélsőségesen polarizálódnak, , patt helyzet" 
alakul ki, a még oly szükséges reformok realizá- 
lásának is rendkívül kicsi az esélye. Vizsgálandó 
továbbá, hogy melyek a reformhelyzet kritériu- 
mai. hogyan , érik be", s mik lehetnek egy elsza- 
lasztott reformszituáció következményei. 

Hasonlóan jelentős a reformkoncepciók, ille- 
tőleg a reformprogramok kidolgozásának prob- 
lémája. A , diagnózis" elkészítése során meg kel- 
lett vizsgálni, hogy mely viszonyok kívánnak 
feltétlenül reformokat, milyen sorrendben és mi- 
lyen hangsúlyokkal. A , terápia" megfogalma- 
zásakor választ kellett adni arra a kérdésre, 
hogy milyen külföldi mintákat célszerű átvenni, 
s hogyan lehet a nemzeti sajátosságokra építeni. 
(Ez a probléma többször, különös élességgel 
vetődött fel a közép-európai társadalmak mo- 
dernizációs folyamatában.) Nem elhanyagolha- 
tó az sem, hogy melyek azok az eszközök, mód- 
szerek. amelvek a kívánt célok megvalósulását 
leginkább elősegítik. 

Kétségtelenül beigazolódott, hogy a reform- 
esélyek mindig a politikai erőviszonyok függvé- 
nyei. Legyen bármilyen kényszerítő reformhely- 
zet, pontosan feltárt , diagnózis", világosan 
megfogalmazott ,.terápia", mindez kevés, ha a 
reformprogram mögölt nem áll a reformkon- 
cepciót támogató társadalmi erő, lehetőség sze- 
rint széles társadalmi bázis. 

Az eötvösi életút hihetetlenül gazdag tapasz- 
talatait érdemcs a fenti kérdések kapcsán is 
számba venni. 


v 


Ha Eötvös Józsefet tömören jellemezzük, akkor 
azt mondjuk róla, hogy magvar liberális politi- 
kus volt. Ez azonban nem fejezi ki a lényeget. 
Eötvös József számára a magyarság és a libera- 

lizmus nem , veleszületett" adottság. ellenkező- 
leg, családi körülményeivel szembeni rudatos vá- 
lasztás. Egyet lehet azonban érteni Schlett ISt- 
vánnal abban, hogy ennek a választásnak a he- 
roizmusát nem szabad túlértékelni. A reform- 
korban sokan megtettek ezt az utat, legfeljebb 
az arisztokraták számára a magyarság, a birto- 
kos nemesek számara viszont a liberalizmus vá- 
lasztása volt a pszichikailag nehezebb. Az azon- 
ban biztos, hogy a magyarság és a liberalizmus 
Eötvös személyiségének egész életében megha- 
tározó vonása maradt. Schlett István munkájá- 
nak egyik érdeme annak következetes végigkísé- 
rése, hogy ezt a végleges és visszavonhatatlan 
választást az élet kritikus szakaszaiban, válsá- 
gaiban hogyan őrizte Eötvös, töretlenül ragasz- 
kodva elveihez. 


Rendkívül árnyaltan és meggyőzően elemzi 
Schlett Istvan Eötvös liberalizmusát is. A ko- 
rábban Constant és Tocgueville, később Stuart 
Mill képviselte klasszikus áramlathoz csatlakoz- 
va egy ,tertium datur", egy ,harmadik út" 
(ahogy Eötvös fogalmaz: az , ésszerű közép") 
jelentette számára a választást, mégpedig az an- 
cien régime konzervativizmusa és a jakobinus 
diktatúra radikalizmusa között. Eötvös másik 
központi gondolata, a szabadság. Akár a feudá- 
lis, akár a kapitalista társadalmat bírálta, azt 
mindig a liberalizmus talajáról tette. Reform- 
programjának alapelve a liberális gondolat: 
, Szabad polgár és autonóm közösségek egy erős 
államban". Ez a meggyőződéssel vallott liberális 
ideológia nyújtott Eötvös számára egész politi- 
kai pályáján alapvető orientációt, ezen alapult 
reformkoncepciója és reformprogramja is. 


Schlett István a reformkoncepció alapelemeit 
egy korai műben, A szegények helyzete Irland- 
ban címú röpiratban fedezi fel. Az irországi 
helyzet modell értékű volt Eötvös számára. Fel- 
fogása Szerint a szegénység döntő oka a kettős 
elnyomás, nevezetesen az idegen uralom és a 
birtokmegoszlás aránytalansága (a földbirtok 
monopóliuma), melyek kölcsönösen erősítik 
egymást. A szegénység megszüntetésének tehát 
alapfeltétele a kettös elnyomás felszámolása. Ez 
azonban nem mehet végbe sem látszatreformok 
révén (mivel azok a lényegen nem változtatnak), 
sem forradalom útján (mivel az állandósult for- 
radalomban hianyzik az alkotáshoz szüksé- 
ges nyugalom), hanem csak ,.gyökeres", ma 
úgy mondanánk: strukturális reformok által. 
A gyökeres átalakulásnak, a , rend és haladás" 
egyidejű érvényesülésének előfeltétele a kor- 
mány és a nép közötti megegyezés. A konszen- 
Zus kialakítását segítheti az agitáció, a politikai 
tömegnyomás is, de a normális működési terep 
csak az alkotmányos állam lehet; logikusan kö- 


vetkezik ebből Eötvös számára, hogy a legíer- 
tosabb feladat a politikai intézmények reformz 


v 


A politikai rendszer megreformálásával kapcso- 
latos álláspontját Eötvös József a Reform az: 
röpiratában fejtette ki. Eszerint a szabads: 
egyik legfontosabb garanciája nem a vármegt 
autonómia, hanem a felelős kormány. Centrat: 
zációra Szükség van, de olyanra, amely egyrész 
biztosítja a megyék önkormányzatát, másrész 
nem a kormányban, hanem a törvényhozásban 
ölt testet. 


Már a Reform-ban megjelenik a birodalm 
egység és a magyarországi önállóság egyden 
igenlése. Ennek részletes kifejtésére azonban 
csak a szabadságharc leverése, illetőleg a nevat- 
szolutizmus bukása után került sor, mégredi:; 
előbb az Über die Gleichberechtigung der Nat- 
nalitáten in Österreich (Ausztria nemzetséget 
nek egyenjogúságáról), utóbb pedig a Die 6ú- 
rantien der Macht und Einheit Österreichs (Auszt: 
ria hatalmának és egységének biztosítékai ami 
röpiratokban. Ezekben az írásokban már feltü- 
nik az az eötvösi szellemiség, amely a két .rossz 
véglet" — egyfelől a nemzeti szeparatizmus. ma:- 
felől a bürokratikus centralizmus — között zz 
sésszerű közepet" keresi. 

Eötvös világosan látja, hogy a Habsburg 
birodalom léte politikai (sőt geopolitikai) szük- 
ségszerüség, a lakosság soknemzetiségű összzté: 
tele viszont történelmi tény. Éppen ezért Szükg- 
gesnek tartja, hogy egy erős, egységes all: 
feltételeit összeegyeztessék a nemzeti egyeni0g- 
ság elvével. Javaslata a következő: centralizaai 
(az összállami érdeket képviselő, az egész al:2 
számára közös alkotmányos törvényhozasna 
felelős kormány), tartományi föderalizmus íte 
hát a koronaországok belkormányzatr 
autonómiája), valamint a kisebb közigazgati 
egységek ügyeinek intézése önkormanyzi 
rendszer útján. 

A kiegyezés után a miniszter Eötvösnek met: 
adatott az a lehetőség, hogy az ellenzékben meg 
fogalmazott reformterveit megkisérelje a 8 
korlatban megvalósítani. Két fontos reformtór: 
vény fűzödik nevéhez, a népoktatásról és a ned 
zetiségről szóló. 

Az oktatás és a nevelés fontosságát már : 
felvilágosodás korában felismerték, s a moderz 
jóléti törvényhozás első lépését az oktatási! 
szóló törvények jelentették. Eötvös már 1848-: 
minisztersége idején megalkotott egy tervezetet 
de a törvény csak 1868-ban született met 
Schlett István külön kiemeli, hogy a tönen 
sikeres végrehajtása érdekében Eötvös , nép: 

velési egyleteket" akart létrehozni, mégpedig - 
elveinek megfelelően — nem , felülről", hanem a 
társadalom spontán önszerveződésének támo- 
gatása és elősegítése révén. Ez a kísérlete kudar- 
cot vallott, viszont a népoktatási törvény élet- 
művének legnagyobb sikere és eredménye lett. 

Más a helyzet a nemzetiségi törvénnyel. Eöt- 
vös a probléma súlyával, a kérdés fontosságával 
teljes mértékben tisztában volt. Elméleti és poli- 
tikai munkássága alapján méltán számított a 
kérdés legjobb szakértőjének. Már 1861-ben 
törvénytervezetet készített, a törvényt azonban 
csak 1868-ban fogadták el. Eötvös itt is az , ész- 
szerű közép" álláspontját képviselte. Nem fo- 


gadta el sem az , egyetlen politikai nemzet", sem 


pedig a föderációban megtestesülő területi auto- 
nómia , szélsőségeit". Javaslata az volt, hogy a 
nemzetiségek kapjanak nyelvi-kulturális egyen- 
jogúságot, aminek a garanciája a közigazgatás 
liberális átszervezése lett volna. 

Az Eötvös József által készített nemzetiségi 
törvény, a kor liberális európai mércéjével mér- 
ve, megállta a helyét. Mégis egyetértünk Schlett 
Istvánnal abban, hogy az alapvető célt, a nemze- 
tiségek megbékélését és együttműködését nem 
tudta elérni. Ezért végső soron kudarcnak kell 
tekinteni, maga Eötvös is annak tekintette. 

Ha Eötvös , politizálási stílusát" röviden jelle- 
mezni akarjuk, akkor azt mondhatjuk, hogy a 
centrum és a reform embere volt. Schlett István- 
nak igaza van abban, hogy reménytelen és hibás 
az a kisérlet, amely Eötvös helyét a reformkori 


Kádár J. Miklós: Örkény-illusztráció 


politikai palettán csupán Széchenyi és Kossuth 
vonatkozásában kívánja megállapítani. 

Eötvös József politikusi pályája kezdetén és 
végén megért két reformszituációt (reformkor, 
dualizmus) is, mégpedig egyiket ellenzékben, a 
másikat pedig a , hatalom sáncain" belül, mi- 
niszterként. Érdekes adalék, hogy akár ellenzéki 
volt, akár miniszter, sohasem alakított ki ko- 
moly politikai bázist. Ebben szerepet játszhatott 
, doktrinér" racionalizmusa és taktikusi , ügyet- 
lensége" is, de egyet lehet érteni Schlett István- 
nal abban, a döntő ok mégis az, hogy Eötvös 
gondolkodásmódjában és életformájában a ko- 
rabeli értelmiségi tipikus megtestesítője és kép- 
viselője volt. A magyarországi társadalom ak- 
kori viszonyai között, egy rendkívül gyenge 
, harmadik rend" mellett nem szerveződhetett 
komoly politikai erő az általa képviselt refor- 
mok támogatására. 

Schlett István munkája az eötvösi életút és 
életmű olyan belső összefüggéseire irányítot- 
ta a figyelmet, amelyek rendkívül fontosak. 
A tények logikus csoportosítása, az önálló és 
eredeti értékelés, a rendkívül olvasmányos, gör- 
dülékeny stílus — mind a szerzőt dicséri. 


( Gondolat Könyvkiadó 1987.) 


ljjas József 

Béládi László, Krausz Tamás: 


Életrajzok a bolsevizmus történetéből 


Magam Is, miként nemzedékem sok mas, a tör- 
ténelem és a poliuka irant érdeklődő tag1a. haj- 
dani középiskolás korunkban, valamikor az 
1940-1950-es évek fordulójan, szinte nem tud- 
tuk letenni Michael Savers és Albert E. Kahn 
A nagy összeesküvés című könyvét. A két ameri- 
kai újságíró lebilincselő stílusban politikai kri- 
mit irt arról, hogy a Szovjetunió ellen -— a ma- 
gyar kiadás előszavának megfogalmazásában — 
, valami ismeretlen erő dolgozik a nemzetközi 
poliukában. valamiféle haló van kifeszítve. 
amelynek a szálai nem lathatók"7. A legdöbbe- 
netesebb fejezetek mégsem angol. amerikat. ja- 
pán. német kéemszolgalatok aknamunkájáról, a 
fehérgárdíista emigráció fondorlatairól szóltak. 
Ami igazán meghökkentette az olvasot. az a 
bolsevik párt legfelső vezető testületeiben szinte 
a kezdetektől az 1920-as évek végéig helyet fog- 
laló és Sztálinnal szemben álló személviségek 
, árulása" volt. Akiknek netán az említett könvv 
nem került volna a kezükbe, s azon tízezrek 
közé tartoztak, akik 4 Szovjetunió Kommunista 
(bolsevik ) Pártjának története. Rövid tanfolyam 
című művet tanulmányozták a szemináriumo- 
kon, azok abból tudhatták meg. hogy a párt 
jelentős vezetői, Lenin legközelebbi munkatár- 
sai, közöttük Trockij, Zinovjev, Kamenvev. Bu- 
harin, Rikov az , emberiség söpredékei"7, ,.ször- 
nyetegek", , fehérgárdíista törpék". , fergek", ..a 
fasiszták hitvány lakájai". Igy alakult ki és rög- 
zödött a történelmi közgondolkodásban egy tel- 
jesen hamis kép arról a jelentékeny gardáról, 
amely létrehozta a szovjet államot és kezdemé- 
nyezője, önfeláldozó résztvevője volt a szocializ- 
mus első tudatos tarsadalomépitési kísérletének. 

A torzkép a hruscsovi korszakban kezdett töre- 
dezni. A szovjet hadsereg vezetésének a natva- 
nas évek masodik felében sikerült elérnie a vé- 
rengzés áldozatául esett nagy generálisok reha- 
bilitációját. Nem maradt, nem 15 maradhatott el 
ez esetben a kérdés — mi lett volna, ha ök allanak 
a Vörös Hadsereg élén 1941 végzetes nyarán? 
Akkor is 20 millió életet kívánt volna a gyöze- 
lem? Hiteles választ erre nem lehet adni, de mar 
maga a gondolat is kételyt fejez ki. messze túl- 
mutat a kérdés katonai-hadvezetési problemati- 
káján. Megkérdőjelezi azt, hogy a Szovjetunió 
életében nem lehettek más utak, más lehetősé- 
gek, mint a sztálini koncepció. 


Mindazok. akik a szovjet gazdaság. poltika 
társadalom fejlődéséről más nézeteket vallottak. 
mint a sztálini hivatalos partvonal. a ..kem kar- 
tevo" megbéjvegzéstől a XX. kongresszus utan 
hallgatólagosan ugyan mentesültek. de törtene: 
m1i-politikai rehabilitaciójukra nem kerult 50. 
Ez a felemássag mindinkabb tarthatatlanna tett. 
A rehabilitáció sürgető időszerűsége napjainkra 
vált nyilvánvalóvá. a fejlődésben megrekedt 
szovjet társadalomépitési gyakorlat fokozatos 
felszámolásával. Az okok vizsgálata közten de 
rült fénv arra a roppant gondolati gazdagoga 
is. amely a Szovjetunió húszas évett jellemezte, 
s melynek feltárásában messzemenően érdekel- 
tek vagyunk. 

Mindez nagy ösztönzést adott a hazat kutatá: 
soknak is. Kedvező feltételeket teremtettek eb- 
hez —- az általános politikai viszonyokkal össze 
függésben - a gazdagodó kutatasi lehetőségek 
Nyugat-Európa és az Egvesült Allamok levels: 
raiban és könvvtáraiban. ahol olvan dokumén- 
tumok is hozzáférhetők voltak. amelyek a Szov: 
jetunióban még zárt anvagként szerepeltek. Elő- 
nyös volt az orosz és szovjet témák feldolgozasa 
szempontjából, hogy Magyarországon mar az 
1970-es években olvan kérdésfeltevések. probie 
maközelítési módozatok váltak elfogadotta. 
amelyekkel a szovjet történetírás korabban Xm 
rendelkezett. Így alakult ki Magvarorszagon 2 
hagyományos ,.párttörténeten" messze túlmené 
diszciplina, amely új szempontrendszer alapja 
foglalkozott a bolsevizmus történetével. jóval 2 
peresztrojka meghirdetése előtt. 

E kutatások eredménvei ,.értek be" napjaink: 
ra, tehát korántsem valamiféle divatirányzatral 
van szó, zsurnalisztikai szenzációhajhászásrót 
amikor sorra jelennek meg az e témával fogial- 
kozó könyvek, irások. 

Béládi László és Krausz Tamás munkája kt 
emelkedik a szinvonalas termésből mint a 
magyarországi szovjetológia reprezentativ telje: 
sitménye. A könyv 20 hosszabb és 49 rövidebb 
biográtiát tartalmaz, közte Lenin és Szverdlov 
életrajzát. Bár ez utóbbiak nem a szerzők tolla: 
ból származnak. közlésüket joggal érezhetjük 
indokoltnak. A kötet forrásanvaga elsősorban 
a húszas években a Szovjetunióban megjelent 
enciklopédikus gyüjteményekre épül. Ezek. Igy 
a Granat Kiadó nagylexsikonjának 41.. eletrar 

zokat tartalmazó kötete, továbba a felhasznált 
dokumentum- és tanulmánygyűjtemények ma 
már könyvtári ritkaságnak számitanak. A szer- 
zök hasznosították - kellő kritikával — a XX. 
kongresszus utáni szovjet irodalmat és a nyugati 
feldolgozásokat is. 

Az életpályák áttekintéseből, az egyes szemé- 
lyiségek tevékenységének elemzéséből elsősor- 
ban az tűnik ki, hogy a bolsevikok nagy nemze- 
deke különösen tehetséges emberekből állott, 
akik hallatlan szellemi tőkével rendelkeztek. Ér- 
deklödésük kiterjedt az emberi gondolkodás és 
kultúra valamennyi területére. Önálló szemléle- 
tű és gondolkodású emberek lévén képesek vol- 
tak arra, hogy szuverén módon értelmezzék a 
marxizmust. Ebből szükségszerűen adódik, 
hogy igen gyakran egymástól eltérő következte- 
tésekre jutottak, esetenként éles vitákba bonyo- 
lódtak. Ugy véljük, éppen ez a sokszínűség tette 
lehetővé az igazi kollektiv vezetést, amelyben a 
párt álláspontja végül a legkülönbözőbb látó- 
szögű felfogások konírontációja, s nem egyetlen 
személy mindenki által kényszerűen elfogadott 
diktátuma alapján alakult ki. A tanácskozás a 
bölcsesség összegzését, az egyéniségek szabad 
kibontakozását jelentette és nem az arcnélküli- 
séget, az individuum elszintelenedését. 

A párt vezető csoportjának legfontosabb ko- 
héziós tényezőjét, az alapvető közös elveken túl 
- s ez nem mond ellent az előzőeknek - Lenin 
személyes tekintélye jelentette. Ezért tartjuk Saj- 
nálatosnak a Lenin-kutatások elmaradottságát, 
ami kifejezésre jut abban is, hogy a kötet gazdag 
anyagához képest szembeötlő a Lenin-biográfia 
teresen szokványos, , gépies főhajtás" jellege. 
Távol áll tőlünk, hogy a szerzők terhére írjuk 
azt a tényt, hogy a Lenin-kutatás mindmáig az 
életművet lényegében mitikus kegytárgynak te- 
kintette, és jobbára kimerült az idézetek össze- 
válogatásában. Csupán arra szeretnénk felhívni 
a figyelmet, hogy a bolsevik párt és a szovjet 
állam megalapítója műveinek kritikai elemzése 
nélkül korunk alapvető kérdéseire sem lehet vá- 
laszt adni. 

A bolsevik párt vezető csoportjában a harcok 
és polémiák Lenin halála után új fordulatot 
vettek. A lényeges különbség - sok egyéb mellett 
— abban állott, hogy Sztálin hatalmának elhara- 
pódzása egyet jelentett a vitamódszer megválto- 
zásával. Az 1920-as évek közepétől az önálló 
gondolkodás erényből mindinkább bűnné vált, 
s az apparátus elhatalmasodása a simulékony- 


ságnak és az engedelmeskedésnek kedvezett. 
Mindinkaább lábrakapott az érvek helyett az 
adminisztratív eszközöket alkalmazó gyakorlat 
a párton belül is. Így alakult ki — hozzá kell 
tennünk, korantsem egyik napról a másikra, 
hanem az 1924 és 1934 közötti évtized folyamán 
— az a politikai légkör, amely lehetővé tette Sztá- 
lin számára a nagy bolsevik generáció fizikai 
megsemmisítését. Ez nyitotta meg az utat a 
kommunista mozgalom hagyományrendszeré- 
nek, történetének teljes elferditéséhez is, hiszen 
eltüntek az élő tanúk és a dokumentáció hozzá- 
férhetetlenül porosodott a levéltárak, könyvtá- 
rak szigorúan őrzött raktáraiban. 

Az életutakkal összefüggésben vetődik fel az 
a kérdés is, mi volt az oka annak, hogy - több- 
nyire peres eljárás nélkül — az önkény áldozatául 
estek igen sokan azok közül, akik már Sztálin 
uralma idején kerültek vezető tisztségbe? Me- 
lyek voltak a döntö tényezők abban, ki maradt 
ki pusztult el? Miért esett a választás például 
Molotovra és miért halt meg Ejhe, Koszior, Csu- 
bar, Rudzutak és sokan mások? Mindez és meg- 
annyi egyéb kérdés megválaszolása még további 
kutatások teendője. 

A történetírás nem a politika szolgálólánya, és 
ha azza válik, megszűnik tudománnyá lenni, 
nem töltheti be valóságfeltáró és tudatformáló 
feladatait. Ebből az is következik, hogy nem a 
historikusok dolga, hogy bármely bírói vagy 
politikai fórum ítéleteit vagy éppen ezek vissza- 
vonását, a jogi, politikai rehabilitációt igazolják 
vagy cáfoljak. A történészek dolga, hogy szak- 
májuk eszközeivel elemző személyiségrajzot ad- 
janak. bemutassák az egyéniség kibontakozá- 
sát, pályafutását, tevékenységét, beépítve mind- 
ezt a társadalmi, politikai összefüggésekbe. Bé- 
ládi László és Krausz Tamás a rendelkezésükre 
álló keretek között eleget tesz ennek a teendő- 
nek. 

Az első kiadás egyik oldalán azt olvashattuk, 
hogy ,belső tanulmányi használatra készült. 
Könyvesbolti forgalomba nem kerül." 1987-ben 
ez a korlátozás nyilván a könyv megjelenését 
lehetővé tevő kompromisszum egyik alkotóré- 
sze volt. 


Sipos Péter 

